
NOTICE SUR BLAISE DE MONTLUC, 


NÉ VERS 1500. OU 1502. — MORT EN 1577. 


— — ų 


« M. de Montluc , dit Brantôme, a esté un très 
grand, brave et bon capitaine de son temps; et 


il le faisoit beau ouyr parler et discourir des | 


armes et de la guerre, ainsi que j'en ay faict l'ex- 
périence , moy ayant esté, sur la fin de ses jours, 
un de ses grands gouverneurs, et mesme au 
siege de La Rochelle, et à Lyon , lorsqu'il fut faict 
mareschal de France. J'estois fort souvent avec 
luy; il m'aimoit fort, et prenoit grand plaisir 
quand je le mettois en propos et en train, et lui 
faisois quelques demandes de guerre ou autres 
choses ; car je ne suis jamais esté sy jeune que je 
n'aye toujours esté fort curieux d'apprendre; et 
lui, me voyant en ceste volonté, il me respondoit 
de bon cœur et en beaux termes, car il avoit une 
fort belle éloquence militaire; et m'en estimoit 
davantage. Dieu ait son ame!» 

Montluc fut en effet un des grands batailleurs 
et conteurs de son temps, et ce temps quiembrasse 
les guerres d Italie et les guerres religieuses et civiles 
fournissait un abondant aliment à sa passion 
guerrière exaltée jusqu’à la cruauté , et à sa pas- 
sion pour les récits poussée jusqu'à la fanfaron- 
nade. Né d'une branche cadette de la maison 
de Montesquiou , mais privé de toute fortune par 
la prodigalité de son grand-père et le grand nom- 
bre de ses frères , il vit de bonne heure que c'était 
à son épée à lui frayer un chemin dans le monde. 
Aux premiers bruits des guerres d'Italicentre Fran- 
çois I** et Charles-Quint , il prit du service, fort 
jeune encore , et parvint du rang de soldat à celui 
de maréchal de France. 

Il a raconté lui-même dans l'ouvrage que nous 
publions les diverses circonstances de cette vie 
des camps qui fut sa seule occupation pendant 
soixante ans. Son récit vif et pittoresque s’em- 
pare du lecteur, et cette partie de notre histoire est 
une suite de drames originaux et intéressans. C'est 
particulièrement dans les guerres civiles, et sur- 
tout dans les guerres religieuses , que les hommes 
se dessinent avec leurs nuances les plus marquées. 
Tous les vices comme toutes les vertus s'y exaltent. 
Trouvant une société impuissante ou ennemie, 
chacun sent la nécessité de recourir à ses propres 
forces et de les exercer sans cesse. La société se 
fractionne en partis, les partis en individus. 
Le récit de Montluc est un tableau animé de cette 
époque pleine d'une vigueur sauvage ; je ne revien- 
drai pas sur ces peintures après lui; je ne veux ici 
que réunir ou quelques dates ou quelques faits 
propres à guider le lecteur. 





Montluc naquit en Gascogne, mais on ne sait 
pas bien en quelle année; lui-même a ajouté à 
cette incertitude par la diversité de ses dates. C'est 
de 1500 à 1504 qu'il faut placer sa naissance. 

Il fut élevé comme page dans la maison d'Antoine 
duc de Lorraine, et en sortant des pages il entra 
comme simple archer dans la compagnie de ce 
prince, dont le célèbre chevalier Bayard était 
lieutenant. 

Dans l'année 1521, au moment où s'allumèrent 
les guerres d'Italie entre Charles Quint et Fran- 
çois I**, il quitta sa compagnie, passa les monts, 
etentra, aussi comme simple archer, dans la com- 
pagnie de Lescun , depuis maréchal de Foix. , 

Il revint en 1522 après s'être fait remarquer par 
son intrépidité, et Lescun pour l’en récompenser 
le créa homme d'armes dans sa compagnie; mais 
il y resta peu, et accepta une enseigne qu'on lui 
offrait dans l'infanterie, espérant y obtenir un 
plus rapide avancement. Ses espérances ne furent 
pas déçues ; car dès l’âge de 20 ans environ, pro- 
bablement en 1523, il fut fait capitaine; mais 
bientôt les hostilités avec les Espagnols cessérent, 
les compagnies d'infanterie furent dissoutes, et 
Montluc rentra comme homme d'armes dans la 
compagnie du maréchal de Foix. Il ne put même 
être du petit nombre de ceux qui l'accompa- 
gnérent en Italie; et il fut obligé d'aller y faire la 
guerre comme volontaire. fl combattit avec lesen- 
fans perdus à la bataille de Pavieen 1525, y fut fait 
prisonnier, renvoyé, comme hors d'état de payer 
sa rançon , et il revint, vivant sur la route de ra- 
ves et de tronçons de choux , rejoindre sa compa- 
gnie en Languedoc. 

Au mois de juillet 1526 il se maria. En 1527 il 
fut chargé par Lautrec de dresser une compagnie 
de gens de pied destinés à la guerre d'Italie qui 
recommençait après la délivrance de François l°. 
De dangereuses blessures et des domaines aus- 
sitôt perdus que concédés dans le royaume de 
Naples, voilà tout ce qu'il obtint dans cette cam- 
pagne, et pauvre il retourna dans la pauvre 
maison de son père. Il y passa quatre ans sans 
pouvoir guérir de sa blessure ; mais enfin il put 
reprendre du service, mais aussi peu avancé 
dans sa carrière qu'il l'était douze ans aupara- 
vant. Seulement son intrépidité était connue. On 
savait que pour lui les jours de paix estoient 
des années, et qu'il ne haïssoit rien tant que 
sa maison, et on comptait sur lui quand on en 
avait besoin. 


tt 

En 1544 une promotion lui arriva enfin après 
la victoire de Cerizolles , à laquelle il avait beau- 
coup contribué de ses conseils et de sa personne, 
et il fut nommé mestre de camp. 

Pendant les dix années qui suivent on le trouve 
dans toutes les actions d'éclat. En 1554 il eut à 
se montrer sous un nouveau point de vue. 
Henry Il le nomma gouverneur de la ville de 
Sienne qui venoit de demander des secours à la 
France. Il faut lire dans ses Mémoires cet amusant 
épisode de sa vie politique et administrative. 

«Or là, dit-il, il ne falloit pas faire le mauvais, 
car ils estoient plus forts que moi ; et falloit tou- 
jours gaigner ces gens-là avec remonstrances et 
persuasions douces et honnestes, sans parler de 
se courroucer. Croyez que je forçois bien mon 
naturel. It faut qu'un capitaine et gouverneur 
sage et advisé, quand il est parmi les nations 
estrangicres, tasche tant qu'il peust se conformer 
à leur humeur. Parmi les Allemans et Suisses il 
faut faire carroux (excès de table); avec les Espa- 


gnols, tenir leur morgue superbe et faire plus le | 
religieux “et dévotieux qu'on n’est; parmi I'Ita- | 


lien, estre discret et saige, ne l’offenser ny ca- 


resser leurs femmes. Quant au François, il est à | 
tout faire. Tant y a que Dieu me fit la grace, qui | 


suis Gascon, prompt, colère , fascheux et mau- 


vais patient, de me comporter si bien parmy | 


ceste nation soupconneuse et deffiante qu'il n’y 
eut nul citadin qui se peust plaindre de moi.» 

Au milieu de toutes les difficultés qu'il avoit 
à surmonter, il tombe malade, et redoutant le 
découragement que la maladie du gouverneur 
pourrait jeter dans les esprits des Siennois , il 
prend sur Jui de se montrer en public. Jusqu’a- 
lors il avait été contraint par le froid et la ma- 
ladie de s’envelopper le corps et la tête de four- 
rures: cette fois il prend un grand parti. 

«Au lieu de me monstrer embeguiné comme 
de coutume, je me fis bailler des chausses de 
velourx cramoisi que j’avois apportées d'Albe, 
couvertes de passemens d'or, et fort decoupées 
et bien faictes ; car au temps que je les avois faict 
faire j'estois amoureux. Nous estions lors de loi- 
sir en nostre garnison, et, n'ayant rien à faire il 
le faut donner aux dames. Je prins le pourpoint 
tout de mesme, une chemise ouvrée de soye 
cramoisie et de filets d’or bien riche (en ce temps- 
14 on portoit les collets de chemise un peu aval- 
lés ); puis prins un collet de buffle,et me fis 
mettre le hausse-col de mes armes qui estoient 
bien dorées. En ce temps-là je portois gris 
et blanc pour l'amour d'une dame dont j'es- 
tois serviteur, lorsque j'avois le loisir; et avois 
encore un chappeau de soie grise faict à l'alle- 
mande, avec un grand cordon d'argent et des 
plames d’aigrettres bien argentées ; les chapeaux 





NOTICE SUR BLAISE DE MONTLUC. 


en ce temps-là ne couvroient pas grands, comme 
font à ceste heure, puis une veste , un casaquin 
de velourx gris, garny de petites tresses d'argent 
à deux petits doigts l'une de l’autre, et doublé 
de toille d'argent tout découpé en tresses, lequel 
je portois en Piémont sur les armes. Or avois-je 
encore deux petits flascons de vin grec, de ceux 
que M. le cardinal d’Armagnac m'avoit envoyés. 
Je m'en frottay un peu les mains; puis m'en 
lavay fort le visage , jusques à ce qu'il eut prins 
un peu de couleur rouge, et en beus, prenant un 
petit morceau de pain, trois doigts; et me sem- 
bloit que j'estois encore en Piémont , amoureux 
comme j'avois esté. Je ne me peus contenir de 
rire, me semblant que tout à coup Dieu m’avoit 
donné tout autre visaige.» 

Malgré tous ses efforts et sa persévérance , la 
famine força la ville de capituler ; mais Montluc 
refusa formellement d’agir en son propre nom etse 
contenta de laisser agir les habitants, bien déter- 
miné que son nom ne parût jamais dans une ca- 
pitulation. C’est sur le si¢ge et sur la conduite qu’il 
y tint que Montluc peut sans fanfaronnade s’aban- 
donner à son habitude de donner des conseils. 

«Je m'escris à moy-même, dit-il, et veux ins- 
truire ceux qui viendront après moi; car n'estre 
né que pour soy, c'est-à-dire, en bon françois, 
estre né une beste.» 

Or , Montluc se croit toujours le premier des 
hommes, et les instructions qu'il donne sont cons- 
tamment fondées sur des exemples de sa propre 
vie, car à ses yeux il n'existe personne ni aussi ha- 
bile ni aussi brave que lui. Sa bonne opinion de 
lui-même va si loin, que pour ramener plus sou- 
vent la comparaison entre César et lui, il a 
donné à ses Mémoires le nom de Commentaires ; 
c'est le seul point par où ces deux hommes et ces 


deux livres se ressemblent. 


Jusqu'ici la bravoure impatiente de Montluc 
ne s'était exercée que dans les guerres étrangères, 
mais les guerres religieuses allaient déchainer 
sans frein sa colère et ses vengeances. «Il faut 
estre cruel bien souvent, dit-il, pour venir à 
bout de son ennemy. Dieu doit estre bien misé- 
ricordieux en nostre endroict , qui faisons tant de 
maulx.» If use jusqu’à la plus ample permission 
de ce droit qu'il se donne d’être cruel, et il ne s'en 
cache pas. «On pouvoit connoistre, dit-il, par où 
j'estois passé , car par les arbres sur les chemins 
on en trouvoit les enseignes.» Ces enseignes 
étaient les protestants qu'il faisait pendre à foi- 
son. Aussi ajoute-t-il: «ll semblait aux protes- 
tans quand ils oyoient parler de moi qu'ils 
avoient le bourreau à la queue.» 

Le baron des Adrets seul l'emportait sur lui 
en cruauté. Montluc n'était qu’impitoyable ; le 
baron des Adrets étoit féroce. Les Commentaires 

XI 


de Montluc sont le registre le plus fidèle de ses , tales et bien-heureuses colomnes, et singuliers ornemens 


actes de rigueur, et aucun annaliste ne pourrait 
réunir contre lui autant de faits qu’il en réunit 
lui-même. Envoyé en 1570 au siége de Rabas- 
tens, il fut horriblement défiguré par un coup 
d’arquebuse; ses soldats s'emparent de la ville, et 
on vient lui dire qu'ils massacrent tout pour 
venger sa blessure. Sa seule exhortation est : 
aGardez qu'il n'en eschappe aucun qui ne soit 
tué.» Ii n'échappe en effet de cette boucherie que 
deux habitants, et Montiuc raconte quelques an- 
nées après ce fait, sans aucune réflexion contre lui 
et avec le plus grand sang-froid. 

Après cette vie agitée, il se retira dans son 
château, et se mit à écrire ses Commentaires, 
d'abord jusqu’à l’année 1571, mais depuis avec 
une suite qui va jusqu'en 1576. 

A la mort de Charles IX en 1574, Montluc déjà 
vieux fut rappelé aux affaires militaires; on lui 
donna le bâton de maréchal de France; mais il 
était si accablé de blessures que dès la fin de cette 
année il fut obligé de renoncer au métier des ar- 
mes. Ses dernières années furent consacrées à dictef, 
de mémoire et sans livres ses Commentaires qui 
embrassent toute l'histoire de sa vie, et à chacun 
des faits qu'il raconte , il rattacha des réflexions 
généralement fort remarquables par leur justesse. 
Ces conseils, dans lesquels respirentsouvent l’hon- 
neur, le désintéressement et toutes les vertus si né- 
cessaires aux militaires, faisoient dire à Henri IV 
que les Mémoires de Montluc devoient être la Bible 
du soldat. 

Montluc mourut, dit-on, au mois de juillet 
1577, dans son chateau d’Estillac. Les trois fils 
qu’il avait eus d'un second mariage étaient morts 
avant lui, et il ne lui restait qu'unefille mariée au 
capitaine de Fontenille. Le marquis de Fontenille 
qui en descend possède un portrait de Montluc re- 
présenté dans ses dernières années. 

Les Commentaires de Montluc furent publiés 
pour la première fois en 1592 à Bordeaux , et quinze 
ans après la mort de Montluc. Ils sont précédés 
de La dédicace suivante à la noblesse de Gascogne. 
Cette dédicace est , dit-on, du premier éditeur, 
nommé Milange. La voici, 


À LA NOBLESSE DE GASCOGNE. 


Messieurs, comme il se void de certaines contrées qui 
produisent aucuns fruicts en abondance, lesquels vien- 
nent rarement ailleurs, il semble aussi que vostre Gas- 
cogne porte ordinairement un nombre infiny de grands 
et valeureux capitaines, comme un fruict qui luy est 
propre et naturel; et que les autres provinces, en com- 
paraison d'elle, en demeurent comme steriles. C'est celle- 
là qui a faict naistre avec tant de reputation ces redouta- 
bles et illustres princes de la maison de Foix , d'Albret, 
d'Armaignac, de Comminge, de Candale, et Captaux de 
Buch. C'est celle qui a eslevé Pothon et Lahire, deux fa- 


des armes de la France. C’est elle qui en nos jours a faict 
cognoistre à toutes les nations estrangeres le nom des 
seigneurs de Termes, de Bellegarde, de La Valette, d'Os- 
sun, de Gondrin, Terride, Romegas, Cossains, Gohas 
Thilladet, Sarlabous, et autres gentils-hommes du pur 
et vray terrouer de la Gascogne ; sans mettre en comple 
ceux qui vivent aujourd'hui, lesquels, ardamment incités 
des trophées et beaux gestes de leurs predecesseurs, 
s'esvertuent, comme ils survivent à leur belle memoire , 
d'en rapporter aussi une gloire pareille, C’est vostre 
Gascogne, Messieurs, qui est un magazin de soldats, la 
pepiniere des armées, la fleur et le chois de la plus belli- 
queuse noblesse de la terre, et l'essain de tant de braves 
guerriers, qui peuvent contester l'honneur de la vaillance 
avec les plus fameux capitaines grecs et romains qui 
furent oncques. 

Mais entre tous ceux qui extraits de vosire noblesse 
ont jamais porté espée, nul a devancé la prouesse , l'ex- 
périence et la resolution de cet invincible chevalier 
Braise pe MowrLuc, mareschal de France. Ceste prero- 
galive d'honneur ne luy peut estre disputée, non plus 
que celle que le ciel luy avoit donnée d’une prompte et 
merveilleuse vivacité d’entendement; d'une souple et 
neantmoins trés-retenue prudence, qu'il descouvroit sur 
le champ au maniement des affaires ; d'une memoire ad- 
mirable et si riche, qu'il ne s'en void presque point de 
semblable; d'une parole aisée, forte et courageuse, et 
pleine d’esguillons d'honneur parmi l'ardeur des com- 
bats et aux affaires d'estat; d’un langage rassis, rehaussé 
de pointes de raison et d’argumens : le tout accompagné 
d'un jugement si cler et si vif, qu'ores qu'il fust destitué 
de la faveur des lettres, si est-ce que la lumière de son 
esprit offusquoit la clarté de ceux qui avoient joint à une 
longue experience une parfaicte et recherchée cognois- 
sance d'icelles, 

La plus part de vous, qui l'avez cogneu, et qui avez 
combattu sous son enseigne, n'en desirez point de tes- 
moignage ; mais la jeunesse qui n’a point veu ce grand 
homme , outre ce qu'elle en peut avoir appris, l’'entendra 
au vray par ces siens Commentaires , qu'il vous avoit de 
son vivant voués, qu'il dicta estant malade et languissant 
de ceste grande arquebusade qui luy froissa le visage au 
siege de Rabastens, où pour sa derniere main il servit 
son roy de pionnier, de soldat, de capitaine, et de general 
tout ensemble, ne pouvant ceste ame genereuse entre le 
lict et le cercueil encore trouver repos. C’estoit , disoit-il , 
son ennemy capital : aussi, tirant à la mort, il commanda 
qu'on mist sur son lombeau ces vers : 


Cy dessous reposent les os 
De MoxTiuc, qui n'eut onc repos. 


ll estoit raisonnable, puis que, soustenu de l'effort de 
vos courages , il avoit si hautement parachevé tant -de 
glorieux faicts d'armes, que l'adresse vous en fust faicte, 
et que vous eussiez le fruict et le plaisir de le ramente- 
voir dans ses escrits, et y voir tiré du crayon d'honneur 
le nom et de vos ayeuls et de vos peres. Et , si je ne me 
trompe , il ne se trouvera point histoire plus diverse , 
plus agreable et plus riche d’enseignemens pour la con- 
duitte et direction de la paix et de la guerre , que celle- 
cy. On y remarquera, comme je croy, la difference qu'il 
y a d'une qui est composée par un homme oyseux, 


Ml 


nourry molement et delicatement dans la poussiere des 
livres et des estudes, à celle qui est escrite par un vieux 
capitene et soldat, eslevé dans la poussiere des armées et 
des batailles. 

Je ne scay quelles histoires anciennes apportarent ce 
profit à aucun, qui en firent soigneusement la lecture , 
de les rendre en peu de temps très-sages et très-advisés 
conducteurs d'armées. S'il est ainsi , celle - cy sur toutes 
autres pourra aisément obtenir cet advantage, et vous 
instruire, 6 généreuse noblesse, de tous les bons et mau- 
vais evenemens qui suivent l'heur et le mal-heur, la 
valeur ou lascheté, prudence ou inconsideration de celuy 
qui est chef ou general d'une guerre, ou qui est prince 
et maistre d'un grand estat. Vous avez icy de quoy con- 
tenter vostre esprit, assagir vostre valeur, aguerrir vos- 
tre prudence, et former le vray honneur d’une escole 
militaire. Les Commentaires de cet autre César vous en 
apprendront la maistrise ; ils vous y serviront de mo- 
dèle , de mirouer et d’exemplaire. Ils n’ont point de po- 
lissure qui soit fardée, d'artifice qui soit exquis , d'orne- 
ment qui soit estranger, de beauté qui soit empruntée ; 


— ——— — — — — 

c'est la simple vérité qui vous y est nuement repré- 
sentée, 

Ce sont icy les conceptions d'un fort, sain et pur esto- 
mach, qui ressentent leur origine et leur terrouer, con- 
ceptions hardies et vigoureuses , retenant encores l'ha- 
leine, la vigueur et la fiereté de Vautheur. C'est luy le 
premier, qui, estant parvenu au faiste de tous les degrés 
et dignités de la guerre, a grandement exalté vostre pa- 
trie, et par ses armes et par ses escrits, qui feront que le 
nom des Mowrcuc vivra glorieux dans la memoire longue 
et bien-heureuse de la postérité, tesmoignant sans envie 
aux siecles à venir.que vostre capitaine et historien n'a 
sceu moins sagement entreprendre, hardiment exécuter, 
que vérilablement et judicieusement escrire. 


Les Commentaires de Montluc ont été réimpri- 
mésen 1594 ,en 1609, én 1617, 1626, 1661, 1746, 
et 1760; on les retrouve encore dans l’ancienne 
collection des Mémoires et dans la collection de 
Petitot. Nous avons suivi le texte de cette dernière, 
plus conforme qu'aucune à l'édition de 1592. 


NOTICE SUR VINCENT CARLOIX, 


NÉ EN 15...— MORT EN 15... 


— —— — 


On ne connaît exactement l'époque ni de la nais- 
sance ni de la mort de Vincent Carloix, auteur des 
Mémoires du maréchal de Vieilleville. Les seuls 
renseignemens que nous ayons sur sa personne 
sont ceux qu'ils nous fournit lui-même dans le 
cours de son récit. On voit qu'il fut attaché pen- 
dant trente-six ans au maréchal de Vieilleville en 
qualité de secrétaire.Vieilleville lui remettait tous 
ses papiers, lui confiait tous ses secrets , et voulut 
qu’il fût un jour en état d'écrire son histoire. 

Carloix ne s'occupa de ce travail que quelques 
années après la mort du maréchal. Le grand poète 
Schiller, qui a donné une analyse très étendue de 
ces Mémoires, dit de Carloix :« ll prend sans doute 
fort souvent le ton du panégyriste, ainsi que cela 
est la coutume de Brantôme et des autres histo- 
riens de cette époque ; mais ce n'est pas la rhétori- 
que d’un flatteur, mu par des intérêts personnels, 
mais bien l'effusion d'un cœur reconnaissant qui 
aime à s'épancher en faveur de son bienfaiteur. » 

Vicilleville en effet n'avait jamais négligé les 
intéréts de son secrétaire , et il l'avait fait nom- 
mer secrétaire du roi en 1569. 

Carloix voulut faire pour lui ce qu'a fait le 


| 


loyal serviteur pour le chevalier Bayard, et il pa- 
rait s'être proposé pour modèle le récit naïf et 
animé de son devancier; mais le héros du loyal 
servileur était la personnification la plus com- 
plète de la chevalerie antique dans sa plus admis- 
sible pureté, et Vieilleville, homme de sens et de 
modération, appartenait à la classe des hommes 
dits politiques, qui , commele ditSchiller, «en vou- 
lant réunir les partis qui se haïssent ne parvien- 
nent qu’à déplaire eux-mêmes à tous. » On com- 
prend donc que le récit d'une telle vie ne saurait 
offrir desscènes du mème genre que la vie du noble, 
de I’héroique, du gai, du désintéressé Bayard. Car- 
loix a su animer les Mémoires de son héros en y 
mélant un grand nombrede détails particuliers à 
cette vie politique, depuis le jour où le capitaine 
corse Napoléon conduit Vieilleville à Naples sur son 
vaisseau /a Régente, en 1528, jusqu’à celui où, en 
1573, il meurt après douze heures de souffrances . 
empoisonné dans son château de Durestal, sousles 
yeux du roi Charles IXet de sa mère qui étaient 
venus lui rendre visite. 
J. A. C. BUCHON. 
Paris, 5 juin 1836. 

Mestant retiré chez moy en l’âge de soixante 
quinze ans, pour trouver quelque repos apres 
tant et tant de’peines par moy souffertes pen- 
dant le temps de cinquante cinq ans que j'ay 
porté les armes pour le service des roys mes 
maistres, ayant passé par degrés et par tous les 
ordres de soldat, enseigne, lieutenant, capi- 
taine en chef, maistre de camp, gouverneur 
des places, lieutenant du roy és provinces de 
Toscane et de la Guyenne, ét mareschal de 
France, me voyant stropiat presque de tous 
mes membres , d'arquebuzades, coups de picque 
et d’espée , et à demy inutile, sans force et sans 
espérance de recouvrer guerison de ceste grande 
arquebusade que j'ay au visage; apres avoir 
remis la charge du gouvernement de Guyenne 
entre les mains de sa majesté, j'ay voulu em- 
ployer le temps qui me reste à décrire les 
combats ausquels je me suis trouvé pendant 
cinquante et deux ans que j’ay commandé, 
m'asseurant que les capitaines qui liront ma 
vie y verront des choses desquelles ils se pour- 
ront ayder, se trouvans en semblables occasions, 
et desquelles ils pourront aussi faire proffit et 
acquerir honneur et reputation. Et, encor que 
Jaye eu beaucoup d’heur et de bonne fortune 
aux combats que j'ay entrepris, quelques fois 
‘comme il sembloit ) sans grande raison, si ne 
veux-je pas que l'on pense que j'en attribue la 
bonne yssue, et que j'en donne la louange à 
autre qu’à Dieu; car quand on verra les combats 
où je me suis trouvé, on jugera que c'est de ses 
œuvres. Aussi l'ay -je tousjours invoqué en 


toutes mes actions, avec grande confiance de sa | 


grace : en quoy il m'a tellement assisté, que je 
n'ay jamais esté deffaict ny surpris, en quelque 
faict de guerre où j'ay commandé; ains tous- 
jours rapporté victoire et honneur. Il faut que 
nous tous qui portons les armes ayons devant les 
yeux que ce n'est rien que de nous, sans la 
bonté divine, laquelle nous donne le cœur et le 
courage pour entreprendre et exécuter les 
grandes et hasardeuses entreprises qui se pré- 
sentent à nous. 

Et, pource que ceux qui liront ces Commen- 
taires, lesquels desplairont aux uns et seront 
agreables aux autres, trouveront peut estre 
estrange, et diront que c'est mal fait à moy 
d'escrire mes faits, et que je devois laisser pren- 
dre ceste charge à un autre, je leur diray , pour 
toute response, qu'en escrivant la vérité et en 
rendant l'honneur à Dieu , ce n'est pas mal fait. 
Le tesmoignage de plusieurs qui sont encor en 
vie, fera foy de ce que j'ay escrit. Nul aussi ne 
pouvoit mieux representer les desseins, entre- 
prinses et exécutions, ou les faits survenus en 
icelles, que moy-mesme, qui ne desrobe rien 
de l'honneur d'autruy. Le plus grand capitaine 
qui ayt jamais esté, qui est Cesar, m'en a mons- 
tré le chemin , ayant luy -mesme escrit ses Com- 
mentaires, escrivant la nuict ce qu'il exécutoit 
le jour. J'ay donc voulu dresser les miens, mal 
polis, comme sortant de la main d'un soldat, et 
encore d'un Gascon, qui s'est tousjours plus 
soucié de bien faire que de bien dire; lesquels 
contiennent tous les faits de guerre auxquels je 
me suis trouvé, ou qui se sont exécutés à mon 
occasion, commençant dés mes premiers ans que 

je sortis de page, pour monstrer à ceux que je 
laisse après moy, qui suis aujourd’huy le plus 
vieux capitaine de France, que je n'ay jamais 
eu repos, pour acquerir de l'honneur en faisant 
service aux rois mes maistres, qui estoit mon 
seul but, fuyant tous les plaisirs et voluptés, 
qui destournent de la vertu et grandeur les 
jeunes hommes que Dieu a doués de quelques 
parties recommendables, et qui sont sur le 
point de leur avancement. Ce n'est pas un livre 
pour les gens de scavoir : ils ont assez d’histo- 
riens; mais bien pour un soldat capitaine : et 
peut estre qu'un lieutenant de roy v pourra 
trouver dequoy apprendre. Pour le moins, 
puis-je dire que j'ay escrit la verité, ayant aussi 
bonne memoire à present que j'eus jamais, me 
resouvenant et des lieux et des noms, combien 
que je n'eusse jamais rien escrit. Je ne pensois 
pas en cest âge me mesler d'un tel mestier : si 
c'est bien ou mal, je m'en remets à ceux qui me 
feront cest honneur de lire ce livre , qui est pro- 
prement le discours de ma vie. 

C'est à vous, capitaines mes compagnons, à 
qui principalement il s'adresse : vous en pour- 
rez peut estre tirer du proffit. Vous devez estre 
certains que, puisqu'il y a si long temps que je 
suis esté en vostre degré, et ay si longuement 
exercé la charge de capitaine de gens de pied , 
de maistre de eamp par trois fois, et de colo- 
nel, il faut que vous croyez que j'ay retenu 
quelque chose de cet estat-là, et que, par lon- 
gue experience, j'ay veu advenir aux capitaines 
beaucoup de bien, et à d'autres beaucoup de 
mal. De mon temps, il en a esté degradé des 
armes et de noblesse; d’autres ont perdu la vie 
sur un eschaffaut ; d’autres deshonnorés et reti- 
rés en leurs maisons, sans que jamais les roys 
ny autres en ayent voulu faire plus compte : et 
au contraire j'en ay veu d'autres parvenir, qui 
ont porté la picque à six francs de paye, faire 
des actes si belliqueux, et se sont trouvés si ca- 
pables, qu'il y en a eu prou qui estoient fils de 
pauvres laboureurs, qui se sont avancés plus 
avant que beaucoup de nobles , pour leur har- 
diesse et vertu. Et, pource que toutes ces choses 
sont passées par devant moy, j'en puis parler sans 
mentir. Encores que je sois gentil-homme , si 
suis-je neantmoins parvenu degré par degré, 
comme le plus pauvre soldat qui aye esté de long- 


fils d'un gentil - homme de qui le pere avoit 
vendu tout le bien qu'il possédoit, hormis huit 
cens ou mil livres de rente ou revenu; et, 
comme j'ay esté le premier de six freres que 
nous avons esté, il a fallu que je fisse coguoistre 
le nom de Montluc, qu'est nostre maison, avec 
autant de perils et hasards de ma vie, que sol- 
dat ny capitaine aye jamais fait, sans avoir eu 
en ma vie aucun reproche de ceux qui me com- 
mandoient, ains autant favorisé et estimé que 
capitaine qui fust és armées où je me suis trouvé. 
Que s'il y avoit quelque entreprinse de grande 
importance, et hasardeuse à executer, les lieu- 
tenans du roy et les colonels me la bailloient aussi 
tost, ou plustost qu'à capitaine de l’armée. L'es- 
criture de ce livre vousen rendra tesmoignage. 

Or, à l'heure que je commençay à porter ên- 
seigne , je voulus aussi scavoir ce que doit faire 
un qui commande, et me faire sage par l'exem- 
ple de ceux qui faisoient des fautes : premiere« 
ment , j'apprins à me chastier du jeu, du vin et 
de l'avarice, cognoissant bien que tous capis 
taines qui seraient de ceste complexion Wes- 
toient pas pour parvenir à estre grands hom- 
mes, mais plustost pour tumber aux malheurs 
que j'ay escrits; qui fut cause que j'ay chassé 
de moy toutes ces trois choses, que la jeunesse 
engendre aysément , lesquelles apportent grand 
dommage, et blessent la renommée et reputas 
tion d'un chef. Le jeu est de telle nature, qu'il 
assubjectit l'homme à ne faire jamais autre 
chose, ny avoir autre pensement, soit en gain 
ou en perte; car si vous gaignez, vous estes 
tousjours en peine pour trouver gens à qui 
vous puissiez jouer, ayant opinion que vous 
gaignerez tousjours davantage; et ne ferez 
autre chose jamais, jusques à ce que vous aurea 
tout perdu. Et comme vous serez reduict à ce 
poinet, vous voyla au desespoir ; et ne ferez que 
chercher jour et nuict où vous pourrez trouver 
de l'argent pour réjouer et tenter si vous pours 
riez regaigner ce que vous aurez perdu. Oe 
comment voulez-vous doncques penser que 
vous vous puissiez acquiter de la charge que 
le roy vous a baillée, veu que vous appliquez 
vostre temps en une autre chose? et au lieu de 
songer à piper vostre ennemy, vous pensez à 
piper les cartes ou les dets. Cela vous divertit 
du tout de vostre charge. Vous devez_estre or- 


temps en ce royaume; car je suis venu au monde ! dinairement parmy vos soldats, afin de leq 

cognoisire nom par nom, s'il vous est possible: 
d'autre part, pour empescher qu'ils ne facent 
chose indigne, pour crainte qu'il ne vous en 
puisse venir reproche du lieutenant de roy, ny 
de vostre colonel : d'avantage, pour garder 
qu'entr'eux n'y aye aucune mutinerie; car il n'y 
a rien plus pernicieux en une compagnie , que 
les mutins. Comment voulez-vous done avoir 
le cœur à tout ce qui est besoin que vous faciez 
en la charge que vous tenez, si vostre esprit 
est tousjours occuppé au jeu, qui vous baille 
cent et cent escarmouches le jour, et vous met 
hors de vous-mesme ? Fuyez cela, mes compa- 
gnons, fuyez, je vous prie, ce meschant vice, 
lequel j'ay veu causer la ruyne de plusieurs , 
non seulement en leur bien, mais en leur hon- 
neur et reputation. 

Pour le regard du vin, si vous y estes su- 
jects, vous ne pouvez eviter que vous ne tom- 
biez en aussi grand malheur que celuy qui 
joue; car il n'y a rien au monde qui assoupisse 
tant l'esprit de l'homme et qui l'invite tant à 
dormir que le vin. Si vous ne beuvez guere, 
par consequent vous ne mangerez pas trop, 
car le vin appelle le manger, pour plus longue- 
ment prendre le plaisir de boyre : et à la fin, 
avant de sortir de vostre repas, estant plein de 
vin et de viandes, il faut que vous vous met- 
tez à dormir, et peut estre au temps que vous 
devez estre parmy les soldats et compagnons, 
et pres vostre colonel et maistre de camp, 
pour entendre tousjours quelque chose de ce 
qu'ils auront sceu du lieutenant du roy, afin de 
regarder si {quelque occasion se pourroit pre- 
senter où vous puissiezemployer vostre hardiesse 
et sagesse. Encore amene le vin un ‘autre peril, 
c'est que , comme le capitaine est yvre , il ne se 
sçait commander, et moins laisser commander 
les autres; et se mettra à frapper ses soldats sans 
aucune raison ; et, encores qu'il y eust raison, il 
devroit chastier son soldat premierement avec- 
ques remontrances et menaces un peu aigres , 
luy remonstrant que , s’il y retourne plus, il ne 
luy faut esperer autre chose que le chastiment. 
Et ne trouvez-vous pas meilleur le chastiment 
de vostre soldat avecques paroles et menaces, 
qu'à coups d’espée , le tuant et mutilant de ses 
membres ; ce que le vin vous contraindra faire ? 
Et ne pensez pas estre craint d'avantage , ains 
hay mortellement de tous vos soldats. Et quelle 


faction pouvez-vous esperer de faire avec soldats 
qui vous hayront ? Je vous prie me croire , car 
j'en ay veu autant d'experience qu'autre de mon 
àge : j'ay veu mourir quatre capitaines par la 
main de leurs soldats, les assassinant par der- 
riere, pour le mauvais traittement qu'ils avoient 
receu d'eux. Ils sont hommes comme nous , et 
non pas bestes : si nous sommes gentils-hommes, 
ils sont soldats : ils ont les armes en main , les- 
quelles mettent le cœur au ventre à celuy qui 
les porte. Le vin vous fait souvent, à la premiere 
faute , acharner contre eux sans discretion, car 
vous n’estes pas à vous. D'ailleurs, jamais le 
lieutenant de roy, ou vostre colonel et maistre 
de camp ne vous bailleront entreprinse honno- 
rable à executer, qui pourroit peut-estre estre 
cause de tout vostre avancement ; et diront : 
« Voulez-vous bailler une telle execution entre les 
mains d'un tel, qui sera yvre à l'heure qu'il 
faudroit qu'il fust en bon sens , pour avoir la 
discretion de connoistre ce que faut qu’il face ? 
il ne ferarienque perdre les hommes, et avec sa 
faute causera vostre perte. »O la mauvaise renom- 
méequece vin vous donnera, puisqu'il faut qu'on 
n'espere de vous aucune chose qui vaille. Fuyez 
doncques, mes compagnons , fuyez ce vice aussi 
meschant, et plus vilain et sale que le premier. 
Le capitaine aussi ne doit estre avare en façon 
du monde ; car , encores que le viu et le jeu se 
peuvent appeler compagnons , l'avarice leur 
tient bonne compagnie : c'est elle qui cause un 
milion de maux. En premier lieu, l'avarice ap- 
porte à un capitaine d'aussi grands ou plus 
grands malheurs que vice qui soit; car si vous 
vous laissez dominer à l'avarice, vous n'aurez 
jamais aupres de vous soldat qui vaille, car tous 
les bons hommes vous fuyront , disant que vous 
aymez plus un escu qu'un vaillant humme ; de 
sorte que vous n'aurez que gens de peu de va- 
leur aupres de vous; et au premier lieu qui se 
presentera, là où il vous faudra paroistre, vous 
serez abandonnés ; et faudra que vous perdiez la 
vie, ou que vous fuyez. Et ne vous faut esperer 
qu’en la mort ny en la vie vous puissiez recou- 
vrer vostre reputation : car, si vous mourez, en- 
core que vous ayez fait vostre devoir, on dira 
que la grande avarice qui estoit en vous vous a 
amené à la mort, pour n'avoir eu de gens de 
bien en vostre compagnie : et si vous vous sau- 
vez en fuyant, asseurez-YOus que vous mettez 

un tel signal en vostre front, qu'il vous sera 
bien difficile de jamais l’oster, à tout le moins 
qu'il ne faille que vous hasardiez à tous périls 
vostre vie, pour effacer la mauvaise reputation 
que vous aurez acquise. Il sera bien difficile que 
vous n'y perdiez ou la vie ou quelque mem- 
bre : c'est la paye ordinaire des hasardeux; et 
pour toute recompence, on dira que le deses- 
poir où vous serez tombé de la faute qu'avez 
faite, vous a conduit à faire ce que vous avez 
fait , et non un bon cœur ou une belle resolution. 
O que tant d'autres malheurs pourrois-je bien 
mettre par escrit, qui sont advenus et adviennent 
aux capitaines avares ! 

Je sçay bien que vous me direz : « Et que fe- 
rons-nous , si nous n’espargnons de l'argent et 
gagnons sur la paye des soldats ? quand la 
guerre finira, nous yrons à l'hospital ; car le roy 
ny personne ne fera compte de nous, et nous 
sommes pauvres de nous-mesmes. » Mais voulez- 
vous croire que le capitaine vaillant et sage, 
grand entrepreneur et executeur, aille mourir 
de faim à un hospital, comme s’il en y avoit en 
un camp à centaines ? Ce seroit une bonne chose 
pour le roy et pour toute l'armée, s’il en y avoit 
seulement une douzaine. Doncques efforcez-vous 
de mettre une jambe dans ceste douzaine; et 
efforcez-vous d'y entrer par vostre hardiesse, 
sagesse et vertu; car ces douze ne peuvent pas 
tousjours vivre : l’un mort, si vous n'y pouvez 
mettre encores tout le corps, vous y en mettrez 
pour le moins la moytié, et au premier qui 
mourra apres, vous estes dedans. Et voulez-vous 
donc croire que le roy ny les princes qui auront 
eu cognoissance de vostre valeur vous laissent 
aller à l'hospital? Ceste crainte ne doit estre 
mise en avant par les sages et vaillans capitaines, 
mais par les yvrongnes, par les joueurs et par 
les avares, et par gens qui ne vallent rien; car 
s'ils occupent leur exercice aux choses grandes, 
esloignans tous ces vices avec leur diligence et 
vigilance, rien ne leur peut manquer. J'ay dit 
que ce seroit beaucoup, s'il y en avoit une dou- 
zaine en un camp : mais quand bien il y en auroit 
une centaine, le roy est assez riche pour garder 
que telles gens aillent à l'hospital; et quand bien 
le roy promptement n'y pourroit suppleer, il n'y 
a prince ny seigneur qui aye esté aux guerres où 
vous serez remarqué de la marque d’un homme 
de bien, qui ne soit bien aise d'en retirer quel- 


qu'un aupres de soy, et qui re cherche les 
moyens pour vous faire faire quelque bien au 
roy et vous avancer à quelque grade. Et d'autre 
part, pensez-vous que le roy vous laisse tous- 
jours en un mesme estat ou charge? Ne le 
croyez pas; car on cherchera tousjours à bailler 
les grandes charges à ceux qui se seront bien 
acquittés des petites. Doncques fuyez ce vilain 
vice qui vous conduira à tout malheur. | 
Qu'ay-je esté moy-mesme ? qu'un pauvre sol- 
dat comme vous. Qu'ont esté, et que sont en- 
cores tant de vaillans capitaines qui sont en vie, 
de qui le roy et tout le monde faict grand’ 
estime? Nous sommes-nous, qui sommes en vie, 
enrichis de la paye de nos soldats? Avons-nous 
achapté de grands biens, des larrecins que nous 
avons fait en nos charges? J'en pourrois nom- 
mer quelques-uns de nostre Guyenne (pource 
qu'ils ne peuvent avoir rien acquis que je ne le 
sache, ne moy qu'ils ne le sachent), lesquels 
n'ont jamais acquis pour cinq cens escus de bien. 
Et pour cela sont-ils mesprisés? vont-ils à l'hos- 
pital? Le roy, la royne, monsieur, et tous les 
princes et seigneurs de la cour, font tant de 
compte d'eux, pour l'estime que tout le monde 
a de leur valleur, qu'ils gaignent le devant à 
beaucoup de grands seigneurs. Et quand ils sont 
eu leur patrie (où nul n'est prophete), si sont- 
ils honorés des grands et des petits, non pour le 
lieu d'où ils sortent, ne pour leur bien, mais 
pour leur mérite. Or peut estre qu'il en y aura 
aucuns qui diront : «Si je ne desrobe le roy et les 
soldats, à present que j'ay charge, comment 
achepteray-je des biens pour pourvoir mes en- 
fans ? » Encores respondray-je à cela : Voulez- 
vous enrichir vos enfans de mauvaise renommée 
et reputation? O le mauvais heritage que vous 
leur laissez! veu qu’il faudra que, pour vostre 
mauvaise renommée et reputation, ils baissent la 
teste parmy les grands, d'où il faut qu'ils tirent 
des biens et charges honorables. Et quelle dif- 
ference y aura-t-il du recueil et du conte que fera 
le roy et tous les princes des enfans qui seront 
sortis de tels peres que j'ay dit, aux vostres, 
qui n’oseront paroistre devant personne, et por- 
teront la honte de leur pere sur leur front? Peut- 
estre qu'il en y aura qui diront qu'aux charges 
que j'ay eues du roy j'ai fait de grands profits, 
et que jen puis parler à mon aise : j'atteste de- 
vant Dieu, ct l'appelle en tesmoignage , qu'en 

ma vie je n'ay eu trente escus plus que de ma 
paye; et quelque estat et honorables charges 
que jaye eues , soit en Italie ou en France, j'ay 
esté tousjours contrainct d'emprunter de l'ar- 
gent pour m’en revenir. 

A mon retour de Sienne, où je commandois, 
monsieur le mareschal de Strocy me donna cing 
cens escus. Quand je revins de Montalsin a la 
seconde fois, monsieur de Beauclair, qui estoit 
nostre tresorier, chercha les bourses de tout 
Montalsin pour me trouver trois cens cinquante 
escus pour me conduire jusques 4 Ferrare; et si 
avois-je dix gentilshommes avec moy. Monsieur 
le duc m'en accommoda quand je me jettay dans 
Verseil; et puis pour me conduire jusques a 
Lion, où je trouvay entre les mains de Catherin 
Jean, maistre de la poste, deux ou trois mil 
francs que Martineau lui avoit laissé de mes es- 
tats : et avec cela me conduis devers sa majesté. 
A un homme de bien et vaillant jamais rien ne 
manque. Or je voudrois fort scavoir si pour cela 
je suis allé à l'hospital, et s'il ne m'a cent fois 
plus profité d'avoir servy mes roys et maistres 
en toute loyauté, que tous les larrecins que 
Jeusse sceu jamais faire. Or, mes compagnons, 
prenez exemple à ceux qui, pour estre loyaux 
en leurs charges, levent la teste devant tout le 
monde, et sont estimés et honnorés des petits et 
des grands, et non à ceux qui par leurs vices 
baissent la teste en leurs maisons, ou bien leurs 
enfans pour cus. Le bien vous vient lors que 
vous y pensez le moins : un seul bienfait du roy 
vous vaudra plus que tous les larrecins que vous 
sçauriez faire. 

O que bien-heureux sont les soldats qui suy- 
vent tels capitaines, lesquels, pour leurs vertus 
et valeur, sont estimés par tout le monde! et 
combien leur vie et reputation leur est asseurée 
sous tels capitaines! Et en quels malheurs et 
opprobres tombent ceux qui suyvent les autres ; 
car parmy ceux-là vous apprenez et acquerrez 


de l'honneur et reputation, pour parvenir au | 


mesme degré que sont vos chefs. Et au con- 
traire, suyvans ceux-Cy, vous ne pouvez appren- 
dre que vices et choses de peu de valleur, qui 
vous ameneront plustost à la ruyne de vostre 
vie, que non à l'exaltation de l'honneur et de 
vostre nom, n'ayant peu apprendre d'eux autre 
chose, pour le peu de valleur qui est en eux. 
Sous un mauvais maistre on demeure long temps. 


apprentis, et encores apres ne sçait on pas beau- 
coup. Que si vous estes deschargés de ces trois 
vices, et que vousayez l'honneur devant les yeux, 
il est impossible que tout ne succede bien; pour le 
moins aurez-vous ce contentement, si vous vous 
le proposez, de mourir en gens de bien. C'est la 
recompense de la guerre, et ce qu’on doit desirer, 

ll en y a un quatriesme : si vous ne le pouvez 
eviter, au moins allez y sobrement, sans vous 
perdre; c'est l'amour des femmes. Ne vous y en- 
gagez pas, cela est du tout contraire à un hon 
cœur. Laissez l'amour aux crochets lorsque Mars 
sera en campagne : vous n'aurez apres que trop 
de temps. Je me puis vanter que jamais affec- 
tion ny follie ne me destourna d'entreprendre et 
executer ce qui m'estoit commandé: à ces hommes 
il leur faut une quenouille et non une espée. Et, 
outre la desbauche et perte de temps, ce mestier 
amene une infinité de querelles, et quelques fois 
avec vos amis. J'en ay veu plus combattre pour 
ceste occasion que pour le desir de l'honneur. 
O la grand’ vilennie que l'amour d'une femme 
yous desrobe vostre honneur, et bien souvent 
vous face perdre la vie et diffamer! Quant à 
vous, soldats, je vous recommande sur toutes 
choses l’obeissance que vous devez à vos capi- 
taines, à fin que vous appreniez de bien com- 
mander quelque jour : car il est impossible qu’un 
soldat sçache bien commander, qu'il n'aye sceu 
plustost obeyr; et notez qu’en l'obeyssance se 
cognoist la vertu et sagesse du soldat , et en la 
desobeyssance se pert la vie et la reputation. Un 
cheval rebours ne fit jamais rien qui vaille. Vous 
ne devez rejeter enarriere les remonstrances que 
je vous fais, pour avoir veu tant deghosesen mon 
temps. Je serois bien ignorant et despourveu 
d'entendement, si je n'avois retenu l'heur de l’un 
et le malheur de l’autre; ce qui m'a occasionné 
sur mes vieux et derniers jours escrire ce livre. 

Ayant esté nourry en la maison du duc An- 
toine de Lorraine, et mis hors de page, je fus 
pourveu d’une place d'archer de sa compa- 
gnie, estant monsieur de Bayard son lieute- 
nant; et bien tost apres il me print envye d'aller 
en Italie, sur le bruit qui couroit des beaux faits 
d'armes qu'on y faisoit ordinairement. Et ayant 
fait un voyage en Gascongne, je retiray de mon 
pere quelque peu d'argent et un cheval d'Es- 
pagne; et, sans y faire long sejour, je me mis 
en chemin pour executer mon dessein, remet- 


6 COMMENTAIRES DE MONTLUC. 


tant à la fortune l'esperance des biens et honneur 
que je devois avoir. A une journée de ma mai- 
son, je trouvay pres Laictourele sieur de Castel- 
pau, vieux gentil-homme qui avoit longuement 
pratiqué l'Italie. Je m'enquis bien au long de 
l'estat de ce pais là : lequel m'en dit tant de 
‘choses , et me raconta tant de beaux exploits 
de guerre qui s’y faisoient tous les jours , que, 
sans sejourner ny arrester en lieu que pour re- 
paistre, je passay les monts, et m'en allay à Mi- 
Jan, estant lors âgé de dix-sept ans. 

J'ay trouvé là deux de mes oncles, freres de 
ma mere, nommés les Stillacs, bien estimés et 
en bonne réputation, l'un desquels estoit à 
monsieur de l’Escunt , frere de monsieur de Lau- 
trec, qui fut mareschal de France, et depuis 
tousjours appelé mareschal de Foix ; lequel me 
donna une place d’archier en sa compagnie , ce 
qu'on estimoit beaucoup en ce temps là; car il 
se trouvoit de grands seigneurs qui estoyent aux 
compagnies , et deux ou trois en une place d'ar- 
chier. Depuis tout s'est abastardy ; aussi tout s’en 
va à l'envers, sans que ceux qui vivent puissent 
esperer de voir les choses en meilleur estat. 

La guerre recommença entre le roy Francois 
et l'empereur, plus aspre que jamais, luy pour 
nous chasser de l'Italie, et nous pour la con- 
server; mais ce n'a esté que pour y servir de 
tombeau à un monde de braves et vaillans Fran- 
cois. Dieu fit naistre ces deux grands princes 
ennemis jurés et envieux de la grandeur l’un de 
l'autre ; ce qui a cousté la vie à deux cens mil 
personnes, et la ruyne d'un million de familles : 
et enfin ny l'un ny l'autre n'en ont rapporté 
qu'un repentir d'estre cause de tant de miseres. 
Que si Dieu eust voulu que ces deux monarques 
se fussent entendus, la terre eust tremblé sous 
cux, et Solyman, qui a vescu en mesme temps, 
enst eu assez affaire à sauver son estat, au lieu que 
cependant il l'a estendu de tous costés. L'empe- 
reur a esté un grand prince , lequel toutesfois n'a 
surmonté nostre maistre que de bon heur pen- 
dant sa vie, et de ce que Dieu luy a fait la grâce 
de pleurer ses pechés dans un couvent, où il se 
rendit deux ou trois ans avant mourir. Or , pen- 
dant ceste guerre, qui dura vingt-deux mois, 
jy vis de tres belles choses pour mon appren- 
tissage; et me trouvay ordinairement en tous 
les lieux où je pouvois penser acquerir de la re- 
putation . à quelque prix que ce fust : aussi fut-il 

tué sous moy cinq chevaux, et en dix jours deux 
que monsieur de Rocquelaure , cousin germain 
de ma mere, me donna. De ce premier com- 
mencement je gaignay tellement l'amitié de 
ceux de la compagnie, qu'un chacun m’aydoit 
à me remonter , ayant perdu mes chevaux. Je 
fus aussi au combat fait prisonnier, et apres bien 
tost délivré par le moyen de mes amis. 

Que ceux qui desirent avec les armes acquerit 
de l'honneur facent resolution de fermer les 
yeux à tous perils et hasards aux premieres ren- 
contres où ils se trouveront; car c'est sur eux 
qu'on jette les yeux , pour voir s'ils ont rien de 
bon au ventre. Que si au commencement ils 
font quelque acte signalé, pour monstrer leur 
courage et leur hardiesse , cela les marque pour 
jamais et les fait recognoistre , mesme leur donne 
le cœur et courage de faire encores mieux. Or 
nous perdismes en ceste guerre le duché de Mi- 
lan: dequoy je pourrois bien escrire au vray 
l’histoire, encores que je ne sois pas grand clerc ; 
et si le roy me le commandoit , j'en dirois bien la 
verité, la sachant aussi bien qu’homme de 
France, encore que je fusse bien jeune en ce 
temps là: j'entens des lieux où j'estois, et non 
des autres; car je ne veux rien escrire par 
ouyr dir. 

Mais par ce que je ne veux m'occuper à es- 
crire les faits d'autruy, ny les fautes par eux 
commises, avec beaucoup de particularités, dont 
jay la memoire aussi fresche que j'avois lors, et 
que tout ce que je fis pour lors en ce pays-là füst 
sans aucune charge, estant commandé d'autruy, 
jenem'arresteray plus longuement sur ce subject, 
assez triste, qui a esté traité par autre: seule- 
ment je diray ce mot, qu'il ny eust point de 
faute de la part de monsieur de Lautrec, qui y 
fit tout le devoir d'un bon et sage general; aussi 
estoit-il un des’plus grands hommes de guerre 
que j'aye jamais cogneu. Je n’escriray aussi de 
la bataille de La Bicoque , où je me trouvay ; et 
vis combattre à pied monsieur de Mommorency , 
depuis connestable; laquelle bataille ledit sieur 
de Lautrec fut forcé d'accorder pour Popinias- 
treté des Suisses. J'ay veu en mon temps le des- 
pit des gens de ceste nation estre cause de la 
perte de plusieurs places, et interrompre gran- 
dement les affaires du roy. Ils sont, à la verité, 
vrais gens de guerre , et servent comme de ram- 
parts à une armée; mais il faut que l'argent ne 

manque pas, ny les vivres aussi: ils ne se payent 
pas de paroles. 

Apres la perte malheureuse de ce beau duché 
de Milan , toutes les forces revindrent en France, 
ensemble la compagnie dudit sieur mareschal 
de Foix, en laquelle j'eus une place d'homme 
d'armes, et un archier d’apointement. Quelque 
temps apres l'empereur Charles dressa une ar- 
mée pour reprendre Fontarabie ; à cause dequoy 
nostre compagnie et plusieurs autres furent 
mandées se trouver à Bayonne pres monsieur de 
Lautrec, qui estoit lieutenant du roy en Guyenne. 
Ledit sieur de Lautrec, pour pouvoir faire teste 
à l'ennemy , qui faisoit mine vouloir entrepren- 
dre quelque chose sur la frontiere, fit dresser 
quatorze ou quinze enseignes de gens de 
pied. dJ'avois toujours eu envie de me jetter 
parmy les gens de pied; ce qui me fit demander 

portoit le drappeau en l'absence du capitaine 
Carbon son frere , pour accepter l'enseigne que 
le capitaine La Clotte me presenta : lequel mal- 
aisement me l'octroya, apres avoir aussi envoyé 
devers le capitaine Carbon pour l'obtenir, Sou- 
dain après, La Clotte fut commandé d'aller à 
Bayonne, parce que les ennemis se renforcoient 
d'heure à autre. 

Quelques jours apres, le capitaine Carbon 
print les compagnies de monsieur de Lautrec et 
de monsieur le mareschal son Frere, avec deux 
compagnies de gens de pied, qui estoient celles 
de Megrin , Comminge et La Clotte , pour nous 
conduire, par les chemins des bois , droit à Sainct 
Jean de Lus, là où le camp des ennemis estoit. 
Or, comme nous fusmes à demy quart de lieve 
de Sainct Jean de Lus , sur le haut d'une petite 
montaipne , ayant desjà passé une petite riviere 
sur un pont de bois, distant d'un demy quart 
de lieue de ceste montagne , au dessous de la- 
quelle passoit un ruisseau de quinze ou vingt 
pas de large , profond jusques à la ceinture, joi- 
guant lequel y a une plaine qui s'estend comme 
en pante droicte audit ruisseau, duquel lieu on 
descouvre Sainct Jean de Lus, qui est un des 
plus beaux bourgs de France, sur le bord de la 
grand mer, le capitaine Carbon , qui comman- 
doit à la trouppe , laissa les deux cornettes sur 
cèste petite montaigne; l’une desquelles portoit 
le capitaine Sayas, qui estoit la nostre, et le 
capitaine Jebannot d’Andouins celle de monsieur 

de Lautrec, tous deux en absence, l'un du capi- 
taine Carbon, l’autre du capitaine Artigueloube. 
Et laissa seulement vingt chevaux à chascune , et 
nos deux compagnies de gens de pied : et print le 
reste des gens d'armes, ensemble le seigneur 
de Gramond, qui depuis mourut au royaume de 
Naples, estant lieutenant de la compagnie de 
monsieur de Lautrec, 

Toute ceste trouppe passa le ruisseau, che- 
minant au long de la plaine droit à Sainct Jean 
de Lus, ayant departy leurs pensen trois troup- 
pes , comme nous pouvions aisement descouvrir 
du haut de la montaigne où nous estions. Estans 
arrivés en la plaine, ils firent alte d'une heure, 
cependant qu'un trompette par deux fois alla 
sonner la fanfare aux ennemis : mais comme i 
se voulut retirer, ne pensant que personfe 
sortist du camp des Espagnols , les chevaux qu'i 
avoit envoyé à la teste de la plaine luy vindrent 
rapporter que tout le camp des ennemis mar- 
choit; et soudain apres nous commençämes à 
descouvrir trois de leurs escadrons de gens de 
cheval, qui marchoient les uns apres les autres. 
Le premier des leurs vint attaquer le premier 
des nostres : auquel lieu se rompirent beaucoup 
de lances, plus des nostres toutesfoisque desleurs, 
parce qu'en ce temps-là les Espagnols ne por- 
toient que des lances gayes , longues, et ferrées 
par les deux bouts. Pendant ceste charge, le ca- 
pitaine Carbon retire les autres deux trouppes 
pas à pas devers nous. Enfin la seconde des en- 
nemis se joignit à la leur premiere; et remba- 
rerent les nostres jusques à la seconde, que 
monsieur de Gramond menoit. La il y eut un 
grand combat , et force gens portés par terre 
d'un costé et d'autre; entre lesquels furent, les 
seigneurs: deGramond , duquel le cheval fut tué 
sous luy; de Luppe, guidon de monsieur de 
Lautrec; de Poygreffi, qui depuis s’est fait hu- 
guenot ; de La Faye de Xainctonge , qui est en- 
core en vie, et plusieurs autres. En mesme ins- 
tant nous descouvrismes un autre grand trouppe 
de cavallerie venant vers nous un peu à main 
gauche ; ce qu'ayant aperceu, nos capitaines por- 
tans nos enseignes dirent ces mots : «Nous 
«sommes tous perdus, » Surquoy je leut dis qu'il 
valoit mieux hasarder quatre-vingts ou cent 
hommes de pied, pour sauver nos gens de cheval 
qui estoient engagés. Le capitaine La Glotte et 
Megrin me respondirent que ce seroit double 

perte , joint aussi qu’ils se doutoient que les sol- 
dats n'y voudroient pas aller, voyant leur mort 
devant les yeux. Or, à tout ce propos, il n'y 
avoit que les deux capitaines , avec les enseignes 
des gens de cheval et moy, ayant laissé nos 
gens de pied à quinze ou à vingt pas de nous : 
je me doute que s'ils eussent entendu ma pro- 
position , voyant la gendarmerie perdue, que je 
n'eusse pas été suivy, comme je fus. Il faut le 
plus qu'on peut desrober aux soldats la cog- 
noissance du danger qui se presente, si on veut 
qu'ils aillent de bon cœur au combat. Sur cela 
je fis responce aux capitaines : que je prendrois 
Je hasard de les conduire, et que perdus pour 
perdus, il vaudroit mieux hasarder et perdre 
quatre-vingts ou cent pietons, que non pas toute 
nostre gendarmerie. Et sur ce, sans plus con- 
sulter (les longues consultations bien souvent 
font perdre beaucoup de bonnes entreprinses), je 
prins la course vers les soldats, ensemble les ca- 
pitaines ( car il se falloi: haster ), et leur dis seu- 
lement ces mots: «Allons, allons, mes amis, 
«secourir nos gens-d'armes. » Surquoy , je fus 
suivy decent soldats tirés de nostre compagnie; et, 
tous bien encouragés, descendismes de la mon- 
taigne ; et, m’estant mis à la teste de mes gens, 
passasmes le ruisseau. Ce fait, je donnay vingt 
soldats au bastard Dauzan, pourles conduire (le- 
quel n’a point fait de honte aux légitimes de 
ceste maison, qui ont tous esté vaillans hommes). 

Il faut notter que la trouppe que j'avois, n'es- 
toit qu’arbalestriers , car encores en ce temps là 
il n'y avoit point d'arquebuziers parmy nostre 
nation : seulement trois ou quatre jours aupa- 
ravant, six arquebusiers gascons s'estoient venus 
rendre, du camp des ennemis, de nostre côté, 
lesquels je retins , parce que, par bonne fortune, 
j'estois ce jour-là de garde à la porte de la ville; 
et l'un de ces six estoit de la terre de Montluc. 
Que plust à Dieu que ce mal-heureux instrument 
n'eust jamais esté inventé; je n’en porterois les 
marques, lesquelles encores aujourd’huy me 
rendent -languissant , et tant de braves et vail- 
lans hommes ne fussent morts de la main, le 
plus souvent , des plus poltrons et plus lasches , 
qui n'oseroient regarder au visage celuy que de 
loing ils renversent, de leurs malheureuses 
balles, par terre : mais ce sont des artifices du 
diable pour nous faire entretuer. Apres donc 
avoir passé le ruisseau, je commanday au bas- 

tard Dauzan de ne faire jamais tirer sa trouppe, 
mais seulement faire mine de tirer, afin de 
soustenir et prester faveur à la mienne, pour 
avoir temps de tirer, et tourner rebander. Or, 
ainsi que j'estois au pied de la montaigne, je ne 
pouvois voir ce que faisoit nostre gendarmerie; 
mais , comme je me fus acheminé plus avant, je 
vis toutes les trouppes des ennemis assemblées 
à un, et celle de main gauche marcher au trot 
droit aux nostres, qui avoient fait ferme, ne 
pouvant cheminer ny en avant ny en arriere, à 
cause de quelques pierres. Le capitaine Carbon, 
qui n’estoit point armé, ayant esté auparavant 
blessé d’une arquebusade au bras gauche, vint 
à moy, me voyant pres d'eux, et me dit ces mots : 
«O Montluc mon amy! pousse hardiement, je 
«ne tabandonneray pas. — Prenez garde seule- 
«ment , luy dis-je , mon capitaine, à vous sau- 
aver, et Ces gens-d’armes ; » et en mesmes instant 
je crie : «Compagnons, tirez à la teste des che- 
« vaux ! » Je n’estois pas à douze pas des ennemis , 
lors que je leur fis faire ceste salve. Il se verifia, 
au dire des prisonniers qui furent prins quel- 
ques jours apres, qu'il y mourut ou fut blessé à 
ce rencontre plus de cinquante chevaux , et deux 
cavaliers tués; ce qui fit faire ferme à leurs 
trouppes. Cependant le capitaine Carbon eut 
loisir de se retirer au grand galop avec sa trouppe 
droict au ruisseau où j'estois passé, et ceux qui 
avoient perdu leurs chevaux, se tenans à la 
queue des autres, se sauverent ainsi, et passe- 
rent tous le ruisseau ; ce qui leur estoit foree de 
faire, autrement la trouppe de main gauche leur 
donnoit par le flanc de nostre costé, à la faveur 
des vingt arbalestriers de Dauzan, qui soustin- 
drent. Cependant nous rebandasmes tous, et 
tirasmes encores ; et , comme le capitaine Carbon 
eust passé le ruisseau avec la cavallerie , et re- 
monté monsieur de Gramond, et chargé les 
autres en crouppe , il commanda audit sieur de . 
Gramond de courir au haut du costeau, et 
faire retirer au grand trot les enseignes de gens 
de pied et gens de cheval droict à l'autre ri- 
viére , là où estoit le point tirant au chemin de 
Bayonne. Soudain il tourna vers moy , ayant en 
sa compagnie un Italien , nommé le chevalier 
Diomedes, et le sieur de Mainahaut: et trouva 
que je me retirois droit à un fossé qui bordoit 
un marais, duquel je pouvois estre à dix ou 

moy ; de façon qu'il eust assez affaire à se sau- 
ver. Si gaignay-je en despit des ennemis le fossé 
du marais à la faveur Dauzan , lequel je fis passer 
en diligence pour faire teste : ce qu'il fit. 
Cependant les Espagnols faisoient semblant 
de me vouloir charger; mais ils n'oserent m'en- 
foncer. Tandis ces six arquebusiers faisoient 
merveilles de tirer ; et comme j'eus mes gens à 
cinq ou six pas du fossé, je les fis jetter dedans. 
et, à la faveur dudict Dauzan, nous montasmes 
tous sur la levée de ce fossé, sauf trois soldats, 
qui y furent tués à coups d'arquebuse , pour n’a- 
voir esté si dispos que les autres. C’est là comme 
en un petit fort, où je leur fis teste. Or il faut 
noter que la trouppe des ennemis qui estoient 
venus à main gauche fit alte aupres du ruysseau, 
quand elle vit que nostre gendarmerie estoit 
desjà à demy montagne; et ceux qui avoient 
combattu , et lesquels j'avois arresté sur le bord 
du fossé, faisoient là leur retraitte, quand ils 
virent venir trois escadrons d'arquebusiers au 
long de la plaine , venant à eux le grand pas; ce 
qui leur mit le cœur au ventre, et leur donna 
courage de passer outre. Ayant descouvert ce 
nouveau secours, je me mis au long du fossé 
du marais, et, m’estant desrobé, au moyen 
du destour , de leur veue, je me jettay dans un 
pré fort estroit , et gaignay à la course le pied 
de la montaigne d’où j'estois party; et, apres 
avoir repassé le ruisseau, je regaignay la mon- 
taigne. Le danger où je m’estois veu, tant pour 
les gens de cheval que j'avois en queue, que 
pour ce bataillon d'infanterie qui venoit à nous, 
ne me fit point perdre l'entendement au besoin 
pour prendre la commodité pour ma retraicte, 
pendant laquelle je fis tousjours tenir ceste poi- 
gnée d'hommes que j'avois serrés; et, les en- 
courageant , parlant à eux par fois, je leur fai- 
sois tourner visage, et saluer les cavalliers qui 
me suyvoient, à coups de traict et d'arquebuse. 
Et comme j'eus gaigné le haut , je me mis dans 
un vergier, fermant la claie sur moy, afin que la 
cavallerie n'y peust entrer promptement. Et, à 
la faveur de plusieurs vergiers qui sont peuplés 
de pommiers , je me retiray droit au pont, jus- 
ques à une église qui s'appelle à Haitée, où je 
trouvay le grand chemin tout couvert de leur 
cavallerie, y ayant toutesfois un grand fossé 
' entre deux, d'où je leur fis tirer quelques arque- 
busades et quelques coups de traict , sans qu'il 

y eut guere de coups perdus. Et, pource qu'ils 
ue pouvoient venir à moy, ils furent forcés, les 
uns tirer en avant, et les autres se retirer. Alors 
je fis mettre dans le clos du cymetiere une partie 
de mes gens, pensant faire encore teste : qui fut 
la plus grande folie que j'avois faicte en tout ce 
combat; car , ce pendant, une bonne trouppe de 
leurs gens de cheval coula au long du pré, droit 
au pont, si avant, que je me vis enfermé sans 
esperance de me pouvoir sauver. 

Or, comme le capitaine Carbon eut gaigné le 
pont , et que la gendarmerie et les gens du pied 
furent passés, il dit à monsieur de Gramond 
qu'il s'en alloit au grand trot et galop ; car desjà 
il descouvrit dans les vergers l'infanterie en- 
nemie, ce que je ne pouvois faire; et ne les ap- 
perceus , jusques à ce qu'ils commencerent à me 
tirer. Alors je fis signe aux soldats qui estoient 
dans le cymetiere de se joindre avec moy dans 
le grand chemin : et, parce que le capitaine 
Carbon ne me pouvoit descouvrir, il me tint 
pour mort ou perdu, et mes gens aussi ; qui fut 
cause qu'il laissa le capitaine Compai , qui estoit 
bon soldat, au bout du pont, avec vingt-cinq 
chevaux et trente arbalestriers du capitaine Me- 
grin , voyant toutes leurs trouppes de cheval à 
main gauche et à main droicte venir droict au 
pont : ce qu’il fit pour voir s’il y auroit quelque 
moyen de me secourir, si je n'estois perdu; et 
ce pendant il faisoit rompre le pont. Et , parce 
que la trouppe des ennemis de main droite alloit 
plus hastivement droit au pont que celle demain 
gauche, je laissay le grand chemin, et, à la fa- 
veur d'une haye, je m'en allay droit à la riviere, 
où il me fallut encor combattre la cavallerie : 
toutesfois je me fis faire large, et me jettay 
dans la riviere, et, en despit d'eux, passay de 
l'autre costé. Les bords de la riviere estant 
hauts, me favoriserent beaucoup, parce que les 
gens de cheval ne se pouvoient jetter bas : et ce- 
pendant nos tireurs n’estoient pas oysifs. En fin 
je gaigne le bout du pont , où estoit le capitame 
Compai bien empesché à le rompre. Deslors 
qu'il m’eut apperceu , il me persuada par plu- 
sieurs fois de me sauver, et me presenta la 
crouppe de son cheval; mais il n'eut autre res- 
ponse de moy, sinon , que Dieu m'avoit conservé, 
et mes soldats aussi, lesquels je n’abandonne- 
rois, jusques à ce que je les eusse mis en lieu de 
seureté. Surquoy nous descouvrismes l'arque- 


10 | COMMENTAIRES DE MONTLUC. 


buserie espagnole venant droit au pont. Nous 
n’estions assez forts pour soustenir ce choc; 
yoyla pourquoy Compai et les arbalestriers de 
Megrin prennent le devant pour le retour , et je 
demeure à la queue, ayant gaigné un fossé qui 
bordoit un pré, à la faveur duquel les gens de 
cheval ne me pouvoient choquer. 

Il ne restoit lors que mes six arquebusiers , 
car les arbalestriers avoient employé tous leurs 
traits ; toutesfois, pour monstrer qu'ils n’estoient 
recreus, je leurs fis mettre l'espée nue à la main, 
et l’arbalestre en l'autre, pour leur servir de 
bouclier. Or, parce que les gens du capitaine 
Gompai avant partir avoient rompu la plus part 
du pont, cela fut cause que la cavallerie ne fust 
si tost à nous, ayant esté contraincte aller passer 
à deux arquebusades plus haut à main droicte. 
Pendant que leurs gens de pied avec grand dif- 
ficulté passoient un à un par dessus les garde- 
fous qui estoient au pont, il m'estoit aisé de les 
deffaire, si je n'eusse veu que la cavallerie me 
venoit enfermer, Nostre honneur despendoit de 
nostre retraicte. Gaignant donc tousjours chemin 
de fossé en fossé, ayant faict environ demy 
quart de lieue , je fis alte , afin que mes gens ne 
fussent hors d'aleine. Et vis que les ennemis 
avoient faict de mesme, et cognus à leur con- 
tenance qu'ils avoient perdu l'envie dé me suyvre: 
dequoy je fus bien estonné , et ayse quant et 
quant , car nous n’en pouvions plus, ayant pris 
un peu d'eau et de pomade, et du pain de millet 
en quelques pauvres maisons que nous trou- 
vasmes en chemin. Cependant le capitaine Com- 
pai envoya quelques chevaux pour sçavoir de 
nos nouvelles, me pensant mort ou pris. Nous 
voylà enfin en lieu de seureté, sans avoir perdu 
que trois soldats dans le premier fossé, et le 
bastard Dauzan, qui s'amusa dans une maison- 
nette pres l'église. 

- Pendant tout ce rencontre et ce combat , l'a- 
larme vint à monsieur de Lautrec, et la nouvelle 
que nous estions tous deffaits : ce qui lui donna 
beaucoup de desplaisir, pour la consequence 
qu’apporte ordinairement lors qu'au commence- 
ment on donne curée aux ennemis. Il fit mettre 
tout en bataille : mais, comme il fut un peu es- 
loigné de la ville, il vit venir nos enseignes de 
gens de pied , que le seigneur de Gramond con- 
duisoit , lequel luy raconta ce qui estoit advenu, 
et me fit cet honneur de luy tesmoiguer que 

j'estois cause de leur conservation et salut, mais 
que j'y estois demeuré pour gages. Le capitaine 
Carbon n'estoit encor arrivé, par-ce qu'il atten- 
doit le capitaine Compai pour sçavoir nouvelles 
du tout. A la fin il arriva : auquel monsieur de 
Lautrec dist ces mots : «Et bien, Carbon, es- 
«toit-il temps de faire une telle follié comme 
«celle que vous avez fait ? Elle n'est pas si petite 
«que vous n'ayez mis en hasard de me faire 
«perdre ceste place de Bayonne, qui est $i im- 
« portante,» Il lui respondit : «Monsieur, j'ay 
«fait une grande faute, et la plus grand folie 
«que je fis jamais: jusques icy ne m'en estoit 
«advenue de pareille : mais, puis que Dieu a 
«voulu que nous n'ayons esté deffaits, je seray 
«plus sage à l'advenir.» Monsieur de Lautrec 
luy demanda s'il y avoit nouvelles de moy; le- 
quel luy dist qu'il pensoit que je fusse perdu : 
mais, cependant qu'il se promenoit pres la ville 
en attendant nouvelles , arriva le capitaine Com- 
pai , lequel les asseura que j'estois sauvé ; et leur 
raconta la belle retraitte que j'avois fait en despit 
des ennemis et à leur barbe , sans avoir perdu que 
quatre hommes , et qu'il estoit impossible que les 
ennemys n’eussent souffert beaucoup de perte, Je 
ne fus pas plustost arrivé à mon logis qu'un get- 
tihomme me vient chercher de la part de mon- 
sieur de Lautrec , lequel me fit aussi grande 
chere qu'il eust sceu faire à de Franc, me disant 
ces mots en gascon : Montluc, mon amie , jot 
n'oublideray jamai tou service qu'avés fait 
au rei, et m'en souviera tant que jou vi- 
vray; il n'y a pas moins d'honneur à faire une 
belle retraicte qu'aller à un combat. C'estoit un 
seigneur qui n'avoit guere accoustumé de ta- 
resser personne. J'ay souvent remarqué ceste 
faute en luy : toutesfois pendant tout le soupper 
il me fit beaucoup de faveur , laquelle tousjours 
depuis il me continua; mesmes quatre ou cing 
ans apres, se ressouvenant de moy, il m'envoya 
de Paris en Gascogne un courrier , avec une com- 
mission de gens de pied, me priant de l'accom- 
pagner au voyage qu'il fit à Naples ; et depuis 
m'a tousjours plus estimé que je ne Valois. Voyla 
le premier lieu auquel je me trouvay jamais 
commandant, et où j'ay commencé à marquer 
ma réputation. 

Vous, capitaines, mes compagnons, qui me 
ferez cest honneur de lire peut estre ma vié, 
nottez que la chose du monde que vous devez 

Gesicer le plus, c'est de chercher l'occasion par 
laquelle vous puissiez monstrer ce que vous valez 
quand vous commencerez à porter les armes : 
car, si à vostre commancement vous demeurez 
victorieux, vous faictes deux choses entre au- 
tres : la premiere, c'est que vous vous faictes 
louer et estimer aux grands, et par ce moyen, 
par leur rapport, vous serez cogneus du roy, 
duquel nous devons tous esperer la recompense 
de nos services et labeurs; la seconde est que, 
comme les soldats cognoissent un capitaine, le- 
quel à son commencement a fait quelque chose 
de bon, tous les vaillans hommes recherchent 
d'estre à lay, esperant que, puisqu'il a eu si bon 
commencement , toutes choses luy doivent suc- 
ceder heureusement ; et, par ce moyen, ils seront 
employes; car c'est le plus grand despit qu'un 
homme de bon cœur puisse avoir , lorsque les 
autres prennent les charges d'executer les en- 
treprises, et cependant il mange la poulle du 
bon homme aupres du feu. Ainsi vous trouverez 
tousjours accompagnés de braves hommes, avec 
lesquels vous continuerez à gaigner honneur et 

au commencement, soit pour vostre faute ou 
pour lascheté , tous les bons hommes vous fuy- 
font; et ne vous demeurera que gens de peu de 
Valeur, avec lesquels, quand vous seriez le plus 
brave homme du monde, vous ne pouvez gai- 
gner que mauvaise reputation. Mon exemple 
vous pourra servir de quelque chose; et, en- 
cores que ce nej soit pas grand cas de ce ren- 
contre que je vous ay descrit, si est-ce que des 
petits faicts de guerre quelquefois on fait beau- 
coup de profit. Souvenez-vous, mes compagnons, 
quand vous vous trouverez en estat de voir une 
grande force sur vos bras, laquelle vous pouvez 
tenir en bride par la perte de peu d'hommes, de 
ne craindre point le hasard : peut-estre que la 
fortune vous sera favorable comme elle fut à 
moy; car je puis dire, que si je ne me fusse 
presenté pour la conduitte des cent hommes de 
ee qui firent tres bien leur devoir, que toute 
cavallerie des ennemis estoit sur nos bras, la- 
quelle nous n'avions moyens de soutenir. 
Incontinent apres, le camp des ennemis se 
retira en Navarre, et monsieur de Lautrec cassa 
la moitié de ses compagnies, et reserva les deux 
enseignes de monsieur de Cauna, et celle du 
baron Jean de Cauna, estant chacune des trais 

cens hommes : qui fut la premiere fois que l'on 
les reduit à ce nombre, car auparavant elles es- 
toient toutes de cinq cens ou de mille hommes : 
qui apportoit beaucoup de soulagement aux 
finances du roy, parce que tant de lieutenans, 
enseignes, sergens et autres officiers emportent 
beaucoup de paye, et qu’aussi le commande- 
ment d'un bon nombre d'hommes appelle les 
gentilhommes de maison à ces charges, lesquels 
à present les desdaignent , voyant tant de capi- 
taineaux auxquels on voit donner ces charges 
sans jamais avoir donné coup d'espée. Or mon- 
sieur de Lautrec me donna la compagnie de 
mon Capitaine , encore que pour lors je n’eusse 
attaint que l’âge de vingt ans; et, apres avoir 
laissé quatre compagnies dans Bayonne, il s'en 
alla en poste à la court : qui enhardit nos enne- 
mis à redresser le camp, et mettre le siége de- 
vant Fontarabie, laquelle ils prindrent avant 
que monsieur de Lautrec fust de retour. La 
perte de ceste place proceda de la faute ou mes- 
chanceté d'un nepveu du connestable de Na- 
varre, nommé dom Pedro de Navarre, fils du 
feu mareschal de Navarre, lequel, avant esté 
banny d'Espagne parce qu'il soustenoit le party 
du roy Henry de Navarre, fut mis dans ceste 
ville avec quatre cens hommes bannis comme 
luy, où il fut depuis si bien sollicité par son 
oncle, qu'il se tourna de son costé : ce qui fut 
cause de la perte de la place , laquelle estoit im- 
prenable, encores que les ennemis eussent fait 
deux grandes bresches. Et, parce que je n’y ês- 
tois pas, et que je ne veux parler par ouyr dire, 
je n’en diray autre chose, si ce n’est que le capi- 
taine Frauget, qui la rendit, et qui s'en des- 
chargeoit sur ledit dom Pedro, fut degradé à 
Lyon. La perte de ceste place nous osta un 
grand pied que nous avions en Espaigne. Ce 
fut là où quelques ans auparavant le sieur de 
Lude acquist une gloire immortelle; pour avoir 
soustenu le siége un an entier avec toutes les 
extremités du monde. Celuy-là en rapporta hones 
neur, et Frauget honte et ruyne. Ainsi va le 
monde et la fortune. Cependant, si quelque 
prince ou lieutenant de roy passe les yeux sur 
mon livre (peut estre en poura-il lire de plus 
inutiles), qu'il notte, par cest exemple et autres 
que j'ay veu, et que peut estre je pourray cot- 
ter cy-après, qu'il est tres dangereux de s'ayder 
de celuy qui quitte son prince et seigneur natu- 

rel; non pas qu'on le doive refuser quand il 
se vient jetter entre ses bras, mais on ne luy 
doit donner une place avec laquelle il puisse 
faire sa paix, et rentrer en grace avec son 
prince; ou, pour le moins, si on le fait, que le 
temps ayt apporté une telle asseurance qu'il n'y 
ait nulle doute : car cependant il se sera comme 
accoustumé au pays où il vient exilé et fugitif, 
et aura acquis et receu des bienfaits. Si on le 
veut employer, mettez le loing de ceux avec les- 
quels il peut avoir pratique. A ce que j'ay ouy 
dire aux capitaines de l'empereur, quand bien 
Charles de Bourbon eust prins Marseille et la 
Provence, l'empereur n’eust pas fait ceste faute 
de la luy bailler en garde, quoy qu'il eust pro- 
mis. Mais passons outre. 

Toutes les compagnies de gens de pied estant 
cassées, sauf celles qu'on mit en garnison, et ne 
voulant m’enfermer dans des murailles, je me 
remis dans la compagnie de monsieur le mares- 
chal de Foix, jusques à ce que le roy François 
entreprint le voyage pour aller combattre mon- 
sieur de Bourbon , lequel estoit venu assieger 
Marseille avec le marquis de Pesquere; lequel 
sieur de Bourbon, pour un despit, s'estoit tourné 
du costé de l'empereur : il n'y a rien qu'un 
grand cœur n’entreprenne pour se venger. Et, 
parce que le roy ne permit à monsieur le mares- 
chal de Foix de mener que vingt hommes 
d'armes de sa compagnie, et qu’à mon arrivée 
je trouvay que je n’estois du nombre des esleus, 
je me despitay, et m'en allay avec cinq ou six 
gentils-hommes, lesquels me firent cest honneur 
de venir avec moy pour nous trouver à la ba- 
taille, avec resolution de combattre avec les 
gens de pied : mais monsieur de Bourbon leva 
son siege, apres l'y avoir tenu six sepmaines. 
Le seigneur Rance de Cere, gentil-homme ro- 
main, des plus aguerris et experimentés, et le 
sieur de Brion, y estoient dedans, avec bonnes 
forces que le roy y avoit envoyé. Ledit sieur de 
Bourbon se trouva trompé, et ses intelligences 
courtes : le François ne scavoit lors que c’estoit 
de se rebeller contre son prince. Dès lors qu'il 

les montagnes, et descendit au Piedmont par 
Salusses et Pignerol, non sans beaucoup de 
perte. Il se sauva à Milan, lequel fut contraint, 
et le viceroy de Naples aussy, de quitter et de 
sortir par une porte pendant que nous entrions 

par l'autre. Le seigneur Antoine de Leve, qui 
estoit l’un des plus grands capitaines que l'em- 
pereur ayt eu, (et croy que sans les gouttes’, 
qui le travailloyent fort , qu'il eust surpassé tous 
ceux de son âge ); fut choisi pour estre mis 
dans Pavye avec une trouppe d’Allemans, pour 
l'opinion qu'on avoit que le roy donneroit là, 
comme de fait il fit. Le siége dura sept ou huit 
mois. Cependant monsieur de Bourbon s’en alla 
en Allemagne, là où il brigua tant avec l'argent 
que monsieur de Savoye luy avoit presté, qu'il 
amena avec luy dix mil Allemans, et fit venir 
quatre ou cinq cens hommes d'armes de Naples. 

Et ayant dressé son camp à Lode, s'en vint 
donner la bataille au roy un jour de Sainct Ma- 
thias, estant nostre camp affoibly, tant pour la 
longueur du siége que pour les maladies qu’il y 
avoit eu; et encores, par mal’heur, le roy avoit 
peu auparavant cassé trois mil Grisons, qu'un 
colonel du pais mesme commandoit, lequel s'ap- 
pelloit le Grand Diant; et croy que ce fut pour 
eviter ladespence. He! que ces petites mesnage- 
ries apportent quelquefois de perte! Aussi, 
quelques jours avant, monsieur d’Albanie, avec 
beaucoup de forces, estoit allé par commande- 
ment du roy à Rome, pour de là se jetter dans 
le royaume de Naples : mais en fin tout alla en 
fumée; car, à nostre grand mal'heur, nous per- 
dismes ceste bataille, et toutes ces entreprinses 
revindrent à neant. 

Le discours de ceste bataille est publié en 
tant de lieux , que ce seroit perdre temps à moy 
d'y employer le papier : je diray seulement 
qu'elle ne fut guere bien conduite en plusieurs 
endroits de nostre costé, qui fut cause de faire 
perdre ceux qui faisoyent leur devoir. Le roy 
fut prins, monsieur le mareschal de Foix prins, 
et blessé d’une arquebusade dans la cuisse, qui 
luy entroit dans le petit ventre; monsieur de 
Sainct Pol prins et blessé de treize playes, lequel 
avoit eslé laissé pour mort au camp, et des- 
pouillé tout en chemise : mais un Espagnol, luy 
couppant un doigt pour avoir une bague qu'il 
ne pouvoit luy arracher, le fit crier : et, ayant 
esté recognu , fut apporté avec ledit sieur ma- 
reschal dans Pavie, au logis de la marquise de 
Scadalfol. Plusieurs autres grands seigneurs y 
moururent, comme le frere du duc de Lorraine, 
wonsieur l'admiral de Chabanes, et plusieurs 
autres prins, entre lesquels estoyent le roy de 

Navarre, messieurs de Nevers, de Montmo- 
rancy, de Brion et autres. Je ne veux taxer la 
memoire de personne pour la perte de ceste 
bataille, ne marquer ceux qui firent mal leur de- 
voir, mesmement en presence de leur roy. Pen- 
dant le sejour que je fis en l’armée, je fus tous- 
jours avec un capitaine dit Castille de Navarre, 
sans prendre aucune solde, lequel le jour de la 
bataille conduisoit les Enfans Perdus : il me pria 
lui faire compagnie; ce que je fis avec les cinq 
gentils-hommes qui estoyent venus avec moy. 
Je fus prins prisonnnier par deux gentils- 
hommes de la compagnie du seigneur An- 
toine de Leve, lesquels le samedy matin me 
laisserent aller, ensemble deux de mes compa- 
gnons, car ils voyoient bien qu'ils n'auroient 
pas grands finances de moy ; les autres avoyent 
esté tués. Je me retiray en la maison de la mar- 
quise, où monsieur le mareschal estoit blessé : 
je le trouvay avec monsieur de Sainct Pol, tous 
deux couchés en un lict, et monsieur de Monte- 
jean couché en la mesme chambre, estant blessé 
en la jambe : là où j'entendis le discours et la 
dispute qu'il y eut entre le sieur Federic Bege, 
prisonnier, et le capitaine Sucre, qui estoit à 
l'empereur, sur la perte de ceste bataille; les- 
quels taxoyent de grand faute nos François, 
mesmes plusieurs particuliers, au nom desquels 
je pardonne; je jugeay leur opinion tres bonne, 
estans tous deux grands capitaines. Ce que je 
leur ouys dire m'a depuis servy en d'autres exe- 
cutions , avec ce que j'en jugeay moy-mesmes, 
comme doivent faire tous ceux qui ont envie de 
parvenir par les armes. 

Il faut non seulement rechercher les occasions 
de se trouver aux combats et batailles, mais 
aussi estre curieux d'escouter et retenir l'opi- 
nion et raison de ceux qui sont gens experimen- 
tés, sur Ja faute, perte ou gain qui s'en est en- 

_ suivy : car certes c'est grand sagesse de bien 
apprendre , et se faire maistre aux despens d’au- 
truy. La France a long temps ploré ceste perte, 
et la prise de ce brave prince, qui pensvit trou- 
ver la fortune si favorable comme à la journée 
des Suisses : mais elle luy tourna le dos. Et fit 
voir combien il importe à un roy se trouver luy- 
mesme à la bataille, veu que bien souvent sa 
prise meineapres la ruyne de son estat. Toutesfois 
Dieu regarda le sien d'un œil de pitié, et le con- 
serva : car les victorieux perdirent le sens, esblouis 

de leur victoire. Que si monsieur de Bourbon eust 
tourné vers la France, il nous eust mis à ruine, 

Le lundy apres, M. de Bourbon commanda 
que tous ceux qui estoyent prisonniers, et qui 
n'avoyent moyen de payer rançon, eussent à 
vuider le camp, et se retirer en France. Je fus 
de ce nombre, car je n'avois pas grand finance. 
Il nous donna une compagnie de gens de pied 
pour nostre seureté, et une de cavallerie, mais 
sans vivres ny moyen quelconque, de sorte que 
nous ne mangeasmes jusques à Ambrun que 
raves et tronsons de choux, que nous mettions 
sur les charbons. Avant partir, monsieur le 
mareschal me commanda de porter ses recom- 
mandations au capitaine Carbon et à tous ses 
compagnons, lesquels il prioit ne s’'estonner 
pour ceste perte, ains s'esvertuer pour faire 
mieux que jamais; et qu'ils eussent à se rendre 
pres de monsieur de Lautrec son frere. Surquoy 
il me fit une tres-belle remonstrance, laquelle 
ne se passa sans beaucoup de larmes; ce qu'il 
prononça avec une parole ferme et asseurée, 
combien qu'il fust fort blessé : aussi mourut-il 
le vendredy apres. Je m'en vins à pied sans 
lance jusques à La Redorde en Languedoc, où 
estoit sa compagnie. Apres sa mort, monsieur 
de Lautrec fit donner la tierce partie de sa com- 
pagnie au capitaine Carbon, laquelle il ne 
commanda gueres, car peu apres un meschant 
homme, natif de Montpelier , qui avoit favorisé 
le camp de monsieur de Bourbon, le tua par 
derriere , aupres de Lunel, courant la poste. Ce 
fut un aussi grand dommage que de capitaine 
qui soit mort y a cent ans, et cuide, s’il eust 
vescu aux guerres que nous avons veu depuis, 
qu'il eust fait merveilles. Et beaucoup de gens 
se fussent faits bons capitaines aupres de luy; 
car tous les jours on pouvoit apprendre quelque 
chose à sa suitte, estant un des plus vigilans et 
diligens capitaines que j'aye jamais cognu, 
grand entrepreneur et grand executeur tout 
ensemble. La tierce partie fut donnée au capi- 
taine Lignac, d'Auvergne, qui ne la garda 
gueres longuement , parce qu'il perdit la veue 
et mourut; et l'autre tierce, à monsieur de Ne- 
grepelice, pere de cestuy-cy qui vit aujourd'huy, 
duquel un mien cousin germain, nommé le ca- 
pitaine Serillac, portoit l'enseigne. 

Cependant madame la régente , mere du roy, 
et tous les princes ligués avec elle, traitterent 

et moyennerent la delivrance du roy; de sorte 
que ce grand empereur, qui s’estoit forgé la 
conqueste de ce royaume, ne conquist un seul 
pouce de terre. Le roy en son afflixion tira se- 
cours de ses propres ennemis , lesquels avoyent 
suspecte la grandeur de l'empereur. 

Sa majesté estant de retour, se resouvenant 
des injures et des indignités qu'il avoit reeeues 
pendant sa prison, ayant tenté tous les moyens 
pour retirer messeigneurs ses enfans , fut forcée 
de venir aux armes, et renouveller la guerre. 

Ce fut alors que le voyage de Naples fut 
dressé , sous la charge de monsieur de Lautrec, 
lequel m'envoya un courier en Gascogne, pour 
dresser une compagnie de gens de pied : ee que 
je fis en peu de jours. Et luy menay sept à huict 
cens hommes, dont il y en avoit quatre ou cinq 
cens arquebusiers, combien qu'en ce temps là 
- n'y en avoit encore gueres en France. Monsieur 
d’Ausun m'en demanda la moitié pour dresser 
sa compagnie, ce que je fis. Et fimes nostre 
partage aupres d'Alexandrie, laquelle fut ren- 
due audit sieur de Lautrec, lequel envoya mes- 
sieur de Gramond et de Monpezat assieger le 
chasteau de Vigeve, devant lequel, en faisant 
les approches et les tranchées pour mettre Far- 
tillerie, je fus blessé d'une arquebusade par 
la jambe droicte, qui fut cause que je demeuray 
boiteux fort long temps : de sorte que je ne 
peus estre à Fassaut qui se donna à Pavie, la- 
quelle fut emportée et demy bruslée. Je me 
. faisois porter apres le camp dans une litiere : 
toutesfois, avant que monsieur de Lautrec par- 
tist de Plaisance pour marcher droict à Bouloi- 
gne , je commencay à cheminer. 

Or aupres d’Ascolly il y a une petite ville 
nommée Capistrano , sur le haut d'une montai- 
gne, assise de sorte qu'il falloit monter toujours, 
sauf de la part des deux portes dans laquelle, 
force soldats du pays s’estoient retirés. Le 
comte Pedro de Navarre, qui estoit nostre co- 
lonel, commanda à nos compagnies de Gascons 
d'y aller; ce que nous fismes, et assaillismes la 
place. Nous fismes faire des mantelets pour ap- 
procher de la muraille, à laquelle nous fismes 
deux trous par lesquels un homme pouvoit pas- 
ser facilement, à cinquante ou soixante pas l'un 
de l’autre; et pour ce que j'en avois fait l'un, je 
voulus donner par là. Les ennemis d'autre part 
desplanchèrent et osterent les tables du dessus 

d’une salle , là où le trou entroit, où ils avoient 
mis une grand cuve pleine de pierres. L'une 
des compagnies de monsieur de Luppé nostre 
sous-colonnel, et la mienne, commencerent à 
donner par le trou. Dieu me donna ce que je 
luy avois tousjours demandé , qui estoit de me 
trouver à un assaut, pour y entrer le premier 
ou mourir, Lors je me jettay à corps perdu 
dans la salle , ayant une cotte de mailles comme 
les Allemans portoient en ce temps-là, une espée 
au poing, une rondelle au bras, et un morion 
en teste. Mais comme ceux qui estoient à ma 
queue se voulurent jetter apres moy, les ennes 
mis verserent la cuve de pierre sur eux, et les 
attrapèrent sur le trou, qui fut cause qu'ils ne 
peurent suyvre. Je demeuray dedans, combat- 
tant tout seul à une porte qui entroit dans la 
rue: mais du haut de la salle qui estoit den. 
planchée on me tiroit infinité d'arquebusades, 
l'une desquelles me perça la rondelle et le bras 
à quatre doigts de la main, et un autre me 
froissa tout l'os sur la jointure de l’espaule et 
du bras, dont je perdis le sentiment, me tom- 
bant la rondelle à terre. Je fus forcé de reculler 
devers le trou, contre lequel je fusrenversé par 
ceux qui combattoient à la porte de la salle, si 
heureusement toutesfois pour moy, que mes 
gens eurent moyen de me tirer dehors par les 
jambes; mais ce fut si doucement, qu'ils me 
laisserent rouler de haut en bas jusques ag 
fonds du fossé; et , tombant au travers la ruine 
des pierres, je me rompis encore le bras en 
deux lieux. Et comme on m'eust relevé, je dis 
que mon bras m'estoit demeuré dans la ville; 
mais un de mes gens le print, me pendant en 
escharpe sur les fesses, et le mit sur l’autre : ce 
qui me reconforta un peu. Voyant les soldats 
de ma compagnie autour de moy : «O mes com- 
« pagnons , dis-je, je ne vous avois pas tousjours 
«si bien traictés et tant aymés, pour m'abandon- 
«ner à un si grand besoin. » Ce que je disvis , 
ne scachant l'empeschement qu'ils avoient eu. 
Alors mon lieutenant , lequel avoit esté press 
que assommé sur le trou, nommé La Bastide, 
pere des Savaillans qui sont aujourd’huy, us 
des vaillans gentils-hommes qui fust dans nostre 
armée , dist à deux capitaines basques, nommés 
Martinet Ramonet, qui campoient tousjours au- 
pres de ma compagnie, que s'ils vouloient don 
ner avec des eschelles par un quanton qu'il y 

avoit près de là, qu'il donneroit par le trou | mettre la main à me coupper le bras, sans me 


mesme, et qu'il vouloit mourir plustost qu'il 
n'y entrast: à quoy je les encourageay, tout 
autant que ma foiblesse me le pouvoit permettre. 
Les esehelles apportées et liées, parce qu'elles 
se trouverent courtes, La Bastide donne par le 
trou, ayant mandé aux autres capitaines de 
donner par l'autre; mais ils ne firent pas grands 
faits d'armes. Cependant que La Bastide com- 
battoit, ayant gaigné le trou, Martin et Ra- 
monet donnerent l'escalade, tellement qu'ils 
forcerent les ennemis , et entrèrent dedans. De- 
quoy estant adverty, j'envoyay prier La Bas- 
tide de me garder autant de femmes et de filles 
qu'il pourroit, afin qu'elles ne fussent violées, 
ayant cela en devotion , pour un vœu que j'avois 
faiet à nostre Dame de Lorette, esperant que 
Dieu pour ce bien- faicet m'aideroit ; ce qu'il fit. 
Et m'en amena quinze ou vingt, qui fut tout ce 
qui se sauva; car les soldats, animés pour me 
venger, et monstrer l'amitié qu'ils me portoient, 
tuerent tout , jusques aux enfans, et mirent le 
feu en la ville. Et, quoy que l'evesque d’Ascoly 
(duquel elle dependoit) priast monsieur de 
Lautree, les soldats ne voulurent jamais partir 
qu'ils ne la vissent en cendres. Le lendemain on 
m'apporta à Ascoly, où monsieur de Lautrec 
m'envoya visiter par messieurs de Gramond et 
de Montpezat, menant deux chirurgiens que 
le roy luy avait donnés à son depart, l'un nom- 
mé maistre Alesme, et l'autre maistre George; 
lesquels, apres avoir veu mon bras charpenté 
comme il estoit , dirent qu'il le falloit coupper 
pour me sauver la vie, ce qui fut remis au len- 
demasin. Monsieur de Lautrec commanda auxdits 
sieurs de Monpezat et Gramond de s'y trouver ; 
ce quis lui promirent difficilement , pour l'a- 
mitié qu'ils me ‘portoient, mesmement le sieur 
de Gramond. Quelques jours auparavant, mes 
soldats avoient pris un jeune homme chirurgien, 
lequel avoit servy monsieur de Bourbon : ces- 
tuy-cy , ayant entendu la resolution de me coup. 
per le bras (car je l'avois retenu à mon service), 
ne cessoit de remonstrer que je ne lendurasse 
pas, me disant que je n'estois pas à la! moitié 
de mon âge, et que cent fois le jour je’souhai- 
terois ma mort me voyant sans bras. Le matin 
venu, les susdits seigneurs et les deux chirur- 
giens et medecins arriverent en ma chambre, 
avec tous leurs appareils, pour incontinent 


donner le loisir de me repentir, ayant receu 
commandement, de la part de monsieur de 
Lautrec , de me dire que je ne me souciasse de 
perdre le bras pour sauver la vie, sans deses- 
perer de ma fortune; et que, si le roy ne me 
vouloit faire du bien, que sa femme et luy 
avoient quarante mil livres de rente pour me 
recompenser , et ne me laisser jamais pauvre : 
seulement , que je prinsse patience, et qu'à ce 
coup je fisse paroistre mon courage. Or , comme 
ils furent prests à me deslier le bras pour te 
coupper, ce jeune chirurgien ne cessoit de me 
prescher, estant derriere mon lict, le contraire; 
et, comme Dieu ayde aux personnes, quand il 
luy plaist , encore que je fusse resolu de l'endu- 
rer, il me fit changer ma volonté : qui fut cause 
que tous les susdits seigneurs et chirurgiens 
s'en retournerent faire le rapport à monsieur de 
Lautrec; lequel leur dit, comme eux mesmes 
m'ont asseuré plusieurs fois, ces mots : « Aussi 
« bien me repentois-je de le luy faire coupper ; 
«car, s'il fust mort, j'eusse eu a tout jamais 
« cela sur le cœur , et vivant sans bras, j'eusse 
« eu regret de le voir en la sorte; et qu'il falloit 
« laisser faire à Dieu sa volonté, » Et soudain 
envoya les susdits chirurgiens examiner le mien, 
pour scavoir s'il estoit suffisant; car, autre- 
ment l'un d'eux devoit demeurer pres de moy. 
Toutesfois ils le trouverent capable, et l'ins- 
truirent encore mieux sur les accidens qui me 
pouvoient soutenir, Le lendemain, qui fut le 
quatriesme de ma blessure, monsieur de Lau- 
trec me fit porter apres luy à Termes de Bresse, 
et me laissa dans son logis entre les mains de 
son hoste, qui estoit gentil-homme; et pour as- 
seurance de ma personne, emmena deux des 
plus grands de la ville pour hostage, mesme- 
ment un frère de l’hoste , les asseurant, si j'avois 
desplaisir , de les faire pendre. Je demeuray en 
ce lieu deux mois et demy, où je couchay sur 
les reins : tellement que tout le grand os qui est 
le long de Yeschine, me pela, qui est la plus 
grande douleur que je pense que lon puisse 
souffrir en ce monde. 

Et encores que j'aye mis par escrit, au dìs- 
eours que j'ay fait de ma vie, que j'ay esté des 
plus heureux et fortunés hommes qui long temps 
ayent porté les armes, pour avoir tousjours 
vaincu là part où j'ai commandé , si n'ay-je pas 

esté exempt de grandes blessures et de grandes 
maladies; car j'en ay autant eu qu’homme du 
monde sçauroit avoir sans mourir, m'ayant Dieu 
tousjours voulu donner une bride, pour me 
faire cognoistre que le bien et le mal dépend de 
luy, quand il lui plaist. Mais encores, ce no- 
nobstant, ce meschant naturel, aspre, fascheux 
et colere, qui sent un peu, et par trop, le terroir 
de Gascogne, m'a tousjours fait faire quelque 
trait des miens, dont je ne suis pas à me repen- 
tir. Or, après qu'il se fust fait un petit de pourris 
au bras, on commença à me lever, ayant un 
cuissinet sous le bras, en le liant avec le corps 
tout ensemble. Ainsi je demeuray quelques jours, 
jusques à ce que, monté sur un petit mulet que 
j'avois, je me fis mener devant Naples, où nostre 
camp estoit desjà assis, ayant envoyé un gentil- 
homme des miens à pied à Nostre Dame de Lor- 
rette, pour accomplir mon vœu, puisque je n'y 
pouvois aller. Le mal que j'enduray ne fut pas 
si insupportable ni si grand comme le regret que 
jeus de ne m'estre trouvé à la prise de Melphe et 
autres places, et à la defaicte du prince d'Orange, 
lequel, apres la mort de monsieur de Bourbon 
( quiffut tué au sac de Rome) commandoit l'armée 
impériale. ( Si ce vaillant prince, duquel la me- 
moire est deplorable, pour le traict qu'il fit, ne 
fust mort lors de sa victoire, je croy qu'il nous eust 
renvoyé les papes en Avignon encore un coup.) 

Or monsieur de Lautrec me fit tres bonne 
chere, et tous les grands de l'armée, mesme- 
ment le comte Pedro de Navarre, lequel me fit 
donner une confiscation valant douze cens du- 
cats de rente, nommée la tour de la Nunciade, 
pres la tour du Grec, un des plus beaux chas- 
teaux qui soit en la terre de Labour , et la pre- 
miere baronnie de Naples, qui estoit à un riche 
Espagnol nommé Ferdino. Je pensois lors estre 
le plus grand seigneur de la trouppe, et à la fin 
je me trouvay le plus coquin, comme vous verrez 
par le discours de mon voyage. Je deduirois 
bien maintenant comme le royaume de Naples 
s'est perdu, lequel estoit presque conquis : plu- 
sieurs en ont escrit; mais c'est grand dommage 
qu'ils ne veulent dire la verité, et qu'ils ne met- 
tent en arriere toute la crainte qu'ils ont ; car les 
roys et les princes y pourroient prendre exemple, 
qui les feroit plus sages pour ne se laisser pas 
pipper et decevoir , comme ils sont bien souvent: 
mais personne ne yeut que nos rois soient si sa- 

vans, car ils ne feroient pas si bien leur proffit 
comme ils font aupres d’eux. Je lairray donc cela 
en arriere, pour n'avoir commencé à escrire sur 
la faute des autres, joinct aussi que je n’en ay 
point de commandement; mais seulement m’at- 
tendray à escrire mes fortunes, pour servir 
d'exemple à ceux qui viendront apres moy, afin 
que les petits Montlucs que mes enfans m'ont 
laissé se puissent mirer en la vie de leur ayeul. 
Il ne se présenta pas grande occasion depuis 
que je fus arrivé au camp, car on ne s’attendoit 
qu'au siege de la ville de Naples, qu'on vouloit 
avoir par famine, comme nous l'eussions eue 
bientost, sans la revolte d'André Doria, qui 
manda au comte Philippin, son nepveu, qu'il 
ramenast ses galeres à Genes, avec lesquelles il 
tenoit la ville de Naples bouclée par la mer, tel- 
lement qu'il n'y eust sceu entrer un chat; ce 
qu'il fit. Et incontinent y entra forces vivres du 
costé de la mer, pendant que nos galleres tar- 
derent à venir. Dieu pardonne à qui en fust cause, 
car sans cela la ville estoit à nous, et par conse- 
quent tout le royaume. Ce Philippin, lieutenant 
d'André Doria, gaigna, pres Capo Dorsa, une 
belle bataille navale contre Ugo Moncado et le 
marquis de Guast, lesquels vouloient secourir 
Naples; mais de ceste victoire vint nostre ruine. 
Philippin ayant envoyé les prisonniers à Genes 
à son oncle , et le roy les voulant avoir, le sieur 
André Doria ne les voulut rendre, se plaignant 
qu'il avoit delivré le prince d'Orange au roy sans 
recompense. Ie marquis de Guast, homme fin 
et rusé s’il en fut jamais, et qui a esté grand 
guerrier, sceut si bien esbranler l'esprit mal 
content d'André Doria, qu'enfin il tourna sa 
robbe, et se rendit à l'Empereur avec douze gal- 
leres. Le roy nostre maistre estoit bien adverty 
de ses pratiques; mais il avait le cœur si gros, 
et se sentoit si offensé d'André Doria, qu'il ne 
le vouloit rechercher : dont il se repentit tout à 
loisir; car depuis il fut cause de beaucoup de 
pertes qui advindrent au roy, et mesmes de la 
perte du royaume de Naples, de Genes, et au- 
tres malheurs. Il sembloit que la mer redoutast 
cet homme; voylà pourquoy il ne falloit pas, 
sans grande occasion, l'irriter ou mescontenter : 
le roy peut estre eu avoit quelque autre occasion. 
Nos galleres arriverent à la fin, et apporterent 
le prince de Navarre, frere du roy Henry, avec 

lequel ne vesquit que trois semaines après, car il 
arriva au commencement de nos maladies. A 
son arrivée et descente, monsieur de Lautrec lui 
envoya Michel Anthoine, marquis de Salusses, 
pour luy tenir escorte, car il faisoit sa descente 
à demy mil de Naples, un peu au dessous de la 
Magdeleine , et emmena une grande partie de 
la gendarmerie avec les bandes noires italiennes, 
que le comte Hugues de Genes commandoit de- 
puis la mort du seigneur Horace Bailhon, qui 
estoient les compagnies du seigneur Jean de 
Medicis, pere du duc de Florence qui est à pré- 
sent, lequel avoit esté blessé en une jambe d'une 
arquebusade, devant Pavie, estant au service du 
roy, et de là apporté à Plaisance : auquel lieu la 
jambe luy fut coupée, de quoy bien tost après 
il mourut. Depuis, le dict seigneur Horace re- 
cueillit toutes ses compagnies. Il sembloit que 
Dieu vouloit quelque mal en ce temps à nostre 
roy, lorsqu'il estoit devant Pavie; car, en pre- 
mier lieu, on luy conseilla d'en renvoyer les 
Grisons ; secondement, d'envoyer monsieur 
d'Albanie à Rome avec partie de l’armée : et, 
pour achever le malheur, Dieu envoya la bles- 
sure au seigneur Jean, lequel, à la verité, en- 
tendoit plus à faire la guerre que tous ceux qui 
estoient auprès du roy, ayant sous sa charge 
trois mille hommes de pied, les meilleurs qui 
furent jamais en Italie, avec trois cornettes de 
gens de cheval. Et croy fermement, comme 
aussi font bien d'autres que moy, que, s'il se 
fust trouvé sain à la bataille, les choses ne fus- 
sent pas allées si mal comme elles allerent. De- 
puis, le sieur Horace creut le nombre de mil 
hommes , qui furent quatre mil, lesquels pour 
le dueil du seigneur Jean portoient les ensei- 
goes noires, et eux-mesmes alloient vestus de 
noir : aussi on les appelloit les Bandes Noires; 
et après se joignirent avec monsieur le marquis 
de Salusses , qui temporisa environ deux ans en 
Italie , et vers Florence , et après se vint joindre 
à nostre armée à Troye, ou bien à Nocera; je 
ne sçaurois dire auquel lieu des deux, pour ce 
que j'estois demeuré blessé à Termes de Brosse. 
Mais pour retourner à la descente de mon- 
sieur le prince de Navarre, parce qu'il se fit là 
une petite faction où j'eus ma part, je la vous 
veux conter. Il fut commandé au capitaine Arti- 
gueloube, qui estoit colonel de cinq enseignes 
gascones lesquelles souloient estre sous mon- 

sieur de Lupé, et de cinq autres que comman- 
doit le baron de Bearn , le tout sous le comte Pe- 
dro de Navarre : il fut commandé aussi au captau 
de Buch, fils aisné de la maison de Candalle , de 
s’y trouver : je fus aussi du nombre, tout ma- 
lotru que j'estois. Comme nous fumes bas à la 
marine , monsieur le marquis laissa tous nos pic- 
quiers derrier un grand rempart que le comte 
Pedro de Navarre avoit fait faire, qui duroit à 
main droite ou à main gauche près de demy 
mil : tout joignant, ily avoit un grand portail 
de pierre par lequel dix ou douze hommes eus- 
sent peu passer de front; et croy qu'autrefois il 
y avoit eu une porte, car l'arc y estoit et les 
marques. Ce rempart se joignoit avec le portail 
à main gauche et à main droite. Nostre bataillon 
estoit à cent pas du portail, et celuy des Bandes 
Noires estoit à trois cents pas plus en arriere 
que le nostre, et la meilleure partie des gens à 
cheval encores plus en arriere. Monsieur le mar- 
quis, monsieur le captau, le comte Hugue, le 
capitaine Artigueloube, et presque tous les ca- 
pitaines, tant italiens que gascons, allerent avec 
eux, pour favoriser et veoir la descente du 
prince. Ledit seigneur captau avoit six ensei- 
gues, trois piedmontoises et trois gasconnes. Ils 
firent leur demeure si longue à la descente, 
qu'ils demeurerent plus de deux ou trois grosses 
heures; car ils firent disner ledict seigneur 
prince avant qu'il descendit de la gallere. Quel- 
quefois un peu de sejour apporte un grand mal- 
heur : il eust plus vallu que luy et tous les siens 
eussent fait un bon jeusne ; mais la vanité du 
monde est si grande, qu'il semble que c'est se 
rabaisser, si on ne marche tousjours avec toutes 
les pieces qui appartiennent à la principauté, et 
cependant on fait force pas de clerc. Il vaut 
mieux marcher en simple gentilhomme, et non 
pas faire le prince, et faire bien, que non pas 
se tenir sur le haut bout, et estre cause de quel- 
que desordre et malheur. 

Cependant le capitaine Artigueloube m'avoit 
mis avec soixante ou quatre-vingts arquebusiers 
sur un carrefour, bien pres de la Magdaleine, 
qui est une grand'eglise à cent ou deux cens pas 
de la porte de Naples. Et à un autre carrefour 
à main gauche de moy, où il y avoit un petit 
oratoire, furent mis trois ou quatre cens arque- 
busiers des Bandes Noires, et une enseigne de 
picquiers, En ce mesme lieu aussi, et un peu à 

costé, fut mise la trouppe dudit seigneur de 
Candalle, qui estoit de deux ou trois cens ar- 
quebusiers, vis à vis de moy, environ à deux 
cens pas. Estant ainsi à mon carrefour , je vis 
sortir de Naples gens de pied et de cheval , qui 
venoient gaigner la Magdaleine la teste baissée. 
Je montay lors sur un petit mullet que j'avois, 
et m'en allay droict à la descente des galleres. 
Tous les seigneurs et gentilshommes estoient 
encor dedans , s'amusans à faire des accollades. 
Je leur fis crier par quelques petits barquerots 
qui alloient et venoient, que les ennemis sor- 
toient de la ville à trouppes, pour les venir em- 
brasser, et gaigner le derrier de la Magdaleine, 
et qu'ils pensassent au combat, s'ils vouloient. 
Ily en eut bien d'esbahis ; car tous ceux qui font 
bonne mine n'ont pas tousjours envie d'en man- 
ger. Incontinent je m'en retournay à ma trouppe, 
et m'en allay, avec deux arquebusiers, au long 
d'une haye qui bordoit un grand chemin, jus- 
ques auprès de la Magdaleine : de là, j'apper- 
ceus que les ennemis sortoient à pied, tenant la 
bride en une main, et la lance en l'autre , se 
baissans tant qu'ils pouvoient pour n'estre des- 
couverts , comme faisoient aussi les gens de pied, 
qui marchoient en tapinois derrier les murailles 
qui sont derrier l'eglise. Je donnay soudain mon 
mullet à un soldat, afin qu'il courut advertir 
monsieur de Candalle et le capitaine Artigue- 
loube, lesquels il rencontra desjà en terre. Sur 
mon advertissement , ils avoient fait mettre une 
gallere au large, laquelle descouvroit tout ce 
que je leur avois mandé ; ce qu'ils ne pouvoient 
faire estant au port. Ceste gallere commença à 
tirer force volées de canons, l'une desquelles tua 
deux hommes de ma trouppe tout auprès de 
mov, de sorte que les cervelles de l’un me saute- 
rent au visage; il y avoit bien là du danger, car 
toutes les balles venoient où j'estois, tant de 
ceste gallere que des autres, lesquelles firent le 
mesme : de façon que, voyant que les coups 
renforcoyent tousjours, car ceux des galleres 
pensoyent que je fusse des ennemis, je fus con- 
traint de me jetter dans les fossés. 

Cependant on monta promptement à cheval 
monsieur le prince, et au galop le firent sauver 
droit au camp, et tous ses gentilshommes aussi 
courant à pied après luy. Ils n'eurent pas grand 
loysir de s’arrester avec nous, car je croy qu'ils 
ne vouloient pas si tost mourir, puisqu'ils ne 

faisoient qu'arriver. Leur haste fut si grande, 
qu'ils n'eurent pas loysir de mettre à terre le liet 
ny le bagage dudit sieur prince; et si y en eut 
qui demeurerent dans les galleres. Le seigneur 
de Candalle et le comte Hugues ne firent pas 
ainsi, car ils s’arresterent au carrefour où es- 
toyent leur gens; le capitaine Artigueloube s'en 
alla au bataillon derrier le rampart. La feste 
commença à moy. Je ne sçay si c'est ou bonheur 
ou malheur; tant y a que tousjours je me trou- 
vois où les coups se donnoient, et là où on com- 
mençoit. Or une trouppe d'arquebusiers vint 
droit à moy, courant; et, pour ce que j'avois mis, 
derrier une levée du fossé qui regardoit tout au 
long du grand chemin venant de la Magdaleine, 
une partie de mes arquebusiers , et l'autre dans 
les fossés à main droite et à main gauche en file, 
plus pour la crainte de nostre artillerie qui ti- 
roit des galleres, que non pas des ennemis, ils 
s'approcherent de nous à moins de vingt pas. 
Lors nous tirasmes tous à un coup, qui fut cause 
que cinq ou six hommes tomberent morts par 
terre. Mes arquebusiers ne pouvoyent faillir de 
tirer, car tout le chemin estoit plein. Ils prin- 
drent la fuitte, et les menasmes jusques tout 
joignant la Magdaleine : alors ils se renforcerent, 
et se mirent hors du chemin à main droite d'eux, 
et du costé où estoit monsieur de Laval de Dau- 
phiné, avecques sa compagnie d'hommes d'ar- 
mes, nepveu de monsieur de Bayard, et pere de 
madame de Cordes, qui est à présent fort vail- 
lant gentil-homme. Monsieur de Candalle, qui 
avoit veu ma cargue, et voyoit que tout se des- 
couvroit , et que l’ennemy, à pied et à cheval, 
entroit dans un grand pré où estoit monsieur de 
Laval, craignant qu'ils n'en fissent encores un 
autre , m'envoya cinquante arquebusiers de 
renfort; et tout à un coup un bataillon d'Alle- 
mans se présenta à cent ou six vingts pas de moy, 
à main droicte. Cependant l'arquebuserie espa- 
gnole tiroit de furie sur ceste gendarmerie , la- 
quelle se retiroitau grand pas droit au carrefour 
de monsieur de Candalle, là où il fut fait une 
grande faute. Je la vous veux escrire, afin que 
ceux qui la liront en puissent tirer profit, car 
peut estre les hasards de la guerre les jetteront 
en mesme estat. 

Le comte Hugues et monsieur de Candalle 
avoyent mis sur le grand chemin des picquiers, 
sans laisser place pour retirer la cavallerie ; il fal- 

loit que monsieur de Laval, en despit qu’il en 
eust , passast par là ; car entre monsieur de Can- 
dalle et moy, il y avoit un grand fossé, où les 
gens de cheval n’eussent sceu passer. Que s'ils 
eussent laissé le chemin libre, et qu'ils se fus- 
sent mis en bataille derrier le fossé, ils eussent 
arresté sur cul la furie des ennemis ; et ainsi 
monsieur de Laval se fust sauvé aisément au 
long du chemin, et eust faict une honorable re- 
traite. Comme les ennemis virent que monsieur 
de Laval estoit contrainct de prendre le trot, ils 
le chargerent par gens de pied et gens de che- 
val, de queue et de teste : et comme ledit sieur 
de Laval se fut jetté dans le grand chemin pour 
passer outre, il rencontra ces picquiers au milieu 
d'iceluy, et, outre son gré, fut contrainct de 
passer outre, et, en passant, porta par terre 
tout ce qui se trouva devant eux, car nos pic- 
quiers ne pouvoyent faire largue. Cela mit tout 
en desordre. Je cuyday enrager, voyant une 
telle incongruité. Il n'en faut donner le tort à 
monsieur de Candalle , pour ce qu'il estoit jeune, 
et ne s'estoit jamais trouvé en telle feste , mais 
au comte Hugues, qui estoit desjà vieux soldat. 
Je ne veux pas dire qu’il ne fit bien vaillamment; 
mais ce n’est pas tout d'estre vaillant et hardy, 
il faut estre sage ; il faut prevoir tout ce qui peut 
survenir, veu qu'aux armes les fautes sont irre- 
parables : une bien legere traine souvent apres 
soyune grande perte, comme il fità luy-mesme, 
qui n’avoit songé à tout; car le comte Hugues 
fut pris prisonnier, et monsieur de Candalle 
aussi, esiant blessé d'une arquebusade en un 
bras. Trois jours après, les ennemis le renvoie- 
rent & monsieur de Lautrec , duquel il estoit pa- 
rent, voyant qu'il s'en alloit mourir, comme de 
fait il trespassa le lendemain, et fut ensevely à 
Bresse. 

C’estoit un brave et honneste seigneur, s’il en 
sortit jamais de la maison de Foix, s'il eust con- 
tinué comme il avoit commencé. Je ne cogneus 
jamais homme si soigneux et desireux d’appren- 
dre le faict de la guerre des vieux capitaines, 
que celuy-là. Pour cest effect , il se rendoit plus 
subject du comte Pedro de Navarre que le 
moindre de ses serviteurs. Il desiroit entendre 
laraison de toutes choses , et s'informoit de tout, 
sans s'amuser à ce que la jeunesse desire et ayme. 
On le trouvoit plustost au quartier du comte 
Pedro de Navarre, qu'à celuy de monsieur de 

Lautrec ; aussi le comte disoit tousjours qu'il se 
nourrissoit là un grand capitaine; et, à la vérité, 
quand on le porta, ledit comte le baisa la larme 
à l'œil. Ce fut une grande perte. Tout ce qui se 
trouva là fut mort ou pris, si ce n’est quelques- 
uns qui se sauverent par les fussés, sautant de 
fossé en fossé, encore fut-ce peu de chose. Les 
ennemis suivirent de ce costé-là très bien leur 
victoire. 

De ma part, je mracheminay au long d'une 
haye, faisant tousjours teste aux Allemans le 
moins mal que je pouvois : la bonne fortune vou- 
lut pour moy et pour ma trouppe qu'ils me sui- 
virent assez froidement. A l'arrivée au portail 
dont je vous ay parlé, je trouvai une grande 
trouppe de gens de cheval des ennemis, que le 
seigneur dom Ferrando de Gonsague conduisoit, 
car Cestoil luy qui fit la cargue; de sorte que 
pour regaigner le portail , il me fallut combattre, 
resolu de passer ou mourir. Je fis faire à mes 
soldats une salve d'arquebusades ; car de moy je 
n'avois que la parole ; sur ceste salve ils mefirent 
place. Ainsi, ayant passé le portail , je tournay 
teste aux ennemis, et fis faire ferme à mes gens. 
Eten mesme instant arriva leur arquebuserie, 
laquelle chargea tout à un coup sur nous, en- 
semble toutes les trouppes, tant de pied que de 
cheval. Voyant ce choc venu sur moi, je gaignay 
le derrier de la tranchée avec mes arquebusiers 
seulement qui s’estoient sauvés. Monsieur le 
marquis se trouva en tel estat, qu'il tenoit le 
tout pour perdu. Je combattis le portail une 
grand demy heure du derrier de la tranchée ; 
car le portail demeura libre , tant de leur costé 
que du nostre. Ils n’osoient passer, ny nous aussi 
en approcher, ny enfoncer. Si jamais soldats 
firent acte de vaillans hommes , ceux-là le firent. 
Tout ce que j'avois ne pouvoit estre plus haut 
de cent cinquante hommes. Monsieur le mar- 
quis vint au capitaine Artigueloube pour le faire 
lever, d'autant que tous estoient le genouil à 
terre, parce qu'estans debout , l'arquebuserie 
espagnole les pouvoit voir, et luy cria : « Capi- 
«taine Artigueloube, je vous prie, levez-vous , 
«et donnez, car il faut passer le portail.» Mais 
il luy respondit qu'il ne se pouvoit présenter au 
portail sans perdre le meilleur de nos gens, 
comme il estoit vray; car toute l'arquebuserie 
espagnole estoit arrivée. J’estois contre le por- 
tail, et oyois tous ces propos, Monsieur le mar- 

quis, ne se contentant de ceste response, courut 
aux Bandes Noires, leur commandant marcher 
vers le portail; ce qu'elles firent. Jecogneus à leur 
desmarche le commandement qu'elles avoyent 
receu : ce qui fut cause que j'avançay le pas, et 
criai au capitaine Artigueloube : «Mon compa- 
«gnon , vous recevez icy une escorne pour ja- 
«mais, car voylà les Bandes Noires, sur ma vie, 
«qui viennent au portail pour emporter l'hon- 
«neur. » Il se leva alors , car il n’avoit pas faute 
de cœur, donnant la teste baissée au portail. Le 
voyant venir, je me jette soudain sur le portail, 
passant avec tous mes gens, qui me suyvirent, 
marchant droict aux ennemis, qui n'estoient 
esloignés de nous plus de cent pas. Nous fusmes 
suyvis des trouppes que le seigneur marquis 
envoyoit; mais comme la moitié estoit passée, 
monsieur le marquis fit crier de main en main 
qu'on fit alte sans s'avancer plus avant. Les en- 
nemis, voyant nostre resolution, et la cavallerie 
qui venoit à nostre queue, prindrent party de 
se retirer. Je m'estois avancé, nous saluans à 
cinquante pas avec bonnes arquebusades , et 
avions envie denous mesler, lorsque monsieur le 
marquis vint , luy second, à cheval pour m'ar- 
rester. Je croy qu'il fit mal; car, si tout fust 
passé, nous les eussions menés battans jusques 
aux portes de Naples. Il y eut là, d'un costé et 
d'autre , plusieurs portés par terre, qui n'en re- 
leveront jamais ; et m'estonne que je n'y demeu- 
ray ; mais mon heure n'estoit pas venue. 

Ce qui occasionna monsieur le marquis de 
faire sa retraitte, fut pour la crainte qu'il avoit 
de tenter un second coup fortune. Il se contenta 
de la perte qu'il avoit faicte, sans vouloir plus 
hasarder. Ainsi, bien las et harassés, nous re- 
tournasmes repasser par ce portail, qui avoit esté 
tant combattu, où maints bons hommes demeu- 
rèrent. Celuy qui estoit avec monsieur le mar- 
quis, quand il me vint faire retirer (il ne me 
souvient de son nom) luy dit, car je l'entendis : 
« Monsieur , je cognois maintenant que le pro- 
« verbe de nos anciens est véritable, qui dit 
« qu'un homme en vaut cent, et cent n'en 
« vallent pas un. Je le dis pour ce capitaine 
« qui a le bras en escharpe , qui est appuyé con- 
a tre ce tertre. ( Aussi je n'en pouvois plus) car 
a il faut confesser qu'il est seul cause de nostre 
a salut. » J’entendis, toutesfois je ne faisois 
semblant de l'ouyr, que le marquis respondit : 

« Celuy là fera tousjours bien par tout où il se 
« trouvera. » Encores que cecy soit à mon hon- 
neur et à ma louange, puis qu'il est véritable, 
je l'ay voulu mettre par escrit, sans pourtant 
estre ny glorieux ny vantard ; j'ay acquis assez 
de gloire sans cela. Cecy peut estre donnera 
envie aux capitaines qui liront ma vie, quand ils 
se trouveront en quelque grand besoin, en faire 
le semblable. Il faut que je die que lors j'estimay 
plus la louange que me donna ce gentil-homme 
et mondit sieur le marquis, que s’il meut donné 
la meilleure terre des siennes , encore que pour 
lors je fusse bien pauvre. Ceste gloire me fit 
enfler le cœur , et encores plus , quand on me 
dit qu'en souppant on en avoit entretenu mon- 
sieur de Lautrec et monsieur le prince. Ces pe- 
tites pointes d'honneur servent beaucoup à la 
guerre, et font que quand on s'y retrouve on ne 
craint rien : il est vray qu'on se trompe souvent ; 
car on n'en rapporte que des coups: iln'y a 
ordre , il en faut prendre et donner. 

Capitaines , et vous seigneurs, qui menez les 
hommes à la mort, carla guerre n'est autre 
chose, quand vous verrez faire quelque brave 
acte à un des vostres, louez-le en public ; contez- 
le aux autres, qui ne s'y sont pas trouvés. S'il a 
le cœur en bon lieu, il estime plus cela que tout 
le bien du monde, et à la première rencontre il 
taschera encore de mieux faire. Que si vous 
faictes comme plusieurs font, qui ne daignent 
pas faire cas du plus beau fait d'armes qui soit , 
et qui passent tout par mespris , vous trouverez 
qu'il faudra que vous lesrecompensiez par effets, 
puis que vous ne le voulez faire de paroles. J'ay 
tousjours traicté ainsi les capitaines qui ont esté 
sous moy , voire les plus simples soldats : aussi 
je les eusse fait donner de teste contre une mu- 
raille, et les eusse arrestés au plus dangereux 
lieu qui se fust sceu présenter , comme je fis là. 

Voilà le premier mal-heur et la premiere dis- 
grace qui nous estoit encores adyenue en tout 
ce voyage. Il sembla à tout le monde que le sei- 
gneur prince de Navarre nous avoit apporté tout 
mal-heur et mal-encontre. Pleust à Dieu qu'il 
fust demeuré en Gascoigne! car aussi vint-il finir 
ses jours bien loing, sans avoir rien fait que voir 
Naples. Il mourut trois semaines après son ar- 
rivée ou environ, et fut cause de la mort de ce 
brave jeune seigneur (que je regretteray tous- 
jours), qui avoit cest honneur d'estre son pa- 

rent. Mais encore ce ne fut pas tout : car comme 
on sceut qu'un tel prince arrivoit, tout le monde 
entra en opinion qu'il amenoit quelque beau se- 
cours et renfort , voire mesme de l'argent pour 
payer l’armée : mais rien de tout cela; car ny 
luy, ny les galeres ne nous amenerent un seul 
homme de renfort, et rien que sa maison et 
quelques gentils-hommes volontaires. Cela osta 
fort le cœur à toute nostre armée, grandement 
affligée. L'ennemy , qui le sceut, redoubla son 
courage, et cogneut par là que les eaues fran- 
çoises estoient basses , puis qu'un tel prince ve- 
yoit en équipage, comme si c'estoit seulement 
pour venir voir le monde. Il ne s'en falloit pren- 
dre à luy , mais à ceux qui l’envoyoient. 

C’est une grande faute aux roys et aux prin- 
ces qui entreprennent de grandes choses, de 
tenir si peu de compte de ceux qu'ils sçavent en- 
gagés en entreprise de consequenee , comme 
estoit celle dudit sieur de Lautrec; car la prise 
de Naples asseuroit fort l'estat de la France, la- 
quelle eust eu pour longues années les coudées 
franches. Nous l’eussions longuement disputé, 
si une fois il eust esté à nous; car nos pertes pre- 
cedentes nous eussent fait sages. Une autre faute 
fit nostre roy, den’envoyer quelque belle trouppe 
de noblesse et de gens de pied avec ledit sieur 
prince ; car cela, comme j'ay dit, fit croire à nos 
gens, ou qu'il ne faisoit pas grand estat de nous, 
ou qu'il estoit empesché ailleurs. Ce n'estoit pas 
la faute dudit seignieur de Lautrec, qui ne cessoit 
de faire depesche sur depesche, pour advertir 
le roy de tout. Mais je retourne 4 moy; car, 
comme j'ay tousjours protesté, je ne veux faire 
l'historien : j'y serois bien empesché, et ne scau- 
rois par quel bout m'y prendre. 

Or voyla la derniere faction où je me trouvay; 
et, encores que je ne fusse pas le chef qui la 
commandoit , si avois-je charge d'une bonne 
trouppe et bonne part au combat qui fut rendu, 
lequel fut trés-beau , et non pour tous. Je l'ay 
escrit pour m'acquitter de ce que j'ay promis, 
qui est de deduire ce qui s’est [faict là où j'ay 
commandé , passant le reste bien legerement, 
comme je fais le surplus de ce mal-heureux 
siege , lequel en fin [nous fusmes contraints de 
lever, monsieur de Lautrec estant mort, au 
grand mal-heur de toute la France, laquelle n’a 
jamais eu capitaine doué de meilleures parties 
que celuy-là ; mais il estoit mal-heureux, et mal 

secouru du roy, après qu'on l'avoit engagé, 
comme on fit à Milan, et puis à Naples. De ma 
part, avec ce qui se sauva , qui fut presque rien, 
je men revins à pied la pluspart du chemin, 
portant mon bras en escharpe, ayant plus de 
trente aulnes de taffetas sur moi, pour ce qu'on 
me lioit le bras avec le corps, un cuissen entre 
deux , souhaittant la mort mille fois plus que la 
vie; car j'avois perdu tous mes seigneurs et amis 
qui me cognoissoient , y estans tous morts, sauf 
monsieur de Monpezat , père de cestuy-cy , et le 
pauvre dom Pedro, nostre colonel, pris et mené 
prisonnier dans la Roque de Naples, où on le fit 
mourir , ayant l'Empereur mandé qu'on luy fit 
coupper la teste, pour la recompense de ce qu'il 
s‘estoit revolté contre luy. C'estoit un homme 
de grand esprit, auquel monsieur de Lautrec, 
qui ne croyoit guere personne, avoit grande 
creance : si croy-je, et ne suis pas tout seul, 
qu'il le conseilla mal en ceste guerre; mais quoy ! 
nous ne jugeons que par les evenements. 

En ce bel equipage j'arrivay à nostre maison, 
où je trouvay mon pere assez en nécessité pour 
n'avoir pas grands moyens de m'ayder, d'autant 
que son pere avoit vendu des quatre parts les 
trois des biens de la maison, et le laissa encores 
chargé de cing enfans d'un second mariage , et 
nous qui estions dix de nostre pere. Chacun peut 
penser comme il a fallu que nous, qui sommes 
sortis de la maison de Montluc, ayons suivy la for- 
tune du monde en toute necessité. Nostre maison 
n’estoit pas si petite, qu'elle ne fust de près de 
cinq mil livres de rente, avant qu’elle fust vendue. 

Pour m'accommoder de tous poincts, je de- 
meuray trois ans sans pouvoir guerir de mon 
bras en aucune manière ; et après estre guery , 
il fallut faire tout ainsi que le premier jour que 
je sortis hors de page, et , comme personne in- 
cogneue, chercher ma fortune aux grands périls 
de ma vie, endurant beaucoup de necessités. Je 
loue Dieu du tout : car, quelque traverse que 
j'aye eue, il m’a tousjours aydé. 

Au premier remuement de guerre, le roy 
Francois dressa les legionnaires; qui fut une 
tres belle invention, si elle eust esté bien suivye 
(pour quelque temps nos ordonnances et nos 
loix sont gardées, mais aprés tout s’abastardit) ; 
car c'est le vray moyen d'avoir tousjours une 
bonne armée sur pied , comme faisoient les Ro- 
mains, et de tenir son peuple aguerry, combien 

que je ne scay si cela est bon ou mauvais. La 
dispute n'en est pas petite : si aymerois-je 
mieux me fier aux miens qu'aux estrangers. 

Le roy en donna mil au seneschal de Thou- 
louse , seigneur de Faudouas, lequel me fit son 
lieutenant : et encores que ce fust de la legion 
de Languedoc, et qu'il en fut colonel, je luy 
dressay toute sa compagnie en Guyenne, et luy 
fis ses centeniers, cap-d’escoades et enseignes. 

Un grand bruit couroit lors par la France, que 
l'empereur, pour les grandes intelligences qu'il 
avoit, s’avançoit pour la conqueste d'un tel et si 
grand royaume, avec forces invincibles, pen- 
sant surprendre le roy nostre maistre au des- 
pourveu, comme de fait il s'avançoit vers la 
Provence. Le roy, pour s'opposer à un tel et si 
grand ennemy, manda ses forces de toutes 
parts : nous fismes une telle diligence, aussi 
n'ay-je jamais esté paresseux, que nostre com- 
pagnie fut la première qui arriva à Marseille : 
et y trouvasmes monsieur de Barbezieux, qui estoit 
de La Rochefoucault , et de monsieur Monpezat, 
que le roy avoit faict ses lieutenans, ayant autant 
d’authorité l'un que l'autre; et les seigneurs de 
Botieres, et de Villebon, prevost de Paris; les 
compagnies de monsieur le grand escuyer Gal- 
liot, et dudict seigneur de Monpezat, qui ve- 
noient de Fossan tous desmontés , n'ayant chas- 
cun qu'un courtaut : car à la reddition dudict 
Fossan , qui se perdit par l’enorme trahison, et 
peut estre inouye, du marquis de Salusses, il 
fallut qu'ils laissassent leurs grands chevaux. 
L'empereur estant bien tost après arrivé à Aix, 
nous eusmes incontinent les compagnies legion- 
paires de mil hommes de monsieur de Fonte- 
railles, pere de ceux-cy qui sont en vic, et de 
monsieur d'Aubigeous, et celles de Languedoc; 
Christofle Goast, qui estoit d'Alexandrie, avec 
sept compagnies d'Italiens. Je ne scaurois dire 
si les compagnies de monsieur de Boticres et de 
Villebon y estoient; bien me souvient de celle 
dudict seigneur de Barbezieux. Et tant que 
l'empereur demeura à Aix, nous demeurasmes 
toujours à Marseille, où ne se fit aucune faction 
que celle que je vais descrire. 

Comme l'empereur eust demeuré long temps 
à Aix, attendant sa grosse artillerie pour nous 
venir battre, les vivres luy diminuoyent tous- 
jours de plus en plus. Pendant ces entrefaittes, 
le roy arriva à Avignon, 14 où sa majesté fut 

advertie que, si l'on brusloit quelques moulins 
que l'empereur tenoit vers Arles, et mesmes un 
qui estoit à quatre lieues d'Aix, nommé le mou- 
lin d'Auriole, le camp des ennemis seroit bien 
tost affamé. Il fit faire l'execution du bruslement 
desdits moulins qui estoient vers Arles, par le 
baron de La Garde, qui avoit une compagnie de 
gens de pied , et le capitaine Thorines , guidon 
de monsieur le comte de Tandes, et autres; les- 
quels en vindrent à bout : et neantmoins, les 
espions rapportoient toujours au roy qu'il falloit 
brusler ceux d'Auriole, d'autant qu'ils nourris- 
soient ordinairement toute la maison de l'empe- 
reur, et les six mil soldats, vieux Espagnols, 
lesquels il tenoit tousjours près sa personne. Sa 
majesté manda plusieurs fois à messieurs de 
Barbezieux et de Monpezat de hasarder une 
trouppe d'hommes pour aller brusler lesdits 
moulins d’Auriole; et le premier à qui il pre- 
senta l'execution fut audit Christofle Goast, 
lequel la refusa, disant qu'il y avoit cing lieues 
jusques ausdits moulins, où il falloit combattre 
soixante hommes de garde qu'il y avoit dedans, 
et une compagnie entiere dans la ville; et que, 
par ce moyen, il luy falloit faire cinq lieues à 
aller, et autant à revenir; et qu'à cause de ceste 
longue traitte, allant ou revenant, il seroit def- 
fait sur les chemins car bien tost l'empereur se- 
roit adverty, pour n'y avoir que quatre lieues 
dudit Auriole jusques à Aix; d'autre part, que 
ses soldats ne scauroient faire dix grandeslieues 
sans sejourner. Ceste response fut envoyée au 
roy, lequel ne la print pour argent comptant, 
ains contremanda plus vivement qu'on la pre- 
sentast à d'autres; et que, quand bien mil hom- 
mes se perdroient à ceste entreprise, il ne s’en 
donnoit pas peine, car le profit en le bruslant 
seroit plus grand que la perte’ (tant on fait bon 
marché des hommes). Surquoy on la presenta à 
monsieur de Fonteraille, lequel une fois estoit 
resolu de l'entreprendre; mais il y eut de ses 
amis qui luy remonstrerent sa perte, qu'ils tuy 
firent toucher au doigt; qui fut cause qu'il se 
refroidit : et manderent le tout à sa majesté, 
laquelle, ayant souvent nouvelles du proffit 
qu'avoit apporté la rupture des autres moulins, 
poursuyvoit tousjours après lesdits seigneurs 
d'envoyer rompre ceux-cy. Or un jour, après que 
j'eus entendu le malcontentement du roy, et les 
raisons de ceux à qui l'on avoit presenté l'en- 

treprinse , lesquelles à la verité estoient justes 
et raisonnables, je me mis à penser en moy- 
mesme comment je la puurrois executer, et que, 
si Dieu me faisoit la grace d'en venir à bout, 
ce seroit me faire cognoistre au roy, et retour- 
ner en la mesme reputation et cognoissance des 
grands que j'avois auparavant acquise, laquelle 
. les deux ans d'oysiveté et la longueur de ma 
blesseure avoit fait esvanouir. Ce n’est rien, mes 
compagnons, d'acquerir la reputation et un bon 
nom, si on ne l'entretient et continue. Ayant 
donc prins en moy ceste resolution, de l’exe- 
cuter Ou de crever, je m'informay au long de 
mon hoste, qui estoit du lieu , où ces moulins 
estoyent. Il me dit qu'Auriole estoit une petite 
ville fermée de hautes murailles, là où il y avoit 
chasteau bien muré, etun bourg composé de 
beaucoup de maisons, avec une grande rue par 
le milieu ; et au bout dudit bourg estoit le mou- 
lin à main gauche, qui venoit de la ville; et que 
à la porte de ladicte ville y avoit une tour qui 
regardoit tout au long dela grand rue du mou- 
lin, devant lequel homme ne s'osoit tenir sans 
encourir peril d'estre tué ou blessé; et par dela 
Je moulin, il y avoit une petite eglise 4 plas de 
trente ou quarante pas, me disant : qu'il falloit 
passer à Aubaigne deux lieues de Marseille, et 
delà jusques à Auriole y en avoit trois, si on 
passoit par la montaigne, ce que gens à cheval 
ne pouvoyent faire aucunement ; et que par le 
chemin des chevaux , il y avoit pres d'une lieue , 
et d'avantage; et si falloit passer une riviere où 
les chevaux y avoyent tousjours eaue jusques à 
demy ventre, à cause que tous les pontsavoyent 
esté rompus. Après que mon hoste m'eust dit 
cela, je consideray que si j'entreprenois l'exe- 
cution avec grand trouppe, je serois deffait ; car 
n'y ayant que quatre lieues jusques au camp de 
l'empereur, il seroit incontinent adverty, et en- 
voyeroit sa cavallerie sur le chemin de mon re- 
tour, comme il advint; car, incontinent que 
nous arrivasmes au moulin, le capitaine du 
chasteau advertit l'empereur. Ainsi je pensay 
qu'il me valloit mieux l’entreprendre avec peu 
d'hommes, estans tous bien ingambes et le pied 
leger, afin que , si je venois à bout de l'entre- 
prise, j'eusse le moyen de me retirer par un che- 
min ou autre; considérant qu’encores que je me 
perdisse avec petit nombre, la ville de Marseille 
ne seroit aucunement en danger d'estre perdue ; 

qui estoit ce qui plus se disputoit au conseil : 
car, perdant mil ou douze cens hommes, qu'on 
jugeoit necessaires pour ceste entreprinse, la- 
dicte ville se mettoit en hasard, mesmes en 
attendant un siege. Je priay mon hoste de me 
trouver trois hommes qui me guidassent bien la 
nuit, et qu'à point nommé ils m’amenassent 
deux heures devant jour aux moulins : ce qu'il 
fit; et, après avoir bien consulté avecques ces 
guides, je les vis en doubte; en fin mon hoste 
les fit resoudre , et leur mit le cœur au ventre : 
je leur donnay à chascun un couple d'escus, et 
les fis tenir à mon logis. Cecy pouvoit estre en- 
viron midy, et, ayant disputé avec mon hoste, 
combien d'heures duroit la nuict pour lors, nous 
trouvasmes que, pourveu que je partisse à l'en- 
trée de la nuict, j'avois le temps qu'il me falloit. 
Et, pour ne divulguer mon voyage, j'allay à 
monsieur de Monpezat le premier, luy dire ce 
que je voulois faire , et comme je ne voulois 
prendre que six vingts hommes choisis en la 
compagnie de monsieur le seneschal, de la- 
quelle j'estois lieutenant. En quelque part que je 
me suis jamais trouvé, j'ay tousjours prins peine 
de discerner les bons des mauvais, et juger leur 
portée; car tous ne sont pas propres à toutes 
choses. Ledit sieur de Monpezat trouva fort es- 
trange mon dire; et, pour l'amitié qu'il me por- 
toit, me conseilloit de ne faire ceste folie; et 
qu'on m'en bailleroit cinq cens si je les voulois. 
Je luy dis que je ne le voudrois entreprendre 
avec cinq cens, ce que je ferois bien avec six 
vingts. Je le tourmentay tant, qu'il fut con- 
trainct d'aller parler avec monsieur de Barbe- 
zieux, lequel le trouva encores plus estrange; et 
vouloit scavoir de moy les raisons, et par quel 
moyen je voulois executer ceste entreprinse 
avec si peu de gens. Je luy dis que je ne voulois 
declarer à personne comme j'y voulois proceder. 
Monsieur de Monpezat luy disoit tousjours : 
« Laissez- le aller : quand bien il se perdra et si 
« peu de gens, la ville n’en sera pas perdue, et à 
« tout le moins nous contenterons le roy.» Mon- 
sieur de Villebon se mocquoit de moy, et disoit 
à monsieur de Barbezieux : « Laissez-le aller, car 
«il prendra l'empereur, et serons tous esbahis 
«qu'il nous le menera demain matin en ceste 
«ville.» Or il ne m’aimoit guere, pour une atta- 
que que nous avions eue au portal Real; et ne 
me peus tenir de luy dire qu'il sembloit un 

coigne-festu, et qu'il ne vouloit rien faire, ne 
laisser faire les autres. Le tout se passa en risée, 
encore que je fusse à demy en colère : il ne me 
falloit gueres picquer pour me faire partir de la 
main. Le seneschal de Thoulouse, mon capi- 
taine, adheroit à mon opinion ; et sur l'heure il 
me fust donné congé d'aller choisir six vingts 
hommes sans plus; ce que je fis, ne prenant 
qu'un centenier, et les caps d’escoade; le sur- 
plus estoyent tous gentils-hommes, y en ayant 
une bonne trouppe en ceste compagnie là, la- 
quelle en valloit bien cinq cens. Ce n'est pas 
tout d'avoir des hommes un grand nombre : 
quelques fois il nuit plus qu'il ne profite; car je 
priay monsieur de Barbezieux de faire fermer 
les portes de la ville, estant bien asseuré que 
beaucoup de gens me suivroyent; ce qu'il fil; 
et ne tarda une heure que mon entreprise ne 
fust sceue par toute la ville. Justement au soleil 
couchant, je me rendis à la porte avecques mes 
six vingts hommes, où il n'y avoit que le gui- 
chet ouvert. La rue estoit si pleine de soldats 
qui vouloyent sortir, que à peine pouvois-je 
cognoistre les miens, et leur commanday se 
tenir tous par les mains l’un à l'autre : je les 
cognoissois tous. Et, comme je fus près de la 
porte, monsieur de Tavanes, qui a esté depuis 
mareschal de France, vint à moy, estant pour 
lors guidon de la compagnie de monsieur le 
grand escuyer Galiot, avecques quinze ou vingt 
gentils-hommes de laditte compagnie, tous de 
ce quartier de deca, lequel me dict vouloir ve- 
nir avec moy. Je le priay plusieurs fois de rom- 
pre son dessein ; mais je perdis mon temps luy 
persuadant cela, car il estoit resolu, et ceux qui 
estoyent avec luy. Messieurs de Barbezieux, de 
Monpezat, de Botieres, de Villebon, et senes- 
chal de Thoulouse, estoyent hors la porte et sur 
le guichet, nous tirant l’un après l’autre; et 
comme monsieur de Tavanes voulut passer, 
monsieur de Barbezieux ne le vouloit permettre, 
luy disant qu'il ne seroit pas de la partie; et là 
il y eut de la colere d'un costé et d'autre : mais, 
quoy qu'il fit, il s'en fit accroire et passa le gui- 
chet , qui fust cause qu'on me retint quinze ou 
vingt hommes de ceux que j'avais choisis : mais 
je ne perdis rien au change ; et ce retardement 
fut cause qu'il fut nuict close avant que nous 
nous missions en chemin. Monsieur de Castel- 
pers, lieutenant de monsieur de Montpezat, qui 

me portoit grand amitié, ayant entendu la moc- 
querie que l'on faisoit de moy, se délibera de 
monter à cheval, ayant quinze ou vingt hommes 
d’armes de ladicte compagnie, ayant chascun un 
bon cheval; lequel avoit parlé avec monsieur 
de Montpezat en sortant de la porte, et le pria 
n'estre mal-content s'il venoit à lentreprinse, 
luy disant que j'estoys gascon, et que si je n’en 
venois à bout, les François se moqueroyent de 
moy. Monsieur de Montpezat le trouva un peu 
aigre; enfin il le laissa venir, et courut monter 
4 cheval, pouvant estre environ luy vingtiesme. 

Or, pour deduire ceste entreprinse, encores 
que ne soit pas la conqueste de Milan, elle pourra 
servir à ceux qui en voudront faire leur proffit. 
Comme nous fusmes sur le plan Sainct Michel, 
je baillay au capitaine Belsoleil, centenier de 
nostre compagnie, soixante hommes, et j'en re- 
tins autres soixante, comprins monsieur de Ta- 
vanes avec sa trouppe ; et luy baillay une bonne 
guide, s'accordant avec les autres deux, luy di- 
sant qu'il ne falloit point qu'il s'approchast de 
moy de cent pas, et que nous marcherions tous- 
jours à demy grand pas. Et comme monsieur de 
Tavanes et moi commençasmes à nous achemi- 
ner, arriva monsieur de Castelpers, duquel nous 
n'avions jamais entendu la deliberation : aussi la 
fit il sur l'heure que nous passions le guichet, ce 
qui nous retarda plus de demy heure; mais en 
fin nous resolumes qu'il prendroit le chemin des 
chevaux, et luy baillay aussi une de mes guides, 
qu'il fit monter en croupe : de sorte que nous 
eusmes trois trouppes, et chascun sa guide. Je 
luy dis que, quand il seroit au bout du bourg, 
qu'il s'arrestast derriere l’église; car s’il entroit 
en la rue, la compagnie qui estoit dans la ville 
le tueroit, ou leurs chevaux; parquoy, qu'il ne 
s'approchast point qu'il n'entendist nostre com- 
bat. Et ainsi nous departismes et cheminasmes 
toute la nuict , et jusques à Aubaigne trouvasmes 
beau chemin ; et de là, jusques à Auriole, nous 
alasmes par montaignes, où je croy qu'il ne pas- 
soit que des chevres. Et, comme nous fusmes a 
demy quart de lieue d’Auriole, je fis alte, et dis 
à monsieur de Tavanes qu'il m'attendist, car j'a- 
vois à parler à Belsoleil, lequel je trouvay à cent 
pas ou plus près de nous; et parlant à luy et à 
sa guide, je luy dis que, quand nous arriverions 
au bourg, qu'il ne me suyvist point, mais qu'il 
prist le chemin qui alloit droit à la porte de la 

ville, entre le bourg et ladicte ville, et qu'il s'ar- 
restast tout contre la porte d'icelle; car il falloit 
qu'il gaignast deux maisons des plus proches de 
ladicte porte, et que promptement il les perçast 
pour garder que les ennemis ne peussent faire 
sortie et nous nuyre; et que là il combatist sans 
nous secourir aucunement. Et de main en main 
fis dire aux soldats que nul n’eust à abandonner 
le combat de la porte pour venir à nous au mou- 
lin, et qu'ils fissent ce que le capitaine Belsoleil 
leur commanderoit. Et alors, estant retourné 
vers monsieur de Tavanes, nous nous achemi- 
nasmes. Et, pour ce qu'il nous falloit passer bien 
près du chasteau et de la muraille de la ville, 
leurs sentinelles nous crierent par deux fois : 
Qui va là ? à quoi nous ne respondismes rien, 
ains cheminions tousjours. Et comme nous fusmes 
bien près du bourg, nous laissasmes le chemin 
du capitaine Belsoleil , et coulasmes par derrière 
les maisons dudict bourg : et, arrivés que fusmes 
au bout où estoit le moulin, il fallut descendre 
trois ou quatre degrés de pierre pour entrer en 
la rue , où nous trouvasmes une sentinelle, qui 
ne nous descouvrit qu’à la longueur d'une picque 
de luy, et nous dist : Qui vive ? Je luy respon- 
dis Espagne. Le cry n'estoit pas Espagne, 
mais Jmpery : parquoy il nous tira sans rien 
toucher. Lors monsieur de Tavanes et moy nous 
jettasmes à coup perdu dans la rue : et fusmes 
bien suyvis, et en trouvasmes trois ou quatre 
des ennemis hors sur la porte du moulin, qui 
rentrerent hastivement dedans. Ladicte porte 
estoit faicte à deux parties, avec une barre qui 
fermoit le tout : à l’une partie il y avoit un grand 
coffre derrière ; el l'autre, ladicte barre la tenoit 
presque fermée, et eux derriere. Ledit moulin 
estoit plein de gens, haut et bas; car ils estoient 
soixante dedans , avec le capitaine, lequel n'avoit 
rien que voir au gouverneur de la ville, ayant 
chascun sa charge ; et fallust que nous entrissions 
là l'un après l'autre. Monsieur de Tavanes se 
voulut jetter dedans ; mais je le pris par le bras, 
et, le tirant arriere, j'y poussay dedans un sol- 
dat qui estoit derriere moy. Les ennemis ne ti- 
rerent que deux arquebusades, pour ce qu'ils 
n'avoient le loysir, estans tous endormis, sauf 
ces trois ou quatre qui estoient en la rue devant 
le moulin, lesquels avoient esté mis là pour leurs 
sentinelles. Et, comme ledict soldat fut dedans 
je dis à monsieur de Tavanes : «Entrez à cet 

heure, si vous voulez ; » ce qu'il fit, et moy après 
luy. Et commençasmes à mener à bon escient les 
mains, n'y ayant qu'une seule clarté sur le plan- 
cher. Ils gaignerent le haut par un degré de 
pierre assez large, et deffendoient ce degré du 
haut du plancher. Cependant je fis sortir dehors 
un soldat, dire aux autres qu'ils montassent sur 
la couverture du moulin, et que, le descouvrant, 
ils leur tirassent dedans; ce qui promptement 
fut faict : tellement que, comme les ennemis en- 
tendirent que nos gens estoient sur ladicte cou- 
verture, et desjà leur tiroient , ils commencerent 
à se jetter dans l'eaue par une fenestre qu'il y 
avoit derriere ledict moulin. Neantmoins nous 
montasmes l'eschelle, et y tuasmes ceux qui res- 
toient , sauf le capitaine, blessé de deux playes, 
et sept autres, tous blessés aussi, qui furent 
prins. Je manday au capitaine Belsoleil qu'il 
print courage de combattre la porte de la ville, 
car le moulin estoit à nous. L'alarme tandis estoit 
grande dans ladicte ville, et ceux de dedans s'ef- 
forcerent par trois fois de sortir : mais nos gens 
les tenoient de si court, qu'ils n'oserent du tout 
ouvrir la porte. Je luy envoyay encores la plus- 
part de nos gens pour le secourir, et nous enten- 
dismes à brusler le moulin, et prismes tous les 
ferremens d'iceluy, mesmes ceux qui servoient 
à tourner les meules, afin qu'ils ne le peussent 
refaire ; et ne bougeasmes de là que le moulin 
ne fust entierement bruslé haut et bas, ensemble 
les meules roulées dans l'eaue. Or monsieur de 
Tavanes fut marry quand je le retiray en arriere; 
et me dit apres, en nous en retournant, pour- 
quoy je ne l'avois laissé entrer le premier, pen- 
sant que je voulusse donner l'honneur aux sol- 
dats. Je luy respondis que je cognoissois bien 
qu'il n’estoit pas encores rusé, et que ce n'estoit 
lieu qui méritast qu'un si homme de bien que 
luy mourust ; et se falloit garder pour une bonne 
bresche, et non pour un chetif moulin. 

Sur ces entrefaictes arriva monsieur de Cas- 
telpers, et laissa sa trouppe derriere l'eglise, 
venant à nous à pied : sur ce le jour commençoit 
à paroistre. Je priay monsieur de Tavanes et de 
Castelpers de se retirer derriere ladicte eglise : 
car les arquebusades tomboient fort espaisses au 
long de la rue, où l'on pouvoit descouvrir ceux 
qui passoient ; et leur dis que je m'en allois re- 
tirer à Belsoleil : sur quoy ils allerent derriere 
ladicte eglise. Et, comme je faisois retirer nos 

gens les uns apres les autres, courant deca et 
dela le long de la rue, monsieur de Castelpers 
se presenta avec vingt chevaux du costé de l'e- 
glise ; qui nous fit un grand bien, car peut estre 
qu'ils fussent sortis. Je n'eus que sept ou huict 
hommes blessés, lesquels neantmoins chemi- 
nerent , sauf un gentil-homme , nommé Vignaux, 
lequel nous chargeasmes sur un asne, de ceux 
que nous avions trouvé dans le moulin; et aprés 
nous commencasmes à nous retirer vers le haut 
d'une montaigne , qui estoit presque le chemin 
que monsieur de Castelpers avoit fait. Et, comme 
les ennemis virent que nous estions si peu, ils 
sortirent tous à nostre queue ; mais nous eusmes 
desjà gaigné le haut de ladicte montaigne quand 
ils arriverent au bas, et, avant qu'ils fussent sur 
le haut, nous estions au val de l’autre costé, 
près d'en monter une autre, y ayant en ces 
quartiers là plusieurs colines. Nous n’allions ja- 
mais que le pas: et ainsi cheminasmes droit à 
Aubaigne. J'avois commandé aux soldats qui 
estoient avec nous que chascun portast un pain, 
lequel ils mangerent par les chemins : j'en avois 
aussi fait porter quelque peu, lequel je departis 
aux gens d'armes de monsieur de Tavanes; et 
nous-mesmes en mangions cheminans tousjours 
Je mets cecy par escrit, afin que quand un capi- 
taine fera une entreprise de longue traicte, qu'il 
prenne exemple à faire porter quelque peu à 
manger pour rafraischir les soldats, afin qu'ils 
puissent soustenir plus longuement le travail ; 
car l'homme n'est pas de fer. Et, comme nous 
fusmes à Aubaigne, deux lieues de Marseille, 
nous entendismes l'artillerie des galleres et de la 
ville, qu'il sembloit que ce fust une salve d'ar- 
quebuses. Et pensions reposer un peu audit Au- 
baigne; mais nous fusmes contraints de passer 
outre sans autre rafraichissement , entrans en 
dispute de ce que nous devions faire : si est-ce 
que nous nous asseurasmes bien que l’empereur 
estoit arrivé devant la ville, et que de mesmes il 
l'assiegeroit , pensans d'ailleurs qu'il nous seroit 
impossible d'y pouvoir r’entrer : ce qui nous fai- 
soit souvent despiter et maudire l'entreprise, 
pour nous voir enfermer dehors; et tout tomboit 
sur moy, qui estois l’autheur. Monsieur de Cas- 
telpers s'estoit une fois resolu de s'en aller don- 
ner de cul et de teste à travers le camp de l'en- 
nemy , pour rentrer dans la ville : mais, comme 
il nous vint dire son advis, nous luy remons- 

trasmes qu’il s'y alloit perdre pour son plaisir, 
et que, puisque nous avions fait tous ensemble 
une si belle faction, de laquelle le roy auroit 
grand contentement , nous devions nous perdre 
ou nous sauver tous ensemble. Le capitaine Tre- 
bous, guidon de la compagnie de monsieur de 
Monpezat , luy remonstra le semblable. Et ainsi 
resolusmes de laisser le grand chemin, en allant 
au travers des montaignes à main gauche, pour 
aller tomber derriere Nostre Dame de la Garde, 
faisans dessein que, si nous ne pouvions entrer 
dans la ville, le capitaine de La Garde nous re- 
cevroit. Et ainsi destournasmes nostre chemin ; 
qui fut bien pour nous : car Vignaux et les 
Bleres prindrent le grand chemin droit à Mar- 
seille, et n’eurent pas faict cinq cens pas, qu'ils 
rencontrerent quatre ou cinq cens chevaux que 
l'empereur avoit envoyés au devant de nous pour 
nous combattre, ayant esté adverty par ceux 
d'Auriolle de execution que nous avions faite. 
Et, sans que l'empereur se trouva party la nuict 
pour venir devant Marseille, et que les messa- 
gers ne trouverent de long temps à qui parler, 
e pense que nous eussions esté deffaits; mais 
l'empereur ne le sceut jusques au point du jour : 
sur quoy il envoya promptement ces quatre ou 
cinq cens chevaux au chemin d’Aubaigne, les- 
quels ne firent aucun desplaisir audit Vignaux 
ny à ceux qui estoient avec luy, sinon qu'ils leur 
osterent les armes. En ceste façon nous alasmes 
tout le jour avec le grand chaud, de montaigne 
en montaigne, sans trouver de l'eaue, telle- 
ment que nous cuidasmes tous mourir de soif. 
Or nous pouvions tousjours voir le camp de 
l'empereur, et entendions fort clairement les 
escarmouches. Monsieur de Castelpers et ses 
gens-d’armes alloient à pied comme nous, tirant 
leurs chevaux par les brides. Et, comme nous 
arrivasmes pres Nostre Dame de la Garde, le 
capitaine du chasteau, qui pensoit que nous fus- 
sions ennemis, nous fit tirer trois ou quatre 
coups d'artillerie, qui nous contraignirent de 
nous jetter derriere des rochers : nous luy fai- 
sions signe des chapeaux, mais pour cela il ne 
cessoit de tirer; enfin, luy ayant envoyé un 
soldat pour luy faire signe, il cessa de tirer 
comme il entendit qui nous estions : et ainsi que 
nous fusmes devant Nostre Dame de la Garde, 
nous vismes l'empereur qui se retiroit par où il 
estoit venu; ct Christofle Goast , qui avoit tenu 

tout le jour l'escarmouche , commença aussi à se 
retirer devers la ville. Lors nous commencasmes 
à descendre la montaigne ; et, comme monsieur 
de Barbezieux et monsieur de Monpezat, qui 
estoient sur la porte de la ville avec quelques 
autres capitaines, nous eurent descouverts, ils 
voulurent rentrer dedans, pensans que nous 
fussions des ennemis : mais à la fin quelqu'un 
dit que si nous en estions, ceux de La Garde 
nous tireroient ; et aussi ledict sieur de Monpe- 
zat recogneut monsieur de Castelpers. Nous ar- 
rivasmes donc à la porte de la ville, où nous 
fusmes fort caressés, et mesmement quand ils 
entendirent que nostre entreprise estoit si bien 
réussie. lis parlerent avec le capitaine du mou- 
lin, qui estoit blessé à la teste et au bras, et 
après chacun se retira dans la ville. Je pensois 
bien que monsieur de Barbezieux , lors que le 
roy arriva à Marseille, me presentast à sa ma- 
jesté, et luy dist comme j'avois faict l'entre- 
prise, afin d'estre cogneu de sa majesté : mais 
tant s'en faut qu'il le fist, qu'au contraire il s'at- 
tribua tout l'honneur, disant que c'estoit luy qui 
avoit inventé ladicte entreprise, et qu'il nous 
l'avoit baillée à executer. Monsieur de Monpezat 
se trouva fort malade, qui n’en peut rien dire : 
de sorte que je demeuray autant incogneu du 
roy que jamais; ce que je sceus par le moyen 
du roy Henry de Navarre, qui m'a dit avoir veu 
les lettres que ledit sieur de Barbezieux en avoit 
escrit au roy, par lesquelles il s’attribuoit tout 
l'honneur de ladicte entreprise. Monsieur de 
Lautrec n’eust pas fait cela. Il siet mal de desro- 
ber l'honneur d'autruy : il n'y a rien qui descou- 
rage tant un bon cœur. Monsieur de Tavanes, 
qui est en vie, peut témoigner de la verité : et si 
est-ce que ces ruptures de moulins, tant d’un 
costé que d'autre, mesmement de celuy-là, 
mirent le camp de l'empereur en si grande né- 
cessité, qu'ils mangeoient le bled pilé à la turque; 
et les raisins qu’ils mangeoient mirent leur camp 
en un si grand désordre de maladie et mortalité, 
mesmement parmy les Allemans, que je pense 
qu'il n'en retourna jamais mil en leur pays. 
Voylà la fin de ceste entreprinse. 

Doncques nottez, capitaines , qu'en ceste en- 
treprise il y eut plus de l'heur que de la raison, 
et que j'y allay comme à taton ; si est-ce qu'elle 
fut fort bien compassée : et ne suis pas d'advis 

que vous pensiez que cela procedast tant de mon 

beur, que vous ne regardiez bien aussi que je 
n'oubliay aucune chose de tout ce qu'il falloit 
faire pour venir au bout de l’execution. Et d'ail- 
leurs il faut que vous nottiez que mon principal 
fondement estoit que l'ennemy , estant dedans 
la ville, par la raison de la guerre ne devoit sortir 
de son fort jusques à ce qu'il auroit recogneu 
nos forces : ce que difficillement pouvoit-il faire, 
pour l'obscurité de la nuict ; et neantmoins , si 
ne me fiay-je pas tant en ceste raison , que je 
ne leur baillasse une bride, qui fut Belsoleil et 
sa trouppe. Il faut souvent hasarder, car on ne 
se peut pas asseurer de l'issue : je tenois presque 
asseuré la prise du moulin; mais je jugeay tous- 
jours le retour dangereux. 

Or l'empereur se retira avec sa perte et sa 
honte , où ce grand capitaine, Anne de Mont- 
morancy, lors grand maistre , et depuis connes- 
table , acquist beaucoup d'honneur. Ce fut une 
des plus grandes pertes qu'il receut jamais. 
Son grand capitaine , Antoine de Leve , mourut 
de regret, à ce qu'on dit. J'ay autrefois ouy dire 
au marquis de Guast que ceste entreprise estoit 
sortie dudict seigneur Antoine de Leve seul : 
Jui etson maistre cogneurent que c’est d'attaquer 
un roy de France dans son royaume. Après ceste 
retraitte, je ne voulus plus estre lieutenant de la 
compagnie de monsieur le seneschal, lequel, 
s'il eust peu, me l'eust entierement remise entre 
mes mains. Monsieur de Botieres me fit cest 
honneur de me presenter son guidon, que je 
ne voulus accepter, ayant mis mon opinion sur 
les gens de pied plus que sur les gens de cheval. 
Et me sembloit que je parviendrois plustost par 
le moyen de l'infanterie : qui fut cause que je 
m'en retournay chez moy, où , ayant demeuré 
quelque temps, voulus aller en Piedmont suyvre 
monsieur de Botieres , qui estoit lieutenant du 
roy; et passay à Marseille, où monsieur le comte 
de Tande me retint six ou sept mois. 

Quelque temps après, l'empereur dressa un 
camp pour aller assieger Theroane ; le roy en 
mesme temps en faisoit dresser un autre pour 
la secourir. Je prins lors la poste , et m'en allay 
à la cour, où monsieur le grand maistre me 
donna une compagnie de gens de pied , et une 
autre au capitaine Guerre , lesquelles nous dres- 
sasmes incontinent à Paris ou aux environs, et 
fusmes tous deux de la garde de monsieur le 
dauphin, qui depuis fut le roy Henry second. 

Le camp marcha à Hedin et à Anchy le Chas- 
teau, lesquels furent pris par monsieur le grand 
maistre , comme fut aussi Sainct-Venant, et 
après que nos ennemis n'eurent peu rien faire 
devant Theroane, laquelle monsieur d’Annebaut 
refreschit à la barbe des ennemis : mais, par 
malheur , à la faute de quelques jeunes gentils- 
hommes qui voulurent rompre leurs lances , ils 
chercherent les ennemis , lesquels les defirent ; 
tout fut pris, le sieur d’Annebaut et autres. Peu 
de jours après, les lmperiaux se retirerent , 
comme fit aussi le camp du roy. Quant à moy, 
voyant qu'on ne feroit pas grand cas en ce 
quartier là, je m'en retournay après en Pro- 
vence , où j'avois laissé mes grands chevaux et 
armes ; et, huict ou quinze jours après, je reçus 
un paquet dudit seigneur grand maistre, où il 
y avoit une commission pour dresser deux ensei- 
gnes à marcher en Piedmont , où le roy s'en 
alloit pour secourir Turin, estant monsieur de 
Botieres dedans. Et incontinent montay en poste 
pour m'en venir en Gascogne : de sorte qu'en 
huict jours j'eus dressé les deux compagnies, 


desquelles je fis mon lieutenant le capitaine Me- | 


rens; et estant près de Thoulouse, je luy laissay 
la trouppe, et prins la poste, ayant entendu que 
monsieur le grand maistre estoit desjà arrivé à 
Lyon , et qu'il marchoit en haste pour aller gai- 
gner le pas de Suze , où il monstra qu’il n'estoit 
pas apprenty à la guerre : et, voyant que je ne 
me pouvois trouver, avec les compagnies , près 
de luy à ce combat, je m'y voulois trouver seul, 
Je ne sceus toutesfois faire si bonne diligence , 
que je ne trouvasse le roy à Sorges, et monsieur 
le grand maistre estoit deux journées plus avant, 
Sa majesté me commanda m'en retourner au 
devant de mes compagnies , et me rendre avec- 
ques Ambres et Dampons , qui en avoyent cha- 
cun autres deux; et que monsieur de Chavigny 
nous commanderoit ; me mandant en outre que 
nous allissions mettre le siege devant Barselon- 
nette , et nous saisir de toutes les villes des en- 
virons. 

Comme je fus à Marseille, on m'advertist que 
mes deux compagnies s'estoyent desbandées ; 
car, comme l'ambition du monde est grande, 
mon frere, monsieur de Lieux, manda à mon 
lieutenant qu'il l'attendist temporisant par le 
pays, parce qu'il r'assembloit une compagnie, 
et, sous ombre des deux miennes, il marche- 

roit s mon lieutenant , mal-advisé, s'y accorda , 
nonobstant la promesse qu'il m'avoit faite de 
faire cinq lieues par jour; mais, comme mondit 
lieutenant eust laissé le grand chemin, et tourné 
devers Albigeois pour temporiser , il se rendit 
devant une ville nommée L'Isle , où les habitans 
d'icelle refuserent les portes : qui fut cause 
qu'il y donna l'assaut, et l'emporta. Mondit frere, 
qui estoit à une journée de luy avec sa trouppe, 
ne sceut arriver que cela ne fust fait; et , après 
qu'ils eurent saccagé ladicte ville , ils eurent si 
grand crainte de marcher, que tous se desban- 
derent. Un chef ne doit gueres abandonner sa 
trouppe, si ce n’est par grande occasion : le 
desir que javois d'estre des premiers me fit 
quitter la mienne ; ce qui fut cause de ce de- 


| sordre. Je fus contraint de redresser deux autres 


compagnies en Provence, là où monsieur le 
comte me favorisa fort, faisant ma monstre à 
Villeneufve d'Avignon. Et fis si grande dili- 
gence, que j'arrivay encores deux jours plustost 
qu'Ambres ny Dampons aux vallées; et prins le 
chasteau et la ville de Mieulan, où je fis alte, 
attendant monsieur de Chavigny et les compa- 
gnies desdits d'Ambres et Dampons , qui com- 
batoyent le passage du Lauzet, lesquels n’y eus- 
sent sceu entrer , car toutes les vallées estoyent 
là qui le deffendoyent. Et, comme les Espagnols, 
qui estoyent à Barselonnette , et qui estoyent 
aussi allés défendre le passage , entendirent que 
j'avois prins Mieulan , ils se retirerent par les 
montaignes , car je tenois le grand chemin vers 
Barselonnette ; et les communes , voyant que 
lesdits Espagnols s’en alloyent, abandonnerent 
de nuict le passage ; au moyen de quoy ils en- 
trerent dedans. Nous alasmes assieger Barselon- 
nette, devant laquelle nous demeurasmes trois 
sepmaines, où j'eus une arquebusade par le bras 
gauche : toutesfois ne me toucha à l'os , ce qui 
fut cause que je fus bien tost guery. Puis après, 
le roy ayant secouru Thurin, sa majesté s'en 
retourna. Et, pour ne m'estre trouvé en Pied- 
mont, tous trois fusmes mandés d'en ramener 
nos compagnies. Monsieur d'Ambres s'en alla 
trouver sadite majesté en poste , et fit tant qu'il 
luy en laissa une; et, comme j'entendis la grand 
difficulté qu'il y avoit eu, j'en ramenay les 
miennes en Provence, et me retiray en ma 
maison. Aussi fit-on une trefve pour dix ans, 
voyant qu'on n’ayoit peu faire la paix. J’ay 

voulu mettre cecy par escript, encore que ce ne 
soit rien qui vaille, pour monstrer à tout le 
monde que je n'ay jamais esté en sejour , ains 
tousjours prest au premier son de tabourin. Les 
jours de paix m’estoyent années. 

Sur la fin de ceste guerre, le roi honnora 
monsieur le grand maistre de l'estat de connes- 
table, lequel avoit tousjours vacqué, comme a 
fait jusques icy, depuis la mort du seigneur de 
Montmorancy : ce que nos roys ont fait, à mon 
advis , pour oster la jalousie entre les princes, 
et pour le danger qu'il y a de mettre une si 
grande charge en la main d'un seul , tesmoing 
Sainct Pol et Bourbon. Ce dernier a esté bien 
fidelle, et est mort au service de sa majesté, 
s’estant toujours monstré grand et sage capi- 
taine. La vérité me force de le dire , et non pas 
une obligation que je luy aye, car il ne m'a 
jamais aymé , ny les siens aussi. 

Pendant ceste trefve, j'essayai, mais en vain, 
d'estre courtisan ; je fus toute ina vie mal pro- 
pre pour ce mestier : je suis trop franc et trop 
libre ; aussi y trouvay-je fort peu d’acquest. 

Or, après le vilain et sale assassinat qui fut 
fait ès personnes des seigneurs Fregousse et 
Rincon , ambassadeurs du roy nostre maistre, 
picqué d'un tel outrage, et voyant qu'il n'en 
pouvoit avoir raison, delibera rompre la trefve; 
et, pour cest effect, dressa ses armées, l'une 
desquelles il bailla à monsieur d'Orleans, qui 
fut à Luxembourg, et l’autre à monsieur le 
dauphin , qui vint en la comté de Roussillon , 
pour la remettre en l'obéissance de son père, 
ayant monsieur le mareschal d’Annebaut (qui 
depuis a esté admiral ) avec luy. 

Et , pource que j'entendis que le dit seigneur 
mareschal menoit les compagnies de Piedmont , 
que monsieur de Brissac commandoit, et enco- 
res avec luy un ingenieux nommé Hieronimo 
Marin, qu'on estimoit le plus grand homme d'l- 
talie pour assieger places, il me print envie 
d'aller au camp pour apprendre quelque chose 
dudit ingenieux : et comme je fus là , je me ren- 
dis pres de monsieur d’Assier, qui commandoit 
l'artillerie en absence de son pere, lequel ne 
bougeoit d'auprès dudit Hieronimo Martin; et 
fus aux approches qui se firent de la cité de 
Perpignan, laquelle on assiegea : mais dans 
deux nuicts je cogneus qu'il ne faisoit rien qui 

que de huit jours il ne pouvoit estre en batterie, 
ainsy que luy mesme disoit : et je lui respondis 
que dans ce terme-là les ennemis auroient fait 
leur ville quatre fois plus forte qu'elle n’estoit 
de ce costé. Pour cette entreprinse le roy avoit 
dressé une des plus belles armées que j'aye ja- 
mais veu : elle estoit de quarante mil hommes 
de pied, deux mil hommes d'armes, et deux 
mil chevaux legers, avec tout l’attirail neces- 
saire : monsieur de Monpezat en avoit esté l'au- 
theur. Mais l'Espagne estoit toute abreuvée de 
son entreprinse; et, encore que la ville fust bien 
munie, si peux-je bien dire que, si monsieur le 
mareschal d’Annebaut m'eust voulu croire, il 
en fust venu à bout. Je l'avais très-bien reco- 
gnue , par-ce que monsieur le connestable estant 
allé a Leucate , traictant la paix quelques années 
auparavant avec Granvele , deputé de l'empe- 
reur , m'avoit envoyé avec le general Bayard et 
le président Poyet, qui depuis a esté chancel- 
lier; auxquels le deputé de l’empereur donna 
permission de s'aller esbattre audit Perpignan 
poor trois ou quatre jours, par le moyen de 
monsieur de Veli, ambassadeur pour le roy. 
Ledit seigneur connestable me fit prendre 
les habillemens de cuisinier de monsieur de 
Poyet , afin que, sous cet habit, je recogneusse 
la place; et encores y cuiday-je moy-mesme 
estre recogneu. Si trouvay-je commodité, par le 
moyen d'un serviteur dudit Veli, qui estoit un 
Flament qui l’avoit laissé, auquel je dis que je 
voulois aussi laisser le mien, de voir la place ; 
car il me mena tout à l'entour de la ville, de- 
hors et dedans : de sorte que je rapportay à 
monsieur le connestable tout le fort et le foible 
de ladite ville ; lequel me dit que je l'avois fort 
bien recognue, comme par d'autres, qui avoyent 
long temps demeuré dans icelle , il avoit esté fi- 
dellement adverty. Or l'allée de Poyet et Bayard 
estoit faite en feinte : lesquels ne voulurent me- 
ner en leur compagnie l'ingenieur du roy, 
comme monsieur le connestable vouloit , crai- 
gnant qu'il fust recogneu et eux retenus prison- 
niers; et compterent audit seigneur la peur 
qu'ils avoient eue quand un capitaine espagnol 
me recognut ; mais je désavouay la debte, con- 
trefaisant et mon pays et mon langage, feignant 
scavoir mieux manier une lardouaire qu'une 
espée, disant estre cuisinier de monsieur le pré- 
sident Poyet; lequel ne respondit mot, de la 

grand peur qu'il avoit si j’estois recognu : mais 
le general Bayard se print à rire à part luy , et 
luy dit qu'il n’estoit pas le premier qui avoit 
esté trompé; car celuy qu'il pensoit estoit un 
des bons capitaines que le roy eust. De tout ce 
eompte monsieur le connestable n'en faisoit que 
rire; si est-ce que je luy dis que, tant qu'il vi- 
vroit , il ne me feroit plus servir d’espion : c'est 
un mestier trop dangereux et que j'ay toujours 
hay. Tant y a que ce coup là je devins cuisinier 
pour recognoistre la place ; ce que je fis très- 
bien. Voylà pourquoy je dis que, si monsieur 
d'Annebaut m’eust creu, facillement il eust prins 
Ja ville ; mais il voulut adjouter plus de foy aun 
maçon gascon aposté, que les ennemis avoient 
jetté dehors, feignant de se venir rendre, pour 
amuser monsieur le mareschal à le faire venir 
assaillir la ville par le costé qu'il l’assaillit , et à 
son ingenieur, que à moy; tellement que nous 
ne fismes rien qui vaille la peine de le dire ny 
de l'escrire. Par malheur c'estoit le premier 
coup d'essay de monsieur le dauphin, qui vou- 
loit aussi bien faire que monsieur d'Orleans son 
frère, qui print Luxembourg; mais ce n’estoit 
pas sa faute. Deux jours avant que le camp des- 
logeast, le dict seigneur mareschal alla autour 
de la ville. Je monstray à monsieur d’Estrée, qui 
est encores en vie, le lieu par où je voulois 
qu'on l'attaquast , et de fort près, encor que les 
canonnades et arquebusades qu'ils nous tirerent 
nous fissent bien tenir au large; et, après l'avoir 
veu, il dit ces mots : «O mon Dieu, quelle er- 
« reur nous avons faict! » Mais lors il n’estoit 
plus temps de s’en repentir ; car le secours y es- 
toit entré , et le temps des pluyes approchoit , 
qui nous eust fermé le pas de nostre retraicte : 
encores eusmes nous assez affaire , tant ce pays 
estoit mauvais pour se tenir là. 

Pendant ce siege , la compagnie de monsieur 
de Boleves vacqua, laquelle monsieur le dau- 
phin envoya demander pour Boqual, qui depuis 
s'est fait huguenot. J'en escrivis à monsicur de 
Valence mon frère , qui estoit à la Cour a Salers. 
Le roy estoit si marry, pour le mauvais succès 
de ceste entreprise, contre monsieur le dauphin 
. et contre monsieur d’Annebaut, qui l'avoit aussi 
envoyé demander pour un autre, que sa ma- 
jesté ne la voulut accorder à l'un ny à l'autre. 
ains la me donna à moy. Le camp eslant levé, 
monsieur de Brissac eut pour garnison Cabes- 

taing, et monsieur de L'Orge, colonel des légio- 
naires , Tuchan , là où on avoit retiré toutes les 
munitions de farines qui estoient demeurées du 
camp ; et, trois jours après, tous les légionaires 
le laisserent, et ne lui demeura que les capitai- 
nes. Il manda à monsieur de Brissac que, s’il ne 
l'alloit secourir bien tost , il seroit contraint d'a- 
bandonner les dictes munitions, et se retirer; 
parquoy nous marchasmes diligemment , sans 
demeurer que la moitié d’une nuict dehors; et le 
trouvasmes qu'il ne luy estoit rien demeuré, si 
ce n'est messieurs de Deneze et Fonteraille, avec 
leur train. Or il y avoit un chasteau sur la mon- 
taigne tirant à Perpignan, à une lieue de Tu- 
chan , et à main gauche de Millau ; et estans sor- 
tis lesdicts seigneurs de Brissac et de L'Orge 
dudict Tuchan , pour aller ouyr messe à une 
petite chapelle, à un ject d’arbaleste de là, au 
sortir de la messe, nous entendismes tirer force 
arquebusades audit chasteau , et découvrismes 
des gens autour d'iceluy, ensemble la fumée des 
arquebusades. Je dis à monsieur de Brissac s'il 
lui plairoit que j'allasse jusques là avec trente 
ou quarante de mes soldats; ce qu'il m'accorda. 
J'envoyai soudain La Moyenne, qui estoit mon 
lieutenant , les charger, et me fis amener un 
cheval, avec lequel je marchay droict au chas- 
teau. Le Peloux, qui estoit lieutenant de la com- 
pagnie de monsieur de Brissac, eut envie d'y 
venir, comme aussi Montbasin , Sainct Laurens, 
qui estoit Breton, et Gabrice , estant tous lances 
passades dudict seigneur, et cinquante ou 
soixante soldats de la compagnie dudit seigneur 
de Brissac. Je fis grande diligence; et, comme 
les ennemis me découvrirent lorsque je commen- 
cois à monter la montaigne, ils se retirerent à 
une plaine qui est au-dessous de Tantavel, et 
se couchérent sous des oliviers, attendans de leurs 
gens qu'ils avoient encores laissés à Millau. Le 
capitaine du chasteau estoit Barennes, archier 
de la garde du roy, lequel monsieur de Mon- 
pezat y avoit mis; et, me monstrant ledict Ba- 
rennes les ennemis, arriva ledict Peloux et ses 
soldats, et encores un gentil-homme nommé 
Chaman, fort brave gentil-homme; et, bien 
que nous eussions cognoissance qu'ils estoient 
de quatre cens hommes, comme aussi Barennes 
l'asseuroit, nous conclusmes de les aller com- 
battre. Ce quartier là estoit tout rocher couvert 
d'un peu de taillis , et, pour y aller, il falloit 

passer à travers; pourquoy nous résolumes que 
Le Peloux prendroit un petit sentier qu'il y 
avoit à main droite, et moy un autre qui estoit 
à main gauche : et le premier qui arriveroit à 
la plaine les iroit assaillir , les uns par devant, 
et les autres par derriere : et, concluant cela, 
les ennemis se leverent, et les vismes tout à 
nostre aise. Montbasin, Chaman, Sainct Lau- 
rens et Fabrice, qui estoient à cheval, voulurent 
venir avec moy : dequoy Le Peloux fut marry , 
parce qu'ils estoient à monsieur de Brissac 
comme luy, sauf Chaman, qui estoit à monsieur 
le dauphin : Artiguedieu et Barennes vindrent 
pareillement avec moy. Dès le commencement 
de nostre descente, les ennemis nous perdoient 
de vue, et nous à eux, à cause des taillis et 
de la valée, qui estoit assez grande. Le Peloux 
print son chemin avec sa guide, et moy le mien. 
Et, aussi tost que j'arrivay à la plaine, je tins 
ce que j'avois promis; car je chargeay les enne- 
mis de queue et de teste, nous meslant de telle 
sorte qu il y demeura sur la place plus de vingt 
des leurs, et les menay tousjours battant jus- 
ques au bout de la riviere, qui pouvoit estre à 
quatre cens pas ou plus de là. Mais, comme ils 
nous virent si peu, ils se rallierent ; et moy me 
voulant retirer, ils marcherent droict à moy : 
sur quoy je fis alte, et eux aussi, à la longueur 
de quatre ou cing picques les uns des autres; 
ce que je ne vis jamais faire. Quant au Peloux , 
quand il fut à demy montaigne, il eut opinion 
que j'avois pris le meilleur chemin, et tourna 
tout court, venant suyvre le mien : et la for- 
tune porta si bien pour moy, que, comme nous 
estions picque à picque, arquebuse à arquebuse, 
de si près que j'ay dit, comme deux mastins 
qui s’entreregardent pour se battre, la troupe 
du Peloux se monstra à la plaine; ce qu'ayans 
descouvert les ennemis , ils tournerent le fer de 
leurs picques devers nous et la teste devers la 
rivière , et ainsi s'en allerent , et nous sur leur 
queue à arquebusades et coups de picque. Ils 
marchoient si serrés, que nous ne nous pou- 
vions plus mesler. Et, estans sur le bord de la 
rivière, ils firent alte, tournans leurs picques de- 
vers nous; et, encore que la troupe du Peloux 
fist diligence de nous venir secourir, neant- 
moins nous fusmes contraints de nous retirer à 
quinze ou vingt pas des ennemis, lesquels in- 
continent passerent la riviere tous de flotte, en 

eaue jusques à la ceinture, Montbasin fut blessé 
d'une arquebusade à la main, dont il est depuis 
demeuré estropiat ; les chevaux de Sainct Lau- 
rens et Fabrice furent tués , et le mien blessé de 
deux coups de’picque ; La Moyenne, mon lieute- 
nant, blessé de deux coups d'arquebusade en 
un bras; Chaman, qui estoit descendu de che- 
val , eut trois coups de picque aux deux cuisses; 
Artiguedieu , une arquebusade et un coup de 
picque à une cuisse. Bref, de trente à trente 
cinq hommes que nous estions, il n'en demeura 
que cinq ou six qui ne fussent blessés, et seule- 
ment trois de morts sur la place. Ils perdirent 
un sergent {des plus renommés qu'ils avoient , 
ensemble vingt ou vingt cinq autres de morts, 
et plus de trente blessés, comme nous dirent le 
lendemain deux soldats gascons qui estoient avec 
eux devant Perpignan au siege, qui n'avoient 
peu eschapper pour se venir rendre. Cependant 
messieurs de Brissac et de L'Orge, se doutans 
bien qu'il en arriveroit comme il fit, monte- 
rent à cheval, et vindrent au chasteau de Tan- 
tabel si bien à propos, qu'ils virent tout le com- 
bat , desesperés de la cargue que j'avais faicte ; 
et par deux ou trois fois nous tindrent pour 
perdus ; et en firent mauvaise chere au Peloux, 
pour n'avoir pas tenu la resolution que nous 
avions faicte; laquelle s'il eust suyvi, à la vé- 
rité, nous les eussions tous taillés en pieces, et 
eussions emporté les deux drappeaux qu'ils 
avoient. Si est-ce que je cuide qu'il ne tint pas 
à luy, car il estoit vaillant, mais à la guide qui 
les conduisoit , les menant par mauvais chemin, 
comme ledict Peloux nous dit depuis. Tant y a 
que le camp me demeura, avec la perte de trois 
hommes seulement. Des gentils-hommes il n'en 
mourut un seul. 

Bien tost après arriva le baron de La Garde à 
Nice, avec l'armée turquesque, conduite par 
Barberousse, laquelle estoit composée de cent ou 
six vingts galleres. Tous les princes chrestiens 
qui soustenoient le party de l'empereur faisoient 
grand cas de ce que le roy nostre maistre avoit 
employé le Turc à son secours : mais contre son 
ennemy on peut de tous bois faire flesches. 
Quant à moy, si je pouvois appeler tous les es- 
prits des enfers pour rompre la teste à mon 
ennemy qui me veut rompre la mienne, je le fe- 
rois de bon cœur : Dieu me le pardoint ! Mon- 
sieur de Valence , mon frere, fut envoyé à Ve- 

nise pour excuser et couvrir nostre fait ; car ces 
messers crioient plus que tous, et le roy ne vou- 
loit perdre leur alliance ; lequel fit une harangue 
en italien que j'ay voulu mettre icy en françois, 
attendant qu'il nous face voir son histoire : car 
je ne crois pas qu'un homme sçavant comme on 
dit qu'il est, vueille mourir sans escrire quelque 
chose, puisque moy, qui ne scay rien, m'en suis 
voulu mesler. Voici ce qu'il dit : 

«L'empereur estant la cause de toutes les 
«ruines, miseres et calamités advenues à la 
«chrestienté, illustrissimes seigneurs, c'est chose 
« quechacun doit trouver bien estrange, que ses 
«ministres soyent si impudens et effrontés d'en 
« donner la coulpe au roy Très Chrestien mon sei- 
« gneur, le blasmant de ce qu'il tient un ambas- 
« sadeur à Constantinople. Mais je demanderois 
«volontiers à ces gens là , s'ils pensent que les 
«choses tramées par le commandement de l'em- 
« pereur et roy des Romains, puis dix ans en çà, 
«avec le Grand Seigneur, soient si secrettes, que 
«la plus grande partie de la chrestienté n'en 
«soit abbrevée. Ne sçait-on pas les trefves , les 
«traictés d'accord et de paix, non generale mais 
«particuliere, et les offres tant de fois par luy 
«faites de donner un grand tribut, et le payer 
«annuellement au Grand Turc pour le royaume 
«d'Hongrie, combien qu'il pensoit estre un cas 
«de conscience d'endurer qu'un petit roy com- 
« mandast à ce royaume sous la faveur et appuy 
«du Turc, lui semblant chose bien peu convena- 
«ble aux chrestiens? A quoy, avec la vérité, 
« je pourrois adjouter qu'au temps que la paix fut 
«conclue entre vostre serenissime seigneurie et 
«le Turc, le roy des Romains, par l'entremise se- 
«crette de ses agens, s'efforça de tout ce qu'il 
«peut pour l'empescher, comme il fut clairement 
«vérifié par interpretation de leurs courriers et 
adepesches. Les mesmes ministres de l'empe- 
«reur estimoient aussi s'eximer de tout blasme, 
«en faisant grand cas, et accommodant à leur 
“poste, selon leur coustume , le sejour que l'ar- 
« mée navalle du Grand Seigneur a fait quelques 
«mois dans nos ports; et, sous ce prétexte, 
«veulent, par leurs calomnies passionnées, for- 
«ger un nouvel article de foy, disant qu'un 
«prince, pour sa deffence, ne peut ny ne doit 
«s'ayder du secours de ceux qui sont de con- 
atraire religion à la sienne; ne s'advisans pas 
«qu'en blasmant le roy mon seigneur, ils taxent 

«David, roy valeureux et sainct prophete, le- 
«quel, se trouvant poursuivi par Saül, s'enfuit 
« vers le roy Achis, idolatre et ennemy de la loy 
ade Dieu; et quelque temps après, luy-mesme 
«se rengea parmy les escadrons des infidelles 
«qui marchoient pour combattre le peuple de sa 
« propre loy. Et par mesme moyen ils blasment 
« Aza, roy des Juifs, qui appela à son secours le 
«roy de Syrie, idolatre, pour se délivrer de l'op- 
«pression du roy d'Israël. Ils blasment aussi 
« Constantin, prince trés chrestien , el celuy de 
«tous les empereurs qui a mieux mérité de la re- 
« publique chrestienne, lequel, en la plus grande 
«partie de ses expeditions et armées, conduisoit 
«avec soy un grand nombre de Gots idolatres. 
«lls taxent Boniface, tant recommandé par 
«sainct Augustin en ses epistres , lequel, pour sa 
«defense, et peut estre pour la vengeance de 
«quelque injure receue, appela en Afrique les 
« Vandales, hommes ennemis de nostre religion. 
« Ils mesdisent de Narsès, esclave de Justi- 
«nian, Capitaine tres valeureux, mais sur tous 
«religieux, comme on peut juger par le tesmoi- 
«gnage de sainct Gregoire, et par les eglises 
«qu'il a edifiées dans ceste illustrissime cité , et 
«dans la ville de Ravenne; lequel appella à son 
«a yde les Lombars, qui en ce temps abhorroient 
« le nom des chrestiens. Arcadius, l'empereur de 
«Constantinople, jugé par tous les historiens 
«non moins religieux que prudent, voulant sur 
«ses derniers jours laisser quelque tuteur et pro- 
«tecteur qui fut capable pour conserver la di- 
«gnité et authorité de l'empereur, tourna sa 
« pensée devers le roy de Perse, idolatre , et le 
«pria par son testament de vouloir accepter la 
«tutelle et defense de son fils et de l'empire : ce 
« qui fut singulièrement loué par tous les princes 
«chrestiens de ce temps, et d'autant plus, que 
ale roy de Perse n'accepta pas seulement la 
«charge, mais s'en acquitta fidellement jusques 
«à sa mort. Devant qu'Heraclius se laissa em- 
« poisonner du venin de l'heresie, il s'ayda en 
«une infinité de guerres des soldats sarrasins. 
«Basile et Constantin , fils de Jean, empereur 
«de Constantinople, prindrent la Pouille et la 
« Calabre par le moyen et avec l'aide des forces 
«sarrazines,qu'eux mesmes avoient chassé de l’isle 
«de Candie. J'en pourrois dire autant de Fede- 
«ric, qui avec l'aide des Sarrasins , seigneuria la 
«plus grand part de l'Italie, Je yous pourrois 

«amener Henry et Federic, freres du roy de Cas- 
«tille, lesquels, au temps du pape Clement qua- 
« triesme, accompagnés de Conradin, appellerent 
«les Sarrasins, tant par terre que par mer, non 

«pour la tuition et deffense de leur pays, mais 

« pour chasser les François de l'Italie; et en peu 
ade temps, avec l'armée des Barbares, s impa- 
«tronnerent de la plus grande partie de la Si- 
«cile. Je pourrois parler de Ludovic Sforce , le- 
“quel, avec plusieurs autres potentats d'Italie, 

« employa les forces de Bajazet. 

« Que diray-je de Maximilian, de la maison 

« d’Austriche, lequel, non pour se deffendre, 
«ains pour ruiner vostre estat, tres illustrissimes 
“seigneurs, tascha de provoquer et aigrir le 
«Turc contre vous, à vostre grand ruine et 
«dommage (ce qui se trouve fidellement escrit 
«par le seigneur Andrea Mocenigo , qui est des 
«vostres ) : ensemble des remèdes desquels vous 
«usastes en telle nécessité? Que si les raisons na- 
«turelles, si les exemples tirés de la saincte Es- 
«criture et des histoires chrestiennes , ne suf- 
«fisoient pour vous confirmer et persuader 
«entierement la vérité de ceste cause, je pourrois 
« l'accompagner de plusieurs autres, que je laisse 
«pour n'ennuyer vos seigneuries , et qu'aussi je 
«pense qu'il ne vous en reste aucun scrupule, 
« veu que je vous ay, par les exemples cy dessus 
« allegués, faict voir le foible fondement de l'ar- 
«ticle de foy nouvellement forgé par les impé- 
«rialistes. Et, qui plus est, je dis et maintiens 
aque le roy tres-chrestien , mon seigneur, à l'i- 
«milation de tant de signalés et tres-religieux 
«princes, peut, sans faire tort au rang qu'il 
«tient ny au nom tres-chrestien qu'il porte, 
us'ayder en tous ses affaires et necessités du se- 
«cours et ayde du Grand Seigneur. Et si cela se 
« peut, avec la vérité et raison, entendre de tous 
«ses affaires nécessaires , combien, à plus forte 
«raison, doit estre, non seulement excusé , mais 
« grandement estimé le roy tres-chrestien, le- 
«quel, non pour besoin qu'il ait de se deffendre, 
«non pour une juste vengeance que sa majesté 
«eust peu desirer de tant de torts receus, de 
«tant d'injures à luy faites, de tant d’assassinats 
«et meutres executés contre ses sujets par l'em- 
«pereur , et à sa suscitation, n'a voulu accepter 

«autre secours, sinon celuy que l'on void par ex- 

«périence esire à tous les chrestiens plus utile 

«que dommageable? Et si quelqu'un de ceux 

«qui favorisent le parti de l'empereur deman- 
«doit comment l'armée turquesque peut estre 
«dans nos ports, non moins pour le bien de 
«l'Italie que pour nostre profit particulier, je luy 
«pourrois demander pour response, par quel 
«moyen on pourroit prouver que la chrestienté 
«ait receu aucun dommage en ce que nous avons 
«reçeu et refreschi ceste armée dans nos ports : 
«à quoy je suis asseuré que ne me pourroit res- 
«pondre le plus avisé et le plus affectionné des 
« partisans imperiaux, sinon que ce fut quelqu'un 
«qui print plus de plaisir d'en ouyr conter et 
«deviser, que d'entreprendre le discours veri- 
«table et la negociation, et en apprendre la rai- 
«son. Mais, pour ne laisser la moindre chose du 
«monde qui peut engendrer quelque doute en 
«l'esprit de ceux qui ne sont informés de ce fait 
«entierement , j'en toucheray ce point le plus 
«briefvement que je pourray. A toutes les fois 
«que Vostre Serenité à esté recherchée par les 
«ambassadeurs de l'empereur pour donner pas- 
«sage par les terres de vostre seigneurie à leurs 
«soldats tudesques, italiens ou espagnols , tout 
«aussi tost on a entendu mille plaintes des as- 
«sassinats et debordemens de leurs soldats. Et 
« y a seulement quelques mois que les Tudesques, 
«qui disoient aller à Carignan faire leurs pas- 
“ques, pour surmonter ceux-là qui avoyent si 
« vilainement taché l'honneur de vos subjects, et 
«si meschamment pillé leur bien, desployerent 
«une partie de leur rage contre les eglises, cou- 
«pant avec un grand vitupere et mespris de la 
«religion chrestienne, les oreilles, le nez et les 
«bras des crucifix et des autres images qui repre 
«sentoyent les saincts qui sont au ciel. 

« L'armée, grande et puissante, du serenissime 
«prince , partit de Constantinople estant compo- 
«sée de soldats estrangers de nostre religion, 
«et, estant destinée et envoyée pour le secours 
« du roy, mon séigneur, passa au milieu de vos 
«isles, s'arresta au pays de l'Église, traversa les 
«terres des Siennois et Genevois (peuples qui 
«plus volontiers favorisent la grandeur de l'em- 
«pereur que leur propre liberté); mais il ne se 
«peut sçavoir ny ne se trouve personne qui se 
«plaigne qu'aucun tort luy ait esté faict; ains 
«ont usé de toute courtoisie, et donné libre pas- 
« sage à tous ceux qui ont esté rencontrés en mer, 
«et payé tout ce qu'il a fallu prendre, passant 
«pays, pour leur provision et avitaillement de 

«l’armée : lequel bien je ne crois pas qu'on puise 
«rapporter ailleurs qu’à la seule presence du ca- 
« pitaine Polin, ambassadeur du roy. De façon 
«que jamais au passé ny Turcs ny chrestiens ne 
«se sont si modestement comportés. 

«Qui sera celuy-la, serenissime prince, qui 
«puisse ou vueille nier que, si l'armée n’eust 
«esté retenue par la majesté du roy mon maistre 
« pour la deffence de ses frontieres , que la chres- 
«tientén’en eust esté assaillie avec infinies pertes? 
« Qui sera celuy qui ne jugera que ceste armée, 
«avec une si grande puissance, eust triomphé 
«d'une infinité d'ames chrestiennes , et de quelque 
«ville d'importance, si nous ne l'eussions con- 
«verlie à nostre profit, ce qui auroit réussi au 
«bien des affaires du Grand Seigneur, et advan- 
« tage grand de ses capitaines, ennemis de nostre 
«foy ? Doncques, ceste armée estant disposée et 
«capable pour faire quelque haut exploit , toute 
« personne de bon jugement pensera qu'il a esté 
«plus utile à la chrestienté qu'elle aye esté em- 
«ployée pour servir à la majesté du roy, mon 
«seigneur, que non pas si de soy-mesme elle, 
«sans aucun frein , eust marché contre les chres- 
«tiens. Si bien qu'outre qu'il estoit besoin et 
«necessaire au roy, mon maistre, s'ayder de 
«ceste armée pour reprimer l'insolence des gens 
« de l'empereur , lesquels avoyent jà prins quatre 
« de ses galleres dans le port de Tolon, il se peut 
«aussi dire sans replicque, qu'en cecy nostre 
«utilité privée estoit conjoincte avec le bien pu- 
«blic de toute la chrestienté. Je crois, serenis- 
«sime prince , vous avoir representé clairement, 
«et confirmé par raisons toutes evidentes et 
«argumens certains, deux points principaux : 
«le premier, que le roy, sans prejudice du nom 
«et de l'honneur de Tres-Chrestien , a accepté 
«les forces qui luy ont esté envoyées par leGrand 
« Turc; le second, que ce secours a esté plus utile 
«que dommageable à la chrestienté : et j'adjous- 
« teray le troisième avec la brefveté que l'impor- 
«tance de la matiere me permettra : c'est que la 
«majesté du roy, non pour ambition de dominer, 
«non pour se venger des injures receues, non 
«pour s'investir du bien d'autruy, non pour 
“recouvrer ce qu'injustement luy a esté usurpé; 
«mais seulement pour se deffendre a retenu 
«ce secours : j'entens , illustrissimes seigneurs, 
« pour deffendre son royaume, lequel l'empereur 
«de tousjours , avec des violences ouvertes, avec 

«des cautelles secrettes , avec des intelligences, 
«avec des trahisons, avec toute raison et justice, 
«a cherché de ruiner. Et maintenant ses minis- 
«tres, comme s'ils parloyent par mocquerie, 
«n'ont point honte de dire que sa majesté Cé- 
«sarée n’a esté esmue par autre raison d'entre- 
«prendre contre le royaume de France, que 
«pour dissoudre l'amitié qu'on dict estre entre 
«la majesté du roy et le Grand Seigneur. O les 
« delicates consciences! 6 les sainctes proposi- 
«tions! Ò responces bien justifiées, pour s'en 
«servir toutesfois envers quelques sots et igno- 
«rans, et non pas envers vous, illustrissimes 
“seigneurs, qui, avec vostre admirable et ac- 
«coustumée prudence, avant mesmes que j'aye 
«parlé, avez, en vostre conscience et en vostre 
«esprit, jugé tout le contraire, et recognoissez 
«que le fondement de la guerre n’a esté autre 
«que le dessein de ruyner ce royaume-là, qui 
«depuis mil ans en çà s'est monstré le vray et 
«prompt recours de toutes personnes oppressées, 
«et le seul refuge de tous estats affligés. Je vous 
« drois entendre de ceux qui inventent de si sub- 
«tils argumens, quel sainct esguillon de la foy 
« poussa l'empereur , ligué avec le roy d’Angle- 
«terre, de venir assaillir la France par les costés 
«de la Champaigne et de la Picardie, faisant 
«réussir finalement tout le fruit de son entre- 
« prinse au bruslement de je ne sçay quels vil- 
«lages, et siege de Mesiere pour luy fort hon- 
«teux? Quelle religion l'espoinçonna, au temps 
«que l'Italie vivoit eu repos et asseurance , pour 
«estre Naples, Milan , Florence et Genes pos- 
«sedés par divers princes, de venir mettre le 
«tout en trouble et discorde? quelle religion, 
«dis-je, l'esmeut de se joindre et liguer avec le 
«pape Leon, pour enlever l'estat de Milan, le- 
«quel, par droicte ligne, appartient aux enfans 
«de mon roy? Quel si grand zele de la foy les 
«conseilloit de vouloir faire tuer le roy par le 
«moyen d'un prince de France, lequel il avoit, 
«pour cest effect, avec promesses et larmes su- 
« borné? Et, voyant que ceste malheureuse pra- 
«ticque, plustost qu'approcher de l'execution, 
«estoit toute descouverte , il envoya le seigneur 
«de Bourbon en France avec un nombre infiny 
«de gens, sous esperance de pouvoir gaigner à 
« force ouverte ce que, la bonté et prudence de 
«Dieu ne luy permettant pas, il n’avoit peu exe- 
ceuter avec trahisons, Quelle inspiration du 

«Sainct-Esprit peust estre celle-là qui conduisoit, 
«il y a sept ans, l'empereur avec sept mil fantas- 
«sins et dix mil chevaux pour assaillir la France, 
cet y entrer par la Provence et par la Picardie ? 
«Quel commandement de l'Évangile se pourra 
«jamais trouver tel que l'ont trouvé ceux-cy, 
«qui se monstrent en apparence si grands zela- 
a teurs du nom chrestien , qui puisse jamais jus- 
«tifier aux yeux de tout le monde la confedera- 
«tion de l'empereur et du roy d'Angleterre, veu 
eque ledict roy anglois, à la suscitation et 
«poursuitte de sa Cesarée majesté, a esté par les 
a papes declaré schismatique, heretique et re- 
« belle ? Laquelle conspiration ne se peut baptiser 
adu nom d’un secours necessaire, ains une in- 
« juste, meschante et detestable conjuration faicte 
centre eux deux, pour s'entrepartir un royaume 
echrestien et catholique, lequel de tout temps, 
alors qu'il s'est presenté quelque occasion pour 
«l'agrandissement de nostre foy, s'est toujours 
«monstré prompt à employer et son sang et ses 
«moyens. Quelle immense charité pourra estre 
«celle-là, qui en si peu de temps a induit l'em- 
« pereur d'embrasser, favoriser et se conjoindre 
¢aux princes allemans , lesquels, puis vingt ans 
«en ca, il avoit jugés heretiques , schismatiques 
«et alienés de nostre foy ? 

«Tout le monde, serenissime prince, ne luy 
«bastoit pas, tant il estoit enclin à l'ambition et 
«å la vengeance. N'eust-il pas senty le honteux 
«scorne qui luy fut fait par le roy d'Angleterre, 
sen la personne de sa tante, si son dessein de 
«subjuger toute la chrestienté ne l'eust trans- 
«porté à oublier cest outrage? Combien de fois 
«en vain, pour obvier à l'entreprise turquesque, 
«et à l'évidente ruyne de l'Hongrie et de l'Alle- 
«magne, a-on tenté et cherché les moyens pour 
«mettre quelque paix et union entre ces princes? 
«Mais, laissans à part toutes les haines particu- 
clières, les interests privés, le respect de la re- 
«ligion, le desir de la commune liberté, l’obli- 
«gation de tant de benefices anciennement 
«receus des nostres , et depuis quelque temps de 
«nous , finalement , à nostre grand dommage ils 
«se sont conjoincts et r'alliés; et firent tout ainsi 
«qu'Herodes et Pilate, lesquels, d'ennemis ca- 
«pitaux qu'ils estoient, devindrent amis, et 
esassocierent pour persecuter Jesus-Christ. Ira 
a doncque l'empereur , serenissime prince, avec 

«fencer ce roy, lequel, apres avoir receu tant 
«d'injures, accorda si volontiers et si amiable- 
«ment la trefve de dix ans? s'en ira l'empereur 
«avec intention de ruyner ce prince, lequel, 
«apres avoir esté tant de fois indignement as- 
«sailly dans son royaume, et comme revenant 
«des obseques de cest illustrissime et serenissime 
«dauphin , qui luy fut si poltronnement , par les 
«corruptions de l'empereur, empoisonné, alla 
«néantmoins, -avec tous ses autres enfans et 
« princes de son sang , jusques en la gallere du- 
«dit empereur , avec peril de sa propre vie, luy 
«monstrant combien la paix necessaire à tous les 
«chrestiens estoit continuellement desirée de sa 
«majesté, s'en ira l'empereur avec intention dé 
«ruyner, brusler et mettre en proye ce royaume, 
« passant par lequel il a esté bien-viegné , caressé 
«et honoré , et non autrement que si c'eust esté 
«Dieu qui fust descendu en terre? S’efforcera-il, 
«avec des moyens indeus et violens, de se rendré 
«seigneur de ce royaume, dans lequel durant 
«cinquante jours, par la courtoysie et benignité 
«du roy mon seigneur, il s'est trouvé plus res- 
«pecté que son naturel seigneur , et avec tout 
«pouvoir d'y commander plus qu'en sa propre 
«maison? Iront les Tudesques avec intention de 
«faire serfs et esclaves ceux qui, pour conserver 
«la liberté de la Germanie, se sont si liberale- 
«ment employés, aux dépens et perte de leur 
achevance, et effusion de leur sang? Iront les 
«Allemans et les Anglois avec volonté de des- 
«truire ceste religion, que nous, avec nos va- 
«leureuses armées, et avec la doctrine d'un 
«nombre infiny d'hommes excellens en sçavoir, 
«avons publiée par tout le monde? Iront les 
«Espagnols, qui sisouvent et à force d'armes 
«ont esté par nous reduicts à la foy chrestienne, 
«avec intention d'en prendre vengeance , et pour 
« nous contraindre à laisser la religion, laquelle 
«avec si grand honneur du nom de Christ nous 
«avons si long-temps conservée? Que si nous 
«sommes, contre tout devoir, abandonnés du 
«reste des chrestiens (ce que Dieu ne permette), 
«nous pourrons, nous sujects du roy, mon sei- 
«gneur, très justement demander vengeance à 
« Dieu contre tous d'une si grande ingratitude, 
«Ce ne seront pas les merites deus à nos 
« peres anciens, pour avoir par la grâce de Dieu 
«gaigné et acquis à la chrestienté tant de vic- 
«toires sous la conduitte de Charles Martel, au 

«temps qu'ils combattirent et taillerent en pie- 
«ces cinquante mille Sarrasins venus d'Espagne ; 
«ce ne seront pas {les merites que nos ma- 
«jeurs par la grace de Dieu ont acquis à la 
«chrestienté au temps que par leurs forces, sous 
«la conduicte de Charlemaigne, les Infidelles et 
«Sarrasins furent chassés des Espaignes et d'une 
«partie de l'Asie? Ce ne seront pas les merites 
«que par la grace de Dieu les nostres ont acquis 
«au temps d'Urbain second, lequel, sans beau- 
«coup de peine ny contradiction, disposa nostre 
«roy, ses princes, nostre noblesse, et general- 
«lement tout le royaume contre les adversaires 
«de nostre foy, si bien que tous ensemble, et 
«par nostre secours, conquirent le royaume de 
«Hierusalem et la Terre-Saincte. Pourront lire 
«jamais les chrestiens, sans recognoissance de 
«l'obligation que nous avons sur eux, l'oraison 
«prononcée par l'evesque Oliviense, au temps 
ade Calixte, en presence de vostre serenissime 
«seigneurie ? Le commencement de laquelle con- 
«tient ces mots : Aucuns de nous n'ignore, illus- 
«trissime seigneur, qu'il y a vingt ans que ce 
« victorieux exercite des Gaulois passa d'Europe 
«en Asie, où, par la benignité de Dieu et par 
«leur vertu, tout le pays de Bastero jusques en 
«Syrie a esté destourné de la foy de Mahomet. 
«Ce ne seront pas donc les recompenses des 
« merites de tant d’expeditions contre les adver- 
«saires de la foy, heureusement faites par nos 
«ancestres au temps de Philippes et Charles de 
« Valois. Et quand sa saincteté verra tant de na- 
«tions ensemble conjoinctes, et avec un mal- 
«heureux desir de ruiner le reste de la chres- 
«tienté, et resolues d'opprimer ce royaume, qui 
«sur tous les autres a bien merité de la repu- 
«blique chrestienne, je ne croy pas qu'elle ne 
«vueille, pour nostre tuition et deffence, nous 
s prester l'aide et le secours qu'elle jugera nous 
«estre necessaire. Et quand sadicte saincteté en 
«useroit autrement, elle feroit son très-grand 
«dommage, et contre le devoir d'Italien, de 
«chrestien, et de pontife : d'Italien, pour ce 
«que nostre sainct pere sçait bien, que la ser- 
« vitude et calamité de l'Italie, ne peut naistre 
«d'autre accident que de la ruyne et destruc- 
«tion du royaume de France; de chrestien , 
a d'autant qu'ayant esté de tout temps le nom de 

«ambition de l'empereur et de tant de nations 
«aliennes de nostre religion, il ne pourra estre 
«abandonné en ce besoing, sinon des mauvais 
«chrestiens; de pontife, parce que ce sera con- 
rire le devoir de sa saincteté, puis qu'elle est 
«entierement et en toutes sortes esclarcie et 
«trés-asseurée comme l’empereur, obstiné en sa 
« volonté, resolu de mettre sous son joug Fran- 
«çois et Italiens, et tous austres chrestiens, ct n'a 
«jamais voulu prester l'oreille à aucune condi- 
«tion de paix que sa sainctelé luy ayt proposée. 
« Au contraire, le roy mon seigneur, desireux 
«d'icelle et du repos des chrestiens, a voulu bien 
“souvent remettre tous les droits et differends 
«au jugement du sainct pere. Doncques, pour 
«faire l'office de vray pontife et de vray juge, 
«ne pourra-il pas prendre les armes contre ce- 
«luy qui sans honte n’oseroit nier qu'il ne soit 
«le seul perturbateur du bien et du repos pu- 
«blic? Et quand il ne fera cela, pour luy repro- 
«cher son ingratitude en ‘cet endroit, les os de 
«Gregoire troisiesme, d'Estienne second, d'A- 
«drian premier, d'Estienne quatriesme, de Gre- 
« goire neufiesme, de Gelasio second, d'Innocent 
«second, d'Eugene sixiesme, d'Innocent qua- 
«triesme, d'Urbain, et de plusieurs autres pon- 
«tifes, s’esleveront tout à coup : lesquels, estans 
«persecutés, partie par les ennemis de la foy, 
« partie par les empereurs, ont esté secourus par 
«les forces du royaume très-chrestien ; et par le 
«moyen de ceste couronne, comme l'ancre sacrée 
ade toute la chrestienté, Ont esté garentis et 
«restitués au sainct siege. Les os, les cendres 
«du pape Clement s'esleveroient, lequel, contre 
«toute raison et justice, reduit en extreme cala- 
«mité par l'empereur (lequel maintenant, alié et 
« fortifié d'heretiques, prepare et excite tant de 
«tragedies aux bons et vrais chrestiens), fut de- 
«livré de toutes ses oppressions par les forces 
«du roy mon seigneur, avec une notable perte 
«des nostres. Je ne croy pas, illustrissimes sei- 
«gneurs, que vous ayez du tout oublié l'union 
«et confederation qui depuis sept cens ans a 
«esté inviolablement gardée entre ceste illus- 
«trissime seigneurie et la couronne de France. 

« Oublierez vous l'estroicte alliance qui estoit 
«entre vous et nous aux dernieres guerres? Vous 
«n'aurez perdu la memoire de ceste entreprinse 
«en laquelle vous et nous en si peu de temps 


| «conquismes Constantinople. Pourrez-vous sup- 

«porter qu'une nation que vos majeurs ont tant 
«aymée et honnorée, demeure affoiblie par le 
«moyen de nos ennemis, avec laquelle, n’estans 
«ny vous ny nous degenerés de la vertu de nos 
e predecesseurs, vous pouvez encore esperer de 
«faire d’autres entreprises, qui seront pour vos- 
«tre accroissement avec le bien de toute la chres- 
«tienté ? J'espere, illustrissimes seigneurs, que 
«vous considererez avec vostre accoustumée 
a prudence, que, sil advenoit (ce qu'à Dieu ne 
« plaise) quelque sinistre accident au roy mon 
«seigneur, la liberté de vostre serenissime re- 
«publique seroit, sans aucun remede, exposée 
«en proye à celuy qui ne tend à autre fin que 
«sousmettre les deux à un mesme joug, comme 
«ceux qui se sont trouvés unis tousjours pour la 
«deffense de la commune liberté. Et quand vous 
«feriez autrement, en nostre faveur s’esleve- 
«croient les os de nos anciens peres, lesquels, 
«voyant Philippe Maria Viscomte avoir subjugué 
«Genes, et ja reduit toute la Toscane en un mi- 
aserable estat, pour ne vouloir souffrir une 
«chose si injuste, et laisser environner le pays 
«de princes si puissans, reprindrent, avec 
«l'aide des Florentins, Ganes, et par ce moyen, 
«non seulement repousserent l'ambition de ce 
«tyran, mais, avec une singuliere louange et 
«obligation de l'Italie, reconquirent Bresse, Ber- 
« game et Cremone. 

« Pour la memoire de tant de braves actes, je 
«croy vous avoir osté toutes les difficultés et em- 
cpeschemens qui par les calomnies des impe- 
«riaux vous estoient opposés. Et, comme servi- 
ateur de tous, vous, illustrissimes seigneurs, je 
«vous conjure et supplie vouloir considerer en 

a quel estat se trouve la miserable Italie, et gene- 
«ralement toute la chrestienté, et, avant vous 
«resoudre et prendre party, vouloir, non seule- 
«ment escouter le reverendissime et tres-illustre 
«cardinal de Ferrare, mais examiner par le menu 
«ce qu'il proposera à vostre sublimité de la part 
«du roy mon seigneur. Je supplie encore un 
«coup Vostre Serenité vouloir, avec son accoustu- 
«mée prudence, considerer comme l’empereur 
«est non seulement la cause de la ruine et mi- 
«sere de l'Italie, mais aussi le recognoistre 
«comme insidiateur de la liberté de ceste illus- 
«trisme seigneurie. Recognoissez, recognoissez, 
«je vous supplie, la maison d’Austriche pour 

«tout temps a fait tout effort d'enjamber et 
«usurper les biens et pays d'autruy, et specialle- 
«ment ceux de vostre illustrissime seigneurie. 
«Au contraire, recognoissez la majesté du roy 
«tres-chrestien, mon seigneur, pour vostre an- 
«cien, fidele et affectionné amy, et avec quelle 
«promptitude il vous a departy ses moyens 
«pour le recouvrement de vos places occupées 
«injustement par ceux de la maison d'Austriche. 
« La reprise de Bresse et de Veronne en peu- 
«vent donner asseuré tesmuignage. Et si ne vous 
«faut craindre qu'une telle amitié se puisse dis- 
«suudre ou violer en aucune sorte, parce que, 
«n'y ayant entre la couronne de France et ceste 
«illustrissime seigneurie aucuns differends, n’y 
«anciens ny recents, et ne tenant l'un aucune 
«chose de l'autre, les occasions defaillent aussi 
«pour lesquelles les amitiés se peuvent dissou- 
«dre entre les princes : ains au contraire leur 
«unité, alliance et conformité sont telles, que la 
«ruine de l'une menasse et promet asseurement 
«la dissolution et calamité de l'autre. » 

Je ne scay pas quelle opinion resta a la sei- 
gneurie d’un si grand affaire, ny si l’eloquence 
de mon frere leur fit trouver bon ce qu'ils trou- 
voyent si mauvais : une chose sçay-je bien, que 
lors et depuis j'ay tousjours ouy blasmer ce fait, 
et croy que nos affaires ne s'en sont pas mieux 
portées; mais ce n’est pas à moy à demesler de 
si grandes fusées. Ce grand secours du Turc 
arrivé, tout le monde pensoit que la terre ne 
fust assez capable pour eux. Voyla que c'est des 
choses qu'on n’a pas essayées. Monsieur d'An- 
guien, qui estoit pour lors lieutenant du roy en 
Provence, assembla quelques enseignes de Pro- 
venceaux, et vint se planter devant Nice, où, 
apres avoir faict une grande batterie, l'assaut 
fut donné par les Turcs et Provenceaux ensem- 
ble; mais ils furent repoussés. Enfin la ville se 
rendit, non pas le chasteau. Monsieur de Savoye 
sollicitoit cependant le marquis de Guast pour 
le secourir, lequel se mit en campagne avec une 
bonne armée. Les Turcs mesprisoient fort nos 
gens; si croy-je qu'ils ne nous battroient à for- 
ces pareilles : ils sont plus robustes, obeyssans 
et patiens que nous; mais je ne croy pas qu'ils 
soient plus vaillans; ils ont une advantage, 
c'est qu'ils ne songent rien qu'à la guerre. Bar- 
berousse se faschoit fort, et tenoit des propos 


«yostre ennemie capitale, et comme celle qui de } aigres et piquans, mesmement lors qu'on fut con- 

trainct luy emprunter des poudres et des balles, 
Tant y a qu'ils se rembarquerent sans avoir 
faict de grands faits d'armes ; aussi l'hyver ap- 
prochoit, Ils se porterent bien modestement à 
l'endroit de nos confederés, Les Provenceaux 
aussi se desbanderent. 

J'avois oublié à vous dire qu'après le mauvais 
succès de la guerre de Perpignan, le roy nous 
manda marcher droit en Piedmont, et monsieur 
d'Annebaut , qui estoit admiral, alla mettre le 
siege devant Cony, là où nous fismes aussi mal 
qu'à Perpignan; et fusmes bien frottés en don- 
nant l'assaut , pour avoir mal recogneu la bres- 
che, où je vis bien faire au brave et vaillant ca- 
pitaine Sainct Petro, Corse, qui fut presque 
assommé. Ledict sieur admiral, se voyant sur 
Fhyver, s'en retourna en France, ayant pris 
quelques petites places, et laissa monsieur de 
Botieres, lieutenant du roy, lequel l'envoya en 
garnison à Gabarret, et moy à Savillan où mon- 
sieur de Termes estoit gouverneur, qui en fut 
bien aise; car aussi il nous demandoit. Pendant 
nostre séjour, il se dressa plusieurs entreprises, 
tant sur Thurin que sur nous, et nous aussi sur 
nos ennemis , esprouvans tantost la bonne, tan- 
tost la mauvaise fortune; mais, parce qu'il n'y a 
rien de mon particulier, je m'en tairay ; aussi ne 
seroit-ce jamais faict, si je voulois escrire tous 
les combats où je me suis trouvé, 

Après que les Turcs se furent retirés , comme 
nous avons dit , monsieur de Savoye et le mar- 
quis de Guast mirent le siege au Montdevi, où 
le seigneur de Dros, Piedmontois, estoit gou- 
verneur, ayant avec luy quatre compagnies ita- 
liennes , et deux compagnies de Suysses des six 
de monsieur de Sainct Julian, qui firent tous- 
jours fort bien, encores que ce ne soit leur 
mestier de garder places : et y fut donné deux 
ou trois assauts. Monsieur de Botieres n'avoit 
nul moyen de les secourir ; car le roy avoit lors 
peu de soldats en Piedmont. Les Suysses, qui 
avoient perdu leurs capitaines et lieutenans, de 
coups de canons, se commencerent à mutiner 
contre le seigneur de Dros, gouverneur; telle- 
ment qu'il fut contraint de capituler. Pour luy 
oster toute esperance de secours , le marquis de 
Guast , qui a esté un des plus fins et rusés capi- 
taines de nostre âge, fit contrefaire des lettres 

le secourir : il ne peut descouvrir la ruse, et se 
rendit vies et bagues sauves, voyant la mutine- 
rie des Suysses. Toutesfois la composition (à la 
grand honte du Guast) fut mal gardée, et le 
seigneur de Dros poursuivy, lequel se sauva sur 
un cheval d'Espagne ; et bien pour luy, car tout 
l'or du monde ne l'eust sceu sauver, pour la 
haine que le duc de Savoye luy portoit, parce 
qu’estant son subject, il s'estoit revolté contre 
luy. On disoit qu'il s’estoit sauvé habillé en 
prestre, par le moyen d'un soldat italien qui 
avoit esté à luy : je croy toutesfois que ce fut 
comme j'ay dit. Je puis dire sans mentir que 
c’estoit un des vaillans hommes et des meilleurs 
esprits qui sortit jamais de Piedmont. Il mou- 
rut à la bataille de Serisolles fort vaillamment, 
et le jour mesme que le Montdevi se perdit. J'es- 
tois party de Savillan avee vingt-cinq soldats, 
au grand regret de monsieur de Termes, pour 
essayer si je pourrois entrer dedans; car avec 
grand trouppe il estoit difficile: et avois une 
guide qui me vouloit conduire par des vari- 
caves, et par une rivière qu'il y a au Montdevi, 
par dedans laquelle il falloit que nous alissions 
longuement , n'y ayant eaue que jusques au ge- 
nou : et crois que par là j'y eusse entré, ores 
qu'il n'eust de rien servy, de tant qu'il m'eust 
fallu passer par le chemin des autres, veu que 
les estrangers nous donnoient la loy : mais ils 
en porterent la peine, car on en massacra plu- 
sieurs à l'issue de la ville. J'avois pris dix sol- 
dats d'avantage plus que des vingt-cinq, pour 
me tenir escorte à passer le Maupas, qui est un 
lieu ainsi appelé, et à demy mil de Marennes, 
où on ne failloit gueres jamais de trouver ren- 
contre de la garnison de Fossan : et au dessus, 
et à main droiete de Maupas, y avoit une hos- 
tellerie abandonnée, d'où on pouvoit veoir tout 
ce qui venoit devers Savillan droit à Cairas, et 
dudict Cairas audit Savillan. Comme je descen- 
dis en la plaine, tirant droit à Maupas, il y 
avoit soixante soldats italiens de Fossan regar- 
dans tousjours vers ceste hostellerie, qui est 
sur un lieu haut; je vis partir la trouppe , qui 
alloit gaigner le Maupas du costé de Cairas,. 
pour m'aller combattre en cet endroit . qui fut 
cause que je tournay chemin à main droicte, et 


| les allay prendre par derriere venant à l'hostel- 


de monsieur de Botieres, par lesquelles il luy | lerie : mais ils m'aperceurent , et voulurent gai- 


escrivoit qu'il print party, n'y ayant moyen de 

quatre chevaux qui les menoient. Toutesfois je 
les poursuivis de si près, que je les contraignis 
de se jetter dans une maison où il y avoit une 
estable tout contre , à laquelle je mis le feu : et 
ainsi qu'ils se virent perdus, ils commencerent 
à crier misericorde , se jettans à coup perdu, les 
uns par ics fenestres , et les autres par la porte. 
Mes soldats en tuerent quelques uns, pource 
qu'un de leurs compagnons qu'ils aymoient fort- 
estoit mort,et deux blessés : le reste je ren- 
voiay à Savillan, tous attachés avec cordes d'ar- 
quebuses , de tant, que les miens qui les me- 
noient n'estoient si grand nombre qu'eux. Puis 
m'acheminay droit à Cairas, et au moulin des- 
sous Cairas trouvay monsieur de Cental, gou- 
verneur dudit Cairas, qui me dit que Mondevi 
estoit rendu, ayant encore en main les lettres 
qu'on luy avoit escrit. Je retournay tout court 
pour regaigner Savillan, et dire la perte à mon- 
sieur de Termes, pour en advertir monsieur de 
Botieres : mais comme je fus au deça de Cairas, 
et au commencement de la plaine, près des mai- 
sons qu'il y a, qui s'appellent les Rodies, re- 
gardant en arriere, je vis une trouppe de gens 
de cheval qui venoient devers Fossan au long 
de la prairie tirant à Albe qu'ils tenoient pour 
lors; et m’arrestay à ces maisons, pour voir ce 
qu'ils feroient : et, estant assez près de moy, 
me descouvrirent, et me voulurent approcher, 
s'acheminans par une petite montée qu'il y avoit, 
bordée de hayes aux deux costés; et comme je 
les vis à demy montés, j'envoyay au devant 
quatre ou cinq arquebusiers, qui leur blesserent 
un cheval; surquoy ils tournerent arriere. Ce 
que voyant, je pensois que ce fust de peur : 
qui fut cause que je m'acheminay dans la plaine ; 
et n'eus fait cinq cens pas, que je les descou- 
vris en icelle; car ils estoient passés plus bas, 
estans quatorze sallades tous porte-lances, et 
huict arquebusiers à cheval, et une autre qui 
venoit après conduisant le cheval blessé. Je n'a- 
vois en tout que vingt-cinq soldats, desquels y 
en avoit sept picquiers, et le capitaine Favas, et 
moy, qui avois une halebarde au poing. Leurs 
arquebusiers vindrent pour me charger le grand 
trot, nous tirant , comme firent aussi partie des 
nostres à eux : et les lanciers firent semblant de 
vouloir enfoncer, mais assez maigrement ; car, 
dès que nostre arquebuserie tira, ils s'arreste- 
rent et firent large : alors nous prismes tous 

courage, et marchasmes droit à eux À grands 
arquebusades. Il en tomba un par terre, lequel 
ils abandonnerent : et ainsi descendirent autre- 
fois en la plaine, se retirant droit à Albe. Nous 
desarmasmes le mort, et le cheval se sauva 
avec eux. Ainsi je me retiray à Savillan, estant 
deux heures de nuict avant que j'y arrivay. Cecy 
ay-je voulu mettre par escrit, pour un exemple 
que les capitaines doivent prendre, pour ce 
qu'ores que les gens à cheval viennent charger 
les gens de pied, ils se doyvent resoudre à ne 
tirer que partie de leur arquebuserie, et garder 
tousjours l’autre partie jusques à l'extremité; ce 
qu'observant , il sera difficile qu'ils soyent de- 
faits sans tuer beaucoup des ennemis, lesquels 
n'osent enfoncer, voyant les arquebusiers afas- 
tés, lesquels, bien resolus, à la faveur d'un 
buisson arresteront les cavalliers bien longue- 
ment, tirant cependant que les autres recharge- 
ront. Nous estions resolus de ne nous rendre 
point, et combattre plustost avec -les espées, 
craignant qu'ils prinssent la revanche de ce que 
nous avions fait le matin : car les quatre chevaux 
qui se sauverent à Fossan leur porterent nou- 
velles de leur défaite. 

Dès que monsieur de Termes entendit la 
prinse de Montdevi, il delibera s’aller le matin 
jetter dans Beme ; et, y estant arrivé, trouva 
deux compagnies de Suysses qui estoient là en 
garnison , ayant receu les autres du Montdevi, 
qui abandonnoyent lors Beme et s'en venoyent 
à Cairas, n'y demeurant plus que la compagnie 
du comte , une autre italienne, et celle du ca- 
pitaine Renouart. Monsieur de Termes me 
despescha un homme à cheval, m’escrivant que 
si jamais je voulois faire service au roy , qu'in- 
continent je partisse: et c’estoit le lendemain 
que ledit seigneur arriva à Beme, qui estoit un 
dimanche; nous ne faisions lors que sortir de la 
messe. Après avoir un peu mangé, je me mis 
aux champs pour y aller : toutesfois je ne sceus 
tant faire, qu'il ne fust plus de trois heures de 
nuict avant que j'y arrivasse; car il me fallut 
passer par des vallons assez malaisement , d'au- 
tant que Ton pensoit que la ville fust desjà as- 
siegée, estant tout leur camp à Carru, à trois 
petits mil de Beme, ayant esté tout le jour l'es- 
carmouche devant la ville. Et par fortune, mon- 
sieur de Sainct Julien, colonel des Suysses , se 
trouva audit Beme, par-ce que c'estoit sa gar- 

nison, et monsieur d’Aussun, qui l’estoit venu 
veoir pour entendre à quoy viendroit le siege de 
Montdevi; et ne fut possible audit Sainct Julien 
de retenir les Suysses , car je trouvay toutes les 
quatre compagnies desjà à demy mil de Cairas. 
J'eus ceste faveur que monsieur le comte et ma- 
dame la comtesse sa mere vindrent au-devant 
de moy aux portes de la ville , accompagnés de 
beaucoup de seigneurs ayant une grande joie 
de ma venue, pensant que le matin le siege se- 
roit devant : mais deux jours après que je fus 
arrivé, leur camp marcha droit à la Trinitat, 
ayant dressé un pont sur la riviere pres Fossan ; 
et ce matin que le camp marchoit, cinq ou six 
chevaux legersde monsieur de Termes, et quatre 
ou cinq gentils-hommes du comte de Beme, qui 
servoyent de guides, avec cinq ou six arquebu- 
siers à cheval des miens, allerent à la suitte de 
leur camp. Il faisoit une brouée si espoisse qu’à 
peine l’on se pouvoit veoir l'un l'autre; cela fut 
cause qu'ils allerent jusques à la teste de leur 
artillerie, et prindrent le commissaire, qu'ils 
nommoyent le capitaine de l'artillerie: et le jour 
devant, messieurs de Termes, d’Aussun et Sainct 
Julien estoyent partis, ayant eu advertissement 
que les ennemis dressoyent ce pont. Monsieur de 
Sainct Julien tira droit à Cairas, où les Suysses 
ne voulurent demeurer , ain s'en allerent à Cari- 
gnan ; monsieur de Termes, qui craignoit aussi 
qu'ils allassent à Savillan, dont il estoit gouver- 
neur, s'en y alla; monsieur d’Aussun s'en alla 
aussi en haste droict à Thurin: bref, chacun 
avoit peur de perdre ce qu'il avoit en charge. 
Ledit pont estoit plus advancé qu'on ne pensoit, 
car ceux de Fossan le faisoient, pendant trois 
ou quatre jours que leur camp sejourna à Carru; 
et à l'heure que le commissaire fut prins, la plus 
part du camp estoit desja passée , et se campoit 
vers Marennes ; mesmement la bataille des Alle- 
mans , qui campa au chasteau et és environs du 
palais de messer Philibert Canebous, gentil- 
homme de Savillan. Monsieur de Termes avoit 
mené avecques lui à Beme monsieur de Cailac, 
qui estoit commissaire de l'artillerie, lequel vou- 
loit demeurer avec moy , pour la bonne amitié 
que nous nous portions (comme faisons bien en- 
cores) ; et ne pensdmes jamais rien tirer dudit 
commissaire prisonnier jusques à ce qu'il fut 
tard : lors il nous dit et asseura que le marquis 
alloit assieger Savillan ; dont monsieur de Cailac 

et moy fusmes demy desesperés, car ledict sei- 
gneur de Cailac demeuroit plus audit Savillan 
qu’en autre lieu; et moy, pour-ce que c'estoit 
ma garnison, et où j'avois demeuré sept ou huit 
mois. A la fin nous resolumes tous deux de nous 
aller jetter dedans, à tous perils et fortunes qui 
pourroyent advenir : j'avois vingt-cinq soldats 
des miens à cheval, lesquels je prins avec quatre 
ou cinq de monsieur de Termes, qu’il avoit laissé 
à Beme, au grand regret du comte, qui ne vou- 
lut jamais permettre que le capitaine Favas ne 
le reste de la compagnie partissent : et arrivas- 
mes environ deux heures de nuit à Cairas, par- 
lasmes avec monsieur de Cental , lequel nous 
trouvasmes bien fasché de tant que les Suysses 
l'avoyent abandonné ce jour-là ; et nous dit qu'il 
seroit grand cas si ne trouvions le camp logé 
dans les granges de Savillan, fors les Allemans, 
qui estoyent où j'ay dit, et tenoyent jusques à 
Marennes , par où il nous falloit passer; car par 
autre lieu n’estoyent que fossés et ruisseaux fort 
mal-aysés à passer, n'ayant avec nous aucune 
guide, pour ce que nous sçavions assez le chemin. 
Et passames par le milieu du village de Ma- 
rennes sans trouver aucun rencontre, pour-ce 
que la cavallerie estoit demeurée encores vers 
Fossan; et arrivasmes ainsi à Savillan environ 
deux heures apres minuict; et trouvasmes à la 
porte de la ville le capitaine La Chareze , frere 
de Boque-de-mar, lequel monsieur de Termes 
envoyoit devers monsieur de Botieres, pour 
l'advertir qu'il attendoit à ce matin le siege. 
Nous envoyasmes nos recommandations à mon- 
sieur de Botieres, et qu'il s'asseurast que nous 
mourrions tous, ou la place ne se perdroit point. 
Monsieur de Caillac et moi allasmes trouver 
monsieur de Termes à son logis , et descendis- 
mes sans que ledit seigneur entendit rien de nous, 
escrivant l'ordre qu'il falloit tenir ; et avoit le 
dos devers la porte, qui estoit ouverte , ne nous 
appercevant jusques à ce que je l'embrassay par 
derrière, et luy dis : « Pensez-vous jouer ceste 
« farce sans nous? » lequel se leva en sursaut, 
et me sauta au col, ne pouvant quasi dire mot 
de joye : autant en fit à monsieur de Caillac, 
me disant qu'il luy voudroit avoir cousté la 
moitié de son bien, et que ma compagnie y fust. 
Je luy dis que je la ferois voler ; mais que promp- 
tement on trouvast une homme pour porter une 
lettre au capitaine Favas, mon lieutenant. Et 

sur-ce , y depeschames un sien laquay , qui ar- 
riva avant midy à Beme ; et incontinent que le- 
dit capitaine Favas eut veu mes lettres, il alla 
dire au comte qu'il lui falloit partir ; lequel luy 
fit encores grand instance de demeurer : néant- 
moins il sortit environ trois heures après midy, 
et laissa le drapeau de mon enseigne, en pas- 
sant à Cairas, à monsieur de Cental, qui lui dit 
qu'il ne falloit point s'attendre à passer sans 
combattre, et qu'il luy respondit que c’estoit 
ce qu’il demandoit. Nous avions dit au lacquay 
que, quand il seroit au bout de la plaine, il le 
menast droict au moulin dudit messer Philibert, 
qui estoit à un ject d'arquebuse de son palais, 
et que là il se jettast au long du ruisseau’, s'ap- 
prestant de combattre audict moulin, me doub- 
tant qu’il y trouveroit rencontre des Allemans, 
toutesfois, que s'il pouvoit éviter le combat, 
qu'il le fist , s'attendant seulement à gaigner la 
ville. Cet avertissement fut bien à propos , car 
les Allemans estoient deslogés le matin que nous 
passames , et sestoient campés 4 Marennes: et 
ainsi arriva environ deux heures après minuict ; 
qui redoubla la joie, non seulement à monsieur 
de Termes, mais à tous les capitaines, soldats , 
et aux gens de la ville; car, à la vérité dire, 
Javois une des meilleures et des plus fortes com- 
pagnies de Piedmont. Je n’en eus jamais d'au- 
tres: si je cognoissois quelque besongne, je 
trouvois moyen de m'en deffaire. 
Deux heures avant jour, monsieur de Termes 
eut nouvelle comme monsieur de Savoye et le 
marquis de Guast estoient arrivés à Cavilimor, 
deux mil pres Savillan , le soir mesme : qui nous 
fit encore croire que le camp venoit nous assie- 
ger, pource qu'ils s'estoient mis sur le chemin 
par lequel on nous pouvoit donner secours. Et 
comme le jour se monstra, arriverent des gens 
de Marennes nous advertir que toute l'infanterie 
prenoit le chemin du Mont-Tiron, et descendoit 
en la plaine de Sainct Fré, prenant le chemin 
plustost vers Carignan que de Savillan, et de 
plus en plus nous en venoient nouvelles. Je priay 
monsieur de Termes me laisser aller vers Cavi- 
limor, sur la queue de leur cavalerie; ce qu’il 
m'accorda, faisant monter à cheval le capitaine 
Mons, son enseigne, avec cinquante salades. Or, 
pendant que j'estois allé à Beme, monsieur de 
Tais, qui estoit nostre colonel, avait envoyé en 
diligence à Savillan les compaguies de Boque- 

de-mar et du baron de Nicolas; et, pource que la 
mienne estoit lasse, je ne prins que le capitaine 
Favas et ceux qui estoient entrés avec moy, 
s'estant desjà rafraischis, et quelque quarante 
des autres qu’estoient venus la nuict; le capi- 
taine Lienard , lieutenant pour lors de Gabarret, 
avec trente ou quarante de sa compagnie, et le 
capitaine Breuil, de Bretaigne , enseigne du ba- 
ron, qui est encores vivant, ainsi qu'on m'a as- 
seuré n’a guieres , lequel depuis fut blessé à la 
jambe d'une arquebusade dont il est boiteux, 
comme l'on m'a dit, avec autant de gens de la 
compagnie du dict baron : et nous en alasmes 
droict à Cavilimor , le long d’un grand ruisseau 
qui va audit Cavilimor, et à main gauche du 
grand chemin. Et, estant à demy mil de là, ar- 
riva un des gens du capitaine Gabarret, qui ve- 
noit à moy de sa part, me priant le vouloir 
attendre, qu'il montoit à cheval pour venir; et, 
comme il estoit long et tardif, il nous arresta 
de plus dun grand quart d'heure ; tellement 
que, si j'eusse suivy mon chemin sans l’attendre, 
je rencontrois monsieur de Savoye à une petite 
chappelle hors Cavilimor, tirant à Savillan, qui 
oyoit la messe, n'ayant que vingt cinq chevaux 
avec luy pour son escorte; et le marquis estoit 
party avec toute la cavallerie, prenant le che- 
min de Rouy, distant desjà à plus d'un grand 
mil de là. Voyez comme un peu de sejour quel- 
quefois porte dommage : peut estre eussions 
nous eu là une bonne fortune. Et, comme ledict 
Gabarret fust arrivé, je m'acheminay, et fus in- 
continent à Cavilimor, où les gens de la ville 
me dirent que ledit seigneur n'estoit encores à 
demy mil de là. Nous nous cuidasmes le capi- 
taine Mons et moy desesperer, ensemble tous 
les soldats, ayant perdu une si grande fortune 
pour la paresse dudict Gabarret, lequel nous 
chargeasmes de maledictions. Or, après avoir 
demeuré là une grande piece sans sçavoir ce que 
nous devions faire , nous nous mismes sur nostre 
retour : mais lors il me souvint de l’advertisse- 
ment de Marennes , qui fut cause que nous 
prismes le chemin à travers des prés, tirant à 
ceste plaine. Cependant nous oyons toujours les 
tabourins du camp, et ceux de derriere en 
mesme temps; car il n'y a pas demy mil de Ca- 
vilimor à la veue de la plaine ; et, comme nous 
fusmes à la veue , descouvrismes trois ou quatre 
ragachs qui suyvoient le camp. Deux ou trois 

chevaux legers les coururent prendre, qui nous 
dirent qu'après eux venoient deux enseignes de 
gens de pied et une de gens de cheval que mon- 
sieur de La Trinitat menoit. Les dictes deux 
compagnies de gens de pied estoient celles du 
comte Petro d’Apport, gouverneur de Fossan, 
qu'un seul lieutenant , nommé le capitaine Asca- 
nio, conduisoit; et les gens de cheval condui- 
soient ledit seigneur de La Trinitat et les muni- 
tions des farines avec une grande partie du 
bagage du camp, là où il y en avoit une grande 
quantité de celuy des Allemans, et des Espa- 
gnols que cinquante soldats allemans condui- 
soient , et autant d’Espagnols: tellement qu'ils 
pouvoient estre plus de quatre cens chevaux de 
bagage, et quatre vingts dix charrettes chargées 
de vivres et de l'équipage de l'artillerie. Alors 
le capitaine Mons s'en alla descouvrir monsieur 
de La Trinitat , tellement que son cheval luy fut 
blessé, et tourna incontinent à moy, me di- 
sant ces paroles: « Capitaine Montluc, il y en 
«a là à donner et à prendre. » Soudain je mon- 
tay sur une petite cavalle d'un de mes soldats, 
‘et prins un mien sergent ayant vingt arquebu- 
siers, et les allay descouvrir, lesquels ne fai- 
soient conte de s’arrester pour les gens de 
cheval qu'ils avoient veu , ains marchoient tous- 
jours tabourin sonnant. Et comme je fus auprès 
d'eux, je voyois une multitude de gens et che- 
vaux qui marchoient par la plaine, qui estoit le 
bagage et les charrettes; puis j'aperceus, sur le 
haut du costé où j'estois, marcher deux ensei- 
gnes et les gens à cheval, et nombray les gens 
de pied de trois à quatre cens hommes, et pa- 
reillement les gens à cheval de trente à trente 
cing salades. Et tout incontinent m'en retournay 
au capitaine Mons, et luy dis qu'ayant failly une 
grande fortune, il falloit qu'en tentissions une 
autre; lequel me fit response qu'il estoit prest à 
faire ce que je voudrois : et je le priay qu'il 
m’attendist Ja : car j'allois parler à mes soldats, 
et courus les trouver. Le capitaine Gabarret es- 
toit avec ledit capitaine Mons à cheval, et le ca- 
pitaine Favas, Lyenard et Breuil conduisoient 
les gens à pied; et moy , arrivé, parlay à eux et 
à mes soldats, leur disant que, comme Dieu nous 
avoit osté une bonne fortune, il nous en avoit 
baillé une autre en main, et, ores que les enne- 
mis fussent trois fois plus forts que nous, si nous 
ne combatlions , puisqu'il s'en presentoit occa- 


COMMENTAIRES DE MONTLUC. 


(1543) 


sion, nous n’estions dignes d'estre soldats, tant 
pour l'honneur, que pour la richesse que nous 
avions devant nos yeux; car le butin n’estoit pas 
petit. Tous les trois capitaines me respondirent 
que, de leur opinion, on devoit combattre. Alors 
je haussis la voix, parlant aux soldats : « Et bien, 
«mes compagnons, ne serez vous pas de l'opi- 
anion des capitaines ? Quant à moy, je vous ay 
« desjà donné la mienne, qu’il falloit combattre: 
«et asseurez-vous que nous vaincrons; car le 
«presage que j'ay toujours eu le m'asseure, le- 
«quel ne m'a jamais menty en quelque chose 
aque j'aye entrepris; croyez, mes amis, qu'ils 
«sont desjà à nous. » 

Or ay-je tousjours faict entendre aux soldats 
que j'avois certain presage que, quand cela 
m'advenoit, j'estois seur de vaincre : ce que je 
n’ay jamais fait, sinon pour y faire amuser les 
soldats , afin qu'ils tinssent desjà la victoire pour 
gaignée; et m'en suis tousjours tres bien trouvé, 
car mon asseurance rendoit asseurés souvent les 
plus timides. Les simples soldats sont aysés à 
piper , et quelques fois les plus habilles. Et lors 
d'une voix commencerent tous à crier : « Com- 
«battons, capitaine, combattons. » Je leur re- 
monstrois comme je voulois laisser à nostre 
queue quatre picquiers, pour garder qu'aucun 
ne se reculast , et, si aucun le faisoit, qu'ils le 
tuassent ; à quoy ils s’accorderent volontiers. Et 
me fut fort difficile de pouvoir faire demeurer 
derriere lesdicts picquiers, sayvant nostre ar- 
rest, de tant que‘tous estoient affectionnés de 
venir les premiers au combat. Et nottez que le 
desordre vient tousjours plustost par la queue 
que par la teste. Je commencay à marcher; et 
comme les ennemis descouvrirent les gens de 
pied, ils firent alte à l'endroit d'une grande 
baisse que l'éaue avoit faict par succession de 
temps, laquelle alloit finir au dessous du mont 
où nous estions. Je les vis dans la plaine portans 
leurs lances droites sans s’avancer; et vis aussi 
le capitaine Ascaigne sur un petit cheval gris, 
qui faisoit mettre ses picquiers dans fa baisse 
tous de rang, puis alloit courant aux charrettes, 
pour les ranger près du bout de la baisse à où 
ils estoient ; et de là couroit au bagage, le fai- 
sant demeurer derriere , puis aux gens à cheval. 
Et cognus bien, à la diligence de ce capitaine, 
que c’estoit un brave homme, et me mis à devi- 
ner ce qui adviendroit de nostre combat, me 

mettant lors en daute, pour le bon ordre de ce 
chef. Si est-ce que la volonté ne me changea 
jamais; et pendant que le capitaine. Ascaigne 
dressoit son combat je dressois le mien, et pris 
l'arquebuserie , la baillant au capitaine Gabarret, 
qui estoit à cheval; et notez que la leur estoit 
sur le haut de la baisse tirant à nous. Je prins 
les trois capitaines avec les picquiers, et deffen- 
dis aux arquebusiers ne tirer jamais, qu'ils ne 
fussent de la longueur de quatre picques, et au 
capitaine Gabarret qu'il fist tenir cet ordre; ce 
qu'il fit. Je dis aussi au capitaine Mons qu'il me 
prestast vingt cinq salades pour m'ayder à tuer; 
ear d’un jour, encores qu'il eut eu un bras atta- 
ché, à peine les eussions nous sçeu tuer , et le 
demeurant pourroit combattre leur cayallerie, 
encore qu'ils fussent plus forts que les nostres ; 
à quoy il s'accorda, et donna vingt cinq salades 
au jeune Tilladet ( qui est à present appellé mon- 
sieur de Sainctorens) et au capitaine Ydrou, 

chevaux legers de ladicte compagnie, lesquels 
sont encores en vie, et beaucoup d'autres qui 
estoient en ceste trouppe. Toutes nos trouppes 
marcherent en un coup droict à eux ; et, comme 
je pensois que leur arquebuserie se jetteroit dans 
la baisse quand ils verroient approcher la nostre 
teste baissée, ce fut au contraire; car elle mar- 
cha droict à la nostre, et tout à un coup se ti- 


rerent de plus près que de quatre picques. | 


J'avois dit aux nostres que, dès qu'ils auroient 
tiré, missent la main aux espées sans s'amuser 
plus à recharger , et leur coururent sus; ce qu'ils 
rent. Je courus avec nos picquiers par le bout 
de la baisse, et nous jettasmes à coup perdu 
parmy eux. Ydrou et Tilladet chargerent mon- 
sieur de La Trinitat, et le rompirent : nos ar- 
quebusiers et les leurs se jetterent dans la baisse ; 
toutesfois les nostres demeurerent maistres, et 
nos picquiers avoient abandonné les picques, et 
estoient aux espées. Et ainsi, combattans coura- 
geusement, arrivasmes tous aux charrettes, 
comme aussi fit le capitaine Mons; lesquelles 
furent renversées, et tous leurs gens en fuitte 
vers deux maisons qu'il y avoit bas en la 
plaine; et, poursuyvans tousjours nostre vic- 
toire, et les gens à cheval tuant parmy eux, bien 
peu enarriverent aux maisons. On en sauva quel- 
ques uns, mais des autres fort peu; car ce qui 
restoit en vie estoit si blessé, que je crois ferme- 
ment qu'ils ne firent pas grand fruict. Nos gen- 

darmes portoient en ce temps-la de grands 
coutelas tranchans pour coupper les bras mail- 
lez et destrancher les morions : oncques de ma 
vie je ne vis donner de si grauds coups. Quant 
à la cavallerie, tout fus pris, s’enfuyant droict à 
Fossan , sauf monsieur de La Trinitat , luy cin- 
quiesme, pour estre mieux monté que les autres, 
Le jeune Tilladet les suyvit, luy troisiesme , jus- 
ques à deux arquebusades de Fossan, et print 
un qui suyvoit l'un des drapeaux; car l'enseigne 
qui la portoit l'avoit jetté sur le col de celuy 
qui amenoit son cheval. Incontinent après nous 
nous acheminasmes, conduisans les charrettes et 
les bagages, et fallut retourner par le mesme 
chemin qu'ils estoient venus, devers Marennes, 
de tant que lesdictes charrettes ne pouvoient 
passer par autre lieu : et pour lors je vis un si 
grand desordre en nostre faict , que si vingt sa- 
lades des ennemis fussent tournez à nous, ils- 
nous eussent deffaits, parce que les soldats à 
pied et à cheval estoient si chargez de bagages 
et de chevaux qu'ils avoient gaigné, qu'il ne fut 
possible au capitaine Mons de rallier une seule 
salade aupres de luy , ni moy deux arquebusiers , 
de sorte que laissames les morts sans estre re- 
cherchés et fouillés. Les vilains de Marennes, 
incontinent après, y vindrent , et les despouille- 
rent; lesquels depuis nous ont dit plusieurs fois 
y avoir gaigné plus de quatre mil eseus; car il 
n'y avoit que trois ou quatre jours que ces deux 
compagnies avoient pris monstre pour trois 
mois. Souvent le butin est cause de la perte; 
voyla pourquoy les capitaines y doivent prendre 
garde, mesmement lors qu'ils sçavent des gar- 
nisons voisines qui peuvent venir à eux ; il est 
malaisé d'y pourvoir, ear l'avarice du soldat est 
telle, qu'il creve souvent sous le faix , ne voulant 
prendre aucune raison en payement. 

Après ceste deffaicte, nous retournasmes à 
Savillan , où trouvasmes que deux viains avoient 
donné l'alarme à monsieur de Termes, ayant 
porté nouvelles comme nous estions tous def- 
faicts. Nous le trouvasmes à demy desesperé ; 
mais après il eut une des plus grandes joyes qu'il 
eut jamais. Il y eut lors bon marché de beson- 
gne, car il se gaigna plus de quarante putains 
des Allemans, et plus de vingt des Espagnols, 
Ceste vilennie fut en partie cause de leur desor- 
dre. Nous voulusmes faire mettre tout au butin, 
et trouvasmes que n’estions que cent quarante 

cinq hommes et cinquante chevaux, me priant 
tous que chacun se tint avec ce qu'il avoit gaigné, 
et qu'ils me feroient un present, parce que je 
ne m’estois amusé à piller ; ce que je leur accor- 
day , voyant tout le monde contant ; et me don- 
derent six cens escus, comme firent aussi les 
gens à cheval au capitaine Mons, mais je ne 
sçaurois dire combien. Voylà ce que nous fismes 
ceste journée à la queue de leur camp. Il ne mou- 
rut sur le lieu, de nos gens, qu'un soldat du 
capitaine Baron, et cinq ou six blecés, et un 
mien corporal, lesquels guerirent. Il y a prou 
de gens de cheval et de gens de pied en vie qui 
se trouvèrent au combat , lesquels, lorsqu'ils li- 
ront ce livre , ne me dementiront. Je ne sçaurois 
dire , dont je m’estonne, si monsieur de Caillac 
s'y trouva , ou si monsieur de Termes le retint 
avec luy; mais, s'il ne s’y trouva, il estoit dans 
Savillan , et luy en souviendra bien. 

Or l'entreprise qu'avoit le marquis de Guast 
se monstra bien tost, car c’estoit pour s’aller jetter 
dans Cavignan, et là faire un fort, et y laisser 
une bonne trouppe de gens de pied, comme il 
fit. Et le jour que je fis ceste deffaicte, il campa 
à un village pres Carmagnolle, à main droite du 
chemin de Reconi audit Carmagnolle : il ne me 
souvient du nom ; et à la minuit il envoya la plus 
part de sa cavallerie passer le pont à Lombrias , 
où une heure ou deux paravant y estoient passez 
deux chevaux legers de monsieur de Termes 
qui s’estoient trouvez au combat’, et s’estoient 
desrobés avec leur butin, craignant que l'on 
leur fit mettre au blot; et advertirent monsieur 
d’Aussun et le seigneur Francisco Bernardin , 
qui estoient 4 Carignan , lesquels monsieur de 
Botieres y avoit envoyés expressement pour la 
demanteler, luy souvenant que monsieur de 
Termes et ledit seigneur Francisco luy avoient 
dict quatre mois paravant que le marquis feroit 
cela, et s'en empareroit pour la fortifier. qui 
seroit chose fort prejudiciable au service du roy. 
Je n'avois affaire d'escrire cecy , si n’estoit pour 
monstrer aux jeunes capitaines qui liront ce li- 
vre, qu'ils n'attendent jamais faire leur retraite 
à la teste d'un camp, sils ne sont assez forts pour 
donner la bataille, Mais, comme ces chevaux le- 
gers eurent parlé à monsieur d’Aussun, et dit 
la deffaicte que nous avions fait , il luy print en- 
vie, comme il avoit le cœur en bon lieu , de faire 

Francisco, ayant entendu par lesdits deux che- 
vaux legers où estoit l’'ennemy , il jugea qu'au 
point du jour ils les auroient sur les bras, priant 
instamment monsieur d’Aussun de se retirer ; ce 
que ledit seigneur ne voulut jamais faire; et , . 


ainsi qu'il fut jour , virent le marquis de Guast, 


toute l'infanterie, et partie des gens à cheval, 
qui marchoient au long de la riviere. Ledict 
marquis s'avança , et fit parler à monsieur d'Aus- 
sun, l'amusant toujours; le seigneur Francisco 
lui crioit que le marquis ne faisoit cela que pour 
les amuser : mais il n’en voulut jamais rien croire 
(on ne peut fuyr son malheur ) jusques à ce que 
deux chevaux legers qu'il avoit envoyé sur le 
chemin de Lombrias luy firent le rapport de la 
vérité; mais c’estoit trop tard, car la plus grand 
part de leur cavallerie estoit passée. Il n'y avoit 
que deux batteaux ; mais ils estoient grands et 
avoyent commencé passer une heure après mi- 
nuit. Alors monsieur d’Aussun dict au seigneur 
Franscisco Bernardin qu'il se retirast jusques 
auprès du pont des Loges, et que là il fist alte : 
ce qu'il fit. De gens de pied, il n’avoit que le 
chevalier Absal avec sa compagnie seule ; et luy 
dit qu'il s’en allast le petit pas après le seigneur 
Francisco , et qu'il fist souvent alte , pour le se- 
courir s’il avoit besoin: ce qu'il fit; et tout à 
un coup arriverent cinquante ou soixante che- 
vaux des ennemis attaquer l'escarmouche, Bien 
est vray qu'outre sa compagnie et celle du sei- 
gneur Francisco, il avoit trente salades de la 
compagnie de monsieur de Termes , que le vieux 
Tilladet commandoit ; et estoient partis d'avec 
monsieur de Termes il y avoit sept ou huict 
jours, par le commandement de monsieur de 
Botieres et priere qu'il luy fit de les y envoyer : 
ce que ledict seigneur regrettoit bien, ne les 
ayant à l'heure qu'il attendoit le siege. Ledict 
seigneur d'Aussun commença à faire sa re- 
traicte, et mil ses gens en trois trouppes : l'en- 
nemy le suyvoit tousjours de près; son lieute- 
nant, qui s'appeloit Hieronim Magrin, menoit 
la premiere trouppe : et aucunefois les ennemis 
le menoient jusques à la trouppe que conduisoit 
monsieur d'Aussun; autresfois ledit Hieronim 
rechargeoit les ennemis, auxquels arrivoit tous- 
jours force gens; et, comme ils se virent plus 
forts , chargerent Je capitaine Hieronim à toute 
bride, et le ramenerent dans la trouppe de mon- 


quelque chose avant se retirer. Ledict seigneur | sieur d’Aussun , lequel fit une cargue , et ramena 

lesdits ennemis jusques dans leur grand trouppe, 
laquelle chargea ledict seigneur d’Aussun , et le 
ramena sur les bras du capitaine Tilladet. Une 
autre trouppe d'ennemis qui venaient encores 
au galop, outre ceux-là, chargea ledit Tilladet, 
qui estoit advancé pour secourir monsieur d'Aus- 
sun ; de sorte que l'ennemy estoit plus fort de 
gens à cheval quatre fois que les nostres; et tous- 
jours leur arrivoit rafraischissement en mesme 
beure qu'ils passoient la riviere : tellement que 
tout alla en desordre et en routte , et fut porté 
par terre monsieur d'Aussun , son lieutenant, et 
plus de cinquante prisonniers ; le capitaine Til- 
ladet prins deux fois, et recouvert de ses com- 
paignons, lesquels, serrés en trouppe, tournoient 
visage jusques au pont des Loges. Le seigneur 
Francisco Bernardin , qui estoit en bataille au- 
près du pont, vit venir sur ses bras tout ce de- 
sordre ; et voyant qu'il n’estoit suffisant avec sa 
trouppe d'y remédier , print party, et passa le 
pont , et là fit teste : qui fut cause que beaucoup 
de nos gens se sauverent encores, et qui tour- 
noient visage, sur sa faveur, au bout dudict 
pont. 

. Or le chevalier Absal, qui avoit prins un peu 
à main gauche, se retiroit le pas, et souvent fit 
faire halte; qui fust occasion qu'il ne peut gai- 
gner le pont; car une partie des ennemis, voyant 
la victoire , coururent à luy , qui avait veu toute 
nostre cavallerie desfaicte et en routte. Chacun 
peut juger quel courage luy et ses gens pou- 
voient avoir; lesquels furent tous taillés en 
pieces , le drappegu prins , et il se sauva sur un 
petit cheval. 

Voyla la routte qu'eust monsieur d’Aussun , 
plus pour une superbe de vouloir faire quelque 
chose grande, que non pour faute de cœur ny 
de conduicte; car en premier lieu il rangea bien 
ses trois trouppes, de sorte que toutes trois 
combattoient , et luy mesmes, ayant esté prins, 
tenant l'espée sanglante au poing , et terre, car 
son cheval estoit mort. Et s’il se fut voulu con- 
tenter de raison, il ne fut jamais entré en dis- 
pute avec le seigneur Francisco Bernardin; car 
il y avoit faict ce que bon capitaine devoit faire, 
tant de sa personne que de sa conduicte. Le roy, 
après la délivrance dudict seigneur d’Aussun, 
les appointa, par ce que le seigneur Francisco 
le fit appeller pour luy reparer le tort qu'il luy 
avoit faict, ayant dict au marquis de Guast 

et ailleurs qu'il l'avoit abandonné au besoin. 
Ledict seigneur d'Aussun le rendit satisfaict et 
l'un et l’autre avoient bien fait leur devoir; 
mais, si ledit seigneur d'Aussun eut prins le 
conseil dudit seigneur Francisco, il n'eust pas 
esté deffaict : ll n’estoit pas raisonnable qu'il se 
perdist aussi, ne pouvant reparer sa faute d'a- 
voir tant temporisé à faire sa retraicte à la teste 
d'une armée. Si je voulois mettre encores d’autres 
exemples de ceux qui veulent combattre à la 
teste d'un camp se retirant, je le pourrois faire : 
tesmoin Mauchaut, où monsieur le mareschal 
de Strosse perdit la bataille , non pas à faute de 
cœur, car il y fut fort blessé , ny à faute de con- 
duicte, car il avoit aussi bien rangé ses gens pour 
sa retraicte droict à Lusignan qu'homme eust 
sceu faire; le seigneur Mariou de Sainct Flour , 
qui me perdit presque toute ma cavallerie auprès 
de Piance , en voulant faire de mesmes à la teste 
d’un camp. Plusieurs sans considération tombent 
en ces fautes, comme j'ay cy-devant escrit, et 
en pourrois escrire d’autres, qui seroient longues 
à raconter. Je vous prie, capitaines mes com- 
pagnons, ne mesprisez mon conseil; car , puis 
que tant de vaillans et sages capitaines se sont 
trouvés mal de ces retraictes, on n'en peut es- 
perer rien de bon. Il faut vouloir ce qu'on peut 
et ce qu'on doit, et non pas à la tête d’une ar- 
mée attaquer vostre ennemy et entreprendre 
vostre retraicte. 

Le marquis de Guast passa le pont à l'heure 
mesmes avec tout son camp, et se mit dans Cari- 
gnan , où il designa un fort enfermant le bourg; 
ce qu'il eut bien tost faict, pour ce que les fos- 
sés qui enfermoient ledict bourg et la ville luy 


‘ ayderent beaucoup; et y laissa deux mil Espa- 


gnols et deux mil Allemans, et le seigneur Pierre 
Colonne pour chef. (A la verité il fit une bonne 
eslection, et ne trompa personne de la bonne 
opinion que l'on avoit de luy; car c’estoit un 
homme qui avoit beaucoup d'entendement et de 
valleur), laissant à Carmagnolle Cesar de Naples 
avecques quelques enseignes d'Italiens (du nom- 
bre desquels ne me souvient) et deux mille Al- 
lemans ; à Reconi , quatre enseignes d'Espagnols, 
c'est à sçavoir, Louys Quichadou, dom Jean de 
Guibare, Mandosse, et Agillere; la cavallerie à 
Pingues et à Vinus et Vigon; et puis s'en alla à 
Milan , apres avoir renvoyé le demeurant de son 
camp à Quiers, et monsieur de Savoie à Verseil. 

Quelque temps après, monsieur de Termes 
mena une entreprise, qui ne fut jamais descou- 
verte qu'à monsieur de Botieres et à moy, non 
pas mesme à monsieur de Tais, qui estoit colo- 
nel. Il y avoit un marchand de Barges, grand 
amy et serviteur de monsieur de Termes, et bon 
Francois, nommé Granuchin, qui, venant de 
Barges à Savillan , fut prins des chevaux legers 
de la compagnie du comte Pedro d’Apport , 
gouverneur de Fossan; lequel tantost on me- 
nassoit de pendre, et tantost de le mettre en 
rancon : de sorte que le pauvre homme demeura 
huit jours en desespoir de sa vie; à la fin il s'ad- 
vise de faire dire au comte que, s’il luy plaisoit 
qu'il parlast à luy, il lui diroit des choses qui se- 
royent à son profit et honneur. Lequel comte 
parla à luy, et ledit Granuchin luy proposa qu'il 
ne tiendroit qu’à luy qu’il ne fust seigneur de 
Barges , et qu'il estoit en sa puissance de luy 
mettre le chasteau entre les mains, car la ville 
n'estoit forte. Le comte, curieux d'entendre à 
ceste entreprinse, conclud et arresta que Gra- 
nuchin bailleroit son fils et sa femme en ostage; 
et ledit Granuchin proposa la façon, disant qu'il 
estoit grand amy du capitaine du chasteau, et 
que les vivres qu'on mettoit dedans passoyent 
par ses mains ; et qu'il avoit part à quelque traf- 
fic qu'ils faisoyent ensemble, sçavoir est, ledit 
capitaine du chasteau , nommé La Mothe, et luy; 
aussi l'Escossois qui gardoit les clefs du chasteau 
estoit fort son amy, auquel faisoit tousjours 
gaigner quelque chose : lequel s'asseuroit de le 
convertir, non toutesfois ledit capitaine La Mo- 
the ; mais qu'il estoit malade d'une fiebvre quarte 
qui le tenoit quinze ou vingt heures , et ne bou- 
geoit dulit , ains y demouroit presque toujours : 
et comme il seroit hors de prison , il s'en yroit 
pleindre à monsieur de Termes de deux hommes 
qui avoyent le bruit d'estre imperiaux, qui l'a- 
voient vendu et adverty les ennemis de son allée; 
et qu'après avoir laissé sa femme et son fils pour 
ostage il iroit demander raison à monsieur de 
Botieres par le moyen de monsieur de Termes, 
et puis il s'en iroit à Barges, au chasteau , et 
qu’un dimanche matin il feroit sortir de quinze 
à vingt soldats que La Mothe y avoit, ne reser- 
vant sinon I’ Escossois , le sommeiller et le cuisi- 
hier, pour aller prendre ceux qui l'avoyent 
vendu, ainsi qu'ils seroyent à la première messe 
le matin : et cependant , cette nuict-là, le comte 

feroit marcher quarante soldats, lesquels se- 
roient embusqués devant jour à un petit taillis 
qu'il y a loing une arquebuzade de la faulse 
porte ; etcomme il seroit temps de venir, il dres- 
seroit un drappeau blanc au dessus de la faulse 
porte. Or il y avoit un prestre de Barges qui es- 
toit banny, et se tenoit à Fossan, qui estoit amy 
de Granuchin, lequel faisoit tout ce qu'il pou- 
voit pour sa délivrance, qui fut appellé à leur 
delibération, pour ce que ledit prestre avoit 
parlé souvent au comte en faveur dudit Granu- 
chin. Et fut conclud que le prestre se rendroit 
une nuict qu'ils arresterent , à moytié chemin de 
Fossan à Barges, en un petit bois; et, pour le 
recognoistre , feroit un sifflet; et que, sil avoit 
converty l'Ecossois , il le meneroit avec luy pour 
arrester ce qu'il falloit faire. Ainsi Granuchin 
escrivit une lettre 4 monsieur de Termes, par 
laquelle il le prioit demander le sauve-conduit à 
monsieur de Botieres, pour faire venir sa femme 
et son fils à Fossan entrer pleges pour luy ; car 
il avoit tant fait ,avecque l’ayde de certains amys 
qu'il avoit moyenné, que le comte le laissoit 
aller moyennant six cens escus; et que, si luy- 
mesme n'estoit dehors et en liberté, ne trouve- 
roit homme qui voulust achepter de son bien 
pour faire l'argent; et que, s’il avoit le sauf-con- 
duit, luy pleust le bailler à un sien ami, qu'il 
nomma à Savillan, auquel il escrivoit , et prioit 
faire les diligences de faire venir sa femme et 
son fils audit Fossan. Et cela fut arresté. Ledit 
Granuchin sortit, et vint audit Savillan trouver 
monsieur de Termes, auquel il compta touté 
l'entreprinse , et sa marchandise. Incontinent 
monsieur de Termes, qui commencoit desjà à 
tomber malade d’une maladie qui luy duroit 
chasques fois quatorze ou quinze jours , m’en- 
voya quérir, et me communiqua le tout : et tous 
trois arrestames que ledit Granuchin yroit par- 
ler avec monsieur de Botieres pour lui compter 
l'entreprinse., Monsieur de Termes luy bailla des 
lettres addressantes audit seigneur de Botieres, 
lequel, après l'avoir entendu , n’en fit pas grand 
cas, mais seulement rescrivit à monsieur de 
Termes que , s'il cognoissoit qu'on se deust fier 
audit Granuchin, qu'il en fist comme bon luy 
sembleroit. A laquelle responce monsieur de 
Termes eust opinion que monsieur de Botieres 
seroit bien aise qu'il receust quelque escorne ; 
aussi ne s'aimoyent ils guères; de sorte qu'il 

vouloit rompre l’entreprinse ; mais, voyant ledit | estant homme de bonne volonté : et fut accordé 


Granuchin desesperé si elle ne se faisoit , et moy 
encores plus de laisser eschapper une telle prise 
sur nos ennemis , je priay monsieur de Termes 
la me laisser conduire, lequel difficilement le 
me voulut accorder, craignant tousjours que, 
s'il en advenoit mal, monsieur de Botieres luy 
presteroit une charité envers le roy, comme 
c'est la coustume; car, quand on porte quelque 
dent de laict à quelqu'un , on est bien aise qu'il 
face tousjours quelques pas de clerc, afin que le 
maistre aye occasion de se courroucer et reculer 
celuy-là , le blasmant de n'avoir voulu croire les 
plus sages. Enfin, par importunité , il m'accorda 
ladicte entreprise. 

Ledit Granuchin partit pour s’en aller à Bar- 
ges, et descouvrit le tout au capitaine La Mothe 
et à l'Escossois, auxquels monsieur de Termes 
en escrivit aussi : et la nuict venue, partirent 
tous deux seuls (car ledit Granuchin sçavoit bien 
le chemin) et se rendirent au bois, là où ils trou- 
verent le prestre, et arresterent que ledict comte 
quitteroit la rançon audit Granuchin, et qu’il 
luy bailleroit autant comme les soldats qui l'a- 
voient prins luy avoient osté; et, en outre, luy 
bailleroit sa demeure au chasteau, près du capi- 
taine qu'il y mettroit, avec certaine pension d'ar- 
gent pour s'entretenir; et feroit espouser à TEs- 
cossois une fille heritiere qu'il y avoit à Barges; 
lay donneroit aussi certain entretenement , de 
tant qu'il ne pourroit jamais plus retourner ny 
en Escosse ny en France. Cela fat tout arresté 
et conclu , et que le prestre luy aporteroit toutes 
ces promesses, signées et scellées des seing et 
armes du comte , à une cassine qui estoit au frere 
dudiet prestre, là où il venoit quelques fois la 
nuict ; et que le dimanche apres l’execution se 
feroit. Granuchin vint à Savillan, après avoir 
receu les obligations, et nous monstroit tout. 
Or il n'y avoit plus jusques au dimanche que 
trois jours. Hl s'en retourna incontinent, et ar- 


restames qu'il meneroit deux guides , les meil- | 
teures qu'il pourroit trouver, non toutesfois qu'il 


leur descouvrit rien, maisavec des lettres feintes, 





où il ne se parleroit que de quelque vin qu'il | 
m'avoit acheté. Les guides furent le samedy à | 
midyà Savillau : je prins le capitaine Favas, mon 

lieutenant, et dans ma chambre luy communi- | 


quay toute l'entreprise , et comme je voulois que 
ce fust Juy qui l'executast; à quoy ne contredit, 


qu’il attacheroit les guides par le corps, et qu'il 
n’entreroit en chemin aucun ny carrefour, mais 
à travers la campagne. Il eut grand affaire à 
convertir les guides, pource qu'il falloit passer 
trois ou quatre ruisseaux , et qu'il y avoit de la 
neige et de la glace partout. Nous demeurasmes 
plus de trois heures à disputer ce chemin; à la 
fin tous deux les guides s’en accorderent ; à cha- 
cun desquels je donnay dix escus, et les fit tres 
bien soupper. Nous advisasmes qu'il ne fallait 
mener gueres de gens, pour ne faire grand 
bruit. Nous faisions lors un rampart près la 
porte de Fossan , ayant rompu un peu de la mu- 
raille, et fait un pont pour aller chercher la 
terre dehors. Par là je jettay le capitaine Favas 
dehors, luy trente - cinquiesme seulement; et 
comme nous fusmes dehors, attachasmes les 
guides , pour crainte qu’ils ne se perdissent ; et 
ainsi se mit en chemin. Or l'assignation des en- 
nemis estoit en mesme heure , de sorte que Gra- 
nuchin leur avoit baillé le chemin pour venir à 
ce taillis à main droicte; et aux nostres pour ve- 
nir passer auprès des murailles de la ville à main 
gauche : et comme ils furent à la faulse porte, 
Granuchin et l'Escossois s'y trouverent , qui es- 
toit l'heure à laquelle l'Escossois avoit accous- 
tumé faire sa sentinelle sur la faulse porte, et 
ne furent jamais descouverts. Estant arrivez, ils 
les mirent dans une cave du chasteau , où l'on 
leur avoit appresté du feu de charbon, du pain 
et du vin. Cependant le jour arriva, et , comme 
la cloche sonnoit pour dire la messe bas à la ville, 
l'Escossois et Granuchin commanderent à tous 
les soldats qui estoient dans le chasteau, d'aller 
prendre à la messe ces deux que Granuchitt 
chargeoit l'avoir trahy ; et n'ÿ demeura que La 
Mothe, son valet de chambre, qui servoit de 
soldat , celuy qui faisoit la depence, le cuisinier, 
YEscossois et Granuchin : FEcossois leva le pont, 
et lors ils firent sortir le capitaine Favas, le fai- 
sant mettre derriere des fascines qu'il y avoit au 
fons de la bassecourt, les genoux 4 terre; et 
aprés allerent incontinent mettre le drappeau 
sur la faulse porte. Et bien tost après le prestre 
arriva, et environ quarante soldats avec luy : et 
comme ils furent dedans, l'Escossois ferma la 
faulse porte, et à l'instant le capitaine Favas et 
sa trouppe leur coururent sus, lesquels firent 
quelque peu de deffence , de sorte qu'il en mou- 

rut sept ou huit : Granuchin sauva le prestre, et 
ne voulut endurer qu'il receust aucun desplaisir. 
Or il y avoit un paysan qui venoit d’une maison- 
nette au dessus du chasteau, lequel apperceut 
entrer par la faulse porte ces soldats espagnols 
portant la croix rouge, et courut bas à la ville 
donner l'alarme, et dire que le chasteau estoit 
trahy. Lors les soldats qui avoyent esté tirés de- 
hors pour aller prendre les deux hommes à la 
messe, voulurent s'en retourner au chasteau ; 
mais les nostres leur tirerent arquebusades , 
toutesfois bien haut pour ne les toucher, fai- 
gnant estre ennemis, crians tousjours : Imperi ! 
Imperi! et Savoye! qui fut cause que lesdits 
soldats s’enfuirent à Pignerol , et porterent 
nouvelles à monsieur de Botieres que Granu- 
chin avoit trahy le chasteau, et que l'ennemy 
estoit dedans. Monsieur de Botieres despescha, 
bien en colère, un courrier à monsieur de Ter- 
mes pour l'advertir de ces nouvelles : et outre, 
troisouquatre marchans de Barges, qui tenoient 
le party du roy, s'en vindrent fuyants à Savillan ; 
de sorte que nous tinsmes entierement que la 
trahison double estoit tournée contre nous, 
comme il advient bien souvent. Je n’osois aller 
voir monsieur de Termes, qui estoit au lit, ma- 
lade, quasi desesperé, et disoit ces mots sou- 
vent : «Ha! monsieur de Montluc , vous m’ avez 
«ruyné; pleust à Dieu ne vous avoir jamais 
«creu!» Et ainsi demeurasmes jusques au mer- 
credy. Cependant ils mirent les soldats qui es- 
toient entrés dans la cave, prenant mes soldats 
les croix rouges , et mirent un drappeau blanc, 
aussi avec la croix rouge, sur une tour, necriant 
autre chose dedans le chasteau que : Imperi ! 
Imperi! 

Or incontinent Granuchin fit signer une let- 
tre au prestre, par laquelle il mandoit au comte 
qu'il s'en vint prendre possession de la ville et 
du chasteau; que Granuchin luy avoit tenu ce 
qu'il luy avoit promis : et manda venir un paï- 
san de son frère, auquel il fit bailler la lettre 
par le prestre mesmes , luy disant que, s'il fai- 
soit aucun signe en luy baillant la lettre, ou au- 
trement, qu'il le tueroit : et aussi fit dire par le- 
dit prestre audit laboureur quelques autres 
paroles de bouche. Le paysan s'en va sur une 
jument courant à Fossan, là où il n'y a que 
douze mil ; et tout incontinent le comte se reso- 
lut d'y envoyer ceste nuit un sien corporal nommé 

Janin, avec vingt-cinq des plus-braves de sa 
compagnie, lequel se rendit au point du jour à 
Barges. Et comme il arriva au chasteau, Gra- 
nuchin , le prestre et l'Escossois le firent entrer 
par la mesme faulse porte; et cependant le ca- 
pitaine Favas s’alla mettre derriere les fassines , 
comme auparavant, combien que Granuchin fist 
un peu le long à ouvrir la porte’, pource qu'il 
vouloit voir clair, et regarder si le prestre fe- 
roit signe aucun : aussi vouloit-il que ceux de 
la ville les vissent entrer. Et comme le jour fut 
clair , ils ouvrirent la faulse porte, leur faisant 
entendre que les soldats du prestre dormoient , 
pour le long travail qu'il avoient souffert la nuict 
auparavant : et comme ils furent dedans, l'Es- 
cossois ferma soudain la porte, et promptement 
le capitaine Favas sort , courant à cux sans leur 
donner loisir, qu'à bien peu, de ‘mettre le feu 
aux arquebuses; ce que les nostres firent , car 
ils les avoient toutes prestes. Quoy que ce fust, 
ils se mirent en deffense avec leurs espées : de 
sorte qu'il y eut six soldats des miens de blessés, 
et en mourut de ceste trouppe quinze ou seize , 
desquels le corporal Janin en fut un, qui fut 
un grand malheur pour nos entrepreneurs, et 
un sien frere : le reste ils amenerent à la cave’, 
les attachant de deux en deux, car ils estoient 
desjà dans le chasteau plus de prisonniers que 
des nostres mesmes. 

Et, pource que ce combat dura plus que l’au- 
tre, les ennemiscrioyent combattant : Imperi ! 
et les nostres : France! de sorte que la voix 
alloit jusques à la ville, et mesmement les ar- 
quebusades qui furent tirées. Et pour n'estre en- 
cores descouverts, parce que leur dessein estoit 
d'y attirer le comte ( car pour ceste occasion se 
jouoit la farce), ils monterent tous sur les mu- 
railles du chasteau , et crioyent Zmperi et Sa- 
voye, portans tous la croix rouge , comme j'ay 
desjà dit. Or le païsan qui avoit ‘porté la lettre 
au comte ne vint pas avecques eux au chasteau , 
s'estant arresté à la cassine de son maistre, et 
fut incontinent envoyé querir , et baillé une au- 
tre lettre pour la porter audit comte à Fossan 
par les mains du prestre, par laquelle il l'adver- 
tissoit que le corporal Janin estoit tant las, qu’il 
n'avoit peu escrire ; mais qu'il luy avoit donné 
charge de luy mander le tout, et qu'il s’estoit 
mis à dormir. Le comte, après avoir veu ceste 
lettre, se resolut de partir, non pas le lende- 

main qui estoit le mardy, mais le mercredy 
après. Quand Dieu nous veut punir , il nous oste 
l'entendement , comme il advint au fait de ce 
gentilhomme. Et en premier lieu le comte es- 
toit reputé pour l'un des accors hommes, et 
autant sage et vaillant qu'il y en eust en tout le 
camp: et neantmoins il se laissa aveugler de 
deux lettres de ce prestre , et mesmement par 
la derniere , de laquelle il ne devoit rien croire 
qu'il ne vist lettre de son corporal; et devoit re- 
garder si l'excuse estoit suffisante de dire que 
sondit corporal s’estoit mis à dormir. Mais nous 
sommes aveuglés quand nous souhaittons quelque 
chose. Croyez, messieurs qui faites des entre- 
prises, que vous devez songer tout, peser tout , 
jusques à la moindre petite particularité : car, si 
vous esies fin, vostre ennemy le peut estre au- 
tant que vous. À fin (dit-on) fin et demy. Ce qui 
le trompa encore le plus, fut que le mardy, 
ceux de la ville, qui pensoient estre devenus 
imperiaux , faisans encores quelque doute, pour 
les cris qu'ils avoyent ouys au combat, envoye- 
rent cinq ou six femmes au chasteau vendre des 
gasteaux, pommes et chastaignes, pour voir si 
elles pourroient descouvrir qu'il y eust de la 
trahison; car tous ceux qui estoient demeurés 
dans la ville avoient desjà pris la croix rouge. 
Et comme noz gens les virent venir contre-mont, 
ils se douterent bien que c’estoit pour quelque 
occasion ; ce qui leur fit resoudre de faire bonne 
mine, et allerent abattre le petit pont-levis , et 
les firent entrer dedans. Lors mes soldats se mi- 
rent à promener en la basse-cour avec leurs 
croix rouges, sauf trois ou quatre qui parloient 
bon espagnol , lesquels parlerent ausdites fem- 
mes, et leurs acheterent ce qu'elles portoient , 
feignans estre Espagnols. Et après, elles s'en re- 
tournerent à la ville, asseurant les habitans qu'il 
n'y avoit point de finesse; et apporterent une 
lettre aussi, que La Mothe escrivoit à un sien 
amy à la ville, par laquelle lui prioit d'aller vers 
monsieur Botieres , pour luy dire qu'il n’avoit 
jamais esté consentant à la trahison de Granu- 
chin , et la baillerent à une de ces femmes, sça- 
chant bien que celuy à qui il escrivoit ne s'y 
trouveroit pas, et qu'il seroit des premiers qui 
Sen seroit fuis, à cause qu'il estoit bon Francois ; 
mais ils vouloient que la lettre tombast entre les 
mains de ceux qui tenoient le parti imperial ; 
comme il advint. 

Ainsi que le comte arriva le mercredy matin , 
nos gens du chasteau le decouyrirent au long 
de la plaine : les gens de la ville luy allerent au 
devant à la porte, où estant, il leur demanda si 
la chose estoit certaine que ledit chasteau estoit 
entre ses mains. Auquel ils respondirent qu'ils 
le tenoyent pour vray; mais qu'à la premiere 
fois que ses gens y entrerent, on y tira force 
arquebusades dedans, et s'y fit un grand bruit; 
et le lundy matin, quand les autres y entrerent, 
ils ouyrent de mesmes un grand bruit, lequel 
dura plus longuement que le premier, et qu'il 
leur sembloit entendre une fois crier France ! 
Imperi! et Duco! toutesfois, que hyer ils 
avoient envoyé de leurs femmes audit chasteau 
avec des fruicts, fouasses et chastaignes, les- 
quelles ils avoient laissées entrer, et virent que 
tous les soldats portoient la croix rouge. Sur- 
quoy le comte dit à son lieutenant qu'il descen- 
dist, et qu'il fist repaistre sa compagnie; et dit 
à ceux de la ville qu'ils luy apprestassent promp- 
tement quelque chose à manger; car, dès qu'il 
auroit mis ordre au chasteau, il viendroit disner, 
et prendre leur serment de fidélité, et, ce fait, 
s'en retourneroit à Fossan. Or il y a une mon- 
tée fort malaisée de la ville au chasteau , qui fut 
cause que le comte descendit à pied, accompa- 
gné d'un sien nepveu, d'un autre gentilhomme 
et son trompette. Et, comme il fut à l'entrée du 
pont, qui estoit baissé et la porte fermée (tou- 
tesfois le guischet estoit ouvert, de sorte qu'un 
homme y pouvoit passer, et un cheval, le tirant 
par la bride), Granuchin et le prestre estans à 
la fenestre, l'ayant salué, luy dirent qu'il en- 
trast : auxquels il respondit tousjours qu'il n’en 
feroit rien, qu'il n'eust parlé au corporal Janin. 
Comme ils virent qu'il ne vouloit entrer, Gra- 
nuchin dit au prestre, pour le faire oster de 1a, 
qu'il allast dire au corporal Janin que monsieur 
estoit à la porte, et luy-mesme s'osta de la fe- 
nestre, feignant d'aller en bas. Alors le capi- 
taine Favas et les soldats coururent ouvrir la 
porte, qui n’estoit point fermée à clef, et tout 
à un coup sauterent sur le pont. Le comte, qui 
estoit un des plus disposts hommes de Titalie, 
qui tenoit son cheval par la bride, estant un des 
bons chevaux dudit pays, lequel je baillay de- 
puis à monsicur Tais, bondit par dessus une 
petite muraille qu’estoit près du pont, en tirant 
le cheval après luy , sur lequel il vouloit sauter , 

car il n'y avoit cheval si grand, pourveu qu'il 
peut prendre l'arson, qu'il ne se mist en selle 
armé de toutes pieces. Il fut poursuivi du bas- 
tard de Bazordan , nommé Janot , qu'est encore 
en vie, estant pour lors de ma compagnie : le- 
quel, par malheur, ne voulut ou ne put passer 
la petite muraille, pour luy sauter au collet, 
mais luy tira une arquebusade, laquelle luy 
donna au défaut de la cuirasse , et luy entra 
dans le ventre, perçant à travers les boyaux jus- 
ques presque de l'autre costé : dequoy il tomba 
par terre. Le capitaine Favas print son nepveu, 
un autre print le trompette, Fautre se sauva 
contre bas , criant que le comte estoit prins ou 
mort. Le lieutenant et toute sa compagnie tour- 
nent, remonter à cheval d'un si grand effroy, 
qu'ils ne cesserent le galop jusques à Fossan. 
Que si Janin à la seconde entrée n'y eust esté 
tué, on eust non-seulement attrappé le comte, 
mais peu à peu toute;sa trouppe; car on l'eust for- 
cé de parler à eux, luy tenant la dague aux reins, 
s'il eust fait nul signe: et peut estre eussions 
nous eu moyen d'enfiller quelque entreprinse 
sur Fossan; car une en amene une autre. Ce fait, 
sur la nuit on me despecha le capitaine Milhais 
de ma compagnie, pour me porter les nouvel- 
les, et me faire le discours comme tout estoit 
passé, avec une lettre du comte, par laquelle il 
me prioit que, puisqu'il estoit mon prisonnier 
et de mes gens, pouvant plus gaigner à sa vie 
qu'à sa mort, je luy fisse ceste courtoisie de luy 
envoyer à toute diligence un medecin, un chi- 
rurgien et un apoticaire. Le capitaine Milhais 
me vint trouver, estant entré lors qu'on ouvroit 
la porte de la ville, et me trouva que je m'ha- 
billois , lequel me conta le tout, ayant demeuré 
depuis le dimanche jusques au mercredy en 
grand peine et ennuy ; ear, ores que je regret- 
tasse la place, je regrettois encores plus mon 
lieutenant et mes soldats, la pluspart desquels 
estoyent gentils - hommes. Or incontinent je 
m'encourus au logis de monsieur de Termes , 
que je trouvay dans le lict malade. J'oserois dire 
que luy ny moy n'eusmes jamais une plus 
grand joye : car nous sçavions bien qu’on nous 
eust accomodés de toutes façons. Et soudain je 
fis partir un medecin , un chirurgien et un apo- 
ticaira, ausquels baillay trois chevaux des miens, 
qui —— d'aller jusques à ce qu'ils fu- 
rent Ja: mais il n'y eut ordre de le sauver, 

ear il mourut à la mimuict , et fut porté à Sa- 
villan ; lequel tout le monde desiroit voir comme 
faisoit aussi monsieur de Termes tout malade, Il 
fut regretté beaucoup. Le lendemain j'envoiay 
le corps à Fossan, et retins le nepveu et le trom- 
pette et les autres qui estoient prisonniers à 
Barges, jusques à ce qu'ils m'eussent renvoyé 
la femme et le fils dudit Granuchin , ce qu'ils fi- 
rent le lendemain ; et moy de mesmes leur de- 
livray tous les prisonniers. 

Je vous prie, capitaines qui lirez et verrez 
cecy, considerez si c’este entreprinse d'un mar- 
ehand : un vieux capitaine seroit bien empesché 
de la conduire avec tant de ruses et finesses que 
cestuy-cy fit; et, encores que le capitaine Favas 
en fust lexecuteur, neantmoins ce marchand 
fut, non seulement origine de tout, mais aussi 
l'executeur, ayant eu le cœur, pour se venger, 
de mettre en hasard et sa femme et son fils. En 
lisant cey, mes compagnons, vous pouvez ap- 
prendre la diligence avecques si grandes froi- 
dures, les ruses et finesses qui furent jouées 
dans le chasteau par l’espace de quatre jours, 
telles qu'homme ne les sceut descouvrir, ny des 
nostres ny des leurs, nous tenant tous en doute. 
Le comte s’y porta, pour un sage chevalier, bien 
legerement, lors de la seconde lettre; mais il re- 
para sa faute, lorsqu'il ne voulut entrer sans voir 
son homme. Tout cela ne lui servit de rien, 
comme vous avez veu. Lors que vous dresserez 
ces entreprinses, pesez tout, n'allez jamais à 
l'estourdy, et , sans vous precipiter ny croire de 
leger, jugez s'il y a de l'apparence. J'en ay veu 
plus de trompés qu'autrement : et, quelque as- 
seurance et quelque promesse qu'on vous donne, 
faites une contrebatterie; et ne vous fiez pas 
tant à celuy qui conduit la marchandise, que 
vous n'ayez quelque corde en main pour sauver 
vostre faict de l’autre costé. C’est mał fait de 
blasmer celuy qui conduit une entreprinse, si 
elle ne reussit; car il faut tousjours tenter si elle 
ne porte : pourveu qu'il n’y ait de la faute ou 
sottise, c'est tout un. Il faut essayer et faillir; 
car, se fiant aux hommes, on ne peut lire dans 
leur cœur : mais allez y sagement. J’ay tousjours 
eu ceste opinion, et croy qu'un bon capitaine la 
doit avoir, qu'il vaut mieux aller attaquer une 
place pour la surprendre, lorsque personne ne 
vous tient la main, que si quelque traistre la 
conduict ; car pour le moins estes vous asseuré 

qu'il n'y a point de contre trahison; et vous re- 
tirerez, si vous faillez, avec moins de danger, 
car vostre ennemy ne vous peut dresser des em- 
busches. 

Cesar de Naples, estant ce jour à Carmagnolle, 
fat adverty de la mort du comte, de quoy il fut 
bien fasché : et, pour asseurer Fossan, y voulut 
envoyer trois compagnies italiennes, lesquelles 
d autres fois y avoyent esté en garnison, c'est à 
sçavoir, Blaise de Somme, Napolitain, et Bap- 
tiste, Millanois , et Roussane . Piedmontois; les- 
quels ne voulurent partir promptement (crai- 
guant que nous les combatissions), et qu'ils 
u'eussent une bonne et forte escorte. Les Alle- 
mans qu'il avoit avecques luy n'y voularent 
aller : qui fut cause qu'il manda à Reconis, aux 
quatre compagnies espagnoles qui estoyent en 
garnison, c'est à sçavoir, dom Jean de Guayare, 
maistre de camp, Louys Quichadou, Aguilbert et 
Mandosse : surquoy ils furent deux jours sans 
oser se mettre en chemin. Cependant monsieur 
de Termes fut adverty par son espion que les 
dites compagnies italiennes partoient le matin 
pour s‘aller jeter dans Fossan, et que deux com- 
paignies de cavallerie leur tenoient escorte. Or 
n'avoit-il rien entendu que les Espaignols y 
deussent aller. Ledit seigneur ne faisoit que 
commencer à relever de sa maladie , lequel me 
communiqua l'affaire le matin mesmes : et, à la 
mesme heure que l'espion estoit arrivé, con- 
clusmes que nous prendrions quatre ceps hommes 
de pied de toutes nos compaignies, choisis et 
esleus sçavoir, deux cens arquebusiers, et deux 
cens picquiers portant corselets, Le capitaine 
Tilladet (qui n'avoit perdu de ses salades que 
deux ou trois) n'estoit encores revenu à Savillan ; 
qui estoit cause que la compagnie de monsieur 
de Fermes n’estoit pas si forte : et d'autre part, 
monsieur de Bellegarde, qui estoit son lieute- 
nant, estoit à sa maison, et en avoit quelques uns 
avecques luy. Et à ceste occasion le capitaine 
Mons ne peut amener que quatre-vingts salades. 
Et nous rapporta l’espion que les compagnies 
italiennes devoient prendre le chemin mesmes 
que leur camp avoit tenu venant à Carignan, 
qu’estoit par la plaine où nous avions combattu 
les Htaliens. Nous conclusmes que nous pren- 
drions le chemin de Marennes , et que nous leur 
serions au devant. Et, ainsi que nous voulions 
sorür de la ville, arriva monsieur de Gental, 


LIVRE 1. st 


qui venoit de Cental, ayant avec luy quinze sa- 
lades du seigneur Mauré , et vingt arquebusiers 
à cheval : ce que nous destourna un peu, pour ce 
qu'ik pria monsieur de ‘Fermes luy donner um 
peu detemps pour faire repaistre ses chevaux : car 
ainsi falloit-il qu'il passast par ce mesme chemin 
que nous voulions, pour s'en aller à Cairas, qu'es- 
toit son gouvernement. Auquel nous dismes que 
nous n'irions que le petit pas, et que l'attendrions 
à Marennes, mais qu'il se hatast; car, si nous 
attendions que les ennemis fussent prests de 
passer, ne le pourrions attendre. Monsieur de 
Termes une fois avoit envie d'y venir; mais 
nous capitaines le priasmes de ne venir poinct , 
pour ce qu'il ne faisoit que sortir de maladie, 
et qu'aussi la ville demeuroit seule , et, s'il ad- 
venoit quelque inconvenient sur nous, seroit 
pour se perdre. 

Estant arrivés audit Marennes, nous fismes 
alte, attendans monsieur de Cental, où nous or- 
donnasmes nostre combat en telle sorte, sçavoir 
est, que les capitainés Gabarret et Baron mene- 
roient les deux cens corselets, et moi les deux 
cens arquebusiers. Et tout incontinent me mis de~ 
vant avecques mesdicts arquebusiers, venans leg 
corselets après moy, et sortismes hors du vil- 
lage. Le capitaine Mons fit deux trouppes de ses 
gens de cheval : je ne sais à qui il bailla la pre- 
miere, pour ce que tous estoient compagnons ; 
mais je pense bien que ce fut au Massez, où 
Mousserie, ou à Idron, ou au jeune Tilladet. Et 
comme nous eusmes un peu marché avant, 
plustost que de nous monstrer à la vallée par où 
les ennemis devoyent passer, fismes alte : je 
prins un gentilhomme nommé La Garde avecques 
moy, estant à cheval, et me mis un peu devant 
pour descouvrir la vallée. Tout incontinent je 
descouvre de l'autre costé, sur la plaine du Babe 
(qu'est un chasteau appartenant au chastelier 
de Savoye}, les trois compagnies italiennes et la 
cavallerie , qui marchoyent droit à Fossan : sur 
quoy je me cuiday desesperer, en maudissant 
monsieur de Cental et Fheure que jamais il estoit 
venu , cuidant qu'il n'y eust d'autres gens que 
ceux que je voyois de l’autre costé, lesquels desjà 
estoient fort avant; et, comme je m'en voulois 
retourner pour dire à la troupe qu'ils estoient 
passés, je regarday bas (car pardevant je ne 
regardois qu'à la plaine de l'autre costé), eb 
descouvris les Espagnols, et les monstray à 

La Garde (qui ne les avoit apperceus non plus 
que moy), portans presque tous chausses jaunes, 
et voyons contre le soleil reluire leurs armes, et 
cogneus qu'il y avoit des corselets. Nous ne pen- 
sions rencontrer rien que ces trois compagnies 
italiennes; et, sans l'attente de monsieur de Cen- 
tal, eussions rencontré les Espagnols et Italiens 
ensemble, lesquels, à nostre advis, nous eussent 
deffaits, veu la deffence que firent les Espagnols 
seuls. J’advertis incontinent les capitaines du 
tout, et qu'il ne falloit point qu'ils se mon- 
trassent encore; car les Espagnols ne bou- 
geoyent, et faisoient alte. Je commencois aussi 
à perdre la veue des Italiens qui marchoyent 
droict à Fossan : c'estoit une grande faute à eux 
de s’esloigner tant les uns des autres. La Garde 
retourne à moy, et me dist que monsieur de 
Cental commençoit à arriver, venant avec ledit 
La Garde un soldat à cheval , lequel je fis de- 
meurer sur le haut, tenant toujours sa veue vers 
les Italiens ; et descendis bas avec La Garde pour 
nombrer ces gens, lesquels me tirérent quel- 
ques arquebusades : mais, nonobstant ce, je 
m'approchay de si pres que je les peus nom- 
brer, et les comptay de quatre à cinq cens 
hommes au plus; et incontinent retournay sur 
haut, et vis que leur cavallerie retournoit à eux, 
ayant laissé les Italiens qui desjà estoient fort 
avant et hors nostre veue. Je despeschay ce sol- 
dat devers mes compagnons, pour qu'ils com- 
mençassent promptement à marcher; car les 
Espagnols commençoient à sonner le tabourin 
pour s’en retourner. Leurs compagnies de gens 
de cheval estoient celles du comte de Sainct- 
Martin d'Est, parent du duc de Ferrare, lequel 
n'y estoit point, mais bien son lieutenant, et 
Rozalles, Espagnol : celles des Espagnols à pied 
estoient dom Joan de Guybarre, Aguilbert et 
Mandosse , et la moytié de celle de Louis Gui- 
chadou , lequel s’étoit mis avec l'autre moitié 
dans le chasteau de Reconis. Or ‘monsieur de 
Cental et le capitaine Mons vindrent à moy seuls, 
et virent comme moy que lesdits Espagnols se 
mettoient en file, laquelle nous jugions de onze 
ou bien de treize par file Cependant la cavallerie 
leur arriva. 

Or nous avoient-ils desjà descouverts , encore 
qu'ils n’en eussent veu que cing que nous estions, 
et j'avois esté recogneu, quand je descendis 
bas, par le sergent de Mandosse , qui avoit esté 

pris à la deffaicte des Italiens, et rendu trois 
jours après. Ils mirent toute leur cavallerie de- 
vant, et vingt ou vingt-cinq arquebusiers seule- 
ment à la teste d'icelle , une grand trouppe à la 
teste de leurs picquiers, et le demeurant à la 
queue ; et ainsi commencerent à marcher tabou- 
rin battant. Je prins mes deux cens arquebusiers, 
et les mis en trois trouppes : l’une menoit le ca- 
pitaine Lienard , et l’autre La Pallu, lieutenant 
de monsieur de Carces , qui avoit ses deux com- 
pagnies à Savillan; et moy je pris l'autre, et 
me mis à leur queue ; les corcelets venoient 
après : et de prime arrivée me fut tué La Garde. 
Ils cheminoient tousjours au grand pas, sans 
jamais faire semblant de se rompre , tirant en 
grand furie sur nous , et nous sur eux : telle- 
ment que je fus contrainct de faire joindre le- 
dict capitaine Lienard à moy , pource que de 
leur teste estoit party une trouppe d'arquebu- 
siers pour renforcer le dernier : et fis venir pa- 
reillement La Palu ; et ainsi marcherent tous- 
jours, jusques à ce qu'ils furent à la veue du 
chasteau de Sainct Fré, qui fut trois mil ou plus, 
tousjours combattant à arquebusades. Je les 
avois une fois presque mis en routte , passant 
un fossé pres d'une maison où il y avoit une 
basse-court ; et les tins desi près, que nous mis- 
mes la mains aux espées; et s’en jetta vingt ou 
vingt-cinq dedans la basse-court ; et, estans 
poursuivis d'une partie de nos soldats, furent 
taillés en pieces ; et cependant ils acheverent de 
passer le fossé. Nostre cavallerie les cuida char- 
ger, ce qu'elle ne fit; car ce qui lesen garda, c'es- 
toit les arquebusades, lesquelles leur avoient tué 
beaucoup de chevaux. Et quant aux capitaines, 
Gabarret et Baron firent une erreur, parce que, 
comme ils nous virent à ce fossé pesle mesle, ils 
mirent pied à terre, prenans leurs picques : mais 
ils n’y purent arriver. Que si les corselets eussent 
peu cheminer comme nos arquebusiers, je les 
eusse deffaits là ; mais il n’estoit possible, pour 
la pesanteur de leurs armes. Et ainsi s'achemine- 
rent gaignant pays; et, comme ils furent près 
d'un petit pont de brique, je laissay nos arque- 
busiers combattans tousjours, et courus à nostre 
cayallerie , qui estoit en trois [trouppes. M. de 
Cental, menant la sienne , qui se tenoit tous- 
jours à la largue des arquebusades, marchoit un 
peu devant ou un peu à costé ; auquel dis ces pa- 
roles: «Ha, monsieur de Cental, ne voulez-vous 

a point charger? Ne voyez-vous pas que les enne- 
« misse sauvent? ils sont de lale pont, et inconti- 
« nent gaigneront le bois de Sainct Fré ; et s'ils 
« se sauvent , nous ne sommes dignes de porter 
« jamais armes, et, quant à moy, je les quitte 
« dès maintenant. » Lequel me dist , enragé de 
colere , qu'il ne tenoit point à luy, mais que 
Jallasse parler au capitaine Mons: ce que je fis; 
et luy commençay à dire ces mots : « Ha, mon 
« compagnon , faut-il que nous recevions ce 
« jourd'huy une si grand honte, perdant si belle 
« occasion , pource que vous autres gens à che- 
« val ne voulez charger ? » Lequel me respondit : 
« Que voulez-vous que nous fassions ? vos cor- 
« selets ne peuvent arriver au combat ; voulez- 
« vous que nous les combattions tous seuls ? » 
Sur quoy je luy respondis en jurant de colere, 
que je n’avois que faire des corselets, souhait- 
tant de bon cœur qu'ils fussent à Savillan, puis- 
qu'ils ne pouvoient se joindre au combat : il me 
dit : « Allez parler à la premiere trouppe , et ce- 
« pendant je m'advanceray.» J'y courus, et com- 
mençay à remonstrer aux gentils-hommes de 
monsieur de Termes qu'il n’y avoit que neuf ou 
dix jours que nous avions combattu les Italiens; 
et à cest heure que nous devions combattre les 
Espagnols pour acquerir plus grand honneur , 
faut-il qu'ils nous eschappent ? Lesquels me res- 
pondirent tous d'une voix : « Il ne tient point à 
« nous, il ne tient point à nous. « Or je leur dis 
s'ils me voulvient promettre de charger dès 
qu'ils verroient que j'aurois fait mettre les es- 
pées aux mains aux arquebusiers pour leur con- 
rir sus : ce qu'ils m’accorderent à peine de leurs 
vies. Alors j'avois un mien nepveu, nommé 
Serillac , qui depuis fut lieutenant de monsieur 
de Cypierre à Parme , et prins prisonnier avec 
luy , et depuis tué à Monte-Pulsianne. Et, à la 
verité, entre ces trente salades , il y avoit des 
meilleurs hommes que monsieur de Termes eust 
en toute sa compagnie. Je dis audit {Serillac : 
a Serillac , tu es mon nepyeu; mais, situ ne 
« donnes le premier, je te desavoue, et dis que 
a Lu n'es point mon parent ». Alors il me dist 
promptement ces mots : « Si je donneray, mon 
« oncle, vous le verrez tout à cest heure : » et 
de faict baissa la veue pour donner, ensemble 
tous ses compagnons. Je leur criay qu'ils atten- 
dissent que je fusse à mes gens: alors je courus 
aux arquebusiers, et à mon arrivée leur dis qu'il 

n’estoit plus question de tirer arquebusades, car 
il falloit venir aux mains. Capitaines mes com- 
pagnons , quand vous vous trouverez à telles 
nopces, pressez vos gens, parlez à l’un et à 
l'autre, remuez-vous , croyez que vous les ren- 
drez vaillans tout outre, quand ils ne le seroient 
qu'à demy. Tout à coup ils mirent la main aux 
espées ; et comme le capitaine Mons, qui estoit 
un peu en avant, et monsieur de Cental , qui 
estoit à costé , virent baisser la visiere à la pre- 
miere trouppe, et me virent courir aux arquebu- 
siers, et en mesme instant lesespéesaux mainsdes 
soldats, ils cogneurent bien que j'avois trouvé 
gens de bonne volonté, et commencerent à s'ap- 
procher. De ma part je mis pied à terre, prenant 
une hallebarde à la main (c’estoit mon arme or- 
dinaire au combat), et courusmes tous à corps 
perdu nous jetter sur les ennemis. Serillac tint 
sa promesse , car il donna devant , comme tous 
confesserent ; son cheval fut tué à la teste des 
arquebusiers et des gens à cheval , de sept ar- 
quebusades. Tilladet, La Vit , Idron , Monselier, 
les Maurens et les Masses, tous gentils-hommes 
gascons qu'estoient en ceste trouppe, compa- 
gaons dudit Serillac, chargerent de cul et de 
teste dans les gens à cheval, lesquels ils renver- 
serent tous sur la teste des gens de pied. Mon- 
sieur de Cental donna aussi par le flanc à tra- 
vers des gens à cheval et des gens de pied; le 
capitaine Mons donna pareillement par l'autre 
costé : de sorte qu'ils furent renversés tous, 
tant ceux de pied que de cheval. Lors nous com- 
mençasmes à mener les mains, y demeurans 
morts sur la place plus de quatre vingts ou 
cent hommes. Rozalles, capitaine d'une des deux 
compagnies de chevaux legers , se sauva, luy 
cinquiesme, comme fit dom Joan de Guibarre , 
maistre de camp, sur un turc, avec son page 
seulement , qui se trouva à cheval, pource 
qu'il avoit eu une arquebusade à travers d'une 
main, dont il est demeuré estropiat : et cuide 
qu'il est encore vivant. 

Voylà la verité de ce combat comme il fut fait: 
y ayant pour le jourd'huy beaucoup de gentils- 
hommes en vie qui s'y trouverent, je n’en de- 
mande autre tesmoignage que le leur, pour 
scavoir si j'ay failly d'un seul mot d'en escrire 
la verité. Monsieur de Cental mena prisonnier 
le lieutenant du comte Sainct Martin , pource 
qu'un de ses gens l'avoit prins , et quelques au- 


54 


tres à pied et à cheval, qui estoient prisonniers 
de ses gens; et avec nous les capitaines Aguil- 
bert et Mandosse, le lieutenant de Rozalles, celuy 
qui portoit sa cornette, et celuy qui portoit celle 
du comte Sainct Martin, non qu'ils eussent les 
drapeaux, et tout le demeurant des gens de 
pied et de cheval, à Savillan. En dix jours toutes 
ces trois factions se firent , à scavoir la deffaicte 
des Italiens , la mort du comte Pedro d'Apport 
à Barges, et ceste-cy des Espagnols. Je veux 
donc dire, pource qu'il me touche , que , si ja- 
mais Dieu a accompagné la fortune d’un homme, 
fl a accompagné la mienne : car il ne s'en fallut 
d’un quart d'heure que ne rencontrissions les 
Espagnols et les Italiens tous ensemble ; et croy 
fermement que , si Dieu n’y eust mis la main, 
nous fussions esté deffaits : mais il nous envoya 
Cental , qui nous amusa bien à propos pour 
nous. Que si cela fut advenu , on n'ouyt jamais 
parler d'un plus furieux combat que celuy-la fut 
esté : car, s'ils estoient braves et vaillans , nous 
ne leur devions rien. C’estoit une belle petite 
trouppe que la nostre. Et pour ne laisser rien 
en arrierre , je ne voudrois pas qu'on pensast 
que les corselets n’arrivassent au combat pour 
faute de cœur, n’y ayant autre chose qui les 
empeschast de s'advancer, que la pesanteur de 
leurs armes : car nous n'avions à peine achevé , 
qu’ils arriverent au lieu du combat, maudissans 
leurs armes , qui les avoient empeschés d'avoir 
part au gasteau. 

Or, ces trois compagnies et demie d'Espa- 
gnols deffaictes, et les trois qui allerent à Fos- 
San, ce qui s'estoit retiré avec monsieur de 
Savoye et le marquis de Guast , les deux mil 
Allemans et les deux mil Espagnols qui estoient 
dans Carignan , furent cause que le camp de 
l'ennemy s'affoiblit fort : de sorte qu'au bout 
de quelque temps monsieur de Botieres se reso- 
lut, ayant monsieur de Tais et de Sainct Julien 
auprès deluy, d'assembler toutes les forces qu'es- 
toient dans les garnisons, pour dresser un camp 
vollant ; et me manda que j'allasse trouver à 
Pignerol avec ma compagnie les deux de mon- 
sieur de Carces et celles du comte de Landrian, 
Italien. Mandoit aussi à monsieur de Termes 
qu'il ne retinst que deux compagnies avec luy, 
sçavoir, celle du Gabarret et du baron de Nicolas : 
la garnison estoit fort bonne, et furent bien 
ayses lesdicts gentils-hommes que monsieur de 

Termes les priast de demeurer avec luy. Je veux 
escrire icy un mot, pour tenir en cervelle les 
capitaines , et pour leur monstrer qu'ils doyvent 
penser en tous les inconveniens qui leur peuvent 
advenir , et de mesmes aux remedes. Monsieur 
de Termes vouloit executer une entreprise A 
Costilholle , an marquisat de Salusses, sur trois 
enseignes d’ennemis qui s’estoient mis en trois 
palais, l'un auprès de l’autre , ayant bastionné 
les rues , tellement qu'ils pouvoient aller faire 
d’une pierre deux coups : c'estoit qu'il m'accom- 
pagneroit jusques à Costilholle, et en emporte- 
roit, avec deux pieces qu’il amenoit , les palais ; 
et que de là je m'en irois à Pignerol , et il s'en 
retourneroit 4 Savillan , menant les deux com- 
pagnies du baron de Nicolas avec luy, pour luy 
servir d'escorte à ramener l'artillerie. Toute la 
compagnie des ennemis estoit logée à Pingues, 
Vinus et Vigon, et en deux ou trois autres places 
circonvoisines. Je n’estois point d'opinion d’exe- 
cuter ceste entreprise, pource que les ennemis 
estoient si près dudict Costilholle , que en sept 
ou huict heures ils pouvoient venir 4 nous, et en 
autant de temps estre advertis : monsieur de 
Termes, qui estoit desireux d’executer ceste en- 
treprise, ne voulut prendre en payement au- 
cune raison que je luy en donnasse; et mesme- 
ment , qu'il n'y avoit pas quatre mois que mes- 
sieurs d’Aussun et de Sainct Julien y avoient 
deffaict deux compagnies, et prins leurs capi- 
taines, où j'estois avec eux, de tant qu'ils 
m'avoient demandé à monsieur de Botieres, et 
ma compagnie quant et moy ; et luy disois que 
c'estoient les mesmes capitaines qui estoient 
sortis de prison après avoir payé leur rançon , 
lesquels avoient cogneu ta faute par laquelle ils 
s’estoient perdus, et y avoient bien remedié : 
car, depuis qu'un homme a fait une perte en un 
lieu , il a bien la teste grosse, s'il se trouve en 
mesme hasard, s'il my pourvoit et ne se fait 
sage à ses despens. Aussi ay-je ouy dire à de 
grands capitaines qu'il est besoin d'estre quel- 
quefois battu, et d'avoir souffert quelque routte, 
car on se fait sage par sa perte : mais je me suis 
bien trouvé de ne l'avoir pas esté, et ayme mieux 
m'estre faict advisé aux despens d'autruy qu'aux 
miens. 

Toutes mes remonstrances ne servirent de 
rien; et commencasmes à marcher sur l'entrée de 
la nuit; de sorte qu'une heure devant jour nous 

y arrivasmes. Monsieur de Termes mit son ar- 
tillerie à cent pas d'un des palais : le baron de 
Nicolas s'offrist incontinent à la garder , “et 
faliat que le capitaine La Palu, le comte de 
Landrian et moy fissions le combat. de gaignay 
fan des palais , non celuy que l'artillerie battoit, 
mais rompant les maisons d’une à autre, jusques 
à ce que je fis un trou audit palais, par lequel 
on me garda bien d'entrer ( il me souvenoit de 
ce trou où j'avois esté si bien estrillé, au voyage 
de Naples ) : qui fut cause que je mis le feu à 
une petite maison joignant iceluy palais : alors 
ils se retirerent dans lun des autres, ayant 
duré le combat jusques à trois heures après 
midy, sans que personne s'en meslast que nos 
quatre compagnies. J'y perdis quinze ou zeize 
soldats; monsieur de Carces, autant ou plus; et 
le comte de Landrian n’en demeura pas exempt : 
et neantmoins nous les avions reduits à quitter 
l'autre que l'artillerie battoit , et se remettre au 
troisiesme. Et, pour ce qu'il falloit demurer 
deux portes, on ne fut point d'opinion de ten- 
ter plas avant la fortune; mais que monsieur 
de Termes s’en devoit retourner en diligence à 
Savillan, et moy tirer mon chemin avec les 
quatre compagnies droict à Pignerol, à mon 
grand regret , car je voulois parachever ou me 
perdre, et tout le demeurant de ma compagnie. 
On a tousjours remarqué ce vice en moy, que 
jay esté trop opiniastre à un combat : mais, 
quoy qu'on die, je m'en suis plustost bien que 
tal trouvé. Qui fut cause que monsieur de 
Termes condescendit à ne faire rien d'avantage, 
craignant d'y perdre quelque capitaine, dont il 
en eust peu avoir reproche , pource que le Jieu- 
tenant du roy n'avoit rien entendu de ceste en- 
treprise : et m'acheminay droict à Barges. Ainsi 
que je fust arrivé au bourg, la nuit me surprint, 
il falloit encore que je passasse trois grand mil 
‘de plaine avant que je peusse arriver à Cabours, 
où je voulois repaistre et y sejourner trois ou 
quatre heures. Et estant à l'entrée de la plaine, 
je manday au capitaine Lienard , qui estoit avec 
moy, aller parler avec monsieur de Botieres, 
pour son capitaine, quel chemin y avoit jusques 
à Cabours ( car je n’avois jamais esté en ce pays 
1a ); lequel me dit que c’estoit une plaine. Alors 
je fis alte, et commencay à discourir avec le ca- 
pitaine Lienard comme nous estions partis de 
Savillan le soir auparavant, et qu'en sept ou 

huict heures Cesar de Naples pouvoit estre ad- 
verty de nostre partement, et que deux jours 
devant l'on sçavoit partout Savillan que j'allois 
à Pignerol; dequoy aysement ledit Cesar pou- 
estre adverty : et qu'il n'y avoit jusques à Vi- 
gon que six ou sept mil, où estoit la plus 
grande partie de la cavallerie, ne pouvant pas- 
ser ceste plaine sans courir un grand peril, et 
mesmement la nuit, qui n'a point de honte. Le- 
dit capitaine Lienard m’accordoit que tout cela 
pouvoit estre : toutesfois , je n’avois autre che- 
min que celuy-là , sinon que je voulusse allon- 
ger de trois ou quatre mil , et passer le pas au- 
près de la source où il pensoit y avoir de l'eaue : 
mes guides entendoyent nostre discours, qui 
me dirent qu'il y avoit eaue jusqu'à demy cuisse. 
Je ne trouvay homme qui ne fust contraire à 
mon opinion, et moy , contre l'opinion de tous, 
je tournay à main gauche, et pris le chemin 
droit à la montagne ; et , par bonne fortune, je 
n'y trouvay eaue que jusques au genouil, telle- 
ment que gaignasmes le long de la montagne, 
tirant droit à Barges, là où nous ne pensasmes 
arriver que ne fust la pointe du jour : ce que 
nous fismes sans dormir le jour que nous par- 
tismes. Le soir nous ne dormismes point, la 
nuict nous nous mismes à cheminer , puis tout 
le long du jour à combattre le palais, et l'autre 
nuict après à cheminer jusques à Barges; qui 
sont quarante huict heures. J'ay fait pareille 
traicte sans dormir cinq ou six fois en ma vie, 
et plusieurs fois en ay demeuré trente-six. Il 
faut, mes compagnons, de bonne heure s'ac- 
coustumer à la peyne , et à patir sans dormir et 
sans manger, afin que, vous trouvant au besoin , 
vous portiez cela patiemment. 

Or mon opinion n'estoit pas vaine , car Cesar 
de Naples , ayant esté adverty de nostre entre- 
prise, partit de Carmagnolle aveeques cing cens 
arquebusiers à cheval, et print cinq cens che- 
vaux à Vinus et à Vigon, et vint faire deux em- 
buscades au milieu de la plaine, un ject d'arba- 
leste à costé de mon chemin, où il demeura 

| toute la nuict. Et, comme jefus arrivé à Barges 
un peu après le soleil levant , je m'estois mis à 
dormir : surquoy j'ouys l'artillerie de Cabours 

| qui leur tiroit en se retirant ; car il falloit qu'ils 
| passassent par le fauxhourg dudict Cabours. Je 

| ne fus pas bien adverty de ceste embuscade , 

| jusques à ce que, trois jours après mon arrivée 

à Pignerol , monsieur de Botieres se mit en cam- 
pagne; et alasmes droict à Vigon pour forcer la 
cavallerie qu’estoit dedans, car de gens à pied 
ils n’en avoient point avecques eux; et gaignas- 
mes, les maisons qui sont auprès de la porte : 
ce que n'ayant pu faire, nostre camp se retira à 
un mil de là, et la nuict la cavallerie abandonna 
la ville secrettement ; et au poinct du jour, que 
nous y pensions aller donner l'assaut (ayant 
faict venir monsieur de Botieres deux canons de 
Pignerol ), n'y trouvasmes personne, ains la 
place vuide; et de mesmes en firent ceux de Vi- 
nus, de Pingues; et tous les autres se retire- 
rent 4 Carmagnolle. 

J'ay voulu discourir cecy, et l’escrire, pour 
esveiller les esprits aux capitaines à bien con- 
siderer que, lors qu'ils se trouvent en un tel af- 
faire, ils compassent le temps que l’ennemy peut 
estre adverty , le temps aussi qu’il faut qu'il aye 
pour sa retraite. Et si vous trouvez que l'enne- 
my aye temps pour vous trouver sur les champs, 
et que vous ne soyez assez forts pour le com- 
battre, pour la peine de trois ou quatre lieues 
d'avantage, ne laissez à destourner vostre che- 
mio : car il vaut mieux estre las que prins ou 
mort. Il faut, mes capitaines, que vous ayez, 
non seulement l'œil, mais aussi l'esprit au guet; 
c'est sur vostre vigilance que vostre trouppe 
repose : songez ce qui vous peut advenir , me- 
surant tousjours le temps, et prenant les choses 
au pis, sans mespriser vostre ennemy. Si vous 
savez, avec paroles allegres et jouyeuses, flatter 
le soldat et l’esveiller, luy representant par fois 
le danger où le peu de sejour vous mettra, 
vous en ferez ce que vous voudrez; et sans luy 
donner loysir de dormir , vous le mettrez et vous 
aussi en lieu de seureté, sans engager vostre 
honneur , comme plusieurs, que j'ay veu attrap- 
per couchés, comme on dict , à la françoise, ont 
faict. Nostre nation ne peut patir longuement, 
comme faict l'espagnolle et allemande : la faute 
n'en est pas à la nation n’y à nostre naturel, 
mais cela est la faute du chef. Je suis François 
impatient, dict-on, et encores Gascon, qui le 
surpasse d'impatience et colere , comme je pense 
qu'il faict les autres en hardiesse : mais si ay-je 
tousjours eslé patient, et ay porté la peine au- 

Croyez, vous qui commandez aux armes, que, 
si vous estes tels, vous en rendrez aussi vos sol- 
dats à la longue : tant y a que, si je n'en eusse 
ainsi usé, j'estois mort ou pris. Mais revenons 
à nostre propos. 

Le lendemain nous alasmes passer la riviere 
du Pau, sur laquelle fismes un pont de char- 
rettes pour passer l'infanterie, car la cavallerie 
n'y avoit eaue que jusques au ventre ; et là pas- 
sasmes toute la nuict. Et au point du jour je fuz 
avecques une trouppe d’arquebusiers tout au- 
près de la ville, lors que tout estoit presque 
passé. Je m’amusay à attaquer l'escarmouche, 
ayant quelques gens à cheval qui vindrent avec 
moy. Cesar de Naples incontinent mit ses gens 
en ordre pour abandonner Carmagnolle, et com- 
menca à prendre son chemin, se retirant pour 
passer une riviere qu'il y a, et gaigner Quiers ; 
et, sans qu'il fallust que nostre cavalerie fist 
un grand cerne pour passer les fossés, nous les 
eussions Combattus, et peut estre deffaits; et 
pour ne mentir point, sans cela aussi, si l'on 
eust gueres voulu. Je sçay bien qu'il ne tint 
point à nos compagnies n'y à monsieur de Tais : 
monsieur le président Birague, sil veut dire la 
vérité sçait bien à quiil tint : car ilestoit alors au 
camp près monsieur de Botiéres , et vit bien ce 
qu'on faisoit et ce qu'ondisoit; et sçait bien que je 
les suyvis avec deux cens arquebusiers, tousjours 
tirant sur leur retraicte plus d'un milet demy,cre- 
vant de despit de veoir combien laschement on 
marchoit : qui monstroit bien qu'on n'en vou- 
loit pas manger. 

C'est une mauvaise chose quand le chefcraint 
de perdre : qui va avec craincte ne fera rien 
qui vaille. S'il n'y eust eu de plus grands que 
moy en ceste trouppe, sans tant marchander , 
j'eusse fait comme d’un combat des Espagnols 
que j'avois deffaits il n’y avoit que quinze jours. 
Il y eut beaucoup d'excuses de tout costés, pour- 
quoy nous ne les avions combattus , et non seu- 
lement là, mais partout le Piedmont, où on par- 
loit de nous (Dieu le sçait) fort honorablement. 
Après qu'on eust entendu la couionnade , autre- 
ment ne se peut elle appeler, monsieur de Bo- 
lieres n'estoit gueres content en soy-mesme. 
Mais je lairray ce propos pour en prendre un 


tant qu'autre sçauroit faire; et j'en ay veu plu- | autre; aussi n'avoit-il pas grand creance , et es- 


sieurs de mon temps, et autres que j'ay nourris, 


| toit mal obey et peu respecté. Sil y avoit de la 
lesquels s’endurcissoient à la peine et au labeur. ` 


faute de son costé, je m'en remets à ce qui en 

est ; il y en a assez en vie qui en peuvent parler 
mieux que moy : si estoit-il sage ‘et bon cheva- 
vallier;; mais Dieu n'a fait personne parfait de 
tous points. 

Trois ou quatre jours après, arriva le sieur 
Ludovic de Birague, qui proposa à monsieur 
de Botieres une entreprinse, qui estoit que, s’il 
vouloit laisser monsieur de Tais devers les quar- 
tiers de Boulongne, où il estoit gouverneur, 
avecques sept ou huit compagnies , qu'il lui bas- 
toit de prendre Cassantin, Sainct Germain, 
Sainct lago; et, pource que monsieur de Botie- 
res estoit sur l'entreprinse de rompre le pont 
de Carignan, celle-cy estoit fort mal-aisée à re- 
soudre avant Ja rupture du pont. Orestoit ar- 
rivé monsieur de Termes avec sa compagnie et 
les deux compagnies du baron de Nicolas; et 
arresterent entr’eux que monsieur de Tais s'en 
pouvoit aller avec le seigneur Londiné avecques 
sept enseignes, et qu'il en demeureroit encores 
cing ou six, les trois compagnies de monsieur 
de Dros , qu'il avoit refaites et sept ou huit au- 
tres italiennes. Je n’ay pas bonne souvenance 
si monsieur de Strossy estoit encores arrivé : 
c'estoyent les siennes; baste que nous faisions , 
Francois ou Italiens, dix-huit enseignes, sans 
les Suisses. Et fut arresté au conseil qu'avant 
que mettre la main à la rupture du pont, l'on 
verroit comme succederoit l'entreprinse dudit 
seigneur Ludovic : car si elle succedoit mal, et 
qu'ils fussent deffaits, le Piedmont demeu- 
roit en peril. Mais quelques jours après, nou- 
velles vindrent à monsieur de Botieres qu'ils 
avoyent prins Sainct Germain, Sainct lago, et 
trois ou quatre autre villettes fermées. Je ne 
veux oublier que monsieur de Tais m'en vouloit 
mener; de sorte qu'il y eut de la contestation : 
mais monsieur de Botieres protesta de ne rom- 
pre le pont, que je n'y fusse : monsieur de Ter- 
mes , monsieur d’Aussun, le président Birague, 
le sieur Francisco Bernardin, tenoyent le mes- 
me party de monsieur de Botieres; et fus con- 
trainct de demeurer, 4 mon grand regret, ayant 
grand envye d'aller avecques ledit seigneur de 
Tais, pour ce qu'il m'aimoit, et avoit grand 
fiance en moy, autant que de capitaine qui fust 
en la trouppe, et qu'il cherchoit tousjours les 
lieux où les coups se donnoyent. Les dites nou- 
velles venues, se fit la deliberation de la rup- 
ture du pont de ceste maniere. 

Il fut ordonné que j'irois avecques cinq ou 
six compagnies gasconnes combattre les cent 
Allemans et les cent Espagnols, lesquels toute 
la nuict estoyent en garde au bout du pont de- 
puis que nostre camp estoit à Pingues, à quoy 
je respondis que je ne voulois tant de gens : 
car il falloit que je passasse par des lieux es- 
troits; et, menant si grande trouppe, fe- 
roit une si longue file, que la sixiesme partic 
n'arriveroit pas au combat : bref, que je ne 
voulois que cent arquebusiers et cent corselets , 
pour estre egaux aux ennemis, esperant qu'a- 
vant que le jeu se passast, je ferois cognoistre 
que nostre nation valoit autant que celle des 
Allemans et Espagnols; et que Boque-de-Mar, 
La Palu, et quelque autre capitaine qu'il y avoit 
(dont ne me souvient du nom), meneroient le 
demeurant de toute la trouppe à trois cens pas 
de moy, pour me secourir si les ennemis sor- 
toient de Carignan pour secourir les leurs : l'on 
remit cela à ma discretion. Il y avoit une mai- 
son à main gauche du pont, et vis à vis, où il 
fut ordonné que les Italiens, qui pouvoient es- 
tre de douze ou quatorze enseignes! iroyent à 
ceste maison , pour me favoriser siles ennemis 
sortoyent ou bien que monsieur de Dros, avec 
lesdictes compagnies, s’il estoit arrivé (dont je 
n’en ay bonne memoire ; toutesfois je pense que 
non, et que c'estoient les Italiens), et monsieur 
de Botieres, demeureroyent à demy mil de nous 
avec toute la cavalerie et les Suisses qui estoient 
à Carmagnolle; et le capitaine Labardac, avec 
sa compagnie , viendroit par delà la riviere avec 
deux canons, pour tirer une vollée ou deux à 
une maisonnette qui estoit au bout du pont de 
nostre costé, ou les ennemis faisoient leur 
garde; et que monsieur de Salcede, qui s’estoit 
n’agueres venu rendre à nous, entreprendroit 
de rompre le pont avec soixante ou quatre 
vingt paysans portant chacun une hache, ausquels 
on baillerait sept ou huict bateaux pour se mettre 
dessous ledict pont , et coupper les pilliers, non 
du tout , mais seulement en laisser de la gros- 
seur de la jambe d'un homme : et comme cela se- 
roit faict, on coupperoit les longues pièces de 
bois qui tiennent le pont par dessus ; et, cela se 
separant, les pilliers fondroient d'eux mesmes , 
et se romproient. Luy fut baillé aussi certains 
artifices à feu : on luy faisoit entendre qu'ils 
brusleroient les pilliers si on les y attachoit. Et, 

comme chacun suyvoit son ordre, je m'en allay 
droict au pont avec mes deux cens hommes 
choisis de toutes nos compagnies , la teste bais- 
sée . ou je n'y sceus estre si tost, que le canon 
n'eust tiré une vollée à la maisonnette , et donna 
dedans, y tuant un Allemand, que j'y trouvai à mon 
arrivée, lequel n’estoit encores du tout mort; et , 
quoy que ce fust la nuict, il faisoit une lune siclaire, 
que l'on voyoit aisément depuis l'un bout jus- 
ques à l'autre, sauf que d'heure à autre il tom- 
boit une nuée de brouillard de verglas, durant 
aucune fois demy heure, autres-fois moins : 
quand cela tomboit, on ne se voyoit pas à un 
pas l'un de l’autre. 

Or, ou du coup de canon, ou du bruit que je 
faisois à la maison , n’estant à cent pas du pont, 
les ennemis prindrent la fuitte , et se retirerent 
vers Carignan; je leur fis tirer quelques arque 
busades, mais je ne passay plus outre le bout 
du pont. Et en mesme instant arriva monsieur 
de Salcede au dessous avec ses paysans et ses 
batteaux , lequel , de plaine arrivée, attacha ses 
feux artificiels aux pilliers; mais cela ne fut 
qu’autant de temps perdu, et fallut qu'il fit 
mettre ses gens à la hache. Ayant attaché les 
batteaux ausdits pilliers, commencerent au 
bout où estoient les Suisses, venant tousjours 
droit à moy , qui tenois le bout du pont du costé 
des ennemis. 

Ceste farie de paysans dura trois ou quatre 
heures à coupper, de sorte qu’encores que les 
piliers fassent de quatre en quatre, et bien 
gros, avant que nous eussions aucun empesche- 
ment, ils furent couppez jusques à l'endroit où 
j'estois. Monsieur de Salcede en faisoit tous- 
jours reposer une troupe au bord de la rivière 
contre le tertre où ils avoyent fait faire un peu 
de feu, et d’heure en autre les changeoit. Pen- 
dant ces entrefaictes, les ennemis envoyerent 
recognoistre par trente ou quarante arquebu- 
siers, sur l'heure que le verglas tomboit, les- 
quels je ne peux appercevoir ni ouyr, qu’ils ne 
fussent à moins de quatre picques de moi, et 
tirérent à travers de nous. Ce fait, s'en retour- 
nerent tout incontinent ; et si ne nous virent ils 
pas, à l'occasion du verglas et brouillart. Or 
messieurs de Termes et Moneins vindrent à nous 
avee trois ou quatre chevaux, pour sçavoir que 
c'estoit de ces arquebusades; puis envoyerent 
devers monsieur de Rotieres luy dire que ce 


COMMENTAIRES DE MONTLUC. 


— — — — —— —— — — —— — — —— —— — — 


[15431 
n'estoit rien, et que nous n’avions point laissé 
pour cela l’execution ; et demeurerent tous deux 
seuls avec moy. Et ne tarda pas une heure après 
que le verglas recommenca à retomber; et re- 
vindrent les ennemis à nous, c’est à scavoir , 
six cens Espagnols choysis , et six cens Aliemans 
picquiers, faisant son ordre le seigneur Pierre 
Colonne en ceste manière (car je sceus tout de- 
puis), que deux cens arquebusiers viendroient 
la teste baissée droit à nous, choysis encores 
parmy les six cens; les autres quatre cens à leur 
queue, à cent pas d'eux; et à deux cens pas par 
derriere, les six cens Allemans. Or avois-je mis 
les capitaines qui menoyent après moy , les en- 
seignes au derrier de moy deux cens pas, contre 
une levée de fossé; et aucunes-fois le capitaine 
Favas, mon lieutenant, venoit devers muy , ét 
Hoque- de-Mar , voir ce que nous faisions, puis 
s'en retournoient à leur lieu. Du costé da pont 
devers les Suisses, nous en avions rompu par 
advanture vingt pas, ayant commencé de coup- 
per par le dessus, et trouvasmes que, comme 
le pont se sépara, il en tomba là quinze ou 
vingt pas; qui nous donna grande espérance. 
Cependant monsieur de Salcede faisoit tousjours 
encores coupper les pilliers, non du tout , mais 
un peu d'avantage qu'au commencement; qui 
estoit cause qu'il avoit ses paysans despartis en 
trois trouppes, les uns dans les batteaux , d'au- 
tres dessus le pont à coupper les traverses, et 
dix ou douze qu'il y en avoit auprès du fen. 
Comme Dieu veut aider les hommes, il fous 
monstra ceste nuict un vray miracle : en premier 
lieu , les deux cens arquebusiers vindrent à moy, 
me trouvant en telle sorte, qu'à peine y east 
soldat qui eust le feu sur la serpentine; car ils 
alloient par fois de dix à douze au feu des 
paysans pour eschauffer un peu les mains , ayant 
deux sentinelles à cent pas de moy sur le ehe- 
min de la ville, me fiant que les Italiens y en 
missent de leur costé, car ils en estoient encores 
un peu plus près que moy ; mais c'estoit à costé. 
Je ne sçay comme ils firent, car je n'avois rien , 
sinon mes deux sentinelles, qui coururent à 
moy; et comme nous estions à l'entrée de l'ar- 
mée, arriverent les Espagnols, crians Espa- 
gne! Espagne! et tirerent sur nous tous les 
deux cens arquebusiers en un coup. Messieurs 
de Termes et de Moneins, qui estoient tous deux 
seuls et à cheval. s'en coururent auprès de mon- 

sieur de Botieres, qui avoit desjà veu le com- 
mencement da desordre. Et nottez que presque 
tous les deux cens hommes que j'avois au bout 


du pont se mirent en fuitte droict aux enseignes | 


et tout à un coup les enseignes se mirent aussi 
en fuitte , et les Italiens qu’estoient à main gau- 
che en firent de mesmes; lesquels ne s'arreste- 
rent qu'ils ne fussent à la teste de la cavallerie, 
où cstoit monsieur de Botieres. Nostre mot es- 
toit Sainct Pierre ; mais ne me servit de rien. 
Alors je commençay à crier : « Montluc! Mont- 
«luc! meschans malheureux, m'abandonnerez 
«vous ainsi?» Et de fortune j'avois avec moy 
trente ou quarante jeunes gentils-hommes 
n'ayans encores poil de barbe : c'estoit la plus 
belle et brave jeunesse qui fust jamais veue en 
une petite compagnie : ils pensoient que je m’en- 
fuisse comme les autres. Lesquels, oyans mon 
cry, tournerent incontinent à moy; et, sans 
attendre autre chose, je charge droit où ils me 
tiroient , les arquebusades nous passant au long 
des oreilles, mais de nous voir les uns les autres 
westoit possible, à cause du grand verglas qui 
tomboit avec une espaisse’ fumée parmy. Et en 
courant droit à eux, mes gens tirerent tout à 
wa coup, criant aussi bien France comme ils 
faisoient Espagne. Et oserois affermer à la 
verité que nous leur tirasmes les arquebusades 
à moins de trois picques; dequoy leurs deux 
cens arquebusiers furent renversés sur les qua- 
tre cens, et le tout renversé sur les six cens 
Aliemans : tellement que tout se mit en route 
et en fuitte droit à la ville; car ils ne nous pou- 
yoyent recognoistre. Je les suyvis environ deux 
cens pas; et nous troubla le grand bruit que 
nostre camp faisoit (je n’en ouys jamais un pa- 
reil); vous eussiez dit que tous estoient apostés , 
s'entr'appellans les uns aux autres. Ces grands 
criards ne sont pas pourtant les plas vaillans : il 
y en a qui font les empressés, mais cependant, 
pour un pas qu'ils advancent , en reculent deux. 
Ce grand bruit fut cause que je n’eus jamais co- 
fnoissance du desordre des ennemis, ny eux 
aussi [du nostre, à cause des grands cris qu'ils 
faisoient à l'entrée, qui n’estoit qu'une faulse 
porte auprès du chasteau , où deux ou trois 
hommes seulement pouvoient passer de front. 
Et ainsi m'en retournay au bout du pont, où je 
trouvay monsieur de Salcede tout seul , avec dix 
ou douze paysans de ceux qu'il refraischissoit ; 

car les autres qui estoient dans les batteaux; 
coupperent leurs cordes, et s'enfuyrent le long 
de la rivière, droit à Montcallier : ceux qui còup- 
poient les traverses devers les Suisses laissèrent 
leurs coignées et haches sur le pont, se jettant 
dans l’eaue, où ils n’avoient l’eaue que jusques 
à la ceinture, pource qu'on n’estoit pas encores 
à la profondeur de la riviere. Les Suisses, qui 
ouyrent ce grand bruit, se mirent à courir vers 
Carmagnolle , ayant opinion que nous et tout 
nostre camp estions en route, et, prenans les 
deux canons, s'en allerent tant qu'il peurent 
gaigner Carmagnolle. J'envoyay un de mes 
soldats devers la fuitte pour savoir nouvelles da 
capitaine Favas mon lieutenant; lequel il trouva 
ayant rassemblé trente on quarante soldats, qui 
revenoit vers le pont voir ce que j'estois devenu, 
pensant que je fusse mort : et incontinent de- 
pescha devers Boque-de-Mar, La Palu et autres 
capitaines qui avoient fait alte ; ralliant une par- 
tie de leurs gens, les faisant marcher droit au 
pont à grand haste, disant que j'avois repoussé 
les ennemis; lesquels incontinent se mirent au 
grand pas pour me venir trouver. Le capitaine 
Favas arriva le premier, tout deschiré et rompu, 
parce que les soldats à foulle luy avoient passé 
dessus le ventre, comme il les pensoit rallier ; 
lequel nous trouva , monsieur de Salcede et moy, 
au bout du pont. estant sur le propos de ce que 
devions faire; et comme il arriva, nous conta ses 
fortunes et de ses compagnons ; et le voyant 
ainsi accoustré, tout nostre cas ne fut que risée. La 
huée denotrecamp dura plus d’une grand heure. 

Les autres capitaines estant arrivés, nous con- 
clusmes d'achever de rompre le pont, ou d'y 
mourir: et promptement je prins cinquante ou 
soixante soldats, monsieur de Salcede, ses dix 
ou douze paysans qui luy estoient demeurés; 
jordonnay au capitaine Favas , Boque-de-Mar et 
La Palu, qu'ils demeurassent au bout du pont, 
et missent les sentinelles jusques auprès de la 
ville. Je pensois que les Italiens fassent encores 
à la maison, et ordonnay au capitaine Favas qu'il 
yroit luy-mesme la recognoistre , voir s'ils y e$- 
toient; et à son retour trouva que j'avois fait 
prendre les haches que les paysans avoient lais- 
sées sur le pont , à quinze ou vingt soldats, et, 
avec les dix ou douze paysans , nous couppions 
les traverses dudict pont. Et estant arrivé, le 
capitaine Favas nous dit n’y avoir trouvé per- 

sonne : cé qui nous cuida un peu mettre a devi- 
ner que nous devions faire; mais pour cela n'ar- 
restasmesd'executer nostre premiere resolution. 
Et après que les cris furent passés, arriverent 
messieurs de Termes et de Moneins, lesquels 
me commanderent , de la part de monsieur 
de Botieres, que j'eusse à me retirer. Ledit sieur 
de Moneins mit pied à terre, car monsieur de 
Termes ne pouvoit, à cause de ses gouttes, et 
nous vint trouver, et vit que depuis le desordre 
nous avions fait tomber plus de trente pas du 
pont et deux coupes que desjà nous avions fait, 
etcommencions à la troisiesme, qu'estoit à quinze 
ou vingt pas chacune ; lequel s'en retourna vers 
monsieur de Botieres pour luy dire comme le 
tout estoit passé , ayant monsieur de Salcede 
perdu presque tous ses paysans, mais que nos 
soldats avoyent pris les haches avec lesquelles 
ils faisoient merveilles de coupper ; et que tous 
les capitaines et soldats, monsieur de Salcede et 
moy, nous estions resolus de mourir plustost 
que de bouger de là qu'il ne fust couppé. Alors 
monsieur de Botieres envoya protester contre 
moy de la perte qui pourroit advenir contre son 
commandement : ce que ledit sieur de Moneins 
fit, et nous dit d'avantage que ledit sieur de Bo- 
ticres avoit commencé prendre son chemin pour 
s'en retourner , combien qu'il fist alte à un mil 
de nous : ce que je croy qu'il faisoit, afin que 
je me retirasse ; car il n'avoit pas faute de cœur, 
mais il craignoit tousjours de perdre. Celuy qui 
est decest humeur se pourra conserver , mais 
non pas faire grand conqueste. Monsieur de Ter- 
mes s’esloit arresté au bout du pont, comme il 
entendit que monsieur de Botieres s'acheminoit ; 
lequel sieur ne retourna pas en arriere, pour 
apporter ma response, avec monsieur de Mo- 
neins, mais manda incontinent à sa compagnie 
qu'ils ne bougeassent d'où il les avoit laissés : 
et ainsi couppasmes tout le demeurant de la nuit, 


jusques à ce qu'il fust près d'une heure de jour, | 


que nous acheminasmes jusques à la petite mai- 
sonnette qu'estoit sur le tertre. Monsieur de 
Moneinsretourna encores à nous à point nommé, 
lorsque le dernier coup de hache se donnoit, 
et monsieur de Termes courut à sa compagnie, 
pour l'advancer un peu devers nous, afin de fa- 
voriser notre retraicte: monsieur de Moneins 
courut aussi vers monsieur de Botieres , lequel 
il trouva attendant son retour : de sorte que 


11543] 


nous nous retirasmes sans empeschement aucun, 
ayant osté aux ennemis une grande commo- 
dité. 

Oray-je voulu mettre cecy par escrit, non pour 
me louer d'une grande hardiesse , mais seule- 
ment pour monstrer à tout le monde comme 
Dieu a conduit ma fortune. Je n’estois pas si fol 
ny si vaillant , que , si j'eusse peu voir les enne- 
mis, je ne me fusse retiré, et peut estre eusse 
fuy comme les autres : ce seroit temerité et non 
hardiesse. Il n'est pas mal seant d'avoir peur 
quand il y a grande occasion; car avec trente 
ou quarante hommes je n’eusse pas esté si mal 
advisé d'attendre le combat. 

En cecy les capitaines pourront estre instruits 
de ne prendre jamais fuitte, ou, pour parler 
plus honnestement , une hastive retraite , sans 
avoir recogneu qui les doit chasser; et encore 
le voyant , chercher les remedes pour resister , 
jusques à ce qu'ils n'y voyent plus ordre : car , 
après que tout ce que Dieu a mis aux hommes y 
est employé, alors la fuite n’est pas honteuse ny 
vilaine. Mes capitaines, mes compagnons, croyez 
que , si vous n'y employez le tout, chacun dira, 
et ceux mesmes qui auront fuy avec vous : S'il 
eust faict cecy , s’il eust faict cela, le malheur 
ne fust point advenu, la chose eust mieux suc- 
cedé : et tel en brave et parle plus haut, qui fuit 
peut-estre le premier. Et voylà l'honneur d'un 
homme de bien ( pour bien vaillant qu'il soit ) 
en dispute de tout le monde. Quand il ne s'y 
peut rien plus, il ne faut estre opiniastre, ains 
ceder à la fortune, laquelle ne rit pas tousjours. 
On n'est pas moins digne de blasme lors qu'on 
se pert se pouvant retirer de la meslée, et qu'on 
se voit perdu , que si du premier coup on pre- 
noit la faitte : l'un est toutesfois plus vilain que 
l'autre; l’un vous fait estimer mal-advisé et de 
peu d'entendement, et l'autre, poltronet couard : 
il faut eviter et l’une et l’autre extremité. Il faut 
venir à ces folles et desesperées resolutions, 
lors que vous vous voyez tombés ès mains d'un 
impitoyable ennemy , et sans mercy : c'est là où 
il faut crever et vendre bien cher vostre peau. 
Un desesperé en vaut dix. Mais fuyr, comme on 
fit, sans voir qui vous chasse, cela est honteux 
et indigne d'un bon cœur. Il est vray qu'on ac- 
cuse le Francois d'une chose, c'est qu'il fuit et 
combat par compagnie : aussi font bien les au- 
tres. De toutes tailles bons ouvriers. Or , après 

que la place fut rendue, je vous diray comme 
nous sceusmes le desordre des ennemis. Ce fut 
par les gens mesmes de Carignan , et par la bou- 
che propre du seigneur Pierre Colonne, qui me 
le conta à Susanne, en la presence du capitaine 
Renouard , qui Pamenoit au roy par le comman- 
dement de monsieur d’Anguyen , comme sa ca- 
pitulation portoit après la bataille de Serizolles, 
que je vous conteray en son lieu. 

Ceste rupture du pont ne fut faitesans grande 
consideration ; car bien tost après les ennemis 
commencerent à patir , ne pouvant avoir aucun 
rafraischissement de Quiers, comme ils avoyent 
paravant de nuict à autre. Et ayant entendu 
messieurs de Tais et le seigneur Ludovic de Bi- 
rague le succès de l'entreprinse du pont, man- 
derent à monsieur ‘de Botieres que, s’il vouloit 
venir ès cartiers où ils etoient , qu'ils pensoient 
qu'on emporteroit Y vrée. Surquoy monsieur de 
Botieres et son conseil furent d’oppinion qu'il y 
devoit aller, et laisser garnisons à Pingues, 
Vinus, Vigon, et autres lieux plus proches de 
Carignan ; et me semble que monsieur d’Aussun 
y demeura chef avec douze ou quatorze enseignes 
italiennes, et trois ou quatre des nostres, sa 
compagnie , et quelques autres de gens à cheval 
desquels ne me souvient. Les ennemis n'avoient 
nul homme à cheval dans Carignan ; qui estoit 
cause qu'ils estoient tenus à l’estroict d'un costé 
et d'autre. Et partit monsieur de Botieres avec- 
ques messieurs de Termes, de Sainct Julien, 
president Birague, et sieur Mauré; et alasmes 
nous reunir ensemble à Sainct lago et Sainct Ger- 
main; puis nous acheminasmes devant Yvrée, 
où ne fismes rien, pour-ce qu'il ne fut possible 

de rompre la chaussée de l'eaue. Que si elle se 
fust peu rompre, nous estions dedans, d'autant 
que par ce costé-là il n'y a forteresse autre que 
la riviere : et fusmes contraincts d'aller assieger 
Sainct Martin, lequel nous prismes par compo- 
sition, ayant enduré deux ou trois cens coups 
de canon, et autres places ès environs de là, 
ainsi que nous en retournions vers Chevas. 
Pendant le siege d'Yvrée, monsieur de Botieres 
eut advis que monsieur d'Anguyen venoit pour 
commander en son lieu : le roy estoit mal con- 
tent de luy de ce qu'il avoit avec tant de loysir 
laissé fortifier Carignan, avec d'autres occasions 
particulieres. Il faut cheminer bien droit pour 
contenter tout le monde. Ledit sieur de Botieres 
en fut fort faché: et disoit-on que par despit il 
avoit quitté Yvrée, laquelle à la longue il eut 
prins; mais je ne le crois pas. Tant y a que 
monsieur d’Anguyen arriva, amenant pour ren- 
fort sept compagnies de Suisses, qu'un colonel 
nommé Le Baron commandoit. Et croy que ce 
fut à ceste heure-là que monsieur de Dros vint 
avec sept ou huit enseignes de Provenceaux ou 
Italiens. Monsieur de Botieres se retira en sa 
maison en Dauphiné. Il y a bien des affaires en 
ce monde, et ceux qui ont de grandes charges 
ne sont pas sans peine; car s'ils hasardent trop, 
et qu'ils perdent, les voylà mal estimés , et jugés 
pour fols et mal advisés ; s'ils sont longs etlents, 
on se mocque, voire le tient-on à couardise. 
Les sages tiendront un entre-deux. Mais cepen- 
dant nos maistres ne se payent point de ces dis- 
cours; ils veulent qu'on fasse bien leurs affaires. 
Tel caquete des autres, que, s’il y estoit, se 
trouveroit bien empesché. 





LIVRE DEUXIÈME. 





A la venue de ce brave et genereux prince, 
lequel promettoit beaucoup de luy, pour estre 
doué d’infinies bonnes parties, estant doux, hu- 
main, vaillant, sage et liberal, tous les François 
et nos partisans s'esjouyrent beaucoup, et moy 
particulierement, parce qu'il m’aimoit et estimoit 
plus que je ne meritois. Après qu'il eut recogneu 


ses forces, ses munitions et les places que nous 
tenions, et qu'il eut pourveu au tout au moins 
mal qu'il eust peu, vers le commencement de 
mars , il me despescha devers le roy pour l'ad- 
vertir du tout, et comme le marquis de Guast 
dressoit une grande armée, et qu'ils luy venoient 
nouveaux Allemans de renfort , et le prince de 

Salerne venoit aussi du costé de Naples, qui 
menoit six ou sept mil Italiens. C’estoit au temps 
que l'empereur et le roy d'Angleterre s'estoient 
accordés, et avoient faict ligue pour entrer dans 
le royaume de France, lequel ils avoyent 
partagé. Je demeuray à la cour près de trois sep- 
maines, m'estant acquitté de ma charge, qui 
estoit en somme de demander quelque secours , 
et congé de donner une bataille. Et sur la fin 
dudict mois , arriverent des lettres au roy de 
la part de monsieur d’Anguyen , par lesquelles 
il Fadvertissoit comme il estoit arrivé à Milan 
sept mil Allemans , lesquels estoyent les meil- 
leurs que l'empereur eust devant Landreey , où 
il y avoit sept regimens : mais il ne peut com- 
battre lors le roy ; et il commanda à tous les sept 
colonels de choysir mil hommes ehacun de leurs 
trouppes, leur faisant laisser leurs lieutenans 
pour tenir regimens prests; el ainsi les envoya 
en Halie se joindre avec le marquis de Guast. Et 
supplioit monsieur d'Anguyen sa majesté de me 
renvoyer incontinent devers luy, avec priere de 
me faire quelque bien pour recompense de mes 
services, et pour m'accourager à faire mieux. 
Sadite majesté me donna un estat de gentil- 
homme servant (en ce temps-là ce n'estoit pas 
peu de chose, ny à si bon marché comme à 
ceste heure), et me servir à son disner, me 
commandant qu'après le disner je fusse prest 
pour m'en retourner en Piedmont : ce que je 
fis. Et sur le midy, monsieur l'admiral d'Anne- 
baut me manda aller trouver le roy, qui estoit 
desjà entré en son conseil, là:où assistuient mon- 
sieur de Sainct Pol, monsieur l’admiral , mọn- 
sieur le grand escuyer Galliot, monsieur de 
Boissy (qui depuis a esté grand escuyer), et deux 
ou trois autres desquels il ne me souvient , et 
monsieur le dauphin, qui estoit debout derriere 
la chaire du roy : et n'y avoit assis que le roy, 
monsieur de Sainct Pol près de luy, monsieur 
l'admiral de l’autre costé de la table , vis à vis 
dudict sieur de Sainct Pol. Et comme je feus 
dans la chambre , le roy me dict : « Montluc , 
« je veux que vous en retourniez en Piedmont , 
« porter ma deliberation et de mon conseil à 
« monsieur d'Anguyen, et veux que vous en- 
« tendiez icy la difficulté que nous faisons, pour 
« ne luy pouvoir bailler congé de donner bataille, 
s comme il demande ; » et sur ce, commanda à 
monsieur de Sainct Pol de parler. Alors ledit 


COMMENTAIRES DE MONTLUC. 


[1544] 


sieur de Saint Pol proposa l'entreprise de l'empe- 
rear et du roy d'Angleterre , lesquels dans cing 
ou six sepmaines avyoyent resolu entrer dans 
le royaume, l'un par un costé , jet Pautre par 
Fautre ; et que, si monsieur d'Anguyen per- 
doit la bataille, le royaume seroit en perit d'estre 
perdu, pource que toute Fesperance du roy, 
quant aux gens de pied , estoit aux compagnies 
qu’il y avoit en Piedmont , et qu'en France it 
n'avoit que gens nouveaux et legionnaires; es- 
tant beaucoup meilleur et plus asseuré de con- 
server le royaume que non le Piedmont , auquet 
falloit seulement se tenir sur la defensive, sans 
mettre rien au hasard d'une bataille , la perte 
de laquelle perdroit non-seulement le Piedmont, 
mais mettroit le pied à Fennemy en France de 
cecosté-la. Monsieur l'admiral en dict de mesme, 
et tous les autres aussi , discourant chacun 


comme il luy plaisoit. Je trepignois de parler , 


et , voulant interrompre lors que monsieur Ga- 
liot opinoit , monsieur de Sainct Pol me fit signe 
de la main, et me dict :« Fout beau, tout beau! » 
ce qui me feit taire , et vis que le roy se print 
à rire. Monsieur le dauphin n’opina point, et 
croy que c'estoit la coustume ; mais le roy Fy 
fit assister , afin qu'il apprint; car devant ces 
princes il y a tousjours de belles opinions, nort 
pas tousjours bonnes : on ne parle pas à deniy, 
et tousjours à l'humeur du maistre > je ne serois 
pas bon là, car je dis tousjours ce qu'il m'em 
semble, Alors le roy me dit ces mots : « Avez- 
« vous bien entendu, Montluc , les raisons qué 
« m’esmeuvent à ne donner congé à monsieur 
« d’Anguyen de combattre ni de rien hasarder ? » 
Je luy respondis que je Favois bien entendu , 
mais que, s’il plaisoit à sa majesté me permettre 
de luy en dire mon advis, je le ferois fort volon- 
tiers , non que pour ce sa majesté en fist autre 
chose, sinon ce qu'elle et son conseil en avoient 
déterminé, Sa majesté me dit qu’il le vouloit, et 
que je luy en disse librement ce que m'en sem- 


- bloit. Alors je commencay en ceste maniere ; il 


m'en souvient comme s'il n'y avoit que trois 
jours : Dieu m'a donné une grande memoire en 
ces choses, dont je le remercie ; car encore ce 
m'est grand contentement à present, qu'il ue me 
reste plus rien à me ressouvenir de mes fortunes 
pour les descrire au vray, sans rien adjouster > 
car, soit le bien , soit le mal, je le veux dire. 

_ oSire, je me tiens bien heureux, tant de ce 

squil vous plaist que je vous die mon ad- 
« vis sur ceste deliberation qui a esté tenue en 
e vostre conseil , que parce aussi que jay à par- 
«ler devant un roy soldat, et non devant ua roy 
«qui n'a jamais esté en guerre. Avant qu'estre 
« appellé à ceste grande charge que Dieu vous a 
«donnée, et depuis , vous avez autant cherché la 
e fortune de la guerre que roy qui jamais ait esté 
«en France, sans avoir espargné votre personne 
«non plus que le moindre gentil-homme ; donc- 
« ques ne doy-je craindre, puis que jay à parler 
«à un roy soldat.» Monsieur le dauphin, qui 
estoit derriere la chaire du roy, et vis à vis de 
moy, me faisoit signe de la teste : qui me fist 
penser qu'il vouloit que je parlasse hardiment : 
ce que me donnoit plus de hardiesse, de laquelle 
je way eu jamais faute, car la crainte ne me 
ferma jamais la bouche. «Sire, dis-je, nous 
«sommes de cinq à six mille Gascons comptés, 
«car vous sçavez que jamais les compagnies ne 
«sont du tout complettes , aussi tout ne se peut 
«jamais trouver à la bataille > mais j'estime 
a que nous serons cing mil cing cens ou six cens 
« Gascons comptés, et de cela je vous en respons 
«sur mon honneur ; tous , capitaines et soldats, 
« vous baillerons nos noms et les lieux d’où nous 
«sommes, et vous obligerons nos testes que tous 
seombattrons le jour de la bataille, s'il vous 
aplaist de Faccorder, et nous donner congé de 
«combattre. Cest chose que nous attendons et 
«desirons il y a long-temps, sans tant conseiller. 
«Croyez, sire, qu'au monde ik n’y a point de sol- 
«dats plus resolus que ceux-h : ils ne desirent 
a que maner les mains. Il y a d'ailleurs treize en- 
useignes de Suisses : je cognois les six de Sainct 
a Julien mieux que celles du baron, lesquelles 
« Fourly commande : j'ay veu faire ka monstre à 
«toutes. H y peut avoir autant d'hommes comp- 
«tés parmi eux que parmy nous. lls vous feront 
«pareïlle promesse que nous, qui sommes vos 
«subjects, et vous envoyeront les noms de 
s teus, pour les envoyer à leurs cantons, afin que, 
«sil y en a quelqu'un qui ne fasse son devoir, 
«qu'il soit degradé des armes. C'est chose à la- 
«quelle ils se veulent sousmettre, comme ifs 
«mont asseuré à mon départ ; et, puis que c'est 
«une mesme nation, je croy que ceux du baron 
«wen feront pas moins : vostre majesté les a peu 
acognoistre à Landrecy. Voilà done, sire, neuf 
«mil hommes, ow plus, desquels vous pouvez 

«faire estat, et asseurer qu'ils combattront jus- 
«ques au dernier soupir de leurs vies. Quant aux 
« Italiens et Provenceaux qui sont avec monsieur 
«des Cres, et aussi des Gruyens, qui nous sont 
«venus trouver devant Yvrée, je ne vous en as- 
«seureray pas, mais j'espere qu'ils feront tous 
«aussi bien que nous, mesmement quand ils nous 
« verront mener les mains. » Je levois lors le bras 
en haut , comme si c'estoit pour frapper, dent le 
roy se sousrioit. « Vous devez aussi avoir quatre 
«cens hommes d'armes en Piedmont , desquels 
«il s'y en trouvera bien trois cens, et autant 
«d’archiers, qui sont en mesme volonté que 
«nous. Vous y avez, sire, quatre capitaines de 
«chevaux legers, qui sont messieurs de Termes, 
«d’Aussan, Francisco Bernardin et Maure, cha- 
«cun desquels doit avoir deux cens chevaux le- 
«gers; et entre tous quatre ils vous serviront de 
aquatre à six cens chevaux : tous lesquels de- 
«sirent faire paroistre l'envie qu'ils ont de vous 
« faire service : je sçay ce qu'ils valent, et cognois 
«leur courage. » 

Le roy lors s’esmeut un peu de ce que toutes 
les compagnies de la gendarmerie ny celles des 
chevaux legers n'estoient complettes > mais je 
luy dis qu'il estoit impossible, et qu'il y en avoit 
qui avoient obtenu congé de leurs capitaines 
pour aller à leurs maisons se rafraischir, et d'aus 
tres estoient malades; mais que ; s'il plaisoit à sa 
majesté donner congé aux gentils-hommes qui le 
lay demanderoient , pour se trouver à la bataille, 
ils suppléeroient bien au deffaut qui pourroit 
estre esdites compagnies. « Puis doneques, sire, 
« dis-je lors continuant mon propos , que je suis 
«si heureux que de parler devant un roy soldat, 
«qui voulez-vous qui tue neuf ou dix mil hom- 
«mes, et mil ow douze cens chevaux, tous reso- 
«lus de mourir ou de vaincre? telles gens que 
«cela ne se deffont pas ainsi : ce ne sont pas des 
«apprentis. Nous avons souvent sans advantage 
“attaqué Fenuemy, et l'avons le plus souvent 
«battu. J'oseroiïs dire que si nous avions tous un 
« bras lié, il ne seroit encores en la puissance de 
«l'armée ennemie de nous tuer de tout un jour, 
« sans perte de la plus grand part de leurs gens 
«et des meilleurs hommes. Pensez done, quand 
«nous aurons les deux bras libres et le fer en la 
«main, sil sera aisé et facile de nous battre. 
«Certes, sire, j'ay appris des sages capitaines, 
«pour les avoir ouy discourir, qu'une armée com 

« posée de douze à quinze mil hommes, est bas- 
«tante d'en affronter une de trente mille : car ce 
«n'est pes le grand nombre qui vainc, c’est le 
«bon cœur : un jour de bataille, la moitié ne 
«combat pas ; nous n'en voulons pas d'avantage: 
«laissez faire à nous.» Monsieur le dauphin s’en 
rioit derriere la chaire du roy, continuant tous- 
jours à me faire signe de la teste : car à ma mine 
il sembloit que je fusse desjà au combat. «Non, 
«non, non, sire, ces gens ne sont pas pour estre 
« deffaits. Si messieurs qui en parlent les avoient 
«veus en besongne, ils changeroient d'advis, 
«et vous aussi; ce ne sont pas soldats pour 
«reposer dans une garnison : ils demandent l'en- 
«nemy, et veulent monstrer leur valeur : ils vous 
«demandent permission de combattre : si vous 
«les refusez, vous leur osterez le courage, et 
«serez cause que celuy de vostre ennemy s'en- 
a flera', peu à peu vostre armée se deffera. A ce 
aque j'ai entendu, sire, tout ce qui esmeut mes- 
«sieurs qui ont opiné devant vostre majesté, est 
«la crainte d'une perte; ils ne disent autre 
«chose, si ce n’est : Si nous perdons, si nous 
« perdons ; je nay ouy personne d'eux qui aye 
«jamais dit : Si nous gaignons , si nous gai- 
«gnons,quelgrand biennous adviendra? Pour 
«Dieu, sire, ne craignez de nous accorder nostre 
«requeste , et que je ne m'en retourne pas avec 
“ceste honte qu'on die que vous avez peur de 
«mettre le hasard d'une bataille entre nos mains, 
«qui vous offrons volontiers et de bon cœur nos- 
«tre vie.» Le roy, qui m'avoit fort bien escouté, 
et qui prenoit plaisir à voir mon impatience, 
tourna les yeux devers monsieur de Sainct Pol, 
lequel luy dit alors : 

«Monsieur, voudriez-vous bien changer d'o- 
«pinion pour le dire de ce fol, qui ne se soucie 
«que de combattre, et n’a nulle consideration 
«du malheur que ce vous seroit si perdions la 
«bataille : c'est chose trop importante pour la 
«remettre à la cervelle d'un jeune Gascon ». 
Alors je luy respondis ce mesme mot : « Mon- 
«sieur , asseurez-vous que je ne suis point un 
abravache, ny si escervelé que vous me pensez. 
«Je ne dis point cecy pour braverie : car, s'il 
«vous souvient de tous les advertissemens que 
ale roy a eu depuis que nous sommes retournés 
«de Perpignan enPiedmont, vous trouverez qu'à 
«pied ou à cheval, où nous avons trouvé les en- 
apemis ; nous les ayons tousjours battus, si ce 

«n'est lors que monsieur d’Aussun fut rompu, 
«lequel ne se perdit que pour avoir combattu à 
«la teste d’un camp; ce qu'un bon capitaine ne 
«doit jamais faire. Il n'y a pas encores trois 
«mois, vous l'avez entendu, car tout le monde 
«le sçait , les deux combats que nous fismes à 
« pied et à cheval, en la plaine vis à vis de Sainct 
«Fré, contre les Italiens premierement , et puis 
«contre les Espagnols, en dix jours ; ayant mon- 
«sieur d'Aussun, quinze jours avant qu'il fust 
«prins, combattu et deffait toute une compa- 
«gnie d’Allemans. Regardez donc, nous qui 
«sommes en coeur et eux en peur, nous qui som- 
«mes vainqueurs et eux vaincus, nous qui les 
«desestimons cependant qu'ils nous craignent , 
«quelle difference il y a d'eux à nous? Quand 
asera-ce donc que vous voulez que le roy baille 
«congé de combattre , sinon lorsque nous som- 
«mes en l'estat auquel nous nous trouvons à 
« present en Piedmont ? ce que ne sera pas quand 
«nous aurons esté battus qu'il le doive faire, 
«mais à present que nous sommes coustumiers 
«de les battre. Il ne nous faut faire autre chose, 
«sinon de bien adviser de ne les aller assaillir 
« dans un fort, comme nous fismes à la Bicoque: 
«mais monsieur d’Anguyen a trop de bons et de 
« vieux capitaines pour faire un tel erreur, et ne 
«sera question, sinon de chercher le moyen de 
«les trouver en campagne rase, où il n'y ait 
«haye ny fossé qui nous puisse garder de venir 
«aux mains ; et alors, sire, vous entendrez des 
« plus furieux combats qui jamais ayent esté. Et 
« vous supplie très humblement ne vous attendre 
«à autre chose, sinon d'avoir nouvelles de la 
«victoire; et si Dieu nous faict la grace de la 
« gaigner (comme je me tiens asseuré que nous 
«ferons, vous arresterez l'empereur et le roy 
«d'Angleterre sur le cul, qui sçauront quel parti 
«prendre. » Monsieur le dauphin continuoit 
plus fort en riant à me faire signe; qui me don- 
noit encore une grande hardiesse de parler : 
tous les autres parloient et disoient que le roy 
ne se devoit aucunement arrester à mes paroles. 
Monsieur l'admiral ne dit jamais mot, mais se 
sourioit , et croy qu'il s'estoit aperçu des signes 
que monsieur le dauphin me faisoit,estant pres- 
que vis à vis l'un de l'autre, Monsieur de Sainct 
Pol recharge encore, disant auroy : «Quoy, mon- 
«sieur, il semble que vous voulez changer d'opi- 
«nion, et vous attendre aux paroles de ce fol 

«enragé?» Auquel le roy respondit, disant : 
«Foy de gentil -homme , mon cousin, il m'a 
«dict desi grandes raisons, et ma représenté si 
«bien le bon cœur de mes gens , que je ne scay 
aque faire. » Lors ledict seigneur de Sainct Pol 
luy dit : « Je voy bien que vous estes desjà 
«tourné. » (Il ne pouvoit veoir les signes que 
monsieur le dauphin me faisoit, car il avoit le 
dos tourné à luy , comme faisoit monsieur l'ad- 
miral. ) Surquoy le roy, addressant sa parolle 
audict sieur admiral , luy dict qu'est-ce que luy 
en sembloit ? Monsieur l'admiral se print enco- 
res à sousrire, et luy respondit : «Sire , voulez- 
«vous dire la vérité ? vous avez belle envie de 
«leur donner congé de combattre. Je ne vous 
«asseureray pas, Sils combattent, du gaing 
«ny de la perte, car il n'y a que Dieu qui le 
«puisse sçavoir ; mais je vous obligeray bien 
«ma vie et mon honneur que tous ceux là qu'il 
«vous a nommés combattront, et en gens de 
«bien, car je scay ce qu'ils vallent, pour les 
«avoir commandés. Faictes une chose; nous cog- 
« noissons bien que vous estes à demy gaigné, 
«et que yous panchez plus du costé du combat 
«qu'au contraire ; faictes vostre requeste à Dieu, 
«et le priez que à ce coup vous vueille ayder et 
«conseiller ce que vous devez faire.» Alors le 
roy leva les yeux au ciel, et, joignant les 
mains, jettant le bonnet sur la table, dict : 
« Mon Dieu, je te supplie qu'il te plaise me don- 
«ner aujourd'huy le conseil de ce que je dois 
«faire pour la conservation de mon royaume, 
«et que le tout soit à ton honneur et à ta gloire. » 
Surquoy monsieur l'admiral luy demanda : «Sire, 
«quelle opinion vous prend-il à présent ? » Le 
roy, après avoir demeuré quelque peu, se tourna 
vers moy, disant, comme en s’escriant : « Qu'ils 
«combattent ! qu'ils combattent! — Or doncques 
«il n’en faut plus parler, dit monsieur l'admiral ; 
«si vous perdez, vous seul serez cause de la 
«perte, et si vous gaignez, pareillement : et 
«tout seul en aurez le contentement , en ayant 
«donné seul le congé. » Alors le roy et tous se 
leverent, et moy je tressaillois d'ayse. Sa Majesté 
se mit à parler avec monsieur l'admiral pour ma 
depesche , et pour donner ordre au payement, 
dont nous avions faute. Monsieur de Sainct Pol 
m'accosta , et me disoit en riant : « Fol enragé, 
«tu seras cause du plus grand bien qu'il pour- 
«roit venir au roy, ou du plus grand mal, » Ledict 

sieur de Sainct Pol ne m'avoit rien dit pour 
hayne qu'il me portast , car il m'aymoit autant 
que capitaine de France , et de longue main , 
m'ayant cogneu du temps que j'estois à monsieur 
le mareschal de Foix; et me dict encores qu'il 
falloit bien que je parlasse à tous les capitaines 
et soldats, et que la grand fiance et estime que 
le roy avoit en nous, l'avoit fait condescendre 
à nous donner congé de combattre , et non la 
raison , veu l’estat auquel il se trouvoit. Alors je 
luy respondis : « Monsieur, je vous supplie 
«trés-humblement, ne vous mettez en peyne ny 
«crainte que nous ne gaignons la bataille ; et 
«asseurez-vous que les premieres nouvelles que 
«vous en entendrez, seront que nous les avons 
«tous fricassés , et en mangerons si nous vou- 
«lons. » Alors le roy s'approcha et me mit la 
main sur le bras , disant : « Montluc, recom- 
«mande-moy à mon cousin d'Anguyen et à tous 
«les capitaines qui sont pardela , de quelque na- 
«tion qu'ils soient , et leur dis que la grand 
«fiance que j'ay en eux m'a fait condescendre à 
«leur donner congé de combattre, les priant 
«qu'à ce coup ils me servent bien, car je ne 
« pense jamais en avoir tant de besoin qu'à pré- 
«sent ; et que c'est à cette heure qu'il faut qu'ils 
«monstrent l'amitié qu'ils me portent ; et qu'en 
« brief je luy envoyeray l'argent qu'il demande. » 
Je luy respondis : « Sire, je feray vostre com- 
«mandement, et ce sera un coup d'esperon pour 
«les resjouyr, et donner encore plus de volonté 
«de combattre ; et supplie très - humblement 
« Yostre Majesté ne vous mettre en aucun doubte 
«de l'issue de nostre combat , car cela ne vous 
«serviroit que de travail à vostre esprit ; mais 
«resjouissez-vous sur l'attente de bien tost avoir 
«bonnes nouvelles de nous : mon esprit et mon 
«presage ne me trompa jamais.» Et sur ce, luy 
baisay les mains, et prins congé de Sa Majesté. 
Monsieur ‘admiral medict que jel'allasse attendre 
à sa garderobbe : je ne scay si c'estoit monsieur 
de Marchemont ou monsieur de Bayar} qui des- 
cendit avec moy. Et en sortant, je trouvay sur 
la porte messieurs de Dampierre, de Sainct 
André , d'Assier, et trois ou quatre autres, qui 
me demanderent si je portois le congé à monsieur 
d’Anguyen pour combattre. Je leur respondis 
en gascon : « Hares y harem as pics et 
«patacs. Entrez, entrez promptement, si en 

«se departe du roy: » ce qu'ils firent de sorte 
qu'il y eut de la dispute sur leur congé; toutes- 
fois à la fin sa majesté leur permit ; lesquels 
n'empirerent la feste, car après eux vindrent 
plus de cent gentils-hommes en poste pour se 
trouver à la bataille : entr'autres, les {sieurs 
de Jarnac , de Chastillon, depuis admiral ; le 
fils de monsieur l'admiral d’Annebaut, le vidame 
de Chartres, et plusieurs autres , desquels n'y 
mourut que monsieur d'Assier, que j'aimois plus 
que moy-mesmes , et Chamans , qui avoit esté 
blessé quand je combattis les Espagnols en la 
plaine de Perpignan : quelques autres en y eut 
de blecés , mais non qu'ils mourussent. Il n'y a 
prince au monde qui ait Ja noblesse plus volon- 
taire que le nostre : un petit sousris de son 
maistre eschauffe les plus refroidis, sans crainte 

et armes : on va mourir au lict que nous appel- 
lons le lict d'honneur. 

Estant arrivé au camp, je m'acquittay de ma 
charge envers monsieur d’Anguyen, et luy pre- 
sentay les lettres du roy: qui fut grandement 
resjouy, et me dit ces mesmes mots en m'em- 
brassant : «Je sçavois bien que tu ne nous ap- 
« porterois pas la paix. Or sus , mes amis, dict-il 
« à ceux qui estoient auprès de luy, à ce que vous 
voyez, il y faut faire.» Je luy racontay la dif- 
ficulté qu'il y avoit eu d’avoir le congé, et que 
le roy seul en iestoit cause : ce qui nous devoit 
plus accourager à bien faire au combat. Il fut 
aussi très-ayse quand je luy dis que les seigneurs 
sus - nommés venoient après moy, estant bien 
certain qu'encores plusieurs viendroient après 
eux, comme ils firent, me recommandant ledit 
seigneur, que je m'allasse acquitter envers tous 
les colonels, capitaines de gens-d'armes, che- 
vau - legers et gens de pied, de la charge 
que le roy m'avoit donné : ce que je feis, n'y 
ayant cogneu homme qui ne se resjouyt gran- 
dement, leur faisant bien au long entendre 
l'asseurance que j'avois donné au roy de la vic- 
toire. Je ne me contentay pas d'en parler aux 
chefs, mais en parlay aux particuliers, les as- 
seurant que nous serions tous recompensés du 
roy ; et faisois la chose plus grande qu'elle n'es- 
toit: il faut souvent mentir pour son maistre. 
Pendant mon sejour, monsieur d'Anguyen boucla 
Carignan , ne le pouvant emporter de Force sans 
beaucoup de perte, campant cependant à Vi- 

meus et Carmagnolle. Et bien lost après l'arrivée 
de ceste noblesse, le marquis de Guast partit 
avec son camp, le vendredy sainct, d’Ast, et 
vint loger à la montaigne près Carmagnolle , et 
le jour de Pasques partit pour venir à Serizolles. 
La compagnie du comte de Tande estoit ce 
jour-là de garde : le capitaine Taurines en estoit 
lieutenant, lequel manda à monsieur d'Anguyen 
que le camp marchoit, et que l'on oyoit les tam- 
bourins clairement. Monsieur d'Anguyen me 
commanda de monter à cheval, et que je courusse 
descouvrir le tout, pour en porter nouvelles 
certaines; ce que je fis. Le capitaine Taurines 
me bailla vingt salades. J'allay si avant, que je 
descouvris la cavallerie, qui passoit au long des 
bois de l'abbaye d’Estaffarde; et oyoi les tam- 
bourins , les uns marcher en avant , et les autres 
en arriere. Cela me mit en peine de descouvrir 
ce que ce pouvoit estre. Amon retour, je trouvay 
monsieur d'Anguyen, messieurs de Chastillon , 
qui a esté admiral, de Dampierre, de Sainct 
André, d'Escars, pere de ceux cy, d'Assier, et 
de Jarnac, dans la chambre dudit sieur d'An- 
guyen, parlant à luy , ayans faict porter leurs 
armes sur les licls dans ladicte chambre, et luy 
rapportay ce que j'en avois veu. Alors tous ces 
seigneurs luy dirent : « Allons, monsieur, allons 
«les combattre aujourd'huy qui est bon jour, car 
« Dieu nous aidera.» Lors me commanda ledict 
seigneur que j'allasse dire à messieurs de Tais 
et de Sainct Julien de mettre les regimens en 
campagne ; et envoya un autre à la gendarmerie 
et cavallerie en faire de mesme : ce qui fut faict 
tout incontinent, Et nous mismes hors Carma- 
gnolle, en une plaine tirant à Serizolles, et là 
tout le monde se mit en bataille, Monsieur de 
Mailly, commissaire de l'artillerie, fut aussi tost 
là avec l'artillerie que pas un de nous. Nous 
oyonsles tambourins des ennemis aussi clair pres- 
que comme les nostres. Je ne vis à ma vie camp 
si volontaire, ny soldats si desireux de combat- 
tre, que cestuy-là , sauf quelques uns des grands 
de l'armée , qui persecutoient tousjours mon- 
sieur d’Anguyen de ne hasarder point, et luy 
mettoient devant la perte que ce seroit au roy 
s'il perdoit la bataille , laquelle peut estre pour- 
roit causer la perte du royaume de France. Au- 
tres luy mettoient en teste qu'il devoit combat- 
tre : de sorte qu'ils mettoient en tel trouble ce 
pauvre prince , qui estoit encores bien jeune, 


(1544) 


qu'il ne scavoit de quel costé se tourner. Vous 
pouvez penser si je passionnois, et si j'eusse 
parlé haut , si c’eust esté bille pareille ; encore 
ne me peus-je tenir de parler. Les seigneurs qui 
estoient venus de France tenoient tous le party 
de combattre. Je pourrois bien nommer qui es- 
toyent et les uns et les autres, si je voulois ; 
mais je ne le veux faire, car je ne me suis pas 
mis à escrire pour dire mal de personne : mais 
monsieur l'admiral de Chastillon et monsieur de 
Jarnac, qui sont encores en vie, le scavent aussi 
bien que moy. Les uns et les autres avoyent rai- 
son, et n'estoient poussés d'aucune peur ; mais 
seulement crainte de perdre tout les retenoit en 
bride : et tel peut estre, comme j'ay veu sou- 
vent, opine contre sa volonté et contre la plu- 
ralité de voix, afin qu'après il puisse dire , si la 
chose succede mal, Je n'estois pas de ces 
advis : je l'avois bien dit , mais je n'en 
fus pas creu. Hé qu'il y a de tromperie au 
monde! et en nostre mestier plus qu'en autre 
qui soit. 

Ainsi que nous devions marcher pour aller 
combattre, ily en eut quatre ou cing qui tirerent 
à part monsieur d'Anguyen, descendans à pied, 
et l'entretindrent , se promenant plus de demy 
heure. Tout le monde grinsoit les dents de ce 
qu'on ne marchoit. En fin leur conclusion fut 
que tous les regimens de gens de pied se reti- 
reroient à leurs logis, comme aussi l'artillerie et 
la gendarmerie, et que monsieur d'Anguyenavec 
quatre ou cinq cens chevaux ,et partie des capi- 
taines qui estoient de son conseil, s’en yroient 
sur la plaine de Serizolles descouvrir le camp de 
l'ennemy, et que j'amenerois aprèsluy quatrecens 
arquebusiers et tout le demeurant au logis. Je 
vis lors un monde de personnes desesperées; et 
croy que si Dieu eust tant voulu pour monsieur 
d'Anguyen qu'il fust marché, il en eust emporté 
la bataille sans grand difficulté ; car les tambou- 
rins que j'avois ouy retourner en arriere, c'es- 
toient tous les Espagnols qui alloient retirer 
deux canons, qui s'estoient engagés sans pou- 
voir tirer avant ny arriere ; et n’eussions trouvé 
rien à combattre que les Allemans, Italiens, et la 
cavallerie, laquelle, ny le marquis mesmes, ne 
nous pouvoit eschapper. Et comme nous eusmes 
demeuré plus de trois heures vis à vis des enne- 
mis, qui estoient en une plaine entre Somme- 
rive et Serizolles, lesquels ne pensoient rien 

moins que de combattre (et dit le marquis à 
monsieur de Termes depuis estant prisonnier, 
comme il m'a raconté, que jamais il n'avoit eu 
tant de peur d'estre perdu, que ce jour là; car 
le meilleur de son esperance estoit en l'arquebu- 
serie espaignolle), monsieur d’Anguyen s'en re- 
tourna à Carmagnolle aussi content que prince 
fut jamais; et à la descente d'un bois retournant 
audit Carmagnolle, je lui dis en passant, presens 
messieurs de Dampierre et de Sainct André, ces 
mots : «Monsieur, monsieur, ce matin quand 
« vous vous estes levé, que pouviez vous deman- 
«der à Dieu autre chose que ce qu'il vous a 
«donné aujourd'huy, qui est de trouver en 
« plaine campagne sans haye ne fossé, vos enne- 
amis, ce que vous avez tant desiré ? Je vois bien 
«que vous voulez plustost croire ceux qui vous 
«conseillent de ne combattre que ceux qui vous 
«conseillent de combattre.» Alors il commença à 
renier , et dit qu'il n'en croyroit plus personne 
que soy mesme; à quoy je cognus bien que je 
l'avois mis en colere : je rechargeay en chemi- 
nant, disant : « Hé non, monsieur, non, de par 
« Dieu, n’en croyez personne que vous mesmes : 
«car nous sçavons bien que vous ne desirez autre 
«chose que le combat, et Dieu vous aydera ! » Et 
m'en allay ainsi droit à Carmagnolle, fort faché, 
me souvenant de ce que j'avois tant asseuré le 
roy en son conseil. Et dès que ledit sieur arriva 
à Carmagnolle, il appella tous ceux qui entroient 
en son conseil. Je trouvay à mon arrivée tous 
les capitaines de nostre regiment mutinés, jus- 
ques aux 'soldats , lesquels demandoient paye; 
mais on les amusa sur l'arrivée de monsieur de 
Langey, qui portoit quelque argent. Je fus prié 
par M. de Lamolle l'aisné, qui avoit deux en- 
seignes, lequel fut tué le lendemain, que je par- 
lasse à monsieur d’Anguyen pour tous, et ils 
m'advoueroyent. Nous voy-là tous dedans la 
salle : et par fortune messieurs de Dampierre et 
de Sainct André n’estoient encore entrés , qui 
nous trouverent tous mutinés, et nous dirent 
ces mots : « Ayez patience, je vous prie, jusques 
« à ce que monsieur sera hors du conseil. » Et 
je croy qu'ils luy avoyent parlé par le chemin , 
car je trouvay monsieur d'Anguyen au milieu 
d'eux. Et ainsi entrerent dans la chambre, et re 
tarda gueres qu'ils sortirent. Monsieur de Dam- 
pierre sortit le premier, qui nous trouva tous à 
la porte de la chambre, et, pour ce que monsieur 

d'Anguyen venoit après luy, en me regardant il 
mit le doigt en la bouche, en signe que je ne 
disse mot. Monsieur d’Anguyen passa tout en 
courroux droit à sa chambre, les autres colonels 
et capitaines chacun à son logis, et nous ne 
bougeasmes point. Incontinent après messieurs 
de Dampierre et Sainct André sortirent en la 
salle , et nous dirent ces mots : « Allez vous en 
«à vos logis, preparez-vous , car nous combat- 
«trons demain :» en sortant nous regardions 
ceux qui vouloient qu'on combatist ; lesquels se 
tiroient devers nous autres, qui nous donna 
aussi esperance de combattre; car le soir que 
j'accompagnay monsieur Dampierre à son logis, 
il me dit la proposition qu’avoit fait monsieur 
d’Anguyen au conseil, qui fut l'erreur qu'il 
cognoissoit avoir fait de ne combattre point, 
ayant perdu un advantage qu'il ne pourroit re- 
couvrer, et qu'il les prioit tous de le considerer 
et se resoudre de combattre. Alors il y en eust 
qui commencerent à discourir ce qu'ils luy 
avoient dit auparavant, de la perte que le roy 
feroit, avec plusieurs autres choses et raisons 
pour lempescher ; d’autres tenoient l'opinion 
qu'ils avoyent tousjours suyvie, qu'il falloit 
donner la bataille : mais monsieur d’Anguyen, 
qui se vit estre tombé en mesme dispute qu'au- 
paravant, se mit en colere , et dit qu'il estoit 
resolu de combattre à quelque prix que ce fust; 
et que, s'il y avoit homme qui voulust plus 
disputer le contraire , il ne l'estimeroit jamais 
tel qu'il l'avoit estimé. Alors un qui l’avoit tant 
empesché , respondit : «O monsieur, est-ce une 
«resolution que vous avez prinse de combattre? 
«— Ouy, dit monsieur d’Angu yen. — Or donc, 
«respondit l'autre , il n'est pas question de dis- 
«puter autre chose.» Et arresterent que chacun 
se retireroit en sa charge, et qu'une heure de- 
vant jour nous serions en la mesme plaine 
qu'estions le jour devant, pour marcher droit 
où les ennemis seroient rencontrés : ce qui fut 
fait, remonstrant cependant aux capitaines et 
soldats que le payement se feroit mal à propos 
à la teste de l'ennemy, et qu'il falloit attendre : 
ce fust une ruse pour amuser ceux qui deman- 
deroient de l'argent. 

Et, pource que le jour devant nous les avions 
laissés en la plaine qui est entre Serizolles et 
Sommerive, monsieur d’Anguyen ne sçavoit 
bonnement s'ils estoient à Sommeriye ou à Seri- 

zolles, combien que le capitaine de Sommerive 
luy avoit mandé que le camp vouloit loger là. 
Le seigneur Francisco Bernardin envoya trois 
de ses chevaux legers vers ledit Serizolles ; et 
allerent si près , qu'ils descouvrirent le camp qui 
estoit en armes, et les tambourins commencoient 
à sonner. Ce qui les avoit faict retourner à Se- 
rizolles, c'estoit pour attendre les Espaignols 
qui estoient allés au devant des deux canons, 
comme desjà j'ay escrit; monsieur de Termes 
en tourna r’envoyer trois ou quatre des siens 
aussi, et cependant nous marchions par dessous, 
tirant à Sommerive; et quand les chevaux legers 
furent revenus, et porterent les mesmes nou- 
velles, nous tournasmes à main gauche, et mon- 
tasmes sur la plaine où estoit toute l'armée. 
Nous fismes alte; et là, monsieur d'Anguyen et 
monsieur de Tais me baillerent 4 conduire toute 
l'arquebuserie. Je le remerciay trés-humblement 
de l'honneur qu'il me faisoit , et que j'esperois, 
avec l'ayde de Dieu, m'en acquitter si bien , 
qu'il auroit occasion d'en demeurer content; et 
autant en fis-je à monsieur de Tais, qui estoit 
mon colonel, lequel vint commander aux capi- 
taines et lieutenans que je voudrois prendre, 
qu'ils m'eussent à obeyr comme à luy mesmes. 
Or je prins quatre lieutenans , qui furent Le 
Brueil, que j'ay cy devant nommé , Le Gasquet, 
le capitaine Lienard , et le capitaine Favas , qui 
estoitle mien. Auxquels Favas et Lienard je bail- 
lay le costé de main droite, et moy, avec les au- 
tres deux, allay à la gauche, tirant à la maison- 
nette qui fut tant combattue ; et fut ordonné que 
les Suisses et nous combattrions ensemble à l'ad- 
vant-garde, que monsieur de Botieres com- 
mandoit , lequel, peu avant le bruit de la ba- 
taille, avoit esté r'appellé de sa maison. La 
bataille devoit estre conduitte par monsieur 
d’Anguyen, ayant sous sa cornette les jeunes 
seigneurs venus de la cour. En l'arriere-garde 
commandoit monsieur Dampierre, où estoient 
quatre mil Gruyens et trois mil Italiens, con- 
duits par les sieurs du Dros et des Cros, en- 
semble tous les guidons et archers des compa- 
gnies. Or il y avoit un costeau en pendant du 
costé de Serizolles et de Sommerive : c’estoit un 
taillis non guere espois. Les premiers des enne- 
mis que nous vismes entrer en la plaine venir 
devers nous, ce furent les sept mil Italiens que 
le prince de Salerne conduisoit, et à leur costé, 

trois cens lanciers , commandés par Rodolphe 
Baglion , qui estoyent au duc de Florence. L'es- 
carmouche commenca par ce costeau, et dans 
le pendant les ennemis avoient fait alte vis à vis 
de nous; et, comme ceste escarmouche fut atta- 
quée, je baillay une trouppe au capitaine Brueil, 
qui estoit celle du plus près de moy ; et au capi. 
taine Gasquet, la derniere, à deux cens pas les 
unes des autres; et de la mienne, je baillay qua- 
rante ou cinquante arquebusiers à un mien ser- 
gent, nommé Arnaut de Saint-Clair, homme 
vaillant et qui sçavoit bien prendre son party, et je 
les soustenois. Estant à la maison, je descouvris 
trois ou quatre trouppes d’arquebusiers espa- 
gnols qui venoyent la teste baissée pour gai- 
gner la maisonnette; et les capitaines Favas et 
Lienard combattoient les Italiens au valon à 
main droicte. L'escarmouche commença de tous 
les deux costés ; et par fois me ramenoyent jus- 
ques à leur trouppe, car il s'en estoit meslé un 
autre avec la premiere, et sembloit que nous 
jouissions aux barres. A la fin , je fus contrainct 
faire marcher le capitaine Brueil à moy, car je 
voyois toutes les trouppes assemblées , avec une 
trouppe de cavallerie à leur costé. Je n’avois pas 
un homme de cheval avec moy : toutesfois j'a- 
vois adverty monsieur d'Anguyen que leur ca- 
vallerie estoit avec leur arquebuserie qui venoit 
à moy : baste que personne ne vint de long 
temps, de facon que je fus contrainct quitter la 
maison , non sans grand combat , qui dura long 
temps. Je renvoyay le capitaine Brueil à son 
mesme lieu. L’escarmouche dura de trois à 
quatre heures, sans jamais cesser : jamais on ne 
vit mieux faire. Monsieur d’Anguyen m'envoya 
monsieur d'Aussun, me commandant que je re- 
gaignasse la maison, qui ne me faisoit advan- 
tage ni desadvantage. Je luy respondis : « Allez 
«dire à monsieur d’Anguyen qu'il m’envoye de 
«la cavallerie pour combattre cestecavallerie qui 
«est à costé de leurs arquebusiers (laquelle il 
«voyoit aussi bien que moy); car je ne suis pas 
«pour combattre cavallerie et infanterie en- 
«semble en campagne raze. » Alors il me dit: «Il 
«me suffit que je le vous aye dit. » Et tourne en 
arriere, et le va dire à monsieur d’Anguyen , 
lequel de rechef m'envoya monsieur de Mo- 
neins, pour me dire qu'en une sorte ou autre, 
il vouloit que je la regaignasse; avec lequel vint 
le seigneur Cabry, frère du seigneur Mauré, 

| menant soixante chevaux tous lanciers, et mon” 
t sieur de Moneins, qui en pouvoit avoir environ 


vingt-cinq , ne faisant encores que commencer à 
dresser sa compagnie. Je luy respondis tout de 
mesme qu'à monsieur d’Aussun, et que je ne 
voulois point estre cause de la perte de la ba- 
taille: mais que, s'ils vouloient aller combattre 
ceste cavallerie qui estoit au costé de leurs ar- 
quebusiers , que je regaignerais bien la maison. 
Alors ils me respondirent que j'avois raison , et 
qu'ils estoient tous prests; et incontinent je 
mande au capitaine Brueil qu’il vint à moy, et 
au Capitaine Gasquet qu'il se mit en sa place; et 
incontinent le capitaine Brueil se meit à main 
droicte, la cavallerie au milieu; et marchasmes 
le trot droit à eux , car nous n’estions pas à trois 
cens pas les uns des autres. Pour celà l'escar- 
mouche ne cessoit jamais ; et comme nous appro- 
chasmes de cent ou six vingt pas, nous commen- 
casmes à tirer; et leur cavallerie tourna le dos, 
et leur infanterie aussi; et vis tous leurs lan- 
ciers tout à un coup tourner le dos, se retirans 
dans leurs trouppes. Incontinent monsieur de 
Moneins et le seigneur Cabry s'en allerent à 
monsieur d’Anguyen, pour lui dire ce qu'ils 
avoient veu de leur cavallerie, et que, s'il ne 
m'amenoit de la cavallerie pour me faire espaule, 
je ne pouvois faillir d'estre rompu. Je renyoye 
les capitaines Brueil et Gasquet en leurs lieux. 
Il y avoit un petit marès auprès de Serizolles, 
et un grand chemin creux qui empeschoit qu'ils 
ne pouvoient passer pour venir à nous en ba- 
taille. Or le marquis de Guast avoit fait passer 
six pieces d'artillerie, lesquelles desjà estoient 
bien avant decd le marés; et, comme il vit ses 
gens repoussés , il eut crainte que tout le camp 
suyvist , et qu'il perdist son artillerie. Il fit pas- 
ser promptement les Allemans ce marès et che- 
min creux; et, comme il fut en la plaine, ils se 
remirent en bataille, car ils n'avoient sceu pas- 
ser qu'en désordre. Et cependant la cavallerie et 
arquebuserie espagnolle vindrent à moy comme 
auparavant, et, n'ayant point de cavallerie avec 
moy, je fus contraint leur quitter la place, et me 
retiray d’où j'estois party. Or je descouvris leurs 
Allemans et leur artillerie; ef, en mesmes temps 
que je me retirois, monsieur de Termes et le 
seigneur Francisco Bernardin se vindrent mettre 
à main droitte de nostre bataillon, et sur le bord 
du costeau, qui estoient fort à l'estroit, et vis 

à vis du bataillon des Italiens, car leurs lanciers 
estoient vis à vis denos picquiers; monsieur de 
Botieres avec sa compagnie et celle de monsieur 
le comte de Tande , à main gauche de nostre ba- 
taille : les Suisses estoient environ soixante ou 
quatre vingt pas au derriere de nous, et un peu 
à costé, hors nostre arquebuserie, que les capi- 
taines Favas et Lienard conduisoient. Aucunes- 
fois ils repoussoient les ennemis jusques à leur 
bataille, autres fois les ennemis les repous- 
soient aussi près la nostre. Je sçay bien qu’il 
me fallut courir desarmer nostre bataillon d’ar- 
quebusiers du costé de monsieur de Botieres, 
qui faisoient le flanc, et leur bailler pour 
faire la cargue : ce qu'ils firent, et d’une grande 
furie les repousserent jusques auprès de leur ba- 
taille; et fut bon besoin, car leur arquebuserie 
avoit presque gaigné le flanc de nostre cavalerie. 
Je cours là où ils estoient, et commencasmes 
une furieuse escarmouche , grande et forte : car 
toutes les trois trouppes miennes nous mes- 
lasmes, ce qui dura une grand’heure. Or les 
ennemis avoient mis leurs pieces d'artillerie au 
costé de la maisonnette , qui tiroit en butte de- 
dans nostre bataille : monsieur de Mailly $'a- 
vança avecques Ja nostre, et se mit auprès de 
nous , et commença tirer à eux vers la maison- 
nette; car il ne pouvoit là où nous tenions 
l'escarmouche , sans tuer des nostres. Et, regar- 
dant devant nostre bataille, je vis monsieur de 
Tais qui commencoit à marcher les picques bais- 
sées droit aux Italiens : je courus à luy , et luy 
dis : «Où voulez-vous aller, monsieur, où vou- 
«lez-vous aller ? Vous allez perdre la bataille : 
«car voicy les Allemans qui vous viennent com- 
«battre, et vous prendront par flanc.» Les 
capitaines estoient causes de cela, lesquels luy 
crioient : « Menez-nous au combat, monsieur : 
«il nous vaut mieux mourir main à main, que 
«d'estre tués à coups d'artillerie. » C'est ce qui 
estonne le plus et bien souvent fait plus de peur 
que de mal: mais si est-ce qu'il me creut. Et les 
priay tous mettre le genouil à terre et leurs 
picques bas ; car je voiois les Suisses derriere, 
couchés tout de leur long, qui ne paraissoient 
rien; et de Ja, je m'en cours à l'arquebuserte. Or 
commencoient desjà leurs arquebusiers se reti- 
rer derriere la maison, et, comme je voulois 
marcher droit à eux, je descouvris le front de 
la bataille des Allemans; et soudain je dis aux 

capitaines Brueil et Gasquet qu'ils se retirassent 
peu à peu vers l'artillerie, et falloit faire place 
aux picquiers pour venir aux mains; et m'en 
cours à nostre bataille, et à mon arrivée 
leur dis : 

«O mes compagnons , combattons bien : que 
«si nous gaignons la bataille, nous nous pouvons 
«faire estimer plus que jamais les nostres n'ont 
« fait ; car il ne se trouvera aux histoires que les 
«Gaulois ayent jamais combattu les Germains 
a picque à picque qu'ils n'ayent esté deffaits; et 
« pour nous marquer de ceste honorable marque 
«que de valoir plus que nos predecesseurs n'ont 
«valu, cela nous doit donner double courage de 
«combattre pour vaincre, et faire cognoistre à 
«nos ennemis ce que nous valons. Souvenez- 
«vous , compagnons , de ce que le roy nous a 
«mandé , et la gloire que ce nous sera de nous 
« presenter à luy après la victoire. Or monsieur, 
«dis-je à monsieur de Tais, il est temps de se 
«lever; » comme il fit promptement. Je commen- 
çay à crier haut : « Mes compagnons, peut estre 
«qu'il n'y a ici guères de gens qui se soient 
«trouvés en bataille. Si nous prenons la picque 
«au bout du derriere et nous combattons du 
«long de la picque , nous sommes deffaits; car 
«l'Allemand est plus dextre que nous en ceste 
«maniere. Mais il faut prendre les picques à 
«demy, comme fait le Suisse, et baisser la teste 
« pour enferrer et pousser en avant , et vous le 
«verrez bien estonné. » Alors monsieur de Tais 
me crioit que je courusse au long de la bataille 
leur faire prendre les picques de ceste sorte : 
ce que je fis. Les Allemans marchoient grand 
pas droit à nous. Je m'en courus devant la ba- 
taille , et mis pied à terre , car j'avois laissé un 
mien lacquay tousjours devant le bataillon avec 
ma picque. Et comme monsieur de Tais et les 
capitaines me virent descendu , tous crierent à 
une fois : « Remontez, capitaine Montluc, re- 
montez, et vous nous conduirez au combat. » 
Alors je leur respondis que, si j'avois à mourir 
ce jour-là , je ne pouvois mourir en un plus ho- 
norable lieu qu'avec eux la picque au poing. Je 
criay au capitaine La Burthe, sergent major, 
qu'il courust tousjours autour du bataillon 
quand nous nous enferrerions , et qu'il criast , 
luy et les sergens, derriere et par les costés : 
Poussez , soldats, poussez , afin de nous 
pousser les uns les autres ; et ainsi vinsmes 

au combat. L’Allemand venoit à nous à grand 
pas et trot , de sorte que leur bataille estoit si 
grande qu'ils ne se pouvoient suivre, et y voyons 
de grandes fenestres et des enseignes bien der- 
riere. Et tout à coup nous nous enferrasmes , 
au moins une bonne partie ; car, tant de leur 
costé que du nostre , tous les premiers rangs , 
soit du choc ou des coups, furent portés par 
terre. Il n'est pas possible pour des gens de pied 
de voir une plus grande furie. Le second rang 
et le tiers furent cause de nostre gain; car les 
derniers les poussoyent tant qu'ils furent sur 
les leurs : et comme nostre bataille poussoit 
tousjours, les ennemis se renversoient. Je ne fus 
jamais si habile et si dispos ; et me fut bon be- 
soin, car je donnay plus de trois fois du genouil 
en terre. Les Suisses furent fins et accords: car 
jusques à ce qu'ils nous virent de la longueur de 
dix ou douze picques , ils ne se leverent point : 
et après coururent furieux comme sangliers , et 
donnerent par flanc ; monsieur de Botieres par 
le quanton ; monsieur de Termes et le seigneur 
Francisco donnerent à Rodolphe Baglion en 
mesme temps , et le renverserent ; sa cavallerie 
se mit en route. Les Italiens, qui virent leur ca- 
vallerie rompue, et les lansquenets et Allemans 
renversés et en route , commencerent à prendre 
la descente du vallon, et gaignerent tant qu'ils 
peurent droit au bois. Monsieur de Termes eut 
son cheval tué au choc, lequel, par fortune , 
se trouva par terre engagé bieu avant , de sorte 
que les Italiens le prindrent et l'emmenerent ; 
aussi n’avoit-il guères bonnes jambes. 

Ni faut notter que le marquis de Guast avoit 
fait un bataillon de cinq mil picquiers , qui es- 
toyent deux mil Espagnols et trois mil Allemans, 
estans ceux-là , que le comte Ludon avoit mené 
en Espagne du nombre de six mil, où ilsavoient 
demeuré dix ans ou plus, n'ayant guères qu'ils 
estoient revenus , et qui parloient aussi bon es- 
pagnol qu’Espagnols naturels. Il avoit fait ce ba- 
taillon pour abbattre les Gascons; car il disoit 
qu'il craignoit plus nostre bataillon que pas un 
des autres; et avoit opinion que ses Allemans , 
qui estoient tous hommes d'eslite , desferoient 
nos Suisses : et mit à la teste de ceste bataille 
trois cens arquebusiers seulement, comme en- 
fans perdus , lesquels il avoit reservés pour cet 
effect , et tout le reste tint l'escarmouche. Et 
Comme il fut auprès de la maisonnette du costé 

des Allemans , il yit les Gruyens qui estoient 
tous armés à blanc; il pensa que ce fussent les 
Gascons , et leur dit : «Hermanos, hermanos, 
a qui esta los Gascones; serrais à ellos!» 
Ils ne furent jamais à deux cens pas de luy, qu'il 
apperceut nostre bataille qui se levoit , et co- 
gneut son erreur; mais il n'y pouvoit plus re- 
médier ; nous portions tous armes noires. Ceste 
bataille de cinq mil picques s'en alla le grand 
pas droit aux Gruyens. Il falloit qu'ils passassent 
à costé de monsieur d'Anguyen, lequel seigneur 
fut mal conseillé , car il donna avec la gendar- 
merie tout au travers du bataillon, les autres 
par flanc; et là fut tué et blessé beaucoup de 
gens de bien et des principaux, comme monsieur 
d'Assier, le sieur de La Rochechouart et plu- 
sieurs autres , et encores plus à la seconde re- 
charge. Il y en eut qui passerent et repasserent 
au travers ; mais tousjours ils se rallioient, et 
vindrent en ceste maniere aux Gruyens, qui 
furent bien tost renversés sans tirer un coup de 
picque. Et là moururent tous leurs capitaines et 
lieutenans qui estoient au premier rang, et fuy- 
rent droit à monsieur des Cros. Mais ce bataillon 
d'Espagnols et Allemans suyvoient toujours au 
grand trot leur victoire, et renverserent ledit 
sieur des Cros : et là il mourut, et tous les ca 


| pitaines. Monsieur d'Anguyen ne le peut secou- 





rir, pource que presque tous les chevaux de sa 
cavalerie à ces deux furieuses, mais trop incon- 
siderées charges , estoient blessés, et s'en al- 
loient le pas par la campagne à costé des enne- 
mis. Il estoit au desespoir, maudissant l'heure 


| que jamais il avoit esté né, voyant la fuitte de 


ses gens de pied, et qu'à peine luy restoit-il 
cent chevaux pour soustenir le choc. Monsieur 
de Pignan , de Montpellier (qui estoit à luy), me 
dit que deux fois il se donna de la pointe de 
l’espée dans son gorgerin, se voulant offenser 
soy-mesme; et me dit au retour qu'il s'estoit 
veu en tel estat lors, qu'il eust voulu qu'on luy 
eust donné del'espée dansla gorge. Les Romains 
pouvoient faire cela, mais non pas les chres- 
tiens : chacun en disoit lors sa ratelée. Nous es- 
tions à la paille jusques au menton, et aussi 
ayses que nos ennemis marris. Retournons aux 
coups , car il y en avoit à donner et à prendre. 
La lascheté des Gruyens luy porta beaucoup 
de perte de ce costé; je ne vis jamais de plus 
zrands grues que ces gens là, indignes de porter 

armes, s'ils ne se sont rendus plus courageux. 
Ils sont voisins des Suisses, mais il n'y a non 
plus de comparaison que d'un asne à un cheval 
d'Espagne. Ce n'est pas tout d'avoir des hom- 
mes en compte, il en faut avoir du bon creu, car 
cent en vallent mille. Un brave et vaillant capi- 
taine, avec mil hommes dont il s'asseure, 
passera sur le ventre à quatre mil. 

Tout ainsicomme monsieur d'Anguyen voyoit 
massacrer ses gens sans les pouvoir secourir, 


le marquis de Guast voyoit faire le mesme aux | 


siens par une pareille fortune. Voyez comme 
elle se mocquoit de ces deux chefs d'armée ; car 
comme il vit Rodolphe Baglion renversé, et ses 
Allemans pareillement , il print sa cavallerie , 
et se retira devers Ast. Monsieur de Sainct Ju- 
lien , qui servoit de maistre de camp et de co- 
lonel des Suisses, se trouva à cheval; et, à la 
verité dire, il estoit foible de sa personne, 
n'ayant pas grand force de porter grand far- 
deau d'armes à pied ; il vit renverser leur ba- 


taille d'un costé, et la nostre de l'autre. Et, | 


avant qu'aller à monsieur d’Anguyen, il nous vit, 
Suisses et Gascons , dans ces cinq mil Allemans 
et Espagnols , tuant à toutes mains : et alors il 
tourna en arriere, et trouva monsieur d'Anguyen 
près du bois , tirant à Carmagnolle assez mal 


accompagné, et luy cria : « Monsieur, monsieur, ! 
«faites tourner visage; car la bataille est gai- | 


a gnée ; le marquis de Guast est en route et tous 
«ses Italiens, et les Allemans en pieces. » Or 
desjà ce bataillon d’Allemans et Espagnols 

jamais veu ny ouy dire , et pensois estre le pre- 
mier qui l'eust inventé; mais nous trouvasmes 
qu'ils avoyent esté aussi accords que nous , car 
ils y en avoyent mis comme nous , lesquels ja- 
mais ne tirerent , comme ne firent les nostres , 
que ne fussions de la longueur des picques. Là 
se fit une grande tuerie ; il n'y avoit coup qui 
ne portast. 

Or monsieur d'Anguyen, ayant entendu le 
gain de la bataille qu'il tenoit pour perdue, 
après la routte de ceux de son costé et de ses 
lasches Gruyens , car pour les asseurer il s'estoit 
mis près d'eux, se mit à la queue de ces Alle- 
mans et Espagnols. Cependant plusieurs de ceux 
qui avoyent prins l'effroy se rallierent près de 
luy : tel faisoit bien l'empressé, qui n'a guères 
fuyoit : tel avoit rompu la bride à son cheval 
pour en jetter la faute sur luy. Peu avant la ba- 
taille, par bonne fortune, il avoit mandé à Sa- 
villan cercher trois compagnies d'Italiens, fort 
bonnes, pour se trouver à la meslée, lesquelles, 
estans à Reconis , ouyrent l'artillerie, et cog- 
neurent que la bataille se donnoit ; ce qui fut 
cause qu'ils prindrent tous les arquebusiers 
qu'ils peurent à cheval, et vindrent tousjours 
courans si à propos, qu'ils trouverent monsieur 
d'Anguyen qui suivoit les ennemis , n'ayant un 
seul arquebusier avec luy. Lesquels, mettans 
pied à terre, se mirent sur leur queue , et le dit 


_ seigneur d'Anguyen avec la cayallerie , tantost 


avoyent fait alte, se tenans pour perdus, quand |! 


ils virent qu'homme de pied ny de cheval ne ve- 
noit à eux. Et cognurent bien qu'ils avoyent 
perdu la bataille, et commencèrent à prendre à 


main droite à la Monta , d'où ils estoient partis | 


le jour devant. Je pensois estre le plus fin ca- 
pitaine de la trouppe, d'avoir inventé de mettre 
un rang d’arquebusiers entre le premier et le 


aux costés , tantost à la teste, poussant la vic- 
toire. Il nous envoya un homme de cheval en 
diligence, afin que nous tournissions à luy ; car 
il falloit encores combattre. Et nous trouva le 
messager à la chappelle près la porte de Serizol- 
les , ayant achevé de tuer avec une telle furie, 
qu'il n'y demeura un seul homme en vie, qu'un 
colonel, nommé Aliprand de Mandruce , frere 


du cardinal de Trente, qui demeura dans les 


second rang, pour tuer les capitaines du pre- | 


mier; et avois dict à monsieur de Tais, trois ou 


quatre jours auparavant, que, plustost que pas — 


un des nostres mourust , je ferois mourir tous 
leurs capitaines du premier rang : et ne luy 
voulus dire le secret , jusques à ce qu'il m'eust 
baillé à conduire l'arquebuserie. Et alors il ap- 
pella La Burthe, sergent major, et luy dit 
qu'incontinent fist élection des arquebusiers , 
et qu'il les y mist. Et à la verité je ne lavois 


morts, ayant sept ou huict playes. Caubios, 
cheval leger de monsieur de Termes, revenant 
à travers des morts, le vit qui estoit encores en 
vie, mais tout nud ; lequel parla à luy , et le fit 
porter à Carmagnolle pour rachepter monsieur 
de Termes, s'il estoit en vie : comme il fut faict. 
Les Suisses, en tuant et ruant leurs grandes 
coutillades , crioyent tousjours Mondevi ! Mon- 
devi! à où on leur avoit fait mauvaise guerre. 
Bref, tout ce qui fit teste fut tué de nostre costé, 

Après avoir entendu ce que monsieur d'An- 

guyen nous mandoit, incontinent la bataille des 
Suisses et la nostre tourna devers luy : je ne vis 
jamais deux bataillons si tost refaicts ; car de 
nous mesmes nous nous mismes en bataille en 
cheminant, et allions tousjours joints coste à 
coste. Les ennemis , qui s’en alloyent le grand 
pas , tirant tousjours arquebusades , et faisant 
tenir nostre cavallerie au large, nous commen- 
cerent à descouvrir, et comme ils vireut que 
nous leur estions à quatre ou cinq cens pas, et 
la cavallerie sur le devant qui les vouloit char : 
ger , ils jetterent les picques, se jettant entre 
les mains de la cavallerie. Les uns en tuoyent , 
et les autres en sauvoyent , y en ayant tel qui 
en avoit plus que quinze ou vingt autour de luy, 
les fuyans tousjours de la presse, pour crainte 
de nous autres, qui voulions tout esgorger ; 
mais si ne sceurent ils faire si bien qu'il n'y en 
eut plus de la moitié de tués , car tant que nos 
gens en pouvoyent trouver, autant en estoit 
depesché. Or veux-je escrire ce que je devins. 
Monsieur de Valence mon frere m'avoit en- 
voyé de Venise un cheval turc, un des plus 
braves coureurs que je vis jamais : j'avois une 
opinion, laquelle tout le monde ne m'eust sceu 
oster, c'est que nous devions gaigner la bataille; 
et baillant mondict cheval à un serviteur que 
j'avois, vieux soldat auquel je me fiois beau- 
coup, luy dis qu'il se tint toujours derriere le 
bataillon de nos picquiers, et que , si Dieu me 
faisoit la grace que j'eschappasse de l'escarmou- 
che , je mettrois le pied à terre pour combattre 
avec nos picquiers ; et sil voyoit, quand nous 
viendrions aux mains , que nostre bataille fut 
renversée, qu'il fist estat que j'estois mort , et 

qu'il se sauvast sur le cheval ; et au contraire, | 
sil voyoit que nous renversissions la bataille | 


des ennemis, qu'il suivist tousjours , sans se | 


mesler à la queue de nostre’ bataillon; et que, 
comme je cognoistrois la victoire , je laisserois 
execution, pour venir à luy prendre mon che- 
val pour aller après la cavallerie veoir si je 


pourrois prendre quelque bon prisonnier. J'a- | 


vois mis une folie en ma teste, que je devois 
prendre le marquis de Guast ou mourir, me 
fiant en la vitesse de mon cheval, ct m'imaginois 
d'en tenir une bonne rançon ou recompence 
du roy. Comme j'eus suyvi un peu la victoire, 
je demeuray derriere, pensant trouver mon 
homme; aussi estois je las de frapper et courir, 


| 
| 
| 


| 

et encore de crier, que je n’en pouvois plus’ 
Deux gros matins allemans me cuiderent assom- 
mer. M'estant deffaict de l'un, l'autre gaigna au 
pied. Mais ce ne fut guères loing : certes je vis 
là donner de beaux coups. Je cerchay mon pen- 
dart de valet, mais ce fut en vain; car, comme 
leur artillerie tiroit à nostre bataille, et donnait 
souvent par dessus nostre bataillon, et alloit 
donner sur le derriere, cela fit oster mon 
homme d'où je le pensois trouver, lequel s’alla 
mettre derriere les Suisses : et, voyant le desor- 
dre des Gruyens et Provenceaux, il pensa que 
nous estions de mesme, qui fut cause qu'il s'en- 
fuit jusques à Carmagnolle. Voylà comme on se 
trompe au choix qu'on fait; car je n’eusse jamais 
pensé qu'il eust eu si tost la peur aux talons. Je 
trouvay le capitaine Mons, n'ayant qu’un servi- 
teur qui avoit mieux fait que le mien, car il luy 
avoit gardé une petite haquenée , sur laquelle 
il me monta en crouppe , car j'estois fort las ; 
et allasmes tousjours voyant tuer ces Allemans. 
Et comme nous fusmes mandés de monsieur 
d’Anguyen , mismes pied à terre , allant à pied 
jusques à l'entiere deffaitte des Espagnols et 
Allemans : et soudain je vis venir mon homme, 
et luy reprochay qu'il s'en estoit fuy. Il me res- 
pondit qu'il n'estoit pas tout seul, ains avoit 
esté bien accompagné de plus grands que luy, 
et des mieux vestus , et que ce qu'il en avoit 
faict estoit pour leur tenir compagnie. Sa plai- 
santerie appaisa ma colere ; car il ne s'en fallut 
guères que je ne jouasse des miennes. Nous 
nous r'alliasmes vingt ou vingt cinq chevaux de 
monsieur de Termes, du seigneur Francisco 
Bernardin, et du sieur Mauré, et allasmes le 
grand galop après le marquis de Guast : et avec 
nous se mit un gentilhomme duquel je ne sçay 
le nom, estant toutesfois de ceux qui estoyent 
venus de la cour en poste pour se trouver à la 
bataille. Et trouvasmes deux chevaux legers 
qui emmenoient prisonnier le seigneur Charles 
de Gonzague, et l'avoyent prins à la queue de 
leurs trouppes : qui nous donna encore plus de 
courage de picquer après. Et comme nous des- 
couvrismes la trouppe, et de bien près , nous 
vismes qu'ils s'estoyent recognus, et s'estoyent 
serrés, s'en allans au trot les lances en main. 
Lors je dis à ceux qui estoient avec nous : « Ces 
«gens se sont recognus, il ne feroit pas bon 
«donner dedans ; et me doubte qu’en pensant 

«prendre quelque prisonnier , ils nous pren- 
«droyent: à nous comme l'Anglois. » Et ainsi 
nous en relournasmes : et ay opinion encore 
que , si mon poltron de valet ne m'eust failly, 
j'eusse pris quelque homme d'authorité, Et en 
nous en retournant, ce gentilhomme s'accosta 
de moy, et me dict : « Jesus! capitaine Montluc, 
«en quel peril a esté ceste bataille d'estre per- 
«due!» Moy qui n’avois veu ny ouy dire aucune 
chose du desordre, et pensois que les derniers 
que nous avions deffaicts estoient ceux de Ca- 
rignan qui fussent sortis pour se trouver à la 
bataille, alors je luy respondis : « En quelle 
“sorte sommes nous entrés en aucun peril? car 
«tout aujourd'huy nous avons eu la victoire 
«entre nos mains. — Je vois bien, dit-il , que 
«vous n'avez pas veu le grand desordre qui a 
«esté; » et me conta ce qu'estoit advenu à la 
bataille. Que comme je prie à Dieu qu'il m’ayde, 
s'il m’eust donné deux coups de dague je croy 
que je n'eusse point saigné; car le cœur me 
serra et fit mal d’ouyr ces nouvelles : et de- 
meuray plus de trois nuicts en ceste peur, m’es- 
veillant sur le songe de la perte. 

Ainsi arrivasmes au camp où estoit monsieur 
d’Anguyen; je courus à luy et luy dis ces mots, 


faisant bondir mon cheval : « Et pensez-vous, | 


«monsieur, que je ne sois aussi bon homme à 
«cheval qu’à pied P» Alors il me dit , estant en- 
cores tout triste : « Vous serez tousjours bon en 
«une sorte et en autre. » Il se baissa , et me fit 
cest honneur de m'embrasser; et me fit sur 
l'heure chevalier, dont je me sentiray toute ma 
vie honoré, pour l'avoir esté en ce jour de ba- 
taille, et de la main d'un tel prince : malheureux 
fut celuy qui nous l'osta si pauvrement ! mais 
laissons cela. Alors je luy dis : «Monsieur, vous 
«ay-jeaujourd'huy servy à vostrecontentement? » 
car monsieur de Tais luy avoit desjà dit que 
j'avois combattu à pied avec eux. Il me respon- 
dit : «Ouy, capitaine Montluc, ouy, je n’oublie- 
aray jamais ce que vous avez faict , et ne le ce- 
«leray pas au roy. » Alors je luy respundis : 
«Monsieur, il est en vous de me faire le plus 
«grand bien que vous scauriez faire à gentil- 
homme du monde. » Alors il s'escarta, me ti- 
rant à part, afin que personne ne l’ouist , et me 
demanda qu'est-ce que je voulois qu'il fist pour 
moy? je luy dis que cestoit qu'il m'envoyast 
porter les nouvelles du gain de la bataille au 

roy, et qu'il n'y avoit homme qui le deust faire 
si tost que moy, veu ce que j'avois dit à Sa Ma- 
jesté et à son conseil pour obtenir le congé de 
combattre, et que les derniers mots que j'avois 
dit au roy estoient qu'il s'attendist seulement 
d'avoir nouvelles de la victoire. Il me tourna re- 
dire qu'il estoit raison que j'y allasse plustost 
que tout autre ; et ainsi retourna toute l'armée 
victorieuse à Carmagnolle. Mais, comme je 
pensois estre depesché pour partir la nuict, on 
me dict que monsieur d'Escars avait gaigné 
tout le monde pour qu'il y allast. Monsieur 
de Tais m'avoit aussi promis, mais à la fin se 
laissa gaigner, comme monsieur d’Anguyen , 
qui estoit le plus grand malheur qui me pouvoit 
advenir : car, ayant vaincu le conseil du roy et 
leur deliberation , et que Sa Majesté m'avoit 
faict cet honneur que de condescendre à mon 
opinion, et luy apporter les nouvelles de ce que 
je luy avois promis et asseuré dans si peu de 
jours, je laisse à penser à un chacun si j'eusse 
esté le bien venu, et quel tort me fut faict , 
mesmement ayant commandé ce jour-là une 
grande et honorable charge, et au contente- 
ment du tieutenant du roy. C'eust esté un bon- 
heur à moy, et beaucoup d'honneur aussi, d'ap- 
porter au roy ce que je luy avois promis et 
asseuré. Il n'y eût ordre , il fallut passer par là; 
à peine me peut-on appaiser ; j'avois beau me 
fascher et remonstrer le tort qu'on me faisoit. 
Cent fois depuis me suis-je repenty que jene me 
desrobay le soir mesme ; je me fusse rompu le 
col, ou j'y fusse arrivé le premier pour en porter 
la nouvelle au roy : je m’asseure qu'il ne m'en 
cust sceu que bon gré, et enst fait ma paix 
avec les autres. Or quittay-je alors toute ma 
fortune , n'esperant jamais plus estre rien, et 
vins demander congé à monsieur d’Anguyen , 
pour m'en venir en Gascoigne. Ledict seigneur 
me promettoit beaucoup de choses, me cognois- 
sant fasché ; monsieur de Tais en faisoit de mes- 
mes, me voulant retenir : mais je fis tant, qu'ils 
me donnerent congé, avec promesse de retour- 
ner; et, pour estre plus asseurés de moy, ledit 
sieur d'Anguyen me fit prendre une commission 
de luy, pour promptement mettre aux champs 
mil ou douze cens hommes pour amener en 
Piedmont , afin de remplir nos compagnies, 
car à la verité nous avions perdu beaucoup de 
gens. 

Or il faut dire à present de quoy servit le gain 
de ceste bataille : je ne le scay que par monsieur 
de Termes mesme, auquel le marquis de Guast 
l'avoit raconté estant au lict, blessé d'une arque- 
busade à la cuisse. Il luy dist que l'empereur et 
le roy d'Angleterre s'estoient accordés qu'au 
mesme tempsils devoient entrer dans le royaume 
de France chascun par son costé, et que l'em- 
pereur luy avoit envoyé les sept mille Allemans, 
pour estre si fort que monsieur d’Anguyen ne 
losast combattre, et après, marcher droit à 
Lombrias , pour dresser un pont sur la riviere , 
et mettre dans Carignan les vivres qu'il portoit 
avec luy, et tout ce qu'il pourroit assembler , 
et en tirer les quatre mil Espagnols et Allemans, 
et y laisser quatre mil Italiens, pour s’en re- 
venir vers Yvrée; et devoit renvoyer à l'empe- 
reur les sept colonels allemans avee leurs gens; 
et qu'il luy demeureroit encore cinq mille Alle- 
mans et autant d'Espagnols, et quatre mil Ita- 
liens. Et que, en mesme temps que l'empereur 
et le roy d'Angleterre entreroient. il devoit des- 
cendre par le val d'Aoste, par où il iroit droit à 
Lyon , où n’y avoit que les gens de la ville, ny 
aucune forteresse ; et, estant entre les deux 
rivieres, pensoit dominer toutes les terres de 
monsieur de Savoye, le Dauphiné et la Provence. 
Tout cecy me conta monsieur de Termes après 
qu'il fut retourné, quin'estoit pas entreprise qui 
ne fust bien aysée à estre faicte, si nous n'eus- 
sions gaigné la bataille , à laquelle moururent 
de douze à quinze mil hommes des ennemis. Le 
gain fut grand , tant pour les prisonniers, que 
pour le bagage, qui estoit très beau et riche ; 
et outre cela, plusieurs se rendirent d’effroy , 
et en fin Carignan : dequoy je ne toucheray les 
particularités, parce que je n'y estois pas. Si on 
cust sceu faire profit de ceste bataille, Milan 
éstoit bien esbranlé : mais nous ne sçaurions 
jamais faire valoir nos victoires ; il est vray que 
le roy estoit assez empesché à garder son 
royaume de deux si puissans ennemis. 

Sa Majesté, estant advertie du grand appareil 
que faisoit et l'un et l'autre , retira la pluspart 
des forces de Piedmont, où j'arrivay lors que 
monsieur de Tais avoit esté mandé pour emme- 
ner tout ce qu'il pourroit : car je n'arrestay 

guères chez moy. Je ne hayssois rien tant que 
ma maison ; ct, quoy que j’eusse resolu , pour 
le tort qui m’avoit esté fait, de n'aller plus en ce 

pays-là, si est-ce que je ne peus m'en empes- 
cher. Monsieur de Tais avoit fait election de vingt 
et! deux enseignes : nos bandes furent bien rem- 
plies. Et encore se dressa une compagnie nou- 
velle, que monsieur de Tais donna au capitaine 
Castelgeloux pour l'amour de moy, qui m'avoit 
aydé à mener les gens, et qui avoit porté mon 
enseigne au royaume de Naples; et commen- 
çasmes à marcher en France, despartans nos 
compagnies de cing en cinq. J'amenois la pre- 
miere trouppe, et m'en allay devant à Suzanne , 
pour garder que les soldats ne se missent de- 
vant, et pour mettre ordre aux estappes ; et en 
trouvay beaucoup par les chemins, qui fut 
cause que je cheminay. La nuict, j'arrivay à 
Villaume deux heures devant jour, et à l'hoste- 
lerie où j'allay descendre , trouvay le seigneur 
Pierre Colonne, que le capitaine Renouard ame- 
noit prisonnier au roy, suyvant la capitulation 
de Carignan : ils estoient desjà levés. Ledit ca- 
pitaine Renouard me mena en la chambre dudict 
seigneur, lequel me dit à l'arrivée qu'il sçavoit 
bien que c'estoit moy qui avois rompu le pont 
de Carignan , et que j'avois conduit l'arquepu- 
serie à la bataille; et , discourant dudit pont, je 
luy dis que, si ses gens eussent suivy leur for- 
tune, ils n'eussent trouvé à combattre que moy, 
avec quarante hommes au plus, et que nostre 
camp avoit esté tellement en desordre, que, 
s'ils l'eussent poursuivy, nous estions tous des- 
faits. Le capitaine Renouard luy confirmoit aussi 
qu'il estoit vray. Alors il pensa un peu, puis 
leva la teste vers moy, et me dict : E voi dite 
che se la nostra gente seguilo avessi la 
sua fortuna, non aveva à combatere piu di 
voi con quarenta soldati, ed avessimo posto 
in fuga tutta la vostra gente. lo vi dico che 
se voi avesti seguita la nostra m'averestli 
messo fuori di Carignano, perche la mia 
gente avia pigliato il spavento cosi forte 
chela citla non era bastante da rassegurar 
li, Et nous conta le grand desordre des siens, 
nous disant qu'il avoit pensé autresfois que les 
Espagnols n’avoient point de peur : mais qu'à 
ceste heure il cognoissoit bien qu'ils en avoient 
autant que les autres ; et qu'il se trouva lors 
en telle extremité, qu'il fut contraint luy-mesme 
se jetter à la porte, veoir s'il les pourroit arres- 
ter ; mais ils le penserent porter par terre, et en- 
trerent tous à telle foulle, qu'ils mirent la porte 

presque hors des gons. « Et, comme ils furent 
«tous entrés en ce desordre , je me jettay, di- 
«soit-il, sur la porte pour la fermer ; et cognois- 
«sant tous les capitaines nom par nom, les ap- 
« pellois à m'ayder : mais jamais homme ne s'y 
« presenta , et , sans un mien serviteur qui m'en- 
«tendit crier, je ne l’eusse sceu jamais fermer. 
«Et le desordre fut si grand dans la ville , qu'il 
«s'en jetta plus de quatre cens par dessus les 
«courtines, lesquels le matin mouroient de 
«honte , s’en retournant. Et voylà pourquoy je 
«dis que, si vous-mesmes eussiez suivy vostre 
« fortune , vous estiez maistres de la ville avec- 
«ques quarante hommes. » Je cogneus , par ce 
qu’il me dict, le vieux proverbe estre veritable, 
qui dict : Que si l'ost scavoit que fait l'ost , 
souvent l'ost defferoit l'ost. 

Or, encores qu'après la reddition de Carignan 
les gens de la ville nous asseurassent de ce grand 
desordre, nous n'y pouvions adjouster foy , et 
moy mesmes le premier, au moins qu'il fust si 
grand ; car cela cst estrange; mais, puis que 
le chef, mesme le confessoit, faut doncques 
croire qu'ilestoit vray, et qu'ils estoient poussés 
de quelque esprit ; car nous ne leur faisions 
point de mal, ayant autant de peur qu'eux, et 
peut estre plus. La nuict est une chose effroya- 
ble lors qu'on ne voit qui vous assaut. Cecy me 
faict conclurre que le tout m'advint d'un grand 
heur, car hardiesse ne se peut cela appeller, ains 
plustost la plus grand folie que homme scauroit 
faire. Et croy qu'entre tous les heurs et fortunes 
que Dieu m'a donné, celle là en est une des 
plus remarquables et plus estranges. Mais suy- 
vous nostre dessein. 

Le desir de vengeance poussa l'empereur à se 
rallier et liguer contre la foy promise au pape , 
avecleroyd’Angleterre, lequel, pardespit, s'estoit 
fait lutherien. Ces deux grands princes avoient 
party, à ce qu'on disoit, le royaume (comme 
le marquis de Guast raconta au sieur de Ter- 
mes, et depuis je l'appris d'un gentilhomme 
anglois à Bologne) ; toutesfois c'estoit disputer 
la peau de l'ours. La France bien unie ne peut 
estre conquise sans perdre une douzaine de ba- 
tailles , veu la belle noblesse qu'il y a, et les 
places fortes qui s'y trouvent : etcroy que plusieurs 
se trompent de dire que Paris prins, la France 
seroit perdue. C'est à la verité le tresor de ce 
royaume et un sac inestimable ; car les plus 

gros du royaume y apportent tout, et croy 
qu'au monde il n'y a une telle ville; on dit qu'il 
n’y a escu qui n'y doive dix sols de rente une 
fois l'année ; mais il y a tant d'autres villes et 
places en ce royaume qui seroient bastantes pour 
faire perdre trente armées, de sorte qu'il seroit 
aysé de se rallier, et leur oster celle-là avant 
qu'ils en eussent conquis d'autres, si le conque- 
rant ne vouloit despeupler son royaume pour 
repeupler sa conqueste. Je dis cecy, par ce que 
le dessein du roy d'Angleterre estoit de courir 
droit à Paris, cependant que l'empereur entre- 
roit par la Champagne. Leurs forces joinctes 
estoient de quatre vingts mille hommes de pied, 
vingt mille chevaux, avec un nombre infiny 
d'artillerie : je vous laisse à penser si nostre roy 
avoit dequoy songer à ses affaires. Certes ces 
pauvres princes ont plus de peine que nous : 
et croy qu'il fit bien de r'appeller les forces de 
Piedmont, encore qu'il y en ayt qui disent que 
lestat de Milan estoit perdu, et que l’empereur 
eust rappellé ses forces pour le sauver. Cela de- 
pend de l'evenement. Tant y a que Dieu voulut 
que ces deux princes ne se peurent entendre en- 
treux, chacun voulant faire son profit. Aux 
choses que j'ay veu et ouy dire, quand deux 
princes entreprennent laconquested'unroyaume, 
Jamais ils ne s'accordent ; car chacun pense tous- 
jours que son compagnon le vueille tromper, et 
sont en deffiance l'un de l'autre. Je n'ay pas fort 
veu les livres, mais j'ay ouy dire qu'ainsi per- 
dismes nous au commencement le royaume de 
Naples ; car celuy d'Espagne nous trompa. Ceste 
crainte et deffiance nous a sauvés et en a bien 
sauvé d'autres, comme les historiens sçavent. Je 
craindrois plus un grand seul, que non pas 
deux qui veulent partir le gasteau. Toujours il 
y a du reproche , et deux nations ne s'accordent 
pas volontiers ; vous le verrezicy. L’Anglois s'ar- 
resta devant Bologne, laquelle luy fut lasche- 
ment rendue par le sieur de Vervin, qui en per- 
dit la vie. Ce tableau devroit estre devant ceux 
qui entreprennent de tenir les places. Cela ne 
plaisoit pas à l'Espagnol, qui n'en rapportoit 
nul profit , et voyoit bien qu'il vouloit faire ses 
affaires. 

Or monsieur de Tais, nostre colonel, amena 
vingt trois enseignes au roy, qui estoient celles 
qui s'estoient trouvées à la bataille. Je tombay 
malade à Troyes, et arrivay au camp lors qu'il 

estoit près de Bologne, là où ledit sieur de Tais 
me bailla la patente que le roy m'avoit envoyée 
pour estre maistre de camp. Il ne se fit rien, à 
tout le moins que je m'y vueille ameuser, jus- 
ques à la camisade de Bologne. Comme nous 
arrivasmes près de La Marquise, monsieur le 
dauphin, qui commandoit l'armée, trouva qu'il 
y avoit trois ou quatre jours que la ville estoit 
prise , combien que desjà il le sçavoit , et que le 
roy d'Angleterre s'estoit embarqué et avoit fait 
voile en Angleterre. Il est à presumer que ce 
prince s'en alla pour fuyr le combat , pource 
que nous trouvasmes tout en desordre. Premie- 
rement , nous trouvasmes toute son artillerie de- 
vant la ville, en une prairie qu'il y avoit à la des- 
cente de la tour d'Ordre : secondement , fut 
trouvé plus de trente barriques pleines de cor- 
selets, qui estoit la munition qu'il avoit fait ve- 
nir d’Allemagne pour armer les soldats qu'il lais- 
soit pour la garde de la ville : tiercement , il 
laissa toute la munition des vivres, comme fa- 
rines , vins, et autres choses à manger. Nous 
trouvasmes tout en la ville basse; de sorte que 
si monsieur de Teligny (on m'a dit qu'il est en- 
core en vie), pere de celuy qui est huguenot , 
qui traictoit Ja paix pendant ces troubles, est 
celuy-là qui fut pris en la camisade en la ville 
basse, dont n'en eschappa homme que luy; il 
tesmoignera qu'il n'y avoit pas vivres en la ville 
haute pour quatre jours , car luy-mesme me le 
conta. 

L'occasion de la camisade que nous donnasmes 
fut telle. Un beau fils de monsieur le mareschal 
du Bies, non pas ce beau monsieur de Vervin , 
mais l'autre, dunom duquel ne me souvient , 
vint à monsieur de Tais, et lui conta qu'un 
sien espion, qui venoit de Bologne, luy avoit 
asseuré qu'il n'y avoit encores rien à la ville 
haute, et que tout estoit bas : et que sion en- 
treprenoit promptement d'aller prendre la ville 
basse (ce qui cstoit bien aysé), que dans huict 
jours on auroit la haute la corde au col; et que 
si monsieur de Tais vouloit, il le meneroit le 
matin recognoistre le tout. Et disoit aussi cest 
espion qu'il n'y avoit encores nulle bresche de 
la ville remparée, et que toute la ville estoit ou- 
verte comme un village. Monsieur de Tais fut 
envieux d'aller voir le tout , et m'y emmena avec 
lui, et ce beau fils de monsieur le mareschal : 
nous pouvions estre cent chevaux de toutes nos 

_ compagnies. Nous arrivasmes justement à la 


pointe du jour devant la ville, laissant la tour 
d'Ordre deux ou trois cens pas à main droicte, 


| et vismes cing ou six pavillons à la descente sur 








| 





le grand chemin qui va à la porte de la ville. 


| Nous n'estions que cinq ou six chevaux, car les 


autres, monsieur de Tais les avoit laissés der- 
rier une petite montagne. Ce beau fils de mon- 
sieur le mareschal et moy descendismes jusques 
au premier pavillon , et passasmes à costé dans 
le camp à main gauche, et allasmes jusqu'au 
second, et de là nous descouvrismes toute 
leur artillerie, n'en estant loing quatre vingt 
pas, et n'y vismes jamais que trois ou quatre 
soldats anglois qui se promenoyent auprès de 
l'artillerie, et audit second pavillon nous oyons 
parler anglois. Lors ce beau fils dudit sei- 
gueur mareschal m'en fit retourner vers mon- 
sieur de Tais, lequel, incontinent que j'eus 
parlé à luy, descendit de là où je venois, et s'ar- 
resta avec ce gentilhomme. Cependant le jour 
commença à paroistre grand; de sorte que les 


: sentinelles d’auprés de l'artillerie cogneurent 


que nous n’estions pas des leurs, et donnerent 
l'alarme : et pour tout cela nous ne vismes 
qu'homme sortit de la tour d'Ordre. Si est-ceque 
l'on m'a dit depuis que d’Andelot , que monsieur 
de Sainct Pol avoit nourry page, estoit de garde 
à la tour. Et ainsi nous nous en retournasmes. 
Monsieur de Tais s'en alla trouver monsieur le 
dauphin et monsieur d'Orléans son frere avec 
cedit gentilhomme, et là arresterent qu'il leur 
falloit donner le matin au point du jour une ca- 
misade , et que monsieur de Tais , avecques nos 
compagnies, donneroit le premier par trois bres- 
ches qu'il y avoit à la muraille qu’estoit du costé 
de notre venue; et c'estoyent des bresches qu'on 
avoit fait pour plaisir. Le rhein-grave pria mon- 
sieur le dauphin que luy et sa troupped’Allemans 
donnassent avec nous; mais monsieur de Tais 
avoit desjà promis au comte Pedemarie qu’il 
prierait monsieur le dauphin de le laisser don- 
ner avec luy; qui fut nostre mal’heur entiere- 
ment ,car, si les Allemans fussent venus avecques 
nous, jamais les ennemis ne nous en eussent 
tirés, et eussent convié beaucoup de gens à 
plustost nous venir secourir qu'ils ne firent. 
Nous partismes de nuict avec des chemises sur 
nos armes, etrencontrasmes le rhein-grave avec- 
ques tous ses Allemans prests à passer un pont 

de bricque qu'il y avoit auprès de La Marquise, 
lequel il ne vouloit abandonner; ains vouloit 
passer après nous, quelque promesse qu'il eust 
faicte au comte Pedemarie : de quoy monsieur 
de Tais advertit monsieur le dauphin. Cepen- 
dant monsieur l'admiral d'Annebaut arriva, et 
fit tant que le rhein-grave se retira en arriere, 
nous laissant passer, et les Italiens après; et 
quant à luy, ne vouloit bouger d’auprès de la 
bataille de la gendarmerie qui estoit près de La 
Marquise. Monsieur Dampierre, qui estoit colo- 
nel des Grisons, vint jusques auprès de la tour 
d'Ordre, où il mit en bataille ses gens. Or m’a- 
voit baillé monsieur de Tais une trouppe pour 
donner par le chemin que le jour devant nous 
avions recogneu , qu'estoit à main droite de luy. 
Je donnay à l'artillerie, et ceux qui estoient 
demeurés avec monsieur de Tais et les Italiens 
donnerent par ces trois bresches, et l'emporte- 
rent fort bravement. Et par là où estoit l'artille- 
rie n’y avoit n’y porte ny bresche : qui fut cause 
que je m'en allay tout au long de la muraille, du 
costé de la riviere; et trouvay une bresche de 
dix ou douze pas, par là où j'entray sans resis- 
tance aucune; et m'en allay droit à l’eglise, où 
je ne vis un seul capitaine des nostres, sauf un 
qui couroit le long de la riviere droit à ces bres- 
ches : je l'appelay, mais il ne m'entendit point. 

Or il faut notter que monsieur de Tais fut 
blessé, et contraint de se retirer. Je ne scay que 
devint le comte de Pedemarie; mais on me 
conta après que tous les capitaines gascons et 
italiens estoyent sortis de la ville, et n'y avoient 
point arresté, pour un bruit qui leur vint que 
les Anglois avoient gaigné les bresches par de- 
hors de la ville, comme il estoit vray ; mais il n'y 
avoit pas deux cens hommes qui estoient sortis 
de la ville haute par le dehors : et encores me 
dit-on que cestoit d’Andelot qui se sauvoit de la 
tour d'Ordre droit à la ville. Toutes les enseignes 
demeurerent dans la ville. Je n'apperceuz jamais 
rien de tout cecy ; car je croy que si je me fusse 
apperceu du desordre, j'eusse fait comme les 
autres : je ne veux pas faire le brave. J'y trouvay 
deux capitaines italiens seulement avecques leurs 
trouppes et drappeaux devant l'eglise, et quand je 
fus devant icelle , je m'amusai un peu àcombattre 
trois ou quatre maisons où il y avoit force Anglois 
dedans, et lesprins par force, et la plus-part sans 
armes. Les uns ayoyent des accoustrements de 

blanc et rouge, et les autres de jaune et noir. Il 
y avoit bien des soldats aussi qui ne portoyent 
pas ces couleurs : à la fin je cognus que tous ces 
vestus de livrée estoyent pionniers, pour-ce 
qu'ils n’avoient point d'armes comme ceux qui 
se deffendoyent; si eut il plus de deux cens 
hommes de morts en ces maisons: puis mar- 
chay droit à l'eglise, où trouvay lesdits capi- 
taines italiens, l'un nommé Cesar, et l'autre 
Hieronyme Megrin, et monsieur d'Andelot, et 
monsieur de Nouailles, qui estoit lieutenant de 
monsieur de Nemours, avec les Italiens; et leur 
demanday où estoyent tous nos capitaines : ils 
me respondirent qu'ils ne sçavoient ce qu'ils es- 
toyent devenus. Je commencay à appercevoir 
qu'il y avoit du desordre, ne voyant un seul 
homme de nos compagnies que ceux qui estoyent 
entrés avecques moy, et environ cinquante ou 
soixante d'autres qui s’estoyent amusés à sacca» 
ger et piller, et s’estoyent ralliés avecques moy 
au combat des maisons. Tout à coup voicy une 
grande trouppe d’Anglois qui venoyent la teste 
baissée droit à nous, qui estions devant l'eglise, 
et la rue joignant à icelle, criant : Who goeth 
there ? c'est-à-dire : Qui va là? Je leur respondis 
en anglais : 4 friend! a friend! qui veut dire : 
Ami, ami : car de toutes les langues qui se 
sont meslées parmy nous j'ay apprins quelques 
mots , et passablement l'italien et espagnol : cela 
par fois m'a servy. Comme ces Anglois eurent 
fait d'autres demandes , et que je fus au bout de 
mon latin, ils poursuyvirent en criant : Kill? 
kill! kill! c'est-à-dire : Tue! tue! tue. Alors 
je criay aux capitaines italiens : Ajutate mi, e 
state appreso me, perche io me ne vo assalir 
li; non bisogno lasciar mi investire. Je tour- 
nay la teste baissée droit à eux , lesquels tour- 
nerent visage , et les menay battant jusques au 
bout de la rue ; et tournerent tous à main droite, 
au long de la muraille de la ville haute, de la- 
quelle on me tiroit de petites pieces, et force 
coups de flesches. Je me retiray jusques aux 
Italiens , où je ne fus plustôt arrivé, qu'ils vin- 
drent encore pour me recharger : mais j'avois 
un peu de courage, de tant que je les avois 
trouvés assez aisés à prendre la fuitte, et les lais- 
say venir jusques auprès de nous, où je les 
chargeay, et me sembla qu'ils la prindrent en- 
cores plus aysément. Je me retirai autresfois 
devant l'eglise; et alors commença une si grandé 

abondance de pluye, qu'il sembloit que Dieu me 
voulust faire nover; et vint, d'une des bresches 
par là où nos gens estoyent entrés, dix ou douze 
enseignes qui n'avoient pas six soldats avecques 
eux, et avecques moy en pouvois avoir autant. 
Alors un des enseignes me dit que les bresches 
estoyent prinses, et que les capitaines estoyent 
sauvés; et, ayant entendu cela, je dis aux deux 
capitaines italiens qu'ils tinssent un peu ce quan- 
ton où estoit l'eglise, car il y avoit une muraille 
devant la porte d'icelle, et que j'allois combattre 
la bresche par où j'estois entré; et que, dès que 
j'aurois gagné, je les envoyerois querir pour se 
relirer à moy; et si d'adventure les ennemis ve- 
noyent à eux, qu'il leur souvint comme j'avois 
fait , et qu'ils les chargeassent. Je m'en allay à 
la bresche , où je vis desjà dix ou douze Anglois, 
deux desquels baisserent la teste : les uns sau- 
terent par la bresche, les autres tirerent à main 
droite, au long de la muraille par dedans; et, 
comme nous fusmes dehors, en vismes ençores 
quinze ou vingt qui courroyent contre nous au 
long de la muraille par dehors, et tournerent à 
main droite devers les autres bresches par là où 
nos gens estoyent entrés. de priay un gentil- 
homme de Bourgogne (ilne me souvient du nom), 
qui estoit monté sur un cheval qu'il avoit gai- 
gné, qu'ilallast cercher Cesar-Port et Hieronyme 
Megrin : ce qu'il fit volontiers, pourveu que je 
lui promisse de l’attendre. Je lui asseuray sur 
ma vie que, mort ou vif, il me trouveroit à ceste 
bresche (la pluie continuoit tousjours de plus 
en plus); où estant ledit gentil-homme de re- 
tour, me dit qu'il n'avoit peu passer jusques à 
eux, et qu'ils estoyent retirés dans l'eglise, ou 
qu’ils estoyent morts. Et tout à un coup voicy 
venir droit à nous le grand trot, au long de la 
muraille, trois ou quatre cens Anglais, et nous 
trouverent sur le point que nous voulions r'en- 
trer pour aller secourir les Italiens : mais, 
comme nous les vismes venir à nous, nous fusmes 
contraincts de changer de propos. 

Messieurs d'Andelot , de Nouailles, et ce gen- 
tilhomme de Bourgogne, et trois ou quatre au- 
tres, ne m'abandonnerent jamais depuis qu'ils 
m'eurent rencontré devant l'eglise; et bien leur 
en print, car ils fussent passés le mesme che- 
min des autres. Et, comme les Anglois venoyent 
de ceste furie, il se print un cry parmy nous: 
les uns me crioyent que nous nous sauvissions 

vers la riviere, les autres, vers la montagne; 
mais tout à un coup je me résolus de leurremons- 
trer :« Qu'avez-vous à faire d'aller à la montagne! 
«il nous faut passer près de la ville haute; car 
«d'aller droit à la riviere, ne voyez-vous pas 
«quelle croist , et est desjà si haute, que nous 
«nous noyerions tous : que personne ne parle 
« plus de cela, mais baissons la teste , car il faut 
«combattreceux-cy. » Monsieur d’Andelot me dit 
tout haut : «Hé! capitaine Montluc, je vous 
«prie, combattons les, car ce party est le meil- 
«leur.» Il estoit homme fort courageux : c’est 
dommage qu'il se fist après huguenot; je croy 
que c’estoit un des braves gentils-hommes de ce 
royaume. Nous allasmes droit à eux, et, dès que 
nous arrivasmes de la longueur de quatre ou 
cinq picques, ils nous tirerent force coups de 
flesches, et nous courusmes droit à eux, pour 
les investir avec les piques; et n'y eut que deux 
arquebusades de tirées, et tout incontinent tour- 
nerent visage, et senfuyrent de là où ils ve- 
noient; nous les poursuyvismes , et de bien 
près. Et, comme ils furent au quanton de la 
ville, devers leurs gens qui tenoient presque 
toutes nos enseignes enfermées, lesquels, les 
voyant venir, et nous après eux, abandon- 
nerent les bresches pour les secourir, et lors 
se rallians tous ensemble, vindrent courant 
droit à nous, qui estions tous au pied de la 
montaigne de la tour d'Ordre. Je dis à monsieur 
d’Andelot :« Sauvez-vous contre la montaigne; » 
et aux enseignes : «Et tous les soldats pareille- 
«ment.» Quant à moy, je voulus voir le succès 
du tout avec quatre ou cinq picquiers, me reti- 
rant vers un ruisseau qui estoit près de l’artille- 
rie. Et, comme ils eurent abandonné les bres- 
ches pour venir à nous , nos enseignes sauterent 
dehors au pied devers le vallon par là où ils es- 
toient venus; et ainsi qu'ils furent au pied de la 
montaigne où monsieur d'Andelot et les enseignes 
montoyent, ils virent autresfois que nos ensei- 
gnes estoient passées par les bresches , et que 
ledit seigneur d’Andelot avec les autres enseignes 
estoient desjà à demy montaigne, Ils cuiderent 
tourner autresfois après les autres, et n’en peu- 
rent attaindre au plus haut que huict ou dix sol- 
dats, qu'ils taillerent en pieces. Cinq ou six 
Anglois vindrent à moy : je passay le ruisseau, 
oùil y avoit eau jusques au genouil. Dessus le bord 
d'icelle ils me tirerent quelques coups de fles- 

ches, et m’en donnerent trois dans la rondelle, 
et une au travers de la manche de maille que 
javois au bras droit, lesquelles pour mon butin 
je portay à mon logis; puis allay monter la mon- 
taigne au derriere de la tour d'Ordre. Monsieur 
le dauphin , ayant monsieur d'Orleans son frere, 
et monsieur l'admiral avec luy, faisoit marcher 
les lansquenets pour nous secourir dans la ville: 
mais avant qu'ils fussent près, le desordre estoit 
venu, et trouverent messieurs d'Andelot et de 
Nouailles avec les enseignes qui avoient monté la 
montaigne. 

Pendant ceste conclusion, monsieur le vi- 
dasme de Chartres , et mon frere, monsieur de 
Lieus , estoient venus jusques à bas , voir si on 
pouvoit entendre nouvelle de moy : mais ils 
furent bien ramenés , et dirent à monsieur le 
dauphin qu'ils tenoient pour tout certain que 
j'estois mort dans la ville, pource qu'ils avoient 
veu tous les capitaines, sinon moy. Monsieur 
d'Andelot arriva au bout de demy heure, auquel 
monsieur le dauphin demanda s'il sçavoit ce que 
j'estois devenu ? Il luy dit que je les avois sau- 
vés , et tous ceux qui estoient avec luy, mais 
que je ne m'estois pas sceu sauver moy-mesme, 
ce que j'eusse bien peu faire si j'eusse voulu. 
Ledit sieur d'Andelot me tenoit pour mort, 
pensant que je me fusse laissé attraper auprès 
de leur artillerie , ou d’un navire qu'il y avoit 
sur le ruisseau que je passay : mais je n’estois , 
pas si sot, car j'appelle Dieu en tesmoin, qu'il 
me punisse. si de tout ce jour là je perdis ja- 
mais l'entendement : et me servit bien que 
Dieu me le conservast, car, si je l'eusse perdu, 
nous eussions receu une grande escorne, laquelle 
n'eussions sceu couvrir, et j'eusse esté en grand 
danger de n'estre jamais mareschal de France : 
nous eussions perdu toutes nos enseignes et 
ceux qui les portoient avec ; lesquelles toutes- 
fois Dieu me fit la grace de sauver. Dès lors qu'on 
est saisi de la peur, et qu'on pert le jugement, 
on ne sçait ce qu'on fait : c'est la requeste prin- 
cipale que vous devez faire à Dieu de vous gar- 
der l'entendement ; car, quelque danger qu'il 
y ait, encor y a-il moyen d'en sortir, et peut 
estre à vostre honneur : mais lorsque la crainte 
de mort vous oste le jugement, adieu vous dis : 
vous pensez fuir à poupe , que vous allez à 
proue; pour un ennemy, il vous semble que 
vous en voyez dix devant vos yeux, comme font 

les yvrongnes , qui voyent mille chandelles au 
coup. O le grand heur que c'est à un homme de 
nostre mestier, quand le danger ne luy oste le 
sens ! il peut prendre son party , et eviter la 
mort et la honte. J'allay demander le soir le 
mot à monsieur le dauphin, pource que mon- 
sieur de Tais estoit blessé ; et comme je vins 
devant eux, monsieur d'Orleans , qui avoit touns- 
jours accoustumé de se jouer avec moy , comme 
faisoit bien monsieur le dauphin , commença à 
chanter la camisade de Bologne, et l'assaut de 
Cony pour les vieux soldats de Piedmont, se 
mocquant de moy et me monstrant au doigt. 
Lors je commencay à me courroucer, et maudire 
ceux qui en estoient cause. Monsieur le dauphin 
rioit, et à la fin il me dit : « Montluc , Montluc, 
«yous autres capilaines ne vous pouvez aucune- 
«ment excuser que vous n'ayez mal fait. — 
«Comment , monsieur, dis-je , auriez-vous opi- 
«nion que j'eusse faict faute ? Si je le sçavois, 
«je m'en irois tout à ceste heure faire tuer dans 
«la ville; vrayement nous sommes bien fols de 
«nous faire tuer pour vostre service. » Surquoy 
il me dit : « Non, non, je ne le dis point pour 
«vous, car vous estes dernier capitaine qui estes 
«sorty de la ville, plus d’une heure après les 
«autres.» Il me fit bien cognoistre, quand il fut 
roy, que je n'avois point failly, pour l'estime 
qu'il fit tousjours de moy : car , quand il s’en 
alla en Piedmont , il menvoya querir’ par un 
courrier exprès à ma maison, où je m'estois re- 
tiré pour raison de quelque hayne que madame 
d'Estampes avoit conceue contre moy, à cause 
de la querelle de messieurs de La Chasteigne- 
raye et Jarnac. Tousjours à la cour il y a quel- 
que charité qui se preste, et par malheur les 
dames peuvent tout : mais je ne veux pas faire 
le reformateur : madame d'Estampes en fit bien 
chasser de plus grands que moy, qui ne s’en 
vanterent pas, et m'estonne de ces braves his- 
toriens qui ne l'osent dire. Voy-là le succès de 
la camisade de Bologne. Que si le camp eust 
marché à nostre queue, il se pouvoit tout loger 
dans la ville ; et en quatre ou cinq jours, comme 
desjà j'ay dit, la ville haute eust esté à nous. 
Que l’on le demande à monsieur de Teligny, si 
c'est luy qui fut pris prisonnier, et l'on verra si 
je mens. Je ne sçay qui fut cause que monsieur 
le dauphin ne marcha : mais je diray bien tous- 
jours qu'il se devoit faire , et scay aussi qu'il ne 

tint pas 4 luy; mais ce ne seroient que disputes 
d'en parler davantage. Ilne faut qu'un poureux 
pour retarder tout le monde. S'ils fussent ve- 
nus, les Anglois ne sçavoient quel party pren- 
dre; je les cognus gens de peu de cœur, et croy 
qu'ils vallent plus sur l'eau que sur terre. Voyant 
l'hyver sur les bras, monsieur le dauphin, ayant 
laissé monsieur le mareschal du Biez à Mon- 
trueil pour harasser Boulogne, alla trouver le 
roy, lequel avoit aussi appointé avec l'empereur, 
s'estant une si grande force évanouie, pour s'es- 
tre ces deux princes mal entendus, pour nostre 
bonheur; j'entens l'Espagnol et l'Anglois: honi 
soit-il qui les aymera jamais ny l'un ny l'autre! 
Trois mois aprés, je quittay la maistrise de 
camp, pour venir deffendre quelque bien qu'un 
mien oncle m'avoit donné; je fus en peine d'ob- 
tenir congé du roy pour y venir, mais en fin 
monsieur l'admiral me le fit donner, pourveu que 
je luy fisse promesse de reprendre ledit estat, si 
ledict sieur admiral conduisoit l’armée. Il ne fail- 
lit pas, et me somma de ladicte promesse que 
je luy avois faite. Il obtint du roy commission , 
laquelle il m'envoya pour estre maistre de camp 
de cinquante ou soixante enseignes, que sa ma- 
jesté fit lever pour faire le voyage d'Angleterre, 
lesquelles j'amenay au Havre de Grace, entre 
les mains de monsieur de Tais. 

Or nous nous mismes sur mer : l’armée étoit 
composée de plus de deux cens cinquante voiles, 
et des plus beaux vaisseaux du monde, avec les 
galeres. Le desir que le roy avoit de se venger 
du roy d'Angleterre, le fit entrer en une estreme 
despense , laquelleen fin servit de peu, quoy que 
nous eussions pris terre, et depuis combattu les 
Anglois sur mer, où d'un costé et d'autre il y eut 
plusieurs vaisseaux mis à fons. Deslors que je vis 
à nostre depart embrazer le grand carracon, qui 
estoit ce crois-je le plus beau vaisseau qu’il es- 
toit possible, j'eus mauvaise opinion de nostre 
entreprise; et parce que, pour mon particulier, 


je ne fis rien qui fut digne d'estre escrit , et que ` 


le general est assez discouru par d’autres, je 
m’en tairay pour descrire la conqueste de laterre 
d'Oye; aussi nostre fait est plus propre sur la 
terre que sur l'eau , où je ne sçay pas que nostre 
nation ait jamais gaigné de grandes batailles. 
Comme nous fusmes retournés de la coste 
d'Angleterre, et desambarqués au Havre de 
Grace, monsieur l'admiral s'en alla trouver le 

roy, et monsieur de Tais avec luy; et amena 
toutes les compagnies au fort d'Outreau . devant 
Boulogne , où le capitaine Ville-Franche estoit 
demeuré avec les vieilles compagnies maistre de 
camp, ayant eu la place que j'avois quittée. Le 
mareschal du Biez, lieutenant du roy en ce pays- 
là, estoit bien empesché , comme tesmoignera 
monsieur de Sainct Germain , que le roy avoit 
baillé audict sieur mareschal pour le soulager ; 
car tous les pionniers l'avoient laissé, s'estans 
desrobés , comme c’est l'ordinaire, de ceste ca- 
naille qui ne veille sur eux; et neantmoins ils 
avoient encore toute la courtine tirant au pont 
de brique à faire. Or je veux escrire cecy, encore 
que ce ne soit matiere de combat, afin qu’il 
serve d'exemple aux capitaines. 

Monsieur le mareschal qui estoit ordinaire- 
ment sollicité par le roy de mettre ce fort en 
deffence pour blocquer Boulogne, me dit qu'il 
falloit que les soldats travaillassent, puisque les 
pionniers manquoyent. Je le remonstray aux ca- 
pitaines et eux aux soldats : lesquels tous d'une 
voix dirent qu'ils ne travailleroient point, et 
qu'ils n’estoient point pionniers; dequoy mon- 
sieur le mareschal se trouva fort fasché et 
bien en peine, de tant que ceste courtine luy 
demeuroit ouverte, et que le roy d'Angleterre 
avoit envoyé nouveau renfort de gens à Bou- 
logne. Or ledict sieur mareschal avoit envoyé 
par tout le pays chercher des pionniers; mais il 
n'en venoit point. Je me resolus de trouver le 
moyen pour faire travailler les soldats, qui fut 
de donner à chacun qui travailleroit cinq sols, 
comme aux pionniers : monsieur le mareschal 
me l’accorda fort volontiers, mais je n’en trou- 
yay pas un qui voulust y mettre la main. Voyant 
leur refus, pour les convier par mon exemple, 
je prins ma compagnie , celle de mon frere mon- 
sieur de Lieux, et celles des capitaines Lebron, 
mien beau - frere, et Labit, mon cousin ger- 
main : car ceux-là ne m'eussent osé refuser. 
Nous n'avions pas faute d'outils, car monsieur 
le mareschal en avoit grande quantité, et aussi 
les pionniers qui se desroboient laissoient les 
leurs dans une grande tente que monsieur le 
mareschal avoit fait tendre pour retirer leurs 
ferremens. Comme je m’envins à la courtine, je 
commencay à mettre la main le premier à re- 
muer la terre, et tous les capitaines après : j'y 
fis apporter une barrique de vin, ensemble mon 

disner, beaucoup plus grand que je n'avois ac- 
coustumé, et les capitaines le leur, et un sac 
plein de sols que je monstray aux soldats; et, 
après avoir travaillé une piece, chasque capitaine 
disna avec sa compagnie; et à chasque soldat 
nous dounions demy pain, du vin, et quelque 
peu de chair, en favorisant les uns plus que les 
autres, disant qu'ils avoient mieux travaillé que 
leurs compagnons, afin de les accourager. Et, 
après que nous eusmes disné, nous nous re- 
mismes au travail en chantant, jusques sur le 
tard : de sorte qu'on eust dit que nous n'avions 
jamais faict autre mestier. Après, trois threso- 
riers de l'armée les payerent à chascun cinq sols ; 
et, comme nous retournions aux tentes, les au- 
tres soldats appeloient les nostres pionniers gas- 
tadours. Le lendemain matin , le capitaine For- 
cez me vint dire que tous les siens y vouloient 
venir, et ceux de son frere, qui est encore en 
vie, aussi : lesquels je receus tous; et en fismes 
de mesmes comme le jour devant, de sorte que 
le troisiesme jour tous y vouloient venir; et en 
huit jours nous eusmes dressé toute ceste cour- 
tine. Tous les ingénieurs dirent, et monsieur de 
Sainct Germain mesmes, qui ne bougeoient de 
l'œuvre , que nos soldats avoient plus travaillé 
en huit jours que quatre fois autant de pionniers 


n'eussent fait en cinq semaines; et nottez que . 


les capitaines, lieutenans et enseignes , ne bou- 
geoient de l'œuvre non plus que les soldats, et 
servoyent de solliciteurs. 

J'ay voulu escrire icy cet exemple pour mons- 
trer aux capitaines qu'il ne tiendra aux soldats 
qu'ils ne facent tout ce qu'on voudra; mais aussi 
il faut trouver les moyens de les y faire faire de 
bonne volonté, et non de force : mettez la main 
à l'œuvre le premier, vostre soldat de honte vous 
suyvra, et fera plus que vous ne voudrez. Que 
si vous venez aux injures et bastonuades, ce sera 
lors que, despités, ils ne voudront plus mettre 
la main à ce qu'ils ne sont tenus, à quoy quelque 
fois la nécessité nous force. O capitaines , mes 
compagnons, combien et combien de fois, voyant 
les soldats las et recreus, ay-je mis pied à terre 
afin de cheminer avec eux , pour leur faire faire 
quelque grande traicte; combien de fois ay-je 
beu de l'eau avec eux, afin de leur monstrer 
exemple pour patir! 

Croyez, mes compagnons, que tout depend 
de vous, el que vos soldats se conformeront à 


~ 


(1545) 


vostre humeur, comme vous voyez ordinaire- 
ment. Il y a moyen en toutes choses : par fois il, 
y faut de la rudesse ; mais ce ne doit estre contre 
le gros, mais contre quelque particulier qui vou- 
dra gronder, ou empescher les autres qui sont 
en bonne volonté. J'ay fait sentir ma colere à 
quelque retif et rebours, dont je m'en repens. 
Quelque temps après, monsieur le mareschal du 
Biez entreprint de se saisir et ruiner la terre 
d'Oye, ayant tenté d'attirer l'Anglois en bataille, 

lequel n'en voulut manger. Toutes nos nouvelles 
compagnies marcherent, car les vieilles ne bou- 

gerent du fort, pour la garde d’iceluy ; et amena 

monsieur le mareschal six ou sept pièces de 
grosse arlillerie, et partismes le soir à l'impro- 

viste, et allasmes reposer la pluspart de la nuit 

en un bois, là où il y avoit de petits villages qui 

ayoient esté bruslés. Ceste entreprisese fit contre 

l'advis de tous les capitaines de l'armée, pour 
l'esperance que ledit sieur mareschal avoit de 

donner une bataille; ce qui attira plusieurs 

princes et seigneurs à venir de la cour. Après 
avoir perdu l'esperance de veoir les Anglois en 
bataille, monsieur le mareschal delibera leur en- 
lever quelques forts en la terre d'Oye. Or, 
comme ils furent fort près de l'un d'iceux, monsieur 
le mareschal, messieursde Brissac et de Tais, se 
mirent à part ; il me semble que monsieur d'Es- 
trée y estoit, estant lors sorty de prison ; mon- 
sieur de Bordillon , et trois ou quatre autres , il 
ne me souvient du nom : et se mirent sur un pe- 
tit tertre, à l'ombre d'un arbre, regardant de 
là en hors lequel des dits bastions qui nous fai- 

soient teste ils assaudroient ; et cependant je fis 

faire alle à toutes nos enseignes, pour attendre 
les derniers, qui estoient encore à une lieue der- 
riere. Or je n'avois jamais esté là, comme n'ay 
esté depuis; mais j'escriray comme il m'en sou- 

vient l'assiette de leur fort. 

ll falloit que je descendisse environ trente ou 
quarante pas pour entrer dans un grand pré; et 
à main droicte il y avoit un bastion, et, à un 
grand jet d'arquebuze , à main gauche, un autre ; 
et par consequent tout au long d'une courtine 
tirant devers Calais (laquelle courtine n’estoit 
que de terre, et de la hauteur environ de deux 
brasses), il y avoit aussi deux grands fossés avec | 
eaue jusques a la ceinture, et entre les deux 
fossés il y avoit une levée de terre. Cependant 
qu'ils se mirent au conseil soubs cest arbre estant 

à main gauche de moy, je prins les capitaines 
Favas et Lamoyenne , ayant esté tous deux mes 
lieutenans, et environs trois cens arquebusiers, 
ausquels je baillay la premiere trouppe; je de- 
meuray à leur queue. Il sortit du fort bien 
cent ou six viugts Anglois, qui vindrent dans 
le pré , lesquels avoient mis cinq ou six mous- 
quets sur leur terrace , entre les deux fossés, et 
nous tiroient fort et roide , ayant laissé entre les- 
dits bastions et fossés un petit chemin par lequel 
n'y pouvoit passer qu'un homme de front, pour 
entrer et sortir dans leur fort, se fians qu'à la 
faveur des mousquets qu'ils avoient dans iceluy, 
que ceux qui estoyent sur la terrace ne les ose- 
roient charger. Nos gens commencent à arque- 
buser, et eux à coups de flesches; il me sembla 
qu'ils tournoient fort le visage vers leur retraite; 
et estant sur un petit courtaut , je vins aux ‘ca- 
pitaines , et leur dis ces mots : «Compagnons, 
«ces gens ont fort le cœur à leur retraite : je voy 
«bien que c'est sous l’esperance de leurs mous- 
a quets; chargez à eux de queue et de teste , car 
«je vous suyvray.» Il ne le fallut pas dire deux 
fois : car je ne fus jamais retourné à ma trouppe, 
que je les vis meslés, et Anglois en fuitte : j'ar- 
reste ma trouppe pour les soustenir, si rien sor- 
toit d'avantage. Ce petit chemin estoit un peu 
estroict et joignant le bastion, si en demeura-il 
une trouppe; les autres se jetterent dans les fos- 
sés, de sorte qu'ils n'eurent pas le loysir de re- 
tirer tous leurs mousquets, car nos soldats se 
jetterent dans l'eau aussi tost qu'eux, et en em- 
porterent quatre ; et il y eut quatre ou cinq des- 
dicts soldats qui passerent ladicte terrace et 
l'autre fossé jusques au pied de la courtine, qui 
me dirent que la grand eaue estoit au premier 
fossé , car à l'autre , qui estoit près ladicte cour- 
tine , n’en avoient jusques aux genouils. Et tout 
incontinent je dis aux deux capitaines Favas et 
Lamoyenne qu'ils joignissent ma trouppe et la 
leur ensemble; et trouvay le capitaine Aurioqui 
et presque tous les autres capitaines, lesquels je 
priay de faire deux trouppes , car, dès que j'au- 
rais parlé avec monsieur de Tais, je leur voulois 
donner l'assaut. lis me dirent qu’il s'en falloit 
près de la moitié de leurs soldats qu'ils ne fussent 
arrivés , et je leur respondis qu'il n'importoit, 
veu qu'avec ce que nous estions je les emporte- 
rois: et promptement ilscommencent à se mettre 
en deux trouppes, et jecourus parler avec monsieur 

de Tais, lequel je (rouvay auprès de monsieur le 
mareschal et les autres, et luy dis: « Allons, mon- 
«sieur, allons au combat, car nous les emporte- 
«rons : je les ay tastés , et trouve qu'ils ont plus 
«d'envie de fuyr que de combattre.» Alors, 
monsieur le mareschal me dit : «Dictes vous, 
«capitaine Montluc ; pleut à Dieu que nous fus- 
«sions asseurés de les emporter promptement 
«avec toute nostre artillerie.» Sur quoy je luy 
respondis tout haut : « Monsieur, nous les aurons 
«estranglés ayant que vostre artillerie soit icy.» 
Prenant monsieur de Tais par le bras, luy dis : 
« Allons, monsieur, vous m'avez creu en autres 
«choses dont vous ne vous estes pas repenty, 
«vous ne vous repentirez pas de ceste-cy; j'ay 
«cogneu à ces approches que ce sont gens de 
«peu.» Alors il me respondit :« Allons donc; » et 
comme nous fusmes à l'entrée du pré, nous trou- 
vasmes desjà nos deux trouppes de picquiers et 
arquebusiers à part. Je luy dis : « Monsieur, re- 
« gardez lequel costé vous voulez combattre, ou 
«deceste enseigne jusques au bastion de dessous, 
«ou bien de l'enseigne vers l'autre que j'ay com- 
«battu : » lequel me dit :«Combattez celuy que 
«a vous avez desjà attaqué, et je m'en vois com- 
«battre l'autre ;» et ainsi nous departismes. 
Monsieur le mareschal du Biez, comme il nous 
vit commencer à marcher, dict ces mots, comme 
monsieur de Bordillon me dict'après : « A pre- 
«sent verrons si Tais est si brave comme il se 
«dict avec ses Gascons.» Or j'appellay tous les 
sergens de la trouppe que j'avois , leur disant 
tout haut à la teste de nostre bataille. « Vous au- 
«tres sergens avez tousjours accoustumé, quand 
«nous combattons, d'estre sur les flancs du der- 
«riere : et à ceste heure je veux que vous com- 
« battiez sur le devant les premiers. Voyez vous 
«ceste enseigne? si vous ne la gaignez, tant que 
«j'en trouveray devant moy en allant qui vou- 
«dront faire le renard, je vous coupperay les 
« jarrets: vous scavez ce que je sçay faire. » Puis, 
me retournant vers les capitaines, leur dis : «Et 
«vous, mes compagnons , si je ne suis pas aussi 
«tost qu'eux, couppez moy les miens. Et courus 
aux capitaines Favas et Lamoyenne, qui pou- 
voient estre à trente pas de nous, et leur dis : 
« Marchez, et jettez vous à coup perdu dans le 
a fossé. » Et en un coup je retournay aux nostres ; 
ct, ayant baisé la terre, nous courusmes droict 
aux fossés , faisant tousjours marcher les serpens 

devant , et passames le premier et second, ct vins- 
mes au pied de la courtine. Lors je dis aux ser- 
gens : « Aydez vous, aydez vous avec vos halle- 
« bardes à monter. » Ce qu'ils firent promptement; 
d'autres les poussoient par derriere, se jettant à 
coup perdu là dedans. J’avois une hallebarde en 
la main. Cependant arriverent tous les capitaines 
etpicquiers, qui me trouverent faisant l'empressé 
de vouloir monter avec ma hallebarde; et me 
tenois avec la main gauche au bois. Quelqu'un 
de ceux qui arrivoient, ne me cognoissant point, 
me print par les fesses et me poussa de l'autre 
costé : lequel me fit plus vaillant que je ne vou- 
lois estre , car ce que j'en faisois estoit pour don- 
ner courage à tout le monde de se jetter de 
l'autre costé : mais celuy-là me fit oublier la ruse 
et affranchir un saut que je ne voulois pas. Or je 
ne vis en ma vie gens passer si tost par dessus 
une courtine. Après que j'eus franchy ce saut, 
les capitaines Favas et Lamoyenne , lesquels es- 
toient dans le fossé du bastion, se jetterent sur 
le petit chemin, et passerent de l'autre costé 
dans le bastion , où ils tuerent tout ce qui estoit 
dedans. Monsieur de Tais, qui alloit à son com- 
bat, nous voyant attachés à la courtine , se jetta 
dans les fossés de l'autre fort; et les Anglois, 
qui virent que leurs gens estoient en fuitte , et 
que nous entrions dedans, abandonnerent le fort 
et se mirent en fuitte vers Calais. Monsieur le 
mareschal, nous voyant si courageusement au 
combat, s'escria, comme il me fut dit après : 
«O mon Dieu, ils sont dedans!» Alors les sei- 
gneurs de Brissac et Bordillon donnerent à toute 
bride, et ledict seigneur de Brissac mit son che- 
val dans ce petit chemin, ou malaysement il ne 
pouvoit passer qu'un homme, mettant ses jambes 
au long du col du cheval, à la misericorde du- 
quel il se mit. Et passa monsieur de Bordillon 
après ledict seigneur de Brissac, general de la 
cavallerie; et avoit quarante ou cinquante che- 
vaux avec luy, qui le suyvirent, tous tirans leurs 
chevaux par la bride. Monsieur de Brissac in- 
continent vint à moy, et me trouva que je fai- 
sois mettre tout le monde en bataille, ayant 
opinion que nous serions combattus , et que ceux 
de Calais viendroient au secours ; et me trouva 
que j'avois une enseigne gaignée sur le col, la- 
quelle je rendis en sa presence au sergent qui 
Favoit conquise, luy disant qu'il l'allast porter à 
monsieur de Tais : ce qu'il fit; et ledict sieur 

de Tais l'ayant receue, l'envoya par le mesme 
sergent à monsieur le mareschal, lequel fit grand 
diligence de faire abbattre la courtine, qui n'es- 
toit que de terre, avec les pionniers, pour passer 
la gendarmerie. Et nous voilà tous delà avec 
l'artillerie et tout : où estant, messieurs de Bris- 
sac et de Bordillon, avec les quarante ou cin- 
quante chevaux qui passerent quant et eux, 
prindrent à main droicte, tirant aux escluses 
qui separent le pays d'Artois et la terre d'Oye, 
et rencontrerent quarante ou cinquante chevaux 
anglois portans lances, lesquels se mirent à re- 
tirer au galop vers Calais. Monsieur de Brissac 
se douta que ceux-là s'en alloient pour l’attirer 
à quelque embuscade , et fit alte; et manda à 
Castegeac de descouvrir un petit vallon qui es- 
toit un peu à main gauche : ledict Castegeac luy 
rapporta qu'il avoit veu plus de quatre cens 
chevaux; et n’en y avoit mot, car ce n’estoit que 
des paysans et femmes des villages circonvoi- 
sins, qui s'enfuioyent vers Calais : qui fut un 
grand malheur, car monsieur de Brissac les eust 
suivis ; et c'estoit toute la cavallerie qu'ils avoyent 
dans Calais : ce n'eut pas esté une petite def- 
faicte. Un general sur tout doit envoyer un vieux 
routier, ou un homme fort asseuré, pour des- 
couvrir; un homme non experimenté prendra 
bien tost l'alarme, et s'imaginera que les buis- 
sons sont des bataillons d'ennemis. Je ne veux 
pas dire que Castegeac ne fust soldat ; mais il 
fit un pas de clerc. 

Nostre cavallerie passa par la bresche que 
monsieur le mareschal avoit faict faire; monsieur 
de Tais voulut mener l’arquebuserie, et m'or- 
donna de demeurer à la bataille des picquiers. 
Il y avoit dix ou douze enseignes d'Anglois qui 
se retiroient devers Calais, lesquels venoient 
pour empescher l'entrée : que s'ils eussent peu 
arriver à temps, ils nous eussent bien donné des 
affaires avec l'artillerie mesmes , comme me dict 
monsieur le mareschal, quand je fus cercher 
monsieur de Tais pour venir donner l'assaut ; et, 
encores que je scache bien à quoy il tint que l'on 
ne combattist ces dix ou douze enseignes, je ne 
les veux point mettre par escrit; car, disant la 
vérité, faudroit que je disse mal de quelques- 
uns, et non pas des plus pelits; ce que je ne 
veux faire : mais si monsieur de Sainct Cire , 
qui estoit lieutenant de cinquante hommes d’ar- 
mes de monsieur de Boissy, qui est mort grand 

escuyer, estoit en vie, il pourroit dire à qui il 
tint; car il fut fort blecé, et son cheval tué, et 
plus de quarante chevaux de ladicte compagnie 
blecés ou morts. Il en sortit une grande querelle 
qui presque amena deux hommes à combattre en 
camp clos; ceste couionade fut fort grande et de 
grand dommage pour le service du roy : car, cela 
deffaict, il n’estoit demeuré personne dedans 
Calais, que les vieilles gens et les femmes; et , 
comme j'ouys dire depuis à monsieur le mares- 
chal du Biez, il l’eust emporté en deux jours avec 
l'artillerie qu'il avoit, si ceux là eussent esté 
deffaicts. Voyant que ces gens estoient retirés 
dans la ville, ils conclurent s'en retourner : ce 
que nous fismes deux jours après la prise : aussi 
le temps se mit fort à la pluye. 

Or, capitaines, vous ne devez desdaigner 
d'apprendre quelque chose de moy, qui suis le 
plus vieux capitaine de France , et qui me suis 
trouvé en autant de combats, ou plus, que capi- 
taine de l’Europe, comme vous jugerez à la fin 
de mon livre. En premier lieu, ce qui me fit 
faire ce combat fut que je les avois essayés à 
mon arrivée, et les avois trouvés faibles de 
reins; le second, de ce qu'ils abandonnerent 
leurs pieces , que nous gaignasmes ayant le bas- 
tion qui leur servoit de flanc ; pour le tiers, que 
je voyois venir au long de la plaine tirant vers 
Ca'ais, du petit tertre, dont je fis faire alte avant 
que descendre au pré, force gens qui venoient 
devers Calais, et voyois bien que toutes les 
courtines estoient remplies de gens, qu'il y avoit 
bien affaire à les emporter; et pour la quarte 
raison, qu'au fossé qui estoit près de Ia courtine 
n'y avoit gueres d'eaue; et dudict fossé à la- 
dicte courtine il y avait plus de deux grands pas, 
où les soldats se pouvoient tenir, et, pour peu 
d'aide qu'ils se fissent avec la picque ou la halle- 
barde, et l’aide des uns aux autres ( n'estant 
icelle courtine de la hauteur de plus de deux 
brasses), nous l'emporterions. Donc, capitaines, 
depuis que l'œil vous accompagne à voir la force 
de vostre ennemy, et le lieu là où il est , et que 
vous l'avez tasté et trouvé aisé à prendre lafuitte, 
chargez-le cependant qu'il est en peur en la- 
quelle vous l'avez mis : car, si vous luy donnez 
loisir de se recognoistre et d'oublier sa peur, 
vous estes en danger d'estre plus souvent bat- 
tus, que non de battre l'ennemy. Par ainsi vous 
le devez tousjours suyvre sur sa peur, sans luy 

donner loisir de reprendre sa hardiesse , el tenir 
tousjours avec vous la devise d'Alexandre le 
Grand, qui est: Ce que tu peux faire annuit, 
n'allens au lendemain ,car cependant beau- 
coup de choses surviennent, mesmement en 
la guerre ; et puis il n'est pas temps de dire: 
Je ne l'eusse jamais pensé. Plusieurs choses 
executerez vous sur la chaude, que, si on vous 
donne loisir de vous raviser, vous y penserez 
trois fois. Poussez donc, hasardez, ne donnez 
loysir à votre ennemy de parler ensemble; car 
l'un accourage l’autre. 

Estans retournés au fort d'Outreau , il n'estoit 
gueres jour que les Anglois ne nous vinssent 
chatouiller sur le descendant de la mer, et bien 
souvent ramener nos gens jusques auprès de 
nostre artillerie , qui estoit à dix ou douze pas 
du fort; et estions tous abusés , sur ce que nous 
avions ouy de nos predecesseurs qu'un Anglois 
battoit tousjours deux Francois, et que l'Anglois 
ne fuyoit jamais ny nese rendoit. J'avois retenu 
quelque chose de la camisade de Boulogne et de 
la terre d'Oye, et disun jour à monsieur de Tais 
que je luy voulois monstrer le secret des Anglois, 
et pourquoy l’on les estime si hardis ; et, pource 
qu'ils portent tous armes courtes , et faut qu'ils 
courent à nous pour tirer de leur arc, et qu'ils 
s'approchent près de nous , car autrement leurs 
flesches ne feroient point de mal; et nous, qui 
avions accoustumé de tirer des arquebusades de 
loin , et aussi que les ennemis n’en faisoient pas 
le semblable, trouvions estrange ces approsches 
qu'ils faisoient, courant de sorte que nous cui- 
dions entierement que ce ne fust que hardiesse : 
mais je leur veux faire une embuscade, et vous 
verrez si je diray la vérité, et si un Gascon vaut 
un Anglois : autresfois, du vieux temps de nos 
peres, avons nous esté voisins. Alors je choisis 
six vingts hommes, picquiers et arquebusiers, 
avec quelques hallebardes parmy, et les mis dans 
une baisse que l’eau avoit faite, tirant contre 
bas, à main droicte du fort; et envoyai le capi- 
taine Chaux, à l'heure que l'eaue estoit basse, 
droict à quelques maisonnettes qui estoient sur 
le bord de la riviere, presque vis à vis de la ville, 
pour leur dresser l'escarmouche; et luy dis que, 
comme il les verroit passer la riviere, com- 
mençast à se retirer, et se laisser faire une 
cargue; ce qu'il fit : mais la fortune porta 
qu'il y fut blessé en un bras d'une arquebusade; 

les soldats le prindrent et l’amenerent au fort, | ennemy, ny aussi que vostre soldat ait opinion 


de sorte que l'escarmouche demeura sans ‘chef. 
Les Anglois s'en appercevoient bien, et leur 
firent une cargue, et menerent battant nos gens 
jusques auprès de l'artillerie. Les voyant traittés 
de telle façon, je sortis de mon embusche plus- 
tost que je ne devois, m'en allant la teste baissée 
droit à eux, commandant aux soldats qu’ils ne 
tirassent point que ne fussions au ject de leurs 
flesches. Ils étoient deux ou trois cens, ayant 
quelques arquebusiers italiens avec eux; et me 
repentis bien que je n'avois faict mon embuscade 
plus forte : mais lors n'estoit pas temps: et, 
comme ils me virent venir droict à eux, ils quit- 
terent les autres et vindrent charger sur moy. 
Nous marchasmes droict à eux, et, comme ils 
furent au ject de leurs flesches, nos arquebu- 
siers commencerent à tirer tout à un coup, et 
puis mirent la main aux espées, ainsi que je leur 
avois commandé , et courusmes pour les investir : 
mais, comme nous leur fusmes près de la lon- 
gueur de deux ou trois picques, ils tournerent le 
dos aussi facilement que nation que j'aye jamais 
veue , et les accompagnasmes jusques à la rivière 
près de la ville, laquelle ils passerent : dont il 
y cust plus de six de nos soldats qui les suyvirent 
jusques à l'autre costé d'icelle. Je fis alte aux 
maisonnettes rompues, où je rassemblay mes 
gens; quelques uns y demeurerent par les che- 
mins, de ceux qui ne pouvoient pas tant courir 
eomme les autres. Monsieur de Tais avait tout 
veu, et estoit sorty du fort pour aller secourir 
Fartillerie ; et comme j'arrivay à luy, je luy dis: 
« Voyez vous si je vous ay dit la vérité? ou il faut 
«dire que les Anglois du temps passé estoient 
« plus vaillans que ceux icy, ou bien que nous le 
«sommes plus que nos predecesseurs: je ne sçay 
« quel des deux est veritable. — Vrayment, dict 
«monsieur de Tais, ces gens se retirent bien à 
«la haste; je n'auray jamais plus opinion des 
« Anglois telle que j'ay eu par le passé. — Non, 
«monsieur, luy dis-je, croyez que les Anglois 
« qui ont battu anciennement les Francois estoient 
« demy Gascons, car ils se marioient en Gascogne, 
«et ainsi faisoient de bons soldats.» Depuis ce 
temps , nos gens n'en eurent plus l'opinion ny 
crainte qu'ils en avoyent. Ostez, ostez, capi- 
taines, tant que vous pourrez, ceste opinion à 
vos soldats, car ils vont lors en crainte d'estre 
deffaits. Il ne faut pas que vous mesprisiez vostre 


qu'il soit plus vaillant que luy. Depuis ceste 
charge, je vis toujours mes gens aller plus fran- 
chement pour attaquer les Anglois, les appro- 
chant toujours de plus près; et que l'on se sou- 
vienne, quand monsieur le mareschal du Biez 
les combattit entre le fort de Dandelot, si nos 
gens se firent prier à les aller investir. Ledit 
sieur du Biez fit là un acte de vaillant homme : 
car, comme sa cavallerie se mit en fuitte, il s'en 
vint tout seul se jetter devant nostre bataillon, 
et descendit, prenant une picque en la main, 
pour aller au combat , duquel il sortit fort hono- 
rablement. Je n’estois point là , voylà pourquoy 
je n’en dis rien; car, deux ou trois mois après 
le retour de la terre d'Oye, je demanday congé 
à monsieur de Tais pour venir à la cour. Les 
historiens sont bien desloyaux de taire de si 
beaux actes; celuy-là fut bien remarquable à ce 
vieux chevalier. Estant à la cour, je fis tant avec 
monsieur l'admiral, qu'il me fit donner congé 
au roy, d'autant que je n'avois point repris la 
charge de maistre de camp, sinon pour la com- 
mander durant le premier voyage que monsieur 
"admiral entreprendroit; et, après avoir de- 
meuré un mois à la cour, servant le roy de gen- 
tilhomme servant (ce prince estoit lorsassez vieux 
et pensif : il ne caressoit point tant les hommes 
qu'il souloit; une seule fois il me demanda le 
discours de la bataille de Serizolles, estant à 
Fontainebleau), ce fut lors que je prins congé de 
sa majesté, et ne le vis oncques depuis. 

Je m'en revins en Gascogne, de là où je ne 
bougeay jusques à ce que le roy Henry fut roy, 
ayant esté accablé d'affaires et de maladies : 
voylà pourquoy je ne vous puis rien dire de la 
reddition de Boulogne , laquelle le roy d’Angle- 
terre fut contraint, voyant l'obstination du roy, 
de quitter, moyennant quelque argent. 

Peu de temps après il mourut, et le roy aussi 
le suivit bien tost après : il faut tous mourir, Or 
ceste reddition de Boulogne advint durant le 
regne du roy Henry, mon bon maistre, qui suc- 
ceda à son pere. 

Nostre nouveau roy ayant la paix avec l'em- 
pereur, après la reddition de Boulogne, ayant 
aussi accordé avec le roy d'Angleterre, il sem- 
bloit que nos armes deussent demeurer lon- 
guement au crochet ; comme aussi, si ces deux 
princes ne remuent , la France a dequoy demeu- 

rer en repos. Après avoir séjourné quelque temps 
chez moy, le roy me r'appela, et me donna la 
charge de maistre de camp, et le gouvernement 
de Moncalier , sous monsieur le prince de Mel- 
phe, lieutenant general en Piedmont , estant 
monsieur de Bonnivet nostre colonel (il se sous int 
bien de moy, et, si ceux qui le gouvernerent 
depuis m'eussent aymé, j'en eusse eu autant de 
bien et d'honneur que gentilhomme qui sortit 
pieca de Gascogne). 

de demeuray là dix huit mois, sans que pen- 
dant ce temps je fisse chose qui soit digne d'es- 
tre mise par escrit; car je ne veux escrire que ce 
où j'ay eu quelque commandement. Ayant eu 
mon congé pour venir jusques à ma maison, 
j'arrivay en Gascogne, où peu après je fus ad- 
verty qu'à cause de la vieillesse et maladie de 
monsieur Je prince de Melphe, le roy y en- 
voyoit monsieur de Brissac pour y estre son lieu- 
tenant général; qui fat occasion que le capitaine 
Tilladet , qui avoit aussi eu congé, et moy,nous 
en allasmes à la cour, et trouvasmes que ledit 
seigneur avoit prins congé du roy. Nous nous 
presentasmes à sa majesté, qui nous fit fort 
bonne chere, et à monsieur le connestable , le- 
quel estoit revenu à la cour en plus grand cré- 
dit qu'il n’estoit du temps du roy Francois; 
ce que plusieurs ne pensoient pas : mais les 
dames avoient perdu leur credit ; d'autres y en- 
trerent : et puis incontinent sadicte majesté, 
laquelle estoit lors en une petite villette, entre 
Melun et Paris, nommée Villeneufve Sainct 
George, nous commanda de nous en aller à 
Paris trouver monsieur de Brissac. Et lende- 
main que nous y fusmes arrivés, ledict sieur de 
Brissac partit, ayant esté fort ayse de ce que 
nous l'estions venus trouver : et ainsi allasmes 
jusques à Suze , où nous trouvasmes monsieur 
le prince de Melphe qui s’estoit mis en chemin 
pour s'en venir mourir en France : aussi tres- 
passa-il une heure après nostre arrivée. Encor 
que Jaye esté quelque temps sous luy, je n'en 
diray autre chose, car à grand peine eus-je le 
loisir de le cognoistre que par ouy dire. C’est un 
malheur à un capitaine de changer si souvent de 
general , car avant estre cogneu de luy vous estes 
vieux; les amitiés et cognoissances nouvelles sont 
fascheuses. Monsieur de Brissac depescha incon- 
tinent monsieur de Forquevaux vers le roy, qui 

le renvoya avec la patente de mareschal de 
France qu'elle luy donnoit. Nous demeurasmes 
cinq ou six mois sans guerre. Il est mal aysé que 
deux si grands princes et si yoisins puissent de- 
meurer longuement sans venir aux armes, comme 
de fait peu de temps après l'occasion s'en pre- 
senta, parce que le roy print la protection du 
duc Octave, lequel le pape et l'empereur son 
beau frere vouloient despouiller de son estat; et 
pour cest effect, le sieur dom Ferrand de Gon- 
sague tenoit assiégée Parme, où estoit monsieur 
de Termes, et La Mirande, oùcommandoit mon- 
sieur de Sansac , lequel y acquit un grand hon- 
neur, pour avoir très bien faict son devoir, et 
monstra qu'il estoit bon capitaine, comme à la 
verité il estoit ; il l'a bien monstré en tous les 
lieux où il s'est trouvé : c'estoit un des bons 
hommes de cheval qui fust en France. Et, parce 
que je ne puis parler de cecy que par ouyr dire, 
ny de ce qui se fist la, je m’en deporteray. 

Le roy, adverty que les forces de l'empereur 
estoient empeschées au Parmesan , manda à mon- 
sieur le mareschal de Brissac qu'il rompist la 
paix, et tentast, sur la rupture, d'emporter 
quelque ville; ce qu'il fit; car il prit Quiers et 
Sainct Damian. L'entreprise de Cairas ne suc- 
ceda point comme les autres deux. Monsieur de 
Bassé alla executer Sainct Damian, qui la prit à 
l'improviste, entre la poincte du jour et le soleil 
levant ; et monsieur le mareschal mesmes exe- 
cuta celle de Quiers, en la sorte que je vais es- 
crire, puisque mon sujet n'a esté que de laisser 
par escrit ce que j'ay veu, et où j'ay eu quelque 
part : je cuide que monsieur le president de Bi- 
rague, qui estoit, verra dans ce livre que je 
n’auray pas guerre failly à escrire ladicte prise. 
Monsieur d'Aussun fut esleu pour aller executer 
celle de Cairas, et mena avec luy le baron de 
Cypi, et deux ou trois autres compagnies fran- 
coises avec quelques Italiens, et monsieur de 
Cental avec luy. L'escallade fut furieusement 
donnée; mais elle fut aussi bien deffendue. Il 
mourut un des freres du sieur de Charry, qui 
estoit allé jusques à Savillan , lequel se trouva là 
sur les lieux quand on marcha la nuit, et y alla, 
et monta le premier une eschelle, de laquelle il 
fut renversé : il fut assez mal suivy, comme l'on 
disoit. En mesmes temps monsieur de Bassé 
mena quelques compaignies avec luy, et arriva 
à demy mil de Sainct Damian au poinct du 

jour. Ils furent sur le point de tourner en ar- 
riere, voyant qu'ils seroient descouverts avant 
qu'ils fussent là; toutesfois à la fin s'achemi- 
nerent pour tenter fortune. La coustume de 
Sainct Damian estoit que les soldats ouvroient 
Ja porte à la poincte du jour, pour laisser sortir 
tout le peuple dehors au travail , et après y met- 
toient quelques sentinelles. La fortune porta si 
bien à monsieur de Bassé , que le peuple estoit 
desja sorty, et les sentinelles n’estoient pas en- 
core sur la muraille : de sorte que le sieur de 
Bassé, avec ses eschelles , entra dans leur fossé, 
lesquelles fit dresser sans qu'il fust descouvert ; 
et monterent les capitaines les premiers, et, 
avant qu'homme de la ville s'en apperceut , la 
moitié de nos gens estoient dedans, où il n'y avoit 
qu'une compagnie , laquelle se retira dans le 
chasteau , auquel il n'y avoit pas vivres pour un 
jour, et le matin se rendirent. Voicy, capitaines, 
combien il importe de se prendre garde à ne 
laisser jamais la muraille vuide de sentinelles, 
ou , pour le moins, en poser tousjours sur quel- 
que tour ou portail, mesmement sur la poincte 
du jour, car c'est lors que les executions se font : 
on est las de veiller et non pas l'ennemy de vous 
guetter. Toutes ces trois entreprises, de Cayras, 
Sainct Damian et Quiers, se devoient executer 
une mesme nuit : aussi faut-il, qui veut rompre 
la paix ou trefve, qu'il fasse son esclat tout à un 
coup ; car, s'il y va piece à piece, il perdra pied 
ou aisle. 

Trois jours avant , monsieur le mareschal tint 
conseil pour ceste execution de Quiers, où es- 
toient messieurs de Bonnivet, president Birague, 
Francisco Bernardin , de Bassé, d’Aussun; et ne 
scaurois bonnement dire si le sieur Ludovic de 
Birague y estoit : je l'oserois bien asseurer, car 
monsieur le mareschal ne faisoit rien qu'il ne luy 
communicast , parce que c’estoit un entendement 
bien ferré. Il fut arresté que nous donnerions 
l'escalade par le haut des vignes, venant comme 
d'Agnasse à Quiers. Je ne trouvay point bonne 
ny asseurée ceste escalade, et priay monsieur le 
mareschal que, puisque luy mesmes y venoit, 
et que c'estoit le premier lieu qu'il assailloit , 
estant venu nouvellement en la charge de lieu- 
tenant de roy, qu'il fist en sorte que l'honneur 
lui en demeurast : car, si à la première fois il 
n'avoit bonne fortune, l'on prendroit opinion 
qu'il seroit plustost mal'heureux qu’heureux : ce 

qui apporte un grand préjudice à un capitaine et 
à un lieutenant de roy (on juge des choses par 
les evenemens); et qu'il falloit faire marcher se- 
crettement, toute ceste nuict là, quatre ou cinq 
canons, afin qu'ils arrivassent en mesme temps 
que l'escallade se donneroit à la porte Jaune ; et 
ainsi il ne faudroit pas, par une sorte ou par 
autre, à l'emporter; et que , puis que l'on vou- 
loit tascher à l'emporter, qu'il falloit tenter et 
l'un et l'autre moyen. Or l'artillerie estoit toute 
preste devant le chasteau de Thurin : car, comme 
monsieur le mareschal vit que le roy avoit prins 
la protection du duc de Parme, et que la guerre 
estoit ouverte en ces quartiers là, il se doutoit 
que bien tost la tempeste viendroit à luy. Voi-là 
pourquoy il avoit fait ces apprests, pour pourveoir 
au besoin, estant au reste un des plus advisés 
capitaines et lieutenans de roy que j'aye cognu. 
Il y eut sur mon advis grand dispute ; car on 
disoit que d'une nuict l'artillerie ne pourroit 
estre à Quiers, et que toutes les trois entreprinses 
seroient descouvertes par le bruit du charroy de 
l'artillerie; à la fin, il fut conclu que les portes 
de Thurin seroyent fermées à vespres, et que 
les bœufs seroyent prins devers Rivolle et Veil- 
leamie, et que tout le bestial se rendroit , à ves- 
pres. dans la ville , et grandes gardes aux por- 
tes , afin qu'homme du monde ne peust sortir. 
Fut aussi arresté que je tirerois en mesme heure 
le canon et la grande coulevrine du chasteau de 
Montcaillier, et que je prendrois le bestial des 
gentils-hommes et bourgeois de Montcaillier , 
qui seroit de là le pont devers les loges. Ils firent 
estat qu’à une heure de nuict l'artillerie seroit à 
Montcaillier par le chemin de delà le pont , et 
que monsieur de Caillac et moy demeurerions 
ensemble à conduire l'artillerie avec ma compa- 
gnie, et monsieur le mareschal, messieurs de 
Bonnivet et Francisco Bernardin iroyent par le 
chemin que j'ay dit, avec tout le reste de nos - 
gens de pied. Ledit sieur mareschal me laissa 
monsieur de Piquigni avecques sa compagnie et 
une autre, lesquelles s'en iroyent devant nous 
avecques les pionniers et dix gabions que nous 
prismes du chasteau de Montcaillier. Et arri- 
vasmes les uns et les autres en mesme heure de- 
vant Quiers. Mais Ia camisade tourna en fumée , 
pour-ce que les eschelles se trouverent courtes , 
et le fossé plus profond qu’on n’avoit rapporté 
à monsieur le mareschal ; qui fut cause que ledit 

sieur mareschal et tous tournerent à la porte 
Jaune, et nous trouverent avoir desja remply 
les gabions, et prets à loger les canons pour 
battre. Le bon-heur de monsieur le mareschal 
de Brissac commença à se monstrer là : car, si 
les eschelles se fussent trouvées assez longues et 
qu'on eust donné l'assaut , toute la ville estoit 
deliberée de se deffendre, ou ils nous eussent , 
à mon advis, bien estrillés et repoussés, pource 
qu'ils ne vouloient estre prins de nuict , ny par 
force, et que nous n'avions sçeu faire nostre en- 
treprinse si secretiement, que le jour devant 
ils n’en eussent esté advertis; de sorte qu'il leur 
eust esté facile de nous repousser , et peut estre 
cela les eust descouragés de faire ce qu'ils firent. 
Le sieur dom Ferrand à son depart y avoit laissé 
un gouverneur italien avec trois compagnies, et 
en avoit tiré les Espagnols pour les amener avec 
luy à Parme. 

Nostre batterie, sans plus temporiser, ayant 
fait son jeu, nous fismes bresche à main gauche 
de la porte Jaune , combien que la pluye survint 
si grande, que presque tout nosire fait fut en 
desordre; et, environ les onze heures, la bresche 
estoit de huit ou dix pas. Les gens de la ville, 
qui ne demandoient pas mieux qu'une bonne 
occasion pour se mettre en l'obeyssance du roy, 
pour le mauvais traictement que les Espagnols 
leur faisoient , commencerent à dire au gouver- 
neur s'il se trouvoit assez fort avecques ses sol- 
dats pour soustenir l'assaut : lequel leur respondit 
qu'ouy, pourveu que la ville print lesarmes. IIs lui 
répondirent qu'ils n'en feroient rien, et que les 
Espaignols ne les avoyent pas si bien traittés , 
qu'ils eussent occasion de prendre les armes 
contre les Francois. Alors, le gouverneur qui es- 
toit sage, se vit logé entre monsieur et madame, 
et craignoit plus que ceux de la ville luy dou- 
nassent à doz qu'autrement : il leur dit : «Mes 
«amis, attendez un peu, et je feray une capitula- 
«tion avecques monsieur le mareschal , que vous 
«n’aurez aucun desplaisir, ny nous autres aussi ; » 
et fit sonner la chamade, faisant sortir un homme 
dehors, pour prier monsieur le mareschal de 
luy envoyer le seigneur Francisco Bernardin et 
le seigneur de Monbazin, et qu'il fit cesser la 
batterie. Monsieur le mareschal nous manda in- 
continent de cesser ; ce que nous fismes. Surquoy 
fut arresté que le gouverneur mettroit deux ou 
trois hommes dehors pour ostages, et que les 

deux susdits entreroyent pour capituler : et croy 
que monsieur le president Birague y entra avec- 
ques eux, à cause qu'il n'eust pas voulu que la ville 
eust esté saccagée , pour-ce que sa femme estoit 
fille de Quiers, et que la plupart des gentils- 
hommes estoyent ses parens : mais, pour ne men- 
tir point, je ne scaurois asseurer s'ils estoient 
des trois ou non. Monsieur le mareschal n'eust 
voulu aucunement leur faire desplaisir, car c'es- 
toit exemple à tous les autres lieux que les enne- 
mis tenoyent, pour les attirer, afin que, se trou- 
vant en pareil estat, pour le bon traictement 
qu'il auroit faict à ceux de Quiers, tous les au- 
tres eussent envie de faire comme eux, et pren- 
dre le party françois. La plus grand dispute qui 
fut entre nos deputés , le gouverneur et les ha- 
bitans , fut que ledit gouverneur , de tant qu'il 
estoit desja presque nuict, disoit qu'il ne pour- 
roit gaigner Ast pour sa retraicte , et qu'il seroit 
eu danger d'estre defait par les chemins; par ce 
vouloit remettre au lendemain. Monsieur le ma- 
reschal , qui sechoit sur ses pieds , craignant que 
ceste nuict il fust secouru d'Ast, demandoit que 
Yon luy baillast la roquette, pour y mettre 
soixante hommes , et qu'ils esleussent un de nos 
capitaines tels qu'ils voudroyent, pour le mettre 
dedans ; et cependant il faisoit tousjours appro- 
cher nos compagnies devers la bresche. Le gou- 
verneur mesme, vint sur la muraille de la ro- 
quette , et parla à moy, me priant de faire reculer 
les soldats, et qu'ils avoyent accordé avecques 
monsieur le mareschal : la conclusion fut qu'il 
s'en iroit bagues sauves, enseignes pliées, sans 
sonner tabourin , lendemain matin ; et, pour as- 
seurance , il fust arresté que la roquette seroit 
mise entre nos mains. La ville m'envoya demander 
amonsieur le mareschal, pour me mettre dedans 
icelle avecques soixante soldats; car en Piedmont 
j'avois acquis une réputation d'estre bon politicq 
pour le soldat, et empescher le desordre. Je me 
gouvernay si bien, qu'homme de la ville ne 
perdist une paille : l'avarice de quelque peu de 
pillage desgoute souvent ceux qui ont envie de 
prendre party. Ce fait fut sagement considéré 
par monsieur le mareschal : car ceste nuict-là es- 
toyent party d'Ast quatre cens arquebuziers , 
pour essayer d'entrer dans la ville; mais ils fu- 
rent advertis par les chemins que nous tenions 
la roquette, qui les en fit retourner. Il fut fait 
là une erreur ; car au conseil il fut proposé que 

sans doute l'ennemy devoit venir à nous au bruict 
de ce siege, et qu'à ceste occasion, au mesme 
temps que la roquette nous seroit rendue, il fal- 
Joit envoyer quelque belle trouppe, pour aller 
battre l'estrade vers Ast. Si cela eut esté executé 
comme il devoit , on eust deffait ce secours. Mon- 
sieur de Bonnivet, qui estoit campé sur le che- 
min d’Audezun, vint le lendemain avecques 
quinze ou vingt gentilshommes , en mesme heure 
que les Italiens sortoyent de la ville; et, es- 
tant entré, s'arresta à la porte pour les voir 
sortir. Et comme ils furent tous passés, monsieur 
de Bonnivet estant sous la seconde porte pour 
aller dans la ville, et m’ayant commandé mon- 
sieur le mareschal que je n'y laissasse entrer 
homme du monde qu'il ne fust dedans , j'ouis 
mon lieutenant qui se courroussoit à la bresche, 
où je l’avois mis pour garder que personne n'y 
entrast ; monsieur de Bonnivet me dit : «Il y a 
«là quelque desordre.» J'y courus, et trouvay 
que c'estoient des larrons mesmes de Quiers, 
qui vouloient entrer pour saccager la ville; et, 
voulant descendre de la bresche pour leur courir 
sus, la ruine de la muraille me fit glisser, et 
tombay sur le costé gauche dans les pierres , de 
telle force, que je me deslouay la hanche. Je 
cuide que tous les maux du monde ne sont point 
pareils à celuy-là, à cause d'un petit nerf que 
nous avons dans ceste jointure, qu'est enchassée 
l'une dans l’autre, qui s’alongea : et depuis je 
n'ay cheminé droit, ains tousjours j'y ay douleur 
peu ou prou, sans que ny l'usage des bains, ny 
autre chose mel'aye peu oster. Monsieur de Bo- 
nivet me fit porter par les soldats dans un logis; 
j'avais fait entrer paravant les mareschaux des 
logis qui faisvient les quartiers. Monsieur le ma- 
reschal entra une heure après que je fus affolé , 
et me fit cet honneur de venir descendre devant 
mon logis pour me voir, monstrant en avoir au- 
tant de regret que si je fusse esté son propre 
frere : aussi m'aimoit-il de bon cœur, et faisoit 
beaucoup d'estat de moy. Pendant nostre sejour, 
par trois fois il vint tenir le conseil au chevet de 
mon lict, comme peut tesmoigner monsieur le 
president de Birague, qui est en vie. Il pre- 
noit grand plaisir d’ouyr discourir en sa pré- 
sence, mais en peu de mots; et si quelqu'un 
disoit quelque chose, soudain il en deman- 
doit raison. Or, audit Quiers ou à Montcail- 
lier, je demeuray deux mois et demy sans 

pouvoir bouger du lit, de ceste grande cheute. 

Le sieur dom Ferrand laissa la guerre de 
Parme, et s'en vint en Ast assembler forces 
pour dresser un grand camp, ayant laissé au 
Parmesan le seigneur Carles et le marquis de 
Vins. Le roy, en estant adverty, commanda à 
monsieur l'admiral qu'il envoyast six de ses 
compagnies à toute diligence à monsieur le ma- 

pour lors n’estoit que sergent major, les mena. 
Monsieur d'Aumalle, qui estoit general de la 
cavallerie, arriva aussi; comme fit quelques jours 
après monsieur de Nemours, et bien tost après, 
messieurs d'Anguyen et prince de Condé freres, 
puis monsieur de Monmorency, qui aujour- 
d'huy est mareschal de France, fils aisné de 
monsieur le connestable ; monsieur le comte de 
Charny, et son frere, monsieur de La Roche- 
foucaut , ayant une grande suitte de noblesse 
avec eux, tellement qu'il y avoit trois compa- 
gnies de gens de pied logés dans Quiers. les- 
quelles monsieur le mareschal fut contrainct dé 
desloger, pour loger les princes et seigneurs de 
leur suitte. Je croy qu'il n'y a telle noblesse au 
monde que la françoise, ny plus prompte à 
mettre le pied à l'estrier pour le service de son 
prince : mais il la faut employer lorsqu'elle est 
en ceste bonne devotion. Au bout de quelques 
jours qu'ils furent arrivés, monsieur le mares- 
chal dressa une entreprise pour aller prendre le 
chasteau de Lans, qui portoit grand dommage 
sur le chemin de Suze à Thurin, à cause d'une 
vallée qu'il y a depuis Lans jusques au grand 
chemin ; et les soldats dudit Lans estoient pres- 
que tous les jours là , ayant un petit chasteau à 
moitié chemin pour leur retraicte. Monsieur le 
mareschal m'envoya querir à Montcaillier, où je 
m'estois fait apporter dans une litiere six sep- 
maines après que je me fus ainsi brisé. Je me fis 
monter sur un petit mullet , et avec une extreme 
douleur j'arrivay à Quiers , et tous les jours 
m'efforcois peu à peu de cheminer. Voy-la le suc- 
cès de la prise de Quiers et de Sainct Damian; à 
present je vois escrire la prise de Lans. 
Monsieur le mareschal et tout le camp marcha 
droit à Lans, où estoient tous les princes et 
seigneurs susnommés ; et pource qu'ilen y aau- 
jourd’huy qui m'aiment, et autres qui me hays- 
sent, je veux approcher de la verité selon la sou- 
venance que Dicu m'en a donné, afin que ceux 

qui me hayssent ne me puissent reprendre , di- 
sant la verité, et que les autres qui m'ayment 
prennent plaisir à lire ce que j'ay faict, et se 
souvenir de moy : car je voys bien que les histo- 
riens en parlent maigrement. Monsieur le ma- 
reschal se mit devant avec tout le camp, et me 
bailla à conduire l'artillerie avec cinq enseignes 
de gens de pied et les commissaires d'icelle , 
qu'estoient messieurs de Caillac et du Noguy, les- 
quels aussi s'estoient trouvés à la prise de Quiers. 
Ledit seigneur arriva lendemain qu'il fut party 
de Quiers à Lans, sur le midy; et nous, avec 
l'artillerie, arrivasmes à l'entrée de la nuit. Le 
bourg de Lans est grand et clos de mauvaises 
murailles; monsieur le mareschal se logea à un 
mil près dudit Lans, en un autre bourg, et 
aux environs de luy la gendarmerie et caval- 
lerie. Tous les .princes et seigneurs voulurent 
estre logés au bourg de Lans, ensemble quel- 
ques compagnies des François et Italiens, et 
mesmement monsieur de Bonnivet et sa compa- 
gnie colonnelle. A leur arrivée, ils allerent au 
pied de la montaigne à main droicte, sortant du 
bourg; le sergent major avoit desja gaigné le 
haut d'icelle montaigne, derriere le chasteau , à 
Tentour duquel sont grands precipices, et spe- 
ciallement sur le derriere, par là où il falloit que 
monsieur Je mareschal allast recognoistre. Il n'y 
arien qui ne soit precipice, sauf le devant du 
chasteau qui respond a la ville; il y a deux boul- 
levarts assez grands, et la porte du chasteau 
entre deux. De mettre l'artillerie à, ce n’estoit 
que perdre temps; de la mettre du costé de là 
où nous venions, il falloit mettre la teste du ca- 
non contre-mont, de façon qu'elle ne pouvoit 
battre plus de la moitié de la muraille : et si 
falloit monter plus de mil pas avant que d'estre 
au pied de ladicte muraille , avec la plus grand 
difficulté qui peut estre; et du costé de main 
droicte estoit le semblable: et du derriere du 
chasteau, encores pis que tout : car, tombant, 
l'on alloit cheoir à un quart de mil bas en Ia ri- 
viere. Et à cause de la grand difficulté qu'il y 
avoit de pouvoir mener l'artillerie au derriere 
dudit chasteau, où y avoit une petite plaine de 
vingt à vingt-cinq pas, les ennemis n'y avoient 
rien remparé, sinon taillé un petit fossé de la 
hauteur de demy picque, dans le rocher, et deux 
moineaux aux deux costés, qui flanquoyent le 
fossé: et n'y avoit pas trois mois que deux in- 

genieurs de l'empereur avoient esté-là, et dirent 
qu'il n'estoit possible aux hommes de pouvoir 
mener l'artillerie par cet endroit ny par aucun 
des autres, sinon que l'on la mist par la ville de- 
vant la porte du chasteau, qu'estoit autant de 
temps perdu. 

Monsieur le mareschal, à son arrivée, et tous 
les princes et seigneurs, et les ingenieurs que 
ledit sieur mareschal avoit, allerent recognoistre 
le derriere du chasteau, y ayant une montée 
de plus de trois cens pas, autant mal-aisée que 
montée qu'ils firent peut estre en leur vie, et 
après avoir recogneu et demeuré là plus de deux 
heures, ils conclurent qu'il estoit impossible de 
le prendre. J'arrivay le soir avec l'artillerie, et 
me fut dit qu'il s'en falloit retourner lendemain : 
dequoy je fus fort esbahy. J'estois si mal de ma 
cuisse, que je me jettay incontinent sur un ma- 
telas ; et ne vis monsieur le mareschal de tout ce 
soir, car il s'en estoit retourné en son quartier, 
bien malcontent contre aucuns qui luy avoient 
fait facille ceste entreprise, et avoient les moyens 
de l'executer, lesquels à present la luy faisoient 
impossible. Le matin, il retourna , et allerent de 
nouveau recognoistre le mesme lieu; mais tant 
plus ils le recognoissoient, plus ils trouvoient le 
licu difficile, Comme j'eus disné, messieurs de 
Pequigny, de Touchepied et de Vinu, me vin- 
drent trouver, et me dirent que la resolution es- 
toit faite pour s'en retourner, et que je n’aurois 
point de regret de le faire si j’avois vu le lieu; 
et me mirent tant de fantaisies en la teste, qu'ils 
me monterent sur mon mulet, et me menerent 
au derriere de la crouppe de la montaigne, où 
les arquebusades estoient à bon marché, sinon 
que l’on print fort à main droicte vers la riviere; 
et par là il estoit mal-aisé d'aller ny de recog- 
noistre; et avoit fallu que monsieur le mareschal 
el tous les princes fussent montés et descendus 
au hasard des arquebusades. Ce que Dieu garde 
est bien gardé : telle fois ay-je veu tirer mil ar- 
quebusades à cent pas de moy, sans estre offensé. 
Or tous quatre fismes tant , que nous allasmes 
jusques au haut ; et me menerent par le mesme 
lieu où monsieur le mareschal et toute sa trouppe 
estoient montés et descendus. 

Je veux escrire icy, pour en laisser exemple 
à ceux qui viennent après nous, comme j'y trou- 
vay la chose faisable, non toutesfois sans une 
très-grande difficulté ; mais, quoy que fust, nous 


92 


deliberasmesque nous menerions l'artillerie haut, 
et la mettrions en batterie, En premier lieu, l’on 
regardoit tousjours du pied de la montaigne 
jusques au haut tout droit : les anges auroient 
eu assez à faire à monter ; car, outre que la mon- 
taigne estoit droite, il y avoit grande quantité 
de rochiers. Je commencay à notter qu'en fai- 
sant un chemin qui pouvoit durer cent pas, jus- 
ques à une petite place qui pouvoit tenir dix pas 
de rond , que nous aurions moyen d'arrester là 
la pièce , car ce petit lieu estoit comme plain ; 
puis je regarday que nous pouvions faire un au- 
tre chemin traversant vers la main gauche et le 
chasteau , jusques à une petite plaine qui suffi- 
soit pour appuyer le canon; puis après, qu'il 
falloit faire un autre chemin traversant à main 
droicte , jusques à une autre petite plaine; et 
de là, nous avions la montée un peu droicte jus- 
ques au derrier du chasteau : mais nous avions 
passé à tout le moins les rochiers. Et, par tous 
ces trois repos, nous descendismes au grand 
peril de nos vies; et leur monstray qu'il fallait 
que chacun d'eux entreprint de faire le chemin 
de l'un repos à l'autre : ce qu'ils notterent fort 
bien; et après, me remonterent sur mon mulet , 
car auparavant ils me menoient en espousée, 
sous les bras; et allasmes droit au logis de mon- 
sieur le mareschal, où je les trouvay tous assis 
au conseil, pour arrester l'ordre pour nous en 
retourner ; et à mon arrivée, monsieur le mares- 
chal me dit : «D'où venez vous, monsieur de 
«Montluc? je vous ay envoyé querir par deux 
«fois pour venir au conseil, et pour entendre la 
«conclusion que nous avons faict icy de nous en 
«retourner : il faut que vous en rameniez l'artil- 
« lerie par là où vous l'avez conduicte. » Alors je 
luy respondis : « Comment, monsieur, vous en 
« voulez vous retourner sans prendre ceste place? 
«cela n'est pas digne de monsieur de Brissac ; je 
«viens de la recognoistre, et par le mesme lieu 
«où vous l'avez recogneue, et vous asseure que 
«nous y menerons de l'artillerie. » Il me respon- 
dit qu'il faudroit donc que ce fust Dieu qui 
le fist, car il n’estoit en la puissance des hommes 
de le faire ; je luy respondis que je n'estois point 
Dieu, et si la y amenerois. Alors il me dit : 
«Quy, dans huit ou dix jours , avec des engins ; 
«et cependant dom Ferrand, qui est à Verseil , 
«assemble toutes les forces qu'il a hors et dans 
«les garnisons, et nous veut venir donner la 


COMMENTAIRES DE MONTLUC. 


[1552] 

«bataille. Il y a trois mil Allemans, et je nay 
«Suisses ny Allemans pour luy respondre. — Je 
« vous oblige ma vie et mon honneur, dis-je, de 
«mettre quatre pieces d'artillerie dans deux ma- 
«tins montées au cul du chasteau. » Et tousjours 
il retournoit sur le propos des trois mil Alle- 
mans; et à la fin, de colere je luy commencay à 
dire : «Et faites vous si grand estat des Alle- 
«mans du seigneur dom Ferrand? Monsieur 
«ladmiral a six compagnies que le capitaine 
«Ynard commande; monsieur de Bonnivet luy 
«en baillera quatre des siennes ; il s'obligera de 
«combattre avec lesdites enseignes les Allemans ; 
«monsieur de Bonnivet , avec le demeurant des 
«siennes, combattra les Espagnols; nos Italiens 
«s'obligeront de combattre les leurs; vous avez 
«d'un tiers plus de cavallerie, avec la suitte des 
«princes, que le seigneur dom Ferrand : et si 
«le capitaine Ynard ayme mieux combattre les 
« Espagnols que les Allemans, monsieur de Bon- 
« nivet et moy les combattrons, et luy baillerons 
«au choix.» Le capitaine Ynard respondit qu'il 
estoit content de combattre une trouppe ou 
l'autre, et telle qu'il plairoit à monsieur le 
mareschal; monsieur de Bonnivet dit aussi que 
ce luy estoit tout un, et qu'il les combattroit. 
Et alors je dis : « Et faut-il faire si grand estat 
«de ces Allemans? Je gageray que des trois mil, 
«les quinze cens n'ont point de chausses, et que 
«nos soldats, la plupart ont chausses de velours 
«et de salin ; et si s'estiment tous gentils-hom- 
ames: se voyant si bien vestus comme ils sont, 
«craindront-ils de combattre ? Laissez les venir 
«seulement à nous, car nous les traitterons de 
«la mesme façon que nous fismes à Serizolles. » 
Alors monsieur de Montmorancy parla, et dit : 
«Monsieur, monsieur de Montluc est vieux capi- 
«taine ; il me semble que vous devez adjouster 
«foy à ce qu'il vous remonstre. » A quoy mon- 
sieur le mareschal respondit : « Vous ne le cog- 
«noissez pas comme moy, car il ne trouve rien 
«difficile, et un jour nous fera tous perdre.» 
Lors je luy respondis que , quand je verrois la 
chose difficille , je craignois autant ma peau 
qu'un autre; mais qu'en cecy je ne trouvois au- 
cun inconvenient. Alors monsieur de Nemours 
dist : «Monsieur, laissez-le faire, et esprouvez 
«son dire. » Monsieur le prince de Condé et mon- 
sieur d'Anguyen en dirent autant ; monsieur 
d'Aumalle , le semblable. Monsieur de Gounort, 

qui est maintenant mareschal de France, mon- 
sieur de La Rochefoucaut , le comte de Charny, 
les sieurs de La Fayette , de Terride, suyvirent 
tous leur opinion. Et alors monsieur le mares- 
chal dit : «O bien, je vois que tous vous autres 
«avez envie que nous fassions le fol; faisons le 
«donc, car je vous ferai cognoistre que je le 
« suis autant que pas un de vous. » Et voy-là ma 
bataille gaignée contre tout le conseil. Alors je 
dis à monsieur de Nemours : « Monsieur, il faut 
«que vous aulres princes et seigneurs mettiez la 
«main en ceste affaire ; que vous monstriez le 
«chemin aux soldats, afin que, s'ils vouloient 
«reculer à ce grand travail, qu'il faut prendre 
«pour le faict dont est question , nous puissions 
«leur reprocher que les princes et seigneurs y 
«ont mis la main plustost qu'eux.» Cependant je 
luy remonstray aussi qu'il seroit bon, s’il luy 
estoit agréable, qu'il allast prendre un canon 
avec toute sa trouppe qu'il avoit menée quant et 
luy pour le conduire au pied de la montaigne : 
ledit seigneur respondit qu'il le feroit fort volon- 
tiers. Or falloit-il passer l'artillerie par dedans 

ou quatre cantons de maisons pour la tirer de- 
hors, et applanir une petite descente au sortir 
de la ville, de laquelle on tomboit en un chemin 
planier jusques au pied de la montagne où estoit 
le chasteau, distant mil pas de la ville. J'en dis 
autant à messieurs d'Anguyen et prince de 
Condé , lesquels fort volontiers s'y accorderent , 
et tout autant à monsieur de Montmorency, le- 
quel s'y offrit de bonne volonté. Quant à la qua- 
triesme piece, je ne sçaurois dire qui fut celuy 
qui entreprint la conduire, car ce ne fut pas 
monsieur d'Aumalle, pource qu'il fallut qu'il 
s'en allast en son quartier à la cavallerie avec 
monsieur le mareschal. Or, quoy que ce fust, ils 
ne reposérent de toute la nuict , jusques à ce 
qu’à la clarté des torches ils eurent posé l’artil- 
lerie au pied de la montaigne. Mais , avant qu'ils 
sortissent du conseil, je dis à monsieur d’Aumalle : 
« Monsieur, voulez vous venir, et je vous mons- 
«treray comme nous menerons l'artillerie der- 
«riere le chasteau ;» et dis à monsieur le mares- 
chal : « Aussi bien vous ne voudrez pas partir 
«encores pour vous retirer à vostre quartier.» 
Monsieur d’Aumalle y vint volontiers, ayant seu- 
lement avec luy monsieur de La Rochefoucaut , 
le seigneur de Piquigny et moy ; encores que ma 

cuisse me vexast grandement, neantmoins je 
m'efforçay pour leur faire voir tout à l'œil. Et, 
comme nous eusmes monté la montaigne et re- 
cogneu la place, nous allasmes trouver monsieur 
le mareschal , qui attendoit ledit sieur d'Au- 
malle, qui luy dict que ma raison estoit bonne, 
et que personne ne s'estoit advisé de ce que je 
m'estois apperceu, et de ces reposades. Tous les 
princes et seigneurs estoient encores en la salle 
où monsieur le mareschal avoit disné; je ne sçay 
en quelle part monsieur de Bassé estoit pour lors, 
car monsieur le mareschal le manda venir avec 
sa compagnie et deux compagnies francoises , 
avec mandement au capitaine Tilladet et à Savil- 
Jan de s’avancer nuict et jour, pour se joindre à 
eux : ce qu'il fit. 

Lendemain matin, j'allay regarder en quelle 
façon je pourrois faire les chemins en la mon- 
taigne, sans que fussions offensés du chasteau; 
et premierement , je descouvris cing petites ca- 
nonieres faites pour arquebuse, qui nous des- 
couvroient tout le long du chemin : pour brider 
cela, je priay le capitaine Ynard de m'amener 
trois cens arquebusiers des meilleurs de sa 
trouppe, lesquels arrivés nous departismes pour 
enestre mis dix à chasque canonieres, qui tiroient 
comme quand on tire au blanc , l'un après l'au- 
tre , et tous au descouvert, et quand le dernier 
des dix achevoit de tirer, le premier recommen- 
coit. Dans la ville y avoit une maison de la cou- 
verture et haut de laquelle en pouvoit battre au 
dedans et au long de la courtine : mais pour se 
couvrir d'icelle, ils avoient mis force tables l'une 
sur l'autre, en telle sorte que ceux qui montoient 
sur la maison ne pouvoient rien veoir au long 
de la muraille. Or les tables étoient fortsimples, 
et , avant le commencement de la guerre, j'avois 
mis en teste à monsieur le mareschal de faire 
forger à Pignerol quatre cens arquebuses d'un 
qualibre qui portoit quatre cens pas de poincte, 
et que ces armes fusses mises au dessus du fogon, 
afin que personne ne les peut tirer du Piedmont ; 
desquelles il en pourroit distribuer vingt à cha- 
que compagnie , et ordonner aux tresoriers de 
bailler douze francs de paye à ceux qui les por- 
tuient. Ces arquebuses estoient desja faictes et 
distribuées. Je priay le capitaine Richelieu , qui 
depuis fut maistre de camp, de faire monter sur 
la maison les vingt arquebusiers , pour tirer au 
travers les tables le long de la courtine, parmy 

lesquelles les arquebusades passoient comme par 
un papier : de sorte que, tant les arquebusiers 
qui battoyent de dessus la maison au long de la 
courtine , que ceux-là qui tiroyent à dixaines, 
mirent les ennemis en tel estat, que personne ne 
s'osoit hasarder à passer au dedans de la cour- 
tine. Lors fut baillé vingt pionniers à chascun 
des trois qui avoyent recogneu le chemin, avec 
trois massons portans de gros marteaux et pics 
de fer, pour rompre quelques rochers qui estoient 
en chemin; et ainsi commencasmes à travailler à 
huit heures aux chemins, lesquels à deux heures 
après midy furent achevés; et à une heure de 
nuict on commença à monter la premiere piece 
avec quatre vingts soldats que j'avois de ma com- 
pagnie, car le reste estoit demeuré au chasteau 
de Montcaillier; lesquels la monterent : celle-là 
leur donna plus de peine que toutes les autres 
trois. Comme nous estions au premier repos , 
nous tournions l'artillerie droit à l'autre , et de 
mesme les soldats; car, pour alonger, il falloit 
faire le chemin droict , à fin que les soldats peus- 
sent monter un peu droit, et puis après tourner 
sur l'autre chemin. Monsieur de Piquigny por- 
toit une petite lanterne pour donuer clarté au 
rouage : les ennemis alors tiroient , mais jamais 
arquebusade ne nous toucha. Messieurs de Caillac 
et de Duno s‘attendoient à mettre les gabions, 
et les remplir au cul du chasteau ; et, à l'instant 
que les pieces arrivoient haut, ils les venoient 
prendre pour les loger : et jamais homme ne mit 
Ja mainà tirer lesdictes pieces, que mes soldats ; 
car, combien que monsieur de Bonnivet en eust 
amené une trouppe, et le capitaine Ynard une 
autre, pour leur ayder, si est-ce qu'ils leur dirent 
qu'ils ne demandoint point d'ayde, car, puis 
qu'ils avoient eu l'honneur d'amener la premiere, 
ils vouloient encores avoir cest advantage que 
d'y conduire toutes les autres; dequoy je fus 
fort ayse, car ils estoient desja instruits aux des- 
tours. À trois heures après minuict, toutes les 
quatre pieces furent logées en baterie. Monsieur 
le mareschal et monsieur d’Aumalle estoient ve- 
nus de leur quartier, et croy qu'ils ne dormirent 
gueres ceste nuit, car ledit sieur mareschal 
avoit grand peur qu'il ne fust possible de con- 
duire lesdictes pieces; et ledict seigneur d'Au- 
malle d'autre costé estoit en peine, parce qu'il 
avoit asseuré, après avoir veu le lieu , que je les 
y monterois. Les princes et seigneurs qui avoient 

la nuit devant travaillé, reposerent jusques à ce 
que monsieur le maréchal les manda esveiller ; 
qui fut à la relation que luy alla faire le capitaine 
Martin, Basque, qui estoit à luy, lequel l'asseura 
avoir laissé la deruière piece sur le haut de la 
montaigne ; et cuyde-je que ceste nuict là ce eapi- 
taine Martin fit cinquante voyages, d'autant que 
monsieur le mareschal l'envoyoit veoir de quart 
d'heure en quart d'heure en quoy nous enestions. 

Arrivé que fut monsieur le mareschal et tous 
les princes et seigneurs, ils trouverent que tout 
estoit logé pour commencer à battre. J'avois fait 
porter demy sac de pommes, qui est un fort 
bon fruict, quatre flascons de vin, et du pain, 
pour faire manger et boire mes soldats : mais 
monsieur le mareschal le premier, et tous les 
princes et seigneurs me volerent les pommes, 
et à pot beurent deux flascons de vin, attendant 
le jour. Or, je laisse penser à ceux qui liront 
ceste histoire, si je bravois monsieur le mares- 
chal, voyant qu'il m’avoit tant repugné sur la 
conduicte de l'artillerie : je croy que ce fut un 
des grands ayses que j'eus jamais, tant pour le 
contentement de monsieur le mareschal, que des 
princes et seigneurs qui estoient là, tous les- 
quels avoient prinsleur part de la peine. Le ma- 
tin, au point du jour, on tira trois ou quatre 
volées à la muraille, qui la perçoient , et, à tra- 
vers les escuiries, entroient dans la basse cour, 
et de là donneient dans le logis du chasteau. 
Monsieur le mareschal avoit faict mettre aussi 
trois canons bas, du costé d'où nous venions, 
battans contre-mont, pour les intimider; car de 
dommage on ne leur en pouvoit pas faire; mais 
comme nostre arlillerie eut tiré trois ou quatre 
vollées, ils commencerent à faire la chamade, et 
puis se rendirent. Monsieur le mareschal y laissa 
le capitaine Breuil, beau frere de monsieur de 
Salcede, avec sa compagnie, qui estoit des capi- 
taines de monsieur l'admiral; et ce fait, il s'en 
alla avec toute la cavallerie et son infanterie vers 
la plaine de Caluge, pour veoir si le sieur dom 
Ferrand s'estoit point acheminé pour secourir le 
chasteau : là il entendit qu'il estoit encore à 
Verseil ; qui fut cause que ledict sieur mareschal 
se retira à Quiers. Je m'en allay à Moncallier, 
auquel lieu je demeuray quinze jours dans le 
lict, malade de ma cuisine ; et croy fermement 
que, sans ce travail, ma cuisse ne se fût jamais 
peu redresser. 

Cela vous doit faire sages, mes capitaines, de 
ne vous fier jamais à un ou deux pour recog- 
noistre une place; et, sans vous arrester à vostre 
jugement, employez y ceux que vous penserez 
non seulement les plus experimentés, mais les 
plus courageux. Ce que l’un ne peut voir, l'autre 
s'en apperçoit. Ne craignez de prendre peine 
pour quelque peu de difficulté pour faire un bel 
exploict , et aux despens de vos ennemis faictes 
vous sages. Lors que vous aurez resolu de garder 
quelque place , prenez garde à escarper les re- 
posades qui sont aux avenues, parce que, pour 
peu que le canon puisse trouver lieu pour don- 
ner loysir de prendre haleine, en fin on le 
monte; sans cela, je n'eusse peu venir à bout 
de ce que j'avois promis. Ceste prise osta beau- 
coup de commodité à nos ennemis, et nous 
servit fort pour ceste guerre. Quelque temps 
après les princes s'en retournerent, pource qu'ils 
ne voyoient point d'apparence que le sieur dom 
Ferrand de Gonsague se preparast pour donner 
bataille ny pour assaillir aucune ville; et peu de 
temps après qu'ils s'en furent retournés, mon- 
sieur le mareschal, par le conseil des seigneurs 
president de Birague, sieur Ludovic et Francisco 
Bernardin, delibera d'aller prendre certaines 
places près d'Yvrée, pour tenir ceux d’Yvrée 
en subjection. C’estoit un lieutenant de roy très 
digne de sa charge, tousjours en action, jamais 
oisif, et croy qu'en dormant son esprit travail- 
loit tousjours, et songeoit à faire et executer 
quelque entreprinse. Pour cest effect, nous mar- 
chasmes avec le camp droict à Sainct Martin, où 
il y avoit une compagnie d'Italiens; et le chas- 
teau fut battu et pris, ensemble les chasteaux 
de Pons , Casteltelle, Balpergue , et autres és 
environs d'Yvrée; et commencasmes à fortifier 
ledit chasteau de Sainct Martin. Or, messieurs 
de Bassé et de Gordes ayoyent prins Sèbe ; et, 
comme le fort Sainct Martin fut adyancé , mon- 
sieur le mareschal s'en alla à Quiers, pour estre 
plus près de monsieur de Bassé, afin de le se- 
courir s'il en avoit besoin ; car il avoit desjà en- 
tendu que le sieur dom Arbre de Cende assem- 
bloit le camp en Alexandrie ; et cuide que le 
sieur dom Ferrand estoit malade pour lors. Or, 
se doula monsieur le mareschal qu'il prendroit 
le chemia de Sèbe, et ainsi laissa le sieur de 
Bonnivet , le sieur Francisco et moy, et fit reti- 
rer le sieur Ludovic à Chevas et à Bourlengue, 

pour avoir le cœur à ces deux places, desquelles 
il estoit gouverneur. Il ne tarda pas huict jours 
que monsieur le mareschal manda monsieur de 
Bonnivet et moy, aux fins de marcher en toute 
diligence jour et nuict droict au Montdevi,avec 
cinq ou six compagnies françoises que nous 
avions à Sainct Martin , delaissant le sieur Fran- 
cisco en ce quartier pour faire advancer la for- 
tification; ce que nous fismes, et marchames 
jour et nuict , comme fut bon besoin, car mon- 
sieur le mareschal mesme s’estoit engagé dans 
Sèbe pour secourir monsieur Bassé; et, comme 
dom Arbre entendit nostre venue, et qu'en 
chemin nous avions prins une compagnie à Sa- 
villan, et qu'il nous vit arrivés au coing de la 
ville, il faict largue, et, ayant gaigné un pont 
de brique, il commence à faire passer son bagage. 
Je ne scaurois dire si le seigneur Ludovic de 
Birague estoit en nostre compagnie, parce que 
nous avions quelque Italien en nostre trouppe. 
Monsieur le |mareschal, quil se vit desengagé , 
sort dehors la ville avecques tout ce qu'il avoit 
amené de forces, et alla attaquer l'ennemy au 
pont ; et pensoit dom Arbre camper là, car nous 
y trouvasmes des loges desjà faites. L'escar- 
mouche fut grande et forte d'un costé et d'autre: 
toutesfois j'ay opinion que si nous l'eussions 
chargé de queue et de teste, cayallerie et tout, 
que nous luy eussions faict peur et dommage, 
car, après qu'il eut passé le pont, il falloit mon- 
ter une montaigne, de laquelle le chemin estoit 
si estroit, qu'ils n'y pouvoient aller que un à 
un. Or, il nous monstra qu'il estoit vray soldat 
et homme de guerre ; car il fit passer premiere- 
ment toute sa cavallerie, craignant que la nostre 
la chargeast , et qu'elle la renversast sur les gens 
de pied; puis fit passer ses Allemans, et luy de- 
meura derriere avec mil ou douze cens arquebu- 
siers, qui lindrent tousjours le pont a la faveur 
de trois maisons qu'il y avoit au bout d'iceluy, 
lesquelles nous ne sçeumes jamais gaigner, car 
ils les avoient percées, respondant l'une à l’autre, 
Au haut de la montaigne il y avoit une plaine qui 
s'estendoit jusques à une villette qu'ils tenoient, 
estant de la longueur de mil pas seulement ou 
environ : là il fit faire alte à toutes ses gens, et 
après se retira ; mais, en abandonnant les mai- 
sons, nous nous pensasmes mesler ; auquel lieu 
y eut quelques gens de morts d'un costé et d'au- 

chemin contre-mont à force arquebusades , car 
nous ne voyons pas l'appareil qu'il nous avoit 
faict sur le haut de la montaigne. 

Messieurs de Bonnivet, de La Mothe-Gondrin 
et moy estions à cheval, et parmy les arquebu- 
siers, pour leur donner courage; et, comme 
nous fusmes sur le haut, il nous fit une cargue 
de mil ou douze cens arquebusiers qui nous ra- 
menerent droit au pont plus viste que le pas, et 
sur les bras de monsieur le mareschal. Le che- 
val de monsieur de La Mothe fut tué, le mien 
blessé, qui mourut dans cinq ou six jours, et 
Dieu nous ayda pour nous avoir faict de- 
partir nos soldats en deux trouppes, à main 
droicte et à main gauche du chemin, encore que 
la montée fust bien difficile ; qui fut cause que 
nous ne perdismes que fort peu de gens; car, 
si nous fussions esté tous enfilés dans le chemin, 
nous eussions faict une grande perte, et nous 
mesmes y fussions demeurés. Notez cela, jeunes 
capitaines, quand vous vous trouverez à mesme; 
car les vieux et avisés et qui se sont trouvés en 
tels marchés sçavent ces remedes. Monsieur le 
mareschal retira tout le camp autour de Sèbe, 
et lendemain ramena les canons que messieurs 
de Bassé et de Gordes avoient menés quand ils 
la prindrent, et y laissa trois compagnies, deux 
francoises et une italienne, puis se retira par le 
Montdevi devers Thurin et Quiers. Or, il ne me 
souvient comme Sèbe fut depuis perdue; car 
nous y retournasmes un an après la recouvrer, 
qui fut bien autrement deffendue et combattue 
que le premier coup, comme j'escrirai icy 
après. | 
Quelque temps après, le sieur dom Ferrand 
dressa un camp surpassant toutes les forces de 
monsieur le mareschal; car ledict seigneur n'a- 
voit Suisse ny Allemand. Or fut il adverty, par 
les seigneurs Ludovic de Birague et Francisco 
Bernardin , que ce camp estoit dressé pour ve- 
nir reprendre Sainct Martin et les autres chas- 
teaux , ensemble pour prendre Cazal, à quatre 
mil de Thurin, et la fortifier, afin que Thurin 
ne receust aucun rafraichissement des mon- 
taignes et vallées de Lans, mesmes de Cazal, 
duquel lieu on tiroit la plupart des fruits et bois 
qui venoient à Thurin. Or, comme le camp du 
seigneur dom Ferrand fut prest à marcher droict 
à Sainct Martin, monsieur le mareschal tint 
conseil de ce qu'il devoit faire de Cazal, veu 

qu'elle n'estoit point fortifiée ny tenable; et 
conclurent qu'il la falloit abandonner et la de- 
manteler; toutesfois que le demantelement ne 
serviroit de rien, car le seigneur dom Ferrand 
l’auroit bien tost refaicte. Je fus adverty à Mont- 
callier le soir mesmes de la conclusion : qui fut 
cause que le matin je m'en allay trouver mon- 
sieur le mareschal à Thurin, et luy demanday 
s'il avoit arresté d'abandonner Cazal. Il me dit 
qu'ouy, parce qu'il ne se trouveroit homme qui 
voulust hasarder sa vie et son honneur en se 
jettant dedans, et qu'ils avoient conclu au con- 
seil d'y mettre une compagnie d'ltaliens, la- 
quelle se rendroit incontinent qu'elle verroit ap- 
procher le seigneur dom Ferrand. Je luy dis alors 
que cela ne serviroit derien, car le capitaine 
mesme le diroit 4 ses soldats pour les y arrester, 
et qu'il falloit faire à bon escient , non en ceste 
sorte. Il me respondit : «Et qui voudriez-vous 
«qui fust si fol et hors de sens que d'entre- 
«prendre la deffence d'icelle?» Je luy respondis 
que ce seroit moy. Alors il me dit qu'il aymeroit 
mieux perdre beaucoup de son bien, que de 
permettre que je m'engajasse là dedans, veu 
que ceste place ne sçauroit estre fortifiée d'un 
an pour tenir contre le canon. Je luy respondis 
lors : «Monsieur, le roy ne nous paye ny ne nous 
«entretient que pour trois raisons : l'une, pour 
«luy gaigner une bataille, afin que, par le moyen 
«d'icelle , il puisse conquerir beaucoup de pays; 
«l’autre, pour luy deffendre une ville, car il n'y 
«a Ville qui se perde sans amener grande perte 
«de pays; et la troisiesme, pour prendre une 
«Ville, car le gain d'une ville prise amene à sub- 
ajection beaucoup de gens; et tout le reste ne 
«sont qu'escarmouches ou rencontres qui mé 
«servent qu'en particulier à nous, et pour nous 
«faire cognoistre et estimer de nos superieurs , 
«et acquerir de l'honneur pour nous; car quant 
«au roy, il ne profite aucunement de cela ny de 
«tous autres effects de la guerre, que par ces 
«trois choses que j'ay dictes; et par ainsi, plus- 
« tost que ceste place s'abandonne, j'y mourray 
«dedans.» Monsieur le mareschal me contesta 
fort pour me divertir de ceste intention ; mais, 
comme il me vit resolu, il me laissa faire. Il se 
payoit fort de raison, sans croire sa teste, comme 
faisoit monsieur de Lautrec, auquel on a re- 
marqué ce deffaut, comme je pense avoir dit 
ailleurs. _ — > 

Or, Cazal est une petite ville fermée de mu- 
raille de caillous, sans pierre aucune carrée, un 
fossé qui l'environne; et l'eau s'y met et s'en 
sort, de sorte que l'on ne peut approfondir le 
fossé ny retenir l’eau en aucun endroit, pour le 
plus, que jusques à demy cuisse, Il n'y avoit 
tranchée aucune dedans ny dehors; les quatre 
coings n’estoient aucunement remplis, de sorte 
que, quand on m'eust battu une courtine par le 
quanton, on me pouvoit battre par le flanc. Je 
demanday à monsieur le mareschal cinq cens 
pionniers de la montaigne ; ce qu'il depescha 
promptement à lever, et furent dans quatre 
jours à Cazal; plus, luy demanday une grande 
quantité d'outils et ferremens pour faire tra- 
vailler les soldats; ce qu’aussi promptement il 
m'envoya, avec grand quantité de farines, lards, 
plomb, poudre et corde; plus, luy demanday le 
baron de Chipy, La Garde (qu’estoit parent du 
baron de La Garde), Le Mas, Martin , et ma 
compagnie : toutes ces cing compagnies estoient 
bonnes, et les capitaines avec, lesquels, ayans 
entendu queje les avois nommés de moy-mesmes, 
le prindrent à grand louange et honneur. Je luy 
demanday aussi Le Griti, veuitien, qui avoit une 
compagnie d'’Italiens : le tout me fut accordé. 
Le matin donc je m'allay mettre dedans, et le 
soir toutes les compagnies arriverent. Monsieur 
de Gyé, premier fils de monsieur de Maugiron , 
estoit là en garnisonavec la compagnie d'hommes 
d'armes de son pere, auquel monsieur le mares- 
chal manda qu'il sortist, et qu'il menast la com- 
pagnie à Montcallier : il luy rescrivit qu'il n’avoit 
pas demeuré si longuement en garnison à Cazal 
pour l’abandonner lors que le siege y venoit, et 
mesmement, puis qu'un si vieux capitaine que 
moy entreprenoit de la deffendre, qu'estoit 
cause qu'il avoit délibéré d'y mourir avec moy. 
Monsieur le mareschal ne print pas cela pour 
argent comptant, car le lendemain bon matin il 
vint à Cazal, ayant avec luy monsieur d’Aussun, 
de La Mothe-Gondrin, et le vicomte de Gordon. 
J'y avois desjà faict tous les quartiers de gens 
de pied, sans desloger la gendarmerie, pource 
que je voyois monsieur de Gyé obstiné, et toute 
sa compagnie resolue d'y demeurer. Monsieur 
le mareschal, arrivé qu'il fut, ne sceut jamais 
faire tant qu'il en peut amener ledit sieur de 
Gié ; ainsi respondit franchement qu'il en pou- 
voit bien tirer sa compagnie, si bon luy sembloit, 

mais que, pour son regard, il n'en bougeroit 
pas; qui fut cause que monsieur le mareschal 


| s'en retourna fort mal content de m'avoir jamais 

accordé la demeure. Je veux dire à la vérité que 
monsieur de La Mothe Gondrin et monsieur le 
vicomte de Gordon se mirent à pleurer quand 
ils me dirent à Dieu, et me tenoient tous, 
comme faisoit monsieur le president de Birague 
mesme qui est en vie, pour perdu ou de la vie 
ou de l'honneur; et ainsi s'en allerent après dis- 
ner. Et priay monsieur le mareschal et tous mes 
compagnons qu'ils ne me vinssent plus veoir, car 
je ne voulois estre empesché d'un seul quart 
d'heure pour diligenter ma fortification. Je priay 
monsieur le mareschal de m'envoyer le colonel 
Charamond qui estoit à Riboulle, pour m'aider 
à ladicte fortification, avec deux ingénieurs que 
ledict seigneur mareschal avoit , l'un desquels 
fut tué à la prise de Ulpian, et l'autre est le che- 
valier Reloge, qui est en France. 

Nous commençasmes à remplir les quatre 
quantons , chasque capitaine des quatre en ayant 
pris le sien, puis departismes aux quatre cour- 
tines les deux autres compagnies et les cing cens 
pionniers, car tous ceux de la ville au dessus dix 
ans portoient la terre avec les quatre capitaines. 
Mais, pour ne vouloir desrober l'honneur d'au- 
cune personne, monsieur de Gyé avoit une en- 
seigne de Dauphiné, qui se nommoit Monfort, 
et le guidon monsieur de L’Estanc, lesquels, 
estans arrivés à Montcallier sur le soir, commen- 
cerent à se souvenir et plaindre leur capitaine, 
tellement que toute la compagnie se mutina, et 
resolut d'aller mourir auprès de luy, et ne l'a- 
bandonner point; ainsi L’Estanc pria ledict ca- 
pitaine Montfort de vouloir demeurer, car pour- 
roit estre que monsieur le mareschal les y 
laisseroit tous aller qnand il verroit qu'une par- 
tie s'en seroit allée; et, pour ne malcontenter 
ledit sieur mareschal, qu'il retint avec luy tous 
ceux qui y voudroient demeurer. Ce qu’estant 
accordé, ledit L'Estanc, craignant que mon- 
sieur le mareschal n'en fust adverty, part à la 
miouict, suivy de la compagnie; car ne voul- 
sist demeurer homme d'icelle compagnie , que 
deux gens-d'armes et trois archers avec ledit de 
Monfort : ils laisserent leurs grands chevaux et 
armes, sauf la cuirasse et la salade, monterent 
sur un courtaut chacun seulement, et, laissans 
leurs lances à leurs logis, prindrent des picques 

7 


avec chacun un vallet à pied , et ainsi arriverent 
au soleil levant à Cazal, distant de Moncallier 
six mil. Monsieur de Gyé et le baron dé Chipy 
avoient entrepris de terrasser la porte de laquelle 
ils virent ces gens; ils demeurerent grand piece 
à les recognoistre, puis tous deux leur coururent 
au devant. Par là je cogneus qué monsieur de 
Gyé estoit bien aymé de sa compagnie; aussi le 
méritoit-il , car j'oserois dire que cestoit un des 
braves capitaines de France, et des plus vaillans. 
Monsieur de Montfort s'en alla le matin à mon- 
sieur le mareschal, et lui dit qu'il avoit perdu le 
guidon et toute la compagnie, qui s'en estoient 
allés la nuict trouver leur capitaine, le priant de 
luy donner congé de les suyvre avec un homme 
d'arines et trois archers qui luy estoient seulement 
de reste : ce que ne luy voulur permettre, ains 
luy deffendit expressement, et l'en fit retourner 
à Montcallier. 

Or, nostre ordre dans la ville estoit tel, que 
le matin tous generallement, tant capitaines, 
soldats , pionniers, qu'honunes et femmes de la 
ville, se rendoient devant le jour chacun à son 
œuvre, à peine de la vie; pour à quoy les con- 
traindre fis dresser des potences : j'avois et ay 
tousjours eu un peu mauvais bruit de faire jouer 
de la corde, tellement qu'il n'y avoit homme, 
petil ny grand , qui ne craignist mes complexions 
et mes humeurs de Gascogne. Donc, pource que 
cestoit en hyver et aux plus courts jours, l'on 
travailloit depuis la poincte du jour jusques à 
onze heures, puis tout le monde s'en alloit dis- 
ner, et à midy chacun se rendoit à son œuvre, 
et travailloit-on jusques à l'entrée de la nuict. 
Quant au disner, chacun disnoit au mien, mais 
le soupper estoit à mon logis, ou à celuy de mon- 
sieur de Gyé, ou d'un des capitaines, chacun à 
son tour : auquel lieu se trouvoient les inge- 
nieurs, les commandeurs de l'œuvre; et s’il y 
avoit quelqu'un qui n'eust pas avancé son œuvre 
autant qu'un autre , je luy departois ou des sol- 
_ datsou des pionniers, pour que le lendemain au soir 
son œuvre fust autant advancée que celle de son 
voisin. Or je ne faisois autre chose que de courir 
par tout à cheval, ores aux fortifications, puis à 
ceux qui sioient les tables au moulin ; j'en fis 
faire grande quantité de demy pied d'espois, ét 
autres pieces de bois qui nous estoient néces- 
saires : l’eau de ce moulin nous faisoit un grand 
bien, car la sie ne reposoit jamais; et la pluspart 

de la nuit je marchois à torches par toute la 
ville, puis m'en allois où se faisoit le gason, tan- 
tost où se faisoient les gabions; ores je rentrois 
dans la ville, et donnois le tour par dedans, puis 
après je m'en sortois autresfois recognoistre tous 
les lieux ; et n'avois aucun sejour qu'à Pheurede 
disner, non plus que le moindre soldat dé là 
trouppe , encourageant cependant tout le monde 
au travail , caressant et petits ét grands. 
J'apprins là qu'est-ce d'une entreprise, quand 
tous generallement sé deliberent d'en venit à 
bout, et qu'est-ce qu'une masse dé gens tows 
convoiteux de gaigner honneur au lieu qu'ils 
entreprennent ; et, encores qu'i puisse acquerit 
grand louange en departant si bien les choses et 
les temps, qu'il ne se passe un seul demy quart 
d'heure inutillement, si est-ce qu'un chef ne 
fera jamais rien qui vaille si tous generallement 
ne sont d'un bon accord et n'ont bon desir dé 
sortir de l'entreprise à leur grand honneur, 
comme fut fait en ce lieu. Mes capitaines, mes 
compagnons, il faut que ce soit chose qui dë- 
pende principallement de vous : que si vous s¢a+ 
vez gaigner le soldat avec un mot, vous ferez 
plus qu'avec des bastonnades : il est vray que 
s'il y a quelque mutin ou retif, à ses despens il 
faut faire peur aux autres. Je veux retourner å 
monsieur de Gyé, lequel ne bougea jamais de sa 
porte jusques à ce que par le dedans et par le 
dehors elle fut du tout terracée, avct tous ses 
gendarmes, qui ne s'y espargnerent non plus 
que le momdre soldat de nos trouppes. O capi: 
taines ! le bel exemple que vous avezicy, si vous 
voulez notter, pour entreprendre, quand l'occa- 
sion se presente, de tenir une place. Je veux 
encore dire que j'avois dunné tel ordre, qu’il ne 
se mangeoil un morceau de pain et ne se beu: 
voit un verre de vin, que par ordre et avec rai- 
son ; et, si vous voulez prendre exemple à Cazal, 
non seulement entrepresidrez vous à garder une 
place, pour foible qu'elle soit, mais un pré eir 
vironné de fossés, pourveu que l'union y soit 
comme je l'avois là dedans : tout estoit ane 
mesme volonté, un mesme desir et un mesme 
courage; la peine nous estoit un mesme plaisir. 
Or, la fortune mienne fut si heureuse, que le 
sieur dom Ferrand bailla à Cesar de Naples la 
moitié de son camp, presque toute son infante- 
rie, avec partie de la cavallerie, pour la conduire 
à Riverol, sept petits mil de Cazal, Ulpian er- 

tredeux; et demeura ledict Cesar de Naples vingt | dont ne me souvient. Monsieur le mareschal fut 
deux jours à prendre Sainct Martin et ces autres | adverty de la prinse au point du jour, car nos 


chasteaux. Pendant ce temps-là, je mis la ville 
en deffence avec une extrème diligence, et fis 
faire de grandes tranchées et rampars derriere 
tous nos coins et portails bien terrassés, et tous 
les hauts gabions gabionnés à double gabion- 
nade, bien deliberés de nous faire bien battre et 
acquerir de l'honneur. Or Cesar, ayant pris Sainct 
Martin et les autres chasteaux, arriva à Riverol 
avec son eamp, où tout incontinent le sieur dom 
Ferrand mit en conseil pour arrester s'il nous 
devoit venit assaillir ou nous laisser, veu que 
j'avois eu temps de me fortifier, et que j'avois 
achévé tout ce que je voulois faire pour nostre 
deffence : et aussi mettoit en avant que nous 
eslions six compagnies là dedans, tous resolus 
de combattre, et qu'il doutuit qu'à l'assaut il 
perdroit plus de vaillans capitaines espagnols et 
italiens que la ville ne valloit ; et leur remons- 
troit tout ce que j'ävois fait dedans. Les tapi- 
taines espaignols et italiens qui furent appelés 
ce conseil, voyant que le hasard tomboit sur 
eux, firent femonstrer par leur maistre de camp 
que l'emperetir avoit là des meilleurs capi aines 
qu'il eust en toute l'Italie, et desquels il faisoit 
autant ou plus d'estat que de tous les autres; et 
„que , pour ceste cause, ils privyent le sieur dom 
Ferrand de les vouloir conserver pour une bataille 
ou pour quelque entreprinse grande, et not 
pour si peu de cas que Cazal: La dessus y eut 
grans disputes, et trois jours tindrent conseil 
_ Sar ce faict : Cesar de Naples et lé gouverneuf 
d'Ulpian opiniastroyent que l'on nous devoit 
venir assaillir. Or; les soldats espagnols , qui 
enlendirent ce qu'en disoit Cesar de Naples 
dirent à leurs capitaines qu'ils iroyent donc à 
Fassaut avec leurs Italiens : car, quant à eux, ils 
ne s'ÿ trouveroient point , voulans maintenir cé 
qué leur maistre de camp avoit proposé. Toutes 
cesdisputesfurentsceues par monseigneur le ma: 
-reschal, aprésque le sieur dom Ferrand fut quitté 
de Riverol, par des lettres qu'il escrivoit au pre 
sident de Milan, lesquelles les gens du sieur 
Ludovic de Birague pritidrent; et, cependant 
qu'ils disputoient de la chappe à l'evesqué, 
thonsieur le mareschal leut fit destober Albe pat 
inessieurs de La Mothe Gondrin, Francisco Ber- 
nardin ; et de Panau, lieutenant de, la compa- 
guié dudit Sieur mareschal, et quelques autres 


gens y estoyent entrés à onze heures de nuict, 
el me depescha un sien lacquay avec une lettre 
qui disoit : «Motisieur de Montlue, tout à cesté 
«heure jay esté adverty que nostre entreprinsé 
ad’Albe est sortie à effet, et nos gens sont de- 
adanis , qui est cause que je monte à cheval et 
«m'y en vois à extresme diligence.» Le lacquay 
arriva environ les dix heures; et, pour ee que 
le gouverneur de Ulpian retenoit ün trompette 
de monsieur de Maugiron, j'y envoyay un tam- 
bour du capitaine Gritty; et luy ayant monstré 
la lettre dé monsieur le mareschal , je luy don- 
nay chargé de dire au gouverneur d'Ulpian 
que le sieur dot Ferrand ne se pouvoit mieux 
revancher de la perte d'Albe, que de nous vë- 
nir altaquer. Et comme le tambour fut à la porte 
de Ulpian ; trouva que le gouverneur estoit allé 
au poinct du jour au conseil à Rivero}; il dit aux 
soldats de la porte la prinse d'Albe ; lesquels sut 
ces houvelles le voulurent tuer, et de faict com- 
mencerent à l'attacher et garrotter : mais cepen- 
dant arriva le gouvérneur, auquel je mandois 
qu'il me rendist le trompette, veu que nous nous 
avions tousjours fait bonne guerre; et qu'il né 
commençast point la mauvaise, car nos gens 
l'avoyent aussi fait aux leurs à la prinse d'Albé; 
Ledit gouverneur print lé tambour et lamena å 
son logis; et luy dit que si cë qu'il disoit n'estoit 
pas Wray, qu'il le feroit pendre : le tambour luf 
respondit que, S'iléstoit vray, il ne vouloit qu’il 
luy dontiast qu'un teston, et qu'au contrairé ; 
#'il disoit faux, il vouloit estre pendu. Le goti- 
verneur tourné remonter à cheval, et s'en va 4 
Riverol : touté lä nuict ils furent en conseil si 
êecy pouvoit estre verité ou hon. Lendemain å 
midy, arriva le capitaine du Chasteau de Mont: 
Calvo, qui leur porta nouvelles, de lä part du 
gouverneur d’Ast , que la prinse d'Albe estoit 
veritable; qui fut case que lendemain matin le 
sieur dum Ferrand partit, et Sen alla passer lå 
tiviere au pont d'Asture en grand diligence ; 
pour aller droit audit Albe;; voir s'il le pourroit 
reconquester avant que monsieur le mareschal 
l'eust faite furtifiér d'avantage. 

Comme je më vis hors de la craincte du siege; 
j'envoyay incontinent les pionniers que j'avois 
audit Albé , qui firent grand plaisir & monsieur 
lé mareschal. Je n'atiendois pas là de comian? 

dement : il est souvent necessaire de faire avant 
estre commandé , s'il n'y a du hasard. Monsieur 
de Bonnivet etlecolonel Sainct Pierre, Corce, se 
mirent dedans avec sept enseignes. Or, dès l'ar- 
rivée du seigneur dom Ferrand au pont d’Asture, 
et qu'il eut passé la riviere, monsieur de Salya- 
zon, qui estoit gouverneur de Berrue, m'en ad- 
vertit en diligence. Je fis partir le baron de Chi- 
py, La Garde et Le Mas soudainement, qui furent 
lendemain au poinct du jour à Albe; de quoy 
monsieur le mareschal fut fort aise, comme fut 
bien aussi monsieur de Bonnivet, pour-ce qu'ils 
venoyent d'un lieu auquel ils avoient prins grand 
peine de fortifier, esperant que ceux-là mons- 
treroient le chemin aux autres, comme ils firent. 
Monsieur de Maugiron voulut demeurer à Cazal, 
car il faisoit bon vivre pour les chevaux. J'y 
laissay le capitaine Martin avec Juy, et envoyay 
Le Grity à sa garnison; moy et le collonel Char- 
mond allasmes trouver monsieur le mareschal à 
Thurin , qui ne faisoit qu’arriver d’Albe, et ma 
compagnie s’en alla à Montcallier, Je vous laisse 
discourir si monsieur le mareschal, monsieur le 
president Birague et toute la cour du parle- 
ment me firent grand chere, et si je fus le bien 
venu. 
. Donc, capitaines, quand de quelque entre- 
prise sortira grande commodité, et quelque pro- 
fit en pourra venir, comme faisoit de ceste-cy, 
veu que Thurin, si Cazal eust esté prins, en 
souffroit grand dommage, n’arrestez d'entre- 
prendre et tenter hardiment ; et, quand vous y 
serez, souvenez-vous de la sorte que j'en usay; 
car ainsi mettrez-vous en crainte l'ennemy de 
vous attaquer; il est plus en alarme de vous 
assaillir, que vous n’estes de vous deffendre; il 
songe et considere ce qui est dedans, et qu'il a 
affaire à gens qui sçavent remuer terre; quin’est 
pas peu de chose à un guerrier. Il est vray que 
le sieur Cesar fit un pas de clerc de s'amuser aux 
forts, et nous laisser cependant fortifier : s’il 
fust lors venu droit à nous , il nous eust donné 
de la peine : je croy qu'il craignoit. Aussi ma 
bonne fortune voulut que le sieur dom Ferrand 
separast ses forces: s’il fust venu lors nous atta- 
quer, il eust emporté de bons hommes, mais nous 
eussions bien vendu nostre peau. 

Or, comme le sieur dom Ferrand fut en Ast, 
il eut advertissement que monsieur de Bonnivet 
estoit fort dans Albe, et que de nouyeau y es- 

toient entrés trois compagnies de celles que j'a- 
vois 4 Cazal, avec grand quantité de pionniers ; 
qui fut cause qu'il entra en aussi grand dispute 
s'il y devoit aller ou non, comme à Riverol pour 
venir à Cazal. Il partit donc au bout de cinq ou 
six jours d'Ast avec toute sa cavallerie pour re- 
cognoistre Albe; et après avoir demeuré un 
jour aux environs, il s'en alla camper devant 
Sainct Damian, parce qu'il avoit entendu que 
monsieur le mareschal avoit prins presque toutes 
les munitions, poudres, plombs et cordes pour 
mettre dans Albe, et avoit donné charge à quel- 
qu'un d'en y amener autant. Mais bien souvent 
la paresse et negligence des hommes fait plus 
perdre que gaigner : car je ne vis jamais homme 
long en besongne, paresseux ou negligent à la 
guerre, qui fist beau fait; aussi il n'y a rien au 
monde où la diligence soit tant requise : un 
jour, une heure et une minute fait évanouir de 
belles entreprises. Or, monsieur le mareschal 
pensoit que le sieur dom Ferrand se vint mettre 
plustost à Carmagnolle que non ailleurs, pour la 
fortifier et prendre le chasteau, pendant que 
Sainct Damian auroit recouvert des poudres. 
Ainsi s'en vint jusques à Carmagnolle. Monsieur 
de Bassé, qui estoit gouverneur du marquisat 
de Salusse, vouloit entreprendre de deffendre le 
chasteau. 

. Monsieur le mareschal s'en alla après à Cari- 
gnan , et me laissa avec ledit sieur de Bassé pour 
luy ayder à mettre les vivres et munitions dans 
le chasteau, et ce fut à la requeste mesme de 


‘monsieur de Bassé; et lendemain. propre que 


monsieur le mareschal fut party, il fut adverty, 
par une lettre venant des parts de messieurs de 
Briquemaut et de Chavigny, que le camp de 
l'ennemy se campoit devant Sainct Damian, et 
qu'ils le prioient les vouloir secourir de pou- 
dres, plomb et corde pour l'arquebuserie, car 
ils n'avoyent point eu celle qu’il leur avoit pro- 
mis : dont monsieur le mareschal se trouva le 
plus fasché du monde, et y envoya promptement 
six charges de poudre et quatre de plomb et de 
corde; et mandoit, au gouverneur de La Cis- 
terne, distante de Sainct Damian deux petits 
mil, lequel avoit trois compagnies d'Italiens avec 
luy, qu'il hasardast de mettre ceste nuict là ces 
munitions dedans. Monsieur de Bassé et moy 


‘avions desjà entendu que le camp s’estoit planté 


devant Sainct Damian, par l'homme mesmes 

qui en portoit les nouvelles à monsieur le mares- 

chal; car il falloit qu'il passast à Carmagnolle , 

comme fit aussi ceste munition trois ou quatre 

heures après, questoit sur l'entrée de la nuict. 

Monsieur de Bassé et moy exhortasmes celuy 
qui conduisoit icelle munition de remonstrer 
aux capitaines qu'il falloit que ceste nuict-là 
mesmes la poudre entrast, car autrement elle 
n'y pourroit point entrer; et falloit que celuy 
qui la conduisoit y entrast luy-mesme : nous le 
trouvasmes si froid , que nous cogneusmes bien 
qu'il ne feroit rien de bon. Il est aisé de voir à la 
care si un homme est espouvanté, et s'il luy 
bast l'ame pour executer ce qu'il entreprend; et 
eusmes peur qu'il n'espouvantast plustost les ca- 
pitaines, quand il seroit à La Cisterne, que de 
leur donner courage : qui fut cause que je me 
resolus de m’y en aller, pour tascher par ce se- 
cours à sauver la place; monsieur de Bassé vou- 
lut que monsieur de Classe, son premier fils, 
vint avec moy, conduisant dix hommes d'armes, 
car il estoit lieutenant de la compagnie. 

« Nous partismes une heure de nuict, et arrivay 
à onze heure à La Cisterne ; auquel lieu je trou- 
vay le gouverneur et les capitaines bien empes- 
chés, faisant de grandes difficultés sur la con- 
duitte de ceste munition, et comme elle se 
pourroit mettre dedans : et à la vérité il y avoit 
quelque raison, car Sainct Damian est petit, et 
le sieur dom Ferrand avoit en son camp six mil 
Allemans, six mil Italiens et quatre mil Espa- 
gnols, douze cens chevaux legers et quatre cens 
hommes d'armes, et tout cela campoit joignant 
la ville, atour de laquelle les corps de garde se 
touchoient; et d'y faire entrer la munition avec 
les chevaux qui l'avoient portée, estoit chose 
impossible, car il y avoit neige jusques au ge- 
nou, et tous les chemins estoient pleins des loges 
des soldats. Or, incontinent je fis assembler for- 
ces sacs, lesquels nous coupasmes en trois, et 
quelques femmes promptement les cousoyent, 
dans lesquels je fis mettre la poudre; puis j’eus 
trente paysans , ausquels je fis lier les poudres, 
plomb et corde à la ceinture, et leur fis bailler à 
chacun un baston en la main pour se soustenir, 
Monsieur de Briquemaut , gouverneur, avoit en- 
voyé six Suisses de sa garde hors la ville, lesquels 
n’estoient peu r'entrer dedans; ainsi se trouve- 
rent à La Cisterne et prindrent leur part de la 
munition. Estant donc prests à partir, arriverent 

` les seigneurs de Pied-Defou et de Bourry, lequel 


on m'a dit s'estre fait huguenot , de Sainct Ro- 
main, parent de monsieur de La Fayette, et 
trois ou quatre autres gentils-hommes s'achemi- 
nans pour s’aller jetter dedans, lesquels se mi- 
rent à pied et renvoyerent leurs chevaux. Mon- 
sieur lemareschalavoit escrit à deux des capitaines 
qui estoient à La Cisterne’, qu'ils entreprinssent 
de mettre les poudres dans Sainct Damian ; les- 
dits capitaines étoient vieux soldats, ce qui ne 
m'en fit espérer aucune chose de bon : car qui 
veut faire une execution hasardeuse et de grand 
combat, il se faut garder sur tout de vieux capi- 
taines et de vieux soldats, parce qu'ils appre- 
hendent trop le peril de la mort, et la craignent, 
et n’en tirerez jamais bon ouvrage : ce que j'ex- 
perimentay là et en plusieurs autres lieux. Le 
jeune n’apprehende pas tant le danger; il est 
vray qu'il y faut de la conduicte; et entrepren- 
dra aisément quelque execution où il y faut de 
la diligence : il est prompt, ingambe, et la cha- 
leur luy enfle le cœur, qui est souvent froid au 
vieillard. 

Or, ils partirent environ deux heures après 
minuict, et comme ils furent hors la ville, je me 
mis sur une plate-forme près de la porte, duquel 
lieu je descouvrois tout leur camp, sauf un peu 
de l’autre costé de la ville; j'envoiay le lieute- 
nant du gouverneur de La Cisterne pour donner 
l'alarme par le fons à main ganche; ce qui ne 
porta pas grand profit, d'autant que les ennemis 
n'en firent nul compte. Et comme nos gens fu- 
rent sur un petit haut près de la ville, d'où on 
descouvroit tous les feux, et les gens mesmes à 
la clarté d'iceux, un des capitaines italiens dict 
à monsieur de Pied-Defou et aux autres : Vedete 
il campo : ecco la cavalleria, ecco la gen- 
darmeria; ecco i Tedeschi ,eccogli Spagnuoli, 
eccogli Italiani; leur monstrant le tout avec le 
doigt : Non si intrarebbe una gata ; bisogna 
tornar indietro; ce ‘qu'ils firent. Or, je de- 
meuray toujours sur ceste plate-forme, ayant 
mon mal de cuisse qui me tuoil , de laquelle je 
n’estois encore guery ny de deux ans après; 
voicy nos gens retournés sur la poincte du jour, 
et me compterent ce qu'ils avoient veu, dequoy 
je fus bien marry. Soudain je despesche un 
homme en poste devers monsieur le mareschal , 
quine sçavoit pas que je fusse à La Cisterne, 
ains me pensoit à Carmagnolle avec monsieur 

de Bassé; et luy manday tout ce qui en avoit 
esté fait, et qu'il ne falloit point avoir espe- 
rance que ces capitaines-la missent les poudres 
dans Sainct Damian; j'en avois desjà faict l'es- 
preuve : le priant qu'il mandast en poste à Mont- 
callier, an capitaine Charry, qui portoit mon en- 
seigne, que soudain il parlist avec cinquante 
des meilleurs soldats que j'eusse, sçavoir, trente 
arquebusiers et vingt picquiers, et qu'il se 
rendist à La Cisterne à la minuict. Monsieur 
le mareschal trouva estrange quand il eu- 
tendit que jestois à, et depescha un homme 
en poste au capitaine Charry, auquel j'escrivois 
pareillement un mot en has'e : ce vaillant jeune 
homme, plein de bonne volonté, ne s'en fit pas 
prier, mais (out incontinent il partit avec les 
cinquante soldats, et se rendit environ une 
heure après minuict à La Cisterne , auquel lieu 
je luy avois faict apprester dans une cave trois 
ou quatre feux de charbon et une table longue 
pleine de vivres; et avois-je fait enserrer les vi- 
lains d'un costé , et pendant que les soldats beu- 
voyent, je les faisois charger avec les Suisses ; 
et ne voulus plus parler aux capitaines des Ita- 
liens pour aller avec le capitaine Charry, mais 
en priay un de me bailler son enseigne, qu'on 
nommoit Pedro Antonio, un jeune fol esventé 
que j'avois cogneu à Montcallier, et l'avais fait 
meltre en prison deux fois, pour des follies qu'il 
faisait dans la ville. Je le tiray à part et lay dis: 
«Pedro Antonin, je te veux faire plus d'honneur 
«qu'à ton capitaine : tu as veu la nuit passée 
«quelle faute vous autres avez fait , de ne vous 
«efforcer d'entrer dans la ville , et vous en estes 
«retournés avec excuses; de ma part, je ne 
« prens nulle excuse en payement, depuis qu'il y 
« ya de la perte d'une ville et des gens de bien 
qui sont dedans. Je sçais bien que tu as assez 
«de valleur, mais tu n'es pas sage; et si tu veux 
«esprouver ta sagesse à ce coup, comme tu as 
« d’autresfois fait ta hardiesse, je te promets ma 
«foy de te faire donner une compagnie à mon- 
«sieur le mareschal, auquel l'occasion se presente 
«luy faire cognoistre que , comme tu es hardy, 
«tu es aussi sage pour commander. Je veux que 
atu ailles prendre cinquante hommes de la com- 
«pagnie de ton capitaine, auquel je veux dire 
«tout à ceste heure qu'il te les baille, et, au 
«sortir de la ville, je te mettray tous les paysans 
«et les Suisses qui portent la munition au milieu 

«de tous les cinquante soldats ; et veux que tu 
«amenes deux ou trois sergens que je te feray 
« bailler aussi pour en mettre un à chasque flanc 
«et sur le derriere , afin de donner courage à tes 
« soldats de te suyvre, et garder que les paysans 
«ne s'escartent. Mais, comme le capitaine Charry 
«ira altaquer un corps de garde, passe outre 
a sans L'amuser à combattre, sinon que quelqu'un 
ase presentast devant toy, et passe tousjours 
«en avant, soit que tu rencontres ou non, jus- 
«qu'à ce que tu sois à la porte de la ville.» Il 
me respondit : Credete, signor, ch’ io lo faro 
apena di marir, e voi connoscerete che 
Pietro Antonio sara divenuto saggio : lors 
l'embrassant, je luy dis : Jo ti prometio an- 
cora che io mi ricordero di te, eche ti 
siro riconziuto il servizio: non mi man- 
car di grazia io ti giuro per la Nostra Ma- 
donna se tu non fai quello che un huomo da 
bene debbe fare, io ti fard un tratto di Mont- 
luco; tu sai como io ho manegiato, non 
sono quindici di no delli nostri facendo 
il poltrone; io non domando sino un poco 
di prudenza con prestez za. Il me tint cequ'il 
m'ayoit promis, car il s'y porta bien sagement: 
les capitaines luy baillerent tout ce qu'il deman- 
doit, estans bien aises d'en estre deschargés. Je 
priay aussi Pied-Defou et autres nommés que, 
puisqu'ils vouloient entrer dans la ville, il falloit 
qu'ils y entrassent pour l'aider à conserver et 
pon pour se perdre , ensemble ce qui estoit de- 
dans, d'autant que la conservation d'icelle ville 
ne consistoit qu'à mettre les munitions dedans, 
et qu'il estoit necessaire qu'ils se departissent les 
uns aux flancs, les autres sur le derriere, aux 
fins que quand le capitaine Charry combattroit, 
ils donnassent courage aux gens de Piedro An- 
tonio, el aux paysans , de passer outre; ce qu'ils 
firent. Or, tous, tant mes soldats , Italiens, que 
les paysans, furent advertis par moy de tout ce 
que les uns et les autres devoient faire, ainsi 
sortir de la ville en ce mesme ordre. Je dis au 
çapitaine Charry, presens mes soldats, que je ne 
les voulois jamais plus voir s'ils n'entroyent ou 
mouroient tous tant qu'ils estoient de ma com- 
pagnie : alors il me respondit que je m'allasse 
seulement reposer, et que bien tost j'entendrois 
de ses nouvelles : à la verité c'estoit un soldat 
sans peur. En sa trouppe estoit un de mes cor- 
porals , nommé Le Turc, Picard de nation, qui 

«n'entrions dedans? Par la mort bien, nous au- 
«rions bien employé nostre temps, ayans com- 
«battu plus de cent fois avec vous, et toujours 
«demeurés victorieux, et à ceste heure cy vous 
«faictes doute de nous?» Alors je le sautay em- 
brasser au col, et luy dis ces mots : « Mon Turc, 
«je te promets ma foy que je vous estime tant 
«tous , que je m'asseure que, si gens au monde 
«y entrent, vousautres y entrerez. » Nous avions 
des chandelles basses pour nous esclairer, afin 
que les sentinelles du camp n'apperceussent au- 
cun feu dans La Cisterne; et ainsi ils partirent, 
et je m'en allay mettre sur la plate-forme sur 
laquelle j'avois la nuict auparavant demeuré; le 
capitaine de là dedans me tenoit tousjours com- 
pagnie. Or, au bout de deux heures j'ouys une 
grand alarme à l'endroit par lequel il falloit qu'ils 
entrassent , et grandes arquebusades ; mais cela 
ne dura point : qui me fit mettre en crainte que 
nos gens fussent repoussés, ou bien que les pay- 
sans se fussent mis en fuite; lesquels, comme ils 
furent sur ce haut où les capitaines italiens 
avoient dit qu'il n'y entreroit un chat, firent un 
peu alte : les guides leur monstrerent les corps 
de garde, desquels , à cause de la grande froi- 
dure et de la neige, les sentinelles n’estoient pas 
à vingt pas. Le capitaine Charry appela mes- 
sieurs de Pied-Defou , Bourry, Sainct Romain, 
Pedro Antonio, et leur bailla deux guides, s'en 
reservant une, et leur dit : « Voy-là le dernier 
«corps de garde des gens de pied , car le demeu- 
«rant c'est cavallerie, qui ne fera pas grands 
«efforts à cause de la grand neige ; dès que vous 
«me verrez altaquer ce corps de garde, passez 
«outre le grand pas; et ne arrestez, quoy que 
«vous trouviez sur vostre chemin, mais vous 
«rendez à la porte de la ville.» Tous d'une vo- 
lonté baisserent la teste; le capitaine Charry 
aborde ce corps de garde, lequel il mit en routte 
sur un autre corps de garde , el tous deux prin- 
drent la fuitte ; puis passa outre droit à la porte 
de la ville, où il trouva jà Pedro Antonio arrivé. 
Incontinent delivrerent la munition, sans y faire 
autre arrest , sinon que messieurs de Chavigny 
et Briquemaut embrasserent le capitaine Charry, 
et le prierent de me dire que, puisque j'estois à 
La Cisterne, il estoient asseurés d'estre secourus 
de ce qui leur faisoit besoin, et qu'il seroit tres- 
pecesaire de leur faire tenir de la munition en- 

core d'avantage. Mais comme l'on s'amusoit à 
prendre les soldats des corps de garde qui s'en 
estoient fuys, dont le lendemain un capitaine en 
fut pendu, le capitaine Charry et Pedro Anto- 
nio, avec les paysans, trouverent les ennemis 
sur cesentre-faites , les chargerent et passerent 
outre; je n'y perdis un seul soldat, italien ny 
françois, et n'en y eut un seul blessé, mesmes 
aucun paysan ; mais tous arriverent à LaCisterne 
estant desjà grand jour, me trouvant encores 
sur la plate-forme. Je despeschay incontinent 
vers monsieur le mareschal , pour le prier qu'il 
m'envoyast encore de la poudre, car de plomb 
et de corde ils en avoient assez : ce qu'il fit tout 
promptement de Quiers enhors, auquel lieu il 
s'estoit remué, pour estre plus près de moy. ` 
Voy-là l'age que doivent avoir les capitaines à 


| qui l'on baille les charges pour executer une 


entreprise hasardeuse et soudaine. Je puis asseu- 
rer avec la verité que, cent ansa, ne mou- 
rut un plus brave et plus sage ny mieux advisé 
capitaine de son âge, qu'estoit le capitaine 
Charry; et m'asseure que monsieur de Brique- 
maut n'en dira pas le contraire, encore qu'il soit 
de la religion de ceux que l'on a massacré depuis 


. à Paris. La forme de sa mort, je n'ay que faire 


de l'escrire, car le roy et la royne, et tous les 
princes de la cour le sçavent assez : aussi est-ce 
chose indigne d'un François. Et quand je l'eus 
perdu, ensemble mon fils le capitaine Montluc, 
qui fat tué à Madère, appartenant au roy de 
Portugal, il me sembla que l’on m'eust couppé 
mes deux bras. parce que l'un estoit le mien 
destre, et l'autre le senestre. Il avoit nourry le 
capitaine Montluc toujours auprès de soy de- 
puis l'âge de douze ou treze ans; et partout 
où il alloit, ce jeune garçon luy estoit tou- 
jours pendu à la ceinture : je n'eusse sceu lui 
donner un meilleur precepteur que celuy-là pour 
luy apprendre qu'est-ce que la guerre; aussi en 
avoit - il retenu beaucoup, pouvant dire sans 
honte , encore que ce fut mon fils, que, s'il eust 
vescu, Ceust esté un grand homme de guerre, 
prudent et sage : mais Dieu en a autrement dis- 
posé. Laissant ces propos (qui me tirent les 
larmes des yeux), je retourneray à nostre 
faict. 

Monsieur de Briquemaut me manda par le 
capitaine Charry qu'ils n'avoient nul ingenieur 
là dedans , ny homme qui sçeust dire où il falloit 

tir monsieur le mareschal : me prioit aussi de 
luy vouloir faire retourner le capitaine Charry 
avec mes cinquante soldats, car il les estimoit 
autant que la meilleure compagnie qu'il eust là 
dedans, et qu'en recompense à jamais il se ren- 
droit serviteur mien : ce que je fis. Monsieur de 
Gohas qui est aujourd'huy estoit lors de ma 
compagnie et du nombre des cinquante, jeune 
de dix-sept ans, et sur son commencement qu'il 
avoit pris les armes. Monsieur le mareschal en- 
voya en poste à Albe, pour faire venir les inge- 
nieurs qui y estoient, dont le chevalier Reloge 
en estoit un. Et, comme le capitaine Charry fut 
arrivé, les picquiers prindrent de la poudre en 
ceinture , ainsi que les autres avoient faict aupa- 
ravant; et ne voulut escorte aucune , mais alla 
prendre le chemin un petit à main droite, par le 
quartier de leur cavallerie, et donna à travers, 
et passa sans perdre un homme; il sçavoit tres- 
bien prendre son party. Incontinent qu'il fut ar- 
rivé, il pria messieurs de Briquemaut et de Cha- 
vigny de luy laisser garder le fossé; ce qu'ils luy 
accorderent : et se couvrit là dedans de bois, 
tables et gabions. Et tout incontinent que les 
guides furent de retour 4 moy, je despeschay 
vers monsieur le mareschal, luy donnant advis 
de tout, le suppliant qu'il m'envoyast le capi- 
taine Caupenne , mon lieutenant, avec autres 
cinquante soldats des miens : ce qu'il feit ; et, 
deux jours aprés son arrivée, je fis hazarder 
pour leur apporter encore des poudres. Il alla du 
costé de la gendarmerie, où les ennemis avoient 
mis un corps de garde de gens de pied, qui 
prindrent la cargue d'assez loin ; mais il fit tant, 
qu'il meit la poudre sur le bord du fossé de la 
porte; et par lui me manderent les susdits sei- 
gneurs recommandations, avec adverlissement 
d’asseurer monsieur le mareschal qu'il n’eust 
plus crainte que la place se perdit , parce qu'ils 
avoient à cest heure tout ce qui leur faisoit be- 
soin. Le baron de Chipy, qui estoit à Albe avec 
monsieur de Bonivet, se voulut essayer d'y met- 
tre des poudres du costé d’Alhe, et chargea de 
la sorte qu'avoient fait les miens; mais il y per- 
dit les poudres et les paysans, avec presque 
tous ses soldats; au moins n’en y entra que luy 
quatorziesme ou quinziesme. En toutes choses il 
y a de l'heur. 

Or, le camp y demeura seize ou dix-sept jours 

Naples avoit fait deux mines qui alloient par des- 
sus le fossé, à l'endroit de la bresche, lesquelles 
estoient desjà près de la muraille. Un pionnier 
se sauvant , fut pris de nos Italiens , qui me dict 
le tout : lequel, incontinent la nucit venue, je 
baillay au capitaine Mauries (qui estoit pour lors 
mon sergent, et à ceste guerre derniere a esté 
sergent major à Bordeaux près monsieur Mont- 
ferrand , qui l'attacha , et ne voulut qu'un autre 
soldat et une guide pour le conduire : lequel le 
mena si bien, qu'il ne trouva que deux senti- 
nelles par le chemin , lesquelles soudainement se 
retirerent au corps de garde. Ainsi il passa , et 
mena le pionnier dans la ville, dans laquelle il 
demeura tout le jour : et comme le jour fat 
grand, messieurs de Chavigny et de Brique- 
maut le menerent sur la muraille de la batterie , 
duquel lieu il recogneut en quelle part se faisoit 
la mine. Incontinent ils descendirent au fossé , 
et commencerent à le coupper et gratter, telle- 
ment que bien tost après ils descouvrirent les 
trous, et depuis nous entendismes qu'il ne s'en 
fallut de guerres qu'ils n'y attrapassent Cesar 
de Naples, qui estoit là pour recognoistre la 
mine. Or, les deux jours derniers ils firent une 
grande batterie , et avoit fait faire le sieur dom 
Ferrand grand quantité de fascine que les sol- 
dats espaignols, italiens et allemans jettoient 
dedans , ayant couppé la contre-escarpe en deux 
ou trois lieux; mais autant qu'ils en jettoient, le 
capitaine Charry, qui estoit dedans, les retiroit 
dans la ville par un trou qu'ils avoient au des- 
sous de la bresche; de sorte que, pensant que 
ledit fossé fut remply, ils l'envoyerent recog- 
noistre en plain jour, estant en bataille pour 
donner l'assaut ; mais ils trouverent qu'il n’y 
avoit rien, et alors firent grand diligence de la 
batterie deux jours, et si tiroient une bonne 
partie de la nuit, à la clarté de la lune. Voyans 
la bonne contenance que tenoyent nos gens là 
dedans , et que leurs mines ni fascines ne leur 
avoient de rien servy, deliberent de ne donner 
poinct l'assaut , ains de lever le siege; et la der- 
niere nuict qu'ils eurent achevé la batterie, j'y 
fis encores entrer le capitaine Mauries, qui en- 
tendit que le camp se levoit et comme ils reti- 
roient l'artillerie; car messieurs de Chavigny et 
de Briquemaut , avant qu'il partist de là, 
youlsirent qu'il entendist comme il se le voit, 

à la verité pour m'en porter les nouvelles. 
Ainsi passa et repassa tout à son aise sans trou- 
ver personne, pource que tout le camp estoit 
desjà en bataille et hors des loges. Comme il fat 
arrivé devers moy, environ deux heures avant le 
jour, je les depeschay incontinent , sur de bons 
chevaux, vers monsieur le mareschal, lequel il 
trouva encores au lict , pource qu'il n'avoit dor- 
my une seule goutte de toute la nuict, ayant 
demeuré tout le jour avec monsieur le president 
Birague et le sieur Francisco Bernardin audessus 
de Rive de Quiers, qui, comme ils n’ouyrent , 
environ les deux heures après midy, plus tirer 
l'artillerie, ayant demeuré là jusques à une heure 
de nuict sans rien entendre, tindrent la place 
pour perdue ou capitulée : mais le matin, un 
peu après le soleil levant , et ainsi que le valet 
de chambre eust ouvert, comme le capitaine 
Mauries luy eut porté les nouvelles, je vous laisse 
penser la joye qu'il en eut : il me manda sou- 
dain que je m'en revinsse le trouver. 

Or, je fis là un tour de jeune capitaine : car, 
comme le capitaine Mauries me dict que le camp 
se levoit, je m'en allay en grand'haste à Sainct 
Damian; et aussi tost que le capitaine Charry, 
qui estoit sur la muraille , me vit venir, il sortit 
dehors avec mes autres soldats; dequoy je fus 
bien marry. Les ennemis s'estoient mis derriere 
une pelite montaigne, le ventre à terre, et 
avoient laissé quinze ou vingt arquebusiers à la 
descouverte. Je les allay attaquer , et les char- 
geay ; mais, comme je fus à quatre pas des autres 
ils se leverent et mechargerent de cul et de teste, 
tellement qu'ils me menerent battant tout contre 
la ville, laquelle me secourut (et bien pour moy) 
de dessus la murailles à coups d'arquebusades. 
La, le capitaine Charry fut pris et blessé , et, 
sans mon lieutenant que j'avois laissé aux ga- 
bions, ils m'avoient taillé en pieces avec tous les 
cinquante du capitaine Charry. Je perdis sept 
ou huit soldats, desquels il en y eut trois de 
morts; monsieur de Gohas fut une fois enve- 
loppé, et puis eschappa. L'aise que j'avois de 
voir le siege levé, et l'envie d'avoir quelque 
prinse sur les ennemis, me fit mal à propos 
faire ceste escapade. Cela fait, je m'en retournay 
à La Cisterne, aprèsavoir veu messieurs de Cha- 
vigny et de Briquemaut, et le soir me rendis à 
Quiers; auquel lieu je fus aussi bien venu de 
monsieur Je mareschal et de tous ceux qui es- 

toient avec luy, que homme eust sceu estre. Le- 
quel sieur mareschal despescha monsieur de 
Biron devers le roy, pour luy porter le succès du 
siege, luy demanda une place de gentilhomme 
de la chambre pour moy; et aussi, pour lagrand’- 
instance et supplication que je luy fis, estant 
souvent en douleur de ma cuisse, il me des- 
chargea de l'estat de maistre de camp, encores 
que ceste requeste ne fust gueres aggreable au- 
dit sieur mareschal ; mais, pour me gratifier de 
tout ce que je luy eusse sceu demander, il vou- 
lut me contenter. Et estant ledict seigneur de 
Biron à la cour, le roy ne voulut donner ledict 
estat de maistre de camp, que prealablement il 
ne fust mieux informé à qui il le devoit donner, 
et ordonna que monsieur le mareschal nomme- 
roit un homme, monsieur de Bonivet un autre, 
et que j'en nommerois un autre. Je nommay 
monsieur de Chipy; qui fut cause que ledict 
sieur de Biron fut longuement à la cour , pour 
les allées et venues qu'il fallut faire : et cepen- 
dant je demeuray tousjours chargé dudict estat 
de maistre de camp, jusques au retour dudict 
seigneur de Biron (lequel lors portoit le guidon 
de monsieur le mareschal), qui m'en apporta la 
descharge, ayant le roy donné iceluy estat au 
baron de Chipy, que j'avois nommé ; et de 
mesmes m'apporta la place de gentilhomme de 
la chambre , car il ne voulut partir qu’il ne me 
vist enrdlé en une place des vieilles qui avoit va- 
qué; et si me porta la patente du gouvernement 
d'Albe, à quoy je n’avois jamais pensé, et moins 
estimé que le roy me preferast à trois ou quatre 
autres pour lesquels monsieur le mareschal 
avoit escrit. Voylà des services que je fis au roy 
et à monsieur le mareschal, à quinze ou vingt 
jours l'un de l'autre. 

Or, mes compagnons , celuy est bien-heureux 
qui faict service à son roy sous un sien lieute- 
nant qui ne cele pas l'honneur de ceux qui font 
quelque chose remarquable, comme ne faisoit 
pas monsieur le mareschal de Brissac ; car onc- 
ques homme ne fit rien auprès de luy qui fust 
digne que le roy l’entendist, qu'il ne l'en adver- 
tist : il ne desroboit pas l'honneur d'autruy pour 
s'en enrichir; il ne celoit la valeur du plus grand 
jusques au petit. Et comme Dieu voudra que 
vous serez employé auprès de tels lieutenans de 
roy, ne craignez point à hasarder vos vies, et y 
mettre toute vostre diligence et vigilance à leur 

faire service : j'entends si vous avez envie de 
parvenir par les armes et par la vertu; sinon, 
retirez-vous. C'est un extrème regret à celuy qui 
a exposé sa vie pour faire quelque chose de bon, 
quand on eele son nom à son prince, duquel 
nous devons tous dependre. Il n'y a larrecin qui 
excede celuy qu'on fait de l'honneur d'autruy ; 
et cependant la pluspart des generaux des ar- 
mées ne faict pas conscience de cela. 

Pendant que le seigneur de Biron estoit à la 
cour, demeurant chargé de l'estat de maisire de 
camp, comme dist est , et au commencement de 
juing , que les bleds commencoient à meurir , le 
seigneur dom Ferrand ne voulut point laisser ce 
grand camp qu'il avoit , inutille, ains, à la per- 
suasion de monsieur de La Trinitat, frere du 
comte de Bene, vint assieger Bene; et luy fit 
entendre ledict seigneur de La Trinitat, qu'il 
couperoit l'eaue qui alloit dans la ville faire 
moudre les moulins , et qu'il n'y avoit poinct de 
bleds ny farines dans icelle pour un mois, Vas- 
seurant qu'il luy ferait gaigner une paye pour 
ses soldats, faisant coupper le bled qui commen- 
çoit à estre meur, et soudain le faire battre par 
deux ou trois cents vilains qu'il meneroit avec 
luy, sçachant bien que ceux des Langues et de 
Bernisse La Paille le voudroient achepter , et 
qu'ainsi dans un mois ils rendroient la ville sans 
tirer un coup de canon. Monsieur de Savoye , 
qui estoit jeune , et la premiere fois qu'il estoit 
entré en armée, y estoit; et vindrent mettre 
leur camp auprès de Bene , un mil sur le bord 
d'une riviere qu’il y a, de laquelle ils coupperent 
l'eaue , de sorte qu'il n'en venoit pas une goutte. 
Or, par malheur, monsieur le mareschal avoit 
ordonné à un gouverneur, lequel je ne veux 
nommer, d'y faire apporter douze cens sacs de 
bled et farine , moitié de l'un et moitié de Fau- 
tre, de son gouvernement, comme il estoit de 
couslume. Je ne veux point meltre par escrit 
l'occasion pourquoy ledit gouverneur n'y en- 
voya lesdites munitions , car il toucheroit trop à 
son honneur : aussi je ne veux dire mal de per- 
sonne Monsieur le president de Birague sçait 
bien les raisons, pource qu'il estoit au conseil 
quand monsieur le mareschal m'envoya querir, 
où il en fut fort parlé et disputé. Le camp de 
Vennemy estoit desjà devant Bene il y avoit 
huit jours, et ne faisoit pas grand semblant de 
Vassaillir, esperant qu'il l'auroit bien tost par 

faute de vivres , encore que la ville fust assez 
forte, et que le comle et la comtesse estoient 
fort affectionnés au service du roy. Il n'y avoit 
en tout que trois compagnies de gens de pied 
dedans, qu'estoient celle du comte, celle du 
jeune La Molle et celle de Louys Duc , qui est 
du Mondevy, faisant en tout deux compagnies 
italiennes et une françoise. Ledit capitaine La 
Molle estoit malade, et, par ordonnance des me- 
decins, pour changer d'air, s'estoit faict porter 
au Montdevy ; et n'avoit ledit seigneur comte 
avec luy chefs, que ledict Louys Duc, et, qui 
pis est , n'ayant jamais esté assiegé, se voyoit 
bien empesché, n'ayant personne auprès de luy 
qui entendist à la deffence d'un siege. C'est une 
affaire où les plus habilles se trouvent estonnés 
quand ils voyent une furieuse sonrerie, s'ils 
n'ont autresfois veu une telle dance. Et d'autre 
part il se voyoit sans munition aucune : de sorte 
qu'il se resolut d'advertir monsieur le mareschal 
du tout , et de la crainte qu'il avoit que la place 
se perdist, comme il avait juste raison, estant 
celuy qui y avoit le plus d'interest, parce que 
la place estoit sienne. H despesche donc le lieu- 
tenant de la compagnie de Louys Duc, lequel 
riva au sortir du disner de monsieur le mares- 
chal, estant pour lors à Carmagnolle, et avec luy ~ 
messieursde Bonivet , president Birague, d'Aus- 
sun, Francisco Bernardin, La Mothe-Gondrin , 
et quelque autre, duquel ne me peut souvenir. 
Comme monsieur le mareschal ouit la creance 
du comte, et entendant qu'il n'y avoit de vivres, 
et que le gouverneur, que je ne veux nommer, 
n'en y avoit point faict apporter, comme il luy 
avoit ordonné, combien que tousjours luy fai- 
soit entendre l'avoir fait, il entra , luy et toute 
la compagnie en un grand desespoir , tenant la 
place pour perdue, n'ayant monsieur le mares- 
chal moyen aucun pour la secourir, d'autant qu'il 
n'avoit pas gens pour resister à la tierce partie 
du camp de l'ennemy. Or il demanda au lieute- 
nant quel capitaine desiroit le comte qui allast 
devers luy pour le secourir; il luy dit qu'il 
m'aimoit fort, et disoit souvent que je l'avais 
une fuis secouru , et qu'il voudroit qu'il luy eust 
cousté la moitié de son bien , et que je fusse là 
avec luy. Je ne faisois lors que sortir d'une fic- 
vre dont j'en avois toules les levres gastées et 
la bouche enlevée. Monsieur le mareschal me 
manda par son valet de chambre venir à son 

logis , et le trouvay en ceste fascherie. Il me fit 
compter parledit lieutenant l'extremité en quoy 
se trouvoit Bene, se complaignant du gouver- 
neur qui l'avoit trompé, et me parla bien fort 
me vouloir aller jeter dedans. Alors je luy res- 
pondis : « Que voulez-vous que j'y face, ni ayant 
sbled ny farines? Je ne suis pas pour faire mi- 
«racles. » A quoy il me respondit qu'il avoit telle 
apinion de moy , ensemble toute la compagnie, 
que si je pouvais entrer dedans, la place ne se 
perdroit point , et que je trouverois quelque ex- 
ped ent. 

Un chacun sçait comme ces seigneurs, quand 
ils veulent faire entreprendre à un homme une 
chose impossible , le sçavent bien louer et flat- 
ter ; car il malla representer Lans, Sainct Da- 
mian, et autres lieux où je m'estois trouvé, 
ayant esté (ousjours si heureux, que tout m'es- 
toit suceedé à mon desir. Monsieur le president 
Birague me commença à prendre de l'autre costé 
à persuader. Monsieur de Bonivet et les autres 
ne disoient mot, cognoissant bien que l'entre- 
prise estoit hasardeuse pour la perte de l'hon- 
neur, et que à la fin il faudroit venir à une ca- 
pitulation, comme monsieur le mareschal mesmes 
me dit qu'au dernier refuge il faudrait passer 
par là. Alors je luy dis que jaimerois mieux 
estre mort que si l'on me trouvait en escritures, 
et que j’eusse capitulé ny rendu une place y es- 
tant entré pour la sauver; mais que j'y ferois ce 
que Dieu me eonseilleroit , en l'aide duquel je 
me fiois. Alors monsieur de Bonivet commanda 
à douze ou quinze gentils- hommes des siens de 
venir avec moy, dont le gouverneur La Mothe- 
Rouge en estoit un du nombre , qui est encores 
en vie : et en pris aulant des miens, faisans en 
tout trente chevaux, sans mener aucun vallet , 
que moy, un cuisinier, et un vallet de chambre : 
et escrivit au vicomte de Gordon à Savillan qu'il 
me baillast une bonne guide, et au capitaine 
Theodore Bedeigne qu'il me fist escorte avec sa 
compagnie. C'estoit un samedy. Le dimanche 


malin, au point du jour, j'entray dans Bene. : 


Que qui fera ouyr le comte en sa conscience, 
s'il est en vie, il dira que ce fut une des plus 
grandes joyes qu'il eut jamais : et en tesmoi- 
gnera aulant madame la comtesse sa mère , et 


LIVRE Jl. 


107 


ville , massons et charpentiers aussi, et les fit 
venir à la maison de la ville , auquel lieu mons 
sieur le comte, madame la comtesse, et tous nous 
rendismes. 

' Là je proposay tout ce qui nous estoit besain 
de faire. Monsieur le comte proposa le peu qu'il 
y avoit de munitions, qui n’estoient que cins 
quante ou cinquante deux sacs de bled, La ville 
remonstra qu'elle n'en avoit pour huiet jours : 
de sorte qu'encore que la ville soit assise en bon 
lieu, ils se trouverent à l'extremité, pour estre 
au bout de l'année; et d'autre part, ils avoient 
vendu tous leurs bleds aux Genevois, et à ceux 
devers Savonne; car il se vendoit trois escus sol 
le sac. Monsieur le comte , qui tousjeurs a esté 
homme de grand despence , avoit vendu tous 
les siens, sur l'espérance de douze cens sacs, 
que le gouverneur, que je ne veux pas nommer, 
y devoit mettre. Nous disputames , quand bien 
nous aurions des bleds, comment nous les fe- 
rions moudre ; mais, des incontinent que mone 
sieur le comte m'eut dit où estoit le camp, je 
compris que je recouvrerois des bleds , combien 
que je n'en voulus rien dire à personne jusques 
au retour du conseil, que je le dis à monsieur le 
comte, et à madame seulement. Au conseil sé 
presenta un petit homme, masson, âgé de plus 
de soixante ans, qui dict avoir tiré plusieurs 
pierres pour mettre sur les fosses des morts, 
d'un rocher qu'il nomma près de là, et qu'il pen- 
soit que qui tireroit ces pierres de dessus les 
morts, qu'elles seroient quelques peu bonnes 
pour faire des meules , si du tout non. Alors 
nous deputasmes deux de la ville avec madame 
la comtesse, qui y voulut aller pour en faire 
l'essay avec les massons. Ladicte dame arriva 
avec une grande joye, et s'offrit elle mesmes de 
prendre la peine de faire faire les meules : je ne 
le voulois endurer ; mais à la fin il fallut qu'elle 
fut crue ; et fit si grande diligence , qu'en deux 
jours et deux nuicts elle en eut onze complettes, 
lesquelles furent distribuées à ceux de la ville, 
qui s'obligerent de nourrir les soldats, mais 


i qu'on trouvast moyen d'avoir des bieds. Or 


toute la ville. Je me mis soudain à dormir au | 


chasteau , et deux heures après nous dinasmes : 
monsieur le comte assigna tous les grands de la 

nous arresiasmes qu'avec ceux de la ville qu'à 
une heure de nuict ils me rendroient eing ou six 
cens hommes et femmes , les uns portant de pe- 
tites cordes, les autres ferremens servans à 
coupper les bleds; et que les portes de la ville 
seroient fermées, aux fins que personne ne peust 

sortir pour donner aucun advis à l’ennemy; car 
monsieur de La Trinitat avoit quelques amis 
dans la ville, de quoy monsieur le comte mesmes 
se doutoit. Puis depeschay deux hommes de la 
ville, qui allerent porter une lettre au capitaine 
Hieronym , fils du colonel Jean de Thurin , qui 
estoit à une petite ville de laquelle ne me sou- 
vient , mais estoit à un mil du lieu où les enne- 
mis avoient couppé l'eaue; et le priois que ceste 
nuict là il s’essayast , en une sorte ou autre , de 
racoustrer ce queles ennemis avoient rompu, et 
qu'il s'efforçast de nous faire venir de l'eaue, s'il 
estoit possible. Lequel ceste nuict 14 mesmes 
executa mon advertissement , combien qu'il fust 
un bien jeune gentilhomme, et crois-je qu'il 
n'avoit pas vingt ans alors. Or nous nous reti- 
rasmes attendant la nuit : et, comme nous fus- 
mes au chasteau, je dis à monsieur le comte qu'il 
falloit que nous allissions tous seuls par dessus 
les murailles pour regarder le champ de bled 
qui seroit plus près de la ville, lequel il nous fal- 
loit coupper toute ceste nuit là, pendant que je 
jetterois deux cens soldats et le capitaine Theo- 
dore dehors, pour donner l'alarme fort et redde 
aux corps de garde qui gardoient que ceux de 
la ville ne peussent prendre du bled. Comme 
donc nous eusmes choysi un, nous retournasmes 
soupper, et aprés nous menasmes le capitaine 
Theodore, et deux chefs des compagnies qui es- 
toient sur la muraille de la ville, pour leur mons- 
trer là part où ils devoient aller donner l'alarme 
et les autres combattre le corps de garde; puis 
ordonnasmes dix hommes de ceux de la ville, 
sur un cheval chacun, pour commander ce peu- 
ple qui coupperoit les bleds, pour les faire 
haster. 


A une heure de nuict toutes ces gens sortirent, 
les gens de guerre à combattre, et le peuple à 
coupper : de sorte que toute la nuict vous n’eus- 
siez ouy que alarmes, tant au camp que au corps 
de garde. Comme le peuple avoit couppé et lié, 
ils couroient devant la porte de la ville, et là des- 
lioient leurs fardeaux , et incontinent s'en re- 
tournoient ; car les uns estoient ordonnés pour 
coupper , les autres pour lier et porter. Cepen- 
dant le jour vint, et on fit retirer la gerbe à 
ceux à qui appartenoit le bled dudit champ : 
ainsi il ne se perdit un sac de bled de toute ceste 
nuit. Les ennemis, qui virent ceste campagne 
toute couppée et emportée, y mirent encore des 

gardes plus fortes et plus près. Le peuple , qui 
commença à recognoistre son gain , se delibera 
de se hasarder à retirer de leurs bleds , plustost 
que les ennemis les eussent : de sorte qu'à l'en- 
trée de la nuict ils sortirent plus de deux cens 
hommes de la ville : les uns alloient loing, et les 
autres près. Or Bene est presque environnée de 
vallons qui sont assez couverts de taillis et ar- 
rosés de force ruisseaux : et, comme ils sentoient 
venir gens, ils se cacheoient là avec leurs bleds , 
puis le matin se rendoient à la ville, à louver- 
ture des portes. Lendemain matin que je fus ar- 
rivé, l'eaue commença à venir au moulin par la 
diligence du capitaine Hieronym , et nous dura 
deux jours et deux nuicts. Il y avoit une grande 
confusion aux moulins ; mais nous fismes un or- 
dre que nul ne moudroit que seulement pour 
faire dix ou douze pains; et ainsi chacun en eut 
pour un peu. Et à deux jours et deux nuicts de 
la, le capitaine Salines, espagnol, vint reco- 
gnoistre l'eaue, laquelle la nuict mesmes nous 
perdismes. J'advertis le capitaine Hieronym da 
lieu auquel ils l’avoient tourné coupper , qui ne 
cessa jusques à ce qu'il l'eust remparé: mais il ne 
sceut faire si bien qu'il nous vint de l’eau qu’un 
jour durant; car d'heure en autre les ennemis 
l’alloient recognoistre. Madame la comtesse eut 
parachevé aussi son œuvre, qui fut cause que 
nous ne nous souciasmes plus d'eaue. 

Or, par le moyen des escarmouches qui furent 
faictes aussi belles en ces lieux qu'en tout autre 
place que je me trouvay jamais, et avec la dili- 
gence qu'on mettoit de coupper de nuict , nous 
eusmes autant de bled qu'eux. Le seigneur dom 
Ferrand , qui se vit frustré de la promesse que 
monsieur de La Trinitat luy avoit faicte, com- 
mença d'estre fort mal content contre ledit sei- 
gneur de La Trinitat. Le capitaine Theodore 
s'en retourna à Savillan l’autre nuict , après que 
nous eusmes fait la premiere couppe, en laquelle 
il se trouva, et eut quatre chevaux ou hommes 
blecés de sa trouppe, lesquels demeurerent à 
Bene. Il advertit monsieur le mareschal de ce 
que j'avois faict à mon arrivée. Alors il se com- 
mença resjouyr, et tous ceux qu'estoient avec 
luy, et à prendre quelque esperance de la con- 
servation de la place. J'ay opinion , à ce que j'en 
vis, que s'il eust attaqué avec l'artillerie, il est 
tout certain qu'il falloit qu'il se rendissent ; mais 
l'on l’amusoit tousjours sur ceste eaue, et sur ce 

qu'il n'y avoit point de bled ; de quoy il demeura 
fort mal content et satisfaict , contre ceux qui 
Yavoient conseillé d'en user de ceste sorte : qui 
fut cause qu'il entra en quelque soupçon de 
monsieur de La Trinitat, et leva son camp le 
vingt-troisiesme jour après que je fus arrivé, 
s’y estant parqué auparavant l’espace de huict 
jours. Monsieur le comte est en vie, comme 
l'on m'a dit; monsieur le president Birague 
est encores vivant, et prou d'autres, qui tes- 
moigneront si je couche rien icy qui ne soit 
veritable. Il ne me peut souvenir si monsieur 
de Cossé estoit encores revenu près de mon- 
sieur le mareschal; car il estoit allé en France. 
Or, voyla comme la ville se sauva. Et quelques 
jours après le baron de Chipy revint, qui estoit 
allé à la cour remercier le roy de la: donation 
qu'il luy avoit fait de sondit estat; et ayant 
prins sa charge de maistre de camp, je m'en 
allay à Albe prendre possession de mon gouver- 
nement. 

O capitaines! que de grandes choses faict un 
homme, pour peu d'esprit et d'experience qu'il 
aye, quand il ne veut occuper son esprit en 
autre chose qu'à ce en quoy il se trouve, pour 
en sortir à son honneur et au profit de son mais- 
tre. Aussi, c'est un grand mal-heur à celuy qui 
l'occupe en plaisirs et voluptés , jeux et festins ; 
car il est impossible que l'un ne vous face ou- 
blier l’autre. Nous ne pouvons pas servir tant de 
maistres. Doneques , quand vous vous trouverez 
là, despouillez- vous de tous vices, et brulez 
tout , aux fins que vous demeuriez avec la robbe 
blanche de loyauté et affection que nous devons 
tous à nos maistre; car Dieu n'aide jamais les 
vitieux el voluptueux; mais au contraire il assiste 
tousjours auprès de celuy qui est vestu de la 
robbe blanche pleine de loyauté. Je vous con- 
seille ce que je. me suis tousjours conseillé; et 
yoy-la pourquoy Dieu m'a tousjours tant aydé 
et favorisé, que je n'ay jamais esté deffait, et 
n'ay jamais combattu (si je commandois) que la 
victoire ne m'en soit demeurée; et ne pouvois 
faillir, car Dieu me conseilloit tousjours, me 
mettant en memoire tout ce qu'il m'estoit besoin 
defaire : et voy-là pourquoy j'ay eu tout jamais 
si bonne fortune. Comme il vous aydera aussi 
bien qu'il a fait à moy, si n'employez votre es- 
prit en autre chose qu'à servir vostre maistre en 
loyauté et fidelité que nous luy devons. Puis, 

quand nous serons en repos , alors nous pouvons 
prendre tous nos plaisirs, car cela ne portera 
aucun dommage au roy, ni à celuy que nous 
servons sous luy. Lors vous jouyrez d'un doux 
et plaisant repos, quand vous retournerez chez 
vous chargés d'honneur, et que vous vous pres 
senterez à vostre prince, auquel on racontera ce 
que vous aurez fait. Tout le bien du monde ne 
vaut pas cela. Mirez- vous donc en moy, mes 
compagnons , qui n'ay jamais songé autre chose 
qu'à faire ma charge. Il est impossible , faisant 
cela , que vous ne r’apportiez de l'honneur. Mais 
cependant, vous qui avez la charge d'attaquer et 
boucler les places, lorsque vous voudrez par la 
fin renger et forcer les assiégés, si vous voyez 
que vous ne puissiez du tout les empescher d'em- 
porter les bleds voysins, donnez y le feu, car, 
leur desrobant ceste commodité, les voy-là bien 
en peine. Car de dire que vous gardez cela pour 
vous, il faut conclure que vous estes bien im- 
provident de vous engager à attaquer une place 
sans avoir le moyen de vous passer de ce qui 
est près de la ville que vous attaquez et à sa 
veue. En ces choses ilne faut point estre pi- 
toyable, car c'est affaire à mauvais médecins. 
Quelque temps après, monsieur le mareschal 
entreprint d'aller prendre Courteville, qui est 
un chasteau , et une petite ville aux Langues. 
Le chasteau est fort, et, la riviere passe par le 
milieu de la ville, sur laquelle il y a un grand 
pont de bricque, et un bourg tout joignant. 
Ledit seigneur mareschal passa à Albe, et ma- 
mena avec luy, et la moilié de ma compagnie, 
qu'il print pour sa garde : le reste il laissa dans 
Albe. Lequel, estant arrivé audit Courteville, 
se logea de-là la rivière au bourg, au deçà de 
laquelle, et bien près du chasteau , y avoit un 
monastere auquel il logea trois enseignes; toutes- 
foisceux du chasteau dominoient plusles nostres 
que les nostres eux. Monsieur de Salcede avoit 
tenu ceste place lorsqu'il estoit avec les Espa- 
guols. Monsieur le mareschal mit du costé de 
deca le pont huit ou dix canons, pour battre la 
courtine qui respondoit devers le monastere, 
dans lequel, durant la batterie, monsieur de Bo- 
nivet se logea ; et, combien que je ne fusse plus 
maistre de camp, neantmoins je ne l'abandon- 
nois ny de nuyct ny de jour. Or, en deux ou 
trois jours se tira douze cens coups de canon 
contre ceste courtine, et finablement on n'y fit 

rien, pource qu'ils avoient fait un grand ram- 
part fort espois par derriere la muraille. Et 
comme elle fut abbatue, la place demeura plus 
forte qu'elle n'estoit, à cause dudit rampart. 
Monsieur le mareschal demeura trois jours qu'il 
né scavoit s'il devoit envoyer querir de la mu- 
nition d'avantage, ou s’il s'en devoit retourner. 
Le capitaine Richelieu avoit gaigné la ville , et 
s'estoit logé dedans avec deux autres compa- 
guies ; inais comme je vis monsieur le mires- 
chal én ceste peine , je passay la riviere du costé 
du monastere; car, encure que je suivisse mon- 
sieur de Bonivet , si est-ce que le svir je me re- 
tirois près de monsieur le mareschal. Il y avoit 
une porte au monastere qui sortoit sur un grand 
chemin ; sur lequel on pouvoit marcher asseure- 
ment et à couvert, sans estre veu du chasteau; 
mais de la porte du monastere jusques au che- 
min il y avoit quinze ou seize pas, lesquels fal- 
loit despescher bien viste , car toute la courtine 
battoit sur ceste porte : puis il falloit aller teste 
baisséé jusques auprès du pont de l'entrée de la 
ville, et courir jusques à ce qu'on estoit dedans. 
Comme j'eus passé le danger, et fus dans le che- 
min, je commencay à regarder s'il seroit pos- 
sible mener le canon dans la ville : ce que je 
trouvois fort difficile; qui fut cause que je m'en 
allay dans la ville pour prendre le capitaine Ri- 
chelieu , avec lequel j allay descouvrir le derriere 
du chasteau, qui respondoit sur une graid place 
inhabitäble, estant entre la muraille de la ville 
et le chasteau. Il y avoit une petite maisonnette 
tout auprès de la muraille de la ville, dans la- 
quelle nous nous mismes, pour regarder à notre 
aise si le chasteau estoit gueres fortifié en cest 
endroit. Or, je voyois des fentes et crevasses 
dans la muraille, à travers lesquelles on voyoit 
le jour; et monstray au capitaine Richelieu que 
si, par quelque invention, nous pouvions me- 
ner trois canons à ceste part , que nous empor- 
terions le chasteau, à cause qu'il ne l'avoyent 
point fortifié en cest endroit, pour l'impossibi- 
lité qu'il y avoit d'amener l'artillerie. 

Ce qu'on juge impossible est possible aux au- 
tres, et fait perdre beaucoup de places. Or, je 
m'en retournay sur le chemin près l'abbaye, le 
capitaine Richelieu avecques moy ; et commen- 
¢asmes à discourir s’il y avoit aucun moyen. 
Surquoy il me va incontinent entrer en fantai- 
sie de falre sonder la riviere, et veoir s'il y avoit 

bon fons. Je fis appeler un soldat de l'abbaye, 
et comme il fut venu à moy, je luy presentay 
dix escus , pourveu qu'il allast sonder la riviere, 
et luy monstray qu'il luy falloit aller pieds et 
mains par terre, jusques à ce qu'il seroit dans 
l'eaue, et, y estant, qu'ilse mist ent l'eaue jusques 
au col. Je fis appeler un autre soldat , et manday 
aux capitaines qu’estoient en l'abbaye qu'ils fis- 
sent sortir quinze ou vingt soldats, qui allassent 
jusques au pied de la muraille en maniere d’es- 
carmouche : ce qui ful fait. Et ainsi je sauvay le 
soldat que les ennemis ne s'aperceurent jamais 
qu'il fut dans leave. Premiérement, il alla droit 
à la muraille de la ville, où l'eaue donnoit contre ; 
puis alla (out contremont jusques au gué qhé 
nous passions, allant de l'abbaye au logis de mon- 
sieur le mareschal; et par derriere l'abbaye il 
entra dedans, où nous courusmes pour eviter lé 
danger, et le trouvasmes desjà dans l’abbaye, les 
soldats de l'escarmouche retirés, il y avoit desjà 
grand piece : et me compta que le fond de lå 
riviere estoit fort bon, et qu'il n'y avoit eaue 
que jusques au maieul des roues, Et incontinertt 
montay à cheval, et allay dire à monsieur le ma: 
reschal ce que j'avois veu , presens les deux comi- 
missaires de l'artillerie nommés Balazergues êt 
Duno; car monsieur de Caillac n'y estoit point. 
Dunto coutre moy qu'il avoit tout veu, et moy 
contre luy le contraire. A la fiñ mousieur le 
mareschal dit que c'estoit leur mestier ; et d’en- 
treprendre celà et n'en pouvoir vénir à bout, 
ce ne stroit que perdre temps , et fa ré mourit 
des gens sans raison. Alors jé commençay à e$- 
mouvoir, l'estant desjà contre Duno, et dis à 
monsieur le mareschal : « Monsieur, il y a long 
temps que j'ay cogneu inonsieur de Brissac, ét 
«ne le vis jamais avoir tant de crainte des at- 
aquebusades, qu'il laissast de recognoistre une 
«chose qu'il vouloit voir. Je eroy que vous 
«estes celuy -là mesme, et que, pour éstre 
«lieutenant de roy, vous n'estes pas detenti 
«couard. Montez à cheval, et je vous feray eott- 
« fesser, après l'avoir veu, que vous prendrez le 
«chasteau sans qu'il vous couste dix coups de 
«canon. » Alors, tous enfcolere montasmes à thë- 
val, et menasmes Duno, et läissa Balazergues ; 
et allasmes passer la riviere au dessus de l'al- 
baye, dans laquelle nous entraëmes. J'vois 
amené avecques thoy lé soldat qui avoit soridé 
la riviere. Or, pour aller au chetin, ii falloit 

ouvrir promptement la porte, où les ennemis te- 
noient tousjours l'œil , et courir quinze ou vingt 
pas, jusques à ce qu'on estoit dans le chemin à 
la courtine du chasteau. Et tout à un coup la 
porte fut ouverte : je passay et courus ; monsieur 
le mareschal de mesmes. Quand il passa ils tire- 
rent trois arquebusades, desquelles je pensais 
qu’il fut attaint ; car j'avois ouy le bruit de la 
bale comme quand elle frappe quelqu'un : et 
comme il arriva à moy, je leregarday au visage, 
et vis qu'il secouoit la teste en riant. Il s'assist 
contre terre auprès de moy., car il se falloit tenir 
bas, et me dit: : «de l'ai failly belle, car les balles 
«m'ont donné entre les jambes. — Vous estes 
«mal sage, luy dis-je, monsieur, de me suivre : 
«ne voyez vous pas que je veux estre lieutenant 
ede roy si vous vous mourez? Voy-là pourquoy 
«je me veux depestrer de vous, et vous ay 
«amené icy ; » dequoy il ne fit que rire , voyant 
en mon visige que j'estois très-aise qu'il eust 
eschappé ceste fortune; car on eust jetté ce 
mal'heur sur moy : mais je n'y eusse sceu que 
faire , car qui va à telles nopces en rapporte bien 
souvent des livrées rouges. 

Cependant arriva Duno, et le soldat, auquel 
monsieur le mareschal promit de donner les dix 
escus que je Iny avois promis; mais qu'il y fal- 
lait retourner en sa presence, et qu'il lay en 
donnerait encore dix : ce que le soldat promit. 
Duno se faict oster les bottes; et s'en va en pour- 
point avec le soldat entrer dans l'eaue par der- 
riere l'abbaye. Il n'avait pas faute de cœur. Il 
faut que les gens de ce mestier se soucient des 
arquebusades comme de pommes cuites. Nous 
les vismes venir l'un après l'autre tout contre 
bas la rivière, et vindrent jusques à la muraille 
de Ja ville, dans laquelle ils passèrent, estans 
sortis tout après de la porte : ce que ne fut pas 
sans grand danger et peril, tant pour eux que 
pour nous, car il y faisait bien chaud. Souvent 
je desiraÿ monsieur de Brissac à son logis, ayant 
plus de peur de luy que de moy. Voyant Duno 
et le soldat passés, nous prismes la course à la 
mercy des arquebusades, et regaignasmes la 
ville. Ce que Dieu garde est bien gardé ; car c'est 
merveille que quelqu'un de nous n'en eut sa part. 
La peur où l'affection me faisoit aller plus droit 
et plus viste, de sorte que je ne sentois guere 
mon mal, Lors je montray à monsieur le mares- 
chal (out ce que le capitaine Richelieu et moy 

avions veu : et, après avoir veu la relation de 
Duno, mesme du fonds de la vivière, et veu la 
verité de ce que je luy avois dit, il se mit à cour 
roucer contre Duno. Alors je luy dis qu'il ne se 
fallait plus courroucer , mais qu'il se fallait atten- 
dre à prendre le chasteau. li n'y a si scavant qui fie 
se trompe. Surquoy il donna charge au capitaine 
Richelieu d'assembler trente ou quarante grosses 
pippes ; et que sur l'entrée de la nuict il les fit 
porter ou lieu que Duno luy montreroit : et à 
l’autre capitaine; de ruyner une maison, pour 
avoir des tables pour mettre sur les pippes , 
après qu'elles seroyent remplies de terre, afin 
de hausser encores d'avantage, à catise de la 
grand tour du chasteau, qui pouvoit voir le re- 
cul du canon. Il commanda aussi à l'autre capi- 
taine d'assembler des pieces de bois, et faire le 
tout si haut, que la tour ne peust voir le recul 
du canon. Et avant que partir de la maisonnetté 
qui estoit au cul du chasteau, je montray à 
monsieur le mareschal un rocher, là of trenté 
ou quarante arquebusiers pouvoyent demeurer 
au couvert, qui pouvoit tirer aux carneaux de la 
tour, quand les ennemis se présenteroiént potit 
tirer à l'artillerie : car il fallait qu'ils se mons 
trassent de la ceinture en haut. 

Après nous allasmes à la muraille de la ville 
contre leave, mesurer la hauteur qu'il fallait 
que le canon motistast pour aller dans la ville, ët 
trouvasmes qu'il n'en y avoit pas deux pieds, 
pource que le chemin estoit fort bas. Un gentil- 
homme de monsieur le mareschal arriva à nous, 
ayant ledit sieur mareschal deffendu qu’homme 
ne passast l'abbaye, auquel jé fis bailler lá 
charge de rompre la moraille, et la faire tembét 
du costé de leaue. Puis nous eh retournasmes , 
et Duno demeura avec le capitaine Richelieu. 
Sur l'entrée de la nuict, un gentil-homme ÿ 
arriva avecques trente où quarante pionniers, 
et puis un autre gentil-homme dudict sieur aussi 
avec quatre vingts ou cent. Ils trouverent que lé 
capitaine Richelieu avoit desja plus de la moitié 
des pipes sur le lieu. Monsieur de Bonivet et 
moy accompagnasmes Balazergues, qui amenait 
trois canons avec des chevaux ; car monsieur lë 
mareschal en avait recouvert pour en amener sit 
pieces : et allasmes à cheval plus de vingt pas 
dans la rivière avec le canon, comme fit aussi 
le sieur de Balazergues et les charretiers, ett 
reaue jusques au dessus de la braye. Puis nou$ 

en allasmes dans la ville. Et, encores que les 
ennemis tirassent fort, ils ne pouvoient rien 
voir, à cause de la grande obscurité de la nuict, 
et tiroient à coup perdu et à la fortune, laquelle 
nous rit pour lors. Elle ne fait pas toujours ainsi, 
au moins à moy : il y en a de si heureux, que 
jamais le coup ne porte. Ce brave cavalier, 
monsieur de Sansac (je croy qu'il n’y a pas deux 
gentils-hommes vivans qui se soient trouvés en 
plus de combats, que nous avons fait luy et moy, 
jamais il ne fut blessé, qu'on sache, qu'à la ba- 
taille de Sainct Denis. Je n'ay pas esté si heureux 
en cela que luy. 

Or, comme nous arrivasmes au lieu où ce 
gentil-homme estoit, nous trouvasmes desjà la 
muraille ouverte et dans l'eaue; puis fismes rom- 
pre aux pionniers deux coings de maisons qui 
empeschoient de passer le canon, lequel tout in- 
continent arriva à la muraille, par où les chevaux 
entrerent dans la ville; et, avec l’aide que les 
soldats firent , nous mismes les canon dedans: et 
après Balazergues s’en retourna cercher lesautres 
deux, et de mesme les menasmes là où Duno 
avoit remply les tonneaux ; et deux heures avant 
jour tout fut prest à tirer, et les soldats logés 
derriere le rocher pour tirer haut aux carnaux. 
Monsieur le mareschal fut adverty que dom Ar- 
bre de Cende estoit arrivé à Sainct Stephe, cinq 
mil de nous, qui marchoit la nuict pour secourir 
le chasteau : qui fut cause que ledit sieur mares- 
chal nous manda qu'il s'en allait gaigner une 
montaigne , pour estre à son advantage pour le 
combattre, et que nous fissions le mieux que 
nous pourrions avec les six compaguies que nous 
avions à l'abaye et dans la ville. Ledict sieur 
gaigna de nuict la montaigne, et rengea ses gens 
pour deffendre le passage et venue. 

A la pointe du jour, comme nous pensions 
mettre le feu au canon , le tambour du chasteau 
commença à faire la chamade. Il y avait un Es- 
pagnol qui en estoit gouverneur , nommé dom 
Diego, aussi glorieux et superbe qu'un autre 
eust sceu estre : aussi il en portoit le nom. Mon- 
sieur de Bonivet fit la capitulation; je me mis 
dans la maisonnette , sur un matelas que ledict 
sieur de Bonivet avoit faict porter pour luy, 
puis me fit esveiller pour signer la capitulation, 
car dom Diego me connoissoit. Il avait esté lieu- 
tenant de l'une des quatre compagnies d'Espa- 

gnols que le roy avoit quand nous prismes la 
terre d'Oye. Monsieur le mareschal enyoya cou- 
rir de la cavallerie au devant de dom Arbre, le- 
quel ils trouverent sur sa retraicte, à cause qu'il 
avoit esté adverty que monsieur le mareschal 
avoit gaigné le passage. Et, environ une heure 
après midy , ledit sieur arriva à nous, et trouva 
que dom Diego et ses trois compagnies , dont 
l'une estoit espagnolle , estoient partis il y avoit 
plus de deux heures. Plusieurs demandèrent ce 
gouvernement là audit sieur mareschal, car il 
estoit en fort bon lieu pour y faire bon service 
au roy, et son profit; mais monsieur de Bon- 
nivet et moy nous accordasmes ensemble pour 
le faire donner au capitaine Richelieu , qui estoit 
lieutenant d'une de ses compagnies colonelles ; 
et, à nostre requeste , monsieur le mareschal le 
luy donna, et escrivit au roy pour luy con- 
firmer le don ; ce que sa majesté fit. Monsieur de 
Bonnivet luy laissa sa compagnie pour quelque 
temps. 

Capitaines , sont-ce deux choses qu'on doive 
laisser en arriere sans estre mises par escrit, la 
prise de Lans et celle de Courteville ? Pesez bien 
tout ce que nous fismes et à l'un et à l'autre, 
l'advis que je donnay sans m'arrester au rapport 
qu'on faisoit. Et vous, princes et lieutenans de 
roy, ne craigniez pas tant vostre peau , que vous 
ne vouliez sçavoir que c’est. Pourquoy avez vous 
ces grandes charges, pour demeurer en vostre 
cabinet ? Voyez comme monsieur de Brissac fit. 
Il ne le fallait pas presser d'aller recognoistre , 
mais plustost de s’arrester ; il estoit tout plein 
de cœur. Et vous qui vous trouverez engagés, 
faictes vous sages aux despens de ces bravaches 
qui se rendent au premier coup de matines , et 
cependant font les Rollands. Celuy qui fait de 
parole le doit estre au double par effect. Je m'as- 
seure que, si ce dom Diego eust voulu , il nous 
eust donné de la peine : car perdre une place, et 
n'apporter, ou avec la mort ou avec la vie, de 
l'honneur , celuy qui vous y a mis vous fait tort 
s'il ne vous fait coupper la teste. Sans doute il 
pouvoit estre secouru , et pour le moins devoit-il 
endurer un assaut, car nous ne l'eussions pas 
emporté du premier coup, qu'il ne nous eust 
cousté cher. Quelque pauvre place que vous ayez, 
si vous resolvez d'attendre le canon depuis 
qu'elle a enduré faire la bresche , il faut que ce- 
luy qui commande, pour son honneur, endure 

de faire le moindre retranchement. 

Quelque temps aprés, monsieur le mareschal 
voulut aller prendre Seve, et m'escrivit à Albe 
que je me tinsse prest, et qu’il passeroit par 
Albe; et, comme il m'eut donné advis de son 
depart , et que je tirasse trois enseignes d'Albe 

‘pour les amener avec luy, je les tins prestes, et 
deux colevrines comme il m'avoit aussi escrit; 
et, l’attendant , j'allay assieger Saraval, qui est 
une petite ville à quatre mil d'Albe, tirant vers 
les Langues, et deux autres petites villettes sur 
le mesme chemin, où les ennemis avoient gar- 
nison, mesmement à Saraval, où il y avoit cent 
hommes estrangers. Après l'avoir battue vers la 
porte, ceux de dedans se mirent à parlementer 
avec moy; mais cependant mes gens entroient 

“par un autre costé, par une fenestre, avec des 

eschelles ; de sorte que, cependant que leur ca- 
pitaine marchandoit sur la capitulation avec 
moy, ceux de dedans se virent pris, et furent 
forcés se rendre à discretion. Les heures d'un 
parlement sont tousjours dangereuses : c'est 
lors qu'on doit mieux border sa muraille, pour 

“eviter les surprises; car lors, entre la poire et le 
fromage. on tente le gué. J'en ay veu plusieurs 
sottement surpris. Croyez l'Italien qui dict : 
No te fidar, et no serai inganato. Vous de- 
vez fort estudier ceste leçon, gardiens des pla- 
‘ces; car, depuis qu'une femme parlemente et 

jus esconte, à Dieu vous comment, vous avez 
desja le pied en l'estrieu. Aussi, quand une 

‘place commence à ouvrir l'oreille à la composi- 
‘tion, tenez la hardiment pour perdue : il est 
‘Wray qu'il ne faut pas leur donner loisir de se 
“raviser, car il y a des amuse-fous et qui font 
mine de parlementer; mais c'est pour venir à 
Tèur point. Si vous craignez secours ou vous 
voyez foibles, prenez les au mot, faites proffit 
‘du temps, ayez des ostages de bonne heure si 
‘Yous pouvez. Et vous, d'autre costé, qui les vou- 
lez garder , sur tout n’ouvrez jamais la bouche 
‘pour le parlement, si vous n'en avez envie ou 
n’estes pressés; car soudain vostre ennemy en 
‘tire un merveilleux advantage. Il vaut mieux 
‘que ce soit quelque particulier qui en face l'ou- 
‘verture : elle est plus seante aux assiegeans 
qu'aux tenans, et l'un et l'autre doit faire bonne 
mine: il se cognoistra bien tost qui a mauvais 

jeu. A ces heures ayez tousjours l'œil au guet; 

deslors le bruit court partout qu'on se rend : 
cependant ceux de dedans, au lieu de songer à 
se deffendre , pensent à se sauver, qui son ar- 
gent, qui ses armes; et ceux de dehors, qui 
voyent que l'esperance du butin est perdue pour 
eux si la capitulation s'ensuit, taschent à vous 
douner un croc ingambe ; car lors on s'approche 
plus aisément de la muraille, parce que yolon- 
tiers il se fait quelque trefve. Souvenez vous 
donc tousjours que l'heure des parlemens est 
dangereuse. 

Les autres deux villettes se rendirent et m'en- 
voyerent les clefs. Monsieur le mareschal arriva 
le lendemain, bien aise de mon exploit ; et mar- 
chasmes droit à Seve. Or Seve est une petite 
ville bien jolye et bien fermée de muraille ; une 
riviere passe, ou bien par dedans la ville, ou 
contre les murailles; car je n'y ay jamais esté 
que quand monsieur de Bonivel et moy vinsmes 
secourir monsieur le mareschal, et à ce coup que 
nous la prismes; et n'y couchay qu'une nuict, 
car monsieur le mareschal m'en fit retourner len- 
demain matin, pour ce que dom Arbre estoit 
avec ses forces à cinq mil de là, et dans Albe 
n'estoit demeuré que mon licutenant avec la 
moitié de ma compagnie. Or il y a une montai- 
gne au dessus de la ville au’ sommet de laquelle 
il y a une eglise, et dans le rocher un hermitage 
dans lequel on entroit par dessus une table, 
depuis l'église jusques à l'entrée du rocher; et 
dedans y avoit des autels pour dire messe, et 
une chambre pour l'hermite : et n'y avoit autre 
clarté que par la porte où l'on entroit, qui res- 
pondoit vers la ville. Ils avoient bien percé 
l'eglise, et ne falloit que tirer la table à eux : 
tout le monde ne les eust sceu prendre. Ils avoient 
encore fait un autre fort à quinze ou vingt pas À 
main droicte, et l'avoient fait en maniere d'un 
Fossé, et les contre-escarpes fort hautes; de sort¢ 
que, comme on venoit sur la contre-escarpe 
homme ne pouvoit monstrer un doigt de la teste, 
sans estre descouvert et tué : et encores avoient 
faict une tranchée qui prenoit depuis ce fort 
jusques à l'église. 

Comme nous arrivasmes pour camper auprès 
de là, le sieur Francisco Bernardin et moy, qui 
estions mareschaux de camp, estans sur le point 
de loger l'armée, deux ou trois cens hommes 
sortirent, tant du fort que de la tranchée et de 
l'eglise, et nous attaquerent. Je n'avois que le 

capitaine Charry avec moy, et cinquante arque- 
busiers; quelques gens à cheval avions nous 
pour tenir scorte. Le baron de Chipy, maistre de 
camp, m'envoya renforcer de cent arquebusiers; 
je fus contraint de luy mander qu'il m'en en- 
voyast encore, car nous estions aux mains de 
bien près. Sur-ce, voicy arriver monsieur de 
Bonivet en poste, qui revenoit de la cour : le- 
quel, oyant l'escarmouche, ditau baron de Chipy 
sans descendre : «Faites alte icy , jusques à ce 
“que monsieur le mareschal sera arrivé, et je 
«m'en vais trouver monsieur de Montluc. » Les 
capitaines le suyvirent, et quelques arquebusiers 
à cheval; et, en nous embrassant, les ennemis 
firent une cargue aux nostres, Alors je dis à mon- 
sicur de Bonivet : «Monsieur, pour vostre bien 
«venue, mettez tous pivd à terre, et allons faire 
«une cargue à ces gens, et rembarrons les jus- 
«ques dans le fort.» Incontinent tout le monde 
mit pied 4 terre; et me dit:«Donnez, vous, droit 
«à ceux qui voudront regaigner le fort. »Il prend 
une rondelle à la main, et moy une hallebarde; 
car j'ay tousjours aymé à jouer de ce baston. 
Et alors je dis au seigneur Francisco Bernardin : 
a Mon compagnon, cependant que nous ferons 
«la cargue, faites les quartiers. » Il me respondit : 
« Est-ce tout ce que vous voulez faire de lacharge 
aque monsieur le mareschal nous a donnée? or 
«je feray le fol aussi bien que vous , et pour ce 
«coup je seray Gascon.» Il mit pied à terre, et 
s'en vint à la cargue avec moy : il estoit armé 
d'armes fort pesantes, et de luy mesmes l'âge le 
rendoit pesant : voy-là pourquoy il ne peut pas 
venir si viste que moy. Il me sembloit en ces 
banquets que mon corps ne pesoit pas uneonce, 
et que je ne touchois pas en terre : il ne me sou- 
venoit gueres de ma hanche. Je chargeay droit 
à ceux qui tenoient le costé de la tranchée; mon- 
sieur de Bonivet en fit autant de son costé bien 
bravement; et les rembarrasmes de telle sorte, 
que je passay la tranchée pesle-mesle avec eux, 
et les menay tuant jusques à l'eglise : jamais 
pour un coup je ne frappay tant. Ceux qui es- 
toient dedans, voyant leurs gens en desordre 
et ainsi massacrés, l'abandonnerent, et se mi- 
rent au long d'un petit chemin tout au long du 
rocher de la montagne, qui alloit descendre à 
la ville; et un des miens colleta celuy qui portoit 
l'enseigne; mais il se deffit bravement de luy, 
ct sauta dans le chemin, gaignant à haste la 


COMMENTAIRES DE MONTLUC. 


(1553) 


ville : j'y courus, mais il fut plus viste que moy; 
aussi il avoit la peur aux talons. Le capitaine fut 
tué sur la porte, qu'ils estimoient beaucoup; et 
estoit homme de soixante ans, car il estoit tout 
blanc. Tous ne peurent pas gaigner le chemin, 
car il en r'entra une partie dans l'eglise; qui sé 
deffendoit fort bien. Ils avoient faict on ravelin 
devant la porte, lequel nous leur gaignasmes ; 
et alors ils se retirerent tous dans l'hermitage; 
et tirerent la table à eux, comme un pont levis. 

Monsieur de Bonivet fut mal traieté, de tant 
qu'il perdit pour lé moins vingt hommes des 
meilleurs qu'il eust, et plus de trente de blecés ; 
car, comme nos gens se voulurent jetter à coup 
perdu dans le fort de dessus la contr'escarpe; 
avant que pouvoir descouvrir le fort ils estoient 
tués; et en perdit entre autres quatre dé ceut 
qu'il avoit menés de France, qui ne vindrent 
que trop tost pour eux , dont il y en avoit deux 
Basques, aussi vaillans jeunes hommes que fa 
terre en porta jamais; jé les avois vèu ailleurs ; 
ces gens ont les noms si revers qu'il ne m'en 
souvient, dequoy je suis marry. Ledict sieur 
fut contrainct de laisser ce fort et venir à mot 
à l'eglise; monsieur le mareschal avoit faict 
faire alte à tout le camp à un mil de 1a, atten- 
dant quand le seigneur Francisco et moy luy 
porterions les cartiers où Falloit que le camp se 
logeast ; et, comme il vid qu'il n'avoit point dé 
nouvelles de nous, envoya un gentilhomme 
pour scavoir que nous estions devenus, lequel 
nous trouva à l'eglise, et nous dit que monsieur 
le mareschal estoit mal content et fort fasché, 
ne scachant où loger, ny où les cartiers estoient 
faicts. Alors je luy dis : « Retournez vous en, 
«et luy dictes qu'il a faict deux sages mares- 
«chaux de camp qui n'ont songé autre chosé 
«qu'à le loger et l'armée, mais ç'a esté à èn- 
«voyer des gens au royaume des taupes.» Le 
gentilhomme cogneut bien qu'il n'y avoit rien 
de faict, et s'en retourna estant presque nuict : 
de sorte qu'il fallut que la cavalerie se mist dans 
un vallon à main gauche, et nostre infanterie 
en un autre à main droite. Monsieur le mares- 
chal arriva à nous, qui se fust volontiers cour- 
roucé; mais, ayant veu ce que nous avions faict, 
ne s'en soucia plus, ains se mit à rire de ses 
mareschaux de camp qu'il avoit faicts. Le sieut 
Francisco Bernardin s'excusoit sur moy , et moy 
sur luy; mais monsieur lé mareschal dict : «Je 

«say bien que là teste blanche est trop sage , 
«et que ee sont des houtades de Gascogne. » 

Or le colonel Ssinct Petro, Corse, vint avec 
monsieur le mareschal; ceux de l'hermitage le 
demandoient, pource qu'il y avoit des Corses , 
et le capitaine qui fut tué sur la porte en estoit. 
Le colonel Sainct Petro les asseura de la mort 
dudiet capitaine, et que, si un ou deux vou- 
loient sortir, il le luy monstreroit mort; ce 
qu'its firent. Monsieur le mareschal y estoit 
tousjours, ear il ne scavoit où aller loger , et 
toute la nuict demeura avec nous. Il en y eut 
bien de mal couchés, et qui me donnerent force 
bons-soirs. Après qu'ils eurent recogneu leur 
capitaine mort , ils se rendirent , sur la promesse 
dudit colonnel de les laisser sortir vies et bagues 
sauves; et entra ledict colonnel là dedans avec 
cinq ou six; et, comme vint le jour, ils sortirent 
dehors et se mirent presque tous avec ledict 
colonnel, et envoyerent leur tambour à ceux du 
fort, leur denoncer qu'ils estoient rendus, et 
qu'ils les conseilloient d'en faire le semblable ; 
ce qu'ils firent à mesme composition , car le co- 
lonnel Saifet Petro menoit tout cela. Puis des- 
éénidismes là bas, et incontinent le gouverneur 
sé rendit, et à mesme instant deslogea avec le 
reste des soldats qué lui estoient demeurés, 
et monsieur le mareschal se logta dedans avec 
quelques ans seulement, pour ne manger les 
vivrés et itièttre desordre en la ville; de laquelle 
ft gouvernedr le capitaine Loup, y laissant 
quatre enseignes avec Iny et quelques chevaux 
legers : ét'après se retira ledit sieur par mesme 
chemin; et Moy, comme j'ay desjà dit, me ren- 
dis à Albe à tine heure après midy. 

Voila tout cé que je fis en Piedmont pendant 
que jè demenray près monsieur le mareschal 
dé Brissac. Que si je voulois escrire toutes les 
éstarmowches ausqnelles je me suis trouvé, il 
the Adroit double papier pour l'escrire, et 
mésifie celle d'Andesan, qui fut la plus forte et 
la plus grande escarmouche où je me trouvay 
jamais; cat cestoit tous les gens de pied des 
dent Camps, entre lesquels je n'avois que trente 
quatre soldats de ma compagnie, pource que 
yestois en garnison à Savillan, et monsieur de 
Termes ne vouloit permettre que la compagnie 
en sortist. Je fis couvrir de taffetas jaune les 
moios à mes soldats, pour l'amour de mon- 
sieur dé Termes , qui portoit le jaune; lesquels, 

estans si petite troupe, executerent de si beaux 
faicts d'armes et si esmerveillables, que, tant 
qu'il y aura memoire d'homme qui fust alors en 
vie, il se parlera en Piedmont des braves mo- 
rions jaunes de Montluc : car à la vérité ces 
trente quatre en valloient cing cens; et me suis 
cent fois estonné de ce que ces gens firent lors: 
je pouvois bien dire que c’estoit petit et bon. 
J'ay essayé que cela sert fort de marquer vos 
gens de quelque chose particuliere; car, sè 
voyant recogneus, cela leur redouble le cou- 
rage. Ceux-là firent très bien ,etse marquerent 
d'une reputation telle, que tout le monde les 
monsiroit par les compagnies, monstrant par 
merveille ces morions jaunes qui avoient faict 
de si beaux faicts d'armes. Despuis aussi je me 
suis trouvé eh plusieurs autres escarmouches , 
lesquelles je ne me veux amuser à escrire: je 
ne serois que trop long. Tant y a que, sans ba- 
taille, ce Fut un beau combat. Je me suis trouvé 
en un autre très beau, dequoy le baron de La 
Garde se souviendra, quand il mena les galle- 
res, nous estans devant Bolongne. La grande 
escarmouche se fit quand il descendit, qui dura 
deux heures; auquel lieu les coups de canon 
nous tiroient si menu, qu'il sembloit salve d'ar- 
quebusiers. J'avois sur les bras toutes les forces 
de Bolongne, nonobstant lesquelles je fis une des 
plus belles et honnorables retraictes qu’homme 
scaurait faire. Feu monsieur de Guyse veit lé 
tout, fequel n’avoit que vingt chevaux, et ne 
me pouvoit secourir aucunement, car il eust 
fallu qu'il se fust jetté sur la plaine, dans la- 
quelle l'artillerie l'eust devoré incontinent : et 
n'y avoit homme qui pensast que je pusse faire 
retraicte sans nous mettre en fuitte; mais je la 
fis estant tousjours de la longueur de quatre 
picques, et tournant visage à tout propos. Et 
veux dire que je ne fis jamais chose de laquelle 
je retirasse plus de louange que de ceste-cy : 
monsieur de Guyse la fit bien valoir, et ne m'en 
loua que trop. Mais je me contente d'escrire ce 
que j'ay faict en commandant, en quoy ceux 
qui me feront cest honneur de lire mon livre 
pourront apprendre quelque chose pour le faict 
des armes, qui n'est pas si aysé qu'on pense. 
Il faut avoir de grandes et louables parties pour 
estre bon capitaine : ce nest pas tout d'estre 
vaillant et conrageux, il y faut tant d'autres 
pièces en nostre harnois : je ne veux pas dire 

que je sois des premiers; mais estant aujour- , faire à croire quatre. Les bruits vont tousjours 
d'hui le plus vieux de ce royaume, encores trou- | en augmentant; aussi ence temps, pour une 
vera mon opinion voix en chapitre : ce qui ser- | escolle de guerre, il ne se parloit que de Pied- 
vira à ceux qui en sçavent moins que moy : quant | mont. Or je ne demeuray guere oysif ou sur les 
aux autres, il ne leur faut pas de précepteur. | cendres; on ne m'en donna pas le loysir, comme 

Je quittay donc le Piedmont pour me venir | aussi je n’en avois pasde volonté, m'estant tous- 
rafraischir un peu et me reposer , à cause d'une | jours proposé de parvenir par la voye des armes 
grand maladie en laquelle j'estois tombé ; et, | à toutes les poinctes d'honneur que les hommes 
quelque juste occasion que j'eusse, à peine peus- | peuvent atteindre. Songez, vous qui estes nés 
je avoir mon congé de M. de Brissac , lequel en | gentils-hommes, que Dieu vous a faicts naistre 
fin me le donna, avec promesse de revenir bien | pour porter les armes, pour servir vostre prince 
tost. A mon arrivée, je me trouvay honnoré et | et non pas pour courre le lievre ou faire l'a- 
estimé des plus grands seigneurs du pays; mon | mour. Quand la paix viendra, vous aurez vostre 
nom estoit en reputation bien grande, et, pour | part du plaisir; toutes choses ont leur temps et 
une chose que j'avois faicte, on m'en vouloit ' leur saison. 

Cependant que la guerrese faisoiten Piedmont, | Lansac. Ledict seigneur Strossy, quoy qu'il eust 
comme j ay escrit cy dessus, sous ce grand guer- | les forceset de l'empereur et du duc de Florence 
rier ( monsieur le mareschal de Brissac) qui y | sur les bras, si est-ce qu'il s'y porta fort vaillam- 
establit une très belle discipline militaire , aussi | ment et prudemment , pour faire teste au mar- 
pouvoit-on dire que c'estoit la plus belle escolle | quis de Marignan , dict Medequi , lequel faisoit 
de l'Europe, on ne dormoit pas du costé de | la guerre à toute outrance; toutesfois, en despit 
Picardie , Champaigne et Metz, qui fut assiegé | de lui, le sieur Strossy print plusieurs petites 
par l’empereur. Ce ful là où ce grand duc de | villes, lesquelles dependent de l'estat de Siene: 
Guyse acquit une gloire immortelle : je n’ay eu | dequoy je ne veux partieulierement parler, parce 
jamais plus grand regret que de n'avoir veu ce | que je n'y estois pas. A ce que j'ay entendu , il 
siege ; mais on ne peut estre en tant de lieux. | s'y fit de beaux exploits : car l'empereur et le 
Le roy, qui desiroit troubler les affaires de l'em- | duc de Florence ne desiroient rien tant que 
pereur en Italie, fit tant , par les pratiques et | chasser le roy d'Italie, pour la crainte qu'ils a- 
menées de quelques cardinaux ses partisans, et | voient que, y ayant un pied, il n’y mist tout le 
de monsieur de Termes, qu'il fit revolter les | corps; mais nous ne sçaurions jamais garder nos 
habitans de Ja ville de Siene, qui est une très- | conquestes. Je ne sçay pas si à l'advenir on fera 
belle ville et importante en la Toscane; de sorte | mieux : je me doubte fort que non; pour le 
que les Espagnols qui estoient dedans en furent | moins, il me le semble ainsi : Dieu veuille que je 
chassés et la citadelle ruinée. me puisse tromper. 

Comme ce peuple se veit jouyssant de la li- Or monsieur de Strossy manda au roy qu'il 
berté, ayant levé les enseignes françoises , il ne | ne le pouvoit servir tenant la campagne et com- 
fit faute d’implorer l'ayde et secours du roy, | mandant dans Siene , et qu'il le supplioit très- 
lequel en donna la charge à monsieur de Strossy, | humblement vouloir faire election de quelque 
qui fut depuis mareschal, lequel, avec l'ayde des | personnage de qui sa majesté se peust fier, 
alliés du roy , mit des forces en campagne, as- | pour y commander tant qu'il seroit en campagne. 
sisté des sieurs Cornelio Bentivolio, Fregouse et | Le roy , ayant receu ceste depesche, appella 
autres sieurs italiens, des sieurs de Termeset de | monsieur le connestable, monsieur de Guyse et 

monsieur le mareschal de Sainct André , pour 
en nommer chacun un. Par les mains de ces trois 
tout passoit. Tous les rois ont eu tousjours 
cela : ils se laissent gouverner à quelques uns, 
peut estre trop; certes il semble par fois qu'ils 
les craignent. Monsieur le connestable estoit plus 
favory et plus aymé du roy qu'autre fut ja- 
mais. Monsieur le connestable nomma le sien; 
monsieur de Guyse , le sien; et monsieur le ma- 
reschal de Sainct André, aussi le sien. Alors le 
roy leur .dict : « Vous n'avez point nommé 
a Montluc: » Monsieur de Guyse lui respondit : 
« fl ne m'en souvenoit poinct; » monsieur le 
mareschal de Sainct André en dict de mesmes , 
et encores luy dict monsieur de Guyse : « Sivous 
« nommez Montluc , je me tais et ne parleray 
« plus de celuy que j'ay nommé.—Ny moy aussi, 
« dict monsieur le mareschal , » lequel depuis 
m'a fait tout ce discuurs. Alors monsieur le con- 
nestable dit que je n'estois pas bon pour faire 
ceste charge, parce que j'étois trop bisarre , 
fascheux et colere. Le roy respondit qu'il avoit 
tousjours veu et cogneu que la colere et bisar- 
rerie qui estoit eu moy n'estoit si non pour sous- 
tenir son service, lors que je voyois qu'on le 
servoit mal ; or jamais il n’avoit ouy dire que 
j'eusse prins querelle avec personne pour mon 
particulier. Monsieur de Guyse et monsieur le 
mareschal respondirent qu'aussi ne l'avoient ils 
jamais ouy dire, et que desjà j'avois été gouver- 
peur de Montcallier et d'Albe , sans que jamais 
homme se soit pleint de moy; et d'autre part , 
que, si j'estois tel , monsieur le mareschal de 
‘Brissac ne m'eust pas tant aymé et favorysé , 
ny ne s’en fust tant fié comme il faisoit. Monsieur 
le connestable repliqua encores fort , car il vou- 
loit que celuy qu’il avoit nommé y allast; il se 
faschoit de ceder, et aussi il ne m'a jamais guere 
aymé, ny les siens aussi. Monsieur le cardinal 
de Lorraine y estoit,qui a meilleure souvenance 
que moy de celuy que monsieur le connestable 
avoit nommé ; toutesfois il me semble que c'es- 
toit Boccal, lequel depuis s'est fait huguenot. A 
la fin le roy s'en fit accroire, ayant monsieur de 
Guyse et monsieur le mareschal de Sainct André 
de son costé, et envoya un courrier devers mon- 
sieur le mareschal de Brissac, pour me faire 
venir en Avignon , auquel lieu j'attendrois un 
gentil-homme que sa majesté m'envoyoit, lequel 
apportoit ma depesche pour m'en aller à Sienne. 

Or monsieur le mareschal, quelques jours de- 
vant, m'avoit donné congé pour m'en venir à 
ma maison, à cause d'une maladie qui m'estoit 
survenue, comme j'ay dit : lequel n’avoit nulle 
envie de ce faire, comme luy-mesme m'a con- 
fessé depuis, et m'a fait cet honneur de me dire 
que, s'il eust cogneu l'importance que ce luy fat 
de m'avoir perdu, qu'il eust encore escrit au 
roy plus de mal de moy qu'il n'avoit faict; et 
qu'en sa vie ne se repentit tant de chose qu'il 
eut faicte, que de m'avoir laissé partir d'auprès 
de luy; car il m'avoit bien trouvé à dire depuis 
que jestois parti de Piedmont. Monsieur de 
Cossé, monsieur le president de Birague, et au- 
tres, peuvent tesmoigner combien de fois ils luy 
ont ouy regretter mon absence, mesmement 
quand les choses ne luy succedoient comme il 
vouloit. Et si l'on regarde bien que j'avois faict 
estant sous luy, on trouvera que ce que je dis 
est veritable, et qu'il avoit raison de me regret- 
ter. Jestois tousjours à ses pieds et à sa teste. 
Je crois toutesfois que pour ma presence il ne 
se fust rien fait de mieux; mais si suis-je con- 
traint dire le vray. Il en y a qui en diront d'a- 
vantage s'ils veulent. 

Or il escrivit une lettre au roy, et une autre à 
monsieur le connestable, par laquelle il mandoit 
à sa majesté qu'il avoit faict une eslection fort 
mal à propos pour commander à Siene; car 
j'estois un des plus coleres hommes du monde, 
et le plus bisarre, et tel, qu'il falloit que la moi- 
tié du temps il endurast de moy, cognoissant 
mes imperfections; mais que j'estois bien bon 
pour faire tenir la police et la justice en un camp, 
pour commander à la campagne, et pour faire 
combattre les soldats; mais que, consideré les 
humeurs des Sienois, c’estoit feu contre feu; 
qui seroit le vrai moyen de perdre cet estat, 
qu'il falloit conserver par douceur. Hl prioit mon- 
sieur le connestable aussi de le remonstrer au 
roy, et cependant il me despeche un courier, 
lequel me trouva fort malade; et me mandoit 
que le roy me vouloit envoyer à Siene; mais 
que, comme amy mien, il me conseilloit de n’ac- 
cepter point ceste charge, me priant de ne l'a- 
bandonner pour aller ailleurs sous un autre, et 
m’asseurant que si rien vaquoit en Piedmont 
que j'aymasse mieux que ce que j'avois, que je 
l’aurois. Tout cela estoient des artifices pour me 
retenir. RE es ee a io 

O qu'un sage lieutenant de roy doit veiller et 
prendre garde qu'il ne perde celuy auquel il a 
beaucoup de fiance, et qu'il cognoit de valeur; 
il ne doit rien espargner pour le retenir; car 
bien souvent un homme seul peut beaucoup. Il 
faut manger beaucoup de sel pour cognoistre 
un homme, et cependant vous estes privé de 
celuy auquel vous aviez fiance; ear vous avez ja 
esprouvé sa fidélité. Or avoit mandé aussi ledit 
sieur mareschal au roy que j'estois en Gascogne 
malade : et comme le matin ses lettres furent 
leues, monsieur le connestable, qui en fut bien 
ayse, dit au roy qu'il luy en avoit bien dict au- 
tant, et qu'homme ne me pouvait mieux cog- 
noistre que monsieur le mareschal de Brissac, 
qui m'avoit souvent veu en besongne. Le roy, 
qui de son propre naturel m'aimoit et m'a tous- 
jours aymé , depuis qu'il m'eut remarqué à la 
camisade de Bolongne, dit, comme monsieur le 
mareschal de Sainct André m'a dit plusieurs 
fois, que, quand bien tous ceux de son conseil 
luy diroient mal de moy, qu'ils ne gaigneroient 
rien, car son naturel estoit de m’aymer, et qu'il 
ne vouloit quitter son eslection, quoy que l'on 
en parlast. Monsieur de Guyse print la parole, 
et dict : « Voylà une lettre qui contrarie fort : en 
«premier lieu, monsieur le mareschal de Brissac 
«dict que Montluc est colere et bisarre, et qu'il 
«ne s'accommodera jamais avec les Siennois, mais 
«qu'il gastera tout vostre service si vous le leur 
«envoyez; d'autre part, il le loue des choses qui 
«requierent d'estre en un homme de comman- 
«dement, et qui a en charge des choses grandes, 
«ear il dit qu'il est homme de grande police et 
« grande justice, et pour faire combattre les sol- 
«dats en grandes entreprinses et executions. 
«Quia jamais yeu qu'un homme doué de toutes 
«ces bonnes parties n'eust avec luy de la colere? 
«Ceux qui ne se soucient gueres que les choses 
«aillent mal ou bien, ceux-là peuvent estre sans 
«eolere. Au demeurant, sire, puis que vous mes- 
ames ayez faict l'eslection, il me semble que ne 
«la devez revoquer.» Monsieur le mareschal de 
Sainct André respondit après : «Ce que meon- 
«sieur le mareschal de Brissac dict facillement, 
« yous le pouvez rabiller en escrivant à Montluc 
«que vous mesmes l'avez esleu, et que, pour 
«l'amour de vous, il laisse tant qu'il pourra sa 
«colere, ayant affaire avec cerveaux bisarres, 
« tels qu’estoient les Siennois. » Le Roy dict lors 

qu'il n’avoit point de crainte qu'après qu'il maw- 
roit escrit une lettre je ne fisse ce qu'il me com- 
manderoit ; et soudain me despescha un courrier 
à ma maison , par lequel me manda que quand 
bien je serois malade, que je me misse en che- 
min droit à Marseille, auquel lieu je trouverois 
ma depesche, et m'embarquerois avec les Alle- 
mans que Le Rincroq menoit, et dix compagnies 
frangoises , où il m'envoyeroit aussi de l'argent 
pour faire mon voyage, et que je laissasse un 
peu ma collere en Gascogne, m'accommodant à 
l’aumeur de ce peuple. Le courrier me trouva à 
Agen, entre les mains des medecins, bien ma- 
lade; toutesfois je luy dis que dans huiet jours 
je me mettrois en chemin; ce que je fis, et cui- 
day mourir à Toulouse, duquel lieu. par le con- 
seil des medecins , je devois retourner arrierre; 
ce que je ne voulus faire, ains me fis trainer 
jusques à Montpellier, là où je fus encore con- 
seillé par les medecins de ne passer plus outre, 
s’asseurans que, si je m'hasardois, je n'arrive- 
rois jamais à Marseille en vie; mais, quelque 
chose qu'ils me sceussent dire, je me resolus de 
cheminer tant que la vie me dureroit, à quelque 
pris que ce fust. Et comme je partois, m'arriva 
un autre courrier pour me faire haster; et de 
jour à autre je recouvrois ma santé en allant, de 
sorte que, quand je fus à Marseille, je me trou- 
vay sans comparaison mieux que quand j'estois 
party de ma maison. 

Certes le roy mon bon maistre avoit raison 
de deffendre ma cause : car jamais ma collere 
ne porta nul prejudice à son service, ouy bien à 
moy et à quelque autre qui n’a sceu esquiver ny 
se garder de mon humeur; jamais je ne luy per- 
dis place, bataille, rencontre, ny ne fus cause de 
luy faire perdre un serviteur. La colere ne m'a 
jamais jetté tant hors de moy, de me faire faire 
chose prejudiciable à son service; si elle est 
violente et prompte, aussi elle en dure moins. 
J'ay tousjours cogneu qu'il vaut mieux se servir 
de ses gens là que d'autres, ear il n'y a point 
d'arriere boutique en eux , et si ils sont plus 
prompts, plus vaillans que ceux qui veulent avee 
leur froideur se faire estimer plas sages. Mais, 
laissant ce propos, je relourneray à mon voyage: 

Je trouvay que le baron de La Garde estoit 
party avec l'armée pour aller en Arger faire avec 
le roy d’Arger qu'il luy baillast son armée, 
pource que ledict sieur baron avait esté adverty 

que le prince d'Orie Fattendait avec une grande 
armée sur le chemin pour le combattre; et l'ar- 
mée du ruy n’estoil pas assez forte : qui ful cause 
que nous temporisasmes quelques jours. Gomme 
donc le baron fut arrivé, ayant l'armée d'Arger 
avec luy, nous nous embarquasmes à Tollon, et 
par le chemin renconirasmes huict ou neuf na- 
vires chargés de bleds, qui venoient de Sicille et 
Vapportoient en Espagne, lesquels ledict baron 
fit brusler, sauf deux qu'il amena pour fournir 
son armée ; et ainsi allasmes jusques à Porte- 
Hercule, auquel lieu nous fut impossible de faire 
descente, à cause que le marquis de Marignan 
ayait son camp près du chemin qu'il nous fallait 
tenir pour aller à Siene : qui fut cause qu'il nous 
fallut rembarquer pour reculler en arriere et 
faire la descente auprès d'Escarlin, où monsieur 
de Strossy estoit avec son camp. Là trouvasmes 
que le prieur de Gapue avait esté tué en re- 
cognoissant Escarlin il y avoit deux jours : qui 
fut un grand dommage, car c’estoit un vaillant 
homme, sil en y avoit en terre ou sur mer, et 
un bon serviteur du roy. Il estoit frere de mon- 
sieur de Strossy, et me dict-on qu'il fut tué de 
ja main d'un paysan qui luy tira une arquebu- 
sade de derriere un buisson. Voyez quel malheur 
qu'un grand capilaine meure de la main d'un 
vilain ayec son baston à feu! Nous marchasmes 
ainsi jusques à Bonconvant , allant tousjours 
monsieur de Sirossy un peu deyant nons, à cause 
des vivres ; et là tout le camp fut assemblé. 
Avant que les Allemans et François fussent 
arrivés audict Bonconvant, monsieur de Strossy 
se mit devant le matin avec les trois mil Gri- 
sons desquels monsieur de Forcavaux estoit co- 
lonel, et avec les lialiens, afin de faire place aux 
Allemans et Francois qui avoient besoin de loger 
el reposer deux heures. de vins trouver le soir 
devant monsieur de Strossy, et le matin partis 
avec luy pour arriver de bonne heure à Siene, 
où nous lrouyasmes monsieur de Lansac, qui, à 
nosire arrivée, donna à disner à monsieur de 
Strossy, à monsieur de Forcavaux et à moy. Sur 
Farrivée des Grisons et des Italiens se dressa 
une grande escarmouche à Saincie Bonde, un 
monastere de nonnains près Sainct Marc, qui 
est un autre monastere de religieux. Le marquis 
de Marignan avail son camp au Palais du Diau, 
qui est sur le chemin de Florence, près Siene un 

aller à Saincte Bonde assaillir le capitaine Bar- 
tholomé de Pesere, lequel monsieur de Strossy 
avait mis dedans avec sa compagnie. Ledit mar- 
quis avait laissé ses lialiens audict Palais du 
Diau et mené tous les Espagnols et Allemans 
avec luy; et, comme nous disnions, l'escar- 
mouche se commença forte et roide à Saincte 
Bonde. Les Grisons et les Italiens firent alte au 
Palassot, près Siene demy mille, et nos lialiens 
aussi, par le commandement de monsieur de 
Strossy, pource qu'il voulait adviser plustost où 
il mettrait tout le camp, et qu'il voulait aussi ` 
qu avant que ceux-là fussent logés, les Allemans 
el François fussent arrivés, pource que tout à un 
coup se logeroient ensemble. Mais, n'ayant 
point encores parachevé le disner, nous ouysmes 
quelques petites pieces tirer à Saincle Bonde, 
que le marquis y avait menées : alors je dis à 


“monsieur de Strossy ces mots : « Monsieur, ceste 


«escarmouche est grande et roide, meslée avec 
«de l'artillerie; ils vousempprteront le capitaine 
« Bartholomé de Pesere; je yous prie, allons yoir 
«que c'est.» Ledit sieur respondit : « Allons 
«donc; aussi faut-il que nous allions regarder 
«où nous logerons le camp. » Monsieur de Lansac 
me presta un cheyal turc poil gris, car je p’ayois 
point amené mes chevaux par mer. Lors je dis 
à monsieur de Strossy s'il trouveroit bon que 
j'allasse voir que c’estoit de ceste escarmouche, 
pendant qu'il iroit regarder ayec messieurs de 
Lansac et de Forcavaux où il logerait le camp; 
il me dit qu'il le trouveroit bon : et sortismes 
par la porte Sainct Marc; je tiray droit au lieu 
de l'escarmouche, et un peu à main droite, pour 
regarder où ils mettroient le camp. Comme j'ar- 
rivay de-là la Tresse, où se faisoit l'escarmouche, 
je n'y trouvay aucun capitaine, et estoit comme 
une escarmouche faite en desordre, et les enne- 
mis avoient gaigné avantage sur les nostres, car 
ils les avoient tirés des cottaux près Saincte 
Bonde, et ramenés jusques aux prés qui sont 
joignans la riviere de la Tresse. Et à mon arri- 
vée je demanday les capitaines, et n’en trouvay 
un seul qui se dit capitaine : dont s'ensuivoit 
un grand desordre. Sur cela j'en vis venir un 
sur un cheval gris, et courus à luy pour luy de- 
mander s'il estoit capitaine : lequel me dit 
qu’ouy ; je luy demanday son nom, il me respon- 
dit : Jo mi chiamo Marioul de Santa Flior, 
et je luy dis : Signor capilan, io mi chiamo 


mille; et ce matin mesmes il estoit party pour | Montluco : andamo insieme. 

Or , tout le camp avoit desjà entendu que je 
venois avec le secours ; et, encore que nous ne 
nous fussions jamais veus, si est-ce que nous nous 
recognusmes au nom. Je le priay de rallier ses 
gens pour donner une cargue aux ennemis , et 
les ramener coutre-mont ; ce qu'il fit , et les ra- 
menasmes jusques au haut. Cependant tout au 
long d'un cottau l'escarmouche tiroit, et au 
long des vignes droit au Palassot, qu'est un petit 
palais au derriere duquel estoient les Grisons ; 
et au dos de la montagne , un peu avant, l'ar- 
tillerie que le marquis avoit à Saincte Bonde 
tiroit : là tous les capitaines italiens, et le sieur 
Cornelio Bentivolio, qui en estoit colonel, estoit 
au coing des vignes tirant à Saincte Bonde et à 
Sainct Marc , derriere un petit oratoire au cou- 
vert de l'artillerie. Or, depuis le Pallassot jus 
ques au petit oratoire il y pouvoit avoir trois 
cents pas. Le seigneur Marioul et moy fismes 
tant , que nous menasmes tout au long du cot- 
tau des vignes l'escarmouche sur leurs bras. 
J'avois amené avec moy le capitaine Charry, 
qui estoit mon lieutenant à Albe, avec trente 
bons soldats, tous lesquels presque estoient 
gentils-hommes, n'estant voulu demeurer avec 
mon frere monsieur de Lioux, à qui le roy 
avoit donné le gouvernement d’Albe, à la sup- 
plication et requeste que monsieur de Valance , 
mon frere et moy luy en avions faite. Surquoy 
il y eut grand dispute, car monsieur le mares- 
chal de Brissac differoit de l'accepter jusques à 
ce qu'il eust responce de moy ; et, comme il 
entendit que le roy estoit resolu de m'envoyer 
à Sienne , il m'envoya un courrier de nouveau, 
me priant que je ne quittasse point le gouverne- 
ment d’Albe, et que jenommasse mon lieutenant 
ou autre pour commander au gouvernement 
jusques à mon retour, m’asseurant qu'il accep- 
teroit celuy que je nommerois ; que cependant 
il feroit garder mes gages , tellement que je ne 
perdrois rien ; et au surplus, que je considerasse 
que la charge que le roy me donnoit à Siene ne 
seroit point de si longue durée que le gouver- 
nement d'Albe : mais je le suppliay très hum- 
blement d'avoir mon frere pour agréabie , las- 
seurant qu’il luy seroit aussi affectionné serviteur 
que moy; et, que quand bien je retournerois de 
Siene , que je jurois de l'aller trouver pour luy 
faire service en simple soldat , encore que le roy 
ne me baillast aucune charge pour estre près de 

luy. Or, pour monstrer la complexion de mon- 
sieur le mareschal, je veux dire et maintenir que 
e’estoit un des bons seigneurs et maistres que 
cinquante ans a fut en France, pour ceux qu'il 
cognoissoit avoir bon zele et affection au service 
du roy; et si monsieur le president de Birague 
met la main à la conscience, il en jurera comme 
moy. Il aymoit plus le profit d'autruy que le sien 
propre; on ne perdoit rien près de luy : il fai- 
soit part et des bien faits et de l'honneur : au 
reste, ilaymoit et honnoroit jusques aux simples 
soldats ; les bons hommes, il les cognoissoit par 
leur nom, prenoit l'advis de tous, sans croire sa 
teste seule, comme faisoit monsieur de Lautrec. 
Or, pour retourner à l'escarmouche, je trouvay 
à l’oratoire le sieur Cornelio , le colonel Chara- 
mont, que je n’avois encores veu. Entre ledict 
oratoire et Saincte Bonde il y a un grand chemin, 
et au long d'iceluy , deux petites maisons à dix 
ou douze pas l'une de l'autre; nous fismes une 
cargue aux ennemis au long de ce chemin , et 
leur ostasmes les deux maisons : le capitaine 
Charry se jeta dans l’une, nos Italiens dans l'au- 
tre. Ils demeurerent là environ trois quarts 
d'heure tousjours presque aux mains , de sorte 
que le marquis y desbanda toute l'arquebuserie 
espaignolle, et les Italiens mesmes qui estoient 
à leur fort de Sainct Marc , et mit six enseignes 
espagnolles tout au long du grand chemin, pour 
soustenir l’escarmouche. Or, la grandeescarmou- 
che estoit 4 main droite et 4 main gauche dans 
les vignes, de sorte que la cavallerie n'y pouvoit 
rien faire. Le seigneur Cornelio, par l'advis des 
capitaines, se voulut retirer; je luy remonstray 
qu'il ne falloit point qu'il commençast sa retirade 
qu'il n’eust de la cavallerie, ensemble les Grisons 
pour le soustenir , vers lesquels je m'en irois 
pour les prier de marcher jusques à moitié che- 
min du Palassot à l'oratoire ; et que de mesmes 
j'yrois prier le comte de La Mirande , qui estoit 
colonel de la cavalerie, et avoit fait alte du costé 
de Palassot , en un vallon derriere un petit bois; 
ce que tous trouverent bon. Ainsi je courus aux 
Grisons , et les priay de vouloir marcher seule- 
ment deux cents pas; le colonel qui comman- 
doit sous monsieur de Fourquevaux n'y voulut 
entendre. Je courus au comte , et le priay de 
laisser venir quatre cornettes de gens de cheval ; 
ce qu'il fit : qui furent le comte de Fontavala, 
Cornelio Joby, le baron de Rabat , et Serillac, 

mon nepveu , qui conduisoit la compagnie de 
monsieur de Cipierre. Or, cumme les cornettes 
marcherent au galop, je vis le sieur Cornelio qui 
commencoit à se retirer à l'instance des capitai- 
nes , et courus à luy, et luy remonstray que les 
six enseignes marchoient, et que c'estoient des 
Espagnols, car les drapeaux estoient trop grands; 
qui estoit signe que le marquis estoit là avec 
tout le camp, lequel les chargeroit dès qu'il com- 
menceroit à prendre la descente, le priant de 
tourner au mesme lieu : ce qu'il fit, n’en estant 
pas à trente pas. Je tournay aux cornettes, et 
les arrestay à moitié chemin du Palassot à l'o- 
ratoire ; puis retournay autres-fois aux Grisons, 
lesquels, après que je leur eu remonstré notre 
perte, se leverent et commenccrent à sonner 
les tambourins , et marcher jusques au costé de 
la cavallerie. Le marquis, qui vit que la cavalle- 
rie et lesGrisonsse monstroient, il voulut retirer 
les six enseignes du grand chemin. Il n'y avoit 
chef aucun des nostres qui fut à cheval, que moy 
et le seigneur Marioul, qui ne m'abandonna ja- 
mais ; aussi je pouvois voir tout ce que l’ennemy 
faisoit. Alors je luy dis : « Voy-là les enseignes 
« espaignolles qui tournent visage, ayant veu 
« nostre cavallerie et les Grisons ; faites leur , 
« seigneur Cornelio, une cargue, car il est temps 
« maintenant. » Le seigneur Marioul descend , 
et mitune rondelle au bras et l'espée en la main. 
Je dis au capitaine Charry qu'il montrast ce 
qu'il avoit tousjours esté , et qu'il fist paroistre 
à ces estrangers ce qu'un Gascon sçavoit faire, 
et qu'il gaignast le devant de tous. Monsieur de 
Fourquevaux avoit amené quatre cents arque- 
busiers italiens de Parme , braves hommes , qui 
estoient joincts à l'oratoire. Je ne me feray point 
plas vaillant que je ne suis, car je ne descendis 
pas : je faisois desjà le lieutenant de roy. Et de- 
partismes les soldats à main gauche et à main 
droite, et au long d'un grand chemin , et là fis- 
mes la cargue , qui fut brave s'il en est jamais 
fait , et telle, que nous les ramenasmes jusques 
à une descente à main gauche de Saincte Bonde, 
où estoit le marquis et le demeurant de ses Es- 
pagnols et Allemans ; et, pource que les Espa- 
gnols tenoient jusques sur le bord de la montée, 
ceux qui avoient prins la fuitte donnerent au 
travers d'eux, et se ramenerent les uns et les 
autres jusques sur le bras des Allemans. Le mar- 
quis, qui vit ce desordre sur ses bras, commença 

à se retirer par une vallée tant qu’il pouvoit , 
sans sonner trompette ny tambourin ; ceux qui 
estoient sortis de Saint Mare se retirerent aussi 
en haste, et en ramenerent les quatre petites 
pieces, desquels ils battoient Saincte Bonde dans 
leur fort de Saint Marc. Et me dit le marquis , 
lors que je sortis de Siene , en m'accompagnant 
environ deux mil de la ville, que si nous eussions 
poussé outre, nous mettions son camp en desor- 
dre et fuite, et les deffaisions : mais nous ne 
voyons pas son desordre. Le proverbe des anciens 
est vray : Si l'ost scavoit de l'ost, mal iroit de 
lost. Nous nous tinsmes tous heureux d'avoir 
eschappé une si grande fortune, et nos ennemis 
encore plus. Monsieur de Strossi, qui estoit de 
l'autre costé de la porte Sainct Marc, en des 
vallons qu'il y a, discourant tousjours avec mes- 
sieurs de Lansac et de Fourquevaux pour l'as- 
siette du camp, oyoit bien qu'il y avoit une 
grande escarmouche : mais il sçavoit aussi que 
tous les capitaines y estoient; et je m'en y estois 
aussi allé. Ils ne penserent jamais que la chose 
fut si aspre qu'elle estoit : à la fin, comme ils 
entendirent la rencontre si fort , ils laisserent 
là tout, et coururent à nous : toutes-fois ne peu- 
rent arriver à la cargue, dequoy fut bien marry 
ledit seigneur de Strossi, mesme de ce que l’on 
ne l'avoit adverty de ce combat; aussi fut bien 
monsieur de Fourquevaux, d'autant que les Gri- 
sons, desquels il estoit chef, estoient venus 
jusques à combattre, et que ses arquebusiers 
avoient combattu : je luy dis que je n’avois nul 
homme à cheval avec moy , sinon le sieur Ma- 
rioul, et que cestuy là estoit trop homme de 
bien pour laisser sa cargue et l'escarmouche, car 
il avoit trois ou quatre enseignes sous luy ; par- 
quoy je ne leur pouvois envoyer personne pour 
les advertir. Or, monsieur de Strossi avait mandé 
le sieur Robert , son frere, au sortir de table, 
en diligence, pour faire avancer les François et 
Allemans ; ce qu'il fit, et les trouva qui commen- 
çoient à boire; lesquels il ne peut tirer promp- 
tement des tables, car ledit sieur de Strossi avoit 
fait mettre à manger dans Je grand chemin; et, 
si l'on ne leur eust rien appresté-là, ainsi comme 
ainsi, ils fussent passés outre, et à point nommé 
fussent arrivés sur la chaude du combat; ainsi 
la bataille estoit gaignée : mais il faut dire 
comme l'Italien : Fa me indovino , e io ti dard 
denari. Voy-à ce qui se fit le premier jour que 

jarrivay à Siene , estant si bien remarqué des 
Sienois et de tous les capitaines italiens, qui ne 
me cognaissoient pas, que cela me porta une 
grand faveur parmy les Sienois et parmy tout 
le camp, courant à cheval parmy les gens de 
pied, ores ca, ores là : disposant ceux-cy d'un 
costé, ceux-là de l'autre, je leur monstray que 
ce n'estoit pas la centiesme escarmouche où je 
m'estois trouvé. 

Or monsieur le mareschal logea son camp 
entre Porte Nove et Porte Tuffe, dans de beaux 
bourgs qu'il ayoit: et non seulement en cest 
endroit-là estoient beaux les bourgs , mais j'o- 
serois bien dire que, si les bourgs de Sienne 
eussent esté tous ensemble, ils eussent surpassé 
Ja ville de grandeur; car dans les bourgs y avoit 
de plus beaux palais, de plus belles eglises et 
monasieres qu'il n'y avoit dans la ville. Le len- 
demain matin monsieur de Strossi nous mena 
sur la muraille de la ville, tirant au camp de 
l'enpemy : et là disputasmes s’il seroit Von de le 
combattre ; les uns trouvoient bon, les autres 
mauvais. Ceux qui le trouvuient mauvais disoient 
que nous ne pouvions passer pour aller au Palais 
du Diau, sans passer à la veue d'un petit fort 
que le marquis avoit fait entre la petite obser- 
yance et le Palais du Diau, auquel lieu il y avait 
trois ou quatre pieces de grosse artillerie, 
comme il estoit vrai; et que, laissant cestuy-là 
derriere, nous laissions pareillement leur fort de 
Camolie. Je proposay que, pour le dommage 
que l'artillerie du petit fort nous pouvoit faire , 
nous passerions un peu devant le jour, et laisse- 
prions une enseigne ou deux pour brider le pelit 
fort ; et quant au fort de Camolie, nous y pour- 
rions laisser trois ou quatre compagnies de la 
yille; et de ma part, qu'avec le demeurant de la 
ville, je passerois Porte Fonte-Brande, et aurois 
monté une montaignolle au point du jour, pour 
me rendre à la plaine, et tellement à propos, 
que tout ainsi que nostre camp arriveroit près 
du leur, à mesme temps je me rendrois si près 
d'eux, qu'il faudroit qu'ils entrassent en crainte 
de nous voir arriver l’un d'un costé , l'autre d'un 
autre. Les Sienois faisoient estat de tirer quatre 
mil bons hommes dehors. Il en y eut qui tien- 
drent ma proposition , et des Sienois aussi, qui 
estoit de les combattre; d'autres , le contraire. 
Le jeu ne pouvoit estre qu'il ne fust bien dis- 
vuté, car le marquis avoit trois tierces d'Espa- 

gnols, sçavoir, la tierce de Sicille, celle de 
Naples et celle de Corsegue (c'est ce que nous 
appellons regimens); les deux premieres compo- 
sées de soldats vieux, et celle de Corsegue, de 
nouveaux : mais si est-ce qu'il y avoit de bons 
soldats , et deux regimens d'Allemans, en 
chacun desquels y avait douze enseignes, avec 
quatre ou cing mil Italiens. Quant à la cavalle- 
rie, je pense que la nostre eust battu la leur, car 
nous avions de bons capitaines et de brayes 
chevaux legers : au reste, nostre camp estoit 
de dix enseignes d'Allemans, dix de Grisons, 
quatorze de Francois, et de cinq à six mil 
Italiens. De tout ce jour mont'eur de Strossi ne 
peut resoudre ce qu'il feroit , pour la diversité 
des opinions : toutes fois je pense que le lende- 
main il se fut resolu de les aller combattre, car 
les Sienois en avoient grande envie ; et croy que 
ces gens, qui eussent combattu pour leur liberté, 
eussent fait rage : mais le marquis en fut ad- 
verly, ou son dessein n'estait pas de demeurer 
plus là, car il partit une heure devant le jour ; 
et, si Dieu eust voulu inspirer monsieur de 
Strassi à ce que ce jour il les fust allé combatire, 
nous les trouvions le matin deslogés, et les 
combattions sur leur retirade et en desordre. 
Mais il faul toujours retourner à ce que j'ay dit 
cy devant: Fa me indovino, 6 io ti dard 
denari. 

Le marquis print le chemin devers Mauchaut , 
auquel lieu monsieur le mareschal avoit laissé 
quatre enseignes, ou bien le marquis la tenoit, 
qui s'en alla à un autre lieu près de là , et mon- 
sieur de Strossi droit à Mauchaut. Je nay bon- 
nement souvenance lequel c'estait : mais $i esi-ce 
qu'ils demeurerent huit ou neuf jours ayans 
leurs camps à sept ou huit mil, l'un allant pour 
prendre quelque place, et l'autre suivant pour 
secourir. Toutesfois le marquis arriva devant 
Mauchaut, et commença à la battre pour la pren- 
dre, ou bien pour la reprendre : je n'y eslois 
poinct , car j'eslois demeuré à Siene, suivant 
l'intention du roy et suivant ma charge; et, 
sans une maladie où je commençois d'entrer, je 
cuide que monsieur de Strossi m'eust mené avec 
luy, et eust laissé monsieur de Lansac gouver- 
neur, comme il faisoit auparayant : mais à la 
fin, comme monsieur de Strossi partit, monsieur 
de Lansac print son chemin à Rome pour faire 
sa charge d'ambassadeur. Comme le marquis 

sentit approcher monsieur de Strossi, il luy fit 
place, ei leva son artillerie, et se mit un peu à 
main droite de la ville, à cent cinquante ou 
deux cens pas, et s'ayda de deux ou trois petites 
moptaignolles dans lesquelles il se retrancha, et 
du costé où estoient les fontaines. Monsieur de 
Strossi se vint camper entre le marquis et la 
ville, au long d'un grand chemin qu'il y avoit. 
Or monsieur de Strossi se melloit si près pour 
combattre le marquis, s'il le pouvoit tirer hors 
de son retranchement. La demeurerent sept ou 
huit jours, regardans à qui deslogerait le pre- 
mier. Le marquis cognoissoit bien que , s'il des- 
logeoit le premier, monsieur de Strossi le com- 
baitroit ; ce que le marquis ne voulut faire , car 
il lui estoit deffendu expressement de rien ha- 
sarder, comme il nous a esté dit depuis par dom 
Jean de La Lune mesmes, qui estoit avec le 
marquis , lequel estait un brave Espagnol. 

Or entre les deux armées il n'y avoit qu'un 
champ, qui ne duroit pas cent cinquante pas, 
dans lequel se faisoient les escarmouches de 
gens de pied, lesquelles les nostres perdoient 
presque loujours, à cause de l'artillerieque le mar- 
quis ayait mise sur ces trois montaignolles; de 
sorte que monsieur de Strassiperdil plus de gens 
par leur artillerie que par leurs arquebusades. 
Ledit sieur de Strossi ne tenoit qu'une fontaine, 
vers laquelle l'artillerie d'une des montaignolles 
tiroit, et y endommageoit beaucoup de gens, 
tellement qu'il falloit que la nuict on allast 
prendre l’eau. Monsieur de Strossi ne pouvoit 
metire aussi sa cavallerie en bataille, que l'ar- 
tillerie des montaignolles ne l'endommageast ; 
et me dit-on qu'en trois ou quatre jours il y 
avoit esté tué plus de six vingts hommes ou 
chevaux, de sorte que la cavallerie en estoit 
toute espouvantée, et nos gens de pied en 
estoient de mesmes. Monsieur de Sirossi s’opi- 
niastroit à ne vouloir desloger le premier, sur 
l'esperanee qu'il avoit que le marquis desloge- 
roit, afin de le combattre, et aussi qu'il ne luy 
youloit donner cest advantage, qu'il le fist 
partir le premier. L'un et l'autre avoit bon cœur 
ei la gloire en recommandation : mais il vaut 
mieux faire les affaires de son maistre , sans se 
metire sur le point de l'honneur; j'entens si ce 
n'est une honte tonte descouverte. Il m'adver- 
lissoit tous les jours de tout ce qui se faisoit, 
ensemble le senat; aussi tous les jours nous 

; estions au conseil pour disputer de ee que mons 


sieur de Sirossi nous éerivoit. Je Padvertissois à 
toute heure, et priois de ne se consommer là 
en la perte, pour laquelle les soldats ennemis 
demeureroient en cœur, et les siens en peur. 
Autant luy escrivoient les seigneurs du senat : 
mais il avoit si grande envie de combattre le 
marquis, que ceste envie luy ostoit la cognois- 
sance de la perte qu'il faisoit. Je mourois d'envie 
d’y aller; mais le senat n'en fut d'advis. A la fin 
il m'eserivit que dans deux jours il se retirerait , 
à la veue de son ennemy , droit à Lusignano. Je 
luy despeschay ineontinent un gentil-homme 
qui estoit près de moy, nommé le sieur de Le- 
cussan , et le priay de ne faire point sa retraicte 
de jour, puis que la perte des escarmouches 
estoit tombée sur les siens (car par mal'hear les 
deux jours derniers nos gens avoient plus perdu 
que tous les autres); et, quelque chose qu'on 
luy sçeust conseiller au contraire , je le suppliois 
de me croire, et de faire sa retraicte de nuict, 
car il n'y avoit que deux mil jusques à Lusi- 
gnano; et le priois qu’il se souvinst que le roy 
François se retira devant Landreey en ceste 
sorte, et tant s'en faut qu'il en fust blasmé, 
qu'au contraire il en fut estimé, et luy fut at- 
tribué à la plus grande sagesse qu'il fit jamais, 
par tous les princes et potentats de la chres- 
lienté; et neantmoins il n’avoit fait aucune 
perte aux esearmouches : l'advertissant que ja- 
mais jusques icy je n’avois veu faire une bonne 
retraite en ceste sorte aux amis et ennemis, si 
ceux qui la faisoient estoient poursuivis de près. 
Et luy mis en avant la retraite que voulurent 
faire messieurs de Montegean et Boisi à Bri- 
gnolles, lesquels ne se voulurent retirer sans 
voir l’ennemy, quelque conseil que les capitaines 
qui estoient ayec eux leur donnassent , qui fut 
cause qu'ils furent defaits à un quart de lieue 
du logis; monsieur d'Anu-baut, qui pour lors 
estoit mareschal de France à Teroanne; mon- 
sieur d’Aussun, à Carignan, et prou d’autres 
que je luy nommois. Et, puis qu'un si grand 
roy que le nostre , et grand guerrier comme il 
estoit, en avoit esté loué de tout le monde, 
qu'il en devoit prendre exemple , attendu aussi 
que tant de vaillans capitaines s'estoient perdus 
en faisant la retraitie à la teste de l'ennemy ; 
que par telle perte, si elle advenoit, il pouvoit 
penser que deviendroit la ville de Siene. Bref, 

monsieur de L’Escussan me rapporta qu'une 
fois monsieur de Strossi s’estoit resolu de la 
faire en ceste sorte; et, sans un homme mal- 
heureux qu’il avoit auprès de luy, nommé Tho- 
mas d’Albene, se retiroit en la façon que je luy 
conseillois : mais, comme il va des gens au 
monde que Dieu a faict heureux, il en a fait 
d'autres pour estre mal-heureux , comme a fait 
ce Thomas; car il luy remonstra tant de choses, 
que finablement il fit changer l'opinion à mon- 
sieur de Strossi, qui me manda qu'il estoit resolu 
de se retirer à la veue de son ennemi. Et , pour 
monstrer qu'il se vouloit retirer ainsi que je 
luy conseillois , ledit sieur fit partir à une heure 
de nuict deux canons qu'il avoit, droit à Lusi- 
guano, auquel lieu je cuide que les canons es- 
toient desjà arrivés, car il n'y avoit que deux 
petits mil , avant qu'il changeast l'opinion qu’il 
avoit prise; et il estoit quatre heures de nuict 
avant que monsieur de L'Escussan le laissast, qui 
m'apporta la resolution, et arriva environ les 
sept heures du matin , à la mode de France. Or 
cestoit en aoust. Soudain je manday à la sei- 
gneurie que je les priois de se vouloir trouver 
tous au palais, parce que j'avois à leur commu- 
niquer quelque chose d'importance; ce qu'ils 
firent. Or ma maladie me croissoit de plus en 
plus : car elle se tourna en fievre continue avec 
dissenterie ; neantmoins je me rendis au palais 
environ les neuf heures : et alors je commençay 
à leur dire en italien, lequel lors je parlois 
mieux qu'à present je ne scaurois escrire ; voylà 
pourquoy je l'ay couché en françois , afin aussi 
que les gentil-hommes gascons qui n'entendent 
gueres ce langage, et qui liront, comme je 
m'asseure, mon livre , n'ayent la peine de se le 
faire interpreter, me ressouvenant a peu prés ce 
que je leur dis; et croy certes que je n'y manque 
pas dix mots, car tout mon discours fait estoit 
autant que la nature m’en avoit peu apprendre 
sans nul art. 

«Messieurs, je vous ay prié de vous assem- 
«bler, pour vous remonstrer quatre choses qui 
«sont de grande importance, et ce, à cause que 
«monsieur de Strossi m'a mandé ceste nuict , 
« par le seigneurde L'Escussan, la resolution qu'il 
«avoit prinse de se retirer à ce matin de plein 
«jour, à la veue de son ennemy, jusques à Lu- 
«signan. Vous sçavez les prieres que nous lui 

«retraicte, et mesmement ce que je lui envoyay 
«dire par le sergent de L’Escussan; ce qu'il a 
«bien gousté au commencement , ayant une fois 
«resolu de faire comme le roy Francois fit devant 
aLandrecy, toutes fois, par je ne scay quel 
«malheur il se laisse gouverner par un homme 
«qu'il a près de luy , nommé Thomas d’Albene, 
«lequel luy a fait changer d'advis, parce qu'il 
«luy fait à croire que ceste retraitte de nuict luy 
asera honteuse : Dieu vueille que le mauvais 
«conseil de ce Thomas ne luy soit honteux et 
« dommageable, et à vous aussi. Or attendans, 
«messieurs, quel succès aura ce combat, j'ay à 
«vous remonstrer quatre choses ; la première, 
«et qui plus vous touche , c'est qu'il vous sou- 
«vienne que vous estes souverains en vostre re- 
a publique; que vos predecesseurs vous ont laissé 
«cest honorable tiltre de pere en fils; que ceste 
a guerre ne vous amene autre chose que la perté 
«de vostre souveraineté : car si les ennemis de- 
«meurent victorieux, il ne vous faut esperer 
«rien plus, sinon que, comme vous estes souve- 
«rains, vous demeurerez esclaves et subjects ; 
«qu'il vous vaut beaucoup mieux mourir les 
«armes en la main, pour soustenir cest honno- 
«rable tiltre, que vivre et le perdre ignominieu- 
«sement. La seconde, c'est que vous consideriez 
«l'amitié que le roy mon prince vous porte , 
«lequel ne pretend autre bien de vous, sinon 
«que vostre amitié soit reciproque à la sienne; 
set que, comme liberalement il vous a pris en 
«sa protection, que vous ayez ceste ferme fiancé 
«en luy qu'il ne vous abandonnera pas : car , si 
« pour un petit coup de fortune vous vouliezchan- 
«ger d'opinion , regardez au peu d'estime que 
«l'on auroit de vous autres ; il n'y auroit prince 
«sur la terre qui vous voulust ayder ny se- 
«courir, si vous vous monstriez legers et mua- 
«bles. Et, pour toutes ces considerations, je vous 
«prie vouloir estre constans , et vous monstrer 
«magnanimes et vertueux en l'adversité , lors 
«que les nouvelles vous viendront de la perte 
«de la bataille, laquelle je crains beaucoup , 
« veu l’advis que monsieur de Strossi a prins : 
«toutesfois, Dieu vueille destourner tout ma- 
«l'heur, La tierce est, que vous consideriez 
«l'estimation en laquelle vos predecesseurs sont 
«morts, et laquelle ils vous ont laissé pour hé- 
«ritage, pour s'estre dicts tout à jamais les plus 

«honnorable memoire des batailles qu'ilsont gai- 
agnées nation contre nation. Vous vous dictes 
«aussi estre sortis des anciens belliqueux Ro- 
« mains, et yous dictes leurs vrays enfans legi- 
«times, portans leurs armes anciennes, qui est 
ala louve avec Remus et Romulus , fondateurs 
«de leur superbe cité , la capitale du monde ; 
« doncques, messieurs, je vous prie vous vouloir 
«souvenir que vous estes et qu'ont esté les vos- 
«tres, et, si vous perdez ce beau tiltre, quelle 
«honte et infamie ferez vous à vos peres, et 
«quel argument donnerez vous à vos|enfans , 
«de maudire l'heure qu'ils seront sortis de tels 
«peres, qui de liberté les auront mis en servi- 
«tude? La quarte sera pour vous remonstrer 
s que, comme j'ay parfaicte fiance que vous vous 
«monstrerez vertueux et magoanimes, et que vous 
«prendrez en bonne part toutes les remonstran- 
«ces que je vous ay failes, qu'aussi vous vous 
«resoudrez promptement à donnerordre à tout 
«ce qui sera necessaire pour la conservation de 
a vostre ville; car, de la bataille, je la vous baille 
a pour perdue, non qu'il vienne de la faute de 
«monsieur de Strossi, mais pour la perte que 
«nous avons desja faicte aux escarmouches ; 
acar il est impossible que nostre camp ne soit 
«demeuré en crainte, et celuy de l'ennemy en 
«courage : c'est l'ordinaire à celuy qui est vic- 
«torieux d'avoir le cœur enflé , et au battu de 
«trembler de peur. Les petites pertes aux escar- 
«mouches, qui sont avant- courriers de la bataille, 
«ne presagent jamais que perte et dommage ; 
«et d'autre part il faut que ceux qui se relirent 
«monstrent le dos à l'ennemy ; et , encore que 
«l'on tourne quelquefois visage, tousjours faut- 
«il s'acheminer : il n'est possible que l'on ne 
«rencontre quelque haye ou fossé , là où il faut 
« que l'on passe souvent en desordre. Car, en ma- 
«tiere de retraicte, on veut estre des premiers, 
«parce qu'ordinairement la peur et la crainte 
«sont aux deux costés, qui accompagnent ceux 
«qui se veulentretirer; et, pour peu que l'on soit 
«hasté, tout est perdu, si l'ennemy a seulement 
«la moitié du courage que doivent avoir les 
«hommes. Souvenez vous, messieurs, de la bataille 
«qu Annibal gaignacontre les Romains à Cannes, 
«près de Rome : les Romains qui estoient dans 
«la ville ne penserent jamais qu'il fust possi- 
«ble que les leurs feussent vaincus, et ne pour- 
«veurent ny donnerent aucun ordre à leurs 

«affaires : tellement que, quand les nouvelles 
«leur vindrent de la perte, ils entrerent en une 
«si grande peur, que les portes de Rome de- 
«meurerent trois jours et trois nuicts ouvertes, 
«sans qu'homme osast aller les fermer; et, si 
«Annibal eust suivy sa victoire , sans aucune 
«difficulté il estoit entré dedans. Tite-Live a 
«descrit ceste histoire. Or doncques, messieurs, 
«donnez ordre tout à ceste heure à vos portes, 
«et eslisez des hommes pour en prendre la 
«charge; et faictes que l'eslection soit des plus 
« gensde bien et des plus fidelles qui sont parmy 
« vous. Faictes crier par la villedés à ceste heure 
«que tous ceux qui ont bleds et farines aux 
«moulins se hastent de les faire moudre , et 
«d'apporter tout dans la ville. Faictes que tous 
«ceux qui ont grains ou autres vivres dans les 
«villages les retirent incontinent dans la ville, 
«à peine que l’on les bruslera, ou qu'on les 
«donnera au sac, si dans demain, à l'entrée de 
«la nuict , tout n'est retiré; et ce, afin que nous 
« puissions avoir vivres pour attendre le secours 
«que le roy nous envoyera : car il n'est pas si 
«petit prince , que, comme il a eu la puissance 
«de vous envoyer secours, qu'il n'enaye encores 
«pour vousen envoyer d'avantage. Faictes com- 
«mandement à vos trois gonfalonniers de tenir 
« toutes leurs compagnies prestes à l'heure qu'ils 
«seront mandés. Et , pource que ma fievre me 
«travaille, je suis contrainct me retirer au logis, 
«attendant les nouvelles de ce que Dieu nous 
«donnera; et vous prie, pourvoyez tout incon- 
«tinent à ce que je vous ay remonstré , vous 
«offrant, pour le service du roy nostre maistre, 
«et levostre particulier, non seulement ce peu 
a d'experience que Dieu a mis en moy , mais ma 
«propre vie.» 

Ainsi me despartis d'eux: lesquels incontinent 
resolurent de prendre patience en la fortune 
que Dieu leur envoyeroit, et de manger jus- 
ques à leurs enfans avant que de se desister, pour 
quelque mal-heur qui leur sceust advenir, de la 
protection et amitié du roy. Je cogneus dès lors, 
à leur{ care et à leur langage, que ces gens 
estaient bien resolus de garder leur liberté et 
l'amitié qu’ils m’avoient promise et jurée; et à 
la vérité leur resolution me resjouit fort. Ils fi- 
rent faire tout incontinent la crie; tout le monde 
courut aux champs retirer ce qu'ils y avoient. 
Et sur les cing heures , comptant à la mode 

de France , du soir, arriva le capitaine Combas, 
maistre de camp de l'infanterie françoise, qui 
me vint advertir que la bataille estoit perdue, 
et que monsieur de Strossy estoit blessé à mort , 
lequel on avait mis sur des perches pour l'em- 
porter à Montalsin, et que la nuict mesmes tout 
ce qui estoit échappé du camp seroit aux portes 
de Siene. Je vous laisse penser en quel estat je 
me trouvay, estant malade d'une fievre conti- 
nue et d'une dissenterie, voyant le chef mort, 
ou autant valloit , n'ayant que quatorze ou 
quinze jours que j estois arrivé parmy ceste re- 
publique , n'y cognoissant personne du monde, 
et ne sçachant qui estoit bon François ou non: 
il faut tant de temps pour cognoistre les hom- 
mes! Monsieur de Strossy ne m’avoit laissé que 
cing compagnies italiennes , desquelles je n’en 
cognoissois un seul capitaine ; il les avoit laissés 
dans la citadelle et dans le fort de Camolie, qui 
estoient les clefs de la ville. J'envoyay le capi- 
taine Combas pour en dire les nouvelles à la 
seigneurie au palais, lesquels ne s'en esbahirent 
aucunement, ains dirent au capitaine Combas 
qu'il y avoit deux ou trois jours que je leur di» 
sois que ceste retraicte estoit dangereuse, et que, 
encores aux remonstrances que je leur avois 
faictes, ils tenoient la bataille pour perdue, mais 
que pour cela ils ne changeroient point de la 
bonne volonté qu'ils portoient au roy, ny de 
l'esperance qu'ils avoient d'estre secourus de 
luy. 

Ne trouvez estrange , capitaines mes compa- 
gnons, si, presageant la perte d'une bataille , je 
l'asseurois ainsi aux Sienois : ce n'estoit pas 
pour leur desrober le cœur, ains pour les asseu- 
rer, afin que la nouvelle, venant tout à coup, ne 
mist une épouvante generalle par toute la ville; 
cela les faict resoudre, cela les fait adviser à se 
pourveoir, Et me semble que, prenant les choses 
au pis, vous ferez mieux que non pas vous as- 
seurer par trop. Chascun, sur ce que je leur 
avois dict, s'estoit resolu; on traisnoit tout dans 
la ville. Le matin au point du jour arriva l'infan- 
terie, car la cavallerie en avoit amené monsieur 
de Strossy; aussi n'y avoit il rien à manger pour 
les chevaux. Le colonel Reincroc et le seigneur 
Cornelio Bentivoglio vindrent à mon logis. Nous 
arrestames que le Reincroc feroit six enseignes 
de dix qu'il en avoit, le seigneur Cornelio, six 
italiennes, et łe capitaine Gombas, six des fran- 

coises, et tout le reste s'en irait à Montalsin. Les 
trouppes n'entrerent jamais dans la ville que 
l'eslection ne fust fait; et avec le reste nous 
fismes aussi partir les cing enseignes d'Italiens , 
pour s’en aller audict Montalsin , auquel lieu 
escrivis à monsieur de Strossi, sur l'asseurancé 
que m'avoit donné le seigneur Cornelio, qui avait 
encores esperance en sa vie, pour l'asseurer dé 
l'ordre que j'y avois donné, lequel il trouva fort 
bon. Le marquis ne sceut poursuyvre sa victoire } 
car , s’il l'eut faict, tout le camp estoit mis en 
pieces , et tuut le monde n'eust sceu sauver 
monsieur de Strossi que le duc de Florente ne 
l'eust faict mourir eruellement. C'est la Fauté 
ordinaire des victorieux. 

Vous , seigneurs generaux des arméés, qui 
viendrez après nous, faictes vous sages aux des? 
pens de tant d'autres, et ne vous laissez ainsi 
transporter à la joye pour une bataille gaighée. 
Suyvez vostre pointe , ne donnez tant loysif 4 
vostre ennemy de ser avoir. Le marquis narriva 
jusques au lendemain à Lusignano ; car il crai+ 
gnoit que monsieur de Strossi ne r’alliast encores 
son camp, veu qu'il n'avoit point perdu de sa 
cavallerie, nescachant point que ledict seigneur 
de Strossi fut blessé, Le marquis ne vint dé trois 
jours devant Siene. Je ne mets poinct icy commé 
la bataille fut combattue ni perdue, pour ce qué 
je n’y estois point , et qu'aussi il y avoit de là 
dispute, qui avoit bien Faiet où mal faict. Cecy 
est comme un procès : il faut ouyr toutes parties 
avant qu'en donner arrest. Car j'ay ouy tes 
Grisons et les ltaliens, que les Francois et les 
lansquenets accusent d'avoir mal Faict (mais 118 
le nient ) et encores pis la cavalerie. Autres di: 
sent et asseurent qu'il y eut de là trahison. Of 
je n'en sçay rien, je n'en parle que pour ouyt 
dire. Je retourneray tousjours à nostre propos, 
quecesretraictes de jour, à la barbe de l'ennemy, 
sont si dangereuses; qu'il les faut eviter, si 
l'on peut, ou plustost hazarder le combat tout 
entier. 

Monsieur de Strossi demeura jusqu'au trei 
siesme jour que l'onde tenait poar mort : toutes- 
fois il n'arrestoit pour cela d'envoyer capitaines 
devers La Romanie, pour avoirdes gens et garait 
toutes les places de la marine , et ce qui estoit 
aux environs de Montalsin de gens de pied et 
de gens de cheval. C'estoit un homme fort prů 
dent et sage; mais il est impossible d’estré 

tousjours suyvi du bon-heur. Or, me voyant à 
l'extremité, et près de la mort, estant abandonné 
des medecins, je baillay la charge decommander 
au seigneur Cornelio. Monsieur de Strossi ; eri- 
tendant mon extrermité, dépesché en poste 4 
Rome, pour faire venir monsieur de Lanssac 
pour y commander ; lequel , arrivé qu'il fut à 
Montälsin , l'on lúy conseilla de s'en venir de 
nuict à pied, avec deux guides et un serviteur, 
hors des grands chemins, et que plus facille- 
ment il se sauveroit. Mais comme il fat près de 
Siene, des soldats qui alloient à la guerre le 
rencontrerent , lesquels le prindrent et l'ame- 
nerent au marquis, et du marquis à Florence , 
là où il demeura prisonnier tant que la guerre 
dura, et davantage. Ledict sieur de Lanssac fut 
lè mat conseillé ; car il avait assez de moyen de 
passer s'il etist sceu bien conduire son affaire : 
s'il fust venu, je crois que je feusse mort , car 
je n'éusse eu tien à faire; j'avois l'esprit tant 
occupé à ce qui me faisoit besoing, que je 
n'avois loysir dé songer à mon mal. Monsieur 
de Fourquevaux fut prisonnier et blessé à lå ba- 
taillé, ét le capitaine Balleron , colonnel de 
l'infantérié Françoise , et plusieurs autres, dé 
quatre à cinq mille. On me dit qué , de sa per- 
sonné, lédict sieur de Strossi fit acté d’un preux 
et vaillant capitaine. Voylale succès du malheur 
de ta bataille. 

Ceste histoire potirroit bien servir à ceux qui 
ont tant d'envie de Faire des retraictes à la veué 
de l'ennemÿ. Je conseillerois tousjours qué l'on 
sonpeast pour combattre, comme j'ay dict, mais 
non pour $e retirer; car je ne trouve poinct au 
faict des armes chose si difficile qu'une fre- 
traicte. Celle de monsieurle connestable, à Sainct 
Quentin, nous én donne encores suffisante preuve; 
lequel Scavoit en son temps enseigner et mons- 
trer aux capitaines ce qu'ils devoient faire : 
neantmoins té Malheur porta qu'il ne sceut prén- 
dre pour lui cè qu'il avoit coutume de departir 
aux autrés; et veux dire què s’il eust esté bien 
secouru des capitaines de gens de pied qui ès- 
toyent demeurés dehors avecques luy, que peut 
estré il eust faict sa retraite; car il ne Falloit que ha- 
zardér (rois ou quatre cens arquebusiers auprès 
de monsiéur le mareschal de Sainct André, tes- 
quels étssent bien gardé le comté d'Ayguemont 
dé récoïgnoistre le desordre qui estoit parmy le 
bagage, lequel estoit encores meslé parmy la ta- 

vallerie ; car il n’eust chargé ledict sieur marés- 
chal , s'il eust esté secondé des arquebusiers, 
de tant que ledict comte n'avoit pas un homme 
de pied , et monsieur fe connéstablé eust une 
grande démie heure de temps à s'acheminer , 
comme il avoit desjà commenté de faire; et 
cependant eust gaigné lé bois pour sauver son 
infanterie, et se fust retiré avec toute sa caval- 
lerie à La Fere : èt ainsi ne se pouvoient perdre 
que les arquebusiers , avec partie de la caval- 
lerie de monsieur le mareschal, et valloit 
mieux que cela sé perdist, que le chef et le tout, 
comme il fit. J'en ay parlé à des capitaines de 
gens de pied quisont encores en vie, et leur ré- 
monstray comme on n'avoit eu l'éntendemerit 
de comprendre cela : que moy, n'ayant que dix- 
huict ou dixneuf ans, j'avois bien cogne À 
Sainct Jean de Lus, à la retraite du capitainé 
Carbon et dé monsieur de Grammont, qu'il falloit 
hazarder une petite partié poor sauver lè tout, 
et en fis l'experience , comme j'ay au commeñ- 
cement escrit. Ils s'excusoiènt sur le maistré 
de camp, et le blasmoient fort. Tous ces exemi- 
ples ay-je mis par escrit, qui peuvent servit À 
l'advenir, ét suis contrainct redire souvent cesté 
mesme Faute qui se fait sur les retraictes, pour 
les grands inconvéniens qui en adviennent pour 
causer la perte d'une bataille. Elle ne seroit pas 
tant à regretter, lorsque la bataille et le combat 
est resolu, et qu'un chacun fait ce qu'il peut ; 
mais d'estre baltu en voulant se retirer, cela 
est insüpportable. 

Voyez, lieutenans de roy , combien ces fautes 
importent : celle de Sainct Quentin mit cé 
royaume en danger, et fut cause qu'il fallut quit- 
ter toutes nos conquestes; celle cy mit les af- 
faires du roy en Italie en mauvais estat. N'ayez 
donc honte aucune de vous couvrir la nut ; 
tant s'en faut que cela soit honteux, qu'il est 
honnorable de se jouer et mocquer de l'ennemy 
qui vous attend, lequel au jour ne trouve que 
le giste : il vous sera bien plus vilain et plus 
honteux d'estre battus eu tournant lé doz. Si 
vous avez tant de honte , combattez, de par 
Dieu; à bon escient : tenez voùs de pied coy 
dans vostre fort, si vous lavez tant soit peu 
advantageux ; et là attendez, ou que vostré 
ennemy se lasse, ou qu'il vous vienne rom- 
battre et vous attaquer; et ainsi vous jouerez 
à boule veue, comme on dict. 

Or, le marquis logea le terzo de Corsegue à 
la Petite Observance, et le terzo de Secille 4 La 
Chartrouze, et les retrancha bien fort, de sorte 
que nous ne pouvions aller à eux; et luy, avec 
tout le demeurant de son camp, demeura a Ar- 
bierotte, et partie de sa cavallerie à Bonconvent. 
Il se fioit que la garnison qu'il avoit au fort de 
Sainct Marc battroit toutes les nuits l'estrade du 
costé de Fonte-Brande , afin qu'il n'entrast vivres 
dedans Sienne : mais il ne sçeut si bien faire 
qu'il ny entrast des vaches et des beeufles par 
l'espace de six sepmaines. Je pense que ce qui 
retenoit là le marquis, estoit qu’il attendoit ma 
mort et celle de monsieur de Strossi, se fiant 
que, messieurs de Lanssac et de Fourquevaux 
prins, nos gens estans sans chef francois , pren- 
droyent party de se retirer. Toutesfois monsieur 
de Strossi guerit; et pource qu'il fut adverty 
que j'estois mort, à cause qu'on me tint trois 
jours en cest estat, n’entrant personne dans ma 
chambre que les prestres pour avoir soin de mon 
ame, car le corps estoit abandonné des mede- 
- cins, on manda à monsieur de Strossi que j'es- 
tois mort. Monsieur de Strossi, qui vid monsieur 
de Lanssac prins et moy mort, se hasarda de 
Montalsin en hors se venir jetter dans Siene, et 
partit à l'entrée de la nuict de Montalsin avec 
six enseignes de pied et deux compagnies de 
gens de cheval, l'une desquelles Serillac, mon 
nepveu, conduisoit; lequel advisa, avant que 
partir, d'emprunter trois ou quatre trompettes 
de ses compagnons , se craignant quil advien- 
droit ce qu'il advint : car monsieur de Strossi 
ne sceut faire son partement si secret, que le 
marquis n'en fust adverty, et le vint attendre 
avec tout son camp vers Fonte-Brande, et au 
long de la riviere de la Tresse. Monsieur de 
Strossi avoit mis tous ses gens de pied devant, 
et sa cavallerie derriere, lequel estoit monté sur 
fort petit cheval , ayant sa jambe en escharpe à 
Yarson de la selle, et l'evesque de Siene avec 
luy. Et, comme nos gens de pied italiens arri- 
verent auprès de l'embuscade des ennemis, les en- 
nemis leur coururent sus avec telle espouvante, 
que sans faire guerre de resistance, se mirent 
en fuitte, et porterent par terre monsieur de 
Strossi, lequel se jetta, et l'evesque avec luy, 
parmy des ruines de quelques maisons rempues, 
tenant son cheval par la bride. Le bruit fut si 
grand que l'on le pouvoit ouyir à Sienne, car il 

n'y avoit pas du tout un mil. Les ennemis exe- 
cutoient leur victoire, à travers desquels Seril- 
lac donna avec ses trompettes ; et, comme ils en- 
tendirent tant de trompettes, et voyant nostre 
cavalerie parmy eux , lournerent visage en routte 
et en fuitte sur le marquis, qui estoit derriere 
avec ses Allemans, qui fut contrainct , voyant le 
desordre, se retirer à Arbietorte. Or, ceux qui 
avoient faict la cargue et qui aussi l'avoient 
prinse, c’estoient Espagnols et Italiens ensemble; 
et ainsi les nostres s’enfuyrent d'un costé et les 
ennemis d’un autre. Deux ou trois cens Italiens 
des nostres gaignerent les murailles de Siene, 
d’autres s'enfuyrent à plus de douze mil de là, 
et des vieux capitaines que monsieur le mares- 
chal estimoit beaucoup; mais les plus vaillans 
hommes du monde, ayant perdu le jugement, 
pensant tout perdu, ne sçavent où ils en sont. 
Voyez combien les hazards de la guerre sont 
grands, et combien il est vilain de prendre la 
fuite sans voir le danger apparent. Sur ces en- 
trefaittes le jour commence à venir; Serillac se 
trouve n'ayant perdu, que trois ou quatre de sa 
compagnie qui s’en estoient fuis avec les gens 
de pied; et croy que de l'autre compagnie n'en 
demeura pas beaucoup, car il n'y avoit qu'un 
lieutenant qui là commandast. Monsieur de 
Strossi, qui se vit sans ouyr aucun bruit, re- 
monte à cheval assez malaysement , et commence 
à recognoitre nostre cavallerie qui avoit fait alte, 
et regardoit Serillac s'il le trouveroit parmy les 
morts; et comme il le voit venir à luy, je vous 
laisse penser quelle joye eurent l'un et l’autre : 
et ainsi s'acheminerent droict à la ville.Or, je veux 
dire que monsieur de Strossi fit là une des plus 
grandes folies que jamais homme de son estat 
ait faite, comme je luy ay dit cent fois depuis : 
car il savoit bien que s’il estoit prins, tout le 
monde ne l’eust sçeu sauver que le duc de Flo- 
rence ne l'eust fait mourir honteusement , pour 
l'inimitié jurée qu'il luy portoit. Et encores que 
Serillac fut mon nepveu, si luy donneray-je ceste 
louange et reputation avec la verité, qu'il fut 
cause du salut de monsieur de Strossi ; je le puis 
bien escrire, puis que le sieur de Strossi mesme 
le disoit. Sa compagnie estoit fort bonne, estant 
la pluspart gascons et françois, car c'estoit la 
vieille compagnie de monsieur de Cipierre. Il 
n'arriva à la ville, des capitaines , que Caraffe, 
qui depuis a esté cardinal , et un autre, comme 

l'on me dict, du nom duquel ne me souvient, et 
deux ou trois cens soldats, lesquels monsieur 
de Strossi ne voulut point qu'entrassent dans la 
ville, ains la nuit après les en renvoya avec ce 
„capitaine , et Caraffe avec luy. 
_ Or, comme monsieur de Strossi fut dans la 
Fille, il demanda nouvelles de moy : l'on luy dit 
que depuis quatre jours on commençoit avoir 
quelque peu d'esperance de ma vie. Monsieur 
_de Strossi vint descendre devant mon logis, et 
l'evesque et ledict gentilhomme, et me trouva si 
-exténué , que les os m'avoient percé la peau en 
plusieurs lieux, et me reconforta le plus qu'il 
peust; et là demeura douze jours , attendant ce 
que Dieu feroit de moy ; et comme il vit que de 
jour à autre je recouvrois santé, delibera le 
treziesme à l'entrée de la nuict sortir sans en 
dire mot à personne qu'à moy : ct un peu de- 
iwant qu'il montast à cheval , luy et l'evesque me 
windrent dire à Dieu , scachant bien que sa pre- 
sence feroit opiniastrer d'avantage le marquis, 
et aussi qu’estant dehors il auroit le moyen de 
“me.secourir, qui luy promis d'attendre jusques 
“aux derniers abois. Le marquis avoit jetté des 
‘gens par tous les chemins, et par là où ledit 
‘marquis ne pensa jamais qu'il passast. H print 
“son chemin sortant à la porte Camollia , et des- 
eendit à main droicte dans le vallon , laissant le 
“fort de Camollia au dessus , et s'en alla au long 
du ruisseau tirant au Palais du Diau. Monsieur 
ede Strossi s’acheva là de guerir, car il s'arma et 
¿monta sur un bon cheval, Il rencontra quarante 
ou cinquante soldats à pied ennemis qui luy don- 
merent l'alarme ; toutesfois il marcha tousjours , 
et ne se perdit que quelques valets d'aucuns qui 
estoient sortis de la ville pour s'en aller avecques 
luy ; ce ne fut pas sans danger. En peu de jours 
sil eschappa trois grandes fortunes. Peu après son 
despart, je recouvray ma santé, et me fis porter 
“por la ville sur une chaire. Le marquis, ne per- 
dant point de temps, nous brida de toutes parts ; 
tous les jours il se faisoit de belles escarmouches. 
Je cognus bien que le marquis me vouloit avoir 
par faute de pain: voylà pourquoy je fis ceste 
harangue aux capitaines que j'assemblay. 
«Messieurs, je croy qu'il n’y a nul de nous 
«qui ne desire sortir à son honneur et reputa- 
«tion de ce siege : le desir de l'honneur nous y 
«a menés; vous voyez que nous sommes icy 
« pour long temps: car il ne faut pas que nous 

«pensions que l'ennemy se leve jamais d'icy, 
«qu'il ne nous ayde d'une facon ou d'autre : car 
«de la prise de ceste place depend sa victoire. 
«Or vous voyez que le roy est bien loin de nous, 
«et qu'il ne nous peut secourir avec un long 
«temps : ‘car il faut qu'il prenne nostre secours 
«d'Allemagne et de France , parce que les Ita- 
«liens sans autre nation ne seroient assez forts 
«pour faire lever le siege aux ennemis, qui ont 
«non seulement des Italiens , mais de toutes na- 
«tions. Et pour attendre le secours il nous faut 
«avoir une longue patience, en espargnant nos 
«vivres tant qu'il nous sera possible. Et pour 
«ceste occasion, Jay à vous remonstrer que je 
«veux faire amoindrir le pain qui est de vingt- 
«quatre onces, à vingt : je suis certain que les 
«soldats en crieront, sice n’est que vous leur 
«remonstriez combien nous sommes loing da 
«roy, et que sa majesté ne nous peut si tost se- 
«courir, et que vous voulez plustot mourir de 
«faim, que si l'on vous reprochoit que si vous 
«eussiez eu la patience d'amoindrir le manger, 
«la ville ne se serait pas perdue : ce seroit un 
«vilain reproche, pour remplir le ventre perdre 
«son honneur. Vous ne vous y estes point enfer- 
«més pour la perdre, mais pour la conserver. 
« Representez leurs qu'ils sont parmy des nations 
«estrangeres où ils peuvent marquer la leur 
«d'une marque honorable, Quel honneur gai- 
«gnent les hommes, de se faire non seulement 
«honnorer, mais encores honnorer la nation de 
alà où ils sortent! c'est ce qu'un cœur genereux 
ase doit proposer. Vous, Allemans , vous en re- 
« tournerez glorieux, et nos Francois aussi; quant 
«à vous qui estes Italiens, vous nous rendrez 
«tousjours ceste gloire d’avoir d’un cœur invin- 
«cible combattu pour la liberté de vostre patrie; 
«laquelle chose nous ne pouvons faire que par 
«une longue patience , afin de donner temps au 
«roy de nous secourir. Croyez que sa majesté 
« trés-chrestienne n’obmettra riendel'amitié qu'il 
«vous a jurée. Si vous remonstrez tout cecy à 
«vos soldats, et qu'ils voyent et cognoissent que 
«vous mesmes estes en ceste deliberation, je 
«m'asseure qu'ils prendront Je mesme chemin 
aque vous tiendrez. Ne vous excusez pas , mes- 
«sieurs, sur eux : je n’ay jamais veu mulinerie, 
«et si en ay veu souvent advenir, pour les sol- 
«dats, si les capitaines ne leur portaient le men- 
«ton, Si vous leur monstrez le chemin, il n'y a 

«rien qu'ils ne facent, il n'y a incommodité qu'ils 
«ne souffrent. Faites le donc, je vous supplie, 
«ou resolvez vous de bonne heure de descouvrir 
«ce que vous avez au fond du sac, afin que ceux 
«qui aymeront mieux sans honneur aller manger 
«leur saoul, s'en aillent, et ne destournent la 
«belle resolution des autres.» Et, parce que les 
Allemans n'entendoient point mon jargon, je 
dis au truchement du Reiacroc qu'il remonstrast 
à son maistre.ce que j'avois dit ; ce qu'il fit. La 
Reincroc dit que luy et ses soldats prendroient 
Ja mesme patience que nous mesmes p. endrions ; 
et que , encore que l'on die que les Allemans ne 
pouvoient partir sans boire et manger leur 
saoul , luy et toutes ses gens feroient cog- 
noistre le contraire à ce coup. A la verité ces 
gens me faisoient peur, parce qu'ils ayment plus 
à faire chere que nous : quant à l'italien , il est 
plus accoustumé à partir que nous. Et ainsi se re- 
tirerent chacun en son quartier assembler leurs 
compagnies, ausquelles firent semblable remons- 
trance que je leur avois faite à eux. Les soldats, 
l'ayant entendue, leverent (ous la main, et jure- 
rent qu'ils patiroient tous jusques au dernier 
souspir de leur vie, avant que de se rendre ny 
faire rien indigne de gens d'honneur. Après, je 
manday au senat que je les priois d'assembler le 
lendemain matin tous les plus grands de la cité 
au palais, pour entendre une remonstrance que 
je leur voulois faire, qui touchoit à eux et à leurs 
affaires; ce qu'ils firent, et leur fis ceste remons- 
trance en italien : 

«Seigneurs, si plustost Dieu m’eust rendu un 
«peu de santé el de memoire, plustost eusse-je 
« pensé à ce qu'il nous faut faire pour la conser- 
«yation de vostre liberté et de ceste cité; vous 
«avez tous veu comme la maladie m'a conduit 
«jusques au dernier souspir; et à la fin Dieu, 
«plustot par miracle que par œuvre de nature, 
«m'a ressuscité pour faire encore service à ceste 
«republique en telle et si grande extremité. Or, 
«seigneurs, je voy bien que la conservation de 
«la cité et de vostre liberté ne consiste sinon à 
«prolonger les vivres; car, si par les armes le 
« marquis se veut efforcer de nous avoir, j'espere 
«que nous le rendrons si mal contant, qu'il mau- 
«dira l'heure de nous estre venus assieger. Je 

« j'assemblay le colonel des Allemans et ses capi- 
« taines; le seigneur Cornelio, que voy-là , avec 
«les siens; Combas pareillement , avec les capi- 
«taiues françois, ausquels je remonstray que, 
«pour prolonger le temps et donner loisir au 
«roy très-chrestien de nous secourir, il falloit 
«amoindrir le pain des soldats, qui estoit de 
«vingt-quatre onces, et le faire revenir à vingt; 
«et que , comme tout le monde entendra , mes- 
«mement le roy, que nous sommes déliberés de 
«tenir jusques au dernier morceau , cela incitera 
«sa majesté à mettre la main à lever nostre se- 
«cours, pour ne perdre tant de gens de bien, et 
«n'abandonner au besoin ceux qu'il a pris sous 
«sa protection. Or selon que j'ay entendu, vous 
«aviez fait, moy estant à l'extremité, la descrip- 
«tion des vivres, et n’aviez trouvé à manger que 
«jusques au quinziesme de novembre ; dequoy 
«vous avez donné advis à sa majesté : cela luy 
«pourroit bien avoir donné occasion de se re- 
«froidir à nous envoyer le secours, veu le long 
«chemin qu'il y a, etfaussi que nous nous appro- 
« chous de l'hyver : les armées ne volent point et 
«ne vont point en poste; son secours sera, et 
«digne d'un grand prince, et respondant à l’a- 
«mitié qu'il vous porte, et bastant pour forcer 
«vos ennemis : voy-la pourquoy c'est chose qui 


«ne peut estre si tost preste. Or, seigneurs, 


« voy qu'il n'est pas resolu d'en manger : au con- | 


atraire, il veut à faute de manger, nous forcer ; 
«à quoy il faut obvier, s'il est possible. Hier 


«après avoir fait la remonstrance aux capitaines, 
«je les trouvay tous de bonne volonté à partir 
«jusques au dernier souspir de leurs vies, et 
«nation pour nation, s'en allerent faire la re- 
« monsirance aux soldats, lesquels ils trouverent 
«tous de bonne volonté de prendre patience, et 
«ainsi l'ont promis et juré. Regardez donc ce 
«que vous autres devez faire, puis qu'il y va de 
«la perte de vostre liberté, de vos scigneuries, 
«et par adventure de vos vies; car il ne vousfaut 
wesperer aucun bon traictement, veu que vous 
a vous esles mis sous la protection du roy. Je vous 
« prie doncques, puis que nous, qui n'avons icy 
«rien à perdre, qui n'avons ny femmes ny 
«foyers, vous monstrons le chemin , advisez de 
«regler vostre despense, et ordonner commis- 
«saires pour faire description de tous les bleds 
«que vous avez dans la cité, avec la description 
«des bouches ; et ce fait, commencez à amoin- 
« drir vostre pain jusques à quinze onces; car il 


| «n'est possible que vous n'ayez quelque peu plus 

ade commodité en vos maisons que n'ont pas 

«les soldats. Et de tout ce bon ordre j'en 
«advertiray les ministres du roy qui sont à Rome, 
«et de là feray passer outre un gentilhomme , 
«afin qu'il juge le temps qu'il pourra avoir pour 
anostre secours. Du surplus, reposez vous en 
«sur moy, qui ne veut avoir plus de privilege 
«que le moindre citadin; ce jeusne que nous 
«ferons sera non seulement pour nos pechés, 
«mais aussi pour redimer vos vies, pour la con- 
«servation desquelles je despendray volontiers 
«la mienne.» Credete , signori, que fin à la 
morte io vi gardaro quello che voi pro- 
messo; riposate voi sopra di me. 

Alors ils me remercierent bien fort de la 


bonne exhortation que je leur faisois, qui ne | 


tendoit qu'à leur conservation, et me prierent 
que je me retirasse à mon logis, pource qu'ils 
youloient entrer en la grande salle, là où tous 


blés; ausquels ils firent entendre ce que je leur 
avois remonsiré, et que dans deux heures ils 
m'envoyeroient deux de leur seigneurie pour 
m'en rendre responce, et ainsi me departis 
d'eux; ce qu'ils firent. En ceste assemblée ma 
proposition ayant esté represeniée , en fin tout 


ques aux femmes et enfans, plustost qu'ils mal- 
tendissent Ja volonté du roy, sur l'esperance 
qu'ils avoient en luy qu'il les secourroit ; et que 
tout incontinent ils alloient donner ordre au 
retranchement des vivres, el à faire la descrip- 
tion des bleds : ce qui fut fait dans cinq ou six 
jours; el après je fis partir le seigneur de Le- 
cussan à grande difficulté, car le marquis fai- 
soit faire gardes pour empescher qu'on ne nous 
portast aucuns vivres, et tant de paysans qui 
estoient pris estoient pendus sans remission. 
Lecussan alla à Montalcin advertir du tout mon- 
sicur Strossi, pour à Rome donner advis du 
tout à messieurs les ministres du roy; et de la 
il s'en alla vers sa majesté, luy representer le 
miserable estat des Sienois, selon que je l'avois 
chargé : cecy pouvoit estre environ la my- 
octobre. 

Depuis ce temps je ne peus faire aucune chose 
digne de memoire jusques à la veille de Noël , 
sauf qu'un peu après le partement dudit Lecus- 
san nous rabaissasmes le pain des soldats à dix- 
huit onces, et de la ville à quatorze. JI se fit 
pendant ce temps de fort belles escarmoucles. 

Or la veille de Noël, environ quatre heures après 
midy. le marquis de Marignan m’envoya par 
un sien trompetie, la moitié d'un cerf, six chap- 
pons, six perdrix, six flascons de vin excellent, 
et six pains blancs, pour faire le lendemain la 
feste. Je ne trouvay pas estrange ceste courtoi- 
sie, de (ant qu'à l'extremité de ma grande ma- 
ladie il permit que mes medecins envoyassent 
vers les Sienois au camp, pour recouvrer de 


_ Florence certaines drogues; et luy-mesme m'en- 


voya trois ou quatre fois des oyscaux trésbons , 
qui sont un peu plus grands que les beque- 
figues , qui se prennent en Provence. Me laissa 
aussi entrer un mulet chargé de petits flascons 
de vin grec, que monsieur le cardinal d'Arma- 
gnac m'envoya, pource que mes gens luy 
avoient escrit que je ne parlois d'autre chose en 


| ma grand maladie, que de boire un peu de vin 
les grands seigneurs de la ville estoient assem- | 


grec; et ledit seigneur cardinal fit tant, que le 
cardinal de Medicis en escrivit audit marquis 
son frere; et faisoit entendre ledit seigneur 
cardinal que c'estoit pour faire un baing. Le vin 
arriva sur le point que j'abayois à la mort, ct 
ne m'en fut pas baillé, mais en departirent la 


. moytié à des femmes enceintes de la cité; et, 
d'une voix prindrent resolution de manger jus- | 

quand monsieur de Strossi entra , je luy en don- 
nay trois ou quatre flascons; le reste je le Leu- 
vois comme l'on boit l'hypocras le matin. Toutes 
ces courtuisies avois-je receu du marquis, ce 
qui ne me fil point trouver estrange le present 
qu'il m'envoyoit; jen envoyay partie à la sei- 
gneurie, partie au Reincroc, et le reste je le 
garday pour le seigneur Cornelio, le comte de 
Gayas, et pour moy, par-ce qu'ils mangeoient 
ordinairement avecques moy. Toutes ces cour- 
toisies sont très-honnestes et louables, mesmes 
aux plus grands ennemis, s'il n'y a rien de par- 
ticulier , comme il n'y avoit entre nous : il ser- 
voit son maistre et moy le mien; il m'attaquoit 
pour son honneur, et je soustenois le mien ; il 
vouloit acquerir de la reputation, et moy aussi. 
C'est à faire aux Turcs et Sarrazins de refuser 
à son ennemy quelque courtoisie; il ne faut pas 
pourtant qu'elle soit telle et si grande qu'elle 
rompe ou recule vostre dessein. 

Mais cependant que le marquis me caresse 
avec ses présens, lesquels je payois en grands 
mercis, il pensoit bien à me faire un autre fes- 
tin : car la nuict mesmes, environ une heure 
après minuict , il donna l'escalade avec toute son 

armée à la citadelle et au fort de Camollia. C'est 
une chose estrange que, plus d'un mois aupa- 
ravant, mon esprit me disvit et sembloit me 
pronostiquer que le marquis me donneroit une 
escalade, et que le capitaine Sainct Auban seroit 
cause de la perte du fort : cela m'estoit toujours 
devant les yeux, et qu’aussi les Allemans se- 
roient cause de la perte de la citadelle, où il 
entroit toutes les nuicts une enseigne en garde; 
qui fut cause que je mis une enseigne de Sie- 
nois en garde dans une maison vis à vis de la 
porte de la citadelle. Le seigneur Cornelio fit 
tant avecques Le Reincroc, qu'il promit que, s’il 
venoit une alarme et que le camp s’efforçast de 
donner escalade à la citadelle, que le capitaine 
allemand qu'il y mettoit tous les soirs de garde 
auroit commandement de luy de laisser entrer 
la compagnie sienoise pour aider à deffendre la 
citadelle : ce que luy oublia, comme je pense, 
ce soir là, Tous les soirs j'allois veoir entrer en 
garde une compagnie françoise dans le fort de 
Camollia, et une autre sienoise entre le fort et 
la porte de la ville, souz une grande hasle qui 
estoit environnée aux deux costés d'une petite 
tranchée; mais à la teste, qui alloit droit au 
fort, n'y avoit rien, ains tout estoit planier; et 
y pouvoit avoir du corps de garde au fort 
soixante ou quatre-vingts pas, et autant jus- 
ques à la porte de la ville. Ceste enseigne de- 
meuroit là pour deux occasions : l'une, pour 
secourir le fort s'il en avoit besoing, comme 
l'autre compagnie sienoise la citadelle; et l'au- 
tre, pour garder que l'ennemy ne vint donner 
une escalade à la muraille de la ville, pour-ce 
que du costé de main gauche, sortant de la 
ville, la muraille estoit fort basse, et encores 
une partie tombée, Or plusieurs fois auparavant 
avois-je dit au seigneur Cornelio et au comte 
de Gayas ces mots, voyant entrer la compagnie 
du capitaine Sainct Auban dans le fort : « Croy- 
«riez vous qu'il me va tousjours devant les yeux 
«que nous devons perdre ce fort par la faute 
«du capitaine Sainct Auban et sa compagnie ? 
«Je ne la voy jamais entrer, que la fievre ne me 
“prenne, du mauvais presage que j'en ay.» Je 
ne le pouvois estimer dans mon cœur, pour-ce 
qu'il n'avoit jamais vingt hommes d'apparence 
en sa compagnie : car il aimoit mieux un teston 
qu'un homme de bien; et de luy-mesmes ne 
youloit bouger de son logis, quelque chose que 

je luy remonstrasse, et ses compagnons lui re- 
monstroient aussi. Je l'eusse voulu loing de là, 
tant je l'avois à contre-cœur : la necessité me 
forçoit ; cela estoit cause que mon esprit me dic- 
toit tousjours que cest homme me causeroit 
quelque mal'heur. Or nostre fort de Camollia 
estoit environné d'un fossé large d'une picque, 
et profond autant, et non guere plus, par trois 
costés; et à la teste qui venoit droit au corps de 
garde des Sienois, n'y avoit rien qu'un petit 
rempart de la hauteur de six ou sept pieds, et non 
d'avantage; et y avoit un petit relais à moytié 
du rampart, là où les soldats se pouvoient tenir 
à genou. Lesennemis avoientun autre fort trois 
fois plus grand que le nostre, et vis à vis du 
nostre, à cent cinquante pas l’un de l’autre : de 
sorte qu'eux ni nous n’osions lever la teste sans 
estre blessés de ces quartiers là. Et au nostre y 
avoit une tour vis à vis du leur, là où nous te- 
nions, pour asseurer mieux nostre fait, tousjours 
trois ou quatre soldats qui servoient de sen- 
tinelle, et y montoient avecques une petite 
eschelle à main, tout ainsi que l'on monte à un 
pigeonnier. Ladicte tour avoit esté percée du 
costé du fort des ennemis, et nous y avions mis 
quelques barriques pleines de terre : car ce 
trou avoit esté fait par l'artillerie de leur fort ; 
lequel fort monsieur de Termes avoit fait faire, 
mais quand il s'en alla n’estoit pas du tout 
achevé : neantmoins , quand le-duc de Florence 
se rompit avecques le roy, le marquis fit une 
nuict une grande traitte, menant force pionniers 
avecques luy , et s'en saisit, car l’on n'y faisoit 
point de garde, et incontinent le mit en deffence. 

Or, comme j'ay desjà dit cy dessus, à une 
heure après minuict le marquis me donna l'es- 
calade tout à un coup à la citadelle et au fort de 
Camollia, où la compagnie de Sainct Aubanestoit 
par mal-heur ceste nuict là de garde. Le marquis 
donna à la citadelle avecques les Espagnols et 
Allemans; et ne se trouva par bonne fortune que 
trois eschelles qui fussent assez longues; et de 
prime arrivée ils chargerent si fort ces trois 1a , 
que l’une se rompit. Les Allemans se deffen- 
doient , et les Sienois se presentoient à la porte, 
comme il leur estoit ordonné; le capitaine des 
Allemans, qui avoit la charge de la porte, ne 
les vouloit laisser entrer. Ceste dispute dura 
plus de demy heure : ce pendant cinq ou six des 
ennemis entrerent et forcerent les Allemans , 

lesquels commencerent à prendre la fuitte : alors 
Yon ouvrit les Sienois, qui coururent à la teste 
de la citadelle , où les ennemis commencoient 
entrer , et rencontrerent ces cinq ou six qui es- 
toient entrés, lesquels ils mirent en pieces; et y 
en avoit deux qui estoient parens du marquis, 
dont l'un ne mourut pas soudainement : cela 
refroidit les autres qui estoient sur le point d'en- 
trer. En mesme temps on donne l'escalade au 
fort de Camollia. Sainct Auban estoit dans la 
ville, dans son lict bien à son aise, et son lieu- 
tenant, nommé Comborcie, estoit au fort , qui 
estoit un jeune homme non experimenté : je croy 
que s’il eust eu de bonnes gens en sa compagnie, 
qu’il eust fait son devoir; tous deux sé sont faits 
huguenots depuis. Dès que les ennemis presen- 
terent les eschelles par trois courtines , toute sa 
compagnie se meit en fuitte et route, et voy-là 
les ennemis dedans; et des quatre qui estoient 
en la tour, les trois se jetterent à corps perdu 
bas, et l'autre abbatit les barriques du trou, et 
tiroit les ennemis dedans. Ce meschant avoit esté 
prins quelques jours auparavant, et avoit de 

meuré plus de dix jours prisonnier; et pense que 
sur son entreprinse le marquis se resolut de 
donner l'escalade, car il s'en alla avecques eux , et 
depuis ne le vismes. Or le sieur Cornelio et comte 
de Gayas estoient logés prés de la porte de Ca- 
mollia, lesquels coururent incontinent à la porte, 
où trouverent que la plus-part de la compagnie 
sienois estoit contre icelle, et l’autre partie tiroit 
encore aux ennemis qui sortoient du fort pour 
venir 4 eux. Le sieur Cornelio laissa le comte de 
Gayas à la porte de la ville, et courut à moy 
m’advertir; et me trouva que je sortois du logis 
avecques deux pages qui portoient chacun deux 
torches ; et luy dis qu'il courust sortir dehors, 
luy et le comte de Gayas, pour garder sur tout 
que les Sienois n'abandonnassent leur corps de 
garde, et qu'ils leur donnassent courage, car je 
m'en allois sortir après luy ; ce qu'il fit, et arrive 
si bien à point , qu'il trouva tout abandonné , et 
leur fit une cargue avecques les Sienois, et les 
repoussa jusques dedans le fort gaigné. L’a- 
larme estoit desjà par toute la ville, qui couroit 
à la citadelle, et qui couroit à la porte de Ca- 
mollia. Comme j'arrivois à la porte, vint à moy 
La Moliere et l'Espine , tous deux à cheval, l'un 
contrerolleur des guerres, et l'autre thresorier, 
comme de present est encores La Moliere con- 

trerolleur , ausquels je commanday, l'un ‘courir 
à la porte Sainct Marc, et l'autre à la porte 
Nove, et qu'en allant criassent tousjours Vic- 
loire! les ennemis sont repoussés. Je faisois 
cela , craignant que quelques-uns de la ville eus- 
sent intelligence avec les ennemis, et que, 
quand ils entendroient ces cris, ils ne s'oseroient 
descouvrir. Cependant j'estois à la porte de la 
ville, et faisois sortir les capitaine et soldats 
francois pour secourir le sieur Cornelio : comme 
je vis qu'il y avoit assez de gens dehors, je 
commanday au lieutenant du capitaine Lussan 
de se tenir à la porte, et fermer le guichet quand 
je serois dehors, et que si j’estois repoussé, qu'il 
n'ouvrist point , ains qu’il nous laissast tous tuer 
dehors, et moy-mesme le premier. Et sortis avec 
mes quatre torches, et trouvay le sieur Corne- 
lio, comte de Gayas, les capitaines que j’avois 
mis dehors qui avoient gaigné le rampart , et les 
soldats sur ce petit relais, le genouil à terre, 
qui leur tiroient dans le fort , et eux aux nostres, 
qui ne pouvoient lever la teste sans estre des- 
couverts : et par les autres deux costés les enne- 
mis donnoient l'assaut, et les nostres deffen- 
doient. Or, comme je jettois les gens dehors 
par le guichet, Sainct Auban passa outre sans 
que je l’apperceusse. La porte pour entrer dans 
le fort que nous avions perdu estoit faictecomme 
un trou, ayant un pas en avant et un autre à 
costé, faite en onde ou en serpent; et n’y pou- 
voit passer qu'un homme de front. Là je trouvay 
dans ceste entrée le capitaine Bourg, qui est 
encore en vie, lequel portoit l'enseigne du ca- 
pitaine Charry , le sieur Cornelio et le comte de 
Gayas contre luy ; monsieur de Bassom-pierre , 
commissaire de l'artillerie, estoit tousjours au- 
près de moy, et quelques canonniers des siens. 
Je voyois bien que le combat dureroit , et , crai- 
gnant que la poudre nous faillist, je dis à mon- 
sieur de Bassom-pierre qu'il depeschast deux de 
ses canonniers pour en aller querir : ce qu'il fit. 
J'oserois dire qu'il fut autant cause de nostre 
salut que tout le combat , comme vous entendrez. 
Ceux que nous combattions estoient les Italiens ; 
car les Espagnols et Allemans donnoient à la ci- 
tadelle. Je courois tousjours aux uns et aux 
autres, leur criant : «Courage mes amis ! cou- 
«rage mes amis !» Et tout à coup, au costé de 
main droite de la porte où estoient les trois sus- 
| nommés, j'aperceus Sainct Auban , auquel je mis 

l'espée à la gorge, et luy dis : «Paillard, mes- 
«chant, tu es cause de nous faire perdre la ville; 
«ce que ne verras jamais , car je te tueray tout à 
«ceste heure, ou tu sauteras dedans. » Alors tout 
espouvanté me dit : «Ouy, monsieur , j'y saute- 
«ray ;» et appela Lussan , Blacon , Combas, qui 
estoient de ses compagnons , leur disant : «Hé, 
ames amis , secondez moy, je vous prie, sautez 
«après moy.» Les autres luy respondirent : 
«Sante seulement, nous te suivrons.» Alors je 
luy dis : «Ne te soucie de rien, car je te suivray 
«moy-mesme ;» et mismes tous les pieds sur le 
relais comme luy. Et tout à coup, comme il fut 
sur ledit relais, sans marchander ( car s'il l'eust 
faict il estoit mort ) il se jetta à coup perdu de- 
dans , ayant une rondelle à la main, et ses com- 
pagnons aussi. Il ne fut jamais en l'air que les 
autres n’y fussent; et ainsi (cus quatre sautè- 
rent dedans. C'estoit à deux pas de la porte que 
battoient Le Bourg, le sieur Cornelio et le com'e 
de Gayas. Et tout à un coup je fis sauter quinze 
ou vingt soldats après les quatre capitaines; et, 
comme tout cela se jetta à coup perdu dedans, 
Le Bourg, le sieur Cornelio et le comte de Gayas 
passerent et entrerent dedans. Je fis mettre les 
deux torches sur le relais, afin que nous vissions 
pour ne nous entre-tuer les uns et les autres ; et 
entray par là où le sieur Cornelio estoit, Or les 
picques, hallebardes ne arquebuses ne nous ser- 
voient de rien, car nous estions tous aux espées 
et aux dagues; et les fismes sauter par dessus 
les courtines par où ils estoient entrés, sauf ce 
qui mourut dedans : il y en avoit qui estoient 
encores demeurés à la tour. Le capitaine Charry 
arriva à nous, encore qu'il n'y eust que huit 
jours qu'il avoit eu une arquebusade par la teste, 
lequel nous tenions pour mort; toutesfois je le 
vis l'espée et la rondelle en la main, un morion 
sur son couvrechef qui luy couvroit sa playe. 
Le bon cœur se monstre tousjours là où il est : 
encore extremement blessé vouloit-il avoir part 
au combat. J’estois au pied de l’eschelle , et avois 
dit au sieur Cornelio et au comte de Gayas de 
sortir hors le fort, donner courage à ceux qui 
deffendoient les flancs, et que l'un print un 
costé, et l’autre un autre; ce qu'ils firent, et y 
trouverent encore prou d'affaires. Je prins par 
la main le capitaine Charry , et luy dis : « Capi- 
«taine Charry , je vous ay nourry pour mourir 
a faisant grand service au roy : il faut que yous 

«montiez le premier.» Luy , plein de bonne vo- 
lonté , et sans marchander , commence à monter 
par l'eschelle, laquelle ne ; ouvoit estre de plus 
de dix ou douze degrés ; et falloit entrer par une 
fausse-trappe, comme j'ay desjè dit. J'avois de 
bons arquebusiers, et tousjours les faisois tirer 
à ce trou de la fausse-trappe; et fis mettre sur 
l'eschelle deux desdits arquebusiers qui mon- 
toient après luy. J'avuis les deux torches avec 
moy , car les autres deux , le sieur Cornelio et le 
comte les avoient emportées, et voyoient si clair, 
que nos arquebusiers n'offensoient point le ca- 
pitaine Charry , qui montoit degré à degré, don- 
nant tousjours loisir à nos arquebusiers de tirer : 
et, comme il fut à se monstrer sur le haut, ils 
tirerent deux arquebusades, qui luy percerent 
la rondelle et le morion , sans luy faire mal à la 
teste. L'arquebusier qui estoit après luy tira par 
dessous la rondelle : qui ful cause que le capi- 
taine Charry s'avança de monter; et les voy-la 
tous trois dedans, l’un après l'autre. Ils y tuerent 
trois des ennemis , et le reste sauta par le trou. 
Ceux des flancs furent aussi repoussés, et ainsi 
nostre fort fut regaigné de tous costés. 

Or, le marquis avoit donné le mot à celuy qui 
estoit chef à l'escalade du fort, qui estoit 
le gouverneur de leur fort de Camollia , que s’il 
entroit le premier par la citadelle, qu'il vinst à 
luy avec tous les Italiens ; et que si aussi il gai- 
gnoit le Fort, qu'il le viendroit secourir avec les 
Allemans et Espagnols. Et comme ledict gouver- 
neur du fort eust gaigné le nostre, en advertit 
le marquis; mais, pource qu'il y a des vallons 
entre la citadelle et le fort de Camotlia , ledict 
marquis ne peut venir si tost qu'il eust voulu. 
Et nous, qui pensions avoir tout achevé, vismes 
venir tout leur camp, ayant plus de cent cin- 
quante torches; et, par bonne fortune, les deux 
canons de Bassom-pierre arrivèrent avec la 
poudre; et tout à un coup et à grand haste nous 
la departismes aux arquebusiers, car ils n'en 
avoient plus; et je tournoy mander audit Bas- 
som-pierre de renvoyer à la poudre. A mesme 
instant m'arriva La Moliere et l'Espine, et tout à 
un coup je renvoyay La Moliere au gonfalonier 
de Sainct Martin, qu’il m'eñvoyast deux cens ar- 
quebusiers, les meilleurs qu'ileust, conduits par 
le fils de Misser Bernardin, bonne enseigne, un 
jeune homme qui portoit une enseigne de son 
regiment, plein de bonue volonté, car je l'avois 

vint hastivement, et nous trouva aux mains avec | 


tout le camp. Je laissay le sieur Cornelio et le 
co ute de Gayas, avec les autres capitaines, def- 
fendre le fort; moy et Bassom-pierre, et le 
commissaire ordinaire des guerres, allions au 
long des flancs, ne faisant autre chose que cou- 
rir d'un costé et d'autre , pour donner courage 
à nos gens. Il pouvait estre trois heures après 
minuict quand nous recommencasmes à combat- 
tre, qui dura jusques à ce que le jour les en tira; 
et firent la p'us grande folie que gens pouvoient 
faire, car à la lumière des torches, nous les 
voyions plus clair que s'il eust esté jour : s'ils 
fussent venus à la faveur de la nuict, avec peu 
de lumières , ils nous eussent donné plus d'af- 
faires. Les deux cens arquebusiers sienois que 
nous mena le fils de misser Bernardin nous fi- 
rent un grand bien, comme fit aussi la poudre 
que Bassom-pierre avoit renvoyée querir; car 
le tout nous fit besoin avant que nous nous se- 
parissions, pour la longueur du combat, où il 
fut bien assailly et encores mieux deffendu. 
Voy-là le succès du combat , qui fut le plus 
grand et le pluslong où je me sois jamaistrouvé 
sans bataille, et là où je tiens que Dieu m'a au- 
tait ou plus aydé et gardé l'entendement : car 
sij'eusse failly d'un pas seulement à commander, 
nous estions perdus, comme estoit aussi la ville; 
car par cest endroit là nous n’y avions rien for- 
tifié, et toute nostre fiance estoit en ce fort. Je 
promets à Dieu que, trois mois après, pour le 
moins, les cheveux me dressoicnt en la teste 
quand je m'en souvenois. Les ennemis perdirent 
donc là six cens hommes morts ou blessés, 
comme nous disoient les prisonniers que nous 
prenions; nous ne perdismes en tout cinquante 
hommes, morts ou blessés, Et ce qui leur en fit 
tant perdre à eux , fut la lumiere des torches , 
qui faisoit que les nostres ne pouvoyent faillir , 
et mesmement estant près les uns des autres 
d'une picque ou deux au plus: qui fut une 
grande incongruité au marquis, comme j'ay dit; 
carnous, quiavions peu de lumieres, les descou- 
vrions à eux, et donnoit grand advantage, 
comme j'ay dit. Et comme il fut jour, nous vou- 

lumes r oistre nos morts dans le fort parmy | 
» 


les leurs : j'y trouvay mon valet de chambre et 
mon palefrenier, qui estoient sautés après les ca- 

viteurs. Le sieur Cornelio et le comte de Gayas 
allerent voir la citadelle, car je ne me pouvois 
plus soutenir , estant encores si foible de ma 
grand maladie , que qui m'eust soufflé m'eust 
jetté par terre; et m'estonne comme il fut pos- 
sible que je prisse ceste peine. Dieu au besoin 
me redoubla les forces: car, à la vérité, pendant 
ce grand et long combat , je ne ccssay de courir 
et sauter, ores çà, ores là, sans me trouver ja- 
mais las, si ce n'est lors que je ne vis plus les 
ennemis. Ils me rapporterent comme tout s’es- 
toit passé, et y trouverent un parent du marquis 
qui n’estoit encores mort, lequel ils firent ap- 
porter à leur logis et panser. 

Or je ne veux oublier à mettre icy, pour 
monstrer exemple aux autres, que si jamais 
homme fut secouru en tel besoin que je le fus ; 
et ne voudrois pour rien desrober l'honneur aux 
chefs qui estoient là, ni aux soldats : car, depuis 
que le sieur Cornelio et le comte sortirent avant 
moy, et firent la cargue, et depuis que j'y fus 
arrivé, le lieutenant de Lussan, que j'avois laissé 
à la porte, me jura n'avoir jamais veu homme 
qui y fust venu pour r'entrer , que les deux ca- 
nonniers de Bassom-pierre, en allant querir les 
poudres. Toute la ville demeura tousjours en 
armes tant que le combat dura ; et veux donner 
ceste louange aux Sienois, avec la vérité, comme 
Dieu est veritable, qu'il ne se trouva jamais un 
seul homme qui demeurast dans les maisons, et 
qui ne print les armes, vieux et jeunes, ny ne se 
trouva un seul homme qui montrast purteraucune 
affection à l'empereur; qui me donna une grande 
asseurance de deux choses : l’une, de la loyauté, 
et l'autre de la hardiesse. Trois jours après, le 
marquis m’envoya un trompette, celuy mesmes 
qui m'avoit apporté le present, voir sil y 
auroit aucun en vie de ceux qui estoient en- 
trés dans la citadelle, et qu'il ne me vouloit point 
nier qu'il n'y eust deux de ses parens. Le sieur 
Cornelio luy mena recognoistre celuy là qui es- 
toit en vie, et trouva que c'en estoit un, Le trom- 
pette retourna incontinent le dire au marquis, 
lequel il me renvoya en mesme instant, me 
priant de le luy vouloir rendre , me respondant 
de la rançon : ce que je fis dans une litiere qu'il 
m'envoya; mais il mourut trois jours après qu'il 
fut en leur camp. 

Vous, gouverneurs des places, il me semble 


pitaines : de ma vie je n'cus deux meilleurs ser- | que vous devez prendre icy un beau exemple à 

vous presenter vous mesmes au combat ; car il 
en y a qui disent qu'un gouverneur ou lieute- 
nant de roy ne doit jamais hasarder sa personne, 
et mettent en avant que, sil est mort, tout est 
perdu. Je leur accorde qu’il ne doit pas s’hasar- 
der à toutes choses et à toutes heurtes, comme 
un simple capitaine; mais, puis qu'il y va de la 
perte du tout, que sera-ce que vous deviendrez, 
gouverneurs et lieutenans de roy ? et combien y 
aura-il de dispute sur vostre honneur et renom- 
mée? Serez vous quittes en disant, je ne voulois 
m'hasarder au combat, pour la crainte, avec ma 
perte, de perdre tout, mesmement de prendre 
ce hazart, la nuict, de secourir ou un fort ou une 
citadelle, veu que je pouvois deffendre la ville? 
Cela ne vous sauvera pas. Jugez que la prise 
d’un fort est de telle consequence, que vostre 
ennemy a un pied sur la gorge. Il faut crever 
plustost ou reconquerir ce que vous avez perdu, 
comme je fis, ayant au sortir fait fermer la porte, 
pour nous oster toute esperance de retraicte , 
estant resolu de mourir ou repousser les ennemis; 
car, les laissant là, aussi bien estois-je perdu. 


Et vous capitaines, mes compagnons, mirez 
vous et prenez exemple sur Sainct Auban , afin 
que vous aymiez plus les vaillans hommes que 
l'argent ; car l'argent vous menera à la perte de 
vostre vie et de vostre reputation, et les vaillans 
hommes que vous aurez près de vous vous sau- 
veront l'un et l'autre, et ne vous feront porter 
la honte sur le front. Admirez et suyvez quant 
et quant le grand cœur de Charry, lequel, demy- 
mort, vint encore au combat , et se presenta 
pour entrer le premier, et passer avec une eschelle 
par un trou. Je croy qu'il n'y peut avoir passage 
plus dangereux, car vostre ennemy a grand 
prinse sur vous. Toutesfois nul danger n’arresta 
ce brave soldat de prendre ce hazart. Pour 
conclusion de cecy, je vous diray, gouverneurs 
des places, que lors que quelque mauvaise opi- 
nion vous entrera dansla teste, que vous y pour- 
voyez, comme je fis, ayant mis les compagnies 
près des forts; mais j'eusse mieux faict, puis 
que Sainct Auban m’estait à contre - cœur, 
de l'employer en quelque autre lieu, ne m'en 
pouvant du tout deffaire : cela m'a depuis fait 
sage , et m'en suis bien trouvé , n'ayant depuis 
donné charge à homme qui me vinst aregret: il 
y a assez de moyens des’en depestrer, sans pour- 
tant offenser personne, ne luy oster le courage, 

Peu aprés arriva un gentilhomme de la cham- 
bre de l'empereur, comme depuis nous enten- 
dismes, portant lettre au duc de Florence et 
audit marquis, par lesquels leur mandoit qu'il 
trouvoit fort estrange qu'on fit tant durer 
ceste guerre, et qu'il scavoit bien que Siene 
n'estoit pas pour resister contre l'artillerie, 
mais que c'estoit la coustume du marquis de 
faire durer la guerre. Le marquis remonstroit 
qu'il avoit faict tout ce qui estoit possible en 
luy, et qu'il cognoissoit bien qu'avec l’artille- 
rie on ne la prendroit pas , car j'avois de vail- 
lans hommes là dedans, et la ville resolue de 
combattre avec moy, me rendant plus d'hon- 
neur que je ne merilois, me louant de grande 
vigilance et de pourvoyance ; de sorte qu’il 
cognoissoit bien , à l’ordre que je tenois dans la 
ville, qu'il perdroit le temps de faire batterie. 
Toutesfois, estant venu cedit gentilhomme pour 
cest effect de la part de l'empereur , et ayant 
desjà parlé au duc de Florence, Cosme de 
Medicis , ils firent resoudre le marquis à faire 
batterie. Il n’avoit rien obmis de ce qu'un homme 
de guerre devoit, nous Lenant bridés sans espe- 
rance de secours ; et toutesfois on l'accusoit de 
vouloir faire durer la guerre: c'est l'ordinaire, 
lors que les choses ne sont pas conduictes à 
l'appetit de ceux qui en parlent à leur ayse. Le 
desir de ceux que nous servons va plus viste 
que nous ne pouvons. 

Vers le vingtiesme de janvier, nous fusmes 
advertis que l'artillerie partoit de Florence en 
nombre de vingt six ou vingt huict canons, ou 
grandes coulevrines. Les Sienois furent curieux 
d'envoyer espier, pour en sçavoir la verité, et 
trouverent qu'elle arrivoit à Lucignano : qui 
mit la cité un peu en trouble; et à la fin, le len- 
demain de l'advertissement , ils se resolurent 
d'assembler toute la noblesse et citoyens au pa- 
lais, pour resoudre entr'eux S'ils devoient en- 
durer l'assaut ou composer avec le marquis. Or 
là il ne me falloit pas faire le mauvais, car ils 
estoient plus forts que moy; et falloit tousjours 
gaigner ces gens là avec remonstrances et per- 
suasions douces et honnestes, sans parler de se 
courroucer. Croyez que je forçay bien mon na- 
turel , contre l'advis de monsieur le connestable, 
qui m'avoit representé et depeint au roy comme 
ilm'avoit veu en mon âge bouillant. [faut qu'un 
capitaine et gouverneur sage et advisé, quand 

il est parmy les nations estrangeres , tasche tant 
qu'il peut se conformer à leur humeur. Parmi 
les Allemans et Suisses il faut faire carroux; 
avec les Espagnols, tenir leur morgue superbe, 
et faire plus lereligieux et devotieux qu'on n'est ; 
parmy l’ltalien , estre discret et sage, ne l'offen- 
cer ny caresser leurs femmes; quant au Fran- 
çois, il est à tout faire. Tant y a que Dieu me fit 
la grace, qui suis gascon, prompt, colere, fas- 
cheux et mauvais patient, de me comporter si 
bien parmy ceste nation soupconneuse et def- 
fiante, qu il n'y eut nul citadin qui se peut plaindre 
de moy. Or comme toute la noblesse et seigneurie 
de la ville alloit au palais, misser Hieronym Es- 
pano, qui estoit gentilhomme sienois, et des 
plus grandsde la ville, et des huict de la guerre, 
avant qu’aller au palais, vint hastivement parler 
avec le sieur Cornelio, et lui dict comme tous 
les sieurs qui estoient de la cilé estoient appelés 
à se rendre au palais incontinent , et que c’estoit 
pour resoudre s'ils devoient attendre la batterie, 
ou entrer en composition avec le duc de Florence 
et le marquis de Marignan ; et qu'il avoit desjà 
entendu que la pluspart balotteroient qu'on de- 
voit entrer en composition, et non endurer la 
batterie et l'assaut , pour la crainte qu'ils avoient 
d’avoir pis, et qu’il s'en y alloit, et le pria de 
m'advertir. Tout incontinent le sieur Cornelio 
vint à moy, et me trouva que je voulois monter 
à cheval pour aller veoir les gardes; et, comme 
il m’eut dict cela, montasmes tous deux à ma 
chambre , et discourumes longuement quels 
moyens il y auroit de rompre ce coup. Et en 
mesme instant arriva le seigneur Bartholomé 
Cavalcan, qui m'en dict autant, et qu'il pensoit 
bien que desjà la resolution estoit prinse par 
toute la ville, et qu'ils n'alloient au palais , sinon 
pour ballotter, et que s'ils 'avoient une fois bal- 
lotté, il n’en falloit plus parler. 

Or tous trois estions bien empeschés, eux de 
me donner conseil , et moy de lesçavoir prendre; 
à la fin je m'advisay d'aller au palais, et emme- 
ner avec moy Le Reincroc et ses capitaines, le 
seigneur Cornelio avec les siens italiens, et Com- 
bas avec les capitaines françois. Nos Allemans 
commencoient fort à patir de vin, et le pain bien 
petit, car de chair il ne s'en parloit plus, sinon 
de quelque cheval ou quelque asne qu'on met- 
toit en vente à la boucherie; et d'argent il ne 

n'avoit nul moyen d'en y faire entrer : qui nous 
mettoit en crainte que les Allemans se joindroient 
avec la ville pour entrer en composition. Qui fut 
cause que je priay le sieur Cornelio d'aller par- 
ler avec Le Reincroc, et le priay de me faire 
compagnie au palais, et amener ses capitaines 
avec luy, et qu’il laissast ses lieutenans en leur 
quartier chacun , afin qu’estant au palais il n’ad- 
vinst quelque surprinse autour des murailles; et 
luy, qu'il en fist de mesmes. Et manday au ca- 
pitaine Combas que pareillement il vinst, et en- 
voyast le sieur Bartholomé diligemment au pa- 
lais, pour regarder s'il pourroit gagner quelqu'un 
secrettement, pour ayder à rompre ceste bontée: 
car il me sembloit bien advis que, si je pouvois 
rompre ce coup, je pratiquerois tant de gens , 
que la balote blanche seroit la plus forte; et 
ainsi s'en allerent tous hors de ma chambre, et 
ne leur dis rien de ce que je voulois faire. 

Or j'estois encore si très-extenué de ma ma- 
ladie , et le froid estant grand et aspre, j'estois 
contrainct d'aller si enveloppé le corps et la teste 
de fourreures, que, quand l’on me voyoit aller 
par la ville, nul ne pouvoit avoir espérance de 
ma santé, ayant opinion que j'estois gasté dans 
le cœur , et que je me mourois à veue d'œil. 
«Que ferons nous, disoient les dames et les 
« poureux (car en une ville ily a d'unset d’autres), 
«que ferons nous si nostre gouverneur meurt? 
«Neus sommes perdus: toute nostre fiance , 
«après Dieu, est en luy; il n’est possible qu'il 
en eschappe. » Je croy fermement que les bonnes 
prieres de ces honnestes femmes me tirerent de 
l'extremité et langueur où j'estois, j'entends du 
corps, car, quant à l'esprit et l'entendement , je 
ne le sentis jamais affoiblir. Ayant donc accous- 
tumé auparavant d'estre ainsi embeguiné , et 
voyant le regret que le peuple avoit de me voir 
ainsi malade, je me fis bailler des chausses de 
veloux cramoysi que j'avois apportées d'Albe , 
couvertes de passement d'or, et fort decouppées 
et bien faictes; car au temps que je les avois 
faict faire j'estois amoureux. Nous estions lors 
de loysir en nostre garnison, et , n'ayant rien à 
faire, il le faut donner aux dames. Je prins le 
pourpoinct tout de mesmes, une chemise ouvrée 
de soye cramoysie et de filet d’or bien riche (en 
ce temps-là on portoit les collets des chemises 
un peu avallés; puis prins un collet de bufie, et 

toient bien dorées. En ce temps-là je portois 
gris et blanc, pour l'amour d'une dame de qui 
j'estois serviteur lorsque j'avois le loisir; et avois 
encore un chappe.u de soye grise, faicte à l'al- 
Jemande, avec un grand cordon d'argent , et 
des plumes d'aigrette bien argentées. Les chap- 
peaux en ce temps-là ne couvroient pas grands, 
comme font à ceste heure, Puis me vestis un ca- 
Zaquin de veloux gris, garny de petites tresses 
d'argent à deux petits doigts l'une de l’autre, 
et doublé de toille d'argent, tout decouppé 
entre les tresses, lequel je portois en Piemont 
sur les armes, Or avois-je encore deux petits 
flascons de vin grec, de ceux que monsieur le 
cardinal d'Armagnac m'avoit envoyés; je m'en 
frottay un peu les mains, puis m'en lavay fort 
le visage, jusques à ce qu'il eut prins un peu de 
couleur rouge, et en beu, prenant un petit 
morceau de pain , trois doigts, puis me regarday 
au miroir. Je vous jure que je ne me cognois- 
sois pas moy-mesmes, et me sembloit que j'es- 
tois encore en Piemont, amoureux comme j'a- 
vois esté : je ne me peux contenir de rire, me 
semblant que tout à coup Dieu m'avait donné 
tout un autre visage. 

Le premier qui arriva à moy avec ses capi- 
taines fut le sieur Cornelio et le comte de Gayas, 
monsieur de Bassom-pierre , commissaire , et le 
comte de Bisque , que j'avois envoyé querir; et, 
comme ils me trouverent de ceste sorte, se 
prindrent tous a rire. Je bravois par la salle plus 
que quatorze, et n'eusse pas eu la puissance de 
tuer un poullet, car jestois si foible que rien 
plus. Combas et les capitaines francois arriverent 
aussi. Toute ceste farce ne tendoit qu'à faire 
rire les uns et les autres; et le dernier , ce fut le 
colonel Reincroc et ses capitaines, qui, comme 
il me vit de ceste sorte , il se mit à sanglotter de 
force de rire; et je le prins par les bras, et luy 
dis : «Et quoy, seigneur colonel, pensez vous 
«que je sois ce Montluc qui va tous les jours 
«mourant par les rues? Nany, nany, car celuy 
«là est mort , et je suis un autre Montluc. » Son 
truchement le luy dict : qui le faisoit encore plus 
rire; et desja le sieur Cornelio luy avoit dict la 
resolution pourquoy je l'envoyois querir, et qu'il 
falloit que nous ostissions, par une sorte ou par 
autre, ce doute qui estoit parmy les Sienois. Et 
ainsi nous en allasmes tous 4 cheval au palais , 
et, comme nous cusmes monté le degré, nous 

trouvasmes la grande salle pleine de noblesse et 
de bourgeois de la ville qui estoient du conseil. 
Or à main gauche il y a une petite salle en la- 
quelle n’entrent que le capitaine du peuple, les 
douze conseillers et les huit de la guerre : tout 
cela se nomme le magistrat. J'entray ainsi en la 
grande salle, et leur ostay mon chappeau : je ne 
fus cogneu de personne de prime abordée , ains 
penserent tous que je fusse quelque gentilhomme 
que monsieur de Strossi eut envoyé dans la ville 
pour commander l'assaut. A cause de ma foi- 
blesse, j'entray dans la petite salle, et tous les 
capitaines et colonels après moy, lesquels de- 
meurerent debout auprès de la porte; et je 
m'allay asseoir auprès du capitaine du peuple , 
où ceux qui tenoient le lieu du roi avoient ac- 
coustumé se seoir , comme j'avois fait souvent ; 
et en entrant , mon chappeau à la main, je me 
sousriois vers l’un et vers l'autre : tous s'esmer- 
veilloient de me veoir. Deux desjà avoient com- 
mencé d'apiner ; et alors je commengay à leur 
parler en italien en ceste sustance. 

x Seigneurs, j'ay esté adverty que, depuis que 
«vous avez entendu à la vérité que les ennemis 
«amenoient l'artillerie, vous estiez entrés en 
«quelques disputes qui engendrent parmy vous 
«plustost la peur et la crainte, que quelque 
«belle résolution de combattre et deffendre 
avostre ville et liberté avec les armes : ce que 
«jay trouvé fort estrange, et m'en suis esmer- 
«veillé, ne me le pouvant persuader ; toutesfois 
« à la fin je me suis resolu venir vers vous avec 
«les colonels et capitaines de toutes les trois 
«nations que le roy a en ceste ville, pour vous 
a visiter en ce lieu , et entendre de vous la vérité 
«de tout ce qui se passe. Or, messieurs, je vous 
«prie, considerez et pesez bien ce conseil où 
«vous esles tous appelés : car de ce conseil et 
«de la resolution que vous prendrez, despend 
«tout l'honneur, grandeur, authorité et asseu- 
«rance de votre estat, de vos vies, de vos 
«honneurs, et conservation de vostre liberté 
«ancienne; et au contraire, toute la honte , des- 
«honneur, reproche, avec une infamie perpé- 
« tuelle à vos enfans , des-honneur à vos peres, 
«qui vous ont laissé pour heritage une telle 
«grandeur que vous tenez, l'ayant deffendue 
«tousjours par bataille , les armes en la main, 
«contre tous ceux qui leur ont voulu oster. Et à 

«se presente de la moitié de vos biens, pour 
« monsirer à loute la chrestienté que vous estes 
ules vrais enfans legitimes de ces anciens Ro- 
«mains belliqueux, les enfans legitimes de vos 
a peres, qui ont tant combattu pour souste- 
anir vostre liberté, est-il possible que cœurs 
a sienois , cœurs si genereux , soyent entrés en 
« frayeur pour ouyr parler de l'artillerie ? Vou- 
elez vous entrer en crainte pour cela? Je ne 
«puis penser que cecy procede de vous, qui 
«avez faict preuve de vostre generosilé : ce n'est 
«pas aussi faute d'amitié que vous portiez au 
«roy très-chrestien, ny de la bonne esperance 
a que vous avez en luy; ce n'est pas aussi pour 
« vous deffier les uns des autres, pour les par- 
«tialités qui sont dans vostre cité : car je n'ay 
« jamais cogneu que vous fussiez divisés, mais 
eau contraire bien unis, pour la conservation 
«de vosire liberté et seigneurie. Je vous ay veu 
a tousjours resolus de mourir les armes au poing, 
« plustost que de la vous laisser ravir; Jay tous- 
« jours veu grands et petits marcher d'un mesme 
« pied , e! avoir une mesme resolution. Ce n'est 
« pas aussi pour faute d'hardiesse ; car je n'ay 
« jamais veu faire sortie aux escarmouches, que 
«tousjours quelqu'un de vostre jeunesse ne se 
«soit remarqué par dessus les nostres, encores 
a mesmes qu'ils soient plas vieux soldats qu'eux. 
e pour avoir fait des actes dignes d'estre loués 
“et estimés d'un chacun. Je ne puis croire que 
«gens qui font si bien puissent pour le bruit du 
«canon , qui fait plus de peur que de mal, en- 
«trer en crainte, et prendre resolution de se 
«rendre esclaves de ceste nation insupportable 
«des Espagnols, ou de vos voisins vos anciens 
«ennemis. Or, puisque cela ne procede de vous, 
«il Faut donc qu'il procede de moy, qui ay cest 
« honneur d'estre lieutenant du roy de France, 
«vostre bon amy et protecteur Que si vous le 
« faictes pour crainete que je n'aye la santé pour 
«prendre la peine qu'il convient supporter à 
a l'heure que les ennemis nous assaudront, pour 
«la foiblesse où je suis encore à cause de ma 
egrand maladie, cela ne vous doit faire entrer 
sen deffiance. Les bras et les jambes ne font pas 
«tout. Ce grand capitaine Anthoine de Leve, 
«gouteux et impotent, a plus gaigné de vic- 
«tuires dans sa chaire, qu'autre de nostre âge 
«n'a faict à cheval. Dieu m'a reservé tousjours 
«le jugement pour vous conserver. M'avez vous 

«jamais veu manquer ? estois-jé crouppy dans 
«un lict , lors de la grande camisade et escallade 
«que vostre ennemy vous donna? Mais voyez, 
«je vous prie, messieurs , la grande grâce que 
«Dieu m'a faite tout à un coup, m'ayant rendu 
«la force autant que si je ne fusse esté malade ; 
«el par là vous pouvez cognoistre que Dieu nous 
«ayme, et qu'il ne veut pas que, vous ny nous, 
«nous perdions, Je me sens assez fort pour 
«prendre le harnois; vous ne me verrez plus 
«fourré ny emmaillotté. Que si vous le faictes 
« pour crainte de mon insuffisance et peu d'expé- 
«rience , en cela vous faictes un grand tort au 
«roy : Car c'est autant comme de donner enten- 
«dre à tout le monde que sa majesté vous a 
«envoyé icy un homme desgarny de toute suffi- 
«sance , et mal experimenté pour sçavoir ordon- 
aner ce qu'il faut faire pour la deffence de vostre 
a ville. Quoy ! pensez vous que le roy vous ayme 
«si peu que de m'avoir envoyé icy, s’il n'avoit 
« grande asseurance de moy, et qu'il n'eust es- 
«sayé en autre lieu qu'est ce que je porte et 
ace que je puis? Je ne vous diray rien de moy, 
«cela servit honteux à moy-mesmes : vous en 
«avez veu une partie; l'autre, vous la pourrez 
«entendre. Vous pourrez donc juger que le 
«roy ne m'a pas choisy parmy tant de gentils- 
« hommes qu'il a en son royaume, et ne m'a pas 
«envoyé auprès de vous sans avoir bien poisé 
«ce que je sçay faire, par la longue experience 
«qu'il en a tousjours eu, non seulement pour 
«estre politique, comme vous m'avez vu jusques 
«icy, mais pour pourvoir, lorsque de force on 
« veut emporter une place. Craignez-vous, sei- 
«gneurs, que la hardiesse me faille au besoin? 
« et de quoy me serviroit tant de preuves que 
«j'en ay fait depuis que je suis icy avec vous 
«estant malade ? Vous m'avez veu sortir dès que 
ajay peu monter à cheval, allant voir les escar- 
«mouches de si près , que moy-mesmes les com- 
«mandois. Et ne vous souvient-il pas du jour que 
«j'entray en ceste ville, et de la grande escar- 
«mouche que je rendis? Vos gens l'ont veu; ils 
«y ont eu part, et la nuit de Noël encores plus, 
« où le combat dura six grosses heures. Ne vins-je 
«pas moy-mesmes aux mains? ne cogneustes 
«yous pas alors que je ne perdis point l'enten- 
«dement à ordonner, ny la hardi:sse à combat- 
atre? J'ay honte de le dire; mais, puis que 
«vous le sçavez, je n'en dois point rougir. Je 

«ne vous veux dire que ce que vous avez veu ; je 
«ne suis pas espagnol vantard : je suis francois , 
«et encore gascon, qui est de nostre nation le 
« plus franc et libre. Or, messieurs, il me semble 
aque vous avez assez d'experience de vous 
«mesmes, qui vous rendra dignes d'un perpe- 
«tuel reproche si vous prenez autre resolution , 
«outre le dommage que vous en recevrez. Il me 
«semble que vous me devez avoir cogneu depuis 
«que je suis avec vous autres, et que je n'ay 
«rien oublié de ce que le roy s'est promis que 
« je sçaurois faire quand la necessité se presen- 
«tera. Toutes ces remonstrances que je vous ay 
«fait, tant ce qui vous touche en particulier, 
«comme de ce qui touche le mien, vous doit 
«faire oublier toute crainte, et prendre tout le 
«cœur et la magnanimité qu'ont tousjours eu 
«vos predecesseurs , et vous mesmes qui estes 
«en vie : parquoy je vous prie que vous preniez 
«tous ensemble une resolution telle que les vail- 
«lans hommes comme vous estes doivent pren- 
«dre: c'est de mourir les armes en la main, 
«plustost que de laisser perdre vostre souve- 
«raineté et liberté; et de moy et de tous les 
«colonels et capitaines que voy-là , nous jurons 
«Dieu que tous mourrons avec vous, comme 
«nous vous en donnerons à ceste heure l'asseu- 
arance. Ce n’est pas pour nostre bien, et pour 
«acquerir des richesses ; ce nest pas pour nos 
«ayses, Car vous voyez que nous patissons et la 
«faim et la soif; ce n’est donc que pour nostre 
«devoir et pour nous acquitter du serment, afin 
«qu'on puisse dire, et vous quelque jour, que 
«c'est nous qui avons deffendu la liberté de ceste 
«cité , et qu'on nous puisse appeller les conser- 
« vateurs des Sienois. » 

Alors je me levay , et dis au truchement alle- 
mand qu'il retinst bien ce que je voulois dire, 
pour le redire au colonel Reindroc et à ses capi- 
taines; et alors commencay à parler aux colon- 
nels, et leurs dis; Signori miei e fratelli, 
giuriamo tuttie promettiamo innanzi a Dio 
che noi moriremo tutti l'arme in mani con 
esst loro per ajutar lia deffendere lor si- 
curessa e liberta ; ed ogni uno di noi s'oblighi 
per à suoi se.dati : ed alsate tutti le vostre 
mani. Alors chacun haussa la main; le truche- 
ment le dit au colonnel , lequel incontinent leva 
la main, et tous ses capitaines, criant : Jo, io, 
giurò; et les autres : Ouy , ouy , nous le pro- 

mettons , chacun en son langage. Surquoy le 
capitaine du peuple se leva, et tout le conseil, 
me remerciant infiniement; et aprés tourna le 
visage devers les capitaines, lesquels il remercia 
bien fort, et d’une grande volonté. Lors ils me 
prierent me vouloir retirer à mon logis, jusques 
à ce qu'ils eussent parlé à tout le conseil qui es 
toit dans la grand salle, et donné à entendre 
toute la remonstrance que je leur avois faicte : 
ce que je fis. Et à la sortie de la petite salle, je 
trouvay misser Bartholomé Cavalcan, qui ne 
scavoit pas la proposition que j'avois faicte, car 
il nentra pas dans la salle du conseil; lequel me 
dict à l'oreille qu'il pensoit que tous avaient pris 
resolution de n'endurer point la batterie : alors 
jele ramenay à mon logis. Et trois heures après 
arriverent quatre des magistrats, dont misser 
Hieronym Espano en estoit l’un, ayant charge 
de toute la seigneurie generallement de me re- 
mercier infiniment; et me dit que misser Am- 
brosi Mitti avoit parlé en la chaire accoustumée , 
qui est au milieu de la grand salle, contre la 
muraille , leur faisant entendre la remonstrance 
que je leur avois faite; lequel n’en oublia rien, 
car c’estoit un homme sage et bien advisé , et le 
serment qu'avoient fait tous les colonels et capi- 
taines, les exhortant de se resoudre tous au 
combat. Il ne me souvient s'ils se mirent à la 
deliberation de la ballotte, on si tous leverent 
la main comme nous avions faict; mais les qua- 
tre nous rapporterent que jamais ils n’avoient 
veu une plus grande joye qui s'estoit mise en- 
tr'eux après la proposition dudit Ambrosi Mitti; 
el me dirent aussi qu'après que je fus dans la- 
dicte salle, et faict lesdictes remonstrances , les 
deux gentilshommes qui avoient opiné qu'il fal- 
loit capituler et entrer en composition avec l'en- 
nemy, avoient prié le senat leur vouloir faire ce 
bien que de rayer leurs opinions et n’y avoir es- 
gard, et les laisser encore opiner; ce qui fut 
faict : et opinerent qu'il falloit combattre, et 
n'entrer en aucune composition, ains plustost 
mourir les armes à la main. Je dis à misser Hie- 
ronym Espano que je m'en allois retirer pour 
tout ce jour et pour toute la nuict, pour escrire 
l'ordre qu'il falloit tenir pour le combat et par 
toute la ville, et qu'incontinent je l'envoyerois, 
comme je ferois aussi aux Allemans en leur lan- 
gue , aux François en la leur. 

Gouyerneurs et capitaines, vous devez pren- 

dre quelque exemple icy, pource qu'il en y a 
qui disent , quand ils ont rendu une place, que 
les soldats n’ont point voulu combattre ; autres, 
que les gens de la ville les vouloient trahir, et 
les ont forcés d'entrer en capitulation et compo- 
sition : ce ne sont qu'excuses, ce ne sont qu’ex- 
cuses, croyez moy : ce qui vous force, c'est vos- 
tre peu d'experience. Messieurs mescompagnons, 
quand vous vous trouverez en pareilles nopces, 
prenez vos beaux accoustremens, parez vous, 
lavez vous la face de vin grec, et la faictes de- 
venir rouge ; et marchez ainsi bravement parmy 
la ville et parmy les soldats, la care levée , ne te- 
nant jamais d'autre propos, sinon que bien (ost, 
avec l’aide de Dieu et la force de vos bras et de 
vos armes, vous aurez en despit d'eux la vie de 
vos ennemis, et non eux la vostre; qu'ils ne 
sont pour vous venir attaquer dans vostre fort; 
que c’est ce que vous desirez le plus, car de là 
despend leur ruyne et vostre delivrance : et de 
ceste sorte jusques aux femmes prendront cou- 
rage , et les soldats pareillement.Mais si vous al- 
lez avec un visage pasle, ne parlant à personne, 
triste, melancolique et pensif, quand toute la 
ville et tous les soldats auroient cœur de lyons, 
vous le leur feriez venir de moutons.Parlez sou- 
vent avec ceux de la ville en quatre ou cinq pa- 
roles, et pareillement aux soldats, leur disant : 
Eh bien, mes amis, n'avez vous pas courage ? 
Je tiens la victoire nostre, et la mort de nos 
ennemis desjà pour asseurée : car j'ay je ne scay 
quel presage en moy que, quand il me vient, je 
suis tout asseuré de vaincre, lequel je tiens de 
Dieu et non des hommes ; parquoy reposez vous 
sur moy, et resolvez vous tous de combattre et 
sortir d’icy avec honneur et reputation. Vous ne 
pouvez mourir qu'une fois, c'est chose qui est 
destinée : si Dieu l'a ordonné, vous avez beau 
fuyr ; mourons donc avec honneur. Mais il n’y a 
nulle apparence de danger, ains plustost pour 
nos ennemis, sur lesquels nous avons tout ad- 
vantage. Et que voulez vous, gouverneurs et ca- 
pitaines, qui ose dire qu'il a peur, vous voyant 
resolus en ceste sorte ? Je vous dis que quand 
ils en trembleroient, ils la perdroient; et de- 
viendra le plus poureux aussi hardy que le plus 
courageux de la troupe. Jamais les soldats nes’es- 
tonneront , tant qu'ils verront la hardiesse de 
chef durer. Et tout ainsi que le chef rapporte la 
louange, et que le reste n’a rien, sinon celle que 

leur chef leur donne devant le “prince, ainsi doit 
le chef se resoudre de ne monstrer jamais avoir 
peur : car, en faisant cela, les soldats mesmes 
en porteront bon tesmoignage; et ainsi la repu- 
tation qu'il aura acquise luy demeurera, sans 
que jamais aucun y contredise. Je ne vous con- 
seille donc rien que je ne l'aye esprouvé moy- 
mesmes, non seulement là, mais en plusieurs 
endroits, comme vous trouverez dans ce livre, 
si vous avez la patience de le lire. Or voy-cy l'or- 
dre que je fis pour le combat et pour toute la 
ville. Je vous represente toutes ces particularités 
sans me contenter de dire que Siene fut assie- 
gée, où je soustins le siege neuf ou dix mois, 
et puis je capitulai forcé de famine; car de là le 
capitaine, le lieutenant de roy, le soldat, n'en 
peut pas faire proffit; c'est l'historien : de ces 
gens il n'en y a que trop. Je m'escris à moy- 
mesmes, et veux instruire ceux qui viendront 
après moy : car n'estre né que pour soy, c'est 
à dire en bon françois estre né une beste. 
J'ordonnay donc en premier lieu que la cité 
seroit divisée en huit parties, et que les huit de 
la guerre en auroient chacun la sienne; que 
chacun des huit commettroit un personnage de 
qui ils respondroient , lequel personnage feroit 
la description de tout le quartier qui luy seroit 
baillé en charge ; combien d'hommes, de femmes 
et d’enfans il y auroit en leur quartier, de l'âge 
de douze ans, les masles jusques à soixante , et 
les femmes jusques à cinquante , et qui fussent 
pour porter la hoste, la barelle, les picqs, les 
pelles et les sappes ; et que chacun de son quar- 
tier feroit des capitaines de chaque art, sans 
qu'ils soient meslés : qu'il seroit faict commande- 
ment , à peine de la vie, que, dès que leur capi- 
taine les manderoit venir là où ils seroient com- 
mandés, d'y venir tout incontinent, et les femmes 
et enfans; que chacun fera provision prompte- 
ment de ce que leur office portera; et que les 
maistres des serviteurs et chambrieres, ou mais- 
tresses, seront tenus de promptement donner 
ordre que leurs serviteurs et chambrieres soient 
garnis des outils servans à travailler, chacun en 
son estat, à peine de deux cens escus; et la cité, 
d'en fournir aux pauvres qui n'auront dequoy 
en avoir, aux despens du thresor public : et que 
lesdits deputés feront leurs rolles , et iront de 
maison en maison pour enroller leurs gens ; et 
que, dès que les capitaines crieront , Chacun en 

son quartier, force! force! que tous et toutes | lever gens suffisans pour lever le siege par mer 


courront à leurs outils, et se rendront où leur 
capitaine les menera : et les deputés bailleront 
les rolles de tous ceux et celles qu'ils auront 
trouvés en leurs quartiers à chacun des huict de 


la guerre, quartier pour quartier : que les vieux | 
ou vieilles qui excederont l'âge susdit demeure- | 


ront aux maisons de leurs maistres , pour leur 


accoustrer à manger et garder la maison; que | 
lesdits deputés feront rolle de tous les massons | 
et charpentiers qui seront en leur quartier , le- 


quel rolle bailleront à celuy des huict de la 
guerre qui les aura commis. Voy-la l'ordre pour 
les pionniers et maneuvres, 

L'ordre de ceux qui portoient les armes estoit 


que les trois gonfaloniers, qui est de Sainct Mar- | 


tin, de Ciotat et de Camollia , feroient inconti- 
nent la reveue de toutes leurs cumpagnies , qui 
estoient vingt et quatre, et regarderoient les 
armes d'un chacun, si elles estoient bien en or- 
dre pour combattre, el sinon, incontinent les 
contraindroient de les faire accoustrer ; qu'ils 
feroient reaffiner toutes les poudres , et qu'on 
feroit grande quantité de boulets et de cordes ; 


eu son quartier sans en bouger, jusques à ce 
qu'un des huict de la guerre les viendroit com- 
mander ce que leur faudroit faire ; que les gen- 
tils-hommes vieux, qui ne pourroient porter 
armes ny travailler, se reudroient à soliciter les 
pionniers du quartier , là où seroient leurs mai- 
sons, et ayder aux capitaines desdits pionniers. 
Or avois-je tousjours deliberé , que si l'enuemy 
nous venoit assaillir avec l'artillerie , de me re- 
trancher loing de la muraille où se feroit la bat- 
terie, pour les laisser entrer à leur ayse ; et fai- 
sois estat tousjours de fermer les deux bouts, et 
y mettre à chacun quatre ou cinq grosses pieces 
d'artillerie, chargées de grosses chaines et de 
gros cloux et pieces de fer. Derriere la retirade 
je deliberay meltre tous les mousquets de la 
ville, ensemble l'arquebuserie, et, comme ils se- 
roient dedans , faire tirer l'artillerie et l'arque- 
buserie tout à un coup ; et nous, qui serions aux 
deux bouts, venir courant à eux avec les picques, 
hallebardes, espées à deux mains et espées et 
rondelles. Cecy faisois-je , pource que je voyois 
bien qu'il n’estoit possible au roy de nous en- 
voyer secourir, à cause qu'il estoit engagé en 
tant de lieux, qu'il n'estoit possible de pouvoir 


ny par terre. Monsieur de Strossi n'avoit le 
moyen de nous secourir; et par ainsi je les vou- 
lois laisser entrer et faire peu de deffense à la 
bresche, afin de leur donner la bataille dans la 
ville, après estre passés par la furie de nostre 
artillerie et arquebuserie : car de deffendre la 
bresche, il eust esté à mon advis bien aisé; mais 
nous u'eussions apporié tant de dommage à nos 
ennemis comme en leur laissant l'entrée, la- 
quelle nous eussions feint d'abandonner pour 
les tirer au combat. 

Cinq ou six jours avant que l'artillerie vinst , 
je faisois sortir de la ville deux paysans et un 
capitaine ou sergent , dès que la nuict venoit , 
comme pour sentinelles perdues. C'est une chose 
fort bonne et asseurée ; mais regardez bien qui 
vous envoyerez, Car elle vous peut faire mauvais 
party. Et comme la nuict estoit venue , le capi- 
laine me toit le paysant en sentinelle, à cin- 
quante ou soixante pas de la muraille , et dans 
un fossé ou derriere une haye, ayant advis que, 
dès quil eutendroit aucune chose, il viendroit 


| trouver le capitaine au pied de la muraille ; le- 
que lesdits gonfaloniers se tiendroient chacun | 


quel capitaine avoit charge de moy, que tout in- 
continent que le paysant auroit parlé à luy, de 
se mettre tous deux l'un après l'autre à quatre 
pieds, et s'en aller en avant jusques au lieu où le 
paysant avoit ouy le bruit; et qu'il falloit que 
plustost ils se couchassent le ventre à terre pour 
descouvrir s'ils adviseroient point trois ou qua- 
tre qui recogneussent celieu là, et veoir si après 
ils s'assembleroient pour parler ; car cela est le 
vray signe qu ils recog noissoient cest endroit pour 
y amener l'artillerie : à quoy faire ils ne devoient 
estre que le maistre ou commissaire de l'artillerie, 
le colonel ou maistre de camp de l'infanterie, 
l'ingénieur, le maistre charretier et un capitaine 
de pionniers, afin que, selon la resolution qu'au- 
roit prinse le commissaire , le colonel et l'ingé- 
nieur, le maistre charretier recognoisse aussi le 
lieu par-là où il pourra mener l'artillerie; et 
l'ingenieur doit monstrer au capitaine des pion- 
niers ce qu'il faudra faire pour faire l'esplanade, 
selon que tous auront resolu. Et voy-à la reco- 
gnoissance qui se doit faire la nuict , après que 
vous avez recogueu de jour un peu de loing : car 
si ceux de dedans vallent rien, ils doivent , par 
escarmouches ou par l'artillerie, vous gardcr de 
recognoistre de près. Le capitaine me deyoit 

incontinent venir advertir de ce que nos paysans 
et luy auroient veu, et laisser encores les pay- 
sans en sentinelle, et un soldat en son lieu , jus- 
ques à son retour. Or par trois fois ils furent 
descouverts en ceste maniere ; et tout inconti- 
nent que jestois adverty, ayant aussi le rolle 
des huit quartiers et des huict de la guerre qui 
commandoient leurs quartiers , soudain j'adver- 
tissois le seigneur Cornelio, lequel prompte- 
ment me scavoit dire le quartier où c'estoit , et 
le seigneur des huict de la guerre qui le com- 
mandoit. Je n'avois jamais dit à un homme 
quelle estoit mon intention , sinon au seigneur 
Cornelio : c'estoit un homme sage et advisé, et 
vaillant , auquel je me reposois bien fort; et, 
comme il sçeut que je leur voulois livrer la ba- 
taille dans la ville, de tout un jour nous ne fis- 
mes que donner le tour dedans et dehors, et 
recogneusmes fort bien tous les endroits où 
l'ennemy nous pouvoit faire batterie; et pareil- 
lement recogneusmes l'endroit où nous falloit 
faire la retirade. Et tout incontinent que l'ad- 
vertissernent me venoit du capitaine qui demeu- 
roit ea sentinelle hors la ville, soudain j'adver- 
tissois le seigneur du quartier, et il advertissoit 
son commis, et son commis le capitaine des 
pionniers : de sorte que dans une heure vous 
eussiez veu pour le moins mil ou douze cens 
personnes à commencer la retirade. Or avois-je 


ordonné aussi que la cité feroit grand provision | 


de torches ; de sorte que ceux qui avoient re- 
cogneu n'estoient gueres de retour au marquis, 

qu'ils voyoient tout cest endroit par le dedans | 


de la ville couvert de torches et de gens : telle- 
ment qu'au point du jour nous avions fort ad- 
vancé nostre retirade ; et renvoyions le matin 
reposer ceux là, en faisant venir d'un autre 
quartier jusques au midy, et d'un autre depuis 
midy jusques à la nuict, et par conséquent d'au- 
tres jusques à la minuit et au point du jour : de 
façon que nous faisions en peu d'heures un si 
grand labeur, que nous ne pouvions estre en 
aucune maniere surprins. Je fis en ceste sorte 
tournoyer la ville au marquis, lequel estoit logé 
chez Guillot le Songeur. Et me dit le seigneur 
Hernandou de Selve, frere du seigneur Rigomes, 
qui commando t le costé de la Petite Obser- 
vance , auquel je parlay le vendredy avant que 
nous partissions de la ville, à fiance entre leur 
bgis et le fort de Camolia, que le marquis estoit 

entré une fois en tel soupçon, qu'il pensoit qu’il 
y eust quelqu'un en leur conseil qui m'advertist 
de leurs deliberations, voyant que, deslors qu'il 
avoit desseigné de nous battre , deslors on tra- 
vailloit en cest endroit, car la nuict on entend 
aisément le bruit : un si grand remuement ne 
se peut cacher. Et pour-ce qu'il me dit qu'il 
avoit fait un livre du siege de Siene, il me pria 
que je luy voulusse dire comment je pouvois 
descouvrir leur intention : je luy en dis la 
vérité. 

Mais pour retourner à nostre propos, à la 
fin le marquis vint mettre son artillerie sur 
une petite montagne, entre Porte Oville et la 
Grand'Observance. Ce lieu là me cuida mettre à 
devenir à moy-mesmes, qui pensois estre si fin, 
par-ce qu'à Porte Oville il y a une grande anti- 
porte fort large, et que les maisous de la ville 
se touchent presque , n'y ayant que larueentre- 
deux, n’estant possible de long temps y faire la 
retirade necessaire, car il falloit abattre plus de 
cent maisons. Cela me faschoit extremement ; 
car c'est autant acquerir d'ennemis dans nos 
entrailles, parce que le pauvre citadin qui voit 
enlever sa maison pert patience. Je baillay au 
comte de Bisque la charge de faire terrasses 
ceste porte : nous prenions la terre dans des 
jardins vacans qu'il y a un peu à main gauche, 
Ole bel exemple que voicy, et que je veux cou- 
cher par escrit, afin de servir de miroir à ceux 
qui voudront conserver leur liberté ! 

Tous ces pauvres habitans, sans monstrer 
nul desplaisir ny regret de la rnyne de leurs 
maisons, mirent les premiers la main à l'œuvre; 
chacun accourt à la besogne. Il ne fut jamais 
qu'il n'y eust plus de quatre mil ames au travail; 
et me fut monstré par des gentils-hommes sie- 
nois un grand nombre de geutils-femmes por- 
tans des paniers sur leur teste pleins de terre. 
Il ne sera jamais, dames sienoises, que je n'im- 
mortalize vostre nom tant que le livre de Mont- 
luc vivra : car à la vérité vous estes dignes 
d'immortelle louange , si jamais femmes le 
furent. Au commencement de la belle resolution 
que ce peuple fit de deffendre sa liberté, toutes 
les dames de la ville de Siene se despartirent en 
trois bandes : la premiere estoit conduite par 
la signora Forteguerra, qui estoit vestue de 
violet , et toutes celles qui la suivoient aussi, 
ayant son accoustrement en façon d'une nym» 

phe, court et monstrant le brodequin; la se- 
conde estoit la signora Picollomini, vestue de 
satin incarnadin, et sa troupe de mesme livrée; 
la troisiesme estoit la signora Livia Fausta, 
vestue toute de blanc, comme aussi estoit sa 
suitte avec son enseigne blanche. Dans leurs 
enseignes elles avoient de belles devises : je 
voudrois avoir donné beaucoup et m'en resou- 
venir. Ces trois escadrons étoient composés de 
trois mil dames, gentils-femmes ou bourgeoi- 
ses : leurs armes estoient des pics, des pelles, 
des hottes et des facines : et en cest equipage 
firent leur monstre et allerent commencer les 
fortifications. Monsieur de Termes, qui m'en a 
souvent fait le compte (car je n'y estois encor 
arrivé), m'a asseuré n'avoir jamais veu de sa vie 
chose si belle que celle là; je vis leurs enseignes 
depuis. Elles avoient fait un chant à l'honneur 
de la France lors qu'elles alloient à leur fortifi- 
cation : je voudrois avoir donné Je meilleur 
cheval que j'aye, et l'avoir pour le mettre icy. 

Et puisque je suis sur l'honneur de ces fem- 
mes, je veux que ceux qui viendront après nous 
admirent et le courage et la vertu d'une jeune 
Sienoise, laquelle, encore qu'elle soit fille de 
pauvre lieu, merite toutesfois estre mise aurang 
plus honnorable. J’avois fait une ordonnance au 
temps que je fus creé dictateur, que nul, à 
peine d'estre bien puny, ne faillist d'aller à la 
garde à son tour. Ceste jeune fille, voyant un 
frere à qui il touchoit de faire la garde, ne 
pouvoir y aller, prend son morion qu'elle met 
en teste, ses chausses et un colet de buffle, et, 
avec son hallebarde sur le col, s'en va au corps 
de garde en cest equipage , passant, lors qu'on 
leut le roolle, sous le nom de son frere; fit la 
sentinelle à son tour, sans estre cogneue, jus- 
ques au matin que le jour eut poinct : elle fut 
ramenée à sa maison avec honneur : l'aspres- 
dinée le seigneur Cornelio me la monstra. 

Or, pour retourner à nos moutons, il ne fut 
possible, de ce jour-là ny de la nuict suivante, 
que le comte eust faire son terre-plain, ny 
nous aussi la retirade à laquelle nous travail- 
lions, laissans environ quatre-vingts pas au 
marquis s’il voulait entrer. Nous avions fait une 
traverse auprès de Porte Oville, et là nous 
avions mis trois grandes coulevrines chargées 
de ce que j'ay dit : lieu auquel estoit le seigneur 
Cornelio et le comte de Gayase , et trois canon- 

niers qu'avait laissés monsieur de Bassom-pierre. 
A main droite sur un haut estoit la Grand’- 
Observance : entre icelle et les murailles nous 
avions mis cinq canons farcis de mesme, lesquels 
ledit Bassom - pierre commandoit. Or l'un et 
l'autre estoient si cachés, que l'ennemy n'y 
pouvoit rien voir de dessus les colines : bien 
s'appercevoient-ils que haut à l'Observance il y 
avoit des gens, car tousjours ils tiroient là 
quelques coups; mais nous estions tous der- 
riere une tranchée qu'avions faite entre l'Ob- 
servance et la muraille de la ville, tapis et cou- 
chés, de sorte que nous ne pouvions estre veus. 
Les soldats estoient tous contre les maisons, 
ayant fait force trous en icelles, pour aller et 
venir au couvert. Derriere la retirade, qui n'estoit 
gueres plus haute que la hauteur d'un homme, 
ils estoient aussi au couvert sans pouvoir estre 
veus. Le seigneur Cornelio estoit aussi couvert, 
à cause qu'il estoit en bas lieu, et à la couverte 
d’une fort espoisse muraille qui touchoit à Porte 
Oville. L'ordre du combat estoit tel : 

Le seigneur Cornelio avoit avec luy une en- 
seigne d'Allemans, deux de Francois, quatre 
d'Italiens et quatre de Sienois, ayant le comte 
de Gayase avec luy pour le soulager ; et avecmoy 
à l'Observance , Le Reingrave, avec trois compa- 
gnies d’Allemans , deux de Francois, deux 
d'Italiens et quatre enseignes sienoises. En tou- 
tes les deux trouppes du seigneur Cornelio et 
de moy il n’y avoit une seule arquebuze , sinon 
picques, hallebardes, espées à deux mains, en- 
cores n'en y avoit il pas beaucoup, espées et 
rondelles, toutes armes pour nous joindre in- 
continent collet à collet. Ce sont les plus furieu- 
ses armes; car s'amuser à ces escopeteries c'est 
temps perdu : il faut se joindre; ce que le sol- 
dat ne veut faire lors qu'il y a des armes à feu, 
car il veut tousjours porter de loing. Toute la 
nuit ils mirent leurs gabions pour vingt six ou 
vingt sept pieces ; et au point du jour ils en eu 
rent placé douze, comme ils eussent faict tout 
le reste, n'eust qu'il falloit monter sur ceste 
montagne leur artillerie à bras. La muraille est 
assez bonne, laquelle, il n'y a pas long temps, 
un des deux papes Pies, qui estoit de la maison 
de Picollomini et de l’ordre du peuple, avoit 
fait taire. Au point du jour ils commencerent 
leur batterie à un picd ou deux pieds de terre, 
tousjours de loing, et bien près de cent pas : 

ce qu'ils faisoient pour coupper la muraille par 
le bas; et le lendemain matin pensoient avec le 
reste de l'artillerie abattre en peu d'heure toute 
la muraille; mais pour cela le comte de Bisque 
pe cessoit de remplir tousjours ceste antiporte, 
et nous laissoit des flancs, de sorte que nous 
pouvions voir au long de la bresche. Environ 
midy, ils laisserent ceste batterie de bas, et com- 
mencerent à battre au milieu de la muraille. Et 
comme je vis qu'ils commencoient à faire jour, 
je laissay le seigneur Cornelio, qui alloit d'un 
lieu à autre, et prins monsieur de Bassom- 
pierre, et nous alasmes au fort de Camolia ; et 
de là nous voyions tout le recul de leur artillerie. 
Je laisseray ce propos pour achever l'ordre. 

Je laissay une compagnie francoise au fort de 
Camolia, une autre à la citadelle, ayant deux 
compagnies de Sienois à chacune, plus les deux 
compagnies d'Allemans à la grand place cha- 
cune à part ; à Porte Sainct Marc une d'Italiens, 
et tout au long de la muraille vers Fonte Brande, 
des Sienois, et de mesmes vers Porte Nove : 
ayant donné le mot aux deux compagnies fran- 
coises que, si j'avois besoin d'eux, je les en- 
voyerois querir, laissans les Sienois dans la 
citadelle et dans le fort; et autant en avois je dit 
aux Allemans, et avois mis en l'ordre que nous 
changerions de mot de six heures en six heures, 
tant le jour que la nuict, afin que, quand nous 
serions au couvert, s'il y avoit aucun traistre qui 
allast en nul endroit où il pourroit avoir intel- 
ligence avec les ennemis, tirer les gens de là 
pour affoiblir cest endroit, et s'en aller ailleurs, 
qu'homme ne seroit creu s’il ne portoit le mot 
changeant, lequel seroit porté aux Sienois par 
deux des seigneurs des huict de la guerre, l'un 
par une moitié de la ville, et l'autre par l'autre ; 
et si ceux-là mesmes n'apportoyent le mot, ils 
ne bougeroient point. J'avois tousjours peur 
que le marquis eust quelque intelligence à la 
ville; voy-là pourquoy j'y mis cet ordre. Les 
Allemans qui estoient à la place avoient le 
mesme commandement ; et encores falluit qu’un 
chef ou sergent des autres le vinst querir. 1] fut 
esleu six sergens de nos compagnies italiennes 
et francoises , lesquels avoient charge, cepen- 
dant que la batterie et l'assaut se donneroicnt, 
d'aller tousjours au long de la courtine de la 

quartier. Fut aussi ordonné qu'à peine de la 
vie il n'y auroit homme, de quelque nation que 
ce fust, ny les Sienois pareillement, qui se ha- 
sardast abandonner la retirade, estant du nom- 
bre de ceux qui estoient ordonnés pour le com- 
bat; et autant en fut fait tout au long des 
murailles de la ville. Fut ordonné aussi que, des 
huict seigneurs de la guerre, quatre demeure- 
roient tousjours avecques moy ou bien avecques 
le seigneur Cornelio , afin que les deux qui de- 
meureroient avecques luy allassent tous à cheval 
cercher le secours que le seigneur Cornelio leur 
diroit, avec le mot, pour le secourir s'il en avoit 
besoing ; et les deux miens en feroient le sem- 
blable, c'est à sçavoir, des compagnies sienoises; 
et les autres quatre iroient aux lieux où les 
quatre sergens estoient ordonnés, afin que:tous 
ensemble donnassent courage aux gens, si la 
necessilé le requeroit. Et là où ne se presente- 
roit aucun besoin, et qu'aucun viendroit à eux 
avec le mot demander des gens pour secourir’, 
il leur en bailleroit partie, et l'autre se garde- 
roit tousjours pour deffendre cet endroit. Que 
les officiers du roi, comme contreroolleur , com- 
missaires des vivres, thresoriers ou commis, 
seroient ordinairement , partie de jour et partie 
de nuict , tous à cheval, allant tousjours par la 
ville; et que d'heure en autre un d'eux m'ap- 
porteroit nouvelles comme tout se porteroit 
dans le corps de la ville et autour des murailles, 
nous portant tousjours asseurance d'avoir parlé 
aux quatre de la guerre, et aux sergens qui 
estoient deputés avec eux. C'est l'ordre que je 
donnay , à tout le moins dont j'ay souvenance , 
n'oubliant tous les jours à visiter les compagnies 
et encourager les habitans de bien faire. 

A present je retourne à ce que nous fismes 
au fort de Camolia. Monsieur de Bassom-pierre 
courut cercher un canon qu'il y avoit à la cita- 
delle; mais comme il le pensa remuer, le rouage 
se deffit, et amena un demy canon qu'un Sie- 
nois , que ledit Bassom-pierre avoit mis à l'ar- 
tillerie, tiroit, et en tiroit comme d'une arque- 
buze : il fut aidé d'une trouppe de soldats et 
de Sienois qui estoient à la citadelle pour l'a- 
mener. Et quant à moy, je faisois faire une 
plate-forme aux soldats du fort , ayant une com- 
pagnie de pionniers que je manday soudain 
querir; nous l'eusmes faite en moins d'une 


donné , lesquels n'abandonneroient jamais leur | heure et demye, où je montay le demy canon. 

Je donnay dix escus à nostre Sienois, afin qu'il 
fist de si bons coups de ceste piece-là comme il 
faisoit à la citadelle. 11 avoit mis des gabions au 
flanc venant devers nous : Bassom-pierre et 
moy nous mismes à main droicte. Nous regar- 
dions la bale en l'air, comme un chappeau en 
feu, donnant fort à main droicte, le second 
à main gauche. Je fremissois de despit. Mon- 
sieur de Bassom-pierre m'asseuroit tousjours 
que bien tost il prendroit sa mire, et alloit et 
venoit à luy. Le troisiesme donna au pied des 
gabions, et le quatriesme dans leur artillerie, 
et y tua force gens : car tous ceux-là qui ay- 
doient s'enfuyrent derriere une petite maison- 
nette qu'il y avoit au cul de l'artillerie; et alors 
je l'allay embrasser, et le voyant bien effuté, 
luy dis : Fratel mio , dalli da senno, per Dio 
faccioti presente d'altri diec scudi e d'un 
bicchier di vino greco. Je luy laissay le 
capitaine françois qui gardoit le fort, pour 
tousjours le favoriser de ce qu'il avoit besoin, 
et nous retirasmes, monsieur de Bassom-pierre 
et moy, à nostre lieu. Il y vint une enseigne 
d'Allemans qui venoit au long de l'autre ga- 
bionnade, euseigne despliée : cela pouvoit estre 
sur les quatre heures; nous la pouvions voir 
marcher du derriere de l'Observance : et ne fut 
jamais arrivée à l'artillerie, que nostre piece 
tira et tua l'enseigne, et soudain Allemans en 
fuite, se retirans là où ils estoient auparavant. 
Et fit ce Sienois de si grand coups, qu'il leur 
demonta six pieces de canon, et demeura leur 
artillerie toute abandonnée jusques à l'entrée 
de la nuict , sans jamais tirer que deux canons 
qui estoient couverts des gabions qui tenoient le 
flanc vers Camolia, lesquels nostre artillerie ne 
pouvoit atteindre, parce qu’elle donnoit par 
dessus, à cause de la hauteur des gabions. Et 
entre chien et loup tirerent sept ou huict coups 
à l Observance où nous estions, et aux maisons 
prochaines; et de toute la nuict ne se (ira rien 
plus. Nous fismes grand diligence toute la nuict 
d'achever nostre retirade, et le comte de Bisque 
l'anti-porte; de sorte que deux heures devant 
jour tout fut parachevé, et chacun en son lieu 
où il devoit combattre. Ce que nous faisoit tant 
haster , c'estoit que nous oyons mener un grand 
bruit à leur artillerie, et pensions qu'ils y me- 
nassent l'autre : qui fut cause que je jettay un 
Lomme dehors pour recognoistre leur batterie ; 

lequel nous rapporta qu'ils avoient couppé plus 
de quatre vingts pas de muraille à un pan ot 
deux de terre, et qu'il pensoit qu'en peu 
d'heure ils l'auroient toute abbatue:dequoy nous 
ne nous souciasmes pas beaucoup, car nous es- 
perions leur vendre bien cher l'entrée. Et envi- 
ron une heure devant jour, ils cessèrent de 
faire bruit : qui nous fit penser qu'ils natten- 
doient que l'aube du jour pour donner feu. Je 
montay sur la muraille, ayant le capitaine Char- 
ry avec moy, lequel à toute force m'en vouloit 
faire descendre quand l’aube du jour commença 
à paroistre, et bien tost après j'apperceus 
qu'aux fenestres des gabions n'y avoit point 
d'artillerie, et qu'en lieu d'avoir mise l'autre, 
ils avoient osté celle qui y estoit; et alors je 
criay au seigneur Cornelio qne nous estions 
hors d'assaut, et que les ennemis avoient retiré 
l'artillerie. Tout le monde commença à monter 
sur la muraille, et les Sienois à belles injures 
contre eux, disant en leur italien : Coglioni , 
marrani, venilequa,vimetteremor perterra 
venti brassi di muri. Jls furent contraints de 
demeurer trois jours au dessous de lamontagne, 
pour r'abiller leurs rouages que le demy canon 
que nous avions amené à Camolia leur avoit 
gasté. 

Or, comme j'ay escrit , ce gentilhomme de la 
chambre de l'empereur avoit tousjours faict le 
mauvais : mais comme il eut bien recogneu le 
tout , luy estant remonstré par le marquis que 
la retirade et tout ce que je faisois estoit pour 
les laisser entrer et leur donner la bataille dans 
la ville { car si je sçavois ce qu'il faisoit, il sça- 
voit aussi ce que je faisois) : tousjours il y a 
quelque traistre parmy ; il fut aussi bien d'opi- 
nion avec le marquis et les autres capitaines que 
la ville ne se prendroit jamais par force, mais 
qu'il la falloit avoir par famine; et fut d'advis 
que l'on renvoyast l'artillerie à Florence. Lequel 
s'en retourna devers sun maistre pour luy comp- 
ter ce qu'il avoit veu, et que le marquis ne 
pouvoit faire autre chose, sinon ce qu'il avoit 
fait. Je ne sçay s'il luy compta la peur qu'il y 
avoit eue, laquelle le marquis mesme me recita 
lors que je sortis de Siene, qui m'accompagna 
plus de deux mil, et me dict que lors que leur 
artillerie fut abandonnée pour le fracas que 
nostre demy canon faisoit, il estoit tout au costé 
de la maisonnette, dans sa lictiere, ayant la 

goutte, et la lictiere estoit à terre; et ce gentil- 
homme de l’empereur parloit à luy, ayant les 
mains sur la courtine d'icelle, et la teste dedans, 
parlant en secret audict marquis, Nostre canon- 
nier, voyant que l'artillerie estoit abandonnée, 
et que tout le monde estoit retiré au costé de la 
maisonnette, tira une volée contre icelle, de la- 
quelle une partie de la muraille, qui estoit de 
bricque, tomba sur la lictiere , dans laquelle le- 
dict gentilhomme se trouva sur les jambes du 
marquis , si estonné que rien plus, et me jura 
qu'en sa vie il ne pensa mourir qu'alors; et le 
luy tirerent hors de dessus ses jambes, et luy 
mesmes à bien grand peine; car toute la lictiere 
estoit pleine de la couverture de ladicte maison. 
Et me dict outre ledict seigneur marquis, qu'il 
y eut si grand peur, que la goutte le laissa : car 
tout ce fracassement tomba sur luy tout à coup, 
ensemble sur ce gentilhomme , qui pensoit estre 
mort. Jay ouy dire que l'apprehension de la 
mort à guery des maladies. Je ne sçay si depuis 
ses gouttes l'ont reprins; mais ledict seigneur 
marquis m'asseura qu'il ne l'avoit eue depuis. 
S'il est vray ou non, je m'en rapporte. 

Cecy pouvoit estre vers la my janvier; et ne 
tarda pas huict jours que nous commencasines 
à cognoistre que les Allemans se faschoient fort 
du peu de pain qu'ils mangeoient , n'ayant une 
goutte de vin, qui estoit le pis; Le Reincroc 
mesmes, qui estoit maladif, ne pouvoit patir: il 
ne se trouvoit rien, sinon quelque peu de cheval 
ou d'asne. Et commençasmes à regarder, le 
seigneur Cornelio et moy, quel moyen nous 
pourrions trouver pour faire sortir ces Allemans; 
et regardions que, s'ils estoient dehors, nous 
pourrions tenir encores la ville plus de deux 
mois, là où , s'ils ne sorioient, nous serions con- 
traints de la rendre; et advisames tous deux 
d'envoyer un homme secretement à monsieur de 
Strossi, pour luy remonstrer le tout, et le prier 
de les envoyer querir avec les meilleurs moyens 
dequoy il se pourroit adviser , dont je luy fis 
l'ouverture, et luy envoyay le capitaine Cosseil, 
qui aujourd’huy porte mon enseigne, bien em- 
bouché. I le falloit faire passer à grand difficulté; 
car il falloit combattre deux corps de garde , à 
cause que le marquis avoit desja faict grand 
quantité de tranchées qui venoient jusques au- 
près de la ville, de tous costés. le capitaine 

avecques une (rouppe d'Ttaliens, l'autre : de sorte 
qu'ainsi qu'ils combattoient, il fauça la tranchée, 
et gaigra le derriere du camp avec ses guides, 
el deux jours après retourna en compagnie d'un 
gentilhomme italien, nommé le capitaine Fla- 
minio , lequel portoit des lettres au Reincroc et 
aussi à moy, m'escrivant que je le luy envoyasse 
avec ses compagnie, et qu'il dresseroit un camp 
là où il avoit force cavallerie et gens de pied 
italiens; et que, sil n’avoit un nerf de tramon- 
tane, il ne me pouvoit secourir, et qu'il protes- 
toit contre moy si la cité se perdoit; et au Reincroc 
de fort belles lettres, ayant fort bien fait le bee 
au Capitaine Flaminio. Cest homme là se meit à 
lamenter, disant que monsieur de Strossi le 
reduisoit à toute extremité, et qu'il luy estoit 
impossible de passer sans estre deffait ; mais 
qu'il en parleroit à ses capitaines; et y eut 
grande dispute parmy eux. A la fin, un de ceux 
en qui il avoit plus de fiance, et qui le servoit 
de maistre de camp, luy dict qu'il valloit mieux 
se hasarder les armes en la main pour se sauver, 
que non de demeurer pour mourir de faim, ou 
se rendre à leur discretion sous une capitulation, 
laquelle, ainsi comme ainsi, falloit que se fist 
dans peu de jours; car il n'y avoit rien plus à 
manger, et leurs soldats commencoient à mur- 
murer , et n'attendoient que l'heure qu'une 
grande trouppe s'en iroit rendre auxennemis, 
qui fut cause qu'ils se resolurent de partir. Le 
Reincroc n'avoit pas grand tort, estant un peril- 
leux voyage; car au sortir de la porte il falloit 
combattre force corps de garde d'Espagnols, et 
à demy mil de là, un autre à une tranchée que 
l'ennemy avoit faict auprès d'un moulin. Je fis 
deffendre qu'homme du monde ne parlast de 
ceste sortie, et fis fermer les portes de la ville; 
et à l'entrée de la minuict tous arriverent avec 
leurs bagages à la grande plie: de Porte Nove. 

Les Sienois , qui n'avoient rien entencu de 
cecy, commencerent de s'en aller au palais, tous 
desesperés. Je fis sortir trois trouppes , deux 
de François et une d'ltaliens : la premiere me- 
noit le capitaine Charry, la seconde le car it ine 
Blacon , qui est mort à present en Sainctonge . 
huguenot ; et la troisiesme le comte de Cayas. 
Le capitaine Charry avoit charge de combattre 
le premier corps de garde qui estoit au long 
d'une grande rue du bourg; le second estoit aux 
Augustins, sur la rue mesmes , et le troisiesme 

auprès de Sainct Laze. Ils avoient commande- 
ment de moy de ne cesser jamais, jusques à ce 
qu'ils eussent combattu tous les trois corps de 
garde; et le comte de Gayas prenoit par dehors 
le bourg à main droicte, tout au long des mai- 
sons, allant tousjours le petit pas pour les re- 
cueillir. La terzo de Cecille estoit à la Chartreuse, 
ayant de forts bons soldats, et le Reincroc, au 
sortir de la porte, prenoit à main droicte , en- 
trant dans un vallon, et le comte de Gayas de- 
meuroit sur le haut, allant tousjours le pas : 
qui faisoit deux effets pour secourir les nostres, 
comme dit est, et le Reincroc, s'il enavoit besoin. 
Et ainsi commencasmes à ouvrir la porte , pou- 
vant estre une heurede nuict.'Lecapitaine Charry 
se mit devant : c'estoit lui qui menoit tousjours 
la feste; Blacon après et le comte de Gayasaprès, 
et puis les Allemans, qui furent incontinent des- 
cendus au vallon : et tout à un coup nous en- 
tendismes le combat de nos François contre les 
Espagnols. Le capitaine Charry mit en routte 
les deux corps de garde l'un après l’autre, jus- 
ques à celuy de Sainct Laze : surquoy sortirent 
ceux de la Chartreuse secourir leurs gens, et 
vindrent aux Augustins où Blacon avoit fait 
alte, attendant lecapitaine Charry, et là se mirent 
entre-deux. Le capitaine Charry cuida retour- 
ner , entendant bien que l'on combattoit Blacon, 
et rencontra lesennemis, qui redoubla le combat. 
Le comte de Gayas ne le pouvoit secourir, à 
cause que je luy avois deffendu expressement 
qu'il ne s'engageast poinct au combat jusques à 
ce qu'il auroit cogneu que les Allemans estoient 
sauvés; mais à la fin il fallut que tout se mes- 
last , car nos deux trouppes francoises luy tom- 
berent sur les bras. Le eombat dura plus d'une 
grand heure. Le seigneur Cornelio et moy es- 
tions hors la porte, au rasteau, et n’y avoit rien 
d’ouvert que le guichet ; et, comme les soldats 
venoient l’un après l'autre , nous les mettions 
dedans ; et tout à un coup ouysmes venir le 
combat à nous, qui crioit France ! qui crioit 
Espaigne! Voylà tout arrivé auprès du rasteau, 
meslé : nous avions les torches dans les portes, 


tirions les soldats dedans. Il falloit bien dire 


vaillans hommes; car jamais François ny Italien 
se jetta de furie sur nous, ains tournoient tous- 


jours visage devant ce rasteau', et jamais ne se | 

retirerent , si non à mesure qué nous les tirions 
dedans. Tous les trois chefs y furent blecés, 
et perdismes de morts ou blecés, plus de qua- 
rante des meilleurs soldats que nous avions , 
françois et italiens; et à la fin nous eusmes le 
reste de nos gens dedans. Et, pource qu'avant 
la sortie, les Sienois estoient estonnés de ce 
que les Allemans s'en alloient, je fis aller le 
seigneur Cornelio tout autour des gardes et 
par les forts , pour reconforter les gardes ; 
car personne sçavoit que les Allemans s'en deus- 
sentaller;et moy m'en allay au palais, et trouvay 
tous les seigneurs bien estonnés ; et alors je 
commencay à leur remonstrer ce qui s'ensuit. 

«Je voy bien, seigneurs, que vous vous estes 
«assemblés icy pour la sortie des Allemans , et 
«que vous estes entrés en crainte et en soup- 
«con que pour leur départ la cité se perde : je 
«vous dis que c'est la conservation d'icelle et 
«non la perte; car leurs six enseignes despen- 
«doient plus que les douze italiennes et fran- 
« çoises. D'autre part, vous avez entendu que 
«lesdicts Allemans commencoient desjà à mur- 
«murer, ne pouvant plus patir : je prevoyois 
«assez que leurs capitaines mesmes n'en fussent 
«pas esté maistres, ayant crainte qu'ils se ren- 
adissent aux ennemys. Vous avez entendu de- 
« puis cinq ou six jours, que les ennemys crioient 
«auprès de nos murailles que nous estions per- 
«dus, et que nos Allemans seroient bien tost 
«avecques eux : cela ne venoit pas des capi- 
« taines, mais du commun qui ne pouvoit plus 
«patir. Or, seigneurs, si vous vous esbahissez à 
«present pour leur allée, on diroit que vostre 
«hardiesse ny la nostre ne dependoit que de la 
«leur ; et pour les honnorer eux, nous nous 
«des-honnorerions nous-mesmes. A quoy je ne 
«consentiray jamais : car vous scavez que tous 
«les grands combats qui se sont faicts en ce 
«siege, vous et nous les avons faicts. et ne 
«sont jamais sortis dehors qu'un seul coup, que 
«maugré moy le colonel Reincroc voulut faire 
«sortir ses gens, sous la conduictede son nepveu 


: «et de son maistre de camp , qui ne vouloit 
et par le guichet voyions un peu de clarté, et | 


«avoir personne d'autre nation que de lasienne : 


| «et vous vistes comme bien tost ils furent ren- 
qu'en l’une partie et en l'autre y avoit bien de : 


«versés jusques au dedans du fossé du ravelin 
«de Porte Nove; et si par fortune je ne m'y 
«fusse trouvé , qui fis sortir le corps de garde 
«italien, il n'en fust eschappé un seul. Je ne 

«les veux pas blasmer , mais ils sont meilleurs 
«pour une bataille que pour un siege. Or donc- 
«ques , seigneurs , pourquoy entrez vous en 
«crainte pour leur sortie? Je veux vous dire en- 
«core une autre chose, que, quand j'enaurois en- 
«voyé les douze compagnies qui me restent en 
«ceste ville, encores entreprendray -je de garder 
«vostre cité avec vous autres seulement , pour- 
«veu que les chefs me demeurassent pour me 
«soulager. Il faut faire par tour vos enseignes, 
«n’ayans que deux nuicts de franches, et les 
snostres n'en auront qu'une, et que nous com- 
« mencions à retrancher nostre pain à quatorze 
«onces, et vous autres à dix. Et faut mettre les 
« bouches inutiles hors la ville, et commettre six 
«personnages pour faire la description d'icelles 
«demain mesmes, sans espargner personne quel- 
«conque, et promptement les mettre dehors ; 
«et ainsi nous prolongerons nostre pain trois 
« mois, qui sera le temps que le roy pourra nous 
«secourir, mesmement à present que le printemps 
«vient. Cessez donc d’avoir peur, ains au con- 
«traire prenez ce que j'ay faict pour vostre salut. 
«Si je l'ay faict sans le communiquer au senat, 
ace n'est par mauvaise volonté, mais pour tenir 
«secret ce despart , qui estoit fort dangereux, 
«comme vous avez peu voir, ayant esté forcé 
«de faire jouer ce personnage à monsieur de 
«Strossi, pour me delivrer de ces geus, qui ay- 
«ment trop leur ventre.» 

Ayant entendu ma remonstrance , ils me prie- 
rent d'aller reposer, et qu'ils mettroient le tout 
en deliberation, me remerciant bien fort du 
bon confort et conseil que je leur donnois. Le 
malin , toute la harangue que je leur avois faicte 
fut sceue par la cité , et ne se parla plus de crainte 
aucune. Or ils ne se peurent bonnement accor- 
der aux bouches inutiles, pour ce que l’un vou- 
loit favoriser l'autre , et me creerent par balotte 
leur dictateur general pour l'espace d'un mois : 
de sorte que le capitaine du peuple ny le ma- 
gistrat pendant ce temps ne commanderent ja- 
mais rien , ains moy absoluement tenois le rang 
et l'estat que faisoient anciennement les dicta- 
teurs romains. Je creay six commissaires pour 
faire la description des bouches inutiles, et 
après baillay ce roolle à un chevalier de Sainct 
Jean de Malte, accompaigné de vingt cinq ou 
trente soldats, pour les mettre dehors : ce qui 
fut faict dans trois jours après que j'eus baillé 

le roolle. Et si n’estoit que j'ay bon tesmoignage 
des Sienois et des officiers du roy et capitaines 
qui estoient dans Siene, je ne mettrois cecy par 
escrit, craignant qu'on dict que je fusse un 
menteur : c'est chose qui est véritable. Je vous 
dis que le roolle des bouches inutiles se monta 
quatre mil et quatre cens ou plus; que de toutes 
les pitiés et désolations que j'ay veu je n'en vis 
jamais une pareille, ny n'en verray à l'advenir 
à mon advis : car le maistre falloit qu'il aban- 
donnast son serviteur qui l'avoit servy long 
temps; la maistresse sa chambriere , et un monde 
de pauvres gens qui ne vivoient que du travail 
de leurs bras ; et par trois jours ceste desolation 
et pleurs dura. Ces pauvres gens s'en alloient à 
travers des eunemis, lesquels les rechassoient 
vers la cité ; et tout le camp demeuroit nuict et 
jour en armes pour cest effect, car ils les nous 
rejettoient jusques au pied des murailles , afin 
que nous les remissions dedans, pour plustost 
manger ce peu de pain qui nous restoit, et 
veoir si la cité se voudroit revolter pour la pitié 
de leurs serviteurs et chambrieres : mais cela n'y 
fit rien , et si dura huict jours. Ils ne mangeoient 
que des herbes, et en mourut plus de la moitié; 
car les ennemis les tuoient , et peu s'en sauva. 
Il y avoit un grand nombre de filles et belles 
femmes ; celles-là avoient passage : car la nuit 
les Espagnols en retiroient quelques-unes de 
celles là pour leur provision, mais non que le 
marquis le sceust , car il leur alloit de la vie; et 
quelques hommes forts et vigoureux, qui pas- 
soient et eschappoient la nuict ; mais tout cela 
ne venoit pas à la quarte part : car le demeurant 
mourut. Ce sont des loix de la guerre : il faut 
estre cruel bien souvent, pour venir à bout de 
son ennemy; Dieu doit estre bien misericordieux 
en nostre endroict , qui faisons tant de maux. 
Vous, gouverneurs et capitaines des places , 
si vous ne le sçavez , apprenez ces ruses. Ce n'est 
pas tout d'estre vaillant et sage, il faut estre fin 
et advisé. Si j'eusse prié Le Reincroc de sortir , 
il en eust esté mal content, et m’eust reproché 
que je l'envoyois à la boucherie : j'y proceday 
plus sagement, m'aidant de l'autorité de mons 
sieur de Strossi. Je ne taschois qu'à gaigner 
temps, pour ennuyer mon ennemy, et donner 
loysir au roy de nous ayder : mais, comme j'ay 
dict , il couroit au plus pressé. Plus touche la 
peau que la chemise, Ne craignez de vous des- 

charger des bouches inutiles; estouppez les 
oreilles aux cris : si j'eusse creu mon courage, 
je l'eusse fait trois mois plustost : peut estre que 
j'eusse sauvé la ville, ou pour le moins j'y eusse 
amusé mon ennemy plus longuement ; cent fois 
je m'en suis repenty. 

Le marquis ayant veu que j'avois mis les Alle- 
mans dehors, lesquels furent la pluspart deffaits 
par les chemins, et à leur grande faute, laque'le 
je ne veux escrire icy , car ils ne furent pas def- 
faits aux environs de Siene, mais ailleurs par les 
chemins, où la peur leur print sans grand rai- 
son; voyant aussi que j'avois jetté les bou hes 
inutiles dehors, et que toutes ces deux choses 
prolongeoient le siege long temps avec le re- 
tranchement de nostre pain , qu'il sceut par ceux 
qui estoient sortis. cela le fit penser à quelque 
autre remede pour nous avoir , craignant que sur 
le printemps il survinst quelques neiges, comme 
souvent il advient en ce temps en ce quartier là, 
et que, si cela advenoit, il falloit qu'il levast le 
siege, s'en allant par les villes pour manger : 
car presque il estoit en aussi grand necessité 
que nous, et mangeoient les soldats de son camp 
des mauves et autres herbes aussi bien que nous, 
parce que bien souvent la munition ne pouvoit 
arriver à temps; car elle venoit devers Florence, 
là où il y a trente mil, et sur petits asnes, sauf 
cent mulets; et falloit qu'ils portasseut à man- 
ger pour aller et venir, qui estoit cing ou six 
jours; et à chasque voyage en mouroit tousjours 
une partie par le chemin ; car de trouver une 
seule herbe, ny foin, ny paille, ny grain, il ne 
s'en trouvoit plus, et moins personne qui y hz- 
bitast, ny à dix mil près du chemin. Et toute sa 
cavallerie estoit encore dix mil par delà Flo- 
rence, sauf la compagnie du seigneur Cabry, 
nepveu du marquis, qui estoit de cinquante che- 
vaux, et falloit que de quinze en quinze jours se 
refreschist des autres cinquante qui se tero'ent 
à Bonconvent ; et si Dieu nous eust voulu don- 
ner un peu de neige, seulement pour huit jours, 
leur camp estoit contraint de se rompre. Toutes 
ces choses mirent le marquis, pour abbreger la 
guerre, en une opinion, c'est de trouver le 
moyen de mettre division entre les parts dans 
la ville, nous voyant foibles, sçachant bien 
qu’encores que nous eussions douze enseignes, 
il n'y avoit pas dixhuict cens hommes; et, par 
l'advis des Sienois bannis de la cité qui estoient 

près du marquis, fut trouvé invention de gai- 
gner un citadin de la ville, nommé misser Pie- 
dro, qui estoit borgne, et de l'ordre du peuple, 
qui estoit l'ordre de qui nous nous fions le plus , 
joinct avec l'ordre des reformateurs, et ce , par 
le moyen des petits garsons qui allaient chercher 
des herbes au long des prés de la riviere de la 
Tresse avec de petits sacs; et fit tant le marquis, 
qu'il le convertit à estre traistre. Et la forme de 
ce faire fut que misser Piedro recevroit plusieurs 
blanes signés de ces Sienois qui estoient avec le 
marquis, là où luy-mesmes coucheroit les lettres. 

Le fons de ce fait est tel, qu'il falloit que le- 
dict misser Piedro couchast dans les lettres ces 
mots : comme ils trouvoient estrange qu'ils se 
laissoient tromper si ouvertement au seigneur 
de Montluc, et que les enfans pouvoient bien 
cognoistre que toutes les asseurances qu'il leur 
donnoit que le roy les secourroit , n'estoient que 
bayes et tromperies, et qu'encores qu'ils fussent 
esié banny dela cité, neantmoins ils regrettoient 
infiniement de la voir perdre, les larmes aux 
yeux; et que, s'ils vouloient faire sortir un 
homme pour aller jusques à Rome, entendre si 
le roy faisoit armée pour les secourir, ils co- 
gnoisiroient la tromperie et cautelle dont j'usois 
en leur endroit; et qu'ils les prioient de ne se 
laisser conduire au dernier morceau, et que, 
s'ils le faisoient , ils n'en eschapperoient que par 
leurs testes, et la ruyne de leurs biens, femmes 
et enfans; et qu'il y avoit moyen encores de 
faire leur appointement avec l'empereur par le 
moyen du marquis, s'ils le vouloient mettre dans 
leur ville : qui estoit chose aysée, s'ils se vou- 
loient tenir et accorder avec aucuns de la cité 
qui desjà leur avoient promis; et que, pour 
scavoir qui estoient ceux de l'intelligence , il fal- 
loit qu'ils allassent voir à une telle rue, et, là 
où on verroit une petite croix blanche au bas de 
la porte de la maison , celuy-là estoit de leur in- 
telligence. Ce meschant borgne faisoit bien son 
office , et addressoit les lettres à un de ceux de 
qui nous avions fiance , estant bien certain que 
celuy-là porteroit la lettre au magistrat , et que 
incontinent le magistrat envoyeroit le matin en 
la ruequ'il nommoit en la lettre, et qu'il prendroit 
le gentilhomme de la maison où la petite croix 
se trouveroit. Tousjours il s'addressoit de faire la 
croix à quelque maison de l'ordre des noves et 
des gentils-hommes, pource que les autres deux 

ordres les tenoient pour suspects, Et pensoit le 
marquis que , tout incontinent que celuy-là se- 
roit prins, cognoissant l'humeur des Sienois , et 
la grand haine qu'ils se portoient les uns aux 
autres, ils l’'ameneroient, sans avire forme de 
justice , sur l'eschafiaut ; et que, par ce moyen 
la, ces deux ordres de noves et gentilshommes 
entreroient en une grande contention et deses- 
poir, et que, pour sauver leurs vies, seroient 
contrainis de prendre les armes, et se rendre 
ma:stres d'un canton de la ville près les mu- 
railles, pour tenir la main aux ennemis, afin 
qu'ils peussent entrer dans la ville. 

Or, commenga ledit meschant borgne à forger 
la premiere lettre , et de nuit la va mettre sous 
Ja porte de la maison d'un des gentils-hommes 
qui n’estoit point soupçonné, et fit la croisette 
en une autre rue, à la maison d'un des plus ri- 
ches gentils-hommes de l'ordre des noves; et 
le matin , le gentil-homme à qui la lettre s'ad- 
dressoit trouva icelle dans l'entrée de sa maison, 
et soudain la leut et la porta au magistrat ; et, 

incontinent qu'ils l'eurent veue, me l'envoyerent | 
par misser Hieronym Espano , et me manderent | 
qu'ils avoyent mis en deliberation d'aller pren- | 


dre ledit gentil-homme et l'amener tout droit à 


l'eschaffaut. J'envoyay les sieurs Cornelio et | 


Bartho'omé Cavalcan deverseux , les prier de 


ne mettre point la main si tost au sang, et que | 


cecy pourroit bien estre des inventions du mar 
quis pour nous mettre en division , et qu'ils le 
pouvoient bien meltre en prison ; ce qu'ils fi- 
rent. Deux jours après, voicy une autre letire 


trouvée en mesme sorte à la maison d'un gentil- — 


homme de l'ordre des noves, qui n’estoit point 


suspect , et la croisette à un de l'ordre des gen- | 


tils-hommes. Alors la furie commença si graude, 
qu'il me fallut aller au palais moy-mesme, et à 
peine peus-je obtenir ceste grace, que pour 
cinq jours on dilayast , pour voir si pendant ce 
temps Dieu nous envoyeroit la cognoissance de 
ce fait. Toute la ville estait esmeue, et ne se 
parloit d’autre chose que de faire coupper testes, 
Comme je veux que Dieu m'ayde, il m'alloit 
tousjours au devant que c'estoit une cautelle du 
marquis , car je sçavois à qui j'avois affaire. Je 
priay misser Bartholomé Cavalcan qu'il ne ces- 
sast jour et nuict d’aller voir lesdits gentils-hom- 
mes et bourgeois de l'ordre des gentils-hommes 
et des noves à qui le mal-heur touchoit , les 

prier qu'ils ne se desesperassent point , et que 
je garderois bicn qu'on ne mettroit point la main 
au sang, et que je n'adjousterois point de foy 
à toutes ces lettres ny croix. Le sieur Cornelio 
m'y secouroit fort aussi ; car il avoit bien bonne 
part en la cité, à cause de monsieur le cardinal 
de Ferrare , près lequel il avoit tousjours de- 
meuré tant qu'il demeura en la cité. 

Or, à trois ou quatre jours de là, pensant que 
la furie seroit passée, voy-là une autre lettre 
et une croix trouvée en mesme forme des autres; 
et alors tout le monde perdit patience, et les 
vouloit-on mener tous trois sur l'eschaffaut. Je 
courus au palais, menant le sieur Cornelio et le 
sieur Bartholomé avec moy. Allant au palais, il 
me vint en l'esprit qu'il falloit rompre ce coup 
par le moyen de la devotion; et, comme je fus 
au pelais, trouvay desjà presque toute la grande 
salle pleine de gens de l'ordre du peuple et des 
refurmateurs. Et dès que j'entray en la salle du 
magistrat , tous commencerent à me crier qu'il 
n’estoit plus temps de dissimuler, et qu'il falloit 
faire justice. Et alors, ayant pris place, je parlay 
à eux en telle maniere, en langageitalien, comme 
les autres fois. 

« Seigneurs, depuis le temps que j'ay eu cet 
«honneur de commander en vostre cité par le 
«commandement du roy mon maistre, vous n'a- 
« vezrien entrepris, soit pour le fait de la guerre, 
«soit pour la conduitte de vostre ville, sans me 
a'e communiquer et prendre advis et conseil de 
«moy; en quoy jay esté si heureux, par la vo- 
«lonté de Dieu, que je ne vous ay conseillé chose 
«aucune qu'elle n'ait reussi à vostre bien, honneur 
«et profit, comme je ne voudrois faire, n'ayant 
« pas plusà cœur mon salut et ma vie que la vostre 
« propre, Or, messieurs, puis que j'ay esté si heu- 
«reux et si fortuné que de vous avoir tousjours 
« donné des conseils salutaires et profitables , je 
« yous supplie en avoir la mesme opinion, et me 
«croire en un affaire siimportant quise presente, 
«lequel à mon advis trouble grandement vos en- 
«tendemens. Je vous demande un don, les mains 
« jointes et au nom de Dieu, que vous vous gar- 
« diez sur toutes choses de mettre la main au sang 
«de vos concitoyens. jusques à ce que la verité 
«soit du tout descouverte, laquelle ne peut estre 
« longuement cachée, On a beau couvrir le feu , 
«la fumée en sortira ; aussi on a beau masquer 
«et desguiser ce fait, la verité paroistra. Tout 

«le monde (et croyez-moy) ne me scauroit faire 
«croire que cecy soit autre chose qu'une ruse et 


«cautelle du marquis. Il considere que la peau — 


«du lyoh ne luy sert de rien; il a vestu celle 
«du renard afin de pouvoir venir à bout de 


«son dessein : or, il ne sçauroit mieux faire ne | 


«plus finement en user, qu'en jettant la division 

« parmy vostre cité; et comment la peut-il mieux | 


«semer, si ce n'est en vous persuadant qu'il y a 
« des traistres parmy vous et dans vos murailles, 
ascachant bien que cela vous occasionnera, non 
«seulement de les emprisonner, mais encore de 
«les faire mourir, et par leur mort mettre la cité 
«en trouble, car le sang ne peut mentir ? Les 
« parens porteront la mort de leur parent, quand 
«bien elle seroit juste, avec douleur et desplai- 
«sir, et tascheront à se venger : bref, vous voy- 
«là des ennemis domestiques plus dommagea- 
«bles que ceux du dehors ; vous voy-là en prine 
«de songer ala mort des vostres, au lieu de pen- 
«ser à celle de vos ennemis. Voyez donc, mes- 
«sieurs , quel ayse, quel plaisir et quel conten- 
«tement vous donnerez à vos ennemis, quand 
«ils scauront que vous songez à faire coupper tes- 
«tes, et encore de ceux que j'oscroisdireet jurer 
«sur mon ame estre innocens. Quoy qu'il en 
«soit, l'attente ne vous peut estre dommageable, 
«car ils sont en vos prisons. Vous estes asseurés 
«d'eux, vous faites bonne garde, je veilleray 
“de mon costé; pourquoy vous hasterez vous de 
«les faire mourir? A l'honneur de Dieu, croyez- 
«moy, vous ne vous en repentirez pas; je n’y ay 
« point d'interest que le vostre. Ayons recours à 
«Dieu en une telle necessité. Commandez que 
«tout le clergé de vostre ville dès demain ordonne 
«une procession generalle par toute la ville, et 
«qu'il soit enjoint à tout le monde de s'y trou- 
«ver, et qu'on se mette en prieres, afin qu'il 
«plaise à Dieu nous faire tant de grace de des- 
«couvrir la verité de ce fait, ct la trahison s'il y 
«en a, ou l'innocence de ces prisonniers. Je 
«m’asseure que Dieu nous exaucera, et que bien 
« tost vous en serez esclaircis : lors vous pourrez 
«faire justice, si la cause y escheoit, et proceder 
«contre les coulpables. Mais avant cela, sur la 
«colere mettre la main au sang de vos citoyens 
«sans avoir bien pesé toutes choses, il me sem- 
«ble que vous ferez très mal, et serez cause d'un 
«grand mal-heur en vostre cité. Messieurs , la 


«scule affection que j'ay au bien de vostre ser- | 

« vice , et à vostre salut et conservation , me fait 
«tenir ce langage ; et vous supplie me faire ce 
« plaisir de superceder pour quelques jours, les- 
“quels cependant nous employerons en prieres 
“et oraisons. » 

Un murmur courut lors par la salle, les uns 
disans ouy, les autres non, car tousjours y a-il 
des contredisans ; mais enfin mon advis fut 
suivy, et soudain les eglises adverties , et tout 
le peuple , afin de s'apprester pour aller le len- 
demain en procession generalle faire prieres & 
Dieu; car de jeusnes nous en faisions assez, Je 
me trouvay à la procession et tous les capitaines, 
ensemble tous les seigneurs et dames de la ville; 
les parens des prisonniers, suyvans , ploroient : 
bref, toute la ville, ce jour là et le lendemain, 
fut en devotion et oraisons, faisant chacun 
prieres à Dieu qu'il nous fist la grace de descou- 
vrir la verité de ceste trahison. Cependant je 
ne dormois pas, car la nuict le sieur Cornelio et 
moy discourusmes comment ceste pratique du 
marquis se pouvoit faire. J'arraisonnois à part 
moy, puis qu'il en estoit venu si avant, que 
celuy qui menoit la marchandise ne s'arresteroit 
pas là , et que le conseil de la ville ne seroit pas 
si secret qu'il n'eust advis de ce qui avoit esté 
conclu; car à ces grandes assemblées il y a tous- 
jours quelque parleur : et cogneus bien que 
j'avois fait un erreur d'avoir tout haut dit que 
j'estois asseuré que c'estoit une ruse du marquis ; 
car il estoit à craindre que cela ne fist tenir en 
cervelle son conducteur. Or, puis qu'il y avoit 
apparence qu'il nous donneroit avec ses lettres 
et bulletins quelque nouvelle alarme , je m'ad- 
visay de faire aller de nuict par la ville quelques 
hommes, le plus coyement qu'on pouvoit, pour 
voir si rien se descouvroit : et ainsi fismes 
faire la sentinelle deux nuicts. Le jour je faisois 
amuser le peuple aux processions par les parois- 
ses; et, lors que quelqu'un de la seigneurie me 
venoit dire que c’estoit perdre temps, qu'il 
falloit faire justice, je le priois d'avoir patience, 
l’asseurant que je commençois à descouvrir quel- 
que chose : car il en falloit ainsi user pour rete- 
nir la fureur du peuple. 

Or la troisiesme nuict après, environ une 
heure avant minuict, voicy passer ce messer 
Piedro, qui s'arresta devant une maison , et mit 
la main à la fenestre, laquelle estoit basse , et la 
trouva fermée, Or l'une des trois lettres se 

trouva avoir esté mise par une fenestre basse, 
comme estoit celle-là. Lors il meit le genou à 
à terre, et, par dessous la porte, meit la lettre 
tant avant qu'il peut allonger le bras, puis s'en 
va au long de la rue. Un gentil-homme qui estoit 
au guet , incontinent va après luy, et, le prenant 
par le bras, luy dit : Che sete voi? l'autre luy 
respondit : Jo son messer Piedro. Ilne me sou- 
vient du surnom de ce meschant. Il le recognut, 
et luy dit : Dove andate? lequel lui respon- 
dit : Me ne vo a la guardia; le gentil-homme 
luy respondit : 4dio, adio; puis, ayant heurté, 
fit ouvrir la porte, et trouva la lettre, qui parloit 
comme les autres. Incontinent il la porta au 
magistrat, lequel m'envoya deux de leur conseil 
me faire entendre le tout. Ils allerent faire lever 
le sieur Cornelio, qui vint avec eux, et fut ar- 
resté que les portes ne s'ouvriroient point le 
matin, ny les gardes et sentinelles ne bouge- 
royent qu'il ne fust prins, et sur le matin le 
sieur Cornelio s'en iroit environner la maison 
avec cent hommes, par devant et par derriere. 
Le sieur Cornelio le cognoissoit ; et, comme il eut 
departy ses gens, il heurta à la porte, et le trouva 
encores au lit; et tout incontinent ils m'adver- 
tirent de la prise. Et pource que le terme de ma 
dictature estoit passé, j'usois de prieres comme 
auparavant, et leur requis que tout incontinent 
il fust mis sur la gehenne, car il nioyt la lettre, 
et n'avoir veu aussi le gentil-homme de toute 
ceste nuict. Et comme il fust sur la gehenne, il 
pria de ne le tourmenter plus, car il vouloit con- 
fesser la vérité; ce qu'il fit tout au long, et les 
practiques du marquis pour mettre la division 
dans la ville. Sur la chaude l’on le vouloit faire 
pendre aux fenestres du palais, mais je les priay 
de ne le faire encores; et fut mis en une basse fosse. 
Et priay le capitaine du peuple de me vouloir 
bailler les trois gentils-hommes prisonniers, car 
je voulois parler à eux à mon logis ; ce qu'il fit. 

Le sieur Cornelio et Bartholomé Cavalcan les 
amenerent ; et comme ils furent au logis, je leur 
remonstray qu'ils ne devoyent aucunement sen- 
tir mauvais gré au senat de ce qu'ils les avoient 
fait prendre , estant les affaires reduits à tels 
termes, que le pere ne se devoit fier du fils , ny 
le fils du pere , puis qu'il y alloit de leurs vies et 
de leurs biens; qu'ils allassent au magistrat le 
remercier affectueusement de ce qu'ils n'avoyent 
pas fait justice d'eux, ains qu'ils avoyent eu la 

patience jusques à ce que Dieu auroit fait cog- 
noistre la verité. Ils me respondirent qu'ils ne 
feroyent pas cela , car ce n’estoyent pas eux qui 
leur avoyent sauvé la vie, mais que c'estoit 
moy, et qu'ils vouloyent remercier Dieu et moy, 
et non eux. Il nous cousta à tous trois plus d'une 
heure à les convertir. Je leur remonstray que, 
s'ils ne le faisoient, ce seroit accomplir ce que 
le marquis desiroit, qu'ils demeurassent en 
hayne mortelle et en division ; et tout ce que je 
pouvois imaginer qui pouvoit servir à les y faire 
aller, je leur dis pour les humilier. A la fin , se 
recognoissans grandement obligés 4 moy de ce 
que je leur avois sauvé les vies, ils me promirent 
de le faire: et les y accompagnerent le sieur 
Cornelio et messer Bartholomé , à ma requeste; 
car je craignois qu'ils s'en dedissent par les 
chemins. Et , comme ils furent devant le magis- 
trat, un d'eux parla pour tous trois, remons- 
trant leur innocence et le tort qu'on leur avoit 
fait , duquel ils ne se vouloient ressouvenir, veu 
la necessité du temps et l'estat de la cité, les 
suppliant affectueusement les vouloir tenir pour 
leurs bons citadins et amis, et pour loyaux à 
leur republique; et afin qu'à l'advenir eux et 
leur posterité n'en fussent remarqués , qu'il leur 
pleust leur en bailler patentes scellées de leur 
grand seel. Et alors le capitaine du peuple leur 
fit une grande remonstrance par laquelle il les 
prioit les excuser; qu’estant question du salut 
public, ils avoient esté contraincts fermer les 
yeux à l'interest particulier, et, veu l'impor- 
tance de l'affaire, en faire la recherche, mais 
qu'on les tenoit pour gens de bien et bons ci- 
toyens ; surquoy ils descendirent tous de leur 
siege et les embrasserent. Messer Bartholomé 
Cavalcan me dit que la plus-part s'estoient mis 
à pleurer. Ainsi se retirerent en leurs maisons. 
Et, pource que ce meschant borgne estoit de 
l'ordre du peuple, qu'estoit la plus grande 
part, et là où il y avoit plus de gens de guerre, 
j'eus craincte que, si l'on le faisoit mourir, que 
ceux de son ordre nous levassent quelque bruit 
par la ville , disant qu'on cognoissoit bien à ceste 
heure de quel ordre estoient les traistres, et 
que cela pourroit estre cause de leur faire mettre 
la main aux armes : qui fut cause que je fis re- 
queste à tout le senat me donner sa vie et le 
bannir à perpetuité, afin d’assoupir toutes 
choses, et que le marquis ne peust dire que 

rien de son dessein eust succedé, non plus que 
ses entreprinses par les armes. Et voy-la comme 
le tout fut descouvert et assoupy; car le senat 
m'accorda ma priere. Je me suis souvent estonné 
comment je fus si sage et si moderé en un affaire 
si important , veu qu'il estoit raisonnable d'en 
faire un exemple ; mais cela eust apporté peut 
estre plus de mal que de bien, Il ne faut pas 
tousjours estre si aspre : voyant les autres si 
eschauffés après le sang de ces prisonniers, cela 
me refroidissoit. Ne vous laissez pas, mes gen- 
tils-hommes qui aurez charge des places, em- 
porter à la premiere apparence des choses qu'on 
vous dira : songez et pesez les circonstances; 
rompez les desscins du peuple que vous com- 
manderez, sous quelque pretexte, comme je fis 
l'amusant à nos processions, non que cela fust 
mal fait, mais je voulois voir si le temps descou- 
vriroit quelque chose. Si j'eusse permis la mort 
de ceux-cy, leurs parens eussent peut estre esté 
poussés de quelque esprit de vengeance. Taschez 
par tout à entretenir l'union de ceux que vous 
commandez, comme je fis en ceste ville, là où 
tout fut rapaisé et accommodé : et aussi songez 
à quel ennemy vous avez affaire ; car vous pou- 
vez penser qu'il ne laisse pierre à remuer, ny 
artifice, pour mettre la division dans la ville. 
Ainsi ay-je ouy lire autrefois dans Tite-Live, 
qu'Anuibal, ce grand capitaine , faisoit pour 
mettre de la division parmy les Romains. ll faut 
que vostre prudence et sagesse, gouverneurs 
des places , sçache discerner si cela a de l'appa- 
rence, si celuy qui est accusé est homme de 
pratique, de moyen, et s'il a rien fait qui 
puisse approcher de cela ; si en le prenant on 
pourra cognoistre à sa contenance quelque peur, 
ou en ses responses quelque variation. Vous devez 
en cela estre sages et discrets ,et penser qu'il n'y 
a rien plus aisé que de calomnier un homme. 
Dieu mercy, tout se passa avec douceur, et les pri- 
sonuiers et leurs parens me vindrent remercier, 

Or, après que le marquiseust perdu toute son 
escrime et toutes ses ruses, ilnouslaissaen paix, 
ne s'attendant nous avoir qu'au dernier morceau 
de pain. Et commencasmes à entrer au mois de 
mars nous ayant tout failly, car de vin il n'y 
en avoit une seulle goutte en toute la ville dés 
la demy-février. Nous avions mangé tous les 
chevaux, asnes, mulets, chats et rats qui es- 
toient dans la ville. Les chats se vendoient trois 

et quatre escus , et le rat un escu, et en toute 
la cité n'estoit demeuré que quatre vieilles ju- 
mens, si maigres que rien plus, qui faisoient 
tourner les moulins : deux que j'en avois, le 
controolleur La Moliere le sien, et l'Espine, thre- 
sorier, le sien; le sieur Cornelio une petite ha- 
quenée baye qui avoit perdu la veue de vieil- 
lesse; messer Hieronym Espano un cheval turc 
qui avoit plus de vingt ans : voylà tous les che- 
vaux et jumens qui estoient demeurés dans la 
ville en ces extremités plus grandes que je ne 
vous sçaurois representer, car je croy qu'il n'y a 
rien de si horrible que la famine. De Rome en 
hors l’on nous donna quelque esperance de se- 
cours, et que le roy envoyoit monsieur le ma- 
reschal de Brissac nous secourir : qui fut cause 
que nous accourcismes nostre pain à douze onces, 
les soldats et les gens de la ville à neuf Cepen- 
dant peu à peu nous perdions plusieurs habi- 
tans et solda's, qui tomboient morts sur la place 
en cheminant , de sorte qu'on mouroil sans 
maladie, A la fin les medecins cogneurent que 
c'estoit les mauves qu'on mangeoit, pource que 
c'est une herbe qui lasche l'estomac ct garde 
de faire digestion. Or n'avions nous autres her- 
bes au long des murailles de la ville , car tout 
estoit mangé , et encores n'en pouvoit-on avoir 
sans sortir à l'escarmouche; et alors tous les 
enfans et femmes de la ville sortoient au long 
des murailles ; mais je vis que j'y perdois force 
gens, et ne voulus plus laisser sortir personne. 
Or d'ouyr plus nouvelles de monsieur le mares- 
chal n'y avoit plus remede , car les tranchées 
venoyent jusques auprès des portes ; lesquelles 
tranchées le marquis avoit fait redoubler, pour 
crainte que nous sorlissions à la desesperade sur 
luy, et luy donnissions la bataille , comme autre 
fois avoient fait les Sienois és guerres qu'ils 
avoient eu, comme eux-mesmes racontoient. 
En cest estat nous trainasmes jusques au hui- 
tiesme d'avril, que nous eusmes perdu toute 
esperance. Alors la seigneurie me pria ne trouver 
mauvais s'ilscommençoient à penser à leur salut; 
et, voyant qu'il n'y avoit plus remede, si ce 
n'est de nous manger nous-mesmes, je ne leur 
peus dénier, chargeant de maledictions ceux 
qui engagent les gens de bien, et puis les lais- 
sent la. Je n'entendois pas parler du roy mon 
bon maistre, il m'aimoit trop, mais bien de 
ceux qui le conseillent mal à son desadyantage. 

Jay tousjours veu plus de mauvais conseils que 
de bons près les rois. Ils envoyerent un dés 
leurs devers le marquis , pour le prier de leur 
donner un sauf-conduit pour deux de leurs gens 
qu'ils luy voulaient envoyer; ce qu'il fit et com- 
mencerent à capituler. Le marquis leur y ayda 
fort, et commencerent entrer en grande fiance 
de luy ; car il voyoit que de faire saccager 
ceste ville et la faire ruyner , cela n'apportoit 
aucun profit à l'empereur ny au duc de Flo- 
rence, et que cela ne seroit que le gain des 
soldats. D'autre part il craignoit que, si les 
Sienois ne pouvoient avoir aucune composition, 
que nous sortissions sur luy à la desesperade , 
ayant desjà perdu plus de la tierce partie de 
ses gens, lesquels estoient morts pour le long 
siege, et autres quis estoyent desrobez, de sorte 
qu'il n'avoit presque point d'lialiens , lesquels 
logeoient dans le fort de Sainct Marc. Et de- 
meura le marquis un moys durant n'ayant au- 
près de luy que six enseignes . et tout le reste 
estoit aux tranchées ; et ne pouvoit jamais ra- 
fraischir ses gens que dedix enseignes, lesquelles 
p'avoyent plus d'une nuict franche; e! telle garde 
y avoit qu'elle ne se remuoil de six jours. Voy- 
Ja où il fut aussi bien reduict dehors que nous 
dedans : Et ne se pouvoit ayder de sa cavallerie, 
ny monsieur de Strossi non plus de celle qu'il 
avoit, à cause qu'il n'y avoit chose du monde 
sur la terre pour donner à manger aux chevaux, 
depuis Montalsin jusques à Siene , et de Siene 
jusques à Florence. 
Or parleray-je à present de moy comme je 
vivois. Je n’avois non plus d'avantage que le 
moindre soldat, et mon pain ne pesoit que 
douze onces ; et ne s'en faisoit de blanc que sept 
ou huict , dequoy les trois venoient à mon logis, 
et le reste se gardoit pour quelque capitaine qui 
estoit malade. Ny la ville ny nous ne mangeas- 
mes jamais , depuis la fin de Fevrier jusques au 
vingt-deuxiesme d'avril, qu'une fois le jour : je 
ne (rouvay jamais soldat qui en fit plainte. Et 
asseurez-vous que les remonstrances que je leur 
faisois souvent nous servoient de beaucoup; car, 
s'ils s'en fussent voulu aller an camp de l'ennemy, 
le marquis les eust fort bien traictés, car les en- 
nemis estimoient fort nos soldats italiens et 
françois, et aux escarmouches ils cognoissoient 
leur valeur. J'avois achepté trente poulles et un 
coq, pour me faire des œufs; et en mangions 


LIVRE III. 


| 


155 


le sieur Cornelio, le comte de Gayas et moy, 
parce que tous trois mangions tousjours en- 
semble, en un quartier le matin , et en un autre 
le soir; mais à la fin du mois de mars cela fut 
tout mangé, et le coq et tout. C'est dommage 
qu'il n'en y eust davantage. Ainsi je demeuray 
sans chair et sans œufs, et ne mangions plus que 
nost:e petit painet un peu de pois avec du lard, et 
des mauves bouillies, une fois le jour seulement, 
Le desir que j'avois d'aequerir de l'honneur, 
et de faire souffrir ceste honte à l'empereur 
d'avoir arresté si longuement son armée, me 
faisoit trouver cela si doux, qu'il ne m'estoit 
nulle peine de jeusner. Ce chetif soupper avee 
un morceau de pain m'estoit un banquet, lors 
qu'au retour de quelque escarmouche je sçavois 
les ennemis estre frottés, ou que je seavois qu'ils 
estoient en mesme peine que nous. 

Mais pour retourner à la capitulation , le mar- 
quis envoya devers le duc de Florence et dom 
Johan Manricou, qui estoit ambassadeur pour 
l'empereur vers le pape, lequel se tenoit à Flo- 
rence à cause du siege. Ledit duc envoyaun sauf. 
conduit. Les Sienois aussi envoyerent devers le 
pape, qui estoit pape Julle, qui mourut deux 
ou trois jours après, duquel ils eurent mauvaise 
response, leur reprochant leur obstination, et 
qu'ils se retirassent au duc de Florence , et luy 
baillassent la carte blanche : c'estoit un terrible 
pape. Le duc usa de plus grande honnestité, 
et se monstra plus courtois, comme doit faire 
un prince qui desire attirer et gaigner le cœur 
d'un peuple; c'estoit aussi un des plus sages 
mondains qui ayt esté de nostre temps. Il luy a 
bien servy, ayant à establir sa principauté au 
temps des deux plus grands et ambitieux princes 
qui furent jamais, lesquels avoient grand'envye 
mettre le pied en ltalie ; mais l'Espagnol a esté 
plus fin que le nostre, et ce duc s’est très bien 
gouverné. Il s'appelloit Cosme, et croy qu'en- 
cores il est en vie. Pendant tous ces pour-par- 
lers, allerent et revindrent huict jours durant 
de Florence au camp. Or le lundy sur le soir la 
capitulation fut apportée, et le matin le mar- 
quis m'avoit envoyé un trompelte, me priant 
que je luy envoyasse deux gentils-hommes en 
qui j'eusse fiance , pour leur dire quelque chose 
qu'il vouloit que j'entendisse; et estoit venu à 
Sainct Lazare pour cest effet. Je luy envoyay le 
sieur Cornelio et le capitaine Charry , aus- 

quels il dit ce que portoit la capitulation, laquelle 
devoit arriver ce soir mesme àlacité , et qu'entre 
autres choses il y avoit un article qui disoit que 
le sieur de Montlucavec les compagniesitaliennes 
et françoises et tous officiers du roy, sortiroient, 
bagues sauves, enseignes desployées, les armes 
sur le col et tambourin sonnant , et que cest ar- 
ticle là ne me servoit de rien, car nous n’estions 
pas aux Sienois, ains au roy; et puis que nous 
n'estions à eux, ils n'avoyent aucune puissance 
de capituler pour nous, et qu'il falloit qu'on ca- 
pitulast de la part du roy pour nous, et que je 
capitulasse seulement de la part du roy; qu'il 
m'asseuroit que j'aurois tout ce que je deman- 
dois, et que, hors le service de l'empereur, il 
feroit autant pour moy que pour le cardinal son 
frere; et que luy et moy estions deux pauvres 
gentils-hommes qui avec les armes estions par- 
venus aux degrés d'honneur, que des plus 
grands de France et d'Italie seroient bien aises 
d'avoir nos places ; et leur dit qu'il attendroit là 
ma responce. Ils me trouverent à la porte Nove, 
où je me pourmenois avec messer Hieronym Es- 
pano; et, après avoir entendu ce qu'il me man- 
doit, je leur dis qu’ ils luy allassent dire que je 
sçavois bien qu'il avoit leu les histoires romaines, 
là où il pouvoit avoir trouvé que du temps des 
anciens Romains belliqueux ils envoyerent une 
de leurs colonies habiter en Gascogne, près des 
monts Pirenées , d'où j'estois natif; et que, s'il 
ne se vouloit contenter de ce que les Sienois 
m'avoient compris en leur capitulation , à la 
sortie je luy monstrerois que j'estois sorty et 
extrait des belliqueux Romains, qui aymoient 
mieux perdre cent vies, si tant en pouvoient re- 
couvrer, qu'un doigt de leur honneur et repu- 
tation; et que j'aymois mieux que les Sienois 
-Capitulassent pour moy que si je capitulois pour 
eux; et que pour moy, le nom de Moniluc ne se 
trouveroit jamais en capitulation. Et ainsi s'en 
retournerent vers luy; et comme ils lui eurent 
fait la responce, il leur dit en italien: Che vol 
dire questo? Mi pare che vol jocar à la dis- 
-perata. Altre volte io rese due forteresse 
con ragione, ne per questo ne fui mai ri- 
preso de l'imperatore, etno resta su majesta 
a servir si di me. Alors le sieur Cornelio luy 
dit que j'estois resolu en cela, et que j'aymois 
mieux mettre le tout au hasard de l'espée qu'au 
hasard d'une capitulation. Et alors il leur dit : 

«Or bien, recommandez moi à luy, et dictes luy 
«que je luy monstreray que je suis son amy, 
«hors le service de l'empereur et du duc de Flo- 
«rence, et qu'il sortira en toute asseurance, selon 
«la capitulation des Sienois , ou comme il luy 
«plaira. » Et ainsi s'en retournerent vers moy. 
O capitaines, que vous pouvez prendre icy un 
beau exemple : c'est que, comine yous vous trou- 
verez en telles affaires, ne monstrez jamais avoir 
peur; car il n'y a chose au monde qui mette tant 
l'ennemy en crainte, que quand il cognoist que 
le chef contre qui il a affaire ne s'estonne de 
rien, et qu'il lui monstre tousjours en ses pa- 
roles qu'il se rengera plustost au combat qu'à la 
capitulation; car il n’y a rien qui mette plustost 
l'ennemy à deviner ce qu'il doit faire, et user de 
ceste sorte , afin de donner aux siens grand 
courage. J'avois autant de peur qu'un autre, me 
voyant bien engagé, et nulles nouvelles de se- 
cours, ny de vivres, ny d'hommes; mais que 
l'on demande à ceux qui sont encore en vie si 
jamais ils cogneurent que je m’estonnasse non 
plus que le premier jour que j'y entray; et au 
dernier, que nous estions reduits en extreme 
necessité de toutes choses, ce fut alors que je 
fis plus le resolu de combattre qu'auparavant. 
Et croy que cela servit beaucoup aux Sienois et 
à nous d'avoir toute telle composition, comme 
si nous l'eussions faicte dès le premier jour que 
les ennemis nous assiegerent. Le soir arriva la 
capitulation bien tard, et le mardy matin quatre 
de la seigneurie porterent la nostre, où je trou- 
vay un article qu'un chacun, de quelque bas 
estat et condition qu'il fust, sortiroit avec leurs 
bagues sauves, femmes et enfans qui voudroient 
sortir, sauf et reservé les bannis et rebelles de 
l'estat de l'empereur, du roy d'Angleterre qui 
estoit le roy Philippe, et du duc de Florence. 
Alors je cogneus bien que cest article tomboit 
sur les pauvres Florentins qui estoient dans la 
cité avec nous, et qui avoient esté bannis pour 
la part de monsieur de Strossi. Il y avoit aussi 
des Neapolitains et Milanois, de façon que je 
voyois là perdre plus decent hommes, et mettre 
leurs testes sur l'eschaffaut. Alors je dis aux sei- 
gneurs qu'ils s'en retournassent , et que dans 
une heure je m'en irois à eux, et leur monstre- 
rois la tromperie qui estoit dans la capitulation, 
et que promptement ils assemblassent les plus 
grands de la cité, ce qu'ils firent ; et prins le 

sieur Cornelio et Bartholomé Cavalean , qui 
pensa mourir de peur quand il entendit ma 
proposition, car il estoit Florentin. 

«Seigneurs , j'ay veu vostre capitulation, qui 
atend plustost à vous faire coupper la teste que 
« non à la conservation de vos vies et biens. Vous 
«voyez un article, que tous generallement 
« jouyront de la capitulation, leurs bagues sau- 
aves, sauf et reservé les rebelles de l'estat de 
«l'empereur, du roy d'Angleterre et du duc de 
«Florence. Or, vous scavez que l'empereur vous 
« faict declarer rebelles à la chambre imperialle, 
«comme sujets de l'empire, pour vous estre re- 
« bellés contre luy. Par là donc, vous voyez que 
« vous estes declarés sujects , et vous autres dic- 
«tes que non, et que vous estes seulement re- 
«commandés à l'empire. Le procès n’est point 
«encores jugé, pour voir si vous estes sujects ou 
«recommandés ; et quand les ennemis seront icy 
«dedans, et que vous serez en leur puissance, 
« quels juges voulez-vous qui jugent ce procès, 
«sinon les bourreaux avec vos testes? Ce seront 
«les pieces qu'ils visiteront. Or, messieurs, je vous 
« vois tous morts, vosbiens confisqués, vos fem- 
«mes et vos enfans en perdition. Quant à moy 
«et aux soldats, ils nous laisseront sortir seure- 
«ment; car les gens de guerre passent par tout, 
«et tousjours avec meilleur marché que les au- 
«tres: ils sçavent que nous n'avons rien à per- 
adre que nos armes, et que nous sommes tenus 
«d'obeyr à nostre prince. Que s'ils nous font 
«quelque outrage, à nostre tour nous en aurons 
«la raison , car les hommes se rencontrent plus- 
a tost que les montaignes. Mais tout le malheur 
«tombera sur vous, veu l’inimitié que l’empe- 
«reur et le duc vous portent. Un prince ne par- 
«donne guere à son suject qui s’est rebellé , et, 
«s'il a moyen d'y trouver à redire, il ne faudra 
«d'en prendre l'occasion. Et pource que nous 
«avons vescu si longuement ensemble sans ja 
«mais avoir eu une seule parolle de collere entre 
vous et moy qui ay receu tant d'honneur de vous 
«autres, si vous me voulez croire, nous ferons 
«penser au marquis chose à laquelle peut estre 
« n'a-t-il encore pensé; c'est que nous sortionsles 
aarmes à la main au combat, et luy donnions la 
«bataille : et faut croire que Dieu nous aydera 
«et sera pour nous, veu la cruauté qu’ils veulent 
«exécuter en vostre endroit. Et de moy, je vous 
«offre ma vie, et de tous mes capitaines et sol- 

į «dats pour mourir avec vous, afin que tous 
«mourions et vivions ensemble , plustust que 
«de vous voir ainsi trahis et vendus. Credete à 
ame, à me dico , che son vecchio, ed à cui 
«sono passate molte cose innanzigli occhi.» 

Or, m'asseurois-je bien que cest article n'y 
avoit pas esté mis pour eux, mais seulement 
pour ceux que j'ay nommés; et trouvay ceste in- 
vention afin d'emmener les Sienois au combat 
avec nous, car j'aimois mieux mettre le tout au 
hazard, que de perdre un seul homme de ceux 
qui estoient dedans la ville , et qui sous ma pa- 
role s'y estoient ospiniatrés. Ils prindrent cela 
pour argent comptant, et se resolurent tous, 
après que j'en fus party, à combattre. Et tout 
incontinent leur manday ce qu'il falloit faire, 
qu'estoient que les gonfaloniers commande- 
roient de faire affiner les poudres de leurs gens, 
et esmoudre leurs espées, hallebardes et fers de 
picques, et qu’à peine de la vie, il y eust homme 
de ceux qui pourroient porter les armes, qui 
ne fust près dans deux jours, et que tous les 
prestres et religieux qui avaient pris les armes 
pour deffendre la cité à la batterie, les eussent 
à prendre sous les mesmes capitaines qu'ils 
estoient. Et croy que, pour deux ou trois jours, 
il ne se vit un plus grand remuement de gens 
en ville. Les deux deputés, qui avoient sauf-con- 
duit du duc de Florence et du marquis, tourne- 
rent vers les trois heures après midy au marquis, 
et luy monstrerent cest article, qui avoit mis au 
desespoir toute la cité et les soldats mesmes, et 
luy dirent la deliberation; et par quelques 
advertissemens, il entendit le remuement et ap- 
pareil qui se faisoit dans la cité pour le combat- 

| tre: ce qui fut cause qu'il depescha toute la 
nuict vers le duc de Florence et dom Johan 
Manricou, lequel je vis depuis près la royne 
d’Espagne à Bayonne, les advertir du tout, et 
qu'il les prioit qu'à present qu'il estoit sur le 
poinct d'avoir la ville, pour cet article là , ne me 
missent au hazard de perdre le tout, et qu'ils 
considerassent qu'il avoit affaire avec un bon 
| chef et vieux soldat, me louant deux fois plus 
| que je vallois; et que, comme ils sçavoient eux- 
| mesmes, il avoit perdu près de la moitié de son 
| armée, et encores en avoit-il beaucoup de ma- 
lades, et qu'il n’avoit pas vingt hommes de che- 
| val, car il n’avoit rien pour les nourrir, ny moyen 
de les y faire venir ; et qu'ils considerassent et 

pesassent bien cest affaire; que, quant à luy, , suyvant leurs peres et meres, et des femmes 
il se deschargeroit sur eux. Et comme le duc de | qui portoient des berceaux où estoient leurs 
Florence et dom Johan virent la deliberation, | enfans sur leurs testes; et eussiez veu beaucoup 


ils luy envoyerent le Cousignou, secretaire et 
principal du duc, avec la carte blanche, et qu'il 
y mist tout ce que nous voudrions, car il luy 
tardoit qu'il ne fust maistre de la ville. Ce fut 
le mercredy malin que le Cousignou arriva : et 
envoya chercher ledit marquis les deux deputés 
qui estoient rentrés le mardy au soir dans la 
ville, et coucherent dedans les articles, que 
tous ceux qui seroient bannis et rebelles de 
l'estat de l'empereur , de l'empire et du duc de 
Florence, sortiroient en toute seureté comme 
les autres. Et ainsi allasmes jusques au dimanche 
matin, qui estoit le vingt deuxiesme d'avril, que 
nous sortismes, ainsi que s'ensuit. 

Avant que personne ne sortist , je remis la ci- 
tadelle et le fort de Camolia entre Jes mains des 
Sienois, là où ils meirent une enseigne en cha- 
cun; et leur fis mettre une enseigne en chasque 
porte de la cité, que nous tenions ouverte, puis 
revins à porte Nove. Le marquis avoit fait met- 
tre toute son infanterie espagnolle tout au long 
de la rue qui va à Sainct Lazare decà et dela, 
ses Allemans en bataille un peu à main droicte 
dans un champ; et à Suinct Lazare estoit le 
sieur Cabry, son nepveu, avec cinquante ou 
soixante chevaux , qui est tout ce qu'ils avoient, 
comme desjà j'ay escrit, et trois cens arquebu- 
siers italiens qu'il avoit pris dans les forts de 
Sainct Marc et Camolia, qui estoit la garde que 
le marquis avoit ordonné pour nous faire com- 
pagnie. Le sieur Cornelio et le comte de Gayas 
armés, la picque sur le col, coste et coste, une 
trouppe d’arquebusiers après eux, et après, 
deux capitaines qui amenoient la teste des pic- 
quiers là où il y avoit furce corselets, et au mi- 
lieu des picquiers les enseigres desployées et 
hausséesj, el à la queue des picquiers le demeu- 


rant des arquebusiers, et deux capitaines à leur | 

quene. Le samedy j'avois envoyé prier le mar- | 


quis qu'il voulust user d'honnesteté envers les 
femmes anciennes et les enfans qui sortoient 
avec nous, de nous prester quarante ou cin- 
quante mulets de ceux de sa munition; ce qu'il 
fit, et avant sortir les fit distribuer aux Sienois, 
lesquels chargerent les anciennes femmes et 
quelques enfans sur leurs genoux. Tout le reste 
estoit à pied, là où il y avoit plus de cent filles 


d'hommes qui tenoient en une main leur fille, 
et en l'autre leur femme: et furent nombrés à 
plus de huict cens hommes, femmes et enfans. 
Jd'avois veu une grande pitié aux bouches inu- 
tiles, mais j'en vis bien autant à la despartic de 
ceux qui s'en venoient avec nous, et ceux qui 
demeuroient. Oncques en ma vie je n'ay veu 
despartie si désolée; et encores que nos sol- 
dats eussent paly jusques à toute extremité, si 
regrettoient-ils infiniement ceste despartic, ct 
qu'ils n’eussent la commodité de sauver la liberté 
de ce peuple, et moy encore plus, qui ne peus 
sans larmes voir toute ceste misere, regretiant 
infiniement ce peuple, qui s'estoit monstré 
si devotieux à sauver sa liberté. Et après que le 
sieur Cornelio fut dehors, tous Ics Italiens sor» 
tirent, et les citadins à la queue des Italiens. 
Puis sortit, à la teste de nos François, Sainct 
Auban et Lussan armés, les picques sur le col, 
et après eux, une trouppe d'arquebusiers, et & 
la teste des picquiers deux capitaines; plus une 
troupe d'arquebusiers que le capitaine Charry 
et Blacon commandoit , ayans chacun une ha le 
barde à la main, et les enseignes au milieu des 
picquiers , tout ainsi que les Italiens. Après je 
sortis armé, et messer Hieronym Espano coste 
à coste de moy; car je craignois qu'on le prist, 
pource qu'il estoit l'un des principaux autheurs 
de la revolte de la cité : il estoit sur un cheval 
turc vieux , et moy sur un autre bien maigre et 
harassé; encore faisois-je bonne mine. Je lais+ 
say deux enseignes sienoises à la porte, et tes 
priay de la fermer incontinent après moy, et ne 
l'ouvrir jusques à ce que le marquis luy-mesine 
arrivast à icelle. Ledict marquis alloit et vinoît, 
et le seigneur Chiapin Vitello avec luy, tout an 
long des files, pour garder que personne ne 
touchast aux Sienois; car, quant à nustre bå- 
gage, il cstoit si petit qu'il ne faisoit poinct de 
nombre. Les trois maistres de camp des Espa- 
gnols me vindrent saluer, et tous leurs capi- 
taines. Les maistres de camp ne descendirent 
poinct, mais tous les capitaines descendirent et 
me vindrent embrass r la jambe, puis remon: 
terent à cheval et m'accompagnerent jusqu'à ce 
que nous trouvasmes le marquis et le sieut 
Chiapin, qui pouvoit estre à trois cens pas de 

la porte de la ville; et 14 nous nous embrassas- 
mes, me meirent au milieu d'eux, et allasmes 
tousjours parlant du siege et des particularités 
qui y estoient survenues, nous attribuant beau- 
coup d'honneur; mesme me dict qu'il m'avoit 
beaucoup d'obligation; car, outre qu'il avoit 
aprins beaucoup de ruses de guerre, j'estois 
cause qu'il estoit guery des gouttes. Et me conta 
la peur qu'il avoit eue, et le gentilhomme de 
l'empereur. Gela ne se passa pas sans rire, Je 
luy dis qu'il m'avoit bien faict plus de peur la 
nuict de l'escallade , et si pour cela je n'estois 
pas guery de ma fievre. Sur quoy je luy dis qu'il 
avoit fait une grande faute d'estre venu à moy, 
comme firent les Juifs pour prendre nostre Sei- 
gneur, car ils avoient apporté lanternes et flam- 
beaux, qui me donnoit grand advantage. Il me 
respondit, baissant la teste, car il estoit fort 
courtois : Signor, un altra volta sara più 
savio. Après je luy racontay que, s'il eust con- 
linué sa batterie. il nen eust pas eu si bon 
marché; que les Gascons estoient d'une nation 
opiniastre, mais qu'ils estoient de chair et d'os 
comme les autres, qu'il falloit manger. Sur ce 
propos et autres nous nous entretinsmes jus- 
ques à ce que nous fusmes un mil au delà Sainct 
Lazare; et là il dict au sieur Chiapin Vitello 
qu'il allast à la teste de nos gens, et qu'il par- 
last au sieur Cabry qu'il gardast bien qu'aucun 
desordre ne se fist, et que, si personne faisoit 
semblant de rien prendre du nostre, qu'il tuast 
tous ceux qui y mettroient la main, et qu'il 
commandast le mesme au capitaine des trois 
cens arquebusiers. Et comme le sieur Chiapin 
se fust departy de nous, le marquis m'embrassa, 
me disant ces paroles en aussi bon françois que 
Jeusse sçeu dire : «Adieu, monsieur de Mont- 
«luc, je vous prie, recommandez moy trés- 
«humblement à la bonne grace du roy ; asseurez 
«le que je luy suis très-humble et affectionné 
«serviteur , autant que gentilhomme qui soit en 
altalie, mon honneur sauve.» Alors je le remer- 
ciay de la bonne volonté qu'il portoit au roy, et 
courtoisies que j'avois receues de luy, des- 
quelles je porterois tesmoignage partout , et 
m'en revancherois là où j'aurois moyen de luy 
faire service. 11 m'en offrit de mesme, et ainsi 
nous tournasmes r'embrasser. Il n'avoit pas avec 
lui alors que quatre ou cing chevaux, car tout 
estoit dérriere en mesme ordre qu'il avoit laissé, 

et s'en retourna; et bientost après reprins le 
sieur Chiapin Vitello, et nous embrassasmes et 
dismes à Dieu. 

Nous allasmes à Arbierroutte, qui est un petit 
village sur la Tresse, ou bien la riviere mesme 
s'appelle Arbie, et là trouvasmes dixhuict asnes 
chargés de pain , que le marquis y avoit envoyé 
pour le nous distribuer en passant; et en bail- 
lay une partie aux Sienois, une autre aux lta- 
liens, et l'autre aux François; et passant parmy 
les Espagnols, les soldats avoient porté des 
pains tout exprès , et en donnoient aux nostres. 
Je veux dire, au tesmoignage de ceux qui y 
estoient avec moy, que ce pain là sauva la vie à 
plus de deux cens personnes, et s'en trouvera 
prou qui diront à plus de quatre cens. Et encore 
ne se peust-il faire qu'il n'en mourut plus de 
cinquante ce jour-là mesme; car nous avions 
demeuré depuis le mercredy jusques au diman- 
che sans manger que six onces de biscuit le jour 
pour homme ; et le jeudy, de deux chevaux que 
j'avois, j'en fis tuer un qui vaudroit à present 
plus de deux cens escuz : il est vray qu'il cstoit 
pour lors bien maigre ; et le despartis par toutes 
les compagnies francoises et italiennes, et fis 
prendre toute l'huille des lampes des eglises, et 
la distribuay pareillement aux soldats; et avec 
mauves et orties faisoient cuire ceste chair et 
huille, et ainsi se sustenterent jusques au di» 
manche matin, qu'il n'y avoit homme, quand 
nous sortismes, qu’eust mangé un morceau. Le 
marquis me fit apporter quatre flascons de vin, 
avec cinq ou six pains blancs; et, comme nous 
fusmes à Arbierroutte, fismes halte au long de 
la riviere, sous des sauls qu'il y avoit, man- 
geans ce pain. Je donnay deux des flascons de 
vin aux Sienois, les autres deux nous les beus» 
mes, Chacun un peu, et après nous mismes en 
chemin droict à Montalsin. Et comme nous 
fusmes près de Bonconvent, où estoit la garni- 
son, le sieur Cabry en fit retourner l'escorte à 
pied; et jusques à ce qu’il veit monsieur de 
Strossi, qui venoit au devant de nous avec 
trouppe de gens 4 cheval, il ne nous aban- 
donna ; et alors il me dict à Dieu, et nous em- 
brassa , comme il fit les sieurs Cornelio, comte 
de Gayas, et tous nos capitaines, ear il estoit 
un fort honneste gentilhomme et brave soldat, 
s'ils en avoient en leur camp. Et ainsi arrivas- 
mes à monsieur de Strossi, et nous embras+ 

sasmes sans nous pouvoir dire mot; et ne sçay 
lequel de nous deux avoit plus le cœur serré, 
pour le souvenir de nos fortunes. Et ainsi arri- 
vasmes tous descharnés, et presque ressemblans 
des morts, à Montalsin, qui estoit le dimanche; 
et le lundy et le mardy demeurasmes enfermés 
avec les thresoriers et contreroolleurs, pour 
regarder à la despense, et à ce que j'avois em- 
prunté pour prester aux soldats ; et trouvasmes 
que le roy nous devait quatre mois. Et me donna 
ledict sieur de Strossi du sien propre, pour m'en 
retourner en France, cinq cens escus : je jure- 
rois qu'il ne luy en demeura pas la moitié au- 
tant; car le sieur Cornelio et moy fusmes con- 
traincts d'emprunter quatre cens escus pour 
desengager son grand ordre, qu'il avoit engagé 
chez un Juif au commencement qu'il arriva à 
Siene. Je les luy voulus rendre depuis, et mesme 
à Thionville, mais jamais il ne les voulut re- 
prendre, et se mocquoit de moy. Voilà la fin 
du siege. 

O mes compaignons qui me ferez cest hon- 
neur que de lire mon livre, ne m'accordez vous 
pas ce que j'ay dict cy dessus, que Dieu avoit 
accompaigné autant ma fortune qu'il feit jamais 
à capitaine de mon âge. Vous avez noté les 
grandes adversités que j'euz en ce siege, et le 
peu de moyen que j’avois , sans qu'on m'en peust 
donner de dehors, pour estre le roy fort engagé 
de tous costés. Vous avez entendu qu'aucun n’es- 
pargnoit rien; vous avez aussi veu la grand fa- 
mine que j'y enduray, les traverses que me don- 
noit le marquis, l'extremité où je fuz reduict. Et 
si bien le considerez, trouverez que j'ay esté 
autant secouru de Dieu qu’homme qui ait porté 
les armes il y a cent ans. Je ne peus mentir en 
mon livre, car il y a trop de tesmoins qui sont 
en vie. Cognoissez vous si je vous ay dict la vc- 
rité, quand j'ay escrit qu'il faut employer tout 
ce que Dieu a mis aux hommes, avant que se 
tenir pour vaincu? Cognoissez vous s'il me fallut 
rien oublier, et que, si j'eusse rien oublié, en 
quel estat je me trouvois et mettois ceste pauvre 
cité, et mettois encores l'honneur du roy et sa 
reputation en dispute par tout le monde? Il ne 
m'en souvient jamais que je n’en demeure en 
tristesse, pour la folie que j'avois faicte d'avoir 
mis la cité, et tous nous autres , jusques au der- 
nier morceau, et à la discretion des ennemis, et 

ne vouloit pas que je me laissasse reduire à cela : 
et que l'on le demande à monsieur de La Chap- 
pelle aux Ursins , que sa majesté despescha exs 
pressement pour m'advertir que je ne me lais- 
sasse mettre à telle extremité de sortir avec une 
reputation honteuse pour luy. 

Les princes sont glorieux, et combattent plus 
pour la gloire et l'honneur que pour acquest. Et 
veux dire que ce ne fut pas œuvre d'hommes, 
mais œuvre de Dieu, d'en eschapper en ceste 
sorte. Deux jours avant que nous sortissions de 
Siene, le senat me bailla mon acquit en patente, 
signée de leur seel, confessant là dedans que je 
n'avois point voulu capituler pour la ville ny 
pour nous, mais aussi que, veu l'extremité en 
quoy ils estoient reduicts, je ne les avois pas 
voulu empescher, m’appellant en tesmoignage 
de la loyauté et fidelité qu'ils avoient monstrée 
au service du roy, n'ayant aucunement failly au 
serment qu'ils luy avoient donné, et que je sor- 
tois sur leur capitulation, et non eux sur la 
mienne. Or, où trouverez vous livre qui parle 
que jamais homme soit sorty d'une place sans 
capitulation, sinon qu'il en sortit de nuict à la 
desrobée , mais non de la sorte que j'en sortis ? 
Car chacun confessera que je n’estois pas aux 
Sienois , et par consequent ils ne pouvoient pas 
capituler pour moy, comme dict le marquis au 
seigneur Cornelio et au capitaine Charry. Si 
est-ce que, par la volonté de Dieu, j'en sortis 
en ceste sorte; et se trouvera la patente dans le 
thresor du roy , comme je diray cy après. 

Je sçay bien, messieurs les gouverneurs, que 
plusieurs d’entre vous prendrez plaisir à ce que 
j'ay à vous dire sur le gouvernement et conser- 
vation des places, et que d'autres l'estimeront 
fort peu, parce qu'il y en a de si bon naturel, 
qui pensent sçavoir toutes choses d'eux mesmes, 
et n’estiment rien le scavoir ny l'experience d'au- 
truy, comme si Dieu les avoit fait naistre sça- 
vans dès le veutre de leur mere, comme sainct 
Jean Baptiste. Voyla pourquoy il ne se faut pas 
estonner si on voit tomber tant de gens en mal- 
heur ; car l'outrecuidance les y mene par la 
main, et après les faict tomber du haut en bas 
un si grand saut, qu'ils ne se peuvent relever. 
Ce ne seroit rien si la cheute ne faisoit mal qu'à 
eux, mais le roy et le peuple s'en sentent. Ne 
desdaignez donc d'apprendre; et, encore que 

nuire d'escouter et lire les discours des vieux ca- 
pitaines. Estant en l'âge de vingt cing ans, je 
prenois plus de plaisir à ouyr discourir les vieux 
guerriers, que je ne fis jamais à entretenir Ja 
plus belle dame que j'aye jamais aymé. Escou- 
tez donc ce que j’ay à vous dire. 

Quand vostre maistre vous baille une place en 
garde, vous devez considerer trois choses : la 
premiere, l'honneur qu'il vous faict de se fier 
tant en vostre sagesse, valleur et bon entende- 
ment, de faire choix de vous pour vous bailler 
une charge de telle importance. L'honneur qu'il 
vous fait n'est pas petit, car il honnore non seu- 
lement vostre personne, mais toute vostre race, 
vous baillant en charge une clef de son royaume, 
ou quelque ville qui luy importe grandement, 
comme estoit celle dont je vous ay representé le 
siege. C'est honneur, dis-je, qu'il vous fait, 
traisne une queue si longue , que non seulement 
vostre renommée s'estend par tout le royaume 
d'où vous estes sorty, et aux environs de la 
place que vous deffendrez , mais aussi par tout 
le monde. Nous sommes curieux d'entendre ce 
qui se faict, bien et mal, qui est bon et mau- 
vais; et, encore que nous n'y ayons interest, si 
voulons nous sçavoir toutes choses : c'est le na- 
turel de l'homme. Et ainsi par tous les pays es- 
trangers vostre nom sera cogneu pour jamais, 
en bien ou mal ; car tout ce qui se faict est mis 
par escrit; et, sans les escritures qui se font 
parmy le monde, la pluspart des gens d'hon- 
neur ne se soucieroient d'acquerir de la reputa- 
tion, car elle couste trop cher. Jamais homme 
n'en eut à pire marché que moy ; mais l'honneste 
desir que nous avons de perpetuer nostre nom, 
comme on faict par les escrits, est cause que la 
peine semble bien douce à celuy qui a un cœur 
genereux. Il me sembloit , lors que je me faisois 
lire Tite-Live, que je voyois en vie ces braves 
Scipions, Catons et Cesars; et quand j'estois à 
Rome, voyant le Capitolle, me ressouvenant de 
ce que j'avois ouy dire ( car de moi j'estois un 
mauvais lecteur ), il me sembloit que je devois 
trouver là ces anciens Romains. Donc les histo- 
riens, qui ne laissent rien à mettre en leurs li- 
vres, marqueront vostre nom en blanc et en 
noir, avec gloire ou avec honte, comme vous 
voyez qu'ils ont faict de tant de capitaines qui 
nous ont devancés. 

La seconde chose que vous devez mettre de- 

vant vos yeux, c'est que vous devez penser, si 
vous perdez vostre place, quel dommage vous 
apportez premierement au roy; car c'est son 
bien et sa maison, n'y ayant aucune place de 
garde que ce ne soit proprement la maison du 
roy ; outre que les revenus sont siens, et dont 
vous le privez en perdant la place, et enrichis- 
sez son ennemy, augmentez son honneur, et 
faictes honte à vostre maistre, qui voit dans les 
histoires escrit pour jamais que sous son regne 
une telle place s'est perdue. Puis vous devez pen- 
ser au dommage que vous portez à ses pauvres 
sujects, combien de maledictions vous donne- 
ront ceux qui sont voisins de la place que vous 
aurez perdue, car ils seront destruits. Par vos- 
tre nonchalance , ou faute de cœur . ils sont rui- 
nés et perdus. Ils maudiront l'heure que vous 
fustes jamais né, et surtout les pauvres habi- 
tans qui ont , par vostre faute , changé de roy et 
de maistre , ou bien, chargeant leurs enfans sur 
les espaules , ont esté contraints d'aller cercher 
domicile ailleurs. O que ces pauvres Anglois , 
qui s'estoient accasés depuis trois cens ans dans 
la ville de Calais, doyvent maudire la lascheté 
et poltronerie de celuy qui si laschement laissa 
perdre une si bonne place! Comment pourrez 
vous lever les yeux si vous tombez en tel mal- 
heur? Au paravant, vous estiez honoré et estimé; 
tout le monde se resjouissoit de vostre venue, 
priant Dieu pour vous qu'il vous conservast. Que 
si ce malheur vous advient, au lieu de louanges, 
vous aurez des injures , pour prieres, maledic- 
tions , et vous donneront à tous les diables; et, 
au lieu de vous caresser, on vous tournera le dos, 
chacun vous monstrera au doigt; de sorte que 
cent fois le jour vous maudirez l'heure que vous 
n'estes mort dans vostre place, plustost que de 
la rendre honteusement. 

Non seulement vostre maistre, les princes et 
seigneurs vous verront de mauvais œil, mais les 
femmes et les enfans. Et veux encore passer plus 
outre, que vostre propre femme, encore qu’elle 
face semblant de vous aymer, elle vous hayra 
et estimera moins dans son cœur ; car le naturel 
de toutes les femmes est tel, qu'elles hayssent 
mortellement les couards et les poltrons, encore 
qu’ils soient bien peignés, et ayment les hardis 
et courageux, pour laids et difformes qu'ils 
soient. Elles participent à vostre honte ; et, quoy 
qu'elles soient entre os bras dans le lict, faisant 
it 

semblant d’estre bien aises de vostre retour, 
elles voudroient que vous fussiez esté estouffé , 
ou qu'une canonnade vous eust emporté. Car, 
tout ainsi que nous pensons que la plus grande 
honte d’un homme est d'avoir une femme putain, 
les femmes aussi pensent que la plus grande 
honte qu'elles ayent est d'avoir un mari couard. 
Ainsi vous voy-là bien accommodé, monsieur 
le gouverneur qui aurez perdu vostre place, veu 
que dans vostre propre lict on vous maudira. 
Mais que dirons nous de vos enfans? on leur 
reprochera qu'ils sont fils d'un pere lasche, et 
verront son nom par escrit, et les mal-heurs 
dont il aura esté cause; car il n'y eut jamais 
perte de place, si petite soit elle, qui n'apporte 
une infinité de maux. Il court un si grand mal- 
heur pour vos enfans, qu'il faut que, pour es- 
teindre vostre vilaine renommée, et mettre la 
leur en credit , ils hasardent leur vie à tout pro- 
pos, sans discretion; et bien peu eschappent 
sans mourir , de ceux qui par ce moyen se veu- 
lent faire remarquer. Combien en ay-je veu en 
mon temps, lesquels ayant fait quelque signalée 
faute la voulant reparer se sont perdus, voire 
exposés à la mort au premier hasard, ayant re- 
gret de vivre ! Que si vos enfans eschappent de 
ce malheur, encore craindra le roy, quelque 
grande reputation qu'ils ayent acquise, de leur 
bailler une place en garde, craignant que les 
enfans ne ressemblent au pere, comme il ad- 
vient ordinairement. Ainsi vous ne vous ruinez 
pas seulement, mais toute votre posterité. 
Pour éviter et rompre le col à vostre mau- 
vaise fortune et à tous ces malheurs, il y à bon 
remede, lequel je me suis appris moy-mesme, 
et suis contant de le vous enseigner si vous ne 
le sçavez. Premierement vous devez considerer 
tout ce que je vous ai dict, et mettre d'un costé 
la honte, de l’autre l'honneur que vous aurez 
si vous deffendez courageusement vostre place, 
demeurant victorieux, ou pour le moins, ayant 
fait tout ce qu'un homme de bien peut faire, de 
sortir triomphant et comme vainqueur, encore 
que vous soyez vaincu, comme vous voyez que 
jefis en ce siege. Songez tousjours que vous 
voyez vostre prince et vostre maistre devant 
vous, et quel visage vous devez esperer si par 
vostre lascheté vous perd:z sa place. Et pource 
qu'il n'y a cu jamais commencement en une 
chose qu'il n'y aye aussi sa tin, songez des 

l'entrée quelle doit estre la fin, ct pensez que 
vostre maistre ne vous a pas baillé ceste place 
pour la rendre , mais pour la sauver; qu'il ne 
vous l'a pas donnée pour y vivre seulement, 
mais aussi pour y mourir, sil est besoin en 
combattant. Si vous lui demandiez à vostre de- 
part : voulez-vous que je meure avant la rendre? 
il vous dira que vous devez combattre jusques 
au dernier jour de votre vie; car puisque vous 
estes son suject elle est à luy. Le seigneur de 
Jarnac disoit quelque jour au roy nostre maistré 
que c'estoit la plus grande ruse et finesse dont 
les roys se soient jamais advisés, d'avoir fait 
accroire à leurs sujets que lear vie estoit à eux, 
et que leur plus grand honneur estoit de mou: 
rir pour leur'service , mais aussi c'avoit esté une 
grande sottise à nous de le croire, ny faire tant 
d'estat de ce beau lict d'honneur. Si est-il vray 
pourtant, car nos vies et nos biens sont à nos 
roys, l'ame est à Dieu, et l'honneur à nous; caf 
sur mon honneur mon roy ne peut rien. 

Pour retourner à ce que je vous ay dit, si vous 
n'avez Ceste resolution en vous mesmes accep- 
tant la charge qu'on vous donne, vous ferez 
mieux de vous excuser : il y a assez moyen dé 
se descharger, et yen a prou qui prendront 
volontiers ce que vous refuserez. Que si vous l'ac- 
ceptez en ceste deliberation pour en venir bien 
à bout , faictes une choses, ne pensez jamais & 
vostre mort : c'est affaire à un sot d'avoir peur 
de mourir s'il ne la void à trois doigts de luy; 
encore faut-il qu'il pense lors qu'elle est à cent 
lieues. Songez au contraire comment vous la 
pourrez donner à vos ennemis; car si vous en- 
trez en l'apprehension et crainte de la mort, 
tenez hardiment vostre place pour perdue; car 
ceste peur vous desrobe le sens et l'entende- 
ment, qui est la meilleure piece de vostre har- 
nois : vous avez beau estre vaillant si cela vous 
manque au besoin. Donc si vous la voulez con- 
server, il ne faut pas que vous entriez en ceste 
crainte de mourir , car la peur ne vous vient que 
trop d'elle mesme et de nostre naturel, sans que 
nous l'aydions à venir par nos imaginations. H 
faut la rejetter si elle s'offre devant nous : ayez 
soudain recours à l'intention du roy, et pour- 
quoy il vous a mis la; songez au deshonneur et 
honte où vous allez entrer ; lisez ou faites vous 
lire souvent les livres qui parlent de l'honneur 
des grands capitaines, mesme ceux qui ont es- 

crit de nostre temps, comme Langey, et un 
autre qui a écrit en italien, je ne scay comme il 
sappelle, qui a si bien escrit depuis le roy 
Charles huictiesme: souvent je me le suis fait 
lire, cest un bon autheur. Pleust à Dieu que 
nous qui portons les armes prinsions ceste cous- 
tume d'escrire ce que nous voyons et faisons; 
car il me semble que cela seroit mieux accom- 
modé de nostre main (j'entends du fait de la 
guerre) que non pas des gens de lettres ; car ils 
desguisent trop les choses, et cela sent sun clerc. 
Lisez donc ces livres, et songez en vous mesmes : 
Si je fais comme Anthoine de Leve à Pavie, le 
sieur de Lude à Fontarabie, le seigneur de 
Bouillon à Peronne, le seigneur de Sansac à la 
Mirande, et Montluc à Siene, que dira-t-on de 
moy ! quel honneur rapporteray-je à ma mai- 
son! et au contraire si je me rends, quelle 
honte et infamie pour moy et pour les miens! 
Ayez après vostre recours à Dien, et le priez 
qu'il vous garde de tomber en ces mal-heurs, 
luy remettant le tout entre les mains: Après 
cela aidez vous de tout ce qu'il à mis en la puis- 
sance des hommes, comme vous voyez que j'ay 
fait en ce siege; et sur tout soyez diligens et 
vigilans', songeant tousjours à vostre charge. 
Si vous faites cela avec l’oubly de la mort et du 
danger , vous aurez le moyen de conserver vos- 
tre place, quand ce seroit un pigeonnier; et 
quand bien elle se perdra, y ayant fait vosire 
devoir, croyez qu'alors Dieu y a mis la main. Il 
faut tousjours tentér ; car j'ay veu souvent per- 
dre ce qu'on n'eust jamais pensé, et sauver tel 
qu'on tenoit pour perdu. Si vous y mourez, vous 
ne vous deshonnorerez ny vostre posterité, et 
si vois vous enterrerez avec une immortelle 
reputation , qu'est tout ce que les hommes qui 
portent les armes duivent desirer; car l’homme 
qui a peur de mourir ne doit jamais aller à la 
guerre, puisqu'au monde il y a tant d'autres 
exercices où l'homme peut appliquer son esprit 
etson entendement, mesmement en ce royaume 
de France où il y a tant d'ordres, soit de justice, 
soit de finances ,et trop pour le bien du roy et 
de son estat ; car tant de belle jeunesse vit in- 
utile, laqnelle seroit propre à porter les armes. 
Entrant quelque fois aux parlemens de Thou- 
louse êt Bordeaux , depuis que je fus lieutenant 
du toy en Guyenne , je me suis cent fuis eston- 
né comme il estoit possible que tant de jeunes 


LIVRE III. 


163 


| hommes s'amusassent ainsi dans un palais, veu 

qu'ordinairement le sang boult à la jeunesse. Je 
| croy que ce n'est que quelque accoustumance; 
et le roi ne sçauroit mieux faire que de chasser 
ces gens de là, et les accoustumer aux armes. 
Et pour retourner à vous qui commandez dans 
les places , et vous qui vous y voulez enfermer, 
si vous craign:z tant la mort, n'y allez pas, 
combien que ce soit une folie de la craindre : 
ceux qui soufflent lescharbons en leurs maisons 
n'en sont pas plus exempts que les autres; et ne 
scay pas quel choix il y a de mourir d'une 
pierre dans les reins ou d'une balle par la teste: 
si Dieu me donnoit le choix je n'aurois pas 
grand peine de le prendre. 

Sur tout, mes compagnons, il faut avoir l'es- 
prit tendu à espier ce que vostre ennemy peut 
faire, et jouer deux ruolles, disant à part vous + 
Si j'estois l'assaillant que fervis-je? par quel 
costé pourrois-je entreprendre? Car croyez qué 
le plus souvent vostre jugement et celuy de 
vostre ennemy se rencontrent. Communiquez 
| en à ceux que vous avez cogneu personnes d'en- 
tendement, tantost en commun, afin de ne 
meitre personne en jalousie, et le plus souvent 
en privé. Que si vous vous trouvez sous une na- 
tion où il faille manger du chou, et que vous ne 
soyez le plus fort, composez vous selun leurs 
humeurs. Mordez vous la langue plustost que 
trop parler. Ramenez les par douceur et cour- 
toisie , et sur tout monstrez leur le chemin lors 
qu'il faudra patir ; car si vous, monsieur le gou- 
verneur , voulez vivre à chere ouverte, et cepen- 
dant retrancher le manger des autres, vous 
tirerez sur vous la haine de vos capitaines et 
soldats. Il est raisonnable que vous, qui avez 
plus d'honneur , ayez plus de part à la peine. 

Je vous veux advertir d'une autre chose, c'est 
que, lors que l'extremité vous pressera, vous ne 
demeuriez guere enfermé en vostre cabinet; 
mais monstrez vous aux capitaines et soldats, 
voire au peuple, avec un visage asseuré : vostre 
seule presence leur redoublera le cœur. J'ay co- 
gneu en mon temps prou de lieutenans de roy 
qui esloignoient d'eux les gentils-hommes, pour 
les faire attendre quelquefois trop en leurs 
salles, et ne parler à eux. Le gentil-homme 
veut estre caressé, mesmement le Gascon; et ce- 
pendant ceux-là font les empressés. J'en ay co- 
neu un une fois en ma vie : parce qu'il avoit 

de très belles parties, je ne le veux nommer, 
car nul n'est parfaict au monde. Celuy-là deux 
heures du jour s’enfermoit dans son cabinet, 
faignant faire quelque depesche d'importance ; 
mais c'estoit pour lire Rolland le Furieux, en 
iltalien : son secretaire mesme nous le disoit , ce 
qui nous faisoit despiter, car cependant nous 
estions à arpenter sa salle ou sa cour. N'en 
faites pas ainsi, vos heures de plaisir doivent 
estre à vous promener sur les rempars, vi- 
siler vos magasins et regarder si rien vous 
deffaut. 

Si vous vous trouvez en lieu où vous soyez 
pressés , n'oubliez à vous servir du moyen que 
je tins pour me deffaire des Allemans, et pre- 
nez exemple à ma faute, car je tarday trop; 
mais je pensois toujours que le marquis me vou- 
lust forcer par l'espée et non par la faim, mais 
il fut aussi fin que moy. Que si vous vous dou- 
tez de quelque trahison, et que vous n'en puis- 
siez sçavoir le fons, faictes vous donner des avis 
supposés, et sans nommer personne, dites que 
vous estes adverty qu'il y a entreprinse sur vous 
et que vous estes sur le point de la descouvrir. 
Faignez aussi avoir quelque intelligence en l'ar- 
mée de vostre ennemy , encores que vous n'en 
y ayez pas, car se sera une contremine. Je ne 
vous diray que ce mot, que vous vous represen- 
tiez, et la bonne grace de vostre prince, et son 
inimitié; car vous avez le choix : elle ne s'efface 
pas comme la nostre. Les roys ont autre cœur 
que nous : ils ne pardonnent gueres à ceux qui 
leur font perdre quelque chose, car ils veulent 
tousjours gaigner. Quel mauvais visage eust ce 
brave seigneur de Lautrec à son retour de Mi- 
lan! et Dieu scait s'il en estoit cause : il souloit 
dire que ce fust le plus grand ennuy qu'il eust 
de sa vie. Souffrez doncques toutes les extremi- 
tés : n'oubliez rien de ce que doit faire un 
homme de bien. Je sçais bien qu'il faut perdre, 
qu'il faut gaigner, et n'y a rien d'imprenable ; 
mais desirez cent mil fois plustost la mort, si 
tous moyens ne yous deffaillent, que dire ce 
meschant et vilain mot : Je la rends. 

Monsieur de Strossi me presta une gallere 
pour me ramener en France, et envoya un sien 
parent, jeune homme de vingt ans, chevalier 
de Sainct Jean, à Civitavechia, pour l'apprester, 
et voulut que le chevalier mesme m'amenast à 
Marseille. Le mercredi matin je prins la poste, et 

vins à Rome, où j'arrivay environ les quatre 
heures aprés midy, et fis aller les capitaines 
Lussan, Blacon et Sainct Auban, m'attendre à 
Civitavechia , car monsieur de Strossi leur donna 
congé pour quatre mois. Les autres demeurerent 
avec ledit sieur. Monsieur le cardinal d'Armai - 
gnac me logea, et fus aussi bien receu de tous 
les ministres du roy que gentil-homme sçauroit 
estre. Ils avoient desjà entendu ma sortie, car le 
marquis l'avoit demandé par un courier à son 
frere, monsieur le cardinal. J'y trouvay mon- 
sieur le cardinal de Guise et monsieur le duc de 
Ferrare, pere de cestuy-ci, estant là encore dce- 
puis la creation du pape Marcel. Sa saincteté 
demanda à monsieur le cardinal de Guise si 
Jestois arrivé, comme l'on luy avoit dit; il dit 
qu'ouy : et alors il le pria de me faire venir de- 
vant luy, car il avoit grand envie de me voir. 
Et monsieur le cardinal me trouva près le logis 
de monsieur d'Avanson, ambassadeur, lequel 
me dit que j'allasse faire la reverence à sa sainc- 
teté, qui avoit envie de me voir. Monsieur d'A- 
vanson me presta son coche. Je trouvay le pape 
levé, sur une chaire près son lict, si mal, qu'à 
peine pouvoit-il guere parler; mais nonobstant 
il me fit fort bon accueil. Je luy dis que je ne le 
voulois importuner de parolles, mais que j'espe- 
rois que Dieu luy envoyeroit la santé dans deux 
ou trois jours, et qu'après je luy viendrois rendre 
compte comme les choses estoient passées à 
Siene. II me dit qu'il en estoit bien informé, 
mais qu’il seroit encores bien aise de l'entendre 
de moy; et me dit ces mots, que je pouvois dire 
que jamais homme de quelque nation qu'il fust, 
n'avoit eu tant de credit, n'y n'avoit encores 
avecques les Sienois, que moy. Là, je prins 
congé de luy pour ne le fascher, et trouvay 
monsieur le cardinal de Guise au logis de mon- 
sieur d’Avanson , auquel je dis qu'ils pouvoient 
bien rentrer au conclave pour faire un autre 
pape, car celuy-là ne seroit pas envie le lende- 
main au soir, comme il fut vray; car le lende- 
main environ vespres, il trespassa. Et le jour 
après je prins congé de tous, et m'en allay à 
Civitavechia; qui fut un vendredy, et le same- 
dy, à la pointe du jour, je m'embarquay. Les 
pompes, les plaisirs, les delices , la curiosité de 
ceste ville, ne me peust arrester un jour, pen- 
sant que peut estre ailleurs je pourrois faire 
service à nostre maistre. Une chose veux-je 

dire, encore qu'elle soit à ma louange, qu’allant 
par les rues, et allant au chasteau Sainct Ange, 
tout le monde couroit aux fenestres et sur les 
portes, pour voir celuy qui avoit si longuement 
deffendu Siene. Cela ne me faisoit que d'autant 
plus eslever le cœur pour acquerir de l'honneur; 
et, encore que je n'eusse pas presque d'argent 
pour m'en retourner , si me sembloit - il que 
Jestois plus riche que seigneur de France. 

Or nous fismes voile environ la pointe du jour, 
et eusmes aussi bon vent que nous l’eussions 
sceu desirer ; et vinsmes à Capocorée sur l'en- 
trée de la nuict. Là donnasmes sonde , et deux 
heures devant jour nous passasmes le destroit 
qui est entre la Corce et la Sardaigne, et fusmes 
à Boniface, où estoit monsieur de La Molle, vers 
les neuf heures du matin. J'avois sceu à Civita- 
vechia que le prince Dorie estoit party devers 
Plombin avec trois ou quatre mil soldats qu'il 
avoit embarqués dans cinquante deux galleres , 
et qu'il alloit pour combattre monsieur de Ter- 
mes qui battoit Calvy ; ce qui fut cause que je 
passay à Boniface pour en advertir ledit sieur 
de La Molle, lequel incontinent depescha vers 
ledit sieur si à propos, qu'à peine peut-il estre 
levé assez à temps qu'il n'y fut surprins , et fut 
contrainct , comme il me dit depuis , de mettre 
trois canons dans la mer, lesquels depuis il re- 
tourna pescher. Je luy fis là un bon tour, et un 
bon service à mon maistre. Vous qui portez les 
armes , et qui voulez bien servir vos princes , 
ayez tousjours l'œil à ce qui les concerne, pour 
donner advis de ce que vous jugez propre pour 
leur service. J'en ay veu de si bons amis qui s'es- 
jouissoyent de la perte de leurs compagnons, 
pour penser augmenter leur gloire de leur 
honte: je n'ai jamais fait cela, ny ne le voudrois 
faire au plus grand ennemy que j'aye au monde; 
jen pourrois bien dire de grands et notables 
exemples, mais je les laisse pour revenir 4 mon 
propos. Le baron de La Garde estoit aussi en 
un port de mer près du lieu où estoit monsieur 
de Termes; il fut adverty promptement que 
l'armée du prince Dorie estoit en mer , mais il 
ne scavoit de quel costé. Si est-ce que par opi- 
nion il se leva promptement tenant la routte de 
Marseille, qui fut cause de la salvation de mon- 
sieur de Termes ; car, comme le prince Dorie 
pensoit surprendre le baron de La Garde à ce 
port de mer où il estoit, il fut adverty qu'il cs- 

toit party il n'y avoit pas cinq ou six heures; ce 
qui l'occasionna de le suivre, tenant mesme 
route ; cela estoit le samedy mesme que j'avois 
eu ce bon vent, et le suivit jusques aux isles 
d'Hyeres. Le baron sans s'arrester vogua vers 
Marseille; car s'il se fust arresté aux isles il estoit 
troussé , d'autant qu'il n’avoit que quatorze ou 
quinze galleres. Je me departis de monsieur de 
La Molle le dimanche environ dix heures, et 
tout le jour je ne peus faire chemin, pource que 
le vent m'estoit contraire. Environ deux heures 
avant jour, le mesme vent qu'avoit couru le sa- 
medy retourna, et nous mismes en chemin, qui 
estoit le lundy. 

Or sur la pointe du jour je dis au chevalier 
s'il avoit plus grand voyle que celle-là : il me dit 
que c’estoit la plus grande; s'enquerant alors 
pourquoy je le demandois , si je voudrois faire 
plus grand diligence, je luy dis qu'ouy : et tout 
incontinent il mit un voyle sur la courcie prés la 
pouppe. Et sur la pointe du jour il survint un 
brouillard qui dura jusques a ce que le soleil fut 
haut, et commenca le brouillard 4 passer. Et 
alors la garde la gabie commença à crier : Velle! 
velle ! et bien tost après commence à crier : Gal- 
lere! gallere ! Alors le chevalier me dit que ce 
ne pouvoit estre autre que le prince Dorie ou 
le baron de La Garde. Et tout à un coup le 
brouillard s’abbatit , et nous trouvasmes au mi- 
lieu de cinquante deux galleres : quatorze , qui 
s'estoient departies de la trouppe , prenoyent le 
chemin vers la Sardaigne, et nous fusmes au 
milieu. Tout le monde commença à se desespe- 
rer dans la gallere : les pilottes vouloient gai- 


| gner la coste de Barbarie pour nous sauver ; le 


comite n'estoit pas de cest advis, ains que nous 
devions tirer outre à force de rames et de voyles. 
Sainct Auban et les autres capitaines avoyent les 
plus belles affres que gens eurent jamais, disant 
qu'après estre sortis d'une si grande extremilé 
que du siege de Siene, ils estoient sur le point 
d'estre reduits à ce mal-heur, de se voir atta- 
chés à la cadene ; que plustost que se voir reduits 
à ce malheur, il valloit mieux mourir les armes 
à la main. Quelque mine que je fisse, je n'estois 
gueres plus asseuré, et eusse bien voulu estre à 
planter des choux. Tout à un coup quatre des 
quatorze commencerent à tourner les voyles à 
nous pour nous donner dessus, et les autres 
amenerent jusques à la moitié de l'arbre pour 

attendre ceux-ey. Et comme les quatre eurent 
haussé La voyle pour venir sur nous à rame ran- 
cade , la pointe de leurs galleres fut à l'endroit 
de notre fougon ; et, pource que le chevalier ne 
disoit mot , et que tout le monde crioit dans la 
gallere avec une miserable confusion, je luy dis: 
«O chevalier, il semble que vous vous perdez : 
a vous avez esté nourry avecques un des vaillans 
«hommes qui jamais monta sur la mer, qu'es- 
«toit le prieur de Capue. » Alurs il me respondit : 
Non me perdi, non me perdi per Dio, ma ia 
guardo le mie. Les galleres ennemies cependant 
vindrent à une portée d'arquebusade de nous 
pour nous investir ; et lors le chevalier, allant 
de poupe en proue, accouragea tout le monde , 
faisant tirer à voile rancade, tirant tant que nous 
pouvions; de sorte que, quand ils nous cuide- 
rent investir, nous fusmes plus de cinquante pas 
devant eux, et leur commencasines à tirer ar- 
quebusades. Ils nous suyvirent environ mil pas, 
et à cause de ces trois voyles que nous avions, 


aveec la peur qui nous donnoit des aisles, il 
nous sembloit que nostre gallere volloit devant | 


les leurs, de façon que tout à un coup ils haus- 


serent les rames. Et nos mariniers lors à belles |! 


injures firent à qui mieux mieux; ainsi nous 


sauvasmes en despit d'eux , pour la grande di- | 


ligence de nos gens. Et, pource que nous n'eus- 
mes pas le vent vers le soir, qui nous commença 
un peu à changer, ne peusmes estre à Marseille 
jusques au mardy à soupper. Et trouvay mon- 
sieur le comte de Tande, madame la comtesse , 
et le baron de La Garde, qui souppoient au jar- 
din de monsieur de Sainct Blancart, lesquels 
furent tous esbahis de me voir, ayant fait estat 
que j estois mort , et Siene saccagée et bruslée ; 
car ils scavoient nouvelles, estant en Corsegue, 
de jour à ausire, de la Romanie, et que j'estois 


à l'extremilé, sans esperance d'avoir jamais com- ` 


position ; et tenoit tousjours le baron de La 


Garde ceste opinion, quand il estoit avec mon- ! 


sieur de Termes en Corsegue, et à Marseille 
lorsqu'il fut arrivé , et que je jouerois à la des- 


esperade sur la sortie, si le marquis ne nous fai- , 
soit telle composition que je voudrois. Autres | 


disoient que j'avois perdu l'entendement , et 
que Dieu me vouloit punir de ma trop graude 
temerité et folie. lis parloient de moy ainsi que 
j'entray dans le jardin. I's ne voulurent que je 
leur disse rien jusques à cc que j'eusse souppé , 

car ils avoient presque achevé. J'eus bien tost 
faict, car il m'estoit deffendu de ne manger 
guieres aprés avoir tant jeusné, et croy que cela 
fut cause de la mort de plusieurs après estre sor- 
tis; car il faut peu a peu remetire nature. Aprés 
je leur contay tout de point en point comme 
j'avois fait; ils tindrent cela pour une chose es- 
trange. Le baron se trouva fort esbahy quand 
je luy dis que le prince Dorie l'avoit suivi jus- 
ques aux isles d'Hyeres, et remercioit Dieu de 
ce qu'il n'avoit creu aucuns de sa trouppe qui 
vouloient qu'il donnast sonde aux isles , et tint 
monsieur de Termes pour perdu, à tout le moins 
son artillerie; mais je luy dis que , sur ma rela- 
tion, monsieur de La Molle avoit envoyé à toute 
diligence vers luy pour l'advertir. Je depeschay 
le lendemain matin le sieur de Lecussan en poste 
devers le roy, pour luy donner advis de mon 
arrivée; car monsieur le comte me dit que sa 
majesté estoit fort mal contante de moy, de ce 
que je m'estois laissé reduire au dernier mor- 
ceau , et qu'il n'en pouvoit esperer que la perte 
mienne et la ruine de la cité, d'où dependoit 
toute sa reputation en Italie. Voyez les dangers 
qu'on court à servir les princes. Il n'y a ordre ; 
ils sont nés pour commander, et nous pour ser- 
vir et obeyr ; et Dieu sait si j'avois occasion de 
me plaindre d'avoir ainsi esté abandonné et mis 
en proye; mais c'est tout un : il leur semble 
qu'encores ce nous est trop d'honneur de mou- 
rir pour leurs querelles. Le baron me pressa 
fort d'y depescher, et fit promettre au sieur de 
Lecussan qu'il courroit nuit et jour; ce qu'il ft. 
Je demeuray avec eux jusques au vendredy ma- 
tin que je prins la poste, et arrivay à Sainct 
Mathurin le neufiesme ou dixiesme jour de may, 
où je trouvay ledit sieur de Lecussan qui m'at- 
tendoit pour me dire la grand joye que le roy 
avoit eu, quand il luy ent le tout racompté, 
s'esmerveillant sa majesté de ma fortune, et di- 
soit à tout le monde qu'il croyoit que j'estois le 
plus heureux homme du monde, après un tel et 
si long siege, sans esperance de sccours , esire 
sorty si honnorablement, ayant affaire non seu- 
lement à l'empereur , mais aussi au duc de Flo- 
rence, qui desiroit se venger des Sienois. Il te- 
noit pour un grand heur l'escapade que j'avois 
faite sur la mer des pattes du prince Dorie. Le 
lendemain matin je fus au lever du prince de 
Guise , qui ne se pouyoit saouller de m'embras- 

ser, et m’amena en la chambre du roy, lequel 
estoit encores au lict, toutesfois esveillé; et à 
l'entrée de la chambre il commença à crier tout 
haut, me tenant par la main: «Sire, voicy vostre 
«homme perdu.» Et alors je m’approchay pour 
luy baiser les mains; il m'embrassa de tous ses 
deux bras, et me tint la teste contre sa poictrine 
presque autant comme on demeureroit à dire un 
Paty-nostre, me disant par deux fois en me te- 
nant de ceste sorte : « Hé, monsieur de Mont- 
«luc, vous soyez le bien venu ! Je ne vous pen- 
«sois jamais voir. » Alors je luy dis que Dieu 
m'avois conservé pour luy faire encore en ma 
vie un bon service : il me dit qu'il le croyoit, et 
estoit bien asseuré que pour ce faire je n'y es- 
pargnerois ma vie; et me retourna encores 
r’embrasser, puis se leva. Je me retiray au logis 
que le mareschal des logis avait baillé audict 
sieur de Lecussan par le conmandement du roy 
mesme, aussi content du bon visage de mon 
maistre, comme s'il m'eust donné quelque riche 
present ; car j'ay esté tousjours glorieux : aussi 
suis-je Gascon. Cela seul estoit bastant pour me 
faire passer toutes impossibilités. Monsieur le 
cardinal de Lorraine et monsieur le connestable 
estoient pour lors à Ardres , traictant quelque 
paix entre l'empereur et le roy. 

Aprés que sa majesté eut disné, vers une 
heure après midy , il se retira dans la gallerie, 
monsieur de Guise seulement avec luy; il me fit 
appeller. Monsieur de Guise ferma la porteaprès 
que je fusentré. Lors il voulut que je lui rendisse 
compte par le menu de ce qui s’estoit passé du- 
rant le siege, depuis le premier jour que j'en- 
tray dans Siene jusques au dernier, tellement 
que le propos en dura si longuement , que les 
capitaines qui estoient venus avec moy, qui 
estoient demeurés sur la terrasse, me dirent 
qu'ils avoient ouy sonner | horloge cinq fois. Il 
print un grandissime plaisir au retranchement 
du pain , et de la sorte que j'en avois usé et des 
remonstrances qu'avois faict aux capitaines ct 
au senat. Print aussi grand plaisir à la delibera- 
tion que j'avais prins de leur donner la bataille 
dans la ville, et surtout à l'ordreque j'avois fait, 
duquel il me souvenoit beaucoup mieux lors 
qu'à présent , car il fut imprimé en Italie; et 
la dernière fois que je suis retourné de la Tos- 
cane, le duc d'Urbin me dict à Pesero qu'il l'a- 
voit, et que jamais n'avoit trouvé chose qui plus 

luy pleust que celle-là. Sa majesté voulut aussi 
que je le misse par escrit : il en fit donner la 
coppie à plusieurs gouverneurs, et me souvient 
qu’ilcommanda qu'on l'envoyast à Mariembourg, 
où monsieur le mareschal de Cossé estoit, ou 
bien monsieur de Fumel. Il eut grand pitié 
quand il entendit le faict des bouches inutiles; 
et sur la fin il me demanda deux choses: la pre- 
mirre, comme j'avois peu faire d'accorder les 
quatre parts et nations, ennemis mortels les 
uns des autres ; car tous generallement , comme 
l'on luy avoit dit, s'estoient comportés si bien 
les uns avec les autres sans désordre, qu'il n'es- 
toit possible de mieux , ayant passé Espagnols 
et Flamens avec sauf-conduit ; ce qu'on tenoit 
à chose miraculeuse , comme fesoit bien l'em- 
pereur mesme, s'estonnant que j'eusse peu ac- 
commoder ces gens là de ceste sorte : et des 
Italiens mesmes qui venoient d'Italie lui en fai- 
soient le recit comme d'une chose non ouye. 
Alors je lui respondis que c’estoit une chose 
que j'avois trouvée facile ; et comme je le vis 
affectionné à la vouloir entendre, cognoissant 
qu'il prenoit plaisir d'en ouyr conter, je luy 
dis que je m'en estois allé unsamedy au marché, 
et qu'en presence de tout le monde j'avois achepté 
un sac et une pelite corde pour lier la bouche 
d'iceluy, enserable un fagot, ayant prins et 
chargé tout cela sur le col à la veue d'un chas- 
cun; et comme je fuz à ma chambre, je de- 
manday du feu pour allumer le fagot, et aprés 
je prins le sac, et là j'y mis dedans toute mon 
ambition , toute mon avarice, mes haines par- 
ticulieres , ma paillardise, ma gourmandise, 
ma paresse , ma partialité, mon envie et mes 
particularités, et toutes mes humeurs de Gas- 
cogne , bref tout ce que je peus penser qui me 
pourroit. nuire à considérer tout ce qu'il me 
falloit faire pour son service ; puis après je liay 
fort la bouche du sacavec la corde, afin que rien 
n'en sortist, et mis tout cela dans le feu; et 
alors je me trouvay net de toutes choses qui 
me pouvoient empescher en tout ce qu'il falloit 
que je fisse pour le service de sa majesté. Et si 
dis que tous ces ministres à qui il balloit les 
charges vouloient faire de ceste sorte, qu'il 
n’atteindroit pas à ce que Dieu a reservé pour 
soy, qui est le ciel, mais si feroit bien à tout 
ce que Dieu a faict sur la terre, et mis en la 
puissance des hommes ; car mon esprit estoit 

demeuré libre , sans qu'aucune chose m’empes- 
chast à considerer ce qu'il me falloit faire pour 
venir à bout de mon dessein, qui estoit de ne 
sortir jamais de là qu'avec le dernier morceau 
à la bouche. Et veux dire que tous ceux qui se 
despouilleront et bruslerout ce que j'ay dit cy 
dessus, que Dieu assistera tousjours avec eux, 
et, l'ayant ainsi favorable, l'homme ne peut fail- 
lir de faire ce qu'il voudra ; car Dieu demeure 
tousjours avec ceux-là, et au contraire fuit 
ceux qui ne servent leur maistre de ceste sorte; 
car ils faucent tous le serment qu'ils ont fait, 
ayant juré de le servir loyallement et fidelle- 
ment, ce que l'on ne peut faire estant garny 
et plein de tous ces vices et fautes. Sa majesté 
se print à rire et me commanda de dire la vé- 
rité, et ne luy mentir poinct. Je luy dis que 
je ne lui mentirois poinct non plus qu'à Dieu. Il 
me demanda si monsieur de Strossy me pouvoit 
secourir; car ses ministres de Rome luy avoient 
mandé plusieurs fois qu'il le pouvoit faire , et 
qu'il n’avoit tenu qu'à luy que je feusse secouru. 
Alors je luy respondis qu'il me demandoit une 
chose qu'il sçavoit mieux que moy. Surquoy il 
me dict quece ne pouvoitestre, car il n’estoit pas 
là oùluy et moy estions. Lors je lny dis : « Yous 
«autres rois et princes avez les oreilles si lon- 
«gues , que vous entendez tout ce qui se fait, 
«encores que vous en soyez à cent lieues.» Tou- 
tesfois je luy dis que sa majesté estant engagée 
en Escosse, à Calais, à Mariembourg , et autres 
chasteaux voisins , à Metz, en Piedmont, en 
Corsegue, elle devoit mieux sçavoir que moy si, 
après avoir fourny à tout ce qui estoit besoin en 
ces lieux-là où il estoit engagé , il pouvoit en- 
voyer argent audit seigneur de Strossi pour 
faire une levée de gens de pied et de cheval, 
pour combattre une si grande force que le mar- 
quis avoit devant Siene, et sil ne l'avoit, en 
quelle sorte vouloit-il que monsieur de Strossi 
me peust secourir, lequel n'avoit pas un homme 
pour respondre aux Espagnols et Allemans ? 
D'Italiens il n'en eust trouvé que prou, mais 
cela n'estoit pas jeu party ; que monsienr de 
Strossi estoit plein de bonne volonté, mais qu'on 
ne peut voler sans ailes; que par, trois fois il 
avoit couru beaucoup d’hasard pour son service, 
de quoy je luy fis le conte. Alors sa majesté me 
dit que ma responce Vavoit contenté et satis- 
faict , et qu'il croyoit ledict seigneur de Strossi 


COMMENTAIRES DE MONTLUC. 


1555] 
estre son serviteur, et trop homme de bien pour 
tenir à luy; et s'excusa grandement à moy de 
ce qu'estant engagé en tant de lieux , il ne luy 
avoit esté possible d'envoyer gens en Italie au- 
dict sieur de Strossi, qui fussent esté assez forts 
pour lever le siege et combattre le marquis. Alors 
je lui dis : «Or doncques, sire , ne vous en faut 
a prendre à monsieur de Strossi ny à vous avec, 
«car l'un et l’autre avez faict tout ce qui estoit 
“en vostre puissance ; mais cela vous advisera 
«une autre fois à pourvoir mieux à vos affaires. » 
C’estoit une charité qu'on prestoit audict sieur 
de Strossi qui estoit autant picqué et plus que 
le roy pour le faict de Siene, pour la haine qu'il 
portoit au duc de Florence. Après cela il sortit, 
et s'en alla trouver la royne et madame de Sa- 
voye qui est de present, et leur compta ce que 
je luy avois dit , principallement de monsieur 
de Strossi. Dequoy la royne fut très-aise, et le 
lendemain me fit cest honneur de me remercier 
du bon office d'amy que j'avois fait audit sieur 
de Strossi, qui luy appartenoit. Je n’avois garde 
de faire autrement ; car, outre que j'eusse 
menty, j'honorois trop ledit seigneur de Strossi : 
il m’aimoit et estimoit plus qu'homme qui sortit 
jamais de Gascogne. 

Cecy fut fait le lundy : le mardy madame de 
Valentinois me dit qu'elle n'avoit jamais veu re- 
venir homme d'une charge dont le roy fust plus 
content et satisfait que de moy, et qu'il me 
louoit grandement : je ne sçay si elle le disoit 
pour me flatter , mais elle Je savoit mieux que 
toute autre, car elle avoit fort gaigné le cœur 
du roy nostre maistre : elle dit que j'estois bien - 
heureux. Comme je parlois avec elle, le roy ar- 
riva, et me remit encores-sur quelques propos 
de mon voyage. Or avois-je la patente et decla- 
ration que les Sienois m'avoient donnée seellée 
de leur grand seau, declarant que je n'avois 
jamais voulu consentir à la reddition de Siene, 
ny capituler au nom du roy, mais aussi qu'ils 
m'appelloient en tesmoin s'ils avoient jamais 
voulu entendre à aucune capitulation, jusques à 
ce qu'ils s'estoient veus reduits à toute extremité, 
et au dernier morceau de pain. Sa majesté prit 
la patente et la leut, et après me demanda pour- 
quoy je n’ayois voulu capituler pour moy et 
pour les soldats, et qu'il trouvoit estrange que 
le marquis ne m'eust deffait à la sortie. Alors je 
luy repondis que c'estoit pour deux raisons : 

l'une, que j'avois pris une resolution de nerendre 
jamais place, ains mourir plustot, et que le nom 
de Montluc, pour moy, ne se trouveroit jamais 
par escrit à rendre ny capituler, ne m’estant 
jamais mis dans place pour la rendre, ains pour 
la deffendre ou y mourir, comme j'avois mandé 
au marquis par le seigneur Cornelio et le capi- 
taine Charry; et aussi pource que si sa majesté, 
ou un qui viendroit après luy , venoit à recon- 
querir Siene, et que les Sienois se voulussent 
ayder de la protection en quoy ils s’estoient 
mis, qu'il demeurast en cela à sa discretion et 
liberté ; car il n'auroit plus puissance de dire que 
son lieutenant , qui estoit Montluc , avoit con- 
senty à leur reddition, estant signé en leur 
capitulation, et qu'il ne devoit point quitter sa 
fortune, ny celle de ceux qui viendroient après 
lui à la couronne de France. « Les fortunes de la 
«guerre sont diverses et variables : Milan et 
«Naples ont esté deux et trois fois à nous; Siene, 
«sire , le sera peut estre encores. Je n’ay rien 
«fait qui vous puisse prejudicier.» Il trouva ma 
raison si bonne qu'il en demeura fort contant , 
et me commanda de faire mettre la patente dans 
mes papiers, et garder qu'elle ne se perdist 
jamais. Madame de Valentinois luy responait 
que les archives d'un pauvre gentil-homme n'es- 
toient pas si asseurées que le thresor d'un roy , 
et que cela luy estoit de si grande consequence, 
qu'il devoit commander estre mis dans le sien. 
Il me la print de ma main, et la bailla à un val- 
let de chambre sien ou bien de madame de Va- 
lentinois, pour la donner à monsieur le garde 
des sceaux , qui depuis a esté monsieur le car- 
dinal de Sens; et lui commanda qu’il la mist en 
son thresor où sont tous les titres du roy. Or de 
cecy ne peut avoir que seize ou dix-sept ans: s’il 
plaisoit au roy sun fils, qui regne à present, de 
commander à monsieur de Fizes , qui estoit 
pour lors secretaire dudit sieur cardinal, qu'il fist 
cercher la patente , je m'asseure qu'elle se trou- 
vera: et en voudrois avoir donné cing cens 
escus d'un double, pour laisser memoire de moy 
et l'inserer dans ce livre; car cela tesmoignera 
que je suis sorty de Siene sans capitulation au- 
cune , enseignes desployées, les armes sur le col, 
ettabourin sonnant ; ce qui ne se trouvera en 
livre quelconque, et que jamais homme aye fait 
un pareil trait : de sorte qu'il ne faut trouver 
estrange si je desire tant d'en avoir un double. 

Il ne faut pas que le roy mesprise tant cela , 
qu'il soit hors d'esperance qu'il ne s'en puisse 
servir quelquefois; sa majesté doit estre curieuse 
de la faire chercher plustost que moy : il y a 
plus d'interest. 

Le jour après, qui fut le mercredy au soir , 
monsieur de Guyse me dit que le roy s'estoit 
resolu de me bailler le lendemain l'Ordre, qui 
estoit en ce temps-là chose si digne et recerchée, 
que le plus grand prince de France ne se fust 
tenu pour content s’il ne l'eust eu, et eust mieux 
aymé que le roy ne luy fist jamais aucun bien , 
parce que c’estoit une marque d'honneur qui 
n'estoit pas profanée comme il est à present. Le 
lendemain, qui estoit le jeudy matin , le roy 
m'en honora; et après disner je luy demanday 
congé pour m’aller mettre en ordre et sejourner 
un peu à Paris, car j'estois tout deschiré et 
rompu pour un nouveau chevalier de l'ordre : 
ce qu'il m’accorda, et me donna, avant que je 
partisse, trois mil francs de pension prins à 
l'espargne , trois mil livres de rente sur son do- 
maine où la comté de Guare, où j'ay partie de 
mon bien, estoit comprise. Bregeyrac faisoit le 
reste. Je jouys deux ans de la comté, mais non 
de Bregeyrac, pour ce qu'il estoit hypothequé 
ailleurs ; et je desirois fort trouver les moyens 
de le désengager , à cause que monsieur de Va- 
lence, mon frere , y avoit une prieuré, et faisois 
eslat de demeurer là plus qu'ailleurs : j'eusse 
bien empesché ce que depuis s'est monopolé en 
ce lieu là. Sa majesté me donna aussi deux mil 
escus argent comptant, et encores me dit que je 
luy demandasse quelque autre chose qui me 
feroit besoin : je luy demanday deux places de 
conseiller au parlement de Thoulouse, pour 
ayder à payer le mariage de ma fille que mon- 
sieur de Fontenilles a espousée , m’ayant mandé 
monsieur de Valence, de Paris, que je luy de- 
mandasse cela, dont je retirerois plustost argent 
que d'autre chose. Lesquels sadite majesté me 
donna, et de cest argent je mariay madite fille, 
avec quelque peu d'autre que ma femme avoit. 
Sadite majesté me promit la premiere compagnie 
de gensdarmes qui vaqueroit. Je n'eus pas la 
premiere ny la seconde, mais j'eus la troisiesme; 
car les rois promettent tant, qu'il n'est pas pos- 
sible qu'ils trouvent tout. Cecy advint après mon 
retour de Montalsin, à la seconde fois qu'il 
m'envoya par delà; c'estoit la compagnie de 

monsieur de la Guische. Voyla les biens-faicts 
que j'eus du roy pour lors, qui ne furent pas 
petits. En somme , j'eus ce que je demanday ; 
et depuis la mort de ce bon prince mon maistre, 
jay souhaitté la mienne cent fois, veu les grandes 
traverses que l’on m'a donné. Il n’eust esté en 
la puissance des hommes de me les donner s'il 
fust esté en vie, car il n'oublioit jamais les ser- 


vices que l'on luy faisoit , tant petits fussent-ils; | 


et n'estoit en la puissance des hommes de lui 
ester la bonne opinion qu'il avoit des personnes, 
quand ils lui faisoient service; et au contraire, 
quand un homme avoit fait quelque chose mal 

à propos en son service, quelque bon visage 
qu'il fist pour complaire à ceux qui luy vouloient 
oster la mauvaise opinion qu'il en avoit pris , 
cela ne luy partoit jamais du cœur, comme 
monsieur le mareschal de Sainct André m'a plu- 
sieurs fois dict et declaré sa complexion. Ilestoit 
fort son privé, et le cognoissoit trés bien, Or sa 
majesté vint à Paris cinq ou six jours après, 
auquel je demanday congé pour aller jusques 
chez moy, pour veoir ma famille : ce qu'il m'ac- 
corda volontiers. Je ne cacheray jamais les biens 
et honneurs que mes maistres m'ont faict, car 
cela est à faire à un cœur vilain et ingrat. 


— 





ö—— —— —————— 


LIVRE QUATRIÈME. 


A peine avois-je demeuré trois sepmaines à 
ma maison, que sa majesté me depescha un 
courrier, me mandant que je l’allasse trouver là 
où il seroit , sans marchander ny attendre autre 
commandement; ce que je fis incontinent , 
n'ayant presque veu ma maison et mes amis; 
mais la gloire de l'honneur est un poignant es- 
guillon. A mon arrivée, sa majesté me dict qu'il 
falloit que je m'en allasse en Piedmont trouver 
monsieur le mareschal de Brissac , lequel m'avoit 
envoyé demander pour commander les gens de 
pied, faisant estat que, pour secourir Sainct 
Iago, où monsieur de Bonnivet s'estoit enfermé, 
il luy faudroit donner une bataille. On me de- 
pescha deux jours après que je fus arrivé, me 
monstrant le roy beaucoup de signes d'amitié, 
et d'avoir aggreable mon service, Je trouvay 
monsieur le mareschal de Brissac à Turin, ma- 
lade de la goutte; et le lendemain j’allay trou- 
ver monsieur d'Aumalle, qui commandoit l'ar- 
mée à Sainct Vallant, près Vulpian, laquelle 
estoit composée de cinq mil hommes de pied, 
mil hommes d'armes, et douze cens chevaux le- 
gers. Le roy me donna à mon depart un cour- 
sier des siens, qui estoit très bon. Je faisois venir 
mon train après moy, car je m'en allay en poste. 
Le mesme jour que j'arrivay vers monsieur 
d'Aumalle, je voulus aller recognoistre Vulpian 
pour y mettre le siege; car le duc d'Albe, ayant 





mal faict ses besongnes, avoit quitté Sainct lago, 
Ledict sieur d'Aumalle me presta un petit cheval 
gris. En plein jour j'allay recognoistre la ville à 


| moins de cinquante pas; car je leur voulois 


monstrer que, pour avoir veu ma femine , je 
n'avois rien oublié de ce que je soulois faire. 
Cette recognoissance se fit à sa veue et de plu- 
sieurs autres. Je luy en rendis si bon compte, 
qu'il trouva que du tout je luy avois dict la vé- 
rité. Lendemain il mit partie de l'armée vers le 
chasteau , où les ennemis avoient faict un grand 
terre-plein environné d'un grand fossé, avec une 
tenaille qui couvroit le chasteau ; et entre la te- 
naille et le chasteau y avoit quatre vingts pas ou 
plus, et une tranchée qu'ils avoient faict encores 
au milieu, afin que, s'ils perdoient la teste de 
ce grand bastion et tenaille avant qu'ils fussent 
au chasteau, se peussent retirer à ceste tran- 
chée. Monsieur d'Aumalle avoit pour lors pour 
commissaires de l'artillerie Duno et Balascrgues, 
qui fireut commencer les tranchées à plus de 
cinq cens pas de la ville, et trouverent que la 
terre estoit pleine de petits cailloux, de sorte 
que cent hommes n'eussent pas fait en un jour 
vingt pas de tranchée, et amuserent deux jours 
ledict sieur en ceste besongne. J'estois fort mal 
content que nous ne faisions ce que je voulois. 
A la fin, monsieur d’Aumalle se resolut de veoir 
luy mesme ce que je luy conseillois de faire, et 

allasmes à une heure de nuict par le costé du 
coing de la ville à main gauche , et par derriere 
une pelite chapelle qui estoit à quinze ou vingt 
pas de la contre-escarpe : il ne mena homme du 
monde avec luy, que moy et Fequieres, qui de- 

. puis, à ce que j'ay entendu, a tourné le visage 
à la maison de Guyse, combien que Irdict sei- 
gueur luy faisoit autant l'honneur, ou plus, qu'à 
gentilhomme qui fust près de luy. Ledict sci- 
gneur et moy marchasmes par dessus la contre- 
escarpe, et Fequieres par dessous. Nous mesu- 
rions combien de contre-escarpe nous falloit 
coupper pour mettre l'artillerie sur le bord du 
fossé, et voir aussi si le recul du canon seroit 
yeu de l'arquebuserie des ennemis , et nous 
aussi, si nous logions contre la contre - es- 
carpe. 

Nous en allasmes par dessus icelles, et tout le 
long des fossés plus de six vingts pas, passasmes 
deux sentinelles des leurs, sans qu'elles nous 
dissent mot parlans à l'oreille : que si nous eus- 
sions porté deux eschelles, il eust faict tenter la 
fortune, pour veoir ce qu'il en fust advenu, car 
elle se presente souvent sans y penser, et lors que 
moins on ysonge. Et quand se vinta la troisieme, 
elle cria et esveilla toutes les autres , lesquelles, 
Ace que je pense, dormoient; et ainsi ledict 
seigneur, et moi avec luy, nous relirasmes vers 
la petite chapelle, beaucoup mieux accompaignés 
au retour qu'à l'aller, mais c'estoit de bonnes ar- 
quebusades ; et fusmes contraincts nous jetter 
dans la chapelle, le derriere de laquelle Fe- 
quieres gaigna. Or icelle chapelle estoit ouverte 
devers la ville, et là où la porte se (enoit quand 
il y en avoit; c’estoit un piller de pierre carré 
de la grosseur d'un homme qui ne fust pas esté 
guere gros; et nous hastoient tant les arquebu- 
sades , que monsieur d’Aumalle fut contrainet se 
jetter tout en un coup derriere le piller, tout 
droict , et moi derriere luy, car toute la chapelle 
estoit ouverte. Je n'ouis à ma vie de plus grandes 
arquebusades ; je ne scay si c'estoit la peur : il 
y avoit dequoy en avoir, car les balles presque 
tousjours touchoient le piller duquel monsieur 
d'Aumalle se couyroit. Il me servoit à moy de 
pavois, car je lui tenois ma teste et mon corps 
contre le sien. Ils nous tindrent là assiegés plus 
d'une grand demy heure; et faut bien dire 
qu'ils nous avoient ouys quand nous nous estions 
jetiés dans la chapelle, car nous les oyons crier ; 

Juro à Dios ellos son en la capilla; io los à 
entendidos, Monsieur d'Aumalle m'a depuis 
souvent faict le conte des belles affres que nous 
eusmes ; car je croy que plus de cent arquebu- 
siers se vindrent affuster pour nous tirer : ils 
jettoient des brandons de paille allumés dans le 
fossé : «Nous voicy bien, dict-il, s'ils font une 
«sorlie. — Taisons-nous, monsieur, luy dis-je, 
«ceux de Lorraine ne sont pas si malheureux 
«que d'estre pris en tapinois. Le droict de la 
« guerre ne veut pas qu'ils sortent sans savoir que 
«c'est. Nous avons icy un bon bouclier barselon- 
« nois. » 

Les balles donnoient toujours contre la pierre; 
il nous servoit bien de serrer les fesses. Fe- 
quieres fit un tour mal habile ; car, ne sachant 
où nous estions, il siffloit ccmme pour nous apy 
peller, Je croy que cela les fit opiniastrer à tirer 
tant. Cependant l'alarme se donna partout ; à la 
fin ils se fascherent autant de tirer , comme nous 
d'avoir patience, puis sortismes, et trouvasmes 
Fequieres derriere la chapelle, qui avoit esté 
plus habile que nous; et là monsieur d'Aumalle 
conclud qu'il meneroit la nuiet en suyvant l'ar- 
tillerie sur le bord du fossé, et toutes nos en- 
scignes ; et par là je gaignay la bataille contre 
les commissaires de l'artillerie , qui disoient que 
tout le monde y mourroit, et qu'il faudroit 
abandonner l'artillerie. Et par bonne fortune 
arriva monsieur de Caillac : le matin monsieur 
d’Aumalle luy conta tout ce que nous avions veu 
la nuict, moy present ; et luy bailla Fequieres 
pour aller recognoistre par derriere la chapelle; 
car la nuit mesmes ledict sieur ordonna deux 
enseignes qui estoient loin de la chapelle, pour 
s'aller camper au derriere d'icelle. Les assiégés 
firent là une incongruité, car ils ne se devoient 
contenter de l'ouvrir, mais devoient la raser. Et 
après le retour de monsieur de Caillac , il fut de 
nostre opinion. Monsieur d'Aumalle permit à 
monsieur de Caillac et à moi d'aller mener les 
pionniers coupper la contre-esrarpe, et ordonna 
que Duno et Balasergues meneroient l'artillerie 
après nous, et fit faire une gabionnade dans le 
pré, à quarante ou cinquante pas de la contre- 
escarpe, pour mettre les poudres; et au poinct 
du jour nous eusmes couppé la contre-escarpe , 
les canons placés pour tirer , de sorte que la bou- 
che du canon entroit dans le fossé. Commen- 
çant à faire la batterie, monsieur de Bonnivet 

alloit et venoit à la teste du bastion, et là où 
monsieur d'Aumalle se tenoit; aussi faisoit bien 
monsieur le mareschal de Cossé. Deux nuits de- 
vant qu'on fist les tranchées à la teste du bastion 
qui couvroit le chasteau , pour s'approcher du 
fossé , le baron de Chipy , maistre de camp, fit 
mettre en camisade les soldats , et 4 coup perdu 
se jetta dans le fossé pesle-mesle avec eux ; et 
gaigna deux cazemattes qui flanquoient ce fossé, 
et tua ceux qui estoient dedans, car ils ne se 
peurent retirer. Et en mesme instant monsieur 
d’Aumalle commanda les ingénieurs qu'ils fissent 
des mines à la teste du bastion : ce qu'ils firent, 
et en firent trois. Monsieur de Cossé couroit au 
bastion voir si les mines estoient prestes, et puis 
revenoit à monsieur d’Aumalle, à la batterie 
que nous faisions. Jusques ici je n'ay peu nom- 
mer monsieur d’Anguyen , monsieur le prince 
de Condé son frere, ny monsieur de Nemours, 
pource qu'ils y estoient pour leur plaisir, et n'y 
avoient point de charge, estans accourus de la 
cour au bruit d'une bataille qu'on disoit se de- 
voir donner bien tost, parce qu'on n'eust jamais 
pensé que le duc d'Albe s'en fust retourné sans 
coup ferir. Ils ne s'abandonnerent jamais, et à 
l'assaut allerent ensemble, et monsieur de Bon- 
nivet avec eus. Il vint plusieurs autres seigneurs, 
entre autres monsieur de Ventadour , de Lude, 
de Lausun, de Malicorne , de La Chasteneraye. 
Or les deux mines firent un grand exploit, car 
elles renversèrent presque toute la voute du bas- 
tion dans le fossé ; et sur la grande poussiere qui 
se fit, le baron de Chipy , qui estoit maistre de 
camp , et tous les capitaines qu'il avoit avec luy 
sur la ruine, vindrent aux mains avec quatre 
vingts ou cent Espagnols qui estoient entrés 
quatre ou cinq jours devant, non sans perte 
de beaucoup des leurs à l'entrée, et bien deux 
ou trois cens d'avantage : tous lesquels es- 
toient hommes esleus et choisis parmy toutes 
les compagnies espagnolles ; et là y en mourut 
plus de quatre vingts. Et leur gaignerent encore 
nos gens ceste tranchée qu'ils avoient faicte par 
le milieu, car ils se voulurent retirer à ceste 
tranchée, et les nostres les suivirent de si près 
qu'ils y entrerent aussi tost qu'eux. Il se voulu- 
rent jetter fuyant droit au chasteau: celuy qui le 
gardoit ne voulut pas abbattre le pont, et là fu- 
rent achevés de tuer. Et voy-là le succès du bas- 
tion , qui fut bravement emporté, Là fut tué un 

nepveu du duc d'Albe , Cesar de Naples, entre 
les prisonniers, le sieur Sigismond de Gonza- 
gue, et le capitaine Lazare, lieutenant de la 
garde du duc d'Albe, et plusieurs autres des- 
quels je n'ay pas retenu le nom. Il faut retour- 
ner à la bresche , qui n'estoit pas à la verité dire 
trop irraisonnable : elle fut assaillie en mesmes 
heure que le bastion ; ainsi le falloit-il faire ; et, 
quoy que tous ces princes et seigneurs y fissent 
trés bien leur devoir , y estant montés pour don- 
ner courage aux soldats, si est-ce que les enne 

mis la deffendirent fort bravement, et nous 
renverserent bien battus. La fut tué le comte de 
Creance , et plusieurs autres luy tindrent com- 
pagnie. Scachant l'effect que d'autre costé avoit 
esté fait, cela nous consola, et donna esperance 
à tout le monde que nous viendrions à bout de 
notre dessein. Estant monté sur le terre-plein 
du boulevart, qui estoit demeuré entier, je dis 
à Duno qu'il allast dire à monsieur d'Aumalle 


„qu'il falloit loger trois ou quatre canons sur ce 


terre-plein, pour foudroyer les ennemis dans 
la ville : ce qui ful tout aussi tost fait, de sorte 
que le matin tout joua. 

Cela estonna ceux de dedans, de sorte qu'ils 
commencerent à penser à leur conscience, et 
parlementer. En fin la capitulation fut faicte, et 
aussi pour le chasteau, contre lequel , pour sau- 
ver l'honneur de celuy qui estoit dedans, on fit 
tirer cinquante coups de canon. Cependant les 
nouvelles vindrent comme monsieur de Termes 
s'en venoit avec charge du roy. Cela fut cause 
que plusieurs parloient diversement de cela, et 
en disoit-on diverses raisons. Un secretaire de 
monsieur le mareschal de Brissac, nommé Ver- 
bin, arriva le lendemain à midy avec des lettres 
à tous les princes, s'excusant que ceste charge 
de monsieur de Termes n’estoit jamais venue de 
luy. Et me dit ledict Verbin, de la part de mon- 
sieur le mareschal, qu'il me prioit bien fort que 
je parlasse à tous les princes , afin qu'ils neus- 
sent ceste opinion de luy : ce que je fis, encore 
que je n'eusse pas peut estre autant de credit 
que beaucoup d'autres ; mais je ne scay que c'est, 
j'en ay tousjours eu plus que je n’avois esperé. 
Or, pour un mot seulement que je dis à ce Ver- 
cin , qui estoit qu'il sembloit advis à messieurs 
de Gounort, vicomte de Gourdon et à moy, que 
monsieur le mareschal devoit mander au roy qu’il 
plust à sa majesté retarder Ja venue de monsieur 

de Termes pour quelques jours, car peut-estre 
ces princes feroient difficulté d'obeyr à un gentil- 
homme, car ledit sieur de Termes n’avoit lors 
autre tiltre , et que cela peut-estre les occasion- 
neroit de quitter l’armée; ce qu’ils ne pouvoient 
faire sans que beaucoup de gens les suivissent , 
qui pouvoit apporter beaucoup de prejudice à 
son service. Lesdits sieurs Gounort , de Gourdon 
et moy, n'avions tenu, le soir auparavant, autre 
kangange ; mais cest homme de bien alla dire à 
monsieur le mareschal que je luy avois declaré 
que je n'obeyrois point à monsieur de Termes; 
à quoy je ne pensay jamais, car autres-fois je 
luy avois obey , et n'estois pas si haut monté sur 
mes mulets de coffres , que je voulusse faire le 
prince. Il a tousjours esté mon amy et de tous 
mes freres , autant ou plus que gentil-homme 
de la Guyenne: et tout jamais avons vescu ainsi. 
Cela se passa en ceste sorte, et marchasmes 
droit à Montcalvo, attendant la venue de mon- 
sieur de Termes, qui arriva au siege, et en usa 
fort sagement ; aussi estoit-il fort advisé, car il 
ne se voulut jamais entremettre de commander. 
Nous mismes le siege au chasteau, car la ville 
fat emportée , aussi n’estoit-elle pas forte, et le 
battismes par le cul d’un bastion, à main droicte 
de la porte. Il ne fut possible y faire bresche, 
car il eust fallu monter avec des eschelles ; de 
sorte que nos gens, l'ayant voulu tenter, furent 
repoussés. J'allay, la nuict, recognoistre le 
fossé , jusques sous le pont-levis, tout contre la 
muraille, pour voir s'il y avoit point de flanc 
qui deffendist la porte; et trouvay qu'il y en 
avoit un bas qui battoit au long du fossé : ils me 
jetterent des cercles de feu, et m'y blesserent 
un sergent de la compagnie de monsieur de 
Lieux, mon frère ; et si, n’estions que trois qui 
entrasmes dans le fossé. 

Je fis une consultation avec monsieur de Cail- 
lac, que nous missions deux canons sur la con- 
tre-escarpe , vis-vis de la porte, afin de tirer 
droit aux pieces de bois où les chainnes estoient 
attachées, afin que le pont tombast d'un autre 
costé; et ainsi nous mettrions bien tost en pieces 
la porte qui estoit par le dedans. Nous dismes tout 
à monsieur d’Aumalle, quinous en laissa faire. La 
nuict suivante, nous logeasmes les gabions et 
trois canons; ce qui fut faict à une heure après 
miauict, Tous les princes vindrent veoir nostre 
besongne, et monsieur d'Anguyen, me prenant 

par le faux du corps, me dit: « Vous avez esté 
«mon soldat autresfois, à present je veux estre 
«le vostre. — Monsieur, dis-je, vous soyez le 
« bien venu : un prince ne se doit pas dédaigner 
«au besoin de servir de pionnier ; voicy beson- 
«gne pour tous.» Monsieur de Cossé y arriva 
peu après, lequel je prins par la main, et l'ame- 
nay voir tout nostre faict. Après que ces princes 
et seigneurs eurent veu tout, ils s'en allerent 
reposer attendant le jour. Je demeuray là. Le 
matin, comme le capitaine du chasteau se vit 
bridé de ceste sorte, il commença à faire sonner 
la chamade, et se rendit vieset bagues sauves, 
avec permission detraisner une petite piece d’ar- 
tillerie pour luy sauver son honneur; et s'en alla 
droit au pont d’Asteure, où estoit dom Arbre, 
leur maistre de camp, qui ne luy donna pas le 
loisir d'entrer en aucune maison pour compter 
sa fortune, car soudain il le fit pendre et estran- 
gler, comme il meritoit , car, pour le moins, 
devoit-il attendre un assaut; il nous eust donné 
prou d'affaires. 

Vous qui vous enfermez dans les places, ad- 
visez à ne prendre pas si tost l’effroy, et, encore 
que vostre ennemy ait bien accommodé tout son 
fait, et que vous ayez occasion d'entrer en quel- 
quesoupçon que le vostre aille mal, si est-ce que > 
s'il y a tant soit peu d'apparence de vous pou- 
voir deffendre, esvertuez vous, retranchez vous, 
et pensez que vostre ennemy a plus de peur à 
vous attaquer, que vous n’avez à vous deffen- 
dre ; car la place est bien chetive si vous n’avez 
quelque moyen de soustenir, puisque vous avez 
osé attendre le canon. Ne pensez pas à sauver 
vostre honneur pour emporter, ou vostre en- 
seigne, ou quelque piece d'artillerie, comme fit 
cestuy-cy; car tout cela en fin n'est pas grand cas, 
et celuy qui vous assiege le vous accorde aisé- 
ment , pourveu qu'il en ayt le profit , et vous la 
honte et le dommage. Songez les regrets que 
ce pauvre capitaine, qui se rendit si legerement, 
faisoit estant sur la potance, et s'il n’eust pas 
mieux aymé mourir sur la bresche. Lorsque vous 
aurez fait tout ce qu'un homme de bien peut 
faire, il n'y a point d'ordre , il se faut rendre. 

Cette prise importa fort, car Montcalvo bri- 
doit et tenoit suject, non seulement le pont d’As- 
teure, mais toutes les places le long du Pauret 
de laplaine du marquisat de Montferrat , et, 
avec cela, asseuroit fort Cazal. L'armée sejourna 

là sept ou huict jours , pendant lesquels arrive- 
rent les nouvelles aux princes et à monsieur 
d'Aumalle, que le roy avoit quelque mesconten- 
tement pour la désobeyssance dunt j'ai fait men- 
tion cy dessus. Je fus meslé parmy cette belle 
histoire, m'ayant presté quelque bon person- 
nage ceste bonne charité de dire que je mestois 
le feu aux estouppes; et vint la chose si avant , 
que monsieur le conrestable m'envoya une 
lettre, par laquelle il me mandoit que le roy luy 
avoit commandé m'escrire que je me retirasse 
chez moy, ét que pour ceste guerre il ne vouloit 
plus que je m'en entremisse. Cela ne nr'estunna 
pas fort , car je scavois bien que le roy me fe- 
roit cest honneur de m'ouyr. Monsieur le ma- 
réschal de Brissac envoya son frère, monsieur de 
Cussé, à la cour , lequel asseura Je roy du con- 
traire de ce qu'on lui avoit faict entendre de 
moy, dont le roy m'en tint quitte à mon arrivée: 
oat cela fut cause que je m'en allay à la cour, 
et me fit aussi bonne chere que de coustume, 
s'informant bien particulièrement des affaires 
du Piedmont, mesmes des princes qu'il y avoit 
en nostre armée, desquels le roy n'estoit guerres 
contant; mais je n'avois garde de trop parler, 
car après, ou monsieur le connestable , ou ma- 
dame de Valentinois l'eussent sceu, et de main 
en main il cust esté dit que c’estoit Montluc qui 
en avoit compté. 

Oqu'un homme qui vit parmy les grands doit 
éstre sage ! Les rapporteurs n'ont rien de bien 
au ventre : autant en voulut on faire de mon- 
sieur de Strossi au retour d'Italie; bien me ser- 
vit d'en parler sagement, car la royne et luy 
m'en sentirent bon gré. Il faut bien, si vous 
sçavez quelque chose fort importante , en ad- 
vertir vostre maistre; mais pour l'aller entrete- 
nir, en disant : Sire , un tel fait mal, un autre 
ya laschement en besongne, un autre fait cecy 
et cela; vous meritez qu'on yous donne des poi- 
gnardades. Car il faut parler autrement des 
grands. Celuy qui avoit dit au roy que j'estois 
cause du trouble , c'estoit un meschant homme, 
car il n'en estoit rien. Il ne faut pas trouver es- 
trange si l'on preste des charités à moy, qui suis 
pauvre gentil-homme, l'on en preste bien aux 
princes et aux autres, pour bien grands seigneurs 
qu'ils soient : ce sont choses ordinaires à la cour 
des princes ; c'est là où on fait profit , car le re- 
cullement d'un sert d'avancement à l'autre : ils 

jouent aux bouttehors. Il n'y a ordre, il faut 
passer par là; carun bon cœur ne peut demeurer 
chez soy, et qui se veut eschauffer, il faut qu'il 
s'approche du feu ou du soleil. Nostre soleil , 
c'est le roy, qui nous esclaire et eschauffe de 
ses rayons. Si quelqu'un se met au devant, il 
faut prendre patience avec la devise de monsieur 
de Guyse : Chacun son tour. 

Arès avoir quelque peu sejourné à la cour, jé 
prins congé désa majesté, et m'en vins à ma inai- 
son, où je demeuray cing ou six mois en repos: 
Lorsque j'estois occupé pour accommoder les 
affaires de ma maison , laquelle je n'avois eu le 
loisir jamais de recognoistre, sa majesté me dé: 
pescha un courrier pour me faire venir là où il 
seroit, en poste, m'escrivant que j'envoyassé 
mon train droit à Marseille , sans me mandet Ià 
où il me vouloit envoyer : ce que je fis ; car jé 
n'ay jamais esté retif. Et estant arrivé à la cour, 
je trouvay deux gentils-hommes sienois, qui es⸗ 
toient venus supplier sa majesté , de la part dé 
tout leur pays, me vouloir envoyer par delà pour 
les commander, Faisant de grandes plaintes con4 


| tre monsieur de Soubise, non qu'il les tiranni- 


sast ny fist aucun desplaisir, mais pour quelques 


| places qu'estoient perdues de leur estat; et croy 
| que monsieur de Soubise y avoit faict ce qu'il avoit 





peu, mais nul ne prend en gré aucune perte. Tout 
le monde juge les choses par l'evenement. A mon 


| arrivée , le roy dit qu'il falloit que je retour- 


nasse à Montalcin, pour y estre son lieutenant 
general; je contestay une grand piece pour n'y 
aller point, non que la charge ne fust honnora- 
ble, mais j'avois crainte de m'y embarquer sans 
biscuit. Et à la verité, qui veut bien faire ses 
affaires , il ne faut aller si loin, car on ne s'en 
souvient pas; et, si quelque chose se presenté 
pour vostre advancement , vous n'en avez nille 
nouvelle, Mais pour l'honneur et la reputation, 
il vaut mieux estre souvent loing que près : vos 
tre renommée croist plustost, et les estrangers 
vous reverent plus que les vostres. D'ailleurs jé 
desirois estre employé aux guerres en la France 
près de sadicte majesté ; mais il ne fut possiblé 
m'en pouvoir excuser : aussi je n'eusse scet res 
fuser mon bon maistre. Les Sienois, dès que je 
fus arrivé, presserent sa majesté encore pouf 
me faire partir, preschant plus de louanges de 
moy que je n'en meritois. Or, sans plus sejour 
ner, je ‘partis, et prins mon chemin à Marseille, 

où je trouvay sept enseignes de gens de pied 
que le roy envoyoit à Rome, lesquelles monsieur 
de La Molle commandoit ; et mon fils aisné Marc- 
Anthoine estoit un des capitaines , avec le capi- 
taine Charry. Le baron de La Garde nous em- 
barqua, et nous descendit à Civitavechia; et 
incontinent prins la poste, et m'en allay à Rome. 

Or le cardinal Caraffe, qui estoit venu en 
France, supplia le roy de commander que s'ils 
avoyent affaire 4 Rome pour le service du pape, 
que je my arrestasse pour quelque temps; ce 
que sa majesté me commanda. Et trouvay ledit 
cardinal desja arrivé à Rome, et fus fort bien venu 
de monsieur le mareschal de Strossi, dudit sieur 
cardinal, et du duc de Palliane son frere; et le 
lendemain me menereut baiser les pieds du pape, 
lequel me fit fort grand chere , s'enquerant de 
moy des particularités de la France. Le duced’ Albe 
avoit desjà son camp à vingt mil près de Rome. 
Ledit cardinal avoit fait une levée de trois mil 
Suisses, qui desjà estoient arrivés à Rome. J'es- 
tois tousjours d'opinion que nous sortissions à la 
campagne à dix mil de Rome, et que là nous 
nous campissions en attendant que le duc d'Albe 
s'approchast des murailles de la ville, craignant 
tousjours qu'il adviendroit ce qui advint : mais 
le sieur Camille Ursin, qui gouvernoit les affaires 
de la guerre pour le pape, my voulut jamais 
entendre, et commenca à designer des fortifica- 
tions par dedans la ville, près des murailles, et 
me fut baillé on quartier. Plus de trois semaines 
s’escoulerent sans que le duc d'Albe s'approchast 
de plus de cinq à six mil. Et se donnoient toute 
la nuict les Romains l'alarme entre eux-mesmes, 
de sorte qu'on ne voyoit que fuyr gens vers 
Sainct Pierre, autres aux maisons des cardinaux 
qui tenoient le parti du roy d'Espagne; et ne 
vis jamais tel desordre. Ce peuple n'est gucres 
aguerry ; aussi est-il composé de diverses na- 
tions. Je croy que ce n'est pas la race des Cesars, 
Eatons , Scipions et autres; il y a là trop de 
délices et voluptés pour produire grand nombre 
d'hommes de guerre. Et parce qu'il sembla advis 
à messieurs les cardinaux d'Armagnac, du Bel- 
lay, de Lansac et d’Avanson , que, si je faisois 
une remonstrance aux capitaines commandans 
en la cité, pour leur apprendre l'ordre que j'a- 
vois lenu à Siene, qu’ils le prendroient en meil- 
leur part de moy que de tout autre, leur sot- 
venant, et à toute la cité, de la réputation que 

j'avois acquise audit siege , monsieur le mares- 
chal de Strossi, et monsieur le cardinal Caraffe le 
trouverent bon , et firent venir tous les princi- 
paux, et tous leurs capitaines, enseignes et lieu- 
tenans dans la basse-court du logis de monsieur 
d'Avanson, qui pour lors estoit ambassadeur ; 
et là je leur fis la harangue qui s'ensuit , en la 
presence desdicts sieurs, en langage italien. 
Monsieur de Lansac est en vie, qui me dit qu'il 
n’eust jamais pensé qu'un Gascon fust devenu 
bon Italien , comme j'estois lors. 

«Messieurs, depuis que le duc d'Albe s’est 
“approché un peu de vosire cité, il nous sem- 
«ble, à nous qui sommes François, que vous 
«avez conceu quelque nouvelle peur, et sans 
«grande occasion ; de sorte que pour la moindre 
«chose vous entrez en un merveilleux éffroy : 
«que si les ennemis s'approchoient de vos mu- 
«railles lors que ceste confusion est parmy vous, 
«ils entreroient dedans tout à leur aise, sans 
«grande contradiction, pource qu'au lieu que 
«vous deviez tenir un silence dans vostre cité, 
«mesmement la nuict, et que vous deviez plus- 
«lost courir aux murailles que de vous mettre 
«au grand desordre, que vous faites; car on 
«voit partie courir à Sainct Pierre, autres aux 
«eglises , autres ès maisons des cardinaux espa- 
« gnols , avec toute la confusion du monde : cela 
«ne peut procéder que d'une de deux choses, 
«ou bien faute de cœur, ou faute que vous ne 
«commandez pas bien l'ordre qu'il faut que vos 
«gens liennent quand les affaires se presentent, 
atant la nuict que le jour. Si vous le faictes 
« pour faute de cœur, c'est donc signe que vous 
an'aviez pas bien consideré quelles gens sont 
«vos ennemis. Et que peuvent-ils estre autres 
«qu’hommes comme vous? ne portons nous pag 
«les armes pareilles aux leurs, et aussi bonnes 
«aque les leurs? Ne sont-ils pas sujets à recevoir 
«la mort de nos coups comme nous des leurs ? 
«La querelle du pape n'est-elle pas juste et 
«saincte, et meilleure que la leur ? ce que nous doit 
«faire esperer que Dieu est avec nous. Et quelle 
apart et portion a le roy d'Espagne à Romë; 
«ny aux terres du pape, ny en vos maisons ; 
«pour faire que Dieu le veuille ayder plas qu'& 
«nous? Qu'est devenue la hardiesse de vos ati- 
«ciens Romains, qui vous ont laissé ceste grandé 
«renommée qu'ils ont acquise en leurs vies? 
« Quelle autre nation habite aujourd’huy à Rome, 

«pour vous avoir osté le cœur que vous ont laissé 
«ceux de qui vous descendez de toute ancien- 
aneté, comme vous dites? O messieurs, que 
«vous faites un grand tort à la renommée de 
« vos predecesseurs, de montrer que vous ayez 
«crainte des gens qui ne sont qu'hommes comme 
«vous? Vous faites beaucoup pour les ennemis, 
ade ce qu'ils se pourront vanter avoir fait peur 
«à ceux qui anciennement faisoient trembler 
«toutes les nations du monde. Si ceste peur 
«procede du mauvais ordre que vous y avez 
«donné à vostre commencement jusques icy, il 
«n'y a rien encores tant gasté, qu'en un seul 
« jour vous n'y puissiez remedier. Vous en allant 
atout à ceste heure, advisés d'où procede ce 
«deffaut , et promptement y remedier : et ainsi 
«vous ferez cognoistre à tout le monde que ce 
«n’est pas faute de cœur, mais que c'est faute 
«de l'ordre ; et ainsi tout vostre peuple repren- 
adra courage, se voyant dans le bon ordre que 
«vous y aurez donné. Ne trouvez pas estrange 
asi je m'esbahis de ce que je vois dans vostre 
«cité; m'estant trouvé dans Siene commandant 
«au peuple, ayant le marquis de Marignan plus 
«de force deux fois que w'a le duc d'Albe, je 
«puis dire, avec beaucoup d'honneur pour les 
«Sienois, que je ne cogneus en ma vie un seul 
«citoyen avoir peur. Bien-heureux sont les Sie- 
«nois, qui ont monstré estre extraicts et vrais 
«enfans legitimes de vos anciens peres qui ont 
«fondé ces murailles et les leurs aussi, à ce qu’ils 
«m'ont asseuré; aussi portent ils mesmes armes 
«que vous. Et encore que la cité soit perdue , 
«leur renommée et valleur n'est pas pour cela 
«enterrée, qui donnera tousjours esperance à 
«un chacun qu’elle se pourra quelque jour recou- 
«vrer par leur vertu et hardiesse. Que si vous 
«ne faites autrement que comme j'ay veu jus- 
«ques icy, je veux dire que je seray tousjours 
«plus asseuré de deffendre Siene, n'ayant que 
«les Femmes sienoises avec moi pour combattre, 
«que non deffendre Rome avec les Romains qui 
«y sont. Excusez-moy, je vous prie, si je vous 
«dis la vérité; car je ne le fais pour aucune 
«commodité que je pense en pouvoir revenir au 
«roy mon maistre ny à moy, mais pour vostre 
«bien, et pour eviter la ruine totalle de vostre 

«temps de monsieur de Bourbon. Croyez, mes- 


| «sieurs, que si j'estois aise de vostre perte, je 


«ne vous ferois pas la remonstrance, en la pre- 
«sence de ces seigneurs , que je vous fais; mais 
«en estant marry comme votre serviteur, puis 
«que vous estes bons amis et confederés du roy 
«de France mon maistre, et desirant mourir 
«avec vous pour vostre conservation, cela m'a 
«contrainct vous faire entendre ce que que je 
«vous ai dit, et aussi que messieurs les minis- 
«tres du roy qui sont icy, m'ont asseuré que vous 
«la prendrez en meilleure part de moy que-de 
«tout autre, pour l'estime que vous avez de 
«moy depuis le siege de Siene : ce que je vous 
«prie de ma part vouloir faire. Et si en aucune 
«chose je vous y puis ayder, me le faisant sça- 
«voir, je me transporteray incontinent à vostre 
«conseil. Je croy que le souvenir du sac de 
« vostre ville, fait par le seigneur de Bourbon , 
«vous met en doute. Vous fustes lors surpris, 
«à présent vous avez les armes aux mains. 
«N'ayez peur, ne craignez vos ennemis, airis 
«departez vostre ville, donnez à chacun sun 
«lieu, pour se rendre au besoin, affin que vos- 
«ire confusion ne nous oste le moyen de vous 
«secourir, si l'ennemy se presente. Et chassez la 
«peur de vos citoyens, s'il en y a: qu'on ne 
«voye nulle confusion, et ne vous faschés du 
«reste. Vous verrez bien tost vos ennemis for- 
«cés de se retirer, sçachant le bon ordre que 
«a vous y aurez mis. » Ils me remercierent bien 
fort, et ainsi se departirent de nous, nous as- 
surant qu'ils alloient donner tel ordre, que les 
accidens qui estoient survenus n'y reviendroïent 
plus, me priant bien fort me vouloir trouver 
en leur conseil le lendemain matin, et que là 
ils me monstreroient l'ordre qu'ils y alloient 
donner, pour prendre là dessus mon advis et 
conseil. Ce qui fut fait : et regardasmes tous 
ensemble si bien à leurs affaires, qu'il ne se 
parla plus de crainte ny de desordre. Je m'ac- 
costay des principaux du peuple , et leur mons- 
tray ce qu'il falloit faire : je les cognus de 
bonne volonté. Toutesfois ceste grande multi» 
tude est formée de diverses humeurs : il y a 
moyen de les ramener toutes à une, quand c’est 
pour leur bien et salut. Bref, toutes choses se 


«ville, laquelle si elle est envahie par vos en- | portèrent mieux, dequoy le pape me sentit bon 


«nemis , vous serez miserablement saccagés, et 
ala ville pirement traictée qu'elle ne fut du 


gré. 
Or le duc d'Albe, quelques jours après, 

remua son camp, et print son chemin vers Thi- 
boly, à douze mil de Rome. Je ne scay sice fut 
qu’il entendit que la ville se gardoit mieux qu’elle 
ne faisoit, et que les choses estoient changées , 
ou bien que son opinion n'estoit de s'approcher 
plus près de la ville. Et, pource que dans Thi- 
boly estoit le sieur Francisco Ursin avec cinq 
enseignes italiennes, et que la ville n’estoit 
point forte, messieurs le mareschal , cardinal de 
Caraffe et duc de Palliane, eurent crainte que 
le duc d'Albe s'en allast prendre Thiboly, et 
mettre en pieces ce qui estoit dedans; ce qui 
fut cause qu'ils me prierent de partir toute la 
nuict pour aller retirer le sieur Francisco, me 
baillant les deux compagnies de chevaux legers 
de la garde du pape, et les deux compagnies à 
cheval du duc de Palliane, que les capitaines 
Ambros et Bartholomé commandoient , et quatre 
cens arquebusiers qui estoient sous la charge de 
mon fils Marc-Anthoine et du capitaine Charry. 
Le cardinal Caraffe m'avoit asseuré sur son hon- 
neur que les ennemis ne pouvoient passer le 
Tybre , et que je pouvois faire la retraicte, ayant 
tousjours le Tybre entre les ennemys et moy. Je 
fus au soleil levant avec les gens à cheval à 
Thiboly, et les gens de pied arrivèrent deux 
heures aprés moy, et trouvay que le sieur Fran- 
cisco ne sçavoit aucunes nouvelles des ennemys ; 
et après l'avoir entendu, je me doutay de ce 
qu'il m'advint, car je sçavois bien, avant que 
partir de Rome, que le duc d'Albe avoit prins 
le chemin de Thiboly, et qu'il venoit à la desro- 
bée surprendre le sieur Francisco, puisqu'il n’en 
sçavoit aucunes nouvelles. Je ne fis que manger 
bien peu, et faire repaistre mes chevaux, et 
manger un peu nos gens de pied. J'ordonnay 
au sieur Francisco de faire sonner le tambourin 
pour desloger et mettre aux champs, et le priay 
de me prester un cheval ou deux de ses gens 
qui cognoissoient le pays , car moy-mesmes je 
voulois aller faire la sentinelle cependant que 
tout le monde s'apprestoit pour partir : dont 
bien m'en print, car le sieur Francisco avoit 
envoyé deux de ses gens pour descouvrir, et 
avoient rapporté, cependant que nous disnions, 
qu'il n'y avoit aucunes nouvelles d'ennemis en 
tout le pays; mais je ne me voulus pas arrester 
là, et m'en allay avec ces deux mesmes. Et 
comme je fus hors Thiboly, au long d'un cot- 
teau , je me mis sous un arbre, car il commen- 

çoit à faire grand chaud; et tout en un coup 
j'apperceus au long d'un petit bois taillis force 
gens à cheval qui alloient droit au Tybre con- 
trebas, et d’autres que je voyois au long d'un 
vallon , qui venoient droit à moy; et au milieu 
d'une plaine , au deca de ce bois taillis , je voyois 
quelque chose, ne pouvant discerner ce que 
c'estoit. Je manday promptement au seigneur 
Francisco que j'avois descouvert le camp, et 
qu'à toute diligence il fist sortir ses gens , et 
s'acheminast par l’autre costé du Tybre. Jamais 
le soldat qui l’alla advertir ne fut dans la ville, 
que voyla dixhuit ou vingt enseignes d'Espa- 
gnols qui estoit couchés dans la plaine, levés et 
marcher. Je m'en vais au galop, et trouvay qu'il 
n'y avoit encores un seul homme dehors; et fis 
diligence de faire cheminer les enseignes ita- 
liennes , faisant fermer la porte de la ville : et 
fis là le tour d'un fin homme, car j'emportay les 
clefs avec moy, pensant que les ennemis ne 
peussent de long temps rompre les portes ; car le 
Tybre passe par le milieu de la ville, où il y a 
un pont, et de bons et beaux moulins dans la 
ville mesme , lesquels j'avois commencé à faire 
rompre dès mon arrivée; mais cela ne peust 
estre achevé. J'avois laissé le capitaine Charry à 
la porte, et mon fils Marc-Anthoine au pont 
pour le soustenir; et j’allois et venois faire has- 
ter les Italiens de cheminer. Et comme ils furent 
tous dehors la porte, j'allay retirer le capitaine 
Charry, et commençasmes à rompre le pont, 
qui estoit de bois, et tout incontinent les enne- 
mis furent dans la ville. Je mis des arquebusiers 
dans des maisons qui regardoient au long de la 
rue. Les soldats firent extreme diligence d'ache- 
ver de rompre le pont , puis m'acheminay droict 
à la porte. J'avois mis la cavallerie devant les 
Italiens, et falloit que nous passissions par le 
detroit des rochers, ne pouvant aller qu'un à 
un. Jusques à ce que nous fusmes à la sortie de 
la porte, nous eusmes les ennemis sur les bras ; 
et n’y a pas cinquante pas jusques au destroict 
du chemin. Et voyant qu'eux mesmes ne pou- 
voient venir qu'un à un, ils nous laisserent et 
retournerent saccager la ville. Leurs Italiens 
venoient après les Espagnols, et pensoient en- 
trer dans la ville pour avoir leur part du sac ; 
mais les Espagno!s ne leur voulurent jamais 
ouvrir, et s'amuserent à la porte, et les Espa- 
gnols à saccager. Et comme nous fusmes à la 

plaine, je fis prendre à mon fils et au capitaine 
Charry, avec les quatre cens arquebusiers, à 
main droicte au long d'un costau à plus de mil 
pas de nous, et les deux compaguies du duc de 
Palliane; et leur dis le secret , que si les enne- 
mis passoient le Tybre, qu'ils gaiçggnassent tous- 
jours au long du costau tirant à Rome, et qu’ils 
ne se souciassent poinct de moy. Autant eust 
yalu perdre toutes les enseignes qu'avoit mon- 
sieur de La Molle, comme ces quatre cens arque- 
busiers , car c’estoit la fleur de toutes les com- 
pagnies. Je ne fus jamais à demy mil dans la 
plaine, que voy-la toute la cavallerie sur le 
Tybre, et leurs Allemans qui commencerent à 
passer, mesmement quelques gens à cheval 
auprés du moulin, qui ne pouvoient passer 
qu'un à un. Je tenois tout pour perdu, car il 
me falloit retirer douze mil devant tout le camp, 
et pensois bien que la cavallerie passeroit force 
arquebusiers en crouppe : mais si je perdois les 
uns, je ne voulois pas perdre les autres. Or le 
sieur Francisco marchoit tousjours le grand pas 
à une arquebusade du Tybre, et les autres au 
long du costau vis à vis de nous. Voy-cy arriver 
cinquante ou soixante chevaux des leurs. Je 
prius l'un des capitaines de la garde avec sa 
cornette, et l'autre suyvoit tousjours les gens 
de pied , et les faisoit haster; et tournay visage 
droit aux ennemis , lesquels firent alte , et moy 
faisant semblant de les charger, ils me tour- 
nerent le dos pour se retirer, ne scay pourquoy; 
et je retournay à mon chemin. Depuis ne firent 
semblant de venir à moy, combien que tousjours 
arrivoient de leurs gens, mais c’estoient trois 
ou quatre; et, comme ils me virent bien avant, 
ils tournerent en arriere, et s'allerent amuser à 
prendre du bestail dans les prés. Il faut sçavoir 
quelle estoit ma deliberation, et voir si je me 
youlois perdre avec ceux-là, ou si je me youlois 
sauver avec les nostres. Le duc de Palliane m'a- 
voit donné un turc gris qui volloit sur terre. 
Jd'estois deliberé de mesler les cartes là, et, 
n'y voyant aucun ordre de se sauver, je me 
voulois retirer jusques aux nostres qui alloient 
droit à un chasteau qui tenoit pour le pape, et 
y avoit garnison : et faisois estat de sauver la 
pluspart de la cavallerie, car il n'y avoit que cing 
mil jusques au chasteau. Un trompette nous dit 
deux jours après que jamais le duc d'Albe ne 


voulut laisser passer le sieur Ascanio de la Corne, | 

pource qu'il n’avoit là un scul arquebusier que 
des Allemans, car tous les Espagnols et Italiens 
estoient à Thiboly. Et ainsi me retiray droit à 
Rome, et manday à nos gens venir à nous, et 
nous r'alliasmes au pont qu'est le plus près de 
Rome, où passasmes, eslant trois heures de 
nuict quand nous arrivasmes à Rome. Yoyla la 
fortune que j'eus à ceste retirade. 

Ne vous fiez jamais, capitaines mes compa- 
gnons, quand yous arriverez en quelque lieu, 
si vous estes tant soit peu en doute, à ce qu'on 
vous dira ; car c'est tousjours la coustume quand 
yous arrivez, on yous caresse, on vous prie de 
reposer. Ne faites pas cela ; voyez le lieu où vous 
estes, recognoissez le tout. Un des plus grands 
capitaines que l'empereur eut jamais, qui fut le 
seigneur Pescaire, pour s'estre fié, à son arrivée 
en une ville d'Italie fut pris; et si avoit trois ou 
quatre mille hommes qui fut une grand honte 
à un si grand capitaine. Il en jettoit la faute sur 
un autre, comme luy-mesme m'a dict : «Si j'en 
«eusse fait ainsi, le seigneur Francisco m'eust 
« fait souffrir une escorne, et peut estre perdre 
ala vie.» | 

Deux nuicts après, lesdits seigneurs me bail- 
lerent deux compagnies italiennes pour les me- 
ner à Bellistre au duc de Somme, qui est au 
delà de Marin , au long de la mer six ou sept mil. 
Je cheminay toute la nuit, ayant ayec moy leg 
deux compagnies du duc de Paliane, et come 
manday que nos chevaux eussent repeu dans une 
heure et demie. Le duc de Somme me vouloit 
arrester à toute force ceste nuict là, mais je n'y 
volu jamais entendre; car je pensois que le duc 
d'Albe n'estoit pas sans espions à Rome, veu 
qu'il y avoit tant d'Espagnols et gens qui te: 
noient le party du roy d'Espagne; et me mis, 
après avoir repeu, en chemin, qui fut quarante 
cinq ou quarante six mil à aller ou venir, et ar- 
rivay à trois heures de nuict à Rome : dont bien 
m'en print, car deux heures avant jour arrive- 
rent six cens chevaux et cing cens arquebusiers 
à cheval à Marin, et trouverent les nouvelles que 
j'estois repassé. Et voylà une autre fortune qui 
m'advint , où il ne me fut pas besoin avoir laissé 
l'entendement au logis. Or il faut que j'en mette 
par escrit une autre qui m'arriva six jours après, 
et ne fust ce que pour faire rire ceux qui liront 
ce livre et le discours de ma vie. 

Cinq ou six jours après ce rencontre, estant 

tousjours le camp du duc d'Albe à Tiboly, le ba- 
ron de La Garde manda à monsieur le mareschal 
de Strossi de Civitavechia, que s’il luy vouloit 
envoyer quatre cens arquebusiers , qu'il les 
embarqueroit dans les galleres, et qu'il les iroit 
descendre 4 Neptune, qui est une place plus 
forte sur le bord de la mer, laquelle entre de- 
dans les fossés , et qu'on pourroit brusler les bat- 
teaux que le duc d'Albe y avoit fait amener pour 
faire un pont à Ostie afin de passer le Tibre du 
costé de deca, comme il fit aprés. Or monsieur 
le mareschal m'en laissa la charge : j'y lenvoyay 
mon fils Marc-Antoine et le capitaine Charry, 
avec les quatre cens arquebusiers, lesquels y 
allerent par envie. Et comme ils furent à Civita- 
vechia, il les embarqua et les alla descendre au 
dit Neptune ; mais il ne fut possible de les brus- 
ler, car il les avoit mis dans le fossé et les 
deffendoient de la forteresse. Et comme les af- 
faires de la guerre sont incertains, il m’advint 
que le jour mesmes qu'ils arriverent à Neptune, 
où ils demeurerent deux jours, je m'allay pro- 
mener le soir [hors la porte de Rome qui va à 
Marin , et trouvay un homme qui venoit de Ma- 
rin : je luy demanday qui il estoit; il me dict 
qu'ils estoit l'hospitalier de Marin; et cogneus 
à sa langue qu'il n'estoit pas Italien, ce qu'il me 
confessa , car il me dit qu'il estoit Françnis, et 
qu'il es:oit pauvre homme , reduit à cest hospital 
de Marin. Je luy demanday qui estoit à Marin; 
il me dit que le matin le sieur Marc-Antoine 
Collonne y estoit arrivé avec sa compagnie de 
cinquante hommes d'armes, n'ayant rien avec 
luy- d'avantage homme de pied ny de cheval. 
Les compagnies d'hommes d'armes en Italie n'ont 
point d'archiers comme les nostres. Marin est au 
dict Marc-Antoine , et par ce que j'avois entendu 
à Rome quel il estoit, l'on le m'avoit despeint un 
jeune seigneur de vingt à vingt deux ans, plein 
de bonne volonté, et riche de quatre vingts mil 
escus de rente. Paliane estoit à luy, que le pape 
luy avoit osté et donné à son neveu, que l'on 
appellait depuis le duc de Paliane. Le tiltre ne 
lui dura guères, car il la recouvra après. Ayant 
laissé cet hospitallier, il me va en l'entendement 
que facillement je prendrois prisonnier ce sei- 
gneur romain , et que, si je lepouvois attrapper, 
j'estois riche à jamais; car pour le moins j'en 
aurois quatre vingt mil escus de rançon, qui es- 
toit son revenu d'un an : ce n'estoit pas trop. Je 

vay disrourir en moy-mesme que monsieur de 
La Molle viendroit avec moy, menant trois cens 
arquebusiersseulement , et les laisserois à moitié 
chemin auprès d'une tour, où il avoit des cabanes 
pour retirer le bestail, car j'avois recogneu le 
chemin allant et retournant à Belistre, et que 
je prendrois le capitaine Ambrosi, lieutenant 
d'une compagnie du duc de Paliane , avec vingt 
cinq chevaux des meilleurs et les plus courans 
de sa compagnie, et que j‘emprunterois du sei- 
gneur Aurelio Fregouse son lieutenant ct sa 
cornette, avec trente cinq sallades seulement 
des meilleurs qu'il eust, et les meilleurs chevaux, 
et que je laisserois à une portée d'arquebusade 
de M. de La Molle, tirant vers Marin, le capi- 
taine Ambrosi avec les trente cinq sallades; et 
moy je w'en irois, avec celle du sieur Aurello, 
me mettre en embuscade auprès de Marin, sous 
les vignes, et un peu à main gauche du grand 
chemin, et que j'envoyerois six sallades donner 
l'alarme un peu devant le jour à Marin, et qu'es- 
tant le sieur Marc-Antoine jeune et plein de 
bonne volonté, il ne feroit point de faute de 
sortir. Je faisois estat qu'à point nomrré il sor- 
tiroit au point du jour, et que les six sallades 
l'ameneroient à nostre embuscade, et que je 
prendrois la fuitte avec les six salladesa sa veue, 
et qu'il me suyvroit à toute bride, voyant une 
cornette , laquelle luy feroit joye de la pouvoir 
prendre, pour avoir plus de reputation de sa 
victoire. 

Or, comme j'eus tout cela discouru en mon 
entendement, je le tenois aussi asseuré mon pri- 
sonnier comme si je l'eusse eu entre mes mains. 
Et m'en relournay dans la ville, et parlay au 
sieur Aurelio, lequel me presta son lieutenant 
et son enseigne avec les trente-cing salades : 
pareiilement j'en parlay à monsieur de La Molle 
et au capitaine Ambrosi. Le lieutenant du sei- 
gneur Aurelio, qui estoit Grec, s'appelloit le ca- 
pitaine Alexis. Nous nous assignasmes à l'entrée 
de la nuit à la porte, et ne voulus rien dire de 
mon entreprise à monsieur le mareschal , ny à 
personne de ceux que j'amenois, jusques à ce 
que nous fusmes hors la ville : et à lors je tiray 
à part monsieur de La Molle et les capitaines 
Ambrosi et Alexis , et leur dis mon entreprise, 
laquelle ils trouvèrent tous trois fort honne , et 
en cela nous eusmes aussi bon entendement les 
uns que les autres. Il nous lardoit que nous n'y 

fussions, et eux me faisoient l'entreprise bien 
aisée, affermant les deux qui le cognoissoient 
qu'il sortiroit , et le capitaine Ambrosi ayant 
couru sept mil après moy , nous asseurant que 
nous l'emporterions et toutes ses gens. Et ainsi 
nous nous en allasmes chaque trouppe à part, 
la mienne tousjours la premiere. Et comme nous 
fusmes près de la tour, j'y laissay monsieur de 
La Molle, et plus avant, derriere la petite cha- 
pelle, le capitaine Ambrosi. Or comme nous 
fusmes le capitaine Alexis et moy au fond des 
vignes près Marin, il voulut que l'enseigne menast 
les six et baillast le drappeau à un autre. Je luy 
baillay un gentil-homme des miens, et nous 
nous mismes dans un marais où l'hyver l'eaue 
croissoit et l'esté n’en y avoit point; car en autre 
lieu nous ne nous pouvions cacher : et ainsi 
s'en allerent les six droict à la porte de la ville. 
Et comme le jour commenca à venir, nous n’a- 
vions point nouvelles que nos gens eussent donné 
l'alarme : je pensois , ou bien que le seigneur 
Marc-Antoine ne vouloit point sortir , ou bien 
qu'il s’en estoit retourné. Or à main gauche de 
nous il y avoit un grand vallon ; je m'estois mis 
sur un petit haut où il y avoit des pierres d’une 
ruine de maison ou bien de chapelle, et commen- 
cay à veoir par de là le vallon sur la montée 
trois ou quatre chevaux, lesquels une fois pa- 
roissoient , d'autre fois non. Je les montray au 
capitaine Alexis, qui estoit plus bas que moy : il 
fit partir des sallades, tout au long des vignes 
où le vallon commercoit. Je n'avois jamais en- 
core jetté les yeux dans le vallon’, pource que le 
jour ne faisoit que commencer à sortir , et je 
regardois tousjours vers la montagne, où se 
montroient ces trois ou quatre chevaux à cin- 
quante pas de nous. Quand je tournay ma veue 
dans le vallon , je vis trois trouppes de gens 
de cheval : à la premiere y pouvoit avoir 
plus de cent chevaux, à l'autre plus de deux ou 
trois cens, et en la grande sept ou huict cens. 
Or il faut dire la raison pourquoy ils y estoient : 
comme le baron de La Garde faisoit la descente 
de nos gens à Neptune, ceux de Neptune firent 
partir deux chevaux en poste vers le duc d’Albe 
à Tiboly, lequel incontinent depescha le sieur 
de La Corne avec douze cens chevaux et douze 
enseignes de gens de pied qui cheminerent 
toute la nuict ; et une heure devant le jour il 
arriva ce vallon, et les gens de pied à lacrouppe 

de la montée : ils avoient fait alte là , jusques 
à ce que le sieur Marc-Antoine seroit prest , 
luy ayant envoyé vingt cinq sallades pour le 
faire monter à cheval. Et comme ils furent à 
la porte de la ville , ils trouverent nos six sal- 
lades (l'aube du jour ne faisoit que commencer 
à poindre), et se demanderent les uns aux au- 
tres, Qui vive! et au cry ils chargerent les nos- 
tres de telle sorte , qu'il ne fut possible qu'ils 
reprinssent leur chemin à nous, et prindrent la 
fuitte vers le chemin qui conduit de Belistre à 
Rome , et au long de la plaine romaine , les 
chasserent jusques auprès de Rome, et donnerent 
l'alarme à monsieur le mareschal et à toute la 
ville, et dirent qu'il n’estoit possible que je ne 
fusse prins , et toutes les gens que j'avois avec 
moy perdus. Or , comme le capitaine Alexis eut 
rappellé ses deux chevaux, nous prinsmes la 
retraicte par le chemin que nous estions venus : 
et voylà les cent chevaux après nous, les deux 
ou trois cens après qui venoient le trot, et les 
enseignes de gens de pied venoient après le pas ; 
et ainsi nous menerent sept mil jusques au ca- 
pitaine Ambrosi, les lances tousjours sur la 
crouppe de nos chevaux. J'estois sur ce cheval 
turc gris que le duc de Paliane m'avoit donné, 
un des vistes chevaux que je montay jamais , et 
qui bondissoit le mieux un fossé : aucunesfois je 
saulois en chemin dans le champ à main droicte, 
autre fois 4 main gauche. Quand nous fuyons 
par le grand chemin, le capitaine Alexis estoit 
tousjours à la queue comme moy , et celuy qui 
portoit la cornette devant. J'allois tousjours 
parlant aux soldats qu'ils ne s'eshahissent point, 
ores du costé de main gauche, ores du costé de 
main droicte. Le plus que nous pouvions avoir 
devant eux, estoit de la longueur de trois ou 
quatre lances. Or, le capitaine Ambrosi, comme 
nous approchasmes de luy, sort de derrier la 
chapelle , et je commence à crier : Folte! volte! 
à nos gens, qui tournerent incontinent; et tout 
en un coup je leur fis une cargue, et les rem- 
barray jusques en l'autre trouppe, laquelle, 
ayant veu nostre embuscade, avoit faict alte pour 
voir ce que c'estoit; et toutes les deux trouppes 
se serrerent, faisant semblant de nous vou'oir 
faire la cargue. Je cogneus bien que j'avois faict 
un pas de clerc d'avoir faict ceste cargue, et 
pensay une fois estre perdu; mais par bonne 
fortune, monsieur de La Molle se monstra sur 

le chemin avec l'arquebuserie , qui fut cause que 
les ennemis ne me firent la cargue , ains s'arres- 
terent. Alors le capitaine Alexis me dit : Quelli 
primi che ci sequitano sono Greci , per che 
lo à intesi à loro gridi. Me ne vo à vedere se 
potero fermar li, per tratenermi con essi 
loro ;ce qu'il fit, leur demandant parler à fiance: 
et cependant je faisois cheminer monsieur de La 
Molle, et gaignay une petite descente; de sorte que 
les ennemis ne pouvoient plus veoir ce que nous 
faisions ; et leur fis aller gaigner les pilliers des 
aqueducs quiestioent par là où anciennement les 
Romains faisoient venir l'eaue à Rome, et demes- 
mescommanday aux gens à chevaldelessuyvreau 
grand pas. Ainsi s'acheminerent , allant le plus 
grand pas qu'ils pouvoient ; puis je retournay 
au sieur Alexis , ayant rafreschy la bouche de 
mon cheval dans un fossé auprès de la tour, le- 
quel je trouvay après aussi frais que s’il n’eust 
poinct couru. Or , comme les deux trouppes fu- 
rent ensemble et eurent faict alte, la grande fit 
de mesmes alte, et les gens de pied pareillement : 
le capitaine Alexis parloit tousjours à eux ; je 
pouvois descouvrir tousjours les nostres; et, 
comme je les vis près des aqueducs, je m'appro- 
chay du capitaine Alexis, et luy dis : Retiriamo 
si, capitano , retiriamo si. Is luy deman- 
derent qui les menoit , il me nomma : et com- 
mencerent à faire des exclamations, disant qu’en 
huict ou neuf jours ils m’avoient failli trois fois; 
cest à la retraicte de Tiboly, ct au retour de 
Belistre, et à ceste heure : dont le capitaine 
Alexis se rioit d'eux, tousjours se retirant. Or 
à la despartie du capitaine Alexis, plusieurs 
deux me crierent : 4 Dio signor di Montluco, 
à Dio, et moy aussi jeleur criay : 4 Dio, à Dio. 
Et de là tournerent tout court droict à Marin, 
où trouverent nouvelles que le baron de La 
Garde avoit rembarqué nos gens, et retourné 
à Civitavechia. Le seigneur Ascanio me renvoya 
trois sallades que j'avois perdu, mais non les 
chevaux; car, comme leurs chevaux bronchoient, 
ils tomboient par terre, et moy je sautois en 
chemin avec mon turc, et leur donnois sur la 
croupe du plat de l’espée, de sorte qu'ils s'en- 
fermoient dans la troupe. Il les renvoya par un 
sien trompette, lequel nous faisoit rire parlant 
de son maistre , qui disoit que, s’il eust sceu 
que je fusse esté en ceste troupe, il m'eust ac- 
compagné jusques aux portes de Rome pour 

me prendre ; mais en courant ne demanderent 
jamais à ces prisonniers qui les conduisoit , 
jusques à la fin que nous fusmes sauvés ; et me 
disoit le trompette que, si j'eusse esté pris, il 
ne me falloit pas avoir crainte qu'on m'eust fait 
desplaisir; car l'on m'eust autant ou plus caressé 
et honoré que dans nostre camp. Aussi peut-on 
dire que jamais prisonnier n'est sorti de mes 
mains, ou de lieu où j'eusse puissance, qui fut 
mal content de moy : cela est indigne de les es- 
corcher jusquesauxos, quand ce sont personnes 
d'honneur qui portent les armes : mesmement, 
quand c'est une guerre de prince à prince, c'est 
plustost un esbat qu'une inimitié. 

Ainsi je men retournay à Rome, et après 
m'estre desarmé, j'allay trouver monsieur le 
mareschal, monsieur le cardinal Caraffe , et duc 
de Paliane, lesquels je trouvay ensemble, en un 
logis à la ville, où ils estoient revenus du palais 
Sainct Pierre; et me commencerent à dire tous 
trois qu’il sembloit que je me voulusse perdre 
pour mon plaisir, et que, s'ils eussent sceu ma 
sortie, ils m’eussent empesché. Ils voulurent en- 
tendre l’occasion de mon entreprise, laquelle je 
leur racontay de point en point , et leur dis que 
la nuict en allant je tenois aussi asseuré prison- 
nier le sieur Marc-Antoine, comme j'estois as- 
seuré de mourir, et que desjà j'avois faict estat 
de tirer de sa rançon quatre vingt mille escus; 
ce n'estoit pas trop de prendre son revenu d'un 
an, et que j'en voulois donner quarante mil à 
monsieur de La Molle , aux capitaines et aux sol- 
dats, et que je voulois garder les autres qua- 
rante mil pour m'achepter du bien en France 
pour estre près du roy, car la Gascongne en est 
trop esloignée; et qu'il me sembloit desjà que 
j'avois du bien près de Paris : de sorte que de 
toute la nuict je ne peuz oster ceste opinion de 
ma teste. Et comme ils entendirent mes raisons, 
ils se mirent à rire si fort, que je croy qu'ils ne 
rirent jamais tant pour un coup, de ce que 
j'avois desjà faict estat de la prinse, de la ran- 
con, et d’achepter terres et chasteaux. Et mon- 
sieur le mareschal, quand il vouloit gaber, par- 
loit tousjoursen italien. Il me dit de bonne grace: 
Signor, quandoche vi andaremo visitar , 
farete voi à noi altri bona cara nei castelli 
che volete comprare dappresso Parigi. ils 
en rirent à mes despens. 

Or estoient ils sur une depesche qu'ils fai- 

soient au roi, et envoyoient devers sa majesté 
monsieur de Porrieres, de Provence, lequel 
avoit prins sa part du rire, et tous ceux qui es- 
toient avec eux. Et comme il y a des gens qui 
sunt sujects à faire plus mal que bien, il y eut 
quelqu'un qui escrivit par la voye de la banque, 
à Lyon, comme j'avois perdu toute la cavalierie 
du pape en la plaine romaine, et que je m'en 
estois fuy, et ne sçavoit-on que j'estois devenu. 
Je croy que ce sont gens appostés pour faire 
courir quelque mauviÿse nouvelle, afin de de- 
ouster nos partisans. Cela fut escrit de Lyon, 
par la poste, à monsieur le connestable, lequel 
le dict au roi qui ouit ces nouvelles avec beau- 
coup de desplaisir. Monsieur de Porrieres, qui 
venoit par le pays des Grisons , ne peust estre si 
tost à la cour que les nouvelles n'y eussent couru 
quatre jours auparavant. Et comme monsieur le 
mareschal et les autres avoient ry de ma folie, 
le roi restoit autant mal content contre muy, 
disant que c'estoit la plus grand folie que jamais 
homme entreprit, ayant tousjours esté heureux; 
mais qu'à present j'avois perdu mon heur et ma 
reputation, estant bien marry que cela me fust 
advenu, mesmes aux portes de Rome. Ces nou- 
velles ne furent si cachées qu'on ne les escrivist 
tout incontinent en Gascogne : je vous laisse à 
penser comme je fus accoustré de ceux qui ne 
n’.iincient gu res; Car il faut estre Dieu pour 
n'avoir point d'ennemis et envieux, ou bien ne 
se mesler que de faire son jardin ou son vergier. 
Et comme monsieur de Porrieres fut arrivé, le 
roi le feit venir en son cabinct, et après avoir leu 
les lettres et sa creance, dans lesquelles ne se 
parloit rien de cela, ni monsieur de Porrieres 
n'en parloit aussi, le roi lui dict : « Et bien, 
«monsieur de Porrieres, Montluc s'y est-il 
«trouvé ? Il a faict une belle besoigne ! » Lequel 
lui respondit qu'il m'avoit laissé à Rome; et le 
roi lui dict qu'il sçavoit bien que j'avois perdu 


D ere du pape, et que je m'estois 
sauveSurquoy monsieur de Porrieres fut fort 


esbahy de ces nouvelles, et luy dict que si cela 
estoit advenu depuis son departement, qu'il 
pourroit bien estre, mais qu'il n’avoit demeuré 
que neuf jours a venir. Sa majesté fit regarder 
combien il y avoit que ces nouvelles estoient ve- 
nues, et trouverent qu'il y avoit quatre jours, 
Alors le roi dict qu'il pensvit que cestoit une 
baye et nouvelles de banquiers. Et sur ce il va 

souvenir à monsieur de Porrieres de ma folie ; 
et luy dict, comme depuis il me conta : « Sire, 
«je vous vais dire que c'est, dequoy vous rirez 
«aulant comme nous avons fait: » et luy conta 
toute mon entreprise, et ce que j'avois respondu, 
à mon arrivée, à messieurs le mareschal de 
Strossi, cardinal Caraffe, et duc de Palliane; et 
qu'en leur contant mon entreprise , il sembloit 
que je tenois prisonnier le seignear Marc-An- 
toine, l'argent et tout. Et asseurez vous qu'à ce 
qu'on me dit depuis, on n'avoit veu rire le roi 
si fort il y avoit loug-temps, monsieur le con- 
nestable et (ous tant qu'ils estoient. Et me dict- 
on que le roi, plus de huict jours après , voyant 
Porrieres, lui disoit : « Et bien, Porrieres, 
« Montluc a-t-il acheté encores ces places autour 
«de Paris ? » et ne lui en souvenoit jamais qu'il 
n'en rist. Et, pouree que j'escris en mon livre 
que cent ans à l'homme n'a esté plus heureux ni 
mieux fortuné à la guerre que j'ay esté, regar- 
dez donc si vous le recognoistrez à ces trois oc- 
casions, qui me vindrent en huict ou neuf jours 
l'une après l'autre , outre autres que vous y trou- 
verez, d'avoir eschappé sans perte ces dangers, 
qui n'estoient pas pelits. 

Quelques jours après, le duc d'Albe entendit 
que monsieur de Guyse alloit en Italie pour se- 
courir le pape; qui fut cause qu'il se retira un 
peu vers la mer avec son camp, et puis vint as- 
sieger Ostie. Monsieur le mareschal sortit de 
Rome avec quelques enseignes Italiennes, et 
deux d'Allemands, et cinq ou six de François : 
et voulut le pape qu'il luy laissast pour sa garde 
Marc-Anthoine, mon fils, et le capi aine Charry, 
avec leurs compagnies. Monsieur le mareschal 
s'alla camper deca le Tybre, vis à vis d'Ostie, 
et là se retrancha. Le duc d'Albe, avant qu'il y 
arrivast, avoit fait faire son pont, et fait un fort 
au dessus d'Ostie, du costé mesmes of monsieur 
le mareschal s'es'oit campé. Je manday à mon- 
sieur le mareschal s'il vouloit que je m'en vinsse 
devers luy, avec cing ou six enseignes Italiennes 
ou Françoises, lequel ne le voulut point, crainte 
que l’entreprise de Montalsin ne fust pas encores 
du tout desc uverte. Et pource que monsieur 
le mareschal avec les compagnies Italiennes et 
Francoises qu'il avoit n'avoit sçeu faire recog- 
noistre le fort des ennemis, voir s'il y avoit eaue 
dans le fossé ou non, et en estoit demy deses- 
pere, car le duc d'Albe s'estoit reculé d'Ostie, 

tirant vers le royaume de Naples, ét n'avoit 
laissé que quatre enseignes d'Italiens dans le 
fort, et quatre dans Ostie; ledit seigneur ma- 
reschal avoit fait sortir de l'artillerie de Rome 
pour battre le fort, et avoit envoyé prier le pape 
luy laisser venir mon fils et le capitaine Charry; 
ce qu'il fit, à mon grand ma!-heur , et de mon 
pauvre fils. Comme il fut arrivé, et le capitaine 
Charry, devant monsieur le mareschal, ledit 
sieur sé plaignoit à eux de n'avoir peu faire re- 
Cognoistré le fort à son aise, Le lendemain au 
soir toucha la garde à mondit fils, lequel deli- 
bera de venir à bout de ceque les autres auraient 
failly, ét communiqua son dessein au capitaine 
Charry; et au baron de Beynac, qui estoit aussi 
ce jour là en garde. Il ne faillit pas, car le len- 
demain, voyant les ennemis sortir selon leur 
coustume pour chercher des fascines, il les suivit 
et mena battant, sans crainte des arquebusades, 
jusques au bord du fossé, qu’il recognut aussi 
fagement et curieusement comme si c'eust esté 
quelque vieux capitaine; mais s'en retournant, 
ure meschante arquebusade de luy donna dans 
lé corps. Toutes-fois de son pied il se porta jus- 
tues au logis dudit seigneur mareschal , parce 
qu'il disoit qu'avant mourir il luy vouloit rendre 
tompte dé son faict. Ledict sieur mareschal le 
fit mettre sur son lict, sur lequel ce pauvre gar- 
son , rendant presque l'ame, luy ditce qu'il avait 
vel , l'asseurant que le fossé estoit à sec, quoy 
qu’oh luy eust dit le contrairé: bien tost après il 
rendit lame. Ledit sieur mareschal envoya le 
torps le lendemain à monsieur le cardinal d'Ar- 
maguae, et à M. de Lansac, à Rome, lesquels 
le firent äüssi honorablement ensevelir comme 
$*il éust esté fils d'un grand prince. Le pape, les 
cardinaux et tout le peuple romain tesmoigne- 
rent le regret qu'ils avoient de sa mort. Si Diru 
mé l’eust sauté, j'en eusse fait un grand homme 
de guerre; car, outre qu'il estoit fort vaillant 
ét courageux , je cognus toujours en luy de la 
Sagesse qui excedoit la portée de son aage. Na- 
ture luÿ avait fait un peu de tort , car il estoit 
demeuré petit, mais Fort et aspilé, les espaules 
press: au reste eloquent et désireux d'appren- 
re, Monsieur le mareschal de Cossé est en vie; 
Marc-Anthoine estoit avecluÿ'à Mariambourg; il 
pourra porter tésmoignage, s'il lui plaist, si 
quelqi'un contreroolle ce que j'en escris, si je 
ments, Et encor qu'il ne sied pas bien aux peres 

de louer leurs enfans, si est-ce que, puis qu'il 
est mort, et qu'il y a tant de gens qui en peu- 
vent tesmoigner, je serdy excusable et digne de 
pardon. 

Or, pour executer la charge qué le roy m'a- 
voit donnée en Toscane, je demanday congé au 
pape pour m'en aller à Montalsin, lequel ne me 
le voulut donner que pour quinze jours seule- 
ment, après luy avoir fait grand instance; et 
me fit laisser mes grands chevaux et tout mon 
bagage, lesquels monsieur le mareschal de 
Strossi fut contraint faire sortir, disant qu'ils es- 
toient à luy, et par ses serviteurs mesmes. 
Monsieur le cardinal d'Armagnac me fit sortir 
mes mulets de coffres avec ses couvertes, disant 
qu'il les envoyait à la maison d'un autre cardi- 
nal où il allait quelques-fois demeurer douze ou 
quinze jours. Et ainsi je retiray de Rome tout 
ce que j'y avois. Pendant le séjour que je fis 
par delà, Sa Saincteté me fit bien cest honneur 
de monstrer évidemment à tout le monde qu'il 
avoit grand fiance en moy. | 

Deslors que je fus à Montalsin, monsieur de 
Soubise partit et s'en alla à Rome. Je trouvaÿ 
que Montalsin estoit comme assiegée, car à 
Saint Cricou il y avoit des Allemans; à la grand 
hostelerie, au dessous de Montalsin deux ar- 
quebusades, il y avoit aussi des ennemis, et à 
un palais à trois arquebusades à main gauche, 
pareillement y avoit ennemis, et à un autre ti- 
rant à Grossette, un mil près de Montalsin, il y 
en avoit encores : et tout cela se trouva saisi des 
ennemis quand la trefve vient. Et ne tenoit le 
roy rien jusques aux portes de Siene par ce costé 
la, et croy que cela fut la principalle cause que 
les Sienois eurent en peu d'estime monsieur de 
Soubise. Jl y a grand peine à contanter tout le 
monde, et, encor que l'on Face ce qu'on peut, 
si tout ne va comme on souhailte, on n’a rien 
faict. Je ne le veux ny accuser ny excuser aussi 
du tout. La trefve duroit encores entre le roy et 
l'empereur, laquelle estoit pour dix ans. Les af- 
faires de ces princes étoient si embrouillées et 
confuses, qu'il ne fut possible pouvoir faire la 
paix : voy-là pourquoy on fit ceste trefve; mais 
j'avois entendu que monsieur de Guyse avoit 
prins congé du roy et s'en venoit en Italie; qui 
me fit penser qu'encores que le secours qu'il 
menoit fust pour le pape, la trefve seroit rom- 
pue aussi du costé du roy, et fis une entreprise 


184 


pour aller donner une escallade aux Allemans 
à Saint Cricou, qui est une petite villate à qua- 
tre mil près Montalsin, et de là voulois aller 
attraper tous les autres lieux que j'ay nommés, 

Je ne sçay si les Allemans furent advertis, ou 
bien s'ils furent commandés de se retirer de là; 
car, quand je fus hors de la ville deux heures 
de nuict, un gentilhomme sienois qui avoit sa 
maison dans Cricou, lequel j'avois envoyé là, 
me vint dire qu'ils estoient partis à l'entrée de 
la nuict. J'envoyay de mesmes savoir nouvelles 
de ceux qui estoient à l'hostellerie et au palais; 
et trouvay qu'à la mesme heure tout avoit vuidé : 
et ainsi nous eusmes liberté de sortir un peu au 
large jusques à l’Altesse, un chasteau assez fort , 
à trois mil de Montalsin et près du chemin de 
Siene, Puis m'en allay à Grossette, où le colonel 
Cheremon estoit gouverneur, lequel faisoit de 
ce pays-là tout ainsi que s'il fust esté à luy, ne 
recognoissant le Sienois, dequoy ils estoient 
desesperés ; et là nous accordasmes que les ha- 
bitans recognoistroient la seigneurie et non luy, 
et qu'il n'avoit pas en ce pays-là plus d'avantage 
que le roy n'avoit voulu pour luy-mesmes : et 
ainsi en peu de jours tout fut changé au con- 
tentement des Sienois. 

Le cardinal Burguos commandoit à Siene 
pour le roy d'Espagne, et avoit entreprise sur 
Montalsin, laquelle il pensait emporter facile- 
ment; et se devoit executer la mesme sepmaine 
que j'arrivay. Et comme il entendit ma venue, 
il surcoya quelques jours pour voir si rien se 
descouvriroit ; et, voyant que rien ne s'estoit 
descouvert, il envoya querir le capitaine Man- 
tillou, Espagnol et gouverneur du Port-Her- 
cule, pour executer l'entreprise, En mesme 
temps, ayant envoyé quelques gens à cheval 
pour faire venir des vivres, ils le rencontrerent 
et le prindrent luy et un secretaire du cardinal 
Burguos, et quatre serviteurs, et me les mene- 
rent. Il se vouloit deffendre , disant qu'il avoit 
esté prins contre la trefve, car encore il n'y 
avoit rien de rompu à descouvert. Je fis donner 
secrettement la gehenne à un sien serviteur, 
lequel dist qu'il pensoit que le cardinal Burguos 
avoit mandé son maistre pour executer une en- 
treprise qu'il avoit sur Montalsin. Nous ne pou- 
vions descouvrir ce qu'en pouvoit estre; et, 
comme on entendit à Siene la prise du capitaine 
Mantillou, cela se commenca à divulguer : de 

sorte qu'un gentilhomme sienois m'envoya son 
serviteur m’advertir du lieu par là où l'on vou- 
loit donner l'escalade, et vint à la porte de la 
ville, ne voulant entrer dedans, mais seulement 
qu'il vouloit parler à moy. Je menay messer 
Hieronim Espano, et nous dit le tout, et qu’il y 
avoit des soldats françois, des compagnies qui 
estoient en garnison, qui estoient de l'intelli- 
gence, et que, si nous cherchions bien les 
maisons prochaines de cet endroit là, nous trou- 
verions par adventure les eschelles. Nous don- 
nasmes dix escus au serviteur, qui s'en retourna. 
Messer Hieronim et moy allasmes secrettement 
voir le lieu ; et croy que j'y amenay monsieur 
de Bassom-pierre avec nous; et regardasmes que 
la muraille estoit hien basse, mais qu'il y avoit 
une tourelle là où l'on mettoit tousjours deux 
sentinelles, lesquelles estans de l'intelligence , 
l'entreprise estoit facile et plus que facile. Or 
messer Hieronim , qui estoit pour lors du ma- 
gistrat, deputa promptement deux hommes 


| pour chercher les maisons voisines du lieu, et 


ne tarda trois heures qu'ils nous apporterent 
plus d’une charge de cheval d'eschelles de corde, — 
les mieux faites que j'eusse encores jamais veu. 
Dans ceste maison n'y habitoit personne il y 
avoit long temps, mais nous cognoissions bien 
qu'il y entroit des gens : et autre chose ne 
peusmes descouvrir. Et lors j'arrestay avec le 
sergent major qu'il mettroit tous les soirs quatre 
sentinelles dans la tourelle, lesquelles seroient 
prises au fort. Je croy que s’il l'eust voulu exe- 
cuter le jour, il l'eust peu faire; aussi bien ou 
mieux que la nuict, car du grand palais, où il 
n'y avoit que trois arquebusades , il pouvoit ve- 
nir par un vallon couvert de petits bois jusques 
auprés de la muraille. Environ un mois aprés , 
un Sienois , nommé Phebus Turc , se vint ad- 
dresser à moy , me voulant dire quelque chose 
en secret ; je le fis venir dans ma garde-robbe : 
je n'avois rien qu'une dague au costé, et, comme 
il entra, je le vis armé de jac et manches de 
maille : oncques en ma vie je n'ay veu visage 
d'homme plus farousche que le sien. Une fois 
j'avois envie d'appeller quelqu'un; mais il me 
disoit tousjours qu'il ne vouloit que personne 
entendist son affaire que moy. A la fin je mas- 
seuray , me sentant assez fort pour le colleter s'il 
avoit entrepris de faire quelque mauvais coup. 
Il me racompta que plusieurs fois le cardinal 

à une entreprise qu'il avoit sur Montalsin, et 
que par importunité il luy avoit accordé, et qu'il 
estoit allé parler à luy deux fois desguisé, et 
avoit trois soldats qui estoient de l'intelligence , 
lesquels il luy devoit nommer un jour devant la- 
dicte execution, et qu'il la venoit executer avant 
que dom Arbre de Sandé fust arrivé , lequel ve- 
noit à Siene pour commander les armes ; et que, 
si je voulois, il meneroit l'entreprise si escorte- 
ment qu'il me les ameneroit tous entre mes 
mains. Nous arrestasmes que ce seroit dans 
quatre jours, et qu'il s'en retourneroit la nuict 
mesmes à Siene arrester le tout ; et le fis mettre 
hors la ville, car la porte estoit desjà fermée; et 
de matin despeschay vers le colonnel Cheremon 
à Grossette, qu'il se rendist le jour après à Pa- 
gamegura , moitié chemin de Grossette à Mon- 
talsin. Et ce jour mesmes que j'avois depesché 
au colonnel, je fis venir les capitaines qui estoient 
à Chuse et à Montizel, à l'Hospitalet près Piance, 
et là les fis jurer sur le crucifix de ne dire rien 
de l'entreprise; et s'en retournerent apprester 
Jeur cas pour estre prests quand je leur mande- 
rois, Et fis aller ma compagnie de chevaux legers 
à la Rocque de Baldoc, feignant d'y tenir garni- 
son ; et le lendemain allay parler au colonel à 
Pagamegura , et arrestasmes qu'il tiendroit 
quatre cens arquebusiers prests. Mon entreprise 
estoit que, comme les ennemis donneroient 
l'escalade, le colonel Cheremon viendroit par 
derriere eux, et la garnison de Chuse et Mon- 
tizel se mettroit entr'eux et le palais, et ma 
compagnie aussi. Je devois sortir avec quatre 
cens hommes de la ville sur eux quand ils se- 
rojent repoussés, Et au retour de Pagamegura, 
je trouvay que ledit Phæbus estoit de retour; et 
ne parla à moy de tout le soir : qui me donna 
mauvais soupçon. Le matin il me vint dire que 
le cardinal ne vouloit point que l'affaire s'execu- 
tast de quelques jours. H me menoit de jour à 
autre; à la fin je fus conseillé de le prendre pri- 
sonnier et luy faire dire la verité , d'autant que 
c'estoit une fourbe pour me trahir : ce que je fis; 
et le fis mettre dans une basse fosse au chasteau, 
où par mal-heur il trouva une piece de bois ou 
fer. Or, pource qu'il estoit sienois, je voulois voir 
si les Sienois mesmes le pourroient convertir à 
dire la verité : voy-là pourquoy je tins l'affaire 

piece de fer il perça la muraille, et se sauva à 
Siene; et ainsi je ne peus rien faire qui valust 
sur ceste entreprise. Il fut plus fin que moy ; 
toutesfois je lui dois cela, qu'il m'a appris en 
faict de telle importance de n'espargner un pri- 
sonnier, ains en scavoir soudain la verité, car 
sans doute c'est un traistre. 

Dès que j'arrivay à Montalsin, je pourchas- 
say de faire revenir au service du roy le sieur 
Marioul de Santa-Fior, et son frere le prieur, 
lesquels par quelque mal-contentement s'en es- 
toient ostés. Nous estions fort grands amis de- 
puis l'escarmouche de Siene : enfin je les ga- 
gnay ; ils vindrent à la cour, où le roy leur fit 
fort bonne chere; sa majesté lui donna une 
compagnie de chevaux legers, et au prieur 
quelque pension ; et se tinrent tousjours depuis 
auprès de moy. Or dom Arbre de Sandé fit une 
surprise pour venir prendre Piance, une petite 
ville près Montizel, que j'avois fait reparer 
le mieux que j'avois peu, et y avois une com- 
pagnie d'italiens. Je baillay au sieur Marioul 
ma compagnie, et ce qu'il avoit assemblé de la 
sienne , et partie de celle du comte Petillane, et 
l'envoyay à Piance pour retirer la compagnie 
italienne, et l'amener à Montizel, ou estoit le 
capitaine Bartholomé de Pezero. 

Quelques jours avant que dom Arbre sortist 
de Siene, le capitaine Serres, qui estoit lieute- 
nant de ma compagnie de chevaux legers et 
mon parent, avoit combattu à la veue de Mon- 
talsin le capitanie Carillou , gouverneur de Bon- 
convent, qui avoit avec luy dix hommes d'ar- 
mes de la compagnie du marquis de Pesquiere ; 
et l'enseigne de la compagnie menoit huit sa- 
lades d'une compagnie de chevaux legers, et 
huict arquebusiers à cheval, qui estoient venus 
braver devant Montalsin bas, au long de la 
plaine devers l'hostelerie, le quel ne pensoit pas 
qu'il y eust cavallerie dans Montalsin; car j'en 
avois emmené ma compagnie avec moy à Grus- 
sette, et avois envoyé le capitaine Serres cou- 
rir avec dix-huict salades par le costé de main 
gauche, vers Siene, et s'estoyent batus auprès 
de Chuse, de sorte que les miens eurent le 
meilleur. Et au retour le capitaine Serres se 
vint reposer un jour ou deux à Montalsin, pour 
puis après me venir trouver à Grossette et m'en 
ramener à Montalsin. Le capitaine Serres sortit 


en quelque longueur ; mais cependant avec ceste | avec les dix-huit salades, deux gentils-hommes 


186 COMENTAIRES 


sienois armés de jac et de manches, et deux 
Soldats à pied qui les suivirent; et comme le ca- 
pitaine Carrigue vit les salades, il se voulut re- 
tirer, et le capitaine Serres luy estoit toujours 
en queue. Et, comme le capitaine Carrigue vou- 
lut passer un ruisseau estroit, le capitaine 
Serres le chargea à toute bride, et les print 
tous, sauf un capitaine qui avoit sa compagnie 
dans Bonconvent. Ces arquebusiers à cheval 
éstoyent à luy. Il eut une arquebusade à travers 
du corps, d'un des deux arquebusiers qui es- 
toyent sortis avec le capitaine Serres, lequel ils 
avoyent fait passer le ruisseau, et une autre 
avec luy, qui l'amenoit devers Bonconvent; et 
mourut à l'entrée de la porte de Bonconvent. Je 
tenois tous ces gens prisonniers à Montalsin. 
Dom Arbre s'achemina droict à Piance avec 
trois canons et deux coulevrines. Je me doutay 
bien qu'il n'ameneroient pas tant d'artillerie 
pour Piance; car il n'estoit pas fort pour l'artil- 
lerie. Et comme le sieur Marioul entendit qu’il 
estoit trois mil près de Piance, il s'en va au de- 
vant avecques toute la cavallerie, et commenda 
au capitaine qui estoit devant, qu'il comman- 
çast à faire sortir ses gens pour gaigner Mon- 
tizel, là où il n'y a que deux petits mil. Il atta- 
qua l’escarmouche si forte, et se mesla si bien, 
qu'il ne se peust après desmeler, et fut chargé à 
toute bride de trois trouppes de leur cavallerie. 
La il fut prins douze ou quatorze chevaux legers 
de ma compagnie, dont le capitaine Gourgues, 
qui estoit à la suite de monsieur de Strossi, 
estoit du nombre; et du comte Petillane ou du 
sieur Marioul, autant ou plus. Or comme il fit 
alte devant Piance, il trouva que le capitaine 
n'avoit pas un homme dehors. Les ennemis sui- 
voyent tousjours; et là se rompirent encore 
quelques lances cependant que ce capitaine fai- 
soil sortir ses gens; et à la fin il fut de nouveau 
chargé de toute leur cavallerie, et fut contraint 
se retirer à Montizel. Le capitaine Serres et le 
baron de Cleremon, mon nepveu, qui portoit 
ma cornetie, se sauverent vers l'Hospitalet. Le 
capitaine des gens de pied perdit la tierce partie 
de sa compagnie, de ceux qui avoient fait les 
paresseux à sortir, et se sauva avecques son en- 
seigne et sa trouppe qui luy demeura; et fit 
teste au passage d'un ruisseau, donnant loisir 
au capitaine Bartholomé de le venir secourir : 
car c'estoit à la veue de Montizel, et le sieur 

Marioul, qui retira encore de la cavallerie. Voy- 
là ce que l'on gaigne à aller attaquer une es- 
carmouche à la teste d'une armée, comme j'ay 
dit cy-devant , et se vouloir retirer de jour , es- 
tant plus foible. 

Comme dom Arbre eut demeuré trois jours à 
Piance, il part à l'entrée de la nuict avec les 
torches, et print son chemin au long d'une val- 
lée tirant à la Rocque de Baldoc. Le seigneur 
Marioul estait allé en poste à Rome faire venir 
quelques sallades qu'on luy avoit promis pour 
refaire sa compagnie. Le prieur demeura avec- 
ques moy le soir que dom Arbre partit. Nous 
estions sortis le prieur et moy hors de Monta'sin 
à cheval; et comme la nuict commença à venir, 
nous nous retirasmes, discourant en chemin de 
ce que dom Arbre vouloit faire de ceste grosse 
artillerie. Il me tomba en l'entendement que 
c'esloit pour aller attaquer la Rocque de Baldoc, 
là où il y avoit un capitaine florentin que mon- 
sieur de Soubise y avait mis, lequel je soupçon- 
nois un peu, pour ce que les gentils hommes 
sienois m'avoient dit qu'ils avoieut esté advertis 
qu'il avoit envoyé deux fois à Florence. En 
nous retirant auprès de la porte de Montalsin , 
je dis à deux chevaux legers de ma compagnie 
qu'ils allassent descouvrir tout au long des co- 
lines d'entre Piance et la Rocque, et qu'ils n'en 
bougeassent qu'il ne fust Ja pointe du jour, Or, 
quelques jours avant, monsieur de Guyse, qui 
estoit venu à Rome, et desjà s‘estoit acheminé 
vers le royaume de Naples, avoit envoyé querir 
Cheremon avec sa compagnie, à la requeste des 
Sienois, qui ne se pouvoient accorder avecques 
luy : et m'avoit envoyé monsieur de La Molle , 
le capitaine Charry et trois ou quatre autres 
compagnies : aussi en avoit-il envoyé querir de 
celles que j'avois. Il avoit donné le gouverne- 
ment de Grossette à monsieur de La Molle. 
Comme je fus au lict, voicy revenir les deux 
chevaux legers, lesquels me dirent que dom 
Arbre marchoit avec les torches au long de la 
vallée que j'ay dit, tirant à la Rocque. J'adver- 
tis incontinent le prieur, et montasmes à cheval 
avec tous ceux que nous peusmes recouvrer. de 
commanday au capitaine André Casteaux , nep- 
veux de monsieur le cardinal de Tournon , qu'il 
marchast avec sa compagnie sans bagage à ex- 
tresme diligence après moy , et qu'il marchast 
par des bois : et luy baillay deux gentils-hom- 

mes sienois pour le conduire. Cependant j'arri- 
vay une heure devant jour à la Rocque de 
Baldoc : et comme le jour vint, arriva André 
Casteaux avecques sa compagnie. A peine fut-il 
dedans , que les passages furent prins, et prin- 
drent les guides qui m'avoyent mené s'en re- 
tournant, et le fourrier de ma compagnie, par 
lesquels ils sceurent que je m'estois mis dedans. 
Jd'envoyai à Grossette deux paysans par les bois, 
escrivant à monsieur de La Molle qu'il s'en allast 
jetter à toute diligence dans Montalsin , et qu'il 
commandast en lieutenant de roy, car je mes- 
to's enfermé, et voulois deffendre la place. Dom 
Arbre logea son camp à Avignon, vis à vis de 
la Rocque; et là demeura trois jours, playdant 
s'il me viendroit attaquer ou non. A la fin il 
print party de se retirer, scachant à qui il avoit 
affaire, disant : Juro à Dios, aquel capitan 
tiene alguns diabolos en su poder, o ai al- 
gun trahidor tras nos otros ; y si lo puedo 
saber , yo tengo de cortar li los brassos , y 
los piernos. Mais toutes mes intelligences es- 
taient à songer et jour et nuict qu'est-ce que je 
ferois si j'estois à la place de mon ennemy. Il a 
de l'entendement comme vous, des pratiques 
comme vous, songeant à ce qu’il songe, souvent 
vous vous rencontrerez, et pourvoirez à ce qu'il 
vous brasse, Que si vous attendez les effets, 
vous serez souvent prins. Il faut et jour et nuict 
estre en cervelle, et souvent considerer que 
veut faire vostre ennemy, s’il attaquera cecy ou 
cela ; si j'estois en son lieu, je ferois cecy et 
cela. Et souvent discourez en avec vos capi- 
taines; car tel que vous estimez peu a souvent 
le meilleur advis, Or dom Arbre s'en retourna, 
et se vint mettre avec sun armée à l'Altesse ; qui 
n'est qu'à trois mil de Montalsin, où, voyant 
son desseing , je wen retournay, renvoyant 
monsieur de La Molle à Grossette. Dom Arbre 
mit trois compagnies dans Piance, deux ita- 
liennes, et une demy espagnolle et demy ita- 
lienne, car le gouverneur qu'il y avoit laissé 
estoit espagnol; et le sieur Bartholomé de l'Es- 
tephe; nepveu du sieur Chyapin Vitello; qui 
avoit une des meilleures et des plus fortes com- 
pagnies qui fust en Italie, tenoit tous les pri- 
sonniers dans le palais, lesquels pouvoyent 
estre de cinquante à soixante. Au bout de quel- 
ques jours, il se retira à Siene avecques son 
camp, s'estant toutes ses entreprinses evanouyes 

en fumée, L'enseigne du marquis de Pesquere 
alloit et venoit pour leur delivrance en eschange 
des nostres. Il se mocquoit de moy, disant, Vo 
sera dicho que yo renda un Frances, que 
yo no tenga tres Espagnoles , y per estats 
barbas yo havre l'os mios : et ellos non hau- 
ran los suos. Le cardinal Burguos estoit marry 
de tout cecy , et eust voulu que nous cussions 
laissé aller tous les prisonniers d'un costé et 
d'autre, car je tenvis les capitaines Mantillou et 
Carillou, gouverneurs de Port-Hercule et de 
Bonconvent , et plus de vingts autres, là où il y 
avoit douze Espagnols naturels, sans les gouver- 
neurs. Je purtois impatiemment les responces 
qu'il me faisoit, et avois presque toujours nou- 
velles des nostres, qu'ils faisoient mourir de 
faim : et moy au contraire, car je faisois bien 
traiter les siens. Sur ceste colere, je fis une en- 
treprinse pour donner l'escalade à Piance, car 
j'avois esté adverty que le roy d'Espagne avoit 
donné Siene au duc de Florence, et tout ce qu'il 
tenoit en Toscane , et que ledit duc envoyoit 
trois de ses compagnies à Piance, et une com- 
pagnie de gens à cheval. Je prevoyois bien que, 
s'il y mettoit le pied, que nous ne la pourrions 
recouvrer sans nous rompre ayec le duc de Flo- 
rence : ce que je n'avois jamais voulu faire, afin 
que monsieur de Guyse ne fust contraint d'af- 
foyblir son camp pour m'envoyer du secours ; et 
ainsi je m'estois toujours contenu avec le duc de 
Florence sans rien gaster. Il faut en ces affaires 
aller prudemment et sagement, car peut de sub- 
jet sert pour rompre l'alliance des princes, ce 
qui ne se peul après reparer. Plusieurs jeunes 
fouls ont mis pour leur indiscretion des princes 
en guerre, sans qu’ils eussent envie d'y entrer. 

Le capitaine Fausteau de Peyrouse, qui estoit 
dans Piance, m'avoit dit qu'il y avoit un trou à 
la muraille du costé de là où je devois venir de 
Montalsin, qui estoit par-là où sortoient les im- 
mondicités de la ville, et que par cest endroit 
là , où il y avoit deux murailles , celle de dehors 
estoit hors d’eschelle, et celle dedans de qua- 
torze ou quinze degrés ; et comme l'en estoit 
passé par ce trou, il falloit passer le ventre à 
terre, etdans l'ordure on se trouvait entre deux 
murailles. J'avois fait faire une petite eschelle 
de la hauteur qu'il falloit ; mais elle estoit foible 
et desliée, afin qu'elle peust passer par ce trou, 
de sorte que malaisement un homme se pou- 

voit tenir dessus. Il y avoit dans ce pan de mu- 
raille un bastion au coing de la ville, que dom 
Arbre avoit faict achever, lequel estoit assez 
haut; et entre le trou et le bastion il y avoit 
une porte que les ennemis avoient murée de 
brique, et ce avec de la terre, sans s'estre sou- 
ciés de la faire de meilleure matiere, pour ce 
qu'ils avoient faict par derriere un rampart de 
terre. J'ordonnay que le capitaine Blacon, avec 
sa compagnie, et une compagnie d'Italiens que 
j'avois faict venir de Grossette, et le baron de 
Clermon , mon nepveu, avec sa compagnie, et 
quelque vingt sallades de celle du comte Petil- 
lane, et trente ou quarante gentils-hommes sie- 
nois, s'en iroient mettre entre Piance et Monta- 
pulfiane, pour combattre les gens du duc de 
Florence qui se venoient mettre dedans. J'avois 
faict venir trois cens hommes de Chusi, que le 
duc de Somme m'avoit envoyés, lequel s'en es- 
toit revenu du camp de monsieur de Guyse, 
pour quelque bruit qu'il avoit eu avec le cardi- 
nal Caraffe : et ceux-là devoient donner par le 
coing de la ville, du costé de là où ils venoient ; 
Je capitaine Bartholomé de Pezero, droit à la 
porte qui venoit de son costé de Montizel , la- 
quelle les ennemis tenoit ouverte pour sortir et 
entrer. Hs devoient mettre le feu à la porte, 
s'ils pouvoient, et moy je donnois avec les es- 
chelles au bastion , duquel les fossés n’estoient 
encure faits. Le haut de la porte murée flan- 
quoit le bastion. Et avec moy j'avois les deux 
compagnies Davanson et André Casteaux, c'est 
à sçavoir la moitié de chacune, car le reste je 
lavois laissé à Montalsin , et la moitié de celle 
du capitaine Lussan, qui estoit à Castetlotie : 
estant le plus loing de tous, il fit si grande dili- 
gence, qu'une maladie le print par le chemin, 
de sorte qu'il fut contrainct demeurer à l'Hos- 
pitalet. Il m'envoya son fils, qui estoit son lieu- 
tenant. Ledict capitaine Lussan mourut cinq ou 
six jours après de ceste maladie. Il m'envoya 
aussi la moitié de la compagnie du capitaine 
Charry, lequel j’avois laissé dans Montalsin , à 
son grand regret, car je n’avois homme pour y 
laisser , à cause que le sieur Marioul estoit allé 
à Rome, et le prieur, son frere , estoit allé jus- 
ques à leur maison. Bref, je pouvois avoir de 
mon costé en tout quatre cens hommes et les 
trois cens qui vindrent de Chuzi, et cent hom- 

mes qu'avoit le capitaine Bartholomé. Voyla tout 
ce que j'avois à l'assaut. 

Nous avions arresté tous ensemble que les 
Italiens du duc de Somme seroient de la partie, 
lequel duc desiroit fort de s’y trouver; mais je 
ne le voulois mander, par ce que Chuzi, d'où il 
estoit gouverneur, estoit de grande importance, 
et aussi que, si j'estois tué , je ne voulois pas que 
les places demeurassent sans quelque bon chef 
qui peust tenir jusques à ce que monsieur de 
Guyse eust envoyé homme suffisant pour com- 
mander le pays. Il faut tousjours pourvoir à tout 
comme si on devoit vaincre et estre vaincu : 
ainsi, vous ne ferez rien mal à propos allant 
executer une entreprise. Nous avions assigné de 
nous trouver deux heures devant le jour, cha- 
cun au lieu qu'il devoit combattre ; et devoient 
donner les gens du duc de Somme , et le capi- 
taine Bartholomé plustost que moy, afin de di- 
vertir les forces du costé où j'attaquerois la 
place, pource que le costé où je donnois estoit 
le plus fort , à cause du bastion et des flancs de 
dessus la porte. La muraille où estoit le trou fai- 
soit un peu de coing. Je baillay la charge de por- 
ter 'eschelle aux gentils-hommes qui estoient à 
ma suite, que le roy payoit, et les priay d'entrer 
par le trou. C’estoit le capitaine La Trappe, qui 
est aujourd'huy près monsieur l’admiral ; les 
Ausillons, nepveus tous deux de ma feue femme ; 
le capitaine Cosseil, qui porte aujourd’huy mon 
enseigne ; le capitaine La Motte, Castet-Segrat, 
le capitaine Bidonnet; le capitaine Bourg , qui 
est en vie, lequel a une compagnie de gens de 
pied; et deux ou trois autres; et après eux, 
vingt Italiens que le capitaine Faustin de Pey- 
rouse , qui avoit esté rompu au sortir de Piance, 
avoit amenés avec luy, tous hommes choisis, qui 
devoient monter l’eschelle après que les miens 
seroient montés. Ledict capitaine et un autre 
des siens devoient passer les premiers par le 
trou , et tirer l’eschelle, à cause qu'il sçavoit ce 
qu'estoit en ce lieu là, et ne faisoient pas les 
miens. J'arrivay à un quart de mil près la ville ; 
le baron de Clermon et Blacon passerent outre, 
et s‘allerent mettre à un mil de la ville, sur un 
chemin tirant à Montepulsiane. Et comme j’eus 
attendu une heure là, sans entendre que les Ita- 
liens commencassent , comme il avoit esté or- 
donné , cognoissant que le jour s'approchoit , 
j'envoyay une de mes guides recognoistre le 


(1557) 


plus secrettement qu'il pourroit faire ; et mon 


vallet de chambre, qui est encore en vie, alla , 
jusques à vingt pas du bastion, et n'ouyrent | 


rien dans la ville, non plus que s'il n'y eust eu 


personne ; un petit chien seulement oyons nous | 
abbayer. Ils savoient ma venue dès la nuit , et | 


m'attendoient ainsi sans faire aucun bruit, le feu 
sur la serpentine. Je ne sçeu faire ma sortie si 
secreliement, encores que j'eusse fait fermer les 
portes trois heures avant qu'il ne sortist quel- 
qu'un qui les allast advertir ; et comme ils m'eu- 
rent rapporté qu'ils n'entendoient aucun bruit , 
j'y voulus moy-mesme aller avec eux deux : et 
comme nous fusmes un peu en avant à quinze 
ou seize pas du bastion, j'apperçeus un homme 
à cing ou six pas de nous, qui s'en alloit se bais- 
sant, et se retiroit vers le bastion ; et croy qu'il 
rentra par ledit bastion, dans lequel nous ouys- 
mes alors parler, et nous sembla qu'ils par- 
loient alleman ; mais c'estoit des Albanois, car le 
sieur Bartholomé de l'Estephe en avoit en sa 
compagnie ; lequel sieur Bartholomé avoit prins 
le bastion à deffendre. Et comme je vis que bien 
tost le jour viendroit , ayant perdu l'esperance 
de nos Italiens, lesquels estoient arrivés, comme 
je sçeus depuis : mais le duc de Somme en avoit 
baillé la charge à quelqu'un qui ne vouloit pas 
mourir des premiers , ou bien me vouloit faire 
cest honneur de me laisser donner le premier, 
comme lieutenant du roy; mais cest homme de 
bien ne le faisoit pas par honneur : le capitaine 
Bartholomé attendoit aussi que les uns ou les 
autres donnassent : et ainsi. sur ce delayement, 
je fus contraint de donner le premier; car encor 
qu'à ceste sentinelle perdue et à ce silence je 
cogneusse bien que mes gens avoient senty le 
vent, si est-ce que, puis que j’avois prins la peine 
de venir, je voulois tenter fortune. 

Tous ces gentils-hommes italiens et françois 
que j'ay nommés cy-dessus prindrent l'eschelle, 
et nous autres prismes les autres eschelles pour 
donner au bastion ; je les fis prendre aux capi- 
taines, lieutenans , sergens, corporals et lance- 
passades : et ainsi marchay droit au bastion ; et 
de prime arrivée nous fut tirée une grande salve 
darquebusiers ; mais pour cela nous n’arres- 
tames de dresser nos eschelles. Et j'avois fait 
une ordonnance que tous les commissaires des 

nois toujours avec moy, sous ma cornette, pour 
faire troupe et parade et tromper l'ennemy. 
Monsieur de Guyse avoit envoyé monsieur de 
Malassise, qui est aujourd'huy seigneur de Roissi, 
pour estre superintendant des finances ; je luy 
donnay un cheval turc; si j'en avois maintenant 
un semblable, je ne le donnerois pour cinq cens 
escus. 11 me rendit fort mal ce plaisir, et de l’a 
mitié que je luy portois , car il fit tant qu'il me 
mit en la mauvaise grace de monsieur de Guyse, 
comme il fait bien aujourd’huy avec la royne 
tant qu'il peut, comme l'on m'a escrit de la cour, 
Aussi je m'en suis bien apperçeu, et voudrois 
que Dieu m'eust faict la grace de faire souvenir 
à la royne quel serviteur je luy suis, et quel j'ay: 
esté le passé là où les occasions se sont présen- 
tées, et les plus grandes que jamais royne se 
trouvast sur les bras; et sa majesté cognoistroit 
qu'il ne faudroit pas qu'elle creust legerement 
mes ennemis, et ceux qui ne luy ont fait ny ne 
feront jamais tant de services que je luy ai fait. 
Mais je prendray patience avec Dieu , ayant ma 
conscience nette de cela, et de toutes autres 
choses concernant le service du roy et de la 
couronne. Pour lors je n'avois rien descouvert 
des menées dudit sieur de Malassise, qui pour- 
chassoit que monsieur de Guyse m'appellast au- 
près de luy, et qu'il baillast ma charge à mon- 
sieur de La Molle; car il avoit opinion qu'eux 
deux ensemble manieroient mieux les affaires 
que moy, et à leur profit. Je ne veux point met- 
tre icy les raisons, pource que l'on pourroit dire 
que c’est pour l'inimitié qu'il me porte, et moy 
par consequent à luy, qui suis mal endurant, et 
qui porterois volontiers en ma devise, si je n'en 
avois une autre, ce qu'un de la maison de Can- 
dalle portoit : Qui m'aymera je l'aymerar. 
Mais il y a beaucoup de gens de bien qui sont 
encores en vie qui sçavent l'occasion , et s'ils la 
disvient, elle ne seroit guere à son advantage. 
Mais, pour laisser ces propos, ne me souciant 
pas fort qu’il me veuille mal ou bien, je le lais- 
say avec le capitaine Charry , combien qu'il fist 
grande instance de vouloir venir avec moy ; mais 
je faisois estat que luy, estant dans la ville, si je 
mourois ,ayderoit fort les citoyens, afin de ne 
perdre cœur , attendant celuy que monsieur de 
Guyse y envoyeroit , car il est homme d'enten- 

riers et commis, je les fis rondoyer autour de la | 
ville en courant (ils sont plus propres a faire peur 
que mal), pour, par ce moyen, divertir les habi- 
tans d’un lieu à l'autre. Or nous donnames l'esca- 
lade tous en camisade, et furent nos gens par 
trois fois repoussés, et nos eschelles rompues, 
sauf une ou deux. Il faut dire à quoy servit la 
prise du trou : tous entrerent par dedans iceluy 
l'un après l'autre; et, comme ils eurent dressé 
Yeschelle à la petite muraille pour entrer dans la 
ville , les gentils-hommes miens monterent , et 
de dessus la muraille en hors se jettoient sur un 
fumier. Et comme le capitaine Faustin et ces 
vingt hommes virent les nostres dedans, ils se 
voulurent haster de monter, et chargerent tant 
leschelle qu'elle rompit. Souvent ces ardeurs in- 
considerées perdent les entreprises. Le trou estoit 
à quatre ou cinq pas de la porte murée, et les 
ennemis qui estoient sur icelle nes’attendoient à 
au re chose qu'à tirer aux nostres qui donnoient 
l'escallade au bastion; et, tournant le dos aux 
nostres du trou , ils n'entendirent jamais aucune 
chose de l'entrée de nos gens. Les Italiens s'es- 
sayerent de racoustrer l'eschelle avec des cem- 
tures, mais il n'y eut ordre; ils furent contraints 
s'en sortir par le mesme trou. Et me vint dire le 
capitaine Faustin la male fortune de tous nos 
gens; et me voyla en desespoir, voyant que, pour 
penser recouvrer ceux qui estoyent dans la ville, 
j'avois esté si malheureux de perdre tous les gen- 
tils-hommes de ma suitte,et commençay à jouer 
à la desesperade. Le jour estoit desja, et le soleil 
paroissoit à son lever, et tous nos gens repous- 
sés derriere les murailles qu'il y avoit; et en 
mesme temps le capitaine Bartholomé me manda 
qu'ils estoient aussi tous de son costé repoussés. 
Je me jettay lors à terre, car je n’estois encore 
descendu, et assemblay tous les capitaines, sauf 
Avanson, fils de monsieur d'Avanson , qui avoit 
esté ambassadeur à Rome, qui fut blessé d'une 
arquebusade à la main ; et là je commencay à leur 
remonstrer que je n'estois pas venu que pour 
prendre la ville ou crever, et que je leur mons- 
trervis le chemin s'ils me vouloient suy re : que 
resoluement je tournerois la teste contre ceux 
qui feroieat les retifs , el en tuerois tant qu'il 
s'en trouveroit devant moy. «Allons donc mes 
«amis, leur dis-je, suyvez vostre capitaine, et | 
«yous verrez que nous aurons de l'honneur.» | 
Lors je baissay la teste ayant l'espée en la main, | 

et mon page qui portoit mon hallebarde auprés 
de moy, tirant droict à la porte. J'avois douze 
Suysses de ma garde qui me suyvirent; aussi fit 
tout le reste, et cogneu bien à ceste heure là, 
comme j'ay fait d'autres fois, qu'est-ce que peut 
le chef, quand il se met devant monstrant le 
chemin aux autres. Je me mis dessous leur porte, 
où trois ou quatre homines pouvoient demeurer 
à couvert des flancs du bastion. Les ennemis 
qui estoient sur la porte tiroient à grands coups 
de pierre sur nos gens. Les Suysses, avec leurs 
hallebardes, faisoient leur devoir contre ceste 
muraille de bricque. J'avois l'espée à la maig 
gauche et la dague à la droicte, et avec la dague 
je brisois et couppois la bricque : et comme nous 
eusmes faict un trou dans lequel je pouvois 
mettre les bras, je baillay mon espée et ma 
dague au capitaine de mes Suysses, et mis mes 
deux bras dedans. La muraille n'estoit que de 
l'espesseur seulement d'une bricque, et y avoit 
encore bien peu de terre, car Cestoit comme 
une muraille seiche. Et comme avec les mains 
j'eus trouvé le bord de la muraille et espesseug 
d'icelle , je tiray à moy la muraille de telle roi- 
deur, que tout le dessus d'icelle tomba sur moy 
et me couvrit tout, de maniere qu'il fallut que 
le capitaine de ma garde me tirast de dessous la 
bricque, et me relevast : et (out incontinent 
avec les hallebardes achevasmes de la mettre 
par terre. lls n'avoient pas achevé la terrasse 
qu'ils avoient mis derriere ceste porte, et s'en 
fallait environ deux pieds qu'elle ne joignist au 
haut de l'arc. Là me furent tués deux Suysses, 
et le capitaine blessé d'une arquebusade à la 
cuisse , et quatorze ou quinze soldats morts ou 
blessés. Je faisois encore donner aux enseignes 
l'assaut au bastion, avec les deux eschelles qui 
n’estoient pas rompues; mais pour cela des 
flancs du bastion ils ne cessoient de tirer. Ordu 
bastion à la porte où je combattois il n’y avoit 
pas plus de trente pas; je criay aux soldats 
qu'ils m'allassent chercher les eschelles qui es- 
toient rompues contre le bastion, et que les plus 
courtes seroient les meilleures; car la hauteur 
du tertre n'estoit pas plus que de deux aunes, 
ny encore, ce croy-je, de tant. Et tout incon- 
tinent je les dressay coste à coste, et mis un 


_ arquebusier sur une eschelle, et moy sur l'autre, 


el trois l'un après l'autre après le soldat premier, 
et deux de mes Suisses après ces trois là ; je dis 

à celuy qui estoit devant , et qui montoit le pre- 
mier, que tout à un coup il se dressast, et qu'il 
tirast une arquebusade dedans, ce qu'il fit ; et 
à mesure qu'il tira, je le prins par la fourrure de 
ses chausses et le poussay dedans ; je lui fis faire 
un saut où il n’avoit pensé. Les deux eschelles 
se touchoient : je commengay à crier à ceux qui 
estoient dessus l'autre, et les pousse, leur 
disant : « Sautez, soldats, je me jetteray après 
«yous dedans ; » et pousse celuy-là , et l'autre 
après, et l'autre encore ; et comme ils estoient 
tombés dedans, celuy qui se pouvoit relever 
mettoit la main à l'espée : mes deux Suisses se 
jetterent après, et alors je sautay à terre de 
nostre costé, et commencay à crier : « Poussez 
«capitaines, poussez capitaines, nous sommes 
«dedans. » Et les voylà les uns après les autres 
se jetter à coup perdu là dedans. Les gentils- 
hommes miens, qui estoient entrés par le trou, 
avoient esté apperceuz sur Ja poincte du jour et 
chargés, et avoient gaigné une maison, la porte 
de laquelle ils deffendoient ; ce qui me fit un 
grand bien, car une partie de ceux qui gardoient 
la porte y estoient courus, ne pensant jamais 
qu'il fust possible que j'entrasse par là. Et 
comme les ennemis qui donnoient l'assaut aux 
gentils-hommes entendirent le cry de France ! 
France ! derriere eux , ils les abandonne-ent et 
youlurent courir à la porte; les gentils-hommes 
sorlirent après eux, lesquels entendant le mesme 
cry de France! France! ils cogneurent que 
nos gens estoient dedans; et de fortune ils fu- 
rent mis au milieu de nos deux trouppes, et là 
tous tués. Or, aprés en même instant que ceux-là 
furent tués, vint une enseigne des leurs, qui 
estoit à la place, courant droit à la porte, et les 
gentils- hommes de ma suitte estoyent desjà 
ralliés ayecques ceux qui entroyent. Ladicte 
enseigne trouva bien à qui parler, et les accous- 
trerent comme les autres. Et en mesmes que 
nos gens entroyent, je leur criay qu'ils donnas- 
sent l'assaut au bastion par dedans la ville, ce 
qu'ils firent; mais ils y trouvoient une bien 
grande resistance , à cause que la pluspart de la 
compagnie des gens de cheval estoient dedans 
qui combattuient à merveilles. 

Or, comme |e cœur croist aux hommes qui se 
yoyent en esperance de victoire, de n'oublier 
rien de leur devoir à bien et furieusement as- 
saillir, les ayant encouragés , je laisse la porte 

et cours aux enseignes qui estoient sur les es- 
chelles du bastion, et leur crie que tous nos gens 
estoient dedans et qu'ils se jeltassent à corps 
perdu dans le bastion , ce qu'ils firent : et pour 
lors n'y trouverent pas la resistance telle qu'ils 
cuydoient, pour ce que nos gens les tenoient de 
si court, qu'ils ne pouvoyent respondre dedans 
et dehors. Etcomme je vis les enseignes dedans, 
je remonte à cheval, et avecques les commissai- 
res et tresoriers m'en allay au long des murailles, 
et tous ceux qui sauloient par dessus pour se 
sauver je les faisois tuer. Et pour revenir à nos 
premiers prisonniers, nos gens execulerent jus- 
ques à la place, où ils trouvèrent le sieur Bartho- 
lomé de l'Estephe , avecques le demeurant de 
sa compagnie, lequel ne fil pas grand deffence; 
car desjà nos gens couroient tout au long des 
rues de la ville, et mesmement au long des mu- 
railles d'icelle. Les Italiens vindrent entr.r par 
la muraille, qui n'estoit pas trop haute, et s'ay- 
doyent les uns aux autres. Le capitaine Bartho- 
lumé de Pezero avoit bien mis le feu à la porte, 
comme il avoit promis; mais il y fut blessé d’une 
arquebusade par les fesses, et n'y avoit ordre 
d'entrer par là, à cause du grand feu qui estoit 
en icelle porte. On avoit baillé dix-huit ou vingt 
Espagnols pour la garde des prisonniers qui es- 
toient dans le palais en nombre de cinquante 
ou soixante, et les avoient attachés deux à deux, 
comme ils me dirent puis après. Et en mesme 
instant ils entendirent le cry: France! France{ 
France! en la place en laquelle le palais est 
joignant , ils commencerent à se secouer les ung 
et les autres, el mesmes le capitaine Gourgues , 
qui se deslia le premier ; et, s'estans destachés, 
se mirent de telle furie sur ceux qui les avoient 
en garde, qu'avec leursarmes mesmes et à coups 
de pierre ils en tuërent sur le lieu la pluspart 
et le surplus tindrent prisonniers et les emme- 
nerent avec eux. Et voyla la delivrance heureuse 
et non esperée de nos prisonniers. 

Maintenant il reste sçavoir quelle fut Pissug 
du commandement que j'avois baillé au barog 
de Clermon et au capitaine Blacon. Les compa- 
gnies du duc de Florence, de pied et de cheval, 
estoient sorties de Monte-Pulsiano, et s'en viny 
drent à Piance, n'y ayant que trois mil de l'un 
à l'autre ; et comme iis furent à moitié chemin 
et qu'ils entendirent l'arquebuxerie, euvoyeren 
six chevaux courir tout au long du chemin pour 

scavoir que c’estoit. Les trois donnerent dans 
nostre embuscade et furent prins, et les trois se 
sauverent , qu'ils firent tourner en arriere leurs 
gens plus viste que le pas, de sorte que le ba- 
ron de Clermonet lecapitaine Blacon ne les peu- 
rent combattre. En ladite faction et prinse de 
ville, le sieur Bartholomé de l'Estephe, son lieu- 
tenant, et son enseigne furent prins; le gouver- 
neur qui estoit Espagnol, aussi ; toutesfois son 
enseigne fut tué. Le capitaine Pistoye , lequel 
on appelloit ainsi pour ce qu'il étoit de Pistoye, 
son lieutenant et son enseigne pareillement, 
furent prins , ensemble le lieutenant et l'ensei- 
gne d'un capitaine italien qui s'appelloit Aldet 
Placit , qui estoit Sienois ; lequel estoit party 
deux jours devant pour aller pourchasser leur 
payement avant qu'ils sortissent de la ville. 
Et voyla l'execution de l’escallade de Piance, 
qui fut la nuict de Sainct-Pierre, et de laquelle 
on a fait depuis en çà si grand cas par toute l'I- 
talie. Tous les capitaines et soldats, italiens et 
françois , disoient que j'avois pris moy seul la 
ville, et non eux, et que si je n’eusse fait ce que 
jefis, et sans la hardiesse et resolution en la- 
quelle ils me virent, ils ne se fussent jamais 
plus rapprochés des murailles, en ayant esté re- 
poussés par trois fois bien vivement : et si Dieu 
eust voulu permettre que les gens que le duc de 
Florence envoyait de Monte-pulsiano à Piance, 
fussent partis une heure plustost , ils n'eussent 
point entendu par le chemin le bruit de mon ars 
quebuserie , de sorte qu'ils fussent tombés dans 
la troupe que menoit lesdits capitaines Blacon 
et le baron de Clermon , lesquels estoient aussi 
bien en camisade comme le reste de mes gens, 
etles eussent aysément deffaits et taillés en 
pieces; car incontinent qu’ils entendirent le rap- 
port que leur firent les trois qui estoient eschap- 
pés, ils tournerent visage, et se mirent en des- 
routte, tirant le chemin de Montepulsiano. Je 
laissay dedaus , pour commander, le capitaine 
Faustin qui y estoit auparavant, et avoit enco- 
res cinquante ou soixante soldats de sa compa- 
gnie, lesquels le capitaine Bartholomé de Pezero 
luy avait tousjours gardés : et luy presta encore 
le capitaine Bartholomé son lieutenant avecques 
cent soldats de sa compagnie. Et sur le midy , 
comme je montois à cheval pour m'en retour- 
ner à Montalsin, et que je renvoyois chacun en 
sa garnison, les capitaines, avec leurs licute- 

naus et enseignes, me menerent cent ou sis vingt 
chevaux de service qui avoient été gaignés en 
ceste faction, outre les courtaux et mulets, me 
priant d'en prendre ceux que bon me sembleroit; 
et entre autres le capitaine La Trape me pria 
prendre un coursier de Naples, le plus beau et 
le meilleur cheval qui fust en Italie. Je n'en ac- 
ceptay, de tous ceux qui me furent offerts, que 
celuy du capitaine La Trape, lequel depuis mon- 
sieur de Guyse m’envoya demander , et le luy 
donnay. J'arrivay à Montalsin avecques la moi- 
tié seulement des trois compagnies de gens a 
pied que j'avois amenées, après lesquels je fai- 
sois marcher tous les capitaines prisonniers et 
quelque peu de soldats aussi prisonniers, car il 
ne s'en sauva pas beaucoup. Après les prison- 
niers je marchois, et tous nos capitaines avec 
leurs enseignes desployées ; et derriere moy les 
gentilshommes de ma suite portoient la cornette 
de gens de cheval et les trois enseignes gaignées; 
et après toute l'infanterie marchoit le baron 
de Clermon avecques ma compagnie et les 
gentilshommes sienois, qui estoient tous à che- 
val dernier : et croy qu'il ne demeura homme 
ny femme dedans la ville, car tous sortoyent 
dehors pour me voir entrer, sauf le capitaine du 
peuple, le conseil et magistrat, vers lesquels 
j'avois envoyé pour les prier de ne bouger du 
palais, au devant duquel j'allay descendre, et 
entray dedans iceluy armé, lesdites enseignes 
gaignées devant, et leur fis entendre au com- 
mencement, en peu de mots, de quels moyens il 
m’avoit fallu ayder pour venir à bout d'une en- 
treprise si hazardeuse, et comment la ville avait 
été prise ; et cogneus bien à leurs contenances 
qu'ils avoyent en admiration une telleexecution: 
puis les exhortay de continuer en la fidelité 
qu'ils avoyent promise au roy, et ne perdre point 
l’esperance de recouvrir leur liberté et ville ca- 
pitalle, leur ayant Dieu monstré et tesmoigné , 
par une si bonne et heureuse journée, qu’il ne 
les vouloit perdre ny abandonner, et moins ceux 
qui combattoient pour eux. Et pour les asseurer 
que je portois les armes pour leurs vies et le 
recouvrement de leur patrie, je leur donnay la 
cornette des gens de cheval et les trois enseignes 
gagnées, lesquelles, après m’avoir remercié et 
loué plus qu'ils ne firent jamais homme, ils mi- 
rent à mesme instant dans la grand salle du 
palais toutes desployées; ce que n'amoindrit pas 

eux, soit à Rome, et par tout ailleurs où les nou- 
velles de ceste entreprinse et execution cou- 
rurent. 

Depuis ne se presenta aucune occasion qui 
merite estre escrite, sauf deux; qui fut que dom 
Arbre alla assieger Chuzi, que le capitaine Moret 
Calabres, qui estoit à Montepescayo , avoit des- 
robée par intelligence aux ennemis. Ledict dom 
Arbre y avoit trente enseignes de gens de pied 
devant, et trois canons et six cens chevaux. Je 
partis de Montalsin un peu après midy , avec- 
ques cinq enseignes et environ quatre vingts ou 
cent chevaux, et arrivay à Montepescayo sur le 
point du jour , et là fis accoustrer de petits sacs 
pour porter de la poudre, jusques au nombre 
de vingt, y pouvant avoir en tout trois cent 
livres. De Montepescayo à Chuzi y a six mil, 
Liartillerie ne leur estoit pas encores arrivée, 
mais elle arriva Je matin que jen partis. Et sur 
le midy je partis de Montepescayo , et m'en allay 
camper vis à vis de leur camp, à un quart de 
mil et autant de la ville, car ils estoyent campés 
devant, et ne me vindrent oncques recognois- 
tre. La place ne valloit rien, car nous n'avions 
pas eu loysir de la fortifier, et à l'entrée de la 
auict je prins le lieutenant du capitaine Avanson, 
nommé Sainct Genies, avecques trente picquiers 
que je voulus hasarder , veoir si j'aurois moyen 
de la sauver. Et parce qu'il y avoit un petit ruis- 
seau qui ne contenoil trois pas entre eux et moy, 
je fis aller ledict Sainct Genies et le capitaine 
Charry avec cent arquebusiers pour l'accompa- 
gner, et moy, par le costé du camp, je leur 
allay donner l'alarme avecques les gens à cheval 
et cent arquebusiers. Sainct Genies entra avec 
la poudre et tous les soldats, sauf quatre ou 
cinq picquiers : et toute la nuit je les tins en 
alarme , pour leur donner à penser que le matin 
je me reposerois , et que , m'ayant recogneu, ils 
me viendroient combattre, veu que je n'avois 
autres forces que cinq enseignes : et sans repo- 
ser aucunement , sans sonner labourin ny trom- 
pette , je commencay à me retirer au long des 
bois , et prins mon chemin droit à Montalsin, et 
fis douze mil sans reposer : et auprès d'un ruis- 
seau je fis alte , où tous, à pied et à cheval, re- 
peusmes des vivres que j'avois faict apporter sur 
des asnes, où ne demeuray pas une heure et 

demie, pour m'acheminer droit à Montalsin. Or 

le jour que je partis de là, environ midy, ils 
mirent leur artillerie en estat, sans pouvoir 
faire batterie aucune jusques au lendemain 
matin. 

Le jour mesme que j'estois party de devant 
Chuzi, j'arrivay le soir à Montalsin , là où il y 
avoit trente mil, et toute la nuict je fis appres- 
ter un canon et une grande coulevrine que nous 
avions : et environ neuf heures je m'en allay 
battre l’Altesse, qui est entre Bonconvent et 
Montalsin un chasteau fort, et le battis par la 
porte où ils l'avoient le moins remparé : et sur 
le soir se rendirent, la vie sauve seulement; ily 
avoit soixante soldats. Puis le lendemain matin 
Jallay prendre trois ou quatre chasteaux qu'il 
y avoit autour de là , qui n’estoient pas forts, et 
| se conservoient à la faveur de la forteresse de 
l’Altesse. De tout ce jour l'artillerie ne bougea 
de l'Altesse ; cependant je prins les chasteaux. 
On me conseilloit d'aller battre Bonconvent : je 
l'allay recognoistre, et fis faire des gabions 
promptement là devant, faisant semblant de 
l'assieger ; ce que je faisois pour divertir dom 
Arbre a ne tirer plus outre, car je craignois 
qu'après qu'il auroit prins Chuzi , ce que je pen- 
sois bien qu'il feroit, il allast assiéger Monte- 
pescaillo, où estoit le capitaine Morct , et deux 
ou trois autres places qui se conservoient à la 
faveur de Montepescaillo. Et le jour que je fai- 
sois semblant d'assieger Bonconvent , j'envoiay 

le sieur Marioul de Santa-Fior, le capitaine 
Serres mon lieutenant, et le baron de Cleremon 
mon enseigne, courir jusques devant Siene. Ils 
rencontrerent une compagnie de gens de pied 
qui estoit sortie de Siene pour s’aller mettre en 
deux chasteaux qui estoient près de ceux que 
j'avois prins , laquelle ils taillerent touten pieces, 
sauf le capitaine, le lieutenant et l'enseigne, 
qui se sauverent à cheval. Tout cecy fut faict en 
trois jours , comptant depuis le jour que je partis 
de devant Chuzi. L'alarme fut si grande à Siene 
de ceste deffaicte, que le cardinal Burguos 
manda en diligence à dom Arbre qu'il laissast 
tout pour retourner à Siene, et qu'il craignoit 
que les Sienois se revoltassent et qu'ils me mis- 
sent dedans, veu l'amitié que les citoyens me 
portoient. Et si ceux de Chuzi eussent peu tenir 
un jour davantage, il les abandonnoit ; mais le 
deuxieme jour, après avoir faict une grande 
| bresche, car Ja muraille ne valloit rien et n'y 
13 

avoit gueres de gens, ils se rendirent. Le licu- 
tenant du capitaine Moret Calabres estoit de- 
dans , avec pariie de la compagnie dudit Moret, 
et environ cinquante cin | hommes qui entrerent 
avec Sainct Genies; de sorte qu'en tout n'y avoit 
que cent hommes. Lendemain matin que le sieur 
Mariol eust deffaict ceste compagnie, tous les 
capitaines qui estoient avec moy estoient d'opi- 
nion que j'allasse battre Bonconvent; mais je 
leur dis ces mots : « Vous scavez que depuis hier 
«deus heures après midy nous n'avons ouy tirer 
«l'artillerie à Chuzi, laquelle nous oyons de 
«l'Altesse en hors. Or, faut donc dire qu'ils sont 
«rendus ou bien prins par force : s'ils sont ren- 
«dus, dom Arbre ne sejournera pas là une heure, 
«pour essayer sil me pourra surprendre en 
«campague, car il ne faut point douter qu'il 
«n'aye eu l'alarme de ses gens, que vous autres 
«desfiles hier auprès de Siene, et que le cardi- 
«nal Burguos ne l'aye mandé retourner pour 
«conserver le demeurant des chasteaux qui sont 
«les plus près de Siene ; car je faisois , en mesme 
«instant que je prenois les autres, le tout des- 
amanteler et ruyner, comme aussi fis-je l'Al- 
«tesse, Or pesons un peu les choses : si nos gens 
«sont rendus, le camp ne demeurera devant 
«Chuzi plus de deux heures : s'ils sont prins par 
« force , la ville est pauvre, les soldats n'y auront 
«demeuré que ceste nuict passée au sac, et à ce 
«matin sera party deux heures devant jour. Et 
«encore qu'il y aye trente mil, l'artillerie sera 
«icy avant que ne soit midy, car dom Arbre 
«scait bien que je nay point cent chevaux en 
«toute ma puissance, ny plusde six cens hommes 
“en ces cing enseignes. Parquoy la raison de la 
« guerre nous donne asseurance qu'il doit faire 
«ceque je vousdis. Par ainsi, je vous prie, commen- 
a çons à relirer nostre artillerie et l'infanterie, EL 
« prenez vuus en tous à moy, si vous ne voyez que 
«les affaires iront ainsi. » Le lieutenant du capi- 
taine Moret et Sainct Genies eurent telle com- 
position qu'ils voulurent, pour la haste que 
dom Arbre avoit de tourner en arriere , car ils 
sortirent bagues sauves. D'enseigues ils n'en 
avoient point. Or fis-je mettre le feu au demeu- 
rant de l'Altesse qui ne s'estoit peu prompte- 
ment ruyner , et laissay le capitaine Serres avec 
vingt chevaux sur un petit haut près de lAl- 
tesse, qui pouvoit descouvrir jusques à un bois 
où estoit le chemin que dom Arbre devoit tenir 

pour s'en retourner. Et comme je fus à un mil 
près Montalsin, le capitaine Serres m'envoya 
deux chevaux à toute bride me dire qu'il com- 
mencvit, à descouvrir leur cavallerie sortant du 
bois. Je laissay les capitaines de gens de pied 
avecques des cordes, et les soldats pour ay- 
der à tirer l'artillerie aux bœufs, et retour- 
nasmes le sieur Marioul el moy avec nos gens 
à cheval. 

Mais comme nous fusmes près le capitaine 
Serres, sur un autre petit mont, nous descou- 
vrismes loute leur cavallerie desjà en la plaine, 
qui avoit faict alte : je croy que c'estoit pour at- 
tendre une trouppe qui sortoit du bois. Je lais- 
say le sieur Marioul là pour soustenir le capitaine 
Serres, et manday au capitaine Serres qu'il ne 
s'engageast point à combattre, ny se laissast 
approcher, ains commencast à se retirer peu à 
peu : el autant en dis-je au sieur Marioul, et 
m'en courus à l'artillerie, laquelle je trouvay à 
un quart de mil près la montée , et la fis haster : 
et comme je l'eus sur le commencement de la 
montée de Montalsin, je vis venir le sieur Ma- 
rioul au trot , et le capitaine Serres un peu der- 
riere luy, qui faisoit le semblable. Je fis tirer 
tousjours l'artillerie contre-mont, et ne peust 
arriver à cinquante pas près de la porte de la 
ville, qu'il me fallust faire oster les bœufs, et les 
jetter dedans la ville, et toute nostre arquebu- 
serie au long des vignes et dessus la muraille, et 
nostre cavallerie dans la ville, car elle ne pou 
voit plus servir de rien : et vindrent les enne- 
mis jusques au pied de la montaigne. Voy-la 
comme je sauvay tout sans rien perdre, pour 
compasser le temps qu'il leur falloit à venir de 
Chuzi sur nous, et pour la grande diligence que 
je fis à ma retraicte, 

Donc, capitaines, souvenez vous, quand vous 
vous trouverez en lieu où il vous faudra reti-er, 
et que l'ennemy sera beaucoup plus fort que 
vous, de compasser le temps qu'il luy faudra à 
vous venir combattre, et mesurez-le avec une 
grande diligence, soit jour ou nuict, et vous ne 
serez aisément surpris. Prenez tousjours au pis, 
et croyez que vostre ennemi veille pour vous 
surprendre, con:me vous à luy. La raison de la 
guerre vouloit que j'en tisse ainsi; el faut tous- 
jours estre aux escoutes quand on est près de 
leunemy; et, S'il a trois heures pour venir à 
vous, redoublez le pas, et faictes en deux, s'il 

est possible, ce qu'il peut faire en trois : ainsi, 
ayant le devant, sans vous mettre en honteuse 
fuite vous luy lairrez le logis vuide. Ouy, mais 
peut estre il ne viendra pas à moy, et cependant 
je me retire sans voir l'ennemy. Si tu attens cela, 
tu es deffait et pe: du, mesinement lorsque tu 
tra:snes du canon, lequel tu ne peux abandonner 
ton honneur sauve. 

Je fis une autre diligence pour secourir mon- 
sieur de La Monjoye, un mien parent que j'a- 
vois mis dans Tallamon. Les galleres du roy 
d Espagne estoient par:ies de Gayette pour sur- 
pendre ce: te p'ace, et vindret.t se mettre contre 
le mont Argentan. Et comme monsieur de la 
Monjoye les vid le matin à l'aube du jour, ayant 
donné sonde, me depesclia un homme en poste 
pour m'adver ir; lequel fit si grand diligence , 
qu'il fut à Montalsin envifon les quatre heures 
après midy, encore qu'il y aye trente cinq mil. 
Sans sejourner une heure. je partis avec quatre 
cens arquebusiers et ma € mpagnie de gens de 
cheval, et marchay toute la nuict, et ne m'ar- 
restay jusqnes à un village qui est trois mil près 
Grossette; et fismes sans reposer vingt sept mil, 
de sorte que j'y fus au soleil levant; et la fis 
manger les soldats et repaistre nus chevaux. Je 
courus à Grossette , où j'entendis que les enne- 
mis estoient autour de Tallamon; et soudain je 
fis passer une riviere qu'il y a à demy mil de 
Grussette, à trois cens arquebusiers de ceux de 
la garnison de Gossette, avec asnes ct chevaux ; 
de sorte que quand nos gens que j'avois laissés 
repaistre furent arrivés à la riviere, les trois cens 
furent passés et acheminés. J'envoiay deux hom- 
mes de cheval audit sieur de la Monjoye, lac- 
vertissant qu'il tinst bon. que j'es'ois-là pour le 
secourir; lequel s'en esmerveilla comme il estoit 
possible, et pensvit que je luy mando’s cela 
pour lui donner courage. Les ennemis avuient 
mis trois ou quatre cens hommes en terre, et 
deux galleres lui vindrent tirer force canonades. 
E! comme j'entendis l'artillerie, je me mis de- 
vant avec mes gens à cheval et les trois cens ar- 
quebusiers qui estoient passés, et laissay le ca- 
ptaine Charry , qui faisoit passer ceux que 
Javois amenés; et comme ils virent que cela al- 
loit à la longue, et que je m’estois mis devant 
avec les trois eens, ils se jetterent tous dans 
l'eau, et ainsi passerent de ceste furie. I faisoit 

grand chault; et prou y en avoit que l'eau leur 

venoit jusques au dessus de la ceinture. J'avois 
fait estat de les combattre, forts ou foibles, car 
j'estois asseuré qu'ils n'avoieut point de gens de 
cheval; et trouvay que l'une partie des galleres 
au dessus de Tallamon , et au port ancien, rem- 
berquaiert les soldats; et avant que j'y peusse 
estre ils furent tous rembarqués, et se mirent 
tous à la largue , tirant au mont Argentan, où 
estoient les autres galleres, qu'est vis à vis de 
Tallamon. Et pense qu'ils cuidoient que mon- 
sieur de La Monjoye se rendroit , pour les cano- 
nades que les ga!leres luy tirerent ; mais il estoit 
trop homme de bien pour s'es'onner si legere- 
meat comme ils pensoient. Il a esté tué à Aube- 
terre en ces derniers troubles, auprès de mon- 
sieur de Caussens, qui te:moignera de sa valleur. 

Capitaines mes compagnons, il ne faut pas 
que vous trouviez estrange si je nay jamais esté 
desfait ny surpris où jay commandé, comme 
vousne serez, si vous voulez userd'unesi grande 
providence et diligenre que j'ay fait toute ma 
vie. J'ay faict faire aux soldats ce que paraven- 
ture ho : me ne leur a faict faire jamais; car j'ay 
ex tousjours la parole à commandement pour 
leur remonstrer (quand j'estois au tieu où il fal- 
loit qu'ils fissent diligence) l'honneur et le ser- 
vice du roy, et aussi que par diligence il nous 
falloit conserver nos vies : c'est ce que met les 
aisles aux talons et le cœur au ventre, quand 
l'un et l'autre est necessaire. Toutes ces remons- 
trances ne me manquoient jamais; et s'il Falloit 
faire une grande courvée, je faisois tousjours 
porter pain et viande pour les rafraischir ; car, 
si vous voulez faire faire grands courvées aux 
soldats, et n'apportez rien pour les substanter, 
fes corps humains ne sont point de fer, il faudra 
qu'ils vous laissent par les chemins, ou bien, 
quand vous viendrez au combat, ils seront si 
foibles qu’ils ne vous poyrront servir que bien 
peu. Mais apportant avec vous pour les rafrais- 
chir accompagnés de remonstrances, vous ne les 
ferez pas seulement cheminer, mais courir si 
vous voulez. Et par ainsi il ne faut point que 
l'on s'excuse jamais sur les soldats : car il n'y a 
homme en la chrestienté qui l'aye plus expéri- 
menté que moy ; et n’ay veu jamais advenir faute 
par eux, ouy bien par les capitaines : car un bon 
et sage capitaine rendra de bons et sages sol- 
dats. Parmy une grande trouppe , dix ou douze 
poltrons et couards s'enhardissent et se font 

et improvident, pert tout et gaste tout. Et voy- 
là en somme tout ce qui s'est faict tant que je 
demeuray à Montalsin. 

_ Monsieur de Guyse, estant adverty que j'a- 
vois cuidé estre surprins à l'Altesse, m'escrivit 
une lettre pleine de courroux, et me mandoit 
qu'il sembloit que je me voulusse perdre, et le 
pays et tout, de su ti: en ceste sorte à chasque 
occasion qui se pre: en oit en campagne; et que, 
si J'estois deffaict, le pays seroit perdu, car il 
estoit desjà si foible de gens qu'il ne pouvoit le 
secourir ; et que c'estoit fait en bon capitaine, 
mais non pas en lieutenant de roy, qui ne se 
doit sans grande occasion mettre au hasard. 
Auquel j'escrivis que j'estois contrainct de ce 
faire, autrement dom Arbre me prendroit tout 
pied à pied; et qu'il s'asseurast que je me levois 
si matin, et faisois si bonne diligence d'autre 
costé, que je le garderois bien de me surprendre, 
et qu'il ne se mist point en peine de moy, car, 
encore que dom Arbre eust tousjours trente en- 
seignes en campagne, et que je n'en eusse que 
cing ou six pour y respondre, je ferois si bon 
guet et si bonne diligence, que je le garderois 
bien de faire ce qu'il voudroit faire. Après je me 
retiray à l’abbaye Sainct Salvadour, qui est à 
quinze ou seize mil de Montalsin, tirant vers 
Rome. À un mil près du chemin romain il y a 
une petite villate fermée, et une abbaye d'Au- 
gustins que le petit roy Charles fonda à son re- 
tour de Naples. On y sejourna quelque temps. 
Toute l'eglise est couverte de fleurs de lys, et 
la fondation estoit en parchemin; les religieux 
fort gens de bien. 

Estant là, je receus une lettre de monsieur le 
cardinal de Ferrare, lequel pour lors estoit à 
Ferrare : il m'escrivoit la triste nouvelle de la 
defaicte de monsieur le connestable à Sainct 
Quentin, et qu'il estoit plus de besoin que je 
pensasse plus que jamais aux affaires du roy; et 
que, si Dieu n'aidoit le roy, tout estoit perdu 
en France, car toutes les forces que le roy avoit 
s'estoient perdues avec monsieur le connestable. 
Je partis tout incontinent , et m'en allay à Mon- 
talsin, pour crainte que les Sienois ne se des- 
confortassent du tout ; et, par remonstrances et 
persuasions , je les asseuray tant que je peu, et 
après j'essayay à me consoler moy-mesme : j'en 
ayois bon besoin , car je tenois le royaume pour 

perdu. Aussi fut-il plus conservé par la volonté 
de Dieu, qu'autrement ; car Dieu osta par mi- 
racle l'entendement au roy d'Espagne et au duc 
de Savoye de ne suyvre leur victoire droict à 
Paris, car ils avoient assez de gens pour laisser 
au siege de Sainct Quentin contre monsicur 
l'admiral, et pour suy vre leur victoire ; ou bien 
encores , après qu'ils eurent pris Sainct Quentin, 
ils avoient autant de temps que jamais; et ne 
sceurent prendre le parti qu'un simple capitaine 
eust faict, Et par ainsi il nous faut tous confes- 
ser que Dieu aymoit nostre roy, et ne vouloit 
perdre le royaume. Je ne faisois pourtant aux 
Sienois le mal si grand qu'il estoit, et leur di- 
sois que les advis que j'avois de France asseu- 
roient la perte petite; que le roy y dressoit une 
belle armée en personne. Monsieur de Guise es- 
tant à Rome , parce que le roy l'avoit rappelé 
pour le venir secourir, me manda le venir trou- 
ver; ce que je fis en poste, et là il me demanda 
ce que j'avois besoin qu'il me laissast pour con- 
server ce que nous tenions de la Toscane. Je luy 
respondis que j'avois besoin de ce qui n'estoit en 
sa puissance de me bailler ; car il n’avoit argent 
pour me laisser, ni guére de gens qui ne 
fissent plus de besoing en France qu'en la Tos- 
cane; mais que je ferois comme Dieu me con- 
seilleroit , et que j'esperois tant en Dieu, qu'il ne 
m'abandonneroit point, non plus qu'il avoit fait 
jusques icy, et que je le suppliois très-humble- 
ment s'en aller en France le plus hastivement 
qu'il pourroit ; car si Dieu ne sauvoit le royaume, 
les hommes y pouvoyent bien peu, veu que 
toutes les forces estoient perdues. Monsieur le 
mareschal de Strossi trouva ma responce fort 
sage,et m'en loua fort, parce que plusieurs 
eussent demandé et hommes et argent , de quoy 
j'avois bon besoin; mais la France pesoit plus au 
roy que la Toscane , où je voulois essayer à ti- 
rer moyen du pays, et avec la guerre faire la 
guerre. Je fis requeste à monsieur de Guise de 
supplier très-humblement le roy de m'envoyer 
querir, pour m'en aller en France ayder à def- 
fendre le royaume , car je n'avois rien à perdre 
en la Toscane : et avecques grandes requestes 
et prieres il me promit de faire ensorte que le 
roy m'envoyeroit querir, avec promesse qu'il 
me fit faire , que dès que je serois en France je 
me rendrois auprès de luy. Il n’avoit pas adjousté 
foy à tous les faux rapports; il me cognoissoit 

que je luy promis faire. Et ainsi il s'alla embar- 
quer à Civitavechia, et remena en France ses 
forces entières, en quoy il monstra que c'estoit 
un grand et sage capitaine. Quant à moy, je 
m'en retournay à Montalsin. 

Avant que mon congé vinst à la requeste du 
capitaine Carbayrac, que monsieur de Guyse 
avoit envoyé à Grosselte pour gouverneur (car il 
en avoit tiré monsieur de La Molle, avec sept ou 
huict compagnies de gens de pied qu'il avoit , et 
l'envoya à Ferrare, et, en lieu de luy, me fit 
venir monsieur de Givry avec treize compagnies 
de gens de pied qu'il avoit; je ne perdis au 
change). Je m'en allay en diligence à Grossette, 
veoir un désordre qu'estoit advenu, c'est que 
toutes les munitions des bleds que j'y avois mis, 
où il y en avoit pour plus d'un an, se trouvèrent 
desrobées, et en tout ne se trouvoit pas cent 
sacs de bled. Il y avoit un garde des munitions 
qui s’appelloit Louberjat, lequel chargeoit mon- 
sieur de La Molle. Je mandoy en poste à mon- 
sieur de La Molle ce que l’autre avoit deposé; 
monsieur de La Molle, au rebours, chargeoit 
ledit Louberjat. Je couchay la nuict dans un lict 
duquel les draps estoient humides, et c’estoit en 
hyver, n'ayant pour lors porté mon lict de 
camp, pource que je laissois séjourner mes mulets 
pour m'en venir en France; et là je prins une 
fièvre continue , laquelle dans dix jours me mit 
jusques à perdre la cognoissance de mes servi- 
teurs propres. Et sans ma maladie j'eusse gardé 
Louberjat de desrober jamais les munitions du 
roy, aussi bien que je fis à Sienne celuy qui les 
avoit en garde, qui en avoit fait autant. Et comme 
je commençay un peu à prendre cognoissance 
des hommes, mon congé arriva ; et m’escrivoit 
sa majesté, que je passasse à Ferrare , et que je 
fisse sejour auprés de monsieur le duc, pour le 
conseiller en ses affaires, car il avoit la guerre 
sur les bras. De la grande joye que j'eus voyant 
mon congé arrivé, je prins courage de telle 
sorie, que quatre jours après je partis, et me fis 
porter sur une chaire, à six hommes, à Montizel, 
où estoit le capitaine Bartholomé de Pezero ; et 
la demeuray trois jours, attendant une litière 
que le sieur Marioul de Santa-Fiour m'envoyoit. 
Et ainsi m'en allay, ne pouvant faire que cing 
ou six mil le jour, jusques à Pezero, où je trouvay 
le duc d'Urbin, qui m'envoya cing ou six gentils- 

hommes au devant , pour me faire venir loger à 
son chasteau. Je fis responce que je m'en allois 
descendre à la maison du capitaine Bartholomé 
de Pezero, car ledit capitaine avoit escrit à sa 
mère que j'yrois loger là, et que je le remerciois 
très humblement. Je trouvay la mère du capi- 
taine Bartholomé une bien fort honneste da- 
moyselle, et autant estimée dans la ville que 
gentil-femme qui y fust. Comme j'arrivois au 
logis, on me mettoit dans un lict, car j'estois si 
fort extenué que je n'avois que la peau et les os, 
et mourois tousjours de froid, quelques four- 
rures que l'on me sceust mettre dessus. Monsieur 
le duc incontinent me fit cest honneur de me 
venir veoir, et, me voyant si mal encores, me 
contraignit de sejourner là quatre Jours, et ne 
voulut que je despendisse un sol, et me fit tou- 
jour servir à deux plats de son chasteau en hors. 
ll me sembla que j'estois un peu amendé, et en 
renvoiay la litière au sieur Marioul. Monsieur le 
duc voulut que je prinsse un coursier de son 
haras, un des plus beaux coursiers que j'aye 
gueres jamais veu, et des plus forts selon sa 
hauteur ; et voulut prendre de moy un petit 
frizon , fort de sa taille, et fort beau. Et ainsi 
me mirent sur une petite hacquenée que mon- 
sieur de Givry me donna 4 mon partement de 
Mon'alsin, où il commanda jusques à ce que le 
sieur Francisco d'Est fust arrivé, lequel le roy fit 
son lieutenant général, comme j'estois ; et ainsi 
me traisnay jusques à Ferrare, là où je fus aussi 
bien venu et receu de messieurs le duc , cardinal, 
et de madame la duchesse, que si j'eusse esté 
leur frère propre. Ils voulurent que je logeasse 
dans le chasteau, me faisant servir de sa cuisine 
comme sa personne propre. 

Quatre ou cinq jours après mon arrivée, j’eus 
envie d'aller voir monsieur le cardinal de Tour- 
non et monsieur de Dax, lequel sieur de Dax 
estoit ambassadeur à Venise; et demeuray quatre 
jours avecques eux, regrettant fort que je n'a: 
vois la santé, pour pouvoir veoir toute la ville 
de Vénise, car j'estois encore si mal qu’à peine 
peus-je aller jusques à l'arcenal, puis m'en re- 
tournay à Ferrare. A présent que tout est mort, 
je ne feray tort à nuld'escrirecequej'ay veu faire, 
qu'est que monsieur le cardinal de Mantoue se 
montra grand amy de monsieur le duc de Fer- 
rare : car il l'advertit que le sieur dom Ferrand, 
son frère, alloit assiéger Verseil, et qu'il avoit 

fait partir six canons d'Alexandrie, avec lesquels 
il avoit prins le chemin droit à Cremone, me- 
nant grand quantité de poudres et boulets; et 
luy asseuroit que c’estoit pour Verseil : et par 
deux fois queue sur queue luy donna cest adver- 
tissement. Il fut adverty aussi de Cremone en 
hors , que le sieur dom Ferrand faisoit apprester 
encores d'autre artillerie, et avoit Fail arrester 
quatre vingts grands basteaux des marchands 
trafiquans sur le Pau, sur lequel Verseil est 
assis, comme Cremone, et que partie des com- 
paguics espagnolles qu'estoyent vers le Piedmont 
comtsencoyent à marcher droit à Cremone , et 
qu'il se faisoit d's compagnies italiennes aux 
environs de Milan. Le duc de Ferrare, ayant 
receu {ous ces advertissemens, se trouva fort 
fasché , n’estant la place encores en gueres bon 
estat pour se deffendre ; car il n'y avoit nul 
boulevart couvert, et les courtines fort basses , 
comme aussi estoyent bien les esperons, n'estans 
que demy terrassés, ny encores demy remplis, 
tous les flancs découverts. Monsieur le duc ad- 
verlit du tout monsieur le prince son fils, qui 
estoit à Rege avecques son camp, et luy man- 
doit qu'il eavoyast le sieur Cornelio Bentivolle 
se mettre dedans. Monsieur le prince lui manda 
que si le sieur Cornelio estvit hors d'auprès de 
luy, il ne pouvoit donner ordre à son armée, car 
le sieur Cornelio commandoit en son absence, 
et n'avoit autre soulagement que de luy, mais 
qu'il lui pleust de faire élection de quelque autre. 
Monsieur le duc depescha incontinent vers mon- 
siear de La Molle qui estoit au camp près mon- 
sieur le prince, le priant d'y vouloir al'er pour 
deffendre la place. Monsieur de La Molle luy fit 
response que le roy ne lui avoit pas commandé 
de s'enfermer dans aucune place, mais bien 
faire sa charge à la campagne. Ledit sieur duc 
se trouva fort fasché, comme estoit aussi mon- 
sieur le cardinal son frère , qui est aujourd’huy, 
pour n'avoir nul homme auquel il se fust sur 
l'heure fié pour la deF'ence de ceste p'are. 

Je commencois à recouvrer un peu de force, 
et ces allées et venues se faisoyent fort secretie- 
ment, tellement que je n’en entendois aucune 
chos: : à la fin un gentil-Lomme de monsieur 
le duc, auquel il avoit commandé se tenir près 
de moy pour voir si j'aurois besoin de que'que 
chose, me desrouvrit le tont un soir bien tard, 
et me dit en outre que M. le duc tenoit presque 

la place comme perdue, car celuy qui estoit 
dedans gouverneur westoit pas soldat, ni n'a- 
voit jamais porté les armes en faction de con- 
sequence : bien estoit il homme de bien, et 
monsieur le duc ne se deftioit aucunement de 
sa loyauté, mais bien de son experience; ct, 
que pis estoil, nul ne se presentoit à monsieur 
le duc pour se mettre dedans. Toute la nuict je 
prins conseil avecques ma santé, car de bonne 
volonté je n'en avois que trop : il me sembla le 
malin que j'avois quelque peu de force, et m'en 
allay trouver monsieur le duc, lequel trouvay 
au lit, car il se levoit tard. H avoit commandé 
qu'à quelque heure que j'arrivasse à la porte de 
sa chambre, qu'on m'ouvrist, encore qu'il fust 
dans le lit. Je heurtay, et par un de ses vallets 
de chambre fust ouvert, et le trouvay dans le 
lict, et deux secretaires qui escrivoient sur une 
petite table tout aupres de son lict: et comme 
je luy cus donné le bonjour, je luy dis ce que 
l'on m'avoit dit le soir, ne nommant point celuy 
de qui je le tenois. I! me raconta tout ainsi que 
le gentilhomme in'avoit dit , et la peine en quoy 
il estoit, et ne me voulut pas nommer le car- 
dinal de Mantoue jusques à mon retour, de qui 
il tenoit les plus asseurés advertissemens, Et 
luy dis en ceste maniere : «Monsieur, vous 
a voudriez vous fier à moi de la garde de vostre 
«place?» Il me respondit : «En vous, monsieur 
«de Montluc? ouy, plus qu'en homuie qui soit 
«aujourd huy en ltalie.—Or donc, monsieur, 
«le: ez-vous , et promptement escrivez à mon- 
«sieur le prince qu'il me baille une compagnie 
«de François, celle que je luy demanderay, et 
«quelques gens à cheval pour m'accompagner 
a à me mettre dedans; et escrivez au sieur Pierre 
aGentil qu'il s'accorde bien avec moy pour la 
«deffence de la place, et que vous ne m'y en- 
«voyez pas pour luy oster le gouvernement , 
«mais pour ce que je suis plus experimenté en 
«telle chose que luy, et qu'il face faire promp- 
«tement tout ce que je luy ordonneray.» Alors 
il tendit ses bras et m'embrassa au col bien €s- 
troitiement, me tenant le visage contre sa 
poictrine, et dict à un de ses vallets de chambre 
qu'il allast chercher monsieur le cardinal son 
frere, qui estoit logé en son palais bien loing 
du chasteau. Le vallet de chambre y conrut, et 
luy dict ce qu'il avoit entendu. Monsieur le car- 
dinal fut incontinent à nous, et dès son arrivée 

il m'estendit ses bras, et m'embrassa, me di- 
sant ces mo's : «O monsieur de Montluc, que 
a tous tant que nous sommes de ceste maison 
a vous serons lenus!» Et alors commencerent 
Faire leurs letires, el je m'en allay apprester 
pour partir, ear il se falloist haster, pour ce 
que Versel est assis en tel lieu, que si un camp 
est devant il est impossible d'y entrer, pourveu 
que l'on aye seulement deux ou trois batteaux 
sur la riviere. Et m'en allay coucher à Final, et 
le lendemain disner à Modene et coucher à 
Rege, où monsieur le prince estoit avec son 
camp. lequel me bailla le baron Daurade avec 
sa compagnie, celny qui fut tué à la fenestre 
de la chambre de monsieur de Nemours à Vienne, 
et une compagnie de gens à cheval. Eu ceste 
equipage arrivasmes environ une heure après 
midy. li y avoit dedans une compagnie de Suis- 
ses et cinq d Italiens, et puis celle du baron de 
Daurade, qui fut bien aise de venir avec moy, 
et fut la septiesme. Le duc de Parme, depuis 
qu'il se fut racointé avec le roy d'Espagne, 
avoit rappellé ses deux compagnies de chevaux 
legers qui estoient avec nous à Rome, que les 
capitaines Bartholomé et Ambrois comman- 
doient; et que sept ou huit jours devant, le 
capitaine Ambrois avoit esté prins et mené 
prisonnier daus le chasteau de Veiseil; et le 
trouvay preste a s'en aller, pource que monsieur 
le prince l'avoit changé avec un autre, Il fut 
toutesbahy de me veoir là, et luy dis que nous 
portions u'avoit gueres ensemble la croix blan- 
che, et à ceste heure je le voyois avec la croix 
rouge. Il me respondit gue bisognava far il 
commandamento del suo padrone, et me 
demanda qu'est-ce que je venois faire la. Je luy 
dis que j'estois la pour leur servir de mareschal 
de camp, et que je leur appresterois les quar- 
tiers pour loger leur camp à leur aise. Le capi- 
taine Pierre Gentil lui dict et asseura que j'estois 
venu là pour deffendre la place. Alors il dit : 
O! quesle non sono baie! Dunque, da mia 
fede che io porterò ca tive nuove al mio pa- 
drone , et ainsi me dict à Dieu. 

Or le duc de Parme tenoit une place assiegée 
du duc de Ferrare, dependante de Rege, à cinq 
ou six mI près de Versel : je ne tronvay foin ny 
paille, ny chose du monde à manger pour les 
chevaux, ny farine aucune, et bien peu d'outils 
pour travailler, ny vin, sinon quelque peu qu'on 

bailloit aux Suisses, et bien peu de farines et- 
bleds; et crois que ce deffaut amenoit p'ustost 
le sieur dom Ferrand à l'assieger que autre oc- 
casion. Il me sembla que jestois arrivé encore 
une autre fois à Siene, que tout me faudroit en 
un coup. Le matin la compagnie de gens à che- 
val s'en vouloit retourner, car ils n’avoient rien 
mangé de touteceste nuit. Il y avoit trois bourgs 
assez grands sur le chemin qui tiroit à Parme ; 
et me semble qu'on m'a dit qu'ils estoient au 
sieur de Sainct Soubrin, que j'ay veu à la cour 
portant le bonnet rond, et estoient à demy mil 
l'un de l'autre, et à deux mil de Versel, et y 
avo t quelques soldats italiens en garnison pour 
garder que crus de Versel n'en tirassent aucune 
commodité. Je sortis avec la compagnie des. 
Suisses, celle du baron Daurade, trois cens ar- 
quebusiers italiens, et fis que le sieur Pierre 
Gentil commandast que tous les hommes, fem- 
mes et enfans me suivissent, et tous les chevaux 
qui estoient dans la ville, avec force cordes et 
sacs; et men allay droit au premier village : les 
canemis qui y estoient l'abandonnerent et se 
retirerent à l'autre, et moy tousjours à les suy- 
vre, Ils abandonnerent tout et se retirerent en 
diligence vers Parme, 
d'avois deffendu à peine de la vie que per- 

sonne ne saccageast rien que les vivres; et lais- 
say le baron Daurade et la compagnie de gens 
à cheval au premier village tirant à Parme , les 
arquebusiers italiens au second , les Suisses au 
troisiesire tirant à Versel, ayant tous charge 
de ne laisser passer chose aucune que victuailles; 
et moy jallois d'un village à autre pour faire 
haster, car je ne pensois jamais sortir delà sans 
combattre, Les bourgs n'estoient pas fermés , 
et y avoit grands vivres : il y eut tel homme qui 
fit cinq et six voyages à porter vivres dans 
Versel; et à la fin n'y demeura personne qui 
ne vinst chercher des vivres; et embarquions 
les vins sur des batleaux et les portions au long 
d'une petite riviere qu'il y a : je crois que c'est 
un bras du Pau; et l'allions descharger à demy 
mil de Versel contre-mont, car ce ruisseau 
n'approchoit plus dudit Versel. Cecy dura de- 
puis le soleil levant jusques au couchant ; j'o- 
servis dire qu'il ne demeura que bien peu de 
toutes sortes de vivres dans ces villages. Les 
hommes et les femmes estoient là tous cstonnés: 
je leur prometiois de les faire recompenser ; et 

ainsi se passa tout le jour; et y fut porté tant 
de vivres pour les hommes et pour les chevaux, 
que de trois mois nous n'en pouvions avoir 
faute. Et alors le capitaine des gensà cheval vou- 
lut demeurer encore quelques jours avec moy ; 
et le lendemain le sieur Pierre Gentil sortit avec 
tous les hommes, femmes et enfans de huict ans 
en sus, et s'en alla jetter sur un taillis à demy 
mil de Versel , faire des facines et les apporter 
devant la ville : cela ne fascha aux gens de la 
. ville d'y aller; et y mena les Suisses et presque 
tous les soldats italiens , et je luy tenois escorte 
avec le baron Daurade et la compagnie des 
gens à cheval. Et firent aussi grand diligence à 
ce taillis, comme ils avoient faict le jour devant 
au village des vivres; et venoient descharger à 
un traict d'arbaleste dans la taillade , à la veue 
de nostre artillerie et portée de nostre arque- 
buserie. Et jusques à ce que la nuict nous en 
jetta nous necessasmes, et deux jours après nous 
y tournasmes tousjours; et cuide qu’en ces trois 
jours il fut faict plus de soixante milliers de fa- 
cines : puis nous les allions prendre enseignes 
desployées, et les mettions dans la ville , et en 
remplismes l'église et beaucoup de murailles 
vuides. Et commençasmes à fortifier tous, sans 
nul excepter ; et portions le sieur Pierre Gentil 
et moy, le bayart, pour donner exemple à tous 
les autres. Je ne sçaurois dire mal de ce gentil- 
homme là, car je cognus bien qu'il n'avoit pas 
faute de bonne volonté, ains seulement d’ex- 
perience ; tout ne se peut acquerir sans estre 
mis en besogne. Et comment voulez-vous juger 
d'un homme s'il n’est mis à l'essay ? Peut estre 
que si on l'eust attaqué, il eust faict son devoir; 
mais qui n’a veu jamais siege s'estonne fort 
quand il entend une telle sonnerie, et, luy es- 
tonné, tout est perdu. Et comme nous eusmes 
nos fassines dedans, je fis une autre entreprise 
d'aller saccager les vivres de deux villages au- 
près de Grastalde , qui est au sieur dom Fer- 
rand, dans lequel y avoit deux compagnies d'Al- 
mans et trois d'ltaliens, J'envoyay le capitaine 
des gens à cheval et tous les gentils-hommes qui 
estoient avec moy , courir jusques au devant la 
Grastalde ; et le baron Daurade, qui leur tenoit 
escorte, au long d'une haye; et moy, avec les 
Suisses et quatre cens Italiens, m'attendois à 
faire charger les vivres. Ils envoyerent douze 
chevaux courir devant la Grastalde , et le reste 

s'estoit mis en embuscade auprès en un petit 
bois. Les capitaines Allemans sortirent et grand 
nombre de gens, et donnerent la chasse à nos 
coureurs. Nostre embuscade se descouvrit trop 
tost , car autrement tous les capitaines estoient 
pris; etles chasserent jusques dans la ville, et 
y fut tué quarante ou cinquante Allemans, car 
le baron Daurade s'y trouva, et l'embuscade des 
gens de pied et gens de cheval près l'un de l'au- 
tre; et prindrent prisonnier un qui portoit une 
enseigne des Allemans, et vingt ou vingt quatre 
Allemans. Et ainsi nous nous retirasmes avec 
les vivres que nous avions chargé , et le lende- 
main je donnay congé à la compagnie de gens 
à cheval pour s'en retourner , car je craignois 
que monsieur le prince ne fust marry de ce qu'ils 
demeuroient tant. Quant à eux ils ne se fas- 
choient point de demeurer auprès de moy, car ils 
eussent bien voulu y demeurer : je les eusse 
souvent mis aux mains avec les ennemis. J'ay 
tousjours tasché à ne laisser les soldats ou gens- 
d'armes croupir, et, forts ou foibles , les mettre 
aux prises avec les ennemis, pour les faire re- 
cognoistre. Il y faut aller prudemment pour ne . 
perdre ; mais qui se tiendra tousjours sur cela, 
je ne veux perdre mes gens, trouvera en fin 
qu'il ne faict pas grand cas. Il en faut prendre 
et en faut donner. 

Monsieur le duc de Parme estoit tousjours 
devant ceste place qu'il battoit, et cependant 
je faisois mes affaires. Le capitaine Balferniere 
et une autre compagnie francoise estoient de- 
dans, qui firent si bien qu'ils les amuserent dix 
ou douze jours. Le sieur dow Ferrand, qui es- 
toit à Cremone estant adverty des vivres et des 
fassines que nous avions mis dedans, et du 
grand devoir que nous faisions, refroidit son 
entreprise ; car, comme j'ay dict cy devant , je 
luy avois faict teste à Cazal, et sçavoit bien l'or- 
dre et diligence que je faisois à la fortification. 
Pareillement il se ressouvenoit de ce que je luy 
fis à Benne et à Sainct Damian. Tout cela luy 
donna à penser qu'il n'emporteroit pas ceste 
place aisément ; et retira ses munitions et ar- 
tillerie qui estoit sur le bord de la rivière du 
Pau, prest à l'embarquer , et licentia les bateaux 
qu'il avoit retenus pour embarquer l'artillerie 
et les gens de pied; car le camp du duc de Parme 
se devoit joindre avec le sien devant Versel. Et 
encore que cecy soit à ma louange, si diray-je 

que M. le duc de Ferrare disoit publiquement et 
me donnoit bien ceste gloire que ma presence 
arresta l'eunemy , qui ne voulut rien hasarder, 
sçachant bien, comme j'ay dict, ce que je savois 
faire pour la garde d'une place. C'est beaucoup 
d'acquerir ceste repulation de se faire craindre 
et estimer à son eunemy. Ledict sieur dom Fer- 
rand estoit bon capitaine ; il ne vouloit tanter 
ceste place où j'eusse remué terre : aussi ayant 
dequoy manger, je luy eusse fait souffrir une 
honte. 

Pendant ce temps-là le duc de Florence pour- 
chassoit la paix du duc de Ferrare envers le 
roy d'Espagne, par le bon advis et consente- 
ment du roy; car autrement ledit sieur duc ne 
l'eust fait pour mourir: il estoit trop Francois, et 
comme la paix vint, qui fut au bout de vingt 
cing jours que j'estois entré dans Versel, je 
m'en retournay à Ferrare, et prins congé de 
monsieur le prince à Rege : et ne faut point de- 
mander si je fus le bien venu de monsieur le 
duc , de monsieur le cardinal et de madame la 
duchesse, car je ne pense point qu'ils caressas- 
sent jamais homme, de quelque estat que ce 
fust et sçauroit estre, plus que muy; et quand 
il mourut, je pouvois bien dire, comme je fais 
encore, que j'avois perdu un des meilleurs 
amis que j'avois en ce monde. Et quand je par- 
tis de Ferrare pour aller à Versel, monsieur le 
duc s'informa d'un mien secretaire si j'avois 
gueres d'argent : il trouva que je n'avois que 
deux cens escus; il envoya cinq cens escus à 
mondict secretaire qui faisoit ma despense; et 
trois jours après mon retour , je prins congé de 
luy, de monsieur le cardinal et de madame la 
duchesse. Le dict sieur duc, voyant que j'avois 
beaucoup de gentils-hommes signalés auprès 
de moy, cogneut bien que je n'avois pas assez 
d'argent pour faire mon voyage; qui fut cause 
qu'il m'en envoya encore cinq cens : et voylà 
comment je m'en vins riche de ma charge que 
javois en Toscane. Cest argent me mena jusques 
à Lyon, où je trouvay deux mil quatre cens 
francs que le roy m'avoit faict payer de deux 
années de mon estat de gentilhomme de la 
chambre, que Martineau m’apporta au dict Lyon 
entre les mains de Cathelin Jean, maistre de 
la poste, qui me conduit jusques à Paris. Et es- 
tant arrivé, j'allay baiser les mains au roy, qui 
estoit à Cressy, et fus aussi bien yenu de sa 

majesté comme quand je revins de Sienne : et 
fut fort aise de ce que j'avois fait pour le duc 
de Ferrare. Monsieur de Guyse, qui ne m'avoit 
encores veu, m'embrassa deux ou trois fois de- 
vant le roy mesmes. Sa majesté commanda au- 
dit sieur de Guyse de me faire bailler mil escus 
pour m'en retourner à Paris sejourner un peu; 
ce que le dict sieur fit promptement. Et voylà 
mon retour de l'Italie en France, la derniere 
fois que j'y ay esté, et les services que j'y ay 
faict , desquels je ne puis mentir, car il y a trop 
de gens qui sont encores en vie qui en porte- 
ront vray tesmoignage. 

Or, capitaines , vous devez icy prendre exem- 
ple qu'est-ce que c'est de la reputation, laquelle, 
quand vous l'avez acquise, vous ne devez perdre, 
ains plustost mourir, Et ne faictes pas comme 
aucuns qu'il en y a, qui, dès qu'ils l'ont atteinte 
un peu, s'en contentent , et pensent que , quel- 
que chose qu'ils facent , l'on les estimera tous- 
jours vaillans. N'en croyez rien, car d'heure à 
autre les gens jeunes deviennent grands, et ont 
le feu à la teste, et combattent comme enragés; 
et comme ils verront que vous ne faictes rien 
qui vaille , ils diront que l'on vous a donné ce 
tiltre de vaillant injustement, et vous estimeront 
moins, et parleront de vous à leur plaisir, et 
avec juste raison. Car si vous ne voulez continuer 
tousjours de bien faire et entreprendre de plus 
en plus, il vaudroit mieux, pour vostre honneur, 
que vous vous relirissiez à vostre maison avec- 
ques la reputation que vous avezacquise, et non 
suyvre encore les armes, pour la perdre et estre 
aux escoutes lors que les autres sont aux prises. 
Si vous desirez monter au bout de l’eschelle 
d'honneur, ne vous arrestez pas au milieu, ains, 
degré par degré, taschez à gaigner le bout, 
sans penser que vostre renom durera tel que 
vous l'avez acquis. Vous vous trompez : quelque 
nouveau venu le vous emportera , si vous ne le 
gardez bien et ne taschez à faire de mieux en 
mieux. 

Le mesme jour que je partis de Cressi, mon- 
sieur de Guise en partit pour s'en aller à Metz, 
pour executer l'entreprise de Tionville ; le roy 
l’avoit choysi pour estre son lieutenant general 
en tout son royaume dès qu'il fut arrivé d'Ita- 
lie. Avant mon arrivée, je trouvay qu’il avoit 
pris la ville de Calais, et renvoyé les Anglois de 
là la mer, ensemble Guynes, et que lors il estoit 

sur le dessein de ce siège de Tionville. I ne tarda 
pas deux jours, que le roy me manda de le venir 
trouver à Cressi, sans me mander qu'est-ce qu'il 
vouloit faire de moy; et ouysdire que le lende- 
main matin que j'en Fus party le roy avoit faict 
prendre monsieur Dardelot sur quelque responce 
qu'il lay avoit faict touchant la religion; et 
co:nme je fus arrivé, sa majesté me fit venir en 
sa chambre, où estoit monsieur le cardinal de 
Lorraine et deux où trois autres : il ne me sou- 
vient de leur nom , bien me semble que le roy 
de Navare et monsieur de Montpensier y es- 
toient . Et alors le roy me dict qu'il falloit que 
j'a'lasse trouver monsieur de Guyse à Metz, 
pour commander les gens de pied desquels 
monsieur Dandelot estoit colonel. Je luy fis très 
humble requestre de ne me vouloir point faire 
exercer la charge d'autruy, et que je m'en irois 
plustot lui faire service auprès de monsieur de 
Guyse comme soldat privé, ou bien que je luy 
commanderois les pionniers, plustost que de 
prendre ceste charge. Le roy me dit que mon- 
sieur de Guyse mesmes me demandoit pour 
commander en ladicte charge , après qu'il eut 
esté adverty de la pri e dudit sieur Dandelot. 
Et, comme je ne gaignois rien en excuses, je 
luy dis que je n’estois pas encore guery d'une 
dissenterie que ma maladie m'avoit laissé, et 
que ceste charge requeroit la grande santé et 
disposition pour l'exercer, e' que cela ne pou- 
voit estre en moy. Sa majesté me dict qu'il tien- 
droit mieux ceste charge bien commandée de 
moy en une liciiere, que d'un autre qui fust 
bien sain, et qu'il ne la me bailloit pas pour 
l'exercer pour un autre, car il vouloit que je 
l'eusse pour toujours. Je luy respondis alors 
que je le supplivis très humblement ne trouver 
mauvais si je ne la vouluis point. Alors sa majesté 
me dit ces mots : «Je vons prie, prenez la pour 
« l'amour de moy.» Et monsieur le cardinal me 
dit alors : « C'est trop contesté contre sa majesté, 
« c'est trop contesté contre son maistre, » Alors 
je luy dis que je ne contestois point pour mau- 
vaise volonté que j'eusse à son service , ny que 
je n’eusse volon'é d'aller trouver monsieur de 
Guryse, car dès que j'estois arrivé à Paris j'avois 
baillé de l'argent pour m'achepter quelques ten- 
teset autre équipage, pour maller rendre auprès 
dudit sicur de Guyse, luy ayant promis à Rone 
de me rendre auprès de luy. Alors leroy me dict 

qu'il n'en falloit plus parler, et qu'il falloit que 
j'y allasse ; sur quoy je ne sceu plus que dire, 
car il me semble qué le roy de Navarre et mon- 
sieur de Monipensier se meslerent au propos 
pour me faire prendre ceste charge, pource 
qu'il me souvient que le roy me dit : « Il n’y a 
« plus d'excuse, car vous voyez que tout le 
« monde est contre vous :» et commanda à mon- 
sieur le cardinal de me faire dormer autres mil 
escus pour m'ayder à achepter l'équipage qu'il 
me fal'oit ; ce qu'il fit promptement. Je m'en 
relournay à Paris, et n'y demeuray que deux 
jours, pour me pourveoir de ce qu' | me fil'oit, 
puis allay trouver monsieur de Guyse à Metz. 
Je le trouvay qui montoit à cheval pour al'er re- 
cognoistre Tionville, et ne voulut que j'y allasse, 
pource que j'avois faict une grande traicte ; et 
à la vérité je n'estois gueres sain, et y retourna 
le soir mesmes, et me dit que si Dieu nous fai- 
suit la grace de la prendre, qu'il y avoit à ga- 
gner de l'honneur. Il m'appeloit tousjours , se 
jouant à moy, Monseigne , et me dict en riant: 
« Courage, Monseigne , j'espere que nous l'em- 
« porterons. » Et le matin partismes, car tout son 
cas estoit prest. Je veux dire une chose, et à la 
verité sans flatterie, que c'estoit un des plus di- 
ligens lieutenans du roy que j'eusse encore servy, 
des dix-huit sous qui j'avois faict service an roy. 
Il avoit une imperfection, qu'il vouloit escrire 
presque toutes choses de sa main, et ne s'en 
vouloit fier en secretaire qu'il eust. Je ne veux 
dire que cela soit mal faict, mais cela le teno t 
un peu en longueur : et les affaires de la guerre 
requierent la diligence si soudaine, qu'aucunes 
fois un quart d'heure fait beaucoup de mal de 
le perdre. Un jour je venois des trenchées pour 
luy demander quatre enseignes d'Allemans pour - 


| entrer en garde avec nous et nons tenir escorte, 


car nous commencions fort approcher de la 


ville. Et, à cause que l'artillerie l'avoit tiré 


hors de son premier logis, il s'estoit logé en 
une petite maisonnette, où il n'y avoit qu'une 
petite chambre qu’avoit la fenestre qui sortoit 
sur la porte. Et là je trouvay monsieur de Bour- 


| dillon, qui depuis a esté mareschal de France , 


auquel je demandai où estoit monsieur : il me 
dit qu'il escrivoit ; alors je dis : « Au diable les 
«escritures! il semble qu'il vueille espargner 
«ses secretaires; c'est dommage qu'il n'est gref- 
«fier du parlement de Paris, car il gaigueroit 

«plus que Du Tillet ny tous les autres. » Mon- 
sieur de Bourdillon se mit fort à rire, pource 
qu'il cogneut que je ne pensois pas qu'il nren- 
tendist ; et, pource qu'il voyoit que monsieur 
de Guyse n’entendoit,il m'epuillunnoit tousjours 
pour me faire parler sur ce greffier. Alors mon- 
sieur de Guise sortit en riant : « Eh bien ! Mon- 
«seigne, servis-je bon grefier ? » Jamais je n'eus 
tant de honte , et me courroussay con re mon- 
sieur de Bourd llon de ce qu'il m'avoit faict ainsi 
parler ; mais ils n'en faisoient que rire, et me 
halla ie comte de Rocquendolf avec quatre en- 
seignes. Mais pour retourner à sa diligence, il 
n'y avoit homme qui ne le jugeast un des plus 
vigilans et diligens lientenans de roy qui ait esté 
de nostre temps, au reste, si plein de jugement 
à sçavoir prendre son party, qu'après son opi- 
nion il ne Falloit pas penser en trouver une meil- 
leure. C'estoit au reste un prince si sage, si fa- 
milier et cvurtois, qu'il n'y avoi: homme en son 
armée qui ne se fast volontiers mis à tout hasard 
pour son commandement, tant il sçavoit gaigner 
le cœur. Ses depesches l'amusoient un peu. quel- 
que fois trop: je croy qu'il craignoit desire 
trompé ; car ceste maniere de gens nous fait 
bien du mal : c'est une chuse rare d en trouver 
un fidele. 

Or il assiegea la ville du cos'é de delà l'eau, 
la riviere entre-deux, laquelle il fit sonder si elle 
estoit guere profonde, par cinq ou :ix soldats 
que jamenay ; et ne fusme que cing ou six avec- 
ques luy . dont monsieur de Bourdillon et mon- 
sieur de Ciré en estoient : el trouvasmes qu'au- 
cuns en y auroyent jusques à la braye, et 
d'autres jusques à la ceinture, Je luy dis que si 
ce coté là estoit le plus foible, qu'ils warrestast 
point d'y faire la batterie, car je ne craignois 
pas que je n'y fisse passer les soldats pour aller 
à l'assaut, et que moy-mémes leur monstrerois 
le chemin. La nuict après nous mismes les ga- 
bions sur le bord de la riviere, et le matin au 
poinct du jour l'artillerie commença à tirer à la 
tour , laquelle ful ouverte du costé de main gau- 
che tirant à un ravelin qui Manquoit ladicte 
tour; et aussi fut ouverte une petite tourelle 
qui estoit entre la grand tour et le ravelin. 
Voylà tout re qui se pent faire en cest endroit 
la. Les ennemis mirent dix ou douze grosses 
piéces vis à vis de nostre artillerie, et commen- 
cerent à faire une contre-batterie sur les unze 

heures avant midy, et avant les deux ils hous 
eurent mis (ous nos gabions en pieces, sauf un 
et la moilié d'un autre, la où nous tenions le 


| ventre en terre dix où douze que nous estions ; 


car tous les soldats et pionniers furent contrains 
de soster de là, et s'aller mettre derriere une 
autre trenchéc, plus de six vingts pas derriere 
nous. Et si les ennem:s se feussent hasardés de 
passer l'eau, ils nous osioyent l'artillerie, et 
l'eussent peu jetter à leur ayse dans la riviere; 
car les soldats qui s'estoyent retirés à l'autre 
trenchée ne nous pouvoyent venir secourir qu'à 
la mercy de leur artilerie et de leur arquebuse- 
rie, de tant que la riviere n'estoit pas de plus de 
soixante dix pas de large, et alloit à quatre pas 
de la muraille. Monsieur le marquis d'Elhœuf 
ne m'abandonna jamais, et quatorze ou quinze 
gentilshommes de la suite de monsieur de 
Guyse. Et ainsi demeurasnies jusques à la nuict, 
que l'on remeit autant de gabions, et les dou- 
blasmes; mais ce fut pour neant, car nous ne 
pouvions faire aucune chose à la muraille de 
nostre batterie, parce qu'elle avoit de grandes 
terrasses par derriere, de sorte que deux ou 
trois charrettes y pouvoyent aller de front, et 
tout à l'entour de la ville, Je ne vis jamais for- 
teresse mieux pourtraicte que celle-là. Monsieur 
de Guyse tint conseil, et fut tout le monde 
d'opinion qu'il devoit oster l'artillerie de là, et 
loger toute nostre infante:ie et Allemans de là 
la rivière, et faire commencer les tranchées au 
plus près qu'elles se pourroyent faire. Ledict 
sieur faiscit faire un pont à extresme diligence; 
et passasmes la rivière par dessus iceluy, en- 
cor que les aix ne fussent pas encore cloués. Et 
nous campasmes en un village qui ponvoil estre 
à cinq ou six cens pas de la ville, et du village 
jusqu'à la ville, tout plain et tout drscouvert, 
de facon qu'un oyseau ne pouvoil parvistre qui 
ne fust veu ; et nous baltoient à coups de canon 
dans le village, de sorte qu'il n`y laissoit maison 
qu'il ne mist par terre, et etions contraints de 
nous tenir dans les caves. J'avois mis entre deux 
murailles mes pavillons, mais ils me rompirent 
et les murailles et les pavillons. Je ne vis jamais 
une plus furieuse contrebatterie. La nuict ensui- 
vant, monsieur le mareschal de Strossi passa la 
rivièreavecques mousieur de Guyse, et commen- 
casmes à faire les tranchées au long de ceste 
plaine ; et demeurasmes sept ou huit jours avant 

nous en retourndmes; et le matin j'allay 


pource que les nuicts éloient courtes, et dés que | rendre compte à monsieur de Guyse de ce qu'a- 


le jour venoit ils nous foudroyoient dans les 
tranchées, et n'y avoit ordre d'y travailler que 


la nuict. Monsieur le mareschal n’en bougea ja- 


mais, sinon que quelquefois il alloit à ses pavil- 
lons , qu'estoient demeurés de-là l'eau, pour 
changer d'habillemens : et cela pouvoit estre de 
trois jours en trois jours. Il me laissa faire les 
tranchées à ma fantaisie, car nous les avions au 
commencement commencées un peu trop es- 
troictes à l'appetit d’un ingenieur. Je faisois de 
vingt pasen vingt pas un arrière coing, tantost 
à main gauche, tantost à main droicte : et le fai- 
sois si large , que douze ou quinze soldals y 
pouvoient demeurer à chacun avecques arque- 
buses et allebardes. Et cecy faisois-je afin que 
si les ennemis me gaignoient la teste de la tran- 
chée, et qu'ils fussent sautés dedans, que ceux 
qui estoient au riere coing les combattissent, 
car ceux des arriere-coings estoient plus mais- 
tres de la tranchée que ceux qui estoient au 
long d'icelle. Et trouverent monsieur de Guyse 
et monsieur le mareschal fort bonne ceste in- 
vention. Monsieur de Guyse me dit qu'il falloit 
que j’envoyasse recognoistre ce qu'avoit fait 
nostre artillerie à la tour , et que ce fust par des 
gens bien asseurés. Je prins les capitaines Sarla- 
bous, le jeune Maillac, Sainct-Estephe, Cipierre, 
et mon fils le capitaine Montluc, et y allasmes. Et 
comme nous estions près de la tour, il nous falloit 
passer de petits ponts que lesennemisavoient fait 
pour passer la marée el pour approcher de la tour. 
A laquelle estant arrivés, trouvasmes une pallis- 
sade de bois, comme la cuisse, quialloit depuis la 
tour jusques à sept ou huit pas dans la riviere; 
et falloit aller au long de la pallissade jusques 
au bout par l'eau, et puis par dela la pallissade 
revenir à la tour. Nous avions fait porter deux 
picques à deux soldats; je ne me mis point dans 
l'eau, mais tous, réservé moy, passerent de ceste 
manière la pallissade, et l'un après l'autre re- 
cognoissoient la batterie qu'avait esté faite à la 
tour. Et y firent descendre un soldat avec une 
picque et trouverent que dans la tour y avoit 
eaue jusques au dessous les esselles. Et pource 
que la riviere faisoit bruit en cest endroit là à 
cause de la pallissade, leurs sentinelles n'enten- 
doient rien , encore que la tour fust à quatre 
pas de la muraiile de la ville. Cela faict, nous 

vions veu, lequel ne trouvoit pas bonne nostre 
recognoissance, et me dit qu'il sçavoit bien qu'il 
n'y avoit point de pallissade, et quedes gens qui 
n'avoit gueres estoient sortis de là l'en avoient 
asseuré, et qu’il falloit, la nuict ensuivant, la 
faire mieux recognoistre. Je fus fort fasché de 
ceste responce, et ne luy respondis, sinon que !e 
tesmoignage des capitaines me sembloit estre 
sufisant; mais, puis qu'il ne s’en contentoit, 
qu'on recognoistroit mieux la nuict ensuivant. 
Il me dit qu'il n’eutendoit pas que j'y allasse 
moy-mesmes : je luy dis qu'aussi ne ferois-je. 
Monsieur le mareschal cogneut bien que j'estois 
fasché, et dit au sieur Adrian Baillon , et au 
comte Theophile : «Je cognois que Montluc est 
« fasché de la responce que luy a faicte monsieur 
«de Guyse, et vous verrez s’il ne va ceste nuict 
«recognoistre d'une terrible sorte; car je cognois 
«la complesion de l'homme. » 

Monsieur de Guyse retint ce soir là monsieur 
le mareschal ; et comme il fuct nuict, je prins 
quatre cens picquiers, tous corselets, et quatre 
cens arquebusiers, et allay mettre les quatre 
cens corselets le ventre à terre à cent pas de la 
porte de la ville, et je m'en allay avec les qua- 
tre cens arquebusiers droit à la pallissade. Les 
capitaines mesmes qui avoient recogneu estoient 
autant faschés de la responce que m’avoit faict 
monsieur de Guyse que moy-mesme. Ils passe- 
rent les premiers la pallissade. Or je cuide que 
les ennemis le matin s'estoient apperceuz qu'il 
estoit passé des gens par le bout de la pallis- 
sade, car nous y trouvasmes un corps de garde 
de vingt ou vingt-cinq hommes, desquels la plus 
part furent tués , et le reste se sauva dans le ra- 
velin, où nos gens les poursuyvirent et entre- 
rent dedans après eux; mais la porte du ravelin 
qui entroit dans la ville estoit fort petite, et n'y 
pouvoit passer qu'un homme : qui fut cause que 
nos gens s'arresterent, car les ennemis deffen- 
doient la porte. Si est-ce qu'ils jetterent une 
moyenne hors du ravelin en terre de nosire 
costé, et pource qu'auprès de la tour nostre ar- 
tillerie, qui avoit battu de delà la riviere, avoit 
abbaissé la muraille, de sorte qu'avec quelques 
picquiers qui estoient venus avec nous nous 
vinsmes aux mains ; et dura plus d'une heure le 
combat, Monsieur de Guyse, qui voyoit tout de 

l'autre costé de la riviere, enrageoit de ce qu'il ı mais jamais monsieur le mareschal ne le peust 


voyoit. Monsieur le mareschal estoit avec luy, 
qui rioit avec le sieur Adrian et comte Theo- 
phile, et leur disoit : « Ne vous disois-je pas 
«qu'il en feroit une ? » J'avois fait porter cinq 
ou six coignées aux soldats, et pendant que le 
combat duroit, je fis coupper toute la pallissade, 
ou arracher, et ne nous fallut plus entrer en 
l'eaue pour nous en retourner, car l'eaue s'es- 
coula. Le capitaine Sainet Estephe y fut tué, et 
l'enseigne de Cipierre, et une autre enseigne , 
nun pas qu'ils eussent les drapeaux , car je n’en 
avois point apporté, et dix ou douze soldats, 
qui furent morts ou blessés. Le capitaine Sarla- 
bous est encore en vie et plusieurs autres, qui 
attesieront que si nous eussions porté avec nous 
cinq ou six eschelles de la hauteur de sept ou 
huit pieds seulement , nous estions dedans, car 
ils faisoient mauvaise garde de ce costé et en 
cest endroit là, se fiant au corps de garde qu'ils 
avoient mis dehors, de façon qu'ils demeurerent 
un long temps avant venir deffendre cest endroit. 
Et monterent cinq ou six soldats sur la muraille, 
s’aydant les uns aux autres : et ne falloit que 
mettre les eschelles sur la muraille qui estoit 
demeurée de la batterie, et monter sur le terre- 
plain. Je croy que la fortune nous eust ry, car 
on dict qu’elle ayme les audacieux. 

Le matin j'envoiay dire à monsieur de Guyse 
par le capitaine Sarlabous ce que nous avions 
veu, car je n’y voulus pas aller, estant certain 
qu'il estoit malcontent. Monsieur le mareschal 
estoit toujours auprès de luy, et disoit : « Vou- 
«lez-vous mieux recognoistre une bresche qu'en 
a donnant un assaut ? c’est un trait de Gascogne 
« que vous ne scavez pas.» Ce qui estoit occasion 
que monsieur de Guyse estoit mal-content , es- 
toit que l'on manderoit au roy que nous avions 
donné l'assaut , et que nous avions esté repous- 
sés; car autrement il ne s'en fust pas soucié. Son 
incredulité et mon despit firent perdre là de bons 
hommes. Et comme nous fusmes à cinquante pas 
de la tour, un matin à la poincte du jour, mon- 
sieur le mareschal se voulut retirer pour aller 
changer de chemise, et moy aussi : or, comme 
nous vinsmes à nous approcher de la ville, je 
faisois tousjours faire les arriere-coings de main 
droite un peu longs, afin qu'il y peust entrer en 
deux une compagnie. J'avois tousjours opinion 
que les ennemis feroient une sortie sur nous, 


mettre en son entendement, et me disoit tous- 
jours : « Voulez-vous qu'ils soient si fols de sor- 
«tir pour perdre des gens? jamais gens d'enten- 
«dement ne le firent.» Et je luy respondis : 
«Pourquoy ne voulez-vous qu'ils sortent? cat 
«en premier ils deffendront leurs gens de la 
«muraille en hors à leur retraicte; d'autre costé 
«ils sont douze enseignes de gens de pied, quatre 
«cens Espagnols choisis parmy toutes les com- 
«pagnies espagnolles, un bon chef qui les y a 
«amenées, qui est Joan Gaytan, homme qu'ils 
«estiment plus que nul autre capitaine, cent 
«hommes à cheval : et la ville seroit bien gardée 
«seulement avec la moitié des forces qui y sont. » 
Jamais il ne lui peust entrer en l'entendement ; je 
ne Sçay pourquoy, car la raison de la guerre 
estoy pour moy. Ce matin là j'avois mis le ca- 
pitaine Lago l'aisné aux deux arriere-coings 
longs à main droicte, et les y faisois entrer de- 
vant le jour, afin que les ennemis ne s'en apper- 
ceussent ; et estoit autant, comme par maniere 
de parler, une embuscade. Les capitaines qui 
entroient en garde avoient charge que si les en- 
nemis faisoient sortie, et s'ils donnoient à la teste 
de la tranchée, qu'ils se jetassent à la campagne, 
et qu'ils courussent leur donner par flanc. Et 
ceux de la teste de la trenchée avoient aussi 
charge que s'ils venoient donner aux arriere- 
coings, y sortissent, et donnassent pareillement 
par flanc. Nous avions tous les soirs quatre en- 
seignes d’Allemans là où nous avions com- 
mencé les tranchées, pour nous secourir au be- 
soin; et ne me sçauroit souvenir quel regiment 
estoit ceste nuit-là de garde. Et avant que nous 
fussions au bout des tranchées, le jour com- 
menca à estre clair. Monsieur le mareschal s'a- 
musa un peu à parler avec un capitaine des 
Allemans, et aussi pour attendre un cheval que 
je luy avois envoyé apprester pour aller repasser 
le pont et s'en aller à ses tentes. Et comme nous 
fusmes auprès du village , à l'endroit d’une croix 
de pierre, arriva le cheval que je luy prestois; 
et, comme mon lacquais descendoit, nous ouymes 
un grand bruit, et vismes les ennemis à la teste 
de la tranchée aux mains avec les nostres, et 
sautoient à corps perdu dans les tranchées. Avec 
eux estoient sortis cinquante ou soixante che- 
vaux. Le capitaine monstra là qu’il estoit vail- 
lant homme et bien advisé, car il cria à son lieu- 

tenant, qui estoit en l'arriere-coing derriere luy, 
qu'il courust à la cavallerie les picques baissées ; 
et luy courut au flanc des ennemis qui combat- 
toient la teste de la tranchée. Je montay sur le 
cheval, et monsieur le mareschal demeura à la 
croix, voyant le tout : et n'arreslay que je, ne 
fus avec les nostres, qui estoient pesle mesle avec 
les ennemis. Et comine Lago arriva à eux, ils se 
voulurent retirer; et tous nos gens sortireut des 
tranchées, et leur coururent sus, et ainsi les me- 
pasmes battant et tuant jusques auprès de la 
porte de la ville, qui estoit à main droicte. Je 
renvoiay incontinent le cheval à monsieur le ma- 
reschal, lequel trouva monsieur de Guyse et tous 
les gentils - hommes qui eitoient logés près de 
luy à cheval, qui nous venoient secourir; mais 
il leur dit qu'il u'estoit nul besoin, et qu'il avoit 
veu tout le combat, et que la victoire nous estoit 
demeurée. En nous retirant, tout le demeurant 
de leur arquebuserie estoit sur les murailles : il 
sembloit que ce fust une salve d'arquebusiers 
sur nous. J’estois seul à cheval au milieu de nos 
gens: je laisse à penser à un chacun si Dieu 
par miracle ne me sauva parmy tant d'irque- 
busades, veu la prinse qu'ils avoient sur moy. 
Les capitaines me crioient de prendre le iarge, 
mais je ne les voulus point abandonner, et arri- 
vay avec eux jus ques sur le bord des tranchées, 
là où je descendis , et promptement baillay mon 
cheval à mon lacquais pour l'amener à monsieur 
le mareschal, comme dit est; et me jetlay dans 
les tranchées comme les autres, et trouvay un 
capitaine et un lieutenant des nostres morts; 
il ne me souvient de leurs noms, car ils estoient 
François, et n'y avoit pas long temps que je com- 
mandois, et douze ou quatorze moris dans la 
tranchée des nostres ou des leurs. Et queljre 
salve d'arquebusiers qu'ils tirassent de la mu- 
raille, nous n'eusmes pas dix hommes de blessés. 
Et voy-là comme leur sortie ne nous porta pas 
tant de dommage pour beaucoup à nous qu'à eux. 

Les capitaines peuvent prendre icy un bon 
exemple pour les tranchées et pour l'ordre que 
je tenois pour la sortie que pouvoient Faire les 
ennemis , et le profit qui nous en vint ; car n'al- 
lez pas philosopher : les tenans ont besoin d hom- 
mes , doncques ils ne sortiront pas pour forcer 
vos tranchées. Si vous vous endormez là dessus 
vous serez surpris. Prenez garde aussi, quand 
vous ferez faire vos tranchées, qu'elles soient 

hautes et en baissant, et qu'il y ait des enroi- 
gnures pour pouvoir loger des pens; car ce sont 
comme des forts pour rembarrer Lennemy. Il ne 
se parla plus de la collere de monsieur de Guyse 
contre moy, car monsieur le mareschal et luy 
ve tindrent autre propos en leur disner que du 
combat, et surtout de la providence dont j'avais 
usé, et disoient qu'il estoit bien difticile que je 
fusse jamais surpris. Aussi à la vérité le plus 
souvent je veillois lorsque les autres estoient en 
repos, sans crainte du froid ny du chaud : j'es- 
tois endurcy à la peine; c'est à quoy les jeunes 
gentils-hommes qui veulent parvenir par les 
armes se doivent estudier et à souffrir, afin que 
lorsqu'ils se feront vieux ils ne le trouvent pas 
si insupportable ; car depuis que la vieillesse est 
du tout arrivée, à Dieu vous dis. 

Or dans deux ou tros nuicts après, nous 
eusmes conduicts nostre tranchée jusques au 
pied de la grand tour; et après monsieur de 
Guyse amena ses mineu s voir si la tour se pour- 
roit miner; mais il trouva qu'il estoit possible , 
et commencerent lesdits mineurs à percer les 
murailles à deux ou bien trois pieds de terre. Et 
comme les ennemis entendirent que nous per- 
cions la muraille, ils commencerent à faire par 
dedans la tour des casematies, de sorte que 
leurs canonniers respondoient à nostre trou. Et 
demeurasmes trois nuils à pouvoir percer la 
muraille, Et en mesme temps que les mineurs 
picquoien par le dehors, les ennemis picquoient 
par dedans à leurs casemattes. Et toutes les 
nuicts monsieur de Guyse nous envoyait quatre 
gentils-hommes pour nous ayder à veiller; et 
me souvient que monsieur de Mont pezal et mon- 
sieur de Randan y vindrent coucher une nuict. 
Et comme le trou fut presque percé, monsieur 
de Guyse me fit amener un canon pour ayder à 
percer la muraille , car nous cognoissions bien 
que le picquer qu'ils faisoient, c'estoit des case- 
mattes, et que dès que la muraille de la tour 
seroit percée, qu'ils nous tireroient des casemat- 
tes. Le jour devant quele canon fust amené, mon- 
sieur lemareschal de Str ssiestoit alléà ses tentes 
de là l'eaue, pour se rafraischir et changer de 
chaus:es et dechemise, carnousestionstons terre. 

Monsieur de Guyse, dès que les mineurs 
commencerent à picquer la muraille, fit venir 
quantité de pionniers , et commença à faire une 
traverse de lerre et fascines droit contre-mont 

la tour, et y faisait laisser un petit chemin; de 
sorte que ladite traverse fut aussi lost achevée 
comme le trou de la tour. Les ennemis avoient 
mis grand quantité de tables sur la tour, eu ma- 
niere de tranchée; et le suir devant que nous 
donuissions l'assaut, montant par ce petit che- 
min de la traverse, ct avec des escheiles , nous 
emportasmes les tables de leur tranchée du haut 
de la tour, qui nous fit plus de mal que de bien ; 
car, comine les tables furent ustées, la grand 
plate-forme qui estoit lout joignant la tour, n'y 
ayant que cing ou six pas d'entre-deux , nous 
yoyoil dès que nous monstrions la teste. Or, 
comme jay dit, monsieur le mareschal s'estoit 
allié rafraischir ; mais monsieur de Guyse le fit 
soupper avec luy, et à grand instance l'arresta 
ceste nuict là : qui fut son malheur, car mon- 
sieur de Guyse l'arrestoit pour le lendemain 
voir où ils mettroient quatre coulevrives du 
costé où ils estuient , pour battre aux deffences 
quand nous donnerions le lendemain l'assaut. 
Monsieur le mareschal le pria plu. ieurs fois l'en 
laisser retourner, et luy disoit, s'il me venoit 
ceste nuict la quelque affaire , il auroit grand 
desplaisir s'il ne s'y trouvoit. Et à grand regret 
enfin ledit sieur mareschal demeura; de sorte 
que, comme il fut retiré en ses tentes, il de- 
manda au sieur Adrian Baillon et au comte 
Theophile s'ils avoient le mot du guet pour pas- 
ser par les Allemans, car pour les nostres il ne 
sen soucioit point, et passeroit bien sans mot. 
Ils luy dirent qu ils ne l'avoient point, et leur 
dit ces mots : «ll me vient en l'esprit que mon- 
«sicur de Montluc aura ceste nuit des affaires, 
«ct que les ennemis ie viendront assaillir par 
« dessus la coutre-escarpe du fossé de la ville; et 
«si cela advenoit, je re yretterois toute ma vie 
«que je ne m'y fusse trouvé. » Les autres luy res: 
pondirem : «Il ne faut pas que vous ayez crainte 
«de cela, car il met uu corps de garde de quatre 
«cens hommes jusques à vingt pas de la porte 
«de la ville; et faudroit qu'ils cumbattisseut ceia 
savant que venir a luy.» Alors monsieur le ma- 

«me prend uue opinion de quelque mal-heur 


«ceste nuict icy.» Les autres luy ostuient cela de ` 


la teste tant qu'ils pouvoient , car il faschoit au 
sieur Adrian de repusser la riviere, et venir la 
nuict à la tour, a cause qu'il avoit esté fort 


malade, et n'estoit gueres sain encores; car, s'il . 

eus! dit, comme eux-mesmes me dirent après, 
qu'il passeroit bien par les Allemans sans mot, 
estanl cogneu de tous les capitaines allemans 
aussi bien que des nostres, il se fust mis en 
chemin, quelque promesse qu'il eust faicte à 
monsieur de Guyse. Mais quand l'heure est 
venue, je croy, que Dieu veut que la mort 
s'en eusuive, on a beau fuyr et se cacher. Il leur 
dit ces mots : « Monsieur de Montluc n'est pas 
« bien cogneu du roy ny de la royne, encores bien 
a que le roy l'aime fort; mais si j'eschappe de ce 
«siége , je feray cagnoisire au roy et a la royne 
«ce qu'il vau'.» Et comme lendema n il fut mort, 
le sieur Adrian et le com'e Theophile me dirent 
que j'avois perdu le meilleur amy que j'avois en 
ce monde : ce que je creus bien, et le crois en 

core; et pouvais dire qu'ayant perdu le duc de 
Ferrare et luy, j'avois perdu les deux meilleurs 
amis que j'avais en Italie et en France. Il fut tué 
le lendemain, regardant avec monsieur de Guyse 
où ils metirvient les quatre coulevrines. Ils y 
avoient regardé devant disner longuement ; mais 
monsieur de Guyse eut opinion d'y retourner 
après disper pour mieux revoir, ayant monsieur 
de Salcede auprès d'eux deux. Une mousquetade 
le tua venant d'un petit boulevart qui estoit tout 
au coin de la viile qui tire vers Metz au long de 
la riviere. Et voy-la comme quand l'heure est 
venue nous ne la pouvons eviter. Ce pauvre 
seigneur esloit passé par plus de six mil canon- 
nades ou mousquelades, et plus de cinquante 
mil arquebusades, lesquelles ne luy sceurent 
donner la mort : et ceste méchante mousquetade 
luy fut tirée de plus de cing cens pas, estant 
monsieur de Guyse près de luy. Or le ruy y 
perdit un bon serviteur, et mourut un vaillant 
homme s'il y ea avoit en la France. Dux heures 
après, monsieur de Guyse vint à la tour, et def- 
feadit qu'on ne me dist point sa mort. Et comme 
je vis le sieur Adrian et le comte Theophile, je 
leur demanday où il estoit; ils me direm qu'il 
s'estuit trouvé wal la uuict passée, mais qu'il 
viendroil ceste nuict là; et ayant veu monsieur 
de Guyse tout triste, et tous ceux qui estoycnt 
avec luy, le cœur me jugea qu'i y avoit quelque 
malheur, Et comme monsieur de Guyse s'en fut 
retourué, et m'eust laissé monsicur de Bourd.llun 
en la place de monsieur le mareschal, je le priay 
de me dire qu'estoit devenu monsieur le mares- 
chal. Alors il me dit : «Aussi si Vous ne le sçavez 

«aujourd'huy, vous le scaurez demain.» Lors il | faisoit un grand bien, cer il tiroit tousjours an 


me conta sa mort, et comme monsieur de Guyse 
leur avoit deffendu de ne me le dire, craignant 
que le regret que j'aurois me gardast de faire 
lendemain ce que je devois au combat. Alors je 
luy dis qu'il n'y avoit homme dessous le ciel qui 
le regrettast plus que moy, et que je mettrois 
peine de l'oublier pour ceste nuict là et pour le 
lendemain , mais que tant que je vivrais après 
je ne sçaurois tenir de le regretter, Le comte 
Theophile et le sieur Adrian demeurerent avec- 
ques moy toute ceste nuict , durant laquelle nous 
passasmes ensemble nos regrets. Et à la poincte 
du jour nous commencasmes à faire tirer le 
canon au trou. Monsieur de Guyse avoit fait 
faire des engins de table espoisse de plus d’un 
grand pied, pour mettre devant le canon quand 
il auroit tiré, afin que les ennemis estant aux 
casemates ne tuassent nos canonniers. Il y avoit 
deux petites roues à chasque bout qui touchoyent 
en terre, et avec une petite cordette l'on tiroit 
cest engin, et couvroit le devant du canon; de 
sorte que lesarquebusades ne pouvoyent passer : 
et ainsi tirasmes quinze ou vingt coups à ce 
trou, si bien qu'un homme tout à son aise y 
pouvoit passer. Le canon ne pouvoit porter 
dommage à leurs casemates, pour-ce qu'elles 
estoyent un peu à main droite, et homme 
ne pouvoit s'approcher du trou sans estre 
blessé ou mort. Monsieur de Guyse me manda 
que je regardasse si je pourrois loger trois 
ou quatre cens hommes depuis la tour jus- 
ques au ravelin, et qu'il m'envoyoit des ga- 
bions et des pionniers. Il avoit fait faire des 
mantelets pour mettre depuis la tour jusques à 
la riviere, où il y pouvoit avoir sept ou huit pas: 
et de là nos arquebusiers tiroyent à ceux qui 
se monstroyent à la courtine. Nos enseignes se 
mirent au long de la muraille depuis la tour 
jusques au ravelin; et ceux de la plate-forme 
voyoient au long de la courtine; et les nostres 
qui estoyent contre ce ravelin , à costé de la ca- 
nonniere, leur tiroient; et moy je faisois tirer de 
derriere les mantelets. Monsieur de Nevers, pere 
de ces trois filles qui sont en vie, estoit venu là, 
et se tenoit contre ceste traverse au pied de la 
tour. Monsieur de Guyse estoit de l'autre costé 
de la riviere à l'artillerie. Poton , seneschal 


| 
| 

d’Agenois , commandoit l'une des quatre coule- | 


vrines , qui faisoit de forts bons coups. et nous 


haut de la courtine et à la plate-forme , à ceux 
qui monstroient la teste pour tirer à nos gens 
contre bas. Cela dura plus de quatre ou cinq 
heures. Monsieur de Guyse me demanda par 
monsieur de Cipierre que je regardasse si l'on 
pourroit mettre les gabions qu'il m'avoit envoyé 
entre la muraille et le trou; mais tous ceux qui 
se monstroient pour poser les gabions estoient 
morts ou blessés. Je m’advisay de mettre cent ou 
six vingts pionniers dans l'eaue contre le bord 
de la riviere, pour faire une tranchée au long 
d'icelle tirant au ravelin. Monsieur Cipierre vid 
la grande difficulté et impossibilité qu'il y avoit, 
et trouva le capitaine La Bordesiere mort , son 
enseigne blessé, qui mourut après. Vous n'eus- 
siez veu que soldats blessés, lesquels on amenoit 
panser , les mantelets tous en pieces de coups 
de pierre; de sorte que nous estions tous au des- 
couvert, tirant les uns contre les autres, comme 
l'on tire à la butte. J'avois bien rangé nos affaires, 
car j'avois fait mettre la plus-part de l'arquebu- 
serieà centaines. A mesure que nos gens n'avoient 
point de poudre, j'en faisois tousjours venir 
d’autres ; et tout le peril et mal tumboit là où 
Jestois, car tant les coulevrines qui tiroyent de 
l'autre costé de la riviere, que ceux des nostres 
qui tiroient au descouvert , tenoient les ennemis 
en telle crainte, que nul n'osoit se hausser pour 
tirer contre-bas aux nostres estans contre la mu- 
raille, mais tiroient tousjours à nous qui estions 
en butte. Monsieur de Bourdillon , par le com- 
mandement de monsieur de Nevers, me vint 
prendre par le derriere avec les deux bras, et 
me porta plus de six pas en arriere, me disant : 
« Hé que voulez vous ? hé que voulez vous faire? 
«ne voyez-vous pas, si vous estes mort, que tout 
acecy est perdu, et que ces soldats perdront 
«cœur ?» Alors je me deffis de luy , et luy dis : 
«Et ne voyez-vous pas aussi que si je ne suis-là 
«avecques les soldats, que tous abandonneront 
«ce coing , elles ennemis tueront tout ce qui est 
«au long de la muraille, car lors ils se hausse- 
«ront à leur aise pour tirer contre-bas? » Monsieur 
de Nevers me crioit aussi de l’autre costé du trou 
pour me faire retirer; ce que je ne voulus faire; 
et dis 4 monsieur de Bourdillon telles paroles : 
«llest dit aujourd'huy, ce que Dieu voudra faire 
«de moy je ne le puiseschapper : j'ai beau fuyr 
«si ce lieu doit estre mon tombeau. » Sans dire 

plus mot, je m'en retournay au lieu dont il 
m'avoit tiré, et soudain je m'advise de traitter 
une entreprinse , disant au capitaine Volumat 
qu'il prinst six arquebuziers et deux hallebar- 
diers , et qu’il s’allast mettre derriere un canton 
de muraille qui estoit resté de la tour quand on 
l'abbatit, et qu'il advisast tout à un coup, partant 
du derriere de ceste muraille, s'il se pourroit 
jetter à corps perdu sur les casemates , faisant 
mon fondement qu'elles ne pouvoient estre cou- 
vertes que de table, car ils les faisoient tout ainsi 
que nous faisions le trou, ou bien qu'ellesestoient 
descouvertes. Quoy qu'il en fust, je le priay 
qu'il se jettast sans marchander dessus, l'asseu- 
rant que j'allois faire donner un autre capitaine 
par le chemin de la traverse qui montoit jusques 
sur la tour, et que tous deux se jetteroient à 
corps perdu et en mesme temps sur les case- 
mattes. Je fis venir un capitaine françois ( il ne 
me souvient de son nom ) pour refraischir les 
autres, et luy dis, presens monsieur de Nevers 
et monsieur de Bourdillon , ce que j'avois dict au 
Capitaine Volumat , et que soudain qu'il seroit 
monté sans marchander , il se jettast sur les ca- 
semates , disant 4 monsieur de Nevers et 4 mon- 
sieur de Bourdillon qu'ils donnassent courage 
aux soldats de suivre ce capitaine, et que je m'en 
allois faire donner au capitaine Volumat : mais 
comme ce pauvre capitaine monstra seulement 
la teste, le voy-là tué par ceux de la grand plate- 
forme, et un autre après luy; de sorte qu'ils 
tomboyent entre les jambes de monsieur de Ne- 
vers et monsieur de Bourdillon. Je crie au capi- 
taine Volumat , estans esloignés quinze pas l’un 
de l’autre , que le capitaine qui donnoit par la 
traverse estoit desjà au haut de la tour, pour le 
mettre en jalousie: car cela point ordinairement 
les bons courages. Ledict capitaine Volumat se 
dresse, car ils estoyent à genouil derriere ce 
canton de muraille, et court jusques sur le bord. 
Il y avoit une autre muraille entre les casemates 
et le canton de la tour, de sorte que, quand bien 
il se seroit jetté là , il n'eust rien faict : si est-ce 
que cela fut cause du gain de la place, car la ca- 
semate estoit toute descouverte et fort basse. Et 
comme ils virent le capitaine Volumat sur le bord, 
faisant semblant de se vouloir jetter entre deux, 
ils abandonnerent les casemattes , et se mirent 
en fuitte au long de la courtine de la muraille et 
du terre-plein , entre lequel et la muraille cinq 

ou six hommes pouvoyent aller de front. Et alors 
un soldat du capitaine Volumat en deux sauts 
fut à moy, et me dict hastivement que les enne- 
mis avoient abandonné les casemattes. Tout à 
coup je me jette à costé du trou, et prins un sol- 
dat, et crie : «Saute dedans soldat , je te donne- 
ray vingt escus.» Il me dict que non feroit , ct 
qu'il estoit mort ; et sur ce il se vouloit deffaire 
demoy à toute force. Mon filslecapitaine Montluc, 
et ses capitaines, que j'ay nommés auparavant , 
lesquels me suyvoyent, estoyent derriere moy: 
je commence à renier contre eux pourquoy ils 
ne m’aydoient à forcer ce galand. Alors tout à 
un coup nous le jettasmes la teste premiere de- 
dans, et le fismes hardy en despit de luy.Comme 
je vis que les casemaites ne tiroient, nous jet- 
tasmes deux autres arquebusiers dedans, partie 
de leur gré, partie par force; et leur prenions les 
flasques et le feu, car il y avoit eau jusques des- 
sous les esselles. Et tout à coup peu après le 
capitaine Montluc se jetta dedans: les capitaines 
Cosseil , La Motte , Castet Segrat , les Ausillons, 
ayans tous rondelles, firent le saut pour sauver 
mon fils, et trois ou quatre arquebusiers après 
eux. Et comme je vis qu'ils estoient neuf ou dix, 
je leur criay : «Courage, compagnons, monstrez 
« que vous estes vrais soldats gascons, donnez le 
«tour aux casemattes:» ce qu'ils firent. Les en- 
nemis, qui estoient sur leur terre-plein, tiroient 
des pierres aux leurs, pour les faire retourner 
dans lescasemattes. Et commele capitaine Mont- 
luc fut auprès de la porte de la casematte, il ren- 
contra les ennemis, lesquels y vouloient rentrer; 
et un arquebusier des nostres tua le chef, qui 
estoit armé d'une escaille couverte de velours 
verd, un morion doré en teste, et une hallebarde 
dorée à la main. Deux autres y furent tués de 
coups de main. Et alors nos gens se jetterent 
dans la casematte, et me crierent par le trou de 
la canonniere : « Secours, secours! nous sommes 
«dans les casemattes. » Alors monsieur de Nevers 
et monsieur de Bourdillon m’ayderent prompte- 
ment à mettre soldats dedans. Nous leur pre- 
nions leurs flasques et le feu, et, comme ils 
estoient en l’eaue, ils les reprenoient en la main, 
ei passoient se jettant dans les casemattes. Et 
depuis monsieur de Nevers m’appella tousjours 
son capitaine tant qu'il a vescu , disant qu'il m'a- 
voit là servy de soldat. 

Il avoit deux capitaines de la garnison de 

Mets, nommés le baron d’Anglure et Valen-ville, | 
qui avoient eu congé à ma requeste de monsieur | 
de Guyse, pour se trouver à l'assaut avec cha- 
cun vingt cinq arquebusiers, lesquels je tins 
tousjours au-dessous de la traverse; ils n'avoient 
encore tiré : je les appellay , et à un saut furent 
à moy, et se jetterent dans le trou, et leurs 
soldats après; et à mesure qu'ils entroient , je 
les faisois courir à la casematte et entrer de- 
dans : c’estoit une porte fort basse et petite, 
Lesennemis n'osoient plonger leurs arquebusades 
contre-bas, pource que les nostres, estant au 
long de la muraille, les voyoient comme ils se 
haussoient; aussi faisoient bien ceux qui es- 
toyent là où j'avois tousjours demeuré. Ils ruoient 
grande quantité de pierres; mais pour cela on 
n’arrestoit point d'entrer et sortir dans les case- 
mattes. Or comme les soldats du baron d'An- 
glure et de Valen-ville entroient en la casematte, 
je faisois sortir ceux qui l’avoient gagnée, où 
n'y pouvoit demeurer plus de quarante ou cin- 
quante personnes; et comme Dieu veut donner 
l'heur aux hommes, les Espagnols qui estoient 
en la ville vouloient garder les casemattes, mais 
les Hannuyiers ou Flamens ne le vouloient souf- 
frir, et voulut le gouverneur que ceux de sa 
compagnie la deffendissent, et en demeura en 
prison long temps : de sorte que le roi d'Espa- 
gne le vouloit faire mourir, car les Espagnols 
le chargeoient d'y avoir mis ses gens apostés 
pour faire perdre la place. Le gouverneur se 
deffendoit , et disoit qu'il avoit veu faire si mal 
à Joan Gaytan et à ses Espagnols, qu'il ne s'y 
estoit osé fier; et ainsi se chargeoient les uns et 
les autres. Nous sçeumes tout cecy par des gens 
de monsieur le connestable et de monsieur le 
mareschal de Sainct André, quand ils sortirent 
hors de prison , lesquels laissèrent encores ce 
gouverneur prisonnier. En mon temps jay 
tousjours veu les Espagnols severes punisseurs 
de ceux qui par lascheté ou couardise rendoient 
ou perdoient les places. Ce sera très bien et sa- 
gement faict à un prince, de punir ceux qui 
commettront des fautes si importantes au pu- 
blic, au moins par le dégradement des armes, 
qui est pis que la vie; mais il en faut faire juge- 
ment sans passion, car j'ay veu souvent tel 
blasmé par celuy qui n’eust sceu faire mieux. 
Pour retourner à nostre siege, monsieur de 
Guyse estant aux coulevriues, et faisant tirer 

aux deffences , apperçut que les gens des tren- 
chées couroient droict à la tour: c'estoient les 
deux capitaines Anglure et Valen-ville que je 
faisois venir , et Lunebourg , colonel d'un regi- 
ment d'Allemans, qui estoient au commence- 
ment des trenchées, auquel je manday qu'il 
m'envoyast cent arquebusiers des siens en dili- 
gence, car les nostres n'avoient plus de poudre, 
Il courut lui-mesme avec cent arquebusiers et 
cent picquiers à moy, qui estois à la tour. Mon- 
sieur de Guyse le veid partir courant, et voioit 
aussi les autres qui estoient près de la tour cou- 
rir au trou : il fit un grand cry, comme l'on me 
dit après : « O mon Dieu, la tour est prise! ne 
«voyez vous pas que tout le monde y court? » 
Et soudain monta sur un courtaut bay qu'il 
avoit là, et courut à toute bride passer le pont, 
et vint tousjours courant jusques aux trenchées, 
Soudain que je vis qu'Anglure et Valen-ville 
furent dans la tour, je dis à un gentil-homme : 
« Courez à monsieur de Guyse luy porter les 
«nouvelles que la tour des Puces est prise, et 
«qu'à ceste heure je croy qu'il prendra Thion- 
«ville; mais jusques icy je ne l'avois jamais 
«creu.» Le gentil-homme courul, et le trouva 
desjà qui commencoit entrer dans les trenchées. 
Le gentil-homme luy dit :« Monsieur, monsieur 
ade Montluc vous mande que la tour est prise. » 
Et en courant luy respondit : « Hé mon amy, 
«jay tout yeu, j'ay tout veu. » Et à cinquante ou 
soixante pas de la tour il mit pied à terre, et 
abandonnant son cheval, vint à nous courant. 
Et comme il arriva, je me mis à sousrire contre 
luy, et Juy dis : «Ho monsieur, c'est à ceste 
« heure que je croy que vous prendrez Thion- 
«ville; mas bous hazets trop bon marcat de 
«nostre pel et de bostre Monseigne.» Jl me 
jetta le bras droict au col, disant telles paroles : 
« Monseigne , c'est à ceste heure que je cognois 
«que l'ancien proverbe est veritable, que jamais 
«bon cheval ne devint rosse.» Or Lunebourg 
estoit desjà dedans, et quinze ou seize Allemans, 
et les autres entroient à la file. Monsieur de 
Guyse se jetta dedans, et va entrer à la petite 
porte dans les casemattes. Etcomme il fut dedans, 
il me cria par une canonniere que je lui fisse 
mettre les pionniers dans la tour pour abbattre les 
casematles , et que je gardasse qu'il n'entrast 
plus personne, car ils se touchoient tous dedans, 
Alors je jettay des pionniers dans la tour, et 

commencerent à rompre Ja muraille des case- | faisoit bien chaud; aussi plusieurs y demeure- 
maltes. Et comme les Allemans virent que ces vil- | rent. A l'entrée de la nuict arriverent les mi- 


lains ne travailloient point de force, ils leur prin- 
drent les pics, et commencerent à coupper ladicte 
muraille. Monsieur de Guyse feit sortir Lune- 
bourg pour garder qu'il n'en entrast plus dans la 
tour, et qu'il hastast ses gens pour coupper les 
casemattes; et en moins d’une demi heure toute la 
casematte fut renversée sur l'eau qui estoit dans 
la tour, laquelle ruine beut toute l'eau : et lors 
fusmes au large, et tout le monde y entroit qui 
vouloit. Monsieur de Guyse s'en sortit, et fit 
sortir les Allemans et retourner en leur lieu. Et à 
lors je retiray le capitaine Sarlabous et tous ses 
compagnons, lesquels estoient au long de la 
courtine et contre le ravelin , et se mirent dans 
les trenchées. 

Or, comme les ennemis virent la tour perdue, 
ils ne tiroient plus de bon cœur , et cogneusmes 
bien qu’ils estoient estonnés. Les mineurs anglois 
qu'avoit monsieur de Guyse n'estoient jamais 
bougés d’auprés de moy; monsieur de Guyse, 
avant qu'il partist de la tour, regarda avec eux 
où est-ce qu'ils pouvoient faire les mines, et 
trouverent que c'estoit dessous la grand plate- 
forme,et marquerent leslieux où ils la deyroient 
faire, se retirant avec monsieur de Guyse, lequel 
me dit : « Monseigne, je m'en vais courant à mon 
«logis pour advertir le roy de la prise ; et asseu- 
«rez vous, monsieur de Montluc, que je ne luy 
«celeray pasle devoir que vous avez fait. Je vous 
«renvoyeray les mineurs sur l'entrée de la nuit; 
«je vous prie, baillez leur des gentils-hommes 


«quine bougent d'auprès d'eux, afin que par 


«eux ils vous mandent ce qu'ils auront besoin. » 
Et s'en alla depescher un courrier au roy; car il 
tarde aux grands que les nouvelles ne volent. 
Sa majesté faisoit lire les presages de Nostrada- 
mus le jour de devant, et lisoient pour le len- 
demain bonnes nouvelles au roy. Le courrier y 
arriva ce jour mesmes; et le lendemain y avoit 
ville rendue. On dira que ce sont des resveries ; 
mais si ay-je veu plusieurs telles choses de cest 
homme. La tour fut prise entre Jes quatre ou 
cinq beures après midy. Nous avions combattu 
depuis les dix heures, et comptions que le com- 
bat avoit duré de six à sept heures. Ce combat 
et celuy du fort de Camolia à Siene sont les plus 
longs et les plus perilleux combats où je me suis 
jamais trouvé, bataille ou sans bataille, car U y 


peurs, et moy-mesmes allay veoir leyr commen- 
cement. De toute la nuict je ne dormis , pource 
que je les voyois si diligens que je ne voulois pas 
que rien manquast, mais que tout leur fust baillé 
promptement, afin que pour faute de quelque 
chose ils ne perdissent un quart d'heure de 
temps; de sorte qu'à l'aube du jour ils eurent 
faict deux mines , mis la poudre preste a y met- 
tre le feu, et la troisiesme devoit estre preste 
sur les dix heures. Ma presence ne servit pas de 
peu a faire une telle diligence, ayant non plus 
envie de dormir que de danser. Monsieur de 
Nevers et monsieur de Bourdillon s’en estoient 
allés avec monsieur de Guyse , et retournerent 
le lendemain au soleil levant. Ledict sieur de 
Nevers se fit apporter son disner sur les huict 
heures. Comme nous mangions sur trois tam- 
bours où ses gens avoient mis la nappe, estant 
assis sur autres trois, à peine eusmes nous beu 
chacun un coup , que les sentinelles me vindrent 
dire qu'au coin de Ja ville un trompette sonnoit 
en chamade; je baillay Je tambour sur lequel 
j'estois assis à son maistre, afin qu'il luy allast 
respondre. Le tambour me rapporta que le 
trompette luy avoit dit que j'advertisse mon- 
sieur de Guyse qu'ils vouloient parlementer, car 
ils sçavoient que je commandois-là ; et comme 
monsieur de Nevers et monsieur de Bourdillon 
l'entendirent, ils laisserent le manger , et alle- 
rent monter à cheval, courant vers monsieur de 
Guyse. Ledict seigneur y envoya incontinent 
un sien trompette , auquel ils donnerent charge 
de dire à monsieur de Guyse que, s’il luy plai- 
soit leur envoyer quatre gentilshommes pour 
parlementer , ils en bailleroient autres quatre 
pour ostages. Monsieur de Guyse y envoya mon- 
sieur de La Brosse, monsieur de Bourdillon, ou 
bien monsieur de Tavannes, et Esclabolle , et 
un autre dont je ne suis recors. Ils firent la ca- 
pitulation qu'ils sortiroient avec l'argent qu'ils 
pourroient porter sur eux ; et, pour ne mentir 
point, il ne me souvient des autres articles : je 
ne me suis jamais gueres meslé de ces escritures, 
estant assez empesché à pourvoir que sur ces 
entrefaites il n'y eust quelqu'un tué mal à pro- 
pos, comme il advient souvent. Mais ils sortirent 
le lendemain; et veux dire que des quatre parts 
les trois estoient blessés, et presque tous à la 

teste ; et cela se faisoit quand ils se haussoient 
pour nous tirer là où j'avois affusté nos arquc- 
busiers; car à ceux qui estoient contre la mu- 
raille ils ne pouvoient tirer qu'ils ne monstras- 
sent de la ceinture en haut ; et tout leur malheur 
vint des nostres qui estoient contre leur ravelin, 

ennemy , mais de leur compagnon ; et si quel- 


, que disgrace luy survient, car les hommes ne 
| sont pas dieux, ils se rient, et font d'une mouche 


et de ceux que je commandois, où nous tirions | 


en butte. Et dès le soir mesmes que la capitula- 
tion fut faicte, monsieur de Guyse depescha 
monsieur du Fresne : je ne scaurois dire s’il 
estoit encores à lors secretaire des commande- 
mens; bien me vint dire à Dieu tout à cheval, et 


me demanda si je voulois rien mander au roy? | 


Je luy dis : « Vous mesmes avez veu comme tout 
«s’est passé, et que j'avois tant de fiance en 
«monsieur de Guyse qu'il ne le celeroit point à 
«sa majesté.» Alors il me dit qu'il avoit charge 
expresse de compter tout par le menu au roy 
comme le combat estoit passé , et qu'entre autres 
choses il luy avoit donné charge de dire au roy 
que trois hommes avoient esté cause de la prise 





de Thionville, que j'en estois l'un de ceux-là, et | 


qu'il men devoit sentir bon gré. Et cogneus 
bien qu’il n’avoit rien celé au roy, car il m'ap- 
porta lettres de sa majesté, par lesquelles il me 
mandoit beaucoup de bonnes choses , et entre 
autres qu'il n'oublieroit jamais ce service que je 
luy avois faict. Je ne veux pas desrober l'hon- 
peur des autres, contant ce que je fis : je croy 
que les historiens qui n’escrivent que des princes 
et grands en parlent assez, et passent sous si- 
lence ceux qui ne sont pas d'une si grande taille. 

Voylà donc la ville de Tionville prinse. Au- 
cuns qui n'aymoient guere monsieur de Guyse 
avoient mis en placards à la porte du palais , à 
Paris et par les carrefours, qu'il ne trouveroit 
pas à Thionville ce qu'il avoit trouvé à Calais, 
n'y ayant trouvé que les vilains ; cela estoit en 
rime , de laquelle il ne me souvient point. C'es- 
toient des envies qu'on portoit à ce brave et 
vaillant prince, pour la charge honorable que 
le roy Iny avoit donnée; mais je n'ay affaire de 
traicter cela, car je ne me veux embrouiller en 
ces fusées. Avant nous ces envies ont régné, et 
regneront encore après nous, si Dieu ne nous 
vouloit tous refondre. Il y en avoit qui crevoient 
de despit que monsieur de Guyse eust eu ceste 
bonne fortune ; car il en y a, et trop de si bonne 


un elephant. Laissons les crever leur saoul. Ce- 
pendant Thionville fut à nous avec beaucoup 
d'honneur. Le soir devant que les ennemis s'en 
fussent allés, monsieur de Guyse mit dedans la 
ville monsieur de Vieille-Ville, lequel n'y vou- 
lut entrer que je ne fusse avecques luy , pource 
qu'il ne seroit pas, disoit-il, maistre des soldats 
qu'ils n’entrassent par force par dessus les mu- 
railles. Je prins deux ou trois cens soldats et 
trois capitaines; et me mis dedans avec luy, 
ayant sa compagnie de gens-d'armes ; et toute 
la nuit nous fallut faire la sentinelle, pour gar- 
der que les soldats n’entrassent par la muraille ; 
et ne dormismes une seule goutte. Je m'estonne 
de ce qu'on lit aux histoires romaines de ceux 
qui avant le jour des batailles assignées dor- 
moient aussi profondement que si c'estoit le 
lendemain de leurs nopces : je n'ay jamais esté 
si peu apprehensif ; bien souvent ay-je passé trois 
nuicts de suite et trois jours sans dormir , voire 
sans en avoir que peu d'envie. Je conseillay le 
lendemain à monsieur de Guyse de remuer son 
camp hors de là, car autrement on ne pouvoit 
estre maistre des soldats : et, à la verité dire, ils 
meritoient qu'on leur donnast le sac; car c'est 
leur oster le cœur si on ne leur donne quelque 
curée, et peu de chuse qu'ils gaignent de Pen- 
nemy les contente plus que quatre payes. Mais 
monsieur de Guyse disoit tousjours qu'il falloit 
garder la ville pour le service du roy, et qu’à 
l’occasion de ceste ville, le roy tireroit d’Alle- 
magne toutes les forces qu'il voudroit, et que le 
duc Jean Guillaume de Saxe passeroit par 1a, et 
qu'il falloit qu'il y trouvast des vivres: et en 
renvoya le camp, et le mit à demy lieue de là. 
Monsieur de Vieille-Ville y demeura dedans, 
avec trois ou quatre enseignes de gens de picd 
et sa compagnie de gens-d’armes. 

Or, capitaines mes compagnons , vous avez 
icy un beau exemple si vous le voulez retenir, 
et cognoistrez dequoy sert une grande promp- 
titude ; car ceste place se gaigna pour la hasti- 
veté dont j'usay incontinent que le soldat du 
capitaine Volumat m’eust dit que les ennemis 
abandonnoient les casemattes. Je n'eus pas la 

fis mettre mon fils le premier, et les gentils | main ; et tiens qu'après l'ayde de Dieu, toutes 


hommes qui m'avoient suivy au siege de Siene 
et à Montalsin. Il me servit bien de me haster 
et les faire aller au combat; car, si j’eusse de- 
meuré jusqu'à ce qu'il en y eust eu autant dans 
la tour qu'il en faisoit besoin par apparence, les 
ennemis fussent rentrés dedans, et on les eust 
promptement renforcés , de sorte que jamais il 
n’eust esté possible de la prendre. Je me suis 
trouvé en beaucoup de sieges, mais je ne me 
trouvay jamais sans quelque peu d'esperänce 
de prendre place , que celle-là ; car ayant veu et 
touché avecques le doigt tout ce qui s'y pouvoit 
faire pour la prendre , je men trouvay aussi es- 
loigné que du ciel à la terre. Et ne faut poinct 
qu'on donne louange de la prinse qu'à monsieur 
de Guyse seul , qui s'y opiniastra de telle sorte, 
que le combat dura six ou sept heures ; et cuyde 
que sans la sollicitation qu’il me faisoit d'heure 
en autre, nous nous fussions retirés, cognois- 
sant qu’autant valloit combattre contre le ciel. 
Il faut croire que par son heur et bonne for- 
tune , et l'aide de Dieu , qui le voulut ainsi, elle 
se gaigna, et non par la force des hommes, es- 
tant certain qu'il fut tiré plus de canonnades 
par ceux de dedans que nous n'en tirasmes 
dehors. 

Doncques, mes compagnons, comme vous 
verrez La commodité, hastez l'execution, et ne 
donnez jamais loysir à l'ennemy de se recognois- 
tre: je le vous conseille, J’ay eu tousjours trois 
choses en moy. c'est de bien nombrer les gens : 
jamais je n'ay trouvé sergent major ny autre 
qui wait surpassé en cela; et , pourveu que l'en- 
nemy ne fust partie en pendant et partie en 
p'aine, encor que le bataillon fust grand, je le 
nombrois à cinquante hommes près de demy 
mil loin : et la seconde, de cognoistre à la façon 
de faire des ennemis s'ils ont peur, soit à leur 
desmarche, à leur train, ou à la façon de tirer ; 
car de là vous tirez un grand avantage, Deslors 
que j’appercevois mon ennemy tant soit peu en 
bransle, je le tenois pour perdu: et la troisiesme, 
la hastiveté de les cumbattre sur leur peur, fort 
ou foible ; car si vous ne vous sçavez ayder de la 
peur de vostre ennemy , il ne vous faut esperer 
de sçavoir vous ayder de la vostre. Et ay tous- 
jours eu en ma testes la devise d'Alexandre , en- 
core que je ne la porte pas, qui est : Ce que tu 
peux faire aujourd'huy n'attends au lende- 


| les bonnes fortunes que j'ay eues m'ont procedé 
de ces trois choses. Que si vous n'avez le juge- 
ment, voyant vostre point, de presser et solli- 
citer vos gens, et sans user de consultation, de 
gaigner pays, vous ne ferez jamais rien qui 
vaille , ny pour vous, ny pour celuy que vous 
servirez. Ne craignez en un saut perilleux d'ha- 
zarder la vie du soldat; il ny a ordre, il faut 
que quelqu’un se sacrifie pour le public, autre- 
ment le monde seroit trop peuplé, pourveu que 
ce soit en lieu d'où il ne se puisse retirer, comme 
je fis aux soldats que je poussay dans les casc- 
mattes; car lors, se voyant perdus, ils prennent 
courage et font de necessité vertu. Si je me fusse 
retiré lorsque monsieur de Bourdillon me prit 
par le faux du corps, je croy que nostre entre- 
prise eust esté remise. J'en ay veu bien souvent 
qui sont bien ayses quand on les force se retirer, 
lorsque le hazard y est, et font les empressés 
ailleurs : je cognois ces gens à la mine. Mes com- 
pagnons, mes amis, après avoir dit vostre Jn 
manus, ne yous souvenez plus que de bien 
faire : si vostre heure est venue, yous avez beau 
conniller ; puisqu'il faut mourir, il vaut mieux 
mourir en gens de bien, et laisser une belle me- 
moire de soy. 

Je perdis, à la relation des capitaines, plus de 
cinq cens soldats morts ou blessés ; et fismes 
apporter tous les blessés à Mets, où monsieur 
de Vieille-Ville, qui est à present mareschal de 
France, les envoya recommander, car il estoit 
lieutenant du roy là; et leur fis distribuer de 
l'argent de l'hospital que monsieur l'admiral 
avoit dressé, lequel a esté cause de la salvation 
d'un grand nombre de soldats blecés, et aussi 
de faire hazarder les soldats plus hardiment au 
combat , ayant esperance que, s'ils estoient ble- 
cés, ils auroyent secours de l'argent de l’hospi- 
tal pour se faire guerir. Certes, sire, et vous 
qui estes appellés aux grandes charges, une des 
principalles choses dont vous devriez avoir soin, 
c'est d'establir des lieux pour les pauvres soldats 
estropiats et blecés, tant pour les panser que 
pour leur donner quelque pension : pouvez vou 
moins faire, puis qu'ils vous font present de 
leur vie? Ceste esperance leur feit prendre le 
hazard plus volontiers. Certes vos ames en res- 
pondront, car elles n'auront pas plus de privi- 
lege que les nostres; et si vous en porterez en- 

cores pliis, car vous nous faictes faire les maux 
que nous faisons pour plaire à vos passions; et 
si Dieu n'a compassion de vous et de nous, ce 
sera une grande pitié. Sire, à l'honneur de Dieu, 
pourvoyez aux pauvres soldats qui perdent bras 
et jambes pour vostre service; vous ne les leur 
avez pas donnés, c'est Dieu; pouvez vous moins 
faire que les ayder à nourrir? Pensez vous que 
Dieu n’oye pas les maledictions qu’ils nous don- 
nent, puis que nous les rendons toute leur vie 
miserables? J’ay ouy dire que le grand seigneur 
a une belle police la dessus : aussi est-il micux 
servy que prince du monde. 

Trois jours aprés la prinse de Thionville, 
l'armée marcha droict à Arlon, qui est une pe- 
tite ville fort belle de ce qu'elle contient. C'est 
une grande faute à un lieutenant de roy, après 
la prinse d'une place, de sejourner comme je 
vois qu'on fait bien souvent. Cela accourage 
Vos ennemis, et donne à vos gens loysir de se 
retirer; au lieu que l'honneur leur commande de 
demeurer lorsqu'ils se voyent employés : j'en- 
tens si l’armée n'est du tout rompue ou ruinée , 
tar lors la nécessité vous Force. Mais de se repo- 
ser après une prinse, et perdre le témps, tant 
petit soit-il, cela est fort prejudiciable au ser- 
vice de vostre maistre. Je campay tout à l'entour 
de la dicte ville avecques nos gens de pied fran- 
çois; monsieur de Guyse campa un quart de 
lieue en arriere, et me dict qu'il estoit tout as- 
soupy d'envie de dormir, car il n’avoit dormy 
depuis le commencement du siege ce qu'il avoit 
accoustumé de dormir en une nuit (et moy en- 
cores moins), me priant de faire les approches 
ceste nuict-là, et qu'il m'envoyoit les commis- 
saires de l'artillerie avecques quatre canons, 
pour adviser là où il les faudroit mettre; et qu'il 
vouloit donner ceste ville à sac aux soldats, en 
recompense de Tionville : et se retira dans des 
logis couverts de paille où il se logeoit. Il y avoit 
dans la ville cent cinquante Allemans et quatre 
cens Wallons : les Allemans gardoient une porte 
ét les Wallons l'autre; et comme j'eus mis les 


sentinelles et les corps-de-garde bien près les | 


uns des autres, pour-cé que l'on:disoit qu'il y ën- 
treroit des gens ceste nuict-là, ils faisoyént fort 
bonne mine là dedans, ce qui nous faisoit pen- 
ser qu'ils esperoient secours. Je commencay à 
faire faire l'esplanade par les jardins pour me- 

porte, et un peù à main gauche, pour m'ayder 
à l'assaut , avecques des eschelles, d’une petite 
bresche qu'ils avoient faite pour porter la terre 
sur la terrace qu'ils faisoient en cest endroit-là. 
Ils avoient fait des degrés dans la terre mesme 
à la descente du fossé, et pareillement à la mon- 
tée , jusques sur le terrain; je m’approchay jus- 
ques auprès du fossé de la ville, et jusques à un 
petit fossé qu'il y avoit près du chemin, lequel 
je fis recognoistre par un soldat. J'avois trois ou 
quatre capitaines avecques moy dans ce petit 
fossé, Le soldat trouva ces degrés, dans lesquels 
il descendit, puis en monta trois ou quatre au- 
tres de ceux qui montoyent sur le terre-plain , 
et là s'arresta sans estre apperçeu : et comme il 
y eut demeuré un peu, il retourne à moy, et 
me dit qu'il n'y avoit point de sentinelle par le 
terre-plain, et qu'il pensoit que si l'on s'alloit 
jetter à coup perdu sur le terre-plain, que nous 
emiporterions la ville. Je fis approcher un corps- 
de-garde qui estoit fort plus que les autres, à 
cause que je voulois qu'il servist de garder l'ar- 
tillerie; et faisois venir le ventre en terre les 
soldats se mettre dans le fossé. Puis fis retour- 
ner le soldat au fossé et trois ou quatrearquebu- 
ziers, et deux capitaines avecques les rondelles , 
dont monsieur de Goas en estoit un. La nuict 
estoit obscure si fort qu'on ne se voyait point à 
un pas l'un de l’autre. Ce soldat estoit Flamand : 
il descend au fussés, les capitaines après luy, et 
trois ou quatre arquebuziers après. Et comme 
ils estoyent dans le fossé, ils se mettoient contre 
le bord d’iceluy devers la ville, et au plus près 
des degrés. Les ennemis entendirent le bruit, et 
commencerent à crier : Wer da? c'est-à-dire 
qui va-là? Ce soldat leur respondit en leur lan- 
gage: Frind, frind ! Amis, amis! et luy de- 
manderent qu'il estoit; il leur dit qu'il estoit 
Flamand, et qu'il regrettoit, pour estre de leur 
pays, leur perte, et qu'au poinct du jour toute 
l'artillerie qu'avoit monsieur de Guyse seroit en 
batterie, et qu'il ne falloit point qu'ils se fias= 
sent aux Allemans qu'ils avoient avec eux, car 
ils estoient asseurés de n'avoir aucun mal, et de 
n’estre aucunement offencés par les nostres , 
comme des-ja ils leur avoient promis, et qu'un 
Allemand estoit sorty à l'entrée de la nuict pour 
aller parler aux nostres; de facon que tout le 
meurtre tomberoit sut eux s'ils ne se rendoyent, 
et qu'il ne seroit pas temps quand l'artillerie 

auroit tiré. Ils envoyerent incontinent au quar- 
tier des Allemans, et trouverent qu'un soldat 
qui parloit allemand auprès là où ils estoyent 
parloit aux leurs; et comme leur messager fut 
de retour, ce soldat entendit qu'ils estoient en 
garbouil là dedans , et commenca à leur dire s'ils 
luy vouloient donner à boire; ils luy dirent 
qu’ouy, et qu'il montast sur leur foy et à fiance. 
J oyois tout cecy, car je n'estois pas à six pas du 
bord du fossé, et fis aller les autres deux capi- 
taines l'un après l’autre dans le fossé, et puis 
trois ou quatre sergens avec des hallebardes. Ce 
soldat monta les degrés jusques à ce qu'il fust 
sur le bord du terre-plain, et parloit à eux, di- 
sant que monsieur de Guyse avoit faict bonne 
guerre à ceux de Tionville, et qu'il la feroit à 
eux : et les amusoit tousjours de paroles. Ils luy 
firent porter à boire. Monsieur de Goas estoit 
après le soldat, et trois arquebuziers après luy 
les uns après les autres, car ils n'y pouvoient 
monter que l'un après l'autre : ce soldat les cou- 
vroit , de sorte qu'ils ne pouvoient veoir au long 
du degré de la montée. L'autre capitaine se mit 
après les trois arquebusiers, les sergens après; 
de sorte que tout ce degré jusques au haut fut 
plein. Et comme monsieur de Goas vid qu'ils 
estoient tant, poussa le soldat qui estoit devant 
luy sur le terre-plain, et l'autre capitaine poussa 
lés trois arquebusiers. Ce soldat commence à 
crier gilt Krieg! c'est à dire bonne guerre , 
bonne guerre! Les arquebusiers tirerent, les 
capitaines se jetterent sur la contr'escarpe, et 
tout le monde après : et ces pauvres gens s'en- 
fuirent tous à leurs logis; les soldats les cou- 
roient par les rues. Je me jetiay dans le fossé 
avec tout le demeurant, montant les soldats les 
uns aprés les autres. Les Allémans , qui se virent 
prins par derriere à la requeste de ce soldat qui 
parloit allemand , ils ouvrirent une fausse porte 
et se donnerent à la mercy des soldats, qui fut 
un acte digne d'estre loué aux nostres, et que 
l'on peut bien cognoistre à cela qu'ils estoient 
vieux soldats; car il ne se trouva pas quatre 
hommes de morts, ains eux-mesmes menoient 
les nostres faire butin par les maisons. Voy-là 
comme la ville fut prise. 

Monsieur deGuyse, qui avoit deffendu qu'on 
ne l'esvcillast point, mais qu'on le laissast dor- 
mir à son aise ceste nuict là, n'en sceut rien, 
jusques au pria! du jour, qu'il demanda si l'ar- 

tillerie avoit encore commenté à tirer; et on luy 
respondit que la ville estoit desjà prise dès la 
minuict, et que l'on avoit retourné l'artillerie 
en son lieu : ce qui lui fit faire le signe de la 
croix, disant : «C'est allé bien viste. » Ledit sei- 
gneur monta à cheval et nous vint trouver. Or, 
par malheur le feu se print en deux ou trois 
maisons, à cause de la poudre que l'on y trouva, 
et en la prenant le feu s'y mit et brusla quatre 
ou cinq soldats. Ceste ville-là estoit presque 
pleine de lins prests à estre filés; le vent estoit 
grand, et n'y sçeut-on jamais donner ordre, 
que plus de la moitié de la ville ne se bruslast : 
qui fut cause que les soldats ne gagnerent pas 
tant comme ils eussent fait. Le lendemain, mon- 
sieur de Guyse marcha avec tout le camp, et 
ne s'arresta jusques à ce qu'il fust à Pierre-Pont. 
Il se logea dans la ville, et toute la noblesse de 
sa suitte, laquelle estoit grande; et nous cam- 
pasmes , les uns de là l'eau, et les autres de ça. 
Et là arrivèrent les Suisses et le duc Jean Guil- 
laume de Saxe, qui amena une belle et grande 
troupe de reistres avec luy; et me semble qu'il 
vint aussi avec luy quelque regiment d'Alle- 
mans. Leroy y arriva aussi, et se logea à Mar- 
ches, maison de monsieur le cardinal de Lor- 
raine. Je croy que ce fut la plus belle et grande 
armée de cavalerie et d'infanterie que jamais 
roy de France eust; car comme le roy la vouloit 
voir toute eu bataille, le camp duroit une lieue 
et demie; et quand on commencoit à marcher 
par la teste, avant qu'on fust au bout et re- 
tourné, il y falloit trois heures. 

Deux heures avant jour, messieurs de Bour- 
dillon et de Tavannes, mareschaux de camp, se 
rendirent au lieu où tout le camp estoit assigné ; 
et à mesure que nous arrivions, ils nous bail- 
loient le lieu où il falloit que nous fussions ; et 
avant que tout le camp fust en bataille, il fut 
p'us de huit heures : il faisoit un grand chaud. 
Monsieur de Guyse se rendit à l'aube du jour, et 
aydoit à mettre en bataille l'armée. Je fus mis 
avec les François, entre les Suisses et un batail 
lon d’Allemans ; et passant monsieur de Guyse 
par devant nostre bataillon, il dit : « Plust à 
«Dieu qu'il y eust icy quelque bon compagnon 
«qui eust un flascon de vin et du pain, pour 
«boire un coup, car je n'auray pas temps d'aller 
« à Pierre-Pont disner avant que le roi soit arrivé. 
«Je luy dis : Monsieur, voulez-vous venir disner 

«à mes tentes ? il n'y avoit pas plus d’une ar- 
« quebusade, je vous donneray de fort bon vin 
« françois et gascon, et force perdriaux. » Alors il 
«me dit: «Ouy, monseigne, mais les perdriaux 
«seront de vostre pays,des aulx et des oignons. » 
Je luy respondis que ce ne seroit l'un ny l’autre, 
mais que je luy donnerois si bien à disner que 
s'il estoit dans son logis, et le vin aussi froid 
qu'il en pourroit boire, et vin de Gascogne, et 
de bonne eau. Alors il me dit : « Vous mocquez- 
«vous point, monseigne ? » Et je luy dis : «Non, 
«sur ma foy. — Ouy, dit-il, mais je ne puis 
«laisser le duc de Saxe.» Je luy respondis : 
« Amenez le duc de Saxe et qui vous voudrez.» 
Il me respondit que le duc ne viendroit pas sans 
sescapitaines, et je luy respondis : « Amenez ca- 
«pitaines et tout, car j'ay prou à manger pour 
« tous. » J'avois promis le soir devant à messieurs 
de Bourdillon et de Tavannes de leur donner a 
disner après qu'ils auraient mis le camp en ba- 
taille ; mais ils n'y peurent venir, pource qu'une 
partie de la cavallerie qui estoit logée loing 
n'estoit encore arrivée : et d'autre part j'avois un 
des bons vivandiers de l'armée. Monsieur de 
Guyse alla chercher le duc de Saxe, ensemble 
ses capitaines. J'envoyay en diligence à mon 
maistre d'hostel, afin que tout fust prest. Mes 
gens avoient fait faire une cave dans terre, dans 
laquelle le vin et 'eaue y demeuroient aussi frais 
que glace; et de bonne fortune, je me trouvay 
force perdriaux , cailles , paons d'Inde, levrauts, 
et tout ce que l'on eust peu souhailter pour 
faire un beau festin, avec patisserie et tar- 
tes; car je m’asseurois bien que messieurs de 
Bourdillon et de Tavannes ne viendroient pas 
seuls, lesquels je voulois bien traitter pource 
que j'estois bien aymé d'eux. Ils furent si bien 
trailtés, que monsieur de Guyse demanda au 
duc de Saxe, pour son truchement , qu'est-ce que 
luy sembloit du colonnel des Francois, et s’il ne 
nous avait pas bien traittés et donné de bon 
vin ? Le duc leur respondit que, si le roy leur 
eust donné à disner, il ne les eust pas mieux 
traittés, ni donné de meilleur vin, ni plus frais. 
Les capitaines du duc de Saxe ne l'espargnoient, 
beuvans toujours à nos capitaines françois, les- 
quels j'avois aussi mené avec moi. Et encore que 
messieurs de Bourdillon et de Tavannes fussent 
venus, si ne m'eussent-ils pas surpris, car, après 
la table de monsieur de Guyse, il n'en y avoit 

une seule en tout Je camp plus longue ni mieux 
fournie que la mienne : et tousjours j'en ay usé 
ainsi en quelque charge que j'aye cue; car, 
pour honnorer la charge que j'ay eue de mes 
maistres, j'ay veulu faire croistre ma despence. 
Vay veu tousjours ceux qui ont vescu ainsi estre 
plus en credit que les autres, et mieux suivis; 
car tel gentil-homme est sorly de bon lieu, qui 
ne scait bien souvent où aller disner; et scachant 
quelque bonne table, volontiers il s'y rendra ; 
et s’il vous suit à table, volontiers il vous suyvra 
ailleurs, s'il est tant soit peu bien nay et nourry. 
Pour retourner à mes hostes, quand ils sortirent 
de table, monsieur de Guyse me dit comment 
mes gens pouvaient faire blanchir le linge sur- 
quoy je leur avois donné à disner. Je luy dis 
que c'estoient deux hommes que j'avois qui le 
blanchissoient. « Vrayement, dit-il, vous estes 
aservy en prince : » et là-dessus entretint le duc 
de Saxe, en disant plus de bien de moy qu'il 
n'y en scauroit avoir. Je dis à monsieur de Guyse 
qu'il me fist donner de l'argent au roy, pour 
faire de la vaisselle d'argent, afin qu’une autre- 
fois, quand ils me feroient cest honneur de venir 
manger à mes pavillons, je les fisse servir comme 
il leur appartenoit : monsieur de Guyse le dit au 
duc de Saxe, lequel dit qu'il le vouloit dire au 
roy. Et comme ils voulurent monter à cheval 
pour retourner au camp, on leur vint dire que le 
roy estoit party de Marches, et qu'il s'en venoit 
au camp. Eux deux s'en allèrent au devant , et 
nous retournasmes chacun en sa place, tant les 
capitaines du duc que nous autres, qui tous es- 
tions, je vous asseure, bieu saouls et la teste 
pleine. lls rencontrèrent le roy à un quart de 
lieue des batailles : sa majesté leur demanda s'ils 
avoient disné : monsieur de Guyse luy respondit 
qu'ouy, aussi bien qu'ils eussent disné il y avoit 
un an ; et pource qu'ils venoient devers les ba- 
tailles, sa majesté leur dit qu'ils n'avoient pas 
disné à Pierre-Pont. Monsieur de Guyse luy dit: 
« Vous ne sçauriez deviner qui nous a donné à 
« disner, ny qui nous a si bien traittés.» Alors le 
roi luy demanda : «Et qui? — C’est, respond 
« monsieur de Guyse, Montluc. — Je croy qu’il 
«vous a donné des viandes de son pays, dit le roy, 
«des aulx et des oignons, et du vin bien chaud. » 
Surquoy monsieur de Guyse luy compta comme 
ils avaient esté traités. Le roy le demanda au 
duc par son truchement , lequel respondit que si 

sa majesté leur avoit donné à disner, il ne leur 
eust sceu donner de meilleures viandes ny de 
meilleur vin, ny plus frais; que puisque j'estois 
si bon compagnon, qu'il falloit que sa majesté 
me donnast de l'argent pour faire de la vaisselle 
d'argent, car rien ne leur avoit manqué que 
cela ; et que monsieur de Guyse et luy m'avoient 
promis de luy faire ceste demande. Le roy leur 
promit qu'il le feroit , et que, puis que je depen- 
dois si honnorablement, il m'en vouloit donner 
le moyen plus qu’il n'avoit fait jusques à ceste 
heure là. 

Encore que cecy ne serve de rien à mon es- 
criture, si l'ay-je voulu dire pour faire cognois- 
tre à un chacun que l'avarice ne m'a jamais tant 
dominé qu'elle m'aye gardé d’honnorer les char- 
ges que j'ay eues de mes roys et maistres; et 
vous conseille, capitaines mes compagnons qui 
commandez à beaucoup de gens, d'en faire de 
mesmes, et que l'avarice ne vous commande : ce 
peu que vous despendrez vous acquerra beau- 
coup. La table honneste d'un capitaine attire 
d’honnestes hommes, et mesmes celle du lieute- 
nant de roy, où la noblessese jette, pour estre in- 
commodés de logis. Peut estre souvent d'autres 
incommodités les pressent : que si le lieutenant 
de roi est chiche et avare, on le fuyra comme un vi- 
lain. Je n'ay jamais fait ainsi, et au contraire plus 
despendu que je n'avuis, ayant cogneu que cela 
m'y a plus profité que nuy, non seulement en 
cela, mais aussi 4 donner des chevaux et des ar- 
mes , et bien souvent a tel quiavoit mieux dequoy 
que moy. Si le roy vous cognoist de cest hu- 
meur, ou le prince qui vous commande, il ne 
faudra à vous donner aussi, sçachant que vous 
estes libéral, et que vous n'avez rien qui soit à 
vous. 

Or, comme je fus à nostre bataillon et chacun 
de nos capitaines en sa place, le prince de Join- 
ville, qui est à present monsieur de Guyse, vint 
à la teste de nostre bataillon, et le fils de mon- 
sieur d'Aumalle, tous deux jeunes enfans beaux 
à merveilles, ayant leurs gouverneurs avec eux, 
et trois ou quatre gentilshommes après. Ils es- 
toient montés sur de petites haquenées. Je leur 
dis: « Ca, ca, mes petits princes, ca, mettez 
«pied àterre, car j'ay esté nourry en la maison 
« de là où vous estes sortis, » qu'est la maison de 
Lorraine, où j'avois esté page : « je veux estre 

Leurs gouverneurs descendirent et les firent 
mettre pied à terre. Ils avoient de petits robons 
de taffetas , lesquels je leur ostay de dessus, leur 
mettant la picque sur le col, et leurdis: «J'espere 
«que Dieu vous fera la grace de ressembler à vos 
« peres, et que je vous porteray bonne fortune , 
« pour estre le premier qui vous a mis les armes 
«sur le col : elles m'ont jusques icy esté favora- 
«bles. Dieu vous rende aussi vaillans que vous 
«estes beaux, et fils de très bons et genereux 
« peres. » Ainsi je les fis marcher, coste à coste et 
les picques sur le col, à la teste du bataillon es- 
tant au devant, et retourner au mesme lieu. 
Leurs gouverneurs estoient si aises, et tous nos 
capitaines , de veoir ces enfans marcher comme 
ils faisoient , qu'il n’y avoit nul qui n'en eust bon 
presage; mais j'ay fai ly en l'un, qui est celuy de 
monsieur d'Aumalle, car il mourut bien tost après : 
et toutes-fois, à ce que l'on me dit, ce petit 
prince estoit aussi sain dans le corps qu'enfant 
pouvoit estre; mais je croy queles medecins tuent 
les princes pour les vouloir trop difficilement 
traitteren leurs maladies: ils sont hommescomme 
nous, et toutesfois , on veut qu'ils ayent quelque 
chosede plus particulier que les autres, Monsieur 
de Guyse est en vie, j'espere qu'il accomplira ce 
bon-heur que nous lui desirasmes ce jour là : le 
commencement en est bon, j'espere que la finle 
couronnera ; et ainsi il sera demeuré heritier de 
la bonne fortune qu'alors nous souhaittasmes à 
son cousin et à luy, puisque Dieu en a voulu 
prendre l'un. J'ay tousjours fort esperé en ce peu 
que je l'ay cogneu de ce jeune prince ; aussi n'y 
eust-il jamais de poltron en ceste brave race, ce 
qui ne se voit gueres quand il y a grand multi- 
tude. Bref, nosire armée fut très belle, et à 
laquelle le roi print très grand plaisir. 
Quelques jours après , sa majesté fut advertie 
que le roy d'Espagne marchoit avec son armée 
et faisoit grand diligence ; le roy se douta qu'il 
alloit surprendre Corbie ou Dourlan, ou bien 
Amiens, où il n'y avoit en garnison que deux 
enseignes en chacune. Le soir que ces nouvelles 
lui vindrent, ils ne firent que disputer sur les 
moyens de les secourir ; mais ils trouvoient qu'il 
estoit impossible, veu que le roi d'Espagne es- 
toit fort avant. Monsieur de Guyse demeura 
ceste nuict-là à Marches, et en renvoya messieurs 
de Tavannes et Bourdillon à Pierre-Pont. Ma 
coustume estoit d'aller donner le matin le bon 

jour å monsieur de Guyse, puis m'en retournois 
4 mes pavillons, et de tout le jour je ne m'esloi- 
gnois de ma charge et ne m’amusois à faire la 
tour : ce n'a jamais esté mon mestier ; dequoy 
le roi , monsieur de Guyse et tous les princes du 
camp m'en estimoient davantage, disans que 
de nostre costé il ne pouvoit venir aucun desor- 
dre. Or donc le lendemain matin je m'en allois 
donner le bon jour à monsieur de Guyse, pen- 
sant qu'il fust retourné le soir à Pierre-Pont ; 
mais à l'entrée de la ville je trouvai messieurs de 
Bourdillon, de Tavannes et d'Estrée à cheval, 
et leur demanday où ils alloient. Ils me dirent 
qu'ils retournoient au conseil à Marches, et que 
le soir devant ils n'avoient peu resoudre sur les 
moyens de secourir Corbie, car le roy d'Espagne 
marchoit en grande haste en cest endroict-la, 
ét que monsieur de Guyse estoit demeuré ceste 
nuict-là à Marches. Alors je leur demanday com- 
bien il y a d'icy jusques à Corbie : il me semble 
qu'ils me dirent trente lieues au plus; alors je 
leur dis : «Je vous prie, picquez au gallop, et 
«dittes au roy qu'il n'est point temps de s'ameu- 
¢ser à conseils ny consultations, et que peut 
«estre , cependant qu'ils s'ameusent à discourir 
«sur le tapis, l'ennemy marche; mais que promp- 
a tement ilse faut resoudre , et que, s'il luy plaist, 
« je prendray sept enseignes, et m'en iray jour 
«et nuict me mettre dedans. Dites luy que je 
« l'asseure de faire si grand diligence que j'y ar- 
ariveray plustost que le roi d'Espagne ny son 
«camp. Et dites à monsieur de Guyse que je ne 
«luy demande que vingt cinq mulets chargés de 
« pain : je feray mener quatre charrettes de vin 
«des marchands volontaires qui sont à nostre 
«regiment, pour faire manger et boire les sol- 
«dats en cheminant , sans entrer en ville ny vil- 
alage; et qu'il mande à monsieur de Serres que 
« promptement il m'envoye les mulets chargés 
«de pain. Je m'en vais courir au regiment pour 
«eslire les sept enseignes, et à vostre retour 
«vous me trouverez tout prest à partir; mais il 
« faut que vous couriez en diligence, et que le 
«roi se resolve en poste; et que, si prompte- 
«ment on ne prenoit entiere resolution, je ne le 
« voudrois entreprendre sans user de remise.» 
Alors monsieur de Bourdillon commenca à dire 
que le roy trouveroit difficile que le secours y 
peust estre si tost que le camp du roi d'Espagne. 
Et lors je sautay en colere, et dis en jurant : 

«Je voy bien, quand vous autres serez-là, vous 
«mettrez tout le jour en dispute : en despit des 
«disputes et consultations , que le roy me laisse 
«faire, je creveray ou je le secourray.» Mon- 
sieur d'Estrée dit alors : « Allons, allons, lais- 
«sons le faire, car le roy ne le trouvera que 
«bon,» Et se mirent à picquer droit à Marches, 
et moy droit à mon regiment. Et soudain je fis 
eslection de sept enseignes, lesquels prompte- 
ment se repurent, et leur dy que sans bagage il 
falloit partir pour faire un bon service. Je ne 
leur donnay pas demy heure de temps 4 man- 
ger, puis les fist mettre tous sept à la campagne, 
une partie de l'arquebuserie devant , et une au- 
tre à la queue des picquiers. Je prins quatre 
charrettées de vin de ceux qui avoyent les meil- 
leurs chevaux , et les mis à la teste des capitaines ; 
et puis commanday aux chartiers d'apporter 
deux ou trois sacs d'avoine sur les poinçons de 
vin, et un peu de foin. Puis m'encourus à mes 
tentes, lesquelles estoyent derriere le regiment, 
et commençay à manger, et amenay les capi- 
taines des sept enseignes manger avecques moy. 
Messieurs de Tavannes , de Bourdillon et d'Es- 
trée allerent à si grand haste qu'ils trouverent 
le roi qui ne faisoit que de sortir du lict, et 
promptement lui proposerent le party que je 
leur avois dit. Le roy voulut appeller tout le 
conseil : monsieur d'Estrée commença à renier , 
à ce qu'il medit après, (car il s'en scait aussi bien 
ayder que moy) et dit: « Montluc nous a bien dit, 
«sire, la verité, que vous mettriez tout aujour- 
« d'huy à disputer s'il se peut faire ou non; et si 
«vous vous fussiez au soir resolu, et prompte- 
a ment , comme il s'est resolu , le secours seroit à 
«dix lieues d'icy. Il m'a dit que si promptement 
«on ne luy envoye ce qu'il demande, il se des- 
«dira, car il ne veut pas que les Espagnols 
«triomphent de luy.» Monsieur de Guyse em- 
brassa chaudement cest affaire, messieurs de 
Tavannes et Bourdillon pareillement ; et tout à 
coup , sans autre conseil, monsieur de Guyse 
manda à monsieur de Serres de m'envoyer les 
vingt cinq mulets chargés de pain à toute dili- 
gence. Le roi me manda par monsieur de Broilly, 
qui suivoit monsieur de Guyse, qu'il avoit 
trouvé bonne mon opinion , sauf qu'il ne vouloit 
point que j'y allasse, car il n’avoit personne 
pour commander les regimens s’il lui falloit dön- 
ner bataille, car on ne scavoit si le roi d Espagne 

lå viendroit presenter, faisant mine de vouloir 
atiaquer quelque chose; mais qu'ils alloyent 
faire election d’un qui ameñeroit le secours, et 
que cependant je fisse tout apprester. Ledit 
Broilly s'en retourna en poste dire au roi qu’il 
avoit veu les sept enseignes aux champs pour 
marcher, et que je n’attendois , sinon le pain. 
Et à mesmes que Broilly retournoit vers le roy, 
les vingt cinq mulets arriverent ; et sur son chea 
min trouva le capitaine Brueil , gouverneur de 
Rue, et beau-frere de Salcede, qui luy dit que 
le roy l'avoit esleu pour amener le secours. Le- 
dit capitaine Brueil ne mangea que quatre ou 
cing morceaux , attendant deux siens serviteurs 
qu'il avoit mandé querir, qui arriverent incon- 
tinent; et ainsi s'achemina. Je les accompagnay 
plus d'une grande lieve, parlant tousjours à luy 
et aux capitaines, leur remonstrant que Dieu 
leur avoit presenté une belle occasion, laquelle 
ils devroyent achepter de la moitié de leur bien, 
pour monstrer au roy la bonne volonté qu'ils 
portoyent à son service, et aussi pour faire voir 
leur valleur; et qu'ils avoyent en main le moyen 
de se faire remarquer au roy qui seroit prest 
pour les secourir, et donner une bataille plus- 
tost que de les laisser perdre. Je trouvay tous- 
jours à leurs responces qu'ils y alloyent d'une 
grande gayeté de cœur , puis m'en allois au long 
des files des soldats, et leur remonstrois qu'il ne 
tiendroit qu'à eux qu'ils ne sé signalassent pour 
jamais, et que le roi les cognoistroit tant qu'il 
vivroit , et que je leur avois fait un grand hon- 
néur de les eslire par dessus les autres du regi- 
metit, les priant de ne me faire perdre la bonne 
opinion que j'avois d'eux; que je donnerois le 
nom au roi de ceux qui feroyent leur devoir pour 
obeyr à ce qui leur seroit commandé. Je leur fis 
hatsser la main, et juret que tous chemine- 
roient jour et nuict. Et ainsi les accompagnay 
plus d'une grande lieue, puis m'en retournay à 
la testé embrasser lé capitdine Brueil et tous les 
câpitainés et lieutenans, et leur promis d’aller 
incontinent dire au roy [election que j'avois 
faite d'eux. Et si je laissay les capitaines joyeux 
et bien resolus de faire ceste corvée, j'en laissay 
atitant ou plus les soldats. « Souvenez-vous, leur 
« disois-je, mes amis, des diligences que vous 
a m'avez veu autre-fois faire en Piedmont et en 
«Italie (car plusieurs avoyent porté les armes 
«sous moy), et croyez que de vostre diligence 

če que je ne suis pas du pays, et que je n'y fus 
jamais qu'alors , je ne scaurois limiter la retraitté 
qu'ils firent ; mais le roy et tous ceux qui co- 
fnoissoyent le pays disoyent que jamais gens 
de pied n'avoyent fait une telle corvée. Et nen- 
trerent jamais en ville ny en village; mais 
comme ils rencontroient quelque ruisseau le 
jour, ils faisoyent halte et mangeoyent, et se ra- 
fraischissuient deux heures au plus, dormant un 
peu, mais ils cheminoyent toute la nuict. Ils ne 
demeurerent que deux nuicts dehors, et arrive- 
rent au soleil levant à un quart de lieue de Cor- 
hie; et trouverent un gentilhomme qui alloit 
advertir le roy en toute diligence que le camp 
du roy d'Espagne arrivoit devant la ville, et 
qu'ils courussent s'ils y vouloyent entrer, car la 
cavallerie commencoit desjà à arriver. Ils se mi- 
rent au grand pas et au trot ; le gentil-homme 
retourna jusques auprès de la ville, pour sça- 
voir dire au roy s'ils estoyent entrés. Et comme 
ils furent à deux ou trois cens pas de la ville, la 
cavallerie de l'ennemy commença à se monstrer, 
et les nostres de course se jetterent devant la 
porte et sur le bord du fossé, et là firent teste. 
Ils tuerent sept ou huict soldats sur le derrier, 
qui n'avoyent peu courir tant que les autres : 
et voyla tous nos gens dans la ville; et ne per- 
dirent rien des mulets ny des charrettes du vin, 
car ils acheverent de manger et boire ce qu'ils 
avoient à quatre lieues de là, et les avoient 
renvoyés. Je leur avois baillé un de mes six cof- 
fres que j'avois faict faire pour porter de la 
poudre, que trois chevaux tiroyent : il arriva 
aussi tost à la porte de la ville que les soldats. 
Il y a des princes et seigneurs qui estoyent au 
conseil du roy, qui porteront tesmoignage si je 
dis verité ou non, et sur tout messieurs de Ta- 
vannes et d'Estrée, qui apporterent au roy ma 
deliberation. 

Mes compagnons, quand le roi ou sonlieute- 
naut vous baillera à faire une diligence pour se- 
courir une place , vous ne devez perdre un seul 
quart d'heure; car il vous vaut beaucoup mieux 
travailler vostre corps et vos jambes jusques au 
dernier de vostre force, et entrer dedans la place 
et demeurer en vie, que d'aller à vostre ayse et 
éstre tué et n'y entrer poinct, car vous mesmes 
estes cause de vostre mort, el que la place sera 
perdue : et comme vous gaignerez une grande 

reputation avecques vostre diligence, vous fini- 
rez vos jours et vostre renommée ensemble al- 
lant à vostre ayse. Et ne vous excusez jamais sur 
les soldats, ni ne leur faictes jamais l'entreprinse 
difficile, mais tousjours facile. Et sur tout faic- 
tes que vous ayez tousjours des provisions, et 
principalement du pain et du vinavecques vous, 
pour leur donner quelque peu de rafraischisse- 
ment; car, comme j’ay desjà dict cy devant, le 
corps humain n'est pas de fer. Parlez tousjours 
par les chemins joyeusement avecques eux , leur 
donnant tousjours grand courage, et leur met- 
tez au devant le grand honneur qu'ils gaigne- 
ront et le grand service qu'ils feront au rci. Et 
ne faictes aucun doute que les hommes ne facent 
tousjours plus de chemin que les chevaux : je ne 
vous conseille chose que je n'aye faicte , et faict 
faire plusieurs fois, comme vous trouverez dans 
ce livre ; car après que les chevaux sont recreus, 
vous ne pouvez à coups d'esperon leur faire faire 
un pas; mais les hommes sont portés du cœur : 
il ne leur faut tant de temps pour se rafraischir; 
ils mangent en cheminant et se resjouyssent. Il 
ne tiendra qu'à vous, capitaines, faictes comme 
Jay fait souvent : quittez la botte, et à beau pied 
à la teste de vos gens, montrez leur que vous 
voulez prendre la peine comme eux. Il n'y a di- 
ligence que vous ne fassiez , et serez suyvis fai- 
sant enfer le cœur et redoubler les forces aux 
plus recreus, 

Deux ou trois jours après le roi s'achemina 
avecques son camp droict à Amiens, et à la pre- 
miere journée ou bien à la seconde arriva un 
gentiliomme du gouverneur de Corbie, qui 
trouva sa majesté en campagne marchant avec- 
ques le camp, et luy porta les nouvelles comme 
le capitaine Breuil estoit entré dedans Corbie; 
qui donna une grande joye à sadicte majesté et 
à tout nostre camp, pour scavoir ceste place as- 
seurée. Sa majesté se jouant disoit à monsieur 
de Guyse : « Qui sera le premier qui dira à 

`a Montluc ceste nouvelle? Je ne la luy veux pas 
«dire, — Ny moy aussi, disoit monsieur de 
«Guise, car comme il l'entendra, il criera bien 
«après nous. » Ils disoient ceci pource qu'ils 
avoient tousjours opinion qu'il estoit impossible 
que les soldats fissent une si grande corvée. Le 
lendemain après, sa majesté fut advertie que le 
roi d'Espagne avoit faict alte à une petite lieue 
de Corbie, et qu'il ne faisoit nul semblant d'as 

sieger la place. Le roi pensa qu'à cause du se- 
cours il ne l'assiegeroit pas, et promptement il 
print opinion qu'il marcheroit droit à Amiens. Il 
n'y avoit qu'une compagnie ou deux dedans; et 
fil partir monsieur le marquis de Villars, qui 
est aujourd'hui en vie, avec trois cens hommes 
d'armes, pour s'aller jetter à extreme diligence 
dedans, et me commanda de faire partir autres 
sept enseignes pour s'en aller après lui à toute 
haste : ce que promptement je fis, et baillay la 
charge de les conduire au capitaine Forcez, qui 
est encore vivant. Et comme les capitaines et les 
soldats avoient entendu la louange que le roi et 
tout le camp donnoit au capitaine Brueil de la 
di'igence qu'ils avoient faicte allant secourir 
Corbie, ils voulurent faire le semblable, et ar- 
riverent aussi tost à Amiens que ledict sieur 
marquis. Il n'y a rien qui picque tant les gens 
de nostre mestier que la gloire ou l'envie de 
faire aussi bien ou mieux qu'un tel n'a faict. 
Deux ou trois jours devant , sa majesté en avoit 
envoyé trois se jetter aussi dans Dorlan, et par 
ainsi il pourveut facilement au tout. 

Comme le roy arriva à Amiens, le camp du 
roy d'Espagne arriva à une lieue près, la riviere 
entre-deux : et là se commença à traiter la paix, 
de laquelle monsieur le connestable et monsieur 
le mareschal de Sainct André avoient fait l'ou- 
verture. 

Et me semble qu'il se fit quelque temps de 
trefve , pource que de leur costé ny du nostre 
on ne fit rien, à tout le moins que j'en aye sou- 
venance ; car je vins fort malade d'une fievre 
double tierce, pour les excès que je faisois , non 
en plaisirs et dances, mais à passer les nuicts 
sans dormir , tantost au froid, tantost au chaud, 
tousjours en action, jamais en repos. Ilm’a bien 
servy d'estre fort et robuste, car j'ay mis autant 
mon corps à l'espreuve que soldat ait faict de 
mon temps. Aprés toutes ces allées et venues, 
qui durerent plus de deux mois, la paix se feit, 
au grand malheur du roy principalement et de 
tout son royaume; car ceste paix fut cause de 
la reddition de tous les pays et conquestes qu'a- 
voient faict les rois François et Henry, qui n'es- 
toient pas si petites que l'on ne les estimast 
autant quelatierce partie duroyaume de France. 
J'ay leu dans un livre escrit en espagnol , que 
le roy avoit rendu cent quatre vingt dixhuict 
forteresses où le roy tenoit garnison; je laisse 

à penser à chacun combien il en y avoit d'au- 
tres sous l'obeyssancedecelles-là. Nous tous qui 
portons les armes, pouvons dire à la verité, 
que Dieu nous avoit donné le meilleur roy pour 
les soldats qui eust jamais commandé en ce 
royaume ; et quant à son peuple, il luy estoit si 
affectionné, que nul n’espargnoit ses moyens 
pour l'aider à soustenir tant de guerres qu'il 
avoit sur les bras. Je ne veux pas blasmer ceux 
qui la firent: car chacun peut bien penser qu'ils 
la firent à bonne fin, et que s'ils eussent sçeu que 
ceste paix eust porté tant de malheurs, ils ne 
l'eussent jamais faicte, car ils estoient si bons 
serviteurs du roy ,et l'aymoient tant, avec bonne 
et juste raison, qu'ils se fussent plustost laissé 
mourir dans la prison que de l'avoir faicte. Je 
dis cecy parce que monsieur le connestable en 
fut le premier motif, et monsieur le mareschal 
de Sainct André : eux-mesmes ont veu la mort 
du roy, et eux-mesmes ont eu leur part des 
mal-heurs qui sont advenus en ce miserable 
royaume, et y sont mort l'espée en la main; 
peut-estre seroient-ils aujourd’huy pleins de vie. 
Et par lā on peut bien juger qu'ils ne firent pas 
la paix, pensant qu'elle portast tant de mal-heurs 
comme elle a porté. Il faut que nous considerions 
quelle bonne fortune Dieu avoit envoyé à ce 
royaume, luy donnant un tel roy, si hardy et 
magnanime, volontaire à conquerir, et le royaume 
riche , aymé de ses sujets, qui ne pouvoient rien 
luy refuser pour l'aider en ses conquestes; tant 
de grands capitaines, la pluspart desquels se- 
roient aujourd'huy en vie s'ils ne se fussent 
entre-mangés en ces guerres civiles. O que si 
ce bon roy eusse vescu , ou si ceste paix ne se 
fust faite, qu'il eust bien rembarré les luthériens 
en Allemagne ! Au reste nostre bon mais- 
tre avoit quatre enfans masles, princes d'une 
belle esperance, si que sa majesté chargée d'an- 
nées pouvoit esperer trouver en eux le repos 
de sa vieillesse et des instrumens propres pour 
executer ses hautes et genereuses entreprises. 
Les autres roys ses voisins ne se pouvoient 
vanter de cela; car le roy d'Espagne n'avoit qu'un 
seul fils , duquel on n’a jamais eu guere d'espe- 
rance, comme il s'est cogneu par sa fin; le 
royaume d'Angleterre estoit en quenouille ; le 
royaume d’Escosse, voisin, tenoit pour nous, et 
estoit 4 nous, ayant la France un roy dauphin. 
Chacun peut juger que si la paix ne fust ad- 

venue, le pere ou les enfans eussent dominé 
toute l'Europe : le Piedmont seroit à nous, où 
tant de braves hommes se sont nourris; nous 
aurions une porte en Italie , et peut estre le pied 
bien avant; et n'eussions veu tout renversé sans 
dessus dessous. Ceux qui ont bravé et ravagé 
ce royaume, n'eussent osé lever la teste , ny 
remuer, ny seulement penser à ce qu'ils ont exe- 
cuté depuis. Mais cela est fait, il ne s’y peut au- 
cunement remedier , et ne nous en demeureque 
la tristesse de la perte d'un si bon et vaillant 
roy,et à moy d’un si bon maistre et des malheurs 
qui sont advenus dans ce miserable royaume : 
ainsi le pouvons nous appeller miserable , en 
contre-eschange de ce que nous l’appellions 
par le passé le plus grand et le plus opulent 
royaume en armes, en bons capitaines, en obéis- 
sance de peuple, et en richesses, qui fust en 
tout le monde. 

Après ceste mal-heureuse et infortunée paix, 
le roy se retira à Beauvais; monsieur de Guyse 
demeura encore au camp pour licentier l'armée. 
Avant que sa majeste en partist, je luy remis la 
charge qu'il m'avoit faict prendre par force. Et 
ne faut pastrouverestrange si tant je contestois 
à ne la vouloir accepter, car je me doutois bien 
qu'il m'en adviendroit ce qui m'en est advenu, 
qui est d'en avoir pour tout jamais la mallegrace 
de la maison de Montmorency , plus que de celle 
de Chastillon, à qui le fait touchoit plus qu'à 
eux. Mais il n'y a ordre; on ne peut vivre en ce 
monde sans acquerir des ennemis : il faudroit 
estre Dieu. J'accompagnay monsieur de Guyse 
jusques à Beauvais, et me retiray à Paris, 
m'ayant promis ledit seigneur qu'il me feroit 
avoir mon congé pour m'en aller en Gascogne, 
et qu'il me feroit donner de l'argent pour m'y 
conduire, estant bien certain que je n'avois pas 
un sol; ce que je m'asseure qu'il eust faict : 
mais comme il arriva 4 Beauvais, il trouva un 
nouveau changement, c'est que d'autres s'es- 
toient mis à sa place touchant le credit. Ainsi 
va le monde, et fut un changement bien sou- 
dain; et le trouvay estrange autant que ceux 
qui l'avoient suivy aux conquestes qu'il avoit 
faites, ayant rabillé tout le desastre qu’estoit ad- 
venu aux autres, et monstré au roy d'Espagne 
que ny la perte de la bataille de Sainct Quentin, 
ny celle de Gravelines, n'avoit pas rendu le roy 
en tel estat, qu'il n'eust encore une et deux 

armées plus forles, ayant au reste conquis des 
places presque imprenables. Mais à eux la dis- 
pute; ce sont choses qui adviennent souyent en 
la cour des princes : je ne m'estonne pas si j'en 
ai eu ma part, puis que les plus grandsont passé 
par là , et passeront à l'advenir. 

Or le roy de Navarre avoit mené quelque en- 
treprise en Biscaye , qui se trouva à la fin dou- 
ble. 11 supplia le roy de me donner congé pour 
aller avec luy, et que luy-mesme la vouloit 
executer , ayant opinion que monsieur de Burie 
l'avait faillie par son deffaut ; et ainsi m'en vins 
avecques luy , sans en rapporter que promesses, 
et à la verité une bonne volonté du roy mon 
maistre : mais on le destournoit de me faire du 
bien, et à d’autres qui l'avoient aussi bien me- 
rité, et peut estre mieux que moy. Nous allasmes 
à Bayonne, et trouvasmes que celuy qui avoit 
mené ceste marchandise, qui s'appeloit Ga- 
mure , la traittoit double, et qu'il voulut faire 
prendre le roi de Navarre mesmes. Il renvoya 
monsieur de Duras avec les legionnaires , lequel 
il avoit fait venir, et aussi les Biarnois. J'avois 
amené soixante cinq gentils-hommes , tous ar- 
més et montés, qui estoient venus pour l'amour 
de moy. Et comme je fus de retour à ma mai- 
son, bien peu de jours après m'arriya le don que 
le roi m'avoit faict de la compagnie de gens 
d'armes, pour la mort de monsieur de La Gui- 
che ; et cousta prou au roi de pouvoir desmesler 
des traverses que l'on me donnoit à me garder 
de l'avoir; toutes fois le roy s'en fit accroire, 
plus par collere qu'autrement , car à la fin il fut 
contraint de dire qu'il m’avoit promis la pre- 
miere vacante, et qu'il la me vouloit tenir, et 
qu'homme ne luy en parlast plus. Je fis ma pre- 
mière monstre à Beaumont de Loumagne, de 
laquelle un nommé La Peyrie estoit commis- 
saire. 

Pendant ce temps se firent ces malheureuses 
nopces et ces infortunés triomphes et tournois 
à la cour. La joye fut bien courte et dura bien 
pen, car la mort du roy s'en ensuivit courant 
contre Mongommery, que pleust à Dieu qu'il ne 
fust jamais né , aussi n'a-t-il fait que mal et mal- 
heureuse fin. Estant un jour à Nerac , le roy de 
Navarre me montra une lettre que monsieur de 
Guyse Juy avoit escrit, par laquelle l'advertis- 
soit des jours du tournoy, et que le roy s'y 
trouvoit, et estoient des tenans avec Juy mes- 

sieurs les ducs de Guyse , de Ferrare et de Ne- 
mours. Je n'ay jamais oublié une parole que je 
dis au roy de Navarre, que j'avois tout ja- 
mais ouy dire, que quand un homme pense 
estre hors de ses affaires et qu’il ne songe qu'à 
se donner du bon temps, que c’est lors qu'il luy 
vient les plus grands mal-heurs , et que je crai- 


| gnois la sortie de ce tournoy. Il n'y avoit juste- 


ment que trois jours jusques au jour du tour- 
noy, comptant par la datte de la lettre, Je m'en 
retournay le lendemain chez moi, et la nuict 
propre venant au jour du tournoy , à mon pre- 
mier sommeil je songeay que je yoyois le roi 
assis sur une chaire, ayant le visage tout cou- 
vert de gouttes de sang ; et me sembloit que ce 
fust tout ainsi que l’on peint Jesus-Christ quand 
les Juifs lui mirent la couronne , et qu'il tenoit 
ses mains jointes. Je luy regardois, ce me sem- 
bloit , sa face, et ne pouvois descouvrir son mal 
ny voir autre chose que sang au visage. J'oyois, 
comme il me sembloit , les uns dire : Jl est mort; 
les autres : Il ne l'est pas encores. Je voyois les 
medecins et chirurgiens entrer et sortir dedans 
la chambre. Et cuide que mon songe me dura 
longuement, car à mon resveil je trouvay une 
chose que je n'avois jamais pensée, c'est qu'un 
homme puisse pleurer en songeant ; car je me 
trouvay la face toute en larme, et mes yeux qui 
en rendoient tousjours ; et falloit que je les lais- 
sasse faire, car je ne me peus garder de pleurer 
longuement après. Ma feu femme me pensoit 
reconforter ; mais je ne peus prendre autre re- 
solution sinon de sa mort. Plusieurs qui sont 
vivans sçavent que ce ne sont pas des coutes, car 
je le dis dès que je fus esveillé. 

Quatre jours après un courrier arriva à Nerac, 
qui porta lettre au roi de Navarre de monsieur 
le connestable , par lesquelles il l'advertissoit de 
sa blessure et du peu d'esperance de sa vie. Le 
roi de Navarre me depescha un sien vallet de 
chambre pour me dire le malheur , et qu'incon- 
tinent je montasse à cheval. Il estoit party sur 
l'entrée de la nuit, et bien tost fut à moy, car 
il n'y a que quatre lieues de Nerac chez moy ; ct 
me trouva que je me mettois au lit. Je partis in- 
continent, et allay prendre sur mon chemin un 
mien voisin nommé monsieur de Berauld, ct 
nous en allasmes le grand trot droit à Nerac : il 
est en vie. Je luy dis et predis tous les malheurs 
au plus près, et tout ce que j'ay veu venir der 

puis en la France; et autant en dis au roi de 
Navarre : et ne demeuray à Nerac que deux 
heures, et m'en retournay passer mes tristesses 
en ma maison. Et ne tarda pas huit jours que le 
roi me manda sa mort, à laquelle je n'ay rien 


gaigné, car depuis je n'ay eu que traverses, | 
comme si j'eusse esté cause d'icelle, et que Dieu | 


m'ait voulu punir. À grand peine en fusse-je 
esté cause, car j'ay souhaitté cinquante fois la 
mienne depuis qu'il fut mort, et tousjours m'est 
allé au devant que je n’aurois jamais plus que 
mal-heurs , comme à la verité je nay cu autre 
chose, car depuis on me soupçonna que j'estois 
de l'intelligence du roi de Navarre et de mon- 
sieur le prince de Condé. Je ne fus à ma vie de 
leur conseil, ny n'avois jamais cogneu ce qu'ils 
avoient dedans le cœur : je l'ay bien monstré au 
bon du fait. Bien se plaignoient souvent ces 
deux princes à moy du mauvais traittement qu'ils 
recevoient : quand ils men parloient, je leur 
rejettois le tout si loing que je pouyois. Dieu, 
par sa saincte grace , m'a aydé à faire cognoistre 
à tout le monde que je n'ay eu jamais intelli- 
gence qu'avec le roi et la roine, et avec ceux qui 
les ont servis fidellement et loyaument ; et ay 
veu que ceux qui avoient le plus conceu ceste 
opinion, ont esté et sont encores les meilleurs 
seigneurs et amis que j'aye eu ny que jaye en- 
cores. Il en y a qui scavent les propos que je tins 
à monsieur le prince de Condé à ce beau collo- 
que de Poissi qui se fit depuis, lors qu'il me 
vouloit attirer à son party. Après les premiers 
troubles, la roine de Navarre s’en alla à Rous- 
sillon, qu'il apporta à leurs majestés un sac d'in- 
formations, là où il ne se parloit que de trahisons 
et intelligences que j'avois avec le roi d'Espa- 
gne pour luy mettre la Guyenne entre ses mains, 
forcemens de femmes et filles, concussions, im- 
positions, pillages des finances du roi. Toutesfois 
leurs majestés, estans venus à Thoulouse et eu 
Guyenne, ne trouverent jamais homme ny 
femme d'une religion n'y d'autre qui se plai- 
gnist de moy; et trouvèrent la Guyenne si rem- 
plie de vivres que toute Ja cour le trouvoit 
estrange, veu qu'en Languedoc tout le monde 
y estoit cuydé mourir de faim , comme monsieur 
le chancelier mesmes disoit, qu'il avoit demeuré 
trois jours en Languedoc que son maistre d'hos- 
tel ne luy donna en ces trois jours qu'une pou- 
laille; et le disoit en table là où il donnoit à 

disner à quelques presidens et conseillers. Mon- 
sieur le premier luy dict qu'il trouveroit la 
Guyenne toute pleine de vivres ; et il luy res- 
pondit : « Et que veut dire cela? car l’on a voulu 
«faire entendre au roi et à la roine qu'ils ne 
«lrouveroient rien à manger en la Guyenne, et 
«que monsieur de Montluc avoit ruiné tout le 
« pays.» Alors tous ceux qui estoient à table lay 
attesterent du contraire, et qu'il trouveroit le 
pays bien policé, comme il fit à son dire propre, 
La roine aussi , qui craignoit que les vivres luy 
faillissent à Bayonne, veit qu'à la fin il fallut 
jetter les chairs par les rues, Et avant leur venue, 
La Graviere, seneschal de Quercy, revenant de 
la cour, passa à ma maison de Stillac, où il se 
coiffa si bien du bon yin que je luy donnay, 
qu'il songea la nuict que je luy avois dit que je 
voulois rendre la Guyenne au roi d'Espagne, et 
que monsieur le cardinal d'Armagnac, mes- 
sieurs de Terride , de Negrepelice et beaucoup 
d'autres estoient de mon intelligence , et que, 
s’il en vouloit estre, je le ferois le plus grand 
homme de sa race; et s'en alla ayec ce bonnet 
de nuict dire cela à monsieur de Marchastel , 
lequel depescha incontinent Rappin a la cour 
pour porter ces nouvelles au roi: et fut creu 
pour quelques jours, car la roine me depescha 
du Plessis en poste pour m'advertir que je ne 
me misse point en crainte, car ils n'en avoient 
rien creu: desjà en avois-je esté adverty ; à quoy 
je ne faisois pas grand fondement , ayant tant 
de fiance en la reine qu'elle ne croiroit pas lege- 
rement cela. Le Plessis, vallet de chambre du 
roi, me trouva à Agen que je dansois ( encores 
se faut-il quelque fois donner du bon temps) 
en compagnie de quinze ou vingt demoiselles 
lesquelles estuient venues voir ma belle fille, 
madame de Caupene, laquelle encores n'estoit 
venue en ce pays. Et voyla comme ma trahison se 
trouva veritable : nous en demandasmes raison 
à leurs majestés, mais nous ne la sceumes ja- 
mais avoir. Et voylà pourquoy il se trouve tant 
de rapporteurs et calomnialeurs en ce royaume, 
car l'on n'en fait jamais aucune justice, non plus 
qu'aux cours de parlement des faux tesmoins; 
mais j'espere que Dieu en donnera quelque jour 
la cognoissance au roi du tout, et en fera couper 
tant de testes, qu'il reglera son royaume et chas- 
sera toute ceste vermine. 

Encores que toutes choses qui m'ont esté sup- 

posées se soient trouvées fauces et sans nulle 
apparence de verité, ayant mes faits tesmoigné 
tout le contraire, tant du passé que du present, 
si n’a-on jamais peu faire que la roine n'en aye 
creu quelque chose , ou a tout le moins elle s’est 
mise en doute, car je m'en suis bien ressenty. 
Je croy toutesfois que c'estoit pour ne me faire 
donner aucune recompence au roi des services 
que j'ay faits, lesquelselle sçait bien; et scait bien 
aussi que je ne suis pas Espagnol, et n'ay nulle 
pratique hors le royaume, ni autre que pour le 
service du roi. Elle ne croioit pas cela lors qu’elle 
m'entretint à Thoulouse avec larmes, sur un 
coffre où elle estoit assise entre messieurs les 
cardinaux de Bourbon et de Guyse. Sa majesté 
s'en souviendra, s'il luy plaist; car, encor que 
beaucoup de choses passent par sa teste, elle a 
bonne memoire. Ce fut elle-mesme qui me dit 
qu'ayant receu la nouvelle de la perte de la ba- 
taille de Dreux (car quelque brave lance fuit des 
premiers, et alla porter ceste fauce nouvelle ), 
elle entra à part soy en conseil qu'est-ce qu’elle 
feroit ; en fin elle prit resolution , si le Boiteux 
portoit nouvelle certaine de ceste perte, de se 
desrober à peu de trouppe avec le roi et mor- 
sieur , et tascher de gaigner la Guyenne, pas- 
sant par l'Auvergne, pour l'esperance qu'elle 
avoit en moy ; car aussi la Guyenne estoit nelle, 
et puis le roi et elle eussent aisement eu secours 
d’ailleurs. Dieu soit loué que leurs majestés n'en 
sont pas venues là! mais ceci se verta mieux ci 
après. Si faut-il que sa majesté sçache que jus- 
ques ici je ne l'ay pas fort pressée de demandes, 
ni eux aussi ne se sont pas fort tourmentés de 
m'en donner , m'ayant refusé la comté de Gaure 
(qui ne vaut que douze cens livres de rente } 
après les premiers troubles. 

Un chacun sçait le service que je fis au roy et 
à la conservation de la Guyenne , non que je me 
plaigne de sa majesté, car son pere et luy 
m'ont fait plus d'honneur et plus de bien que 
je ne merite. Je n'eus jamais esperance d'estre 
recompensé de service que j'eusse faict ni que 
je scaurois faire, ayant esté respondu à un per- 
sonnage qui est encore en vie, que j'estois desjà 
trop grand en ce pays, lors qu'on parloit pour 
moy : ce que je confesse, non pas en biens, 
mais en amitié de tous les trois estats de la 
Guyenne, pour la loyauté et fidelité qu'ils ont 
cogneu que j'ay tousjours portée au service du 

| roy et à sa couronne, et aussi que j'ay tousjours 
| tasché de soulager le pays de garnisons et de 
| tous autres subsides, là où j'ay peu avoir le 
moyen de les en garder; et j'espere qu'au re- 
tour des commissaires qui sont par deçà se verra 
la verité : je ne les ay pas gagnés, car je n'ay 
pas seulement voulu parler à eux : qu'ils facent 
à pis faire. Et quant à estre riche pour les biens, 
il y a cinquante ans que je commande, ayant 
| esté trois fois lieutenant du roy, trois fois mais- 
tre de camp, gouverneur de places, capitaine 
de gens de pied et de gens de cheval; et avec- 
ques tous ces estats, je n'ay jamais sceu tant 
faire que j'aye acquis trois mestairies, et ra- 
chepté un moulin qui avoit esté de ma maison; 
et tout cela ne monte que de quatorze à quinze 
mil francs: voyla toutes les richesses et acquisi- 
tions que j'ay jamais faites; et tout le bien que je 
possede aujourd'huy ne pourroit estre afffermé 

à plus de quatre mil cinq cens francs de rente. 
Je voudrois bien que l'on m'eust reproché 
que jestois trop grand pour les grands biens 
que le roy m'avoit faits, et non pour m'en avoir 
donné, et estre demeuré pauvre comme je suis. 
Dieu soit loué de tout ce qu'il m'a fait homme 
de bien, et m'a tousjours maintenu portant la 
teste levée. Je ne crains homme qui soit dessus 
la terre; je n'ay jamais faict acte que d'homme 
de bien et loyal sujet et serviteur de mon roy, 
et ne l'ay jamais servi en masque ni en dissi- 
mulation, car mes faits et ma parole ont tous- 
jours cheminé par un chemin; et n'eus jamais 
intelligence ni amitié avec les ennemis de mon 
roy et maistre. Et qui sera roigneux si se gratie 
hardiment, car je ne me demange ny dans le 
cœur ny dehors, ayant tousjours porté les on- 
gles si accourcies, que je n'ay eu jamais besoin 
d'elles; dont j'en loue Dieu, et le remercie très- 
humblement, qui m'a conduit et aydé jusques 
icy sans reproche aucun; et espere qu'il me 
fera ceste grace que, comme il a accompagné 
ma fortune aux armes jusqu'icy, il accompa- 
gnera ma renommée jusques à mon enterre- 
ment; et après ma fin, mes parens et mes amis 
n'auront point de honte de m'avoir esté parens, 
amis et compagnons. Et espere qu'avec ceste 
belle robbe blanche de fidelité et loyauté, je me 
marqueray pour jamais, en despit de ceux qui 
m'ont tousjours porté envie. Tant y a que, si le 
| roy Henry mon bon maistre eust vescu, tous ces 

mal-heurs ne me fussent pas advenus, ny au 
royaume, qui est pis. Je lairray donc ces pro- 
pos, estant peut-estre entré trop en collere pour 
la mort et perte du meilleur roy que la France 
aura jamais. 

Je ne me veux mesler d'escrire les inimitiés 
et rebellions qui ont esté faites depuis, jusques 
à la mort du roy François second, encores que 
j'en sceusse bien escrire quelque chose, pour 
estre de ce temps-là, car je ne suis pas historien, 
ny n'escris ce livre par maniere d'histoire, mais 
seulement afin que chacun cognoisse que je n'ay 
pas porté les armes si long temps inutilement, 
et aussi afin que mes compagnons et amis pren- 
nent exemple en mes faits. Il y en a prou dont 
ils se pourroient bien aider quand ils se trouve- 
roient en tels affaires. Et aussi que mon escri- 
ture sera cause que ma memoire ne mourra pas 
si tost; qui est tout ce que les hommes qui ont 
vescu en ce monde portant les armes en gens de 
bien et sans reproche doivent desirer; car tout 
le reste n'est rien. Tant que le monde durera, 

je croy qu'on (rouvera nouvelles de ces braves 
et vaillans capitaines, de Lautrec, Bayard, de 
Foix, de Brissac, deStrossi, de Guyse et de tant 
d'autres qui ont vescu depuis l'advenement du 
roy Francois premier à la couronne , parmy 
lesquels peut-estre le nom de Montluc pourra 
estre en credit. Et puis que Dieu m'a osté mes 
enfans, qni sont tous morts faisans service aux 
roys mes maistres, les jeunes Montlucs qui en 
sont sortis tascheront de devancer leur ayeul. 
Je ne veux donc rien escrire du regne du roy 
François second; et comme on joua au boute- 
hors à la cour, aussi ne fut ce que rebellions et 
seditions. J'en scay bien des particularités, pour 
avoir esté fort privé du roy de Navarre et de 
monsieur le prince de Condé; mais, comme 
j'ay dit, je laisse ce subject aux historiens, pour 
parachever le reste de ma vie. Et commenceray 
à escrire les combats où je me suis trouvé du- 
rant ces guerres civiles, esquelles il m'a fallu, 
contre mon naturel, user non seulement de 
rigueur, mais de cruauté. 


AT et Re à RS Rid 


LIVRE CINQUIÈME. 


Le roy François deuxiesme estant mort à Or- 
leans où j'estois, j'allay trouver la royne , mere 
du roy ; et , encore qu'elle fust bien malade, elle 
me fit cet honneur de commander qu'on me lais- 
sast entrer. J'avois cogneu les menées qui se 
faisoient , lesquelles ne me plaisoient gueres , 
et mesmement sur les estats qui se tindrent : si 
que je cognus bien que nous ne demeurerions 
pas long temps en paix; ce qui me fit resoudre 
de me retirer de la cour, afin de n'estre emba- 
rassé parmy les uns ou les autres, car on m'y 
avoit ja trouvé contre toute raison, ainsi que je 
veux que Dieu m'aide. Qui fut cause que, pre- 
nant congé de sa majesté, je luy dis ces mots, 
ne la voulant entretenir longuement à cause de 
son mal : «Madame, je m'en vais en Gascogne 
«avec deliberation de vous faire toute ma vie 
“très humble service. Je supplie très humble- 
«ment vostre majesté croire que s’il y advient 
« quelque chose qui merite que vous ayez affaire 
«de vos serviteurs, je vous promets et vous donne 
«ma foy que je ne tiendray jamais autre party 





«que le vostre et celuy de messeigneurs vos en- 
«fans; et seray si soudain à cheval que vous me 
«le commanderez.» Le jour propre que le roy 
François estoit mort, la nuict, je luy en avois 
donné toute telle asseurance; alors elle me fit 
cet honneur de me remercier. Madame de Cursol, 
qui estoit au chevet de son lict, luy dit : « Ma- 
«dame, vous ne l'en devriez pas laisser aller, 
«car vous n'avez point de plus fidelles serviteurs 
«que ceux de Montluc. » Alors je respondis : 
« Madame , vous ne demeurerez jamais sans avoir 
«des Montluc, car il yous en demeure encores 
«trois, qui sont mes deux freres et mon fils; 
«nous mourrons tous à vos pieds pour vostre 
«service.» Sa majesté me remercia fort : elle, 
qui avoit beaucoup d'entendement et l’a bien 
monstré, voyoit bien qu'ayant tant d'affaires 
sur les bras parmy la jeunesse de ses enfans, 
qu'elle auroit affaire des personnes : elle se sous 
viendra de ce qu'elle me dit, et si j'ay manqué 
d'execuler ce qu'elle me commanda : ce sont 
lettres closes. Et ainsi je prins congé d'elle. Ma- 

dame de Cursol vint après moy jusques à demy 
chambre, et là me dit à dieu, et madame de 
Courtu pareillement; et ainsi m'en vins en ma 
maison. 

Quelques mois après mon retour, j'entendois 
de toutes parts de terribles langages et d'auda- 
cieuses parolles que les ministres qui portoient 
une nouvelle foy tenoient , mesmement contre 
l'authorité royalle. J'oyois dire qu'ils imposoient 
deniers, d'autre part qu'ils faisoient des capi- 
taines, enroollemens de soldats, assemblées aux 
maisons des seigneurs de ce pays qui estoient 
de ceste religion nouvelle; ce qu'a causé tant 
de maux et de massacres qui se sont faits les uns 
sur les autres. Je voyois croistre de jour à autre 
le mal, et ne voyois personne qui se monstrast 
pour le roy. J'oyois dire aussi que la pluspart 
de tous ceux qui se mesloient des finances es- 
toient de cestereligion , car le naturel de l'homme 
est d'aimer les nouveautés; et le pis, d'où est 
procedé tout le malheur, que les gens de justice 
aux parlemens, seneschaussées et autres juges ; 
abandonnoient la religion ancienne et du roy 
pour prendre la nouvelle. Voyois aussi des noms 
estranges de surveillans, diacres, consistoires, 
sinodes, colloques, n'ayant jamais esté des- 
jeuné de telles viandes. J'oyois dire que les sur- 
veillans avoient des nerfs de bœuf qu'ils appel- 
loient johanots, desquels ils maltraittoient et 
battoient rudement les pauvres paysans, s'ils 
n'alloient à la presche : le peuple abandonné de 
la justice , car, comme ils s'alloient plaindre, ils 
n’estoient payés que d'injures; et n’y avoit ser- 
gent qui osast entreprendre de faire executions 
pour les catholiques, sinon pour les huguenots 
seulement (car ainsi les appella-on, je ne scay 
pourquoy), demeurant le reste des juges et of- 
ficiers du roy, qui estoient catholiques, si inti- 
midés, qu'ils n'eussent osé commander faire une 
information, à peine de leurs vies. Tout cecy 
ne me presageoit autre chose que ce que j'en 
ay veu advenir depuis. Et, m'en revenant d'une 
maison mienne à celle d'Estillac, je trouvay la 
ville de La Plume assiegée de trois ou quatre 
cens hommes; j’avois le capitaine Montluc, mon 
fils, avec moy, ct luy dis qu'il allast avec toutes 
gracieuses paroles parler à eux, car je n'avois 
que dix ou douze chevaux. Il fit tant qu'il gaigna 
les Brimonts, principaux chefs de ceste entre- 
prise, éstant faicte pour oster deux prisonniers 

de leur religion que ceux de la justice de La 
Plume tenoient. Mon fils leur promit que, s'ils 
se vouloient retirer , que je les ferois rendre ; ce 
qu'ils firent , et le lendemain j'allay parler avec 
les officiers de ladicte ville, ausquels remonstray 
que pour ces deux prisonniers ils ne devoient 
pas permettre que l'on commencast une sedi- 
tion; de sorte qu'ils me les amenerent et les 
laisserent aller. 

Monsieur de Burie, qui commandoit en ce 
temps en l'absence du roy de Navarre, en 
Guyenne, estoit à Bordeaux, où il y avoit au- 
tant de commencement de besongne qu'en un 
autre lieu du pays : je n’oyois point dire qu'il se 
remuast beaucoup, et croy qu'il estoit bien es- 
tonné. De ma part, je n'avois charge de rien 
que de ma compagnie; et m'en estois voulu une 
fois mesler , à la requeste de la cour presidialle 
d'Agen et consuls, pour un ministre que la jus- 
tice tenoit prisonnier, dont toute la ville estoit 
esmeue les uns contreles autres, et me vindrent 
les consuls prier de venir jusques à Agen, car 
autrement les habitans s'alloient couper la gorge 
les uns aux autres: ce que je fis; et à mon ar- 
rivée la peur print aux huguenots d'eux-mêmes, 
de sorte que les uns se cachoient dans les caves, 
et les autres sautoient par dessus les murailles, 
non que je leur en donnasse occasion, car encor 
je ne leur avois fait jamais mal ; je ne fis qu’aller 
prendre le ministre en une maison pour le livrer 
entre les mains de la justice, et après m'en re» 
tournay; mais ces gens ont tousjours eu peur 
de mon nom en Guyenne, comme ils ont en 
France de celuy de Guyse. Le roy de Navarre 
me sentit si mauvais gré de ce que je fis, qu'il 
m'en voulut mal mortel, et escrivit au roy que 
je l'avois despossedé de l'estat de lieutenant de 
roy, le priant de luy mander s'il m'en avoit donné 
la charge : dequoy il deliberoit de se venger à 
quelque prix que ce fust, Cecy advint vivant en» 
cores le roy François, car dès ce temps-là ces 
nouvelles gens commencerent à remuer be- 
songne. Monsieur de Guyse me manda par mon 
fils, le capitaine Montluc, que je recherchasse 
tous les moyens que je pourrois pour me re- 
mettre en sa bonne grace , et qu'encores que le 
roy eust trouvé bon ce que j'avois fait, neant- 
moins il ne le vouloit monstrer , et qu'il falloit 
qu'il en usast ainsi. Ceste lettre cuida estre cause 
de ma ruine , car sanscela je ne m'y fusse jamais 

racointé; car j'aimois miéux me tenir sur mes } qu'il ne s'y en donneroit point. La royne mons- 
gardes et en ma deffence, que non me trouver | troit qu'elle avoit quelque soupçon de luy, et 


meslié en aucune chose qu'en ce que le roy me 
commanderoit : mais il me sembloit que je ne 
pouvois faillir suivant le conseil de monsieur de 
Guyse, car il gouvernoit entierement tout à la cour. 

Or, pour retourner à mon principal, ayant 
veu et entendu toutes ces besongnes et ces nou- 
velles choses, qui se dressoient encores beau- 
coup plus depuis mon retour et après la mort 
du roy (car lors on parloit ouvertement ) je de- 
liberay m'en retourner à la cour, pour ne bouger 
d'auprès de la royne et de ses enfans, et là mourir 
à leurs pieds contre tous ceux qui se presente- 
roient pour leur estre contraires , tout ainsi que 
javois promis à la royne ; et me mis en chemin. 
La cour estoit pour lors à Sainct-Germain-en- 
Taye: je ne demeuray que deux jours à Paris, 
et ne trouvay personne de la maison de Guyse 
ny autres, que la royne, le roy de Navarre, 
monsieur le prince de Condé et monsieur le car- 
dinal de Ferrare, là où je fus le bien venu de 
sa majesté et de tous. La royne et le roy de 
Navarre me tirerent à part, et me demanderent 
comme les affaires se portoient en Gascogne. Je 
leur dis qu'ils ne se portoient pas encores trop 
mal, mais que je craignois qu'ils iroient de mal 
en pis; et leur dis les raisons pour lesquelles il 
me sembloit avoir cogneu que l'on ne demeu- 
reroit pas long-temps sans venir aux prises, Je 
n'y demeuray que cing jours, dans lesquels ar- 
riva la nouvelle que les huguenots s'estoient 
eslevés à Marmande , et avoient tué les religieux 
de Sainct-Francois, bruslé le monastère; tout à 
coup d'autres nouvelles du massacre que les ca- 
tholiques avoient fait à Cahors sur les hugue- 
nots, et celuy de Grenade près de Thoulouse. 
Puis après arriva la nouvelle de la mort de 
monsieur de Fumel , qui fut massacré fort cruel- 
lement par ses propres sujets, qui estoient hu- 
guenots Cela donna plus de travail à l'esprit de 
la royne que tout le demeurant , et cogneut bien 
sa majesté que ce que je lui avois predit, qu’on 
ne demeureroit gueres sans venir aux prises, 
estoit veritable. On demeura deux jours sans 
pouvoir resoudre par quel bout on pourroit 
commencer à esteindre ce feu : le roy de Navarre 
vouloit que la royne escrivist des lettres à mon- 
sieur de Burie pour y donner ordre; la royne 


disoit que si autre que luy n’y mettoit la main, | 


sçay bien qu'elle m'en dit. Il faut peu de chose 
pour nous rendre suspects. Je cogneus aussi que 
le roy de Navarre ne me faisoit pas si grand 
chere comme auparavant ; et croy que cela venoit 
de ce que je ne me rendois pas sujet à luy, et ne 
bougeois d'auprès de la royne. A la fin ils se re- 
solurent de m'envoyer en Guyenne, avec pa- 
tentes et permission de lever gens à pied ‘et à 
cheval pour courir sus aux uns et aux autres qui 
prendroient les armes, Je rejettay tant que je 
peus ceste charge, cognoissant bien que ce n'es- 
toit pas œuvre achevée, mais œuvre qui s’alloit 
commencer, et qu'il faudroit un bon maistre 
pour y donner ordre , et demeuray pour ce coup 
là constant à ne la prendre point. Le lendemain 
matin la royne et le roy de Navarre m'envoye- 
rent querir; et commanda la royne à monsieur de 
Valence, mon frere, de me convertir à prendre 
ceste charge.Et comme je fus devant eux, après 
plusieurs remonstrances qu'ils me firent, je fus 
contrainct de l'accepter, pourveu que monsieur 
de Burie fust compris en la commission : je vou- 
lois qu'il eust part au gasteau; la royne ne le 
vouloit jamais, ne disant que trop de choses : 
tout leur est permis; mais je luy dis que si elle 
ne l'y comprenoit , que luy , estant lieutenant de 
roy comme il estoit, qu'il me donneroit toutes 
les traverses qu'il pourroit par dessous main , 
pour me garder que je ne fisse rien qui vallust ; 
ce qu'à la fin ils trouverent bon. Et la mesme 
charge qu'ils me baillerent ils en baillerent au- 
tant à monsieur de Cursol pour la province du 
Languedoc, et nous commanderent à tous deux 
que celuy qui auroit fait le premier allast secourir 
son compagnon s'il en avoit besoin. Monsieur 
de Cursol n’estoit non plus que moy de ceste re- 
ligion nouvelle, et croy qu'il s'en fit plustost 
pour quelque mal-contentement que par devo- 
tion, car il n’estoit pas grand theologien non 
plus que moy; mais j'en ay vu plusieurs par 
despit se faire de ceste religion, et après il leur 
tomboit dessus, et s'en sont bien repentis. Nous 
prismes congé de la royne et du roy de Navarre 
tous deux ensemble, et allasmes à Paris, et 
monsieur de Valence avec nous. Je demanday 
deux conseillers de ce pays-là de France pour 
faire les procès , me craignant que ceux du pays 
ne feroient rien qui vaille, à cause que les uns 

voudroient soutenir les catholiques ct les autres 
les huguenots; et me fut baillé les deux plus 
meschans hommes du royaume de France, qui 
estoit un Compain , conseiller du grand conseil, 
et un Gerard, lieutenant du prevost de l'hostel, 
qui depuis n’ont pas acquis meilleure reputation 
qu'ils avoient auparavant : je me repentis d'en 
avoir demandé , mais je pensois bien faire. Ainsi 
je m'en vins en Gascogne en diligence. 

Or je trouvay monsieur de Burie à Bordeaux, 
et luy baillay la patente. Toute la ville estoit 
bandée les uns contre les autres, et le parlement 
aussi, pource que les huguenots vouloient que 
l'on preschast ouvertement dedans, disant que 
par le colloque de Poissi il leur estoit permis, 
les catholiques tout au contraire; de sorte que 
monsieur de Burie et moy demeurasmes tout un 
jour à les garder de venir aux mains, et arres- 
tasmes que nous leverions quelques gens, et 
que, comme les commissaires seroient venus, 
nous marcherions droit à Fumel, car nostre 
patente portoit que nous commencerions par là. 
Or, j'avois la puissance de lever des gens et 
les commander; et arrestasmes de lever deux 
cens arquebuziers et cent argoulets , desquels 
je baillay la charge au jeune Tilladet, qui est 
aujourd'huy seigneur de Sainctorens. A peine 
eus-je demeuré quatre ou cinq jours en ma 
maison d'Estillac, qu'un ministre, nommé La 
Barelle , me vint trouver de la part de leurs 
eglises, me disant que les eglises avoient esté 
fort aises de ma venue et de la charge que la 
royne m'avoit baillée , et qu'ils s'asseuroient 
d'avoir justice de ceux qui les avoient ainsi mas- 
sacrés. Je lui respondis qu'il se pouvoit tenir 
pour certain que ceux qui auroient tort seroient 
chastiés. Après il me dit qu'il avoit charge des 
-eglises de me presenter un bon present , duquel 
j'aurois occasion de me contenter. Je luy dis 
qu'il n'estoit pas besoing d'user de presens en 
mon endroit; ‘car avecques tous les presens du 
monde on ne me sçauroit faire faire choses 
contre mon devoir. Alors il me dit que les ca- 
tholiques disoient qu'ils n’endureroient pas que 
l'on fist justice d'eux, et qu'il avoit charge de 
me presenter de par toutes les eglises quatre 
mil hommes de pied payés. Ceste parole me 
commença à mettre en furie, et luy dis : «Et 
«quelles gens et de quelle nation seront ces 
«quatre mil hommes?» Alors il me respondit : 

« De ce pays icy, et des eglises.» Surquoy je luy 
demandai s’il avoit puisssance de presenter les 
subjets du roy et les mettre aux champs sans 
commandement du roy, ou de la royne, qui 
gouverne aujourd’huy le royaume selon les 
estats qui ont esté tenus à Orléans. «O mes- 
«chans, luy dis-je, je voy bien là où vous voulez 
«venir, c'est de mettre le royaume en division ; 
«vous autres, messieurs les ministres, faites 
«tout cecy sous couleur de l'Evangile. » Je com- 
mence à jurer et l'empoignay au collet, luy 
disant ces paroles : « Je ne sçay qui me tient 
«que je ne te pende moy-mesmes à ceste fe- 
«nestre , paillard , car j'en ai estranglé de mes 
«mains une vingtaine de plus gens de bien que 
«toy.» Alors il me dit tout tremblant : « Mon- 
«sieur, je vous supplie, laissez moi aller trouver 
«monsieur de Burie, car j'ay charge de par les 
«eglises d'aller parler à luy; et ne vous en 
« prenez pas à moy qui porte la parole : nous ne 
«le faisons que pour nous deffendre. » Je luy dis 
qu'il allast à tous les diables, luy et tant de 
ministres qu'ils estoient. Et ainsi se departit de 
moy, ayant eu aussi belle peur qu'il eust jamais. 
Cela me descria fort parmy ces ministres, car 
c'estoit crime de leze majesté d'en toucher un. 
Toutesfois , quelque temps après, arriva un 
autre ministre, appelé Boénorman, autrement 
La Pierre, envoyé de la part de leurs eglises , 
comme il disoit, pour me prier que je voulusse 
accepter le present et l'offre que Barelle m'avoit 
fait, disant que ce n’estoit pas pour l'intention 
que j'avois pensé, et que, sans qu'il coutast au 
roy un seul liard, je pouvois rendre justice à 
l'une partye et à l’autre. Alors je cuiday du tout 
perdre patience , et luy reprochay la levée des 
deniers qu'ils faisoient, et les enrollemens de 
gens; lequel me nya tout. Surquoy je luy dis : 
«Et si je vous prouve que hyer mesmes vous 
«enrolliez des gens à La Plume, que direz 
«vous?» Il me respondit que cela n’estoit pas de 
son sceu. Or il avoit un soldat avecques luy qui 
avoit esté de ma compagnie en Piedmont, 
nommé Antraigues ; je tournay visage à luy, luy 
disant : « Voulez vous nier, capitaine Antraigues, 
«que vous n'enrollissiez hyer des hommes à La 
« Plume ?» Alors il se vid prins, et me dit que 
l'eglise de Nerac l'avoit fait leur capitaine. Sur- 
quoy je lui commencay à dire : « Et quel diable 
«d'eglises sont-cecy, qui font les capitaines? » 

Je luy reprochay le bon traittement que je luy 
avois fait estant de ma compagnie, et leur 
deffendis de ne venir plus devant moy pour me 
tenir le langage qu'ils m'avoient tenu, et que 
s'ils le faisoient , je n’aurois pas la patience que 
je ne misse les mains sur eux : et ainsi s’en 
allerent. Ils commencerent après à s'eslever à 
Agen et à se faire maistres de la ville, où es- 
toient les seigneurs de Memy et Castel-Segrat ; 
monsieur le seneschal d'Agenois, Poton, y estoit 
aussi , qui faisoit tout ce qu’il pouvoit à pacifier 
les choses. Et vindrent devers moy, me priant 
d'aller à Agen, et qu'on me presteroit toute 
obeyssance. Il y avoit un ministre avecques eux, 
qui en respondoit sur son honneur, sur lequel 
je ne faisois pas grand fondement. Monsieur le 
seneschal y alloit à la bonne foy; et croy qu'il 
luy eust cousté la vie aussi bien qu'à moy si j'y 
fusse allé, car il m'eust voulu deffendre. Or ils 
firent tant que je leur promis d'y estre le lende- 
main matin. Les sieurs de La Lande et de Nort 
me despecherent un homme secrettement, pour 
m'advertir que je n’y allasse point, sur (out tant 
que je pouvois desirer sauver ma vie; car si j'y 
allois j'estois mort : qui fut cause que je leur 
manday que je ne voulois point passer la riviere, 
mais que, s'ils vouloient venir en une maison 
au passage, que j'estois content de m'y trouver. 
Et comme ils virent qu'ils ne m'y pouvoient 
avoir, ils accorderent de se trouver au passage , 
là où j'allay avec vingt-cinq soldats qui se te- 
noient tousjours sur le passage , et disnasmes là 
ensemble, et après disputasmes de ce qui estoit 
besoing de faire. Je leur dis qu'avant toute 
œuvre il falloit qu'ils se contentassent de l'eglise 
que monsieur de Burie leur avoit baillée pour 
leur presche, qui estoit une paroisse, et qu'ils 
abandonnassent les jacobins et y laissassent 
rentrer les religieux dire leurs offices, mettant 
bas les armes; et qu'ils acceptassent la moitié de 
la compagnie du roy de Navarre en leur ville, 
et l'autre moitié demeureroit à Condom. Jamais 
je ne les sçeus faire condescendre à cela. Je tirai 
le seneschal d'Agen à part , et luy dis : « Ne co- 
« gnoissez-vous pas bien qu'ils veulent faire une 
«subversion et se faire maistres des villes ? Je 
«ne vous conseilleray pas de demeurer avecques 
«ces gens, car il faudra que vous les laissiez 
«faire ou qu'ils vous couppent la gorge : nous 
«avons bon exemple de monsieur de Fumel; à 


LIVRE V. 


229 


« Dieu vous comment. » Et soudain me despartis 
d'eux sans vouloir plus contester ; et m'en revins 
à Stillac, où je trouvay un mien fermier de 
Puch de Gontaut, nommé Labat, qui me vint 
dire de la part de leurs eglises que je n'avois 
pas voulu avoir la patience de bien entendre ce 
que les ministres Barelle et Boénorman me vou- 
loient dire et presenter, et que jestois trop 
collere : qui estoit que les eglises m'offruient 
trente mille escus, pourveu que je ne prinse 
point les armes contr'eux et que je les laissasse 
faire, ne voulant ancunement que pour cela je 
changeasse de religion, et que dans quinze jours 
au plus tard ils m'apporteroient l'argent chez 
moy. Je luy dis que si ce n’estoit l'amitié que je 
lui portois, et aussi qu'il estoit mon fermier, je 
le traicterois autrement que je n’avois fait Ba- 
relle et Boënorman, et que je lui donnerois 
d'une dague dans le sein; qu'il sçavoit bien que 
je scavois jouer des mains, et que luy ny autre 
ne fussent plus si hardis à me tenir tels propos, 
car je les ferois mourir : et quant et quant, 
bien estonné, il me laissa pour s'en retourner à 
Nerac, pour leur rendre la responce. 

Il ne tarda pas huict jours que le capitaine 
Sendat m'en vint encores parler, haussant le 
chevet, car il m'offroit quarante mil escus; le- 
quel leur avoit donné parolle d'estre avecques 
eux , sije ne prenois poinct les armes contre eux, 
et luy donnoient à luy deux mille escus. Et 
comme le capitaine Lendat veit qu'il ne me pou- 
voit convertir à les prendre, il me dit et con- 
seilla que je les prinsse, et que je les presterois ` 
au roy pour leur faire la guerre. Alors je luy 
respondis que je cognoissois bien qu'il ne scavoit 
pas que c'est que de mettre l'honneur d'un 
homme de bien en dispute. « Premierement ils 
«ne les me bailleroient pas sans me faire faire 
«serment que je ne prendray pas les armes 
«contre eux, et faudra qu’il apparoisse par escrit 
«pour le monstrer à leurs eglises, afin qu'elles 
«levent et baillent l'argent; or il faudra que cela 
«se sçache, car le feu n'est jamais si profond 
«que la fumée n'en sorte. La royne trouvera 
«estrange que je demeure à ma maison sans rien 
«faire; elle me sollicitera de prendre les armes : 
«si je ne les prens, ne voulez vous pas qu’elle et 
«tout le monde croye que j'aye prins argent et 
«que je suis un corrompu? Or, quand je le 
« bailleray au roy, son conseil regardera que j'ay 

«fait serment de ne prendre point les armes, et 
«neantmoins je l'ay fait au roy, prenant l'ordre, 
«qu’enyers tous et contre tous je deffendray sa 
«personne et sa couronne. Comment voulez 
«vous que la royne, ny le roy, quand il sera 
«grand, me tiennent en reputation d'homme de 
«bien, veu que j'auray faict deux sermens l'un 
«contre l'autre? Les uns diront que j'ay prins 
«l'argent volontairement, mais qu'après je me 
«suis repenty , et que je voulais couvrir ma mes- 
«chanceté en baillant l'argent au roy. Les autres 
«diront que la royne ne se devoit jamais plus 
«fier de moy, puis que j'avois faict deux sermens 
«contraires l'un à l'autre, et que, puis que j'avois 
«trompé avec serment les huguenots, je trom- 
«perois bien le roy. Et voy-là mon honneur en 
«dispute, et condamné avec juste raison de ja- 
«mais estre plus digne d'estre au rang des gens 
«de bien, et loyaux sujets et serviteurs du roy. 
«Que deviendray-je, puis après que j'auray 
« perdu mon honneur, moy qui n'ay jamais com- 
«battu que pour en acquerir ? Je ne veux pas 
«dire seulement que les gentils-hommes ne me 
« voudroient veoir auprès d'eux; mais les vilains 
«a propres ne me voudroient veoir en leur com- 
«pagnie. Or voy-là, capitaine Sendat , ce que je 
«deviendrois si je suivois vostre conseil, Je vous 
“prie, ne les hantez plus : vous vous estes tous- 
« jours nourry et porté les armes avec les Mont- 
«luc; je vous prie, resolvez vous de les prendre 
«à present pour le service du roy, et ne vous 
«mettez point en ceste religion là. Nos peres es- 
«toient plus gens de bien qu'eux, et ne puis 
«croire que le Sainct Esprit se soit mis parmy ces 
«gens, qui s’eslevent contre leur roy. Voy-là un 
« beau commencement. » Ce qu'il me promit faire. 

Par là jay bien monsiré à un chacun que, 
pour l’avarice, je nay pas voulu abandonner 
mon honneur ny ma conscience à faucer le ser- 
ment que j'ay faict au roy devant Dieu de le 
servir fidellement et loyaument, et m'employer 
à deffendre sa personne el sa couronne ; et neant- 
moins l'on m'a voulu accuser que j'ay pillé les 
finances du roy ,et que j'ay mis impositions sur 
le pays pour m'eurichir, Dieu et la verité est 
avecques moy, et le tesmoignage de tous les trois 
estats de la Guyenne, qui feront cognoistre que 
je way jamais fait tels actes à tous ceux qui ont 
fait ces rapports à leurs majestés. Mais pour 

que fismes monsieur de Burie et moy et nos 
bons commissaires Compain et Girard, qui de- 
meurerent assez de temps sans paroistre en lieu 
du monde. Je sollicitois monsieur de Burie de 
venir promptement , et que puisque les commis- 
saires ne venoient, nous prendrions des con- 
seillers d'Agen : ceci alloit toujours dilayant, et 
j'entendois de jour à autre que les Huguenots 
continuoyent leurs damnables conspirations. Il 
y avoit pour lors un lieutenant au siege de 
Condom, nommé du Franc, fort homme de bien, 
et bon serviteur du roy, qui s’estoit cuidé une 
fois laisser aller à vouloir prendre ceste religion 
nouvelle (il n'estoit pas fils de bonne mere qui 
n'en vouloit gouster ). ll fut appellé en un con- 
seil là où il y avoit de grands personnages; et là 
il entendit une proposition fort malheureuse et 
detestable : et comme il entendit cecy , il n'osa 
dire, quand se vint à oppiner, sinon comme les 
autres, craignant que, s'il disoit le contraire, on 
le fist mourir, pour crainte qu'il decelast le con- 
seil, et fut contraint de passer outre comme les 
autres. Or jene descriray poinct où le conseil fut 
tenu, ny moins veux nommer les personnes, car le 
conseil et la proposition n’en vaut rien, et en y a 
depuis qui se sont faicts gens de bien : il m'envoya 
prier qu'il me parlast secrettement entre le 
Sampoy et Condom, et m'assigna l'heure; je ne 
menay avecques moy qu'un lacquay, et luy un 
autre , car ainsi l'avions arresté, et nous trou- 
vasmes au dessous de la maison de monsiear de 
Sainctorens, dans un pré, où il me dict tous les 
propos qu'avoient esté tenus au conseil et la 
conclusion qui en avoit esté faiele, Que comme 
je veux que Dieu m'aide, le poil me dressoit en la 
teste d'ouyr tels langages. Et me fit une remons- 
trance d'homme de bien, me disant qu'il se pre- 
sentoit une occasion pour m'honorer et tout ce 
qui descendoit de moy à jamais; c'est de prendre 
les armes de cœur hardy et magnanime, et 
exposer ma vie à tous perils pour soustenir ces 
pauvres enfans, qui estoient fils d'an si bon roy, 
et qu'ils estoient encore en tel âge pour se def- 
fendre comme s'ils estoient dans les berceaux, 
et que Dieu m'assisteroit , voyant que je deffen- 
dois les innocens. Et me fit ce bon homme de si 
grandes remontrances , que , comme je veux que 
Dieu me sauve, les larmes me venoient aux 
yeux, et me pria de ne le deecler point , car si je 

regard de ma personne, ils avoient tenu un 
conseil deliberé de me surprendre en quelque 
lieu , et, s'ils pouvoient venir au dessus de moy, 
faire pis qu'ils n’avoient fait de monsieur de 
Fumel. Rien n'estoit celé à cedit lieutenant , 
pource qu'ils pensoient le tenir pour assuré de 
leur costé , faisant bonne mine; mais après il leur 
montra le contraire , car il exposa plusieurs fois 
sa vie dans la ville de Condom, les armes à la 
main, pour deffendre l'autorité du roy. Et , quoy 
qu'il soit, il est mort de poison ou d'autre chose 
pour cela; je pensois qu'il ne se fusse jamais des- 
couvert qu'à moy ; mais je trouvay qu'il en avoit 
dit autant à monsieur de Gondrin , qui luy estoit 
fort amy, et à monsieur de Maillac, receveur 
de Guyenne, car tous deux estoient comme 
freres. Je ne le dis jamais qu’à la royne à Thou- 
louse, contre la cheminée de sa chambre, de- 
quoy sa majesté s'esmerveilla fort ; aussi c’estoit 
des entreprises endiablées, et des plus grands y 
estoient meslés. 

Ayant entendu toutes ces meschantes conspira- 
tiops, je m'en retournay à ma maison au Sampoy, 
et là je me resolus de mettre en arriere toute 
peur et toute erainte, deliberé de leur vendre 
bien ma peau ; car je sçavois bien que si je tom- 
bois entre leurs mains, et à leur discretion, la 
plus grande piece de mon corps n'eust pas esté 
plus grande qu'un des doigts de ma main. Et 
me deliberay d'user de toutes les cruautés que 
je pourrois, et mesmement sur ceux là qui par- 
loient contre la majesté royalle ; car je voyois 
bien que la douceur ne gaigneroit pas ces mess 
chans cœurs. Monsieur de Burie partit de Bor- 
deaux, et me manda le jour qu'il se rendroit à 
Clairac , afin que nous regardions où est-ce que 
nous devions le plustost aller commencer ; il 
m'envoya des lettres que les commissaires luy 
avoient escrit, là où ils nous assignoient à Ca- 
hors, pour là commencer contre les catholiques. 
Je luy escrivis qu’il regardast bien la patente, 
et que là il trouveroit que la royne nous com- 
mandoit d'aller commencer à Fumel. Les lettres 
estoient bien si audacieuses , que par icelles ils 
faisoient cognoistre qu'ils estoient les principaux 
commissaires, et que nous n'avions authorilé 
aucune , sinon de leur tenir main forte à l'exe- 
cution de leurs ordonnances. 

Or il y avoit un village, à deux lieues d'Es- 
tillac, qui se nomme Sainct Mezard, dont la plus 

grande partie est au sieur de Rouillac, gentil- 
homme de huict ou dix mille livres de rente : 
quatre ou cinq jours avant que j'y allasse, les 
huguenots de sa terre s'estoient eslevés contre 
luy, pource qu'il les vouloit empescher de rompre 
l'eglise et prendre les calices; et le tindrent as- 
siegé vingt quatre heures dans sa maison; et, 
sans un sien frere nommé monsieur de Sainct- 
Aignan, et des gentils-hommes voisins, qui l'al- 
lerent secourir, ils luy eussent couppé la gorge; 
et autant en avoient fait ceux d’Astefort aux 
sieurs de Cuq et de La Monjoye; et desjà com- 
mençoit la guerre descouverte contre la no- 
blesse. Je recouvray secrettement deux bour- 
reaux, lesquels on appella depuis mes laquais, 
parce qu'ils estoient souvent après mov, et man- 
day à monsieur de Fontenilles, mon beau fils, 
qui portoit mon guidon et estoit à Beaumont de 
Lomaigne avec toute ma compagnie, estant là 
en garnison, qu'il partist le jeudy à l'entrée de 
la nuict, et qu'à la pointe du jour il fust audit 
Sainct Mezard, et qu'il prinst ceux-là que je lay 
envoyois par escrit , dont il y en avoit un, et le 
principal, qui estoit nepveu de l'advocat du roy 
et de la royne de Navarre à Lectoure, nommé 
Verdery. Or ledit advocat estoit celuy qui entre- 
tenoit toute la sedition, et m'avoit-on mandé se- 
crettement qu'il s'en venoit le jeudy mesmes à 
Sainct Mezard , car il y a du bien. J'avais deli- 


_ beré de commencer par sa teste, pouree que 


Javois adverty le roy de Navarre en cour, que 
cedit Verdery, et autres officiers qu'il avoit au- 
dit Lectoure, estoient les principaux autheurs 
des rebellions; et en avois autant escrit à la 
royne, des officiers du roy, laquelle m'avoit res- 
pondu que je m'attaquasse à ceux-là les pre- 
miers; et le roy de Navarre m'avoit escrit par sa 
lettre que si je faisois pendre aux basses branches 
d'un arbre les officiers du roy, que je fisse pen- 
dre les siens aux plus hautes. Or Verdery n'y 
vint pas, dont bien luy en prit, car je l'eusse fait 
brancher. Monsieur de Fontenilles fit une grande 
courvée, et fut au point du jour à Saint Mezard; 
et de prime arrivée il prit le nepveu de ce Yer- 
dery et deux autres et un diacre; les autres se 
sauverent, pource qu'il n'y avoit personne qui 
sceust les maisons, car il n'y avoit homme 
d'armes ny archer qui eust cognoissance du 
lieu. Un gentilhomme, nommé monsieur de 
Corde, qui se tient audit licu, m'avoit mandé 

que, comme il leur avoit remonstré en la compa- | Ma parole et son coup fut aussi tost l'un que 


guie des consuls qu'ils faisoient mal, et que le 
roy le trouveroit mauvais, qu'alors ils luy res- 
pondirent : «Quel roy? nous sommes les roys; 
«celuy-là que vous dites est un petit reyot de 
«merde ; nous luy donrons des verges, et luy 
«donrons mestier pour luy faire apprendre à 
«gaigner sa vie comme les autres. » Ce n'estoit 
pas seulement là qu'ils tenoient ce langage, car 
c'estoit par tout. Je crevois de despit , et voyois 
bien que tous ces langages tendoient aux pro- 
pos que m'avoit tenu le lieutenant du Franc, 
qui estoit en somme de faire un autre roy. Je 
m'accorday avec monsieur de Sainctorens, qu'il 
m'en prinst cinq ou six d'Astefort, et sur tout 
un capitaine Morallet, chef des autres, sous 
couleur qu'il leur vouloit donner leur enseigne, 
et que, s'il le pouvoit prendre, luy et ceux que 
je luy nommois, avec be.les parolles, il me les 
amenast à Sainct Mezard en mesme jour que je 
faisois execution , qui estoit un jour de ven- 
dredy : lequel ne le peut faire ce jour-là; mais 
il les attrapa le dimanche ensuyvant, et les amena 
prisonniers à Ville-Neufve. Et comme je fus ar- 
rivé à Sainct Mezard, Monsieur de Fontenilles 
me presenta les trois et le diacre, tous attachés 
dans le cimetiere, dans lequel il y avoit encores 
le bas d'une croix de pierre qu'ils avoient rom- 
pue, qui pouvoit estre de deux pieds de haut. 
Je fis venir monsieur de Corde et les consuls , et 
leur dis qu'ils me dissent la verité à peine de la 
vie, quels propos ils leur avoient ouy tenir con- 
tre le roy. Les consuls craignoient et n’osoient 
parler. Je dis audit sieur de Corde qu'il tou- 
choit à luy de parler le premier, et qu'il parlast. 
Il leur maintint qu'ils avoient tenu les propos cy 
dessus escrits : alors les consuls dirent la verité 
comme ledit sieur de Corde. J'avois les deux 
bourreaux derriere moy, bien equipés de leurs 
armes, et sur tout d'un marassau bien tranchant; 
de rage je sautay au collet de ce Verdier, et luy 
dis : « O meschand paillard, as tu bien osé 
«souiller ta meschante langue contre la majesté 
«de ton roy?» Il me respondit : « Ha! monsieur, 
« à pecheur misericorde. » Alors la rage me print 
plus que devant, et luy dis : «Meschant, veux-tu 
«que j'aye misericorde de toy, et tu n'as pas 
«respecté ton roy ?» Je le poussay rudement en 
terre, et son col alla justement sur ce morceau 
de croix, et dis au bourreau : « Frappe, vilain. » 


! l’autre, et encore emporta plus de demy pied de 


la pierre de la croix. Je fis pendre lesdeux autres 
à un orme qui estoit tout contre; et pour ce que 
le diacre n'avoit que dix-huict ans, je ne le vou- 
lus faire mourir, afin aussi qu'il portast les nou- 
velles à ses freres; mais bien luy fis-je bailler tant 
de coups de fouet aux bourreaux, qu’il me fut 
dit qu'il en estoit mort au bout de dix ou douze 
jours après. Et voi-là la premiere execution que 
je fis au sortir de ma maiscn, sans sentence ny 
escriture, car en ces choses j'ay ouy dire qu'il faut 
commencer par l'execution. Si tous eussent fait 
de mesme, ayant charge és provinces, on eust 
assoupy le feu qui a depuis bruslé tout. Cela 
ferma la bouche à plusieurs seditieux , qui n'o- 
soient parler du roy qu'avec respect; mais en se- 
cret ils faisoient leurs menées. 

Le lendemain je partis d'Estillac, et m'en allay 
trouver monsieur de Burie à Clairac, et là deba- 
tismes du lieu là où nous devions commencer, 
ou bien à Fumel ou à Cahors. Je le trouvay 
gaigné pour aller à Cahors trouver les commis- 
saires, qui estoient arrivés et avoient commencé 
à faire le procès des catholiqnes, sans vouloir 
prendre quelque raison en payement. Je fis por- 
ter la patente, etluy monstray que l'intention de 
la royne estoit d'aller commencer à Fume, alors il 
ne peuet pluscontrarier; et luy monstray comme sa 
majesté entendoit que nous fussions les vrayscom- 
missaires, et que Girard et\Compain estoient tenus 
de venir à nous, et non point nous à eux ; d'autre 
part que j'avais esté adverty, depuis que j'estois 
party de la cour, que c'estoient les deux plus 
grands huguenots du royaume de France, et 


‘qu’il falloit bien que nous prinssions garde à 


eux, et pareillement à nostre reputation, afin 
que l'on ne nous baillast point une trousse, nous 
declarant estre huguenots; car de moy je ne 
voulois point qu'on me marquast de ceste mar- 
que. Et pour dire la verité, il me sembla cognois- 
tre, quand j'arrivay à Bordeaux, que monsieur 
de Burie pendoit quelque peu du costé de ceste 
religion, et aussi par autres adverlissemens qu'on 
m'en avoit donné. Nous nous rendismes le lundy 
à Ville-Neufve, où monsieur de Sainctorens nous 
vint trouver avec sa trouppe d’argoulets et deux 
cens arquebusiers; et m'amena le capitaine Mo- 
rallet avec autres quatre, et deux autres que des 
gentils-hommes avoient prins dans cette Saincte 

Livrade, lesquels je fis pendre le mardy sans 
tant languir; ce qui commença à mettre une 
grande peur et frayeur parmy eux, disans : 
« Comment ! il nous fait mourir sans nous faire 
«aucun procès?» Or leur opinion estoit que, s'ils 
estoient pris, il faudroit venir par tesmoins, et 
qu'il ne s'en trouveroit pas un qui osast dire la 
verité à peine d'estre tué, et aussi qu'il n’y avoit 
judicature grande ny petite qu'il n'y eust de 
leur religion, et que ceux là ne feroient coucher 
rien par escrit, sinon ce qui seroit à leur advan- 
tage pour leur justification. Et ainsi passoit la 
justice, sans qu’il fust jamais faict aucune puni- 
tion d'eux; et, comme ils avoient tué quelqu'un 
ou rompu les églises, soudain ces meschans offi- 
ciers (ainsiles doit-on nommer avec juste raison ) 
se presentoient promptement à faire les infor- 
mations, et, icelles faictes, on trouvoit toujours 
que les catholiques avoient commencé, et que les 
battus avoient tort, et qu’iceux mesmes rom- 
poient les eglises de nuict, afin que l'on dist que 
c'estoient les huguenots. Je ne cuide que l'on 
trouve en aucuns livres que jamais telles pi- 
peries, ruses et finesses fussent inventées en 
royaume qui jamais aye esté, Et si la royne eust 
encore plus tardé à m'envoyer avec ceste pa- 
tente seulement trois mois, tout le peuple estoit 
contraint de se mettre de ceste religion-là, ou 
ils estoient morts; car chascun estoit tant inti- 
midé de la justice qui se faisoit contre les catho- 
liques, qu'ils n’avoient autre remede que d'aban- 
donner leurs maisons, ou mourir, ou se mettre 
de leur party. Les ministres preschoient publi- 
quement que, s'ils se mettoient de leur religion, 
ils ue payeroient aucun devoir aux gentils- 
hommes , ny au roy aucunes tailles, que ce qui 
luy seroit ordonné par eux; autres preschoient 
que les roys ne pouvoient avoir aucune puis- 
sance que celle qui plairoit au peuple; autres 
preschoient que la noblesse n'estoit rien plus 
qu'eux : et de fait, quand les procureurs des 
gentils-hommes demandoient les rentes à leurs 
tenanciers, ils leur respondoient qu’ils leur mon- 
trassent en la Bible s'ils le devoient payer ou 
non, et que si leurs predecesseurs avoient esté 
sots et bestes, ils n’en vouloient point estre. 
Quelques uns de la noblesse se commencoient 
à se laisser aller, de telle sorte qu'ils entroient 
en composition avec eux, les priant de les laisser 
vivre en seureté en leurs maisons, avec leurs la- 

bourages; et quant aux rentes et fiefs, ils ne 
leur en demandoient rien. D'aller à la chasse, il 
n'y avoit homme si hardy qui y osast aller, car 
ils venoient tuer les levriers et les chiens au mi- 
lieu de la campagne, et n'osoit on dire mot à 
peine de la vie; et si l'on touchoit un d’entr'eux, 
toutes leurs églises incontinent estoient man- 
dées, et dans quatre ou cinq heures vous estiez 
mort, ou bien falloit fuyr vous cacher dans quel- 
quelque maison de ceux-là qui avoient pactisé 
avec eux, ou dans Thoulouse; car en autre lieu 
ne pouviez estre asseuré. Et voilà l'estat auquel 
la Guyenne estoit reduicte. Je suis contraint es- 
crire toutes ces particularités, pour vous mon- 
trer si c'est à tort que le roy m'ait honoré de ce 


beau nom de Conservateur de la Guyenne, et s’il 


a esté necessaire d'y mettre la main à bon es- 
cient. Que si j'eusse fait le doux, comme mon- 
sieur de Burie, nous estions perdus : il leur pro- 
mettoit prou, et je ne tenois rien, sçachant bien 
que ce n’estoit que pour nous tromper, et peu à 
peu se rendre maistre des places. Bref ces nou- 
veaux venus nous vouloient donner la loi, et n'y 
avoit si petit ministre qui ne fist le monsieur, 
comme s'il eust esté un evesque. Voi-là les 
beaux commencemens de ceste belle religion, et 
comme elle apprenoit à vivre. 

Au partir dudict Ville-Neufve, nous allasmes 
à Fumel, où nous trouvasmes que madame de 
Fumel, monsieur de Cancon son frere, et au- 
tres gentils-hommes parens de Ja maison, s'es- 
toient mis aux champs quand ils entendirent 
que nous y estions , ayant pris vingt et cing ou 
trente de ceux qu'avoient massacré le sieur de 
Fumel. Monsieur de Burie manda aux commis- 
saires de venir proceder à la commission, les- 
quels luy firent response qu'ils n'en feroient 
rien, mais que nous allissions-à. On me manda 
qu'ils avoient dit que, puis que je faisois justice 
sans procedure, qu'ils me feroient à moy-mesmes 
le procès après l'avoir faict aux autres; je co- 
gneus bien qu'il falloit venir aux prises et aux 
mains avecques eux, car autrement nous tom- 
bions au plus grand mal-heur que gens pou- 
voient faire, et que, si nous ne tenions les gens 
et le peuple en crainte de nous, sans qu'ils 
eussent frayeur de ces commissaires, tout s'en 
alloit en ceste religion. Il ne tenoit pas à le 
remonstrer à monsieur de Burie, mais je cognois- 
sois bien à ses responses qu'il estoit en quelque 

crainte de faillir, ou, comme jay dit, qu’il pen- 
doit quelque peu du costé de ladicte religion : 
sa fin nous en a donné la cognoissance. Et 
comme nous vismes que ne pouvions avoir les 
commissaires, nous mandasmes venir des con- 
seillers du siege du seneschal d'Agen, lesquels 
commencerent à faire le procès à ces gens, et 
les trouverent si coupables, qu'ils confesserent 
qu'eux-mesmes avoient esté au massacre de leur 
seigneur ; car c'estoient ses propres subjets qui 
avoient commencé et envoyé querir leurs eglises 
voisines pour faire ce beau exploit , massacrant 
d'une infinité de coups ce seigneur ; et encore 
demy mort ils le mirent contre un carreau sur 
le lict, et tiroient à la butte contre son cœur, 
pillant et saccageant tout : et après ces bonnes 
gens crioient Vive l'Évangile ! Bref un jour il 
en fut pendu ou mis sur la roue trente ou qua- 
rante. Et de là nous nous en allasmes à Cahors, 
où nous trouvasmes ces venerables seigueurs 
qui avoient commencé et estoient desjà bien 
avant à faire le procès aux catholiques, et te- 
noient prisonnier monsieur de Viole, chanoine 
et archidiacre de Cahors, et chancelier de l'uni- 
versité, gentil-homme de sept ou huict mille 
livres de rente, appartenant à messieurs de 
Terride, Negrepelice et à d'autres sieurs du 
du pays. Le sieur de Caumond des Mirandes 
avoit marié sa sœur en ceste maison , et estoit là 
solicitant pour ledict de Viole son beau-frere , 
avecques ses enfans, neveux dudit de Viole, 
madame de Bugua , sœur dudict de Viole; mon- 
sieur Daussun y vint aussi, pource qu'il estoit 
parent de sa femme : toute la ville estoit pleine 
de noblesse pour solliciter pour ledit sieur de 
Viole. Ils avoient si bien fait qu'ils avoient ap- 
pelé neuf juges ou lieulenans des sieges, dont 
les six estoient huguenots, et les trois ils les 
avoient si fort intimidés de leur grand puissance 
ct authorité qu'ils disoient avoir en leur charge 
que nul d'eux n’osoit dire sinon comme autres ; 
et mesmes le juge mage propre, qui est per- 
sonne timide, n'osoit rien dire, sinon ce qu'ils 
le vouloient. Ils jugerent quatorze ou quinze 
hommes: il n'en y avoit pas trois qui fussent 
au massacre, mais pour vengeance de la justice 
que nous avions faite à Fumel, ils en vouloient 
faire mourir tant qu'ils pourroient , justement 
ou injustement, et les Brent executer à la place 
de la ville. La justice et l'eglise entrerent en si 

grand peur, qu'il se tenoient tous pour perdus, 
voyant que l'on faisoit le procès à monsieur de 
Viole et à plusieurs autres qui ne s'y estoient 
point trouvés. Toutes ces dames estoyent tous- 
jours après moy, et ne pouvoyent pas avoir 
response de monsieur de Burie qui les conten- 
tast. Monsieur de Caumond, qui est aujour- 
d'huy, vint parler à monsieur de Burie; et croy 
que c’estoit plus pour avoir querelle avec moy 
qu'autre chose, pource que j'avois dit qu'il en- 
duroit qu'un ministre parloit en pleine chaire, 
contre la personne du roy et son authorité, à 
Clairac dont il est abbé : et le me demanda en 
pleine salle devant monsieur de Burie; je luy 
dis que je l’avois dit, et qu'il estoit tant obligé 
au roy des biens qu'il en avoit receus, qu'il ne 
le devoit point endurer : il me respondit qu'il 
n'avoit pas presché devant luy, et quand bien 
il l’auroit fait, ce n’estoit pas à moy à qu'il en 
devoit rendre compte. Je luy cuiday sauter 
dessus , la dague en main; il mit main sur son 
espée, et tout à un coup luy sauterent au col 


| quinze ou vingt gentils-hommes des miens, et 


eut assez affaire à garder que l'on ne le tuast. 
Monsieur de Burie fut de mon costé et le brava 
fort, de sorte qu'aucuns le pousserent hors de 
la salle pour le sauver ; car tout le monde avoit 
la main aux espées , et luy n’avoit pas force pour 
respondre pour lors aux miennes, Et voy-là 
l'occasion de la hayne qu'on dit qu'il me porte, 
car paravant nous estions bons amis; mais c’est 
le moindre de mes soucis. 

Or, pour retourner à la justice, madame la 
comtesse d’Arein, qui estoit à Assier, m'escrivit 
une lettre par un sien gentil-homme nommé le 
Brun, par laquelle me prioit vouloir tenir la 
main que la justice se fist. Je luy respondis que 
je ne l'empescherois point, ou je cognoistrois 
que la raison le permettroit , et que monsieur 
de Burie et moy n'estions là pour autre chose. 

Le lendemain il retourna à moy, et en secret 
me dit et me pria que je tinsse la main à ce que 
le jugement des commissaires sortist à effect , 
et que dix mil francs ne me faudroient point. Ce 
fut devant un marchand qui vendoit des pis- 
toles, et luy-mesme les me choisit, et me dit 
qu'il s'y entendoit , et qu’il les vouloit desmon- 
ter. Il me fit grand plaisir, et les luy laissay 
entre ses mains, m'en allant soupper avec mon- 
sieur de Burie : son logis estoit bien près de là, 

Et en allant je commencay à discourir en moy- 
mesmes d'où pourroient sortir ces dix mil francs, 
et ne peust entrer en mon esprit d'où cest ar- 
gent pourroit venir; bien pensois-je qu'il y de- 
voit avoir de la malice et cautelle. Le soir je me 
retiray à mon logis chez l'archidiacre Redoul : 
et me retirant, mes-dames du Longua et de 
Viole me rencontrerent près du logis, lesquelles 
je trouvay pleurantes, et me dirent ces mots : 
« Monsieur, monsieur de Viole s'en va mort si 
« vous ne lui aidez, car sa sentence est arrestée, 
eet ceste nuict le doivent estrangler dans la pri- 
«son, et au matin le doivent mettre mort sur 
el eschaffaut.» Tous ces seigneurs avoyent en- 
voyé en poste devers le roy; mais le messager 
estoit arrivé trop tard si je n'y eusse mis la 
main. Je les renvoyay avec esperance que je l'en 
garderois : et toute la nuict je fis promener des 
gens-d'armes de ma compagnie au devant de la 
prison et devant le logis des commissaires; et 
moy-mesmes ne me despouillay de ceste nuict-là. 
Il fut fort tard quand l'archidiacre Redoul revint 
au logis : et comme je sceus qu'il fut dans sa 
chambre, je le manday. Il estoit allé secrette- 
ment descouvrir des affaires de monsieur deViole, 
et des autres personnes, qui estoient gens de mai- 
son et de qualité; et me porta la resolution qu'ils 
estoient tous condamnés à mourir, et que, pour 
crainte de scandale, et qu’il n'y vinst esmotion, 
ils devoient estre deffaits secrettement en prison 
avec les torches; et que par leur procès et juge- 
mend ils avoient departy la ville en trois corps, 
c'est à sçavoir, l'église en un, la justice en un 
autre, et le tiers estat en l'autre; et que tous ces 
trois corps estoient condamnés en six vingts mil 
francs. Alors il me va au cœur que ces dix mil 
francs dont le Brun m'avoit parlé devoient venir 
de-là. Et pleuroit ledit archidiacre, me disant 
que la ville de Cahors estoit destruitte à jamais, 
et que quand on auroit vendu tous les biens de 
la ville, meubles et immeubles, il ne s'en sçauroit 
trouver ceste somme. Alors je luy dis : «Ne vous 
« donnez point de melancolie ; laissez faire à moy, 
acar , pour l'amour de monsieur de Viole et des 
sautres, j'y fairai faire si bon guet, que lesat(ra- 
«peray avant qu'ils facent leur execution. Et 
¢ quant à ces amendes que vous ditez , le roy ne 
« voudra jamais que vostre ville soit ruinée, car 
«elle est à luy, et asseurez-vous qu'il la vous 
«donra.» Alors il ime dit: «Monsieur, si les 

«amendes alloient en la bource du roy, nous 
“aurions esperance que sa majesté ne nous vou- 
«droit pas veoir destruicts; mais il n’en tire pas 
«un sol. — Et qui donc, luy dis-je ? — C'est le 
«comte Reingrave, quia presté au roy cinquante 
«mil francs sur la comté ; et nous avons eu pro- 
«cés avec ledit comte pour les amendes à Thou- 
«louse, et l'avons perdu; et a esté dit qu’il tireroit 
«les amendes aussi bien que l'autre revenu. 
« Voy-là pourquoy nous n'avons autre remede 
«que d'abandonner la ville, aller habiter ailleurs, 
«et luy laisser tous nos biens.» Et comme j'en- 
tendis cecy, je pensay enrager de ce que je 
voyois que ces deux meschans destruisoyent une 
cité qui estoit au roy poor un particulier. Je 
passay toute ceste nuict en collere; et au matin 
monsieur de Burie m'envoya querir pour en- 
tendre le jugement des procès. Et m'en allant 
je pensay à les garder de prononcer leur sen- 
tence; car, si elle estoit prononcée une fois, il 
n'y avoit plus ordre de sauver la ville que le 
comte Reingrave n’en eust les amendes, et qu'il 
estoit estranger dont le roy avoit tousjours affaire 
de luy. Et en ceste collere j'arrivay à la chambre 
de monsieur de Burie, et trouvay qu'ils estoyent 
dejà tous assis, les sacs sur la table. Hs virent 
bien à ma mine ce que je portois sur le cœur. 
Je pris une petite escabelle, et me mis au bout 
de la table, car ils tenoyent tout l'environ d'icelle. 
Et là commença ledit Compain à faire de grandes 
remoustrances de ce forfait qui estoit advenu en 
la ville, et que tant de femmes et enfans y avoyent 
perdu leurs maris et leurs peres; et que le roy 
et la royne nous avoyent envoyés I pour faire 
ceste justice juste et raisonnable {son harangue 
dura pour le moins demy heure); et que ce 
n'estoit rien de ceux qu'ils avoyent fait mourir, 
si les principaux autheurs ne perdoyent la vie, 
qui serviroit d'exemple à tout le royaume de 
France; et qu'ils vouloient lire leur sentence 
devant nous, pour puis après faire lexecution 
en la prison, nous priant de leur prester la main 
forte ; et commença de tirer la sentence du sac. 
Je regarday monsieur de Burie s'il diroit rien, 
car il touchoit à luy de parler premier qu'à moy. 
Et comme je vis qu'il se laissoit aller sans res- 
pondre, et que l'autre commençoit à ouvrir la 
sentence pour en faire lecture, je luy dis : « Hola, 
«monsieur de Compain , ne passez pas plus 
«outre que vous ne m'ayez respondu sur ce que 

«je vous veux demander.» Alors il me dit qu'a- 
près qu'il auroit leue la sentence, il respondroit 
à ce que je luy demanderois , et qu'il la vouloit 
lire avant que faire autre chose. Sur quoy je dis 
à monsieur de Burie en jurant : «Monsieur , dès 
cle premier mot qu'il ouvrira la bouche je le 
«tueray , si premierement ne me rend raison de 
«ce que je luy demanderay en vostre presence. » 
Alors monsieur de Burie luy dit: «Monsieur de 
«Compain , il faut que vous entendiez ce qu'il 
«vous veut dire , car peut estre qu’il a entendu 
«des choses que je n'ay pas entendu.» Alors je 
vis mon homme pallir; il avoit raison. Je luy dis: 
«A qui est la ville de Cahors?» Il me respondit: 
« Elle est au roy. — A qui est la justice? — Elle 
«est au roy. — À qui est l'eglise?» Il me res- 
pondit qu'il n'en sçavoit rien. Alors je luy dis : 
« Niez vous que l'Eglise ne soit au roy?, aussi 
«bien que le demeurant ? » Il me respondit qu'il 
ne se soucioit point de cela. Alors je luy dis : 
«Avez vous departy la ville en trois corps, c'est 
«à sçavoir l'eglise, la justice et la ville separé- 
«ment, et sur chacune declaré les amendes ? » 
Il me dit lors que j'escoutasse leur sentence, et 
alors je le sçaurois. Surquoy je luy commence à 
donner du tu, luy disant : « Tu declareras icy , 
«devant monsieur de Burie et devant moy , ce 
aque je te demande, ou je te pendray moy- 
« mesmes de mes mains; car j'en ay pendu une 
«vingtaine de plus gens de bien que toy, ny 
«que ceux qui ont assisté à ta sentence : » et me 
leve de dessus l'escabelle, Monsieur de Burie luy 
dit : « Parlez, monsieur de Compain , et dites si 
«vous l'avez fait.» Il respondit : «Ouy, mon- 
«sieur.» Alors je luy dis: «O meschant paillard, 
«traistre à ton roy, tu veux ruyner une ville qui 
«est au roy, pour le profit d'un particulier. Si 
«ce n'estoit la presence de monsieur de Burie, 
aqui est icy lieutenant du roy, je te pendrois , 
«toy et tes compagnons, aux fenestres de ceste 
«maison.» Et dis à monsieur de Burie: «Hé, 
«monsieur , laissez moy tuer tous ces meschans 
«traistres au roy pour le profit d'autruy et le 
«leur.» Sur quoy je tiray la moitié de mon espée: 
je les eusse bien gardés de faire jamais sentence 
ny arrest ; mais monsieur de Burie me sauta au 
bras, et me pria de ne le faire point ; et alors 
tous gaignerent la porte, et se mirent en fuitte 
crians , si estonnés qu'ils sauterent des degrés 
sans conter. Je voulois aller après les tuer; mais 

monsieur de Burie et monsieur du Courré son 
nepveu , me tindrent que je ne peus eschapper. 
La colere où j'estois ne me permettoit estre 
maistre de moy : il ne faut pas donc trouver es- 
trange si je les appelle meschans dans cet escrit. 
Monsieur de Burie, monsieur du Courré et moy, 
entrasmes dans un jardin. Ledit sieur de Burie 
me dit qu'outre que j'avois gardé que ceste ville 
ne fust ruynée , je luy avois sauvé son honneur; 
car le roy, la royne, et tout le monde, eussent 
tousjours dit qu'il avoit pris argent, et que jamais 
il n'avoit rien entendu de tout cecy. Et alors je 
luy dis comme je l'avois descouvert , et ay opi- 
nion qu'il n'y avoit nulle intelligence du costé de 
monsieur de Burie. Je disnay avec luy , et croy 
qu'il ne mangea jamais quatre morceaux; et 
tout ce jour là je le vis triste et en colere; et leur 
manda de ne proceder aucunement en chose que 
ce fust , jusques à ce que le roy seroit adverty 
du tout ; et manda au juge mage et aux autres 
que s'ils assistoient en aucune chose de ce que 
Compain et Girard feroient, il leur iroit de la 
vie. L'un après l’autre le soir ils venoient s'excu- 
ser à luy, j'entens ceux qui avoient assisté, con- 
fessant audit sieur qu'ils n’avoient jamais pensé 
en la ruyne que portoit le jugement de ce procès; 
que c'estoit la ruyne d'eux mesmes et de leurs 
enfans : ils n'usoient parler à moy, ny se trou- 
ver là où j'estois. Monsieur de Burie me disoit 
le tout ; mais, quoy que ce fust, pas un n'osoit 
se trouver devant moy : je croy que j'en eusse 
estranglé quelqu'un. Au bout de cing ou six jours, 


_ arriva le courrier que les parens et parentes de 


monsicur de Viole avoient envoyé devers le roy, 
qui porta interdiction aux commissaires de ne 
tirer plus outre, en aucune maniere que ce fust, 
au faict dudict sieur de Viole, ny de ce qui de- 
pendoit de ceste sedition, commandant d’eslar- 
gir ledit sieur de Viole et autres prisonniers , 
avec pleiges de se presenter toutesfois et 
quantes qu'il en seroit ordonné. Il ne faut pas 
trouver estrange si la ville de Cahors m'aime ; 
car il semble qu’ils voyent, à la bonne chere qu'ils 
me font , le roy ou un de messeigneursses freres. 

Voy-là la deuxiesme fois qu'on m'a voulu 
corrompre par argent; mais l'on ne me trouvera 
jamais par escrit au livre de telles meschancetés, 
et n’en crains personne du monde , non seule- 
ment en Guyenne, mais en Italie, là où j'ay eu 
de grandes et honnorables charges, où je pouvois 

gaigner deux ecns mil francs pour le moins , si 
j'eusse voulu, comme ont bien fait d'autres qui 
ne s'en sont pas mal trouvés; et en eusse esté 
bien mieux recogneu que je may esté. Mais je 
puis dire, et à la verité , que jamais ne m'en 
suis revenu de charge aucune, qu'il ne m'ait 
fallu emprunter de l'argent pour venir en ma 
maison , et me suis voulu ruiner et patir tous les 
jours pour esparguer la bourse du roy, et non 
pour m’enrichir , non seulement moy , mais 
encore ceux qui estoient sous ma charge : et en 
y a prou qui sont en vie, comme le thresorier 
Beaucler, le contrerolleur La Molliere et autres, 
qui en porteront bon tesmoignage, qui s'en sont 
revenus aussi coquins que moy. Si quelque ville 
m'a fait quelque present pendant ces troubles , 
c'a esté pour soustenir la grand despence qu'il 
me convenoit faire pour entretenir les gens et 
les seigneurs de ce pays: c'estoit ouvertement 
et non en cachette. Voilà la fin de la procedure 
de Cahors. 

Or ayant monsieur de Burie mesmes co- 
gneu que ces deux braves commissaires n'allaient 
point franchement en besongne, et qu'ils ne ti- 
roient qu'à faire justice des catholiques et ‘non 
des huguenots, il envoya en diligence à Bor- 
deaux faire venir messieurs d'Alesme, le vieux, 
et Ferron, conseillers en la cour de parlement, 
afin de bailler à ces commissaires pour contre- 
carre gens qui entendoient bien le chemin qu’il 
faudroit prendre. Et nous acheminasmes droit à 
Villefranche de Rouergue , entendans de toutes 
parts que les huguenots s'assembloient. Mon- 
sieur de Burie fit venir les compagnies de mon- 
sieur le mareschal de Termes, de messieurs de 
Randan, de la Vauguyon et de Jarnac; car 
nous n'avions que les nostres deux. Et trouvas- 
mes à Villefranche monsieur le cardinal d'Ar- 
magnac, qui nous y attendoit pour se plaindre 
des eglises que l'on luy avoit rompues , et mes- 
mement à Villefranche, qui est de son evesché 
de Rodez. Et comme ils nous sentirent approcher, 
les consuls se saisirent de quatre ou cinq des 
principaux seditieux , et les trouvasmes prison- 
niers. Et le lendemain que nous fusmes arrivés, 
vindrent les susdits sieurs d'Alesme et de Ferron, 
lesquelslescommissaires ne vouloient approuver, 
disant qu'ils n'avoient point de patentes du roy; 
mais à la fin nous nous en fismes accroire. Mon- 
sieur de Burie m'avoit prié de ne leur faire point 

de mal au depart de Cahors, car il ne desiroient 
que s'en aller. Ils commencerent à faire le procès 
des quatre ou cinq que monsieur le cardinal 
d'Armagnac avoit faict prendre; et ne fut pos- 
sible de faire condescendre les deux Compain et 
et Girard à faire justice, nonobstant qu'on prou- 
voit, par les plus grands de la ville, une infinité 
de rapts et volemens, outre la rupture des eglises. 
Ils demeurerent huict ou dix jours en ceste dis- 
pute, et concluoient tousjours qu'ils devoient 
estre rélaxés ; et encores que monsieur de Ferron 
eust sa femme et famille de la religion, neant- 
moins il concluoit tousjours, comme monsieur 
d’Alesme, qu'ils devoieut mourir. Monsieur le 
cardinal d'Armagnac et tous les officiers se de- 
sesperoient de ce que justice ne se faisoit point, 
et qu'ils n'attendoient que tous malheurs après 
que nous serions passés , s'il ne se faisoit quelque 
justice. A la fin messieurs d'Alesme et de Ferron 
vindrent à mon logis me dire qu’il ne falloit point 
esperer que ces gens fissent jamais justice contre 
ceux de leur religion, et qu'ils ne feroient rien 
qui vaille avec eux, et qu'ils s'en vouloient re- 
tourner. Je lus priay de ne nous laisser point. 
Alors monsieur d’Alesme me dit : « Voulez-vous 
« faire un tour digne de vous ? envoyez les faire 
«pendre aux fenestres de la maison de ville, là 
«où ils sont prisonniers , et vous nous jetterez de 
«debat; car autrement il ne faut point esperer 
«que justice s'en face. — Estes-vous tous deux 
«de ceste opinion , dis-je ? » Ils me respondirent 
qu'ouy. Ce fut assez dit. J'appellay le sergent de 
monsieur de Sainctorens , et luy dis en leur pre- 
sence : «Sergent , va moy faire venir le geolier : » 
ce qu'il fit; auquel je dis : « Baille-luy ces pri- 
«sonniers que tu tiens; et vous, sergent, prenez 
«mes deux bourreaux, et les allez faire pendre 
«aux fenestres de la maison de la ville. » Et in- 
continent partit, et en moins d’un quart d'heure 
nous les vismes attachés aux fenestres. Lesdits 
commissaires cuiderent enrager , et le vouloient 
faire trouver mauvais à monsieur de Burie. Et 
le lendemain je leur reprochay , et leur dis , pre- 


_sent ledit sieur de Burie : « Monsieur de Burie et 


«moy serons d'accord, et m'asseure que je vous 
«feray pendre vous mesmes avant que le jeu se 
« desparte et que nous sortions de ceste commis- 
«sion. L'on fait bruit que monsieur le prince de 
«Condé a pris les armes et s'est saisi d'Orleans: 
«si cela est vray, n’esperez autre chose, sinon 

«que je vous tiendray ce que je vous ay promis. » 
li ne tarda pas deux heures que Rance, 'secre- 
taire du roy de Navarre, arriva, et porta les 
nouvelles 4 monsieur de Burie que monsieur le 
prince de Condé avoit pris les armes et s’estoit 
saisi d'Orleans ; et contoit merveille des grandes 
forces qu’ avoit ledict sieur prince, en esgard a 
celles du roy; et que le roy de Navarre, mon- 
sieur le connestable , monsieur de Guyse, mon- 
sieur le mareschal de Sainct-André, estoient 
tous ensemble, qui ne pouvoient pas trouver un 
homme, et mille mensonges. Ledict sieur de 
Burie lui deffendit de tenir ce langage, et qu'il 
ne luy alloit que de la vie si j'en entendois au- 
cune chose. Et manda secrettement ledict sieur 
aux commissaires qu'ils se sauvassent avant que 
ce bruit fust publié, car autrement il ne me 
pourroit garder que je ne les fisse mourir, comme 
j'eusse faict. Ils nese le firent pas dire deux fois, 
car ils s'acheminerent secrettement , et ne sceus 
leur partement jusques au lendemain. Je faisois 
chercher Rance : que si alors il me fust tombé 
entre les mains, je luy eusse appris de porter 
telles nouvelles qu'il avoit porté. Or nous fusmes 
d'opinion de nous en aller droit à Montauban, 
et nous jetter dans la ville avant qu'elle se re- 
voltast , car nous entendions que la ville d'Agen 
estoit revoltée, et avoient pris les officiers et 
consuls catholiques et les chanoines. Et allasmes 
à Sainct-Antony, pensant entrer le lendemain à 
Montauban; mais avant que nous fussions à 
moitié chemin, on nous dit que la ville estoit 
revoltée; et nous acheminasmes droit à Ville- 
neufve d'Agenois , et trouvasmes le tout revolté. 
Puis vinsmes à un village nommé Gallapian, 
près du port Saincte-Marie , et trouvasmes aussi 
le port Saincte-Marie revolté, car ces gens 
avoient faict leur entreprise de longue main. Ils 
estoient forts secrets. Et là arrestasmes que 
monsieur de Burie s’en iroit jetter dans Bor- 
deaux avec les quatre compagnies de gens-d’ar- 
mes, et moy, avec celles du roy de Navarre , qui 
estoient demeurées à Condom, de monsieur le 
mareschal de Termes, et la mienne , passerois 
la Garonne vers la Gascogne, et me tiendrois 
dans le plat pays vers Thoulouse et Beaumond 
de Lomagne, Et ainsi que nous nous voulions 
departir , arriva le capitaine Saincte-Geme, qui 
m'apporta lettres du roy, lesquelles estoient 
de ceste teneur : Monsieur de Montluc, je 

vous prie , si vous desirez jamais me faire 
service , qu'incontinent et en diligence vous 
me veniez trouver avec la compagnie dé 
monsieur le mareschal de Termes etla vostre, 
el avec six compagnies de gens de pied dont 
je vous envoye les commissions , laissant les 
noms des capitaines en blanc, car vous co- 
gnoissez mieux ceux qui le meritent que 
moy. Et, laissant toutes choses , je vous prie 
vous acheminer, car il faut sauver le corps 
de l'arbre, parce qué, le corps sauvé, les 
branches se recouvreront tousjours. Voy-la 
le contenu de ma lettre. Celle de monsieur de 
Burie faisoit mention de ce qu'il m’escrivoit , et 
luy mandoit qu'il donnast le meilleur ordre qu'il 
pourroit en Guyenne , n’estant point encore ad- 
vertie sa majesté de Ja revolte d'icelle. Monsieur 
de Burie print son chemin droit à Thonens, où 
il trouva messieurs de Caumond et de Duras, 
lequel sieur de Caumond estoit pressé de leurs 
eglises d'estre chef; mais il n'en voulut oncques 
prendre la charge: aussi ne faisoit pas monsieur 
de Duras; mais à la fin fut contraint de la prendre 
la charge : aussi ne faisoit pas monsieur de 
Duras ; mais à la fin fut contraint de la prendre, 
à la persuasion d'un personnage plus grand que 
luy. Lesquels firent grand chere à monsieur de 
Burie, et ne luy demanderent rien , car ils tas- 
chaient tousjours à le gaigner; mais il estoit 
trop homme de bien. 11 s'en alla droit à Bor- 
deaux, et le mal fut qu'il en envoya toutes les 
quatre compagnies vers la Sainctonge, et luy 
demeura seul dans Bordeaux, n'ayant que vingt 
cinq arquebusiers de garde. Et le mesme jour 
que nous nous departismes, je me vins camper 
à la maison de monsieur de Beaumond près 
d'Agen, et aux villages voisins, où je departis 
les six commissions que le roy m'avoit envoyé, 
sçavoir , au capitaine Charry deux , au capitaine 
Bazordan autres deux, une au baron de Cler- 
mon, mon nepveu, et l'autre au capitaine Aorne. 
Les sieurs de Cancon, de Montferrand , toute 
la noblesse d’Agenois catholiques s'estoient ren- 
dus auprès de moy. Et en la sale commencerent 
à murmurer les uns et les autres que si je les 
abandonnois ils estoient perdus, et leurs femmes, 
leurs enfans, et leurs maisons en ruyne et per- 
dition. Lectoure , place forte, estoit aussi re- 
voltée, de sorte que la noblesse de Gascogne 
n'avoit où se retirer , et tous se rendoient à moy: 

lesquels entre eux firent une conclusion , que si 
je prenois deliberation de m'en aller trouver le 
roy, comme il me mandoit , ils demeureroient 
sans chef, et qu'il me falloit prendre comme 
prisonnier , et ne me laisser partir. 

Sur le tard j'assemblay tous ces seigneurs , et 
leur remonstray qu'il falloit que je depeschasse 
en diligence devers le roy pour l'advertir de la 
revolte de toute la Guyenne , sauf Thoulouse et 
Bordeaux, et que si celles-là n'estoient secou- 
rues, qu'elles estoient en branle d'être perdues, 
aussi bien que le reste : et le trouvérent tous 
bon, Et je depeschay incontinent le capitaine 
Cousseil pour donner advis au roy et à la royne 
de tout. Et après sa depesche faicte, monsieur de 
Masses, qui est dernierement mort à Limoges, 
qui pour lors portoit la cornette de monsieur le 
mareschal de Termes, me dit en presence de 
tous que j'avois fort bien faict de prendre 
ceste resolution, car ils avoient fait un ar- 
rest entr’eux de me retenir par force. Le matin 
nous passasmes la riviere à deux ou trois ports 
mal-aisément, car Layrac estoit révolté, comme 
estoit aussi tout le pays de Bazadois, sauf la 
Reolle, et jusques aux portes de Thoulouse, sauf 
Auvillar et Condom, où le capitaine Aorne estoit 
avec la compagnie du roy de Navarre : et avant 
qu'elle y fût, ladite ville s'estoit revoltée par 
deux fois; mais le lieutenant general, nommé du 
Franc , que j'ay ci-dessus nommé, avoit pris les 
armes pour deffendre l’authorité du roy, et en 
estoit demeuré maistre : toutes-fois à la fin il ne 
fust pas esté le plus fort, sans ladite compagnie 
que j'envoyay dedans. Je mis ma compagnie à 
la Sauvetat de Gaure; monsieur de Terride avoit 
la sienne aux environs de sa maison, en ses 
terres propres, car Beaumon estoit aussi revolté, 
Monsieur de Gondrin et moy parlasmes ensem- 
ble à ma maison, au Sampoy en Gaure, là où je 
l'avois assigné; et là conclusmes de faire amis 
tous les gentil-hommes catholiques, afin que 
nous fussions tous unis ensemble. Et pour-ce 
que les seigneurs de Firmarcon et de Terride. 
tous deux sortis d'une maison, ne s'entr'aimoient 
point, nous arrestasmes de les faire amis , et les 
assignasmes à se trouver à Faudouas, où il se 
trouva une bonne compagnie de noblesse : et 
comme nous y fusmes, les fismes bons amis. Le 
capitaine Charry partit en diligence pour s‘aller 
jetter dans Puymirol, pour-ce que je fus ad- 

verty que les ennemis l'avoient abandonnée et 
prins l'artillerie qu'y estoit pour porter à Agen. 

Ledit capitaine Charry alla passer la riviere à 
La Magistere, et fut au point du jour dans la 
ville, car les bonnes gens l'ouvrirent, et n’y 
avoit que dix soldats au chasteau, lesquels se 
rendirent. Soudain chascun des autres capitaines 
print incontinent son party pour aller dresser 
leurs compagnies. Et comme nous eusmes disné, 
vint un homme à cheval, qui estoit party en 
poste de Cahors, ayant cheminé toute la nuict 
et prins un cheval de louage à La Magistere , là 
où il luy fut dit que j'estois à Faudouas ; et me 
porta une lettre de monsieur de La Rocque des 
Ars, près Cahors, un mien parent, laquelle lettre 
se trouvera enregistrée au registre du parle- 
ment de Thoulouse , dont la teneur estoit telle : 
Monsieur, aujourd'huy environ midi est ar- 
rivé icy un gentil-homme venant de la cour 
à grand journées, lequel, ayant demandé & 
Uhostelerie s'il y avoit homme qui vous 
cogneust, l'hoste luy a dit que j'estois à la 
ville, el que je vous appartenois de parenté: 

sur quoy il m'a envoyé soudain querir par 
Uhoste. Et comme j ay esté devant le logis, il 
a dit audit hoste qu'il r'entrast dans sa 
maison. Je lay voulu embrasser, mais il 
ma fait signe que je ne le touchasse point, 
Et estans luy et moy seuls, il m'a dit qu'il 
estoit de la comté de Foix et au roy de Na- 
varre; el qu'à Orleans luy estoit mort un 
medecin, de peste, à son costé, dont il estoit 
encores pestiferé. M'ayant dit en outre qué 
J'allasse incontinent cercher de l'ancre et 
du papier, ce que promptement j'ay faict, 
et devant le logis mesmes m'a fait escrire 
ceste lettre, et m'a prié de la vous envoyer 
en poste. Ladite lettre disoit ainsi : Monsieur, 
m'en revenant de la cour, je suis passé à 
Orleans , où j'ay laissé monsieur le prince 
de Condé, qui assemble de grandes forces, 
et des-jà en a beaucoup. Il y a un capitoul 
de Thoulouse qui s'en vient à grandes jours 
nées après, et pense qu'il passera ceste nuit 
icy, lequel a promis audit seigneur prince 
de luy rendre à sa devotion, dans le dix- 
huitiesme de ce mois (qui estoit en may), la 
ville de Thoulouse. Ledit capitoul s'est des- 
couvert à moy : je vous en ay voulu advertir 
en extreme diligence, afin que vous y pour- 

voyez s'il vous est possible. Et pour les rai- 
sons que vousescriramonsieur de La Rocque, 
je n'ay point voulu signer ceste lettre, mais 
je lay fait signer audit sieur de La Roque. 
Voilà le contenu des deux lettres, lesquelles 
ayant veues, je tiray à part les susdicts sei- 
gneurs, et leur ayant communiqué lesdictes 
lettres, je les envoyai incontinent , par homme 
exprès en poste, à monsieur le premier presi- 
dent Mansencal; et fis promptement trois de- 
pesches aux capitaines Bazordan, baron de Cler- 
mon, et Aorne, leur mandant par icelles que 
jour et nuict ils fissent diligence d'assembler 
leurs compagnies de gens de pied que je leur 
avois baillées , et qu'ils s’approchassent le plus 
près de Thoulouse qu'ils pourroient. Monsieur 
de Terride s'en retourna en diligence pour tenir 
preste la sienne de gensdarmes. Les sieurs de 
Gondrin, de Firmarcon et moy, nous en retour- 
nasmes en diligence pour assembler de la no- 
blesse. Or le messager ne peust arriver 4 Thou- 
louse de ceste journée là, qu'il ne fust trois 
heures de nuict; et monsieur le president se 
trouva couché , et ne luy peust bailler les lettres 
jusques au lendemain matin, qui estoit le dou- 
siesme de may : en quoy monsieur le president 
fit une erreur, d'autant que le matin il alla as- 
sembler toutes les chambres, et là, en presence 
de tous, lesdites lettres furent lues, et moy j'en 
fis une autre, n'ayant esté si advisé de luy man- 
der qu'il la communicast à peu de gens. Cela 
fut cause que ceux de leurs compagnies qui es- 
toient de la religion nouvelle et de l'entreprise, 
au sortir du palais, advertirent tous les autres 
de leur intelligence, pour les faire haster de 
se saisir de la maison de la ville et de l'artillerie, 
et n'attendre point jusques au dix-huictiesme du- 
dict mois; car j'escrivois aussi par madicte lettre 
que je mandois en diligence aux capitaines Ba- 
zordan et baron de Clermon, qu'en faisant les 
compagnies ils marchassent devers ladicte ville 
de Thoulouse, laquelle plus de huict jours aupa- 
ravant estoit entrée en grand soupçon, pource 
que ceux de dedans y voyoient arriver de jour à 
autre beaucoup de gensestrangers et incogneus 
de leur dicte ville. Et lesdictes lettres arriverent 
sur ceste peur. J'avois, ne sçachant encores rien 
de cecy, envoyé ma compagnie à La Monjoye, 
près La Plume. Et le lendemain mesmes, qui fut 
le dix-huictiesme, m'en estant retourné au Sam- 

poy, je receus deux lettres tout à un coup, l’une 
de monsieur de Terride, et deux autres d’adver- 
tissemens que l’on luy donnoit. En l’une y avoit : 
Monsieur, quatre enseignes de gens de pied 
sont arrivés dans Montauban, qui viennent 
devers les Sevenes, et sont entrés à la poincte 
du jour, ayant cheminé toute la nuict. En 
l'autre lettre y avoit qu'il estoit passé une en- 
seigne noire sur le pont du Buzet au delà de 
Thoulouse, portant une escharpe blanche, qui 
tenoit le chemin de Montauban. Monsieur de 
Terride me mandoit que je tinsse l'avdertisse- 
ment pour tout seur. En mesme instant j’avois 
receu une autre lettre du vicaire d'Auch et des 
consuls de ladicte ville, lesquels me prioient de 
vouloir aller en toute diligence audict Auch, ou 
autrement que tous se mettroient en pieces les 
uns et les autres. J'escrivis en la rue mesmes en 
haste quatre lignes à monsieur de Terride , le 
priant tenir sa compagnie preste, et assembler le 
plus de gens qu'il pourroit. Et après je montay 
à cheval, ayant monsieur de Fontenilles avecques 
moy, et m'en allay en toute diligence droict à 
Auch, combien que je n’estois lieutenant du roy, 
ny avois aucune puissance de commander; ains 
tout ce que j'en faisois n’estoit que pour l'affec- 
tion et volonté particuliere que je portois au 
service du roy. J’estois bien asseuré que, faisant 
bien, tout seroit trouvé bon de ceux qui tenoient 
le party du roy : pour les autres, je ne m'en 
suis pas fort soucié; je les ay toujours mieux 
aymé avoir pour ennemis que pour amis. 
Arrivant à Sezan, une lieue du Sampoy, il 
m'arriva un homme de Thoulouse, que monsieur 
le president Mansencal m'envoyoit, par lequel 
il me mandoit qu'il avoit receu mes lettres, me 
priant d'aller secourir ladite ville de Toulouse, 
parce que les huguenots s’estoient saisis de la 
maison commune d'icelle, et de l'artillerie qui 
estoit dedans. Je descendis devant le village, 
sous un orme, et la depeschay vers monsieur le 
president qu'il advertist en diligence les capi- 
taines sus nommés qu'ils s’allassent jetter dans 
Thoulouse, et que j'allois faire marcher la com- 
pagnie de monsieur le mareschal de Termes, 
qui estoit à Pessan près d'Auch, afin qu’elle se 
rendist au point du jour à Thoulouse , et qu'ils 
eussent courage seulement, car je serois bien 
tost à eux. Et baillay quatre ou cinq blanc si- 
gnés à mon secretaire, pour dresser lettres à 

monsieur de Gondrin et autres, afin de les faire | autre qui prit le chemin vers La Magistere ; et 
partir et acheminer devers Thoulouse. Puis men ! estoit le lendemain midy avant qu'il y peust 


allay courant à Auch, après avoir aussi mandé à 
ma compagnie qu'elle s'en retournast en dili- 
gence à La Sauvetat. Et estant arrivé tout à jeun 
à une heure après midy à Auch, j'escrivis en 
disnant deux lettres, l'une à monsieur de Belle- 
garde, n’y ayant que deux lieues jusques à sa 
maison , et l’autre au capitaine Masses, qui en 
estoit à demy lieue; mandant à monsieur de 
Bellegarde qu'il partist incontinent en poste, 
et qu'il s‘allast jetter dans Thoulouse pour 
commander aux armes, faisant aller après luy 
jour et nuict ses armes et grands chevaux. 
Monsieur du Masses partit dès qu'il eut parlé à 
moy, et n'arrestat qu'il ne fust dans Thoulouse 
le lendemain au point du jour : et monsieur de 
Bellegarde y estoit arrivé deux heures après 
minuict : le baron de Clermont entra le mesme 
matin. Et à l'instant que les soldats entroient, 
ils alloient au combat, qui estoit depuis la place 
Sainct George, jusques aux deux portes de la ville 
qui tirent vers Montauban , lesquelles portes les 
ennemis tenvient. Le capitaine Aorne entra en- 
viron deux heures après midy, comme fit aussi 
en mesme temps le capitaine Bazordan. Et, 
comme j'eus pacifié Auch, il me souvint des 
lettres de monsieur de Terride, et pensay que 
ces enseignes qui estoient arrivées à Montauban, 
n'estoient là, sinon pour secourir leurs gens 
qui combattoyent à Thoulouse; surquoy je de- 
peschay soudain un soldat sur un bon cheval, 
luy commandant qu'il prinst le chemin droict à 
Caudecoste, et qu'il passast la rivière à Las 
Peyres. J'escrivis au capitaine Charry qu'incon- 
tinent ma lettre receue il s'acheminast jour et 
nuict droict à Thoulouse, et qu'il fist alte à 
Fronton. De mesme j'en depeschay un autre 
devers monsieur de Terride, pour faire passer 
sa compagnie à Borret, lui mandant aussi qu’elle 
gaignast Fronton, et qu’ils demeurassent nuict 
et jour à cheval, et en attendant le capitaine 
Charry, qu'ils gardassent que ceux qui vien- 
droient de Montauban ne peussent gaigner Thou- 
louse. Une heure après ces deux depesches, il 
me prit une opinion que, si le soldat ne pouvoit 
passer à Las Peyres, ou qu'il fust prins, le capi- 
taine Charry ne pourroit estre adverty, et la 
ville demeureroit en danger d'estre perdue; qui 
fut cause qu'incontinent j'en depeschay un 


arriver, car le premier avoit esté chassé plus de 

trois lieues. Le capitaine Charry partit inconti- ‘ 
nent, se faisant porter pain et vin, comme je 

luy avois escrit et comme il avoit appris sous 

moy , afin que les soldats n'entrassent en aucune 

maison. Il entendoit aussi bien qu'homme de 

France comme il falloit executer ces diligences. 

Et arriva avec deux ou trois cens hommes, en- 

viron deux heures aprés minuict, 4 Fronton, 

où il trouva la compagnie de monsieur de Ter- 

ride; tellement qu'avant se recognoistre ils se 
cuiderent battre. Et comme le capitaine Charry 
fut à une lieue de Fronton, deux ou trois che- 
vaux huguenots, qui estoient des gens du vi- 
comte de Bourniquel, se meslerent la nuit parmy 
eux; et, entendans que c'estoient des nostres, 
ils prindrent le chemin de Montauban, et trou- 
verent les cinq enseignes qui estoient desjà à 
moitié chemin de Fronton à Montauban; et, 
ne pouvant nombrer nos gens à cause de l’obscu- 
rité de la nuit, ils leur dirent que les nostres 
estoient trois fois plus de gens qu'eux, et que 
c'estoit le capitaine Charry qui les menoit : qui 
fut cause qu'ils s'en retournerent en arriere, et 
moy je m'acheminay avec ma compagnie. Mon- 
sieur de Gondrin me vint trouver auprès de 
Faudoas, et le lendemain matin nous en allasmes 
à deux lieues de Thoulouse, et en un village 
nommé Daux, attendans toujours des gentils- 
hommes qui nous suyvoient en poste. Ledict 
sieur de Terride s'y rendit le soir seulement, à 
cause qu'il n’estoit peu passer avec sa compa- 
gnie. J'advertis monsieur le premier president 
et monsieur de Bellegarde de nostre arrivée, 
et que le matin au soleil levant nous serions avec 
eux; mais que cependant ils me gardassent la 
porte Sainct Subran libre, et qu'ils ne souciassent 
d'autre chose, sinon que je peusse entrer. La 
haste que j'avois fut cause que j'oubliay de leur 
escrire que j'avois envoyé à Fronton, sur le 
chemin de Montauban, pour combattre le secours 
qui pourroit venir de ce quartier-là. Et eux, 
ayant entendu aussi bien que nous l'arrivée de 
cinq enseignes qui estoient à Montauban, crai- 
goans que ceste nuict-là ils entrassent par les 
deux portes qu'ils tenoient, furent d'opinion 
d'entrer en composition: à quoy Rapin estoit 
deputé pour les ennemis, et monsieur du Masses 

pour la ville. Cependant les escarmouches cesse- 
rent trois ou quatre heures. Et en ces entrefaictes 
arriverent à messieurs le president et de Belle- 
garde les lettres que je leur escrivois d’Auch; 
mais par fortune monsieur le president envoya 
la sienne à monsieur du Masses, afin qu'il la 
leur monstrast, pour leur donner plus d'envie 
de faire paix. Contre le sçeu de monsieur de 
Bellegarde, ledict sieur du Masses, qui desjà 
s’estoit desparty de Rapin , ayant veu ma lettre, 
tourna devers luy pour lui monstrer ladicte lettre; 
lequel l'ayant veue, fut fort triste, disant au 
capitaine Masses qu'ils se tenoient pour perdus 
puis que j’estois si près. Ils avoient entendu que 
leur secours s'en estoit retourné à Montauban, 
mais les nostres n'en avoient rien sçeu : à la fin 
ils se resolurent que le lendemain matin ils en 
parleroient encores; et en mesme instant s'alle- 
rent preparer sans que ceux de la ville en enten- 
dissent rien, en sorte qu'ainsi que la nuict se 
fermoit ils commencerent à abandonner les rem- 
paris qu’ ils avoient faicts par les quantons des 
rues. Nos capitaines s'en apperçeurent et com- 
mencerent à charger de rue en rue; mais la 
nuict les empescha qu'ils ne peurent cognoistre 
la sortie des portes, et gaignerent les vignes en 
fuitte et route; ils y perdirent cinq enseignes. 
Nous avions fait nostre ordre de combattre en 
ceste maniere : que messieurs de Terride et de 
Gondrin devoient passer outre sans s'arrester 
dans la ville, menant ma compagnie et lanoblesse 
avec eux, et se jetter au devant des postes qu'ils 
tenoient hors la ville; et moy je descendrois à pied 
combattre avec la compagnie de monsieur de Ter- 
mes, laquelle je voulois faire descendre, ayant nos 
gens de pied et de ceux de la ville; et voulois 
arriver et combattre de jour. Or le matin, une 
heure avant jour, comme nous commencions à 
marcher, nous arriva un capitoul de Thoulouse, 
nommé monsieur Durdes, qui m'apporta lettre 
de monsieur le president et de monsieur de 
Bellegarde , nous mandant la sortie et fuitte des 
ennemis; dequoy je fus bien marry, car, s'ils 
m'eussent attendu, il ne s'en fust pas sauvé un 
couillon; et Dieu sçait si j'avois envie d'en faire 
belle depesche, et si je les eusse espargnés. 
Ceux qui estoient venus de Foix s'en retourne- 
rent vers ledict pays de Foix en desordre et en 
routte, car les paysans mesmes en tuerent beau- 


coup; et les autres s'en allerent chacun du costé | 

d'où ils estoient venus. Et voy-là comment la 
ville fut secourue , où le combat dura trois jours 
et trois nuicts, pendant lequel se bruslerent de 
plus de cinquante maisons les unes sur les 
autres, et y mourut beaucoup de gens de tous 
costés , entre autres deux freres de monsieur de 
Savignac de Commenge. A nostre arrivée nous 
allasmes descendre devant le palais, tous armés, 
mon enseigne et guidon despliés; et pour cent 
cinquante ou deux cens gentils-hommes que 
nous pouvions estre ensemble avec ma compa- 
gnie, c'estoit une belle trouppe : il la faisoit fort 
beau voir. Nous trouvasmes toute la cour asser: 
blée , laissant penser à un chacun si nous fusmes 
les bien receus. Je leur dis qu'encor que je ne 
feusse pas lieutenant de roy, si est-ce que lé 
service que j'avois de long temps voué à leur 
ville, et particulierement à la cour de parlement, 
estoit cause qu'après l'advertissement receu, 
J avois assemblé le plus d'amis que j'avois peu 
pour la conservation de leur ville, seconde de lå 
France, et que je fusse venu mesme deslors: 
«mais, messieurs, dis-je, au long temps que j'ay 
« porté les armes, j'ay appris qu'en tels affaires 
«il vaut mieux se tenir au dehors pour y faire 
«acheminer le secours, sçachant bien que cesté 
«canaille n'estoit pas pour forcer si tost vostre 
«ville. Que s'ils m'eussent attendu, jamais en- 
atrepreneurs n'eussent été mieux accommodés , 
« puis que Dieu vous a delivrés, c'est à present 
«à vous à faire des vostres, et faire puir les can- 
«tons des charoignes de ces meschans, traistres 
« à Dieu, au roi et à leur patrie.» Monsieur le 
president Mansencal me fit une remonstrancé 
fort honorable, et me remercia bien fort, et 
toute la compagnie : messieurs lescapitouls nous 
baillerent incontinent logis, et à mesme instant 
se mirent à informer contre ceux qui estoient 
demeurés dans la ville et ceux qui avoient esté 
pris à la sortie, et dès le lendemain commence 
rent à faire justice. Et ne vis jamais tant de 
testes voller que là; j'estois cependant assez 
occupé ailleurs, car il ne s'en falloit guere qué 
la ville ne fust saccagée des nostres mesmes, 
parce que, comme ceux des environs entendirent 
que ladicte ville estoit secourue, ils vindrent 
courant (ous au pillage, paysans et autres; et 
ne leur bastoit de saccager les maisons des ht- 
guenots, car ils commencoient à s'attaquer å 
celles des catholiques ; et la maison de monsieur 

le president de Paulo mesme cuida estre sac- 
cagée, à laquelle moy-mesmes courts, à cause 
que quelqu’uh sema un bruit qu'il y avoit dedans 
un escollier sien parent qui estoit huguenot; 
toutesfois il ne se trouva point. Et fus contrainct, 
pour rompre le desordre, de faire monter à 
cheval la compagnie de monsieur de Termes et 
la mienne, dont la moitié marchoit de six heures 
en six heures dans la ville, armés et montés, de 
six eh six par les rues. 

Le troisiesme jour on vint dire que monsieur 
de Sairict Paul, de la comté de Foix, arrivoit, 
venant de Foix, avec trois où quatre mille hotm- 
mes, et monsieur de Lamezan de Comenge, avec 
sept ou huict cens; lesquels, s'ils fussent entrés, 
il m'eust esté possible , ne à tous ceux qui estoient 
dedatis , de garder que la ville ne fust esté sacca- 
gée : au moyen de quoy je manday en diligence 
les capitouls fermer les portes ; et toute la nuict 
nous demeurasmes à cheval par lesrues, et toutes 
les compagnies de gens de pied toutes en garde 

aux portes, ensemble toute la ville en armes, 
tout ainsi comme quand ils estoient au combat, 
Le capitaine Charry et la compagnie de mon- 
sieur de Tetride tie bougeoient des deux villa- 
ges qui sont entre Fronton et Thoulouse. Mon- 
sieur de Sainct Paul se logea aux fauxbourgs, 
et monsieur de Lamezan aussi, bien marris de 
ce que l'on ne les laissoit entrer, menacant 
qu'une autrefois ils ne viendrvient pas secourir 
la ville. Toutesfois leur secours n’appoftoit que 
mal-heur, veu qu'ils n'estoient arrivés au temps 
qu'il falloit arriver, Je fis sortir monsieur de 
Bellegarde le lendemain, pout leur dire qu'ils 
perdoient leur temps, car ils hy entreroient 
point. Monsieur de Sainct Paul s'en retourna 
avec ses gens, et monsieur de Lamezan en ren- 
voya les siens, ehtratit dedans avec ses serviteurs 
seulement. Messieurs les capitouls et moy nous 
accordasmes dé chasser tous ceux qui estoient 
venus deš environs, et avec les trompettes de là 
ville ét nös täbourinis les cries furent faites, de 
sorte qu’én fin noüs demeurasmes maistres; 
neatitmoins il ne fut possible que tousjours 
quelqué chose ne $y remuast : qui fut cause que 
je fis Sortir totis nos gens de pied et gens de 
cheval dehors fa ville; et remis le tout entre les 


mains des capitouls. Je donnay une, compagnie — 


au capitaine Masses frete de l'aisné, pour demeu- 
rer dans la ville ; et 4 monsieur de Grepiat, fils 

de monsieur le premier president Mansencal; 
une autre , lequel l'avoit desjà presque faicte; et 
ainsi fis vuider la ville, en laquelle ne demeura ç 
sinon les citoyens et ces deux compagnies. 
Capitaines mes compagnons , considerez com: 
bien peu s'en fallut que ceste opulente cité, Ja 
seconde de France, ne fust destruicte et ruinée 
pour jamais. Il y a un gentil-homme aux portes 
de Montauban, qui s'appelle monsieur de La 
Serre, auquel les huguenots bruslerent la mai- 
son, qui me dict avoir veu un sinode où il fut 
arresté que s'ils pouvoient venir à bout de leur 
entreprise, qu'ils vouloient entierement des- 
truire ladicte ville, et prendre les ruines qui 
leur seroient necessaires pour les porter à Mon 
tauban, afin d'agrandir leur ville trois fois plus 
qu'elle n'est, y comprenant les fauxbourgs, et 
vouloient mettre dedans un ruisseau qui fait 
moudre le moulin dudit sieur de La Serre, afin 
qu’il ne fust jamais memoire de Thoulouse. Outre 
le tesmoignage du gentil- homme, cent autres le 
m'ont confirmé dans Thoulouse. Ce sont des dis- 
cours des surveillans , car les grands qui tenoient 
la queue de la poisle se fussent bien gardés de 
destruite une telle ville, laquelle le roy n’eust 
jamais recouverte à mon advis. Doncques vous 
pouvez nötter la grande et extreme dili- 
gence que je fis , commencant à l’advertissement 
dü capitoul, qui avoit promis à monsieur le 
prince de Condé de luy livrer la ville, puis la 
diligence que je fis faire aux compagnies, qui 
n’estoient pas à demy complettes , pour se jetter 
dedans; après, la diligence dé monsieur de Bellé- 
garde et celle du capitaine Masses avec sa comi- 
paghie ; d'ailleurs la diligence que je fisd'advertit 
le capitaine Charry, et là pourvoyance d'envoyer 
un autre messager après le premier; pour niati- 
der la compagnie de monsieur de Terride passer 
à Borret; en outre, la diligence d’advertit mont 
sieur de Gondrin et autres : toute laquelle con- 
duicte se fit en trois jours et trois nuicts. Partarit, 
si vous voulez prendre cest exemple et lè reté- 
nir, il vous servira à ce que vous ne perdiez 
point une heure de temps. Et encores que fayé 
escrit au Commencement de mon livre qué mes 
diligences èt prevoyancrs promptes éstoient 
cause de la reputation que Dieu m'a donnée, èti 
ce fait comme aux autres, Fon le peut icy cog- 
| noistre; car, si j'ċusse failly d'une minute fà 
| cité estoit entierement perdue. Vous hé devez 

donc vous desdaigner d'apprendre quelque 
chose de moy, qui suis aujourd’huy le plus 
vieux capitaine de France, et à qui Dieu a 
autant envoyé de bonnes fortunes qu’à tout au- 
tre. Mais vous devez, ce me semble, fuyr d'ap- 
prendre de ceux qui tousjours ont esté battus et 
qui ont fuy la pluspart du temps par tout où ils 
se sont trouvés; d'autant que si vous apprenez 
aux escolles de ceux-là, à grand peine devien- 
drez vous jamais gueres bons docteurs en armes. 
Si j'eusse consideré , et que je me fusse arreslé 
en consultations, pour sçavoir si avant rien en- 
treprendre je devois envoyer devers monsieur 
de Burie, qui estoit lieutenant du roy, je vous 
laisse à penser si les huguenots eussent eu le 
loisir de faire leurs affaires. Il sembloit , quand 
ils y oyoient parler de moy, qu'ils avoient le 
bourreau à la queue; aussi m'appeloient-ils or- 
dinairement le Tyran. Quand vous vous trouve- 
rez en quelque lieu pour faire un service notable, 
n'attendez le commandement si c'est chose pres- 
sée, car cependant vous perdrez tout; et perdu 
pour perdu, tentez fortune : après on trouve 
que tout est bien faict. Je sçay qu'ily a beau- 
coup de gens qui trouvent estrange que la ville 
de Thoulouse m'aime tant : s'ils faisoient autre- 
ment , ils degenereroient de toute bonne nature, 
car ils vous confesseront que je sauvay la cité, 
ensemble leurs vies et leurs biens avec l'honneur 
de leurs femmes; car sans mon prompt secours 
et de mes amis, plusieurs eussent peut estre 
prins l'effroy : au moyen de quoy j'espere qu'ils 
ne me seront jamais ingrats du bon office qu'ils 
ont reçeu de moy en ceste occasion. Et si aucun 
vouloit dire que tout ce que j'en fis estoit pour 
le service du roi, je respondray à cela que pour 
lors je n'avois charge aucune de sa majesté, si- 
non ma compagnie d'hommes d'armes; car mon- 
sieur de Burie estoit lieutenant de sadicte ma- 
jesté, comme j'ay dit, en Guyenne, et monsieur 
le conne stable en Languedoc. Je ne veux pas 
nier aussi que je ne le fisse pour l'envie que j'ay 
de faire service à mon roy, non seulement pour 
obligation 4 cause de l'estat, mais aussi pour 
l'affection que j'ay tousjours portée au ser- 
vice de sa majesté, et encores pour l'amitié 
que je portois et porte à ceste cité; car le 
desespoir auquel j'estois de la voir en bransle 
d'ètre ruynée me fit prendre la peine que j'y 
pris. Et ne faut pas donc trouver estrange si ceste 

cité veut mal à ceux de ceste religion nouvelle, 
et si elle leur est ennemie; car il n'y a ville en 
France qui aye couru un si grand per il que ceste 
ville-là , ny qui se soit tousjours monstrée plus 
affectionnée au roy ny à son service , ny qui plus 
aye combattu pour se conserver sous son obeys- 
sance. Rouen se laissa prendre sans combattre, 
Lyon, Bourges, Poitiers. Paris ne s'est pas 
trouvé en ceste extremité, estant aussi autre 
chose que les autres; Bordeaux ne se deffendit 
pas, car ce ne fut qu'une surprise qu'ils vouloient 
faire auchasteau Trompette, le tenant pour tout 
assuré , d'autant que monsieur de Duras le jour 
mesme estoit aux portes de Bordeaux. Doncques 
nous pouvons tous confesser avec la verité, qu'il 
n’y a ville qui aye combattu et couru fortune 
comme celle-là, ayant vertueusement repoussé 
les huguenots qui s'estoient saisis de la maison 
de ville et tenoient des portes par lesquelles ils 
pouvoient faire venir secours de Montauban. 

Je fus conseillé d'aller devant Montauban, 
plus pour tirer les soldats des environs de 
Thoulouse et de dedans la ville, et manger le 
pays ennemy, que pour esperance que j'eusse 
de la prendre, car je sçavois bien qu'il y avoit 
dedans beaucoup de gens qui s'y estoient as- 
semblés pour l'entreprise de Thoulouse. Et m'y 
acheminay, n'ayant que six enseignes de gens 
de pied, qui estoient celles de monsieur de 
Sainctorens , de Bazordan, baron de Clermont, 
Arne et Charry ; et me baillerent ceux de Thou- 
louse deux canons et une coulevrine, et firent 
une honnesteté aux soldats, car ils leur donne- 
rent une paye. Et comme je fus devant Mon- 
tauban, je trouvay qu'il y avoit deux mil et 
deux cens soldats estrangers, et mil ou douze 
cens hommes de la ville, tous bien armés : et 
j'en pouvois avoir huict ou neuf cens, la plus- 
part desquels n’avoient jamais porté armes, car 
tous les bons soldats s'estoient retirés avecques 
les huguenots après la malheureuse paix, et ce 
par contraincte, car ils ne sçavoient mestier au- 
cun, ayant duré les guerres longuement, et 
ayant esté entretenus en Italie et aux autres con- 
questes du roy. Les bons ministres leur pro- 
mettoient non seulement des richesses; mais, à 
ce que j'oyois dire, paradis comme s'ils en eus- 
sent eu la clef, Voylà encore un autre malheur 
que nous amena ceste paix, d'avoir demeuré 
long-temps sans pouvoir dresser de bons soldats. 

Et comme je fus devant Montauban , je fus con- 
traint de tenir tous mes gens de pied au bourg 
de l'evesché ; car de les separer , ils me faisoient 
de si grandes sorties, qu'ils me ramenoient les 
nostres sur les bras de la gendarmerie, sans la- 
quelle ils estoient plus forts que moy et m'eus- 
sent taillé en pieces; et pour un que les nostres 
estoient, il en sortit dix : tellement que le 
deuxiesme jour je fus contraint partir de l'eves- 
ché pour aller secourir monsieur de Terride, 
que j'avois laissé aux fauxbourgs qui tirent 
vers Moissac, auquel j'avois baillé la compagnie 
de monsieur de Bazordan; et trouvay que les 
ennemis les avoient jettés hors du bourg près 
d’une tuillerie , et parlay aux soldats , auxquels 
je fis baisser la teste pour regaigner le bourg, 
leur faisant la cargue. Et pource que j'estois 
venu là en courant et que tout à coup je donnay 
la cargue, je ne trouvay près de moi que le ca- 
pitaine Gabarret, qui est en vie, monsieur de 
Clermont, qui est de la maison de Faudoas, 
monsieur de Beaucaire, qui est mort, et trois 
ou quatre de ceux de monsieur de Terride, sans 
plus; et donnasmes de telle sorte, que nous les 
ramenasmes battans dans le guichet de la porte 
de la ville, la pluspart desquels ne peurent ren- 
trer ; car ils prindrent à main gauche droit au 
pont, les autres 4 main droicte. Et si la grande 
porte eust esté ouverte, nous eussions peu en- 
trer dedans; car le cheval de monsieur de Beau- 
caire fut tué sur la porte, près le guichet, et le 
mien blessé tout auprès. Et ainsi nous retiras- 
mes, car toute la muraille estoit bordée d’arque- 
buziers; et furent blessés deux chevaux en nous 
retirant , de ceux de lacompagnie de monsieur 
de Terride qui nous avoient suivis. Le troisiesme 
jour je prins resolution de nous retirer, car la 
gendarmerie ne pouvoit plus tenir escorte aux 
gens de pied : et d'autre part, quand bien 
Jeusse fait batterie, je n’eusse osé donner l'as- 
saut au nombre qu'ils estoient dedans et au peu 
que j'en avois dehors. Et renvoyay l'artillerie 
à Thoulouse, et les capitaines aux lieux qu'ils 
me demanderent pour parachever de faire leurs 
compagnies. Monsieur de Terride s'en alla à 
Beaumont de Lomaigne, et aux environs de sa 
maison, car les ennemis avoient abandonné 
Beaumont quand ils nous sentirent approcher. 
Je repassay la riviere à la pointe de Moissac, 
avec la compagnie de monsieur le mareschal de 

Termes et la mienne, et la compagnie de mon- 
sieur de Sainctorens d'arquebusiers à cheval et 
à pied, que je tenois tousjours près de moy 
pour ma garde. J'envoyay le capitaine Charry 
à Puymirol, pour achever de faire ses deux 
compagnies, pour faire la guerre à ceux qui te- 
noient Agen. Et comme j'eus passé la riviere 
du costé de la Gascogne, je renvoyay la com- 
pagnie de monsieur le mareschal de Termes 
vers Auch, afin de tenir en crainte tout ce quar- 
tier-là; monsieur de Gondrin en Armagnac 
avecques la noblesse qu'il avoit amenée, pour 
garder que rien ne se revoltast. Or j'avois laissé 
le capitaine Arne à Condom, pour tenir ce pais 
là en crainte, lequel pouvoit avoir quatre-vingt 
salades. J'eus advis que messieurs de Duras et 
de Caumont tenoient un conseil à Agen, et que 
monsieur de Caumont venoit le soir coucher au 
passage: sçachant cela, j'envoyay un homme au 
capitaine Arne, afin qu'il se rendist deux heures 
après minuict à Astafort, et qu'il n’entrast point 
dans la ville; mais qu'il m’attendist là en bataille; 
ce qu'il fit. Et comme je voulois partir à l'entrée 
de la nuict, monsieur de Sainct Paul, où je 
m'estois retiré, tout auprès de Douzac, me de- 
manda où je voulois aller. Alors je luy dis en se- 
cret que j‘allois porter une chemise blanche à 
monsieur de Caumont au passage. Il me dit et 
asseura qu'il s'en estoit party le jour devant 
après les conclusions faites, et baillay les char- 
ges à des capitaines , pour lever d'autres gens : 
qui fut cause que je m'arrestay , laissant repo- 
ser nos chevaux et la compagnie de monsieur 
de Sainctorens. Et comme ceste entreprinse me 
failloit, une autre se presenta, par-ce que ce 
mesmes matin que j'allois donner la camisade 
à monsieur de Caumont, il estoit sorty six cens 
hommes de Nerac pour aller donner une autre 
camisade au capitaine Molia , qui s’estoit jetté 
dans Franciscas avec soixante ou quatre-vingts 
hommes, et les gens de la ville. Et avoient 
prins ceux de Nerac quatre cens corselets du 
magasin du roy de Navarre, et lui donnerent 
trois assauts sur la pointe du jour , queue sur 
queue; mais ils furent tousjours repoussés. Par 
mal-heur j'arrestay là jusques à la nuict ; car si 
je fusse party le soir, comme j'eusse fait sans 
ce que me dit monsieur de Sainct Paul, ayant 
failly monsieur de Caumont, je venois assez à 
| temps pour combattre les six cens hommes de 

Nerac. Ma diligence me faillit à ce coup. Et à la 
pointe du jour nous fusmes ensemble, le capi- 
taine Arne et moy, et marchasmes droit à Moy- 
racs, pour-ce que le capitaine Arne me dit qu'il 
avoit esté adverty que ce matin mesmes ceux 
de Nerac sortoient , et qu'ils avoient prins toutes 
les armes du chasteau, mais il ne sçavoit où ils 
devoient aller : et encores les eussions nous 
rencontrés, si ce ne fust esté que monsieur de 
Sainctorens s'alla amuser à une escarmouche 
contre ceux de Layrac, qui estoient sortis bien 
ayant vers les vignes ; et me cousta plus d'une 
beure avant que je le pusse faire retirer, à 
cause qu'il leur vouloit faire une cargue jusques 
à la porte de la ville, s’il les eust peu tirer des 
vignes. Et comme nous fusmes près Moyracs, 
eusmes advis que les ennemis estoient devant 
Franciscas ; ce qui nous fit mettre au trot sans 
cesser, jusques à ce que nous fusmes auprès du 
dit Franciscas. Et envoyay six chevaux pour re- 
cognoistre là où ils seroient , lesquels me man- 
derent qu'il y avoit près d'une heure qu'ils es- 
toient retirés devers Nerac, pour avoir entendu 
le partement du capitaine Aorne la nuict de 
Condom; car ils ne sçavoient aucunes nouvelles 
de moy. Je commanday aux coureurs qu'ils s'a- 
cheminassent tousjours après eux, et que je les 
suivois , comme ils firent; et les descouvrirent 
à demy-quart de lieue de Nerac, et nous tous- 
jours au grand trot après, mais ce fut pour 
neant , car ils se sauverent dans la ville. J'avois 
grand envye de trousser ces armes pour armer 
nos gens nouveaux et mal armés. Et voy-là le 
chetif commencement de nostre guerre de la 
Guyenne, en laquelle les huguenots nous prin- 
drent au despourveu; de façon que c'est chose 
miraculeuse comme ce pays s'est peu sauver, 
veu les intelligences qu'ils avoient secrettes en 
toutes les villes : mais ils monstrent qu'ils es- 
toient apprentifs; aussi estaient-ils conduicts 
par leurs ministres. Que si, avant de faire tant 
de surprises, ils eussent tenté Bordeaux et 
Thoulouse , ils n'eussent failly à emporter l'une 
ou l'autre, et peut-estre toutes deux. Mais des- 
jà on se tenoit sur ses gardes. Dieu a conservé 
ces deux forts boulevars en Guyenne, afin de 
garder le reste. Je rompis fort leurs desseins , 
envoyant gens de tous costés , et ne demeurant 
gueres en un lieu; car, faisant ainsi, un lieu- 
tenant de roy tiendra tout le monde en cervelle, 

parce qu'on ne sçait pas son dessein; et chacun 
pense qu'il vient à luy, et a peur : au liey que 
s'il croupit tousjours en mesme endroit, il ne 
pourra pourvoir à tout, ni arriver à propos; 
et si vostre sejour donne advantage à vostre 
ennemy , qui a ses coudées franches. D’avantage, 
par lettres et messages. j'entretenois tout le 
monde. Croyez-moy , vous qui avez ceste hon- 
ueur d'estre gouverneurs de provinces, que 
c'est une belle chose et utile à vostre maistre, 
d'entretenir par lettres ceux que vous scayez 
avoir tant soit peu de credit. Je m'asseure que 
si je n'en eusse ainsi usé, que la pluspart eust 
prins le party de ces gens nouveaux , qui nays 
apportoient tant de belles choses. 

Bien tost après arriva le capitaine Cosseil 
avecques lettres de roi et de la roine, par les- 
quelles il me commandoit de demeurer en 
Guyenne et faire le mieux que je pourrois pour 
leur service et pour la conservation du pays; et 
me recommandoit bien estroittement leurs af- 
faires, avec des mots plus honnestes que je ne 
meritois. Je vis bien que les pauvres princes 
n'estoient pas sans peine, et la roine sur tout, 
laquelle me mit de sa main des mots pitoyables. 
Les grands ont quelque-fois, et quand Dieu le 
veut, besoing.des petits; il faut qu'ils reco- 
gnoissent qu'ils sont du monde: cette pauvre 
princesse en a eu sa bonne part. Il est par-fois 
besoing qu'ils en sentent ; car si tout leur vient 
à souhait , ils ne se soucient pas tant de ceux qui 
leur font service comme quand ils se vayent en 
affliction, et se donnent du bon temps aux jeuz, 
mascarades et triomphes, qui sont cause de leur 
ruine, comme de mon bon maistre, lequel cou- 
rant pour son plaisir à la lice, fut tué; ce qu'il 
n'eust sceu estre en guerre, car il eust esté trop 
bien gardé. On dit qu'on se gratte tousjours là 
où on se demange; et moi aussi là où je me 
deuil, qui est à la perte de mon bon roi, que je 
pleure et pleureray tant que je vivray. 

ll ne tarda pas long temps que monsieur de 
Duras print son chemin au long de la riviere de 
Garonne, et assembla son çamp à Clairaç, To- 
nens et Marmande, qui estoit de treize ensei- 
gues de gens de pied et sept cornettes de gens 
de cheval. Et comme les Pardaillans , Savignac, 
capitaine de la garde de monsieur de Burie, Sa- 
lignac et autres chefs, furent prests d’executer 
l'entreprise sur le chasteau Trompette, mon- 

sieur de Duras marcha vers Monsegur et aux 
environs de Cadillac, avec grand quantité de 
batteaux, là où il avoit mis le meilleur de ses 
soldats, pour se rendre à l'entrée de la nuit de- 
vant le chasteau Trompette, où ceux-là avoient 
fait estat de se trouver dedans, et par-la les faire 
entrer dans la ville, Mais l'entreprise leur suc- 
ceda mal, car monsieur de Vaillac le pere fut 
bien advisé, et ne voulut pas laisser entrer Le 
Puch de Pardaillan , son beau-frere’, qui feignoit 
avoir peur, disant que ceux de la ville le vou- 
loient prendre. Et servit bien 1a le capitaine La 
Salle, qui estoit à monsieur de Vaillac. Or c'es- 
toit à une heure de nuict , toute la ville fut es- 
meue; monsieur de Burie estoit à la mairie; les 
habitans prindrent les armes, et chacun courut 
sus aux huguenots. Ledit sieur se tint dans la 
mairie avec quelques gentilshommes de sa garde, 
ne lui en estant demeuré que bien peu, car la 
pluspart estoient de l’entreprise, et se sauvoient 
les uns par dessus les murailles, les autres par 
dessous une pallissade qui tire à la riviere. Ils 
n’estoient pas plus de deux ou trois cens de l'en- 
treprise, et en furent pris quelques uns. Et 
comme les gens de monsieur de Duras, qui es- 
toient dans les batteaux, furent au dessous de 
Cadillac, ils trouverent le comte de Candalle, 
fils de monsieur de Candalle, qui s’en venoit de 
Bordeaux audit Cadillac, lequel ils prindrent 
prisonnier , et l'envoyerent à la roine de Navarre 
qui estoit à Duras, ne faisant qu'arriver de la 
cour : elle lui fit promettre qu'il porteroit les ar- 
mes pour leur religion, lui promettant monts et 
merveilles ; et sur ceste promesse le laissa aller. 
Et demeura quelques jours, faisant semblant 
de vouloir aller trouver monsieur de Duras; mais 
c’estoit pour attendre quand je m’approcherois , 
pour se venir rendre auprés de moy , comme il 
fit; car il dit que c’estoit une promesse forcée, 
et qu'il n’estoit prisonnier de guerre : depuis ce 
temps ce comte a tousjours esté ennemi de la 
maison de Duras. 

Monsieur de Burie me depescha Razé, son 
secretaire en poste, me priant que je le vinse 
secourir, car autrement la ville estoit perdue, et 
qu'il n'avoit aucunes forces avec luy; et d'autre 
part, qu'il n'y avoitun grain de bled dans la ville, 
et estoient à la faim , à cause que les ennemis 
tenoient toute la rivière de Garonne et celle de 
Dordoigne, qui sont les deux mammelles qui al- 

laitent Bordeaux , et qu'il y avoit long temps 
qu'il n’estoit descendu un grain de bled audict 
Bordeaux. Je luy depeschay incontinent ledict 
Razé, l'asseurant que je serois bien tost à luy, 
et que je le secourrois dans huit jours, J'envoyay 
incontinent querir les compagnies du capitaine 
Charry, du baron de Clermon, Arne et le sieur 
Bardachin, à qui j'avois une compagnie : mon- 
sieur de Sainctorens estoit sur le lieu avec moy. 
J'envoyay querir le capitaine Masses avec la 
compagnie de monsieur le mareschal de Termes, 
et le capitaine Arne, qui me bailla quarante sal- 
lades de celles de la compagnie du roy de Na- 
varres, luy commandant qu'il ne bougeast de 
Condom , pour tenir en crainte tout ce pays, et 
garder que la ville ne se révoltast. Manday aussi 
au capitaine Bazordan qu'il ne bougeast avec ses 
deux compagnies de Beaumont de Lomaigne et 
des environs près de monsieur de Terride, auquel 
J'escrivis se mettre dans Grenade avec sa com- 
pagnie, et que je luy laissois le capitaine Bazor- 
dan pour se tenir près de luy. Manday pareille- 
ment à monsieur de Gondrin qu'il ralliast avec 
luy de ses parens et voisins, et qu'il assemblast 
quelques soldats pour se jetter à Euse, et queje 
m'en allois secourir monsieur de Burie à Bor- 
deaux. Je n’estois lieutenant de roy, si est-ce 
que tout le monde m’obeist d'aussi grande vo- 
lonté qu'ils eussent sçeu faire à personne du 
monde; voy-là que c'est de se faire aimer à la 
noblesse , comme je faisois : qui ne fera cela ne 
fera jamais rien qui vaille, car d'elle presque 
tout depend, veu que la Gascogne et l'Arma- 
gnac en sont fort peuplés. Le cinquiesme jour 
après que Razé se fut departy de moy, m'ar- 
riva monsieur du Corré, nepveu de monsieur de 
Burie, et lieutenant de sa compagnie , qui ve- 
noit encores me haster; et me mandoit ledit 
sieur de Burie que si dans six jours il n’estoit 
pas secouru, la ville s’en alloit perdue : aussi me 
dit ledit sieur du Corré qu'il n'estoit venu que 
de nuict, et presque à chasque pas il avoit ren- 
contré ennemis, et que tout le paysestoit eslevé 
contre nous, les uns par force et les autres de 
leur gré. Je renvoyay ledict sieur du Corré pas- 
ser les Landes; ilavoit vingt-cinq sallades bien 
armés; et l'addressay par des maisons des gen- 
tils-hommes qui estoient mes parens ; et le len- 
demain j'eus rassemblé tous mes gens de pied 
et de cheval, et commencay à marcher droit à 

Bordeaux. La première journée fut à Bruch, qui 
est à monsieur de Gondrin, et à un autre village 
à un quart de lieue de là, nommé Feugarolles, 
qui est à la royne de Navarre, où je logeay la 
compagnie de monsieur de Termes et la compa- 
gnie de monsieur de Sainct Salvy, frere de 
monsieur de Terride, qui estoit une compagnie 
nouvelle. Et incontinent qu'ils furent logés, vin- 
drent trois enseignes de Nerac , conduictes par 
un nommé le capitaine Dovazan, qui pouvoient 
estre en nombre de cinq à six cens hommes. Je 
n'avois pas repeu à demy, qu'on me vint dire 
qu'à un chasteau qu'il y avoit près de moy, 
nommé Castel-Vieil, y avoient des gens qui se 
deffendoient. Je m'y en allay, et manday le ca- 
pitaine Bardachin avec cent de ses bandolliers, 
qu'il fist me:tre le feu aux portes et donner l'as- 
saut : nous l'emportasmes ; et comme nous en- 
trions dedans, voy-là l'alarme qui me vint de 
Feuguarolles, que les ennemiscombattoient avec 
les compagnies de messieurs de Termes et de 
Sainct Salvy. Je laissay ce chasteau et courus à 
Feuguarolles , et manday au capitaine Charry , 
qui estoit logé avec sa trouppe à costé de moy 
(je ne l'en esloignois guere, car s'il falloit frap- 
per, il estoit des premiers aux coups), qu'il s'a- 
vançast avec ses gens pour venir au combat. 
J'avois quelques gentils-hommes , et bien peu 
avec moy, pource qu'ils ne s'osoient encores de- 
clarer, voyant que les ennemis estoient maistres; 
et entr'autres avois avec moy le gouverneur La 
Mothe Rouge , le capitaine Poy , et quinze ou 
vingt autres. Je dis au capitaine Bardachin qu’il 
fist cesser le sac à ses soldats, et qu'il me suivist 
au trot; ilen laissa la charge à son lieutenant : 
et vint avec moy, et cinq ou six chevaux des 
siens. Or, de Castel- Vieil jusques à Feugua- 
rolles n’y a qu'un quart de lieue; et comme je 
fus là, je trouvay la compagnie de monsieur de 
Termes en bataille par le bourg, et celle de 
monsieur de Sainct Salvy aussi, l'une près de 
l'autre ; les ennemis estoient à l'autre bout, qui 
nous virent arriver, et commencerent à prendre 
leur chemin pour s’en retirer. Je dis au capitaine 
Masses qu'il prinst dix sallades, et que le reste 
se logeast à lacompagnie de monsieur de Sainct 
Salvy; car nous avions fait une grande traitte, et 
voulois partir une heure devant jour, à cause 
de la chaleur extreme qu'il faisoit. Le capitaine 
Charry m'arriva aussi ayec cing ou six cheyaus; 

le reste venoit tant qu'il pouvoit, car je me mis 
à la queue des ennemis. 

Il y a une montée auprès du village, tirant à 
Nerac; et comme nous fusmes au pied de la 
montaigne, ils furent à demy et sur le haut, et 
là me firent teste. Je n'avois pas grand envie de 
combattre, pource que mon dessein estoit d'al- 
ler secourir Bordeaux , et ne me voulois engager 
en combat, craignant que quelque malheur ad- 
vinst, et que je ne peusse secourir Bordeaux : 
toutesfois, comme je les vis sur la montaigne, 
je montay après eux; et comme je fus sur le 
haut, je les vis au long d’un grand chemin, en- 
tre deux taillis, qui s'en alloient le petit pas et 
en bon ordre, ce capitaine Dovazan avec quatre 
ou cinq chevaux derriere, et dix ou douze ar- 
quebusiers aussi. Nous pouvions estre entre 
tous, compris les dix sallades, cinquante che- 
vaux, bons ou mauvais. Je fis descendre les ar- 
buebusiers, et commencerent à se mettre sur 
leur queue. Je cogneus qu'ils commencoient à 
se haster de se retirer plus qu’au commencement ; 
alors je dis au gouverneur La Mothe Rouge et 
à monsieur de Sainctorens, au capitaine Charry 
et aux autres gentils-hommes : « Accostez les de 
«près, car sur ma vie ces gens ont peur : je le 
«cognois à leur demarche į leur retraitte est lon- 
«gue), et je vous seconderay avec le capitaine 
« Masses. » Le capitaine Bardachin manda à ses 
bandouliers qu'ils courussent tousjours. Et ne 
cheminasmes pas ainsi deux cens pas, que je vis 
que nos coureurs se mettoient parmy leurs gens 
de pied; et commencerent nos arquebusiers à 
les haster un peu. Et comme je vis que leurs 
chevaux passoient par les files des gens de pied 
pour gaigner le devant (c'estoit que le cheval de 
Dovazan estoit blessé), je passay à la teste des 
nostres, et leur monstray que ces gens de che- 
val gaignoient la teste de leurs gens pour les 
faire arrester et combattre, ou bien ils s'en 
alloient de peur. «Je crois, dis-je, que c'est de 
«peur , car leurs gens de pied se hastent de $'a- 
«cheminer ; chargeons les, mais que le capitaine 
«Masses soit avec nous; » lequel pouvoit estre 
deux cens pas derriere; je luy manday qu'il 
vinst au galop. Et comme les ennemis virent 
venir nos gens au galop, ils commencerent $'a- 
cheminer en haste , et cesserent de tirer. Alors je 
crie :« Donnons, donnons, car ils sont en peur. » 
Ce que nous fismes, et sans aucune resistance 

les passasmes d’un bout à l'autre par dessus le 
ventre : leurs chevaux prindrent la fuitte droit 
à Nerac. Ces gens, comme poltrons, se jettoient 
dans les taillis et dans les fossés, le ventre à 
terre; les bandouliers les cherchoient par les 
bois, et leur tiroient comme quand on tire au 
gibier ; et une partie de ce qui se sauva se jette- 
rent dans la riviere de la Baise, et s’en noya 
quelques uns; les autres passoient à travers les 
bois, et gaignoient les vignes. Nous estions si 
peu, que nous ne pouvions supplir à tuer tout : 
car de prisonniers, il ne s'en parloit point en ce 
temps là ; et si le roy eust fait payer les compa- 
guies , je n'eusse permis en ces guerres d'intro- 
duire les rançons, qui ont entretenu la guerre : 
mais le gendarme ny le soldat n’estoient payés : 
il est impossible d'y pourvoir ; encores n’en y 
eut-il gueres : c'est cela sans doute qui a entre- 
tenu la guerre. Ce n'est pas comme aux guerres 
estrangeres, où on combat comme pour l'amour 
et l'honneur; mais aux civiles il faut estre mais- 
tre ou vallet, veu qu'on demeure sous mesme 
toit; et ainsi il faut venir à la rigueur et à la 
cruauté : autrement, la friandise du gain est 
telle, qu'on desire plutost la continuation de la 
guerre que la fin. Pour tourner à nos fuiarts, 
l'alarme alla partout nostre camp : tous à pied 
et à cheval venoient au galop; mais à leur arri- 
vée ils trouverent que tout estoit faict; et si 
j'eusse voulu suyvre la victoire jusqu'à Nerac, 
tout le monde estoit en fuitte, et nous fussions 
emparés de la ville aysement ; mais mon dessein 
n'estoit que de secourir Bordeaux. En ce ren- 
contre moururent plus de trois cens hommes, 
lesquels le juge de Vienne fit enterrer, comme 
depuis il m'a asseuré, sans en ce comprendre 
ceux qui moururent aux vignes et ceux qui se 
noyerent, qui pouvoit estre en tout de quatre à 
cinq cens hommes; et ladicte rencontre fut un 
jour de vendredy : cela estonna fort les freres 
et donna courage aux catholiques; car si une 
fois vous commencez à estriller vos ennemis, 
croyez que vous avez l'advantage des jeux, et 
leur mettez la peur au ventre, et ne vous at- 
tendront jamais. 

Le lendemain je m'acheminay une heure de- 
vant jour, et pensois entrer au Mas d’Agenois, 
mais j'y trouvay trois enseignes des leurs; et me 
fallut loger à La Gruer et à Calonges, tout au- 
près du Mas, à cause de Ja grand trailte que 

j'avois faite le jour de devant, et aussi qu'un 
secretaire de la royne de Navarre, nommé Bar- 
bant, me porta des lettres de ladicte dame, qui 
estoit à Duras, par lesquelles me mandoit que 


| je n'avois que faire de tirer outre, car monsieur 


de Burie et elle avoient pacifié le tout , et qu'elle 
estoit partie de France expressement pour ap- 
paiser ces troubles et faire laisser les armes à 
ceux de sa religion. Je dis à Barbant que je ne 
pouvois retourner arriere que je n'eusse man- 
dement de monsieur de Burie, et que si la ville 
se perdoit, tout cela tomberoit sur mes coffres. 
Nous debastismes plus de deux heures à la cam- 
pagne, et tousjours il me mettoit en avant si je 
pensois que la royne de Navarre fust contre le 
roy, et si je pensois qu'elle voulust faire perdre 
au roy la ville de Bordeaux. Je parlay sobre- 
ment, car ainsi le falloit faire ; mais tout ce qu'il 
peust avoir de moy, ce fut que je luy baillerois 
deux gentils-hommes pour aller devers la royne 
de Navarre voir en quel estat estoient les affai- 
res entre elle et monsieur de Burie, et que ce- 
pendant, ce que j'avois deliberé de faire de 
chemin en deux jours j'y en mettrois quatre, 
pour donner temps à ladicte dame de parache- 
ver ce qu’elle avoit commencé avec monsieur de 
Burie; et luy baillay les capitaines Pug et Sen- 
dat. On les cuida tuer plus de deux fois par les 
chemins, car en tous les coings et villages les 
huguenots avoient des corps de garde pour es- 
tonner tout le monde. Le soir je prins conseil 
avec tous les capitaines, et tous furent d'oppi- 
nion que je ne m'attendisse pas aux lettres ny 
paroles de la royne de Navarre, et que si elle 
me failloit de promesse, la perte de la ville de 
Bordeaux estoit de grande importance; que, 
quelque excuse que je peusse dire , elle ne seroit 
suffisante pour effacer le blasme qu’on me don- 
neroit; et d'autre part, s'il estoit question de 
m'en deffendre par les armes, je ne combattrois 
pas la royne de Navarre, et on se mocqueroit 
de moy, et elle mesme la premiere : bref, tous- 
jours le tort seroit de nostre costé. Je fus bien 
aise que tous fussent de ceste opinion, afin que 
s'il eust esté trouvé mauvais, j'eusse peu dire 
que tous les capitaines avoient esté de cet ad- 
vis. Si on fait quelque faute, pour le moins est- 
elle excusable quand elle est faite par advis et 
par conseil, car croire tousjours sa teste, ce n'est 
pas bien fait, Le matin je partis deux heurcs 

avant jour, et passay par le haut des vignes, 
laissant le Mas à main droicte; et fus enviran la 
pointe du jour seulement à l'endroit de Cau- 
mon. À cause des passages qui estoient estroils, 
je ne voulois pas laisser le bagage derriere, car 
toute la nuict entra force gens dedans le Mas, 
qui venoient du costé de la riviere. Ceux du 
chasteau de Caumon sortirent et vindrent par les 
vignes, où nous ne les pouvions charger à cause 
des fossés. Et ainsi nous cheminasmes tousjours 
jusques à l'endroit de La Reolle; et là je trou- 
yay monsieur du Courré, qui à son retour à Bor- 
deaux avoit prins le demeurant dela compagnie 
de monsieur de Burie, et m’estoit venu au devant. 

Quelque jour auparavant j'avois envoié à 
monsieur Deymet, mon cousin, qui dressoit deux 
compagnies afin qu'il se jettast dans La Reolle, 
comme il avoit fait : les huguenots l'avoient as- 
siegée auparavant que j'y arrivasse , et battu de 
quelques pieces de campagne; mais ils ne firent 
rien et leverent le siege : par là on pouvoit ju- 
ger qu'ils estoient maistres de la campagne , 
puis qu'ils osoient mener le canon ; et si Dieu 
ne m'eust inspiré à m'opposer à eux , et faire 
pendre ceux qui tomboient entre mes mains, je 
croy que tout le pays estoit perdu , car la dou- 
ceur de M. de Burie n'estoit pas de saison. Je 
me campay aux maisons qui sont vis à vis de 
La Reolle, et ceux de la ville nous apporterent 
là des vivres; et à la minuict, sans sonner trom- 
pette ny tambourin , nous acheminasmes, pour 
quelque soupçon que medit monsieur du Courré; 
et ne cessay jamais que je ne fusse à deux ou 
trois lieues de Bordeaux , où je fis camper nos 
geus par les villages. Puis m'en allay droit à 
Bordeaux, où je trouvay messieurs de Cancon 
¢t Montferrant, vicomte Duza, Civrac et autres, 
qui m'attendoient. Et pour la grande faute de 
vivres qu'il y avoit dans la ville, je n'y peus se- 
jouruer que trois jours ; et arrestasmes , mon- 
sieur de Burie et moy, que le quatriesme je 
passerois la riviere, et que nous irions combattre 
monsieur de Duras, qui estoit aux terres de 
monsieur de Candalle, en la comté de Benauges. 
Et commengay à passer la riviere : vers midy 
nous eusmes passé les gens de pied, ma com- 
pagnie et les quarante sallades du roy de Na- 
varre; et voyant qu'il se faisoit tard, je fus d'advis 
que le capitaine Masses s'en retournast au logis 
avec la compagnie de monsieur le mareschal de 


COMMENTAIRES DE MONTLUC. 


[1562] 


Termes, et qu'à la minuict il passast. Je retour- 
nay enla ville arrester encore avecques monsieur 
de Burie qu'à la minuict il commenceroit à pas- 
ser. Il avoit fait apprester quatre pieces de cam- 
pagne , lesquelles estoient desjà sur la grave; 
la compagnie de monsieur de Randan, que 
monsieur d'Argence commandoit , estoitarrivée, 
et celle de monsieur deLa Vauguyon, que mon- 
sieur de Carluscommandoit. Et comme il fut nuict, 
monsieur de Burie fit retirer tous les batteaux 
sous le chasteau Trompette, et deffendit qu'on 
ne passast sans son congé; et à la nuict le capi- 
taine Masses se rendit sur le bord de la riviere ; 
et ne fut possible de recouvrer batteau pour 
passer. Je ne veux point icy mettre par escrit le 
dire des uns et des autres, et à quoy l'on disoit 
qu’avoit tenu que la riviere ne s'estait passée au 
temps que nous avions promis, car tout n'en 
vaut rien. Monsieur de Masses s'excusoit, et par- 
loit bien haut sans craindre rien. Je m'estois 
logé à demy lieue de Bordeaux; et devant jour 
une bonne heure, je montay à cheval, et manday 
au capitaine Charry, qui estoit maistre de camp, 
qu'il attendist monsieur de Burie avecques les 
compagnies de gens de pied, sauf celle du baron 
de Clermon et de monsieur de Sainctorens ; et 
cheminay jusques à ce que je fus à La Seuve, 
mandant à monsieur de Burie que je luy laissois 
les gens de pied pour accompaigner l'artillerie. 
Le messager passa la riviere, et le trouva encores 
en sa chambre, n’estant du tout habillé; il estoit 
pourtant plus de six heures: je pensois qu'il 
fust desjà passé. Et comme je fus à La Seuve, 
monsieur de La Seuve, oncle de monsieur Dau- 
daux, me dict que les ennemis estoient à Fargon, 
et qu'ils ne sçavoient encore nouvelles que nous 
passissions la riviere; et me presta un sien ser- 
viteur pour aller advertir monsieur de Burie, 
le priant par ma lettre de se vouloir advancer , 
et que les ennemis estoient en fort beau lieu pour 
les combattre : or de La Seuve jusques à Bor- 
deaux il y a environ trois lieues. Et çomme 
l'homme de monsieur de la Seuve arriva au bord 
de la riviere, il vist que la compagnie de mon- 
sieur de Termes s'embarquoit. Je manday. au 
capitaine Charry qu'il sollicitast monsieur de 
Burie de s'advancer. Le capitaine Charry, qui 
vist que l'on tardoit tant à passer, et que j'allois 
trouver les ennemis comme je luy mandois, 
print soixante argolets qu'il avoit , et laissa les 


11462] 


autres capitaines, afin qu'ils attendissent man- 
sieur de Burie et l'artillerie. Et comme je fus 
à la veue de Targon, qui est un village, lequel, 
comme je pense, est à monsieur de Candalle, 
monsieur de Sainctorens et monsieur de Fon- 
tenilles se mirent devant, droict 4 quelques 
maisons, et là tuerent quatorze ou quinze hom- 
mes. L’alarme fut grande en leur camp; et se 
mirent tous les gens de pied en bataille en un 
grand camp, et leur cavallerie au long d'un 
ruisseau qu'il y a; laquelle je ne pouvois des- 
couvrir , pour ce qu'il y avoit des bois entr’eux 
et moy, et estoient en un vallon : le champ où 
estoient leurs gens de pied estoit un peu plus 
avant que du ruisseau. Et lors que monsieur de 
Sainctorens les attaqua, il pouvait estre sept 
heures du matin : ils ne bougerent jamais de ce 
champ où ils s’estoient mis en bataille. J'estois 
sur un haut, en trois ou quatre maisons qu'il 
y avoit par delà. Je depeschay encores devers 
monsieur de Burie, le prier de se haster, et que 
yestois à la teste de l'ennemy , pensant qu'il ne 
fust guere esloigné. Le comte de Candalle qui 
estoit bien jeune alors et de bonne volonté, 
m'y vint trouver avec dix ou douze gentils- 
hommes; entre autres y estoil le seigneur de 
Seignan, qui estoit capitaine de gens de pied 
au royaume de Naples avec moy , auquel temps 
nous l'appellions le capitaine Moulaur ; il 
amena aussi deux de ses enfans, tous trois vail- 
lans et courageux. Monsieur le comte me conta 
la promesse que la royne de Navarre luy avoit fait 
faire , car autrement ne pouvoit eschapper de 
leurs mains. Je luy dis que je luy ferois donner 
l'absolution à monsieur de Bordeaux ; aussi ceste 
promesse ne le pouvoit obliger, car il n'avoit pas 
esté pris en guerre , et puis elle estoit faicte à 
la royne de Navarre, laquelle se disoit tres- 
humble servante du roy et tres-affectionnée à 
son service. Environ midy arriverent deux des 
messagers que j'avois envoyés vers mousieurde 
Burie, qui me dirent qu'ils ne pouvoyent estre 
achevés de passer à midy, et que seulement la 
compagnie de monsieur le mareschal de Termes 
estoit passée. J'avois renvoyé tous nos gens de 


chevalrepais(re à La Seuve, et seulement m'avois | 


retenu vingt ou vingt-cinq chevaux, et là je 
faisois la sentinelle, et faisions repaistre nos 
chevaux la bride en la main contre une haye : 
les ennemis me voyoient , et moy eux. Et comme 

nos gens eurent repeu, ils me vindrent trouvers 
et en mème temps qu'ils arriverent, les ennemis 
commencerent à desplacer et à prendre le chemin 
droict à moy. Nous voyons bien qu'ils s'achemi- 
noient par trouppes; alors nous cogneusmes 
qu'ils prenaient autre chemin que de venir à 
nous, et entrasmes en conseil si nous les de- 
vions combattre ou non : la pluspart disoyent 
que si nous combattions, nous mettions toute 
la Guyenne en hazard pour le roy, car pour un 
que nous estions ils estoient vingt, et qu'il val- 
loit mieux attendre monsieur de Burie que de 
faire une telle erreur, qui ne serait trouvé bon 
du roy ny de personne du monde. Surquoy je 
leur accorde que leur opinion estoit veritable ; 
toutesfois que nous voyons la noblesse de la 
Guyenne toute en crainte. «Et qu'il soit vray, 
«leur dis-je, vous n'estes pas plus icy guere de 
«trente gentils-hommes; le peuple est si inti- 
«midé qu'il n'ose s'eslever contr'eux pour nous 
«ayder; et quand ils entendront que nous som- 
«mes approchés si près sans les combattre, leur 
« peur augmentera; de sorte qu'avant huict jours 
« nous aurons tout le payscontre nous. Or, perte 
«pour perte, il me semble que nous devons ha- 
«sarder de nous perdre en combattant, plustost 
«que de nous perdre en dissimulant, » et que 
tout estoit entre les mains de Dieu. « J'ay com- 
« mencé à taster ces gens-là où je les ay trouvés, 
«mais je les ay cogueus de peu de coeur ; croyez 
«qu'ils n'attendront pas, et que nous les en- 
« foncerons. Que si nous n'avons envie de com- 
« battre , nous ne devions pas faire les approches 
« de si près ; de plus dilayer, vous voyez qu'ils 
«ne veulent que couler et eschapper. Pour nos- 
«tre perte, si elle advenoit, Bordeaux pour cela 
«ne sera pas perdu: monsieur de Burie y est, 
«et une cour de parlement.» Alors monsieur de 
Seignan , qui estoit le plus vieux, respondit que 
cela estoit bien vray que nous aurions le pays 
contre nous, et que puisque nous estions re- 
duicts à ceste necessité, et que nous avions 
perdu l'esperance que monsieur de Burie peust 
arriver à nous, que l'on devoit combattre. Alors 
| tous gineralement commencerent à crier : « Al- 
| «lons combattre, allons combattre |» Et comme 
nous montions à cheval, arriva le maresclial des 
logis de monsieur le mareschal de Termes, 
nommé Moncorneil , qui me dit que sa com- 
pagnie avoit esté à cheval dès la nuict , et qu'ils 

avoient esté contrainctsde repaistre à La Seuve. 
Alors je cuiday perdre toute esperance. Les 
deux compagnies de gens de pied marchoient 
tant qu’elles pouvoient , mais il faisoit une si 
extrême chaleur, que nous bruslions. Alors 
Moncorneil, qui vid que nous allions au combat, 
courut à La Seuve faire monter à cheval le ca- 
pitaine Masses. Nous nous acheminasmes à main 
gauche; et comme nous fusmes à deux arque- 
busades près d'eux, je fis deux trouppes de nos 
gens à cheval. Entre tous, nous pouvions estre 
de cent à six vings maistres , car je n’avois pas 
trente sallades en ma compagnie, à cause que 
c'estoit la compagnie de monsieur de La Guiche, 
et s'en estoient allés presque tous à leurs mai- 
sons, sauf bien peu, et je n’avois peu pourveoir 
en leurs places. Tousjours peu à peu les enne- 
mis montoient ce tertre. Ils envoyerent la plus- 
part de leur arquebuserie au dessous, dans des 
taillis qu'il y avoit fort espais ; et pour aller à 
eux, il falloit aller par un grand chemin bordé 
de vignes de tous costés. Et fis allerle capitaine 
Charry sur la queue, et baillay l’une des trou- 
pes au capitaine Montluc, mon fils, et monsieur 
de Fontenilles avec la cornette des guidons, et 
me retins l'autre cornette des gens-d'armes , 
que monsieur de Berdusan , senechal de Basa- 
dois, portoit. Et comme nous fusmes près des 
vignes, je cognus que nous ne pourrions passer 
pour les aller combattre, et prins à main gauche 
au-dessous des vignes. Le capitaine Montluc 
avoit environ deux cens pas devant moy. Et 
comme ils virent quenous ne prenions qu'à main 
gauche, ils marchoient tousjours par le haut de 
la montée au devant de nous. Et comme nous 
fusmes hors des vignes et de quelques fossés 
qu'il y avoit , le capitaine Montluc alloit tous- 
jours gagnant le haut : je fis joindre monsieur 
de Sainctorens avec ses arquebusiers à cheval, 
et je me retins le baron de Clermon, qui en 
avoit quelques-uns. 

Or, comme nous fusmes à vingt ou trente pas 
au plus, ils commencerent à tirer , et non plus- 
tost; et comme ils commencerent à nous saluer, 
les arquebusiers de monsieur de Sainctorens ti- 
rerent aussi. Cependant le capitaine Montluc 
donne de cul et de teste au milieu de tous leurs 
gens de cheval : j'avois l'œil sur luy ; et moy je 
donne en mesme instant un peu en main gauche 
à travers de leurs gens de pied : et les mismes 

tous en route et en fuitte, non sans avoir de 
pied ferme attendu nostre choq et soustenu sur 
le haut. Leurs gens à cheval fuyoient contre bas 
au long du taillis voyant leur perte, et j'enfer- 
may leurs gens de pied dedans le taillis. Or , 
pource que nous n'avions point de gens de pied 
pour tuer, car l'on sçait bien que les gens à che- 
val ne s'amusent pas à tuer, sinon à suyvre la 
victoire , il ny mourut pas beaucoup de gens ; 
mais , encore que la perte ne leur fust pas 
grande , si est-ce que la reputation nous servit 
de beaucoup , et la honte leur porta dommage. 
Et commença tout le monde à prendre cœur, et 
eux à le perdre, et la noblesse à prendre les 
armes, etle peuple pareillement. On tua à mon 
fils deux chevaux sous luy, et fut blessé en 
deux lieux : tous les deux chevaux estoient à 
moy. J'y perdis mon cheval turc, que j'aimois, 
après mes enfans, plus que chose du monde, 
car il m'avoit sauvé la vie ou la prison trois fois : 
le duc de Palliane me l'avoit donné à Rome ; je 
weus ny n'espere jamais avoir un si bon cheval 
que celuy-là : monsieur le prince de Condé me 
l'avoit voulu fort avoir, mais je m'en desfis 
comme je peux ; je voyois bien que telle mar- 
chandise seroit difficile à trouver. Monsieur de 
Seignan perdit le sien, le vicomte d'Uza et le 
comte de Candalle aussi. Bref nous nous rallias- 
mes après la cargue au lieu propre où nous l'a- 
vions faicte, et nous trouvasmes en telle neces- 
sité, que nous ne scusmes assembler vingt che- 
vaux pour combattre s'ils se fussent r’alliés, car 
tous les chevaux estoient morts ou blessés , et 
des hommes plus de la tierce partie; mais ils 
n’avoient poinct le jugement de se recognoistre, 
ny nous aussi. Je veux dire que c’estoit une des 
plas rudes cargues, et la plus furieuse sans ba- 
taille là où je me sois jamais trouvé. Et ne faut 
point dire qu'ils s’en allassent de peur sans estre 
combattus, car ils nous vindrent au devant pour 
nous faire la cargue ou bien pour l’attendre : je 
ne les pensois pas si gens de bien. Nous n'y per- 
dismes pour lors pas un gentilhomme, qu'un 
nommé monsieur du Vignaux; mais depuis il 
en mourut deux ou trois qui avoient esté blecés. 
Du haut de ceste montée nous descouvrismes les 
ennemis qui s'en alloient tant qu'ils pouvoient, 
et s'en allant nous voyons bien qu'ils se r'al- 
lioient , s'esloignant tousjours de nous : et alors 
nous nous commencasmes à retirer, les uns à 

pied , car leurs chevaux estoient morts, et les 
autres la pluspart les tiroient par la bride, pource 
qu'ils estoient blecés. Je me trouvay en telle ne- 
cessité, que l'on ne peust trouver cheval des 
miens pour me remonter ; et si seulement cent 
chevaux fussent retournés à nous, j'estois mort 
et tous ceux qui estoient à; car de moy, il ne 
falloit pas esperer que tout le monde m'eust peu 
sauver : ces nouveaux religieux m'en vouloient 
trop. Or, voila le combat de Targon , qui fut 
fort honteux pour les huguenots, veu qu'ils se 
laisserent battre à une poignée de gens. Et 
comme nous nous en retournions, les deux 
compagnies de gens de pied arriverent, lesquelles 
tout le jour avoient couru , et cuiderent crever 
de la grand chaleur qu'il faisoit. La compagnie 
de monsieur de Termes, qui estoit venue au 
grand trot, n'y peut arriver , car avant que 
Moncorneil fust arrivé à La Seuve , qui est à 
une grand lieue, et eux montés à cheval, et fait 
une autre et demye qu'il leur falloit faire, ne 
fut possible d'y arriver, estant desesperés, et 
surtout le capitaine Masses. Je ne vis jamais 
homme si fasché que celuy-là ; je fus contraint 
de le prier de ne parler plus que je n’eusse voulu. 
Et ainsi nous en retournasmes droict à LaSeuve, 
où nous trouvasmes monsieur de Burie qui ne 
faisoit qu’arriver ; et pouvoit estre entre quatre 
ou cing heures après midy. Il fut bien aise d'en- 
tendre que la victoire nous estoit demeurée : je 
croy qu'il avoit fait la diligence qu'il avoit peu, 
mais ilestoit vieux, et les gens vieux ne peuvent 
estre si diligens que les jeunes : nous ne pou- 
vons estre deux fois, je le cognois par moy mesme. 
Nous arrestames qu'il s'en retuurneroit à Bor- 
deaux pour amener trois canons, pour aller bat- 
tre Monsegur et les autres places que les ennemis 
tenoient au long de la riviere de Garonne, et 
faire que la riviere fust libre, afin de faire venir 
vivres à Bordeaux , car ils estoient à la faim; et 
qu'il enrameneroitles quatre pieces de campagne, 
‘cognoissant bien que nous n’estions plus sujets 
à bataille , à cause de l'attaque que les ennemis 
avoient receu; et que cependant je m'en irois 
avec le camp contre-mont la riviere vers Mon- 
segur et La Reolle , attendant que ledit sieur 
de Burie fust arrivé avec les canons. Mais plus- 
tost que de nous separer, il falloit tourner visage 
vers Bourg , parce qu'un des fils de Montandre 
s'en estoit saisi, qui gardoit qu’aucuns vivres ne 

pouvoient descendre à Bordeaux par la Dordo- 
gne. Et comme nous fusmes auprès de la riviere 
près Cusac, nous fismes passer de là nostre ca- 
vallerie et monsieur de Sainctorens. Ils couru- 
rent jusques au devant; ledit de Montandre l'a- 
bandonna : nous y mismes quelque peu de gens 
qu'on y fit venir de Bordeaux. Et avant le par- 
tement dudit sieur de Burie pour aller audict 
Bordeaux, je luy remonstray que nous courions 
une grande fortune, et qu'il seroit bon qu'il 
prinst le chasteau de Blanquefort, qui estoit à 
monsieur de Duras pour sa retraicte et de sa mai- 
son, et que je prisse le chasteau de Caumon : ce 
que nous fismes. Et en passant je mis dans ledit 
chasteau de Caumon garnison, ce que monsieur 
de Caumon trouva fort mauvais, ayant opinion 
que je m'en voulusse emparer du tout ; mais ils’en 
falloit beaucoup que je le fisse à ceste intention : 
on l'a peu aisément cognoistre , car il y avoit 
plus de cent mille francs vaillant , et si il ne s'y 
perdit pas un sol, sauf seulement que le comte 
de Candalle et le capitaine Montluc prindrent 
quelques patenostres de corail du procureur du 
chasteau avec receu , et à la charge de les ren- 
dre. Si j'eusse voulu, j'eusse peu prendre tout 
ce qui estoit dedans, et eust esté bien prins et 
de bonne guerre, d'autant que là dedans y 
avoit une trouppe de huguenots qui firent une 
sortie sur les nostres s'en venant de Bordeaux, 
et y fut tué un cheval au capitaine Sendat entre 
ses jambes ; qui estoit une suffisante raison, car 
c'estoit se declarer ennemis. 

En mesme temps nous fusmes advertis qu'ils 
avoient abandonné Bazas, ayant eu peur que 
nous passissions la riviere, pource qu'ils entendi- 
rent que monsieur de Burie arrivoit à Bordeaux 
et je m'en montois droit à La Reolle. Et ainsi 
on commença à apporter quelque peu de bleds 
et farines à Bordeaux. Je fus adverty qu'à Gi- 
ronde y avoit soixante ou quatre-vingts huguc- 
nots , qui s'y estoient retirés lors de la routte de 
monsieur de Duras. Je les fis attraper, et pendre 
soixante et dix aux pilliers de la halle, sans autre 
ceremonie; qui donna une peur si grande par 
tout le pays, qu'ils abandonnerent tout le long 
de la riviere devers Marmande et Thonens, où 
monsieur de Duras s’estoit retiré pour y recueil- 
lir ses gens et refaire ses trouppes, et fut con- 
traint se retirer vers la Dordogne. On pouvoit 
cognoistre par là où j'estois passé, car par les 

arbres sur les chemins on en trouvoit les ensei- 
gnes. Un pendu estonnoit plus que cent tués. 
La royne de Navarre, qui estoit à Duras, après 
avoir entehdu la routte de monsieur de Duras, se 
retira au chasteau de Caumon (c'estoit avant que 
je m'en fusse saisi), où elle ne fit point d'arrest, 
car elle se retira en Bearn; et nous vinsmes 
après audit chasteau de Caumon, comme j'ay 
dit, Dieu sçait si elle me vouloit mal, et comme 
elle mé baptisoit, m'appellant le tyran, avec 
toutes les injures du monde. Elle estoit prin- 
cesse , et d'ailleurs hors de combat. Estant ser- 
viteur du roy et catholique, je faisois mon de- 
voir; que si tout le moride eust fait ainsi, on 
n'eust pas veu ce que nous avons veu depuis. 
J'ay tousjours esté, et les miens, très humble 
serviteur de sa maison, mais c’a esté lorsqu'il 
n’a point esté question du maistre. 

Monsieur de Burie estant arrivé à La Reolle 
avec les canons, nous allasmes assieger Monsc- 
gür; et logeasmes une nuict à Sauveterre , où 
jen prins quinze ou seize, lesquels je fis tous 
pendre sans despendre papier ny ancre, et sans 
les vouloir escouter, car ces gens parlent d'or. 
Or dans Monsegur il y avoit de sept à huict cens 
hommes : la ville est petite, mais bien forte de 
muräilles aussi bonties qu'il est possible, et 
l'ässiette très bonne. Nous l'assiegeasmes du 
costé de la tanerie où ils habillent les cuirs : 
monsieur dé Burie se logea aux maisons devant 
la porte qui vient de La Sauvetat Deymet , et où 
sont les grandes tours, et moy auprès de là. 
Morisieur d'Ortubie et Fredeville, commissaires 
de l'artillerie, voulurent recognoistre la ville de 
plein jour; et n'etsmes pas faute d'arquebu- 
sades. Or nous conclusmes qu'il falloit attaquer 
par ladicte tanerie. Il y avoit une porte de la 
ville laquelle ils avoient fermée de muraille 
n'avoit guieres, et avoient abbattu le rasteau, 
lequel la muraille couvroit ; et au dedans ils 
avoient fait un rempart de terre et de fumier, 
Je fis les approches de nuict, et fis mettre la 
compagnie de Bardachin à la tanerie. Nous 
laissasmes reposer monsieur de Burie, et à la 
nuit nostre artillerie fut mise sur un petit haut 
vis à vis de la porte, à cent cinquante pas de 
ladicte porte. Contre l'opinion desdits commis- 
saires, je voulus essayer ce qu'il y avoit derriere la 
muraille neufse qui convroit la porte , et cusmes 

porte. A la clarté du feu je fis tirer à ladicte 
porte cinq ou six coups de canon, qui abbatti- 
rent toute ceste muraille neufye : j'envoyaÿ 
recognoistre l'enseigne du capitaine Bardachiit 
tout seul. La tanerie estoit entre l'artillerie et la 
porte, et y avoit un grand noyer entre ladicte 
tanerie et la porte. Il y pouvoit avoir citiq ou 
six pas jusques à la porte où le capitaine Bar- 
dachin et moy nous mismes derriere le noyer : 
et nous rapporta l'enseigne que te qüe nous 
voyons de blanc c'estoit le rasteau. Nous luy 
fismes retourner monter sur le fasteau, au 
dessous duquel il nous dict qu'il avoit appercett 
un terre-plein, mais qu'il estoit un peu abbaissé, 
et qu'un homme passeroit couché sur le ventre. 
L'on ne le pouvoit veoir à luy à cause du feu, 
mais si faisions bien nous, qui estions derricté 
le noyer. Ils donnerent plus de vingt arquebu - 
sades. Je manday en diligence au capitaine 
Charry qu'il menast toutes les compagnies s:11$ 
sonner tabourin ny faire aucun bruit : et à leut 
arrivée les fis mettre le ventre à terre detrieré 
l'artillerie, et dis à monsieur d'Ortubie qu'il 
commencast à tirer, encore qu'il ne fust pas dit 
tout jour, à l'endroit de la porte eri batterie. Et 
comme il eut tiré deux volées, je fis partir len- 
seigne dudict Bardachin, nommé le capitaine 
Vinos, qui avoit une rondelle en la main et tin 
morion en teste, jac et manches, deux arque- 
busiers aprèsluy sans morion, et alloient presque 
le ventre à terre. Le capitaine Vinos commenca 
à monter le rasteau ; Bardachin et moy notis 
estions advancés derriere le noyer. Laube du 
jour commencoit à paroistre; monsieur d'Or- 
tubie tiroit tousjours à eux, ct eux S'advançoient 
à se retrancher derriere la batterie qui estoit au 
costé de la porte, et ne prenoient garde à Ia 
porte, car ils ne pensoient pas qué la muraille 
qui la couvroit fust par terre. Et comme le capi- 
taine Vinos fut au haut dü rasteau, il bailla sa 
rondelle à un des arquebusiers, et monta stir tê 
rempart, puis se fit bailler sa rondelle, et tita 
l'an des arquebusiers , et puis l'autre ; et commé 
je vis qu'il y en avoit trois, au britit du cañôti jé 
courus à la tanerie, et fis marcher les arquebu- 
siers dudit Bardachin l'un après l'autre droict 
au noyer, èt retournay incontinent derricré 
iceluy : et à une autre vollée je fis approchet 
Bardachin du rasteau, ayant ane rondelle et ah 

cachant le feu. Et comme Bardachin en eut cinq 
ou six près de luy, il monte le rasteau, son en- 
seigne le tira, et les arquebusiers l'un après 
l'autre jet à mesure que les arquebusiers venoient 
derrière le noyer, je les foisvis couler; et comme 
je vis qu’il y en avoit une vingtaine; je m’ap- 
prochay lors du rasteau. Ils entroient dans uné 
petite chambre de la tour où il y avoit deux 
petites portés et des degrés de pierre à main 
droite et à main gauche, par là où on montoit 
et descendoit du costé de la ville en la tour : jé 
faisois cependant monter l'un après l’autre. Bar- 
dachin me manda qu'il commencoit estre assez 
fort pour estre maistre de la tour, et qu'il n'es- 
toit pas encore descouvert : et alors je manday 
au capitaine Charry et au baron de Clermon 
qu'ils se levassent, et qu'ils vinssent courant 
tout au long d'un grand chemin qu'il y avoit ti- 
rant à la porte : ce qu'ils firent ; et avant qu'ils 
y fussent Bardachin fut descouvert, et commen- 
cerent & combattre et deffendre les degrés : 


surquoy atriverent tout en un coup les ensei- . 


gnes du capitaine Charry et de Clermon, et 
monterent leurs enseignes après. Les ennemis 
deffendirent ces degrés, mais les nostres gai- 
guerent le haut de la tour par une petite es- 
chelle à main qu'ils trouverent , et furent mais- 
tres du devant de la porte : et à corps perdu 
les capitaines à droicte et à main gauche se jet- 
terent au long des degrés, et vindrent aux 
mains en la rae. Les ennemis repousserent une 
fois les nostres; mais à la fin la foulle les em- 
porta, et allerent pesle-mesle jusques à la place, 
là où ils trouverent trois cens hommes en ba- 
taille qui firent teste et combattirent là : toutes- 
fois à la fin ils se mirent en routte. Je manday 
le tout à monsieur de Burie , et trouvay qu'il en 
avoit desja esté adverty, et aussi que le tirer de 
l'arquebuserie luy monstroit que l’on combattoit. 
Il envoya quelques gens-darmes à l'entour de la 
ville, mais ils n'y pouvoient rien faire : je prins 
quatre vingts ou cent soldats, et m'en allay au- 
tout des murailles, et tant qu'il en sautoit par 
dessus cela estoit mort. La tuerie dura jusques 
à dix heures ou plus, pource qu'on les cerchoit 
dañs les maisons, et en fut prins quinze ou 
vingt seulement , lesquels nous fismes pendre, 
et entre autres tous les officiers du roy et les 
consals avec leurs chapperons sur le col. Il ne se 
parloit point de rançon, sinon pour les bour- 

reaux. Le capitaine qui commandoit là s’appel- 
loit le capitaine Heraud, qui avoit esté de ma 
compagnie à Montcallier, un brave soldat s'il y 
en avoit en Guyenne, et fut prisonnier ; beau- 
coup de gens le vouloient sauver pour sa vail- 
lance, mais je dis que s’il eschappoit, il nous 
fervit teste à chasque village, et que je cognois: 
sois bien sa valleur : voy-là pourquoy je le fis 
pendre : il pensoit tousjours que je le sauvassé 
pource que je scavois bien qu'il estoit vaillant ; 
mais cela le fit plustost mourir, car j’estois bien 
asseuré qu'il ne se retourneroit jamais de nostré 
costé, parce qu'il estoit fort opiniastre et coiffé 
de ceste religion : sans cela je l'eusse sauvé. 

On conta les morts, et s'en trouva plus de 
sept cens : toutes les rues et le long des muraillés 
estoient couvertes de corps morts, et si je suis 
bien asseuré qu'il en mourut un grand nombre 
de ceux qui se jetterent par les murailles, qué 
je faisois tuer. Voylà la prinse de Monsegur. Je 
pense qu'il y eust eu grand dispute d’entref pat 
la bresche que nous faisions, et si éust cousté 

eust faict trou pour entrer deux hommes de front 
seulement, car les murailles sont de bonté 
pierre, ët bien espaisses , aussi bonnes qu'il y ef 
ait en Guyenne ; êt si encores il eust esté malaisé 
d'y venir , ayant moyen de se retrancher, et croy 
qu’ils nous eussent donné des affaires, et qu'il 
y eust eu de l'honneur et pour eux et pour nous; 
mais il vaut mieux que nous ayons eu le profit: 
Deux jours après nous allasmes assieger le chas- 
teau et ville de Duras, là où il y avoit cetit ciri+ 
quante hommes. Toute la nuict je ne céssay å 
loger l'artillerie pour battre la ville, car dé bats 
tre le chasteau il estoit difficile, siuon par le 
jardin de derriere, et encores est-il fort difficile 
d'y mener l'artillerie. Nous conclusmes qu'il vå- 
loit mieux attaquer la ville, et aprés par dedans 
la ville nous battrions la porte du chasteau. Et 
comme j'eus tout appresté, ils appelerent et de- 
manderent si monsieur de Burie estoit-la; if 
leur fut responda qu'il estoit logé aux metai» 
ries , qui sont à deux ou trois arquebuzades , mais 
que j'estois à l'artillerie; et alors ils me firent 
dire si je les voulois laisser sortir à fiance : cé 
que je leur promis, et vindrent parler à moy ; jé 
les renvoyay à monsieur de Burie. Le jout cotti- 
mencoit à poindre quand ils retournetént , ét 
me dirent qu'ils avoient capitulé, Monsléur dé 

Burie entra dedans avec quelques-uns; je n'y 
entray qu'il ne fust huit heures du malin , pour- 
ce que je m'estois mis à dormir après la capitu- 
lation faite, car je veillois quand les autres 
dormoient. Monsieur de Burie me dit qu'il n'a- 
voit rien trouvé dedans qu'environ cent cin- 
quante corcelets, qui estoyent du roi de Navarre, 
que La Garde de Thonens, huguenot, avoit 
laissés là, lesquels il portoit à leur camp ; mais il 
eut peur d'estre prins par les chemins : nous les 
fismes departir aux capitaines pour armer les 
soldats. De-là monsieur de Burie s'en alla jus- 
ques à Bordeaux, et je descendis avec l'armée 
vers Marmande et Thonens. Tout le monde 
abandonnoit les places qu'ils tenoyent d'effroy ; 
je n’y trouvay que quelques catholiques, et de- 
là marchay droit à Clairac et Aguillon , où pas- 
say la riviere; et comme je la passois, je fis 
faire alte devant ladite ville, pour ce qu'ils es- 
toyent trois ou quatre mil hommes dans Agen, 
et les voulois aller environner pour les attrapper 
dedans. Ayant r'embarqué les trois canons à La 
Reolle, que je faisois tirer contre-mont la ri- 
viere, il fut nuict quand j'eus tout passé : et 
comme je marchois la nuict, il me fut apporté 
nouvelles d'Agen que sur l'entrée de la nuit ils 
avoient abandonné la ville, ayant prins le che- 
min vers Montauban. Je m’estonnois comme ces 
gens avoyent tant la peur au ventre, et qu'ils 
ne deffendoyent mieux leur religion. Ils n'eu- 
rent loisir d'en amener les prisonniers qu'ils te- 
noient, car l'effroy les saisit tout à un coup 
quand on leur dit que j'estois tout auprès de-là; 
ils pensoyent avoir desjà la corde au col. Les 
prisonniers qu'ils tenoyent c'estoyent messieurs 
de La Lande, de Nort, les officiers du roi et les 
consuls , sauf le president d'Agen, auquel ils ne 
vouloient point de mal. Ces pauvres officiers, 
gens de bien , demeurerent deux ou trois mois 
prisonniers ; cent fois on leur presenta la corde 


pour les pendre : je m'estonne qu'ils ne mouru- 


rent de peur. Et voylà comme la riviere fut li- 
bre. Monsieur de Burie estant arrivé au port 
Sainct Marie, nous y logeasmes l'armée et aux 
environs, puis nous en allasmes avec peu de 
gens à Agen, et trouvasmes que la ville estoit 
toute ruynée , car ces gens-là où ils passent lais- 
sent de tristes marques ; et là nous demeurasmes 
trois ou quatre jours. Monsieur de Burie envoya 
à Villeneufve et à Monflanquin trois compagnies 

de gens-d’armes , scavoir, la sienne, celle de 
monsieur d'Argence, et celle de monsieur de 
Carlus , lieutenant de monsieur de La Vauguyon. 
Ils manderent à monsieur de Burie qu'il leur en- 
voyast quatre ou cinq cens hommes de pied, et 
qu'ils iroyent combattre le capitaine Bordet qui 
venoit de Sainctonge avec trois cens chevaux, 
où il y avoit six vingts sallades tous lanciers; le 
demeurant estoyent pistolliers et arquebuziers 
à cheval , et trois enseignes de gens de pied. Je 
me presentay à monsieur de Burie pour y aller, 
lequel me dit qu'il y vouloit aller luy-mesmes , 
et qu'il se vouloit trouver à ceste faction ; bref , 
qu'il partiroit sur la minuit. Je ne luy voulus 
point contredire, pour craindre qu'il ne cuidast 
que je voulusse tout faire , et gaigner cest ad- 
vantage sur luy, et me retiray à Estillac pour 
donner quelque ordre à ma maison , ayant sçeu 
la mort de ma femme. Le lendemain monsieur 
de Burie se trouva encore dans Agen, et le ler- 
demain après. Cependant le Bordet passa, et 
alla gaigner Montauban , où monsieur de Duras 
l'attendoit. Je sçay bien que monsieur d'Argence 
et ses compagnons advertirent trois ou quatre 
fois monsieur de Burie en haste de leur envoyer 
les gens de pied qu'ils demandoyent pour aller 
combattre : et croy fermement qu'il ne tint 
point à eux. Toutes-fois monsieur d'Argence est 
encore en vie, qui pourroit dire à qui en est la 
faute : il ne touche à moy de le dire. 

Après que je fus arrivé à Agen, nous con- 
clusmes que nous irions assaillir le chasteau de 
Pene ; car pendant que nostre camp estoit aux 
environs d'Agen, nous arriverent les trois com- 
pagnies espagnolles que dom Loys de Carbajac 
commandoit en l'absence de son oncle dom Jo- 
ham de Carbajac, qui amena après les autres dix 
enseignes. 

Nous assiegeasmes le chasteau par la teste, 
car par autre lieu nous ne le pouvions battre; 
car c'est une place forte et d'assiette et de struc- 
ture, et y tirasmes plus de trois cens coups de 
canon. Il y avoit un grand terre-plain par der- 
riere ; ils avoyent fait une tranchée dans le 
terre-plain, où leurs soldats se tenoyent pour 
deffendre la bresche, qui estoit difficile, car il 
falloit encore monter par des eschelles sur le 
terre-plain, Or la nuict nous avions gaigné la 
ville, car le capitaine Charry et ses compagnons 

après l'avoir deffendue longuement , se retire- 
rent dans le chasteau : ils pouvoient estre envi- 
ron trois cens hommes. Or je vins recognoistre 
la bresche par le costé des maisons de main 
droite, lesquelles je fis percer passant de l’une à 
l'autre , et la derriere estoit si près du chasteau 
qu'il n'y avoit que le chemin entre-deux. J'ap- 
perceus un relais de pierre au flanc de main 
droite en la muraille, et fis aller un soldat le 
ventre à terre recognoistre le relais. Il monta 
jusques à la moitié, et trouva qu'il estoit fait 
comme s'ils y avoient laissé des degrés pour 
monter par-là, puis retourna à moy ; et tout in- 
continent m'en allay à monsieur d'Ortubie, et 
tirasmes un canon un peu à main droite. Nous 
eusmes assez affaire de l'y pouvoir loger, à 
cause que c'est un precipice bien grand qui al- 
loit jusques à la rivière. De là tirasmes en biais 
à ceste muraille, et, pour-ce qu'elle n'estoit pas 
1a guere forte, en quatre coups de canon nous 
eusmes percé la muraille, de sorte que par le 
trou on pouvoit voir dedans leurs tranchées. Je 
descendis incontinent bas, et fis monter le 
mesme soldat par ces degrés jusques à reco- 
gnoistre si le trou estoit vis à vis de la tranchée, 
et qu'il ne se descouvrist point en aucune ma- 
niere; ce qu'il fit, et me retourna dire qu'ils es- 
toyent tous en bataille dans la tranchée , et qu'il 
y avoit force corselets, comme il estoit vray. 
Alors je fis prendre les eschelles que j'avois fait 
recercher par tout, et en pouvois avoir douze 
ou quinze. Monsieur de Burie se tenoit à l'artil- 
lerie : je vins conclure devant luy l'assaut; je le 
priay que les Gascons donnassent les premiers, 
et les Espagnols après. Dom Loys dit qu'il desi- 
roit qu'ils combattissent ensemble, ce qui luy 
fut accordé. Cependant je fis chois de quatre 
arquebusiers pour monter ces degrés, car il 
n’en pouvoit plus demeurer sur le haut pour 
tirer dans la tranchée par le trou quand les nos- 
tres donneroyent l'assaut par la teste, et ainsi 
leur livray l'assaut. Les soldats prindrent eux 
mesmes les eschelles , et je me rendis ausdits de- 
grés avec les quatre arquebusiers. Et comme les 
uns dressoyent les eschelles; les quatre mon- 
toyent; et à mesme temps que les enseignes 
monterent les eschelles , les quatre arquebusiers 
tirerent dans leur tranchée : ils en tuerent un 
qui me tomba aux pieds, j'en fis monter un au- 

trou, ils se relirerent en une autre forteresse, 
là où ils se deffendirent plus de trois grosses 
heures , et par deux fois repousserent nos gens 
jusques sur la bresche; et cogneus alors deux 
choses, encores que d'autres fois je les eusse 
bien remarquées : c'est que les Espagnols ne 
sont pas plus vaillans que les Gascons; et l'autre, 
que les grands combats se font par les gentils- 
hommes, car plus de cing cens hommes, espa- 
gnols ou gascons, furent renversés sur les es- 
chelles, ou par terre. Toutes-fois il ne faut point 
oster l'honneur à celuy qui l’a acquis, ayant les 
capitaines gascons avec les gentils-hommes de 
leurs compagnies soustenu tout le jour le com- 
bat ; je ne veux pas dire que les capitaines es- 
pagnols n'y fissent leur devoir, mais bien peu 
de leurs soldats. A la fin je donnay courage à 
nos gens, leur faisant remonter les eschelles, 
accourageant les uns et menassant les autres, 
car j'avois l'espée nue au poing, pour faire quel- 
que mauvais coup si j'en eusse veu de poltrons. 
Tous commencerent à faire mieux, Espagnols 
et Gascons, tellement qu'ils gaignerent le se- 
cond fort. Les ennemis se departirent en deux 
autres forts, c'est à sçavoir à la grand tour, et 
en un autre quartier de maison à main gauche. 
Il failloit monter un degré de pierre où y avoit 
une basse-court , entre ladite tour et l’autre fort, 
de sorte que nos gens furent contraints mettre 
le feu à la porte de ladite basse-court. Il y avoit 
au bout du degré contre la porte un coin à main 
gauche où pouvoient demeurer quinze ou seize 
hommes; le capitaine Charry et le baron de 
Clermon y estoient , qui faisoyent tirer à travers 
de la porte dans la basse-court. Et comme la 
porte fut bruslée, elle tomba sur l'entrée d'icelle : 
j'estois à demy degré, et, comme je vis la porte 
tombée, je dis au capitaine Charry qu’ils sau- 
tassent dedans à travers du feu; ce qu'ils firent 
sans marchander; il ne luy failloit pas dire deux 
fois, il ne craignoit pas la mort. Je poussay ceux 
qui estoient devant moy sur le degré, bon gré 
mal gré, et ainsi nous entrasmes tous de furie, 
et ne trouvasmes dans la basse-court que femmes 
et filles; tout en estoit remply jusques aux es- 
tables. Ceux de la tour de l’autre fort de main 
gauche nous tiroient là dedans; ils y tuerent 
cinq ou six soldats : le capitaine Charry y fut un 
peu blessé, et le sieur Bardachin aussi. Nous 

pierre : les Espagnols qui estoient dans la grand 
basse-court, audessous du degré, les tuoient, 
disans que c’estoient des Lutheranos desguisés. 
Nous redoublasmes l'assaut à ce fort de main 
gauche par une porte qu'il y avoit, et par deux 
fenestres, et l'emportasmes, passant au fil de 
lespée tout ce qui se trouva dedans. Or il nous 
failloit combatre puis après la grand tour, et la 
porte estoit au milieu. J'y laissay les capitaines 
qui n’estoient point blessés dans ce costé de main 
gauche, et dedans les escuries, pour les tenir 
assiegés. La fortune porta qu'ils avoient tous 
leurs vivres en ce dernier fort de main gauche, 
et n’avoient rien dans la grand tour : ce qui fut 
cause que sur l'entrée de la nuict ils se rendirent 
aux capitaines, la vie sauve. Les Espagnols es- 
toient logés dans la ville, lesquels sceurent qu'ils 
s’estoient rendus, et que nos capitaines les me- 
noient le matin à monsieur de Burie et à moy, 
qui estions logés à la maison de monsieur de 
Carlus, à une arquebusade du chasteau. Mon- 
sicur de Pons y estoit aussi, car il estoit venu 
avec monsieur de Burie. Nous baillasmes à 
quinze ou vingt soldats ces prisonniers, qui 
pouvoient estre en nombre quarante ou cin- 
quante. Les Espagnols les vindrent oster à ces 
quinze ou vingt soldats, et les tuerent tous, 
sauf deux serviteurs de madame la mareschalle 
de Sainct André, que j'avois retenus à mon lo- 
gis. Il ne se trouva point, d'environ trois cens 
hommes qu'ils estoient, qu'il en eschapast que 
les deux que je sauvay , et un qui descendit par 
la muraille avec une corde, par le chasteau, et 
alla passer la riviere à la nage, ayant beaucoup 
de soldats après à coups d’arquebusades ; mais 
il se sauva miraculeusement en despit de tous; 
son heure n’estoit pas venue, car il luy fut tiré 
un monde d’arquebusades, sans qu'aucune por- 
tast: Je cogneus à ceste heure que ces gens de 
dom Loys estoient la pluspart bisoignes; car les 
vieux soldats ne tuent pas les femmes, et ceux- 
là en tuerent plus de quarante, et m'en courou- 
çay à eux. Les capitaines en estoient marris, 
mais ils n’y peurent donnerordre, car ils disoient 
que c’estoient des Lutheranos deguisés, parce 
qu'en fouillant quelqu'une pour se jouer avec 
elle, ils avoient trouvé que c'estoit un diacre 
esbarbat , qui estoit habillé en femme. Voy-là la 
prise de Pene , qui n’estoit pas de petite impor- 
tance, pour estre une place très-forte , et à un 

bon pays sur la riviere, ou plusieurs mauvais 
garçons furent depeschés , lesquels servirent de 
combler un puits bien profond qui estoit an 
chasteau. Il se peut dire que le monde fit là 
son devoir, et monsieur de Burie, qui estoit 
tousjours au canon, prenant autant de peine 
qu'homme de son âge eust sceu faire, 

Or, comme le capitaine Bordet fut joinet avec 
monsieur de Duras, leur camp commença à se 
renforcer, pource que ceux qui n’estoient bougés 
ancores, sur l'esperance de l’arrivée dudict Bor- 
det, il leur sembla que leurs affaires iroient 
bien, et se rendirent à leur armée. Or nous 
avions peur qu'une nuict ils nous emportassent 
Moyssac ou bien Cahors , pource que les rivie 
res estoient si basses que l’on les passait à gué, 
Je dis à monsieur de Burie qu'il nous falloit en- 
voyer promptement des gens dans Cahors; car, 
puis que les eaues se pouvoient passer, à leur 
arrivée ils emporteroient la ville, n’y ayant de- 
dans que les habitans; et fis election de mon- 
sieur de Sainctorens, avec quatre vingts ou cent 
argoulets qu'il avoit en sa compagnie de gens 
de pied, et lepriay de fairediligence jour et nuit, 
Je contay que de là où les ennemis estoient il 
iroit dans sept ou huit heures à Cahors, Et 
comme Dieu veut garder, quand il luy plaist, 
que le mal n’advienne, nous avions nouvelles, 
et pensions qu'elles fussent veritables, que les 
ennemis venoient à Moyssac, et ne se parloit 
point de Cahors. Monsieur de Sainctorens fit 
grand diligence, ne sejournant jamais, sinon 
pour manger sur le chemin un peu de pain et 
boire un peu de vin, qu'il avoit fait porter pour 
les soldats : aussi il lui estoit bon besoin de la 
faire ainsi; il falloit qu'il passast tout auprès de 
leur camp, et comme il marchoit la nuict, ainsi 
faisoient les ennemis; de sorte que comme le 
matin au soleil levant ilarriva par delà la rivière, 
les ennemis arrivoient deçà , et trouva la ville 
tout esbahye, et les gens commencoient à l’a- 
bandonner pour se sauver par les montaignes. 
lls reprindrent courage; et sur l'heure, sansentrer 
en maison aucune. Monsieur de Saintorens sor- 
tit à l'escarmouche, et se jetta sur le passage de 
la rivière, ayant de forts bons soldats, car aussi 
cestoit la première compagnie qui avoit esié 
faite; et tout le jour les ennemis demeurerent 
aux environsde la rivière, faisant tousjours quel- 
que semblant de passer. Et pense qu'ils atten- 

doient le reste de leur armée, qui venoit der- 
riere eux. lls ne s'efforcerent d'avantage de pas- 
ser. La nuict venant, monsieur de Sainctorens 
se retrancha avec des tonneaux, pierres et bois, 
et tout ce qui se trouvoit : toute la ville travail- 
loit, de sorte que le matin les ennemis virent qu'il 
n'y feroit pas bon pour eux; et , le reste de leur 
camp arrivé, ils se logerent aux plus prochains 
villages de la riviére, et la demeurérent quelques 
jours, et nous allasmes 4 Moyssac. Monsieur de 
Burie avoit fait venir deux grandes coulevri- 
nes de Bordeaux, et deux pieces de campa- 
gne; nous laissasmes 4 Moyssac les trois canons 
et marchasmes vers Caussade, Mirabel et Real- 
ville , où leur camp estoit retiré. Le roy nous 
avoit envoyé monsieur de Malicorne, pour nous 
faire entendre comme les affaires se portoient 
en France, et aussi afin qu'il luy rapportast 
comment alloient celles de pardeçà. Nous arri- 
vasmes à Mirabel en deux ou trois jours, pen- 
dant lesquels je ne pouvois mettre en testé à 
monsieur de Burie qu’il nous falloit faire dili- 
gence pour les attrapper, car on luy meitoit 
tousjours difficulté sur difficulté, 

Or faut-il que tous nous qui sommes en vie 
confessions que nous estions tous en peine de 
luy, parce qu’ il avoit tousjours eu reputation 
de combattre , et estoit estimé bon capitaine , 
dequoy il avoit fait preuve en beaucoup de lieux; 
et nous le trouvions si dur et si lent, qu'il sem- 
bloit à un chacun qu'il voulust fuyr le combat 
et donner moyen à l'ennemy de se sauver; de 
façon que plusieurs le soupconnoient, à cause 
que presque tous ses serviteurs , mesmement un 
sien secretaire qu'il aymoit, estoient huguenots. 
Un sien maistre d'hostel basque, nommé Hactse 
nous disoit que volontiers, sil eust esté creu, 
monsieur de Burie eust changé de serviteurs , 
cognoissant bien que l’on soupgonneroit à cause 
d'eux et mesmes les Espagnols , comme à la vé- 
ritécela estoit insupportable, pour le soupçon 
qu'il y avoit que les ennemis ne fussent advertis 
de nos desseins. Je ne cogneus jamais aucun de 
ce party qui ne voulust , quelque mine qu'il fit, 
la ruine deceluy du roy. Quant à moy, je pense 
qu'il n’entra jamais rien de mauvais dans son 
cœur, et que ce qui le faisoit ainsi dilayer, c'es- 
toit pource qu'on luy rompoit les oreilles que je 
le ferois perdre. Gomme nous arrivasmes à Pe- 

cornet, qui est à monsieur de Thonens, il se 

campa et je marchay droit à Mirabel avec ma 
compagnie et une bonne trouppe de gentils- 
hommes, etenvoyay mon fils le capitaine Mont- 
luc devant. Et comme il fut à Mirabel , il trouva 
que les ennemis ne faisoient que desloger , et 
avoient pris le chemin devers Caussade : il les 
rencontra-là, et en deffit une trouppe, et le 
reste se jetta dans deux où trois maisons: et, 
pource que cela estoit près de Caussade où estoit 
leur camp, et qu'il n'avait point de gens de pied 
avec luy, il fut contrainct de les laisser, et se re 
tirer à Mirabel , où je l’attendois, Or, avois-je 
mandé à monsieur de Burie que je le priois 
de venir camper à Mirabel, n'y ayant de 
Pecornet à Mirabel qu'une lieue. Ilmanda que lé 
camp estoit desjà la pluspart logé : j'y allay 
moy-mesmes sur des courtaux, et trouvay qu'il 
estoit desjà logé dans la grange de monsieur dë 
Thonens, Je fis tant, avec l'aide de messieurs de 
Malicorne , d'Argence et des autres capitaines 
des gens d'armes, que nous le fismes acheminer, 
Or, quelque bruit que l'on fist courir de luy, je 
ne le soupçonnois point, comme j'ay dit, et 
pensois que ce qui le faisoit estre ainsi lent, es» 
toit pour crainte de perdre, ne voulant rien ha⸗ 
sarder , sçachant bien que s’il perdoit une ba 
taille le pays estoit perdu; et d'ailleurs il voyoit 

tousjours que ce seroit faire un beau service att 
roy de les deffaire avant se joindre, et que cent 
traistres et rebelles n'attendirent jamais dit 
hommes de bien. Il s'en plaignoit souvent à son 
nepveu monsieur du Courré disant que je les ferois 
un jour tous perdre , et la Guyenne au roi par con 
séquent.Et quant à moy j'oserois assurerquecesté 
crainte le faisoit tenir bride en main, car il n'es- 
toit pas meschant ny desloyal à son maistre, et 
n'avoit pas faute de cœur ny de sagesse à bien 
conduire ; mais il ne vouloit rien hasarder, qui 
estoit un grand deffaut à luy. 

Or la nuict nous envoyasmes par deux fois rés 
cognoistre les ennemis à Caussade; il my avoit 
que demy lieue, et la derniere fois ce fut pat 
monsieur de Verdusan, mon enseigne, qui leur 
chargea un corps de garde. Or je voulois aller 
charger la nuict, car tout leur camp estoit logé 
hors de la villeetassez éscarté; mais jamais İl n'y 


| eut ordre qu'il y voulust entendre. Le lendemain 


matin j'allay avec la compagnie du roy dé Na: 
varre, celle de monsieur de Termes et la mienne, 


260 


recognoistre, menant monsieur de Malicorne 
avec moy, et trouvasmes qu'il y avoit quelques 
arquebusiers dedans, qui nous tirerent. Or mon- 
sieur de Duras et le capitaine Bordet estoient 
allés a Montauban , là où il n'y a que deux lieues, 
et avoient laissé là tousles bons chevaux qu’avoit 
amené le capitaine Bordet, car lui et monsieur 
de Duras n’en avoient mené que dix ou douze , 
et avoient couché à Montauban ceste nuict-là. 
Jamais ils ne firent semblant de se monsirer, et 
avoient une grand peur que tout nostre camp 
descendist , car de Mirabel à Realville n’y a qu'un 
quart de lieue. Nous temporisasmes là devant 
plus de deux heures, ne sçachant point que ces 
gens fussent dedans. Bien nous dirent des pay- 
sans que monsieur de Duras estoit allé le jour 
devant à Montauban, mais ils ne scavoient s’il 
estoit retourné. La nuict nous retournasmes à 
monsieur de Burie , et entrasmes en conseil, tous 
les capitaines des gens-d'armes, le seigneur dom 
Loys de Carbajac aussi ; et là disputasmes si nous 
les devions aller assaillir dans Caussade avec les 
deux grandes coulevrines , parceque les mu- 
railles ne valloient rien. Les uns disoient qu'ouy, 
les autres que non. A la fin ceux qui disoient que 
non demeurerent les plus forts; et comme je vis 
cela, je proposay que nous devions i ncontinent 
après disner descendre là bas en la plaine et nous 
mettre tous en bataille, et que nous ferions deux 
effets : le premier, que nous cognoistrions la 
force de l'ennemy, et verrions à leur contenance 
s'ils avoient peur ou non; et l’autre, que nousren- 
gerions nos gens comme ils devroient combattre, 
et despartirions de nostre arquebuserie avec les 
trouppes de la gendarmerie, afin que, si nous 
venions à combattre, chascun sceust le rang qu'il 
devroit tenir ; ce que ne pouvions faire où nous 
estions logés, à cause que c'estoient tout collines. 
A la fin nous conclusmes tout cela , et arrestasmes 
qu'après avoir un peu mangé nous monterions à 
cheval. Toute la noblesse, qui estoit belle et 
grande , se retira avec moy : nous nous hastasmes 
de manger. J'envoyay un gentil-homme à mon- 
sieur de Burie, l'advertir que je commencois à 
m’acheminer pour commencer à prendre place. 
Voicy venir monsieur de Malicorne qui avoit en- 
tendu le changement, et me vint dire que mon- 
sieur de Burie estoit résolu de ne descendre point 
là bas, ny permettre que le camp y descendist ; 
et me dit que ceux-là que je pensois tenir bon à 

ce que nous avions arresté, estoient les premiers 
qui s’en estoient desdits en toutes choses. C'est 
grand cas que le chef tire volontiers les autres à 
son opinion. Je le priay y vouloir retourner pour 
luy remonstrer la grande fautequenous faisions, 
de n’ordonner comme nos gens devoient com- 
battre, et que je lui promettois sur mon hon- 
neur que nous ne combattrions point, et ne fe- 
rions sinon veoir la contenance de l’ennemy, et 
avec nostre artillerie nous les battrions s'ils se 
presentoient de l'autre costé du ruisseau. Mais 
j'en pensois bien une autre : si j'eusse veula com- 
modité propre, je les eusse si bien approchés , 
qu'ils ne s’en fussent peu desdire. Le dit seigneur 
de Malicorne n'y vouloit point retourner, et dit 
qu'il y avoit fait tout ce qu'il avoit peu à luy 
remonstrer, et qu'il n'y feroit rien d'advantage, 
et le trouvay fort fasché. Je cogneus bien qu'il 
ne disoit pas tout ce qu'il en pensoit : et alors j'y 
envoyay monsieur de Madaillan. Monsieur de 
Malicorne demeura avecques moy, carilne voulut 
plus retourner. Nous nous acheminasmes et pas- 
sasmes devant son logis, ayant tous esperance 
que, quand il nous verroit acheminer, la fantai- 
sie luy changeroit, et s'en viendroit. Et comme 
nous fusmes là bas, nous vismes arriver les com- 
pagnies du roy de Navarre et de monsieur le 
mareschal de Termes, que le capilaine Arne et 
le capitaine Masses commandoient, et me dirent 
que monsieur de Burie avoit envoyé protester 
contr'eux s'ils venoient me trouver , mais qu'ils 
avoient respondu qu'avant disner ils avoient 
conclu de descendre bas en la plaine, et que 
quant à eux ils se vouloient arrester au premier 
conseil, et que j'y estois desjà, et quesiles enne- 
mis me combattoient, ils en vouloient manger 
leur part. Il protesta aussicontre tous les autres 
capitaines ( j'ai sceu depuis que dom Loys estoit 
de ceux qui avoient changé d’advis ), protesta 
aussi contre lecapitaine Charry, maistrede camp, 
lequel luy laissa les compagnies, et s'en vint 
tout seul pour me trouver. Bref, nous voy-là en 
division. O la mauvaise beste que c'est quand 
elle se met dans une armée! empeschez-la tant 
que vous pourrez, vous qui commandez aux ar- 
mées, car si une fois elle a ouvert la porte, ilest 
malaisé de l'en chasser. 

Les ennemis partirent de Caussade, prenant 
le chemin droit à Realville, pour se sauver devers 
Montauban. Et comme ils furent en la plaine de 


[1562] 


leur costé, ils m’apperceurent et firent alte , puis 
se mirent en bataille et demeurerent plus d'une 
grand heure a s'y mettre. Je cogneus bien qu'ils 
n’estoient pas fort experts en cela, et que leur 
ordre n’estoit pas bien faict. Ils n'osoient tirer 
plus avant, craignant que je les chargeasse par 
queue, et demeurasmes ainsi vis à vis, ayant un 
petit ruisseau entre-deux , plus de quatre grosses 
heures. Je ne voulus point que quelques arque- 
busiers à cheval que j'avois attaquassent rien , 
afin de luy monstrer que je n'avois poinct envie 
de combattre qu'il n’y fust, esperant qu’il y vien- 
droit nous sçachant si près ; mais tout fut pour 
neant, et ainsi fusmes contraincts nous retirer 
de là : et comme nous nous retirions droict à 
Mirabel, aucuns de leurs gens de cheval qui es- 
toyent dans Realville, lesquels auparavant n'a- 
voyent.jamais osé bouger, passèrent le ruisseau 
{c'estoyent ceux du capitaine Bordet ); ils avoyent 
tous des casaques blanches, qui furent les pre- 
mieres que j'avois jamais vues. Et comme ils 
virent que nous (ournions visage à eux, ils tour- 
nerent repasser le ruisseau et passerent à l'eaue 
par dessus Realville, à nostre veue, prenant le 
chemin de Montauban. Je me retiray à monlogis 
aussi fasché que je fus jamais, pour avoir perdu 
ceste belle commodité de combattre les ennemis. 
Quelque promesse que j'eusse faite, si le gros 
fust descendu nous eslions aux mains, car je les 
eusse, comme j'ay dict, tant approchés , que 
sans combat il n'estoit possible de se demesler. 
Le soir monsieur de Burie m'envoya dire si je 
voulois venir au conseil, ce que difficillement après 
plusieurs prieres je fis, et malaisément m'y peut 
on amener. Je luy remonstray la coyonnade 
que nous avions faicte, il me dit n'avoir tenu à 
luy que l'on n'eust combattu. II ne s'en alla pas 
sans responce. Monsieur de Malicorne, monsieur 
d'Argence som encores en vie : je pense qu’il leur 
souvient mieux de ce que j'en dis qu'à moy; car 
je n'estois point en mon bon sens, tant j'estois 
des>speréet en collere. Brefje quittay son conseil, 
Il monstroit bien qu'il estoit plus sage que moy, 
et plus patient d’endurer mes imperfections, et 
croy qu'en sa conscience il jugeoit qu'il avoit 
tort. La nuict les capitaines Arne , Masses et moy 
avecques ma compagnie et la noblesse , pensant 
trouver les ennemis deçà la riviere de Labevron, 
pource quele passageestoit fort mauvais, fusmes 
à lherthe, et ne pensions point qu'ils passassent 

de ceste nuict 14; mais à leur arrivée ils passerent 
tous en desordre , et s'allerent mettre auprès de 
Montauban dans un bois qu’ils appellent le Ra- 
mier. Le sieur du Masses et Arne en trouverent 
quelques uns qui estoient demeurés aux mestai- 
ries par deca la riviere, à cause qu'il s'en estoit 
noyé quelques uns; mais ils les garderent bien 
de passer. Et ainsi nous en retournasmes sans 
pouvoir faire autre chose, ayant resolu de nous 
perdre tous ou lescombattre, si nousles eussions 
trouvés : et croy que la collere où nous estions 
nous eust redoublé la force de combattre 
pour laisser la honte et vergoigne à ceux qui 
n'en vouloient pas manger. Les paysans des 
mestairies nous asseurerent qu'ils ne devoyent 
arrester qu'ils ne fussent dans Montauban : qui 
fut cause que ne passasmes la riviere. Ils nous 
asseurerent que si cent chevaux fussent arrivés 
commeils commengoyent à passer , ils les eussent 
tous deffails, ou ils se fussent noyés, tant ils 
avoient de peur, et qu'un nombre s’estoyent 
noyés ayant eu l'effroy sur une fausse alarme , 
de sorte que tous se jetoient à pied et à cheval à 
coup perdu dans la riviere pour passer. Et voylà 
la belle coyonnade qui fut faite, laquelle jamais 
ne me departit de dessus le cœur jusques après 
la bataille de Ver quenouseusmes quelque temps 
après. Il me sembloit que les pierres nous re- 
gardoient, et que les paysans nous monstroyent 
au doigt : nous aviuns la meilleure commodité 
de les estriller que nous n'eusmes depuis à Ver. 

J'estois en telle colere qu'il ne tint qu'à bien 
peu que le matin je ne me departisse d'avec le 
sieur de Burie; et sans les capitaines et seigneurs 
qui estoient avecques nous, qui m'en garderent, 
je l'eusse fait, estant bien certain que la pluspart 
de l'armée me fust demeurée. Celuy qui me des- 
tournoit le plus de mon intention que nul autre 
estoit monsieur de Malicorne, me remonstrant 
que le roy le trouveroit mauvais, et que tout 
iroit mal, et après on me impropereroit le tout, 
qui seroit assez suffisant pour me rendre hay de 
la royne et me ruiner à jamais. Quant à moy, 
je voulois faire la guerre à mon plaisir, et me 
sembloit que je ferois beaucoup mieux Il me 
souvenoit tousjours de Targon, les ayant rom- 
pus avec si peu de gens, et avois aussi opinion 
que les seigneurs d'Argence et de Carlus se ren- 
droient auprès de moy, encores qu'ils fussent 
venus avecques luy. Toutefois je creus le conseil 

dudict sieur de Malicorne et des autres , qui me 
rapatrierent avec luy, car ma colere n'est pas 
des plus mauvaises, encore qu'elle soit prompte : 
d'ailleurs il estoit lieutenant de roy; il m'as- 
seura que la premiere occasion qui se presente- 
roit il oublieroit toute crainte de perdre la Guyen- 
pe, Il scavoit bien que ce n'estoit que bonne volonté 
que j'avois au service du roy qui me faisoit ainsi 
parler : aussi autre chose ne l'avois gardé que 
la peur de perdre, estant certain que le roi s'en 
prendroit à luy puis qu'il en avoit la charge. 

O la mauvaise chose que c'est à un lieutenant 
de roy d'estre tousjours en crainte de perdre, 
Ayez hardiment ceste peur dans une place, for- 
tifiez vous jusques au ciel si vous pouvez , gar- 
dez vous, veillez et ayez peur de surprinse; mais 
avoir forces suffisantes , et avoir tousjours peur 
de perdre, cela sent je ne sçay quoy. Croyez, 
lieutenans de roy, que c'est un mauvais présage. 
Quant à moy, je n’estois pas marchand à tel 
pris, car je voyois bien tousjours que si les af- 
faires de la Guyenne alloyent bien, celles de 
France en iroyent mieux , et si nous deffaisions 
les forces de pardecà , qu'après nous nous jette- 
rions dans le Languedoc, gardant par ce moyen 
que monsieur le prince de Condé n’auroit forces 
ny argent de la Guyenne ny du Languedoc. 

Monsieur de Malicorne s'en retourna quel- 
ques jours après, et pense qu'il conta au roy ce 
qu'il en avoit veu. Je cuide que pour ceste occa- 
sion sa majesté envoya monsieur de Montpens'er 
de pardeca, ayant entendu que nous n’estions 
gueres de bon accord : cela est fort dange- 
reux au service de celuy qu'on sert; je ne 


COMMENTAIRES DE MONTLUC. 


seray jamais d'advis de donner commandement | 


à deux : il vaut mieux un moindre capitaine seul 
que deux bons ensemble. Il est vray que j'en 
prenois plus que le roy ne m'en avoit donné : 
peut-estre fut-il besoin, il y en a assez qui en 
peuvent tesmoigner ; pleust à Dieu que le roy en 
eust fait autant à ceste derniere guerre ! et peut 
estre que son service et le pays s'en fussent 
mieux portés, n’estant pas seul en ceste opi- 
nion , car je fus fort bien accompagné , et des 
meilleures testes. Et conseillerois tousjours au 
roy que comme il entendroit une division en 
une armée, qu'il y envoyast tousjours un prince 
de son sang pour commander sur tout ; et le 
plustost seroit le meilleur, avant que la division 
ne puisse prendre grand pied pour porter dom- 

mage à ses affaires; car aprés qu'elle auroit 
prins et faict fondement, et que le desordre se- 
roit advenu , on n’y pourroit jamais donner or- 
dre qu'avec grand difficulté et dommage , ou 
separant ceux qui sont en division, ce qui ne se 
peut faire sans incommoder les affaires, veu que 
l'un et l'autre ont des amis et serviteurs. 

Or peu après, monsieur de Burie mit en avant 
une entreprise , qui estoit d'aller assieger Mon- 
tauban par le costé de Thoulouse, et qu'il falloit 
retourner à Moissac et passer la riviere ; il fit 
venir encore un canon et une coulevrine , et 
prismes le chemin droit à Moissac. Je le voulus 
laisser faire sans le contredire en rien, ayant 
juré un bon coup que je ne dirois mot, pour 
voir ce qu'il feroit, encore que je cogneusse bien 
que son entreprise retourneroit en fumée et à 
neant ; car puis que nous ne les avions osé com- 
battre à la campagne , que pouvions nous espe- 
rer de les vouloir combattre dans une ville, et 
encore telle que celle là? Toutesfois je suivis 
comme les autres, et arrivasmes au bourg, et là 
demeurasmes sept ou huict jours, ayant fait ti- 
rer quelques coups de canon à la tour du pont. 
Nous tenions le bourg jusques aux maisons qui 
estoient tout auprès du pont, là où il y avoit une 
eglise qu'ils avoient fortifiée. Bref, je ne sçay 
par quel bout commencer à escrire ceste belle 
entreprise, car je n’en sçaurois faire un bon po- 
tage ; et vaut mieux, sans tirer plus outre, que 
je là laisse là. Et fust arresté que nous nous re- 
tirerions à Montech. 

A nostre arrivée à Moissac je fus adverty que. 
ceux qui estoient dans Lectoure estoient sortis 
en campagne, faisant une infinité de ravages sur 
les gentils-hommes et par tout là où ils en pou- 
voient prendre, et qu'ils attendoient des forces 
de Bearn que le capitaine Mesmes amenoit , qui 
estoit en nombre de cinq cens hommes. Leur 
dessein estoit de faire un camp-volant, ce qui 
fut cause que j'en r'envoyay le capitaine Mont- 
Juc avecques quelques uns de ma compagnie. Le 
comte de Candale , les sieurs de Caucon, de 
Montferrand , Guitinieres et autres, voulurent 
aller avec luy, et amenerent le capitaine Parron, 
la compagnie du baron de Pourdeac , que le ca- 
pitaine La Rocque Dordan commandoit , car le 
baron de Pourdeac avoit esté blessé quelques 
jours auparavant devant Lectoure , à une escar- 
mouche que le capitaine Montluc avoit faicte. 

Or, comme ils furent arrivés 4 Florence, ils en- 
tendirent que les Begolles, nepveux de mon- 
sicur Daussun, estoient chefs de ceux qui es- 
toient sortis de Lectoure , et qu'ils avoient pris 
Je chemin droit au Sampoy pour aller au devant 
dudit de Mesines, qui se devoit rendre ce matin 
4 Aiguetinte. Monsieur de Baretnau, qui faisoit 
une compagnie de gens de pied , s'y trouvant, 
alla se mettre entre Terraube et Lectoure, parce 
qu'ils les youloient là combattre, Les ennemis, 
qui furent advertis de son partement de Flo- 
rence, cuiderent retourner à Lectoure , pource 
qu'ils furent advertis que le capitaine Mesmes 
ne pouvoit arriver de ce jour là à Aiguetinte. 
Et comme ils eurent passé Terraube pour re- 
tourner à Lectoure, ils virent qu'il falloit com- 
battre le capitaine Montluc, qui s’estoit mis au 
devant, et aymerent mieux retourner à Ter- 
raube. Íl y eut de l’escarmouche à l'entrée, car 
s'ils eussent esté encores cinq cens pas en ar- 
riere , le capitaine Montluc les deffaisoit avant 
que d'entrer. Lors il depescha vers Auch , Flo- 
rence, La Sauvelat, Le Sampoy, et jusques à 
Condom , afin qu'on le vinst secourir pour les 
tenir assiegés : ce que tout le monde fit; et y 
arriva plus de deux mille personnes. I] me des- 
pescha en poste un courrier, m'advertissant que 
si je voulois venir 1a avec l'artillerie, nous pren- 
drions Lectoure , car tous les bons hommes qui 
estoient dedans, ils les tenoient enfermés dans 
Terraube , qui estoient en nombre de quatre 
cens ; et tous les deux Begoles, nepveux de mon- 
sieur Daussun , y estoient. Je monstray la lettre 
à monsieur de Burie ; il y eut un peu de dis- 
pute, pource qu'il ne voulait pas que je prinse 
des capitaines de gens de pied : à la fin il m'ac- 
corda le baron de Clermon mon nepveu, auquel 
j'avois donné une compagnie de creue. Et promp- 
tement monsieur d'Ortubie et Fredeville attele- 
rent trois canons, et je me mis devant à Moissac 
pour preparer les batteaux, et à l'arrivée de l'ar- 
tillerie ils trouverent les batteaux prests, et 
toute la nuit ne fismes que passer, J'envoyay 
un commissaire de village en village tenir des 
bœufs prests pour tousjours rafraischir les au- 
tres : puis me mis devant, et trouvay le capi- 
taine Montluc qui avoit assiegé la ville, et s'es- 
toient rendus les quatre cens qui estoient à 
luy, leur ayant promis la vie sauve, 

Le capitaine Mesmes s'approcha jusques à la 

riviere de Bayse , à une lieue dudit Terraube; 
et , entendant comme les autres estoient assie- 
gés, se recula par le mesme chemin qu'il venoit, 
et se retira dans un petit village appelé Roque- 
brune, près de Vicfezensac. Monsieur de Gohas, 
mien nepveu , qui avoit esté lieutenant de mon- 
sieur de La Mothe-Gondrin en Piemont, et avoit 
espousé sa fille, s’estoit mis aux champs avec 
quelques gentils-hommes ses voisins et des pay- 
sans au son de la cloche. Il se mit sur la queue, 
et le contraignit de se sauver dans ledit Roque- 
brune. La nuit les paysans se fascherent de les 
tenir assiegés , et se desroberent presque tous , 
de sorte que le capitaine Mesmes s'en alla le 
matin en Bearn, d'où il estoit venu conter des 
nouvelles des belles affres qu'il avoit eu. 

Or monsieur d’Ortubie fit si grand diligence, 
qu'il fut le lendemain passé la riviere deux heures 
devant jour, et fut devant Lectoure; et sur la 
pointe du jourluy, monsieur de Fredeville, mon- 
sieur de La Mothe-Rouge et moy, allasmes recog- 
noistre où nous mettrions l'artillerie, et advisas- 
mes de la mettre sur une petite montaigne du 
costé de la riviere, là où il y a un moulin à vent 
pour battre du costé de la fontaine; et la bat- 
tismes tout le jour, de sorte que la breche fut 
faicte de sept ou huict pas de long. Ils s'estoient 
retranchés par dedans, et avoient bastionné le 
bout des rues et le chemin qui va au long de la 
muraille, et percé deux ou trois maisons qui 
regardoient sur la breche. Cependant que l'ar- 
tillerie battoit je faisois faire des eschelles pour 
donner l'assaut au boulevart qui flancquoit 
la breche, afin d'empescher ceux du boule- 
vart qu'ils ne peussent tirer à la breche; et, 
pource qu'ils avoient environné ce boulevart 
de tonneaux et de gabions pleins de terre, et 
qu’aussi la breche n'estoit pas eneore raisonna- 
ble, je ne voulois pas faire ceste nuict-là ce que 
je fis l’autre nuict après. 

Le lendemain matin je fis tirer à ces tonneaux 
et gabions, et agrandir la breche et la baisser ; 
la nuict après nous nous mismes en camisade, 
ordonnay que le capitaine Montluc iroit donner 
l'assaut à la breche avec les deux compagnies 
du baron de Clermon, et celle du baron de 
Pourdeac, et la noblesse qui voudroit aller avec 
luy, entre lesquels estoit le comte de Candalle, 
jeune seigneur plein de bonne volonté; aussi 
est il mort depuis en une breche en Languedoc, 

comme on m'a dit. Et quant à moy, je devois 
donner par les eschelles au boulevart avec la 
compagnie du sieur de Baretnau et un autre, 
et ma compagnie de gens-darmes, que j'avois 
fait mettre à pied. Je fis prendre mes eschelles, 
et mis devant le capitaine Montluc et sa 
trouppe, allant sur leur queue voir quel effect 
ils feroient. Après moy venoient les eschelles et 
ma troupe. Or ils les emporterent d'une grande 
hardiesse, et entrerent dedans, et commence- 
à combattre les remparts qu'ils avoient faits aux 
rues, et desjà estoient presque maistres de l'un. 
La nuict devant ils avoient faict un fossé en- 
tre la breche et les remparts, et y mirent une 
grande trainée de poudre, et par dedans une 
maison ils y devoient mettre le feu. Nous dres- 
sasmes les eschelles, et monterent deux ensei- 
gues jusques auprès du haut du bastion. Je 
faisois monter les soldats et achever de dresser 
les eschelles : et comme nos gens de la breche 
estoient presque maistres des remparts, ceux de 
derriere, qui mirent les pieds dans le fossé de la 
trainée, qui estoit couverte de quelques fassi- 
nes, commencerent à crier : « Nous sommes dans 
«la trainée,» et s'effrayerent de telle sorte, que 
tous se renverserent sur la breche. Les premiers 
qui combattoient les remparts n'eurent autre 
remede que de se retirer, et là y fut blessé le 
capitaine La Roque, lieutenant et parent du ba- 
run de Pourdeac, lequel mourut le lendemain , 
un des vaillans gentils-hommes qui sortist il y a 
cinquante ans de Gascogne. Il y en mourut aussi 
d’autres, et y en eut quelques uns de blessés de 
ceux qui donnoient par les eschelles. Et comme 
eeux de la breche furent retirés, je retiray les 
miens, bien aise d'en estre eschappé à si bon 
marché. Que s'ils eussent donné le feu de bonne 
heure, ils eussent faict une terrible fricassée. 
Le lendemain monsieur d'Ortubie, le gouver- 
neur de La Mothe-Rouge et moy, allasmes re- 
cognoistre de l'autre costé de la ville devers le 
petit boulevart, et nous ne sceusmes trouver 
lieu pour y mettre deux canons que bien malay- 
sément, car ceste ville est pour une ville de 
guerre des mieux assises de la Guyenne, et bien 
forte; et si y demeuroit encores le petit boule- 
vart qui flanquoit cest endroit où nous voulions 
battre, qui nous garda de nous pouvoir bien 
resoudre. Et sur le midy monsieur d'Ortubie 
tourna battre encores par la breche à quelques 

flancs qu'il y avoit, pour ce que le lendemain je 
me resolus de donner l'assaut de plein jour ; et 
en pointant un canon luy-mesme fut blessé à la 
cuisse d'un coup de fauconneau qui estoit sur le 
grand boulevart, qui me deconforta fort, car 
c'estoit un vaillant capitaine, et qui entendoit 
bien l'estat de l'artillerie. II mourut deux jours 
après. C'est la charge de nostre mestier la plus 
dangereuse : toutesfois en tous les sieges où je 
me suis trouvé, j'estois tousjours près du canon ; 
si je n'y estois il me sembloit que tout n'y alloit 
pas bien. Celuy-là entendoit bien son mestier, 
qui est une chose bien rare et perilleuse, comme 
jay dit : aussi n'en eschappe-il guere de ceux 
qui se hasardent trop. Cependant les ennemis 
parlementerent : il fut arresté qu'ils me baille- 
roient pour ostages trois de ceux de là dedans, 
et que je leur en envoyerois autres trois, et me 
demanderent monsieur de Berduzan, de La 
Chappelle et un autre. Et comme ils furent près 
de la porte, et que nous pensions que les autres 
sortissent, il leur fut tiré trente ou quarante 
arquebusades tout à un coup, de sorte qu'ils 
faillirent de les tuer, et blesserent l'un de mes 
trompettes. Alors je fis crier à Brimond que ce 
n'estoit la foy d'un homme de bien, mais d'un 
huguenot. Il s'excusoit, et disoit que c’estoit un 
meschant qui avoit commencé, ct que bien tost 
j'en verrois faire la punition. 

Mais ces meschans pendirent aux carneaux un 
pauvre catholique qui n'en pouvoit mais. Or ils 
demandoient toujours de me voir, et disoient 
qu'ils ne pouvoient croire que je fusse là : au- 
cuns me disoient que je me devois monstrer, 
mais je ne le voulus jamais faire, dont bien m'en 
print : un vieux routier est difficile d'estre pris 
au trebuchet. Deffiez vous tousjours de tout, 
sans le monstrer pourtant ouvertement. Aprés 
que le pendu fut mort, ils coupperent la corde, 
et le firent tomber dans le fossé; et fut arresté 
que les mesmes députés entreroient et les leurs 
sortiroient, car nous pensions que celuy qui 
avoit esté pendu fust celuy qui avoit fait le 
coup. 

Or tout le monde se mettoit sur la rue près 
de Saincte Claire, et en trouppe, pour voir ce 
que faisoient les deputés et quand les autres 
sortiroient. Ils avoient affusté trois ou quatre 
pieces qu'ils avoient, et quelques mousquets 
tout droit à la trouppe, pensant que j'y fusse. 

Et comme nos députés furent auprès de la mu 
raille, il commencerent à tirer les pieces droit à 
la troupe, et y tuerent un gentil-homme d'au- 
près d'Agen, nommé monsieur de Castels, et 
trois ou quatre autres blessés. Je voyois tout 
cecy de derriere une petite muraille, et m'es- 
merveille que nos deputés ne furent tués, car 
ils leur lascherent plus de soixante arquebusa- 
des : ils se sauverent courant. Et comme je vis 
cecy pour la seconde fois , j'envoyay derriere la 
muraille leur dire que puis qu'ils faisoeint si bon 
marché de leur foy et promesse, que j'en ferois 
autant de la mienne; et envoyay monsieur de 
Berduzan mon enseigne, qui estoit un des de- 
putés, et ma compagnie avec une compagnie de 
gens de pied à Terraube, pour faire tuer et 
despescher tous ceux qui estoient là, et luy bail- 
lay le bourreau pour faire pendre le chef; ce 
qu'il fit, et de bon cœur , attendu la meschan- 
ceté que ceux de Lectoure avoient fait en son 
endroit : et après qu'ils furent morts, les jette- 
rent tous dans le puys de la ville, qui estoit fort 
profond, et s'en remplit tout, de sorte que l'on 
les pouvoit toucher avec la main. Ce fut une 
très-belle despesche de très-mauvais garçons. 
Ils m'amenerent les deux Begolles, et deux 
autres de Lectoure de bonne maison, lesquels je 
fis pendre en un noyer près de la ville, à la veue 
des ennemis ; et, sans l'honneur que je portois 
à la memoire de feu monsieur Daussun , les Be- 
golles, ses nepveux, n’en eussent pas eu meil- 
leur marché que les autres. Ils en furent à deux 
doigts près, ayant une fois commandé de les 
depescher, et puis je ne sçay comment je chan- 
geay d’'advis : leur heure n'estoit pas venue. Si 
n'eust esté pour les faire pendre à la veue de 
ceux de Lectoure, ils n'eussent eu la peine de 
venir , et eussent esté logés dans le puyts comme 
les autres. : 

La nuict je commencay à remuer mon artille- 
rie de l'autre costé où avions recogneu monsieur 
d'Ortubie, le gouverneur de La Mothe-Rouge 
et moi; et la nuict, comme je la remuois, ils co- 
gneurent bien par là où je les voulois battre, et 
se douterent qu'ils n’avoient pas gens pour sous- 
tenir deux bresches. Ils demanderent le capitaine 
Montluc, et parla Brimond à iui, et lui dit qu'il 
vouloit capituler, pourveu qu'il lui donnast Ja 
foi de les laisser sortir avec les armes et leurs 
vies sauves. Cependant le jour vint : pressé des 

capitaines, je leur accorday; car je voyois bien 
que je n’estois pas encores au bout de ma leçon. 
Quand je laissay monsieur de Burie , j'amenai 
monsieur de Sainctorens avec moi, et le capi- 
taine Gimond ; mais comme je fus à Moissac, je 
fus adverty par monsieur de Burie que le camp 
des ennemis partoit de Montauban, et qu'il pre- 
noit le chemin devers Cahors : qui fut cause que 
je renvoyay monsieur de Sainctorens et le capi- 
taine Gimond dedans Cahors ; et s'il eut grand 
difficulté d'entrer dedans la premiere fois, en- 
cores plus la seconde, qui fut la deuxiesme fois 
que par extreme et grande diligence il sauva la 
ville. Ledit sieur de Burie me manda que si je 
cognoissois que je ne peusse emporter Lectoure 
en deux jours, que je l'abandonnasse, m'allant 
joindre avec lui, et que sans moy il estoit le 
plus foible, ayant perdu quatre cens Espagnols 
de trois compagnies qui s'estoient mutinées, et 
qu'ils avoient pris le chemin devers eux. 
J'envoyay un gentil-homme après ces Espa- 
gnols, lequel ne peut rien faire, et y renvoyay 
monsieur de Durfort de Bajaumond , avec lettres 
et prieres. Et comme ils eurent veu mes lettres, 
ils se mirent tous en conseil. En mes lettres y 
avoit que je ne voulois pas donner l'assaut qu'ils 
n'y fussent. Et resolurent tous de retourner à 
moi; et comme j'eus fait la capitulation ils arri- 
verent à Florence, une lieue de Lectoure; c'es- 
toit un vendredy. Et mis la compagnie du baron 
de Pourdeac dedans; car il y vint avec son pied 
bandé : et le samedy matin je fis sortir tous les 
huguenots dehors, afin que chacun se retirast 
où il voudroit. Aucuns se mirent de nos compa- 
gnies. Ils n'avoient jamais entendu la mort de 
leurs compagnons jusques à ce que je fus de- 
dans, et ne pensoient pas eschapper à meilleur 
marché que les autres; mais je leur tins la pro- 
messe, Incontinent je fis partir le baron de Cler- 
mon avec les cinq enseignes que j'avois, et lui 
dis qu'il s’en allast passer la riviere de Garonne 
à Leyrac : et allay parler aux Espagnols bas en 
la prairie, et leur promis faire leur appointe- 
ment avec leurs capitaines, leur faisant plusieurs 
remonstrances; de sorte qu'après ils se resolu- 
rent de me suivre : j'en laissay tousjours la 
charge à monsieur de Durfort. Ils s'en allerent 
avec les cinq compagnies à Leyrac passer la 
riviere. J'employay tout le demeurant du jour 
à remettre les gens d'église en levesché et aux 

monasteres, les gens de justice en leurs sieges, 
et laissay l'ordre au baron de Pourdeac qu'il 
devoit tenir. Puis le dimanche matin je m'en al- 
lay disner à Stillac, mienne maison, et coucher 
à Agen ; et là je fus adverty que monsieur de 
Duras avoit prins le chasteau de Marquies, qui 
est à l'evesque de Cahors, et l'evesque lequel il 
emmenoit prisonnier ; et ayant entendu que 
monsieur de Sainctorens estoit arrivé dans Ca- 
hors, ils prindrent leur chemin droit à Sarlac, 
Je sceus que monsieur de Burie alloit après, 
Aussi j'entendis des nouvelles de monsieur de 
Montpensier, lequel estoit arrivé à Bregerac, 
ayant avec lui les seigneurs de Candalle, de 
La Vauguyon, Destissac, de Lauzun, de Cha- 
vigny. 

. Tout le dimanche et la nuict venant au lundy, 
nos gens demeurerent à passer à Leyrac, car i] 
n'y avoit que deux balteaux, et ne peurent pas- 
ser le lundy qu'il ne fust près de dix heures, qui 
fut cause que je ne peus faire plus grande traicte 
que de Villeneufve, Le comte de Candalle nous 
tomda malade, et fus contrainct le renvoyer a sa 
maison, le capitaine Montluc pareillement, le- 
quel avoit eu desjà deux excès de fievre, Le 
mardy le baron de Clermon me manda qu'il 
n'avoit peu faire le lundy que deux lieues à 
cause du passage de la riviere, et qu'il s'ache- 
minoit tant qu'il pouvoit droit à Belvez, la où 
je lui avois mandé qu'il prinst son chemin ; et 
pour lui donner advantage, le mardy matin je 
ne fis que trois lieues, qui fut à Montaignac 
près Monflanquin. Le mercredy deux heures 
devant jour je fus à cheval , et allay repaistre à 
Belvez, où les compagnies de gens de pied com- 
mençoient à arriver, et les fis là sejourner deux 
heures, et me mis devant à Civrac sur la Dor- 
doigne. Et lors je fus adverty que monsieur de 
Burie estoit aux Mirandes, qui est à monsieur 
de Caumon , avec le camp, et que monsieur de 
Montpensier estoit à Bregerac. Incontinent que 
je fus logé, un gentilhomme de Civrac, qui est 
de la religion nouvelle, me presta deux servi- 
teurs, l’un pour envoyer à Bregerac vers mon- 
sieur de Montpensier , l'advertir de mon arrivée 
et de la prise de Lectoure, laquelle encores il 
v'avoit entendu, et que s’il lui plaisoit de s’avan- 
cer un peu devers nous, que nous trouverions 
moyen de nous assembler pour combattre le len- 
demain monsieur de Duras, qui estoit campé sur 

une petite riviere, nommée la Vesere, près de 
Fages, Tout autant en avois-je escrit à monsieur 
de Burie, afin qu'il passast la Dordoigne sur la 
pointe du jour, ce que j'avôis fait. Et fut mon- 
sieur de Burie esbahy que je fusse si tost là, veu 
qu'il n’y avoit que deux jours qu'on lui avoit 
mandé devers Agenois que j'estois encore de- 
vant Lectoure, en danger de ne la prendre 
point. 

Je n'eus jamais achevé mes depesches que le 
baron de Clermon arriva avec les cinq enseignes 
et les Espagnols. Et fis qu'ils passerent la ri- 
viere sur deux grands batteaux, et allerent cou- 
cher à Sainct Surban, près Fages, où ils marri- 
verent que ne fust deux heures de nuict, et y 
trouverent logés les compagnies de monsieur de: 
Burie, de Randan et de La Vauguyon. Et sans 
mademoiselle de Fages, mere de madame de 
Lioux ma belle sœur, ils n'eussent rien mangé 
de toute ceste nuict ; mais elle monstra qu'elle 
estoit femme d’un brave capitaine, qui estoit 
feu monsieur de Fages, car elle leur distribua 
tout le pain qu'elle avoit, et six ou sept poinsons 
de vin, et toute la nuict ne fit faire autre chose 
que cuire pain, et tous les lards et autres choses 
de sa provision, sans dormir de toute la nuict, 
et ne fust à son aise qu'ils n’eussent repeu. 

Le matin , qui estoit ke lundy, je passay la ri- 
viere de Dordoigne à gué, car l'eau estoit gaya- 
ble en deux endroitsoù on me mena. Et en tout 
je n’avois que quarante ou quarante cinq che- 
vaux, Et sur mon partement de Civrac, j'eus 
responce de monsieur de Burie, lequel me man- 
doit qu'il estoit bien aise de mon arrivée, et que 
j'eusse prins Lectoure ; toutes-fois que de passer 
la Dordoigne, il n'en estoit point d’advis, car 
les ennemis estoient plus forts que nous, et qu'il 
falloit regarder si nous nous pourrions joindre 
avec monsieur de Montpensier, et après, que le- 
dit sieur adviseroit si nous devions combattre ou 
non. Soudain je me mis en furie, me craignant 
que nous ferions comme à Mirabel, et fus ceon- 
seillé des sieurs qui estoient avec moi d'envoyer 
protester contre lui s’il ne passoit la riviere, et 
que je m'allois engager au combat, ce que je ne 
voulus faire, mais bien envoyay protester par 
Seignan, homme d'armes de ma compagnie, 
contre messieurs d’Arne, du Masses et de Charry, 
maistres de camp, lesquels incontinent allerent 
trouyer monsieur de Burie et lui dirent que 

quant à eux, ils estolent resolus de passer la ri- 
viere; et qu'ils ne vouloient|point qu'il leur fust 
reproché devant monsieur de Montpensier, le- 
quel desjà nous tenions pour nostre chef; et 
quant et quant firent sonner leurs trompettes, 
et le capitaine Charry mettre les enseignes aux 
champs, alors il se prepara de partir. Le capi- 
taine Charry se mit devant selon sa coustume 
avec les gens de pied sur la riviere , et promp- 
tement fit un pont de charrettes et passa à la 
haste. 

Je n'arrestay point à Saint Subrou sous Fages, 
et parlay avec messieurs d’Argence et du Courré, 
et les priay monter à cheval, et que j'avois prié 
monsieur de Burie de venir, qu'il falloit com- 
battre dans le midy. Ils me promirent qu’ils 
monteroient à cheval, mais qu'il falloit qu'ils 
envoyassent un homme en poste vers monsieur 
de Burie pour l'advertir. Je dis au baron de 
Clermon que promptement il fist repaistre ses 
soldats, et à monsieur de Durfort les Espagnols, 
et qu'ils me suivissent au passage de la Vesere. 
Et comme je parlais à eux , arriva Seignan , car 
il estoit party dès la minuict pour aller parler à 
monsieur de Burie, et me dit qu’il avoit laissé 
monsieur d'Arne et le capitaine de Masses, qui 
commencoient à marcher, et que le capitaine 
Charry passoit la riviere. Je me mis devant. Or 
de Fages jusques au passage de la Vezere n'y a 
qu'une grand lieue. Je fus bien tost sur le pas- 
sage, et trouvay des paysans qui venoient de 
leur camp de cercher quelques asnes que les 
ennemis leurs avoient prins, et me dirent que 
les ennemis deslogeoient de trois ou quatre vil- 
lages où ils avoient campé ceste nuict-là , où il 
n'y avoit que demye lieue. Je passay, et envoyay 
monsieur de Fontenilles avec trois ou quatre 
chevaux, pour prendre langue la nuict. Mes- 
sieurs d'Argence et du Courré avoient envoyé le 
mareschal des logis de monsieur de Randan à la 
guerre, et se trouverent monsieur de Fontenilles 
et luy : or le mareschal des logis luy asseura 
avoir veu desloger le camp et marcher. Et comme 
Dieu veu ayder ou punir les gens quand il luy 
plaist , il n'y avoit de là où il estoit deslogé que 
deux petites lieues jusques à Ver, et de Ver 
deux petites jusques au passage de la riviere de 
l'Isle; là où ils avoient fait estat de la passer ce 
jour la; mais pource qu'ils voyoient que mon- 
sieur de Montpensier estoit à Bregerac avec bien 

peu de forces, et monsieur de Burie aux Miran 
des , ils ne se voulurent pas haster, pour-ce qu'ils 
avoient deux bons logis entre-deux, Ver pour 
les gens de pied et l'artillerie, et Sainct Andras 
et deux ou trois autres villages pour la cavalle- 
rie , et ne scavoient aucunes nouvelles de moy. 
Il leur eust plus vallu s'incommoder pour se 
mettre en seureté. 

Monsieur de Burie arriva ayant seulement 
avec luy deux ou trois chevaux, et me trouva 
que je parlois avec le mareschal des logis, qui 
me disoit que les ennemis s'en alloient passer la 
riviere de l'Isle, ainsi que luy avoit dit un pri- 
sonnier qu'il avoit prins, et des paysans qui 
venoient de leur camp, et que de-là ils s'en al- 
loient en France trouver monsieur le prince de 
Condé. Alors je dis à monsieur de Burie qu'il se 
falloit haster de combattre ce jour-là; il me res- 
pondit que monsieur de Montpensier seroit 
marry si nous ne l'attendions. Je respliquay 
qu'il estoit si loin de nous, qu'à peine nous 
pourrions nous joindre ce jour-là, et qu'il ne 
falloit pas arrester pour cela à les combattre , et 
que si nous les laissions passer la riviere , et se 
joindre avec monsieur de La Rochefoucault , qui 
les attendait vers Sainct Jean d'Angely avecques 
des forces , que le roy et la royne auroient tout 
jamais moins d'estime de nous, n’estant pas 
dignes d'estre jamais mis au rang des gens de 
bien. «Je yous respons qu'ils sont à nous, mon 
«bon ange me le dit.» Et comme nous estions 
en ceste dispute, arriva le capitaine Charry, et 
commencay à descouvrir ses gens qui descen- 
doient une petite montagne qui venoit sur la 
Vesere de l'autre costé. Je vis venir aussi les 
cornettes du roy de Navarre , et de monsieur de 
Thermes; je voyois aussi descendre en mesmes 
temps les trois cornettes de monsieur de Burie, 
de Randan ct de La Vauguyon. Tout cela me 
resjouit fort, et dis à monsieur de Burie qu'il 
falloit tout à coup marcher et nous jetter sur la 
queue, et qu'au passer de la riviere de l'Isle 
nous les combattrions. Il me dit qu'il ne tiendroit 
pas à luy, toutes-fois que si monsieur de Mont- 
pensier estoit marry, ou que les affaires allas- 
sent mal, qu'il s'en excuseroit sur moy. Alors je 
luy respondis, present beaucoup de gens : 
« Monsieur, monsieur, sanguis ejus super nos 
«et super filios nostros! que tout le monde 
«charge hardiment sur moy, car je yeux porter 

«la coulpe de tout, j'ay les espaules assez fortes. 
« Mais je vous asseure que je seray chargé d'hon- 
«neur et non de honte, et que plustost y de- 
«mourerai-je le ventre au soleil.» Monsieur de 
Burie fit signe de la main, disant : « Allons donc, 
«de par Dieu soit. » Cependant le baron de Cler- 
mon et les Espagnols passerent la Vezere; ils 
avoient l'eau jusques à la moitié de la cuisse. Le 
capitaine Charry s'en retourna faire passer les 
siens; et à mesure que les gens de pied pas- 
soient, ils se mettoient en bataille dans une 
plaine qu'il y avoit. Les capitaines Arne et 
Masses vindrent à moy à course de cheval m'em- 
brasser, et tous les gens d'armes à leur suite; 
messieurs d'Argence et du Courré et de Carlus 
pareillement, ayant desjà entendu le mareschal 
de logis que les ennemis n'estoient pas loin de 
nous; et esperions tretous que nous combat- 
trions dans trois ou quatre heures. Je me suis 
trouvé en sept ou huit autres batailles , et ne vis 
jamais les capitaines et soldats, à pied et à che- 
val, si joyeux comme ils estoient là; ce qui 
augmentoit mon bon presage. Et pour attendre 
que tout le monde fust passé et mis en ordre 
pour combattre, je me mis au long d'une haye, 
et envoyasmes chercher un peu de foin à une 
métairie près de-là pour faire repaistre nos 
chevaux, car chacun s'estoit porté un peu d'a- 
voine. Et veux dire à la verité que je ne vis 
jamais monsieur de Burie si joyeux , qui me fai- 
soit penser que ce dilayement qu'il faisoit, c'es- 
toit plus pour crainte de perdre que pour autre 
occasion que fust en luy ; car je croy que jamais 
Jascheté ny couardise n’entra en son cœur; car c'es- 
toit un vieux et vaillant cavalier qui avoit tous- 
jours fait preuve de luy, mais il avoit peur de 
faillir. J'envoyay après les ennemis monsieur de 
Fontenilles, et ledit mareschal des logis avec 
trente chevaux, sur leur queue; et moy, qui 
pouvois avoir quelquequinze sallades de ma com- 
pagnie, et environ trente gentils-hommes (tout 
pouvoit faire trente ou quarante chevaux}, je 
dis à monsieur de Burie que je le priois de mar- 
cher après moy : et ainsi nous despartismes. 
Monsieur de Fontenilles n'eut pas fait plus haut 
d'une demye lieue, qu'il rencontra dans les me- 
tairies quelques-uns qu'ils taillerent en pieces. 
Il y avoit trois cornettes à la queue de leur 
camp, qui faisoient teste à monsieur de Fonte- 
nilles, et bien souvent leurs trouppes faisoient 

alte. Je suivois monsieur de Fontenilles, et ad- 
vertissois du tout monsieur de Burie, le priant 
de vouloir marcher , et que j'estois à la veue de 
leur camp. Et ainsi j'allay tousjours sur la queue 
des ennemis jusques environ les deux heures 
après midy. Et m'arriva monsieur de Sainct 
Genyes, pere de monsieur Daudaux, lequel 
monsieur de Burie m'envoyoit pour sçavoir de 
mes nouvelles et me faire part des siennes : il 
estoit encores en la plaine de la Vezere, ou 
j'avois laissé le camp tout en bataille. Il me dit 
prou de choses, de sorte que ma joye tourna 
bien tost en fascherie. Je priay ledit sieur de 
Sainct Genyes vouloir retour devers luy, ce 
qu'il ne voulut faire, car il ne me voulut aban- 
donner. Je le tiray à part, et arrestasmes tous 
deux de parler aux capitaines à pied et à cheval, 
et leur dire ce que nous pensions qui serviroit 
pour les faire marcher. Et s’en retourna ainsi, 
et les trouva encore là; et après l'avoir tiré à 
part luy dit ce que nous avions arresté luy et 
moy , lequel se resolut alors de partir. Et vou- 
drois donner ceste louange au dict sieur de 
Sainct Genyes, d'avoir esté cause que la bataille 
se donna. Et ainsi il-marcha après moy, avec 
deliberation de loger à Sainct Alvere avec tout 
le camp. Au dessus de Sainct Alvere, demy quart 
de lieue , y a dix ou douze maisons qui tiennent 
logis pour les passans, mesmement pour les 
marchands trafiquans, car c'est un grand pas- 
sage venant de Perigueux à Bregerac. Comme 
j'y fus arrivé, je me joignis avec monsieur de 
Fontenilles, et me monstrerent que le camp se 
logeoit au de-là d'un petit ruisseau dans des vil- 
lages que nous voyons. Et fusmes d'opinion de 
repaisire nos chevaux, car nous y trouvasmes 
du foin et de l'avoine; mais nous n'y trouvasmes 
que quelques pauvres femmes, car les paysans 
s'en estoient fuys ayant entendu leur venue. Et 
comme nos chevaux eurent repeu , tenant tous- 
jours la bride de son cheval chascun au bras, 
vint un serviteur de monsieur de Sainct Alvere, 
qui avoit accompagné deux nepveux dudit sieur 
et le jeune Bordet à leur camp; et noys dit que 
l'artillerie et les gens de pien se campoient à 
Ver, qui est un grand bourg, et monsieur de 
Duras avec la cavallerie à Sainct Andras, près de 
nous une petite demie lieue, et nous monstra 
les villages. Nous voyons qu'il y avoit trois cor- 
nettes de gens à cheval, et au decd tout auprès 

du ruisseau y estoient logés les capitaines Soli- 
guac, Moncaut , et un autre, il ne me souvient 
du nom, qui pouvoient avoir vingt ou vingt- 
cinq chevaux ; mais que le village ou estoient 
les trois cornettes estoit à moins de deux arque- 
busades de ladite maison; et qu'il y avoit laissé 
ledit Salignac qui preparoit à soupper pour le 
jeune Monferrand, dit depuis Langoiran, le 
Puch de Pardillan, et cinq ou six autres, les- 
quels il avoit laissé qui chassaient en une cam- 
pagne près de là ayant des oyseaux. Vous pou- 
vez penser s'ils estoient de loisir, et si c’estoit 
marcher en gens de guerre, veu qu'ils avoient 
les ennemis si près. Je luy dis s'il nous y vou- 
droit mener : il me dit qu'ouy ; et tout à coup 
montasmes à cheval et baillay à monsieur de 
Montferrand la moitié de la trouppe, pour aller 
donner dans la maison, et moy je me jetterois 
avec le demeurant entre le bourg ou estoient les 
trois corneties , et la maison. Et ne voulus point 
advertir monsieur de Fontenilles, qui estoit au 
bout du village en une maison separée, pource 
que je voulois que la compagnie demeurast toute 
Ja nuict à cheval; et ainsi nous acheminasmes. 
et comme nous fusmes auprès de la maison, ils 
ne pensoient point qu'il y eust ennemy à deux 
lieues de là. Monsieur de Montferrant donna 
dans la closture de la maison , et de prime arri- 
vée print Salignacet Montcaut, et forcérent une 
chambre basse, là où se retirerent quelques uns, 
et tuerent ce qui se trouva dedans : monsieur de 
Cancon estoit avec moy. Le serviteur de mon- 
sieur de Sainct Alvere me dit que je me retirasse, 
et que les trois cornettes qui estoient au village 
estoient les meilleures de leur camp ; car c'estoit 
la trouppe de monsieur de Torse, qui estoit 
venu avec le capitaine Bordet. Je le creus, et 
nous relirasmes au mesme logis; et trou- 
vasmes que monsieur de Burie avoit passé s'al- 
lant loger à Sainct Alvere, et le camp passoit à 
la file. J'arrestay les cing enseignes que j'avois 
à Lectoure, et les Espagnols mutinés, et les lo- 
geasmes pesle-mesle parmy nous. De chair, de 
vin et de chastaignes, nous en trouvasmes assez; 
je recouvray quelques grands pains noirs, qu'ils 
font en ce pays là, et les baillay aux Espagnols, 
puis m'en allay , sans descendre, trouver mon- 
sieur de Burie , et n'amenay que monsieur de 
Montferrand, qui amena le capitaine Salignac 
qui estoit son prisonnier. Je le trouvay logé au 

chasteau de monsieur de Sainct Alvere, et lay 
dis : « Monsieur, j'ay prins un de vos grands 
«mignons du temps passé , le capitaine Salignac, 
«que voicy. » Il me demanda où je l'avois pris; 
je luy dis que c’estoit dans le camp des ennemis. 
Il pensoit que le camp fust à trois lieues de là 
vers le passage de la riviere de l'Isle, et me 
manda ou estoit leur camp; je luy dis qu'il es- 
toit auprès de nous, et que nous estions campés 
pesle-mesle. Alors il me sembla qu'il le trouva 
estrange, et luy dis ces mots: «Monsieur, il 
«faut que vous monstriez que le proverbe de 
anos autheurs est veritable, que jamais un 
«bon cheval ne se rend. Par ainsi, resolvez- 
«vous à combattre demain matin, et mandez à 
«toute la gendarmerie (laquelle n'estoit pas en- 
«core descendue), qu'ils repaissent la bride en 
«la main, et que personne ne se desarme ; car 
«nous sommes si près que nous ne pouvons re- 
«culer le combat.» Et apperceus en disant cela 
monsieur de Sainct Alvere , et luy dis qu'il fist 
venir le serviteur qu'il avoit baillé à ses nepveus 
pour les ramener au camp des ennemis, car il es- 
toit demeuré bas à l'entrée du chasteau ; ce qu'il 
fit : et comme il fut venu , je luy dis qu'il dist à 
monsieur de Burie où estoit logé leur camp, 
lequel luy dict lieu pour lieu. Alors monsieur de 
Sainct Alvere luy dict : « Vous estes logé à 
1 quatre arquebusades les uns des autres, sauf 
«l'infanterie qui est à Ver, là où il y a une lieue 
«et demye d’icy à Sainct Andras, où est mon- 
«sieur de Duras, qui tient jusques auprès d'icy. » 
Alors monsieur de Burie dit : « Je voy bien que 
«nous sommes engagés à une bataille; mais, 
« puis qu'il est ainsi, il le faut boire et comba- 
«tre.» Et vis qu'il se resjouit, dequoy je fus 
fortaise, et luy dis, en l'embrassant , ces mots : 
«Monsieur, si nous devions mourir, nous ne 
« pourrions plus honnorer nostre mort , que de 
«mourir en une bataille, faisant service à nostre 
«roy.» Il merespondit : «C'est la moindre peur 
«que j'aye; pour moy ce n'est rien, mais je 
«crains la perte du pays.» Je le priay qu’à la 
pointe du jour tout le monde fust à cheval, et 
qu'il falloit dire comme l'italien : Qui asalta 
vince. Et sur cet arrest luy donnay le bon soir, 
et m'en retournay à mon quartier, le laissant 
bien resolu au combat. 

Toute la nuict nous demeurasmes armés, nos 
chevaux sellés; leurs sentinelles et les nostres 

s'oyoient les uns les autres. Nous fusmes au 
point du jour à cheval , et envoyay voir si mon- 
sieur de Burie estoit prest , et que son chemin 
estoit de passer où j'estois. Il me manda qu'il 
s’acheminoit tout incontinent que le camp seroit 
prest 4 marcher. Et cependant je marchay droit 
à Sainct Andras, et trouvay que monsieur de 
Duras estoit deslogé et estoit à Ver, Je mis 
monsieur de Fontenilles avec vint-cing chevaux 
devant moy, et luy dis qu'il fist alte à l'entrée 
d'un petit bois qui est au dessus de Ver, et que 
je ferois alte à un petit village , quatre ou cing 
arquebusades au deca, attendant monsieur de 
Burie. Monsieur de Duras ne se hastoit aucune- 
ment , et pensoit que le camp fust encores sur 
la Vezere, et que ceux-là qui avoient prins le 
soir Salignac estoient des coureurs. Monsieur de 
Fontenilles me manda qu'il avoit envoyé deux 
sallades descouvrir , lesquelles luy avoient rap- 
porté que leur camp estoit tout en bataille dans 
les prés de Ver. Je manday à monsieur de Burie 
de se haster et faire haster quatre pieces de 
campagne qu'il menoit ; ce qu'il ft. Et comme 
je fus adverty qu'ilestoit à demy mil de moy, je 
marchay droit à monsieur de Fontenilles , où les 
trois compagnies de gensdarmes, sçavoir est , 
celle de monsieur de Burie, de messieurs de 
Randan et de La Vauguyon, se mirent devant 
pour se joindre à moy; mais ils faillirent le 
chemin, et allerent droict à la veue de Ver, par 
des chastaigners, et pensoient que je fusse desjà 
à Ver, et ne se donnerent garde qu'ils se trou- 
verent sur les bras des ennemis, ayant une 
compagnie d'argoulets que le capitaine Pechié 
de Perigort commandoit. Et comme je fus au 
bout du bois, je dis à monsieur de Fontenilles 
qu'il s'advançast , ce qu'il fit: dont bien nous 
en prit, car il arriva à point nommé sur une 
cargue que le capitaine Bordet fit sur les trois 
compagnies , avec cent ou six vingts chevaux, 
tous lanciers. Et comme les argoulets du capi- 
taine Pechié virent venir la cargue, ils se mirent 
en fuilte presque dans les trois compagnies. La 
cargue fut si rude, qu'une fois toutes les trois 
compagnies estoient esbranlées. Monsieur d'Ar- 
gence se remarqua fort là, et me dit on que 
sans luy tout avoit prins la fuitte, Monsieur de 
Fontenilles, avec vingt-cinq lances seulement 
qu'il avoit, donna de cul et de teste, et firent 
reprendre la fuitte aux ennemis par adventure 

trois cens pas; puis après ils firent alte, et les 
nostres aussi. J'arrivay sur cela , et les ennemis 
se mirent dans leurs autres trouppes de gens a 
cheval. Il y eut là plus de vingt lances rompues, 
et à ceste cargue tout le camp des ennemis fit 
alte. Je prins monsieur de Montferrand tout 
seul, et allay recognoistre les ennemis tout à 
mon aise; et vis qu'ils commengoient à s’ache- 
miner les tambours sonnans, et vis qu'ils avoient 
laissé à main gauche, en un arriere-coin, des 
arquebusiers à pied et à cheval, et à main droitte, 
en un petit bois, des arquebusiers à pied. 

Cependant monsieur de Burie arriva : je luy 
dis tout ce que j'avois veu, le priant de faire 
avancer ces quatre pieces sur le bord d'un fossé, 
et qu'il fist tirer à l'arriere-coin : ce qu'il fit, 
trouvant mon advis bon. Je dis à monsieur du 
Masses qu'il se jettast à main droitte, du costé 
d'une petite montée qu'il y a, et fis mettre la 
compagnie du roy de Navarre et la mienne a 
main gauche, tirant à l'arriere-coin, comme fis 
aussi les trois compagnies de monsieur de Burie, 
de Randan et de La Vauguyon, au milieu dans 
le pré. Monsieur de Burie commença à faire 
tirer. Et comme cet ordre fut mis, voicy arriver 
tous nos gens de pied ensemble , les Gascons 
devant et les Espagnols après, à quatre vingts 
ou cent pas les uns des autres. Je vins aux Espa 
gnoles , et parlay au sieur Louys de Carbajac et 
à toute leur trouppe, le moins mal qué je peus; 
en espagnol, car pendant les guerres j'avois re- 
tenu quelque peu de leur langage. Vous, mes- 
sieurs, qui avez le moyen et qui voulez pousser 
vos enfans, croyez que c'est une bonne chose de 
leur faire apprendre, s’il est possible , les lan- 
gues estrangeres : cela sert fort, soit pour 
passer , soit pour se sauver, soit pour negotier , 
et pour leur gaigner le cœur. de parlay donc à 
eux en ceste maniere; la nuict j'y avois revassé, 
et ay eu ce don de Dieu, encore que je ne sois 
pas grand clerc, de me sçavoir bien exprimer 
quand j'en ay eu besoin. 

« Souvenez-vous, mes compagnons, tels vous 
« puis-je ainsi appeller puis que nous combaltons 
«sous mesmes enseignes , souvenez-vous de la 
« grande et belle reputation dont vostre nation 
«s'est fait remarquer par tout le monde , ayant 
«eu si souvent tant de belles et grandes vies 
« toires; tant contre les Turcs, Maures et Barbares; 
aque contre les Chrestiens: vous nous avez faict 

«souvent sentir que vaut l'infanterie espagnolle, 
«laquelle parmy toute celle du monde tient le 
«premier lieu. Puis que Dieu a voulu que nous, 
«qui eslions n'y a pas trois jours ennemis, 
«combattons sous mesme baniere , faictes pa- 
«roistre que l'opinion que nous avons eu de vous 
«n'ést pas vaine, Les soldats français auront 
«l'œil sur vous; ils desirent vous devancer : 
«faictes à qui mieux mieux, autrement pour 
«jamais vous des-honnorerez la nation espa- 
« gnolle. Le roy vostre maistre , sçachant le de- 
«voir que vous aurez faict, vous en sçaura 
«meuilleur gré que si vous combattiez pour luy- 
a mesme, car c'est pour la querelle de Dieu, c'est 
«contre les Lutheranos , qui vous mettront en 
« mille pieces si vous tombez entre leurs mains. 
«Que si cette seule occasion ne vous semond 
«d'aller de bon cœur et allegrement au combat , 
«il n’y a rien au monde qui vous doive enfler 
«le cœur, Il me semble que si je combattois dans 
«les Espagnes , que mes bras se roidiroient au 
« double, Vous estes mes compagnons en France, 
«qui se resjouit de vostre venue , qui attend de 
« vosire secours beaucoup de bien, et qui nous 
« faict esperer que quelque jour ces deux grands 
«royaumes, joints ensemble, iront jetter le Turc 
« de son siege. Or sus donc, mes compagnons , 
asus, aux armes! Si ce n'estoit que je ne veux 
« desrober l'honneur au seigneur dom Loys , je 
«me mettrois a la teste de vostre bataillon, la 
«picque au poing , pour vous veoir manier les 
«mains; mais je n’en seray pas fort esloigné, 
a pour veoir si vous avez retenu ce que vos peres 
«souloient faire, comme j'ay veu en Italie, 
« Piedmont, Rossillon et Fontarabie. Il me tarde 
«que le jour de demain ne soit arrivé, afin d'ad- 
a vertir nostre roy et le vostre du bon devoir que 
«vous aurez faict contre ceux qui sont cent fois 
«pires que les Mores de Barbarie, ayant rompu 
«les croix , les autels, et polu les eglises de Dieu 
«basties par nos encestres, et dont je m'as- 
«seure que vous ferez la vengeance. Vo quieren 
cvuestras mercedes que nosotros seamos 
shermanos y compañervs por todas las 
«fuergas nuestras por honra de Dios y pro- 
«teccion del rey christianisimo hermano 
«del rey catolico.» Alors le seigneur dom 
Loys me dict : Crea vuestra merced que nos 
avemos bien a pelear del primero hasta el 
postrero, y quanto avremos una gota de 

sangre nellos cuerpos. Nos tarda el tiempo 
que nos veiamos a las manos contro los 
hereges. 

Lors je les priay tous en signe d’allegresse de 
lever la main ; ce qu'ils firent , après avoir baisé 
la terre, Puis retournay aux Gascons, et dis à 
mousieur de Charry qu'il remontast à cheval, et 
que je voulois qu'il menast tous les arquebusiers 
à cheval au costé gauche de moy, afin de les 
faire descendre à l'heure que je le commande- 
rois; ce qu'il fit. Et alors je fis une remonstrance 
aux Gascons , et leur dis qu'il y avoit une dispute 
de longue main entre les Espagnols et les Gas- 
cons, et qu'il fallait à ce coup en vuider le procés 
commencé il y a plus de cinquante ans; c'estoit 
que les Espagnols disoient qu'ils estoient plus 
vaillans que iles Gascons, et les Gascons qu'ils 
en estoient plus que les Espagnols ; et que, puis 
que Dieu nous avoit fait la grace de nous trou- 
ver en ceste occasion en mesme combat et sous 
mesmes enseignes, qu'il fallait que lhonneut 
nous en demeurast. « Je suis Gascon, je renie lå 
a patrie , et ne m'en diray jamais plus, si aujour- 
ad’huy vous ne gaignez le procés à force de com- 
wbattre ; et vous verrez que je seray bon advocat 
ven ceste cause. Ils sont bravaches ; et leur sem 
«ble qu'il n'y a rien de vaillant qu'eux au monde. 
«Or, mes amis, monstrez leur ce que vous sça- 
uvez faire, et s'ils frappent un coup, donnez ef 
«quatre. Vous avez plus d'occasion qu'eux, caf 
«vous combattez pour vostre roi, pour vos atl- 
«tels et pour vos foyers : si vous estiez vaincus, 
«outre la honte, vostre pays est perdu pour jas 
«mais , et, qui pis est, vostre religion. Je m'as: 
«seure que je ne seray pas en peine de mettré 
«la main dans les reins de ceux qui les monstre- 
«ront à nos ennemis, et que vous ferez tous 
«vostre devoir. Ce ne sont que gens ramassés , 
ugens qui ont desja accoustümé d'estre battus , 
«et qui ont desjà peur d'avoir les bourreaux sur 
«les espaules, tant la conscience les accuse. Vous 
an’estes pas ainsi, qui combattez pour l'honneur 
«de Dieu, service de vostre roy et repos de là 
«patrie. » Surquoy je leur commanday que tout 
le monde levast la main. Sur ceste opinion, ils 
la leverent et commencerent à crier tous d'une 
voix : « Laissez nous aller, car nous n’arresterons 
«jamais que nous ne soyons aux espées :» et 
baiserent la terre. Les Espagnols s’accosterent 
des nostres. Jeleur dis qu'ils marchassent seu» 

lement le pas sans se mettre hors d’aleine. Je 
m'encourus à la gendarmerie, trouppe à trouppe, 
et les priay de s'acheminer seulement le petit 
pas, leur disant : «Ce n'est pas à vous, mes- 
«sieurs, à qui il faut par belles remonstrances 
«mettre le cœur au ventre; je sçay que vous 
«n'en avez pas besoin; il n'y a noblesse en 
«France qui esgalle celle de nostre Gascongne. 
« À eux donc, mes amis, à eux : et vous verrez 
«comme je vous suyvray.» 

Monsieur de Burie monta lors sur un grand 
cheval, s'estant armé derriere l'artillerie : je luy 
dis que s’il luy plaisoit de marcher devant les 
gens de pied avecques l'artillerie , les trois com- 
pagnies luy seroient à costé, et il feroit la ba- 
taille : ce qu'il m'accorda promptement; et à la 
vérité je ne luy vis jamais faire si bonne mine, 
ny monstrer plus belle resolution pour venir 
combattre : il ne me contredit jamais en aucune 
chose , tout ainsi que si j'eusse tenu sa place. Et 
me dict-on qu'il avoit dict : « Cest homme est 
«heureux , laissons le faire.» Et comme toute 
l'armée commença à marcher en cest ordre, je 
courus au galop, monsieur de Monferrand, et le 
sieur de Cajelles, qui est de la maison de Mon- 
gairal, et à present chevalier de l'Ordre , avec- 
ques moy; et n'arrestay que je ne fus à moins 
de trente ou quarante pas de cinq ou six chevaux 
qui estoient soubs un arbre. Le sieur de Puch 
de Pardillan m'a dict depuis que c'estoit mon- 
sieur de Duras, Le Bordet et luy, le capitaine 
Peyralongue, et un autre, du nom duquel ne 
me souvient. Ledict capitaine Peyralongue estoit 
leur maistre de camp de gens de pied , et à la 
cargue que le capitaine Bordet avoit faicte, ils 
avoyent prins un archer de la compagnie de 
monsieur de Randan, et le menerent prisonnier 
tout auprès de cest arbre, et lui donnerent deux 
pistollades de sang froid; et, n’estant point en- 
core mort, le capitaine Peyralongueluy demanda 
qui estoit en nostre camp, et qui commandoit : 
alors il luy dit que j'estois arrivé et que je com- 
mandois, se remettant monsieur de Burie sur 
moy, sçachant bien qu'ils en seroient en frayeur. 
Il s’en alla à monsieur de Duras, qui estoit soubs 
cest arbre à dix pas de l'archer, lequel y vint, 
et luy demanda si j'estois à nostre camp : il luy 
dit qu’ouy , et que j'estois arrivé le soir devant, 
ayant prins Lectoure, dont ils furent esbahis. 
Alors ils tournerent tout court à leur tronppe, 

qui n’alloit que le petit pas et n’estoit pas en- 
cor hors des prairies; et cogneus qu'à leur ar- 
rivée leurs gens de pied commencerent à dou- 
bler le pas, et dis à monsieur de Montferrand : 
« Voyez vous ces cing chevaux qui estoient sous 
«l'arbre ? ils sont courus faire advancer de che- 
« miner leurs gens. Voyez vous comme ils allon- 
«gent le pas?» Et alors je tournay au galop à la 
troupe où estoit monsieur d’Argence , et luy dis 
ces mots : «O monsieur d'Argence mon compa- 
«gnon, voyla nos ennemis en peur : à peine de 
«ma vie la victoire est nostre.» Et criay tout 
haut : «O gentils-hommes , ne pensons à autre 
«chose qu’à tuer, car nos ennemis sont en peur, 
«et ne nous feront d'aujourd'huy teste; allons 
«seulement hardiment au combat, ils sont à 
«nous : cent fois j'ay essayé le mesme, ils ne 
« veulent que couler. »J'embrassay les capitaines, 
puis courus habilement au capitaine Masses, et 
luy en dis autant. Puis retournay au capitaine 
Arne, et aux gentils-hommes qui estoient sous 
ma cornelte estans venus avecques ma compa- 
gaie, et commençasmes à marcher au grand pas 
et demy trot. Je courus encores vers les ennemis, 
estant tout en sueur, n'ayant que monsieur de 
Monferrand; et comme je fus près d'eux, je 
voyois la mine qu’ ils tenoient, qui estoit d’a- 
vancer fort le pas, pensant gagner une petile 
montagne qu'il y avoit; et d'autre part je voyois 
venir les nostres en furie. Je voyois leurs cor- 
nettes de gens à cheval : les uns alloyent, les 
autres tournoyent. Je voyois trois ou quatre 
chevaux parmy les gens de pied, et cognoissois 
bien à leur façon qu'ils faisoient haster leurs 
gens. Alors je tournay aux nostres , et leur com- 
mençay à crier : « Voylés là en peur ! voylés là 
«en peur! Prenons les au mot, mes compagnons, 
«prenons les au mot, afin qu'ils ne s’en dedi- 
«sent : ce sont des poltrons; ils tremblent seu- 
«lement de nous voir.» Je manday à monsieur 
de Burie qu'il laissast là Vartillerie,' et qu'il s'ad- 
vançast pour se jetter dans l’escadron de trois 
compagnies; et commençasmes à aller au grand 
trot droict à eux. Aucuns me crioient d'attendre 
les gens de pied; mais je respondois qu'il ne 
leur falloit pas laisser gaigner la montaigne, car 
là ils nous feroyent teste, et combattroient a 
leur advantage. Il me souvenoit tousjours de 
Targon, où ils nous avoient faict teste sur la 
montagne, et fallut que nous les combattissions 

de bas en haut ; que s'ils fussent descendus nous 
combattre, nous estions deffaicts. Nos gens de 
pied faisoient bien toute la diligence que gens 
de pied pouvoient faire. Et comme ils virent 
qu'ils ne pouvoient gaigner la montaigne , ils 
rallierent mil ou douze cens vieux soldats qu'ils 
avoient à leur artillerie : c’estoient ceux-là qu'ils 
avoient laissés à l'arriere-coin où monsieur de 
Burie avoit faict tirer ; et alloient ainsi le grand 
trot toutes les trouppes coste à coste. Et comme 
nous fusmes à deux cens pas les uns des autres, 
je commençay à crier : «Cargue, cargue !» Je 
neus si tost faict le cry, que nous voyla tout 
pesle-mesle dans leurs gens de pied et gens à 
cheval , sauf le capitaine Masses ; car, comme il 
vit tous leurs gens renversés, il voyoit une 
grande trouppe bien près de la montée qui ne 
bougeoit , qu'estoient ceux que j'ay dit à l’artil- 
lerie , et ne chargea jusques à ce qu'il fust au- 
près d'eux , et alors il donna dedans. Monsieur 
de Fontenilles, qui r'allia quelques uns, s'y 
trouva: et là furent tous deffaicts, et l'artillerie 
prinse. Nous executasmes la victoire tout au long 
de la plaine et par les vignes. Il s’en jetta force 
dans un bois à main gauche, et montoient sur 
les chastaigniers; les Espagnols et les Gascons 
leur Liroient somme ceux qui Lirent aux oyseaux. 
Il me servit d'estre bien armé, car trois picquiers 
me tenoient enferré et bien en peine ; mais le 
capitaine Baretnau le jeune, et deux autres, me 
desengagerent ; et y eut ledict Baretnau son che- 
val tué, et le mien blecé au nez et à la teste de 
coups de picques, car mon cheval m’avoit porté 
dans leur bataillon, et n’avois cogneu jamais 
qu'il eust mauvaise bouche , que ce coup là, qu'il 
me cuida faire perdre.*Les capitaines Arne et 
Bourdillon y furent blessés tout contre moy ; 
cela fut cause que je ne me peus plus r'allier 
dans la cavallerie , car elle chassoit du costé de 
` main gauche, et moy avecques quinze ou vingt 
chevaux qui s'estoient r’alliés, chassions à main 
droicte vers un village , là où il en fut tué trente 
ou quarante; et là je fis un peu alte pour pren- 
dre aleine. Puis retournay à l'artillerie gaignée, 
et là trouvay monsieur de Burie, où nous at- 
tendismes le retour de nos gens qui chassoient 
encores, et les r'alliasmes. Nous trouvasmes qu'il 
y avoit de nos gens qui avoient chassé deux 
grands lieues ; et retournasmes loger à Ver, en- 
viron deux heures après midy , r'envoyant du 

bestail pour amener l'artillerie gaignée ; et de- 
meurasmes à Ver tout le lendemain. Il ne s'en 
fallut que de bien peu que les fuyans ne rencon- 
trassent monsieur de Montpensier qui s’alloit 
mettre à Mucidan, se pensant joindre avec nous. 
Que si Dieu l'eust voulu , tout estoit achevé, en- 
cores qu'il n'eust gueres de forces avec luy; car 
gens qui s'enfuyent ne tournent guere jamais 
visage, et tout leur fait peur : il leur semble 
que des buissons sont des escadrons. Ce qui se 
sauva, qui fut bien peu de gens de pied, se 
rallia avecques leurs gens de cheval , et chemi- 
nerent tout le demeurant du jour et de la nuict, 
tirant vers la Sainctonge porter ceste triste nou- 
velle. De vingt trois enseignes qu'ils avoient de 
gens de pied , les dix-neuf nous demeurerent , 
et de treize cornettes de gens de cheval, les 
cing , lesquelles nous envoyasmes 4 monsieur de 
Montpensier , le recognoissant tous pour nostre 
chef. Les villageois en tuerent encore plus que 
nous ; car la nuict ils se desroboyent pour se 
retirer en leurs maisons, et se cachoyent dans 
des bois; mais comme ils estoyent descouverts, 
hommes et femmes leur couroient sus, et ne 
scavoyent où se cacher. Il fut nombré sur le 
champ ou dans les vignes plus de deux mil hom- 
mes morts , outre ceux que les villageois depes- 
cherent. 

Après ceste victoire nous marchasmes droit 
à Mucidan : monsieur de Burie se mit devant 
pour faire la reverence à monsieur de Mont- 
pensier, et laissasmes tout le camp à Grignoux, 
à deux ou trois grands villages qu'il y a entre 
Mauriac et Mucidan. Puis je m'en allay faire 
la reverence audit sieur de Montpensier à Mu- 
cidan , où je fus aussi bien receu que je seray 
jamais en compagnie que je scaurois arriver ; 
et croy que monsieur de Montpensier m'em- 
brassa plus de dix fois, et demeuray trois ou 
quatre heures avec luy. C’estoit un bon prince, 
et vrayment homme de bien , aymant bien la 
religion et l'estat. Il fut d'avis que je m'en re- 
tournerois en Guyenne, par l'opinion de tous 
les seigneurs susnommés qui estoient avecques 
luy : aussi en la compagnie du roy de Navarre 
et à la mienne n'y avoit pas trente chevaux 
qui ne fussent blessés, et qu'il emmeneroit 
monsieur de Burie et les trois compagnies et 
celle de monsieur le mareschal de Termes avec- 

pour les joindre avec les dix que dom Johan 
de Carbajac menoit, qui devoient arriver ce 
jour-là à Bergerac. Voylà le succès de la ba- 
taille de Ver; et pource qu'aucuns voudront dire 
que je me loue entierement d'avoir donné la ba- 
taille et estre cause de l'avoir gaignée, monsieur 
de Montpensier, messieurs de Candalle, Cha- 
viguy et de La Vauguyon, sont encore en vie; 
s’il leur plaist , ils porteront tesmoignage de 
ce qu'ils entendirent dire à tous ceux du camp, 
et mesmes aux gens propres de monsieur de 
Burie; lequel seigneur de Burie ne nioit pas 
qu'il ne m’eust laissé faire et conduire le tout, 
car il estoit vieux et n'avoit pas la disposition 
que j'avois pour commander et aller des uns aux 
autres, comme je fis, estant au partir de la ba- 
taille en eau , comme si on m’eust plongé dans 
la riviere, Ledict sieur de Burie ne peust aussi 
estre repris, car il vint bien à propos; et , en- 
cor qu'il ne se meslast, si est-ce que ce gros 
qu'il menoit fit peur aux ennemis : ce qui fut 
cause que nous eusmes meilleur marché. Si 
ceste troupe se fust peu joindre avec monsieur 
le prince de Condé, elle eust fait de l’eschet au 
camp du roy , puis que sans ceux-là nos guides 
cuiderent perdre la bataille à Dreux , et si ja- 
mais les Espagnols ne se fussent osés acheminer 
vers la France, car, sans la bataille, monsieur 
de Montpensier ne se fust pas retiré en France. 
Il avoit esté envoyé pour deffendre et secourir 
la Guyenne, et, par le gain de la bataille, il 
en amena toutes les forces de Guyenne et de 
Sainctonge, qui estoient quatre compagnies de 
gens d'armes, et six qu'il avoit avec luy ou dans 
la Sainctonge, et monsieur de Sansac avec la 
sienne , vingt trois enseignes de Gascons ou 
d’Espagnols : qui ne fut pas petit secours qu'il 
mena au roy, dont une bonne partie s’estoit 
trouvée au gain de la bataille. J'ay entendu que 
tous ceux qui allerent de par là firent très bien 
le jour de la bataille de Dreux : aussi n'y a-t-il 
pas de soldats en France qui surpassent les 
Gascons s'ils sont bien conduicts , et mesme- 
ment les dix enseignes du capitaine Charry , 
lesquelles depuis le roy honora tant, qu'il les 
print de sa garde, et les retient encores à pre- 
sent que monsieur de Strossi en a la charge 
après la mort meschante du capitaine Charry , 
assassiné à Paris. Et, encores qu'il ne faille 
point qu'un homme se loue, je diray à la vérité, 

et meltray par escrit que je fis alors de plus 
grands services à mon roy et maistre que gen- 
til-homme fit jamais, et à son grand et ex- 
treme besoin et necessité ; et que la royne mette 
la main sur sa conscience, je m'asseure qu’elle 
le confessera : elle sçavoit mieux que tout autre 
la necessité où les affaires estoient, et combien 
cela incommoda les intelligences que monsieur 
le prince avoit en Guyenne, de laquelle il faisoit 
estat. 

Or, seigneurs et mes compagnons qui lirez 
mon livre, prenez exemple à la diligence et has- 
tive execution que fis depuis la prise de Lec- 
toure; et ne yous attendez, lieutenans du roy, 
je vous prie, à tout le moins si yous avez ja 
disposition, au rapport qu'un autre vous fera de 
recognoissance de yostre ennemy , car il faut 
que vous mesmes le voyez; et si vous le faictes, 
vous commanderez tousjours plus asseurément 
que sur le rapport d'un autre : vos yeux voyent 
plus clairs que ceux d'autruy à ce qui est ne- 
cessaire. Vous pouvez prendre avec vous un ou 
deux des vieux capitaines, mais gardez vous sur 
tout que par quelque affection particuliere que 
vous pourriez porter à quelque vieux capitaine, 
de le prendre avec vous quand vous irez re- 
cognoistre , car il est à craindre que ceste af- 
fection ne vous face prendre quelque happelourde 
au lieu d'un bon capitaine, lequel, dès qu'il 
descouvrira l'ennemy, sentira quelque mutation 
de cœur, qui sera cause que , sur l'estimation 
que vous avez de luy , et amitié que luy portez, 
il vous fera faire un si grand erreur, que vous 
ne regaignerez jamais ce qu'il vous aura faict 
perdre. Mais prenez tousjours quelque vieux cas 
pitaine , lequel partout où il sera trouvé aura 
combattu et faict combattre; et encore qu'il aye 
quelquefois esté malheureux et battu, mais 
qu'il n'aye perdu à faute de cœur et de sens, 
n'arrestez pas pour cela de le prendre auprès 
de vous, car tout le monde n’est pas si heureux 
que Montluc, qui n'a jamais esté deffaict. Prenez 
plustost celuy-là qu'un autre qui n'aura jamais 
perdu ny gaigné, et qui n'aura jamais servy 
en un camp que de tesmoing. Je ne vous escris 
point cecy sans experience; j'ay appris ces le- 
cons sous feu monsieur de Lautrec , estant un 
bon regent; car, s'il fust malheureux , ce fut 
plus pour le deffaut de son conseil ,que de faute 
de cœur ny de bon jugement , car il avoit ces 

deux choses autant que lieutenant de roy que 
jaye jamais suivy. J'ay continué mon appren- 
tissage sous messieurs les mareschaux de Strossi, 
de Brissac et autres. J'ay veu faire assez d'er- 
rears à des lieutenans de roy, sur le rapport que 
leur faisoient ceux qu'ils envoyoient recognois- 
tre. Et veux dire encore qu’un lieutenant de 
roy , comme il a luy-méme veu et recogneu les 
ennemis, il en est plus asseuré et commande 
plus hardiment : car s’il avoit eu quelque peur 
(il n’y a homme au monde à qui n'en vienne 
quelque peu quand il void son ennemy qui luy 
fait teste), il se r’asseurera et ne luy en sou- 
viendra plus. Combien de fois se maudit et des- 
pita monsieur d’Anguyen , la nuit de Pasques 
venant au lundy, de ce qu'il n’avoit creu son 
opinion et de ceux qui vouloient combattre , 
quand il eut veu les ennemis face à face, et 
qu'il n’avoit son camp avec luy. Asseurez-vous, 
seigneurs lieutenans de roy, que je ne mets 
point cecy par escrit sans grande raison. Mais vous 
me direz que c'est mettre la personne du chef de 
l'armée au hazard : c’est chose qui se peut faire 
sans danger si apparent, Que ceux quicraignent 
tant le danger, qu'ils demeurent au lict. Allez 
y vous mesmes : il n'y a meilleur juge que vous, 
qui cognoistrez, si vous avez tant soit peu d'ex- 
perience, à la desmarche de vostre ennemy , ce 
qu'il a dans le ventre, et s’il a de la peur ou 
du cœur. Pardonnez moy si je suis contrainct 
mettre moy-mesmes mes louanges : puis que 
j'escris ma vie., je la veux escrire au vray; aussi 
bien le dirois-je si j'avais esté battu :si je mens, 
mille gentils-hommes me peuvent desmentir. 

- Revenant à mon propos pour achever ceste 
guerre, monsieur de Montpensier s'en alla avec 
toutes ses trouppes attendre les Espagnols à 
Barbezieux, où monsieur de Sansac luy manda 
que monsieur de Duras s'estoit retiré et mon- 
sieur de La Rochefoucault , et qu'ils faisoient 
semblant de vouloir tourner vers luy. J'estois 
arrivé à Bergerac : monsieur de Montpensier me 
despescha deux courriers queue sur queue, me 
priant qu'en extreme diligence je tournasse à 
luy, et que messieurs de La Rochefoucault et 
Duras s'estoient r'alliés, et qu'on luy mandoit 
qu'ils tournoient visage à luy. Et comme je veux 
que Dieu m'ayde. en toute la noblesse de la 
compagnie du roy de Navarre et la mienne je 
ue trouvay pas trente chevaux qui peussent 

aller un pas bien difficilement ; si me mis-je 
en chemin deux heures après minuit , et repeus 
un peu au chemin, et n’arrestay que je ne feusse 
à deux lieues de Barbezieux; et rencontray deux 
fois par les chemins des ennemis qui estoient 
eschappés de la bataille, et les taillay en pieces. 
Je me logeay une heure denuit à Sainct Privat ; 
mon frere, monsieur de Lieux, estoit avec moy, 
qui ne s’estoit peu trouver à la bataille; et fus- 
mes au lever de monsieur de Montpensier , 
lequel me sceut fort bon gré de la diligence que 
j'avois faicte à le venir trouver; là où jetrouvay 
monsieur de Sansac, qui me dict que les en- 
nemis avoient faict en un jour et une nuict dix- 
huict ou vingt lieues. Monsieur de Montpensier 
me licentia, et m'en retournay coucher à Sainct 
Privat près d’Aubeterre, et le lendemain à Ber- 
gerac; et y trouvay dom Johan de Carbajac 
avec les dix compagnies d'Espagnols , qui avoit 
sejourné un jour, et fus cause qu'il partit le 
lendemain matin. Ainsi m'en revins, renvoyant 
tout le monde à leur maison, n'y ayant rien 
en toute la Guyenne qui bougeast, ny osast 
dire qu'il avoit jamais esté de ceste religion, 
car tout le monde alloit à la messe et aux 
processions, assistant au service divin; et les mi- 
nistres , trompettes de tout ce boute-feu, avoient 
vuidé, car ils sçavoient bien qu’en quelque coing 
qu'ils fussent , je les attraperois, et leur ferois 
bonne guerre. 

Estant arrivé à Agen, je fus adverty que 
monsieur de Terride s’estoit allé engager devant 
Montauban, avec l'artillerie de Thoulouse et les 
deux compagnies de Bazordan, que j'avois laissé 
pour prendre garde au pays, et sept ou huict 
autres que la ville de Thoulouse avoit faict , et 
ce fut incontinent après qu'il eust entendu le 
gain de nostre bataille. Et comme j'eus sejourné 
huict jours, monsieur le cardinal d'Armagnac, ` 
qui pour lors commandoit à Thoulouse , m'en- 
voya prier, ensemble toute la cour de parlement, 
de vouloir aller à Montauban, leur semblant 
que les affaires alloient fort à la longue , et 
avoient presque perdu lesperance. Je partis 
incontinent, et m'en allay droit à Thoulouse ; 
j'y trouvay une lettre qu’un mien amy m'es- 
crivoit, par laquelle il me mandoit que monsieur 
de Terride avoit escrit une lettre à monsieur 
le cardinal, et une autre à la cour, et aux ca- 
pitouls une autre, par laquelle leur mandoit 

qu'ilavoit entendu qu'ils m'avoient envoyé querir 
pour aller commander au siege de Montauban, 
et qu'en cela ils luy faisoient un grand tort , et 
le touchoient de son honneur, et qu'après qu'il 
avoit battu le buisson les autres prendroient la 
proye. Voylà le contenu des lettres que le ca- 
pitaine Bidonnet avoit apportées : estant à Thou- 
louse je fus fort pressé d'y aller; mais je 
respondis 4 monsieur le cardinal et autres que 
je ne voulois point faire ce tort à un mien com- 
pagnon; car , selon le contenu de ses lettres, 
il se tenoit asseuré de prendre la place. Et comme 
ils virent que je n’en voulois point prendre la 
charge, ils me prierent 4 tout le moins que 
Jallasse jusqueslà veoir comme tout s'y passoit : 
ce que je fis. Monsieur de Terride me monstra 
tout ce qu'il avoit faict, et trouvay qu'en douze 
jours qu'il avoit demeuré devant il ne s'estoit 
pas faict œuvre de deux jours, et cogneus bien 
que le commencement n'avoit guieres esté bon, 
me doutant que la fin en seroit pire ; car je 
trouvay qu'il avoit abandonné le fauxbourg 
Sainct Anthoine, qui est sur la venue devers 
Caussade , par là où on entroit et sortoit dans 
la ville tout ce qu'on vouloit. Il avoit esté 
contrainct de ce faire, pour ce que les sol- 
dats le laissoient tout'depuis la mort du ca- 
pitaine Bazordan qui luy avoit esté tué, et 
le servoit de maistre de camp : et ay bien 
opinion, comme ont beaucoup d’autres, que 
sans sa mort les choses fussent allées mieux, 
car c'estoit une sage teste et homme de guerre. 
Jl ne faut pas trouver estrange si monsieur de 
Terride n'entendoit guieres à assieger places, 
car je veux maintenir qu'il ny a homme qui 
l'entende qu'un maistre de l'artillerie qui lon- 
guement aura pratiqué, et les commissaires de 
l'artillerie, un ingenieur, le maistre de camp 
et le colonnel, si ce sont vieux soldats; car en 
ces charges il faut qu'ils ayeut veu souvent telles 
choses : tous les autres n'y entendent rien, ny 
le lieutenant de roi mesmes, sinon qu'il aye ap- 
pris avec ceux-là ; et allant recognoistre la place 
avec ceux-là, il prent cognoissance , et se faict 
sage pour les assieger ; mais autrement non, car 
les capitaines des gendarmes ne vont jamais 
veoir recognoistre ny aux approches, mais se 
tiennent volontiers à la largue, pour garder que 
secours ny autre chose ne puisse entrer dans la 
place. Et comment veut-on que les capitaines des 

gendarmes le sçachent , veu que jamais ils n'ont 
assisté à la recognoissance, ny entendu la dis- 
pute qui se faict entre les uns et les autres? car 
là on discourt à l'œil le fort ou le foible de la 
place. C'est la chose la plus difficille et impor- 
tante de la guerre : plusieurs sont bons et grands 
capitaines qui s'y trouverent empeschés ; il faut 
avoir fort praticqué cela, sçavoir que c'est des 
fortifications , remarquer et cognoistre le deffaut 
d'un bastion , d’un esperon , d'un flanc, deviner 
ce que peut estre faict par dedans, par ce que vous 
mesmes feriez si vous estiez dedans. Monsieur 
de Terride estoit bon pour commander à che- 
val à la campagne, et pour combattre, mais non 
pour assieger places; aussi ne sont pas d’autres 
qui n'ont jamais fait autre mestier que le sien, 
encores qu'au logis chacun en veut dire son advis 
eten parler sur le tapis ou sur une feuille de 
papier. Il est bon d'en voir le plan, mais cela 
trompe souvent. Je voudrois de bon cœur que 
quand quelques uns qui n'ont eu jamais de ces 
charges, ou bien qui n'ont suyvy le lieutenant 
du roi qui est allé recognoistre avec les susdicts, 
et entendu toutes les disputes , quand ils en veu- 
lent parler et en dire leur advis , que le lieute- 
nant du roi leur dict qu'ils s'allassent hasarder à 
recevoir des arquebusades à la recognoissance , 
et alors ils en pourroient parler. C’est tousjours 
le lieu le plus chatouilleux, parce que si les as= 
siegés valent rien , ils empescheront à leur pos- 
sible que l'assaillant ne puisse recognoistre leur 
fort, et, s'il est possible, qu'ils disputent tout 
ce qu'il y aura dehors, jusques à une maison- 
nette; car si du premier coup ils laissent faire 
les approches, ils montrent’, ou qu'ils sont foi- 
bles , ou que ce ne sont gens de guerre. 

Je laissay donc ce beau siege , et m'en retour- 
nay à Agen, en ayant dict mon advis à monsieur 
de Terride, qui n’en rapporta que ce que j'avois 
predit. Quelques jours après, la cour de parle- 
ment de Bordeaux et monsieur de Nouailles , 
gouverneur de la ville, m'envoyerent prier vou- 
loir aller jusques à Bordeaux, pour aider à pa- 
cifier une partialité qui s'estoit esmue dans ladite 
ville : ce que je fis, et y demeuray quelques 
jours; puis mwen retournay à Agen pour estre au 
cœur de la Guyenne, où aborde ordinairement 
toute la noblesse. C'est là où doit estre le siege 
d'un lieutenant de roi, et non à Bordeaux , en- 
cores que ce soit la ville capitalle, car elle est 

trop esloignée ; et puis il y a un parlement qui 
se mesle du tout, et la noblesse n'y peut aller 
sans grands frais ; et tousjours il y a quelque verre 
cassé qui fait peur aux gentils-hommes lorsqu'ils 
y vont. 

- Quelque temps après, monsieur le cardinal 
d'Armagnac, et la cour de parlement de Thou- 
louse et les capitouls, m'envoyerent prier si je 
voulois aller jusques à Thoulouse pour quelques 
affaires d'importance qu'ils ne me pouvoient es- 
crire , ce que je fis; il ne me falloit pas semondre 
deux fois. Et comme je fus là, ils tindrent un 
conseil, où se trouverent messieurs les cardi- 
naux d’Armagnac et de Strossi, monsieur le pre- 
mier president Daffis, les seigneurs de Terride, 
Negrepellice, Forquevaux, du Faur, advocat 
general du roy, et les capitouls. Ils me remons- 
trerent qu'ils vouloient dresser un camp pour 
aller en Languedoc, et qu'ils me vouloient eslire 
chef de l’armée : mais je leur remonstray que 
monsieur le connestable n'y prendroit pas plai- 
sir, yeu que c'estoit en son gouvernement, et 
que d'ailleurs il ne m'aimoit gueres. Or la ba- 
taille de Dreux estoit desjà donnée, où, comme 
chacun sçait , les affaires du roi furent en bransle; 
mais la victoire en dem:ura au roi par la vail- 
Jance et prudence de monsieur de Guyse: toutes- 
fois ledit sieur connestable y demeura prison- 
nier , et de l’autre costé monsieur le prince de 
Condé, et ainsi les deux chefs, ce qui ne se vid 
jamais. Cela monstre qu'elle fut bien combattue ; 
mais puis que je n'y estois pas, il ne toucha a 
moy d'en parler. Ces gens me presserent tant, 
qu’en fin j'acceptay ceste charge, et mismes par 
escrit tout ce qu’il nous falloit. Monsieur le car- 
dinal de Strossi se chargea de faire venir douze 
cens balles de canon, et quelque quantité de 
poudres de Marseille en hors, et monsieur de 
Fourquevaux d'en faire venir aussi de Narbonne. 
Et commencasmes à bailler les commissions des 
gens de pied , et arrestasmes qu'en trente jours 
tout seroit prest, et la levée des deniers que la 
ville et le pays de Languedoc faisoit ; car tous 
estoient de l'entreprise. 

Sur ces entrefaictes m’arriverent trois cour- 
riers en un jour et une nuict de Bordeaux, dont 
le fils aisné du greffier Pontac fut le premier , 
Yadvocat du roi La Het, qui depuis a esté pro- 
cureur general, l’autre, et un gentil-homme de 
M. de Nouailles le dernier ; lesquels tendoient 

tous à une mesme fin , qui estoit que si je n’allois 
promptement et à extreme diligence secourir la 
ville de Bordeaux, qu'elle s'en alloit perdue, 
pour un grand different qui estoit survenu dans 
la ville entre monsieur le premier president La- 
gebaston et monsieur de Nouailles, gouverneur: 
et me prioit la cour , les jurats et ledit sieur de 
Nouailles, de me vouloir haster , autrement j'y 
arriverois trop tard; car monsieur de Nouailles 
avoit desjà mandé apprester toutes les banlieues, 
pour les mettre dans la ville par le chasteau du 
Ha, qu'il avoit. Ceux de la ville se faisoient 
maistres des portes, les uns, car l’une partie 
soustenoit monsieur de Nouailles. A grand diffi- 
culté ces messieurs me voulurent permettre d'y 
aller ; je leur promis que dans quinze jours, à 
peine de mon honneur , je me rendrois à Thou- 
louse, et que cependant ils diligentassent de 
faire les preparatifs, afin qu'à mon arrivée je 
trouvasse tout prest ; et ainsi me mis en chemin, 
car je n'ay jamais esté homme de remises. Et 
pource qu'il y avoit grand quantité de noblesse 
avec moy, je ne me peuz mettre par eaue, et 
fallut que j'allasse par terre; et à cause des 
armes et grands chevaux que nous avions , de- 
meurasmes trois jours à aller jusques à Agen. 
J'avois depesché Pontac et le gentil-homme de 
monsieur de Nouailles, donnant asseurance à 
ceux de Bordeaux que je wen allois. Monsieur 
de La Het ne voulut partir qu’il ne me vist à 
cheval, et fit si grande diligence qu'il en tomba 
malade et en cuida mourir. Leur arrivée fit tenir 
tout le monde en cervelle d'un costé et d'autre. 
Nous n'arrestasmes qu'une nuict à Agen, et 
passasmes outre. Et en trois jours je fus à Bor- 
deaux , où je trouvay une patente que le roi me 
mandoit , par laquelle il me faisoit son lieute- 
nant en la moitié du gouvernement de Guyenne, 
en l'absence du roi de Navarre, et à monsieur de 
Burie demeuroit l'autre moitié, sans que pour 
lors il nommast ce que demeureroit à monsieur 
de Burie , et ce qui demeureroit à moy. 

On pensoit qu'à mon arrivée je mettrois la 
main aux armes, et que je tuerois toute la part 
du premier president : beaucoup s'en estoient 
fuys; mais je cognoissois bien que c'estoit la 
ruyne de la ville, et que le roi y perdroit beau- 
coup; car , si cela se faisoit , tout le monde n’eust 
sceu garder que la ville ne fust esté saccagée. Je 
passay à Cadillac, où monsieur de Candalle me 

fit cest honneur de m’accompagner; et nous 
mismes dans son gallion et dans d’autres vais- 
seaux, car il y avoit force noblesse. Et sur le 
chemin arriverent nouvelles que cest nuict-la 
monsieur de Nouailles estoit mort, et n'avoit 
demeuré malade que deux jours, On dit après 
que l'on luy avoit advancé ses jours ; je ne sçay 
s'il est vray : ce fut dommage pourtant, car 
c'estoit un bien sage gentil-homme et bon ser- 
viteur du roi. Le lendemain que je fus arrivé 
J'allaÿ au palais, et là je proposay à la court ce 
que j'avois retenu du siege de Siene , et comme 
l'on se doit gouverner en une grande ville, ou 
en une guerre ou sedition , et que si nous met- 
tions la main au sang, la ville estoit destruicte, 
aussi bien les uns que les autres , et leur mis en 
avant aussi le fait de Thoulouse ; que si j'eusse 
laissé entrer ce que venoit des montagnes et de 
Comenge, tout le monde n’eust sceu garder que 
la ville n’eust esté saccagée et qu'autant leur en 
adviendroit ; si lon mettoit la main au sang et 
donnoit licence au peuple, mesmes à celuy de 
dehors ; qu'ils se souvinssent de ce qui estoit ad- 
venu lors que monsieur de Monens fut tué, que 
le peuple princt l'autorité; qu'il falloit commen- 
cer par un bon accord et union, sans entrer en 
aucun desordre et trouble, et que puis après on 
puniroit les delinquans par la voye de la justice. 
Toute la cour trouva mon opinion fort bonne, 
et m'en remercierent infiniment. Au partir de 
là, comme j'eus disné, j'allay'à la maison de la 
ville, où j'avois assigné les jurats et tous ceux 
du conseil d'icelle, et leur fis semblable remons- 
trance : et encores qu'il en y eust quelques-uns 
qui eussent voulu remuer besoigne, neantmoins 
je leur alleguay tant d'exemples et de bonnes 
raisons, qu'ils changerent tous d'opinion. Et sur 
les quatre heures je me rendis à l'archevesché, 
où j'avois assigné tout le clergé, et là leur fis 
une remonstrance selon l'estat de l'eglise, comme 
j'avois fait aux autres, chacun pour le sien ; de 
sorte qu'en ce jour là j'appaisay la ville. Et le len- 
demain commençasmes entrer sur l'ordre qu'il 
falloit tenir pour faire que la pacification y du- 
rast ; et fis si bien qu’en trois jours toutes choses 
changerént en paix et bonne union. Je veux dire, et 
au tesmoignage de toute la ville de Bordeaux, que 
si j'éusse fait autrement la ville estoit destruite; 
car il ne faut venir à la violence lors qu'on y peut 
proceder par autre moyen, yeu mesmement que 

c'estoit division entre les catholiques, ou pour 
le moins qui s'en disoient , car je ne suis pas Dieu, 
pour lire dans leur cœur, 

O que le roi doit bien regarder à qui il baille 
les gouvernemens, et que sur tout il eslise des 
personnes qui ayent esté gouverneurs autres- 
fois de quelques places ; car si par une longue 
experience il n'est coustumier d'avoir telles 
charges, il court un grand peril pour l'estat du 
pays et de la ville où de tels inconveniens ad- 
viennent, J'avois esté gouverneur de Montcallier, 
d'Albe, et lieutenant de roi à Sienne, et après 
à Montalsin : tant de diverses choses que j'avois 
experimentées-là, m'avoient apprins à cognois- 
tre et prevoir la ruyne ou le salut d'une placé; 
et sans l'experience que j'avois , je me doute que 
j'eusse prins le chemin de l'execution , car mon 
naturel tendoit plus à remuer les mains qu'à pa- 
cifier les affaires , aymant mieux frapper et jouer 
des cousteaux que faire des harangues ; mais la 
prudence me gaigna pour ce coup. Il n’est pas 
besoin se laisser emporter à son naturel et à sa 
passion, car les affaires du maistre vont alors 
mal. Il y avoit prou de gens en ceste ville-là qui 
eussent voulu remuer besoigne en haine du pre- 
mier president, qui n'y a jamais gueres esté 
aimé : si c'est à tort ou à droit , je m'en remets : 
monsieur de Bordeaux , qui est en vie , scait bien 
l'advis qu'on me vint donner me promenant 
dans son jardin. 

Or, je fus prié de toute la cour de parlement 
et de toute la noblesse , ensemble de toute la 
ville, d'accepter la charge que le roy m'avoit 
donnée, ce que je ne voulois jamais faire; et 
avois faict la depesche au roy et à la royne pour 
remercier leurs majestés, car je me mettois tous- 
jours devant les yeux qu'il m'en adviendroit ce 
qui m'en est advenu , et que ce gouvernement 
ne m'ameneroit qu’envies et haynes. Je may ja- 
mais presagé chosé de moy qui ne soit advenue. 
Que l'on demande à monsieur le president La- 
gebaston, qui me fit la harangue dans le palais 
pour me faire prendre ceste charge, la responce 
que je luy en fis , et aussi en particulier; ily a 
encores d'autres presidens et conseillers qui sont 
en vie, qui entendoient les raisons miennes : 
je m’asseure qu'il leur souviendra si la prédic- 
tion que je faisois lors de moy ne m'est advenue. 
Si est-ce pour lors je ne l’acceptaÿ point, ny de 
deux jours après, non pas qué le roy ne me fist 

trop d'honneur, et que je n'eusse bien souhaitté 
un tel bien, mais j'avois tousjours devant les 
yeux mille choses bien chatouilleuses; mais le 
premier president Lagebaston et les autres pre- 
sidensses compagnons, et lesanciens conseillers, 
vindrent à mon logis, où ils me dirent beaucoup 
de choses. Monsieur de Candalle et monsieur 
Descars, que je trouvay-là, et monsieur de Lieux 
mon frere, messieurs de Barsac, Duza et 
toute la noblesse qui estoient avec moy , me 
pressoient d'autre costé , disant que je la devois 
prendre ; les jurats et toute la ville de mesme ; 
et par ainsi je demeurois seul en mon opinion, 
et fus contrainct de passer le guichet, comme 
un homme qu'on met en prison, car ainsi puis-je 
dire y avoir esté mis; et si j'eusse demeuré en ma 
liberté, je fusse mort ou j'eusse fait quelques 
services qui fussent esté agreables au roy, dont 
j'en eusse tiré quelque recompence, au lieu que 
des services que j'ay faits avec ceste charge de 
pardecà, je n’en ay eu que reproches et malle- 
graces. Et si diray qu'il n'y a homme sous le 
eiel qui eust sceu faire mieux que j'ay fait, au 
dire de tous les trois estats de la Guyenne; et si 
Jeusse fait tels services du vivant des feus roys 
Francois ou Henry, il my a gentil-homme en 
France, sil ne porte tiltre de prince , qui eust 
esté plus avancé ny mieux recogneu que j'eusse 
esté, Or, Dieu soit loué de tout, ma recompense 
a esté une grande arquebusade au visage, de 
laquelle je ne gueriray jamais, qui me fait tous- 
jours maudire l'heure que jamais j'eus ceste 
charge. Plusieurs plus grands seigneurs que moy 
s'en fussent honorés , aussi faisois-je moy; mais 
ayant à servir un roy en son enfance, et un 
pays où je prevoyois bien que j'aurois prou d’af- 
faires et loing de moyens, il me sembloit que ce 
seroit plus d'avantage pour moy d'aller loing 
de mon fumier que demeurer dessus, Et conseil- 
leray tousjôurs à un mienamy de prendre charge 
plustost loing que près du lieu de sa demeure, 
car enfin nul n’est prophete en son pays. Quoy 
qu'il en soit , pour le bien de la patrie, je prins 
ceste charge pesante sur mes espaules. 

Or, comme je pensois partir de Bordeaux 
pour aller à Thoulouse après avoir tout paci- 
fié, arriva Ja paix, que le capitaine Fleurdelis 
apporta, Il 'avoit trouvé le capitaine Montluc 
devant Mucidan, qui amenoit au roy douze com- 
pagnies de gens de pied, les plus belles compa- 

gnies et lés mieux armées qu’encores se fussent 
levées en Guyenne, et une compagnie de chevaux 
legers. Le sieur de Canconestoit son lieutenant, 
et le sieur de Montferrand son enseigne. La ville 
de Bordeaux luy avoit envoyé deux canons et 
une coulevrine, que ledit capitaine Fleur de- 
lis trouva à deux lieues de Mucidan. Le capitaine 
Montluc ne voulut jamais arrester de passer ou- 
tre, qu'il n’eust de mes nouvelles. La paix arri- 
vée, tout le monde fut d’advis que je le contre- 
mandasse; ce que je fis, et tamena l'artillerie, et 
fis retirer tous ses gens de pied et gens de cheval, 
afin que le peuple ne fust mangé d’advantage. 
Et manday à Thoulouse de faire le semblable; de 
sorte qu'en huit jours tout le monde fut retiré, 
m’asseurant de garder la Guyenne sans garnison 
d'homme de cheval ny de pied; ce que je fis, 
car par l'espace de cinqans hommede pied ni de 
cheval ne mangea en toute la Guyenne une 
poulle tenant les champs. J’avois trois canons à 
Agen, et avec braveries et menaces je tenois 
tout le monde en crainte et fis poser les armes, 
mesmement toutes armes à feu, et n'y avoit 
homme qui portast armes, sinon les gentils- 
hommes leurs espées et dagues. Et mis une si 
grande crainte par tout le pays, pour deux 
soldats catholiques que je fis pendre ayant 
(ransgressé l'edict, que nul n'osa plus mettre la 
main aux armes, Les huguenots periserent es- 
chapper à bon marché , et que je ne les puni- 
rois pas à eux; deux autres de leur religion 
transgresserent l'edict, et soudain ils furent pen- 
dus pour faire compagnie aux autres. Et quand 
les deux religions virent que les uns ny les au- 
tres ne pouvoient avoir d'asseurance de moy 
s'ils transgressoient , ils se commencerent à en- 
tr'aymer et se frequenter. Voy-là comme j'en- 
tretins la paix l’espace de cing ans en ce pays de 
Guyenne entrelesuns et les autres; et eroy que 
si tout le monde eust voulu faire, sans se par- 
tialiser d’un costé ny d'autre, et rendu la justice 
à qui la meritoit, nous n’eussions jamais veu 
tant de troubles en ce royaume. Ce n’estoit pas 
petite besoigne, car j'avois affaire avec des cer- 
vaux aussi fols et gaillards qu'ilen y ayeen tout 
le royaume de France, ny paraventure en l'Eu- 
rope. Qui gouvernera bien le Gascon , il peut 
s'asseurer qu'il aura faict un chef d'œuvre; car, 
comme il est naturellement soldat , aussi est-il 
glorieux et mutin : toutesfois, tantost Faisant 

le doux, puis le collere, je les maniois si bien, 
que tout plioit sous moy , sans que nul osast le- 
ver la teste. Bref, le roy y estoit recogneu et la 
justice obeye. 

Voy-là la fin de la guerre des premiers trou- 
bles où je me suis trouvé, et ce que j'ay fait en 
iceux : qui est en somme que si Dieu ne m'eust 
donné le courage de m'opposer aux huguenots , 
ils se fussent tellement quantonnés , qu'il n'eust 
esté en la puissance du roy de les en tirer de 
long temps. Et ne suis pas de l’advis de ceux qui 
disent que ce n'est rien, et que quand bien ils 
seroient icy quantonnés, qu'on les y enferme- 
roit : c'est un pays bon et riche, s’il y en a en 
Frauce, avec de belles rivieres et beaucoup de 
places fortes et de ports de mer : comment se 
peut donc un tel pays renfermer, veu qu’Anglais 
et autres estrangers y peuvent aborder par la 
mer? Le roy n'en a tenu que trop peu de 
compte : j’ay peur qu'à la longue il s'en pourroit 
trouver mal. Mais pourveu que ces messieurs qui 
en parlent à leur aise ayent les coudées franches, 
ils ne se soucient pas des autres : quand on leur 
demande aide et secours d'argent, car d'autre 
chose nous n’en avons que trop, ils disent qu'on 
s'aide du pays; et ainsi le soldat, n'estant payé, 
est forcé de voler et saccager, et le lieutenant 
du roy de l'endurer. C’est tout un, disent-ils, 
pays gasté n'est pas perdu. O la meschante 


parolle ! indigne d'un conseiller du roy qui a. 


les affaires d'estat en main. Il n'en porte pas la 
peine ny n'en a pas les reproches, mais bien 
celuy qui a ceste charge, lequel le peuple accable 
de maledictions. Voy-là donc nostre Guyenne 
perdue et reconquise , et puis maintenue en paix 
pour le bien de tout le peuple, et particuliere- 
ment pour mon grand mal-heur ; car mon fils 
le capitaine Montluc, ne pouvant non plus vivre 
en repos que son pere, se voyant inutile en 
France, pour n'estre courtisan, et ne sçachant 
nulle guerre estrangere où s'employer ,desseigna 
une entreprise sur mer pour tirer en Affrique et 
conquerir quelque chose; et pour cet effect, 
suivy d’une belle noblesse volontaire (car il avoit 
plus de trois cens gentils-hommes) et d'un 
nombre des meilleurs soldats et capitaines qu'il 
peust recouvrer, sembarqua à Bordeaux avec 
six navires aussi bien equipés qu'il estoit pos- 
sible. Je ne veux m'arrester plus longuement 
sur le dessein de ceste mal-heureuse entreprise, 

en laquelle il perdit Ja vie, ayant esté emporté 
d'une mousquetade en l'isle de Maderes, où il 
fist descendre pour faire aiguade. Et parce que 
les insulaires ne vouloient permettre de rafrais- 
chir ses vaisseaux, il fallut courir aux mains, à 
leur perte et ruyne, et plus à la mienne, qui 
perdis là mon bras droit. Que s'il eust pleu à 
Dieu me le conserver, on ne m'eust presté les 
charités qu'on a fait. Bref, je l'ay perdu en la 
fleur de son âge, et lors que je pensois qu'il 
seroit et mon baston de vieillesse et le soustien 
de son pays, qui en a eu bon besoin. J'avois perdu 
le courageux Marc-Antoine, mon fils aisné, au 
port d’Ostie : mais celuy qui mourut à Maderes 
pesoit tant, qu'il n'y avoit gentil-homme en 
Guyenne qui ne jugeast qu'il surpasseroit son 
pere. Je laisse à discourir à ceux-là qui l'ont 
cogneu quelle estoit sa valeur et sa prudence : 
il ne pouvoit faillir d'estre bon capitaine, si 
Dieu leust preservé ; mais il dispose de nous 
comme il luy plaist. Je croy que ce petit Montluc 
qu'il m'a laissé, taschera à l'imiter, soit en valeur 
ou en loyauté envers son prince , comme tous- 
jours les Montlucs ont faict. S'il n'est tel, je lede- 
savoue, On sçait bien, et la royne mieux que tout 
autre, que je ne fus jamais l’autheur de ceste 
infortunée entreprise : monsieur l'admiral sçait 
bien combien je taschay à la rompre, non pas 
pour vouloir retenir mon fils sur les cendres, 
mais pour la crainte que j'avois qu'il ne fust 
cause d'ouvrir la guerre entre la France et l'Es- 
pagne; et encor que je l'eusse desiré. si eussé-je 
voulu que quelqu’autre eust fait l'ouverture 
pour la tirer de nos maisons. Le dessein de mon 
fils n’estoit pas de rompre rien avec l'Espagnol, 
mais je voyois bien qu'il estoit impossible qu'il 
ne donnast là ou au roy de Portugal; car, à voir 
et ouyr ces gens, on diroit que la mer est à eux. 
Monsieur l'admiral n'aimoit et estimoit que trop 
mon fils, ayant tesmoigné au roy qu’il n’y avoit 
prince ny seigneur en France qui eust peu, de 
ses seuls moyens, et sans bienfaict du roy, 
dresser en si peu de temps un tel equipage. Il 
disoit vray, car il avoit gaigné le cœur de tous 
ceux qui le cognoissoient et qui vouloient suivre 
les armes; et moy j'estois si mal-advisé, qu’il 
me sembloit que la fortune luy devoit estre aussi 
favorable qu'à moy. Pour un vieux guerrier tel 
que je suis, je confesse que je fis une grande 


faute de n'avoir ayant partir descouvert l'entre- 

prise à quelqu'’autre, veu que les vicomtes Duza 
* et de Pompadour et mon jeune fils estoient de 
la compagnie, qui eussent peu tenter fortune 

et poursuivre l'entreprise projettée , de laquelle 
je me tairay, parce que peut estre la royne la 
renouera quelque jour. 





LIVRE SIXIÈME. 





La France jouit cinq ans de ce repos avec les 
deux religions; toutes-fois je me doutois tous- 
jours qu'il y avoit quelque anguille sous roche, 
mais pour la Guyenne je ne craignois pas beau- 
coup. J'avois tous jours l'œil au guet, donnant 
advis à la royne de tout ce que j'entendois , avec 
toute la fidelité dont je me pouvois adviser. 

Pendant ce temps le roi visita son royaume. 
Estant arrivé à Thoulcuse, je fus baiser les 
mains à sa majesté, laquelle me fit plus honno- 
rable recueil que je ne meritois. Les huguenots 
ne faillirent à faire leur praticques et menées, 
et me faisoient faux-feu sous main, car à descou- 
vert ils n'osoient le faire; mais je ne m'en don- 
nois pas grand peine. La royne me fit cest hon- 
neur de me dire tout ce qui se passoit, et me 
monstra la fiance qu'elle avoit en moy ; et 
cognus bien lors qu’elle n’aimoit pas les hugue- 
nots. Un jour, estant en sa chambre avec mes- 
sieurs les cardinaux de Bourbon et de Guyse, 
elle me racompta ses fortunes, et la peine où 
elle s'estoit trouvée, et entre autres choses me 
dit que le soir que la nouvelle luy vint que la 
bataille de Dreux estoit perdue (car quelque 
hardie lance luy donna cest alarme, n’ayant pas 
eu loisir d'attendre ce que monsieur de Guyse 
feroit après que monsieur le connestable fut 
rompu et prins), elle fut toute la nuict en con- 
seil, où estoient mesdits seigneurs les cardi- 
naux, pour adviser quel party elle prendroit 
pour sauver le roy : en fin sa resolution fut que 
si le matin la nouvelle se fust trouvée veritable, 
elle tascheroit se retirer en Guyenne, encore 
que le chemin fust bien long, où elle se tenoit 
plus asseurée qu'en tout autre pays de la France. 
Je prie à Dieu qu'il ne m'aide jamais si les 
larmes ne m'en vindrent aux yeux luy oyant ra- 
compter sa desolation; et luy dis ces mesmes 
mots : « Hé mon Dieu, madame, vous estes vous 


«trouvée er telle necessité ? » Elle me l'asseura, 
et jura sur son ame, comme firent aussi mes- 
sieurs les cardinaux. Il faut dire la verité, que 
si ceste bataille eust esté perdue, sa majesté eust 
bien eu à souffrir, et croy que c’estoit fait de la 
France, car l'estat eust changé et la religion : 
car à un jeune roy on fait faire ce qu'on veut. 
Or leurs majestés ayant traversé la Guyenne, 
trouverent les choses en meilleur estat qu'on ne 
leur avoit dit : car les huguenots, mes bons 
amis, avoient faict courir le bruit que tout estoit 
ruiné et perdu ; mais ils trouverent qu'elle estoit 
en meilleur estat que le Languedoc. Leurs ma- 
jestés sejournerent au Mont de Marsan quelque 
temps, attendant que la roine d'Espague vinst 
à Bayonne. Je veux escrire icy une chose que je 
descouvris là, pour monstrer que j’ay tousjours 
tenu à la roine la promesse que je luy fis à Or- 
leans aprés la mort du roi Francois, que je ne 
despendrois jamais que du roi et d'elle , comme 
j'ay tousjours fait; encore que je n'en aye pas 
rapporté grand fruict, si est-ce que j'aime mieux 
que la faute soit venue d'ailleurs, que si j'avois 
manqué à ma promesse. Je sentis donc le vent 
qu'une ligue s'étoit dressée en la France, là où 
il y avoit de grands personnages , princes et au- 
tres, lesquels je n'ay affaire de nommer, bien 
engagés de promesse : jene sçay au vray à quelle 
fin ceste ligue se faisoit; toutes- fois un gentil- 
homme me les nomma presque tous, et fut per- 
suadé par ledit gentil - homme de m'y mettre, 
m'asseurant que ce ne seroit que pour bon effect; 
mais il cogneut à mon visage que ce n’estoit pas 
viande de mon goust. J'en advertis secrette- 
ment la roine tout aussi lost, car je ne le pou- 
vois porter sur lecœur : elle le trouva bien es- 
trange, et me dit que c'estoient les premieres 
nouvelles, me commandant de m'enquerir en- 
cor mieux du tout; ce que je fis, et n'en 

trouvay rien d’advantage que ce que je luy en 
avois dit , car ce gentil- homme se tint sur ses 
gardes. 

Sa majesté me demanda advis comme elle s'en 
devoit gouverner : je luy dis et la conseillay 
qu’elle devoit mettre en avant et moyenner que 
le roi proposast luy-mesme qu'il avoit entendu 
qu'une ligue se dressoit en son royaume; et que 
cela ne pouvoit estre sans le mettre en crainte 
et soupçon; qu'il devoit prier tous generalle- 
ment de rompre ceste ligue , et qu'il vouloit faire 
une association en son royaume de laquelle il 
séroit le chef. Elle fut ainsi appellée quelque 
temps, mais aprés on changea de nom, et l'ap- 
pella-t-on la Confederation du Roi. La roine, 
pour lors que je luy donnay ce conseil, ne le 
trouva pas bon, et me dict que si le roi en fai- 
soit une, il seroit à craindre que les autres en 
fissent une autre; mais je luy repliquay qu'il 
falloit que le roi y obligeast ceux qui en pour- 
roient faire le contraire, et que c'estoit chose 
qui ne se pourroit celer, et à laquelle on pour- 
roit pourvoir. Deux jours après, sa majesté soup- 
pant, elle m’appella, et me dict qu'elle avoit 
mieux pensé en l'affaire que je luy avois parlé, 
et qu'elle trouvoit que mon conseil estoit fort 
bon, et me dict que le lendemain, sans plus 
tarder, elle vouloit Faire proposer au roi cest af- 
faire, comme elle fit , et m'envoya querir à mon 
logis pour m'y trouver, mais je n'y estois point. 
Le soir elle me dict pourquoy je n'y estois venu, 
et me commanda de m'y trouver le lendemain, 
parce qu'au conseil ily avoit eu plusieurs grandes 
difficultés lesquelles on n’avoit peu resoudre. Je 
m'y trouvay, sclon le commandement qu'elle 
m'en avoit faict. Il y eut encores plusieurs dis- 
putes. Monsieur de Nemours parla fort sage- 
ment, et remonstra qu'il seroit bon faire une 
ligue et association pour le bien du roi et de son 
éstat, afin que tous d'une mesme volonté, si les 
affaires se presentoient, se rendissent auprès de 
sa majesté pour exposer leurs biens et leurs vies 
pour son service; et d'autre part, que si quel- 
ques uns , de quelque religion que ce fust, leur 
vouloient courir sus ou remuer quelque chose, 
que tous, d'un accord et union, exposassent 
leurs vies pour se deffendre. Monsieur le duc de 
Montpensier fust de ceste mesme opinion, et 
plusieurs autres, disant tous que cela ne pou- 
voit que d'autant plus tenir le royaume en paix, 

veu qu'on sçauroit les plus grands ainsi ligués 
pour la deffence de Ja couronne. 

La roine me fist cest honneur de me comman- 
der que j'en dise mon advis : alors je proposay 
que ceste ligue ne pouvoit porter prejudice au 
roi, car tout tendoit à une bonne fin pour le 
service de sa majesté, bien et repos de son es- 
tat et de ses sujets; mais que celle qui se faisoit 
à cachettes ne pouvoit porter qne mal-heur : 
car, comme l'on entendroit qu'il s'estoit faict une 
ligue, d’autres en voudroient faire une autre, 
et non seulement une, mais plusieurs, et qu’il 
n'y auroit rien qui nous menast si tost aux ar- 
mes que cela : et que si les uns tendoient à bonne 
fin, on n'estoit pas asseuré que d'autres ne ten- 
dissent à la mauvaise, car les bons ne pouvoient 
respondre pour les mauvais; que si les cartes se 
mesloient une fois de ligue à ligue, il y auroit 
bien à faire d'en tirer un bon jeu , car c'estoit 
une vraye porte ouverte pour faire entrer les 
estrangers dans le royaume, et mettre tout en 
proye; mais que tous generallement , princes et 
autres ,devions faire une ligue ou association qui 
s'appelleroit la Ligue, ou bien Confederation du 
Roi, et faire les sermens grands et solemnels de 
n'y contrevenir, à peine d'estre declarés tels que 
le serment porteroit ; et que sa majesté, ayant 
fait les conclusions, devoit despescher messagers 
par tout le royaume de France, avec procura- 
tions pour recevoir le serment de ceux qui n'es- 
toient là presens ; et que par là l'on cognoistroit 
qui voudroit vivre ou mourir pour le service du 
roi et de l'estat : «Que si quelqu’an est si fol 
«d'oser lever les armes, jurons tous, sire, de 
«luy rompre la teste. Je vous respons que j'y 
«mettray si bon ordre en ce pays, que rien ne 
«branslera que vous ne soyez recognet pour 
«nostre maistre. Et par mesme moyen promet- 
«tons, par la foy que nous devons à Dieu , que 
«si quelque autre contre-ligue se trouve; nnus 
«yous en advertirons. Faictes signer la vostre 
«aux plus grands de vostre royaume : la feste 
«ne se pourroit jouer sans eux; ainsi on pourra 
«les obliger et pourveoir aux ineonveniens. » 
Voyla ma proposition. Là il ÿ eut plusieurs dis- 
putes; mais en fin fut conclue l'association du 
roi, et arresté que tous les princes , grafids sei- 
gneurs, gouverneurs de provinces ët capitaines 
de gensdarmes, renonceroient à toute ligue et 
confederation , tant dehors que dedans le 

royaume , et que tous sercient de celle du roy, 
et feroient le serment, à peine d'estre declarés 
rebelles à la couronne; et y a encores d'autres 
obligations, desquelles il ne me ressouvient. Il y 
eut plusieurs difficultés pour coucher les articles : 
Jes uns disoient qu'ils devoient estre couchés 
d’une sorte, et les autres d'une autre; car à ces 
conseils, aussi bien qu'aux nostres, il y a du 
blanc et du noir, et de l'opiniatrise, et de la dis- 
simulation ; et tel peut estre faisoit bonne mine, 
qui estoit emprumpté ailleurs : ainsi va du 
monde. O que c'est une chose miserable quand 
un royaume tombe en la jeunesse d'un roi! s’il 
eust eu lors la cognoissance qu'il a eue depuis, je 
croy qu'il eust bien faict parler des gens bon 
francois. En fin tout fut passé et accordé, et 
eommencerent les princes à faire le serment et 
se signer, puis les seigneurs ; et , encores que je 
ne soye qu'un pauvre gentil-homme, le roi vou- 
lut que je m'y signasse, pour la charge que je 
tenois de luy, et fut envoyé à monsieur le con- 
nestable qui estoit à Bayonne, lequel s'y signa. 
D'autre part, ils despescherent vers monsieur 
le prince de Condé monsieur l'admiral , mon- 
sieur Daudelot, et autres seigneurs et gouver- 
neurs de la France; et les messagers de retour, 
le roi en fit faire un instrument , comme l’on me 
dict, lequel fut mis dans ses coffres; et croy 
bien qu'il n’est pas perdu, et qu’on y peut voir 
des gens en blanc et en noir qui ont esté parju- 
res à bon escient. Or je ne sçay qui fut cause de 
commencer la guerre à la Sainct Michel, car ce- 
luy qui la commença a contrevenu à son ser- 
ment, et justement , si le roi le vouloit, le feroit 
declarer tel, car luy mesmes s’y est obligé par 
son seing; on ne luy feroit pas de tort, puis 
qu'il s'y est soubmis. Et, encores que cela ne 
consiste pas en combats, si pensé-je avoir faict 
un grand service au roi et à la roine, de leur 
avoir descouvert ceste'menée, car peut estre que 
les affaires fussent allés encores pis qu'ils n'ont 
faict. 

Or le roy prit son chemin, au retour de 
Bayonne, vers Sainctonge et La Rochelle, où je 
l'accompaignay , et là me commanda m'en re- 
tourner, et faire bien observer les edicts de 
paix: ce que j'ay toujours faict. Et ne faut 
poinct qu'on die que la guerre ait jamais com- 
mencé par mon gouvernement : aussi n’y eussent- 
ils jamais rien gaigné, et ne m'eussent peu 

prendre au despourveu; mais leur dessein estoit 
àla teste. La royne, quiest en vie,se ressouviendra 
qu'est-ce que je luy dis sur le faict de La Ro- 
chelle : car si ceste plume eust esté enlevée aux 
huguenots , et asseurée, comme je luy dis qu’elle 
devoit faire, la France n'eust veu tant de mal- 
heurs : mais elle craignoit tant de mettre les 
choses en trouble, qu'elle n'osoit rien remuer; 
et sçay bien qu'un soir elle m'entretint plus de 
deux heures, ne me parlant que des choses qui 
avoient passé vivant le roy son mary, mon bon 
maistre; et toutesfois un, qui n’estoit pas des 
plus petits, alla dire que je dressois quelque 
chose au prejudice de la paix: pleust à Dieu 
qu'elle m'eust creu, La Rochelle neust jamais 
osé gronder. Or, comme le roy commença à 
sortir de Bretaigne pour prendre son chemin à 
Blois, j'eus advertissement de Rouergue, Quercy, 
Perigord, Bourdelois et Agenois, comment les 
huguenots s'acheminoyent avec grands chevaux 
à petites trouppes, et portoyent des coffres, et 
disoit-on que leurs armes et pistoles estoyent 
dedans. J'en advertis trois ou quatre fois la 
royne, mais elle n'y voulut jamais adjouster foy. 
A la fin je luy envoyay Martineau, contreroolleur 
à present des guerres, lequel ne fut gueres bien 
venu d'apporter telles nouvelles, Et trois jours 
après son arrivée y arriva Boéry , un mien secre- 
taire, qui apporta de ma part nouvelles à la 
royne que tous marchoient à la descouverte le 
jour et la nuict; et croy qu'ils n'en eussent rien 
creu, si ne fust qu'en mesme temps que Boëry 
arriva sa majesté en fut advertie de tous les 
autres gouvernemens de la France; qui fut cause 
que le roy print son chemin bien hastivement 
droict à Molins. 

Je ne scay à quelle fin cela tendoit, ni pour- 
quoy on s'en alloit ainsi à trouppes: ils le de- 
voient sçavoir. Cela n’estoit pas signe de vouloir 
rien faire de bon, car sans le sceu du roy ou de 
son lieutenant on ne doit entreprendre telles 
choses; et si je n’eusse eu peur d'estre accusé 
d'avoir rompu la paix, je les eusse bien tost 


| resserrés en leurs maisons, car je ne dormois 


! pas. Je m'en allay, bien accompagné de noblesse 


et de ma compagnie, en Rouergue, Quercy, et 


| au long de la lisiere de Perigord , voir si per- 


sonne s'esleveroit à descouvert, et manday au 
roy que s'il vouloit qu'à leur retour je parlasse 


' à eux, j'esperois de luy en rendre bon compte. 

Le roy me manda qu'il ne le vouloit point, mais 
que je les laissasse retourner chacun en leur 
maison. Là je cogneus que le serment du Mont 
de Marsan ne dureroit guere. Cecy ay-je voulu 
escrire, afin de faire cognoistre combien j'ay 
tousjours esté vigilant en ma charge, puis que 
jJestois le plus loing du roy , et le premier à luy 
donner advertissement. A present je veux com- 
mencer la guerre de la Sainct Michel, qui sont 
les seconds troubles. 

Encores que l'on aye dict, et je le sçay bien 
aussi, que les huguenots me veulent mal, si 
est-ce que je n’estois pas si peu soigneux de ma 
charge que je n'eusse acquis des amis en leur 
trouppe, et tels qui estoient du consistoire: ce 
n'estoit pas comme aux premiers troubles; nos 
cartes estoient si meslées qu'il n’estoit possible 
de plus, et ces gens n’estoient plus si eschauffés 
en leur religion comme ils souloient. Plusieurs, 
ou de crainte ou de bonne volonté, venoient à 
nous, de sorte que nous commencions à estre 
compagnons; la crainte aussi qu'ils avoient de 
moy m'en rendoit quelqu'un amy, au moins il 
en faisoit la mine, Environ deux mois et demy 
devant la Sainct Michel, j'eus advertissement 
d’un gentilhomme et d'un autre riche homme, 
ne sçachant nouvelles l'un de l'autre, que mon- 
sieur le prince de Condé et monsieur l'admiral 
leur avoient mandé à tous se tenir prests armés 
et montés, ceux qui avoient le pouvoir, et que 
ceux qui ne l’avoient s'armassent d'armes selon 
leur moyen, et que l'on fist grandes provisions 
de bleds et d'autres munitions de vivres à Mon- 
tauban. Je jugeay que cest advis avoit grand 
apparence, car ils ne laissoient cheval à achepter, 
et y en avoit qui envoyoient sur les passages 
d'Espagne, et rien ne leur estoit cher , vieux ne 
jeune. Je despeschay le sieur de Lussan en 
poste vers la royne, luy donnant avis du tout ; 
mais sa majesté n'en creut rien , ains me manda 
que je n’adjoutasse foy aux advertissemens que 
l'on me donnoit, et que je fisse seulement garder 
les edicts. Cependant de jour à autre j'estois 
adverty que leur trame continuoit, et que l'on 
avoit faict une assemblée secrette à Montauban, 
et une autre à Thoulouse à la maison de Dacezat. 
Je manday encores à la royne tout ce que j'en- 
tendois, mais sa majesté n'y voulut oncques 
adjouster foy, et ce fut par trois ou quatre 
hommes l'un après l'autre, A la fin elle se fascha 

tant de mes advertissemens, qu’elle dict à 
Araigues, sindic de Condommois , que je ne luy 
donnasse plus d’advis , car elle scavoit bien tout 
le contraire de ce que je luy mandois, et qu'il 
sembloit que j'eusse peur; et me fut mandé par 
d’autres que l'on se mocquoit de moy au conseil, 
et qu'on m'appeloit corneguerre. Ils pouvoyent 
dire pis, puis que je n'en entendois rien; si 
j'eusse esté à une picque d'eux , j'en eusse peut 
estre faict taire quelqu'un qui parloit bien haut. 
J'excepte ce que je dois; mais ces messieurs les 
courtisans, qui ne manierent jamais autre fer 
que leurs horloges et monstres, parlent comme 
bon leur semble; ils font des demy-dieux , et 
font des empressés, comme si rien n’estoit bien 
faict s’il ne passoit par leur teste. Je m'estonnois 
fort comment la royne, qui avoit si bon enten- 
dement, se ressouvenant de ce qu’elle m'avoit 
dit, me traictoit ainsi. Il n'y avoit ordre, car 
Jestois si esloigné que je ne pouvois replicquer. 

Environ quinze ou vingt jours avant la Sainct 
Michel, je m'en allay à la maison d'un gentil- 
homme mien amy, et là se rendit un de ceux qui 
m'advertissoyent , lequel me dict qu'il n'y avoit 
que deux jours qu'un gentil-homme de monsieur 
l'admiral estoit passé à Montauban, et s'en alloit 
en poste d'eglise en eglise , pour les advertir de 
se tenir prests à s’eslever à l'heure qu'un autre 
gentil-homme dudict sieur amiral ou bien de 
monsieur le prince de Condé arriveroit, qui 
seroit dans quinze ou vingt jours au plus tard. 
Je priay celuy-là que, s'il estoit dans Montauban 
à l'heure que ce gentil-homme arriveroit, qu'il 
fist sauver tous les catholiques qui estoient 
dedans. Et ainsi me despartis, et m'en vins à 
Cassaigne , où je trouvay une lettre d'un gentil- 
homme qui pour lors se tenoit à Thoulouse, me 
donnant pareil advertissement; et pource que 
la lettre n’estoit pas signée, je ne la voulus en- 
voyer à la royne, craignant qu'elle n'y adjous- 
tast point de foy. Le lendemain arriva audict 
Cassaigne le baron de Gondrin, lequel à present 
nous appellons monsieur de Montespan, qui 
s'en alloit en poste à la cour, pour obtenir de 
sa majesté quelques lettres pour un procès que 
son pere et luy avoient au parlement de Thou- 
louse. J'adjoustay foy à ceux qui m'advertis- 
soient, et me servit bien, pource que , de trois 
qu'ils estoient, les deux avoient affaire de moy 
pour des biens qu'ils plaidoient ; et cognoissois 

bien à leur complexion qu'ils n'estoient pas si 
devotieux en leur religion , qu'ils ne fussent plus 
affectionnés à gaigner leur bien qu'ils plaidoient, 
et quitter ministres et tout (je croy que ceste 
religion n'est qu'une piperie ); et sans moy ils 
ne pouvoient pas y faire ce qu'ils vouloient ; et 
je les aydois de ce que je pouvois, pour tous- 
jours estre par eux adverty, car j'avois credit et 
estois aimé aux parlemens de Bordeaux et Thou- 
louse , et de tous les officiers du roy. Ils avoient 
raison , et moy de leur rendre la pareille, car 
je les ay tousjours cogneus fort affectionnés au 
service du roy. Je dis au baron de Gondrin qu'il 
me recommandast trés-humblement à la bonne 
grace de la royne, et qu'elle eust souvenance 
qu'elle n'avoit jamais voulu adjouster foy aux 
advertissemens que je luy donnois, et qu’elle en 
pleureroit de ses yeux pour ne m'avoir creu; 
que sa majesté m'avoit mandé qu'il sembloit que 
Jeusse peur, et qu'au conseil du roy on disoit 
que j'estois un corneguerre ; que je la suppliois 
très-humblement croire que je n'avois point peur 
de moy, car, Dieu mercy, j'eslois né sans peur, 
et ne sçavois que c'est d'autre peur que celle 
qu'un homme de bien doit avoir; mais que 
j'avois peur du roy et d'elle, car ils ne touchoient 
pas moins que de la mort ou de la prison, et 
qu'elle se gardast pour quelques jours, el em- 
peschast que le roy n'allast pas si souvent à la 
chasse ny à l'assemblée comme il faisoit , sur 
tout tant qu'il desireroit conserver sa vie et son 
estat. Le baron de Gondrin s’en acquitta , et me 
dict que sa majesté luy avoit respondu qu'elle 
ne vouloit plus escouter nul advertissement que 
je luy donnasse, et qu'elle sçavoit mieux la vo- 
lonté des huguenots que muy, et leurs forces 
jusques où elles se pouvoient estendre, et qu'ils 
ne demandoient que la paix. Ces gens faisoient 
leur pratique de loing, et elle estoit à mon advis 
charmée par je ne sçay qu'elles gens. Ledict 
sieur de Montespan fit si grande diligence, qu'il 
fut de retour dans dix ou douze jours avant la 
Sainct Michel , et me dict ce que la royne luy 
avoit respondu. Il n'est pas possible que sa ma- 
jesté ne fust, comme j'ay dict, pippée et abreu- 
vée de quelques gens qu'elle avoit auprès d'elle, 
qui procedoient par malice ou bien par igno- 
rance; mais c'est grand cas, car pardeça les 
pages et laquais sçavoient les appareils que les 
huguenots faisoient pour s'eslever. Et avant que 

ledict sieur baron de Gondrin arrivast, je fus 
adverty que, huict jours avant la Sainct Michel, 
ou huict jours après, le gentil-homme de mon- 
sieur l'admiral devoit arriver. Et sur les respon- 
ces que me faisoit la royne, je cuiday faire un 
grand erreur d'oster tout soupçon, et penser 
qu'elle estoit mieux advertie que moy, et qu'il 
ne me falloit adjouster foy à ceux qui me don- 
noient ces advis. Sur cela je fis une entreprinse 
avec le feu evesque de Condom, les sieurs de 
Sainctorens et de Tilladet freres, pour aller aux 
bains à Barbottan, comme les medecins m'a- 
voient ordonné , pour une douleur de cuisse que 
jay, laquelle je prins à la prinse de Quiers, 
dequoy monsieur d'Aumalle est bien souvenant; 
je croy que je ne la perdray que je nesois mort. 

Nous partismes de Cassaigne le samedy, pour 
aller coucher à la maison de monsieur de Pan- 
jas, faisant apporter deux tiercelets d'autour, 
pour passer nostre temps aux bains. Et la nuict 
propre que nous arrivasmes , à mon premier 
sommeil , je fis un songe qui me travailla plus 
que si j'eusse eu quatre jours la fievre continue, 
lequel je veux escrire icy (plusieurs sont en vie 
à qui je le dis deslors); ce ne sont pas des contes 
faicts à plaisir. Je songeay que tout le royaume 
de France estoit en rebellion, et qu'un prince 
estranger s'en estoit saisi, et avoit tué le roy, 
messieurs ses freres et la royne, et que j'estois 
fuyant nuit et jour de tous costés pour me 
sauver, car j'avois (comme il me sembloit) tout 
le monde en teste pour me prendre. Ores je me 
sauvois en un endroit , puis je me sauvois en un 
autre; en fin je fus surpris en un logis, et m'a- 
mena-on devant le roy nouveau qui se prome- 
noit dans une eglise au milieu de deux grands 
hommes. II estoit de stature petite , mais gros et 
fort d’espaules, et portoit un bonnet de velours 
carré, comme l'on les portoit le temps passé ; ses 
archers de la garde portoient jaune, rouge et 
noir. Et m'amenant prisonnier le long des rues, 
tuut le monde couroit aprés moy ; l'un disoit : 
Tuez-le , le meschant ; l'autre me presentoit l'es- 
pée nue à la gorge, l'autre la pistolle à l'esto- 
mach ; et ceux qui me menoient crioient : Ne le 
tuez pas , car le roy le veut faire pendre devant 
luy. Et de ceste sorte me menerent devant le 
roy nouveau, qui se promenoit comme j'ay dit. 
Il n'y avoit image n'autel. Et de prime face me 
dit en italien : Veni qua, furfante! tu m'hai 

fatio la guerra e a quei i quali sono miei 
servitori; io ti fardappicar adesso adesso. 
Alors je luy respondis en mesme langage , m'es- 
tant advis que je parlois le tuscan aussi bien 
que quand j'estois dans Sienne: Sacra Maestà, 
io ho servito al mio re si come sono obligati à 
fare tutti gli uomini da bene; Sua Maesta 
non deve pigliar questo à male. S'enflambant 
lors de colere, il dit aux archers de sa garde : 
Andate,andate,menatelo appicar, quelfur- 
fante che mi farebbe ancora la guerra. Sur- 
quoy ceux qui me tenoient me voulurent amener, 
mais je tins ferme, et luy dis : Jo supplico Sua 
Maestà voler mi salvar la vita ; poi che il re 
mio signore è morto, insieme ai suoi signori 
fratelli. Io vi prometto che vi servird con la 
medesima fiedeltà colla quale io ho servito il 
re, mentre viveva. Sur cela , les seigneurs qui 
se promenoient avec luy le supplierent me vou- 
loir sauver la vie. Alors il me regarda au visage et 
me dict; Prometti tu questo dal cuore? Or 
su ! io ti do la vita perle preghiere di quelli 
che mi pregano; siami fiedele. Ces seigneurs 
parloient francois, mais nous deux parlions ita- 
lien. Surquoy il commanda qu'on me menast un 
peu à part, et qu'il vouloit encor parler à moy. 
lis me mirent contre un coffre près la porte de 
l'eglise, et ceux qui me tenoient se mirent à 
parler avec les archers de la garde. Et estant 
contre ce coffre, je commencay à penser au roy, 
et avoir regret du serment que j'avois faict, et 
que par adventure le roy n'estoit point encor 
mort , et que, si je me pouvois sauver, je m'en 
irois plustost seul et tout à pied par le monde 
trouver le roy sil estoit en vie, et me print opi- 
nion de me sauver. Je sortis de l'eglise ; estant 
dans la rue, je commencay à courir, ne me sou- 
venant point alors que jeusse mal à la cuisse, 
car il me sembloit que je courois plus viste que 
je ne le voulois. Tout à un coup j'ouys derriere 
moy crier : Prenez-le, le meschant. Les uns sor- 
toient des maisons pour me prendre , les autres 
se mettoient devant moy; mais j'eschappois 
tousjours et de l'un et de l'autre, et gaignay un 
degré de pierre par là où l'on montoit sur la 
muraille de la ville; et comme je fus au haut, je 
regarday contre bas , et me sembla que c’estoit 
un precipice si grand, qu'à peine pouvois je 
voir le fonds. Ils montoient les degrés : je n'a- 
vois rien pour me deffendre , que trois ou quatre 

pierres que je jettay, et me voulois faire tuer, 
car il me sembloit que l'on me feroit mourir de 
mort cruelle. Et comme je n’eus plus rien pour 
me deffendre, je me jettay en bas par dessus la 
muraille, et en tombant je m'esveillay, et me 
trouvay tout en eau , comme si je fusse sorty 
d'une riviere, ma chemise, les draps ‘la couverte 
du lict, toutes trempés; il me sembloit que 
j'avois ma teste plus grande qu'un tambour. 
J'appellay mes valets de chambre, lesquels 
firent du feu incontinent, et m'osterent ma 
chemise et m’ep baillerent une autre. Mes gens 
allerent à madame de Panjas , laquelle eom- 
manda qu'on leur baillast des draps; elle mesme 
se leva et vint en ma chambre, et vid que les 
draps et la couverte estoient en eau , et ne partit 
de là que tout ne fust seché. Je luy comptay 
mon songe et la peine que j’avois eu , dont m'es- 
toit venu ceste sueur : il luy en souvient aussi 
bien qu'à moy. Le songe que je fis de la mort 
du roy Henry mon bon maistre, et cestuy-cy, 
m'ont donné plus de peine et de travail que si 
j'eusse eu toute une sepmaine la fievre continue. 
Les medecins me disoient que c’estoit à force 
de l'imagination, pour estre mon esprit occupé 
tousjours à cela, et croy qu'il est vray, car 
souvent me suis-je trouvé la nuict en combat 
avec les ennemis, songeant des malheurs que je 
voyois après advenir, et des bonnes fortunes 
aussi. J'ay eu ce malheur là toute ma vie, que 
dormant et veillant je n'ay jamais esté en repos ; 
j'estois asseuré qu'ayant quelque chose à faire 
et en ma teste, je ne faillois jamais d'y estre 
toute la nuict : c'est une grande peine. 

Le lendemain, qui fut le dimanche, l'on me 
voulut amener aux bains : je n'y voulus oncques 
aller, m'estant imprimé en ma fantaisie que le 
roy devoit tomber en quelque malheur, me sou- 
venant tousjours du songe du roy Henry , quoy 
qu'on me sceut dire, nous nous en revinsmes le 
lundy. Le jeudy vint un consul de Lectoure , qui 
me dit que le sieur de Fonterailles , seneschal 
d'Armagnac, demeuroit enfermé dans le chas- 
teau, et ne sortoit poinct dehors, et que toute 
la nuict ils oyoient là dedans frapper contre 
quelque muraille, ou bien contre du bois, et 
que les huguenots preparoient secrettement des 
armes. Je l'en fis retourner, l'asseurant que le 
sieur de Fonterailles ne feroit jamais chôse qui 
portast prejudice au service du roy, me fiant 

sur une promesse qu'il m'avoit faite à Agen en 
ma maison. Ledit consul ne prenoit point cela 
pour bon payement. Je luy dis qu'il regardast 
de bien près ce que ledit seneschal feroit. Le 
vendredy arriverent deux consuls de Moyssac, 
qui me vindrent dire que deux ou trois officiers 
du roy qui estoient de Montauban, et plusieurs 
autres, sestoient rendus à Moyssac, pour des 
. apparences qu'ils avoient veues dans ledict Mon- 
tauban de la prise des armes. Je les fis retour- 
ner, et leur dis que, sans faire aucune esmotion 
ny levée d'armes, ils fussent soigneux de la 
garde de leur ville, et s'ils entendoient que les 
autres prinssent les armes, qu'ils les prinssent 
aussi, et que du tout ils m'advertissent. Le di- 
manche, monsieur de Sainctorens vint disner 
avec moy, et arrestasmes d'aller le lundy voir 
voler nos oyseaux, et qu'il se rendroit à la 
poincte du jour à Cassaigne. Sur le minuict 
m'arriva un messager du sieur de La Lande, 
chanoine d'Agen, qui m'apporta une lettre, et 
une que monsieur de Lauzun luy avoit envoyée. 
La sienne disoit : «Je vous envoye une lettre 
«que monsieur de Lauzun m'a mandée en si 
«grand diligence, que l'homme qui l’a portée 
«n'est peu aller plus avant.» En celle de mon- 
sieur de Lauzun y avoit : «Monsieur de La 
«Lande, advertissez promptement et en dili- 
«gence monsieur de Montluc comme les hugue- 
«nots ont pris les armes à Bregerac, et sont 
«allés incontinent prendre les chevaux de mon- 
«sieur le marquis de Trans, qu'il tenoit à Ey- 
«met, et que tous ceux de ce pays les prennent.» 
Et pour-ce que monsieur le marquis de Trans 
avoit une querelle contre son beau - frere , 
nommé monsieur de Sainct Laurens, pour quel- 
ques procès, je pensay promptement que c'es- 
toient les gens dudict Sainct Laurens qui se- 
roient allés pour exploiter quelque executoire de 
despens contre ledit sieur marquis, et n'en fis 
autre compte. Sur la pointe du jour me levay, 
et me faisant attacher, regardant à la fenestre, 
attendant monsieur de Sainctorens, arriva un 
homme à cheval qui venoit d'un lieu qui est au 
long de la riviere de Garonne, lequel je ne veux 
nommer pour crainte qu'il ne soit tué, car 
l'homme qui me l'envoya est encore en vie. Et 
comme j'ouvrois la lettre, mon valet de chambre 
veid tomber un brevet en terre. Je me mis à lire 
jaditte lettre; et y avoit dedans qu'il me prioit 


LIVRE VI. 


287 


de luy laisser vendre à un Portugais un quintal 
de poivre; et de colere je rompis la lettre, mau- 
dissant le Portugais, car il me ressouvint lors de 
la mort de mon fis, mort à Madere. Ceste lettre 
estoit faite en fainte pour mettre le brevet de- 
dans. Mon valet de chambre commence à re- 
cueillir le brevet, et me dit qu'il estoit tombé 
ainsi que j'ouvrois ladiete lettre. Je me mis à lire 
le brevet, et y avoit ains : « Du vingt-huitiesme 
«jusques au trentiesme de ce mois de septem- 
«bre, le roy prins , la royne morte, La Rochelle 
«prinse, Bregerac prins, Montauban prins, 
« Lectoure prinse, et Montluc mort. » Voyla les 
propres mots qui estoyent dans ledit brevet. 
Alors je commençay à penser à autre chose qu'à 
la chasse, et laisse ma colere du Portugais. Et fis 
partir tout incontinent le capitaine Mauries, qui 
avoit esté lieutenant en Piedmont du feu capi- 
taine Montluc, le capitaine Jean d'Agen et Ti- 
bauville, commissaire de l'artillerie, leur com- 
mandant d'aller droit à la maison de monsieur 
de Sainctorens, lequel ils trouverent par les 
chemins, et qu'ils luy dissent qu'il tournast vi- 
sage à la maison , et qu'il advertist monsieur de 
Tilladet son frere, et les gentils hommes ses voi- 
sins, pour se rendre à dix heures au Sampoy, 
une ville qui est au roy, où j'ay ma maison, avee 
chevaux et armes, sans faire aucun bruit. Nous 
sommes à une lieue les uns des autres. Leur dis 
aussi qu'après avoir parlé audit sieur de Sainc- 
torens, ils s'en allassent tousjours au galop droit 
à Lectoure , qui est à trois lieues du lieu de Cas- 
saigne, car cela que le consul m'avoit dit me vint 
au devant ; aussi y avoit-il apparence que pour 
remuer besogne en Gascongne on commenceroit 
sur ceste forte place. Je leur manday que, comme 
ils arriveroient à la veue de chasteau, ils allas- 
sent le pas, feignans estre marchans, et qu'ils 
allassent entrer à la porte du boulevart , me dou- 
tant que le seneschal auroit mis des gens dans 
le chasteau par la fauce porte, lesquels , s'ils 
s'appercevoient que l'on se doutast, prompte- 
ment se saisiroient de la ville, avec l'ayde des 
huguenots qui estoient dedans ; mais que, 
comme ils seroient en icelle, qu’ils parlassent se- 
crettement aux consuls, se saisissant de la porte 
dudit boulevart, et que je les trouvasse morts 
ou en vie dedans, car je serois bien tost à eux; 
ce qu'ils firent. Et depeschay à monsieur de Ver- 
duzan, seneschal de Bazadois, et à plusieurs 

autres gentils-hommes ses voisins, les assignant 
tous à dix heures au Sampoy, où je me rendis; 
et n’y trouvay que monsieur de Sainctorens, le- 
quel par mal-heur n'avoit trouvé gentil-homme 
sien voisin qui fust à sa maison; et monsieur de 
Tilladet mesmes s'estoit fait saigner ce matin : 
de sorte qu’il ne vint qu'un archer de ma com- 
pagnie, nommé Seridos, et deux enfans de 
monsieur de Beraud, qui estoient aussi de ma 
compagnie, leur pere s’estoit trouvé malade; et 
un mien parent, nommé monsieur de La Vit. 
J'attendis là monsieur de Verduzan jusques à 
midy; et ne voyant venir personne, je deliberay 
m'en aller à Lectoure sans plus rien attendre, 
me doutant bien encore que j'y arriverois bien 
tard. L'on me disoit que si le seneschal estoit 
bien accort, et qu'il eust des gens dans le chas- 
teau, que facilement il me defferoit dans la ville, 
Je respondois aussi que si j'attendois d'avan- 
tage, il seroit adverty de l'arrivée des trois qui 
se saisiroient des portes, et je ne pourrois entrer 
dedans, et qu'il valoit mieux mettre à l'avanture 
nos vies dedans la ville, que de demeurer de- 
hors, et la ville perdue. Nous montasmes à che- 
val, n'estans que six maistres , et pouvions estre 
en tout, compris les valets, trente chevaux. Je 
fis venir après moy quatorze arquebusiers , con- 
duicts par un prestre nommé Malaubere, et leur 
commanday venir tousjours le trot après nous ; 
et ainsi nous en allasmes avec ces grandes for- 
ces. Et comme nous fusmes près de Taraube, 
une petite lieue de Lectoure, arriva un homme 
à cheval, depesché par les consuls et par le ca- 
pitaine Mauries, qui me mandoyent qu'ils s'es- 
toyent saisis des portes, et que la ville estoit 
toute en armes, et me mandoient aussi les ad- 
vertir par quelle porte je voulois entrer. Je luy 
dis : «Par la porte du chasteau;» et s'en re- 
tourna courant comme il estoit venu. Là par for- 
tune se trouva le sieur de Lussan et le capitaine 
son frere, qui vindrent au devant de moy, ne 
sçachant rien de cecy, car ils y estoyent pour 
quelque appointement de procès, et ainsi en- 
trasmes dans la ville. Et comme nous fusmes au 
logis chez monsieur de Poisegur, je priay ledit 
sieur de Lussan d'aller dire à monsieur de Fon- 
terailles qu'il vinst parler à moy, car je lui vou- 
lois dire chose qui concernoit le service du roy. 
ll me manda qu'il n'en feroit rien, et qu'il estoit 
dans le chasteau de la part de la royne de Na- 

varre, dame et maistresse desdits chasteau et 
ville. Je luy contremanday que s'il ne venoit 
j'assaillirois ledit chasteau au son de la cloche, 
et assemblerois toutes les villes voisines. Je crois 
qu'il s’estonna; alors il vint. Je luy dis que je 
voulois avoir le chasteau pour y mettre des gens 
qui fussent de la religion du roy, et un gentil- 
homme pour y commander, jusques à ce que 
j'aurois veu ce commencement d'emotion à - 
quelle fin il tendoit. Il me fit responce qu'il es- 
toit bon serviteur du roy, et qu'il aymeroit 
mieux estre mort que faire chose contre sa vo- 
lonté. Je luy dis que je l'en croiois bien, mais 
que cependant je me voulois asseurer du chas- 
teau, et que je me fiois plus de moy-mesmes 
que de luy. Et après quelques contestations, 
monsieur de Sainctorens dit quelque chose et 
s’attaqua à luy : il ne s'en alla pas sans res- 
ponce. S'il ne se fust resolu, je l’allois faire 
prendre prisonnier. Monsieur de Lussan le tira 
à part, et lui remonstra qu'il se faisoit un grand 
tort de n'obeyr, et qu'il ne luy alloit que de sa 
vie, car je mourrois plustost là que je ne l'eusse ; 
qu'il savoit bien quel homme j'estois. Alors il 
vint à moy, et me dit qu'il estoit prest de me 
remettre le chasteau, mais qu'il me prioit bien 
fort que je le laissasse r’entrer dans iceluy, et y 
dormir ceste nuict, afin de faire apprester tous 
les meubles qu'il y avoit dedans pour s'en aller 
le matin. Je le priay de ne bouger de la ville, 
et que je baillerois en garde ledit chasteau à 
gentil-homme catholique que luy-mesme nom- 
meroit : ilen nomma plusieurs, mais je n'y 
voulus entendre. Et comme il veid que je n'y 
voulois pas mettre ceux qu'il vouloit, il nomma 
monsieur de La Cassaigne, voisin de la ville, 
qui depuis a esté lieutenant de la compagnie de 
monsieur d'Arne, lequel me contenta, et l'en- 
voyay incontinent querir. Je fis un pas de clerc, 
car je laissay rentrer ledit sieur de Fonterailles 
sur sa foy dans le chasteau : il faut tousjours 
prendre tout au pis. 

Cependant arriva monsieur de Verduzan avec 
quatre ou cing gentils-hommes , et monsieur de 
Maignas, et d'heure à autre en arrivoyent. Après 
soupper nous sortismes hors du chasteau, et me 
mis à regarder la fausse porte de la fausse braye, 
et commencay à disputer avec eux, que si le 
seneschal avoit baillé assignation de se rendre 
ceste nuict- là à la fausse porte, que les gardes 

et sentinelles de la ville ne l'eussent sceu garder 
qu'il ne mist des gens dedans; et resolus de faire 
coucher Beauville , commissaire de l'artillerie , 
et le prestre avec les quatorze arquebuziers dans 
la fausse braye, entre les deux fausses portes ; qui 
fut bon pour moy , car autrement ils nous 
avoyent attrapés, et couppés la gorge à tous 
ceste nuict-là. Voyez comment un homme peut 
tomber en peril pour sa faute, carje pensoisestre 
bien sage et advisé, et toutes-fois je mis une 
place de telle importance en danger d'estre 
perdue, et tout le pays. Jene m'arrestay encore 
en ceste garde, car j'ordonnay que tous les 
gentils-hommes et serviteurs coucheroient ves- 
tus, et manday que tous ceux de la ville en 
fissent de mesmes. Le matin au soleil levant 
ledit sieur seneschal vint à moy me prier encores 
de luy laisser le chasteau, et qu'il me bailleroit 
pleges, et beaucoup de promesses qu'il me fai- 
soit. Je luy respondis qu'il perdoit temps, et que 
je voulois mettre des gens dedans ; et comme il 
vid qu'il n’y avoit plus de remede, il receut le 
sieur de La Cassaigne avec vingt soldats dedans, 
puis me vint dire à dieu. Je luy persuadois de 
demeurer dans la ville, mais il me respondit 
qu'il ne se fieroit point aux habitans, et me 
commença à dire que je luy faisois souffrir un 
grand escorne de ne me fier point de luy, et qu'il 
estoit de race trop remarquée d'estre bons 
serviteurs et loyaux sujects de la couronne 
de France, et que les siens avoyent sauvé le 
royaume. Je luy respondis que son grand pere, 
de qui il vouloit parler , ne sauva jamais le 
royaume, et que de son temps regna le roy 
Louys XII : en ce temps-là le royaume n'avoit 
esté jamais en peril d'estre perdu; et que si 
c’estoit du temps du roy Charles retiré à Bourges 
qu'il voulust parler, que cet honneur-là devoit 
estre attribué 4 Potton et à La Hire : toutes les 
chroniques sont pleines de leur valeur; car La 
Hire et Potton, deux gentils-hommes gascons , 
furent cause du recouvrement du royaume de 
France; et que je ne niois pas que son grand 
pere ne fust un grand et vaillant capitaine, ayant 
cinquante hommes d'armes des ordonnances, et 
estant general de douze cens chevaux legers , 
dont la pluspart estoient Albanois; et qu'ils 
avoyent fait de grands services au roy, et qu’aussi 
le roy luy avoit fait espouser l'heritiere de 
Chastillon, qui avoit sept ou huit mil livres de 


LIVRE VI. 


289 


rente ; que la maison dont son pere estoit sorty, 
qui est celle de Fonterailles , estoit aussi pauvre 
que la mienne. Alors tout à un coup il se mit en 
colere disant : « Pleust à Dieu, pleust à Dieu que 
«je mourusse tout à ceste-heure, pourveu que 
«monsieur le prince de Navarre fust d'âge pour 
«commander ! — Et quoy, luy dis-je, souhaittez- 
« vous vostre mort pour monsieur le prince de 
«Navarre? vous ny homme de vostre race ne 
«receustes jamais bien ny honneur de la maison 
«de Navarre, ny d'autre que du roy.» Alors il 
me dit qu'il estoit vray, mais qu'il aimoit tant 
monsieur le prince de Navarre, qu'il voudroit 
estre mort pourveu qu'il fust ainsi qu’il disoit. 
Alors je commengay à douter qu’il y avoit quelque 
chose sous corde : et ainsi me dit à dieu. Mon- 
sieur de La Cassaigne , qui estoit là, l'accompa- 
gna jusques au devant du chasteau ; et comme il 
voulut monter à cheval , il dit en maniere d'un 
homme desesperé : «O mal-heureux que je suis, 
«je ne m’oseray plus trouver devant les gens de 
«bien ! » Alors monsieur de La Cassaigne dit 
qu'il avoit tort de se plaindré de moy, car je 
luy avois usé de toutes les honnestetés qu'il 
pouvoit desirer , et que par adventure un autre 
ne l'eust pas tant respecté comme j'avois fait. Et 
il luy respondit ces mots : « Mais vous n'enten- 
«dez pas le tout; aujourd’huy le royaume de 
«France est en proye, et à dieu vous dis, » Et 
monta à cheval s'en allant droit à La Garde, 
maison de monsieur de Fimarcon, son oncle. - 
Avant que le sieur de La Cassaigne fast re- 
venu à moy , arriverent quinze ou seize paysans 
chargés d’arquebuzes , hallebardes et arbalestes, 
et à la porte de la ville en avoyent arresté autant, 
lesquels menoient un garson prisonnier, et l'a- 
menerent dans ma chambre en presence de tous 
les gentils-hommes qui là estoient, et me dirent 
qu'ils estoient de. La Masquere, à un quart de 
lieue de Lectoure, qui sont sept ou huict mes- 
tairies qui se touchent, et qu'à-laminuict estoient 
arrivés là une grande trouppe de gens armés à 
pied et à cheval, et qu'ils s’estoient mis dans un 
pré tout joignant des maisons, et que là ils s'es- 
toient couchés en terre. Les pauvres gens les 
voyoient , et n'osoient sortir hors des mâisons. 
Ils envoyerent six chevaux jusques aux faux- 
bourgs de Lectoure, et là prindrent langue, 
que j'estois entré dans la ville avec grand nom- 
bre de gentils-hommes; ayant envoyé recognois- 

tre ceux que j'avois mis déhors pour empescher 
le secours, par-là ils virent que leur entreprinse 
estoit rompue, et penserent que le seneschal se- 
roit prisonnier; ce qui fit qu'ils s'en retourne- 
rent courant vers leurs trouppes, et à leur arrivée 
dirent que j'estois entré dedans la ville, et que 
javois prins le seneschal prisonnier, et qu'avant 
qu'il fust jour il se falloit retirer pour n'estre 
cognus; et, comme la nuict n'a point de honte, 
l'effroy les printsi grand qu'ils commmencerent 
à jetter les armes en fuyant , et passerent à la 
pointe du jour auprès de Plieux, 1a où la com- 
mune se mit après, et eux abandonnerent les 
armes fuyans ; la commune de Plieux les eurent 
presque toutes , et une partie ceux de La Mas- 
quere. Les gens de cheval coururent droit à 
l'autre trouppe, qui avaient fait alte à Saincte 
Boze, attendant qu'ils eussent mandement de 
marcher, et prindrent l'effroy se retirant courant 
droit à leurs maisons d'où ils estoient partis. Les 
principaux chefsde cesdeux trouppes estoient le 
sieur de Montamat, frere du seneschal, les sieurs 
de Castelnau, d’Audaus, de Popas et de Peyre- 
cave. Je ne sceus pour encore rien de la trouppe 
de Saincte Roze , car le garçon ny les paysans 
de La Masquere n’avoient rien entendu que de 
celle qui estoit là. Tous les gentils-hommes me 
conseilloient de faire aller prendre le seneschal, 
et leretenir prisonnier, ce que je ne voulus faire 
respectant la maison de Fimarcon de laquelle:il 
est nepveu, et remonstray que si je le tenois 
prisonnier, la cour de parlement de Thoulouse 
le m'envoyeroit incontinent demander, et juste- 
ment je ne leur pourrois pas refuser, et s’ils le 
tenoient il ne vivroit pas deux heures. Or, je 
ne voulois estre cause de sa ruyne. 

Estant en ces disputes, monsieur de La Cas- 
saigne me racompta les propos qu'il luy avoit 
tenus à leur depart, sans que personne l'eust 
entendu. Je le priay d'aller par la ville recognois- 
tre quelque huguenot amy du seneschal, et qu’il 
luy donnast toute asseurance que desplaisir ne 
luy seroit fait, pourveu qu'il revelast l'entre- 
prise. Il s'en alla parler avec un qui estoit fort 
son amy , et luy dict ce que le seneschal luy avoit 
dit à son depart, et qu’il luy alloit de la vie s'il 
ne reveloit ce qu'il en sçavoit. Et après luy avoir 
baillé l'asseurance qu'il luy demanda, il luy dit : 
« Et qu’avoit que faire monsieur le seneschal d’en- 
«trer en tant de disputesayecmonsieur de Mont- 

«luc ? J'estois derriere luy quand il contestoit 
«avec ledit sieur, et me suis esmerveillé qu'il 
«ne l'a pris prisonnnier , car s'il l'eust fait, nous 
«autres de la religion estions tous morts. Je vous 
«prie, faictes que nous n’ayons point de des- 
«plaisir , car il n’y a personne dela religion qui 
«sçache l'entreprise de France ny de ceste ville, 
«qui ne soit sorty avec luy , reservé moy qui 
an’ay osé. Aujourd'huy ou bien demain le roy 
«ou la royne sont prins ou morts, et tout le ro~ 
«yaume de Francerevolté. » Voyez un peu 
comment ces gens sceurent cacher une telle en- 
treprinse! On me dit que dans leur consistoire 
on les faisoit jurer et renier paradis s'ils reve- 
loient jamais rien. Monsieur de La Cassaigne 
tourne promptement à moy, et metirant à part, 
me compta ce que l'autre luy avoit dit. Alors 
me va souvenir des advertissemens du brevet et 
du malheureux songe que j'avois faict, et com- 
mençay les larmes aux yeux de declarer le tout à 
messieurs le seneschal de Bazadois et de Sainc- 
torens, et à toute la noblesse qui estoit-là ; les- 
quels touscommencerent à crier que nous devions 
monter à cheval et courir après le seneschal, ce 
que je ne voulus faire , pour les raisons susdites; 
et leur remonstray que quand bien il seroit prins, 
sa prinse ne gueriroit pas le mal, et que le mal- 
heurestoit assez descouvert aux parolesqu'il avoit 
dites à monsieur de La Cassaigne, ce que cest 
autreluy avoit confirmé. Et incontinent j'envoyay 
à tous les gentils-hommes les prier d'advertir 
toute la noblesse et leurs voysins, bien joyeux pour 
tant de leur avoir osté une si belle plume de aisle. 

J'envoyay promptement en poste à Thoulouse 
advertir la cour et les capitouls qu'il falloit 
prendre les armes, et y mettre le vert et le sec, 
ou pour secourir nostre roy s'il estoit en vie , ou 
pour venger sa mort. Je fis mettre quelques 
vivres incontinent dans le chasteau , et laissay 
les quatorze arquebuziers à monsieur de La Cais- 
saigne, mandant aux soldats de Florence et de 
Pancillac qu'ils se vinssent jetter dans la ville, 
et qu'ils obeissent à monsieur de La Cassaigne. 
Faisant ces depesches arriva monsieur de La 
Chapelle, visseneschal, et monsieur de Romegas, 
qui s’est faict tant remarquer contre les Turcs à 
Malte, lesquels avoient demeuré toute la nuict à 
cheval, pource qu'un huguenot à qui monsieur 
de La Chapelle avoit sauvé la vieles vint adver- 
tir à la minuict qu'ils marchoient droiet à Lectoure 


(1667) 


et queleseneschal ies mettoit dedans par la fauce 
porte. Ils monterent incontinent à cheval, car 
ils sont voisins, et se jetterent dans un petit bois 
et descouvrirent ces gens qui s’en alloyent en ef- 
froy, etn'osoient partir du bois, car ilsn’estoient 
que sept ou huict chevaux. Et comme il fut jour, 
ils prindrent leur chemin vers Lectoure , encore 
qu’ils pensassent qu’elle fut prinse. Et comme ils 
furent auprès de la ville, eurent advertissement 
que j'estois dedans; et me dirent le desordrequ'ils 
avoient veu dela trouppe de Saincte Roze, et alors 
cogneusmes qu'ils estoient en deux trouppes. 
Monsieur de La Chappelle commença à informer 
de soncosté ; la cour de parlement y envoya en di- 
ligence pour informer du leur. Le procès en est 
tout fait, et cent tesmoinsou plus d'ouys, la plus- 
part desquelssont dela nouvellereligion, et qui es- 
toient en ces trouppes : tousont deposéd'une sorte 
dela conspiration faicte contre le roy et son estat. 
Or par la procedure les temoins ont deposé 
l'entreprise, et que ceste nuict-là', qu’estoit la 
nuict de la Sainct Michel, le seneschal devoit 
mettre toutes ces deux trouppes de gens de pied 
dans la ville par Ja fauce porte de la fauce braye, 
et puis dans le chasteau par la fauce porte d'ice- 
luy. Les consuls de la ville tenoient une clef de 
ceste porte, et le seneschal une autre, et comme 
il s'en fut allé, l'entreprise ayant esté descou- 
verte, visiterent les deux serrures, ettrouverent 
que celle des consuls estoit levée, et remise en 
son lieu avec descloux sans estre rivée. Tout cela 
est couchédans le procès; etaprèsquelestrouppes 
seroient maistresses de la ville, les gens de cheval 
devoient venir au grand trot devant La Cassai- 
gne, où j'estois, qui n’estoit qu'à trois lieues de 
Lectoure, et me devoient enfermer dans le chas- 
teau; et en mesme temps toutes leurs eglises de 
Nerac , Castelgeloux, Tonneins , Cleirac, Mou- 
rejau, Condom , Moncrabeau, et autres lieux és 
environs, devoient venir courant autour du chas- 
teau. Voy-là les bonnes prieres de leurs ministres. 
Et pource qu’il n’y a point de flancs, ils se te- 
noient asseurés de m'avoir en deux fois vingt 
quatre heures avec la sappe. Rapin serendit avec 
quatre cents hommes ce mesme jour à Granade, 
estant party de Montauban, et devoit incontinent 
qu'ilseroitadverty , marcher jour et nuict devant 
ledit lieu de La Cassaigne. Et faisoient estat que 
je ne pouvaisestre secouru de huict jours, pource 
qu'il n'y avoit point de ville forte où l'on se peust 

assembler, ayant eux prins Lectoure. L’entre- 
prise estoit seure si je me fusse endormy ou que 
j'eusse voulu marcher en lieutenant de roy , et 
attendre jusques au matin que ceux que j'avois 
advertis fussent arrivés. 

En cecy les lieutenans de roy peuvent pren- 
dre un bon exemple aux advertissemens que 
Javois, à l'intelligence et prompte resolution, 
et à ne regarder si j'estois foible ou fort quand 
je marchay pour maller jetter dans la ville; car 
toutes ces choses sauverent la ville au roy, et à 
moy la vie,et par consequent tout le pays, qui 
estoit entierement perdu si j'eusse esté tué et 
que Lectoure fust esté prise, car l'on ne se 
pouvoit sauver que dans les portes de. Thou- 
louse et Bordeaux. Et comme toute la France 
eust entendu que la Guyenne estoit perdue, je 
laissé à discourir aux gens de bon jugement 
combien les affaires du roy se fussent refroidis : 
je crois que la plus grand part eussent cerché 
party. Ne vous mettez donc point cela devant 
les yeux, messieurs les lieutenans du roy : Il 
faut que j'attende la noblesse, il faut que j'aille 
accompagné; si vous estes tel que vous devez 
estre, c'est à dire craint et aymé, vous tout 
seul en vaudrez cent : chacun qui vous yerra 
marcher ira au secours et prendra cœur, et vos 
ennemis, pour un homme que vous aurez, ils di- 
ront que vous en aurez cent. Il n'est pas temps 
de marchander en tels affaires, ny faire le long, 
car cependant que vous voulez marcher en grand 
seigneur, vous perdez vostre place. Prenez 
garde à l'erreur que je cuiday faire ayant laissé 
rentrer le seneschal dans le chasteau sur sa foy : 
nous sommes en un temps qu'il se faut desfier 
de tout le monde, car on fait bon marché de 
se dispenser de ce qu'on a promis; on s'excuse 
qu'on a donné sa foy par force, et cependant 
vous voy-là dehors. Ne remettez jamais à de- 
main ce que vous pourrez faire aujourd’huy; 
car il ne tint à rien que je ne fusse perdu, et si 
je n'eusse mis ces gens dehors, le secours en- 
troit , et le seneschal eust eu raison avec sa foy 
de se mocquer de moy. Voy-là l’entreprise qui 
estoit en la Guyenne. J'oseray direque Bordeaux 
u'estoit guere asseuré si j'eusse esté tué, car un 
pays sans chef est fort hasardé, et les huguenots 
avoient beaucoup d'intelligence sur ceste ville-là. 

Après l'ordre laissé à monsieur de La Cas- 
saigne pour Lectoure, ce mesme mardy, qu'es- 

toit le jour de Sainct Michel, ou bien le lundy, 
je m’acheminay en extreme diligence dans Agen, 
et tout incontinent manday venir 4 moy le sieur 
de Nord conseiller, Delas advocat du roy, les- 
quels me servirent tousjours en toutes mes de- 
pesches, et estoient de mon conseil en toutes 
choses. Nous fismes venir deux clers du greffe 
et deux secretaires que j'avois : de toute la nuict 
ne fismes qu’escrire lettres à tous les seigneurs 
et gentils-hommes du pays, et croy que ceste 
nuit nous en fismes plus de deux cens. Le frere 
aisné du dict conseillé, nommé de Naux, qui 
estoit consul , ne fit toute la nuit que chercher 
messagers pour envoyer de tous costés. Je don- 
nois advis à tous, tant de l'entreprise de Lec- 
toure que de ce que le seneschal avoit dit, et 
Tautre qui avoit confirmé le dire dudit senes- 
chal, les advertissois qu'à present se cognois- 
troient les bons et fideles sujets du roy, et qui 
seroit bon François, et que depuis qu'il y avoit 
roy en France ne s’'estoit presenté une si belle 
occasion pour faire cognoistre la fidelité et 
loyauté que nous devons porter à la couronne 
de France; et qu'à ce coup il y alloit de la vie 
du roy, ou de la vengeance de sa mort ou pri- 
son, et que ceux qui demeureroient en leurs 
maisons , on les pourroit remarquer pour des- 
loyaux au roy et à sa couronne; que les Gas- 
cons n'avoient jamais esté marqués de telle 
marque ; que je les priois que nous ne la laissis- 
sions point à ceux qui nous avoient engendrés, 
ny à ceux que nous lairions après nous. Bref, 
je n'oubliay toutes les choses dont je me pou- 
vois adviser qui pouvoient affectionner les hom- 
mes à prendre les armes et secourir le roy, et 
assignay tout le monde à Agen, au dixiesme du 
mois d'octobre. Les susdits et moy demeurasmes 
cing jours et cing nuicts, ne faisans que depes- 
ches de tous costés; et ne croy point qu’en 
vingt-quatre heures nul de nous eust une bonne 
heure pour dormir , de sorte que tous trois cui- 
dasmes tomber malades. J’ay toute ma vie hay 
ces escritures, aymant mieux passer toute une 
nuict la cuirasse sur le dos que non pas à faire 
escrire, car j'ai esté mal propre à ce mestier: 
il y peut avoir du deffaut de mon costé, comme 
Jay remarqué aux autres qui s’en soucient trop, 
aymans mieux estre dans leurs cabinets qu'aux 
tranchées. De tous costés me venoient nouvelles 
que tout le monde se preparoit pour marcher, 

Je depeschay quarante capitaines de gens de 
pied , quatre compagnies de gens-d'armes, qui 
furent les sieurs de Gondrin, de Masses, d’Arne 
et de Bazordan, et huict ou dix cornettes d'ar- 
quebusiers à cheval. Je baillay les gens de pied 
à monsieur de Sainctorens, qui estoit collonnel 
des legionnaires, quinze enseignes pour luy, 
et quinze pour mon fils le chevalier de Malte, 
qui estoit en Piedmont, auquel j'escrivis se 
rendre au camp. Je l'envoyay vers sa majesté 
après avoir sceu ce qui se passa à ceste belle 
journée de Meaux, la suppliant de luy donner 
la charge des quinze enseignes, ce qu'il fit de 
fort bonne volonté. 

Le neufiesme jour après la Sainct Michel, 
comme je me promenois sur le gravier d'Agen, 
regardant arriver gens de pied et de cheval de 
toutes parts, lesquels je faisois loger deca et de- 
là la riviere de Garonne, arriva à moy le capi- 
taine Burée, qui avoit demeuré huit jours à 
venir, car il avoit failly quatre ou cinq fois 
destre prins, ayant fait la pluspart du chemin 
à pied, ne s'osant monstrer aux postes, car la 
pluspart estoient huguenots. Il m’apporta une 
lettre du roy, et une autre de la royne, par les- 
quelles leurs majestés me discouroient leurs 
fortunes , et comme l’on les avoit faillis de pren- 
dre, et m’admonnestoit sa majesté de luy con- 
server encore une autre fois la Guyenne, com- 
me j'avois fait aux premiers troubles. Par ces 
lettres sa majesté ne me mandoit point que je 
luy envoyasse secours, craignant que j'aurois 
assez à faire à conserver le pays avec des gens 
qui y estoient. Ledict capitaine Burée ne de- 
meura que deux heures avec moy; je l'en fis re- 
tourner en extreme diligence (car ainsi en faut 
il faire, et l'ay tousjours faict), pour asseurer 
leurs majestés du secours que j'envoyois en 
France, et que j'esperois luy garder la Guyenne 
avec les gentils-hommes casanniers seulement 
et avec le peuple. Mais je ne faillis d'escrire à 
la royne qu'elle ne fust plus si incredule ny 
sourde à mes advertissemens, et que si elle eust 
voulu commencer la feste et gaigner le devant, 
qu'elle eust mis le jeu bien loin à ses ennemis. 
Incoutinent je depeschay messagers nouveaux 
à Thoulouse et à Bordeaux’, et à tous les sieurs 
du pays, et leur envoyay les copies des lettres 
du roy et dela royne, les suppliant à tous de 
marcher en diligence pour secourir le roy qu'on 

tenoit assiegé dedans Paris. Je puis asseurer 
une chose veritable, qu'oncques en ma vie je 
n’avois veu ny leu en livre une si grande dili- 
gence que tout le monde faisoit pour cet effect , 
tant les gens de pied que de cheval. Il n'y a point 
aa monde un si bon peuple ny noblesse qui 
ayme plus son roy, si ceste nouvelle religion ne 
l'eust corrompu, car certes elle a tout gasté : je 
ne scay pas qui le racoustrera. Je fus dans Li- 
moges en vingt-neuf jours, contant du tren- 
tiesme de septembre que j’escrivois des lettres. 
avec mil ou douze cens chevaux et trente ensei- 
gues de gens de pied, auxquelles je fis faire 
monstre, et aux gens d'armes quelque prest, 
ayant pour cet effet amené avec moy le sieur de 
Gourgues, general des finances, car je n'avois 
pas accoustumé toucher aux deniers du roy. 
Estant à Limoges, j'assemblay tous les sei- 
gneurs et capitaines des gens-d'armes en ma 
chambre, et là je leur parlay en ceste sorte. 

. «Messieurs mes compagnons, de toutes les 

«bonnes fortunes que j'ay eues depuis que je 
«suis en ce monde, et si en ay eu autant que ca- 
« pitaine de France, ny de tous les services que 
«j'ay faicts à la couronne, qui ne sont pas si pe- 
«tits, comme vous mesines sçavez , aussi y avez 
«vous eu tous bonne part, et y avez employé 
«vos vies.et vos biens, je n'en ay jamais eu qui 
am’ait donné tant de contentement que cestuy- 
«cy. Vous en devez faire le mesme et sentir pa- 
«reil ayse dans vostre cœur que je fais au mien; 
«car quel plus grand bien vous peut estre en- 
«voyé de Dieu, que vous voir en si belle trouppe 
«en si peu de temps 4 cheval pour aller au se- 
«cours de vostre prince et de vostre roi, pour la 
« deffense duquel Dieu vous a donné la vie et à 
«moy aussy, pour le secours, dis-je, de sa per- 
«sonne? Car, comme vous scavez, le masque est 
«osté : il n'est plus question de messe ou pres- 
«che ; c'est à sa personne que cela s'adresse; 
«ceux qui ont faict la meschante entreprise de 
« Meaux , comme vous sçavez, l'ont faicte contre 
«luy. Quel bonheur vous est-ce de voir que Dieu 
«vous a réservés pour vanger une telle injure, 
«et assister vostre roi et prince naturel en une 
«telle necessité ! O mes compagnons, que vous 
«vous devez estimer heureux, que vous devez 
«estre contans ! quelle joye pensez vous que ce 
«sera au roi de voir une telle noblesse du der- 

«et en tel equipage le venir secourir? Jamais il 
«n'oubliera un tel service, et le recognoistra à 
« vous et aux autres. Croyez, messieurs, que si 
ajay de la joye de voir que j'ay part en ce ser- 
«vice, que j'ay bien de l’ennuy que je ne peus 
«avoir part au bon du fait, que je ne vous puis 
«servir de conducteur , et aller tous ensemble 
«offrir nos vies à sa majesté. Je veux que Dieu 
«ne m'aide jamais si je ne le desire plus que je 
«ne fis jamais chose en ce monde ; mais vous 
«voyez que c'est chose qui ne se peut faire sans 
«mettre en hazard tout le pays, lequel j'espere. 
«conserver, en despit de toutes les praticques 
«des ennemis . avec les forces qui me restent. Il 
«ne reste donc, messieurs, si ce n’est que vous 
«faciez la diligence requise. Souvenez vous de 
«ce que vous m'avez veu faire et dire, que c'est 
«la meilleure piece qu'un capitaine sçauroit 
«avoir. Vous ne sçavez les affaires du roi, ny s'il 
«est pressé de secours; parce ne sejournez pas, 
«je vous prie. Je scay bien qu'il y en a parmy 
« vous plusieurs dignes , non pas de mener une 
«trouppe, mais de conduire une armée; par 
«ainsi je vous supplie trouver bonne l'eslection 
«que je fais pour conduire celle-cy, de la per- 
«sonne de monsieur de Terride, lequel monsieur 
«de Gondrin assistera. Il est le plus ancien et 
«experimenté; je m'asseure qu'il s'en acquittera 
«dignement; aussi asseurez vous qu'en vostre 
«absence il me ressouviendra de conserver vos 
«maisons, et faites moy ce plaisir de vous res- 
«souvenir de moy. Et si vous vous trouvez en 
amesme, faictes paroistre que vous esles gen- 
«tils-hommes et Gascons, et qu'il n'y a nation 
«pour les armes pareille à la nostre. J'ay prati- 
aqué toutes celles du monde, mais je n'en ay 
«point veu de pareille, et en tous les faits d'ar- 
«mes petits et grands que j'ay veu faire , tous- 
«jours les Gascons y ont eu la meilleure part. 
«Conservez, je vous supplie, ceste reputation. 
«Jamais pareille commodité ne s'offrira pour 
«faire paroistre ce que vous sçavez faire , et le 
«zele et affection que vous portez à vostre roi et 
«naturel seigneur. » 

Tous me remercierent , et me donnerent as- 
seurance qu'ils ne sejourneroient que pour re- 
paistre, qu'ils ne fussent auprès du roi. Monsieur 
de Terride me remercia de l'honneur que je luy 
faisois. Il fut disputé du chemin , et chacun en 

putes il fut resolu que l'on prendroit le chemin 
droict à Moulins. Monsieur de Monsallez me 
cuida un peu mettre en colere, car il vouloit 
s'en aller devant, comme s’il eust eu plus de de- 
sir et affection que les autres : je luy dis que cela 
n'estoit pas bon d'abandonner la trouppe, et co- 
gueut bien qu’il m'avoit fasché. Je luy donnay 
la charge de conduire l'avant-garde, et à mon- 
sieur de Sainctorens les gens de pied. Avant 
nostre despart de Limoges je les vis tous partir. 
Je ne veux rien escrire de cette entreprinse de 
Sainct Michel ; elle est trop vilaine et indigne 
d'un Francois , pire que celle d'Amboise ; et vis 
bien que c’estoit des effects de la ligue ou con- 
tre-ligue dont j'avois senty le vent au Mont de 
Marsan. Je ne scay comme l'on s'aida du secours 
que j'envoyay; mais j'oserois bien dire que ja- 
mais lieutenant de roi ne tira hors du pays tant 
de noblesse ny de gens de pied tout à un coup, 
comme je fis, ny si grande quantité d'hommes 
signalés. J'avois telle opinion d'icelle, que si 
j'eusse rencontré monsieur le prince de Condé 
sans les reistres, je n'eusse pas quitté nostre vic- 
toire pour la sienne : et encore en m'en retour- 
nant je rencontray plusieurs trouppes qui ve- 
noyent pour estre de la partie. Je ne veux poinct 
me mesler d’escrire comme ce secours se porta 
aux affaires qui se presenterent, car Monsieur y 
estoit, et tous les princes et grands capitaines 
de France , qui se rendirent bien tost auprès de 
mondict seigneur. 

Or, comme je pensois que l'on me sentist 
bon gré de la diligence que j'avois faicte, et 
que j'esperois en recevoir un bon remerciement 
de leurs majestés en contr'eschange de ce, on 
me presenta la patente qu'un dragon, commis 
du receveur de Guyenne, apporta, laquelle le 
roy envoyoit à monsieur de Candalle, par là 
où sa majesté faisoit ledict sieur de Candalle son 
lieutenant general dans la ville de Bordeaux et 
au Bordelois, y commandant comme si j'y es- 
tois. Je fus fort esbahy de cela , et cogneus bien 
que l'on m'avoit donné une traverse à la cour, 
et que le roy et la royne ne m'eussent jamais 
faict ce tour-là sans quelques presteurs de cha- 
rité; car, graces à Dieu, auprès des roys de 
France en y a toujours de telles gens à revendre 
et qui ne s'attaquent jamais qu'aux meilleurs et 

| plus affectionnés serviteurs que les roys ont : 
et m'en suis bien trouvé. Et après plusieurs dis- | qui est cause que je n'ay pas trouvé estrange 


celle que l'on m'a prestée cette derniere fois, car 
ce n'est pas la premiere. Monsieur de Malassise, 
qui est aujourd’huy , m'en presta une en la Ro- 
maine , à l'endroit de monsieur de Guyse , et me 
vouloit, par ce moyen, faire oster le gouverne- 
ment de la Toscane, pour y mettre monsieur de 
La Molle, et luy fit à croire que j'avois dit beau- 
coup de mal de luy , et ledit sieur l'en creut, et 
m'en voulut grand mal un temps. Depuis, en 
presence de monsieur d’Aumalle, monsieur de 
Montpesat , messieurs de Cipierre et de Randan 
( les deux sont morts, et les autres deux en vie}, 
à Macherate je m'en demeslay ; mais si ne sceus- 
je encor si bien luy oster l'opinion qu'il en avoit 
conceue, qu'il ne m'en gardast quelque racine ; 
de sorte que jusques à Thionville il ne changea 
d'opinion. A mon retour à Montalsin il tint à 
peu que je ne coupasse la gorge à celuy qui en 
estoit cause. Il ne faut trouver estrange s’il m'en 
veut tout comme il faict : je ne veux point dire 
icy les raisons, pour beaucoup de consideration; 
je le laisseray faire toujours comme il a fait jus- 
ques icy, maniant la Royne. J'espere qu'avec le 
temps sa majesté changera d'opinion, comme fit 
monsieur de Guyse. 

On m’en presta une autre quand le roy Henry 
m'envoya en Piedmont, après le retour de Siene, 
à la prinse de Vulpian, pour ce que je me tenois 
près de monsieur d'Aumalle, n'y espargnant ma 
vie non plus que le moindre soldat du camp. Et 
croy qu'on n’eust pas voulu que le sieur d'Au- 
malle eust eu cet honneur de prendre Vulpian 
ne autres places qu'il print. Et me fut apporté 
une lettre de monsieur le connestable, par la- 
quelle ledit sieur me mandoit que le roy luy 
avoit commandé m'escrire que je me retirasse à 
ma maison jusques à ce qu'il me manderoit , me 
chargeant que j'avois dict que je n'obeyrois pas 
à monsieur de Termes, comme si je n’avois ja- 
mais accoustumé de luy obeyr ; car toute ma vie 
je Fay preferé en toutes choses à moy : aussi il le 
meritoit. Auparavant l'on en avoit bien presté 
une autre audict sieur de Termes, luy mettant 
sus que, pour l'alliance qu'il avoit faict par son 
mariage en Piedmont, et pour l'amitié que les 
Biragues et luy avoient ensemble , il se pourroit 
bien emparer du Piedmont, comme si les uns ou 
les autres y avoient jamais pensé. Quoy que 

ee soit, on} le tira du Piedmont : il estoit trop 
homme de bien; ce n'estoit pas le recompenser 
de tant de services. L'on le presta bien aussi 
à monsieur d’Aumalle, disant que les princes 
ne luy vouloient pas obeyr, et qu'il falloit en- 
voyer monsieur de Termes pour les commander, 
comme si monsieur d'Aumalle n’estoit de meil- 
leure maison que monsieur de Termes , et que 
les princes devoient plustost obeyr à un pauvre 
gentil-homme qu'à un qui est prince, encor que 
ce ne soit pas du sang royal. de puis dire, pour 
l'avoir veu, et n’y a homme qui en puisse mieux 
tesmoigner que moy , que lesdits sieurs princes 
pe sespargnerent non plus que les moindres 
gentils-hommes de l’armée, et firent acte digne 
du lieu d'où ils sortoient; car ils furent à l'assaut, 
et monterent sur la breche à Vulpian, grimpans 
avec des picques et quelques eschelles de cordes, 
car elle n’estoit pas raisonnable, comme j'ay es- 
crit cy dessus. 
Et puis que je me suis mis à escrire des cha- 
rités que l'on preste aux gens à la cour, j'en 
veux encor escrire d'autres que j'ay veues en 
mon temps, et de celles que j'ay leu aux his- 
toires romaines. Premierement je vis donner 
celle qui cuida couster si cher à monsieur de 
Lautrec. L'on luy retint cent mil escus, que le 
roy avoit commandé à Sainct Blanzay de les 
luy envoyer pour le payement des Suisses. Que 
si cet argent fust venu, les Suisses ne s'en fus- 
sent retournés en leur païs, car ils ne s’en re- 
tournerent que par faute de payement ; et la 
duché de Milan s'en perdit. Ce pauvre seigneur 
de Lautrec ne fut bon à grand peine pour les 
chiens tout un temps, et ne pouvoit avoir au- 
dience pour dire ses raisons. A la fin le roy l'es· 
couta, et en fit pendre Sainct Blanzay , encore 
que le tort ne vinst de luy, mais le pauvre 
homme en porta la penitence. Je scay bien qui 
en fust cause, mais je n'ay affaire de l’escrire. 
O qu'il y a de peine à servir les grands, et de 
danger quant et quant; mais il faut passer par 
là : Dieu les a faits naistre pour commander, et 
nous pour obeyr. D'autres nous obeyssent à nous 
et toutesfois nous sommes tous d’un pere et 
d'une mere; mais il y a trop long temps pour 
alleguer nos titres. 
de vis le trait qu’on fit à monsieur de Bour- 
bon. L'on le mit en tel desespoir, qu'il fut con- 
traint de faire beaucoup de choses indignes 

d'un prince, car l'on luy vouloit oster son bien, 
et le remettre à la legitime du bien qu'il avoit 
eu de la maison de Bourbon , de laquelle il estoit 
puisné. Au camp de Mesieres, et au voyage de 
Valenciennes on luy en fit avaller deux; si mon- 
sieur de Bonnivet, qui estoit admiral , en estoit 
cause , je n’en scay rien, mais on le disoit. Quel- 
qu'un tousjours porte la marote : je pense que 
si le roy n’eust voulu, ny luy ny madame sa 
mere n’eussent mis ce brave prince au desespoir. 
Ceste traverse fut cause d’un grand malheur en 
la France, et le roy s'en repentit plus de trois 
fois depuis. Le prince d'Orange, qui commanda 
le camp de l'empereur à Rome après la mort 
dudit seigneur de Bourbon, avoit aussi peu 
avant quitté le service du roy, pour avoir sa 
majesté commandé au mareschal des logis de le 
desloger pour loger un ambassadeur du roy de 
Pologne. Ceste occasion est bien legere, mais si 
elle est veritable : un bon cœur se fasche quand 
on le meprise. 

L'on en presta un autre aussi à André Dorie, 
qui commandoit les galleres du roy au temps 
que nous tenions le royaume de Naples tout as- 
seuré : et ce fut pour faire bailler les galleres à 
monsieur de Barbesieux, car par faute qu'il eust 
fait il ne se peut dire; car le comte Philippin 
Dorie, son nepveu , avoit gaigné la bataille au- 
près de Naples, comme j'ay escrit, contre le 
viceroy dom Hugues de Moncalde , où il mourut, 
et le marquis de Guast , et plusieurs grands sei- 
gneurs prisonniers. Ledit comte estoit si vigi- 
lant et soigneux, qu'il ne pouvoit entrer un chat 
dans la ville de Naples : ceux de dedans estoient? 
à l'extremité, le viceroy mort, les grands sei- 
gneurs prisonniers, et les autres revoltés du 
costé du roy. Il faut donc confesser que le 
royaume estoit au roy en despit de tout le 
monde : et le juste despit dudit André Dorie le 
luy fit perdre. Quand le roy fut pris prisonnier à 
la bataille de Pavie, et que l'on le menoit par 
mer en Espagne, André Dorie s'en alla au devant 
des galleres qui le portoient , pour les combattre 
et leur oster le roy : ce qu'il eust faict, et eust 
mis tout en hazart ; mais le roy l'envoya prier 
de ne le faire point, car s’il le faisoit il estoit 
mort; et desjà l’on luy avoit annoncé de le faire 
mourir, si André Dorie se presentoit pour les 
combattre ; qui fut cause que ledit André Dorie 
tourna à Gennes, laquelle pour lors estoit au 

roy. Voyli un grand mal-heur et une malheu- 
reuse traverse qui porta autant de dommage que 
celle de monsieur de Bourbon ; car non seule- 
ment pour ceste occasion se perdit tout ce que 
nous avions gaigné du royaume de Naples, mais 
encore se perdit Gennes ; car toutes les pertes, 
tant du royaume de Naples que de Gennes, 
vindrent pour la revolte dudict André Dorie , 
laquelle il fut offencer du tort et deshonneur 
que l'on luy avoit fait de luy avoir osté la charge 
de commander les galleres pour la bailler à un 
autre, sans avoir aucunement malfaict , ny avoir 
receu une seule escorne en sa charge, et aussi 
luy vouloir faire rendre les prisonniers de guerre 
sans aucune recompense. Or tenoit ledit André 
Dorie en si grand crainte la mer, que le roy 
n'osa jamais passer en Italie jusques à ce que 
ledit André Dorie fust à son service. L'empereur, 
ayant entendu le traict qu'on luy avoit faict, luy 
envoya la carte blanche, et qu'il couchast là 
dedans tout ce qu'il voudroit de luy, et qu'il 
vinst à son service, Et manda après ledit André 
Dorie au comte Philippin, son nepveu , se retirer 
de devant Naples, et qu'il abandonnast le ser- 
vice du roy, le venant trouver à Gayette; ce 
qu'il fit; et avant partir, il fit mettre tant de 
vivres qu'il peut promptement dans Naples, afin 
qu'elle ne se perdist : et ainsi celuy qui leur 
avoit faict le mal leur fit le bien, car autrement 
dans huict jours il falloit qu'ils entrassent en ca- 
pitulation. O que cest homme devoit estre re- 
cherché! je croy que luy seul a ruiné les affaires 
du roy Francois. Les roys ny les princes ne doi- 
vent ainsi traicter les estrangers, ny leurs sub- 
jects aussi, quand ils les cognoissent gens de 
service. Et si nostre maistre fut mal conseillé, 
l'empereur fut très-bien advisé de se haster de 
bonne heure pour tirer ledict Dorie à son party, 
afin que le roy n’eust le loisir de faire son ap- 
pointement, et se rendre cest homme son ser- 
viteur. Les princes doivent icy prendre un bon 
exemple, et pour se faire sages aux despens des 
autres ils se doivent garder d’offencer un grand 
ceur, et un homme de service, mesmement 
quand vous ne le tenez pas obligé, comme celuy 
qui a sa femme, ses enfans et son bien à vostre 
mercy. Le roy n'avoit rien de tout cela sur André 
Dorie. Ce fut une des plus grandes incongruités 
que j'aye veu faire en mon âge, plus impor- 
tante encor que celle de monsieur de Bourbon. 

Puis j'en ay veu donner une autre au prieur 
de Capue, qui estoit un des vaillans hommes 
que cent ans a aye monté sur mer, et autant 
craint des Turcs et des chrestiens ; et luy voulut- 
on faire accroire qu'il avoit mangé le lard. Il fut 
contrainct s'en aller avec ses deux galleres se 
rendre à Malte à sa religion. O le grand tort que 
le roy se fit là de croire si legerement ! le dom- 
mage en fut à luy, et la perte à la France, car 
ce seigneur estoit homme de service, et qui sça- 
vait bien le mestier duquel il se mesloit. 

J'en ay veu donner une autre aussi à monsieur 
le mareschal de Biez. J'oseray gager mon ame 
que ce seigneur-là ne pensa jamais à faire acte 
meschant contre le roy ; toutes-fois on le ca- 
lomnia fort un peu après la mort du roy Fran- 
cois le Grand, luy mettant sus qu'il estoit cause 
que monsicur de Vervin son gendre avoit rendu 
Bologne ; et luy bailla-on pour faire son procès 
un Cortel, le plus renommé mauvais juge qui fut 
jamais en France. Qui vid jamais ny ouy dire ` 
qu'on punist quelqu'un pour la lascheté d'un 
autre ? Quand on luy faisoit son procès, on luy 
mit à frout trois grands pendars, lesquels luy 
soustindrent que le jour du grand rencontre 
qu'il eut avec les Anglois il monta sur un grand 
cheval portant un panache blanc pour se faire 
remarquer, afin que les Anglois ne donnassent 
à luy ; comme si c'estoit chose bien aisée à foire : 
quand on est meslé en une bataille, la poussiere, 
la fumée et les cris empeschent bien ce jugement. 
C’est aussi l'ordinaire des braves hommes de se 
remarquer pour se faire cognoistre un jour de 
combat, mesmement aux guerres estrangeres 
qui se font comme pour honneur, et non pour 
haine; car aux civiles monsieur de Guyse s'en 
fust mal trouvé à la bataille de Dreux. Voilà 
comme on calomnioit ce pauvre seigneur, lequel 
ce jour là deffit huict cens Anglois. Je croy que 
si le roy eust envoyé un tel commissaire, et qu’il 
eust voulu ouir les huguenots, il eust trouvé 
prou de tesmoins que j'avois promis la Guyenne 
au roy d'Espagne. Je n'aymay jamais ceste na- 
tion, ny les aimeray, car je suis trop bon Fran- 
cois. Et pour retourner audit sieur mareschal, 
comme ceux-là qui luy avoient baillé ceste tra- 
verse virent qu'ils ne le pouvoient attraper par 
nul moyen, et qu'il s'en alloit relaxé au grand 
des-honneur de ceux qui l’avoient mis en ceste 
peine, l'on luy mit sus qu'il avoit fait passer des 

passe-volans en sa compagnie d'hommes d'armes, 
pour gaigner les payes ; ce qui se trouva verita- 
ble, conme l'on m'a dit, mais c'estoit pour don- 
ner à des gens qu'il tenoit en Flandres pour le 
tenir adverty de ce qui se passoit au pays de 
l'ennemy ; car quelquesfois nous sommes con- 
traints de nous ayder du nostre mesme pour 
servir le roy. Je laisse penser à un chacun si cela 
meritoit de le faire venir sur un eschaffaut et 
estre desgradé de noblesse, des armes et de la 
mareschaucée, condamné d'avoir la teste tran- 
chée. Mais comme l'on le voulait executer, le roy 
Henry, se ressouvenant qu'il l'avoit faict cheva- 
lier, luy envoya sa grace, et mourut, tant de 
vieillesse que de regret qu'il eut, cinq ou six 
mois après ; car qui eust voulu vivre après une 
telle injure et honte ? La justice de France n'est 
pas sans Cortels, car il en y a prou que si le roy 
leur bailloit entre les mains le plus homme de 
bien de son royaume, ils y trouveroient assez de 
prinse, comme Cortel disoit que si l’on luy bail- 
loit le plus juste lieutenant du roy du royaume 
de France, pourveu qu'il eust exercé la charge 
un an ou deux, qu'il ne craignoit pas qu'il ne 
trouvast matiere pour le faire mourir. Ce pauvre 
seigneur avoit faict un acte belliqueux , si jamais 
homme en fit, auprès du fort de Montreau. 
Quand les Anglois sortirent de Bologne pour luy 
venir donner la bataille, il avoit avec luy le re- 
giment du comte Ringrave, et croy que luy- 
mesmes y estoit, celuy des François que mon- 
sieur de Tais commandoit, et sept enseignes 
d'Italiens. Et comme les ennemis chargerent 
nostre cavalerie, elle se mit en routte; et voyant 
ledict sieur le desordre des gens de cheval, il 
s’en courut. au bataillon des gens de pied, et 
Jeur dict : «O mes amis, ce n’est pas avec la ca- 
« vallerie que j'esperois gaigner la bataille , car 
ac'est avec vous ;» et mit pied à terre, et pre- 
nant une pique d'un soldat auquel il bailla son 
cheval, se fit oster les esperons , et commença sa 
retraicte tirant à Ardellot. Les ennemis, après 
avoir chassé longuement nostre cavallerie , re- 
tournerent à luy, lequel demeura quatre heures 
ou plus en sa retraicte , ayant les gens de cheval 
Tune fois devant une autre au costé, et leurs 
gens de pied sur la queue ; mais ils ne l’oserent 
jamais.enfoncer. Et m'a esté dit par des capi- 
taines qui y estoient, que jamais il ne fit cin- 

retraicte se peut dire une des braves retraictes 
qui se soit faicte il y acent ans : je serois bien 
aise qu'on m'en nommast une pareille, ayant 
gens de pied et de cheval dessus, et sa cavalle- 
rie en fuitte. Voy-la ce que ce seigneur fit pour 
sa derniere main, estant en l'âge de plus de 
soixante dix ans ; et neantmoins il fut traicté de 
ceste sorte. Que l'on demande à monsieur le car- 
dinal de Lorraine qui estoit celuy-là qui luy 
bailla ceste traverse ; car à Poissi, lors de l'as- 
semblée que le roy fit des chevaliers de l'Ordre 
devant le roy François second , il le luy repro- 
cha, et vindrent fort avant en parolles. Je suis 
trop petit compagnon pour le nommer, encor 
que j'y fusse : aussi il y a des dames meslées. 
Un an après je vis aussi faire une autreescorne 
à monsieur de Tais , le chargeant qu'il avoit dit 
mal d'une dame de la cour. Ce mal-heur est en 
France qu'elles se meslent de trop de choses et 
ont trop de credit. Et luy fut ostée la charge de 
l'artillerie, et depuis ne rentra en credit. Le roy 
de Navarre pria le roy ne trouver mauvais s'il se 
servoit de luy à la prise de Hedin, ce qu'il luy 
accorda ; et fut tué aux trenchées dudit Hedin, 
faisant service à celuy qui ne l’avoit aggreable, 
qui est un grand creve-cœur et un grand regret 
de mourir, faisant service à son prince auquel 
on n'est aggreable : en quoy nostre condition 
est miserable. Toutesfois je croy que le roy s'en 
fust en fin servy, car à la verité il estoit homme 
de service. Et croy que le roy eut regret de l'a- 
voir chassé de la cour; mais bien souvent ceux 
ou celles qui gouvernent les roys leur font faire 
des choses contre leur naturel et volonté, et 
après ils en sont marris: mais il n'est pas temps 
de se repentir quand les traverses ont porté tel 
dommage au prince, qu'il est irreparable; et 
ceux qui les veulent après excuser taschent de 
se couvrir envers le roy d'un sac mouillé, met- 
tant de nouveaux faicts en avant. Je ne veux 
parler de celle de monsieur le connestable, qui 
le fit esloigner de la cour, et tout dit-on pour 
les femmes, ny aussi de feu monsieur de Guyse : 
on les a veu tantost dehors, tantost dedans. Le 
roy devroit clorre la bouche aux dames qui se 
meslent de parler en sa cour : de là viennent 
tous les rapports, toutes les calomnies. Une ba- 
billarde causa la mort de monsieur de La Chas- 
taigneraye. S'il m'eust voulu croire et cing ou 

monsieur de Jarnac d'autre sorte ; car il com- 
battit contre sa conscience, et perdit l'honneur 
et la vie. Le roy leur devroit commander de se 
mesler de leurs affaires. J'excepte celles que je 
dois. Leur langue a cousté beaucoup , et après 
il n’est pas temps, comme j'ay dict. Ce sont les 
traverses et charités qu'en mon temps j'ay veues 
prester à grands personnages et à de pauvres 
gentils-hommes comme moy ; aussi tout cela 
provient des envies que les uns et les autres se 
portent , et qui sont près des roys. Cependant 
que j'ay esté à la cour, j'en ay veu plusieurs qui 
se faisoient faux-feu, et se fussent entre-mangés 
s'ils eussent peu, qui toutesfois se faisoient 
bonne mine, s'embrassant et caressant comme 
s'ils estoient les meilleurs amis du monde. Je 
n’ay sceu jamais faire ce mestier : j'ay porté au 
front ce que j'ay dedans le cœur. 

Par là on peut juger que le mal-heur auquel 
ce royaume est tombé n'est pas arrivé par faute 
de hardiesse ny de sçavoir qui ait esté en nos roys, 
ny à faute d'avoir des vaillans capitaines et sol- 
dats, car jamais roys de France n'en eurent tant 
à pied et à cheval que les roys François, Henry 
et Charles. Que si on les eust voulu employer 
aux conquestes estrangeres , ils eussent mis la 
guerre loin d'eux. C'a esté un grand mal-heur 
pour eux et pour toute la France ; et si ne faut 
pas dire qu'il tint à l'eglise ny au tiers estat ; 
car tout ce que les roys leur ont demandé leur 
a esté accordé. Les enfans pourront donc juger 
à qui il a tenu et quelle a esté la source des guer- 
res civilles ; j'entends des grands, car ils n'ont 
pas de coustume de se faire brusler pour la pa- 
role de Dieu. Si la royne et monsieur l’admiral 
estoient en un cabinet , et que feu monsieur le 
prince de Condé et monsieur de Guyse y fussent 
aussi, je leur ferois confesser qu'autre chose 
que la religion les a meus à faire entretuer trois 
cens mil hommes; et je ne sçay pas si nous som- 
mes au bout, car j'ay ouy dire qu'il y a une pro- 
phetie, je ne sçay pas si c'est de Nostradamus, 
qui dit que les enfans monstreront à leurs mères 
par merveille quand ils verront un homme, tant 
peu il y en aura , s'estant tous entretués. Mais 
n'en parlons, le cœur m'en creve à moy-mesmes 
qui y ay le moindre interest , et qui m'en iray 
bien tost en l’autre monde. 

Je n'aurois jamais fait si je voulois escrire 
toutes les traverses et charités que j'ay leu dans 

les livres des Romains , qu'autrefois j'ay prins 
plaisir de voir, en m'estonnant pourquoy et à 
quoy il tient que nous ne soyons si vaillans 
qu'eux. J'en conteray seulement un ou deux , et 
commenceray par ce que j'ay leu je ne sçay en 
quel livre, de Camille, grand capitaine romain 
qui gaigna plusieurs batailles, et eslargit l'empire 
romain de grandes tendue de pays, et à la fin fat 
appelléen jugement, pource qu'il avoit donné la 
despouille des conquestes pour edifier des tem- 
ples et sacrifier à leurs dieux, de laquelle des- 
pouille la moitié appartenoit aux gens de guerre, 
mais afin que les dieux l'assistassent en leurs ba- 
tailles et conquestes , il leur fit don, disant que 
les gens de guerre avoient autant de besoin que 
les dieux leur aidassent comme luy mesmes. Et 
comme il fut retourné à Rome , l'on luy fit son 
procès en récompense des grands services qu'il 
avoit faits au peuple, et des grandes batailles 
qu'il avoit gaignées. Toutes-fois ils ne le firent 
mourir, mais l'envoyerent en exil en une ville 
du nom de laquelle il ne me souvient, parce qu'il 
y.a long temps que je n’ay leu Tite Live, non 
pas en latin, car je ne sçay pas plus de ma pate- 
nostre , mais en françois. Et comme il eut de- 
meuré quelque temps en ceste ville, vindrent 
trois ou quatre roys gaulois avec grand armée, 
et prindrent Rome , et tuerent presque tous les 
citoyens , reservé quelques uns qui se retirerent 
au Capitolle et là tindrent bon quelque temps. 
Tite Live racompte qu'une nuict ceux qui s'es- 
toient ainsi retirés au Capitolle s'estoient endor- 
mis, et les ennemis avoient desjà gaigné un en- 
droit au Capitolle, et qu'une oye commença à 
crier, qui esveilla les gardes, et entrerent en 
combat contre les ennemis , et les repousserent. 
Or, ledit Camille se mit en campagne et assem- 
bla tant de gens qu'il peut. Et parce que les en- 
nemis ne trouvoient plus à desrober, ne de vivre 
à leurs plaisirs dans Rome, ils s'espandirent par 
la campagne , à dix ou douze mil de Rome. Le- 
dict Camille fit une grande cavalcade, et en tua 
au travers des campagnes sept ou huict mil. 
(Quand jefus à Rome, au temps du pape Marcel, 
je me faisois monstrer ces lieux-là, prenant grand 
plaisir de voir les endroits où tant de beaux 
combats s'estoient faits ; et me sembloit que je 
voyois les choses devant les yeux que j’avois ouy 
racompter ou lire , mais je n'y vis rien pourtant 
qui ressemblast ny raportast à Camille.) Le bruit 

de ceste desconfiture ayant couru par toutes les { mettant sus qu’il avoit prins leslection et com- 


villes prochaines, fit que beaucoup de bons 
hommes se rendirent au camp de Camille, lequel, 
se voyant assez fort, s'en alla à Rome occupée 
d'un grand nombre de Gaulois, lesquels il defit, 
et sauva une grande somme d’argent que ceux 
qui s’estoient retirés au Capitolle avoient promis 
de donner; et depuis fut appellé le second fon- 
dateur de Rome. Les historiens rendront meil- 
leur compte de ceste histoire que moy, qui peut 
estre me mesconte, pour-ce qu'il y a plus de 
trente ans que je n'ay leu livre, ny moins en 
ose lire de present , à cause de ma veue et de 
ma blessure. 

En Espagne, les deux Scipions furent desfaicts 
à trente lieues l'un de l’autre, et en trente jours, 
à sçavoir, P. Scipion le premier, et son frere 
Cornelius Scipion par Asdrubal. Et de l’un camp 
et de l’autre se sauverent quelques-uns, et se ren- 
dirent tous aux cloisons où ils avoient hyverné. 
Et comme ils furent là, trouverent que tous 
leurs colonels estoient morts, et furent con- 
traincts d'en eslire un qu'ils appellerent le Nou- 
veau capitaine. Asdrubal, scachant que ce Nou- 
veau capitaine avoit rassemblé les soldats 
romains qui s’estoyent sauvés des deux deffaites, 
s'en alla soudain les assaillir ; mais il fut virile- 
ment repoussé, et contrainct de se retirer en un 
lieu auquel ce vaillant capitaine le vint combat- 
tre de nuict, et desfit non-seulement l'armée 
qu'il avoit, mais une autre qui estoit en un lieu 
près de là, tellement que par sa vaillance ilsauva, 
non seulement ce peu de Romains qui s’estoient 
sauvés des deux batailles perdues, mais les Espa- 
{nes au peuple romain; car sans luy tout y es- 
toit perdu pour les Romains. Or, le senat de- 
meura long temps sans avoir nouvelles des 
Scipions ny de leurs affaires , et après furent 
advertys de la perte qu’avoient faite les deux 
Scipions, et des victoires du Nouveau capitaine. 
H ne mesouvient comme il s'appelloit auparavant 
qu'il fut créé et appellé Nouveau capitaine; il en 
souviendra mieux aux historiens qu'à moy, qui 
n'ay veu il y a si long temps livre. Et comme le 
senat fut adverty du tout, ils envoyerent Sci- 
pion le jeune pour commander : je croy qu'il 
estoit fils du premier Scipion, qui avoit esté tué; 
ct manderent au Nouveau capitaine qu'il vinst à 
Rome. Et comme il fut à Rome, au lieu de le 
récompenser , ils le mirent en jugement , luy 


mandement des soldats et non du senat. Et croy 
qu'ilsle firent mourir, à tous le moins je n'ay point 
veu en Tite Live qu'il se parlast plus de luy. 

O combien d'autres grands capitaines ont 
esté payés de telles recompenses du temps des 
Romains! les histoires en sont toutes pleines. 
Et puis que la justice de France est regieet gou- 
vernée par les lois des Romains, c’est bien rai- 
son que les roys de France se gouvernent par 
leurs coustumes. Que pleust à Dieu que le roy 
voulust faire parler de luy pour jamais, et lais- 
ser memoire de sa prudence, qui seroit à jamais 
louée ! C'est qu'il fist brusler tous les livres des 
loix suivant lesquelles sa justice juge , et faire 
une justice toute nouvelle, juste et saincte {car 
J'oserois dire qu'il n'y a monarque en la chres- 
tienté qui s'aide de ces loix , que les roys de 
France; tous les autres ont des lois faites par 
eux pour abreger tous procès, ouy mesmes 
Bearn et Lorraine, qui sont aux deux coings du 
royaume), et que les procès ne puissent durer 
plus de deux ans. Si le roy faisoit cela, il se 
pourroit vanter d'avoir un monde de soldats qui 
seroyent forcés de prendre les armes, puis qu'il 
n’auroyent que faire un palais ; car ostez ceste 
vacation, à quoy voulez vous qu'un bon cœur , 
noble et genereux, s'adonne sinon aux armes ? 
Qui accroist la puissance et l’estendue du grand 
seigneur ? rien que cela : il ne songe qu'aux 
armes. O combien de braves capitaines sorti- 
royent de ce royaume! Je croy que les deux 
tiers s'amusent en ces palais et plaidoyeries ; et 
cependant, encor qu'ils ayent naturellement 
bon cœur, avec le temps s’apoltronissent. Ce 
royaume seroit formidable aux estrangers. Com- 
bien seroit-ilriche etopulent! car toute la ruine 
de la noblesse ne vient que des mauvais conseils 
que les advocats donnent aux parties. Il me 
souvient avoir leu en une fenestre d’une maison 
à Thoulouse, qu'un advocat des plus fameux de 
la cour , qui se nommoit Mainery, avoit fait 
mettre un escriteau où il y avoit tels mots 
gravés : ` 

Faux conseils et mauvais testes 
M'ont fait bastir ces fenestres. 

Et puis qu'eux-mesmes le mettent par escrit, 
je le puis bien dire. Nous sommes bien fols de 
nous destruire les uns les autres pour les enri- 
chir. La ruyne vient aussi bien à celuy qui gai- 

a gaigné conte l'argent qu'il a despendu, il 
trouve avoir plus mis que gaigné , outre que le 
temps qu'il a perdu. Et si le roy faisoit cela, 
peut estre que les coustumes des traverses et 
charités que l'on donne se perdroient comme 
les loix, et tous les bons serviteurs du roy qui 
ne pensent à autre chose qu'à le servir fidelle- 
ment et loyallement, demeureroient près de 
leurs majestés, ou seroient employés pour son 
service. 

Or, puis que je fais compagnie à tant de 
grands personnages du temps passé et de ceux 
que j'ay veu de mon temps, je me resjouirai à 
la retraite que j'ay fait en ma maison, me te- 
nant heureux de tenir compagnie à si grands 
hommes, estant asseuré de deux choses, c'est 
de la loyauté, laquelle l'on ne me peut oster en 
aucune maniere ; et l’autre , que j'ay affaire à un 
bon roy, qui cognoistra avecques le temps le 
service que je luy ay fait et à sa couronne. Que 
si je suis retiré en ma maison, ce n’est pas à re- 
gret , car c'est tout ce que de long temps je de- 
sirois, pourveu que ce fust en la bonne grace 
du roy et de la royne, laquelle justement ne me 
peuvent oster. Dequoy j'en loue Dieu, qui m'a 
si bien conduict en toutes mes charges, que je 
ne leur ay jamais donné occasion de m'en priver; 
et suis plus heureux et plus contant que ceux-là 
qui m'ont baillé ces traverses , car je me ris de 
la peine en laquelle ils sont de se garder les uns 
des autres et s'en donner : je croy que les ames 
de purgatoire n'ont point tant de peine. Et je 
suis icy en repos avec ma famille et mes parens 
et amis, prenant plaisir à faire escrire sous moy 
ce que j'ay veu. Je pourrois dire que, sans ceste 
grande arquebuzade qui me perce le visage, et 
laquelle il faut que je laisse ouverte, je serois 
très content et heureux ; car en la perte de mes 
enfans , je me console qu’ils sont tous morts en 
gens de bien , l'espée en la main, pour le service 
de mon roy. Et pour le reste, je serois un homme 
sans sens ny entendement , si je ne jugeois que 
ce sont des tours qui se jouent au monde, et 
quant et quant que c'est un grand bien pour 
moy , qui n'ay pas occasion de faire mal à per- 
sonne, dequoy je ne me pourrois exempter 
continuant une telle et si grande — comme 
estoit celle que j'avois. 

gne qu'à celuy qui pert, car ils tirent les pro- 4 
cès en si grande longueur, que quand celuy qui 

Je laisseray ce propos qui m'a mis-en colere , 
pour retourner à ce que je devins après avoir dit 
à Dieu à tous ces seigneurs et capitaines qui al- 
loient en France. Je repassay par Perigueux et 
baillay commission au seneschal de Perigord 
pour faire teste à tout ce qui se remueroit par. 
de-là. Et comme je fus à Agen, j'envoyai une 
patente à monsieur de Bellegarde à Thoulouse, 
pour commander en mon absence aux pays de 
Cominge, Bigorre, et jusques aux frontieres de 
Bearn; une autre à monsieur de Negrepelice , 
pour commander aux jugeries de Verdun et ri- 
viere; j'en envoyay une autre à monsieur de 
Cornusson le vieux , pour commander en Rouer- 
gue; puis laissay encores quatorze ou quinze 
enseignes de gens de pied , lesquelles je tenois 
partie en Quercy, pour faire teste aux vicontes, 
qui ne bougeoient du pays et remuoient tous- 
jours quelques besongnes, et le demeurant vers 
Bordelois. Et au bout de quelque temps lé roy 
me manda que j'allasse assieger La Rochelle , et 
qu’il m'envoyoit commission pour recouvrer de 
l'argent pour faire les frais de la guerre. 

Premierement il vouloit que ceux de Thou- 
louse me baillassent vingt mil francs de l'argent 
qui estoit provenu des meubles des huguenots, 
pour payer les gens de pied, et pour les frais 
de l'artillerie, que je prendrois quinze mil francs 
sur quelques droicts que le roy a en Sainctonge, 
et sa majesté n’en tire que neuf mil ; que sadite 
majesté manderoit au gouverneur de Nantes 
qu'il m'envoyast quatre canons et quelque cou- 
levrine. Voy-là mes assignations bien asseurées 
et propres pour une telle besoigne. Il sembloit 
plutost que c'estoit une mocquerie et une farce 
qu'autrement , et qu'on me vouloit envoyer 
devant La Rochelle pour me faire perdre ou 
pour y recevoir une escorne. Si est-ce que je 
voulus tenter tout ce qui s'en pourroit tirer. Et 
manday incontinent au parlement et capitouls 
ce que le roy leur escrivoit. Ils me firent res- 
ponse qu'il y avoit long temps que ce peu de 
meubles qui s’estoient trouvés des huguenots 
en leur ville avoient esté vendus et despendus 
pour les frais qu'il leur avoit convenu faire aux 
affaires qui s'estoient presentées. Et ayant en- 
tendu ceste response, je m'en allay à Bordeaux 
veoir si je pourrois convertir la cour de parle- 
ment et les jurats, qu'ils aidassent de quelque 
argent à l'entreprise ; et ne sceus jamais tant 

faire avec eux, qu'ils y voulussent fournir un 
seul denier, disant qu'ils vouloient garder ce 
qu'ils avoient pour l’employer à la deffense de 
leur ville si l'occasion s'en presentoit, et non 
pour La Rochelle qui n’estoit de leur ressort. Je 
despeschay vers leurs majestés, leur faisant 
sçavoir leurs responces, et que pour cela je ne 
m'arrestervis de m'acheminer en Sainctonge, les 
suppliant m'envoyer autres assignations plus 
seures; autrement je ne me pouvois aller enga- 
ger devant La Rochelle sans perdre leur reputa- 
tion et la mienne , et peut estre tout le camp; 
car, assiegeant une place de telle importance sans 
que les soldats fussent payés pour les tenir sub- 
‘jects aux tranchées, ils seroient contraints s'en 
aller au pillage; et cependant l'artillerie me de- 
meureroit engagée : aussi je sçavois bien ce que 
valloit l’aune de tels affaires. J'escrivis aussi à 
sa majesté qu’il commandast au gouverneur de 
Nantes qu'il m’envoyast l'artillerie en diligence, 
et qu'il la fist porter en Brouage, esperant bien 
tost avoir gaigné les isles. Et comme j'eus mandé 
à leurs majestés ceste depesche , je m’en revins 
en Agenois pour faire marcher douze ou treize 
enseignes que j'y avois, et aussi pour amencr la 
noblesse du pays. Et estant à Sainct-Macaire, 
jy trouvay monsieur de Lauzun et les commis- 
saires qui faisoient la monstre de sa compagnie. 
Je priay ledit seigneur qu’incontinent la monstre 
faicte il fist acheminer monsieur de Madaillan, 
qui portoit son enseigne, droit à Sainctes , et 
baillay au dict sieur de Madaillan une cornette 
d’argoulets qui estoit au sieur de Verduzan, 
seneschal- de Bazadois, mien parent, et luy 
baillay les compagnies de Mabrun, Thodias et 
La Mothe Mongauzy, et leur ordonnay de faire 
extreme diligence , sans arrester qu'ils ne fus- 
sent. à Sainctes, et que si les Marenneaux es- 
toient à Sainct Severin, que dès qu'ils auroient 
repeu ils les allassent combattre, et que s'ils 
avoient la victoire , ils menassent bien les mains, 
car ce n'estoit que communes , et dès que les 
autres entendroient la deffaicte de leurs compa- 
gnons, ils se mettroient en telle crainte qu'ils 
ne feroient jamais plus teste, et que la peur 
iroit jusqu’à La Rochelle; mais qu'il falloit sur 
tout. faire grand tuerie pour donner l'espou- 
vante: J'escrivis à monsieur de Pons toute l'en- 
treprise, et qu'il envoyast des forces à Sainctes, 
pour que tous à un coup allassent faire ceste 

execution. J'avois desjà mandé aux enseignes 
qu'ils se rendissent vers Agenois, età la no- 
blesse pareillement. Ledict seneschal de Baza- 
dois print la charge d'estre nostre mareschal de 
camp. Je n'avois de gensdarmes que la compa- 
gnie de monsieur de Lauzun, la mienne et celle 
de monsieur de Merville, grand seneschal de 
Guyenne : de celle de monsieur de Jarnac, que 
le roy avoit commandé se rendre près de moy, 
ne s’en trouva pas la quarte part, car les autres 
estoient avec monsieur le prince de Condé. Et 
n’arrestay que trois jours à Agen, et m'en retour- 
pay droit en Bordelois avec ce peu de forces que 
j'avois peu assembler. Et baillay la charge des 
gens de pied à commander à mon nepveu le sieur 
de Leberon. Et comme je fus la seconde journée 
d'Agen, je receus lettres de monsieur de Ma- 
daillan, par lesquelles m’advertissoit comme ils 
avoient faict si grande diligence qu'ils estoient 
arrivés la troisiesme nuict après que je les eus 
laissés à Sainctes, et qu'ayant entendu qu'il y 
avoit trois enseignes de gens de pied à Sainct 
Severin, qui s'y estoient parqués et fortifiés, ils 
les avoient chargés et de faict emporté trois 
drapeaux. J'arrivay cinq ou six jours après à 
Marennes, où je trouvay monsieur de Pons, à 
qui sa majesté avoit escrit, et à monsieur de 
Jarnac aussi, de se rendre auprès de moy au 
siege de La Rochelle. Peu après je receus une 
lettre du gouverneur de Nantes, par laquelle il 
me mandoit qu'il ne se falloit point attendre à 
son artillerie, car il n’avoit qu'un canon monté 
sur vieux rouages, et que le demeurant estoit 
tout par terre, sans qu'il peust estre prest d’un 
mois. Voy-là comme les villes de frontiere et 
d'importance estoient pourveues et munies : La 
Rochelle n’estoit pas ainsi. Je me mis à tempo- 
riser aux environs de Sainct Jean et de Sainctes, 
attendant la responce de leurs majestés, et lar- 
gent pour faire partir l'artillerie de Bordeaux, 
bien marry de m’estre advancé si avant. De 
jour à autre je leur faisois des despesches, mais 
je n’en pouvois avoir responce. Le dernier que 
j'y envoyay, ce fut Dagron, qui s'estoit retiré 
auprès de monsieur de Pons. Et cependant mon- 
sieur de Lude s'approcha de Sainct Jean, et par- 
lasmes ensemble à la maison d'un gentil-homme. 
ll me monstra des lettres que le roy lui avoit 
escrites, par lesquelles il luy commandoit de se 
rendre à l’entreprise de La Rochelle avec moy, 

et me dict qu'il m’obeiroit d'aussi bonne vo- 
lonté qu'à la propre personne du roy, pour estre 
le plus vieux capitaine de France, et qu'il m’a- 
meneroit six ou sept enseignes de gens de pied 
et trois ou quatre cens chevaux. Doncques il ne 
tint à moy ny aux seigneurs à qui le roy avoit 
commandé m'y assister, n'y à force gens depied 
ny de cheval, sinon à faute de moyens pour me- 
ner l'artillerie et un peu d'argent pour les gens 
de pied, que ce siege de La Rochelle ne reussist. 
Jene veux pas dire que je l'eusse emporté; mais 
je leur eusse faict peur, et peut estre du mal. 
Pendant ce temps monsieur de Pons avoit 
reduit les isles d'Oleron et d’Alvert, car elles sont 
presque a luy, et le capitaine La Gombaudiere 
estoit dedans, y ayant sa maison, et comman- 
doit tant en Alvert qu'Oleron. Il ne restoit plus 
que l'isle de Ré, où on avoit fait un fort auprès 
dune eglise, et plusieurs autres descentes. Je 
fis eslire cing cens arquebusiers de toutes nos 
trouppes, et tous les capitaines, enseignes et 
lieutenans , sauf la moitié de la compagnie de 
Mongauzy le vieux, qui demeura a terre pour 
‘commander ce qui restoit ; et fis embarquer mon 
nepveu de Leberon avec ladicte trouppe au havre 
du Brouage. Guillet, recepveur pour le roy en 
ces quartiers là, print grand peine d’avitailler 
et preparer les navires. La royne de Navarre l'a 
faict mourir depuis en ces derniers troubles, et 
n'ay jamais peu entendre pourquoy. Je l’avois 
tousjours cogneu bon serviteur de roy, et croy 
que la diligence qu'il fit en cest embarquement 
luy a porté plus de dommage que de proffit, et 
peut estre a esté cause de sa mort, car la royne 
de Navarre n’aimoit point ces gens-là. La tour- 
mente garda un jour et une nuict , que mondict 
nepveu ne peust faire descente ; aussi les enne- 
mis deffendoient la descente des forts qu'ils 
avoient faicts. A la fin il s'advisa la nuict d'en- 
voyer tous les petits batteaux qu'il avait amené 
avec luy chargés de soldats, faire descente par 
les rochers, derriere l'isle , où les ennemis ne se 
prenoient garde. Et comme il y en eut une par- 
tie en terre, les ennemis s'en apperceurent et 
coururent- là, et combattirent; mais les nostres 
demeurerent maistres. Mondit nepveu qui estoit 
au combat , envoya devers les capitaines et sol- 
dats qui estoient demeurés aux navires, pour 
les faire venir; ce que promptement fut faict. 
Et-comne tous furent à terre, ils marcherent 

droit au grand fort de l'eglise , qui estoit à une 
grand lieue et demie de là, et l’assaillirent par 
deux ou trois costés : de sorte qu'ils l'emporte- 
rent et tuerent tout ce qui se trouva dedans, car 
ceux qui gardoient les descentes se mirent dans 
de petits batteaux et se sauverent devers La Ro- 
chelle. Monsieur de Pons et moy estions sur le 
bord de la mer, et voyons les batteaux qui 
fuyoient devers La Rochelle. Nous jugeasmes 
que cestoient des gens de l’isle qui se sauvoient 
et que nos gens avoient eu la victoire. Et deux 
jours après mondit nepveu me manda comme 
le tout s'estoit passé, car plustost il ne peust, 
à cause que le vent estoit si contraire qu'il n'y 
avoit ordre de venir à Marennes, où ledict sieur 
et moy estions. Puis laissay dans l’isle deux com- 
pagnies de gens de pied , et fismes revenir mon- 
dict nepveu. Je laissay monsieur de Pons à Maren- 
nes et m’en allay à Sainct Jean, où monsieur de 
Jarnac se rendit pour pourveoir à tout ce qui seroit 
necessaire au siege. Je fis faire grands provisions 
de vivres ; le mareschal des logis de feu monsieur 
de Burie m’aida fort, car il est de ces quartiers-la, 

Or, j’attendois tousjours nouvelles du roy, 
mais je n’en eus jamais aucunes, ny aucun mes- 
sager ne revenoit ; et à la verité il y avoit du 
peril par les chemins , car les ennemis tenoient 
tous les grands chemins par lesquels on revenoit 
en Sainctonge. Et le premier qui arriva, ce fut 
Dagron , qui porta nouvelles que la paix estoit 
presque arrestée , et que bien tost le roy me de- 
voit mander ce que j'aurois à faire. Je croy 
qu'ayant veu monsieur le prince et monsieur 
l'admiral avec leurs forces aux portes de Paris 
pour donner une bataille, et puis se promener 
par la France, ils songeoient plus à cela qu'aux 
affaires de la Guyenne. Voy-là le succès de mon 
voyage de Sainctonge ; et pource qu’on m'a re- 
proché qu'il y avoit trois ans que je n'avois rien 
faict qui vaille, je voudrois de bon cœur que 
ceux qui proposent au roy les entreprises fussent 
aussi prompts à faire estat de ce qui est meces- 
saire , comme ils sont prompts à donner des as- 
signations et remedes qui ne vallent rien du 
tout, comme celles que l'on m'envoya, et ainsi 
nous ferions quelque chose de bon; mais de Ja 
sorte que l'on en use, il faudroit estre Dieu pour 
faire des miracles. O que les gens sont bien-heu- 
reux qui demeurent près du roy, ne s'appro- 
chant pas des combats, et taillent force be- 

songne et à bon marché aux autres, afin que le 
roi les estime sages etbien advisés; ils n'ont 
garde de dire au roy que si Montluc ou autre 
n'y veut point aller à ce pris, qu'ils s'offrent d'y 
aller. Il suffit de sçavoir bien parler; et peut 
estre tel en parle , qui seroit bien ayse qu'on ne 
fist rien qui vaille, et ne sont le plus souvent 
que dissimulations , feintises et jalousies ; c’est en 
bon françois trahir son maistre. Je m’asseure , à 
la bonne volonté des seigneurs qui estoient avec 
moy, et à l'estonnement en quoy ce peuple se 
mettoit, que si j'eusse esté secouru de moyens, 
j'eusse essayé d'emporter ceste ville, qui s'est: 
depuis rendue très-forte. Que si le roy leur 
laisse prendre plus grand pied, il est à crain- 
dre qu'ils ne se tirent de son obeyssance. Je fus 
donc si mal assisté, et le roy si mal servi, que 
je ne peus faire autre chose. 

Quelque jour après, le roy m'envoya la paix 
pour la faire publier à Bordeaux, et me manda 
que je fisse retirer en leurs maisons les gens de 
pied : ce que je fis, et l'envoyay à la cour de par- 
lement et aux jurats , pour la faire publier. Je ne 
m'y voulus trouver, cognoissant bien que C'es- 
toit une paix pour prendre halaine et temps 
pour se pourvoir d'autres choses nécessaires 
pour la guerre, et non pour la faire durer; car 
le roy, qui avoit esté prins aujdespourveu , n’en- 
dureroit jamais le traict qu'on luy avoit voulu | 
faire : encore qu'il fust bien jeune, si estoit-il 
prince de grand cœur, et qui portoit impatiem- 
ment ceste audacieuse entreprise , à ce que j'ay 


courage genereux et vrayment digne d'un roy, 
se mettant à la teste des Suisses pour se sauver 
à Paris. Et pensez vous, messieurs, qui avez 
conduit ces trouppes , qu’il oublie ceste injure ? 
malaisement l'endureriez vous de vostre pareil; 
voyez que vous feriez de vostre valet. Je n'ay 
jamais veu chose si estrange , ny leu : ce qui me 
faisoit tougjours penser que le roy s’en ressenti- 
roit. Monsieur le prince et monsieur l'admiral 
firent en ceste paix un pas de clerc, car ils 
avoient l'advantage des jeuz, et croy qu'ils eus- 
sent emporté Chartres. Ceux qui moyennerent 
lors la paix, firent un beau service au roy et à 
la France, 
Voy-là la fin de ce que j'ay faict aux seconds 
troubles, Et me semble que ce n’est pas faire peu 
de service au roy , deluy enyoyer de secours unze 

ou douze cens chevaux, trenteenseignes de gens 
de pied, et luy garder le pays de la Guyenne, 
luy conquerir les isles, et ne tenir point à moy 
que je n'’allasse tenter la fortune à La Rochelle , 
et luy envoyer tout l'argent qui se levoit par 
deçà : mais je pourrois faire miracles; ceux qui 
sont auprès de sa majesté m'en ont tousjours 
presté quelqu’une; et croy que si le roy les veut 
escouter encore à cest'heure que je n'ay nulle 
charge, ils trouveroient encore quelque those à 
redire, car il ne faut pas perdre les coustumes 
de la cour , qui sont rapports et traverses à ceux 
qui ont envie de bien faire. Si j'estois près 
d'eux, je saurois bien leur respondre; mais il 
y a trop de Gascogne à Paris; et puis j'ay 
perdu mes enfans , et en vieille beste il n'y a point 
de ressource. 

Ceste paix des seconds troubles, qui fut faicte 
4 Chartres, ne dura que huict ou neuf mois au 
plus, aussi on l'appela {a petite paix. Pendant 
ce temps je me transportay 4 Bordeaux au com- 
mencement de may, pour veoir comme toutes 
choses se passoient ; et, selon les nouvelles qui 
ordinairement venoient de la cour par ceux qui 
en partoient, je cognoissois bien par discours 
que ceste paix ne dureroit gueres : car aucunes 
fois l'on me disoit que monsieur le prince de 
Condé, et monsieur l'amiral estoient contens en 
leurs maisons , et le plus souvent on m'asseuroit 
le contraire, et aussi que le roy n'avoit fait 
aucun commandement qu'on laissast Jes armes , 
comme il avoit fait à la paix des premiers trou- 
bles, et que ceux de la nouvelle religion alloient 
et venoient d'un lieu à un autre, et tenoient sou- 
vent consistoires. On disoit que La Rochelle ne 
se rendroit poinct, ny Montauban, Castres, Mil- 
lau, et autres places, et qu’il sembloit que ce fust 
plustot une tresve qu’une paix. D'autre part 
j'estois entré en deffiancedu capitaine de Blaye, 
nommé Des-Rois. J'allay à Blaye, et menay le 
procureur general du parlement, nommé Lahet, 
avec moy. Lequel Des-Rois me commença à tenir 
beaucoup de propos de la cour de parlement et 
des jurats de Bordeaux, me disant qu'ils le soup- 
çconnoient , et craignoit d'aller à Bordeaux. Je 
luy respondis que cela ne venoit poinct du par- 
lement, nedes jurats principallement , mais que 
luy-mesmes estoit cause de se faire soupçonner , 
pource que tous ceux de la garde de la place 
estoient huguenots, lesquels il favorisoit dans 

la ville, hors laquelle, en sa presence, ilsavoient 
rompu une eglise; mais que s'il vouloit que per- 
sonne n'eust soupçon ni parlast de luy, qu'il 
mist la pluspart de ceux de la garde de la place 
catholiques. Iimerespondit qu'il y en avoit beau- 
coup de catholiques: toutes-fois je sçavois bien 
le contraire. Et luy fis une remonstrance comme 
d'amy à amy, qu’il ne souvinst de quel pere il 
estoit sorty, et que pour les bons services qu'il 
avoit faicts aux rois François et Henry, ils luy 
avoient donné la charge se ceste place , et depuis 
continuée à luy; et plusieurs autres remons- 
trances qui me sembloient estre à propos pour 
luy oster une mauvaise opinion , si desjà il l’avoit 
mise en son entendement. Auparavant je l'avois 
tousjours soustenu , pour l'avoir tousjours cogneu 
fort affectionné au service du roy , comme il me 
sembloit ; et avois escrit à sa majesté que si je 
devois respondre d'un homme, je respondrois 
de celuy-là : voyez comme on se trompe quelque- 
fois à juger les hommes à la parolle. Mais comme 
je fus de retour à Bordeaux, et veu des appa- 
rences qui ne me plaisoient gueres, je n'en eu 
pas l'opinion que j'en avais eu, et en escrivis à 
leurs majestés, mais ce fut sept ou huit jours 
après que j'en fus party. Je sceu depuis que, 
quelques jours après mon despart, il s'estoit 
rendu à Estauliers, pour parler avec monsieur 
de Mirambeau et le baron de Pardaillan, où ils 
avoient demeuré ensemble cinq ou six heures 
enfermés dans une chambre. Trois jours après 
ils se rassemblerent encores. Je fus aussi adverty 
qu’il avoit resolu d'aller à la cour se presenter 
au roy, et luy donner encore plus grande asseu- 
rance de sa fidelité. Je depeschay devers le roy, 
luy donnant advis de tout ce que j'en avois en- 
tendu, et que cy-devant je lui avois donné asseu- 
rance dudit Des-Roys, mais qu'à present je ne 
l'en asseurois plus, revoquant ma parole, veu 
les parlemens qu'il avoit faicts à Estauliers, et 
que, si sa majesté me vouloit croire, il l'osteroit 
de là, y mettant un qui fust de la religion de 
sadicte majesté; et que, s’il trouvoit mon conseil 
bon, il devoit retenir là ledit Des-Roys jusques 
à ce que j'y eusse mis celuy qu'il voudroit en sa 
place, et que j'eusse changé la garnison. Par mes 
lettres je suppliay très-humblement sa majesté 
vouloir croire le conseil que je luy donnois, 
autrement qu'il s'en repentiroit le premier. Des- 

estoit un lundy , que j'avois donné advis au roy. 
Et à ce qu'il me fut dit, il s'addressa à monsieur 
de Lansac, etcroy bienqu’il luy fit ses doleances 
et mit en opinion ledit sieur de Lansac que tous 
ces soupcons ne procedoient, sinon de ce que 
j'avois eu quelque envie de faire bailler la charge 
de ceste place à quelque gentil-homme qui fust 
à ma devotion. Et croy bien que, tant pour le 
voisinage qu'il avoit avec ledict sieur de Lansac, 
pour la fame et bonne renommée du pere des- 
dicts Des-Rois et des siens, le dict sieur de Lan- 
sac le soustenoit , et en parla au roy, dont il en 
fut le premier trompé et en peine, On ne peut 
faire jugement d’un homme qui n’a encores ja- 
mais faict faute, mais plustost bien que mal, 
comme celuy-là. Les hommes ne se cognoissent 
pas au veoir comme les faux testons : Dieu seul 
peut lire dans leur cœur. Il s’en revint fort con- 
tent du roy, et encore, afin qu’il eust toujours 
meilleure affection au service du roy, il luy fit 
donner mille escus. Sa majesté ne considera pas 
qu'il estoit de mauvais poil , duquel il n’en sort 
gueres de bonnes gens. Mais quoy que ce soit , 
un autre y fust esté aussi bien trompé que luy , 
car il parloit d’or , et sçavoit_ bien desguiser la 
mauvaisetié de son cœur. 

Voyez combien un prince doit prendre garde 
et observer les particuliarités de ce parlement 
avec les huguenots , et en ce doute prendre 
plustost un parti que l'autre. Il y a moyen de 
contenter celuy de qui on se craint, sans se 
desesperer, au lieu qu'on court fortune luy lais- 
sant la place en main, comme on fit à Des- 
Roys, et une bonne place, laquelle servit de 
beaucoup aux huguenots. Depuis qu'une femme 
escoule, à Dieu vous dis; aussi, depuis qu'un 
gouverneur d'une place parle ainsi en secret, 
il y a quelque anguille soubs roche. Il faut que 
le roy ou le prince soit lors aussi jaloux que 
le mary qui sçait sa femme prester l'oreille; si 
par mesme moyen, celuy qui se trouve à ces 
pourparlers n'en advertit sous main son maistre 
ou le lieutenant du roy, encore y a-t-il du dan- 
ger , et il est mal-aisé de se garder d'un traistre. 

Avant que partir de Bordeaux, le matin j'as- 
semblay le procureur general, le general de 
Gourgues , le capitaine Verre ; le sieur de Le- 
beron, mon nepveu, y estoit aussi; et voulus 
discourir avec eux ce que j'avois pensé en 

journellement de la cour , de la deffiance et mal- 
contentement en quoy estoit monsieur le prince 
de Condé, et ce que je ferois si j'estois en sa 
place. Ils se ressouviendront que je leur disois 
que si monsieur le prince pouvoit passer , il s'en 
viendroit en Sainctonge, ayant La Rochelle à sa 
devotion, et presque tout le pays, et que les 
isles seroient bien tost revoltées quand ils ver- 
roient forces dans la Saintonge et à La Rochelle, 
et monsieur de La Rochefoucaut près d'eux; que 
resolument ledict sieur prince et les huguenots 
tourneroient tous leurs desseins du costé de 
deçà; car dans la France ils n’avoient plus 
Rouen pour eux, et n'avoient plus aucun port 
de mer à leur devotion, et qu'ils seroient fort 
mal conseillés de recommencer une tierce guerre 
sans avoir un port de mer en leur pouvoir. Or 
ils n'en pouvoient choisir un plus à leur advan- 
tage que celuy de La Rochelle, duquel depend 
celuy de Brouage, qui est le plus beau port de 
mer de la France; car, estant là, ils auroient se- 
cours d'Allemagne, de Flandres, d'Angleterre, 
d'Écosse, de Bretaigne et de Normandie, tous 
pays farcis de leur religion. Et à la verité, si le 
roy leur bailloit à choisir pour se cantonner au 
royaume de France, ils n'en eussent sceu choi- 
sir un plus à leur commodité et advantage que 
celuy-là. Ils trouverent mon discours appro- 
chant de la verité, lequel j'avois faict la nuict 
mesme, resvassant après nos affaires, car ç'a 
esté mon entretien : cela presageoil presque au- 
tant d’infortane et de malheur comme les songes 
que j'avois fait du roy Henry et du roy Charles. 
Les ayant ainsi entretenus, je leur dis qu'il fal- 
loit trouver des remedes avant que le malheur 
advinst, et que je pensois bien que, donnant 
cest advis à leurs majestés, si l’on ne leur pro- 
posoit des moyens pour rompre leurs desseins , 
ils n'adjousteroient poinct de foy et mesprise- 
roient mon advis. Nous commencasmes à dis- 
courir que, pour couper chemin à tous ces mal- 
heurs qui nous menassoient, il n’y avoit autre 
moyen que de se faire forts sur la mer, et se sai- 
sir de bonne heure des ports, et qu'avec quatre 
navires et quatre chalupes que l’ontiendroit à Che- 
debois, à La Palice et à l'embouchure de Brouage, 
il suffiroit; et que, si les ports estoient une fois 
nostres, ny Anglois, ny homme qui les peust fa- 
voriser, n'y pourroit venir, sçachant qu'il fau- 
droit aborder ès lieux où d’heure à autre la tour- 

mente est facheuse; que gensde marinene partent 
jamais pour venir en un lieu, s'ils n'y ont port 
pour aborder; et d'autre part, que, nos navires 
sejournans aux environs des isles, les habitans ne 
s'oseroient jamais revolter, et que nos navires 
tiendroient La Rochelle comme assiegée , de 
sorte qu'ils seroient bien tost contraincts de se 
mettre à la devotion du roy, ou se contenir sans 
remuer. Je leur fis tout ce discours , et tous en- 
semble conclusmes que j'en devois donner advis 
au roy et à la royne. 

Or il falloit discourir où se prendroit argent 
pour dresser l'equipage, et qu'il faudroit pour 
les vaisseaux et pour payer les gens; et advisas- 
mes qu'avec dix mil francs nous les mettrions en 
mer, avec deux mil sacs de bled que je baille- 
rois du mien pour faire des biscuits. Le gene- 
ral de Gourgues s'offrit qu'il en feroit venir du 
haut pays, et du bestial des Landes sur son cre- 
dit, et le tout sur la fiance que nous avions qu’a- 
vec le temps sa majesté nous rembourseroit. Le 
procureur general se fit fort avec ledit sieur de 
Gourgues de convertir toute la jurade, qu'ils 
ayderoient tous les mois de quelque chose, et 
aussi qu'on leveroit la coustume que le maistre 
de la monnoye qui estoit lors avoit gaigné au 
conseil privé et au profit du roy : ce que n'avoit 
esté encores executé, pource que le comptable 
de Bordeaux s'estoit mis à la traverse, disant 
que cela devoit estre comprins en son afferme ; 
et pour despit le maistre de la monnoye n'avoit 
voulu faire executer l'arrest, et que, quand la 
jurade verroit que c’estoit pour un grand bien, 
non seulement pour le roy, mais pour la ville de 
Bordeaux, que tout le monde y aideroit, et 
qu'avec cela et l’advance que j'ay mis cy devant, 
ne cousteroit plus rien au roi. Le procureur ge- 
neral et ledict sieur de Gourgues avec le capi- 
taine Verre en firent le calcul avec le jetion de- 
vant moy; et conclusmes que le sieur de Leberon 
iroit remonstrer tout cecy à la royne, et que sa 
majesté comprendroit mieux cest affaire que 
personne de son conseil. Et ainsi je depeschay 
ledit sieur de Leberon en poste à la cour. 

La royne escouta toutes les remonstrances 
que mondict neveu lui fit. Sa majesté luy dict 
qu'elle en vouloit parler au conseil : et au bout 
de trois jours la royne lui dict que le conseil du 
roy ne l'avoit pas trouvé bon; et croy que ce fut 
plus pource qu'aucuns mirent en avant que je 
20 

faisois cela plus pour courir au long de la coste 
que pour raison qu'il y eust que cela deust ad- 
venir. Il me souvient que je donnay charge à 
mondict nepveu de dire à la royne que j'estois 
si malheureux aux conseils que je lui donnois, 
qu'elle n'y avoit jamais voulu adjouster foy , en- 
cores qu'elle voyoit qu'ils se trouvoient tous- 
jours veritables; et que je la suppliois de me 
vouloir croire une fois en sa vie seulement, et 
que si elle ne le faisoit, elle s’en repentiroit ; 
qu'il ne seroit pas temps d'y remedier quand le 
malheur seroit advenu. Mais toutes ces remons- 
trances ne servirent de rien, et me r'envoya 
mondict nepveu sans autre depesche, sinon que 
le conseil du roi ne l'avoit pas trouvé bon : ce 
qui a porté un très-grand dommage, car je 
pense que les affaires des huguenots ne seroient 
aujourd'huy tant à leur advantage comme ils 
sont ; mais Dieu fait comme il luy plaist. Je sçay 
bien, encores que tous les jours je fisse mira- 
cles, qu'on ne croiroit jamais à la cour que je 
fusse devenu sainct, à tout le moins ceux qui 
sont auprès du roy, car ils seroient bien marris 
que leurs majestés pensassent qu’il y eust gens 
en tout le royaume de France qui fussent si vi- 
gilans ne attentifs aux affaires du royaume 
qu'eux, ny qui fussent si sages. J'ay tousjours 
ouy dire que ceux qui presument tant d'eux 
sont le plus souvent les moindres. 

O qu'un roi sage et prudent doit veiller pour 
descouvrir ces piperies! j'estois trop eslongné 
pour le leur faire toucher au doigt , et les lettres 
n'ont poinct de replique; aussi dans le conseil 
du roi un ennemy peut faire plus de mal que 
trente amis ne peuvent faire de bien : je n'en ay 
que trop senty les effects ; et cependant tout va 
au rebours, sans qu’on puisse esperer qu’on s'a- 
mende, quoy qu'on sçache dire. Je puis bien icy 
faire le conte de Marc de Bresse. C’estoit un Ita- 
lien, lequel avoit faict quelques services à la sei- 
gneurie de Venise; il avoit poursuivy et sollicité 
sa recompence, mais il n’avoit eu que du vent. 
La fortune porta que le duc mourut; ce qu'ayant 
entendu, le segnor Marc dressa une requeste 
par laquelle il supplioit la seigneurie de le vou- 
loir eslire duc pour recompense de ses services. 
Toute la seigneurie fut fort esbahie de la hardie 
demande de cest homme; et furent quelques 
uns deputés pour luy faire une reprimande et 
remonstrance. Il leur dit, les ayant ouys : Per- 

donate mi, voi avete fatto tante coglionerie, 
che io ho pensato che fareste ancora questa; 
ma basta! son contento. Ainsi pouvons nous 
dire à ces messieurs qui gouvernent tout, qu'il 
ne se faut estonner de ce qu'ils font , ny esperer 
mieux : à la longue le royaume s'en trouvera bien; 
il ne se faut estonner de rien qu'ils facent. Je re- 
viens à mon propos. 

Or je m'en retournay devers le pays d'Age- 
nois : à mon arrivée à Agen je m'offençay une 
jambe, ce qui me tint trois mois au lit; et 
outre, comme je pensois estre guery, un ca- 
terre me surprit, qui me cuida coupper la gorge, 
et, sans ce qu'il prit son cours par une oreille, les 
medecins disoient que j'estois mort. Comme je 
fus un peu relevé, je m'en vins à Cassaigne 
pour changer d'air, qui fut environ la fin de 
juillet. Je fus adverty du costé de Bearn, que la 
royne de Navarre estoit partie de Pau pour s'en 
aller en Foix faire tenir ses estats. Soudain après 
j'eus advis qu'elle s'estoit arrestée à Vic Bigorre; 
et incentinent après j'eus un autre advertisse- 
ment, qu'un mercredy au soir luy estoit arrivé 
un gentil-homme de monsieur de La Rochefou- 
caut, qui avoit demeuré plus de quatre heures 
enfermé avec elle dans son cabinet. Quelque 
paix qu'il y eust, j'estois tousjours aux escoutes, 
et avois des gens apostés pour observer ce qui 
se faisoit en Bearn, car je sçavois bien qu'il se 
forgeoit-la quelque chose qui ne valoit gueres. 
J'eus advis que le jeudy elle estoit partie en 
grand haste, et prenoit le chemin de Nerac, 
comme il fut vray, car elle y arriva le dimanche 
matin. Sa venue donna à penser à beaucoup de 
gens beaucoup de besongnes , et que la paix ne 
dureroit gueres. Je l’envoyay le lendemain visi- 
ter par mon nepveu de Leberon, la suppliant 
très-humblement que sa venue nous apportast 
quelque profit pour l’entretenement de la paix, 
l'asseurant sur mon honneur que de mon costé 
je prendrois tel soin , que par les catholiques la 
guerre ne se commenceroit point. Elle me manda 
qu'elle n’estoit venue à Nerac que pour ceste oc- 
casion , et pour abbattre les opinions qu'aucuns 
de sa religion pourroient prendre, sçachant 
bien que d'une religion et d'autre il y en avoit 
qui ne desiroient que la guerre; et puis que 
jestois en ceste volonté de faire entretenir la 
paix, que bien tost je cognoistrois que sa volonté 
et intention n’estoit autre; et que je l’advertisse 

seulement de tout ce que jentendrois ; car elle 
donneroit ordre à tout ce qui dependroit de ceux 
de sa religion. Deux choses me commandoient 
de la croire , encores qu'à la cour on m'en aye 
voulu reprendre : la premiere , que jamais le roi 
ne luy avoit donné occasion de rien faire contre 
luy, et me souvenant que le roi l'avoit soustenue 
contre le pape, et de nouveau contre ses subjects 
de Bearn; et l’autre, des grandes promesses 
qu'ordinairement par lettres et par messagers 
exprès elle faisoit au roi de ne luy estre jamais 
contraire : je croy que sa majesté en a une cen- 
taine de lettres. Toutes ces choses considerées , 
et la parentelle prochaine qu'elle a avec le roi, 
qui seroit celuy-là qui eust osé entreprendre de 
lui monstrerque l'on avoit soupcon d'elle? Si je 
l'eusse fait, elle eust dit et m'eust chargé estre 
cause de luy avoir faict changer la bonne yo- 
lonté qu'elle avoit tousjours porté au service du 
Toi , et neust pas ladicte dame eu faute de sous- 
tien à la cour contre moy, pour me charger le 
bast plustost que la selle. J'aime beaucoup mieux 
quelle ait fait ce qu'elle a fait sans occasion, que 
de l'avoir fait avec l'occasion qu'elle eust peu 
mettre en avant: tousjours le plus petit a le tort. 
Sile roy ou la royne avoient envie que je le fisse, 
pourquoy est-ce que l'on me le mandoit ; je 
n'eusse rien craint alors : on veut que je sois 
prophete. Je prenois bien garde à ce qui se fai- 
soit en Bearn , parce que ce pays est fort gasté 
de ceste religion qu'elle y a semée; je ne scay 
pas qui Vostera. Il y avoit plusieurs ministres , 
lesquels avecleur douce mine ne chantoient que 
la guerre; mais quant à elle, je n'eusse jamais 
pensé quelle eust fait une telle faute, qu'elle 
eust jamaiswoulu hazarder son estat comme elle 
fit, lequel le roi lui avoit conservé. Je croy que 
ces bons ministres , sous pretexte de la parolle 
de Dieu , la tirerent à leur party, car pour cet 
effect ils n’oublient rien , et disent merveilles à 
qui les veut escouter. Elle partit de Nerac un di- 
manche matin; ma femme luy alloit faire la re- 
verence ce mesme jour, monsieur de Sainctorens 
et mes enfans avec elle, pour courir la bague 
et donner passetemps à monsieur le prince, 
ayant faict estat de n'en bouger de huict ou dix 
jours. Jy envoyois ma femme expressement 
pour Ventretenir tousjours en asseurance de 
moy et des catholiques, que nous ne prendrions 
point les armes. Ce mesme dimanche, à la 

pointe du jour, arriva un contrerolleur des siens, 
par lequel elle me mandoit qu'il ne falloit pas 
que ma femme y allast, car elle s’en alloit à Cas- 
telgeloux, pour quelques nouvelles qu'elle avoit 
entendues, qu'aucuns brouillons de sa religion 
avoient envie de remuer quelquechose, et qu’elle 
les en garderoit bien. Je cogneus alors que c'es- 
toit autre besongne que d'y donner ordre, car 
elle l'eust bien peu faire de Nerac en hors, sans 
aller à Castelgeloux : toutesfois je ne pouvois bien 
entendre le fons de son dessein. Le lendemain ma- 
tin je m'en allay à Agen, et depeschay devers 
monsieur de Madaillan , afin que secrettement il 
assemblast tous ceux de ma compagnie de delà la 
riviere de Garonne à La Sauvetat, où est sa mai- 
son, et au chevalier mon fils, qui estoit colonnel 
en Guyenne, qu'il advertist tous ses capitaines, 
afin que jour et nuict ils s'acheminassent en dili- 
gence au port Saincte Marie avec quinze ou vingt 
arquebusiers à cheval chacun , et qu'ils n'atten- 
dissent point d'en avoir d'advantage. Je manday 
aussi à monsieur de Fontenilles, qui estoit en gar- 
nison à Moissac, qu'il en fist de mesmes , et qu'il 
mandast à ceux de sa compagnie qui n'estoient 
en sa garnison, qu'ils le suivissent en diligence. 

La royne de Navarre ne demeura que deux 
jours à Castelgeloux , et print son chemin droict 
à Thonens et Aymet. Son partement fut si bref, 
qu'il s'en fallut quatre heures que le chevalier 
mon fils ne se peust joindre avec monsieur de 
Madaillan, à cause du passage de la riviere 
d'Aiguillon, où il wy avoit que deux petits 
batteaux ; et comme nos gens arriverent à 
Aymet, il wy avoit que trois ou quatre heures 
qu'elle estoit partie en haste droict à Bregerac. 
Le sieur de Piles luy estoit venu au devant avec 
soixante ou quatre vingis chevaux, et ainsi elle 
passa la Dordogne. Je prins tant de peine à faire 
mes despesches jour et nuict, pour advertir 
tous les capitaines et sieurs du pays de prendre 
les armes, n'estant encores bien guery de mon 
caterre, que je tombay de nouveau en une ex- 
treme maladie : tout le monde cuidoit que je 
n'en eschapperois jamais; je n'en pensois pas 
moins, car je fis mon testament, ce que je 
n'avois jamais faict pour maladie ne blesseure 
que j'eusse eue: en tant de maladies et blesseures 
que j'ay eu, je n'avois soing que de mes armes 
et chevaux, mais lors, pensant mourir, je son- 
geuis à lout; ce qui plus me tourmentoit, estoit 

de laisser le pays en tel estat, et mon roy. Pen- 
dant ma maladie je fis dresser trente enseignes 
de gens de pied au chevalier mon fils. La levée 
fut si prompte que les capitaines ne peurent 
recouvrer soldats, pour la tierce partie de leurs 
compagnies, et d'autre part presque tous ceux 
que monsieur de Sainctorens en amena aux 
troubles seconds estoient demeurés en France 
parmy lesregimens, et une partie des capitaines. 
Estant encores en l’extremité de ma maladie, 
monsieur de Joyeuse, qui estoit vers Montpel- 
lier, m'advertit que les Provençaux avoient 
passé le Rosne, et que monsieur d'Acier les 
estoit allé recueillir vers Usez; qu'ils n'estoient 
que cinq ou six mille belistres( c’estoit le mot de 
sa lettre) conduisans femmes et enfans avec 
eux, et que facilement je leur empescherois le 
passage, sen allant rendre en Sainctonge à 
monsieur le prince de Condé et à monsieur 
l’admiral , lesquels desjà y estoient arrivés: 
aussi la royne de Navarre avoit prins ce chemin, 
comme en lieu de seureté et où ils avoient beau- 
coup de moyens, et le pays à leur devotion. Il 
me fut mandé de la cour que le roy avoit depes- 
ché monsieur de Montpensier pour venir re- 
cueillir les forces de la Guyenne et de Poictou ; 
dequoy-j'estois bien ayse, m'asseurant bien que 
si nous estions avec luy nous combattrions, Le 
jour propre que je sortis du lit, relevé de ma 
grande maladie, je m’acheminay droit à Cahors 
menant un medecin et une lictiere après moy : 
j'avois plus besoin de cela que d'un cheval 
d'Espagne ; et ainsi me trainay jusques à Cas- 
telnau de Monrattier, cinq lieues près de Cahors, 
pour nous assembler tous là. Il y arriva messieurs 
de Gondrin, de La Vallette, de Saincte Colombe, 
qui amenoit vingt cing hommes d'armes ou 
archers de la compagnie de Monsieur, qui 
estoit de ce pays; le lieutenant et enseigne de 
monsieur de Monpesat, qui en avoit quelques 
uns de monsieur le marquis de Villars; mon- 
sieur du Massez, avec sa compagnie, et la 
mienne, qui pour lors estoit de soixante hommes 
d'armes. Je demeuray quatre ou cinq jours à 
Castelnau, où je commencay un peu à me re- 
mettre, et là je receus lettres de monsieur 
Descars, qu'il se venoit joindre à moy avec sa 
compagnie et une compagnie de chevaux legers 
qu'il avoit fait, et le vicomte de Limeuil avec sa | 
compagnie, et une compagnie de chevaux | 

legers, et quelque noblesse qu'il avoit avec luy 
de Limosin et Perigord : j'en avois aussi quel- 
ques-uns entre la trouppe de monsieur Descars 
et la nostre. Nous jugeasmes, au rapport de 
nostre mareschal de camp , qui estoit monsieur 
de La Chappelle Losieres, lieutenant de mon- 
sieur de Biron, que nous pouvions estre au plus 
quatre cens sallades; et quant aux gens de pied, 
en toutes les trente enseignes il n'y pouvoit 
avoir quedix-huit cens hommes pour combattre, 
bons ou mauvais. En passant le pont à Cahors, 
le chevalier fit la revue de ses gens et en cassa_ 
trois ou quatre cens qui ne servoient que de 
piller le pays, et ne luy en demeura que dix- 
huict cens. Il lui en venoit tousjours quelqu'un, 
car les capitaines avoient laissé derriere leurs 
lieutenans , qui en assembloient toujours. Nous 
marchasmes droit à Cahors, là où je demeuray 
douze jours, et le camp aux environs. Je receus 
lettres encores de monsieur Descars, qui m'at- 
tendoit vers Souillac, et aussi de monsieur de 
Joyeuse, m'advertissant par celles que les enne- 
mis s'acheminoient tousjours au long de la 
montaigne vers Rodés. Et ainsi partismes, et 
en deux jours nous en vinsmes à Souillac. 

Là je receus lettres de monsieur l'evesque de 
Rodés, de messieurs de l'Estang, fils aisné de 
monsieur de Cornusson, et de Saincte Benssa, 
toutes d'une mesme teneur , qu'estoit qu'ils les 
avoient recogneus , et qu'ils n'estoient que cing 
ou six mil coquins, ayans leurs femmes et en- 
fans avec eux, tout de mesme sorte que mon- 
sieur de Joyeuse nous avoit mandé. Et pource que 
tant de gens de bien nous donnoient cest adver- 
tissement, mesmement monsieur de Joyeuse, 
qui me mandoit les avoir fait recognoistre par 
gens de bien, et les autres par eux-mesmes les 
avoir recogneus, nous pensions tous que cela 
fust ainsi. Voy-là que c'est que de faire reco- 
gnoistre ou recognoistre soymesmes bien à la 
verité; car ces advertissemens nous cuiderent 
faire perdre, et fusmes plustost conservés par 
œuvre de Dieu que par œuvre d'homme, com- 
bien que nous estions tous en un pensement, 
qu’estoit que malaisément pouvions nous impri- 
mer dans nostre teste que messieurs le comte 
de Taude, de Gordes, de Maugiron et de Suze, 
ayans toutes les furces de Dauphiné et de Pro- 
vence, eussent laissé passer le Rosne à si peu de 
gens en simauyais equipage, sans les combattre 

(car ils estoient tous ensemble, ainsi que m’avoit 
mandé monsieur de Joyeuse), ny ledict sieur de 
Joyeuse mesmes, qui avoit prou de forces en 
Languedoc pour leur empescher de son costé le 
passage de la riviere; car il en estoit à deux ou 
trois journées. Je ne pouvois aussi imaginer 
comment ceste poignée de gens estoit si hardie 
d'oser traverser ainsi la France; je disois tous- 
jours : «Voy-là de bien hardis et braves be- 
«listres; il les faut voir: si ainsi est, nous en 
«aurons bon marché.» L'envie que nous avions 
de les combattre nous faisoit de l'autre costé 
croire que ce qu'on nous mandoit estoit vray, 
car souvent on se persuade ce qu'on desire. En 
ceste resolution nous faisions estat de les aller 
combattre incontinent qu'ils s'approcheroient 
de la riviere de Dordogne. Estant à Gourdon, 
arriva monsieur de Monsalés, qui m'apporta 
lettres du roy, et à monsieur Descars aussi, par 
lesquelles sa majesté nous mandoit de nous ren- 
dre auprès de monsieur de Montpensier, qui 
estoit vers Poitou, pour combattre monsieur le 
prince de Condé et monsieur l'admiral. Il vint 
fort eschauffé , pour nous faire partir inconti- 
nent. Nous entrasmes tous au conseil, là où 
nous estions messieurs Descars et des Bories, de 
Sainct Geniès le vieux , deux ou trois autres che- 
valiers de l'Ordre qui estoient venus avec mon- 
sieur Descars : et de nostre costé étoient mes- 
sieurs de Gondrin, de La Valette, du Masses, 
de Fontenilles , de Giversac ; de Saincte Colombe 
et de Cancon , de Brassac, de La Chappelle Lo- 
sieres, de Cassaneul, et quelques autres cheva- 
liers de l'Ordre. J'avois r'envoyé monsieur de 
Sainctorens vers Moissac, pour-ce qu'on m'avoit 
mandé que les vicomtes s'assembloient pour 
s’aller joindre avec monsieur d'Acier et les Pro- 
vençaux, afin de me tenir tousjours adverty ; et 
faisois estat de combattre ces gens là avec ce 
que nous estions ensemble , puisqu'ils n’estoient 
que cinq ou six mil belistres, comme l’on nous 
mandoit. Il n’y eut un seul capitaine ny cheva- 
lier de l'Ordre qui fust au conseil, qui n'opinast 
d’une mesme voix, qui fut que monsieur le 
prince de Condé et monsieur l'admiral n’estoient 
point si novices aux armes, ny si jeunes capi- 
taines, qu'ils ne se sceussent bien garder de 
combattre, sinon quand il leur plairoit, veu 
qu'ils avoient desjà une riviere en leur faveur, 
qu'estoit la Charante, et qu'ils avoient les ponts 

de Sainctes et de Congnac pour eux; et d'autre 
part, qu'ils ne se hasarderoient pas de combattre 
qu'ils n’eussent des gens de pied, ce qu'ils n'a- 
voient point, s'en estant venus desnués avec 


` trente ou quarante chevaux ; ct qu'ils atten- 


droient , avant que se mettre en campagne pour 
combattre, les Provençaux que monsieur d’Acier 
menoit ; et que puis qu'ils nous venoient sur les 
bras, il nous valoit beaucoup mieux les com- 
battre nous-mesmes , que non de nous aller 
joindre avec monsieur de Montpensier, qui es- 
toit loing de nous, et laisser les Provencaux der- 
riere, en liberté de prendre en toute seureté le 
chemin qu'ils voudroient au long de la Dordo- 
gne droit à Cougnac; qu'il n'y demeuroit point 
de force en Guyenne pour les en garder. Ainsi 
resolurent tous qu'il les falloit combattre avant 
que s’acheminer ailleurs, esperant en Dieu que 
la victoire nous en demeureroit, puis qu'ils es- 
toient si peu de gens. Il fut aussi proposé que 
lesdicts Provencaux, comme ils se verroient au 
large, prendroient le chemin vers les vicomtes, 
car toutes les rivieres estoient gayables, et que 
monsieur le prince et monsieur l'admiral se vien- 
droient joindre avec eux vers Libourne et Fron- 
sac, car à Bordeaux n'y auroit personne pour 
les empescher. D'autres disoient que comme 
nous penserions deffendre les villes de Sainc- 
tonge, nous perdrions les nostres; baste qu'il 
n'y eut capitaine ne chevalier de l'Ordre qui 
tinst autre opinion, sinon monsieur de Monsa- 
lés, qui estoit demy desesperé, voyant qu'il ne 
pouvoit mener le secours, comme il s’estoit pro- 
mis qu'il feroit. Et comme il vid nostre resolu- 
tion, il se departit de nous; je ne sçaurois dire 
où il alla : une chose sçay-je bien, qu'il estoit 
fort en colere. Il depescha promptement devers 
leroy son frere, ef, à ce que j'ay esté adverty 
depuis, il me chaussa bien les esperons envers 
leurs majestés , disant que j'avois converty tous 
les capitaines à faire ceste responce. A la verité 
ceste responce luy estoit bien à contre-cœur ; car 
il eust bien voulu monstrer au roy et à la royne 
qu'il avoit grand credit en Guyenne d'avoir 
mené ce secours là où il y avoit tant de braves 
capitaines, pour tousjours avoir plus de credit 
et de faveur auprès de leurs majestés, aux fins 
d'obtenir ses demandes, qui estoient si espaisses 
que jamais le roy ne luy fit bien en l’une main 

jours d'advantage. Et diray cela, que jamais les 
roys de France ne firent tant de bien à gentil- 
homme de la Guyenne comme le nostre avoit 
fait à luy; car ils luy donnerent pour un coup 
deux eveschés, deux abbayes, et d'argent plus 
de cent mil francs : et ce neantmoins il ne de- 
meura jamais content. Et si diray une autre 
chose, que , quand tous les capitaines se fussent 
resolus d'aller trouver monsieur de Montpensier, 
il n’en y avoit un seul qui eust voulu y aller avec 
luy : ils le monstrerent bien après, car personne 
ne le voulut suivre lors qu'il fut près de Mon- 
sieur,ouy bien monsieur de La Valette, quin'estoit 
pas la moitié si favorisé qu'il estoit , mais il sça- 
voit mieux que c’estoit du fait de la guerre. Je 
ne dis pas que le sieur de Monsalés ne fust brave 
gentil-homme de sa personne, mais il se faut 
mesurer et avoir fort sué sous les harnois avant 
faire le grand capitaine et le gouverne-tout. 
Après ce conseil, tenu à Gordon, s‘estant ledit 
sieur de Monsalès departy de nous, arriverent 
nouvelles de l'evesque de Cahors, son oncle, qui 
nous mandoit que le camp des Provençaux estoit 
arrivé à trois et à quatre lieues de Cahors, et 
qu'il nous prioit pour l'honneur de Dieu que 
nous allissions secourir la ville, car ils atten- 
doient les ennemis le lendemain matin. Et avant 
que nous partissions de Souillac, il passa un que 
je ne veux nommer icy, pour crainte que s'il 
estoit en vie il fust tué, et portoit une lettre de 
la royne à monsieur Descars, luy mandant que 
le plus secrettement qu'il pourroit il fist passer 
cest homme, lequel elle envoyoit au camp des 
Provençaux pour descouvrir le nombre qu'ils 
estoient. Monsieur Descars le me vint dire, et 
me mena à son logis, dans un cabinet où il l'a- 
voit caché. Et comme je fus là, il me dit la charge 
qu'il avoit de la part de la royne, et arresta avec 
moy que, si je luy voulois bailler un homme en 
qui j'eusse fiance, et qui sceust bien nombrer 
les gens, qu'il luy feroit monstrer tout leur 
camp; non pas qu'il s'amusast à les compter, car 
il falloit qu'il jouast un autre personnage , mais 
qu'il luy feroit voir tout à son aise leur armée, 
Je luy en baillay un en qui je me fois, et falloit 
qu'il contrefist le huguenot : et ainsi s'en alla 
les trouver. Pour revenir à l'advertissement de 
monsieur de Cahors, nous tournasmes tous vers 
Cahors pour les aller combattre. Monsieur de 
La Valette se mit devant avec sa compagnie, et 

amena avecques luy monsieur dé Fontenilles , 
qui pour lors estoit mon lieutenant , avecques la 
moytié de la mienne. J'attendois la responce du 
roi sur une priere que je luy avois faicte de 
donner la moytié de ma compagnie audit sieur 
de Fontenilles, et l'autre moytié au chevalier 
mon fils, pensant de ne vivre guere , pour la lon- 
gue maladie que j'avois eue, d'où je n’estois 
point encores dehors, m’efforcant tousjours de 
faire plus que je ne pouvois. 

Monsieur de La Valette fit une si grande 
traitte pour aller descouvrir ces gens, que de deux 
jours nous ne peusmes nous rassembler, car 
leurs chevaux s’estoient tous defferrés : c'estoit 
un chef bien diligent autant que j'en cognus 
jamais. Il fallut qu'ils demeurassent un jour à 
Cahors pour les ferrer , car tout le chemin qu'ils 
avoient fait est tout pays pierreux. Et ayant en- 
tendu monsieur Descars qu'ils prenoient le che- 
min et la routte de Limosin, il voulut aller def- 
fendre son gouvernement ; mais il ne demeura 
gueres à s'en repentir , car les ennemis s’ache- 
minerent vers Acier et Gramat : ce qu’enten- 
dant ledit sieur Descars, et par ainsi qu'ils 
estoient au devant, il tourna à nous; et nous 
r'alliasmes à Gordon, qui est à monsieur de 
Sainct Supplice. Je manday promptement au 
chevalier , qui estoit desjà fort avancé vers Ca- 
hors, que tout incontinent il tournast visage à 
nous, et manday à monsieur de La Valette qu'il 
s'avançast , et qu'il se rendist à Gramat le lende- 
main, afin de les combattre ce jour-là ou bien le 
lendemain matin. Monsieur Descars et moy, mon- 
sieur de Gondrin, messieurs le vicomte de Li- 
meuil et du Massez , partismes incontinent après 
avoir repeu, et marchasmes droit à Gramat , et 
énvoyay monsieur du Massez et le vicomte de 
Limeuil, et la compagnie de chevaux legers de- 
vant avec le mareschal de camp, droit à Gramat. 
Et comme nous fusmes aux justices de Gramat, 
à trois ou quatre arquebusades de la ville, nous 
fismes alte, attendant monsieur de La Valette 
et sa trouppe qu'il avoit avec luy , où monsieur 
de Saincte Colombe, et tous ces-autres que j'ay 
nommés , l'avoyent suivy , et nos gens de pied. 
J’avois departy en trois regimens nos trente en- 
seignes; encores que le chevalier commandast 
tout , monsieur de Leberon en commandoit dix, 
et le capitaine Sendat les autres dix; et pour-ce 
que ce pays est sterile , furent contraincts loger 

un peu separément : qui fut cause , tant pour le 
long chemin qu'ils avoient fait , de retourner en 
arriere, aussi que les logis des trente enseignes 
estoient separés, et que monsieur de La Valette 
ne se peust rendre à Gramat ce jour-là que nous 
y attendismes jusqu'à ce qu'il fust si tard que le 
soleil se vouloit coucher ; et d'heure en autre 
monsieur du Massez nous mandoit que les en- 
nemismarchoient, qu'ils prenoient le chemin vers 
la Dordoigne, et qu'il envoyoit camper en des vil- 
lages qu'il y avoit entre Gramat et la Dordoigne. 
Monsieur d’Acier sçavoit bien là où nous es- 
tions , et fut mis en deliberation de nous venir 
attaquer; et scavoit on presque les forces que 
nous avions, jusques à cinquante hommes. Tous 
ses capitaines le vouloient ; mais il monstroit 
une lettre de monsieur le prince de Condé, par 
laquelle il luy mandoit de ne s'engager aucune- 
ment à combattre, sinon que ce fust par grande 
contraincte, et que de luy et de ses forces sor- 
toit son bien et son mal. Or attendant nos gens 
arriva à Gramat le capitaine Pierre Moreau , qui 
estoit leur mareschal de camp, pour voir les logis, 
ne pensant pas que nous fussions si prés, et là fut 
prins par trois ou quatre de ceux du vicomte de 
Limeuil et du capitaine des chevaux legers , et 
nous l'amenerent aux Justices , où nous estions. 
Et pource que je cognoissois ledit capitaine Pierre 
Moreau, et que d'autre-fois il avoit esté de ma 
compagnie en Piedmont , nous le tirasmes à part, 
monsieur Descars et moy, et luy demanday qu'il 
me dist la verité, à peine de sa vie, combien de 
gens ils estoient : « Vous sçavez, capitaine Mo- 
«reau, qu'il ne me faut pas mentir. » I] me res- 
pondit qu'il obligeoit sa vie à moy s'il ne disoit 
la verité. Nous cognoissions qu'il avoit une grand 
peur, car il me pria de prime face me souvenir 
qu'il avoit esté de ma compagnie , et qu'il m’a- 
voit servy en beaucoup de bons lieux ; et que je 
l'avois tousjours veu faire en homme de bien : 
je l'asseuray de sa vie. I nous dit qu'ils estoient 
de seize à dix-huit mil hommes de pied, et de 
cinq à six cens chevaux, dans la trouppe des- 
quels il y pouvoit avoir trois cens sallades bien 
montés et armés, et les autres deux ou troiscens, 
arquebuziers à cheval et argoulets , dont il ne fai- 
soit pas grand cas; et quant aux gens de pied, 
qu'il y avoit six mil arquebuziers, tous vieux 
soldats, et qu'il n’en avoit jamais veu si grand 
nombre en camp de roi, et en avoient autres six 

mil dont ils ne faisoient pas si grand cas comme 
des six premiers; toutes-fois, qu'il y avoit de 
bons hommes, et qu'il pensoit qu'à la faveur des 
six mil premiers qu'ils combattroient , et que le 
demeurant, jusques à dix-sept ou dix-huit mil, 
la plus-part estoient encore arquebuziers. et le 
reste hallebardiers , et quelques picquiers. Mon- 
sieur Descars et moy , nous regardasmes l'un et 
l'autre, bien estonnés pour les advertissemens 
qu'on nous avoit donné. Il luy dit ces mots : 
« Capitaine Moreau, au lieu de sauver vostre vie 
« vous la voulez perdre, car vous vous estes obligé 
«à dire la vérité à peine d'estre pendu. Mon- 
«sieur de Montluc est bien adverty que vous 
«n’estes que cing ou six mil; encore la meilleure 
«partie sont femmes, enfans et valets.» Alors il 
respondit : « Monsieur, nous sçavons bien que 
«l'on vous fait entendre cela; mais à peine de 
ama vie si je vous ments de cinquante hommes. » 
Et alors je luy dis : « Nous sommes advertis par 
«monsieur de Joyeuse, qui vous a fait recognois- 
«tre jusques à un homme, que vous n’estes que 
«cinq ou six mil, et par des gentils hommes gens 
«de bien, qui vous ont recogneas auprès de 
«Rhodés.— Nous scavons bien , dit-il, que mon- 
“sieur de Joyeuse, l'evesque de Rhodés et au- 
«tres, vous ont donné cest advertissement; mais 
«puis que nous estions si peu, pourquoy ne se 
«mettoit-on au devant pour nous garder de pas- 
«ser le Rosne? Je veux estre pendu si jamais 
«l'on a donné une alarme : et regardez comment 
«ils nous peuvent avoir recogneus. Monsieur , 
«ma vie y est obligée, je ne veux point mentir, 
«car puis qu'il vous plaist la me sauver disant la 
«verité, je ne la veux perdre disant le mensonge. 
«Et pour vous en porter meilleur tesmoignage, 
«tenez, voy-là les roolles de tout nostre camp, 
«regiment pour regiment , car moy indigne ils 
«m'ont faict mareschal de camp.» Alors mon- 
sieur Descars print les rooles, et les leut devant 
moy. Et pource que le soleil se vouloit coucher, 
nous fusmes d'opinion de ne loger point à Gra- 
mat , ains reculer de là où nous estions partis le 
matin. et là recueillir monsieur de La Valette et 
tous nos gens de pied , pour delibérer sur ce que 
nous avions à faire: ce que fismes, et priay 
monsieur de Cassanveil d'aller faire retirer 
monsieur du Massés et nostre mareschal de 
camp ; car de Gramat, là où les ennemis se cam- 
poient , au plus loin, il n'y avoit pas un quart 

de lieue. Et alla bien pour le sieur du Massés, 
car comme il s'amusoit à regarder loger leur 
camp, voir s’il pourroit nombrer les ennemis, 
et estant descendu de cheval lui troisiesme, les 
regardant retirer contre le soleil qui se couchoit, 
ledict sieur de Cassanveil apperceut toute leur 
cavallerie, qui venoit tout au long pour leur 
coupper chemin, et courut les advertir , lesquels 
s'en vindrent en haste devers nous; et ainsi nous 
nous retirasmes vers Gordon. Et comme nous 
eusmes cheminé demy lieue, arriva l'espion de 
la royne, qui ne sçavoit rien de la prinse du 
capitaine Moreau , et nous tirasmes à part mon- 
sieur Descars, monsieur de Gondrin et moy ; et 
nous dit le soldat que ledit espion luy avoit 
donné moyen de voir et nombrer tout le camp 
en la plaine de Figeac, là où ils s'estoient mis tous 
en bataille pour y donner l'assaut, mais que les 
gens de la ville avoient fait un present à mon- 
sieur d'Acier, qui les garda. Il nous dit qu'il 
avoit compté cent cinquante deux enseignes de 
gens de pied; et pource que les gens de cheval 
estoient un peu à l'escart , ne les avoit nombrés 
de si près que les gens de pied , mais qu'il pen- 
soit qu'ils fussent de six à sept cens chevaux, et 
qu'il avoit nombré les gens de pied de vingt- 
trois à vingt-quatre mil hommes. Après mon- 
sieur Descars et moy tirasmes à part l'espion , 
qui nous dit tout ainsi qu'avoit fait le soldat. 
L'espion avoit grand peur que le capitaine Mo- 
reau l'eust recogneu , car incontinent qu'il l'ap- 
perceut il se tira à part de la trouppe. Et avant 
que nous fussions chacun en son quartier la 
minuit fut passée. 

Le lendemain nous fusmes tous assemblés, 
et tous les capitaines se trouverent à mon logis à 
Gordon pour deliberer ce que nous devions faire, 
ayant trouvé que nous avions affaire à autres 
gens qu'à cing ou six mil bellistres, femmes et 
enfans. Le soir ledit capitaine Pierre Moreau 
me dit à part que si nous les allions combattre 
là ou ils estoient campés, que, quand nous se- 
rions bien quatre fois autant de gens de cheval 
et de pied, nous serions deffaits, pource que 
monsieur d’Acier, qui estoit de ce pays, avoit 
choisi le lieu pour n’en bouger de huict ou dix 
jours, et pour attendre le messager qu'ils avoient 
envoyé devers monsieur le Prince et monsieur 
l'admiral, et pour leur dire qu'ils ne vouloient 
point passer plus outre, et qu'ils prioient mon- 

sieur le prince venir faire la guerre en Guyenne 
et qu'ils estoient bien asseurés qu'ils en empor- 
teroient la Guyenne avant que le roy eust assem- 
blé assez de forces pour les combattre, qu'à ces 
fins ils marcheroient au devant de luy vers Li- 
bourneet qu'ils s'essayeroient d'en emporter Bor- 
deaux,necraignant que nostre cavallerie, et pour 
cela se campoit en ces quartiers-là, qui est un 
pais tout plein de pierre qui tranche comme cous- 
teaux, de sorte qu'il n'y a cheval qui s'y puisse 
tenir, ny qui ose courir dessus; et en outre 
tous les champs et chemins sont environnés de 
murailles de pierre seche de la hauteur d'un 
homme, d'autres jusques à la ceinture; et par 
ce moyen ils faisoient estat d'enfermer toute 
leur arquebuzerie dans ces murailles, et les 
gens de cheval à leur queue, de façon que ne 
les pourrions aller combattre sans nous mettre 
à la mercy de leur arquebuzerie. 

Toutes ces choses, tant l'assiette du lieu que 
lenombre des gens, nous fit penser ce que par 
la raison nous devions croire; et arrestasmes 
que monsieur Descars envoyeroit un gendarme 
des siens sonder les passages sur la Dordoi- 
gne, tirant à Figeac; et si nous trouvions le 
passage asseuré, nous nous camperions là, et 
ferions apporter des vivres à Figeac en hors; 
et que là nous serions hors des pierres là où la 
cavallerie ne pouvoit combattre, et que trouvant 
les gués comme nous pensions, nous pourrions 
passer pour combattre les premiers qui passe- 
roient ou bien les derniers qui seroient à passer, 
car nous ne serions qu'à une petite lieue les 
uns des autres. Et ainsi depeschasmes ledit 
gen d'arme pour aller sonder les gués, et les 
commissaires pour aller preparer les vivres ; et 
conclusmes de partir le jour après, pource que 
nous voulions donner temps aux commissaires 
d'avoir trouvé des vivres, et au gentil-homme 
loisir de sonder les gués. Le lendemain , sur les 
dix heures du matin, voicy arriver le frere de 
monsieur de Monsalés, nommé monsieur de Val- 
laguie, qui n’avoit demeuré que six ou sept jours 
au plus à aller et revenir de la cour , et nous ap- 
porta lettre du roy, que, combattu ou à com- 
battre , incontinent que nous aurions receu ses 
lettres , laissant toutes choses en ordre ou en 
desordre pour les affaires où nous estions, que 
l'on marchast trouver monsieur de Montpensier. 
Nous cogneusmes bien que ces lettres ayoient 

esté forgées par monsieur de Monsalés, pource 
qu'il nous avoit dit, quand il estoit venu nous 
querir, que le roy et la royne ne se soucioient 
point que la Guyenne se perdist , pourveu que 
l'on allast combattre monsieur le prince de Condé; 
car, pourveu qu'il fust defait, tout le reste se 
pourroit recouvrer. Et en y eut qui luy repro- 
cherent devant moy qu'il parloit bien à son aise; 
car quand sa maison luy seroit bruslée, qu'il 
estoit asseuré que le roy et la royne luy donne- 
roient trois fois plus qu'il ne pourroit perdre, 
et jusques icy on n’avoit point entendu que le 
roy eust fait tant de biens à tous les capitaines 
de la Guyenne comme à luy seul. Voy-là qui 
nous fit penser qu'il avoit envoyé la lettre toute 
faite au roy, afin qu'elle nous fust escrite de 
ceste sorte; car aux cabinets des roys , ces traits 
se font bien , et ces passe-droits, encores plus 
aisément qu'aux nostres. Messieurs les capitaines 
sus nommés tesmoigneront quelle dispute il y 
eut avant marcher , pource que nous voyons la 
perte et ruyne du pays si monsieur le prince 
venoit faire la guerre en Guyenne, comme nous 
pensions fermement qu'il feroit voyant que ses 
gens ne youloient passer outre; et aussi que 
nous scavions que monsieur d'Acier estoit de 
ceste opinion, et que la royne de Navarre, estant 
auprès de monsieur le prince, le soliciteroit de 
ce faire, ne fust que pour secourir son bien; 
car, ayant la Guyenne à sa devotion , elle as- 
seuroit bien l'estat de son fils, et pourroit 
pretendre plus ayant. 

Après toutes disputes, j'appelle tous les capi- 
taines en tesmoignage si je ne proposay de 
suyvre la volonté du roy , et marcher où mon- 
sieur de Montpensier se trouveroit; et que, voyant 
ma mauyaise disposition , je ne me pouvois en- 
gager à l'entrée d’un hyver fascheux, pour ne 
pouvoir servir de rien en une armée; et qu'ils 
allassent hardiment, sans craindre que leurs 
maisons fussent bruslées, car avec les gentils- 
hommes qui demeuroient au pays et les com- 
munes , j esperois de les conserver , ou, pour le 
moins, leur donner tant d'affaires, que je leur 
yendrois bien cher nostre marchandise. Il fut 
question de faire marcher les gens de pied: tous 
les capitaines dirent que c'estoit les envoyer à 
la boucherie, car ils n'estoient pas assez forts 
pour respondre aux gens de pied des ennemis; 
et furent tous d'opinion que je les devois mettre 

en garnison vers Saincte Foy , Libourne et Bre- 
gerac, au long de la Dordoigne, et quecependant 
l'on verroit quel chemin les ennemis prendroient; 
et que si les ennemis alloient en Sainctonge, le 
chevalier s’en pourroit après aller par le Limosin 
se joindre au camp du roy. Ainsi je m'en re- 
tournay à Cahors et à Castelnau de Mourratier, 
attendant nouvelles quel chemin les ennemis 
prendroient. Et audit Castelnau une dissenterie 
me surprint : mon medecin cuida perdre là sa 
leçon , et moy les bottes. Et pource qu'il y a au- 
cuns qui m'ont voulu prester une charité, disant 
que si j’eusse voulu j'eusse combattu les enne- 
mis, autres ont dit que puis que je ne les voulois 
combattre , je devois envoyer promptement les 
forces à monsieur de Montpensier , j'ay escrit 
icy la verité du faict bien au long, jusques à 
une parolle, le tout tesmoigné par les capitaines 
qui y estoient, sauf ceux qui sont morts; et croy 
qu'il n'en y a de morts que monsieur du Mas- 
sés; et s'il y a du tort en aucune chose, il s'en 
faudroit prendre aux autres gouverneurs, qui 
premierement les ont laissés assembler en leur 
gouvernement, passer les rivieres, et ne les ont 
pas combattus; et croy que s'il y a aucuns qui 
les veulent charger qu'ils n'ayent bien faict, ils 
ne demeureront sans raison. Mais il faut qu'on 
se prenne tousjours à celuy qui n'a jamais voulu 
despendre que du roy et de la royne , pource 
que je n’ay point d’idole auprès d'eux qu’idolatre 
(je ne le fis jamais et ne le feray ) pour rabattre 
les charités qu'on me preste. Je n'ay point ac- 
coustumé de fuyr les combats; j'y ay esté trop 
accoustumé dès mon enfance. Je ne me trouvay 
jamais en lieu là où nous fussions près des en- 
nemis, que je n'aye esté toujours d'opinion de 
combattre: et si j'ay esté chef, je les 3y combat- 
tus plustost foible que. fort. Et si l'on m'eust 
laissé faire à ceste heure-là, j'en eusse emporté 
poil ou plume, ou de la queue ou de la teste, et 
eussions donné temps à monsieur de Montpen- 
sier de s'approcher de nous; mais les lettres 
forgées de l'invention de Monsallés eurent plus 
d'authorité que non ce que nous voyons à l'œil 
qu'il falloit faire. A-ouyr parler ceux que m'ac- 
cusent , vous diriez qu'avec les ongles je devois 
tuer tout, et avec les dents prendre la Rochelle 
et Montauban. Je ne suis pas si fol de cracher 
contre le ciel, et en pays desadvantageux , avec 
trois mil hommes en combattre vingt mille, et 

par ma perte tifer la fuyne du pays après moy. 
Je laisseray ce propos, ne voulant point entrer 
en excuses, car je n’ay en rien failly, et ne veux 
apprendre mon mestier de ces contreroolleurs 
qui en parlent sous la cheminée, loin des coups, 
et cependant font donner de mauvais conseils au 
roy près duquel ils sont. Mais c'est à faire à un 
lieutenant de roy de prendre son party , car il 
n'est pas bésoin tousjours de faire ce que le roy 
commande : il est loin et se repose sur vous; 
c'est donc à vous, si vous avez tant soit peu de 
prudence, de juger le bien d'avec le mal. Il n'y 
a nul qui ose nier que si j'eusse combattu , qué 
je ne misse la Guyenne en proye, car c'estoit 
donner un assaut à dix contre un, et si j’eusse 
faict ce que le roy me mandoit par l'importunité 
du sieur de Monsallés, je laissois tout le pays à 
la devotion de l’ennemy. J'en fais juge tout 
homme sans passion. 

Je reprins mon chemin à Agen, là où je re- 
couvray un peu de santé, et tout incontinent me 
mis en opinion d'aller trouver monsieur de 
Montpensier, et manday à monsieur de Terride 
et à monsieur de Gondtin, lequel s'en estoit 
retourné de Gordon à cause d'une maladie qui 
l'avoit saisi, et y eut assez affaire de l'en faire 
retourner, car, tout malade comme il estoit, il 
vouloit passer avec sa compagnie, s'ils vouloient 
venir avec moy, et nous assignasmes à Ville- 
neufve d'Agenois. Je menois dix enseignes de 
gens de pied que le chevalier mon fils condui- 
soit, et laissay les deux sieurs cy-dessus nom- 
més pour commander province pour province. 
Et comme nous fusmes tous ensemble prest à 
marcher, je receus une lettre de monsieur de 
Montpensier, par laquelle il me mandoit que, 
tous affaires laissés, je m'en courusse jetter dans 
Bordeaux, si desjà je n'estois dedans; car il es- 
toit adverty que les ennemis avoient une entre- 
prise dessus, et qu'il craignoit que je n'y pour- 
rois pas arriver à bonne heure. Et à mesme 
heure m'arriva un huissier de la cour de parle- 
ment de Bordeaux , par lequel la cour me man- 
doit les aller secourir, et qu'ils tenoient la ville 
pour perdue, si promptement je ne m'en allois 
mettre dedans. Je fus fort esbahy d'où pou- 
voient venir ces entreprises , et fus contraint de 
mander à messieurs de Terride et de Gondrin à 
Castillon assembler lesdictes compagnies de 
gens de pied ct la cavallerie qui venoient avec 

nous, et qu'ils m'attendissent 14, ear j’esperois 
bien tost y avoir remedié. Et prins seulement 
quinze ou vingt gentils-hommes, et m'en allay 
en grand diligence, faisant venir nos armes et 
grands chevaux après : et comme je fus entré 
Marmande et La Reolle, je trouvay monsieur de 
Lignerolles qui venoit d'Espagne , et monsieur 
de Lansac le jeune, lesquels me prierent de m'a- 
cheminer en toute diligence , et qu'ils se dou- 
toient que le lendemain, qui estoit un mercredy, 
la ville seroit prise, laquelle ils avoient laissée 
en telle division, que les uns ne se fioient des 
autres. Ledict sieur de Lansac avoit receu deux 
lettres par lesquelles on pouvoit cognoistre qu'il 
y avoit quelque entreprise dans la ville. Je n'eus 
pas loisir à grand peine de les embrasser, et 
m'en allay coucher à Langon, et le lendemain à 
midy je fus à Bordeaux : et premierement de- 
peschay l'huissier en poste pour donner advis à 
la cour de parlement que j'arrivois, afin que, si 
l'entreprise estoit veritable, que cela fist tenir 
les gens en cervelle, et fus contraint d'y mettre 
six jours. J'entray en la cour le lendemain , et 
leur fis une remonstrance le mieux que je peus 
pour les asseurer et pour les mettre hors de tout 
doute. Ceste compagnie monstra avoir beau- 
coup de contentement de moy, et me remercia. 
Puis après disner je m'en allay à la maison de 
ville, où j'en fis aux jurats et à tous ceux de la 
jurade une autre. Puis leur ordonnay de faire 
mettre le lendemain en armes tous ceux de la 
ville ; ce qui fut faict, et trouvay qu'il y avoit 
deux mil et quatre ou cinq cens hommes bien 
armés. Trouvay aussi qu'il y avoit les deux com- 
pagnies de monsieur de Tillaladet, qui pour lors 
estoit encores gouverneur, et trois autres. Le 
lendemain rentray encores en la cour, et leur 
remonstray les forces que j'avois trouvées , et le 
peu d'occasion qu'ils avoient d'estre entrés en 
peur, et la bonne volonté que j'avois trouvée 
tant au peuple qu'aux soldats, leur faisant 
ma remonstrance et les exhortant de faire leur 
devoir à la deffence de la ville; et comme je 
leur avois faict lever la main de vivre et mourir 
ensemble pour la deffense d'icelle, et que s'ils 
cognoissoient qu'aucun voulust faire le con- 
traire , que tous luy courroient sus , tous gene- 
ralement m'avoient faict le serment ; ce qui rés- 
jouit fort toute la cour : et leur remonstray 
qu'eux mesmes devoient prendre les armes si 

l'éceision sé preséntoit ; et qu'il leur souvinst 
que les plus vaillans capitaines qu'avoient les 
Romains, c’estoient gens de lettres, et que s'ils 
n’avoient apprins les lettres, l'on les tenoit pour 
indignes de grandes charges; et que les lettres 
ne les devoient empescher de prendre les armes 
et combattre, mais plustost leur donner har- 
diesse, se souvenant des anciens Romains, et 
qu'ils estoient hommes comme eux, lesquels 
n’avoient que deux bras et un cœur comme eux: 
é Messieurs, leur dis-je , je voy bien à vos visages 
«que vous n'estes pas hommes pour vous laisser 
è battre : ceux qui ont la barbe et la teste blan- 
«che seront pour le conseil ; mais un bon nombre 
« que je voy icy sont propres à porter la picque. 
a Combien pensez vous que cela accouragera le 
«peuple , quand il verra ceux qui ont puissance 
esur leur bien et sur leur vie, prendre les armes 
«pour leur deffense? Nul n'osera gronder ; vos 
cennemis seront en peur quand ils ouyront que 
«la cour de parlement s'arme; ils verront que 
«c'est à bon escient; et puis, tant de jeunesse 
«que j’ay veu dans vostre salle entrant ceans 
«plus propre à porter un corselet qu'une robbe 
«longue, fera le mesme. » Pour cet effect je les 
suppliay de fermer le palais pour huict jours, 
afin que dans ce terme de huict jours chacun 
d'eux eust recogneu les armes de quoy ils vou- 
droient au besoing combattre, et qu'ils se de- 
partissent de deux en deux pour se tenir aux 
portes avecques les armes; qu'en ce faisant, 
toute la ville y prendroit exemple ; et d'autre 
part , que sil y avoit aucune trahison dans la- 
dicte ville, ce bon ordre seroit cause de l'assou- 
pir, et osteroit à l'ennemy de dehors l’esperance 
qu'il pourroit avoir de prendre la ville; et que 
puis que tant de bien sortoit de ceste police et 
de l'advis que je leur donnois, qui estoit la con- 
versation de leur ville, vies et biens, qu'ils n'y 
devoient rién espargner. Enfin je leur dis: « Mes- 
«sieurs, je vous offre ma vie et de tous mes 
«compagnons. » Monsieur le president Roffignac, 
qui presidoit (car monsieur de Lagebaston s’es- 
toit retiré pour n’estre son service aggreable au 

ciant bien fort de la remonstrance que je leur , 
- chal de Guyenne, avoit esté malade , et n’avoit 


avois faicte, de laquelle à jamais ils m'en de- 
meureroyent redevables , et qu'ils n'y auroit un 
seul d'eñtr'eux, vieux ou jeunes, qui ne prinst 
les armes pour le service du roi et deffence de 

la ville. Je croy que le roi doit fort à veste com- 
pagnie-là et à celle de Thoulouse ; car si rune 
ou l’autre eust manqué, la Guyenne eust eu 
beaucoup à souffrir, car la perte d'une de ces 
deux villes emporte et traisne une grand queué, 
voire la ruyne de la Guyenne. En quatre jours 
j'eus osté tout le soupçon et crainte qui estoit 
dans la ville. 

Messieurs les gouverneurs, que c’est une belle 
chose que de sçavoir cognoistre la complexion 
de la nation que vous commandez! Je veux dire 
une chose pour ceste nation, que si le gouver- 
neur a gaigné quelque reputation parmy elle, 
et qu'il leur sçache faire des remonstrances là 
où ils puissent prendre quelque fondement, que 
non seulement il fera combattre la noblesse, les 
soldats, les gens de justice, mais les moynes, 
les prestres , les laboureurs, et les femmes avec; 
car ceste nation n'a poinct besoin de hardiesse, 
mais a Pesoin d'un bon chef qui la scache bien 
ordonner et commander. Et croyez que puis que 
les anciens s'aydent tant des remonstrances qu'ils 
faisoient aux combats, et qu'ils avoient cognois- 
sance du grand bien que cela apportoit , nous 
ne les devons mespriser : ils n'ont pas oublié de 
les escrire dans leurs livres, par ainsi il nous 
faut asseurer qu'en usant ainsi et suyvant leur 
exemple, cela nous portera autant de profit 
qu'il a fait à eux. Et croy que c’est une très belle 
partie à un capitaine que de bien dire : je n'ay 
pas esté nourry pour cest effect, mais encore 
ay-je eu ce bonheur de pouvoir exprimer en 
terme de soldat ce que j'avois à dire avec assez 
de vehemence, qui sentoit le pays d'où je suis 
sorty. Je vous conseille , seigneurs qui avez le 
moyen, et qui voulez avancer vos enfans par les 
armes, de leur donner plustost les lettres : bien 
souvent, s'ils sont appellés aux charges, ils en 
ont besoin , et leur servent beaucoup ; et croy 
qu'un homme qui a leu et retenu est plus ca- 
pable d’executer de belles entreprinses qu'un 
autre ; si j'en eusse eu, j'en eusse faict mon pro- 
fit : encor avois-je assez de naturel pour per- 
suader le soldat de venir au combat. 

Or le cinquiesme jour je m'en retournay ; et 
pource que monsieur de Merville, grand senes- 


peu aller en l'armée et amener sa compagnie, 
nous vinsmes ensemble jusques vers Saincte 
Foy, où je receus des lettres de monsieur de 

Montpensier, par lesquelles il me mandoit que 
je me tinsse vers la Dordoigne, et que.sur tout 
j'eusse le cœur à Bordeaux et à Libourne, car il 
ne pouvoit juger encores si l'ennemi reculeroit 
en Guyenne, ou s'il tireroit en avant; qui fut 
cause que je m'arrestay autour de Saincte Foy, 
et monsieur de Terride à Castillonne, attendant 
ce que les ennemis voudroient faire, et aussi le 
commandement dudict sieur de Montpensier, 
estant certain qu’en deux ou trois journées nous 
nous joindrions à luy. Et bien tost après enten- 
dismes qu'il s'en estoit allé en grand haste vers 
Poictiers, au devant de Monsieur, frere du roi, 
et que les ennemis s'en alloient au long de la 
riviere de Loire, tirant vers la Charité, au de- 
vant du duc des Deux Ponts. Et comme je vis 
qu'il ne seroit possible d'atteindre l’armée pour 
soulager ce pays du long de la Dordoigne, je 
laissay seulement deux enseignes de gens de 
pied à Castillonne et trois à Saincte Foy, et en- 
voyay dans Libourne le sieur de Sainctorens 
avecques sa compagnie de gensd'armes; et le 
sieur de Leberon demeura à Saincte Foy , ayant 
trois compagnies, avecques charge que si les en- 
nemis s'approchoient de la Guyenne, qu'il s'iroit 
jetter dans Libourne avec lesdictes trois compa- 
gnies. Le chevalier mon fils tenoit le reste vers 
le pays de Quercy et Agenois , et nous autres 
nous retirasmes chacun en son quartier. Voylà 
tout ce qui fut faict , depuis le commencement 
de ces troubles jusques alors, en ces quartiers 
de Guyenne. 

Depuis que Monsieur, frere du roy, fut arrivé 
en son armée, elle temporisa vers Poictou, et 
au long de la riviere de Loire. Cependant rien 
ne se remuoit de par deçà, car les vicomtes se 
tenoient vers Castres, Puis-Laurens, Millau, 
Sainct Antonin et Montauban , faisant quelques 
courses pour desrober quelque chose. De moy, 
je ne voulois dresser armée pour le peu de dom- 
mage qu'ils pouvoient faire, ne tendant à autre 
chose qu'à espargner argent, pour le tout en- 
voyer à Monsieur, et ne voulois entrer en au- 
cune despence. Les capitaines des gens d'armes 
et des gens de pied qui estoient en l'armée de 
mondict seigneur venoyent ou envoyoyent que- 
rir des gens , autres se venoyent rafraischir pour 
incontinent après s'en retourner. Et au bout de 
quelque temps je receus lettres de Monsieur, 


par lesquelles il me mandoit que j'allasse en | 

Rouergue combattre les vicomtes, s’il m'estoit 
possible : et alors j'envoyay querir mon nepveu 
de Leberon à Saincte Foy avecques ses trois com- 
pagnies; et, encore que je cogneusse bien que 
je n’y ferais rien, si me mis-je en chemin. Ce 
qui m'en faisoit ainsi douter, estoit pource qu'in- 
continent que lesdits vicomtes entendroient que 
que je me mettrois en campagne, ils se retire- 
roient dans les villes et tanieres qu'ils tenoient : 
le droit de la guerre, en laquelle ils se faisoient 
sages tous les jours, le vouloit. La moindre 
place qui m'eust faict teste me pouvoit arrester, 
et d'esperance de les trouver en Ja campagne je 
n'en avois pas, et cognoissois bien que je ne fe- 
rois autre chose que manger le public, si je de- 
meurois si longuement és environs des villes, et 
que, puis que je n'y pouvois mener d'artillerie 
à cause qu'il n'y avoit poinct d'argent pour les 
frais d'icelle, aussi je n’en faisois pas du tout 
grand amas, pource que je voulois que tout al- 
last au camp de Monsieur, car cestoit là qu'il 
falloit que le grand jeu se jouast, et qu’aussi 
cestoit raison que la grand despence s'y fist, 
car tout le reste de la guerren'estoit que petites 
escarmourches au pris de ce qui se faisoit là et 
de ce qu'il falloit qu'à l'advenir s'y fist. Gomme 
je preparois mon voyage , arriva monsieur de 
Pilles , et avec luy les sieurs de Bonneval , de 
Monnens, et force autres gentil-hommes qui 
estoient partis de leur camp pour venir assem- 
bler des gens, ou bien sur l’entreprinse qu'ils 
avoient sur Libourne, laquelle il faillit de pren- 
dre ; et après ledict de Pilles se mit dans Saincte 
Foy, et là fit ses assemblées, pource que j'en 
avois reliré mon nepveu de Leberon avec les _ 
trois compagnies pour les mener avec luy en 
Rouergue. Et comme je fus à Cahors, je fis 
mettre mon nepveu de Leberon devant avec cing 
enseignes et une partie de la compagnie de 
mousieur de Gramont, qu'un nommé le capi- 
taine Maussan, mareschal des logis de ladite 
compagnie, commandoit , et le fis partir en 
grande haste pour surprendre quelques enne- 
mis qui estoient aux environs de Ville-Franche 
de Rouergue. Ils partirent d'une lieue près Ca- 
hors, et firent huict grandes lieues, arrivant 
une heure de nuict : ils pensoient le matin , une 
heure devant jour, les aller surprendre, mais 
ils ne furent jamais dans la ville que lesennemis 
ne fussent advertis et retirés en leurs forteresses. 

TI ne le faut pas trouver estrange, car je m'es- 
merveille que Monsieur mesmes, ni homme qui 
aye commandé armée pour le roy, aye rien fait 
qui vaille , à cause de l'ordonnance et edict que 
sa majesté avoit fait, qu'homme n’eust rien à 
demander aux huguenots, pourveu qu'ils ne 
portassent les armes, et qu’ils demeurassent en 
leurs maisons paisiblement. De là est venue la 
ruine du roy, de ses armées et de tous ses affai- 
res , et du peuple aussi; car ceux-là fournissoient 
argent, et moyennoient que les femmes qui 
avoient leurs maris au camp de monsieur le 
prince de Condé, par leur moyen et intelligence 
fissent tenir argent à leurs maris ou enfans, 
servans d'espions aux ennemis; de sorte qu'il 
ne falloit point qu'ils despendissent rien, ny 
qu'ils se donnassent peine d'entendre ce que 
nous faisions : eux-mesmes les advertissoient 
pour surprendre quelques prisonniers, lesquels 
leurs gens pouvoient venir prendre, et parta- 
geoient le butin. Je maintiendrois tousjours de- 
vant le roi que cest edict-là seul est cause que 
sa majesté n’a demeuré victorieuse, et que ceste 
nouvelle religion n'a esté du tout destruite. Il 
eust mieux vallu cent fois que tous fussent esté 
auprès de monsieur le prince , non à leurs mai- 
sons; car estant auprès dudit sieur prince, ils 
n’eussent peu faire grand chose qu'eust esté ad- 
vantageuse pour eux, car c’estoient gens de peu 
de faciende , gens de ville ; au contraire, eussent 
affamé bien tost son camp; et alors nous eus- 
sions faict la guerre sans estre espiés, ny sans 
qu'ils fussent esté advertis de ce que nous vou- 
lions faire, et n’eussent peu recouvrer argent 
pe chose aucune qui leur fust esté necessaire : 
mesmes nous nous fussions aydés de leurs 
moyens, et par ainsi bien tost fussent morts de 
faim , ou se fussent retirés avec le pardon que le 
roi leur donnoit. Je sçay bien qu'en ce pays de 
la Guyenne n’en fust pas demeuré un qui ne 
fust mort; ou il eust faict la protestation de 
quitter ceste religion là, comme ils firent aux 
premiers troubles ; car je scavois bien le chemin 
par où je les devois mener; et, puis que je l'a- 
vois sceu bien faire aux premiers troubles avec 
une brasse de corde, je l’eusse bien fait aux au- 
tres : mais, à cause de ce bon edict, l’on ne leur 
osoit rien dire, et falloit que l'on les endurast 
parmy nous. Il ne faut pas donc trouver estrange 
s'ils ont fait tant de belles choses , veu qu'à toutes 

heures ils estoient advertis de tout ce que nous 
faisions ou voulions faire. On sçait bien qu'une 
armée ne peut rien faire qui vaille si elle n’a de 
bons espions, car il faut que sur le rapport d'i- 
ceux un camp se gouverne. Nous n’en avions 
pas parmy eux, Car il n’y avoit homme catholi- 
que, si hardy fust-il , qui y osast aller sur peine 
de la mort : par ainsi nous ne pouvions scavoir 
rien de leurs affaires, et ils scavoient tous les 
nostres. O pauvre roi, que vous avez esté bien 
pipé en vos edicts , et y estes tous les jours! Je 
ne veux pas nier qu'en aucuns endroits vous 
n'ayez esté mal servy de vos soldats et capitaines; 
mais qui regardera de bien près, on trouvera 
que les edits et ordonnances que l’on vous a fait 
signer, sont plus cause de vostre malheur et du 
nostre , que non la faute du combat des soldats 
ny de vos gouverneurs. Croyez, sire, croyez 
qu'avec ceste douceur vous ne viendrez jamais 
à bout de ces geas-là : le plus homme de bien 
d'eux vous voudroit avoir baisé mort; et puis 
vous nous deffendez de leur faire mal : il vaut 
donc mieux estre de leur party que du vostre, 
car, demeurant en leur maison, quelque vent 
qui coure, ils seront en seureté : tel, sire, 
est près de vous qui vous faict faire ces edicts, 
lequel est gaigné pour eux. La rigueur les faict 
trembler : lors que sans forme de procès je les 
faisois brancher sur les chemins, il n’y avoit per- 
sonne qui ne tremblast. Pensez donc, sire, de 
quelle importance sont ces beaux edicts. Et en- 
cores on vous a faict signer une ordonnance 
d'envoyer des commissaires par toute la France 
pour faire rendre aux huguenots ce que nous 
leur avions prins, et non pas à nous ce qu'ils 
nous ont volé : qui est une loy faicte par igno- 
rance et sans considerer le mal qui en advient, 
ou par malice couverte , pour vous faire hayr de 
nous autres qui estes nostre roi, et qui vous 
avons soustenu, afin que, si la guerre se dresse 
une autre fois, vous ne puissiez trouver catho- 
lique qui vous soustienne. Mais s'il vous souve- 
noit et à la roine de ce que j'en proposay devant 
vos majestés à Thoulouse , present vostre con- 
seil, vous n'eussiez jamais accordé d'envoyer 
commissaires pour faire rendre aux huguenots, 
qu’au prealable n'en eussiez envoyé d'autres pour 
nous faire aussi rendre justice des pilleries et 
volleries qu'ils ont faict sur les catholiques. Ils 
ont une excuse grande : les commissaires disent 

que nous ne nous plaignons point, comme font 
les huguenots. Comment nous plaindrions nous? 
car en premier lieu ils disent que ceux qui por- 
toient les armes nous ont pillé à nous, et que 
nous les avons pillé à eux, qui ne bougeoient de 
leurs maisons. Il ne se trouvera un seul hugue- 
not qui s'en soit allé porter les armes, qui n'aye 
caché ses meubles dans la maison de ceux qui 
demeuroient. Et d'autre part, par la paix que le 
roi a faicte, il leur est pardonné tout ce qu'ils 
ont fait; non seulement contre luy, mais contre 
nous mesmes qui avons porté les armes pour sa 
majesté. Et, puis que le roi les a tant voulu fa- 
voriser que de leur pardonner tout , n'est-il pas 
raisonnable qu'elle soit esgale pour nous! et 
toutesfois elle est tout au contraire; ce qu’ils 
ont faict contre nous est approuvé, et ce que 
nousavons fait, blasmé et trouvé mauvais, voire 
mis en justice. Donc, conseiller au roi faire une 
loy pour les uns et non pour les autres, je dis 
et-diray toute ma vie que c'est la plus injuste 
loy qui fust jamais conseillée à prince du monde. 

A Thoulouse tout cecy fut disputé, et furent 
revoqués les commissaires et commissions, or- 
donnances et edits; et pardonna sa majesté à 
tous generallement , cognoissant bien que ces 
commissaires n’ameneroient qu’une ruyne des uns 
et des autres, pour y entretenir une haine per- 
petuelle , qui seroit cause de nous envahir et nous 
deffier tousjours les uns des autres, et de la 
procederoit nouvelle guerre. Le roy s'en est 
bien trouvé, car la paix a duré cing ans; je ne 
sçay à qui me prendre de ceux qui sont en cause 
qu'elle s'est recommencée, car je ne scay pas qui 

il est; je sçay que je n'en suis pas cause. A qui 
~ demandera-on justice des maisons de monsieur 
de Sarlaboust , de monsieur de Sainctorens, des 
capitaines Parron, Campanes, Lartigue et une 
iofinité d'autres; tout a esté bruslé, et leurs 
femmes, estans eux au service du roy, se sont 
retirées par les maisons de leurs parens: encores 
aujourd'huy elles ne leurs maris ne scavent où 
mettre leurs lestes sous couverture qui soit à 
eux; et quand on en demande raison, ils disent 
que ce sont des belistres qui n'ont rien : ils di- 
sent vray, car les riches ne sont bougés de leurs 
maisons, et les ont gardées; et neantmoins il 
faut faire justice contré les nostres et non con- 
tre les leurs, veu que les belistres qui n'ont rien 
on fait cela, Mais si le roy eust approuvé ce que 


COMMENTAIRES DE MONTLUC. 


[1568] 


nous avons faict, une autre fois ceux qui demeu- 
reroient de leur religion garderoient que les 
leurs ne pourroient rien faire aux nostres. Mais 
je retourne à mes moutons. 

Je depeschay un autre courrier vers monsieur 
de Leberon à la compagnie de monsieur de Gra- 
mond, qu'ils tournassent en arriere en aussi 
grande diligence comme ils estoient allés, à tout 
le moins s'ils se vouloient trouver au combat. Ce 
courrier trouva qu’une heure devant jour ils 
estoient partis, pensant encores trouver les en- 
nemis ; et comme ils ne les trouverent , pour les 
raisons que j'ay cy dessus dictes, ils bruslerent 
les batteaux sur quoy ils passoient la riviere, 
portant grand dommage au pays. Ayant receu 
mes lettres, ils tournerent tout court, et firent 
encores plus grande diligence qu'à aller, car ils 
arriverent devant Saincte Foy aussi tost que 
nous : et si les compagnies de monsieur de Savi- 
gnac eussent fait la moitié de la diligence que 
ceux-là firent , nous eussions attrapé le capitaine 
Pilles, et ne s'en fust eschappé un seul. Monsieur 
de Chemeraut vid toutes les depesches que je 
fis. Je fus avec les cinq compagnies qui estoient 
demeurées avec le chevalier mon fils, et ma 
compagnie et quelques quarante ou cinquante 
gentils-hommes qui suivoient ma cornette, en 
deux jours à Monflanquin ; et là j'eus responce 
de messieurs de Terride et de Bellegarde es- 
crites à Moissac, là où ils m'advertissoient de la 
difficulté qu'ils avoient trouvé à passer les ri- 
vieres, et les mauvais chemins qne les gens de 
pied trouvoient ; qu'ils ne pouvoient abandonner 
les gens de pied, et d'autre part, que je ne me 
devois engager en un combat que nous n'eus- 
sions les forces de gens de pied et de cheval 
ensemble, mais qu'ils feroient la plus grande 
diligence qu'il leur seroit possible. Et tout in- 
continent que je fus arrivé à Monflanquin, qui 
pouvoit estre deux heures après midy, je fis 
trois depesches, l'une à monsieur de Lauzun , le 
priant de me mander nuict et jour où se trou - 
veroit monsieur de Pilles et ses forces, car je le 
voulois aller attaquer; j'en escrivis une autre à 
monsieur de Sainctorens, qu'il se rendist à moy 
au soleil levant en un village nommé Monbahus, 
qui est x monsieur de Lauzun , et de mesme dc- 
peschay le sieur de Las, advocat du roy à Agen, 
pour faire haster messieurs de Bellegarde et de 
Terride, lesquels se trouvoient encores trois 

lieues en arriere, et ne sceurent faire partir leurs 
gens de pied que ne fust le point du jour. Et 
comme ils furent à Villeneufve , qui estoit plus 
d’une heure après midy, il ne fut possible les 
faire passer outre, à cause des grandes boues 
qu'il y avoit, y ayant quelque raison : toutesfuis 
je ne prenois rien en payement, car il me sem- 
bloit que tout le monde devoit cheminer comme 
ma volonté. Après toutes ces depesches ce ma- 
tin, ayant faict repaistre nos chevaux et les cing 
enseignes, je m’acheminay droit au village où 
j'avois assigné monsieur de Sainctorens , et 
trouvay en quatre ou cinq maisons logés mon- 
sieur de Fontenilles et le capitaine Montluc mon 
fils, et leur dis qu'ils fissent bien repaistre leurs 
chevaux, car la auict ils avoient fait une grande 
traitte pour m'atteindre, et que je m'en allois 
repaistre au village sus nommé : j'y pensois 
trouver monsieur de Sainctorens , et qu'après ils 
me suivissent ; et commanday à monsieur de 
Madaillan, qui estoit mon lieutenant, qu'il fist 


descendre ma compagnie, et qu'ils repeussent 


les uns parmy les autres, et après qu'ils me 
vinsseot trouver au village où je m’acheminay. 
Et comme je fus là, je ne trouvay aucunes nou- 
velles de monsieur de Sainctorens ny de mon- 
sieur de Lauzun, car les messagers que je leur 
avois envoyés , lesquels les consuls de Monflan- 
quin m'avoient baillé pour les plus asseurés 
hommes qu'ils eussent, n’allerent point porter 
les lettres la nuict comme ils avoient promis ; 
de sorte qu'il fut plus de midy ayant que les- 
dits sieurs de Sainctorens et de Lauzun eussent 
nos lettres, comme il me dirent depuis. Et 
comme nous fusmes descendus pensant repais- 
tre , nous eusmes une alarme qui venoit devers 
Miremont, et remontasmes à cheval, en allant 
un grand quart de lieue sur le chemin de Mire- 
mont d'où venoit l'alarme, et me trouvay avoir 
fait une grand folie de m'estre tant avancé, car 
je n’avois que quarante cinq gentils-hommes 
avec moy, et les gens de pied, qui n’estoient 
encores arrivés. Là je ne peus apprendre où 
estoit mousieur de Pilles ny ses forces : bien me 
disoient les bonnes gens qu'il estoit de là le Lot, 
vers Sainct Vensa et Aymet, et vers Marmande 
et Tonens ; on me disoit qu'ils éstoient tous gens 
de cheval. Et comme j'eus demeuré sur le che- 
min environ deux heures, m'arriverent mes- 
sieurs de Fontenilles, de Madaillan et le jeune 

Montluc mon fils ; et là je leur dis que monsieur 
de Madaillan se mist devant avec ma compagnie, 
et que monsieur de Fontenilles et le capitaine 
Montluc le soustiendroit , et que je les soustien- 
drois eux avec la noblesse, et qu'ils marchassent 
ainsi jusques à une demye lieue près Miremont, 
où ils prinsent langue, sçavoir où estoient les 
ennemis, et que si il y en avoit à Miremont, 
qu'il m'advertissent à cinq cens pas les uns des 
autres, car incontinent je m'acheminerois au 
trot pour estre près d'eux; ce qu'ils firent. Je 
faisois marcher nos geus de pied sans sonner ta- 
bourin , pour n'estre descouverts , lesquels arri- 
verent à Monbahus. Et comme le chevalier ne 
m'y trouva, il marcha après moy, et monsieur 
de Madaillan, estant à demy lieue de Miremont, 
il print langue, et luy fut dit que les ennemis 
estoient tous dela de Drot, et qu'il n’y avoit 
personne à Miremont ; et en donna adyis à mon- 
sieur de Fontenilles , luy mandant qu’il m'en ad- 
verlist, pour veoir ce que je voulois qu'il fist, 
Monsieur de Fontenilles me depescha un archer, 
et comme je vis qu’il n’y avoit personne deçà le 
Drot, je leur manday que monsieur de Madaillan 
s'advançast encores jusques à Miremont, pour 
estre plus certain du lieu où les ennemis estoient, 
afin que le lendemain matin , estans unis ensem- 
ble, messieurs de Terride, de Bellegarde et moy, 
les peussions aller attaquer, et que cependant je 
me reculois à Monbahus, où nous avions laissé 
nostre bagage, pour repaistre : ce que je fis 
après avoir mis le chevalier et ses compagnies 
en cing ou six maisons qu'il y avoit auprès delà, 
où je me retiray ; et en dunnay advis à monsieur 
de Fontenilles, afin que si quelque cargue leur 
venoit , qu'ils sceussent là où estoient nos gens 
de pied. Et comme je fus descendu, avant que 
d'entrer dans le logis je depeschay vers mon- 
sieur de Terride et de Bellegarde, les priant 
d'estre à la minuict avec Ja cavallerie à Mon- 
bahus, et que monsieur de Pilles n’avoit que 
gens de cheval, parmy lesquels il n'y en avoit 
pas trois cens de bons; le reste, jusques à quinze 
ou seize cens, estoient montés sur meschantes 
rosses qui ne valloient rien. Le messager y ar- 
riva, ne pouvant estre plus d'une heure et 
demye de nuict ; car il n’y avoit que deux lieues 
de Monbahus à Villeneufve. Ils me rendirent 
responce, et m'asseuroient qu'ils seroient au 
point du jour avec moy. Mais il faut retourner 

à messieurs de Fontenilles, de Madaillan, et le 
capitaine Montluc , et faut que j'escrive icy pre- 
mierement l'entreprise de monsieur de Pilles. 
Incontinent que je fus arrivé à Monflanquin . qui 
pouvoit estre deux heures après midy, les hu- 
guenots de Monflanquin advertirent monsieur 
de Pilles, qui avoit tourné visage de Cahors en 
hors, et que j'estois deliberé de m’approcher le 
lendemain près de luy, attendant messieurs de 
Terride et de Bellegarde, lesquels ne pouvoient 
encores se joindre avec moy de deux jours, et 
que je n’avois pas plus de cinquante ou soixante 
bons chevaux avec moy. Ledict de Pilles de- 
pescha toute ceste nuict à six corneties qu'il 
avoit vers Marmande et Tonens, afin qu'ils se 
rendissent le lendemain, qui estoit le mesme 
jour que j'arrivay à Sainct Pastour, à un lieu 
d'où il ne me souvient, et qu'il vouloit partir 
avec toutes ses forces avant que je fusse r'allié 
avec messieurs de Terride et de Bellegarde. 
Ceux qui l'advertirent pensnient que je demeu- 
rerois le lendemain à Monflanquin, ou, à tout le 
moins, si j'en partois, que je ne ferois pas plus 
d'une lieue, ou deux au plus. Il avoit baillé le 
rendez-vous à se trouver tous assez près de 1a ; 
et partirent incontinent les six cornettes les unes 
après les autres, pource qu'ils estoient separés ; 
et entr’eux six s'estoient baillé le rendez-vous à 
Miremont, pour repaistre seulement jusques à 
la minuict, et puis aller trouver monsieur de 
Pilles à l’autre rendez-vous. 

Cependant monsieur de Madaillan s'achemina 
droit à Miremont ; etcomme il fut à la veue de 
l'entrée du village, là où il n'y a point de mu- 
railles , il appergeut forces casaques blanches qui 
alloient et venoient au long de la grande rue, et 
soudain depescha 4 monsieur de Fontenilles et 
à mon fils le capitaine Montluc, qu'ils s'avan- 
cassent , car il estoit engagé au combat, et qu'ils 
m'advertissent. Il y a une bonne lieue de Mire- 
mont à Monbahus. Le dit sieur de Fontenilles 
m’advertit en extreme diligence. Il y avoit deux 
cornettes qui estoient venues les premieres , les- 
quelles estoient desja descendues et leurs che- 
vaux dans les estables; et les autres deux, qui 
estoient encores à cheval, ne faisoient qu'arriver, 
et cherchoient de s'accommoder pour repaistre. 
Monsieur de Madaillan, qui se voit descouvert, 
charge ces deux cornettes qui estoient à cheval, 
et les ramene hors du village en routte et fuitte 

vers La Sauvetat. Les autres deux, qui estoient 
desjà logés, couroient à leurs chevaux, et à 
mesme temps qu'ils montoient, monsieur de 
Fontenilles et le capitaine Montluc arrivent et 
chargent ceux-cy, lesquels prindrent la fuitte 
vers Aymet. En moins de demy-quart d'heure 
arriverent les autres deux cornettes; et comme 
ils virent leurs gens deffaits , ils tournent visage 
vers Tonens, de là où ils venoient : et par mal- 
heur, si monsieur de Madaillan ne m'eust mandé 
qu'il ne trouvoit point de nouvelles des ennemis, 
je marchois tousjours au mesme ordre que nous 
avions commencé , et ne m'en fusse pas retourné 
repaistre en arriere. J'arrivay en mesme temps 
que les autres deux cornettes dernieres arrivoient 
où j'esperois bien que j'en eusse eu aussi bon 
marché comme avoient eu les autres. Et comme 
je fus à l'endroit des gens de pied, voicy un ar- 
cher qui me vint dire comme ils avoient com- 


-battu, et qu'ils avoient chassé les ennemis envi- 


ron demy lieue; et quelques prisonniers qu'ils 
avoient prins les asseurerent que Pilles et toutes 
les trouppes estoient à Sainct Bensa et Aymet, 
là où il n'y a qu'une lieue et demye, et qu'ils se 
retiroient devers moy pour n'estre assez forts 
pour soustenir les forces de l'ennemy, si elles 
venoient pour revencher leurs compagnons. 
Voy-là à la verité comme toutes choses passe- 
rent en ce combat, et m'apporterent deux cor- 
nettes; toutes-fois en fuyant ils avoient arraché 
le taffetas. 

Que si nous pouvions ainsi tenir des espions 
parmy eux comme ils font parmy nous, de ceux 
auxquels le roy a donné permission de demeurer 
en leurs maisons, nos affaires s'en porteroient 
mieux , j'eusse esté adverty des nostres, comme 
ils le sont des leurs, de la retraicte que fit mon- 
sieur de Pilles: je l'eusse deffait fort facilement, 
car monsieur de Sainctorens se fust r’allié avec 
moy, qui estoit en campagne me cherchant du 
costé mesme que les ennemis s'enfuyoient; et 
comme il vit approcher la nuict, il se retira à 
Monsegur pour attendre nouvelles de moy. Eten 
les chassant la nuict j'avois moyen d'envoyer un 
homme ou deux vers luy pour l’advertir du tout. 
Nous demeurasmes à l'herte, craignant que ledit 
Pilles vinst prendre larevenche ; mais ce fut bien 
au contraire, car il s'en alla toute la nuict tant 
qu'il peut droit à Saincte Foy, et y fut, comme 
l'on nous dit , au point du jour, combien qu'il y 

a le plus mauvais chemin qu'on scauroit trouver ; 
car ce pays est gras à merveilles, et la nuict es- 
toit si obscure qu'on n’eust sceu se cognoistre à 
un pas l'un de l'autre. Et voylà comme bien sou- 
vent les affaires ds la guerre vont diversement 
par faute d'estre bien advertis; car la responce 
de monsieur de Sainctorens ne m'arriva jusques 
au lendemain , ny celle de monsieur de Lauzun; 
et ceux-là qu'ils m’avoient depesché pour m'ad- 
vertir, cuiderent donner à travers des ennemis, 
et eurent si grand peur , qu'ils se cacherent tant 
que la nuict dura. Le matin, au soleil levant, 
messieurs de Terride et Bellegarde arriverent ; 
et comme ils entendirent le combat, ils se cui- 
derent desesperer , et maudissoient les gens de 
pied, et quand jamais ils estoient partis des en- 
virons de Thoulouse, car facilement ils pouvoient 
arriver aussi tost à Monbahus que moy sans les 
gens de pied; et que pour les attendre et ne 
faire point d'erreur à nous trouver au combat, 
que nous ne fussions tous ensemble, cela leur 
avoit gardé de ne laisser pointen arriere les gens 
de pied. Et ouys là dire un mot notable à mon- 
sieur de Bellegarde, qu'il croioit à ceste heure 
qu'il n’estoit pas tousjours bon d'aller trop sage- 
ment à la guerre : il disoit vray , car qui veut 
tousjours se tenir dans les regles ordinaires de 
la guerre, il pert souvent plus qu'il ne gaigne. 
Nous marchasmes droit à Miremont , et par 
les chemins nous trouvasmes l'un des gens de 
monsieur de Madaillan, qui nous venoit porter 
nouvelles du desordre des gens de monsieur de 
Pilles , et que la fuitte de leurs gens estoit arri- 
vée à eux, que mesmes monsieur de Pilles et ses 
gens avoient prins le chemin droit à Saincte Foy, 
et que douze soldats que monsieur de Madaillan 
tenoit ensa maison près La Sauvetat, en avoient 
tué vingt-deux à la porte de ladicte maison, es- 
tant montés sur de meschantes rosses, et que 
les gens de la Sauvetat estoient sortis sur eux, 
et en avoient tué soixante ou quatre-vingts, et 
gaigné leurs chevaux. Et si monsieur Sainctorens 
eust demeuré seulement un quart d'heure en un 
lieu jusques là où il estoit venu, la plus-part luy 
passoient devant : ce qu'il ne sceut jusques au 
lendemain , non plus que moy, et print sa part 
du desplaisir aussi bien que nous autres. Mais 
l'on ne peut pas deviner les choses : voylà 
pourquoy-l'Italien dit: Fa me indovino, ti 
dard denari. 

Nous fusmes contraincts de loger à La Sauve- 
tat, à Sainct Bensaet à Aymet, de la où ils es- 
toient partis, pour-ce qu'il n'y avoit aucun logis 
depuis La Sauvetat jusques à Saincte Foy ; et lais- 
sasmes à Miremont monsieur de Savignac avec 
ses dix enseignes, pour-ce qu'il n'y avoit point 
de logis plus avant, car la cavallerie tenoit tout ; 
et audit Miremont trouverent plus de vingt 
hommes cachés dans les maisons, lesquels ils 
tuerent, et y gaignerent quinze ou seize chevaux, 
car personne de nous n'estoit descendu de che 
val, ains passasmes outre. Le lendemain de bou 
matin nous marchasmes droict à Saincle Foy. 
J'oserois dire que je n'ay veu long temps y a 
une telle cavallerie que celle que nous nous trou- 
vasmes là, pour le nombre des compagnies que 
nous avions. Et comme nous fusmes à la veue 
de Saincte Foy, messieurs de Fontenilles, de 
Madaillan, et le capitaine Montluc se mirent 
devant, et le chevalier avec ses six compagnies 
droit à la ville. Monsieur de Terride, avec sa 
compagnie et celle de monsieur de Negrepelisse, 
les soustenoient. Monsieur de Bellegardeet mon- 
sieur de Sainctorens, et moy , soustenions mon- 
sieur de Terride. Et là nous arriva la compagnie 
de monsieur de Grammont , et monsieur de Le- 
beron avec les cinq enseignes ; je cuide que le 
meilleur courtaut de toutes nos troupes n’eust 
sceu faire plus grand diligence qu'ils firent, car 
ils ne demeurerent que deux jours à venir depuis 
Villefranche de Rouergue jusques devant Saincte 
Foy. Monsieur de Lauzun et le vicomte son fils 
s'estoient rendus à nous le matin avec quelques 
gentils-hommes, car je pense que leurs compa- 
gnies estoient au camp, et nous asseurerent , 
pere et fils, que monsieur de Pilles avoit dix- 
huit cens chevaux, là où il y en avoit trois ou 
quatre cens bien montés et bien en ordre: le 
reste estoient arquebuziers à cheval mal montés. 
Le chevalier descendit de cheval, et print cent 
arquebuziers, et se mit devant droit à la ville - 
le reste le suivoit , et messieurs de Fontenilles 
de Madaillan, et le capitaine Montluc après. Et 
comme il fut auprès de la ville, sortirent quinze 
ou vingt arquebuziers, qui commencerent d'at- 
taquer I’escarmouche; le chevalier poussa outre, 
et ceux-cy se r'enfermerent dans la ville. Mon- 
sieur de Pilles avoit passé ses gens toute la nuict 
la Dordoigne avec grand desordre , et luy estoit 

ou vingt arquebuziers dans la ville pour nous 
amuser, et un grand batteau et un autre petit 
pour passer la riviere , car aussi il n'en y avoit 
que ceux-là. Et comme ils furent r’entrés, ils 
coururent aux batteaux, et passerent à point 
nommé. Ils desembarquoient à l'heure que le 
chevalier arriva sur le bord de la riviere , estant 
passé tout au long de la ville sans touver per- 
sonne que les femmes. Et voy-là comme à la ve- 
rité le tout passa. J’ay esté contrainct escrire 
ceste faction parle menu et au long, qui en- 
nuyera peut estre le lecteur, pour-ce qu'on m'a dit 
qu’aucuns avoient fait rapport au roy, à la royne 
et à Monsieur, qu'il n’avoit tenu qu’à moy que je 
n'avois combattu Pilles : et qui lira ceste faction, 
il trouvera la verité comme tout est passé , au 
tesmoignage de tous les capitaines qui y estoient, 
dont il n'y en a que deux de morts, qui sont 
messieurs de Terride et de Bellegarde ; et par 
Ja on verra s’il a tenu à moy, et n’en veux don- 
ner tort à personne, sinon aux mauvais che- 
mins que les compagnies de monsieur de Savi- 
gnac trouvoient ; car, quant ausdits sieurs de 
Terride et de Bellegarde, ils se gouvernerent plus 
par la raison de la guerre que non par faute de 
bonné volonté de se trouver au combat. Mon- 
sieur de Chemerault, qui m’avoit porté les let- 
tres de Monsieur , participa à toutes mes depes- 
ches , car il vouloit estre de la partie, et me pria 
de luy faire prester armes et chevaux, ce que je 
fis, etene m’abandonna de quinze jours : je 
m'asseure qu'il portera tousjours tesmoignage 
que ce que j'escris de ceste faction est veritable, 
et qu’ilestoit aussi ayse de s'y trouver qu'homme 
de la trouppe, et en pensoit porter à Monsieur de 
meilleures nouyellesqu’il ne fit. Ceux qui sçavent 
que c’est de la guerre ont souvent experimenté 
combien il est difficile de combattre un homme 
qui n’en veut point manger, mesmement quand 
c'est un soldat ou un capitaine rusé comme estoit 
le sieur de Pilles : je croy que c’estoit l'un des 
meilleurs que les huguenots eussent. Il scavoit 
bien qu'avec nous il ne gaigneroit que des coups; 
voylà pourquoy il ne sejournoit gueres en ce 
pays. 

Deux jours après nous fusmes dans la Saincte 
Foy. Monsieur de Terride receut le pouvoir que 
le roy luy envoyoit pour aller en Bearn, et se 
departit de moy : il estoit fort aise de ceste 

pensois que tout allast mieux. Monsieur de 
Bellegarde me laissa aussi, et amena avec luy 
sa compagnie et dix enseignes de monsieur de 
Savignac; monsieur de Terride en amena la 
sienne et celle de monsieur de Negrepelisse : 
nous demeurasmes monsieur de Sainctorens et 
moy. Le chevalier mon fils s'en alla avec ses dix 
enseignes droict en Limousin pour se joindre 
au camp de Monsieur. Cinq jours après, Mon- 
sieur gaigna la bataille à Jarnac , où monsieur 
le prince de Condé fut tué. Plusieurs pensent 
que sa mort a allongé nus guerres, mais je croy 
que, sil eust vescu, nous eussions veu nos 
affaires en pire estat, car un prince du sang 
comme celui-là , ayant desjà ce grand party des 
huguenots, eust eu beaucoup plus de creance 
que monsieur l'admiral n'eust. Ce pauvre prince 
aymoit sa patrie, et avoit pitié du peuple; je 
l'ay anciennement fort praticqué, ce qui cuida 
estre cause de ma ruine; je l'ay cogneu tousjours 
fort debonnaire : la jalousie de la grandeur 
d'autruy l'a perdu, et si en a bien perdu d'au- 
tres: cependant il est mort au combat, souste= 
nant une mauvaise querelle devant Dieu et les 
hommes; c'estoit dommage, car s'il eust esté 
employé ailleurs, il pouvoit servir à la France. 
La malheureuse paix qu'on fit faire au roy Henry 
a causé tous les mal-heurs que nous avons veus; 
car avoir tant de princes du sang royal et autres 
princes estrangers, et les tenir sans avoir quelque 
guerre estrangere, c'est un mauvais conseil : 
il faut penser ou debattre les autres ou s'entre- 
battre soy-mesme. Si on pouvoit toujours vivre 
en paix, cela seroit bon, et que chacun fist son 
labourage comme faisoient les Romains en paix; 
mais cela ne se peut faire. Ainsi, sire, je dis et 
soutiens que c'est un mauvais conseil de penser 
faire la paix, si par mesme moyen vous ne 
songez à commencer une guerre estrangere. Il 
ne faut pas renouveller les guerres de la Terre 
saincte, car nous ne sommes pas si devotieux 
que les bonnes gens du temps passé ; il vaudroit 
mieux s'exercer comme faict le roy d'Espagne 
aux nouveaux mondes, et separer ainsi ces 
princes, envoyant les plus jeunes à l'escolle de 
Malte; car si ceux-là ne brouillent, rien ne bou- 
gera. Que si vous voulez guerroyer vos voisins, 
renouvellez la querelle du duché de Milan, qui 
vous appartient de droicte ligne; car il ne se 

du roy d'Espagne ayent appartenu à ceux de 
Milan : si faictes bien vous par les femmes; le 
roy d'Espagne ne le tient qu'à titre de force. 
Vous trouverez aussi qu'un duc d Anjou, estant 
extraict de la maison de France et de la propre 
lignée d’où vous estes, estoit roy de Naples, 
lequel le roy d'Espagne tient aussi. Le roy 
vostre ayeul n'a jamais voulu quitter ce droict, 
et se saisit des terres de monsieur de Savoye, 
encore qu'il fust son oncle, pour avoir passage 
asseuré pour entrer dans le duché de Milan. Le 
roy vostre pere ne print en protection le duc de 
Parme et les Sienois, que pour avoir le chemin 
pour reconquerir Naples. Vous estes extrait de 
ces grands princes magnanimes , vous avez leurs 
droits. Si Dieu vous donne la paix, vous luy 
pouvez envoyer la tempeste : vous en aurez 
meilleur marché que vous ne pensez, car le roy 
d'Espagne est plus adonné aux negotiations 
qu'aux armes : il ne ressemble pas son pere; 
dans cing ou six ans il sera vieux, et vous en la 
fleur de vostre age; il laissera des enfans petits; 
et puis que le pere n'a esté valeureux en sa 
jeunesse, il ne faut pas esperer qu'il le soit en 
sa vieillesse. Que si vous vous sçavez ayder des 
princes d'Italie, vous les trouverez à vostre de- 
volion, mesmes le duc de Florence, pour les 
raisons que je pourrois bien dire, l'ayant es- 
prouvé pendant que j'estois lieutenant de roy 
en la Toscane : ledit sieur duc n'en dira pas le 
contraire, il est plus François qu'Espagnol. L'An- 
gleterre ne yous empeschera pas, car il n'y a 
qu'une femme , en Escosse qu'un enfant. Bref, 
rien ne vous doit faire peur. Mais je laisse ce 
propos pour une autre fois: la mort dudict sei- 
gneur prince est cause que j'y suis entré, car je 
suis François, et regrette la mort de ces braves 
princes tués de nos propres mains, qui nous 
pourroient servir ailleurs. 

Or, pour retourner à mon discours, je de- 
meuray audit lieu de Saincte Foy cinq ou six 
sepmaines, ayant encor six enseignes de gens 
de pied, que mon nepveu de Leberon comman- 
doit: j'en envoyay les quatre à Bregerac, et 
mondit nepveu aussi, afin de desmanteler 
la ville, comme le roy et Monsieur m'avoient 
mandé; mais cela fut mal executé. Quelques 
jours après, Monsieur s'approcha, et vint à 
Montmoreau , où je luy allay baiser les mains, 
suiyy d'une bonne trouppe de noblesse. Mondit 


LIVRE VI. 


323 
seigneur me fit une fort grand chere, me com- 
mandant de ne bouger d'auprès de luy : Dieu 
sçait si j'en fus aise. J'envoyay chez moy cher- 
cher mes charrettes, tentes et argent, comme 
firent aussi tous les gentils-hommes qui estoient, 
avec moy , faisans estat que nous ne bougerions 
plusde l’armée, car aussi en toute la Guyennerien 
n'osoit gronder, et n'y avoit place qui tinst 
pour les huguenots, que Montauban. Monsieur 
partit de Montmoreau, et s'en alla à Villebois. 

À peine y eust-il sejourné cinq ou six jours, 
lesquels nous employasmes à discourir des 
moyens de faire la guerre, que voicy arriver un 
gentil-homme que monsieur de Monferrand, 
gouverneur de Bordeaux, avoit depesché en 
poste vers mondit seigneur , luy donnant advis 
qu'une grand partie du camp de monsieur 
l'admiral estoit arrivé en Medoc à pied et à che- 
val, et que deux compagnies de gens de pied 
quil y tenoit avoient esté contrainctes d'aban- 
donner le passage et se sauver la nuict. Mon- 
sieur ne se hasta pas trop de le croire, car nous 
discourusmes sur le passage. Je luy representay 
la grand largeur que la riviere a en cet endroit, 
qu'il falloit toute une marée pour la passer , et 
un monde de vaisseaux, car une armée meine 
un grand attirail, d'ailleurs qu'il n’y avoit point 
d'apparence que monsieur l'admiral, qui estoit 
guerrier, s'allast enfourner parmy les landes, 
en un pays sterille et au delà des rivieres qu'il 
n'eust jamais repassé. La nuit ensuyvant arriva 
un autre courrier qui portoit pareil advertisse- 
ment de la cour de parlement et dudit sieur de 
Monferrand, encore plus eschauffé que le pre- 
mier, et faisoit le nombre plus grand: il est 
vray qu'il escrivoit à mondit seigneur qu'il 
montoit à cheval pour aller luy-mesme recog- 
noistre. A ce que j'ay entendu, il y alla, mais il 
n’avoit point de gens de cheval avec luy, sinon 
quelques arquebusiers à cheval. Et comme il fut 
à demy lieue près du passage, ceux qu'il avoit 
envoyé devant recognoistre rapporterent que 
desjà estoit passé un grand nombre de gens de 
cheval, et que les gens de pied commençoient à 
passer; et estant si mal accompagné, ledict 
sieur de Monferrand fut contrainct se retirer : 
d'autre part, le peuple s’enfuyoit tout devers 
Bordeaux. Ledict sieur de Monferrand depescha 
encore un autre courrier devers Monsieur , luy 
donnant les choses pour certaines ; qui fut cause 

que Monsieur m'en r'envoya à mon grand mal- 
heur, car depuis je n'eus que fascherie et ennuy; 
et si je n’eusse bougé d'auprès de Monsieur, 
tout ce qui m'est advenu ne me fust arrivé, car 
ou bien je serois mort en luy faisant quelque 
bon service, ou bien je ne serois pas blessé 
comme je suis, pour n'en guerir jamais et vivre 
en extreme langueur. Tout ce mal-heur m'advint 
pour le deffaut de vingt cing bons chevaux : 
que si monsieur de Monferrand les eust eu avec 
luy , luy-mesme les eust recogneus, n'ayant pas 
faute de hardiesse , et eust trouvé que ce n'estoit 
que soixante ou quatre vingts Bearnois et quel- 
ques autres des terres de la royne de Navarre, 
qui alloient en Bearn pour aller ayder à deffendre 
le pays, dont la moitié furent deffaicts par les 
chemins vers le Mont de Marsan. Monsieur se 
ressouviendra, s'il lui plaist, qu’estant à son 
chevet de lict je luy dis que sur ma vie et mon 
honneur il estoit impossible que cest advertisse- 
ment fust du tout veritable, car je sçavois le 
pays, et que ce pouvoit estre quelque petite 
trouppe de gens pour Bearn ou Chalosse, car 
une grande trouppe ne scauroit passer ny ne 
s'oseroit hasarder, car ils faut qu'ils passent à la 
file. Mondict sieur me dict lors ces mesmes mots: 
«Je voy bien, mon bon homme, que l'envie que 
«vous avez d'estre près de moy vous faict dire 
«cela; croyez que, quelque part où vous serez, 
«je vous aymeray : peut estre le droit de la 
«guerre me lirera en Guyenne; je voudrois faire 
«mon apprentissage en une une si bonne escolle 
«que la vostre.» Je prins congé de son excel- 
lence. Voy-là comment il importe fort de re- 
cognoistre l’ennemy avant que prendre l'alarme. 

Capitaines mes amis, il faut plustost vous ha- 
zarder d'estre pris et sçavoir le vray, que non 
pas vous fonder sur le rapport des vilains. Ils 
ont la peur si avant dans le ventre, qu'il leur 
semble que tous les buissons sont des esqua- 
drons, et l'asseurent, et cependant fiez vous là : 
c'est comme quand ils voyent cent escus, il leur 
semble advis qu'il en y a mille. Envoyez tous- 
jours quelques soldats sans peur, et que plus- 
tost ils se hazardent; et si vous voulez faire 
mieux, allez y vous mesmes. Ainsi ay-je tous- 
jours faict, et m'en suis bien trouvé. Or, comme 
je fus à Saincte Foy, je fus adverti de la verité, 
et en donnay advis à mondict sieur, bien marry 

que rien ne se presentoit pour lors, je me tenois 
tousjours à Saincte Foy pour estre près de mon- 
dict sieur , afin que quand il me manderoit je 
fusse en deux ou trois journées à luy. A ce que 
j'ay sceu depuis, un des principaux qui estoit 
près de son excellence luy dict qu'il avoit bien 
fait de se depestrer de moy; que j'estois fascheux, 
et que je voulois tousjours commander en quel- 
que part que je fusse: monsieur mesmes m'en 
fit le conte au siege de La Rochelle. Je n’ay ja- 
mais esté si opiniastre que je ne me sois payé 
de raison ; et faut dire pour la verité que je me 
suis tousjours mieux trouvé de mon conseil que 
des autres. Il est raisonnable que ces messieurs 
qui n’ont bonne mine qu’à courir la bague , ap- 
prennent de ceux qui ont estudié sous les plus 
grands docteurs de l’Europe; mais c'est leur 
coustume,ils ne veulent que personne les contre- 
roolle , et veulent tout gouverner. 

Or, ne faisant rien à Saincte Foy, je vins jus- 
ques à Agen , où monsieur de Monferrand me 
manda que le sieur de La Roche Chalais et le 
capitaine Chanteyrac estoient dans La Roche 
avec cent ou six vingt suldats hugueuots, qui 
couroient tout le pays Faisant mille maux, de 
sorte qu'il ne pouvoit venir personne de Sainc- 
tonge à Bordeaux; et que si je voulois aller à La 
Roche, nous serions prou de gens pour faire 
l’entreprise, et que monsieur de La Vauguyon 
estoit aux environs de Montpont et Mucidan 
avec le regiment de monsieur de Sarlabous et 
trois compagnies de gensdarmes; que si je luy 
mandois, qu’il seroit volontiers de la partie. Et 
tout incontinent je m’acheminay à Bordeaux, 
el secreltement j'advertis monsieur de La Vau- 
guyon par un gentil homme. Tout incontinent 
il me respondit qu'il seroit volontiers de la par- 
tie, et que je luy mandasse le jour qu'il voudroit 
que je marchasse , et le rendez-vous. Je l'en- 
voyay prier de se rendre à Libourne trois jours 
après, qu'estoit un samedy matin, et que mon- 
sieur de Monferrand et moy nous nous y ren- 
drions pour arrester ce que nous avions à faire: 
ce qu'il fit, et moy aussi. Ledict sieur de Mon- 
ferrand demeura pour ayder à l'artillerie, car il 
la falloit amener par eaue jusques à Coutras. 
Nous estions en dispute, car monsieur de la 
Noue estoit auprès de Sainct Aulere, apparte- 
nant à monsieur de Jarnac , et estoit entre les 

pied et quatre ou cinq cens chevaux; et estant 
soldat et vaillant homme comme il est sage s'il y 
a capitaine en France, ne laisseroit jamais per- 
dre La Roche sans la secourir, et qu'il n'avoit à 
passer que la riviere de Sainct Aulere, laquelle 
en plusieurs lieux se passoit à gué par les gens 
de cheval, et que les gens de pied auroient 
passé en quatre heures : et quant à la riviere 
qui passe dessous La Roche, ils tenoient le pont 
de Parcou, la ville et tout, où ils avoient garni- 
son; et qu’il nous falloit resoudre de l'un et de 
l’autre, ou n'y aller poinct. A la fin nous con- 
clusmes d'attaquer La Roche, et combattre mon- 
sieur de La Noue s'il venoit pour la secourir, 
et jurasmes, tous ceux qui eslions au conseil, 
de ne descouvrir nostre deliberation. Monsieur 
de Monferrand s'attendit avec Fredeville le 
commissaire pour faire embarquer deux ca- 
nons , et moy je partis le samedy de grand ma- 
tin, et me rendis 4 Libourne, od je trouvay 
monsieur de La Vauguyon arrivé desja le ven- 
dredy. Et comme nous estions à ces entrefaictes 
à Bordeaux sur l'entreprise de La Roche, j'en 
faisois une autre d'aussi grand importance que 
celle de La Roche, qu’estoit qu'un capitaine hu- 
guenot s’estoit saisi du chasteau de Levignac, 
qui est à monsieur le marquis de Trans, et y 
avoil soixante ou quatre vingts soldats dedans, 
et avoit fermé les rues du bourg, qui est grand, 
avec remparts, et la nuict se retiroient tous 
dans le chasteau; et c'estoit le lieu où Pilles 
estoit allé surprendre La Mothe-Mongauzy le 
vieux, et là le tua, et deffit presque toute sa 
compagnie. Monsieur de Madaillan estoit allé 
avec moy à Bordeaux, et ma compagnie estoit 
à Cleyrac et Thonens, et se trouva à la delibe- 
ration que nous fismes de l'execution de La 
Roche; et l'en fis retourner en toute diligence, 
et escrivis à monsieur de Leberon de se join- 
dre ensemble avec quatre compagnies de gens 
de pied, et qu'ils fissent une grande traicte, et 
qu’en une nuict qu'ils les enfermassent dedans; 
à quelque prix que ce fust qu'ils prinsent le 
chasteau, et les taillassent en pieces, et que de 
là ils se rendissent en une nuict devant le chas- 
teau de Bridoyre, qui est à monsieur de La 
Mothe-Gondrin, où il y avoit quatre vingts ou 
cent autres huguenots, conduits par un nommé 
Labaune. C'estoit le lieu où Geoffre, cest insi- 
gne voleur qui a fait tant de maux, se retiroit. 

Aux choses que ce vilain a faictes il a monstré 
qu'il avoit du cœur et du courage, et qu'il es- 
toit homme d'execution. Je leur manday qu'ils 
les enfermassent, et assiegeassent le chasteau 
de si près qu'il n'en eschappast rien, car dès 
que j'aurois faict à La Roche, je tournerois tout 
court avec les canons à eux. Et si monsieur de 
La Noue nous venoit combattre, qu'il falloit 
qu'ils abandonnassent tout, et qu'ils vinssent jour 
et nuict pour se trouver au combat. 

Voy-là la charge de messieurs de Leberon et 
de Madaillan, lesquels enleverent le chasteau. 
Il est prou fort pour batterie de main, et n'en 
pouvoient venir à bout, car les ennemis se def- 
fendoient fort et cognoissoient bien que l'on 
leur feroit une mauvaise guerre, à cause des 
grandes cruautés et meschancetés qu'ils avoient 
faict autour de Levignac. Monsicur de Lauzun 
leur presta une coulevrine , et firent un trou par 
lequel pouvoit passer deux hommes, et les uns 
avec les eschelles par le costé de la basse cour, 
et les autres par le trou donnoient et les empor- 
terent. Il ne se sauva que trois prisonniers, et 
tout le reste fut mis en pieces; et la nuiet aprés 
s'en allerent ceux qui s’estoient saisis du chas- 
teau de Taillecabat, qui est 4 monsieur de 
Merville , grand seneschal de Guyenne, ayant 
entendu comme l'on avoit traité ceux de Levi- 
gnac. Et nos gens marcherent devant le chas- 
teau de Bridoyre, et trouverent qu'ils estoient 
sur leur partement de se sauver, et les assiege- 
rent, et par malheur, à cause de la haste l'on 
n'avoit peu faire marcher vivres pour les sol- 
dats. La nuict les gens de pied se commencerent 
à escarter pour aller chercher des vivres, et les 
geus de cheval se retirerent en quelque village 
pour repaistre jusques à la minuict ; et ainsi, 
ny estant demeuré guere de gens, ceux de de- 
dans , ayant espié leur commodité , la nuict ils 
sortirent en furie et se sauverent. Nos gens 
monterent à cheval pour les suyvre, mais in- 
continent qu'ils furent dehors, ils se separerent 
comme perdriaux , chacun se retirant à sa mai- 
son et par les sentiers. La nuict estoit obscure, 
qui favorisoit leur fuitte; et ainsi de ceste 
trouppe n'en fut tué que trois ou quatre. Dieu 
sçait, quand je le sceus, si j'en fus en colere, 
et si je leur escrivis qu'ils monstroient bien 
qu'ils n'avoient pas retenu ce que je leur avois 
appris, 

Or, quant à notre entreprise de Ia Roche 
Chalais, le dimanche au soir monsieur de Mon- 
ferrand se rendit avec l'artillerie à Coutras, 
comme aussi je fis. Monsieur de La Vauguyon 
devoit prendre son chemin droict à Parcou, là 
où est le pont, et regarder s’il pourroit prendre 
Ja ville à son arrivée, et se faire maistre du 
pont, et mettre les gens de cheval de l’autre 
costé, qui iroient courir vers Sainct Aulere, 
pour entendre nouvelles de monsieur de La 
Noue, et pour scavoir s'il feroit semblant de 
venir à nous. Or, de La Roche jusques audict 
Parcou n'y a que deux lieues; nous faisions 
estat d'estre en deux heures ensemble, car il y 
a beau chemin. Et comme nous nous despar- 
tismes le samedy mesmes , monsieur de La Vau- 
guyon s'en va pour faire avancer ses gens, 
cheminant jour et nuict. Et moy je fus le di- 
manche de grand matin à Coutras, où je trou- 
voy monsieur de Gironde, gouverneur de 
Fronsac , qui estoit de nostre entreprinse, et du 
conseil que j'avais tenu à Bordeaux. Ayant prest 
tout le charroy qu'il nous falloit, et monsieur 
de Monferrand estant arrivé le dimanche au 
soir, je ne le laissay que trois heures, et l'en- 
voyay toute la nuict pour estre devant le jour à 
La Roche , pour les enfermer dedans, ce qu'il 
fit; et monsieur de Gironde et moi nous atten- 
dismes à faire atteler l'artillerie , et après l'avoir 
faicte acheminer, j'y laissay le dict sicur de 
Gironde avec Fredville et quelques cent pion- 
niers que ledict sieur de Gironde m'avoit ap- 
prestés. Cependant je partis environ la minuict, 
et fus au poinct du jour à un quart de lieue de 
La Roche, où je trouvay monsieur de La Vau- 
guyon qui y estoit arrivé à la minuict, et avoit 
envoyé quinze ou seize chevaux des siens devant 
le chasteau , lesquels incontinent furent de re- 
tour où nous estions, et nous dirent qu'ilsavoient 
trouvé les gens de cheval des ennemis dehors, 
qui les avoient chargés. Chanteyrac ne se voulut 
point enfermer dans le chasteau, ains alla au 
long de la muraille de la basse cour, et gaigna 
le passage du moulin, et se mit dans un batteau, 
et, à la faveur de dix ou douze soldats qui te- 
noient bon dans le moulin, il traversa la riviere 
faisant marcher les chevaux, les tenant par la 
bride. Monsieur de La Roche ne print pas ce 
chemin, ains s'en retourna dans le chasteau 
avec six ou sept chevaux ; et comme il veit que 

ces coureurs de monsieur de La Vauguyon s'en- 
fuyoient, et que Chanteyrac lavoit abandonné, 
il cuida sortir dehors pour se sauver, et desjà 
estoient la pluspart dans la basse cour; mais 
monsieur de Montferrand arriva et le chargea, 
le contraignant de se retirer dans le chasteau : 
il gaigna la basse cour, et y mit force gens de- 
dans, puis alla combattre les moulins qui se 
deffendoient fort, mais à la fin ils les prindrent 
et mirent en pieces ceux de dedans. Il me donna 
advis de tout. Monsieur de La Vauguyon et 
et moy desjeunions, et incontinent ledict sieur 
de La Vauguyon s'en alla au devant de ses gens 
pour aller droict à la ville; et arrestasmes qu'il 
m’envoyeroit trois compagnies du regiment de 
monsieur de Sarlabous, pour m’ayder à donner 
l'assaut. Et ainsi s'en alla à son entreprise de 
Parcou , et moy je m'acheminay devant La Ro- 
che , estant déjà adverty que l'artillerie estoit à 
demy lieue près de nous, qui ne peust arriver à 
La Roche qu'il ne fust midy , à cause du mauvais 
chemin qu'il y avoit. Monsieur de La Vauguyon 
entra dans la ville, car les ennemis s’estoient 
retirés aux moulins qui sont sur le pont : ses 
gens le forcerent et gaignerent le pont, et par 
ainsi tout fut gaigné , et la nuict je fis mes ap- 
proches et mis mon artillerie en batterie. Le sieur 
de La Roche, à la pointe du jour, voulut parle- 
menter avec monsieur de Montferrand, et 
pource qu'il est son parent et jeune gentil- 
homme, ne le voulut laisser retirer dedans, ains 
le retint. Et comme les autres veirent l'artillerie’ 
preste à tirer, ils commencerent à crier qu’ils se 
vouloient rendre : voyant qu'ils ne les vouloient 
poinct escouter, ils dirent qu'ils se rendroient à 
notre discretion. Le gouverneur de Fronsac et 
les huguenots mesmes, qui estoient de Coutras, 
et qui estoient venus avec nous, crioient qu'on 
ne les prinst point 4 mercy, car c’estoient liber- 
tins et gens sans religion, et surtout qu'il y en 
avoit un, nommé Brusquin, qui avoit tué plus 
de quatre vingts hommes, la pluspart tabou- 
reurs et gens des champs. II fut question de sor- 
tir : ledict sieur de La Roche me demanda un 
sien laquay, son valet de chambre et son cuisi- 
nier, ce que luy fut accordé, et lés tirasmes hors 
de la trouppe. Monsieur de Montferrand se mit 
dans le chasteau, avec dix ou douze hommes 
afin qu’il ne fust pillé. Je recommanday ces gens- 
la aux soldats : ils furent accoustrés selon la vie 

qu'ils avoient menée, car il n’en eschappa un 
seul que ceux que j'ay nommés. Ce Brusquin 
mesme, que les huguenots crioient tant qu'il 
fust tué, s'empoigna à ma jambe, car j'estois à 
cheval, ayant cinq ou six sur luy; j'eus prou 
affaire à m'en demesler, et bien peu s’en fallut 
que je ne fusse blessé. Et luy fut trouvé un 
rolle dans ses chausses de cent dix-sept hommes 
qu'il avoit tués, y ayant en escrit un tel, presire; 
un tel, laboureur; un tel, moyne; un tel, 
marchant, et les consignoit tous de quel art 
ils estoient. Comme cela fut leu, les soldats 
tournerent à luy et luy donnèrent deux cens 
coups d’espée, encores qu'il fust desjà mort. 
Monsieur de La Vauguyon arriva sur l’execu- 
tion : un s'enfuyant le chocqua luy et son che- 
val, si roide , que presque le destourna hors du 
chemin; mais il estoit suivy de si prés qu’il 
n'alla pas guere loing. L'on me dit que ces gens 
estoient revenus devers Sainct Aulaye , et qu'ils 
avoient parlé avec monsieur de Jarnac, qui 
leur avoit dict que monsieur de La Noue se re- 
tiroit vers La Roche Chalais; qui fut cause que 
nous arrestasmes qu'il se retireroit de là où il 
estoit party, et que monsieur de Montferrand 
et moy nous en irions amener l'artillerie droict 
à Bridoyre. J'arrestay avec eux qu'encores que 
monsieur de La Roche m'appartinst et fust mon 
prisonnier, pour estre chef de l'entreprinse, je 
voulois que tous trois partissions sa rançon, 
comme nous avons faict , et fut mis à la fin à 
six mille escus, de quoy chacun de nous trois en 
a tiré deux mil. 

Estant arrivé à Libourne, je fis passer l'artil- 
lerie contremont la riviere, qui alloit jour et 
nuict, car nous avions force gens pour tirer la 
corde du batteau. Et comme l'artillerie fut au- 
près de Castillon, qui est à monsieur le marquis 
de Villars, arriva un homme que monsieur de 
Madaillan m’envoyoit pour m'advertir que les 
ennemis de Bridoyre s'estoient sauvés; dequoy 
je fus aussi marry que de nouvelles qu'on eut 
seeu apporter, car ma deliberation estoit de ne 
leur faire pas mieux qu'aux autres. Et fit-on 
tourner l'artillerie contre-bas la riviere, tirant 
droiet à Bordeaux : et là laissasmes le capitaine 
Mabrun avec trois ou quatre compagnies, pour 
l'en ramener à Bordeaux ; et monsieur de Mon- 
ferrand et moy nous allasmes devant audit Bor- 
deaux. Le jour après estre arrivé, j'allay au pa- 

lais pour prendre congé de la cour, pour ce que 
je m'en voulois retourner en ces quartiers, pour 
estre plus près de Monsieur s'il me mandcit. 
Monsieur le president de Roffignac me fit les 
remerciemens de la part de toute la cour , parce 
que nostre petite guerre ayoit asseuré les che- 
mins devers Sainctonge, de sorte que tout le 
monde pourroit aller et venir de Bordeaux en 
France seurement ; d'autre part, je les avois mis 
en seureté du costé de la Dordoigne ayant le 
chasteau de Bridoyre , et du costé de la Garonne 
ayant pris Levignac, Taillecabat et Pardaillan, 
parce que de ces costés ne pouvoient venir vi- 
vres ne hommes à Bordeaux, sinon du costé de 
Gascogne. Voyla le succès des entreprises que 
nous fismes en cinq ou six jours, qui ne cous- 
terent pas un teston au roy, et à messieurs de 
la cour encore moins. Que si messieurs de la ville 
de Bordeaux m'eussent tenu ce qu'ils m'avoient 
promis, j'eusse gagé ma teste que j'eusse fait 
donner à Blaye de cul à terre; et n’y voulois 
que huit jours, pourveu que monsieur le baron 
de La Garde me fust demeuré pour assaillir par 
mer, et me voulus obliger à leur rendre les 
trente mille francs que je leur demandois pour 
payer les gens de pied, les frais de l'artillerie et 
les pionniers, si je ne l'emportois. Et comme je 
vis qu'ils ne vouloient entrer là, je leur presen- 
tay douze mil francs en prest, pour un an, sans 
en vouloir aucun interest ; monsieur de Valance . 
mon frere leur en prestoit deux mille : bref, la 
cour de parlement estoit fort eschauffée en ceste 
entreprinse; mais depuis qu'il se parloit qu'il fal- 
loit que tous y aydassent il ne s’en parloit plus. 
Ces gens de robbe longue sont de fascheuse des- 
serre, et nous battent tousjours de leurs privi- 
leges. Je veux maintenant, au tesmoignage des 
plus grands et gens de bien de Bordeaux , qu'ils 
furent cause que cette entreprinse ne s'executa; 
car, comme les gens de la ville virent qu'ils ne 
vouloient fournir deniers, ils ne le voulurent 
aussi faire , disans que la cour de parlement te- 
noit autant ou plus de richesses que la moitié 
de la ville; et par deux fois me firent aller là, 
m'asseurant que dès qu'ils me verroient que tout 
seroit prest. Et quand j'y estois, je les trouvois 
si longs de me tenir ce qu'ils me promettoient, 
qu’il m'en falloit retourner ; et croy qu'ils eus- 
sent voulu que j'eusse faict execution à mes 
despens, et que le profit et utilité leur en fust 

revenu : et neantmoins, aux offres que je leur 
faisois, chacun peut bien cognoistre que je m'y 
voulois tenir du mien propre. Je faisois toute la 
despence pour tous les gentils-hommes qui me 
faisoient cest honneur de me suivre, sans que je 
voulusse que la ville m'en deffrayast d'un pou- 
let. Et voyla l'occasion à la verité pourquoy l'en- 
treprinse de Blaye ne se fit. Je m'asseure qu'il 
n'y avoit rien en Guyenne qui me peust empes- 
cher d'en venir à bout. Lorsque Des Rois la tra- 
hit , je l'avois recognue : ce n'est pas une si mau- 
yaise beste qu'on la faict. D'avantage ence temps 

les huguenots ne levoient gueres la teste, et la 
Guyenne estoit assez paisible; tous ceux qui es- 
toient capables de porter les armes s'en allerent 
au gros, près de monsieur l'admiral, qui après 
la mort de monsieur le prince se fit declarer 
chef, ne luy servant monsieur le prince de Na- 
varre que d'ombre seulement. C'est pourtant cela 
qui a tant soustenu ledict sieur l’admiral et son 
party, car un prince du sang peut beaucoup, encor 
qu'il fust bien jeune, et le fils de feu monsieur le 
prince de Condé aussi; ce fut une bonne fortune 
pour luy; sans eux il ne l'eust pas faicte si longue. 

Puis que j'ay entrepris laisser ma vie à la pos- 
terité, et escrire tout ce que j'ay faict de bien 
et de mal depuis tant d'années que j'ay porté les 
armes pour le service des roys mes maistres , je 
ne veux laisser rien en arriere ; et encor que ce 
ne soient pas des conquestes de Naples ou Milan, 
je ne les veux pourtant obmettre, car tel les lira 
qui en fera son profit ; et les capitaines et gens 
de guerre peuvent faire leur apprentissage aux 
petits faits d'armes , car c'est par là qu'ils com- 
mencent leur lecon. Ceux qui ont aussi le gou- 
vernement des provinces en main pourront, par 
ce que jay fait, prendre exemple au bien, s'il 
en y a, et laisser le mal. J'avois si bien roigné 
les aisles aux huguenots , qu'ils ne pouvoient 
faire grand cas en la Guyenne , ny faire que de 
bien legeres entreprises, et moy par consequent 
ne pouvois aussi que faire ces petites conquestes, 
ayant d’ailleurs envoyé beaucoup de forces en 
l'armée de Monseigneur, et reservant l'argent 
pour son secours. Uneautre raison me contrainct 
à cotter ces particularités, c'est afin que si le roy 
prend la peine de voir mon livre (je croy qu’il 
en lit de pires), que sa majesté voye combien 
ceux-là ont parlé contre la verité, qui ont dit 
‘qu'à present je n'avois soucy si ce n’est de vivre 
en repos chez moy. O qu'ils me cognôissent mal! 
Si j'eusse eu les moyens que je desirois, et qu'on 
me pouvoit donner, et qu'on m'eust laissé faire 





ont faicts, j'eusse bien gardé les huguenots de 
grener en Guyenne, et croy que j'en eusse osté 
la semence. 

Or, pour suivre le fil de mon discours et es- 
crire au vray ce qui a causé la ruyne de ceste 
pauvre Guyenne , je vous diray que, quelque 
temps après ces entreprises executées, Monsieur 
m'envoya une lettre contenant ces mots : « Mon- 
«sieur de Montluc, monsieur le mareschal Dan- 
«ville a esté icy: il s'en va en son gouverne- 
«ment pour executer quelques entreprises qu'il 
«y a; je vous prie, s'il a besoin de quelque 
«chose de vostre gouvernement , luy en ay- 
«der en ce que vous pourrez. » Ceste lettre 
me fut rendue à Saincte Foy : il y en avoit 
une autre au sieur de Sainctorens, afin qu'il se 
rendist en l’armée avec sa compagnie; et c'estoit 
pource qu'il avoit donné congé à monsieur de 
Fontenilles de se venir rafraischir et rassembler 
la sienne : et depuis me manda que je retinsse 
celle de monsieur de Fontenilles auprès de moy, 
sans abandonner le pays , et que j'eusse bien le 
cœur à Bordeaux, favorisant monsieur de Ter- 
ride de ce que je pourrois en la conqueste de 
Bearn, et quant à luy, il descendoit vers Poictou. 

Cela me fut une dure nouvelle , encore que 
je fusse bien aise de la venue de monsieur le 
mareschal Danville; et veux que Dieu ne m'aide 
jamais si je ne fus aussi aise de cela comme pres- 


saus apporter les empeschemens que les edits : que si Monsieur mesmes y fust venu; et me 

sembloit que les huguenots en Languedoc et 
Guyenne ne dureroient pas deux mois devant 
nous. Ledict sieur mareschal demeura quelques 
jours par les chemins. 

Estant arrivé en Auvergne, il me depescha 
un courrier, m'advertissant de sa venue, et qu’il 
estoit bien ayse de venir faire la guerre de par- 
deca, tant pour l’ayse qu'il avoit de m'y trouver, 
que pour l'esperance qu'il avoit que nous ferions 
quelque chose de bon en ce pays de Guyenne et 
Languedoc, et qu'il s'en venoit par Albigeois 
droict à Thoulouse. Je luy renvoyay son homme, 
et le priay de ne prendre point ce chemin, mais 
qu'il vinst à Rhodés et en Quercy, et que je luy 
irois au devant à Cahors ; que le comte de Mon- 
gommery estoit arrivé vers Castres, qui com- 
mençoit d'assembler des gens, et qu'il ne pou- 
voit passer par là qu'ilne passast par le milieu des 
forces des ennemis. Je n'eus responce de luy qu'il 
ne fust à Thoulouse , et me depescha un courrier 
m’advertissant de son arrivée, et me mandoit 
qu'il estoit passé à la barbe des ennemis, et qu'ils 
ne s'estoient point montrés pour luy empescher 
son chemin. Je fus fort ayse d'entendre son ar- 
rivée en seureté et santé. Et par sa lettre me 
prioit que nous nous vissions , afin de prendre 
une bonne resolution ensemble pour faire un 
grand service au roy, et qu'il ne vouloit rien faire 
sans mon conseil. Une defluxion m'estoit tombée 
sur un tetin ; je fus contrainct le faire percer 
en deux lieux et y mettre deux tentes, et n'y 
pouvois endurer seulement lachemise. Et comme 
la fureur du mal me fut un peu passée, et la fie- 
vreque le mal me donnoit, je me mis en chemin, 
ne pouvant faire que trois lieues Je jour au plus, 
avec grandissime douleur. Ceux qui liront ma 
vie pourront yeoir de combien de sorte de maux 
jay esté assailly ; et neantmoins je n'ay jamais 
pour cela esté oisif ni retif aux commandemens 
de mes maistres ou en ma charge. Cela n’est pas 
seant à un guerrier de croupir dans le lict pour 
un peu de mal. Or, le roy ni la royne ne m'es- 
crivirent jamais que je luy obeisse , ne mesme 
par la lettre qu'il m’escrivit ; neantmoins , pour 
l'amitié que je luy portois et affection que toute 
ma vie je luy avois vouée de ma propre volonté, 
je luy allay offrir de luy obeyr, et en son parti- 
culier lui faire service. Je le trouvay qu'il avoit 
quelque peu de fiebvre, et demeuray deux jours 
à Thoulouse auprès de luy, estant bien mieux 

accompagné pour lors qu'il n'estoit , car j'avois 
avec moy soixante ou soixante-dix gentils-hom- 
mes. Nous arrestasmes que je m'en viendrois à 
Agen faire tenir les estats de la Guyenne, et 
sçavoir combien de gens ce pays voudroit sou- 
doyer. Je luy donnay asseurance que laGuyenne 
fourniroit argent pour payer mil ou douze cens 
arquebusiers, pourveu aussi que quand monsieur 
le mareschal auroit pris une ville en Languedoc, 
il en vinst attaquer une en Guyenne, ce que je 
leur promis que ledit sieur mareschal feroit ; 
mais je contois sans l'hoste. Je dressay promp- 
tement les compagnies de mil arquebusiers, et 
fis eslection des meilleurs capitaines qui pour 
lors fussent dans le pays. Les estats baillerent la 
charge de recevoir l'argent à de Naux, fils de 
la maison de Nort d'Agen. Nous arrestasmes 
d'estre prests le premier jour d'aoust pour nous 
mettre en campagne. Sur ces entrefaictes se pas- 
serent deux ou trois mois, pendant lesquels 
monsieur de Terride estoit tousjours à son pris 
faict devant Navarreins; et quant à moy, je te- 
nois la ville pour prinse , car nous avions tous- 
jours nouvelles qu'il n'y entroit point de vivres, 
et qu’ils commencoient à patir. D'autre part je 
considerois que les gens que le comte de Mon- 
gommery avoit ameués n’estoient que soixante 
ou soixante dix chevaux, et qu’il n'auroit autres 
forces que celle des vicontes, lesquels je ne crai- 
gnois pas beaucoup, pour ce qu'avec peu de 
gens je leur faisois teste, de sorte qu'ils n’osoient 
rien entreprendre. En Quercy, monsieur de La 
Chapelle Lozieres leur faisoit teste ; en Rouer- 
gue, monsieur de Cornusson et ses enfans , et 
monsieur de Sainct Vensa en faisoit le sembla- 
ble; monsieur de Bellegarde aussi vers Thou- 
louse : bref, ils estoient tenus de si court que 
rien plus. Après je considerois que nous avions 
beaucoup de compagnies de gens-darmes dans 
le pays : je ne faisois jamais estat que Mongom- 
mery assemblast des gens pour secourir Navar- 
reins, car il falloit qu'il passast à Verdun , ou 
en deux jours j’estois sur le passage , et avois 
de si bonnes espies , que j'estois bien asseuré 
d'estre adverty incontinent qu'il arriveroit à 
Montauban , ou qu'il passeroit où il alla passer, 
qui est à Sainct Gaudens. D'autre part aussi je 
cousiderois qu'en ce quartier-là il y avoit sept ou 
huict compagnies de gens-darmes, qui estoient 
les deux Bellegardes, d'Arne , de Gramont, de 

Sarlaboust , celle du comte de Candalle et de 
monsieur de Lauzun, les dix compagnies de mon- 
sieur de Savignac. Tout le monde ne m'eust sceu 
mettre en teste que le comte de Mongommery 
fust venu pour secourir Bearn : voy-là comment 
quelquefois avec la raison on se trompe ; ains 
je pensois que ce fust pour deffendre le pays 
qu'il tenoit en Languedoc et Guyenne. D'autre 
part le bruit couroit que les vicomtes ne se vou- 
loient obeyr l'un l'autre , qui me faisoit penser 
que sa venue estoit plus pour cela que pour 
Bearn : et à la verité il y avoit de l'apparence ; 
mais les huguenots ont eu tousjours cela, qu'ils 
ont esté plus secrets que nous : ils ne se descou- 
vrent gueres, voilà pourquoy leurs entreprises 
ne font gueres faux feu. Aussi ce comte de 
Mongommery bien qu'il estoit advisé et sage. 
C’estoit luy qui fut cause du plus grand mal- 
heur qui advinst il y a cinq cens ans en ce pau- 
vre royaume, car il tua mon bon maistre le roy 
Henry à la fleur de son âge , courant en lice 
contre luy. Cet homme a causé la ruyne de la 
Guyenne, et a remis sus les huguenots , comme 
il sera dit en son lieu. 

Vous, lieutenans du roy, sur qui toute la 
province repose, pesez combien la faute que je 
fis, et non pas moy tout seul, mais de plus 
grands que moy, sur ceste venue du comte de 
Mongommery; considerez mieux toutes choses 
quand vous vous trouverez en mesme, et prenez 
tout au pis, afin d'y pourvoir mieux que nous 
ne fismes. Monsieur le mareschal Danville scait 
bien, quand nous estions 4 Thoulouse , que tout 
d'un accord nous pensions que ce comte ne fust 
pas venu pour l’effect qu'il monstra par après : 
nous avions des raisons très belles pour excuser 
ceste faute, et moy plus que tous, comme le 
discours suivant monstrera à ceux qui le vou- 
dront savoir; mais cest homme, estranger en 
un pays où il n’avoit pas esté, monstra qu'il 
avoit de bons amis, et peut estre parmy nous : 
les huguenots ont tousjours esté plus fins et 
rusés que nous. Il faut confesser franchement 
qu'une des plus grandes fautes qui se sont faites 
en toutes les guerres, est celle qui fut faite-1a. 
Je scay bien qu'on en a parlé diversement, et 
que la royne de Navarre avoit gaigné des gens 
pour ce faire : je sçay bien que ce n’est pas moy. 
Je crois que monsieur le mareschal Danville en 
dira le mesme : il est trop bon serviteur du roy. 

A mon depart de Thoulouse jè parlay à part à 
deux des premiers capitouls , et leur dis plusieurs 
choses, afin de les faire entendre à leur corps 
de ville, sur le fait de nostre guerre : ces gens 
estoient de bonne volonté, mais ce n'est pas tout. 
Il faut que j'escrive en passant une chose que 
j'ai tousjours dite, et diray tant que je vivray, 
que la noblesse s'est fait grand tort et dommage 
de desdaigner ainsi les charges de villes, prin- 
cipalement des capitales, comme Thoulouse et 
Bordeaux. Je scay bien que de mon premier âge 
Joyois dire que des gentils-hommes et seigneurs 
de bonne maison acceptoient la charge de capi- 
touls à Thoulouse, et de jurats à Bordeaux, 
mais encore plus à Thoulouse ; car , refusant ces 
charges ou les laissant prendre, les gens de ville 
s'emparent de l'auctorité, et quand nous arri- 
vons, il les faut bonneter et leur faire la cour : 
c'a esté un mauvais advis à ceux qui en sont 
premierement cause. Pleust à Dieu que, comme 
en Espagne, nous eussions tousjours logé dans 
les villes ! Nous en serions plus riches, et si au- 
rions plus d'auctorité. Nous avons la clef des 
champs et eux des villes, et cependant il faut 
que nous passions par leurs mains, et que pour 
le moindre affaire nous allions avec beaucoup 
de peine trotter par les villes. Pour retourner à 
mes capitouls , s'ils eussent esté gens qui eussent 
veu quelque chose aux instructions que je leur 
donnay, ils m’eussent peu donner un bon advis : 
ce n'est pas en cela seulement que j'ay recogneu 
ceste faute, mais en plusieurs autres choses; et 
si les gentils-hommes catholiques vouloient faire 
introduire ceste coustume de prendre la charge 
des villes, ils y trouveroient du proffit, et ver 

roient en peu de temps que tout iroit mieux. 
Achevons nostre compte. 

Je fus adverty du quartier de Thoulouse que 
ledit comte se renforcoit de gens de pied et de 
cheval, et qu'il faisoit son assemblée à Castres 
et 4 Gaillac; mais pour cela jamais je ne chan- 
geay d'opinion. Je confesse que Dieu nous os- 
toit le sens, jusques à ce que, huict ou dix jours 
avant qu'il se mist aux champs, monsieur de 
Sainct Germain m’estant venu voir à Agen pour 
quelques affaires que nous avions ensemble, me 
dit et asseura que l'assemblée que Mongommery 
faisoit c'estoit pour passer en Bearn. Je debattis 
avec luy le contraire , et que ledict Mongommery 
scavoit bien que les forces de monsieur le mares- 

chal Danville estoient presque prestes, et que 
dans huict ou dix jours j'estois prest, esperant 
d'estre dans douze jours auprès de luy. Ledict 
sieur de Sainct Germain me respondit que je ne 
l'estimasse jamais bon serviteur du roy si le 
comte de Mongommeryne passoit en Bearn, et 
qu'il passeroit la riviere à Verdun, ou bien vers 
lasourcecontre mont; la grande asseurance qu'il 
m'en donnoit me fis mettre en opinion que j'en 
devois advertir monsieur de Terride, ce que je 
fis en poste : et ayant promené en ma teste tout, 
je pensay qu'il y avoit de l'apparence ; et cepen- 
dant je priay ledit sieur de Sainct Germain 
d'aller à Thoulouse le dire à monsieur le mares- 
chal. Il me respondit qu'il ne pensoit point que 
monsieur le mareschal n’en fust adverty, at- 
tendu que les assemblées du comte de Mongom- 
mery se faisoient à sept ou huict lieues de 
Thoulouse. Je luy fis grande instance et priere 
d'y vouloir aller; à la fin il le m'accorda, enco- 
res qu'il se trouvast bien fasché d'un mal de 
reins qu'il a encores. Et ce neantmoins, j'en es- 
crivis à monsieur le mareschal, et ne lui nom- 
mois point dans ma lettre ledict sieur de Sainct 
Germain, sinon qu'un gentil-homme chevalier 
de l'Ordre, qu’il cognoissoit bien, et qui estoit 
fort bon serviteur du roi , alloit devers luy pour 
luy dire quelque chose qui concernoit le service 
de sa majesté, le suppliant d'adjouster foy à ce 
qu'il Iny diroit. Le dict sieur de Sainct Germain 
ne fust pas si tost à Thoulouse comme mon mes- 
sager, car monsieur le mareschal m'escrivit que 
le chevalier de l'Ordre qui devoit aller parler à 
luy, comme je luy avois escrit , n’estoit encores 
arrivé , mais s'il y venoit , il entendroit ce qu'il 
vouloit dire , et qu'il me donneroit advis de ce 
qu’il lay sembleroit, selon le propos qu'il luy 
tiendroit. Quatre ou cinq jours après, monsieur 
de Sainct Germain m'escrivit qu'il avoit parlé à 
monsieur le mareschal, et qu'il luy avoit semblé 
qu'il avoit advertissement d’ailleurs que de luy , 
qu’il y adjoustoit , à son advis, plus de foy qu'au 
sien, mais qu'il me souvinst de ce qu'il m'en 
avoit dit , et que je le verrois bien tost. Je don- 
nois tousjours advis à monsieur de Sainct Gi- 
rons qui estoit au Mas de Verdun , gouverneur 
de la place, qui est frere du sieur de La Garde, 
qui de present est chevalier de l'Ordre et de la 
maison du roi, qu’il se tinst bien sur ses gardes, 

loir passer la riviere, qu'il m'en advertist , et 
que je serois dans un jour et demy à luy. Il me 
respondit qu'il me donneroit trois jours de 
terme; que ceux de Grenade et du Mas de Ver- 
dun avoient commandement de s’entresecourir 
les uns les autres, et de rompre les gués et pas- 
sages : ce qui estoit advancé audit Mas de Ver- 
dun, où ledit sieur mareschal estoit. Or j'avois 
baillé la charge du pays de Comenge jusques 
aux monts Pirenées à monsieur de Bellegarde, 
et luy avois baillé autant de puissance de com- 
mander en ces quartiers-là comme moy-mesme, 
ayant tousjours fort bien fait en tout ce qui s'es- 
toit presenté, battu et repoussé les ennemis 
avecques les gens de monsieur de Savignac, sa 
compagnie et les gentils-hommes de Comenge , 
là où il avoit fort bon credit, et estoit bien suivy 
de la noblesse, pour-ce qu'il estoit un brave 
gentil-homme et vieux capitaine. 

Je receu responce de monsieur de Terride, 
par laquelle il me mandoit qu'il n’avoit pas 
grand crainte du comte de Mongommery ny de 
ses forces , et qu'il estoit suffisant pour les com- 
battre. Celuy que j'y avois envoyé estoit soldat, 
qui me dit que, quelque chose que monsieur de 
Terride me mandast , il n’avoit pas tant de gens 
qu'il pensoit , et qu'il avoit là entendu des capi- 
taines et soldats que les ennemis ne faisoient 
gueres jamais sortie que les nostres ne fussent 
battus. Et ne tarda pas trois jours au plus que 
je receus une lettre de monsieur de Fontenilles, 
là où il disoit : « Je vous envoye une lettre que 
«m'a escrit monsieur de Noé, mon lieutenant, 
«par laquelle verrez que le comte de Mon- 
«gommery est desjà sur la Save , et qu'il prend 
«le chemin vers Sainct Gaudens, là où il fait 
«estat de passer la Garonne avec son camp.» 
La lettre dudit sieur Noé portoit : «Monsieur, 
aje vous advertis que le comte de Mongom- 
«mery a passé la Save et la Riege, et aujour- 
«@huy il disne à la maison du vicomte de Cau- 
«mont, mon beau-frere, en tout ce pays ne 
«se monstre personne pour luy empescher le 
«passe de la Garonne : et en advertissez en 
«toute diligence monsieur de Montluc.» Je ne 
fus oncques en ma vie si esbahy de chose qui 
me soit tenue devant, et commencay à juger 
en mon esprit que cecy devoit estre quelque 
grand mal-heur qui nous devoit advenir , cog- 
noissant bien monsieur le mareschal Danville , 

messieurs de Joyeuse et de Bellegarde qui es- 
toient près de luy, et plusieurs autres capi- 
taines qui n'avoient point faute de hardiesse , 
d'experience ny de bonne volonté, et qu'il falloit 
penser que Dieu vouloit envoyer à monsieur de 
Terride un malheur. J'avois la compagnie de mon- 
sieur Gondrin à Monsegur en Basadois , la moitié 
de la mienne à Nerac, et l’autre à Monflanquin , 
celle de monsieur de Fontenilles à Moissac ; le- 
quel de Fontenilles courut andit Moissac , estant 
bien certain que je le manderois bien tost. Et 
promptement je fis quatre depesches, l’une à 
monsieur de Terride, par laquelle je le priois 
dese lever de devant Navarreins, et se retirer vers 
Orthez et Sainct Sever, et qu'il avoit 'ennemy 
sur les bras; le priant de se souvenir des dili- 
gences que nous faisions en Piedmont lors que 
nous estions ensemble , et que je craignois que 
les forces de monsieur le mareschal n’estoient 
encores prestes pour promptement l'aller se- 
courir , me craignant qu'avant que ma lettre fust 
à luy il auroit les ennemis sur les bras, et qu'il 
ne se devoit obliger à une retraicte, ny moins à 
une bataille, attendu que ses gens estoient tous 
harassés de peine , et les ennemis venoient à luy 
tous frais. J'en fis une autre à monsieur de Fon- 
tenilles pour le faire marcher, une autre au 
baron de Gondrin à Monsegur, et l'autre à mon- 
sieur de Madaillan, mon lieutenant, et que je 
m'en allois devant vers l'Isle en Jordan si les 
ennemis n’avoient encores passé la riviere, et 
que, s'ils l’avoient passée, je prendrois le che- 
min d'Aire, et que jour et nuict ils me suivis- 
sent : il estoit desjà nuict. Et le matin au poinct 
du jour , quand j'eu desparty les messagers, je 
partis et m’en allay à Lectoure, et de-là depes- 
chay à monsieur le mareschal, l'advertissant 
que je m'en allois droit à luy avecques cinq en- 
seignes ; toutes-fois, que si les ennemis avoient 
passé la riviere, que jestois d'opinion que nous 
les suivissions, et que de ma part, s'ils estoient 
acheminés desja vers Bearn, je prendrois mon 
chemin droit à Aire, le suppliant n’attendre 
personne, car incontinent qu'il seroit hors de 
Thoulouse, tout le monde iroit après luy , co- 
gnoissant bien le naturel des gens de ce pays : 
je les avois assez pratiqués, et m'assure qu'il en 
fust advenu ainsi ; maintesfois ay-je party, moy 
trentiesme , qu’à la seconde journée je trouvois 
toute la noblesse près de moy. Je n’arrestay que 

ce jour-là à Lectoure ; et, comme je veux que 
Dieu m'aide, quand je partis d'Agen je n'avois 
qu'un gentil-homme vieux avec moy, nommé 
monsieur de Lizac, et mes serviteurs; mais le 
lendemain matin il s'en rendit près de moy plus 
de trente; et allay coucher à Cauze, et le len- 
demain je n’allay que jusques à Nogarol , pour 
attendre les compagnies de gens-d'armes et cinq 
enseignes de gens de pied que j'avois près de 
moy, que le capitaine Castella commandoit , 
pour-ce que j'avois envoyé mon nepveu de Le- 
beron dans Libourne, à cause que le roi m'avoit 
escrit que j'allasse me jetter dedans, et que sa 
majesté avoit esté advertie que les ennemis s'en 
vouloient emparer ; lequel commandement m’es- 
toit venu au temps que j'avois adverty monsieur 
de Terride, et n’estois voulu aller audit Li- 
bourne , afin de me trouver auprès de monsieur 
le mareschal , pour aller secourir ledit sieur de 
Terride ou combattre Mongommery sur le che- 
min. Estant arrivé à Aire, nous nous trouvasmes 
plus de six-vingts gentils-hommes, et arrive- 
rent aussi tost que nous les cinq compagnies de 
gens de pied. Le matin arriva toute ma compa- 
gnie d'un costé, et par les Landes à mesme 
heure m'arriva le baron de Gondrin , qui le jour 
devant avoit fait neuf lieues, et ma compagnie 
sept ; et le soir arriva monsieur de Fontenilles. 
Et ainsi que je montois à cheval à Nogarol, le 
messager que j'avois depesché de Lectoure en 
hors vers monsieur le mareschal, arriva, qui 
m'apporta la responce du sieur mareschal , par 
laquelle me mandoit que, puis que Mongom- 
mery avoit desjà passé la Garonne, il luy sem- 
bloit qu’il ne feroit rien d'aller après luy , et 
qu'il avoit donné advis à monsieur de Terride, 
dès que le comte de Mongommery s'achemina 
au long des rivieres, de prendre garde à soy, 
et que ledit Mongommery l'alloit attaquer; 
lequel luy avoit fait responce qu'il estoit assez 
fort pour combattre Mongommery , et qu'il n’a- 
bandonneroit pas le siege , qui estoit la mesme 
responce que ledit sieur de Terrideavoit fait aussi 
à moy. En outre me mandoit ledit sieur mareschal 
qu'il alloit battre un chasteau qui estoit près de 
Lavaur , nommé Figeac, attendant que les gens 
de pied qui venoient de Languedoc luy fussent 
arrivés, que le sieur de Sainct Geran de La Gui- 
che commandoit. 

Incontinent que j'eus mis pied à terre à Aire, 

je depeschay vers ledit sieur mareschal le capi- 
taine Mausan , qui estoit mareschal de logis de 
la compagnie de monsieur de Gramond , et s'es- 
toit mis n’avoit gueres de la mienne; et par luy 
le priois de laisser toutes entreprinses, et que, 
ayant combattu Mongommery , il n'y demeure- 
roit plus rien à combattre en Languedoc ny en 
la Guyenne, car toutes les forces qu'ils avoient 
en toutes ces deux provinces estoient avec ledit 
comte, et que personne ne nous feroit plus teste 
audit Languedoc et Guyenne. J'avois depesché, 
à mon arrivée à Nogarol, vers monsieur de 
Terride , le priant que, s’il n'estoit retiré, il se 
retirast , et se developpast de son artillerie s'il 
se voyoit pressé, et que plutost il la jettast dans 
le Gave avant que s'engager à une bataille, et que 
j'avois depesché devers monsieur le mareschal 
de Lectoure en hors, esperant qu'il viendroit ; et 
que, quand bien il auroit perdu l'artillerie, mais 
que nous fussions ensemble, la recouvrerions bien 
tost. Je promenois cependant en ma teste qu’en- 
core que Mongommery eust une belle et gaillarde 
trouppe, si est-ce qu'il songeroit d'attaquer mon- 
sieur de Terride me voyant venir à luy : mais 
je croy qu'il eut advis que monsieur le mares- 
chal ny moy ne voulions entrer en pays, et que 
nous n'estions prests de nous joindre : voy-là 
pourquoy il suivit sa poincte. Le soir mesme que 
j'arrivay à Aire, après avoir depesché le capi- 
taine Mausan, arrive le capitaine Montaut, de 
la part de monsieur de Terride, qui me mandoit 
qu'il s'estoit retiré à Orthez, et qu’il me prioit 
que je marchasse droit à luy. Incontinent je luy 
r'envoiay ledit, capitaine Montaut, et luy man- 
dois que je ne partirois d'Aire ou bien de Sainct 
Sever , que monsieur le mareschal ne fust arrivé, 
car je n'avois que trois compagnies de gens- 
d’armes et cinq enseignes de gens de pied, et 
que le capitaine Montaut m’avoit dit qu’en dix- 
buict enseignes de gens de pied qu'il avoit, il 
n'y avoit pas dix-huict cens hommes, et d'autre 
part , que si j'allois à Orthez, et que nous fus- 
sions contraints de combattre et perdissions la 
bataille, que justement le roi me devoit faire 
coupper la teste pour n'avoir attendu monsieur 
le mareschal , et que ledit sieur mareschal pou- 
voit justement dire de sa part que j'avois ha- 
zardé la batai'le afin qu'il ne s'y trouvast point 
pour acquerir la reputation de l'avoir gaignée, 
et que je me garderois d'entrer en telle dispute 

envers le roi n'y envers monsieur le mareschal, 
mais que je le priois de se retirer à Sainct Sever , 
et qu'il laissast quelques gens-d'armes dans Or- 
thez, et, attendant la venue de monsieur le ma- 
reschal, je m’approcherois de luy ; que cydevant 
hien à propos je luy avois donné advis de la ve- 
nue du comte, qu'il l'avoit mesprisé, et qu'à 
present il vouloit que je reparasse une si grande 
faute à l'hasart de mon honneur ; que je ne le 
pouvois faire. Ledict capitaine Montaut s'en alla 
toute la nuict droit à Orthez, et luy dit tout ce 
que je luy avois donné charge de faire. Il me 
rendit responce qu'il ne pouvoit bouger d'Or- 
thez, et que s’il sortoit hors du pays de Bearn , 
que les Bearnois perdroient le cœur, me priant 
d'y vouloir aller, et me voulut renvoyer le capi- 
taine Montaut, lequel n’en voulut prendre la 
charge, ains luy dict franchement que je n'y 
entrerois point , et que mes raisons estoient si 
evidentes , que je n’avois homme auprès de moy 
qui me conseillast d'y aller. Je luy remanday 
par son messager que je n'en ferois autre chose 
que ce que le capitaine Montaut luy avoit dit. 
Toutes les lettres que j'escrivois à monsieur le 
mareschal et à monsieur de Terride, je les com- 
muniquois à monsieur d'Aire , lequel est frere de 
monsieur de Candalle, et à tous les chevaliers 
de l'Ordre, desquels je prenois l’advis, car la 
chose le valoit. Le lieutenant de Castelsarrasin, 
qui estoit près de monsieur de Terride, m'a dit 
avoir gardé toutes les lettres que j'avois escrites 
audit sieur de Terride, et que s’il eust voulu 
croire aucuns capitaines qu'il avoit auprès de 
luy, il se fust retiré à Sainct Sever, comme je luy 
mandois; mais il voulut plustost croire trois ou 
quatre gentils hommes de Bearn qui estoient 
près de luy, que non les capitaines et ses servi- 
teurs. Monsieur de Bellegarde estoit à six lieues 
d'Aire , vers Bigorre; je luy depeschay un 
homme , le priant de venir le lendemain à Pro 
jan, maison du baron de Campagne, et qu'il 
menast le capitaine Arne et le baron de L’Ar- 
bous, lieutenant de monsieur de Gramond, ayant 
grand affaire de parler à luy : ce qu'ils firent 
tous (rois. Il avoit quatre compagnies de gens- 
darmes avec luy, à sçavoir, la sienne, celles de 
messieurs de Gramond, l’Arne et de Sarlabous : 
et là je leur proposay tout ce que j'avois escrit à 
monsieur de Terride, et les responces qu'il me 
faisoit, et qu'il me vouloit attirer à Orthez ; et 

leur dis les raisons , que j'ay escrites , pourquoy 
je n’y devois aller, lesquelles ils trouverent tous 
bonnes, et que monsieur le mareschal avoit 
grand occasion de se fascher si je ne l'attendois, 
combien qu'ils cogneussent bien, aux lettres 
qu'il leur avoit escrit, qu'il avoit envie de faire 
la guerre en Languedoc et non en Guyenne; 
car tous ceux qui estoient près de luy, de son 
conseil, et ceux de Thoulouse mesmes, comme 
l'on leur avoit mandé , luy conseilloient de faire 
la guerre au Languedoc, et que ceux de Thou- 
louse luy fournissoient l'argent pour les frais de 
la guerre, le persuadant de despendre leur ar- 
gent au Languedoc, et non en Guyenne. C'es- 
toit une chose bien facille à croire, car chacun 
cherche de tirer l'eau à son moulin. Monsieur de 
Bellegarde nous dict qu'il luy escriroit qu'il de- 
voit marcher devers nous après les ennemis, 
mais qu'il ne pensoit pas qu'il le fist pour les 
raisons susdites, et que les autres, qui vou- 
droient qu'il fist la guerre en Languedoc, luy 
diroient que l'occasion pourquoy nous les prions 
venir vers nous estoit pour la crainte que nous 
avions de perdre nos maisons. Nous arrestasmes 
qu'il luy envoyeroit un gentil-homme pour le 
prier de vouloir venir, et je luy promis de l'ad- 
vertir de ce que le capitaine Mausan me rappor- 
teroit , qui ne demeura que trois jours à aller et 
venir, et passa là où estoit monsieur de Belle- 
garde, et luy apporta lettres dudit sieur mares- 
chal pareilles aux miennes. Elles estoient de 
ceste teneur : «J'ay veu ce que m'avez escrit, 
«et comme monsieur de Terride s’est retiré à 
«Orthez : et puis qu'il est retiré et hors de 
aperil, je ne ferois pas de grands besongnes 
«de pardela; et me fasche d'employer mal mon 
«temps, car de pardeça je suis asseuré que je 
«recouvreray bien tost ce qui est perdu de mon 
«gouvernement : toutes-fois, pour l'amour de 
«vous autres qui m'en sollicitez, je suis contant 
«r'amener mon camp jusques à l'Isle en Jor- 
«dan, pour là attendre quelques jours voir 
«sil se presentera occasion pour combattre 
«Mongommery en campagne; sinon je suis 
«deliberé suivre mon commencement , qu'est 
«bon, car j'ay prins Figeac, où le capitaine 
«Mausan m'a trouvé, et dès demain matin 
«je marcheray droict à l'Isle, et espere y estre 
«dans deux jours.» Yoy-la le contenu de la 
lettre qui nous apporta à tous beaucoup de 

plaisir ; et tout incontinent que j'eus recet 
sa lettre, je m'en allay à Sainct Sever avec 
tous les gens que j'avois à pied et à cheval; et 
dès que j'arrivay à Sainct Sever, je depeschay 
vers monsieur de Terride le capitaine Montant, 
qui ne faisoit qu'arriver audit Sainct Sever, ve- 
vant d'Orthez, car de là audit Orthez n'y a que 
quatre lieues et demye : et priois monsieur de 
Terride de se vouloir rendre le matin à Aget- 
mau , et que nous parlerions une heure ensemble 
pour arrester ce que nous aurions affaire. Je 
pensois qu'il y viendroit , ayant mandé aux gens 
de monsieur de Gramond qu'ils nous apprestas- 
sent quelque chose pour disner ; car Agetmau 
est à luy, à cause de sa belle fille Dandoins, 
comtesse de Guichen ; et baillay les lettres que 
monsieur le mareschal m'avoit envoyées par le 
capitaine Mausan audict capitaine Montant , afin 
de les luy monstrer. Je l'assignois là expresse- 
ment pour luy remonstrer qu'à peine monsieur 
le mareschal viendroit si avant qu'en Bearn, car 
il estoit pressé de tous les estats de Languedoc, 
et de tous les seigneurs de ce pays-là, d'aller 
faire la guerre en Languedoc, non en Guyenne, 
et qu’à la fin il seroit contraint de le faire, ou on 
ne luy bailleroit point d'argent; et qu'il se devoit 
relirer à Sainct Sever, et laisser quelques gens 
dans le chasteau d'Orthez; et que, comme nous 
serions tous ensemble, nous ferions une armée, 
priant monsieur le mareschal de nous laisser 
monsieur de Bellegarde avec les quatre compa- 
gnies de gens-darmes, ce que facilement j'espe- 
rois qu'il nous accorderoit , pource qu'il en avoit 
assez sans ceux-là , pour estre maistre de la 
campagne, et que dans cinq ou six jours j'espe- 
rois que nous aurions pour le moins mil hommes 
de pied et davantage plus que nous n'avions, 
car monsieur de Bellegarde avoit deux compa- 
guies avec luy, et que le capitaine Mausan s’en 
iroit en Bigorre, que luy et son frere amene- 
roient prou de gens, et que le vicomte de La- 
batut en faisoit aussi. Voyla tout le discours 
que je luy voulois faire s’il venoit à Agetmau, 
et pensois bien qu'avec ce discours je vaincrois 
son conseil, qui le gardoit de se retirer : et me 
sembloit que monsieur le mareschal seroit fort 
ayse de ceste resolution, afin qu'il allast pour- 
suyvre ses entreprises. Or je ne faisois pas cecy 
de ma teste seulement , car je communiquois le 
tout aux chevaliers de l'Ordre et capitaines qui 

estoient avec moy. Et comme je pensois que le 
matin il vinst à Agetmau, car il n’y a que deux 
lieues, pour conclure le tout , il me manda qu'il 
ne se pouvoit rendre à Agetmau, car son conseil 
ne trouvoit pas bon qu'il abandonnast son gou- 
vernement , parce qu'Agetmau n'estoit pas en 
Bearn ; mais je devois aller là où il estoit. Voyez 
un peu la gloire et le mauvais conseil qu'il y a 
par le monde. Un homme foible , battu, et pres- 
que deffait , se tient sur le haut bout, et encor 
en l'endroit de celuy qui estoit pour luy sauver 
la vie et l'honneur, et qui n’estoit pas de qualité 
qui ne deust estre respectée. 

Pour Dieu, capitaines mes compagnons, laissez 
ceste gloire derriere le chevet du lict quand la 
necessité vous pressera, car c'est n'avoir pas de 
sens et de jugement , voyant qu'on se va perdre 
miserablement. Quand il eust esté de plus grand 
qualité que moy, eucor devoit il suyvre mon 
conseil, et s'aGvancer pour me communiquer de 
son salut et de son armée. Son mauvais ange le 
guidoit : il ne sceut ny auparavant ny depuis 
prendre son party pour se sauver ou se deffen- 
dre; ce n’estoit pas faute d'hardiesse, car il 
avoit tousjours montré qu'il avoit du cœur; 
mais Dieu nous ferme les yeux quand il nous 
veut chastier. 

Pour retourner à nos ambassades , je luy 
manday tout court que je n’en ferois rien, et 
que je ne m'engagerois point en lieu où il me 
fallust combattre, que je ne visse ses forces et 
les miennes, pour cognoistre si elles estoient 
suffisantes pour respondre à l'ennemy, car j'en 
avois trop veu prendre au trebuchet, et je ne 
voulois acheter chat en sac, voulant voir dedans 
et dehors, et que j'estois venu là pour le secou- 
rir, sans avoir charge ne commandement de 
personne du monde : qu'il me sembloit qu'il se 
fondoit sur les honneurs, et qu'il n’estoit pas 
temps qu'on deust disputer de cela. Il me 
ressembloit celuy qui est en necessité, et qui 
pense faire trop d'honneur d'emprunter de 
l'argent de celuy à qui il le demande. Tout cecy 
luy eserivis-ie de colere quand je vis que je ne 
le pouvois faire venir en lieu où je luy voulois 
dire de bouche tout le discours que nous avions 
faict , tant monsieur de Bellegarde et les capi- 
taines qui estoient près de luy, que ceux que 
Jj'avois près de moy. Et comme ils virent que je 
n'y voulois poinct aller, ils m'envoyerent mes- 

sieurs Daudaux et de Damasan, pour me per- 
suader que je devois aller là. 

Le different n'estoit pas que j'y deusse emme- - 
ner les cinq compagnies de gens de pied que 
j'avois, et les trois de gens-darmes, car il n'y 
avoit pas à manger pour trois jours pour eux 
mesmes, mais que j'y devois aller comme font 
les voisins quand ils se vont voir l'un l'autre. Je 
n'ay pas de coustume de marcher ainsi en temps 
de guerre quand l'ennemy est près. Lesdits 
sieurs Daudaux et de Damasan n’avoient pas faute 
de remonstrances, ny moy de deffences , qu'es- 
toient beaucoup plus apparentes que les leurs, 
comme les enfans eussent peu cognoistre. A la 
fin, comme ils virent que je n'y voulois point 
aller, ils me dirent que monsieur de Gramond 
vouloit mal à quelques-uns de leur conseil, ou 
bien eux à luy (je ne sçay lequel c’estoit, car je 
ne l'ay point mis en memoire, parce que les 
haines des uns et des autres ne m'avoient pas 
amené là), et que par ce moyen le lieu d'A- 
getmau n'estoit pas propre pour nostre entre- 
vue. Nous arrestasmes que le lendemain sur le 
midy nous nous rendrions tous en la maison d'un 
gentil-homme qui n'estoit pas en la terre de 
monsieur de Gramond, encor que je leur disse 
que là où estoit un lieutenant de roy toutes ini- 
mitiés devoient cesser. Sur l'entrée de la nuict 
ils monterent à cheval pour s'en retourner à 
Orthez; monsieur de Madaillan me pria le Jaisser 
aller avec eux pour y demeurer deux jours, voir 
sil pourroit faire quelque chose, avec quaraute 
salades de ma compagnie. Je le laissay aller, et 
ainsi partirent tous ensemble. Et environ les 
onze heures, comme ils furent un peu au dela 
d’Agetmau, ils trouverent un marchand d'Or- 
thez qui se sauvoit, lequel ils cognoissoient, et 
leur dit qu'ils estoient tous deffaits, et que 
monsieur de Terride et quelques capitaines s’es- 
toient sauvés dans le chasteau : à quoy ils ne 
voulurent adjouster foi, car nos gens estoient 
dix huict enseignes de gens de pied, et les en- 
nemis n'en estoient que vingt deux; voyla 
pourquoy cela sembloit impossible, veu que les 
nostres estoient dans une ville. Ils n’arresterent 
pour cela de tirer outre, et à un quart de lieve 
de là ils trouverent le capitaine Fleurdelis, qui 
s’estoit sauvé, lequel leur dict le mesme que le 
marchand. Alors ils firent alte pour recueillir les 
gens qui se sauveroient. Le marchand arriva, 

et me trouva couché. Je trouvay ces nouvelles 
si estranges, que je n'y voulus adjouster foy, 
ne pouvant croire que vingt deux enseignes en 
prinssent dans une ville, qui n’est pas des plus 
foibles , dix huit ; mais un quart d'heure après 
le capitaine Fleurdelis arriva, qui m'en dit au- 
tant ; alors je fus contrainct de le croire, non pas 
sans faire plus de trois fois le signe de la croix. 

J'ay voulu escrire au long la verité comme 
tout s'est passé, parce que toute la France crie 
que si monsieur le mareschal Danville et Mont- 
luc eussent fait leur devoir, Mongommery eust 
esté deffait , et les princes, aprés la routte de 
Moncontour , n’eussent sceu quel party prendre, 
n'ayant eu autre recours qu'à se venir jetter 
entre les bras du comte de Mongommery , qui 
estoit frais, victorieux et plein d’escus ( tout 
cela est vrai), et la Guyenne ne porteroit le 
deuil comme elle fait; et si je croy que les hu- 
guenots n’eussent passé le Limosin et Perigort, 
car nous fussions allés au devant leur donner le 
bon jour. Ce discours que j'ay fait au vray 
monstrera qui en est cause. Cependant ceux qui 
viendront après nous pourront apprendre et ju- 
ger qu'en la guerre une faute est irreparable. Il 
y a beaucoup de gens de bien qui sont en vie, 
qui tesmoigneront ce que j'en escrivis, car je ne 
faisois pas mes depesches en secret, mais en 
presence des capitaines et chevaliers de l'Ordre 
qui estoient auprès de moy. Je n’escrivis point 
pour charger monsieur le mareschal ne monsieur 
de Terride : je ne dis que la verité, pour mons- 
trer à ceux qui ont dict que, si j'eusse voulu, 
je pouvois secourir monsieur de Terride par ma 
diligence. Le peu de gens que j'avois, les adver- 
tissemens que je lui donnay, la deliberation 
prise par tous nous autres, rendront tesmoi- 
gnage s'il tint à moy ou non. Je diray bien que 
s'il se fust retiré, et qu'il m'eust plustost creu 
et mon conseil que non le sien, nous eussions 
esté assez forts dans huit jours pour combattre 
Mongommery et le jetter hors du Bearn, ou 
l'enfermer dans Navarreins, là où on ne l'eust 
pas receu, parce qu'il n'y avoit pas vivres pour 
nourrir ses gens quatre jours; et parce qu'il 
falloit qu'il combattist ou qu'il retournast par le 
mesme lieu qu'il estoit venu , qui estoit bien mal 
aysé, car les paysans mesmes l'eussent deffaict , 
nous sentans à sa queue. Monsieur de Terride 
tenoit encores toutes les autres villes; et si cela 

eust succedé , il n'eust pas fallu que mousieur le 
mareschal se fust empesché de nostre guerre’, 
mais fust allé tout à son ayse suivre ses entre- 
prises, pourveu qu'il nous eust laissé monsieur 
de Bellegarde et les quatre compagnies : ce que 
je pense qu'il eust faict, n'en ayant aucun be- 
soin. On se doit prendre au conseil de monsieur 
de Terride et non à moy. Pour monstrer à tout . 
le monde le peu d'apparence qu'il y avoit que le 
comte fust venu à bout de son entreprise, il est 
certain qu'il n’eust jamais au plus haut que deux 
mil cinq cens hommes de pied et cinq à six cens 
chevaux, quebons que mauvais ; et quand il passa 
au Port devers messieurs les princes, il n'avoit 
pas plus de cent chevaux, et fort peu de gens de 
pied , par le tesmoignage principallement de 
l'enseigne et du guidon de monsieur de Terride 
et de monsieur de Sainct Felix, lieutenant de 
monsieur de Negrepelisse , et de l'enseigne du 
capitaine Sainct Projet , qui estoient prisonniers, 
lesquels alloient tousjours sur leur foy par leur 
camp : et depuis la paix j'ay parlé à plus de 
cinquante des ennemis, qui me l'ont confirmé. 
Ainsi on peut juger s'il y avoit apparence d'avoir 
peur , ny de penser que ledict sieur de Terride, 
veu les forces qu'il avoit , se fust laissé ainsi sur- 
prendre, mesmement veu qu'il estoit bon homme 
de guerre , et avoit de bons capitaines ; mais ils 
perdirent l'entendement au bon du coup. 

Voyla la verité du commencement et source 
des malheurs de la Guyenne. Que si monsieur 
le mareschal Danville ne fust venu en ce pays, 
je m'asseure que la pluspart des seigneurs qui 
se rendirent près de luy m’eussent faict cet hon- 
neur de me venir trouver, et croy que nous 
eussions mené le batteau d’une autre sorte. Il 
estoit raisonnable qu'ils luy fissent cest honneur, 
car il est grand seigneur, fils d'un connestable , 
et mareschal de France, et d'ailleurs brave che- 
valier de sa personne , plutost qu'à moy, qui 
suis un pauvre gentil-homme, vieux, estropiat, 
et desfavorisé, mais neantmoins aimé de la no- 
blesse et du peuple, 

Vous, lieutenans de roy qui venez après moy, 
simes memoires tombent entre vos mains, faites 
vostre profit de la faute de monsieur de Terride, 
afin que vous ne soyez cause de la ruine des 
affaires de vostre maistre. Je ne le veux pas 
blasmer ny accuser de couardise et lascheté, car 
ilestoit bon pour mener les gens à la guerre ; 

mais à un lieutenant de roy il faut d'autres 
parties; sur vostre teste, sur vostre prudence et 
bon advis repose tout le reste. S'il eust creu les 
advis que nous luy avions donné, que le comte 
de Mongommery alloit à luy, il eust fait une re- 
traite honorable et eust sauvé son canon ; que s'il 
n'avoit assez de loisir, il l'eust jetté dans le 
Gave, qui est une riviere où il y a de grands 
precipices; il n'estoit en la puissance de Mon- 
gommery de le retirer, et nous eussions esté au 
temps qu'il falloit pour le r'avoir. Mais non con- 
tant de ce, ayant esté mis en route en son siege, 
et encor retiré dans une ville assez bonne, il 
devoit adviser les moyens, ou de se retirer plus 
avant, ou de se fortifier. Et encore la derniere 
faute fut pire que la premiere, c'est que la 
peur leur osta le jugement; car il se sauva 
avecques bon nombre de gentils-hommes dans 
le chasteau qui est bien fort, sans avoir advisé 
d'y faire mettre des vivres pour le soutenir. Et 
parmy toutes ces disgraces , encores se tenir sur 
le haut bout, sans vouloir sortir trois pas de 
son gouvernement pour venir communiquer 
avecques moy ! Laissez, laissez ces honneurs en 
la necessité; je n'ay pas faict ainsi: souvent avec 
dix chevaux, je me suis mis en campagne. Je 
m’asseure que s'il fust venu parler à moy, il ne 
fust tombé an malheur qui luy causa la perte de 
sa repulation et de sa vie. Et quant à moy, j'ay 
tousjours pensé, me ressouvenant de ceste fac- 
tion, que c’estoit un vray jugement de Dieu; 
car lever un siege contre forces esgalles, vaincre 
et forcer une ville, prendre le lieutenant du roy 
dans une bonne place en trois jours, presque a 
la teste d'un mareschal de France et d'un lieute- 
nant de roy, comme j'estois, et bref en trois 
jours conquerir tout un pays , cela semble estre 
un songe. Il faut confesser que de toutes nos 
guerres il ne s’est faict un plus beau trait de 
guerre que cestuy-cy. 

Capitainesmes compagnons, qui a acquis ceste 
belle gloire au comte de Mongommery ? certes la 
diligence dont il usa, sans donner presque loisir 
à monsieur de Terride de penser à luy; c'est 
une des meilleures pieces de la guerre. Mais 
qu'est-ce qui fit perdre ledict sieur de Terride? 
le peu de diligence qu'il mit en son faict. Quant 
à moy, j'y apportay tout ce que je peus, car 
d'entrer plus avant en pays sans avoir entendu 
de luy l'estat, et combattre un ennemy victo- 

rieux sans avoir des forces bastantes , avecques 
des gens en peur, je n’estois si mal advisé, pour 
mettre après toutes choses pesle-mesle, et luy 
faire compagnie en sa ruine. J'avois trop longue- 
ment gardé cest advantage de n'avoir jamais esté 
deffaict, pour l'hasarder pour le secours d'un 
homme lequel en despit de tout le monde se 
vouloit perdre. 

Qu'on ne s'estonne pas si je m'arreste si lon- 
guement sur cecy; car je croy que de ceste faute, 
laquelle plusieurs mal instruicts m’imputent , est 
provenue non seulement la ruine de la Guyenne, 
mais aussi de ce royaume; car je suis asseuré 
que les affaires des huguenots estoient reduictes 
à telle extremité , qu'il n’estoit pas possible qu'ils 
se peussent remettre. En premier lieu, si mon- 
sieur le mareschal et moy leussions suivy, il n'y 
avoit doute que Mongommery n'eust esté def- 
faict, et par ainsi tout le Bearn conquis, qui 
n'est pas peu de chose; et pense que par la paix 
le roy se fust bien gardé de le rendre, ayant 
dequoy recompenser dans le royaume la royne 
de Navarre, pour la tenir d'autant plus sous son 
obeissance; car un roy doit tousjours desirer que 
ceux qui sont les subjects, s'ils sont grands et 
puissans, soient dans le cœur du royaume, et 
non aux extremités, car lors ils n’osent lever les 
cornes : et puis le roy n’avoit pas faute de bons 
tiltres pour Bearn, car on dict que la souverai- 
neté luy appartient; j'en ay ouy discourir une 
fois à monsieur de Lagebaston, premier presi- 
dent de Bordeaux, lequel disoit avoir veu les 
titres en la contablerie de Bordeaux. Je n'ay que 
faire de reveiller ceste vieille querelle. ll nous 
disoit aussi que lors qu'on commença de dresser 
la fortification de Navarreins, la cour de parle- 
ment envoya devers le roy Francois, pour lui 
remonstrer combien cela importoit ; mais le roy 
leur manda qu'il ne le trouvoit poinct mauvais. 
Ce fut un mauvais conseil au roy, carun prince, 
le plusqu'il peut , doit empescher ces forteresses 
voisines ; il y a assez de moyens de les empescher. 
Sans ceste forteresse tout le pays estoit au roy; 
mais cela est fait, il n'y a plus d'ordre, car à 
chose faicte le conseil en est pris. Outre tout 
cela, si Mongommery eust été defaict, monsieur 
l'admiral, qui perdit cependant ceste grande 
bataille de Moncontour, ne sçavoit de quel bois 
faire flesches, et ne sçavoit à quel sainct se 
vouer. Je croy qu'il ne fust pas esté si mal-ad- 

visé que de s'enfourner en la Guyenne, où on 
Yeust aysement deffait, estant le reste de son 
armée en fort pietre et miserable estat, sans ba- 
gage, les chevaux deferrés, et sans avoir un seul 
sol. Et bien luy servit qu'il se vint jetter entre 
les mains du comte de Mongommery, qui le re- 
mit sus, l'accommodant d'argent qu'il avoit gai- 
gné au sac de plusieurs villes; de sorte que ledit 
sieur admiral eut la commodité de traverser 
tout le royaume cependant que le roy s'amusa 
au siege de Sainct Jean, au cœur de l'hyver, qui 
fut un très- mauvais conseil : mais Dieu nous 
ferme et ouvre les yeux comme il luy plaist. Or 


retournons à nostre propos : peut estre qu'il y ` 


auroit quelques uns qui voudroient que j'eusse 
mis par escrit plus au long comme monsieur de 
Terride fat deffait ; ce que je n'ay voulu faire, 
car j'ay tousjours ouy dire que de mauvaise 
viande on n'en scauroit faire un bon potage. Je 
laisse cela pour ceux qui y estoient, et qui me 
l'ont confirmé, et pour les historiens qui parlent 
de tout le monde, et souvent mal à propos, 
comme gens mal entendus qu'ils sont au faict 
des armes. 

Les allées et venues de monsieur de Terride 
vers moy durerent trois jours entiers, et après 
Mongommery le vint attaquer. Depuis sa def- 
faicte je demeuray à Sainct Sever, et jusques à 
ce qu’il fust prins dans le chasteau d'Orthez je 
n'en partis, et après me retiray derechef à Ayre, 
où je demeuray neuf jours après la prinse dudict 
sieur de Terride : et du tout donnay mon advis 
à monsieur le mareschal, le priant encore de 
vouloir venir où nous estions. Il me fit responce 
dequoy il luy serviroit d’y venir, puis que mon- 
sieur de Terride estoit deffaict et prins. J'y ren- 
voyay monsieur de Leberon pour luy remons- 
trer que s’il passoit la riviere vers le Languedoc, 
pour tout certain Mongommery se jetteroit dans 
le pays du roy, ne trouvant personne qui luy 
fist teste, et que s'il luy plaisoit de faire alte 
encore pour quelques jours, l'on pourroit cog- 
noistre bien tost ce que le comte de Mongom- 
mery voudroit faire ; ear, enflé d'une si belle 
victoire, il ne se voudroit arrester là; ce qu'il 
accorda , mais qu'il ne despendroit autre temps 
que la paye d'un mois que la ville de Thoulouse 
avoit donnée à ses gens , et que le demeurant il 
le vouloit employer à recouvrer les places de 
son gouvernement. Or, à la verité dire , depuis 

que monsieur de Terride fut defaict , les affaires 
demeurerent si confuses, que l'on eust bien ea 
affaire de deviner le party que l'on devoit preti- 
dre, sinon que le pays de Languedoc eust voulu 
payer le camp de monsieut le mareschal pour 
deffendre la Guyenne , ce que peut estrè il n’eust 
pas faict, aussi il n’y avoit point de raison. 
Durant les neuf jours que je demeuray à Ayré, 
nous nous assignasmes de nouveab en un vil- 
lage, il ne me souvient da nom : tous ceux qui 
s'estoient trouvés à Projan s'y trouverélit, et là 
discourusmes des remedes que nous pourriotis 
trouver, que c'estoit bien difficile, pour les rai- 
sons susdites; et furent tous d'opinion que j'es- 
crivisse à monsieur le mareschal s’il luy plairoit 
de s'approcher jusques à Viques, que je m'en 
irois le trouver, afin de resoudre ce qu'il luy 
sembloit que nous devions faire pour la deffence 
de la Guyenne; lequel me manda qu'il s'y trou- 
veroit un jour qu'il me nomma, qui estoit deut 
ou trois jours après. Je veux mettre par éscrit 
icy qu'est-ce que je faisois à Ayre, à cinq lieues 
des ennemis, et en une ville qui n’est pas fermée, 
n'ayant que cinq compagnies que le capitaine 
Castella commandoit, et une du vicomte Labatut, 
qui estoit venue à Ayre ; et pource que cecy set- 
vira par advanture à quelqu'un à l’adveniir, je le 
veux escrire : quelques apprentifs en nostre 
mestier y apprendront quelque chose. 

Les trois compagnies de gensdarmes éstoient 
en un village deca la Dou, vers la Gascogne. Je 
descouvris mon intention à messieurs les barotis 
de Gondrin, de Fontenilles et de Madaillan, et 
leur dis que je voulois tenter la fortune , voir $i 
je pourrois combattre Mongommery 4 mon ad- 
vantage avec si peu de gens que nous éstions, 
et que je voulois faire retirer tout le bagage dè 
toute la noblesse qui estoit avec nous, à Nogtié- 
rol, et qu'il ne nous deméureroit rien que nos 
armes et chevaux, et que je voulois que toutes 
les nuicts ils se rendissent avec toutes les trois 
compagnies, une heure aprés minuit, devant 
Ayre, deca la riviere, vers la Gascogne. J'avois, 
outre cela, quatre compagnies d'argolets : ef 
tout ils pouvoient éstre trois cens arquebu- 
siers, lesquels pareillement se rendtoient à Mil- 
las, sur le bord de la riviere, Nos six enseignes 
de gens de pied estoient logées au Mas Dairé, 
au dessus Ayre, tirant vers les ennemis ; toutés 
Jes nuicts, à mesme heuré, tous s’y rendfoient en 

bataille au long de la rive et hors le village ; et 
que quand l'alarme viendroit , sans sonner tami- 
bour ne trompette , ils se retireroient par Ayre, 
et passetoient le pont; et nous qui estions logés 
audit Ayre. passerions à gué, car la riviere es- 
toit gueyable; et que cependant toutes| les 
nuicts vingt chevaux iroient sur trois chemins 
que les ennemis pouvoient prendre pour venir 
à nous, et qu'ils auroient intelligence les uns 
avec les autres pour se tenir advertis ; et que 
tous ensemble se retireroient vers Ayre satis 
donner l'alarme, et qu'ils advertiroient les gens 
de pied, et 4 nous par consequent; et que les 
vingt chevaut iroient à ane grande lieue ou à 
une liewe et demie en avant, afin que nous ne 
fussions contraints de retirer nos gens en desot- 
dre , et que nous eussions temps pour faire une 
demié liene sur nostre retraicte , qui estoit vers 
Nogüerôl, avant que les ennemis n'arrivassent 
à Avre. Je mesuray la longueur de la nuit, car 
je ne craignois pas qu'ils vinssent le jour, à cause 
que je ténoïs un gentil-homme nommé le capi- 
taine Bahus , en un village fermé qui est à une 
lieue et demye d’Ayre , tirant à Morlas , lequel 
tenoit des gens tout le long du jour sur tous les 
chemins que les ennemis pourroient venir à nous, 
et avoit sofxante ou quatre vingts soldats avec 
luy, et vingt ou vingt cinq argolets. Et leur met- 
tois én avant que quand les ennemis auroient 
faict cing grandes lieues de ce pays-là, mesme- 
ment les gens de pied, et singulierement la 
nuict , qu'à l'arrivée d’Ayre il faüdroit que les 
gens de pied mangeassent et beussent; et qu'ils 
n'y pouvoient arriver que ne fust près du jour, 
à l'heure du grand sommeil ,et mesmement gens 
de pied qui ont cheminé tonte la nuit; qu'ils ne 
tireroïent jamais un homme de pied de là de- 
dans et que la pluspärt de leur arquebuserie à 
cheval demeureroit avec les gens de pied, et que 
par l'art dela guerre les gens decheval devoient 
passer outre et venir après nous, ayant opinion 
que nous nous retirerions de peur; et que je 
youlois que nostre rencontre fust à demy lieve 
d'Ayre, qui seroit proprement entre la pointe 
du jour et le soleil levant ; et comme nous les 
verrions approcher de nous, nous tiendrions 
toute nostre arquebuserie coùÿerte de nos gens 
à cheval, et baisserions la teste les chargeant. 
Je ne faisois doute que nous ne les deffissions, 
ce qu'ils trouÿerent bon, et furent de mesme 

opinion que moy, que nous les defferions et 
romprions, car nos chevaux se trouveroient frais, 
et les leurs las; et nos gens de pied qui vien- 
droient demy lieue au trot après nous, voyant 
la victoire, et que les leurs se trouveroient en- 
cores dans Ayre dormant ou mangeant, et voyant 
leur cavallerie deffaite et en routte, il ne falloit 
faire doute que chacun ne se Fast essayé de Se 
sauver par là où il eust pu, et non combattre. 
Il faut ainsi se representer les choses quand on 
les entreprend , et ouyr les raisons des uns et 
des autres là dessus. 

Sur ceste entreprise, nous demeurasmes neaf 
jours : toutes les nuicts nous estions en bataille 
de ceste sorte , attendant que les ennemis nous 
vinssent combattre, nous venant surprendre ; 
mais je croy que nous y eussions demeuré, si 
nous les eussions voulu attendre , jasques à ceste 
heure. Et le dixiesme jour, ayant ét la responce 
de monsieur le mareschal, qué dans trois jours 
il se rendroit à Auch , nous nous retirasmes vers 
Marsïac pour nous rallier avec monsieur de 
Bellegarde, auquel je laissay tous les gens que 
Javois , et seulement m'en allay avec vingt chê- 
vaux 4 Auch; et fis neuf grandes lieues ce jour- 
là, qui en vallent vingt de France, pource que 
le lendemain matin estoit le jour que monsieur 
le mareschal m’avoit mandé qu'il s’y trouveroit, 
et ne fus en ma vie si las, car il faisoit une chà- 
leur extreme; et y trouvay monsieur de Negré- 
pelisse, qui estoit arrivé le jour de devant, ayant 
entendu que monsieur le maresehal s'y devoit 
trouver, er potir rallier ce qui estoit demeuré 
de sa compagnie , laquelle estoit avec monsieur 
de Terride. Le lendemain matin, monsieur le 
mareschal né se trouva pas à Auch; mais y en- 
voya monsiéur de Joyeuse, et tinsmes le con- 
seil au logis dé monsieur Negrepelisse, qui 
avoit la goutte; et là monsieur de Joyeuse nous 
proposa l'intention de monsieur le mareschal, 
qu’ estoit qu'il s'én alloit repasser la riviere de 
Garonne , et alloit employer son temps en son 
gouvernement, veu la despence que le pays fai- 
soit pour subvenir aux frais de la guerre. Nous 
debattions tous le contraire, et puis que les en- 
nemis estoient eñ la Guyenne, que luy ayant la 
charge du Daupliiné, Provence, Languedoc et 
Guyennë, qu'il devoit aussi tost penser à con- 
server l’un qtte l'antre; que tous estoient ser- 
viteurs du roi, tous sujets du roi, et le pays au 

roi, et qu'il falloit aller là où estoient les enne- 
mis et reparer la grand faute que nous avions 
faite. Monsieur de Joyeuse mettoit en avant que 
le pays de Languedoc ne payeroit pas l’armée 
de monsieur le mareschal, s'ils ne voyoient qu'il 
employast leur argent à recouvrer les places de 
Languedoc; et, comme j'ay desjà dit, il y avoit 
de la raison. Neantmoins, nous autres qui es- 
tions de la Guyenne, n'attendions autre chose 
que la ruyne d'icelle, et par consequent de nos 
maisons ; et pour toutes ces considerations, nous 
eussions bien voulu que monsieur le mareschal 
eust pris opinion de deffendre la Guyenne et non 
de retourner en Languedoc. En somme il nous 
dit qu'il se rendroit le soir à monsieur le mares- 
chal, à l'Isle, et que le lendemain matin ledit 
sieur passeroit la Garonne vers le Languedoc, 
et nous laissa tous bien esbahis, cognoissant 
bien que Mongommery ne pouvoit pas vivre 
longuement en Bearn , et qu'il se jetteroit dans 
le pays du roi. Je dis à monsieur de Joyeuse que 
puis qu'il ne me demeuroit forces pour deffen- 
dre la Guyenne, je ne pouvois faire autre chose 
que de me retirer à Libourne, là où le roi m'a- 
voit mandé. Et ainsi je m'en retournay trouver 
monsieur de Bellegarde à Marsiac, qui fut aussi 
esbahy que moy mesme, car il n’estoit pas sans 
crainte de la ruine de ses maisons, aussi bien 
que moy et les autres quiestions de la Guyenne. 
Je laissay le vicomte de Labattut avec ses deux 
compagnies dans Marsiac, et luy mis à sa dis- 
cretion de faire ce qu’il pourroit , car de forces 
Je n'en avois point pour le secourir. Monsieur 
de Bellegarde se retira aussi un peu plus avant 
vers le Comenge , attendant ce que monsieur le 
mareschal commanderoit qu'il fist ; et le baron 
de Gondrin s'en alla vers Euse, pour faire le 
mieux qu'il pourroit avec sa compagnie. Nous 
estions tous comme brebis esgarées. Je m'en 
vins avec les cinq compagnies passer la Garonne, 
et les mis au port Saincte Marie et Aguillon , 
pour veoir si je pourrois assembler encores des 
gens, et baillay trois ou quatre commissions 
pour en lever. Il ne demeura avec moy que 
trente cing sallades de Ja compagnie de mon- 
sieur de Fontenilles , et quatorze de la mienne; 
car monsieur de Madaillan, qui estoit allé à l’en- 
terrement de sa femme, en avoit amené une 
partie qui estoient ses voisins : son frere, qui 
portoit mon enseigne, s'en estoit allé à sa mai- 

son , malade , lequel en avoit aussi amené de ses 
voisins. Mon guidon estoit prisonnier, mon ma- 
reschal des logis s'en estoit allé à Thoulouze 
pour un procès que l'on luy jugeoit. Et voy-là 
l'occasion pourquoy j'estois demeuré seul; il est 
vray que j'estois asseuré que dedans huict jours 
ils se rendroient tous à moy. Quant à la no- 
blesse d'Armagnac , tous s'estoient relirés à 
leurs maisons pour donner ordre à retirer leurs 
meubles dans Lectoure, car ils ne pensoient pas 
moins que ce qu'ils en ont veu depuis. Il sem- 
bloit que ce fust un fleau de Dieu sur nous, car 
tout le monde songeoit à sauver son bien et non 
à se deffendre ny faire teste à l'ennemy. Voyez 
quelle fut la suitte de la faute que nous fismes 
de nous entendre si mal. 

Je n'eus pas demeuré quatre jours à Agen, 
que je fus adverty que monsieur de Marchatsel, 
qui à present est seigneur de Peyre , estoit ar- 
rivé à Thonens avec trois cens chevaux, parmy 
lesquels il y en pouvoit avoir soixante de bons, 
le reste estoit arquebuserie à cheval, mal mon- 
tés, et qu'il devoit passer en Bearn, se joindre 
avec le comte de Mongommery. Incontinent je 
partis et me rendis à Aguillon. De cinq compa- 
gnies, j'en avois envoyé deux à Villeneufve, 
pour soulager le pays, et aux trois qui m'es- 
toient demeurées, et qui estoient au port Saincte 
Marie et Aguillon, s'il y avoit cent hommes 
pour compagnies , c'estoit tout, car chacun s'en 
estoit allé à sa maison, aussi bien que les gens 
de cheval, et les capitaines mesmes. J'avois 
donné commission aux capitaines du Plex et 
Pommies, qui sont de Condomois, de faire 
chacun une compagnie, et leur manday qu'ils 
se rendissent vers Buzet, et que je voulois es- 
sayer de passer la riviere de Garonne, et, s'ils 
entendoient que les ennemis me vinssent em- 
pescher le passage, qu'ils leur donnassent des 
alarmes par derriere. Ledict sieur de Peyre n'ar- 
resta point à Thonens, et passa la riviere, s'es- 
tendant vers Monurt , Montluc et Damasan. Le 
soir que j'arrivay à Aguillon , je fis semblant de 
vouloir passer la riviere : lors ils se presenterent 
pour m’empescher, mais il n'y eut autre chose 
que quelques arquebusades tirées de l'un bort de 
la riviere à l'autre. Le lendemain matin je fis 
descendre deux batteaux devers le port Saincte 
Marie; en l'un pouvoient passer trois chevaux , 
et en l'autre deux , et me presentay au passage 

du port de Pascau, et embarquay dans les deux 
batteaux vingt-cinq arquebusiers. Et comme je 
pensois qu'ils vinssent deffendre le passage, ils 
firent le contraire, car ils abandonnerent Dama- 
san , Montluc et Monurt , et se retirerent vers 
La Gruere et le Mas d'Agenois, et ainsi me quit- 
terent le passage : et allay loger à Damasan , où 
je trouvay les capitaines du Plex et Pommies qui 
estoient arrivés, et avoient tous deux environ 
quatre-vingts hommes de pied seulement , car 
ils n’avoient pas eu le loisir de faire leurs com- 
pagnies ; et quelques quatre vingts arquebusiers 
à cheval s'y rendirent aussi. Le capitaine Lauba, 
un mien parent , qui pouvoit avoir soixante ar- 
quebusiers à cheval, y arriva : environ les qua- 
tre heures après midy nous fusmes tous passés. 
A mon arrivée à Damasan, m'arriverent deux 
hommes de Castel-Geloux, que les consuls et 
habitans de la ville m'envoyoient, demandant 
secours, que Callonges avoit esté devant la ville 
pour les sommer, et qu'ils luy avoient respondu 
que s'ils n'avoient nouvelles de moy le lende- 
main matin, qu'ils leur bailleroient la ville. C'es- 
toit une chose estrange : les villes qui n’avoient 
apparence de pouvoir estre forcées, trembloient 
de peur. Ils avoient capitulé qu'il n’y entreroit 
que les capitaines, moyennant quelque argent 
qu'ils donnoient ; mais cestoit une feinte, car 
ils vouloient s'emparer de la ville et y laisser 
des gens; car les capitaines, estans dedans avec 
les huguenots de la ville, estoient bien asseurés 
qu'ils seroient maistres des catholiques. Tout 
incontinent j'ordonnay à monsieur de Noé et 
au capitaine Bengue, lieutenant et guidon de la 
compagnie de monsieur de Fontenilles , qu'ils 
fissent repaistre leurs chevaux, et aux capitaines 
du Plex et Pommies, faire repaistre leurs arque- 
busiers à cheval, et qu'à l'entrée de la nuict 
monsieur de Noé partiroit avec vingt-cinq sal- 
lades, et lesdits capitaines du Plex et Pommies, 
avec leurs arquebusiers à cheval , avec luy, et 
que l’un des messagers iroit en leur trouppe, et 
le reste des sallades qui pouvoient estre dix , et 
les quatorze de ma compagnie, iroient avec le- 
dit capitaine Bengue, et le capitaine Lauba avec 
luy, et s’arresteroient à un quart de lieue de la 
ville, en un lieu assigné ; et si monsieur de Noé 
pouvoit entrer, il en donneroit advis au capi- 
taine Bengue, sinon il se retireroit à luy; et 
moy je me devois rendre avec quatorze ou 

quinze gentils-hommes qui estoient avec moy, 
et quelques quatre-vingts arquebusiers à pied, 
à demy quart de lieue dudit capitaine Bengue, 
à la maison d'un gentil-homme nommé mon- 
sieur de Canet, et que là ils me donneroient 
advis de tout ce qui se passeroit. Cecy faisois-je 
afin que si les ennemis venoient pour empes- 
cher l'entrée de monsieur de Noé , que le capi- 
taine Bengue et lui se r’allieroient ensemble , et 
moy aussi me monstrerois en campagne pour 
les faire tenir en cervelle, entendant que nous 
estions trois trouppes en campagne : je scavois 
bien qu'ils en seroient bien tost advertis par 
ceux-là qui faisoient les bonnes gens , demeu- 
rant en leurs maisons sous l’edict du roi. Et 
partismes toutes les trois trouppes de nuict , 
pour ne donner cognoissance aux advertisse- 
mens du peu de nombre que nous estions. Mon- 
sieur de Noé fut à une heure après minuict aux 
portes de Castel-Geloux, là où il y eut grandes 
disputes si on le laisseroit entrer ou non; les 
uns disoient ouy, et les autres non, de sorte 
qu'ils le firent demeurer deux grosses heures 
avant que conclure; et à la fin les catholiques se 
jetterent à la porte de la ville, et se firent mais- 
tres d'icelle porte et l'ouvrirent ; et comme il 
fat dedans, il en donna advis au capitaine Ben- 
gue, et luy manda de se retirer à moy comme 
il estoit ordonné, ce qu'il fit; il estoit desjà so- 
leil levant. Sur la poincte du jour arriverent de- 
vant Castel-Geloux deux huguenots qui estoient 
enfans de la ville, et venoient sçavoir avec ceux 
de la ville si l'argent estoit prest , et s'ils es- 
toient deliberés de laisser entrer les capitaines 
comme ils avoient accordé, et que ledict sieur 
de Peyre estoit avecques tous ses gens à un 
quart de lieue de-là, qui avoit fait alte attene 
dant leur retour; et comme quelques uns les 
amusoient en paroles, sortirent quatre chevaux 
qui prindrent l'un, et l'autre se sauva, et donna 
advis à monsieur de Peyre que son compagnon 
avoit esté prins, et que c'estoient gens-d’armes 
qui portoient casaques jaunes. Alors monsieur 
de Peyre cogneut que je m’estois levé plus ma- 
tin que luy, et se retira au Mas. Monsieur de 
Fontenilles estoit arrivé la nuict à point nommé 
à Buzet , un quart de lieue de Damasan, où je 
m'estois retiré après que j'eus donné l'ordre de 
marcher la nuict; et me conta par les chemins 
que monsieur le mareschal n'avoit point passé 


342 
la riviere de Garonne pour s’en aller en Langue- 
doc, comme monsieur de Joyeuse nous avoit 
asseuré qu'il feroit, mais qu'il s'en alloit vers 
Muret pour soulager le pays. Ceste nuict-la 
j'eus deux grandes joyes; la premiere et prin- 
cipalle, de ce que monsieur le mareschal s'estoit 
ravisé , et ne passoit point la riviere, car j'espe- 
rois que nous ferions quelque chose de bon pour 
le service du roi et du pays; et l'autre, de ce 
que j'avais secouru Castel-Geloux, qui nous ap- 
porteroit grandissime proffit, tant en Borde- 
lois qu'en Bazadois. Ce que j'ay voulu escrire 
pour monstrer qu'avec peu de forces j'ay fait 
ce que j'ay peu, sans croupir en ma maison ny 
laisser tout à l'abandon. 

Capitaines, encores que ce ne soit pas ici de 
grandes conquestes et batailles, si pouvez vous 
apprendre aussi bien qu'en autres endroits de 
mon livre dequoy profite une grande diligence 
( je suis tousjours sur ceste leçon, on ne vous la 
sçauroit trop repeter), et comme il fait bon 
hazarder quand il est necessaire. Quand je passay 
la riviere, vingt hommes m'eussent empesché 
de passer s'ils fussent demeurés aux maisons du 
port de Pascau, car il faut, malgré que l'on en 
ait, arriver entre les deux grandes maisons; car 
vous ne pouvez faire descente que là ou à Mont- 
luc , là où pareillement il y a une grande maison 
à la descente. Et si j'eusse voulu discourir sur la 
raison de mon passage, je n'eusse trouvé homme 
qui eust esté d'advis que je deusse hazarder de 
passer. Par ainsi vous pouvez cognoistre que la 
guerre porte qu'il faut hazarder quelque fois 
quand l'affaire est de grande importance, et ne 
regarder pas toujours à la raison de la guerre. 
Mais aussi peus-je bien dire que si vous estes 
longs à entreprendre et longs de pourvoir à 
l'execution, vous pourrez plus perdre en hazar- 
dant que gaiguer; car l'homme qui hazarde, il 
faut que son entreprinse soit secrette et de 
prompte execution, pour garder que l'ennemy 
ne sçache ce que vous voulez faire avant que 
vous veniez à l'execution ; car si vous luy donnez 
temps de le sçavoir, ou de pouvoir rompre ce 
que vous voulez faire, pensez qu’il a du juge- 
ment comme vous: il pourvoira si bien à son 
fait , qu’au lieu que vous le penserez surprendre 
vous vous trouverez-surprins et deffaits. Ne pre- 
nez pas tousjours le plus aisé, ains trompez le, 
faisant semblant de yous jetter en un lieu pour 

passer par un autre. Quant à la diligence, mon- 
sieur de Noé ne demeura pas deux heures à re- 
paistre à Damasan que la nuit ne le surprinst : 
toutes-fois sur l'heure il partit sans marchander. 
Combien y a-il de chefs qui eussent voulu donner 
temps aux gens de cheval de repaistre, et se- 
journer la nuict pour le mains jusques à une 
heure ou deux devant jour, veu qu'ils avoient 
demeuré tout le long du jour au passage de la 
riviere avec une extreme chaleur ? Que si je 
leusse ainsi ordonné, monsieur de Noé eust 
trouvé les ennemis dans la ville, comme ils le 
trouverent à luy dedans. Par ainsi je vous con- 
seilleray tousjours de vous souvenir de la devise 
d'Alexandre le Grand: Ce que tu peux faire 
aujaurd'huy, n'attends au lendemain. Après 
une grande corvée, vous vous reposerez à vostre 
aise et acquerrez de l'honneur. Il faut souvent 
faire crever vos chevaux sous le fais, vous en 
recouvrerez assez, et non pas l'honneur quand 
vous l'aurez perdu : c'est chose qui ne se trouve 
pas, et pour laquelle vous portez l'espée au costé. 

Comme je fus retourné à Damasan, je me 
retiray à Buzet, maison du seigneur de Caumon, 
mien parent; et incontinent après disner montay 
à cheval, et m'en allay avecques trente chevaux 
que je pouvois avoir, et les argoulets du capi- 
taine Lauba, droict à Peuch, qui est à la royne 
de Navarre et à moy. Le sieur de Peyre s’estoit 
retiré avec toutes ses gens dans le Mas, qui est 
à une grande lieue de Peuch; et quand j'y fus 
arrivé il estoit trois heures après midy. Les nou- 
velles allerent à luy que je marchois droit au 
Mas; qui fut cause qu'il partit incontinent et 
chemina toute la nuict. Lauba se mit sur la 
queue, et en eust eu poil ou plume, car il est 
hazardeux gentil-homme, et les deux capitaines 
qui estoient avec luy de mesmes; mais il ne 
sceut rien de sa retraicte jusques au lendemain 
qu'estoit soleil levant, et s'en allerent jetter sur 
la piste; et leur dit-on qu'ils estoient desja au 
au Mont de Marsan. Et le lendemain je tiray 
dudit Castel-Geloux ledit sieur de Noé et la ca- 
vallerie, et y laissay dedans les capitaines du 
Plex et Pommies, qui paracheverent de faire 
leurs compagnies, lesquelles tousjours ont esté 
bonnes, car ils ont ordinairement eu quatre 
vingts arquebusiers à cheval pour le moins, et 
ne sejournoient gueres qu'ils ne fussent jour- 
nellement en campagne, et bien souvent cou- 

roient jusqu'au Mont de Marsan, et y ont fait 
beaucoup de combats. Je m'en retournay à Agen, 
et le mesme jour que j'y arrivay un courrier de 
monsieyr le mareschal m'apporta des lettres 
par lesquelles il me mandoit qu'il avoit entendu, 
tant par monsieur de Joyeuse que d'autres, 
que je m'en voulois aller à Libourne sur le 
commandement que le roy m'en avoit fait, et 
que quand le roy m'avoit escrit de m'y aller 
mettre, il ne sçavoit pas que les affaires de la 
Guyenne allassent si mal; et qu'il me prioit que 
je les considerasse bien, et que si j'abandonnois 
le plat pays, le roy ny Monsieur ne le trouve- 
roient pas bou. Je luy escrivis que, quelque 
chose que j'en eusse dit, ce n'avoit jamais esté 
ma volonté, et qu'il s'asseurast que je n’estois 
pas marchand pour estre prins au premier mot, 
et que j'estois fort resjouy de ce qu'il vouloit 
encores temporiser en la Guyenne, pour voir la 
deliberation que i’ennemy voudroit prendre, 
car il me mandoit ainsi par ses lettres; et que, 
sil luy plaisoit, cependant que son camp ne 
faisoit rien, marcher vers Nogarol et le Mont 
de Marsan, pour voir si fennemy voudroit 
prendre courage de sortir de Bearn pour nous 
yenir combattre, nous pourrions faire quelque 
chose, et que cela, selon mon advis, proffiteroit, 
afin que si Mongommery vouloit entrer és terres 
du roy, il cogneust qu'il luy seroit bien tost sur 
les bras pour le combattre, Il me rescrivit qu'il 
estoit contant, et qu'il se rendroit à Auch dans 
cing jours, et que je m’y trouvasse. Je ne voulus 
bouger les cing enseignes que mon nepveu de 
Leberon commandoit, de Libourne et Saincte 
Foy, combien que les deux qui demeuroient à 
Saincte Foy u'y estoient , sinan pour espargner 
les vivres de Libourne ; mais, advenant un siege, 
ils avoient charge qu'incontinent que monsieur 
de Leberon leur manderoit, ils se retirassent à 
Libourne, où le chevalier Horloge estoit, qui 
faisoit des tranchées par dedans, comme si de 
jour en jour on eust attendu le siege. Je prins 
les cinq enseignes que le capitaine Castella com- 
manduit en absence du chevalier et de mon 
nepveu , ma compagnie , celle de messieurs de 
Gondrin et de Fontenilles, depeschay en poste 
à monsieur de La Chapelle Louzieres, qui estoit 
à Cahors, et qui se tenait tousjours prest pour 
amener la noblesse de Quercy, qu'il marchast 
en diligence, et que monsieur le mareschal 

marchoit de son costé droit à la Chalosse : ce 
qu'il fit promptement, et amena sous sa cor- 
nette soixante dix gentils-hommes, 

Tous ceux d’Agenois vindrent avec moy; il 
n’en demeura un seul en sa maison, sauf le capi- 
taine Pauliac le vieux, que j'en fis retourner par 
force à Villeneufve, pource qu'il en estoit gou- 
verneur, tant pour garder ledit Villeneufve, 
que pour favoriser de ce qu'il pourroit Libourne 
si les ennemis y allaient. Monsieur de Cassa- 
neuil estoit mareschal de camp de nostre trouppe, 
et logeoit, comme son roolle mesme portoit, 
cent trente cinq gentils-hommes soubs ma cor- 
nette, et soixante dix soubs celle de monsieur 
de La Chapelle Louzieres, les susdites compa» 
gnies de gens-d'armes et six cornettes d'arque- 
buziers à cheval. Voylà la trouppe que j'avois. 
Sous la cornette de monsieur le mareschal il y 
avoit près de trois cens gentils-hommes, comme 
ledit sieur mareschal mesme me dit à Granade, 
present son mareschal de camp, qui estoit man- 
sieur de La Croisette, tant du costé de Comenge 
que de Languedoc : il avoit vingt et deux en- 
seignes de gens de pied, que monsieur de Sainct 
Giron de La Guiche commandoit, et dix de mon- 
sieur de Savignac; sa compagaie d'hommes 
d'armes, celles de messieurs le comte d’Esterac, 
de Lauzun, de Terride, de Negrepelisse, des 
deux Bellegarde pere et fils, de Gramond, du 
mareschal de La Foy, de Joyeuse, d'Aubigeon, 
d'Arne, de Sarlabous, avec les trois que j'avais, 
faisoient le nombre de quinze cornettes degens- 
d'armes, et la sienne que nous prenions pour 
deux, pource qu'il y a cent hommes d'armes, 
le tout revenoit à dix-sept. Et nous juignismes 
avec luy à Auch, puis allasmes à Nogaral, où 
ledit sieur mareschal demeura deux jours : les 
ennemis avoient desjà passé la Dou, et tenaient 
le Mont de Marsan, Granade et Cazeres; je com- 
mandois l’advant-garde. 

Le lendemain que le camp fut 4 Nogarol, 
monsieur le mareschal tint conseil od je me trou- 
yay, et voulois que nous marchissions en avant 
ce mesme jour, et esperois que nous surpreny 
drions ceux de Cazeres et de Granade; toutes 
fois monsieur le mareschal n'en fut point d'opi- 
nion de ce jour-là, pource qu’aucuns proposoient 
que dès que les ennemis entendroient nostre 
arrivée, ils passeroient la riviere de la Dou en 
Bearn, pource qu'elle estoit fort basse et se 

gueyoit en plusieurs lieux. Monsieur le mares- 
chal proposa en ce conseil, qu’attendu qu'il n’a- 
voit point de grosse artillerie pour battre les 
villes, et qu'il n’avoit que quatre pieces de cam- 
pagne, qu'il ne deliberoit point de passer plus 
outre, ains s'en retourner en son gouvernement 
pour executer les entreprises qu'il y avoit, et 
pour recouvrer les places que les ennemis y te- 
noient, et beaucoup d’autres raisons que ledit 
sieur mareschal mettoit en avant. Ceste facheuse 
chanson estoit tousjours en nos oreilles; et, en- 
cores que ses raisons fussent apparentes, je ne 
les pouvois trouver bonnes, pour-ce que je 
voyois clairement advenir en la Guyenne ce qui 
est advenu, comme faisoient aussi tous ceux qui 
y avoient interest comme moy ; et entrasmes si 
avant, que je fus contraint de luy dire qu'il fal- 
loit qu'il respondist au roy aussi bien de la 
Guyenne que du Languedoc, et que par sa pa- 
tente il trouveroit qu'il avoit accepté de com- 
mander aux quatre provinces, qu'estoient Dau- 
phiné, Provence et Guyenne, aussi bien qu’au 
Languedoc dont il en estoit gouverneur, et que 
je le priois d'y vouloir adviser. Il me respondit 
que par toutes les trois provinces il y avoit gou- 
verneurs, et que chacun gardast son gouverne- 
ment comme il feroit le sien. Je cogneus bien à 
ses parolles qu'il se fascha de ce que je luy avois 
dit, car ces gens veulent qu'on leur accorde tout 
ce qu'ils disent : si estoit il vray pourtant, car il 
avoit embrassé tout cela. Et demeura ainsi le 
conseil sans resolution; et me retiray, après 
avoir prié monsieur de Joyeuse et monsieur de 
Bellegarde de le luy vouloir remonstrer, car de 
moy je cognoissois bien que je l’avois fasché, et 
ne luy en voulois plus rompre la teste : ils me 
promirent de le faire, et laissay un gentil-homme 
auprès d'eux, afin qu'ils m'advertissent de sa 
deliberation. Bien tost après lesdits sieurs me 
manderent qu'ils s'estoient resolusd'aller à Gra- 
nade, dequoy je fus fort aise, comme aussi fut 
toute nostre trouppe. Je luy escrivis prompte- 
ment sil trouveroit bon que j'allasse la nuit 
devant enfermer ceux qui estoient dans Gra- 
nade, voir si nous leurs pourrions donner une 
estrecte. Il me manda qu'il le trouveroit bon, et 
qu'il avoit desjà fait partir l'Estang de Cornus- 
son avec les quatre cornettes de cavallerie qu'il 
avoit, pour se jeter dedans Cazeres, qui estoient 
celles dudit de l'Estang, de Suinct Porget, du 

Sendat et Cleyrac. Je partis à l'entrée dela nuict 
avecques la noblesse et ma compagnie, et sans 
une pluye qui nous print la nuict, la plus grande 
que je pense jamais avoir veu, j'eusse attrapé à 
Granade quatre vingts ou cent chevaux qu'il y 
avoit, qui estoient de mes voisins de Tonnens et 
Cleyrac; j'eusse mieux aymé les rencontrer que 
trois cens d’autres, et croy que je les eusse si 
bien accoustrés, qu'à peine eussé-je eu jamais 
crainte d'eux, car c'est la taniere des mauvais 
garçons. Mais un mal-heur seul ne m'advint pas, 
car la pluye me contraignit me jetter dans Gaube, 
qui est à monsieur de Valence mon frere, qui 
dura pour le moins trois grosses heures; et en- 
cores ne me fussent ils pas eschappés, n'eust 
esté que comme monsieur de l'Estang fut arrivé 
à Cazeres, il depescha sur l'entrée de la nuict 
l'enseigne du capitaine Sainct Porget avec douze 
sallades pour aller descouvrir jusques au delà de 
Granade, tirant au Mont de Marsan : et comme 
l'enseigne fut auprès de Granade, il n'entra point 
dedans (et ne pensoit aussi qu'il y eust des en- 
nemis, et ne se vouloit point descouvrir), et 
passa outre plus d'une lieue vers le Mont de 
Marsan. Comme il vid qu'il ne trouvoit rien, il 
s'en retourna par le mesme chemin, et estant 
devant les portes de Granade, il fit entrer sa 
guide descouvrir dans la ville s’il y avoit rien; 
lequel estant à la porte, vid sortir gens de che- 
val à la place et par les rues, qui alloient et ve- 
noient. Il tourne à l'enseigne, et luy dit ce qu'il 
avoit veu, et qu'encore que la nuit fust fort obs- 
cure, il luy sembloit qu'ils portoient casaques 
blanches. L'enseigne mit pied à terre, et s'en va 
tout seul sur la porte de la ville, et entra dedans, 
encores qu'il vid bien les gens à cheval, mais il 
avoit que'que opinion que c’estoit moy, pource 
qu'ils avoient entendu que je m'y devois rendre 
au point du jour, ce que j'eusse bien faict en- 
cores deux heures devant jour, si la pluye ne 
m'en eust gardé. Il ne pouvoit bien descouvrir 
s'ils avoient casaques blanches ou non, et se mit 
dans la ville quatre ou cinq pas en avant. Ceux 
qui estoient logés contre la porte sortirent de- 
hors pour monter à cheval; l'enseigne qui les 
apperceut estoit si près d'eux, qu'il cogneut 
qu'ils avoient casaques blanches, et cuida re- 
gaigner la porte de la ville, mais il fut enfermé 
par derriere et prins; ils luy firent dire tout, 
et le monterent en crouppe, l'en amenant au 

grand trot et galop. Le comte de Mongommery, 
qui estoit vers Montaut et Nugron, en fut bien 
tost adverty, et luy donnerent telle alarme, 
qu’il monta incontinent à cheval, sans descen- 
dre jusques à ce qu’il fust à Orthez; et son artil- 
lerie demeura par les chemins abandonnée, et 
n'y avoit pas trente hommes, à la relation des 
bonnes gens du pays et d’eux-mesmes et de 
ceux qui estoient prisonniers. Monsieur le ma- 
reschal arriva à Granade un peu après le soleil 
levant: mon quartier avec l'advantgarde fut à 
Sainct Maurice, qui est à monsieur de Barsac de 
Quercy; et voulut monsieur le mareschal que 
monsieur de Savignac fust de l'advantgarde, et 
les compagnies de messieurs de Gramond et 
d’Arne, et monsieur de La Chapelle Louzieres, 
et les trois compagnies de gens-darmes que 
J avois ; et voy-là comme nous arrivasmes tous 
a Granade, trois lieues du Mont de Marsan. 
Deux jours aprés nostre arrivée, monsieur le 
mareschal tint encore propos de s’en vouloir 
retourner, car c’estoit tousjours son refrain, et 
disoit qu'est-ce que je voulois qu'il fist dans le 
pays de Bearn, veu que toutes les villes estoient 
rendues et que le roy n'y tenoit plus villes ne 
chasteaux ; qu'il ne faisoit que perdre temps, et 
d'autre part, que les vivres luy failloient, et 
que desjà les soldats crioient à la faim, et aussi 
qu'il n'avoit point d'artillerie pour battre les 
villes. I} y avoit de la raison des vivres, pource 
que le charroy n'estoit pas encore arrivé, car 
dès qu'il me manda qu'il vouloit marcher, 
je manday promptement cottiser tout le 
Condomois, l'Armaignac , l'Esterac, Com- 
menge et Bigorre, et dans deux jours nous 
eusmes plus de vivres qu'il ne nous faltoit. A la 
fin je cogneus bien que son affection ne se per- 
droit point, ny de son conseil, car de moy je 
n'y entray jamais, sinon à celuy de Nogarol. 
L'on ne m'y appelloit point, ny ne m'y presen- 
tois pas aussi, parce que je cognoissois bien 
qu'on ne prenoit pas plaisir quand je disois que 
nous devions faire la guerre en Guyenne, puis 
que les ennemis y estoient; et cogneus bien que 
tous les conseils qui se tenoient sans moy n'ap- 
portoient rien de bon en la Guyenne : nous, qui 
estions Gascons, en tenions de nostre costé. 
Voyant donc que ceste volonté continuoit , je 
priay monsieur le mareschal me laisser aller at- 
taquer le Mont de Marsan , esperant de l'em- 

porter. Il me dict comment je pensois prendre 
une ville fermée de murailles, qui estoit bonne, 
et non seulement une, mais trois, toutes closes 
de bonnes murailles, ce qui estoit vray ; toutes- 
fois je luy respondis que j'en avois pris d'autres 
plus fortes que le Mont de Marsan d'emblée , et 
là où il y avoit de meilleurs soldats : il me res- 
souvenoit de Piance, qui estoit bien autre chose 
que le Mont de Marsan, encor qu'il soit assez 
fort. Je luy disois aussi que monsieur de Terride 
avoit bien esté prins en mesme sorte à Orthez; 
parquoy, puis que nos ennemis l'ont faict, je le 
pouvois faire, et que paradvanture je leur pour- 
rois bien rendre la pareille. A la fin il me dict 
qu'il en estoit comptant. Je le priay de laisser 
venir monsieur de Savignac avec les dix ensei- 
gnes ; ce qu'il m'accorda. Je ne peus pas partir 
le lendemain, qui estoit le treziesme jour, car il 
plut tout le jour; et neantmoins je voulus aller 
avec quarante ou cinquante chevaux recognois- 
tre la ville, et ne peus aller plus de demy-lieue. 
J'arrivay en trois ou quatre maisons, où je trou- 
vay le capitaine Arne, et monsieur de l'Arbous, 
lieutenant de monsieur de Gramond, lesquels 
me dirent que le soir devant ils y avoient esté, 
comme aussi avoit faict monsieur de La Chap- 
pelle Lozieres ; et parlasmes longuement tous 
trois de la resolution que monsieur le mareschal 
prenoit de s'en vouloir retourner; et cognois- 
soient bien ceux qui adheroient à son opinion 
de retourner faire la guerre en Languedoc et 
laisser la Guyenne, qu'ils ne trouveroient pas 
grand resistance à executer leurs entreprinses 
au Languedoc, veu que la force des ennemis 
estoit en Bearn , d'où je crois bien qu'ils pen- 
soient que les ennemis ne bougeroient ; mais 
nous autres qui estions de la Guyenne, scavions 
bien que Mongommery ne pouvoit vivre longue- 
ment en Bearn, et qu'il falloit par necessité , 
quand bien il ne le voudroit pas faire , il se jet- 
tast sur le pays du roy et sur nos maisons. Je 
cognoissois bien aussi que ceux qui suyvoient 
l'opinion de monsieur le mareschal, pensoient 
que, reprenant les villes de Languedoc, ils fe- 
roient de grands services au roy, dont ils tire- 
roient grandes louanges, et mettroient leurs 
maisons en seureté. Je n'estois pas marry que 
ceux qui estoient du Languedoc eussent ceste 
opinion, et qu'ils voulussent tirer monsicur le 
mareschal en Languedoc pour toutes ces consi- 

derations, car j'ay tousjours ouy dire que plus 

rès est la chemise que la robbe, et, quelque 
chose qu'on face, on cerche le profit : cela les 
excuse, n'y ayant point de deshonneur, comme 
il n'y avoit pas aussi. J'estois seulement despit 
contre ceux qui tenoient l'opinion des autres et 
qui estoient de la Guyenne, ce qu'ils faisoient 
pour plaire 4 monsieur le mareschal, et desirois 
que les ennemis leur bruslassent leurs maisons, 
pour-ce qu'ils tenoient pour le secours de Lan- 
guedoc, où ils ne pouvoient rien perdre, et 
semblaient cercher la ruine de leurs maisons et 
parens. Je sçay bien d'autre part qu'il me fut dit 
qu'il y en avoit de ceux qui estoient de la 
Guyenne, qui disoient à monsieur le mareschal 
que toutes les persuasions que je luy faisois de 
faire la guerre en Guyenne, n’estoient sinon 
pource que, si monsieur le mareschal faisoit 
quelque chose de bon, l'on m'en donneroit la 
louange, et diroit-on que j'en estois cause, 
comme l'on faisoit du temps des premiers trou- 
bles, quand monsieur de Burie et moy estions 
ensemble. Et si jamais j'y avais pensé, je prie 
Dieu qu'il n'ait jamais pitié de mon ame, et si je 
taschois ou avois autre volonté, sinon qu'il fist 
quelque chose grande, et que je fusse auprès de 
luy pour faire quelque bon service au roy, afin 
qu'il acquist une telle reputation, que le roy à 
jamais l'aymast et estimast , et qu'il me sentist 
si bon gré du service que je luy aurois fait, 
qu'il prinst en protection mes enfans, et les 
aydast d'avoir quelque bien du roy ; car de moy, 
J'etois deliberé, si je voyois la guerre finie, me 
retirer en ma maison, me sentant desjà vieux et 
cassé du corps et de l'esprit : d'ailleurs j'avois, 
Dieu mercy, acquis assez d'honneur sans aller 
desrober celuy d'autruy. Mais quoy ! l'on ne 
sçauroit oster la malice du cœur des hommes, 
depuis qu'ils luy ont donné une fois racine ; ils 
nous font penser à ce que nous n'avons pensé, 
et dire ce que nous n'avons jamais dit. Je laisse- 
ray ce propos, et relourneray à mon entreprise 
du Mont de Marsan. 

Le soir mesme , estant retourné à Sainct Mau- 
rice, monsieur le mareschal m'euvoya remons- 
trer que je ne devois point aller au Mont de 
Marsan , et que si j'estois repoussé, je donnerois 
mauvaise reputation à son armée, et que je 
n'en pouvois esperer qu'une honte, et qu'aussi 
il estoit resolu de s'en retourner dans deux 

jours. Je crevois de despit quand j'ouys ce lan- 
gage; je luy envoyay les seigneurs vicomte de 
Labatut, chevalier de Romegas, monsieur de 
Savignac mesmes qui estoit des siens, Darblade 
et La Mothe Gondrin, pour luy remonstrer et 
prier de ma part de ne se vouloir point fascher, 
et avoir patience encore pour quelques jours; et 
que de vivres, il voyoit qu'ils en avoient tant 
que l'on n'en sçavoit que faire : d'autre part, 
qu'il ne falloit que passer la Dou, et que nous 
trouverions cinq maisons des huguenots, qui 
estoient en la souveraineté du roy, la où nous 
trouverions vivres pour nourrir son Camp un 
mois, car par tout ce pays les huguenots et 
catholiques les y avoient retirés, et qu'il me 
laissast seulement aller au mont de Marsan, et 
que je ne luy demandois que deux de ses pieces 
de campagne, pour battre les guerites et def- 
fences qui servoient aux ennemis de flancs. Ils 
me rapporterent que, quelques discours qu'ils 
lui eussent sceu faire, il estoit resolu s'en retour- 
ner, et qu'il estoit bien content de me prester les 
deux pieces. Le matin, comme tout le monde 
eust repeu, nous marchasmes, estant arrivé mon- 
sieur de Montastruc avec les deux pieces, ayant 
charge de me dire de la part de monsieur le 
mareschal qu'il seroit fort ayse que je changeasse 
d'opinion et que je n'y allasse poiat. Je croy 
qu'il le faisoit afin d'avoir cest adventage sur 
moy, de pouvoir dire , si je recevois une escorne : 
Je luy avois bien dict. Toutes-fois nous nous 
mismes en chemin, et marchay avec la cavalle- 
rie et quelque cent ou six vingts argolets, les 
cinq enseignes miennes après moy ; et monsieur 
de Saviguac venoit après, menant les deux 
pieces. J'eus deux lettres par chemin d'une 
femme de la ville, par lesquelles me mandoit 
que je n'y allasse point, car les ennemis estoient 
advertis de ma venue, et que le jour devant le 
Capitaine Favas, qui est de Sainct Macaire, y 
estoit arrivé avec vent ou six vingts chevaux, et 
un autre capilaine avec cent hommes de pied. 
La seconde lettre me vint à demy quart de lieue 
de la ville, par laquelle me mandoit qu'ils avoient 
faict leur reveue, et qu'ils s'estoient comptés 
cinq cens hommes de combat , en ce comprins 
les habitans de la ville, et que si j'y allois, je 
ne recevrois qu'une grand honte ; et, encores 
que la femme et son mary, qui n’estaient pas 
dans la ville, fussent catholiques et de mes 

jusques à la veue de la ville, laquelle est en un 
lieu bas. Je fis descendre cent ou six vingts ar- 
golets , afn qu'ils allassent gaigner les maisons 
qui estoient auprès de la porte, et les y fis 
courir afin de les garder de n’y mettre le feu, 
ce qu'ils eussent faict, car il y en avoit desjà 
dehors qui l'y mettoient, et furent contraints 
de se retirer dedans, et commencerent à tirer 
à nos argolets des murailles en hors. Et pour 
attendre nos gens de pied et les deux pieces qui 
venoient derriere, j'allay passer la riviere avec 
une trouppe de gens de cheval, au dessous du 
Mont de Marsan tirant vers Dacqs, et à une ar- 
quebusade, pour aller descouvrir de l’autre costé 
de la ville, et recognoistre le fossé s'il y avoit 
de l'eau, afin d'y faire passer les enseignes du 
sieur de Savignac , pour donner par deux costés. 

Il y avoit eau jusques à demy ventre des che- 
vaux; nous passasmes ; et comme je fus delà, 
nous apperceusmes quatre ou cing chevaux qui 
se venoient jetter dedans; mais ils tournerent 
tout court sans pouvoir estre pris, Je fis mettre 
tous les gens de cheval en bataille, puis descen- 
dis de cheyal et fis descendre seulement le ca- 
pitaine Fieux , qui est d'auprès de Miradoux , et 
m'en allay droict au fossé. La chaleur estoit 
grande, et les armes me pesaient fort, et fus 
contrainct de me mettre dans un petit fossé, 
car je ne peus passer plus avant , à cause de la 
pesanteur des armes, et qu'il falloit monter le 
fossé ; et fis passer monsieur de Fieux, qui alla 
tout au long du fossé de la ville, et trouva une 
femme tout contre le fossé, cachée derriere une 
petite haye , laquelle il fit lever, cheminant tous- 
jours, car l'on luy tiroit fort, comme faisoient 
biep à may, car de là où j'estois il n'y avoit pas 
dix pas jusques au fossé. A la fin le capitaine 
Fieux revint à moy, et la femme aussi, qui nous 
dit qu'il y avoit eau de la hauteur d'une picque, 
comme aussi le capitaine Fieux m'affermoit selon 
son opinion , et à ce qu'il en avoit peu cognois- 
tre, et nous disoit la femme qu'encores il y avoit 
beaucoup de vase. Je perdis toute mon espe- 
rance de pouvoir rien faire par ce costé la, et 
qu’il falloit donner tous par un autre lieu, et 
laissay messieurs de Fontenilles et de Madaillan 
en cest endroit, et m'en retournay avec la no- 
blesse repasser la riviere; et comme je repassois, 
il me sembla voir quelques enseignes dans la 

ville, et bien près du pont; et tout à un coup je 
les perdis de veue, et pensois que fussent des 
ennemis. J'avois, au partir de Sainct Maurice, 
prié monsieur de Tilladet de vouloir aller parler 
à monsieur le mareschal, sur ce que m’avoit 
dit monsieur de Montastruc, et pour l'asseurer 
que nous avions bonne esperance d'emporter 
la ville, et voir sil luy pourroit faire trouver 
bon que nous passissions la riviere, et luy oster 
l'opinion qu'il avoit. Ledict seigneur de Tilladet 
s'en retourna incontinent , qui fut son malheur, 
car à son retour il me trouva desjà party pour 
passer la riviere, et me voyoit sur le passage; 
et-d'autre part il voyoit que nos argollets, qui 
estoient descendus à pied, faisoient la cane 
derriere des maisons. Il vint bas à course de 
cheval, et les fist oster de derriere les maisons, 
les faisant mettre à la largue pour tirer aux car- 
naux, se mettant à gallopper au long du fossé 
pour donner courage aux argollets, et s'en re- 
tournant par le mesme lieu par où il estoit allé 
au long du fossé, on luy tiroit à force. Et à la 
fin une arquebusade luy donna dans le ventre ; 
son cheval tomba , et luy se sauva tout blessé 
plus de cent pas hors du tirer des arquebusades : 
il sembloit qu'il n’eust point de mal , et fut ap- 
porté en une maison hors de la ville, et dans 
deux jours après il mourut de ce coup. Je n'a- 
vois rien veu de tout cecy, je recognoissois de - 
l’autre costé de la ville. Cependant les capitaines 
Arne, baron de l'Arbous, l'Estang, avec les 
quatre compagnies de chevaux legers, et mon- 
sieur de La Chapelle Lozieres , estoient à main 
droicte contre-mont la riviere, à une arquebu- 
sade de la ville. 

IL faut à present dire comment elle fut prinse, 
Le capitaine Castella avec les cing compagnies 
qui marchoient après moy, comme il fut à la 
veue de la ville, qui n'est qu’à une arquebuzade 
(j'avois faict apporter cinq ou six eschelles sur 
une charrette), voyant que nos argolets ne fai- 
soient guere bien , car tousjours ils vouloient 
regaigner le derriere des maisons, il fit descendre 
les eschelles et trainer aux soldats, et, sans m'at- 
tendre ny attendre monsieur de Savignac, les 
pieces d'artillerie, ny autre commandement , ils 
baisserent la teste droict à la muraille, et leur 
fut fort tiré; neantmoins ils n’arresterent jamais 
qu'ils ne fussent au pied de la muraille, où d'ar- 
rivée ils dresserent trois eschelles qui furent 

assez longues, venant jusques au haut de la mu- ņ voit passer un à un par dessous. Nous mismes 


raille, par lesquelles les capitaines ayant des ron- 
delles, quelque tirer que les ennemis fissent, 
n’arresterent jamais de monter qu'ils ne fussent 
sur ladicte muraille; et voilà les ennemis en fuitte. 
Nos gens les suivirent par le mesme lieu ou ils 
prenoient la fuitte , et descendoient après eux ; 
et comme ils pensoient gaigner la porte de l'autre 
ville pour la fermer après, les nostres furent sur 
les bras et entrerent pesle-mesle. Les ennemis 
tirerent droict au pont le long d'une grande rue 
là où ils avoient faict une barricade, laquelle 
tous ne peurent pas gaigner, car l'onenattrappa 
une bonne trouppe par les chemins. Or, comme 
ils faisoient teste à la barricade, arriva monsieur 
de Savignac et ses gens, lesquels à poinct nommé, 
comme les nostres achevoient d'entrer avecques 
les eschelles y estoient accourus montans par les 
mesmes eschelles à qui mieux mieux, et à mesme 
qu'ils entroient couroient droict au pont. Et y fut 
tué à l'arrivée un de ses capitaines nommé Escau- 
fours, lequel estoit un des vaillans hommes que 
je vis jamais, car il y avoit long temps que je le 
cognoissois. A la fin les ennemis abandonnerent 
la barricade et se jetterent dans l’autre ville 
par le guichet. Les cinq enseignes miennes les 
suivirent, et bien peu s'en fallut qu'ils n’entras- 
sent pesle-mesle ; les ennemis fermerent le gui- 
chet , et nos cinq enseignes furent contrairtctes 
de se jetter dans une petite maison qui touche 
à la porte de la ville, et à l'entrée fut tué un 
des cinq capitaines , nommé Mossaron. Les en- 
nemis tiroient fort de la tour du portal ; et les 
nostres aussi de ceste petite maison jettoient 
fagots et tables contre la porte ; et fut là où le 
capitaine Mossaron fut tué. Et pour la grande 
quantité de pierres que les ennemis leur tiroient 
avecques beaucoup d'arquebusades , les nostres 
ne laisserent de mettre le feu à la porte de la 
ville. J'avois veu, comme j'ay dict, ces enseignes 
en repassant la riviere, mais je pensois que ce 
fussent ennemis; et comme nous eusmes repassé, 
un arquebusier vint à cheval courant à moy, me 
dire que nos cinq enseignes estoient dans la ville ; 
et sans attendre ce que monsieur de Savignac 
feroit, nous nous mismes au galop, et fusmes 
incontinent à la porte, car il n’y avoit pas quatre 
cens pas. Je trouvay des gens de monsieur de 
Savignac par dedans et par dehors la porte, qui 
desjà avoient faict un trou, de sorte qu'on pou- 


tous pied à terre et passasmes par ce trou. J'avois 
amené quelques paysans de Sainct Maurice, qui 
venoient avecques l'artillerie, lesquels se jette- 
rent incontinent à la porte et l'ouvrirent par 
force ; mais nous estions desjà tous dedans. 
Monsieur de Cassaneuil, nostre mareschal de 
camp, n’estoit pas venu avec moy, car je le trou- 
vay au bout du pont, à une rue à main droite, 
et me dict qu'il venoit de recognoistre une mai- 
son ou deux qui regardoient à l'autre ville. I 
n’y avoit homme qui osast demeurer en la grand 
rue , car la tour de la porte voyoit tout. Il m'a- 
mena aux deux maisons, lesquelles estoient sur 
le bout de la riviere, et montay un degré jus- 
ques dans une chambre qui regardoit sur la ri- 
viere , et là promptement fis faire sept ou huict 
trous en la muraille qui regardoient de l'autre 
costé de la ville , d’où les ennemis tiroient fort, 
puis descendis en la rue et entray dans l'autre 
maison tout joignant dans une salle basse, là où 
il y avoit une porte par laquelle on descendoit 
par quatre ov cinq degrés sur la riviere. Les 
ennemis tiroient fort à la porte ; et par un coing 
d'une petite fenestre j'apperceus que les enne- 
mis remplissoient quelques tonneaux qu'ils 
avoient mis sur une bresche de la muraille. Mon- 
sieur de Savignac, monsieur Dandosielle , son 
maistre de camp , le capitaine Sainct Aubin, et 
encores un autre de ses capitaines, il ne me sou- 
vient du nom, se trouverent dans ceste salle 
auprès de moy. Monsieur de Cassaneuil estoit 
entré en une autre maison, là où il trouva un 
rabilleur de cuirs, grand homme, et le m'amena, 
et me dict qu'il n'y avoit poinct eaue plus avant 
que la ceinture. Je luy dis que je luy donnerois 
dix escus s'il vouloit montrer le chemin aux sol- 
dats pour passer la riviere, et que je luy baille- 
rois une rondelle à l'espreuve. Il me dict qu’il 
le feroit. Je luy baillay la rondelle, mais le vilain 
la jetta incontinent, me disant qu'elle pesoit 
trop, et , encores qu'il fust gros et puissant , il 
s’en trouvoit empesché , et qu’il passeroit bien 
sans cela. Monsieur de Montastruc , commissaire 
de l'artillerie, estoit aussi près de moy. Je voyois 
qu'il se falloit haster de passer, car si les enne- 
mis avoient une fois remply les tonneaux, il se- 
roit difficile d'entrer par ceste breche : qui fut 
cause que je dis à monsieur de Savignac de faire 

Dandosielle, Sainct Aubin et l'autre capitaine 
coururent à la rue, et firent entrer les leurs, car 
les cinq miennes estoient à la maisonnette près 
la porte. Et comme les trois enseignes furent 
dans la salle, et force soldats des leurs qui en- 
troient , je dis aux enseignes qu'ils suivissent 
hardiment cest homme, qu'il leur monstreroit 
le chemin , et qu’il ne se falloit arrester qu'on 
ne fust de là la riviere contre les tonneaux, man- 
dant promptement aux arquebusiers qui estoient 
en la chambre qu'ils tirassent fort, afin de favori- 
ser le passage des nostres. Et tout à un coup j’ou- 
vris la porte et mis cest homme et un bon soldat 
qui s'offrit de se tenir près de luy, et après eux 
deux les trois enseignes et les trois capitaines se 
mirent à leur queue. Je jettay cinq ou six arque- 
busiers après, puis je me jettay aussi après eux, 
et tous ces gentilshommes quiestoient avec muy. 
Il nous falloit descendre ces quatre ou cinq de- 
grés : les ennemis tiroient fort du costé de delà, 
mais les arquebusiers qui estoient à la chambre 
les tenoient de si près, qu'ils n’osoient monstrer 
la teste. Tousjours descendoient soldats; j'estois 
sur le borddela riviere, et leur donnois tousjours 
esperance de passer avec eux. Monsieur de Mon- 
tastruc, commissaire, qui vid que je descendois 
les degrés, se jette à la rue et commence à crier: 
«O soldats, voilà monsieur de Montluc qui passe 
«la riviere !» Les soldats qui s'amusoient au pil- 
lage, et ceux qui estoient dans la rue, laisserent 
tout aux cris que monsieur de Montastruc que 
je passois, et entrerent de foulle dans la salle ; 
et ceux qui ne pouvoient gaigner les degrés 
sautoient à bas par les costés, de sorte que, sans 
regarder rien, ils se jettoient dans l'eau comme 
quand on y pousse une trouppe de moutons : et 
vis la riviere si couverte d'hommes d'un bord à 
autre , que l'on ne voyoit poinct l'eaue. 
J’entrois tousjours jusques à la moitié de la 
jambe dans l’eaue, faisant semblant de vouloir 
passer, comme faisoient messieurs de Brassac, 
chevalier de Romegas, et tous les autres gen- 
tils hommes qui estoient avec moy ; et monsieur 
de Savignac y estoit aussi : il n'y faisoit guere 
bon pour luy, car il y avoit soldat qui avoit 
eaue jusques aux esselles, et croy que s’il s'y 
fust mis, il en eust eu jusques au col, car cha- 
cun sçait bien qu’il n'est pas de la taille d'un 
geant : et y pensasmes perdre beaucoup de sol- 
dats qui estoient petits ; mais je leur criois tous- 

jours qu'ils se secourussent les uns et les autres, 
comme ils faisoient : et faut croire, et à la ve- 
rité , que si je n'eusse advisé de faire ces trous 
en ceste chambre, et y mettre beaucoup d'ar- 
quebusiers comme j’avois faict, si que l'un coup 
ne demeuroit pas l'autre, et encores ouvrirent 
une fenestre d'où pouvoient tirer deux ou trois 
à la fois, nous eussions perdu plus de cent 
hommes , car de la muraille d'où ils nous tiroient, 
et des tonneaux, il n'y avoit pas plus de six pas 
jusques au bord de la riviere où nos gens abor- 
doient. Les enSeigues et les capitaines allerent 
aux tonneaux. Je manday promptement à ceux 
de la chambre qu'ils ne tirassent plus, car ils 
donneroient aussi tost aux nostres qu'aux leurs. 
Nos arquebuziers qui estoient près des en- 
seignes tiroient comme ceux dedans. Les capi- 
taines s'adviserent de prendre le bord des ton- 
neaux, qui n’estoient pas à demy pleins, parce 
qu'ils n’avoyent pas eu loysir de les remplir, et 
tout à coup je vis les tonneaux renversés de 
nostre costé, et les enseignes et capitaines se 
jetterent dedans : et voylà les ennemis en routte 
et fuitte droict au chasteau; nos gens les pour- 
suivirent et en tuerent grand nombre sur leur 
fuilte. Et comme je les vis dedans, je m'en re- 
vins en la rue, estant si las, que de ma vie je 
ne m'estois trouvé en tel estat; et cogneus bien 
qu'il ne me falloit plus parler de porter les ar- 
mes, car je cuiday tomber dix fois en la rue. Il 
n'yaordre, nous ne pouvons estre deux fois. 
Le chevalier de Romegas et le capitaine Fabien, 
mon fils, m'amenerent par dessous le bras à la 
maison du Jonca, où je trouvay sa femme, 
laquelle promptement m'appresta un lict et me 
mit dedans. Je trouvay que la sueur m'avoit 
percé le collet de beuffle, de sorte que les ar- 
mes se ressentoient de l'humidité. Nous n'avions 
apporté nul bagage, car nous avions tout laissé 
à Sainct Maurice, pource que moy - mesmes 
n'avois pas trop d'esperance de venir à bout de 
l'entreprinse , comme y ayant aussi de la raison, 
et furent contraincts mes gens de m'essuycr la 
chemise et tous les habillemens que j'avois des- 
sus. Et comme le chevalier de Romegas, mon 
fils et les autres gentils-hommes m'eurent remis 
entre les mains de mes serviteurs, ils s'en alle- 
rent à l'execution du chasteau. «J'ai veu le 
«temps, dis-je à ce brave chevalier, que pour 
«une telle journée je n'eusse quitté ny casaque 

any corcelet , et s’il y eust eu apparence de dan- 
«ger , j'eusse passé la nuict en cest estat; mais 
ail n'ya ordre : faites, vous autres jeunes, ce 
«que les vieux ne peuvent faire. » Estans totis 
mes habillemens secs, ayant demeuré au lict 
environ une demie heure, je me levay et te 
toutnay revestir. Surquoy arriva monsieur de 
Savignac; le capitaine Fabien et quelques autres 
gentils-hommes avec eux, me dire que ceux du 
chasteau se vouloient rendre , et voir si je třoti- 
verois bon que l'on les prinst mercy, capitulant 
avec eux. Pource que je voyois que monsieut 
de Savignac et le capitaine Fabien vouloient 
fort sauver Favas, et qu'ils vouloient luy faire 
bontie guerre, parce qu’il estoit en reputation 
@estre bon soldat, je leur dis qu'ils allassent 
capituler comme bon leur sembleroit, je signe- 
rois leur capitulation, combien que j'eusse bonne 
envie d'en faire une depesche. Voy-là pour 
quoy; quand ils se furent departis de moy, je fis 
partir après eux un gentil-homme pour aller 
parler secretement aux soldats et à quelques 
capitaines, que, comme on parlementeroit, 
qu'ils regardassent d'entrer par un costé ou ati- 
tre, et qu'ils tuassent tout; car il falloit venger 
la mort des gentils-hommes qui avoient esté 
massacrés si mal-heureusement à Navarreins, 
, parce que, contre la foy promise, on avoit då- 
gué le sieur de Saincte Colombe et sept ou huict 
autres qui s’estoient rendus, vies sauves, à Or- 
thez lors que monsieur de Terride fust pris. On 
fit ceste execution sous pretexte qu'ils estoient 
subjets de la royne de Navarre : et si le roy 

veut toucher au bout du doigt d'un de ses su- 
jets , ils disent qu’il ne peut. Tout est permis à 
ces gens là , et rien à nous. Le temps viendra que 
la chance tournera, comme j'espere, et les 
payerons de mesme monnoye. 

Je ne pouvois pas mettre l'entreprise en meil- 
leure main que de ce gentil-homme là, car il 
estoit parent proche du baron de Pordeac, qui 
estoit du nombre des massacrés. Et comme il 
eut parlé à deux ou trois capitaines et aux sol- 
dats; ils coùrurent cercher quelques eschelles, 
et les dresserent au coing de la basse-court à 
main gauche près des galleries, et les autres 
parlementoient à la porte; et par là les soldats 
entrerent et tuerent tout ce qui se trouva là 
dedans, sauf le capitaine Favas qui parlemen- 
toit. Et comme monsieur de Savignac et le capi- 

capitaine Favas à eux dehors, qui fut bon pour 
luy, car autrement je croy bien qu'il Fust passé 
par le chemin des autres. Et comme les gens de 
cheval qui estoient 4 main droicte virent que 
nos gens estoient dans là ville, ils coururent tin 
peu contre-mont la riviere, et trouverent un 
gué, et, encores qu'il fust bien profond , its 
passerent et courutent droit au chasteau par le 
costé des religieuses. Par les fenestres s'en jet- 
terent vingt-cinq ou trente, que les gens de 
cheval sauverent, car sans celà à grand peine 
en y eust eu qui eussent porté tesmoignage, Si 
ce n’eust esté le capitaine Favas. Et voylà comme 
la ville fat prise. J'en donnay du tout advis 
promptement à monsieur le mareschal , et fe mã- 
tin je m'en allay le trouver. Il me promit de venir 
le lendemain avec tout le camp, et tout incon- 
tinent je m’en retournay au Mont de Marsan. 
Monsieur le mareschal vint le lendemain que 
je m’attendois à donner ordre le mieux que je 
pouvois que la ville ne fust plus saccagée ; niais 
je n’y pouvois donner guere bon ordre ; et commie 
je voulois sortir par une porte pour luy aller au 
devant, il entroit par l'autre , car mal-aisément 
pouvois-je sortir, & cause que tout son camp 
estoit dans les rues qui passoit , mesmement la 
cavallerie. Et me dit-on qu'il alla droit où nos 
gens estoient entrés; et, comme il eut veu lë 
tou, et sceut comme tout s‘estoit passé, il dit : 
«ll y a eu icy plus d'heur que de raison.» Plu- 
sieurs faisoient bonne mine, mais ils eussent 
esté plus aises que j'eusse receu une escorne. Et 
comme je fus dehors, on me dit qu'il estoit en- 
tré. Je m'en retournay, et demeuray plus de 
demie heure enfermé dans les charrois que je 
n'en pouvois sortir : et à la fin je fis tant, qué je 
gaignay son logis. Son mareschal de camp logea 
toute la cavallerie hors la ville en des villages 
delà la riviere, et l'infanterie aux faubourgs, 
et la noblesse dans la ville. Je pensois que cela 
luy donnast opinion , et à son conseil aussi, de 
vouloir passer la riviere et entrer en Bearn, que 
nous eussions sans doubte enlevé et forcé le 
comte de combattre ou de s'enifermer dans Na- 
varreins ; mais il dit tout resolument qu'il s'en 
retourneroit après ses entreprinses en son goil- 
vernement, et qu'il ne se vouloit point aller ër- 
gager devant des villes en Bearn, veu qu'il 
n’ayoit point d'artillerie pour faire batterié, et 

qu'il ne vouloit point que le roi ny personne luy 
mist sus qu'il s’estoit amusé à autres entreprinses 
qu'aux siennés ; qu'il avoit dit au roi à son par- 
tement ce qu'il vouloit faire, veu qu'il falloit 
qu'on combattist les murailles des villes de 
Bearn. Je luy remonstray comme le comte pren- 
droit l’un de ces partis, ou de hazarder la bå- 
taille, ce que je ne pensois pas qu'il osast jamais 
faire, où de quitter le pays, scachant nostre 
venue, ou de s'enfermer en sa place forte, et que 
je pensois que volontiers il ne prendroit ce der- 
niet party, aits se rétireroit, et par ainsi nous 
aurions aisement des canons de Dacqs et de 
Thoulouse; que, cela fait, la Guyenne estoit 
paisible , le pays de Bearn conquis, et qu'après, 
tout ce qui se trouveroit en Languedoc trem- 
bleroit : qué si nous voulions nous mettre en 
queue dudit Mongommery , nous l’attraperions 
en quelque part, offrant de fe suivre la part où 
il iroit pour cest effet. Mais il me proposoit demy 
en colere difficulté sur difficulté, pressé de ces 
messieurs. Or il avoit envoyé le baron de L'Ar- 
bous pour entendre nouvelles des ennemis vers 
Agetmau, lequel baron luy manda par un gen- 
til-homme , nommé Le Repeyre, qui estoit de 
la compagnie de monsieur de Gramond, le de- 
sordre en quoy le comte de Mongommery s’es- 
toit retiré en Bearn, et comme son artillerie 
avoit esté abandonnée près de deux jours sur les 
chemins vers Orthez; et monsieur lé mareschal 
mesmes fut le premier de qui je l'entendis, et 
depuis par d’autres, comme j'ay escrit cy dessus. 

Le jour devant qu’il voulust partir pour s'en 
retourner , je fus adverty qu'il avoit depesché le 
sieur de Lussan devers le roi sans m'en rien dire, 
lequel Lussan estoit mon ennemy pource que 
je n’avois voulu souffrir qu'il fust gouverneur 
de Lectoure. Je trouvay estrange qu'il ne m'en 
avoit rien dit, et pensay qu'il n'avoit pas fait 
eslection de eeluy-là pour dire bien de moy, 
car je cognoissois bien qu'il h’estoit gueres con- 
tent dé moy , pour-ce qu'il tenoit tousjours son 
conseil à part, n'y appelant que monsieur de 
Joyeuse, messieurs de Bellegarde pere et fils, ct 
monsieur de La Croisette, son mareschal de 
camp. fl ne Faut pas trouver estrange si j'estois 
marty que les conseils se tinssent sans moy , et 
que frien te me fust communiqué , veu que j'a- 
menois l'advant-garde, et estois la seconde 
personne de l'armée. Si est-ce que cela est ainsi, 

j'avois occasion de m’en offenser bien avant; aussi 
voyoisje queces conseils se tenoient à nos depens. 

Or, comme je vis que c’estoit une resolution 
qu'il s'en vouloit retourner, je me rendis le soit 
à son logis, et luy remonstray , le plus doite- 
ment que je peus, car ainsi le falloit faire, 
comme je voulois envoyer mon fils quitter le 
gouvernement au roi, et que, puisqu'il s'en 
alloit, je voyois bien que tout me tomberüit stit 
les bras, et que je n'avois point de forces pour 
resister et empescher que l'ennemy ne fist ĉe 
qu'il voudroit faire aux terres du roy , et qu'at- 
tant d'honneur et de reputation que j’avois gai- 
gné aux precedens troubles à conserver là 
Guyenne, je Fallois tout perdre à ceux cy, 
aymant beaucoup mieux qu'un autre en eust fe 
blasme que moy, qui n’avois jamais eu autre 
dessein que de m'ensevelir avec l'honneur , et 
rien plus. Il me respondoit que je ne le devois 
point faire ny me despiter, ny contre le roy ny 
contre moy-mesme , et que je cogtioissois bien 
qu'encores que le roi luy eust baillé la chargé 
de la Guyenne comme des autres provitites ; il 
ne s'en mesloit du tout point, et me laissoit faire 
comme j'avois accoustumé; qu'il seroit bien 
marry de m'en despouiller. Je luy respondis que 
cela estoit de son honnesteté et bon gré, mais 
que sa patente estoit si ample, qu’elle désro- 
geoit à la mienne , ét que quand il luy plairoit fl 
commanderoit comme bon luy sembleroit , satis 
qu’il me restast une once de pouvoir, rion plus 
qu'au plus simple cadet de Gascogne. Il me rës- 
pondit que celá estoit vray , mais que ma valeur 
et mon experience me feroit tousjours rcchet- 
cher. Voyla là où on print fondement que je 
quittois mon gouvernement pour ne luy vouloït 
obeyr ; et fut rapporté au roi de ceste sorte par 
ledit capitaine Lüssan, ou autre qui partit bien 
tost après luy (et voy-la pourquoy le roi fut si 
marry cotitre moy de ce que je quittois le gou- 
vernement ), ne luy faisant jamais entendre que 
ce fust pour autre occasion : 4 quoy javois ätt- 
tant pensé comme à me donner la mort moy 
mesme; thais je suis né sur cette planette, 
d'estre tousjours subjet aux calomnies. Jele mons- 
tray bien quand je l'allay trouver à Thoulouse 
aussi tost qu'il fust arrivé, si mal comme jes - 
tois, en luy offrant toute obeyssänce, satis ëh 
avoir lettre ne commandement du roi, 4e la roine, 
ny de Monsieur. 

Par là on peut juger si le differend qui est 
commencé à venir entre luy et moy sortoit de là. 
Si est-ce que je craignois qu’on me donnast une 
estrecte, pour-ce qu'un personnage avoit mandé 
à monsieur de Noé , lieutenant de monsieur de 
Fontenilles, qu'il allast parler à luy pour chose 
qui m'alloit de la vie. Ledit sieur de Noé partit 
de Panjas , ou bien de Nogarol , et s’en alla sur 
des courtauts à grand haste, sans le dire qu'à 
monsieur de Fontenilles. Et à son retour . nous 
trouvant dans le Mont de Marsan, il nous dit, 
à monsieur de Fontenilles et à moy , qu’un 
homme qui ne bougeoit de la chambre de mon- 
sieur le mareschal , et qui pouvoit entendre tout 
ce qui s'y disoit, avoit dit à un sien amy ces 
mots : «Montluc ne cesse d'importuner et fas- 
«cher monsieur le mareschal, mais il se trouvera 
«un jour sur les carreaux mort de coups de 
«dague.» Or incontinent ce personnage vint à 
la maison de celuy-là qui envoya querir monsieur 
de Noé, et le luy dit pour m'en advertir : qui fut 
cause qu'on advertit monsieur de Noé d'aller là 
où il alla. Monsieur de Valence mon frere estoit 
à Gaure, qui est à luy, et n'y a que trois lieues 
du Mont de Marsan en hors. Je l’envoyay par 
deux fois prier 4 joinctes mains de vouloir venir 
jusques là , ce qu'il ne voulut jamais faire; il ne 
me souvient des excuses qu'il m'en donnoit. Je 
voulois qu'il demeslast cecy avec monsieur le 
mareschal, et que personne ne l'entendist qu'eux 
deux, et luy voulois faire nommer l'homme qui 
l'avoit dit, lequel estoit près de luy. Cela de- 
meura ainsi, car je ne m'en voulois fier à per- 
sonne, et encores que je n'en fisse aucun semblant, 
si le tenois-je fort mal à mon aise dans le cœur, 
et me suis depuis souvent estonné comme je me 
peus tant commander , et cogneus bien que les 
ans desrobent la chaleur ; car autres fois le plus 
grand prince de la terre ne m'eust pas fait aval- 
ler ceste pillule. Tant plus que nous avons 
d’années sur la teste, tant plus le sang se desrobe 
du cœur , et semble que nous craignons plus la 
mort lorsque nous en approchons le plus. Peut- 
estre que celuy-là advançoit celà de luy-mesme, 
et que monsieur le mareschal n'y avoit pas 
pensé. : 

Le lendemain matin je me rendis à son lever, 
et devant jour ouys les tabourins sonner aux 
champs, et commencerent à marcher à la pointe 
du jour. Et comme le soleil fut levé, je m'en 

allay heurter 4 sa chambre; un sien valet de 
chambre sortit, qui me dit qu'il n’estoit point 
esveillé, combien qu'on m’avoit dit au bas du 
degré que messieurs de Joyeuse, le jeune Bel- 
legarde et La Croisette estoient entrés dedaus. 
Neantmoins , je demeuray demi heure ou plus 
devant la porte, et y heurtay trois ou quatre 
fois; mais jamais personne ne me respondit , 
encores que le valet de chambre qui estoit sorty 
estoit r’entré , Jequel j'avois prié luy dire, s'il 
estoit esveillé, que j'estois là. A la fin, de honte 
que j'avois d'estre à sa porte attendant, ce que 
prince de la chrestienté n'eust voulu permettre, 
je fus contraint de me mettre dans un petit jar- 
din qu'il y a dans le logis, et là me promenay , 
n’estant pas si mal accompagné que je n'eusse 
deux cens gentils-hommes ou plus auprès de 
moy, et des meilleures maisons du pays, qui en 
crevoient de despit, autant ou plus que moy, 
et me disoient beaucoup de choses. Je cogneus 
bien que cestoit l'amour qu'ils me portoient, 
mais comme le plus âgé je devois estre sage, 
et considerer que je mettois beaucoup de choses 
en hasart si tout à fait je rompois avec luy. Je 
demeuray plus d'une grand heure devant sa 
porte ou dans le jardin. Et à la fin vint monsieur 
de Bellegarde ; et comme il vid ceste noblesse, 
demanda où j'estois : ils luy dirent que j'estois 
dans le jardin, par lequel on y entroit de la salle. 
Alors il vint à moy , et me demanda pourquoy 
je n’allois à la chambre de monsieur le mares- 
chal. Je luy dis que j'y avois esté et heurté 
plusieurs fois, et que jamais on ne m’avoit voulu 
respondre. Il me dit qu'il y avoit plus d'une 
beure que monsieur de Joyeuse et son fils, et le 
capitaine LaCroisette y estoient entrés. Alors je 
luy dis que je ne sçavois la raison pourquoy 
monsieur le mareschal me faisoit tenir la mule à 
la porte de sa chambre, et que je ne luy en avois 
jamais donné occasion, et que j’avois eu cest 
honneur du roy, de la royne et de Monsieur , 
tant qu'ils avoient demeuré en Guyenne, que 
jamais la porte de leur chambre ne me fust re- 
fusée, que je n’estois de taille pour estre ainsi 
traitté; mais, puis qu'il y alloit du service du 
roy, je ne voulois rien gaster. ll en demeura fort 
fasché , car luy et moy avions esté bons compa- 
gnons et amis, et jamais ne nous en separasmes 
que par sa mort. Il heurta à la porte, et incon- 
tinent elle luy fut ouverte, et soudain fermée à 

mon nez. Tous les gentils-hommes me conseil- 
loient de m'en retourner à mon logis, et de n’y 
retourner plus; mais je voulus avoir patience, 
dequoy je me suis cent fois estonné. Et depuis 
que monsieur de Bellegarde fut entré, ledit 
sieur mareschal demeura encores plus d'un quart 
d'heure à sortir; et comme il sortit, je m'effor- 
cay à luy donner le bon jour, et l'accompagnay 
à la messe, et le priay de me vouloir laisser une 
compagnie de celles de monsieur de Savignac , 
ou deux cens arquebuziers , jusques à ce que 
Jaurois deplacé les grains qui estoient dedans la 
ville, afin que les ennemis ne s’en aidassent pour 
avitailler Navarreins ; car il fut estimé par mon- 
sieur de Cumies, ou ses gens, qu'il y avoit dans 
Ja ville plus de douze cens charrettées de tous 
grains, et aussi par ceux qui manioient la mu- 
nition , qui estoient unies avec les siens; car 
ceste ville sert de grenier 4 toutes les landes et 
pays de Basques, d'où, au dommage de la 
France , on les transporte aux Espagnes. On dit 
que c’est un des plus beaux marchés de France. 
Il monta à cheval, et l'allay accompagner hors 
la ville, et me trouvay tout seul, car il n'y eut 
pas un gentil-homme de tous ceux qui estoient 
avec moy qui montast à cheval : je ne sçay s'ils 
le firent pour n'avoir leurs chevaux prests , ou 
bien s'ils n’avoient gueres de volonté d’y aller. 
Et comme j'eus prins congé de luy hors de la 
ville, et pensant que les arquebuziers qu'il avoit 
envoyé querir par le jeune La Croisette vinssent 
pour demeurer avec moy, ledit La Croisette me 
vint dire qu’il n’en y avoit pas un qui fust voulu 
demeurer , et ainsi s'en alla. Je depeschay in- 
continent mon fils, le capitaine Fabien, devers 
le roy avec mes lettres, pour remettre le gou- 
verneinent entre les mains de sa majesté; mais 
quand il fut au bourg de Dieu, il fut prins des 
ennemis, et là il perdit ses lettres : qui fut cause 
qu’il ne peust dire à sa majesté les raisons qui 
me mouvoient à le quitter, et m'en voulut grand 
mal sadicte majesté, pensant que je le quiltasse 
pour ne vouloir obeyr à monsieur le mareschal 
Danville, comme le capitaine Lussan luy avoit 
fait entendre : à quoy je ne pensay jamais, mais 
je prevoyois la tempete. Je voulois me retirer 
pour donner loysir aux autres de faire mieux. 

La chose s'est trouvée toute notoire, au dire 
de beaucoup de gens tant d'une religion que 
d'autre, que si monsieur le mareschal eust passé 

la riviere, le comie de Mongommery s'en re- 
tournoit par là où il estoit venu ; car de mettre 
soncamp dans Navarreins, il nele pouvoit faire, 
par ce qu'il n'y avoit point de vivres, et dans 
les autres places de Bearn encores moins. Par 
ainsi il falloit que la necessité et la faim l'en fist 
retourner à vau de-routte par là où il estoit 
venu, et nous quitter le pays; et sans difficulté 
nous l'eussions deffait sur la queue ou à la teste, 
et les paysans mesmes l’eussent mis en desordre, 
qui cussent prins courage quand ils nous eussent 
senty près, et n’eussent jamais passé les rivieres. 
Et si luy mesmes veut confesser la vérité, 
comme font d'autres qui estoient avec luy, il 
se tint tousjours pour perdu jusques à ce qu'il 
eust entendu que monsieur le mareschal s’en 
retournoit; et d'attendre une bataille, il ne le 
pouvoil faire, veu le grand advantage des forces 
que nous avions sur les siennes. Il disoit tous- 
jours qu'il avoit deux gros matins à sa queue, 
et que ce seroit merveilles s'il eschappoit , mais 
qu'il vendroit bien sa peau. Que je veuille dire 


-aussi que monsieur le mareschal s'en retournast 


pour couardise , il n'y a homme qui puisse dire 
celà, car jusques icy l'on ne luy a pas baillé 
ceste villaine renommée : il est d'une trop brave 
race, et a tousjours fait preuve du contraire, et 
le tiens pour un grand capitaine, qui peut faire 
et beaucoup de bien et beaucoup de mal quand 
il luy plaira. Et quoy que quelques-uns l'ayent 
calomnié par-ce qu'il estoit si proche de mon- 
sieur l'admiral, si n'eus-je jamais ceste opinion 
de luy. Je ne sçay pas ce qu'il fera à l'advenir : 
je l'ay tousjours cogneu fort serviteur du roy, 
mais il ne me devoit pas trailer ainsi; j'avois 
veu trop de rosty et de bouilly en ma vie. Ce 
n'est donc la peur qui le fit retirer, car ses 
forces estoient si grandes par dessus celles des 
ennemis, que nous eussions deffait le comte de 
Mongommery avecques la cavallerie seule et 
nos argoulets, qui fussent descendus à pied, 
sans que homme de pied des nostres s'en fust 
meslé; car à la bataille de Ver monsieur de 
Duras avoit trois fois plus de gens de pied que 
n’avoit le comte de Mongommery, et beaucoup 
plus de gens de cheval, et de meilleurs hommes, 
et de meilleurs capitaines ; et nous n’estions pas 
tant pour deux tiers de cavallerie que nous 
estions à ceste heure; et neantmoins nous les 
desfismes , et gaignasmes la bataille, Parquoy il 
23 . 


354 


ne faut point dire que ‘cela fust pour peur qu'il 
eust d'estre battu, veu qu'il en y avoit si peu de 
raison; mais ce fut nostre malheur de ce que 
monsieur le mareschal s'imprima en son opinion, 
et son conseil encores plus, qu'il se ruineroit 
devant les villes de Bearn, et qu'il ne feroit rien 
qui vaille, ne cognoissant point la sterilité du 
pays comme nous, et que monsieur de Terride 
avoit mangé tous les vivres en ces quartiers-là, 
de sorte qu'ils n'en pouvoient avoir dans les 
villes pour le comte de Mongommery , s'il eust 
demeuré dedans. Or si Dieu eust voulu que 
monsieur le mareschal n'eust prins si grand 
opinion de s'en retourner en Languedoc pour 
executer ses entreprinses, et que son conseil 
mesmes eust esté de contraire opinion qu'il n'es- 
toit, et qu'il eust prins le party de passer la 
riviere, cela eust porté un grand bien et profit : 
et ainsi n’a de rien servy , car il s'alla engager 
devant Mazeres, là où perdit un grand nombre 
des meilleurs soldats qu'il eust, et ruina presque 
son camp, sans pouvoir plus tanter aucune for- 
tune. Et par ainsi, ny du costé du Languedoc, 
ny du costé de la Guyenne, il ne s'est rien fait 
qui vaille que ruiner entierement tout le peuple; 
car les nostres propres de tous costés avoient 
fait autant de maux ou plus au peuple, que les 
ennemis mesmes : autrement n'estoit possible, 
à cause du grand nombre de gens darmes, de 
chevaux legers, d'argolets, et de gens de pied 
que nous avions; il falloit que tous vequissent à 
discretion. Voy-là comme toutes ces forces, 
assez bastantes, et pour deffaire Mongommery, 
et pour venir faire teste à monsieur l’admiral, 
s'esvanouirent sans faire rien qui merite estre 
escrit. 

J'ay tousjours cogneu que quand Dieu veut 
que les choses n'aillent comme les hommes desi- 
rent, il renverse la volonté du chef et de son 
conseil tout au contraire de ce qu'on devroit 
faire. Dieu soit loué du tout, puis qu'il luy a 
pleu que les choses allassent ainsi. Il n'y a per- 
sonne, après le peuple, qui en porte la peni- 
tence que moy, pour ce que j'en ay encoury 
Vinimitié de monsieur le mareschal pour avoir 
dit le vray. Il me devoit par raison mieux aymer 
que non ceux qui le conseilloient de faire au 
contraire de ce que je luy conseillois; mais c’est 
la loy du pais de Bearn que le battu paye l'a- 
mende, car le roi a advoué et trouvé bon tout 

ce que monsieur le mareschal avoit fait, et mau- 
vais tout ce que j'avois fait; aussi suis-je sur le 
soleil couchant, qui n'est pas adoré comme le 
levant. Si suis-je aussi innocent et aussi in- 
coulpable de la faute, s'il y en a, que si je n’eusse 
jamais esté au monde; et n'en demande meilleur 
tesmoignage que des trois estats de la Guyenne, 
et du pays de Languedoc, qui est proche d'i- 
celle, qui ont entendu comme les choses sont 
passées, et se sont ressentis des mal-heurs de la 
Guyenne: et encores en demeureray-je à la de- 
position de tous les capitaines, sauf de trois oy 
quatre qui estoient du conseil, car ceux-là sont 
cause du mal. Je ne suis pas le premier qui, 
après avoir bien fait, a eslé payé de ceste 
monnoye. J'en ay assez escrit en ce livre, et voy 
bien qu'il faict bon estre grand seigneur, car il 
faut tousjours qu'un petit compagnon comme 
moy paye la folenchere, et est tousjours subjet 
à la loy de Bearn que j'ay alleguée. Ledit sieur 
mareschal avoit raison de vouloir employer ses 
gens et ses deniers en Languedoc, et moy de 
le desirer en Guyenne. S'il ue pouvoit embrasser 
tout, pourquoi le faisoit-il coucher en sa par 
tante? Ce que nous pouvions faire en quinze 
jours, chassant ou desfaisant Mongommery, 
eust apporté plus de bien que la prinse de trois 
ou quatre chetives villes de Languedoc, C'est 
assez parlé de ceste dispule, qui a ruiné leg 
affaires du roy en ce pays; je reprendray mop 
propos pour vous raconter ce qui advint. 

Le depart dudit sieur mareschal mit grand 
trouble en nos affaires, et donna courage à nos 
ennemis. Quant à moy, en cinq compagnies que 
j'avois il n'y demeura pas deux cens hommes, 
pource qu'ils s'estoient desrobés pour apporter 
ou prou ou peu de butin qu'ils avoient gaigné, 
chacun en sa maisou. Voy-là l'inconvenient qu'il 
y a de faire la guerre avec les gens du pays; il 
faut aller voir la moulhé, il faut descharger le 
bagage; et puis chacun a son cousin, frere, son 
amy parmi les ennemis, lequel il favorise. Et 
quant à la cavallerie, elle n'y pouvoit vivre à 
quatre ou cinq lieues aux environs , pour-ce que 
les ennemis avoient mangé une partie des vi- 
vres, et les nostres l'autre; et le pays de soy- 
mesmes est sterile. Si est-ce que j'y demeuray 
encores quatre ou cing jours après que monsieur 
le mareschal s'eu fust allé, et fis desplacer trois 
ou quatre çens charrettées de grains, et les Gs 

porter vers Euse et autres lieux voisins, afin que 
les ennemis ne peussent avitailler leurs villes en 
Bearn; mais il m'en eust fallu quinze ou plus 
avant que de les pouvoir tous tirer : et si les 
cing enseignes eussent esté complettes comme 
elles estoient à mon arrivée, je me fusse engagé 
dedans, encores que je fusse bien certain que je 
ne fusse pas esté secouru , car j'ay bien fait en 
ma vie de plus grandes folies que ceste-là, dont 
jusques iey, graces à Dieu, je ne m'en suis ja- 
mais trouvé mal, et le service du roy encores 
moins. Je me retiray vers Agenois, et laissay le 
baron de Gondrin, sieur de Montespan, avec sa 
compagnie dans Euse, et une compagnie nou- 
velle de gens de pied que je trouvay en nostre 
quartier, qui se faisoit , non pas pour y endurer 
le siege, car la ville ne vaut rien, mais seulement 
pour favoriser un peu le pays, et afin de ne 
l'abandonner pas du tout, encores que nous 
Cogneussions bien que sa demeure ne serviroit 
pas de grand chose. J'envoyay monsieur de Fon- 
tenilles vers le pays de Bigorre, voir s'il pourroit 
faire quelque chose par delà pour tenir les en- 
nemis en cervelle; mais tout celà n'estoit pas 
medecine pour guerir si grande maladie. Je ne 
me veux point mesler d'escrire la deffaicte du 
capitaine Arne et du baron de Larbous, car je 
ne les avois pas mis là où ils furent deffaits. Si 
est-ce que je manday au capitaine Arne qu'il es- 
toit soldat, ct qu'il pouvoit bien cognoistre 
que le lieu où il estoit ne luy pouvoit ap- 
porter que mal- heur, et qu’il me sembloit 
qu'il se devoit retirer à Auch, qui estoit ville 
fermée. Il me respondit que l'on l'avoit laissé là, 
et qu'il estoit deliberé d'y mourir plustost qu’en 
bouger. il ne tarda pas quatre jours après que 
luy eus donné advis, que l'on me porta les nou- 
velles qu’il estoit deffaict, et au bout de deux 
jours sa mort, qui fut un grand dommage pour 
le service du roy et pour toute nostre patrie, 
car c’estoit un des plus gentils capitaines et des 
plus vaillans, et de qui nous avions autant d'es- 
time que de capitaine qui fust en Guyenne. 

Or, bien tost après monsieur le mareschal fut 
vers Mazeres, et moy en Agenois. Le comte de 
Mongommery fit comme les loups, qui sortent 
de la forest par famine, et s'en vint en Arma- 
gnac, et peu à peu s'achemina vers Condomois. 
Hi avoit fait venir trois canons et deux coule- 
vrines pour battre Euse, sçachant qu'il n'y avoit 

dedans que monsieur de Montespan avec la com- 
pagnie de son pere et la nouvelle compagnie de 
gens de pied que je luy avois envoyée. Et comme 
l'artillerie fut à Nogarol, et qu'il eut envoyé re- 
cognoistre, et que de ses parens et amis qu'il 
avoit huguenots l'en eurent adverty, il le me 
manda. Je n'avois personne pour l'envoyer r'en- 
forcer, ny moins de moyen de le pouvoir secou- 
rir de mon costé, ny d'ailleurs, il n’en pouvoit 
estre, car monsieur le mareschal estoit devant 
Mazeres, ou bien retiré à Thoulouse, Je luy 
manday que je ne voulois point qu'il fust fait 
de luy un rampeau au capitaine Arne, et qu'il 
suffisoit d'avoir perdu un brave et vaillant capi- 
taine et une compagnie de gens-d'armes, sans 
en perdre deux de la ville, et tous les riches mar- 
chans catholiques, et qu'il les sauvast vers Lec- 
toure, ce qu'il fit. Et ores que j’eusse envoyé 
quitter mon gouvernement , je n'arrestois pour 
cela de faire ce que je pouvois pour le service du 
roy et du pays : et fis dresser cing ou six come 
pagnies vers Villeneufve et autour de Florence, 
quatre avec celle du gouverneur, qu'estoit mon- 
sieur de Panjas, à Lectoure ; et en y avoit assez, 
pource que toute la noblesse d'Armagnac s'y 
estoit retirée avec leur famille , et la ville estoit 
si pleine qu'il ne s'en y pouvoit plus loger. Et 
m'en vins jusques à Agen, et là j'asseuray les 
gens de la ville le mieux que je peus, et y de- 
meuray quelques jours. Le comte Mongom- 
mery vint à Euse, et, comme il fut là arrivé, 
les huguenots de Condom, qui estoient demeu- 
rés sous l'edict du roy, ayant faict tousjours la 
chatemitte de ne vouloir prendre les armes , se 
couvrant sous la promesse du roy, lesquels 
avoient esté traictés plus humainement que les 
catholiques mesmes, prindrent les:armes et alle- 
rent trouver le comte Mongommery à Euse, qué 
ne s osoit advancer, ny ne l'eust faiet si j'eusse 
eu seulement quatre compagnies pour les mettre 
dedans Condom ; mais ils luy donnerent toute 
asseurance que je n’avois point de gens, ny 
moyen d'en recouvrer pour luy faire teste, et 
qu'il pouvoit venir seurement ; et ainsi Fame- 
nerent dans ledict Condom. Et voylà les beaux 
fruicts que l'on fit faire au roy, que, s'ils ne 
bougeoient de leurs maisons, personne ne leur 
demanderoit rien. J'en ay assez escrit à un autre 
endroit , combien que, si je voulois, j'ay biep 
matiere pour en escrire d'avantage et de plus 

grande importance; mais cela ne serviroit de 
rien, car le roy aussi bien n’y donneroit point 
ordre, puis que ceux qui sont prés de luy le 
veulent ainsi. 

Peu de jours aprés nous entendismes la vic- 
toire que Dieu avoit donnée au roy parla bonne 
conduicte et vaillance de Monsieur, son frere, 
des capitaines qu'il avoit près de luy, et que les 


princes et monsieur l'admiral, avec ce qu'il leur. 


restoit de la bataille de Moncontour, s'en ve- 
noient tirant vers le Limosin; et disoient tous 
ceux qui venoient qu'il s’en alloit droict à La 
Charité : qui fut cause que j'envoyay querir 
monsieur Leberon à Libourne , avec quatre 
compagnies qu’il avoit là et à Saincte Foy, et le 
fis venir au port Saincte Marie et à Aguillon. 
Auparavant il m'en avoit envoyé une autre, la- 
quelle j'avois laissé à Sainct Sever avant qu'il se 
perdist sous le capitaine Espiemont Dauvilla, et 


encores en avois envoyé une autre à Daeqs , sous- 


le capitaine Teyssandier de Florence ; et ledit 
Espiemont fut contrainct se retirer 4 Dacqs, 
après la bonne besongne que fit le capitaine du 
chasteau, qui en voulut charger le capitaine 
Montaut, et fut soustenu de quelques uns qui es- 
toient prés de monsieur le mareschal de qui il 
estoit parent; mais je m'en remets à la verité, 
que ceux de la ville ne celerent pas, et depuis ne 
l'ont jamais voulu recevoir. La ville d'Agen, 
gens d'eglise et tous, avoient dressé une com- 
pagnie de deux cens hommes forestiers, lesquels 
un capitaine Raphaël, Italien, commandoit, le- 
quel estoit marié dans la ville. 

Ledit comte de Mongommery demeura à 
Condom six ou sept sepmaines, en quoy il fist 
une erreur; Car s'il eust suyvy sa poincte, il 
eust mis plusieurs à deviner; mais qu'est-ce qui 
n'en faict pas ? Le camp de monsieur le mares- 
chal estoit à Thoulouse, Granade, et là aux en- 
virons : ils n’avoient garde de se mordre les uns 
ny les autres, et ne se donnerent jamais allarme 
d'un costé ny d'autre. Monsieur le mareschal 
avoit osté monsieur de Fontenilles de là où je 
l'avois envoyé, et luy osta la charge que je luy 
avois baillée de ces quartiers-là , et le mit és en- 
virons de Beaumont de Lomagne, entreprenant 
ouvertement sur mon gouvernement, suyvant 
sa patente ; manda au baron de Gondrin, sei- 
gneur de Montespan (duquel le pere estoit ma- 
lade dans Lectoure), qu'il s'en allast vers luy, et 

mandoit par tout qu'on ne m'obeist en aucune 
sorte, et que je n’estois plus lieutenant de roy 
en Guyenne, que c’estoit luy; il escrivit par 
deux fois à monsieur de Madaillan qu'il ne fist 
point de faute de luy amener ma compagnie, 
lequel fit tousjours responce que la compagnie 
estoit à moy et non à luy, et qu'il n’estoit point 
en sa puissance la luy amener. Et tous les des- 
plaisirs qu'il me pouvoit faire, il le faisoit, ce 
qui ne touchoit rien à mon particulier, car ce 
que je faisois c'estoit pour le service du roy et 
pour la conservation du pays. Voyla comment 
les inimitiés particulieres causent Ja ruine du 
general. Neantmoins, pour cela je n’arrestois de 
faire tout ainsi que si j'eusse esté lieutenant de 
roy. Et fut bon besoin pour le pauvre pays que 
je ne regardasse pas à ce qu'il me faisoit ; mon 
despit eust porté grand dommage : estant fils 
d’un connestable de France, et luy mareschal , 
je ne me desdaignuis d'estre commandé de luy, 
s’il eust voulu et s'il eust faict ce qu'il devoit. 
Tant y a qu'il traversa en tout ce qu'il peust les 
desseins que j'avois pour la conservation de Ja 
Guyenne, qui en avoit plus de besoing que le 
Languedoc. Cependant nouvelles nous vindrent 
que messieurs les princes et admiral estoient en 
Perigord et prenoient le chemin de Quercy pour 
se retirer à Montauban; et cogneus bien qu'ils 
venoient recueillir le comte de Mongommery 
pour se renforcer, car sans ayde il estoit mal- 
aysé qu'ils traversassent tout ce pays. Je me suis 
cent et cent fois estonné comme tant de grands 
el sages capitaines qui estoient près de Monsieur 
prindrent ce mauvais party d'assieger des places 
au lieu de suyvre lesdits princes mis en routte, 
et tellement reduicts en extremité, qu'il n'y 
avoit nul moyen de se remettre sus. Si le peuple 
eust eu des forces pour les suyvre, facilement ils 
les eussent tous mis en pieces. On dict que nous 
mesmes qui portons les armes entretenons la 
guerre et voulons allonger la courroye comme 
on faict au palais les procès ; le diable emportera 
tout : si n'ay-je jamais eu ceste intention, pou- 
vant dire avec la verité qu'il n’y a lieutenant de 
roy en France qui ait plus faict passer d'hugue- 
nots par le cousteau ou par la corde, que moy. 
Ce n’estoit pas vouloir entretenir la guerre. 
Ayant donc entendu le chemin que messieurs 
les princes prenoient , sans declarer à personne 
mon intention, estant au logis de monsieur de 

Gondrin à Lectoure, je fis venir monsieur de 
Panjas, le chevalier de Romegas et le chevalier 
mon fils : monsieur de Gondrin estoit malade; 
et là je leur dis que j'estois vieux, et que je ne 
puuvois prendre la peine si le siege nous venoit, 
et que, pour me soulager, je voulois tousjours 
laisser la charge de gouverner à monsieur de 
Panjas pour la police de la ville ; et quant à la 
deffence et à ce qui y seroit besoin, lesdicts 
chevalier de Romegas et le chevalier mon fils, 
qui s'estoient trouvés au siege de Malte, qui a 
esté le plus furieux siege que jamais ayt esté 
depuis qu’il y a eu artillerie au monde, et qu'ils 
entendoient mieux à la deffence et à ce qui estoit 
besoin de faire que moy-mesmes, et que tous 
deux estoient compagnons d'un mesme ordre de 
Sainct Jean de Jerusalem, qu'ils s'accorderoient 
bien ensemble, et que le chevalier mon fils 
obeiroit à celuy de Romegas, pource qu'il estoit 
plus vieux que luy, et aussi qu il avoit commandé 
sur la mer en trois ou quatre combats où mon- 
dict fils s’estoit trouvé près de luy (à la verité 
c'est un homme plein de cœur et de courage 
autant qu'autre que j'aye cogneu); que cepen- 
dant je voulois courir jusques à Agen pour y 
mettre l'ordre qu'il falloit tenir à se deffendre. 
Tous le trouverent bon, et ne voulurent point 
faire quartiers, mais que tous deux iroient en- 
semble ; et commencerent dès i’heure à redou- 
bler les maneuvres de la fortification : monsieur 
de Panjas pourvoyoit à ce qu'ils luy deman- 
doient , comme gouverneur. Je m'en allay le 
lendemain à Agen; monsieur de Valence mon 
frere s'estoit retiré à Lectoure ; j'avois envoyé 
quelque jour devant ma femme et mes deux 
filles à Bordeaux. Et comme je fus à Agen , mon- 
sieur de Cassaneuil, à qui j'avois baillé la charge 
de Villeneufve et de ces quartiers de-delà, en- 
cores que j'en eusse baillé le gouvernement au 
capitaine Paulhac le vieux, ils s'accordoient bien 
ensemble, et me manderent que les princes es- 
toient arrivés à Montauban, et qu'ils vouloient 
venir droict à Villeneufve. Je leur envoyay la 
compagnie des Peyroux et une autre avec deux 
qu'ils en avoient nouvelles là dedans , et quelques 
cent arquebusiers qu’estoient audict capitaine 
Paulhac, gouverneur, et bien trente ou quarante 
gentils hommes de ces quartiers-là, qui s’estoient 
retirés dans la ville avec eux. Puis m'en retour- 
nay à Lectoure, là où je ne demeuray que trois 

ou bien quatre jours, car ny ma vieillesse ny 
mon indisposition ne m'arrestoient guere en un 
lieu. Peu après on m'advertit que la ville d'Agen 
estoit entrée en peur, et que tout le monde 
commençoit à plier bagage, et que la ville s'en 
alloit abandonnée. J'eus le soir ces nouvelles , et 
le remonstray à tous ces seigneurs qui estoient 
là, et que j'y voulois aller le matin ; et fut trouvé 
bon, pourveu que je retournasse audict Lec- 
toure, car de m'engager à Agen, je ferois la 
plus grand folie que jamais homme fit, et que 
l'on pouvoit bien cognoistre que tous les deux 
camps des ennemis viendroient là. Je les asseu- 
ray de ne m'y engager point. Ils me dirent si je 
trouverois bon qu'ils escrivissent une lettre à 
monsieur le mareschal, de la part de toute la 
noblesse d'Armagnac, pour le prier de vouloir 
venir avec tout son camp pour combattre Mon- 
gommery à Condom avant qu'il fust joinct, l'as- 
seurant que ledit Mongommery ne s’engageroit 
point dans la ville, car elle ne valoit rien, et en 
plusieurs lieux l'on y entroit comme l'on vouloit ; 
et qu'ils luy offroient tous de mourir auprès de 
luy pour le service du roy, et pour s'aider à re- 
mct're en leurs maisons. Je le trouvay bon, et 
qu'ils ne pouvoient faire moins que de luy en- 
voyer un gentil-homme pour l'en supplier : ils 
eslirent monsieur de La Mothe-Gondrin pour 
porter la parole. Je voulus repaistre le matin 
avant partir, parce qu'il y a cinq bonnes lieues 
de là à Agen, et le pire chemin en hyver du 
monde. Comme nous estions pour lors en peur, 
j'avois escrit à monsieur de Monferran, d'Agen 
en hors, qu’il falloit qu'il s'efforçast de nous 
amener quatre ou cinq cens arquebusiers : il me 
fit responce qu'il men ameneroit mille dans 
huict jours devant Agen : et encores que je 
cogneusse bien que monsieur le mareschal ne 
prenoit plaisir à voir mes lettres, si luy escrivis- 
je, car pour le general il faut oublier le parti- 
culier, et luy envoyay la lettre du sieur de Mon- 
ferran , et que je luy asseurois sur mon honneur 
luy en amener autres mille pour espousseter 
Mongommery, car je luy en voulois fort. 
Pendant ces allées et venues, les princes se- 
journoient à Montauban et ès environs de la, en 
ayant bon besoing , car ils n'avoient cheval qui 
peust mettre l'un pied devant l'autre, comme 
beaucoup de gens qui estoient avec eux m'ont 
confessé depuis , ayans esté contraicts d'en aban- 

donner par les chemins plus de quatre cens, 
n'ayant aucun moyen de les faire ferrér. Et 
comme j'eus achevé de disner, m’arriva encores 
un messager d'Agen qui estoit party à la minuit, 
venant m'advertir que les marchans commen- 
coient à vouloir tirer leurs marchandises dehors, 
mais que le sieur de La Lande et les consuls les 
en gardoient jusques à ce qu'ils auroient res- 
ponce de ce qu’ils m'avoient escrit. Et comme je 
montois à cheval, quelqu'un que je ne sçaurois 
nommer me vint lire la lettre que la noblesse 
escrivoit à monsieur le mareschal, à laquelle je 
n'avois aucunement le cœur, pource que ma fan- 
taisie me portoit à Agen; et leur dis qu'il me 
sembloit qu'elle estoit bonne, toutesfois qu'ils la 
monstrassent & monsieur de Valence, pour voir 
sil y trouveroit rien qui deust desplaire à mon- 
sieur le mareschal ; et montay à cheval, m'en 
allant tant que je peus à Agen: et y estant ar- 
rivé, je trouvay tout le monde en crainte, les 
gens d’eglise, tous les conseillers et toute la 
cour presidiale, et les marchans empressés à 
empaqueter pour s'en aller. Je ne fis que des- 
cendre de cheval, et tout incontinent arriverent 
les sieurs de La Lande, de Nort, ses enfans, et 
plusieurs autres, et me dirent que toute la ville 
estoit en effroy. Je leur dis qu'incontinent ils 
s'en allassent à la maison de la ville, et qu'ils y 
appellassent tous les principaux, et toute l'eglise 
et la justice, et incontinent qu'ils seroient as- 
semblés , qu’ils m'en advertissent , car je voulois 
aller parler à eux, ce qu'ils firent ; et ne se firent 
point prier d'y venir, car pauvres et riches , tout 
le monde y couroit pour me veoir et pour en- 
tendre quel conseil je leur donnerois. Et comme 
je fus en la salle, qui estoit si pleine qu'à peine 
y peurent entrer cinq ou six gentils-hommes que 
j'avois amenés avec moy, je me mis au milieu 
d'eux, afin que de tous costés ils ouyssent ce 
que leur voulois dire, qui fut comme s'ensuit : 

«Messieurs, vous m'avez adverty par deux 
«fois en mesme jour comme la pluspart des 
«gens de ceste ville sont sur le poinct de l’aban- 
«donner, et se retirer vers Bordeaux , Thoulouse 
«et autres lieux de seureté, et bref, que toute 
«vostre ville estoit en peur. Je vois bien que 
«ceste crainte vous est venue pour l'opinion que 


«Vous aviez conceue que je vous abandonnasse | 


«en telle necessité, et que je me fusse retiré à 
«Lectoure parce que c'est une bonne place. J'ay 

«grand occasion de me pleindte dé vous , pource 
aque vous n'avez jamais duy dire qu'en Italie 
any autres lieux j'ay faict acte par lequel on ait 
«peu cognoistre que la peut m'aye faict jetter 
« dans les villes fortes, et avez tousjours ouy 
«dire que je me suis engagé au plus foible pour 
«faire teste à l'ennemy; ma renommée n'est 
«pas en si petit lieu, et en la Guyenne seule- 
«ment : je suis tenu pour tel par toute l'Italie 
cet par toute la France; et à present que je suis 
«prest d'entrer en la fosse, penseriez vous, 
«mes bons amis, que je voulusse perdre à un 
«coup ce qui m'a cousté de gaigner en cinquante 
«un ans que j'ay porté les armes? Il faut que 
«vous vous résolviez à trois choses : la première, 
«d’oster toute peur et crainte qui vous pourroit 
«avoir prins, et l'assoupir sous vos pieds, afin 
«qu'il n'en soit jamais memoire; la seconde, 
«que vous vous accordiez tous à une mesme vo- 
«lonté, et que vous n’espargniez vos biens 4 ce 
aque je vous ordonneray pour promptement et 
«diligemment recouvrer tout ce que sera be- 
«soing pour la deffence de vostre ville; et la 
«troisieme, que vous obeyrez entierement à 
«six ou huict de vostre ville que je vous choisi- 
«ray, ou bien vous mesmes les choisirez, tant 
«pour remparer que aussi pour les Fournitures 
«qui seront necessaires. Et si vous m'accordez 
«ces trois choses, je vous jure Dieu tout puissant, 
«levant la main, que je vivray et mourray avec 
«vous autres; et encores vous jure qu’avec la 
« fiance et esperance que j'ay en luy, je garan- 
«tiray vostre ville de tous les deux camps des 
«ennemis; car en ma vie j'ay faict de plus grands 
«miracles, avec l'ayde de Dieu, que cestuy-ci. 
«Comme vous voyez mon visage remply de 
«bonne volonté de vous deffendre , je veux aussi 
«que me monstriez le vostre, que je puisse 
acognoistre que vous accomplirez ces trois 
«choses que je vous demande. Je sçay qu'il y en 
«a qui plaindront la despence et les frais qu'il 
«conviendra faire; mais que ceux-là considerent 
«qu'est-ce qu'ils deviendront si les ennemis se 
«rendent maistres de la ville, comme sans doute 
ails feront si vous ne vous esvertuez, et que 
«deviendront vos biens, vos estats, vos maisons, 
«vos femmes et enfans, tombant entre les 
«mains de ces gens qui gastent tout : tout sera 
«renversé sens dessus dessous. C’est pour cela 
«que vous combattez, et aussi principallement 

épour Phonriéur de Dieu et conservation de vos 
«eglises, lesquelles ont esté aux premiers trou- 
ables esgratignées par ces gens vos ennémis ; 
e mais à present, s'ils y entrent, ils les raseront 
érez pied , rez terre, comme vous voyez qu'ils 
¢ont faict à Condom. Puisque je suis avec vous, 
acroyez, messieurs, qu'ils songeront trois fois 
«à nous venir attaquer, et qu'encores que ceste 
a ville soit foible, si leur monstreray-je que je 
«sçay deffendre et assaillir, Octroyez moi donc 
ace que je vous demande, qui est en votre 
«puissance, et croyez que je despendray ma 
«vie pour vostre salut et conservation. Que si 
a yous n'avez deliberé d'y employer le verd et le 
esec, C'est-à-dire de faire ce qué bons citoyens 
e doyvent faire, ne vous engagez pas et moy 
d'aussi , et que ceux qui auront peur se retirent 
«de bonne heure, et me laissent faire avec ceux 
«qui auront bonne volonté de mourir pour leur 
« patrie. » , 

Alors les sieurs de Blazimond et de La Lande, 
parlant pour tout le clergé, en peu de parolles 
me dirent que tout le clergé dependroit leurs 
vies et biens pour se deffendre et pour accomplir ce 
que jé demanderois , et que tous prendroient les 
armes et se rendroient aussi subjets à la faction 
que les soldats; de mesme les messieurs de jus- 
tice en dirent autant. Puis parla le vieux homme 
de Nort avec un des consuls pour toute la ville, 
m’asseurant qu'ils feroient le semblable de ce 
qué le clergé et la justice avoient dict, et d'a- 
vantage, car ce n'estoit pas à l'eglise ne à la jus- 
tice de porter la peine continuellement, mais 
que tous ceux de la ville, riches et pauvres, 
femmes et enfans , sans rien espargner, y met- 
troient la main. Et devant que laisser parler 
messieurs de Blazimond et de La Lande, je priay 
que tous ceux qui respondroient parlassent si 
haut que tout le monde l'entendist, comme 
aussi ils firent. Et comme tous les trois ordres 
eurent achevé dé parler, je haussai la parole, et 
dis : « Avez vous entendu tous vous autres ce 
«qu'ont proposé ces messieurs icy qui ont parlé 
«pour toute la ville?» Ils crierent tous qu'ouy. 
Alors, comme j'avois levé la main, je leur fis 
lever la leur, et faire le mesme serment que j'a- 
vois faict, et leur dis que tout le monde se reti- 
rast pour preparer toutes sortés d'outils, et que 
je me retirois à mon logis avec les grands de la 
ville pour faire l'eslection des huict, Et pource 

qu'il estoit desjà presque nuict, ils me prierent 
que, cependant qu'ils estoient assemblés, je 
leur laissasse faire l’eslection des huict, et que 
je me retirasse chauffer et me debotter, et que 
le lendenain matin ils m'apportervient un rolle 
de leurs citadins, et que je choisirois les huict 
qu'il me plairoit ; et ainsy me retiray à mon lo- 
gis. Et après mon soupper, arriverent messieurs 
de Blazimond, de La Lande, le bon homme de 
Nort et ses enfans, avecques une joye si grande 
qu'ils né la pouvoient monstrer davantage, et 
me dirent que les marchans qui avoient emballé 
leurs marchandises, et une bonne partie dejà 
chargée sur des charrettes , avoient tous des- 
chargé, et qu'ils ne pensoient point que jamais 
ville fust plus en joye qu'estoit la leur, et jus- 
ques aux femmes et enfans, il ne se parloit que 
de combattre, sçachant la resolution que j'avois 
prinse d’y demeurer. 

Mes compagnons qui voudrez lire ma vie, 
vous pouvez prendre de beaux exemples en moy. 
Ce peuple, qui estoit tout estonné et qui aban- 
donnoit la ville, reprint incontinent à ma seule 
parolle tel courage, que je veux dire avec la 
verilé que jamais depuis homme n’a cogneu 
aucune peur dans icelle, combien qu'il y eust 
apparence de n'y prendre point trop de seureté, 
pour estre la ville d'une trop grand garde, com- 
mandée d'une montaigne, et veoir descendre 
sur nos bras deux armées en mesme temps. 
Croyez, mes compagnons, que de vostre reso- 
lution depend celle de tout le peuple, lequel 
prend courage à mesme qu'il void que vous en 
prenez; aussi, quel bien faictes vous, outre 
l'honneur que vous acquerrez, de sauver une 
pauvre ville du sac! Tant de familles vous sont 
redevables, et non seulement la ville , mais tout 
un pays; car la prinse de la ville capitale d'une 
province amene ordinairement après la perte de 
toute la seneschaucée. Ouy ; mais, direz vous, il 
se faut enfermer en lieu où on peut acquerir de 
l'honneur. Et où le voulez avoir? dans un chas- 
teau de Milan ? ce n'est pas là, ce sont les mu- 
railles qui vous sauvent ; c'est en cé lieu que vous 
voyez importer au public, encores qu'il soit 
foible; c'est une belle forteresse qu'un bon cœur. 
Je pouvois demeurer à Lectoure, et escouter 
d'où viendroit le vent : je n'avois rien à perdre 
à Agen , et pouvois charger tout le fais sur mon- 
sieur le mareschal Danville qui avoit bonnes es- 

paules; mais, ceste bonne ville perdue, je voyois 
tout le pays perdu. Au besoing monstrez donc 
que vous avez le cœur de chasser la peur des 
autres; en ce faisant , vous ferez tousjours pa- 
roistre celuy qui vous estes, et tenez vous as- 
seuré que les ennemis, vous y voyant engagé, 
songeront trois fois à vous venir attaquer, comme 
vous avez veu cy devant. Vay tousjours eu ce 
bon-heur, qu'Espagnols, Italiens, Allemans et 
huguenots françois, ont tousjours eu peur, ou 
de m'attendre ou de m'attaquer. Gaignez ce pri- 
vilege sur vos ennemis, comme vous ferez en 
faisant bien et monstrant un bon et ferme cœur. 

Trois ou quatre jours après j'escrivis à ces 
messieurs qui avoient charge de Lectoure, et 
principalement au chevalier de Romegas et au 
chevalier mon fils, les exhortant d'employer 
tout ce qu'ils avoient peu apprendre au siege de 
Malthe, et de ne faire moins qu'ils avoient faict 
là, et que plus d'honneur auraient-ils sans com- 
paraison de faire service au roy et à leur patrie, 
que non au pays estranger. Je priois tout le 
monde de leur obeyr, attendu qu'il n'y avoit 
homme là dedans qu'eux qui se fust trouvé en 
siege. Et quant à moy, j'estois deliberé de ne 
bouger d'Agen, et mourir là pour le deffendre. 
Ils furent fort esbahis quand ils virent ma lettre, 
et la communiquerent tous ensemble, et m'en 
escrivirent incontinent une signée des sieurs de 
Gondrin , de Panjas , de La Mothe-Gondrin , de 
Romegas, de Maignas et du chevalier mon fils, 
par laquelle ils me mandoient qu'ils trouvoient 
tous fort estrange que je me voullusse tant ou- 
blier que de m'engager dans une ville si foible 
comme Agen, et si dominée de montaignes; que 
pour tout certain l'artillerie estoit partie de Na- 
varreins, et que les cing pieces qui estoient à 
Nogarol n’uvoient bougé attendant l'arrivée des 
autres; et qu'ils me prioient m'en aller à Lec- 
toure, et que les chevaliers de Romegas et mon 
fils s'en iroient jetter dans Agen, et qu'estans 
jeunes et deliberés , s'ils se perdoient , la perte 
ne seroit si grande; d'ailleurs, que si j'abandon- 
nois la campagne, tout le demeurant du pays 
seroit ruiné et perdu. Je leur fis response, et les 
remerciay bien fort de la remonstrance qu'ils 
me faisoient, et qu'encores que je cogneusse 
bien qu'elle estoit juste et veritable, neantmoins 
je cognoissois bien que c’estoit aussi pour le 
regret et la crainte que je me perdisse, et que je 

les asseurois qu'avant qu'ils entendissent dire 
que je m’estois perdu, la prise d'Agen cousteroit 
aux ennemis; que si monsicur le mareschal les 
vouloit venir combattre, il en auroit bon marché, 
et que je n'estois aucunement deliberé d'en bou- 
ger, mais qu'ils fissent seulement leur devoir si 
le siege leur venoit, que de mon costé j'estois 
resolu de le faire, et ne laisser entrer les enne- 
mis que par dessus mon ventre. 

Au mesme temps arriva monsieur de La 
Bruille, maistre d'hostel de monsieur le mares 
chal Danville , lequel sieur mareschal l'envoyoit 
devers moy pour scavoir si monsieur de Mon- 
ferran venoit avec les mil arquebusiers, comme 
je luy avois mandé, et aussi de combien de 
forces de mon costé je luy pouvois ayder. Je 
comptay de Villeneufve ou de Lectoure , d'Agen 
et de Florence , que j'aurois mil arquebusiers 
et les mil de monsieur de Monferran. Je luy 
monstray les lettres que ledit sieur de Monfer- 
ran m'avoit escrit de Sainct Macaire. Il ne trouva 
pas avoir assez de temps à faire repaistre ses 
chevaux, pour s'en retourner porter ces nouvel- 
les à monsieur le mareschal. Et comme il se 
voulut despartir d'avec moy, arriva une lettre 
de monsieur de Monferran, escrite à Marmande, 
qui disoit ainsi : «Monsieur, je parts à l'heure 
apresente avec mes trouppes, qui sont mil 
«arquebusiers et soixante sallades, et passe- 
«ray aujourd'hui mesme une partie de nos 
«gens la riviere à Aguillon, et l'autre partie 
« faudra qu'elle demeure jusques à demain ma- 
atin, et toutes les trouppes se rendront de- 
«main au soir au port Saincte Marie.» Ledict 
de La Bruille print un double de la lettre, et me 
dict ces mots : «Je m'en vais porter à monsieur 
«le mareschal les meilleures nouvelles qu'il 
«sçauroit jamais ouyr, et asseurez-vous, sur ma 
« vie et sur mon honneur, que dès que je seray- 
« là il marchera ; » et quant ct quant courut mon- 
ter à cheval. Au bout de trois jours, estant les 
trouppes au port Saincte Marie et Aguillon, on 
me manda de Lecioure que monsieur le mares- 
chal s'en estoit retourné de Grenade à Thoulouse 
pour despit de la lettre que la noblesse d'Arma- 
gnac luy avoit escrite, dont je vous ay faict 
mention cy dessus, pour un mot qu'il avoit 
trouvé dedans, qui disoit que s’il ne luy plai- 
soit de marcher pour les venir aider à remettre 

rer au roy, pour le supplier de les secourir. 
Voyla de là où vint tout son mescontentement, 
et deschargea sa colere sur moy, me chargeant 
que je luy avois fait escrire ladicte lettre. Je ne 
veux nier que le brouillard ne me fust leu en 
montant à cheval; mais, comme Dieu m'aide, 
je n'eusse sceu dire six mots de ce qui y estoit, 
car mon affection me portoit à courir à Agen, 
pour garder que la ville ne s'abandonnast, et 
montois à cheval à l'heure qu'on me lisoit ledit 
brouillard , comme desjà j'ay escrit. Je laisse à 
penser à tous ceux qui ont tant soit peu de ju- 
gement si ces mots estoient de telle importance 
que ledit sieur mareschal eust à se picquer de 
telle façon ; c'estoit contre le roy, et non contre 
nous : il est au roy et nous aussi, sa maison en 
est venue. Or si j'eusse voulu entrer ainsi en 
colere, combien de fois ay-je eu occasion de 
quitter tout! Je n'en ay peut estre que faict 
trop, non pas pour moy, mais pour le pays et 
pour le peuple, qui m'a trouvé à dire depuis 
que jay quitté mon gouvernement. Or quand 
monsieur de Monferran, qui demeura trois 
jours à Agen avec moy, et ses gens au port 
Sa ncte Maric, entendit que monsieur le mares- 
chal s’en estoit retourné à Thoulouse mal-con- 
tant, et qu'à grand peine il viendroit, il me dit 
qu'il s'en vouloit retourner à Bordeaux, et qu'il 
ne sçavoit si les princes s’achemineroient vers 
ledit Bordeaux, entendant qu'il n'y avoit per- 
sonne dedans; ce qu'il fit, comme la raison le 
vouloit aussi, et je demeuray en blanc, sans es- 
perance d'estre secouru de personne du monde. 
Voyla comment pour un mot, pour un seul 
despit, le pays courut grand fortune. 

Vous , messieurs les princes, mareschaux , 
lieutenans de roi, qui cammandez aux armées, 
pour une picque particuliere n'abandonnez le 
general. Monsieur le mareschal devoit considerer 
que c'estoient des Gascons exilés de leurs mai- 
sons qui escrivoient en colere : il ne s'en devoit 
prendre à moy ny à eux, ains les excuser, et 
pour cela ne laisser le pays à l'abandon. Nostre 
proverbe dit : Qui perd le sien perd le sens. 
J'ay souvent recherché l'advis et secouru celuy 
que je sçavois ne m'aimer guere. Ne permettez 
que vos despits et vos passions particulieres of- 
fencent le general. Bien souvent me suis - je 
trouvé voir des grands qui se fussent voulus en- 

et se parler et entretenir comme freres , et après 
quelque chose de bon ou quelque hon succès 
s'ouvrir le cœur et se faire bons amis. J'ay de- 
puis ouy raconter à ceux qui ont eu ce bon-heur 
d'y avoir esté, que la pluspart des chefs qui se 
trouverent à ceste grande bataille qu'on a gai- 
gnée contre le Turc estoient ennemis mortels, 
mais que pour le combat ils s'accorderent , et 
après la victoire se firent bons amis. Pleust à 
Dieu que monsieur le mareschal eust voulu lais- 
ser le mal talent qu'il avoit contre moy à Thou- 
louse, pour venir rompre la teste à Mongom- 
mery! Il y eust acquis de l'honneur, et le pays du 
profit, au lieu que sa colere nous a ruinés. Je 
pensois estre le-plus colere homme du monde; 
mais il a monstré qu'il l'estoit plus que moy; 
et s'il fust venu, je l'eusse assisté comme le 
moindre gentil-homme de l'armée. 

Ayant ouy sa resolution, je mandois deux 
fois à monsieur de Fontenilles qu’il s'en vinst 
avec sa compagnie se jetter dans la ville avec 
moy : difficilement pouvoit-il avoir son congé 
pour venir; si est-ce qu'il se rendit à moy. J'a- 
vois quatre compagnies que mon nepveu de Le- 
beron m'avoit ramenées de Libourne, les trois 
au port Saincte Marie, et l'autre à Aguillon, qui 
arriverent incontinent que monsieur de Mon- 
ferran en fut party. Et avant que monsieur de 
Fontenilles arrivast à Agen, il y a un gentil- 
homme, nommé monsieur de Montazet , qui me 
vint prier d'oster la compagnie qui estoit à 
Aguillon, et qu'ils s'obligeoient de garder la 
ville avec le peuple ; et encores bien que je co- 
gneusse qu'il n’estoit en sa puissance de faire ce 
qu'il promettoit, et qu'il le faisoit pour espar- 
gner les vivres de la ville, je le luy accorday, 
me doutant bien qu'il escriroit à monsieur de 
Villars que je luy avois faict manger ses terres; 
et envoyay la dicte compagnie à Villeneufve, en 
quoy je fis une grande faute, car ceste place 
eust tenu la riviere de Lot et de Garonne. Mais 
quoy ! cescriards qui veulent espargner les mai- 
sons de leurs maistres, pour faire les bons va- 
lets et mesnagers , perdent bien souvent les 
places. Fermez les oreilles à ces plainctes en 
telles et si pressantes necessités, vous qui aurez 
cest honneur de commander : j'eusse mieux fait 
si j'eusse bien retenu la leçon que je vous ap- 
prens à present. | 

Or je faisois mener une (raficque à monsieur 

dé Lebéron , pour donner une escallade aux ca- 
pitaines Manciet et Chassaudy, deux mauvais 
garcons qui estoient 4 Monheurt. Ledict sieur 
de Leberon estoit avec huit ou dix arquebusiers 
seulement à Aguillon , afin de mener plus se- 
crettement l'entreprise. Viard, commissaire des 
guerres , arriva, qui s'en alloit à la cour de la 
part de monsieur le mareschal; et encores que 
je sceusse bien que ledit sieur mareschal estoit 
marry contre moy, si ést-ce que je favorisois 
tout ce qui venoit de luy, puis que c’estoit pour 
le service du roy; et escrivis à monsieur de Le- 
beron qu'il lui fist faire compagnie jusques à ce 
qu'il auroit passé Thonens, lequel il trouva à 
Aguillon après l'entreprise qu'ils devoient exe- 
cuter le lendemain à la minuict, car je lui en- 
voyois cinq ou six batelées de soldats d'Agen, 
et y alloient les trois compagnies qui estoient au 
port. Mais comme la fortune de la guerre est 
bisarre, elle s'en trouva bien ce jour-là que le 
commissaire Viard passa , car, pour luy faire es- 
corte, ledit sieur de Leberon luy bailla un nom- 
bre d’arquebusiers , faisant estat que dans trois 
heures ils seroient de retour. En attendant les- 
dits arquebusiers , voicy arriver messieurs de 
La Caze, de La Loue, de Guytinieres, de Mo- 
neins , et autres capitaines, avec sept ou huict 
cornettes de gens de cheval , qui estoient partis 
de Lauserthe, là où il y a neuf grands lieues, 
et n'avoient repeu qu'environ une heure à Haute- 
Faye. Bref ils firent une cavalcade de gens de 
guerre, et environnerent Aguillon. Monsieur 
de Leberon se trouve seul avec quelques soldats 
et les habitans : incontinent monsieur de Mon- 
tazet luy vint dire qu'il ne pouvoit pas tenir la 
ville, et qu'il ne la vouloit point mettre au ha- 
sart d'estre destruicte et ruinée, et firent quel- 
que capitulation , laquelle fut bonne pour ledit 
de Leberon , car il tomba és mains deces quatre 
qui éstoient fort de mes amys, pour-ce que le 
temps passé j'avois faict quelque chose pour eux. 
J'estois le premier capitaine qui jamais avoit faict 
combattre le capitaine Moneins, et chacun vou- 
lut recognoistre le plaisir qu'il avoit autres-fois 
receu de moy, de sorte qu'ils le laisserent aller : 
ce sont des honnestes courtoisies entre gens de 
guerre; mais mondit nepveu fit là un pas de 
clerc, de n'avoir sceu garder ses gens pour la 
aecessité : il pensoit les ennemis trop esloignés 
pour venir à luy. Capitaines mes compagnons , 

c'est un mauvais pensement ; car il devoit con- 
siderer l'importance de la place, qui estoit sur 
deux rivieres , et que les ennemis ne faudroient 
de souhaitter un si bon morceau , veu mesme le 
bon voisinage de Cleyrac et Thonens. Or j'eus 
part à la folie d'avoir tiré la garnison pour la 
crainte d’offenser monsieur le marquis. 
Incontinent que j'entendis sa prise , je retiray 
dans Agen les trois compagnies qui estoient au 
port. Deux jours après y arriva le camp de mes- 
sieurs les princes. Ils se camperent depuis Aguil- 
lon jusques à demy lieue de Villencufve, et jus- 
ques au grand chemin qui va audit Villeneufve, 
au long des vallons qui sont en cet endroit-là, 
où il y a de fort bons villages. Or, comme desjà 
jay dict, j'avois party la ville en huict, et avois 
mis en chacune part deux bons chefs de la ville. 
C'estoit un plaisir de veoir les hommes et fem- 
mes au travail , lesquels y arrivoient à la painte 
du jour, et n'en sortoient que la nuict ne les en 
tirast. On ne demeuroit qu'une heure au man- 
ger sans plus. Tous les principaux de la ville es- 
toient tousjours à la sollicitation du labeur. Il 
n'y avoit rien qui fust espargné, jusques aux 
religieuses propres. On me vint un soir dire 
qu'une compagnie de reistres s’estoit eslargie 
jusques à un quart de lieue près de nous, en un 
village tout auprès de Monbran, chasteau de 
l'evesque d'Agen. Le matin je montay à cheval 
avec ma compagnie , et allay jusques auprès du 
village, et pource que deux paysans me dirent 
que trois autres cornettes estoient logées tout 
joignant celui-là, je fis demeurer derriere les ar- 
goulets qui estoient sortis avec moy, m'asseu- 
rant bien que les reistres secourroient leurs 
compagnons puis qu'ils estoient si près, et qu'il 
nous faudroit retirer en haste ; et craignant de 
perdre lesdits argoulets, pource qu'ils n'estoient 
gucres bien moutés et il y avoit boue jusques 
aux genoux deschevaux , quelques uns des mieux 
montés allerent avec monsieur de Madaillan , 
auquel je fis charger, sans rien regarder, au 
travers du bourg. Quelques-uns furent tués sur 
la rue en passant : les reistres se jetterent dans 
deux ou trois logis, là où estoient leurs capi- 
taines. Les trois autres cornettes, qui estoient 
terre-tenant, furent incontinent à cheval, et 
tout ce que nous peusmes faire, ce fut de leur 
en amener trente six chevaux; et croy que si 
j'eusse laissé aller tous les argoulets, ils ne leur 

de Madaillan vit venir au galop les trois cor- | 


nettes, il se retira à moy; mais elles ne le sui- 
virent pas beaucoup : et ainsi nous retirasmes 
dans la ville. 

Or Viard fut bien tost de retour de la cour, 
car il avoit passe-port du roy et de messieurs 
les princes, et s'en alla trouver monsieur le ma- 
reschal. Monsieur de Fontenilles arriva le len- 
demain que nous eusmes prins ces chevaux , et 
Par ainsi j'eus deux compagnies de gens-d'armes 
dans la ville, et trois de gens de pied. J'avois 
this , dès que j'arrivay-là, monsieur de Laugnac 
à Peymirol avec deux compagnies de gens de 
pied, qui estoient celles de la garde du port 
Saincte Marie et Malves, qui firent de belles es- 
carmouches. Et encore que monsieur de Lau- 
fnac first malade de la maladie qui l’a si long 
temps tenu, neantmoins si tenoit-il les soldats 
nüict et jour dehors, et faisoient tousjours quel- 
que prinse sur les ennemis. Nos gens de cheval 
sortoient bien souvent, mais ils trouvoient tous- 
jours ces reistres si serrés dans les villages , et 
enfermés avec des barrieres , qu'on ne pouvoit 
rien gaigner sur eux que des coups, et tout in- 
continent estoient à cheval. A la verité ces gens- 
là campent en vrays gens de guerre, il est mal- 
aisé de les surprendre ; ils en sont plus soigneux 
que nous, et encores plus de leurs armes et che- 
vaux. D'avantage ils sont plus espouventables à 
la guerre, car on ne void rien que feu et fer, et 
n'y a valet d'estable en leurs trouppes qui ne se 
dresse pour le combat , et ainsi avec le temps se 
font gens de guerre. Je ne pouvois secourir 
nostre cavallerie de gens de pied , à cause des 
grandes boues, et aussi que je craignois une 
perle, ayant si peu de gens comme j'avois dans 
la ville, laquelle, peut estre , eust mis une telle 
espouvante dedans que la perte s'en fust ensuy- 
vie. Je n’estois que sur la deffensive , et toutes- 
fois je les tenois en cervelle, leur monstrant que 
je ne les craignois gueres. Messieurs les princes 
ét l'admiral demeurerent cing semaines ou plus 
campés là où j'ay dit, monsieur de Mongom- 
mery trois et plus à Condom, où il fit tous 
les diables , ruynant et saccageant les eglises , 
et pillant tout, et tenoit son camp jusques à La 
Plume des Bruilles. Ny de leur costé ny du mien 
nous ne faisions rien, à cause que je n'avois 
point de gens. tls mangeoient leur saoul et fai- 

soient grand chere, car ils avoient tant paty dé- 
puis la perte de Moncontour, qu'il n’estoit pos: 
sible de plus. Je croy qu'ils avoient plus d'envié 
de se reposer que de m'attaquer. Quant à moy, 
je m’attendois jour et nuit à me fortifier. Estant 
en ces termes, arriva une nuit monsieur de La 
Valette , qui venoit du camp de Monsieur, et 
par fortune se trouva 4 Villeneufve à l'heuré 
que messieurs les princes envoyoient un trom- 
pette à monsieur de Cassaneuil, qu'il leur ren- 
dist la ville. Ledit sieur de La Valette ordonna 
luy-mesme la responce , qui fut que la ville es- 
toit au roy et non pas à eux, et que s'il y avoit 
trompette ny tabourin qui retournast plus, l'on 
les tueroit, et qu'il y avoit trop de gens de bien 
là dedans pour la rendre. La nuict ledict sieur 
de La Valette se hasarda de passer avec beau- 
coup de danger, et me vint trouver environ les 
neuf heures. Il me trouva au lict, car j'estois 
fort secouru de messieurs de Fontenilles, de 
Madaillan , de Leberon et des autres capitaines ; 
par ainsi je dormois à mon aise, allant tout d'un 
grand ordre, aussi bien la nuict que le jour : il 
faut pardonner à la vieillesse. Ledit sieur de La 
Valette me dit que j'envoyasse un chef pour 
commander à tous ceux qui estoient dans Ville- 
neufve, car autrement la ville s'en alloit perdue; 
et jamais ne me voulut dire la raison, mais seu- 
lement me hastoit d'y envoyer promptement un 
chef, et me disoit tousjours que si je ne me has- 
tois j'en serois le premier marry, car c'est une 
ville d'importance et belle ville de guerre : qui 
fut cause que je me levay du lict, ne voulant 
mespriser l'advis d'une si bonne teste que la 
sienne, et depeschay promptement deux-hom- 
mes au chevalier mon fils à Lectoure , que tout 
incontinent ma lettre veue il montast à cheval, 
et qu’il me vinst trouver pour s'aller jetter dans 
Villeneufve, et qu'à la diligence qu'il feroit je 
cognoistrois s'il estoit mon fils. Je manday au 
chevalier de Romegas que je le priois qu'il fist 
tout seul ce qu'ils faisoient eux deux ensemble. 
Ii fut jour avant que les deux messagers fussent 
à Lectoure. Le chevalier mon fils print promp- 
tement congé de tous ces seigneurs qui estoient 
là, et arriva à Agen sur les trois heures après 
midy. Quatre ou cinq jours devant, monsieur de 
Mongommery, avec tout son camp à pied et à 
cheval , vint donner une camisade au capitaine 
Cadreils, lieutenant de la compagnie de che- 

vaux legers du capitaine Fabian mon fils, que 
j'avois mis dans Moyrax avec vingt cinq sallades 
et vingt cinq arquebusiers. Or Moyrax est un 
petit village fermé de murailles : à la plus haute 
on y monteroit avec une eschelle de douze de- 
grés, sans aucun flanc. Et y arriva demy-heure 
avant jour ; on m'en vint advertir à Agen, ayant 
prins un clistere, lequel j'avois encores dans le 
corps. Sans autre attente, je m'armay et mon- 
tay à cheval, et allay passer la riviere. Les gen- 
tils-hommes de ma compagnie passoient les uns 
après les autres tant qu'ils pouvoient après 
moy. Monsieur de Fontenilles n'arriva que le 
lendemain. Je me trouvay seul avec quatre che- 
vaux deca la riviere devers Gascogne, là où 
Moyrax est assis, et près d'Estillac, qui est a 
moy; et avec ces quatre chevaux je donnay à 
toute bride droit à Moyrax, là où il y a une 
lieue. Et à la verité si monsieur de Mongom- 
mery eust envoyé seulement dix ou douze che- 
vaux sur le chemin d'Agen à Moyrax, j'estois 
prins ou mort; mais il faut par fois tenter la 
fortune et faire le soldat : l'ennemy ne scait pas 
ce que vous faites. Et ainsi arrivay à Moyrax, et 
trouvay que ledit Mongommery s'en estoit party 
il y avoit environ demy heure, et laissa les es- 
chelles au pied de la muraille : ayant demeuré 
deux heures là, ils n'eurent jamais la hardiesse 
d'en dresser une. Et encores qu'auparavant je 
n'estimasse gueres leurs gens de pied, cela con- 
firma encores mon opinion de les estimer moins: 
et ainsi m'en retournay à Agen. Les medecins 
furent contraints me donner un autre clistere 
pour me jetter celuy-là du corps, par-ce que le 
travail avoit arresté son operation. Je demeuray 
deux jours sans bouger du lict; et comme mon 
fils le chevalier fut arrivé, je manday soudain 
querir le capitaine Cadreils , et envoiay vingt 
cinq arquebusiers en sa place, afin qu'il allast 
avec mondit fils à Villeneufve. Mousieur de 
Sainct Giron , frere de monsieur de la Guyche , 
colonnel des vingt deux enseignes de monsieur 
le mareschal , s’estoit fait apporter à Agen, ma- 
lade, pour-ce qu'il avoit esté blessé à l'assaut 
de Mazeres en une jambe, ou en une cuisse que 
je ne mente, lequel se vouloit retirer à sa mai- 
son pour se faire guerir :et à une heure de 
nuict je les tiray dehors, et leur baillay deux 
bonnes guides , qui les rendirent le lendemain 
au point du jour à Villencufye. Tout le monde 

fut fort joyeux de la venue de mon fils le che- 
valier, et croy que leur dispute estoit qu'ils ne 
se vouloient pas obeyr les uns aux autres. J'y 
eusse envoyé le capitaine Fabian mon jeune fils, 
mais nous le tenions à la mort depuis son re- 
tour du camp, et pour lors n'avions autre espe- 
rance de luy que la mort. 

Or d'heure en autre j'estois adverty comment 
monsieur l'admiral dressoit un pont de batteaux 
au port Saincte Marie , et avoit recuei!ly tous les 
batteaux de Lot et de Garonne jusques à Mar- 
mande; j'estois aussi adverty d'heure à autre 
comment les ennemis avoient envoyé querir de 
la grose artillerie en Bearn : toutes ces nouvelles 
me faisoient haster les tranchées et fortifica- 
tions que je faisois à Agen, pensant , comme il 
y avoit de la raison, qu'ils me voulussent atta- 
quer , car ce n’estoit petite prinse, tant pour les 
richesses que pour deffaire la noblesse qui s'es- 
toit enfermée là dedans pour l'amour de moy. Je 
tius un conseil dans mon logis, et dans un petit 
cabinet, là vù nous n'estions que huit ou neuf, 
et disputasmes quel moyen il y avoit de rompre 
ce pont. Un maistre masson qui est de Thou- 
louse , qui faisoit les moulins de monsieur le 
marquis de Villars à Aguillon, parlant à quel- 
qu'un, mit en avant que si nous destachions un 
moulin d’eaue, de ceux qui estoient attachés 
devant la ville, il romproit le pont, car la riviere 
de Garonne estoit grande et desbordée , et tous- 
jours croissoit à cause qu'il pleuvoit presque 
tousjours. Il ne se trouva homme de son opinion 
qu'il fust possible qu'un moulin rompist le 
pont, car l'on nous asseuroit que monsieur 
l’admiral avoit fait faire à Thonens de grands 
cables comme la jambe d'un homme, et en avoit 
fait apporter de Montauban pareillement , et de 
grosses chaisnes, comme il estoit vrai ; car , ou- 
tre les grands cables, le pont estoit enchaisné 
d'autre part. En fin de compte, il n'y eut nul 
de nous qui fust de l'opinion du masson , sauf le 
capitaine Thodias , nostre ingenieur , qui disoit 
que si l’on le pouvoit charger de grosses pierres, 
qu'il pensoit que l’entreprinse reussiroit, mais 
non sans estre chargé; et par ainsi ne prismes 
aucune resolution. Et deux jours après l'on me 
manda de Thoulouse que monsieur le mareschal 
Danville faisoit armer trois battcaux, et que le 
capitaine Sainct Projet les devoit conduire avec 
soixante soldats dedans, ct que dedans huict 

jours ils devoient estre prests, et que ledit Sainct 
Projet passeroit de nuict dans ce terme. Nous 
avions discouru que nous ne pouvions charger 
le moulin que monsieur l'admiral n'en fust ad- 
verty par ceux de leur religion qui estoient de- 
dans Agen soubs la protection du mal-heureux 
edict : ainsi nous le pouvons appeller , et l'ap- 
pelleray tousjours; et en une sorte ou autre, 
nous demeurasmes confus, sans esperance d'aus 
tre remede que de nous bien deffendre. 
Pendant ce, le commissaire Viard estoit re- 
venu, et incontinent une autre-fois depesché 
par monsieur le mareschal devers le roi , et ar- 
riva avec un trompette dudit sieur mareschal, 
un mecredy, entre neuf ou dix heures, et me 
dit en secret l'entreprise de monsieur le mares- 
chal pour rompre le pont, mais qu'il se doubtoit 
que monsieur l’admiral en fust adverty , et que 
pour ceste occasion il amenoit l'un des trom- 
pettes de monsieur le mareschal avec luy jusques 
au port Sainct Marie, et que, s'il entendoit, 
quand il seroit audit port, que les ennemis en 
fussent advertis, il me renvoyeroit le trompette 
pour m'en advertir, afin que je gardasse que 
ledit capitaine Sainct Projet ne passast outre, et 
qu'il falloit que je tinsse garde sur la riviere 
jour et nuict ; et ainsi se departit de moy , et fut 
sur les deux heures après midy au port Sainete 
Marie, et vit passer trois cornettes de reistres 
par dessus le pont, venant loger vers la Gas- 
cogne. Le trompette eut fort bon moyen de veoir 
tout le pont comme il estoit bien attaché, et se 
peut-on asseurer que ceux de Cleyrac et de Thc- 
nens n'y avoient rien espargné, car ces bonncs 
gens n'ont rien eu de cher pour faire mal à leurs 
voisins et contre le service du roy. Le trompette 
arriva estant neuf heures du soir, par lequel Viard 
me mandoit que je gardasse que lecapitaine Sainct 
Projet ne passast outre pour aller executer son en- 
treprinse, car les ennemis en estoient advertis, 
et qu'ils avaient mis sept ou huict petites pieces 
d'artillerie au bout du pont vers la Gascogne, et 
que mil ou douze cens arquebuziers gardoient le 
bout du pont ; bref, qu'il n'y falloit point aller, 
car il nen eschapperoit pas un de ceux qui 
iroient. Et comme le trompette eut parlé à moy, 
il se retira à son logis ; et sans faire autre bruit, 
j'envoiay secrettement querir trois personnages 
de la ville à qui j'avois desjà descouvert mon in- 
tention, qui estoit d'envoyer à bas la riviere le 

moulin du president Sevin, pource qu'iceluy 
president avoit abandonné la ville, Je ne veux 
point icy nommer les trois, car il les mettroit 
en procès, et les commissaires qui sont à present 
par decà facilement luy feroient raison à sa vo- 
lonté, comme ils font bien à d'autres contre les 
catholiques. Et comme nous eusmes pzrlé en- 
semble, nous arrestasmes qu'ils iroient faire 
sortir six soldats mariniers, et qu'ils iroient des- 
tacher le moulin , faignant d'aller faire la garde 
sur le bord de la riviere pour garder que le ca- 
pitaine Sainct Projet ne passast outre. Et ainsi 
tous trois se departirent de moy, et ne furent 
pas paresseux 4 mettre les soldats dehors, ny 
lesdits soldats à destacher le moulin , desquels 
s'en noya un en destachant la chaisne , qui tomba 
du petit batteau ainsi que le pal où estoit atta- 
chée la chaisne se defit. Il pouvoit estre unze 
heures de nuict, et, ainsi que j'ay entendu de- 
puis par les ennemis, le moulin arriva au pont 
vers une heure ; lesquels avoient mis des senti-- 
nelles une grand demie lieue contre-mont la 
riviere , afin de donner l'alarme quand le capi- 
taine Sainct Projet passeroit. Et comme ils com- 
mencerent à ouyr le bruit du moulin, donnerent 
l'alarme, laquelle incontinent fut au port, et 
tout le monde se jetta aux deux bouts du pont, 
et commencerent à tirer force arquebuzades au 
pauvre moulin, lequel ne disoit mot, mais il 
donna un tel choc , qu'il emporta tout le pont, 
cables , chaisnes et batteaux , de sorte qu'il n'en 
y demeura qu'un qui estoit attaché à la muraille 
du logis de monsieur le prince de Navarre. Il 
alla des batteaux jusques à Sainct Macaire, et 
en y a qui m'ont dit qu'il en estoit allé jusques 
auprès de Bordeaux. Ce brave moulin du presi- 
dent alla encores rompre un autre moulin hu: 
guenot au dessous de Thonens, et en fin s’ar- 
resta aux isles vers Marmande. Les premiers 
par qui nous sceusmes la rupture du pont, ce 
fut par des pauvres gens qui alloient achepter du 
sel au bout dudit pont, des soldats huguenots qui 
en avoient prins sept ou huit battellées chargées. 
Les ennemis avoient tué plusieurs de ces pauvres 
gens, leur chargeant qu'ils estoient cause de la 
rupture du pont. Quelques uns de leurs soldats, 
qui s'estoient jettés sur le pont, s'en allerent à 
vau-l'eau. Mais il n’estoit qu'entre l'aube du jour 
et le soleil levant, que les gardes me manderent 
qu'il estoit arrivé sept ou huit de ces pauvres 

gens qui portoient le sel, lesquels disoient le 
pont estre rompu. 

Je m'en allay tout incontinent sur le gravier, 
et du costé de deca la riviere devers Gascogne; 
et du passage enhors l’on me fit passer deux ou 
trois de ces pauvres gens qui estoient arrivés 
audict passage , et qui estoient au bout du pont 
avec ceux que les ennemis avoient tués, et s'es- 
toient sauvés par la campagne la nuict, qui me 
conterent le tout , de mesmes que les autres qui 
estoient venus par le costé du port, et tousjours 
quelqu'un en venoit qui nous confirmoit mesmes 
nouvelles. Je fis passer dix ou douze sallades du 
costé de Gascogne, qui allerent jusques au des- 
sous de Seriguac, et prindrent deux prisonniers 
qui le me conterent encores mieux que ces 
bonnes gens. Cependant secrettement je fis 
accoustrer un petit batteau avec sept ou huict 
rames, et donnay au marinier vingt cinq escus 
pour aller porter les nouvelles à Bordeaux, et 
escrivis une lettre à messieurs de Lansac, baron 
de La Garde, et evesque de Valence mon frere, 
là où je leur discourois comme tout s'estoit 
passé, les priant en donner advis à la cour de 
parlement et aux jurats, afin que tous eussent 
part de ceste bonne nouvelle; car cela rompit 
fort le dessein des ennemis, lesquels, nous eus- 
sions fort incominodés si monsieur le mareschal 
eust voulu oublier sa colere, les prenant ainsi 
separés. Le trompette dudict sieur, avant qu'il 
partist, entendit la joye que toute la ville avoit 
de la rupture du pont, et s'en alla en diligence 
porter les nouvelles à son maistre. Ceste execu- 
tion fut faite le mercredy vers la minuict, et le 
jeudy, à l'entrée de la nuict , les mariniers par- 
tirent; et comme ils furent au port Saincte Marie, 
et près de là où estoit le pont, ils laisserent 
couler le batteau à la discretion de la riviere, 
estant eux tous couchés dans le batteau. Les 
ennemis commencerent à crier, mais personne 
ne respondoit, et ils eurent opinion que ce fust 
un batteau qui se fust detaché de luy-mesme. 
Et comme ils furent un ject d’arbaleste au des- 
sous , tous se leverent, et chacun print sa rame, 
et leur commencerent à dire des injures; et frent 
si grande diligence qu'ils furent le lendemain 
matin, qu'estoit le vendredy, au soleil levant, 
à Bordeaux, et en fut la joye fort grande. Je 
croy que jamais marinier venant des Terres 
Neufves n’apporta telles nouvelles où il y eust 

si grande presse. Presque tous ces seigneurs y 
faisoient doute ; tout le monde alloit au logis de 
monsieur de Lansac, baron de La Garde et de 
Valence, pour en entendre la verité. Monsieur 
de Valence depescha incontinent son secretaire, 
nommé Chauny, vers leurs majestés, pour leur 
rapporter les nouvelles au contraire de ce que le 
commissaire Viard leur apportoit. Ledit Viard, 
à ce qu'on m'a dict, arriva le matin, qui donna 
de la fascherie grande à leurs majestés et à 
Monsieur, du parachevement du pont, de sa 
structure et force, y pouvant passer grosse ar- 
tillerie par dessus à plaisir, et que les gens de 
cheval y passoient trois à trois de rang, comme 
il estoit bien vray, et ne mentoit de rien. Il y 
avoit raison de s'en fascher, car la commodité 
de ce pont leur eust donné le loisir de prendre 
tout, et faire passer tout leur canon à l'aise, 
Chauny arriva le soir, qui apporta la rupture, 
et. que si l'un avoit porté la fascherie, l'autre 
apporta la joye. Et pour quelques jours je fus 
le meilleur homme du monde et grand guer- 
rier; mais ceste opinion ne dura guieres, car 
mes ennemis que j'avois à la cour desguisoient 
au roy, qui estoit lors à Sainct Jean, toutes 
chases; et en fin, quelque chose qu'il y eust, je 
ne faisois n’y n’avois jamais rien faict qui vaille; 
et le roi le croyoit, ou à tout le moins je croy 
qu'il faisoit semblant de le croire pour les con- 
tenter. Et voy-là l'histoire de la rupture du 
pont, et à la verité. 

Maintenant il faut dire quel profit a porté la 
rupture de ce pont, et la deliberation qu'avoit 
faicte monsieur ladmiral si ledict pont fust đe- 
meuré en pied. Il fut arresté et eonclu en leur 
conseil que l’on passeroit l'hyver et jusques à la 
recolte en ces lieux, où estoit leur camp, et 
qu'ils se feroient venir de la grosse artillerie de 
Navarreins, pour prendre toutes les villes qui 
estoient au long de la riviere de Garonne jus- 
ques aux portes de Bordeaux, et qu'ils attaque- 
roient Agen, mais que ce seroit la derniere, 
pource qu'ils vouloient prendre Castel-Geloux , 
Bazas, et tout ce qui estoit deca et delà la Ga- 
ronne , jusques aux portes de Bordeaux ; et que 
par le moyen de ce pont, l’un et l'autre pays,. 
qui sont des plus riches de France, leur seroit 
à commodité. Hs faisoient estat d'avoir prins 
tout cela en moins de quinze jours, comme il 
eust esté vray , car ils estoient lors maistres de 

la campagne. Ils esperoient attaquer Libourne, 
s’asseurans qu’en toutes ces villes ils trouve- 
roient grande quantité de vivres, et que par ce 
moyen rien ne descendroit dans Bordeaux ny 
au long de la Garonne, ny moins du costé des 
Landes, faisant leur compte que dans trois mois 
la ville de Bordeaux seroit reduicte à toute ex- 
tremité; et croy qu'il n'eust pas tant duré, car 
desjà le bled y estait à dix livres le sac, et par 
mer, à cause de Blaye, il n'y eust peu rien 
entrer. Ceste ville est bonne et riche, et une 
bonne yille de guerre, mais est en un pays ste- 
rile, de sorte que qui luy osteroit la Garonne et 
la Dordogne, elle seroit bien tost reduicte à la 
faim : elle ne vid que du jour à la journée. 

Ils avoient desaigné faire venir leurs navires 
en riviere et à Blaye, laquelle ils tenoient pour 
garder que les galleres ne peussent sortir ne 
rentrer. Les vicomtes avoient promis à monsieur 
l'admiral de luy faire venir soixante mil sacs de 
bled au long de la riviere de Garonne, prenant 
lesdits bleds en Commenge et en Lomaigne, 
qu'est le pays de la Guyenne là où il en y a le 
plus; car pour le moins il y a cinq cens mar- 
chans et autant de gentils-hommes qui font es- 
tat de les garder trois ou quatre ans, attendant 
que la vente des bleds soit grande : par ainsi, 
facilement et aysément ils eussent tenu promesse 
à monsieur admiral; ct par là ils se tenoient 
certains de faire venir le roy à telle composition 
qu'il leur eyst pleu. Je ne scay, s'ils eussent eu 
Bordeaux, s'ils l'eussent rendu aussi peu que 
La Rochelle; pour le moins ils se pouvoient bien 
vanter, ayant eu Bordeaux et tenant La Ro- 
chelle , qu'ils avoient le meilleur coing et le plus 
fort du royaume de France, tant par mer que 
par terre , dominant cing rivieres navigables, y 
comprenant la Charante, Depuis qu'ils eussent 
esté entre les rivieres de l'Isle, Dordogne, Lot 
et Garonne, il falloit au roy pour le moins 
quatre camps pour les contraindre à combattre. 
Et veux dire qu'ils tenoient le meilleur pays et 
les deux meilleurs et plus grands havres du 
royaume de France , qu'est celuy de Brouage et 
celuy de Bordeaux. 

de m'estonne comme il y a des gens si mal 
habilles qui donnent entendre au roy qu'il faut 
cncoigner les huguenots dans la Guyenne : c'est 
une mauvaise piece : si le roy avoit perdue, il 
la recouyreroit bien tard, mais ces bons conseil- 

lers le font pour leur commodité et pour jetter 
la guerre loing d'eux : si la leur vendrons nous 
bien cher avant qu'ils l'ayent. Certes le roy en 
devroit faire plus d'estat et empescher ses enne- 
mis d'y prendre pied, et ne laisser ce pays à 
l'abandon, et permettant qu'on se rie de nos 
miseres jusques à demander si nous couchons 
encores dedans le lict. Je ne puis croire que 
ceste parolle soit sortie de la bouche de laroyne, 
car elle y a tousjours trouvé et y a encores de 
bons serviteurs. Ces messieurs de France, qui 
se mocquent de nous, en pourront avoir à leur 
tour : tousjours le mal n'est pas à une porte. Or 
voyla la conclusion de leur conseil, qui estoit 
trèsbon. Monsieur de Valence mon frere tesmoi- 
gnera qu'un qui assistoit au conseil quand bon 
luy sembluit nous a dict ladicte deliberation, qui 
estoit grande. Et croy que, quand ils eussent 
voulu chasser (ous les catholiques et retirer tous 
les huguenots du royaume de France dans ce * 
pays qu'ils eussent tenu, ils possedoient prou 
pour les faire tous riches, ou bien tous ceux de 
la noblesse de ce pays de deçà eussent esté con- 
traincts se faire huguenots et prendre les armes 
pour eux. Ainsi, mal-aysément après le roy en 
eust esté maistre; car de les faire retourner de 
rechef à nostre religion, il y eust eu bien affaire, 
parce que depuis qu'on est accoustumé à quels 
que chose, soit bonne au mauvaise, il est fort 
fascheux de la quitter. Mais Dieu n’a point veuly 
un si grand mal pour le roy ny pour nous qui 
sommes cotholiques. 

Voy-la dequoy a servy la rupture du pont, 
au jugement des amis et ennemis. Et veux dire 
que de tous les services que j'ay jamais faicts à 
la Guyenne, celuy-cy est des plus remarquables, 
qui n'est procedé d'autre chose, sinon de la dey 
liberation que je prins à m'aller jetter dans 
Agen, car autrement la ville estoit abandonnée, 
et monsieur l’admiral s'en venoit droict là et non 
au port Saincte Marie, ny à Aguillon, comme 
il fut eontrainct de faire; car à Lauserte le con- 
seil fut tenu qu'au partir de là ou s’en venoit 
loger à Castel-Sagrat, Monjoy, Sainct Mauria 
et Ferussac, et le lendemain à Agen, tenant 
pour certain qu'ils n'y trouveroient aucune re⸗ 
sistance. Si cela fust advenu, il eust bien eu leg 
coudées franches, et dans deux grosses rivieres 
eust non seulement rafreschy son armée, maig 
aussi asseuré le pays pour luy. Je sçay bien qu’d 

fut respondu à monsieur l’admiral par deux ou 
trois, que s'il estoit vray que j'y fusse dedans, 
ils ne m'en tireroient qu'en pieces, et que j'avo's 
bien faict en ma vie de plus grandes folies que 
celle-là : et en y eut qui dirent qu'ils m'avoient 
veu engager en trois ou quatre places, la plus 
forte desquelles ne valoit pas la moitié d'Agen, 
et que j'en estois sorty à mon honneur. Ceux-la 
qui respondoient cela le pouvoient bien tesmoi- 
gner à la verité, car ils s'estoient trouvés avec 
moy en ces lieux au besoin. Monsieur l’admiral 
soustenoit tousjours qu'il estoit bien asseuré 
que je n'estois pas à Agen pour y demeurer, et 
que dès que j'entendrois qu'il y viendroit, que 
ma deliberation estoit de passer la Garonne et 
me jetter dans Lectoure, disant : « Il est trop 
«vieux routier pour s'engager en une si mau- 
«vaise place.» Les autres asseuroient tousjours 
que je n’en bougerois point, à peine de leur vie: 
qui fut cause que monsieur l’admiral adhera à 
leur opinion, et changea le chemin droict à 
Aguillon, s'estendant jusques au port Saincte 
Marie, et s'ils voyoient que j'abandonnasse la 
ville et que je me retirasse vers Lectoure, 
comme il pensoit que je fisse, ils s’en vien- 
droient à Agen. Il a trouvé à la fin que ceux qui 
soustenoient que je n'en bougerois point me 
cognoissoient mieux que luy, et que ceux qui 
l'avoient adverty que je me voulois retirer à 
Lectoure estoient fort mal informés. Et pource 
que l'on ma reproché qu'il y avoit trois ans que 
je n'avois rien qui vaille, l'on cognoistra aux 
œuvres que j'ay faictes pendant les trois ans, 
sans argent ne gens à pied ny à cheval, que si 
j'eusse esté secouru d'argent seulement pour 
soldoyer des hommes, et que le roy m'eust 
donné les compagnies et gens d'armes que je 
demandois, j’eusse bien gardé à monsieur l’ad- 
miral de faire boire ses chevaux en la Garonne, 
et les reistres de venir boire nostre vin, car le 
comte de Mongommery n’eust jamais eu le 
loisir de les appeler , et en eusse eu bon marché. 
Le pont rompu, monsieur l’admiral demeura 
quatre ou cinq jours ne sçachant de quel bois 
faire flesches , et logé chez Guillot le Songeur, 
car il avoit , outre le camp du comte de Mon- 
gommery, trois cornettes de reistres engagées 
deca la riviere vers Gascogne , et c’estoient ceux 
qui avoient passé la riviere estans logés à La- 
bardac, et ne pouyoit trouver moyen de les re- 

tirer, à cause que le ruisseau qui passe au Para- 
vis, monastere des religieuses, estoit si grand, 
qu'il n'y avoit homme qui l’osast passer à pied 
ne à cheval. Le comte Mongommery estoit en- 
cores à Condom et vers Nerac et Bruch. Mon- 
sieur l’admiral fit faire un petit pont sur deux 
batteaux où ils pouvoient passer seulement cinq 
ou six chevaux au coup, et avec une corde ti- 
rvient les batteaux, à la mode d'Italie. Et comme 
le ruisseau commença à diminuer, les reistres 
le commencerent à passer à un pont de pierre 
qu'il y a, et s’approcherent du passage du port, 
et commencerent à passer ce pont de batteaux 
six à six ou sept à sept au plus. Et quelque grand 
diligence que les passagers pouvoient faire, si 
arrestoit-il près d'une heure et demie avant que 
le batteau fust allé et revenu; et en ceste peine 
passerent ces trois cornettes, qui demeurerent 
deux jours 4 passer. Monsieur le comte de Can- 
dalle et monsieur de La Vallette estoient à 
Staffort avec huict ou dix cornettes de gens de 
cheval; et comme le comte de Mongommery 
abandonna Condom pour s’approcher de la ri- 
viere, j'escrivis une lettre audit sieur comte de 
Candalle, que si sa deliberation estoit de com- 
battre Mongommery sur le passage, que je me 
trouverois au combat avec les deux compagnies 
de gensdarmes que j'avois et cinq cens arquebu- 
siers, non pour commander, mais pour luy 
obeyr comme le moindre soldat de la trouppe. 
Il me remercia fort, et me fit responce que, 
quand cela seroit, luy et toute la trouppe qu'il 
commandoit m'obeyroit; et toutesfois il ne se 
parloit point queje passasse pour me joindre avec 
eux : el cogneus bien par la lettre que tous eus- 
sent esté bien ayses que j'eusse esté auprès d'eux ; 
mais la Croizette, qui estoit là, servoit de do- 
minus fac totum. Encores leur manday-je que, 
s'ils ne vouloient que je m'y trouvasse, je ferois 
passer les deux compagnies et les cing cens arque- 
busiers se joindre avec eux. Et par là chacun peut 
bien cognoistre que je n’estois pas party de 
monsieur le mareschal pour ne luy vouloir obeyr, 
puisque j'offrois d'obeyr au comte et à monsieur 
de La Valette, et au capitaine La Croizette 
mesmes, qui estoit plus grand qu'eux en leur 
trouppe. 

Je ne veux point escrire comme ils firent, 
pour-ce que je n'y estois pas, et ne m'en suis 
pas informé, sauf qu'on me dict qu'ils avoient 

fait une charge à quelques uns qu'ils trouve- 
rent hors de Bruch, et les rembarrerent dedans; 
et m'a-on dict depuis que le comte de Mongom- 
mery estoit dans la ville: je ne sçay s'il est vray, 
et pense fort bien qu'ils firent tout ce qu'on y 
pouvoit faire, car ils sont trop cogneus et esti- 
més. Le comte de Mongommery passa premie- 
rement les gens de cheval, puis ses gens de 
pied les uns après les autres. Je fis passer la 
riviere à soixante sallades de ma compagnie et 
de monsieur de Fontenilles , avec trois cens ar- 
quebusiers pour les retirer , et allerent jusques 
à un petit village qui est auprès du passage 
appellé la Rozie, où ils tuerent quinze ou seize 
hommes, et y gaignerent douze ou treize 
chevaux , leur donnant une alarme bien chaude. 
Et m’a-on dit depuis que si nos gens de cheval 
eussent poussé outre jusques sur le passage, ils 
en eussent fait noyer deux ou trois cens, car de 
ceste alarme il s’en noya quatre ou cinq à la 
haste qu'ils avoient, et du costé de monsieur 
l'admiral ne les pouvoient secourir, car ils ne 
pouvoient repasser que six ou sept chevaux sur 
le pont à batteaux; parquoy ils demeurerent 
cinq ou six jours à passer. Et voylà la peine en 
laquelle se trouva monsieur l'admiral à pou- 
voir retirer à luy le comte de Mongommery et 
les trois cornettes de reistres. 

Monsieur de La Chapelle, viceseneschal , et 
monsieur du Bouzet, m'avoient mandé que si 
je voulois donner passeport à un huguenot à 
qui j'avois donné, à leur requeste, asseurance 
de demeurer en sa maison, il s'offroit d'aller 
au port Sainte Marie pour entendre et descou- 
vrir le chemin que monsieur l'admiral vouloit 
prendre après que le comte de Mongommery 
seroit passé, ou bien s'ils voudroient redresser 
un autre pont. Je leur envoyay le passeport 
qu'ils me demandoient pour luy; et le jour 
mesme que le comte eut achevé de passer, ce 
personnage fut de retour à leur maison, et leur 
dict et asseura qu'au partir du port Saincte Ma- 
rie, qu seroit dans deux ou trois jours après 
que tout seroit achevé de passer, ils prenoient 
leur chemin vers Thoulouse, et irvient passer à 
Montauban, estant deliberés de brusler toutes 
les maisons qui seroient à quatre lieues aux en- 
virons de Thoulouse, et surtout celles des pre- 
sidens et conseillers; et disoit encores qu'il 
avoit appris d'un capitaine de gens de cheval 

qu'on luy avoit donné pour sa part une maison 
près de Thoulouse, nommée l'Espinette, afin 
de la brusler : ce personnage luy respondit que 
c'estoit une des plus belles maisons qui fussent 
autour de Thoulouse; et le capitaine luy dict 
que si le maistre de la maison n'en avoit d'autres 
que celle-là, qu’il estoit sans maison. Ledict sieur 
du Bouzet mesmes me rapporta tout ce que 
ce personnage là leur avoit dict. Et tout incon- 
tinent j'en advertis monsieur le premier pre- 
sident, car d'en advertir monsieur le mares- 
chal, j'estois bien certain qu'il n’eust pas bien 
prins mes lettres, et qu'il eust creu tout aucon- 
traire de l'advertissement que je luy en eusse 
donné : qui fut cause que j'en advertis ledict 
sieur president, et luy mandois qu'il devoit re- 
tirer monsieur de La Valette, qui desjà s'en 
estoit retourné vers Thoulouse, et messieurs de 
Negrepelisse et Sarlabous, et qu'ils ne pou- 
voient avoir trop de gens de |bien dans la ville, 
car les ennemis tenoient des propos qui ne val- 
loient rien, lesquels je ne voulois escrire, pour 
ce que ce n’estoit que le vulgaire de leur camp, 
à quoy on ne devoit adjouster foy. 

Voylà tout le contenu de ma lettre : je m'as- 
seure que ledict sieur president ne l'a pas perdue. 
Et ainsi s'en allerent toutes les forces du port 
Saincte Marie, et passerent tous à la veue du 
chasteau de Bajaumont, où estoit monsieur de 
Durfort , frere du sieur de Bajaumont qui est à 
ceste heure. Je sortis avec les deux compagnies 
de gens d'armes , et les vis tous passer à une ar- 
quebusade de moy, et plus près encores, n'ayant 
moy que huit ou dix chevaux, ayant laissé la 
cavallerie un peu derriere; mais je ne l’avois peu 
mettre si bien à couvert que les ennemis ne la 
peussent voir. Jamais homme ne se desbanda 
pour me venir recognoistre , et camperent ceste 
nuict-là vers le pont du Casse, et tirant vers 
Sainct Maurin , puis se mirent vers ledict Sainct 
Maurin et autres villages là autour; et là de- 
meurerent deux ou trois jours. Et pource que 
ledict sieur de Durfort avoit veu passer tout à 
son aise tout leur camp, gens de pied et gens de 
cheval, et les avoit peu nombrer à son ayse, je 
le priay de prendre la poste et aller advertir sa 
majesté du nombre de ce camp; et me dict, 
entre autres choses, qu'il avoit descouvert une 
trouppe de cinq ou six cens chevaux qui passoient 
un peu plus loing que les autres, dont la plus- 

part n’avoient point de bottes, et que c'estoient 
valets et Jaquais qu'ils avoient fait monter à 
cheyal pour faire nombre. Je ne faisois rien que 
je ne le communiquasse à l'evesque d'Agen, me 
fiant lors autant ou plus en luy qu'à mon frere 
propre, et le tenois pour un des meilleurs amis 
et d'aussi bonne conscience que prelat qu'il y 
eust en toute la France: il est sorty de la maison 
des Fregoses de Genes. Je baillay instruction 
audict sieur de Durfort, et une lettre de creance 
qui contenoit cecy : «Que je luy envoyois le 
«sieur de Durfort, lequel avoit peu nombrer 
stout à son ayse l'armée de messieurs les 
«princes, pour luy dire tout ce qu'il en avoit 
« veu et nombré, » Puis luy donnois advis du che- 
min qu'ils tenoient, et de leur deliberation de 
mettre tout à feu vers Thoulouse, et en avois 
donné advis à monsieur le premier president, 
pour le dire aux gens qui avoient aux environs 
de la ville des maisons, afin qu'ils retirassent les 
meubles, et qu'ils feroient bien de retirer mon- 
sieur de Negrepelisse, si desja il n'y estoit , et 
messieurs de La Valette et Sarlabous ; puis en 
un autre article, que le personnage, que je ne 
nomme point icy, de leur religion qui estoit 
allé à leur camp, avoit porté nouvelles aux sieurs 
de La Chappelle et du Bouzet, que le capitaine 
des gens de cheval à qui il avoit parlé avoit dit 
qu'ils avoient entreprise sur Montpellier, et le 
pont Sainct Esprit toute asseurée , et que je co- 
gnoissois bien le gouverneur de Montpellier, qui 
estoit monsieur de Castelnau, pour lequel je 
respondrois de ma vie, mais que je ne cognois- 
sois pas celuy du pont Sainct Esprit; qu'il pleust 
à sa majesté en advertir lesdicts gouverneurs , 
afin qu'ils fussent soigneux de tenir l'œil sur 
leurs places, et que cela leur seroit un coup 
d'esperon pour leur faire prendre à la seureté 
dicelles. Et en un autre article, que l'evesque 
d'Agen, lequel estoit arrivé de l’abbaye qu'il a 
en Languedoc près Narbonne, m’avoit dict que 
tout le bas Languedoc, depuis Montpellier vers 
Avignon, estoient en grand peine , n'ayant au- 
cun chef en ces quartiers, et qu'ils avoient 
envoyé prier monsieur le mareschal de leur vou- 
loir envoyer monsieur de Joyeuse, car, pourveu 
qu'ils eussent un chef, ils seroient prou gens 
pour deffendre le pays; et que s'il sembloit bon 
à sa majesté, qu'elle devoit mander à monsieur 
le mareschal qu'il laissast aller monsieur de 

Joyeuse au bas Languedoc: il avoit prou d'autres 
grands capitaines près de luy , parce que ledit 
sieur de Joyeuse y serviroit de beaucoup, à cé 
que m'avoit dict ledit evesque. Et en un autre 
article, que sil plaisoit à sadicte majesté de 
faire marcher Monsieur avec la moitié seulement 
de son armée, que nous estions assez forts potit 
combattre des forces plus grandes que celles de 
messieurs les princes, et qu'il m'estimast pout 
l'un des plus meschans hommes qui porta jamais 
armes, si Monsieur marchoit avec la moitié de 
l'armée , mais qu'il amenast les reistres, sil né 
desfaisoit les princes, et mettroit fin à la guerre; 
et si sa majesté ne trouvoit bon que Monsieur ÿ 
vinst, qu'il commandast à monsieur le prince 
dauphin qu'il marchast avec le camp vers lé 
pays de Rouergue, avec lequel je me joindrois, 
et que nous trouverions bien moyen que mor 
sieur le mareschal Danville s'y joindroit aussi, 
et qu'autour de Thoulouse et au chemin qu'ils fè- 
roient nous les combattrions à nostre advantage. 
Voylà tous les articles de mes instructions. 
Et à dire le vray, il ne s'en fust jamais retourné 
un en France , ou ils se fassent cachés dans les 
villes, et eussions gardé le pays. Que s'ils fussent 
esté rompus ou separés, malaisément se fussent- 
ils jamais r'alliés. Ce bon evesque d'Agen m'avoît 
dict qu'il tenoit Narbonne pour perdue , et qué 
monsieur de Rieux, qui en estoit gouverneur, 
estoit huguenot , et qu'il avoit chassé un des 
principaux catholiques de la ville auquel tous 
les catholiques s'addressoient, et que la ville eti 
estoit à demy desesperée , mesmes que les cd- 
tholiques avoient mandé 4 monsieur le mares- 
chal , pour le supplier de vouloir escrire à moti- 
sieur de Rieux de le laisser r'entrer dans la ville; 
lequel sieur de Rieux luy avoit renvoyé force 
excuses qu'il ne le pouvoit faire. Et voyant que 
monsieur le mareschal ne prenoit pas trop les 
choses à cœur pour le faire r'entrer, les catholi- 
ques s‘estoient retirés au parlement , lequel T'a- 
voit remonstré à monsieur le mareschal , et qué 
de nouveau il en avoit escrit audict sieur de 
Rieux, qui n'en avoit voulu rien faire, et que 
tout le peuple se tenoit entierement pour perdu. 
Je le contay audict sicur de Durfort , non qu'il 
fust escrit aux articles, ne moins lay donnay-je 
charge d'en parler au roy, car peut estre cela 
n'estoit pas vray; mais, pour en estre certain , 
il Je devoit demander audict evesque, ét s'il you- 

loit que de par Juy il le dist au roy. Ledict 
evesque luy dict tout en la mesme sorte qu'il 
m'avoit conté, et de plus que luy mesmes le vou- 
loit escrire au roy, ce qu'il fist. Ledict sieur de 
Dorfort ne voulut prendre la lettre qu'il ne vid 
ce qui estoit couché dedans, comme il fit; et 
alors ledict sieur de Durfort print la lettre , et 
me dict qu'il avoit veu ce que ledict evesque es- 
crivoit au roy, et que c’estoit en la mesme forme 
qu'il lé m’avoit dit. Voilà le contenu de mes ins- 
tructions , car de creance ledit Durfort n’en ap- 
porta que ce qui estoit contenu dans icelles 
instructions , et me dit franchement qu'il map- 
porteroit jamais creance sans instruction signée. 
Voyla sur quoy monsieur le mareschal Danville 
s’est Fondé d’escrire une lettre diffamatoire con- 
tre moy. Que si neust esté le respect de ceux 
ausquels il appartient, et l'estat qu'il tient du 
roy, je me fusse essayé de luy apprendre comme 
il doit donner desmanties sans bien estre ad- 
verty de la verité. Je les luy pouvois bien don- 
ner, d'autant que le tesmoignage du roy et les 
instrüctions eussent declaré la verité ; mais il me 
suffit que le roy et la royne scavent le contraire 
de ce qu'il a couché dans sa lettre, et que ma 
conscience en est du tout exempte. Nous verrons 
de lay où de moy qui mieux servira son mais- 
tre : il à deux advantages sur moy, il est grand 
seigneur et jeune , et moy pauvre et vieux ; si 
suis-je gentil-homme et chevalier qui n'ay ja- 
mais souffert injure, et suis moins taillé que 
jamais de l’endurer, tant que pourray porter 
espée. Joserois croire que pour lors le susdict 
evesque n’avoil encores rien entendu de l'entre- 
prinse que l'on a voulu executer contre moy ; 
mais son meschant frere vint demeurer quatre 
où cinq jours avec luy, lequel pendant ce temps 
le convertit d'entendre à ceste belle execution , 
de laquelle je n’escriray rien d’advantage , car 
Dieu a commencé faire paroistre ses miracles 
pour me vanger : j'espere tant en luy, qu'il ne 
s'arrestera pas là. Or les princes s'en allerent 
par le mesme chemin que j'avois mandé à mon- 
sieur le president, et fisrent l'execution du brus- 
lement entreprins. Je voudrois de bon cœur que 
mon advertissement ne se fust pas trouvé veri- 
table, car j'ay apprins de beaucoup de gens de 
bien de Thoulouse que l'armée des princes leur 
apporta dommage de plus d'un milion de francs. 
Je ne me veux mesler de mettre icy ce qu'ils 

firent par le Languedoc, car je ne me mesle 
point d'escrire ce que les autres ont fait, ou le 
devoir auquel se mit ledit sieur mareschal , et 
retourneray à une lettre que le roy m'escrivit 
pour aller en Bearn. | 
Sa majesté me mandoit que j'assemblasse tant 
de gens que je pourrois et le plus promptement, 
et que je prinsse de l'artillerie à Thoulouse , à 
Bayonne et Bordeaux, et là où j'en trouverois ; 
et que jallasse attaquer le pays de Bearn. Et es- 
crivoit à messieurs les capitouls de Thoulouse 
de me bailler de l'artillerie et munitions : d'ar- 
gent, il ne s’en parloit point pour les frais où 
pour payer les gens de pied et l'equipage du 
canon; et Dieu scait si en telles entreprises il 
faut que rien manque. Une armée ressemble un 
orloge ; si rien deffaut , tout va mal à propos. 
Je luy envoyay Espalanques, gentil- homme 
bearnois , avec ample instruction de ce qu'il me 
falloit et qui estoit necessaire pour marcher; et 
fus contrainct de ce Faire, pource que les lettres 
que sa majesté m'avoit escrites pour l’entreprise 
estoient si maigres, qu'il sembloit que celuy 
qui les avoit devisées n’avoit point grand envie 
que j'y allasse ou bien que j'y fisse rien qui val- 
lust, si ce n’est qu'il fust du tout ignorant. Mais 
je ne luy en manday autre chose, sinon d’escrire 
une lettre bien pressante aux capitouls , pour 
me prester deux canons et une coulevrine avec 
des munitions, et dont je leur respondrois, car 
l'artillerie et munitions sont à eux. Desjà ils m'a- 
voient fait responce n'avoir point d'artillerie 
preste, ny moins de munition, à cause que 
monsieur de Bellegarde leur avoit despendu là 
plupart d'icelle au Carlat et à Puylaurens, et que 
monsieur le mareschal Danville leur avoit des- 
pendu le reste à Mazeres. J'escrivois aussi à sa 
majesté qu'il luy pleust commander à monsieur 
de Valence qu'il me fist delivrer un peu d'argent 
pour faire une monstre, ou à tout le moins une 
demy monstre aux gens de pied, pour acheter 
de la poudre, car en deux ans que ceste guerre 
a duré , tous les gens de pied que j'ay levés de 
par deca n’ont fait que deux monstres , et la plus- 
part qu'une; et aussi qu'il mandast à monsieur de 
Valence qu'il fist venir avec moy un thresoriet 
pour faire les frais de l'artillerie, et qu'attendant 
le retour d'Espalanques , je donnerois si bon et 
prompt ordre à toutes choses necessaires , qu’il 
me trouyeroit à son arrivée prest à marcher. 

Voi-là toutes les demandes que je faisois au 
roy. Sa responce fut qu'il trouvoit fort estrange 
que je misse ce voyage en telle longueur, et 
qu'il pensoit que je fusse desjà dans le pays, et 
que si je ne voulois faire autrement que j'avois 
faict jusques icy, qu'il y pourvoyroit aussi autre- 
ment , et qu'il y avoit trois ans que je n’avois 
rien fait qui vaille. Ces lettres me mirent en tel 
desespoir et colere , qu'une fois je fus resolu de 
n'y aller point et d’escrire auroy qu'il y envoyast 
un autre qui y eust fait cy-devant mieux que 
moy, et qui achevast la besongne comme mon- 
sieur de Terride avoit faict. Toutesfois à la fin 
je me resolus de ne le faire , cognoissant bien 
que ces lettres ne venoient pas du naturel du 
roy, de la royne, ny de Monsieur , car il y en 
avoit de tous trois, aussi picquantes l’une que 
l'autre. Je cognoissois bien que cecy venoit du 
conseil de mes ennemis que j'ay près leurs ma- 
jestés , car le roy, la royne ny Monsieur n’escri- 
virent jamais lettre au plus grand ennemy qu'ils 
ayent eu si picquantes que celles-là, et ne les 
monstray qu'à monsieur de Valence mon frere, 
de crainte que tout le monde ne perdist le cœur, 
à mon exemple, de faire jamais service au roy ; 
car tous generallement , de quelque vacation 
qu'ils fussent, scavoient bien le contraire, et que 
j'avois fort bien faict avec le peu de moyens 
qu'on m'avoit laissé. Et lors je cogneus bien 
qu'on me vouloit jetter toutes les fautes qui 
estoient advenues par deça sur mes espaules, 
n'ayant personne à la cour pour me deffendre. 
Je cognois à present que la plus grande faute 
que j'ay faicte en ma vie, ç'a esté de n'avoir 
voulu despendre, depuis que les vieux sont 
morts, que du roy et de la royne, et qu'un homme 
qui a charge est plus asseuré de despendre d'un 
monsieur ou d'une madame , ou d’un cardinal 
ou d'un mareschal, que non du roy, de la royne 
ny de Monsieur ; car ils desguiseront tousjours 
à leurs majestés les affaires comme bon leur 
semblera , et en seront creus de tous trois, car 
ils n'y voyent que par les yeux d'autruy, et n'y 
oyent que par les oreilles des autres. Cela est 
mauvais, mais il est impossible d'y mettre or- 
dre, et celuy qui aura bien faict, demeurera en 
arriere. Par ainsi, si je pouvois retourner à mon 
commencement d'âge, je ne me soucierois ja- 
mais de dependre du roy ny de la royne, sinon 
de ceux qui ont credit près de leurs majestés ; 

car, encore que je fisse le plus mal qu'homme 
sçauroit faire, ils me couvriroient mes fautes , 
voyant que je ne despendrois que d'eux ; et leur 
bien et honneur est d'avoir des serviteurs qu'ils 
appellent creatures. Si le roy ne faisoit du bien 
que deluy-mesmes, il leur rongneroit les ongles. 
Mais qui veut avoir recompence , qui veut estre 
cogneu , il faut se donner à monsieur ou à ma- 
dame , car le roy donne tout à eux , et ne cog- 
noit les autres que par leur rapport. Je suis bien 
marry que je ne puis retourner à mon jeune âge, 
car je me sçaurois bien mieux gouverner que je 
n'ay fait jusques icy, et ne me fonderois pas 
tant en l'esperance des roys que des autres qui 
seroient près d'eux. Mais je suis à present vieux 
et ne puis retourner jeune; parquoy il faut que 
je suive la complexion que j'ay tout jamais eue, 
car je ne sçaurois par quel bout commencer pour 
en prendre un autre : il n'est pas temps, celà 
peut estre servira pour ceux que je delaisse. 
Mais si le roy les veut tromper, qu'il soit veri- 
tablement roy , et ne donne rien que de luy- 
mesmes : O qu'il y en aura qui seront trompés ! 

Encores ay-je fait une autre faute, c'est de 
n'avoir tenu quelqu'un de mes enfans près du 
roy; ils estoient assez bien nés pour se faire 
aymer de leurs majestés. Mais Dieu m'osta mon 
Marc Antoine trop tost, et depuis le capitaine 
Montluc, qui fut tué à Maderes; l'un ou l'autre 
eust fait taire ceux qui voudroient controoller 
et calomnier mes actions. Leurs desmentis de si 
loing ne me pouvoient faire mal : si nous es- 
tions à une picque les uns des autres, je leur 
ferois, tout vieux que je suis, trembler le cœur 
au ventre. Je ne les tenois pas près de moy pour 
estre oisifs, mais pour apprendre mon mestier; 
car le premier a suyvy les armes, et s'y est fait 
remarquer, et m'a suyvy en mes voyages; le 
second avoit acquis tel credit en Guyenne, que 
Jestois bien ayse , pendant la guerre qu'il n'en 
bougeast ; le troisieme depuis son retour de 
Malthe m'a suyvy en ces guerres , et le dernier 
aussi. Mais je laisse ce propos, qui me met en 
colere , pour retourner à l’entreprinse. Monsieur 
de Valence s'en courut à Bordeaux voir s'il y 
avoit moyen de trouver argent aux finances , et 
me manda n’en y avoir trouvé un seul liard; 
toutes-fois , qu'il avoit tant fait que l'on avoit 
emprunté quatorze mil francs, lesquels il avoit 
fait bailler à un commis pour faire tenir près de 

moy, et que dans dix jours il m'en feroit tenir 
autant; mais qu'il ne falloit nullement esperer 
d’en avoir d'avantage, et que le receveur avoit 
encores emprunté cela. Monsieur de Fontenilles 
s’en alla à Thoulouse avec procuration mienne, 
pour nous obliger tous deux de rendre et payer 
les munitions , si le roy ne le faisoit; et en ceste 
condition ils me presterent un canon et une 
coulevrine, avec quelque peu de munitions. 
Je fis partir messieurs de Montespan et de Ma 

daillan, avec cent chevaux choisis en la compa- 
gnie de monsieur de Gondrin et la mienne, droit 
à Bayonne, pour tenir escorte à l'artillerie que 
monsieur le vicomte d'Orthez me devoit envoyer. 
Et envoyay monsieur de Gondrin à Nogarol, 
pour commencer à dresser l'armée, et monsieur 
de Sainctorens avec luy, à qui j'avois baillé la 
charge de mareschal de camp ; et moy je de- 
meuray quatre ou cinq jours, pour faire advan- 
cer les gens de pied et de cheval, et donner 
temps auxdits commissaires de vivres d'aller par 
les provinces executer les mandemens que j'avois 
baillés pour faire advancer les vivres. Et ne de- 
meuray que six jours à temporiser, puis m'en 
allay en deux jours à Nogarol. Là nous entras- 
mes incontinent en conseil, pour deliberer par 
quel moyen devions commencer. Les uns dirent 
que je devois commencer par Sainct Sever, d'au- 
tres disoient que je devois aller droit à Pau. 
Mon opinion fut que je devois aller commencer 
à Rabastens , pour-ce que, commençant par là, 
je mettrois derriere moy tout le meilleur pays 
de Gascoigne pour les vivres; et d'autre part, 
que Rabastens estoit un chasteau le plus fort 
que fust en la puissance de la royne de Navarre, 
et que si je le prenois par force, comme je 
voyois qu'il falloit qu'il se prinst ainsi, car l'on 
estoit bien asseuré qu'ils ne se rendroient pas 
legerement, je voulois faire mettre tout au fil de 
Pespée, m'asseurant que cela donneroit une si 
grand peur à tout le demeurant du pays de 
Bearn, qu'il n'y auroit aucune place qui y osast 
attendre le siege, si ce n'estoit Navarreins : et 
d'autre part, que ceux de Thoulouse , enten- 
dant c2 bon commencement, ils n'espargneroient 
rien à me fournir, voyant que les choses me suc- 
cederoient à bien. Et au contraire, si je com- 
mencois à Sainct Sever, je me jettois sur les 
landes là où il n'y a que sable, où mes gens 
mourroient de faim , ct n'auroient aucun sccours 

de Bourdeaux, encores que je prinsse bien Sainct 
Sever; par ainsi, qu'il valloit mieux aller com- 
mencer par le plus fort , et y employer promp- 
tement mes forces, que non à la plus foible, 
allant de jour à autre perdant le temps. Voy-là 
ma proposition , laquelle à la fin fut trouvée 
bonne, et suivie de tous; mais sur tout je leur 
dis que, pour mettre les ennemis en peur, il 
falloit tuer tout ce qui se presenteroit et qui 
feroit teste, et que cela occasionneroit messieurs 
de Thoulouse à nous accommoder de ce qui nous 
seroit necessaire, voyant que c’estoit bon jeu 
bon argent. 

Ce conseil se tint à mon arrivée; et le matin 
devant le jour je prins vingt cinq ou trente che- 
vaux, et m'en allay en diligence à Dacqs. Mon- 
sieur de Gondrin me montra une lettre que 
monsieur de Montespan, son fils, luy avoit escrite 
de Bayonne, que l'artillerie n'estoit pas si preste 
comme nous pensions, mais bien que monsieur 
le vicomte d'Orthez y faisoit toute la diligence 
qu'il pouvoit ; et dès que je fus à Daeqs, je luy 
depeschay deux gentils- hommes, queue sur 
queue , pour la faire haster. Or mandois-je à 
monsieur le vicomte que je le priois de s'advan- 
cer un jour ou deux devant, et qu'il regardast 
s'il pourroit amener avec luy messieurs de Luxe 
et de Damezan, afin de prendre conseil d'eux 
de ce que nous aurions affaire; ce qu'il fit, et 
amena ledit sieur de Damezan avec luy, et ne 
peut si tost recouvrer monsieur de Luxe. A 
Dacqs, je luy remonstray le conseil que nous 
avions tenu à Nogarol, et mon opinion, laquelle 
fut trouvée bonne par tous, et mesmement par 
monsieur Damezan, qui me dit que si nous ve- 
nions droict à Sainct Sever, ils n’auroient moyen 
de tirer un Basque du pays, par-ce qu’il falloit 
qu'ils passassent les eaues par le pays des enne- 
mis; mais que si j’allois commencer par-là où 
j'avois proposé , dès que je serois à Nay, tout le 
pays des Basques et la vallée du Sault et Daspe, 
se joindroient 4 moy. Je fus fort ayse de ce que 
je les trouvay de mon opinion. Je fus contraint 
de demeurer trois jours à Dacqs avant que l'ar- 
tillerie fust arrivée. Je laissay deux canons à 
monsieur le vicomte d'Orthez, avec des muni- 
tions, lequel devoit marcher droit à Pau incon- 
tinent qu'il auroit entendu que j'aurois prins 
Rabastens , et en mesme temps que je marche- 
rois , je luy devois envoyer deux compagnies de 

gens d'armes pour luy aller au devant, et deux 
de gens de pied qui estoient au Mont de Marsan, 
et mil hommes qu'il avoit auprès de luy, de ses 
terres ou bien de Labour. Et luy laissay mon- 
sieur d'Amou pour le soulager, et quelques au- 
tres gentils-hommes du pays voisin de Dacqs, 
et commençay à marcher avec l'artillerie jour et 
nuict. Monsieur de Montamat, lieutenant de la 
royne de Navarre en ce pays-là, ne pouvoit de- 
viner quel chemin je voulois prendre, ou si 
jirois droit à Pau ou à Rabastens , car dès Sainct 
Sever il cogneut bien à ma desmarche que je ne 
prenois pas ce chemin-la, mais s'altendoit que 
j'irois droit audict Rabastens ou à Pau. Je dili- 
gentay tant, que je fus en deux jours et deux 
nuicts avec quatre canons , une grande coule- 
vrine et deux bastardes, auprès de Nogarol; 
messieurs de Gondrin et de Sainctorens se joi- 
guirent à moy, et ainsi marchasmes droit à Ra- 
bastens , et en trois jours nous y fusmes devant 
avec la plus grand part de la cavallerie et de 
l'infanterie. Il pleuvoit tousjours, de sorte que 
les ruisseaux venoient grands : qui fut cause que 
l'artillerie ne fust pas si tost devant Rabastens 
comme l'armée. 

Incontinent que j'arrivay, je prins le commis- 
saire Fredeville et le sieur de Leberon, lesquels 
avoient desjà recogneu le matin devant le jour, 
comme aussi avoient fait le capitaine Saincte 
Colombe , monsieur de Basillac, et autres gen- 
tils-hommes voisins de-là, et les trouvay en dis- 
pute : les uns disoient qu'il falloit prendre pre- 
mierement la ville, par dedans laquelle il falloit 
battre le chasteau; les autres, et mesmes tous 
ceux de Bearn , que je devois attaquer le chas- 
teau par le dehors, comme Fredeville estoit 
mesmes de leur opinion. Je voulus voir la dis- 
pute 4 Veil, car en ces choses je ne me suis 
jamais fié à personne, et un bon assiegeur de 
places en doit faire ainsi; et amenay les susdits 
de Fredeville et de Leberon seuls avec moy ; et 
encores qu'ils tirassent fort, si ne me garderent- 
ils point de recognoistre à ma volonté; et me 
retitay près du chasteau, dans une petite loge 
couverte de paille, et là je fis confesser audit de 
Fredeville que c'estoit la ville que nous devions 
attacquer la premiere, et par dedans icelle le 
chasteau. Et ainsi nous retirasmes l’un après 
l'autre courant, car il ne faisoit guere bon s'y 
arrester, et allasmes conclure avec messieurs de 

Gondrin, de Basillac, de Sevignac, de Saincto- 
rens , de Montespan, de Madaillan, et du capi- 
taine Paucillac, colonel de l'infanterie, qu'il 
nous falloit attaquer la ville. J'emploiay tout le 
demeurant du jour à faire faire des gabions et 
fassines, et au point du jour j'eus l'artillerie en 
batterie devant la ville: dans peu de vollées le 
canon fit breche. Leur deliberation n’estoit pas 
de tenir la ville, car ils avoient remply toutes 
les maisons de paille et fagots; et comme ils 
virent que nos gens alloient à l'assaut, tout à 
coup ils mirent le feu à la ville, et coururent se 
jetter dans le chasteau , hommes. femmes et en- 
fans. Nos gens firent ce qu'ils peurent pour 
garentir la ville afin qu'elle ne se bruslast, mais 
ils tiroient tant du chasteau, qu'il n'y eut ordre 
de garder qu'il ne s'en bruslast la pluspart. Et 
la nuit après je mis l'artillerie dedans, et com- 
mençay de battre un corps de maison qui tiroit 
à main gauche, là où il y avoit un tourrion au 
bout qui couvroit le pont levis et la porte du 
chasteau ; et sur le soir ledit corps de logis fut 
tout ouvert, et le tourrion par terre. Et le matin 
au point du jour nous commençasmes à battre 
leur grand tour où estoit l'orloge , et en mesme 
temps que la batterie se faisoit , nos soldats gai- 
gnerent la porte de la ville qui estoit tout auprès 
de celle du chasteau, à dix pas au plus, et qui 
pouvoit voir un peu des fausses brayes; toutes- 
fois il y avoit un grand terrain de la hauteur 
d'une picque, et d'autant d'espesseur , fait de 
fassines en maniere de rampart, qui couvroit 
leur pont levis, qu'estoit cause que nos gens ne 
leur pouvoient pas porter grand dommage, si 
faisoient bien eux aux nostres; mais nous y 
mismes quelques barriques et tables qui tenaient 
un peu en seureté nos gens qui estoient sur 
ledit portail. Tout le jour nostre artillerie battit 
le visage de la tour, et à la fin ladicte tour fut 
ouverte, puis fis tirer de l'autre qui tiroit dans. 
le chasteau, et jusques au lendemain qui fut le 
troisitme jour jusques midy nous n’en peusme 
veoir la fin. Monsieur de Fontenilles et le capi- 
taine Moret arriverent avec le canon et une 
grand coulevrine de Thoulouse qui ne servit 
de rien, car elle se mit en cinquante pieces, et 
le canon fut esventé. 

Je fis remuer deux canons 4 main gauche, 
tout auprés de la muraille de la ville qui voyoit 
l'autre visage de main gauche : mon intention 

estoit que si je pouvais faire tomber la tour de- 
vers nous , elle combleroit tout le fossé qu’estoit 
plein d'eaue, et rempliroit les fauces brayes de 
cest endroit là, et que nous pourrions aller à 
l'assaut par dessus la ruyne qui m'auroit comblé 
le fossé, car la tour estoit fort haute. Tout le 
quatriesme jour avec ces deux canons je battis 
ce visage de la tour, et à la fin j'en fus maistre, 
et ne demeura que le costé de main droite et les 
coins. Alors je fis tirer au premier canton qui 
faisoit visage à l'artillerie premiere du costé de 
main gauche, et des deux pieces que j'avois re- 
muées la nuict à l'autre canton qui tiroit vers la 
ville; et en dix ou douze coups, les cantons fu- 
rent rompus et la tour tombée devers nous, et 
là où je la demandois; mais, quelque hauteur et 
grosseur qu'elle eust, elle ne sceut du tout rem- 
plir le fossé, dans lequel il failloit descendre 
bien profond : il est vray que la ruyne de la 
tour avoit beu l'eau, et avoit rempli une partie 
du fossé, mais non pas tellement qu'il ne fallust 
encore descendre bien bas. La nuict du cin- 
quiesme jour , les sieurs de Basillac et baron de 
Sainct Lary m'amenerent cinquante ou soixante 
pionniers, car tous ceux que j'avois s'en estoient 
fuis et derobés; et ils les prenoient en leurs 
terres voisines de-là. Je les baillay à monsieur 
de Leberon et au capitaine Montaut son beau 
frere, et trente ou quarante soldats que les ca- 
pitaines l'Artigue et Soles faisoient travailler : 
les capitaines mesmes leur aidoient; c’estoit pour 
oster le terrain, afin que l'artillerie peust voir 
le pons levis et battre le costé d'iceluy , afin que 
la balle passast par flanc au long, et en courtine 
au long de la bresche par dedans; et aussi ils 
avoient fait une barriquade sur des chambres, 
de sorte qu'on ne pouvoit aucunement voir par 
un des deux costés. Je baillay la charge au 
vicomte d'Usa de remuer les deux canons à 
l'endroit où monsieur de Leberon faisoit tirer 
le terre-plain, et m'en allay un peu reposer, 
car cestoit la cinquiesme nuict que je n’avois 
pas eu une heure entiere de repos. Et à la pointe 
du jour jouys tirer les deux canons; et ne pen- 
sois point qu'il fust possible que toute ceste 
nuict le terrain peust estre osté, à tout le moins 
- tout ce qui nous faisoit empeschement. Nostre 
artillerie commenca à faire des siennes tout au 
long de ce flanc; et nous cousta beaucoup de 
rompre cesie barriquade qui nous portoit un 

grandissime dommage, car ils tiroient desespe 
rément à nos deux canons. Je fis aller reposer 
le vicomte d'Usa, monsieur de Leberon et le 
capitaine Montaut, et laissay monsieur de Ba- 
sillac pour secourir l'artillerie. Nous fismes faire 
un trou à la muraille de la ville, tout à l'endroit 
de nostre artillerie, afin d'y venir en seureté 
par le dehors, car par le dedans il n'y avoit 
ordre sans estre tué ou blessé. J'avois baillé au 
capitaine Bahus la charge de faire faire des ga- 
bions ce quatriesme jour, qui avoit fait grand 
diligence ; mais il les fit faire trop petits, car le 
vent de nostre artillerie les eust bien tost mis en 
pieces , qui est une chose à laquelle il faut pren- 
dre garde. Toute nostre cavallerie estoit en des 
villages à une lieue et demie de nous, lA oi il avoit 
commodité de faire vivre les chevaux, et avoient 
commandement d'estre toute la nuict en cam- 
pagne, pour garder que secours ne vinst. Nous 
avions prins un grand pacquet de lettres le jour 
propre que nous arrivasmes à Rabastens, que 
monsieur de Montamat envoyoit au vicomte de 
Caumon, monsieur de Dandaux, et plusieurs 
autres , jusques au nombre de trente ou qua- 
rante lettres, par lesquelles il les prioit de venir 
secourir le pays de Bearn, s'ils desiroient faire 
service à la royne de Navarre et à monsieur le 
prince, et qu'ils n'estoient pas assez forts pour 
deffendre le pays s'ils ne le venoient secourir; 
que desjà il leur en avoit escrit par deux ou 
trois fois; et qu'ils luy mandassent quand ils 
seroient prets, car dans une nuict ils feroient si 
grand cavalcade qu'ils se joindroient à eux, 
pour incontinent se retirer tous ensemble dans 
le pays de Bearn; ou autrement qu'il seroit con- 
trainct d'abandonner le plat pays, n'ayant assez 
de forces pour y resister; qu'il voyoit bien qu'il 
n’avoit pas affaire à monsieur de Terride : ce 
que nous fut cause de prendre la resolution qui 
s'ensuit. 

Premierement , de mander au baron de Lar- 
bous, qui venoit avec la compagnie de monsieur 
de Gramont du haut de Comenge, pour se ve- 
nir joindre avec nous, qu'il fist alte ès environs 
de là où il falloit que le secours passast , et que 
jour et nuict il tinst gens de cheval sur les pas- 
sages, afin de nous tenir advertis, et qu'il n'em- 
peschast point le passage, mais seulement se 
mist sur la queue. Puis depeschay le capitaine 
Mausan, qui estoit de ma compagnie, pour s'en 

aller aux vallées, par là où il falloit que les en- 
nemis passassent ; et commanday qu'avec le bat- 
sain ils fissent lever toutes les communes des 
vallées et villages, et se joignissent avec le baron 
de Larbous pour se jetter à leur queue. Puis de 
nostre costé une partie de nostre cavallerie es- 
toit toutes les nuicts à cheval, et tenions des 
sentinelles jusques auprès de Nay, car il falloit 
que monsieur de Montamat passast au pont 
dudit Nay pour venir au devant de son secours; 
et que monsieur de Gondrin demeureroit avec 
- vingt sallades et quatre enseignes de gens de 
pied à l'artillerie, si nous n'avions prins le chas- 
teau avant que ledit Montamat et son secours 
s’assemblassent, et que je marcherois avec le 
reste du camp jour et nuict , quand l’advertisse- 
ment nous viendroit pour les aller combattre. 
Voy-là l'ordre que nous tenions si le secours leur 
fust venu, et faisions estat que s'ils deffaisoient 
cela, tout le pays de Bearn estoit perdu. Je vous 
dis et escris cecy, afin que ceux qui se trouve- 
ront en semblables besongnes y prennent exem- 
ple : je dis les jeunes capitaines, car les vieux 
routiers sçavent bien qu'il en faut faire ainsi. Ma 
deliberation estoit aussi, le chasteau estant prins, 
de depescher un gentil-homme vers sa majesté, 
qui cuurroit jour et nuict pour l'advertir de la 
prinse, afin qu'il envoyast dire par quelque 
gentil-homme à monsieur le mareschal Danville, 
qui estoit vers Montpellier aprés les ennemis (je 
ne Sçay pas s'il leur fist grand mal), qu'il man- 
dast à Thoulouse que l'on me fist venir huict ca- 
nons des douze de Narbonne qui estoient en- 
cores audict Thoulouse ; qu'il envoyast à la cour 
de parlement et capitouls des lettres pour les es- 
mouvoir à promptement faire les frais pour m'a- 
mener lesdits huit canons; et cependant nous 
irions attaquer un autre chasteau à deux petites 
lieues de Rabastens , qui n'estoit pas beaucoup 
fort ; et de là devions aller passer le Gave au 
dessous de Nay, à un gué que les gentils-hom- 
mes bearnois qui estoient avec nous scavoient , 
et prendre Nay pour là dresser le magasin de 
nos vivres, et là recevoir messieurs de Luxe, 
de Damezan , vicomte de Chaux, et Dalmalbarix 
avec les Basques qu'ils devoient mener pour 
marcher devant Pau, où le vicomte d'Orthez se 
devoit rendre avec les deux canons et la coule- 
vrine qui estoit demeurée entre ses mains à 
Dacgqs : et estions bien asseurés que lout le pay 

se rendroit incontinent à nous, les uns par 
amour, les autres par crainte de leurs vies et de 
leurs biens. Et ayant prins Pau et les huict ca- 
nons venus, nous voulions marcher devant Na- 
varreins : et qui m'eust mis à jurer si je le pren- 
drois ou non, j'eusse plustost juré ouy que non, 
car nous avions des gentils-hommes de Bearn 
et de Bigorre avec nous, et priucipallement 
monsieur de Bazillac, qui commandoit l'artille- 
rie au siege de Navarreins pour monsieur de 
Terride, qui disoit, et a dit depuis, que si on 
eust assailly Navarreins comme nous avions fait 
Rabastens, plus facilement l'eussions emporté 
que Rabastens : et estimoient tous ceux qui co- 
gnoissoient l’une place et l’autre, que Rabas- 
tens estoit plus fort que Navarreins. 

Mais comme les hommes proposent, Dieu en 
dispose à sa volonté, et fit tourner la chanse 
bien au rebours, car le cinquiesme jour du siege 
et le vingt troisiesme jour de juillet 1570, un 
jour de dimanche , environ les deux heures 
après midy, je me deliberay de donner l'assaut : 
et fut l’ordre tel, que monsieur de Sainctorens, 
mareschal de camp, ameneroit les trouppes à la 
breche les unes après les autres; j'ordunnay que 
l'on mettroit toutes les compagnies de quatre en 
quatre hors la ville, lesquelles ne bougeroient 
point de leurs lieux que monsieur de Saincto- 
rens ne les allast querir, lequel devoit demeurer 
trois quarts d'heure entre deux, et faire mar- 
Cher les trouppes l'une après l'autre; et fut or- 
donné que les deux capitaines qui estoient de la 
garde auprès de la breche , donneroient des 
premiers, qui estoient Lartigue et Salles de 
Bearn. Et en achevant nostre ordre on me vint 
dire que nos deux canons qui battoient par 
flanc, lesquels la nuict l'on avoit remués, es- 
toient abandonnés, et qu'il n'y avoit homme 
qui s'y osast monstrer, car nostre artillerie 
mesmes avoit ruiné tous les gabions. Je laissay 
entre les mains de messieurs de Gondrin et de 
Sainctorens de parachever l'ordre du combat, 
c'est à sçavoir quelles compagnies iroient une 
après l'autre, et le mettroient par escrit; et 
m'en courus par dehors au trou de la muraille, 
et n'y trouvay que dix ou douze pionniers le 
ventre à terre , car Tibauville , commissaire 
d'artillerie , qui tiroit de ces deux canons , avoit 
esté contraint de les abandonner, et monsieur 
de Basillac mesmes, Et comme à mon arrivée je 

vis ce desordre , promptement me souvint d'une 
quantité de fassines que j'avois faict apporter 
le jour devant dans la ville , et dis aux geutils- 
hommes ces parolles : « Gentils-hommes mes 
«compagnons, j'ay tousjours veu et ouy dire 
«qu'il n'y a travail ny faction que de noblesse : 
«suyvez - moy tous, je vous prie, et faites 
«comme moy.» Ils ne se firent pas prier, et al- 
lasmes à grands pas droict aux fassines qui es- 
toient dans la ville, et au milieu d'une rue où il 
n'y avoit homme qui osast demeurer, et prins 
une fassine sur le col , ct toute ceste noblesse en 
print chacun la sienne, et y en avoit prou qui 
en portoient deux , et tournasmes sortir hors la 
ville, par là où nous estions entrés; et ainsi 
marchay le premier jusques au trou. Et en nous 
en allant j'avois commandé que l'on me fist ve- 
nir quatre ou cinq hallebardiers , lesquels je 
trouvay arrivés au trou, et les fis entrer : nous 
leur jettions les fassines dans le trou, et eux 
avec la poincte des hallebardes les prenoient et 
les couroient jetter sur les gabions pour les 
hausser. J’oserois affermer , et à la verité , que 
nous ne demeurasmes point un quart d'heure à 
faire ceste diligence. Et incontinent que l’artille- 
rie fut couverte, Tibauville r'entra et les ca- 
nonniers, et commença à tirer plus furieuse- 
ment qu'ils n’avoient fait tous les autres jours, 
car il sembloit qu'un coup n’altendoit pas l'au- 
tre, et tout le monde le secouroit d’une fort 
grande volonté. Capitaines, si vous faictes ainsi, 
et que vous mettiez la main à la besongne, vous 
y ferez aller tout le monde : la honte mesmes 
les y pousse et les y force. Quand il faict chaud 
en quelque lieu, si le chef n'y va, ou pour le 
moins quelque homme signalé, le reste ne va 
que d’une fesse et grande qu'on les euvoye à la 
mort. Puis que vous desirez de l'honneur, il faut 
prendre le hasard souvent autant que le moindre 
soldat. 

+ Je ne veux poinct desrober l'honneur de per- 
sonne, car je pense avoir assisté eu autant de 
batteries qu’homme qui soit aujourd'huy en vie, 
et veux dire -n’avoir jamais veu commissaires 
d'artillerie plus diligens ny hasardeux que Fre- 
deville et Tibauville se monstrerent durant les 
cinq jours que la batterie dura ; et eux-mesmes 
braquoient et pointoient , encores qu'ils eussent 
d'aussi bons égnnoniers que j'en vis à ma vie; et 
oserois dire que de mille coups de canon, il ne 


LIVRE VII. 


377 
s’en perdit pas dix qui fussent mal employés. Le 
matin j'envoyay querir monsieur de Gohas, qui 
estoit à Vic-Bigorre, et les capitaines qui te- 
noient le guet sur Montamat et sur le secours, 
luy escrivant qu'il s'en vinst pour se trouver à 
l'assaut avec moy , à cause que le capitaine Paul- 
liac, colonnel de l'infanterie, avoit esté blessé 
tellement , que nous n'avions poinct d’esperance 
en sa vie. Son coup luy fut donné quand j'allois 
mener messieurs de Leberon et de Montaut, le 
soir avant, pour couper ceste grande contres- 
carpe : il avoit le coup tout au travers du corps. 
Mon fils Fabian fut aussi blessé d’une arquebu- 
sade au menton tout auprès de moy, et deux 
soldats tués. Je fis là une grande erreur , car j'y 
allay la nuict n'estant pas encores bien fermée : 
et croy qu'ils s'estoient apperceus que nous vou- 
lions coupper la contrescarpe, car toute leur 
arquebuserie s'estoit jettée en cest endroit. La 
raison qui me fit faire ceste erreur, ce fut que je 
mis en consideration combien d'heures duroit la 
nuict, et trouvay qu'elle ne pouvoit durer plus 
de sept heures ou environ; et voyois d'autre 
part qu'en demy heure je perdois tout ce que 
J avois faict, si la contre-escarpe n'estoit abba- 
tue au point du jour , et que si je ne donnois 
l'assaut ce jour 1a, ils se seroient si fort remparés 
et fortifiés, qu'avec autant de coups de canon 
que j'y avois tiré il seroit bien difficile d'y entrer. 
Voylà pourquoy je me hastay tant d'aller com- 
mencer, pour au poinct du jour avoir achevé. Je 
fis toucher au doigt à messieurs de Leberon et 
de Montaut, et aux capitaines qui estoient de 
garde, qu'en leur diligence consistoit toute 
nostre victoire : ils ne dormoient pas, car, 
comme j'ay desjà dict , à la poincte du jour l'ar- 
tillerie commença à tirer , et la contre-escarpe fut 
rasée. , 

O mes compagnons qui irez assieger des 
places, icy et en beaucoup d’autres endroits, 
vous confesserez que mes victoires m'ont plus 
reussi pour la grand vigilance, diligence et 
prompte execution , que non pour ma hardiesse, 
et je confesseray d'autre part, qu'au camp y 
avoit de plus hardis hommes que moy ; mais il 
n'y a nul qui puisse avoir couardise s’il a ces trois 
choses, car d’icelles trois sortent tous les com- 
bats et victoires, et tous les vaillans hommes 
suivent les capitaines garnis de ces choses. Et au 
contraire, il n'y peut avoir hardiesse , encores ` 

que l’homme en soit tout plein, s’il est lent, tar- 
dif et long à executer ; car , ayant qu'il aye prins 
sa deliberation, il y met un si long temps, que 
l'eunemy est adyerty de ce qu'il veut faire , et 
remediera au tout; et s'il est hastif, il le sur- 
prendra à luy-mesmes. Par ainsi il ne faut ja- 
mais avoir grand esperance en chef, qu'il ne 
soit garni de ces parties. Que lou regarde tous 
les grands guerriers qui ont jamais esté, on verra 
qu'ils ont tous eu ces qualités. En vain ne por- 
toit pas Alexandre le Grand la devise que jay 
dit cy devant. Regardez les Commentaires de 
Cesar, et de tous ceux qui ont escrit de luy, 
yous trouverez qu'il donna en sa yie cinquante 
deux batailles , sans en perdre jamais que celle 
de Dirache ; et trente jours après il eut bien sa 
revanche contre Pompée, car il gaigna une 
grande bataille où il le deffit. Vous ne trouverez 
point qu'en ces cinquante deux batailles il aye 
combattu de ses mains trois fois, et par là vous 
cognoistrez doncques que toutes ses victoires luy 
sont advenues pour estre diligent, vigilant , et 
prompt executeur, Ces parties ne se trouvent 
gueres, et croy que nous, qui sommes Gascons , 
en sommes mieux pourveus qu'autre nation de 
France ny peut estre de l'Europe : aussi en est- 
il sorty de bons et braves capitaines depuis cin- 

si veux-je dire cela de moy mesmes, puis qu’il 
est vray que jamais ma paresse et ma longueur 
ne me fit perdre rien ny à mon maistre; l'en- 
nemy me pensoit à une lieue de luy , que je luy 
allois porter la chemise blanche. Et si diligence 
est requise en la guerre, elle l'est plus en un 
siege, car il ne faut que peu de chose pour rom- 
pre vostre dessein ; si vous pressez vostre ennemy, 
vous luy redoublez la peur, il ne sçait où il en 
est, et n’a loisir de se raviser. Veillez lors que les 
autres dorment, et ne laissez jamais vostre en- 
nemy sans luy donner quelque chose à faire. 
Or je retourneray à l'assaut : nostre ordre 
estant dressé, je me mis auprès de la porte de 
la ville, et près la breche où nous estions entrés 
avec toute la noblesse. Il y pouvoit avoir six ou 
sept vingts gentils-hommes, et tousjours en 
arrivoit d'autres, car monsieur de La Chapelle 
Louzieres, qui venoit de Quercy, en amenoit 
une graud troupe. Je diray cecy de mon pre- 
sage, que jamais on ne me peut oster de la fan- 
tasie que je deusse estre tué par la teste ou 

blessé. Je m’estois mis en opinion pour ceste 
occasion que n'irois point à l'assaut, songeant 
bien que ma mort troubleroit fort le pays; et le 
matin je dis à monsieur de Las, advacat du roi 
à Agen, lequel estoit de nostre conseil, et qui 
estoit venu avecques moy, ces paroles : « Mon- 
«sieur l'advocat, il y a des gens qui ont crié et 
«qui crient que je suis fort riche ; vous sçavez 
«l'argent que j'ay, jusques à un escu, car par 
«mon testament où vous estiez appellé, vous le 
«scavez; el pource qu'on ne scauroit oster l'opi- 
«nion aux gens que je n'aye beaucoup d'argent, 
aet, si par fortune je mourois en cest assaut , 
«l'on demanderoit à ma femme quatre fois plus 
«que je n'en ay : voylà le roolle de tout l'argent 
«que jay aujourd'huy en ce monde, tant aux 
«interets que ce qui est entre les mains de ma 
«femme. Barate, mon maistre d'hostel , a escrit 
«le bourdereau, le voylà signé de ma main. 
« Yous m'estes amy , je vous prie que si je meurs, 
«que vous et le conseiller de Nort vous mons- 
«triez amis de ma femme et de mes deux filles , 
«et sur tout de Charlotte Catherine, qui a cest 
«honneur d’avoir esté tenue sur les fonts par le 
«roi et la roine. » Et luy delivray ledit roolle en- 
tre ses mains, et cogneus bien qu'il eut plus 
d'envie de pleurer que de rire. Et par là on peut 
juger si le mal-heur qui m'advint ne m'alloit 
devant les yeux: je n'ay point d'esprit familier, 
mais il ne m'est guere arrivé mal-heur que mon 
esprit ne l'aye predit ; je taschois tousjours à me 
l'oster de la fantasie, remettant tout à Dieu, 
qui dispose de nous comme il luy plaist. Je 
n'en fis jamais autrement , quoy que les hugue- 
nots mes ennemis ayent dit et escrit contre moy. 

Comme les deux heures furent venues, je fis 
apporter huict ou dix flascons de vin que ma- 
dame de Panjas m'avoit envoyés, et le delivray 
aux gentils-hommes, et leur dis : «Beuvons, 
«mes compagnons, car bien tost se verra qui a 
«tetté de bon laict ; Dieu veuille que nous puis- 
«sions quelque jour boire ensemble : si nos jours 
«derniers sont venus, il n’est en nostre pouvoir 
« de rompre les destinées. » Et comme tous eurent 
prins du vin, s’accouragerent les uns les autres, 
après que je leur eus fait une petite remons- 
trance en trois mots, leur disant : «Mes amis et 
«compagnons, nous voicy prests à jouer des 
«mains; il faut que chacun monstre ce qu'il sçait 

«ceux qui , avec le comte de Mongommery, ont 
«ruiné vos eglises et pillé vos maisons; il faut 
«leur faire rendre gorge. Si nous les emportons 
«et mettons au cousteau , yous aurez bon marché 
«du reste de Bearn; croyez-moi, rien ne vous 
« fera teste : or allez, je vous suivray bien tost. » 
Lors je fis sonner l'assaut : les deux capitaines y 
allerent , et quelques uns de leurs soldats, et les 
enseignes ne firent pas fort bien. Et comme je 
vis que ceux-là ny entreroient pas, monsieur de 
Sainctorens marcha avec quatre enseignes, et les 
mena jusques auprès de la breche, qui ne firent 
pas mieux que les autres, car ils estoient encore 
demeurés loing quatre ou cinq pas de la contre- 
escarpe, laquelle n'empescha pas que nostre ar- 
tillerie ne fist ce qu'elle vouloit faire, et tous se 
mirent les genoux à terre derriere. Soudain je 
cogneus bien qu'il falloit que d’autres y missent 
la main que nos gens de pied. Tout à un coup 
je perdis la souvenance de l'opinion que j'avois 
d'y devoir estre tué ou blessé, et ne m'en souvins 
plus; et dis à la noblesse : «Gentils-hommes mes 
«amis, il u'y a combat que de noblesse : il faut 
«que nous esperions que la victoire doit venir 
« par nous autres qui sommes gentils-hommes ; 
«allons, je vous monstreray le chemin, et vous 
« feray cognoistre que jamais mon cheval ne de- 
« viut rosse. Suyvez hardiment, et sans vous es- 
« tonner, donnez, car nous ne scaurions choisir 
«mort plus honnorable : c'est trop marchandé, 
«allons. » Je prins lors monsieur de Goas par la 
main, et luy dis : « Monsieur de Goas, je veux 
«que vous et moy combattions ensemble. Je 
« vous prie, ne nous abandonnons point ; et si je 
« suis tué ou blessé, ne vous en souciez point et 
«me laissez-là, et poussez seulement outre, et 
« faictes que la victoire en demeure au roy.» Et 
ainsi marchasmes tous d'aussi bonne volonté 
qu'à ma vie je vis gens aller à l'assaut; et regar- 
day deux fois en arriere, je vis que tous se tou- 
choient les uns les autres. H y avoit une grande 
plaine qui duroit cent cinquante pas ou plus, 
toute descouverte, par là où nous marchions 
droit à la breche : les ennemis tiroient là sur 
nous, et me furent blessés six gentils-hommes 
près de moy; le sieur de Besoles en estoit un : 
son coup fut au bras et fort grand, aussi il cuida 
mourir: le vicomte de Labatut à une jambe; je 
ne scaurois dire le nom des autres, parce que je 
ue les cognoissois pas tous. Monsieur de Goas 

en avoit amené sept ou huict avecques luy, et 
entre autres un Capitaine Savaillan l'aisné; et 
luien fut tué là trois, et ledit capitaine Savaillan 
blessé d'une arquebusade au travers du visage. Il 
y avoit un capitaine du Plex, un autre capitaine 
La Bastide, mien parent, d'auprès de Ville- 
Neufve, qui tousjours avoit suivy monsieur le 
comte de Brissac; un capitaine Rantoy, qui est 
de Damasan; le capitaine Sales, de Bearn, qui 
desjà avoit esté blessé d'un coup de pique à l'œil. 
ll y avoit deux petites chambres qui estoient de 
la hauteur d'une longue picque et d'avantage : 
les ennemis deffendoient ces chambres de bas'en 
haut, de sorte qu’homme des nostres ne pouvoit 
monstrer la teste qu'il ne fust veu. Et commen- 
cerent nos gens a tirer 4 grands coups de pierre 
là dedans, et eux aussi en tiroient contre nous, 
mais l'adyantage estoit aux nostres, qui tiroient 
contre-bas. J'avois fait porter trois ou quatre 
eschelles au bord du fossé, et comme je me re- 
tournay en arriere pour commander que l'on 
apportast deux eschelles, l'arquebusade me fut 
donnée par le visage du coing d'une barricade 
qui touchoit à la tour : je croy qu'il n'y avoit 
pas là quatre arquebusiers, car tout le reste de 
la barricade avoit esté mis par terre de deux 
canons qui tiroient en flanc. Tout à un coup je 
fus tout en sang, car je le jettois par la bouche, 
par le nez et par les yeux. Monsieur de Goas me 
voulut prendre, cuidant que je tombasse ; je luy 
dis : « Laissez moy, je ne tomberay point : suivez 
«vostre pointe. » Alors presque tous les soldats et 
presque aussi tous les gentils-hommes commen- 
cerent às’estonner et voulurent reculer; mais je 
leurcriay,encores que je ne pauvois presque par- 
ler, à cause du grand sang que je jettois par la 
bouche et par le nez : «Où voulez-vous aller? 
«où voulez-vous aller ? vous voulez vous espou- 
vanter pour moy? Ne vous bougez n'y n'aban- 
«donnez point le combat, car je n'ay point de 
«mal, et que chacun retourne en son lieu, » cou- 
vrant cependant le sang le mieux que je pou- 
vois ; et dis à monsieur de Goas : « Monsieur de 
«Goas, gardez, je vous prie, que personne ne 
«s'espouvante , et suyvez le combat. » Je ne pou- 
vois plus demeurer-là, car je commencois à per- 
dre la force, et dis aux gentils-hommes : «Je 
« m'en vais me faire panser, et que personne ne 
« me suive, et vengez-moy si vous m'aymez. » Je 
prins un gentil-homme par la main, je ne le 

scaurois nommer, car je n'y voyois presque | «eschappe un seul qui ne soit tué. » Et quant et 
point, et m'en retournay par le mesme chemin | quant s'en retourna, et tous mes serviteurs 


que j'y estois allé; et trouvay un petit cheval 
d'un soldat, sur lequel je montay comme je 
peus, aydé de ce gentil-homme ; et ainsi fus 
conduict à mon logis, là où je trouvay un chi- 
rurgien du regiment de monsieur de Goas, 
nommé maistre Simon, qui me pansa, et m'ar- 
racha les os des deux joues avec les doigts, si 
grands estoient les trous, et me coupa force 
chair du visage, qui estoit tout froissé. 
Monsieur de Gramond estoit sur une petite 
montagnolle tout auprès de là, bien à son ayse, 
qui voyoit le tout; et parce qu'il est de ceste 
belle religion nouvelle, encore qu'il n'aye porté 
les armes contre le roy. il craignoit se mesler 
parmy nous autres; et se doubtant qu'il y eust 
des ennemis, il vid que comme je fus blessé tous 
les soldats s'effrayerent, et dit à ceux qu'il avoit 
près de luy : « Voylà quelque grand personnage 
«mort. Voyez-vous comme les soldats se sont 
«effrayés. Je me doubte que ce soit monsieur 
«de Montluc»; et dit à un sien gentil-homme, 
nommé monsieur de Sart : « Courez voir si c'est 
«luy, et s’il l'est, et qu'il ne soit mort, dictes 
«luy que je le prie qu'il permette que je l’aille 
«voir.» Ledit sieur de Sart est catholique, il y 
vint : à l'entrée de la ville on luy dict que c'es- 
toit moy. Il vint à mon logis et trouva que l'on 
me pleuroit, et que j'estois à la renverse sur un 
lict en terre, et me dit que monsieur de Gra- 
mond me prioit qu'il me veid , et si je prendrois 
plaisir qu'il y vinst. Je luy dis que je n'avois 
poinct d’inimilié avec monsieur de Gramond, et 
que quand il viendroit , qu'il cognoistroit qu'il 
avoit autant d'amis en nostre camp, et par ad- 
vanture d'avantage, qu'à celuy de leur religion. 
Il ne fut si tost party de moy, que voycy mon- 
sieur de Madaillan mon lieutenant, lequel estoit 
à mon costé quand j'allay à l'assaut, et monsieur 
de Goas à l'autre, qui venoit voir si j'estois 
mort , et me dit : «Monsieur, resjouissez vous , 
«prenez courage, nous sommes dedans, Voylà 
«les soldats aux mains qui tuent tout, et asseu- 
«rez Yous que noas vengerons vostre blessure. » 
Alors je luy dis : « Je loue Dieu de ce que je 
«vois la victoire nostre avant mourir. A present 
«je ne me soucie point de la mort. Je vous prie 
«vous en retourner et monstrez moi tous l'ami- 
atié que vous m'avez portée, et gardez qu'il n'en 


mesmes y allerent , de sorte qu'il ne demeura 
auprès de moy que deux pages, l'advocat de 
Las, et le chirurgien. L'on voulut sauver le mi- 
nistre et le capitaine de là dedans nommé La- 
don, pour les faire pendre devant mon logis ; 
mais les soldats les osterent 4 ceux qui les te- 
nvient, et les cuiderent tuer eux mesmes, et les 
mirent en mille pieces. Les soldats en firent 
sauter cinquante ou soixante du haut de la 
grande tour qui s'estoient retirés là dedans, 
dans le fossé, lesquels se noyerent. Il ne se 
trouve que l’on en sauvast que deux, qui s’es- 
toient cachés. Il y avoit tel prisonnier qui vou- 
loit donner quatre mil escus; mais jamais 
homme ne voulut entendre à aucune rançon , 
et la pluspart des femmes furent tuées, les- 
quelles aussi faisoient de grands maux avec les 
pierres. Il s'y trouva un Espagnol marchand , 
qu'ils tenoient prisonnier là dedans, et un autre 
marchand catholique aussi qui farent sauvés. 
Voylà tout ce qui demeura en vie des hommes 
qui se trouverent là dedans, qui furent les deux 
que quelqu'un desroha , et ces deux marchands 
qui estoient catholiques. Ne pensez pas, vous 
qui lirez ce livre , que je fisse faire ceste execu- 
tion, tant pour venger ma blesseure que pour 
donner espouvante à tout le pays, afin qu'on 
n'eust le cœur de faire teste à nostre armée : et 
me semble que tout homme de guerre au com- 
mencement d'une conqueste en doit faire ainsi 
contre celuy qui oseroit attendre son canon ; il 
faut qu'il ferme l'oreille à toute composition et 
capitulation, s'il ne void de grandes difficultés à 
son entreprise, et si son ennemy ne l'a mis en 
peine de faire breche. Et comme il faut de la 
rigueur (appelez la cruauté si vous voulez), aussi 
fautil de l’autre costé de la douceur, si vous voyez 
qu'on se rende de bonne heure à vostre mercy. 

Monsieur de Gramond arriva à moy, et me 
trouva eu fort mauvais estat, car je ne luy pou- 
vois à grand peyne respondre, à cause du grand 
sang que je jettois par la bouche. Monsieur de 
Goas revint du combat pour me voir, et trouva 
monsieur de Gramond auprès de moy, et me 
dict : «Reconfortez vous, monsieur, et prenez 
«courage. car asseurez VOUS que nous VOUS avons 
«bien vangé, car il n'y est demeuré une seule 
«personne en vie.» Alors il recogneut mousieur 

de Gramond, et s’embrasserent. Monsieur de 
Gramond le pria de l'amener au chasteau , ce 
qu'il fit; et trouva bien estrange la prinse , et 
dit qu'il n'avoit jamais creu que ceste place fust 
si forte, et que si j'eusse attaqué Navarreins, 
plus facilement je l'eusse emporté. Il voulut voir 
tout Je remuement de l'artillerie que j'avois 
faict, et disoit qu'il n'avoit pas esté besoin que 
nous eussions rien oublié à la batterie. Il re- 
tourna une heure après, et m'offrit une maison 
qu'il avoit près de là, et tout ce qui estoit en sa 
puissance; et m'a dit depuis qu'il ne pensoit 
pas à l'heure qu'il me vid que je fusse en vie le 
lendemain, et qu’il me pensoit avoir dict à Dieu 
pour tout jamais. Tout ce jour-là et toute la 
puict je ne fis que saigner. Le lendemain matin 
Jenvoyay prier tous les capitaines de venir de- 
vers moy, ce qu'ils firent, et leur fis la harangue 
qui s'ensuit, ayant repris cœur et un peu de pa- 
rolle : 

«Mes compagnons et amis, je ne porte pas 
«tant de regret de mon malheur pour le mal que 
« je souffre, que je fais pour voir les affaires du 
«roy descousues , et moy contrainct de vous 
«abandonner. Je ne vous ay poinct caché la de- 
«liberation que j'avois prinse de ceste execution, 
«car tous l'avez entendue ; je vous prie que pour 
«moy vous n’arrestiez poinct d’executer vostre 
«victoire et marcher en avant , car ceste execu- 
«tion mettra en peur tout le païs de Bearn : je 
“m'asseure que vous ne trouverez resistance 
«qu'à Navarreins. Ne laissez point perdre ceste 
«occasion , puis que Dieu la vous a donnée ; car 
«si vous le faictes, tout le monde dira que vostre 
«hardiesse dependoit de la mienne, et que sans 
«moy vous ne pouviez rien; et encor que ce fust 
«une grande louange pour moy, si ne voudrois- 
«je pas que cela advinst, pour l'honneur et ami- 
«tié que je vous porte, estant aussi jaloux du 
«vostre que du mien. Ne faictes doncques estat 
«de moy, non plus que si j'estois desja mort. » 
Sur quoy je vis la pluspart de la compagnie ayant 
les larmes aux yeux; et ayant un peu reprins 
haleine, je suivis mon propos. « Vous estes icy 
«beaucoup de capitaines aussi suffisans que moy 
«pour commander; vous avez de bons et vail- 
«lans hommes, qui auront à present double cou- 
«rage pour vanger leur chef. Je m'asseure qu'il 
«n'y a nul de vous qui ne cede à monsieur de 
«Gondrin que voylà; car outre qu'il est de la 

« meilleure maison , c'est aussi le plus vieux ca- 
« pitaine de tous vous autres, Et parce qu'il n'est 
«pas beaucoup sain, je vous prie, monsieur de 
« Sainctorens , et vous messieurs de Goas et de 
«Madaillan, vous tenir près de luy, afin que 
«ceste conduicte passe par vos testes , car il est 
«vieux, comme vous voyez; et faudra que vous 
«trois, qui estes jeunes , portiez toute la peine. 
«Soyez bien d'accord, je vous prie, puis que 
«vous avez tous bonne volonté; ma blesseure 
«sera cause , si vous faictes quelque chose de 
«bon , que vous acquerrez de l'honneur. Pour 
«Dieu , mes compagnons, ne laissez au bon du 
«coup ceste entreprinse el à son commence- 
«ment. Suyvez sur cet estonnement, et monstrez 
«que ce n'est pas moy seulement, mais vous au- 
«tres aussi qui avez bonne part à la victoire. Ne 
«le youlez vous pas ainsi, et accepter pour chef 
«monsieur de Gondrin ? » Ils me dirent qu’ouy, 
et que c'estoit raison qu'il commandast. Alors je 
les priay de ne me voir plus, afin de n’empirer 
ma fiebvre, et se retirer tous à luy. Ainsy ils se 
departirent de moy bien tristes et ennuyés. 

Je puis dire cela, lieutenans de roy, je le puis 
dire sans mentir et sans braverie, qu'homme 
jamais tenant le lieu que j'ay eu n'a esté plus 
aymé de la noblesse que moy ; et encores que 
je fusse de naturel fascheux et collere, si est-ce 
qu'ils portoient mes imperfections , scachant 
bien que je ne fesois rien de malice. O la bonne 
partie que c'est à celuy qui a telle charge ! 
Croyez que, quelque grand seigneur que yous 
soyez, que si vous ne vous faictes aymer à la 
noblesse, aux capitaines et aux soldats , que vous 
ne ferez rien bien à propos; et si par fois la 
colere vous faict faire ou dire quelque chose, 
car nous sommes hommes, il faut reparer cela. 
O que je voudrois voir ces messieurs de France 
qui contreroollent nos actions, au gouvernement 
de la noblesse de Gascogne, pour voir s'ils la 
sçauroient manier à leur aise et à toutes mains, 
comme ils disent ! Il y a une autre chose laquelle 
m'a tousjours entretenu l'amitié, non seulement 
des gentils-hommes , mais de tous ceux qui por- 
toient Jes armes soubs moy, c'est que je n'ay eu 
jamais rien de cher pour les soldats et capitaines. 
Maintesfois ay-je douné estant capitaine et mes 
armes et mes habits, voyant quelqu'un qui en 
avoit besoing. Pour une picque, une hallebarde, 
un chappeau gris avec le panache, je gaignois 


382 


le cœur de tel qui se fust mis au feu pour moy. 
Ma bourse n'estoit non plus serrée à la necessité 
des compagnons ; et toutes-fois on dit que je suis 
avare : celuy qui me juge tel me cognoist mal, 
c'est le vice duquel j'ay tousjours esté le moins 
entaché. Je puis dire qu'en ceste derniere guerre 
seulement j'ay donné aux seigneurs et gentils- 
hortimes de ma suitte onze chevaux d'Espagne 
et deux coursiers ; et afin qu'on ne pense point 
que ce soit mensonge, je nommeray ceux à qui 
je les ay donnés, non pas pour reproche, car ils 
m'ont fait honneur en les acceptant. 
Premierement, j'ay donné un coursier à mon- 
sieur de Brassac , qui m'a suivy toutes ces 
guerres à ses despens, gentil-homme de dix mil 
livres de rente : les ennemis luy ont tousjours 
tenu tout le bien qu'il a en Sainctonge et en 
Chalosse : il ne donneroit ce coursier encor au- 
jourd’huÿ pour quatre cens escus. J'ay donné un 
autre coursier au capitaine Cossel, qui a vingt 
ans porté les armes avec moy, et qui estoit lieu- 
tenant du capitaine Charry, lequel au commen- 
cement eut mon enseigne. J'ay donné au sieur 
de Madaillan et à son frere, qui est mon lieute- 
nant, un cheval d'Espagne qu’il ne laisseroit 
pour quatre cens escus, ny son frere son cour- 
sier pour cinq cens. Le chevalier de Romegas a 
eu de moy un cheval d'Espagne en don qui me 
coustoit deux cen$ soixante quinze escus. Je 
donnay aussi detix cens escus à Monguieral , 
sieur de Cazelles, pour s'achepter un cheval, 
par-ce que les siens luy avoient esté bruslés à 
Saincte Foy : il est pauvre gentil-homme, mais 
fort vaillant, comme tesmoignera monsieur de 
Sansac, qui est un des plus vieux, vaillans et 
sages capitaines de ce royaume ; et parce qu'en- 
core un cheval par mal-heur luy mourut, je luy 
donnay un cheval d'Espagne fort et puissant, 
pour porter hardes, duquel après la paix il eut 
seize cens francs. Le capitaine La Bastide eut de 
moy un autre cheval d'Espagne, et un autre 
aussi le jeune Beauville mon beau-frere, parce 
que le sien luy avoit esté tué en une sortie qu'il 
fit sur les ennemis. J'en donnay un autre au ca- 
pitaine Mauzan, qui est de ma compagnie, 
parce qu'à un rencontre qu'il eut près de Ro- 
quefor le sien luy fut tué entre les jambes, luy, 
son frere et son beau-frere blessés. J'en donnay 
aussi un autre au capitaine Romain, homme 
d'armes de ma compagnie, pauvre gentil-homme 

et fort courageux. J'en donnay un autre au 
capitaine Fabien, ayant perdu son cheval au re- 
tour de la cour, duquel j'avois souvent refusé 
cinq cens escus ; un autre encor ah capitaine 
Mons mon guidon, qui avoit demeuré prison- 
nier un an à Montauban, lequel est pauvré 
gentil- homme ; il m’avoit cousté trois cens 
quarante cinq escus. Estant au lict bie malade, 
renvoyant mon nepveu de Balagny, qui ne fera 
pas honte, comme j'espere, à la maison d'où il 
est sorty, je luy donnay le cheval d'Espagne 
que j'avois tousjours gardé pour moy. Plusieurs 
autres en ay-je perdus, et en ceste dertieré 
guerre trois, mesme un que j'avois desdié att 
roy, comme je dis au sieur de Roche, premier 
escuier à Biron, lequel gressé fondit sous moy 
allant secourir le Mont de Marsan, pensant que 
Montamat l'allast assieger. SI je pouvois conter 
tout ce que j'ay donné en ma vie, je croy qu'il 
excederoit mon bien. Si vous faictes ainsi, sei- 
gneurs lieutenans dé roy, vous serez tousjours 
bien suivis, car le soldat ne hait rien tant qu'un 
capitaine avare. 

Pour retourner à mon propos, toute cesté 
brave noblesse print congé de moy, et le lende- 
main matin, qui fut le troisieme jour de ma 
blesseure, mon nepveu de Leberon me fit porter 
à Marsiac, qui est à deux grandes lieues de Ra- 
bastens. L'on cogneut bien soudain l'amitié que 
tous les gens de guerre me portoient, car touté 
la noblesse qui estoit pour son plaisir en l’ärméé 
se retira, et la pluspart des gens de pied, dequoy 
je fus bien marry, et voudrois certes de bon 
cœur qu'ils ne se fussent point souvenus de moy. 
Quel tort fistes vous là, mes compagnons, 4 
vostre honneur, à vostre roy et à vostre patrie ! 
Si vous vous fussiez unis, comme vous m'aviez 
dit, et bien entendus, tout le Bearn estoit en 
proye. C'est grand cas que la jalousie de com- 
mander. Le jour mesme que je fis la remons- 
trance à la noblesse, ils depescherent le capi- 
taine Montaut vers le roy. Je luy dis qu'il baisast 
les mains de ma part à sa majesté, et que je là 
suppliois de pourvoir au gouvernement où pout 
la mort ou pour la vie, et qu'il ne falloit pas 
qu’il esperast tirer service de moy ; que Cestoit 
assez fait et qu’il falloit faire place aux autres, 
et que je voulois meshuy cercher ce que j’avois 
tousjours fuy, qui estoit le repos. Il trouva à son 
arrivée à la cour que le roy y avoit potiryeu il ÿ 

avoit plus d’un mois, ce que jamais roy de 
France n'avoit fait; mais je ne m'en devois 
prendre à luy. Oyant ceste nouvelle, je ne m'en 
donnay pas grand peine, bien marty toutesfois 
qu’on m'eust fait ceste honte, car, quand bien je 
n'eusse esté blessé, je n'eusse jamais exercé la 
charge. Et croy que celuy qui l’a, qui est mon- 
sieur le marquis de Villars, ne se soucieroit pas 
fort d'en estre deschargé non plus que moy ; 
car ce n'est benefice sans cure d'avoir affaire à la 
royne de Navarre , et à monsieur le prince son 
fils, qui est de§ja grand, et le principal gouver- 
neur contraire à nostre religion, lequel, estant 
ce qu'il est , ne peut avoir faute de cœur, de cre- 
dit, ny de moyens, non seulement en la Guyenne, 
mais dans le cabinet du roy. Long temps avant 
j'eusse quitté le gouvernement pour ceste consi- 
deration , ff'eust esté que je ne voulois pas que 
le roy me peust reprocher que je l’avois aban- 
donné durant les guerres, et à sa necessité. 
Voyez, vous estes generaux des armées et 
lieutenatis de roy, afin que je retourne à ma 
blesseure, de laquelle il ne me souvient que trop, 
combien il importe de conserver vostre personne, 
et ne la mettre au hasard comme je fis, faisant 
le pionniér et le soldat. Ceste mal-heureuse bles- 
seure fit devenir nostre armée à neant. Ce n'est 
pas pour vous dire que vous deviez estre couards 
et vous cacher derriere les gabions lors que les 
autres sont aux arquebusades, mais seulement 
pour vous faire sages à mes despens , et que vous 
y alliez prudemment ; car de vostre perte depend 
le reste, comme vous scayez qu'il advint à ce 


brave Gaston de Foix en la journée de Ravene. | 
Je scay bieti qu'un bon cœur qui voit ses gens - 


mal faire ne sé peut contenir de leur monstrer 
le chemin, et s'exposer au danger, comme je fis 
voyant mes gens de pied faire si mal ; ce qui me 
fit appeller ta noblesse, car j'ay tousjours cogneu 
par experience que cinquante gentils-hommes 
feront plus d’effect que deux cens soldats : nous 
reténons quelque chose de l'honneur que nos 
peres hous ont acquis y ayant gaigné ce beau 
tiltre de noble. 

_ Par tout lé discours de ma vie jusques icy, 
yous avez peu juger si le roy avoit occasion de 
me mal traitter, veu que je n'ay espargné ma 
propre vie, qui est ce que nous devons avoir de 
plus cher en ce monde après l'honneur, et non 
seulement la mienne, mais celle de mes enfans : 

de quatre que j'ay eu, j'en ay veu mourir les 
trois au combat pour son service ; le quatriesme 
reste encores, qui est le chevalier, et combien 
que je l'âye destiné à l'eglise et à l’evesché de 
Condom, si est-ce que je luy ay tousjours com- 
mandé de faire paroistre qu’il porte le nom de 
Montluc, et qu’il a eu cest honneur d'avoir esté 
nommé chevalier par le feu roy Henry mon bon 
maistre, qui l'envoya à Malthe, où il a faict son 
apprentissage aux armes sous le chevalier Ro- 
megas. Le seigneur grand maistre m'escrivit 
que soudain après son arrivée il l'avoit faict 
mettre à lespreuve pour sçavoir s’il estoit de ma 
race. Il s'est trouvé au siege que le grand-sei- 
gneur a mis devant Malthe, qui a esté le plus 
beau qui soit advenu depuis que l'artillerie a esté 
fondue. Ne vous desesperez pas pour cela , vous 
qui faites service au roy, car cela ne vient pas 
de luy. Vous serez peut estre plus heureux et 
n'aurez pas tant d'ennemis que moy, qui, pout 
n'avoir voulu estre creature de personne, n'ay 
pas eu de patron, et d'ailleurs ay parlé peut 
estre trop librement et dict ce qui m'en sem- 
bloit. Il faict mauvais dire la verité, et je né 
sceus jamais mentir. Si ne veux-je pas estre st 
meschant , que je ne me confesse trés-redevablé 
aux rüys mes maistres des biens et honneur$ 
qu’ils m'ont faicts, car d’un pauvre gentil-hommé 
ils m'ont eslevé aux premieres charges de té 
royaume ; mais aussi peux-je dire que jé lay 
gaighé au pris de mon sang. Or, ayant recouvré 
un peu de santé, j'escrivis au roy une lettre, 
laquelle jay voulu inserer en ce lieu. 

«Sire, fay tant tardé à vous faire mes do- 
«leances pour ma grande indisposition , et aussf 
«qu'on m'a celé que vous m'avez osté le gouver- 
«nement de Guyenne. Que s'il eust plèu à vostré 
«majesté attendre seulement deux mois, vous 
«eussiez trouvé qu'après avoir estably la pait 
«j'estois resolu d'envoyer très-humblement voug 
«supplier d'y pourvoir , à cause de ma vieillessé 
«et grande blesseure, et alors, sans me diffa- 
«mer, vous aviez legitime argument d'y pour- 
«veoir; mais à la façon que votre majesté en £ 
«usé, elle a monstré evidemment à tout le mondé 
«que vous m'en privez pour avoir forfaict , où 
«bien pour lesarmes, ou pour quelque mauvaisé 
«yersation que j'ay faict sur vos finances ; et par 
«ce moyen mon honneur est en danger d’estré 
«mis en dispute par tout ce royaume, ce quéfé 

«ne pense avoir merité. Et si suis bien empes- 
aché, comme seront plusieurs autres, à deviner 
«d'où peut proceder le grand mescontentement 
« que vous monstrez avoir contre moy , si ce n’est 
«pour vous avoir souventes-fois supplié d'y 
«pourvoir d'un autre, pour le peu d’esperance 
«que j'avois pour lors de vous y faire service ; 
«mais vous m'avez depuis commandé de le re- 
«prendre. Ce n’est pas aussi pour avoir pensé 
«que j'aye touché à vos finances, car vous ne 
«voudriez pas m'avoir puny pour un crime du- 
« quel vous ne pouvez pas estre asseuré encores. 
« Et si veux tant esperer en vostre bonté et pru- 
«dence , que vous n'aurez facilement presté 
« l’aureille à tels rapports si esloignés du vray- 
«semblable, car pendant que j'ay esté icy vostre 
«lieutenant, il y a eu plusieurs commis de l'ex- 
«traordinaire , il y a eu de vos recepveurs 
«generaux et autres officiers de vos finances , 
«qui ont rendu leurs comptes; et si j’eusse esté 
«trouvé dans leurs papiers, l'on n’eust pas failly 
«à rayer les parties qui auroient esté mal cou- 
«chées. Or jusques icy je n'ay point esté en 
« peine de les faire valider, comme aussi, sire, 
«ne se trouvera-il point que je me sois jamais 
«tant advancé que de toucher à vos deniers, non 
«seulement en vostre province, mais aussi à 
« Sienne et en Toscane, où j'avois plus de com- 
umodité d'en prendre que je ne pouvois avoir 
«par deçà. Et mesmes il vous pourra souvenir 
aque m'ayant fait cest honneur depuis trois ans 
«d'ordonner que la pension que je fais à mon- 
«sieur le cardinal de Guyse de six mil livres seroit 
«prinse sur l'espargne, je ne me suis onques 
« voulu aider de ladite depesche , tant s’en faut 
«que j'y voulusse mettre la main sans vostre 
«congé. Et de tout cela pourrez vous estre es- 
«claircy au retour des commissaires que vous 
«envoyez de pardeca, lesquels, je m'asseure, ne 
«rapporteront point mon nom couché dans leurs 
« papiers. Et quoy qu'il en soit , il n’y avoit rien 
«de verifié contre moy , et n'est pas à croire que 
«vostre mal-contentement soit procedé de cela. 
«Mais si c'est par opinion que j'aye commis quel- 
« que Faute au fait des armes, ceste opinion seroit 
«bien contraire à celle que vous aviez quand 
«vous m’escrivites par trois ou quatre fois que 
uj'avois reconquis et conservé la Guyenne. Et 
«m'asseure que vous n'avez pas oublié les causes 
«pourquoy vous me youlustes honnorer d'un 

atiltre si digne et si honnorable; car il vous 
«souviendra , comme J'espere, que ce fut par-ce 
«qu'aux premiers troubles Thoulouse, qui avoit 
«esté combatue par trois jours , et gaignée par 
«les deux parts, à ma venue fut delivrée; et ceux 
«qui l'avoient combatue, pour seulement m'avoir 
«veu, furent mis en routte , plusieurs prins et 
« punis comme ils avoient merité, de sorte qu'en- 
«cores aujourd’huy ladite ville me tient pour 
«conservateur de leurs vies, biens et honneur de 
«leurs femmes. De mesme diligence et bon-heur 
«fut par moy incontinent secourue la ville de 
« Bordeaux, où je me rendis, au partie de Thou- 
«louse, dans deux jours et deux nuicts; et com- 
«battis et mis en roulte eu chemin les trouppes 
«qui s’estoient eslevées pour empescher le pas- 
«sage. Et ayant delivré Bordeaux du mesme 
« danger que Thoulouse , sans sejourner que deux 
«jours , je passay la riviere avec six vingts che- 
«vaux, estimant que monsieur de Burie me 
«viendroit trouver, comme il fit, mais ce fut 
«quatre heures après le combat ; et trouva que 
«j'avois deffait six enseignes de gens de pied , 
«et sept corneties de gens de cheval, conduittes 
« par monsieur de Duras. Et après ceste victoire, 
«ledict sieur de Burie et moy alasmes assieger 
«Monsegur, qui fut battu et gaigné d'assaut , 
«comme aussi fut Penne d'Agenois. Depuis je 
«pris Lectoure en deux jours, parce que le feu 
«capitaine Montluc avoit surprins quatre cens 
«hommes de la garnison de ladicte ville, qu'il 
«avoit tous taillés en pieces. Et incontinent, sans 
«m'arrester jour ne nuit, je suivis monsieur de 
« Duras de si près, que je le contraignis de venir 
«au combat avant que nos gens de pied peussent 


‘«arriver; et à peine donnay-je loisir à monsieur 


«de Burie d'y venir à temps pour s'y trouver ; 
«et succeda si heureusement, qu'une poignée 
«de gens deffirent vingt et trois enseignes de 
«gens de pied et unze cornettes de cavallerie. 
« Et au partir de 1a, je vous envoyay dix compa- 
« gnies de gens de pied espagnols, qui ne nous 
«avoient de rien servy , mais bien servirent ils à 
«la bataille de Dreux, comme aussi firent dix 
«compagnies de Gascons que je vous envoyay 
«par le capitaine Charry. Et vostre ‘pays de 
«Guyenne demeura repurgé de tous troubles, et 
«n'y avoit homme qui osast lever la teste, sinon 
«pour vostre service; de sorte qu'avec bonne et 
«juste cause me donnastes vous ce tiltre d’avoir 

«reconquis et conservé vostre pays de Guyenne. 
«Et quant aux seconds troubles, j'avois assez 
«adverty long temps avant vostre majesté et 
« celle de la royne de ce que depuis vous vistes 
«advenir; et bien que par vostre commandement 
«me fust escrit par deux ou trois fois que j'es- 
«tois fort mal informé , si ne laissay-je pas de 
«me pourvoir, pour me garder d'estre surprins. 
« Et le mesme jour que les troubles survindrent 
«4 Paris, sans que j'en fusse autrement adverty, 
«et la propre veille de la Sainct Michel, je me 
«jettay dans Lectoure, ville la plus importante 
«de la Gascogue, si bien à propos , que je rom- 
a pis l'entreprise de six cens hommes qui y de- 
« voient entrer par la fauce porte. Et après avoir 
«conservé la ville en vostre obeyssance , scachant 
« que vous auriez besoin de secours, comme vous 
«me mandastes après, je fis telle diligence d’as- 
«sembler des hommes, qu'en vingt et neuf jours 
«après, ledit jour de Sainct Michel, je vous en- 
«voyay douze cens chevaux et trente enseignes 
«de gens de pied , qui furent conduits par moy 
« jusques à Limoges, et de là par les sieurs de 
a Terride , de Gondrin et de Monsalés ; et com- 
«bien qu'il semblast à beaucoup de gens que la 
«Guyenne demeureroit en proye aux vicomtes , 
« qui avoient beaucoup de forces, toutesfois mon 
aretour leur donna si bien à penser, qu'ils ne 
« gaignerent rien sur moy ny sur vostre pays. 
«Et avec si peu que je peus r'amasser, j'allay 
adepuis en Sainctonge, et à mon arrivée ceux 
a qui s'estoient eslevés à Marennes furent deffaits 
«par Madaillan et le seneschal de Bazadois , les- 
aquels se rallierent avec monsieur de Pons, et 
« prindrent Marennes, les isles d'Oleron et d'Al- 
«vert. Et de mesme diligence fut reconquise 
a l'isle de Ré par mon nepveu de Leberon , que 
«j'y avois envoyé ; et s’il vous eust pleu me faire 
«bailler ce que vous m'aviez mandé, tant d'ar- 
« gent , d'artillerie, que d'autres munitions, 
«j'eusse pris peine de vous regaigner La Ro- 
echelle devant la paix que vous fistes en ce 
«temps là. Et quant aux derniers troubles , il est 
«vray qu’ils survindrent au temps que j'estois 
«malade et sortois de danger de mort ; mais je 
«ne laissay pas pourtant de me mettre aux 
achamps et d'assembler le plus de gens que je 
«peus, à pied et à cheval; et ayant esté adverty 
«que les trouppes de Languedoc, de Provence 
«et Dauphiné s'approchoient de ce pays, j'allay 

«au devant pour les combattre, accompagné de 
« monsieur de La Vallette, de monsieur Descars, 
«et de plusieurs autres capitaines de vos ordon- 
«nances ; et les approchay de si près, qui si le 
«maistre de camp de leurs trouppes, appellé le 
«capitaine Moreau , n’eust esté prins, nous es- 
«tions tous deffails, car outre que le rencontre 
«estoit en lieu où les chevaux ne se pouvoient 
«aucunement soustenir, ils nous eussent com- 
«battu dix contre un, d'autant que nous ne pou- 
«vions pas estre plus de deux mil cinq cens 
«hommes : ils estoient plus de vingt mil hommes. 
«Et de tout cecy peuvent tesmoigner lesdits 
«sieurs de La Valette, Descars , et autres capi- 
«taines, qui tous furent d’advis que le mieux 
«que nous pouvions faire estoit de nous retirer. 
« Et comme nous estions tous d'advis de costoyer 
«les ennemis, pour les tenir en bride, et pour 
«essayer de prendre quelque advantage sur eux, 
«le jeune Monsalés apporta lettre de vostre ma- 
ajesté à tous les capitaines de marcher devers 
«monsieur de Montpensier, et moy de m'en re- 
«tourner; ce que je fis, tant pour ma maladie 
«que pour conserver le pays, comme j'ay fait 
«tant que les forces ont esté entre mes mains. 
« Après, estant à Cahors, où j'estois allé pour 
“combattre les vicomtes, je fus adverty que 
«Pilles estoit vers Agenois avec un grand nom- 
«bre de cavallerie ; et cuidant le surprendre, je 
«marchay jour et nuict pour le combattre, ce 
«qui fust advenu, n’eust esté que le seigneur de 
«Fontenilles et le capitaine Montluc , avec quel- 
«ques sallades , rencontrerent cinq ou six cor- 
«nettes, dudit Pilles, et les chargerent de telle 
«roideur, qu'ils les mirent en routte : qui fut 
«cause que ledit Pilles passa la mesme nuict la 
«riviere de Dordoigne, et se retira vers leur 
«armée. Quant à la venue du comte de Mon- 
«gommery, l'on sçait qu'au partir du Mont de 
«Marsan, que j'avois assiegé, assailly et pris 
«en deux heures, monsieur Danville, pour les 
«entreprises qu'il avoit en Languedoc, en em- 
«mena toutes les forces, et ne me laissa que ma 
«compagnie, celles du seigneur de Fontenilles 
«et de monsieur de Gondrin, ensemble cinq 
«enseignes de gens de pied , desquelles je me 
«servis pour la deffence Lectoure, Florance, 
«Agen, Villeneufve. Et bien que ledit sieur ma- 
«reschal eust r'appellé depuis lesdites deux 
«compagnies, et que je fusse demeuré seul avec 

«la mienne, je ne laissay pourtant de m'aller 
«jetter dans Agen, quand le camp des princes 
«en approcha, sans que je fusse secouru que 
«dudit sieur de Fontenilles, lequel amena sa 
«compagnie. Duquel lieu ledit camp des princes 
«fut souvent endommagé : et d'autant que les- 
«dits sieurs avoient fait faire un pont sur la 
«Garonne, pensant y passer en ce pays, et faire 
« du pays de Condommois et d'Agenois comme 
« d'une ville, je leur rompis leur pont, et le mis 
«si bien en pieces, qu'ils n'en sceurent jamais 
«recouvrer que deux batteaux , avec lesquels ils 
«repasserent la riviere, mais ce fut avec tel loisir 
«que, s'il eust pleu à vostre majesté m'envoyer 
«tant soit peu de forces , on les eust bien gardé 
«de s'assembler. Et pour autant que pendant 
«que lesdits princes estoient par deca l'on s'es- 
«toit saisi de quelques chasteaux du pays d’A- 
«genois , je les reprins et remis tout sous vostre 
«obeyssance. Et depuis il vous pleust me com- 
«mander d'aller faire la guerre au pays de Bearn, 
«et bien qu'il fust mal-aysé de recouvrer des 
«gens, par-ce qu'on tenoit la paix pour faite, 
«si est-ce qu'en moins de quinze jours je mis aux 
«champs quarante et cinq enseignes de gens de 
«pied et six cens sallades, et resolus d'aller en 
« Bearn, et contraindre Montamat de venir au 
«combat, ou laisser prendre les villes les unes 
«après les autres, comme l'on peut bien juger 
«qu'il fust advenu; car, ayant commencé à Ra- 
abastens, comme il estoit necessaire, pour les 
«raisons que je vous ay cy devant escrites, bien 
a que ce fust des plus fortes places de la Guyenne, 
«je lemportay en huit jours, où je servis de 
« pionnier, de canonnier, de soldat et de capi- 
«taine. Et faisant les approches, j'y pensay per- 
«dre mon jeune fils, qui fut blessé tout auprès 
«de moy, comme aussi fut le capitaine Paullac. 
«Et quand se vint au jour de l'assaut, voyant 
«que les deux premieres trouppes n'alloient pas 
«à l'assaut comme j'eusse peu le desirer, je mar- 
«chay moy-mesmes à la bresche, accompagné 
ades seigneurs de Goas et du vicomte d'Usa , et 
«suivy d'environ cent ou six vingts gentils-hom- 
ames, desquels en y eut quarante deux blessés, 
«et je fus du nombre, estant blessé en tel lieu , 
«que j'en porteray toute ma vie la marque. Et 
«encores que ce fait d'armes, rapporté avec 
«plusieurs semblables que j'ay fait durant le 

«m'eust rien fait esperer d'avantage que ce que 
« j'avois accoustumé d'en desirer, qu’estoit uu bon 
«gré et un bon remerciement desdits sieurs roys 
«mes maistres, toutes-fois j'avois occasion de pen- 
«ser que vostre majesté en tiendroit quelque peu 
«de compte. D'avantage, je representois devant 
«yos yeux un vieux soldat de soixante-dix ans, 
«vostre lieutenant general par deca , et lequel, 
«commandant aux autres sans s'approcher du 
«combat, pouvoit satisfaire au devoir de sa 
«charge : toutes-fois, pour le desir qu'il avoit 
« de vous rendre victorieux en toutes vos entre- 
«prinses, il s'est mis au rang des moindres fan- 
«tassins, et en danger de mort; et plusieurs. 
«gentils-hommes avoient couru mesme peril , 
«s’estimant heureux de suyvre l'un des plus an- 
«ciens soldats de France, je ne diray pas capi- 
«taine. Je pensois aussi que vous pourriez con- 
«siderer que , comme aux premiers troubles les 
« premieres victoires vindrent de ma main , aussi 
«en ces derniers troubles je vous avois fait vic- 
«torieux au dernier fait d'armes qui avoit esté 
«fait en ce royaume. Mais comme j'attendois au 
« moins une lettre telle que vous aviez accoustumé 
«escrire au moindre capitaine de ce royaume, 
«la longue attente ne m'a apporté autre chose , 
«sinon que j'ay entendu que vous m'aviez osté 
«le gouvernement, et, qui pis est, sans m'en 
«avoir fait escrire une seule parole ; de sorte que 
«plus tost ay-je veu venir celuy qui me doit suc- 
«ceder, que d'avoir esté adverty qu'on m’avoit 
« despouillé, Et au temps que par une loy uni- 
« verselle par toul vostre royaume vous aviez 
«remis en leurs estats et charges ceux qui en 
«avoient esté privés, je puis dire que par une 
«loy particuliere , faite pour moy seul, je suis. 
« desmis de la charge que j'avois soustenue avec, 
«les armes en main. Mais quand bien l'on m'au- 
«roit mis en pourpoint, si demeureray-je tous- 
« jours vestu d’une robe honorable, qui est telle 
«que j'ay porté les armes depuis mon enfance 
«pour le service de vostre couronne, avecques, 
«toute la fidelité que les roys mes maistres, 
«eussent sceu desirer. L'on m'accordera tous- 
« jours que je me suis trouvé en autant de com- 
«bats, batailles, rencontres, entreprinses de 
«nuict et de jour, assauts, prinses et deffences. 
«de villes, qu'homme qui soit aujourd'huy en, 
«toute l'Europe ; et pour tel suis-je cogneu par 
«tous les estrangers. Je puis dire avec la verité , 

«et la gloire en soit à Dieu et aux roys qui mout 
«employé , que , soit pour mon bon-heur, soit 
«pour autres occasions, que je ne fus oncques 
«deffait en lieu où j'ay commandé, et n'attaquay 
«jamais les ennemis que je ne les aye battus. 
«Plusieurs gens de bien tesmoigneront aussi du 
«devoir que je fis aux batailles de Pavie, de La 
« Bicoque et Serizolles , où je menois toute l'ar- 
«quebuserie ; tesmoigneront aussi en quelle re- 
« putation le feu sieur de Lautrec me tenoit, pour 
«m'avoir veu en sa presence combattre entre 
«Bayonne et Fontarabie, et depuis pour l'avoir 
«suivy, avec charge de gens de pied, au voyage 
«qu'il fist en Lombardie et royaume de Naples, 
«où je fus blessé de quatre arquebusades. Il y a 
«encores des gens de bien qui sont vivans, et 
«sont records du devoir que je fis quand la terre 
«d Oye fut prinse, estant maistre de camp de 
«toutes les bandes francoises : austres tesmoi- 
«gneront en quel rang me tenoit le prince de 
«Melphe et feu monsieur le mareschal de Bris- 
«sac, pour m'avoir veu en Piedmont, à toutes 
«heures et à toutes occasions , et de jour et de 
«nuict, hasarder ma vie pour le service de ceste 
«couronne ; comme aussi plusieurs pourront 
«tesmoigner que le jour qu'advint la disgrace 
«de nos gens en la basse Bolongne, je demeuray 
«seul avec bien petit nombre au combat; et 
«alors que feu vostre pere, mon bon maistre, 
«de recommandable memoire, pensoit que tout 
«fust perdu , je sortis en despit des Anglois, et 
«rapportay vingt deux drappeaux des nostres , 
«qui avoient esté prins, et n'en fut perdu qu'un. 
«Si monsieur de Guyse estoit en vie, il ne cele- 
«roit pas ce qu'il me vit faire à la prinse de 
«Thiomville, comme aussi ne-fera pas monsieur 
ale mareschal de Vieilleville, et pourra tesmoi- 
a guer si ce ne fut pas moy qui prins la tour par 
«laquelle s'ensuivit la perte de la ville. Tous les 
«capitaines estrangers d'ltalie, d'Espagne et 
«d'Allemagne, m'honnoreront tousjours du de- 
avoir que je fis au siege de Sienne, où j'estois 
«lieutenant du feu roy vostre pere, et depuis 
«en Toscane, où je ne perdis rien et fus victo- 
«rieux sur les ennemis : et en fus tellement re- 
acogneu par le feu roy vostre pere, qu'outre 
«qu'au retour de Sienne il me donna l'Ordre, 
«quiestoit lors une enseigne de grand et nota- 
«ble service, il me donna la comté de Gaure, 
« pour en jouyr toute ma vie, laquelle depuis, et 

«après la mort dudit sieur roy, me fust ostée à 
ala reduction de vostre domaine, et si ne fis 
«onc semblant de m'en douloir. 

«Tout cecy vous ay-je voulu representer, 
asire, parce que peut estre vous ne l'avez pas 
«entendu, et qu'en parlant de moy devant vostre 
« majesté l'on m'a tenu en autrerang que je n'avois 
« merité. Par fois l’on a parlé de moy comme si 
« je fusse esté un larron; par fois, et le plus sou- 
«vent, disoit-on que je n'avois rien faict qui 
«vallust depuis trois ans: en cela vous faisoit on 
« plus de tort qu'à moy, sire, car tous les lan- 
« gages du monde ne me scauroient oster l'hon- 
«neur que j'ay acquis, et à vous, sire , l'on vous 
«a par importunité induit à faire chose que, je 
«crains, pourra servir d'un mauvais exemple aux 
«gens de mon mestier, d'autant que ceux qui 
«ont été appellés aux charges depuis quelque 
«temps, et qui desirent parvenir par l'exercice 
« des armes, craindront, à mon exemple, que les 
«services de longues années et la gloire et la 
«vertu acquise par tout ie monde, ne pourra 
«tant leur ayder que pourroient leur nuire les 
«langues de ceux qui voudront quelque jour les 
«reculler. It me reste, sire, par la fin de ma 
«longue et prolixe lettre, vous supplier trés- 
«humblement m'excuser, si, recevant un tel 
«coup de fortune, j'ay esté contrainct de me 
«plaindre et me douloir à vous et non à autre, 
«et ay esté contrainct de ce faire, tant pour me 
« faire cognoistre à vostre majesté mieux que je 
«n’ay esté par le passé, qu’aussi pour vous sup- 
«plier trés-humblement que doresnavant, quand 
«on yous importunera de traicter mal ou moy ou 
«autre de vos bons serviteurs, vous veuillez 
«toujours reserver une aureille pour celuy qui 
“sera accusé , avant vous resoudre à faire chose 
«qui puisse Finteresser. Quant à moy, pour le 
a desir que j'ay de toujours vous veoir prosperer, 
aje suis trés-ayse si en ces derniers troubles 
« vous avez esté si bien et si heureusement servy 
«en tous les endroits de vostre royaume par 
«tous ceux que vous avez employés, qu'ayant 
«par deca conservé les villes et le pays, ayant 
«battu les ennemis quand j'ay eu le moyen de 
«les combattre, et ayant pris les villes d'assaut 
«avec grand danger de ma vie, encores que l'on 
«die que je may rien faict qui vaille, si vous 
«supplieray-je très-humblement de croire qu’il 
«n'y a homme qui m’aye passé de bonne vo- 

«lonté; et, puis qu’ainsi vous plaist, je me re- 
«tire, n'ayant autre marque de mes peines et 
«services, depuis tant d'années, que le regret 
ade la perte de mes enfans morts pour vostre 
«couronne, et sept arquebusades qui serviront 
«à me ramentevoir tous les jours l'humble et 
«affectionnée devotion que j'ay eue à faire très- 
«humble service à vos predecesseurs, comme 
«aussi l'auray-je toute ma vie semblable à l'en- 
«droit de vostre majesté, à laquelle je prie Dieu 
«donner tout bon-heur, prosperité et santé. » 

Voyla quelle fut ma lettre, sur laquelle ces 
messieurs, qui gouvernoient lors tout à la cour, 
eurent plus de peine à philosopher que je n'a- 
vois eu à la dicter: elle fut imprimée à mon 
desceu, et veue par tout. Mes amis, et ceux qui 
sçavoient le devoir que j'avois faict à la conser- 
vation de la Guyenne, estoient autant ou plus 
offencés que moy. Et veux bien qu'on sçache 
que lors et depuis, si j’eusse eu le cœur aussi 
desloyal qu'avoient ceux-là qui me represen- 
toient, après les premiers troubles, à la cour, 
pour espagnol à la royne, que j'avois encore 
assez de moyen et de credit pour faire beaucoup 
de mal : mais je ne suis ny ne seray jamais que 
bon François et serviteur de la couronne : aussi 
sçavois-je bien que tout cela ne venoit pas du 
roy, qui ne m’esloigna jamais de sa bonne grace; 
mais un jeune prince qui est enveloppé parmy 
tant d’affaires est bien empesché de contenter 
tout le monde, joinct que plusieurs, qui ne me 
pouvoient faire mal que de leur langue, posse- 
doient fort, non pas sa majesté, qui n'aima ja- 
mais les huguenots, quelque mine qu'il fist, 
mais son conseil. 

O que les roys et les princes doivent bien 
songer à ne faire souffrir une honte à celui qui 
a tousjours porté la fidelité qu'il doit à leur ser- 
vice et qui a du cœur! A tel, peut estre, le fera- 
on qui mettra leurs affaires en mauvais estat, 
comme depuis cinquante ans nous en ayons veu 
de beaux exemples, au dommage du roy et de 
la France, comme j'ay dit cy dessus, lorsque j’ay 
parlé des traverses et charités qu'on a presté à 
de grands capitaines. Combien en y a-t-il qui 
eussent non-seulement quitté tout, mais peut 
estre faict pis? Car celuy qui fait son devoir, et 
se voit indignement traitté, sent cela jusques au 
cœur. J'ay ouy dire que le roy François ou 
Louis, je ne sçay lequel c'est, demandant un 

jour àungent il-homme qui estoit Gascon comme 
je suis, quelle chose est-ce qui le pourroit dis- 
traire de son service, «rien, sire, respondit 
«l'autre, si ce n’est un despit :» aussi dit-on 
que pour despit on se feroit Turc. Tout cela 
pourtant ne me sçauroit faire ny Espagnol ny 
huguenot : j'ay trop aymé mon honneur, je me 
veux ensevelir avec ceste belle robbe blanche, 
sans mettre une vilaine tache au nom de Mont- 
luc; et tout homme qui aymera le sien en doit 
faire de mesmes. Si son maistre, si son roy ne 
se veut servir de luy , il peut demeurer chez soy 
et considerer les autres; s’il a de la valleur, la 
fortune qui l'aura rabaissé le relevera, car elle 
n'est pas toujours en collere. Combien de grands 
seigneurs et grands capitaines avons nous veu 
qui estoient chez eux à faire leurs jardins, les- 
quels le roy estoit contrainct de rappeller à son 
service, estant marry de les avoir esloignés ! 
J'en ay veu prou de mon temps du costé du 
roy et du costé de l'empereur qui ont tourné 
leur robbe, et quelques uns bien legerement et 
sans grande occasion; mais ils ne se sont pas fort 
remontés pour cela, et estans parmy nous ils 
esloient regardés de mauvais œil. Je croy que 
nos ennemis en faisoient de mesme : on ayme 
bien leur marchandise, mais non pas le mar- 
chant. Quand ce brave prince Charles de Bour- 
bon fut contrainct prendre le party de l'empe- 
reur, et se donner au diable , puis que Dieu ne 
le vouloit ( car cestes il y fut forcé et contrainct), 
nous entendions dire que les Espagnols mesmes 
le regardoient de travers ; et le pauvre prince, 
après nous avoir faict beaucoup de mal, y perdit 
la vie. Après qu'il fut tué à Rome, on disputoit 
qui en estoit plus ayse, ou le pape, ou le roy, 
ou l’empereur : le premier, parce qu’il le tenoit 
assiegé; le roy, pour se voir delivré d'un grand 
ennemy; et l'empereur, pour estre deschargé 
d'un prince banny et necessiteux, qu'il portoit 
sur ses espaules, ne l'ayant enrichy que de pro- 
messes et non d'autre chose. Ces despits vont 
trop avant : les miens ne me firent ny ne me 
feront jamais faire chose contre mon devoir et 
mon honneur. Si j'estois jeune, et qu'on ne se 
voulust servir de moy, la terre est assez grande, 
je chercherois fortune ailleurs, mais non pas aux 
despens de mon prince et de mon honneur. Le 
roy, ayant receu ma lettre, m'envoya plu- 
sieurs belles parolles pour responce, car cela ne 

leur couste rien. L'yssue monstrera si le pays 
sera mieux gouverné et sa majesté mieux ser- 
vie, et si ceux qui sont venus aprés moy, 
encore qu'ils soyent et grands seigneurs et 
grands capitaines, ont mieux faict et feront cy 
après. 

Or, pour retourner de là où j'estois sorty, 
ma femme me vint prendre à Marsiac, et me fit 
porter dans sa lictiere jusques à Cassaigne près 
de Condom, là où la colicque, pour me rafrais- 
chir, me tint trois sepmaines et me cuida em- 
porter. Monsienr de Valence mon frere ne m'a- 
bondonna jamais jusques à ce qu'il me vid hors 
de danger de mort ; plusieurs seigneurs catho- 
liques et huguenots aussi me visiterent. Avant 
que le capitaine Montaut fust arrivé à la cour, la 
royne depescha monsieur de Beaumont , mares- 
chal des logis de monsieur le prince de Navarre, 
par lequel elle mandoit que si j'estois dedans les 
terres de ladicte dame, que je m'en retirasse, et 
que je misse mes gens en garnison. Voyez quels 
changemens soudains. Je luy demanday si nous 
avions la paix; il me respondit que non, mais 
qu'on esperoit bien tost de l'avoir. « Pourquoy 
« donc veut le roy, dis-je, qu'on mette en gar- 
« nison l'armée? le pays n'est-il pas assez ruiné 
«et destruit? Que si je fais cela, quand la paix 
a viendra et qu'il faudra donner congé aux gens 
« de pied et de cheval, il n'y en aura pas un qui 
«ne pille son hoste pour sa derniere main, 
«voyant qu'il se faut retirer sans argent; et, 
«puis qu'il faut qu'ils se retirent aux garnisons, 
«je les feray du tout retirer en leurs maisons.» 
Je priay monsieur de Valence de faire escrire la 
lettre et la signer, parce que je n’eusse sceu, à 
monsieur de Gondrin, afin qu'il licentiast tant 
les gens de pied que de cheval, et que tout le 
monde fust dans quatre jours retiré chez soy : 
ce qui fut faict; monsieur de Beaumont mesmes 
porta la lettre à monsieur de Gondrin. Cinq se- 
maines après, la royne me manda que je fisse 
du tout retirer l’armée : en usant comme je fis, 
Jespargnay plus de cinq cens mil francs au peu- 
ple, comme le pays tesmoignera. J'avois con- 
servé les chetifs quatre mil francs que j'avois eu 
du roy, sans qu'il en eust esté touché que cent 

cscus pour bailler au capitaine Montaut pour le 
voyage de la cour; et voyla comment j'ay des- 
robé ses finances et comme j'ay pillé le peuple : 
ceux qui favorisent les huguenots près de sa 

majesté n'ont garde de faillir de me charger de 
calomnies. 

Mais je veux qu'on sçache, et veux inserer 
dans ce livre, que pendant tant d'années que j'ay 
commandé, et aux grandes charges que j'ay eu, 
je n'ay peu acquerir pour vingt mil francs de 
bien; et si on dict que j'ay pillé trois cens mil es- 
cus : je voudrois qu'il fust vray, pourveu que ce 
fust sur les huguenots nos ennemis : Dieu soit 
loué du tout. Ces calomniateurs n'auront pas cet 
advantage de me faire baisser la teste , car je la 
porteray haute comme un homme de bien. Les 
tresoriers et receveurs sont en vie : que le roy 
s'en informe , qu'il voye leurs comptes , et s'il se 
trouve un seul liard tourné 4 mon proffit, si sa 
majesté ne me fait faire mon procès, elle ne fera 
pas bien. Il ne faut pas s’estonner s’il est mal 
servy, comme l'on dict qu'il est, veu qu'il n’en 
faict aucun exemple ; il faut donc qu'il s'en prenne 
à luy - mesme et non à ceux qui le font. Et quant 
aux impositions et exactions sur le peuple pour 
m'enrichir, encore en doit faire le roy plus 
grande punition , car il y a plus de pitié au peu- 
ple qu'au roy, car si sa majesté n'en a poinct, 
elle en sçait bien faire trouver à son peuple : ce 
sont les privileges de nos roys depuis qu'ils se 
mirent hors de page, comme on disoit du roy 
Loys onziesme. Et par là je conclus que le roy 
doit faire plus grande punition de ceux qui es- 
corchent son peuple, que non pas s'ils desro- 
bent l'argent de son espargne propre. Les com- 
missaires ont faict rendre compte à toute 
maniere de gens qui ont levé deniers : qu'ils 
regardent s'ils me trouveront en leurs papiers, 
et s'il est rien entré en ma bource. Je confesse 
que j'ay donné des biens des huguenots qui fai- 
soient mine de demeurer en leur maison; mais 
ils estoient pis que les autres; il n’estoit pas rai- 
sonnable qu'ils fussent traictés plus doucement 
que les pauvres catholiques, qui estoient man- 
gés jusques aux os. Si je n'eusse faict cela, la 
noblesse se despitoit , et le soldat se fust revolté, 
car où il n'y a rien à gaigner que des coups, vo- 
lontiers il n'y va pas; et cependant on eust dict 
que je m'entendois avec les huguenots , et 
n'eusse trouvé personne qui m'eust voulu suy- 
vre : j'eusse mieux aymé mourir qu'acquerir 
telle reputation. Si les officiers du roy les eus- 
sent saisis, il s'en fust tiré un million de francs; 
mais ce n’estoit qu’intelligence entre les uns et 

autres; j'en ay eu ma part, mais ç'a esté de 
bonne guerre, de ceux qui favorisoient et por- 
toient des vivres et marchandises aux ennemis ; 
encor croy-je que tout cela ne se monte trois 
mil escus. Pleust à Dieu que tous les chefs de la 
France fussent allés aussi rondement au service 
du roy et du public que moy, et qu'ils eussent 
desiré avoir la paix par la force! Il n'y a homme 
en ce royaume qui s'osast dire huguenot. Mais 
je laisse ces propos fascheux. 

Peu de temps après la paix fut publiée, fort 
advantageuse pour nos ennemis ; nous les avions 
battus et rebattus, mais, ce nonobstant, ils 
avoient si bon credit au conseil du roy, que les 
edicts estoient tousjours à leur advantage; nous 
gaignions par les armes, mais ils gaignoient 
par ces diables d'escritures. Ha , pauvre prince, 
que vous estes mal servy, que vous estes mal 
conseillé ! Si vous n'y prenez garde, vostre 
royaume s'en va le plus miserable qui fut ja- 
mais, au lieu quit souloit estre le plus floris- 
sant. Encore que du temps de vostre ayeul et 
pere il eust esté assailly de diverses guerres , es- 
quelles je les ay tousjours fidellement servis , si 
est-ce qu'on voyoit toutes choses aller par ordre, 
et les charges n'estre prophanées. Je laisse le 
tort que vous vous faites de faire ces beaux 
edits, et donner tant d'advantage à vos enne- 
mis; je laisse le desordre de vostre justice et de 
vos finances, et veux seulement, avec vostre 
permission , dire quelque chose qui concerne la 
charge des armes: car si je m'enfonçois plus 
avant sur ce qui a causé la ruyne de vostre 
royaume , je parlerois trop, et non pasdes petits. 

Je scay bien , sire, que vostre majesté ne me 
fera pas cest honneur de vouloir entendre la 
lecture de mon livre; vous avez d’autres occu- 
pations , et le temps trop cher pour l'employer 
à lire la vie d'un soldat; mais peut estre quel- 
qu'un qui l'aura leu, vous entretenant , on pourra 
faire quelque recit à vostre majesté. Cela est 
cause que j'ay pris la hardiesse de vous faire ce 
petit discours, lequel je vous supplie vouloir 
ouyr, d'autant qu’en iceluy consistent les causes 
et mal-heurs que j'ay veu advenir en vostre 
royaume depuis cinquante deux ans que j'ay 
commencé à porter les armes, regnant vostre 
grand pere le roy Francois, durant le regne du- 
quel commença une coustume qui me semble 
n'estre guere bonne pour vostre estat; vostre 

majesté la pourra changer, ce que pourra ap- 
porter un grand bien à vostre royaume pour 
l'exercice des armes. Un jeune prince comme 
vous, et bien né, le plus grand et premier de 
lachrestienté, doit tousjoursapprendre des vieux 
capitaines. Vous estes naturellement martial , et 
avez le cœur genereux, voylà pourquoi vous ne 
trouverez mauvais d’ouyr le discours d'un vieux 
gendarme , vostre sujet et serviteur. Il me sou- 
vient que vous preniez plaisir de m'entretenir 
seul lorsque vous fistes le voyage de Bayonne, 
et vis bien que vos discours excedoient la portée 
de vostre âge, de sorte que j'oserois dire que si 
on vous eust laissé faire , tout fust mieux allé ; 
car quand vous n'auriez faict autre chose que 
vous monstrer et faire veoir à vostre peuple, 
estre en personne en vos armées, au moins 
quelquesfois , vous eussiez gaigné le cœur de 
plusieurs et estonné les autres : et sans doute 
eussiez esté mieux servy, je dis depuis que l'âge 
vous l'a peu permettre. Je croy que c'est une 
des grandes fautes qu'on vous aye fait faire 
(car vous n'estes pas cause d'avoir esté si ren- 
fermé) lors que vos armées marchoient : le peu- 
ple de vostre royaume est bon, et se resjouit de 
voir son roi, de sorte que plusieurs eussent esté 
plus sages, mesme en nostre Guyenne. Mais je 
viens à mon discours. 

Sire, quand vostre majesté haille un office 
de president , ou conseiller , lieutenant general 
ou quelque autre office de judicature , vous 
vous reservez qu'ils ne pourront exercer la 
charge qu'ils ne soient examinés par vos par- 
lemens , pleins d'hommes fort sçavans , et bien 
souvent vous ordonnez que vostre chancelier 
les examinera avant que les parlemens les 
voyent, afin qu'ils jugent s'ils sont capables, et 
qu'ils ne puissent errer au jugement des procès 
de vos sujets, et que le droit soit rendu à qui il 
appartiendra. C’est une chose bonne et juste, 
sire , car vous nous devez la justice droicte, et 
au pois de la balance; c'est la premiere chose 
que vous nous devez : voylà pourquoy c’est bien 
faict 4 vous de mettre tant de rigueurs aux exa- 
mens qu’on faict ès chambres assemblées de vos 
parlemens; encore ne pouvez vous faire que 
tout aille bien droict. 

Sire, vous devriez faire ainsi en toutes autres 
charges que vous donnez en vostre royaume; 
toutesfois je voy que le premier qui vous de- 

mande ui gouvernement de quelque place, une 
compagnie de gens-darmes ou de gens de pied, 
un estat de maistre de camp, sans considerer 
quelle perte et quel dommage peut advenir à 
vóstre royaume et à vostre personne propre, 
facilement vous l'accordez, voir mesme à la re- 
queste de la premiere dame qui vous en prie et 
qui vous aura peut-estre entretenu le soir au 
bal; car, quelques affaires qu'il y ait, il faut que 
ce bal trotte. Sire, elles n’ont que trop de credit 
en vostre cour. O combien de mal-heurs sont 
adventis et adviennent tous les jours pour avoir 
legerement donné ces charges! Et encor que 
vostre ordonnance soit juste et saincte de faire 
examiner les ges tenans offices de judicature, 
elle n'importe pas tant à vostre estat; car quelle 
perte pourrez vous faire, encore qu'ils soient 
ignorans ? Elle ne tombe pas sur vous, car celuy 
qui gaigne, encore qu'il soit sans droict, vous 
paye le mesme devoir que celuy qui pert vous 
faisoit. Par ainsi il n'y a rien de perte en vostre 
particulier, tout demeure en vostre royaume, et 
vous importe que Jean ou Pierre soit seigneur 
de tel ou tel lieu. Nous sommes tous vos sujets, 
mais la faute et ignorance des gouverneurs et 
capitaines, à qui facillement vous accordez les 
gouvernemens pour le premier qui le vous de- 
thande, porte grand et grand prejudice à vostre 
royaume. Les grands capitaines et gens de bien 
qui ayment vostre service m'accorderont ce que 
j'en escris. 

Si vous baillez le gouvernement d’une place 
à homme qui n'aye experience ny ne se soit 
jamais trouvé en telles charges, voy-cy ce que 
vous en adviendra. Premierement , les anciens 
disent que quand l'œil void ce qu’il n'a jamais 
veu, le cœur pense ce qu’il n’a jamais pensé. Or 
si un siege luy vient sur les bras, comment 
voulez vous qu'il le sçache demesler, comment 
pourra-il entendre et descouvrir les desseins des 
ennetnis, et par où ils le peuvent ou veulent as- 
saillir ? Car sans espion il y a moyen de le des- 
couvrir , comme on le pourra apprendre par ce 
que je fis à Sienne. Comment sçaura-il dresser 
ses fortifications et se couvrir; bref, faire mil et 
mille choses qui sont necessaires, puis que ja- 
indis il ne s'est trouvé en tels affaires? Ceux-là 
qui # y sont trouvés dix fois y sont bien empes- 
chés , bien souvént ils ne sçavent où ils en sont. 
Or, comme vous entendrez que vostre place s'en 

va assiegée, vous voudrez lever une armée pour 
la secourir, parce que la raison le veut, ne vous 
osant reposer sur le peu d'experience de ce jeune 
gouverneur ; peut estre que vous serez forcé d'y 
aller bien souvent à la haste, ou un de messei- 
gneurs vos freres. Il faut ou que la ville se 
perde, ou que vous hazardiez une bataille, là où 
vostre personne propre se peut perdre, ou ün de 
messeigneurs vos freres, qui conduira l’armée, 
et plusieurs princes de votre sang, et de grands 
capitaines. Or considerez donc la perte et grand 
mal-heur qui depend de donner facillement une 
charge à un homme sans scavoir ce qu'il porte}; 
car, s'il est experimenté et qu'ilaye monstré par 
tout où il s'est trouvé sous de bons capitaines, 
qu'il aye le cœur et l'entendement bon, dës qu'il 
entrera en la place, soudain il regardera à la 
force et à la foiblesse d’icelle, luy souvenant de 
ce qui aura esté faict là où il se sera trouvé sous 
quelque aütre, et ce qu'il a veu faire à tel et tel 
capitaine; et promptement il donnera ordre à 
la foiblesse, et commencera à se fortifier , vous 
envoyera demander un ingenieur, vous adver- 
tira des munitions, tant de vivres, d’arquebu- 
serie que d'artillerie qu'il y aura trouvé, et ne 
cessera de vous en solliciter que vous ne l’ayez 
pourveu , cognoissant bien, par la perte de sa 
place, quel grand malheur elle vous pourroit 
porter. Et comme vous luy aurez envoyé ce qu’il 
vous aura demandé, et remedié à la foiblesse 
de la place, par sa providence il y aura dequoy 
resoudre, et vous aussi, sans se précipiter ; car 
jay tousjours cogneu qu’en la guerre cela est 
fort dangereux, si ce n'est que l'affaire requiere 
une extreme celerité. 

Deux choses se presentent en cecy : ld premiere 
est que, comme vostre ennemy aura entendu la 
valeur de ce gouverneur, l'experience grande, 
la pourvoyance et diligence qu'il employe à re- 
medier aux deffauts qui estoient en sa place, le 
bon ordre qu'il y tient, voulez vous croire que 
l’ennemy aille attaquer uni tel homme garny de 
toutes ces vertus que j'ay escrites ? je croy qu'il 
n'y a assaillant au mondequi n'y pense deux fois; 
et s’il le met au conseil , il ne trouvera à peine 
un seul vieux capitaine qui luy conseille d'y aller 
pour recevoir perte. Et si le chef est si sage et bien 
experimenté , le conseil des jeunes n’emportera 
celuy des vieux, car ceux icy ont cognoissance 
des affaires de ce monde plus que les autres, et 

se faschent de hazarder l'honneur qu'ils ont ac- 
quis, parce qu'on regarde tousjours les derniers 
sans se ressouvenir guere des passés. Voylà 
pour l’une. L'autre bien que vous en recevrez, 
est que vostre majesté, se souvenant de la valeur 
du personnage de son ordre , et son experience, 
en demeurera en repos, scachant bien qu'un si 
homme de bien ne s’embarquera pas mal à pro- 
pos et ne voudra perdre son honneur ; et lors 
dresserez vostre armée à loysir, et viendrez 
camper en lieu fort. Que si l’ennemy vous y 
vient assaillir, il y sera defaict ; d'autre part, 
s'il veut donner assaut à la ville, vous luy estes 
de si près à la queue , que , quand bien la breche 
seroit grande, il n’oseroit avoir donné l'assaut ; 
car, ou qu'il la gaigne , ou qu'il la perde, il est 
defaict. Vous le surprendrez en desordre , par- 
quoy il se gardera bien d'entrer en ceste perte, 
et sera contraint de lever et prendre autre party, 
ou vous venir attaquer dans vostre fort ; ce qu'il 
se gardera bien de faire, ccmme fit l'empereur 
Charles au camp de Provence, lors que vostre 
ayeul estoit fortifié en campagne rase, et que 
son ennemy faisoit mine de vouloir attaquer 
Marseille. Il se faut tousjours garder de faire des 
fautes à l'entrée d'une guerre, car depuis que 
vos affaires entrent en deffaveur en leur com- 
mencement , vostre majeslé se peut asseurer que 
les soldats perdent le cœur, et chacun regarde 
à se pouvoir retirer , de sorte qu'il ne faut espe- 
rer que vostre armée face plus rien qui vaille. 
Je vous mettray icy des exemples, et combien 
importe un bon chef dans une place. Le premier 
sera du duc Charles de Bourgoigne, qui venoit de 
perdre deux batailles contre les Suisses à Morat : 
il vint là dessus avec ce camp desfavorisé assieger 
Nancy , lequel il cuida surprendre, ne pensant 
jamais le roi René de Cecille, et duc de Lor- 
raine, qu’il vinst assieger sa place. Par ainsi 
elle se trouva despourvue de vivres, de muni- 
tions et de gens. Le roi René avoit cinq ou six 
genti:s-hommes gascons avec luy ( tousjours ces 
princes lorrains ont aymé nostre nation ), le 
capitaine Gratian Daguerre, un pauvre gentil- 
homme de ce pays nommé Pons, un autre 
nommé Gajan, un autre nommé Rocquepine ; 
les autres moururent au siege. En firent si vail- 
lamment ces braves Gascons, qu'avec quelque 
peu de gens ramassés du pays, qui se jetterent 
dedans , et quelques gentils-hommes dudit pays, 

ils deffendirent la ville et endurerent la faim 
jusques à l'extremité, et donner loysir au roi 
René d'aller luy mesme en Suisse cercher som 
secours. Le roi Louys onziesme ne le vouloit se- 
courir à la decouverte , à cause qu'il avoit paix 
avec ledit duc; mais, comme vous autres princes 
faictes ordinairement , soubs main il le favori- 
soit, et cassa quatre cens hommes d'armes qui 
vindrent jusques au pont de Sainct Vincent, 
deux lieues de Nancy. Et comme le duc vid ar- 
river les Suisses et ceste gendarmerie, il se vou- 
lut lever et là perdit la bataille, et y mourut. Si 
le roi Jean d'Albret , voyant venir les forces de 
Ferdinand sur luy, eust mis un ou deux bons 
capitaines dans la ville de Pampelonne , il n’eust 
pauvrement perdu son royaume comme il fit, 
car il ne falloit qu'un homme pour arrester les 
Espagnols : la place estoit bonne. Or il l'a per- 
due et le royaume, et pour luy et pour sa pos- ` 
terité, car elle est en trop bonne main pour la 
r'avoir. Voylà les exemples de l'ancienneté que 
jay ouy racompter aux vieux capitaines de cet 
âge là. J'en ay ouy racompter cent autres, les- 
quels je pourrois bien mettre par escrit ; mais je 
laisse cela pour les historiens, qui le sçavent 
mieux que moy : j'en escriray maintenant de 
ceiles de mon temps. 

Le roi François vostre grand pere assiegea 
Pavie, où j'estois. Il trouva dedans ce vieux et 
vaillant Anthoine de Leve, Espagnol experi- 
menté de longue main autant qu'autre ait esté 
il y a cent ans. Il n'avoit que trois enseignes 
d'ltaliens et trois mil Allemans; sa majesté le 
tint assiegé environ sept mois, où il fit donner 
plusieurs assauts, encores que la place ne fust 
gueres forte : mais au moyen de ce grand ca- 
pitaine, et par son industrie, il la deffendit , et 
donna loysir à monsieur de Bourbon d'aller en 
Allemagne cercher secours, et revint pour don- 
ner Ja bataille au roi, qu'il gaigna, et print le 
roi. Que si ledit sieur de Bourbon victorieux eust 
tourné la teste vers la France, je ne sçay comme 
toutes choses fussent allées. Toute ceste bonne 
fortune vint à l'empereur pour avoir fait choix 
de ce vieux guerrier, qui arresta le bon-heur 
de nostre roi. De fraische memoire, ce vaillant 
duc de Guyse à Metz fit souffrir une honte à 
l'empereur Charles, qui fut contrainct lever 
honteusement son siege, de sorte que ceste 
grande armée s'esvanouit par la seule vertu de 

ce chef, qui s'y opposa. Et encores à ces der- 
niers troubles, son fils, qui est duc de Guyse, a 
conservé Poictiers, qui est une grande villasse 
sans furteresse. Que si monsieur |’admiral l'eust 
prinse, il eust dominé tout le Poictou , la Sainc- 
tonge et jusques aux portes de Bordeaux. La 
vertu de ce jeune prince radouba fort vos af- 
faires et de toute Ja France, comme aussi vostre 
victoire de Moncontour fut arrestée par le choix 
que vos ennemis firent du capitaine Pilles laissé 
dans Sainct Jean; et la valeur de ce chef, qui 
sceut bien deffendre la place, mit sus les affaires 
des huguenots, qui gaignerent pays et nous 
vindrent ruyner. On m'a dit qu'il fut bien as- 
sisté d'un capitaine, brave soldat, nommé La 
Mothe Pujols. Si on m’eust laissé faire à la ba- 
taille de Ver, je l'eusse bien gardé de vous faire 
la guerre , car je luy tenois l’espée à la gorge, 
lors qu’il me fut osté par je ne sçay qui, pour le 
sauver. Si monsieur l'admiral est ouy en con- 
fession, il ne niera pas que ma seule personne 
l'empescha d'attaquer Agen, qui ne vaut rien. 
Ne faites doubte, sire , que la valeur d'un seul 
homme arreste tout. 
Vostre royaume est le mieux peuplé que 
royaume du monde ; vous estes riche en bons 
et grands capitaines, si vous les voulez entretenir 
sans advancer ceux qui sont indignes. L’empe- 
reur Charles , comme j'ay souvent ouy dire, se 
vantoit qu'il en avoit de meilleurs que le feu roy 
François : il en avoit de bons , mais les nostres 
ne leur devoyent rien. Vous avez donc le choix, 
sire, de mettre de bons hommes dans vos places 
de frontiere. Voyez que couste la perte de Fon- 
tarabie, pour le peu d'experience du capitaine 
Franget, et combien a cousté au roy vostre pere 
le peu d'experience du sieur de Vervins laissé à 
Boulongne. Souvenez-vous aussi , s’il vous plaist, 
sire, car vous l'avez ouy dire , quel honneur et 
profit apporta le choix que vostre pere, mon 
bon maistre, fit de ce vieux chevalier, monsieur 
de Sansac , qui soustint si longuement le siege 
de La Mirande. L'eslection qu'il fit de moy pour 
la deffence de Siene fut honorable au nom fran- 
çois. La seureté d'une place , sire , despend du 
chef, qui fera tout combattre jusques aux en- 
fans, et sera cause que l’assaillant mal-aisément 
l'attaquera. Voyez doncques , sire, combien il 
importe pour vostre estat, pour vostre peuple 
et pour yostre reputation , car on dira tousjours 

et se trouvera par escrit, que c’est le roy Charles 
neufiesme qui a perdu une telle et telle place, 
dont Dieu vous vueille garder : les escritures en 
parleront à jamais, car tout le bien et le mal 
qui vous advient est mis par escrit , et plus tost 
le mal que le bien. Advisez y donc, sire, et songez 
y trois fois avant donner la charge de deffendre 
une place à quelqu'un : ne vous fiez pas qu'il 
est vaillant ; il faut qu'il soit experimenté. 

Quant aux capitaines de gens-darmes, vous 
les creez aussi facilement pour l'amour de celuy 
qui le vous aura nommé , comme vous feriez un 
sergent du chastellet de Paris; et celuy-là se 
trouvant en une bataille, vous luy baillerez quel 
que coin à deffendre , et ce pauvre homme, qui 
ne cognoistra son advantage. soit pour faute de 
cœur ou d'experience, vous fera perdre ce 
coin,et donnera courage aux ennemis de sauver 
victoire, el sera cause que les vostres perdront 
leur cœur, car quatre coyons prenans la fuitte 
sont suffisans pour attirer le reste, mesmement 
les chefs. Et encores qu'ils soient vaillans de 
leurs personnes et qu'ils vueillent faire teste, 
si est-ce que s'ils ne sçavent se resoudre et 
prendre leur party, tout ira en desordre ; car 
lors cela despend de luy et non du general, 
qui ne peut avoir l'œil par tout, et parmy la 
grande confusion qui est aux batailles , il ne 
peut pourvoir à toutes choses. Celuy donc qui 
a charge ou d'un coin, ou d’une aisle, s’il n'a 
l'experience pour s'estre trouvé en tels affaires. 
comment conduira-il son faict ou sa trouppe ? 
Et voy-la une bataille perdue, et vosire per- 
sonne, si vous y estes , prise ou morte (car je 
n'ay pas ouy dire que les roys de France ayent 
jamais fuy ). Il n’en faut esperer moins aux au- 
tres entreprises que l'on luy baillera à executer. 
Prenez donc garde, sire, à qui vous donnerez des 
compagnies de gens-darmes à conduire, Il faut 
que les jeunes demeurent apprentifs et obeis- 
sent aux vieux. Je sçay bien que les princes doi- 
vent estre exceptés , lesquels ont ordinaire- 
ment de braves lieutenans qui sont les chefs, 
car lesdits seigneurs princes ne s'y trouvent 
point. 

Vous avez aussi les estats de mareschaux de 
camp et de maistres de camp, soit pour la ca- 
vallerie ou pour l'infanterie , qui sont deux es- 
tats de grand importance, car il faut qu'ils des- 
couyrent toutes choses. Et si les armées sont 

près l'une de l'autre , il faut que tous deux re- 
cognoissent ensemble, car l’un ne peut rien faire 
sans l'autre, et vous rapporteront ensemble ce 
que touche le combat de la cavallerie et des gens 
de pied, après avoir recognen l'assiette des lieux 
où il faut que les gens de cheval soient pour 
leur advantage , et les gens de pied aussi; et 
s'estant accordés, ils vous en feront le rapport, 
sur lequel vous conclurez avec vostre conseil ce 
que vous aurez affaire. Il faut necessairement 
faire fondement sur leur advis. Que si ce sont 
gens peu experimentés, 6 sire , combien d'er- 
reurs vous feront ils faire? Or, il faut que les 
personnes qui exercent ces charges ayent trois 
choses, la premiere desquelles est la longue ex- 
perience. Que s'ils sont de longue main experi- 
mentés , et qu'ils ayent veu quelque desordre 
aux armées là où ils se seront trouvés, pourveu 
qu'ils ayentretenu, cela les fera garder de somber 
dans le fossé des autres. La seconde, il faut qu'ils 
soient hardis et courageux, car si vos mares- 
chaux et maistres de camp ne ‘doivent estre 
couards , ou, pour le moins s'ils ne sont plus 
vaillans que le commun (car je ne desire pas 
qu'ils soient des Rolands), pour le moins il faut 
qu'ils ne craignent point les coups. Que s'ils sont 
craintifs , il ne faut pas esperer que vostre ar- 
mée face rien qui vaille , car ils logeront tous- 
jours vostre armée en crainte et en peur, et 
camperont à leur desadvantage. Que si le chef 
des ennemis est accord et pratic en tels affaires, 
il cognoistra aisément que vostre armée est en 
peur : ce que j'ay jugé souvent faisant ceste 
charge , voyant seulement camper l'ennemy, et 
ne me suis de gueres trompé. C'est la chose du 
monde la plus perilleuse, car il n'y a rien qui 
tant donne de courage aux chefs et à l’armée 
que quand il cognoist que son ennemy marche 
ou campe en peur. La derniere partie qui leur 
faut est qu’ils doivent estre vigilans et diligens ; 
et ainsi ils seront bons maistres tout à fait. Il 
ne faut pas que ce soient gens qui aiment à 
dormir à la françoise , ny songeards , ou longs 
à prendre resolution : il faut qu'ils ayent le pied, 
la main et l'esprit prompt, et tousjours l'œil au 
guet , car de leur providence depend le salut 
de l'armée. 

li faut encores qu'en l'eslection que vostre 
majesté ou vostre lieutenant fera de telles per- 
sonnes, qu'il regarde de bien près qu'ils n'aient 

point d'inimitié ensemble , ny quelque dent de 
laict, car là où il y a de l'inimitié il y a tousjours 
de l'envie, et depuis qu'elle est parmy eux, ja- 
mais l'un ne trouvera bon ce que l'autre fera ; 
ce ne seront que disputes dont ne peut sortir 
que tout mal-heur. Il n'y a mestier si jaloux que 
le nostre, ny si plein de tromperie. Entre gens 
qui ne s'aiment pas, ce ne sont que contradic- 
tions; et au contraire, s'ils sont bons amis, l'un 
suppleera tousjours le deffaut de l’autre, et dis- 
puteront de ce qu'ils auront affaire sans se pres- 
ter des charités les uns aux autres; car il faut 
qu'ils soient à loger l'armée ou à recognoistre 
l'ennemy tousjours ensemble, et que devant le 
lieutenant du roy ils disputent pour prendre leur 
logis et discourent la raison pourquoy on loge 
en ce lieu là, et qu'ils scachent où se retirera la 
cavallerie si elle estoit chargée à l'advangarde 
ou à la bataille : mais elle se doit plustost retirer 
à l'advangarde , pource que la cavallerie est un 
membre qui despend d'icelle. Il faut aussi qu'ils 
jugent bien les advenues de l’ennemy, où se met- 
tra l'artillerie, où se campera la bataille , où le 
chef de l'armée prendra place; si l'alarme sur- 
vient, où il faut dresser la garde et poser les 
sentinelles. Bref tout passe par leur teste. 
Quand ceux-là avec celuy qui commande en 
l'armée sçavent tout cela et le font bien à propos, 
elle ne pourra estre surprise, car ils auront si 
bien discouru ce qui sera necessaire, qu'il n'y 
aura nul de toute l'armée qui ne scache ce qu'il 
faut faire. Que si chacun le scait, on confessera 
que l’armée ne peut tomber en desordre , cat les 
pertes qu'on fait ne procedent qued'iceluy.Ce bel 
ordre se doit tousjours tenir, loing ou près de 
l'ennemy, ou en marchant ; car si cela se faict , 
le camp ne trouvera jamais aucune nouveauté 
qui le puisse mettre en desordre quand il sera 
près des ennemis. Que s'ils attendent de le faire 
à la necessité, ils ne trouveront les soldats si bien 
disposés; d’ailleurs telles fois ils penseront avoir 
les ennemis bien loing, qu'ils se leveront plas 
matin qu'eux , et leur porteront la chemise 
blanche, Encores doivent-ils avoir une union 
ensemble plus qu'au marcher, et lors faut que le 
maistre de l'artillerie soit joinct avec eux. Ainsi 
de ces trois personnes , après le chef de l'armée, 
sort le gain ou la perte des batailles. Sire, jugez 
si ces charges se doivent facilement bailler, puis 
que la perte et ruyne des armées procede d'eux. 

Quand vostre majesté ou vos lieutenans font 
choix de telles personnes, le cœur vous doit 
trembler de peur de faire mauvaise eslection; 
vous y devez penser plus de quatre fois. 

Vous avez après , sire , les capitaines de gens 
de pied à qui vous donnez les charges à l'appetit 
d'un monsieur ou d’une madame, parce qu'ils 
voudront advancer tousjours quelqu'un des leurs, 
ou en obliger d'autres. De ces charges peuvent 
advenir autant de mal - heurs presque que des 
autres, soit à la deffence d’une bresche , ou bien 
à mener une trouppe d'arquebusiers à une ba- 
taille, ou à quelque entreprise qui vous sera de 
grande importance ; car si celuy qui prend telle 
charge n’est tel qu'il faut , il sera deffaict par son 
defaut , et tous ceux qui sont avec luy perdus ; 
vous en aurez de la desfaveur ; la hardiesse et le 
courage de vos ennemis croistra tous les jours. 
Vous en avez veu et voyez les experiences. Du 
temps que je commençay à porter les armes, le 
tiltre de capitaine estoit tiltre d'honneur, et des 
gentils-hommes de bonne maison ne se desdai- 
gnoient de le porter. Je n'ay pas appellé d'autre 
tiltre mes enfans. A present le moindre picque- 
bœuf se fait appeller ainsi s'il a eu quelque 
commandement. Vous direz, sire, que nous 
qui sommes vos lieutenans faisons ces fautes, 
mais pardonnez - nous, s’il vous plaist, elles 
viennent premierement de vous, qui avez com- 
mencé les donner à gens de peu, et après les 
gentils-hommes n’en veulent plus. Du temps de 
vostre ayeul , les compagnies estoient de mil 
hommes , qui estoit une très belle chose et qui 
espargnoit beaucoup à vos finances, pour mestre 
besoin de tant de membres , comme j'ay dict en 
quelque lieu de ce livre; à present c'est un grand 
désordre. Vous y devez apporter quelque nou- 
veau remede , afin que tant de capitaineaux re- 
tournent soldats : c'est lamesme confusion qu'on 
void aujourd’huy parmy les chevaliers de vostre 
ordre, qui est un desordre très-grand. 

Or, sire, que veut dire cecy, que pour juger 
les procès vous faictes examiner tous ceux qui 
prennent de tous office de judicature , et vous 
ne pouvez rien perdre, de quel costé que le ju- 
gement tourne ; ét là où il y va de vostre vie et 
de celle de messieurs vos freres, et de tous les 
princes et grands capitaines qui seront en vostre 
camp, et par consequent de vostre estat, facile- 
ment vous baillez les charges à qui les vous de- 

mande, sans aucune consideration? Or il y a en 
escrit : 


Si le fol un conseil te donne, 
N'en fais refus pour sa personne. 


Je dis cecy pour le conseil que je vous veux 
donner et vous le devez prendre en, bonne 
part de moy. qui suis aujourd’huy le plus 
vieux capitaine de vostre royaume, et qui, aux 
choses que j'ay veu, dois avoir quelque expe- 
rience. Le conseil que je vous donne, sire, est 
que vous preniez exemple à l'examen que l’on 
faict en vos parlemens. Il faut qu'ils se presen- 
tent à vostre chancelier, à vos presidens et con- 
seillers, pour estre examinés sur leur suffisance ; 
et sils ne les trouvent capables, ils les r'en- 
voyent estudier jusques à ce qu'ils sçachent 
d'avantage, et se soient rendus dignes des 
charges qu'ils poursuyvent. 

Doncques , sire , avant donner aucune charge 
dont et desquelles despendent tant de mal-heurs, 
à l'appetit d'homme du monde, ne la donnez 
jamais que, premierement vous n'ayez mis la 
personne à l'examen, la renvoyant par devant 
vos docteurs, qui sont les vieux capitaines qui 
de longue main sont experimentés aux armes. 
Vous en pourriez bien avoir de vieux qui ne se- 
ront gueres partis de leurs maisons: je ne prens 
pas ceux là pour vieux capitaines, mais pires que 
ceux que monsieur le chancelier r’envoye èstu- 
dier ; car on dit , sire , qu'en vieille beste n’y a 
point de ressource. J'entends que vous appellez 
pour assister à l'examen ceux qui ont tousjours 
suivy les guerres et qui ont force paragraffes, 
c'est à dire arquebusades ou coups d’espée sur 
leurs corps; C'est signe qu'ils n’ont pas tousjours 
croupy sur les cendres. Or il vous faut an chan- 
celier : il est bien raisonnable, sire , que ce soit 
monsieur vostre frere, encores qu'il soit bien 
jeune, car en trois ou quatre ans qu'il a porté 
les armes il a gaigné deux batailles ; de sorte 
qu'avec le bon entendement et jugement qu'ila, 
et estant de si bonne maison, il est impossible 
qu'il n'ait beaucoup retenu, car il a ouy de 
grands docteurs disputer devant luy: il ne faut 
donc que vous ayez autre chancelier des armes 
que luy. Vous serez par dessus , sire, car per- 
sonne ne vous peut oster ce rang: c'est vous qui 
le donnez aux autres. Puis que Dieu vous a faict 
naistre prince pour commander à tant de mil- 

liers d'hommes, il vous a donné aussi quelque 
chose de plus particulier qu'aux autres : ainsi, 
quand on vous demandera quelques charges de 
celles que j'ay escrit , vostre majesté doit assem- 
bler ses docteurs et vostre chancelier ; et si vous 
y estes, vous mesmes devez prendre la peine de 
les interroger s'ils cognoissent le personnage 
dont est question , où est ce qu'il a fait son ap- 
prentissage, sous qui, car bien souvent tel le 
maistre tel le valet , quel acte d'homme d'hon- 
neur il a fait. Je ne croy pas que ces vieux che- 
valiers ne vous en disent franchement la verité, 
cognoissant bien de quelle importance est un 
capitaine ignorant ou couard et peu experimenté; 
et, selon leur rapport et opinion , vous luy 
pourrez bailler la charge qu'il vous demande, 
car celuy-là sera passé par l'examen. Et afin de 
vous delivrer des importunités , faictes , sire, 
comme je fis une fois en Piedmunt, à Albe : tous 
les jours mes chevaux estoient à l'emprunt , car 
nous avions quelque peu de trefves; cela me 
faschoit, et ne scavois comment m'en depescher. 
Je commanday à mon trompette d'aller publier 
' par toute la ville, de par monsieur le gouver- 
neur , qui estoit moy, que j’avois fait un grand 
serment de ne prester jamais plus mes chevaux, 
et que personne n'en eust plus à prétendre 
cause d'ignorance : depuis ce temps je ne fus 
plus importuné; faictes ainsi, sire. Un jour que 
vous ferez quelque grande assemblée , dites, 
devant tous les seigneurs et dames de vostre 
cour, que vous avez fait un grand serment de 
ne donner jamais charge ny gouvernement que 
par l’advis des vieux chevaliers et capitaines; celà 
courra par tout , car ce que vous autres roys et 
princes faites et dites, court soudain d'une 
merveilleuse vitesse. Cela apportera un autre 
fruit , c’est que les apprentifs au fait des armes, 


sçachant qu'ils ne peuvent entrer par la fenestre, ° 


s’estudieront à se faire remarquer et cognoistre 
à ceux qui leur doivent ouvrir la porte, et ainsi 
tous tascheront à faire à qui mieux mieux. 

O que si vous faictes cecy , combien de braves 
capitaines aurez-vous en peu de temps; vous en 
aurez plus de vaillans qu'il n'y en aura en tous 
les autres royaumes de l'Europe. Il sortira de 
cecy deux choses très bonnes, que vous devez 
plus desirer qu'autres qui soient en l'art militaire: 
la premiere est que, comme ce capitaine et gou- 
verneur sera creé par le rapport de vos vieux 

chevaliers devant vostre majesté ou Monsieur 
vostre frere, il se tiendra si honnoré, qu'il fera 
resolution en soy-mesme, s’il a tant soit peu de 
cœur , de mourir cent fois plustost que de faire 
une couyonnade ou une faute, car il pensera 
tousjours, s’il la faisoit, qu'il fera tort à ceux 
qui l'ont nommé, et que vostre majesté pourroit 
justement reprocher la faute qu'ils ont faicte en 
ceste nomination. Ainsi il taschera à faire le 
mieux qu’il pourra, afin d'acquerir de l'honneur, 
et que vous luy bailliez plus grand charge, sça- 
chant qu'il doit encore passer par l'eslection pour 
y parvenir, et par l'examen des vieux capitaines, 
et que, s'il a mal faict , ils tesmoigneront tous- 
jours ce qui en est, et auront honte de vous 
donner advis de créer maistre de camp ou ma- 
reschal de camp celuy qu’ils auront veu mal faire 
estant simple capitaine. 

La seconde utilité qui sortira de cecy, sera 
que vous fermerez la bouche à ces importuns et 
importunes qui si legerement vous demandent 
les charges desquelles despendent tant de mal- 
heurs, estant certains que vous ne les leur 
octroyerez sans estre examinés de vos docteurs 
et vostre chancelier , et que vous les refuserez , 
comme vous feriez celuy qui vous demanderoit 
un estat de conseiller au parlement de Paris sans 
estre examiné, car la cour n'en feroit rien. J'ay 
ouy dire qu’autre-fois le roy vostre pere, scachant 
qu'ils en avoient refusé un, lequel estoit recom- 
mandé par quelque dame , leur dit que parmy 
tant de chevaux d'Espagne un asne pouvoit 
bien passer; mais ils se garderent bien de le 
croire. Sire, mettez à l'essay ceux dont vostre 
majesté desire se servir. J'ay veu autre-fois un 
gentil-homme, il me semble qu'il estoit Proven- 
cal, lequel avoit ceste coustume , que quand un 
vallet se presentoit à luy pour se mettre à son 
service, soudain il le mettoit à l'espreuve, et luy 
mettant une espée en la main, luy commandoit 
de se deffendre, sans qu'il fust pourtant loisible 
de se tirer des estocquades; et, s’il le trouvoit 
homme resolu et ferme, il le retenoit, sinon il 
luy disoit qu'il n'estoit pas pour luy : ainsi il 
avoit tousjours de braves et resolus hommes au- 
près de luy, car on sçavoit sa coustume et nul 
ne se presentoit qui ne fust bien ferré, car il 
estoit un rude joueur. Voy-là l'examen que fai- 
soit vostre subjet, et la loy qu'il avoit mise chez 
luy , car chacun est roy en sa maison , comme 

respondit le charbonnier à vostre ayeul. Esta- 
blissant doncques ce beau examen, bien tost 
toute l'Europe le sçaura, et tant d'importuns 
demandeurs se trouveront bien estonnés d’une 
telle loy, et ne songeront qu'à l'honneur et à 
apprendre , au lieu de courtiser monsieur ou 
madame, et vous serez depestré deces fascheuses, 
que vous pourrez renvoyer faire leur resul. 

IL vous en reviendra une autre commodité, 
sire, qui n'est pas petite, c'est que ceux que vous 
eslirez et que vous honorerez de ces charges les 
tiendront de vous ou de vos docteurs, et non des 
dames ou de quelqu'un de vos courtisans, qui 
entendent mieux à monter une monstre qu'à 
affuter ou pointer un canon, ou mesme tirer une 
arquebuzade ; et cependant, à veoir la mine 
qu'ils font et leur desmarche, vous diriez que 
tout doit trembler sous eux. J'en ay ouy une fois 
en ma vie un, lequel, à l'ouyr parler, avoit 
presque seul emporté l'honneur de la bataille 
de Moncontour ; monsieur de Biron ny monsieur 
de Tavannes n’ayoient rien fait au pris de luy, 
non pas mesmes Monsieur vostre frere. Or, 
comme je dis, ces gentils-hommes qui auront cet 
honneur de tenir leurs charges de vous en ceste 
sorte, s’en sentiront beaucoup plus honnorés. 
Sire, vous devez plus desirer d'accomplir ces 
choses et y tenir l'œil, qu’à tout le reste qui de- 
pend de l’art militaire ; car tout ce qui consiste 
en la guerre, soit le bien ou le mal, depend du 
choix que vous faites de ceux qui ont le com- 
mandement. 

Je ne parleray point icy des generaux de la 
cavalerie ny des colonels de l'infanterie, par-ce 
que ce sont deux estats qui se doivent donner 
aux princes ou grands seigneurs, et encores 
qu'ils soient jeunes et peu experimentés, cela 
n'importe, pourveu que le maistre de camp soit 
bien experimenté. Faisant cela, vous verrez en 
peu de temps la confusion qui est parmy vos 
gens de guerre perdue, et l’ancienne splendeur 
et beauté de vos compagnies de gens-d'armes 
remise. Une chose voy-je, que nous pedrons 
fort l'usage de nos lances, soit à faute de bons 
chevaux, dont il semble que la race se perde, 
ou pour n'y estre pas si propres que nos prede- 
cesseurs ; et voy bien que nous les laissons pour 
prendre les pistolles des Allemans : aussi avec 
ces armes peut on mieux combattre en host 
qu'avec les lances, car si on ne combat en haye, 

les lanciers s'embarassent plus, et le combat en 
haye n’est pas si asseuré qu'en host. 

Pour retourner à mon discours, vous cognois- 
trez, sire , que tous ceux qui desirent s'advancer 
par les armes s'estudieront d'estre mis sur le 
bureau de l'examen, et me semble que ce seroit 
bien et sagement faict à voste majesté de mettre 
en roolle, selon vos provinces, les gens de val- 
leur dont vous entendez parler, et leurs qualités, 
afin qu’advenant vacation de quelque charge, 
vous y puissiez pourvoir et vous ressouvenir 
d'eux. Ceux qui scauront qu'ils seront dans vos- 
tre roolle prendront cœur et s'esvertueront pour 
vous faire quelque service, et les autres qui n’y 
seront pas s’exposeront à mil dangers pour y 
estre mis. Vous devez appeller ce livre le livre 
d'honneur. Et quand vous entendrez parler de 
quelqu'un, après vous en estre bien informé, 
vous devez dire tout haut qu’il faut qu’il soit mis 
dans vostre roolle. Ainsi ay-je ouy dire en ma 
jeunesse avoir fait le feu roy Louys douziesme, 
mesmes des gens de justice. Vacant l'estat de 
juge mage d’Agenois, qui est une belle charge 
et honnorable, il se ressouvint qu'un bon clerc 
luy avoit fait une belle harangue à Orleans, le 
nom duquel il avoit mis en son rollet , et luy en- 
voya ledit estat en pur don : il faisoit le mesme 
en toutes autres charges. J’ay veu praticquer le 
mesme à ce grand Odet de Foix, sous lequel j'ay 
fait mon apprentissage ; il sçavoit le nom de tous 
les capitaines et personnes remarquables, et 
quand quelqu'un avoit fait quelque acte signalé, 
il escrivoit son nom. 

Mais, sire, vous devez souvent fueilleter ce 
livre, et aussi ne vous contenter pas de les y 
avoir mis, ains les employer et leur faire du 
bien selon leur degré et merite, les accourager 
par quelque gracieuse parolle, ou si c'est quel- 
que pauvre gentil-homme, luy donner de l'ar- 
gent. Si vous le faites de vostre main, cinq cens 
escus seront prins de meilleure part que deux 
mil par vos thresoriers , car quelque chose leur 
demeure tousjours dans les pattes. Une fois le 
roy Henry vostre pere, mon bon maistre, que 
Dieu pardoint, m’avoit donné deux mil escus; 
celuy quime les devoit bailler n'eut pasde honte 
de m’en retenir cing cens, mais il trouva un 
Gascon qui n’avoit pas accoustumé ce tour de 
baston ; il sceut que je m'en voulois plaindre au 
roy ; il eut plus de joye de me les faire prendre 

que je n’eus de les recevoir. Si vous donnez de 
vostre main, toutes ces pilloteries ne se feront 
pas. Du temps du roy vostre ayeul on disoit que 
son predecesseur en faisoit ainsi, et avoit dans 
son coffre force bourses dans lesquelles il avoit 
des escus, en l'une plus, en l’autre moins, et les 
distribuoit selon la qualité de ceux qui luy fai- 
soient service. Je scay bien que lon vous dira 
que cela n'est pas digne d'un roy ; ne le croyez 
pas : ce sont des gens qui veulent avoir toute la 
paste entre leurs mains. Une chose vous veux-je 
dire, sire, que vous ne devez pas tout donner à 
un ou à peu de gens; votre majesté me pardon- 
nera : elle a donné à un gentilhomme de la 
Guyenne ce dequoy elle eust peu contenter 
cinquante ; je ne veux pas dire qu'il ne fust 
brave et vaillant, mais il en y avoit qui le meri- 
toient autant ou mieux que luy, et toutes-fois 
n'ont rien eu du tout. Votre majesté prendra en 
bonne part, s’il luy plaist, ce que je luy en dis. 
J'ay un pied dedans la fosse, l'affection que je 
porte à vostre couronne me fait tenir ce langage. 
Je suis voisin de l'Espagnol, mais il n'y a eu 
jamais que des fleurs de lis chez moy. Si j'osois, 
je vous dirois bien d'autres choses, car certes il 
n'y a que trop à dire et refformer. Il faut que 
j'entretienne un peu Monsieur vostre frere, 
vostre nouveau chancelier des armes, avec vostre 
congé. 

C'est à vous donc, monseigneur, X qui je 
m'addresse : je serois marry que ce livre partist 
de chez moy qu'il ne portast quelque honnorable 
tesmoignage de vostre grandeur Vous estes 
sorty de la plus grande race qui soit au monde : 
il n'y a poinct de memoire que, de dix races en 
ça, les roys de France n’ayent esté tous hardis 
et belliqueux, et bien peu, depuis le premier 
roy chrestien, ont esté autres, encor que les 
races ayent finy et changé, et que de nouvelles 
se soient emparées de la couronne ; qui est chose 
admirable, car en quatre races de gentils-hom- 
mes, à peine en trouverez vous deux de suite 
vaillans : ce que nous doit faire croire que Dieu 
a mis la main sur ce royaume , puis qu’il a donné 
de si grands dons et graces à ceux qui tiennent 
sa place, comme aux roys vostre ayeul, pere et 
frere; et encor que vous ne soyez pas roy, si 
participez vous à la benediction que Dieu leur a 
departy. O monseigneur, que vous avez grand 
argument de penser, et vous asseurer que Dieu 

vous a esleu pour faire de grans faicts, comme 
on commence à cognoistre par les victoires qu'il 
vous a données en vos jeunes ans, lesquelles on 
peut manifestement juger vous estre advenues, 
plus par la volonté de Dieu que par le combat 
des hommes. Doncques il faut que chacun con- 
fesse que ce royaume est à Dieu, et que le roy 
vostre frere est son lieutenant, et vous le sien. 
Voyla de beaux titres. 

Il faut que je parle un peu à vous : vous estes 
le baston sur lequel il s'appuye ; vous estes celuy 
qui doit commander les armes, qui les doit 
porter à tous hazards, perils et fortunes; vous 
estes la trompette qui nous doit faire entendre 
ce que nous devons faire ; vous estes nostre re- 
cours et nostre esperance, pour nous faire avoir 
la recompense de nostre roy. C'est vous qui nous 
devez faire cognoistre à sa majesté, et qui, 
vray chancelier de l'espée, luy devez faire le 
rapport de ce que nous avons faict pour son ser- 
vice; et quand nous serons morts, vous luy de- 
vez faire cognoistre nos enfans , si nous avons 
faict ce que gens de guerre doyvent. Bref, 
toute la France a les yeux tournés sur vous qui 
presidez aux armées, et qui avez batu et rebatu 
si souvent les huguenots : toute la chrestienté 
sçait que c'est vous, car le roy est contrainet, 
puis que son conseil le veut, faire la guerre de 
son cabinet, Puis que yous tenez si grand lieu, 
d'où dependent toutes les charges qui procedent 
des armes, et qu'il faut que nous tous mourions 
auprès de vous pour le service du roy et le vos- 
tre, il faut que vous mettiez tout vostre soing et 
vos pensées en nous qui suivons les armes, car 
tous les autres estats ne participent rien avec le 
vostre , d'autant que tout le reste depend des 
gens de robbe longue : il y en a prou au conseil 
du roy, vous n'avez rien à demesler avec eux, 
car on dit que qui trop embrasse peu estreint. 

Si vous voulez un peu considerer ma remons- 
trance, vous trouverez qu'il faut , puis que vous 
tenez si grand lieu, que vous pesiez qu'est-ce 
qui vous peut aider à maintenir une si grande 
charge et honnorable; elle ne le peut estre da- 
vantage. Sera-ce des jeunes capitaines que vous 
attendrez cela? non certes, car en ceste maniere 
de gens il wy a point d'experience, mais plus- 
tost de legereté. Sera-ce des gens de robbe lon- 
gue? encores moins : ils en parleront en clercs. 
d'armes; ils s'en meslent trop et veulent sur le 

tapis verd juger des coups. De qui doncques ? 
ce sera des vieux capitaines qui de longue main 
seront experimentés aux guerres, et par les 
rudes examens des batailles, combats, escar- 
mouches, sieges et assauts. Ils seront memora- 
tifs de ce qu'ils auront veu, et auront bien retenu 
les pertes, et pourquoy elles sont advenues. 
S'ils ont esté battus, ils s'en souviendront, et 
s'ils gaignent, aussi. Si vous prenez advis et con- 
seil de telles gens, vous ne pouvez faillir de 
maintenir vostre grandeur, accroistre votre re- 
nommée et reputation; car de telles gens vous 
apprendrez de sçavoir bien commander, et re- 
tiendrez d'eux ce qu'ils vous mettront en avant, 
racomptant ce qu'ils auront veu. Vous ne sçau- 
riez employer mieux les heures, afin que la pos- 
terité sçache vostre nom. Vous estes de trop bon 
lieu pour ne vouloir qu'il soit parlé de vous 
après vostre mort. 

Il y en pourroit bien avoir de vieux près de 
vous qui n'auront pas veu ou faict de grandes 
choses, ou pour avoir plus aymé leurs maisons 
et richesses que l'exercice des armes. Certes, 
monseigneur , il n'y a que trop de gentils-hom- 
mes de telle humeur : le roy devroit degrader 
telles gens de noblesse , qui sont casaniers et ne 
commandent qu'aux chiens et aux levriers ce- 
pendant que les autres cerchent les coups, et 
leur semble que c'est assez de sçavoir donner 
dans le trou d'une bague. Il en y a aussi d’autres 
qui à faute d'esprit n'ont peu retenir ce qu'ils 
ont veu : ils peuvent bien dire: j'ay esté aux 
batailles de Cerizolles , de Dreux, de Jarnac et 
Moncontour; mais de sçavoir discourir comment 
monsieur d’Anguyen gaigna la premiere, et 
monsieur de Guyse sauva la seconde, la faute 
que fit monsieur l'admiral aux deux autres, la 
belle resolution vostre , bref comme tout passa, 
et les raisons de l'un et de l’autre, rien de tout 
cela; vous diriez qu'ils n’en n'ont jamais ouy 
parler, non plus que le plus rude lansquenet 
qui s'y seroit trouvé, Ce ne sont pas les gens 
qu'il vous faut. Vous ne les devez pourtant re- 
butter, car il se faut ayder de toutes personnes, 
mesmement à la guerre. 

Ceux que vous devez avoir près de vostre 
personne et de vostre conseil estroit, doivent es- 
tre les vieux capitaines qui ont eu reputation 
d'estre gens sans peur, vigilans et de prompte 
execution, Un capitaine lent fera quelque chose 

de bon en sa vie, mais pour sa longueur il lais- 
sera perdre cent belles commodités où il eust eu 
de l’honneur et du profit. Je ne diray pas pour 
cela que vous deviez du tout mepriser ceux-là, 
et ne suis pas si fol d'avoir ceste intention, car 
je me bruslerois peut estre à la chandelle. 
Tel que je suis, vous me verrez dans mon livre. 
Je puis bien dire qu'aujourd'huy il n'y a pas de 
bons et grands capitaines à douzaines. Vous de- 
vez faire pour un chacun, en quelque degré 
qu'il soit, non esgallement , mais chacun selon 
son merite et renommée. Je sçay bien qu'on 
vous dira que si vous attirez tant de gens près 
de vous, qu'ils vous importuneront à faire de 
grandes demandes au roy, car les gens de 
guerre sont grands demandeurs, et peut estre 
que sa majeste se faschera; en cela il y a bon 
remede , suyvez le dire des anciens : 


Qui n'a de l'argent en bourse , 
Qu'il ait du miel dans la bouche. 


Ainsi vous ne mettrez personne hors d'espoir 
que vous n'ayez souvenance d'eux, lors que la 
commodité se presentera, et que vous y tiendrez 
la main : un bon accueil, un sousris, une accolade 
les tiendra en haleine. Que s'il y a quelque fas- 
cheux et importun qui ne se veuille contenter 
de vos amiables reponces, vous devez croire que 
celuy-là ne sert poinct le roy ne vous de bon 
cœur, ne pour amitié qu'il vous porte. De telles 
gens vous n’en pouvez rien faire qui vaille; st 
la guerre ne vous en depestre, il y a assez de 
moyen de s'en deffaire; car tout homme qui 
sert son maistre plus par avarice que amitié, n'a 
rien de bon au ventre. Car en premier lieu, on 
peut dire que là où il y a faute d'amitié il y a 
faute de loyauté; car, comme le serviteur avare 
ne peut accomplir son avarice, il voudroit desjà 
avoir changé de maistre, pensant qu'il fera 
mieu son profit, et corrompt les autres pour les 
plainctes ordinaires qu'il faict. Fuyez doncques, 
monseigneur, telles gens de bonne heure, avant 
que leur poison et venin n’empoisonne le reste; 
car telles gens font tout ce qu'ils peuvent pour 
faire hayr le prince, afin de couvrir leur mau- 
vaistié par l'opinion qu'ils aurgnt mis en la teste 
de leurs compagnons: tels gens sont aysés à 
recognoistre : j'en ay cogneu de tels, et vous 
les voyez tous les jours; encores qu'ils crevent 
sous les bienfaicts du roy, ils ne cessent pour- 

tant de demander , et demanderont sans cesse. 

Monsieur, pour entretenir l'amitié des gen- 
tils-hommes et capitaines, vous leur pouvez es- 
crire quelquefois, afin qu’ils s’assurent d'estre 
en vos bonnes graces et souvenance : cela leur 
faict penser que vous avez quelque opinion de 
faire quelque plus grande chose, et que vous 
voulez suyvre vostre fortune. Or de cecy sort ce 
que je vous diray : c'est qu'ils monstreront les 
lettres à leurs parens et amis , et comme ceux là 
verront que vous faicles cas de l'un, que vous 
l’honorez de vos lettres, ils se mettront en de- 
voir et despence de le suyvre : ainsi un serviteur 
vous en acquerra vingt et trente, pour l'espe- 
rance qu'il auront qu’en vous faisant service 
vous ne les oublierez non plus que luy. Cela ne 
vous sera pas grand peine, mais à vos secre- 
taires : quittant une heure de vos plaisirs, vous 
signerez plus de despesches qu'il n'en faudra 
pour tout ce royaume. Que si c'est à quelque 
grand seigneur, un petit mot de vostre main 
par apostille ne vous donnera pas grand peine; 
mais il ne faut pas aussi que cela soit trop com- 
mun, en mesme temps ny en mesmes termes. 
J'ay tousjours remarqué ceste faute aux secre- 
taires des princes et aux nostres aussi, car les 
uns les monstrent aux autres, et après en font 
peu de cas. 

Si vous ne faictes ce que je vous dy, monsei- 
gneur, voycy ce qu'il vous adviendra : quand le 
capitaine verra que vous ne faites compte de luy, 
ny n’en avez souvenance, il pensera que vous 
vous contentez de la fortune que Dieu vous a 
donné, et qu'il ne faut plus esperer que vous 
veuillez estre plus grand que vous estes , et faut 
que chacun pense de se retirer en sa maison, 
sans se soucier plus des armes. Et depuis que 
l'homme de guerre, pour peu de bien qu'il aye, 
commence à sentir le plaisir de sa maison, de sa 
femme et de ses chiens, et qu'on luy laisse 
prendre ce ply, il est bien mal-aysé de le tirer 
plus du foyer pour aller à la guerre, et de 
quitter la plume pour dormir sur la dure; et s’il 
y va, ce sera à regret, desirant tousjours de 
revoir sa femme et ses enfans: il n'ouyra tirer 
arquebusade que, comme le franc archier, il 
ne pense estre mort. Et toules ces choses il 
n’y a que continuer : les canonnades et arquebu- 
sades estonnent ceux qui ne les ont pas accous- 
tumées, mais après qu'on les a ouyes souffler 

aux oreilles , on ne s'en soucie pas tant. Il n'y a 
rien si ennemy de la guerre que de laisser 
rouiller le soldat ou le capitaine : mettez vostre 
sallade et vostre cuirasse au crochet, en peu de 
temps la rouille s'y mettra et les araignées : ainsi 
est-il des gens de guerre si on les laisse en oysi- 
veté. Parquoy il vous faut prendre garde à cecy, 
car , tenant esveillés les capitaines avec queques 
lettres et quelque peu de bien-faicts du roy, 
vous tenez tout le monde en cervelle et prest à 
marcher quand le commandement du roi et le 
vostre arrivera. Instruisez vos secretaires de vous 
en faire souvenir , car les dames ou le plaisir de 
la cour vous en osteront la mémoire : vous estes 
jeune, je voy bien qu'il faut que vous goustiez 
le plaisir du monde, il est raisonnable que vous 
scachiez que c’est : ainsi avons nous fait et feront 
ceux qui viendront avec nous; mais allez y so- 
brement. ) 

Par ce reveille-matin que vous donnerez aux 
gens de guerre par vos lettres, vous monstrerez 
à tout le monde que vous ne voulez oublier ny 
laisser en arriere le don de grace que Dieu a 
mis en vous. Chacun qui aura envie de suyvre 
les armes se resoudra d'accompagner jusques au 
bout vostre fortune. Vous ferez cognoistre que, 
puis que Dieu vous a desjà mis la main sur l’es- 
paule, vous essayerez s'il la voudra mettre sur 
la teste: vous devez avoir vous-mesme ceste 
opinion de vous, et prendre le vers du pseaume 
en vostre devise, qui dit : caelum caeli Domino, 
terram autem dedit filiis hominum, qui vaut 
autant à dire que Dieu a gardé le ciel pour luy, 
et a laissé la terre pour nous, pour la conquerir. 
Ces vers n'ont pas este faicts pour des petits 
compagnons comme moy , mais pour des roys 
et des princes tel que vous estes. Si faut-il que 
je vous die que je suis pauvre gentil homme, et 
n'ay pas le cœur de prince ny de roi; mais si 
Dieu m'avoit conservé mes enfans, et qu'il me 
donnast un peu plus de santé que je n'ay, je 
penserois, avec l'aide de mes amis, pourveu que 
la France fust en paix, acquerir quelque coing 
du monde : que si je n’avois un gros morceau , 
pour le moins en aurois-je quelque lopin. Au 
fort je ne perdrois que les frais et la vie, que je 
tiendrois bien employée, puis que c'est pour ac- 
querir de l'honneur. Si mon fils eust vescu, je 
croy qu’il fust venu à bout du dessein que mon- 
sieur l'admiral sçait bien qu'il avoit dans la teste, 

qu'il vous pourra dire, monseigneur. Vous estes 
jeune, vous avez vostre frere qui a le gros mor- 
ceau, il faut que vous alliez busquer fortune 
ailleurs, et , au lieu d'estre suject, vous acquerir 
des sujects. Voyez donc, puis qu'un pauvre gen- 
til-homme comme moy ose voller si haut, puis 
que mesme, à ce que j'ay ouy dire, car je ne 
le sçay pas bien, des enfans de laboureurs et de 
forgerons par leurs vertus sont parvenus à l'em- 
pire, que devez-vous esperer , vous qui estes fils 
et frere du plus grand roi de la chrestienté? 
Vous ne devez doncques perdre ceste esperance 
quand l'occasion se presentera et que vous co- 
gnoistrez qu'il sera temps. Un prince de cœur 
ne doit jamais estre contant, ains faut pousser 
sa fortune : la terre est si grande, il y a prou 
a conquerir. Le roy vostre frere a assez de 
moyens pour yous assister; vous avez l'âge et 
la bonne fortune. Je suis marry que vous ayez 
laissé ce beau et brave nom d'Alexandre, qui a 
esté, si je ne me trompe, le plus vaillant homme 
qui porta jamais armes. Sa majesté vous aydera 
pour mettre sur vostre teste quelque couronne 
estrangere. Que si Dieu vous faict la grace de 
mettre fin à ces miserables guerres, essayez à 
dresser vos desseings et immortaliser vostre 
nom. Employez tant de serviteurs à conquerir 
quelque chose. Puis que mes ans et mes bles- 
sures ne me permettent de vous y servir, au 
moins vous donneray-je conseil de ne vous ar- 
rester jamais, ains tousjours entreprendre choses 
grandes et difficiles, prenant la devise de lem- 
pereur Charles, qui a donné tant de peine à vos 
ayeuls. Si vous ne pouvez arriver au bout, pour 
le moins atteindrez vous à la moitié. Je n'espere 
pas, estant si maladif et cassé, vous y pouvoir 
servir , mais je vous laisse trois petits Montlucs, 
lesquels j'espere ne degenereront de leur ayeul 
ny de leurs peres. Je ne vous diray autre chose, 
car il est temps que je mette fin à mon livre.» 
Voylà, mes compagnons qui lirez ma vie, la 
fin des guerres où je me suis trouvé depuis cin- 
quante cinq ans que j'ay commandé pour le ser- 
vice de nos roys. J'en ay rapporté sur moy sept 
arquebusades pour m'en faire ressouvenir, et 
plusieurs autres blesseures, n'ayant membre en 
tout mon corps où je n’aye esté blessé, si ce 
n’est le bras droict. Il m'en reste l'honneur et 
la reputation que j'ay acquise par toute la chres- 
tienté, car mon nom est cogneu par tout : j'es- 

time plus cela que toutes les richesses du monde, 

et, avec l’aide de Dieu qui m'a assisté, je m'en- 
terreray avec ceste heureuse reputation. Ce 
m'est un merveilleux contentement quand j'y 
pense , et lorsqu'il me souvient comme je suis 
parvenu de degré en degré, ayant eschappé 
tant de dangers pour jouyr de si peu de repos 
qu'il me reste en ce monde en ma maison , afin 
d'avoir loisir de demander pardon à Dieu des 
offenses que j'ay commises. O que si sa miseri- 
corde n'est grande , qu'il y a de danger pour 
ceux qui portent les armes, et mesmement qui 
commandent, car la necessité de la guerre nous 
force en despit de nous-mesmes à faire mille 
maux, et faire non plus d'estat de la vie des 
hommes que d'un poulet; et puis les plaintes 
du peuple qu'il faut manger en despit qu’on en 
aye; les veufves et orphelins que nous faisons 
tous les jours nous donnent toutes les maledic- 
tions dont ils se peuvent adviser, et à force de 
prier Dieu et implorer l'ayde des saincts, quel- 
qu'une nous en demeure sur la teste : mais certes 
les roys en patiront encores plus que nous, car 
ils le nous font faire, comme je dis au roi l'en- 
tretenant à Thoulouse, et n'y a mal duquel ils 
ne soient cause, car puis qu'ils veulent faire la 
guerre, il faut payer pour le moins ceux qui 
s’en vont mourir pour eux, afin qu'ils ne puis- 
sent faire tant de maux qu'ils font. Moy donc- 
ques bien heureux , qui ay le loysir de songer 
aux pechés que j'ay commis, ou plustost que la 
guerre m'a faict commettre , car de mon natu- 
rel je n’estois pas addonné à faire mal, et sur 
tout ay tousjours esté ennemy du vice , de l'or- 
dure et vilenie , ennemy capital de la trahison 
et desloyauté. Je sçay bien que la colere m'a fait 
faire et dire beaucoup de choses , dont j'en dis 
mea culpa ; mais il n'est pas temps de les re- 
parer: une en ay-je sur le cœur par dessus toutes 
les autres, Si je n'en eusse ainsi usé, on m'eust 
baillé des nazardes, et le moindre consul de vil- 
lage m'eust fermé la porte au nez si je n’eusse 
tousjours eu le canon à ma queue, car chacun 
vouloit faire le maistre. Dieu sçait si j'estois pour 
l'endurer ; meshuy cela est faict. J'avois la main 
aussi prompte que la parolle. J'eusse voulu, si 
j'eusse peu, ne porter jamais de fer au costé, 

mais mon naturel estoit tout autre : aussi porte- 
je en ma devise, Deo duce, ferro comite. Une 
chose puis-je dire avec la verité : que jamais lieu- 

tenant de roy n'eut plus de pitié de la ruyne du 
peuplé que moy, quelque part que je me sois 
trouvé. Mais il est impossible de faire ces charges 
sans faire mal, si ce n’est que le roy ait ses cof- 
fres pleins d'or pour payer les armes; encor y 
aura-t-il prou affaire. Je ne sçay si après moy 
on fera mieux , mais je ne le pense pas. Tous les 
catholiques de la Guyenne porteront tesmoi- 
guage si je n’ay pas espargné le peuple ; car des 
huguenots, je les recuse; je leur ay faict trop 
de mal, et si je way pas faict assez, ny tant que 
j'eusse voulu, il n’a pas tenu à moy. Je ne me 
soucie s'ils disent mal de moy, car ils en disent 
autant ou ont plus dit de leurs roys. 

Mais avant que je mette fin à ce mien escrit , 
lequel mon nom fera veoir à plusieurs, je les 
supplieray de ne me penser si ingrat que je ne 
recognoisse , après Dieu, tenir de mes princes 
et de mes maistres tout ce que j'ay, je dis biens 
et honneurs , mesmement de mon bon maistre 
le roy Henry, que Dieu absolve. Que si par fois 
dans mon livre j'ay dict que les playes sont les 
recompenses de mes services, ce n'est pas pour 
lear reprocher mon sang. Celuy de mes enfans 
qui sont morts pour leur service est bien em- 
ployé : Dieu me les avoit donnés , et il me les 
ont prins; j'en ay perda trois à leur service : 
Marc Antlioine mon aisné, Bertrand, auquel par 
chaffre je donnay le nom de Peyrot, qui est un 
mot de notre Gascongne, parce que ce nom là 
de Bertrand me desplaisoit , et Fabian, seigneur 
de Montesquieu. Dieu m'en a redonné trois au- 
tres, car j'ay du second Blaise , et du dernier 
Adrian et Blaise, Dieu les veuille conserver pour 
faire service à leurs roys et à leur patrie, sans 
faire honte au nom qu'ils portent! et qu'ils es- 
tudient bien mon livre et se mirent dedans ma 
vie, taschant à surmonter leur ayeul s'ils peu- 
vent. Sire , souvenez vous d'eux, s’il vous plaist ; 
Je laisse parmy leurs papiers la lettre que vous 
m'escrivistes , de Villecostrets, le troisieme de 
decembre 1570, où il y a ces mots : « Tenez- 
«yous tout asseuré que Jauray souvenance à ja- 
«mais de vos longs et grands services, des- 
«quels, si vous ne pouvez recevoir la recom- 
«pence condigne , vos enfans acheveront d'en 
«cueillir le fruit, joint qu'ils sont tels, et m'ont 
«ja si bien servy , que d'eux mesmes ils ont 
« merité que l'on face pour eux ce que je seray 
` abien aise de faire quand l'occasion se presen- 

«tera.» Sire, voylà vostre promesse, un roy 
ne doit jamais rien dire ny promettre qu'il ne 
le vueille tenir. 

Je nuse donc de reproches à l'endroit de mes 
maistres ; il me doit suffire, encore que je ne sois 
pas riche, qu'un pauvre cadet de Gascongne soit 
parvenu aux plus hautes dignités de ce royaume : 
j'en vois plusieurs aujourd'hui qui entrent en 
reproche contre leurs majestés, et le plus sou- 
vent ceux qui n'ont rien faict se plaignent le 
plus; aux autres il est un peu pardonnable. Tout 
ce que nous avons, grands et petits, nous le te- 
nons de nos roys : tant de grands princes, sei- 
gneurs, capitaines et soldats qui vivent et qui 
sont morts, doivent au roy l'honneur qu'ils ont 
receu , car leur nom vit encores pour les charges 
qu'ils ont eues des roys. Il se sont non seulement 
enterrés en ce grand honneur, mais encores ils 
ont honnoré ce qui est descendu d'eux : il s'en 
parlera tant que les escritures dureront au 
monde. J'en ay couché un bon nombre dans 
mon livre : j'ay veu des soldats, fils de labou- 
reurs, qui ont vescu et se sont enterrés en re- 
putation d'estre enfans de grands seigneurs, 
pour leur valleur et le compte que les roys et 
leurs lieutenans faisoient d’eux. Quand mon fils 
Mare Anthoine fut porté mort à Rome, le pape, 
tous les cardinaux, le senat et peuple romain, luy 
firent autant d'honneur que s'il eust esté un 
prince du sang. Qui fut cause de cela ? sa valeur 
et ma bonne renommée, et mon roy qui m'avoit 
fait tel. Le nom de Marc Anthoine se trouve ems 
core parmi les escrits des Romains. Quand je 
commencay d'entrer aux armes, sortant de page 
de la maison de Lorraine , on ne nous parloit 
d'autre chose que du grand Gonsalvo, appelé le 
grand Capitaine, Quel honneur fut-ce à luy, qui 
durera eternellement , d'estre couronné de tant 
de victoires? J'ay ouy compter qu’estant le roy 
Loys et le roy Ferdinand ensemble, je ne sçay 
où c'estoit, car ils avoient assigné lieu pour s'en- 
trevoir, estans ces deux grands princes en tablé, 
le nostre pria le roi d'Espagne qu'il trouvast 
bon que Gonsalvo dinast à leur table, ce qu'il 
fit, pendant que de plus grands seigneurs que 
luy estoient debout. Le roy son maistre et sa 
valleur l'ayoient faict tel. Voylà l'honneur qu’il 
receut du roy de France, lequel, pour recom- 
pence de ce qu'il luy avoit fait perdre le royaume 
de Naples, luy mit une grosse chaisne d'or au 

col. J'ay ouy dire à monsieur de Lautrec qu'il ne 
print jamais tant de plaisir à voir homme que 
celuy-à. O le bel exemple pour veux qui veulent 
parvenir par les armes ! Quand je retournay la 
seconde fois en Italie, passant par les rues de 
Rome, tout le monde accouroit aux fenestres 
pour voir celui qui avoit deffendu Sienne : je 
prisois plus cela que tout fe bien du monde. Je 
pourrois bien escrire icy des exemples de nos 
François qui sont sortis de bas lieu, qui par les 
armes sont parvenus à de grands grades, mais 
pour ne faire tort à leurs maisons, je m'en tais : 
ce sont les bienfaits des roys qui ont recompensé 
leurs services. 
Recognuissons donc que nous ne serions rien 
sans eux. Si nous les servons, c’est obeyr aux 
commandemens de Dieu sans tascher avoir des 
recompences par reproches et importunités; et 
le tort n'est pas à nos roys si quelqu'un est mal 
recognen , mais à ceux qui sont près d'eux ; qui 
ne leur font cognoistre ceux qui les servent bien 
ou mal, car il y en a prou des unset des autres, 
afin que ces bienfaits ne soient bien employés. 
H n'y a rien qui face tant de mal de cœur des 
bons, que quand le roy faict bien à ceux qui le 
servent mal : c'est ce qui m'a le plus fasché. J'en 
ay veu souvent qui disoient : Le roy ou la royne 
ont fait cecy, ont fait cela pour un tel, pourquoy 
n'en feront ils autant pour moy ? le roy a remis 
et pardonné une telle frute à un tel, et pourquoy 
ne me pardonnera-il aussi à moy? Je scay bien 
que leurs majestés ont souvent dit : On ne fera 
plus de ces fautes, pour ce coup il faut fermer 
les yeux; mais le lendemain e’estoit à recommen- 
cer. C'est le compte de Marc de Bresse; il ne 
faut pas pourtant se despiter contre son maistre. 
L'honneur de telles gens demeure en petit lieu , 
pais qu'ils estiment plus les biens que leur re- 
nommée et reputation, et qu'ils sont si prompts 
à se despiter. Et encor, comme j’ay dit, ce sont 
des gens qui ne tirerent jamais trois coups d’es- 
pée, et se vantent cependant d'avoir souffert 
beaucoup de peine et de travaux. Que si on les 
despouilloit tous nuds, on verroit de beaux per- 
sonnages qui n’auroient pas une seule playe sur 
le corps. Telles gens , s'ils ont gueres porté les 
armes, sont bien heureux, car le jour de la re- 
surtection , S'ils vont en paradis, ils y porteront 
tout lear sang sans en avoir réspanidu uue seule 
#outié sar la terre. 


LIVRE VII. 


403 


J'en ay ouy d'autres et de toutes manieres de 
gens qui se plaignent , et jusques aux moindres, 
qu’ils ont servy le roy quatre, cinq et six ans, et 
neanimoins n'ont peu acquerir que trois ou 
quatre mil livres de rente : les voylà bien gas- 
tés! Je ne parle pas des gens de guerre seule- 
ment, mais de tous les autres estats dont le 
roy se sert. J'aÿ ouy dire à mon pere, qui es- 
toit vieux, et autres plus anciens que luy, qu'il 
se disoit à la cour et par toute la France, du 
temps du roy Louis XI. 


Chastillon, Bourdillon, 
Galliot et Bonneval, i 
Gouvernent le sang royal. j 


J'oserois dire que tous ces quatre seigneurs, qui 
ont gouverné deux roys, n'acquirent jamais 
tous ensemble dix mil livres de rente. Je l'ay dit 
autres-fois à monsieur le mareschal de Bourdil- 
lon , lequel me respondit que tant s’en faut que 
son predecesseur eust acquis trois mil livres de 
rentes, qu'il en avoit vendu quinze cens, et les 
avoit laissés pauvres. Que Yon demande à mon- 
sieut l'admiral qu'il monstre ce que son prede- 
cesseur, qui gouvernoit tout, a acquis, je gage- 
ray qu'il n’en sçauroit monstrer deux-mil livres 
de rente. Quant à Galliot, il a vescu grand aage 
après les autres; il a acquis par adventure trois 
ou quatre mil livres de rente ou revenu. Quant à 
Bonneval, monsieur de Bonneval, qui est au- 
jourd'huy, et monsieur de Biron sont heritiers. 
Je croy qu'ils ne scauroient pas monstrer grandes 
acquisitions. O bien-heureux roys d'avoir eu de 
tels serviteurs ! on peut bien juger qu'ils ser- 
voient leurs maistres pour l'amitié qu'ils leur 
portoient, et non pour l’avarice. J'ay ouy dire 
qu'ils demandoient plustost pour les serviteurs 
du roy que pour eux-mesmes. Il sont morts avec 
honneur, et leurs successeurs ne sont pas neces- 
siteux. 

Puis que j'ay parlé des autres, je veux parler 
de moy-mesmes : peut estre quelqu'un après ma 
mort parlera de moy comme je parle des autres. 
Je confesse que je suis très obligé aux roys que 
j'ay servy, mesmement au roy mon bon maistre, 
comme j'ay dit souvent. Je ne serois qu'un sim- 
ple gentil-homme si ce n’estoient les moyens 
qu’ils m'ont donné pour acquerir la reputation 
que j'aÿ gaigné, que j'estime plus que tout le 
bien du monde, ayant immortalisé le nom de 

Montluc ; et encor que je n'aye acquis pendant 
si long temps que j'ay porté les armes que fort 
peu de bien, si ne m’a on jamais ouy plaindre 
des roys mes maistres, ouy bien de ceux qui es- 
toient près d'eux, lors qu'en ces dernieres 
guerres ils m'ont calomnié , comme si de rien je 
pouvois faire tout. Croyez que les playes que 
jay reçues m'ont plus donné de reconfort que 
d'ennuy ; et m’asseure, quand je seray mort, 
qu'à grand peyne dira on que j'emporte au jour 
de la resurrection en paradis tout le sang, os et 
veines que j'ay apporté aw monde du ventre de 
ma mere. Pour le bien, j'en ay prou : il est vrai 
que si j'eusse esté nourry en l’escole du bayle de 
l'Esperon , j'en eusse d'avantage : le compte 
merite qu'on le scache , et que je le mette icy. 
Le roy Louys douziesme, allant à Bayonne, 
logea en un petit village nommé l'Esperon, 
lequel est plus près de Bayonne que de Bor- 
deaux. Or sur le grand chemin le bayle avoit 
fait bastir une très-belle maison : le roy trouva 
estrange qu'en un pays si maigre et sterile, et 
dans des landes et sables qui ne portoient rien, 
ce bayle eust fait bastir une si belle maison, de 
quoy il entretint pendant son soupper son ma- 
reschal des logis, qui luy fit responce que le 
bayle estoit un riche homme, ce que le roy ne 
pouvant croire, veu le miserable pays où la mai- 
son estoit assise, il l'envoya querir sur l'heure 
mesme , et luy dit ces mots : « Venez ça, bayle, 
«pourquoy n'avez vous faict bastir ceste maison 
«en quelque endroit où le pays fust bon et fer- 
«tile? — Sire, dit le bayle, je suis natif de ce 
a pays, et le trouve prou bon pour moy. — Estes 
«vous si riche, dit le roy, comme l'on m'a dit? 
«— Je ne suis pas pauvre, dit-il, graces à Dieu 
ajay dequoy vivre.» Le roy dit alors : « Com- 
«ment est-il possible qu'en un pays si maigre et 
«sterille tu sois peu devenir si riche? — Cela 
«m'a esté bien aysé, dit le bayle , sire. — Dittes 
«moy donc comment , dit le roy ? — Par-ce, sire, 
«que j'ay tousjours plustost fait mes affaires 
eque celles de mon maistre et de mes voisins. 
«— Le diable ne m'emport, dit le roy (ainsi 
«estoit son serment), ta raison est bonne, car 
«en faisant de ceste sorte et te levant matin, tu 
a ne pouvois faillir de devenir riche. » O combien 
d'enfans a laissé ce bayle heritiers de ses com- 
plexions ! je n'ay jamais esté de ceux-là. Certes 
je croy qu'il n’y a si petit mercadant au monde 

qui, ayant tant trotté, couru et tracassé comme 
jay fait, ne se fust enrichy; et n'y a financier 
ou recepveur, pour homme de bien qu'il fust , 
en ce royaume , que s’il luy eust passé tant d'ar- 
gent par les mains comme il a faict à moy, qu'il 
ne luy en fust plus demeuré. J'ay esté sept ou 
huict fois capitaine de gens de pied, qui n'est 
pas petit moyen pour commencer à gaigner 
quelque chose. J'ay veu de mon temps plusieurs 
capitaines qui se sunt faits riches seulement sur 
la paye de leurs soldats. Je n'estois pas si igno- 
rant ny si mal habile, que je n'eusse sceu faire 
le tour du baston aussi bien qu'eux : il n'y a pas 
si grand affaire pour apprendre cela, car avec 
un bon fourrier et un peu d'aide, cela estoit 
facile. Puis après j'ay esté maistre de camp par 
trois fois : Dieu sçait si je pouvois trouver force 
passe-volans , et avoir intelligence avec les com- 
missaires des vivres; car je pouvois descouvrir 
s’il y avoit rien à gaigner aussi tost ou plustost 
qu'homme de l’armée, car j'avois assez bon nez. 
Après j'ay esté gouverneur des places : je pou- 
vois tousjours avoir à ma devotion quatre vingts 
ou cent hommes pour les faire passer, comme 
messieurs les gouverneurs le sçavent trop bien 
faire. Ainsi, ayant eu ces charges long temps, 
et fait tant de monstres comme j'ay Fait en ma 
vie, avec quelque peu d'espargne, mon Dieu 
quelle montagne d'or aurois-je! quand il m'en 
souvient, je le trouve estrange. Et puis encore 
jay esté lieutenant de roy à Siene , et une autre 
fois à Montalsin , où il y avoit bien de quoy faire 
son proffit , comme d’autres qui ont eu pareilles 
charges l'ont fait, car il ne falloit sinon que 
j'eusse intelligence avec trois ou quatre mar- 
chans, lesquels eussent advoué que les bleds 
que les soldats mangeoient avoient esté acheptés 
par eux, et prins sur leur credit; et Dieu sçait 
quel profit on fait à ces magasins. Puis je pouvois 
faire des demandes par maniere d'emprunt, 
deputant quelques uns qui en eussent pris la 
charge et eussent apporté cent ou deux cens mil 
francs de debtes. Mais au lieu de cela, sa ma- 
jesté nous devoit cinq payes quand nous sortis- 
mes de Sienne, dequoy je luy en fis quitter les 
trois dès que nous fusmes arrivés à Montalsin. 
Puis à la seconde fois que j'y fus renvoyé au lieu 
de monsieur de Soubize, je demeuray six sep- 
maines par le commandement du roy à Rome 
auprès du pape et des ambassadeurs et agents 

du roy: c'estoit au temps que le duc d'Albe 
faisoit la guerre à sa saincteté; toute la coste 
de la mer s'en alloit abandonnée, et Gros- 
sette n'en pouvoit plus, pour n'y avoir un seul 
grain de bled, non plus qu'aux autres garnisons. 
Je trouvay à Rome quelques gentils-hommes 
sienois , lesquels estoient sortis avec moy de 
Sienne , qui me mirent en cognoissance avec un 
banquier, nommé Julle d'Albie, aussi sienois , 
lequel sur ma parolle presta six cens moges de 
bled, qui sont trois cens tonneaux à douze muids 
pour tonneau, moyennant que tous les mois je 
luy donnerois six cens escus à chaque monstre. 
Je ne pouvois prendre cet argent que de l'es- 
pargne que je faisois sur les monstres; et au lieu 
de mettre cela dans mes bouges, je le fis du tout 
payer, sauf le dernier pact, car il n'y eut plus 
d'argent ny moyen d'en avoir, de sorte que 
nous ne fismes point monstre. Je pouvois bien 
faire mon profit là dessus, car j'en pourveus 
des places qui en avoient besoin, selon la charge 
que j'en eus, et si espargnay encore la moitié 
du bled, lequel je prestay aux paysans, qui 
mouroient de faim encore plus que les soldats. 
Ce fut là où je commencay à estre usurier, mais 
aux despens de la conscience du roy, car pour 
un muid à la recolte j'en eus deux, car il valloit 
deux fois plus quand je le prestay. Ce gain n’en- 
tra non plus en ma bourse , car je le laissay tout 
au roy. Je sejournay encore en ce pays là sept 
mois sans tirer une seule paye, et fis vivre mes 
gens quatre mois, à vingt onces de pain le jour, 
du gain que j'avois fait sur les bleds, espar- 
gnant tant que je pouvois le bien de mon mais- 
tre. Je payay les autres trois mois les soldats 
avec remonstrances et bonnetades, comme ‘je 
faisois quand jestois 4 Siene : quelque temps 
après arriva le seigneur dom Francisco, lequel 
trouva encore des bleds aux munitions. Encore 
fis-je une practique avec la duchesse de Castro, 
femme du duc, qui fut tué à Plaisance, laquelle 
cognoissoit monsieur de Valence mon frere du 
temps qu'il estoit au service du pape Paule 
Fernes. Le pape Paul Caraffe avoit fait deffence 
de ne laisser sortir hors la Romanie aucuns 
bleds; mais ceste duchesse par dessous main 
permettoit que des marchans en fissent appor- 
ter de nuict dans nos terres, et nos marchans 
les alloient achepter. Je menay ceste praticque 
bien scerettement, sur laquelle je pouvais gai- 

gner beaucoup; mais un seul liard n'en vint à 
mon profit. 

Je pouvois apporter au roi pour deux ou trois 
cens mil francs de debtes , aussi bien qu'a fait le 
seigneur Jourdain de Corsegue , et autre que je 
ne veux nommer, lesquels ont esté bien payés. 
Je n’estois pas garny de si peu d'entendement 
ny de moyens, que je ne l'eusse sceu faire aussi 
bien qu'eux. J'ay esté lieutenant de roi en ce 
pays de Guyenne; j'ay fort couru le monde, mais 
je croy qu'il n'y a rien qui esgalle ce pays, soit 
en richesses, commodités et vivres. Ayant une 
telle charge, je pouvois bien avoir intelligence 
avec le reveur de la province (ces gens ne de- 
mandent pas mieux), et emplir bien mes coffres, 
car tant sur les monstres et garnisons, qu'attel- 
lages d'artillerie, je pouvois faire un grand gain. 
Combien d’impositions pouvois-je faire sur le 
pays? car le roi m'en avoit baillé le pouvoir , les 
quelles fussent tournées à mon profit ; car, en- 
core que sa majesté entendist que ce fust pour 
son service, si j'eusse voulu j'eusse bien sceu 
faire le change, de sorte que la pluspart fust 
demeuré entre mes mains. Je pouvois, si j'eusse 
voulu, avoir un homme de paille, pour aller par 
les villes et villages dire à l'aureille aux princi- 
paux qu'il me falloit donner de l'argent pour 
estre soulagés, ou qu'autrement je les ferois 
ruyner et manger jusques aux os aux gens de 
guerre, car nous ne laissons mal à faire. Je 
pouvois aussi dire aux huguenots qui demeu- 
roient en leurs maisons sous lauthorité d'un 
edit, que, s'ils ne crachoient au bassin, je les 
ferois tous ruyner. Combien m'en eussent-ils 
donné pour estre asseurés de leurs vies et biens! 
car ils ne se fioient gueres en moy, sçachant 
comme je les avois accommodés. Mais au lieu 
d'user de tous ces artifices pour me faire riche, 
je laissois prendre le tout aux capitaines et gens- 
darmes , et gens faisant service au roi qui me le 
demandoient, n’en ayant que peu ou point 
tourné à mon profit, et encore ce que j'eus de 
Clairac je le prins avec permission du roi. Or 
que les autres se contantent, je suis contant. Que 
si Dieu me faisoit la grace de guerir de ceste 
grande arquebusade que j'ay au visage , je pense 
encores que, si la guerre recommencoit jamais, 
que je serois homme pour monter a cheval. Je 
croy qu'elle n'en est pas loing , car , tant qu'il y 
aura deux religions, la France sera en division 

et en trouble : il ne se peut faire autrement, et 
le pis est que c'est chose qui ne peut pas finir de 
long temps. Les autres querelles se pacifient 
aisément, mais celle de la religion a longue suite, 
et, encore que les gens de guerre ne soient pas 
fort religieux , ils prennent party, et estant en- 
gagés ils suivent puis après. Aux termes que je 
voy les affaires, je ne croy pas que nous soyons 
au bout; pour le moins ay-je ce contentement 
en moy-mesme de m'y estre opposé autant que 
j'ay peu, et fait mon devoir. Pleust à Dieu que 
tous ceux qui ont eu les forces en main, n'eus- 
sent non plus connivé que moy. Il faut laisser 
faire Dieu: après qu'il nous aura prou fouettés 
il mettra les verges au feu. 

Or, seigneurs et capitaines qui me ferez cest 
honneur de lire ma vie, n'y apportez nul mal- 
talent ; croyez que j'ay dit le vray sans derober 
l'honneur d'autruy. Et sçay bien qu'il en y aura 
qui mettront en dispute mon escrit, pour voir 
si j'auray touché quelque mensonge, pource 
qu'ils trouveront que jamais Dieu n'a accompa- 
gué plus la fortune d’un homme , pour les charges 
qu'il a eues, que la mienne; si les asseuray-je 
que j'ay laissé infinies particularités à escrire , 
car je n'avois jamais rien escrit ny pensé à faire 
des livres : j'estois incapable de cela; mais pen- 
dant ma derniere blessure et mes maladies j'ay 
dicté ce que je vous en laisse , afin que mon nom 
ne se perde, ny de tant de vaillans hommes que 
jay veu bien faire; car les historiens n'escrivent 
qu'à l'honneur des rois et des princes. Combien 
de braves soldats et gentils- hommes ay-je 
nommé icy dedans, desquels ces gens ne par- 
lent du tout, non plus que s'ils n'eussent jamais 
esté ! Celuy qui a escrit la bataille de Cerizolles, 
encore qu'il me nomme, en parle toutesfois en 
passant : si me puis je vanter que j'eus bonne 
part en la victoire, aussi bien qu'à Bologne et 
Thionville, et ces escrivains n'en disent rien, 
non plus que de la valeur d'un grand nombre 
de vos peres et parens que vous trouverez icy. 
Or ne trouvez pas estrange si j'ay esté si heu- 
reux comme j'ay escrit , car je ne me suis jamais 
proposé que ma charge ; et ay recogneu que tout 
venoit de Dieu, auquel je remettois tout, quoy 
que les huguenots m'ayent estimé un atheiste : 
ils sont mes ennemis, et ne les faut pas croire. 
Encore que j'aye eu des imperfections et des 
vices, et ne sois pas sainct non plus que les au- 

tres (ils en ont leur part quoy qu'ils facent les 
mortifiés ), si est-ce que jay toujours mis mon 
esperance en Dieu, recognoissant qu'il falloit 
que de luy vinst mon heur ou mon mal-heur, 
luy attribuant toutes les bonnes fortunes qu'il 
me donnoit à la guerre. Je ne me suis jamais 
trouvé en faction quelconque que je ne l'aye ap- 
pellé à mon ayde, et n'ay passé jour de ma vie 
sans l'avoir prié et demandé pardon. Et plu- 
sieurs fois je puis dire avec la vérité que je me 
suis trouvé en voyant les ennemis en telle peur, 
que je sentois le cœur et les membres s'affoi- 
blir et trembler ( ne faisons pas des braves, 
l'apprehension de la mort vient devant les yeux); 
mais comme j'avois fait mon oraison à Dieu je 
sentois mes forces revenir. Elle estoit ainsi, 
l'ayant dès mon entrée aux armes apprise en ces 
mots : Mon Dieu qui m'as créé, je te sup- 
plie, garde moy entendement , afin qu'au- 
jourd'huy je ne le perde, car tu le m'as 
donné , et ne le tiens que de toy. Que si tu as 
aujourd huy determiné ma mort, fais que 
Je meure en reputation d'un homme de bien, 
laquelle je recherche avec tant de perils. Je 
ne te demande point la vie, car je veux tout 
ce qu il te plaist : ta volonté soit faite, je re- 
mets le tout à ta divine bonté. Puis ayant dit 
mes petites prieres latines, je promets et at- 
teste, devant Dieu et les hommes, que je sen- 
tois tout à coup venir une chaleur au cœur et 
aux membres, de sorte que je ne l'avois pas 
achevée que je ne me sentisse tout autre que 
quand je l'avois commencée : je ne sentois plus 
de ‘peur , de façon que l'entendement me reve- 
noit, et avec une grand promptitude et jugement 
je cognoissois tout ce qu'il me falloit faire, sans 
l'avoir jamais perdu en combat que je me sois 
trouvé. 

Combien y en a-il de morts qui pourroient , 
s'ils estoient en vie, tesmoigner si jamais ils 
m'ont veu effrayé ny perdre l'entendement à la 
guerre, soit à assaut, rencontre ou bataille ! 
Messieurs de Lautrec, de l'Escut, de Barbe- 
zieux, de Monpezat, de Termes, du Bié, de 
Strossi , de Bourdillon, de Brissac, d'Anguien, 
de Botieres, de Guyse, en pourraient bien 
dire la verité, car ils m'ont tous commandé, et 
m'ont veu en mil et mil perils sans peur ny es- 
tonnement ; que s'ils pouvaient retourner en 
vie , ils seroient bons tesmoings de ce que je dis. 

Encores ne sont pas morts tous ceux qui m'ont 
commandé , car, combien que je sois plus vieux 
capitaine qu'eux, il estoit raisonnable que je 
leur obeysse : monsieur le duc d'Aumale, mes- 
sieurs les maréchaux de Cossé et de Vieilleville 
sont de ce nombre, Je vous supplie, mes bons 
seigneurs , si mon livre tombe entre vos mains, 
de faire jugement si ce que je dis est vray ou 
faux, car vous en avez veu une partie , et croy 
qu'après ma mort vous voudrez veoir ce que j'ay 
escrit. Il y en a d’autres aussi qui me peuvent 
desmentir , comme le seigneur Ludovic de Bira- 
gue et monsieur le president de Birague , lequel 
n’abandonna gueres ce brave mareschal de Bris- 
sac. Plusieurs autres vivent, qui ontesté mes com- 
pagnons d'armes, et plusieurs aussi qui ont mar- 
ché sous moy, tous lesquels peuvent estre fideles 
tesmoings de ce que' j'ay dit ,et'si, quand il a esté 
question de faire une execution, j'ay jamais trouvé 
rienimpossible ; mais au contraire, ce qu'on tenoit 
impossible je le trouvois possible, je l'entre- 
prenois et en venois à bout, ayant tousjours 
ceste ferme fiance en Dieu qu'il ne m’abandon- 
neroit point, et m'ouvriroit toujours l'esprit 
pour cognoistre ce qui estoit besoing pour venir 
au bout de mon entreprinse. Je n'en ay trouvé 
jamais aucune impossible , si ce n'est celle de 
Thionville : il en faut donner l'honneur à mon- 
sieur de Guyse seul; il y eut là plus de l'heur 
que de la raison , quoy que ledit sieur de Guyse 
asseurast toujours de l'emporter, comme il fit. 
Mes compagnons, combien de choses gran- 
des ferez vous si vous mettez toute vostre fiance 
en Dieu , et si vous proposez tousjours l'hon- 
neur devant les yeux, discourant en vous mes- 
mes que si vos jours doivent finir sur la bresche, 
vous avez beau à demeurer dans le fossé. Un 
bel mourir, dit l'italien, tutta la vita onora : 
c'est mourir en beste, de ne laisser nulle me- 
moire après soy. Ne taschez jamais à desrober 
l'honneur d'autruy, ny à vous proposer l'avarice 
ou ambition, car vous verrez lors le tout tom- 
ber en mal-heur et infortune; je ne dis pas cecy 
pour faire le prescheur, mais pour la verité. 
Combien y en a-il au monde qui ont eu le bruict 
d'estre fort vaillans, mesmes qui sont en vie, 
que je ne veux nommer ; neantmoins ils ont esté 
fort mal-heureux en leurs entreprinses : croyez 
que cela venoit de Dieu; et encores qu'ils l'ap- 
pellassent à leur ayde, leur zele n’estoit pas bon, 

voyla pourquoy Dieu leur estoit contraire. Il faut, 
si vous voulez qu'il soit à vostre secours, que 
vous vous despouilliez de toute ambition, ava- 
rice et hayne, et soyez pleins de la loyauté et 
fidélité que nous devons à nostre prince; et 
encore que sa querelle ne soit juste, il ne lais- 
sera pas pourtant de nous assister, car ce n'est 
pas à nous de demander à nostre roy si sa que- 
relle est bonne ou mauvaise . mais seulement 
d'obeyr. Que si vous n’estes recogneus des ser- 
vices que vous avez faicts, vous ne vous en fas- 
cherez pas, par-ce que vostre intention n'aura 
pas esté de combattre pour ambition ny gran- 
deur, ny pour convoitise des richesses, mais 
pour la fidelité que Dieu nous a commandé de 
porter à nostre roy. Vous vousresjouirez d'estre 
estimés et aimés de tout le monde, qui est la 
plus belle richesse et acquisition que tout homme 
d'honneur doit desirer,’ car les richesses et 
grands estats périront avec le corps, et la bonne 
renommée vivra à jamais avec l'ame. A present 
je me vois tirant à la mort, dans le lict, je me 
sens grandement soulagé; en despit d'elle mon 
nom vivra, non seulement en la Gascogne , mais 
parmy les estrangers. 

Or c'est icy la fin de mon livre et de ma vie : 
que si Dieu me la continue plus longuement , 
quelqu’autre escrira le reste, si je me trouve en 
lieu où je face quelque chose digne de moy, ce 
que je n'espere pas, me sentant si incommodé 
que je ne pense meshuy pouvoir jamais plus 
porter les armes. J'ay ceste obligation à ceste 
meschante arquebusade qui m'a percé et froissé 
le visage, d'avoir esté cause que j'ay dicté ces 
Commentaires , lesquels, comme je pense, du- 
reront après moy. Je prie ceux qui les liront de 
ne les prendre point comme escrits de la main 
d'un escrivain, mais d'un vieux soldat , et en- 
core gascon, qui a escrit sa vie à la verité , et en 
guerrier ; tous ceux qui porteront les armes y 
prendront exemple, et recognoistront que de 
Dieu seul procede l'heur et le mal-heur des hom- 
mes. Et pour-ce que nous devons avoir recours à 
luy seul, supplions-le nous aider et conseiller en 
nos tribulations , car ce monde n'est autre chose, 
et dont les grands ont aussi bien leur part que 
les petits : en cela se manifeste sa grandeur, veu 
qu'il n'y a roy ny prince qui en soit exempt, et 
qui naye ordinairement besoing de luy et de 
son secours. 

' Ne desdaignez, vous qui desirez suivre le | j'eusse esté aussi sain et aussi jeune que j'estois 


train des armes , au lieu de lire des Amadis ou 
Lancellots, d'employer quelqu’heure à me co- 
gnoistre dedans ce livre: vous apprendrez à vous 
cognoistre vous mesmes, et à vous former pour 
estre soldats et capitaines, car il faut sçavoir 
obeir pour sçavoir après bien commander. Cecy 
n'est pas pour les courtisans ou gens qui ont les 
mains polies, ny pour ceux qui ayment le re- 
pos; c'est pour ceux qui par le chemin de la 
vertu, aux despens de leur vie, veulent eterniser 
leur nom, comme en despit de l'envie j'espere 
que j'auray fait celuy de Montluc. 


( ley avoit mis fin le seigneur de Montluc à son livre, 
mais depuis l’eschantillon qui s'ensuit s'est trouvé. ) 


Je pensois avoir mis fin à mes escriptures et 
à ma vie tout ensemble, ne pensant pas jamais 
que Dicu me fist la grace de monter à cheval 
pour porter les armes; mais il ne l'a pas ainsi 
voulu. Toute la France jouit quelque temps de 
la paix et du repos; moy seul, affligé de mala- 
dies et de ma grande blessure, esteis le plus 
souvent dans le lict; toutesfois peu à peu je re- 
couvray la santé, estant plus aise d'estre des- 
chargé du gouvernement, que si ce pesant faix 
me fust demeuré sur les espaules : monsieur le 
marquis de Villars, qui en est chargé, s'en ac- 
quittera comme un vieux chevalier et grand ca- 
pitaine doit faire. 

Or je disois tousjours en moy-mesmes, oyant 
les nouvelles de la cour, car encore y avois-je 
quelque amy, qu'on faisoit trop de caresse aux 
huguenots, et cognoissois bien qu'il y auroit du 
bruit au logis. Le roy, par ses lettres que j'ay 
encores, parlant à mes amis , tesmoignoit tous- 
jours qu'il n'avoit nul mescontentement de moy, 
qu'il desiroit me faire paroistre combien ilm'ai- 
moit, mais que mon indisposition estoit cause 
qu'il avoit envoyé monsieur le marquis de Vil- 
Jars en ma place; je le creus ainsi, car il faut 
croire ce que les roys veulent, autrement on les 
offense. Or, quoy que je ne fusse lieutenant de 
roy, si est-ce que toute la noblesse et tous les 
trois estats de la Guyenne me portoient tous- 
jours beaucoup d'honneur et me visitoient : ce 
n'estoit pas sans discourir qu'est-ce que ce temps 
deviendroit, car il me sembloit que les hugue- 
nots estoient venus fort insolens, et parloient 
presque aussi haut qu'aux premiers troubles, Si 


| 


| 


lors, je les eusse fait taire, pour le moins en la 
Gascogne où j'estois. 

Quelque année estant ainsi passée, la nou- 
velle survint de ce qui estoit advenu à la journée 
de Sainct Barthelemy à Paris, où monsieur 
l'admiral fut si mal advisé de s'aller enfourner 
pour monstrer qu’il gouvernoit tout. Je m'es- 
tonne qu'un si advisé et sage homme pour le 
monde fist une si lourde faute : il la paya bien 
cher, car il luy cousta la vie et à plusieurs autres. 
Il avoit aussi mis ce royaume en un grand trou- 
ble, car je sçay bien que tout ne venoit pas de 
monsieur le prince de Condé, ny la moitié : le- 
dit sieur prince ne m'en communiqua que trop 
à Poissy, et croy que si je luy eusse presté l'o- 
reille, il m'eust tiré le fond du sac; je le dis à la 
royne, mais elle me commanda de me taire : 
elle ne pensoit pas lors que les choses allassent 
comme elles ont fait. Je sçay bien et tout le 
monde aussi, qu'elle a esté accusée d'estre cause 
des premiers remuemens qui advindrent aux 
premiers troubles, et monsieur le prince luy fist 
ce tort d'envoyer ses lettres en Allemagne, et 
les monstrer et faire imprimer par tout : cela 
n’advanca pas ses affaires. Estant ladite dame à 
Thoulouse , elle me fit cet honneur de me parler 
plus de trois heures sur ce subject, et me dict 
beaucoup de choses que je me garderay bien 
d’escrire ; tant y a qu'il est bien aisé de repren- 
dre et trouver en faute ceux qui ont le manie- 
ment des affaires du monde , et mesmes si 
grands comme elle a eu, ayant sur ses bras le 
roy et messieurs ses frères si jeunes, et estans 
tous les princes bandés l'un contre l'autre, les 
uns advancés puis reculés, et après ce beau 
manteau de religion qui a servy aux uns et aux 
autres pour executer leurs vengeances et nous 
faire entre-manger. Je vous prie, quelle appa- 
rence y avoit-il qu'elle eust intelligence avec le 
seigneur prince? ce qu'elle a faict depuis a bien 
monstré le contraire; mais je laisse cela, car 
peut estre je n’en parle que trop, et retourneray 
à mon propos. 

Tout le monde fut fort estonné d'entendre ce 
qui estoit advenu à Paris, et les huguenots en- 
cores plus, qui ne trouvoient assez de terre pour 
fuyr, gaignant la pluspart le pays de Bearne ; 
les autres se firent catholiques, ou pour le moins 
en firent semblant : je ne leur fis poinc! de mal 

de mon costé, mais par tout on les accoustroit 
fort mal. Je pensay lors que l'armée qui estoit 
devant La Rochelle estoit là pour autre beson- 
gue que pour aller en Portugal, et cogneus bien 
Yencloueure ; mais je ne pouvois imaginer pour- 
quoy on eust seulement blessé monsieur l’admi- 
ral au commencement, si on avoit le dessein que 
je vis depuis; car si le lendemain tous les hu- 
guenots se fussent resolus avec les grands qui 
leur estoient alliés ou les soustenoient , il leur 
estoit aysé de se retirer de Paris et se mettre 
en seureté : or ils furent esblouis, et Dieu leur 
ferma les yeux. Je ne veux pas icy dire ny me 
mesler d'escrire si ceste procedure fut bien ou 
mal faicte, car il y a prou à dire et de bien et de 
mal; et puis cela ne porteroit nul profit : ceux 
qui viendront aprés nous en parleront mieux a 
propos et sans crainte, car les escrivains d'au- 
jourd'huy n’osent escrire qu'à demy : de moy 
Jayme mieux me taire. 

Encor que je fusse lors seulement maistre de 
ma maison , si est-ce que la royne me fist cest 
honneur de m'en escrire, et me mander qu'on 
avoit descouvert une grande conspiration con- 
tre le roy et son estat, et que cela avoit esté 
cause de ce qui estoit advenu. Je sçay bien ce 
que j'en creus : il fait mauvais offencer son mais- 
tre. Le roy n'oublia jamais quand monsieur l'ad- 
miral luy fit faire la traitte de Meaux à Paris 
plus viste que le pas. Nous perdons l'entende- 
ment au bon du coup, et ne songeons que les 
roys ont encor plus de cœur que nous, et qu'ils 
oublient plustost les services que les offences. Or 
laissons cela; il en sera assez parlé par d'autres 
qui s’en sçauront mieux demesler que moy. 

Tout le soin du roy et de la royne fut lors à 
enlever La Rochelle, seul refuge des huguenots. 
Dieu scait si j'en manday à la royne mon advis. 
Au voyage de Bayonne, et depuis en Sainc- 
tonge, je luy avois fait l'ouverture de s'en ren- 
dre maistresse sans bruit et sans rien rompre; 
et à l'aleine de monsieur de Jarnac, auquel je 
m'en descouvris un peu, et non pas trop, je croy 
qu'iln'y eust pas eu grand doubte. Elle craignoit 
tousjours de faire resveiller la guerre; mais pour 
un si bon morceau il ne failloit craindre de rom- 
pre le jeusne : cela eust été faict, on eust eu beau 
crier. Il y avoit assez de moyen d'appaiser lors 
les gens; car qu'eussent ils sceu dire, si le roy 
vouloit faire une citadelle dans sa ville? il n’est 

plus temps de s’en repentir. Ceste ville a donné 
le moyen aux huguenots de renouveller les 
guerres, et leur en donnera encores plus si le 
roy ne la leur oste, pourquoy faire il ne doibt 
rien oublier; car par le moyen de ceste ville ils 
manient et entretiennent les intelligences qu'ils 
ont en Angleterre et en Allemagne, et font sur 
mer de grandes prinses avec lesquelles ils font 
la guerre. Ils tiennent aussi les isles, d’où sort 
grand argent , à cause du sel. La royne me par- 
donnera s'il luy plaist, elle fit là une grande 
faute, et encore une autre depuis, de n'avoir 
voulu envoyer des moyens lors qu'on nous com- 
manda de l'assieger, car en ce temps là elle 
n’estoit en l'estat qu'elle est , et croy que je luy 
eusse fait grand peur. 

Voilà tout le monde à La Rochelle; je fus ap- 
pellé au festin comme les autres, et , comme je 
veux que Dieu m'ayde, quand je prins ma reso- 
lution de m'y en aller, je fis estat d'y mourir , et 
que ce seroit là mon tombeau. Estant arrivé, je 
fus estonné d'y voir tant de gens de diverses hu- 
meurs, qui eussent esté bien marris qu’elle eust 
esté prinse. Ce siege fut grand, long et beau, 
mais à bien assailly mieux deffendu. Je ne veux 
pas m’amuser à escrire ce qui fut fait là, car je 
n'estois que comme un particulier, et ne veux 
mesdire de personne. Monsieur, qui a depuis 
esté roy, lequel commandoit à ce siege, sçait 
bien que, m'ayant faict cet honneur de m'en 
parler et sçavoir mon advis, je lui en dis fran- 
chement ce que j'en scavois. Par ce siege, tous 
ceux que nous estions lors, et ceux qui vien- 
dront après, pourront juger qu'il faut mes-huy 
prendre les places de telle conséquence, ou par 
famine les bloquant, ou avec le temps pied à 
pied. Il s'y fit une grande faute d'hasarder tant 
d'hommes aux assauts, et encore plus d’avoir 
fait si mauvais guet, afin que secours de pou- 
dres n'entrast comme il fit par la mer ; mais pour 
en dire mon advis comme les autres, quelque 
chose qu'ils eussent sceu faire, ils estoient à nous, 
et n’eussent sceu s'en desdire, je dis la corde au 
col, car le secours que le comte Mongommery 
leur menoit s'estoit retiré; nous estions sur le 
point de venir aux mains avec eux, tout leur 
defailloit. Mais en mesme temps mon frere, 
monsieur de Valence, estoit en Poulongne pour 
faire eslire Monsieur pour leur roy, comme il fit : 
et croy que ceste gloire luy en est deue, mais 

cela aussi fut cause que chacun pensa à entrer en 
capitulation, laquelle en fin se fit. Les deputés 
de Poulongne le viendrent saluer là pour leur 
roy. Or toute la trouppe s'en retourna pour 
s'apprester et se trouver à la feste de ceste nou- 
velle couronne, après avoir laissé plusieurs morts 
en ce siege, et les Rochellois, maistres de leur 
ville. Il sembloit, aux propos que monseigneur 
tint à son départ, qu'il n'estoit pas fort content 
de ce nouveau royaume : si pense-je que c'estoit 
grand honneur, et pour luy et pour nous, qu'un 
royaume si esloigné vinst chercher un roy dans 
le nostre. Monsieur de Valence mon frere y ac- 
quit beaucoup d'honneur : ses harangues sont 
belles, lesquelles il mettra, comme je pense, 
dans son histoire. 

Pendant ces malheureuses guerres et ce siege, 
où je perdis plusieurs de mes parens , monsieur 
l'admiral de Villars, qui estoit lieutenant de roy 
en Guyenne, fit tout ce qu'il peut à mon advis : 
aussi n'y avoit il pas beaucoup à faire, car les 
huguenots estoient escartés comme perdriaux ; 
mais ayant pris cœur pour la longueur de ce 
siege, ils firent quelques entreprises. Je perdis, 
pour mon dernier mal-heur, mon fils Fabien, 
seigneur de Montesquieu, lequel, voulant forcer 
une barricade de Nogarol , fut blessé d'une ar- 
quebusade de laquelle il mourut. Encor qu'il 
fust mon fils, je puis dire qu'il estoit bien né et 
valeureux. Cela me cuida accabler d'ennuy ; 
mais Dieu me donna le courage de le porter, 
non pas comme je devois, mais comme je peus. 

Cependant que tous les triomphes se faisoient 
en France pour le depart du nouveau roi dePolo- 
gne, je demeuray chez moy accompagné d'en- 
nuis et tristesses, visité de mes amis et de la 
noblesse. Le roy fit un nouveau remuement fort 
dommageable à la Guyenne : ceux qui viendront 


après nous se feront sages par les fautes d’au- | 


truy : c'est qu'il departit le gouvernement en 
deux , ayant donné ce qui est deça la Garonne 
du costé de Gascogne à monsieur de La Valette, 
et ce qui est delà, à monsieur de Losse. Ce fut 
un grand erreur au conseil du roy, et à la royne 
principallement, car encore elle en vouloit faire 
trois parts, pour en donner une à monsieur de 
Gramond. C'est un grand cas que tant de sages 
testes ne prissent garde que mal avoit apporté à 
Ja Guyenne le pouvoir qui fut donné à monsieur 
Danville, pour le peu d'intelligence qu'il y avoit 

entre nous. comme j'ay escrit en mon livre, et 
que, puis que les force de tout le gouvernement 
general unies avoient assez affaire à rendre le 
roy obey, qu'en pouvoit-on esperer de les veoir 
separées et en diverses mains? cela met de la 
division et de la jalousie parmy eux, laquelle en 
fin amene l'inimitié , et tout aux depens du roy 
et de son peuple. Les effects s'en ensuyvirent 
peu après, car monsieur de Losse entreprint le 
siege de Clerac, lequel ne m'avoit jamais osé 
fermer la porte, où monsieur de La Valette 
aussi fut, mais pour veoir seulement ce qui s'y 
faisoit. En fin il ne s'y fit rien qui vaille la peine 
de l'escrire, aussi il ne touche à moy. Je le dis 
seulement pour advertir le roy que, pour estre 
bien servy, il ne doit des-unir le gouvernement, 
ains le laisser tout entier : son royaume est 
assez grand pour contenter l'ambition de ceux 
qui demandent des honneurs. Sa majesté m'ex- 
cusera s'il luy plaist ; ils doivent attendre à leur 
rang ; il y en aura assez pour tous. 

Quelque temps après, nous oyons dire tant 
de choses, qu'il me sembloit voir les entreprises 
d’Amboise renouvellées, car on disoit merveilles, 
et des plus grands, que je n’eusse jamais pensé 
si ce qu'on disoit est vray , comme je m'en re- 
mets. Peu après survint la nouvelle de la mala- 
die du roy, de tant d’emprisonnemens qui se 
faisoient à la cour; ce qui me fit estimer bien- 
heureux d'en estre loing , car on se trouve sou- 
vent engagé là où on ne pense pas. Après (out cela 
vint la nouvelle de la mort du roy, qui fut à la 
verité un grand dommage, car j'oserois dire 
que, sil eust vescu, il eust fait de grandes 
choses, et aux despens de ses voisins eust jetté 
la guerre de son royaume; et si le roy de Polo- 
gne eust voulu s'entendre avec luy, et mettre 
sus les grandes forces qu'il pouvoit tirer de son 
royaume , tout leur eust obey , et l'empire eust 
esté remis en la maison de France. Sa mort nous 
estonna fort, à cause des grandes entreprises 
qu'il y avoit, disoit-on, au royaume. Je croy 
que la royne ne se trouva jamais si empeschée 
depuis la mort du roy son marry, mon bon 
maistre. 

Sa majesté me fit cet honneur de m’escrire , 
et me prier l'assister en une si grande affliction, 
pour sauver l'estat, attendant la venue du roy. 
Encore que je fusse accablé d'années et incom- 
modité de maladies, si est ce que pour m'oster 

ennuy que je partais de la mort de mon fils 
Fabien, et luy tesmoigner le desir que j'avois de 
luy garder la parole que je luy donnay à Or- 
leans, je m'en allay à Paris trouver sa majesté, 
et l'accompagnay à Lyon, où j'eus le plaisir de 
l'entretenir là tout à mon ayse de plusieurs 
chases dont depuis j'en ay veu faire les appro- 
ches : elle fera beaucoup si elle y peut apporter 
des remedes. Le roi arrivant, à son entrée on 
luy fit faire une erreur , car, au lieu qu'il devoit 
assoupir le tout et nous donner la paix, qui 
estoit chose bien aysée lors, on le fit resoudre à 
la guerre, et encore pis, on luy fit accroire qu'en- 


trant au Dauphiné tout se rendroit à luy , et” 


neantmoins la moindre place luy fit teste, Je 
n'ay. affaire de deduire toutes ces choses. A son 
arrivée il me fit fort bonne chere, et si n'en fai- 
soit pas trop à tout le monde: je le trouvay tout 
changé. Lå furent tenus quelques conseils, mais 
il y en avoit de privés et de secrets. Or sa ma- 
jesté, se ressouvenant des services que j'avois 
fait au roy son ayeul, pere et freres, l'ayant 
ouy dire et veu une partie, me voulut honorer 
de l'estat de mareschal de France, me faisant 
riche d’honneur puis qu'il ne le pouvait faire de 
biens; et m'ayant fait appeller et faict mettre 
à genoux devant luy, après avoir faict le ser- 
ment, me mit le baston de mareschal de France 
en la main. Je luy dis en le remerciant que je 
n'avois autre regret en ce monde, si ce n’est 
de n'avoir pas dix bons ans dans le ventre, pour 
luy faire paroistre comme je desirois en ceste 
honorable charge luy faire service et à sa cou- 
ronne, Ayant receu ses commandemens et de la 
royne, je m'en revins en Gascoigne pour faire les 
apprests pour la guerre, car tout tendoit 1a. 
Mais je cogneus bien à la longueur de mon 
* que je devois plustost songer à ma mort 
qu'à la donner aux autres, car je n’estois plus 
capable de porter les grandes couryées, n'y 
prendre grande peine; et puis je vis bien qu'il 
adviendroit de mesme entre les nouveaux lieu- 
tenans de roy et moy, qui m’estoit advenu avec 
monsieur le mareschal Danville. 

ue temps après, la cour de parlement 
de Bordeaux m'escrivit que les huguenots re- 
mugient besogne sur la riviere de Dordoigne, et 
qu'il falloit y pourvoir, me priant m'approcher 
d'eux pour apporter quelque remede, et que le 
mal n’allast plus avant. Je vins à La Reolle, où 

messieurs le president Nemond, qui n’estoit pas 
de ma cognoissance, de Merville, de Monferran 
et de Gourgues me vindrent trouver, me pro- 
posant beaucoup de choses. Je n’estois pas sans 
responcefny excuse apparente, veu mesmes qu'on 
ne m'avoit pas tenu ce qu'on m'avoit promis; 
leur remonstray ma vieillesse et mon indisposi- 
tion. Et m'estant venu trouver au lict lesdits 
sieurs de Merville et de Monferran, je leur fis 
voir mes plays et blesseures ; je leur dis aussi le 
serment que j'avois faict de ne porter jamais 
plus les armes : mais en fin je ne les peu desdire, 
et me firent parjurer. S'en estant retournés pour 
aller faire les apprests afin d'attaquer Gensac, 
je m'y acheminay. Quelque temps après mon- 
sieur de Monferran amena une belle trouppe de 
noblesse de son gouvernement, comme il en vint 
aussi d’ailleurs, et bon nombre de gens de pied. 
D'abordée nous emportasmes le fauxbourg et les 
barricades; messieurs de Duras, de La Marque 
et de La Devese y allerent en pourpoint, le cou- 
telas au poing, et donnerent jusques aux portes. 
Ils n’en estoient pas plus sages, car les arque- 
busades y estoient à bon marché : ils le faisaient 
à l'envi l'un de l'autre, et pour monstrer qu'ils 
estoient sans peur. Or le mal-heur voulut que 
monsieur de Monferran eust une arquebusade 
au travers du corps, de laquelle il mourut; qui 
fut dommage, car il estoit gentil-homme de va- 
leur et fort aymé du pays, qui le trouvera à dire. 

Les ennemis, se voyans bouclés en telle sarte, 
et le canon prest à jouer, envoyerent un grand 
vilain qu'ils appeloient le capitaine Tonnelier , 
bon soldat pourtant , disoit-on , lequel capitula 
et rendit la place, où monsieur de Rausan, frere 
de monsieur de Duras, fut mis. Or je veux mettre 
icy une chose qui m’advint en ce siege, laquelle 
ne m'estoit jamais arrivée. Après la mort de 
monsieur de Monferran, je voulus donner la 
charge qu'il avoit en l'armée à monsieur de 
Duras, par ce qu'il me sembloit qu'estant sei- 
gnepr de si bonne maison comme il est, il seroit 
aggreable; mais tout le monde ne le trouva pas 
bon: dequoy sortit une autre chose, c'est qu'on 
me dit que la noblesse qui estoit venue avec 
tous ces messieurs me trouver se plaignoit fort 
de quelques propos que j'avais tenu d'elle, aussi 
faux que le diable est faux. Les mots estoient 
vilains et salles, voylà pourquoy je ne les cou- 
cheray point dans mon escrit; tout estoit si mu- 

tiné qu'ils furent sur le point de monter à cheval | 


11576] 
«refusez pas de me faire ce plaisir d'accompagner 


et me laisser engagé avec le canon. Jelesenvoyay | «le canon en lieu de seureté, Si vous ne le voulez 
prier tous me faire ce plaisir de se trouver de | «faire pour l'amour de moy, qui ay esté vostre 


bon matin en la campagne, où j'avois à leur 


dire quelque chose, ce qu'ils firent. J'y fus de’ 


bon matin aux flambeaux, tant j'avois haste de 
descharger mon cœur. S'estans tous mis en rond, 
je me mis au milieu d'eux et leur parlay le chap- 
peau au poing en telle sorte. 

« Messieurs , il y a long temps que plusieurs 
«d’entre vous me cognoissez, ayant porté les ar- 
ames sous moy , tant ès guerres de cesteGuyenne 
«qu'aux guerres estrangeres ; d'autres ainsi qui 
«sont presens ont ouy parler de moy, de mes 
«complexions et de mes humeurs; mais je croy 
«que nul de tous tant que vous estes n’a jamais 
«sceu ne ouy dire que j'aye esté d'un naturel 
«mesdisant et injurieux. Encore que je ne sois 
«pas sans vice, si n’ay-je jamais eu celuy-là. 
«Comment donc m'avez vous faict ce tort de 
«croire que j'aye esté si mal-advisé de parler de 
«vous avec tel mespris, comme on m'a dict qu'il 
«vous a esté rapporté, de vous, qui estes gentils- 
«hommes ? Tant s'en faut que je le voulusse 
«faire , que je ne voudrois pas avoir tenu tel lan- 
«gage de la moindre compagnie de soldats qui 
«soit en ceste armée. Vay tousjours aymé et 
«honoré la noblesse, car après Dieu c'est elle qui 
«m'a fait acquerir l'honneur et la reputation que 
«j'ay acquise. Vous sçavez bien, messieurs, que 
«je suis hors de combat , tenant le rang que je 
«tiens, et ne veux donner des desmentis. Bien 
«vous diray-je qu'il n’en est rien, et que je n’en 
«ay jamais parlé, et ne le voudrois avoir fait 
« pour chose du monde. Mes-huy en ceste âge et 
«à tant de choses qui sont passées par devant 
«moy, je dois sçavoir que c'est de vivre au 
«monde, et se garder d’offencer tant de gens 

"a d'honneur et gentils-hommes de bonne maison. 
«Or j'ay sceu la resolution que vous avez prinse 
ade vous retirer chez vous, dequoy je suis bien 
«marry , et qu'aussi vous n'avez eu aggreable la 
«nomination que j'avois faicte de monsieur de 
«Duras. Je m'en remets à vous aussi; puis que 
«la chose va en ceste sorte, il n’est plus besoin 
«d'en nommer : le roy pourvoyra quelque autre 
« de la place de feu monsieur de Monferran, que 
«je regrette. Pour le moins, messieurs, ne me 

«chef et vostre capitaine depuis tant d'années, 
«faictes le pour l'affection et service que vous 
«devez au roy. Quant à moy , je m'en vois reti- 
«rer aussi chez moy, car mon âge, mes maladies 
«et mes playes ne me peuvent plus permettre 
«de porter les armes ny prendre la peine qui est 
«requise à la guerre. Aimez moy tousjours, je 
«vous prie, et souvenez vous de moy.» 

Ma remonstrance les satisfit et contenta tous, 
et me dirent d'une voix qu’à la verité cela les 
avoit fort offencés, leur ayant esté rapporté par 
un homme qui portoit tiltre de gentil-homme , 
mais qu'ils n'en croyoient rien, et estoient mes 
serviteurs, m'offrant d'accompagner non seule- 
ment le canon, mais me suyvre là où je les vou- 
drois commander. J'ay voulu mettre cela par 
escrit , afin que ceux qui viendront après moy 
apprennent comme il se faut comporter en telles 
occurrences. Je sceus depuis que ce rapporteur es- 
toit un La Mothe; si je l’eusse sceu sur l'heure, je 
croy que je luy eusse faict mauvais party. Or, le 
canonramené, qu'ils accompagnerent, nous nous 
dismes à Dieu. Ayant sejourné quelque temps 
chez moy, j'oyoistousjoursd'estranges nouvelles 
de la cour et des entreprinses des plus grands. 
Et quand j'ouys dire que le roy de Navarre s'en 
mesloit et qu'il estoit party de la cour sans dire 
à Dieu, je jugeay deslors que la Guyenne auroit 
de nouveau beaucoup à patir, car estant si grand 
prince , jeune, et qui donne esperance d'estre 
quelque jour un grand capitaine , il gaigneroit 
aysément le cœur de la noblesse et du peuple , 
et tiendroit tout le reste en crainte. Comme je 
veux que Dieu m’ayde , mille malheurs m'al- 
lerent au devant, de sorte que bien souvent il me 
prenoit fantaisie de faire retraicte, pour n'avoir 
pas le desplaisir d’ouyr tant de fascheuses nou- 
velles et la ruine de ce pauvre pays. Il me res- 
souvenoit tousjours d’un prieuré assis dans les 
montagnes, que j'avois veu autresfois, partie en 
Espagne , partie en France, nommé Sarracoli : 
j'avois fantasie de me retirer là en repos; j'eusse 
veu la France et l'Espagne en mesme temps: et 
si Dieu me preste vie, encores je ne sçay que je 
feray. 

CHAPITRE PREMIER. 
Noblesse de M. de Vieillevitle. 


Je dirai donques qué trés-haut, illustre et 
puissant seigneur, monseigneur Francois de 
Scepeaux, sire de Vieilleville, comte de Dure- 
tal, baron de Mathefelon, seigneur de La Vai- 
sousiere , de Saint-Michel-du-Boys et de La 
Berardére , mareschal de France, gouverneur et 
lieutenant général pour le roi Henry I, Fran- 
çois I] et Charles IX , en la ville de Metz et pays 
messin, étoit fils de haut et puissant seigneur 
messire René de Scepeaux , chevalier, sire de 
Vieilleville et des terres cy dessus, et de haute 
et vertueuse dame Marguerite de La Jaille, aussi 
dame desdits lieux, gens de bien, d'honneur et 
sans aucun reproche, vivants si vertueusement, 
que toute la noblesse du pays d'Anjou et du 
Maine y prenoit exemple: qui estoit cause qu'es- 
tants ordinairement visités et hantés par ladite 
noblesse et autres gens d'estat, ils tenoient une 
fort magnifique et ouverte maison, et des plus 
liberales du pays. Et estoit fils d'une fille de cette 
illustre maison d’Etousteville que toute la France 
connoist , et puisné de l'ancienne maison de 
Scepeaux , de laquelle les prédécesseurs ont fait 
à nos rois de fort grands et signalés services du 
tems des guerres contre les Anglais , anciens en- 
nemys de la couronne de France, et quasi à 
leurs dépens et avec l'aide de leurs sujets, car 
ils avoient de ce tems-là grandes seigneuries et 
possessions és provinces de Bretagne, Anjou et 


le Maine, qui en sont écartées à cause des infi- 
nies dépences que leur moyennoient ces guerres. 
Toutefois encore, pour le jourd’huy , le chef de 
la maison de Scepeaux jouit de plus de cinquante 
mille livres de rente, ayant succédé aux biens, 
par vray et légitime mariage, de très - illustre 
princesse madame Philippe de Montespedon, én 
son vivant épouse de très-excellent prince mon- 
seigneur Charles de Bourbon , lorsqu'il vivdit 
prince de La Roche-sur-Yon : qui donne bien & 
connoitre de quelle marque est cette maison de 
Scepeaux , et ayant hérité pareillement dé må- 
dame Marguerite de La Jaille, mere de mondit 
sieur le mareschal. 


CHAPITRE II. 


M. de Vicilleville entre dans la maison de Louise de Savole, 
mère de Francois I°. 


De toute ancienneté nos rois ont accoutumé 
de prendre les enfans des grandes et illustres 
maisons de leur royaume, et en tirer du serviee, 
ou auprès de leurs personnes, ou les mettre avec 
nos princes leurs enfans pour apprendre la vertu , 
afin que, devenants en l’âge de porter les armes, 
ils soient employés aux charges d'importance, 
et honorés, selon leur merite, des haults grades 
et estats du royaume, qui sont presque infinis ; 
pour à quoi parvenir ils s'esvertuent à toutes 
louables actions et exercices, méprisant, poussés 
de cette espérance, la mort et là vie, de cette 
sorte qu'ils ne pensent qu'au point d'honneur, 
à estre vaillants, à acquérir reputation, et se 

hasarder à toutes entreprises pour le service de 
leur roi : qui est cause que la noblesse de France 
excelle toute autre de ce monde, et n'a sa pa- 
reille sous l'univers; car il n'y en a point qui lui 
soit aucunement comparable. 

Suivant cette excellente coutume, il fut nourri 
enfant d'honneur de serenissime princesse ma- 
dame Loyse de Savoye, mere du roy François 
le Grand et regente en France : mais il n'y fut 
que quatre ans seulement, car il luy survint une 
fortune qui lui accourcit son service , et lui traina 
toutefois son advancement : d'autant qu'un gen- 
tilhomme lui ayant donné un soufflet comme il 
alloit au service du diner de sa maistresse, l'en- 
fant d'honneur, le diner finy, se deroba de son 
gouverneur, et vint trouver ce gentilhomme que 
l'on disoit estre premier maistre d’hostel de ma- 
dame la regente, et le pressant de lui rendre 
son honneur, luy donna de l'épée au travers du 
corps. Ce malheur luy advint le dix-huitieme an 
de son âge. 

Après ce coup , qui ne fut pas tenu pour mau- 
vais des plus grands, et principalement du roy, 
qui ne pouvoit trouver bon que les maistres 
d’hostel ou autres officiers de sa maison outra- 

_geassent ou missent les mains sur les enfans 
d'honneur, et qui avoient des gouverneurs ex- 
près pour se plaindre à eux et les chastier s’ils 
s'oublioient en quelque sottise, sa majesté en- 
voya chercher M. de Vieilleville pour le présenter 
à madame [a regente sa mere, et le reconcilier ; 
car on tenoit ce maitre d’hostel pour mort. Mais 
il s’étoit déjà absenté de la cour et venu trouver 
son pere en sa maison de Duretal, pour prendre 
de luy le moyen de faire le voyage de Naples, 
où l'on disoit que M. de Lautrec menoit une belle 
armée : et ayant fait ses préparatifs, mis ordre 
à son équipage, et s'estre muny abondamment 
de finances, et choisy vingt-cinq gentilhommes 
d'Anjou et de Bretagne pour l'accompagner (car 
il vouloit paroître en seigneur de sa qualité), il 
se présenta à M. de Lautrec en la ville de Cham- 
béry, qui le recut fort humainement , et, le re- 
connoissant pour son parent à cause de Parthe- 
nay, ls fit loger sous sa cornette, et l'eut en 
très-grand estime, au moyen des belles preuves 
d'armes qu'il fit durant ce voyage ; car en toutes 
les factions, prises de villes, et générallement 
toutes entreprises qui s'offrirent , il fut toujours 
des premiers. 

(1528) 
CHAPITRE III. 
Guerre de Naples. — Prise de Pavie. 


Auparavant que l'armée entrast au royaume 
de Naples , M. de Lautrec la fit passer par l’état 
de Milan et la Lombardie, où furent prises par 
force plusieurs bonnes villes et fortes places, 
comme Gènes , Biegras , Morterre, Vigevene , 
Novarre, Alexandrie et toute Lomeline. En quoy 
M. de Vieilleville n'épargna sa vie non plus que 
s'il en eust eu une centaine à dépandre, à la vue 
de toute l’armée, et au grand contentement de 
M. de Lautrec. Et ne faut oublier Pavie , qui fut 
battue quatre jours durant d’une si étrange fu- 
rie, que ceux de dedans envoyèrent devers 
M. de Lautrec deux capitaines et un trompette 
pour parlementer : mais cependant M. de Vieil- 
leville, bruslant d'ardente jeunesse, suivy de 
toutes les bandes françaises déjà préparées pour 
l'assaut , entra dedans par la bresche, et taillerent 
en pieces tout ce qui se présenta devant eux 
pour leur faire teste. A quoy ceux de dedans ne 
s'attendoient pas, car ils étoient aux écoutes de 
la composition que l'on voudroit faire à leurs 
deputés. Les Suisses et lansquenets y accouru- 
rent bientost ; dont la ville fut prise et saccagée 
huit jours durant, avec infinies massacres et 
cruautés qui y furent exercées, se souvenants de 
la prise du roy et de la defaitte de son armée 
devant ladite ville; à quoy il ne fut possible à 
M. de Lautrec de mettre ordre, ny d'y pou- 
voir remedier; et sans le commandement qu'il 
fit à M. de Vieilleville de prendre deux cens 
hommes d'armes pour empescher le feu, elle 
eust esté sansdoute réduite en cendres : encore 
ne purent-ils tant battre ni menacer, qu’il n’y 
eust quarante ou cinquante maisons brdlées; 
car la memoire de cette bataille, qui étoit encore 
recente, d'autant qu'il n'y avoit pas cinq ans à 
dire, les avoit ainsi enflammés à cette cruelle 
vengeance. 


CHAPITRE IV. 
M. de Vieilleville pris sur mer. 


Ayant M. de Lautrec très-heureusement ex- 
ploité en toute la Lombardie, et donné ordre, 
sejournant à Bouloigne , à la délivrance du pape, 
il fit marcher son armée, pour toujours tenir sa 
bonne fortune en haleine, vers le pays de l'A- 
brusse, et, suivant toujours la coste de la mer 

Adriatique, vint loger au marquisat de Gouast. 
Or y avoit-il dix ou douze galeres venitiennes 
qui le cotoyoient toujours terre à terre, pour le 
favoriser et tenir du costé de la mer, desquelles 
étoit général le neveu du duc d'Urbin; lequel , 
averty que quelques galeres faisoient escorte à 
des vaisseaux ronds qui passoient en Candie, 
delibera de les assaillir. De quoy le bruit re- 
pandu par l'armée, M. de Vieilleville, qui vou- 
loit veoir de tout , laissant tout son train au cap, 
entra en une galere ; et s'y jeta avec luy un gen- 
tilhomme d'honneur, nommé M. Cornillon, qui 
luy donna sa foy de ne le jamais abandonner. Il 
y entra plusieurs autres jeunes gentilshommes 
de bonne part, pour combattre et acquerir hou- 
neur :et vuguants de franc courage en esperance 
de trouver l'ennemy, ils le découvrent auprès de 
Monica, qui estoit audessus du vent et plus fort, 
lequel ne faillit pas de s'aider de son avantage, 
et charge furieusement les galeres venitiennes, 
qui ne tindrent pas coup, mais hausserent la 
voile et se retirerent sans combattre que bien 
peu. Et estant celle où M. de Vieilleville com- 
battoit déjà bien engagée, elle n'eut moyen de 
faire oille, mais fut investie et prise, et luy 
prisonnier entre les mains du seigneur de la 
mème ville de Monica, qui lui presenta une 
courtoisie qu'il ne voulut pas accepter ; car, 
l'ayant mis à trois mil écus de ranson, et Cor- 
nillon à mil, il lui offrit liberté pour aller, sur 
` sa foy, querir lesdites ransons , à la charge tou- 
tefois, s’il ne revenoit dedans le temps qu'il lui 
avoit limité, que son compagnon seroit mis à 
la cathene, en danger d'y user le reste de ses 
jours. 

M. de Vieilleville, qui avoit juré amitié avec 
M. : e Cornillon , refusa ce party, craignant que 
la longueur du chemin et les moyens ne se pus- 
sent accommoder avec la brièveté du temps ; 


mais il pria le sieur de Monica d'envoyer devers, 


M. de Lautrec l'avertir qu'il tenoit Vicilleville 
prisonnier, et qu'il payeroit outre sa ranson et 
depens , ceux que le trompette feroit pour aller 
jusques la distance du lieu où ils estoient, envi- 
ron soixante milles. Ce que fit le sieur de Mo- 
nica: et le trompette de retour amena deux 
gentils-hommes de la part de M. de Lautrec, 
qui apporterent ce qui étoit requis pour sa li- 
berté. Mais parce que ledit sieur de Monica 
avoit oublié de specifier la ranson et depens de 

l'autre, M. de Vieilleville les renvoya avec leur 
argent, suppliant par eux M. de Lautrec, après 
l'avoir remercié de sa bonne volonté, d'envoyer 
un homme sûr en la duché d’Anjou, porter les 
presentes qu’il écrivoit à son pere estant à Du- 
restal, pour avoir quatre mille écus; et qu'il 
creveroit plustot en la prison que d'abandonner 
un gentilhomme d'honneur et de valeur qui es- 
toit prisonnier avec luy, et s’en estoient mutuel- 
lement juré fidelité de courir une mème fortune. 
Mais comme ils estoient prets à partir avec cette 
créance, le seigneur de Monica, considerant la 
grandeur du courage et la loyauté de M. de 
Vieilleville qui aimoit mieux partir que de man- 
quer de foy et de parole, luy donna fort libera- 
lement son compagnon, et prit ce qu'ils avoient 
apporté pour luy. 
CHAPITRE V. 
Suite de la guerre de Naples. 


Arrivé que fut M. de Vieilleville de sa prison, 
il trouva l’armée déjà bien avancée en la Pouille, 
et M. de Lautrec prest à donner la bataille au 
prince d'Oranges, lequel depuis la mort du duc 
de Bourbon étoit toujours demeuré lieutenant 
de l'empereur en son armée. 

Or M. de Lautrec avoit pris audit païs de la 
Pouille les haras de l’empereur, et départy les 
chevaux aux seigneurs de l’armée , capitaines, 
lieutenans de gendarmerie et de cavalerie legere : 
en quoi il oublia pas M. de Vieilleville, encore 
qu'il fust absent et prisonnier ; car il luy avoit 
reservé deux des plus beaux coursiers de tout le 
haras, desquels il luy fit publiquement present. 
Ce qui luy vint à plain souhait en cette occasion 
de bataille, avec une ferme esperance de rendre 
M. de Lautrec très-véritable ; car il luy avoit 
dit, en les luy donnant, telles paroles : « Je les 
vous ai gardés et choisis, mon cousin, tels que 
vous les voyez, pour l'assurance que j'ay qu'ils 
ne retourneront jamais en France, et que vous 
les sçaurez fort bien employer : l'écuyer de l'em- 
pereur, que je tiens prisonnier, les avoit déjà 
dressés, et estoient prests d'estre envoyés au 
vice-roy de Naples, pour les faire passer en Es- 
pagne. » Et sur l'heure M. de Lautrec nomma le 
meilleur de son nom, et appella l'autre l'Im- 
perial. 

Mais le malheur fut si grand que l’on ne vint 
point au gros jeu, car il ne fut possible de tirer 

le prince d'Orange hors de son fort; et, quel- 
ques escarmouches qu'on luy pust dresser, qui 
furent braves et furieuses, deux jours durant, 
pour l'amorcer au combat, si est-ce qu'il n’en 
voulut pourtant jamais déloger. 

Quoy voyant, M. de Lautrec fit marcher 
l'avant-garde, bataille et arriere-garde tout d'un 
front, et son artillerie la bouche devant , qui 
estoit de vingt-quatre pieces de divers calibres, 
dont les moindres estoient six moyennes, qu’il 
fit tirer contre l’ennemy pour l'eschauffer à la 
bataille; car il s'étoit logé en lieu fort avanta- 
geux. Mais ce fut en vain , ou qu’il attendoit du 
secours qui n'estoit encore prest, ou bien qu'il 
avoit quelqu'autre projet qu’il ne pouvoit pas 
encore executer; car il estoit assez experimenté 
capitaine. Toutefois, pour sa reputation, il fit 
descendre sur les bataillons qui marchoient après 
l'artillerie française , trois cents chevaux et en- 
viron quatre cents arquebusiers , qui ne furent 
pas sitost découverts, que M. de Lautrec com- 
manda à M. de Vieilleville, qui menoit les vo- 
lontaires , lesquels pouvoient faire le nombre 
d'environ deux cents salades, d'aller charger 
cette troupe à la main droite , et aux sieurs de 
Moriac , lieutenant du duc d'Albanie , et de Pom- 
perand, avec leurs eompagnies de gendarmes, 
de les attaquer à l’autre main ; ce qui fut si vi- 
goureusement exécuté, que tous les ennemis qui 
estoient sortis furent deffaits, et les enseignes 
et guidons gagnés, et bien peu des nostres tués, 
mais beaucoup de démontés , principalement de 
ceux qui se ruèrent sur l'arquebuserie espa- 
gnole : et en cette charge M. de Vieilleville per- 
dit celuy de ses coursiers qui s'appelloit l'Im- 
perial. 

CHAPITRE VI. 
M. de Lautrec évite la bataille. 


L'armée française, qui marchoit en l'ordre 
cy-dessus , et qui avoit vu cette deffaite, crioit 
sans cesse : Bataille ! bataille ! et avoient déjà 
les Suisses et lansquenets baisé la terre. Ils 
voyoient de l'autre part M. de Lautrec l'armet 
en teste, l'épée au poing , et monté à l'avantage; 
qui faisoit croire à tout le monde que de ce pas 
on alloit. enfoncer l'ennemy en son fort et le 
combattre, à quoy un chacun se préparoit de 
très-ardent courage. Mais, au lieu de cela, M. de 
Lautrec alla loger l'armée sur une autre mon- 

tagne, vis-à-vis de celle où étoit campé l'ennemy : 
dequoy l'on pensa crever de desespoir, car, s'il 
eust combattu ce jour-là, sans doute la victoire 
étoit la sienne. 

Le lendemain le duc d’Albanie, le comte de 
Vaudemont, le seigneur Michel Antoine, mar- 
quis de Saluces, et le comte de Tandes, luy 
dirent que, s'il eust combattu le jour précédent, 
il eust gagné la bataille. A quoy il répondit as- 
sez fierement qu'il ne l'eust pu faire sans perdre 
beaucoup de gens de bien , mais que devant peu 
de jours il les auroit la corde au col, sans hasar- 
der un seul homme, et qu'il sçavoit bien sa 
charge, n'estant au reste si dépourvu de sens et 
d'expérience , qu'il ne sçust bien faire la guerre 
à l'œil. L'on dit que le comte Petre de Navarre 
lavoit diverty de combattre, pour attendre le 
seigneur Horace Baillon , qui luy amenoit treize 
compagnies de gens de pied italiens des plus 
aguerris de toute l'Italie. 

Il y avoit entre les deux camps une vallée as- 
sez spacieuse , sans bois, riviere, marais ny au- 
cune fondriere, où il se fit huit jours durant de 
braves combats, escarmouches, charges, prises 
et recousses ; et là le fils du sieur de Mohica fut 
prisonnier de M. de Vieilleville, qui le renvoya 
à son pere franc et quitte, en considération de 
la courtoisie qu'il avoit faite en sa faveur au 
sieur de Cornillon, avec serment pris de luy 
qu'il ne porteroit de six mois les armes contre 
le roy; et luy rendit son cheval sur lequel il com- 
battoit lors de sa prise, qui estoit un très-beau 
coursier ; dequoy il eust bon besoin bientôt 
après , car le lendemain l'autre luy fut tué entre 
les jambes. 

CHAPITRE VIL 
Prise de Melphe. 


Après les huit jours, Horacio Baillon arriva 
au camp avec ses troupes italiennes que l'on ap- 
pelloit les Bandes Noires; de quoy le prince 
d'Oranges averti, fit mettre toutes les campannes 
et sonnettes des mulets dedans les coffres et sans 
battre aux champs ni faire sonner trompette ni 
sourdine, délogea toute nuit, prenant le che- 
min des bois droit à Naples. De là est venu le 
proverbe, desloger sans trompette , qui s’ap- 
proprie communément à ceux qui, tremblants 
de peur, se dérobent de quelque lieu sans faire 
bruit. Cela advint estant M. de Lautrec logé 

à Rocheres, et le prince d'Oranges à Troye. 

Sur le délogement fuyard du prince d'Oranges, 
M. de Lautrec fit une faute, au jugement de toute 
l'armée, autant et plus pernicieuse que la pre- 
miere; car il ne le suivit pas, mais se contenta 
seulement d'envoyer quelques compagnies de 
gendarmerie , qui en deffirent quelques-uns sur 
la queue, mais bien peu: là où , s'il l'eust suivi 
avec toute l'armee, il estoit infailliblement def- 
fait, car le vice-roy de Naples, nommé dom 
Hugues de Moncade, luy portoit telle haine, 
qu'il luy eust fermé les portes de la ville ; aussi 
qu'il perdit dedans les bois plus de six mille Ita- 
liens qui l'abandonnerent d'effroi, et se sauverent 
dans la terre de Lavour et la Basilicate. Mais on 
imputa tout ce mauvais conseil au comte Petre 
de Navarre, par lequel M. de Lautrec , tous au- 
tres rejetés, se gouvernoit. 

Cependant il employa l'armée à prendre les 
places qui étoient aux environs de Naples, toutes 
lesquelles généralement il mit sous son obeis- 
sance, et entre autres la ville de Melphe, joù 
furent tués sept à huit mille hommes, tant de 
guerre que de ceux de dedans : et firent ce car- 
nage les Français et les Bandes Noires, parce 
qu’ils avoient perdu beaucoup de leurs compa- 
gnons au premier assaut qu'ils furent repoussés. 
Le prince de Melphe y fut fait prisonnier en 
combattant 4 la bresche , l'épée au poing, sans 
rondache. Si M. de Vieilleville ne fût arrivé 1a il 
estoit mort; mais il letira hors de la presse et 
des coups, et luy sauva la vie. Ledit prince se 
rendit à fuy, et puis le présenta à M. de Lau- 
trec, qui le luy donna; de quoy ilne se prévalut 
‘d'un double, car, par la pratique ménte de M. de 
Vieilleville, il se fit Français, et renvoya son 
ordre et son serment à l'empereur : il fut lieu- 
tenant de roy en Piedmont, et mareschal de 
France, ayant fait de son vivant beaucoup de 
signalés services aux rois et à la couronne. Sur 
quoy est à noter la très-loyale affection de M. de 
Vieilleville au bien des affaires de son prince, 
aimant mieux lui acquerir un homme de grand 
moyen en ce pays-là, et de service, que de se 
faire riche ; car soixante mille ducats ne luy pou- 
voient faillir de cette ranson, à laquelle le pri- 
sonnier s'estoit fort librement’, de soy-méme et 
Sans contrainte , soumis, comme riche de cent 
mille ducats de rente. 

Toutes les autres places, tant grandes que 

petites, se rendirent par la terreur de ce qui 
fut si furieusement executé audit Melphe ; de 
sorte qu'il ne se presentoit plus rien en la eam- 
pagne qui osast resister. D'autre part, le comte 
Philippin Doria , neveu du seigneur André Do- 
ria, avoit huit galeres qui raudoient par toute 
cette mer de Naples en si grande liberté, que les 
six galleres qui estoient dedans le port n'avoient 
pas le courage d'en sortir ny de s'y montrer. 


CHAPITRE VIII. 
M. de Vieilleville commande une galère. 


Et M. de Vieilleville , qui connoissoit de lon- 
gue-main le comte Phillipin, pour avoir esté 
nourris d'un temps à la cour, luy enfant d'hon- 
neur de madame la regente, et l'autre page de 
la chambre du roy, avoit une extreme envie de 
le voir pour renouveller leur ancienne connois- 
sance ; qui fut cause qu'il le vint trouver en ses 
galeres , où Phillipin, qui le reconnut tout aussi- 
tost, le reçut aussi — qu'il est pos- 
sible, et toute sa troupe, lui offrant , tant pour 
l'ancienne amitié que pour la repütation qui 
couroit de luy et les louables rapports qu'il en 
avoit entendus, toute sa puissance et moyens ; 
et, s'il luy plaisoit prendre l’une de ses galeres, 
il vouloit qu'il y eust tout tel commandement 
que luy-mesme. De quoy M. de Vieilleville le 
remercia trés-affectueusement} et, puisque telle 
étoit sa volonté, il le supplia, s’il se présentoit 
une bonne occasion de combattre sur la mer, de 
commander qu'il fût reçu en la galere qui s'ap- 
pelle a Regente, se souvenant de madame la 
regente sa maltresse. Incontinant le comte Phil- 
lipin fit venir le lieutenant de ladite galere , 
nommé Napolion , Corse de nation, les comites, 
mariniers et soldats, auxquels il commanda d'o- 
beir à M. de Vieilleville comme à sa propre per- 
sonne, non seulement ce cas adyenant , mais en 
toutes autres choses ; et le pria deslors d'y cn- 
trer, d'en user comme de son propre, et d'en 
prendre possession. 

M. de Vieilleville entra dans ladite galere, où 
il se fit une infinité de fanfares et d’allegresses , 
y dinant et soupant ordinairement, et se retiroit 
sur le soir au camp, distant desdites galeres de 
deux milles seulement; et continua ce train six 
ou sept jours, appellant les principaux de l'ar- 
mée à tour de roolle pour les y fester. 

Combat naval. 


Dom Hugues de Moncade, vice-roy susdit , 
estant en la ville, fut adverti que les gentils- 
hommes et soldats desdites galeres s'en alloient 
ordinairement au camp français la nuit, et que 
par ce moyen elles demeuroient le plus souvent 
sans bonne garde; à cette cause il fit armer les 
six galeres qui estoient dans le port de Naples, 
pour aller surprendre celles du comte, et luy- 
mesme se mit dedans, pour mieux , ce luy sem- 
bloit, executer l'entreprise, prenant avec luy le 
marquis de Gouast, M. du Riz, riche seigneur 
de la Franche-Comté , et beaucoup d'autres che- 
valiers de nom et des gens eslus. Mais M. de 
Lautrec, surement averti de ce dessein, le fit in- 
continant entendre au comte Phillipin, et luy en- 
voya tout aussitost et secretement quatre cents 
arquebusiers lestes et bien choisis, sous la con- 
duite de M. du Croq, vieil capitaine gascon et 
fort experimenté. * 

Le pauvre vice-roy , qui ne sçavoit rien de ce 
renfort, fait voile droit à nos galeres , et les at- 
taque de furie sans les marchander. Mais de pre- 
miere abordade les nostres mirent deux des 
siennes à fond à coups de canon; les autres fu- 
rent investies et combattues main à main , et, 
comme l'on dit, pied à pied; tellement que ce 
combat dura pour le moins deux heures, avec 
grande perte d'hommes d'une part et d'autre, 
mais plus des Impériaux, car il n’en réchappa 
que bien peu; mème le vice-roy y fut tué, et le 
marquis de Gouast prisonnier, ensemble les sei- 
gneurs de Riz et de La Chau, Ascanio Colone, 
le beau Vaudré, et plusieurs autres grands sei- 
gneurs des pais de l'obeissance de l'empereur, 
et deux galeres prises, outre les deux qui se 
perdirent. Mais aussi, en contrechange de re- 
vange, des quatre cents arquebusiers qu’avoit 
amenés le capitaine Croq, il n’en rechappa que 
cinquante, qu'ils ne fussent tous morts ou bles- 
sés, sans les autres soldats des galeres et gen- 
tilshommes qui s'y estoient jettés pour combattre. 


CHAPITRE X. 
M. de Vieilleville est pris. 


M. de Vieilleville, qui avoit combattu ce qui 
se peut dedans /a Regente, et auquel, de cin- 
quante soldats que l'on luy avoit départis des 

quatre cents, ne luy en estoient demeurés que 
douze, voulut encore attaquer une galere des 
deux qui restoient; et l'ayant cramponnée, luy 
et ses soldats se lancerent à corps perdu sur la 
parmente, et entrerent dedans. Mais, cependant 
qu'ils combattoient sur la courcie, devers la 
poupe, la chiorme de ladite galere et les mari- 
niers se decramponnent de la Regente par force, 
haussent la voile, et s'en vont droit à Naples, 
ce qu'avoit déjà fait l'autre; car durant le com- 
bat elle avoit pris le largue; et emmene cette-ci 
M. de Vieilleville, qui avoit perdu la pluspart de 
ses soldats en ce combat; dont fut contraint de 
se rendre. Surquoy il advint que l'autre galere 
qui avoit pris les devants, ne fut pas sitost arri- 
vée au port, que le prince d'Oranges fit pendre 
le capitaine , le patron et tous les comites de la- 
dite galere. De quoy, celuy qui tenoit M. de 
Vieilleville prisonnier. adverty, fut incontinant 
suracueilli de la peur et n'osa se présenter au 
port; qui fut cause que M. de Vieilleville, le 
voyant ainsi ébranlé entre la mort et la vie, le 
pratiqua avec si bonnes assuranceset promesses, 
qu'il le fit entrer au servicedu roy. 

Le capitaine, qui se nommoit Horacio de Bar- 
letta, se confiant en M. de Vieilleville, duquel il 
avoit connu et éprouvé la valeur, et le jugeant, 
à sa façon de commander, devoir estre de quel- 
que grande et illustre maison de France, et ne 
manquer de crédit en l’armée française, ne dif- 
fera aucunement de luy en prester le serment; 
et, pour plus grande sureté, fit rompre et déchi- 
rer sur le champ toutes les banderolles et croix 
rouges de ses soldats, qui s'y accorderent fort 
volontairement, irrités de la cruauté du prince 
d'Oranges, et fit en outre effacer les armes 
d’Espagne et d'Autriche, la devise de l'empe- 
reur et les aigles de l'Empire, dont sa galere, 
nommée la Nimpharella , estoit semée ; et d'un 
très-grand joyeux accord, à force de rames, car 
le vent estoit contraire, prennent la route du 
camp de France. 


CHAPITRE XI. 


Autre combat naval. 


Le comte Phillipin, qui avoit fait chercher 
tout le reste du jour du combat , et la nuit en- 
suivante, M. de Vieilleville, avec un extreme 
dueil et regret, parmy les morts flottans sur 
l'eau, ne le trouvant, cuyda mourir d'ennuy. et 

jugea, par la raison de la guerre, et le recit que 
Yon luy avoit fait, qu’il devoit estre prisonnier 
dedans les galeres fuyardes. Et estant M. de 
Lautrec en pareille peine et deplaisir, ils furent 
d'avis d'envoyer une galere à Naples, avec sauf- 
conduit, pour le requester, ou, en tout évene- 
ment, en sçavoir des nouvelles; car la pluspart 
avoient opinion qu’il estoit mort, mais qu'à cause 
de la pesanteur de ses armes le corps n’avoit pu 
flotter, et estoit demeuré au fond. 

Ce conseil suivy, le comte Phillipin commanda 
au capitaine Napolion, Corse, de prendre /a 
Regente, et d'aller jusques à Naples pour les 
effets cy-dessus. Et faisant voile (car ils avoient 
le vent maestral propice), ils ne furent pas éloi- 
gnés de deux milles, allants de terre à terre, 
qu'ils découvrent une galere venant à l'encontre 
d'eux à rames, qu’ils jugerent incontinant im- 
periale; et, se préparant au combat, ils apper- 
curent à l'approche un homme au faite de lar- 
bre, sur l'antenne, qui manioit une banderolle 
blanche; ce qui les mit en divers pensemens. 
Toutefois, de peur de surprise , ils n'abaissent 
point la voile, esperant , s’il faut combattre, de 
les bientost investir, et d'en estre maistres; car, 
en tout combat de mer, qui a l'avantage du vent 
il remporte sans doute la victoire. Mais estant à 
quart de mille près, ils ouirent les trompettes, 
qui est signal d'allegresse, et en découvrirent 
d’autres sur la poupe et par tous les flancs de la 
galere, qui manivient leurs chapeaux, et que 
tous en général crioient : France ! France ! ce 
qui leur fit baisser la voile, et ne se douter plus 
de rien. Et s'estant mis M. de Vieilleville sur le 
trinquet, il reconnut aussitost la Regente ; et 
appellant le capitaine Napolion , Corse, il se 
presenta incontinant devant luy avec une extreme 
joye, louant Dieu de ce qu'il n'étoit pas mort, 
DY, à ce qu'il voyoit, prisonnier, puisqu'il com- 
mandoit à la Nimpharella. Ets'estant tous em- 
brassés, et allant de l’une à lautre galere, ils 
mouillent l'ancre, à l'abry d’une haute mon- 
tagne , pour rafraichir la chiorme de la susdite 
Nimpharella qui avoit longuement paty, car 
elle avoit quasi vogué vingt-trois heures. Et ne 
faut demander si, entre autres, le capitaine Na- 
polion estoit aise de voir M. de Vieilleville vivant 
et en liberté, qui avoit déjà gouté, pour le peu 
qu'ils avoient esté ensemble , ce que c’est que la 
liberalité française, et semblablement de voir 

que le capitaine Horacio de Barletta, duquel il 
avoit autrefois esté prisonnier, s’estoit rendu 
français, et qu'ils estoient tous deux à la solde 
d’un même prince. 


CHAPITRE XII. 
M. de Vieilleville se rend maitre d'une seconde galere. 


Le prince d'Oranges, se doutant de ce qui 
estoit déjà arrivé, repeupla incontinant d’offi- 
ciers nouveaux la galere dont il avoit fait pendre 
le capitaine et patron, qui s’appelloit la Mon- 
cadine, et commanda à celuy qu'il y mit pour 
capitaine, nommé Alphonce Carraciolo, frere 
bâtard du prince de Melphe, fort vaillant soldat, 
d'aller après la Nimpharella, et plustost se 
perdre qu'il ne la ramenast ; craignant que ceux 
de dedans ne se revoltassent du service de l'em- 
pereur, ayants sçu ce qu'il avoit fait aux autres: 
ce que ledit Alphonce entreprit, mais à sa ruine ; 
car estant sa galere découverte de loin, M. de 
Vieilleville commanda que la Nimpharella 
haussast la voile , et que la Regente sans voile 
fit mine d'estre remorquée, qui feroit penser à 
Alphonce que c’estoit un butin que le capitaine 
Horacio avoit fait sur la mer, avec lequel il s'en 
revenoit à Naples; mais quand ils seroient à la 
portée du canon que la Nimpharella tirast , et 
que tout à l'instant /a Regente fit voile et son 
devoir de tirer quant et quant. En quoy M. de 
Vieilleville fut très-bien obey et satisfait en sa 
conception ; car Alphonce , aveuglé de cette opi- 
nion que Horacio remorquoit cette galere pour 
rentrer en grace du prince d'Oranges, venoit 
toujours droit à eux : car s’il eust vu deux ga- 
leres l'approcher avec la voile, n'en connoissant 
qu'une, il se fût aidé de leur vent et eust pris la 
guérite ; mais abusé de cette ruse, il vogue tou- 
jours; et ne furent pas sitost à la portée du ca- 
non les uns des autres, que la Nimpharella 
tire; et incontinent que la fumée se fust haus- 
sée, Alphonce voit l’autre galere avec la voile 
qui tire aussi ; les siensd'autre part ne s'oublient 
de leur devoir; mais se voyant près d'estre in- 
vesty, il eut recours à la voile pour se sauver : 
de quoy ils ne luy donnerent pas loisir ; car à 
force de coups ils abatent le trinquet , tuent plu- 
sieurs forsats, et froissent ses voiles. Ce que 
voyant, Alphonce donna le signal de se vouloir 
rendre. M. de Vicilleville fit cesser les bombar- 

diers; aussi qu'il ne vouloit pas mettre la galere | faites en ce qu'il vous plaira.» M. de Vieilleville 


à fond. Il entre dedans, prenant la foi d’Alphonce | 


et des autres gens de guerre qu'il fit passer en 
la Regente , puis venant à force de rames contre 
vent au camp français , fit remorquer après luy 
la Moncadine. 


CHAPITRE XIII. 
M. de Vicilleville revient trouver M. de Lautrec. 


Se voyant M. de Vieilleville favorablement 
assisté de sa bonne fortune, que de prisonnier 
il se trouvoit maître et seigneur de deux galeres, 
il prit terre auprès de l’armée, contant si jamais 
gentilhomme le fut ; mais n’y estant plus le comte 
Phillipin Doria, son ayse se changea en une 
facherie inexprimable, car ils s'entre-aimoient 
autant et plus que freres; et demandant l'occa- 
sion de son partemént, il luy fut répondy que 
M. de Lautrec l'avoit envoyé en France avec 
deux galeres, mener le marquis de Gouast et les 
autres prisonniers d'estat qui avoient esté pris 
au combat cy-dessus mentionné. Reponse qui 
augmenta davantage son ennuy, caril estoit hors 
d'esperance de le voir de long-temps : mais il 
ne le vit jamais depuis ; car il abandonna le ser- 
vice du roy pour suivre son oncle André Doria. 
Et estant sur les regrets de cette absence, M. de 
Lautrec survint avec grosse troupe pour se re- 
jouir avec luy d'un si heureux succès, l’assurant, 
après infinies caresses, que tout ce qu'il avoit 
jamais ouy reciter en fait de guerre, il n’avoit 
encore entendu une telle avanture. «Et il faut 
bien, mon cousin, lui dit-il, que vous me- 
niez votre fortune par la main, pour vous non- 
seulement seconder, mais obeir du tout en ce 
que vous entreprenez, ne me pouvant passer de 
vous dire que l'évenement de cette conqueste 
m'est admirable, que j'attribue après Dieu à 
volre assurance, valeur et très-sain entende- 
ment; et en faveur de cette victoire, je feray 
coucher aujourd'huy sur l'état du roy les capi- 
taines Horacio de Barletta et Alphonce Carrac- 
ciclo , et les prends en ma protection, ne vou- 
lant avoir d'eux autre serment que celuy qu'ils 
vous ont déjà presté, avec promesse que je leur 
fais, en votre respect et faveur, de les traiter 
et autant'avantageusement appointer que capi- 
taines de l'armée. Quant aux galeres, elles sont 
vôtres par droit de guerre, et bien conquises; 


luy repondit qu'il avoit deliberé de les donner au 
comte Phillipin , en remuneration des honneurs 
qu'il avoit reçus par son moyen en /a Regente ; 
à quoy M. de Lautree repliqua que c'était aux 
roys à faire tels presents, encore ne les reite- 
rent-ils pas souvent : « Mais, ajouta-t-il, je vous 
conseille, mon cousin, de les vendre, et vous 
souvenir de la ranson que vous avez payée, et 
de la dépense que vous avez faite et ferez encore 
en ce voyage; et le reste qui en proviendra vous 
servira pour entretenir vos liberalités.» M. de 
Vieilleville, qui sçavoit bien où tendoit cet aver- 
tissement, car il luy devoit sa ranson de Mo- 
nica , le supplia d'en user comme il luy plairoit, 
et qu'il serait trés-aise d'estre quitte. 


CHAPITRE XIV. 
Siége de Naples. 


M. de Lautrec , estant logé à Pogereal , tenoit 
la ville de Naples si étroitement assiegée par 
terre et par mer, que ceux de dedans n'eussent 
su faire entreprise qui l'eust pu endommager ; 
et s’attendoit, suivant et s'endormant toujours 
au conseil du comte Petre de Navarre, de les 
avoir par famine; qui estoit cause qu'il ne s'y 
exercoit un seul fait d'armes , car les assiegés ne 
faisoient aucune saillie, demeurant par ce moyen 
l'armée fort inutile : car, du costé de la terre 
ferme , tout luy clinoit, et n'y avoit plus de ga- 
leres dedans le port de Naples pour escarmou- 
cher les nostres; de sorte que M. de Lautree 
demeura plus de deux mois en ce repos, atten- 
dant son malheur tant du ciel que des hommes; 
car s'il eust assailly chaudement , comme il en 
avoit le moyen, auparavant quinze jours il en 
eust eu sa raison , tant estoient divisés les servi- 
teurs de l'empereur qui estoient dedans; et les 
habitans de la ville, nobles et autres , épou- 
vantés. 

Ce que voyant , M. de Vieilleville, qui ne vou- 
loit perdre temps, commença, le premier des. 
deux mois du repos susdit finy, à parler de son 
congé; à quoy M. de Lautrec insista fort obsti- 
nément, le paissant de très-grandes esperances 
en l'estat de Naples, qui ne luy pouvoit, comme 
luy-mesme en voyoit les apparences, faillir, et 
ce qui le faisoit ainsi temporiser n'estoit que 
pour avoir le prince d'Oranges et les autres 

Français qui avoient suivi le duc de Bourbon , | voulants retirer par Trente, estoient assommés 
les poings liés, pour en faire present au roy; , comme chiens : les Francais qui venoient à Rome 
car il savoit bien qu'ils estoient tous 13 dedans. | pour mémes effets n'en avoient pas meilleur 
Mais M. Vieilleville ne se pouvoit desister de son | marché. Toute cette desolation vint trois mois 
entreprise, ains le pressoit de plus en plus de le | après le partement de M. de Vieillevilie, 

luy donner ; et sembloit que son destin le vou- 

lust tirer à vive force hors de là. Enfin M. de 

Lautrec s'y accorda, et trois jours durant il fit 

ses despesches au roy, tant de ce qui s'estoit 

passé depuis son entrée en l’Abbruze, que de ce 

qui estoit nécessaire pour le raffraichissement 

de son armée, et semblablement d’envoyer quel- 

qu'un pour y commander; car, ayant reduit 

tout le royaume de Naples en l’obeissance de sa 

majesté , il s'en vouloit retourner en France, et 

se reposer en sa maison : mais Dieu en disposa 

tout autrement. | 

En quoy il n'est besoin de m'étendre davan- 

tage, car les Français, Italiens et Espagnols, 

ont l’histoire de ce voyage en leurs langues , et 

toute la chrétienté en latin, pour les hauts et 

généreux faits d'armes que ce M. de Lautrec, 
qui estoit un très-grand capitaine, executa avec 
son armée, qu'il fit fleurir vingt-huit mois du- 
rant et passer par sur le ventre de toute l'halie; 
et n'y eust potentat en icelle qui luy osast con- 
tre-dire , mais il le perdit du point duquel tous 
chefs d'armes, depuis que le monde est monde, | 
l'ont gagné, qui est par temporiser. Car la 
peste en premier lieu le devora, reduisant son 
armée, qui estoit de cinquante mille hommes, 
à moins de seize mille; puis il vit devant luy 
André Doria, qui s'estoit revolté du service du 
roy, raffraichir Naples avec ses galeres, d'hom- 
mes, de vivres et d'argent que luy-méme prétoit | 
à l'empereur. Item, il fut abandonné de toutes 
ses galeres, que Phillipin Doria, qui s'étoit 
joint avec son oncle, luy déroba ; et ne luy en | 
demeura que trois , a Regente et les deux que | 

M. de Vieilleville luy avoit acquises, avec les- 

quelles il ne pouvoit faire beaucoup d’execution 

contre de si grandes forces. Finalement il y | prince. 

mourut de peste, et tous les princes et sei- | Monseigneur le dauphin Francois regardoit 

| 


CHAPITRE XV 
M. de Vieilleville retourne à la cour, 


Lequel partit en la bonne heure en poste , 
conduit par son ange qui ne vouloit pas qu'il y. 
demeurast davantage pour n'y mourir avec les 
autres; et se presenta au bout de quinze jours 
devant le roy, estant à Moulins, avec les lettres 
de M. de Lautrec, qui contenoient les services 
qu'il avoit faits à sa majesté, et perilleuses fortunes 
qu'il avoit courues en ce voyage, tant par mer 
que par terre; le suppliant de vouloir oublier la 
faute qu'il avoit commise en l'homicide de ce 
premier maître d’hostel , avec ample témoignage 
de sa valeur, et qu'il promettoit beaucoup de 
soy pour l'avenir, ayant un si beau commence- 
ment en si grande jeunesse. Auquel sieur de 
Vieilleville sa majesté, qui avoit très-agréable 
sa venue, dit qu'il n’estoit besoin que M. de 
Lautrec priast pour luy, et qu'il y avoit long- 
temps que sa reconciliation étoit faite, veu le 
bon droit de sa cause et les qualités des parties ; 
aussi que madame la regente, qui estoit fort 
animeuse adversaire, estoit morte. « Mais il y a 
bien d'autres nouvelles, luy dit le roy; vous 
m'avez fait en ce voyage tant de braves et signa- 
lés services , que si vous aviez attenté à ma pro- 
pre personne, foy de gentilhomme, je le vous 
pardonnerois , et yous commande de vous trou- 
ver à mon lever et coucher, et à mes repas, pour 
me discourir de tout ce qui s'est passé en mon 
armée de Naples. » Ce que continua M. de Vieil- 
leville huit ou dix jours durant, y prenant sa 
majesté un merveilleux plaisir; aussi y avoit-il 
un très-beau sujet pour entretenir un grand 


gneurs , colonels et principaux capitaines de son | M. de Vieilleville d'un trés-bon œil, et l'eust 
armée, qui demeura orpheline de capitaines et | bien desiré à son service et auprès de luy; mais 
de conducteurs, et reduite en telle extremité | il ne scavoit ce que le roy avoit deliberé d'en 
que l’on eust pris ce qui enrestoit plustost pour | faire, ou de le retenir pour luy-mesme , ow au- 
pelerias que pour soldats, tant étoient maigres, | trement; ce qui fut cause qu'il se hasarda de le 
havres et appauvris. Les Allemands, qui avoient | luy demander. A quoy le roy répondit qw’il en 
perdu le comte de Vaudemont leur colonel, se | avoit assez d'autres, et qu’il se devoit contenter; 

mais qu’il l’avoit voué en son cœur à son frere 
d'Orléans, pour luy servir d'aiguillon à la vertu. 
Et sur l'heure il envoya querir monseigneur le 
duc d'Orléans son second fils, et le luy douna; 
et après le luy avoir recommandé fort affectueu- 
sement , luy bailla les lettres que M. de Lautrec 
luy avoit écrites en sa faveur, avec cette parole : 
«Mon fils, il n’a pas plus d'âge que vous ; voyez 
ce qu'il a déjà fait : si les guerres ne le devorent, 
vous le ferez quelque jour connestable ou ma- 
reschal de France.» 

Langage qui sembloit contenir double pro- 
phétie; l'une, que ce duc d'Orléans , encore qu'il 
fust second fils de France, devoit estre roy, 
comme aussi fut-il du nom de Henry deuxieme : 
l'autre, que M. de Vieilleville seroit honoré en 
sa vie de l'estat de mareschal de France; à quoy 
semblablement il parvint. Et deslors monsei- 
gneur d'Orléans le prit en très grande amitié, 
l'honorant de l'estat de gentilhomme de sa 
chambre, avec esperance d'en tirer de grands 
services. 

CHAPITRE XVI. 


Guerre en Provence. — Surprise d'Avignon. 


A quelque temps de là l'empereur Charles 
cinquième fit entreprise avec une grosse armée 
de invahir le royaume de France, et fut con- 
seillé de prendre son chemin par la Provence. 
De quoy le roy François averty s'arma aussi en 
diligence, et vint à Lyon, où estoit le rendez- 
vous de toute son armée, pour donner ordre aux 
affaires, la premiere desquelles estoit de se sai- 
sir d'Avignon, ville papale, de peur que lem- 
pereur ne previnst , ce qui eust favorisé grande- 
ment son entreprise. Et sur lalongue déliberation 
du conseil de trouver homme digne de telle 
charge, le roy, de son propre mouvement , choisit 
M. de Vieilleville, où plusieurs contrarierent à 
cause de sa grande jeunesse, et que l'on y devoit 
meurement penser, attendu l'importance de la 
charge. Mais sa majesté, nonobstant ces diver- 
sités d'opinions, voulut qu'il y allast, etle dé- 
pescha, pour la confidence qu'il avoit en luy, 
avec six mille hommes de pied sans artillerie, 
pour prevenir l'empereur. 

Et estant arrivé devant Avignon, qu'il trouva 
fermé de toutes portes, demanda à parlementer 
avec le vice-legat, qui se presenta sur la mu- 
raille. Mais M. de Vieilleville le pria instamment 

de descendre, ayant 4 luy communiquer quel- 
que chose d'importance pour le bien de la ville 
et le sien, et qu'en cet abouchement il n'auroit 
que ce qu'il voyoit d'hommes, qui n’estoit en 
tout que six, et que quant à luy, s’il se deffioit , 
qu'il amenast tant de compagnies qu'il luy plai- 
roit. Le vice-legat vint à la porte, accompagné 
de quinze ou vingt soldats et quelques-uns des 
principaux de la ville; et estant ensemble, M. de 
Vieilleville l'assura qu'il ne vouloit point entrer 
dans Avignon, et qu'il n'en avoit aucune charge; 
mais le roy le prioit de jurer qu'il ne laisseroit 
entrer aucunes troupes de l'empereur, et d'en 
bailler otages. Le vice-legat promit d'ainsile faire, 
et qu'il en avoit exprès commandement de sa 
sainteté de n'y laisser entrer ny les uns ny les 
autres; mais, quant aux otages, qu'il n’en bail- 
leroit nullement. Or, de six soldats qui étvient 
avec M. de Vieilleville il y en avoit quatre por- 
tant litre de capitaine, tous à poste, mal vêtus 
et chaussés de mesme, qu'il pria de laisser en- 
trer pour se mettre en équipage, faire accous- 
trer leurs arquebuses et achepter de la poudre, 
ce qui leur fut librement permis; mais, suivant 
son projet, ils allerent sur la porte pour empes- 
cher que l’on n'abbatist la herse; et pour ce qu'il 
luy venoit force soldats à la file, où le vice-legat 
ni ses gens ne prenoient pas garde, s'amusans 
comme en colere à debattre pour ces otages, 
d'autant qu'il les menaçoit de faire un dégât à 
deux lieues à la ronde de la ville s'ils n’en bail- 
loient , ledit sieur, se voyant le plus fort, choque 
le vice-legat de sa rondache et le porte par terre, 
met la main à l'épée, et avec ce qu'il avoit de 
gens force la porte et entre dedans , où il luy fut 
tiré quelques arquebusades et tué deux ou trois 
des siens, mais sept ou huit des autres à coups 
d'épée. Le reste de ceux de dedans vont à la 
herse , où ils trouverent ces quatre soldats qui 
leur resisterent fort furieusement , et les gar- 
derent d’en approcher. Et au bruit des arque- 
busades qui furent tirées, mille ou douze cents 
soldats qu'il avoit mis en embuscade de nuit au- 
dessus de ceux de la ville, assez près d'icelle de- 
dans les bleds, marcherent en telle diligence 
qu'ils entrerent dedans de grande furie: et avoit 
déjà mandé le reste de ses troupes estant audes- 
sous d'Orange, qui arriverent incontinant, en- 
seignes arborées et le tambour battant; prend 


. les clefs des portes, qu'il laissa fermées, excepté 

celle du pont du Rhône qui va à Villeneuve, ville 
des appartenances du roy. 


CHAPITRE XVIL 
M. de Vieilleville se rend maitre d'Avignon. 


S'estant fait par ce stratagème maitre et sei- 
gneur de la ville, il commença à la si bien poli- 
cer et tenir les soldats en obéissance, qu'il ne fut 
tué ni outragé aucun habitant, hormis ceux qui 
à la furie se voulurent défendre, ny forcer 
femme, ne fille mème , les juifs conservéscomme 
les chrétiens : en quoy toutefois M. de Vieille- 
ville eust bien des affaires ; car il fut contraint 
de tuer cinq ou six soldats, et un capitaine 
nommé Arnieilles , qui vouloit à toute force les 
saccager, et animoit les autres; mais voyant leur 
capitaine mort et de leurs compagnons, ils se 
retirerent. | 

Toutes choses ainsi tranquilles et asseurées 
pour le service du roy, M. de Vieilleville dépes- 
cha devers sa majesté pour l’avertir de l'heureux 
succès de son voyage et de tout ce qui s'y étoit 
passé ; de quoy sadite majesté, monseigneur le 
dauphin, monseigneur le duc d'Orléans son 
maître, monseigneur le grand-maitre , qui pour 
lors gouvernoit , et tous les grands seigneurs de 
la cour, reçurent un merveilleux contentement, 
ne se pouvant le roy contenir de leur deman- 
der quelle espérance ils avoient de Vieilleville : 
«Quant à moy, dit-il, s'il fait ces coups, il nous 
montrera à tous, foy de gentilhomme, nostre 
leçon ; car voilà an aussi brave trait, et une ville 
autant accortement dérobée et surprise qu'il est 
possible, » Alors il demanda à monsieur le grand- 
maitre , qui depuis fut connestable, de descendre 
en Avignon en diligence, et y dresser son camp, 
Passurant qu'il s'approcheroit incontinant à Va- 
lance. s 

Monsieur le grand-maitre marcha droit à 
Avignon, qui trouva M.de Vieilleville qui luy 
étoit venu audevant une lieue. et demie; et après 
lesreverances, saluts et embrassemens accoutu- 
més, il luy dit : « Vous pouvez bien aller à la 
cour, monsieur de Vieilleville, car il y a long- 
temps que homme, quel qu'il soit, ny a esté si 
bien vu ny reçu que vous serez: aussi avez-vous 
fait, à la vérité, un très-signalé service au roy, 
et contre toute esperance , veu les avis que nous 
avons que ce vice-legat est creature de dom Fer- 

rand de Gonzagues, et que le pape ne nous est 
pas trop affectionné : mais vous avez usé de di- 
ligence, et ne vous estes pas laissé donner pa- 
roles; et, outre tout cela, vous vous estes fort 
industrieusement servi de l’occasion. Si pouvez- 
vous prendre cette gloire que vous estes cause 
que l’empereur ne nous fera pas tant de maux 
qu’il avoit projeté, et dont déjà il se vantoit ; 
nous le garderons bien de passer plus outre , 
puisque nous tenons cette place. Mais ce vive- 
legat est-il mort? — Non, monsieur, luy ré- 
pondit M. de Vieilleville, mais il a eu belle peur, 
et le fais garder en un logis, afin qu'il ne innove 
rien, l'ayant délogé du palais, que j'ay commandé 
vous estre préparé; et y ay fait semblablement 
acoustrer vostre disner : s’il vous plaist que je 
le y fasse venir, vous le verrez; et sera bon que 
vous parliez à luy, car, de parole en autre, vous 
pourrez sonder quelle pratique ou intelligence 
il avoit avec Gonzagues; de quoy il ne faut point 
douter. 
CHAPITRE XVIII. 


Le maréchal Anne de Montmorency vient à Avignon. 


Mais approchants avec tels ou semblables devis 
de la ville, comme ils y entroient arriva un agent 
secret du roy, que les indiscrets appellent par 
mépris espion, ignorants les importans services 
que les princes reçoivent de telles gens, qui leur 
font voir par leur habileté aussi clair dedans les 
armées de leurs ennemis comme s'ils y estoient 
en personne ; aussi les sots ne furent jamais ap- 
pellés ny employés en telles charges; et il faut 
croire davantage qu'ils ne manquent point de 
hardiesse ny de courage, d'entreprendre choses 
si hasardeuses , veu qu'il y va ordinairement de 
leur vie, et que le plus souvent ils passent par 
là, encore fort miserablement et avec honte: qui 
doit bien faire perdre l'opinion que lon peut 
avoir que le gain les y attire, mais au contraire 
conclure que l'ardent zele qu’ils ont au service 
de leurs princes et de leur patrie les y pousse et 
convie. . 

Ce secret agent se vint presenter à monsieur 
le grand-maitre à la descente de cheval, qui le 
reconnut incontinant pour avoir esté seul avec le 
roy quand il fust dépesché au lieu d’où il venoit ; 
et luy commandant dire ce qu'il avoit appris en 
la presence de M. de Vieilleville, après s'estre 
retirés seuls en la chambre, il commenca à dis- 

courir de cette façon : « Monsieur, je viens du 
camp de l’empereur, auquel il y a telles et telles 
forces, tels princes, colonels , seigneurs et capi- 
taines» (qu'il luy nomma, tant estoit habile, 
tous par nom et surnom , avec le denombrement 
de toutes les forces tant de cheval que de pied); 
et poursuivant son rapport : «Is ont tous deli- 
beré, monsieur, de marcher droit en Provence, 
mais ils n'ont point encore passé le col de Tande; 
et vousassure, monsieur, que l'empereur est fort 
irrité , mais, c'est, sur ma vie, contre dom Fer- 
rand de Gonzagues , car il luy a dit telles paroles 
en grande colere : «Comment, playe de Dieu! 
ce n'est pas ce que l'on m'avoit promis.» Et luy 
demandant Gonzagues que c'estoit, l'empereur 
luy a repliqué en plus grand courroux : «Que 
c'est, vertu de Dieu? les Français sont dedans 
Avignon. » Surquoy Gonzagues l'assura que non, 
luy montrant une lettre que ce vice-legat luy 
avoit écrite. Mais l'empereur, pressé de colere, 
la luy rompit , disant que c’estoit une baye que 
ce vice-legat traditor luy avoit donnée, et qu'il 
sçavoit pour tout certain que Avignon estoit en 
la puissance de son ennemy. Et sur cette dispute, 
monsieur, ils ont depéché un homme par deca 
pour scavoir au vray comme il en va, et prendre 
langue , s'il est possible , du vice-legat que Gon- 
zagues maintenoit avoir esté surpris ou forcé si 
la chose estoit veritable, car il a l'aigle dedans 
le cul : et ce qui m'a fait user de diligence, mon- 
sieur, c'est que je connois l’homme qu'ils ont 
envoyé en cette ville pour cet effet. » 

Rapport certainement qui fit bien connoître à 
monsieur le grand-maitre qu'il y avoit intelli- 
gence entre ce vice-legat et Gonzagues, et que, 
sans la diligence , valeur et industrie du sieur de 
Vieilleville , l'empereur se fût prévalu d'Avi- 
guon, au grand préjudice des affaires du roy, 
et ébranlement de son état. Car sans doute, si 
l'empereur eust prévenu, il montoit, quelque 
resistance qu'on eust sçu faire, jusques à Lyon, 
en danger de passer plus outre, et peut-être 
jusques à Paris; car depuis que l’espavante se 
met en un royaume, cinq cens hommes en feront 
fuir dix mille. Mais il fut , par cette prise d'Avi- 
gnon, arresté sur cul d'une grande et forte 
ville, et de deux grosses rivières, le Rosne et la 
Durance. Cela fut cause que monsieur le grand- 
maitre haut loua davantage M. de Vieilleville ; 


mais il commanda à l'agent secret de chercher | 

en diligence par tout le camp et en la ville 
l'homme de l'empereur, qu’il trouva incontinant 
en la vice-gerence d’ Avignon, où il s’estoit retiré 
chez un sien cousin ; et l'amena prisonnier de- 
vant monsieur le grand-maitre , qui le fit pre- 
senter chaudement à la question, qu'on luy 
donna bien roide, sous laquelle il confessa plus 
que lon ne vouloit. Cependant sa déposition 
avança grandement le service du roy en l'occa- 
sion qui se présentoit ; puis il commanda qu’on 
le fit pendre. 

Et ce qui se fit en ce voyage de Provence par 
l'empereur, de sa folle entreprise sar Marseille, 
de sa vaine espérance de se faire couronner roy 
à Paris, pour laquelle il eust en contrechange 
une très-honteuse retraite, de la prudence de 
monsieur le grand-maître, qui par temporiser le 
ruina et son armée , parce que toute cette his- 
toire est trés-dignement deduite dedans les tres- 
veritables Memoires de ces illustres freres mes- 
sires Guillaume et Martin du Bellay, seigneurs 
de Langey et princes d’Yvetot, je men depor- 
teray; car ce seroit une facheuse , encore plus 
odieuse redite, den parler après eux, et une 
digression sur ce que j'ai entrepris de traiter, 
trop longue et sans aucun fruit. 


CHAPITRE XIX. 
M. de Vieilleville est fait chevatier du roi. 


Doncques, pour suivre le fil de mon histoire , 
je vous diray que M. de Vieilleville prit congé 
de monsieur le grand-maitre, qu'il laissa en Avi- 
gnon dresser son armée, pour aller trouver le 
roy qui estoit déjà à Tournon , descendant à 
Valance , fort altier en son ame d’avoir eu un si 
bon visage et tant de louanges du plus grand 
capitaine de France, encore plus de l'esperance 
qu'il luy avoit donnée d'estre si bien reçu deson 
roy, et specialement de monseigneur le duc d'Or- 
leans son maître. En quoy il ne fut aucunement 
desceu , car estant, comme dit est, sa majesté à 
Tournon, les principaux de la maison de son 
âge, ou par commandement ou par l'amitié qu'ils 
luy portoient , passerent le Rhosne, et vinrent à 
sa rencontre une lieueau-dessous de Thim, où ils 
luy firent un million de caresses; et y estoient 
entre autres les deux Saint André, Escars, An- 
doùyn, Dampierré, Chaistaigneraye , La Noé, 
et d’autres jeunes seigneurs ses compagnons , 

tous d'une volée, et courants une même fortune 
sous ce genereux prince le duc d'Orleans; et l'ac- 
compagnerent jusques devant leur maître, qui 
le reçut d'un très-joyeux visage , et sur l'heure 
le mena devant le roy, la majesté duquel luy 
usa de tel langage : « Approchez-vous de moy, 
gentile lumiere de chevalerie; mais que vous 
soyez plus âgé, je vous appelleray soleil, car, si 
vous continuez, vous reluirez sur tous autres : 
cependant parez ce cop de vostre roy qui vous 
aime et estime. » Et, mettant la main à l'épée, 
le fit chevalier, au grand contentement de mon- 
seigneur d'Orléans, non pas de l’ordre, mais de 
l'épée seulement, car en cetemps-là l'ordre ne se 
donnoit qu'à vieux capitaines de gendarmerie 
qui s’estoient trouvés en quatreou cinq batailles, 
à lieutenants de roy et gouverneurs de provinces 
qui avoient bien fait leur devoir en icelles dix 
ou douze ans, j'entends en frontieres, ou la 
guerre estoit ordinaire ; en quoy les gouverneurs 
faisoient grande preuve de leur sage conduite, 
soit pour entreprendre sur l'ennemy, soit pour se 
garder de surprise; et si il y avoit, dece regne-la 
jusques à Charles neufième, vingt-cinq ou trente 
chevaliers de l'ordre, y comprenant les princes 
(auxquels cet honneur est actuellement deu dès 
le ventre de la mère), c’étoit le bout du monde; 
aussi la noblesse estoit si ardente à la vertu , et 
craignoit tant une tache à son honneur, que pour 
rien un gentilhomme de marque n'eust voulu 
recevoir une grade s'il n'eust pensé en estre bien 
digne, et n’avoit rien si odieux que l'on eust dit 
de luy qu'il estoit parvenu par compere ou par 
comere. Cette façon est pour le jourd’huy bien 
renversée , car il y en a pour le moins trois cens 
en ce royaume; et les fait-on chevaliers de l'or- 
dre à dix-huit ou vingt ans, sans aucun mérite 
ny autre sujet que de la faveur, peste et enne- 
mye mortele de la vertu, et par laquelle il y a 
aujourd'huy plus de chevaliers que de honnes 
espées. 
CHAPITRE XX. 
M. de Vieilleville envoyé par le roi en Piémont. 


Estant monsieur le mareschal de Monte- Jean 
gouverneur et lieutenant général pour le roy 
Francois. en Piedmont, sa majesté eust avis cer- 
tain que l'empereur dressoit une armée pour y 
descendre; et, encore qu'il eust beaucoup de 

grands et expérimentés capitaines auprès de sa 
personne , si est-ce que, se souvenant du grand 
devoir que M. de Vieilleville avoit fait au royaume 
de Naples, Avignon et autres lieux , l'envoya 
en Piedmont avec un fort ample pouvoir pour 
regarder sur toutes les compagnies de gens de 
guerre, tant de cheval que de pied, si elles es- 
toient en estat de faire service, bien complettes 
et bien payées, semblablement pour avoir l'œil 
sur toutes les places, si elles pourroient attendre 
un siége au cas que l’empereur les attaquast, et 
du tout luy en faire un bon et fidele rapport : 
charge que M. le mareschal de Monte-Jean trouva 
assez étrange, car elle s'étendoit non seulement 
aux choses dessusdites, mais en outre d'ouir les 
plaintes de tous les habitans des villes qui es- 
toient sous l'obéissance du roy, du devoir des 
capitaines en leurs charges, et de l'estat des mu- 
nitions; de sorte qu'il sembla à monsieur le ma- 
reschal que l’on vouloit éclairer ses actions et 
tacitement s'en defaire, deliberant sur colère (car 
il estoit fort prompt) d’aller trouver le roy pour 
luy remettre son gouvernement, et y laisser, 
attendant que sa majesté y eust pourvu, M. de 
Vieilleville pour y commander ; aussi queson pou- 
voir, ainsi qu'il disoit , approchoit fort de cela : 
mais il le rappaisa fort amyablement et en très- 
affectionné parent, luy remontrant qu’il se ferait 
le plus grand tort du monde d'en user ainsi, et 
altereroit la bonne opinion qu’un chacun a de sa 
prudence et de sa valeur , mesme au roy, qui ne 
pourroit trouver bonne une telle promptitude et 
legereté d'esprit , d'abandonner sans chef un si 
grand état. Et luy dit davantage que ce qui 
avoit meu le roy, entre autres choses, à le dépes- 
cher, procedoit de l'avertissement que sa majesté 
avoit eu d'une mutinerie que les soldats de Thu- 
rin luy avoient dressée, et telle, qu'il avoit esté 
contraint de se retirer en son logis et y tenir 
fort cinq ou six heures. «Mais je vous assure, 
dit-il, que sa majesté a sceu aussitost la guerison 
que la maladie, et que votre dexterité , diligence 
et sagesse avoit tout rappaisé.» Mais s'appro- 
chant de son oreille, luy dit tout bas : « Mon- 
sieur, ne jouez plus, car vous avez joué deux 
monstres de la garnison de Thurin, qui a esté 
cause de la mutinerie. — Comment! mon cou- 
sin, dit monsieur le mareschal, le roy sait-il cela? 
—Ouy, je vous jure, dit M. de Vieilleville, mais 
sa majesté vous aime tant qu'elle ne veut pas que 

vous sachiez qu'elle le sache; et aurez dedans 
sept ou huit jours quatre-vingts mille écus pour 
reparer votre faute et donner ordre aux choses 
les plus nécessaires, si tant est que l'empereur 
vous vienne voir. Je ne doute point, au reste, 
que vous n'ayez eu ma venue par de ca fort dé- 
sagréable , et me l'avez bien fait paroistre , car 
j'ay esté par toutes les villes de votre gouver- 
nement sans jamais avoir eu de vous aucune as- 
sistance; mais, Dieu mercy, j'ay bien fait ma 
charge sans vous, et men retourne devers sa 
majesté en faire mon rapport. Ne pensez pas, 
toutefois, que je ne modére les choses en parent, 
amy et serviteur que vous savez, et vous le con- 
noistrez. » M. le mareschal de Monte-Jean se con- 
tenta fort de ce langage , et, après a voir collo- 
qué ensemble tout le reste du jour, il l’accom- 
pagna le lendemain de Thurin à Villane. 


CHAPITRE XXI. 
M. de Vieilleville part du Piémont pour retourner à la cour. 


Mais ce ne fut sans le prier par les chemins 
de le mettre hors d'un doute où il avoit esté jus- 
ques alors, s'il ne luy avoit pas toujours voulu 
mal, depuis qu'il ft entreprise d'aller escarmou- 
cher l'avant-garde de l'empereur, quand il entra 
en Provence , sans l'en avertir. M. de Vieilleville, 
qui ne luy en voulut rien déguiser, luy répondit 
franchement que ouy, et qu'il en avoit eu gran- 
dissime occasion attendu la foy et l'amitié qu'ils 
s'entrestoient de tout temps promise et jurée, et 
que d'avoir projetté un si brave dessein pour la 
guerre sans le y faire participer, il luy sembloit 
qu'il avoit oublié cette fraternité, et qu'il ne se 
souvenoit plus de l'obligation en laquelle il luy 
estoit tenu, car il ne pouvoit ignorer qu'il neust 
été le vray et seul moyen de son mariage, comme 
le principal parent de sa femme après M. de 
Chasteaubriand , auquel il avoit fait toutes ins- 
tances et remontrances possibles pour le faire 
plier à sa volonté. «Car encore, monsieur, luy 
dit-il, que vous soyez riche seigneur et de grand 
mérite, bien voulu et estimé du roy, demonsieur 
le dauphin et de tous les princes, si avoit-il de- 
liberé et du tout resolu de la marier à un prince 
du sang. — Cela scey-je bien, mon cousin, ré- 
pondit monsieur le mareschal ; ma femme mème 
ne me l'a point celé, jusques à me dire qu'il luy 
estoit defendu de parler à moy, ny de me faire 

aucun attrait quand je venois 4 Chasteaubriand ; 
mais depuis que vous eustes mené toute la troupe 
en vostre château de Saint Michel du Boys, 
toutes choses se composerent à ma devotion ; de 
quoy, à la verité, le premier remerciement vous 
est deu, et ne l’oublieray de ma vie. Mais je me 
contenteray infiniment si vous m'assuriez aussi 
d'avoir mis sous le pied cette obmission que je 
fis, à laquelle je fus poussé par l'avis que l'on 
me donna que vous estiéz tous si attristés à la 
cour de l'extresme maladie de feu M. le dauphin 
François, que tout le monde me disoit que je 
perdrois temps de vous appeler; aussi que si 
j'eusse attendu davantage, monsieur le grand- 
maitre m'avoit déjà despesché un courrier pour 
me commander de rompre mon entreprise, et 
me defendre de marcher ; car, sans cela, je n'eusse 
sçu choisir un meilleur compagnon d'armes que 
vous, croyant parfaitement que si nous eussions 
combattu ensemble je n’eusse pas esté deffait ny 
prisonnier comme je fus.» A quoy M. deVieille- 
ville repundit qu'il n’en fust advenu que ce qu'il 
eust plu à Dieu, et qu'il ue falloit plus parler de 
cela, comme de chose passée : mais quant à son 
juste courroux, qu'il l’avoit long-temps, sur son 
honneur, oublié, et qu'il le trouveroit toujours 
autant affectionné à son service que parent et 
amy qu'il aura jamais. Alors de grande ardeur, 
sur la flame de cette reconciliation , ils mirent 
pied aterre, et s'embrasserent par plusieurs fois 
bien serré; car il y avoit fort long-temps qu'ils 
n'avoient , pour cette occasion, parlé ensemble : 
ce qui mit toute la compagnie, qui estoit grande, 
en merveilleuse peine de sçavoir le motif de telles 
caresses. Puis, remontants à cheval, poursui- 
virent le chemin de Villanne, où ils souperent et 
coucherent ensemble, pour plus librement devi- 
ser de plusieurs choses secrettes. 

Arrivé que fut le sieur de Vieilleville devers 
le roy, il l'entretint quasi deux jours, et par in- 
tervalles, du discours de son voyage, dont sa 
majesté reçut un merveilleux contentement ; car 
un ingenieur, un commissaire des guerres, un 
commissaire de l'artillerie, et un controlleur des 
reparations, n'eussent sçu plus exactement rap- 
porter des choses concernants leurs états qu’il 
fit, dont le roy demeura en fort grand repos; 
car sa majesté apprit ce qui étoit nécessaire d'es- 
tre fortifié , de quel nombre de gens de guerre il 
pouvoit faire estat, du bon ordre qui avoit esté 

observé en la garde de toutes sortes de muni- 
tions, et finalement du fonds de deniers qu’il 
avoit par de-là pour les fortifications. Outre tout 
cela, M. de Vieilleville l'assura des gaillardes 
forces qu'il avoit en Piedmont, de la bonne vo- 
lonté des capitaines, et de l'obéissance qu'ils 
rendoient à M. le maréchal de Monte-Jean , qui 
estoit si grande, qu'il ne falloit douter qu'il y 
survinst aucun inconvenient si l'empereur y vou- 
loit rien entreprendre; mais qu'il avoit entendu 
en ce pays-là qu'il en estoit diverty par une autre 
entreprise qu'il avoit en Afrique, et luy en don- 
noit avis très-certain : de quoy sa majesté fut 
encore plus aise, car on l'avoit mise en alarme 
que le roy d'Angleterre dressoit une armée pour 
luy venir faire la guerre. 


CHAPITRE XXII. 


M. de Vieilleville est fait lieutenant d'une compagnie de cin- 
quante hommes d'armes. 


M. de Vieilleville fut sept ou huit ans sans 
partir de la cour, durant lesquels il ne manqua 
de crédit, d’autorité et de reputation, estant tou- 
jours preferé aux dignes et importantes charges; 
aussi que monseigneur d'Orléans, par la mort 
de son frere aîné François, fut honoré du titre 
de dauphin de France ; qui accrust le cœur de la 
gaillarde jeunesse qui estoit à sa suite. Mais 
M. de Vieilleville, ayant nouvelles de la mort de 
son pere, fut contraint de venir en sa maison. 
Et durant le sejour qu'il y fit, il prit alliance en 
la maison de La Tour de Meinnes près de Sau- 
mur, sortis de la maison de La Roche-des-Au- 
biers, dont il épousa la fille, qui fust une très- 
vertueuse dame, comme nous dirons cy-après en 
son lieu; et la menant en son menage en la sus- 
dite maison de Saint Michel du Boys, il pria 
M. de Chasteaubriand, duquel nous avons parlé 
cy-dessus, gouverneur et lieutenant-général pour 
le roy en Bretagne , de le tant favoriser que de 
se trouver en la reception de sa femme, que l'on 
appelle communément le retour des nopces ; à 
quoy M. de Chasteaubriand ne voulut pas faillir, 
encore qu'il fust fort valetudinaire et goutteux, 
tant pour ce qu'ils estoient fort proches parents, 
comme dit est, que pour l'extreme envie qu’il 
avoit de luy communiquer quelque chose , et 
semblablement de le veoir, à cause des louables 

| recits qu'on faisoit ordinairement de sa valeur. 
Et, toutes bonnes cheres passées, M. de Chas- 
| teaubriand le éboucha de cette facon : 

«Je ne vous scaurois dire, mon cousin , l'aise 
que jerecois tous les jours des louanges que tous 
ceux qui viennent de Ja cour 4 Chasteaubriand 
me rapportent de vous; de quoy j'ay bien à louer 
Dieu d’avoir un tel parent, tant estimé du roy 
et de monseigneur le dauphin, et honoré de 
toute leur suite. Mais j’ay à vous requerir d'une 
chose que je vous prieray ne trouver mauvaise, 
si tant est que ne la veuillez accepter ; c'est que 
je vois ma compagnie demeurer inutile en ce 
pays de Bretagne, où il ne se presente aucune 
occasion de service pour faire paroître telle qu’elle 
est; car je la vous pleige autant complete que 
compagnie de cinquante hommes d'armes qui 
soit en France, bien garnie au demeurant de 
braves et galants hommes, et tous de maison, 
qui ne manquent de courage ny de valeur : que 
si vous me vouliez taut aimer que de prendre la 
charge, et l'amener aux lieux des affaires, car 
nous sommes, comme vous sçavez, bien avant 
en la guerre, je vous aurois une infinie obliga- 
tion, vous promettant par mesme moyen de vous 
faire establir lieutenant de roy au gouvernement 
de Bretagne en mon absence. » M. de Vieilleville, 
voyant le zele de M. de Chasteaubriand, luy ré- 
pondit qu'il acceptoit pour l'amour de luy la 
lieutenance de sa compagnie, mais de se lier en 
celle de la province, qu'il ne le feroit nullement, 
d'autant qu'il s'étoit voué à une autre et meil- 
leure fortune qui luy pourroit faire tomber entre 
les mains un gouvernement en chef, si la faveur 
ne triomphoit de la vertu. 

Laquelle compagnie il fit fleurir sur toutes 
celles des ordonnances de France, et la mena 
aux sieges de Landrecy, Saint-Dizier, Hesdin, 
Therouanne et camp de Marolles, et l'employa 
en toutes les guerres qui furent de ce temps-là 
sur les frontieres de Picardie, Champagne et 
Lorraine, où il y fit acquerir à cette compagnie 
une merveilleuse reputation , pour les braves 
et hasardeuses entreprises où il Ja fit trouver, et 
desquelles , pour la pluspart , il étoit conducteur 
et chef. 

CHAPITRE XXIII. 
Réflexions de l’auteur sur les emplois militaires. 


Quelqu'un pourra s'esmerveiller qu'ayant M. de 
ieilleville si grande vogue, reputation et credit 
envers le roy, que toujours Henry dauphin aug- 
mentoit et nourrissoit au cœur de sa majesté par 
quelque louable recit , n'ait pu avoir une compa- 
gnie de gendarmes à soy sans estre lieutenant 
d'autruy : je l'averty que la mesme difficulté qui 
a esté descrite au dix-neufème chapitre pour les 
chevaliers de l'ordre, s'observoit semblablement 
pour les capitaines des gendarmes, tant pour la 
retenue du souverain en la distribution de telles 
charges , que pour le scrupule de ceux que l'on 
vouloit honorer, à les prendre. Et me servira de 
témoin la réponse que le mesme sieur de Vieille- 
ville fit au roy quand il eust la nouvelle de la 
mort de M. de Chasteaubriand; car l'ayant en- 
voyé querir, il luy dit telles paroles : « Vous avez 
si bien employé, commandé et conduit la com- 
pagnie de feu sieur de Chasteaubriand, que à 
autre que vous elle ne peut mieux appartenir; 
qui est cause que de lieutenant je vous en fais 
capitaine en chef. » M. de Vieilleville luy répondit 
qu'il ne la vouloit aucunement accepter, après 
l'avoir tres-humblement remercié, et qu'il n'a- 
voit encore rien fait digne d'un tel honneur. De 
laquelle reponse le roy, fort esbahy et quasi fa- 
ché, luy repliqua : « Vous m'avez bien trompé, 
Vieilleville; car j'eusse pensé, si vous eussiez 
esté à deux cens lieux de moy, que vous l'éussiez 
courue jour et nuit pour la demander; et main- 
tenant que je la vous offre de mon prope mou- 
vement , je ne sçais sur quelle meilleure occasion 
vous le voulez que je vous en donne une. — Le 
jour d’une bataille, sire , répondit-il, que vostre 
majesté aura veu mon merite. Mais à cette heure 
si je la prenois, tous mes compagnons tourne- 
roient cet honneur en risée, et diroient que vous 
m'en auriez pourvu en la seule consideration que 
Jestois parent de feu M. de Chasteaubriand; et 
j'aimerois mieux mourir que d'estre poussé à 
quelque grade que ce soit par autre faveur que 
de mon service.» Reponse veritablement digne 
d'un tel homme, et que le roy remarqua comme 
n'en ayant encore jamais ouy d'aucun courtisan 
une pareille, 
Mais en la saison où nous sommes, nos cour- 

tisans y sont beaucoup plus Apres : car tel qui 
n’a jamais fait autre exercice que de tirer les 
rideaux, l’autre que de mettre plats sur table, 
les autres au sortir de page, les briguent et les 
emportent, comme s'ils avoient toute leur vie 
suivy les armées, aidé à prendre villes ou en 
defendre, combattu valeureusement en quelque 
rencontre, ou s'estre trouvé en deux ou trois 
batailles. De sorte que l'on ne sçauroit juger le- 
quel des deux a le plus de honte, ou ce capitaine 
tout neuf qui ne s¢auroit dire quelle doit estre 
la premiere arme de l'homme d'armes, de com- 
mander à si braves hommes, ou toute la compa- 
gnie ensemble de se voir menée par un si novice 
capitaine, en hasard de recevoir en quelque 
opinée rencontre une escorne irreparable à leur 
honneur à faute d'estre bien conduits. Car si 
nous croyons qu'une armée de lyons conduite 
par un cerfest en danger d'estre defaite par une 
armée de cerfs commandée par un fenereux 
lyon, il nous faut croire aussi que les victoires 
dependent d'un bon chef armé d'assurance, de 
valeur et d'experience, n’eust-il Pour toutes 
troupes que des bisoignes fiolantes et pionniers, 
et eust-il à combattre une armée de Rolands 
sous la charge d’un Gannes ou d'un Pinabel. A 
quoy nos roys et princes doivent bien prendre 
garde , et sur tout ne bailler jamais charge pour 
la guerre, où il va d'honneur de la couronne et 
de la nation française, à jeunes personnes inex- 
perimentées, et principalement quand ils les 
connoissent tenir plus du poltron que du chien. 


CHAPITRE XXIV, 
Trève avec l'empereur et le roi d’Angleterre. 


Ce grand roy François, après avoir sontent 
la guerre fort long-temps contre deux puissants 
ennemys , l'empereur Charles le Quint et Henry 
huitieme, roy d'Angleterre, ligués ensemble 
pour ruiner de fond en comble et départir $2 
Couronne, fut conseillé d'entendre à la paix : 4 
quoy il condescendit fort volontairement, plus 
pour le soulagement de son pauvre peuple qui 
estoit exterminé en la Picardie, Champagne et 
Bourgogne , que pour y estre forcé ; car il avoit 
les princes et seigneurs de son royaume très- 
affectionnés à son service et à la manutention dé 
l'honneur et de la couronne de France, sa pen- 

darmerie, la principale force de ses guerres, en- 
core guaillarde , et des finances à suffire ; aussi 
que à ces deux terribles ennemys il avoit donné 
tant d’affaires et rendus si las de manier le bas- 
ton, que pour effectuer cette paix, de laquelle 
Paul , pape troisiesme de ce nom, estoit princi- 
pal entremetteur, il fut conclu que sa sainteté, 
l'empereur et le roy se trouveroient à Nice, En 
quoy sadite sainteté se travailla merveilleuse- 
ment, esperant vayder tous les differents d’entre 
ces deux grands princes. Mais voyant qu'il n'y 
avoit aucun moyen de faire une paix finale, il 
proposa une trêve de dix ans, que ces deux 
princes jurerent solemnellement entre ses mains. 
Ce neantmoins elle ne dura pas quatre ans en- 
tiers; car cette entrevue de Nice fut l'an 1538; 
et l'an 1541, ladite trêve se rompit par l'assas- 
sinat que firent les gens de l'empereur és per- 
sonnes des seigneurs Antoine Rancon et Cesar 
Fregoze , que le roy envoyoit en Levant pour 
son service , auprès d’un lieu nommé la Baye de 
Cantaloue, trois milles audessus de la bouche du 
Tezin. 

Au moyen de laquelle tréve, toutefois ces 
grands princes aprés tant de travaux se repose- 
rent, et fut toute la chrétienté hors de combus- 
tion; car elle branloit entierement sous leur 
empire. Et pour jouir du fruit de cette tréve, 
on ne parloit en la cour de notre roy que de fes- 
tins, tournois, courses de bagues, carouzelles , 
mascarades et autres passetemps, afin d’enseve- 
lir la memoire des bruslements, pilleries, meur- 
tres, violements et perte d’amys, que si longues 
guerres avoient mené en ce royaume. 

Mais parmy ces plaisirs, il se mesla une 
étrange folie, qui mit le pere et le fils en une 
terrible division , et futtelle : Etant monseigneur 
le dauphin en ses gaillardes pensées, et avec ses 
favoris, il leur va dire que quand il sera roy il 
fera tels et tels mareschaux de France, un tel 
grand-maître ; il rappellera monsieur le connes- 
table que nagueres son pere avoit licencié et 
commandé de se retirer en sa maison; item , 
qu'il feroit l’autre grand-maitre de l'artillerie , 
et un autre premier chambellant ; et departit 
ainsi tous les grands etats de France : qui ne fut 
sans grandement estonner , quand la chose fut 
découverte, ceux qui possedoient lesdits estats; 
car vivants encore, ils ne pouvoient comment ny 
de quel sens interpreter cette boutade. Mais 

voyant M. de Vieilleville, qui en avoit voulu di- 
vertir son maître , que l'on poursuivoit ce jeu-là, 
il se retira tout doucement de la compagnie, et 
en alla chercher une autre. : 


CHAPITRE XXV. 
Brouillerie du roi et du dauphin. 


Or monseigneur le dauphin fait tous ces dé- 
partemens en la presence d’un fou à bourlet , 
nommé Briandas , que l'on n’eust jamais pensé 
pouvoir retenir, encore moins rapporter tout ce 
qui s’estoit passé en cette allegresse : mais on y 
fut merveilleusement trompé; car ce dangereux 
fou , qui avoit toujours coutume de saluer le roy 
par ce nom de roy, le vint trouver encore à 
table, et luy dit : «Dieu te garde, François de 
Vallois! —Hoy, Briandas, dit le roy, qui t'a 
appris cette leçon? — Par le sang Dieu, dit le ` 
fou, tun’es plus roy; je le viens de voir: et toy, 
monsieur Thaiz, tu n'es plus grand-maître de 
l'artillerie; c'est Brissac.» Et à un autre : « Tu 
n'es plus premier chambellan ; c'est Saint-An- 
dré: » et ainsi des autres; et puis s’addressant 
au roy, luy dit: «Par la mordieu, tu verras 
bientost icy monsieur le connestable qui te com- 
mandera à baguette, et t'apprendra bien à faire 
le sot. Fuy-t’en: je renye Dieu, tu es mort. » 

Le roy prenant pied , peut-estre plus qu'il ne 
devoit, à ce rapport, tire ce fou à part, accom- 
pagné de M. le cardinal de Lorraine Jehan, de 
M. le comte de Saint-Pol, et de madame d’Es- 
tampes, et luy commanda, sur sa vie, de luy 
nommer ceux qui estoient avec le dauphin : qui 
les luy nomma tous, et lui recita par le menu 
tous les propos qu'ils avoient tenus, et comme 
ils avoient salué le Dauphin pour roy. Et luy 
demandant si Vieilleville y estoit, il luy répondit 
que non, et que quand le nouveau roy com- 
menca à faire ses départemens, il sortit inconti- 
nant, et disoit en se mocquant qu'ils ven- 
doient la peau de l'ours devant qu'il fust mort. 
« Aussi, il n’est que Vieilleville, dit le fou; il n'a 
point eu d'estat. » Alors leroy dit à ces seigneurs: 


.«Foy de gentilhomme, je ne fis jamais plus 


grande faute que de donner Vieilleville au dau- 
phin; car je le devois retenir pour moy, estant 
si sage et advisé gentilhomme qu'il est. Cepen- 
dant il se peut assurer qu'il n'a rien perdu de 
s'estre absenté d'une telle folie. » Et alors entrant 

en colere, prit le capitaine de ses gardes écos- 
saises , avec trente ou quarante archers, et s'en 
va droit en la chambre de monsieur le dauphin, 
où il n'en trouva pas un, d'autant qu’ils avoient 
esté avertis, Mais il passa son courroux sur ce 
qu'il trouva de valets de chambre et de garde- 
robbe , de pages, de laquais et de poursuivants, 
faisant sauter ce qu'il en pust attraper à coups 
de halebarde par les fenestres, semblablement 
les lits, coffres, tables, chaises, tapisseries et 
tout ce qui estoit en l'antichambre, chambre et 
garderobbe , jusques à faire effacer l'écriture 
des fourriers qui estoit sur les portes. 

Qui fut cause que monsieur le dauphin s'ab- 
senta de la cour pour trois semaines ou un mois; 
durant lequel temps toutesles princesses et dames, 
princes et seigneurs qui estoient auprès du roy, 
se travaillerent pour sa reconciliation , qu'ils ob- 
tinrent : de quoy M. de Vieilleville lui porta les 
nouvelles par le commandement de sa majesté, 
et de passer au lieu où s’estoit retirée madame 
la dauphine fort attristée de ceste brouillerie, 
pour la rejouir de cette reconciliation, avec 
expresses defenses cependant à mondit sieur le 
dauphin de n'amener avec luy Saint-André, 
Andouyn, Dampierre, Escars, Brissac, ny pas 
un des autres qui avoient assisté à cette folie. 
Toutefois, après l'arrivée de monsieur le dau- 
phin en cour, leur appointement fut fait par le 
menu, et y revinrent de loin en loin, les uns 
après les autres; mais le roy ne les pust jamais 
voir de bon œil, car il n’y a chose en ce monde 

plus domestique, ni familiere à un grand prince 
que le soupçon, principalement quand il vient 
à la declinaison de sa vie; car il se forge des opi- 
nions ou qu'on le veut empoisonner, ou que l'on 
dresse des entreprises pour le détruire , et mille 
autres imaginaires apprehensions où il se rend 
sujet par fantaisie, et le plus souvent par rap- 
ports. Aussi se gardoit de tous ceux-là fort soi- 
gneusement , comme faisant connoître qu’il n'a- 
voit pas agréable de les trouver en sa chambre. 
A cette cause, ils n'y venoient que bien peu, et 
le plus souvent n'y accompaignoient monsieur le 
dauphin leur maiire, craignant que les huys- 
siers de chambre ne leur fissent quelque rudesse 
ou affront, de quoy ils estoient bien avertis, et 
qu'ils en avoient commandement. 


VIEILLEVILLE, 
CHAPITRE XXVI. 


Mort du maréchal de Monte-Jean : il laisse une riche veuve. 
Lettre de cette maréchale à M. de Vieilleville. 

Durant que toutes ces choses se faisoient 
M. le mareschal de Monte-Jean mourut en Pied- 
mont , sans enfans de madame Philippes de 
Montespedon sa femme , qui fut pourchassée de 
plusieurs grands seigneurs de ce royaume; de 
quoy il ne se faut esbahir, car c’estoit une très- 
honneste et très - vertueuse dame, ornée de 
grande beauté et en fleur de jeunesse, riche au 
demouiant, pour donner la couleur, comme l'on 
dit , à telles perfections , de soixante mille livres 
de rente de son chef, sans la succession de M. de 
Chasteaubriand ; qui luy appartenoit comme à 
sa vraye heritiere. Mais on luy en fit tort, ainsi 
que nous deduirons bien amplement, ` 

Le marquis Jehan-Loys de Saluces fut le pre- 
mier qui luy presenta son service, 4 quoy elle fit 
semblant d'entendre, pour la commodité” qui 
s‘offroit de s'en retourner en France avec luy, 
où il alloit par le commandement du roy; et 
la deffraya, sur l’esperance de l'épouser, depuis 
Thurin jusques à Paris, et tout son train, qui 
estoit fors grand, car elle menoit les serviteurs 
de toutes qualités de son feu mary, qui estoient 
en grand nombre, et puis les siens , sans aucun 
moyen d'y pouvoir satisfaire que de celuy du 
marquis. À celte cause, il se tenoit fort assuré 
de son mariage , et par les chemins il en railloit 
et ordonnoit tout ainsi que s'ils eussent esté déjà 
fiancés ou en menage, jusques à dire qu'il falloit 
casser et renvoyer tous les gentilshommes, ser- 
viteurs et officiers de son mary, et retrancher 
la moitié des siens, et principalement de tant de 
femmes ; car elle en avoit, outre dames et de- 
moiselles, femmes de chambre et d'autres pour 
les ouvrages , quinze ou seize. Mais elle fut si 
prudente et advisée, qu'il ne luy échappa jamais 
parole qui la pust ni dust obliger, cependant si 
accorte, qu'elle s'ayda fort dextrement de cette 
occasion. 

Elle recut, à leur arrivée à Lyon, lettres de 
M. de Vieilleville, qui furent si secrettement 
baillées par le courrier, que jamais le mar- 
quis ny pas un des siens n'en eurent connois- 
sance , encore que, incontinant qu'il fut entré en 
France, il les eust mis, comme Italien , fort soi- 
gueusement aux escoutes pour découvrir ses 

corrivaulx et leur couper chemin, ne doutant 
point qu’une telle et si rare perle ne deust estre 
fort affectueusement recherchée. 

Les lettres de M. de Vieilleville contenoient 
que la cour estoit abbrevée de son mariage avec 
le marquis de Saluces, et qu'ils venoient à Paris 
pour épouser ; de quoy le roy se rejouissoit bien 
fort, disant qu'il s'assuroit dudit marquis plus 
que jamais, pour avoir toujours oui dire qu'il 
n'y a chose en ce monde qui plus arreste toutes 
personnes en pais estrange que l'amour; et 
qu’estant le marquis fait et naturalisé Francais 
par cette alliance, il ne falloit plus craindre qu'il 
entrast en pratique avec l'empereur, ny que ses 
ministres entreprissent pour l'avenir de le cor- 
rompre ny revolter ou distraire de son service : 
et sembloit, par les discours que sa majesté fai- 
soit de son mariage, qu'elle se marioit plus pour 
accommoder les affaires et service du roy que 
pour son propre bien et advancement; mais 
que, de luy, il n’en avoit jamais rien cru , et ne 
le pouvoit encore croire : ce qui luy avoit fait 
depescher ce courrier exprès devers elle , pour 
la supplier bien humblement de l'en vouloir 
éclaircir; car, s’estant louée à luy, par plu- 
sieurs lettres qu'il garde et qu'il luy montrera, 
du premier mariage auquel elle avoit esté liée 
par sa conduite, il ne luy pouvoit entrer en l'es- 
prit qu'elle eust sitost convollé au second, sans 
luy avoir fait cet honneur de l'en avertir, comme 
son humble parent et affectionné serviteur ; re- 
metant, pour la fin de ses lettres, une créance 
sur le courrier, la suppliant de le croire comme 
luy-mesme , et de la bien peser. Elles estoient 
écrites à Saint-Germain-en-Laye, du sixieme 
d'avril. La reponse de madame la mareschale de 
Monte-Jean fut telle : 

« Mon cousin, j'ay reçu vos lettres par ce gen- 
tilhomme, et ne vous puis assez affectueusement 
remercier de la bonne opinion que vous avez de 
moy, en laquelle vous ne serez jamais trompé; 
car je mourray plustost que de commettre ja- 
mais chose dont il me faille repentir : bien vous 
confesseray-je que l’extreme necessité où m'a 
laissée à sa mort feu monsieur le mareschal, m'a 
cuydé faire oublier seulement d'une parole; mais 
Dieu m'a de telle sorte assistée, que je suis par 
sa grande bonté rendue en France sans estre 
accordée , promise ny contractée avec homme 


vivant ; et de cecy fera foy la presente, que i 

vous montrerez à qui vous voudrez, avec laquelle 
j'oblige mon honneur, s'il se trouve autrement, 
en face d'église ny de justice, ne me pouvant 
assez esmerveiller du roy, qui pense que je luy 
acquiere des serviteurs aux despens et prejudice 
de ma bonne fortune, et même contre mon hu- 
meur, Car je ne seray jamais Italienne; et, si 
j'avois à l'estre , le marquis Jehan Loys est celuy 
que je fuyrois sur tous les autres seigneurs d'Ita- 
lie, par plusieurs raisons que je remets à vous 
dire à notre premiere entrevue, dont la princi- 
pale, et qui plus me déplaist , c'est qu'il n’a eu 
et n'aura jamais l'ame bien française, qu'il en 
dissimule au roy, et ne sera pas meilleur que 
son frere le marquis François, qui par ses tradi- 
ments hazarda la vie de tant de seigneurs et 
braves chevaliers de F rance, auquel nombre 
vous et moy avions des parents au siége de Fos- 
sant : la ville en fut perdue pour le roy, et tous 
eulx ou morts ou prisonniers. J'ay, au demeu- 
rant , bien consideré la créance que ce gentil- 
homme m'a dite de vostre part, par laquelle je 
vois bien que vous pensez en moy, et affectionnez 
mon bien plus que moy-mesme : de quoy je vous 
remercie de tout mon cœur, ne pouvant, pour 
recompense , que vous assurer que me trouverez 
pour jamais vostre très-obligée cousine, et très- 
affectionnée amye à vous obeyr. PHILIPPES DE 
Montespepon. De Lyon, ce douzieme d'avril. » 


CHAPITRE XX VII. 


Le marquis de Saluces vient à Paris avec la maréchale de 
Monte-Jean. 


Ce marquis fut douze jours à Lyon pour faire 
ses apprests , esperant arriver à la cour en grand 
magnificence ; et avoient tous deux un si grand 
attirail, qu'il leur fallut six grands batteaux 
pour les porter et toute leur suite (car ils y fai- 
soient leur cuisine), ensemble leurs coffres, 
malles et une infinité d’autres bagages dont ils 
se meublerent à Lyon; aussi qu'il yen avoit pour 
une bande de violons qu’il prit audit Lyon pour 
se donner du plaisir sur la riviere de Loire, et 
essayer d'amortir l'ennuy que madame la ma- 
reschale portoit encore de son feu mary; et, 
s'embarquants à Rouanne, envoyerent les che- 
vaux et mulets par terre, qui furent aussitost 
qu'eux à Briare. 

M. de Vieilleville , qui avoit ordinairement avis 

de leurs journées par les courriers qui alloient 
et venoient incessamment de la cour en Piedmont 
pour les affaires de la guerre, ne faillit de se 
trouver à Corbeil, avec environ quatre-vingt 
chevaux , le soir qu'ils arriverent à Essonne : de 
quoy il envoya incontinant avertir madame la 
mareschale, par un homme sûr et secret, par 
lequel elle le pria de ne se montrer qu’au lende- 
main à la disné qui devoit estre Juvizy. Ce que 
fit M. de Vieilleville , et si dextrement , qu’il ue 
se trouva que à l'yssue de leur disner avec sa 
troupe, craignant de les troubler, Et après toutes 
reverancés et saluts accoutumés, ils se mirent 
tous trois à deviser de plusieurs propos, tant de 
leurs bonnes cheres par les chemins, que des 
avantures qui survinrent en un si long voyage. 
Mais se retirant madame la mareschale de ce 
devis, appella secrettement le sieur du Plessis- 
au-Chat, gentilhomme breton, sur-intendant de 
la maison de son feu mary, auquel elle com- 
manda de tirer tout son train d'avec celuy du 
marquis quand ils seroient à la porte Saint-Mar- 
ceau , et que tous s'avanceassent sur les fossés 
d'entre ladite porte et celle de Saint Jacques, 
et qu'ils s'arrestassent là jusques à ce qu'elle eust 
pris congé du marquis. Cependant lon amena 
les chevaux, et se mirent en chemin pour arriver 
de bonne heure à Paris. 

Entrés qu’ils furent dedans le fauxbourg Saint 
Marceau tous ensemble , qui faisvient une fort 
belle et grosse troupe, Plessis-au-Chat prend 
une moitié de la rue, et s'avança suivy de tout 
le train de sa maitresse, et ne faillit pas de pren- 
drele chemin des fossés d’entre les deux portes; 
y estant, fait alte : ce que voyant le marquis, 
peusant qu'ils s'égarassent, demande où ils vont. 
A quoy madame la mareschale, en s'arrestant, 
répond : «Monsieur, ils vont bien, et là où ils 
doivent aller; car vostre logis est à | hostel des 
Ursins, au cleistre Notre-Dame, et le mien à 
l'hostel Saint Denys, auprès des Augustins, Et 
mon honneur me commande de ne loger pas avec 
vous et de wen separer ; qui est cause que je 
prends congé de vous pour celte heure, qui ne 
sera sans vous remercier très- humblement , 
monsieur, de la bonne compagnie qu'il vous a 
plu me faire : quant à la depense du voyage pour 
ce qui me touche, je l'ay tout par écrit, Votre 
maistre d'hostel et Plessis-au-Chat vuideront si 
bien cela, qu'auparavant huit jours nous en de- 

meurerons quittes. J'entends pour le regard de 
l'argent; car quant à l'obligation , elle me sera 
perpetuelle, et ne pense pas m'en pouvoir jamais 
acquitter, Vous suppliant de croire que cette dé- 
partie n'est que de corps seulement , car je vous 
laisse mon cœur , duquel il vous plaira faire 
bonne garde.» Et là-dessus elle le baisa Juy di: 
sant : « Adieu, monsieur, nons nous verrons de- 
main au logis du roy.» 

Le marquis demeura si éperdu de cette si su- 
bite mutation, qu'il ne luy fut possible de pre- 
ferer une seule parole. Mais ses soupirs et san- 
glots, parlants pour luy, firent bien paroistre dë 
quelle tristesse et angoisse il avait le cœur pressé; 
puis luy estants revenus ses esprits, en la regaf- 
dant d'un œil fort éloigné d'amour, luy va dire: 
« Madame, votre adieu m'avoit arraché le cœur ; 
mais vos dernieres paroles et lebaiser dont vous 
m'avez honoré me l'ont remis, irouvant par 
trop étrange ce changement et prompte resol 
tion. Demain , comme vous dites, nous nous 
verrons ; mais souvenez-vous bien des promesses 
que vous m'avez faites; et adieu , madame. » 
Ainsi se departirent prenants un chacun la route 
de son logis. Mais dès le soir M. de Vicillevitte 
presenta M, le prince de La Roche-sur-Yon à 
madame la mareschale, luy disant : «Madame, 
voylà le gentilhomme de la créance que vous 
parla le courrier que je vous envoyai à Lyon. Si 
vous me voulez croire, vous le ferez devant pew 
de jours maitre de votre personne et de vos 
biens, car le retardement en est perilleux. » 


CHAPITRE XXVIIL 


_ Le marquis de Saluces veut épouser la maréchaie . 
i île Monte-Jean. 


M. d'Annehaud , mareschal de France , qui 
avoit eu par la mort du mareschal de Monte-Jean 
le gouvernement de Piedmont, eust bien voulu 
avoir la veuve quantesquant. Et pour y parvenir, 
allant de son gouvernement à Venize par le com- 
mandement du roy, supplia par lettre madame 
la dauphine de luy moyenner ce bien; alleguant, 
pour rendre la chose fort aisée, trois ou quatre 
raisons qui pourroient y faire eondeseendre la 
veuve. La premiere, qu’elle ne se rabbaisseroik 
en rien, ayant semblables estats que avoit feu 
son mary; l'autre, qu'il avoit fait si grands et 
signalés services au roy, que s'il y avait encore 

quelques grands estats en France à departir, il 
s'attendoit bien d'y estre preferé, comme aussi il 
advint , car il fut amiral; la troisieme, qu’il avoit 
des terres en Bretagne, voisines et enclavées 
parmy celles de la veuve, entre autres la terre 
de Henodaye, fort belle et seigneuriale, qui 
apporteroit une très-grande commodité à tous 
deux; et pour la derniere, si cette alliance se 
faisoit, ils pourroient accumuler ensemble , et 
faire une maison de cent mille livres de rente; 
chose fort rare en ce royaume sans qualité de 
ce. 

Madame la dauphine entreprit fort volontai- 
rement celle charge; et appellant madame Ja 
mareschale de Monte-Jan, premier que de luy 
rien nommer, proposa toutes les qualités sus- 
dites en un mary qu’elle luy youloit donner, la 
conseillant de ne la reffuser : «Et si je pensois , 
dit-elle, que ce ne fust un fort grand heur pour 
vous, jé ne voudrois nullement vous en parler. 
C'est le mareschal d'Annebaud, que vous con- 
noissez. Je confesse bien que le marquis de Sa- 
luces est plus riche trois fois, et qu'il a mieulx 
de quatre-vingts mille écus de rente; mais c'est 
un bien en combustion’; et sur le moindre soup- 
con que l'on prendra de luy, le voilà desarconné, 
et encore avec honte; car on l'appellera traitre. 
Quant 4 la difference des personnes , le marquis 
est fort malaisé de la sienne, et pansardement 
gros , mal propre , noir, bazanné et de fort mau- 
vaise grace. Je vous laisse à juger de celle de 
M. d'Annebaud ; car vous l'avez veu, ét n'ignorez 
point comme il est honneste et fort mettable en 
toutes choses. » 

Madame la mareschale luy fit cette réponse : 
«Je ne dire, madame, lequel de luy ou 
de moy est le plus heureux, qu'une si grande 
princesse , et la plus excellente de toute la clre- 
tienté, ait daigné de prendre la peine de nous 
assembler ; et voudrois pour deux mille écus de 
rente qu'il vous eust plu, quand nous estions 
par les chemins, me faire declarer par quelque 
courrier vostre intention ; car je l’eusse suivie, 
ou je meure éternellement, m’estimant par trop 
heureuse d'estre mariée d'une telle et si rare 
main. Mais, madame, je suis si avant en propos 
de mariage avec un autre, que malaisement 
pourrois-je retirer mon épingle du jeu, et ne le 
sçaurois faire sans estre convaincue de legereté 
et de perfidie : pour le moins vous n'aurez pas 

désagreable que je me veuille allier avec celuy 
qui aura l'honneur d'estre un jour très-humble 
serviteur et très-proche parent de messeigneurs 
yos enfans, si Dieu vous fait cette grace, et à 
nous (ous, de vous en donner. — Mon Dieu, 
qui seroit-ce ? dit madame la dauphine. — C'est, 
dit-elle, M. le prince de La Roche-sur-Yon ; 
mon cousin de Vieilleville en a mis si avant les 
fers au feu, que je ne m'en puis plus dedire,» 
Madame la dauphine le trouya bon, et luy ren- 
ditla lettre que le mareschal d'Annebaud luy en 
avoit écrile , ayee protestation de ne luy en par- 
ler jamais ; la conseillant de dépescher cette af- 
faire au plystot, car elle sçavait que le roy affec- 
lionngit fort le mariage d'elle et du marquis 
Jehan-Loys de Saluces; et estoit à craindre que 
sa majesté , pour satisfaire à son desir, n’y in- 
terposast son absolue authorité, et qu'elle 
prenne garde. 


CHAPITRE XXIX. 
Décision du parlement pur les prétentions du marquis 
de Saluces. 


ii ne passoit jour que le marquis ne vinst 
voir sa maitresse ; mais à toutes les fois il y frou- 
voit le prince de La Roche-sur-Yon, qui luí estoit 
une trés-poignante épine au pied ; et pour mou- 
rir ne luy eust pas quitté sa place. De sorte que 
le marquis fut contraint, pour sortir de cet en- 
nuy qui luy estoit insupportable, de la faire 
adjourner, non pas devant official , mais en la 
cour de parlement, ou s’assemblerent les presi- 
dens et conseillers de la grand'chambre, par le 
commandement du roy, qui avoit la chose affec- 
tée. Auquel lien elle comparoissant , assistée de 
M. de Vieille ville et de plusieurs autres seigneurs 
et gentilshommes, dames et damoiselles, le pre- 
miep president, luy faisant lever la main pour 
dire verité, lyy demanda si elle n'avoit pag 
promis mariage à M. le marquis de Saluces , icy 
present. Elle repondit sur sa foy que non. E$ 
comme le president youloit entrer plus avant em 
interrogatoire, le greffer écrivant, elle va dire: 
s Messieurs , je ne m'étois jamais trouvée en facg 
de justice comme je suis maintenant, qui me 
rend craintive de me couper en mes repouses. 
Mais pour rompre Je chemin à toutes subtilités 
dont vous sçayez pointiller une parole, je vous 
dis et declare que, devant vous, messieurs, et 

de toute l'assistance , je jure à Dieu et au roy, à 
Dieu sur la damnation eternelle de mon ame, 
au roy sur la confiscation de mon honneur et de 
ma vie, que je ne donnai jamais ny foy, ny pa- 
role’, ny promesse de mariage à M. le marquis 
Jehan-Loys de Saluces, et, qui plus est, que je 
n’y pensai de ma vie. Et s'il y a quelqu'un qui 
veuille dire du contraire, voilà (en prenant M. de 
Vieilleville par le poing) mon chevalier que je 
presente pour maintenir ma parole, qu'il sçait 
estre très-veritable et proferée de la bouche 
d’une dame d'honneur s'il en fust oncques, et 
d'une fort femme de bien; esperant en Dieu et 
en mon bon droit qu'il le fera, sauf l'honneur 
de la cour, vilainement mentir. — Quel revers! 
dit lors monsieur le president : vous pouvez bien, 
greffier, retirer vos regreas, car, à ce que je 
vois, il n'est plus icy question d'escritures ; ma- 
dame la mareschale a pris un autre chemin, et 
beaucoup plus court.» Et puis s’addressant au 
marquis : « Et bien, monsieur, que dites-vous sur 
ce passaige ? — Je ne veux point, repondit-il, 
une femme par force ; et si elle ne veut point de 
moy, ny moy d'elle non plus.» Et faisant une 
basse reverance se retira, luy estant tombé le 
poulce dans la main; car lindisposition de sa 
personne, non pas de maladie, mais d'addresse, 
et la connoissance qu'il avoit de la valeur du 
chevalier, ne luy couseilloient pas d'entrer en 
plus longue dispute. 


CHAPITRE XXX. 


La maréchale préfère le prince de la Roche-sur-Yon au mar- 
quis de Saluces. : 


Alors M. de Vieilleville demanda 4 messieurs 
si madame la mareschale ne pouvoit pas en toute 
liberté contracter mariage avec qui il luy plai- 
roit, puisque le marquis, par sa propre bouche, 
n'y prétendoit plus rien : à quoy il fut répondu 
que ouy. «Or, messieurs, dit-il, s’il vous plaist 
venir chez l’archidiacre du Hardaz, nous y trou- 
verons M. le prince de La Roche-sur-Yon, accom- 
pagné de MM. le duc d’Estampes , de Rohan et 
de Gyé, qui l'attend pour la fiancer, et l'evesque 
d'Angiers tout preparé pour cet effet.» Mais ils 
. s'en excuserent, et qu'ils alloient deputer quel- 
ques-uns de leur compagnie faire rapport au 
roy de ce qui s'étoit passé en cette assemblée. 
Ainsi ils prirent congé les uns des autres ; mais 

fut dit en passant et bien bas à M. de Vieille- 


| ville : « Vous en aviez pour six mois de taillé, si 


vous n'eussiez jetté ce combat à la travesse; car 
le marquis avoit un interrogatoire de quarante 
articles pour interroger madame la mareschale 
sur tous les propos qu'elle a jamais tenus à luy 
et à ses gens, et des baisers qu'elle luy a donnés 
par les chemins, et de celuy de la porte Saint- 
Marceau, et entre autres qu'elle avoit promis 
(chose qui luy eust bien nuy) au grand gouver- 
neur dudit marquis, l’escuyer Saint Julien, une 
chesne de cinq cens escus pour sa livrée de 
nopces. — Et bien, dit M. de Vieilleville , c'est 
une Française qui a trompé une centaine d'Ita- 
liens. — Ce n'est pas cela, dit l'autre, mais c'est 
vous qui estes un fort galant seigneur, el qui 
avez si bien conduit cette affaire que vous en 
estes fait depescher en moins d'une heure, et 
avez tiré madame la mareschale d'un grand 
bourbier par votre industrie, et allez en la bonne 
heure faire vos fianceailles. » 

Ainsi se departirent. Et alla de ce pas madame 
la mareschale chez le sieur du Hardaz, archi- 
diacre de la Sainte Chapelle, où l'evesque d'An- 
giers la fianca avec M. le prince dela Roche-sur- 
Yon; et à trois ou quatre jours de là M. le 
cardinal de Bourbon les épousa aux Augustins, 
et ce sans grand apparat ou cérémonie, car elle 
estoit veuve. 

Il ne faut point demander si M. le prince de 
La Roche-sur-Yon se sentoit très-obligé à M. de 
Vieilleville pour ce mariage, car il pouvoit bien 
dire que, sans son bon conseil et sage conduite, 
il n'y fust jamais parvenu , ayant le roy du tout 
en tout contraire; la majesté duquel par sous 
main faisoit beaucoup de menées secrettes pour 
le dissoudre, ouvertement non, car il luy eust 
esté reprochable d'empescher le bien et l'avan- 
cement d'un prince de son sang , aussi en cette 
consideration que M. de Vieilleville ne desista 
jamais de son entreprise, encore qu'il eust ce 
grand roy pour adversaire, jusques à ce qu'il 
Peust veue effectuée. Ce prince l'aima toute sa 
vie d'une amitié immortelle, que personne vivant 
n'a jamais pu alterer. 

CHAPITRE XXXI. 


Acquisition de la terre de Chasteaubriand par le connétable 
de Montmorency. — Voyage du roi en Bretagne. 


Quant à la succession de Chasteaubriand dont 

nous avons parlé cy-desssus, nous en dirons ce 
qui s'en trouve de bruit con. mun, et ce qui a 
esté toujours allegué et répondu en toutes com- 
pagnies , quand on s'est enquis de l'occasion qui 
a peu mouvoir monseigneur Jehan de Laval, 
„sire de Chasteaubriand , de faire un tel present 
à monsieur le connestable, qui est si grand de 
-~ gentilhomme à gentilhomme, qu'il n'y a gueres 
de rois en la chrestienté, hormis le nostre et 
celuy d'Espagne, qui en puissent souvent libé- 
ralizer de pareils sans faire flaistrir beaucoup de 
fleurons de leurs couronnes’, ayant esté ladite 
terre estimée, avec son bastiment et ses appar- 
tenances, à quinze cents mille francs. 

Il faut donc commencer par un voyage que fit 
leroy François en Bretagne sur les premiers ans 
de son avenement à la couronne, en intention de 
faire reconnoistre, par les estats du pays, son 
fils aisné Francois, dauphin de Viennois , pour 
ducde Bretagne, et par ce moyen casser les con- 
tracts de Charles huitième et Louys douzième 
avec la reine Anne, duchesse du pays, et sem- 
blablement le sien avec madame Claude, fille du 
roy Louis douzième, sa femme; par tous les- 
quels contrats il estoit dit que le second fils pro- 
venant de leur mariageseroit duc. Ce qui fut par 
lesdits estats fort libéralement accordé à ce roy, 
quileur proposa tant de bonnes choses pour l’uti- 
lité du pays en ce faisant, qu'ils eussent esté en- 
nemys du bien et repus de leur patrie s'ils ne 
s'y fussent condescendus. Et dès lors ladite du- 
ché fut incorporée à la couronne, et arresté que 
pour l'avenir le dauphin porteroit en ses armes 
escartelé de France , Dauphiné et de Bretagne, 
et s'intituleroit dauphin de Viennois et duc de 
Bretagne ; ce qui a toujours continué depuis. 

Lesdits estats, qui avoient , par cette liberale 
et volontaire gratification, gagné le cœur du 
roy, eurent opinion, s'ils demandoient quelque 
chose à sa majesté pour la décoration de la pro- 
vince , que facilement ils l'obtiendroient ; et re- 
cherchant tous les endroits d'icelle les plus def- 
fectueux , ils trouverent que la ville de Rennes, 
qui est la principale et premiere dû pays, avoit 
faute d'un port ou havre pour la rendre l’une des 

bonnes villes du royaume, avec les belles mar- 
ques qu'elle a déjà, estant fort peuplée et de 
grand circuit ; ce qui seroit très-aisé , en faisant 
profondir la riviere de Villennes, qui passe au 
travers de ladite ville, et élargir ses flancs et 
chantiers de dix ou douze toises , car son canal 
est fort étroit , et la faire entrer dedans le bras 
de mer qui monte jusques à Messac, distant du- 
dit Rennes huit ou neuf lieues pour le plus; et 
que, par ce moyen, les grands navires el autres 
baisseauls qui viennent à La Roche-Bernard, 
Rieux et Redon, pourroient flotter jusques au 
dit Rennes , qui rapporteroient une très-grande 
et très-utile commodité, non-seulement à la ville 
et à la province, mais à la Normandie et au 
Meine leurs voisins, dont s'accroistroit le revenu 
du roy en tous ces pays-là quasi de la moitié. 
Toutes ces choses ne furent pas si tost remons- 
trées au roy estant à Rennes, que sa majesté ne 
leur fist incontinant paroitre son affection en 
cet endroit ; car, pour visiter les lieux, il descen- 
dit jusques à Redon, et prenoit lui-même la 
peine de faire planter les paulx , aligner le cor- 
deau, niveler et ordonner de toutes choses né- 
cessaires à la perfection de cette entreprise, 
comme un ingenieur, recevant un merveilleux 
plaisir de perpetuer en pays-là sa mémoire ; et 
promettoit grande récompense à ceux qui en 
avoient fait l'ouverture. Et pour rendre la chose 
immortelle , changeant le nom de Villennes, il 
la vouloit appeller la Françoise; et le port qui se 
devoit construire à la porte Saint-Yves , par où 
sort ladite riviere de la ville, se devoit nommer 
le Port-Dauphin-le-Duc, avec des privileges que 
tous ceux qui y batiroient seroient exempts à 
perpétuité de tous daces et tributs, afin de dres- 
ser en diligence un spacieux cay, et Je peupler 
de grands magaz ns, de longs et larges celiers, 
et de belles maisons; en outre, que le premier 
navire qui viendroit tous les ans à la montaison, 
chargé de vins de Grave et de Marche , ne seroit 
sujet en façon quelconque à la prevosté, d'entrée 
ny semblablement d'yssue, de quelque marchan- 
dise qu'il eust esté freté pour s’en retourner. Et 
d'une royale façon il laissa, de son propre et 
liberal mouvement , pour effectuer que dessus, 
tous les rachapts de Bretagne qui luy pourroient 
échoir, sans autre limitation d'années ny de 
tems, que jusques à ce que tout ce dessein fust 
entierement parachevé : quiestoit un très insigne 

et trés riche présent, et duquel il provint une 
excessive somme de deniers, étant la duclié de 
si grande étendue comme élle est, et un si grand 
nombre de noblesse, De toutes lesquelles choses 
sa majesté fit dépescher, émologuer et vérifier, 
en la cour de parlement et chambre des comptes 
à Nantes, les lettres qui pour ce estoient né- 
cessaires. 

I ne restoit plus qu'à trouver quelque per- 
sonnage solvable pour faire état des deniers sus- 
dits, et qui prit la charge de faire avancer la 
besoigne; et sur lá longueur de cette élection, 
tous les estats, d’un commun assentement, nom- 
micrent M. de Chasteaubriand , que son autorité, 
estant gouverneur de la province, la feroit dili- 
genter, et que les receveurs du domaine, que 
l'on nonime en ce pays-là de l'ordinaire, seroient 
plus soigneux de recueillir lesdits deniers que si 
un moindre en avoit la charge : et le sup- 
plierent tous de la vouloir accepter, ce qu'il fit 
fort librement; et commença dès la première 
année, à y mettre environ deux cents gastadours, 
pour faire paroîtré au peuple son affection. 

Mais l'année subsequente il s'y rendit un peu 
nonchallant ; aussi que le desir de faire sa mai- 
son de Chasteaubriand le divertit de cette bonne 
volonté, et employa ces deniers , pour le moins 
la pluspart, à ses propres bâtimens, et bien peu 
à l'autre attelier ; aussi que ce que l'on fesoit à 
ladite riviere en un mois estoit, par les ravages 
et cretines d'eaux, renversé en une heure ; de 
sorte que cetargent , onze ou douze ans durant, 
se consomma pour ses edifices et en l'ameliore- 
ment de sa maison, 


CHAPITRE XXXIL 
Moyens employés par Je connétable pour avoir là terre de 
Chasteaubriand. 


Les habitans de Rennes ausquels cette inter- 
mission touchoit le plus ne s'en donnoient au- 
cune peine, et par conséquent les plus éloignés 
n'en avoient pas grand soucy ; mesme aux es- 
tats, qui se tiennent tous les ans en septembre, 
il ne s'en parloit jamais : de sorte que M, de 
Chasteaubriand se servoit sans aucun contredit 
de ces deniers-là, et en Faisoit estat comme de 
son propre revenu; mais le premier president 
des comptes de Bretagne, nommé La Pomme- 
raye, courtisant et affectionné à monsieur le 


MÉMOIRES SUR VIEILLEVILLE, 


[1541] 


connestable, luy én feveilla l'esprit, alleguant que, 
s'il mettoit cela en avant; il ne pouvoit faillir 
qu'il ne luy en revinst un grandissimé profit. 

Monsieur le connestable , ne voulant pas ne- 
gliger cet avertissement, l'envoya deyant à 
Chasteaubriand pour faire tout de loing la pre- 
miere trempe de la peur; car, d'y proceder par 
menaces ouvertes de confiscation, il l'eust perdu 
tout comptant, veu que l'autre avoit un si grand 
credit à la cour, que le roy luy eust donné et 
quité tous lesdits deniers, à quelque somme qu'ils 
eussent pu monter, en faveur d'une personne 
que je ne puis ét ne veux nommer, qui estoit 
auprès de sa majesté en telle authorité et respect, 
qu'en un besoin elle eust fait succomber le mesme 
connestable; de quoy il n’estoit ignorant. 

Ce précurseur, plain de cautelle, joua si bien 
son rolle, qu'en moins de huit jours qu'il fut à 
Chasteaubriand il mit le seigneur de la maison 
en si grand frayeur qu'il eust voulu estre mort; 
l'intimidant premierement de la colere où estoit 
le roy à cause de l'abus de ses deniers, et plus 
encore d'estre frustré de l’esperance de voir son 
nom perpetué en Bretagne, suivant les choses 
memorables qu'il y avoit instituées; disant en 
outre que sa majesté avoit une juste occasion de 
se douloir de voir qu'il ait manqué de parole aux 
estats de Bretagne, lesquels pourront se per- 
suader qu'il leur a donné la baye , comme ayant 
intelligence secrette avec son lieutenant ; item, 
que : qui mange de l'oye du roy, en cent ans 
ilen rend la plume; qui feroit que sa postérité 
en scroit à jamais recherchable ; plus, que les de- 
niers du roy sont dé telle nature, que qui en 
abuse est sujet à la restitution du quadruple; en 
somme, que monsieur Je connestable avoit com- 
mandement de descendre en Bretagne pour en 
connoître, et en un besoinse saisir de sa personne, 
qui ne se pouvoit faire sans une merveilleuse 
honte, Paroles toutefois fansses et malicieuse- 
ment controuvées, car tout ce Fait se mania au 
desceu du roy, du chancelier et de tout Je con- 
seil, Aussi, quand monsieur le connestable partit 
de la cour, il fit entendre au roy qu’il alloit Faire 
une cavalcade par tout le royaume, pour con- 
noître des déportemens des gouverneurs et de 
l'estat des frontieres, et qu'il youloit commencer 
par la Bretagne ; ce que sa majesté trouva Je 
meilleur du monde, 

Cependant le voilà arrivé à Nantes où il estoit 

descendu par eau, tar il avoit pris congé du roy 
à Amboise; et ne Faut demander si sa venue, 
ainsi à limprovite et inopinée, troubla M. de 
Chasteaubriend , lequel en toute diligence le 
vint trouver audit lieu, fort bien accompa- 
gué, hormis de ses gardes, le suppliant tant 
honorer que de venir en sa maison, pour 1a 
donner ordre aux affaires qui l'avoient fait 
descendre èn son gouvernement, avec toutes 
Offres d'assistance et de service. L'autre, avec un 
visage severe, luy répondit qu'il ne partiroit 
pas de la province sans l'aller voir; et commanda, 
pout donner le goût à la chose, à ce president, 
en presence de tous, qu'il n'y cust faute que tous 
les reveveurs de la Bretagne, tant généraux que 
particuliers, et principalement du domaine, 
eussent dedans dix jours à se trouvèr par devers 
hay à Nantes, sur peine de privation de leurs 
estats, afin qu'il leur montre son pouvoir et 
urgente occasion qui le meine pour le très- 
exprès service du roy et de l'abus de ses finances 
et de Paverment d'icélles depuis douze ans. Et 
cela dit, il se retira en sa chambre, sans que 
personne vivant pust parler Aluy de tout le reste 
du jour ; cat telle estoit la fourbe entre luy et le 
president 


Par ce commandement fut frappé le coup qui 
énfendra le contract ; car M. de Chasteaubriand, 
perdant le courage , ne cessa qu’il n’eust parlé 
à toy le tendemain au plus matin, ayant Je pre- 
sident avec day, et y furent trois bonnes heures 
ensembte ; et, au sortir de là, ils partirent tous 
æprès diner aller à Chasteaubriand y con- 
stir ekue Joors en bonnes cheres; durant 
lesquels monsieur le connestable envoya devers 
le roy sûn secretaire Berthereau , avec mille 
louanges da sieur de Chasteaubriand; qu'il avoit 
bien perdu son temps d'estre descendu jusques 
B, car fl n'y avoit province sous sa couronne 
mieux Conduite, regie ny policée, que celle de 
Bretagne; promettant d'estre bientost auprès de 
$a majesté pour luy en faire plus ample recit par 
le menu : et, parce qu'il y avoit long-temps qu'il 
faisoit service à sa majesté en estat de gouver- 
neur avec infinies depenses, sans jamais en avoir 
aucune remeneration , il tuy sembla que sadite 
majesté y devoit avoir égard , comme à person- 
page très-digne d'une grande recompense, et 
telle que son secretaire Berthereau luy feroit en- 
tendre, s'il luy plaisoit l'ecouter. 

Lequel apporta un brevet dépesché 4 Cham- 
bourg, Signé de la main du roy, et contre-signé 
de deux secretaires des commaudements, que 
l'on appelle aujourd'huy d'estat, Bayard et Bo- 
chetel, qui portoit quittance generale de tous 
les deniers de rachapts que jamais reçut lé sieur 
de Chasteaubriand , à quelque somme qu'ils 
eussent pu monter, sans que lay, ses suc- 
cesseurs heritiers en fussent recherchés; des- 
quels deniers sa majesté, en tant que besoin 
estoit, en faisoit don et present gratuit audit 
sieur de Chasteaubriand, pour aucunement le 
recompenser des Lrés-grands et signalés services 
qu'il avoit faits et fera encore à sa majesté et à 
la couronne ; validant les quittances qu'il en 
avoit baillées aux receveurs du domaine qui luy 
avoient apporté lesdits deniers ; commandement 
aux gens des comptes à Nantes de les passer en 
la reddition de leurs comptes, sans les tenir, 
pour ce fait, nullement en souffrance ; et tout 
à plain d'autres clauses que peut contenir un 
brevet de telle importance, et basty par gens de 
si grand esprit que les secretaires susdits et ser- 
viteurs voués à monsieur le connestable. 

Par cette ruse fut sourratée cette succes- 
sion , en laquelle monsieur le prince ay sa 
femme ne purent jamais rentrer, encore qu'ils y 
fissent tous leurs efforts, principalement da 
temps de la desfaveur de monsieur le connes- 
table; mais estant intervenue la mort du sieur 
de Chasteaubriand, la donaison demeura en sa 
force, comme faite entre vivants. Mesme j'ay veu 
M. de Vieilleville, comme heritier pour son 
sixieme de madame la princesse de la Roche- 
sur-Yon, car il estoit premier puisné de la mai- 
son de Soepeaux, plus de trente ans après la 
confection du contract, la voyant veuve et sans 
enfans, assembler en sa maison de Paris, rue des 
Penitentes, que possede aujourd'huy le comte 
de Fiesque , MM. les presidens de Thou, Seguyer 
et de Morsant, avec deux fameux avocats, Mango 
et Versoris, sous ombre de leur donner à disner, 
où ladite princesse esteit , faine consultation de 
cette matiere ; mais après en avoir disputé quatre 
bonnes heures, n'en sapporterent que pente de 
temps et d'argent. 

CHAPITRE XXXII. 
Autres acquisitions faites par le connétable. 


Et encore que l'empietement de cette succes- 
sion eust esté trouvé fort étrange de plusieurs, 
si est-ce qu'il ne le fut pas tant que celle de mes- 
sire Claude de Ville-Blanche, sieur de Bron, 
fait par le même connestable ; car on est encore 
à deviner pour quelle occasion il le fit son heri- 
tier. C’estoit un fort aisé et riche seigneur de 
Bretagne, possédant de vingt-cinq à trente 
mille livres de rente, qui n’eust jamais charge, 
pension ny estats de nos roys, et n’en pour- 


chassa de sa vie; se contentant de suivre les’ 


armées sur le sien , avec un train et depense ho- 
norable, sans en rechercher, le voyage finy, au- 
cune recompense; après lequel il se retiroit en 
sa maison, attendant qu'il s'offrist une au- 
tre nouvelle occasion de marcher. Mais il se 
trouve qu'un gentilhomme qui estoit domesti- 
quement à son service, nommé Monterfil, trama 
cela avec ledit sieur connestable, sur promesse 
qu'il le feroit, effectuant ce desseing , gentil- 
homme de la chambre du roy, qui estoit pour 
lors un très-grand honneur ; car on ne tiroit en 
ce temps-là les capitaines des gendarmes et les 
lieutenans de roy que de cette troupe ; et falloit 
que le gentilhomme de la chambre, qui estoit 
promu à l'un desdits estats, quittât par necessilé 
la place de la chambre, car les deux ensemble 
estoient incompatibles , tant alloient bien de 
rang et d'ordre les grades et honneurs de France 
des regnes des anciens roys. 

Monterfil cependant, apasté de cette espe- 
rance, s'evertua, pour y parvenir, d'y faire 
condescendre son amy, comme il fit ; mais on 
ne peut, imaginer les artifices dont il usa pour 
le faire plier à cette donnaisou, veu qu'il avoit 
une très-honorable dame de sœur, madame Fran- 
coise de Villeblanche, dame d'Espinay, qui fut 
mere de feu monseigneur Guy d’Espinay, pere 
de monseigneur le marquis d’Espinay aujour- 
d’huy vivant : et d'avoir desherité une telle et si 
vertueuse dame pour enrichir un étranger, il 
faut bien croire que ce serviteur y appliqua de 
terribles et étranges remèdes; car son maitre 
n’estoit aucunement ambitieux, et ne recut de 
son vivant aucun bienfait de monsieur le connes- 
table; innocent au reste de toute criminelle 
charge : mais il les trompa dextrement, et en 

rusé courtisan , tous deux; car il eust les terres 
et les biens de l’un , et la recompense de l'autre 
qui vendit son maitre n'est pas encore née. 

M. de Vieilleville en parla 4 monsieur le con- 
nestable assez dignement 4 Bloys, mais long- 
temps après, et du regne du roy Henry deuxieme, 
lorsque ledit connestable étoit rentré en sa bouil- 
lante faveur, parce que mondit seigneur le mar- 


quis d'Espinay, auquel cette succession apparte- 


noit à cause de sa grand'mere, devoit épouser 


sa fille aisnée , madame Marguerite de Scepeaux, 


comme nous dirons cy-aprés; mais il n’en peut 
tirer que la terre de Bron, que luy quitta mon- 
sieur le connestable, moitié de honte, moitié de 
gratification, car il l'aimoit et le tenoit en grande 
estime. Mais Branssian, Callac, Martigné, Fer- 
chault, Plusgnollet, et plusieurs autres terres, 


demeurerent au croq de Montmorency, alle- 


guant ledit connestable qu'il n’y a chose au 
monde mieux acquise à toute personne que ce 
que gratuitement on luy donne; qui est une 
vieille rubrique de laquelle se targent impudem- 
ment les hardis preneurs. 

Ce messire Claude de Villeblanche, sieur de 
Bron, avoit esté aux batailles de Ravanne, la 
Bicoque et des Suysses; et a cette derniere 
le roy le fit chevalier, seul de son rang, puis 
remit son épée au fourreau. Mais luy demandant 
le duc de Bourbon pourquoy il n’avoit fait che- 
valiers cinquante ou soixante autres qui estoient 
à genoux devant luy, sa majesté répondit qu'il 
ne vouloit pas que l’on dist du sieur de Bron 
qu'il estoit des chevaliers à la douzaine, et qu'il 
sçavoit bien, pour l'avoir vu, que son épée estoit 
tainte du sang des Suysses, et n’en estoit pas 
si certain des autres; toutefois qu'il les feroit 
chevaliers le lendemain : et ajouta qu'il y avoit 
beaucoup de villes en son royaume, mais qu’il 
ne s’en trouvoit gueres de blanches, voulant in- 
ferer par-là ce mot de ville, et qu'il y en avoit 
bien peu qui luy fussent comparables : et n'en 
exceptoit sa majesté que huit ou dix, et trois 
ou quatre qu'il mettoit au-dessus. 


CHAPITRE XXXIV. 


François de Bourbon , comte d'Enghien , parent de M. de 
Vieilleville. 


Si M. le prince de la Roche-sur-Yon aimoit 


' M. de Vieilleville de la parfaite amitié que nous 

avons recitée cy-dessus, il y avoit encore unautre 
jeune prince qui ne la luy portoit pas moindre, 
et en pouvoit faire autant et plus d'estat, bien 
qu'il n'y eust aucune obligation: c’estoit M. Fran- 
çois de Bourbon, comte d’Anghien , second fils 
de monseigneur le duc de Vendosmois, premier 
prince du sang; et estoit si grande. qu'il ne 
pouvoit vivre sans luy; et ne se dressoit partie 
ou entreprise , de quelque jeu que ce fût, où la 
jeunesse de la cour s'exerce , qu'il ne fallût que 
M. de Vieilleville fust de son costé. Et ne se faut 
esbahir de l'étroite liaison de cette amitié, car , 
outre ce que l'influence céleste y donnoit beau- 
coup, si estoit-elle fondée sur deux notables 
points, et immortels, sçavoir, l'alliance et la 
vertu, qui la rendoient inviolable. Le fondement 
de l'alliance se poursuit ainsi : 

M. François de Bourbon, comte de Saint- 
Paul , oncle dudit comte d'Anghien, avoit épousé 
l'heritiere de cette trés-illustre maisou-de Tous- 
teville, de laquelle le grand-pere et la mere de 
M. de Vieilleville estoient freres et sœurs; et 
pour ce regard il estoit très-bien venu là-dedans 
de la part de tous deux, qui ne pouvoient faire 
aucun repas sans le y faire toujours appeller, 
estans très-aises de l'avoir à leur table : luy, pour 
ce qu'il n'y avoit jeune seigneur en la cour qui 
eust plus vu ny voyagé que M. de Vieilleville; 
elle, pour le contentement qu'elle recevoit de 
un sien proche parent, tant honoré et estimé de 
son seigneur et mary. M. d’Anghien, d'autre 
part, qui suivoit plustost son oncle que son pere, 
à cause de la libre privauté , faisoit ordinaire de 
celle table, par le moyen de laquelle ils vivoient 
ensemble, et à l'issue de leur repas entrepre- 
noient mille gaillardises , où toute la jeunesse de 
la cour abordoit pour y participer ; qui estoit le 
premier nourrisson de cette amitié. Et voyant 
M. d'Anghien que madame la comtesse de Saint- 
Paul , duchesse d'Estouteville, sa tante , appel- 
loit M. de Vieilleville sononcle, il l'appella toute 
sa vie son bel oncle : terme d'alliance de tout 
tems usité entre les anciens parents de France, 
car les ducs de Bretagne, de Berry, Bourgogne, 
Guyenne, d'Orléans , d'Anjou et de Bourbon, 
s’entre-appelloient bel oncle, beau Cousin et 
beau neveu; coutume qui dure encore entre les 
grands. Or nous faut-il déduire comment le 
point de la vertu les lia encore en amitié plus 
étroitement. 

M. le comte de Saint-Paul, duc d'Estoute- 
ville, a eu d'aussi belles et importantes charges 
pour la guerre que prince de son temps; car il 
mena une belle armée en Italie, qu'il fit passer 
jusques au ruyaume de Naples. Mais, voyant les 
choses desesperées par la ruine de l'armée de 
M. de Lautrec et sa mort, et encore davantage 
par la mort du prince de Navarre, que le roy 
avoit envoyé audit Naples avec une armée vo 
lante pour raffraichir celle du sieur de Lautrec; 
en outre toutes les alliances du roy en ce pays- 
là, non-seulement faillies, mais revoltées par 
depit de n'avoir esté secourues à temps, il mar- 
cha son armée en Lombardie , où il fit de braves 
gestes, et reculer l’armée imperiale , et luy faire 
passage pour s'en retourner en France, pour 
obeir au commandement de son roy, qui luy 
commanda une autre fois d'aller saisir le duché 
de Savoye; ce qu'il executa en si grande dili- 
gence, que le duc ne pust estre prest assez à 
tems pour y resister, encore qu'il eust sceu, il 
y avoit plus de trois mois, cette entreprise. 
Item, en la frontiere de Picardie , où la guerre 
estoit ordinaire, il y fit des choses fort memo- 
rables; et, ce qui est grandement à noter, quand 
le duc de Bourbon, pour suivre l'empereur aban- 
donna le service du roy, sa majesté , passant les 
monts, ne voulut pas laisser le duc de Vendos- 
mois, son frere aîné, en France, se deffiant de 
quelque inteiligence, à cause du nom de Bour- 
bon, mais le mena avec luy, laissant en sa place 
en son gouvernement de Picardie M, de La Tri- 
mouille ; mais il eust telle confidence en M. de 
Saint-Paul, qu'il luy donna charge, avec des 
forces, d'aller après le duc de Bourbon pour 
l'attraper, sur le chemin de la Franche-Comté, 
où l'on fut averty qu'il alloit : en quoy il ft un 
fort loyal devoir; mais il y avoit pris une autre 
route, par le conseil de Pomperand, ainsi que 
le roy le sceust bien depuis. Or en toutes ces 
guerres et pais susdits M. de Vieilleville avoit 
esté, et donné coups de lance et de coutelats ; 
qui estoit un si grand contentemént à ce prince 
d'en pouvoir seulement jouyr pour en discourir, 
qu'il ne le voyoit pas à demy, et répondoit à 
ceux qui luy disoient, s'il n'avoit point d’enfans, 
qu'il feroit M. de Vieilleville son héritier, qu'il 
seroit plustost convié à ce faire pour sa valeur et 
réputation, que pour l'affinité qui estoit entre 
sa femme et luy, encore qu'elle fat fort proche ; 

et estoit digne, disoit-il, de commander à une 
armée. M. le comte d’Anghien estoit si affamé 
de tels discours, que si le roy l'eust voulu traiter 
il enst refusé, pour n'en = perdre une lecon; 
éar incessamment son oncle, M. de Saint-Paul, 
eh mettoit M. de Vieilleville en propos. Quel- 
quefois il s'accusoit des fautes qu'il avoit faites 
en telle et telle occasion, ou d’avoir trop ou peu 
temporisé sur un avertissement, ou de l'avoir 
du tout negligé , et une infinité d'autres ou- 
bliances ou promptitudes ausquelles un chef 
d'armée est sujet par trop croire à quelqu'un ou 
à Soy-méme : à quoy M. de Vieilleville luy ren- 
doit une si grande et certaine résolution, qu'elle 
luy estoit trés-admirable. M. d'Anghien, d'autre 
part, qui estoit attentif à toutes ses reponses, 
les tenoit pour oracles , et par toutes les compa- 
ğniès où il se trouvoit , il ne parloit que de son 
bel oncle, qu'il aimoit', à cause de sa vertu, au- 
tant et plus que soy-méme. 


CHAPITRE XXXV, 
Le comte d’Enghien va commander en Provence. 


‘ 


Ayant eu le roy, l'an 1543, nouvelles que 


l'armée turquesque conduite par Barberousse 


devoit bientost arriver à Marseille pour son ser- 
vice, sa majesté delibera d'envoyer un prince 
de son sang pour la recevoir et estre en ladite 
armée, jointe avec la sienne de Levant, son lieu- 
tenant géncral ; et, sans autre remise de con- 
$cil, elle nomma M. le comte d'Anghien, qui 
n'avoit point encore voyagé ny manié aucune 
charge à cause de sa grande jeunesse, car il ne 
pouvoit lors avoir plus de vingt-trois ans , et 
qu'il estoit desormais temps , ainsi qu'il disoit, 
de l'employer et nourrir aux affaires, pour le 
rendre capable à l'avenir de quelque gouverne- 
ment digne d'un prince de son sang, veu que 
son frere aisné, Anthoine de Bourbon, après la 
mort de Charles, duc de Vendosme, leur père, 
avoit succédé au gouvernement de Picardie, 
estant trés-raisonnable que son puisné, qui pro- 
mettoit beaucoup de soi, fust semblablement 
honoré de quelque province. 

Cette conclusion prise au cœur du roy, il eust 
commandement pour se preparer en diligence 
pour ce voyage, et luy furent ordonnés pour 
l'accompagner les sieurs de La Chaistaigneraye, 
de Bourdillon et de Thavannes. Ce qu’estant 

scu par le comte de Saint-Paul, il envoya querir 
le sieur d'Anghien, luy disant qu'il estoit très- 
joyeux de la charge qu'il plaisoit au roy luy 
commettre ; mais il ne pouvoit penser qui avoit 
meu sa majesté à luy choisir Chaistaigneraye 
pour l'assister en ce voyage, ayant trop ouy 
parler de ses bizartes humeurs; et s’esbahissoit 
grandement que l'on eust oublié son bel oncle. 
Son neveu luy répondit qu'il avoit un grandis- 
sime regret en cette oubliance; mais quand le 
roy eust donné Bourdillon, gentilhomme de 8a 
chambre, monsieur le dauphin luy en voulut 
donner un autre de la sienne , Chaistaigneraye , 
et conséquemment M. d'Orléans , Thavannes : ce 
qu'il ne pouvoit honnestement refuser: car s'ils 
luy en eussent donné de moindre qualité, moins 
ne pouvoit-il faire que de les prendre, et 
avec grande demonstration de les avoir très- 
agréables; mais qu'il estoît après à inventet le 
moyen de faire trouver bon l'eschange de Chais- 
taigneraye avec son bel oncle; «car à la vérité, 
dit-il, ses façons de faire et de parler ne me 
plaisent pas, et ne me sçaurois compatir avec ses 
humeurs. » 

Sur ces devis arriva le duc de Vendosme, son 
aîné, qui luy dit: « Vrayment, mon frere, vous 
en avez tout au long, car Chaistaigneraye s'en 
va avec vous : faites estat d'appoiniter tous les 
jours une douzaine de querelles, ët provision 
d’aureilles pour escouter ses vaillantes et vente- 
ries. Au reste, mesurez bien vos faveurs , car si 
vous ne luy en departez plus que à nol aatre, 
quel qu'il puisse estre, vous n'avez pas besoigne 
achevée : somme , vous serez plus empesché à 
luy obeir qu'à vostre propre charge. — C'est , 
monsieur, tuy répondit M. d'Anghien, la peine 
où monsieur nostre oncle et moy estions, — Or, 
mon frere, dit M. de Vendosme , mettez vous en 
hors, car je viens d'y donner ordre. Monsieur le 
dauphin s'en va jouer à la paulme ; et, s’il s'en- 
quiert de l'occasion de vostre fascherie, Jay em- 
bouché nostre bon amy Saint-André , qui répon- 
dra pour vous, ou qui vous secondera si vous 
parlez le premier, comme tous trois nous le 
désirons : si ce moyen nous est inutile, à sen 
présente un autre qui nous fera jouir de nostre 
intention. » 

A quoy ne faillit M. d'Anghien; et s'estant 
presenté contrefaisant le malade ou le Fasché, 
monsieur le dauphin luy dit que l'armée de 

Levant estoit déjà bien avant en deed de l'isle 
de Chipre, et qu'il failloit qu'il se diligentast de 
partir; et luy demandant ce qu'il avoit, veu que 
son Visage demonstroit quelque fascherie, M. de 
Saint - André ¥a promptement répondre : «Je 
méttray ma vie, monsieur, qu'il a regret de lais- 
ser M. de Vieilleville, ou bien qu'il ne luy a esté 
commandé dé l'accoïpagner en ce voyage. — 
Vrayment, dit monsieur le dauphin, j'estois bien 
hors dé moÿ quand il ne me souvint point de 
son bel oncle, » Et sur l'heure, appellant Griffon, 
soh premier valet de chambre, luy commanda 
d'altér dire à Chaistaigneraye qu'il ne fist aucun 
preparatif pour Je voyage de Marseille, et qu'il 
vinst parler à ldy ; et demandant où estoit M. de 
Vieilleville , il lay fut répondti : «En la chambre 
‘de madame d'Estampes, jouant au flux à toutes 
réstés avec elle ét monsieur le cardinal de Lor- 
raine (car là premiere n'estoit encore en usage). » 
Auquel lieu il s’achemina fncontinant, et, après 
avoir veu donner trois ou quatre cassades , il fit 
à M. dé Vieilleville ce commandement , qui le 
recut à trés-grande joye; et puis il s'en alla 
commencer sa partie. 
fl né se faut point enquerir si l'oncle èt les 
deux freres furent aisés de cet eschange, se pro- 
mettans bien que le voyage succederoit heureu- 
sement, sans tumulte, desordre ny confusion ; 
et envoyerent prier M, de Vieilleville de venir 
souper avéc eux chez M. de Vendosme, où ils 
luy Brent une infinité de bonnes cheres et re- 
mércymens , sachant la franche volonté dont il 
avoit acc téce commandement : et delibererent 
par étsemble du partement; et , pour ce qu'il se 
presentoit ube infinité de gentilshommes pour 
faire le voyage sur le desir de Voir cette armée 
et la façon ¢ es Turcs , occasion peut-étre qui ne 
s'offriroît jamais, ils resolurent d'en refuser la 
pluspart ; car, s'ils eussent pris tous ceux qui en 
faisoient parler, ils eussent enlevé toute la jeu- 
nesse de la cour. 


CHAPITRE XXXVI. 
M. d’Angbien arrive à Marseille. 


Le jour devant leur partement, qui fut de 
Fontainebleau, M. de Vieilleville ordonna que 
M. de Rübempré partiroit avec cinquante gen- 
tilshommes de ceux qui estoient sur le roolle 
pour faire ce voyage, et que, sans sejourner, ils 

allassent droit à Lyon surattendré M. d'Atighien, 
afin que les chevaux de poste fussent toujours 
frais quand il voudroit courir avec sa troupe, 
qui estoit quasi de pareil nombre, en compre- 
nant les offieiers. En quoy il n'y eust aucune 
confusion, car le controlleur des postes, nommé 
Poinetet , avoit donné bon ordre à tout cela huit 
jours auparavant; aussi que la troupe de Ru- 
bempré avoit un jour et demy sur celle de son 
maître , premier qu'ils fussént à La Charité; car 
il la menoit toute nuit, pour de tant mieux 
accommoder le prince et les seigneurs qui le 
suivoient , lesquels n’arriverent à Lyon que deux 
jours après luy; tant fut grande la diligence de 
Rubempré, par le moyen de laquelle M. d'An- 
ghién, à cause que ses officiers avoient chevaux 
à point nommé, trouvoit ses repas et toutes 
commodités de trois en trois postes. 

Arrivés qu'ils furent tous à Lyon, M. d'An- 
ghieneñtra aux bateauxque Rubempré luy avoit 
déjà fait préparer sur le Rhosne, et descendit 
en Avignon avec touté sa troupe, qui estoit 
grande, où le vice-legat l’actommoda de che- 
vaux et de toutes choses requises pour aller à 
Marseille ; et estant au village des Cabanes, à 
trois lieues de Marseille, il trouva M. de Gri- 
guan , gouverneur de Provence, qui estoit venu 
jusques là au devant dé luy. 

Je laisse la reception qui luy fat faite à Lyon, 
tant par les comtes dé Saint Jehan, les gens de 
la justice, que l'hostel de ville, qui fut et très- 
grande et trés-honorable comme à un tel prince 
et tant recommandé du roy, ny semblablement 
de celle de Marseille, qui luy presenterent à 
l'entrée de la ville un poële, qu'il trouva fort 
mäuvais, et en dist son avis à M. de Grignan, 
modestement toutefois, marchant entre tùy et 
M. de Vieilleville; lequel Grignan s’en excusa, et 
que cela avoit esté entrepris à son descèu : aussi 
fut-il trouvé que trois ou quatre capitaines et 
lieutenans de galeres, enfans de la ville, avoient 
mis cela en avant pour de tant plus l'honorer, 
ignorants la conséquence d'une telle usurpation 
sur Île souverain. Il me suffira de dire, laissant 
les harangues en arriére, que je ne vey jamais 
tant canonner; cat en ce temps-là fl y avoit qua- 
rente galeres dedaris Te port de Marseille, qui 
n’en partoient jamais que pour la guerre, laquelle 
finie elles y revenoient sans qu’on les departist , 
comme l'on fait maintenant, à Nantes, Rouan ou 

Bourdeaux , et battoient cette mer de Levant si 
bien, que les Francais y estoient redoutés et en 
estoient quasi maîtres ; lesquelles toutes tirerent 
plusieurs fois de toutes leurs pieces; en outre 
celles des tours, murailles et lieux éminents de 
la ville; plus l'artillerie de la tour dite Nostre- 
Dame de la Garde, de la tour Saint Jehan, et de 
l'abbaye de Saint-Victor; item , les chiamades et 
salves de tant de chiormes : de sorte qu'il n'es- 
toit pas possible d’ouyr un plus grand bruit ; 
et pour l'accroistre, il se trouva un si grand 
nombre de fregates et brigantins qui faisoient 
raige de canonner, et ne se contentcrent pas 
d'y employer le jour , mais toute la nuit on ne 
fit autre chose. Les habitans de la ville sembla- 
blement, qui sont pour la pluspart guerriers , 
n'y épargnerent pas la poudre; en somme le 
tonnerre y estoit si grand, que les femmes 
grosses et les nourrices furent contraintes de se 
retirer dedans les caves; car, voyants ce jeune 
prince y prendre si grand plaisir, ils s'y eschauf- 
foient davantage : il estoit quasi jour poignant 
premier que luy ny tous autres s'en fussent 
retirés. 

Sur l'après-dinée du lendemain, M. de Grignan 
vint trouver M. d'Anghien, qu'il prit à part 
pour luy découvrir une vendition que luy de- 
voient faire trois soldats savoysiens du chasteau 
de Nice, qui l'avoient assuré d'y avoir telle intel- 
ligence qu'il leur seroit livré incontinant qu'ils 
se seroient preseniés devant la place. Le prince, 
qui estoit jeune, sans plus avant s'enquerir, luy 
demanda seulement le moyen de s'acheminer à 
celte entreprise, lequel luy répondit qu'il luy 
donneroit quatre galeres, dont seroient chefs 
les capitaines Saint - Blanquart, Pierre Bon, 
Magdalon et Michelet , qui estoient presents avec 
luy lors de son discours, et seroient en la sienne 
les trois marchants dudit chasteau ; et que après 
luy flotteroient onze autres galeres chargées à 
fonds de gens de guerre, pour plus aisément le 
faire maître dela place. Mais il le supplioit de ne 
mettre ce secret en bouche d'ame vivante, et 
qu'il n'y avoit pas demy-jour qu'il s'en estoit 
découvert aux quatre capitaines là presents, qui 
avoient bien deliberé de faire un bon service au 
roy et à luy, ou de mourir en l'exécution de 
celle entreprise, qui estoit infaillible, 

homme de bon entendement, et qu'il ne l'a pas 

CHAPITRE XXXVII. 
Entreprise sur Nice manquée. 


M. d’Anghien , qui ne vouloit rien entre- 


luy vint declarer tout ce qu’il avoit entendu de 
M. de Grignan, et qu'ils devoient partir à 
mynuit pour estre à l'autre mynuit en suivant 
au lieu de l'entreprise. «Elle seroit belle , dit 
M. de Vicilleville, si elle estoit sure; mais je 
m'apperçois bien que M. de Grignan n'est pas 


| 
prendre sans le conseil de M. de Vieilleville , 
{ 


bien profondie; car premierement, les soldats 
sont de Savoye, donc suspects; car le roy a dé- 
pouillé leur prince de tous ses biens. Seconde- 
ment, ils se pourmenent par cette ville, et 
M. de Grignan veut que l'on tienne la chose 
secrette! Davantage, où a-t-il trouvé luy, estant 
gouverneur de Provence et capitaine de gen- 
darmes, que un prince, tel que vous estes , 
doive mener une avant-garde, et n'estre à la 
bataille ny roy ny autre grand prince , pas seu- 
lement un connestable , et en une affaire si pe- 
rilleuse que celle-là, et qui n'est pas exempte de 
tradiment ? Car que sait-il si les quatre Doria, 
André, Jannetin, Anthoine et Phillipin, qui 
sont à la solde de Gennes, et devenus nos mor- 
tels ennemis, n'ont point dressé cette partie, 
ou que, vous presentant avec vostre avant-garde 
de quatre galeres devant la place, ils aient si 
bien affusté leur cas, que d’une volée de canon 
ils les vous mettent toutes à fonds? D'autre 
part, en toul ce que vous a discouru le sieur de 
Griguan il n'y a chose qui approche en rien de 
la lumiere d'une telle marchandise, ny qui vous 
éclaircisse le moyen d'y pouvoir parvenir ; mais 
seulement vous a abloqué en gros que ces trois 
soldats y ont bonne intelligence. Il faut, sauf sa 
grace, specifier quelle, et avec quelles gens, 
s'ils sont capitaines ou soldats, ou si c'est par 
une porte ou par escalade, et si ceux qui sont 
pratiqués ont le credit d'en livrer l'un ou favo- 
riser l'autre. C'est mon avis, monsieur, et en 
ferez comme il vous plaira ; mais vous ne irez 
pas sans nous, car nous voulons participer en 
tout ce qui se pourra départir, ou en l'honneur 
ou en la honte; et si ne menerez pas les quatre 
galeres, car il n’est pas raisonnable qu'un tel 
prince sonde le gué pour telles gens. » 

Il sembla bien à M. d’Anghien, par les vives 

raisons que luy avoit deduites M. de Vieilleville, 
que la marchandise n'estoit pas trop loyale , ou 
que pour le moins il y avoit quelques bourriers, 
et ne luy sçut que dire, sinon qu'il mettoit sa 
personne et l'entreprise entre ses mains; et en- 
core davantage, s’il ne vouloit qu’il y allast , il 
diroit à M. de Grignan qu'il l'executast avec ses 
capitaines de galeres. «Ha , monsieur, dit M. de 
Vieilleville , il faut resolument que vous y alliez, 
et que tout ce qui est ici avec vous d'honnestes 
hommes vous suive, au moins les plus appa- 
rants, comme les sieurs de Bourdillon, de Tha- 
vanes, de la Roche-des-Aubiers, les deux fils 
de M. de Humieres, Becquincourt et Contay, 
La Tour-de-Menynes, La Roche-Pozé, Buzancés 
et La Rochechouart. Et pource que l'heure de 
‘souper s'approche, il s’en faut diligenter, pour 
estre prets de s'embarquer à l'heure assignée 
par M. de Grignan, afin que s’il survient de la 
faute il ne la rejette pas sur nous pour notre re- 
tardement.» Ce que trouva M. d’Anghien le 
meilleur du monde; et sur l'heure envoya querir 
M. de Grignan pour luy communiquer le tout, 
et commencer à l'heure dite à mettre la main à 
l'œuvre, pour au premier coup de canon entrer 
en galere. 

Tous ceux donques qui devoient aller en cette 
entreprise avertis, se tinrent prets pour à l'heure 
dite s'embarquer. En quoy M. de Grignan ne 
trouva rien de changé, sinon que M. d’Anghien 
ne iroit pas avec les quatre premieres galeres , 
toutefois bien fasché de voir si grand nombre 
de courtisans estre de la meslée ; «car, disoit-il, 
c'est autant de commandements que l’on oste 
aux capitaines, parce qu'ils veulent toujours 
commander en tous lieux où ils se trouvent ; et 
s'il y a quelque honneur, ils en remportent le 
plus souvent les deux parts, à cause de leur 
grandeur et faveur; et toute la fatigue, quel- 
quefois la mort, demeure aux pauvres capi- 


taines. » Cependant tout le monde rangé, les trois — 
canonades tirées, on desmare, flottants les quinze | 
galeres ensemble; et voguerent tout le reste de 


la nuit et jusques à midy du jour ensuivant, à 
demi-voile, car il faisoit fort calme, et pour sou- 


traint de faire force et volte. 


Or, estant à cinq ou six milles près de Nice, | 
M. d’Anghien commanda au capitaine Magdalon, 


autrement le chevalier d’Aux, brave marinier, 


PAR V. CARLOIX. — LIV. I, CHAP. XXXVIII 


445 


de se mettre devant avec les quatre galeres, 
mener les trois marchands pour se presenter de- 
vant le chasteau, et que luy, avec le reste des 
galeres, prendroit le largue, et iroit surgir au 
Cauroux, auquel lieu Magdalon l'envoyeroit ad- 
vertir des bonnes nouvelles, pour estre à luy 
incontinent. Mais la chose réussit tout au re- 
bours ; car soudain que Magdalon s’approcha de 
Nice, six galeres sortirent pour l'investir, sui- 
vies de quinze autres, à la portée de harque- 
buse, conduites par Jannetin Doria, qui estoient 
à l'abri et couvertes du cap Saint-Souspir, et don- 
nerent la charge si forte au pauvre Magdalon et 
ses quatre galeres, qui furent abandonnées au 
port d’Antibe; mais luy et Michelet, se voulants 
jetter à terre, furent tués d’arquebusades, et 
tout le reste semblablement, ou prisonniers, et 
lesdites quatre galeres remorquées, par le com- 
mandement de Jannetin, au port de Ville- 
Franche, qui est un port commun et ouvert à 
tout le monde ; lequel, venant avec vingt galeres 
pour surprendre M. d'Anghien au Cauroux, 
fust decouvert au clair de la lune; mais ses mari- 
niers firent telle diligence de lever l'ancre, et 
faire, comme dit est, force et volle , avec aussi 
l'avantage qu'ils avoient d'environ deux milles, 
qu'ils se retirerent dedans Toulon sans rien per- 
dre. Il donna mille écus à départir à toutes les 
giormes des onze galeres, et cinq cents à tous 
les mariniers, qui tous ensemble firent un mer- 
veilleux devoir ; car quand un forsat se pasmoit, 
comme j'ai veu avenir souvent en une telle force, 
les mariniers se mettoient en leur place. 
Encore faut-il dire que devinrent ces trois 
bons marchants que M. de Vieilleville avoit tou- 
jours dit que l'on tint prisonniers bien liés en la 
galere, pour les tuer soudain que l'on s'apper- 
cevroit de quelque tradiment, dont toujours il 
se doutoit ; à quoy M. de Grignan s‘estoit obsti- 


_ nément opposé. Incontinant qu'ils découvrirent 





les six premieres galeres, ils se jetterent en la 
mer pour se retirer à la nage dedans Nice après 
avoir fait leur emploicte; ce qui leur fut fort 
aisé, ayant bras et jambes en liberté, et la nuit 


| qui les couvroit, n’estant encore la lune levée. 
lager la chiorme s’il advenoit que l'on fust con- | 


CHAPITRE XXXVIII. "i 
Chagrin de M. de Grignan. 
M. d’Anghien, de retour à Marseille, trouva 


: M. de Griguan malade, ou feignant de l'estre, 

de deplaisir que l'entreprise avoit si mal-succédé, 
encore plus de ce qu'il s’estoit tant opiniastré 
contre l'opinion de M. de Vieilleville, dont il en 
voyoit les évenements et le danger, s'il eust esté 
cru, où avoit esté le prince : et estant en cette 
perplexité, il envoya un jeune gentilhomme 
nommé Carses devers M. de Vieilleville, le sup- 
plier que son plaisir fust qu'il luy pust dire une 
parole, et sans sa maladie, et qu'il estoit alicté, 
il le fust venu trouver ; lequel accepta fort cour- 
toisement ce message, et, se derobant de 
M. d'Anghien, suivit le gentilhomme. 

"Entré qu'il fut en la chambre, M. de Grignan 
luy tendles bras, et s'écriant luy dit : «Ha! mon- 
sieur, M. d’Anghien a-il point opinion que je 
l'aye voulu vendre? dites, monsieur ? — En cons- 
cience , répondit M. de Vieilleville, ne luy avez- 
vous pas donné grande occasion de le presumer? 
Mais il est si bon prince, qu’il attribue le tout 
au bon zele que vous avez au service du maître. 
Ce n’est pas la premiere fausse amorce que l'on 
a donnée aux —— et grands capitaines pour 
surprises de villes et chasteaux ; et sans ramener 
le temps passé et les anciennes histoires, yous 
sçavez combien, seulement de ce regne, les en- 
nemis en ont failly sur nous, et combien aussi 
nous en avons entrepris envain sur eux, Or tout 
va bien, Dieu mercy, puisque ce gentil prince 
est eschappé. Il est bien vray que s’il eust suivy 
vostre avis, de mener les quatre premieres ga- 
leres, et auquel vous fustes merveilleusement 
arresté, il estoit sans doute perdu. — C'est, 
monsieur, dit M. deGrignan , ce qui me dragonne 
l'esprit ; car si vostre opinion n’eust vaineu la 
mienne, cela fust advenu, à ma grande confy- 
sion et malheur ; mais ce que j'en debatois contre 
vous, n’estoit que pour ne luy donner point de 
compagnon en cette gloire, et que tout seul en 
eust rapporté l'honneur. Or ne sais-je si jamais 
il me pourra regarder de bon œil. — Ne vous 
donnez peine de rien , dit M. de Vieilleyille; car 
si vous n'avez autre maladie que celle-là, je vous 
gueriray.» Alors M. de Grignan , jeitant ses bras 
hors du lit, l'embrassa plusieurs fois , avec hum- 
ble priere de moyenner sa reconciliation, et sur- 
tout que l'on ne face trouver ce désastre si maul- 
vays au roy, tant du basard où a esté le prince, 
que de la perte des quatre galeres, que sa ma- 
jesté l'en prive de ses estats. 

Quand M. de Vieilicville l'eust ouy proferer 

ces mois, il se douta bien que sa maladie luy 
donnoit bien avant en l'esprit; qui fut cause 
qu'il s'en alla, le laissant ep trés-honne esperance 
de toutes choses ; et ayant trouvé M. d’Anghien, 
luy recita bien au long les regrets et ennuys de 
M. de Grignan , et qu'il étoit necessaire, pour le 
guerir, qu'il prist la peine dele visiter, «Quand il 
serojt mort, dit M. d'Anghien, le roy n'y 
perdroit pas beaucoup; et ne seroit sa charge 
gueres yacanie, car vous estes icy tout porté 
pour luy succeder; et ne sçauroit excuser qu'il 
ne m'ait fait le plus lache tour qu'il est possible, 
ayant engagé mon honneur et hasardé ma yie 
comme il l'a fait; et sans vous je serois mainte- 
nant ou mort ou pris; et faut que je vous pon- 
fesse, mon bel oncle, que je vous dois, après 
Dieu, la vie. Mais quand à l'aller voir, mon cœur 
ne s'y peut aucunement accorder. — Encore 
faut-il, monsieur, dit M. de Vieilleville, que vous 
respectiez la viellesse et un lieutenant de roy de 
telle marque. Cette rigueur serait de trop mau- 
vais exemple pour un jeune prince, quand on 
vous découvriroit implacable, tenant vostr 
cœur, et inexorable. Or sys, monsieur, allons-y, 
et tout en riant consolez-le yous-mesme ; et pouf 
luy oster l'opinion qu'il a d'une dépesche au 
roy à son prejudice, faites-la en sa presence, et 
telle qu'il la voudra luy-mesme dicter : car aussi 
bien faut-i} qu'il y ait upe lettre au poy qui roit- 
gisse pour nous lous, et principalement pour 
luy, car il est auteur de la fausse menée. » A quoy 
s'accorda M. d’Anghien, Et estant tous trois en 
la chambre de M. de Grignan, écriyirent au roy 
fort amplement; et afin d'oter à M. de Grignan 
tout soupçon de dépesche contraire, Valen: 
cienne, secretaire de M. d'Anghien, porta os 
paquet au rey, et sortant du logis de M. deGri 
gnan, et à la porte, trouva les chevaux de 
poste pour en faire la diligenee. 

Estant M. d'Anghien rappaisé, et le sieur de 
Grignan reconcilié par la prudence de M. de 
Vieilleville, les bonnes cheres commencerent ds 
plus belle à Marseille, attendant Barberousse; 
et cependant les prisonniers Saint Blanquart et 
Pierre Bon furent renvoyés avec beaucoup d'at 
tres pour légere ranson, et plusieurs pour rien; 
car le comte Phillipin Doria fit en cela une inf: 
nité de courtoisies à M. de Vieilleville, qui luy 
en avait écrit, se souyenant du voyage de Na 
ples, et luy renyoya, entre autres, franc ef 

quitte , le sieur de La Tour de Menynes duquel 
M. de Vieilleville avoit épousé la sœur. 


CHAPITRE XXXIX. 
Jonction de la fotte du roi avec celle de Barberousse, 


A quelques jours de là Barberousse arriva à 
Marseille avec son armée, qui estoit de cent 
douze galeres , que M. d’Anghien prit'en main, 
suivant son pouvoir, avec laquelle il joignit celle 
du roy, qui pouvoit revenir en tout à soixante 
galeres, en comprenant quelques fregates et 
brigantins qui s'y estoient venus rendre; de 
sorte que l'on nombroit les deux armées à deux 
cents soixante vaisseaux ou environ. Barberousse, 
qui ne vouloit perdre de temps, prend resolu- 
tion avec M. d'Anghien d'aller assieger Nice. Au 
devant de laquelle arrivés, mettent l'artillerie en 
terre, et la battent avec si grande diligence et 
de telle furie, qu'elle se rendit au deuxieme 
jour. 

La ville prise, ils braquent leurs pieces contre 
le chasteau , et tirerent plusieurs volées; mais 
ce fut en vain, car il est planté sur un rocq bien 
haut et fort malaisé à battre, semblablement hors 
de myne. Quoy voyant, Barberousse ne s'y vou- 
iut opiniatrer davantage; mais , sentant Phyver 
approcher, délibera de faire voile devers Cons- 
tantinople, aussi qu'il ne pensoit pas que son 
armée se pust surement tenir au port de Ville- 
Franee. Ainsi prit congé de M. d'Anghien, sans 
faire autre exploit, qui n’estoit pas grand au 
prix de l'argent que luy et les grands de son 
armée émporterent, qui montoit à plus de huit 
cens mille éeus. Il y avoit trente-deux tresoriers 
à Toulon , qui trois jours durant ne cesserent de 
faire des sacs de mit, deux mil et trois mil écus 
chacun, et y employerent la pluspart de la nuit. 
Il estoit accompagné de deux bachaz, car il por- 
toit titre de roy, et de douze ou treize autres, 
vestus ordinairement de robbes longues de drap 
d'or, ausquels il faisoit beaucoup d'honneur ; 
mais ils ne les portoient si non quand ils descen- 
doient 4 terre, et d'une infinité d'autres gens 
qui avoient des offices et des estats serviles que 
je ne puis nommer et à nous inconnus , sous cette 
tiranique et monstrueuse monarchie, toutefois 
fort respectés en l'armée , que leurs habits fai- 
soient reconnoistre; car chacun y ést vestu selon 
la charge qu'il exerce. 

La ville de Nice fut saccagée, contre la capi- 
tulation , et puis bruslée ; dequoy il ne faut blas- 
mer Barberousse ny tous ses Sarrazins, car ils 
estoient déjà assez éloignés quand cela advint ; 
mais on dit que les parens et amys du capitaine 
Magdalon et Michelet firent cette fougade, et 
le dépit semblablement du sieur de Grignan, de 
la fausse marchandise, car on y vit de ses gens 
qui faisoient office et devoir de sacments. Tou- 
tesfois on rejetta cette méchanceté sur le pauvre 
Barberousse, pour soutenir l'honneur et la repu- 
tation de France, voire de la chrestienté. 

M. d’Anghien, après avoir fait ses presens 
suivant le roolle qu'il avoit du roy, et contenté 
l'armée turquesque selon leursrangs et grades à 
souhait , se retira à Marseille pour donner ordre 
à son partement, Et trois jours après, laissant 
MM. de Bourdillon et de Thavannes malades, 
s’achemina devers le roy qu'il trouva à Casteau- 
Cambrezy, où l'on pensoit qu'il se deust donner 
une bataille, que le roy rechercha plusieurs fois, 
et y voulut attirer par tous moyens l'empereur, 
pour l'extreme desir qui le brusloit d'avoir sq 
revanche ou se perdre encore une fois. Mais l'ay- 
tre n’en voulut jamais manger, craignant le re- 
vers de la fortune : mesme , depuis qu’estant 4 
Rome il eust parlé à un devin, il se rendit plus 
couart; car il ajoutoit beaucoup de fay à tels 
imposteurs, qu'il appelloit, pour couvrir sag 
bonneur, prophetes; et ne s'osa jamais depuis 
avancer de presenter bataille aux Français, s'il 
étoit en son armée, 

Le trait du devin est tel, ainsi que je l'ay auy . 
compter à Rome à son propre fils, qui exercoif 
la boutique, le train et la science de son pere en 
Transtevre , auprès du palais de Salviaty. L’em- 
pereur vint en son logis, travesty pour n'estre 
point connu, sommant le devin de tenir chose 
secrette , et qu'il y venoit de la part de lempe- 
reur pour s'enquerir de luy si, donnant encore 
une bataille au roy de France, il n’auroit pas dy 
meilleur, Le devin luy répondit qu'il luy ferait 
la réponse par le mesme esprit, afin qu'il fust 
plus certain de ce qu'il desipait sçavoir ; et le 
prenant par la main, et assis auprès de luy, fej- 
gnant de ne le connoistre , donna un grand eoup 
sur la table, dont la chambre devint aussi téng- 
breuse qu'en obscure nuit; et parmy les téné- 
bres apparut un fantosme tout nud, fors que 
d'un syaire. Alors le devin luy dit qu'il fist sa 

demande, car celuy qu'il voyoit estoit là pour 
luy répondre. L'empereur incontinant la luy 
propose, et en langage alemand; mais le fan- 
tosme luy répondit en langage français : «Qui 
prand sera pris, les armes sunt journalles. » De 
quoy s'étonna l'empereur, et crust parfaitement, 
puisque la reponse avoit esté faite en français, 
qu'elle estoit à l'avantage de Ja France : ce qui 
l'a toujours fait fuyr l'occasion d'entrer en ce 
gros jeu. Et en ay veu deux du temps du roy 
François, Avignon et celle-cy de l'avitaillement 
de Landrecy, et deux du roy Henry deuxieme, 
Renty et Valencienne. 


CHAPITRE XL. 


Guerre de Piémont. 


L'an 1543 le roy eust nouvelles de Piedmont 
qui ne luy furent pas trop agreables, parce que 
M. de Botieres, son lieutenant-général audit 
pays, avoit laissé furtifier Carignan quasi à sa 
vue, ainsi que disoient quelques presteurs de 
charité, et qu'il y pouvoit bien donner ordre et 
l'empescher; ajoutants encore, pour l'achever de 
paindre, qu’il n’estoit pas trop bien obey ny 
respecté en son gouvernement en l'armée : à 
quoy sa majesté devoit diligement prendre 
garde, pour obvier aux inconveniens qui en 
pourroient subvenir, au grand prejudice et des- 
honneur de son service. 

+ Ces calômnies, jointes au grand desir qu'avoit 
le roy d'avancer M. d'Anghien, furent cause que 
son pouvoir fut incontinant depesché; et ayant 
presté entre les mains de sa majesté le serment 
en tel cas accoutumé, il fait ses apprets pour 
partir, car l'affaire requeroit diligence. Mais 
estant allé, six jours auparavant, M. de Vieille- 
ville en sa maison , de quoy il portoit un extreme 
ennuy, il envoya devers luy un gentilhomme 
exprès, nommé Moyencourt , pour luy annoncer 
les nouvelles, et l'abjurer, sur tout ce qu'il pou- 
voit, de le tant gratiffier que de venir après luy 
en Piedmont, toutes les choses laissées, sans 
aucune excuse; et qu'il y avoit d'aussi fines gens 
en Piedmont qu'à Marseille; mais sur-tout qu'il 
ne le pensast pas payer d'aucune excuse, car 
il n'en prendroit une seule, quelque legitime 
qu'elle fût, quand mème madame de Vieilleville 
seroit à l'extremité, que Dieu ne veuille; car il 
ne penseroit pas estre lieutenant de roy en Pied- 
mont s’il n'avoit son bel oncle à son costé, et 

s'assurant de son amitié, et qu'il ne luy voudra 
manquer en ce besoin. Il monte à cheval, pressé 
du roy de partir en diligence, remettant sur 
Moyencourt le reste; il se recommande à luy. 
De Rommorentin , le premier de janvier. 

Ayant écrit cette lettre de sa main à son bel 
oncle, ne pouvant plus dilayer, il se diligente 
de partir; et estant arrivé en Piedmont, il com- 
manda à un capitaine des siens, nommé Blain- 
ville, d'aller devers M. de Botieres l'avertir de 
sa venue, et de luy envoyer à Chivas, où il 
estoit, escorte pour le conduire en toute seu- 
reté au camp; lequel il trouva devant Ivrée, 
l'ayant déjà battu trois jours durant, mais hors 
d’esperance de le pouvoir forcer. Et après luy 
avoir dit toute sa créance, ledit sieur de Botieres 
delibera de lever le siege et luy mener toute l'ar- 
mée; et ayant rencontré M. d’Anghien à Chivas, 
la luy présenta en bataille, avec ces belles pa- 
roles : «Je suis trop heureux, monsieur, qu'il 
plaist au roy de me donner un si grand prince 
pour successeur, que cette armée, remplie de 
plusieurs nations , et garnie de braves colonels 
et capitaines, attendoit il y a long-temps pour 
eslire commandée de vous, et pour obéir à la 
volonté du roy. Je la vous présente, vous sup- 
pliant de la prendre, suivant le pouvoir que vous 
en avez de sa majesté, mais croire que c'est de 
la main d'un fort homme de bien, qui ne fit ja- 
mais faute au service de son roy, ny par peur, 
ny par esperance, la vous ayant amenée pour 
vous servir de témoignage de toutes mes actions; 
ilne reste qu'à vous en informer. » M. d’Anghien 
luy répondit qu'elles estoient du roy assez con- 
nues , et par toute la France, et qu'il estoit venu 
là, par le commandement de sa majesté, pour 
suivre ses traces, dont Dieu luy fasse la grace, 
et non pas pour se informer de sa vie, qu'uncha- 
cun sçait estre autant illustre que de chevalier 
d'honneur qui ait long-temps porté les armes et 
commandé pour la manutention et service de la 
couronne de France. Et là-dessus ledit sieur de 
Botieres , après l'avoir remercié de sa bonne opi- 
nion, prit congé de luy, et se retira en sa maison 
en Dauphiné. 

Ayant M. d'Anghien l'armée en sa puissance, 
delibera de la bien employer; et d'entrée de jeu, 
il prit, à la barbe du marquis de Gouast, Palle- 
zol, Cressentin, Desanne , et quelques autres 
petites places. Or, pour se rendre de tant plus 

agréable an roy, il entreprit d'attaquer Cari- 
gnan, et y aller planter le siege; mais il en fut 
diverti par les capitaines, qui le payerent de 
tant de raisons, qu'il acquiesça, comme prince 
sage et advisé, à leur opinion, dont la plus forte 
estoit qu'il y avoit là-dedans quatre ou cinq 
mille hommes des plus aguerrys de toute l'ar- 
mée de l'empereur, et d’autres forces assez bas- 
tantes pour faire un avant-garde ; de sorte qu'ils 
se resolurent tous ensemble, par conseil com- 
mun , de l'affammer. Et pour cet effet, M. d'An- 
ghien se vint camper à Vymeu, deux milles en 
de-çà de Carignan, pour empescher les vivres 
qui venoient aux ennemis de-çà le Pau; puis fit 
en diligence bastir un fort à quatre milles de 
Carignan, sur le chemin de Pancalier, à une 
eglise nommée Saint-Martin, qui leur ostoit 
toute esperance de vivres du costé de de-ca : 
auquel fort furent mises quatre enseignes de 
gens de pied italiens. Aprés il passa le Pau, 
laissant garnison à Vymeu, Carpernay, et autres 
petits forts, pour empescher l'ennemy de faire 
saillies à son plaisir. Outre tout cela, il fait un 
pont de bateaux deux milles au-dessous de Cari- 
gnan, en un lieu nommé les Sablons, et aux 
deux bouts dudit pont ordonne deux forts estre 
bastis, qui furent incontinant préts, et met en 
chacun deux enseignes; puis vint loger à Ville- 
destelon, my-chemin entre Carignan et Quiers; 
auquel lieu de Villedestelon il fortifia son camp, 
qui demeura en ce point depuis la Chandeleur 
jusques en Caresme, durant lequel temps il se 
fit de belles escarmouches , car les nostres pas- 
soient le pont de jour à autre, et, à la faveur 
de la garde d'iceluy, des garnisons de Vymeu et 
du fort de Saini-Martin, alloient chercher le 
coup de lance et de picque devant Carignan; 
dequoy ils n'estoient pas refusés, car les quatre 
mille Espagnols et lansquenets qui estoient de- 
dans leur faisoient paroistre souvent qu’ils avoient 
esté en bonne école. 

Mais estants si estroitement assiegés qu'il ne 
leur venoit aucun rafraichissement de vivres du 
plat pays, ils avertirent le marquis de Gouast 
que, si dedans la my-avril ils n’estoient secou- 
rus, la famine les contraindroit de faire ce qu'ils 
n'avoient deliberé : qui fut cause que le marquis 
fit toutes parts diligenter ses forces, et renvoyer 
querir incontinent 4 Gennes quatre mille lans- 

M. d’Anghien, d'autre part, depescha devers le 
roy le susnommé Blainville, pour luy faire en- 
tendre les diligences dudit marquis, et ce qu'il 
avoit exploité depuis son arrivée, semblablement 
comme il tenoit Carignan en telle extremité 
que, s'il n’estoit bien forcé, il esperoit dedans 
Pasques en rendre bon compte à sa majesté, la- 
quelle il supplioit de lui mander si, le marquis 
le contraignant de venir au combat, il ne luy 
plaisoit pas tant honorer que de luy permettre 
de hasarder une bataille, et sur-tout d'envoyer 
de l'argent, et considerer qu'il estoit deu trois 
moisaux Suysses, qui estoient sa principale force. 

Le roy fit réponse à M. d’Anghien, par le ca- 
pitaine Blainville, qu'il avoit si heureusement 
commencé qu'il estoit impossible que la fin 
n'en fot bonne; et puisqu'il avoit la fortune si 
favorable, il s'en remettoit du tout à sa pru- 
dence et à la discretion des vaillants capi- 
taines et loyaulx serviteurs qu'il avoit par de- 
là; suppliant Dieu au reste de l'accompagner en 
toutes ses entreprises, suivant le bon droit qu'il 
avoit en cette guerre; l'assurant aussi que 
bientost, et quasi à l’arrivée de ce porteur, il 
seroit secouru de finances, tant pour payer ce 
qui estoit deu du passé , que pour faire nouvelle 
montre, afin d'accroitre le courage aux soldats, 
et principalement aux étrangers. 

Cette réponse publiée par-tout , la jeunesse 
de la cour se prepara pour s'y trouver, se dou- 
tant bien , puisque l'on avoit authorisé ce jeune 
prince d’en user à sa volonté, que le jeu ne se 
departiroit pas sans qu'il y eust de la meslée; et 
partirent , les uns sans congé, et les autres non; 
comme les sieurs de Saint-André et Dampierre, 
de la maison de Clermont en Dauphiné, Chais- 
taigneraye, Chatillon et Andelot freres, Jar- 
nac , le vidame de Chartres, les deux freres de 
Bonnyvet, Bourdillon, Escars, les deux freres 
de Jenlys, le sieur d'Assier, Rochefort, Lusarches, 
Wartis, Lassigny et La Hedonaye, fils unique 
de M. l'amiral : de sorte qu'il demeura bien peu 
de jeunesse à la cour, principalement de celle 
qui suivoit monsieur le dauphin. Et ayant tous 
esté fort cordiallement recus , M. d'Anghien de- 
manda tout haut quelles nouvelles ils avoient de 
son bel oncle; à quoy M. de Saint-André répondit 
qu'il esperoit le voir bientost en la compagnie, 
car monsieur le dauphin l'avoit averti de la de- 


quenets qu'il avoit un peu auparavant licenciés. ! pesche et reponse du roy au capitaine de Blain- 

ville : «Je ne pense pas, dit M. d'Anghien, qu'il 
ait attendu cela, car des meshuy il ne viendroit 
que trop tard; mais j'ay plus d'esperance en 
une lettre que je luy ay écrite, qui le hastera, 
ses affaires faites, de marcher. » Cependant leur 
arrivée apporta une merveilleuse commodité à 
M. d'Anghien; car, estant ses finances si courtes 
et épuysées qu'il n'y en avoit quasi plus entre 
les mains des trésoriers, ny de personne du 
camp, il s'ayda dextrement de ce qu'ils avoient 
apporté, et le mit entre les mains du tresorier 
de l'extraordinaire de la guerre, qui en fit sa 
propre dette pour les en rembourser, ayant reçu 
l'argent que le roy devoit envoyer. 

Le lendemain M. de Vieilleville arriva avec 
quinze chevaux de poste; et s'estant l'un des 
siens avancé de demye-heure pour son logis, 
M. d’Anghien monta à cheval, et l'ala recevoir 
à bien quart de mille du camp; chase qui sema 
plusieurs grains de jalousie aux cœurs de ceux 
qui estoient venus le jour précedent. Car à tous, 
fors que à trois, Saint-André, Dampierre, et 
Bourdillon, il avoit à la vérité bien fait le prince 
et le lieutenant de roy. Et l'ayant rencontré, 
sans nullement permettre qu'il mist pied à terre, 
s'en vinrent devisants à Villedestelon, descendre 
au logis de M: d'Anghien. Il ne faut demauder 
les caresses et embrassements ; car s'il eust esté 
son pere il ne l'eust pas plus humainement recu, 
n'y avec plus grande demonstration de bonne 
amıtıé : mais ce qui plus fascha les autres estoit 
la familiere privauté de laquelle ce prince le 
favorisoit. 

CHAPITRE XLL 


, Suite de la guerre de Piémont. — Bataille de Cerisolles, 
le 11 avril 1544. 


L'arrivée des courtisans et de la noblesse de 
France, qui estoit venue au bruit de la bataille, 
rechauffa les escarmouches de devant Carignan; 
car il ne passoit jour que l’on ne combalist, et 
qu'il ne s'y fist de belles preuves d'armes d'une 
part et d'autre; ce qui continua quelques jours, 
et jusques à ce que le capitaine Blanfossé. qui 
estoit eschappé du camp imperial où il estoit 
prisonnier, vinst avertir M. d’Anghien que le 
marquis de Gouast s'en venoit avec son armée 
avitailler Carignan, et que pour cet effet il se 
vouloit saisir de Carmaignoles, pour entrer au 
marquisat de Saluces , où il devoit trouver trente 

: mille sacs de farine, et quinze mille qui estoient 


dedans Conys. Qui fut cause que M. d’Anghien 
abandonna Villedestelon, et se vint luy-mesme 
loger dedans Carmaignoles, et fait renforcer la 
garde du pont des Sablons, auquel toutefois le 
marquis de Gouast n'avoit pas deliberé de s'a- 
muser, ny prendre des hommes, ainsi que rap- 
portoit Blanfossé ; car il faisoit mener un grand 
charroy de bateaux pour passer le Pau quand il 
luy plairoit. Mais quand le marquis fut averty 
de la prise de Carmaignoles, il fut contraint de 
changer de dessein, et s'en vint loger à Ceri- 
zolles, auquel lieu il ordonna de ses batailles ; 
car il fut averty que M. d'Anghien s'apprestoit 
au combat , et envoya incontinant à Ivrée faire 
haster le comte de Challan, qui avoit commis- 
sions de l'empereur pour faire levées de dix 
mille hommes : mais elles ne furent pas prestes 
à temps; encore sans cela il estoit plus fort que 
M. d’Anghien de dix mille hommes. 

M. d’Anghien, d'autre part , ordonne de son 
armée, et à M. de Botieres, qui, ayant eu nou- 
velles de la bataille , estoit party de sa maison 
pour en avoir sa part, donna l'avant-garde avec 
cent cinquante hommes d'armes , les bandes 
italiennes et les nouvelles bandes françaises , et 
quatre compagnies de harquebusiers à cheval; 
luy, prend la bataille et deux cents hommes 
d'armes, les vieilles bandes françaises et les 
Suysses, et ordonna que M. de Termes , avec 
six ou sept cens chevaux legers, soutiendroient 
les Gruyeriens, et d'autres troupes italiennes, 
qui faisoient environ neuf mille hommes: et avoit 
avec luy, ledit seigneur, M. de Vieilleville, 
M. de Saint-André, le sieur de Chastillon, et 
les autres courtisans d'apparence cy-dessus nom- 
més, qui pouvoient faire le nombre de cent che- 
vaux. Or en estoit-il venu tant d'autres, qu'ils 
furent contraints, par faute de chevaux, de se 
renger avec les gens de pied , qui servirent bien 
toutefois, car il se trouve qu'il y avoit plus de 
mille volontaires qui estoient venus des pro- 
vinces françaises voisines du Piedmont , et beau- 
coup d'autres qui avoient amené leurs chevaux, 
lesquels se mesloient parmy la gendarmerie, qui 
firent ce service au roy fort à propos. 

M. de Vieilleville, qui n’avoit pas accoutumé 
derien laisser en arriere, mais qui avoit esté visi- 
ter les rangs, et voir l'assurance des bataillons, 
vint dire à M. d’Anghien qu'il avoit perdu la 

bataille si luy- mesme ne s'approchoit des 
Gruieres et combattoit avec eux, car ils estoient 
trop esloignés de luy à la main gauche, et les 
venoit de voir si palles et épouvantés , qu'on ne 
tireroit pas de tous une peinte de sang , et que 
les Italiens qui estoient à leur main droite n’a- 
voient pas meilleur taint. «ll nous faut donc, 


mon bel oncle, dit M. d’Anghien, changer de 


dessein; car vous sçavez que nous avons entre- 
pris d'aller charger le prince de Salerne pour 
ce que c'est cavalerie. — Si vous le faites, dit 
M. de Vieilleville, vousestes perdu; car ne voyez- 


vous pas, monsieur, un gros bataillon quarré? | 


il est composé d’Allemands pour la picque , et 
d'Espagnols pour l'harquebuse ; et se sont mis 
ensemble pour faire un grand eschec; et y a 
pour le moins vingt enseignes» : ce que l’on 
pouvoit voir aisément, car le pays estoit large 
et plain. Mais ils n'eurent pas sitost achevé leur 
propos , que ledit bataillon de meslange , qui 
avoit déjà découvert la froide contenance de nos 
Gruieres et Italiens, les vint charger de telle 
furie , qu'ils se mirent tous en fuite, hormis les 
capitaines qui estoient au premier rang : et ne 
s'en fust sauvé un seul, sans que M. d'Anghien 
et sa troupe vinrent à toutes brides charger ce 
bataillon par les flancs ; de telle sorte qu'ils rom- 
pent et brisent tout à travers, et ne demeura 
une seule enseigne debout, leur faisant bien 
changer de langage; car, ayant mis lesdits 
Gruieres et Italiens à vau-de-route, ils com- 
mencoient à crier Victoire! mais estant taillés 
en pieces, on la crioit sur eux. 

ll est bien vray que cette charge fut sanglante; 
car le sieur d' Assier, le baron d'Oyn, le gouver- 
neur de Cahors, Monsalais, Courville, deux 
écuyers de M. d’Anghien , et environ cinquante 
gentilshommes , demeurerent sur la place. Le 
cheval de M. d'Anghien eust une arquebusade 
dedans l'oreille, et celuy de M. de Vieilleville 
un coup de pique dedans le chanfrain, et un 
autre dedans l'épaule, qui ne fit que effleurer 
la peau et se vint rompre dedans la selle d'armes: 
celuy du sieur de Lassigny luy fut tué. Les sieurs 
de Saint-Amant et de Fervacques y furent bles- 
sés et tombés entre les morts, mais retrouvés, 
et puis gueris. 


Il ne se faut émerveiller, cette charge ainsi 


heureusement faite, si M. d’Anghien haut loua 
M. de Vieilleville; car s'ils eussent suivy leur 

entreprise, ce bataillon meslé d’Espagnols et 


Allemands défaisoit nos Gruieres et Italiens sans 
perdre un homme : et ce qu'ils alloient combattre 
n’estoit pas deffaicte trop aisée, car le prince de 
Salerne avoit la fleur de la cavalerie de Naples, 
et à son aîle droite sept ou huit cens chevaux de 
la Toscane, qu'avoit envoyés le duc de Florence, 
sous la conduite de Rodolphe Baillon. Mais par 
cette deffaite les Gruieres se rallierent et se 
vinrent renouer, non sans quelque honte, à leur 
teste, de cinq ou six rangs qui estoient encore 
demeurés debout ; et servirent pour le moins, 
tant que la journée dura, d'épouvantail de che- 
neviere, et les autres de frayeur aux leurs, car 
ils étoient morts étendus sur la terre; de sorte 
que M. d’Anghien ne se put tenir de dire à 
M. de Vieilleville : «Si nous suivons nos coups 
avjourd'huy, nous ferons exalter jusques aux 
cieux l'honneur de France. » 


CHAPITRE XLII. 
Suite de la bataille de Cerisolles. 


Le sieur de Botieres , voyant M. d’Anghien en 
besoigne, va chercher, avec sa gendarmerie, 
Alisprand de Madruce, frere du cardinal de 
Trente, ayant en son bataillon dix mille Alle- 
mans, qu'il enfonce de si grande furie , qu'il 
entre dedans et y fait jour. Les gens de 
pied français et italiens qui le suivoient se 
diligentent de marcher sans rompre leur or- 
dre; mais les Albanois et harquebusiers à che- 
val viennent donner sur l’un des coings de ce 
bataillon, qu'ils renversent du tout à coups de 
lances et d’arquebuses : où il y eust un fort san- 
glant combat, car il y fut tué soixante hommes 
d'armes , deux cens Albanuis, et six-vingt arque- 
busiers à cheval ; et sans les bandes françaises et 
italiennes qui arriverent, l'issue en estoit fort 
douteuse pour la victoire : mais ils acheverent le 
reste avec l'épée, car ils estoient si meslés que le 
trait n'y servoit plus de rien. Enfin, estant le co- 
lonel Madruce tué, et deux ou trois autres colo- 
nels , le reste prit la guerite. Et ne se trouve 
point que jamais gendarmerie francaise ait fait 
pour un jour plus de vaillance ny d'effort qu'elle 
fit alors; car M. de Botieres et quarante hommes 
d'armés , estant leurs chevaux morts, combat- 
tirent plus de demie-heure à pied avec la masse 
et le coutelas. 

Quoy voyant le marquis de Gouast , et que la 

ruineesloit tournée sur ses Allemans, qui estoient 
sa principale force , et que M. de Thayeavec ses 
vieilles bandes françaises, et le colonel Furly avec 
ses Suisses, alloient attaquer son artillerie, ne 
voyant personne pour la soutenir, veu que le 
prince de Sulmonne , qui en avoit ia charge avec 
un regiment de six mille Italiens , avoit esté dé- 
fait par une seconde recharge qu'avoit faite 
M. d’Anghien, et qu'il n’y avoit plus de toutes 
batailles en pied que le prince de Salerne avec 
ses lialiens , et auquel il ne pouvoit faire en- 
tendre son intention ny mander un seul mes- 
sage, il se mit à la guerite sans coup frapper : 
ce qui bien luy servit, car, par le conseil de 
M. de Vieilleville, M. d'Anghien avoit mandé 
ausdits Thaye et de Furly qu'ils tournassent teste 
derriere le marquis, et qu'il l'alloit croiser sur le 
chemin d'Ast où il devoit faire sa retraite, et 
que l'artillerie ne luy pouvoit faillir estant la 
victoire sienne. Ce que firent les deux colonels 
en diligence; mais le fuyart et sa troupe, qui 
estoit sept ou huit cens chevaux, estoient trop 
bien montés et n’avoient point combattu, qui 
fut cause qu'ils échapperent. 

Il ne reste plus que le prince de Salerne avec 
huit ou neuf cents chevaux , que tout neust élé 
combattu et vaincu sil n'avoit fuy : lequel, 
voyant toute l'armée deffaite ou à vau-de-route, 
etquiavoit esté posté là par le marquis de Gouast, 
avec defense d'en partir sans son exprès com- 
mandement, et n'en ayant aucunes nouvelles, 
commença à faire sa retraite, et abondonne 
l'artillerie, Ce que entendu par les sieurs de 
Saint-André et de La Chastaigneraye, font en- 
treprise d'aller après, esperants, fondés sur la 
raison de la guerre, de le deffaire avec cent 
chevaux. De quoy M. d’Anghien averty, veut 
aussi estre de la partie; mais l'en divertis- 
sant, M. de Vieilleville luy demanda s'il ne luy 
souvenoit plus de Gaston de Foix, qui, sui- 
vant la victoire de sa bataille de Ravane ga- 
gnée, fut tué d'un coup de picque. A quoy 
M. d'Anghien répondit : «Faites donc retirer 
Saint-André et Chastaigneraye, et je me retire- 
ray.» Mais M. de Vieilleville luy dit, comme en 
colere : « Vertu de Dieu! estimez-vous à grande 
gloire de poursuivre des fuyards, et en sçau- 
roient-ils acquerir toute leur vie une comparable 
à celle que Dieu vous a mise aujourd'hui sur le 
front? Avez-vous, monsieur, oublié votre qua- 

lité, puisqu'il faut que j'en entre là? Au reste, 
je sçais bien qu'ils n'y vont que par envie l'un 
de l’autre.» Alors M. d'Anghien, luy jettant le 
bras sur le col, luy dit : «Hola, mon bel oncle, 
je n'en parle plus.» 

Mais, estant sur ces propos, ils virent Saint- 
André et Chastaigneraye qui s'en retournoient à 
toutes brides, parce que, les ayant reconnus, 
le prince de Salerne tourne visage, et ne voyant 
point de cavalerie en pied que la leur, les char- 
gea vivement. Alors M. de Vieilleville dit :« C’est 
à celte heure, monsieur, qu'il faut marcher et 
combattre puisque l'on nous fait teste, et non 
pas quand on nous tourne le dos.» Mais ayant 
le prince de Salerne decouvert le hot de M. d'An- 
ghien, et d'autres qui se preparoient au com- 
bat , il double le pas et prend le chemin de Cari- 
gnan; el n'eust sceu faire un mille qu'il n’eust 
esté dedans avec ses chevaux frais, car il n’avoit 
aucunement combattu, ou bien au couvert de 
l'artillerie imperiale; qui fut cause qu'il ne fut 
pas suivy. Cela advint le onzieme jour d'avril 
1544, après Pasques. Nous estions en ce temps- 
là contraints d'ainsi compter le milliaire , car, 
seuls en la chrestienté, le prenions à la Resurrec- 
tion; mais Charles neufiesme nous a mis avec 
les autres à la Nativité. 

Telle fut l'yssue de cette bataille, que l'on 
nommoit indifferemment de Carignan et de Ce- 
rizolles, parce qu'elle fut formée sur l'avitaille- 
ment de Carignan, et donnée à Cerizolles, logis 
du marquis de Gouast, de laquelle toutefois on 
fit fort mal son profit ; car, si on eust poursuivy 
la conqueste de Milan, l'on en eust eu sans 
doute la raison, et à trop grand marché, tant 
estoit le pays épouvanté, et de telle sorte, que le 
marquis de Gouast , ayant fail battre le tambour 
après sa deffaite en toute la duché, l'espace de 
vingt-cinq jours, ne sceust jamais lever que cent 
hommes. 

Mais au lieu de cela, le roy commanda à 
M, d’Anghien de luy envoyer les six mille Fran- 
çais des vieilles bandes de Piedmont, et six mille 
Italiens et toute la gendarmerie qui y estoient, 
pour resister aux entreprises que l'empereur et 
le roy d'Angleterre avoient faites, ligués en- 
semble, de luy courre sus, le premier par la 
Champagne, et l'autre par la Picardie où il en- 
troit quand il vouloit par son Calais : à quoy 
toutefuis ce grand roy s'opposa fort magna- 

nimement , ainsi que toutes les histoires vul- 
gaires et latines font ample mention, sans qu'il 
ne soit besoing d'en faire redite. 


CHAPITRE XLIII. 
Mort de François 1. — Son éloge. — Bataille de Marignan. 

Or, sur la fin de l'année 1546, ce grand roy, 
après tant d’affaires sous lesquelles il ne perdit 
jamais ny le cœur ny l'esprit, tomba malade 
d'une fievre, en la maison seigneuriale de Ram- 
boillet ; avec lequel pas un de ses predecesseurs, 
éxcepté Charles le Grand, dit Charlemagne, ne 
peut entrer en comparaison : encore, à le bien 
disputer, Francois auroit du meilleur, d'autant 
que Charles le Grand estoit, tant en propriété 
que vasselaige, roy paisible de toute la France, 
que l'on bornvit de ce temps-là du costé de 
l'Allemagne, de la source du Rhin jusques à sa 
cheute en la mer océane, depuis laquelle 
cheute l'on suivoit cette mer le long des costes, 
premierement de tous les Pays-Bas, qui sont 
terriblement grands, puis de Calais et la comté 
d'Oye, de Boulonnois, et de toute la Picardie, 
Normandie, Bretagne, le pays d'Aulny, Roche- 
lois, Poitou, Xaintongeois, jusques au goulet 
des rivieres de Garonne et Gironde en icelle mer, 
c'est-à-dire Guyenne et toute l’Aquitaine , d’où 
l'on prenoit les Pirenées, costoyant les Hes- 
paignes jusques à Marseille, pour venir trou- 
ver la riviere du Var qui sépare la France d'avec 
l'Italie’, de laquelle on entre aux Alpes, qui vous 
ramenent à la même source du Rhin, dedans 
laquelle sont compris les Suysses; qui est un cir- 
cuit d'une merveilleuse et incredible grandeur ; 
et puis le presque infini nombre de provinces 
qui sont en son dedans, faiso‘ent un royaume le 
plus grand de tout le monde pour une seule 
couronne. Aussi fut-on contraint d'en ériger un 
autre en son enclos, que l'on nomma leroyaume 
d'Austrasie, duquel on se servoit pour appana- 
ger l'un des fils de France. 

Mais François n’en possédoit pas la dixieme 
partie ; toutefois avec ce peu il fil de grandes et 
admirables choses, se defendant contre sigrands 
et puissants ennemys, et quelquefois les assail- 
lant; car il sembloit que toute la chretienté eust 
conjuré à sa ruine. Premierement, l'empereur 
Charles cinquiesme, qui estoit un très-grand et 
très puissant monarche; le roy Henry d’Angle- 
terre , huitieme du nom, qui avoit une furce in- 

vincible sur la mer, et s'en pouvoit quasi dire 
roy; les Venitiens, qui conduisent une seigneurie 
très-grande et très-opulante, luy estoient tous 
ensemble mortels ennemys. Les Suysses, que 
l'on appelle le grenier des forces, luy donnerent 
une bataille près Marignan, qu'ils perdirent ; 
mais il n'y gaigna que des pous, car le plus grand 
et le plus riche prisonnier de leur armée n'eust 
sceu payer dix écus de ranson, et ne se prévalut, 
par celte victoire, d'un seul poulce de terre pour 
l'avancement de ses desseins et entreprises. 

Aussi, contre toutes les opinions de son con- 
seil, même du duc de Bourbon, qui pour lors 
estoit connestable de France et son lieutenant 
general en l'armée, les alla, comme prince ge- 
nereux, combattre, et les defit, usant de ce mot $- 
« Qui m'aime , si me suive ,» qui est demeuré en 
proverbe à tous princes avantureux qui courent 
et cherchent la fortune. Mais le soir de la derniere 
journée de la bataille (car elle se reprit par deux 
jours , tant estoient acharnées les deux armées), 
le duc de Bourbon, qui revenoit de suivre la 
victoire, le trouva prenant sa refection sur le 
flasque d'une couleuvrine, auquel il dit telles 
paroles : «Et bien, monseigneur, Dieu nous a 
donné la journée; mais que y avons-nous gaigné, 
là où, si vous l'eussiez perdue, vostre prise et 
celle de ce grand nombre de princes, seigneurs 
et braves capitaines , eussent pour jamais enri- 
chy cette vermine?» Le roy, qui counoissoit as- 
sez avoir plustost suivy le feu desajeunesse que 
l'attrampance de son conseil, ne luy sceust re- 
pondre autre mot, sinon : «Encore faut-il, mon 
oncle, qu'un roy, tel que je suis, fasse paroistre 
au monde ce qu'il doit estre; car, Dieu n'en 
soit temoin, que si mon armée ne m'eust voulu 
suivre, je les eusse plustost combattu tout seul 
que de fuir devant une telle paisandaille , avec 
ferme esperance en Dieu que, par la terreur de 
mon nom, de ma presence et de l'équité de ma 
cause, je les eusse fait agenouiller devant moy; 
et eusse fait veu de jamais ne porter lance, si 
j'eusse esté defait par gens de pied, encore con 
duits par un prestre de cardinal Syon. » 


CHAPITRE XLIV. 
Suite de l'éloge de Francois I. — Bataille de Pavie. 


A quelque temps de 1a il repassa les monts , 
et se presenta devant Pavie avec une puissante 

et gaillarde armée. Mais , comme il advient que 
le premier qui hue le loup anime tous les autres 
pastres et paysans à faire le semblable, et pren- 
dre fourches de fer, pelles, leviers, pierres, 
frondes et (autres armes champestres pour l'at- 
traper, ou en la plaine, ou à son passage dedans 
les bois; aussi tous les potentats d'Italie, sans 
nul excepter, voyants ce prince en proye, ou se 
joignirent avec l'armée de l'empereur, ou par 
sous main la favoriserent ; et tous ensemble, 
poussés d’une incredible animosité , luy don- 
nerent , sous la conduite d'Anthoine de Leve, 
la bataille en laquelle son armée fut deffaite et 
luy prisonnier : mais ce fut aussi bon marché 
que peuvent remporter cinquante dogues qui 
assaillent et dechirent un lyon. 

Encore se montra -il ce jour-là si ardent au 
combat, tant estoit genereux , qu'il ne luy sou- 
vint pas d’avoir envoyé le jour precedent M. le 
mareschal de Montmorency avec cent hommes 
d'armes, mille hommes de pied français et deux 


Ladre , qui estoit énerver une grande force de 
son armée, où il fut en armes jusques au point 
du jour : duquel lieu oyant jouer l'artillerie, il 
marcha en diligence pour se joindre avec le roy; 
mais ce fut trop tard, car il estoit déja pris, et 
son armée deffaite. Si voulut-il combattre, et 
avec le peu de forces qu'il avoit se jetta, sans 
reconnoitre , dedans l’armée imperiale, et deffit 
de grande furie l'un des bataillons de lansque- 
nets imperiaux; mais il fut incontinant enve- 
loppé, deffait et pris par un gros hot de cavalerie 
italienne ; aimant mieux, en brave chevalier et 
loyal serviteur du roy et de la couronne de 
France, s'abandonner au hasard et se perdre, 
que de demeurer sain et sauf et voir son maître 
prisonnier : en quoy il acquit un merveilleux 
honneur; car il s'en fût bien exempté s’il eût 
voulu , d'autant que, quand il commença la 
charge, il n'y avoit une seule enseigne française 
arborée, ny de gens de cheval ny de pied, mais 
toute nostre armée en route. Mais on dit qu'il 
fit cette avantureuse entreprise pour essayer de 
rallier les plus couraigeux de nostre armée, et 
principalement pour faire voir au combat le duc 
d'Alenson, beau -frere du roy, qu'il voyait de 
loin , à son très-grand regret, se retirer avec 
Farriere-garde, de laquelle il estoit chef, encore 
fraische et quasi entiere, sans coup frapper ny 

faire contenance de vouloir combattre ; mais ce 
fut envain, car il ne revint pas . ains se retira et 
passa par dessus le pont que le roy avoit fait, 
deux jours devant la bataille, dresser sur le 
Tesin. 

Et affin que le roy ne manquast d'ennemys, 
le mesme duc de Bourbon, son parent et son 
sujet, qui estoit revolté contre luy un peu aupa- 
ravant, se trouva à cette deffaite combattant 
l'épée au poing contre son sang et sa patrie, au 
grand regret des principaux seigneurs de France, 
qui ont maudit cent et cent fois celuy qui leur 
fit perdre ce valeureux prince. Et faut bien dire 
qu'il fust despiteusement pressé en son ame de 
faire cette saillie, car il quitta brusquement en 
un jour huit cens mille livres de rente qu'il pos- 
sedoit en ce royaume, sans aucune esperance de 


| les recouvrir jamais; et ne se trouve point, qui 


plus est, qu'il ait de sa vie, après la faulte, 
jetté un seul sanglot de repentence de les avoir 


| perdues. 
mille Suisses, pour garder le passage de Saint- | 


Et pour montrer que le ciel s’estoit bandé avec 
les hommes pour exterminer du tout ce grand 
roy, il avoit en son armée dix ou douze mille 
Suisses, sa principale force, qui firent, sur le 
gros du combat, haut le bois ; et ne fut possible 
de les faire combattre , mais se retirérent de la 
bataille, prenant le chemin de Milan, s’excusants 
sur un vœu commun à leur nation, de ne com- 
battre jamais au vendredy. Mais la playe de leur 
bataille perdue à Marignan estoit si recente, 
que l’on jugea fort aisément qu'ils s'en voulurent 
ressentir, faisants pratiquer à ce pauvre prince , 
et à sa grande ruine, le proverbe qui défend de 
trop se fier à l'ennemy reconcilié. 


CHAPITRE XL. 


Suite de l'éloge de Francois L — Parallèle de ce roi et de 
Charlemagne. 


Tels desastres n'arriverent jamais à Charles le 
Grand ; car incontinant qu'il fut entré en Italie , 
le pape, les potentats ct toutes les republiques 
qui le y avoient appellé, se joignirent avec luy 
pour expulser ce tyran roy de Lombardie , re- 
mettre le pape en son siége, et rendre aux sus- 
dites villes la liberté et immunités qu'il leur avoit 
par forces ravies; pour lequel exploit d'armes il 
fut remuneré de la dignité imperiale , qu'il trans- 
fera dèslors en Allemagne sans aucun contredit, 

ou qu'il se rendit redoutable à tous les princes 
qui y avoient interest, ou par la fainéantise de 
l'empereur d'alors, qui se tenoit en Grece , ou 
plustost par la maladie de lepre de laquelle il 
estoit détenu. 

Et quant aux Espagnes qu'il subjuga, il y fut 
suivi par les Français de toutes les provinces de 
son royaume, poussés d'un zèle très-ardent 
d’accroistre et d'avancer le christianisme et en 
chasser les infideles : et depuis ces deux grands 
voyages, il n'eust jamais à combattre que petits 
princes, ducs et moyennes republiques, qui tous 
ensemble n'eussent peu mettre en campagne 
autant de forces que pouvoit tout seul Charles- 
le-Quint empereur, qui n’a eu son pareil depuis 
trois cens ans en l'Empire. 

D'autre part, Charles le Grand étoit fils d'un 
puissant roy qui luy avoit laissé un fort ample 
royaume, purgé de toutes sortes de rebelles et 
des plus grands, comme de Gaysire, roy d'Aqui- 
taine, que les siens propres tuerent pour se ren- 
dre sujets de Pepin; là où François entra au 
royaume, n'estant fils que d'un simple comte 
d’Angoulesme ; en quoy il eust beaucoup d'af- 
faires à demesler, d’amys à gaigner, et à attraire 
des serviteurs, principalement ceux du roy Loys 
douziesme son beau-pere, et par ce moyen peu 
de richesses pour fournir à la depence excessive 
qui est requise à l'investiture d’une si grande 
succession, et pour y entrer en roy qui desire 
user de liberalité; mesme que son beau-pere 
susdit mourut épuysé de toutes finances, à cause 
des longues guerres qu'il avoit entretenues en 
Italie pour les duchés de Gennes et de Milan; 
car les daces, gabelles , traictes , dohannes, sub- 
sides, impositions, decimes, subventions, em- 
prunts et tant d'autres termes exactaires, des- 
quels pour le jourd’huy la France abonde , 
n’estoient encore en usage ny connus du peuple, 
excepté celuy qui s'appelle taille ordinaire, de 
laquelle les roys se contentoient, et du revenu 
de leur domaine. 


CHAPITRE XLVI. 
Suite de l'éloge de François I, et du parallèle avec 
Charlemagne. 


Ils furent toutefois tous deux égaux en la 
restauration des bonnes lettres, desquelles ils 
estoient très-ardents amateurs; car Charlemaigne 

en apporta l'exercice de Rome à Paris , et ésta- 
blissant l'université, et y amena plusieurs doctes 
hommes pour enseigner toutes sciences ; mais 
peu à peu, par la nonchalance de ses succes- 
seurs, elle s'abastardirent , et devinrent quasi à 
néant , et de telle sorte , que quand le roy Fran» 
çois vint à la couronné, l'on ne usoit que de la 
seule langue latine , encore fort barbarement ; 
et n'y avoit science qui eust cours et vogue en 
l'université de Paris, que la theologie. Mais il 
énvoya en toutes les parties du monde, et prin- 
cipalement en Orient , pour les langues hé- 
braique, grecque et chaldeicque, sans y épargner 
aulcune depense; d'où nous vinrent de grands 
et doctes personnages, qui proffiterent si bien, 
qu'en moins de douze ou quinze ans toutes lan- 
gues et sciences furent remises sus : et les fit ce 
grand roy par sa liberalité fleurir plus que ja- 
mais; et chacun y étudia de telle sorte à envy, 
que j'ay ouy dire à M. de Bellisle, archidiacre 
de Nantes, gentilhomme breton, de profondis- 
sime scavoir et grand rechercheur des antiqui- 
tés, que l'on a composé plus de livres en toutes 
langues et sciences depuis l’avenement de ce 
Francois le Grand jusques au regne de Henry 
troisieme , à present regnant (espace de temps 
qui ne peut revenir au plus de soixante-dix ans), 
que l’on n’a fait depuis Charles le Grand jusques 
à François. Temoignage très -certain et infail- 
lible; car il n'y a sorte de livres au monde, j'en- 
tends des recouvrables et qui ont passé sous le 
tippe de l'impression, qui ne soit en la librairie 
de ce M. de Bellisle , que l'on tien pour l'une des 
plus belles de France. 

Aussi, en cette trés-celebre université abor- 
doient de toutes parts et nations, écoliers en telle 
et si grande abondance , qu'au denombrement 
et revue qu'en fit l'abbé de Saint-Victor-lès- 
Paris, fils du prince de Melphe, mareschal de 
France, lorsque Charles-le-Quint avoit entre- 
pris de prendre et saccager Paris, il s'en trouva 
environ quarante mille portants armes pour Ja 
deffence de la ville. 

Au reste, ces deux grands princes estoient 
vaillants et magnanimes, qui hasardoient leurs 
personnes à tous perils et dangers , sans aucüne 
apprehension de la mort ; tous deux de fort belle 
et grande stature, nous estant Charlemaigne 
représenté tel par ceux qui ont écrit sa vie; 
mais nous avons vu Francois, tandis qu'il a vescu, 

le plus beau et le plus grand homme de sa cour, 
et d'une telle force corporelle, qu'aux joustes et 
tournoys il renversoit tout ce qui se presentoit 
devant luy : et pour cette force et addresse, et 
sa trés-belle assiete 4 cheval, les princes, sei- 
gneurs et capilaines de sa gendarmerie , lesti- 
moient le premier homme d'armes de son 
royaume. Dont se sentant ainsi nommé, et en 
faveur de cette reputation, il institua l'estat de 
premier homme d’armes de France, qui se donne 
à quelque chevalier d'honneur et de merite, et 
est sa charge de chausser les esperons au roy le 
jour d'une bataille; mais il faut que, ce faisant, 
il soit armé de toutes pieces. prest 4 monter a 
cheval et 4 combattre; et peut, par privilege 
special, marcher ce jour-là au rang des princes. 

Davantage , Charlemaigne ne logea point ses 
successeurs en roys, tels qu’ils sont de toute an- 
cienneté; car il ne se trouve aucun vestige ny 
vieille marque de ruyne de maisous royales, 
chasteaux ou grands palais, qui aient esté édifiés 
par luy, ny en son nom: là où François leGrand, 
ayant supporté si longues et grandes guerres 
l'espace de trente ans, fait tant de forts, de 
villes et fortifications en nombre infini de fron- 
tieres, entrelenant tant de grosses pensions aux 
princes, colonels et grands capitaines d’Alle- 
magne et d'Italie, et semblablement auy cantons 
des Suysses, pour la commodité de ses levées, 
mesmes aux bachas du Turc pour detourner leur 
grand seigneur de luy courre sus avec tant d'au- 
tres ennemys, n'a laissé de bastir dix ou douze 
chasteaux et maisons de la plus superbe struc- 
ture qu'il y en ait en toute l'Europe, et si admi- 
rables à cause de leur variété, que les architectes 
de toutes nations les viennent contempler pour 
y apprendre. De sorte qu'il n'y a roy ny mo- 
narche sur la terre qui soit logé en si grande 
majesté que le roy de France; ayant les roys 
qui luy ont succédé, les princes, prelats, grands 
seigneurs, riches gentilshommes, et autres gens 
de moyen de ce royaume, si bien fait bâtir à 
son imitation, que la Francese peut vanter d'es- 
tre la plus decorée d'excellentes et magnifiques 
maisons que tout autre royaume qui soit sous le 
ciel. 

CHAPITRE XLVII. 


Circonstances de la mort de François I. — Origine de la 
fortune du maréchal de Saint-André. 


Ce grand prince, quelques heures devant 
mourir, se souvenant des merites de M. de Vieil- 
leville , de l'ardante et fidelle affection qu'il avoit 
à son service, se voyant aussi prévenu sans avoir 
le loisir de luy faire paroistre le bien qu'il luy 
vouloit et l'amitié qu'il luy portoit, le connois- 
sant d'autre part, par le refus qu'il avoit 
fait de la compagnie de M. de Chasteaubriand, 
du tout exempt de vice d'ambition , envoya 
querir monsieur le dauphin pour luy recom- 
mander, semblablement pour luy faire beaucoup 
de remontrances pour le bien du royaume, qui 
sont écrites ailleurs, aussi pour luy donner sa 
benediction ; et puis luy tint ce langage : «Je 
scey bien, mon fils, que vous avancerez plustost 
Saint-André que Vieilleville, et que vostre cœur 
y est tendu; mais si vous faisiez en vostre esprit 
une conferance de la valeur, de l'entendement et 
des preuves de l'un et de l'autre, vous ne vous y 
precipiteriez; pour le moins vous prieray-je que, 
si vous ne les voulez agrandir ensemble, que le 
dernier suive de bien près le premier.» A quoy 
monseigneur le dauphin répondit qu'il avoit 
double occasion d'aimer Vieilleville : «la pre- 
miere, que c'est un present dont vous m'avez 
honoré; l'autre, pour les grands et signalés ser- 
vices qu'il a déjà faits. Mais je vous supplieray, 
monsieur, ne trouver mauvais si je me rends 
plus affectionné envers Saint-André, y estant 
convyé par une seule raison que vous-même ne 
rejetterez pas; car il est fils de M. de Saint- 
André que vous m'avez donné pour gouverneur, 
sous lequel j'ay esté environ quinze ans, qui a 
esté cause que son fils et moy avons estè nourris 


“ensemble dès notre enfance, que je ne puis ou- 


blier, et a pris possession de ma chambre, et y 
couche ordinairement. Et quant à la valeur et 
bon eutendement, je vous jure, monsieur, que 
Saint-André ne cede 4 nul autre.» Et luy de- 
mandant le roy où il en avoit fait preuve, il luy 
répondit : «Si les hommes font et exercent les 
charges, monsieur, les charges aussi font et 
dressent les hommes. Et si jamais le moyen se 
presente de pousser et elever Saint-André aux 

plus sublimes grades et estats de France . je le 
feray; mais'je n'oublieray jamais Vieilleville, 
car quand il s'offrira une bonne occasion de 
quelque charge d'honneur et d'importance, il 
sera toujours des premiers employés , et preferé 
à tous autres ; car je ne doute point qu'il ne s'en 
acquitte toujours et fort dignement.» ` 
Alors le roy luy dit qu'il faisoit bien connoître 
par celte reponse qu'il feroit Saint-André des 
plus grands de son royaume, sans l'éluigner de 
sa personne ; mais que si Vieilleville parvenoit, 
ses services, les corvées et sa vertu luy en dres- 
seroient le chemin.Et sur l'heure il envoya que- 
rir M. de Vieilleville, auquel il tendit la main, 
luy disant telles paroles : « Autre chose ne vous 
puis-je dire, Vieilleville, en l'extremité où je 
me sens, si non que je meurs trop tost pour 
vous; mais voilà mon fils qui m'a promis de ne 
vous point oublier : faites-luy bou service, 

comme vous avez déjà bien commencé; son pere 
ne fut jamais ingrat : et veux que presentement 
il vous promette le second estat de mareschal de 
France vaccant; car je me doute bien à qui le 
premier est voué. Mais je prie Dieu qu'il n’en 
pourvoye jamais qui n'en soit aussi digne que 
vous. Ne le voulez-vous pas ainsi, mon fils? — 
Ouy, monsieur, » répondit monsieur le dauphin; 
et sur l'heure il jetta son bras sur M. de Vieille- 
ville, ayant tous trois les larmes aux yeux : fa- 
veur qu'il ne departit à un seul de ses compa- 
gnons durant sa maladie; car resolument il ne 
les peut jamais voir ny aimer depuis celte fras- 
querie découverte par Briandas, qu'ils n'avoient 
faite , selon son opinion , que sur le desir de le 
voir en l'estat où il estoit. Et bien-tost après les 
medecins firent sortir monsieur le dauphin et 
tous autres de la chambre; et ne fut gueres sans 
rendre l'esprit. 





LIVRE DEUXIÈME. 


CHAPITRE PREMIER. 


Avénement de Henri I à la couronne. — Ambassade de 
M. de Vieilleville en Angleterre. 


Henry, dauphin, par cette mort devenu roy, 
partit de Ramboillet , et, après avoir commandé 
de porter le corps du feu roy son père à Saint- 
Cloud près Paris, pour y faire la quarantaine 
avant estre enterré, selon l'anciennne coutume 
de nosrois. s'achemina droit à Saint Germain-en- 
Laye, où il trouva déjà monsieur le connestable 
qui attendoit, il y avoit plus de six ans, ce chan- 
gement en grande dévotion; et tous deux com- 
mencerent à donner ordre aux affaires, des- 
quellesles plus pregnantes d'alors estoient celles 
d'Angleterre; et y ayant vacqué cinq ou six 
jours sans intermission, ils appellerent au sep- 
tieme M. de Vieilleville, auquel ils baillerent , 
se confians de sa prudence, memoires et ins- 
tructions pour aller en Angleterre devers le petit 
roy Edouard et son conseil, pour les assurer 
qu'il vouloit tenir inviolablement la paix que 
leurs seigneurs et peres avoient jurée, et que sa 





majesté avoit envoyé, par un autre chevalier 
d'honneur, à l'empereur Charles, curateur ho- 
noraire de leur jeune roy, une pareille asseu- 
rance; et que, si besoin estoit, le seigneur de 
Vieilleville, député de sa part devers eulx, avoit 
un pouvoir fort ample pour la jurer de nouveau. 

Ce conseil, qui n'attendoit rien moins que 
une forte guerre par la mort de François le 
Grand, pour la recousse de Boulogne , car elle 
n'étoit point comprise dedans le traité de paix 
d'entre les deux rois, fut fort rejouy; et ne faut 
demander si M. de Vieilleville fut le bien venu, 
ny avec quelle allegreese on le reçut. Mais le 
lendemain, s'estant offert en plein conseil , le 
roy estant , de jurer de rechef la paix, pour plus 
grande confirmation et assurance d'amitié , sui- 
vant son pouvoir duquel il fit taire publique- 
ment lecture, le duc de Sommerset, oncle du 
petit roy Edouard, et son curateur avec l'empe- 
reur, mais onerayre, luy répondit qu'il n’en 
estoit aucun besoin s'il ne vouloit faire rayer du 
traité de paix l'article qui concernoit Boulogne; 
et faisant M. de Vieilleville semblant de l'igno- 

rer, luy dit qu’il ne pensoit point qu'en un ac- 
cord solemnel juré entre deux grands roys, il y 
eust quelque article de réservé qui eust pu al- 
terer le reste, et rallumer la guerre de plus 
belle , la prenant, du petit au plus grand, sur 
les appointemens des capitaines et gentilshom- 
mes d'honneur en leurs querelles, ausquelles la 
meilleure clause que l'on y puisse inserer est qu'ils 
s'entrembrassent avec protestation d'oublier 
toutes choses , telles qu'elles puissent. « Cela 
est bien vray, répondit le duc de Sommerset ; 
mais l'article de Bouloigne est en ce traité de mot 
en mot, ainsi que je les vous reciteray : » 

« Et‘quand le roy de France voudra ou pourra 
prendre la ville de Bouloigne, et desmenteler 
tous les forts bastis ou commencés à bastir à l'en- 
tour d'icelle, il luy sera licite de l'entreprendre 
ct faire tous ses efforts de l'executer ; et ne sera 
ce present accord aucunement alléré, ny à ice- 
luy préjudicié en aucune façon; avec condition 
toutefois que ledit sieur roy de France ne tou- 
chera, attentera, ny fera aucune entreprise, 
soit par guerre ouverte, soit par menée, intelli- 
gence ou surprise secrette sur la vieille con- 
queste, qui est la ville de Calais, et toutes les 
autres places que ledit sieur roy d'Angleterre 
détient et possede en la comté d'Oye; et laissera 
généralement ladite comté en repos , et franche 
de toute hostilité, que ledit sieur roy d'Angle- 
terre maintient estre son vray heritage, et en 
estre en possession il y a plus de trois cens ans, 
sur peine de nullité du present accord. » 

« C'est, monsieur de Vieilleville, la teneur de 
cet article, par lequel et plusieurs autres, dit le 
duc comme en colère, que nous avons faits 
avec les Français, on connoist assez que, quand 
nous avons à négocier avec eulx, nous y som- 
mes toujours surpris. Car ce fut très-mal en- 
tendu au conseil du feu roy d'Angleterre de 
laisser passer cet article; mais j'estois, à mon 
grand regret, absent et sur les marches d’Ir- 
lande, pour apaiser quelque émotion entre la 
noblesse et le peuple. Aussi véritablement nous 
faut-il confesser que vous êtes plus rusés et 
consommés aux affaires d'estat que nous; mais 
en recompense, quand ce vient au faire et au 
prendre, nous montrons toujours aux Français 
que nous sommes Anglais. » 

A quoy M. de Vieilleville repliqua : « Je 
pense, monsieur, que vous l'entendez saine- 

ment , et que une nation paroist toujours pour 
telle qu'elle est, sans se pouvoir contrefaire ny 
déguiser pour une autre : car on connoist tou- 
jours de quelle nation est un homme, ou par le 
langage , ou par sa façon de vivre ordinaire, 
ou par l'habillement , ou bien par quelque trait 
naturel de son ramaige qui lui échappe quand 
il soublie, pour quelque depaysé qu'il soit ; 
mais si vous le prenez pour la valeur, les Fran- 
cais ont toujours fait connoistre aux Anglais ce 
qu'ils sçavent faire. — Vrayment , dit le duc, je 
le quitte : vous avez eu beaucoup de Norman- 
dies, de Guyennes et de Calais en Angleterre, 
et vos rois se sont fait couronner à Londres, 
comme les nostres à Paris? — Ha, monsieur, 
dit M. de Vieilleville, ne le prenez pas là, car 
il n’estoit pas en la puissance des six roys d’An- 
gleterre de faire telles conquestes en France, 
s'ils n'eussent eu les ducs de Bretaigne et de 
Bourgoigne pour confederés, parents et amys. 
— Et de Bouloigne, dit le duc, depuis que ces 
deux princes-là sont éteints , que vous en semble? 
— ll me semble, répondit-il, que vous ne la 
devez appeller conqueste, mais plustost achapt , 
car nous tenons prisonniers en la Bastille de 
Paris les trahistres qui la vous ont vendu. » 

Cette parole chargea de rougeur le visage du 
duc de Sommerset, car il estoit le premier en ce 
marché : lequel voyant M. de Vieilleville si actif 
et prompt en ses réponses pour soutenir l'hon- 
neur de sa nation, changea de propos, et le pria, 
comme chef du conseil, de parachever sacharge; 
ce qu'il fit trés-dignement, et au grand conten- 
tement du roy Edouard. Et après avoir assuré 
toute l'assemblée de la bonne volonté du roy son 
maistre envers le leur, et que, pour mourir, il 
ne vouldroit enfreindre ce qui avoit esté si sain- 
tement arresté et scellé entre deux si grands 
princes, le conseil se leva avec une extreme 
allegresse. Lors le milort Coban, qui avoit esté 
deputé pour l'accompagner et assister dedans 
Londres et par-tout, et qui desja l’estoit venu 
recueillir à Douvres, le vint conduire en son 
logis nommé Darompler, assez voisin de celuy 
du roy, que l'on appelle Westminster, tous deux 
sur la Thamise, aux fauxbourgs de Londres, 
tirant à Richemont. 

Ce duc de Sommerset n’estait gueres bien 
voulu des milorts et autres seigneurs d’Angle- 
terre, n'y même du roy, car il entreprenoit sur 

lestat, ct s'en faisoit si bien accroire, que son 
opinion , bonne ou mauvaise, effacuit toutes les 
autres? et ce qui le rendoit plus odieux à tous 
les estats du royaume, estoit que, de sa seule et 
privée authorité, il s'estoit qualifié Protecteur 
d'Angleterre, pour lequel estat il tiroit plus de 
vingt milles nobles à la roze par an; et outre ce, 
il avoit , de la même puissance et authorité , créé 
et estably Thomas Semor, son frere puisné, 
amiral de toute la mer. - 


CHAPITRE IL 
Coutume de servir les rois d'Angleterre à genoux. 


Monsieur de Vieilleville séjourna six jours à 
Londres, durant lesquels il fut fort magnifique- 
ment festoyé des princes et millorts , et princi- 
palement en un festin royal où il disna entre le 
roy et ledit duc de Sommerset, aprés lequel 
estoit assis M. de Thevalle, beau-frere de M. de 
Vieilleville, fort vaillant et sage chevalier, qui 
avoit épousé madame Françoise de Scepeaulx , 
trés-vertueuse et trés-belle dame; et au dessous 
de luy Thomas, amiral, sans qu'il y en eust 
d’autres à table. Et servirent les millorts cheva- 
liers de l'ordre de la Jartiere, portans les plats 
après le grand-maitre, les testes nues; mais, 
approchant de la table, ils se mettoient à ge- 
noux, et venoit le grand-maltre prendre le ser- 
vice de leurs mains, estant ainsi agenoilés : ce 
que nous trouvasmes fort étrange, de voir si 
anciens chevaliers, gens de valeur et grands 
capitaines des plus illustres maisons d'Angle- 
terre, faire l'estat que font les enfans d'honneur 
et les pages de la chambre devant nostre roy, 
qui ont seulement les testes nues portants le ser- 
vice, mais ils ne s'agenoillent nullement, et en 
sont quites pour une révérence d'entrée et d'is- 
sue de la salle où se fait le festin. Et estans en 
difficulté de juger de qui approctoit le plus 
cette façon, ou de la tyrannie, ou de l'idolatrie, 
un gentilhomme anglais qui nous écoutoit nous 
y satisfit fort promptement , disant en bon lan- 
gage français qu'elle participoit de tous les deux 
avec cette raison : «Si vous faites aux vieilles 
geus, si expérimentés en toutes choses qu’ils 
n'ont besoing de rien apprendre, faire des choses 
puérilles , vous pouvez bien penser qu'ils sont 
contraints d'y obeyr, car le vieillart n’a rien si 
odieux que de contrefaire l'enfant ; par ainsi il 

faut conclure que s'ils refusoient ce commande- 
ment quand nostre roy veut monstrer ses magni- 
ficences et grandeurs, qu'ils seroient en danger 
d'estre chassés de la cour, privés de leur estat, 
et peut estre de la vie : doncques est tirannie. 
Et quant aux testes nues et agenvillements qui 
sont ordinaires devant la face de nos roys, puis- 
que cela appartient à un seul Dieu, vous ne pou- 
vez ignorer que ce soit idolatrie. Mais vostre roy 
en use plus chrestiennement , et ne tient pas une 
si turquesque rigueur à ses sujets et serviteurs ; 
aussi il n'y a pas un de vous autres Français qui 
ne voulust librement sacrifier sa vie pour son 
prince. Icy tout au contraire : car des douze qui 
sont à genoulx , les sept que vous voyez derniers 
voudroient avoir coupé la gorge au roy et au 
duc de Sommerset son oncle maternel : car 
estant parents et créatures des feues roynes 
meres des infantes Marie et Elisabeth, ils crevent 
de deplaisir de voir l'usurpation que ce duc, par 
son authorité , a fait sur elles de la couronne, 
qui appartient premierement à Marie, et puis 
par son decès à Elisabeth; se targuant du tes- 
tament du feu roy Henry, qu'ila basty à sa poste, 
auquel il ne s'est pas oublyé , car il s’y est trouvé 
le premier, après l'empereur, de saeze tuteurs 
de ce jeune roy ordonnés par son pere; mais 
les quinze luy ont bientost quitté toute la charge 
le connaissant incompatible, ou bien par re- 
mords de conscience de la falsité de cetestament, 
et du tort que l’on faisoit à ces deux très excel- 
lentes princesses. 

«Car ledit feu roy Henry, qui estoit un prince 
voluptueux, et auquel un serail de femmes 
n’eust pas suffi, repudia la reyne Catherine, 
mere de l'infante Marie, pour épouser Anne de 
Boulan, de laquelle il eust Elisabeth , les accu- 
sant fort iniquement toutes deux d'impudicité 
et d’adullere, sans pouvoir dire ni prouver, 
encore moins les convaincre du fait; qu'il fit 
néantmoins mourir la premiere entre quatre 
murailles, et l'autre sur un échafaut (car un roy 
n'a jamais faute de juges ny de temoins), pour 
épouser Janne Semor , sœur de ce duc, et mere 
du roy que vous voyez, de laquelle il fust un an 
amoureux : en quoy clle se maintint sé vertueu- 
sement , que la force d'amour contraignit ce roy, 
n'en pouvant rien tirer que par mariage, de 
faire insignes meschantés : la premiere de re- 
pudier ainsi à la vollée des princesses de bien et 

d'honneur, foulant leur reputation, et, contre 
sa conscience, leur ravir la vie pour épouser 
celle-cy ; la seconde, de priver, contre tout droit 
divin et humain, ces deux rares princesses en 
toute vertu de leur vraye, legitime et naturelle 
succession, pour y préferer ce petit roy que les 
gens de bien et d'esprit de ce royaume tiennent 
pour bastard; et la troisieme, que, non vou- 
lant le pape approuver ce fornicatoire mariage, 
il laissa sa religion ancienne catholique pour 
adherer celle de Lu'her, par depit d'avoir esté 
debouté de sa demande , comme injuste , en plein 


consistoire des cardinaux; ct s'oublia tant, qu'il 


écrivitet fit publier un petit meschant livre contre 
ce très sacré sénat, perdant par celte folie un 
fort saint et honorable titre que ses predeces- 
seurs et luy avoient entre les roys chrestiens ; 
car vostre roy s'appelle Très-Chrestien, celuy 
d'Espagne Catholique, et le nostre se nommait 
Protecteur de la fuy. Et croyez que cesluy-cy ne 
rendra pas ce litre à sa posterité : car son pere 
le fit instruire et nourir en cette nouvelle secte, 
en laquelle il persiste, et y est, par le comman- 
dement du duc son oncle, entretenu. 

« Vous voyez donc, messieurs , par ce discours, 
que la paillardise de fea son pere le fit forvoyer 
en sa religion, de laquelle il n’eust jamais changé 
si le pape luy eust accordé la dispense d'épou- 
ser Anne de Boulan : et s'il eust ausé faire mou- 
rir Catherine, il n'eust pas esté en la peine de 
faire la poursuite ; mais elle estoit tante de l'em- 
pereur Charles cinqui me. Aussi depuis ce re- 
fus il n'épousa jamais que des filles de ducs ou 
simples damoiselles, pour plus librement exercer 
sur leur honneur et sur leur vie sa detestable 
volonté, et en épousa jusques à cing depuis la- 
dite Catherine, qu'il fit tontes passer ou par la 
mort ou par la honte de la répudiation, excepté 
Janne Semor, mere de ce roy, qui mourut in- 
continant après en estre delivré; dont bien luy 
en print, car elle eust esté mise au rang des 
autres : encore dit-on qu'il la fit empoisonner 
pour épouser la quatrieme, qu'il repudia un an 
après; et fit trancher la teste à la cinquieme, 
forcené de l'amour d'une vefve nommé Cathe- 
rine Parre, à laquelle, s'il ne fust mort, il fai- 
sait déjà Faire le procès, l'accusant faussement 
d'avoir conspiré à sa mort avec la princesse Marie 

couronne que vous voyez, je vous laisse à juger, 
messieurs, si ce royaume doit prosperer.» 


CHAPITRE IIL 
Etat de la cour d'Angleterre. 


Lors l’un des nostres, nommé Vausurhosne, 
dit à ce gentilhomme anglais, qui s'appeloit 
Vartich, qu'il estoit fort esbahy qu'ayant tant 
de droit de leur costé, et la plupart des millorts 
favorables , qu'ils ne hasarderoient une bataille, 
et y amener le peuple par quelque menée sc- 
cretle, s'assurant que s'il se presentoit quelque 
magnanime seigneur qui s'en voulust entre- 
mettre, il seroit suivy de tous les estats, «veu, 
millort Vartich, ce que vous nous venez de dis- 
courir , car Dieu ayde au bon droit. Et s'il vous 
souvient d'avoir leu vos histoires d'Angleterre, 
vous y avez trouvé que le comte d'Herby , qui 
avoit esté long-temps fugilif en la cour deFrance, 
craignant la fureur du roy Richard d'Angle- 
terre, sur-nommé de Bourdeaux , arriva de nuit 
à Londres par le moyen de l'evesque, et se pre- 
sentant de jour au peuple, l'attira tout entiere- 
ment de son party, qui le reçut avec une extreme 
joye; et marchant en campaigne, tous les grands 
et autres se vinrent joindre en son armée, qui 
s'enfla si grosse qu'il alla combattre le roy sur 
les marches d'Irlandeet d'Angleterre, et le deffit; 
puis , l'ayant fait mourir en prison, il se fit cou- 
ronner roy. — Cela est très-certain, répondit 
Vartich; mais le duc de Sommerset, qui est un 
prince fort provide, y a prevenu merveilleuse- 
ment, car il a osté à tous les grands de ce royaume 
tous les moyens de rien innover. Premierement 
il a donné l'estat d'amiral à son frere, qui est la 
principale force d'Angleterre; le gouvernement 
d'Irlande à un autre parent qui lui est du tout 
voué ; les gouverneurs de Calais, de Boulogne et 
de tout ce que nous tenons en France sont de sa 
main, semblablement de tous les ports de ce 
royaume, comme de Porsemme!, de Douvre et 
de LaRye, les petits forts sur la Thamise , mesme 
de la tour de Londres, où il a mis de ses gentils- 
hommes et obligés serviteurs; de sorte qu'il ne 
demeure au plus puissant et habile homme d'A n- 
gleterre une seule ouverture ou invention de 
rien altenter n'y entreprendre : il faut necessai- 
rement attendre ce coup de la main de Dieu, qui 

sans faire rendre, par sa grande justice , ce que 
l'on a usurpé sur ces dignes princesses. Et si 
prieres ont lieu, et qu’il luy plaise les exaucer en 
sa juste requeste, nous espérons tant desa bonté, 
que auparavant la fin de trois ans l'oncle et le 
neveu iront exercer leur tirannie en l'autre 
monde; car li n’y a petit ny grand en ce royaume, 
hormis ceulx de leur ligue, qu'il n'y entende 
fort devotement.» Cela dit, il print congé de 
nous et se retira, sans que jamais l'ayons pu 
trouver n'y revoir depuis; et le cherchasmes tant 
que nous fûmes là, parce que nous le tenions 
pour fort habile homme, et qui avoit grande 
envie de remuer pour estaindre celte usurpation, 
et remettre sus la religion catholique. l 

ll semble, à ce qui est advenu depuis, que ce 
Vartich estoit touché de l'esprit de prophetie; 
car au commencement de l'année 1547 il nous 
tint ce langage, et sur la fin de l'année 1550 ce 
petit roy mourut ; par la mort duquel la cou- 
ronne revint à l'infante Marie, qui fit mourir 
assez bon nombre de milloris qui avoient assisté 
et favorisé le couronnement de son feu frere. 


CHAPITRE IV. 
Fêtes données par les Anglais à M. de Vieilleville. 


F Cette digression des affaires d'Angleterre ne 
me fera pas oublier de quelles sortes de passe- 
temps ils recreérent M. de Vieilleville, qui ne 
furent pas de joustes, tournays, courses de ba- 
gues, ny prendre le cerf à force, car ils n'y sont 
pas si propres ny exercés comme à la bolingue : 
mais le menerent en un parc peuplé de dains et 
de chevreulx, et luy ayant fait amener un che- 
val sarde fort richement en ordre, accompaigné 
de quarante ou cinquante, que millorts, que gen- 
tilshommes du pays, tuerent quinze ou vingt 
bestes à course de cheval : et y avoit un extreme 
plaisir de voir les Anglais courir à toutes brides 
en cette chasse, l'épée au poing; car s'ils eus- 
sent suivy la victoire de quelque bataille gai- 
gnée, ils n'eussent pas plus cryé, ny usé des 
mots qui leur sont propres et ordinaires et une 
charge, qu'ils faisoient , ou qu'ils voulvient 
monstrer à M. de Vieilleville ce qu'ils avoient 
d'adresse à cheval, ou qu ils se vouloient gor- 
ger de ce plaisir, duquel ils ne jouissent , sinon 
quand il vient des seigneurs étrangers devers 
Jeur roy, et principalement de France, que l'on 

connoist aimer la chasse et y estre duicts sur 
toutes na ions. 

Une autre journée ils luy donnerent le plaisir 
du combat des dogues contre les ours et les 
taureaux, l'un après l’autre, et sur chacun de 
ces animaux ils lachoient une douzaine de do- 
gues à la fois : passe-temps assez agreable, mais 
celui du taureau plus que l’autre. Qui fut cause 
que , se delectant M. de Vieilleville de téls com- 
bats, fit achep'er des dogues en bon nombre ; 
aussi 6n luy en donna qu'il fit passer la mer, 
avec un puissant lavreau et bien aguerry : et 
fut le premier qui amena ce plaisir en France, 
que le roy aima infiniment et continua toute sa 
vie, car il n'y avait prince ny seigneur en la 
cour qui n'eust une demye douzaine de dogues 
pour entretenir tels combats; et amenait-on 
des taureaux de Provence : el dura ce passe- 
temps depuis le commencement du regne de 
Henry jusques à quatre ou cing ans dedans ce- 
luy de Charles son fils; mais la continuation 
de nos guerres civiles les fit esvanouyr. 

Le jour que partit M. de Vieilleville de Lon- 
dres pour s’en retourner en France, il fut ac- 
compagné du duc de Sommerset et de l'amiral 
son frère jusques à Grenouych, qui luy firent 
voir environ deux cents navires armés en 
guerre, soixante renberges, et grand nombre 
d'autres vaisseaux tous en bataille, à la teste 
desquels y avoit quatre navires d'une immense 
grandeur, dont l’un se nommoit le Grand Henry, 
l'autre Marie-Roze, le tiers Roze-Blanche , et le 
quatrième Liepard ; et sur le tillac desdits vais- 
seaux, mariniers et soldats se presentoient, mais 
avec un merveilleux silence, encore qu'il y en 
eust plus de six mille. Et quand ce vint au congé 
prendre, que les deux freres s’en retournerent 
à Londres et M. de Vieilleville à Gravezins, sa 
couchée, on n'ouit jamais un si grand tonnere 
de canonades , que ceulx qui commandoient là 
dedaus firent aussi industrieusement filer de na- 
vire en navire que pourroient faire dix mille 
harquebuziers des vieilles bandes, une scope- 
terie d'harquebuzades, rang pour rang; et dura 
ce plaisir une heure pour le moins : qui fit bien 
juger à M. de Vieilleville et à tous les gentils- 
hommes qui l'avoient accompagné en ce voyage, 
que le roy d'Angleterre estoit un très-puissant 
prince sur la mer; car, outre cette force, il n'y 
avoit port en Angleterre et Irlande qui n’en 

fust bien garny, sans ce qu'ils avoient à Calais, : dit à M. de Thevale et autres gentilshommes là 


Bouloigne, et autres forts de leur nouvelle con- 
queste en France; avec un indicible regret 
qu'avoit M. de Vieilleville que nostre roy n'y 
faisoit une pareille dépense, comme il en avoit 
le moyen, et y faire nourrir une infinité de jeu- 
nesse qui aussi bien demeure inutile : estant en 
celte opinion que, avec une telle force par mer, 
et sa gendarmerie et noblesse par terre, qui 
n'ont point leurs pareilles, il rendroit la paix à 
tous ses voisins, et feroit trembler le reste du 
monde. 


CHAPITRE V. 


Retour de M. de Vieilleville à la cour de France. 


Ayant passé la mer et surgy à Calais, car ils 
ne vouloient nullement que l'on approchast de 
Bouloigne ny des forts, et poursuivants notre 
chemin, un courrier depesché de la part du roy 
le vint trouver à Marquise, village à my-chemin 
de Calays et de Bouloigne, qu’il ramena jusques 
à Montreul; duquel lieu il le renvoya vers sa 
majesté avec une fort ample depesche de tout 
ce qu'il avoit negocié en Angleterre; et ne luy 
restoit à dire que une créance dont le roy 
Édouard l'avoit chargé pour rapporter à son 
roy, inconnue à son conseil, mesme à ses on- 
cles, avec une lettre écrite de sa main, comme 
les rois s'entrescrivent, non point pour affaires, 
mais pour se fraterniser privement, et s'offrir 
les uns aux autres. 

Il apprint par ce chevaucheur d'escuyrie que 
monsieur le connestable possedoit le roy de 
telle façon, qu'il le menoit par toutes ses mai- 
sons, Chantilly, Escouan et l'Isle-Adam , et que 
prince, quel qu'il fust , ny autre , n’approchoit 
de sa personne que par sa faveur et introduc- 
tion, et qu'il trouveroil sa majesté à Escouan, 
duquel lieu l'on ne devoit partir de trois se- 
maines : et tramoient tous deux d'envoyer sept 
cardinaux à Rome, et qu'entre autres le cardi- 
nal de Lorraine Jan, qui avoit tant gouverné le 
feu roy, en devoit estre. Et luy demandant 
M. de Vieilleville si le pape estoit mort, il luy 
répondit que non, mais qu'il estoit si viel que 
le roy vouloit qu'ils partissent de bonne heure, 
afin qu'estans là ils regardassent par ensemble 
d'en créer un, par leur sollicitation et faveur, 
qui fust bon Français. Lors M. de Vieilleville 

presents, que c'estoit un bien rusé preteste que 
monsieur le connestable inventoit pour demeu- 
rer seul auprès du roy, mais qu'il plaignoit fort 
le cardinal de Lorraine, qui estoit déjà sur 
l'âge, n'ayant accoutumé de faire si longs 
voyages; et qu'il pensoit, quand il auroit ache- 
miné les autres, qu'on le feroit revenir, estant 
déjà demy-mort des regrets et ennuys qu'il por- 
toit de la mort du feu roy. 

Si monsieur le connestable vouloit seul pos- 
seder le roy, il projetoit bien encore en son es- 
prit un autre dessein de plus grande impor- 
tance, qui estoit que nul u’eust pu estre advancé 
ou promeu aux grands honneurs et estats de ce 
royaume que par son moyen, afin que tous luy 
eussent cette obligation pour mieulx fortifier 
ses enfans, dont il y avoit nombre, et toute sa 
maison , qu'il s'assuroit de faire trés-grande, 
comme il fit; et, pour effectuer cette volonté , 
il tachoit par tous moyens de pratiquer les plus 
grands seigneurs de France, sans toutefois titre 
de prince (car pour ceux-là il ne s'employa ja- 
mais gueres), semblablement les chevaliers 
d'honneur et de valeur, et autres gentilhommes 
dignes et de merite. Et affin que tout le royaume 
luy clinast, il peupla les cours de parlements, 
principalement celle de Paris, de présidens et 
conseillers faits de sa main, pour avoir toutes 
robbes à sa dévotion, aussi pour la vuydance de 
ses procès. 

Suivant cela, saichant que M. de Vieilleville 
devoit coucher à Luzarche le lundy, et que le 
mardy il se devoit trouver au disner du roy lors 
estant à Escouan, comme dit est, il envoya au 
devant de luy M. de Gordes, avec trente ou 
quarente gentilshommes, pour le bien veigner 
des premiers, et luy faire entendre de sa part 
le contentement que le roy avoit de son voyage, 
et d'autres particularités. 


CHAPITRE YI. 
Saint-André demande le bâton de maréchal de France. 


Mais M. de Saint-André, nourry en cette 
mesme esperance d'estre grand , et brûlant de 
semblable ardeur d'attirer les hommes, s'estoit, 
au desceu du roy, derobbé de la cour, accom- 
paigné du sieur d’Apchon, son beau-frere, des 
sieurs de Sault, de Senneterre , Saint Forgeul, 

Saint Chaumont , Thalaru et de La-Roue, gen- 
tilshommes de la chambre, et plusieurs autres 
gentilshommes de nom qui suivoient, à la fran- 
çaise, cette voile de Saint André flotante en une 
très-large mer de profonde faveur; et dès le 
soir du lundy, sur la fin d'avril 1547, se trouva 
à Lusarche au logis de M. de Vieilleville comme 
il se mettoit à table. De quoy il fust fort esbahy, 
mais cependant très-joyeux de voir que le plus 
grand de ses amys luy avoit departy telle fa- 
veur , et en soupant , M. de Saint-André luy dit 
que ce qui l’avoit meu à devancer tous ses amys, 
estoit qu'il se vouloit réjouyr avec luy le pre- 
mier du merveilleux contentement que le roy 
avoit de l'heureux succès de son voyage, et, 
entre autres, d'avoir si bien rivé les cloux au 
duc de Sommerset en plain conseil d'Angleterre, 
leur roy present, sur l'honneur de la nation 
française : de quoy sa majesté recevoit un ayse 
incroyable, pour la connoissance qu’elle avoit 
que de tout temps ce duc en estoit le mortel en- 
nemy; ce qu'il avoit toujours fait paroistre du 
vivant du feu roy d'Angleterre son maître, car 
incessamment il s'opposoit aux entremises et 
negociations ou des treves ou de la paix; et 
l'appeloit-on alors le comte de Herfort, qui 
avoit tant de faveur auprès de sondit maitre, 
que je puis appeller son beau-frere, qu'il l'in- 
cita de rompre l'alliance qu'il avoit avec le feu 
roy François, et l'anima de invahir avec l'em- 
pereur le royaume de France : ce qui fut, à son 
importune persuasion, promptement executé ; 
car l’empereur y vint par la Champaigne jus- 
ques à Chasteau-Thierry avec une grosse armée, 
et son maistre avec une autre devant Bouloigne, 
qu'il print, comme nous avons dit cy-dessus, 
par intelligence. 

Après soupper ils se retirerent tous deux en 
la chambre, ou, de propos en autre, M. de Saint- 
André se descouvrit à luy d'une chose qui luy 
troubloit fort l'esprit, comme à son parfait amy 
du conseil duquel il avoit plus grand besoing 
que jamais; qui estoit que madame la duchesse 
de Valentinois et luy avoient eu de telles dis- 
putes et paroles ensemble , que leur amitié, qui 
auparavant estoit et de tout temps très-grande, 
mal aisément se pourroit à jamais renouer; 
mais il se consoloit grandement , connoissant le 
droit de son costé. Et s'ébabissant M. de Vieille- 
ville comme s’il avoit si peu regardé a soy que 

de n'avoir évité de tomber en cet inconveniant, 
dont la consequence luy pourroit estre nompa- 
reillement pernicieuse , pour plusieurs raisons 
qu'il remettoit à une autre fois, il luy en de- 
manda l'occasion et le sujet, à quoy M. de Saint- 
André répondit en cette Façon : 

« Vous sçavez, monsieur mon meilleur amy, 
comme le roy m’a par cy-devant honoré du pre- 
mier estat de mareschal de France vacquant , et 
que j'en ay deux brevets signés de sa main, le 
premier estant daulphin, et l'autre du second 
jour de son advenement à la couronne ; et se 
presentant celuy du mareschal du Biez, duquel 
et de son gendre le procès sera bientost instruit 
et prest à juger, de trahistres, ainsy que vous 
avez bien fait sonner en Angleterre ; l'un , qui 
est le mareschal, par degradation d'honneur, 
confiscation d'estat, de biens et confinement 
que l'on appelle mort civile; et l'autre de son 
gendre, de mort naturelle, car il sera decapité ; 
l’arrest ne sera pas sitost executé que je ne soys 
pourveu de l'estat de mareschal de France du- 
dit Biez, ainsy que je vous monstreray par un 
troisieme brevet confirmatif des deux précédens. 

« De quoy advertye madame de Valentinois, 
elle vint, il y a huit jours, trouver sa majesté, 
se plaignant du tort que l'on faisait à M. de La 
Marche, son premier gendre, de l'avoir oublié, 
duquel le grand pere et pere avoient esté mares- 
chaulx de France !, le premier mort à la bataille 
ce Pavie?, à la veue du feu roy, et l'autre avoit 
soustenu le siege de Peronne ; alleguant un mil- 
liasse de services que ses predecesseurs de La 
Marche ont faits à la couronne, desquels toutes 
les terres sont en combustion pour avoir plus- 
tost suivy le party de France que de l'Empire, 
et que mesme aujourd'huy leur forteresse de 
Scedan est une clef et seur rempart de ce 
royaume du costé dela Champaigne et Lorraine, 
que jamais l'empereur ny autre grand prince 
n'a ausé regarder, non que l'assaillir; laquelle 
sondit gendre garde fort soigneusement , munit 
et fortifie à ses propres cousts et dépens, sans 
que le roy y face aulcune despence, ni mette du 
sien un double ; et qui plus est à considerer que 
son gendre , qui est de nature et condition libre 


t Il n'y avoit encore eu qu'un La Marck , maréchal de 
France ; le second le fut plus tard. 
* li ne mourut qu'en 1536. 

et de franc aleu, ne tenant ses terres que de 
Dieu et de l'espée, se veult rendre vassal du roy, 
et offre sans cesse les hommaiger, et relever de 
la couronne de France; qui est bientost, non 
seulement oublier, mais indiscretement mepriser 
une si pure, si nave et tant fidelle affection; 
avec une infinité d'autres propos qui ont mis le 
roy en une extreme peine ; car de la malconten- 
ter, il ne voudroit pour rien l'entreprendre, et 
aussi peu se dedire de ce qu'il m'a si souvent et 
liberallement donné. Cependant je luy av dit 
que je trouvois bien estrange qu'elle entreprit 
de destourner de cette façon ma fortune, et que 
je n’eusse jamais attendu d'elle, luy ayant esté 
toute ma vie affectionné amy et serviteur, une 
telle indignité; à quoy elle m'a repondu qu'elle 
en avoit la promesse premier que moy, mais 
qu'elle n'avoit pas esté si pratiquée ni rusée aux 
affaires de la cour, que de faire parler au roy 
par écrit, se contentant seulement de sa simple pa- 
role; et que l'arrest du mareschal du Biez ne sera 
pas sitost executé, qu'elle ne contraigne le roy en 
bonne compaignie de luy maintenir sa promesse 
en luy nommant les lieux et devant qui sa ma- 
jesté la luy a plusieurs fois reilerée ; autrement 
quelle et son gendre sortiront , non seulement 
de la cour , mais du royaume de France, et que 
la vieilledevise des anciens seigneurs de La Mar- 
che : «Si Dieu ne me veult , le diable me prye. » 
n’est pas encore morte; el tant d'autres langaiges. 
et tels que peut tenir une femme passionnée qui 
pense que , sous ombre de sa grandeur et faveur, 
tout luy doive cliner; jusques à là, ainsi que 
m'a assuré une honneste dame qui la possede, 
et qu‘ est bien de mes amyes, qu'elle a deliberé 
de reprocher au roy la honte qu'elle souffre en 
son honneur pour luy faire service , si son gen- 
dre n'a ledit estat. Mais elle en pourroit mourir; 
et, quant à moy, je creveray plustost que je me 
laisse ravir ainsi des poings de ma bonne for- 
tune , puisque, du propre mouvement du roy, 
elle s'est à moy si volontairement offerte; estant 
conseillé de tous mes amys d'en user ainsy , et 
surtout de ne desmordre point; estimant tant 
de vous et de nostre parfaite amytié, que vostre 
opinion n'y sera aulcunement contraire ; eu es- 
gard principalement que toute la cour, petits et 
grands en general, m'appelle le mareschal de 
Saint-André : honneur qui m'est advenu depuis 
vostre partement. » 

CHAPITRE VII. 
Conseil que lui donne M. de Vieilleville. 


A quoi M. de Vieilleville, comme fort fasché , 
repondit qu'il recevoit ung merveilleulx ennuy 
de cette dispute, le priant de ne faire jamais es- 
tat de l'amytié de ceulx qui lui avoient conseillé 
de s'opiniastrer en la manutention de sa pro- 
messe; «car ils ne vous sont, dit-il, nullement 
amys ; mais, au contraire, je vous conseille de 
la luy quiter tout-à-fait ; et me semble que vous 
avez l'entendement bien tayé, de n'avoir plus 
avant profondy l'importance de cette affaire : 
car vous n'ignorez point ce qui en peult advenir, 
et du mecontentement que le roy prendra de la 
perte d'un si grand et puissant serviteur, qui 
est en sa liberté de suivre tel party qu'il luy 
plaira , comme marchissant et limitrophe entre 
l'Empire et la France; et de tous les inconve- 
nients et incommodités qui en adviendroient , 
vous en serez le premier et seul regardé comme 
le principal autheur de cette insigne perte. 


| D'autre part, où est votre esprit? Ne sçavez- 


vous pasbien qu'il n'y aque trois mareschaulx en 
France ? Faictes par vostre credit , vous qui gou- 
vernez si privément le roy, qu'il en erige un 
quatrieme, à la mode ancienne, et le prenez 
pour vous, sans vous attendre à la despouille 
d'un malheureux, perfide, trahistre, desloyal à 
la couronne ; et dès demain que nous serons ar- 
rivés, mettez-en les fers au feu, me confiant 
tellement en l'amytié que le roy vous porte, 
qu'il ne fauldra pas user beaucoup de charbon 
que cet estat ne soit promptement forgé à vos- 
tre souhait; car, encore que le roi ne vous fasse 
demonstration d'aucun mauvais semblant , si 
est-ce que je ne doute point qu'il ne voulût que 
vous en fussiez desjà desmy pour en contenter 
la dame. Et si vous estes saige et advisé , croyez 
mon conseil, que mal ne vous advienne , quel- 
que faveur que vous avez; car ce que vous faites 
s'appelle proprement se mettre entre l’ongle et 
la chair. Et de M. d'Aumale , qui est son second 
gendre , quoi ? Pensez-vous faire beaucoup pour 
vous d'attaquer les princes? — A la verité, mon- 
sieur mon meilleur amy, dit lors M. de Sainct- 
Audré, c'est aussi saigement parlé qu'il est pos- 
sible , et trouve vostre conseil très - bon et plus 
loyal que de ceulx qui me nourrissent en cette 
opinjastreté ; mais comment le pourrois-je sui- 

„vre, veu ce qui s'est passé entre elle et moy, 
les paroles que nous avons eues, et les dili- 
gences et efforts que j'ay faits pour me mainte- 
nir? — Laissez en faire à moy, respondit M. de 
Vieilleville, demain je neme coucheray point que 
je ne vous aye mis à ung. Il n'y a rien si aisé; 
car je le luy quitterai l'estat pour vous, avec 
une honneste excuse que vous estes très-marry 
d’avoir si obstinément resisté contre sa volonté, 
et luy remettray entre les mains tous vos bre- 
vets rompus et lacerés. Cependant ne faillez de 
prendre le roy à part pour l'effet que dessus ; 
et, vos lettresobtenues, qui se depescheront en 
demi-jour, prestés en diligence le serment entre 
les mains du roy, et le plus secrettement que 
faire se pourra; et serez, par ce moyen, plus- 
tost créé mareschal que son gendre, car l’arrest 
de ces trahistres ne sera pas executé de trois se- 
maines , et rendrez leroy plus content que yous 
ne pensez. » 

Jamais homme ne se trouva si contant que 
M. de Saint-André, qui se resolut de suyvre 
entierement cet avis; et, embrassant M. de 
Viellleville de très-grande ardeur, luy dist que 
pour rien il n'eust voulu avoir failly de parler à 
luy avant son arrivée à la cour , et qu'il s'alloit 
retirer le plus satisfaict en son ame qu'il fut 
jamais. Et là dessus chacun se retira en son lo- 
gis, attendant le matin poùr aller trouver le 
roy. Lors de ce conseil il n’y avoit avec eux deux 
que MM. de Thevalle et d'Apchon, leurs beaux- 
freres. 

Le mardy, au plus matin, toute cette troupe 
deslogea de Lusarche; et ne furent pas à my- 
chemin dudit lieu et d’Escouan, que MM. de 
Gordes, le bailly de Caux, qui fut long-temps 
après mareschal de France du nom de Cossé, 
Antragues , le jeune Humieres aultrement Con- 
tay, Soubize , le comte Reingraff, Allemand, 
gentilhomme de la chambre , et beaucoup d'au- 
tres, se rencontrerent ; et après infinis saluts, 
reverances et embrassements, ils s'abanderent 
tous ensemble. Mais M. de Gordes fut fort es- 
bahy d’y voir M. de Saint-André, et desplai- 
sant de ce qu'il avoit bienveigné M. de Vieille- 
ville le premier , veu le commandement qu'il en 
avoit de monsieur le connestable. Toutefois il s'a- 
costa de luy pour se descharger de sa créance, et 
marcherent bien environ une lieue seullets et à 
part , devisants de plusieurs choses. Et appro- 

chants d'Escouan, ils descouvrirent , au-dessous 
de Villiers-le-Veuf, M. le prince de La Roche- 
sur-Yon, accompagné de M. d’Anghien, qui 
fut depuis tué en la journée Saint Laurent , et 
de Loys, M. de Bourbon, son frere , qui mou- 
rut prince de Condé, et plusieurs autres, où 
tous mirent pied à terre; et après s'estre fort 
caressés , et principalement M. le prince de La 
Roche-sur-Yon, qui sans cesse embrassoit M. de 
Vieilleville son bon cousin, et incroyablement 
ayse de l'assurance qu'il avoit qu'il seroit le 
très-bien venu, ils remonterent tous à cheval, 
se diligentants affin de trouver le roy au sortir 
de la messe. 

Arrivant M. de Vieilleville à la cour avec cette 
trouppe , qui estoit de plus de cinq cens che- 
vaulx, au milieu de M. le prince de La Roche- 
sur-Yon et de M. de Saint-André, car les deux 
autres princes estoient fort jeunes, aussy que 
M. de Saint-André estoit quasi comme proclamé 
mareschal de France et en tenoit déjà le rang, 
tous mettent pied à terre à la porte du chasteau; 
mais estants lesdits prince et de Saint-André 
d'advis d'aller trouver le roy qui estoit encore 
en la chapelle, M. de Vieilleville leur dist que 
quand le roy le dépeschea en Angleterre, mon- 
sieur le connestable y estoit present et seul ; par 
ainsi il luy sembloit raysonnable de l'aller pre- 
mierement trouver que sa majesté : et les re- 
merciant très-humblement de leur faveur, il les 
plante là ; qui fut un trait duquel ils rougirent 
ung petit, mais cependant fort remarqué d’un 
saige et très-advisé courtisan : aussi toute sa vie 
il en remporta, sur tous ceulx de son temps la 
reputation ; et s'en alla droit en la chambre de 
monsieur le connestable, qui eust esté bien 
trompé s'il eust suivy l'advis des aultres , car il 
le y attendoit de pied coy. 


CHAPITRE VIII 


Entretien de M. de Vicilleville avec le connétable et avec 
le roi. 


Estant entré en la chambre , M. de Thevale 
seul avecques luy, monsieur le connestable le vint 
embrasser joyeusement, luy disant telles paroles: 
« Voicy, monsieur de Vieilleville, la deuxiesme 
foys que je vous ay dict que vous serez le très- 
bien venu à la cour : la premiere, quant vous 
me mites Avignon entre les mains , et ceste-cy 
pour la seconde; car il n'y est entré ny entrera 

de long-temps gentilhomme mieulx receu que 
vous, ny que le roy ayt plus grand envye de 
voir ; et ne sçauriez croire comme il est satisfaict 
de vostre voyaige : car, oultre ce que vous avez 
fort dignement executé vostre charge, par les 
lettres mesme de son ambassadeur , sa majesté 
est si ayse ef contante de la braverie que vous 
avez faite au duc de Sommerset, qu'il est impos- 
sible de l’exprimer, et dict qu'en meilleur endroit 
ne pouviez-vous abattre l'orgueil de ce gallant- 
la. Mais ce n'a pas esté sans avoir eu quelque 
crainte de vostre vie , et en avons toujours esté 
en peine jusques à l'arrivée du courrier que vous 
nous despeschastes de Montreul ; car nous sça- 
vons bien que ce duc ne vault rien, et doubtions 
qu'il vous eust dressé quelque mauvayse partye, 

ou au sortir d'Angleterre ou sur la mer. Or Dieu | 


soyt loué que vous voilà ! allons trouver le roy 


pour luy faire entendre le reste de ce que vous | 


avez retenu à dire, et principalement la créance 
du roy Edouard. » 


Mais comme ils vouloient sortir, le roy, qui | 


avoit sceu par ses seigneurs son arrivée, et estre 
avecques monsieur le connestable, se trouva à 
la porte de la chambre; devant lequel s’estant 
presenté M. de Vieilleville, avecques les reve- 
rances deues et accoutumées à son roy , sa ma- 
jesté luy fist un très-favorable acueil, et en riant 
l'appella duc de Sommerset ; et ayant de l'un de 
ses bras entouré le col dudit sieur de Vieilleville, 
ils entrerent tous troys dans le cabinet de ladite 
chambre , où ils furent deux bonnes heures, et 
remirent le reste à l'après dinée que le roy alla 
disner. Et demeura M, de Vieilleville à disner 
avecques mondit sieur le connestable, qui le ra- 
mena, à l'issue de là, en la chambre du roy, où 
ils ne furent pas moins de temps à traiter des 
affaires qu'ils avoient esté la matinée. 

Quant à l'estat de mareschal de France cy- 
dessus mentionné, M. de Vieilleville tint pro- 
messe , dès le soir du mesme jour de son arri- 
vée, à M. de Saint-André; lequel, parce que l'on 
n'est jamais si hardy à demander pour soy 
comme pour aultruy, pria M. de Vieilleville d'en 
faire l'ouverture, qui très- volontiers s'y ac- 
corda ; et furent les premiers propos qu'il en 
tint au roy fort agréablement receus, luy disant 
sa majesté que s'il s'en fust souvenu il ne les 
cust pas tant layssé disputer, et qu'il luy avoit 
fait un fort grand service d'avoir mis cela en 

avant , car il se desplaisoit de les voir s animer 
si violentement l'un contre l'autre; mais qu'il 
n’avoit rien plus cher que sa parolle. Touteffoys 

il y voyoit une difficulté non petite , que mon- 

sieur le connestable ne s'estoit point desmys de 

son estat de mareschal de France quand il fut 

promeu à Moullins de la dignité de connestable, 

et qu'il pretendoit , en son advis , faire le qua- 

trieme : il ne sçavoit touteffoys à quelle fin, ou 
pour jouir des gaiges ou pension dudit estat, 

comme il faisoit , ou pour le garder à quant son 

fils aisné seroit en aige. A quoy M. de Vieille- 

villerespondit que c'estoit une tolerance gratuite 

et volontaire, car les deux estats estoient sans 

doubte incompatibles : « Car vous m'advourez, 

sire, de deux choses l'une, ou que le connestable 

et les mareschaux ont une mesme authorilé sur 

la gendarmerie, cavallerie, gens de pied, toute 

la guerre en général, et sur la justice, et que 

leur puissance est esgalle, ou que les mareschaug 

ne sont que lieulenans duconnestable, Si esgaulx, 

il ne peult manifestement tenir les deux; si 
lieutenans , c'est une chose non encore ouye et 

du tout ridicule d'estre lieutenant de soy-mesme, 

A celte cause, sire, il me semble qu'il ne peult 

tenir les deux estats, et que c'est faire fort mal” 
à propos d'un sac, comme l’on dict, deux moul- 
tures. » 

Le roi trouvoit les raisons de M. de Vieille- 
ville fort pertinentes et très-bien deduictes ; 
mais il estoit si débonnaire, et avoit le naturel 
si franc, qu'il luy faschoit de donner occasion à 
ses serviteurs de diminuer en rien leur yolonté 
à son service; mais au contraire il se les conser- 
yoit de tout son pouvoir, et les respectoit tous, 
selon leur grade et mérite : qui fut cause qu'il 
demeura sur l'heure en suspens, et, comme 
l'on dict , entre deux et as, s'il en devoit parler 
à son bon compere, car ainsi l'appelloit-il, et 
l'aymoit autant ou plus que soy-mesme, jus- 
ques à se desrober de la cour, du vivant et 
contre le gré et deffences du feu roy son pere, 
pour l'aller visiter en sa desfaveur. De quoy 
s'appercevant , M. de Vieilleville luy demanda 
tout à l'instant s'il ne plaisoit pas à sa majesté 
qu'il luy en portast la parole; ce que le roy, 
avec une extreme joye, comme se trouvant 
deschargé d'un très-pesant fardeau, fort cor- 
dialement luy accorda, ayant differé de l'en 
treprendre de crainte de l'offencer. 


(1547) 
CHAPITRE IX. 


Crédit du connétable de Montmorency, et son caractère. 


Quand M. de Vieilleville s'offrit au roy pour 
porter cette parolle , il ne se soubsmit à une 
petite ny aysée entreprise, car il avoit affaire à 
ung seigneur qui en ung mouvement de collere 
eust rabouré le plus brave prince de France ; 
et n'y avoit à la suite du roy ame vivante qui 
ne Je redoubstast, car c'estoit la supréme fa- 
veur : ce que M. de Vieilleville ne pouvoit igno- 
rer pour les experiences qu'il en voyoit tous les 
jours ; mesme que de toutes choses qui concer- 
noient en général et particulier lestat du 
royaulme, hors ou dedans iceluy , sa majesté 
s'en remettoit entierement sur luy : faisant en 
oultre, comme grand-maistre de France, casser 
ou couscher sur l'estat de la maison du roy qui 
bon luy sembloit, tant estoit grande son autho- 
rité , qui s'estendoit d’abondant jusques-là qu'il 
n'y avoit ambassadeur , de quelque prince qu'il 
fùt , qui eust sceu avoir audiance que par sa fa- 
veur : ce qui le faisoit rechercher de tous les 
roys, princes et potentats de la chrestienté, 
qui luy escrivoient comme au roy quand ils de- 
putoient quelqu'un pour exercer cette charge 
auprès de sa majesté, affin de le favoriser et 
rendre sa negociation favorable. Et maintenant, 
de venir parler de se depouiller de ses estats 
et retrancher ses pensions, à un homme prin- 
cipalement esclave des honneurs et des biens, 
il sembla au duc de Nevers, monseigneur Fran- 
çois de Cleves, qui estoit avecques le roy quand 
M. de Vieilleville se chargea de cette parolle , 
qu'il s’estoit obligé trop librement à une bien 
haulte entreprise, dont il s'ebahissoit, et que 
malaisément y pourroit-il parvenir ; et craignoit, 
qui plus est, pour la grande amitié qu'il luy 
portoit (car il estoit ainsi pour sa valeur bien 
voulu des grands), qu'il encourust la mauvaise 
grace de monsieur le connestable, ou receust 
quelque fascheuse parolle, 

Mais M. de Vieilleville, qui faisoit une telle 
et si grande religion de sa parolle, que plustost 
eust-il souffert la mort, et la plus cruelle, 
que d'y faillir et de la faulser, s'en alla d'une 
ferme et hardye resolution trouver monsieur le 
connestable, qui avoit déjà souppé, encore 
toutefois assis et devisant avecques quelques 

seigneurs qui avoient pris leur refection avecques 
luy ; mais aussi-tost qu'il apperceust M. de 
Vieilleville , il se leva, pensant qu'il eust encore 
quelque reste à dire de la négociation d'Angle- 
terre qu'ils avoient tout ce jour-là tant 
demenée ; et s'estant tous deux retirés à l'escart, 
M. de Vieilleville, s'aidant d'une trés-subtille 
ruse , en accort courtisan l’aboucha de cette 
façon : 

« Monsieur , vous me voulez bien promettre, 
en foy de seigneur plain de vérité et d'honneur, 
que vous ne me déclarerez point de ce que je 
vous diray, ny me demanderez le nom des 
personnes qui ont parlé de ce que je vous veux 
descouvrir en très- fidelle serviteur que je vous 
suis ? » Et le luy ayant promis monsieur le 
connestable mettant la main sur le pis, il re- 
commença ainsi: « Monsieur , je viens de veoir 
disputer devant le roi de l'incompatibilité des 
deux estats de connestable et mareschal de 
France que vous tenez; et a esté la chose si 
bien débatue , qu'ils ont fait veoir au doigt et à 
l'œil à sa majesté que vous ne les pouvez 
exercer ensemble, » A ce propos monsieur le 
connestable s'emeut, et, comme à demy en 
collere , va dire :« Vertu de Dieu! jamais le 
feu roy ne m'en recherchea de si près; et 
quand il me commanda de me retirer en ma 
maison , il ne m'envoya de sa vie, en six ou 
sept ans que je fus absent de Ja cour, demander 
ny lung ni l'aultre:et qui plus est, M. de 
Monte-Jan, quand il fut créé lieutenant pour 


‘le roy en Piedmont, ne voulut pas prendre, 


pour le respect qu'il me portoit , mon estat de 
mareschal, et luy en fallut eriger un aultre qui 
fut désormais et à jamais affecté à ceulx qui 
seroient lieutenants de roi de là les monts. — 
Je vouldrois bien sçavoir qui sont ces entrepre- 
neurs qui me galopent ainsi effrontément en 
mes estats, encores devant le roy ! Madame de 
Valentinois y estoit-elle poinct? — Cela ne vous 
puis - je dire, monsieur, respond M. de 
Vieilleville, suivant mesme vostre promesse ; 
mais il y a bien plus, que le roy a resolu de- 
vous demander l'estat de mareschal aussi-tost 
qu'il vous verra, et fust-ce dès ceste heure ; et 
pour ce que je scey que vous aimeriez mieulx 
mourir que de l'en refuser, je suis d’advis que 
vous le luy presentiez vous-mesme sans at- 
tendre qu'il le vous demande, croyant plus que 

aultrement, veu l'extreme envye qu'il en a, 
qu'il a differé jusques icy à vous en parler, de 
sa seule crainte de vous fascher , tant est grande 
l'amitié qu'il vous porte. » Et cela dict , après 
une humble reverance, il se retira. 

Mais ce ne fut sans laisser , par un tel affront, 
monsieur le connestable en une indicible per- 
plexité; et s’estant acouldé à l'une des fenestres 
de sa chambre, il appella les sieurs de Gordes 
et de la Guische , principaulx de son conseil et 
ses plus favoris, qui batissoient leur grandeur 
à sa suite et à la fumée de sa faveur, avec 
lesquels il commença à fantastiquer une infinité 
de considerations, dont la premiere et la plus 
pregnante estoit de ne plus s’alterer contre les 
femmes, saichant bien à quoy s'en tenir ; car 
sans doubte l'amiralle de Bryon l’avoit desan- 
cré du cœur et de l'amitié du feu roy son 
maistre, pour les querelles qu'il avait entre- 
prises contre Vamiral de Bryon, aultrement 
Chabot, son mary : car ces deux grands 
seigneurs, qui ne se pouvoient compatir, 
jouvient à boute-hors ; et le fit le connestable, 
par sa grande faveur , chasser de la cour , priver 
de ses estats et quasi de la vie par justice. 
Mais l'amiralle , tournant son yué, moyenna si 
bien envers le feu roy par ses diligentes pour- 
suites , secrettes menées et ses larmes , que son 
mary fut rappellé, remis en ses estats et absoubs 
de toutes charges, toutes les faveurs du con- 
nestable renversées , et commandé de se retirer 
en sa maison, avecques quelque aultre couleur 
que print ledit sieur roy sur le passaige de 
l'empereur en France. Enfin, la chose bien 
pesée, tous trois furent d'advis, suivant le 
conseil de M. de Vieilleville, d'aller remettre 
entre les mains du roy l'estat de mareschal , et 
qu'il ne luy en pouvoit que bien venir quand 
sa majesté verroit une si franche et liberale vo- 
lonté. Encores il se trouva un incident qui fit 
une merveilleuse espaulle à ceste deliberation ; 
car il n'y avoit que deux jours que ung cor- 
delier , docteur en théologie, nommé Hugonjs, 
avoit fait un sermon devant le roy , des quatre 
plus grandes forces du monde , sçavoir, le vin, 
le roy, la femme, et la verité, contenues au 
livre troisieme d'Estras, troisieme chapitre, 
qu'il ampliffia dune si admirable doctrine, 
principalement sur la force de la femme, que 
tous trois s'imaginerent et tomberent en ceste 

opinion , que madame de Valentinois luy avoit 
servy de porthocole, c'est-à-dire luy avoit fait 
dilater ce theme pour intimider tous ceulx qui 
vouldroient entreprendre contre elle, encores 
que la pauvre dame n'y eust jamais pensé 
(mais le naturel du soupçon porte cela quant 
et soi, et nourrist telles illusions en l'esprit de 
ceulx qui s'y rendent subjets, joinct aussi qu'ils 
savoient bien l’animeuse dispute d’entre ladite 
dame et le sieur de Saint-André pour un pareil 
estat ) , de sorte que, par resolution unanime- 
ment prise entre eulx, ils partent de là pour 
aller trouver le roy aux effets que dessus. 

Mais , premier que s'y acheminer , monsieur 
le connestable fist appeller le sieur du Thiers, 
l'un des quatre secretaires des commandements, 
qu'on appelle aujourd'huy d'estat , pour recevoir 
devant le roy la demission qu'il prétendoit 
faire. Et trouvant le roy bien peu accompaigné , 
qui estoit ainsy demeuré exprès, d'autant que 
M. de Vieilleville l'avoit déjà adverty du lan- 
gaige qu'il luy avoit tenu , il dit à sa majesté 
que , voyant des principaux de ses serviteurs se 
battre à la perche d'un estat de mareschal de 
France, s'alterer les uns contre les aultres , et 
faire plusieurs ligues et menées qui pourroient 
allumer ung feu très - malaisé à esteindre ( car 
il y a des princes qui s’en meslent ), « j'ay bien 
voulu, sire, pour nourrir paix entr'eulx , et en- 
tretenir le repos que j'ay toujours desiré en 
vostre hostel, vous remettre franchement et de 
très-bon cœur l'estat de mareschal que je tiens, 
pour en pourvoir tel qu’il vous plaira; et m'as- 
seure tant de vostre bonté que vous n’oublirez 
pas mon fils aysné d’un pareil estat quand il 
sera en âge de vous rendre service. » A quoi sa 
majesté, qui estoit incroyablement ayse, 
respondit : « Comment , mon compere , oublier 
Montmorency ! Non - seulement à luy, mais 
à mon filleul Dampville, je donne les deux 
premiers estats de mareschal de France vaccants, 
quand ils seront capables de les exercer ; et ce- 
pendant je veulx que vous jouissiez toute vostre 
vie de la pension dudit estat; comme vous 
faisiez auparavant la demission que vous 
en venez de faire : » et commanda à du Thiers 
de despescher incontinant tous les brevets des 
dons, promesses et retenues cy - dessus, et les 
luy apporter le lendemain pour les signer. 

Ce que M. de Vieilleville, n'estant pas trop 

esloigné de là, mais aux escoutes de l'evenement 
de sa cassade , vint incontinant faire entendre à 
M. de Saint- André , qui avoit tout ce jour-là, 
depuis estre revenu de Luzarche , feint d'estre 
malade, craignant un maulvais reuscissement 
de cette affaire; mais le voyant si dextrement 
executé , luy remit entre les mains les trois 
brevets dont nous avons parlé cy - dessus; qui 
les porta à madame de Valentinois, le contenu 
dedans , laquelle les receut avec ung aise inex- 
primable, luy disant qu'elle sçavoit assez que ce 
bien venoit de luy, et qu'elle avoit toujours cru 
et croyoit toute sa vie qu'il tiendroit à jamais 
son party, n’en voulant aultre preuve que ce 
qu'elle voyoit, qui estoit du tout contraire au 
langaige que M. de Saint-André avoit tenu le 
dimanche dernier, «qu'il aimeroit mieulx cre- 


ver que dequitter ce que le roy luy avoit donné;» | 


et l'en remercia fort dignement, l'asseurant 
qu'elle n'oublieroit jamais cette obligation. 


Par ainsi M. de Vieilleville, par cette in- 
dustrie et diligence, en rendit d'un seul coup et 
eu demy -jour quatre contants : le roy premie- 
rement, qui, comme nous avons dict, n'eust pour 
rien voulu fascher son bon compère ; monsieur 
le connestable , qui d'un estat en fit deux , et sa 
pension reservée; madame de Valentinois , qui 
eust l'estat du mareschal du Biez pour M. de 
La Marche son premier gendre, qu'elle avoit 
tant poursuivy et desiré ; et M. de Saint-André, 
qui dės le mercredy matin presta le serment 
de mareschal de France entre les mains du roy, 
sa reconciliation avec [elle par l'entremise de 

M. de Vieilleville pardurablement faicte : et | 
demeura le cœur du roi du tout affranchy de | 


l'ennuy qu'il portoit pour ceste division. 


CHAPITRE X. 


État de la cour au commencement du règne de Henri IL. 


Le roy, à quelques jours de là , partit d'Es- 
couan pour s'en aller à Paris, non pas pour y 
paroistre en roy, car il n'y avoit pas encores 
faict son entrée, mais en habit incogneu , pour 
donner ordre aux affaires, et principalement 
pour la justice, faisant venir les presidents et 
les plus anciens conseillers de la cour parler à 
luy. A quoy M. de Vieilleville fut ordinairement 
appellé, et pas ung seul des aultres gentils- 
hommes de la chambre; mais le roy, qui en 

avoit une très-bonne oppinion, le fit participer 
en toutes ses conférences, tant de ladite cour de 
parlement, chambre des comptes, tresoriers, que 
du prevost des marchants et de l'hostel de ville. 

Toutesfois, quelque estime qu'en eust le roy, 
il ne fust jamais advancé du vivant de sa ma- 
jesté, selon son desir ny l'amitié qu’elle luy por- 
toit ; car le connestable avoit tant d'enfans et de 
nepveux, qu'il les feist preferer à tous, mesme 
aux princes , et mist , par succession de temps, 
tous les estats de France portants commande- 
ment pour la guerre par mer et par lerre en sa 
maison ; et n’y eust pas jusques à la mairie du 
palays, qui n'est pour le jourd’huy que l'ombre 
de celle du temps passé, qu'il ne fist avoir à son 
plus petit fils , aussi que M. de Vieilleville ne fut 
jamais ambitieux ny avare; car de sa vie il ne 
demanda aux roys estat ny present, se conten- 
tant de bien faire sans en esperer aultre remu- 
neration que d'estre aimé et favorisé de son 
prince : de quoy les temps de son advancement 
servent de suffisante preuve , car il avoit qua- 
rante-deux ans premier que d'avoir gouverne- 
ment; à quarante-quatre il fut honoré de l'Ordre, 
et à cinquante-ung de l'estat de mareschal de 
France : et de tous ces honneurs-là il n'en cher- 
chea jamais ung seul, et n'en fist de sa vie aul- 
cune brigue ni pourchas pour soy-mesme, ny 
par interposition d’amys, mais luy furent de- 
partys du propre mouvement du roy. qui rece- 
voit une merveilleuse honte de le laisser tant en 
arriere sans l'honorer selon ses merites, des- 
quels il avoit de long-temps très-bonne cunnois- 
sance ; mais il estoit tant importuné de plusieurs 
hardis demandeurs et gourmands de gloire et 
de biens, qu'il ne pouvoit satisfaire à tous : qui 
estoit cause que les modestes et temporiseurs , 
se fiants en leurs services, le perdoient tout 
comptant ; dont sa majesté fut contrainte de luy 
dire quelquefois qu'il s'amusait tant au pro- 
verbe qui dict assez demande qui bien sert, 
qu'il se trouveroit ung jour tout gris et à pied. 

Si on demande pourquoy ce grand roy ne 
pouvoit avancer ung digne serviteur et de me- 
rite qu'il affectionnoit , selon la volonté qu'il en 
avoit , il est aisé de repondre que non, quand 
ceulx qui le possedoient estoient effrontés et 
par trop convoiteux à l'envy de faire fleurir 
leurs maisons ; car il ne leur eschappoit, non plus 
qu'aux arondelles les mousches , estat , dignité, 

évesché , abbaye, office, ou quelque autre bon 
morceau, qui ne fust incontinant englouty ; et 
avoient, pour cest effect, en toutes parts du 
royaume gens apostés et serviteurs gaigés, pour 
leur donner advis de tout ce qui se mouroit , 
sans espargner les confiscations , pour les de- 
mander. Mais bien plus, ils avoient des mede- 
cins à Paris, où tous les grands de France abor- 
dent , atiltrés et comme pensionnaires , qui ne 
failloient de leur mander l'yssue de leurs pa- 
tients quand ils estoient d’estoffe ; et bien sou- 
vent, sur le goust de mil escus , ou d'ung bene- 
fice de mille livres de rente, on les faisoit passer. 
De sorte qu'il estoit quasi impossible à ce de- 
bonnaire prince d’estandre ailleurs sa libéralité ; 
car ils estoient quatre qui le devoroient comme 
ung lion sa proye, jusques à ravir ce qu'il avoit 
donné à ses domestiques, pour en pourveoir les 
leurs : scavoir, le duc de Guise Claude, qui avoit 
six enfans qu'il fit trés-grands ; le connestable 
avec les siens; la duchesse de Valentinois avec- 
ques ses filles et gendres; et le mareschal de 
Saint-André, qui estoit entouré de grand nom- 
bre de nepveux et d’aultres parents tous pau- 
vres, et luy-mesme qu'il falloit agrandir : et 
estoit contraint le roy, s'il vouloit particularizer 
quelque bienfaict , de mentir 4 ceux-cy et dire 
qu'il y avoit dejà pourveu; encore estoient-ils si 
impudents, qu'ils le debattoient souvent contre 
luy par l'impossibilité, alleguants la diligence 
secrette de leurs advertissements. 

Suivant cela, le duc de Guyse vint demander, 
à quelque temps depuis, au roy l'abbaye de 
Saint-Thierry-lés-Rheims, comme fort com- 
mode à son second fils Charles de Lorraine, 
archevesque de Rheims, non encores cardinal ; 
Je connestable , pour son nepveu le cardinal de 
Chastillon , mais cependant pour son usaige , à 
cause du beau parc de vignoble en laditte ab- 
baye , où il se cueult tous les ans environ deux 
cents queues de vin blanc et clairet très-excel- 
lent, du plant d’Ahy et de Bar-sur-Aulbe, et 
qu'il a une belle maison assez voisine de là, 
nommée Ferre en Tartenoys: et la duchesse de 
Valentinoys , pour ce qu'elle vault douze mille 
livres de rente, affin d'en approprier ung de ses 
nepveux du nom de Brezé : advertissement qui 
leur vint à chacun par ces consciencieux mede- 
cins de Paris, vaccante par la mort dung Fla- 
mant qui s'estoit venu jetter entre leurs bras, 

esperant recevoir guerison de quelque maladie 
secrette. Mais le roy, se souvenant de M. de 
Vieilleville absent , leur dit à tous particuliere- 
ment qu'ils estoient venus trop tard , et qu'il y 
avoit plus de deux heures que le courrier de 
M. de Vieilleville s'en estoit allé avecques le don ; 
ayant embouché et commandé au sieur de Sassy 
Bochetel , l'ung des quatre secretaires , de ré- 
pondre ce langaige à ces importuns; et sur 
l'heure luy fit commandement de faire les des- 
pesches necessaires, tant à Rome que ailleurs, et 
les envoyer incontinant audit sieur de Vieille- 
ville, estant lors en sa maison de Saint-Michel 
du Boys, par ung chevaucheur d'escurie : et 
parce que l'abbé dernier possesseur estoit reli- 
gieux et tenoit l'abbaye en tiltre, tout son bien 
estoit acquis au roy, que l'on appelle robbe- 
morte, sa majesté luy en faisoit semblablement 
present. Laquelle abbaye M. de Vieilleville 
donna à son frere, qui estoit d'eglise, nommé 
prothenotaire de La Vaizouziere, et grand doyen 
de Saint-Maurice d'Angiers, sans en retenir, 
tant estoit homme de bien, ung seul liard d'aul- 
cune commodité de rente , pension , subjection 
ou aultrement, en quelque façon que ce fust ; 
et departit six-vingts muids de vin très-excel- 
lent, qui furent trouvés en ladite abbaye, à tous 
les principaux et plus grands de la cour ; les 
bleds, qui estoient en grande quantité, aux re- 
ligieux et aux pauvres; les lits, vaisselle, accous- 
trement , meubles de bois , tapisserie et toutes 
aultres ustencilles de cuisine, le tout de gran- 
dissime valeur, aux parens et serviteurs du feu 
abbé : et furent toutes choses distribuées au 
contentement d'un chacun ; qui fut cause que 
l'on prioit pour luy en ladite abbaye plus que 
pour leur feu abbé, qui ne leur avoit jamais tant 
fait de bien par l'espace de vingt-cinq ans qu'il 
avoil tenu ce benefice. Et du linge de table et de 
chambre , qui estoit très-beau et riche, comme 
venant de Flandres, il en depattit 4 madame de 
Valentinois, qui l'eust en grande estime, estant 
chose fort rare; et n’oublia semblablement mes- 
dames les comtesses de Tonnerre et de Saint- 
Aignan, qui estoient ses proches parentes à 
cause de Tonnerre, estant sa baronnye de Mathe 
felon ung partaige de l’ancienne comté de Ton- 
nerre, ainsy qu'il se peult veoir aux sepultures 
de l'abbaye de Challoché, fondée par les anciens 
seigneurs de Mathefelon, qui s'intitulent en 

leurs épitaphes comtes de Tonnerre et barons 
de Mathefelon ; laquelle baronnye ledit sieur 
fist ériger en comté, soubs le tiltre et annexe de 
Durestal. | 

On peult bien doncques juger, veu ce que 
dessus , qu'à vive force, et, comme l'on dict, 
son deffandant , le roy fit cest advantaige 
à M. de Vieilleville , et continuant de pallier la 
verité pour rompre l’insatiable avidité de ces 
trois harpies, qui tout le matin avoient, au des- 
cea l'un de l'aatre, poursuivi, importuné et che- 
valé sa majesté pour engloutir ce benefice, 
duquel , ny de tout ce qui généralement en de- 
pendoit, M. de Vieilleville ne se prevalut , et 
n'appropria à son particulier que deux levrettes 
de Champaigne, qui sont par reputation des 
meilleures de France pour le liévre, ceste couple 
là entre aultres, et d'un tiercelet d'autour, pour 
se donner du plaisir; preferant à tous les pro- 
‘ficts du monde l'honneur que le roy, de son 
propre mouvement , luy avoit faict de l'en gra- 
tifier, et, qui plus est, d'avoir donné parolles , 
Ou, pour mieulx dire , la baye à trois si grands 
et favoris personnages pour l'en faire jouir. 


CHAPITRE XL 
Obsèques de Francois I. 


H nous fault revenir à Paris retrouver le roy, 
que nous y avons n'agueres laissé donnant bon 
ordre au faict de la justice et police généralle 
du royaume. La majesté duquel, après ceste 
expedition, fit semblablement diligenter les ob- 
sèques du feu roy son pere et ses freres, les feus 
daulphin et duc d'Orléans , n'ayans pas deliberé 
de partir de là sans en veoir la fin. Et, pour cest 
effet, toutes choses qui y estoient necessaires, 
par la diligence des maistres de cérémonies et 
des heraulx à ce deputés, furent incontinant 
preparées : et avoit-on déjà envoyé appeller par 
ban et cry public, par tous ressorts, plus de 
trois sepmaines auparavant , toutes les maisons 
des feus roy et de ses dicts frères, et aultres qui 
devoient assister et marcher en Ceste cérémonie, 
de se trouver à Paris au jour designé. Et fut 
telle ceste pompe funebre, qu’en toutes les his- 
toires de nos roys non-seulement , mais de ceux 
de toute l'Europe, il ne se trouve point que l'on 
en ait jamais veu pareille, de la description de 
laquelle je me deporte, car ce seroit entreprau- 

dre sur la herawliderie, aussi que ce n'est pas 
mon but. Bien diray-je que le bassa de Turquie, 
que le grand seigneur avoit envoyé devers le 
roy pour se rejouir avecques luy stir son adve- 
nement à la couronne, et le prier de continuer 
en l'intelligence et amitié qui estoit entre son 
feu pere et luy, ayant veu tout ce royal convoy 
marcher en si belle et paisible ordonnance , qui 
esmouvoit les plus durs aux larmes, en eust ane 
si grande admiration , qu'il protesta à tous ceulx 
de sa trouppe, qui estoit fort grande, n'avoir 
jamais rien veu de tel, et que leurs monarques, 
qui sont les plus grands de tout l'univers , ne 
sont point enterrés avec une si grande sump- 
tuosité et magnificence; et luy fallut bailler par 
escrit et par ordre toute ceste cérémonie, tra- 
duite en sa langue, pour la porter à son grand 
seigneur. En quoy est grandement à louer la 
debonnaire pieté du roy , de n'avoir oublié chose 
qui soit, ny espargué aulcune despence pour 
honorer l'enterrement de son seigneur et pere, 
qui revenoit, par supputation qu'en avoient 
faite les tresoriers à ce commis et ordonnés , à 
cing cents mille francs des deniers royaux, 
sans y comprendre ce que les Parisiens y avoient 
mis du leur, qui y firent un très-honorable de- 
voir, comme vrays, naturels et premiers subjets 
de la couronne, non toutefois sans y estre tenus 
par une grandissime et à jamais inacquitable 
obligation; car le trés-hault et très- glorieux 
nom que porte leur ville, après sus toutes celles 
qui sont au monde, Paris , fontaine de toutes 
sciences , luy fut acquis par la munificence et 
libéralité de ce grand roy duquel on faisoit les 
obseques, qui mérila aussi, pour ce trés-insigne 
chef-d'œuvre, d'estre appellé le pere et restau- 
rateur des bonnes lettres, ainsi que nous avons 
amplement deduict au chapitre XLVI du premier 
livre. 

Or , affin que le roy peust veoir l'ordre de cet 
apparat, et si toutes choses s’y conduisoient se- 
lon son desir , il s'estoit fait retenir secrettement 
une chambre en la rue Sainct Jacques (car les 
corps partoient de Nostre-Dame-des-Champs , 
en laquelle entrerent avec luy M. le mareschal 
de Saint-André et M. de Vieilleville, et nul 
aultre quel qu'il fust; et avoit sa majesté laissé 
son accoustrement violet, qui est le port ordi- 
naire du deuil de nos roys. S'estant doncques 
mis à l'une des croysées de la fenestre, et lesdits 

sieurs en l’autre, il leur commanda de ne user 
f 


d'aulcune reverance ny respect, mais plustost 
de toute privauté, pour ne descouvrir sa pre- 
sence, y estant comme travesti. Et voyant de 
loing marcher les chariots qui portoient les trois 
effigies, la premiere du duc d'Orleans, la se- 
conde du daulphin, ses freres, et la derniere du 
roy son pere, il se voulut lever de là, car le 
cœur luy haulsoit , et commençoit à s'esmouvoir 
et altrister jusques aux larmes; de quoy s'ap- 


perçevant , M. de Vieilleville quite sa place et. 


s'approcha de sa majesté, luy disant : 

« Sont-ce les louanges et remerciments que 
vous devez à Dieu, sire, d'une telle succession 
qui n'a point au monde sa pareille, pour une 
couronne qui vous est advenue par sa divine pro- 


vidence ? car il a voulu que monsieur le daulphin, | 


qui estoit un très-valeureux prince et digne de 

Or, encores que ces remontrances fussent 
grandement consolatrices , si est-ce que le roy 
ne se pouvoit tant commander que de se conte- 
nir, tant estoit consterné en son affliction. Ce 
que voyant, M. le mareschal de Saint-André 
pressa M. de Vieilleville de luy descouvrir le 
trait de maulvays frere dont ledit duc d'Orleans 
avoit fait demonstration à Angoulesme, le feuroy 
yestant, il y avoit dix ans; et luy avoit toujours 
continué ce cœur venimeux jusques à la mort. 

Le roy, s'arrestant à ce propos, et donnant 
quelque relasche à son dueil, voulut sçavoir que 
cestoit. Alors M. de Vieilleville luy va dire : 
« Vous souvient-il, sire, quand, par la folatrerie 
de Chastaigneraye, Dampierre et Dandouyn, feu 
monsieur le daulphin et vous tombastes en la Cha- 
rente, et que le bateau se renversa sur vous ? 


: Genlis le vint incontinent anoncer au roy, et 


gouverner ung empire, la vous ayt, en sa fleur de | 


jeunesse , quitée ; et le roy, par droit cours de 
nature, vous en a fait possesseur, en la mort 
duquel vous vous devez avec juste occasion con- 
soler , ayant esté sa vie, sur tous les roys de son 
temps, illustrée de tant d'honneur et de gloire, 
et qui a non-seulement resisté à si grands et 
puissants ennnemis, mais en a glorieusement 
triomphé, et conquis sur eulx tant de villes et 
de provinces, desquelles il a augmenté et es- 
tandu, par sa vaillance et très-saige conduite , 
les limites de son royaume, sans que jamais ils 
ayent peu gaigner sur luy que une seule ville, 
encores par tradiment. 

«Quant à M. d'Orleans, sire, je ne pense pas 
qu'il vous en doibve tomber au cœur un seul re- 
gret; car il ne nacquist, il y a plus de trois 
cents ans, ung plus pernicieux prince pour la 
France que cestuy-là ; et croy parfaitement que 
Dieu le nous a osté pour le repos commun de 
tout vostre estat; et ne fault doubter que, es- 
pousant la niepce ou la fille de l'empereur, qui 
luy donnoit, mariaige faisant , les Pays-Bas et 
la duché de Milan, et le feu roy la duché de 
Bourgongne, ainsi qu'il fut proposé au traité 
de paix commencé en l'abbaye de Sainct Jehan- 
des-Vignes près Soissons, où estoit logé l'empe- 
reur, que vous n'eussiez eu en luy ung perpetuel 
ennemy, et plus grand que ne furent jamais les 
ducs de Bourgongne ; car je proteste à Dieu, et 
le jure devant votre majesté, qu'il ne vous ayma 
et n'estima jamais, » 


qu'il vous avoit veu noyer tous deux : nouvelle 
qui troubla toute la cour, et principalement le 
roy, qui entra en sa chambre, menant ung 
ducil desespéré. M. d'Angoulesme . que vous ver- 
rez tantost passer pour duc d'Orleans, entre en 
la sienne , sacsy d'une telle joye qu'il en fust 
malade. Mais quasi tout aussi-tost j'arrivai en 
toute diligence frapper, sans le respect accous- 
tumé, à la porte de la chambre du roy, luy dire 
que vous estiez tous deux vivants, el que vous 
en aviez été quittes pour avoir beu au cœur 
saoul. Le roy, qui me cuyda manger de caresses, 
me commanda de l'aller dire à M. d'Angoulesme, 
et qu'il chassast Genlys de son service. Et frap- 
pant à la porte de sa chambre de la mesme in- 
solence , je cryai tout hault : « Bonnes nouvelles , 
monsieur, messieurs vos freres sont en vie; 
vous les verrez bientost, car les Suisses les ap- 
portent.» Mais je ne parlay point de Genlis 
parce qu'il m'estoit amy. 

«Si je fusse venu, sire, pour entreprendre 
quelque chose contre son service, voire contre 
son honneur, il ne m'eust pas fait ung pire vi- 
saige; et, m'ayant respondu fort froidement 
qu'il en estoit très-aise, et prié de retourner 
dire au roy qu'il l'alloit trouver pour en louer 
Dieu avecques luy, il se destourna devers Ta- 
vanes; mais il ne me donna pas loisir de sortir 
de la chambre que je n'entendisse esclatter ceste 
parolle : «Maulgré en ait Dieu de la nouvelle. 
Je renie Dieu! je ne seray jamais que ung be- 
listre,» Lors il fut surpris d'une grosse fieyre 


[1547] 


chaulde, que les bien experts medecins attri- 
buerent au changement soudain d'une telle joye 
à une si profonde tristesse , pour la terrible 
guerre que firent ces deux qualités contraires 
en l'intérieur de ces viscerailles et de toute sa 
personne, dont le feu roy et vous-mesme le veil- 
lastes à la mort: que si vous eussiez sceu la 
source de son mal, peult-estre n'en eussiez pris 
la peine ny répandu tant de larmes, » 

+ Alors le roy, changeant sa tristesse en colere, 
s'écria disant : «O le méchant naturel et cou- 
raige de frere! Je vous assure que mon principal 
dueil estoit à cause de luy; car le roy estoit si 
griévement persécuté de sa maladie, telle que 
tous deux scavez, que je l'ay ploré cent et cent 
fois avant sa mort. (Quant à monsieur le daul- 
phin, la vertu eust esté trop fuible en moy si je 
n'en eusse oublié la perte, veu le longtemps 
qu'il y a qu'il est décédé. Mais cettuy-cy, je ne 
la pouvois encores oster de la mémoire, n'ayant 
pas plus de seze moys qu'elle est advenue ; 
aussi que peu de temps auparavant il m'avoit 
tant voué d'amitié, et juré semblablement que, 
s’estant bien insinué envers les estats de son 
appanaige, et gaigné les cœurs des subjets de 
tant de pays que luy apportoit sa futureespouse, 
nous départirions teste à teste la chrestienté. — 
Il estoit encore plus trahistre, respond monsieur 
le mareschal, de vous engeoller de ceste pro- 
messe; car il avoit fait ligue avec le prince d'Es- 
paigne pour vous courre sus après la mort de 
vos peres, et faire beaucoup de mal; car il en 
eust eu, s'il eust vescu , un trés-puissant moyen.» 
Et demandant le roy par quelle menée avoit 
esté pratiquée ceste ligue, il luy respondit : 
«Par madame d'Estampes et la comtesse d'A- 
rembergue, lesquelles, sous pretexte de ce ma- 
riaige, s'entrescrivoient de belles lettres , et 
estoient comme banquieres de celles de ces deux 
princes. » De quoy le roy merveilleusement s'es- 
tonna, encores plus quand monsieur le mares- 
chal luy promist monstrer, avant le jour failly, le 
chiffre d'entr'eux deux, qu'il avoit recouvré 
de l'un des secretaires dudit duc d'Orléans, 
nommé Clairefontaine , Parisien, qui s'estoit 
jeté à sa suite , pour, par sa faveur, obtenir les 
estats qui lui avoient esté promis du vivant de 
son feu maistre. M. de Vieilleville adjousta que 
ladite dame d’Estampes n’avoit pas fait monsieur 
d'Orléans son heritier pour néant , car elle de- 

voit estre gouvernante des Pays-Bas; puis dist 
en riant que, sil vivoit, le duc d’Estampes , son 
mary, ne la tiendroit pas prisonniere 4 Lambale 
ou aux Essarts, qui la désarme maintenant de 
ses pierreries et riches joyaulx. « Et vous-même, 

ire, ne luy eussiez pas osté le diamant de cin- 
quante mille escus, tant celebré en France; car 
il s'en fust pieça saezy, pour le donner à la fille 
de l'empereur, sa maîtresse, à laquelle il estoit 
desjà voué, et dès aussi-tost que la paix fut con- 
clue à Chasteau-Thierry. » 

Par ces propos et aultres, ces deux sieurs , 
que l'on appelloit les deux doigts de la main, 
consolerent leur maistre, et luy firent passer sa 
melancolie et tristesse : si bien que il se remist 
en sa place, et regarda constamment passer les 
trois effigies; mais il ne se peust garder de dire, 
quand celle du duc d'Orléans, qui estoit la 
premiere, passa, comme par desdain : « Voilà 
doncques le belistre qui meine l'avant-garde de 
ma felicité?» faisant allusion d’une armée com- 
plette à ces trois chariots qui représentoient une 
avantgarde de bataille et arriere-garde ; car, de- 
vant, derriere et de tous costés d'iceux, entre 
lesquels il y avoit grande espace, marchoient 
une infinité de gens de toute sorte, vestus de 
dueil , qui court , qui traisnant, et la pluspart 
avec les torches ardantes et, armoyées, hormis 
celui qui portoit l'effigie du roy; car les prési- 
dents ct conseillers de la cour de parlement 
l'environnoient de toutes parts, en leurs robbes 
rouges, exempts de porter le dueil, avec ceste 
raison , que la couronne et la justice ne meurent 
jamais; de laquelle justice ils sont , soubs l'auto- 
rilé des roys, premiers et souverains adminis- 
trateurs. 

. CHAPITRE XII. ' 


Duel de Jarnac et de la Chastaigneraie. "y 


L'enterrement du feu roy François le Grand 
parachevé avec la sumptuosité cy-dessus decla- 
rée, lesieur de LaChastaigneraye poursuivit très- 
instamment envers le roy l'assignation du jour 
et du lieu de son combat contre Jarnac, pour 
mettre fin à leur querelle : ce que sa majesté 
luy accorda le jour... de juin de la mesme an- 
née 1547, à Saint Germain en Laye, où la cour 
s'achemina au sortir de Paris ; car sadite majesté 
en desiroit veoir l'issue avant que se faire sacrer; 
qui ne fut pas telle que Chastaigneraye esperoit, 


474 


éñcore qu'il ne criagnist son ennemy non plus 
que ung lyon le chien; mais il luy en advint 
éomme à une femme grosse qui , se sentant preste 
d'accoucher, n'espargne aulcune despence pour 
decorer et diaprer sa maison et ses couches , 
cherchant des parains et maraines d’etoffe pour 
honorer le baptesme de son enfant; mais, le 
terme venu de verser, elle et son fruit meurent 
enl'enfantement. Aussi cestuy-cy fist une exces- 
sive despence en apprest trés-magnifiques pour 
paroistre, attendant le terme ordonné, mesme 
pour le soupper du jour de son combat , comme 
se promettant infailliblement la victoire; et in- 
vita tous les plus grands seigneurs de la cour 
pour en estre; et d'autant que M. le prince de 
La Roche-sur-Yon l'en avoit reffusé, et qu'il 
n’est demeuré auprès du roy prince du sang que 
Iny (car M. de Yendosme s’estoit retiré, que les 
aultres princes avoient suivy), pour luy avoir esté 
deffendu d'estre parrain de Jarnac, il pria M. de 
Vieilleville de tant faire envers luy qu'il hono- 
fast son festin de sa presence : ce que ledit sieur 
prince, en faveur de M. de Vieilleville, luy ac- 
torda ; mais, Dieu qui l'attendoit au passaige , 
le fist, de vainqueur par fantaisie, demeurer 
Yaincu par effet : et ful ce soupper tout cra en- 
levé par les Suisses et laquais de la cour; caron 
#avoit pas voulu touscher au feu que l'on n’en 
etist veu la fin; aussi qu'il estoit quasi soleil 

couché premier qu'ils entrassent en duel : les | 


pots et marmites renversées , les potaiges et en- 


trées de tables respandus , mangés et devorés | 
par une infinité de herpaille; la vaisselle d'ar- — 
gent de cuysine et riches buffets, empruntés de | 


sept ou huit maisons de la cour, dissipés , ravis 


et volés avec le plus grand desordre et confusion | 


du monde; et, pour le dessert de tout cela, cent 


mille coups de halebardes et de bastons departis | 


sans respect à tout ce qui se trouvoit dedans la 
tente et pavillon de Chastaigneraye, par les ca- 
pitaines et archers des gardes et prevots de 
l'hostel qui y survindrent, pour empescher ce 
vol et saulver ce que l'on pourroit : car il estoit 
venu ung infini peuple de Paris, comme esco- 
liers, artisans et vagabonds , à Saint-Germain- 
en-Laye, pour en veoir le passe-temps, qui s'es- 
toient jectés là dedans à corps perdu , comme au 
sac d’une ville prise par assault , pour y exercer 
toutes sortes de ravaiges. 

Ainsi passe la gloire du monde qui trompe 

toujours son maistre, principalement quarid on 
entreprent quelque chose contre le droit et l'é- 
quité, comme l'on disoit qu'avoit fait Chastai- 
gneraye : car luy ayant dict Jarnac , en amy en 
proche parent , qu'il entretenoit fort paisiblement 
madame de Jarnac sa belle mere , et en tiroit ce 
qu'il vouloit de moien pour paroistre à la cour, 
Chastaigneraye fut si desbordé et impudent qu'il 
luy vouloit maintenir luy avoir dit qu'il paillar- 
doit et couchoit avec elle, se fiant en sa force et 
adresse; mais il en receut un dementir, et par 
juste jugement de Dieu la mort, contre toutef- 
fois l’esperance de tout le monde, mesme da roy 
et de M. le duc d'Aumalle son parain , fils aisné 
de M. Claude, duc de Guyse ; estant Chastai- 
gneraye homme fort adroit aux armes, de cou- 
raige invincible, et qui avoit fait mille preuves 
et mille hasards de sa valeur; et l'aultre non, 
qui faisoit plus grande profession de courtisan 
et dameret à se curieusement vestir; que des 
armes et de guerrier. 


CHAPITRE XIIL 
Procès du maréchal de Biez et du sieur de Verrins. 


Telle fut l'issue de ceste tragedie, propre- 
ment ainsi nommée à cause de sa miserable fin 
et de la trop superbe pompe de son commence- 
ment; car Chastaigneraye, ung mois ou cing 
semaines ayant entrer au combat, estoit ordinai- 
rement accompaigné de cent ou six-vingts gen- 
tilshommes, faisant une piaffe à tous odieuse 
et intolerable, avec une despence si excessive , 
qu'il n'y avoit prince à la cour qui la peust éga- 
ler : à laquelle il luy eust esté impossible de 
fournir de ses facultés, si le roy qui l'aymoit ne 
luy en eust donné le moyen; car elle montoit à 
plus de douze cens écus par jour, ne m'estant 
voulu estandre à speciffier par le menu les cere- 
monies observées en ce duel, qui durerent plus 
de six heures, tant pour la visitation des armes 
des combattants par les parrains d'une part et 
d'autre, que pour la forme des serments; sem- 
blablement pour la multitude des confidents qui 
suivoient les parains : car ung prince estoit 
parain de l'un, et M. de Boisy , grand escuyer 
de France , de l'aultre. 

[tem , des coups que se tirerent les combat- 
tants, et de quelles armes ils estoient armés, ny 
de mille aultres incidents qui seroient longs à 

réciter , desquels je m'excuse, et es remets pour 
celte occasion aux heraulx, auxquels particu- 
lieremeént cela touche, comme chose dépandante 
de leur office. Seulement je diray que le roy, 
pour en oublier les regrets, car il estoit en par- 
tie cause de ce combat , pour avoir luy-mesme 
interpreté en trop maulvaise part ce mot d'en- 
trétenir , sur lequel fut fondée la querelle, des- 
logea de Saint-Germain-en-Laye et s'en vint à 
Paris descendre en la maison de Baptiste Gondy, 
au faux-bourg de Sainct-Germain- des - Prés, 
duquel lieu il envoya querir M. le premier pre- 
sident Lizet et trois aultres presidents de la 
cour. 

Arrivés qu'ils furent devant sa majesté, il leur 
demanda en quels termes ils estoient du procès 
de ces miserables. Le premier president respon- 
dit qu'il estoit quasi instruit, et que, auparavant 
quatre jours expirés, leur vie dependroit de sa 
misericorde; car il y avoit tant de charges sur 
eulx que, sans sa grace specialle, malaisément 
se pourroient-ils sauver. «Mais, en conscience, 
dist le roy , n'ont-ils pas grande honte de leur 
desloyalle perfidie, et principalement Vervein, 
quand le majeur de Bouloigne et tous les cita- 
dins le prierent de sortir, et s‘offrirent de bien 
garder leur ville et d'empescher les Anglais d’y 
entrer ; qui leur respondit qu'il ne vouloit faillir 
de $a parolle au roy d'Angleterre, et, suivant la 
capitulation qu'en avoient faite de sa part avec- 
ques ledit roy Sainct Blymont et Freumeselles, 
il la luÿ vouloit remettre entre les mains? «Que 
respond-il à cela, ny de quelle excuse se peust- 
il couvrir, dist le roy, veu qu'il sçavoit bien 
que je venois avecques des forces pour luy lever 
le siege, et que le ciel favorisoit mon entreprise? 
Car il survint une si grande tourmente de vent 
et de pluie, qu'il ne demeura dedans le camp 
de l'ennemy une seule tente ny pavillon debout, 
et que, à cause des terres qui sont fort grasses 
en ce païs-là, homme ny cheval ne pouvoit mar- 
cher avant ny arriere. Mais sa responce là-des- 
sus, je vous prie, car il n’avoit point encores 
baillé d’hostaiges quand la tourmente fist ce ra- 
vaige, qui dura deyx jours; et se pouvoit hon- 
nestement desdire de la capitulation et la rendre 
nulle.» Le premier president respondit qu'il 
s’excusoit sur la peur et lascheté de couraige, 
semblablement sur une faulte d'experience et 
que depuis qu'il eust perdu le capitaine Philip- 

pes Corse il commença, comme estonné de så 
mort, à parlementer. «O le villain , dist le roy; 
mais il avoit eu advertissement trés-certain que 
des cent cinquante mille nobles à la Roze que fut 
vendue la ville de Bouloigne , avec aultres pro- 
messes de se faire grands en Picardie, le comte 
de Herfort , aujourd’huy duc de Sommerset , luy 
en avoit fait porter secrettement en $a maison 
quarente mille : et, quant au capitaine Philip- 
pes Corse, il est encores plus meschant d'alle- 
guer cela, car il le fit tuer par l'un des nostres 
à la bresche parce qu'il commencoit à descouvrir 
sa marchandise, et qu'il en avoit jecté quelque 
propos à sa table. Mais je lui apprendray à fail- 
lir de sa foy à son prince naturel et souverain, 
pour tenir sa parolle à ung estrangier. 

« Au demourant, monsieur le president, que 
respond le mareschal du Biez sur le temporise- 
ment de la construction du fort dont il trompa 
tant de fois le feu roy, et qu'enfin on trouva, 
quand il envoya visiter ses diligences, que l'on 
n'y avoit non plus advancé en six sepmaines que 
l'on eust peu faire en huit jours? — fl respond, 
sire , dist le premier president , que la gloire l'a 
déceu , et qu'il faisoit ainsi le long pour avoir 
cest honneur de toujours commander 4 une si 
grusse armée en laquelle estoient si grand nom- 
bre de princes et de grands seigneurs. — O 
quelle palliation de meschant homme! dist le 
roy. Mais il vouloit garentir sa marchandise 
au roy d'Angleterre, car si le fort eust esté 
basty au temps ordonné , et comme le meschant 
l'avoit promis, nous reprenions sans douhte, 
de ceste empreinte, la ville à bien peu de perte; 
car on eust contraint de si près l'ennemy par 
mer, comme il l'estoit desjà par terre, qu'il 
neust eu aucun moyen de s’eslargir, ny d'y 
faire entrer hommes ny vivres, et pas un seul 
loisir de respirer. 

«Et pour vous monstrer évidemment sa tra- 
hison, sur la resolution que je pris de venir au 
fort, sans tne conseiller qu'il feust en defence 
ou non, pour employer une si belle armée au 
recouvrement de la ville, quoi qu'il en deust ar- 
river, il envoya audevant de moy le sieur de 
Vieilleville, gentilhomme de ma chambre (qui 
estoit venu au camp sans mon congé pour ac- 
querir honneur, et, suivant sa coustume, ne 
demeurer jamais inutile), pour me faire enten- 
dre de sa part qu'il avoit advertissement très- 

certain que l'ennemy assembloit ses forces à 
Calais pour venir secourir Bouloigne par terre, 
qu'il tenoit pour affamée ; et que, quand à luy, 
il avoit deliberé d'abandonner le fort, y laissant 
seulement trois mille hommes, et passer la ri- 
viere avec l'armée pour aller loger sur le Mont- 
Lambert, et faire teste à l'ennemy, en intention 
de luy donner la bataille s'il poursuivoit son en- 
treprise; ce qu'il executa contre l'opinion de 
tous les capitaines. Et le trouvay logé au lieu 
qu'il m'avoit mandé, où arrivé il me fist parler 
à cing ou six espions , qui tous me rapporterent, 
sans se couper ne contredire, que l'ennemy 
marchoit bien fort et resolu de forcer nostre ar- 
mée si on le vouloit empescher d'avitailler Bou- 
loigne ; de quoy nous fumes très aises, esperant 
une bataille. Mais après avoir séjourné et tem- 
porisé cinq ou six jours sur cette attente de 
combattre, nous nous appercumes que l'avertis- 
sement estoit faulx, mesme par ledit sieur de 
Vieilleville, qui fut estrader avecques deux 
cents salades bien près de Calais , et jusques à la 
portée du canon, où il ne trouva aulcune resis- 
tance et n'apporta une seule nouvelle de l'en- 
nemy : qui fut cause que je fis pendre tout ce 
que je peus attrapper d'espions , lesquels estans 
au supplice chargeoient tout hault le mareschal 
du Biez, et qu'il leur avoit ainsi faict la bouche. 
Cependant les pluyes continues survinrent , qui 
nous firent perdre l'esperance de reprandre la 
ville; et demeura, par ce moyen, pour le reste 
de l’année, nostre armée inutile, qui estoit 
composée ‘le douze mille lansquenets , quatorze 
mille hommes de pied français, huit mille Ita- 
liens, six mille legionnaires, douze cens hom- 
mes d'armes, mille chevaulx legers et huit cens 
harquebusiers à cheval. Je vous laisse à penser 
si ce perfide ne couvroit pas, soubs tels degui- 
sements et connivances, une détestable mes- 
chanceté contre le service de son prince. — A la 
vérité, sive, dirent-ils tous quatre comme d'une 
voix, ils ont bien merité la mort; et avons en- 
cores d’aultres charges pour la leur advancer. 
— Et quelles? demanda le roy.» Lë premier 
president respondit qu'il n'avoit pas fait bastir 
le fort suivant le plan qu'en avoit baillé l'inge- 
nieur Hieronime Marin , et qu'il en avoit retran- 
ché deux bouleverts, et ceulx principalement 
qui devoient regarder l'embouchure du havre 
de Bouloigne, pour empescher l'entrée et l'ys- 

sue : qui fait bien connoistre qu'il avoit une très 
mauvaise volonté au service de son roy, et fa- 
vorisoit trop évidemment l’ennemy. «Nais sur 
ceste interrogatoire, sire, il s'excuse sur ung 
ingenieur italien, nommé Anthoine Melon, qui 
le trompa en ceste fortification.» Alors le roy 
dist : «Le poltron a faict nuictamment six ou 
sept voyaiges du fort , de la part du mareschal, 
dedans Boulvigne; cela scavons-nous bien; et 
s'y est aujourd’huy retiré avec gaiges du roy 
d'Angleterre; par ainsi il ne faut pas que le 
mareschal dise qu'il le trompa, mais qu'il a 
basty le fort par son commandement, et tel que 
le prince de Melphe le trouva, qui l'a faict ra- 
commoder depuis; et n'oublia les deux boule- 
veris retranchés par ledit mareschal, comme 
vous dites , sans lesquels le fort eust servy de bien 
peu, et eust esté du tout inutile. » Et là-dessus 
le roy les licentia, leur commandant d'accelerer 
le procès, et plustot leur presenter la question, 
pour donner lumiere aux choses qu'ils voul- 
droient oppiniastrement cacher; car il en de- 
siroit veoir la fin, et qu'ils luy feroient très 
agreable service. 

Mais le premier president, en prenant congé, 
luy demanda s'il entendoit qu'il mourussent 
tous deux. Le roy respondit : «Quy bien Ver- 
vin; mais le mareschal a faict beaucoup de 
grands et signalés services que je veux balan- 
cer contre son forfaict : mais il faut qu'il soit 
condamné à mort et confisqué , aultrement je ne 
disposerois pas de son estat de mareschal ; car 
vous sçavez que les estats de connestable, ma- 
reschaux et chancelliers de France , sont total- 
lement collés et cousus à la teste de ceulx qui 
en sont honorés, que l'on ne peut arracher l'un 
sans l'autre : et luy donnant la vie, qu'il devroit 
perdre pour ses desmerites, et dont je sens ma 
conscience chargée, ne fust-ce que pour l'exem- 
ple, il sera trop heureux d’en estre quite pour 
ses estats; aussi que ung mareschal de France 
tient ung si grand et digne rang, et est per- 
sonne si qualifiée et sacrée, commandant à tant 
de princes, grands seigneurs et braves capitai- 
nes, mesme aux fils et freres des roys, qu’il 
n'est pas licite de les faire mourir en public, et 
a-t-on horreur de leur veoir finir leurs jours 
sur un eschaffault. » 

Cela dict, il leur fist, en général et en partt- 
culier, beaucoup de bonnes et belles offres, sur 

lesquelles, après l'en avoir trés-humblement 
remercié, ils se relirerent très-contans, et gran- 
dement édifiés d'une si familiere privaulté, mais 
avec une fervente déliberation de bien travailler 
en toutes sortes ces pauvres prisonniers, pour 
en satisfaire promptement sa majesté. | 


CHAPITRE XIV. 


M. de Vieilleville refuse une partie de la dépouille du maréchal 
du Biez. 


Ceste depesche faicte, et les presidents reti- 
rés , le roy dist à M. le mareschal de Saint-An- 
dré , qui estoit présent et seul en ce colloque, 
que de cent hommes d'armes du mareschal du 
Biez il en avoit donné cinquante 4 M. de Ha- 
mieres, gouverneur de monsieur le dauphin son 
fils, et que des autres cinquante il eu vouloit 
pourvoir M. de Vieilleville, mais bien-tost, car 
monsieur le connestable lui en avoit desjà donné 
une attaque pour La Guische, son lieutenant , 
affin qu'il fist place au sieur de Gordes. Sur 
quoy ledit sieur mareschal le supplia de ne se 
vouloir haster, et qu'il avoit projeté en son es- 
prit quelque aultre desseing qu'il desireroit sur 
toutes choses pouvoir sortir son effect. Et luy 
demandant le roy que c'étoit, il lui répondit : 
« Je voulois supplier très-humblement vostre 
majesté, sire, de luy commander de prendre 
ma lieutenance. » Le roy luy répondit qu'il n'y 
avoit aulcune apparence de luy faire ce com- 
mandement, non pas seulement d'y penser ; 
«car vous scavez, monsieur le mareschal, dit-il, 
les mérites de M. de Vieilleville, qui sont infinis, 
et qu'il est bien temps désormais qu’il soit capi- 
taineenchef, ayant esté huit à neuf ans lieutenant 
de la compagnie de feu sieur de Chasteaubriand, 
avec laquelle il exécuta de si belles entreprises 
aux guerres de Picardie, et l'a faict fleurir sur 
toutes celles de ce temps-là , ne s'y estant pré- 
sentée une seule occasion de combattre, soit par 
rencontre , surprise de ville, jour de bataille, 
avitaillement de place, siege à planter ou sous- 
tenir, ny aultre quelconque cavalcade ou course, 
pour perilleuse qu'elle fust, où il ne se soit 
trouvé, et n'en refusa jamais une, tant estoit 
‘ardent à faire service et acquerir honneur, en- 
cores qu'il en ait beaucoup rapporté de son 
voyaige de Naples et d'Italie, où il a passé si 
triomphamment sa jeunesse par mer et par 

terre, que, quand le feu roy me le donna, il n'y 
avoit gentilhomme à la cour qui ne l’eust en ad- 
miration et qui ne desirast luy estre compa- 
rable; et tant d’aultres belles choses que je tais, 
comme la prinse d'Avignon et ce qui en est en- 
suivy ; encores, de fraische memoire, qu'il s'est 
derobé de moy pour aller au fort, où il a passé 
sa demye-année, y faisant si valeureusement la 
guerre, que M. d’Aumalle, qui le tient pour ung 
des plus vaillants, adventureux et déterminés 
gentilshommes de France, n’a aultre chose en 
la bouche que ses louanges , et non sans cause ; 
car, quand il fut blessé de ce cop de lance an- 
glesche entre l'œil et le nez, il fut abandonné de 
tous, fors de M. de Vieilleville, qui le tira hors de 
la presse, toujours combattant, jusques à ce que 
son cheval luy fust tué de deux coups de lance; 
de sorte qu'il publie partout luy en debvoir la 
vie. Et auparavant, se trouvant en d’aultres 
charges, il avoit perdu deux aultres chevaulx, 
dont l'un luy fut tué à coups de pique, combat- 
tant contre les lansquenets de l'ennemy, et 
l'autre d’une canonade , rembarrant les Anglais 
jusques dedans la tour d’Ordre d'où ils estoient 
sortis. Davantage, y a-t-il gentilhomme en 
France que mon cousin le prince de La Roche- 
sur-Yon affectionne plus que M. de Vieilleville, 
ny à qui il soit plus obligé ? Toutesfois, dernie- 
rement que le feu roy luy donna des gendarmes, 
il ne voulut pas luy offrir sa lieutenance, crai- 
gnant de lui faire tort ou desplaisir ; seulement 
le pria de lui dunner ung lieutenant , et qu'il en 
vouloit avoir ung de sa main. Alors M. de Vieil- 
leville luy nomina La Boulaye Malelievre, qu'il 
print en sa faveur, encores qu'il y en eust plu- 
sieurs aultres, et de grande maison et mérite, 
qui luy pouvoient estre preferables et qui la 
pourchassoient. Par ainsi vous pouvez bien 
oster cela de vostre Fantaisie, car je penserois 
luy faire grand tort de luy en parler. Il y a bien 
plus; que je suis obligé par testament, et quasi 
dernier commandement du feu roy mon pere, 
de luy faire du bien et de l'advancer ; et pouvez 
croire que s'il eust vescu il l’eust preferé à tous, 
et auroit peut-estre vostre place, car vous seriez 
eshahy de quelle affection il me le recommanda 
à sa mort.» 

Monsieur le mareschal , qui s’apperceust bien 
que le roy ne trouvoit pas sa requeste trop ci- 
vile, et que son langaige tenoit plus de la repri- 

mande que d'une remonstrance entremeslée d'un 
tacite courroux , ne voulut ou n'osa pas insister 
davantaige, mais supplia sa majesté de le tant 
honorer qu'il fust present quand il lui donneroit 
cette moitié, «afin, dit-il, sire, qu'il se persuade 
que je vous en ay faict souvenir. — Trop bien 
cela, dit le roy, et tout à cette heure. » Et se 
trouvant à l'endroit ung paige de la chambre, 
nommé La Noë de Bretaigne, qui depuis fut ung 
grand capitaine, il luy fut commandé d'aller 
chereher M. de Vieilleville , qui le trouva incon- 
tinant. 

Arrivé qu'il fut, et luy ayant dit le roy qu'il 
s'adressast au sieur de Lausbepisne, qui avoit 
le commandement de sa commission pour cin- 
quante lances des cent du mareschal du Biez, 
dont il luy faisoit présent en attendant mieux, 
M. de Vieilleville le remercia très-humblement 
de sa bonne souvenance, qu'il estimoit à grand 
honneur, veu que c’estoit de son propre mou- 
vement ; mais il le supplioit de ne trouver maul- 
vais s’il la refusoit, car pour rien il ne vouldroit 
estre le successeur d'un tel homme. Et luy en 
demandant sa majesté la raison , «Sire, respon- 
dit-il, je penserois avoir épousé la veuvfe d'un 
pendu ; aussi que je n'ay pas haste, car je sçay 
que, incontinant après vostre entrée à Paris, 
vous avez resolu de reprendre Bouloigne : il y 
mourra peult-estre quelque capitaine d'honneur 
duquel vous me donnerez la place , ou bien je y 
demeureray moy-mesme, n'ayant pas deliberé de 
m'y espargner, mais vous y faire un bon service ; 
et, ma mort advenant, je n'auray plus besoing 
de compaignie, » 

Le roy, s'ébahissant de cette resolution , vou- 
lut entrer en remonsirances, et, taschant de le 
faire plier à son offre et l'induire à laceepter, 
luy dist que ung capitaine de gendarmes en une 
armée est toujours plus capable de quelque 
grand commandement que celuy qui n'y a au- 
cune charge, et est ordinairement employé aux 
affaires d'importance, et bien souvent, selon 
l'estime qu’on a de luy, on lui donne une hot de 
mil ou douze cents chevaulx pour aller executer 
quelque brave entreprise, ce que l'on ne voul- 
droit commettre à ung aultre, pour valeureux 
qu'il fust, s'il n'estoit capitaine en chef, de 
crainte d’un desordre et d'estre mal obéy; le 
priant de bieu considerer son dire premier que 
de soppiniastrer en ce refus. Sur quoy M. de 

Vieilleville lui respondit , pour toute resolution, 
qu'il ne la prendroit nullement, et qu'il aime- 
roit mieulx estre lieutenant de monsieur le ma- 
reschal là présent , que d'avoir les cent hommes 


: d'armes du mareschal du Biez, tant avoit en 





horreur de succeder à un tel homme convaincu 
de tradiment et de perfidie. 


CHAPITRE XV. 


M. de Vieilleville accepte la lieutenance de la compagbie du 
maréchal de Saint André. 


Il est impossible de croyre de quel ayse fut 
saesy M. le mareschal de Saint-André par ceste 
parolle, et ne se peut tenir de luy dire; « De 
vostre propos yous souvienne, monsieur mon 
meilleur amy (ainsi l’appelloit-il ordinairement, 
tant par lettres que en commun devis), et que 
vous l'avez proferé devant le roy.— Je l'entends 
sainement, respond M. de Vieilleville; car je ne 
seray jamais lieutenant de personne , fust-il fils 
de France, que je n'aye en sa compagnie telle 
authorité que j'avois en celle de feu M. de Chas- 
teaubriand, qui estoit si grande que jamais il ne 
s'en mesla et ne m'escrivit de prendre cestui-cy 
ou cassér cestuy-là, et ne s'ingera de sa vie d'y 
mettre enseigne, guydon ny mareschal de logis. 
Et en neuf ans que j'en fus lieutenant je perdy 
aux guerres de Picardie quatre enseignes, six 
guydons et neuf mareschaulx de logis, que je 
remplaçois toujours des gendarmes de la mesme 
compagnie; et plustost mourir que d'y en mettre 
par compere et par commere, eusl-il esté fils de 
mon capitaine, s’il n'eust faict servicé en ladicte 
compaignie. Et semblablement aux places des 
morts je faisois enroller les plus anciens archers, 
que je remplissois de la plus brave et volontaire 
jeunesse que je pouvois choisir eu Anjou et en 
Bretaigne.— Ung si bel ordre, dist le roy, vous 
devoit bien faire aimer et obeir. — Comment ! 
sire, respond M. de Vieilleville, cette observa- 
tion de rang, et l'esperance, commune à tous, 
de porter quelque jour le drappeau d'enseigne 
ou de guydon, les animoit si courageusement au 
combat , qu'ils faisoient lictiere de la vie. — Et 
de l'estat du capitaine, et de sa place d'hommes 
d'armes, dist monsieur le mareschal, qu'en 
dites-vous ? — J'en eusse aussi bien parlé que 


| d'aultre chose , respond M. de Vieilleville, sinon 


que cela eust trop senty son mercenaire : mais 
il n'en toucha de sa vie bon ny maulvais escu, 

et m'en servois, ou pour appointer quelque 
pauvre archer, ou ayder à remonter ceulx qui 
avoient perdu leurs chevaulx en combattant , ou 
les faire penser de leurs blessures, ou à payer 
leurs ransons.—Vrayement , dict le roy, si toute 
ma gendarmerie estoit traitée de mesme soing 
et liberalité , je penserois estre le plus redoubté 
prince du monde, et ne quiterois pas ma part 
de ce brave tiltre d'invincible, » Et comme il 
vouloit poursuivre ce propos, monsieur le ma- 
reschal, bruslant d'ardeur de parler, luy va dire: 
a Puis, sire, que M. de Vieilleville s'est en vostre 
présence offert de prendre ma lieutenance, je 
la lui donne; avec toutes les conditions et au- 
thorité qu'il a cy-dessus alleguées avoir eues en 
la compagnie du feu sieur de Chasteaubriand , 
et toutes aultres qu'il se pourra imaginer; pro- 
mettant, en la presence de votre majesté, de ne 
m'en mesler nullement; et luy quicte de cesté 
heure, et mon estat de capitaine, et place 
d'homme d'armes, et tout ce qui en peult ou 
pourra jamais dependre, pour en faire à sa vo- 
lonté. » 

M. de Vieilleville , se voyant surcueilly, voire 
surpris en son offre, qu'il n'avoit advancé que 
pour se depestrer de ceste traditoire succession, 
pensant s'en descharger, jecta encores ceste dif- 
ficulté , disant qu'il n'auroit pas querelle ache- 
vée avecques le sieur Dapchon , son beau-frere, 
qui s'y attend en grand devotion , comme à 
chose qui luy est par l'alliance d'entre eux jus- 
tement acquise , et que pour rien il ne vouldroit 
courre sur la fortune d'un si homme de bien, 
veu que la sienne estoit en la main et au cœur 
du roy; mais monsieur le mareschal va inconti- 
nant respondre : «ll ne fault point, monsieur 
mon meilleur amy, alleguer cela, car j'ay de 
quoy contenter mon beau-frere, et vous jure, 
devant sa majesté, que si mon propre frere 
pourchassoit cette place, tonsjours je vous y 

prefereray ; vous suppliant de vous acquicter de | 
vostre offre et l'effectuer : seulement je ne vous | 


veux pas donner les couleurs des casaques, ny 
ordonner des facons d'icelles ; mais faictes-les 
faire comme il vous plaira , et y metez les vos- 
tres , et en usez comme si vous en estiez capi- 
taine en chef, ne m'en voulant jamais plus en- 

M. de Vieilleville, se trouvant vaincu par une 
si liberale et ardante volonté, ne sceust que res- 
pondre , sinon : « Faites donc, monsieur, que le 
roy me le commande.» Ce qui fut bientost exe- 
cuté, avec belles et grandes promesses , tant de 
la part de sa majesté, que dudit sieur mares- 
elhal, qui faisoit bien estat d'avoir devant peu 
de temps la plus belle compagnie de toutes les 
ordonnances de France , sans nulle excepter : en 
quoy il ne fut point trompé, comme nous di- 
rons cy-aprés. 


CHAPITRE XVL 


Mécontentement de ceux qui préten loient à cette lieutenance. 
— Digression sur M. de Thevalle, beau-frère de M. de Vicil- 
leville. 


Cet accord ainsi mutuellement receu entr’eulx, 
en la presence de leur roy, fust bientost publié 
par la cour, que les princes et grands seigneurs 
trouverent fort estrange, mesme la duchesse de 
Valentinois : les susdites comtesses , et plusieurs 
aultres dames qui luy portoient amitié et desi- 
roient son advancement , en furent merveilleu- 
sement esbahyes ; qui fut cause que, trois ou 
quatre jours durant , on ne parloit que de 
l'extraction, du merite et de la valeur de l'un et 
de l'autre , avec une infinité d’aultres propos 
qui seroient trop longs à reciter. Mais, entre 
aultres , M. le prince de La Roche-sur-Yon, qui 
ne s'en pouvoit taire, vint aborder M.de Vieille 
ville avec ce langaige touteffois facetieusement 
et comme par raillerie : « Vraiment , mon cousin, 
si je vous eusse pensé si friant de lieutenances, 
je vous eusse faict gouster de la mienne, et eus 
siez trouvé que la saulce d’un prince du sang 
yault bien celle d'un mareschal de France. » 

A quoi M. de Vieilleville respondit que, s'il 
sçavoit comme cela s'est passé et avec quelles 
conditions, il n'en parleroit jamais; et luy va 
discourir bien amplement le tout, ensemble les 
grandes offres que luy avoit faictes le roy, en fa» 
veur desquelles il s'y estoit volontairement 
soubmis, aussi pour ne demeurer inutile, en- 
cores plus pour n'entrer en la charge qui luy 
avoit esté proposée’; joinct-qu’ayant desjà refusé 
le roy de son premier present , il estoit plus que 
raisonnable d'accepter le second ; car luy-mesmé 


tremettre que pour la faire tousjours bien payer, | luy avoit commandé de prendre ceste lienté: 


et favoriser des meilleures garnisons que vous 
pourrez choisir, » 


nance. «Or, vous en direz ce qu'il vous plaira, 
mon cousin : siestes-vous à vostre dernier mais- 

tre; car je vous assure qu'il destournera tant 
qu'il pourra l'affection du roy de vous eslever à 
quelque grade, affin qu'il ne vous perde, pour 
la gloire qu'il reçoit de vous avoir pour lieute- 
nant , car je congnois l'humeur de l'homme ; et 
premier que l'an passe vous vous appercevrez 
de ma prophetie.» M. de Vieilleville respondit 
qu'il en adviendroit ce qu'il plairoit à Dieu; et 
de ce pas s'en allerent souper chez M. le ċar- 
dinal de Bourbon qui les faisoit chercher. 

Mais sur-tout M M. de Thevalle et d'Apchon, 
leurs beaux-freres, se virent frustrés de leurs 
esperances ; car, à son arrivée à la cour, M. de 
Thevalle avoit esté saluéen l'oreille lieutenant de 
M. de Vieilleville par le sieur de Theligny, aul- 
trement le gros Bois-Daulphin, premier maistre- 
d'hostel, et les sieurs du Bellay et des Arpentis, 
ses intimes amis, qui s'y attendoient comme à 
chose qui ne luy pouvoit eschapper si son beau- 
frere eust accepté l'offre du roy. Toutefois il ne 
fist aulcune demonstration d'estre malcontant , 
mais, au contraire, loua grandement l'oppinion 
de M. de Vieilleville de s'estre plustost chargé 
de la compaignie d'un si parfaict ami que de 
succeder à ung trahistre. Ce que ne fist pas 
M. d'Apchon ; car incontinant qu'il en sceust la 
nouvelle fist trousser bagaige et s'en alla, fort 
mal édiffié de son beau frere, en sa maison de 
Montrond , au pais de Forests. M. de Saint-For- 
geul n'en fist pas moins, et se retira en la sienne, 
au Lyonnais ou Baujolais, sans dire adieu; car 
il se promettoit d'estre preferé au sieur d’Apchon, 
estant chef du nom et des armes de la maison 
d'Albon, de laquelle le pere de monsieur le ma- 
reschal estoit sorti capdet. Mais ce qui plus les 
mulina provint de l'advertissement certain qu'ils 
eurent que le mesme mareschal avoit très-juste- 
ment requis sa majesté, par deux fois, de de- 
mander à M. de Vieilleville de prandre ceste 
charge; à quoy ils ne s’attendoient nullement, 
pour l'estroite obligation d'alliance qui estoit 
entr'eux; et ne pouvoient que à toute peine 
croire qu'il les eust tant oubliés ou mesprisés, 
encores à la face du roy, qui en pouvoit conce- 
voir une oppinion d'insuffisance, ou telle aultre 
que bon lui eust semblé, qui estoit leur plus 
grand creve-cœur, car ils estoient tous deux 
gentilhommes de sa chambre et riches sei- 
gneurs. 

Mais monsieur le mareschal, qui avoit, par sa 

faveur, ung gouvernement de plus grande es- 
tandue que nul aultre, pour prince qu'il ait 
esté, a peu obtenir jamais, car il s’intituloit 
gouverneur de Lyonnais, Forest, Dombes et 
Beaujeullais, Auvergne , Bourbonnais , haulte 
et basse Marche, Combrailles et Nivernais, leur 
donna moyen de faire service au roy en charges 
Lonorables , sans sortir de leurs maisons; car il 
fist le sieur d Apchon lieutenant du roy, en son 
absence , au pays de Forests et de Nivernais ; et 
le sieur de Saint-Forgeul , au Lyonnais, Dombes 
ct Beaujollais : qui leur fust un attraict de re- 
conciliation , et se repatrierent avecques luy; 
qui bien leur servit, car ils ne se fussent jamais 
prévalus de sa grande faveur, au moyen de la- 
quelle les eveschés et abbayes pleuvoient abon- 
damment en leurs maisons, où il y avoit grand 
nombre d'enfants, principallement en celle d’Ap- 
chon. 

Quant à M. de Thevalle, qui estoit d'illustre 
extraction , et des plus anciennes maisuns de 
tout le pays du Meyne, il y avoit long-temps 
que le roy conguoissoit sa valeur et ses services. 
ll estoit present quand le feu roi son pere, au 
retour du campd’Avignon, le fist chevalier, seul 
de son rang, à Fontainebleau, pour les vail- 
lances qu'il avoit faictes au siege de Peronne ; y 
estant venu trouver le comte de Dampmartin, 
suivy d'environ cing braves honnestes hommes, 
que ledit comte, quiestoit lieutenant de M. d’An- 
goulesme, depuis duc d'Orleans, receut fort 
humainement, et luy fist departir logis en son 
quartier et soubs sa cornette; durant lequel 
siege il s'estoit porté fort valeureusement , car 
il ne se fist saillie sur l'ennemy qu'il ne s'y trou- 
vast , avec sa volontaire trouppe, des premiers; 
aussy y moururent-ils quasi tous, et luy blessé 
en deux ou trois endroits. Et se souvenoit bien 
sa majesté des grandes louanges et recits qu'en 
avoient fait les sieurs de Cereu et Moyencourt , 
qui estoient des principaulx capitaines de ce 
siege, et presents quand le feu roi l'honora de 
ceste accolade , jusques à dire que Dieu leur 
avoit envoyé M. de Thevalle pour garantir la 
ville; car il donna l'invention et l'advis au comte 
de Dampmartin, qui avoit, pour sa part, la 
garde du chasteau de Peronne, d'estanconner 
Ja grosse tour dudit chasteau de quatorze gros 
chesnes, ct dresser une plate-forme de la hau- 
teur desdits chesnes , pour venir au combat , si 

tant estoit que ladite tour versast par la mine 
qu'avoient faite les ennemys, que ceulx de de- 
dans ne peurent esvanter que bien tard : indus- 
trie qui bien servit à la conservation de la ville, 
car lefeu, mis à la mine, où fust accablé le 
comte de Dampmartin, ne peult emporter que 
la moitié de la tour, à cause desdits estançons ; 
etse trouverent les Français encore à pied ferme 
pour soustenir l'assault que firent donner fort 
furieusement les comtes de Nassau et de Reux, 
mais en vain, et s'en retournerent avec leur 
courte honte. Auquel conflit ledit sieur de The- 
valle eut une arquebusade dans l'os de la jambe 
gauche, dont il demeura boyteux. Et une infi- 
nité d’aultres bons propos que cesdicts deux ca- 
pitaines disoient dudit sieur de Thevalle, que 
le roy avoit bien mis en sa memoire, estant, il 
n'y avoit pas trois mois, devenu daulphin, par 
la mort de son aisné : qui estoit cause, avec la 
continuation de plusieurs aultres signalés ser- 
vices, que sadite majesté l'avoit en grande es- 
time; et pour ceste consideration , luy monstrant 
la royne si grosse qu'elle ne pouvoit aller plus 
de deux moyssans accoucher, luy distqu'il priast 
Dieu que ce fruit vint à perfection, car il luy 
en avoit voué le gouvernement si c'estoit un 
fils. Dequoy M. de Thevalle le remercia très- 
humblement, le recevant avec ung incroyable 
honneur, voyant que le roy, de sa propre ame, 
sans que jamais il luy en eust esté parlé, luy 
faisoit ce present. Toutefois Dieu voulut que ce 
fust une fille, nommée Claude, de laquelle les 
Suisses furent parrains. Mais à deux ou trois 
ans de là, que M. de Thevalle ne s’en donnoit 
plus de peine ni d'esmoy, comme celuy qui se 
soulcioit fort peu des honneurs, la royne ac- 
coucha d'un fils, qui fut nommé François , duc 
d'Alençon. Le roy, qui estoit très- soigneux re- 
munerateur des services qu'on luy faisoit , et 
principallement des volontaires, luy despescha 
ung courrier exprès, jusques au chasteau de 
Thevalle, luy annoncer que son gouvernement 
estoit né, et qu'il vint à la cour pour en pren- 
dre possession , ensemble de l'estat de premier 
chambellan de ce petit prince. 

CHAPITRE XVII. 


Soins de M. de Vieilleville pour mettre en bon état la compa- 
gnie du maréchal de Saint-André. 


Pour bien faire entendre l'excessive peine que 
print M. de Vieilleville, entrelassée d'une mer- 
veilleuse despence , pour dresser la compagnie 
de M. le mareschal de Saint-André, il me faul- 
dra ressembler à celuy qui, voulant franschir 
ung large fossé, prend sa course de bien loing; 
car je seray contraint, pour mettre fin à mon 
entreprise , de tirer mon discours de bien hault, 
d'autant que ceste compaignie eust fort foible 
commencement ; et quand je dirois très-pietre 
et très-abject, j'approprierois la chose à son vray 
poinct , comme fort indigne d'estre honorée de 
ceste qualité des ordonnances. Touteffois M. de 
Vieilleville, par son fameux credit entre les gens 
de guerre, et par ung extreme diligence, il la fist 
renommer par dessus toutes lesaultres de France, 
et emporter toujours parmy les armes la repu- 
tation d'estre la premiere. Il en acquit aussi 
entre les princes et les grands ung merveilleux 
honneur. 

Or, pour entrer en jeu, je diray que M. de 
Saint-André, pere de monsieur le mareschal, 
fut l’espace de dix-huit ou vingt ans gouverneur 
de la jeunesse du roy estant duc d'Orleans; mais, 
devenu daulphin, d’aultant que le menton desjà 
luy frisonnoit, et que le feu roy son pere vouloit 
qu'on luy communiquast les affaires, et qu'il se 
trouvast à l'ouverture des pacquets, tant des 
gouvernements de son royaulme que des am- 
bassadeurs qu'il avoit auprès des princes et 
potentats , et de toute la chrestienté, ledit sieur 
de Saint-André se relaissa de sa charge, en re- 
muneration de laquelle ledict feu roy l'honora 
de son Ordre, d'une compaignie de gendarmes, 
et du gouvernement de la ville de Lyon et Lyon- 
nais , sans annexe d'aultres pais, ensemble de 
lestat de seneschal de ladite ville, pour luy 
donner moyen de faire service à la couronne , 
estant desjà sur l’âge , en sa maison distante de 
Lyon de douze ou treze lieues pour le plus : qui 
estoit en ce temps-là une très-digne recumpease. 

Ce bon homme vint à Lyon prendre posses- 
sion de son gouvernement, et institua pour son 
lieutenant , tant au gouvernement qu'en la se- 
nechaussée, ung homme de robbe longue, nom- 
mé du Peyrat; car il n’estoit aulcun besoing d'y 

31 


482 


en installer ung plus chevaleureux, n'estant plus 
la ville de Lyon frontiere, par la conqueste de 
Bresse, Savoy et du Piedmont; et peupla sa 
compaignie d'une terrible sorte de gens, car il 
n'y avoit hoste ny fils de tavernier de Rouanne, 
La Pacaudiere et La Palice, qui n'y fust enrollé. 
Et parce que communément, aux hostelleries 
de France, les enseignes qui y pendent sont 
soubscrites du nom de quelque sainct ou saincte, 
ceste racaille portoit le nom d’un sainct ou d’une 
saincte, selon l'enseigne qui pendoit aux mai- 
sons desquelles ils estoient sortis : et pour ce que 
l'on suyt toujours le chemin le plus battu, les 
valets de chambre du pere et du fils, les con- 
cierges, recepveurs et fermiers de leurs maisons, 
comme Cérezac, Saint-André, Tournoelles et 
Saint-Germain-sur-Allier, qui semblablement en 
estoient , s'intitulerent de ceste mesme façon : 
car ils n'avoient point de terres ny de seigneu- 
ries, methairies , clozeries , borderies , cassines 
ny bastides , dont ils se pussent , a la francaise , 
qualiffier ou anoblir. 

Mais pour couvrir leur jeu , ils se vantoient 
de porter tels noms en faveur de leur cappitaine 
qui s'appelloit Saint-André. Toutefois ils ne 
purent empescher la populace de Lyon d'en faire 
mil risées, car ils les cognoissoient tous : les ungs 
louoient Dieu de ce qu'il leur avoit envoyé une 
compagnie de son paradis pour les garder; mais 
la pluspart les appelloit gendarmes de la qui- 
rielle : et quand ils en voyoient neuf ou dix en- 
semble se pourmener par la ville, ils disoient 
qu'ils alloient en quelque lieu chanter la letanie. 

En somme on n'eust sceu trouver en toute la 
compaigrnie cinquante chevaulx de service. De 
quoy il ne se fault esbahir , car il n’y avoit pas 
quarante gentilshommes. Aussi, quelque armée 
que dressast le roy, ny quelque affaire qu'il eust 
d'hommes , elle estoit toujours exemte , par la 
faveur du fils, de marcher , alleguants toujours, 
entre aulires excuses, qu'elle estoit très-néces- 
saire auprès du gouverneur, pour la conservation 
de son authorité, et pour le faire obeir en une 
si grande ville , et peuplée de tant de diverses 
nations. Et affin que l’on ne pense pas ce que 
dessus estre impossible, et qu'il est malaisé à 
croire que les commissaires des guerres eussent 
ainsy laissé butiner l'honneur et l'argent du roy, 
veu qu'il y va de leur vie , je responds qu'il en 
avoit ung à sa devotion, qui estoit commissaire 

des guerres, provincial de Daulphiné, auquel le 


fils avoit fait donner Festat , nommé La Gateli- — 


niere , qui faisoit au pere aultant de passedroits 
et plus qu'il n’en eust sceu demander; car il les 
passoit tous, absents comme presents : et la 
pluspart des armes et chevaulx estoient d'em- 
prunt; en quoy il faisoit l'aveugle. Le controleur 
estoit secretaire du capitaine; le tresorier de la 
compaignie avoit esté son argentier, et l'assi- 
gnation de toutes les monstres , tant en robbes 
qu’en armes, ne se prenoit jamais plus loing que 
à la recepte générale de Lyon, chez le recepveur 
Martin de Troyes, sieur de la Ferrandiere. 
Ceste rustrerie dura neuf ou dix ans, du 
temps du feu roy; et mourant le bon homme 
ung an et demy avant son maistre, la compai- 
gnie fut donnée à son fils, laquelle il laissa au 
mesme poinct qu'il l'avoit trouvée, se doubtant 
bien de la grande honte qu'il trouveroit au fonds 
d’icelle s’il y remuoit quelque chose. Et ce qui 
l'avoit fait desirer M. de Vieilleville pour lieu- 
tenant, provenoit de ce qu'il le cognoissoit 
homme roidde et inexorable en ce qui concer- 
noit le poinct d'honneur, et qu'il n'eust pour 
rien enduré ung bisoigne occuper la place d'ung 
homme de bien : ce que n’eussent pas faict, à 
son jugement, ny Apchon, ny Saint-Forgeul ; 
car il sçavoit bien que eulx-mesmes avaient en 


ladicte compaignie beaucoup de leurs domes- . 


tiques. 
CHAPITRE XVIII. 
M. de Vicilleville fait la revue de cetie compagnie. 


M. de Vieilleville, suivant la publication gé- 
néralle des monstres de la gendarmerie, ayant 
faict assigner celle de M. le mareschal de Sainta 
André exprès à Clermont en Auvergne, pour 
éviter les emprunts d'armes et chevaulx si sa 
monstre eust esté faicte à Lyon, se trouva audit 
lieu, accompaigné de soixante-dix ou quatre- 
vingts braves gentilshommes de Bretaigne, 
d'Anjou et du Meyne, qui avoient passé leur 
jeunesse et fait leur apprentissaige d'armes aux 
guerres de Piedmont, et tous de bonne part; 
car il devoit remplir la compaignie, qui n'estoit 
que de cinquante hommes d'armes, jusques à 
cent, ainsi qu'ont accoustumé d'avoir les mares- 
chaulx de France. Il n'y fut pas sitost arrivé 
qu'on lui presenta trente ou quarente attesta- 
tions de medecins pour exempter, à la façon ac 

coustumée , ceulx qui y estoient dénommés , 
qu'il reputa toutes pour faulces, nonobstant les- 
quelles aussi il les cassa et les fist rayer du rolle, 
semblablement tous les valets de chambre et of- 
ficiers censiers, tant de son capitaine que des 
aultres seigneurs et dames qui y en avoient faict 
par faveur enrooller. Au reste, il commanda à 
vingt-cinq ou trente qui estoient en bataille, 
de picquer et manier leurs chevaulx devant le 
commissaire. Mais ne saichants par quel bout y 
commencer , ils habillerent bien fort à rire aux 
vieils guerriers, car leurs chevaulx les portoient 
par terre; qui fut cause qu'il les mist au rang 
des aultres, et les renvoya avec leur courte honte 
en leurs hostelleries servir leurs hostes, leur di- 
sant que les ordonnances n'estoient dédiées que 
pour les gentilshommes, et que s'ils vouloient 
suivre les armes, qu’ils allassent trouver les gens 
de pied, Entre ceulx-là il y en avoit trois dont 
l’un se nommoit Sainte-Agate, fils de l'hoste du 
dauphin de Rouanne , qui voulurent groumeler, 
disants aveeques grands blasphemes qu'on leur 
faisoit tort, Mais quatre ou cing gentilshommes 
se jetierent par commandement sur leur malle, 
qui leur donnerent tant de coups de baston, que 
les aultres, qui n’estoient pas de meilleure mai- 
son qu’eulx, ny de plus grand service, rompi- 
rent leurs rangs et prindrent la guerite a toutes 
brides, craignants d'estre servis de mesmes : 
qui fut une huée là non-pareille. Il en fit aussy 
pandre ung aultre, portant le nom de sainct qui 
n'est toujours éh la letanie, car il s'appelloit 
Sainct-Bonnet, pour avoir donné un coup de 
dague à un garson deffandant sa mere veufve 
qu'il vouloit forcer, estant logé par fourrier 
chez elle. 

Enfin, il en usa comme le bon laboureur, qui, 
trouvant son champ remply de landes, genests, 
ronces et fougeres, deffronce tout cela , poussé 
de colere, pour y mettre de bonne semence. 
Aussi il cassa toute ceste vermine qui n'avoit 
jamais donné coup d'esperon pour le service du 


installant en leur place des gentilshommes d'hon- 
neur, riches et en fort bon équipage, et suivant 
l’authorité que luy avoit donnée M. le mareschal 
de Sainct-André en la compaignie. Il avoit amené 
avecques luy M, de Fervacques, gentilhomme de 
la chambre du roy, qu'il aimoit de tout temps 
pour sa valeur, auquel il donna l'enseigne, qui 

la receut trés-volontiers , plus pour l'amitié qu'il 
portoit à M. de Vieilleville que sur aultre espe- 
rance, car il estoit fort riche gentilhomme de 
Normandie. Il se mist aussi au poing de M. de 
Chazeron, ferme gentilhomme de gaillarde vo- 
lonté, nepveu de monsieur le mareschal, le gui- 
don de ladicte compagnie, qui s'en trouva fort 
honoré. 

Estant encore dedans le pays, la monstre 
faicte, grand nombre de gentilshommes de Gas- 
coigne, de Perigort et de Lymosin, parants de 
madame la mareschale de Saint André, le vin- 
drent trouver, qui les receut fort humainement, 
et les fist enrooller , qui pour hommes d'armes, 
qui pour archers, selon leur moyen, mais avec 
juste occasion, car ils n'y estoient acheminés 
que en la faveur de sa reputation, et sur le 
bruit qui avoit couru de la casserie générale qu'il 
avoit faicte de ceste valetaille, par desdaing de 
laquelle ils ne s'y estoient jamais voulu presen- 
ter. Et finallement il rendit la compaignie si 
belle et complette, que à l'aultre monstre qu'on 
fist en armes à Moulins, elle paroissoit de plus 
de cinq cens chevaulx, mais de si bragards hom- 
mes aguerris et experimentés, que, tout ainsi 
que de toutes les parts du royaume, et bien sou- 
vent de dehors, l'on vient à Paris chercher des 
regents pour tenir lieu de principal de college 
aux aultres villes, instruire la jeunesse et y 
planter quelque forme d'université, aussi, quand 
le roy avoit donné à quelque jeune prince com- 
paignie nouvelle de gensd’armes ou de cavalle- 
rie legere, il venoit prier M. de Vieilleville de 
luy donner un homme d'armes pour estre son 
lieutenant , et luy faire honneur en la conduite 
de sa compaignie, pour semblablement facon- 
ner et aguerrir la jeunesse que l'on y avoit en- 
rollée. 

Il sejourna en ce pays-là depuis la premiere 
monstre jusqu'à la seconde , car le petit gou- 
vernement du pere de monsieur le mareschal 


fut augmenté de la façon que nous avons ré- 
roy ny de la couronne, et ne l'eust sceu faire, | 


citée cy-dessus ; se promenant par l'Auvergne, 
Bourbonnais , Forest et Lyonnais, où tous les 
seigneurs et gentilshommes desdits païs, mesme 
les villes de Lyon, Clermont , Ryon, Montfe- 
rand, Montbrison et Moulins, luy firent de 
grands honneurs et des traitements, festins et 
bonnes cheres à l'envy, comme au supresme 
lieutenant de leur gouverneur; parmi lesquelles, 

parce qu'il se trouvoit souvent grand nombre | batsa la barriere, carrouzelles, danses, masqua- 
d'excellentes dames et damoyselles riches et 


d'admirable beauté, les courses de bagues, com- 


ET — 





rades, et toutes aultres sortes de passe-temps 
propres à la noblesse, n’y furent pas oubliés. 

LIVRE TROISIÈME. 





CHAPITRE PREMIER. 
Sacre de Henri I. 


L'empereur Charles cinquiesme , tenant Fran- 
çois , roy de France, surnommé le Grand, pri- 
sonnier en Espaigne , tascha, par tous moyens 
et sur toutes choses, a le faire condescendre 
de luy quicter la souveraineté de Flandres. A 
quoy le captif resista de tout son pouvoir , al- 
leguant qu'il luy estoit impossible de s'y ac- 
corder sans le consentement general de tous les 
estals de son royaume , et qu'estant le comte 
de Flandres pair de France , et tous les Païs- 
Bas que possedoit l'empereur tenus et mou- 
vants de sa couronne , il feroit une merveil- 
leuse bresche à sa reputation et memoÿre , de 
quicter si legerement l'hommaige de tant de 
villes et provinces de si grande estendue , des- 
quelles les peuples , qui sont infinis, viennent , 
par appel et dernier ressort , chercher la jus- 
tice en sa cour de parlement à Paris, et le 
mesme comte de Flandres estre tenu, le jour 
que l'on sacre ung roy en France, d'y assister, 
et luy chausser ce jour-là les esprons, ou les 
porter devant luy, marchant en ceremonie. 
Touteffois l'Empereur qui avoit cela à cœur ne 
s'en tint refusé ; mais, par l'importunité et al- 
lichement de deux grandes promesses, l’une de 
luy doner sa sœur en mariaige , l'autre, de le 
mettre en liberté moyennant hostaiges, obtint, 
ce luy sembla, sa demande. Mais estant le roy 
hors d'Espaigne , et ayani fiancé sa femme par 
parolles de present, manda à l’empereur, parce 
que son ambassadeur le pressoit fort de luy 
donner ungacte de ceste promesse , qu’.! ne luy 
avoit jamais rien promis , et , qui plus est, des- 
peschea ung herault devers luy , avec un car- 
tel de deffiy pour le luy maintenir, et qu'en 
tout évenement ung prisonnier ne se peult aul- 


cunement obliger : dont demeura ceste que- 
relle toute leur vie en vigueur, et dure encores 
indecise jusques à present. 

Le roy Henry son fils , venant à la couronne, 
assigna le jour de son sacre à Rheims au vingt- 
sixieme de juillet, l'année susdicte 1547; et 
pour reveiller l'empereur de l'hommaige de 
Flandres , il despeschea envers luy le premier 
herault de France , du tiltre de Valoys , le som- 
mer de comparoir audit jour , comme comte de 
Flandres , et y faire sa charge de pair de France; 
et au mesme temps la cour de parlement de 
Paris, pour ne rien oublier en faict de telle con- 
sequence , avoit envoyé le premier huissier à 
Therouanne , prendre escorte de la compaignie 
de M. de Villebon , lors gouverneur de ladicte 
ville, pour le mener bien avant en la frontiere, 
devers Saint-Omer , adjourner le comte de Flan- 
dres aux effets que dessus, qui eurent tous 
deux une response de semblable, subject : le he- 
rault , par la bouche de l'empereur , et l'huis- 
sier par acte du gouverneur de Saint - Omer , 
qui estoit que l'empereur s'y trouveroit avec 
cinquante mille hommes pour y faire son devoir. 

Le roy, prévoyant bien de n’en avoir poinct 
d'aultre , avoit desjà faict faire levée de dix 
mille lansquenets , soubs les colonels Jacob 
Bon, Ausbourg et Bastien Schretel ct de quatre 
mille reithres , que l’un appelloit lors pi: tolliers, 
souls les colonels Ernest , de Mandesloc et Joa- 
chim Sitvits, qui ne faillirent à se trouver le 
quinziesme dudit mois aux environs de Sainct- 
Marcoul et de Commercy ; et avoit l’on sembla- 
blement faict approcher quinze cents hommes 
d'armes aux villes les plus voisines de Rheims, 
et renforcé de fanterie les garnisons de Cham- 
paigne et de Picardie, à petit bruit, affin de 
bien recevoir l'empereur s’il eust tenu promesse; 
mais il s’en oublia ou n'osa , jugeant , par la di- 

ligence de tels préparatifs , la resolue delibera- 
tion du roy de le combattre. 

Cependant sa majesté fut sacrée, très - heu- 
reusement et sans trouble, avec ung appareil 
très-sompteux et magnificence incomparable. La 
description de laquelle me sembleroit par trop 
superflue, veu le grand nombre de bons esprits 
qui l'ont fort amplement deduicte en plusieurs 
langues ; mais pour ce qu'ils ont obmis une dis- 
pute qui se presenta sur quelques préférences, 
et qui est du nombre des cérémonies du sacre 
du roy , je n'ay voulu faillir de la speciffier : et 
fut telle. 


CHAPITRE II. 


Des quatre barons donnés en otage pour la Sainte-Ampoule. 
— D.fñculiés survenues au sujet des bannières de ces barons. 


La saincte ampolle , où est l'huile celeste de 
laquelle sont oincts nos roys à leur sacre, re- 
pose en l'abbaye de Saint Remy de Rheims, fort 
précieusement gardée par les abbé et religieux 
que l'archevesque et duc de Rheims, premier 
pair de France, vient querir en ladite abbaye 
en grande reverance et devolion, accompagné 
des aulires evesques , ducs et comptes, pairs ec- 
clesiastiques , qui luy est délivrée par lesdits 
abbé et religieux : mais il laisse pour ostaige de 
ladite saincte ampolle quatre barons, que le 
roy choisit par grand faveur, qui demeurent 
en ladicte abbaye jusques à ce qu’elle soit rap- 
portée par l'archevesque , l’infusion faicte sur 
le chef de sa majesté ou aultres endroits de sa 
personne , comme il est accoustumé. 

Or, les quatre barons furent M. de Mont- 
morency, fils aisné de monsieur le connestable ; 
M. de Rieux, comte de Harcourt ; M. de Mar- 
tigues et M. de La Trimoille. Et pour la me- 
moire de cest honneur , l'on met dedans le chœur 
de l'église cathedrale de Notre-Dame de Rheims, 
où se fait ledit sacre, les quatre bannieres ar- 
moiées des armes des susdicts barons aux deux 
costés du grand autel. M. de Chemaux, maistre 
des cérémonies, et les heraulx planterent la 
banniere de M. de Montmorency, comme pre- 
mier baron de France , où l'on ne peult contre- 
dire, au premier ranc de la maitresse main, 
que l'on dict communément de l'evangile ; et 
celle de M. de Rieux, audessoubs ; el au pre- 
mier ranc de l'aultre main , qui est de l'espitre, 

celle de M. de Martigues; et audessoubs, M. de 
la Trimoille. 

De quoy adverty, M. de Rieux vint trouver 
M. de Vieilleville comme son proche parent , à 
cause de Harcourt ( car il en portait les armoi- 
ries en faulx escu, ou chargeure sur les siennes, 
que lesdits mauvais blasonneurs appellent sur 
le tout ). Et luy ayant dict le tort que luy fai- 
soient les maistres de cérémonies, M. de Vieil- 
leville arrive là, où il trouva encores le sieur de 
Chemaux parachevant son entreprise : et luy 
ayant demandé de quelle authorité il plantoit 
de tel ranc les bannieres, il luy respondit qu'il 
sçavoit bien son estat, et qu'il falloit qu'elles 
demeurassent ainsi. Mais M. de Vieilleville, ir- 
rilé de cette responce , commanda à cinq ou six 
gentilshommes et autres de sa suite de les ar- 
racher toutes, hormis celle de M. de Montmo- 
rency : ce qu'ils firent avec menaces assez ri- 
goureuses , qui contraignirent Chemaux et les 
heraulx d'aller faire leur plainte au roy et à 
monsieur le connestable. 

Leur plainte faicte, monsieur le connestable 
s’enflamma de colere , croyant par leur rapport 
que M. de Vieilleville eust fait semblablement 
abbattre celle de son fils; et supplia le roy de 
l'envoyer querir pour luy en faire une bonne 
reprimande , et que une telle hardiesse ne se 
devoit nullement tollerer. Mandé qu'il fust, il 
s'y achemina fort librement ; encores que plu- 
sieurs seigneurs de ses amis l'eussent adverly 
du courroux du roy, et prié de s'absenter , 
toutesfois il y voulut aller, et se presenta de- 
vant sa majesté avec une contenance fort éloi- 
gnée de la peur. Mais au lieu d'attendre que l'on 
parlast à luy, il commença le premier , par une 
très-subtile ruse, à se plaindre ainsi. 


CHAPITRE III. 


M. de Vieilleville discute devant le roi la préséance entre les 
barons. — Décision du roi. 


« Je suis venu, sire , demander ma raison du 
faux rapport que Chemaux et les heraulx de 
Bretaigne et Daulphiné ont osé faire devant 
vostre majesté, que j'aye fait abbattre toutes les 
quatre bannieres des ostaiges de la saincte am- 
polle; car je ne suis pas si peu entendu aux 
anciennes histoires de France, que je ne saiche 
bien que le premier baron de France Mont- 

morency, qui fut le premier seigneur de tout ce | Sourdeac, et plusieurs aultres terres seigneu- 


royaume, qui se fist chrestien avec le roy Clovis 
son maistre, ne doibve estre semblablement le 
premier aux honneurs et ceremonies des sacres 
de nos roys, et est sa banniere demeurée au 
mesme lieu qu'ils l'ont plantée comme à elle ap- 
partenant ; mais de mettre celle du sieur Rieux 
au dessoubs de pas une, il n’y a aucune appa- 
rence, » Lors monsieur le connestable, qui s’es- 
toit un peu modéré , ayant entendu le recit qu'il 
avoit fait de l'ancienne marque de sa maison, 
et du respect qu’il avoit porté à la banniere de 
son fils, luy demanda s'il ne sçavoit pas bien le 
merite de la maison de Luxembourg , en laquelle 
il y avoit eu trois ou quatre empereurs, et s'il 
ne luy sembloit pas bien raisonnable que sa 
banniere deust estre preferée à tout le reste des 
barons. 

M. de Vieilleville respondit: « Je penserois 


bien, monsieur, qu'elle y deust estre preferée, | 


si ceste ceremonie se faisoit en Allemaigne et 
au sacre d’un empereur; mais estant ceste-cy 
française et au sacre d'un roy de France, il me 
semble que ceux qui ont cest honneur d'appar- 
tenir à la courronne, et repulés du sang de 
France, doivent marcher devant. » 








Alors le roy prenant la parolle, comme en : 


colere: « J'aurois à ce compte, dit-il, beaucoup 
de parens, si tous les enfans de ceux qui ont 
espousé des princesses du sang me vouloient 
apparenter ; et ne s'ensuit pas, si lé mareschal 
de Rieux espousa Suzanne de Bourbon , fille de 
Montpensier, que ce qui est sorty de ce mariage 
doive avoir la hardiesse de prandre tiltre de 
prince. » Mais M. de Vieilleville repliqua : « Je 
voy bien, sire, que vostre majesté n'est pas 
bien informée de l'extraction de ceux de Rieux, 
car ils sont sortis d'un puisné du second duc de 
Bourgoigne , qui estoit, comme chacun scait, fils 
d'un fils de France , et appanaigé de la couronne. 
Ce puisné, qui avoit grievement offencé son 
pere pour avoir voulu tuer son frere aisné, se 
vint refugier devers le duc de Bretaigne, qui 
l'affectionna merveilleusement; mais il ne luy 
fust jamais possible de le reconcilier avec son 
pere; ce que voyant, le duc de Bretaigne luy 
donna l'une de ses filles en mariages, avec un 
fort riche appanaige, comme les terres et sei- 
gneuries de Rieux, d'Anceny, d'Asserac, de 
Donges, de Largouet, de Chasteauneuf, de 





riales de grande estendue et jurisdiction; car 
son pere pour son forfait l'avoit desherité. » 

« Cela, dist le roy, n'avions-nous jamais 
encores entendu, et ne tenions pas céux de 
Rieux de ce rang ny d'un tel estoc. » M. de 
Vieilleville, luy monstrant M. le- chancelier 
Olivier qui scavoit toutes les races de France , 
supplia sa majesté de luy demander ce qui en 
estoit; lequel confirma le discours de M. de 
Vieilleville, et qu'il n'y avoit rien de si vérita- 
ble. Mais M. du Thillet, qui estoit ung aultre 
viel et plus certain registre des anciennes his- 
toires et antiquités de France, et là present 
comme deputé du corps du chastelet pour as- 
sister au sacre du roy, commença à parler ainsi : 

« Sire, monsieur le chancelier ny M. de Vieil- 
leville ne vous ont pas du tout esclaircy l'his- 
toire, car ce puisné de Bourgoigne, nommé 
Loys, qui planta ceux de Rieux en Bretaigne , 
ayant son beau pere guerre contre le duc de 
Normandie, pour l’estendue de leurs limites tou- 
chant le mont Saint Michel, fust faict lieutenant- 
général de l’armée par sondict beau pere, estant 
contraint de demeurer malade en la ville de Dol, 
lequel donna la bataille au duc de Normandie, 
entre Avranche et Pontorson, qu'il gaigna ; au 
moyen de quoy la paix se fist entre ces deux 
ducs, en faveur de laquelle le duc de Norman- 
die donna au sieur de Rieux la comté de Tan- 
carville à perpetuité, qu'une fille de Rieux trans- 
porta depuis en la maison de Longueville où 
elle fut mariée, et par usufruict le tiers et denier 
de tous les boys et forests de Normandie, sa vie 
durant. — D'où vient doncques, dist le Roy, 
que ce puisné laissa son surnom de Bourgoigne 
pour prendre celuy de Rieux ?— N le fist, sire, 
respond du Thillet, par despit de son pere qui 
l'avoit desherité; et mesme son grand-pere, qui 
estoit frere du roy Charles cinquiesme, avoit 
faict une pareille faulte , car il laissa son surnom 
de Valois pour prandre celty de son appanaige. 
— Or, puisque la chose va ainsi dist te Roy, il 
n'ya que tenir pour Martigues; et approuve 
tout ce que a faict en cecy Vieilleville. » Et còm- 
manda sa majesté sur lechamp au sieur de Che- 
maux de planter vis-à-vis de la banniere de 
Montmorency celle de Rieux, et au dessoubs de 
Montmorency y mettre Martigues, et au dës- 
soubs de Rieux La Trimoille; et qu’iln’y eust faute, 

car avec la raison il luy plaisoit ainsi. Ce qui fut 
promptement executé, tant en l'eglise cathe- 
drale qu'en l’abbaye de St. Remy, avec gardes 
du Roy qui furent posées aux deux eglises, 
pour empescher quelque remuement , tandis que 
le Roy sejourna en la ville de Rheims; car M. 
de Martigues et les comtes de Ligny, de 
Brienne et de Roussy , tous du nom et des armes 
de Luxembourg, en voulurent murmurer ; mais 
on leur imposa bientost silence par ceste seule 
remontrance, qu'ils estoient bien princes, mais 
d’Allemaigne et estrangers, et le sire de Rieux 
- prince français. 


CHAPITRE IV. 


Henri Il prend la résolution de visiter les provinces de son 
royaume. 


Le roy, eu partir de Rheims, vint se loger à 
Saint-Marcoul pour y faire sa neufvaine, suivant 
l'ancienne coustume des roys après leur sacre; 
de laquelle neufvaine ils prennent leur vertu de 
toucher et guerir des escrouelles : car Saint Mar- 
coul en fust grievement persecuté, et fist sa 
priere à Dieu pour ceux qui en seroient frappés , 
telle que l’on peut veoir en sa legende. Toutef- 
fois, quand le roy touche les malades, ce qui 
arrive aux quatre grandes festes de l'an, il ne 
parle nullement de saint Marcoult, et dit seu- 
lement ces mots, empanant le visage du patient, 
en forme de signe de la croix : « Le Roy te tou- 
che, Dieu te guerisse. » ll fault doncques que 
les grand et premier aulmosniers, qui marchent 
devant le roy, en facent mention en leurs suf- 
frages. Ceste neufvaine, au reste, se faict en 
très grande dévotion par le roy, qui jeusne 
trois ou quatre jours, et est en continuelle priere 
avec les evesques et abbés qui l’accompaignent ; 
se monstrant, outre cela, fort peu et 4 peu de 
gens durant son séjour au dit lieu, et ne s'y 


parle d'aulcun passe-temps; mesme les dames | 


de la cour, ny les filles de la royne, n’y sont 
aulcunement parées. 

Toute ceste devotion parachevée , le roy vint 
en la plaine de Commercy, où il avoit commandé 
que les susdites compagnies d’Allemans, tant de 
cheval que de pied , se trouvassent en bataille ; 

s'en retourna à Fontainebleau pour s'y preparer, 
| 

| monstres qui furent le lendemain faictes, il fist 

| presents à chacun des colonels, reithesmetres , 

| capitaines, et aultres ayant commandements 

| auxdites trouppes , de chaines d'or, selon leur 

| qualité et merite , et à chacune desdites chaines 
une medaille d'or y pendante, où estoit gravé 
son portrait. Après cela il les licencia , leur fai- 
sant dire secrettement qu'ils se tinssent prets de 
marcher à quand ils seroient mandés, et que 
quinze mois ne passeroient poinct qu'ils n'eussent 
de ses nouvelles , ce qu'ils promirent; et se reti- 
rerent très-contants, ayant pris leur argent 
d'arres , que l'on appelle en leur langaige arri- 
guet. On se doubtoit bien que sa majesté faisoit 
ceste retenue pour l’entreprise de Bouloigue , 
qu'il avoit merveilleusement à cœur. 

Mais, pour endormir les Anglais sur la con- 
firmation de la paix que leur avoit annoncée : 
M. de Vieilleville, sa majesté, attendant que 
toutes choses fussent prestes pour ceste re- 
cousse, délibera de faire ses entrées aux bonnes 
villes de son royaume , et commencer par celles 
de Champaigne, de Bourgoigne, et, poursuivant 
son chemin, visiter tout d'un trait ses frontieres 
de Savoye et du Piedmont : qui fut cause qu'il 


ayant fait advertir lesdictes villes de sa delibe- 
ration. Auquel lieu M. de Vieilleville print congé 
de sa majesté pour s'en aller en sa maison don 
ner ordre à ses affaires, et y prendre le moyen 
de se trouver en riche équipage auxdictes en- 
trées ; et séjourna quasi tout l'hyver à Paris pour 
ses procès et aultres negoces; puis, sur le prin- 
temps de l'année suivante 1548, print le chemin 
de sa maison. 


we 


CHAPITRE V. 


On propose à M. de Vicilleville le mariage de sa fille aînée avec 
le fils du marquis d'Espinay. 


Arrivé qu'il fut à Angiers, M. l'abbé de 
Sainct-Thierry , grand doyen de l'eglise cathe 
drale, son frere, luy dist, après les bonnes che- 
res, que M. d'Espinay luy estoit venu deman- 


| der sa fille aisnée pour son fils aisné, que l'on 


appelle M. de Segré, et prié de luy en escrire. Et, 
encores qu'il l'eust reffusée à plusieurs, il n'es- 


à quoy il fut promptement obey; et les ayant | toit pas d'opinion qu'il negligeast ce party, es- 
veues et jugé belles, il les remercia de leur dili- ` tant ledit sieur d'Espinay riche dequarante mille 
gence et affection à son service. Et oultre les | livres de rente, d'ancienne et illustre extraction, 

au reste fort aisé et nullement en arriere, car il 
n’y avoit aucune debte; mais, qui plus est, 
cestoit la maison de Bretaigne autant riche- 
ment meublée; et sont le pere et la mere, qui 
est de ceste illustre maison de Goulaine, en re- 
putation d'estre fort gens de bien et d'honneur, 
faisants ung recueil et chere incroyable à leurs 
parents, amys, voisins, el à tous ceulx qui les 
viennent voir; et que son advis estoit que , in- 
continant qu'il auroit sejourné cing ou six Jours 
en sa maison de Sainct-Michel-du-Bois , et veu 
madame de Vieilleville, qu'il le devoit aller 
veoir , et remettre sur les propos que luy-mesme 
avoit print la peine de luy venir dire jusques a 
Angiers. « Car il ne vous la demande pas, dist- 
il, pour vous gehenner en finances, ny deman- 
der l'argent d'un mariage tel que ma niepce 
peult et doibt apporter à un mary tel que ces- 
tuy-là ; mais seulement il la veult attendant ses 
droicts successifs, sans aultrement vous contrain- 
dre; car il scest bien que la succession de Dures- 
tal ne vous peut faillir , puisque je suis d'eglise 
et vous mon heritier. Ce n'est pas encores tout; 
car la faveur que vous avez à la cour le y convie 
plus que toute aultre esperance , et ne lui sçau- 
roit-on oster de la fantaisie que vous ne soyez 
devant trois ou quatre ans mareschal de France, 
qui luy nourrist au cœur et en l'ame quelque 
marque de grandeur pour son fils. A ceste 
cause, mon frere, il me semble que vous y de- 
vez soigneusement penser; et si vous l'avez 
vouée à quelqu'un de vos amis à la cour, je vous 
prie de rompre cela dextrement, comme vous 
sçaurez bien faire ; car en meilleur lieu ny plus 
advantageux ne la pourriez-vous loger. Mais 
donnez-y ordre promptement, car je suis adverty 
qu'il y a une princesse , que bien cognoissez , 
qui recherche à vive force de mettre là-dedans 
Paisnée de ces trois filles : qui me fait vous prier 
encore une bonne foys de croire mon conseil et 
ce l'effectuer. 

M. de Vieilleville lui respondit qu'ilne falloit 
pas revocquer en doubte la paroile de M. d'Es- 
pinay ; « car il y a long-temps , mon frere, que 
je le congnois, pour l'avoir veu souvent aux es- 
tats de Bretaigne, où M. de Chasteaubriant , 
gouverneur de la province, de la compaignie 
duquel j'estois lieutenant , l'honoroit bien fort, 
et lui donnoit auxdits estats des premieres 
places; et , qui plus est, j'ay esté avec mondit 

sieur de Chasteaubriant à Espinay, qui est ung 
chasteau fort bien basty, de grand et spacieux 
pourpris, et de trés-ancienne marque et sei- 
gneurie; et quard il n'y auruit que le colleige 
de chanoines, nommé Champeaux, qui est à 
deux mille pas du chasteau, on peult bien juger 
quelle est leur grandeur. Car il n'y a sainte cha- 
pelle en France, hormis celles que nos rois ont 
fondées, qui luy soit comparable, veu que les 
papes, archevesques ni evesques, mesme le 
diocesaio , n’y ont que veoir; mais le sieur d’Espi- 
nay en pourvoil luy tout seul: et sont les pré- 
bandes de mil à douze cents livres de rente cha- 
cune. Et fault bien dire que le fondateur avoit 
grand credit avec le duc de Bretaigne, d'obtenir 
du pape ung tel privileige de presentation, veu 
que les sainctes chappelles royales ne l'ont pas; 
car il leur fault prandre leurs signatures et 
toutes les aultres provisions en cour de Rome. 
Mais je ne m'en eshahy pas, puisque ledit fon- 
dateur estoit premier chambellan du grand-duc, 
et grand-maistre de Bretaigne ; et y a tantost 
deux cens ans qu’il possedoit dès ce temps-là 
toutes les terres et seigneuries qui sont aujour- 
d'huy en leur maison, comme il se peult lire 
autour de sa sepulture : qui fait bien juger qu’ils 
sont plantés de immemorable ancienneté. Au 
demourant, ladicte eglise fort bien servie, avec 
un maistre de chappelle qui entretient, avec 
nombre de chantres et huit enfans de chœur , 
une très-bonne musique, et toujours un excel- 
lent organiste; et y a doyen, chantre et aultres 
dignités tout ainsi qu'en une eglise cathedralle ; 
et en ay veu plusieurs où les ornemens de drap 
d'or , d'argent et de soye, n’y sont pas si riches 
ny si communs que là dedans. Mais le service di- 
vin y est si devotement celebré, que M. de 
Chasteaubriant s'y aimoit tant qu'il y a sejourné 
douze ou quinze jours pour une fois, sans en 
partir, avec une chere là nompareille, et à toute 
sa suite, qui ne se pouvoit faire sans une des- 
pence excessive. Mais M. d’Espinay en estoit 
aussi peu estonné et ennuyé que s'il eust esté ung 
grand prince, et qu'il n’eust eu qu'ung gentil- 
homme de six mille livres de rente à traicter. 

« Mais je crains, mon frere, une difficulté qui 
pourra reculer ou rompre du tout nostre entre- 
prise, qui est que sa grande-mere et la mienne 
esloient sœurs, filles d'Estouteville. — Ne vous 
donnez peine de cela, mon frere, dist M. de 

Saint-Thierry; car n'estant M. de Segré et ma 
niepce que au quart vis-à-vis, les dispences de 
tels degrés de parentelle s'impetrent fort facile- 
ment en cour de Rome; tant y a que je m'en fais 
fort.—Or, puisque ainsi est, dist M. de Vieille- 
ville, je tiens le mariage pour faict; et ne faul- 
dray d'estre dedans huict ou dix jours au chas- 
teau d'Espinay. » 


CHAPITRE VI. 
M. de Vieilleville va trouver le marquis d’Espinay. 


Sur ceste resolution les deux freres se depar- 
tirent; et ayant M. de Vieilleville sejourné huit 
ou dix jours à Sainct-Michel-du-Boys, s'achemina 
droit à Espinay , où il fut fort magnifiquement 
receu. Et après toutes caresses, ambrassades et 
bonnes cheres, M. d'Espinay, prenant M. de 
Segré par la main, quiestoit ungjeune seigneur 
de l'âge de dix-sept à dix-huit ans, de fort 
agreable rencontre et de très-belle esperance , 
dist à M. de Vieilleville telles parolles : « Mon- 
sieur , puisqu'il n’a pleu à Dieu vous donner ung 
fils, je vous fais present de cestuy-vy, qui est 
l'aisné de quatre qui me sont demeurés ; voulant 
desormais qu'il abandonne pere et mere etceste 
maison, pour vous,suivre et faire service toute 
sa vie comme à son pere d'honneur ; et pouvez 
croyre, monsieur, qu'il y a plus de six ans que 
je le vous avois ainsi voué en mon ame; estant 
trés-marry que vous m’aiez prevenu; car je jure 
au Dieu éternel que j'avois deliberé de le vous 
mener moi-mesme jusques à Sainct-Michel-du- 
Boys, incontinant que j'eusse esté averty de 
vostre retour de la cour, et vous descouvrir une 
partie de ma pensée. » 

Mais M. de Vieilleville repartit tout aussi- 
tost, luy disant , après l'avoir fort dignement 
remercié, qu'il n'estoit besoing qu'il usast de 
redites, puisqu'il avoit mis sa conception en la 
bouche de son frere l'abbé de Saint - Thierry ; 
de quoi il luy avoit bien grande obligation, 
croyant parfaitement que le ciel lui avoit bridé 
la langue pour ne respondre à plusieurs qui luy 
avoient demandé sa fille, affin de la luy garder; 
comme aussi il ne doubtoit point qu’il n'eust esté 
en pareille peine de ne rien stipuler pour son 
fils avecques d'aultres; et que, puisqu'ils 
estoient ensemble, et leurs volontés conformes 
et unanimes, il luy sembloit , sauf son meilleur 

advis , qu'ils y devoient mettre la derniere 
main , et conclure l'affaire avant se départir. A 
quoy s'accorda fort volontairement M. d'Espinay, 
qui fist bien cognoistre à M. de Vieilleville, 
par l'estroit embrassement qu'il fist de sa per- 
sonne, de quelle ardeur il desiroit ceste al- 
liance; et fust arresté sur l'heure que M. de 
Segré, au partir d'Espinay, viendroit avec 
M. de Vieilleville, non - seulement veoir sa 
maitresse, mais pour le suivre à la cour et 
ailleurs où il se presenteroit occasion d'aller à 
la guerre, pour commencer à veoir le monde et 
se depaiser. 

Quant au traitement, il ne se peult quasi ex- 
primer; car l'on eust dit proprement que c'estoit 
un roy qui trailoit un grand prince , non - seu- 
lement pour l'apparat des vivres, qui estoit 
très - opulent, ny de l'ordre qui y fut tenu six 
jours durant, mais pour la grande compaignie 
de noblesse qui se trouva lors au chasteau 
d'Espinay , à la reception de M. de Vieilleville; 
parmy laquelle il n'y eust espèce de passe-temps 
qui ne fust mise en avant ; les gentilshommes 
d’une sorte, les dames et damoiselles d'une 
aultre : mais sur toutes la luitte et les danses 
emportèrent le prix; car la Bretaigne a ces 
deux exercices d'excellent et de singulier sur 
les aultres provincesde France. Cependant, ma- 
dame d'Espinay, qui estoit une maistresse dame, 
provide et très - avisée , donnoit ordre sans 
bruit pour l'équipaige de son fils, saichant qu'il 
s'en devoit aller avecques M. de Vieilleville, 
qui fut de douze chevaulx, deux mulets de 
coffres, et d’une charette attelée de quatre 
chevaux, pour porter les hardes et bagaiges de 
ses gens. Car il luy donnoit trois gentilshommes 
et deux paiges; et pour l’entretenement de 
tout ce train, ladite dame fist mettre dans ses 
coffres, pour l'année entiere, sept mille escus 
seulement ; car elle se doubtoit bien que, pour 
la bouche de son fils, il ne se feroit aucune 
despence. 

CHAPITRE VII. 
Qualités de mademoiselle de Scepeaux. 


Le septiesme jour, ceste grande compaignie 
se rompit à cause du partement de M. de 
Vieilleville, qui fust conduit par M. et madame 
d'Espinay, chemin faisant à Saint Michel-du- 
Boys, en ung autre de leurs maisons, fort belle 

et detrès-plaisante assiete, nommée Sauldecourt, 
où il-fut magnifiquement traité deux jours 
entiers. Et là ces deux seigneurs donnerent 
mutuellement la foy pour le mariage de leurs 
enfants; puis M. de Vieilleville reprint son 
chemin chez s0y ; auquel lieu il ne sejourna pas 
semaine entiere qu’il ne receut ung paquet du 
roi par courier exprès, pour le faire diligenter 
de venir trouver sa majesté, lequel il renvoya 
incontinant , avec promesse de partir bientost 
aprés ; car il vouloit donner le plaisir 4 ces deux 
jeunes personnes de s'entretenir et deviser en- 
semble, et à madame de Vieilleville le loisir de 
bien considerer l'humeur de son gendre pré- 
tendu et y prendre garde. Mais, l'ayant trouvé 
bien conditionné et de conversation fort acos- 
table, elle estima sa fille très-heureuse detomber 
en telle main, Aussi , à la vérité, l'on eust irré- 
missiblement peché de confiner avecques ung 
mary fascheux et incompatible une telle 
damoiselle , et si bien née. 

La beauté de laquelle je ne vueil poetique- 
ment celebrer; car il ne suffit pas aux poétes 
de tirer , pour les beautés , leurs comparaisons 
des choses terrestres, comme de lys, roses, 
œillets et toutes autres fleurs, semblablement 
du coral, albastre, yvoire, perles et aultres 
pierres de prix ; mais les vont crocheter jusques 
aux cieux, attaquant le soleil et ses rayons, 
l'argentine rondeur de la lune , l'estincellement 
des estoilles , et sur -tout la varieté des super- 
naturelles couleurs de l'aube du jour, qu'ils 
appellent aurore; et bien souvent, trop hardys, 
passent plus oultre, cherchants les anges et la 
mesme déité. Mais quand on vient à contempler 
celles qu'ils ont tant hyperbolisée (pour user du 
mot de leur plus riche figure , et sans laquelle 
leur poësie demeure fort seiche ), on trouve 
qu'elle n'approche en rien de la blancheur du 
lis, et n'a encores atteint, pour belle qu'elle 
soit, le vermeil de la rose, tant s'en fault qu'elle 
la puisse surpasser, de sorte que telles louanges 
deviennent fort regnardieres, au grand mespris 
et risée, tant de celle qui a esté ainsi vaine- 
ment louée que de ce pauvre fou passionné qui 
s'est vanté de rien. Qui sera cause que je me 
contenteray de dire, avec vérité, que c'estoit 
une très-belle damoyselle , haulte, droite, et de 
fort belle taille ; les cheveux blonds et luisants, 


sans aucune tache de rousseur ; ayant le tainct ' 

fort vermeillement clair , entremeslé d'une très- 
naifve blancheur ; le tout accompagné d'une 
humble modestie, d'ung esprit trés-gentil avec 
une grace si doulce , et parler si élegant , qu'elle 
serendoit à ung chacun admirable; et pour mettre 
la derniere main à ce très - excellent creon, elle 
n'avoit pas encores saeze ans accomplis. 

Il ne se fault pas esbahir si ce jeune seigneur, 
que le ciel avoit doué de plusieurs perfections 
en fut , à ceste premiere veue espris, avec l'im- 
pression que desjà il en avoit par les rapports 
que l’on luy en avoit faicts ; de sorte qu’il 
commençoit à apprehender le partement de 
M. de Vieilleville pour son voyaige de la cour, 
et de se venire privé de la présence de celle qu'il 
aymoit plus que soy - mesme. Toutesfois , pré- 
ferant l'honneur à toutes choses, il n'en fist 
auculne démonstration, tant estoit secret en son 
ennuy. Et si ce desir, qui a ung merveilleux 
pouvoir sur la jeunesse, taschoit de le retenir 
en la maison, il y en avoit ung aultre qui l'en 
chassoit ; car il Lruloist d'envie de veoir la 
guerre et la cour, et n’estoit, par ce moyen, 
son esprit délivré d'un dangereux conflict, 
ayant à se combatre et se vaincre soy - mesme ; 
mais, prenant la vertu de son costé, qui le fist 
triompher de l'amour, il remontra à M. de 
Vieilleville, huit jours après le partement du 
courrier, qu'il y avoit danger que le roi trouvat 
mauvais une si longue demeure, et seroit ne- 
cessaire de déliberer de son partement, parce 
qu'il estoit à craindre, s'il sejournoit davantage, 
qu'il ne fust pas à temps pour avoir sa part de 
l'entrée de Troyes. De quoy M. de Vieilleville 
fust très-aise; et, dès le deuxieme jour ensuivant, 
ils s'acheminerent droit à Angiers, où arrivé, 
M. de Saint-Thierry receut son frere encore 
mieux que de coustume , et en plus grande 
compaignie de gens d'eglise et de judicaiure , 
pour faire paroistre à son esperé nepveu sa 
grandeur et moyen, qui ne pouvoit assouvir 
de contentement, se voyant ung si honneste 
heritier , qu'il trouvoit de très - gentile et fort 
agréable façon. 

CHAPITRE VIII. 


M. de Vieilleville présente au roi le fls da marquis d'Espitay. 
— Entrée du roi dans la ville de Chambéry, — Différend du 
duc de Vendôme et de M. d'Aumalle. 


Au partir d’Angiers, M. de Vieilleville fist 
telle diligence, qu'il se trouva le douzieme jour 

d'après à Troyes, où estoit le roy , toutesfois 
l'entrée desja faicte; de quoi il fut fort deplaisant; 
car M. de Segré, que je n’appelleray plus que 
du nom d'Espinay, eust veu chose dont la sem- 
blable n'avoit encores jamais passé devant ses 
yeux , d’aultant qu'elle fust triomphante et 
magnifique, et mise au nombre des plus belles 
de toutes les villes de France. Et le lendemain 
s’estant M. de Vieilleville présenté au roi pour 
luy baiser les mains et faire la reverance, sa 
majesté luy demanda où estoit son fils; qui lui 
respondit qu'il n'estoit pas si heureux que d'en 
avoir, et que Dieu ne luy avoit donné que des 
filles. A quoi le roi repliqua incontinant qu'il sça- 
voit bien qu'il avoit amené son gendre, et qu'il 
le vouloit tout présentement veoir. Mais comme 
M. de Vieilleville voulut differer et remettre 
cest honneur à trois où quatre jours de là, affin 
de l'instruire et apprendre sa cour, ce neant- 
moins sa majesté insista tellement qu'il le fal- 
lut envoyer querir; devant laquelle estant 
la chambre pleine de princes et seigneurs , 
M. d'Espinay se présenta avec telle assurance et 
bonne grace que s'il eust esté toute sa vie 
nourri à la cour et avecques les roys : ce que sa 
Majesté loua grandement ; et sur l'heure elle 
le fist gentilhomme de sa chambre, et voulut 
que ce mesme jour il en servist : ce qu'il conti- 
nua tout le voyaige du Piedmont, tant estoit 
grande la faveur de M. de Vieilleville. Aussi faut- 
il dire que le roi affectionna fort montdit sieur 
d’Espinay pour ses gentiles et agréables façons, 
et prenoit grand plaisir à son service. 

De Troyes , le roi traversa toute la Bourgoi- 
gne, faisant à Dijon, Beaune et autres de la 
duché ses entrées ; puis vint en Savoye pour en 
faire de mèsme , et commença par la ville de 
Chambery, en laquelle y avoit cout dé parle- 
ment que Francois - le - Grand son pere ÿ avoit 
establie à la française, esperant que ceste 
duché deust demeurer à jamais incorporée à 
la couronne de France; et comme l'on vouloit 
marcher en cérémonie, chacun tenant son ranc 
selon sa qualité, il survint un petit differand entre 
M. Anthoine de Bourbon, duc de Vendosme , 
premier prince du sang, qui depuis fut roy de 
Navarre, et M. Francois de Lorraine, duc 
d’Aumalle, fils aisné de M. Claude de Lorraine, 
duc de Guyse ; qui fat tel : 

Mondict sieur de Vendosme , qui avoit toujours 

accoustumé à toutes les entrées de marcher le 
premier après le poisle du roy, et seul de son 
rang, fut esbahy de voir à sa main gauche ledit 
duc d’Aumalle, auquel il dict telles parolles : 
«Mon compaignon , tenons - nous rang en ce 
pays-cy? — Ouy, monsieur, respond le duc 
d’Aumalle, et plus qu’en aultre pays de France; 
car estant cestuy-cy de nouvelle conqueste , du- 
quel je suis gouverneur et lieutenant -général 
pour le roy, sa majesté veult monstrer à tous les 
estats d'iceluy en quel estime il a ceste province, 
et m'a commandé de marcher ainsi. — Je le dy, 
mon compaignon, repliqua M. de Vendosme, 
parce que tout ce que pourroit faire le chef de 
vostre maison seroit d’estre en ma main, — Je le 
pense bien, monsieur, respond M. d’Aumalle, 
en la Francé, mais hors le royaume vous seriez 
après luy, parce qu'il est souverain, et vous ne 
l'estes pas, ains subject et vassal de la couronne 
de France; et M. de Lorraine ne tient son estat 
que de Dieu et de l'espée. » 

M. de Vendosme, picqué de ce superbe lan- 
gage, se relaisse de son ranc, et se retire comme 
saige prince pour obvier à quelque trouble. De 
Quoy adverty, le roy, qui n’estoit pas encores 
sous le poisle, mais attendant que tout fust en 
ordre pourmarcher, le fist scavoir à monsieur le 
connestable; et eux deux adviserent d'envoyer 
devers ledit duc de Vendosme M. de Vieilleville 
pour le rappaiser, ce qu'il fist fort destrement. 
Mais luy demandaut M. de Vendosme, qui estoit 
desjà gaigné par les remontrances qui luy 
avoient esté Faites, comme il pourroit honneste- 
ment retourner, veu qu'il en-estoit sorty en co- 
lere et par dedaing de la reponce du duc d'Au- 
malle : «Dictes-luy, monsieur, respond M. de 
Vieilleville, qu'il marche hardiment au rant où 
ilest; que si le roy avoit commandé à ung la- 
quais de s'y mettre, que vous le y souffririez, 
et l'auriez très-agréable pour le respect du màn- 
dement : vous ne vistes jamais homme si fasché. » 


! M. de Vendosme, qui ne se pouvoit contenir de 
| tire pour la subtilité de ladvertissement, vint 


reprandre sa place; mais il n'oublia pas sa leçon, 
qui offencea tellement M. d’Aumalle, que sans 
quelque consideration il eust volontiers quitté 
la sienne; mais il estoit fort esclave des honneurs 
et de la gloire. Lors le roy, qui avoit veu M. de 
Vendosme retourné en son lieu, entra intonti- 
nant sous le poisle, et commencea lors à mar- 

cher. Ces deux princes toutesfois ne laisserent 
de soupper ce soir-là ensemble, tant sont les 
courtisans dépravés et nourris en dissimulation, 
au festin que avoit preparé le premier president 
de ladite cour de parlement aux princes et 
grands seigneurs de la suicte ; car il n'y avoit 


poinct de dames, estant la royne demeurée à 
Lyon. 


CHAPITRE IX. 


Entrée du roi dans la ville de Saint-Jean-de-Maurienne, et dans 
celle de Turin. — Largesses de ce prince en Piémont. 


Les aultres villes de Savoye, par le chemin de 
Chambery tirant au Mont-Cenys, ne meritoient 
pas qu'un si grand roy se deubt parer en sorte 
quelconque. Aussi il les passa en chasseur, sa 
trompe en escharpe. Il est vrai que à Sainct- 
Jehan de Morienne, pour ce qu'elle porte tiltre 
d'evesché, il fust prié par l'evesque et les habi- 
tans de les honorer de quelque forme d'entrée , 
et l’asseurerent de luy donner le plaisir de quel- 
que nouveauté qui le contenteroit, et qu'il m'a- 
voit encores jamais veue. Sa majesté, pour ne 
perdre sa part de ceste nouvelle invention, à luÿ 
toutesfois incongneue, les en voulut bien gra- 
tiffier, et se presenta le lendemain à la porte de 
Morienne en équipaige assez royal pour une 
telle ville, accompagné des princes et seigneurs 
de sa suicte, semblablement de toute sa mai- 
son, et entra soubs le poile à luy preparé. Mais 
comme il eust marché environ deux cents pas 
en belle ordonnance, voici une compaignie de 
cent hommes, vestus de peaux d'ours, testes, 
corps, bras et mains, cuysses, jambes et pieds, 
si proprement, qu'on les eust pris pour ours 
nalurels, qui sortent d'une rue, le tambour 
battant, enseigne deployée, et chacun l'espieu 
sur l’espaule, et se vont jecter entre le roy et sa 
garde de Suisses, marchants quatre par rang, 
avec un esbahissement très-grand de toute la 
cour et du peuple qui estoit par les rues, et 
amenerent le roy, qui estoit merveilleusement 
ravy de voir des ours si bien contrefaicts, jus- 
ques devant l'eglise; qui mist pied à terre, suy- 
vant la coustume de nos roys, pour adorer : au- 
quel lieu l'attendoient l'evesque et le clergé, 
avec la croix et les reliques en forme de station, 
où fut chanté ung motet en fort bonne musique, 
tous en chappes assez riches et aultres orne- 
ments. ae 

L'adoration faicte, les ours dessusdicts reme- 
nerent le roy en son logis, devant lequel ils 
firent mille gambades, toutes propres et appro- 
chantes du naturel des ours ; comme de luycter 
et grimper le long des maisons et des pillers des 
balles; et (chose admirable) ils contrefaisoi: nt 
si nalureliement par ung merveilleux artifice en 
leurs cris, le hurlement des ours, que l'on eust 
pensé estre parmy les montaignes : et voyants 
que le roy, qui desjà estoit en son logis, prenoit 
ung grandissime plaisir à les regarder, ils s'as- 
semblerent tous cent, et firent une chimade ou 
salve à mode de chiorme de galere, tous en- 
semble si espouvantable, qu'un grand nombre 
de chevaux sur lesquels estoient valets et lac- 
quests attendant leurs maistres devant le logis 
du roy, rompirent rennes, brides, croupieres , 
et sangles, et jetterent avec les selles tout ce qui 
estoit dessus eux, et passerent (tant fut grande 
leur frayeur) sur le ventre de tout ce qu'ils ren- 
contrerent, qui fut le comble de la risée, non 
pas pour tous, car il y en eust beaucoup de bles- 
sés; mais pour ce desastre ils ne laisserent de 
dresser une carolle ou danse ronde, leursespieux 
bas; parmi laquelle les Suisses s'abanderent ; 
car ils sont comme patriotes des ours, d'autant 
qu'il s'en trouve en leurs montaignes , comme 
en celle de Savoye, estants toutes nommées 
Alpes; où le roy confessa n'avoir receu en sa 
vie aultant de plaisir pour une drollerie cham- 
pestre, qu'il fist lors, et leur fit donner deux 
milles escus. 

Finalement le roy passa le Monicenys, Suze 
et Villiane, et vint à Thurin, premiere ville et 
place de renom de tout ce qu’avoit conquis en 
Piedmont, autrement de-là les monts, le feu roy 
son pere, François-le-Grand , qui avoit avant 
mourir instalé pour vice-roy et son lieutenant- 
général , M. le prince de Melphe, mareschal de 
France; de tout cest estat, qui estoit le plus 
grand gouvernement de l’obeissance de la cou- 
ronne de France; car il commandoit à douze ou 
quinze gouverneurs de villes, qui eussent sous- 
tenu chacune ung siege des plus furieux trois ou 
quatre mois ; à plus de vingtou trente capitaines 
de gendarmes, qui en ce temps-là esioient au 
nombre des anciens chevaliers et seigneurs de 
France ; item , à pareil nombre de cavallerie 
legere, et à plus de deux cents capitaines de 
vieilles bandes françaises, italiennes, d’Alle- 

magne et de Suisse ; les compagnies de tous 
lesquels capitaines, tant de cheval que de pied, 
estoyent respandues en garnison auxdictes villes. 
Il ne fault point demander si sa majesté fut su- 
perbement receue, ny avec quels triomphes et 
magnificences tous les gouverneurs et capitaines 
susdicts s'efforcerent de faire paroistre à l'envy, 
chacun en droit soy, à la bienvenue de leur 
prince , pour avoir cest honneur d'estre veus et 
recongnus de luy, semblablement recompensés 
de tant de vaillances et gestes vertueux qu'ils 
avoient exercés au grand hasard de leur vie pour 
son service, et la manutention d'ung tel estat, à 
la gloire et exaltation de sa couronne : s'asseu- 
rants bien tous aussi que sa majesté n'avoit ou- 
blié l'honneur qu'ils avoient acquis à la nation 
française en la bataille de Sirizolles, qu’ils avoient 
gaignée quatre contre sept, par l'heureuse con- 
duite du feu prince d’Anghien , dont la memoire 
estoit si recente qu'il n'y avoit pas encore quatre 
ans accomplis : en quoy ils ne furent nullement 
trompés. Car il tira hors desdictes villes fron- 
tieres les gouverneurs, et leur donna des gou- 
vernements en la France pour luy faire service 
en repos ; les capitaines de gendarmes il honora 
de l'Ordre, et à toute la fanterie en général , de 
quelque nation qu’elle fust, il fist faire double 
monstre; et fist particulierement beaucoup de 
riches presens à tous les seigneurs, selon leur 
merite. Les aultres il privilegea du tiltre de no- 
blesse à perpetuité. 

Sa majesté voulut aussi que la gendarmerie, 
qui avoit fait monstre il n’y avoit pas trois sep- 
maines, la refist encore en sa presence pour le 
mesme quartier ; qui fut payée de nouveau. La 
cavalerie ligere receust mesme faveur. Aux stro- 
piats qui avoient perdu bras et jambes, ou la 
moitié de la veue, pour son service, il fist don- 
ner, oultre les susdictes monstres, de l'argent, 
et les relegua dedans des abbayes en France, 
ordonnant aux abbés de leur donner pension 
annuelle pour le reste de leur vie : et dure ceste 
institution jusques aujourd'huy, que l’on appelle 
ung donné, qui se court et se brigue quand il 
vacque par tous soldats qui sont fortunés à la 
guerre de leurs membres, à faulte desquels ils 
ne peuvent plus porter les armes : et y a bien 
peu d’abbayes en France qui n'en soyent char- 
gées. Au fils du prince de Melphe il donna l'eves- 
ché de Troyes, l'abbaye de Sainct- Victor de 

Paris, et d'aultres riches benefices; usant de 
mesme largesse aux enfans des gouverneurs et 
capitaines de gendarmerie : somme, il exercea 
uue telle liberalité envers tous, depuis les plus 
grands jusques aux pionniers et leurs capitaines, 
qu'il n'y avoit carrefour, rue, chemin, canton 
ny maison , où l'on n'entendist sonner et retentir 
ce cry : Vive le roy! Aussi il y laissa douze 
cents mille francs ; de quoy il ne se fault esbahir; 
car il fist oultre tout cela une bonté là nompa- 
reille, que l'on peut mettre au nombre des plus 
desbonnaires et charitables traicts qu'un roy 
scauroit faire : car il ordonna que tous les habi- 
tans des villes de son obeissance, ausquels ses 
capitaines et soldats devoient de l'argent, et qui 
estoient morts sans payer les debtes bien averées, 
fussent remboursés. Et par toutes les villes, sa 
majesté deputa pour commissaires de l’appure- 
ment desdictes debtes, les maistres des requestes 
de son hostel, que l'on trouva revenir à une 
somme immense. Qui fut ung contentement si 
grand à tous les Piedmontois de sadicte obeis- 
sance, qu'ils oublierent dès lors les regrets de 
la perte de leur seigneur naturel, le duc de 
Savoye; estimants leur fortune bien meilleure 
que celle de leurs voisins soubs la subjection de 
l'empereur : car leurs soldats, non-seulement 
les morts, mais les vivants, principalement Hes- 
paignols et Italiens, leur emportoient, chan- 
geants de garnison , ou se retirant du service , la 
pluspart de leurs biens, sans esperance de rem- 
boursement ny d'aulcune justice. 


CHAPITRE X. 


Honneurs rendus à M. de Vieilleville par le prince de Melphe. 


Mais auparavant, M. le prince de Melphe estoit 
venu jusques à Veilliane pour recevoir le roy et 
luy baiser les mains, accompaigné d'une grosse 
troupe de cavallerie et fanterie des plus lestes et 
braves de tout le Piedmont. Après s'en estre ac- 
quité, et avoir receu de sa majesté un fort bon 
visaige, comme s’estant porté (rés-soigneusement 
en une si grande charge, et faict le semblable 
aux princes et seigneurs là presens, il demanda 
M. de Vieilleville, qui se presenta incontinant ; 
et l'ayant embrassé plusieurs fois , le print par 
la main , et le mena devant le roy , disant à sa 
majesté telles parolles : «Sire, voilà le gentil 

homme à qui je suis plus obligé que à tout aultre 
qui soit , non pas en France, mais au reste du 
monde; car c'est celuy qui, en me sauvant la vie, 
me fist quiter par ses persuasibles remonstrances 
le service de l'empereur pour entrer en celuy de 
la couronne de France. C'est celuy qui, pour 
gaigner un serviteur au feu roy, vostre seigneur 
et pere, et à vostre majesté, me quicta fort libe- 
ralement , estant son prisonnier, soixante mille 
ducats de ranson à quoy je m'estois soubmis ; 
jene sçay quelle recompense ilen a eue. C'est ce- 
luy enfin, qui, avec la poincte de son epée, 
conserva l'honneur et la vie de ma femme et de 
mes enfans : par tant d'obligations et bienfaicts, 
ceste assistance l'asseurera du fonds de l'amitié 
que je luy doibts porter et porteray toute ma 
vie; et pour commencer à l'approcher de moy, 
j'ay esté son fourrier à Thurin, l'ayant desjà logé 
tout joignant mou logis affin de participer en 
son bon conseil , encores que j'aye esté adverty 
que ceux qui ont le plus d'authorité auprès de 
votre majesté l’ayent trouvé fort mauvais; de 
quoy toutesfois je ne me donne aulcune peine, 
car ny la peur ny l'esperance ne me feront ja- 
mais manquer de mon debvoir ny tomber au 
vice d'iugratitude, » 

Monsieur le connestable , irrité de ce langaige 
( car il s'adressoit notamment à luy }, s'advancea 
de dire, comme grand-maistre de France, qu’il 
en falloit laisser faire au grand mareschal des 
logis du corps du roy et mareschaux de logis, 
qui scavoient les rancs de tous ceux de la suite; 
car, rompant l'ordre d'un logis, on mettoit tout 
le reste en confusion. Mais le prince de Melphe, 
pressé d'impatience , ne se peult garder de jec- 
ler cette parole : «Monsieur, monsieur, nous 
sommes deça les monts ; quand vous serez par 
de-là et au cœur de France, vous commanderez 
comme il vous plaira, et à baguette si vous vou- 
lez; mais icy qui n’est pas France, ains un aultre 
pays à part, je vous supplie de n'y faire aulcune 
ordonnance sur peine d'y estre mal obey.« Sa 
majesté, voyant ce prince en colere, print la 
parolle , et s'addressant au connestable , luy dist 
qu'il auroit bien peu de credit en son gouverne- 
ment s'il n'y pouvoit accommoder ung sien amy 
à sa fantaisie. 

Tout ce venin procedoit de ce que monsieur 
le connestable avoit esté averty que, par le 
commandement du prince de Melphe, l’escriture 

des fourriers du roy qui estoient il y avoit huit 
jours à Thurin pour dresser les logis, fust ef- 
facée, et que quelques soldats italiens chasserent 
les gens de M. le cardinal de Bourbon du logis 
qui leur avoit esté marqué, et se mirent dedans 
affin de le garder pour la personne de M. de 
Vieilleville, semblablement l’hostelleriedes Trois 
Roys, qui estoit retenue pour l’escurie de M: de 
Vendosme, que d’aultres soldats gardoient pour 
le train de M. de Vieilleville, qui estoit grand et 
accreu de celuy de M. d'Espinay ; et que le prince 
avoit dit que, sans le respect qu'il portoit au roy, 
il eust faict crever de harquebusades tous les 
mareschaux de logis et fourriers de la cour. Cela 
toutesfois demeura ainsi par le commandement 
du roy , affin de ne rien troubler et gratiffier ce 
vice-roy en quelque chose , qui estoit a la verité 
bien peu. Monsieur le connestable vouloit tou- 
jours , par tout et sur tous , estre le maistre , et 
que personne ne receust aulcune faveur que par 
la sienne, 

On ne sauroit dire en quelles ny quantes ma- 
nieres de faveurs ce prince de Melphe gratiffia 
et honora M, de Vieilleville, jusques à luy en- 
voyer demander le mot, quelquefois par le 
mestre de camp, une aultre par le sergent major; 
car monsieur le connestablene le donnoit, comme 
grand-maistre, que pour la maison du roy, 
s'estant toujours ledict prince reservé le sien 
pour la ville de Thurin, et ne voulut jamais 
permettre queceluy que donneroit le connestable 
fust général. On disoit que ceste picque prove- 
noit de ce que ledit sieur connestable s'estoit 
efforcé de rendre inutile l'ordonnance liberale 
que le roy avoit faicte pour la double monstre 
des soldats , alleguant qu'ils estoient trop bien 
en ordre; mais la remonstrance que fist le prince 
qu'ils avoient emprunté tout ce qu'ils portoient 
pour paroistre braves devant leur roy, qu'ils 
n'avoient jamais veu, avec la bonne volonté 
qu’avoit sa majesté de leur bien faire, rompit ce 
coup , et ne laissa-on de passer oultre : en quoy 
toutesfois ledit sieur connestable fist grand tort 
à sa reputation, et en fut fort mal voulu de toutes 
sortes de gens de guerre de Piedmont ; qui fut 
cause qu'il ne se trouva jamais, tant que le roy 
fust par delà, à salve quelconque; mesme quand 
le duc de Ferrare vint jusques à Thurin pour 
bienveigner le roy et luy offrir son service, que 
l'on dressa pour sa bienvenue, devers le pont 

du Pô, deux bataillons de gens de pied de vingt 
enseignes chacun , qui firent en leur salve, à 
l'arrivée du roy accompaigné dudit duc , durer 
ou filer une scopeterie de harquebusades plus 
d’une heure, il ne s'y presenta nullement , quel- 
que ban que l'on sceust faire à son de tambour, 
suivant la coustume, que soldat quel qu'il fust 
n'eust à tirer de bale sur peine de la hart , crai- 
gnant que quelque desesperé soldat ne luy fist 
rentrer ceste parolle à coup de plombs bien avant 
dedans le corps. 

A ceste entrevue, le mariage de la fille aysnée 
dudict duc de Ferrare avec le duc d'Aumale, du- 
quel nous avons parlé cy-dessus, fut mis en avant 
et accordé. - 

Mais, pour revenir, M. de Vieilleville n’abu- 
soit pas de telles faveurs, craignant, en advisé 
courtisan, d'irriter les grands; car il ne donna 
jamais le mot que deux fois, encores par impor- 
tunité : la premiere, en la place Saincte-Petro- 

leurs compaignies pour le prendre; l’autre, ayant 
accompaigné ledict prince jusques en son logis, 
qui venoit du coucher du roy, exprès pour 
changer le mot. Et estoyent les maistres-de-camp, 
sergents-majors et tous les capitaines , si duicts 
à l'amitié que portoit leur gouverneur à M. de 
Vieilleville, qu'ils luy venoient demander sun 
advis de tout ce qui se presentoit pour le service 
du roy , et se trouvoient ordinairement à son 
lever et coucher pour recevoir ses commande- 
ments , estant malade le lieutenant general en 
l'absence du prince : de quoy il ne se fault esba- 
hir, car il leur tenoit une maison si ouverte, que 
la table du prince de Melphie leur sembloit fort 
maigre au prix de ceste-là. Aussi, à la verité, 
la despence du Français est de tout temps bien 
aultre quecelle, non-seulement de l'Italien, mais 
de toute aultre nation, mesme de cestuy-cy, qui 
n'avoit aultre bien ny revenu que des estats de 
mareschal de France, de gouverneur de Pied- 
mont, de sa compaignie de cent hommesd’armes, 
et aultres pensions el appoinctements que luy 
donnoit le roy, qui pouvoient revenir à soixante 
mille francs par an, et en avoit quitté plus de 
cent cinquante mille de bonne rente, pour venir 
au service de France par la pratique mesme de 
M. de Vieilleville, ainsi qu'il aesté dict cy-dessus. 
Il y a bien plus, que ledict prince ne voulut ja- 
mais porter l'Ordre au col tandis que le roy se- 

journa en Piedmont, voyant que M. de Vieilleville 
n'en estoit pas chevalier. 

Il voulut semblablement retenir à toutes forces 
auprès de luy M. d'Espinay , luy promettant, 
premier que l'an expirast , le gouvernement de 
la ville de Chivas, tant en faveur de M. de 
Vieilleville que pour la bonne oppinion qu'il 
avoit desjà conceue de mondict sieur d'Espinay, 
à cause des braves faicts de vertu qu'il avoit re- 
marqués en luy, veu sa grande jeunesse, 


CHAPITRE XI. 


Le roi apprend à Turin les séditions arrivées dans quelques 
provinces au sujet de la gabelle, et il y envoie le connétable 
"et le duc d'Aumale avec des troupes pour y metire ordre. 


Le roy, parmy tant de triomphes, tant de 
magnifiques entrées en ses villes de de-là les 
monts, tant d’applaudissements d'ung nombre 
infini de seigneurs, capitaines , braves soldats et 
de tout le peuple de Piedmont de son obeissance, 
fut adverty que tout le pais de Guyenne, d'An- 
goulesme et de Xaintonge , s’estoient revoltés 
contre luy, et que l’on avoit tué à Bordeaux, 
fort inhumainement , le sieur de Monneins son 
lieutenant general en la Guyenne, en l'absence 


du roy de Navarre, et faict sur ses officiers esdicts 
| pais, principallement de la gabelle et grenier à 
, Sel, plusieurs meurtres, voleries et très-horri- 
! bles massacres, 


Nouvelles qui trés-fort luy despleurent et l'at- 
tristerent grandement , voyant le mespris de sa 
royale authorité, d'avoir ainsi foulé aux pieds 
son lieutenant , et la perte de tant de gens de 
bien. Sur lesquelles monsieur le connestable luÿ 
remonstra que ce n'estoit pas de ceste heure 
que ces peuples-là estoient capricieux , rebelles 
et mutins; car, du temps du feu roy, son sei- 
gueur et pere, les Rochelais et païs circonvoi- 
sins s’estoient oubliés en pareille faulte; et qu'il 
les falloit exterminer, et en ung besoing y planter 
une nouvelle peuplade, pour n'y plus revenir, 
s'offrant ledict sieur connestable d'en prendre 
la charge, et avec dix enseignes des vieilles 
bandes qu'il prendroit en Piedmont, et aultant 
de lansquenets, ensemble mille hommes d'armes, 
il promettoit d'en avoir sa raison et d'en satis- 
faire sa majesté. 

Mais le roy, prévoyant les cruautés qui s'y 
pourroient exercer , craignant aussi que l'inno- 
cent , en telleconfusion, portast la peine du mes- 

chant, modera ceste furie, tant estoit clement 
et debonnaire , et fut d'advis que lesdites forces 
y accompagneroient bien son compere; mais il 
voulut que l'on y procedast par justice, ordon- 
nant que capitaine ny soldat n'eust, sur la vie, 
à forcer, piller ny tuer, sinon ceux qui feroient 
resistance, et que l'on se saesist des coupables 
pour en faire, par les prevost de son hostel et de 
la connestablie , pugnition exemplaire. Et donna 
sa majesté, pour compaignon à monsieur le 
connestable en ceste charge M. le duc d'Aumalle 
duquel nous avons tant de fois parlé cy-dessus, 
fils aysné du duc Claude de Guise. 

Ceste deliberation ainsi prinse, le roy fort 
fasché repassa les monts et vint à Lyon, d'où 
partirent lesdicts sieurs connestable et d'Au- 
malle pour faire leur voyage; ledict connestable 
par la riviere du Rhosne pour se rendre à Thou- 
louse : l’aultre print la riviere de Loire à Rouenne 
pour venir à Tours, et de-là gaigner Poictiers, 
chacun avec leur part des forces susdictes. 

De Tours, M. de Vieilleville, qui avoit suivi 
M. le duc d’Aumalle, donna congé à M. d'Espi- 
pay d'aller veoir sa majesté, car il se douctoit 
bien que l'on ne meneroit poinct les mains, et 
qu'ils ne trouveroient à combattre , d'autant que 
dès Orléans M. d'Aumalle eust nouvelles que 
toutes ces trouppes populaires estoient écartées 
et comme fondues, estant leurs chefs advertis 
qu'il leur descendoit une armée royale sur les 
bras. 

Et s’estant joincts lesdicts sieurs environ Pu- 
jols, que l'on appelle entre les deux mers, ceux 
de Bourdeaux envoyerent à Langon ung grand 
batteau très-magnifique, sur lesquel estoient 
chambres et salles vitrées, painctes d'or et d'azur, 
et semées des armoiries dudit sieur connestable, 
avec trois ou quatre deputés pour le luy presen- 
ter, et le supplier de s'y embarquer pour des- 
cendre en la ville; et avoient quelque harangue 
à luy prononcer pour l'esmouvoir à misericorde 
et pitié : mais il les repoussa fort dédaigneuse- 
ment, leur disant qu'il ne vouloit entrer à Bour- 
deaux ny par porte ny par batteau , et qu'il avoit 
dequoy faire d'aultres nouvelles entrées; car on 
traisnoit après luy vingt pieces d'artillerie; et 
les renvoya avec très-rigoureuses menaces. Les- 
quels misrent , à leur retour, tous les habitants 
de la ville en telle frayeur et espouvantement , 
qu'ils eussent aussitost choisy la mort que la vie, 

pour l’apprehension des cruautés dont on les 
menacoit , principallement les femmes et filles; 
car huict jours premier que l'armée se presen- 
tast le bruit estoit commun que tout devoit estre 
abandonné à la force et au pillage. 

Estant entrés en la ville, lesdicts sieurs avec 
les gens de pied seulement et quelques harque- 
busiers à cheval, sans y trouver aucune resis- 
tance , firent, l'espace d'environ ung moys, faire 
de terribles executions, tant par mort naturelle 
que civile; car il fut executé plus de sept vingt 
personnes à mort eu diverses sortes de supplices, 
comme de pendus, decapités, roués, empallés, 
desmembrés à quatre chevaux, et bruslés, mais 
trois d'une facon dont nous n'avons jamais ouy 
parler, qu'on appeloit mailloter ; car on les atta- 
cha par le mytant du corps sur l'eschaffauct, à 
la renverse, sans estre bandés, ayant les bras et 
jambes delivrés et en liberté; et le bourreau, 
avec un pillon de la mesme longueur et grosseur 
et façon que ceux des ferreurs de fillace, mais 
de fer , leur rompit et brisa les membres, si bien 
qu'ils ne les peurent plus mouvoir ny remuer, 
sans touscher à la teste ny au corps: supplice à 
la verité fort cruel; mais ces criminels en furent 
les premiers inventeurs, car ilsavoient pris deux 
receveurs ou fermiers des greniers à sel d'An- 
goulesme, lesquels, attachés sur une table tout 
nuds, ils firent mourir trop iuhumainement , à 
forces de bastonnades; puis les jetterent en la 
riviere, disant par mocquerie : « Allez, meschants 
gabeleurs, saler les poissons de la Charente.» 
Mais, au lieu de cela, et par un jugement très- 
équitable, le bourreau les jecta tous trois dedans 
ung feu là preparé, et à demy-morts, pronon- 
çant tout hault (ainsi estoit porté leur arrêt) : 
« Allez, canaille enragée, rostir les poissons de 
la Charante que vous avez sallés des corps des 
officiers de vostre roy et souverain seigneur. » 

Quant à la mort civile, tous les habitans 
quasi firent amende honorable en plaine rue, à 
genouls devant mesdicts sieurs estant à la fe- 
nestre, criant misericorde et demandant par- 
don, et plus de cent, à cause de leur jeunesse, 
seulement fouettés ,et de merveilleuses amandes 
et interdictions, tant sur le corps de la cour de 
parlement que de l'Hostel de ville, et sur ung 
grand nombre de particuliers. ll n'y eust pas 
seulement les cloches qui ne se senLissent de l'ire 
et vengence du prince; car il n'en demeura une 

seule en toute la ville , ny au plat païs, sans es- 
pargner les horloges, qui ne fust rompue et con- 
fisquée au proffit du roy pour son artillerie; et 
infinies aultres tribulations et miseres, plus a 
plain mentionnées en l'histoire de Paradin et aux 
Annales de France et d'Acquitaine ausquelles je 
renvoye le lecteur; et n'en eusse aulcunement 
parlé , sinon que je ne veux passer soubs silence 
les braves traicts d'honneur et de justice que 
M. de Vieilleville, suivant son généreux natu- 
rel, exerça en cé voyage. 


CHAPITRE XII. 


M. de Vieifleville conduit à Bordeaux la compagnie du maré- 
- chal de Saint-André dont il étoit lieutenant. — Ce qui lui 
arrive dans une hôtellerie. 


Premierement, ayant pris la compaignie de 
M. le mareschal de Sainct-André de laquelle il 
estoit lieutenant, comme dict est, en la ville de 
Poictiers, qu'il trouva preste à marcher suivant 
le rendez-vous qu'il en avoit donné, ilcommanda 
par tous les logis qu'il fist jusques à Bourdeaux , 
de paier comme en l'hostellerie ; et affin que son 
argentier n'en abusast, il ne montoit jamais à 
cheval qu'il ne prinst serment de son hoste s’il 
estoit contant ou non, et contraignist toute la 
compaignie de faire le semblable, alleguant que 
lon n'estoit pas sur la terre de l'estrangier, 
comme Allemaigne, Italie, Hespaigne ou An- 
gleterre, pour ravaiger ny faire aulcun traict 
en deportement d'hostilité, mais en terre fran- 
çaise , et des subjets du roy, où la pluspart de 
ladite compaignie avoit ou parants ou amys 
qu'il falloit respecter et soulaiger ; et s'il y avoit 
quelqu'un à qui ceste ordonnance ne plust, il se 
pouvoit hardiment retirer , car sy on y contre- 
venoit il sçavoit bien le moyen de s'en ressentir ; 
mais au contraire disoit qu'elle estoit fort aisée 
à observer, vivant sobrement, sans degast, et 
commandant aux valets de tenir bride et ne se 
dereigler ; et ne partoit du village que tous les 
habitans ne se contentassent de leurs hostes, de- 
meurant toujours le dernier pour en ouyr les 
plaintes ou le contentement; surtout, si on avoit 
rien pillé ou enlevé, il le faisoit promptement 
rendre, avec ung fort aspre chatiment des valets 
à la veue de leurs maistres. 

Secondement , marchant toujours la compai- 
gaie, et logée en ung gros villaige à trois lieues 

de Bourdeaux, les palefreniers de M. de Vieille- 
ville descouvrirent dedans le fenil de son logis, 
sous de la paille et du foing, environ deux cents 
picques fort belles (car estoient de bois de Bis- 
caye ), et quatre-vingts harquebuses, avec 
soixante morions gravés sans doreure, six-vingts 
corcelets la plupart aussi gravés, cent bourgui- 
gnotes , cinquante espieux , quatre-vingts ron- 
daches et quarente halebardes , mais de vieille 
façon. Et ayant faict venir son hoste, il l'inter- 
rogea à part sur lesdictes armes, s’il avoit quel- 
que entreprise pour s'en servir à l'execution 
d'icelle , qui les luy avoit baillées en garde , pour- 
quoy il s’en estuit chargé, s'il avoit jamais eu 
commandement en ces tumultes populaires, s'il 
avoit mené les mains en l'affaire des massacres 
sur les officiers du roy, s’il avoit part audictes 
armes ? 

Sur tous lesquels poincts le pauvre homme 
respondit assez perlinement, encores qu'il trem- 
blast et fust fort estonné; mais principalement 
se deschargea de tout malefice, disant entre 
aultres choses que ses voisins, qui congnois- 
soient son innocence en tout le progrés des 
troubles, desquels il ne s’estoit en aulcune façon 
entremis, avoient apporté , sentant approcher 
l'armée, leurs armes en son logis; mais qu'il ne 
sçavoit s'ils avoient participé en toutes ces fo- 
lies; et, qui plus est, lui dict telles paroles : 
« Vous voyant, monseigneur, si debonnaire sei- 
gneur, et toute vostre suite domestique si pai- 
sible et traitable, sans avoir receu, en deux jours 
que vous estes ceans , de qui que ce soit une 
seule rude parolle , je vous veux bien dire qu’il 
y a en ce logis, dedans ung cavereau que j'ai 
fait murer, trente et cinq , tant coffres de bois 
que de bahus, que plusieurs gentilshommes, qui 
ne se veulent pas fier en leurs maisons, et d'aul- 
tres, m'ont faict apporter nuitamment pour 
garder, sur espérance que mes actions , qui sont 
du tout exemptes de la recherche de toutes ces 
desbauches, seront cause que ma maison ne sera 
poinct pillée ni ravagée; vous suppliant très- 
humblement , monseigneur, de tenir la main 
qu'eux et moy ne recevions aulcun dommaige. » 

Mais M. de Vieilleville le jugeant par ses res- 
ponces incoulpable , et que par le descelement 
du cavereau il n'estoit pas des plus fins, car il 
estoit impossible de le descouvrir, tant estoit 
bien caché; mais il pensa qu'ayant apprehension 

de mourir , il luy avoit dict ce secret pour faire 
eschange de sa vie avecques ce riche present : 
toutesfois il lui deffendit d'en parler à personne, 
disant que, s’il se fust adressé à d’aultres, il eust 
mis son bien et celuy de ses amis en proye. 
Mais quant aux armes, il luy commanda les met- 
tre toutes en evidence en quelque grange soubs 
la clef, et luy bailla, sachant que tous les mu- 
tins et mauvais garçons du pays s'estoient escar- 
tés, ung certificat comme il les avoit achettées 
et payées, et qu'il les envoyeroit querir quand 
l'armée partiroit du Bordelais, affin qu'il mon- 
trast ledict certificat à tous ceux qui viendroient 
loger audit village après luy ; et si quelqu'un y 
vouloit faire force, qu'il l'en vinst advertir, et 
l'asseuroit d'y donner ordre : qui estoit le vray 
moyen de les luy conserver, et pour ses amys. 

Quand ce bon homme, qui estoit maire dudit 
villaige et des plus aisés, se meslant de service, 
void une si grande bonté et courtoisie , il eust 
adoré M. de Vieilleville s’il le luy eust permis, 
car il pensoit estre mort, et le suppliant à mains 
joinctes et les genoulx en terre de prendre ce 
qu'il luy playroit desdites armes, principalement 
toutes les picques qui estoient excellement 
belles ; mais M. de Vieilleville se courrouceant, 
luy dit que s'il luy en parloit plus il luy feroit 
confisquer tout son bien, et la vie quant et 
quant ; car il y avoit subjet assez grand pour le 
mettre entre les mains des prevosts, et luy faire 
son procès : qui fust cause que le pauvre homme 
se teust et luy demanda pardon , ne congnois- 
sant pas l'integrité de son hoste, qu'il disoit 
estre la nompareille , veu que la gendarmerie 
qui estoit logée aux villaiges voisins, en pillant 
ses hostes, leur faisoit accroire qu'ils avoient 
sonné le toxsainct , exerçant d'aultres forces et 
villannies envers les femmes. Cela sçavoit-il par 
de ses parants et amis desdicts villaiges qui 
s'estoient reffugiés devers luy, et plusieurs aul- 
tres qui, pour éviter l'oppression , se rendoient 
au quartier de M. de Vieilleville qui luy donna 
au déloger, outre tout cela et son deffray qu'il 
reffusa plus de dix fois , une fort ample sauve- 
garde qui luy servit tout le temps que l'armée 
sejourna au Bordelais , se vantant partout que 
le nom de Vieilleville luy avoit saulvé la vie et 
faict gaigné plus de mil escus; et venoit souvent 
à Bordeaux veoir les executions de justice, se 
retirant au logis du Train, où il apportoit tou- 

jours, ou des fruicts ou quelque aultre chose ; 
en recompense de quoy luy faisoit-on une fort- 
bonne chere. 


CHAPITRE XIII. 


M. de Vieilleville protége un conseiller du parlement de Bor- 
deaux chez qui il éloit logé. 


Tiercement , au dernier villaige où la com- 
paignie logea, à une lieue de Bordeaulx , et qui 
luy fust donné pour garnison, M. de Vieilleville 
la laissa entre les mains des sieurs Fervaques et 
de Chazeron, après avoir donné l'ordre qui y 
estoit nécessaire, et vint loger, le lendemain de 
l'entrée de monsieur le connestable en la ville 
de Bordeaux , au logis qui luy estoit retenu, 
auquel ses gens luy avoient faict acoustrer à 
disner, suivy de plusieurs gentilshommes et ca- 
pitaines. Et ayant mis pied à terre, M. Valvyn, 
conseiller de la cour de parlement , son hoste , 
se presenta à la porte pour le recevoir, se disant 
très-heureux de loger ung tel seigneur, duquel 
il esperoit, pour la grande et bonne reputation 
qui en couroit , ung bon traictement , non-seu- 
lement pour le regard de ses biens et famille, 
mais beaucoup de faveur envers monsieur le 
connestable , veu son credit , sur les faulses ac- 
cusations desquelles on commencoit à le moles 
ter, ayant esté desjà constitué prisonnier en sa 
maison, luy recommandant en toute humilité 
sa personne et son bon droit, et qu'il estoit le 
trés-bien venu. A quoy M. de Vieilleville res- 
pondict que l'honneste racueil que presente- 
ment il luy avoit faict l'obligeoit grandement à 
le conserver, et tout ce qui luy appartient , et de 
prandre sa cause en main; aussi que son port 
et sa façon ne le jugeoient pas de maulvaise af- 
faire ny de seditieuse humeur; et qu'il ne se 
devoit estonner de son emprisonnement, estant 
ceste forme de proceder en tel cas ordinaire, qui 
ne se faict 4 aultre fin que pour empescher les 
habitans d'une ville de conferer ensemble et 
faire quelques menées ou monopoles ; et que 
après disner ils en parleroient plus amplement, 
le priant de disner avecques luy. 

Et entrés en la salle, mademoyselle de Val- 
vyn, accompagnée entre aultres des jeunes da- 
moyselles ses filles, d'excellente beauté, se pre- 
senta semblablement, mais si esperdue de 
l'aprehension de quelque violence que l'on avoit 
voulu faire la nuict precedente au logis de sa 

sœur, aussi femme d'un conseiller, mais veufve, 
et dont ses deux niepces, non moins belles que 
leurs cousines, avoient esté contraintes de se 
retirer chez elle, parce qu'il n’y avoit point en- 
cores d'hoste , qu'elle ne luy peust dire aultre 
chose, sinon luy recommander l'honneur de ses 
filles et niepces, les luy presentant toutes qua- 
tre. Et comme elle se vouloit prosterner à ge- 
noux, M. de Vieilleville la soubsleva, luy disant 
qu'il avoit semblablement des filles, en souve- 
nance desquelles il traicteroit avec tout honneur 
et honnesteté les siennes, et que plustost il luy 
cousteroit la vie qu'elles receussent aulcun mal 
ou desplaisir, quand bien le duc d'Aumalle, qui 
estoit le plus grand de l'armée, le vouldroit en- 
treprendre; à quoy il estoit tenu et obligé, non- 
seulement par sa qualité, mais par le devoir de 
chrestien, et de l'obéissance aux commandemens 
de Dieu. Et dès lors les print en sa protection, 
et les luy bailla, comme à leur mere et tante, 
en garde. De quoy le pere et la mere et ces 
quatre bonnestes damoyselles le remercierent 
trés-humblement, non sans beaucoup de larmes, 
entremeslées toutesfois de grande asseurance et 
de contantement ; car elles avoient entendu que, 
à la furie de la premiere arrivée, l'on en avoit 
bien abusé; et intimidoit-on tout le monde d'a- 
voir sonné le tocsainct. 

La mere, se voyant asseurée par ce langaige, 
commença à discourir de ses niepces , accusant 
les gens de l'hoste de sa sœur, qu'elle nommoit 
le comte de Sancerre , et principalement ung 
jeune gentilhomme qui voulut rompre la porte 
de leur chambre pour leur faire desplaisir ; mais 
saulterent par les fenestres sur les fagots , et 
s'estoient saulvées auprès d'elle. M, de Vieille- 
ville leur demanda sy ce n'estoit pas le bastard 
de Bueil : toutes respondirent d'une voix qu'il 
s’appelloient ainsi. «Il ne le fault , dit-il, trouver 
estrange ; car avec ung fils de p..... il n’y a ja- 
mais paix ny seureté pour les filles d'honneur 
en telles choses, à cause du creve-cœur qu'il a 
que toutes les femmes ne ressemblent à sa 
mere. » 

Estants sur ces propos, la veufve arrive se 
voulant retirer du tout chez sa sœur, pensant 
qu'elle n'eust poinct d’hoste, parce que ce bas- 
tard la vouloit oultraiger, et incessamment la 
tourmentoit pour luy representer ses filles. Mais 
M. de Vieilleville luy promist de luy en faire 

une bonne reprimande en la presence du comte 
de Sancerre. Et en attendant, tous et toutes dis- 
nerent avecques luy, tant que deux bons plats 
et opulamment servis se peurent estendre ; qui 
estoit de tout temps son plus commun ordi- 
naire. 

Après disner il alla veoir monsieur le connes- 
table, qui luy fist le racueil accoustumé ; et le 
trouvant prest d'aller au conseil, 11 y entra avec- 
ques luy, ensemble plusieurs aultres seigneurs; 
à l'issue duquel il print le comte de Sancerre par 
la main, et luy ayant fait entendre les inso- 
lences de son advoué fils, ils l'envoyerent que- 
rir, et tous deux le galopperent de telle façon, 
d'injures et de pouilles, qu'il eust voulu estre 
mort. Mais le comte de Sancerre, pour regai- 
gner ses hostesses, vint avec M. de Vieilleville 
en son logis, où il souppa, leur faire les excuses 
du passé, avec promesses, protestations et ser- 
ments qu'il ne leur adviendroit jamais rien de 
tel pour l'advenir‘, et les prioit instamment de 
retourner ; mais elles n'y vouleurent jamais en- 
tendre, se doubtants bien qu'il estoit de la par- 
tie ; et tant que l’armée sejourna au Bordelais 
elles ne sortirent du logis de M. de Vieilleville, 
dont bien leur en print; car elles furent 
exemptes, tant de ceste force, ou pour le moins 
de la peine d'y resister, que de l'ignominie ge- 
nerale en laquelle tous les babitans de la ville, 
hommes et femmes, furent condampnés, comme 
il s'ensuict. 

Pour ce qu'il sembla à monsieur le connesta- 
ble, assisté du conseil de tous ces seigneurs, et 
de six ou sept maîtres des requestes, ensemble 
des prevosts et aultres juges de sa suite à luy or- 
donnés par le roy (car la cour de parlement de 
Bordeaux estoit interdicte ) , que toute la ville 
estoit coulpable de la mort du feu sieur de Mon- 
neins, et de la barbare cruauté de l'avoir laissé 
tout nud trois jours entiers sur le pavé sans se- 
pulture , tous les habitans de la ville, sans res- 
pect de sexe ni de qualité, furent condampnés 
à faire amande honorable, et à genoux , devant 
le corps dudit de Monneins desterré, puis en- 
chassé en du plomb, là present, en la grand rue 
du Chapeau Rouge, demandants pardon à Bieu, 
au roy et à justice, ainsi qu'il a esté dict en 
l'unziesme chapitre de ce livre ; et devoient con- 
fesser l'avoir inhumainement, proditoirement et 
meschamment tué : de sorte que si ung homme 

ou une femme se cachoit, qui que ce fust , leurs 
voisins les accusoient au prevost pour les forcer 
de comparoistre et obeir comme eux à l'arrest , 
et participer en ceste honte. 

` Suivant cela , tous les voisins de M. Valvyn, 
ung peu devant l'heure dicte , vindrent en son 
logis pour le contraindre, sa femme, sa sœur et 
leurs filles, de se trouver audit lieu, et amene- 
rent des archers du prevost pour mieux se faire 
obeir. Quant à Valvyn, il s'excusa sur son em- 
prisonnement ; mais au refius qu'en firent les 
femmes, ils voulurent enfoncer le logis; et Dieu 
sceit s'il y eust des coups de bastons departis, 
mais de telle surte, que les archers et la popu- 
lasse se retirerent plustost que le pas. Ce qu'es- 
tant rapporté à monsieur le connestable , il 
envoya dire à M. de Vieilleville par ung gentil- 
homme nommé Saint Supplice , qu'il trouvoit 
ceste facon fort estrange , et que resoluement 
il falloit que ses hostes comparussent pour obeir 
à ce qui avoit esté ordonné , et où luy-mesme 
avoit esté present , ne fust-ce que pour la con- 
sequence. Sur quoy il luy fist responce que si ses 
hostes estoient contraints de s'y trouver , qu'il 
iroit quant et eux faire amande honorable; mais 
qu'il se pouvoit asseurer qu'il y auroit bien du 
bruict , quoy qu'il en deust arriver. 

Encores que ceste parolle fust bien dure et 
poulséede grand colere, mesme à ung tel homme 
qui estoit ung second roy en France, si est-ce 
que monsieur le connestable , pour l'amitié et 
respect qu'il luy portoit, n'en fist aultre instance 
ny semblant ; aussi qu'il consideroit que les ca- 
pitaines des vieilles bandes qui gardoient les 
portes de la ville, estoient ceux-là que M. de 
Vieilleville avoit si bien traictés en Piedmont, 
et traictoit encores 4 Bordeaux , car ils le sui- 
voient ordinairement par tout. Toutesfois, pour 
obvier à plus grand trouble, il envoya ung aultre 
gentilhomme, nommé Lusarche, avecques vingt 
harquebusiers de sa garde , pour faire retirer le 
peuple s'il y estoit encores; mais il y trouva 
cinq ou six des capitaines susdicts, qui y estoient 
desjà venus avec environ deux cents harquebu- 
siers, pour assister M. de Vieilleville, pensants 
que’ce fust à luy qu'on en voulust : de quoy il 
n’estoit besoing, car ils n'y trouverent personne, 
ayant le baston amorty ceste furie. Ce qu'ayant 
Lusarche -rapporté à monsieur le connestable , 
il jugea bien que M. de Vieilleville luy avoit 

mandé par Saint Supplice la verité , et faict con- 
noistre son affection envers ses hostes, mais 
qu'il l'en falloit gratiffier , deffendant à Lusar- 
che d'en parler à personne , de crainte que les 
aultres seigneurs ne voulussent semblablement 
exempter leurs hostes et hostesses de ceste infa- 
mie; mais personne ne s'y hasarda, advertis de 
sa colere. Et commanda de despescher diligem- 
ment l’execution de ceste amande générale, qui 
fut fort pitoyable et sans mercy : car tous les 
grands et aultres de la ville luy demanderent 
pardon à genoulx ; et furent bruslés en public 
toutes les panchartes, anciens privileges, remem- 
brances et vieux enseignemens , octrois, tiltres, 
franchises et immunités données par les roys à 
l'hostel de ville de Bordeaux. : 

Cela parachevé , monsieur le connestable en- 
voya à M. Vieilleville le pardon du conseiller 
Valvyn, qui estoit prisonnier en sa maison pour 
y avoir logé le colonel de la Commune l'espace 
de six jours , durant lesquels il fist de merveil- 
leux et horribles massacres ; mais il s'excusoit 
sur deux points qui estoient bien recebvables : 
le premier , qu'il estoit son parant et avoit en- 
cores quelque part en la maison ; l’autre , que 
s'il luy eust reffusé l'entrée il y eust logé par 
force , en danger d'estre tué, car il s’y présenta 
avec cinq ou six mille hommes : que s'il eust eu 
moyen de évader, et la luy abandonner, il l’eust 
faict de très-bon cœur ; mais il luy fust impos- 
sible, estant environné de toutes parts. Cepen- 
dant M. de Vieilleville ne voulut pas remercier 
monsieur le connestable de ceste gratuité par 
procureur, mais il y alla en personne bien accom- 
paigné, et luy mena son hoste, qui se prosterna 
à genoulx : puis estant levé, luy allegua les sus- 
dictes raisons , dont il eust son absolution par 
escrit , et remis en son estat. 


CHAPITRE XIV. 
Punition de quelques gendarmes qui avoient maltraité un curé. 


Et pour le quatrieme , du villaige où estoit 
logée la compaignie, distant seulement d'une 
lieue de Bordeaux , les gensdarmes et archers 
alloient et venoient en la ville, avecques congé 
de l'enseigne ou du guidon , pour recevoir les 
commandements de leur capitaine, apprendre 
des nouvelles et vooir les criminelles executions, 
chacun à leur tour, et puis s'en retournoient en 

leur quartier. Desquelles executions ung homme 
d'armes et deux archers voulurent faire leur 
proffit , mais à leur ruine et perdition. Car, 
ayant intimidé le curé du villaige , luy firent 
accroire qu'ils s'estoient trouvés à la mort de 
deux que l'on pendoit, qui le chargeoient d'avoir 
avec eux sonné le tocsainct dedans le clocher de 
son église, et qu'ils estoient commandés de le 
mener prisonnier; mais ils le feroient evader 
s'il leur vouloit donner une bonne somme ; et 
commencerent à luy mettre la main sur le collet 
et le garotter. 

Le pauvre curé, qui sçavoit les nouvelles de 
Bordeaux, et qu'on les faisoit mourir sur une 
simple accusation, sans confrontation de tes- 
moings ny aultre forme de procès, se taxa libre- 
ment, plustost que d'aller là, à huit cens escus; 
aussi qu'il se sentoit ung peu coulpable. Mais, 
non contants de cela, estants advertis que depuis 
deux mois il avoit mis en ung cachot tous les 
calices, croix , reliques et aultres meubles d'ar- 
gent, avec des chasubles , chappes et plusieurs 
riches ornements dé drap de soye, pour les 
saulver des incursions et fuire de la Commeune 
mesme de l’armée, le forcerent, la dague sur la 
gorge, de leur descouvrir ceste musse (à quoy 
l'apprehension de la mort luy fit promptement 
obeir ), et le lierent en une chambre escartée , 
affin qu'il ne fust veu et ne parlast à personne, 
en deliberation, leur main faicte , de le tuer. 

Mais le neveu du curé vint en diligence 4 Bor- 
deaux advertir M. de Vieilleville de ceste vole- 
rie ; qui monta incontinant à cheval, et entrant 
au desceu des galands dedans le presbytere , il 
les trouva faisants trousser leur bagaige pour 
desloger, ayant trois chevaux chargés de riche 
butin. Et de prime abordade, poulsé de grand 
colere, tua le premier qu'il rencontra. s’escriant: 
« Poultrons , sommes-nous lutheriens pour 
courre sus aux prestres et voler les églises ? » 
Les deux aultres ne pouvant fuir furent arrestés. 
Mais parce que M. de Vieilleville avoit , en ve- 
nant , protesté et juré de les faire pandre, les 
sieurs Dolivet de Bretaigne et Lachesnaye de 
Craonnois les tuerent, pour n'avoir la honte de 
veoir pandre leurs compaignons portants mes- 
mes couleurs et livrées ; car ils eussent esté de- 
faicts en leurs casacques. Le neveu, qui avoit 
enseigné à M. de Vieilleville le passaige du jar- 
din pour entrer ceans sans frapper à la porte, 

le mena en la chambre où estoit son oncle pri- 
sonnier, qu'il trouva lié sur ung banc, et deux va- 
lets chacun ung poignard sur l'esthommac pour 
l'empescher de crier. Les valets , bien esbahis , 
se jetterent à genoux; mais cette humilité peu 
leur servit, car ils furent mis en la place du curé 
et baillés en garde à son neveu, qui en fut fort 
soigneux avec l'aide qu'on luy donna, et furent 
toutes choses restituées à l'église de son oncle. 
Le pauvre curé se prosterne à genoux devant 
M. de Vieilleville, pour le remercier du rescou- 
vrement de sa vie et de ses biens. Mais il luy 
commanda bientost de se lever et de faire en- 
terrer ces trois corps, sans oublier une chanterie 
et service accoustumé, affin de prier Dieu pour 
eux. Il ne fault point demander de quelle dili- 
gence et devotion il s'acquitta de ceste charge, 
veu que les valets, pressés de dire verité , con- 
fesserent devant luy qu'ils avoient commande- 
ment de le tuer incontinant que leurs maistres 
seroient prests à partir, de peur que l'on ne 


courust après eux; et demandoient pardon, 


mais envain, car ils furent pandus devant l'é- 
glise dudict villaige, sans aultre forme de procès. 

Ceste meschante entreprise se pouvuit aisé- 
ment executer par ces miserables gentilshom- 
mes; car le curé n’avoit point d'hoste, ayant 
toujours eu M. de Vieilleville ceste maxime 
d'exempter les presbyleres; et en tout lieu où 
il a eu commandement, il ne permit jamais que 
personne y logeast , quelque nécessité qu'il y 
eust de logis, fondé sur une raison assez légi- 
time , qu’il estoit malaisé et quasi impossible à 
ung prestre de celebrer dignement le service 
divin parmy tant de bruict et de tabut, de veoir 
semblablement dissiper son bien, et qui plus 
est, d'estre en ceste continuelle crainte et ap- 
prehension au desloger de ses hostes d'avoir 
pis; car l'ordinaire du soldat est de jamais ne 
payer son hoste, mais plustost de le ransonner 
avecques blasphesmes execrables et entremeslés 
d'injures et de coups. 


CHAPITRE XV. 
Le conétable et 1e duc d'Aumale vont diner chez M. de Vieille- 
ville. 
Après que monsieur le connestable eust très- 
dignement exécuté sa charge, et laissé ung 
exemple immortel à tous seditieux et mutins de 

bera de licencier l’armée et renvoyer les com- 
paignies, tant de cheval que de pied, aux gar- 
nisons qui leur avoient esté assignées et departies 
par tous les pays de de-là , pour toujours tenir 
en bride la populace; mais ce ne fust sans pre- 
mierement ordonner de leurs monstres, qui 
furent faictes au contentement d'ung chacun, 
mais contre lesperance de plusieurs; car on 
pensoit qu'elles deussent estre riches, ou bien 
de quelque prest attendant l'argent : mais tous 
en général furent payés, ayant pourveu à cela 
fort dextrement monsieur le connestable , mais 
eu secret, et selon le pouvoir qu'il avoit sur les 
finances de France, desquelles il disposoit comme 
des siennes propres : aussi disoit-on que cet ar- 
gent avoit esté pris des deniers de la recepte 
générale de Guyenne, et de sa seule authorité, 
encores que le roy les eust destinés ailleurs. 

Doncques, se préparants toutes compaignies 
à faire monstre, monsieur le connestable dit en 
riant, et comme par gausserie, à M. de Vieille- 
ville qu'il vouloit estre son commissaire, car il 
avoit entendu que la compaignie de M. le ma- 
reschal de Saint-André n’estoit pas en équippage 
de faire service au roy, et qu'il sçavoit bien qu'il 
n'y avoit pas vingt chevaux de service. De quoy 
M. de Vieilleville le remercia avec ung modestie 
soubsris , le suppliant de ne l'espargner ny tous 
ses compagnons en la casserie , s'il veoyoit qu'elle 
y escheust ; mais s’il luy faisoit tant d'honneur 
que de faire luy-mesme sa monstre, qu'il prinst 
bien garde à soy, car il luy feroit comme aux 
aultres commissaires. « Et quoy , dist monsieur le 
connestable, pensant que ce fust quelque mal ? 
— Je leur donne a disner , monsieur , respond 
M. de Vieilleville : que si vous me voulez tant 
honorer que d'en prendre la patience, je vous 
auray une grandissime obligation; aussi que, 
pour venir disner en mon quartier, vous ne vous 
incommodez nullement, estant le village où est 
logée la compagnie sur le chemin de vostre cou- 
chée au partir de ceste ville. » Ce que monsieur 
le connestable, en riant à cœur ouvert, et s’ap- 
percevant l'extreme desir qu'il en avoit, très- 
joyeusement luy accorda. 

Le deuxieme jour après ceste promesse, 
MM. les connestable et duc d’Aumalle partirent 
de Bordeaux; se en une belle plaine , assez près 
du village susdict, trouvèrent la compaignie en 
bataille, qui tenoit ung grand pays, car elle pa- 

roissoit de plus de six cents chevaux, ayant 
commandé M. de Vieilleville aux valets qui es- 
toient montés sur les seconds chevaux de leurs 
maistres, de se tenir aussi en bataille le long de 
ladite compaignie, un peu à quartier, et non 
derriere comme on a accoustumé ; lequel, voyant 
venir toute ceste grande seigneurie, s'advança 
pour les recevoir , monté sur ung coursier gris- 
pomeslé que l'on estimoit deux mille escus avec 
tout son equipage, leur montrant son addresse 
et sa belle assieté à cheval, et la franc-valeur de 
son coursier, Et estant tous devant la compai- 
gnie, qu'ils reviserent deux fois d'ung bout à 
l'aultre, ils confesserent haultement d’une com- 
mune voix n’en avoir jamais veu une telle, avec 
des louanges infinies, qui n'estoient, à vray 
dire, flateresses ny à tort , car il y avoit environ 
cinquante hommes d'armes, dont le moindre 
avoit deux mille escus de rente, que l'esperance 
de la paye n'y avoit pas fait entrer , mais la seule 
amitié qu'ils portoient à M. de Vieilleville; et 
par ce moyen, estant la compaignie de cent 
hommes d'armes bien complette, il s'y trouva 
plus de six vingts chevaux, que d'Hespaigne, 
que coursiers, chacun pour le plus beau , et ung 
grand nombre de roussins d’eslite, et la plupart 
de Dannemarc, qui sont communément de li- 
giere taille: que s'il se trouvoit quelque homme 
d'armes qui se servit d’ung roussin de Cleves ou 
de Flandres, aux grands pieds plats, on erioit 
tant après luy au chartier ! qu'il estoit con- 
traint de s'en deffaire ; aussi estoit-ce monture 
d’archer : qui estoit cause que ceste compaignie 
paroissoit la mieux montée de toutes les aultres, 
non-seulement de l'armée, mais de toute la 
France. Et sur tous, les seigneurs italiens qui 
accompaignoient M. d'Aumalle , à cause du ma- 
riage pretendu avec la princesse de Ferrare , 
l’admirerent et estimerent grandement, affer- 
mant qu’en toute l'Italie malaisément s’en pour- 
roit-il trouver une pareille. Aussi monsieur le 
connestable dit tout bas à M. de Vieilleville qu'il 
eust esté bien marry que sa compaignie fust 
venue en l’armée, car il en eust rougy voyant 
ceste-cy ; et par gaillardise luy fist lever la main 
pour prendre son serment de bien servir le roy, 
laissant au commissaire ordinaire des guerres à 
parachever le reste de la monstre. Et luy fust 
reputé ce traict par toute l'assistance à une très- 
grande faveur, ne s’estant jamais monsieur le 

connestable tant abaissé, pas pour ung fils de 
France. 

M. de Vieilleville semblablement laissa la com- 
paignie encores en bataille avec l'enseigne et le 
guydon, et vint accompaigner son grand com- 
missaire pour luy donner à disner, à M. d'Au- 
malle et à tous les seigneurs de la suite; qui fust 
soubs une ramade qu'il avoit faict industrieuse- 
ment dresser en un champ tout joignant le 
village, où ils furent aussi opulément et frian- 
dement traictés pour six plats, que l'on eust 
sceu estre dedans Paris. Dequoy toute ceste 
grande compagnie se loua à merveilles, non pas 
sans ung grand ébahissement d'avoir trouvé si 
à main et en ung tel lieu de si exquises et rares 
commodités, tant pour l'excellence du vin que 
de l'ordre qui fust tenu au service d'une confuse 
trouppe. 

Le disner finy, la compaignie arriva, qui fist 
mille gentillesses devant MM. le connestable et 
d'Aumalle, attendants qu'ils fussent prests à 
partir ; et ne furent pas moins de deux bonnes 
heures voltigeants, maniants leurs chevaux, au 
grand contentement de toute ceste seigneurie ; 
car aussi bien la suite de monsieur le connesta- 
ble avoit pris tout le village pour faire repaistre 
leurs chevaux. Et estant monsieur le connesta- 
ble monté à cheval pour s'acheminer au lieu de 
sa couchée, il fust conduict par la compaignie 
jusques à demye lieue, où les trompettes ne 
s'espargnèrent pas, et s'en trouva plus d'une 
douzaine ; car MM. le connestable et d’Aumalle, 
et la plupart de ces seigneurs, en avoient. Mais, 
comme ils vouloient marcher encores plusoultre, 
monsieur le connestable pria M. de Vieilleville 
de se retirer avec sa troupe, et luy disant adieu, 
et remerciant de son bon traitement, luy fist de 
bonnes et grandes offres , M. d'Aumalle sembla- 
blement, et tous ces seigneurs en particulier, 
qui prindrent la routte de Poictiers. 


CHAPITRE XVI. 


M. de Vieilleville mène à Saintes la compagnie du maréchal 
de Saint-André. — Sa conduite envers les habitans de cette 
ville. 


M. de Vieilleville, de retour à son village, y 
sejourna jusques à ce que la compaignie eust 
esté du tout payée; et ayant faict , suyvant sa 


coustume, contenter jusques au dernier denier | 

tous les habitants, il en deslogea deux jours 
après, à leur grand regret, se reputants très- 
heureux au prix de leurs voisins : et mena, au 
partir de-là, sa compaignie à Xainctes, ville 
establie pour sa garnison, où il fut fort hono- 
rablement receu des gens d'eglise, de justice 
et bourgeois, jusques à venir audevant de luy, 
chasque trouppes à part , environ quart de lieue 
hors la ville, avec offres de leur service, et 
priere très-humble de les avoir en telle recom- 
mandation que ses vertus accoustumées leur fai- 
soient esperer; car le bruit de ses équitables et 
politicques ordonnances estoit parvenu jusques 
à eux, qui les rejouissoient extremement ; et 
qu'ils n’estimoient pas qu'il eust encores à faire 
quelques recherches des choses passées , attendu 
qu'il leur sembloit que les arrests et executions 
faictes à Bordeaux y devoient avoir mis la der- 
niere main. 

Sur quoy M. de Vieilleville leur respondit , 
après les avoir amyablement remerciés de leurs 
honnestes offres, qu'il n’estoit pas venu pour 
faire aulcune recherche, et quand monsieur 
le connestable luy eust voulu commettre ceste 
charge, que pour rien il ne l’eust accepté; mais 
bien au contraire, que, pour le service qu’il a 
voué à leur évesque M. de Xainctes, prince du 
sang, qui depuis fut cardinal de Bourbon, il 
l’avoit diverty de la resolution qu'il avoit prise 
d'envoyer en leur ville cinq enseignes de vieilles 
bandes fragcaises venues de Piedmont , n'ayant 
eu meilleur moyen de rompre ce coup, qui es- 
toit commme tout conclu et arresté , que par 
s'offrir soy-méme à y venir, et la demander très- 
instamment pour la compaignie de M. le mares- 
chal de Sainct-André. De quoy ces trois qualités 
de personnes le remercierent en toutehumilitéet 
à très-grande joye. Mais, quand cela fut publié 
par la ville, il ny eust habitant, de quelque 
sorte ou faculté qu'il fast, qu'il ne s'en rejouist 
au double, aussi pour la difference qu'il y a 
entre gens de pied et la gendarmerie ; car le gen- 
darme, qui est communement gentilhomme de 
moyen, s'en va en sa maison, et laisse en la 
garnison ses chevaux avec ung valet ou eux, 
qui, se contentants des fournitures portées 
par ordonnances du taillon, vivent paisiblement 
avec leurs hostes; là où le soldat qui n'a pas 
grand retaicte tourmente incessamment le sien, 
et le tient en une perpetuelle despense et servi- 

tude : davantage, ces cinq enseignes, à trois 
cents hommes chacune, revenoient quasi à deux 
mille hommes, qui estoit une surcharge pour leur 
ville fort excessive , au prix de cing ou six cents 
hommes, pour le plus. De sorte que toute la 
ville, toutes ces choses considerées, estoit si 
esmue en joye et allegresse que merveilles ; et se 
preparerent tous avecques leurs armes, selon 
que chacun en pouvoit fournir du reste de la 
confiscation, pour venir au-devant de M. de 
Vieilleville et de sa compaignie, qui entra en 
armes et en fort bel ordre dedans la ville. 

Si est-ce que le comble de toute ceste rejouis- 
sance ne provenoit pas seulement des raisons ni 
considerations cy-dessus, mais bien de se veoir 
hors du danger de la perquisition de leurs de- 
portemens en ces troubles, car toutes qualités 
d'habitaus, prestres, chantres , clercs du palais, 
aultrement basochiens, marchands et artisans, 
en estoient généralement coulpables; estant 
chose très-certaine qu'ils partirent de Xainctes 
en trouppe de six ou sept mille homines , et vin- 
drent allumer le grand feu de sedition à Bor- 
deaux , où ils firent sonner le tocsainct treze ou 
quatorze heures sans cesser, qui accreust leur 
nombre de plus de trente mille hommes. Mais 
auparavant sortir de leur territoire de Xainc- 
tonges, ils avoient fait passer par les flechades 
ung prestre nommé M° Jehan Béraud, et un 
fermier de la gabelle qui s’appelloit Chuche , et 
commis plusieurs aultres cruautés: de sorte que, 
croyants et estans en ceste apprehension que 
M. de Vieilleville venoit pour tout foudroyer, il 
ne se fault esbahir, après avoir entendu ceste 
bonne parolle , accompaignée d’une franche vo- 
lonté en leur endroit, s’il fust receu à cœur ou- 
vert et très-grande joye. 

Il fut environ trois semaines avecques eux, et 
y fist sa feste de Toussaincts; durant lequel 
temps, pour les gratifier davantaige , il escrivit 
à monsieur le connestable estant à Poictiers , 
mais à leur instante requeste, pour le supplier, 
quand les habitants de Xaintes envoyeroient 
devers luy leurs députés pour obtenir du roy 
une abolition générale et restablissement de 
leurs privileges, de les vouloir prandre en sa 
protection, et leur estre aydant à ce qu'ils peus- 
sent avoir une prompte et favorable despesche. 
Sur quoy monsieur le connestable luy fist une 
fort honneste response, qu'il les auroit pour 

recommandés, et qu'en sa faveur il les affec- 
tionneroit sur toutes les aultres vil'es , et les fe- 
roit despescher de telle façon, qu'ils se pour- 
roient louer de l'amitié qu'il luy porte; avec 
plusieurs autres bonnes offres qui concernoient 
leur repos et seureté Dequoy les habitants de- 
meurerent fort contents, et le supplierent de 
leur laisser ses lettres, pour s'en prévaloir à 
l'endroit de monsieur le connestable , quand ils 
despescheroient leurs députés. Ce qu'il leur ac- 
corda fort librement, avec promesse que sil se 
trouvoit à la cour au temps de leurs députés, il 
leur feroit paroistre l'affection qu'il porte au 
bien des affaires de leur ville et communautés. 
Par telles courtoisies et gratuités, il gaigna 
les cœurs des habitants de la ville de tous estats 
non-seulement , mais il s’obligea les plus grands 
seigneurs de Xainctonge, qui le venoient ordi- 
nairement visiter, auxquels il faisoit une fort 
magnifique et très-libérale chere , sans y espar- 
gner nullement la despence, à cause principal- 


' lement de l’affluance de noblesse du pais qui 


accompagnoit ces grands, à sçavoir, M. de 
Barbezieux, qui estoit un jeune seigneur de 
grande esperance, et encore reluisant de la 
gloire que luy avoit acquise son pere à Marseil- 
les, y estant lieutenant-general pour le roy 
François le Grand quand l’empereur attaqua, à 
sa honte et confusion, en son entreprise de Pro- 
vence, le sieur de Montguyon et son fils de Mon- 
tendre ; les sieurs de Challais, de Touverac, de 
Montchaude, et plusieurs autres riches seigneurs, 
qui estoient suivis d'un grand nombre de gen- 
tilshommes, desquels la pluspart trouverent en 
la compaignie plusieurs de leurs parants et an- 
ciens compaignons de guerre, tant des forts de 
Boloigne que de Piedmont : nouvelles cognois- 
sances qui accreurent les bonnes cheres, car ce 
n'estoient que festins, et ouvrirent semblable- 
ment le pas aux nobles exercices, car il y fust, 
entre aultres, couru en six jours unze bagues 
que plusieurs dames et damoiselles donnerent, 
mais toutes gaignées par les gendarmes et leurs 
capitaines. Dequoy tous ces Xaintongeois receu- 
rent grandissime desplaisir, mesme pour la ri- 
sée qu'en firent celles qui les avoient données ; 
car elles les renvoyerent par mocquerie à l'es- 
colle de la compaignie de M. le mareschal de 
Sainct-André, soubs ce brave regent, M. de 
Vieilleville, qui en avoit emporté quatre, et 

quasi à toutes les aultres donné atteinte , mais 
avecques les plus belles courses du monde, que 
l'on estimoit plus que tout le reste. 

Après toutes ces bonnes cheres et passetemps, 
M. de Vieilleville délibéra de son partement 
pour s'en aller en sa maison, et appella les ju- 
ges, maire et eschevins de la ville, ensemble 
les chefs de la compaignie, et ceux qui devoient 
demeurer en garnison, pour leur faire entendre 
sa volonté, à ce qu'ils eussent à se comporter 
modestement, et vivre en toute tranquillité les 
uns avec les aultres suivant les ordonnances et 
édits du roy. À quoy tous en general promirent 
d’obeyr : qui fust fort aisé; car il n’y demeura 
pour tout chef que le mareschal des logis, et 
environ quarante, que Albanais que Italiens, 
et quasi soixante archers français , qui tous n’a- 
voient aultre retraicte que de la garnison ; et 
aux aultres qui resolurent de s’en aller le voyant 
partir, donna congé de se retirer en leurs mai- 
sons, jusques à la prochaine monstre, s'il ne 
survenoit quelque urgente affaire pour le ser- 
vice du roy. Ainsi il s'en alla fort regretté de 
tous les habitans, qui le vouleurent accompai- 
gner jusques à la couchée; mais il ne le permist 
pas, se contentant de son train, et de huit ou 
dix gensdarmes ses voisins, qui se jettèrent à 
sa suicte. 

CHAPITRE XVII. 
M. de Vieilleville rend visite au prince et à la princesse de 


La Roche - sur - Yon. — Conseils qu'il leur donne pour la 
conservation de leur fils qui estoit en nourrice. 


Il print son chemin par Saint-Jehan d'An- 
gely, où il fut fort honorablement receu, en 
recognoissance de ce qu'il avoit presenté a 
monsieur le connestable leurs deputés à Bor- 
deaux , et les avoit assistés de tout son pouvoir 
contre quelques-uns, et d'authorité, qui les 
avoient voulu calomnier d'estre participants en 
ces tumultes populaires; mais ils furent, malgré 
leurs ennemys , despeschés à souhait, et empor- 
terent, par la diligence et faveur de M. de Vieil- 
leville, lettres d’exemption de toutes aman- 
des, peines et interdictions ausquelles furent 
condamnées les aultres villes leurs voisines, et 
desclarés innocents, estant convié à embras- 
ser leur bon droit par l'addresse que luy avoit 
faicte M. Bouchart, chancelier de Navarre, re- 
sidaut en leur ville, ia fille duquel avoit espuusé 

le sieur de Maillé-Brezé, son subject, à cause 
de sa terre de Lezigny en la comté de Durestal, 
qui pareillement les luy avoit par lettres recom- 
mandés, pour gratiffier son beau-pere, cognoi- 
sant l'affection qu'il leur portoit. 

Au partir de-là, il s'achemina droit à Mor- 
taigne, où il arriva le troisieme jour, et y trouva 
M. et madame la princesse de La Roche-sur-Yon, 
qui furent extrêmement aises de le veoir; mais 
ne luy donnerent pas le loisic de s’aller raffrais- 
chir en sa chambre, à la descente de cheval, 
qu'ils ne le menerent veoir le petit fils que Dieu 
leur avoit donné, duquel M. de Sainct-Thierry 
son frere avoit esté parrain pour le roy, il n'y 
avoit pas encore trois mois, et luy avoit donné 
le nom de sa majesté : et estants en la chambre 
de l'enfant, madame la princesse luy dist : «Mon 
cousin, voilà Henry de Bourbon qui vous gardera 
bien d'estre mon heritier; monsieur et moy 
avons telle fiance en vosire amilié, que vous 
prirez Dieu que ainsi advienne, et qu'il luy 
plaise le faire croistre en tout heur et prospe- 
rité. » A quoy il respondit que tous deux luy fe- 
roient un tort irreparable s'ils avoient aultre 
créance; mais bien plus, qu'il leur en desiroit 
encores aultant, pour mieux le priver de la suc- 
cession, à laquelle il ne pensa jamais, sur son 
honneur et sur son ame; et les advertissoit ce- 
pendant de prendre garde de plus près à la 
nourriture de l'enfant, et qu'il luy sembloit 
qu'ils ne le garderoient gueres , pour deux rai- 
sons : la premiere, que la nourrice estoit âgée, 
maigre et melencolicque; l'aultre, que la cham- 
bre n'estoit pas assez aërée, eslant toujours les 
fenestres closes, qu'il falloit au contraire tenir 
ordinairement ouvertes; plus, luy donner une ` 
jeune nourrice des champs, et la traicter de 
grosses viandes à sa mode rustique; surtout 
deffendre sa chambre au medecin et à l'appoti- 
quaire, car ils y alloient sans cesse faire des or- 
donnances , tant pour l'enfant que pour la nour- 
rice, qui prenoit plusieurs brevages pour se 
faire abonder en laict, à la ruyne de tous deux, 
car en telles choses le naturel passe tout artifice; 
et l'artifice corrompt le naturel. 

Monsieur et madame la princesse ne rejecte- 
rent pas ce conseil, s'appercevant bien que leur 
enfant devoit avoir quelque maladie secrète, 
d'aultant qu'il crioit incessamment : et encore 
que la nourrice fust damoiselle riche et de bonne 

part, qu'ils avoient fort curieusement recher- 
chéé pour nourrir leur enfant à la grandeur et 
principauté, si trouverent-ils ung honneste 
moyen de s'en deffaire; et firent oster de des- 
sus son berceau les ciels, poils et daix qui 
ÿ estoient avec les rideaux et tour de lict, sui- 
vant ceste grandeur, dedans lesquels il estoit 
comme estouffé ; et, par l'advis de M. de Vieil- 
leville, luy rendirent le jour et le soleil à sou- 
hait et à toutes heures, avec une nourrice de 
lage de vingt et deux ans, et fort saine : si bien 
que l'on cogneust, en moins de huict jours 
qu'il sejourna avec eux, l'amendement de l'en- 
fant ; dont le seigneur, la dame et toute la mai- 
son benirent sa venue : et furent suivies de poinct 
en poinct toutes les ordonnances qu'il avoit 
faictes là-dessus, tant de la nouriture de la se- 
conde nourrice, que de la deffence des medecins. 
Puis s'en allerent tous ensemble à Beaupreau, 
une autre maison de madame la princesse qu'ils 
avoient faict ériger en duché, pour honorer ce 
petit prince du tiltre de duc. Auquel lieu mon- 
sieur le prince luy monstra tous les vestements 
et preparatifs qu’il avoit faict faire pour l'entrée 
du roy à Paris, et l'equipage de son beau cheval 
@Espaigne, le tout très-riche et fort somptueux; 
tar il y vouloit paroistre en prince du sang, et 
mestre des derniers en magnificence. Madame la 
princesse, d’aultre part, lui fist apporter les siens 
pour l'entrée de la royne, où elle n'oublia la 
couronne d'or que la royne lui avoit desjà en- 
voyée, mais enrichie par elle d'un grand nombre 
de fort riches et excellentes pierreries; estant 
ce présent de toute ancienneté accoustumé par 
les roynes aux princesses du sang , à leurs en- 
trées et couronnement en la ville de Paris. 
Avant prendre congé, il les supplia de le tant 
honorer que de se trouver aux nopces de sa fille 
aisnée , qu'il avoit promise à M. d'Espinay pour 
son fils aisné; et luy demandant avec quelles 
conditions, il leur respondit qu'il n'y avoit en- 
core une seule mise en avant ni auculnement 
proposée, mais que l'amitié estoit si grande et 
inviolable entre le pere et luy, qu'ils s'entredon- 
nerent la carte blanche pour effectuer leur vo- 
lonté, et qu'il n'y a subtilité ou traverse de 
conseil, ny rigueur de coustume, qui puisse em- 
pescher que cela ne se face, « tant luy et moy 
l'avons à cœur ; car si le pere aime et cstime ma 
fille, je vous asseure que je me trouve très-heu- 

reux de l'esperance de son fils, que vous aimerez 
bien tous deux quand il aura cest honneur de se 
presenter devant vous; car c'est un jeune gen- 
tilhomme aultant bien né et conditionné qu'il 
est possible, de l'amitié duquel il n’y a alliance 
de prince qui me puisse divertir; aussi que par 
ma parolle y est, que je ne fausseray jamais, 
pour toutes les grandeurs du monde ; et plus- 
tost la mort que cela m'advienne. » 

M. de Vieilleville jecta ce langaige exprès 
pour coupper court, comme l'on dit, la broche 
à monsieur le prince de luy parler d’un aultre 
mariage qu'il avoit en main, et duquel il se fai- 
soit fort; car il en avoit esté adverty par ung 
gentilhomme de leans, nommé Lesroches , qui 
sçavoit tous les secrets de son maistre : de quoy 
il se prévalut fort à propos, d'aultant que s’il 
n’eust prevenu par le langaige susdict, et qu'il 
eust attendu la proposition de monsieur le 


` prince, il se fust trouvé fort combattu en son 


esprit, estant le mariage bien avantagieux pour 
sa fille, et produict par ung tel prince qui avoit 
sur luy toute puissance ; et oultre ce, ne luy es- 
tant pas agreable, il eust esté contraint de dire 
les causes de son reffus, pour honnestement s'en 
excuser : en quoy il eust peult-estre depleu au 
prince et à la princesse, car ils affectionnoient 
merveilleusement la maison où ils vouloient lo- 
ger sa fille, qui est des premières du Poictou, 
et se persuadoient qu'à la simple ouverture et 
priere qu'ils lay en feroient il y deust plier, 
d’aultant qu'elle n’estoit encores fiancée. Mais 
se voyant, par ceste déterminée protestation, 
frustrés de leur esperance, ils se contenterent, 
sans parler d'aultre chose, de luy promettre, 
mais assez froidement, de se trouver aux nopces 
de sa fille, qu'ils appelloient leur petite cousine 
de Scepeaux, quand il leur en feroit sçavoir le 
temps. 
CHAPITRE XVIII. 


Mariage de mademoiselle de Scepeaux, fille aînée de M. de 
Vieilleville, avec le fils du marquis d'Espinay. 


Il print doncques congé de M. et madame la 
comtesse de La Roche-sur-Yon, et s'en vint en 
son chasteau de Sainct-Michel-du-Bois, où il se- 
journa environ. trois mois, attendant le temps 
des nopces de mademoyselle Marguerite de Sce- 
peaux sa fille aisnée : durant lequel sejour il ne 
fust pas inutile, comme aussi n'a-il esté en 

quelque lieu qu'il se soit trouvé jamais; car il 
appointa plus de dix querelles entre braves et 
Yaillants gentilshommes et capitaines, pour le 
poinct d'honneur, qui estoient assez castilleuses ; 
` mais il les scavoit si bien debrouiller et poinc- 
tiller, par une longue routine qu'il avoit prati- 
quée et acquise en la frequentation de tant d'ar- 
mées et nations, que de toutes parts l'on avoit 
recours à luy en telles affaires; mesme les ma- 
reschaux de France, ausquels telles decisions 
s’addressent comme à juges souverains de l'hon- 
neur de la noblesse et des capitaines de ce 
royaume, le faisoient rechercher pour s'ayder 
de son conseil quand il se presentoit quelque 
querelle, principallement entre les grands. 
Parmy ces appoinctements, desquels il se de- 
lectoit nonpareillement, sans y espargner la 
despence, car c’estoit en sa maison qu'ils se dis- 
putoient, il ne laissa de donner ordre pour la 
conclusion de ce mariage. Et après avoir obtenu 
la dispense du parantaige du quart vis-à-vis, 
et envoyé à Tours pour les draps d’or, d'argent 
et de soye, il despechea quatre gentilshommes 
devers monseigneur et madame la princssse de 
La Roche-sur-Yon, monseigneur le duc d'Es- 
tampes, gouverneur de Bretaigne, monseigneur 
de Rohan et de Gyé, aussi lieutenant-general 
au gouvernement de Bretaigne, pour les sup- 
plier de honorer de leur presence les nopces sus- 
dictes; qui tous luy tinrent promesse. Aussi y 
vindrent M. de Scepeaux son aisné, M. et ma- 
dame de Thevalle, M. et madame de Crapado, 
M. et madame de la Tour-de-Meynes. Quant à 

ses voisins, comme M. de La Tour-Landry, qui | 
| despence qui y fust consommée (car il y avoit 


se tenoit en une aultre sienne maison nommée 
Bourmont, distant de Saint-Michel trois lieues, 
M. de Montsoreau, à Challain, qui n’en estoit 
pas tant esloigné, et M. de Montbourcher, au 
Bois-de-Chambellay, distant de quelques lieues 


davantaige , il ne les fist semondre que du jour | 


au lendemain ; et tous se trouvèrent le 24 de 
febvrier, car ce fat le 25 en suyvant , l'année 
1549, qu'elles furent celebrées en une fort grande 
et admirable compaignie; cat M. et madame 
d'Espinay avoient amené de leur part M. et ma- 
dame d’Assigny, M. et madame de Querman, 
M. et madame de Gouleynes, M. de Trouarlet, 
le baron du Pont, M. de Guemadeuc, M. de 
Maulac, M, du Bordaige, M. du Boysoreaut, 
MM. d'Olivet , de Rosmadec, de la Charonniere, 

du Hallay, et plusieurs aultres. M. de Sainct- 
Thierry, oncle de la mariée, y avoit semblable- 
ment convié de la sienne M. l'évesque d'Angiers, 
M. l’évesque de Dol, qui estoit de la maison de 
Laval, l'abbé de Saint-Melaine, de celle de 
Montejan , et plusieurs notables ecclesiastiques, 
et des principaux chanoines en dignité de l'é- 
glise cathedrale d'Angiers dont il estoit grand- 
doyen, et specialement M. Phelippes du Bec, 
puisné de ceste maison illustre de Bourry, son 
jeune nepveu, qu'il nourrissoit sur esperance 
de luy laisser ses benefices et de le faire d'e- 
glise; mais par ses vertus et bonne renommée 
il passa bien plus oultre, car il fut evesque de 
Vannes, puis de Nantes, et finalement il fut ap- 
pellé, tant estoit grand et excellent personnage, 
à l'estat de conseiller du roy en son conseil d'es- 
tat et privé. En somme, il se trouva tant de no- 
blesse, que les villaiges, à trois lieues à la ronde 
de Sainct-Michel-du-Boys , estoient remplis des 
traints de tous ces dignes prelats, illustres sei- 
gneurs et dames, et d'un si grand nombre de 
gentilshommes et damoyselles d'honneur, que 
cela paroissoit non-seulement la cour d'ung 
grand roy, mais une grosse armée : car, oultre 
les gros bourgs et villaiges susdicts, il n’y avoit 
mestairie , closerie , hameau ny petite borderie, 
en toute ceste grande estendue de pays, qui 
ne fust pleine et chargée de gens et de che- 
vaulx. 

D'entreprendre de specifier ou discourir des 
grandes choses qui s'y firent, de la diversité des 
passetemps qui s'y exercerent, de la somptuo- 
sité et rechange des vestements , de l'excessive 


quatorze tables, la moindre de quatre plats), 
de l'opulente abondance de toutes sortes de vi- 
vres, et de l’apparat si bien ordonné pour le 
service d'une telle et quasi infinie assemblée, il 
seroit impossible d'en sortir à son honneur; car 
le subject surmonteroit le disant, de quelque 
suffisance qu'il peust estre doué. Mais une chose 
s'y trouva très-admirable, et qui doict estre, 
comme par grand miracle et singuliere grace 
de Dieu, remarquée; qui est que, parmy tant 
de nations françaises, à sçavoir, Bretons, Nor- 
mands, Angevins, Manceaux et Poictevins, et 
en lieu où le vin n'estoit non plus espargné que 
l'eau, il n'y sourdit jamais une seule querelle, 
pas même entre les valets, qui beuvoient à 

toutes brides , ny propos jecté à la traverse qui 
en eust peu allumer la moindre scintille du 
monde, en six jours que dura ceste brave el 
magnifique feste, desquels le dernier fut aussi 
bien et honorablement servy que le premier, et 
avec telle abondance, sans diminution et retran- 
chement quelconque : de quoy un chacun s'es- 
tonna, croyant parfaitement que Dieu avoit 
beny ce mariage, d'y voir abonder ainsi toutes 
choses, et les prendre en telle paix et tran- 
quillité. 

Les nopces finies, ceste très-illustre et très- 
grande compaignie se departit, avec ung con- 
tentement inexprimable du très-excellent traic- 
tement qu'ils avoient receu en ceste magnifique 
feste; et se retirerent les uns après les aultres , 
selon que leurs affaires les pressoient , principa- 
lement monsieur et madame la princesse qui 
brusloient d'envie de veoir leur petit-fils. Et du- 
rerent cedeslogement et ces adieux environ deux 
jours; les derniers furent les parants plus pro- 
ches, qui sejournerent encores sept ou huit 
jours après les aultres , avec la chere accoustu- 
mée; et y eussent demeuré davantaige sans ung 
courier qui arriva de la part du roy et de M. le 
mareschal de Saint-André, pour haster M. de 
Vieilleville de partir et s'en aller à la cour; qui 
fut cause que tout le monde print congé, et de- 
meura la maison vuide et deschargée de toutes 
sortes d'estrangers. 


CHAPITRE XIX. 


M. de Vieilleville refuse une donation qu'on lui offre de la 
confiscation de ceux qui seroient condamnés comme luthé- 
riens cn diverses provinces. 


M. de Vieilleville donna incontinant ordre pour 
son partement et de M. d'Espinay son beau-fils; 
car il se resolut de le mener avecques luy, d'aul- 
tant qu'il sçavoit bien, encores que l’entreprise 
fût fort secrette, que après l'entrée de Paris 
. Fon iroit prandre les forts de Bouloigne; ne 
voulant pas qu'il perdit sa part de ceste guerre, 
qui estoit son premier cup d'essay, mesme en la 
preseuce de son roy : et d'aultre part ayant 


esté créé du propre mouvement de sa majesté | 


gentilhomme de sa chambre, il estoit plus que 
raisonnable qu'il se trouvast en équippage digne 
de faire service à son prince, et selon le grand 
moyen qu'il en avoit; aussi, perdant ceste belle 

occasion, il ne la recouvreroit de long-temps , 
peult-estre jamais : qui furent les raisous pour 
lesquelles M. de Vieilleville en gaigna contre le 
pere et la mere du nouveau marié, et madame 
deVieilleville , qui s’opposuit formellement, pour 
le regard de sa fille, avecque eulx et d'aultres 
à ce desseing. Si falut-il neantmoins, toutes op- 
positions contredites, passer par-là, car l'hon- 
neur, qui est toujours estayé de la vertu, en 
fust le maistre. On ne laissoit toutesfois de trou- 
ver ceste inopinée séparation et partement si 
precipité fort cruel et estrange, d'aultant que 
ces deux jeunes personnes ne furent pas quinze 
jours ensemble. 

Arrivé que fut M. de Vieilleville à la cour, 
qu'il trouva à Saint-Germain-en-Laye, il fist 
tous les devoirs accoustumés au roy, royne, 
princes, princesses et aultres seigneurs, dames 
de la suite : en quoy il fust fort bien veu et receu 
de tous, et principalement de son maistre, qui 
luy fist paroistre l'aise qu'il avoit de sa venue : 
en toutes lesquelles caresses et bienveignants il 
fist participer M. d'Espinay, qui tousjours par- 
tout l'accompaignoit. 

Quatre ou cinq jours après, M. d'Apchon, 
beau-frere du mareschal de Saint-André, MM. de 
Sennectaire, de Byron, de Saint-Forgeul et de 
La Roue, luy apporterent ung brevet signé du 
roy et des quatre secretaires d'estat, par lequel 
sa majesté luy donnoit, et aux dessusdicts, la 
confiscation de tous les usuriers et lutheriens 
du pays de Guyenne, Lymosin, Quercy, Peri- 
gort, Xainctonges et Aulnys : et l'avoient mis 
le premier audict brevet, comme lieutenant du- 
dict sieur mareschal, pour obtenir aussi plus 
facilement par sa faveur ce don, car il cs- 
toit estimé fort riche, luy demandants sa part 
de la contribution pour ung solliciteur qu'ils 
envoyoient en ces pays-là pour esbaucher la 
besoigne; et pensauts bien le resjouir, l'asseu- 
roient, par le rapport mesme du solliciteur, 
nommé du Boys, l'un des juges de Perigueux, 
qui s’en faisoit fort et en respondoit , qu'il y au- 
roit de proffict plus de vingt mille escus pour 
homme, toutes despences desduictes et pré- 
comptées, et auparavant quatre mois expirés; 
offrant ledict du Boys de leur faire touscher dix 
mille escus à departir entr'eux, incontinant après ` 
avoir vacqué ung mois en ceste negociation, sur 
et tant moins de la somme promise. 

Mais M. de Vieilleville , aprés les avoir remer- 
ciés de la bonne souvenance qu'ils avoient eue 
de luy procurer ce bien en son absence, leur dist 
qu'il ne se vouloit poinct enrichir par ung si 
odieux et sinistre moyen, qui ne tendoit qu'à 
tourmenter le pauvre peuple, et sur une faulse 
accusation ruyner plusieurs bonnes familles ; 
davantaige, qu'ils sçavoient bien que monsieur 
le connestable avoit esté en ce pays-là avec une 
grosse armée, il n’y avoit pas encore demy an, 
qui avoit faict ung degast infiny par-tout où il 
avoit passé; et de donner au pauvre peuple et 
subjects du roy ce surcroit de misere et d'afflic- 
tion , il n’y trouvoit une seule sentile de dignité, 
encores moins de charité : mais, qui plus est, 
il aimeroit mieux avoir perdu tout son bien plus- 
tost que son nom fust tapoté par toutes les cours, 


barres, auditoires, parquets et jurisdictions‘ 


d'ane si grande estendue de pays et provinces, 
où l’on feroit convenir, comparoir et adjourner 
les parties accusées, qui sans doubte en appelle- 
ront : « Et nous voilà, dist-il, enregistrés aux 
cours de parlements en reputation de mangeurs 
de peuple; car nostre procuration au solliciteur 
commun de nous tous en fera foy; oultre ce, 
d’avoir pour vingt mille escus chascun les male- 
dictions d'une infinité de femmes, de filles, de 
petits enfans qui mourront à hospital, par la 
confiscation des corps et biens à droit ou à tort 
de leurs maris et peres, ce seroit s'abismer en 
enfer à trop bon marché; joinct que nous entre- 
prendrions sur les charges et pratiques des avo- 
cats et procureurs du roy, ausquels seuls ceste 
recherche appartient par le vray devoir de leurs 
Offices; et les aurons, non-seulement pour par- 
ties adverses, mais pour mortels ennemis. » Cela 
dist, il tire sa dague et la fourre dans ce bre- 
vet, en l'endroit de son nom: M. d'Apchon, 
rougissant de honte (car il avoit esté le premier 
autheur de ceste poursuite), tire semblablement 
la sienne et en traverse par grand colere le sien; 
M. de Biron n'en fist pas moins. Et s'en allerent 
tous trois , tirants chacun e dson costé sans se 
dire mot, laissants le brevet à qui le voulut pren- 
dre, car il fut jecté par terre. 

Les sieurs de Sennectaire, de Sainct Forgeul 
et de La Roue, qui estoient fort jeunes, le re- 
levent, mais extremement faschés, d’aultant 
qu'ils avoient fondé beaucoup d'esperance là- 
dessus comme enfants de famille, car tous trois 

avoient leurs peres : encores disoit-on que ce 
du Boys leur avoit advancé mille ou douze cents 
escus à valoir sur les esmoluments de sa sollici- 
tation; et se deffiants de leur credit de pouvoir 
faire renouveller ce brevet en leur nom, estants 
abandonnés des trois aultres, ils achevent par 
grand raige de le deschirer, despilants et mau- 
dissants avec blasphesmes, chose ordinaire à 
jeunes gens, la venue de M. de Vieilleville, par 
la bonté duquel toutefois et saiges remonstrances 
ceste villaine recherche et tirannicque exaction 
sur le peuple demeura inutile et de nulle valeur 
et effect. 

CHAPITRE XX. 


Entrée du roi Henri II à Paris. — Opulence de cette ville au 
temps de ce prince. — Guerre avec l'Angleterre. Le roi va 
attaquer la ville de Boulogne. 


Le roy sejourna à Saint Germain, faisant ses 
apprets en diligence pour l'entrée de Paris, 
poussé d'un trés-ardent desir de s'en despescher 
pour effectuer son ‘entreprise de Bouloigne, 
affin de prevenir l'hyver, d'aultant qu'en ce 
pays-là dès le mois de septembre les vents et 
les pluyes commencent à s'esclore d'estrange 
façon. 

Elle se fist doncques le seiziesme de juin an 
1549, sur le discours de laquelle il ne me fault 
amuser, ayant esté célébrée par une infinité de 
bons esprits, comme n'ayant eu sa pareille de 
memoire d'homme en toutes sortes de magnifi- 
cences ; car le plus grand roy de l'Europe faisoit 
son entrée en la ville de laquelle on dict, par 
commun proverbe, que si le monde estoit un 
œuf Paris en seroit le moyeu ; et les estrangiers, 
Alemands, Italiens, Hespaignols et Anglais , 
après l'avoir bien revisée, respondent en latin à 
tous ceux qui leur demandent que c'est que de 
Paris: Orbem in urbe vidimus ; faisants allusion 
de la rondeur du monde à ceste monstrueuse 
cité. Or sa majesté, pour honorer sa grand ville, 
avoit faict convoquer tous les princes, grands 
seigneurs de son royaume, qui sont presque in- 
finis, et toute sa maison en general qui est com-. 
posée d'un merveilleux nombre de grands et 
moyens estats (car il n'y en a point de petits, 
comme chacun sçaist), qui s'y trouverent avec 
ung si superbe, riche et sumptueux appareil, 
qu'il est impossible de le bien descrire ny repre- 
senter; et estoit la cour si grosse, que l'on 
compta deux mille paiges qui marchoient devant 

leurs maistres, portants lances, armets, bour- 
guignotes , gantelets, espieux ou aultres armes, 
montés sur grands chevaulx, en aultant brave 
équippage que ceulx des enseignes et guydons 
des gendarmes pourroient estre le jour d'une 
bataille : et pour ce que tous courtisans et aul- 
tres gentilshommes de moyen qui peuvent en- 
tretenir paiges, leur font porter leurs couleurs 
sur les sayes en toutes façons de broderies et 
bigarrures , l’on eust dict proprement que c'es- 
toient des prés fleuris comme au mois may, qui 
marchoient devant ceste admirable troupe de 
principaullé, seigneurie et noblesse; et estoit 
chose très-delectable et esmerveillable à veoir. 
Les Parisiens, d'aultre part, pour n'estre 
veus ingrats envers leur prince souverain, frent 
merveilles de le bien recevoir; car il n'y avoit 
place , canton, carrefour ny carroy, qui ne fust 
garny, ou d'un théâtre, ou d'un arc triomphant, 
ou d'une pyramide, ou d'un obelisque , ou d'un 
colosse de nos anciens roys, ou d'un pegme; 
tous élabourés de très - excellents et très - inge- 
` nieux artifices , où l'or et l'azur n’estoient nulle- 
ment épargnés, decorés au reste de festons et 
trophées , illustrés quant et quant des très-doctes 
vers grecs et latins de ce poëte royal d’Aurat, 
et des odes françaises et chants royaulx du divin 
Ronsard, Mais qui est grandement à noter et 
rare en toutes les villes du monde, oultre les 
monstres generales des habitants, qui se mon- 
toient à douze ou quinze mille hommes, mar- 
chants en ceste entrée en fort bon ordre, et ac- 
coustrés assez bravement , chacun selon sa 
faculté, il se trouva douze cents enfants de ville, 
en aussi brave, riche et somptueux équippage, 
eux et leurs chevaux , qui estoient de service, 
qu'eussent peu être gentilhommes de vingt 
à trente mille livres de rente ; et qui fist 
croire que leurs chevaux n’estoient pas d'em- 
prunct, il les manioient à passades , à courbettes 
et à voltes, comme s'ils eussent esté nourris 
toute leur vie aux écuries des princes. De quoy 
il ne se fault esbahir, car il y a dedans Paris 
plus de cent maisons de trente mille livres de 
rente chacune, environ deux cents de dix mille, 
trois ou quatre cents de cing à six mille , et une 
vingtaine , pour le moins , de cinquante à 
soixante mille livres de rente, tant en fonds de 
terre que en rente coustituée, Je ne comprends 
en ce nombre les églises collegiales , abbayes, 

couvents, ny aultres maisons ecclesiastiques , 
desquelles il y en a quatre qui sont de plus de 
cent mille livres de rente chacune ; sçavoir, l'é- 
glise de Notre-Dame et tout ce qui en dépend; 
l'hospital, que l'on appelle l'Hostel-Dieu; le cou- 
vent des Celestins et celuy des Chartreux. A ces 
derniers la cour de parlement a esté contrainte 
de faire deffence de plus acquester, tant estoient 
avides et ardants de se faire grands en domaines 
et possessions ; qui est toutesfois contre le vœu 
de la vie monastique, laquelle , en general et de 
quelque ordre que ce soit, n’est fondé que sur 
la pauvreté, qui les rend plus aptes et capables 
du jeusne et de l'oraison, aussy qu'ils ne se 
sont exclus du monde que pour vaquer aux œu- 
vres de piété et contemplation, et non pas aux 
terrestres. 

Toutes ces pompes et festins de roy, de lhos- 
tel-de-ville et de plusieurs particuliers, et toutes 
aultres magnificences incomparables , tant roya- 
les que parisiennes, parachevées, il fallut en- 
trer en affaires pour exécuter l'entreprise de 
Bouloigne , de sy long-temps projectée. Et pour 
y commencer, le roy vint à Abbeville, où il se- 
journa environ quatre jours, attendant que son 
armée, qui se dressoit au village de Neufchastel, 
près la forest d’Ardelot; fust preste et remplie 
des forces desquelles il avoit faict estat, et si 
les troupes d’Allemaigne cy-dessus mention- 
nées y estoient arrivées; et envoya sa majesté 
M. de Vieilleville reconnoitre le tout, pour luy 
en rapporter certaines nouvelles. 

Cependant l'empereur, comme tuteur du jeune 
roy, s'estoit approché à Saint-Omer pour veoir 
les deportements de ceste armée, et si le roy 
entreprenoit sur la vieille conqueste ; qui eust 
esté enfraindre le traicté de paix accordé entre 
les roys François le Grand ‘et Henry d’Angle- 
terre , ainsi que nous avons amplement déclaré 
au commencement du second livre. Ledit sieur 
empereur, voyant que l'armée s’eslargissoit 
bien avant en la comté d'Oye, et passoit, pour 
aller au fouraige , fort loin au-delà de Marquise, 
qui est le dernier village de France tirant 4 Ca- 
lais, il despescha ung herault devers le roy a 
Montreul , où sa majesté estoit desjà descendue, 
luy porter ceste parolle, que, s’il ne faisoit res- 
serrer ses gens, qu’il auroit juste occasion de se 
douloir et d'y mettre la main, ne pouvant plus 
tolerer tels degats et insolences , au prejudice 

du roy Edouard son mineur, et que les plaintes 
des habitants de Calais et de la comté d'Oye, qui 
sont en sa protection, l’avoient incité à luy faire 
ceste remonstrance. 

Le heraud, qui s'appelloit Flandres, natif de 
Monts en Hainaud, ennemy mortel du nom 
français, comme sont naturellement tous Bour- 
guignons , oublia sa creance, qui estoit assez 
honneste, encores qu'elle participast ung peu de 
la menace, ou qu'il en voulust forger un aultre 
à sa poste, selon son animosité, va dire au roy 
que l'empereur son maître luy mandoit que, 
s'il ne faisoit deffence aux soldats de son armée 
de plus entrer en la comté d'Oye et de passer 
oultre le villaige de Marquise, qu'il y donneroit 
tel ordre qu'il s'en repentiroit, et qu'il le trai- 
teroit en jeune homme. Le roy luy voulut faire 
donner les estrivieres ou le fouet à la cuisine, 
tant pour l'outraige de sa créance, que pour 
avoir esté si hardy que de parler sans congé ; 
mais il en fust diverty par M. le duc de Ven- 
dosme et monsieur le connestable, et qu'il luy 
falloit seulement respondre que si son maistre 
s'adressoit à luy, qu'il l'accommoderoit en vieux 
resveur. 

Là dessus M. de Vieilleville arrive pour faire 
son rapport, qui estoit que toutes les troupes 
estrangieres estoient joinctes en l'armée , et l'a- 
voit laissée fort complette et très- gaillarde; 
et oultre ce, apporta nouvelles très -certaines 
que l'empereur avoit de grandes forces esparses 
par les Pays-Bas, et qu'il ne cherchoit que l'oc- 
casion de rompre la paix d'entre le feu roy et 
luy, poursuyvant sa coustume en mauvais natu- 
rel, tramer quelque fascheux desseing , nous 
voyant empeschés contre l'Anglais; n’estant 
pas d'advis que le herauld Flandres luy portast 
ceste creance , ny qu'on luy fist aulcun desplai- 
sir; car si on l'irritoit , il pourroit faire beaucoup 
d’ennuy, et trop en a qui deux meine : mais luy 
sembloit meilleur que sa majesté enyoyast de- 
vers l'empereur, pour sçavoir s'il advouoit Flan- 
dres de la creance qu'il Juy avoit apportée, et 
qu'on le retint prisonnier attendant sa response. 
Ce conseil ne fut pas rejecté, mais approuvé 
pour très utile et necessaire. Le herauld Picardie 
eust ceste charge, qui rapporta au roy le desa- 
veu de l'empereur, et qu'il ne s’estoit pas tant 
oublié , luy permettant de le faire pandre comme 
ung yvrongue, et qu'aussi bien le seroit-il à sop 

retour, Mais le roy lerenvoya sans luy mesfaire, 
et en remeltoit la punition à l'empereur, qui 
fust nulle, comme nous entendismes depuis, 
car il estoit créature du chancelier Granvelle , 
qui possedoit entierement son maistre. 

M. deVieilleville adjousta à son rapport, pour 
tenir sa majesté advertie de tout ce qui concer- 
noit l’armée , qu’il avoit esté au lieu où se dres- 
soient les estappes des vivres, où il avoit trouvé 
le sieur de Bourran, commissaire général des 
vivres, ensemble tous Jes aultres commissaires, 
clercs et marchants munitionnaires avecques 
une si merveilleuse abondance de toutes sortes 
de vivres requises en ung camp, principalement 
de farines et de pains desjà boulangés, qu'il as- 
seuroit sa majesté que son armée n’auroit faulte 
de rien : de quoy elle receust un grand conten- 
tement, et en demeura fort satisfaite. « Mais 
j'ay ung extreme regret , sire, dist M. de Vieille- 
ville, de n'avoir peu attrapper le bastard de La 
Myrande. — Comment! demanda le roy, a-t-il 
faict quelque insolence au camp avec sa compai- 
gnie, car il est assez mutin? — Ha! sire, res- 
pondit-il , le meschant a abandonné vostre ser- 
vice pour prandre celuy d'Angleterre, et ya 
mené sa compaignie d'ltaliens. Que si j'eusse 
esté adverty d'une heure plustost de sa perfidie, 
je Yeusse chargé et deffaict avec quarante ou 
cinquante bons chevaux que j'avois pris pour 
m'accompaigner au camp faire ma visite, car il 
n'avoit pas plus de sept vingts hommes espars 
çà et là, et embarrassés parmy leur bagaige; 
mais allant après, il estoit desja soubs la faveur 
du canon du fort de Montlambert; toutesfois 
j'en ay pris douze qui n'alloient pas sitost que 
les aultres , que j'ay laissés au pont de bricque 
soubs bonne garde : je m'attendois bien que le 
vilain deust tourner visaige et s'advancer pour 
leur recousse. » 

Le roy, fort faché de cesterevolte, commanda 
que l'on s'enquist d'eux s'ils sçavoient l'occasion 
qui avoit desmeu leur capitaine de son service; 
et luy en ayant esté amené d'eux, ils respondi- 
rent qu'ils ne sçavoient aultre mécontentement, 
si-non que sa majesté luy avoit reffusé ung estat 
de gentilhomme de la chambre vacquant , et 
encores avecques honte et opprobre ; car il luy 
fust respondu en public et assez impudemment 
par ung commis de l'un des secretaires d’estat , 
que le roy ne dounoit poinct de tels estats aux 

fils de p..... ny batards, s'ils ne l'estoient des 
princes. Mais estantssur ces enquestes, son père, 
le comte de La Myrande, fort grand joueur , et 
qui avoit le jour precedent gaigné six mille 
escus à la chance à trois dés , de M. le duc de 
Nevers, François de Cleves, lieutenant général 
pour le roy en Champaigne et Brie, se presenta 
devant le roy tout esperdu, disant en langaige 
bastard mélé de français et d'italien : Corps 
di Dio! sire, je sou ruynat. Mon forfante de 
bastardin m'a robat trente mille escouz in 
oro, et tout ce que javia de riche et pre- 
cioulz en quatre coffres; ets’en est andat con 
les coffres et miei muletti rendre Anglois. Il 
n'i a pas jusqu'à mon colliero et mantello de 
l'Ordre qu'il ne m'habbia emportat Dispeto 
di Dio! que ferai-je? 

Le roy, pour toute consolation, se print à 
rire , comme aussi firent tous les seigneurs là 
presents, qui jugèrent bien-tost que non pas le 
reffus de l'estat, mais la friandise du larcin luy 
avoit faict changer de maistre. 

Le roy demanda a ces douze soldats pourquoy 
ils avoient suivy leur capitaine àsa meschanceté, 
et si l'argent de France n’estoit pas aussi bon 
que celuy d'Angleterre. Ils respondirent assez 
fierement que si, mais, puisqu'il les avoit ame- 
nés en France. et qu'ils estoient patriotes, tous 
du Parmesan, il estoit plus que raisonnable 
qu'ils coureussent sa mesme fortune, et qu'ils ne 
l'abandonnassent jusques à la murt. « Je vous 
asseure, dit le roy , que aussi ferez-vous : car, 
si je le tenois, je le ferois irremissiblement 
pandre; mais en attendant vous irez devant. » 
Et commanda à l'instant de les mettre tous douze 
entre les mains du prevost de l'hostel, qui lesfit 
bientost après brancher aux premiers chesnes 
de la susdite forest d’Ardelot, sur le grand che- 
min. 


~ 


CHAPITRE XXI. 


Le roi enlève aux Anglais tous les forts qu’ils avoient autour 
de Boulogne. — Combat singulier entre M. d’Espinay et un 
seigneur anglais. 


Le roy finalement entra en son camp le 23 
d'aoust 1549, où il fut receu avec ung merveil- 
leux tonnerre de l'artillerie et de scopeterie de | 
quarante enseignes de gens de pied, nouvelles | 
bandes, et de trente-deux de vieilles, sans les 

legionnaires de Normandie, Champaigne et 
Picardie , que l’on comptoit à quarante et quatre 
enseignes : les estrangiers susdicts estoient 
ailleurs. Et dès le lendemain de son arrivée on 
alla assieger le fort de Salencques , qui fut battu 
desi grande furie, que les capitaines de dedans 
en furent tellement espouvantés, qu'ils deman- 
derent à parlementer : à quoy ils furent receus, 
mais ils ne se montrerent en ceste negocialion 
si mal entendus aux ruses et pratiques de 
guerre, qu'ils vindrent de boucges tourdy trouver 
monsieur le connestable dedans ses tranchées, 
sans demander ny prandre hostaiges; lequel fit 
durer si long-temps, en experimenté capitaine, 
ce parlement , que nos soldats eurent tout loisir 
de forcer la place , où quelques-ungs se perdi- 
rent ; mais pour revanche ils en tuerent plus de 
quatre-vingts, et tout ce qui leur fist teste à 
l'entrée dudit fort. Aussi n’y avoit pas là dedans 
en hommes et femmes plus de deux cents trente 
personnes. L'un des paiges de M. de Vieilleville, 
nommé Clerenbault, qui estoit venu coucher 
aux tranchées pour aider aux valets de chambre 
à apporter les commodités de leur maistre et de 
M. d'Espinay, voyant les soldats enfoncer de 
telle furie la bresche , qui n’estoit encores rai- 
sonnables , les suivit,et se print à grimper 
comme les aultres, où il receust une harque- 
busade en la cuisse; mais il ne laissa pas d'en- 
trer. Et ne veid-on jamais place, pour estre de 
reputation, sitost rendue; car depuis la pre- 
miere volée, qui estoit de vingt et cinq pieces 
d'ariillerie, jusques à la prise, il n’y eust pas six 
heures de temps. 

Ceste si furieuse prise apporta un tel espou- 
vantement à tousleschefs et capitaines des aultres 
forts, qu'en moins de six jours le roi eust sa rai- 
son de tous : car Ambleteuil , qui estoit une très 
forte place , et qui les surpassoit toutesenassiete , 
nombres d'hommes, fortifications et abondance 
de toutes sortes de munitions et vivres, mesme 
que l'argent des monstres de toutes les garni- 
sons d'autour de Bouloigne y estoit , se soubs- 
mist à la misericorde du roy, après avoir enduré 
quinze ou seize volées de canon. Blacquenay 
n'attendist pas le siege; mais celluy qui y com- 
mandoit envoya devers monsieur le connestable, 
le supplier de prandre sa place aux conditions 
qu'il avoit accordées à ceux d'Ambletueil : à 
quoy il fut receu, mais non pas sans rire. Ceux 

de Montlambert n'attendirent ny envoyerent , 
ains mirent le feu en leur fort, et se sauverent 
dedans Bouloigne en diligence, avecques leurs 
bagaiges, bagues, femmes et enfans; qui leur 
fust fort aisé, car il ne falloit que descendre. 

Il ne restoit plus que la tour d'Orde que 
les forts ne fussent en l'obeissance du roy; 
de laquelle les advenues estoient fort cha- 
touilleuses , car elle descouvroit de bien loing, 
tant estoit haulte et falloit prendre ung 
grand circuit pour commencer les tranchées. 
Toutesfois sa majesté, pour faire sa con- 
queste entiere , et ne sen retourner à Paris 
sans jouir d'une parfaite victoire , ains qu'il 
l'avoit promis, vint camper en ung villaige 
nommé Huymille, distant de ladite tour envi- 
ron demye lieue, favorisé d'un valon que ceux 
de dedans ne pouvoient descouvrir ; et environ 
mille pas au-delà du camp, approchant de la 
tour, il commanda que l'on besongnast aux 
tranchées, et y furent employés de quatre à cinq 
mille pionniers. Mais M. de Vieilleville s'advisa 
d'un grand point, que du costé de la marine, 
assez près de la susdicte tour, il estoit nécessaire 
de bastir ung fort qui feroit deux effets : le pre- 
mier, qu'il empescheroit d’avitailler la tour par 
mer et par terre; l'aultre, que Calais et Bou- 
loigne ne se pourroient plus secourir ny favoriser 
le long de la coste. Advis qui fut trouvé très-bon 
par sa majesté, et, comme tel, promptement 
execu(é. Aussi l'utilité en parut incontinant ; car, 
dès le troisiesme jour que l'on y eust commencé, 
Yon descouvrit trois navires anglaises flottants à 
toutes voiles devers la tour : mais, ayant apper- 
ceu nos soldats qui escarmouchoient jusques au 
pied d'icelle , et quelques enseignes blanches 
sur le nouveau fort , que le roy nomma de Vieil- 
leville, elles baissent les voiles , et font alte, sans 
partir de la rade. Lors sa majesté commanda 
faire venir l'artillerie, qui les salua de quatre ou 
cinq volées; mais c'estoit de si loing, qu’elles 
n'en furent auculnement endommagées. Toutes- 
fois elles se retirerent; mais, sans l'invention 
dudict fort , elles eussent raffraischy la tour de 
gens, de pouldres , de vivres et d'aultres infinies 
commodités , en despit de toute l’armée. 

M. de Vieilleville , se souvenant du duc de Som- 
merset, qui avoit attaqué l'honneur de France 
en plein conseil à Londres, ainsi qu'il a esté 
dict au commencement du second livre, pria 

M. d'Espinay, son beau-fils , de s'armer, se mon- 
ter, et se mettre au meilleur et plus riche équip- 
paige qu'il pourroit, comme pour le jour d'une 
bataille, et qu'il en alloit faire de mesme : mais 
il desiroit qu'il fust prest dedans deux heures. 
Cependant il commande à trois gentils-hommes 
des siens de semblablement s'apprester, lesquels 
je veux bien nommer, pour leur valeur : l'un, le 
sieur de Lachesnaye, de Craonois; l'autre, le 
sieur de Chenevelles, de Normandie; et le tiers, 
le sieur de Taillade, Gascon, que M. de Vieille- 
ville print à son service après la mort de M. de 
Laval qui mourut à Paris, et, disoit-on, de nom 
et d'armes, parce qu'il y avoit plus de cing cents 
ans que cesle grande seigneurie de Laval et de 
Vitré en Bretaigne luy estoit venue de pere en 
fils sans interruption; mais, n'ayant poinct eu 
d'enfants de l'heritiere de Foix, sa femme, sa 
maison tomba, par femmes, en celle d'Andelot, 
puisné de Chastillon, du nom de Coligny. Ce 
gentilhomme, après la mort de son maistre, fut 
recherché de trois ou quatre princes de France, 
à cause de sa grande experiance et addresse à 
manier et dresser chevaux, à tous lesquels il 
prefera M. de Vieilleville. Lequel, estant ainsi 
accompaigné, print ung trompette sans faire 
bruit, et se presente à la porte de Bouloigne 
qui mene au Montlambert; et la chiamade faicte, 
on demanda ce qu'il vouloit. Il respondit que si 
le duc de Sommerset estoit là-dedans, qu'il luy 
donneroit volontiers un coup de lance, et que 
c'estoit Vieilleville. Et encore que le bruict fust 
commun qu'il y devoit estre, sy luy Fust-il res- 
pondu qu'il estoit malade à Londres. Et deman- 
dant s'il y avoit poinct quelque aultre brave 
chevalier milort qui voulust tenir sa place, qu’il 
le recepvroit de très-bon cœur; mais il ne se 
presenta personne. «Au moins, dist-il, s’il y a 
quelque fils de millort qui se vueille esprouver 
contre un jeune seigneur de Brelaigne, nommé 
Espinay, qui n'a pas encores vingt ans, qu'il pa- 
roisse, affin que luy et moy neretournions point 
au camp sans faire preuve de nos personnes; 
car il y va beaucoup de l'honneur de vostre na- 
tion si quelqu'un ne se presente. » 

Lors le fils du millort Dudlay, qui estoit de 
pareil âge, genereusement se presenta , contre 
le gré toutefois de tous les seigneurs de leans , 
monté sur ung brave cheval d’Espaigne, et sortit 
de la ville acompaigné fort seigneurialement. 

Maisincontinant que Taillade l'eust veu à cheval, 
il dist à M. d'Espinay : «Je yous donne ce mil- 
lort. Ne voyez-vous pas comme il chevauche à 
lalbanoise? il touche des genoulx quasi à l'arson: 
tenez ferme, et ne couchez poinct vostre boys 
que à trois ou quatre pas de luy ; car le coucher 
de loing fait tomber le bout de la lance, et perdre 
la mire à celuy qui la porte, d'aultant que la 
veue $ esblouit parmy la visiere. » Ce que M. d'Es- 
pinay n'oublia pas. De sorte que la capitulation 
se fist et s'accorda, que qui porteroit son ennemy 
par terre , il luy seroit loisible de l'emmener 
prisonnier , et son cheval et armes acquises au 
vainqueur. Et s'estant esloignés, M. d'Espinay 
luy donne ung si grand coup de lance, qu'elle 
se rompit , et le porte par terre , l'ayant attaint 
par le costé , à demy-pied au-dessus de l'arson. 
Quant à l'Anglais, sa lance passa tout oultre, et 
à sa cheute la laissa tomber, Ce que voyant, 
Taillade met incontinant pied à terre, et se saisit 
du cheval , monte dessus ; Chesnaye prend 
l'Anglais, et, avec une grande reverance, le 
monte sur le sien, et luy sur celluy de Taillade; 
le tout avec l’aide des valets, paiges et laquests 
qui les suivoient. Lors le trompette sonne vic- 
toire, puis retraite; et s'en retournerent au Camp 
avec leur prisonnier, qui estoit un peu blessé en 
layne, de l'estourdissement du coup seulement, 
laissant les Anglais accompaignés de beaucoup 
de honte. 

Mais ils ne furent pas à portée d'harquebuse 
du camp, que l’on vint dire à M. de Vieilleville 
que le roy , ayant entendu ceste nouvelle, s'en 
venoit au-devant de luy, accompaigné de bien peu 
de seigneurs et de quelques capitaines et archers 
de ses gardes, pour veoir la conqueste de son 
beau-fils. Et incontinant qu'ils l'eurent apperceu, 
ils mirent pied à terre, où M. d’Espinay presenta 
à sa majesté son prisonnier, le suppliant de le 
prandre comme si c'estoit le roy d'Angleterre, 
et que s'il estoit de cette qualité il seroit plus 
hardy de luy en faire uug present. Mais sa ma- 
jesté, le luy rendant, et fort aise, tire son espée, 
et luy en donne l'accolade, le faisant chevalier, 


CHAPITRE X XH. 
L'armée du roi se retire devant Boulogne. 


Les affaires du roy se portoient merveilleuse- 
ment bien en ceste entreprise, et avoit-on 

grande esperance que, n0u-seulement la tour 
d'Orde, que ce petit fort de Vieilleville avoit 
reduict en fort extresme necessité, se deust 
| soubsmettre à sa volonté, mais desjà ceulx de 
| Bouloigne commençoient à faire contenance 
| d'entendre à quelque capitulation; car, soubs 
| pretexte de venir avec sauf-conduit visiter le 
| prisonnier de M. d'Espinay, ils en jectoient sou- 
| vant plusieurs propos à la traverse, mauldissants 
| la conqueste de Bouloigne, et qu'elle avoit épuisé 
| l'Angleterre d'hommes et d'argent; et que s'ils 
estoient du conseil de leur roy, il luy persuade- 
roient d'entrer en quelque bon accord : aussi 
bien n’y avoit-il poinct de droict, car son pere 
pe l’avoit poinct conquestée par vrayes et legi- 
times armes, ny de bonne guerre, mais par 
tradiment et vendition, qui derogeoit grande- 
ment à la reputation des roys et couronne d'Ans 
| gleterre; tenants une infinité d'aultres langaiges 
| parmy la bonne chere qu'on leur faisoit aux 
tentes et pavillons de M. de Vieilleville et de 
M. d'Espinay, par lesquels on jugeoit aisément 
qu'ils estoient ennuyés de ceste guerre, ou que, 
par la honteuse reddition de tant de forts , ils 
ayoient perdu le couraige. Ce qui anima sa ma- 
jesté à poursuivre sa bonne fortune, et faire 
commencer en toute diligence la batterie plus 
| furieuse que toutes les aultres , pour renverser 
| ceste tour et luy dresser ung beau chemin d’al- 
| ler assieger Bouloigne , qu'il esperoit forcer de 
ceste emprainte: de quoy l'on voyoit grande 
apparence, car ceux de dedans ne firent jamais 
que cinq saillies sur nostre armée, de peur de 
perdre leurs hommes , s'attendants bien d'avoir 
le siege, à toutes lesquelles ils furent toujours 
rembarrés dedans leur ville, à leur perte et 
confusion. 

Mais la fortune envyeuse du bonheur de sa 
majesté, ou, pour plus chrestiennement parler, 
Dieu qui ne voulut, par quelque jugement 
occulte et à nous incongneu , faire abonder le 
roy en tant de felicités, envoya sur le mesme 
jour une bourrasque de vents et de pluyes si 
vehemente et furieuse, qu'il ne demeura tente ny 
pavillon debout; et furent contraints ceux qui 
estoient logés aux pavillons de se sauver la 
pluspart à nage; et sans les chevaux, il y en 
eust eu beaucoup de noyés ; encore s'en perdit- 
il plus de deux cents, et grand nombre de ba- 
gaige. L'oraige dura toute la nuict de telle 

impetuosité, qu'il sembloit que la mesme terre 
deust fondre et se transmuer en eau ; mais la 
pluye continua deux jours et deux nuicts sans 
intermission , dont le roy fust contrainct , avec 
ung indicible regret , de rompre son camp. Et 
estant au pont de Bricque, licencia l'armée, après 
avoir garny de gens de pied et de cheval les 
forts dessusdicts, à suffire; à la conqueste des- 
quels il n'est impossible de croire la celerité 
dont y usa sa majesté ; car , depuis le jour qu'il 
entra au camp jusques à celluy de son departe- 
ment , on ne comptoit que trois sepmaines. 

Si ceux de Bouloigne eussent conquis ung 
royaume entier , ils n’eussent .pas esté si aises 
ny contants que de veoir l'armée francaise se 
retirer : ce qu'ils firent paroistre par les allai- 
gresses, feux de joye, fougades, bruicts d'artil- 
lerie , fanfares de trompettes et aultres demons- 
trationsde très grande rejouissance; nous faisants 
cependant jouir à souhait du benefice de ce 
proverbe qui commande faire pont d'argent à 
l'ennemy qni se retire, car il n'y eust ung seul 
qui entreprint de venir donner sur la queue de 
nostre armée : en quoy ils eussent merveilleu- 
sement proffitté, car l'on estoit si battu du vent, 
trampé de la pluye, et les terres si patouilleuses 
ez fondrieres, qu'il estoit impossible qu'eulx, 
sortants du couvert et estants frais, n'y acquissent, 
avecques proffit , beaucoup d'honneur. Encores 
s'oublierent-ils d'ung merveilleux adyantaige 
qu'ils avoient sur nous ; car on sçait bien qu’en 
temps de pluye, principalement comme ceste-là 
qui tomboit incessamment à grosses undées , 
Vharquebuserie est si peu ou moins que rien, et 
le soldat ne peult faire aulcun effort, mesme 
que quasi toutes les mesches estoient estainctes ; 
et il y avoit là dedans mille ou douze cents ar- 
chers qui nous eussent ruinés, voire exterminés 
de flechades; car la cavalleriene pouvoit marcher 
ny avant ny arriere. Toutesfois nous gagnasmes 
le Montlambert sans aulcun dommaige : de quoy 
le capitaine, nommé le vicomte Nostre-Dame , 
qui commandoit là-dedans pour le roy, ne fist 
pas moins d'algarades , tant pour tant, avec ses 
tambours, phiffres et artillerie, nous voyant a 
saulveté , que les Anglais avoient faictes pour 
nostre retraicte. 

CHAPITRE XXIII. 


Générosité du marquis d'Espinay à l'égard du seigneur anglais 
qu'il avoit vaincu. 


Le jeune Dudlay, voyant que nostre armée 
s'esloignoit de la coste de Bouloigne, supplia 
M. d'Espinay de le mettre en ranson, et qu’il ne 
vouloit pas entrer plus avant en France. Sur quoy 
il luy demanda s'il luy ennuyoit en si bonne 
compaignie, et s'il n'avoit pas volontéde venir au 
moins jusques à Paris : qui luy respondit que non, 
et qu'il aymeroit mieux payer double ranson que 
de passer oultre, ayant à despescher dedans ung 
mois une affaire de trés-grande importance en 
Angleterre. Lors l'ung de ses gens, tirant à part 
M. d'Espinay, luy fist entendre qu'il estoit si 
amoureux de la fille du comte de Bethfort , que 
s'il ne repassoit bientost la mer pour l'epouser, 
suivant les accords desjà sur ce faicts, il en pour- 
roit tomber malade; mesme que la damoyselle 
estoit en une extreme peine de sa prison : qui 
fust cause que M. d'Espinay luy dist qu'il s'en 
pouvoit aller quand il luy plairoit, luy promet- 
tant de luy faire donner ung bien ample passe- 
port. De quoy l'aultre le remercia , le pressant 
tousjours très - instamment de le mettre en 
ranson; et sur le poinct qu'il commencoit à faire 
declaration de ses facultés et moyens , M. d'Es- 
pinay luy va dire qu'il n'estoit besoing d'entrer 
en ces termes, et qu’estants, à son opinion, leurs 
premieres armes à tous deux, il ne les falloit 
poinct mettre à prix d'argent; aussi que la 
guerre n’estoit pas finie entre les deux roys leurs 
maistres, dont il luy pourroit arriver une parcille 
fortune ; mais seulement le prioit de se souvenir 
du nom de la maison d'Espinay, de laquelle les 
seigneurs ne vont poinct à la guerre pour se 
faire riches, car ils le sont naturellement assez, 
mais pour acquerir honneur, et entretenir leur 
ancienne reputation, et que, suivant cela, il le 
quictoit pour quatre guilledines ! d'Angleterre, 
bien choisies et dignes d'estre presentées aux 
princes et princesses ausquels en son cœur il les 
avoit vouées. 

Quand ce jeune millort veid ceste grande et 
inesperée liberalité ( car il pensoit bien en avoir 
pour six mille escus de taillé}, il vint embrasser 
M. d’Espinay de très-grande ardeur, luy offrant 
et vouant 4 jamais trés-fidelle amitié et humble 


' Gelding est un mot anglais d'origine saxonne qui 
signifie un cheval hongre. 

service, avecque promesse de luy envoyer les 
guilledines qu'il demandoit , de telle beauté et 
bonté, qu'il s'en contenteroit et se loueroit toute 
sa vie de son prisonnier. Et voulant M. d'Espinay 

son , qu'il avoit taxée, comprenant la garde et 
despense, à sept mille escus. Mais luy ayant 
declaré son fils la liberalité de M. d'Espinay son 
maistre, et les courtoisies qu'il avoit receues de 


adjouter à ceste premiere liberalité une seconde, | M. de Vieilleville , il ne se pouvoit rassassier de 


luy redonna son cheval d’Espaigne , qui estoit à | 
y avoit long-temps qu'il connoissoit M. de Vieil- 


la verité de grande beauté et valeur ; mais Dud- 
lay jura et protesta de plustost mourir, voire de 
ses propres mains, que de le reprendre, et qu'il 
estoit plus que raisonnable qu'il luy demeurast 
pour marque de sa victoire. «En affin, dist-il, 
qu'il vous souvienne aussi de moy, je luy veux 
presentement changer le nom : car il s'appelloit 
Bethfort, du nom de ma maitresse; il ne se 
nommera plus que Dudlay .» Et de ce pas s'en 
allerent trouver M. de Vieilleville au logis du roy, 
auquel M.d'Espinay discourut comme tout s'estoit 
passé; qui en fust bien esbaliy, mais très-con- 
tant qu'il eust usé d'une telle courtoisie en 
l'endroit de son prisonnier, qui seroit à jamais 
remarquée pour très-insigne, principallement en 
Angleterre, où l'avarice regnesur toutes nations: 
et le va faire incontinant entendre à sa majesté, 
laquelle admira et loua grandement la gaillarde 
humeur de M. d'Espinay ; et pour ceque ce traict 
redondoit à l'honneur et gloire de la nation 
française , elle commanda à M. de Sipierre , son 
premier escuyer, de luy donner ung fort roussin 
pour monter son prisonnier qui estoit sur son 
partement; auquel aussi elle ordonna ung 
trompette pour le conduire jusques à Bouloigne 
en toute seureté. Et fut le tout promptement mis 
en execution. 


Ainsi s'en va ce millort anglais très-contant 


de M. d'Espinay, qu'il estimoit ung prince; car 
il ne paya rien pour sa garde ny despence, 
comme l'on a accoustumé d'y faire passer tous 
prisonniers de guerre; et si avoit avec luy deux 
gentilshommes et ung valet, qui furent trois 
sepmaines, à la suicte de l'armée, traictés d'aul- 
tre facon qu’en Angleterre, car ils ne beurent 
une seule goutte de bierre, et ne furent, maistre 
et serviteurs , de leur vie si esbahis de tant 
d'honnestetés, courtoisies et bons traictements. 
Arrivé qu'il fust à Bouloigne, l'amour ne luy 
permist pas d'y sejourner plus d'un jour, et fist 
voile en Angleterre pour veoir son pere et sa 
maitresse ; et les ayant trouvés à Londres, ils 
furent merveilleusement estonnés de sa venue ; 


hault louer la generosité des Français, et qu'il 


leville pour ung excellent et brave seigneur, et 
qui avoit grand credit et authorité en la cour de 
France. Et affin de perpetuer la memoire d'ung 
tel bienfaict et munificence en sa maison, il fist 
mettre les armairies de tous les deux aux ver- 
rieres des salles et chambres de ses maisons , et 
augmenta deux guilledines sur les quatre , et 
six dogues; ordouna qu'en extreme diligence 
l'on cherchast par toutes les races et haraz de 
guilledines d'Angleterre, pour les choisir, à 
quelque prix qu'elles se pussent monter, pour 
en acquitter promptement son fils et les envoyer 
en France. 
CHAPITRE XXIV. 


Le roi fait la paix avec le roi d'Angleterre. 
Le roy arriva à Amiens, où il sejourna huit 


| jours pour se resfraichir et toute la suite, et 


pour donner semblablement loisir aux seigneurs 
volontaires qui se vouloient retirer, de prendre 
congé de sa majesté, et à elle aussi de les remer- 
cier de leur service et assistance. De-là monsieur 
le connestable le mena par ses maisons de Chan- 
tilly, Escouan et l'Isle-Adam : et après y avoir 
sejourné en chacune trois jours, nous prismes 
la route de Paris, où M. de Vieilleville donna 
ordre à plusieurs alfaires, et y demeura jusques 
à ce que le roy en partit pour aller à Fontaine- 
bleau, et y accompaigna sa majesté par son 
commandement , encores qu'il fist grande ins- 
tance, dès Paris, d'avoir son congé pour s'en 
aller en sa maison. 

Et estant le roy à Fontainebleau , il fust con- 
seillé , par monsieur le connestable et quelques 
aultres seigneurs, d'entendre à la paix avec le 
roy Edouard d'Angleterre , lequel, ne pouvant 
plus fournir d'hommes et d'argent pour souste- 
nir ceste guerre, la recherchoit à vive force par 
l'entreprise d’un Florentin nommé Guidotti , 
regnicole d'Angleterre, qui, comme de luy- 
mesme, estoit venu à la cour en faire la premiere 
ouverture. Mais les plus fins se doubtoient bien 
que le jeune roy luy en avoit baillé les instruc- 


car son pere amassoit de l'argent pour sa ran- | tions , estant contrainct de venir là, tant pour 

les necessités susdictes , que pour ce qu'il estoit 
survenu de grands troubles en son royaume 
pour la religion. 

Le roy, comme debonnaire prince, voulut 
nommer des deputés pour aller 4 Bouloigne affin 
de conferer avec ceux du roy Edouard qui les y 
atlendoient, et pria M. de Vieilleville, se con- 
fiant en son experience et fidelité, d’y aller avec 
la principale authorité, et comme congnoissant 
desjà l'humeur de ceste nation : mais il le sup- 
plia très-bumblement de len excuser, et qu'il 
avoit necessairement affaire en sa maison , qui 
luy estoit de consequence de tout son bien, de- 
mandant congé d'y aller. A son reffus, il en fut 
envoyé d’aultres qui par leur negociation retire- 
rent Bouloigne en payant une grosse somme 
d'argent, qui montoit à plus de quatre cents 
mille escus, par le moyen de laquelle aussi toutes 


les pensions que pretendoient les Anglais sur la , 


couronne de France furent amorties. 
M. le duc de Vendosme, gouverneur et lieu- 
tenant-général pour le roy en Picardie, tira 


M. de Vieilleville à part pour luy dire qu'il s'es- 


bahissoit grandement comme il avoit reffusé 
une si belle charge, qui luy estoit donnée du 
propre mouvement du roy, l'ordounant chef et 
sur-intendant de tous les aultres deputés, et 
pour faire la paix entre deux grauds royaumes, 
chose memorable à jamais à sa postérité. « Pour 
ce, monsieur, respondit-il, que le roy est trompé 
et vendu en ceste trame; car on luy fait faire 
ung accord autant prejudiciable à son honneur 
que aultre sçauroit estre. Ne luy alleguent-ils 
pas, monsieur, de belles raisons? que beaucoup 
de grands seigneurs y pourroient estre tués si 
on vouloit r'avoir Bouloigne par les armes, et 
sa personne y pourroit demeurer, et qu'il est 
plus seant de la retirer par argent que de ha- 
sarder tant de gens de bien. Je vous jure, mon- 
sieur, que si le roy attend encores jusques au 
mois de janvier, on la luy rendra sans argent 
et sans combat; car deux gentilshommes que 
j'avois envoyés à Bouloigne exprès pour bien 
reviser les commodités et.le train de là-dedans, 
soubs ombre d'y accompaigner le jeune Dudlay, 
m'ont rapporté qu'ils y sont si contraints et re- 
duicts à telle extrémité de toutes choses , qu'ils 
ne sçavent à quel sainct se vouer; joinct qu'il 
n'y peut entrer ny sortir, soit par mer, soit par 

érre, chose qui soit, estant entourée de tous 

costés d'un si grand nombre de forts, et leur 
roy est si affairé des troubles qui sont en son 
royaume, qu'il vouldroit Bouloigne abismée ; 
car il ne la peult nullement secourir. Et y a bien 
davantage, que tous les soldats et mesnaiges qui 
estoient dedans les forts sont encores là-dedans, 
qui affament jusques à tout la garnison ordi- 
naire; car ils n'en peuvent sortir. Il me desplaist 
doncques, plus que je ne puis dire, de veoir le 
roy achepter la paix de ceux ausquels il la peut 
vendre, et qu'il soit servy avec telle infidelité. 
— Comment donc, dit M. de Vendosme, ne le 
remonsirez-vous avant partir? — Je le vous re- 
monstre, dit-il, monsieur, à vous qui estes un 
grand prince, et le premier du sang après mon- 
sieur le daulphin, et auquel plus que à pas ung 
cela touche, comme ayant part en l'heritage , et 
estes gouverneur de la province. EL vous dis 
bien plus, que vos deputés ne perdront pas leur 
voyaige, car ils auront ung bon pot de vin pour 
accelercr la besongne; car je scay que tout l'ar- 
gent qui y est desjà affecté n’entrera pas à l'es- 
pargne du roy d'Angleterre. Et là-dessus, 
monsieur, vous disant adieu, je vous baise très- 
humblement les mains, et vous suys très-humble 
serviteur. » 

M. de Vendosme, auquel ce langaige revenoit 
souvent au runge, cogneust bien qu'il y avoit 
grand apparence de croire qu'il y eust de la 
fraude en ceste legation ; mais il ne s'advança 
jamais d'en parler, craignant d’irriler monsieur 
le connestable, soubs l’authorité duquel tout ce 
pegoce se démenoit; lequel fust très-aise que 
M. de Vieilleville eust rejecté ceste charge, en 
laquelle il instala incontinant le sieur de La Ro- 
chepot, son frère, qui fust le chef sur le sieur 
ds Chastillon et les sieurs du Mortier et Sassety 
Bochetel, ordonnés avecques luy pour despes- 
cher ce traicté en toute diligence, et pour cause. 


CHAPITRE XXV. 


M. de Vieilleville retourne dans ses terres. 


Saichant madame de Vieilleville que monsieur 
son mary estoit party de la cour pour venir en 
sa maison , elle vint audevant jusques à Angiers, 
et amena mademoiselle d'Espinay quant et 
quant , où M. de Saint Thierry les receust à 
grand joye au doyanné, et avec une chere in- 
croyable et grand compaiguie, toujours Fat- 

tendant; car il avoit pris le chemin d'Orleans , 
et s'en venoit par la riviere de Loyre. Arrivés 
qu'ils furent il ne fault demander si la joye re- 
doubla ; car le pere et le fils trouverent leurs 
moitiés , et la mere et la fille les leurs : et furent 
huicts jours en ce contentement, disnants en 
une maison et souppants en l'autre ; car il y 
avoit alors de grandes et riches maisons en la 
ville d'Angiers, tant de gens d'église que de ju- 
dicature, qui les festoient à envy chascun à 
son tour; car il n'y avoit juge ou officiers de 
roy, en quelque qualité que ce fust , qui ne tint 
quasi son estat pour sa faveur; les ungs pour 
avoir eu moderation de taxe, les autres sans du 
tout payer finance, quelques-ungs pour estre 
preferés , et plusieurs pour avoir eu la dispense 
des quarante jours en une resignation : tant 
estoit officieux à tous, principalement à ses pa- 
triotes. De sorte, si les Angevins eussent eu un 
duc, il n’eust pas esté quasi mieux venu ny re- 
ceu en sa ville d'Angiers que M. de Vieilleville, 


et le duc luy-mesme se fust reputé très-heureux | 


d'avoir ung tel seigneur pour vassal. Et puis 
vindrent à Saint Michel du Bois. 

Or il y a une coustume en France, de toute 
ancienneté observée , que l'on y appelle les da- 
moyselles de ce tiltre de madame, quand leurs 
marys sont honorés du grade de chevalerie ; et 
sont si friandes de cest honneur, qu’elles ne 


veulent pas perdre ceste qualité, ny de faillir à | 


marcher devant une plus riche si son mary n'est 
chevalier. Mais madamoyselle d'Espinay fast si 
respectueuse et discrette, qu'elle ne voulut ja- 
mais estre appelée madame tant que madame 
d'Espinay, sa belle-mère, vesquit , et protesta, 
qui plus est, de ne recevoir ee tiltre que mon- 
sieur son mary ne fust chevalier de l'Ordre; 
mesprisant l'aultre sorte de chevaliers comme 
trop commune, que les roys departent indiffe- 
remment à toutes personnes en une armée, sans 
choix ny respect d'extraction ny de merite, et 
qu'elle auroit trop de compaignies, entre aultres 
les femmes des gens de justice ; car elle cognois- 
soit une douzaine de presidens et de conseillers, 
pour le moins, qui faisoient ronfler leurs con- 
trats et ordonnances bien hautement de ceste 
qualité, qu'ils disent meriter pour avoir faict 
leur cours entier aux loix, à cause duquel ils 
sont passés docteurs en l’un et l'aultre droict. 

CHAPITRE XXVI. 
N recoit le roi et toute la cour au châtean de Durestal 


Environ l'année 1550, M. Saint Thierry, es- 
tant devenu evesque de Dol par le bienfaict de 
M. de Vieilleville son frere, quicta le sejour 
d'Angiers et resigna son doyanné et d'aultres 
benefices à son jeune nepveu de Bourry, cy-des- 
sus mentionné; et tous deux se vindrent tenir à 
Durestal, ung fort beau chasteau sur le Loir, et 
autant seigneurial que tout aultre sçauroit estre 
en France, pour n'estre point de partaige de 
prince; vivants tous deux fraternellement, et 
ne faisants que une maison. Or, n'ayant le roy 
jamais descendu en Anjou ny en Bretaigne, il 
luy print fantasie de faire ses entrées à Angiers 
et à Nantes; s'esloignant exprès aussi le plus 
qu'il pouvoit, affin que les Anglais que leur roy 
envoyoit devers sa majesté pour jurer la paix 
faicte par leurs deputés en la reddition de Bou- 
loigne, eussent le plaisir de veoir la plus belle 
traverse et la plus agreable de tout son royaume; 
car, partant de Calais et passant à Paris, qui 
estoit leur chemin venir à Orleañs, et 
prandre la levée le long de la Loire jusques & 
Nantes, il y a une merveilleuse longueur de 
pais, et si decorée de grandes et riches villes et 
superbes chasteaux, et d’une infinité de magni- 
fiques maisons, semée au reste et peuplée si dru 
de villaiges et villettes, que l'on diroit pro- 
prement que Paris à Nantes ce n'est qu'ung 
fauxbourg ; et monstrant ceste grandeur aux 
Anglais, sa majesté scavoit bien qu'ils confesse- 
roient avec admiration qu'il n'y avoit en toute 
FAngleterre ny Hibernie rien de semblable, 

Or, pour effectuer sa volonté, il s'achemina 
droit à Durestal, auquel lieu il sejourha quatre 
jours. De vous dire le traictement que fist M. de 
Vieilleville à toute la cour seroit peine perdue; 
càr si en aultres endroits vous avez veu ses 
magnificences et liberalités , où il n’estoit poinet 
question de traicter son roy, sun seigneur et 
son maistre, les princes et seigneurs qui l'ac- 
compaignoient, puis-ses compaignons et ses 
amys, vous pouvez bien croire qu'il y employa 
et le vert et le sec; car la table des princes et 
grands seigneurs estoit de dix plats, et celle des 
aultres moyens seigneurs, chevaliers, gentils- 
hommes de la chambre, capitainnes et lieute- 
nans de gendarmerie, et aultres gentilshommes, 


t1550) 


de six, et toutes fort exquisement servies, Mais, 
pour tenir toute la suite joyeuse et en allaigresse, 
il donna une grande cave où il avoit six-vingts 
pipes de vin d'Anjou excellent à garder aux 
Suisses; de laquelle l’on puisoit le vin à buyes, 
cruches, barils et bouteilles, comme s'il y eust 
eu là-dedans une source de ceste vineuse li- 
queur; et l'aultre cave, où estoit le vin d'Or- 
leans, de Mascon, de Gascoigne blanc et clairet, 
et tous les autres vins de bouche, il ÿ avoit 
quatre sommelliers qui, suivant leur rolle , por- 
toient à tous repas deux bouteilles de blanc et 
clairet à chascun de messieurs du conseil privé, 
aux evesques, aux maistres des requestes, aux 
secretaires d'estat, aux tresoriers de l'espargne, 
des guerres ordinaires et extraordinaires, de la 
maison du roy, des parties casuelles, et aux me- 
decins : si bien qu'il n'y avoit personne de la 
suicte qui ne fust contant, et qui ne s’estonnast 
de ceste prodigalité; et tous menus officiers de 
roy, jusques aux valets de pied, portiers, huis- 
siers de salle, valets de fourriere serdeleau , y 
estoient à souhaict abrevés. Et ce qui rendait la 
chere très-admirable, estoit que si le maître 
traictoit les hommes, madame de Vieilleville s'es- 
toit chargée de faire le semblable aux femmes, 
et tenoit maison aux princesses, dames d'hon- 
peur, d'atour, gouvernantes, et aux filles de la 
royne, avec telle abondance de vivres, et ung si 
bel ordre pour le service, que elle en fust mer- 
veilleusement louée, et y acquist grand hon- 
neur : et disoit-on que le roy print plaisir de 
venir deguisé veoir, tantost la table des princes, 
que tenoit M. le cardinal de (Bourbon , tantost 
celle des dames, où estoit des premieres la du- 
chesse de Valentinois. 

Et s'esbahissnt sa majesté d'un si grand ap- 
parat de vivres, encores plus de la si longue 
continuation (car ce fust au disner et souper du 
troisieme jour qu'elle fist ceste entreprise), elle 
fist appeller l'un des maistres dhostel de M. de 
Vieilleville, soubs la conduite duquel le tout se 
manioit, nommé Jehan Vincent de La Porte, 
aultrement le seigneur Doux, gentilhomme ila- 
lien ; et luy ayant demandé le roi où se prenoit 
tant de vivres exquis, et comment on en pou- 
voit finer en telle abondance et si à main, il luy 
respondit, si sa majesté n'eust surpris son mais- 
tre , et que l'on eust sceu seulement quinze jours 
plustost l'arrivée de la cour en Durestal, que 

l'on eust bien veu d'aultres choses. Sa majesté 
n'en sceust tirer aultre reponce, qui estoit tou- 
tesfois gaillarde , et qui tenoit de la jactance de 
son pais, car il estoit de Naples, où l’on se 
vante à l'espaignole , et sorty des comtes de la 
Biscopie , fort ancienne race, ayant esté nourry 
paige du prince de Besignan; et pour ce qu'il 
avoit perdu ses biens pour suivre le party de 
France , le roy, tant en ceste considération que 
de sa diligence et industrieuse conduite en tous 
ces amirables festins, luy donna une pension 
de deux cents escus de rente sur son espargne , 
sa vie durante , et semblablement en faveur de 
sa brave responce , qui redondoit à l'honneur de 
son maistre , encores qu’il fust tout evident qu’il 
estoit quasi impossible de faire mieux. 


CHAPITRE XXVII. 


Le roi recoit une ambassade du rot d'Angleterre, et lui entoie 
le maréchal de Saint-André. 


Sa majesté fust advertie que les ambassadeurs 
d'Angleterre estoient arrivés à Orleans , qui fust 
cause qu’il partist de Durestal , au très- grand 
regrest d'un chascun, pour accelerer son entrée 
d'Angiers, où il fut trés-maguifiquement receu, 
et selon que la ville est riche et somptueuse ; 
car c'est la septiesme de France en toutes sortes 
de moyens et d'illustration que l’on peult re- 
querir en une grosse et ancienne cité; et s'en 
contenta le roy merveilleusement. 

Estants les susditcts ambassadeurs à Saumur, 
M. de Vieilleville fust ordonné pour les aller re- 
cevoir aux Roziers , où ils trouverent leur disner 
prest ; car les maistres d'hostel du roy et tous 
les autres officiers estoient partis le jour prece- 
dent pour cest effect. Le duc de Suffert estoit 
chef de cette ambassade, accompaigné du prince 
de Hores et des contes d’Arondel, d'Herby , de 
Salebry et de Solambre , avecques huict ou dix 
jeunes millorts et aultres gentilshommes de 
suicte ; et pour dire le vray, c’estoit une très- 
belle trouppe d'eslite et fort bien choisie, qui 
pouvoit revenir à cent ou six - vingts chevaux , 
aultant bien en ordre qu'il est possible , et en 
très-riche équippage. Et n’eussions jamais pensé 
qu'il se peust trouver en toute l'Angleterre tant 
de civilités ; car nos plus mignons et gorriers ! 
courtisans ne sont mieux acoustrés n'y plas les- 
tement vestus. Ils furent tous logés aux faux- 

bourgs de Lisses, la personne du duc de Suf- 
fort à Casenave, auquel sa majesté donna 
audiance le lendemain de son arrivée. Quant 
au traictement, raccueil et cheres magnifi- 
ques , j'en laisse la charge aux heraux et chroni- 
queurs : pour le moins personne ne peult igno- 
rer , puisque c'estoit en la maison d'un roy de 
France, qu'elles ne fussent incomparables et 
nompareilles ; car les aulires roys de la chres- 
tienté, voire de l'univers, n'approchent nulle- 
ment de nos excellentes delicatesses , ny sin- 
gulieres façons de triompher en festins, ny 
leurs officiers, de si friandement et proprement 
` acoustrer les viandes ny les desguiser comme 
les nosires; n'en voulant aultre temoignage, 
que tous les princes estrangiers envoyent cher- 
cher des cuisiniers en France, et aultres servi- 
teurs pour l'usaige de bouche et tout service de 
table , pour y estre duicts et nés plus que toute 
aultre nation. 

Le roy, ayant bien consideré la gaillarde 
sompluosilé et magnifique garde de ceste 
trouppe anglaise , projecta en soy-mesme d'en- 
voyer devers le roy d'Angleterre quelque sei- 
gneur pour jurer mutuellement aussi la paix en 
son nom, et porter semblablement l'ordre de 
France ; et , le tout bien pensé et revisé , n'en 
sceut imaginer ung plus propre que monsieur 
le mareschal de Saint-André, pour l'asseurance 
qu'il avoit que une infinité de noblesse l'y voul- 
droit accompaigner , tant pour le desir de veoir 
l'Angleterre que pour meriter ses bonnes gra- 
ces et se prevaloir en sa faveur. Et cependant 
que l'on conduisoit le duc de Suffort et sa 
trouppe par les belles maisons du pais d'Anjou, 
comme le Vergier , Durestal, Jarzé, Plessis- 
Macé, Serrant et aultres, et qu'on l'entrete- 
noit de divers passe-temps par icelles , où la 
quinzaine de jours se passa en bonnes cheres , 
car les officiers du roy marchoient toujours , 
sa majesté fist apprester en diligence ledict 
sieur mareschal pour les effets que dessus ; et 
ne trouva pas moins de soixante seigneur en sa 
trouppe , dont le moindre avoit plus de dix- 
huict mille livres de rente ; et s'en presenta 
d'aultres que l'on fust contraint de remercier 
de leur bonne volonté. 

Estant à Chartres pour prandre le chemin de 
Paris,en deliberation des embarquer à Bouloigne, 
il eust advis, taut du roy d'Angleterre que de 

M. de Rochepot, gouverneur du Boulonnais , 
qu'il y avoit au pas et destroict de Calais qua- 
torze hourques de Flandres avec d'aultres vais- 
seaux legiers armés en guerre, qui estoient à la 
rade il y avoit plus de six jours, sans jamarsavoir 
peu descouvrir leur desseing ny l'occasion de leur 
sejour , sivon qu'ils estoient à l’empereur : qui 
fust cause que monsieur le mareschal, laissant le 
chemin de Paris, print la routte de Rouan pour 
aller embarquer à Dieppe, à son très-grand 
regret et de toute sa trouppe , car M. de Roche- 
pot l’avoit asseuré du meilleur apparat que le roy 
d'Angleterre avoit faict dresser au port de Dou- 
vres pour le recevoir, auquel il devoit faire veoir 
unearmée navalle de six cents vaisseaux se bastre, 
et y estre en personne, Mais les secretles en- 

plaisir, avec contraincte de venir surgir en ung 
aulire port qui s'appelle Le Rie, auquel nous 
fumes fort incommodés, car il ne se trouva pour 
nous monter à la descente des navires que qua- 
tre-ving's chevaux qui furent pour les grands ; 
le reste alla en charette à bœufs. encores bien 
aises , car j'en vis plusieurs, vestus de satin et 
de velour, qui eurent la corvée d'aller à pied, 
entre aultres le comte de Montgommery , fils 
aisné de M. de Lorges; mais M. de Vieilleville, 
le trouvant par les chemins, pria M. d'Espinay 
de luy prester la crouppe de son cheval. Toutes- 
fois, en la premiere maison où nous descendis 

mes, qui estoit du chancelier d'Angleterre , 
nommé Mester Bacquel, tout le monde, jus- 
ques aux lacquests , fut accommodé de chevaux ; 
car ilen fut amené plus de trois cents. M. de 
Gyé, pour lors ambassadeur en Angleterre, y 
estoit venu trouver monsieur le mareschal. 


CHAPITRE XXVIII. 
Arrivée du maréchal de Saint-André à Londres. 


Arrivés à Londres, monsieur le mareschal fust 
logé en la maison royale nommée Westminster, 
et M. de Vieilleville à Doromplex , le mesme lo- 
gis qu'il eust en son premier voiage, et tous les 
aultres seigneurs consécutivement selon leurs 
rancs ; où dix ou douze millorts des plus anciens 
furent très-soigneux de les bien recueillir tous, 
suivant le commandement qu'ils en avoient : et 
y séjournâmes deux jours, tandis que l'on ap- 
prestoit le chasteau de Richemont, qui est assez 
beau et logeable, sur la Thamise, 

Et y estant venu monsieur le mareschal loger, 
il descouvrit le commandement secret qu'il avoit 
de sou roy de ne recevoir ung seul traictement 
de la part des Anglais, ce qu'il observa fort 
curieusement ; car incontinant que l’on appor- 
toit des vivres ils estoient plustost renvoyés. 
Aussy c’estoient si grosses viandes que pour les 
plus delicates on n'y voyoit que oisons, hale- 
brans et principalement cigneaux , dont ils ont 
grande abondance, car la Thamise en est quasi 
couverte pour les deffenses expresses el capi- 
tales d'y tirer; là où monsieur le mareschal avoit 
trente-six chevaux de rencontre, douze qui ve- 
noient de Paris chargés de toutes sortes de gi- 
biers et de fruicts excellents jusques à Abbeville; 
aultres douze qui dudit lieu portoient leur des- 
charge à Bouloigne, et encores douze qui ve- 
noient de Richemont à Douvres prandre ce que 
les barques apportoient ou à voiles ou à rames; 
et marchoient jour et nuict ceste diligence : de 
sorte que les maistres d'hostel du roy d'Angle- 
terre cesserent de plus rien apporter, voyant le 
peu d'estime que l’on faisoit de leurs presents ; 
mais ce n'estoit sans ung grand esbahissement 
de veoir tant de sortes de gibiers, et en si 
grande abondance : car en douze jours qu'il de- 
meura là il ne fust jamais servy sur sa table, qui 
estoit de douze plats, bœuf, veau ny mouton 
que pour les potaiges, qui estoient friands et de 
grands cousts , avec des fruits si excellents, que 
tous ces millorts mauldissoient l’intemperature 
de leur climat, d'estre si deffectueuse en telles 
rarités ; et à chaque repas il n’y en avoit pas 
moins de huict ou dix, car ils s'y entresuivoient 
les ungs après les autres. 

J'avois obmis la priere que le chancelier d'An- 
gleterre, Mester Bacquel, fit à monsieur le ma- 
reschal estant en sa maison’, de la part du roy 
son maistre, qui estoit qu'il ne trouvast maul- 
vais s'il ne luy permettoit de sejourner plus d'ung 
jour, ou, à tout rompre, de deux en la ville de 
Londres, et que son bon plaisir fust de n'y faire 
dire la messe en public, car la guerre estoit de- 
dans le royaume pour ceste occasion. Ce que 
monsieur le mareschal luy accorda fort librement, 
le priant d’asseurer le roy son maistre qu'il se- 
roit très-marry d'animer son peuple’ quelque 
sedition, et d'abord, veu qu il estoit venu pour 
y confirmer la paix; mais il la feroit célébrer si 
secrettement en son logis, que personne de la 

nation anglaise, de quelque qualité qu'il fust, 
n'en auroil cognoissance, et qu'il avoit ses pres- 
tres et aumoniers, sans appeler ceux d'Angle- 
terre, et que cela estoit fort considerable, ne 
ignorant poinct quesi ung peuple à qui l'on faict 
changer par force de religion se trouve tant soit 
peu d'ouverture de rentrer en sa premiere , n'y 
hasarde sa vie jusques au dernier soupir. « Et 
croyez, dist-il, monsieur, qu'il n’estoit besoing 
de me donner cest advis, car avant mettre le 
pied en ce royaume j'avois resolu ceste diseretion 
avec M. de Vieilleville; et qu'ainsi soit le voilà 
qui devise avec M. de Gyé, appelez-le et luy 
demandez ce qui en est; vous parlez bon fran- 
cais.» M. de Vieillevile venu, le chancelier luy 
demanda : « Monsieur, estant encores sur la mer, 
la principale resolution que monsieur qui cy est 
a prise avec vous, quelle est-elle? — Je vous 
jure, respondit M. de Vieilleville, que c’est de 
ne faire poinct dire la messe tant qu'il sera en 
ce royaume, qui vienne à la cognoissance de pas 
ung seul habitant d'Angleterre; mesme la plus- 
part de nostre suite n'y assistera pas, pour le 
danger de la conséquence, qui pourroit estre 
aultant pernicieuse à nous comme à vous. Ce a 
esté toujours l'advis de monsieur le mareschal, 
duquel vous pouvez croire qu'il ne changera 
tant que j'aurai cest honneur d'estre auprès de 
luy’; et si quelqu'un de nostre trouppe s'esforce 
d'y contrarier, il se peult bien asseurer qu'il aura 
tramé une entreprise vaine.» Lors monsieur le 
chancelier fist ung très-humble remerciment à 
monsieur le mareschal, et print sa main pour la 
baiser, mais il ne le permit; puis vint embrasser 
M. de Vieilleville, luy disant qu'il avoit esté tous- 
jours amateur du bien de leur patrie, et lesup- 
plioit d'y continuer. 

Il ennuyoit assez au roy d'Angleterre qu'il ne 
voyoit M. le mareschal de Saint André et sa 
belle troupe, et envoyoit souvent devers luy 
pour scavoir quand il seroit prest de faire la 
solemnité du serment et de l'Ordre : de quoy 
toutesfois il ne le vouloit presser , craignant 
qu'il attendist quelque chose de France qui deust 
servir en ceste cérémonie : et quant à luy, il es- 
toit tout appareillé d'en veoir l’execution. Sur 
quoy monsieur le mareschal le supplia de luy 
donner jour, et qu'il ne fauldroit d'aller trouver 
sa majesté en son chasteau d'Amptoncourt ; ce 
qui luy fut accordé. 

CHAPITRE XXIX. 
Le roi d'Angleterre recoit le collier de l’ordre de Saint-Michel. 


Le jour venu, le roy luy envoya douze cheva- 
liers de son Ordre en fort triomphant équipage, 
pour l'accompaigner jusquesaudict lieu, où arrivé 
il le trouva en la grande salle du chasteau en 
fort grande majesté, auquel il fit une bien hum- 
ble et basse reverance; mais sa majesté , ne se 
pouvant contenir d'aise , le virit embrasser fort 
joyeusement , luy disant en bon langaige fran- 
çais qu’il estoit le très-bien venu pour trois excel- 
lentes raisons : « la premiere, que e’estoit pour 
confirmer à perpétuité une bonne paix entre 
mon très-cher frere le roy de France vostre 
maistre , et moy : que mauldict soit-il éternelle- 
ment qui jamais entreprendra de l'alterer! l'aul- 
tre, qu'il lay a pleu deputer le seigneur de 
France que je desirois aultant veoir, à cause de 
la grande reputation qui en court, pour me la 
faire jurer : et la derniere, qu'estant tesmoing 
da serment que j'en feray, car ce sera entre vos 
mains, je m'asseure que vous la nourrirez à ja- 
mais inviolable entre nous deux; car je scay 
bien que vous estes si avant au cœur du roy 
mon bon frere, que vous luy faictes haïr et ai- 
mer ce qu'il vous plaist. Vous soyez encores une 
fois, monsieur le mareschal, le mieux que très- 
bien venu. » Et l'ayant laissé, il va prandre M. de 
Vieilleville (car quand monsieur le mareschal se 
presenta au roy il estoit entre luy et M. de Gyé), 
auquel il fit une fort cordiale caresse, luy disant : 
«Je vous prans à garant, M. de Vieilleville, de 
tout ce que j'ay dict à monsieur le mareschal, 
et jureray bien pour vons que vous ne serez ja- 
mais cause d'allumer la France contre l'Angle- 
terre. Mais, monsieur le mareschal, pour ce que 
je sçay bien que vous m'enlevez M. de Gyé que 
voilà, où j'ay très-grand regret, car il faut que 
je die qu'il m'est très-agreable et que c’est ung 
fort honneste seigneur qui a très-dignement 
faict sa charge, me laisserez-vous pas M. de 
Vieilleville en sa place? — Nenny , sire, respon- 
dit-il. — Et qui donc? dist le roy. — C'est un 
gentilhomme, sire, qui s'appelle M. de Thel- 
gny, aultrement Boys-Daulphin. — Je vous prie, 
que je le voye.» Et l'ayant fait approcher, car 
il estoit parmy la trouppe, le roy se detourne 
et les prend tous trois, leur disant bien bas en 
soubsriant : « Vous me ferez recevoir une honte 

à cause de cet ambassadeur, car, ne trouvant 
pas en ce pais les delicatesses de France, il y 
maigrira, qui me sera un reproche perpetuel. » 
lls se prindrent à rire de la gaillardise de ce 
jeune prince, et luy avecques eux, qui ne se 
pouvoit contenir de le regarder par sus leurs 
espaulles, avec ung esbahissement de veoir ung 
homme si hault, si gros et si gras. Cela faict, 
il se presente, à bras ouverts et la teste nue, à 
recevoir de rang tous les seigneurs de la trouppe, 
à chacun desquels il donna l'accollade avec ung 
visaige riant et très-joyeux : qui furent tous 
bien ediffiés de ce jeune prince, qui n’avoit pas 
encore saeze ans accomplis et scavoit parler par- 
faictement trois langues oultre la sienne, la 
française, l'espaignole et l'italienne; il parloit 
semblablement fort bon latin, et avoit très-beau 
commencement aux lettres grecques; aussi ils 
luy rompirent tellement l'esprit qu'il ne parvint 
jamais à l'âge de dix-sept ans. 

Le lendemain se fist la cérémonie du serment 
et de l'Ordre, où tous les millorts, ce croy-je, 
d'Angleterre se trouverent ; car il y en avoit un 
merveilleux nombre : peult-estre aussi ne Fes- 
toient-ils que par les acoustrements, parce que 
nous ne les congnoissions pas , et n'avions per- 
sonne pour les nous qualifier, Si faisoit-il beau 
voir ceste trouppe , qui s'estoit resserrée auprès 
de son roy, que l’on eust pris pour ung ange 
travesti en forme humaine ; car il estoit impos- 
sible de veoir une plus grande beauté en face, 
et taille de jeune homme, qui encores saug- 
mentoit par le lustre et esclat de ses vestements , 
estants si chargés de dyamants, rubis, perles, 
esmeraudes et saphirs, si bien appropriés, que 
touie la salle en reluysoit. Monsieur le mares- 
chal estoit de l’aultre costé avec la sienne , au 
milieu de M. de Gyé et de M. de Vieilleville, avec 
environ soixante aultres seigneurs de France 
que je ne puis tous nommer pour ne les cog- 
noistre ; mais je sçay bien que les sieurs de Thu- 
renne, de Vantadowr, d'Espinay , de Pompadour, 
de La Rochefoucault, d'Apchon, de Bourry , 
d’Aubeterre, de Jarnac, de Senneterre, de Saint- 
Chaumont , de Crussol , de Levy , deChambellay , 
de Montbourcher, de Bressieux, de Maugeron, 
de Montgommery, d'Urphé, de Riberé, de 
Sainct-Jehan-de-Ligoure, et de La Castine y 
estoient , la pluspart toute jeunesse. H y en avoit 
tant d'aultres qui s'estoient trouvés à Dieppe, 

venus de Languedoc, de Guyenne, de Lymosin 
et de Perigort , qui estoient riches seigneurs et 
parants de madame la mareschalle madame Mar- 
guerite de Lustrac; mais, parce que je ne les 
avois jamais veus à la cour, je ne m'enquis pas 
de leurs noms et qualités. Il avoit aussi amené 
six paiges de la chambre du roy : Scepeaux, 
Thevalle, La Noe, Puydufou, Chasteauvillain et 
Avaretz. Les Anglais cependant s’esbahissoient 
merveilleusement de veoir une si excellente 
trouppe de Français, et non moins riches de pier- 
reries que leur roy; car seulement le sieur de 
Saint-Jehan-de-Ligoure , qui estoit des moindres 
pour le revenu , mais au reste l'ung des beaux et 
agreables gentilshommes qu'on eust sceu re- 
garder, en avoit sur luy pour plus de vingt mille 
escus: de sorte que, en ceste grande salle, parce 
qu'en devisant on se tourne et revire souvent , ce 
n’estoient que rayons, estincellements et esclairs 
qui esblouissoient la veue des regardants. 

Le roy enfin , ayant esté assez long-temps en 
ceste salle, s'advance à l'ouverture de la chap- 
pelle qui y respoudoit, et prand monsieur le 
mareschal par la main, et le mene là dedans, 
suyvi de toutes les deux trouppès, qui passerent 
par les gardes du roy, vestus de hocquetons de 
velour cramoisy , deux grandes roses de fil d'or, 
l’une devant, l'autre derriere, et le bas semé de 
la lettre E , qui signifie Edouard , aussi de fil d'or, 
et tous couronnés de couronne imperiale; reve- 
nants lesdits gardes à bien quatre cents, fort 
grands et puissants hommes, presque d’une 
taille , et tous blonds. 

Le chancelier d'Angleterre apporta un livre 
que l'on disoit estre la Saincte Bible, sur laquelle 
le roy jura à genoux la confirmation de la paix, 
aux mesmes termes et conditions qu'il est porté 
par l'acte qu'en despescha le susdict chancelier; 
et estant sa majesté levée, monsieur le mares- 
chal Juy mit le collier de l'Ordre de France au 
cal, avec une grande reverance. Le roy l'em- 
brassa comme frere de l'Ordre, puis M. de Gyé 
comme ambassadeur de France et nommé dedans 
les instructions dudit sieur mareschal ; il ne vou- 
lut oublier M. de Vieilleville semblablement , 
comme tesmoing de ceste alliance et confede- 
ration, et inseré dedans lacte. Cela despesché , 
ce fut aux trompettes et hautbois à jouer le jeu, 
qui le demenerent si bien que tout en retentis- 
soit. Mais cependant les deux trouppes anglaise 

et française s’entr’embrassoient si fort et si dru, 
que plusieurs d'aise et de contentement en pleu- 
rerent. Aprés cela on alla disner au festin royal 
qui fut trés-magnifique, et auquel, par ordon- 
nance expresse, et pour faire face aux estran- 
giers, il ne se presenta ung seul millort ny 
seigneur d’Angleterre ; en quoy ils ne perdirent 
rien, car M. d'Apchon et M. de Sainct-Jean-de- 
Ligoure, qui tenoient la table de monsieur le 
mareschal servie de mesme comme à Richemont, 
les y menerent ; tous se vantants au retour d'a- 
voir gaigné au change. 

Tout ce jour-là passa en feux de joye et al- 
laigresse, non-seulement là, mais à Londres ; 
et y sejourna monsieur le mareschal le lende- 
main, où les passe-temps d'Angleterre, qui sont 
ordinaires et tels que vous les avez veus au qua 
triesme chapitre du second livre de ceste histoire, 
n’y furent pas espargnés. Et le jour ensuyvant 
le roy mena toute la trouppe à Vindesore , ung 
aultre chasteau royal assez plaisant , où nous 
sejournasmes trois jours avecques les mesmes 
cheres et passe-temps. Mais je ne veux obmettre 
ung brave traict qui sentoit bien son grand roy, 
qui est que , au partir d'Amptoncourt pour ve- 
nir à Vindesore, d’aultant qu'il y a quelque 
distance , comme de demye journée, il fut amené 
deux cents guilledines, desquelles il y en avoit 
six-vingts avec les scelles et tout le harnois com- 
plet de velour de diverses couleurs, et toutes vives 
(car il n'y en avoit une seule de noir-tanné, 
gris, ny de feuille-morte, rose-pasle , ny de verd 
de mer ), et estrieux dorés; le reste de maro- 
quin de Levant de diverses couleurs , que nous 
admirasmes beaucoup, car tout estoit neuf, et 
comme faiet exprès pour nous servir seulement 
en ceste petite traicte. 


CHAPITRE XXX. 
Retour du maréchal de Saint-André en France. 


Les trois jours expirés, monsieur le marés- 
chal delibera de son partement , et voulut pran- 
dre congé du roy , qui fust à son grand regret; 
mais, pressé par courrier exprès de partir, sa 
majesté luy recommanda fort affectueusement 
la manutention de ce qu'il avoit juré en sa pre- 
sence ,et comme entre ses mains, l'asseurant que 
de sa part il n'en arrivera jamais inconvenient, 
n'ayant ung plus grand desir en ce monde que 

de conserver ceste paix et amitié, et de partici- 
per en la felicité que luy apporteroit la veue du 
roy de France son très-cher frere : « Et fault 
que je vous die , motisieur le mareschal , que ja- 
mais l'an ne passera, voyant nosire paix bien 
establie, que je ne recherche une entreveue en- 
tre luy et moy , et vous prie de m'y aider, Ce 
ne sera pas chose nouvelle, car d'aultres roys 
nos predecesseurs ont bien aultrefois jouy de ce 
plaisir; et lors nous pourrons negocier quelque 
traicté qui redondera au bien commun de France 
et d'Angleterre, comme vous scaurez quelque 
jour.» Et cela dict, il commenca ses embrasse- 
ments et ses adieux. Et s'addressant à M. de 
Vieilleville, il luy dist qu'il avoit tousjours creu 
et esperé jusques à l'heure qu'il estoit venu le- 
ver le siege à M. de Gyé, de quoy il recevoit 
ung incroiable contentement ; qui luy respondit 
qu'il y avoit ung merveilleux regret , et que , si 
cela eust dependu de luy, il n'y auroit prince en 
la chrestienté auprès duquel il eust plustost ny 
mieux desiré exercer ceste charge. Le roy l'em- 
brassa encores une fois de grande affection , 
puis continua à tout le reste de ces seigneurs; 
mais ce genlil prince ne peut parachever tout le 
tour sans nous faire paroistre par son visaige le 
regret qu'il portoit de nostre partement. Et là 
dessus, les mesmes chevaux d'Amptoncourt, en 
l'equipage susdict , nous porterent à Richemont, 
où arriverent le lendemain le chancelier et les 
secretaires du roy, qui apporterent toutes les 
despesches concernant la negociation et voyaige 
de monsieur le mareschal, et mesme des lettres 
escrites de la main de leur maistre à nostre 
roy. 

Le millort Dudlay estoit desjà à Richemont, qui 
vint trouver M. de Vicilleville et M. d'Espinay, 
pour les remercier en toute humilité de la grande 
courtoisie, avec une infinité d'offres et submis- 
sions; et attendoit son fils avec sa ranson , qui ar- 
riva le lendemain, et tous deux presenterent deux 
guilledines à M. de Vieilleville, et six à M. d'Espi- 
nay, toutes aussi blanches que cignes, mais des 
plus belles que l'on eust sceu choisir, non pas en 
Angleterre, mais au reste du monde , et en bien 
aultre équipage que les chevaux d'Amptoncourt ; 
car il n'y avoit harnois qui ne fust de velour 
cramoisy à broderie de fil dor et d'argent, 
avec six levriers aux colliers de mesme, et aul- 
tant de dogues des mieux choisis, ensemble 

une douzaine d'arcs de fin bresil , accompaignés 
de douze trousses ou carquois de mesme parure 
que les scelles , chargées chacune de sa douzaine 
de flesches, telles que la Turquie n’en façonne 
poinct de plus belles. Quand M. de Vieilleville 
et M. d'Espinay virent choses si excellentes et 
tant rares, ils ne sçavoient de quelle facom les 
remercier, leur disant qu'ils avoient perdu en 
la courtoisie ; car leur present valoit sans com- 
paraison plus que six mille escus, oultre la peine 
qu'ils avoient prise au recouvrement de telles 
exquisitions, qu'ils estimoient dignes d'estre 
presentées au plus grand roy du monde. Lors 
M. de Vieilleville mena le pere et le fils à mon- 
sieur le mareschal, qui ne les avoit poinct en- 
cores veus, duquel ils furent fort humainement 
receus , et eurent des premieres places au disner. 
Mais auparavant M. de Vieilleville fist escarter 
tous ces beaux presents, et les mettre hors de 
veue, scaichant bien qu'ils seroient importunés 
d'en départir, et les fist, avec un passeport du 
chancelier , passer incontinant la mer; et prin- 
drent quant et quant les valets des chevaux et 
des chiens qui desjà les avoient accoustumés, 
pour les mieux panser : de quoy ils furent très- 
aises, tant de veoir la France que de servir tels 
maistres. 

De Richemont nous vinsmes à Londres, d'où 
les habitans ne s’estoient encores déclarés ; mais, 
voyants la paix bien faicte, jurée et establie, ils 
nous firent bien paroistre l'aise et contentement 
qu'ils en recevoient. Puis descendismes à Gre- 
nouych, où l'arméenavalle que vous avezveue au 
prénomméquatriesme chapitre du livre susdict ne 
nous fust pas espargnée, de-là à Douvre , où nous 
trouvasmes dix navires, six armés en guerre 
pour nous servir d'escorte, et quaire pour les 
seigneurs, leurs trains et tous bagaiges, qui 
estoient grands; car on avoit achepté une infi- 
nité de choses qui ne sont pas communes en 
France, entre aultres grand nombre de dogues 
et de chevaux. Et vinsmes surgir à Bouloigne, où 
M. de Rochepot fist merveilles de nous saluer 
de canonades et harquebuserie , tant de la ville 
que des vaisseaux qui estoient au port et sur la 
rade. 

Monsieur lemareschalavectoute sa trouppe vint 
à Amiens , duquel lieu chascun s'escarta avec con- 
gé el remerciments pour se retirer en sa maison. 
Mais M. de Vieilleville l'accompaigna jusques à 

Ja cour lors à Villiers-Costerests, et envoya son 
train et celui de M. d'Espinay ; puis, leur cour 
faicte pour quatre jours, et après avoir pris congé 
de leur roy, ils prindrent le chemin de Durestal, 
où ils trouverent madame de Vieilleville et ma- 
demoiselle d’Espinay qui les attendoient. 

Mais M. d'Espinay, pour perpetuer la memoire 
de la faveur que Dieu luy avoit faicte de vaincre 
Dudlay , et aussi pour employer les arcs et les 

: fleches que sa victoire luy avoit acquises, fist 





dresser, avec la perm ssion de monsieur son beau- 
pere et pere d'honneur, qui cust très-agréable, 
des buttesà Durestal pourexercer leurs gentils- 
hommes, à chascun desquels il donna ung arc et 
carquoy : aultant en fist-il au chasteau d'Espi- 
nay et de Sauldecourt. Et dure encores jusques 
à present cet exercice parmy les siens et en 
toules ses maisons. 


— 








—— 


LIVRE QUATRIÈME. 





CHAPITRE PREMIER. 


Les princes d'Allemagne envoient des ambassadeurs au roi 
pour lui demander du secours contre l'empereur. 


Les princes eslecteurs du Saint-Empire, et 
d’autres princes et prélats d'Allemaigne, ne pou- 
vant plus supporter la (yrannique domination de 
l'empereur, irrités principalement de la dure et 
Jongue prison en laquelle il detenoit d'aultres 
princes leurs parants sans les vouloir mettre en 
liberté, leur faisant cependant souffrir mille in- 
dignités, comme de demeurer quelquefois une 
heure à genoulx devant luy , criants : « Miséri- 
corde! » ne voulant semblablement permettre 
que les princesses leurs femmes, filles ou sœurs, 
les peussent veoir ny communiquer avec eux; 
delibererent de s'assembler pour regarder quel 
moyen ils auroient de se tirer de ceste cruelle 
servitude, appelant aussi les bourguemaistres des 
villes franches , que l'on dict imperiaies, pour 
consulter par eutre eux sur ce mal commun à tous 
les estats de l'empire, et y apporter quelque 
salutaire remede au recouvrement: de leur an- 
cienne liberté. 

Assignants doncques pour cest effect une as- 
semblée generale qu'ils appellent déette , ils se 
trouverent tous en la ville d’Ausbourg , où ,après 
plusieurs delibérations, harangues, consulta- 
tions, remonstrances, ils ne peurent trouver 
aultre plus expediant moyen que d'avoir recours 
à la bouté du roi de France, pour estre le prince 
de la chrestienté le plus puissant, et qui seul 
avoit le pouvoir, non-seulement de resister à ce 


tyran empereur , mais de le contraindre par les 
armes à venir au poinct de la raison, mesme en 
une cause si juste, qui estoit de les tirer hors de 
ceste insupportable oppression : se souvenant 
que son pere , Francois le Grand, l'avoit tou- 
jours rangé , par la force , à sa volonté, et que 
ledict empereur, encores qu'il fust allié du roy 
d'Angleterre, des potentats d'Italie, et sembla- 
blement de quelques princes de leur nation , n’a- 
voit jamais rien peu conquerir sur sa courunne; 
esperants aussi que si sa majesté royale avoit pris 
depuis peu de temps le duc de Parme en sa pro- 
tection , à plus forte raison il auroit très-agrea- 
ble d'embrasser la leur et maintenir la liberté 
germanique, tant parce que la pluspart des prin- 
ces eslecteurs luy appartenoient de parenté, que 
de ce que la nation française a pris son origine 
el extraction de la Franconie, principale pro- 
vince d'Allemaigne. Et proposerent en ceste 
diette plusieurs aultres poincts, pour mieux et 
plustost faire condescendre ledict sieur roi à leur 
requeste et devotion, n'oubliants rien des his- 
toires et exemples anciens et modernes qui pou- 
voient servir en ceste occurrance el trés-urgente 
negotiation. 

Suivant ceste conclusion, le duc Maurice de 
Saxe, eslecteur, et qui le premier avoit tramé 
cette entreprise, luy ayant l'empereur manqué 
de promesse de remettre les susdicts prisonniers 
en liberté, deputa, avec le consentement des 
aultres princes et communautés, le duc Georges 
de Symeren, qui estoit du sang impérial de Ba- 
vieres, pour aller en France, lequel ils firent 

accompaigner de plusieurs comtes, seigneurs, 
gentilshommes , et de quelques doctes person- 
naiges nourris et entendus aux affaires d'etat, 
avec très-amples mémoires et instructions. 

Ceste honorable ambassade , qui pouvoit re- 
venir au nombre de cent chevaulx, sans y com- 
prendre leurs chariots, ne fust pas si-tost ache- 
minée et deslogée de Strasbourg, qui fust en 
octobre 1551 , que le roy n'en receust advertis- 
sement certain par les pensionnaires et servi- 
teurs occultes que de tout temps nos roys ont 
entretenus et entretiennent en Allemaigne : qui 
fust cause que sa majesté despesche le rhingraff, 
qui signifie en français comte du Rhin, nourry 
en France et gentilhomme de sa chambre, jus- 
ques à Saint-Dizier, qui lors estoit la premiere 
ville frontiere de France en ceste marche-là, pour 
recevoir ces seigneurs avec des maistres d'hos- 
tels et aultres officiers de bouche, ensemble ung 
mareschal des logis, et deux fourriers pour faire 
leurs logis affin d'éviter la confusion, qui por- 
toient lettres à tous les gouverneurs, juges et 
maires des villes par où ils passeroient , de les 
favoriser en toutes sortes. 

Ils furent doncques conduictsen cest ordre de- 
puis leur entrée en France jusques à Fontaine- 
bleau , où pour lors eétoit la cour, et sur la des- 
pence du roy, qui fust très-grande, car il n'y 
manqua rien dont ils se peussent plaindre; mais 
furent traictés à leur mode , qui est de ne faire 
que cinq ou six lieues par jour, du matin, et 
depuis disner ne sortir de table que à neuf ou dix 
heures du soir. Et durant ce temps on n'oseroit 
leur parler d’affaires, par la crainte qu'ils ont 
qu'on les veuille surprendre parmy leurs buvettes 
qu'ils appelent Schal//trumert. Et avoient pris 
par l'advis de leurs truchements, ceste route 
pour se mieux abbrever; car depuis Sainct-Dizier 
jusques audict lieu de Fontainebleau l’on tra- 
verse les meilleurs et les plus beaux vignobles 
quasy du royaume de France, commé de Chaal- 
lons-sur-Marne, Espernay et la montaigne d’Ay, 
Chasteau-Thierry, Nogent-l'Arthaud et Rosay 
en Brie. 

Arrivés qu'ils furent à Fontainebleau, lerhin- 
graff les mena, sans entrer dedans, droict à 
Moret, villette à deux petites lieues de-là, dési- 
gnée pour leur logis, en laquelle ils furent ac- 
commodés à la royale, et eurent tout loisir de se 
raffraichir, reviser leurs mémoires, dresser leurs 

harangues, conferer et consulter ensemble sur 
les causes et principaux articles de leur voyaige. 


CHAPITRE II. 
Entretien de M. de Vicilleville avec le comte de Nassau. 


Le roy envoya devers eux , le lendemain, M. de 
Vieilleville, pour leur faire le bien-veignant 
de la part de sa majesté, et leur dire que, sur . 
l'oppinion qu’il avoit qu'ils eussent entrés en son 
royaume pour quelque bonne occasion qui de- 
voit regarder le repos, non-seulement des deux 
nations, mais de toute la chrestienté, qu'ils es- 
toient les très-bien venus, leur offrant , en ceste 
consideration , toute alliance et amitié; et que, 
quand il leur plairoit avoir audience, il estoit 
tout prest de la leur donner. Le duc de Symeren 
et toute sa trouppe furent extresmement aises 
de cette créance, de laquelle ils remercierent 
très-humblement sa majesté, et receurent fort 
honorablement M.'de Vieilleville, tant pour en 
avoir plusieurs fois ouy parler , que pour le veoir 
si bien‘accompaigné , comme aussi estoit-il; car 
MM. de Matignon , d'Entragues, le jeune Hu- 
mieres , aultrement Comtay, le jeune Lude qu'on 
appelloit Illiers, et d'aultres jeunes seigneurs de 
la cour, estoient venus par plaisir et amitié luy 
faire compaignie. Et le prierent les susdicts de 
supplier sa majesté qu'elle eust agréable que de- 
dans deux jours ils eussent ceste permission de 
se presenter devant elle, et à telle heure que la 
commodité de ses affaires le pourroit permettre, 
mais qu'ils desireroient que ce fust du matin : ce 
que M. de Vieilleville leur accorda sur le champ, 
suivant le pouvoir qu'il en avoit; et ordonna, 
avant partir, aux maistres-d'hostel et officiers 
susdicts de continuer le service et traictement 
accoustumé , encores mieux s’il estoit possible, et 
que telle estoit l'intention de sa majesté. Et, 
ceste ordonnance faicte, il print congé dudit duc 
et de toute la compaignie et conseillers d'estat , 
pour s'en retourner devers le roy et faire son 
rapport. 

Mais le comte de Nanssau, qui estoit des pre- 
miers de ceste trouppe , et ordonné par les estats 
de l'empire , sous le duc de Symeren, surinten- 
dant de ceste legation, comme mieux cognois- 
sant les affaires, foules et necessités de la Ger- 
manie, aussi pour la langue française, qui lay 
estoit autant familiere que la sienne propre, sul- 

vit M. de Vieilleville, le voulant accompaigner | envoyer tout presentement mon fils le prince, 


jusques à son logis. Mais, sur le reffus et re- 


car il est en ceste compaignie; m'asseurant qu'en 


merciement qu'il faisoit de ceste courtoisie, le | faveur de la parenté d'entre vous deux, et de 


comte insista, luy disant qu'il avoit quelque 
chose d'important à luy dire; qui fut cause 
que, marchant ensemble, il l'aboucha de ceste 
façon : 

«Je voy bien, monsieur de Vieilleville, qu’il 
ne vous souvient pas , ou bien que vous ignorez 
que nous soyons parants. «A quoy il respondit 
qu'il luy faisoit beaucoup d'honneur, et luy en 
avoit une grandissime obligation , mais qu'il ne 
pensoit pas avoir des parants en l’Allemaigne. 
Sur quoy le comte repliqua que si, à cause de 
la principaulté d'Oranges. M. de Vieilleville luy 
dist : « Le dernier prince d'Oranges, nommé 
Philebert de Chaallons , qui fut tué devant 
Sainct-Dizier, et moy, estions parants, parce que 
son bisayeul et ma bisayeule estoient frere et 
sœur; mais d’aultant qu'il n’avoit poinct d'en- 
fants, et qu'il est mort de nom et d'armes, je ne 
sçay en quelle maison est tombée la principaulté 


d’Oranges , ne m'en estant pas donné beaucoup’ 


de peine, de regret que j'ay que ce trés-ancien 
et trés-illustre nom de Chaallons est mort au 
monde , ne se trouvant plus de masle qui le re- 
leve. — Cela est bien vrai, dist le comte; mais 
jay espousé sa sœur, et le fils que Dieu nous a 
donné en releve la seigneurie ; car il s'appelle, 
par clause expresse de nostre contract de ma- 
riage , prince d'Oranges. — Je vouldrois bien le 
veoir, dist M. de Vieilleville, pour luy offrir mon 
service, en souvenance de son oncle , que j'avois 
à demy gaigné et pratiqué pour venir au service 
du feu roy Francois , estant sa principaulté en- 
clavée dedans le royaulme de France; ce qu'il 
m'avoit accordé, et devoit estre le voyaige de 
Sainct-Dizier le dernier qu'il feroit jamais au ser- 
vice de l’empereur : ainsi m’avoit promis et juré 
à l'yssue de l'avitaillement de Landrecy ; mais 
Dieu en disposa aultrement. — C'est pourquoy, 
monsieur de Vieilleville, dist le comte , je vous 
ai recherché de ceste cognoissance, affin qu'il 
vous souvienne de nous, et que vous ayez nos 
terres de France pour recommandées, suivant le 
credit que je sçay que vous avez auprès de vostre 
roy, et la reputation qui court de vostre très- 
franche volonté à vous employer pour vos amis 
quand vous l’entreprenez. Je prandray doncques, 
sur celte esperance, congé de vous, pour vous 


son houneste commencement, vous serez convié 
d'affectionner son bien et sa fortune; car c'est 
ung jeune gentilhomme qui a ung fort beau 
commencement , accompaigné d'une ardante vo- 
lonté de bien servir et de parvenir.» 

Mais M. de Vieilleville ne le voulut permettre; 
et puisqu'il estoit si près de son logis, où son 
disner s'apprestoit, il le supplia de luy faire 
ceste faveur de disner avec luy et toute la jeu- 
nesse qu'il voyoit là presente. De quoy il le 
pressa tellement , que le comte fut contrainct d'y 
consentir, et envoya querir son fils. Et entrant 
dedans le logis, le comte susdict va choisir, sur 
la couverture du mulet qui avoit apporté les 
vivres et aultres commodités de son disner, les 
armes de la principaulté d'Orange, qui estoient 
en faux escu ou chargeure sur les armoyries de 
M. de Vieilleville : de 'quoy il fust si joyeux et 
ravy, qu'il ne se pust contenir d'embrasser M. de 
Vieilleville bien serré, luy disant : «Monsieur 
mon cousin, je ne m'esbahy plus si mon fils a le 
cœur francais , et pense que si on le luy ouvroit 
ony trouveroit une fleur-de-lys; car incessamment 
il a vos roys , vous et vostre nation en la bouche, 
et croy qu'il seroit très-aisé de le reduire au 
service de la couronne de France. Quant à moy, 
je ny mettray jamais empeschement, et ne l'en 
divertiray de ma vie; aussi que je ne pense pas 
que sa fortune puisse jamais beaucoup reluyre 
au service de l'empereur ; car qui y veult parve- 
nir il fault estre Hespaignol, et ne se sert de ceux 
de nostre nation que à la necessité , et pour ad- 
vantaiger ses desseings. Tesmoing ce qu'il a 
faict à ces dernieres guerres pour la religion 
au duc Maurice de Saxe, par la vaillance et admi- 
rable conduicte duquel il a obtenu une merveil- 
leuse victoire, et quasi ruiné les maisons de 
Saxe, Palatinat et de Hessen ; et maintenant qu’il 
est au-dessus de ses affaires, il n’en faict cas non 
plus que d'ung valet, et, qui plus est, il luy a 
manqué de promesse, ne luy voulant rendre les 
princes qu'il tient prisouniers il y a tantost cinq 
ans, ainsi qu'il luy avoit promis et juré; mais 
au contraire , il le menace de luy oster l'électorat 
de Saxe qu'il luy a donné par confiscation du 
duc Jehan-Frederic son aisné, s'il luy en faict 
plus d'instance , et de luy faire, et à tous lesdicts 

princes, trancher les testes, ne voulant, ainsi 
qu'il dict, estre importuné ny forcé en ses en- 
treprises et conceptions. Ne voilà pas, monsieur 
mon cousin, une belle recompense ? 

aD'aultre part, il a quasi ruyné la pluspart 
des villes imperiales, aux unes enlevé leur artil- 
lerie , des aultres il a exigé tant d'argent, qu'elles 
en sont reduictes en ung très-miserable estat , 
et a la pluspart rompu, enlevé et laceré leurs 
anciens privileges; qui est cause que nous ve- 
nons devers vostre roy pour implorer son ayde 
et faveur, et nous prendre, par commiseration 
chreslienne , en sa sauve-garde et protection, 
ayant tous les estats de l'empire ceste ferme es- 
perance qu'il ne nous fermera pas les portes de 
sa debonnaireté accoustumée, à nous qui sommes 
sortis les ungs des aultres, puisqu'il a usé en 
l'endroict d'estrangiers italiens deceste clemence 
et bonté : vous priant, monsieur mon cousin, au 
nom de tous les susdicts estats, de nous y estre 
aydant quand ceste nostre legation se traictera 
en vostre conseil de France, et y employer tous 
vos moyens, amis et credit; car nous sçavons 
bien, il y a long-temps, que vous estes bien 
avant au cœur de vostre roy, etqu'il vous escoute 
volontiers. 

— Vrayment, monsieur, dict lors M. de Vieil- 
leville', je ne m'y espargneray en sorte quel- 
conque; et quand il n'y auroit aultre respect et 
consideration que de la nouvelle cognoissance et 
mutuelle amitié que nous venons de former par 
ensemble, je puis vous jurer, foy de gentil- 
homme d'honneur, que vous cognoistrez, avant 
de sortir de France, que je m'y suis de toute 
affection employé, encore que je ne soys pas du 
conseil privé du roy, ny de celluy de ses affaires, 
qui sont grades et estats reservés aux cardinaux, 
aux princes, aux gouverneurs des provinces, 
chevaliers de l'Ordre, et quelquefois aux capi- 
taines de gendarmes en chef; mais encore faut- 
il bien de la faveur. Ainsi se gouverne nostre 
France, qui m'esloigne fort de ceste esperance, 
n'estant que lieutenant de gendarmes. » Dequoy 
le comte de Nanssau fust très-esbahi, disant 
qu'en la cour de l'empereur il en alloit bien au- 
trement, car on ne regardoit ny au sang ny aux 
grands biens ou estats, mais seulement à l'expe- 
riance et aux signalés services. 

CHAPITRE III. 


Autre entretien de M. de Vieilleville avec le prince d'Orange. 


Sur ces propos et discours , le prince d'O- 
ranges arriva, qui estoit ung jeune seigneur 
très-agréable et de façon fort modeste; lequel, 
sans attendre que son pere le presentast , se 
vint jecter entre les bras de M. de Vieilleville 
avec une bien humble reverance, luy disant que 
ce qui l’avoit faict entreprendre ce voyage pro- 
venoit du seul desir de le veoir et luy offrir son 
service, saichant qu'il n'avoit que luy parant 
en France, avec lequel il souhaitoit vivre et 
mourir , pour la grande reputation qui couroit 
de ses vertus, à la faveur desquelles il eust bien 
voulu surtout faire son apprentissage et façon- 
ner sa jeunesse. 

« Nous estions, respond M. de Vieilleville 
après l'avoir dignement remercié , sur ces ter- 
mes de vous faire bon français, monsieur le 
comte vostre pere et moy, à vostre arrivée, qui 


‘n'a pas moindre volonté que moy que vous 


changiez de climat et de party ; et nous semble 
à tous deux que ce seroit vostre meilleur, pour 
une infinité de raisons que je remets à vous 
faire entendre une aultre fois (car l'heure nous 
presse de disner) , desquelles la plus pregnante 
est que la terre dont vous portez le tiltre est 
dedans le royaume de France. — Je le croy 
bien , dict le prince ; mais ce n’est pas la meil- 
leure ny la sixieme partie de mon bien, qui est 
entierement dedans le Pays-Bas. Toutesfois il y 
a ung poinct qui me paroist bien convier à sui- 
vre vostre desir , qui est que le prince d'Hespai- 
gne , sans en pouvoir descouvrir l'occasion, ne 
m'aime nullement, et ne scaurois faire chose 
en ce monde qui luy soit agréable, et ne pou- 
vant penser ny imaginer d'où luy provient ceste 
animosité, car je ne saiche en ma vie l'avoir of- 
fensé. — Vous vivez donc en grande misere , 
dict M. de Vieilleville, car vous pouvez bien 
quicter vostre part, quelque service que vous 
faciez, des grands estats de l'empire et d'Hes- 
paigne , puisqu'il doit succeder à tout cela. — 
Il y a bien plus, dict le prince : quelque per- 
sonnage qui se cognoist aux horoscopes et re- 
volutions des nativités, et qui a merveilleuse- 
ment profoudy ceste cabalesque science , n'a 
predit que je dois mourir de sa main, ou par 

animeuse conjuration tramée de sa part contre 
ma propre vie. — Qu’altendez-vous doncq, po- 

et délicate chere et beu de si excellents vins. Or 
adieu , monsieur mon cousin, d'icy à deux jours 


vre prince, dict M. de Vieilleville , que vous ne | que nous acheverons le reste. » Et appelle son 


croyez le conseil de monsieur vostre pere et le 
mien ? car ceste apprehensible oppinion est assez 
bastante pour vous faire mourir; croyant par 
faictement que ce divin n'entend, par sa magie, 
aultre espece de mort que l'imagination que 
vous en avez, qui vous nourrira toule vostre 
vie en un mortel et langoureux ennui, et la 
vous pourra abbreger. — Je le pense, dict le 
prince ; mais l'intime amitié que me porte l'em- 
pereur son seigneur et pere , accompaignée des 
grandes faveurs qu'il me depart, m'a si fort en- 
chatené à sa suite, qu'il ne m'est pas possible , 
quand bien je verrois la mort toute présente, 
de m'esloigner ny d'abandonner son service. 
— C'est assez, repliqua M. de Vieilleville; que 
si j'eusse sceu ceste vostre derniere resolu- 
tion, je ne vous en eusse jamais faict ouverture, 
et ne vous en parleray tant que je vive.» Et là 
dessus ils s'en allerent disner, où le traictement 
fust merveilleux, et à sa mode accoustumée. 
Aussi le comte de Nanssau et le prince son fils 
estoient venus fort bien accompaignés ; qui furent 
tous retenus, entre aultres le comte de Bisch et 
le plus jeune des enfants du duc des Deux-Ponts, 
deux des principaulx juges de la chambre impé- 
riale de Spire , et les bourguemestres de Stras- 
bourg et de Niremberg , estant ces quatre der- 
niers desnommés en la legation : les autres es- 
toient venus pour veoir la France et pour plaisir. 
Après disner, voyant le comte de Nanssau 
que M. de Vieilleville s'en vouloit retourner de- 
vers le roy, le vint tirer à part pour luy donner 
ung advis bien secret et de grande importance, 
car il servoit grandement à la matiere, et sans 
lequelsa majesté n’eust pas beaucoup affectionné 
ceste protestation, ny entré en une excessive 
despence de dresser une telle armée, mais s'en 
fust excusée. Et parce qu'ils furent quasi une 
heure en ce petit colloque , ces quatre juges et 
bourguemestres en entrerent en jalousie, et 
commencerent à parler allemand au comte, et 
assez rudement, lequel tourna dextrement leur 
courroux en risée, disant tout hault, car ils 
n'entendoient pas français : a Messieurs, ne 
trouvez pas estrange si ces Allemands sont en 
colere, car ils n'ont pas accoustumé de se lever 
sitost de table , après avoir faict une si bonne 


fils qui devisoit à l'escart avec le jeune Humie- 
res. Et ainsi , chacun tirant sa roulte , se dépar- 
tirent. 

CHAPITRE IV. 


Le roi donne à M. de Mur" une place dans le Conseil 
d'État, 


Arrivé qu'il fust devers le roy, il luy discourut 
bien amplement de tout ce qui s’estoit passé 
avec ces messieurs, et comme dedans deux jours, 
sans compter le present, ils s'attendoient d’avoir 
audiance. Et luy descouvrit tout le fond de leur 
legation , et de ce qu'ils avoient à proposer, 
mesme les justes occasions qui mouvoient les 
états de l'empire à faire ce remuement , et le 
rechercher, sur tous les princes du monde, à les 
prendre en sa protection. De quoy sa majesté 
demeura fort satisfaicte et contante , luy disant 
qu'il avoit cela de bon que jamais il ne le des- 
pescheoit en lieu quelconque qu'il ne luy rap- 
portast une entiere et certaine resolution de 
toute sa charge , el tousjours quelque bon dis- 
cours ; davantaige , qu'il luy donnoit beaucoup 
d'aise et de plaisir , car il luy avoit recité l'es- 
branlement du prince d'Orange de se faire 
Français et venir à son service. Mais il s’estoit 
cependant reservé le secret advis que luy avoit 
donné le comte de Nanssau au départir, le re- 
mettant à une occasion plus convenable pour le 
luy faire mieux gouster, affin que sa majesté 
en tirast l'honneur et la commodité qui en pou- 
voient réussir. 

Le mardy au soir, assez tard, dont le lende- 
main se devoit donner l’audiance à ces ambassa- 
deurs, M. de La Bordaisiere, maistre de la 
garde-robbe, vint trouver M. de Vieilleville en 
sa chambre, qui tout le jour n’en estoit sorty , 
ayant pris une ligiere purgation ; auquel il dist 
telles parolles : «Monsieur, le roy m'a envoyé 
vous dire que demain au plus matin vous vous 
trouviez à son lever, et qu'il n'y ait fault. — Je 
me doubte bien , respond M. de Vieilleville, que 
c'est pour aller querir les députés d’Allemaigne , 
car c'est à demain ‘assignation de leur audiance. 
— Vous vous trompez, dist M. de La Bordai- 
siere, car M. de Crevecœur est ordonné pour 


cest effect , et s'en est allé desjà coucher à Moret 

pour les amener de bon matin au Chenil que 
jay faict preparer pour les recevoir. — Pour 
quoy donc seroit-ce? — Je ne scay, respond 
Taultre , mais le roy m'a commandé de vous bien 
‘enjoindre de n’y faillir, et vous dire d'avantage 
que, pour ce qu'il veult parler à vous à part, il 
va coucher exprès avec la royne; et vous scavez, 
quand il est là, que personne du monde, pour 
grand prince qu'il soit ou favory, mème mon- 
sieur le connestable , ne se presente ou s'ingere 
de frapper à la porte ou d'y entrer : la gouver- 
nante des filles de la royne est commandée de 
vousattendre de pied coy pour vous ouvrir quand 
vous y frapperez. Par ainsy, monsieur, n'y 
‘faillez pas, et sur les huict heures. Je vous donne 
le bon soir.» 

Ceste créance toutesfois troubla fort l'esprit 
de M. de Vieilleville, et ne pouvant imaginer 
qui auroit occasionné le roy d'envoyer le sieur 
de Crevecceur les querir , puisqu'il estoit allé les 
bien-veigner de sa part ; et luy sembloit ce traict 

“très-estrange, prenant oppinion que ceste tra- 


° P r | 
verse devoit necessairement provenir de quel- 
que maligne imposture, et qu'on luy eust presté | 


quelque charité. Mais il s'asseuroit de n'avoir 
point failly en sa charge, mesme que le roy 


s'estoit fort loué et contenté de son rapport. Si | 


est-ce qu’il ne sçavoit qu'en penser, ny à qui 
s’en prendre ; et ce qui plus le tenoit en telle 
inquiétude , estoit que sa majesté s’estoit des- 
couchée de sa chambre pour parler à luy à part: 
Sur quoy il fantastiqua tant de choses, que 
toute la nuit il ne feist que dorveiller , deman- 
dant , plus souvent que toutes les heures, s'il 
estoit jour. . 
Le jour venu, il s'achemina droict à la cham- 
‘bre de la royne, attendant l'heure propre-pour 
se presenter devant le roy ; et y allant, rencon- 
tra M. le prince de La Roche-sur-Yon tout prest 
` pour aller à la volerie, qui luy demanda s'il n'y 
vouloit pas venir; car, puisque le roy couche 
chez la royne , tout le monde a liberté d'aller à 
l'esbat, d'aultant que la chambre est close à 
toutes sortes de gens, mesme aux valets de 
chambre. Mais M. de Vieilleville va luy déclarer 
tout ce que M. de La Bordaisiere luy avoit dict, 
“et qu'il attendoit l'heure pour entrer. De quoy 
monsieur le prince entra en une indicible peine, 
pour l'amité qu'il luy portoit ; et se fist desbot- 
ter sur le champ, envoyant dire à ses gentils- 

, hommes et faulconniers qu'il remettoit la partie 








à une aultre fois. Et dist à M. de Vieilleville 
qu'il vouloit veoir la fin de cecy , car la créance 
de M. de La Bordaisiere le mettoit en une ter- 
rible fantaisie. Et entrerent en la salle de la 
royne, où ils ne se pourmenerent gueres que la 
gouvernante des filles entr'ouvrit la porte de la 
chambre, et feist signe à M. de Vieilleville de 
venir : qui dict à monsieur le prince : «Je ne 
sçay que c'est, monsieur , mais vous voyez bien 
qu'il y a quelque partie dressée, Toutesfois je 
me fie en mon innocence et en mon espée ; que 
si quelqu'un m'en a presté d’une, je jure au Dieu 
vivant , il se peult asseurer que je luy en don- 


neray deux.— Allez, mon cousin , dist le prince, 


que si l'on vous a calompnié, et si vous prenez 
pour soustenir vostre droict aultre second que 
moy. je renonce à jamais à vostre alliance et 
amitié; et je ne partiray de ce lieu que je ne vous 
aye veu sortir.» 

Estant entré, il trouva le roy desjà tout prest, 
mais devisant avecques la royne qui s’achevoit 
d'habiller ; et après avoir faict la reverence deue 
et accoustumée à leurs majestés , le roy luy com- 
manda d'entrer au cabinet de la royne , et qu'il 
avoit quelque chose à luy dire; ce qu'il fist, où 
estoient monsieur le chancelier et M. de L’Au- 
bespine : de quoy il fust assez esbahy. Et les ayant 
salués , il leur demanda de quoy il estoit ques- 
tion ; mais monsieur le chancelier luy respondit 
que c’estoit au roy à le luy faire entendre, et 
non pas à eux. »Il ne reste plus, dist M. de Vieille- 
ville, qu’à veoir le grand prevost pour me faire 
penser en ma conscience, — Si cela estoit en 
termes , respond monsieur le chancelier , il n'en 
fauldroit poinct d’aultres. » Mais M. de Vieille- 
ville repliqua que le tout dependoit de la cap- 
ture, et qu'ils n’estoient pas assez forts pour 
l'arrester ; leur monstrant la fenestre du cabinet 
qui respondoit sur ung jardin, qu'il eust plus- 
tost franchie qu'ils n'y eussent pansé : dont ils 
se prindrent tous trois bien fort à rire. Et en- 
trant sa majesté sur ceste risée, il en demanda le 
motif, qui fust, après l'avoir entendu, à cœur 
ouvert de la partie. 

Ce plaisir passé, le roy dist à M. de Vieille- 
ville qu'il l'avoit envoyé querir pour luy remons- 
trer que par cy-devant il l’avoit voulu honorer 
de beaucoup de grades et estats : premierement, 
de le faire chevalier de l'ordre par le feu roy ; 

puis de luy donner les cinquante hommes d'ar- 
mes du feu sieur de Chasteaubriand ; une aultre 
fois , la moitié de la compaignie du mareschal du 
Biez : ce que toutesfois il auroit reffusé, à son 
grand regret, pour le desplaisir qu’il recevoit 
en son âme de le veoir si peu advancé, l'ayant 
suivi et servy par si longues années, et avoir esté 
employé en tant d'importantes et hasardeuses 
charges, desquelles il se seroit tousjours ac- 
quicté avecques gloire et honneur, et au conten- 
tement de ses maistres. 

Que si maintenant il s'oppiniastre, comme 
par le passé, à s'excuser de prendre ung estat 
qu'il luy veult donner, et qui n'est que pour le 
rendre dignede marcher au rancdes plus grands 
de son royaume, il se peult assurer que de sa 
vie ilne luy parlera d'adyancement quelconque, 
mais que, au contraire , il se pourra bien retirer 
en sa maison pour y vivre privément et y para- 
chever ses jours. A quoy M. de Vieilleville res- 
pondit, avec une trés-humble reverence , que 
puisqu'il plaisait à sa majesté, ainsi haultement 
le pourvoir, il estoit tout prest, quoy que ce 
fust, de l'accepter ; et en remercioit très-hum- 
blement sa majesté, louant Dieu que ce bien luy 
venoit selon et au desir du serment qu’il avoit 
faict de jamais ne briguer, solliciter ny impor- 
tuner sa majesté de luy donner aulcun office, 
grade ou estat. 

Alors le roy print des mains de monsieur le 
chancelier les lettres d'estat de conseiller du roy 
en son privé conseil, au nom de M. de Vieille- 
ville, toutes scellées , et luy donna, en disant : 
«Je vous honore de cest estat, M. de Vieilleville, 
pour aulcunement cognoistre vos bons services , 
et ce, pour ung commencement de quelque 
remunération, m'asseurant que vous m'y ser- 
virez aussi fidellement comme vous avez faict en 
tout ce que le feu roy, mon seigneur et pere 
et moy , vous avons jamais commandé : et pour 
ce que vostre suffisance et valeur , prudence et 
fidelité, me sont assez cognues, je n'en voul- 
drois nullement prendre le serment de vous; 
mais estant ceste forme et usance en tel cas ac- 
coustumée, et de toute ancienneté observée, 
monsieur le chancelier, faictes lever la main. » Et 
cependant entra en la chambre de la royne. Le 
serment presté, M. de l'Aubespine l'endossa 
bientost sur ces lettres sur le champ; et entrerent 

en ladicte chambre, de laquelle leurs majestés 
estoient prestes à sortir. 

Mais auparavant le roy dist à M. de Vieilleville 
à part, qu'il estoit venu coucher là exprès pour 
oster à ung chacun l'opinion que d'aultre que 
de luy, et de son propre mouvement, il avoit 
esté promeu à ceste dignité; car si cela fust ad- 
venu en sa chambre, tout le monde eust pansé 
que la faveur du mareschal de Saint André y 
fust intervenue ; mais il vouloit que l'on creust 
qu'il n’avoit esté convié à l'honorer de ce grade 
que par soy-méme, et du desir qu'il avoit de 
l'advancer en recognoissance de ses merites. 
De quoy M. de Vieilleville le remercia très: 
humblement, jusques à donner du genoil en 
terre, priant Dieu qui luy feist ceste grâce de si 
fidellement s'en acquitter, que sa majesté en 
receust à jamais contentement , et ne se peust 
repentir de le y avoir colloqué. Là dessus ung 
huissier de la chambre du roy le vint advertir, 
de la part de monsieur le connestable, que les 
Allemands estoient arrivés; qui fut cause que 
sa majesté print congé de la royne pour aller 
trouver son bon compere, et adviser ensemble 
de la forme qu’il falloit tenir pour leur donner 
audience, en quel lieu, à quelle heure et en 
quelle compaignie ; et sortit par une petite porte 
qui respond sur la chappelle. 

M. de Vieilleville, qui avoit laissé M. le prince 
de La Roche-sur-Yon en peine de luy, le voulut 
bien lever de cest eschec, et. le trouvant en- 
cores en la salle, luy dist qu'il avoit eu si grande 
haste d'aller devers le roy , qu'il n’avoit pas eu 
loisir de le remercier très-humblement de l'offre 
volontaire qu'il luy avoit faicte de le seconder 
au cas que mal bastat , ce qu’il faisoit presente- 
ment ; mais il le supplioit de continuer ceste 
bonne volonté, ayant plus que jamais besoing 
de son assistance, ear il falloit combattre deux 
des plus maulvais et dangereux garcons de 
toute la cour, Et le pressant le prince, comme 
desjà tout esmeu de colere , de les luy nommer, 
M. de Vieilleville ne luy peut donner la bourde 
toute entiere ; car, forcé de rire, il luy nomma 
monsieur le chancelier et M. de l'Aubespine, luy 
monstrant tout aussitost ses lettres d'estat de 
conseiller du privé conseil, avec son serment 
desjà endossé; et luy discourut tout au long 
comme toutes choses avoient passé , sans oublier 
le trés-honnéte langaige que le roy luy avoit 

tenu, qu'il estimoit plus que tout le reste. De | 
quoy ledit sieur prince demeura infiniment aise 
et content : qui ne fust sans hault louer sa ma- 
jesté d'une telle discretion; car il avoit aultant 
où plus cher le bien et advancement de M. de 
Vieilleville que le sien propre : et s’en allerent 
trouver le roy fort joyeux et contans. 


CHAPITRE YV. 


Le roi donne audience aux députés des princes de l'empire. — 
Li tient conseil sur la réponse qu'on leur fera. 


Le Chenil , dont nous avons parlé cy-dessus , 
estoit ung superbe batiment composé de deux 
longs et grands corps de logis, od estoyent deux 
belles salles et neuf ou dix chambres assez spa- 
cieusrs, avec galeries haultes et basses, et escuy- 
ries pour cinquante ou soixante chevaus, et deux 
cours qui contenoient dix ou douze loges sepa- 
rées les unes des aultres, pour toutes sortes de 
chiens, chacune accompaignée de sa chambrette 
pour les valets des limiers, qui respondoient sur 
l'estang, pour la commodité de tant de meuttes 
de chiens courants, pour le fauve et pour le noir, | 
que ce grand et magnifique roy François avoit | 
faict ainsi bastir dedans le pourpris de sa maison 
de Fontainebleau. Et estoit ce logis voué et de- 
dié pour le grand vaneur de France, et tout son 
attirail de chasse, affin que luy, qui aimoit ce 
plaisir plus que aultre roy qui l'ait precedé, 
n'allast chercher les lieutenans, picqueurs et | 
tous aultres officiers et valets de sa vannerie , 
plus loing que de mille pas au sortir de sa 
chambre, pour ordonner de l'assembler quand il 
y vouloit aller; et ne prenoit pas plaisir qu'aultre | 
que luy s'en entremist; ny d'y estre suyvy que 
de ceux qu'il nommoit aux mesmes vaneurs. 

De ce lieu-là monsieur le connestable, accom- 
paigné quasi de toute la cour, horsmisdes princes, 
mais de ce qu'il y avoit de chevaliers de l'Ordre, 
tous avecques leurs grands colliers de l'Ordre, 
vint en grande magnificence prandre le duc de 
Symerenet lesaultres deputésd'Allemaigne, pour 
les mener et conduire devers le roy, luy baiser 
les mains, qui les attendoit en la grande salle de 
Fontainebleau que l'on appelle du Bal. La ma- 
jesté duquel les receust fort humainement, et 
n'y en eust ung seul des principaulx et plus ap- 
parants qu'il ne favorisast de l'accolade, les aul- 
tres de la main. Dequoy ils demeurereut fort 

contants, et bien édiffiés de la familiere pri- 
vaulté d'un si grand prince. Après cela, la segre- 
gation faicte par eux-mesmes de leurs deputés 
d'avec les aultres qui n’estoient que de la suite, 
ils entrerent avec le ruy dans la salle du conseil, 
où le duc de Symeren proposa en latin le desir 
que les estats du Saint Empire avoient d'entrer 
en alliance avec sa majesté. En quoy il fust assez 
brief; wais il presenta le comte de Nanssau pour 
luy faire entendre les occasions de leur lega- 
tion, et parachever le reste. Duquel le discours 
fut fort long, mais non ennuyeux, d'aultant que 
ce ful en trés-élegant langaige français : dequoy 
toute l'assistance receust bien grand contente- 
ment. Si est-ce que, en toute et principale subs- 
tance, sa harangue ne contenoit que les poincts 
que vous aviz veus au commencement de ce 
livre, avec une infinité d'exemples, tant vieils 
que modernes; une longue deduction de l'ori- 
gine des deux nations; submissions et offres 
merveilleuses de leurs biens, facultés, et de leur 
vie; sur-tout très-amples louanges de la nation 
française , des roys et de la couronne de France. 
De quoy sa majesté les remercia fort humaine- 
ment, et commanda à monsieur le chancelier de 
leur faire entendre son intention; qui s'en ac- 
quitta dignement : aussi en estuit-il tout preparé 
par le rapport qu'en avoit faict M. de Vieilleville 
à sa majesté. Et pour ce que le faict meritoit 
bien une meure deliberation de ce conseil , il 
leur en remit le reste au lendemain, que le roy 
auroit pris l'advis et l'oppinion des princes de 
son sang et de ses plus feaux conseillers et ser- 
viteurs. Ainsi se departit l'assemblée, que mon- 
sieur le connestable remena au Chesnil , et les y 
traicta comme grand-maistre de France, où ils 
ne veirent de leur vie ung tel apparat , si abon- 
dant, ni tellement ordonné; et tant que le disner 
dura, les violons et les haultsbois ne manquerent 
chacun en leur tour; la musique en après, tant 
de la chapelle du roy que des chantres de sa 
chambre, leur dirent graces avec motets et 
chansons sans nombre. A l'yssue de quoy, con- 
filures et dragées leur furent apportées en toute 
abondance; puis ils furent reconduits à Moret 
par le sieur de Crevecœur, attendants la resolu- 
tion du conseil de sa majesté. 

Le roy, qui vouloit depescher ces Allemands, 
commanda à monsieur le connestable de faire 


| convoquer le conseil, auquel il desiroit entrer 

incontinant après disner; dequoy tout aussi-tost 
ceux qui en estoient furent advertis par les huis- 
siers. Et toute la compaignie assemblée, et cha- 
cun assis selon son ranc , sa majesté leur remons- 
tra que la proposition que les depulés des estats 
de l'empire avoient faicte ce matin n’estoit pas 
de petite conséquence ; sur laquelle il les prioit 
tous affectueusement de bien pezer le succès du 
dommage ou du proffit qui luy pouvoit prove- 
nir de ceste protection; et que, (out premiere- 
ment, ils considerassent qu'il estoit fort bien 
avecques l'empereur, et que de resveiller ou ir- 
riter ung.si puissant et dangereux ennemy, il 
estoit à craindre, s'il en survenoit quelque in- 
conveniant préjudiciable à son estat , que toute 
la chrestienté ne luy en donnast le tort, d’avoir 
si ligerement rompu ceste fraternité, qui estoit 
à son advis bien stable et arrestée, encores 
qu'il n'y eust rien de juré entr’eux par acte so- 
lempnel de paix ou de treve, ou qu'on imputast 
ceste entreprise au vice d'ambition. Plus, qu'ils 
se souvinssent qu'il avoit pris n'agueres en sa 
protection le duc de Pa me, pour laquelle main- 
tenir il auroit envoyé une grosse armée de-là 
les monts, dont il demeuroit quasi épuisé de 
finances , estant contrainct, pour son honneur, 
de l'entretenir, puisqu'il l'avoit entrepris; item, 
la guerre qu'il a eue en Picardie contre les An- 
glais, pour le recouvrement de la ville de Bou- 
loigne, en quoy semblablement il auroit sous- 
tenu une excessive et quasi incroyable despence. 

Qu'il luy sembloit qu'ayant mis, par la grande 
grace de Dieu, fin à tout cela, il ne devoit plus 
rien entreprendre, mais laisser reposer ses sub- 
jects de toutes qualités; car generalement tous 
ont paty et patissent quand les armées passent 
et repassent si souvent par son royaume; qui ne 
se peuct faire sans une effroyable oppression et 
foule du pauvre peuple, joinct les ordinaires 
commissions de creues et recreues, que l'on dis- 
tribue par toutes ses provinces, causées sur le- 
vées des deniers, pour la subvention de ses af- 
faires; et que, d'aultre part, sa gendarmerie et 
noblesse, qui sont les principales forces et ap- 
puys de sa couronne, et les aultres gens de 
guerre, se retrouvent de ceste heure si haras- 
sés , qu'il est besoing desormais de leur donner 
quelque respit et relasche. Que à ceste cause, ils 
les privit non-sculement, mais les sommoit , sur 
le serment et l'obligation qu'ils ont au bien de 

t son service, de lui donner conseil en saine cons~ 
cience sur une telle et si importante affaire. 


CHAPITRE VI. 


L'avis du connétable sur la réponse que l’on devoit faire aux 
députés d'Allemagne, entraîne les suffrages de presque tous 
les membres du conseil. 


Encore que fussent en ce conseil les cardinaux 
de Bourbon, de Lorraine, de Guyse, trois ou 
quatre princes du sang et aulires grands, comme 
les princes et ducs de Guyse, de Nemours et 
d'Aumalle, mesme le chancelier de France, au- 

_ quel seul il appartient, à cause et pour le devoir 
de son estat, de prendre tousjours la proposi- 
tion du roy pour la deduire, amplifier et mieux 
faire gouster, par son sçavoir, à l'assistance ; 
toutesfois monsieur le connestable, sans aultre 
respect, suivant sa coustume de ne jamais ceder 
à personne, print incontinant la parolle , disant 
que le roy, qui leur demandoit conseil, le leur 
avoit donné luy-méme, et faict fort amplement 
entendre sa conception, qu'il falloit suivre de 
poinct en poinct, sans auculnement y contrarier, 
n'ayant en ses remonstrances rien de proposé 
qui ne fust très-équitable et bien congneu à 
toute la compaignie; laquelle il supplioit, en 
bien pesant et considerant le tout, de donner 
conseil et advis à sa majesté , selon la conguois- 
sance qu'il avoit des affaires de ce royaume, et 
leur desir au bien du service de ceste couronne. 
Et quant à son oppinion, il aimeroit mieux non- 
seulement perdre ses estals, mais tous ses biens, 
qu'elle fust aultre que celle de sa majesté; ad- 
joustant qu'il ne luy pouvoit entrer en la fan- 
taisie que le duc Maurice se fust tourné et bandé 
si-tost contre l'empereur, l'ayant fait chef de la 
maison de Saxe, de laquelle il n'estoit que cadet, 
pour l'avoir investy, par la confiscation de son 
aisné , Jehan Frederic, de l'electorat de Saxe, 
avec quinze ou seize bonnes villes qui en depen- 
dent, desquelles le revenu monte par an à 
quinze ou seize cents mille talarts, et que, pour 
ceste raison, il ne pouvoil moins que faire con- 

| jecturer qu'il se tenoit couvert de quelque si- 
nistre entreprise contre la France, soubs ce très- 
honorable tiltre de protection. Davantage, que 
les Allemands sont quelquefois subjects à se 
desvoyer aussi souvent de l'entendement comme 
de l'estommac, et ne sont pas trop certains en 
leurs promesses; alleguant quelques exemples 

de plusieurs colonels de leur nation qui man- 
qucrent de leurs levées de gens de cheval et de 
pied au feu roy, pour avoir été gaignés par l'em- 
pereur qui leur haulsa leur solde, et servent 
commeunement à qui plus leur donne. Mais, 
premier que de rien accorder avec eux, seroit 
nécessaire, en tout évenement, d'envoyer en 
Allemaigne sept ou huict habiles hommes bien 
entendus en langue germanique, qui se retire- 
roient chez les pensionnaires que le roy y ehtre- 
tient, pour ensemble descouvrir et donner lu- 
miere diligemment et en toute fidelité, sil y a 


quelque venin caché dessoubs telles et si libe- 


ralles offres. Que telle estoit son oppinion, et 
pria M. le cardinal de Bourbon de dire la sienne. 

Lequel ne la feist pas si longue, se doubtant 
bien que le roy et son bon compere avoient 
parlé et opiné par la bouche l’un de l’autre ; et 
ce qui plus le luy faisoit croire, estoit que mon- 
sieur le connestable s’estoit advancé , contre son 
rang et tout l'ordre accoustumé au conseil, prin- 
cipalement le roy présent , de prendre ainsi in- 
discrettement la parolle , et en dire le premier, 
sans aulcune defference, son advis; ce qu'il 
avoit faict, ce luy sembloit, afin de prevenir 
toutes aultres opinions , et pour imprimer à 
tout le reste la sienne : de sorte que, sans trop 
despendre de langaige, ni ennuyer la compai- 
gnie, il va conclure aux mèsmes fins. 

Tout de mesme en userent les cardinaux et 
princes susdicts, chancelier, mareschaux de 
Sainct André et de La Marche, et six ou sept 
gouverneurs de provinces, qui firent bientôst 
courre le pacquet , ainsi que ont accoustumé 
faire les advocats sur um bareau en cause de pe- 
tite pratique, que l’on appelle ad idem. Mais 
quand ce vint au rane de Vieilleville, qui avoit 
pris langue du comte de Nanssau , et entendu 
de luy ceste particularité à Moret, ne put ac- 
quiescer aux precedents advis, mais, ayant tous- 
jours la veue fichée devers la face de son mais- 
tre, et luy addresant sa parolle, commença à 
parler ainsy. 


CHAPITRE VIL. 


M. de Vieilleville ouvre un avis contraire à celui du connétable, 
— Gricfs contre l'empereur. 


__« Je ne vous scaurois assez exprimer , sire, 
l'extresme desplaisir que je recoy en mon ame, 

que pour ma premiere entrée en ceste trés-illustre 
et respectable compaiguie, qui n'est que d'au- 
jourd'huy seulement que j'en aye esté honoré 
par vostre majesté , je soye contrainct de dire 
mon opinion , qui ne peult estre en ma cons- 
cience que toute contraire à ce qu'il vous a pleu 
nous proposer , et aux oppinions de messieurs 
les reverendissimes cardinaux, illustrissimes 
princes et grands seigneurs qui m'ont precedé; 
car il semble qu'ils vous veulent ravir , des poings 
et de dessus le front , la plus grande gloire qui 
puisse estre offerte, ny arriver à un roy de 
France, de le choisir protecteur du Saint Em- 
pire de la chrestienté , qui est plus estimable , 
quasi , que si on vous présentoit le mesme dia- 
deme imperial, d’aultant que l'on vous a esleu , 
sur tous les roys et princes du monde, digne de 
controller les actions d'un empereur tiran, et 
de le contraindre par les armes à se rendre sub- 
ject aux loix de l'empire, et de le chastier de ses 
malversations. Encores, sire, ne scauroit-on juger 
à quel évenement et conséquence pourra réus- 
sir ceste entreprise ; car il ne fault poinct doub- 
ter que l'indignité de ses tirranicques oppres- 
sions, et le mespris qu'il a tousjours faict depuis 
son election de tous les estats de l'empire, prin- 
cipalement des grands princes qui y sont, 
n'ayent tellement irrité toute la Germanie, que 
quand on verra vostre armée approcher du Rhin 
et joindre celle du duc Maurice , qu'il ne soit en 
danger de perdre sa couronne, et vous en ha- 
sard de vous la mettre sur la teste. 

« Quant à la bonne intelligence que votre ma- 
jesté allegue se pouvoir maintenir entre vous 
deux, ses vulpines ruses et cauteleux deporte- 
mens , dont il a tousjours usé jusques icy , vous 
en doivent donner toute preuve; car de sa vie 
il n'a faict ouverture d'amitié avec le feu roy et 
vostre majesté, que pour y gaigner quelque 
advantage , et se prevaloir, par cest amusement, 
des desseings qu'il projecte contreceste couronne 
qu'il a mortellement odieuse ; car toute la chres- 
tienté sçait assez que , sans les valeureuses ré- 
sistances du pere et du fils, il en seroit aujour- 
d'huy paisible monarque. Mais voulez - vous , 
sire , un plus certain tesmoignage de son infi- 
delité que de son passaige par la France, pour 
lequel obtenir , parce que, sans ceste faveur , il 
perdoit indubitablement tous les Païs-Bas, il se 
soubmist quasi à la carte blanche : toutesfois 

estant hors le royaume, il se moqua de toutes 
ses promesses, Car il n'en tint pas une ; et se 
voyant dedans Cambray, dist au prince de l'In- 
fantasque telles parolles : « Que le roy de France 
ne se meite pas, sil est sage, en ma miséri- 
corde comme j'ay esté en la sienne ; car je jure 
au Dieu vivant qu'il n'en seroit pas quicte pour la 
Bourgoigne et Champaigne, mais je vouldrois 
aussi la Picardie, et les clefs devers les champs de 
la Bastille de Paris, s'il ne vouloit perdre la vie, 
ou estre confiné en une perpétuelle prison jus- 
ques à l'entier complement de ma volonté. » 
«Ne voilà pas, sire , et vous tous , messieurs , 
ung estrange remerciement? et se pourroil-il 
imaginer au monde une plus perverse et felonne 
ingratitude que c’est-la , après avoir esté honoré 
par toutes les meilleures villes du royaume de 
France, si pompeuse et magnifique , que nous 
ne lisons poinct que jamais nos roys en ayent 
faict une pareille? car, oultre les triomphes , 
somptuosités , festins et riches présens qui luy 
furent faicts , toutes les prisons luy furent ou- 
vertes , et n’y avoit criminel, de quelque sorte 
de crime qu'il eust été convaincu , sans nul ex- 
cepter, à qui son chancelier Granvelle ne don- 
nast la grace soubs seing et scel de son maistre, 
et contresigng de ses secretaires d'estat. Davan- 
taige , par toutes les villes où il passa , il y avoit 
ung prince du sang ordonné pour le recevoir. 
Et vous, monsieur le connestable , l'allastes re- 
cueillir à Bayonne pour l'amener à Loches, où 
le roy et la royne sa sœur lattendoient , par 
lesquels il fust accompaigné , après tant d'ex- 
cellentes et incomparables magnificences que 
malaisement pourroit-on maintenant imiter ny 
representer , jusques à Sainct4)uentin. Et vous 
mesme, assisté de feu M. d'Orleans vostre frere, 
et suivy de messieurs de Vendosme , d’Anghien, 
prince de La Roche-sur-Yon , de Nevers, d’Au- 
malle et de plusieurs aultres princes et grands 
seigneurs , le vintes conduire en sa ville de Va- 
lenciennes. Et pour toute recompense de tant 
d’honneurs, innombrables peines et excessives 
despences , avoir eu regret et un despit enragé 
qu'il ne tenoit encores le feu roy prisonnier , 
pour forcer oultre tout droict divin et humain 
sa volonté, et, au deffault de ce, le menacer 
de le faire mourir. De sorte, sire, que ce vilain, 
sauvage et barbaresque traict, qui procede 
d'une très méchante ame , vous doit bien faire 

desraciner du cœur et de l'esprit toute espé-. 
rance de jamais pouvoir former avecques luy 
une parfaite amitié; mais au contraire, aultant 
de fois qu'il vous en fera parler par ses ambas- 
sadeurs, vous devez de tant plus près el soigneu- 
sement prandre garde à vos affaires, sans vous 
amuser, ny jamais plus s'arrester à ses fraudu- 
ieux appasts et perfides attraicts. 

«Et pour venir au duc de Parme que vostre 
majesté a pris en sa protection, penseriez -vous 
bien, sire, que le pape fust chef et principal en- 
tremetteur de cette guerre? Rien moins; mais 
croyez qu'il en est seulement le manteau, soubs 
la couverture duquel l'empereur fournit d'hom- 
mes et d'argent. En voulez un meilleur tes- 
moigoage? que ce fust luy-mesme qui fist mas- 
sacrer Pierre - Loys Farneze , pere de ce duc, 
et que tous les chefs, capitaines, et la plus- 
part de toutes les trouppes qui font service a sa 
saincteté en ceste entreprise , sont imperiaux, 
et qui toute leur vie luy ont faict serment et- 
service en ses guerres d'Italie : vostre ma- 
jesté, et la pluspart de ceste compaignie, 
les congnoist tous, qui me gardera de m'es- 
tandre à les vous nommer, pour vous remons- 
trer , non pas en saine sincerité seulement , mais 
en toute saincteté de conscience, que vous 
faictes un tort irreparable à la réputation de 
vostre couronne , de reffuser ceste si honorable 
charge et élection que le Saint Empire vous 
présente ; car, puisqu'ainsi est que l’empereur 
par soubs main vous fait la guerre, ayant desjà, 
oultre les precedentes preuves, fait mener en son 
chasteau de Milan les capitainnes et gentils- 
hommes frangais qui ont esté pris en combat- 
tant devant Parme et La Mirandole, il laluy fault 
faire tout ouvertement , et à la veue de tout le 
monde , sans couvrir son jeu, ny aultrement 
dissimuler, Et ne sçauriez mieux , ny plus ge- 
nereusement commencer , que par ce beau et 
superbe voyaige d’Allemaigne, aftin qu'il es- 
prouve de plus en plus invincible puissance de 
ceste couronne, qui est telle, que de quelque 
costé qu'il se soit jamais armé , ny de quelque 
part qu'il ait tourné ses forces, tant par mer 
que par terre, il a tousjours trouvé celles du feu 
roy vostre seigneur et pere et les vostres, pour 
luy faire teste , qui ont arresté tout court , voire 
dissipé et reduit à néant toutes ses entreprises. 

«ll ne fault poinct, au reste , excuser sur la 

nécessité ; car la France est inexpuisable , s'y 
trouvant ordinairement mille moyens de lever 
deniers sans fouler le peuple , ne fust-ce que 
des empruncts volontaires sur les plus aisés de 
ce royaume. Et quant à moy, je pense estre le 
plus pauvre de la compaignie, au moins des 
plus malaisés ; mais j'ay encores pour quiuze 
mille francs de vaisselle , tant de cuisine que de 
buffet , blanche et vermeille , que j'offre libera- 
Jement mettre entre les mains de ceux que vous 
ordonnerez , pour en faire ce qu'il leur plaira, 
affin de subvenir aux frais de ceste si louable 
entreprise, que Dieu, par saincte grace et 
bonté , d'aultant qu'elle est fondée sur toute jus- 
lice et équité, fera réussir , à la gloire et hon- 
neur de votre majesté et reputation de la nation 
française ; remettant à vous faire entendre 
quelque secrette particularité que l’un des prin- 
cipaux de ceste ambassade m'a dicte , après que 
tous ces dignes personnages, qui doivent op- 
piner après moy , auront achevé de parler ; et 
m'asseure que , la vous ayant découverte, vous 
emploirez toutes vos forces et moyens pour ef- 
fectuer ce que je vous propose; car, outre ce 
qu’il y va de vostre supreme grandeur, vous 
bastirez des boulevarts, courtines et imprena- 
bles remparts pour la perpétuelle conservation 
de tout vostre estat. » 


CHAPITRE VIII. 


Avis des autres conseillers d'état. — M. de Vieilleville propose 
au roi de s'emparer de Metz, Toul et Verdun. 


Après que M. de Vieilleville eust ainsi hardi- 
ment oppiné , M. de la Caze-Dieu, auquel il es- 
cheoit de parler, va commencer ainsi : 

«Sire, il ne se peult rien adjouter à l'oppi- 
nion de M. de Vicilleville, ny diminuer aussi; 
et me semble qu'elle est très-digne d'estre sui- 
vie; et, sinon que j'estime que vostre majesté 
Fa bien retenue, je la recapitulerois volontiers, 
pour le très-grand plaisir qu'il y a de la redire 
et de l’escouter : car son zele très-ardant à la 
grandeur de ceste couronne, et les moyens qu'il 
a si promptement trouvés, s'engageant le pre- 
mier à la subvention par luy proposée, vous 
doivent bien faire ouvrir le cœur et les yeux 
non-seulement , mais l'esprit et l'aine , à l'entre- 
prise de ce voyage; et pour ne rien farder, mais 
dire du vray, le vray seroit une par trop grande 

honte et indignité de reffuser une si honorable 
et, pour mieux dire, celeste élection projectée 
de si longue main, jurée par tels et tant de 
princes, fondée sur une si saincte occasion, pre- 
seutée et offerte par si excellens ambassadeurs, 
et pourchassée par une telle nation, qui est la 
plus grande, non pas de la chrestienté, mais 
de toute l'Europpe. Et quant à moy, je pense 
avoir environ vingt mille livres de rente du 
bienfaict de nos roys; j'en donne liberalement 
la moitié, tant que le voyage durera , pour sub- 
venir aux frais de l’armée. » 

Parce que M. de la Caze-Dieu estoit fort res- 
pecté du roy et de toute la compaignie, en es- 
time d'un fort homme de bien, et qui avoit eu 
promesse des sceaulx lorsque le chancelier cuida 
mourir , il n'y avoit que demy an, (ous les eves- 
ques et maistres des requestes, qui estoient en- 
viron saeze, oppinerent ad idem, offrants en 
semblable tous leurs moyens el facultés plutost 
que ce voiage ne se resolust : de sorte que, si 
ce conseil se fust tenu pour les parties, M. de 
Vieilleville 'emportoit , parce que dix-sept con- 
seillers avoient suivy son oppinion, et quatorze 
seulement celle de monsieur le connestable. Mais 
en matiered'estat, principalement pour la guerre, 
et le roy present, tous les resultatgdeppendent 
de la conclusion de sa majesté, par laquelle bien 
souvent il renverse toules oppinions, ou n'en 
prend sinon ce qu'il luy en plaist. 

Le roy, voyant qu'il le falloit quicter pour 
n'encourrir une si universelle honte par toute 
la chrestienté; aussi que les cardinaux et princes 
ne voulants demeurer des derniers en l'offre de 
leurs moyens, avoient changé d’advis , demanda 
à M. de Vieilleville quelle estoit ceste secrette 
particularité qu'il reservoit à dire : lequel res- 
pondit à sa majesté, s'il luy plaisoit se retirer à 
part, qu’il la luy feroit entendre : et s'estant le 
roy et tout le conseil levés, il s'approcha de sa 
majesté, qui appella monsieur le connestable, 
et luy discourut de ceste façon : 

«Sire, vous avez bien sceu comme l'empereur 
s'est saezy des villes imperialles de Cambray , 
Utrecht et du Liege, qu'il a énervées de l'em- 
pire, les ayant unies et incorporées à sa comté 
de Flandres, et en a faict ung rempart à tous 
ses Païs-Bas, au grand détriment de toute la 
Germanie; et parce que les princes électeurs du 
Saint Empire ont descouyert qu'il a projecté en 

son esprit d'en faire aultant des villes imperial- 
les de Metz, Strasbourg, Thoul, Verdun et aul- 
tres villes sur le Rhin qu'il pourra attrapper, ils 
ont avisé secret(ement d'avoir recours à vos for- 
ces, sans lesquelles ils ne peuvent destourner ce 
malheureux et detestable desseing, qui seroit la 
totale ruine de l'empire, et la perte manifeste 
de vostre royaume, d'aultant que par ceste in- 
vestiture vous seriez à jamais esclave ct privé de 
toute l'intelligence que vous avez en Allemaigne; 
car il vous ostereit tout moyen d'y faire, pour 
l'advenir, aulcune levée, et vous sçavez que c’est 
le grenier de vos forces , aimants trop mieux les 
princes susdicts que vous en saesissiez que aul- 
tre prince quel qu'il soit, et principalement luy; 
car, si vous endurez qu'il y entre le premier, 
vous aurez toujours, voire de mois en mois, 
nouvelles forces sur les bras, ausquelles il ne 
vous sera possible de resister, car il ne vous en 
sçauroit venir de ce costé-là pour l'empesche- 
ment qu'il y mettra. Par ainsi, emparez-vous 
doulcement, puisque l'occasion s'y offre, des 
susdites villes, qui seront environ quarente 
lieues de païs gaigné sans perdre ung homme, 
et ung inexpugnable rempart pour la Cham- 
paigne et la Picardie, en oultre ung beau che- 
min et tout ouvert pour enfoncer la duché de 
Luxembourg et les pays qui sont au dessoubs 
jusques à Brucelles; plus, vous faire maistre à 
Ja longue de tant de belles et grandes villes que 
l’on a arrachées des fleurons de vostre couronne, 
et de recouvrer pareillement la souveraineté de 
Flandres que l'on vous a si frauduleusement ra- 
vie, qui appartient aux roys de France il y a 
plus de mille ans, et de toute immemoriale an- 
cienneté, » 


CHAPITRE IX. 
Le roi approuve ceste proposition. 


«C'est ce que m'a dict, sire, le comte de 
Nanssau, à quoy je veux bien adjouster quelque 
chose du mien, qu'il vous plaira ne trouver 
maulvais; qui est que vostre majesté ne consi- 
dere pas que tous ces princes, qui sont grands, 
vous preferent à leur empereur , que ils vous ai- 
ment mieux pour voisin qu'un prince de leur 
pation, et que pour vous favoriser ils ne crai- 
gnent pas d'offencer son frere l’archeduc Fer- 
dinand , qui doit estre empereur après luy, es- 

tant desjà roi des Romains. Que si par crevecœur 
du reject que vous voulez faire de ceste protec- 
tion qu'ils vous presentent avec tant de cour- 
toisie, ils se rallient avec l’empereur, vous n'au- 
rez pas moins de quarante mille chevaux et cent 
mille hommes de pied, devant la fin de novem- 
bre, en vostre frontiere de Champaigne. Où 
sont vos forces ny apprests pour leur faire teste? 
Quel estat pourrez-vous faire de vostre royaume, 


_ ny de quelle esperance nourrirez-vous monsieur 
' le dauphin de regner après vous ? A ceste cause, 


sire, meurissez bien, s'il vous plaist, ceste con- 
sideration en vous-mesme premier que de con- 
clurre le reffus. Et quant à ce que vous avez 
allegué, monsieur, addressant sa parolle à mon- 
sieur le connestable, que vous en conjecturez 
qu'il y ait quelque perfidie cachée soubs si belles 
offres, j’aimerois mieux avoir perdu tout mon 
bien pour le service que je vous ai toute ma vie 
voué, que ceste parolle parvinst jusques à leurs 
oreilles; car si tels princes que ceux-la, et qui 
sont souverains, dont l'un met la pomme ronde 
en la main gauche d'un empereur à sa création, 
qui dénote la monarchie; l'aultre, l'espée en la 
droicte pour se la maintenir ; et le tiers, le dia- 
deme imperial sur la teste, n'ont ny foy ny pa- 
rolle, en quelle race de gens la pourra-t-on 
trouver ? Croyez hardiment, sire, qu'ils y pro- 
cedent à la franche marguerite , et qu'il ne se 
couve que une parfaite amitié qu'ils veulent for- 
mer mutuellement avecques vous et la couronne 
de France, qui se convertira en une haine per- 
nicieuse et inimitié immortelle si vous la mes- 
prisez. Il vous plaira doncques, sire, commander 
à toute l'assistance de se rasseoir; et faire là- 
dessus entendre hault et clair vostre intention. » 

Le roy, ayant attentivementcompris toutes les 
remonstrances de M. de Vieilleville, dist à mon- 
sieur le connestable qu'il n'y avoit que tenir, et 
qu'il croyoit que Dieu l'avoit inspiré d'avoir en 
ce jour crée M. de Vieilleville de son conseil , 
car sans luy il eust rejecté ceste protection, en 
quoy il eust faict une grande playe à sa reputa- 
tion , et sappé de fonds en comble tout son estat. 
Mais monsieur le connestable , qui se sentit pic- 
qué de ceste parolle, la recouppa incontinant , 
disant que ce qu'il avoit oppiné n'estoit que pour 
valider et sousienir sa proposition , et qu'il en 
ordonnast ce qu'il luy plairoit ; qui fut cause que 
sa majesté ordonna à tous ces messieurs de re- 

prandre leurs places. Mais , premier que se ras- 
seoir, M. de Vieilleville luy dist à part (monsieur 
le connestable tuutesfois present, car personne 
ne parloit jamais au roy qu'il ne se jectast à la 
traverse) que le comte de Nanssau luy avoit 
expressement enjoinct de tenir secret l'empare- 
ment des susdictes villes, «car si elles en estoient 
adverties vous n’en auriez pas si bon marché, 
mais se feroient crever pour la manutention de 
leur liberté, d'aultant qu'elles s’intitulent villes 
franches imperialles ou de Empire , qui ne re- 
coivent édits, loix , commandements, subsides, 
maletostes d’un empereur, ny subjection, que 
telle qu'il leur plaist, et ont seance et voix deli- 
berative aux diettes qui sont convoquées pour 
le bien commun de toute la Germanie : et en 
ceste grande trouppe d'ambassadeurs que vous 
voyez ,il n'y a que le duc de Simmeren et le 
comte de Nanssau qui le saichent. » 

Sa majesté luy dist qu'il luy avoit faict ung 
trés-grand service de l’en advertir , car ce eust 
esté le premier propos qu'il eust mis en avant, 
pour honnestement couvrir sa proposition ; et 
commença, ayant repris sa place, à parler ainsi. 


CHAPITRE X. 


Le roi déclare sa volonté au conseil, 


« Mes chers cousins, et vous tous, mes bons 
serviteurs et amys , je ne me puis assez louer de 
la franche volonté que vous avez au bien de mon 
service, quand si liberalement m'avez offert vos 
moyens et facultés pour soulaiger et soustenir 
mes entreprises; de quoy je vous remercie de 
tout mon cœur , reservant à en tirer ma commo: 
dité, si tant est que mes finances n'y puissent 
satisfaire, Toutesfois j'espere, avec l'aidede Dieu, 
que je n’en auray aulcun besoing, car j'ay en- 
cores beaucoup de fonds en mon espargne et au 
tresor du Louvre; aussi que je ne suis nullement 
en arriere pour le reste de ceste année 1561, 
estant ce dernier quartier d'octobre , novembre 
et decembre , encores tout entier à recevoir et 
entrer dans mes coffres; et que, @aultre part, 
les assignations de toute ma gendarmerie, qui 
est de quatre mille cinq cents hommes d'armes, 
sont departies , et desjà envoyées aux lieux où 
elle est en garnison , esparse en divers lieux de 
mon royaume , pour faire monstre pour ce pre- 
sent quartier; qui me vient fort à propos, car 
jay deliberé et resolu en mon ame de suivre le 

eonseil de M. de Vieilleville, ét accepter ceste 


| tant honorable protection qui ne peut que re- 
| donder à ma gloire et honneur, y estant semonds 


et appellé pour une infinité de pregnantes rai- 


sons que vous scaurez quelque jour. Nous avons 


encores quatre bons mois de loisir pour mettre 
sus une gaillarde armée, de laquelle je veux que 
le rendez-vous soit sur la fin du mois de mars 1552, 
aux environs de Jouynville, et sur les limites 
de la frontiere de Champaigne. Et quand ce 
voyage ne seroit entrepris que pour resveiller 
l'ardante jeunesse qui est à ma suicte , de plu- 
sieurs princes et seigneurs qui sont pour le pre- 
sent inutiles, encores ne trouverai-je la despence 
mal employée ; et veulx, oultre ma gendarmerie, 
que j'augmenteray encores de cing cents lances, 
remplir mon armée de six mille chevaux ligiers, 
cent pour compaignie ; desquels, dès maintenant, 
je fais et constitue colonel mon cousin le duc de 
Nemours ; et ne vacqueray , tout le reste de ce 
mois d'octobre, que à distribuer et despescher 
des commissions pour les levées de ladicte caval- 
lerie, et pour cent enseignes de gens de pied, 
nouvelles bandes de trois cents hommeschacune, 
et de soixante compaignies de harquebusiers à 
cheval, cent hommes pour compaignie ; avecques 
quarente enseignes de vieilles bandes , que je 
tireray tant de Piedmont que des autres villes 
frontieres de mon royaume, qui sont de deux 
cents chacune ; et despescheray en Allemaigne, 


-à mes bons, fideles pensionnaires, les colonels 


de pistoliers et lansquenets, de m'amener vingt 
cornettes de gens de cheval, à trois cents hommes 
chacune, et six regiments de gens de pied, à dix 
enseignes par regiment , de cing cents hommes 
chacune; et m'asseure que mes bons confederés 
les cantons de Suysse me fourniront , aussi-tost 
que mandés, douze mille bons hommes, sans 
compter les legionnaires de Normandie , Cham- 
paigne et Picardie, qui pourront revenir 4 
douze mille hommes, et environ huict ou dix 
mille bons chevaulx des arriere-bans de la no- 
blesse casaniere de mon royaume. De toutes 
lesquelles forces je veux que mon armée soit 
composée, oultre que je m'asseure qu'il se trou- 
vera plus de huict mille braves gentils-hommes 
volontaires, que je n'estime pas moins que ma 
gendarmerie, et où il se trouve beaucoup de 
seigneurs qui youldront entreprendrece voyaige, 
et y paroistre pour me faire service, acquerir 

honneur, et se vantér à leur heureux retour 
d'avoir abbrevé leurs chevaux en ceste tant re- 
nommée riviere du Rhin. Et oultre tout cela , je 
feray publier que toute ma maison se trouve 
audict mois de mars en armes, pour accompai- 
gner ma cornette ; sont encores deux mille bons 
chevaulx et gentilshommes de nom et de marque. 
Doncques chacun se prepare de bonne heure de 
se mettre en équippage, selon ses moyens et 
faculiés, pour me suivre, esperant , avec l'ayde 
de Dieu, que le tout réuscira à bien, estant mon 
intention fondée sur toute équité, et pour rem- 
barrer ung si pernicieux ennemy de mon estat 
et de ma nation, et qui se baigne et delecte à 
tourmenter sans aulcun respect toutes sortes de 
gens. Que si Dieu me faisoit ceste grace de le 
trouver si à poinct, en bataille bien rangée et 
ordonnée, que je le puisse combattre, ou son fils 


le prince d'Hespaigne , je m’estimerois trop | 


heureux d'y perdre la vie.» 

Après que le roy eust achevé de parler , et 
ainsy disposé de l'estat de son armée, toute l'as- 
sistance fist demonstration d'une incredible joye, 
par ung applaudissement d’allegresse nompareil, 
disant tous, de voix commune, que ceste prompte 
volonté luy provenoit d'une inspiration divine 
que Dieu conduiroit 4 trés-heureuse fin, veu 
qu’il n’y avoit aucune tache d'ambition ny ani- 
mosité de vindicte, mais ung desir charitable de 
secourir une pauvre nation affligée, et mettre 
beaucoup de grands princes en liberté. A quoy 

_adjousterent tous les princes, tant du sang que 
aultres , qu'il falloit que generalement tous les 
bons subjects du roy , principalement les nobles 
et aultres de moyen , y employassent les biens 
et la vie, pour faire espaule à une telle et si 
saincte entreprise ; et que, quant à ceux qui te- 
noient , comme princes . le premier ranc en ce 
royaume, ils estoient tous prests de commencer, 

Mais coinme ils se vouloient lever, M. dé Vieille» 
ville dist tout hault qu'il estoit très-necessaire 
de licentier l'ambassadeur de l'empereur et le 
faire sortir du royaume , et par conséquent re- 
tirer celuy de sa majesté: «car nous sçavons 
bien, dist-il, que, outre descouvrir les desseings 
du roy, il taschera de deguiser les actions de 
son maistre, comme il a faict par cy-devant de 
l'execution de justice qui fut faicte à Auxbourg 
dernierement du brave colonel Sebastien Volge- 
berg et de deux de ses capitaines ; car il fist ac- 
croire au roy , à monsieur le connestable et à 
tout son conseil, que son maistre leur avoit fait 
trancher la teste pour leurs voleries, violements 
et, aultres malversations ; et jure devant sa ma- 
jesté, sur mon honneur et sur ma vie, que ne 
fust que pour avoir fait service à la maison de 
France; mesme que le bourreau, tenant encore 
lespée sanglante, prononça tout hault que tous 
ceux qui iroient doresnavant faire service au roy 
de France seroient punis de mesme supplice ; et 
qui me croira, il aura dès ce soir son congé affin 
qu'il desloge de bon matin. » Ce qui fust encores 
treuvé le meilleur du monde par le roy et toute 


| la compaignie, et ne se pouvoient garder de 


hault louer sa prevoyance et bon entendement : 
si est-ce que, à deux heures après l'yssue du 


| conseil, la cour estoit pleine de ce propos, que 
M. de Vieilleville avoit bien taillé de la besogne 


pour donner courage, par leur exemple, à tout | 
| sa vie inutile. C’estoit ung jeune prince, gaillart, 


ce qui estoit au-dessoubs de leur qualité de les 
ensuivre et faire le semblable. De quoy sa ma- 
jesté demeura infiniment contente et satisfaite : et 
tous unanimement louerent Dieu de ce que M. de 
Vieilleville avoit esté ce jour créé et receu en 
ceste compaignie , sans l'advis duquel, qui avoit 
combattu et renversé les oppinious des plus 
grands de ce conseil , et acheminé les aultres à 
suivre la sienne, la couronne de France estoit 
en hasard d'encourir une irreparable honte. 


au roy et à la couronne de France; que ce 
royaume se fust bien passé de ceste folle entre- 
prise, et quand on est bien à son aise on ne s'y 
peult tenir. Mais on descouvrit aussitost de quelle 
boutique estoit sortie ceste calomnie , en despit 
de laquelle toutesfois la jeunesse de la cour 
bruyoit de ce voyage et s'en rejouissoit, M. de 
Nemours, entre aultres, embrassant M. de Vieille- 
ville, le remercia d'avoir esté si ferme en son 
oppinion, car, s'il eust plié comme les plus 
grands, il fust demeuré sans charge, et toute 


_ fort volontaire et avantureux, et qui ne man- 


quoit poinct de valeur , sorty puisné de sa maison 
de Savoye; et pria M. de Vieilleville de luy 
donner ung lieutenant pour sa compaignie colo- 
nelle, jurant et protestant qu'il n'en auroit que 
de sa main. 

A son imitation, M. d’Anghien et M. Loys de 
Bourbon, qui depuis fut appellé prince de Condé, 
freres de monseigneur Anthoiane de Bourbon, 

duc de Vendosme, lui en demanderent ; comme 
aussi fist le jeune duc de Longueville, en sem- 
blable René M. de Lorraine et le grand - prieur 
de France, freres et tous deux enfants de feu 
monseigneur Claude de Lorraine, duc de Guyse, 
ct d'aultres jeunes seigneurs; de sorte que M. de 
Vieilleville tira de la compaignie de M. le mares- 
chal de Sainct- André vingt et ung hommes 
d'armes, qui furent tous lieutenants de com- 
paignies nouvelles de gendarmerie ou de caval- 
lerie ligere, et mist les vieux archers en leurs 
places; puis remplit la compaignie de jeunes 
gentilshommes de Bretaigne, d'Anjou et du 
Meyne, puisnés de bonnes maisons, que leurs 
peres ou freres aysnés, en sa faveur, misrent en 
bon équippaige pour paroistre en ce voyaige : 
car, d'y mettre, comme font plusieurs capitaines 
de gendarmerie, leurs valets de chambre et 
ceulx de leurs femmes, argentiers, fourriers, 
brodeurs, appotiquaires et barbiers, il estoit si 
homme de bien, d'honneur et de conscience, 
qu'il eust plustost quicté pour jamais les armes, 
voire choisy la mort que de commettre une telle 
faute; « car c'estoit , disoit-il, ung larcin mani- 
feste faict au roy, d'aultant qu'ils tirent la paye, 
et n’ont chevaux ny armes, l’addresse ny le cou- 
raige de luy faire service, encores moins la har- 
diesse de regarder par mal le moindre de ses 
ennemis, tant s'en faut qu'ils osassent le com- 
battre. » 


CHAPITRE XI. 


Le roi donne à M. de Vieilleville le commandement de sa 
cornette. 


Ce voyaige d’Allemaigne ainsy conclud et ar- 
resté par la propre bouche du roy, M. de Vieille- 
ville fust ordonné par sa majesté d'aller le matin 
devers les ambassadeurs à Moret, pour le leur 
annoncer. Il est impossible d'exprimer de quelle 
joye et allegresse ils receurent ceste bonne nou- 
velle, ny de quelles caresses et embrassements 
ils le festoyerent. Mais il leur fist bien redoubler 
l'aise, quand il leur asseura des forces dont le 
roy avoit faict estat en plein conscil, desquelles 
il vouloit que son armée fust composée pour 
l'heureuse entreprise de ce voyage : puis les 
pria, de la part de sa majesté, de venir le di- 
manche ensuivant disner avec elle et entendre, 
en prenant congé, le reste de son intention. Et 
laissa M. de Vieilleville ung de ses gens au 

. comte de Nanssau , pour luy apporter, inconti- 


nant après luy, le ròlle de tous ceux qui estoient 
en leur trouppe, depuis le plus grand jusques 
au moindre; leurs noms, rancs et qualités, et 
principalement des deputés et ayants charge en 
celte legation , priant ledict sieur comte de n'y 
rien oublier, et pour cause : puis s'en alla, les 
laissant aussi contants qu’ils furent jamais; car, 
par leur calcul, ils trouvoient l'armée royale 
pouvoir revenir à cinquante mille hommes de 
pied, et trente ou quarante mille chevaux; puis 
l’esperance des presents, à cause de ceste liste, 
et la rejouissance de veoir les merveilles de ce 
festin royal, où sa majesté devoit estre en 
personne. 

Arrivé que fust M. de Vieilleville devers sa 
majesté, il luy discourut bien au long de l'aise 
et contentement où il avoit laissé cette allemande 
trouppe, et de ce qu’il lui avoit plu accepter 
ceste protection : « car vous leur faictes cog-. 
noisire, luy dist-il, que vous voulez espouser 
leur querelle et les tirer de ceste misere et afflic- 
tion, puisque vous entrez en une si excessive 
despence, de mettre sus une telle et si brave 
armée, que je leur ay de poinct en poinct, et 
compaignie quasi pour compaignie, despeinte 
toute telle que votre majesté l'avoit, en plein 
conseil, projectée; qui a esté le comble de leur 
allaigresse, que je leur ay promis de bailler 
par mémoire : à l'ayde de laquelle ils esperent , 
avec les forces qu'ils y adjousteront, jecter 
Charles d'Autriche (ils ne le nomment plus aul- 
trement) hors de la Germanie, ou y mourir tous. 
Brief , sire, vous ne sauriez croire l'obligation , 
service et alliance d'amitié qu'ils vous ont vouée ; 
et ne fistes jamais mieux que d'accepter leur 
offre, ny qui vous redonde à plus grand hon- 
neur; joinct que vous ne sçavez encore ce que 
le ciel vous garde en l'evenement de ceste très- 
haulte et sublime entreprise.— Qu'il advienne, 
dist le roy, ce qu'il plaira à Dieu ; mais j'en ver- 
rai la fin, et n’en demande aultre recompense, 
sinon que ces priuces-là et leur nation puissent 
se louer de ma bonne volonté, à laquelle j'ad- 
jousteray, moyennant sa grace, de si braves 
effects, qu'il en sera memoire à jamais; mais 
surtout je ne desire rien plus que de rencontrer 
mon ennemy pour le payer tout à la fois des 
traverses, perfidies et meschancetés qu'il a exer- 
cées toute sa vie contre cest estat, ou y mourir. » 

Et puis lui demanda quelles nouvelles ils en 
avoient, où il pouvoit estre, et s'il estoit fort? 
A quoy il respondit que par les dernieres qu'ils 
avoient receues il estoit à Linx, mais que le roy 
des Romains avoit l'armée à Ingolstat, et qu'il 
y avoit long-temps qu'ils raudoient sur les bords 
du Danube, et qu'ils ruinoient ce pays-là. 

Sa majesté lui demanda s'il ne vouloit pas 
prandre une compaignie nouvelle de gendarmes; 
dequoy il le supplia de l'excuser, car il estoit si 
obligé de parolle et d'amitié à M. le mareschal 
de Sainct-André, qu'il ne pouvoit quicter sa 
lieutenance qu'après le voyage; et n'y avoit pas 
vingt et quatre heures qu'il le luy avoit ainsy 
promis; aussi que sa compaignie demeureroit 
la plus descousue de toute l'armée s'il l'aban- 
donnoit en ceste extresme et très-urgente occa- 
sion. « Doncques, dist le roy, je veux que sa 
compaignie et celle du due de Guyse accom- 
paignent ma cornelte tant que le voyaige du- 
rera, et ordonne dès-à-present que vous y com- 
mandiez generalement. » De quoy il remercia 
très-humblement sa majesté, comme de charge 
plus honorable mille fois que une compaignie 
nouvelle de gensdarmes ; d'aultant qu'il s'y jecte 
plusieurs grands seigneurs qui n'ont poinct de 
charge, pour marcher soubs la cornetle du roy 
et esire tousjours veus de sa majesté. La-dessus 
survint M. de Guyse, que nous appellions ci- 
devant duc d’Aumalle, auquel sa majesté fit en- 
tendre son intention, qui l'en remercia aussi 
très-dignement, disant que de meilleure main 
ne pouvoit estre commandée, l'asseurant que 
ces deux cents hommes d'armes, soubs un tel et 
si valeureux chevalier, passeroient tousjours sur 
le ventre de cornettés de reithres ou pistolliers; 
et qu'il n’estoit plus en peine du ranc que de- 
voit tenir sa compaignie en ce voyage; et que, 
quant à sa personne, il l'avoit vouée aux pieds 
de sa majesté, pour ne l'abandonner jamais 
qu'ils ne fussent de retour en France. 


CHAPITRE XII. 
Festin donpé par le roi aux députés des princes de l'empire. 


Le dimanche venu, qui fust environ le 20 
d'octobre 1551, tous ces Allemands vindrent du 
matin à Fontainebleau, conduits au Chesnil 
pour se raffraischir et accommoder ; puis furent 
amenés en la grande salle, qu'ils trouverent si 

| richement parée, et le couvert de quatre lon- 

' gues tables si bien ordonné, qu'ils en tomberent 
en une inexprimable admiration ; avec les armoi- 
ries de l'empire, parmy lesquelles il n'y avoit 
rien meslé de la maison d’Austriche ; ‘ensemble 
toutes celles des députés et des villes imperiales, 
avec festons, trophées et merveilleuse abon- 
dance de clinquant d'or et d'argent qui voletoit 
par-dessus, donnant grandissime lustre à tout 
cest appareil; en l'aspect et contemplation du- 
quel il ne leur ennuyoit nullement, en atten- 
daut sa majesté; laquelle arriva là-dessus, qui 
les salua pour la seconde fois, accompaignée de 
si grands princes et seigneurs, et avec si riches 
et sumplueux vestements, qu'on les eust tous 
pris pour estre roys. 

Sa majesté print le duc de Symmeren et le 
comte de Nanssau pour deviser, monsieur le 
connestable et les princes, en devis avec d'aul- 
tres et leurs truchements. M. de Vieilleville s’ac- 
costa du prince d'Orange , qui desjà le cherchoit ; 
si bien que pas ung d'eux ne demeura seul 
à faulte d'entretien, attendant le service. 

Lequel apporté, chacun desdicts ambassadeurs 
fust assis selon sa qualité specifiée au rélle 
qu’avoit envoyé le comte de Nanssau à M. de 
Vieilleville ; et tousjours ung prince du sang, 
ou d’autres, entre deux; le roy esloigné de tous, 
non pas tant qu'il neust pu parler avec le duc 
de Symmeren , en disant par les truchements. 

De m'estendre et deschiffrer par le menu l'ex- 
cellence de ce festin, seroit une superfluité sub- 
jecte à mocquerie ; mais seulement je diray que 
aux nopces d'une fille de France l'on n'eust peu 
faire mieux; hormis que monsieur le connesta- 
ble ne servit de son estat de grand-maistre , 
mais le premier à l'aultre table , après celle du 
roy, où estoit le reste des députés des princes 
du Saint Empire et des villes; et à la troisiesme, 
quelques jeunes princes et seigneurs allemands, 
qui estoient venus pour leur plaisir veoir la 
France ; à la quatriesme, grand nombre de gen- 
tilshommes de suicte, et aultres honnestes ser- 
viteurs ; tousjours un seigneur de la cour entre 
deux , comme dict est. 

Le disner finy, le bal commença, où la royne, 
toutes les dames , filles de la royne, et autres 
damoyselles se trouverent, ornées, parées, et si 


| richement accoustrées, avec tant de graces et 


de beautés, que ces Allemands demeurerent - 

comme ravis de chose si rare, admirable et non 
accoustumée en leur région. Et après la dance 
royale, qui de deux à deux, que le roy avoit 
commencée et menée , on leur sonna des alle- 
mandes, parce que c’est leur dance ordinaire , 
et qu'ils entendent le mieux; et parmy elles des 
gaillardes , pour leur monstrer la disposition et 
bonnes gracesde nostre jeunesse française. Après 
laquelle il ne s'y presenta pas ung seul de leur 
trouppe , fors le prince d'Orange , qui s'en ac- 
quitta fort dextrement , et eust emporté le prix 
de la gaillarde, si avec ses despostes, capriolles, 
tours et destours, fleurettes drues et menues , 
gamberottes , bonds et saults fort ligiers et 
adroicts , il eust observé la cadance, 

Tous ces passe-temps parachevés , et la colla- 
tion de confitures prise, qui fut très-somp- 
tueuse , le roy aboucha le duc de Symmeren , 
faisant le comte de Nanssau le tiers, tant à cause 
de la langue que de l'authorité et prééminence 
qu'il avoit en ceste legation; et furent en ce 
parlement environ une heure : puis monterent 
à cheval pour s'en retourner à Moret, mais le 
roy les accompaigna jusques au bout de la fo- 
rest , qui dure lieue et demye de ce costé-la, Et 
auparavant que d'y arriver, sa majesté, qui avoit 
commandé au sieur de Marconnet, lieutenant 
de la vanerie, de luy faire lancer un cerf sur le 
chemin , donna ce plaisir à ces Allemands; car 
ledit Marconnet , qui estoit fort experimenté 
vaneur , n'y faillit pas , et le fist lancer fort à 
propos : si bien qu'ils le coururent à vue plus 
de demye-lieue, en une grande et longue lande; 
et commme il voulut gaigner le boys, il trouva 
dix levriers en teste, qui luy firent rebrousser 
chemin et le prindrent. Dequoy les Allemands 
furent très-aises, car il leur fut entierement de- 
party; mais merveilleusement estonnés de veoir 
cent ou six-vingts picqueurs, qui avec leurs 
trompes disoient la mort du cerf; car en leur 
pays ceste façon de chasser ne s'exerce pas, ains 
chassent seulement avec la harquebuse ou ar- 
balestre , et l’abbayeur. Et leur dict adieu sa 
majesté, tout de cheval. Ils virent bien toutes- 
fois les presents qui les suivoient, conduicts par 
les sieurs de Crevecœur , de Soubize et d'un 
valet de chambre du roy, nommé Griffon, avec 


les officiers qui les devoient porter à la suicte | 


desdicts sieurs, qui estoient chargés de les pre- 
senter; seavoir : quatre buffects d'argent, celuy 

du duc, doré, de vingt-cinq pieces ; les aultres, 
sans dorure, et de dix-huict pieces chacun ; 
trente et quatre chaisnes d'or, dix de quatre 
cents escus chacune , dix aultres de deux cents , 
et le reste de cent ; à toutes les médaillons d'or 
de l'effigie du roy , avec douze pieces de draps 
de soye, quatre de velours noir, quatre de satin 
violet , et quatre de taffetas blanc. 

Tous lesquels presents furent departis suivant 
leurs qualités , rancs et prééminences speciffiées 
au rôlle qu'avoit envoyé le comte de Nanssau à 
M. de Vieilleville; de sorteque toute ceste trouppe 
partit le lendemain matin , si contante que mer- 
veilles. Quant aux quatre piècesde taffetas blanc, 
elles estoient dediées et reservées pour la distris 
bution des escharpes : et n'y avoit, depuis le 
plus grand jusques aux laquais, valets, de co- 
chiers , de garsons de cuysine et de table, qui 
ne portast, au partir de Moret, l’escharpe blan- 
che, avec une allegresse nompareille , accompai- 
gnés cependant , qui estoit le comble de leur 
joye, des mesmes officiers du roy, pour les con- 
duire jusques à Sainct-Dizier , où ils les avoient 
pris, avec le traictement accoustumé. 

Par toutes lesquelles despences , tant de celle 
qui fut faicte depuis leur entrée jusques à leur 
sortie du royaume, que durant leur séjour à 
Moret et à Fontainebleau, qui fust tousjours 
sur les coffres du roy , comprenant la valeur et 
richesse des presents, comptant aussi douze 
chevaux coursiers d'Hespaigne, avec ung fort 
sumptueux équippage , que le roy donna aux 
jeunes princes d'Allemaigne qui estoient venus 
avec les deputés pour veoir le roy et la France, 
on peult bien juger que la grandeur d'ung roy 
de France surpasse et excelle tous aultres roys, 
et n’y en a aulcun, en tout cest univers, qui luy 
soit comparable, Aussi, quand ils veulent de- 
puter quelque ambassadeur devers notre roy, 
les plus grands seigneurs de leur pays briguent 
à vive force ceste charge , et se battent à la per- 
che pour y être préferés. 


CHAPITRE XIII. 


Le roi assemble une grande armée , et s'empare de Meiz. 


Ces princes d'Allemaigne ainsi partis , et les 
nouvellesreceuesqu'ils estoient hors duroyaume, 
le roy fit publier l'entreprise et resolution de 
son voyage, et ordonna du departement de sa 

gendarmerie, comme de sa principale force; 
et fist semblablement publier pour les arriere- 
bans de France , et convoquer toute sa maison 
pour se trouver tous generalement, au dixieme 
de mars ensuivant 1552, au lieu du rendez-vous 
cy-dessus mentionné. Et ne fault poinct deman- 
der de quelle allaigresse et affection ung chacun 
s’excita à s'y preparer. En quoy tout l'hyver se 
passa; et n'y avoit bonne ville où les tambourgs 
-ne se fissent ouyr pour faire levée de gens de 
pied, où toute la jeunesse des villes se desroboit 
de pere et mere pour se faire enrôller ; et la plus- 
part des boutiques demeurerent vuides de tous 
artisans , tant estoit grande l'ardeur , en toutes 
qualités de gens , de faire ce voyage et de veoir 
la riviere du Rhin. Aussi falloit-il bien du monde 
pour rendre promptement complettes cent com- 
paignies de gens de pied, 4 troys cents hommes 
chacune, 

Parmy lesquelles il se jecta ung grand nom- 
bre de jeunes gentilshommes qui n'avoient pas 
moyen de se mettre à cheval; car il y avoit en 
ce temps là, aux bandes françaises, des places 
pour honorer la noblesse, quand elle se vouloit 
ranger avec les gens de pied pour faire leur ap- 
prentissage d'armes, savoir : douze lanses pes- 
sades en chaque compaignie, à trente livres par 
moys chacune , et quatre payes royales, à qua- 
rente livres par moys aussi chacune, qui estoit 
ung assez honneste appointement pour entrete- 
nir et dresser beaucoup de braves gentilshommes; 
et estoient reservées lesdictes places à soldats de 
ceste qualité, que les capitaines ne donnoient 
pas, mais les lieuteuants de roy aux villes et pro- 
vinces frontieres ( sur lesquels ils se reposoient ); 
et estoit leur secrette charge d'esclairer les ac- 
tions des capitaines, n’estant subjects ny obligés 
à aultres fonctions que de faire les rondes à leur 
tour, après lesquelles ils se retiroient en leur 
logis; car de passer les vingt et quatre heures 
en garde, ils en estoient, et par faveur et par 
merite , exempts; et pour armes ordinaires por- 
toient le corselet, et jamais la harquebuse : 
mesme que le gentilshomme français qui suit 
les bandes desdaigne la halebarde, c'est-à-dire 
faire l’estant de sergent, encore moins d'estre 
appellé caporal , alleguant que sont charges me- 
caniques, car si ung soldat a enfrainct les or- 
donnances, ou failly en sa faction, ils sont tenus 
de luy mettre la main sur le collet , et bien sou- 


PAR V. CARLOIX. — LIV. IV, CHAP. XIV. 


543 
vent de l'attacher eux-mesmes au carquan ou 
collier , ou de l'appliquer à l'estrapade, ou bien 
de l'amener jusques au lieu où il fault qu'il passe 
par les armes; si c'est par les picques, de le 
pousser dedans les rancs en la miséricorde de 
son parrain ; si c'est par les harquebusades, de 
l'attacher eux-mesmes au posteau : qui sont 
traicts que le gentilhomme abhorre, pour le 
moins en nostre nation française ; mais en tout 
le reste du monde l'on en use pas ainsy; car les 
plus estimés et redoubtés sont les officiers de la 
justice, et principalement en Allemaigne. 

Enfin l'armée se trouva par trouppes, au moys 
de mars, sur la frontiere de Champaigne , devers 
Jouynville, comme nous avons dict, où le roy 
sejourna quelques jours, à cause de la maladie 
de la royne ; mais la voyant asseurée de sa santé, 
il commencea à marcher et suyvre monsieur le 
connestable, qui, avec le gros de l'armée, s'es- 
toit déjà emparé de la ville de Metz, parles ruses 
et stratagemes celebres en plusieurs histoires, 
tant françaises que latines ; encores il y a-t-il des 
Allemands qui en ont laissé quelques memoires 
en leur langue; ung, entre aultres, en latin, 
nous appellant trahistres,et use de ces propres 
termes contre nostre roy : Hostis pro hospite , 
sub spe et fide protectionis , Germaniam in- 
vasit ,el proditoriè, cum omni perfidi, Me- 
tim, Tullum et Verdunum, olim clavem 
Sancti Imperii, amplissimas et immunes 
civitates sibi asciscere ausus est. 

Mais ce pedant yvrongne estoit ignorant du 
fonds de ceste entreprise ; car toute la perfidie, 
s'il y en avoit aucune, provenoit des princes de 
sa nalion, qui pousserent sa majesté à ceste in- 
vestiture, suyvant l’advis qu'en donna M. de 
Vieilleville, à la persuasion du comte de Nanssau, 
pour les raisons que nous ayons amplement de- 
duictes au huictiesme chapitre de ce quatriesme 
livre. 

CHAPITRE XIV. 


Entrée du roi dans la ville de Metz. — M. de Vicilleville refuse 
le gouvernement de cette ville, — Motifs de ce refus. 


Le roy, avant d'entrer dedans Metz, voulut 
veoir en la plaine son armée, qu'il trouva plus 
grosse de quatre ou cinq mille chevaux que le 
project qu'il en avoit par ci-devant faict ne por- 
toit. Mais la noblesse de France luy fist paroistre 
l'affection qu'elle portoit à sou roy , dequoy il 

fust aussi esbahy que contant; car il y en avoit I maire, echevins et autres magistrats, n'oublie- 


plus de cinq cents, des maisons et des noms des- 
quels il n'avoit jamais ouy parler, toutesfois 
avec contenance et façons de braves guerriers et 
l'équipage de mesme , qui luy fit prononcer ces 
mots : «Je ne doubte plus, à ce que je voy , que 
je ne soye le plus fort et puissant prince de la 
chrestienté; et ne tiendra que à moy, au lieu 
d'estre protecteur de l'empire, que je ne me fais 
empereur. » Et ayant faict mettre en bataille ces 
cing cents volontaires à part, qui estoient tous 
quasi de Bretaigne, de Normandie et du Meyne, 
qui faisoit ung hot fort gros et furieux, il se pre- 
senta à la teste, et pour les envisager tousjours 
en marchant, et les remercia en general de leur 
bonne volonté. 

Puis ayant demandé à M. de Vieilleville , qui 
estoit tousjours près de sa personne, accompai- 
gnant sa cornelte, comme dict est, où estoit 
Espinay, il se presenta incontinant , car il n'aban- 
donnoit jamais son beau-pere, auquel il dict : 
« Espinay , vous n'avez point de charge en ceste 
armée; je veux que vous commandiez à ceste 
belle trouppe volontaire, et que Scepeaux, qui 
est sorty n'agueres de paige de ma chambre, en 
porte la cornette. » Sa majesté sçavoit bien aussi 
qu'il estoit chef du nom et des armes de M. de 
Vieilleville; et commanda aux mareschaux de 
camp de leur bailler quartier tant que l'armée 
marcheroit , et jusques à la fin du voyaige; à 
quatre mareschaulx de logis avec six fourriers , 
de les loger d’ordinaires, et aller querir le pain 
et aultres vivres d'amonition, quand il seroit be- 
soing, et jamais ne les abandonner. 

Le roy doncques , après avoir bien revisé son 
armée, bataillon pour bataillon de gens de pied, 
hôt pour hôt de gendarmerie, et tous scadrons 
de cavallerie ligiere et arquebuserie à cheval, 
. non sans ung très-grand contentement et indi- 
cible allegresse, et avoir faict ronfler son artil- 
lerie , qui estoit de soixante pieces de tous cali- 
bres , jusques à trois fois, oultre la scopeterie 
de toutes les bandes , que vieilles que nouvelles, 
et de si grand nombre d'harquebusiers à cheval, 
qui dura plus de deux heures, fist son entrée en 
la ville de Metz, le lundy de Pasques dix-hui- 
tiesme d'apvril 1552, marchant après son ar- 
mée, qu'il fist traverser loute la ville, entrant 
par la porte Sainct Thibault, et sortant par celle 
Saincte-Barbe, en la belle ordonnance; où le 


rent rien de leur devoir à sa majesté, comme 
du poisle de la harangue et aultres ceremonies 
accoutumées en France ; lequel ils conduisirent 
jusques à la grande église, pour adorer, et se 
loger au palais épiscopal. 

Tout ce que dessus estoit fort bien, avec grande 
grace et admiration, executé ; mais le séjour de 
sa majesté en la ville, qui fust de neuf ou dix 
jours, luy apporta beaucoup de prejudice ; en- 
cores plus ce qu'il fist avant desloger , à faulte 
de croire conseil ; car le mardy au soir, après la 
huitaine passée , il appella M. de Vieilleville , au- 
quel il dist qu'il estoit plus raisonnable qu'il de- 
meurast gouverneur et son lieutenant-général 
à Metz que nul aultre , puisqu'il avoit esté le pre- 
mier qui en avoit sceu le secret , sans la déclara- 
tion duquel, et sa ferme oppinion au conseil 
qui en avoit été tenu à Fontainebleau, qui avoit 
renversé la sienne et toutes les aultres, il n'eust 
jamais entrepris ce voyage; le bon succès duquel , 
dont il voyoit desjà de belles apparences, luy 
devoit estre entierement reputé. A quoy M. de 
Vieilleville respondit , après l'avoir trés-hum- 
blement remercié , qu'il n’estoit pas d’advis que 
sa majesté y establit aulcun gouverneur, mais 
qu'il laissast ceste charge au maire et echevins, 
et commander en sa presence aux huict capitai- 
nes de vieilles bandes qui y demeurerent avec- 
ques leurs compaignies , de lyy obeir; et qu'il ne 
les met que pour la file des vivres de son ar- 
mée, et la seureté des allants et venants en 
france, principalement des courriers; et son 
advis estoit qu'il luy devoit laisser ung maistre 
d'hostel , avec d'aultres officiers, pour luy entre- 
tenir son plat , et honorer ensemble les aultres 
magistrats de riches presents, pour les gaigner 
et rendre affectionnés à son service, avec pro- 
messe de faire sortir les susdicts capitainnes et 
toutes leurs trouppes , ensemble tout ce qui sera 
du nom et de la nation française, et leur faire 
accroire qu'il n’avoit entrepris ceste protection 
sur aultre volonté que pour faire rendre tous 
les estats du Saint Empire leur premiere et an- 
cienne liberté :« Sire, adjousta M. de Vieilleville, 
s'ils voyent que vous mettiez ainsi des lieute- 
nants par les villes que vous passerez, et des gar- 
nisons , vostre entreprise est découverte, el per- 
drez par ce moyen ces belles villes de Strasbourg, 
Spire, Vormes et tant d’aultres qui sont sur le 

Rhin, lesquelles n'ont pas failly d'envoyer des 
` espions en ceste ville pour esclairer vos depor- 
tements , affin de se gouverner en vostre recep- 
tion suivant le traictement que vous ferez à ceux- 
cy : je ne scay qui vous donne ce conseil, mais 
je le trouve fort pernicieux pour l'avancement 
de vos affaires; car quand vous aurez les susdictes 
villes du Rhin , celles qui sont au deca ne vous 
peuvent fuir ny faillir, et n'est pas en la puis- 
sance de trois empires de vous empescher d'en 
jouir. A ceste cause, sire, il vous plaira y penser 
et vous en supplie trés-humblement. Et quant à 
lestat dont il vous plaist m'honorer, je ne le veux 
nullement accepter, aimant mieux mourir qu'il 
me soit reproché, et à ma posterité, que pour 
l'ambition d'un gouvernement j'aye frustré la 
couronne de France d'une frontiere de telle et si 
grande estendue, qui vous ramene et faict ren- 
trer au royaume d'Austrasie , qui est la premiere 
couronne de nosanciens roys. Il y a assezd'aultres 
gouvernements au cœur de vostre royaume, que 
je ne reffuseray pas quand l'occasion s'en pre- 
sentera; et vous suppliray seulement de me gar- 
der ceste bonne bouche en vostre cœur , quand 
Dieu voudra qu'il en vienne à vacquer. 

«— Comment seroit-il possible, dist le roy, 
que je laisse ung lieutenant estranger en pays 
estrange, duquel je n'ay le serment de fidelité 
que depuis vingt et quatre heures, encores avec 
toutes les difficultés et disputes du monde, jus- 
ques à respondre à ceux que j'avois deputés pour 
le prendre de luy et de son conseil ,que l'on ap- 
pelle treize, qu'ils n'avoient que ung ame, ung 
cœur et ung honneur, ne pouvants à ceste occa- 
sion faire deux serments, et que, de tout temps 
immemorial, ceux qui ont exercé les charges où 
ils sont colloqués, l'ont tousjours presté en la 
chambre imperiale establie à Spire, pour estre, 
tant qu'ils exerceroient leurs estats . fidelles et 
obeissants subjects et serviteurs du Sainct Em- 
pire, ce qu'ils ont semblablement faict : duquel 
serment , si on les vouloit descharger , leur hon- 
neur saulve , ils estoient tous presis de me jurer 
fidelité , avecques prealable reservation de leurs 
anciennes libertés, privileges , franchises et im- 
munités : et si mon compere ny fust survenu, 
qui les y a contraints, toutes leurs allegations , 
ils n'eussent jamais passé oultre. De façon qu'il 
n'y a poinct d'apparence que je m'y doive fier; 
au contraire, seroit ung moyen de perdre la 

ville et mon arméé, et faire coupper la gorge à 
tout ce qui passeroit d'icy en France, et qui de- 
là me viendroit trouver. » 

Mais M. de Vieilleville , rembarrant ce propos 
en guerrier et homme consumé ès affaires d'estat, 
luy respoudit ainsi : «Je trouve, sire, que l'on 
n'a gueres advancé vos affaires, de les avoir pres- 
sés et contraints de vous faire serment ; car tous 
leurs voisins en seront bientost advertis, si desjà 
ne le sont ; qui cuira extremmement, et trop Lost 
le sentirez. Et de craindre que ce maistre esche- 
vin, qui s'appelle Tallanges, vous peust, com- 
mandant en estat de gouverneur, faire ung 
maulvais office , c'est mal sentir de sa suffisance, 
qui ne mist jamais le nez qu'en ung poisle pour 
boire carroux , et vous deffier des braves moyens 
que vous avez pour prevenir toutes les ruses et 
subtilités quel'on pourroit inventer pour troubler 
vostre service; car ne laissez-vous pas en ceste 
ville le capitaine Boisse , qui est mestre-de-camp 
général de toutes les bandes francaises de deca 
les monts, pour commander aux dix compai- 
gnies de vieilles bandes, que yous avez ordon- 
nées y tenir garnison? Ces onze capitainnes 2 
ces anciens fort experimentés, qui ont veu toutes 
les guerres de Piedmont, et Ja pluspart de leurs 
soldats, depuis vingt ans, ne sont-ils pas vos 
lieutenans ? Ignorez-vous que quand ceste idole 
de maistre eschevin aura donné le mot, qu'ils 
ne le changent pas entre eux ? Entrera-t-il une 
ame vivante en la ville de qui ne prennent lan- 
gue premier que de luy presenter? Ne poseront- 
ils pas jour et nuict ung corps de garde devant 
son logis, soubs pretexte de le conserver, pour 
voir qui sort ou qui entre? Se promenera-t-il 
jamais qu'il ne soit accompaigné de quelqu'un 
de vos capitainnes pour esclairer ses actions? car 
en dix compaignies il y a trente capitainnes, en 
comptant les lieutenans et enseignes. Toutes 
les rondes au demeurant ne se feront-elles pas 
par vos capitainnes , et les soldats tirés des corps 
de garde ? Encores faudra-t-il mettre trois ou 
quatre compaignies de cavalerie pour resister 
aux courses des garnisons de Luxembourg , qui 
sera tousjours un renfort pour vostre majesté. 
Que pourroit-il doncques faire au prejudice de 
cest estat? Mais au contraire, il ne servira que 
d'un zéro en chiffre. Davantage, sire, quand 
vous l'auriez instalé gouverneur et vostre lieu- 
tenant, le vouldriez-yous intituler de vostre 

nom ? — De qui doncq, dist le roi?» Mais M. de 
Vieilleville repliqua, que c'estoit encores pour 
achever de tout perdre et gaster; et qu'il falloit, 
pour contenter tous les princes de la Germanie, 
qu'il s'intitulast gouverneur et lieutenant gé- 
néral en la ville de Metz et pays messin, pour 
le Sainct Empire , soubs la protection de Henry 
deuxiesme très-chrestien roy de France, 


CHAPITRE XY. 


Le connétable fait donner le gouvernement de Metz à M. de 
Gonnor. 


Toutes ces remonstrances, qui estoient trés- 
considerables, remuerent fort l'esprit de sa 
majesté, ausquelles à la verité il y avoit beau- 
coup d'apparence, et meritoient bien d'estre 
suivies ; mais elle en demeura comme entredicte 
sans advancer aulcune replique; seulement luy 
demanda s'il estoit resolu de reffuser ce gou- 
vernement. A quoy M. de Vieilleville respondit 
qu'il ne le pouvoit prendre en saine conscience, 
veu les raisons cy-dessus, mais supplioit sa 
majesté de les bien peser, et s'y arrester sans 
mespris ny rejection ; aultrement ce voyage se 
reduiroit au quart seulement de ce que l'on en 
devoit esperer , avecques une profusion inutile 
de si excessives finances , qui ne servit sans une 
mocquerie pour la couronne de France et la na- 
tion française parmy les estrangiers. 

Le roy, là-dessus, se retira en son cabinet 
tout pensif , et faict appeller messieurs le con- 
nestable , le duc de Vendosme , le cardinal de 
Lorraine et le duc de Guyse son frere, ausquels 
il commença à dire qu'il craignoit de se repen- 
tir du long séjour qu'il avoit faict à Metz, et 
qu'il en devoit estre party dès le troisiesme jour 
après son arrivée ; et puis leur discourut de 
poinct en poinct tout ce que M. de Vieilleville 
luy avoit dict et conseillé, mais comme de luy- 
mesme et s’il l'eust pris en son cerveau; et qu'il 
estoit bien d’advis qu'on en passast par-là affin 
d'avoir la raison des aultres villes avec la mesme 
ruse et doulceur que ceste-cy. 

Desjà les trois commencoient à applaudir et 
plier à ce conseil, comme très-utile ; mais comme 
ils voulurent ouvrir la bouche pour l'approuver 
avecques louange, monsieur le connestable s'ad- 
vancea , luy disant assez effrontément que celluy 
qui luy avoit mis ceste oppinion en la cervelle 

l'entendoit fort mal, et qu'il entreroit dedans 
Strasbourg et les aultres villes du Rhin comme 
dedans du beurre; et qu'ils n'estoient pas plus 
spirituels que ceux de Metz, estant tous de 
mesme paste et de nourriture; et qu'il avoit en 
l'esprit quelque project de quoy ils ne se doub- 
toient pas. Au reste, qu'on luy en laisse faire ; 
car c'est à luy, puisqu'il a si bien commencé , 
que l'on doibt remettre le parachevement de la 
besogne, sans que nul aultre s'en mesle, et s'en 
reposer sur luy. Et puis luy demanda si celluy à 
qui il avoit voué le gouvernement de Metz l'a- 
voit accepté. Sa majesté respondit que non ; 
«car, après luy ayoir remontré les raisons que 
je vous ay dictes, il l'a reffusé Lout-à-faict, 
craignant d'alferer mon service, — C’est tont 
ung , dist le connestable. J'ay icy M. de Gonnor, 
licutenant de ma compaignie , et mon parant , 
qui fera fort dextrement et en toute fidelité 
ceste charge; j'en responds. JI vous plaira, sire, 
commander à M. de l'Aubespine, que voilà, qu'il 
luy despesche son pouvoir. » Ce qui fut inconti- 
nant ordonné : et le lendemain au ,plus matin 
presta le serment au lever du roy, devant quasi 
tous les princes et seigneurs de l’armée , le te- 
nant ledit sieur connestable par la main. De 
telle façon se laissa mener le roy ét foreer en sa 
volonté : de quoy il receust honte et dommaige, 
comme nous dirons cy-aprés. Par où lon peult 
cognoistre qu'il n'y a rien si pernicieux à ung 
grand prince que de se laisser posseder par ung 
serviteur qui brusle, après estre gorgé, d'ad- 
yancer ses parants et ses favorits. 


CHAPITRE XVI. 
Le roi entre en Alsace. 


L'armée s'estoit desjà esloignée de Metz de 
trois lieues, et logée à Raucourt : et en partit 
sa majesté pour l'aller joindre le 22 avril 1552, 
accompaigné des princes et seigneurs de l'ar- 
mée, et de toute sa maison, et des compaignies 
de MM. de Guyse et mareschal de Saint-André, 
ordonnées, comme dict est, pour la cornette da 
roy, ausquelles commandoit M. de Vieilleville , 
suivant l'advis duquel préalloqué , furent lais- 
sées, pour renforcer la garnison de Metz, la 


‘compaignie de monsieur le daulphin et celle 


d'harquebusiers à cheval du sieur de Lancques, 
Et poursuivant le voyaige, nous passasmes toute 

la Lorraine et le pays de Vauges avec assez de 
commodité , car les habitants n’avoient abandoné 
leurs logis ny les villages : aussi estoient-ils 
respectés en faveur de M. de Lorraine, desjà 
pretendu gendre du roy. Mais quand nous fumes 
entrés sur les terres d'Allemaigne, le Français 
monsira bien son insulence au premier logis ; 
qui effraya si bien tout le reste, que nous ne 
trouvasmes jamais depuis ung seul homme à qui 
parler ; et tant que le voyage dura, il ne se pré- 
senta personne avec sa denrée sur le passaige; 
et falloit faire cinq ou six lieues pour aller au 
fourrage et aux vivres, mais avec banne escorte, 
car dix hommes n'en reyenoient pas. De quoy 
l'armée souffrit infinies pauyretés. Et nous com- 
mencea ce malheur à l'approche de Saverne, 
chambre épiscopale de Strasbourg. 

Duquel lieu le sieur de Lezigny, aultrement 
Pierre Vive, sur-intendant général des vivres 
de l'armée , partit avec lettres du roy, et yingt 
ou trente commissaires, et aultant de clers des 
vivres , pour aller à Strasbourg faire sa charge, 
accompaigné d'ung trompette de sa majesté. Et 
s'estant presenté aux portes de la ville, après 
que la trompette eust commencé sa chamade de 
bien loing , on leur ouvrit fort courtoisement , 
attendu leur qualité, et qu'ils apportoient de 
l'argent. Et usa de telle diligence pour l'ache- 
minement des vivres, qu'il en fist partir dès le 
mesme jour, et la matinée du suiyant, pour 
vingt mille francs, qui raffraichist meryeilleu- 
sement l'armée. 

Monsieur le connestable, qui commençoit à 
se deffier de ses projects et desseings, avoit 
donné au susdict sieur de Lezigny une aulire 
secretle et particuliere charge , de bien remar- 
quer leurs actions , et sentir tout de loing leur 
volonié sur la reception du roy, et parler luy- 
mesme aux plus apparants du magistrat, pour 
les asseurer de la sincere et trés-certaine affec- 
tion de sa majesté en leur endroict ; et que la 
seule cause d’avoir laissé garnison à Metz a esté 
pour avoir seulement ceste clef, pour le libre et 
seur passaige des vivres qui viennent de France 
et la seureté d'ung nombre de gentilshommes 
qui le suyvent encores, et arrivent journelle- 
ment en son camp, semblablement pour les 
courriers et les pacquets; et qu'estant cela bien 
certain pour le repos de ses affaires, sa majesté 

telle qu'il appartient à ung si grand prince pour 
les oster de tout soupçon , mais fort petite. Et 
luy bailla de tout ce que dessus une lettre de 
créance à part, et de ce qu'il y pourroit adjouster 
du sien, car il estoit homme d'entendement : et 
oultre ce, il devoit prier messieurs de —— 
de permettre aux ambassadeurs du pape, de 
Venize, de Florence et de Ferrare d'entrer en 
‘leur ville , qui avoient une extreme envye de la 
veoir pour sa beauté, et qu'ils devoient partir 
le lendemain après disner pour effectuer leur 
entreprise. Ce que ces magnifiques seigneurs 
accorderent fort gratieusement, et qu'ils se- 
roient les très-bien venus en faveur de sa ma- 
jesté. Cependant ledit sieur de Lezigny faisoit 
filer vivres en abondance, et très-diligement, se 
doubtant de ce qui arriva. 


CHAPITRE XVII. 


Ceux de Strasbourg refusent l'entrée de leur ville aux Français. 
— Ils consentent à recevoir le roi, pourvu qu'il ne fût ac- 
compagné que de quarante gentilshommes. 


L'après-disner du lendemain , ces quatre am- 
bassadeurs deslogerent de Saverne, qui n'avaient 
entrepris ce voyaige qu'à la suscitation du con- 
nestable qui leur avoit baillé deux cents braves 
soldats portants valises et malettes, comme va- 
lets de leur train; aussi qu'il s’estoit jecté parmy 
eux beaucoup d'honnètes hommes, pour veoir 
semblablement la ville soubs leur faveur ; qui 
avoit grossi merveilleusement la trouppe. Mais 
inconjinant qu'ils furent à la portée du canon, 
on leur fist une terrible salve; car il en fut tué 
environ dix ou douze, et s'ils ne se fussent es- 
cartés, qui çà, qui là, à toutes brides, il y en 
fust bien demeuré davantage, car ils tiroyent 
incessamment. 

_ Le sieur de Lezigny , adverty de ceste adven- 
ture, vint parler au magistrat, leur remonstrant 
que ce deportement ne respondoit pas aux gra- 
cieuses parolles qu'ils luy avoient dictes le jour 
precedent sur sa creance de monsieur le cone 
nestable. Mais ils le rembarerent de grand co- 
lere, disants que ceux de Metz, pour ce qu'ils 
parlent français, se sont laissés surprendre à des 
Français; mais ceux qui ne parlent que alle- 
mand ne se veulent laisser tromper par des 
Franchimants ; et que le connestable ne pense 
pas avoir affaire à des bestes qui laissent entrer 


passeroit par leur ville , en compaignie, non pas ; en leur ville six compaignies sous ung drapeau, 

mais qu'il s'asseure que le roy n’y entrera poinct 
avec plus de quarente gentilshommes, dont il 
en sera l'un et qu'il ne pense pas faire sa trouppe 
à part. Quant à luy , qu'il sorte incontinant avec 
ses munilionnaires; et que bien luy a servy 
d'user de diligence pour la depesche de ses vi- 
vres, car il n’en eust pas eu si grande quantité 
pour une fois : ils ne reffusoient pas ce neant- 
moins d'en raffraischir le camp du roy peu-à-peu, 
en payant, tandis qu’il marchoit sur leur terri- 
toire ; car ils en avoient besoing pour la nour- 
riture des forces qu'ils faisoient venir , affin de 
resister aux usurpations qu'il pretendoit faire 
sur les limites de la Germanie. Et comme il sor- 
toit de la ville, il veid du costé du pont du Rhin 
deux regiments de lansquenets et six cornettes 
de pistolliers qui entroient dedans, et le Faisant 
passer exprès le long des fossés devers Saverne, 
il ne tint que à luy qu'il ne veid deux mille pion- 
niers qui faisoient rage de travailler aux rem- 
parts et fortifications. 
Marchant Lezigny avec sa trouppe pour venir 
“en l'armée, il trouva, à demye lieue du camp, 
ung gentilhomme de monsieur le connestable , 
nommé Courcou , qui le mena droict à son mais- 
tre , auquel il discourut tout au long de ce qu’il 
avoit faict à Strasbourg, du langaige et froide 
affection du magistrat, de la rigueur qu'on luy 
avoit tenue, et du danger où il avoit esté à la 
venue des ambassadeurs : conclusion qu'il n'y 
avoit poinct d’esperance que le roy y peust en- 
trer avec seulement une compaignie de gens de 
pied, et qu'ils ne veulent pas estre trompés 
comme ceux de Metz: «car ils scavent bien, dist- 
il, monsieur, que vous fistes entrer six compai-- 
gnies de gens de pied bien completies, et fleur 
d'armée, en leur ville, et n'y avoit qu’une ensei- 
gne arborée; et les appellent bestes et grands 
sots de s'estre ainsi laissés surprendre et abuser ; 
mais que si le roy veut entrer avec quarente 
gentils-hommes, dont vous serez l'un, il sera le 
bien venu, et luy feront toute l'honneur dont 
ils se pourront adviser.» Le connestable, bien 
fasché , luy deffendit d'en rien dire à personne, 
non pas mesme au roy, puis le laissa aller. 
Mais le roy l'envoya querir incontinant , au- 
quel il fist les mesmes enquestes , luy comman- 
dant, sur sa vie, de n'en rien desguiser; qui 
fust cause qu'il lui discourut au vray comme 
tout s'estoit passé, laissant sa majesté fort mes- 

contente et si indignée, qu'elle, par grand co- 
lere, prononcea ces mots: «Je voy bien que 
M. de Vieilleville est parmy nous ce qu'estoit 
Cassandre parmy les Troyens, qui leur conseil- 
loit tousjours le bon et la vérité, maiselle n'estoit 
jamais creue, dont son pere, le roy Priam, en 
perdit son estat et sa vie; mais je proteste à 
Dieu que pour l'avenir il n'en ira plus ainsy , et 
ne sera pas dict que toutes mes affaires depen- 
dent de l'oppinion d'une seule teste.» Et usa 
d'aultres parolles qui n'est besoing de redire. 

Monsieur le connestable, qui n’avoit faulte 
d’amys auprès du roy , fust incontinant adverty 
de ce courroux, pour auquel remedier il ne 
sceust trouver moyen plus expedient que de 
faindre le malade , et s‘alicta, faisant courir le 
bruit, par son medecin, qu'il estoit saezy d'une 
grosse fievre : qui ne fut pas frustré de son es- 
perance , car sa majesté le vint aussi-tost visiter, 
et, sans luy parler nullement du passé ny de 
Strasbourg , luy demanda de son portement: et, 
ayant les medecins respondu pour luy , il com- 
mencea à dire que le plus grand de son mal 
provenoit de la malice de ceux de Strasbourg , 
et qu'il practiquoit maintenant le vieil proverbe 
qui diet: Garre le derriere pour les Alle- 
mands ; car ils n’ont poinct de tenue ny de re- 
solution , et ne fault que la veue d'une bouteille 
pour les faire varier et perdre la souvenance de 
tout ce qu'ils ont promis. Mais le roy repliqua 
qu'il ne parlast poinct de cela, et que seulement 
il se forceast de guerir; car il fallait desloger 
de Saverne et passer oultre devers Hagueneau , 
où leùr fortune seroit meilleure. 

Monsieur le connestable fust d’advis qu'il de- 
voit aller & Strasbourg avec la compaignie qui 
luy estoit limitée, ne fust que pour veoir la 
contenance de ces magnifiques : «Que quand 
chascun des quarente aura ung paige, c'est le 
moins que les princes et seigneurs que vous 
choisirez pour vous accompaigner peuvent avoir, 
et par ainsi il y peult entrer beaucoup de monde 
à la file. Au fort, sire, vous avez à leur dire qne 
vous attendez la derniere resolution du duc 
Maurice et des estats, et que meilleur sejour ne 
pourriez-vous choisir pour cest effect, avec leur 
permission ; et ce qui viendra, vous le leur com- 
muniquerez comme esiant du corps desdicts 
estats, sans oublier de leur faire particuliere- 
ment quelques presents pour les y plus facile- 

ment induire ; car c'est une nation fort subjecte 
à l'argent, et, sur toutes les aultres, la plus ve- 
nale : et faudra faire un roolle de ceux que vosire 
majesté vouldra qui le y accompaignent. » 

Ce conseil fust trouvé très-bon par sa majesté 
et les princes et seigneurs qui l'avoient accom- 
paigné en ceste visite, selon l'aptitude naturelle 
du Français, qui est de favoriser et applaudir 
tousjours au dire des grands. Donc le roolle fust 
incontinant commandé, mais avec trop grande 
promptitude; le roy en nomma vingt et cinq, le 
connestable le reste: et y avoit en ce nombre six 
princes, tous les aultres grands seigneurs et fa- 
vorits; car il y avoit grand brigue à s'y faire 
inscripre et preferer. 


CHAPITRE XVIII. 


M. de Vieilleville conseille au roi de ne pas entrer dans Siras- 
bourg avec si peu de monde , et son consil est suivi. 


M. de Vieilleville, qui estoit hors de ceste de- 
liberation en son quartier, distant du logis du 
roy d'environ une lieue, fust adverty par le 
premier valet de chambre, nommé Griffon , 
ayant ce commandement de son maistre, de se 
tenir prest et en brave equippage, sans armes, 
pour accompaigner sa majesté, qui devoil faire 
son entrée le lendemain à Strasbourg , et qu'il 
estoit sur le roolle. 

Il monta, ce commandement receu, inconti- 
nant à cheval, et vint trouver le roy, auquel il 
parle à part de ceste façon : « Quelle entreprise, 
sire, est ceste-cy, de vous aller engaiger avec qua- 
rente personnes, la fleur de la gra:.deurde toute 
la France , en la misericorde d'une nation estran- 
gere et barbare, dont les habitans sont du corps 
des estats de l'empire, et y ont fait le serment ? 
Ne seroient -ils pas tenus pour trahistres et per- 
fides à leur nation s'ils ne vous arrestent pri- 
sonnier, pour vous faire rendre Metz, Toul et 
Verdun, dont vous avez desjà faict estat pour 
lestendue des limites de vostre couronne? Vou- 
lez-vous hasarder vostre majesté à mille indi- 
gnilés que tant d'ivrognes vous pourront faire 
recepvoir, vous voyant si foible, seul et en leur 
puissance? Y a-t-il rien de plus à craindre que 
une furie populaire et d'une commune ? Pensez- 
vous, au demeurant , sire, que si quelques 
princes sont ennemys de l'empereur , qu'il n'ait 
pas dedans les villes de la Germanie une infinité 

de serviteurs obligés, jurés, gaignés et affec- 
tionnés, qui seroient bien aises de vous dresser 
une querelle d'Allemaigne, et peut-estre vous 
tuer avec vostre trouppe, pour faire service très- 
agréable, en esperance d'une très-grande re- 
muneration ? Car si aultrement , ce grand prince- 
là auroit perdu son temps, ayant tenu par si 
longues années le sceptre et diademe imperial ; 
aussi que l'inimitié mortelle qu'il vous porte leur 
est assez cognue et repandue par toute leur 
nation. D'aultre part, sire, vous sçavez que 
par-lout où l'armée a passé nous avons ravaigé 
comme en terre d'ennemy ; il est certain que les 
maistres des lieux et maisons que nous avons 
ainsi ruinés, sont là-dedans refugiés : en pen- 
seriez-vous sortir sans les recompenser? Par 
ainsy , s'il vous plaist me croire, sire, rompez ce 
desseing, car l'executant vous estes en danger 
de courir une très-maulvaise et très-honteuse 
fortune ; et si elle advient , que deviendra vostre 
armée, qui demeurera sans chef, prince ny ca- 
pitaine? car vous menez tous les principaulx 
avecques vous, et en pays estrange où nous 
sommes desjà mal voulus pour nos insolences et 
indiscretions. Quant à moy, je m'en retourne 
en mon quartier, compaignonner ct rire avec 
mes deux cents gentils-hommes d'armes aus- 
quels je commande, prest à marcher quand 
vostre cornette sera aux champs , mais non pas 
là.» Et après une très-grande reverance, se 
relira. 

Sa majesté demeura en une merveilleuse per- 
plexité, ne sachant laquelle des deux oppinions 
il devoit prendre. Toutesfuys, ayant bien pesé 
et gousté ceste derniere, il se resolut de la sui- 
vre : aussi estoit-elle la meilleure, car elle le ti- 
roit hors du danger d’une honte, et peult-estre 
de la mort. Et fist avant soupper apporter le 
roolle, et venir tous ces princes et seigneurs qui 
y estoient inscrits , lesquels desjà s'estoient pre- 
parés en équippage fort triomphant, chacun 
selon ses moyens, esperants partir le lendemain. 

Et, le silence faict, il leur dict qu'il avoit 
changé d'advis pour plusieurs raisons qui con- 
cernoient son honneur, sa vie et le salut de son 
armée, leur alleguant toutes les remonstrances 
que luy avoit faictes M. de Vicilleville comme 
prises en sa teste; puis, en la presence de tous, 
rompist ce roolle et le mit en pieces, commandant 
que chacun se retirast en son quartier, qui en 

avantgarde, qui à la bataille, pour y exercer sa 
Charge à laquelle il estoit destiné, car il vouloit 
desloger demain, et passer le long de Stras 
bourg, pour tirer droit à Hagueneau. Et furent 
tout en l'instant ordonnés les mareschaux de 
camp, avec la cavallerie ligiere, pour recog- 
noistre et asseoir le logis de l'armée. Et cela 
dict, toute l'assistance print congé, louants sa 
majesté de ce changement d'advis; car il y avoit 
grande apparence de croire, disoient-ils, qué 
ceste entrée eust apporté quelque desastre, ne 
fust-ce que de mettre la personne du roy et de 
tant de princes et grands seigneurs en la mise- 
ricorde d'une effrontée multitude de vilains. 
Ainsy chascun se retira très-content, hors-mis 
monsieur le connestable, qui voyoit cette con- 
clusion faicte aux despens de la reputation dé 
son entendement, car il avoit donné ce conseil. 


CHAPITRE XIX.. 


Le roi marche vers Haguencau , dont les babitans sont forcés 
de le recevoir avec ses troupes. — Libéralité de ce prince 
envers les familles de quelques officiers allemands exécutés 
à mort par ordre de l'empereur pour leur attachement A la 
France. 


Doncques le roy deslogea de Saverne le 
dixiesme jour du mois de mai audict an 1552, 
et passa le long de Strasbourg, à une lieue près, 
au deuxiesme logis que fist l'armée ; et au troi- 
siesme vint camper devant Hagueneau, dont les 
habitans firent fermer leurs portes, et ne laisse- 
rent entrer personne; mesmes il fut respondu 
au cardinal de Lorraine qu'il n’y entreroit que 
luy troisiesme. De quoy sa majesté advertie par 
le ringraff qu'elle avoit envoyé devant pour les 
praticquer et adoulcir, elle dist que toutes ces 
rudesses provenoient des lourdes faultes que 
Yoh avoit faictes en la prise de Metz, et qu'elle 
n'en esperoit pas moins de toutes les aultres , et 
qu'il faltoit adviser du retour en France ; aussi, 
que depuis son entrée en Lorraine, il n'avoit pu 
etitendré aulcunes nouvelles du duc Maurice. 

Mais monsieur le connestable, irrité du mes- 
conténtement de sa majesté, faict marcher l'a- 
vantgarde , à laquelle il commandoit, quasi 
contre les murs de la ville , et bracquer quatorze 
canons en diligence, avec menaces que s'ils ne 
font ouverture au roy, qui venoit pour leur li- 
berté et les tirer hors de la tirannie de l'empe- 

reur, il les feroit tous pandre et fouldroyer 
leurs maisons et la ville. 
Eux, éffrayés dé l'apprehension de ce tom- 


| nerre , duquel ils voyoient les nuées prestes à 


s'esclorre, car l'artillerie alloit jouer, demande- 
rent terme de deux heures pour consulter par 


entre eux sur ceste affaire; Il leur manda pour 


la seconde Fois que s'ils attendoient encores dé- 
mie heure à së resoudre, et que l'on eust tiré 
une volée, ils n’esperassent plus de misericorde ; 
et avoit faict desjà renger en bataille, en lieu 
assez eminent, et qui se pouvoit veoir des mu- 
railles de la ville, six millé corcelets et quatre 
mille harquebusiers preparés à l'assault; qui 
fut cause qu'ils vindrent se presenter en toute 
humilité à monsieur le connestable, qui les ra- 
broua fort asprement, les accusant d’ingrati- 
tude, et leur commanda de rentrer en la ville 
pour convoquer le clergé, car ils estoyent catho- 
liques, et les aultres habitans pour venir aude- 
vant du roy avec honneur ét reverance , qui les 
traiteroient comme alliés et confederés : et ce- 
pendant il se saesit de la porte, et y mist la com- 
paignie du capitaine Saincte Colombe. Cela ainsi 
ordonné, sa majesté se presente à la porté, dé- 
vant laquelle les habitans des qualités susdictes, 
qui l'attendoient, se prosternerent , le suppliants 
de leur pardonner ceste faulte, qu'ils avoient 
commise par le maulvais conseil des villes leurs 
voisines. Mais il les fist lever et les receust fort 
amiablement, les appellant ses confederés; et 
le conduisirent avec la croix et le poisle jusques 
à la principale eglise, qui est bastie et de fon- 
dation dë nos premiers roys de France; et sui- 
vant la coustume de ses predecesseurs, mist pied 
à terre pour adorer. A l'issue de 1a, il deffendist 
que personne entrast en la ville que lés officiers 
de sa maison.et de quelques princes et Favoris, 
avec les munitionnaires; de façon qu'elle fust 
conservée comme si elle eust esté ch vray cœur 
de France. 

Or, encores que le roy y eust trouvé une 
abondance infinie de vivres, et d’aultres grandes 
commodités pour son armée, si ne prenoit-il pas 
plaisir d'entrer ainsi par la forcé et menaces de- 
dans les villes, qui devoient , à son oppinion , 
envoyer audevant de luy deux ou trois lieues, 
le sentant approcher, et offrir leurs moyens et 
services; mais il sçavoit bien d'où venoit la faulte; 
et après avoir revisé toutes les antiquités du lieu, 

qu'il recogneust estrè pour la pluspart de ses 
predecesseurs roys de France, il en partit le 
douziesme jour de may pour aller à Wissem- 
bourg, aussi ville imperiale, où il fust receu fort 
honorablement, sans aucun contraste ni appa- 
rence de reffus, mais fort ouvertement et avec 
toute humanité, jusques à lui vouloir fournir 
de vivres sans argent, que le roy ne voulut ac- 
cepter, ains én fist prendre, en payant, ce qui 
estoit nécessaire par le rapport des munition- 
naires, 

Sa majesté y sejourna trois ou quatre jours, 
durant lesquels les gens de guerre, tant de che- 
val que de pied, venoient a la file achepter 
leurs commodités, mais aussitost en sortoient : 
én quoy l'ordre fust si bien observé, par la pro- 
vidence des capitainnes Saincte Colombe et Gle- 
nay, qui gardoient la porte devers Spire, toutes 
les aultres fermées, qu'il n'y survint jamais 
trouble ny confusion. Semblablement , les habi- 
tans allolent sé promener par le camp, qui estoit 
tout autour de la ville ; et les Femmes en avoient 
le plaisir sur le parapet des murailles, des clo- 
Chiers et plus haultes maisons. Les plus riches 
toutesfois, et les plus gros bourgeois et appa- 
rants , s'estoient reffugiés 4 Spire, et avoient 
emmené leurs femmes et filles, et tous leurs 
mesnaiges , craignants la furie et indignation 
du roy, causée d'une trés-juste occasion ; car ils 
avoient livré le colonel Sebastien Volgeberg , et 

quatre de ses capitainnes leurs concitoyens, pri- 


sonniers et serviteurs de la maison de France, 
à l’empereur, pour le gratiffier, qui les fit mou- 
rir à Auxbourg , comme nous avons dist ci-des- 
sus. Mais sa majesté n’en parla jamais, et ne 
voulut faire congnoistre à pas ung de ceux qui 
éstoient demeurés en la ville qu'il eust cette las- 
cheté en la fantaisie, ny desir d'en tirer ven- 
geance ; seulement se contenta de faire venir 
tous les parants des susdicts colonel et capi- 
tainnes, hommes et femmes, qui furent tous 
mis cn la tente du roy, vuide de toutes aultres 
gens, et distribua aux anciens de l'un et l’autre 
sexe, et aux filles pour les marier, environ dix 
mille escus, et aux jeunes hommes fist donner 
armes et acroustrements, et les donna aux capi- 
taines des vieilles bandes , pour y estre entrete- 
nus toute leur vie; car on sceit bien que, ung 
voyage finy, les nouvelles vont à Saint Cassant. 
Quant aux garsons , qui estoyent environ neuf, 

que fils, que nepveux des susdicts, il en print 
quatre pour paiges de la petite écurie, et les 
aultres il donna à des princes et seigneurs de sa 
suite, les leur recommandant , et se souvenir de 
quelle main; qui eurent tous son present très- 
agréable, avec promesse de leur donner moyen 
de vivre. 
- CHAPITRE XX. 


M. de Vicilleville est envoyé à Spire. — La chambre impériale 
lui donne audience. — Description de cetle assemblée. 


Après que le roy eust ainsi exercé cesté très- 
charitable et plus que liberale remuneration, 
digne à la vérité d'un si grand prince, au còn- 
tentement et admiration de tout le monde, prin- 
cipalement des estrangiers , il lui entra au cœur 
d'envoyer vers ceux de Spire, pour sonder de 
quelle affection et volonté ils le vouldroient re- 
cepvoir s'il se présentoit à leurs portes avec son 
armée, qu'il ne leur feroit non plus de dommaige 
qu'elle a faict à Wyssembourg, et sçavoir sem- 
blablement la façon de son entrée, et de quel 
nombre de gens ils vouldroient qu’il fust accom- 
paigné. 

Sa majesté ayant pris ce conseil avecques soy- 
mesme, sans le communiquer à personne, en- 
voya querir M. de Vieilleville, auquel elle se 
descouvrit , et luy commanda de prendre ceste 
charge : qui l'entreprist très-volontiers, bien 
qu'elle fust fort chatouilleuse; mais ce ne fust 
sans luy dire que les mesmes raisons qu'il luy 
avoit par cy-devant deduictes pour le divertir 
de l'entrée de Strasbourg pouvoient servir pour 
ceste-cy : «C'est tout ung, dist le roy; je veux 
que vous y alliez; car quand ores ils me l’accor- 
deroient, il ne s’ensuict pas que je m'y veuille 
presenter, ny que je l'accepte. » 

Là dessus M. de Vicilleville s'achemine, et 
prend seulement vingt gentilshommes d'honneur 
et deux trompettes ; l'ung desquels il fait des- 
bander de sa trouppe avec ung truchement, 
pour éviter le hasard que coururent les ambas- 
sadeurs , afin de leur annoncer sa venue, et qu'il 
venoit de la part du roy leur dire quelque 
créance. 

Il ne se fust pas sitost presenté à la porte, 
qui estoit fort bien gardée, surtout de corce- 
lets, que deux bourguemaistres, estants à chè- 
val, le vindrent recepvoir, luy disant , en beau 
langaige français , qu'il estoit le très-bien venu, 


552 


puisqu'il venoit de la part d'ung si grand prince, 
auquel la Germanie avoit une infinie obligation 
d'avoir pris tant de peine que d'estre venu en 
personne la mettre en liberté, avec une si brave 
armée que dès long-temps ils n'en avoient veu 
une pareille; et le menerent descendre à la 
Couronne pour se raffraichir; mais qu'ils avoient 
charge de ne l'abandonner, qu'il ne fust prest, 
pour le conduire au palais ou hostel de ville, où 
les seigneurs et chefs de la chambre imperiale 
de Spire l'attendoient : qui fut cause qu'il se di- 
ligenta pour ne faire trop tarder ny les ungs ny 
les aultres. 

Estant conduict par les susdicts en la chambre 
imperiale, il veid soixante personnes assises en 
beau ranc, tous l'espée ceinte, à fourreau de 
velours, et grands bouts d'argent , chacun sa 


chesne d'or en escharpe, hormis dix. vestus de ` 


robbes longues , qui estoient au milieu des cin- 
quante, et vingt-cinq dechasque costé. Et comme 
il entra, estant au milieu des deux bourgue- 
maistres , ils se leverent tous, sans rompre ny 
abandonner leur ranc, et le saluerent fort reve- 
remment , puis se rassirent ; et les deux dessus- 
dits le menerent en une chaire qui estoit là pre- 
parée vis-à-vis, et à l'opposite des soixante, et 
aultant élevée que leur siege, couverte de ve- 
lours cramoisi et ung daix dessus ; comme aussi 
yen avoit-il ung aultre sur les dix : fem, un 
siege plus bas , tappissé, pour les gentilshommes 
qu'il avoit amenés; le tout en un rond fort ma- 
gnifiquement dressé. Et faisant M. de Vieille- 
ville approcher le truchement du roy, nommé 
Baptiste Braillon , abbé de Bourgmoien, les 
soixante, tous d’une voix, luy dirent qu'il par- 
last français, et qu'il n'y avoit pas ung en la 
eompaignie qui n'y eust estudié, et le sçavoit 
fort bien. Alors M. de Vieilleville commença à 
parler ainsi : 


CHAPITRE XXI. 


Harangue de M. de Vieilleville à la chambre impériale 
de Spire. 


«Si j'eusse pensé, magnifiques seigneurs, 
trouver une si excellente et spectable compai- 
gnie , je n'eusse pas accepté ceste charge , plus- 
tost l'eusse-je déferée à ung connestable ou ma- 
reschal de France : et quand le roy, mon mais- 
tre, eust deputé devers vous ung prince de son 
sang , il ne se fust faict aucun tort; car je ne 

verray jamais assemblée qui mieux me represen- 
tast le conseil privé de sa très-chrestienne ma- 
jesté, où il y a nombre de princes, grands sei- 
gneurs, et irés-doctes hommes, que celle que 
je voy devant mes yeux : toulesfuis, puisque 
cest honneur m'est escheu par la beueficence de 
sa majesté , et comme d'une influence celeste , je 
vous supplie, messieurs , avoir agréable ce que 
je vous proposeray de sa part, et vouloir ad- 
jouster aultant de foy à la créance qu'il m'a 
donnée , comme si vous l'entendiez de sa propre 
bouche ; et pour commencer je vous diray : 

«Que sa majesté, hien advertie de la souve- 
raine authorité que vous avez sur tout ce qui 
concerne l'honneur, la grandeur et conservation 
du Saint Empire , et que generalement les villes 
qui sont deçà , et sur le traict et ligne du Rbin, 
depuis sa source jusques à son embouchure en 
la mer, pais et regions d'une merveilleuse es- 
tendue, despendent de ceste chambre , et y 
viennent comme en dernier ressort chercher la 
justice; mesme que toutes les importantes af- 
faires d'estat vous sont communiquées pour 
avoir sur iceux vos saiges advis et premedilées 
oppinions; sa majesté, dis-je , a une extreme 
envie de conferer avec vous pour entendre ce 
qu'elle doit plus entreprendre pour ce voyage, 
ne pouvant avoir aucunes nouvelles du duc Mau- 
rice, ny de ses conféderés , ou si elle doit pour- 
suivre plus avant, ou du tout s'en desister; et 
pour cest effect elle n'a peu prevoir ung plus 
expedient moyen que de venir en ceste ville. 

«Mais premier que de s'y acheminer, elle 
vouldroit bien sçavoir quelle est vostre volonté 
sur sa reception , et si vous avez agreable qu'elle 
face approcher son armée de vostre ville, qui © 
n'y fera non plus de dommaige ni degast qu’elle 
a faict autour des murailles de Wyssembourg , 
où elle campe encores aujourd'huy ; et, sil luy 
vient en fantaisie d'entrer en vostre ville, en 
quelle compagnie il vous plaist la recevoir. 

«De vous arrester sur ce qui s’est passé en la 
ville de Metz. rien n'y a esté faict qui ne se def- 
face à la simple priere du duc Maurice ; car vous 
ne ignorez poinct qu'il ne soit si amateur de sa 
patrie, et jaloux de l'honneur et grandeur du 
Saint Empire, qu'il ne vouldroit, pour mourir, 
tolerer ni souffrir que une telle ville en fust 
énervée par son moyen, et que ceste reputation 
en demeurast à sa posterité; car il est trop 

grand prince. Mais la principale occasion de 
ceste saisie, après la premiere, a esté de crainte 
que les serviteurs de l'empereur au gouverne- 
ment du duché de Luxembourg, ne la surprins- 
sent, estants si proches voisins, pour enclore 
nostre roy et son armée , affin de nous coupper 
le passaige et oster tous moyens de pouvoir re- 
tourner en France. Quant à la premiere, elle est 
assez congneue el manifeste à tout le monde, 
qui est pour la file de nos vivres et pour la seu- 
. reté du passaige de France en Allemaigne ; car 
il arrive tous les jours des gentilshommes, ca- 
pitainnes et Français en nostre armée ; d'aultant 
que le roy eust si grand haste de vous venir se- 
courir, qu'il ne donna pas loisir à la noblesse de 
son royaume de le venir joindre premier que 
d'en sortir; et pour recompence, les paysants 
de toute ceste contrée les assomment et massa- 
crent s'ils ne marchent en grande trouppe et ca- 
. ravanne; semblablement, pour la seureté des 
pacquels et advertissements que les gouverneurs 
des provinces de France, qui sont en grand 
nombre, despeschent à sa majesté, pour l'ad- 
vertir du bon portement de tout son estat; car 
nous avons des ennemis par-tout , et de très- 
grandes affaires en Angleterre et Italie, aus- 
quelles toutesfois sa majesté a preferé vostre li- 
berté. 

« Qui sont les plus pregnantes et pertinentes 
raisons qui ayent meu sa majesté à faire ceste 
investiture , qui ne durera que jusques à ce que 
nostre armée campe et se pourmeine en vostre 
spacieuse, fertile et très-delectable Austrasie. 
Ne craignez donc, magnifiques et spectables 
seigneurs, d'ouvrir vos cœurs et vos portes au 
roy vostre bon amy et confederé, pour l'hon- 
neur et reception , non-seulement selon sa gran- 
deur et merites, mais pour vous acquitter de 
l'obligation que vous avez à ung si grand 
prince , qui n’a poinct craint d'exposer sa propre 
personne pour vous tirer de captivité, et de la 
tirannicque servitudeen laquelle l'empereur vous 
a par si longues années reduicts et oppressés. » 


CHAPITRE XXII. 
Réponse de l’assemblée à M. de Vieilleville. 


Quand M. de Vieilleville eust achevé de par- 
ler, les dix en se levant se departirent, cinq 
d'ung costé et cinq de l'austre , ct allerent abou- 

cher les cinquante à gauche et à droicte ; et puis 
se rassemblerent tous les soixante, qui furent 
pour le moins une bonne heure en ce colloque; 
et après s'estre rassis, l'un des dix, nommé 
Chælius, commencea à parler ainsi : 

« Nobleet illustre seigneur, monsieur de Vieil- 


leville, nous avons ouy fort attentivement, et | 


meurement compris la créance que vous avez 
prononcée de la part de la très-chrestienne ma- 
jesté, et tenons à grand faveur qu'elle vous ait 
deputé vers nous, et prefere à ung connestable 
ou mareschal de France, voire à ung prince de 
son sang; car nous nous arrestons plus à la 
bonne renommée d'un chevalier d'honneur, crai- 
gnant Dieu , valeureux et homme de bien , que 
à toutes les grandeurs du monde; estants si 
bien informés des deportements de vostre ar- 
mée, que nous avons sceu, avec toute verilé, 
que par tous les villaiges où elle a passé, on ne 
sauroit trouver en maison qui soit portes, fe- 
nestres, grilles ny meubles, qui n'ayent esté 
brizés , rompus, enlevés ou bruslés, et beaucoup 
de maisons, horsmis ceux où vous avez logé 
avec deux cents hommes d'armes que vous com- 
mandez et conduisez, en la conservation des- 
quels vous vous estes si soigneusement em- 
ployé, que vous avez tousjours laissé vingt et 
cinq ou trente gentilshommes en vos logis der- 
riere, et jusques à ce que l'armée fust toute pas- 
sée, pour empescher toutes insolences et cruaul- 
tés; et qui plus est, nous avons bien sceu que 
vous avez tousjours envoyé de bonne heure de- 
mander.aux mareschaux de camp vostre quar- 
lier, pour aller au-devant de vos hostes , les 
attester, et asseurer qu'ils n'auroient aulcun mal 
ny dommaige en leurs personnes, meubles ny 
bestiaux , mais bien payés de ce quils fourni- 
ront; de quoy plus de six cen's mesnages qui 
s'y sont fiés se sont bien trouvés, et plusieurs 
s'en louent encores par ceste ville; là où par 
tous les aultres villaiges que l'on n'en pouvoit 
pas tirer meubles ny bestial, à cause de la su- 
bite frayeur de vostre armée ; et principalement 
la cavallerie ligiere en a usé comme en terre 
d'ennemy. Par ainsi, vous estes le très bien 
venu, et de meilleure ny de plus agreable bou- 
che ne pourrions-nous entendre la conception 
de sa dicte majesté. 

« Pour à laquelle respondre, nous vous disons 
que nous remercions très-humblement sa très- 

éhrestienhé majesté de la grande assistance qu'il 
luy a pleu et plaist encores nous faire, pour re- 
pousser les torts et injures faictes à nos princes 
et confederés de tous les estats dé l'empire; nous 
laissant, pour ceste trés-grande obligation, ung 
régret perpétuel de ne nous en pouvoir jamais 
acquitter. 

«Mais, que son armée vienne camper auprès 
de nos murailles, c'est chose que nous ne voul- 
drions pour mourir pérmettre. Que si leconnes- 
table le luy vouloit persuader et l'entreprandre, 
nous serons contraincts de nous jecter sur la 
deffensive ; mais de faire son entrée en nostre 
ville, nous le luy accordons de trés-franche vo- 
lonté, et luy ferons tous l'honneur qu'il nous 
sera possible. Et tout ainsi que nous voulons 
patoistre plus advisés que les Messins, nous ne 
voulons pas aussi estre si rigoureux que ceux de 
Strasbourg, qui ne luy accorderent que quarente 
gentils-hommes ; car nous luy permettons d'y 
éntrer avec cent de tels qu'il luy plaira choisir : 
oultre lesquels, pour vostre respect et reputa- 
tion de vos vertus, nous prions de l'âccompai- 
gher avec la trouppe que vous avez amenée, 
et que nous voyons ici presente, qui nous sem- 
blent gens d'eslicte et de maison. » 

A ceste offre M. de Vieilleville se leva potir 
les remercyer fort dignement : aussi estoit-elle 
trés-honneste; et adjousta que sa majesté n'avoit 
de quoy se douloir , et qu'ellé devoit se conten- 
ter, pourveu qu'ils luy accordassent ung aultre 
poinct pour avoir son entrée et son yssue en 
toute liberté , qui estoit que la porte devers son 
armée seroit gardée par ung de ses capitainnes, 
et sa compaignie ne seroit que de cent hommes 
bien comptés. Mais tous, d'une voix, s'escrierent 
sur ceste parolle, disant : «Nullement, nulle- 
ment ;» et qu'on les voulloit traicter à la messine; 
et rompirent de colere l'assemblée, se levant 
avec murmure ; M. de Vieilleville semblablement, 
et s'en alla én son logis de la Couronne, tous- 
jours accompaigné de ces deux bourguemestres, 
qui le voulurent deffrayer, suivant lecomman- 
dement qu'ils en avoient; mais il ne le voulust 
souffrir , et qu'il avoit bon maistre. 

Estant monté à cheval, il Fust esbahy de veoir 
toutes les rues, depuis son logis jusques à la 
porte par où il devoit sortir, pleinnes de soldats 
des deux costés, l'ung de corselets et l’aultre 
de harquebusiers, et la grande place couverte 

de gens à cheval en bataille, où nous comp- 
tasmes six côrtiettes, qui tous nous firent de 
belles salves, tant les harquebiusiers que pistol- 
liers. 


CHAPITRE XXII. 


Le duc Maurice de Saxe donne avis au roi de son accommo- 
dement avec l’empereur. 


Or le roy avoit envoyé l'un de ses valets de 
chambre nommé Oriz avec M. de Vieillevillé , 
sous pretexte de veoir la ville; mais il avoit còm- 
mandement de bien observer tout ce qui se 
passeroit à Spire én sa negociation, et prendre 
les devants pour l'en advertir fidellement, et 
qu'il n'en oubliast une seule parolle. Lequel #’y 
faillit pas ; car, incontinant que cé conseil fut 
levé, il monta à cheval, et vint trouver au gräñd 
galop sa majesté , laquelle il certiffia de tout ce 
qu'il avoit veu ét entendu. 

Estant sorty M. de Vieilleville , èt desja en la 
campaigne , il demanda Oriz ; mais personne ne 
luy en sceut répondre, ny qu'il estoit dévenu. 
Et estant arrivé devers le roy , sa majesté lay 
discourut tout au long le fonds de sa charge, sa 
belle harangue au consulat, si promptement 
prononcée, leur honneste response, et la fepu- 
tation en laquelle ils le tenoyent, semblablément 
leur courroux sur la garde de la porte, qui fist 
bien penser à M. de Vieillévillé que Oriz avoit 
passé par-là : dequoy il fut bien marry, car il 
devoit avoir , ce luy sembloit, l'honneur dé $a- 
lisfaire sa majesté, puisqu'il en avoit eu toute la 
peine. 

Cependant lé roy loua grandement M. de 
Vieilleville , luy disant qu'il n’avoit rien obmis 
en sa charge, et qu'il l’avoit aussi exactemént 
executée que si le chancellier et tout son conseil 
luy en eussent donné les mémoires et instruc- 
tions; mais qu'il voyoit bien que la prise de 
Metz, ainsi precipitée, le contraindroit de planter 
à Wissembourg lé bourdon, et qu'il falloit pen- 
ser du retour , non pas d'aller plus oultre. La-des- 
sus il arriva des ambassadeurs des aréhevesques 
de Trieves, Mayence, Coloigne et aultres princes, 
devers sa majesté, qui n'en tint pas grand 
compte; et, leurs harangues faictes, atsquelles 
le cardinal de Lorraine Charles respondit sur le 
champ entrès-elegant latin , ils furent despeschés 
du soir au lendemain, et sans ceremonie, et s'en 
retournerent. 

Le lénderain du patteinent des ambassadeurs, 
lë roy receut la léltre du duc Maurice par 
tng gentilhomme allemand nominé Glaris, avec 
créance qui portoit l'extrrsme desplaisir qu'il 

. avoit receu que l'on eust failly la ville de Stras- 
bourg et les aultres de la ligne du Rhin, et que 
qüiconque avoit conduict ceste entreprise s'estoit 
grandement oublié d'avoir attaqué les villes du 
plat pays, et par cest amusement faict une telle 
perte; car on les eust tousjours fort aisement 
recouvrées : mais voyant qu'il n’y avoit plus 
d'ordrede poursuÿvre plus oultre leurs desseings, 
puisqu'ils éstoient descouverts, d'autant que les 
susdites villes prennent garde à elles et se for- 
tifient d'hommes, de ramparts et toutes muni- 
tions, il supplioit sa majesté de se retirer et s'en 
retourner en France, car il n’en viendroit jamais 
au-dessus, non pas d'une seule , qu'avec le ha- 
Sard de deux ou troys batailles; et que, quant à 
lty , il n’oserdit se presenter A son secours; il 
luÿ seroit imputé à trop grande perfidie contre 
sa patrie; mais que ce luy qui avoit pris la ville 
de Metz avoit fort mal profondy la consequence 
décest évenettient. C'est le sommaire de lacréance 
que Glaris rendit fidellement au roy, monsieur 
le connestable seu! present. 

Quant au subject des lettres, il remercioit 
trés-humblement lé roy de son assistance , en 
vertu de laquelle l’empereur, craignant que sa 
iajesié passast le Rhin avec son armée, luy avoit 
accordé tout ce qu'il avoit projecté de luy de- 
mander par l'entremise du roy des Romains, 
qui s’estoit monstré en cest accord fort favorable 
à son party; entre aultres de là reddition des 
princes, qui tous estoient avecques luy en liberté, 
et les garnisons hespaignoles mises hors des 
villes imperiales, où elles estoient par cy-devant; 
et ausdictes villés leur artillerie rendue, et les 
daces et tributs supprimés et antiullés; et qu’ils 
estoient, dé ceste heure, bien reconciliés , et 
tous lës estats de là Germanie fort salisfaits. 
Dequoy il luÿ avoit une immortelle obligation, 

étqu'il pouvoit; en reconipense, faire estat de 
sa vie, de sori sérvicé èt de toutes ses forces et 
moyens, pour les émployer envers et cotitre 
tous, éxcepté te Saint Empire; offrant , sur son 
honneur et salut, de luy fournir tousjours vingt 
mille homies dé pied et dix mille chevaux, pour 
passer sur le ventre à tous ses ennemys; ne 
voulant que aultre capitaine les conduisist et 

hasardast à son s:rvicé que luy en personne , sa 
vie la premiere, et qu'il se pouvoit vanter par 
tout le monde d'avoir ung eslecteur du Saint 
Empire à sa dévotion. Que si les aultres six tom- 
boient en mesme concurrente de volonté avec 
la sienne, il se pourroit bien asseurér du dia- 
deme imperial, advenant la mort de cestuy-cy : 
encores n'en faut-il poinct perdre l'espérance ; 
car, si le vivant alloit faillir au monde, il a tant 
de credit et d'authorité envers ses compaignons, 
que sa voix fera tousjours plier les leurs à une 
partie de ses desirs; et ainsy le luy promettoit en 
foy et parolle de prince d'honneur. 

Ceste lettre contenta merveilleusement leroy, 
inais le connestable se despita fort de la créance 
dé Glaris, car c'éstoit à luy qu'elle s'adressoit. 
«Eh bien, luy dist le roy , vous avez faict de 
grands trophées de ceste prise dé Metz; mais 
vous voyez en quelle indignité hous en sommes 
envers ce prince, et le mescontentement qu'il 
en a, qui estoit nostre estoille à la lueur de ld- 
quelle nous marchions. Vous në m'avez jamais 
voulu croire; encores si vous eussiez laissé ung 
gentilhomme de la ville pour gouverner, suivant 
l'advis de M. dé Vieilleville qui en refusa l'estat, 
prevoyant ce qui en est advenu , nous eussions 
executé une partie de l'entreprise, et n'eussions 
pas jecté le manche après la coignée. Or c'en 
est faict, et n'y fault plus penser, mais séule- 
ment deliberer de nostre retour en France, avec 
nostre courte honte.» Le connestable , qui cog- 
noissoit sa faulte , demeura comme interdict, 
n'ayant que repliquer là-dessus, et se retira, 
bien fasché dé la presence de son maistre. 

Voilà comme, pour s'arrestér en son oppinion, 
et desdaigner ou mespriser toutes les aultres , 
cé brave ét supérbé voyaige, ensemencé de tant 
de princes, seignetirs et grands capitainnes, qui 
dévoient porter une armée entieré, ét dé cette 
groisse enfanter à la couronné de Francé une 
cétitaine de bonnes villes pour lé moins, avorta 
de neuf moys; éncores à mäle peine en porta-t-il 
trois bien complets , car nous commencéasmes 
4 camipér le sixiesmé dé mars, et toufnasmés la 
testé de l'armée devérs France le 23 du moys de 
may. 

Retour de l'armée du roi en France. 


Doncques fust advisé de partir l'armée en 
quatre. Le roy, le duc de Vendosme, le connes- 
table et le duc d’Aumalle eh prindrent chascun 
leur part, qu'ils devoient mener par divers 
chemins ; mais celluy du duc d’Aumalle fut le 
pire des quatre, estant pays estroict , montueux, 
sterile, et fort mal peuplé de villaiges et pour ce 
que c’estoit ung jeune prince non encores gueres 
experimenté, le roy commanda à M. de Vieil- 
leville de l'assister avec la compaignie de M. le 
mareschal de Saint André, oultre son quart 
d'armée qui estoit composé de dix aultres com- 
paignies de gensdarmes, de quatre mille che- 
vaux ligiers, desquels il fut créé sur le champ 
colonel, et distraicts de l'obéissance du duc de 
Nemours qui en estoit général , de vingt ensei- 
gnes françaises nouvelles bandes, de dix vieilles, 
un régiment de lansquenets, cinq cens harque- 
busiers à cheval. Et M. de Vieilleville y fit venir 
M. d'Espinay avec cinq cents gentilshommes 
volontaires desquels le roy luy avoit donné la 
charge. Le departement de l'armée ainsy faict, 
et comme l’on faisoit les apprests pour desloger 
le lendemain au plus matin, et prandre chacun 
sa routte, ceux de Spire envoyèrent quarante 
mille pains et cinquante pippes de vins au roy; 
et avoient chargé ceux qui conduisoient ce 
raffraichissement de s'addresser à M. de Vieille- 
ville pour en faire le présent, qui amenèrent le 
tout en son quartier ; et avoient , quant et quant, 
avec le charroy, particulièrement pour luy, de la 
part desdicts de Spire, beaucoup de singularités ; 
sçavoir, quatre pippes de vin, une douzaine de 
saulmons du Rhin, et en paste à leur mode, 
tous entiers; cing cents d'avoyne, deux char- 
niers, l'un plain de venaison de cerf, l'aultre 
de sanglier, et une cacque de saulmon sallé. 

Ces deputés arrivés devers M. de Vieilleville, 
il les préseuta à sa majesté, à laquelle il testiffia 
leur présent estre en son quartier. Restoit d'en- 
voyer les commissaires des vivres pour s'en 
saisir et en tenir compte. Ceper-dant sa majesté 
remercia fort humainement par lettres les sei- 
gneurs de la chambre impériale de Spire, de 
ceste très-grande et très-liberale courtoysie, 
comme faicte furt à propos et en l'urgente ne- 
cessité, et remunera en grand roy ceux qui en 

avoient esté les conducteurs, qui s'en retour- 
nérent trés-contants à Spire, et dès le mesme 
soir ; car il n'y a pas plus de deux heures de 
chemin de Wyssembourg jusques-là, et belle 
plaine. 

M. de Lezigny, accompaigné de sa squadrille 
de commissaires et clers des vivres, avec force 
charroy, vint au quartier de M. de Vieilleville 
pour prendre le present de Spire ; mais se doub- 
tant que le commandement de M. le connestable 
seroit sans misericorde, et qu'ils avoient charge 
d'enlever le tout, en avoit desjà faict partir 
toute nuict , justement la moitié, monstrant aux 
dessusdicts l’aultre ; lesquels, indignés de ce re- 
tranchement , dirent qu'ils s'en plaindroient au 
roy et à monsieur le connestable, et qu'il n’estoit 
pas raisonnable que le serviteur taillast à son 
maistre les morceaux, et tout à plain d'aultre 
langaige inutile, qui ne passoit pas oultre toutes- 
fois, car ils cognoissoient l'humeur de l'homme. 
A quoy il respondit qu'ils le prinssent s'ils vou- 
loient ; car s'ils partoient de-là sans l'enlever, 
ils ne le y trouveroient pas dans une heure : et 
leur monstra une carte de la cosmographie du 
traist du Rhin, par laquelle il leur fist veoir que 
au chemin qu'ils alluient prendre, qui estoit de - 
trente lieues, il n'y avoit que vingt et deux 
villaiges ; et s'il faisoit son debvoir, il se saisiroit 
de tout le present, veu que tous les aultres carts 
de l'armée n'ont, par leurs chemins, que belles 
plaives, ung milliasse de villaiges, et grand 
nombre de bonnes villes; et que, à cause des 
destroicts et passaiges mal accessibles du sien, 
il avoit reffusé de l'artillerie, contraincts de 
changer tous leurs charroys en mullets et som- 
miers. 

Ces commissaires ne furent pas oppiniastres, 
et enleverent incontinant ceste moitié; mais ils 
p'oublierent pas à faire leur plainte, sur laquelle 
monsieur le connestable se courroucea aspre- 
ment devant le roy, taschant à rendre odieuse 
ceste hardiesse, et à le faire entrer en colere, 
jusques à dire qu'il falloit envoyer toute l'armée 
pour la recousse de ceste moitié , car elle y avoit 
generallement interest. Sa majesté, voyant la 
chose preparée à une mutinerie, veult entendre 
que c'est, et envoye querir M. de Vieilleville 
qui n'avoil pas attendu ce messaige, car il estoit 
aux trousses des commissaires, et se presenta, 
peu sen fallut, aussitost fort bien accompai- 

gné, disant : «Qu'il plaise à vostre majesté, 
sire, commander à monsicur le connestable de 
prendre le chemin que vous avez ordonné à 
M. d’Aumalle, nous serons très-contants de luy 
quicter tout ce que nous avons pris, el de nous 
acheminer par le sien : que si vous sçaviez les 
necessilés, incommodités, famines et mesaises 
qu'il nous conviendra pastir par ce chemin-là, 
tant s’en fault que nous voulussiez oster ce que 
nous avons, que vous nous devriez honorer de 
tout le present de Spire , et avoir regret d'avoir 
si mal partaigé ce jeune prince; car je ne pense 
pas que la moitié de nos trouppes en puissent 
revenir. Et qu'ainsi soit, sire, il plaira à vostre 
majesté veoir et bien considerer ceste carte de 
la cosmographie du traist du Rhin, en combien 
de perils et dangiers nous allons engoulfer, par 
ung chemin estroict de trente lieues de long, où 
il n’y a une seule ville, et pour le plus trente et 
deux villaiges.» Le roy, encores qu'il fust bien 
tard, print la peinne de bien reviser ceste carte, 
et trouva le dire de M. de Vieilleville si verita- 
ble, que s'il cust peu revocquer l'ordonnance 
des chemins il l'eust faict très volontiers ; mais, 
voyant la rudesse et sterilité de ce pays-là, de- 
claira en l'instant la prise des vivres que avoict 
faicte M. de Vieilleville fort bonne, et la luy ad- 
jugea ; deffendant à monsieur le connestable, 
pour éviter quelque trouble ou sedition en son 
armée , d'en plus parler, car tel estoit son plaisir. 
Dequoy il cuyda crever de raige et despit; car 
il pensoit bien, par son credit , que sa majesté 
commanderoit que le tout fust ramené, qui es- 
toit desja au premier logis que l’on devoit faire 
le lendemain , et très-malaisé à forcer si on 
l'eust entrepris; car M. de Vieilleville, premier 
que de venir parler au roy. avoit faict partir tous 
les harquebusiers à cheval et deux mille à pied, 
pour garder le passaige. 

Mais sa majesté ne se pouvoit garder de hault 
louer M. de Vieilleville, disant qu'il luy appre- 
noit sa leçon, et que, à la vérité, ung chef 
- d'armée ne doit jamais marcher sans une carte, 
non plus qu'un bon pilote ou patron de galere 
sans sa calamite, pour cognoistre la portée des 
pais où il marche, la distance des lieux, les diffi- 
cultés des montaignes et rivières, et que de sa 
vie il n'y fera faulte : luy donnant ce lós et 
honneur d'en avoir le premier apporté l’inven- 
tion en France. 

L'armée se retire partagée en quatre corps. — Celui que le duc 
d'Aumale commandoit souffre de grandes incommodités 
dans sa marche. — L'armée réunie assiége Rodemack. 


Doncques le lendemain, qui fut le 25 de may : 
1552, l'armée ainsy departie commencea à mar- 
cher par les chemins ordonnés. Le roy s’en alla 
devers la duché des Deux-Ponts. Monsieur le 
connestable le suyvoit d'une journée. M. de 
Vendosme retourna sur ses voyes , c'est-à-dire 
reprint le chemin que l’armée avoit tenu de 
Metzà Wyssembourg ; et M. d'Aumalle enfourna 
ce destroict qui representoit le chemin de Cham- 
berry au Montcenys, horsinis que les torrents 
n’estoient pas si impetueux et ravyssants, ni les 
precipices si espouvantables. Toutesfois en plu- 
sieurs endroicts il falloit que les gastadours et 
pionniers eslargissent le chemin pour les mulets 
et reste du bagaige : en quoy uous patismes 
beaucoup; et campions le long des cousteaux et 
collines, car il se trouvoit bien peu de plaines, 
encores gueres spacieuses, poinct de villaiges, 
ny ung seul païsan qui nous apportast aulcun 
raffraichissement. Ce que voyant, M. de Vieille- 
ville envoya le mareschal-des-logis de la com- 
paignie , nommé Moysandiere , avec six hommes 
d'armes et dix archers, traverser la montaigne 
et reconnoisire ce qui estoit au-delà, et dire, 
s'ils trouvoient des peuples, qu'ils apportassent 
leurs denrées , et les asseurassent qu'ils scroient 
bien payés à leur mot : ce qu'ils firent ; et à leur 
retour au quatriesme logis (car il y avoit troys 
lieues de traverse par pays toujours mon- 
tueux jusques à trouver la plaine), ils amenerent 
avec eux soixante paysants chargés de toutes 
sortes de commodités, dequoy ils furent bien 
payés et reconduicts en toute sevreté, qui ab- 
breverent toute ceste plaine de nostre cour- 
toysie, que à mesure que nous marchions nous 
trouvions tousjours des paisants avecques vivres, 
mesmes des femmes chargées de fourmages, de 
jonchées, dequoy elles remportoient bien de 
largent; et s’en retournoient tous fort contants : 
qui nous fust un grand soulaigement. Aussi, 
sans ce bon ordre et police, qui n'estoit, à son 
de tambour et de trompette, que sur la vye à 
qui raviroit seulement une prune. nous estions 
ruynés ; et le faisoit M. de Vieilleville si ri- 
goureusement observer soubs l'authorité de 
M. d'Aumalle, qu'il n'eust pas pardonné à son 

propre frère. Mais le vin du present de Spire 
nous estoit fort escharsement distribué par les 
compaignies, comme si nous eussions esté as- 
siegés ; encores ceste providence de M. de Vieil- 
leville de departir d'une telle ruze, voire har- 
diese avec le roy, ce present, nous soulagea 
grandement. Toutesfois on ne peust tant faire 
qu'il n'en tombast beaucoup de malades, à 
cause que tout le monde estoit logé à l'estoille 
et campoit à la haye, à faulte de trouver villai- 
ges. Nous trouvions bien quelques chasteaux, 
sans aucune maison au pied, mais si hault en- 
cruchez, qu'il n'en failloit esperer aucune com- 
modité, aussi que nous n'avions poinct d'ar- 
tillerie. Nous marchasmes ainsy douze jours en 
extresmes necessités , durant lesquels il n'y eust 
que les grands et aisés qui coucherent en licts 
qu'ils faisoient porter; le reste de toute l'armée 
ne se despouilla jamais. 

Au quatorziesme jour nous vismes la plaine , 
qui nous donna une telle rejouissance , qu'il ne 
nous souvenoit plus des peines et necessités 
passées; mais elle estoit toue couverte, à perte 
de veue, de sappins si haults et droicts, que la 
Savoye ny toutes les Alpes n’en portoient puinct 
de pareils; parmy lesquels il se trouvoit , quasi 
de lieue en lieue sur nostre chemin , de bons et 
gros villaiges que M. de Vieilleville conserva 
comme son propre heritaige. Et fismes deux 
journées de camp à traverser ceste très-agréa- 
ble et nompareille forest ; et payoit-on si bien 
partout où l'on passoit, que les habitants d’une 
forte, plaisante et belle ville, mais très-ancienne, 
nommée Kaiser-Leutern, qui signifie en français 
Clair - Empereur , vindrent au -devant de 
M. d'Aumalle , et luy en apporterent les clefs, 
avec offre de service et presents de beaucoup 
de vivres. Mais M. de Vieilleyille ne luy conseilla 
pas d'y laisser entrer une seule compaignie, ny 
de cheval ny de pied, mais sa personne seule- 
ment et les seigneurs qui l'accompagnoient , et 
que l'armée camperoit autour de la ville , sans 
rien briser ny faire aulcun degast, non plus 
que à Wissembourg : et prindrent tous nos ma- 
lades , qui estoient environ deux cents , avec 
promesse de les bien traicter pour leur argent, 
et leur donner bonnes et seures guydes pour 
s’en revenir à Metz; ce qu'ils promirent en con- 
sideration et recognoissance que le roy et son 
armée estoient Cause que leur prince, seigneur 

et maistre , le comte palatin, eslecteur du Sainct 
Empire , par cy-devant prisonnier de l'empe- 
reur , estoit en liberté, et qu'ils en avoient eg 
depuis trois jours certainnes nouvelles. Dequoy 
M. d'Aumalle les asseura davantaige, leur mons- 
trant le double de la lettre que le duc Maurice 
avoit escrite au roy, de laquelle sa majesté avoit 
faict faire plusieurs doubles pour en departir à 
tous les princes et seigneurs de son armée : de- 
quoy les dessusdicts habitants firent une telle 
et si grande allaigresse, qu'ils menerent par 
tous les quartiers de nostre camp environ vingt 
pippes de vin , où il se fist une chere merveil- 
leuse ; en quoy le regiment des lansquenets ne 
fust pas oublié, car il y avoit trois capitaiones 
et soixante soldats natifs de là-dedans. Et après 
nous estre raftraischis deux bonnes journées 
avec si bons amys, nous prismes la route de 
Metz, sans avoir crainte, pour l'adyenir, de 
tomber en aulcune necessité. 

Enfin nous rejoignismes l'armée, qui s'es- 
toit desjà ralliée à Rodemach que l'on commen- 
çoit à battre; dequay il n’estoit besoing , car il 
se fust bien rendu à la simple sommation d'ung 
laquais, d’aultant qu'il n'y avoit que des paysans 
et des femmes dedans , qui estoient si esperdus 
de ce que le capitainne de la place et ses soldats 
les avoient abandonnés, et si ignorants de traicts, 
usances, loix, pratiques et factions de la guerre, 
que pas ung seul n’eust l'esprit ny hardiesse de 
se presenter avec signal sur la muraille pour 
parlementer, ny dire qu'ils se vouloient rendre, 
mais se misrent tous à genoulx à l'entrée de la 
porte, qu'ils ouvrirent criant misericorde , où 
les soldats exercerent beaucoup de cruautés ; et 
ne peust-on y arriver si à temps qu'il n'en fust 
tué la pluspart, et beaucoup de femmes et filles 
forcées. Le roy y vint luy-mesme , l'espée au 
poing, qui sauva le reste , et commanda lever 
une banderolle blanche, soubs laquelle ce peuple 
et les femmes , au nombre desquelles y avoit 
trente ou quarente damoiselles, furent rangées, 
avec deffenses, sur peine de la hart, d'y toucher, 
non pas même d'en approcher. 

M. de Vieilleville , qui avoit laissé M, d'Au- 
malle malade au quartier, et venant trouver le 
roy, rencontra environ vingt et cing soldats qui 
se retiroient du camp, et emmenoient chacun 
sa femme, où estoient unze damoyselles , ayec- 
ques un grand et riche butin , les chargea , luy 

septiesme , de telle furie qu'il les deffit , et ra- 
mena ce famail soubs la banderolle blanche, pour 
les conserver avec les aultres, abbandonnant le 
butin aux siens. Et cequi ne fut tué sur le champ 
passa par la corde ; car ils ne purent eschapper 
devant chevaux de service qui courent mieux 
que bidets, et estoient la pluspart à pied , et 
combattus en une plaine. Le roy luy en sceust 
un grandissime gré, aussi qu'il fust adverty que 
c’estoient Lorrains que l'on avoit enrollés aux 
bandes françaises pour faire le voyaige, qui se 
vouloient retirer , quittants le service avec ceste 
derniere main, et se trouvants quasi rendus en 
leurs maisons. 


CHAPITRE XXVI. 


La reine de Hongrie, sœur de l'empereur, entre en Cham- 
pagne avec une armée. — On délibère si l’on altaquera cette 
princesse, — Avis du connétable et de M. de Vieilleville. 


Après la prise de Rodemach , il fust advisé 
d'y laisser garnison pour quelque temps, et de 
le fortiffier, affin de suyvre la royne de Hongrie, 
sœur de l'empereur, laquelle , avec une armée 
assez forte , estoit enirée sur les frontieres de 
Champaigne et Lorraine, pris la ville de Stenay, 
et bruslant par-tout où elle passoit , en intention 
de faire retirer le roy de l'entreprise d'Allemai- 
gne, et de desgaiger son frere d'un si grand et 
puissant ennemy : qui estoit à la verité ung stra- 
tagesme de guerre de trés-subtile invention , 
mais exécuté trop tard , car l'empereur avoit 
desjà rendu les abbois , et faict toutes submis- 
sions proposées par le duc Maurice, qui encores 
entreprist, nonobstant la retraicte de nostre ar- 
mée , de l’assieger à inspruck. 

Ceste princesse avoit avecques elle de grands 
seigneurs, comme le comte de Mansfelt , gou- 
verneur de la duché de Luxembourg, les comtes 
de Challain, de Maisgue et de La Chau, et, oultre 
ce, ung très-experimenté capitainne , nommé 
Martin Vanroux , mareschal de Cleves, et plu- 
sieurs aultres vaillants capitainnes qui l'avoient 
animée à mettre sus ceste armée , composée de 
quipze mille hommes de pied , de tout ce qu'ils 
avoient pu ramasser de Flandres, Claives, Guel- 
dres, Haynault et aultres vallons, de deux mille 
Hespaignols , de quatre mille chevaulx des or- 
donnances de Bourgoigne , et de deux mille 
aultres chevauls de noblesse. 

Une telle armée meritoit bien qu'on y eust 
esgard ; car encores que une femme en fust le 
chef, si n'estoit-elle commandée py conduicle 
que par les advis et ordonnances des seigneurs 
cy-dessus, grands guerriers, et qui avoient 
faict plusieurs foys preuve de leurs experiances 
et valeurs à nos despens, et principalement ce 
Martin Vanroux, qui avoit par cy-devant pe- 
pris en moins de...... sur le feu duc d'Orléans, 
frere du roy, la duché de Luxembourg, qu'il 
n'avoit peu conquerir qu'en quatre moys ; et de 
les suyvre à la debandade, seroit se mettre au 
hasard de recevoir, oultre la honte, ung irre- 
parable dommaige : qui fust cause que sa ma- 
jesté, pour ne rien entreprendre legerement, 
voulust mestre ceste affaireen meure deliberation 
du conseil, qui, pour cest effect, fut assemblé 
le 28 may, estant encores à Rodemach , assez 
près de Théonville , place que l'on ne vouloit 
pas altaquer. En ce temps-là on la tenoit pour 
imprenable. 

Monsieur le connestable, qui ne doubtoit 
poinct que l'on ne suyvist son advis d'aller après 
la royne de Hongrie, parle le premier en ce con- 
seil , selon sa coustume, disant au roy et à l'as- 
sistance que l'on perdoit temps, et demandoit 
ce que l'on vouloit faire de ceste armée, puisque 
l'on ne vouloit attaquer Théonville, et que la 
royne d'Hongrie a beau faire ce qu'il luy plaist, 
puisqu'on luy en donne le loisir ; mais qu'il s'as- 
seure bien qu'elle se retirera belle erre dedans 
Bruxelles incontinant qu'elle se verra suyvie; 
et que ce retardement est de trop grande con- 
sequence. Tous les princes et seigneurs, gou- 
verneurs de provinces, s'accorderent bien-tost 
à cela ; et luy , desjà comme de cause gaignée, 
se vouloit lever et rompre l'assemblée : mais le 
roy commanda le silence, et à Lous de demeurer, 
voulant entendre l'oppinion d'ung chacun , et 
et qu'ils n’estoyent assis là ny appellés pour 
néant. 

Lors M. de Vieilleville , auquel il eschéoit de 
parler, va dire ainsy : « Plustost, sire , que de 
laisser vosire armée inutile , il seroit plus que 
necessaire de suyvre l'advis de messienrs les 
princes, et d'aller après ceste royne que l'on ne 
trouvera pas si espouyantée comme l'on pense, 
car elle a de fort asseurés capitainnes avecques 
elle , que vostre majesté cognoist tous; mais ai 
vous acquiescez à ce conseil , vostre majesté se 

va precipiter en deux fort pernicieux inconvé- 
nients. Le premier, qui regarde la pitié de vos 
subjects de Champaigne et de Picardie; car, 
puisque vous estes bien adverty que par-tout où 
elle passe le feu y a esté mis, les puvres gens, 
qui après son passaige se seront retirés en leurs 
maisons à demy-bruslées, et raccommodées de 
ce qu'ils avoient peu saulver, avecques léurs 
femmes et enfants, seront de rechef tourmentés 
et parachevés en ruyne par vostre armée ; de 
sorte qu'il n'y aura espece de malediction que 
ce peuple , qui est vostre , ne vous donne , se 
voyant ainsy affligé sur affliction, et par son 
roy qui les doit soubslever de leur misere. Telle 
est leur espérance, veu les tailles et subsides 
qu'ils vous payent ordinairement. 

«Quant à l'aultre, sire, qui concerne vostre 
armée, pense vostre majesté qu'elle ne maul- 
disse pas semblablement tous ceux qui l'aurvont 
conduite en ces villaiges bruslés, chercher toute 
incommodité et la famine, car elle n'est pas de 
malheur assez harrassée, mais je dis bien da- 
vantaige qu'elle est diminuée du tiers, d’aultant 
que tous ces volontaires, incontinant qu'ils ont 
trouvé le chemin de France ouvert, se sont 
quasi tous escoulés, et plusieurs aultres qui 
sont sur vostre estat, et beaucoup de capitain- 
nes , soubs faincte de maladie; et si vous asseu- 
reray que des cing cents gentilshommes dont 
vous avez honoré mon fils d'Espinay , il n’en est 
pas demeuré plus de trois cents : ils estoient ve- 
nus sans convy; aussi se sont-ils retirés sans 
dire adieu ny vous remercier. Et d’aultre part, 
vous eustes hier nouvelles que les trois cents 
malades que vous aviez laissés en la ville des 
Deux-Ponts sont tous morts, parmy lesquels il 
y avoit beaucoup de noblesse et vingt et deux 
signalés capitainnes, qui est une trop impor- 
tante perie; et des deux cents que nous avions 
laissés à Kaiser-Leutern, il n’en est revenu à ce 
matin que trente et trois : et tant d'aultres 
morts par-cy par-là, car nous n'avons jamais 
faict logis qu'il n'en soit demeuré plus de six, 
sans compter le nombre infini de chevaulx que 
nous y avons perdus. Par ainsy il n'y a aulcune 
apparence que une armée, ainsi desbiffée, doive 
entreprendre de courre après une aulire frais- 
che, gaillarde, reposée, et où il y a bien des 
hommes, qui est soustenue, nourrie et raffrai- 
chie de toutes les commodités que l'on sçauroit 

desirer des Païs-Bas, et comme estant sur son 
fumier. Mais afñn que la vostre, sire, ne de- 
meure inutile, il me semble, saulf meilleur ad- 
vis, puisque nous sommes portés en la duché 
de Luxembourg, que nous la devons tout pre- 
sentement enfoncer, et aller de ce pas assieger 
Danvilliers. Je tiens les chefs de l'armée enne- 
mye si vaillants et couraigeux, qu'ils entrepren- 
dront de nous faire lever le siege. Dieu veuille 
qu'ils y viennent, et nous trouvent seulement 
reposés de troys jours ! Aultrefoys le feu roy, 
vostre seigneur et pere, a bien dressé une armée 
exprès pour venir conquester ceste duché , que 
vous pretendez vostre vray et nature} heritaige; 
et maintenant que nous sommes dedans par cas 
fortuit, il vous tourneroyt à grand reproche d'en 
sortir sans tenter la fortune; et m'asseure que 
nous l'emporterons, car l’ennemy ne s'en doubte 
pas. C’est, sire, ce que je vous doy remonstrer 
en saine conscience de très-humble et très-fi- 
dèle serviteur de vostre majesté. » 

Ainsi que M. de Chastillon, colonel des ban- 
des françaises et nepveu de monsieur le connes- 
table, se vouloit descouvrir pour en dire son 
advis, car c'estoit son ranc, le roy luy imposa 
silence, disant qu'il n’en vouloit pas ouyr davan- 
taige, et qu'il s'arrestoit à ceste oppinion, se 
resolvant de la suivre comme bien recherchée 
sur les choses passées et presentes, et qu'il ne 
se pouvoit dire mieux ny rien au contraire. A 
ceste cause, commanda audict colonel d'advertir 
les capitainnes sous sa charge de se tenir prests 
pour marcher le lendemain, et qu'il vouloit ac- 
celcrer ce siege premier que l'ennemy fust ad- 
verty; et fist pareil commandement à tous les 
capitainnes de gensdarmes là presents, et aux 
colonels de la cavallerie ligiere, ducs de Ne- 
mours et d’Aumalle. Et puis se leva, laissant 
bien faschées quinze ou vingt personnes d'hon- 
neur qui avoient encores à dire, mais surtout 
monsieur le connestable, qui se voyoit ainsy 
renverser. Et au sortir de la tente où s'estoit 
tenu le conseil, M. {de Vendosme vint acoster 
M. de Vieilleville, auquel il dict tout bas en 
riaut telles paroles : « Escoute, hau, esprit de 
contradiclion , et qui-toujours en gaignes, je te 
prie, de parent et d'amy, viens-t'en soupper 
avecques moy , car j'ai quelque chose à te dire.» 
Ce qu’il luy accorda; et pria M. le comte de 
Sault, ung jeune seigneur de Provence qu'il ay- 

moit, d'aller tenir sa table, qui estoit d'ordinaire 
de quatre bons plats. 


CHAPITRE XXVII. 
Le roi assiége Damvilliers et le prend. — Siége d’Yvry. 


Doncques le roy partit le lendemain, qui es- 
toit le premier juin audict an 1552, pour son 
voyage de Damvilliers , et envoya M. le cardinal 
de Lorraine, sous pretexte de prendre posses- 
sion de son evesché de Verdun, avec grosses 
troupes prevenir l’ennemy et s'en saisir; car s'il 
s'en fust advisé le premier, toute ceste entreprise 
revenoit à néant, n’estant la distance que de 
quatre lieues de l'une et l’autre ville, et ceste- 
cy, grande, riche et opulante, d’où nostre ar- 
mée tira infinies commodités pour le siege, le- 
quel sa majesté planta le cinquiesme jour dudict 
mois, après son partement d’entre Rodemach 
et le mont Saint Jehan; en quoi la diligence fust 
si grande , et la batterie si furieuse, de trente 
canons, que ceux de dedans voulurent entrer 
en capitulation; mais ils n'y furent receus, et 
leur fust respondu que s'ils ne se rendoient 
promptement à la volonté du roy, ils estoient 
pour jamais exterminés et perdus; à quoi ils 
obeyrent , au grand regret des soldats, qui s'at- 
tendvient bien d'avoir ceste curée, lesquels desjà 
se couppoient les chausses aux genoux pour tra- 
verser jambes nues, allant à l'assault, l'eau qui 

estoit dedans les fossés, à l'imitation des grands | 


qui avoient couché aux tranchées parce qu'ils 
Yavoient veu faire à M. de Vieilleville; car, en 
ce temps-là, toutes qualités de gens, j'entends 
de gentilshommes, de gens de guerre, et des 
honnestes hommes et d'estat des villes, por- 
toient les chausses entieres , le hault tenant au 
bas; et ne parloit-on lors des gregues ny de 
provensalles, qui ne sont venus en usaige que 
depuis que les bas de soye raz de Millan et d'es- 
tame ont eu le cours et la vogue en ce royaume. 

De pareille diligence et furie fut assiégé Y voy, 
ville encores plus forte, et où il y avoit beaucoup 
de cavallerie des ordonnances de Bourgoigne, 
qui se peult comparer en valeur à nostre gen- 
darmerie : aussi n’est-ce que une mesme nation, 
mais la diversité des princes, provenant des 
anciens appdnaiges des fils de France, nous a 
ainsi divisés et rendus ennemis: car, de tout 
temps immemorial, les vieux ducs de Bourgoigne 

et les comtes de Flandres estoient Français, pa- 
rants et serviteurs de la couroune, et qualiffiés 
de ce beau tiltre de pair de France. 

Or, la sentinelle du clocher descouvrit de 
loing une grosse trouppe de cavalerie française 
qui venoit avec les mareschaux de camp recog- 
noistre les quartiers pour l'armée et faire l'as- 
siette du camp, de quoy il advertit leur gendar- 
merie, qui ne failiit pas de sortir au son de la 
sourdine, jusques au nombre de trois cents ar- 
més à écu; car ils ne portoient avec leurs har- 
nois que des bas de saye, et les nostres les sayes 
tous entiers, mais sans manches; et attendirent 
en un vallon fort large et spacieux ceste troupe 
d'environ quatre cent cinquante chevaux ligiers 
que conduisoit M. le duc de Nemours, à bien 
demie lieue de leur ville, et les chargerent de 
telle furie qu’ils les rompirent, et furent en dan- 
ger d'estre tous tués ou pris. Toutesfois la ge- 
nerosité de ce jeune prince soustenoit le combat 
jusques à ce que son cheval luy faillit et les 
siens semblablement, pour n'avoir poinct la | 
honte ny le reproche de l'avoir laissé perdre; 
mais le tout eut esté envain, si non que de bonne 
fortune M. de Vieilleville arrive là, qui alloit 
executer une aultre entreprise avec six-vingts 
bons chevaux et bien armés jusques à la haulte 
piece et garde-bras, qui se jecte entre la ville 
et les ennemis, et les atiacque si furieusement 
et à l'improviste sur la queue, qu'ils furent con- 
traincts de tourner téste pour y resister. Le duc 
de Nemours et les siens, favorisés de ce secours, 
reprindrent couraige, et tous ceux qui vouloient 
gaigner la guerite se rallierent si bien et recom- 
mencerent à combattre, que les Bourguignons 
furent mis à vau-de routte, et en demeura de 
morts sur la place environ quatre-vingts et aul- 
tant de prisonniers , entre lesquels estoient les 
sieurs de La Chau, de Vergy, de Saint-Falles, 
Haraucourt, du Paroy, le jeune Haussonville, 
et huict ou dix gentilshommes de nom ; le reste, 
qui se sauva, ne peust rentrer dedans Yvoy, 
mais se retira à toutes brides dedans Mont- 
medy. 

Après ceste deffaicte, M. de Nemours dist à 
M. de Vieilleville telles parolles : « Mon pere, je 
ne vous puis nier que je ne vous doive, après 
Dieu, l'honneur et la vie; car, pour ne vous 
rien desguiser, je m'estois desjà rendu à Ha- 
raucourt sur le poinct que vous feistes la charge, 

et que l'on ouit crier France et Vieilleville ! 
de sorte que je suis à vous, faictes de moy ce 
que vous voudrez. » Et n'est possible d'exprimer 
de quels remerciments et accolades il le caressa. 
Sur quoy M. de Vieilleville loua Dieu de ce qu'il 
s'estoit trouvé si à propos pour luy faire ung si 
bon et signalé service. Et commencerent à re- 
congnoistre la ville, faire J'assietle du camp, 
prandre les quartiers, et se loger attendant le 
gros de l’armée, qui arriva à trois ou quatre 
heures après, quy fut ung lundy vingtiesme de 
juin que le roy y planta le siege. Et dès le 
mesme jour sur le soir, on commencea à pran- 
dre le tour des tranchées, qui se trouverent 
conduites le lendemain jusques sur le bord des 
fossés par la diligence des Suysses que avoit 
amenés M. l'amiral d’Annebaud , qui es- 
toyent bien ayses de gaigner de l'argent ex- 
traordinairement; aussi fust-on contrainct de 
s'en servir et les bien payer avant la main, à 
cause de la grande perte que l'on avoit faicte 
de pionniers par l'Allemaigne. Ausquelles tran- 
chées furent incontinant arrangées et poinctées 
trente et quatre pieces en batterie, qui firent 
en deux jours une bresche merveilleuse ; et sem- 
bloit que le roy voullust mettre la ville en poul- 
dre, car il fist encores bracquer auprès de la 
porte du pont dix-huit canons, qui espouvanta 
grandement ceux de dedans. Mais le comte Er- 
nest de Mansfelt qui y commandoit leur don- 
noit couraige , avec asseurance de les bien faire 
recompenser du service qu'ils feroient à l'empe- 
veur; à quoy les Bourguignons s'obligerent avec 
promesse d'y faire leur devoir et y mourir tous : 
mais les Allemands, qui estoient sa principale 
force, refuserent de soustenir deux si grandes 
bresches, dont il cuyda crever de despit , parce 
que c'estoit sa nation ; cependant fut contrainct 
de se rendre à la volonté du roy, aimant mieux, 
par hamilité, experimenter sa misericorde qu'en 
combattant l'animer à la cruauté contre ses sol- 
dats et les habitants. 


CHAPITRE XXVIII. 


Prise d'Yvoy. — M. de Vicilleville est fait maréchal de camp. 
— Prise de Montmédy. 


La ville d'Y voy rendue à si bon marché contre 
toute esperance, car elle ne cousta pas vingt 
hommes de marque ny trente pionniers, l'on 

fist retirer à son de tambour, arriere de la ville 


| plus de quart de lieue, toutes les bandes de gens 


de pied, de quelque nation qu'elles fussent, 
sans savoir pourquoy ; mais après cela monsieur 
le connestable y fist tout aussitost entrer sa com- 
paignie et celle de son fils aisné Montmorency, 
pour la garde d'icelle. De quoy les bandes fran- 
çaises et de lansquenets irritées y entrerent par 
la pelite bresche de la porte du pont, de quoy 
l'on ne se donnoit pas garde, et la saccagerent 
et pillerent, quelque ordre que l'on y sceust 
mettre, disants qu'ils avoient eu toute la fatigue, 
estre tousjours aux tranchées et à la bouche du 
canon, et qu'on les privoit de leur esperance 
contre toutes les usances et loix de la guerre, 
estant chose non jamais encores ouye, veue ny 
praticquée par tous les status anciens et nou- 
veaux de l'ordre et discipline militaire, que les 
gens de cheval fussent preferés en faict de garde 
de ville aux geus de pied; mesmes les grands 
s'en mutinerent, principalement M. le prince de 
La Roche-sur-Yon, M. de Nemours, M. d'Au- 
malle et aultres, qui maintenoient que si ceste 
garde appartenoit aux gens de cheval, elle de- 
voit estre reservée à M. de Vieilleville pour y 
installer le sieur d'Espinay son fils, ou aultre 
qu'il luy plairoit ; car depuis qu'il eust defaict la 
cavallerie qui estoit là-dedans ils n'avoient faict 
aucune saillie, et perdirent si bien couraige, 
qu'ils ont plus peusé depuis ceste route à cappi- 
tuler et à se rendre que à combattre; et luy en 
doit estre totallement la gloire de la prise attri- 
buée. Mais c'estoient des moindres traicts de 
monsieur le connestable, lequel en toutes ses 
conceptions ne croyoit que soy mesme. Cepen- 
dant il cuida, pour sa peine de novalizer ainsi 
et pervertir l'ordre ancien des choses, faire une 
grandissime perte; car, voulant sondict fils em- 
pescher le sac de la ville, frappant à tors et à 
travers sur les soldats, on luy tira une harque- 
busade qui donna dedans l'arson de la selle 
d'armes; que si elle eust esté plus haulte d'un 
doigt il en avoit tout droict dedans le ventre ; 
mais le guydon de son pere y fut tué, et le ma- 
reschal de logis de sa compaignie, et perdirent 
tous deux douze ou quinze gentilshommes de 
leurs compaignies ; qui fut cause qu'ils se reti- 
rerent, car on sceit bien quel adyantaige les 
gens de pied en une ville peuvent avoir sur la 
cavalerie par les fenesires, portes et boutiques 

des maisons, Mais les soldats ravagerent et em- 
porterent ce qu'ils voulurent; de quoy sa ma- 
jesté receust ung merveilleux desplaisir, et or- 
donna pour gouverneur de la ville le sieur de 
Bleneau, auquel furent données trois compai- 
gnies de gens de pied, dont le capitainne de la 
principale, car elle estoit des vieilles bandes, se 
nommoit La Molle. On voulut se jetter sur les 
informations; mais tous les lansquenets, qui es- 
toient quatre regiments, se mutinerent si aspre- 
ment , que ce fust aux prevosts de l'hostel de la 
connestablie des mareschaux et des bandes à se 
retirer; encores y eust-il trois archers de son 
prevost estropiés , car on n'en vouloit qu'à eux, 
sçaichants bien que ceste ordonnance provenoit 
de luy, qui fust pour ceste fois fort peu respec- 
tée; aussi que le roy, pour obvier à plus grand 
inconvenient, non sans grandes considerations, 
fist cesser ceste chicanesque entreprise. 

L'ordre qui estoit necessaire pour la garde de 
la ville d'Yvoy donné, et le comte de Mansfelt 
et aultres prisonniers envoyés en toute seureté 
au bois de Vincennes, sa majesté en deslogea le 
24 de juin; mais à cause de la feste il ne fist que 
uneljevece jour-là, et demeura à Maladoy, auquel 
lieu les sieurs Pierre Strozzy et de Bourdillon, 
mareschaux de camp, la vindrent supplier de leur 
donner encore ung compaignon, d'aultant que le 
troisiesme, lesieur de Langey, messire Martin du 
Bellay, estoit si valetudinaire qu'il ne pouvait 
exercer la charge; qui leur revenoit à trop 
grande fatigue; et quant ores il seroit bien sain, 
il en escherroit bien ung quatriesme, estant l'ar- 
mée augmentée quasi de la moitié pour la venue 
de monsieur l'admiral avec les Suysses, qui mene 
une fort belle arriere-garde. Sur quoy, pour 
leur salisfaire, sa majesté fil venir M. de Vieille- 
ville, auquel elle dist telles parolles : « Vous avez 
ouy leurs remonstrances, je n’en scaurois choj- 
sir un plus experimenté ny qui l'entende mieux; 
qui faict que je vous donne ceste charge de ma- 
reschal de camp; elle vous sera pour presaige 
de l'estre quelque jour de France; et si je vy 
encores six ans, yous en scauriez eertainnes noy- 
velles.» Ce que M. de Vieilleville, après l'avoir 
très dignement remercié, fort volontiers ac- 
cepta, laissant le commandement de la compai- 
gnie de M. le mareschal Sainct-André au sieur 
de Fervacques qui en estoit enseigne, mais au 
grand regret de tous les compaignons, car ils 

perdirent une bonne table : et print avec luy 
vingt et cinq gentilshommes de ladicte compai- 
gnie, ses plus favoris. 

Quant à Montmedy, les capitainnes qui es- 
toient dedans, effrayés de la prise de Damvil- 
liers et Yvoy, qu'ils estimoient imprenables, 
s offrirent à la capitulation premier que d'estre 
sommeés : qui leur fust imputé à grande lascheté 
et couardise, car ils estoient environ deux mille 
hommes de guerre bien armés ; et rendirent la 
place, leurs vies, armes et bagues sauves, avec 
une seule enseigne arborée et un tambour bat- 
tant; mais ils laisserent toute l'artillerie et mu- 
nitions de guerre. 

Ceste sotte composition rapportée au roy, qui 
estoit allé à Scedan parce qu’il commencoit à se 
trouver mal, dist que c'estoit quelque brasseur 
de bierre que la royne de Hongrie avoit instalé 
en ceste charge en faveur de sa nourrice; et y 
mist $a majesté pour gouverneur le capitainne 
Baron, 

CHAPITRE XXIX. 
Prise de Lames, 


Il y avoit auprès de Scedan une aultre place 
assez forte, nommé Lumes, de laquelle le sei- 
gneur s'appellait Buzancy, le plus insigne voleur 
de toute la contrée ; ear ce chasteau estoit sur les 
marches de Champaigne pour aller aux Pays- 
Bas, et sur le chemin des marchands frequen- 
(ans les fuires d'Anvers et de Francfort; et, 
paix ou guerre , amis et ennemis, il faisoit ardis 
nairement de grandes prises et butins ; de quoy 
M. de Nevers avoit infinies plaintes, qui avoit 
bien juré et protesté, si jamais il le prenoit, de 
le faire pendre au portal de son chasteau; mais 
quand il sceust la prise de Damvilliers et d'Yyoy, 
il mourut de peur et de desplaisir. 

Madame la mareschale de La Marche, fille 
aisnée de madame la duchesse de Valentinois, 
scaichant les immenses richesses qui estoient 
la dedans, vint supplier la royne, qui estoit 
desjà arrivée à Scedan, de demander au roy la 
confiscation de çe chasteau, pour recompenser 
son mary et leurs subjects de Scedan des dom 
maiges, perles, courses et volleries que la gar- 
nison de Lumes faisoit incessamment, et avoit 

| faict depuis dix ans, sans discretions de treves 
| ny de paix, sur leurs terres, qui luy fust incon- 
tinant accordée, Et ayant retiré le brevet du 

don, elle-mesme vint supplier sa majesté de 
` you'oir commander à M. de Vieilleville de s‘aller 
presenter devant le chasteau avecques quelques 
trouppes, et de le faire sommer; et qu'elle sça- 
voit bien que le sieur de Malberg, nepveu du 
feu sieur de Busancy, le rendroit à la premiere 
sommation, car tous les soldats l'avoient aban- 
donné; ce que le roy accorda, mais ce ne fust 
sans luy demander pourquoy elle avoit plus- 
tost choisy Vieilleville que ung aultre capi- 
tainne de l'armée : « Pour ce que, sire, dist-elle, 
que premierement je le cognois pour ung fort 
advisé chevalier, qu'il sçaura si bien conduire 
ceste charge, que Malberg, encores qu'il soit fin 
et rusé, ne lui fera aulcune supercherie ; après, 
c'est ung très-homme de bien, et ne cognois gen- 
tilhomme ou rapitainne en toute la France, plus 
fidele observateur de vos commandements que 
luy : oultre cela, il n'est nullement avare, et 
creveroit plustost que de s'enrichir du bien 
d'aultruy : davantaige, je scey qu'il vouldroit 
gratilfier madame la duchesse ma mere en tout ce 
qu'il luy seroit possible, car il me souvient bien 
de la peine qu'il print de la mettre d'accord 
avec M. le mareschal de Saint André, pour l'es- 
tat de mareschal que tient mon mary, et de la 
venue qu'il donna, mais bien verte, à monsieur 
le connestable pour cest effect; m'asseurant au 
reste qu'il me rendra bon compte de toutes les 
richesses qui sont là dedaus, et ne se appro- 
priera de pas une que de mon consentement et 
à mon sceu. » Ce que le roy trouva fort bon; et 
l'ayant faict venir, il luy commanda de prendre 
quelques trouppes, et de se presenter devant le 
chasteau de Lumes. 

M. de Vieilleville print deux compaignies de 
cavallerie ligiere, et avec ses vingt et cinq gen- 
tilshommes, fist sommer le sieur de Malberg 
par ung trompette de se rendre; que s'il atten- 
doit une volée de canon, qu’il n'esperast aulcune 
misericorde ni tout ce qui estoit leans, dont il 
sçavoit le nombre, et qu'il n'y avoit que sis va- 
lets avec des femmes; car puisque les fortes 
places se rendoient sans souffrir qu'on tirast 
seulement une canonade, comme Montmedy, il 
n'estoit pas raisonnable qu'une telle bicocque se 
fist trop prier de se sousmettre à l'obeissance et 
volonté d'un si grand roy. | 

Le sieur de Malberg se presenta sur le rem- 
part, demandant qui estoit la devant ; auquel il 

fust respondu que c'estoit M. de Vieilleville, 
gentilhomme ordinaire de la chambre du roy, 
et l’un des quatre mareschaux de camp en ceste 
armée royale. De quoy il fut très-aise, car il le 
cognoissoit , demanda à parler à luy. 

M. de Vieilleville luy envoya les sieurs d'Or- 
vaux et de Montbourcher pour le faire sortir et 
demeurer là pour hostaiges jusques à son re- 
tour; mais il les avoit bien enchargés de soigneu- 
sement reviser le dedans de la place, quel 
nombre de gens il y pouvoit avoir, et que le 
sieur d'Orvaux sortist pour lui en faire ‘fidele 


rapport, 
CHAPITRE XXX. 
Butin immense trouvé dans la ville de Lumies. 


Estant Malberg devant luy, il loua Dieu que 
la reddition de la place se devoit faire entre ses 
mains, pour l'asseurance qu'il avoit que les ri- 
chesses qui estoient là dedans seroient conser- 
vées à l'heritiere, nommée mademoiselle de 
Bourlemont, sa cousine germaine; lesquelles 
richesses estoient dedans une salle, de laquelle 
il luy monstra les clefs que M. de Vieilleville 
print incontinant; et luy en demanda Vinven- 
taire, affin qu'il ne fust rien esgaré ni sous- 
traict : ce que luy promit Malberg, le suppliant 
qu'il n’y entrast poinct de gens de pied. Lors 
M. de Vieilleville luy fist veoir les deux cents 
chevaux ligiers en bataille, et les vingt et cinq 
homines d'armes bien armés et montés de 
mesme, et puis son train. Là dessus Orvaux 
arrive, qui rapporte qu'il wy avoit d'hommes 
en tout comptant, lacquais et valets, qu'environ 
douze. 

Après disner, luy et Malberg, l'inventaire en 
main, entrent en la salle avec un tiers en qui M. de 
Vieilleville se fioit comme en soy- mesme ; et 
furent jusques à six heures du soir à faire reveue 
de tous ces riches meubles, suivant les articles, 
où il ne fust trouvé aulcun deffaut , jusques aux 
chemises, ni pareillement du coffret où estoient 
les bagues , et puis allerent soupper. Mais M. de 
Vieilleville enferma dedans ce tiers, auquel fust 
donné à soupper par une petite fenestre, avec 
commandement de n’ouvrir à personne; et s'il 
entendoit du bruit, et qu'on voulust rompre ou 
porte ou fenestre, qu'il appellast ; car il y avoit 
en ceste trouppe de vingt et cing hommes d'ar- 
mes sept ou huict, que Gascons, que Lymou- 

sins, se disants parents de M. le mareschal de | 


Saint- André, qui estoient d'assez maulvaise 
conscience. 

Le lendemain, par ce tiers mesme, il envoya 
querir madame la mareschale de La Marche, et 
luy apporta pour guide cest inven'aire ; lequel, 
quand elle eust veu : «Comment! dist-elle, trou- 
verai-je tout cela en estat? — Je vous en puis 
bien assurer, respondit-il, madame, car je y ai 
couché ceste nuict tout ainsy que me voyez.» 
Alors elle luy donna une petite chesne qu'e le 
avoit au col, avec ung ruby qui y pendoit. « Vous 
ne vous appouvrissez poinct, madame, pour ce 
present, car vous en trouverez pour plus de 
vingt mille escus de pareilles.» Et luy presenta 
l'inventaire du coffret, qui estoit à part: mais il 
la pria de se haster, car M. de Vieilleville latten- 
doit à disner. 


CHAPITRE XXXI. 


La maréchale de La Marche entre dans Lumes pour se saisir 
du butin que le roi lui avoit donné. 


Arrivée qu'elle fust, on se mist à table; et, 
après disner, M. de Vieilleville la mene en ceste 
riche salle, et y entrerent sans Malberg, qui se 
trouva fort esbahy, avec seulement deux damoy- 
selles et ce tiers; et, les meubles confrontés avec 
l'inventaire, qui estoit fort aisé, car dès le jour 
precedent ils avoient mis les meubles à part, 
selon le cours des articles, M. de Vieilleville luy 
dist telles parolles : 

«Madame, voilà ce que le roy vous a donné, 
qui est un très riche present, car je l'estime à 
plus de soixante mille escus ; mais ayez pitié de 
cette pauvre heritiere, et ne doubtez pas que, 
de telle courtoysie dont vous vous comporter:z 
en son endroit , Dieu ne permette que de pareille 
Yon n'use envers ceux que vous laisserez après 
vous; et ne ignorez poinct que nous ne sommes 
nés que pour estre ususfructiers de tout ce que 
nous possedons en ce monde. Quant a ceste 
place, jemmeneray Malberg avecques moy pour 
le presenter au roy, affin qu'il le meste sur son 
estat, et feray sortir tout cequi est icy de sa part, 
et tout presentement : la fille est à vous comme 
sont trois femmes qu'elle a; vous avez amené 
assez de gens pour garder la place jusques à ce 
que le roy la face desmanteler : et adien, ma- 
dame, je m'en vais penser du partement pour 

aller au camp. — Comment, monsieur de Vieil- 
leville, dist-elle! je jure au Dieu vivant qu'il 
nen ira pas ainsi; car je veux que vous parti- 
cippiez au present qu'il a pleu au roy me faire, 
et que nous partissions pour le moins des deux 
parts au tiers. — J'amerois mieux n'avoir ja- 
mais esté, dist-il; je vous vendrois trop cher 
mon service : contez seulement que jay faict en 
toute fidelité ce quil a pleu a sa majesté me 
commander : et adieu encores une fois. » La des- 
sus il partit ; mais il fist sortir tout le train dudit 
Malbert, et vint trouver le camp à Douzay. 
Mais, pour ce qu'on luy dist que le roy estoit 
bien malade , il en partit le lendemain, qui fut 
le 29 de juin, et s'en vint à Scedan où il trouva 
desjà la mareschale de La Marche, qui avoit faict 
une incroyable diligence; car toute nuict elle 
avoit faict transporter à Scedan tout ce qui es- 
toit dedans Lumes, au desceu de tout le monde, 
encores qu'il y eust p'us de soixante chariots, 
faisant dire et semer partout quec'estoient vivres 
et munitions que l'on menoit au campde Douzay ; 
mais elle n'avoit pas oublié de haul! louer M. de 
Vicilleville au roy, et qu'il luy avoit donné une 
très-grande occasion de luy demeurer à jamais 
parfaicte et très-obligée amie. | 

Elle avoit aussi présenté à la royne mademoi- 
selle de Bourlemont, qui fut mise sur l'estat des 
filles de la royne; et fist appeller mademoyselle 
Janne de Scepeaux, seconde fille de M. de Vieil- 
leville, qui estoit aussi des filles de la royne, 
qu'on appeloit Vieilleville à la cour, à laquelle 
elle fist present d'un tour de col et de brasse- 
lets de fines perles orientales, d'une piece en- 
tiere de velour cramoisy , et d'une saincture d'or 
du poids de dix vingts escus : laquelle estoit fort 
favorite de la royne sa maistresse, tant pour le 
resp ct des signalés services de son pere, que 
pour son gentil esprit et sagesse, et qui ne ce- 
doit à pas une en beauté, principalement en 
naifve blancheur, qui est le tainct le plus excel- 
lent et recommandé en visaige de femme, quel- 
que chose que puissent dire les serviteurs des 
claires brunes; car bien souvent, soubs cestuy- 
cy, il se couve une revesche et bizarre humeur, 
et l'autre porte tousjours tesmoignage de sa 
doulce simplicité et pure innocence. 

Si madame la mareschale eust bien ses es- 
pingles des esmoluments de l'armée, son mary 
ne faillit pas d'avoir encores plus richement ses 

esguillettes; car incontinent que Bouillon fut 
pris, leroy luy en fist ung present avec laduché, 
qui valloit de vingt-cing a trente mille livres de 
rente; et en porta toute sa vie le titre, laissant 
celluy de La Marche, qui luy fut ung très-grand 
advantaige et merveilleux repos; car il avoit 
une infinité de querelles et d’alarmes de la gar- 
nison de Bouillon, qui couroit incessamment en 
temps d'hostilité sur les terres de Scedan, et les 
ravageoit jusques aux portes et barrieres ; et 
aultant de procès à soustenir et à vuyder, en 
temps de paix , avec les officiers de la duché pour 
les hommaiges, fiefs, denrées de censives , et 
tous les aultres droits seigneuriaux , à cause de 
la voisinance des terres que chacun pretendoit 
Juy appartenir 

Le roy commenceant de se guerir partit de 
Scedan, et arriva en son camp le quatriesme 
juillet, où fust faict grandissime allaigresse 
pour sa reconvalescence ; et dès le douziesme 
jour d’après , fut advisé de marcher sans s'arres- 
ter, sinon pour combattre les forts que l’on ren- 
contreroit sur le chemin de Guise , où l'on avoit 
projecté de conduire l’armée, et n'eusmes pas 
faulte d'exercice; car de lieue en lieue il s'en 
trouvoit quasi, et mesme des petites maison- 
nettes sur le hault des chesnes et ormes bien 
haults, où il y avoit des prestres et quelques 
paysants qui tiroient harquebusades et garrots 
d'arbalestre sur nosire bagaige. Mais depuis 
qu'on eust trouvé l'envention de coupper les 
arbres 4 belles canonades, ils se sauverent de 
vistesse ; et ne trouvasmes plus de tels empes: 
chements de si petite resistance. 


CHAPITRE XXXII. 
Le roi s'empare de plusieurs forts; énsuile 11 licéhcie son 
arte. 


il y avoit d'aultres forts où il falloit mener 
les mains, faire tranchées et poincter le canon , 
comme Symay, Trelon et Glajon, en l'expu- 
gmation desquels nous perdismes beaucoup 
d'hommes; entre aultres, le sieur Destaugues 
fust tué à Trelon, de quoy monsieur le connes- 
table irrité, car il estoit son parent, et ung 
jeune seigneur de belle esperance, fist raser de 
fonds en comble le chasteau, et n'y demeura 
pierre sur pierre; qui estoit l'un des plus beaux 
de toute la contrée. 

Glajon fust semblablement bruslé. Mais s'en 
retournant M. de Vieilleville @’appaiser unë ses 
dition qui s‘estoit esmeue entre les Suysses de 
l'arriere-garde et les nouvelles bandes Fraricaites 
de la bataille, pour le pain, fl trouva dix soldats 
français qui avoient ésventré quinze où seize 
corps morts des Bourguignons, et desvidoient 
leurs trippes comme les trippieres à la riviere; 
et, surmonté de colere, se rué dessus , et les 
charge du baston qu'il tenoit , comme portent 
communément tous seigneurs qui ont comfan- 
dement en une armée; et les battit bien, et les 
fist battre et fouller aux chevaux par véux de sa 
suicte; et s'en alloit avectques tela; mais par 
grand malheur l'un d'eux va dire : « Par la mort 
d..., monsièur, vous nous aymez aultant pautrés 
que riches. On nous a asseurés qu'ils ont avallé 
leur or et leurs escus : estes -vous marry que 
nous les cherchions dedans leur ventre? » A 
ceste parolle il se irrita daväntaige, et despita 
tellement, qu'il protesta devant Dieu qu'il les 
feroit tous presentement pandre; et les fist ar- 
rester, envoyant en diligence querir le prevost 
des bandes, leur disant : « Tigresque canaille , 
quel oprobre faictes - vous à nature! quelle 
abhominable cruauté avez - vous aujourd'huy 
exercée au christianisme ! et de quel deshonneur 
avez-vous avilly les armes, et foullé aux pieds la 
bonne renommée de nostre nation, qui est esti- 
mée la plus courtoise de toutes celles de l'uni- 
vers! Je jure à Dieu que vous en mourrez.» Le 
prevost demeura trop à venir; qui fut cause que 
passants par-là quatre ou cinq cocquins qui 
mesme avoient horreur d'une telle abomination, 
ils s'offrirent de les pandre en leur donnant 
leurs depouilles; ce qui leur fust prompte- 
ment accordé. Ainsi finirent miserablement leurs 
jours ces barbares sauvaiges et detestables trip~ 
piers. 

Après la prise et le sac de ces trois braves 
forts, Treloa, Symay et Glajon, le roy partit 
de Roquiguy, et vint à Montreul-les-Dames : au 
desluger duquel lieu, y ayant séjourné deux 
jours, il falloit pour tirer pays traverser une 
grande forest et fort dangereuse pour les am- 
buscades des ennemis ; car il estoit bien en leur 
puissance de nous faire beaucoup d'ennuy, et 
en avoit-on des advertissements. M. de Vieille- 
ville, comme mareschal de camp, donna cest 
advis que monsieur l'admiral passeroit le pre- 

mier avec toute l'arriere-garde et que le roy le 
suivroit : qui fust trouvé fort bon, et fust ainsy 
faict. Estants à my-chemin de ceste forest , qui 
duroit deux grandes lieues, nous eusmes une 
alarme qui contraignit le roy de mestre armet 
en teste; mais ce ne fust rien, et la passasmes 
du tout sans en avoir d'aultre. L'on croyoit 
que Tincommodité des. pluyes, qui estoient 
grandes et continues, divertit l'ennemy de rien 
entreprendre dadvantaige, dont bien nous en 
print; car s'ils eussent eu de l'esprit et du cou- 
raige, ils eussent gaigné pour le moins nostre 
artillerie, qui ne pouvoit aller qu'à force de le- 
viers, à cause des fondrieres où elle s'enterroit 
ordinairement ; et y fallut employer les lansque- 
nets et les Suysses, 

Ceste vilaine forest eschappée, nous arri- 
vasmes le vingt-sixiesme jour de juillet à Estrée- 
au-Pont, où le roy fust contrainct de rompre 
son camp à cause de la continuation des pluyes, 
et du pays qui estoit si détrempé, que l'on ne 
pouvoit quasi marcher ; et y sejournasmes trois 
jours pour faire les monstres de la gendarmerie 
et cavallerie ligiere; lesquelles faictes, M. de 
Vendosme emmena la moitié de l'armée en Pi- 

cardie pour le recouvrement de Hesdin, et le 
roy licentia le reste; et chascun se retira en sa 
maison ou en sa garnison. 

Telle fut la fin de ce voyaige d’Austrasie , qui 
dura environ trois mois et quatorze jours, que - 
l'on pouvoit fort aisément empieter et réincor- 
porer à la couronne de la France , de laquelle ce 
pays-là, admirable en beauté et abondance de 
tous‘biens, a esté autrefois le premier et princi- 
pal siege : dequoy tout homme qui s'y sera 
pourmené demi an seulement ne doubtera ja- 
mais, car toutes les églises cathedralles et grosses 
abbayes sont basties et fondées de nos roys, 
comme aussi sont les tours et anciens chasteaux, 
et la pluspart des murs et enceinctes des meil- 
leures villes; mesme ung seul roy, nommé Da- 
gobert, a fondé douze beaux monastères sur la 
riviere du Rhin, et estably Strasbourg en eves- 
ché, imitant en ceste devotion le roy Clothaire 
son pere, qui en avoit fondé trois ou quatre, et 
érigé Triesves en archevesché. Mais si ceste aug- 
mentation n’est advenue à la France, il est facile 
à juger, par le discours de ceste histoire, d'où 
en provient la faulte, et à qui on la doict im- 
puter. | 





LIVRE CINQUIÈME. 





CHAPITRE PREMIER. 
NL de Vieilleville part pour aller à son château du Durestal. 


Après que l'armée eust esté ainsy licentiée à 
Estrée-au-Pont , et que le roy eust pris son che- 
min vers Folembray, la pluspart des princes et 
seigneurs, fatigués de si longue traicte, sans 
jamais avoir sejourné en aucun lieu plus de 
quatre ou cinq jours, avecques infinies incom- 
modités , s'escarterent çà et là pour chercher les 
bons logis et les villaiges non mangés ny ruinés 
des armées, tant du roy que de la royne de Hon- 
grie. En quoy M. de Vieilleville ne fust des 
derniers, car il vint à Varvins, suivy de quarante 
ou cinquante gentilshommes plus que de son 
train, qui ne l'abandonnerent poinct, ayants 
faict preuve, durant le yoyaige, des commodi- 


| tés ordinaires qui se trouvoient à sa suicte, pour 


le très-bon ordre qu'il y avoit donné par ses of- 
ficiers et pourvoyeurs, ayant tousjours M. d'Es- 
pinay son fils avecques luy, lequel avoit 
donné fort honnestement congé à la noblesse 
volontaire qui estoit soubs sa charge; mais ce ne 
fust sans les avoir presentés au roy avant qu'il 
deslogeast : lesquels sa majesté remercia fort 
gracieusement de leur assistance et service, et 
en demanda le roolle, qui luy fust incontinant 
livré; et le bailla, après l'avoir Jeu, et qu'il les eust 
tous faict passer devant luy , montés et armés, 
nom pour nom, et comme en une monstre devant 
ung commissaire des guerres, à ung secretaire 
d'estat pour le luy garder et n’en perdre la mé- 
moire. De quoy ceste jeune noblesse receust ung 


' fort grand contentement, et se repputerent très- 

honorés et satisfaits de leur despence, que le roy 
et prince souverain eust daigné prendre la 
peinne et l'ennuy de faire leur monstre; car sa 
majesté y passa toute une après-disnée ; et n'ou- 
blierent aussy de retirer chacun ung certificat 
de leurs services, signé de la main du roy, pour 
s'en ayder là où le besoing seroit, principale- 
ment pour les arrieres-bans : car c'est une loy 
ancienne, et comme fondamentalle en France, 
que, quand le roy marche en personne avecques 
son armée, tous les nobles de son royaume 
ayants terres et seigneuries fieffées et hom- 
maigées, qui ne sont poinct de compaignies ny 
en aulcun estat royal, sont tenus de luy venir 
faire service en bon équippaige d'armes et de 
chevaulx, selon leurs moyens et revenus, pour 
lassister tant que le voyaige durera, et d'en 
rapporter certificat aux juges soubs la jurisdic- 
tion desquels leurs terres sont assises; aultre- 
ment, les procureurs du roy esdictes jurisdictions 
feroient saisir leurs terres, et, oultre ce, payer 
grosses amandes. Mais la pluspart de ceux-cy , 
et quasi tous, estoient aisnés et puisnés de 
bonnes maisons qui ne jouissoient encores de 
rien, et n’avoient retiré les certificats susdicts 
que pour les monstrer , les ungs à leurs peres , 
pour ne regretter leur despence; les aultres à 
leurs maistresses, pour en tirer quelque faveur 
ou louange ; mais la pluspart pour s'en vanter 
aux bonnes compaignies, et d'avoir veu le roy, 
parlé à luy, et leurs noms gravés au cœur et en 
la mémoire de sa majesté ; et pour ce s'appel- 
loient-ils volontaires, car ils n'y estoient nulle- 
ment tenus. 

Ainsy se retirerent par bandes privées en leur 
pais et maisons, avec une infinité d'humbles re- 
merciemens et offres de leurs services et biens 
à M. d'Espinay leur capitaine, qui les avoit si 
heureusement commandés et conduicts. 

En ce lieu de Varvins M. de Vieilleville se- 
journa six jours pour se raffraichir et son train 
(car il y en avoit grand nombre de malades), 
pour leur donner loisir de se ravoir et remettre, 
parce qu'on y trouvoit de tout en abondance, et 
principallement d'appotiquaires et medecins, 
ayant esté la ville exempte de toutes incursions, 
semblablement pour reposer ses grands che- 
vaulx, courtaux, mulets de coffres et aultres 

Saichant M. le duc de Nemours qu'il s’estoit 
arresté là, luy envoya ung cheval d'Hespaigne 
des plus beaux et meilleurs qu'il estoit possible 
de veoir , et que M. de Sipierre, premier escuyer 
du roy, avoit pris plaisir, en faveur de ce prince, 
de dresser en toute perfection ; lequel fust es- 
timé par les gensdarmes et aultres gentils- 
hommes qui l’accompaignoient, pour sa beauté 
et disposition, et pour la richesse de son bar- 
noys et équippaige, à deux mille escus. 

Le gentilhomme qui le luy presenta luy dict 
telles parolles : « Monsieur , M. de Nemours mon 
maistre vous faict present de ce cheval d'Hes- 
paigne , qu'il a nommé Fvoy en souvenance de 
la recousse que vous fist de sa | ersonne devant 
la ville d'Yvoy ; qu'il vous supplie le prendre 
d'aussi bon cœur qu'il vous le donne, avec as- 
seurance que vous ne trouverez jamais personne 
en France qui vous ayt plus voué d’amytié que 
luy, ny sur qui vous ayez plus de puissance, 
aussi que vous le y avez très-fort obligé. Voila, 
monsieur, la lettre qu'il vous en escrit ; elle n’en 
contient gueres davantaige. » 

M. de Vieilleville, la prenant, luy dict qu'il l'en 
remercieroil par sa responce, et que, quant à luy, 
il n'avoit pas perdu sa peinné ny son voyaige. 
Il luy fist donner une chaisne du poids de cent 
escus, de fort belle façon , et une espée , dague 
el saincture, le tout couvert de veloux cramoisy, 
gardes et fers dorés de mesme parure , ouvrage 
de Milan ; et au palefrenier qui l’avoit amené, 
afiin qu'il ne s'en retournast à pied, ung bi- 
det de vingt escus, et pareille somme en sa 
bourse. ` ' 

Ceste despesche faicte, nous nous achemi- 


nasmes droict à Durestal par Orléans, le long 


de la riviere de Loyre ; et approchants du lieu, 
nous trouvasmes desjà tous les signalés sei- 
gneurs et gentilshommes d'honneur du païs, ses 
parents et voysins, qui, saichants le jour de sa 
venue, s'estoient advancés de luy venir au- 
devant, pour le bien-veigner : du nombre des- 
quels estoyent MM. de Clermont d'Amboyse, 
comte du Lude, de Jarzé, baron d'ingrande et 
de Champaigne , parants ; les sieurs du Gast, de 
La Barbée, du Pinpean, de Chemans, du Grip, 
Venevelles, Patrix, La Mothe, Garnier, Gas- 
tines, Sainct-Loup, d'Aulnieres et plusieurs 


chevaulx de somme et de bagaige, qui estoient | aultres : tous lesquels, tant d'une part que d'au- 


à demy recreus par tant de corvées. 


‘ tre, à la premiere veue mirent pied à terre en 

sa forest de Durestal, aultrement de Chambiez, 
où se passa une bonne demy-heure à s’entrem- | 
brasser et saluer; et, ayants faict quart de lieue | 
à pied en telles caresses, remonterent à cheval 
pour venir au chasteau , où ils trouverent la 
bande des dames , la ‘pluspart femmes, filles et 
parantes des dessus-dicts et d'aultres, qui ac- 
compaignoient madame de Vieilleville et made- 
moiselle d'Espinay sa fille aisnée, qui les atten- 
doient sur la belle terrasse de Durestal , qui n'a 
point sa pareille en France, au jugement mesme 
du roy et de tous les princes qui l'ont veue; qui 
estoit si chargée d'aultres gentilshommes, da- 
moyselles et habitants de la ville, que l'on ne 
s'y pouvoit quasi tourner , encores qu’elle soit 
fort grande et spacieuse; mais le tout avec une 
telle juye et allaigresse qu'elle ne se peult ex- 
primer. Et entrant dedans le chasteau avec toute 
ceste trouppe, il trouva monsieur l'evesque de 
Dol son frere , qui l'attendoit pour le recevoir à 
bras ouverts, lequél, sortant d'une grosse ma- 
ladie dont il estoit encores fort foible, se sentit 
tout reconvalessé de ceste veue. 

Tout le moys d'aoust , et environ douze jours 
en seplembre, se passerent en telles festes et 
visites ; et estoyent les compaignies si alterna- 
tives, que quand les unes se retiroient il en re- 
venoit d'aultres ; de façon que, durant tout ce 
temps, jamais la maison ne fust sans survenants 
et grande affluence de noblesse : en quoy ma- 
dame de Vieilleville fist bien pargistre son bon 
esprit et saige conduicte en l’œconomie, car il 
n'y eust jamais faulte de vivres de toutes sortes, 
ny selon les jours; mais elle y en faisoit venir 
‘de toutes parts en une merveilleuse abondance, 


CHAPITRE IL. 
Le roi mande à M. de Vieilleville de se rendre à la cour. 


Mais environ le quinziesme dudict mois de 
septembre, il arriva ung courrier de la part de 
sa majesté à M. de Vieilleville, avec lettres qui 
contenvient que l'empereur, le duc Maurice, et 
les aultres princes confédérés, et generalement 
les estats de l'empire, estoient d'accord ; mais 
que, se voulant iceluy empereur ressentir de la 
bravade qu'il avoit faicte de s'estre presenté 
avec son armée sur le Rhin, par laquelle il se 
disoit avoir esté forcé à condescendre en cest ac- 

cord , il entreprenoit de venir assieger la ville de 
Metz, s'asseurant de la prendre , ayant des forces 
incroyables qu'on estimoit à plus de cent mille 
hommes; et, pour ne donner loisir de la fortif- 
fier, son armée estoit desjà advancée aux envi- 
rons de Strasbourg , et plus de la moitié passée 
au-deçà du Rhin. 

Et que à ceste cause il le prioit, et néant- 
moins commandoit de diligenter ses affaires, et 
de s'acheminer incontinant après l'arrivée de ce 
porteur ; et qu'il luy vouloit commettre une 
charge fort honorable en ceste importante oc- 
currance d’affaires , dont il auroit occasion de se 
contenter, car il luy donnoit moyen de lui faire 
de grands et signalés services. 

L'arrivée de ce courrier, qui se nommoit Cor- 
bye, valet de chambre du roy, troubla grande- 
ment toute la compaignie , et y apporta ce que 
faict en temps gay et serain une nuée épaisse 
et obscure, de laquelle en crevant il ne sort que 
de la pluye. Aussi, madame de Vieilleville, qui 
n’avoit pas jouy plus de troys sepmaines de la 
presence de son seigneur et mary, le voyant 
desjà eschauffé sur les preparatifs de son parte- 
ment, ne se peust contenir de descouvrir son 
ennuy et tristesse par les larmes; qui fust in- 
continant secondée par les afflictions particu- 
lieres, generalles et naturelles de tout ce fa- 
mail : car ce sexe se descharge communément 
de toutes ses passions et angoisses par les yeux; 
de sorte que par toute la maison ce n'estoient 
que plaintes et pleurs : qui fust ung estrange 
et trop subit changement , à cause duquel les 
violons , haults-boys, et tous les aultres passe- 
temps bien-tost se retirerent. 

Mais ce qui augmenta l'oraige, car il n'y avoit 
plus d'esperance de le retenir ; fust la venue de 
l'escuyer de M. le mareschal de Sainct-André , 
nommé La Rocque, qui arriva le mesme jour sur 
le soir, après Corbye, avec lettres de son mais- 
tre, desquelles la substance estoit telle : qu'il 
sçavoil bien que le roy luy vouloit donner une 
charge fort honorable qu'il n'avoit peu encores 
descouvrir, s’estant sa majesté reservé à le luy 
dire en luy offrant, mais qu'il avoit tant de 
confiance en son indissoluble et très-ancienne 
amytié, que jamais il ne vouldroit abbandonner 
en ceste (rés-urgente occasion ; et que, sur le 
certain advertissement de la descente de l'em- 
pereur, le roy luy avoit commandé de se jecter 

dedans Verdun avec sa compaignie, et celle des 
chevaulx ligiers du comte de Sault , et six en- 
seignes de gens de pied, pour la faire fortifier, 
et prevenir tous les desseings dudict empereur ; 
et avoit faict pareil commandement à M. le duc 
de Nevers, gouverneur de Champaigne et Brie, 
d'entrer dedans la ville de Thoul pour les mesmes 
raisons. Que si maintenant il le veult laisser, il 
prevoit une terrible breche en sa compaignie , 
saichant que quasi tous les gensdarmes et ar- 
chers y sont sous sa faveur et par son amytié, 
qui s'en retireront s'il quitte sa lieutenance , 
pour le suyvre ; qui luy reviendroit 4 une honte 
perpetuelle , ayant le terme trop brief pour en 
remettre sus une pareille ; et que , à ceste occa- 
sion , il le supplioit , de frere, de loyal compai- 
gnon et parfaict amy, de ne l'abbandonner en 
ce très-extresme besoing, mais luy faire pa- 
roistre les effects et les fruicts d'une si lungue 
et très-ancienne amytié ; et sur ceste esperance, 
il s'en alloit devant à Verdun, le priant de s'y 
acheminer en toute diligence , et de faire estat 
qu’eux deux y departiront l'authorité et le com- 
mandement ; et ainsy le luy promettoit en foy 
d'homme de bien, de vray amy, et de genlil- 
homme d'honneur. 

Sur ceste lettre M. de Vieilleville se trouva 
fort combattu en son esprit ; car de reffuser 
l'honneur que le roy luy presentoit , il n'igno- 
roit poinct le desplaisir que sa majesté en rece- 
vroit , en hasard qu'elle luy en fist quelque re- 
primande à l’accoustumée ; d’abbandonner aussi 
monsieur le mareschal en ceste furieuse Auctua- 
tion d'affaires, il penseroit offenser grandement 
la foy qui estoit de si long-temps entr'eux deux 
jurée , et rompre du tout la courtoisie : car c'es- 
toit chose bien certaine que , quictant sa lieute- 
nance, plus de soixante-dix hommes d'armes et 
cent archers, mais des plus braves et mieux 
montés (car c'estoient tous gentilshommes de 
marque et de moyen ) , quicteroient semblable- 
ment la compaignie, estants tous de Bretaigne, 
d'Anjou et du Maine , qui ne s'y estoient faict 
enrooler qu’en sa faveur et pour son respect : 
d’aultre part, il ne pouvoit imaginer de quel 
poids estoit ceste charge, de quelle qualité , ny 
en quelle province on le vouloit employer ; qui 
le tenoit en une merveillcuse anxieté , et trou- 
voit bien estrange que M. le mareschal de Saint 
André ne l'ayoit apprise du roy, qui ne luy ce~- 

loit jamais rien pour l'en advertir. Mais, ne pou- 
vant croire qu'il ne la sceust, il entra inconti- 
nant, suivant la promptitude de son esprit , en 
ce soubçon que ledict sieur mareschal en avoit 
destourné sa majesté pour ne le perdre, ou qu'il 
luy avoit donné quelque traict de ruzé courtisan 
en cest endroit; en quoy il ne fust poinct 
trompé, comme il se pourra veoir par ce qui 
s'ensuict. 

Car estant en ce doubte, il arriva sur le soir 
du mesme jour ung jeune homme de la part de 
Malestroit , l'ung des secretaires de M. le ma- 
reschal de Saint André , qui fust si advisé que 
La Rocque ne le veid poinct; mais sur la re- 
traicte de M. de Vieilleville en sa chambre, il se 
presenta à luy en secret , luy baillant les lettres 
de son maistre , qui estoient, sans y rien ad- 
jouster ou diminuer, de ce mesme subject : 
«Monseigneur, je ne veux faillir de vous adver- 
tir que l’on vous a donné une terrible venue ; 
car, saichant mon maistre que le roy vous avoit 
choisy son lieutenant-general en la ville de 
Thoul, il a passé exprès, allant à Verdun , par 
la ville de Rheims , où estoit M. le duc de Ne- 
vers, qu'il a tant harrassé , tourné et reviré , 
qu'il l'a faict partir pour s'en aller audict Thoul 
sans en attendre le commandement du roy ny 
son pouvoir, mais a envoyé son secretaire Vige- 
nayre en cour, pour le faire despescher et l'ap- 
porter après luy, avec une lettre qu'il escrit à 
sa majesté, qui est de telle’substance : «Qa’d 
personne mieux que à luy ceste charge ne peult 
appartenir, estant la ville de Thoul frontiere de 
son gouvernement de Champaigne; et quand 
l'empereur verra que ung prince bien accom- 
paigné sera dedans, il ne se precipitera pas de 
l'attaquer ; et qu'il a mené avec luy toutes les 
compaignies , tant de cheval que de pied , qui 
estoient demeurées en garnison en son gouver- 
nement à la rupture du camp d'Estrée-au-Pont ; 
et luy a semblé faire plus de service à sa majesté 
de s'advancer bien avant en pays, et y attendre 
, l'ennemy, que de demeurer à Chaalons ou à 
| Rheims, et laisser ravaiger sondit gouverne- 
| ment par l'armée imperiale : ce qu'il supplioit 
| Sa majesté d'avoir très-agreable, comme de cel- 

luy qui a voué tous ses moyens et sa propre vie 
pour son très-humble et très-fidel service; et 
qu'il luy plaise commander qu'on luy despesche 
| son pouvoir : qui est, monseigneur, tout le 

mesme langaige que mondict maistre a flagorné 
aux oreilles du duc de Nevers; et l'a tant pressé de 
partir, qu'ils sont venus ensemble en ceste ville 
de Chaalons, d'où ledict duc part presentement 
pour aller coucher à Vitry-le-Bruslé, et nous à 
Saincte-Menehoud , duquel lieu aussi je vous ay 
despesché ce porteur secrettement , qui m'est 
fidelle, vous priant de donner ordre à vos af- 
faires , et prendre garde à vous. Mondict mais- 
tre ne s'est pas attendu à vous de faire venir sa 
compaignie, mais il a en toute diligence en- 
voyé Chaubouchet pour la faire partir du lieu 
où elle est, et s'acheminer 4 grandes jour- 
nées à Verdun. Vostre trés-humble serviteur, 
de Malestroict. Îl vous plaira brusler ceste 
lettre. » 

Quand M. de Vieilleville l'eust veue , il de- 
meura tout pensif et interdict , ne saichant sur 
qui il devoit rejecter ce malheur ; encores se 
consoloit-il que les princes daignoient bien 
prendre les charges qui luy estoient destinées, 
mais il trouvoit bien estrange que M. le mares- 
chal de Saint André y eust procedé de ceste 
facon, et que, par une telle ruze, il luy eust 
sourratté un honneur que le roy, de son propre 
mouvement, avoit resolu de luy faire; car 
quand M. de Nevers luy en eust escrit, il le luy 
eust fort volontairement cedé, et l’eust assisté 
de sa personne et de sa vie, estant trop adverty 
que l'on ne gaigne jamais rien d'entreprendre 
ou de se prevaloir de quelque chose contre le 
gré et volonté des princes. Toutesfois il reppu- 
toit ce traict de monsieur le mareschal à l'ami- 
tié qu'il luy portoit, et qu’il craignoit de le 
perdre, 

Le matin, ayant depesché ces trois courriers, 
chacun à part, à leur contentement , et selon 
les qualités de leurs maistres, il donna la charge 
de son train au sieur de La Besnerye son maisire 
d'hostel, pour le faire marcher droict à Chaalons 
à bonnes journées , et partit, lui dixiesme, pour 
venir aux Rosiers, sur la levée, prendre la 
poste pour aller trouver le roy à Fontainebleau, 
laissant madame de Vieilleville fort désolée , à 
laquelle il ne voulut pas dire adieu, de peur de 
luy accroistre son ennuy, mais pria M. et made- 
moiselle d'Espinay ses enfans la consoler d'une 
esperance de son brief retour, et ne la poinct 
abbandonnet que ceste tristesse et ennuy ne 
fussent du tout évaporés ; qui ainsy le luy pro- 

mirent, encores qu'il leur tardast beaucoup d'al- 
ler veoir M. et madame d'Espinay, leur pere et 
mere, qui lés attendoient en grande devotion à 
Sauldecourt. 


| CHAPITRE III. 
Le roi envoie M. de Vieilleville à Verdun. 


Arrivé que fust M. de Vieilleville à Fontaine- 
bleau, et s'estre présenté au roy, qu'il trouva 
fort peu accompaigné (car toute la jeunesse de 
la cour, princes, seigneurs et aultres , avoient 
suivy M. de Guyse, qui estoit desjà party pour 
aller à Metz lieutenant-general donner ordre 
aux fortifications et aultres choses necessaires 
pour le siege), sa majesté luy dist qu'il estoit 
fort fasché et desplaisant d'une traversé que 
M. de Nevers leur avoit donnée à tous deux : 
«car j'avois, adjousta-t-il, resolu de vous en- 
voyer mon lieutenant à Thoul, et il s’y est allé 
jecter de bout estourdy, sans mon commande- 
ment ny pouvoir, pour y estre obey : toutesfois, 
ayant faict paroistre par ce traict l'ardente affec- 
tion qu'il a au bien de mon service, je ne l'en 
puis revocquer, vous priant de ne vous en don- 
ner peinne, car je vous jure et promets de 
bientost vous pourveoir d'une aultre charge, et, 
de infaillible asseurance, meilleure. 

« En attendant , je suis d'advis que vous par- 
tiez incontinant pour aller à Verdun assister M. le 
mareschal de Saint-André, estimant que vous 
luy serez fort necessaire, car c'est encores la 
premiere ville de frontiere qu'il a jamais eue 
soubs sa charge ; et de Faire son coup d’essay 
contre ung tel ennemy que l'empereur, qui s'est 
plus faict redoubter par ruses, surprises, intel- 
ligences et tradiments, qne par vaillance ou 
guerre ouverte, il n'y auroit pas trop de seureté 
pour ceste mienne nouvelle conqueste; et affin 
que vous ayez moyen de soustenir les despences 
que vous avez faictes en ce voyaige dernier , et 
qu'il vous conviendra encores supporter, j'ay 
commandé au tresorier de mon espargne de vous 
delivrer incontinant six mille escus : l'Aubes- 
pinne a charge de vous dresser de cela, et vous 
en donner le brevet, qui est desja signé de ma 
main. » 

M. de Vieilleville, après avoir très dignement 
remercié sa majesté , tant de ses honorables et 
si volontaires promesses, que de la franche li- 

beralité du don, ildelibera de son partement, et 
deux jours après il s’achemina au lieu que le roy 
luy avoit commandé, durant lesquels il supplia 
sa majesté d'assembler le conseil pour regarder 
aux plus pregnantes afvaires qui concernoient 
tout l'estat de de-là , affin qu'il apportast avec 
luy toutes les despesches, memoires et instruc- 
tions necessaires pour MM. de Guyseet de Nevers 
et M. le mareschal de Saint-André, et ordonner 
des finances, et en quel tablier on les pourroit 
recouvrer au besoing , sans venir à la cour les 
solliciter. Ce que le roy trouva fort bon; de sorte, 
durant ces deux jours, on ne vacqua à autre 
chose, et ne fut aulcunement tenu conseil pour 
les parties. Ainsi il s'en alla, bien garny de tout 
ce que requeroit le service du roy pour les trois 
villes, dont les deux princes susdits receurent 
ung merveilleux contentement , et luy en firent 
de grandsremerciements; car il trouva à Espernay 
et à Jallons lenrs secretaires, qui venoient en 
poste rechercher auprès du roy ce qu'il avoit 
desja obtenu, et les fist rebourser chemin, dont 
ils furent très-aises , et celuy semblablement du 
mareschal de Saint-André, nommé du Tronchet. 
L'on ne trouvoit par tous ces chemins que cour- 
riers allants et venants, grand nombre de trains, 
de bagaiges, de gentilshommes volontaires, 
compaigués de gens de pied et de cheval, et 
quelques scouadrilles de gens ramassés , qui ne 
laissoient pas de faire beaucoup de mal sous le 
manteau du service du roy. 

Estant arrivé à Chaallons, le sieur des Paux, 
gouverneur de la ville sous M. de Nevers, le vint 
saluer en son logis, auquel il fist entendre toutes 
les part cularités desquelles sa majesté l'avoit 
chargé pour son service; puis envoya querir le 
receveur général de Champaigne, les gens de 
justice et les maire et eschevins, ausquels il de- 
clara la volonté du roy, prise et arresiée en son 
conseil tenu à Fontainebleau les 22 et 23 de sep- 
tembre 1552, principalement aureceveur general, 
que l'intention du roy estoit que toutes les fi- 
nances de sa generalité , et celles de Picardie et 
Bourgoigne, qui se doivent rapporter par com- 
mandement exprès de sa majesté à son tablier, 
ainsi qu'il luy fist apparoir par le resultat dudict 
conseil, et par les mandements et acquicts pa- 
tans du tresorier de l'espargne, et de quoy il 
auroit bientost nouvelles, estoient vouées , de- 
dies et irrevocablement reservées à M. de Guyse, 

à M. de Nevers et à M. le mareschal de Saint- 
André, et qu'il n'eust à les reffuser ny tenir en 
longueur à leurs simples rescriptions accompai- 
gnées de leur blancs-signés ; aux gens de justice, 
qu'ils assistassent leur capitainne, là present, 
pour le bon ordre sur les chemins, au chastiment 
des voleurs et compaignies desbordées et mal 
vivantes , et sur-tout d'avoir bonne intelligence 
ensemble pour la garde de la ville. Il en dict 
autant ausdicts maire et eschevins, avec louanges 
el asseurances qu'il donna à tous generalement 
du contentement que le roy avoit de leur fide- 
lité, et de la prompte et affectionnéc obéissance 
qu'ils rendoient à leur capitainne quand il estoit 
question du service de sa majesté : à quoy il les 
prioit de vouloir continuer leur remonstrance; 
qu'il n'y avoit meilleur moyen de s'entretenir 
en bonne, ferme et indissoluble union, qui estoit 
très-nécessaire pour la conservation de leur ville 
et province, principalement en l'absence de 
M. de Nevers, et ayant un si puissant ennemy 
sur les bras , et quasi à leurs portes, avec une 
armée telle, que de cent ans on n'en a veu une 
pareille sur les frontieres de France. 

Toute l'assistance le remercia trés-humblement 
de ses bonnes remonstrances, avec offres et pro- 
messes de continuer de bien en mieux comme 
bons et fideles subjects : cela dict, chacun se 
retira, 

Le lendemain sans attendre son train, encores 
qu'il eust nouvelles qu'il estoit à Chasteau- 
Thierry, il reprint la poste pour aller à Verdun, 
tant estoit grand son desir d’estre auprés de 
monsieur le mareschal, aussi qu'il l'avoit as- 
suré par Le Tronchet, qui estoit party devant, 
du jour qu'il y devoit estre; et trouva à Sainte- 
Menehou le sieur de Chaseron , guydon de Ja 
compaignie, avec quelques gentilshommes, où, 
après avoir repeu tous ensemble, par gaillardise 
l'accompaignerent au grand galop jusques à 
Clermond en Argonne, distant de Verdun de 
trois petites lieues, où estoit M. de Fervacques, 
enseigne , qui les y attendoit avec plus de 
cinquante gentilshommes et des officisrs de 
monsieur le mareschal, qui luy avoit preparé 
son soupper , qui fust cause qu'il demeura là 
tout le jour; car il avoit esté ainsi arresté, ayant 
mondict sieur le mareschal projecté de faire 
quelque gentillesse en signe de rejouissance de 
sa venue : qui fust qu'ayant M. de Vieilleviile le 

lendemain matin changé de cheval, et estant 
desjà à plus de my-chemin avec tous ceux qui 
luy estoient venus au devant, monsieur le ma- 
reschal s’estoit luy-mesme embusché, avec cent 
ou six-vingts chevaux, en des bois où il y a deux 
verreries , et en la plaine entourée de bois de 
tous costés et garnis de deux cents harquebu- 
siers, il sort de son enibuscade et se jecte sur 
M. de Vieilleville avec toutes ses trouppes son- 
nants la charge; d'autre costé les harquebusiers 
sortent, le tambour battant, avec ung bruict 
d’harquebusades le nompareil; et y firent les 
escarmouches fort gaillardes, car l'enseigne et 
le guydon vouloient sauver le lieutenant, et tout 
le reste, qui estoit en plus grand nombre, sous- 
tenir leur capitaine en chef: mais enfin mon- 
sieur le mareschal le fist son prisonnier ; et en 
cela se passa une fort belle et très-plaisante al- 
garade , car jamais on ne veid mieux voltiger 
chevaux , s'entrembrasser et carresser. Mais 
monsieur le mareschal ne voulut permettre qu'il 
mist pied à terre pour le saluer , mais, tout de 
cheval, se festoyerent d'embrassades ; luy faisant 
bien paroisire, par l’ordre de ce passe-temps, 
la grande et parfaicte amitié qu'il luy portoit, 
et laise qu'il avoit, contre toute esperance de le 
veoir encore, d’avoir pris la peine d'y estre venu 
en personne; car tant que le chemin dura, qui 
estoit d'une petite lieue, jusques à Verdun, il 
n'y avoit carrefour ny boccaige d'où il ne sortist 
des harquebusiers qui s'escarmouchoient brave- 
ment, et des gensdarmes qui se donnoient coups 
de lance, et rompoient fort Furieusement et 
dextreinent leurs boys, où il se fist de très-belles 
courses. Et arrivasmes en tels passe-lemps ct 
fanfarres à Verdun, où le capitaine Bronvilliers, 
sergent major de la ville, nous fist une salve fort 
gaillarde de cing ou six cents harquebusiers en 
la plaine devant la porte, où estoient sembla- 
blement six cents corcelets, trois cents de chaque 
costé, et distants d’environ six cents pas entre 
les deux bataillons, qui firent semblant de com- 
battre et de s'approcher, branlant la picque en 
braves soldats ; mais toute la cavalerie passe au 
travers à toutes brides, qui les departit : tout 
cela à la veue des habitans de la ville qui estojent 
sortis pour en veoir le passe-temps, qui jouirent 
comme nous de ce plaisir qui estoit très-grand 
et fort bien ordonné. 

Estant devant le logis de monsieur le mares- 

chal, où tout le monde mist pied à terre, les 
embrassades recommencerent; car la pluspart 
de la compaignie , qui depuis Estrée-au-Pont 
n'avoit veu M. de Vieillville, se voulut bien faire 
recognoistre, comme aussi firent tous les capi- 
lainnes des bandes francaises, au nombre de 
dix, qui y estoient en garnison, sachants bien 
qu'il leur devoit commander. Et cela faict on 
alla disner, après lequel il ne fust question d'af- 
faires ny de conseil, mais le reste du jour se 
passa en toutes sortes d'allaigresses el de plaisirs, 
principalement de courre la bague. 


CHAPITRE IV. 


M. de Vieilleville fait fortifier la ville de Verdun. — L'armée 
de l'empereur investit la ville de Metz. 


Le lendemain on monta à cheval pour ronder 
la ville par dehors, et recognoistre les desseings 
projectés de l'ingenieur Camille Marin, present 
en ceste visite, auquel M. de Vieilleville dist, 
comme en colere, qu'il s'esbahissoit qu'il n’avoit 
encores mis en l'alignement de sesfortifications, 
avec Ja haulte et basse ville et les fauxbourgs , 
toute la banlieue à la ronde de Verdun ; toutes- 
fois, que luy-mesme sçavoit bien que M. de 
Guyse avoit faict desmolir deux ou trois grosses 
abbayes, et generalement tous les fauxbourgs 
de Metz, oultre ce . en ung retranchement de la 
ville, abbattre plus de maisons qu'il n'y en a eu 
la basse ville de Verdun ; et qu’il fauldroit plus 
de dix mille hommes pour garder tout ce qui 
estoit alligné et où il avoit faict planter les paux : 
disant à monsieur le mareschal qu'il falloit ab- 
bandonner la basse ville et la brusler avec les 
fauxbourgs si l'enuemy s'y venoit presenter, et 
fortifier seulement la haulte, et ce qui estoit 
costoyé de la riviere de Meuse , donnant de si 
bonnes raisons de son dire que ce Camille fust 
si espris, qu'il ne peult rien alleguer ny debatire 
au contraire. Et adjousta M. de Vieilleville qu'il 
scavoit desjà les lieux où il falloit dresser des 
plates-formes, jusques au nombre de six. Ce que 
monsieur le mareschal trouva le meilleur du 
monde : et fust suivie ceste oppinion. De quoy 
le susdit Camille fust si despité et si irrité, que 
le jour d’après il se derobba, et, sans parler à 
personne , alla trouver à Metz M. de Guyse, 
pensant que l'on envoyeroit en toute diligence 
après pour le prier de revenir. Mais on ne s'en 

fist que rire, aussi que l’on sçavoit bien qu'il 
seroit là inutile, car le sieur de Saint-Remy , 
gentilhomme français, natif de Provence, y es- 
toit, et en repputation d'estre le plus suffisant 
ingenieur en matiere de fortifications, et d'admi- 
rables inventions d'artifices de feu, qu'on eust 
sceu trouver en toute l'Europe ; qui redonde 
grandement à la gloire française, car les Italiens 
s’atiribuent la science des fortifications sur Lout 
le reste dela chrestienté : encores, par une bonne 
desbordée vantance, et trop audacieuse presowp- 
tion, ils s'en disent mventeurs. 

Au sortir de là M. de Vieilleville fist venir 
nombre de massons, et commencea de faire le 
plan des plates-formes , tirer le cordeau, et 
planter les paux; où toute la matinée se passa : 
et nomma la premiere la Mareschale, la seconde 
de son nom, la troisiesme de Fervacques , en- 
seigue; la quatriesme de Chazerou, guydon ; la 
cinquiesme Ja comiesse de Sault; et Ja sixiesme 
de Thurenne, 

Après disner fust le plaisir de veoir tout le 
monde en besoigne : en quoy commencea mon- 
sieur le marescha] à sa plate-forme, avec grand 
nombre de gentilshommes volontaires, son pre- 
vost et tous ses archers, ses domestiques de 
quelque qualité qu'ils fussent, et toutes sortes 
de valets, jusques aux paiges et Jaquais; et n'y 
eusi personne qui en fust exemplé, ou pour 
charger ou pour porter la hotte; et chacun des 
susnommés, en cas pareil, print la sienne à tas- 
che; Ja pluspart des gendarmes avec leurs ya- 
lets à celle de M. de Vieilleville, et toute sa 
maison; le reste pour Fervacques , et les ar- 
chers pour le guydon, et ainsi des autres, ayec 
environ mille pionniers qui furent départis , 
oulire les habitants qui y firent des corvées, 
car c'estoit pour leur conservation, sans grand 
nombre de paysans, avec leurs femmes et en- 
fants pouvants porter bottes, qui furent payés : 
et estoit ceste diligence si grande , qu'il semblgit 
veoir une armée drillanie de fourmys, qui porte 
et traine en sa fourmilliere tout ce qu'elle trouve, 
tandis que le chault dure, propre à sa nourri- 
ture pour som hyver; si bien qu'en moins de 
trois sepmaines il p'y ayoit plate-forme qui ne 
haulsast la teste par dessus Jes murs de la ville, 
plus de toise et demie, car on n’attendoit pas 
Je jour esclorre pour venir aux ateliers ; et ce 
qui animoit le commun venoit de la diligence 

des grands. Et dura ceste furie de travailler jus- 
ques à ce que l'on eut sceu au vray que le duc 
d'Alve vouloit attaquer Metz, et qu'il estoit venu 
recognoistre la ville devers la porte Sainte- 
Barbe, pour projecter le desseing et commodité 
du siege, attendant l'empereur, qui fut ung 
mercredy dixneufiesme d'octobre 1552. 

Sur ceste nouvelle en yint incontinant une 
aulire, que le duc d’Alve avoit pris le quartier 
de la porte Champenvise avec toutes ses troup- 
pes, et que le sieur de Brabançon s’estoit logé 
en la montaigne, vers la Belle Croix avec les 
siennes, et qu'ils avoient desja faict commencer 
les tranchées en toute diligence, tirant droict à 
la porte Saint Thibault, pour y poincter et as- 
seoir l'artillerie, que l'on disoit estre de trente 
canons en batterie, et douze grandes coule- 
vrinnes pour les deffences. 

Ceste derniere fascha fort monsieur Je ma- 
reschal , M. de Vieilleville , et tous ces seigneurs 
qui s'estoient venus jecter dedans Verdun en 
leur faveur, sur l'esperance d'ung siege, avec 
un regret infini de s'y estre arrestés, car il n'y 
avoit plus moyen d'entrer dedans Metz; et se 
desista l'on par desdain de toutes fortifications, 
laissants l'entreprise de quatre boulevers qui 
estoient fort advancés, se contentants des en- 
coigneures de la ville qui en pourroient servir 
en y faisant des flancs; de sorte que tout le 
monde se degousta de bien faire. 


CHAPITRE V. 


M. de Vieilleville se met à la tête d'un détachement de la gar 
nison de Verdun, et enlève un convoi de vivres aux lmpé 
riaux. 


Mais M, de Vieilleville leur remist le cœur eu 
ventre, disant qu'il se presentoit ung plus grand 
moyen de faire meilleur service au roy en la 
campaigne qu'en un siege; car il estoit certain 
que l’armée de l'empereur estant si grande ne 
pourroit moins que de s’eslargir et estendre par 
toute la contrée, pour fourrager et chercher 
ses commodités ; et que s'ils le vouloient suivre, 
et la compaignie de monsieur le mareschal , 
qu'il les feroit resserrer en leurs limites, et de 
si près, qu'il en seroit parlé à jamais; les priant 
seulement d'avoir bon couraige, et qu'il les me- 
neroit et rameneroit, Dieu aidant , chargés 
d'honneur, de butin et de prisonniers; et leur 
monsira le pouvoir qu'il avoit du roy, signé 

et scellé, de tenir la campaigne et empescher 
les vivres d'aller au camp de l'ennemy. 

A quoy s'accorderent fort facilement tous les 
braves seigneurs, les gentilshommes volontaires, 
et d'aultres capitaines sans charge, plustost que 
de demeurer inutiles, se voyants conduicts par 
ung si excellent, magnanime et valleureux ca- 
pitainne, qu'ils sçavoient tous estre accompai- 
gué de bonheur en toutes ses entreprises; et 
puis, de combattre avecques la compaignie de 
M. le mareschal de Sainct- André, qui n'avoit 
sa pareille en France, ils s'asseuroient d'acque- 
rir sans doubte beaucoup d'honneur ; aussi qu'ils 
voyoient les capitaines des vieilles bandes , y es- 
tants en garnison, ayec leurs experimentés et 
vieux soldats, brusler de ceste entreprise : qui 
les fist tous generalement se resoudre d'y ha- 
sarder Jeur vye, et d'obéir, sans aulcun estrif 
ou difficulté, à ce qu'il leur commanderoit. 
Doncques , ceste resolution prise, M. de Vieille- 
ville leur donna terme de huict jours pour se 
preparer au voyage, regarder à leurs armes et 
chevaux, se garnir de sommiers pour leurs vi- 
vres, ne faire poinct porter de licts ny de malles, 
car il ne falloit point changer d'habits, seule- 
ment quelques chemises, et qu'il leur feroit 
veoir ce qu'ils ne virent jamais. 

Durant les huicts jours, on apporta une très- 
facheuse nouvelle de la deffaicte du duc d’Au- 
malle , près Nancy, au village de Sainct-Nicolas 
de Lorraine, par le marquis Albert de Brande- 
bourg, et d'aultant plus ennuyeuse , principa- 
lement à M. de Vieilleville, que M. de Rohan y 
avoit esté tué , qu'il aymoit sur tous lesseigneurs 
de Frauce : ce qui advint le 4 de novembre au- 
dict an 1552 ; et que ce marquis, amenant avec 
luy son prisonnier, s'estoit venu rendre en l'ar- 
mée de l'empereur, auquel on avoit donné pour 
quartier en ce siege, et à ses trouppes, qui es- 
toient de huict mille hommes avec vingt pieces 
d'artillerie, l'abbaye Sainct - Martin, sous le 
mont Sainct-Quentin, du costé du pont des 
Mores et de la porte du pont Yffroy : se retrou- 
vant par ce moyen Ja ville de Metz assiegée, et 
enclose de trois camps, de celluy du duc d’Alve, 
de Brabancon et du marquis Albert. 

Le dessein de M. de Vieilleville estoit de pas- 
ser la Moselle, et de battre les chemins entre 
Thoul, le Pont-à-Mousson et Nancy, bien ad- 
verty que quelques trouppes d'Italiens et d'Al- 

banais s'estoient écartés du siege pour vivre et 
camper à leur aise. Mais saichant au vray le 
lieu où estoit campé le marquis Albert, chan- 
gea d'oppinion, animé de la mort de M. de 
Rohan, qu'il regrettoit à gros sanglots inces- 
samment. 

Doncques, les huict jours expirés, et que 
tous ceux qui estoient enrollés pour sortir avec 
luy se trouverent prests, il partit de Verdun un 
mardy 22 de novembre audict an , accompaigné 
de six cents bons chevaulx, six cents harquebu- 
siers et deux cents corcelets d'eslite, et la fleur 
des compaignies vieilles, et des legionnaires de 
Champaigne et Picardie, qui y estoient en gar- 
nison , avec deux cents pionniers, pour rompre 
hayes, bussons, et combler les fossés et entrer 
dedans les terres, à cause des meschants fon- 
driers chemins qui sont en ce pays-là, qu'on ap- 
pelle la Voyvre, des subjects et territoires de 
Lorraine : et l'ayant monsieur le mareschal ac- 
compaigné jusques à la porte de Fresne, aul- 
trement de Metz, il print congé de luy, s'entre- 
disants adieu , comme s'ils ne se deussent 
jamais reveoir. Et entrant dedans le villaige de 
Fresne, distant de Verdun de quatre lieues, sur 
le chemyn de Metz, le maire du villaige, qui 
est des subjects de Lorraine, le vint advertir 
qu'il y avoit environ deux cents Vallons ou Ma- 
rengeais, qui sont tous Bourguignons, à lieue 
et demye de-là, faisants estat de venir loger 
audict Fresne ; auquel lieu il les guyda si fidel- 
lement , que ces pauvres gens furent surpris et 
tous taillés en pieces : qui fut la premiere en- 
trée de M. de Vieilleville, sur laquelle luy et 
toute sa trouppe firent de bons presaiges , car 
il ne leur cousta pas un homme, ny pas ung 
blessé ; et revindrent coucher audict Fresne, où 
il avoit laissé les deux parts des harquebusiers 
et la compaignie de chevaux ligiers du capitaine 
Boisjourdan , pour garder le logis. 

Après ceste deffaicte , tous les habitants des 
villaiges de la Voyvre, appastés des dix escus 
qu'il avoit donnés au maire de Fresne pour sa 
peine et fidelité, le venoient advertir de tout ce 
qu'ils pouvoient descouvrir de l'armée impe- 
riale, comme gens qui alloient librement par- 
tout, avec l'escharpe jaulne, sur le privilege de 
neutralité accordé de tout temps au duc de Lor- 
raine et à ses subjects par l'empereur et le roy 
François le Grand. Et entre aultres, le maire du 

villaige nommé Villesaleron luy vint donner ad- 
vis certain qu'il devoit sortir, sur les quatre 
heures du soir, de la ville de Malatour, distant 
de quatre lieues de Metz, cent chariots de vi- 
vres , avec escorte de cing cornettes de cavalle- 
rie ligiere , italienne et hespaignole, conduicte 
par le sieur de Montdragon, pour aller au camp, 
et qu'il vouloit mourir s'il y en avoit davantaige. 

M. de Vieilleville luy demanda en luy mettant 
quarante escus en la main, s'il ne sçavoit poinct 
de chemin pour aller à couvert en son villaige, 
qui estoit une lieue au-delà de Malatour, tirant 
vers Meiz: qui luy respondit que ouy, et qu'il 
le guyderoit bien seurement, mais qu'il y avoit 
deux bonnes lieues de torse. « Non force, dist 
M. de Vieilleville , nous avons du temps assez :» 
et à cheval, au son de la sourdine, retenant 
tousjours ce maire auprès de luy. Et print toute 
la cavallerie avecques luy, et environ trois cents 
harquebusiers des plus experts et aguerris, 
qu'il monta quasi tous à cheval , de la deffaicte 
du jour precedant ; et commanda au capitainne 
Bronvilliers, et aultres capitainnes, d'amener 
après luy le reste en diligence. à pied, sans 
aultre guyde que de leur piste; marchant en 
telle diligence et sans bruict, qu'il se trouva 
audict Villesaleron sans estre descouvert (car 
c'estoit tousjours dedans les boys). Ce ne fust 
pas toutesfuis la principale cause qui empeschea 
les ennemis d'en avoir lumiere, mais le com- 
mandement general qu'il fist avant de partir de 
Fresne, que tout ce que l'on rencontreroit par 
les chemins, qu'on le retint , fust-ce un ladre , 
et qu'il fust mené avec eux, sans le laisser aller, 
jusques après l'execution de son entreprise; «car 
tousjours, disoit-il, on prand langue des allants 
et venants, qui rompent souvent de braves des- 
seings. » De sorte que plusieurs femmes, vieilles 
et jeunes, laboureurs , bergers et gueux , qui 
alloient chercher le pain, et d'aultres, firent 
la corvée avecques nous, sans les offenser ny 
faire aucun desplaisir. 

Et estant là, il dist à M. de Sault et au capi- 
tainne Boisjourdan : « Je veux qu'il sorte de 
Malatour trois fois plus qu'il n'y ena; je les 
tiens pour deffaicts, et tout ce qu'ils menent 
nostre. Prenez chacun vos compaignies, et cha- 
cun cent harquebusiers, et vous escartez les uns 
des aultres d'environ trois cents pas, et me 
laissez faire la premiere charge; et incontinant 

que vous entendrez que nous serons aux mains, 
venez l'un après l'autre , et de divers lieux, et 
vous recommandez seulement à Dieu : je n'ay 
pas esperance que vous trouviez où rompre vos 
lances. » Et leur monstra le lieu où ils se de- 
voient poser : lesquels, après s'estre raffraichis, 
et leurs chevaux, audict villaige, firent ce qu'il 
estoit commandé. 

Et commanda au capitaine Rago de se mettre, 
avec les c nt harquebusiers qui restoient des 
trois cents , derriere son hot , et lorsqu'ils ver- 
roient la charge, faire battre le tambour, et 
s'advancer à course pour venir sur l'ennemy et 
luy tirer en flanc. Pour ainsy il departit toute 
sa trouppe en trois, qui tous avoient une mer- 
veilleuse ardeur de combattre. 

Mais ils n'eurent pas faict alte plus d'une 
heure, attendant l’ennemy, qu'il n'eust nouvelles 
que Bronvilliers arrivoit avec sa trouppe de 
harquebusiers , sans aulcun bruict : auquel il 
manda que, puisqu'il estoit desjà au-deca de 
Malatour, qu'il se fermast là en quelque lieu à 
couvert , sans s'advancer en façon quelconque, 
sinon quand il entendroit nouvelles de la charge, 
et qu'il se jectast entre Malatour et l'eunemy, 
afn que les fuyarts n'entrassent ; et que , du 
reste, il s'en remettoit à son experience et va- 
leur, comme à uug vieil capitainne routier qui 
sçavoit bien faire la guerre à l'œil, et auquel il 
ne falloit poinct donner leçon. 

Finablement , un soldat des nostres , que l'on 
avoit envoyé avec l'escharpe jaulne descouvrir 
de loing quand ils sortiroient , rapporte qu'ils 
estoient sortis, à bien quart de lieue au-decà de 
la ville, et parmy les charriots, sans ordre, hors- 
mis seulement trois cornettes qui marchoient 
devant , encores assez mal en bataille. 

Alors M. de Vieilleville, s'advance avec sa 
trouppe au pelit pas, en l'ordre cy-dessus, et 
envoye dire au comte de Sault , et capitainne 
Buisjourdan, qu'ils s'advancent quant et quant. 
Montdragon, descouvrant si inopinément nostre 
trouppe , commence à vouloir mettre la sienne 
en bataille, mais trop tard, car M. de Vieille- 
ville le charge de telle furie qu'il le met à vau- 
de-route. D'aultre part, les deux aultres trouppes 
qui survindrent leur donnerent l'espouvante si 
grande avec l’harquebuserie, trompettes , tam- 
bours, que, sans soustenir que bien peu le 
combat, ils fuyent devers la ville. Mais ils y 

trouverent en teste le capitainne Bronvilliers , 
qui, ayant bien retenu le commandement qui 
luy avoit esté faict , les escarmoucha d'une es- 
trange façon; de sorte qu'estants investis devant 
et derriere, et par les flancs, ne peurent eschap- 
per la mort ou la prison. Bronvilliers, cependant, 
bien advisé, poursuyvant quelques fuyarts, entre 
pesle mesle avec eux en la ville, et se saisit de 
de la porte. Il en demeura environ six cents 
de morts sur la place , trois cents prisonniers , 
et les cent charriots ramenés en la ville, M. le 
vicomte de Thurenne blessé, et le lieutenant 
de M. le comte de Sault tué, sans aultre perte. 
Il y en eust grand nombre qui laisserent leurs 
chevaulx le long des hayes pour s'enfuyr à tra- 
vers les champs. 


CHAPITRE VI. 
M. de Vieilleville se rend maltre du château de Conflans. 


Le lendemain matin M. de Vieilleville, après 
avoir faict louer et remercier Dieu de ceste belle 
victoire, qu'il tenoit pour fort miraculeuse, en- 


voya à Verdun six cornettes de cavallerie li- 


giere, et trois ou quatre aultres drappeaux , 
trois cents prisonniers , M. le Vicomte de Thu- 
renne blessé, avec quarente des nostres aussi 
blessés, et le corps du lieutenant du comte de 
Sault , ensemble vingt charriots chargés de vin 
d’Aussois et de Bar, dont il faisoit présent à 
M. le mareschal de Saint-André, réservant pareil 
nombre pour luy et les plus apparants de sa 
trouppe. Quant aux aultres soixante charriots, 
c'estoient farines, lards , chairs salées de bœuf , 
en tonnes et salloirs, et toutes autres sortes de 
vivres duisibles et necessaires en un camp , qui 
servirent bien au sejour qu'il fist à Malatour. Il 
donna un charriot tout entier, avec sa charge 
de farines et son attelaige de six bons chevaux, 
et deux muis de vin, au maire de Villesaleron , 
qui tenoit taverne en son villaige , ensemble 
deux ou trois accoustrements ; puis le renvoya, 
prenant asseurance de luy d'estre fidellement 
adverty de ce qu'il apprendroit de l'ennemy , 
ce qu il luy promit. Et après cela il fist publier, 
à son de trompette et de tambour, que personne 
n’eust à faire force ny desplaisir, en sorte quel- 
conque , aux habitans de Malatour ny de Ville- 
saleron , ny y prendre aulcune chose, que de 
gré à gré et en payant raisonnablement. Tout 

le reste du jour se passa à se raffraichir, traicter 
et se reposer; car depuis leur partement de 
Verdun, qui estoit la quatriesme jour, ils avoient 
esté nuict et jour sur pied et au combat, et sans 
despouiller. M. de Vieilleville despartit sembla- 
blement les chevaux de service aux honnestes 
hommes, selon leurs merites , et les communs 
chevaux aux soldats : si bien que tout le monde 
demeura contant, avec louange qu'ils luy don- 
noient tout hault que c’estoit ung capitaine qu'il 
falloit suivre jusques à la mort; car il donnoit 
tout et ne retenoit rien pour luy, et qu'il faisoit 
fort seur de combattre sous sa conduicle , car 
on remporteroit tousjours la victoire, avec peu 
ou poinct de hasard ny perte. 

Il sejourna douze jours à Malatour, durant 
lesquels ils ne laissoit pas trop reposer ny per- 
dretemps aux compaignons ; car ilenvoyoit tous- 
jours gens à tour de roolles battre la campaigne, 
qui ne revenoient jamais à logis les mains vui- 
des , tant de prisonniers que de butin; et luy- 
mesme y alloit, se rendant subject au rang, 
pour ne fouller personne et oster toute occasion 
de murmure , encores que son authorité et le 
commandement general qu'il avoit du roy sur 
toute la trouppe, comme nous avons dict, l'en 
eussent peu et deu exempter : mais il luy sem- 
bloit bien que par sa presence les choses pre- 
noient meilleure fin, et que les soldats, le voyant, 
combattoient de meilleur couraige. Somme , que 
par les courses de ces douze jours, il se trouva 
deux cents Italiens, six-vingt-dix Hespaignols 
et huict-vingts et dix reitres tués, qui s'escar- 
toient par les villaiges deçà de-là , brusquant 
fortune et leurs commodités par trouppes, une 
fois de quatre, une aultre de six et de dix, 
et quelquefois de vingt. En quoy M. de 
Vieilleville tira de grands sérvices des Lorrains 
avec leurs escharpes jaunes, car ils ne nous 
accusoient jamais aux ennemys, et luy venoient 
descouvrir où il y en avoit. Aussi il les faisoit 
riches et leur donnoit incessamment argent, 
chevaux et habillements , et au reste bonne 
chere, avec protection de leurs biens, familles 
et maisons. 

Si bien qu'il n’y avoit soldat qu'il ne fust à 
cheval , et la pluspart des goujars qu'il n'eust . 
une cappe , manteau ou casaquin; car les che- 
vaulx , habillements et armes y estoient à non 
prix, ne trouvant plus à qui les vendre, et beau- 
37 

coup de prisonniers, avec grand nombre de 
charettes que l'on prenoit, chargées de vivres 
qui alloient au camp, desquels les paysans de la 
Voyvre avoient bon marché, et quasi pour neant. 

Nous eussions plus long-temps sejourné à Ma- 
latour, car il y faisoit bon pour la grande abon- 
dance de vivres que nous y avions amassés , 
encores plus pour l'incroyable et advantaigeuse 
commodité de faire la guerre, à cause des boys, 
halliers et grosses houssieres qui nous cou- 
vroient au sortir de la ville, ala faveur desquels 
nous faisions deux ou trois lieues sans esire 
descouverts de trouppe quelconque, jusques à 
ce que nous luy fussions sur les bras. Mais 
M. de Vieilleville, ayant advertissement qu'il y 
avoit quarante ou cinquante [lespaignols en ung 
chasteau nommé Conflans, distant de quatre ou 
cinq lieues de-là, y voulut aller, et fist charger 
huict charettes d'eschelles, faisant marcher 
toutes ses trouppes en bataille, et laissa seule- 
ment à Malatour quarante ou cinquante soldats 
de volontaires, avec quarante harquebusiers. Et 
estant devant Conflans, il le fist sommer, par 
ung trompelte, de se rendre, aultrement qu'il 
les feroit tous pandre sans misericorde s'il y en- 
troit par force ; de quoy il ne falloit aulcune- 
ment doubter. Eux, ayants journellement nou- 
velles des prises et charges que faisoient ceux 
de Malatour sur leurs gens, et principalement 
de la deffaicte de Montdragon , pensoient que 
ce fust une armée qui marchast ; qui les fist en- 
trer en telle frayeur qu'ils demandèrent terme 
de quatre heures pour y adviser. 

M. de Vieilleville , qui ne vouloit pas, crai- 
gnant d'estre descouvert par le camp du mar- 
quis Albert, attendre dayantaige , les fist som- 
mer pour la seconde fois, avec plus rigoureuses 
menaces s'ils ne se rendoient , et fist crier par 
les soldats qui avoient entouré le chasteau de 
tous coslés : « Escalle, escalle! à la sappe , à la 
sappe ! » et tirer harquebusades aux fenestres , 
auxquelles n'y avoit une seule barbacane ; si 
bien que ce bruict les estonna de telle sorte, 
qu'ils mirent un drapeau blanc à une fenestre 
haulte, bien esloignée du traict, demandant 


deux honnestes hommes pour oslaiges, et qu'ils | 
| jamais, il ne s'en presenteroit une pareille. 


en envoyeroient deux de leur part pour parle- 
menter; ce qui leur fust accordé. Ausquels fut 
respondu, rejectant toutes leurs demandes , 

ce qui appartient aux soldats, et non ayltre 
chose, sans rien emporter du chasteay ny du 
villaige, et qu'ils seroient conduicts en lieu de 
seureté. Et sur ceste capitulation, qui leur fust 
miintenue et inviolablement gardée, car ils 
avoient affaire à un seigneur de trop grande 
foy, ils sortirent et furent conduicts jusques à 
uue lieue près du camp du marquis Albert. 


CHAPITRE YIL 
M. de Vieilleville surprend la ville d'Étain. 


Ceste exécution faicte, il fut adverty que les 
habitants de la ville d'Estain, appartenant à 
M. de Lorraine , faisoient de grandes faveurs 
aux ennemys, et qu'ils leur amassoient grande 
quantité de vivres, pour puis après les trans- 
porter au camp. A ceste cause, il delibera de les 
surprandre, et partit de Conflaus , accompaigné 
de douze chevaulx seulement , faisant marcher 
après luy une bonne trouppe de soldats , assez 
à l'escart et à couvert; mais, quand ils enten- 
droient sonner la trompette, qu'ils s'advanceas- 
sent à toutes brides. Aussi fault noter que M. de 
Vieilleville avoit quatre soldats à pied accoustrés 
en lacquais, ayant chacun l'espée et la dague 
sur les reins, et chacun des douze gentils- 
hommes le sien. 

Estant devant la porte, il fist appeler le 
maire et le bailly pour parler à eux. Arrivés 
qu'ils furent avec quelques harquebusiers assez 
mal accoustrés , et hallebardiers de mesme , il 
leur dict qu'ils entretenoient fort mal et ingra- 
tement la neutralité, de tant Favoriser les enne- 
mys de la couronne de France; car il estait bien 
informé que sans leur secours le camp du mar- 


| quis Albert souffriroit infinies necessilés ; et 


leur deffendoit, de par le roy, sur peine d'en- 


| courir son indignation et d'estre saccaigés , de 


plus envoyer au camp imperial. 

Le bailly, qui estoit imperaliste , et installé 
en son estat par la douairiere de Lorraine, 
niepce de l'empereur, luy respondit qu'il faisoit 
ce que sa maistresse luy commandoit ; aussi gue 
si les pauvres subjects perdoient ceste occasion 
de vendre leurs denrées, que de long-temps, ou 


M. de Vicilleville repliqua qu'il ne luy sau- 
roit faire accroire que M. de Vaudemont , gou- 


qu'ils s'en iroient vies et bagues saulves, et tout | verneur de la province, fust de ceste oppinion, 

yeu qu'il sçait bien, et eux aussi, que monsieur 
son nepyeu, et leur prince souverain, est en 
France avec le roy. 

Le bailly va respondre qu'il ne se soucipit 
pas trop de Lintention de M, de Yaudemont en 
cela, parce que la ville d'Estain et toutes les 
terres adjacentes estoient dediées et assignées 
pour le douaire de son altesse, et qu'il luy fal- 
loit, en bon et fidel serviteur, mesnaiger le bien 
de sa dame et maistresse. 

«Et à nous, dict M. de Vieilleville, ne nous 
en voudriez pas bailler pour nostre argent ? — 
Quy dea, monsieur, respondit-il. — Or sus, 
lacquais, va dire M. de Yieilleville, entrez Jà- 
dedans, et nous en apportez pour six escus 
pour nous et nos cheyaulx. Sopnez , trompette, 
une allaigresse, car vous ferez tantost bonne 
chere, » Les hallebardiers voulurent faire quelque 
effort pour empescher l'entrée aux lacquais sol- 
dats; mais ils furent seryis à coup d'espée et de 
poignard , d’une estrange façon ; et les quatre 
monierent incontinant à mont, pour empescher 
que l'on n’abbatist la herse. Les douze cheyaux 
enfoncent cependant la porte, et se tiennent 
dedans à la garde des ponts-levys; et tout aus- 
sitost Ja grosse Lrouppe arrive, qui entre de- 
dans , se faisants, par ce moyen, maistres de la 
ville. Les hallebardiers, auxquels l'on avoit osté 
leurs armes, s'enfuyent criants : «Aux armes ! 
les Français sont dedans. » Il y avoit des Hes- 


paignols chez le bailly, environ dix ou douze, . 


qui à ce cry saullerent par sur les murs de la 
ville pour se saulver : de quoy M. de Vieilleville 
_ fust très-marry, et de colere fist pandre le nep- 
veu du bailly, qui leur avoit donné ceste ad- 
dresse ; car il y avoit upg des parants du duc 
d'Alve, et ung autre neveu du prince de l'Infan- 
tasque, qui venoient des Pais-Bas de parler à 
la royne de Hongrie, et portoient lettre de sa 
part et créance à l'empereur son frere. Il en- 
yoya cing ou six chevaulx après pour les atirap- 
per, mais les bois les leur firent perdre. 

La colere toutesfois tant ne le surmonta qu’il 
ne fist crier à son trompetle que l'on n'eust à 
faire aulcune force qu vinlance aux habitants de 
la ville, sur peine de la yje, et qu’il Jes prenoit 
en $a protection , pour conserver la neutralité. 
Il y disna et coucha; et le lendemain, avant 
partir, il y laissa M. de Boisjourdan en garni- 
S09 , AVEC sa compaiguie de chevaux ligiers; et 

; le logea luy-mesme chez le bailly, affin d'esclai- 
rer ses actions , et d'empescher quelque remue- 
ment, avec advertissement qu'il luy donna de 
ne laisser sorlir personne sans congé, et sur- 
tout qu'ils n'allassent au camp de l'empereur, et 
n'y portassent aulcune commodité : et de-là s'en 
revint ayec ses trouppes à Conflans. Mais, par 
les chemins, il rencontra cent ou six-vingts Alle- 
mands, qui traversoient sans ordre le grand 
chemin de Novypn, en leur quartier, qu'il char- 
gea de furie, et les deffit : car il fault noter que 
tant qu'il fust en campaigne il ne marcha ja- 
mais sans l'armet en teste, et la lance en la maip: 
l'on ne peult ignorer que ceux qui le suivoient 
ne fissent de mème; c'est pourquoy, en toute 
rencontre , il avoit tousjours du bon, et renyep- 
soit lout ce qui se presentoit devant par ceste 
promptitude , ne donnant loisir à l'ennemy de 
se recognoistre. 

| 


CHAPITRE VII. 
M. de Vieilleville force le village de Rougerieules. 


il arriva assez tard à Conflans, avee trente ou 
quarante prisonniers, et grand nombre de che- 
vaulx , que l’on fust long-temps à reprandre , et 
à despouiller les morts, qui estoient environ 
soixante ; et y sejourna quatre ou cinq jours 
pour se raffraichir, et ses trouppes , sans rien 
entreprendre, et aussi departir le butin. Ces 
jours expirés, il demanda à tous, tant gen- 
darmes que soldats, s'ils avoient encores une 
bonne corvée dedans le ventre. Tous respondi- 
rent , de franc couraige, que ouy; et leur avoit 
bien lenu promesse, car, au partir de Verdun, 
il leur avoit dict qu'il les feroit veoir ce qu'ils 
ne virent jamais. « Car, disoient-ils, nous ma- 
vions jamais tant pasty, ny veu de la guerre.— 
Aussi vous esliez, respondit-il aux gens de pied, 
tous fort pauvres, mal accoustrés , et à pied ; 
maintenant vous reluysez comme l'or, et estes 
montés comme princes Si ne vous ai-je pas en- 
cores faict veoir tout ce que j'ay en volonté. Or, 
que demain chacun de vous s’appreste de me 
suyvre, car je veux sortir d'ici, et approcher l'ea- 
nemy de plus près. » Ils respondirent tous unani- 
mement que s’il estoit question d'attacquer enfer 
qu'ils le suyvroient et mourroient à ses pieds ; 
responce qui luy fust fort agréable : et en- 
voya querir toute nuict M. de Boysjourdan, qu’il 

: avoit laissé à Estain, et les aultres qui estoient 

demeurés à Malatour, affin de mettre toutes ses 
forces ensemble , car son entreprise estoit fort 
grande et hasardeuse , pour laquelle bien seu- 
rement executer il avoit envoyé quatre hommes, 
avec escharpes jaulnes , habiles et fideles, en 
campaigne. 

Toutes ses trouppes arrivées, après avoir con- 
feré avec l’un de ses confidents, sous la fidelité 
duquel et de ses trois compaignons il avoit tramé 
ceste entreprise, il part sur les quatre heures 
après midy, pour attaquer un villaige distant 
de Metz cinq quarts de lieue ou lieue et demye 
pour le plus, nommé Rouygerieules, qui est en 

la montaiggne, et la pluspart du villaige en pante, | 


où estoi nt cinq enseignes de lansquenets et 


aultant de cornettes reitres. Et, quart de lieue | 


premier que d'approcher le villaige, les trois 


aultres compaignons le vindrent trouver, qui | 
luy dirent qu'il y faisoit bon, et que les Alle- : 


mands estoient desja en leur schal/fongue ; qui 
fust cause que M. de Vieilleville en bailla l'un à 


M. le comte de Sault, avec ses chevaux ligiers, | 
et cent harquebusiers ; l'autre à M. de Boysjour- | 


dan avec pareil nombre; le tiers au capitainne 


Bronvilliers , qui menoit le reste des harquebu- | 


siers ; et le quart qu'il retint pour luy , ayant le 
hot de la gendarmerie : toutes lesquelles troup- 
pes vindrent ensemble, bien guydées, par quatre 
advenues , donner de telle furiededansle villaige, 
avec un si grand bruict de trompettes, tam- 
bours et harquebusades, que tousces Allemands 
esp. uvantés furent surcueillis de si près, qu'ils 


n'eurent pas loysir de se recognoistre; et les | 
tuoit-on à tas, par les rues et maisons, sans mi- | 
sericorde de nostre costé, et sans aulcune ou | 


bien petite resistance du leur. Mais affin qu'ils 
ne donnassent l'alarme au camp du marquis Al- 
bert, il avoit, premier que d'enfoncer le vi'laige, 
mis sur le chemin du quartier dudict marquis 
cinquante sallades, que menoit Chaseron , pour 
atirapper les fuyarts; qui y firent tel devoir , 
qu'ils les tuerent tous au rays de la lune et en 
demeura pour le moins six vingts : quant à ce 
qui fust tué dedans le villaige, il s'en trouva plus 
de sept cents. Ceux qui peurent eschapper se 
sauverent dedans les bois, tirant vers Novyon 
sur la Moselle, mais bien esloignés de leur quar- 
tier, de sorte que le marquis Albert n'en eust 
nouvelles que au lendemain, encores sur l'heure 
du disner. 

Tout le reste de la nuict , cependant, fust em- 
ployé à fouiller les maisons, se saisir’ des hom- 
mes qui s'estoient cachés, et prandre les che- 
vaux, dont il y avoit ung nombre qui revenoit 
à plus de huict cents, et de fort beaux que l'on 
appelle roussins de Prusse , et doubles courtaux 
de Dannemarck , avec une infinie quantité de 
toutes sories d'armes, pour lesquelles enlever 
leurs charriots nous servirent fort à propos. 

De ce villaige l'on voyoit la ville de Metz, là 
bas en la plaine , bien à’ cler , avec toute l'armée 
de l’empereur , et l'ordre et l'assiete du siege et 
de son camp, comme l'on voit Paris de Mont- 
martre, Rouan du mont Sainte Catherine, ou 
de Fourviere Lyon : chose si belle et agréable à 
veoir, qu'il ne se pouvoit rien desirer d'avan- 
taige, principalement les éclairs et tonneres de 
l'artillerie de chasque costé, qui s’entretiroient 
incessamment , et sur-tout les volées de trentre 
canons de batterie pour la bresche, où les ca- 
nonniers faisoient une telle et quasi incroyable 
diligence , qu'en moins d’une heure nous en vis- 
mes tirer environ dedi-huict, dont le tremble- 
ment du bruict nous soubslevoit et faisoit perdre 
terre. 

L'aube du jour apparue , qui estoit entre six 
et sept du matin, car c'estoit en decembre, il 
commanda que chacun en prinst le plaisir, mais 
en diligence; car ils avoient , disoit-il, affaire à 
ung très-mauvais et fort dangereux voisin, et 
qu'il vouloit partir avant l'heure finie; et que 
ceux qui n’avoient dormy dormissent à cheval ; 
faisant tout aussitost sonner trompettes et battre 
aux champs : dont bien luy en print. Car, incon-. 
tinant que le marquis Albert fust adverty de 
ceste deffaicte, qui lui estoit d'une ruineuse et 
fort deshonorable conséquence, il fist partir 
vingt cornettes de reitres, en trente enseignes 
de lansquenets, avec dix pieces d'artillerie, et 
luy en personne, pour foudroyer Rougerieules, 
et tout ce qui estoit dedans; mais il n’y trouva 
que le nid, qu'il fist brusler de raige , car nous 
estions desjà à Fresne, et n'avoit sceu ce mal- 
heur, comme nousavons dict , par la providence 
de M. de Vieilleville, que sur l'heure du disner; 
de quoy adverty, il retourna en son quartier , 
en telle et si grande collere, que luy enflamerent 
au cœur tant d'hommes et de chevaux morts, 
qu'il cuyda tuer à son arrivée son prisonnier 
M. d'Aumalle; pour le moins il luy presenta la 

dague sur la gorge, luy disant , avecques blas- 
phemes et opprobres , qu’il estoit cause que l'on 
avoit tué par plusieurs fois ses gens, sur l'espé- 
rance de le recourre , et qu'il les faisoit venir ex- 
près pour cest effect : mais il regnioit Dieu que 
s'ils y revenoient plus , qu'il le tailleroit en pieces 
sans misericorde, et le feroit crever à coups de 
pistolle, ainsi que nous rapporta l'ung des quatre 
que M. de Vielleville avoit laissé 4 Rougerieules, 
accoustré en paysant , qui faignit que les Fran- 
çais luy avoient osté ses accoustrements d'hon- 
neur et ses chevaux , se disant Lorrain et domes- 
tique de son altesse douairiere de Lorraine; et 
suivit ledict marquis en son quartier, où, après 
avoir sejourné jour et demy , et veu ce que des- 
sus, nous revint trouver à Verdun. 


CHAPITRE IX. | 


M. de Vieilleville retourne à Verdun, où il recoit un ordre 
du roi de se rendre à Toul. 


F On ne sçauroit exprimer de quelle joye et al- 
laigresse monsieur le mareschal receust M. de 
Vieilleville, revenant ainsi victorieux, plain de 
gloire et d'honneur , et avec si peu de perte, qui 
p'estoit que de cent quatre hommes, la reveue 
faicte de ses trouppes, mais trop bien vangés 
d'ung nombre infini de morts , qu'il avoit laissés 
sans sépulture par les champs en leur place, et 
tant de chevaux et de prisonniers, que incessam- 
ment arrivoient trompettes et tambours du camp 
de l’ennemy aux portesde Verdun pour les reques- 
ter. Aussi ces braves et vertueux gestes, con- 
duits par une trés-saige et très-advisée provi- 
dence , ne s'executerent pas sans une indicible 
fatigue, travail et grand hasard de sa personne, 
car, trois sepmaines durant , en despit des froi- 
dures qui estoient excessives, il ne se coucha ja- 
mais en lict, et ne se despouilla que pour chan- 
ger de chemise : anssi, par ceste vigilance, il 
surprenoit toujours l'ennemy ; et bien qu'il fust 
plus fort que luy au triple, il en avoit ordinai- 
rement sa raison. Mais ce qui le contenta mer- 
veilleusement , ce fust de veoir le fruict de son 
labeur en l'eglise de Nostre-Dame de Verdun ; 
car tous les drappeaux de ses victoires, qu'il 
avoit envoyés par cy-devant à monsieur le mares- 
chal, y estoient plantés des deux costésde la nef; 
ausquels il adjousta les unze qu'il avoit conquis 
à Rougerieules sur le marquis Albert; [faisants 

-nombre de vingt et deux, tant de gens de pied 


que de cavallerie, qui furent envoyés quelques 
jours après à sa majesté. 

Or M. de Vieilleville, après tant de travaulx, 
faisoit bien son compte de se raffraichir quel- 
ques temps, et jusques à ce qu'il faudroit des- 
loger du tout de Verdun, et donner semblable- 
ment loisir de se reposer à tous ceux qui l'avoient 
accompaigné , et beaucoup paty en toutes les sus- 
dictes factions. Mais la huictainne ne passa pas 
qu'il arrive uug courrier exprès devers luy de la 
part du roy, avec lettres qui portoient en subs- 
tance que, estant adverty que l'empereur, ne 
pouvant forcer la ville de Metz, avbdit resolu 
d'attaquer celle de Thoul , et doubtant que son 
cousin le duc de Nevers ne fust assez fort pour 
attendre et soustenir ung tel siege, mesme que 
la ville n’estoit fortiffiée ny remparée en aulcune 
façon, mais seulement à la vielle mode, si bien 
qu'on la pourroit emporter d'escalade, il prioit , 
et neantmoins commandoit , sur tous les services 
qu'il luy vouldroit faire , de partir, incontinant 
la presante receue, pour l'aller assister et con- 
forter de son bon conseil, menant avec luy le 
plus de forces qu'il pourra, et de celles avec les- 
quelles il avoit si bien rembarré et faict resser- 
rer les trouppes du marquis Albert de Brande- 
bourg, sans toutefois trop affoiblir son cousin le 
mareschal de Sainct-André, car on ne sceit en- 
cores laquelle des deux, au vray, l'empereur 
vouldra attacquer, pour les ruses, fainctes ct 
hourvaris, dont il a coustume d'user en toutes 
ses entreprises. 

Ceste lettre receue, il delibera de partir in- 
continant, et ne print que trente hommes d'ar- 
mes et quarante archers de la compaignie, tous 
de Bretaigne, d'Anjou et du Meyne; avec cent 
harquebusiers des plus lestes, et qui luy por- 
toient plus d'affection, et environ cinquante sa- 
lades bien choisis , des compaignies du comte de 
Sault et de Boisjourdan, sans prendre aulcun 
chef ou capilainne desdictes troupes , sẹ conten- 
tant qu'ils fussent tous à sa charge, affin de 
laisser tous les capitainnesavec monsieur le ma- 
reschal , duquel il print congé : et ainsi s'en alla 
au regret de tout le monde. 

Et se presentant aux portes de Thoul, M. de 
Nevers, quisçavbditsa venue, luy advint audevant, 
etl'honorade telles parolles : « Monsieurde Vieil- 
leville, vous soyez le trés-bien venu; et remer- 

ĉie très-humblement le roy de Fhonneut qu'il 
m'a faict de vous avoir envoyé icy pour m'assis- 
ter; car il n'eust sceu faire choix de chevallier 
que j'estime ny que j'ayme plus que vous, espe- 
rant que vous et moy lay ferons ung bon et ag- 
gréable service en ce lieu; et fault que je vous 
die que je me sens merveilleusement fortiffié de 
vostre présence. » A quoy respondit M. deVieille- 
ville qu'il avoit très-grande raison d'entrer en 
ceste créance ; car il n'y avoit prince en tout le 
royaume de qui il receust de plus grande affec- 
tion les commandements que de luy, et pour 
lesquels gxecuter il n'espargneroit jamais sa 
propre vie; et ainsi le cognoistroit à lespreave 
et aux effects. 

Le lendemain on entre au conseil, la conclu- 
sion principale duquel fust de battre l'estrade, 
et tal'onner tant que l'on pourroit les Albanais 
ét ltaliens, qui estoient en grand nombre au 
Pont-a-Mousson, my-chemin justement de 
Metz et de Thout, s'ils s'escartoient à l'accous- 
tumée, faisants de grands dommaiges par leurs 
incursions aux terres de M. de Lorraine; et 
s'offrit M. de Vieilleville d'ouvrit le pas à ceste 
entreprise, avec ce qu'il avoit amené de Verdun 
qu'il pleigeoit d'experience et de valeur; et 
en luy baillant cinquante harquebusiers de ceux 
qui auroient desjà practiqué ceste routine, il 
asseuroit M. de Nevers de les bien faire resser- 
rer, êt de leur faire payer au double interest et 
les arreraiges de leurs volleries. 


CHAPITRE X. 


M. de Vicilleville envoie à Pont - à - Mousson un espion qui 
trompe les ennemis. 


M. de Vieilleville avoit amené avec Iný deux 
de ses confidents où serviteurs occultes, que les 
soldats et les ignorants appellent espions, car, 
au contraire, ce sont les vrais guides des armées, 
ayant laissé les deux aultres à M. le mareschal 
de Sainct-André; l'un desquels il envoya se- 
crettement, après le conseil, aŭ Pont-à-Mousson, 
bien embouché de ce qu'il avoit à respondre aux 
commeunes interrogatoires qu'on lay pourroit 
faire, et bien instruict des choses auxquelles il 
devoit soigneusement prandre garde ; ayant, 
pour couverture et garand de son voyaïige, ins- 
truction de s'advouer de la maison de la duchesse 
douairriere de Lorraine, et qu'il alloit de sa 

part au camp de l'empéreur: Et partit asséz 
tard, exprès pour avoir excuse légitime de hë 
passer pour ce jour plus oultre, pour descouvrir 
leurs forces ét entreprises, selon son bon esprit. 

Ce trés-habile homme, au descea de tous, 
partit avec son escharpe jaulne , car On né <çau- 
roit trop secrettement despescher telles gens, et 
se presenta, en moins de trois heures, aux 
portes du Pont-i-Mousson, mestant le chemin 
que de cinq lieues : Fun sinquiert d'où il vient, 
où il va, qui il est, par où il a passé, ce qu'il va 
faire et negocier, et s'il porte lettres. Il demande 
estre mené aux chefs, tant estoit asseuré pour 
lear respondre. Et estant devant eax, qui es- 
toient dom Alphonso d'Aïbolancguä, Hespai- 
gnol, et le seigneur Fabrice dë Case Colone; 
Romain, ausquels il respond , sur tous les poincts 
cy-dessus , si pertinemment , qu'ils ne le peurent 
surprandre, ny descouvrir sa vacation. W de- 
mande congé de se retirer en son logis, et s'ils 
ont quelque affaire auprès de la sacrée majesté, 
qu'il espere y estre demain, et leur faire bien 
fidelle service. 

lis luy demandent , puisqu'il a passé à Thoul, 
s'il sceyt poinct qu'il y soit artivé des troupes 
de Verdun, conduictes par un cavallier français 
qu'on nomme Vieilleville. Alors il s’esctia , di- 
sant : «Ho le meschant crapaat français ! il fist 
dernierement pendre à Estain, quant il le sur- 
print, un mièn frere qui se tenoit avec le baï!ly 
mon onclé, parce qu'il avoit faict évader dés 
Hespaignols par sur les murailles de la ville : 
que la peste luy cfeve le cœur ! il me constera 
la vie, ou j'etr auray la vengeance ; car e’estoit 
injustice trop grande, veu que nous sommes 
tous tenus et obligés de faire service aux princes 
atixquels nous lé devons, comme est l'émperent 
et madame sa niepce ma maistresse ; eat si cês 
deux seigneurs eussent esté pris, on est beat- 
coup decouvert des affaires secrettes dé la sacrée 
majesté de l'empereur; et le mésehant en a faict 
mourir mon pauvre frere, et, à cé que j'ay én- 
tendu , mon oncle le bailly d'Éstaïh fast en grand 
danger, ayant aultre couleur pour dorer sa 
meschanceté , que de les accuser d'avoir contré- 
venu et enfrainct la neutralité : que maudit 
soit-il éternellement ! » 

Fabrice Colone et dom Alphonce; qui sç- 
voient tous les deportements de M. de Vieille- 
ville, et ses victoires, ayants entendu specifier 

césté-ta Entfé dulttes, remarquerent ses parolles, 
ët; le tirants tous deux à part, lity promettent 
de le venger de la mort de son frere; pourveu 
qu'il face cé qu'ils luy diront. A quoy il respond 
qa'il n'y espargnera nullement la vie; mais il les 
supplie de lay permettre d'aller devers l'empe- 
reor luy porter la créance de madame sa mais- 
trèsse, qu'ils cognoisseñt tous deux. Et tuy 
demandants pourquoy il n'avoit lettres : « Pour 
cé, dist-il, que ma créance porte ung certain 


advertissement à l'empereur des affaires se- | 


crèttes du roy de France; et si j'estois pris avec 
lettres, je mettrois la province en combustion, 


car c'est offenser la neutralité, et moy en danger | 


d'estre penda ; ou d'avoir pour le moins la ques- 
tion. » Ils se paissent de teste bourde, et comme 
l'ayant desja, cè leur semble. gaigné, le firent 
condaire ett son logis à FAnge, avec comman- 
dément de luy onvrir au plus matin la porte 
qui sé nomme de Metz, et le laisser passer sans 
S'enquerir nullement de luy ny de ses affaires. 

Il se présente le matin, au poinct du jour, à 
la porte, qui luy est oùverte sans aulcune iñ- 
quisition ; et va au camp, où il demeure tout lé 
résté da jour; et engeolla si bien lé duc d'Alve, 
qu'il apporte tne lettre commune de sa part à 
Fabrice et Alphonce, touschant les affaires dé 
léat charge; et surtout qu'ils prennent garde 

aux entteprises d'an capitainne francais nommé | 


Vieilleville; qui a fort endommaigé le camp du 
tharquis Albert, et dont 'empérear a eu depuis 
deux jours advis certain qu'il est arrivé à Thoul 
avec des trouppes ; et speciallement , leur recom- 
mande le porteur, la volonté duquel il a des- 
couverte estré affectionnée au service de sa sa- 
crée majesté, et qu'ils ne doivent diffcrer de 
employer, cat il est 4 trop bonne maistresse, 
du sang de leat maistre, pour y fairé ung faux 
bon. 

Geste lettre receue, ces deux le caressent in- 
fitiment tuy disant qu'il n’estoit de besoing de 
leur apporter certifficat du duc d'Alve pour sa 
fidélité, car dès le jour précedent ils avoient 
bien consideré son langaige, par lequel ils l'ont 
jugé comme naturel impérial ; et s’il avoit envye 
de Senrichir, il falloit qu'il fist tous ses efforts 
de létir faite tomber entre mains ¢e capitaine 
Vicillevillé, qui a tant endommaigé le camp du 
marquis Albert. 

A quoy if respond qu'il ne leur demande 

chose quelconque, fors que s’il y peust parvenir 
ils le luy donnent à tuer, affin qu’il en voye le 
cœur, pour se venger de la mort dè son ftére 
qu'il a faict ainsi movrit ignominicusement, 
contre tout droict divin et humäïn ; les som- 
mant, comme bons et fidelles serviteurs dé 
l'empereur, de donner main-forte à son entre- 
prise ; car ce a esté pour le service de sa sacrée 
majestée qu'il a esté ainsi vilennement pendu. 

Eux voyants ce zèle, encores avec larmes , car 
il les stavoi! aussi bien ou mienx faind:è qu'une 
femme, ten doubtent plus, mais l'embrasserit 
à tour de bras; et avoit, dom Alphonse, une 
chaisne d'enviroû cinquanté estus, qu'it luy veult 
mettre aù col : mais il la rejecte comme par 
colère, disant qu'il ne prendra jamais rieti d'eux 
qu'it n'ait faict à l'empereur quelque signalé 
service ailleurs qu'en ceste occasion, en laquelle 
it a plas d'interest què pas ting d'eis; car il y 
Ya de la vindicte de son propte sang; les sup- 
pliant de ne l'en plus importaner, et qu'ils le lais- 
sent faire; seulement Iuy donnent congé d'aller 
trouver en diligence la niepce de l’empereur, 
sa bonne maistresse, les asseurant de lear ap- 
porter à son retour an bonne nouvelle. 

Le reffus de la chaisne, et toutes ses bonnes 
parolles, firent entrer Alphonce et Fabrice bien 
avant en la tonnelle, et de telle sorte , qu'ils ne 
revocquoient plus en doubte sa fidélité , et eus- 
sent querellé quiconque leur eust voulu dire du 
contraire; mais le laissent aller, en espérance de 
lé réveoir bientost. 


CHAPITRE XI. 
M. de Vieilleville attire les ennemis dans une embuscade. 


Il part , et vient trouver son bon maistre , qui 
pensuit lavoir perdu ; car il y avoit trois jours 
qu il ne l'avoit veu: et, entrants seulets en une 
chambre, il lui discourut de sa négociation, sur 
laquelle M. de Vieilleville va projecter ung ter- 
rible et merveilleux stratagesme ; car il le garda 
vingt-quatre heures sans qu'il fust veu de per- 
sonne, fors de quelque valet de chambre qui le 
servoit ; lesquelles passées, il luy dist qu’il allast 
au Pont-à-Moussori, leur dire que M. de Vieille- 
ville doit partir demain au poinct du jour pour 
aller trouver sa maistresse qui l'attend à Condé 
sur Mozelle, et conferer ensemble de plusieurs 
choses touchant la conservation de Festat de 

M. de Lorraine son fils, qui est en France, pour 
l'apprehension qu'elle a, si les guerres durent 
encore long-temps entre ces deux grands prin- 
ces, que l'on ne fasse danser à sondict fils la 
Piedmontoise, et qu’il retienne bien ces mesmes 
parolles ; il adjoustera aussi que M. de Vieille- 
ville , qui crainct la garnison du Pont-à-Mousson, 
mene avecques luy six vingts bons chevaux, 
dont il y en a que'ques-uns de bardez, pour 
l'accompaigner ; mais il luy deffend surtout de 
ne se haster, afin qu'il ayt loysir de dresser ses 
pieges et trappuces, autrement ses ambuscades, 
et qu'il aille seulement le train de son cheval. 

Il desloge à unze heures du soir du mercredy, 
et arrive sur les deux après mynuit du jeudy, 
leur annonceant ceste nouvelle : mais il les 
somme de luy tenir promesse de luy donner 
Vieilleville pour en faire sa volonté. Eux, très- 
joyeux, qui ue pouvoient entrer en aulcune 
deffiance, veu son langaige , principallement de 
Ja danse piedmontoise, que les deux princes 
devoreroient à la longue l'estat du duc de Lor- 
raine , comme ils ont faict celuy de Savoye, et 
puis sa peine d'estre venu toute nuict, le luy 
accordent fort liberalement, et se préparent en 
toute diligence pour le venir attrapper, le tenant 
desjà comme vaincu : car, contre six-vingts 
chevaux, ils faisoient sortir toutes leurs forces , 
qui pouvoient estre de trois cents chevaux, et 
laissoient la moitié de leurs arquebusiers pour 
la ville, qui estoient environ cinquante. 

M. de Vieilleville, d'autre part, assemble 
tous les capitainnes de Thoul, en la présence de 
M. de Nevers, sur l'heure mesme du partement 
de ce confident , ausquel il faict entendre qu il a 
une brave entreprise entre mains; mais qu'il les 
prie de ne s'ennuyer d'une cavalcade de dix 
heures seulement , les asseurant qu'elle ne sera 
inutile, ains en rapporteront ung grandissime 
honneur et beaucoup de prouffict. Tous s'y ac-* 
cordent en très-grande affection, et s'apprestent 
en toute diligence. Ils sortent de la ville tous 
ensemble, et marchent jusques à deux lieues et 
demye près du pont. devers les bois des Rou- 
ziers, et d'ung villaige nommé de Louarn; et 
estant là, M. de Vieilleville départ les trouppes, 
et les met en divers lieux par ambuscades , et luy 
se tient en la plaine avec les six-vingts chevaux 
cy-dessus, commandant à tous de retenir tout 
ce qui passera par le chemin, soit de cheval, 

soit de pied , femmes, filles, bergers ou labou- 
reurs, affin que l’ennemy n'esvantast de ses 
nouvelles; et à tous ceux qui auroient des che- 
vaux criarts, de leur lier et serrer la langue 
avec esguillettes ou fisselle : item, que, incon- 
tinant que l'ennemy se descouvriroit, de faire 
comme il feroit; et deffense aux trompettes, 
sur peine de la vye, de sonner s'il ne le com- 
mandoit. Et fault noter que, durant l'absence 
de ce confident, il avoit raudé tout ce païs-là 
par plusieurs fois, pour mieux en recognoistre 
les advenues, et, en trés-advisé capitainne, poser 
et dresser ses embusches pour les faire sortir a 
propos ; comme il advint. 

Ils n'attendirent pas trois heures après toutes 
choses ainsy disposées, que l'ennemy parut, 
descendant le long d'une montaignette. Alors il 
dist : « Tournons visaige devers Thoul, et faisons 
semblant de fuir, mais au petit pas; et s'ils ga- 
loppent après nous, galoppons aussi jusques à 
ce qu'ils soient au deçà de nos embuscades; et 
cela fait ils sont à nous, sans perdre ung 
homme.» Lennemy, les voyant fuyr, va après 
au grand galop, avec ung merveilleux cry, 
comme de victoire. Mais quand ils furent au 
deçà : «Teste icy ! s'écria M. de Vieilleville ; 
sonne , trompette ! » Et baissant les visières 
couchent le boys, et commencent à s'approcher. 
Tout aussitost ils vyrent M. des Clavoles, lieu- 
tenant de M. de Nevers à Thoul seulement (car 
M. de Bourdillon l'estoit de sa compaignie, et 
au gouvernement de Champaigne), sortir d'ung 
bois avec six vingts bons chevaux ; M. d’Orvaulx 
d'Anjou et M. d'Olivet de Bretaigne, partir à 
toutes brides avec les cinquante salades de Ver- 
dun, et aultres tant qu'on avoit prises à Thoul ; 
puis le baron d'Anglure avec deux cents harque- 
busiers, tous à cheval, qui menoient ung bruict 
desesperé, courants comme postillons , deux ou 
trois tambours battans sur leur mesme chemin, 
et à leurs trousses : qui les estonna fort et leur 
fist bientost changer de cry; car, au lieu de 
Victoire, il sescrierent 7radimento, tradi- 
mento ! 

Cependant M. de Vieilleville et sa trouppe ren- 
versent et portent par terre tout ce qu'ils ren- 
contrent , comme il est croyable d'un effort de 
gendarmerie advantageusement montée selon 
les ordonnances de France, de tel choix, et 
conduicte par un tel capitainne , contre une ca- 

vallerie ligiere qui s'arme et se nourrist sur sa 
paye, tant de lances dedans les flancs, et une 
infinité d'harquebusades par les reins et sur les 
crouppes de leurs chevaux : de sorte que l’on 
n'oyoit plus crier que : Misericordia , mise- 
ricordia ! signor Vieillevilla , buona guerra, 
signori Francesi. Et commencerent 4 rendre 
les abbois , car l'harquebuserie abbattoit hom- 
mes et chevaux , dru comme mousches. Qui fut 
cause que M. de Vieilleville fist cesser le combat 
et le carnaige, et se rendirent à sa mercy , quic- 


tants leurs armes. Il y en eust deux centsitrente — 


de morts sur la place, vingt et cinq de blessés, 
du nombre desquels estoit Fabrice Colonne leur 
chef, et le reste prisonniers : et n'en sceust es- 
chapper ung seul qui ne fust subjet à l’une ou 
l’autre fortune, tant avoit bien et dextrement 
M. de Vieilleville enfilé son entreprise. 


CHAPITRE XII. 
M. de Vieilleville surprend la ville de Pont-à-Mousson. 


Après ceste brave et victorieuse execution, 
M. de Vieillevle pria M. des Clavolles de s’en 
retourner avec sa trouppe devers M. de Nevers, 
luy mener le seigneur Fabrice, duquel il luy 
faisoit présent , et de meitre les autres blessés 
et prisonniers en lieu de seureté : quant aux 
trois cornelles qui ont esté conquises sur len- 
nemy, il luy testiffieroit les avoir veues, mais 
qu'il neles luy pouvoit encores envoyer , car ilen 
avoit necessairement affaire pour luy servir en 
une aultre entreprise qu'il venoit tout presen- 
tement de fantasticquer. Et luy demandant le 


sieur des Clavolles quelle elle estoit, pour en | 


rejouir M. de Nevers, il luy respondit qu'il ne 
la pouvoit dire; car si elle luy eschappoit , 
comme il advient souvent, tout le monde s’en 
mocqueroit , et luy le premier; et qu'il n’estoit 
pas de ces sots qui vendent la peau de l'ours 
auparavant que de l'avoir pris; aussi qu'il ne 
vouloit pas ressembler à Fabrice Colonne , qui 
l'avoit donné à Suligny (ainsi s'appeloit ce con- 
fident ) pour le tuer ; et il le voyvit en sa mise- 
ricorde. Ce langaige fist rougir ung petit M. des 
Clavolles de s'estre tant advancé. 

M. des Clavolles party, M. de Vieilleville appella 

teste, et mes brassarts, et vous en allez au 
Pont-à Mousson ; et quand vous en serez à quart 
de lieue , commencez à galopper en criant Vic- 
toire ! et que le seigneur Fabrice a deffaict 
Vieilleville et toute sa trouppe, et qu'il l'amene 
prisonnier avec trente ou quarente aultres gen- 
tilshommes français; et leur monstrez pour en- 
seignes ce que vous avez. Voilà quatre valets in- 
cogneuz qui vous ayderont à les porter , ensemble 
des tronssons de lances françaises aux bande- 
rolles blanches , pour mieux coulourer vostre 
dire. Faictes , au reste , bonne myne, et m'in- 
juriez tant que vous pourrez, et que devant deux 
heures vous me verrez le cœur si je ne le rachete 
de dix mille escus; mais n'oubliez, incontinant 
que vous serez entrez, de monter sur la porte , 


| et, faisant semblant de pendre mon enseigne 


et habillement de teste, de vous tenir près des 
herses, trappes et bacules , de peur qu'on ne les 
abbatte; et laissez à Dieu le reste. » 

Suligny desloge allaigrement pour executer sa 
charge, en laquelle il ne faillit d'ung seul poinct: 
Cependant M. de Vieilleville commanda à tous 
lanciers et harquebusiers de cacher le blanc et 


| prendre les escharpes rouges des morts et tout 


ce qui porteroit marque-imperiale ou de Bour- 
goigne ; et des corneties hespaignolles conquises, 


. il en donna l'une à porter au sieur de Montbour- 


cher, l'autre au sieur de Thuré, et la troi- 
siesme au sieur du Mesnil-Barré ; commandant 
à tous en général de tuer tous ceux qui sorti- 
roient de la ville pour veoir les prisonniers 
francais, s'ils n'estoient des habitans : et si dom 
Alphonce s‘oublioit tant que de sortir de sa place 
pour venir congratuler Fabrice d'une si belle 
victoire , qu'on le retint sans luy mal faire, fors 


| de le desarmer : et marchons, dit-il, au nom de 
| Dieu; que si personne ne se desvoye la ville est 


nosire. » 
Tout le monde fast esbahi de ceste parolle, 
car il ne s’en estoit encore descouvert à personne, 


| el ne savoit-on qu'il avoit en l'ame quand il fist 
| ce commandement à Suligny. Toutefois ils mar- 


chent sans desordre, deliberants de se tenir 
prest , obeyssants et attentifs à ce qu'il avoit 
ordonné. 

Suligny, à l'approcher de la ville, va crier 
en gallopant avec ses quatre coustilliers : « Vic- 


Suligny , auquel il dist telles parolles : « Prenez | toire! victoire! ce meschant dogue fran- 


ma cornette blanche, et mon habillement de 


| chiman de Vieilleville est defaict et toute sa 


troupé: lé seigneut Fabtice l'amene prisonniet 
à dom Alphonce; voilà son armet, sės bras- 
saris ét son enseigne :.il yen a plus de cent 
morts sur la place, le reste blessé ou prisonnier : 
si on m'eust voulu croire, on les eust tous tail- 
lés en pieces : Victoire ! victoire ! » La joie fut 
si grande pat la ville, j'entends des gens de 
guerre qui y estoient demeurés , mais bien peu; 
ear la pluspart estoit montée à cheval, dallai- 
gresse , pour veoir ce Vieilleville et honorer le 
seigneur Fabrice, parce qu'ils cognoissoient 
l'homme pour l'avoir veu marchander la vye de 
M. de Vieilleville pour la vindicte de son frere 
pendu à d'Estain, qu'il n'avoit jamais veu tou- 
tesfois ; mais cestoit de l'invention de M. de 
Vieilleville ; de sorte que dom Alphonce, voyant 
Yarmet et les brassaris, qui estoient comme 
d'ung grand prince, tant de tronssous de lances 
et banderolles blanches, et la cornette blanehe, 
il n'en demande plus davantaige , mais, se 
transportant de joye; monte luy-mesme à che- 
val, et vint au-devant de Fabrice, aceompaigné 
de vingt hommes d'armes. Orvaulx et Olivet, 
tous chargés de rouge, viennent au-devant de 
buy, criants de loing : Victoria ! victoria ! los 
Fraticesez son todos matados. Lay, s'amu- 
sant au ery èt à ce langaige ; s'advance lous- 
jours; mais ils se départent et l'investissent , 
taants tout ce qui le suivoit , sans espargner les 
staffiers , que l'on appelle èn notre langue laċ- 
quets, et l'arrestent prisonnier : il en venvit 
incessamment après luy à la file, mais c'estoit 
autant de lué: 

M. de Vieilleville commande à Mesnil - Barré 
de Iny bailler la cornette qu’il portoit ; qui estoit 
celle de sa compaignie , et la mettre au milieu 
des deux aultres ; et fat dict à on nommé Le 
Gree , qui parloit hespaignol comme naturel , 
s'il ne crioit victoire à l'approche de la por equ'on 
luy donneroit de la pistolle en la teste : Mesnil- 
Barré estoit destiné pour eela. Alors M. de 
Vieilleville commande de doubler le pas; et 
quand ils furent à la portée de harquebuse , 
tout le monde commence à gallopper. Le Grec 
éstoit devant ; qui disoit merveilles en hespai- 
gnol ; de sorte que la garde , qui estoit hes- 
paignole, ét assez pietre, voyant dom Al- 
phonce estre des courreurs et criants, faict 

le pont , car ils furent tous taillés En piecés ; en 
changeatit de langaige; èt commenca-t-on à 
crier, France! France ! Nos harquehusiers 
survindrent aussi-tost , qui prindrent la gatde 
de la porte; Et se fist M. de Vieillevillé, par 
ceste brave ruse dussi-tost executée que petisée ; 
maistre de la villé: 

À ce cry de France il y enst plusieurs Hes- 
paignols malades qui se satrverent dé vitesse et 
à pied, avec leurs medecins et autres gens qui 
restoiént point de combat. M. de Vieilleville se 
logea att logis de Fabrice Colonne, qui estoit 
fort bien garny de toutes commodités ; et tous 
les aultres à loge qui petit. Le reste dé la jonr- 
née se passa à fouiller les caves, greniers et mia- 
gazins , où il Fust trouvé uné mérveillensé qitan- 
tité de toutes sortes de vivres, qué là duchesse 
douairriere de Lorraine y avoit faiet veñié pour 
favoriser et raffraichir, par soubs main, l'ar- 
mée de l'empereur son oncle, en laquelle elle 
les faisoit conduire fort aisément et secrette- 
ment par la riviere; et n’estoient les batteaux 
sur l'eau plus hault de trois heures. Eten furent 
atrestés unze chargés de farines, dé bled et de 
vins, qui devoient partir sur lës neuf lieurès au 
raiz de la lune ; mais ils nous servirént bieti. 


CHAPITRE XIII. 


Dom Alphonce, battu et fait prisonnier, meurt de chagrin 
d’une lettre qu'il reçoit du duc d'Albe. — Colère de l'em- 
pereur sur le pew de succès dù siège de Metz. 


Quant à domp Alphonce, il fast trouvé le 
lendemain roidde mort sut son lict, tout vestu ; 
car ik he fust pas en la puissance dung géntil- 
homme néapolitain, duquel nous avons parlé 
ey-devant , nommé Jehan-Vinéent de La Porte, 
aultrement le seignèur Roux, de le faité de- 
pouiller ; et ne tint à l'en advertit et presser 
par plusieurs fois, parce qu'il luy avait esté 
baillé en garde par M. de Vieilléville ŝon cdpi- 
tainné et son maistre, qui l'en rendoit fort sôi- 
gneux : non pas que lé froid fast caise dé sa 
mort, car le gentilhomme, et six soldats qu'ilavoit 
pour ceste gardé , entreténoient lé feu si grand 
enla chambre, que Ton n’y pouvoit quasi durer; 
mais laraige et lé creve · cœur dé s'estré laissé 
si ligierement tromper , loy ravirént ainsi vio- 


largue , et laisse entrer tout ce qui se presenta. | lemment la vie. A quoy ayderent fort la peur ét 
Mais on ne leur donna pas loisir de rehausser | Ja honte de se jamais représenter devant Ia face 

de son maistfé, léquél éstoit desjà irrité contre 
tous les principaux seigneurs et capitainties de 
son armée, ainsy quë luy avoit escrit le duc 
d’Alve, le jour précédent de sa prise ; et estoient 
les léitres sur cë subject , car nous les vismes 
traduites par Le Grec d'hespaignol en français, 
auxquelles il y avoit quelques traicts de grande 
risée : et commenceoient, après quelques salu- 
tations et recommandations, selon leur style, 
de teste façon : 

ë L'empereur saichant au vray que la bresche 
estoit plus que raisonnable ; et que pas ung de 
ses capitainesne s'advanceoit de l'enfoncer , il 
s'y est faict porter par quatre lansquenets; et 
l'ayant veué ; il a demandéen grande colere : 
«Comment , plages de Dieu ! n'entre-t-on point 
là-dédans ? Elle est si grande et si à fleur de 
fossé : verta de Dieu! à quoy tient-il ? » Jeluy 
ai respondu que fous avions avertissement très= 
certain que le duc de Guyse avoit faict faire 
derriere la bresthe ung retranchement fort 
large et spacieux ; garny ; au reste , d'ung mil= 
liassé d'artifices de feu, qu'il n'y a armée qui 
ne s'y perde. Et puis: «Mort-Dien , dist-il , 
que ne l'avez vous faict essayer ? Vous arrestez- 
vous 4 ce que l'on voùs rapporte ?» J'ay esté 
eontrainct dé lay repliquer que nous n'avons 
pas affaire à Dure, Ingolstat , Passau , ny aux 
aultres villes d'Allemaigne qui se rendent n'es- 
tant qu'à demy combattues ; car là-dedans il 
ya plus dedix mille-braves hommes , soixante 
oti quatre-vingts grands seigneurs, et neuf ou 
dix princes da sang royal de France, comme 4 
très-sacrée majesté a peu cognoistre par les san- 
filantes et victorieuse saillies qa’ils ont faictessur 
nous, lotisjours à nostre perte et grand desvan: 
taige. Il s'est sur ceste remonstrance , haulsé de 
colere plas que jamais , disant : «Ha! jerenyé 
Dieu! je voy bieti que je tiay plus d’hiommes : 
il me fault diré adieu à l'empire, à toutes mes 
entreprises ét au monde, ét mie cotifirier en 
quelque mofiastere ; cat je suis vendu et traby ; 
ou, pour!é moins , aussi mal servy qué prince 
portant tiltre de monarch scauroit éstte; ét, 
par la mort-Diéti , devant trois atis jé me reni- 
dray cordelier: > Vous ässetitant , domp Al- 
phonce ; que si je n'etissé esté hespaignol, 
Jeusse quitté sur l'heure son service ; car s'il a 
esté mal servy en ce siege , il s'en fault prendre 
à Brabangon , lieutenant de la royne de Hon- 

grie, qui a eu le principal commandément en 
ce siege , d'aultant qu'il est comme français, et 
Ja ville de Metz an climat de France ; oultre les 
intélligences dont il se vantoit dé plusieurs pa- 
cants qu'il avoit. là-dedans , du nombre des- 
quelssont les Tallanges ,les Baudoiches et les 
Gornays, des plus aticiens gentilshommes de 
Ja ville de Metz. 

« Et toutesfois nous avons assiégé la ville par 
le plus fort endroit ; d’aultre part , nos mynes, 
qui ont esté esventées, n'ont poinct ‘joué, 
mais sont devenues grimaces, de façon que 
toutes choses nous ont fort mal suécedé, et 
réussy contre toute esperañce : aussi avons-nous 
voulu combattre les hommes et le temps : il n’est 
pas à s'en repentir ; mais c'est le bon, et que 
pour couvrir son oppiniastreté, il nous en at= 
tacque ; et rejecte sur nous tos les malheurs 
et sa faulte ; il voit tous les jours ses gens de 
pied qui meurent atas , et principalement nos 
Allemands , quisont en la fange jasques aux 
oreilles. Ne faillez dé faire- descendre les unze 
batteaux de raffraichissement que nous envoye 
son altesse de Lorraine ; car nostre armée pastit 
infiniment ; mais ; sûr-tout , téne1-vous sur vos 
gardes de Vieilleville ; ‘qui est vena 4 Thoul 
avee des forces de Verdun; ear l'empereur en 
4 one merveilleuse apprehension ; pour ce qu'il 
congnoist sa valeur et ses ruses il ya long-temps; 
jusques à dire que sans luy il. setoit roy de 
France ; car quand il entra an royaume par la 
Provence , Vieilleville le prevint , et se saisit 
d'Avignon par un fort rusé stratagesme ; de 
sorte que le connestable déessa son armée qui 
l'empescha de passer plus oultre : si bien que 
son entreprise et son voyaige revindrent à 
néant, dont fut eontrainct de s'en rétourner sur 
sés voyes , avèc grand perte et reproehable honte. 
Et depuis ce temps-là , sa majésté Fa tousjours 
appellé Lion-Regnard. Je vous enadverty comme 
vostré parent ; car je sérois (rés-tharry que 
ndstre nation donnast au maistre occasion de 
sé fascher , plas-tost que les aultres , qu'il fa- 
vorisé et respecte plus que nous ; et adios , 
hermano. 

Ii fut fort aisé à juger à tous ceux qui létirent 
ceste lettre , qu'elle estoit la vraye et principale 
cause de sa mort, ayant forfaict contre tous les 
poincts y contenus. M. de Vieilleville fast es- 
trangement marry de ceste adventure ‘ċar il en 

vouloit faire ung present à M. le mareschal de 
Saint-André, comme il avoit faict de Fabrice 
Colone à M. de Nevers, s'estant tousjours mon- 
tré , de son aptitude naturelle, plus curieux 
d'amis que d'escus. 


CHAPITRE XIV, 
M. le duc de Nevers vient trouver M. de Vieilleville à Pont- 
à-Mousson. 

Après l'avoir faict enterrer , il alla veoir les 
unze batteaux cy-dessus mentionnés , qui es- 
toient en la garde, dès l'heure mesme de la prise 
de ville , de son maistre d'hostel , le sieur de 
La Besnerie ; et furent incontinant deschargés , 
le tout apporté en la ville, qui nous vint fort 
à propos, veu le sejour que nous fismes. Mais 
sur le point d'aller disner, on luy vint dire que 
M. de Nevers estoit à la porte. L'aise qu'il en 
receust est quasi inexprimable ; et , venant au- 
devant de luy pour le recevoir, il le trouva desjà 
entré, et en plaine rue. M. de Nevers , sans 
attendre les ceremonies , respects et reverences 
que l’on defere aux princes , avecques une joye 
indicible le vint embrasser, luy disant : « C'est 
moy , monsieur, mon parfaict amy , qui vous 
doy tous ces honneurs , et quiles meritez mieux 
que moy , et mon Ordre quant et quant.» Et 
l'oste de son col pour en entourer le sien; mais, 
le voulant M. de Vieilleville reffuser , il jura le 
Dieu vivant qu'il ne disneroit pas avec luy s'il 
ne le portoit tant que le disner dureroit, di- 
sant : «Comment , monsieur, mon parfaict amy, 
deffaire trois si belles çompaignies avec si peu 
de gens, et conduictes par ung si furieux capi- 
tainne que Fabrice Colone ; surprendre une 
telle ville , si bien gardée par ung Hespaignol, 
le plus rusé de toute l'armée imperiale; le tout , 
sans perdre ung homme ! Qui pensez-vous qui 
vous soil comparable? Je meure si mon Ordre 
ne me faict honte , et l'honoreray et estimeray 
toute ma vie mieux, de le veoir pendre seule- 
ment une heure sur vostre estomach. «M. de 
Vieilleville ne sceust que respondre , sinon que 
tout ce qu'il a faict en sa vye n'est pas digne 
des louanges qu'il luy plaist luy donner , qu'il 
attribue plustust à sa bonté et à lamytié qu'il 
luy porte que à ses merites. Et là-dessus ils 
vont disner au logis de M. de Vieilleville , où 
fust magnifiquement traicté M, de Nevers, 

avec les seigneurs qui l'avoient accompagné , 
du nombre desquels estoient lemarquis d'lsle , 
son second fils , le sieur de Crecquy , le sieur 
de Bugnenaux et plusieurs aultres. 

Après disner M. de Vieilleville retier l'Ordre 
de son col, et , l'ayant baisé, le remet avec une 
grande reverance à celluy de M. de Nevers, qui 
le receust à grandissime joye, disant là-dessus 
mille bons propos qui redondoient à sa louange. 
Et après luy demande s’il n'estoit pas d’advis 
qu'ils feissent une despesche commune au roy 
de tout ce qui s’estoit passé depuis quatre jours; 
qu'il l'estoit venu trouver par le commandement 
de sa majesté, pour l'asseurance qu'il a qu'elle 
en recevra beaucoup de contentement : « Car vous 
avez, dist-il , aultant bravé l'empereur en la Voy- 
vre et icy, que jamais brave capitainne et va- 
leureux chevalier sçauroit faire, et avec ung 
merveilleux heur, qui est à tout aultre incom- 
parable. » 

M. de Vieilleville, après l'avoir dignement 
remercié, fut de ceste oppinion; mais il atten- 
doit le compaignon de Suligny , nommé Habert, 
qu'il avoit envoyé au camp de l’empereur pour 
descourrir et esclairer ses actions et entreprises, 
affin de faire une bonne despesche au roy, et 
le tenir adverty des plus secrets deportements 
de son ennemy : lequel Habert arriva une heure 
après ; qui les fist resserrer en une chambre seu- 
lets avec leurs secretaires, sur les rapports du- 
quel ils despescherent de bien amples lettres au 
roy, qu'ils envoyèrent à Thoul à M. des Cla- 
volles, qui fist courrir le pacquet ; et n’oublierent 
la mesme lettre du duc d'Alve à dom Alphonce 
d'Arboulangua, pour faire rire sa majesté du 
vœu de l'empereur de se rendre moyne, plus 
par desespoir que par devotion , encores avec 
blaspliéine. Quant aux trois cornettes hespai- 
gnoles, ils les retindrent en intention de faire ce 
qui sera recilé cy-aprés , et renvoyerent inconti- 
nant Habert au camp de l'empereur, avec l'es- 
charpe jaulne, pour tousjours sentir si le duc 
d'Alve feroit point quelque entreprise sur le 
Pont-à-Mousson, parce qu'il n’estoit fortifié 
qu'à la vieille mode, sans flancs, parapects , 
boulevarts, ravelins , casesmattes, plates-formes, 
ny aulcun rempart, où aussi M. de Vieilleville 
p'estoit nullement d'advis qu'on touschast, et 
plustost l'abandonner à la premiere nouvelle 
qui surviendroit que l'ennemy s'y voulût pre- 

senter, pour n'offenser la neutralité, ny donner 
occasion à l'empereur de se saisir des aultres 
villes de Lorraine, ny faire danser à ce jeune 
prince la piedinontoyse. 


CHAPITRE XV. 


M. de Vieilleville enlève un convoi de vivres destiné pour l'ar- 
mée de l’empereur. 


Le lendemain, qui estoit le troisiesme jour 
d'après la prise, M. de Vieilleville mist en avant 
qu'il falloit sortir en campaigne avec les cor- 
nettes hespaignolles, pour servir de gluaux à 
ceux de l'armée imperiale qui se servient escar- 
tés, de s'y venir ranger et s'y perdre: ce que 
M. de Nevers trouva le mieux du monde, et en 
voulut estre; mais M. de Vieilleville insista fort 
au contraire, et qu'il ne failloit ainsi hasarder 
les princes : « Vous debatez pour neant, dist 
M. de Nevers; car vous n'executerez poinct ceste 
gaillarde entreprise que je ne participe au plai- 

‘sir; et me demets totallement de toute autho- 
rité , et ne veux marcher et combattre que sous 
la faveur de vostre bonne et heureuse fortune. » 
Ainsi ils sortirent environ trois cents chevaux, 
que lanciers, que harquebusiers, et environ 
cent pistolliers acoustrés à la reitre , avec les 

escharpes rouges de Ja deffaicte de Roziers, et | 
‘Jes susdictes cornettes : de sorte que de loing ` 


on les eust pris pour trouppes hespaignoles ; et 
` vindrent jusques à Corney, my-chemin du Pont- 
à-Mousson à Metz, sans rien rencontrer par les 
chemins, ny dedans le villaige; qui fut cause 
qu'ils passerent oultre, et envoyerent les cent 
reitres devant batire l'estrade, Le Grec avec 
eux, si on rencontroit des Hespaignols, et Su- 
ligny qui portoit la cornette de feu Alphonce, 
qui parloit allemand, la grosse trouppe mar- 
chant après. Et à demye-lieue du villaige vingt 
ou trente chevaux parurent, lesquels, voyant 
escharpes et cornettes rouges, font debander 
trois hommes de leur trouppe pour nous venir 
recognoistre. Le Grec s'advance, qui parle à eux 
hespaignol, dont ils furent bien aises. Ils de- 
mandent nouvelles de dom Alphonce ; il res- 
pond qu’il est en ce gros hôt qu'il leur monstre 
derriere. Ils vont faire leur rapport à leurs com- 
paignons qui s'approchent sans deffiance. Les 
sieurs d'Orvaulx et du Mesnil-Barré, qui me- 
noicnt la trouppe, les investissent et arrestent , 

leur faisant, sans coup frapper, rendre les 
armes : de quoy ils furent bien esbahis. De mar- 
cher plus oultre, il n’y avoit pas grande seureté; 
car nous n'estions qu'à deux lieues du camp de 
l'empereur : toutesfois M. de Vieilleville fut 
d’advis que l'on pouvoit passer encores quelque 
demye-lieue plus oultre, tirant vers le Pont-a- 
Maygny, qui est sur la riviere de Seille, qui 
entre dedans Metz: ce qui ful suivy. Mais par 
ce chemin on rencontra plus de cent hommes de 
cheval , et aultant de pied , par petites trouppes, 
et plus de soixante charrettes chargées de vins, 
d'avoine et d'aultres vivres que l'on menoit au 
camp, qui toutes furent arrestées, et plusieurs 
des hommes tués, de peur qu'ils allassent donner 
l'allarme et nous faire suyvre. Et y avoit ung 
grandissime plaisir en telles rencontres, car ils 
s'y venoient ranger librement, ou nous atten- 
doient sans se doubter d’aulcune hostilité, et se 
trouvoient cependant investis, avec risée et moc- 
querie. 

Or il fust question de faire retraicte , car il 
estoit basse heure; mais d'aller au Pont-à-Mous- 
son il n’y avoit ordre, car nous en estions à 
quatre grandes lieues, et neigeoit excessive- 
ment; de sorte qu'il fust resolu de retourner à 
Corney, et y demeurer, encores que ce logis 
fust fort incommode , à cause des incursions or- 
dinaires que les gens de l’empereur y avoient 
faictes; mais ils n'y venoient plus, n’y trouvant 
rien plus à prandre : il y avoit encores des four- 
raiges, et rien que du pain pour les pauvres ha- 
bitans, encores bien peu, ny pas ung lict; car 
l'on avoit tout transporté en l’armée pour la 
commodité du siege. Mais nostre esperance es- 
toit sur le charroy que nous avions pris, qui 
portoit grande abondance de beaucoup de 
sortes de vivres, principalement d'avoine pour 
les chevaux. 

Arrivés que nous fusmes à Corney , tout cha- 
cun s’embesoigna aux barricades, et les prison- 
niers si bien resserrés, qu'il estoit impossible 
qu'ils eschappassent, car ils estoient liés et atta- 
chés , et principallement les Wallons, qui sont 
de toutes les provinces des Pais-Bas, que l'on 
appelle Flamans-Hennuyers , et Buurguignons. 
Quant aux Hespaignols, Italiens et Allemands , 
M. de Vieilleville les faisoit plus favorablement 
traicter; car les aultres sont ennemis mortels du 
nom francais , encores qu'ils en soient sortis et 


que nous usions d'un mesme langaige ; mais la 
nuance des seigneurs nous a ainsy allerés d'a- 
mylié, et envenimés les ungs contre les aultres, 
comme nous avons dit ailleurs. 

En ce pauvre logis la nuict se passa fort joyeu- 
sement , et avec bonne chere , car le yin ne man- 
qua poinct, et d'aultres sortes de vivres en ahon- 
dance, jusques à la volaille et des fruicts qui 
estojent en ces charrettes, Mais M. de Vieille- 
ville se deplaisoit de veoir M, de Nevers sans lict; 
et, après l'avoir prié de patienter, qu'une nyict 
estoit bien-tost passée, il luy demanda le mot : ce 
qu'il reffusa , disant qu'il aimerojt mieux mourir 
que d'aller contre sa parolle : «Car vous sçayez 
bien, monsieur, mon parfaict amy , que j'ai pro- 
testé, au partir du Pont , de combatire sous vos- 
tre bonne fortune, et ne me mesler de rien; et 
me vois reposer sous l'asseurance de yostre bonne 
grace.» Et se jecte tout vestu sur un fagot de 
paille; et beau feu. p 

M. de Vieilleville, après l'avoir remercié de 
ceste déference , va donner ordre pour les gardes; 
et donna le mot à ceux qui commandvient à 
quatre corps-de-gardes qu'il avoit posés aux 
quatre advenues du villaige, et aux gentils- 
hommes qui estoient ordonnés pour les rondes. 
Plus, il fit dresser un corps-de-garde deyant le 
logis de M. de Nevers, sans bruict , et un aulire 
deyant le sien. Cela faict, il se retira , non pas 
pour gueres dormir, car il fust quasi toute Ja 
nuict sur pied, et fist les rondes de deyant et 
d'après mynuicl ;car, ayant ce prince en charge, 
il ne s'en pouyoit fier qu'en soy-mesme. 


CHAPITRE XVI. 


M. de Vicilleyille enlève up autre convoi destiné pour Ja 
bouche de l'empereur. 


Le jour esclos, il vint en la chambre de M. de 
Nevers, qu'il trouva desjà prest à sortir ; auquel 
ildemanda s'il n'estoit pas d'advisqu'ils allassent 
encores battre l'estrade devers le Pout-a-Maigny; 
car c'estoit le chemin par lequel venoit beaucoup 
de vivres ct de bons de Nancy, de Nomeny et 
du ban de D'sme, au camp de l'empereur, soubs 
la faveur el passeports de sa niepce, qui n'y 
espargnoit sa peine ni la despence; et qu'ils 

‘n'estoient nullement descouverts pour Français, 
qui leur estoit ung. grand moyen de bien en- 

dommaiger l'ennemy , et avee peu de perte. A 
quoy s'accorda fort aisément M. de Nevers. 

La-dessus M. de Vicilleville commanda que 
chacun repaisse et fasse bien disner les chevaulx, 
et quils en avoient pour dix bonnes heures de 
taillé; puis ordonne des prisonniers, qui furent 
incontinant conduicts au Pont-à-Mousson , et de 
ce qui devoit demeurer pour la garde du villaige, 
avec deffenses expresses de ne laisser sortir ung 
seul habitant , dont on scayoit le nombre, prin- 
cipalement qui prinst le chemin de Metz, sur 
peine d'estre tué. 

Tout cela ainsy bien ordonné, l'on marche, 
comme sur les huict heures du matin du 23 de- 
cembre de la mesme année, en toute allaigresse 
et esperance de se faire riches, et’ de rencontrer 
pour le moins de quoy faire bonne chaire : qui 
ne fust poinct vaine, car nous ne fusmes pas 
esloignés d'environ deux lieues du villaige, que 
nous rencontrasmes six charretles chargées de 
vin et d'aultres vivres exquis, que son allesge 
enyoyoit par singularité à l'empereur son oncle, 
comme pour sa bouche (car il y avoit douze saul- 
mons du Rhin, la moitié en paste), conduictes 
par huict gentilshommes et vingt soldats; les- 
quels, quand ils nous veyrent ainsy rouges, 
commencerent à se rejouir et s'escrier, disant : 
« Voilà l’escorte que l'empereur nous enyoye !» 
Et s'advancent pour nous venir bien-yeigner, 
demandants qui commandpit en ceste trouppe. 
Mais ils furent esbahis qu'on les arreste, et qu'on 
leur tire criant : France ! Les harquebusers 
furent tués , et les gentilshommes mis à pied et 
en seure garde. Et pour ce qu'il pouvait esire 
environ midy , on fist collation en plaine cam- 
paigne ; où furent beus quatre poinssons de jp, 
qui estojt excellent, et departy aux plus appa- 
rants de ces pastés de saulmon. Les gentils- 
hommesdirent qu'il y ayoit unecharrettecharçgée 
de fruicts dedans des tonnes neufyes, et une 
aultre de pains de bouche aussi dedans des 


| tonnes, et que tons ces raffraischissements £$- 

toient de la part de la ville de Nancy et du 
graud-maistre de Lorraine , qu'ils envoyoient à 
l'empereur pour le gratiffier, et que les unge 


| bateaux qui avoient esté arrestés ay Pont-à- 

despit; mais qu’elle saiche encores cesie-cy , ils 
s'asseurent qu’elle en mourra. 


CHAPITRE XVIL 
Colère de l’empereur contre M. de Vieilleville. 


Lors l'ung d’entre eux, nommé Vignaucourt, 
va demander si ces trouppes n’estoient pas de 
M. de Vieilleville. « Pourquoy, respond M. de 
Vieilleville, sans se faire cognoisire, le demandez- 
yous? — Pour ce, dist-il, qu'il a pris le Pont-a- 
Mousson avec les enseignes et escharpes rouges, 
de quoy l’empereur est en extreme colere ; car 
Jestois hier à son lever , et je l'ouys jurer que 
si jamais il le peut attraper, qu'il le fera empa- 
ler; disant telles parvlles ; «Ce traditor , lyon- 
vulpe de Yieilleville. a pris le Pont-à-Mousson 
ayec mes enseignes et devises , et tué de sang 
froid mon pauvre domp Alphonce d'Arboulan- 
gua, et faict tuer tous les malades de mon armée 
qui y estoient , et pris les unze batteaux de 
vivres que les estats de Lorraine m'envoyoient ; 
mais je jure au Dieu vivant que, si jamais il 
tombe entre mes mains, je luy apprendray à 
user de telles perfidies, et se servir de mon nom, 
de mes armes et enseignes, pour me ruyner. Il 
n'y a prince au monde, pour puissant et valeu- 
reny qu'il soit, qui n'y fust surpris et trompé : 
qu'il s’asseure bien qu'il n'en aura pas meilleur 
marché que d'estre empallé; et le condampne 
de ceste heure , si jamais je le puis tenir, à ce 
supplice. Et vous aulires, je parle à yous qui 
commandez en mon armée, quelles gens estes- 
vous, que yous ne faites quelque entreprise sur 
ce meschant ? car, à ce que j'entendy encores 
hier par quelqu'un qui m'est fidelle , qu'il court 
les champs tous les jours, ayants tous ses soldats 
l'escharpe rouge, cornetles, enseignes hespai- 
goulles et de Bourgoigne, sous l'ombre desquelles 
il faict mille assassinats sur mes gens; car per- 
sonne ne s'en deffe: ne voilà pas une grande 
meschanceté ? Part la mort-Dieu! yous n'estes 
pas hommes d'endurer telles traverses, et ne 
faictes cas ny de mon honneur ny de mon ser- 
vice.» A ce courroux et trés-furieuse colere , il 
sourdit ung fort rand murmure parmy tous les 
princes et grands seigneurs qui estoient en sa 
chambre, et en sortirent bien faschés. Que s'il 
ne se prand garde, il y aura bientost entreprise 
sur luy, car ils sont fort enyenimés, principa- 

lement les Hespaignols, à cause de la mort de 
domp Alphonce d'Arboulangua, que l'on a faict 
si cruellement mourir. » 

M. de Vieilleville repliqua que domp Alphonce 
fust trouvé mort sur son lict, sans que personne 
luy ayt aydé à mourir, et que M. de Vieilleville 
aymeroit mieux n'avoir jamais esté que d'avoir 
commis une si grande meschanceté : toutesfois 
il ne se donne pas peinne de toutes les menaces 
de l'empereur, mais que pour sa reputation il 
fera tousjours mentir le plus grand prince d'Hes- 
paigne quand il le vouldra accuser d’une telle 
inhumanité. Vignaucourt congneust bien à ce 
langaige que c’estoit M.de Vieilleyille qui parloit; 
qui luy fist tenir bride à ses discours, aussi qu'on 
luy fist signe : lequel, et les aultres gentils- 
hommes lorrains, veyrent prandre devant eux 
encore dix ou douze chevaux chargés de vivres, 
qui venoient des pays dessusdicts trafficquer 
au camp de l'empereur; car, voyants ces cor- 
nettes rouges arborées , ils ne se deffioient pas 
de leur malheur, et beaucoup de soldats et 
d'aultres gens qui estoient desvalisés et arrestés, 
car ils alluient au camp de l'empereur, ne pen- 
sants pas trouver si près l'ennemy. 

La-dessus M. de Vieilleville dist à M. de Ne- 
vers qu'il se falloit retirer puisqu'il ne se pre- 
sentoit rien pour combattre, et qu'ils avoient du 
temps assez pour gaigner le Pont-à-Mousson : 
à quoy M. de Nevers s'accorda. Et comme ils 
eussent desja entré au grand chemin, et à demye 
lieue de Corney, il yeirent en la plaine ung 
homme qui venoit derriere au grand galop; 
qui fust cause qu'ils firent alle en le surattan- 
dant. 

Et à l'approche, ils cogneurent que c'estoit 
Habert ; lequel dist à M. de Vieilleville, tout 
hault , qu'il se retirast en diligence, ou au Pont, 
ou à Thoul , et qu'il se gardast bien de coucher 
à Corney; car, sur la mynuict, il aura plus de 
trois mille harquebusiers , et mille chevaux sur 
les bras , que le prince de l’Infantasque conduiet, 
«ayant juré à l'empereur de vous amener mort 
ou vif, et tout tel vous faire empaler ; qui vous 
a condempné de sa propre bouche à ce supplice; 
car il est en une incroyable colere de la guerre 
que vous luy faicles avec ses enseignes, armeg 
et devises, et stomacqué merveilleusement que 
vous ayez faict tuer domp Alphonce de sang 
froid , que sans fin il regrette. — Vous soyez le 

bien venu, Habert , dist M. de Vieilleville, car 
vous m'apportez une très-agreable nouvelle, »Et 
addressant sa parolle à M. de Nevers, le pria de 
se relirer au Pont ou à Thoul, qu'il n'estoit pas 
raisonnable de hasarder ung tel prince ; et que 
quant à luy il estoit resolu d'attendre ce prince 
avec toutes ses piaphes, puis, haulssant sa parolle : 
« Voulez-vous pas, tous qui estes icy, faire es- 
paule à ma resolution ? Aussi bien n'avons-nous 
poinct encores faict la guerre par-deçà, ayant 
tousjours usé de ruses et de surprises.» Ce di- 
sant, il prend les cornettes rouges et les mist 
en pieces, et commanda à tous de cacher les 
escharpes hespaignoles , et s'accoustrer des 
marques françaises. Sur quoy tous luy respon- 
dirent unanimement et d'une voix qu'ils mour- 
roient à ses pieds , et dechirerent tout ce qu'ils 
avoient de rouge sur eux. 

Mais M. de Nevers va prendre la parolle, di- 
sant qu'il ne consideroit pas les forces qui 
devoient venir, et que peult-estre Habert ne les 
avoit pas toutes descouvertes; et puis, en ung 
village non muré ny fossoyé, auquel on entre 
par les derrieres des maisons comme dedans du 
beurre, c'estoit se perdre, ce luy sembloit, assez 
temerairement , et qu'il n'y avoit aulcune appa- 
rence de tenir. «C'est tout ung, respond M. de 
Vieilleville; j'ay trouvé une invention , que, 
quand je la vous auray dicte, vous jugerez avec- 
ques moy que je defferay une armée, ou pour le 
moins je les mettray à vau de-routte. » M. de 
Nevers la voulut bien apprendre, et le pria de 
la luy communiquer. 

Alors il lüy va dire : « Voyez-vous bien, mon- 
sieur, ce taillis qui est à ung quart de lieue de 
Corney , et ce grand bois qui est à une demye 
sur la gauche? Je m'en voy poser en chacun 
d'eux cents bons chevaux, lesquels, quand ils 
verront toute ceste harquebuserie et cavallerie 
acharnée à nostre villaige, sortiront de furie, 
Pune ambuscade après l’autre, et chascune à 
deux trouppes, avec ung grand bruict, pour leur 
donner sur la queue. La raison de la guerre 
veult qu'ils prennent l'espouvante si grand que 
le plus hardy gaignera la Fuite, et y eust-il cent 
princes de l'Infantasque, qui ne se monstreront 
pas en cela plus hardys que leur nom ne le 
porte ; car fantasque en italien, c'est une cham- 
briere en français. Et m'en laissez seulement 
faire, j'espere, avec l'ayde de Dieu , conduire si 

bien le tout , que j'en auray , en moins de deux 
heures. ma raison : si aultrement mal baste, vous 
sçavez, monsieur, qu'une genereuse mort toute 
la vie honore. » 

Quand M. de Nevers entendit ce langaige, il 
cogneust bien que de M. Vieilleville estoit deter - 
miné à sa resolution, et que de l'en penser dis- 
traire c’e-toit quasi entreprendre de destourner 
le cours d’une riviere; joinct qu'il y adjousta de 
son jugement, car il estoit experimenté guer- 
rier, par lequel il trouva que deux cents beaux 
chevaux, ‘sortans de divers lieux, à diverses 
trouppes de cinquante chevaux chacune , et la 
nuict, pouvoient bien estonner plus grandes 
forces que celles dont on l'avoit adverty; avec 
la forte et vive resistance que l'ennemy trouve- 
roit dedans le villaige, il y avoit très-apparente 
raison de tenir, et qu'il en vouloit e: tre de moi- 
tié. Mais, sur l'instante prière que luy faisoit 
M. de Vieilleville de se retirer, alleguant que le 
soing qu'il pourroit prendre de la personne 
d’ung si excellent prince pour le tirer du hasard, 
luy romproit peut-estre quelque desseing, qui 
apporteroit à toute l'entreprise ung fort dange- 
reux changement, le suppliant très-humble- 
ment de s’absenter, il respondit resolument, 
quoy qu'il dust advenir de luy, qu’il en verroit 
la fin, et qu'en meilleure compaignie, ny pour 
ung meilleur effect, ne pouvoit-il mourir, et 
qu'on luy faisoit un extreme tort et desplaisir 
de luy en parler pour l'en divertir. 

Ce que voyant, M. deVieilleville, tout resjouy, 
luy dist telles parolles : « Je vous asseure, mon- 
sieur, que cesie votre resolution a renforcé 
nostre trouppe de plus de cinq cents hommes ; 
et espere en Dieu que nous ferons ceste nuict 
ung, très-grand et très-signalé service au roy 
sous vostre charge. Gaignons doncques vite- 
ment le villaige , affir de faire repaistre les deux 
cents hommes et deux cents chevaux que j'ai 
desjà tirés et choisis en mon cœur, pour les 
loger de bonne heure aux lieux que j'ay pro- 
jecté. » 

CHAPITRE XVIII. 


M. de Vieilleville est averti que les ennemis marchent en force 
pour le combattre. — Utilité des espions. 


Toutes les trouppes marchent allaigrement 
devers le villaige, en ardente deliberation de 
combattre, mais incrovablement aises et res- 

jouys de ce que M. de Nevers en vouloit estre, 
et qu'il demeuroit ; car s'il s'en fust allé, il re- 
menoit avec luy quarente braves gentilhommes 
qui l'avoient accompaigné jusques au Pont, les- 
quels eussent plustost crevé que de se laisser 
forcer en la barricade qui leur eust été com- 
mise, car ils avoient le cœur et la cuyrasse de 
bonne trempe, et à l'espreuve de toutes les peurs 
et apprehensions de mort, de quelque frayeur 
qu'elle se fust offerte : aussi estoient-ils des 
meilleurs et plus anciennes races de noblesse de 
Bourgoigne, Champaigne et Picardie, et tels 
qu'un grand prince se les peut et doit choisir 
pour estre honoré en sa suicte, et pour la garde 
et seureté de sa personne. 

Or, comme nous estions à mille pas près du 
villaige de Corney, nous vismes à la main droicte 
ung homme à pied, en la plaine, qui venoit 
droict à nous à grande course, traversant les 
champs et seillonnant les bleds verds, car il y a 
peu ou poinct de hayes en ce pays là; qui fust 
cause que M. de Nevers et M. de Vieilleville 
firent alte pour sçavoir ce qu'il vouloit dire et 
de quelle part il venoit, et quel il estoit, car, 
en criant et appellant, il faisoit signe de son 
chapeau. 

A l'approche, nous le recognusmes pour le 
maire de Villesaleron , auquel M. de Vieilleville 
avoit tant faict de bien à la deffaicte de Mont- 
dragon à Malatour : et quand il fut près, il s'es- 

cria tout hault, disant en son pathois : « Sauvez- 


vous, monsieur deVieilleville, car, par le nom de! 
le marquis Albert, qui sceyt que vous vous reti- 
rez en ce villaige, et que vous y avez couché la 
nuict passée, partira devant trois heures pour 
vous y surprendre ceste nuict, avec quatre mille 
hommes de pied, deux mille chevaux et six ca- 
fons pour battre le villaige en ruyne et le fou- 
droyer.—Dis-tu vray? respond M. de Vieilleville. 
—Ouy, par la mort de monsieur; car, quand j'ay 
veu l'artillerie marcher droict au Pont-à-Mou- 
lin, j'ay passé incontinant la Muzelle à pied, car 
elle est si glacée qu'elle porte, pour vous en 
venir advertir.» Alors M. de Nevers va dire que 
le plus seur estoit de gaigner le Pont, et que 
trop en a qui deux en meine. M. de Vieilleville, 
à son très-grand regret , fust bien de cest advis; 
et fust dist que, sans s'arrester au villaige, on 
tirast de long droict au Pont sans se y arrester, 
et qu'il y avoit du temps assez, et qu'on n’y lais- 

sast chose quelconque de quoy l'ennemy se 
peust prevaloir, et qu'il n'y demeurast ame vi- 
vante. Aussi rendist-on aux huict gentilhommes 
lorrains leurs chevaux, avec permission de se 
retirer; ce qu'ils firent , car ils n’estoient pas de 
bonne prise, ne portants poinct les armes contre 
le roy. 

Mais Vignaucourt, en prenant congé, ne se 
peult garder de dire à M. de Vieilleville qu'il ne 
s’esbahissoit plus s’il avoit tousjours du bon et 
s'il faisoit de si belles choses, puisqu'il avoit de 
si braves et hardis espions; car il regnioit Dieu 
s'il n’avoit pas vu hier celluy qui se nomme Ha- 
bert en la chambre de l'empereur, qui s'advouoit 
du colonel Bastien Schartel qu'il avoit laissé ma- 
lade à Strasbourg; et l'aultre, dernier venu, il 
l'avoit veu vendre depuis quatre jours pain et 
vin au camp du marquis Albert de Brandebourg. 
« Vignaucourt, mou amy, respond M. de Vieille- 
ville, tout homme qui se mesle de conduire la 
guerre, s'il n'est garny de tels confidents et ser- 
viteurs occultes, n'aura jamais honneur en ses 
entreprises, et sera tousjours en reputation de 
mal-habile homme et tenu pour un sot, en dan- 
gier, au reste, d'estre le plus souvent surpris en 
ses mesmes ambuscades : or, adieu Viguaucourt ; 
si vous trouvez le prince de l'Infantasque par les 
chemins, vous luy direz qu'il nous trouvera à 
Thoul, mais que, s'il ne nous prend en quatre 
jours, il ne nous prendra jamais, car monsieur 
le connestable est à Sainet-Dizier avec cinquante 
mille hommes et trente pieces d'artillerie, qui 
marche à grandes journées pour secourir M. de 
Guyse. » Ainsi s'en retournerent ces Lorrains 
dire maulvaises nouvelles à leur maîtresse la 
douairiere de Lorrainne, et que ses beaux pre- 
sents estoient tombés en tierce main, qui se 
mocquent, pour tous remerciements, des me- 
naces de l’empereur et de sa niepce. 


CHAPITRE XIX. 3: 
M. dé Vieilleville retourne à Pont-à-Mousson. 


Nous passasmes doncques le villaige, dedans 
lequel M. de Vieilleville pria le maire de demeu- 
rer jusques au lendemain, pour luy rapporter 
au vray de toutes choses, et de bien observer 
tout ce qui se feroit par les trouppes, le nombre 
d'icelles et leurs chefs; et, pour luy servir de 
couverture et d'excuse legitime d'estre demeuré 

il luy laissoit un muy de vin et un sommier 
chargé de vivres, des derniers pris; et si d'ad- 
venture le marquis l'interrogeoit qui l’a meu de 
venir la, il luy respondra que, saichant qu'il y 
avoit entreprise, il avoit amené des vivres pour 
ses soldats. Le maire luy dist que ceste excuse 
estoit très-bonne, mais qu'il en avoit une aultre 
plus seure; car son hoste de la nuict passée es- 
toit son frere, et qu'il pourra dire qu'il l’est 
venu veoir parce qu'il est malade. M. de Vieille- 
ville fust fort aise, et luy recommanda la fidelité 
sur-tout , et de n'oublier à dire qu'ils alloient à 
Thoul, et que demain il luy donneroit de l'ar- 
gent pour sa peine. Le maire se mit à genoulx 
devant luy pour le remercier, ainsy qu'ont ac- 
coustumé faire les paysants quand on les con- 
tente si largement conire espérance, et plus 
que le merite ne requiert; car, avec la charge 
de vivres et le muy de vin, il luy donna aussi le 
cheval. 

Nous arrivasmes assez tard au Pont-à-Mous- 
son avec toutes nos prises, qui estoient grandes, 
riches et fort commodes pour la bouche : quant 
aux prisonniers, il y en avoit dix ou douze d'es- 
toffe, et de beaux chevaulx. Chacun reprit son 
vieil logis. L'ordre fust promptement donné 
pour la garde de la ville; et, affin d'y obliger 
les habitants, on les intimida que le marquis 
Albert avoit faict entreprise sur la ville et qu'il 
la vouloit saccager, mais qu'ils s’asseurassent 
que tout ce qu'il y avoit là de Français creveront 
plustost que cela advienne, et qu'ils demeure- 
ront là exprès pour les garder, et n'iront poinct 
à Thoul; mais aussi que de leur costé ils s'esver- 
tuent de faire bonne garde. Ceste invention de 
M. de Vicilleville les anima tellement à ce de- 
voir, que toute la nuict on ne voyoit que gens 
et feux par les rues; et les femmes apportoient 
en nos corps-de-garde la collation de vin et de 
confitures : aussi que c'estoit la vigile de Noël, 
que l'on ne dort gueres, les ungs, comme les 
vieux, par devotion, mais la jeunesse par des- 
bauche et riblerie. 


* CHAPITRE XX. 
M. de Vicilleville recoit avis de la marche infructucuse des” 
too ,— ennemis. 


Le matin, jour de Noël , environ l'heure de 
la messe du poinct da jour, où M. de Nevers et 

M. de Vieilleville avec grand compaignie assis- 
toient , le maire de Villesaleron se presenta à la 
porte de la ville , monté sur le cheval de charge 
qui lui avoit esté donné ; et estant amené de- 
vant eux , caron le fist eutrer sans ceremonie 
d'aultant qu'il nestoit cogneu , ils firent dire 
tout ce qu'il en sçavoit , el à la verité; lequel 
commencea à parler ainsy : 

« Messieurs, ier-soir, mon frere et moy, avec 
quatre de nos voisins, montasmes au clocher, 
où Lous ne fusmes pas trois heures que nous 
veismes bien loing en la grande plaine , car la 
lune estoit fort claire , environ douze chevaulx 
qui venoient bon train droict au villaige. Je de- 


| cendis incontinant, et ,ayant basté mon cheval, 


je m'en voy au grand galop devers eux : ils me 
crient en langaige français que je demeurasse. 
Estant demeuré, ils s'approchent et me deman- 
dent qui je suis , d'où je viens, et où je vas ain- 
sy la nuict. Je leur respond que je suis le maire 
de Villesaleron , à deux lieues d'icy , la rivière 
entre deux ; que j'estois venu veoir mon frère 
qui se tient à Corney, lequel estoit malade; 
mais maintenant qu'il se porte bien , je m'en 
retourne la nuict , de peur de reneontrer le jour 
quelque soldat qui m'oste mon cheval. « Et com- 
ment as-tu eschappé que les Français qui sont 
au villagene te lont osté?—Il n'y a personne, 
dis-je lors.—Temocques-tu, par le sang-Dieu? H 
y ena plusde sept cents que meine La Vieulx-: 
ville. — Par Dieu, messieurs, il n’y en a pas 
ung, et n'ay pounct ouy parler de La Vieulxville; 
mais il y en a bien ung qui s'appelle Vieilleville: 
que maudict soit-il ! car il brusla ma grange à 
Villesaleron , quand il deffit Montdragon à Ma- 
latour, Vous le cherchez volontiers, puisque 
vous parlez français. —Nous le cherchons pour 
le prendre, ce meschant-là : nous sommes à 
M. de Brabancon, — En la bonne heure, dis-je 
lors, Mais M. de Neverset luy sont partis, à trois 
heures après midy, avec toules leurs trouppes 
pour s'en aller à Thoul, Et faut qu'ils ayent eu 
quelque advertissement , car ils ont deslogé à 
fort grande haste. » Alors je ne vey jamais mieux 
renasquer, disant : « Mort-Dieu, que dira l'empe- 
reur ? Mais te mocques-tu poinct ? —Messieurs, 
s'il vous plaist me donner ung homme, que, s'il 
y trouve seulement ung goujart, faictes-moi pen- 
dre sur le champ.—Trompeite, dict ung home 
de Maranges, va-t'en avecques luy ; et s'il ment 

donne-luy de l'espée tout au travers du corps. » 
Le trompette s'advance avec deux aultres qui le 
suivent, et allasmes nous quatre , à toutes brides 
au villaige : et quand ils l’eurent bien revisé de 
toutes parts , ils trouverent que j'avois dict la 
verité ; qui føst cause qu'ils s'en retournerent 
devers leurs gens en la même diligence , et 
moy avec eux. Nous arrivés, et ayants faict leur 
rapport , ils commencerent à regnyer Dieu 
d’une estrange sorte, disants les ungs : «Ha! 
marquis Albert , tu n’auras pas ta revanche de 
Rougerieules ; retire hardiment ton artillerie ; » 
les aultres : « Ha! prince de |'Infantasque, tu 
as perdu tes vingt mille escus, car tu ne livre- 
ras pas Vieilleville à l'empereur ; mais, qui 
sommes si malheureux que d'avoir failly M. de 
Nevers! c'estoient cinquante mille escus de ran- 
son. Allons vistement faire retourner tout le 
monde, pour ne perdre poinct de temps ny les 
pas, en despit de Dieu , de tant donner de fas- 
cherie à l'empereur ; il fault qu'il se retire par 
force: car, par la mort-Dieu ! luy et nous 
sommes assiegés , et non pas les Français. Que 
mauldite soit cent pieds sous terre l'entreprise, 


et que la peste puisse crever le cœur à tous ceux | 


qui luy donnerent jamais ce conseil ! car c’est sa 
ruyne et la nostre. » Là-dessus ils s'en allerent 
les ungs devers le marquis Albert, pour faire 
retirer son artillerie et ses trouppes, car c'estoit 
peine perdue ; les aultres devers le prince de 
l'Infantasque et Brabançon, pour mesme effect: 
et de moi , je pris à gauche . faisant semblant 
d'aller à Villesaleron , mais quand je les vey un 
peu esloignés je m'en retournay à Corney, 
pour venir dire en toute verité ce que vous 
avez ouy. » 

Ge rapport contenta merveilleusement M. de 
Nevers , M. de Vieilleville et toute l'assistance , 
qui ue fust sans admirer l'ordre du langaige de 
ce maire , et la subtilité de ses remonstrances, 
attendu sa basse qualité. Mais ce pacquet cou- 
rut incontinant par toute la ville de bouche en 
bouche , si bien que gentilshommes , soldats, 
bourgeois , et toutes sortes de gens, furent si 
ravys d allaigresse , que l'on ne pensa plus que 
à se resjouyr. Et donna à ce maire M. de Vieille- 
ville vingt escus, M. de Nevers dix, disant 
tout hault que chacun devoit luy donner quel- 
que chose selon ses moyens, car nous estions 
tous perdus sans luy : et luy-mesme fist la 

queste , pressant les plus aisés de user de quel- 
que liberaliié en son endruict, et qu'il meritoit 
plus quel’on ne luy sçauroit donner : qui valut 
beaucoup à ce maire , car on avoit honte de ref- 
fuser ung prince. 


CHAPITRE XXI. 


M. e Vicilleville partage le butin fait sur les ennemis. 


Toutes les festes de Noël s’escoulerent en 
telle resjouissance , et avec la meilleure chere 
du monde , sans aülcun soing ny soulcy , et à 
departir le butin, tant de chevaulx , qui se ven- 
doient à bon compte , que des prisonniers, 
que l’on ransonnoit sans grande rigueur (car la 
pluspart furent renvoyés sur leur foy:, et avec 
terme ), et une infinité d'aultres hardes qu'on 

provenoit distribué par M. Vieilleville avec telle 
discretion et respect des qualités et merites, que 
chacun demeura contant; et plustost donnoit 
du sien. Mais sa providence ne pouvoit permettre 
que , parmy tant de festes , allaigresses et con- 
tentements , on negligeast ce qui estoit du de- 
voir de la guerre ;car il envoyoit tous les jours 
deux hommes , l'ung au plus matin, l'autre 
après disner par de là Corney bien avant, pour 
descouvrir les entreprises de l'ennemy, qui 
nous en rapportoient de si agréables nouvelles , 
qu'elles accroissoient à soubaict nos aises et plai- 
sirs ; et ce doux pacquet nous arrivoit deux fois 
le jour, qui nous entretenoit en incomparables 
delices : et y jouoit-on à la chance à trois dés , 
et à la raffle , des chevaulx d'Hespaigne, cour- 
siers de Naples , barbes, sardes et roussins, 
aussi liberalement que s'ils n'eussent esté 
qu'asnes de moulin. 

ily en eust qui voulurent faire le semblable 
de quelques prisonniers, parce qu'ils estoient de 
pais incogneus et d’estranges regions, sans aul- 
cune esperance d'en tirer ung seul denier de 
ranson, sinon qu'ils se disoient des environs du 
destrie de Gilbathar, mais en Europpe, et par 
consequent chrestieus ; mais M. de Vieilleville 
s'en courroucea fort asprement et les cuyda lueg 
quand il les surprint sur le faict, trouvant trop 
inhumain, tant estoit homme de bien, que l'on 
turquisast ainsi le christianisme , et par les 
mesmes chrestiens : il mist tous les prisonniers 
en liberté sans rien payer, et chassa ces bar- 

bares joueurs, leurs maistres, de sa suicte, sur 
peine de la vie s'ils y estoient trouvés deux 
heures après |» commandement; et s’il y eust 
eu une strapade en la ville, ils se pouvoient bien 
asseurer d'y servir d'exemple d’une telle abo- 
mination. 

CHAPITRE XXII. 


M. de Vicilleville apprend que l’empereur a levé le siége 
de Metz. . 


Le dimanche suyvant, premier de janvier, 
que l'on appelle premier jour de l'an 1553 (car 
nous comptions en ce temps-là le milliaire à la 
Resurrection, et non à la Nativité), trois soldats 
vindrent à la porte, qui se disoient Italiens de 
Naples, et demandoient à grande priere l'en- 
trée, car ils estoient malades, fort maigres et 
attenués. Le caporal en vint advertir M. de Vieil- 
levil'e , qui luy commanda de les amener au lo- 
gis de M. de Nevers, et qu'il s'y en alloit. 

Arrivés qu'ils furent, c'estoit environ les 
trois heures après midy, M. de Vieilleville leur 
demanda d'où ils venoient ; ils respondirent du 
camp de l'empereur, et qu'ils estoient si ma- 
lades , povres et languissants , que, quand ils 
l'ont veu s’en aller à Théonville, et lever le siege, 
ils sont venus icy, ne pouvants plus suyvre , se 
fiants en la bonté et courtoisye du Francais pour 
trouver quelque favorable secours en leur ex- 
tresme necessité, et qu'ils feront service au roy 
de France toute leur vie, sans jamais changer de 
party ; aussi qu'ils ont des parants en France 
qui respondront de leur fidelité. «Comment , 
dict M. de Vieilleville , l'empereur a-t-il levé le 
siege?» Lors, l'ung d'eux, nommé Pierre- Paul 
da Torre, et le plus apparant , va dire en cor- 
rompant son langaige pour se mieux faire en- 
tendre : «Seigneur, faictes-nous jecter tous trois 
en un feu ardant, si ce que je veux vous dire ne 


contient vérité, qui est que ce matin l'empereur | 


est party de son logis, nommé La Horgue, et 
avec quinze cents chevaux , qui sont du marquis 
Albert , qu'il a pris pour son escorte , a passé le 
Pont-à-Moulin, tenant le chemin de Théonville; 
et demain le duc d'Alve et Brabançon doivent 
aussi desloger. Le marquis Albert partira mardy, 
qui doit demeurer le dernier pour soustenir tout 
les efforts et saillies de ceux de dedans, jusques 
à ce que l'armée, qui est au-delà de la Mozelle, 
soit entierement passée, Et je scey bien que 

cela ne se peult faire, et que, pour le moins, 
toutes les tantes et pavillons du duc d'Alve , et 
le charroy de l'artillerie, ne demeurent, avec 
un grand nombre de soldats : car c'est la plus 
grande pitié qu'il est possible, de veoir les corps 
morts qui sont sur la terre , tant d'hommes que 
de chevaulx ; et les vivants y sont à demy enter- 
rés dedans les boues et fanges que les pluyes et 
neiges fondues y ont causées; et n'avons en 
toute nostre vie veu une si hydeuse et espou- 
vantable chose. Aussi l'empereur vouldroit estre 
mort, et maudict plus de cent fois en une heure 
l'entreprise et tous ceux qui la luy ont conseil- 
lée. Faictes-nous presentement mourir s'il n’est 
vray, et si vous n'entrez demain à ceste heure 
dedans la ville sans aulcun hasard ny danger ; 
car le duc d'Alve sera desjà à telle heure rendu 
à Théonville, et y envoyez qui vous vouldrez : 
vous nous tenez; s'ils rapportent du contraire, 
donnez-nous la mort plus cruelle que par le feu, 
si faire se peult. » 

» M. de Vieilleville luy dict qu'il le croyoit , et 
qu'il voyoit bien, à leur façon et asseurance , 
qu'ils ne venoient pas pour tramer quelque mes- 
chanceté , mais qu'ils se rendoient d’une franche 
volonté au service du roy, et quils estoient les 
bien-venus. Puis, adressant sa parole à M. de 
Nevers , il luy dict : «J'ay tousjours bien pensé 
que l'empereur estoit trop vieil, goutheux et 
valetudinaire, pour despuceller une si belle jeune 
fille.» M. de Nevers, n’entendant ce propos, luy 
demanda ce qu’il vouloit dire. « Je fais, mon- 
sieur, une allusion , respondit - il , de la ville de 
Metz à ce mot allemand metzie, qui signifie en 
français pucelle. » M. de Nevers trouva ceste al- 
lusion de gentille et spirituelle invention , et 
fort facecieusement rencontrée, qu'il n'oublia 
d'en faire son profict en la despeche qu'il fist 
sut le champ au roy, pour avoir cest honneur 
d'advertir le premier sa majesté de ceste très- 


. joyeuse et trés-heureuse nouvelle, sur la parolle 


des Italiens, et envoya en l'instant son pacquet 
à Thoul, à Vigenayre, par son chevaucheur 
d'escurie, avec commandement exprès que, à 


, quelque heure qu'arriveroit le porteur, qu'il 


print la poste et allast en toute diligence , jour 
et nuict , presenter ses lettres à sa majesté. 
Ces Italiens comblerent la ville d'aise et de 
joye, et de repos ; et ne se soucia-t-on plus de 
faire corps-de-garde, ny de mettre sentinelles 

aux clochiers. M. de Vieilleville les bailla en 
charge an sieur Roux , qui les traicta fort favo- 
rablement ; bien aise d'avoir de ses patriotes, et 
qu'ils estoient tutti terrazzani , c'est-à-dire 
tous d'une ville. Mais pour ce soir-là ils souppe- 
rent à la table de M. de Nevers, que M. de Vieil- 
leville traictoit en son logis, comme tousjours , 
pour en compter; qui leur fust dune grandis- 
sime recreation ; car ils representerent à la com- 
paignie tout ce qui se fist d'une part et d'aultre 
durant le siege, comme s'ils y eussent esté. 

Le lendemain, sur les six heures du matin, 
arriva ung gentilhomme , nommé Courteville , 
que M. de Guyse envoyoit devers le roy pour 
luy porter ceste bonne nouvelle de la retraicte 
de l'empereur ; lequel dict à messieurs toutes 
choses conformes au dire des Italiens , ét qu'il 
devoit partir dès hyer, sinon que mondict sieur 
de Guyse attendoit que le duc d'Alve et Bra- 
bançon fussent partis, craignant que l'empereur 
eust faict ceste feinte , suyvant sa coustume , 
pour les mettre en desordre , et s’en prevaloir ; 
lesquels sont deslogés ce matin avant le jour, et 
ont rompu le Pont-à-Moulin de peur d'estre 
suyvis : mais on n’a laissé de leur donner sur la 
queue bien serré, et y en est demeuré beaucoup; 
et a-t-on trouvé cent cinquante cacques de poul- 
dre au logis de Brabançon, qui ont esté bruslées 
parce qu'il est impossible de les tirer en la ville, 
à cause des fanges et fondrieres : et sans douze 
cents chevaux que le duc d’Alve laissa derriere 
pour soustenir, ils n’eussent pas emmené leur 
artillerie , et que c'estoit une hydeuse et espou- 
vantable chose à veoir, que les morts qui es- 
toient sur la terre et dedans les tantes et pavil- 
lons, qui sont semblablement demeurés. De sorte 
qu'il n'y avoit aulcune différance entre son dire 
et celuy des Italiens. Dequoy M. de Nevers fust 
très-aise , pour estre asseuré de n'avoir envoyé 
au roy une faulce nouvelle : qui fust cause qu'il 
print Pierre-Paul à son service en estat d'es- 
cuyer; car il estoit bon homme de cheval , en- 
tendant fort bien le maneige et à dresser che- 
vaux ; et donna à ses deux compaignons moyen 
de faire service au roy, les faisant enrooller 
hommes de sa compaignie. Encores fust-il plus 

aise quand il vit son chevaucheur arrivé, qui | 


Fasseura que Vigenaire estoit party à une heure 


après minuict , en bonne deliberation de faire , 
extresme diligence ; qui fist esperer à M. de Ne- | lons; plus, de forcer le marquis Albert de des- 

vers que son advertissement seroit premicr que 
celuy de M. de Guyse. 

Et pour ce que Courteville arriva sur l'heure 
de la messe, on fist chanter le 7e Deum, pour 
louer Dieu d'une si belle victoire; car en une 
sanglante bataille l'empereur n'eust sceu plus 
perdre d'hommes, que l'on nombroit à près de 
trente mille hommes, tant des saillies furieuses 
et ordinaires que faisoient nuict et jour ceux de 
dedans, de la froidure, famine et aultres in- 
commodités, que de la peste, qui seule en de- 
vora plus de quinze mille, sans compter une in- 
finité de soldats qui se desroboient de malaise , 
maladie et pauvreté , pour se retirer : de sorte 
que ceste bastonnade fust comptée pour la plus 
grande que receust l'empereur en toute sa vie ; 
après laquelle aussi il perdist le courage , sans 
jamais oser plus rien entreprendre de grand; et 
se relaissa de toutes affaires d'importance, et 
quasi du monde, pour penser desormais en sa 
conscience, et regarder à son salut; et authorisa 
le prince d'Hespaigne son fils de la surinten- 
dance de son conseil et maniement de toutes 
charges. l 


CHAPITRE XXIII. 


Le duc de Nevers voulant aller à Metz trouver le duc de Guyse, 
M. de Vieilleville lui conseille de différer son départ. 


Courteville partit sans vouloir disner, pour 
aller trouver la poste à Thoul. M. de Nevers, 
incroyablement aise que son secretaire eust pris 
les devants, dist à M. de Vieilleville qu'il ne 
falloit plus doubter que le siege ne fust levé, et 
qu'il brusloit d’une extresme envye de veoir 
M. de Guyse, le priant instamment de pertir 
pour aller à Metz, et tout promptement , car ils 
y arriveroient de bonne heure. A quoy M. de 
Vieilleville respondit que , pour ce jour, il n'es- 
toit pas raisonnable, encores que l'envye qu'il 
avoit de veoir M. de Guyse n'eust sceu surpasser 
la sienne de veoir M. le prince de La Roche-sur- 
Yon; car on trouveroit M. de Guyse très-empes- 
ché en une infinité d'affaires, comme de faire 
suyvre l'ennemy de toutes parts, d'escrire au 
roy ung ample discours de ce qui sera survenu 
depuis le partement de Courteville, qui n’a em- 
porté que le gros de la nouvelle; de sortir luy- 
mesme pour exercer charité envers les malades 
qui seront demeurés dedans les tantes et pavil- 

loger, item, de licencier tant d'honnestes 
hommes qui l'ont assisté en ce siege, et leur 
donner lettres de faveur au roy, et tesmoigner 
de leur devoir; oultre ce, de remercier les 
princes et seigneurs de leur assistance. Et quand 
il ny auroit aultre consideration que de lais- 
ser évaporer le mauvais air de peste, et don- 
ner loisir d'enterrer les morts, encores faul- 
droit-il attendre jusques à jeudy ; ce sera l'ung 
des empeschements de M. de Guyse, de con- 
traindre les habitants de s'employer en ce cha- 
ritable devoir. D'aultre part, il seroit trouvé 
fortestrange duroy et de toute la France, mesme 
de M. de Guyse, qui est parent, de partir de 
ceste ville sans la descharger de ceste garnison. 
«Et suis bien d’advis, monsieur, que tout pre- 
sentement vous commandiez à tout ce que vous 
avez de gens de s’en retourner à Thoul, reser- 
vant ce que vous voulez mener avec vous à 
Metz. Et quand à moy , j'ay desjà ordonné que 
tout ce que j'ay amené de Verdun se y en re- 
tourne dès aujourd'huy, horsmis dix gentils- 
hommes que j'ay retenus plus que de mon train; 
et tout maintenant je les vas faire partir. Et 
pour le dernier poinct, qui est aultant et plus 

considerable que les precedents. quelle appa- | 


rance y a-t-il d'arriver ef une ville sur le tard, 
ainsy pleine , dehors et dedans, de frayeur et de 
combustion? Nous nous rendrions subjetes à 
mille dangiers et inconvenients, et dignes d’es- 
tre toute la nuict sur la place, n'ayants poinct 
envoyé d. vant pour faire nos logis, et en une 
ville si chargée de gens. Par ainsy, monsieur, 
remettez la partye à jeudy, si vous me voulez 
cruire. » 

M. de Nevers, vaincu de toutes ces pertinentes 
raisons, ne sceust que repliquer; et, suyvant 
l'advis de M. de Vieilleville, qu'il trouva de 
merveilleux jugement , commanda au sieur de 
Laigny de faire partir tout aussi-tost ce qu'il 
avoit amené de forces, et nomma les gentils- 
hommes qui estoient de la retenue. Ainsy le 
Pont-à-Mousson fust delivré ce jour-là, lundy 
deuxiesme de janvier, de sept ou huict cents 
hommes, et tous les hostes contants, suyvant la 
coustume de M. de Vieilleville. 

Le mercredy ils adviserent d'envoyer quatre 
ou cinq hommes devant pour faire les logis et 
advertir M. de Guyse de leur venue, et que le 
lendemain ils seroient à son disner; qui leur 

manda qu'ils avoient choisy jour opportun pour 
le venir visiter, car, si plustost, ils n'eust sceu 
les recevoir comme il eust bien desiré; car en 
toute sa vie , ny durant mesme le siege, il n’a 
esté si afferré ny empesché que depuis dimanche 
dernier, jour du partement de l'empereur ; aussi 
que le marquis Albert n'est pas descampé , mais 
il est très-aise qu'ils seront venus à temps pour 
avoir leur part du plaisir de le veoir desloget 
sans trompette, sur le project qu'il a faict de luy 
donner, demain sur le midy , une gaillarde es- 
trette. Mais il les prie de venir de bonne heure, 
pour l'extresme envye qu'il a de baiser les mains 
de M. de Nevers, et d’embrasser bien serré le 
Lyon-Vulpe de l'empereur, qui luy aydera à 
festoyer son grand amy , qui ne l'a prins ny li- 
vré, comme il avoit promis. 

Ceste créance receue dès le mesme mereredy 
au soir, ils furent très-aises ; et considera bien 
M. de Nevers que s'ils se fussent advancés de 
partir, comme il en avoit la volonté , qu'ils n'eus- 
sent apporté que de l'ennuy à M. de Guyse, di- 
sant tout hault qu'on ne peult jamais faillir à 
suyvre le conseil de M. de Vieilleville, et que 
chacun s'apprestast à partir demain avant le 
jour. ` 

Le jeudy au plus matin, cinquiesme de jan- 
vier, nous partismes de Pont-à-Mousson pour 
aller à Metz , tous rejouys de veoir les princes, 
seigneurs, capitaines et tant de braves hommes 
qui y estoient , ensemble la bresche et toutes les 
aultres batteries que l'empereur avoit faict dres- 
ser contre la ville; et pouvoit nostre trouppe 
revenir à six vingts chevaulx. 


CHAPITRE XXIV. 


Le duc de Nevers et M. de Vieilleville vont à Metz. 


M. de Guyse, qui sçavoit l'heure de nostre 
arrivée, envoya au-devant de M. de Nevers les 
sieurs d'Antragues, de Sainct-Phale , de Sainct- 
Luc, lieutenant , enseigne et guydon de sa com- 
paignie , qui toute quasi y estoit, avec lesquels 
s’abbanderent les sieurs vidame de Chartres, 
de Maligny , de La Trimoille, le comte Benon, 
le comte de Charny, le comte de Créance , le 
vidame d'Amiens, de Crevecœur, et plusicurs 
aultres qui nous rencontrerent auprès de Fris- 
tau; et entrasmes en la ville avec ceste trouppe, 
qui estoit d'environ sept cents chevaulx. Et es- 

fants en la place, que l'on appelle le Champ- 
` Passaige , M. le prince de La Roche-sur-Yon se 
trouve là aussi à cheval , et avec bonne trouppe; 
à la rencontre duquel M. de Nevers mist pied 
à terre, et tous semblablement, pour s'entresa- 
luer et carresser. 

Ces embrassades finies on remonte à cheval ; 
mais M. le prince de La Roche-sur-Yon dict à 
M. de Nevers Qu'il luy desroberoit pour ceste 
fois M. de Vieilleville sou bon cousin , et qu'ils 
seroient aussi tost que luy au logis de M. de 
Guyse, par une aultre rue; voulant luy-mesme 
le presenter à part, pour avoir une particuliere 
faveur: et y arrivasmes demye-heure après. In- 
continant que M. de Guyse le veid : «Ca, dist-il 
en riant , que j'empale, doibs-je dire, que j'em- 
brasse le Lyon-Regnard de l'empereur! Je jure 
à Dieu, M. de Vieilleville, que vous estes un 
fort brave et valeureux guerrier ; et ne doit-on 
repputer, après l’injure et la rudesse du temps, 
le deslogement de l'empereur qu'à vous et à vos 
armes; car vous avez, de-ca et de-là la riviere, 
affamé son armée; somme, vous luy avez faict 
mille maux : Dieu soit loué qu'il ne vous tient 
pas, car il les vous eust bien rendus. » Puis, ad- 
dressant la parolle à M. de Nevers : « Allons dis- 
ner, monsieur, parce qu’il nous fault tenir ung 
mot de conseil pour faire descamper cest yvron- 
gne. Ila traicté plus rudement mon frère d'Au- 
malle que s'il eust esté Turc ou Barbare, jusques 
à luy faire porter sa chemise trente-six jours ; 
encores il a esté si meschant , que les commo- 
dités et raffraichissments d'habits que je luy 
envoyois, il les prenoit pour luy, le laissant 
tousjours vestu en valet et muletier ; à la fin, il 
l'a envoyé en un chasteau sien , que l’on appelle 
Forpach , parce qu'il est malade, non toutesfois 
par civilité qui soit en luy, ni par consideration 
chrestienne, mais de peur qu'il ne meure et 
qu'il perde sa ranson , l'ayant déjà mis à soixante 
mille escus, et dix mille pour sa garde. » 


CHAPITRE XXV. 


Le duc de Guyse tient un conseil où il propose d'attaquer le 
marquis Albert. — Avis de M. de Vieilleville sur ce projet. 


La-dessus ils vont disner , où se trouva grande 
compaignie de princes et seigneurs qui y es- 
toient demeurés pour l'amour des nouveaux 
venus. Et fust le traictement assez magnifique 

pour une ville qui avoit esté assiegée depuis 
le 19 d'octobre jusques au premier janvier , qui 
sont deux mois entiers et douze jours , aussi que 
M. de Guyse y avoit pourveu et faict donner bon 
ordre, pour les respect de M. de Nevers et de 
M. de Vieilleville, et d'aultres grands qui les 
avoient accompaignés. 

Après le disner, il fut question d'entrer au 
conseil pour adviser à l'entreprise cy-dessus 
mentionnée. Et sans ceremonie, M. de Guyse , 
ayant appellé vingt-cinq ou trente des princi- 
paux, et tout de bout sans tenir rang, mais 
comme en tourbe, propose qu'il failloit neces- 
sairement chasser le marquis Albert de devant 
Metz, aultrement qu'il ne pensoit pas se pouvoir 
vanter que le siege fust levé, veu que les portes 
du Pont-Yffroy et du Pont-aux-Mores estoient 
encores assiegées; et qu'il avoit projecté en son 
esprit de faire sortir le sieur de Randan, avec 
deux mille chevaux ligiers, par l'une desdictes 
portes, et le vidame, avec huict cents hommes 
d'armes , par l'aultre et par le Pont-à-Moulin, 
qu'il avoit faict desjà racoustrer de planches 
seulement, parce que le duc d’Alve l’avoit faict 
rompre de peur d'estre suyvy, faire passer trois 
mille harquebusiersconduicts par les capitainnes 
Gourdan, Favaz, Ambres et Glenay ; et, tous à 
la fois, donner une cargue avec telle furie qu'ils 
la scauront bien conduire , et qu’il lui sembloit 
malaisément la pourroient-ils soustenir , et que 
cet effort inopiné les feroit haster de partir et 
enfiler la fuite. 

Toute l'assistance favorisa ce dessein, princi- 
palement ceux qui estoient deputés pour l'exe- 
cuter, et là presents, pour l’envye qu'ils avoient 
de mordre et d'acquerir repputation, et entre 
aultres les princes; mais, par cas d’adventure , 
M. de Guyse demanda a M. de Vieilleville ce que 
luy en sembloit ; surquoy il respondit ainsi : 

« Monsieur, tout ce que vous avez proposé est 
fort bon; aussi les princes, seigneurs et capi- 
tainnes icy presents, le vous ont faict paroistre 
par une joyeuse demonstration ; mais ne doub- 
tez pas que le marquis Albert, estant desja le 
cinquiesme jour qu'il est demeuré après les aul- 
tres, ne se tienne sur ses gardes, et qu'il n'ait 
donné ordre sur les advenues de son camp par 
lesquelles on le peult assaillir, et qu’il n'y soit 
retranché avec le dangier de quelques pieces 
de campaigne, car il n'a envoyé que sa grosse 

artillerie à Thionville; n'estant demeuré der- 
rière que pour avoir le loisir de la mettre en | 


seureté, et celle de l'empereur ; car, à ce que 
j'entends, tout ce charroy et attirail n'a peu 
faire qu'une lieve par jour. Et d’aulire part, 
puisqu'il s'est deffaict de M. d'Aumalle vostre 
frere, l'envoyant en ung lieu de seureté, il faut 
que vous croyez que c'est sur quelque mauvaise 
intention , et que vous, vous cognoissant prince 
genereux, il n'attand aultre chose, sinon que le 
veniez assaillir, pour jouer à quicte ou double. 
Vous n'ignorez poinct, au demeurant, qu’il ne 
soit ung très-experimenté guerrier et fort grand 


capitainne : quatre ou cinq batailles qu'il a gai- | 


gnées depuis ung an vous en doivent donner 
suffisant tesmoignage; et les troubles qu'il a 
semés par toute la Germanie, forçant les eves- 
ques de Brambergue , de Freybourg, de Trieves 
et des villes de Francfort et de Nuremberg, luy 
payer plus de cinq cents mille escus, le tout à la 
barbe et en despit de l'empereur et des aultres 
princes de l'empire; somme, c'est ung fort de- 
terminé homme ; et vous supplie de vous garder 
de ses trappuces. Mais le danger qui peult arri- 
ver de ceste vostre entreprise est merveilleuse- 
ment considerable; car vous tirez hors de la 
ville, et le plus beau et le meilleur, voire toute 
la fleur de vos forces. Que scavez-vous s'il a in- 
telligence avec les habitans, qui se feront tuer 
cent fois pour le recouvrement de leur liberté ? 
Son armée est de quinze ou vingt mille hommes: 
il vous mettra cinq ou six mille reitres au-de- 
vant durant ce combat; voilà les habitans aux 
portes ou à la bresche , qui n'est comme poinct 
gardée, ni encores remparée; et envoyera tout 
ce qu'il a de gens de pied, qui sont plus de 
dix mille, par le Pont-à-Moulin, qu'il semble 
que vous lui avez desjà faict preparer pour la 
forcer ; et quant au combat des gens de cheval 
d’une part et d’aultre, les siens, ainsi aguerris 
et desespérés, ne sont pas aisés à deffaire: de 
sorte que, combattat.ts et meslés ensemble, il est 
à craindre que vainqueurs et vaincus n'entrent 
pesle-mesle dedans; et voilà, d’une sorte ou 
d’aultre, une ville que vous avezavec lant d'hon- 
neur et de gloire si triomphamment gardée 
contre toutes les forces de la chrestienté, en 
hasard d'estre surprise et perdue en moins de 
deux heures; ne pouvant oster de ma fantai- 
sie, voire de mon ame, quil n'est poinct là sans 

cause, et qu'il demeure exprès sur quelque ma- 
ligne et pernicieuse cccasion. C'est, monsieur, 
ce que je vous en puis dire, et vous supplie trés- 
humblement le prandre de bonne part. — Je 
jure le Dien éternel, monsieur de Vieilleville , 
dist lors M. de Guyse, que l'empereur, qui vous 
cognoist il y a long-temps, et qui sceyt bien ju- 
ger des hommes, ne yous a poinct surnommé 
Lyon-Regnard pour neant; car vous tenez de 
la hardiesse et valeur de l'un, et estes accort, pré- 
voyant et advisé comme l'aultre; et, me desis- 
tant de mon entreprise, je m'arreste resolument 
à vosire saine oppinion , qui est fondée sur des 
raisons invincibles : mais comme puis-je endu- 
rer hounestement qu'il sejourne tant devant 
ceste ville? Car c'est chose seure que les vivres 
ne lui manquent poinct. 

« —Monsieur, repliqua M. de Vieilleville, mon 
advis est , sauf le vostre meilleur, que vous devez 
faire passer dans l'ile du Saulsy (j'ay esté autre- 
fois en ceste isle, elle est devant le Punt-des- 
Mores), trois grandes coulevrinnes, et en mettre 
quatre aultres sur la chaussée que l'on appelle 
Vaudrinot, desquelles pieces on batira comme 
en butte dedans son camp; et que les canoniers 
ne se lassent de tirer incessamment, sans brac- 
quer ny myrer, mais seulement à coups perdus 
et en ruyne. S'ils y sont demain au poinct du 
jour, je veux perdre la vie. Et affin que l’on tire 
nuict et jour, il fault que les canoniers , alterna- 
tivement, s'entre-ratfraichissent : ils sont desjà 
hors de tout dangier, car la riviere les couvre, et 
vous savez que les Allemants sont fort maulvais 
nageurs; et pendant que ceste execution se fera, 
nous chasserons l'ennemy avec estonnement en 
criant, fe roy boit, sans perdre ung homme. 
Aussi bien en est-il aujourd'huy la veille. » 


CHAPITRE XXVI, 


Le duc de Guyse fail canonner le camp da marquis Albert, 
et l'oblige à se retirer. 


Il n'eust pas sitost achevé de parler, qu'il 
sourdist ung grand bruict, comme de joye et 
d'allaigresse parmy toute | assistance, et qu'il ne 
se pouvoit micux adviser. Mais M. de Guyse, le 
rompant par sa parolle, va dire : « Je meure, 
monsieur de Vieilleville, si vous n'estes admi- 
rable au dire et au faire, et ne manqueray au- 
jourd'huy que toutes les pieces ne soient me- 

nées aux lieux par vous désignés ; car.il est 
impossib‘e qu'il n'en advienne comme vous l'avez 
predict. » 

Incontinant ils sortent de la salle ; et fust faict 
commandement à tous les capitainnes de gens 
de pied d'envoyer une escouade de leurs com- 
paignies, pour tirer à force de bras les pieces 
susdictes de dessus les murailles, plates-formes 
et des granges (car il n'y avoit poinct de che- 
vaux, et que bien peu de pionniers qui ne fus- 
sent malades, pour les mener aux lieux cy-de- 
yant nommés; et aux canoniers de faire traisner 
les cacques de pouldre et boulets qui y estoient 
necessaires. En quoy la diligence fust si grande, 
qu entre unze heures et midy on le commanda; 
et à deux heures après midy on commencea à 
tirer de telle furie, que l’on voyoit des clochers 
et plus haultes maisons, estants M. de Guyse, 
M. le prince de La Roche-sur-Yon, M. dè Ne- 
vers, M. de Vieilleville et plusieurs aultres, au 
clochier de la grande eglise, mouvoir et remuer 
ces yvroignes aussi dru et menu, comme qui jec- 
teroit de l’eau chaulde en une fourmilliere. De 
quoy ces princes rioient si fort qu'ils en tom- 
boient en spasme et estaze; car la batterie estoit 
si continue, qu'ils ne sçavoient de quel costé se 
tourner. Il se presenta ung trompette, qui sonna 
pour parlementer; mais les harquebusiers qui 
accompaignoient l'artillerie le firent bientôt 
reculer; et s'enfuyst à pied sans avoir audiance, 
car son cheval lui fust tué : aussi ne lui vouloit-on 
faire autre mal. 

Les aultres princes estoient dans le clochier 
de l’abbaye de Sainct-Vincent, et tous ces sei- 
gneurs sur les murailles, qui en eurent le plai- 
sir. Et vismes le marquis desloger en diligence; 
mais, comme brave guerrier, il laissa trois mille 
chevaux en bataille hors la portée de nostre ar- 
tillerie, pour soustenir jusques à ce que tous ses 
gens de pied , tout le bagaige et le reste de l'at- 
tirail de son armée fust hors de dangier. On les 
voyoit prendre le hault de la montaigne de 
Sainct-Quentin, parce que la plaine devers la 
Dompchamp estoit si fondriere, qu'ils n’eussent 
pas faict demye-lieue en demy jour. 

Quand ces trois mille chevaux se retirerent, 
nous jugeasmes bien que tout estoit saulvé, et 
qu'ils avoient pris par le hault des montaignes, 
au-dessus de Hourppy, le chemin de Thionville. 
Cela advint sur les cing heures du soir; et tous 

benissoient la venue de M. de Vieilleville, qui, 
par son bon conseil, avoit saulvé la vye à mille 
honnestes hommes pour le moins, sans les aul- 
tres dangereux inconvenients qui eussent peu 
survenir par une telle et si furieuse meslée de 
combattants. M. de Guyse fist donner cinquante 
escus aux canoniers qui avoient faict ung mer- 
veilleux devoir. Il envoya incontinant au camp 
du marquis ung homme pour luy rapporter au 
vray ce qu'il y auroil veu; lequel l'asseura qu'il 
n'y avoit plus ame vivante, et qu'ils avoient esté 
si pressés de partir et hastés d'aller, qu'ils n'a- 
voient pas eu loisir de despoutller leurs morts, 
qui estoient environ soixante, ny les scelles de 
leurs chevaux que nostre artillerie avoit tués; et 
en compta unze en ung endroict seulement , au- 
près de l’abbaye Sainct-Martin; et, pour tes- 
moignage , il apporta deux paires de chausses, 
ung man.eau et une scelle d'armes faicte à la 
reitre : qui fust cause que M. de Guyse loua 
grandement le conseil de M. de Vieilleville. Et 
ne fault poinct demander de quelle joye et allai- 
gresse l'on souppa, et en quelle aise et conten- 
tement l'on festoya la vigille des roys. 

Mais le matin, jour des Roys, M. de Guyse, 
qui avoit, comme l'on dist, martel en teste du 
propos qu'avoit tenu M. de Vieilleville au conseil 
le jour precedent, que les habitants se feroient 
tuer cent fois pour le recouvrement de leur li- 
berté, vint en la grande eglise, seul avec M. de 
Gonnor, gouverneur de la ville, et ses gardes, 
et commanda à tous les chanoines de s'assembler 
en leur chapitre incontinant; où il entra après 
eux, et leur fist jurer promptement leserment de 
fidelité au roy et à la couronne de France, et 
leur en fist, à tous, signer l'acte qu'il avoit faict 
dresser suyvant le stille accoustumé, sans ou- 
blier la clause qui dict que, s'ils sçavent quelque 
chose dicte, faicte, ou à faire, contre sa majesté 
ou son service, qu'ils en viendront advertir le 
gouverneur et son lieutenant-general, sur peine 
de la vye, comme attaincts et convaincus de 
crime de leze-majesté. Ce qu'ils firent , non sans 
grande crainte et esbahissements; car ils ne pou- 
voient imaginer à quelle fin, veu que le roy, ny 
monsieur le connestable ne leur avoient poinct 
tenu ceste rigueur. 

ll en fit autant en l'hostel-de-ville, où le 
maitre eschevyn, les sept paraiges , et les treize 
comparurent en diligence, et signereht tous 

particulierement, et envoya des maistres. des 
requestes par les monasteres non seulement , 
mais par les couvents , pour faire le semblable : 
car moynes quelquefois, entre aultres les man- 
diants, soubs bigotise et faincte devotion, ne 
laissent pas de faire de terribles remuements, 
et de troubler ung estat , principalement quand 
ils senyvrent d'ambition. Ceste novalité, tou- 
tesfois , mit tous les habitants en rumeur, esba- 
hissement et grande frayeur pour leur estre 
chose inaudicte , et ignorants 4 quoy elle tendoit. 


CHAPITRE XX VII. 


État misérable des soldats impériaux qui furent trouvés dans 
le camp après la levée du siége du Metz. — Retour de M. de 
Vieillevilie à Verdun. — Le roi offre l'amirauté au maré- 

` chal de Saint-André. — M. de Vieilleville te détourne d'ac- 
cepter cette charge. 


Nous sejournasmes en la ville jusques an 
lundy, en très-grande lyesse, qui eust esté 
comble et parfaicte sans les grandes pitiés que 
nous veismes au camp du duc d'Albe, qui es- 
toient si hydeuses, qu'il n'y avoit cœur qui ne 
crevast de douleur ; car nous trouvions des sol- 
dats, par grands trouppeaux, de diverses na- 
tions, malades a la mort, qui estoient renversés 
sur la boue; d'aultres assis sur grosses pierres, 
ayants les jambes dans les fanges, gelées jus- 
ques aux genoux, qu'ils ne pouvoient ravoir, 
criants misericorde, et nous priants de les ache- 
ver de tuer, En quoy M. de Guyse exercea gran- 
dement la charité; car il en fist porter plus de 
soixante à l'hospital pour les faire traicter et 
guerir; et, à son exemple, les princes et sei- 
gneurs firent le semblable; si bien qu'il en fust 
tiré plus de trois cents de ceste horrible misere. 
Mais à la plupart il failloit coupper les jambes, 
car elles estoient mortes et gelées. Quant aux 
_ bois de licts de camp, de toiles rompues, et 
aultres toiles découppées, vieils corcelets, es- 
pées rouillées, et morrions à la lansquenette, 
qui y furent semblablement trouvés en grande 
quantité, ce fut le butin des pionniers, des var- 
lets et des goujarts, qui les apportoient en la 
ville pour en faire leur proffit; car aultres que 
ceux-là n’y daignerent toucher, pour le grand 
et presque infini nombre de toutes sortes d'ar- 
mes , et des plus belles, qui estoient là dedans 
à vil prix. 

Doncques le lundy, neufiesme de janvier, nous 

partismes de Metz; ne me voulant étendre à 
spéciffier ny particulariser les adieux, qui furent 
si longs et ennuyeulx , que depuis le matin jus- 
ques à l'après - disnée n'estoient encores para- 
chevés, ny des offres d'amytié, de service, et 
d'aultres courtoysies de langaige qui furent lå 
reiterés : en somme , M. de Guyse alla conduire 
M. de Nevers, qui prenoit le chemin de Pont-à- 
Mousson , environ demye-lieue ; et M. le prince - 
de la Roche-sur-Yon vint accompaigner M. de 
Vieilleville jusques à Rougerieules , avec bonne 
trouppe ; puis nous laissa aller coucher à Ville- 
saleron, chez le maire, qui nons fist ung brave 
traictement à la rustique, que je compare 
aux nopces de quelque riche de villaige; car il 
se trouva si heureux de le festoyer en son logis, 
qu'il n'y espargna ni le verd ny le sec : aussi 
n'y perdit-il pas ses bonnes cheres , car il sça- 
voit bien à qui il avoit affaire. 

Le mardy nous vinsmes disner à Fresné; et 
après disner, M. le mareschal de Saint - André 
se trouva au devant de nous, à une bonne lieue 
de Verdun. L’aise mutuel de ceste rencontre ne 
se peult exprimer ; car il est impossible de dire 
qui estoit le plus contant des deux. Ainsi arri- 
vasmes à Verdun quelque espace de temps de- 


| vant soupper ; attendant lequel monsieur le ma- 


reschal lui monstra une lettre qu'il avoit receue 
du roy le jour precedant , quasi à l'aube du jour, 
par courrier exprès, à laquelle il n’avoit voulu 
faire response , que premier il n'eust eu son ad- 
vis et un bon conseil : qui estoit que le roy l'ad- 
vertissoit de la mort de l'admiral d’Anneband , 
et qu'il n'avoit voulu pourvoir de son estat, en- 
cores qu'il en fust fort pressé par quelques-uns 
qu'il cognoissoit, que à son reffus, et qu'il ne 
luy eust fait entendre lequel des deux il vouloit 
choisir, ou d'admiral ou de mareschal, parce 
qu'ils sont incompatibles, ne les pouvant ung 
homme tenir tous deux ; toutesfois, qu'il lay 
sembloit que l'estat d'admiral estoit plus hono- 
rable , de plus grande authorité et estendue, et 
estoit d'advis qu'il le print. 

M. de Vieilleville luy demanda lequel des 
deux, en saine conscience et en son âme, il ai- 
meroit le mieux : qui luy respondit qu'il choisi- 
roit l'estat d'admiral ; car il n'y en a que ung en 
France , et qu'il y a quatre mareschaux , et quand 
il n'y en a que trois , le connestable faict tous- 
jours le quatriesme , qui ordinairement les pré- 

cède tous. Mais à l'admiral personne ne com- | darmerie, cavalerie ligiere, de gens de pied, 
mande , et en une armée de mer, le roy y estant | commissaires et controlleurs, payeurs de com- 
èn personne , tous les estats de France, quels | paignies de l'ordinaire et extraordinaire de 
qu'ils soyent , luy cedent et obeissent, jusques | la guerre, et tout ce qui en depend, est sous 
à donner le mot en toute l'arméeet en la mesme | vostre authorité et jurisdiction. Mais, bien plus, 
maison du roy : usurpant ceste prerogative en | vous estes juge souverain du poinct d'honneur 
vertu desonestat d'admiral sur le grand-maistre | de la noblesse de France, qui est infinie; car 
de France, auquel seul appartient ceste autho- | quand il survient quelque querelle parmy eux, 
rité à cause du sien. Mais M. de Vieilleville re- | leur appoinotement ou le duel est en vostre dis- 
pliqua : «Ouy bien, sur la mer seulement ; car | position, comme aussi tous les capitainnes et 
sur terre il n’a nulle seance ny commandement; | gens de guerre estants generalement soubs l'o- 
mais, qui plus est, il n'y tient aulcun rang; et | beyssance de eeste couronne. Quant à la mer de 
s'il vous souvient, à l'entrée du roy à Paris, le | Levant, l'admiral n'y a que veoir, car le gou- 
grand-maistre ne luy voulut pas ceder sa place; | verneur de Provence s'intitule admiral de Le- 
et quand il voulut, au reffus de cela, marcher | vant, prenant ceste qualité comme incorporée 
entre le connestable et les mareschaux, mon- | à son gouvernement, et la senechauleée quant 
sieur le connestable luy dict qu'il ne mettroit | et quant , qui sont trois estats en ceste province- 
pas de barre entre luy et les mareschaulx, et | là qui ne se departent jamais. Et n'en veux aul- 
qu'il ne l'endureroit pas; car les connestables et | tre temoignage que quand le feu admiral, ayant 
mareschaux de France n'estoient que ung corps; | passé le destroit de Gilbathar avec cinquante ou 
de sorte qu'il fust contrainct de bailler son an- | soixante voiles, et avoir mouillé l'anchre à la 
chre à porter à ung gentilhomme, qui se placea | coste de Provence, assez près de Marseilles, il 
à la queue des gentilshommes de chambre, et | se voulut faire recognoistre , et envoya dire au 
fist le malade pour ne se trouver en ceste céré- , baron de La Garde, lors general des galeres, 
monie. D'aultre part, sa jurisdiction est bien | qu'il le vint trouver avec huict ou dix galeres, 
esloignée du soleil, car elle est à Dieppe, et | ayant quelque entreprise devers Nice pour le 
celle des mareschaux de France est sur la table | service du roy ; il luy fist responce qu'il n’y pou- 
de marbre, dedans le palais de Paris, que l’on | voit aller sans le commandement de M. le comte 
appelle la mareschaussée , avec des privileges iñ- | de Tandes, gouverneur et seneschal de Pro- 
finis, si honorables et si grands, que je m’es- | verce, et admiral de Levant, et qu'il n’en re- 
bahy comme il vous est tombé en l'esprit de | cognoissoit pas d'aultre pour superieur, ny qui 
vouloir quicter vostre estat pour aspirer à ces- | luy peust ou deust commander. 

tuy-là. Et puis, je vous prie, à qui commande- « L'Admiral, irrité de ceste dedaigneuse res- 
riez-vous, estant admiral , qu'à des mariniers, | ponce, luy redemanda qu'il ne faillist d'obeyr à 
pilotes, et quelque nombre de capitainnes de la | son commandement, ou qu'il luy feroit cog- 
marine, qui ont plustost reputation de cor- | noistre à ses dépens la vertu de son pouvoir d'ad- 
saires, pirates et escumeurs de mer, que de | miral, et qu'il y parroisteroit. Cestuy-cy, comme 
gens de bien? La, où vous commandez à ung | bien entendu aux affaires du monde, luy fist 
grand nombre de braves gentilshommes, capi- | responce que son pouvoir ne s'estendoit que au- 
tainnes de gensdarmes, qui sont tous de qualité, | delà du destroict de Gilbathar , qui estoit toute 
de riches seigneurs, et de grande extraction, | la mer Occéane , aultrement de Ponant; mais 
mesmes les princes, jusques au daulphin et aul- | qu'au deçà, qui est la mer Mediterrannée, qui 
tres fils de France, qui, estants capitainnes, | se nommede Levant, il n'avoit ung seul poulce 
sont, à cause de leurs compaignies de gens- | d'authorité; et puisqu'il le prenoit par-là, et 
d'armes, sous lecommandement des mareschaux | usoit de menaces, s'il s'approchoit plus près du 
de France ; et tant s'en fault qu’ils dedaignent | port de Marseilles, qu'il mettroit tous ses vais- 
ou reffusent d'y obeyr, qu'ils le repputent à | seaux à fond. Ainsi s’en retourna d’Annebaud 
très-grand honneur, comme faisants chose ap- | avèc sa courte honte; et ne trouva le feu roy 
partenante et attachée à leur devoir. Somme, | François ce traict aulcunement maulvais, et ne 
tout l'estat militaire de ce royaume, de gen- | s'en fist que rire, Car l'admiral d'Annebaud n'a- 

voit entrepris ce voyaige que de gayeté de cœur, 
voyant le temps beau et calme, car en cœur 
d'esté , pour passer en la mer de Levant qu'il 
n’avoit jamais veue , et n'y avoit de sa vye flotté, 
en esperance de gaigner et d'attrapper quelques 
corsaires et pirates de toutes nations , dont ceste 
mer-là est ordinairement couverte, et vouloit 
avoir des galeres françaises pour faire l'entrée 
du combat à la rencontre d'aultres galeres, ou 
turquesques ou hespaignoles; mais, pour ce coup- 
la, il fust mal obey. Or, pour revenir à ceste 
grandeur que vous avez alleguée, qu'en une ar- 
mée de mer le roy y estant , l'admiral dispose 
et ordonneainsi par-dessus tous de toutes choses, 
cela est si rare, que vous n'en devez faire aulcun 
estat ; et de votre vye vous n'en avez veu qu'une, 
du temps du feu roy , qui fust si malheureuse- 
ment conduicte qu'elle revint à rien, et n'en 
fismes aulcun effort : mais nous y perdismes par 
le feu ce monstrueux carragon qui menacoi! le 
ciel, et faisoit fuyr , par son horrible grandeur, 
les balaines ; mesme ce roy n'en mist jamais une 
seule sus; comme aussi n'ont pas faict , en leur 
temps, les roys Loys douziesme , Charles huic- 
tiesme, ny Loys unziesme son pere: car, à la 
vérité, ce n'est pas le faict du Français que la ma- 
rine. Si nous estions en Hespaigne , Portugal ou 
Angleterre, vous auriez grandissime raison de 
poursuivre l'estat d’admiral , car il y est le pre- 
mier de tous, d'aullant que leurs principales 
forces sont au navigaige; mais estant Français, 
je vous prie, monsieur , ne changez jamais vostre 
lance , vostre cheval de bataille , ny vos esperons 
dorés , à une voile, boulingue ou trinquet : en- 
cores n'est-ce pas tout ; car il y a un seul poinct, 
que si l'estat d'admiral valoit une duché de Bre- 
taigne ou de Normandie, vous ne vouldriez pour 
mourir l'accepter, qui est que vous seriez privé 
de la présence de vostre maistre, que vous avez 
plus chere que tous les biens du monde, veoire 
que vostre propre vye; car vous ne le scauriez 
veoir que huict ou dix jours toute l'année si vous 
vouliez exactement exercer vostre estat, et sans 
reproche y faire vostre devoir. » 

Quand monsieur le mareschal l'eust ainsi ouy 
discourir, il s'esmerveilla grandement de sa suf- 
fizance et memoire, et renoncea sans regret à 
l'admirauté. Mais parce qu'il sembloit que le roy, 
par ses lettres, le priast de l'accepter, et la pre- 

ville de luy escrire tout ce qu'il lui avoit dict, 
comme par forme d'advis, et qu'il feignisr d'es- 
crire encores à Metz, et que sa lettre fust dattée 
du jour qu'il en partit ,affin que sa majesté recog- 
neust que le reffus qu'il en faisoit provenoit du 
couseil de M. de Vieilleville, qui est fondé sur 
tant de pregnantes et invincibles raisons; car il 
ne vouloit donner aulcune occasion à son maistre 
de se fascher. Ce que M. de Vieilleville luy ac- 
corda : et ainsi fust le courrier despesché dès le 
mesme soir, pour partir le lendemain au poinct 
du jour, comme il feist. A ce conseil monsieur 
le connestable se prevalust; car il feist donner 
lestat d'admiral à son nepyeu de Chastillon , co- 
lonel des bandes françaises, duquel fust pourveu 
son frere Dandelot. Mais, si monsieur le mares- 
chal l'eust accepté, ledict sieur connestable eust 
faict tomber son estat de mareschal à son fils 
aisné Montmorency : qui nous fist bien juger 
qu'il avoit dicté la lettre que le roy en avoit es- 
crite à monsieur le mareschal, et que l'estat 
d'admiral est moindre que de mareschal. 


CHAPITRE XXVIII. 


M. de Vieilleville retourne à Duretal. — Il y apprend que 
MM. de Guise et de Nevers avoicnt demandé pour lui le gou- 
vernemet de Metz. 


Après le partement du courrier, ainsi qu’il 
desiroit , monsieur le mareschal delibera de des- 
loger, voyant son sejour desormais inutile à 
Verdun, Et trois jours durant l'on ne vacqua à 
aultre chose que à faire les apprests necessaires 
pour cest effect, et à donner ordre pour licen- 
tier ou retenir les capilainnes et compaignies 
les plus propres pour y demeurer en garnison , 
faire semblablement la monstre general, tant 
des gens de cheval que de pied; qui fust faicte 
au contentement de toutes qualités de gens de 
guerre, et bien payés; et surtout, de choisir une 
bonne garnison pour sa compaignie (affin d'en 
descharger la ville), qui fust establie à Moulins 
en Bourbonnais, où M. de Chaseron, guydon, 
la mena;et ceux qui vouloient avoir congé de 
saller raffraichir en leurs maisons n'en furent 
poinct reffusés. 

Ainsi monsieur le mareschal s'en alla, laissant 
le sieur de Thavanes gouverneur à Verdun, qu'il 
y avoit trouvé instalé par le roy lors de linves- 
titure de la ville: et l'accompaigna M. de Vieille- 


ferer à l'estat de mareschal, il pria M. de Vieille- ! ville jusques à Chaalons-sur-Marne, où ils se- 

journerent deux jours; et au departir, monsienr 
le mareschal print le chemin de Paris, et M. de 
Vieilleville celluy d'Orleans , par Chaumont en 
Bassigny, pour se rendre en sa maison de Du- 
restal; où, arrivé, il sejourna environ trois mois, 
se raffraichissaut après tant de travaux et fati- 
gues mentionnées cy-dessus, et se donnant du 
bon temps par la mutuelle visite de luy , de ses 
parans , voisins et amys. 

Quinze jours aprés Pasques 1553, le secre- 
taire Malestroit luy escrivit que M. de Guyse et 
M. de Nevers avoient dict au roy merveilleuses 
louanges de luy; et qu'ils ne cognoissoient per- 
sonne en toute la France plus digne du gouver- 
nement de Metz; et avoient non-seulement con- 
seillé, mais supplié sa majesté, de l'en honorer : 
mais , parce que cela estuit trop peu, eu esgard 
à ses insignes merites , ils estoient d’advis que 
Yon incorporast les villes de Thoul et de Ver- 
dun à ce gouvernement , alleguants que ceste 
frontiere, qui est la plus importante clef de la 
France, seroit desormais hors de toute crainte 
et soupçon, mais très-asseurée estant sous la 
charge et lecommandement d'un chevalier d'hon- 
near qui jamais ne feist faulte, ny par malice ny 
par ignorance. Ce que le roy a fort volontaire- 
ment accordé; mais que monsieur le connesta- 
ble es! oit venu à la traverse, qui l'en avoit di- 
verty, disant que ce seroit faire ung grandissime 
tort à l'honneur et reputation de M. de Gonnor 
de l'en desposseder si ligierement , ayant porté 
tant de fatigues et de peines durant le siege, et 
faict preuve de sa valeur à la veue de tous les 
princes, seigneurs et capitainnes de France ; et 
qu'il se presentoit ung aultre moyen de bien ad- 
vancer M. de Vieilleville, qu'il ne peut nier estre 
digne de trés-grande recompense , en ung gou- 
vernement qu'il aura plus agreable, et sans com- 
paraison plus beau que celluy de Metz, et beau- 
coup plus à sa commodité; car il fera service à 
sa majesté estant en sa maison. Et luy ayant de- 
mandé le roy où c'estoit , il respond : « En Bre- 
taigne, car M. d'Estampes est fort va:etudinaire, 
et tant abbattu en longues maladies, qu'il ne 
peult gueres vivre. L'on donnera, par sa mort , 
le gouvernement en chef à M. de Gyé, qui en est 
desja lieutenant en son absence, et par ceste pro- 
motion l'on baillera sa lieutenance à M. de Vieille- 
ville.» Ce que le roy a trouvé fort bon; et le 
commandement de ceste despesche est desja 

donné à M. de l'Aubespinne, l'un des quatre 
secrelaires des commandements. De quoy il a 
bien voulu advertir par courrier exprès pour 
prévenir celluy de sa majesté, affin qu'il pensast 
à la responce qu'il y vouldra faire; et le prie qu’il 
ne s'attende, ny se fye en monsieur le mares- 
chal; car il vouldroit qu’il n’y eust ny l’un ny 
l'autre, tant a grande peur de le perdre. La lettre 
n'estoit signée ny dattée. 

Quand M. de Vieilleville l'eust bien conside- 
rée, il trouva bien estrange que le roy eust pre- 
feré l'oppinion d’un seul homme aux remons- 
trances, prieres et requestes de deux grands 
princes , et qu'il s'estoit laissé gaigner de ceste 
façon; et se resolut de faire une brave responce 
là-dessus à sa majesté, quand son courrier se- 
roit arrivé , qu'il attendoit en grande devotion. 


CHAPITRE XXIX. 


M. de Vieilleville reçoit une lettre du roi, qui lui offre la lien- 
tenance générale de Bretague. — Réponse de M. de Vieil- 
leville à la lettre du roi. 


Le lendemain du jour de l’arrivée du courrier 
de Malestroit, celuy du roy arriva avec lettres 
de sa majesté, qui ne contenoient que le mesme 
langaige de monsieur le connestable touchant 
le gouvernement de Bretaigne seulement , sans 
toucher en façon quelconque de celuy de Metz, 
comme si jamais il men eust esté parlé; et le 
prioit sa majesté de venir à la cour, s'estant fort 
eshahy que de Metz il soit allé en sa maison 
sans y passer, comme tous les aulires qui luy 
ont fait service en ce siege, et luy principalement, 
qui a si bien faict valoir le pouvoir qu’il lui avoit 
donné de tenir la campaigne et s'y faire obéir, 
pour retrancher les vivres de l’armée de l'empe- 
reur; dequoy portent ung très-grand tesmoi- 
gnage les vingt et cinq cornettes et enseignes 
de cavallerie que de fanterie qui lay furent en- 
voyées en novembre et decembre derniers , et 
une infinité d’aultres braves exploits de guerre 
qu'il a faicts, au rapport de tous les princes , 
seigneurs et capilainnes qui estoient dedans 
Metz pour son service ; et, en attendant qu'il le 
vienne trouver, il luy envoye le brevet de la re- 
serve de la lieutenance au gouvernement de Bre- 
taiyne, signé de sa main, advenant la mort du 
duc d'Estampes qu'il tient pour certainne et en 
brief, estant oultré de maladie comme il est, et 

incurable, au rapport de tous les medecins et 
chirurgiens de Paris et des siens mesmes. De 
Sainct-Germain-en-Laye , du 22 apvril 1553 
après Pasques. Signé Henry; et contresigné 
DE L'AUBESPINE. 

A laquelle lettre M. de Vieilleville fist une 
modeste responce ; car il ne pouvoit doubter 
que leroy nele montrast à son compere. Toute- 
fois il ne se peut tant commander , qu'il ne don- 
past tacitement une atiacque aux ruses de 
monsieurle connestable , qui mettoit son ad- 
vancement sur le mord d aultruy,et luy en sour- 
ratoit ung aultre que tant de princes luy avoient 
voué et sollicité , et qu'il pouvoit exercer du 
jour au lendemain, et tout aussi-tost qu'il en 
seroit pourveu , ainsi qu'il se peut veoir par le 
double d'icelle qui s'ensuict : 

«Sire, j'ay receu les lettres desquelles il a 


pleu à vostre majesté m'honorer , ne la pouvant | 
assez dignement ny très-humblement remercier | 


de ceste très-favorable souvenance, ne vous 
ayant faict service qui vous ayt deu convier à 


mouvement , yous m'ayez pourveu d'une si ho- 

norable charge, et sur ceste intention princi- | 


palement que je vous ferois service, n'estant 
esloigné de mes terres ,et comme en ma maison: 
ce que j'accepterois très-volontiers , pour le re- 
gard seulement de la main et de la bonne vo- 
lonté dont ce bien me procede , sindn qu'il y a 
quatre poincts qui, à mon grand regret, m'en 


M. d'Éstampes , qui est l'ung des seigneurs de 
France que j'honore et respecte aultant , etavec 
lequel je converse le plus, vient à sçavoir, 
comme il ne peult faillir, ceste survivance , il 


fuyra avecques horreur ma frequentation ; et de | 


moy, je wen reculeray tant qu'il me sera pos- 
sible , pour n'offeucer ma reputation ; car sl 
luy survenoit quelque sinistre desastre, on me 
le pourroit à bon droict imputer ; joinct que je 
vous donne certain advertissement qu'il se porte 
très-bien , et du tout hors de dangier ; aussi 
que j'ai deux ans plus que luy , qui m'esloigne- 
roil bien fort de la grande esperance que vous 
mon roy , mon souverain seigneur et trés-bon 
maistre , m'avez toujours donnée, et d'en veoir 
bientost les fruicts et evenements. Le second, 

que j’ay tant de parents et d'amis en Bretaigne , 
qui ne sont des moindres de la province, que si 
quelqu'un venoit à faire faulte, se fiant eu 
nostre consanguinité et alliance , ou contre vos» 
tre estat, ou contre les loix et droict commun , 
je suis si ennemy de la faveur et connivence, que 
je ne me pourrois contenir de faire estroite- 
ment observer vos édits et ordonnances, et en 
tirer exemplairement , en tenant la main forte 
à la justice, la punition de leurs offences ; et je 
reppulervis à grande honte de veoir ainsi en 
infames traicter mes amys et parents. Et quant 
au tiers , parce qu'il semble par vos letires que 
vostre majesié me veuille releguer, voire cone 
finer eu ce gouvernement de Bretaigne, comme 
quelque sexagenaire ou casanier qui n’a plus la 
force ny vigueur de vous faire service en la came 
paigne , mais seulement se pourmener par ses 
terres et en sa maison , je prendray la hardiesse 
de l'asseurer que je suis encore en ma plus vive 
et verte force, n'ayant que quarente et deux 


| ang; avec lelle volonté de mourir à vostre set 
me tant bien heurer que, de vostre propre | 


vice , que je secherois comme une fleur cueillie 
d'estre en une charge que je ne veisse l'ennemy, 
ou que je n'en eusse bien souvent des alarmes , 


| voire à la bouche du canon; ce qui ne m’advien- 


droit en Bretaigne : car toute mon occupation 
seroit de m'’aller pourmener sur la cosie, à 
veoir le flux, reflux et vagues de la mer sans 
avoir l'ennemy en teste : car les Anglais sont vos 


. amys , et l'Hespaignol n'y a faict jamais dess 
divertissent , dont le moindre trouvera très-le- | cente depuis que la duché est incorporée à yostre 
gitime excuse de mon reffus en la prudente dis- | couronne. Et pour venir au quatriesme , il me 
cretion de vosire majesté. Le premier, que si | seroit trop dur, sire, et du tout insupportable, 


d'obeyr et esire sous le commandement de moa 
subject; et y a assez de froidures entre M. de 
Gyé et moi, à cause de nos terres, sans nous 
donner occasion d'en faire naistre d'aulires, 
Mais par ce, sire , que je suis bien adverty que 
l'on vous enavoit proposé ung aultre que vostre 
majesté avoit fort liberalement accordé en ma 
faveur , je suis esbahy de celluy qui s'est venu 
jecter à la traverse pour en detourner vostre 
affection , et frustrer et annéantir la promesse 
que vous en avez faicte avec meure consideration, 
suyvant vostre accoustumée prudence, à deux 
grands princes : quiconque soit, il ne peultdire 
que je vueille courir sur la fortune d'aultruy; 
car il souviendra bien à vostre majesté que jà» 
mais Gonnor n'eust eu le gouvernement de Metz 

si je l'eusse voulu accepter ; mais je l'ay reffusé , vernement de Metz, et que l'aultre ne l'avoit 
avec des remonsirances el raisons, et que si elles | que à son reffus ; que s'il l'eust reffusé comme 
eusseul esté suyvies , vous seriez aujourd'huy | luy, l'empereur n'eust jamais assiegé Metz, car 
paisible monarque de toute l’Austrasie. Par ain- | il n'eust sceu passer le Rhin, ny osé s'y presen- 
sy j'oseray tousjours maintenir, sous lerespect | ter; et quant au gouvernement de Bretaigue, 
et permission de vostre majesté, que le gouver- | il n'estoit pas raisonnable de le plus faire valeter, 
nement de Metz m'appartient , et que Gonnor | car ilavoit assez obéy pour commander en son 
n'en a esté, et n'est que mon lieutenant, veu | rang ; mais qu'il ne pouvoit croire que M. de 
que le reffus que j'en feis estoit pour ceque je | Gyéfustson subject. Sur quoi M. de l'Aubespine 
voyois, comme vous l'avez cogneu depuis, | respondit que le lieutenant civil d'Angiers , 
que par l'investiture des trois villes ,et y avoir | nommé de Lesrat, qui poursuyvoil l'office de 
planté de gouverneurs en vostre nom, vous avez | president presidial en la senechaussée d'Anjou, 
perdu la jouissance et domination de plus de | l'en pourroit amplement esclaircir ; lequel 
soixante villes, dont plusieurs portent tiltres | promptement faict venir , car il se pourmenoit 
d'archeveschés et d'eveschés. Ce que j'en dis, | en la grande salle comme tous aultres postulants 
sire, n'est à aulire fin que pour rememorer | qui attendent la relevée du conseil. Sa majesté 
vostre majesté des choses passées , et de la pure | luy demanda si le chasteau du Vergier ne te- 
affection que j'ay tousjours portée à l'honneur | noit pas de son chasteau d'Angiers, qui luy res- 
et accroissement de vostre estat, sans regarder à | pondit que ouy, en arriere-fief; mais qu'en 
mon prouffit particulier ; ne me pouvant assez proche fief il tenoit de M. Vieilleville, à cause 
esmer veiller de la subtile ruse de celuy qui | dè sa barronnie de Mathefellon. 

a si finement faict escrouler vostre pro- | Quand le roy eust entendu ce discours, il 
messe faicte à deux si grands personnages, | Commanda assez en colere que l'on allast querir 
pour me logeren ung cymetiere sur l'esperance | monsieur le connestabledisant qu’il disposoit fort 
des morts, et me faire tousjours valet : car je ne mal ses affaires, et que cestoit mettre la Bre- 
prendray jamais gouvernement que je ne l'aye | taigne en combustion d'y installer Vieilleville 
en chef; vous suppliant très-humblement ne | avecques Gyé, estants ainsy incompatibles, et 
trouver maulvays ce que je vous en esery ; re- | beaucoup d'aultres propos qui ne sont à reciter, 
mettant à vous faire entendre le reste de mes | touchant les passions et affections des personnes 
doléances quand j'auray cest honneur d'estre | principallement celles pour lesquelles suyvre on 
en vostre presence, qui sera dedans huict jours, | neglige et offence grandement le service du 
Dieu aydant : et en attendant cest honneur et | Maistre. 

felicité, je supplieray le Créateur de vous Monsieur le connestable arrivé, le roi luy va 
donner, sire, en toute prosperité et santé, | dire assez hardement telles parolles : « Savez-vous 
trés-bonne et très-longue vye. De Durestal, ce | qu'il y a mon compere? Je veux resolument 


premier may 1553. rendre à M. de Vieilleville le gouvernement de 
« Vostre très-humble et très-obéissant subject | Metz que je luy avois donné il y a un an, lors- 
et serviteur, VIEILLEVILLE. » que nous en partismes, mesme en vostre pre- 
sence , car il luy appartient. Et si on l’eust cru 

CHAPITRE XXX. quand il le reffusa, ma couronne seroit aug- 

| mentée de la moitié. Vrayment vous accommo- 

at dot —— a —— dez bien mes affaires = Bretaigne de le y 


vouloir faire lieutenant en l’absenc: de M. de 

Après que le roi, estant en son cabinet, eust | Gyé ! Lisez ceste lettre, et escuutez parler le 
ouy lire ceste lettre par M. de l’Aubespine, sa | lieutenant d'Angiers. Je vous prie que je ne 
majesté entra en fort grande colere, disant | sois plus, contredict, car je veux que cela soit, 
que l'on abusoit trop de sa bonté, et qu'il n'y | et que l'on ne me donne poinct d'occasion de me 
avoit poinct d'apparance de tant faire souster | fascher davantage; car si Gonnor n'en sort in- 
M. de Vieilleville ; et confessoit que à luy, | continant que Vieilleville, qui sera ici bien-tost, 
premier que à pas ung , il avoit donné le gou- ; s’y presentera pour y entrer , je jure au Dieu 

vivant que ce ne sera pas tout ung; car je veux 
estre obey en mon rang, et ne prends nullement 

plaisir que l'on me donne tant de traverses. » | 


CHAPITRE XXXI. 
M. de Gonnor est rappelé, et M. de Vicilleville part pour 
Metz. 


Quand monsieur le connestable veid son mais- 
tre en telle colere, il ne replicqua une seule 
parolle, mais commanda à M. de l'Aubespine de 
luy lire ceste lettre. La lecture faicte, «Et bien, 
dist le roy, cela n'est-il pas plus que rayson- 
nable? Or advertissez-en Gonnor; car je veux 
resolument qu'il en sorte.» Puis addressant sa 
parolle au lieutenant de Lesrat : Dictes-luy ce 
que vous me venez de dire.» Qui n'y faillit pas. 
Ce que bien entendu, le connestable respondit 
qu'il ne sçavoit pas les differends d'entre les 
deux maisons, et que cela estant il n'y auroit 
poinct d'apparance de les mettre ensemble en 
une charge , et qu'il alloit presentement despes- 
cher à Metz, faire entendre au sieur de Gonnor 
l'intention de sa majesté. 

Sa despesche fust aulcunement desguisée ; car 
s’il la luy eust faicte si rude comme le roy 
l'avoit prononcé , c'estoit assez pour le mettre 
au desespoir d'estre cassé d'une telle charge 
sans forfaict ; mais il luy escrivit qu'il feignist 
d'avoir esté bien malade, et qu'il suppliast sa 
majesté de luy permettre de s'en venir en sa 
maison , pour changer d'air et s'y raffraichir; et 
que la peste estoit bien forte dedans Metz et aux 
environs; qu'il ne s'y vouloit plus tenir; que, à 
ceste cause, il pleust à sa majesté d'y envoyer quel- 


que honnesteet experimenté gentilhomme,digne | 


de la charge, pour luy venir lever le siege, au- 
quel il mettroit toutes cho es en main avant par- 

mable ; car, affin qu'il fust bien venu et receu en 
toute allaigresse par les capitaines et soldats, 
dont y avoit vingt et quatre compaignies de 
vieilles bandes, deux de harquebusiers à cheval, 
deux de cafallerie ligiere, à toutes lesquelles on 
devoit deux mois, et une de gensdarmes à la- 
quelle on devoit deux quartiers , sa majesté fist 
prendre toutes ces monstres en son espargne, 
qui estoit yne faveur inaudicte; car on a accous- 
tumé d'en prendre assignation sur les receptes 
generalles des provinces de France, et oultre ce, 
cinquante mille francs pour les reparations, et 
dix mille escus de present que le roy luy faisoit, 
le tout pris aux mesmes coffres : de quoy toute 
la cour s'esmerveilla grandement; et disoient 
bien que c'estoit une faveur incomparable; que 
de ce regne personne n’avoit encores receu 
somme qu'il emporta (trois cents quinze mille 
livres) avec luy, que conduisvient tresoriers et 
leurs commis, par charroy, qui en estoient res- 
ponsables. Estants à Thoul, M. de Vieilleville 
fist assembler tous les gens d’eglise, de justice, 
capitainnes et les principaux habitans, en la pre- 
sence desquels, le gouverneur y estant, il fist 
lire son pouvoir, de l'ampliation duquel ils fu- 
rent merveilleusement esbaliys ; car il soustrayoit 
tellement toute l'authorité aux gouverneurs de 
Thou! et de Verdun, qu'ils ne se pouvoient plus 
appeller ny intiluler que capitainnes de leurs 
villes. 


CHAPITRE XXXII. 


M. de Vicilleville prend poss ssion du gouvernement de Metz. 
État de la ville de Metz après le siége. 


Nous vinsmes de-là au Pont-à-Mousson, où 
le sieur de Mesvretin, lieutenant de cent che- 


vaux ligiers de M. de Gonuor, nous attendoit 


| 


tir. Celluy qui portoit en poste ce pacquet, | 


nommé Courcou, avoit commandement de la 
diligence, et de luy dire à part que monsieur le 
connestable le tiroit de-là pour l'installer au gou- 
- vernement de Bretaigne. 

Ce Courcou fist telle diligence, aussi qu'il n'y 
a que vingt et quatre postes de Paris à Metz, 
que M. de Vieilleville et luy arriverent en ung 
mesme jour à la cour. Le congé fust incontinant 
accordé à M. de Gonnor, et M. de Vieilleville 
proclamé gouverneur de Metz par la propre 


bouche du roy, qui luy fist une faveur inesti- | 


avec toute la compaignie, puis à Metz, où M. de 
Vieilleville fust receuavec grandes magnificences, 
estant venu ledict sieur de Gonnor, audevant de 
luy, environ demye-lieue, accompaigné de plus 
de cinquante capitainnes) car en France le lieute- 
nant et enseigne d'une compaignie de gens de 
pied, porte ce tiltre; aux aulires nations, non, 
et s'appellent seulement le seigneur lieutenant , 
et le seigneur enseigne, principalement en Ita- 
lie.) Et il y avoit lors à Metz vingt et-quatre 
compaignies vieilles, de gens de pied, qui es- 
toient à la françayse, soixante-douze capitainnes, 
qu il faisoit merveilleusement beau veoir; car ce 

westoient qu'espées dorées et argentéés aux 
fourreaux de velours et bouts d'argent, collets 
de maroquin de toutes couleurs, à passement 
d’or et d'argent, bonnets de velours à petites 
plumes des couleurs de leurs maistresses , jus- 
ques aux fers d'or sur les escarpes de velours, 
qui avoient en ce temps-la grand vogue; et leurs 
soldats, quasi tous, morrions et fourniments 
dorés, et les corselets gravés, avec les bourgui- 
gnotes de mesme, et les picques de Byscaye 
aux poignées de velours, houppes de franges 
de soye. 

En cest équippage nous trouvasmes vingt 
bataillons d'environ dix enseignes en la plaine 
audevant de la porte Sainct-Thibault, et ung 
aultre en la grande place du Champ-Passaige, 
où estoient aussi les compaignies du sieur de 
Gonnor, et d’harquebusiers à cheval du capitainne 
Lancque; et ne fault poinct demander s'il fust 
tiré, ny de quelle allaigresse on bransloit la 
picque, car sa renommée les rejouissoit; et , 
oultre ce, il apportoit la monstre des deux mois 
qu'on leur devoit, et celle du mois de juin en- 
suyvant : et avec telles fanfares nous fusmes 
accompaignés jusques 4 la place de la grande 
eglise où estoit en bataille la compaignie de 
gensdarmes de M. le prince de La Roche-sur- 
Yon, qui estoit encores demeurée du reste du 
siege , de laquelle estoit lieutenant M. de Biron 
qui la cunduisoit. Et mist pied à terre M. de Vieil- 
leville pour aller saluer M. le cardinal de Lenon- 
court , qui l'attendoit à la grande porte de son 
palais episcopal, pour luy donner à disner, à 
M. de Gonnor, au maistre de camp general 
des bandes francayses de deca les monts, ser- 
gent-major, de mesme aux plus apparants capi- 
tainnes et à quelques gentilshommes de nom, 
qui, par maladie, n’avoient peu suyvre M. de 
Guyse allant à la cour. 

Le lendemain matin il distribua toutes ses 
lettres à ceux à qui elles s'adressoient, qu'il 
avoit faict venir en son logis; en la presence 
desquels il fist lire son pouvoir, comme prenant 
possession de son gouvernement ; et furent tous 
esmerveillés de la grande puissance et authorité 
ÿ contenues; car il donnoit mort et vye, ce que 
M. Gonnor ne pouvoit faire; car il n'eust osé 
faire mourir ung capitaine sans en advertir le 
conseil privé du roy, et y envoyer le procès tout 
‘instruict, ny semblablement donner grace : les 

gouverneurs de Thoul ne tenoient rien de luy, 
et faisoient faire les monstres à leurs postes; ce 
qu'ils ne firent plus, et avoient chacun ung ser- 
gent-major que M. de Vieilleville cassa sur 
l'heure, et les fistrayer de dessus l'estat du roy; 
ordonnant que celuy de Metz auroit la sur-in- 
tendance sur les capitainnes et soldats des trois 
villes, et qu'il y feroit ses cavalcades et visites, 
selon que les affaires et necessités s'y presente- 
roient. 

A l'après, les monstres générales furent faictes, 
et le lendemain les payements. Mais parce que 
l'on avoit accoustumé de bailler à chacun des 
capitainnes tout le payement de sa compagnie, 
qui en usoit à son plaisir, appoinctant ses favo- 
ris, et malcontentant les aultres, qui n’estoit 
sans en laisser couler en ses bouges, à cause des 
passe-volants, qui sont valets et gens de bou- 
tique qu'ils arment et desguisent en soldats, pour 
les faire passer à la monstre, M. de Vieilleville 
rompit et annulla ceste coustume comme abu- 
sive, pleine de larcin et grandement prejudi- 
ciable au service du roy, et ordonna que, selon 
les roolles que retiendroient devers eux les com- 
missaires et controlleurs des guerres, la monstre 
faicte, les soldats seroient appelés par nom et 
surnom, passeroient devant eux, et seroient 
payés en leur presence, affin que , les envisa- 
geant, ils cogneussent à peu-près quelles gens 
c'estoient, et de quelles forces on pouvoit faire 
estat. 

Ceste ordonnance apporta une fort grande 
commodité aux habitans de la ville; car ils ne 
pouvoient estre payés de ce qu'ils prestoient 
aux soldats, sinon par la misericorde de leurs 
capitainnes; là , où estants payés en plaine salle, 
où tousles marchandssetrouverent par publicque 
proclamation qui en fust faicte, les commissaires 
et controlleurs qui assistoient aux payements 
eurent commandement, mesme les tresoriers , 
de les payer, sinon du tout, au moins de la 
moitié. Mais bien plus, il fust enjoinct aux sus- 
dicts tresoriers, quand ung marchand leur ap- 
porteroit une cedule, ou des parties arrestées 
par le soldat, de les prendre et d'en deduire la 
somme sur sa monstre, De quoy M. de Vieille- 
ville receust mille benedictions du peuple et du 
soldat; car le bourgeois estoit, pour l'advenir, 
asseuré de sa debte, et le soldat hors de la 
cruaulté de son capitainne qui lui en faisoit 
39 

passer beaucoup, et bien souvent jouoit sa mons- 
tre, luy faisant accroire qu'il n'estoit sur le 
. roolle qu'à cent sols ou six francs de paye : le 
fourrier, qui participoit au butin, ou pour mieux 
dire larcin, desguisoit ainsi les matieres. 
Finalement, M. de Gounor remist toute sa 
charge entre les mains de M de Vieilleville, 
avec les inventaires de toutes munitions de 
vivres, pouldre, artillerie de calibres, salpetres, 
bales, boulets, grenades, cercles et tous aultres 
artifices à feu, et ung infini nombre d'aisses 
semées de poinctes, de dagues et d'espées, 
chausses-trappes et mille inventions pour la 
deffence d'une bresche , qui est admirable, 
dont il semble que le duc d'Alve, par la lettre 
qu'il avoit escrite à domp Alphonse d’Arbou- 

langua , ci-devant inserrée, avoit eu advis; car 
sans doubte une armée s'y fust perdue.Et attri- 
buoit-on toutes telles inventions au sieur de 
Sainct-Remy, provenceal, 

Ledit sieur de Gonnor partit doncques le 
sixiesme après nostre arrivée, et recommanda à 
M de Vieilleville le sergent-major de la ville, 
nommé le capi'ainne Nycolas, et le prevost; qui 
s'appelloit Vaurés, l'asseurant de leur pru- 
d'homye , deligence et fidelité, aultant que l'on 
en sçauroit désirer pour le service du ray, en 
leurs charges, et les louoit ainsi en leur pre- 
sence ; qui le fist entrer en deffiance qu'ils ne 
valloient gueres. Toutesfois il respondit que ee 
luy estoit ung très-grand heur d'avoir deux tels 
officiers sur qui il se pouvoit reposer. 


LIVRE SIXIÈME. 





PRÉFACE. 


— 


Ayant deliberé de traicter des plus memorables 
actes de M de Vieilleville en son gouvernement de 
Metz, qu'il exercea environ dix-huict ans, je ne 
me veux pas assujettir à tellement suivre le fil de 
l'histoire, que tou jours l'ordre du temps y soit 
entierement observé, mais seulement faire ung 
brief recueil de ses tra ets principaux, et de ceux 
qui seront les plus dignes d'estre presentés devant 
les roys, et tous grands princes. Aussi que durant 
ceste espace de temps, qui est fort long, il n'y 
sejourna pas assiduellement : ‘car le roy, pour l'ap- 
procher de sa personne, et se prevaloir de son 
conseil, luy donna ung lieutenant. Mais pour les 
trois premieres années, durant lesquelles sa resi- 
dence y fust quasy ordinaire, j'ay entrepris de 
reciter comme il se maintint et gouverna, de quel 
soing et diligence il mania ceste charge, et avec 
quelle authorité il se fist aymer et obeyr. 

Je ne me veux obliger non plus à coiter les jours 
ny les ans ausquels il executa ses braves gestes, 
car seroit entreprendre sur les croniqueurs, ou 
les imiter ; et ce que presentement je produicts , ne 
s'appelle ny croniques ny annales, mais une simple 
histoire, vernye de sa vérité; et me contenteray 


seulement de deduire de poinet en poinet ses gene- 
reuses actions, selon et ainsi qu'ils me vien 
en memoire.” 

CHAPITRE PREMIER. 
État de la ville de Metz après le siége. 


Et pour commencer , je vous diray qu'il trouva 
les capitainnes , soldats et toute la garnison en- 
fée de vaine gluire d'avoir soustenu ung si 
long siege contre ung si puissant empereur, 
que journellement on y faisoit à coups d'espée, 
par les tavernes et en plaine rue, pour la ma- 
nutention des valeurs, à qui auroit faict en ce 
siege plus de service au roy : quelquefois les 
capitaines l’entreprenoient pour les soldats, et 
les soldats s'y faisoient souvent tuer pour leurs 
capilainnes; si bien qu'il falloit appoincier par 
sepmaine cing ou six querelles pour le moins, 
au grand mespris de toute discipline militaire, 
el du respect que l'on doit porter aux armes, 
principallement en une ville frontière, et de 
telle importance que ceste-là, 

En quoy il print une inexprimable peine, at- 


11553] 


compaignée d'un extresme dangier, tant pour le 
regard de sa personne que d'une ouverture à 
quelque sedition : l'apprehension de laquelle lui 
donnoit plus d'esmoy que tout autre inconve- 
nient qui en eust peu arriver; ayant toujours 
preferé, tant estoit homme de bien, le service 
de son maistre à sa propre vye : car sourdant 
une mutinerie, par le moyen des rigoureuses 
ordonnances qu'il y vouloit establir, la ville eust 
esté en grandissime hasard, ayant lennemy 
dehors et dedans : dehors, le comte de Mansfelt, 
lieutenant-général pour l'empereur en la du- 
ché de Luxembourg , qui avoit de grandes for- 
ces esparsées par les villes de son gouvernement, 
toujours au guet et trop proche voisin ; car il n’y 
a de Theonville à Metz que quatre lieues. De- 
dans , les habitans crevoient de raige et de des- 
pit d'estre ainsi forcés en leur publicque liberté, 
pour le recouvrement de laquelle ils eussent , 
par manière de dire, hasardé leurs ames, tant 
s'en fault qu'ils y eussent espargné leurs pro- 
pres vyes. Car leur esperance de se veoir jamais 
aultres estoit fort petite, puisque l'empereur 
s'estoit ainsi retiré avec sa courte honte, et 
que ses espouvantables forces estoient devenues 
vaines et inutiles sans ung seul effect , avec bien 
peu d’apparance d'en pouvoir, en toute sa vie, 
remettre de, pareilles ; car il se trouve que son 
armée devant Metz estoit de plus de cent mille 
hommes. 

Mais ce qui plus leur faisoit mauldire leur 
miserable condition, estoit la foulle insuppor- 
table de leurs hostes (car il n’y avoit qualité 
d'eglise, de noblesse ou de justice qui en fust 
exempte), avec ceste perpetuelle inquietude 
d'en avoir tousjours; qui ne se pouvoit faire 
sans une grandissime, voyre totale ruyne de 
leurs linges , meubles et aultres ustenciles, oultre 
la privation interne de leur particuliere liberté; 
car qui loge soldat n’est jamais maisire de sa 
maison. A quoy fault adjouster la mortelle ap- 
prehension de l'honneur de leurs femmes, filles 
et aultres parentes : de sorte qu'il est plus que 
croyable qu'ils se fussent precipités en tous 
dangiers et perils pour se tirer d'une telle ser- 
vitude, Ce que M. de Vieilleville, comme très- 
avisé, considéroit fort bien. Mais de tollerer 
aussi telles et si ordinaires insolences, il se fust 
jugé luy-mesme indigne de commander, et eust 
pensé offenser grandement son honneur s'il n'y 

eust donné l’ordre qui y estoit necessaire : qui 
fust cause qu'il se resolut, quoy qu'il en deust 
réussir, de desployer ses vertus et se faire 
craindre et obéir. 

Et pour y parvenir , il feist assembler tous les 
capitainnes en chef, ausquels il feist entendre 
son intention, sans oublier toutes les remons- 
trances qui luy semblèrent necessaires pour 
eoupper chemin à telles indignités, et qu'il ne 
les pouvoit plus tolerer. Et tout en l'instant leur 
fut faicte lecture de l'ordonnance qu'il vouloit 
faire publier, pour le fait des armes, dès le 
mesme jour , et des peines qui y estoient indic» 
tées à tous ceux qui y voudroient contrevenir. 
De quoy personne, de quelque qualité qu'elle 
fust, n’estoit exempte ni exceptée, eussent-ils 
esté ses parants. 

Eulx, congnoissants son humeur, et qui avoient 
bien pesé et meurement consideré ses remons+ 
trances sur le dangier que apporteroit au ser+ 
vice du roi la continuation d'une si desbordée 
licence, qui leur pourroit estre imputée, luy 
requirent qu'elle fust publiée au plustost, et que 
tous respondoient unanimement de leurs sol- 
dats, se repputants très-heureux d'estre com- 
mandés par ung si digne seigneur et valeureux 
chevalier, promettants faire si bon service au 
roy sous sa charge, qu'il auroit occasion de s’en 
louer et contenter; aveeques espérance que le 
grand credit qu'il avoit auprès de sa majesté 
feroit recognoistre leurs services ; de quoy ils le 
supplioient très-humblement. Ce qu'il leur pro- 
mist d'une trés-cordiale affection, sur laquelle 
ils s'asseurerent; mais ils eussent bien desiré 
qu'il luy eust pleu moderer en quelque chose la 
rigueur qu'il avoit tenue aux monstres der- 
nieres, 

« Comment! dist-il, estes - vous esclaves de 
l'argent? Je vous advise que vous ne ferez ja- 
mais acte digne de vertu, si ce vice vous do- 
mine; car l'avarice et l'honneur sont incompa- 
tibles. Faictes seulement bon et fidele service, 
et vous remettez en moi de la recommendation. 
Mais sur-tout prenez garde de ne me faire trou- 
ver en les testiffiant, menteur ny donneur de 
parolles , principalement a ung si grand roy; et 
faites estat , mais trés-resolu , que de tout ce que 
j'establiray et ordonneray en ceste ville, je ne 
m'en retracleray jamais; et plustost la mort. » 
A quoy ils acquiescerent, et luy offrirent, en 


612 


toute humilité, service. Ainsi, au contentement 
d'un chacun , l'assemblée se leva. 

Et estoient les noms des capitainnes , tous des 
vieilles bandes françayses, tels qui s'ensuivent, 
à trois cents hommes pour enseigne : 

Les capitainnes Gourdan, Haucourt, La Ca- 
husiere, Bahuz, Pierre Longne, Vicques, La 
Volvenne, Verdun, Abooz, Soleil, Sainte Ma- 
rie, Ambres, La Grange, Glenay, Favas, Am- 
bures, Roiddes, Voguedemar, Bethune, La 


Molle, La Mothe-Gondrin, Salcede, Sainte-- 


Colombe et Bonnavin, qui tous acquirent, par 
leur vertu et saige conduite ence siege , louange 
et repputation d’éternelle memoire. 

Sur tous lesquels, et leurs compaignies , com- 
mandoit en estat de sergent-major le capitainne 
Nicolas de Bragme, que M. de Guyse y avoit 
instalé; qui estoit une fort honorable charge : 
mais, vaincu d’avarice et de presomption, il en 
abusa; dont mal luy en print, comme nous 
dirons. 

CHAPITRE IL 


Fermeté de M. de Vieilleville à maintenir le bon ordre dans 
la garnison de Metz. 


Les choses ainsi à souhaict composées, ils 
disnerent tous avecques luy, comme aussi firent 
les sieurs de Biron, de Guron et de Montendre , 
lieutenant , enseigne et guydon de la compai- 
gnie de M. le prince de La Roche-sur-Yon , 
qu'il avoit retenue exprès à Metz pour avoir 
quelques forces de son costé; et avoit envoyé 
querir à Verdun la compagnie de chevaux lj- 
giers de M. le comte de Sault, qu'il y amena 
luy-mesme à toute joye avant le departement 
de M. de Gonnor. Et oultre ce, M. de Lanques, 
capitainne de cent harquebusiers à cheval, qui 
estoit demeuré en garnison à Metz, s'estoit venu 
présenter à luy pour luy faire très-humble ser- 
vice , avec offre de sa vie; et n’en fist pas moins 
le sieur de Mesvretin, lieutenant des cent che- 
vaulx ligiers de M. de Gonnor, qui estoient 
aussi demeuré du reste du siege, les ayant tous 
deux fort dextrement gaignés. 

Et après disner l'ordonnance fust publiée, 
premierement à la porte de son logis, en la 
présence des capitainnes cy-devant nommés, 
puis par les carrefours et aux trois places de la 
ville. Et quand elle fust publiée en la grande 
place, qui se nomme le Champ - Passaige , 

toute la cavalerie susdicte estoit en bataille 
avecques ses chefs; qui fist cognoistre à tous la 
volonté qu'un chacun avoit de luy porter obeis- 
sance, mais bien davantaige , car les plus mutins 
et revesches furent surpris par ceste veue de si 
grande frayeur, qu'ils excitoient les autres à 
faire joug à ceste ordonnance, prévoyants le 
moyen qu'il avoit de bien chastier les autheurs 
d’une sedition. 

En laquelle place il se voulut bien luy-mesme 
trouver, sur son brave cheval Yvoy, au milieu 
de sa garde, vingt-cinq de chaque costé, des 
plus beaux hommes que le comte de Nanssau 
luy avoit envoyés, choisis en trois regiments de 
lansquenets , qu’il faisoit merveilleusement beau 
veoir avec leurs belles halebardes à longues da- 
gues, et de nouvelle façon, accoustrés à leur 
mode et de ses couleurs jaulne et noir, des- 
quelles il ne changea jamais, car madame de 
Vieilleville les luy avoit données estant encores 
fille, du nom de mademoiselle de La Tour. 

Il ne se peult dire au reste de quel respect 
ceste ordonnance fut observée et obeye; car, 
de deux mois après la publication d'icelle, il ne 
s'esmeut une seule querelle, fors de deux sol- 
dats qui au jeu se castillerent, dont l'un tua 
l'autre en plaine rue; mais tous deux, tant le 
mort que le vif, furent decapités pour servir 
d'exemple : et poursuivit M. de Vieilleville si 
vivement ceste execution, qu'il contraignit le 
capitainne Pierre Lanque de representer à jus- 
tice le soldat vivant, qui estoit de sa compai- 
gnie et retiré chez luy, sur terribles peines; qui 
n’y faillit pas, encores qu'il fust des plus capri- 
cieux de toute la garnison, et lamena luy- 
mesme au prevost avant l'heure expirée, après 
ce rigoureux commandement ; lequel soldat veit 
trancher la teste à celluy qu'il avoit tué, et passa 
de mesine incuntinant après. Ce brave traict de 
justice humilia merveilleusement les soldats, et 
le fist beaucoup redoubter. 


CHAPITRE IIL. 
Sa sévérité à faire punir les coupables. 


Il fut adverty que quelques soldats, sous 
ombre d'aller tirer par les champs au gibier, se 
jectoient sur les marchands qui apportoient 
vivres à la ville, et les desvalisoient de l'argent 
de leurs marchandises. ll en fist attrapper trois 

sur la mynùict en leurs logis; et tout à l'in- 
stant, sans bruict, furent presentés à la ques- 
tion, qu'on leur donna si roidde, qu'ils accu- 
serent sept de leurs complices, lesquels furent 
pris chaudement (car en leurs licts), estant 
Juy-mesme en personne en toutes ces captures, 
avec sa garde, et quelque nombre de harque- 
busiers; car il ne s'en vouloit remettre au pre- 
vost ny au sergent-major, se deffiant de leur 
prudhomie , bien qu’ils fussent presents, ayant 
opinion qu'ils les eussent plustost faict évader 
que arrester, selon leur coustume, et pour de 
l'argent. 

Ces voleurs, au nombre de dix, furent ame- 
nés secrettement et à la mesme heure en son 
logis , trouvés saisis d’escharpes rouges, criants 
à la rencontre des marchands, par leur propre 
confession, Bourgoigne ! Bourgoigne ! Quatre 
marchands qui leur furent representés, et re- 
coguus ; leur procès faict et parfaict, trois d'i- 
ceux condamnés à estre rompus sur la roue, 
et le reste pendus et estranglés. Et affin de 
n'estre poinct importuné par leurs capitainnes 
qui les eussent peu requester, car c'estoient 
soldats de valeur, l’execution en fust faicte à 
huict heures du matin du jour ensuyvant. De 
quoy tout le monde fust grandement estonné 
(car l'ordinaire des executions de justice est 
après midy), et principalement leurs capitain- 
nes, qui en sceurent plustost la mort que l'em- 
prisonnement, qui estoient La Molle et Bon- 
navin. 

De cela s’ensuivit une ordonnance qui fust 
publiée à son de tambour et cry public, que 
tous soldats n’eussent à sortir de la ville, pour 
quelque occasion que ce fust, sans son congé 
et passeport , sur peine de la vie; et deffence 
aux gardes des portes de les laisser passer, sur 
mesme peine, de quoy les caporaux seroient 
responsables : ce qui fut fort soigneusement 
observé; dont advint un fort grand repos et 
utilité à la ville; car les marchands voyants la 
seurté y estre telle, y amenoient des vivres de 
toutes parts en grande abondance, et de toutes 
sortes. 

Ceste grande justice donna une tremeur 
merveilleuse à toute la garnison; et ce qui le 
rendoit plus redoutable et mieux obey, prove- 
noit de ce que, à ses mesmes domestiques, il 
estoit plus rigoureux qu'aux aulires; car l'un 

de ses lacquais , qui l'avoit servy sept ans, pour 
avoir seulement donné l'alarme à toute la ville 
environ mynuict, voulant forcer le logis d'une 
paillarde, fust pendu et estranglé le lendemain 
matin sans miséricorde, devant la maison où il 
avoit commis l’insolence; et l'un de ses cuisi- 
niers ou pasticiers, qui s’estoit marié à Metz, 
tenant cabaret, pour avoir enfrainct une aultre 
ordonnance de n'aller audevant des paysants 
apportants leurs denrées en la ville, mais les 
laisser venir en la place du Champ - Passaige 
pour les debiter et vendre, eust l'estrapade, 
c'est-à-dire trois traicts de corde bien roiddes ; 
et estoit si haulte qu’il en cuyda mourir; pour 
le moins, ses membres luy furent toute sa vie 
inutiles. 
CHAPITRE IV. 


M. de Vieilleville reçoit les plaintes des babitans contre la 
garnison. 


Il n’y a qui ne saiche qu'en une ville assiegée 
les capitainnes ausquels le lieutenant de roy 
donne des cantons ou quartiers en garde avec 
leurs compaignies, n’en soient exactement soi- 
gneux, affin d’avoir cest honneur de luy rap- 
porter soir et matin, et à toutes heures, ce que 
l'ennemy a entrepris sur les fossés ou murailles 
qui leur sont commises, et la prompte et vive 
resistance qu'ils y ont faite, sur esperance de 
quelque remuneration, ou pour le moins d’une 
louange; mais il ne fault poinct doubter des 
forces et violences qu'ils exercent parmy ceste 
charge; car ils contraignent leurs hostes , quel- 
quefois avecques le baston, de venir aux rem- 
parts charger ou porter la hotte jour et nuict ; 
mais Dieu sceyt quel mesnage ils font cependant 
en leurs maisons avec leurs femmes et filles, et 
n’y va rien moins que de leur vye si elles en 
font plainte : pour lesquelles s'approprier , il se 
trouve souvent des peres et maris tués, que l’on 
faict acroire estre advenu par le canon. 

Par ceste impiété, qui n’est que toute gail- 
lardise entre les gens de guerre, il se trouva 
environ six-vingts, que femmes que filles, dé- 
robbées durant le siege, que les capitainnes et 
soldats tenoient cachées, comme prisonnieres , 
en chambre, qui respondoient avec menaces à 
leurs peres, maris et freres, qu'elles estoient 
mortes; et quelque plainte qu'ils en fissent à 
M. de Gonnor, ils n'en sceurent jamais avoir la 


614 
raison, pour n'avoir eu peult-estre la hardiesse 
de commander ouverture estre faicte des logis , 
craignant quelque sedition qu'il n'enst peu ap- 
paiser , ou bien qu'il participoit an butin; car il 
en estoit de grand vie, encores qu'il en eust une 
qu'il permettoit impudammant estre appellée 
madame de Gonnor ; ou que, voulant furcer les 
capitainnes à ceste raison, ils luy eussent pu dire 
qu'il leur en menstroit l'exemple, et qu'il falloit 
que la justice commenceast par soy-mesme : car 
il la tenoit contre le gré de sa mere, et en es- 
toit le pere mort de desplaisir, la luy ayant ra- 
vie ung mois ou deux après qu'il fust instalé au 
gouvernement. 

Ceux-cy, voyants la magnanimité et gran- 
deur de couraige de M. de Vieilleville, accom- 
paignée d'une certaine et comme divine rondeur 
de conscience qui n'espargnoit jeunes ny vieux, 
domestiques ny estrangiers, nobles ny aultres, 
par une admirable et incorruptible integrité de 
justice, consulterent par ensemble de luy pre- 
senter une requeste, aux fins de recouvrer ce 
qu'ils avoient de plus cher. Et se trouverent, 
suyvant ceste resolution, ung matin, leur re- 


monstrance en main, si à propos, qu'il n'estoit 


venu encores ung seul capitainne à son lever. 
Laquelle ayant leue ; « Comment, dist-il, voicy 
desjà la demie-année quasi expirée que je suis 
en ceste ville, avez-vous tant attendu à pour- 
suivre la reparation de ce tort qui est des plus 
grands que l’homme scauroit recevoir ? » 

A quoy ils respondirent qu'ils n'avoient osé 
plustost, craignants d'estre repoussés en leur 
plainte, ainsi qu'il leur estoit advenu souvent 
du temps de M. de Gonnor. « Vrayment, dist- 
il, j'ay peu d'occasion de me louer de vous, d’a- 
voir balaucé ma conscience avec celle de mon 
predecesseur. Toutesfois contentez-vous que, 
premier que je dorme, je vous feray faire rai- 
son de vos honneurs que l'on vous détient ainsi 
miserablement , pourveu que vous saichiez les 
lieux où elles sont. » A quoy respondit Pun d'en- 
tre eux nommé Bastoigne, qui y avoit sa femme 
et sa sœur, et celle de sa femme, trois fort belles 
personnes, et de vingt-cinq ans seulement fa 
plus âgée. qu'ils le sçavoient maison pour mai- 
son. — Retirez-vous donc aux vostres, et vons 
trouvez sur les neuf heures du soir ceans, et je 
les vous remettray toutes entre mains, ayant 
choisi une telle heure affin que les tenebres(car 

c'estoit en octobre) couvrent la honte de vos pa- 
rentes et la vostre; car si elles sortoient le jour 
à la veue d'un chacun, elles en seroient à jamais 
remarquées; et tenez la chose secrette jusques 
à l'heure dicte, de peur qu'on ne les escarte. » 
Ainsi s'en vont ces pauvres habitants, louants 
Dieu de toute affection de leur avoir donné ung 
tel et si debonnaire gouverneur. 

M. de Vieilleville, pour executer une si sainete 
et louaple entreprise, commanda aux capitain- 
nes Gourdan , Sainte-Colombe , Salcede . Sainte- 
Marie, Ambres, Vicques et Ambures, qui luy 
estoient voués à la mort et à la vie, de Iny four- 
nir entre huict et neuf heures du soir cent har- 
quebusiers chacun, oulire les gardes ordinaires, 
et les mener en personne en sept les plus gran- 
des rues de la ville, qu'il leur nomma, et y po- 
ser des corps de garde le long d'icelles, de qua- 
tre cents pas de distance entre chacun; plus au 
sieur de Guron, euseigne de la compaignie de 
M. le prince de La Roche-sur-Yon( car M. de 
Biron s'en estoit allé à la cour) de mener sa 
compaignie en la place da Champ-Passaige, 
montée et armée, et s’y tenir en bataille jus- 
ques à son premier mandement; au sieur de 
Mesvretin, la sienne, en la place devant la 
grande eglise; et au sieur de Lancque, aussi 
ses cent harquebusiers, en la petite place : qui 
furent tous prests à l'heure dicte. 


CHAPITRE V. 
Exemple de sévérité et de justice. 


Les postulants ne faillirent de s'y trouver 
pour le conduire aux maisons où estoient celles 
qu'ils cherchoient. Et voyant toutes choses pre- 
parées et les advenues si bien bouchées que per- 
sonne ne pouvoit eschapper, il attacque, de 
premiere abordade, le logis du capitainne Roid- 
des, avec ses gardes et aultre suicte de nombre 
de gentilshommes, qui tenoit la femme d'un 
notaire nommé Le Coq et fort belle, brise et 
met la porte dedans, ayant, auparavant donner 
l'alarme, faict entourer toute la maison. Le ca- 
pitainne, qui desjà se couchoit avecques ses dé- 
lices, se voulut metire en deffence à ce bruict, 
mais il fut adverty que monsieur le gouverneur 
y estoit en personne ; qui l'estonna, et s’en vint 
jecter à ses pieds, luy demandant ce qu'il luy 
plaisoit, et en quoy il avoit forfaict : qui luy 

respondit qu'il vouloit avoir une poulle qu'il te- 
noit en mue il y avoit plus de huict mois. Le ca- 
pitainne, qui savoit mieux faire que parler (car 
il estoit vaillant homme), ne comprenant pas 
ceste parolle, jure et regnie Dieu qu'il n'avoit 
poulle , coq, chappon, ny poulets en sa maison, 
et qu'il n'en nourrissoit poinct. Toute l'assis- 
tance se print à rire de ceste sotte responce ; 
mesme M. de Vieilleville en modera sa colere, 
luy disant : « Malhabile homme que vous estes, 
n'avez-vous pas la femme de M° Pierre Le Coq ? 
Est-ce aultre chose qu'une poulle ? Rendez-:a- 
moy tout à ceste heure, ou je vous feray de- 
main trancher la teste: et le jure et proteste 
sur mon honneur et sur ma vie. » 

Un soldat, favori des siens, nommé Caussains, 
oyant ceste demande, sort prumptement pour 
destourner la beste à vingt ongles, la faisant 
sortir par une petite porte qui respondoit en 
une ruelle fort estroite; mais un lansqueuet de 
sa garde , exprès posé là, les arresta tous deux: 
Gaussains met la main à l'espée ; le lansquenet, 
qui s’aidoit dextrement bien de la halebarde, luy 
faict voler l'espée et la dague des poings, et 
oultre ce, redoublant le coup, le porte par terre, 
lay oste ses armes , et le baitit bien; dequoy otr 
fat fort esbahy, car il estoit brave et furieux 
soldat qui avoit combattu deux fois en duel, 
tousjours vainqueur et sans blessure, fort dispos 
de sa personne, bondissant comme un chevreuil, 
et trés-adroict aux armes, qui se faisoit au de- 
meurant redoubter en toute la garnison par sa 
valeur ; mais pour ceste fois il practiqua le très- 
ancien departement des plus nobles armes que 
l'on donnoit jadis aux nations principales de la 
chrestienté, qui estoit , aux Français la lance, 
aux Suysses la pieque, aux Poullonnais l'espée 
à deux mains, archiers d'Angleterre, pistolliers 
de Danemarch , aux Italiens l'espée et le poi- 
gard, aux Hespaignols l'arquebuse, et aux Al- 
lemands ou lansquenets la halebarde; car, en 
moins de quaire desmarches , il luy fist perdre 
toutes ses escrimes ; et s'il ne l'eust requis de la 
vie il l'eust assommé de l'ast, mais il n'en endossa 
seulement que trois ou quatre coups, le laissant 
en un trés-piteux estat; car, d'entrée de combat, 

fi tavoit blessé en la teste, sur l'espaule et en 
une main , de la dague et de la garde de sa ha- 
lebarde. , ; 

Durant ce combat , la femme se sauve de vi- 

tesse chez son mary, fesmoignant par ceste fuitte 
| son innocence et la force faicte à son honneur. 
| Ce que rapporté à M. de Vieilleville , il fist las- 
cher le capitaine Roiddes, que l'on menoit desjà 
prisonnier pourestre decapité au poinct du jour. 

Le reste des capitainnes , advertis de tant de 
corps-de-gardes et de ce collere, demeurerent 
tous entredicts, ne pouvant imaginer l'occasion 
qui l'avoit enflammé; mais on leur rapporte que 
Cestoit à cause des femmes que l'on detenoit 
concubinairement par force. Les coupables , ef- 
frayés de ce rapport, et qu'on leur avoit dict 
que le capitainne Roiddes avoit esté tué à cause 
de la sienne, pour ne tomber en tel inconve- 
nient , ouvrent les portes aux leurs, et les font 
sortir en diligence de leurs maisons : si bien que 
l'on ne voyoit que femmes et filles par les rues, 
qui se retiroient à course chez leurs peres et 
maris. Ce nonobstant, M. de Vieilleville voulut 
estre conduit par toutes les maisons et les visi- 
ter, pour contenter les habitants; qu'ils trouvè- 
rent ouvertes et vuides de toutes gens. En quoy 
il passa six bonnes heures: et après avoir licentié 
toute la cavallerie, et faict rompre les corps-de- 
gardes extraordinaires , il se retira , entre trois 
et quatre après minuict, en son logis , pour se 
reposer ; aussi que de toutes parts vindrent ad- 
vertissements ausdicts habitants, en sa presence, 
que ce qu'ils cherchoient s'estoit rendu à leurs 
maisons. 

Ne ce bien il en nasquist un aultre, que vingt 
et deux religieuses de bonne part et d'ancienne 
noblesse du pays de Lorraine et d'ailleurs, que 
les grands de l'armée avoient enlevées, durant 
le siege, des abbayes de Sainct-Pierre , Sainte- 
Glossine , des Pucelles, Sœurs-Collettes et de 
Saincte-Claire , et puis données , se retirants en 
France , à leurs favoris , sé sauverent quant et 
quant par ceste esmeute , et se vindrent rendre, 
contre toute esperance , en leurs monasteres et 
couvents. Dequoy il receut infinis remerciements 
de plusieurs gentilshommes forrains aasquels 
elles appartenvient, avec offre de leur vie quand 
ils en sceurent la nouvelle ; car on n'avoit jamais 
sceu descouvrir le lieu où elles estoient prison- 
nieres , et les tenoit-on mortes ou menées en 
France ; car elles estoient fort belles, 

M. de Vieilleville nomme un maître échevin de Metz. 


Il y avoit sept races de gentilshommes en la 
ville de Metz , qui de toute ancienneté, et par 
octroy et privilege special de l'empire, avoient 
usurpé lestat de maistre. eschevin sur tout le 
reste des habitants, qui est le supresme de la 
ville, et jugeoient en dernier ressort : que si 


chambre imperiale deSpire, les aultres six pour- 
suivoient cest appel à vive force, et se bandoient 
contre l’appellant jusques à le ruiner, car ils es- 
toient riches et de grand moyen ; de sorte que 
cela revenoit à une espece de tyrannie, d'aultant 
que personne ne leur osoit contredire; et duroit 
l'exercice de cet estat seulement un an , auquel 
nul autre ne pouvoit aspirer ny parvenir s'il 
n’estoit des susdictes sept races; et les appel- 
loit-on les sept Parraiges, mesme leur secretaire 
s'appelloit le secretaire des sept. Mais bien plus, 
ils estoient si enflés de la gloire de ceste prée- 
minence, que, quand on baptisoit leurs enfants, 
le baptesme finy , les parrains, par grande sot- 
tise , luy souhaittoient d'estre une fois en så vie 
maistre -eschevin de Metz, ou pour le moins 
roy de France ; et avoient pour assistance treize 
conseillers qu'ils choisissoient à leur poste , et 
par faveur les faisoient continuer tant qu'il leur 
plaisoit, excluants un grand nombre d’honnestes 
citoyens de tels grades et honneurs, et le plus 
souvent les vendoient. 

Mais M. de Vieilleville , voulant abolir ceste 
espece de tyrannie et leur faire perdre la douce 
memoire de leur ancienne liberté , qui les pou- 
voit tousjours nourrir en quelque esperance 
du recouvrement d'icelle, et avoir perpetuelle- 
ment la grandeur et support de l'empire en la 
fantaisie , attendit le temps de la création du 
maistre-eschevin pour leur en faire entendre son 
advis. A laquelle création il y avoit bien des fan- 
fares et plusieurs grandes ceremonies; car tous 
les habitants , nobles et aultres , ce jour-là es- 
toient en allaigresse et yvrognerie , à la mode 
du pays, feux de joye par toutes les rues, trom- 
pettes et haulibois. Et le maistre-eschevin, se 
retirant du palais en son logis le jour de sa 
création , jectoit à poignées de l'argent par les 

Vive monsieur le maistre-eschevin ! La cloche 
qui s'appelle la Muette sonnoit à grand branle 
quasi tout ce jour-là , qui est si grosse qu’elle 
estourdit la ville; car elle et le grand clocher qui 


| la loge appartiennent à la ville et non aux cha- 


noines , encores qu'il tienne à la grande eglise , 
estant celuy où sont leurs cloches pour le service 
divin de l'aultre costé. 

Un mercredy aprés disner, dont le lendemain 


| se devoit créer le maistre-eschevin, tous les gen- 
quelqu'un des habitants en vouloit apeller en la 


tilshommes des sept Parraiges se vindrent pre- 
senter devant M. de Vieilleville, qui pouvoit 
faire nombre de soixante , en assez brave équi- 
page, mais approchant plus de la grossiere mode 
de la Germanie , que du garbe français, auquel 
le maistre-eschevin qui sortoit d'année, parla de 
ceste facon : 

« Monseigneur , nous sommes venus vous 
supplier très-humblement de nous tant honorer 
que de vous trouver demain au palais à l'elec- 
tion que nous avons deliberé faire d'un maistre- 
eschevin de Metz, suivant nostre coustume et 
les anciens statuts à nous octroyés il y a plus de 
sept cents ans, par special privilege du sainct- 
empire,et confirmés par les très-sacrés empereurs 
qui ont regné depuis ce temps-là, n'ayants voulu 
entrer en ceste création sans estre favorisés de 
vostre assistance , de laquelle le maistre-esche- 
vin qui doit estre esleu s'en trouvera plus ho- 
noré, et en conduira plus heureusement sa 
charge. » A quoy M. de Vieilleville respondit 
ainsy : « Il me semble, mes amis, que vous 
devez plustots me demander si j'ay agréable 
ceste création , et si elle prejudicie en rien à la 
grandeur du roy et à sow service, que de me 
prier d'y assister; car sa majesté ne trouve nul- 
lement bon qu'il se fasse aucune chose en ceste 
ville qui contrevienne ou qui rabbaisse son au- 
thorilé ; ce que faict directement ceste vostre 
entreprise, puisque vous la voulez tenir des em- 
pereurs , avec lesquels il n'a rien de commun, 
principalement avec Charles d'Austriche qui luy 
est mortel et capital ennemy, ayant tasché, par 
tous moyens qui ne vous sont incognus, derendre 
la protection qu'il avoit embrassée de l'empire, 
odieuse à toute la chrestiente, et faict, oultre 
ce , tous ses efforts de luy ravir ceste ville, de 
laquelle les princes electeurs et tous les estats 
de la Germanie luy avoient faict present , pour 


rues et dedans les boutiques , le peuple criant: | le remunerer en partie de la liberté qu'il leur 

avoit acquise par la force de ses armes, les met- 
tant hors de la servitude en laquelle ils estoient 
reduicts par la tyrannie de celuy que je viens 
de nommer. Doncques ne trouvez estrange si je 
casse et annulle tout ce qui se faict de par luy 
et en son nom. Et vous deffends, sur la vie, de 
passer oultre en ceste vostre eslection ; car tout 
presentement j'en veux eslire et nommer un qui 
tiendra son estat de l’authorité du roy, et luy 
feray prester, en vos presences, le serment de 
fidelité à la couronne de France. D'aultre part, 
vous alleguez qu'il y a sept cents ans que ce 
privilege vous est confirmé par les empereurs. 
Quelle apparence y a-t-il que sept lignées jouys- 
- sent perpetuellement de cest estat , et que cent 
ou six-vingts honnestes familles, qui sont de 
toute ancienneté en ceste ville, en soient, par 
vostre tyrannique usurpation , excluses et pri- 
vées ? 

« À ceste cause, j'ordonne que Michel Praillon, 
qui est un fort honneste bourgeois, et très-affec- 
tionné au service du roy, soit maistre-eschevin 
de Metz pour ceste année, et dès à présent je le 
nomme et establis pour tel. Que si demain vous 
venez au palais pour veoir proceder plus ample- 
ment à sa création, vous y serez receus comme 
pobles citoyens de la ville, simplement et sans 
aultres presidents de qualité, et m'y trouveray 
pour cest effect : aussi que je veux desormais 
vous faire perdre à tous le goust et l'appetit de 
ces mots de trés-sacré empereur, trés-sainct 
empire et chambre imperiale de Spire, que 
vous avez si souvent en la bouche, et y mettre 
en leur place ces braves noms de roy très-chré- 
tien, très-redoutable majesté royale, l'invin- 
cible couronne de France, et la cour souve- 
raine du parlement de Paris ; et sur ceste 
conclusion, qui est irretractable , et qui ne se 
peut forcer, retirez-vous en vos maisons jusques 
à demain que vous orrez sonner la Muette. » 

IL est impossible d'exprimer de quelle an- 
goisse cest arrest transpercea le cœur de toute 
ceste trouppe, mais de telle force et violence, 
qu'ils devindrent comme muets ; car un seul 
d'eux ne sceust advancer une seule parolle pour 
servir de replique : ce qu'il ne falloit trouver 
estrange, veu le grandissime subject qu'ils 
avoient d'en tomber malades jusques à la mort, 

; privilege, duquel ils avoient jouy l’espace de 
plus de sept cents ans sans aulcun contredict, et 
se retirerent avec un merveilleux silence, sans 
faire bruict, fors que des pieds, en prenant 
congé. Alors je dis au maistre-eschevin, nommé 
Androuyn, desjà fort ancien, qui avoit esté 
nourry assez long-temps en la cour de l’empe- 
reur, qu'il devoit bien amener avec luy le grand 
doyen de l'église de Metz, Brimeval, qui est 
imperial pour la vie, pour plaider sa cause; 
mais il me respondit que le chancellier de l'em- 
pereur, Granvelle, n'y eust de rien servy, et 
qu'il cognoissoit M. de Vieilleville et ses resolu- 
tions; aussi qu'il ne pensoit pas qu'il cassast 
ces vieux statuts de luy-méme, mais qu'il en 
avoit commandement exprès du roy. Et sur 
l'asseurance que je luy donnai du contraire, et 
que, de soy-mesme et de sa seule authorité, il 
faisoit ceste translation de l’eschevinaige sans 
en avoir aucun commandement , il broncha; et 
sans ceux qui le cotoyoient, il fust tombé par 
terre ; si bien qu'il le fallust porter en son logis 
et mettre au lict, où au bout de deux jours il 
mourut en bon et vray patriote, zelateur de la 
manutention des statuts de sa cité. Mais à 
muance de seigneurs, changement de loix, 
principalement quand cela advient par la force 
et par les armes, qui extirpent du tout en tout 
la memoire des predecesseurs, pour y enraciner 
celle de leur nom. 


t 


CHAPITRE VII. 


Fétes données aux principaux habitans de Metz par M. de 
Vieilleville. 


Le lendemain, M. de Vieilleville se trouva au 
palais pour la création du maistre-eschevin , où 
pas ung des sept parraiges m'assista, légiti- 
mement excusés par l'extrème maladie du 
sieur Androuin, dernier possesseur de l'estat. 
Et en ceste assemblée Michel Praillon fust pro- 
clamé maistre-eschevin avec toutes les céré- 
monies accoustumées, sous l'authorité du roy, 
prestant le serment de fidelité à sa majesté et à 
la couronne de France ; la resjouissance encore 
plus grande par les habitans, de veoir cet estat 
reduict à la bourgeoisie, avec esperance d'en 
pouvoir estre honorés quelquefois en leur vie. 
Et ne fault demander si la Muette eust bien des 
| affaires, 

Et parce que Michel Praillon fut surpris , car 
plustost eslu qu'adverty, et qu'il ne peut donner 
Fordre au festin accoustumé en telle création , 
M. de Vieilleville festoia la compaignie qui de 
toute ancienneté y devoit estre appellée : qui 
sont , Tevesque quand il se trouve en la ville, 
les princier, grand doyen, chancelier, archi- 
diacre, et aultres dignités avec tous les cha- 
noines de la grande église ; les treize, les sept 
paraiges, et les plus notables bourgeois , aus- 
quels il adjousta une vingtaine de ses plus fa- 
voris capitainnes. M. le cardinal de Lenoncourt , 
evesque de Metz, s'en escusa, parce que son 
nepveu, le sieur de Maleroy, devoist estre créé 
maistre-eschevin, suivant les anciens slatuls, 
faché extrémement de les veoir abolis, disant 
qu'on les avoit ostés de la noblesse pour y sur- 
roger les vilains : el s'en alla le mesme jour, de 
raige et de despit, en une maison épiscopale 
nommée Vich , distante de Metz de huict lieues. 
Mais on ne laissa pas de faire très-bonne chere, 
et de boire à la bonne santé du roy. Le Festin 
fat trés-somp!ueux, et selon sa mode accous- 
tumée de traicter. I! estoit de douze plats garnis, 
et à chasque service, au lieu de violons et de 
haultbois, l'on oyoit une scopeterie de deux 
cents harquebusiers par dehors, en la cour du 
logis, qui faisoient filer leurs harquebusades 
jusques à ce que le service fust assis; ung 
maistre d hostel pour chaque plat , pour éviter 
la longueur. En quoy toutes choses furent si 
bien conduites par la providence du sieur de la 
Besnerie, premier maistre d'hustel, que la com- 
paignie en eust ung merveilleux contentement, 
pour n'avoir jamais veu une telle magnificence. 

Et pour rendre ce festaige agréable à tous, 
et qu'il en fust memoire, il exempta, inconti- 
nant après disner, tous les chanoines de Metz en 
général, dont il y a trois colleges, les treize, et 
plus de soixante maisons bourgeoises, et toutes 
les veuves, de plus loger gens de guerre, de 
quelque qualité qu'ils fussent , tresoriers , com- 
missaires et controlleurs des guerres, d'artille- 
rie, des reparations ny aultres, commandant au 
grand mareschal des logis de la ville et fourriers 
de toutes compaignies, tant de cheval que de 
pied , de faire resserrer leurs soldats et changer 
de quartiers, affin d'entretenir son ordonnance. 
La pluspart de l'assistance se mist à genoulx 
pour le remercier d'une si grande courtoisie et 

gratuite ; car ils estoient merveilleusement fa- 
tigués de leurs hostes, beuissants à haulle 
voix , et Jouants de ceste heureuse journée , et 
de la création du nouveau maistre-eschevin qui 
leur avoit apporté ceste inesperée beatitude et 
felicité. 

Ceste volontaire exemption de logis; l'indus- 
trieuse recousse des femmes et filles; la remise 
de l'eschevinaige en la hourgeoisie, avec Padmi- 
nistration d'une tant équitable justice , par la- 
quelle le moindre de la ville trouvoit prompte- 
ment sa raison contre le plus grand. rejectant 
toute acception de personne, gaignerent de telle 
façon les cœurs des habitans, qu'ils oublierent 
les regrets de leur liberté, et ne pensoient plus 
que à devenir bons Français. Et pour se faire 
congnoistre tels, ils accuserent à M. de Vieille- 
ville quelques-uns des leurs, qui dressnient des 
memoires pour envoyer à la chambre imperiale 
de Spire , et aux estats de l'empire, se plaignants 
des torts que leur faisoit le gouverneur de Metz; 
et qu'il avoit supprimé etaboli l'estat demaistre- 
eschevin ; lesquels furent surpris de nuict en 
ung logis, transcrivant encores leurs mynutes, 
et constitués prisonniers au nombre de six. 
L'autheur de ceste despesche , et celluy qui por- 
toit la charge de faire le voyaige, portant beau- 
coup d'aultres instructions, taulces tontesfois, 
furent menés la nuict en tel lieu que l'on n'en 
entendist oncques plus parler, car ils furent 
noyés. Aux aultres quatre, qui estoient gentils- 
hommes, on fist une fort rigoureuse repri- 
mande, et que s'ils retomboient de leur vye en 
pareille faulte, on les jecteroit en la riviere, 
avec cohfiscation de leurs biens, et bannisse- 
ment perpetuel de toutes leurs familles et races 
hors de la ville et pays messin ; et que quand le 
gouverneur les foullera en quelque chose, c'est 
au roy qu'il se fault aller plaindre et non ail- 
leurs : aussi qu'ils avoient fort mal entenda le 
traict de l'eschevinaige; car ce n'est pas l'abolir 
ny le supprimer que de le transferer en aultre 
main. Et pource que leurs memoires et instrac- 
tions , qui furent tout en l'instant bruslés en 
leurs presence, estoient faulces, et qu'ils atta- 
quoient l'honneur de monsieur le gouverneur, 
ils en furent quictes pour une recognoissance et 
confession qu'ils firent de leur Faulte, et à ge- 
noux, sans rien escrire loutesfois ny enregis- 
trer, puis renvoyés avec serment d'estre pour 

Vadvenir meilleurs Français, ce qu'ils promi- 
rent ; se submettants à toute rigueur de justice, 
si jamais plus ils tomboient en ceste oubliance, 


CHAPITRE VIII. 
Exploits de la garnison de Metz. 


_ SiM. de Vieilleville polissoit bien le dedans 
de la ville, il purgeoit de mesme la campaigne 
de tous coureurs, voleurs et piconreurs ; car il 
avoit dressé ung estat par lequel il faisoit sortir 
à tour de roolle, par sepmaine, soixante salades 
et deux cents harquebusiers, pour aller à la 
guerre, aux lieux où il les faisoit conduire par 
experimantés capitainnes, guydés par surs et 
capables guydes; et estoit si fidellement servy 
en ses advertissements, qu'ils s'en revenoient 
tousjours avecques la victoire, nombre de pri- 
sonniers et riches butins. Travaillant de telle 
sorte les garnisons de Théonville, Luxembourg, 
Arlon, la maulvaise Aisse, le mont Saint-Jehan, 
et jusques à La Marche-en-Famine , que depuis 
le mois de may 1552, qu'il entra en son gouver- 
nement, jusques en febvrier ensuivant, il se 
trouva plus de douze cents ennemis morts, et 
wen perdismes jamais que six-vingts-dix. Aussi 
n'y envoyoit-il pas des bisoignes et fialants ; 
mais luy-mesme prenoit la peine de les choisir 
à la myne et à la réputation, dès le soir, pour 
les faire partir à la poincte du jour. Ce qui leur 
haulsoit le couraige et animoit à la vertu encores 
plus, de ce qu'il les nommoit tous par leur 
nom ; et estoit ordinairement present au sortir 
de la porte, les recommandant aux capitaianes 
qui en avoient la charge. 

Quant aux prisonniers, il estoit dict par la 
capitulation d'entre luy et le comte de Mausfelt , 
qu'ils ne seroient gardés plus de trois jours, et 
seroient quictes de leur ranson en payant leur 
solde d’un moys, de laq@elle les deux gouver- 
neurs certifficroient, sous leur seing, la valeur 
et sans fraude, par le tambour ou trompette qui 
les viendroit requester, et douze sols par jour 
pour toute despence : de façon que la guerre ne 
fast jamais si bien demenée aux forts de Bou- 
loigne, ny en Piedmont, qu'elle estoit en ces 
Marches-là : dequoy nos soldats recevoient un 
grandissim plaisir et prouffit; car le comte de 
Mansfelt, »~yant une si grande force conduicte 
par si aguerris capitainnes que les nostres, avec 

l'instruction d’un chef si determiné, fust con- 
trainct d'envoyer devers la royne de Hongrie, 
regente des Pays-Bas, pour avoir du secours ; 
qui luy envoya le plus beau et le meilleur de 
tout ce qu'elle avoit en son gouvernement, sous 
la conduite du comte de Maisgue. Et ce renfort 
arrivé, qui estoit de huict cents hommes d'armes 
des ordonnances de Bourgoigne, et de sept ou 
huict enseignes de Wallons, la guerre s'es- 
chauffa furieusement. Mais rons avions tous- 
jours du meilleur; car M. de Vieilleville des- 
pendoit si prodigalement en espions. que les 
Bourgoignons, Wallons mesmes, principalement 
d'un villaige nommé Maranges, luy donnoient 
des advis, et si certains, que bien souvent il en- 
voyoit prandre les ennemys dedans leurs am- 
buscades. 

Et n'y avoit foire, marché, assemblée, non 
pas des nopces, qui se faisoient à quinze et vingt 
lieues dedans le pays de l'ennemy, tirant en 
Flandres, que M. de Vieilleville n'y envoyast 
deux ou trois cents chevaux, avec aultant de 
braves harquebusiers, pour leur servir de hault- 
boys, et les resveiller. Et quand le comte de 
Mansfelt envoyoit après pour leur coupper che- 
min, il n'avoit pas si-tost faict ce project que 
son voisin n’en fust adverty ; quidespescheoit in- 
continant nouvelles forces pour les soustenir et 
desgaiger ; et c'estoit à telles rencontres qu'il se 
faisoit de belles armes, mais tousjours la victoire 
de nostre costé, tant nous estoit fovorable la 
bonne fortune de M. de Vieilleville. Et avons 
veu, pour ceste fois, amener à Metz trente char- 
riots chargés de toille de Hollande, de vins, de 
draps de laine et de soye, avec quarante ou cin- 
quante marchands prisonniers, et aultant de 
gens de guerre, que de cheval, que de pied, et 
à peu de perte. Dequoy il ne se fault esbahir ; 
car le capitainne Groze, sergent-major general 
des bandes francaises de deca les monts, qui me- 
noit mieux les gens de pied que tout autre qui 
jamais de son temps s'en mesla, estoit ordonné 
chef par M. de Vieilleville en toutes ses factions 
el entreprises; et commandement à tous de luy 
obéyr, quels qu'ils fussent, et de ne rien entre- 
prendre qu'avec son conseil et meilleur advis. 

Le comte de Mansfelt voyant la fortune luy 
rire si mal, et qu'il ne faisoit entreprise qui peust 
réuscir selon son intention, et que, au contraire, 
la garnison de Metz endommageoit infiniment 

les pays et subjects de l'empereur son maistre, 
sans y pouvoir donner ordre, avec perte ordi- 
naire de beaucoup d'hommes, se desmist fort 
volontairement de sa charge sous l'honneste 
couverture de maladie, et laissa son gouverne- 
ment entre les mains du comte de Maisgue , qui 
l'accepta à toutes joyes. Mais il n'y acquit pas 
plus d'honneur que son predecesseur, comme 
nous dirons en son lieu. 


CHAPITRE IX. 
L'évêque de Metz est privé du droit de faire battre monnoie. 


Le princier et le chancellier de la grande eglise 
de Metz donnerent advis à M. de Vieilleville, se 
ressentants de la gratuite exemption de leurs lo- 
gis, que le cardinal de Lenoncourt faisoit infor- 
mer secretement sur ses actions, -et comme il 
avoit renversé beaucoup de choses en son gou- 
vernement qui desrogeoient à la protection que 
Je roy avoit prise des villes imperialles de deca 
le Rhin, dont celle de Metz estoit la principale, 
et beaucoup d'aultres deportements qui leur es- 
toient incognus; mais qu'ils l'en avoient bien 
voulu advertir pour l'obligation qu'ils ont à son 
service, encores que l'aultre soit leur evesque, 
affin qu'il y prenne garde et qu'il donne ordre à 
ses affaires. Dequoy il les remercya, ne doub- 
tant poinct de leur bonne volonté, et qu'il le 
cognoissoit il y a long-temps pour un grand re- 
mueur, comme ayant esté nourry quasi toyte sa 
vie en cour de Rome; mais il leur demanda à qui 
se devoit presenter ceste information, ou au roy 
ou à l'empire. 

Dequoy ils ne le purent resouldre, fors qu'ils 
pensoient que c'estoit au privé conseil du roy. 
«Or, à qui que ce soit, dist-il, je luy veux don- 
ner encores plus de subject qu'il ne pense, pour 
ampliffier sa plainte et ses memoires. » Et tout à 
l'instant il envoya querir les maistres des mon- 
noyes, tant de l'evesque que du maistre-eche- 
vin, qui avoient privilége. de toute ancienneté, 
de battre et de forger de la monnoye au coing 
de leurs armes, avec divises faictes à plaisir, 
pour perpetuer, quant au maistre-eschevin, sa 
memoire, et quant à l'evesque, pour illustrer 
sa maison. 

Eux arrivés, il leur remonstre qu'il a infinies 
plaintes des grandes malversations qu'ils exer- 
cent en leurs charges, dont luy-mesme s’est bien 


MÉMOIRES SUR VIEILLEVILLE, 


[1553] 


apperçu, car quelque payement que l'on fasse 
de l'argent de France, soit aux monstres des ` 
gens de pied , aux reparations , ou à la fonte de 
l'artillerie, et aultres despences pour le service 
du roy, qui sont faictes en beaux escus, testons, 
demy-testons, sols, demy-sols, carolus et autres 
especes françaises, devant la huictaine expirée 
l'on n'en scauroit trouver une seule : « Si bien 
qu'il est croyable, voire tout évident, que vous 
ne faictes que commuer, alterer et billonner 
tout l'argent qui vient de France; et ne void-on 
en leur place que jocondales , dolars , florins de 
Rhin, gros de Metz à la marque de l'evesque, 
bacses et aultres menues monnoyes de Lorrainne 
et Metz, mesme de Bourgoigne , sur lesquelles 
vous faictes un infini prouffict , au grand detri- 
ment, voire pernicieuse ruyne de toute ceste 
garnison , et mespris du service du roy ; qui est 
cause que je vous deffends, sur peine d'estre 
pendus et estranglés, de ne plus fabriquer, for- 
ger ny battre aulcune monnoye, de quelque 
coing que ce soit. » Et envoya sur l'heure le pre- 
vost rompre et abbattre leurs fourneaux , allam- 
bis, chappelles , creusets, poisles, chaudierres, 
presses , coings, et tous aultres instruments ser- 
vants à ce mestier, en presence de ces deux cha- 
noines qui veirent le devoir du prevost susdict ; 
et après son rapport il leur dist que s'iis escri- 
voient à leur evesque, qu'il pouvoit bien encores 
adjouster à ses memoires et informations ceste 
suppression de grandeur, et qu'il n’estoit pas 
raisonnable de souffrir ny donner un compai- 
gnon au roy; aussi qu'ils commettoient beau- 
coup de pernicieux abus en leur estat; car il 
avoit descouvert qu'ils faisoient fort privement 
d'un carolus de Lorrainne à l'espée, une demye- 
reale d Hespaigne de deux sols et six, avec un 
seul coup de marteau; et sinon qu'ils estoient 
tous deux bourgeois de Metz ayants femmes et 
enfants, il les eust fgict pendre sur le champ. 
Mais il leur remit et pardonna leurs fautes, et 
se retirerent bien estonnés : comme aussi firent 
les chanoines, qui ne pouvoient imaginer de 
quel goust le cardinal pourra bien avaller ce 
très-angoisseux morceau d'une si fascheuse sup- 
pression, qui estoit toute sa grandeur, et qui le 
rendoit comparable aux archevesques-électeurs 
du Sainct-Empire, et qu'il affermoit dix mille 
florins de Rhin par an la rente de ceste mon- 
noye, qui pouyoit bien faire croire à un chacun 


[1554] PAR V. CARLOIX. 


qu'ils ne l'eussent jamais mise à ce tault, sans 
esperance d'y commettre beaucoup d'abus; qui 
fut l'un des plus utiles et necessaires reglements 
et traicts de police que M. de Vieilleville fist en 
son gouvernement, et duquel le roy receust 
aultant de plaisir et de satisfaction quand il en 
fust adverty. | 

Mais le cardinal, quand il en sceust la ndu- 
velle , se cuyda deffaire soy-mesme, car il estoit 
fort violent en toutes ses actions. Et partit de 
Vych, en grand trouble d'esprit, pour venir à 
Nancy faire sa plainte à M. de Vaudemont, gou- 
verneur de Lorrainne pour monsieur le duc son 
nepveu, estant lors en France. Et commencerent 
à mynuter beaucoup de memoires pour faire 
remettre sus, ou par le roy, ou par aultre voye, 
ceste suppression ; alleguants qu'elle estoit aul- 
tant prejudiciable à l'utilité et grandeur du duc 
qu’à tout aultre; et esperoit le cardinal qu'ayant 
uny et conjoinct M. de Vaudemont à sa cause, 
ils feroient debouter M. de Vieilleville de son 
siege, et tomber son gouvernement en tierce 
main qui seroit plus à leur devotion. Je les lais- 
serai pour un temps en ce point , ayant de meil- 
leures choses à deduire, puis je les remettray 
bientost sur le trotouer; car ils habillerent bien à 
rire au roy et à son conseil; et encores que M. le 
cardinal de Lorrainne tint leur party, — ils 
s'estoient addressés. 


CHAPITRE X. 


M. de Vieilleville obtient une compagnie de cinquante hommes 
d'armes. 


Le secretaire Malestroit despescha ung cour- 
rier exprès devers M. de Vieilleville, pour l'ad- 
vertir de l'extresme maladie de M. de Humieres, 
gouverneur de monseigneur le daulphin, et du 
grand nombre de poursuivants pour sa compai- 
gnie de cinquante hommes d'armes; et encores 
que le roy la luy eust vouée, toutefois que 
monsieur le connestable estoit venu à la traverse, 
qui avoit rompu ce cop, alleguant qu'il estoit 
plus que raisonnable que le fils aisné dudict sieur 
de Humieres, le sieur de Conté, en fust pourveu 
et preferé à tout aultre ; et que seroit bientost 
oublier les grands services du pere en telle et si 
honorable charge, qui est des premieres en 
France, que de l'en priver; et que M. de Vieille- 
ville se pourroit passer pour ceste fois, attendant 

mieulx , de la compaignie de chevaux-ligiers du 
sieur de Gonnor, de laquelle il est desmys, qui 
est desjà à Metz toute portée , sans qu'il luy en 
couste ung double pour en dresser une nouvelle. 
Dequoy il l'a bien voulu advertir, d'autant qu'il 
s'est apperceu que ceste remonstrance a aulcu- 
nement refroidy la bonne volonté du roy : et 
qu'il donne ordre à ceste affaire en diligence, 
affin que ceste belle occasion ne luy eschappe ; 
mesme qu’il sceyt bien que le connestable a 
poussé le couraige de M. le daulphin , encores 
enfant , de la demander au roy son seigneur et 
pere, pour le fils aisné de son gouverneur, s'il 
en arrive fortune; et qu'il n'oublie pas de luy 
dire, ainsy luy a-t-il faict la bouche , qu'il luy 
plaise ne l'en reffuser, veu que c’est la premiere 
requeste qu'il luy a encores jamais faicte : lan- 
gaige que le roy a eu fort agreable, et quia 
porté un grand cop à son prejudice. 

M. de Vieilleville, sur cest advertissement , 
me despescha devers le roy en toute diligence , 
avec une lettre faicte de grand ruse; car il obli- 
geoit sa majesté à tenir sa premiere parolle , et 
ne se laisser gaigner par qui que ce soit; car il 
estoit bien informé qu’il la luy avoit donnée ; 
dont la teneur s'ensuit : 

«Sire , ayant esté adverty que, sur l’extresme 
maladie de M. de Humieres , il vous ait pleu me 
tant honorer que de me pourvoir, s’il en arrivoit 
inconvenient, de sa compaignie de cinquante 
hommes d'armes, j'envoye Carloys devers vostre 
majesté pour l'en remercier trés-humblement , 
ne pouvant imaginer par quelle sorte de peine 
et service je pourray jamais recognoistre ny 
acquicter la très-heureuse souvenance qu'il vous 
plaist avoir de vostre très-humble et très-fidel 
subject et serviteur , auquel vous avez faict pa- 
roistre comme l'on se doict asseurer sur la parolle 
et promesse d'un grand prince; car, encore que 
je soye fort esloigné de mon soleil, vostre dis- 
cretion, toutesfois, a faict rayonner sur moy le 
bien et advantaige qu’il vous avoit pleu me pro- 
mettre il y a plus de dix ans; et ce qui plus me 
faict desirer de hasarder , voire perdre la vye en 
quelque bon effect pour vostre service, provient 
de ce que, de vostre seul et propre mouvement, 
vous m'avez en cela preferé à tout aultre, au 
grand regret et crevecœur de ceulx qui sont 
ennemis jurés de mon advancement. Car il n’y 
a aulcune apparence de me vouloir reduire à la 

cavallerie ligiere, après avoir commandé six ou ! tente seulement qu'il vous plaise luy en com- 


sept ans à cent hommes d'armes soubs un ma- 
reschal de France, et plus de quinze ans a 
cinquante soubs un gouverneur de Bretaigne ; 
qui seroit d'évesque devenir wulnier; et plustost 
renoncerois-je à jamais porter les armes. Ledict 
Carloys vous fera plus amplement entendre mes 
justes doléances là-dessus, ensemble quelques 
autres particularités que je vous supplieray très- 
humblement vouloir effectuer : et sur ceste as- 
seuranee, je prieray le Createur, sire, etc. Votre 
très-humble et très-obéissant subject et très-fidel 
serviteur, VIEILLE VILLE. » 

J'arrivai si à propos à Sainct-Germain-en- 
Laye, que M. de Humieres n'estoit encore mort. 
Et ayant en toute diligence presenté mes lettres 
au roy, au sortir du jeu de paulme, sans cher- 
cher aultre faveur , il les print de ma main, qui 
n'est l'ordinaire tontesfois des grands princes, 
et les font tousjours lire par un tiers; car on leur 
faict acrcire que l'on peult empoisonner une 
lettre par la pouldre que l'on met sur l'escriture, 
aussi qu'il y a dangier pour un roy de prendre 
ainsy de toutes mains. Mais me cognoissant, il 
n'en fist poinet de difficulté. Et après les avoir 
leues, il dist telles parolles : «ll est plus que 
raisonnable, car il a trop attendu : ses bons ser- 
vices me le commandent ; et la luy donne et 
asseure, sans jamais la revocquer, si l’aultre 
meurt, quoyque l'on en puisse grommeler. » Et 
puis me demanda : « Quelles sont les partieula- 
rités que vous avez à me dire, que vostre maistre 
me prie effectuer ? » 

A quoy je respondis que c'estoit touchant la 
compaignie de chevaux ligiers de M. de Gonnor : 
«Que puisqu'il l'avoit laissée, M. de Vieilleville 
vous presentoit un aultre capitainne en sa place, 
qui vous sera, comme il espere , agréable, qui 
est M. d'Espinay son gendre, auquel vous avez 
tant faict d'honneur que de luy avoir donné 
commandement sur trois ou quatre cents gentils- 
hommes volontaires, au voyaige d’Allemaigne; 
lesquels il a fort heureusement commandés et 
conduicts, et à vostre veue, tandis que le voyaige 
a duré : que s'il plaist à vostre majesté la mettre 
entre ses mains, son beau-pere vous en respon- 
dra, qui ne se donne pas grande peine au reste 
que M. de Gonnor la veuille reprandre; car 
sondict fils a cinquante mille livres de rente 
pour en dresser une toute nouvelle : il se con- 


mander une commission , affin qu'il employe sa 
jeunesse à vostre service, pour satisfaire à la 
grande volonté qu'il a d'y finir sa vie.— Accordé, 
dist le roy , de très-bon cœur , et en riant. » Là- 
dessus, M. de l'Aubespine arrive, qui eust 
commandement des deux commissions , tant de 
la compaignie de gensdarmes que de chevaux 
ligiers, qui furent scellées extraordinairement, 
car en la chambre de monsieur le chaneelier , 
n’estant encores M. de Humieres mort; mais il 
mourut avant que je partisse, car il falloit que 
j'en veisse la fin. 

Ainsi je partis avec toutes mes commissions, et 
une responce de sa majesté fort favorable , qui 
mettoit M. de Vieilleville eu très-grande espe- 
rance de mieulx, s'y offrant l'occasion, et m'or- 
donna cent escus pour mon voyaige; qui me fist 
bien paroistre qu'il affectionnoit mon maistre, 
veu qu'il n'esioit nullement question de son 
service, mais seulement pour les affaires parti- 
culieres de celuy qui m’avoit depesché. 


CHAPITRE XI. 


Arrivée de madame de Vieilleville et de madame d'Espinay si 
fille, à Metz. 


A mon arrivée 4 Metz, il eust nouvelle que 
madame de Vieilleville , qu'il avoit envoyée 
querir, estoit desjà acheminée jusques à Orleans, 
accompaignée de M. et de mada moyselle d'Es- 
pinay, avec une bonne trouppe de gentilshommes 
d'Anjou et de Bretaigne : de quoy il fust très- 
aise, fort conlant aussi de ce que j'avois faict 
depescher la commission des chevaux ligiers en 
forme de commission nouvelle, sans faire aul- 
cune mention du sieur Gonnor, et faict coucher 
sur l'estat du roy, le tout exprès pour mettre 
les sieurs de Mesvret et de Florennes, lieutenant 
et enseigne, hors d'esperance d'estre continués 
en leurs places, saichant qu'il en avoit d'aultres 
affectionnés ; et me commanda de le tenir secret, 
car il leur vouloit faire croire qu'ils n'estoient pas 
cassés, et que leur monsire estoit assignée à 
Chaalluns. 

Adverty qu'il fust que ta susdite trouppe es- 
toit au Bassigny, il commanda prandre cent 
harquebusiers à Thoul pour aller audevant et 
servir d'escorte, et envoya au Pont-à-Mousson 
bon nombre de cavallerie. Or, m'arrester au 

discours du magnificque racueil dont elle fust 
receue , il me sembleroit par trop superflu ; car 
si aux estrangiers il n’y espargnoit chose quel- 
conque, il seroit du tout incroyable qu'il eust 
peu tenir bride à la bienvenue et reception de 
tout ce qu'il avoit en ce monde de plus cher. Et 
quand il eust voulu moderer les choses, il luy 
eust esté fort malaisé, voire quasi impossible ; 
car tous les capitainnes, tant de cheval que de 
pied, brusloient d'un si grand desir de veoir 
honorer l'espouse et la fille de leur gouverneur, 
et M. d'Espinay semblablement, pour leur valeur, 
repulation et bonne renommée, que toute la 
cavallerie en general sortit, sans en advertir 
M. de Vieilleville, par la porte Mozelle, pour 
aller audevant d'eulx jusques à Corney, distant 
de Metz de trois lieues. Et se mirent tous en 
bataille sur le passaige : et les capilainnes de 
gens de pied dresserent aussi, à son desceu, ung 
bataillon de deux mille soldats en la plaine de 
Fristau, pour les recevoir avec leur trouppe. 
Mais, qui plus est, toutes les dames, damoyselles, 
bourgeoises et aultres femmes de la ville, sortirent 
par la porte Champenoise pour les bienveigner: 
de sorte que madame de Vieilleville fust con- 
traincte de descendre de son charriot, et faire 
mettre pied à terre à toutes les damoiselles qui 
estoient en deux aultres coches, fort bien montés 
et ensuperbe équippaige, pour mutuelliser tant 
de courtoisies. Tout le clergé semblablement 
voulut aller audevant avec les ornements ac- 
coustumés en une procession : mais il le deffendit 
en bien grand colere, et fist rompre ceste en- 
treprise , comme n'appartenant qu'aux princes, 
encores souverains. Mesme les abbesses avecques 
leurs nonains s'y estoient preparées, tant es- 
toient toutes sortes de gens resjouis de ceste 
bien venue, à laquelle ung chacun vouloit faire 
paroistre, par singulier devoir, l'affection cor- 
diale et intime qu'ils portoient à monsieur leur 
gouverneur. Tesmoignage très-manifeste de ses 
louables et vertueux déportements, sans aigreur, 
corruption ny violence en sa charge. Aussi, à la 
verité, il ne fust jamais concussionnaire, et ne 
print de sa vye par les villaiges du pays messin, 
qui sont en grand nombre, riches et opulants 
(estant ceste contrée, que l'on appelle le Vau- 
de-Metz, merveilleusement fertile), vins, foins, 
avoynes ny aultres fruicts quelcunques, sans 
payer, comme il l'eust bien peu faire sans con- 

tredict ny recherche, mais les conservoit tous 
comme s ils eussent esté ses subjects, et n'y avoit 
capitainne, de quelque qualité qu'il fust, qui 
eust osé entreprendre d'y enlever par furce 
aulcune chose, mais bien y achepter sa com- 
modité, et la payer au gré et contentement du 
paysant. 

Doncques en ceste belle compaignie de 
femmes , madame de Vieilleville et madamoy- 
selle d'Espinay sa fille entrerent à pied eu la 
ville, ayant leurs trois charriots à leur queue, 
que toutes ces femmes remplirent de boucquets, 
guirlandes , chapelets et brassarts de roses, et 
de toutes aultres fleurs, car c'estoit au mois de 
may 1554. Et les femmes de villaiges par où elles 
passoient, depuis le Pont-à Mousson où elles 
avoient disué, leur apportoient tant de fruicts 
et aultres singularités du pays, que l'on ne pou- 
voit fournir à les prandre. Et marchoient devant 
elles, le tambour battant et enseignes desployées, 
tous les capitainnes et suldats ayant rompu leur 
bataillon, en ranc de cinq à cinq, où les harque- 
busades tonnoient d'une terrible sorte. Et les 
vindrent recevoir à la porte Saint-Thibaud M. de 
Marillac , maistre des requestes de l'hostel du 
roy, qui exerceoit lors l'estat de president à Meta, 
le maistre-eschevin, les treize, les con.missaires 
des guerres, des vivres et de l'artillerie , et tous 
les tresoriers et controlleurs desestatset charges, 
avec plusieurs gentilshommes de la ville ei no- 
tables bourgeois. 

Mais M. d'Espinay demeura bien loing der- 
riere, faisant sa bande à part, qui entra par la 
mesme parle, comme ung brave seigneur, 
monté sur ung furieux coursier, en trés-riche 
équippaige, a la teste de toute la cavallerie qui 
luy estoit venue audevant, et des gentilshommes 
de la suicte, où les trompettes ne l'espargnerent 
pas. Et en ce bel ordre ils les amenerent au lo- 
gis de M. de Vieilleville, qui les attenduit, ac- 
compaigné des abbés de Saint- Arnoul , de 
Saint-Vincent, de Saint-Martin et de Saint-Eloy, 
semblab!ement des maistres-de-camp et sergent- 
major general des bandes françaises de deçà les 
monts, de huict ou dix anciens capitainnes, et 
d’aultant de gentilshommes de nom. Et estoit 
le bruict si grand, par toute la ville, des tam- 
bours , trompettes, harquebuserie , canonades , 
principalement de la Muette et de toutes les 
aultres cloches qui sonnoient à grand branle, 

que l'on n’eust pas ouy tonner ; pour le moins 
fort malaisément on s’entr’entendoit parler. 

Le soupper fut bientost, mais sans compa- 
raison plus riche, magnifique et somptueux que 
le festin du maistre-eschevin , d’aultant qu'il y 
avoit trois fois plus de tables, et qu'il estoit tout 
maigre , premier des Rogations , où il se trouva 
du poisson, par le bon ordre que le sieur de la 
Besnerye y avoit donné en temps opportun, en 
merveilleuse abondance , et admirable en son 
recouvrement, comme en trente saulmons du 
Rhin, quarante brochets et environ soixante 
carpes , le tout apporté de Strasbourg , et de 
monstrueuse grandeur, sans le poisson commun 
des rivieres de Metz, la Mozelle et la Seille. Et 
oultre ce , M. de Duilly, chef de l’une des plus 
anciennes et illustres maisons de Lorrainne, du 
nom du Chastelet , et grand seneschal dudit 
pays, et gouverneur du duc, avoit presté son 
nom et deux de ses gens à M. de Vieilleville, 
pour aller à Anvers querir la charge de deux 
chevaulx de marée, qui en apporterent de 
toutes les sortes qu'on scauroit desirer. 

Tant que le soupper dura, il ne fust nouvelle 
d’aulcune harquebusade ny d’aultre bruict guer- 
rier; mais la doulce et harmonieuse musique 
entretint la compaignie; car M. de Vieilleville 
sen delectoit bien fort, ne trouvant occupation 
au monde, parmy la guerre et tant d'impor- 
tantes affaires, qui plus luy regaillardissoit l'es- 
prit; mais il l'entretenoit parfaicte et en prince; 
car avecques ung dessus et une basse-contre, il 
y avoit une espinette, ung joueur de luth , des- 
sus de violes, et une fleute-traverse , que l'on 
appelle à grand tort fleuste d'allemand ; car les 
Français s'en aydent mieulx et plus musicale- 
ment que toute au.tre nation ; et jamais en Alle- 
maigne n'en fust joué à quatre parties , comme 
il se faict ordinairement en France. 

Les tables levées , on se jecta au bal et toutes 
aultres dances, où l'on passa quasi toute la nuict, 
car il n’ennuyoit à personne. Et telle fut la re- 
ception de madame de Vieilleville et de ses en- 
fants, au grand contentement de toute la 
compaignie , qui se retira merveilleusement sa- 
tisfaicte , ne sachant par quel bout commencer 
pour hault louer une telle magnificence. 

CHAPITRE XIL 
M. d’Espinay est fait capitaine d'une (compagnie de chevau- 
légers. 


Le lendemain matin, M. de Vieilleville envoya 
querir M. d'Espinay, M. de Thevalle son nep- 
veu, jeune gentilhomme de belle esperance , et 
M. de La Boullaye, gentilhomme normand fort 
vaillant et trés-advisé, qui l'avoit tousjours 
suivy en la compaignie de M. le mareschal de 
Saint-André; et ayant la commission des che- 
vaulx-ligiers en la main , il luy dist telles pa- 
rolles : «Mon fils , voilà ung present que le roy 
yous envoye en recompence des services que 
yous luy avez faicts aux forts de Bouloigne et 
au voyaige d'Allemaigne , qui est une compai- 
gnie de cent chevaux-ligiers pour vous entre- 
tenir tousjours à son service , et vous donner 
moyen de luy en faire. Mais en voicy ung aultre 
que je vous fais semblablement , qui est M. de 
La Boullaye, gentilhomme que j'ayme beaucoup 
à cause de sa valeur et merites, que je vous 
donne pour lieutenant : croyez-le, et vous ser- 
vez de son conseil; car il vous sçaura bien con- 
duire en toutes vos entreprises et factions. 
Voilà aussi vostre cousin de Thevalle que je 
vous donne pour enseigne ou cornette : entr'ai- 
mez-vous bien, comme proches parents que 
vous estes, et vous aquererez parmy les grands 
beaucoup d'honneur et de reputation. Vostre 
compaignie es! quasi toute preste : dedans trois 
jours vous monterez à cheval , et vous mettrez 
en bataille en la place du Champ-Passaige ; mais 
jé veux que vos premiers serments se facent en- 
tre mes mains, et non entre celles d'ung com- 
missaire des guerres ; et allez regarder, dès ceste 
heure , à bien dresser vos équipaiges, et or- 
donner de vos casacques. » 

De reciter l'aise de tous trois , ny les remer- 
ciements qu'ils firent à M. de Vieilleville , il ne 
seroit pas seulement trop long, mais impossible; 
car à tous trois cet advancement de grade et 
d'honneur estoit inopiné , n'en ayant jamais ouy 
parler. Mais ils s'entr'embrassent, en sa pre- 
sence , fermement, et se jurerent la foy de ja- 
mais ne s'abandonner, ains de vivre et mourir 
ensemble. Et sortirent de la chambre si alaigrés, 
que tout le monde qui en ignoroit la cause ne 
pouvoit imaginer d'où leur pouvoit proceder 
tant d'aise et de contentement, 

Mais la nouvelle en fust bientost repandue, | court, mon guydon; et à tous les gentilshommes 
car il y avoit grand presse à se faire enroller | qui m'ont tant aimé que de me venir trouver, 
en ceste nouvelle compaignie, à cause de la fa- | s'ils n’estoient hommes d'armes en vostre com- 
veur. En quoy il ne fust pas pris ung seul | paignie, je veulx qu'ils soient enrollés pour 
homme, membre ny aultre, de celle de M. de | tels en la mienne.» | 
Gonnor, dont ils furent bien estonnés , car ils Quand ils se virent ainsi honorés et accreus 
s'attendoient , ou que M. de Vieilleville seroit | en charge, ils protesterent de jamais ne l'aban- 
leur capitainne, ou que le roy leur en donneroit | donner, mais vivre et mourir à son service, 
ung aultre , et qu’ils seroient tousjours entrete- | avecque remercyements infinis, se louants de sa 
nus à Metz. Mais il leur donna honnestement | grande bonté et courtoisie, qui les avoit bien 
congé, avec lettres qu'il escrivit par Mesvretin | recompensés par ceste décretion de leur voyaige, 
au roy, portant tesmoignage du bon service | de l'entreprise duquel ils ne se repentoient nul- 
qu'ils avoient faict à sa majesté. lement, et sur-tout les dix-neuf des vingt-cinq 

Doncques le dernier de may audit an, | gentilshommes qui n’estoient qu'archiers en 
M. d’Espinay se presenta en bataille au Champ- | l’aultre compagnie. Et donna au plus apparant 
Passaige, avec sa compaignie fort bien montée, | des six hommes d'armes, nommé Maucourt, l'es- 
et en un très-brave équipaige ; et affin que l’on | tat de mareschal des logis; de sorte que l’on n'a- 
ne pensast poinct qu'il eust emprunté hommes, | vait veu de long-temps petite trouppe si con- 
chevaulx et armes de celle du sieur de Gonnor, | tente que ceste-là. Et fust ce departement ainsi 
M. de Vieilleville commanda à Mesvretin, lieu- | faict à la descente de cheval, et à l'heure mesme 
tenant , de se mettre en bataille en la mesme | qu'ils se presenterent devant M. de Vieilleville; 
place et vis-à-vis l’une de l’aultre , car ils n’es- | qui furent menés au quartier qu'il avoit desjà 
toient encores partis, contraincts de payer leurs | ordonné et designé pour sa compaignie. 
debtes avant desloger ; mais il y avoit trop à | Sa compaignie enfin se fist fort belle, et des 
dire des deux, d'aultant que l'on eust pris ceux- | plus de toutes les ordonnances de France pour 
cy pour argoulets ou carabins, et celle de | cinquante hommes d'armes; car de toutes parts 
M. d'Espinay pour vraye gendarmerie. il venoit des gentilshommes pour s'y faire en- 
roller. Et quand sa commission eust esté de deux 
cents hommes d'armes, en moins de deux mois 
il l'eust rendue complette; et plusieurs gentils- 
hommes de Lorrainne s'y presenterent ; mais il 
n'en receust jamais ung seul pour le soupçon 
des rondes ; car c'est aux gensdarmes et aultres 
de cheval à les faire. Et deffendit expressément 
aux capitainnes des gens de pied d'en prendre 
en leurs compaignies pour le dangier des senti- 

| nelles, car par ces deux moyens les villes se ven- 
dent et se perdent; et, à vray dire, il n'estoit 
besoing de se servir d'estrangiers ; car il se trou- 
voit assez de braves hommes naturels français 
qui y faisoient la presse , mesme que pour une 
volée, vingt hommes d'armes des plus lestes de 

| la compaignie de M. le mareschal de Saint-An- 
dré, se casserent, et vindrent trouver M. de 
Vieilleville, qui furent fort bien receus ; parmy 
lesquels il y avoit cing ou six gentilshommes 
néapolitains, d'ancienne extraction, qui luy 

| 


CHAPITRE XIII. 


M. de Vieilleville forme sa compagnie d'hommes d'armes. — 
Il envoie plusieurs partis contre les ennemis. 


Le dixiesme de juin ensuyvant, arriverent à 
Metz les sieurs de Guyencourt , enseigne de la 
compaignie de feu M. de Humieres, le sieur de 
Moniz, guydon, et le sieur de Vadancourt, ma- 
reschal de logis, avec environ vingt-cinq gen- 
tilshommes de ladite compaignie, ayants tous 
leur équippaige de guerre comme s'ils eussent 
marché en armée qui campe. Ils furent fort 
humainement receus par M. de Vieilleville ; et 
demandant où estoit le lieutenant , il luy fust 
respondu par Guyencourt qu'il estoit demeuré 
sur l’esperance d'estre des premiers advancés 
en la maison de monsieur le daulphin quand on 
dresseroit son estat , qui devoit estre hien-tost. 
«C'est doncques à vous, monsieur de Guyen- 
court , dist lors M. de Vieilleville, que je donne | avoient de tout temps voué leur service et la 
ma lieutenance; à vous, monsieur de Monts, | vye, qu'il appointa à leur contentement ; car 
mon enseigne; et à vous, monsieur de Vadan- | ayant perdu leurs terres et moyens pour suivre 

40 


626 


le party de France, il leur donnoit la table, et à 
leurs chevaulx les provisions necessaires , affin 
qu'ils s'espargnassent la solde, qui estoit ung 
fort beau et advantageulx appoinclement, qu'ils 
ne trouverent jamais auprès dudict sieur le ma- 
reschal qu'ils avoient servy fort long-temps. 

Estant doncques sa compaignie parfaictement 
complette, il ne la laissa nullement oisive, mais 
leur fist veoir de la guerre à souhait; car, qua- 
tre mois durant, avec M. d'Espinay et ses braves 
chevaux-ligiers, ils tourmenterent tant les gar- 
nisons de la duché de Luxembourg , qu'ils n'o- 
soient plus sortir de leurs tasnieres, et endu- 
roient que l'on emmenast leurs bestiaux, sans se 
presenter à les venir rescourre ; car ils estoient 
tousjours battus : et alloient souvent les nostres 
au-delà de la portée du canon , et près des mu- 
railles , pour les sommer, avecques injures , de 

sortir et de venir au combat : en somme, ils 
firent une guerre si forte et si ennuyeuse au 
comte de Mesgue, qu'il eust volontiers quicté 
sa charge, jusques à demander trefve à M. de 
Vieilleville, qui se mocqua de ceste ouverture, 
lui mandant , par le trompette qui luy avoit ap- 
porté une letire de sa part, tendante à ceste fin, 
qu'ils mériteroient tous deux une honteuse dé- 
gradation d'armes et de tout honneur, d'entrer, 
estants serviteurs , en ceste particulière capitu- 
lation, ved que leurs maistres s'entreguerroient 
à toute oultrance devers la frontiere de Valen- 
ciennes, où ils avoient leurs deux armées prestes 
à se donner bataille, et qui s'escarmouchent in- 
cessamment; et qu'il avoit faict en sa demande 
ung pas de clerc et non de guerrier; le ren- 
voyant encores estudier en l'université de Lou- 
vain , d'où il estoit nagueres sorty. 

Ce comte, qui fort honteux recogneust sa 
faulte, eust voulu estre mort, et renvoya le 
trompette le supplier de n'en parler jamais , et 
qu'il luy pleust luy rendre sa lettre. Ce que 
M. de Vieilleville luy accorda fort liberalement, 
à la eharge toutesfois qu'il luy ammeneroit une 
somme de marée d'Anvers. Dequoy le comte 
s'acquicta; mais on ne mangea jamais marée 
avec plus grande risée ; car sans doubte il s'es- 
toit grandement oublié, d’aultant que deux ser- 
viteurs seront tousjours resputés lasches et 
couards, voire perfides, de s'entrembrasser et 
caresser, et voir leurs maistres s’entrebattre les 
armes au poing. | | 

CHAPITRE XIV. 


Le com'e de Mesgue se met en marche avec un gros délache- 
ment de la garnison de Thionville pour attaquer les troupes 
de M. de Vieilleville. 

Advint que, sur la fin de septembre audiet 
an , le president Marillac s'en voulut retourner 
en France, ayant passé ses deux années en cest 
estat : et pour luy servir d'escorte , M. de Vieil- 
leville le fist accompaigner de la meilleure part 
de sa cavallerie, et de grand nombre de harque- 
busiers à cheval. Dequoy adverty, le comte de 
Mesgue jour et demy devant ce partement , 
pour se revanger auleunement de tant d'incur- 
sions que ceux de Metz avoient faictes sur ses 
limites et plus avant , feist entreprise, avec tout 
ce qu'il peust amasser de forces , de venir enle- 
ver le bestail de la ville, qui estoit en grand 
nombre et de toutes sortes, paissant en la plaine 
sous la faveur du canon, et nous venir braver 
jusques dedans nos portes; laquelle il conduisit 
si secrettement que nous n'en eusmes jamais 
nouvelles , jusques à ce qu'ils parurent au sortir 
de Thionville. 

Ayant eu cest advis, M. de Vicilleville fist in- 
continant monter à cheval le reste de ce qui 
estoit demeuré de sa compaignie et de celle de 
M. d'Espinay; et parce que son lieutenant et ensei- 
gne conduisoient l'escorte du president, il com- 
manda à M. Dorvaulx de prendre son drappeau, 
else mettre à la testedecereste, et à M. d'Espinay 
de marcher aussi avec ce qui restoit de la sienne, 
et à M. de Thevalle de prendre sa cornette et 
faire deux trouppes, qui ne pouvoient monter 
ensemble à plus de sept-vingts chevaulx ; et 
puis fist sortir trois cents corselets, pour gai- 
guer en diligence un chasteau nommé la Domp- 
champ, gardé par les nostres en nombre de 
quinze ou vingt soldats soubs un capitainne 
nommé La Plante. Et quant à luy , après avoir 
faict fermer toutes les portes de la ville et prins 
les clefs, il vint loger à celle du Pont-Yffroy, 
pour estre adverty de quart en quart d'heure 
des entreprises de l'ennemy ; et y fist apporter 
son disner, ayant avec luy M. de Boisse, mais- 
tre-de-camp general des bandes françaises, et 
et le sieur de Croze, sergent-major , aussi gene- 
ral desdicies bandes; et posa quelques capi- 
tainnes sur les murailles , les enchargeant de s'y 
pourmener ; renforcea les corps-de-garde, et 
ordonna que tous soldats fussent en armes lè 

long des rues, et commandement à tous habi- 
tants de se resserrer en leurs maisons , et n'en 
sortir sur peine de la vye , et d'estre tués s'ils se 
trouvoient par les rues. Le reste des capitainnes 
estoit avec luy , et environ trois cents harque- 
busiers , s'il estoit besoing de quelque renfort, 
et puis sa garde. 

Il disne sur les neuf heures , entre les portes 
dudict pont, tous ees capitainnes avec luy, et 
plusieurs gentilshommes prets à monter à che- 
val, suivant le rapport qui leur viendroit, qui 
ne tardera gueres ; car M. d'Espinay luy manda 
qu'il avoit envoyé recognoistre l'ennemy jusques 
au Chasteau-Bruslé , distant de Théonville en- 
viron quart de lieue, où il ordonnoit de ses 
trouppes, et que, sur son honneur, il y avoit 
huict enseignes de gens de pied , et de huict à 
neuf cents hommes de cheval bien montés, et 
armés à écu, avec le bas de saye , là où default 
le barnoys , à la façon des ordonnances de Bour- 
goigne, et qu'en ce hôt de cavallerie on avoit 
compté environ treize drapeaux; que d'ensei- 
gnes , que de guydons; mais que d'attendre une 
si grande force il n'y avoit auleune apparence 
avec si petite trouppe, tant s'en fault qu'on la 
doive attaquer, et qu'il estoit resolu de se reti- 
rer devers la Dompchamp, soubs la faveur de 
trois ou quatre pieces de campaigne qui y sont, 
et les y attendre ; au moins il verra leur conte- 
nance et l'ordre qu'il vouldra tenir pour le com- 
bat, et qu'ils pourront estre arrivés dedans trois 
heures, car ils ne marchent que le pas pour sur- 
attendre leurs gens de pied : cependant il le 
supplie de luy commander son intention là- 
dessus. 

Incontinant après ce rapport, celuy de M. Dor- 
vaulx survint, qui estoit tout semblable; mais 
qu'il estoit d'avis qu'ils se devoient tous joindre 
ensemble ; car un si grand hôt les trouvant ainsi 
separés leur pourroit passer par sur le ventre, 
et qu'il avoit logé les corselets le long d'une 
vieille et longue tranchée, pour y estre favorisés 
contre la cavallerie de l’empereur , avec trente 
ou quarante harquebusiers à cheval qui luy res- 
toient de l'escorte du president , en un boys que 
l'ennemy ne pouvoit descouvrir, qui donne- 
roient en queue s’il les venoit charger ; mais 
qu'en tout évenement il n’y avoit ordre d'atten- 
dre de si grandes forces, et qu'il luy pleust Iny 
commander sur ce sa volonté, mais bientost , 

, car devant trois heures il les auroit sur les 


bras. 
CHAPITRE XV. 
Victoire de M. de Vieilleville sur les troupes du comte de 
Mesgue. 


M. de Vieilleville , fort fasché de ces’rapports 
qui tendoient tous à une retraicte, print une 
terrible resolution ; car il fist desmonter envi- 
ron soixante-dix harquebuses à crocq de dessus 
leurs chevalets , et les fist porter par ses gardes, 
qui estoient grands et puissants hommes, et 
d'aultres qu'il fist choisir parmy les bandes : in- 
vention qui a tousjours esté depuis praticquée 
aux gens de pied en çe royaume, que l'on ap- 
pelle mousquetaires, Et commanda au capitaine 
Croze de prendre cent harquebusiers, qui es- 
toient là tous presis, et gaigner en toute diligence 
ung petit villaige ou hameau au-dessus de la 
Dompchamp , nommé Honeppy , qui est si avant 
dedans les bois , qu'il en est tout couvert, et 
mener avec luy dix ou douze tambours, et s'y 
tenir, coy, sans aulcunement se faire paroistre , 
encores que l'ennemy ne puisse venir à eux qu'il 
ne cosloye et passe tout auprès du villaige; 
mais incontinant qu'il les verra aux mains qu'il 
en sorte, et s'advance en diligence, faisant bat- 
tre aux tambours la charge et l'allarme, et 
qu'il mette de furie ses harquebusiers en be- 
soigne. 

Ce commandement faict , il endosse ses armes 
dorées , fait lacer son armet garny de son riche 
pannache de plumes jaulnes et noires ; et prand 
sur son harnoys sa casaque de toille d'or à bro- 
derie de feuilles moresques de velour noir, et 
sort de la ville , en la garde de Dieu, monté sur 
son cheval Yvoy, en très sumptueux et ma- 
gnificque équippaige, laissant la charge de la 
ville et de tout son gouvernement à M. de Boisse 
duquel nous avons parlé cy-dessus , qu'il avoit 
esprouvé pour valeureux et très-saige capi- 
tainne, et fort respecté de tous les capitainnes de 
Metz, et qu'advenant sa mort, la ville seroit 
tousjours conservée pour sa majesté. 

Ainsy il marche , déterminé de mourir, ayant 
ses soixante-dix mousquetaires après luy, qui 
doubloient le pas, et n'avoient que pour tirer 
cing coups, tous apprestés en cartuches. 

Arrivé qu'il fust devers ses trouppes, elles se 
resjouyrent d'une merveilleuse allaigresse de sa 

presence; et, sans plus mettre les choses en 
longueur , discours, ny en doubte, tous unani- 
mement prindrent resolution et couraige de 
combattre et mourir, Et sur ceste ardante vo~- 
- lonté, qui fust très-agréable à M. de Vieilleville, 
il ordonna de toutes ses trouppes, comme expe- 
rimenté capitainne, et saichant bien faire la 
guerre à l'œil, ayant meslé les mousquetaires 
parmy sa cavallerie; qui a esté aussi une aultre 
invention qui a bien servy depuis à quelques 
chefs d’armées foibles de gens de cheval. Et ad- 
verty que l’ennemy marchoit en bataille droict 
à eulx, n'en estant qu'à demy-quart de lieue, 
il s'advance seulement au pas, disant qu’il falloit 
charger des premiers; car s'ils donnoient loisir 
à lennemy de les recognoistre, ils estoient sans 
doubte deffaicts. 

Et sur ceste resolution, ils baissent les vi- 
sieres , couchent le boys, et attaquent ce gros 
hôt , qui faict le semblable de son costé en espe- 
rance de les renverser tout aussi-tost, car la 
partie estoit mal faicte de dix contre un. Mais 
les mousquetaires, dequoy l'ennemy ne se 
doubtoit pas, tirent ; et aultant de coups, aul- 
tant d'hommes et de chevaux par terre; qui les 
espouvanta merveilleusement. M. de Vieille- 
ville , là-dessus, charge de furie avec sa trouppe, 
ayant M. d'Espinay et M. de Thevalle à ses 
costés, qui renverserent tout ce qu'ils rencontre- 
rent. Les mousquetaires rechargent , qui firent 
un grand abbatis, et une seconde bresche de- 
dans ce hot , plus grande que la premiere. Croze 
faict bruyre ses tambours, et sort de furie du 
villaige avec ses harquebusiers, qui leur don- 
nent en flanc. Le chevalier de La Roque vient 
de l'autre costé à toutes brides, qui les estonne ; 
car il les charge bien rudement et à limpro- 
viste. Eux, mal advisés et peu guerriers, avoient 
laissé leurs gens de pied bien loing derriere, 
comme par mocquerie et mespris de nostre 
trouppe, disants que ce n'estoit que une poi- 
gnée de gens, et qu'il n’estoit besoing de tant 
de forces pour les deffaire. 

Si bien que, pressés par le devant de nostre 
cavallerie, et de tous costés par Croze et Lanc- 
que, aussi que les trois cents ‘corselets , dont la 
pluspart estoient halebardiers , conduicts par le 
capitainne Damezan, s’advancent à la charge, 
qui firent une terrible et trés-sanglante execu- 
tion, ils prennent le spavente, mesme que les 

mousquetaires avoient mis 4 pied ou tués les 
chefs et plus apparants , qui estoient à la teste 
de leur hot, qui fut cause de leur desordre , se 
retrouvants sans commandeur ; et s’estonnent 
de telle frayeur , qu'ils tournent teste et enfilent 
la guerite, Fuyants devers leurs gens de pied ; 
mais ils furent poursuivis si furieusement , 
qu'ils les rompent eulx-mèmes au lieu d'en tirer 
du secours. ll se trouva ung grand nombre de 
chevaux des leurs sans maistres, que nos soldats 
prindrent pour courir après ce bataillon de fan- 
tachins. Mais M. de Vieilleville avec son fils et 
son neveu, suivis de toutes leurs trouppes , les 
avoient desjà mis à vau-de-routte , avec l'ayde 
que y avoit auparavant faicte leur cavallerie. 

Jamais on ne veid un si confus embarasse- 
ment, par faulte de bonne conduicte et d'expe- 
rience. li en demeura plus de quinze cents sur 
la place, et le reste prisonniers , horsmis ceux 
qui se sauverent dedans les bois, après lesquels 
M. de Vieilleville deffendit de courir. 

Quant à ceulx de leur cavallerie, il en de- 
meura environ trois cents de morts et six-vingts 
prisonniers; et voyoit-on le reste fuyr le long 
d'une montaignette sur le chemin de Thion- 
ville ; mais on n'alla pas après. Le sieur Duples- 
sis-Greffier, qui avoit suivy la victoire avec les 
aultres hommes d'armes de sa compaignie , luy 
apporta une enseigne de gens de pied, et ung 
guydon de gendarmerie. Il commanda de cher- 
cher les aultres par les champs pour les envoyer 
au roy ; et luy en fust apporté jusques à seize 
drappaulx. Et n’y avoit gueres de soldats des 
nostres qui n’eust ou ung ou deux prisonniers : 
seulement deux garses de soldats , qui estoient 
allées de bon matin au bois , en touchoient trois 
devant elles, qui n’est pour rire, mais pure ve- 
rité , comme les bergeres leurs moutons; car 
ils avoient jecté leurs armes pour mieux fuyr, 
et deux d'iceux estoient blessés. 

Le comte de Mesgue s'enfuit par les bois, de- 
vers la Mozelle où trouvant un batteau seul que 
menoit ung pescheur, se lance dedans , luy troi- 
sieme, et se sauverent à Thionville. 

Telle fust la fin de ce combat, le jour et feste 
de Saint-Michel audict an; aprés lequel, ne se 
presentant plus personne qui fist teste, M. de 
Vieilleville envoya un trompette devers celuy 
qui commandoit à Thionville, que ceulx qu'il 
enyoyeroit enterrer leurs morts ne recevroient 

aulcun desplaisir, et qu’ils y pouvoient venir en 
toute seureté. 


CHAPITRE XVI. 
(M. de Vieilleville est nommé chevalier de l'Ordre. 


Après ceste très-heureuse victoire, M. de 
Vieilleville s'achemine devers Metz, ayant faict 
ramasser toutes ses trouppes, desquelles, la re- 
vue faicte, il ne se trouva que huict morts, 
douze blessés et quatorze chevaulx, dont le cour- 
sier de M. d'Épinay en estoit l'un; mais il fut 
tué en la charge des gens de pied, qui le garda 
de courir fortune. 

Estant en la ville, il vint droict en la grande 
église, où il mit pied à terre pour louer Dieu, 
ayant desjà envoyé advertir les chanoines de s'y 
trouver. Ce qui fust bien solemnellement et en 
grande devotion executé. Toute l'artillerie, au 
reste , qui estoit sur les plates-formes, joua ; la 
Muette et toutes les aultres cloches de la ville 
sonnerent long-temps à grand bransle; et fust 
le bruict si grand de ceste allaigresse , que ceux 
de Thionville le pouvoient bien entendre; car 
le cours de la Mozelle qui costoye leur ville le 
leur portoit; de sorte que de long-temps Metz 
ne s’estoit veue en telle rejouissance. Et après 
avoir donné bon ordre pour la garde de si grand 
nombre de prisonniers, et faict prandre la liste 
d'iceulx par chasque compaignie, il alla soupper, 
et tous les capitainnes qui avoient esté du com- 
bat se trouverent , et grand chere, mais toujours 
louant Dieu; car telle estoit la coustume de ce 
brave seigneur, qui ne l’oublioit jamais en tou- 
tes ses actions. 

Le lendemain . il depescha le capitainne d'A- 
mezan devers le roy pour luy porter en poste 
les drappaulx , tesmoins de la victoire que Dieu 
luy avoit donnée, affin de l'advancer en credit 
et le faire cognoistre à sa majesté et aux grands; 
car il l’aimoit, le cognoissoit vaillant et hardy 
gentilhomme , et fort prompt en l’execution de 
ses commandements, jusques à entretenir deux 
de ses enfants aux bonnes lettres à Strasbourg , 
et pour apprendre la langue germanique ; aussi 
qu'il avoit bonne part en ceste victoire ; car s’il 
eust failly de faire marcher en diligence, et à 
propos, les trois cents corselets dont il avoit la 
charge au combat, le bataillon de huict ensei- 

gnes bourguignonnes, qui n'estoient qu'à demy- 
rompues, se fussent ralliées à la faveur d'un 
bois , qui nous eussent bien donné de l'ennuy ; 
mais il les prevint fort vaillamment, et les char- 
gea d'une terrible furie : d'aultre part, il estoit 
de fort illustre extraction des pays de Béarn, 
qui le rendoit encores plus recommandable. 

Il trouva , faisant ses diligences , à la poste de 
Chasteau-Thierry, un gentilhomme serviteur 
du roy, nommé Andresiz, qui apportoit la de- 
pesche de l'Ordre à M. de Nevers, pour en ho- 
norer M. de Vieilleville, l'ayant esleu de ce 
ranc le jour de Saint-Michel, auquel on crée les 
chevaliers de l'Ordre; et n'y en avoit eu que 
quatre en ceste création : car en ce temps-là il 
estoit, coinme nous avons tousjours dict , fort 
rare : qui estoient M. de Vaudemont, M. de 
Vieilleville, M. de Bourdillon , et le frere de 
M. de Langey, Martin du Bellay, qui avoit faict 
de grands services en Piedmont. 

Advanture certes fort considerable, que le 
mesme jour que M. de Vieilleville avoit obtenu 
une si belle victoire, le roy, se souvenant de 
luy, l’avoit receu de son propre mouvement en 
la compaignie des freres de son Ordre. 

Arrivé que fust le capitainne d’Amezan à la 
cour, qu'il trouva à Amiens de retour de Valen- 
ciennes , il s'adressa à M. le mareschal de Saint- 
André , qui le presenta au roy; et ses lettres 
veues, qui contenoient au vray le discours de la 
deffaicté, et les drappeaux receus, sa majesté 
envoya querir monsieur le connestable pour le 
rejouir d'une aussi bonne nouvelle , et luy mons- 
tra les enseignes de gendarmerie et de gens de 
pied , si semées d'aigles à double teste, de croix 
rouges , des armes d'Hespaigne , d’Austriche et 
de Bourgoigne, qu'il n'y manquoit rien. «Et 
bien, luy dist le roy, que dictes-vous de Vieille- 
ville? N'est-ce pas un vaillant et très asseuré 
capitainne d'avoir assailly avecsi peu de gens de 
telles forces , et par sa très-saige conduicte en 
avoir eu sa raison , Sans comme poinct de perte ? 
Quant à moy, je tiens ceste vicloire pour mira- 
culeuse. J'ay un fort brave serviteur en ce gen- 
tilhomme-la. 

Monsieur le connestable , auquel ces louanges 
n’estoient pas trop agréables, respondit assez 
froidement qu'on ne luy pouvoit veritablement 
oster qu'il ne fust ung fort brave chevalier, et 
très-experimentécapitainne ; mais que c’estoient 

hasards et advantures de guerre qui peuvent 
arriver aux moins rusés et experimentés capi- 
tainnes du monde; car, depuis que le spavente 
se met en une trouppe, cing cents en defferont 
cing mille, fussent-ils Rolands. «Tout ce que 
vous voudrez, dist le roy ; mais il a acquis ung 
merveilleux honneur à la nation française et à 
ma couronne, Que s’il eust pleu à Dieu que ceste 
nouvelle fust venue lorsque nous estions à Va- 
lenciennes devant l'empereur, je luy eusse en- 
voyé tous ces drappeaulx pour le faire crever de 
rire. Mais c'est le bon que vous ne vouliez pas 
qu'il eust l'Ordre ? — Vostre majesté, sire, me 
pardonnera s'il luy plaist, respond monsieur le 
connestable ; mais seulement je dis qu'il ne le de- 
mandoit pas, et n'en avoit escrit à personne, 
aussi qu'il est absent, et que la coustume porte 
que l'on ne l’envoye jamais gueres aux absents 
s'ils ne sont princes ou ‘estrangiers, comme 
vous avez faict 4 M. de Vaudemont. » 

Le capitainne d'Amezan nota bien toutes ces 
parolles, qui les rapporta fort fidellement en 
son retour, avec un present de trois cents escus 
etune lettre de retenue en estat de gentilhomme 
servant, et pour tel fust couché sur l'estat du 
roy, et en servit sa majesté avant partir. Quant 
au sieur d'Andresiz, il trouva M. de Nevers au- 
près de Mezieres ,en sa comté de Rethelois, au- 
quel il presenta toute la despesche du roy. et 
l'ayant veue, il fust très-aise pour le regard de 
M. de Vieilleville, disant qu'il y en avoit une 
vingtaine en ce royaume qui ne l'ont pas si bien 
merité que luy, et qu'il se sentoit fort obligé au 
roy de l'avoir choisy pour en honorer de sa part 
ung si brave et vaillant chevalier. Mais il fust 
encore plus ravy de joye d'entendre par le sieur 
Duplessis-Greffier la deffaicte, ou route pour 
le moins, de toutes les garnisons du gouverne- 
ment de Luxembourg, que M. de Vieilleville 
avoit despesché en poste devers luy pour la luy 
faire entendre, et arriva ung jour aprés la ve- 
nue d'Andresiz : qui fust cause que ledit Andre- 
siz passa plus oultre , de quoy il fust trés-marry ; 
car il fust frustré de l'esperance du present de 
M. de Vieilleville, qui ne luy pouvoit faillir s'il 
fust venu jusques à luy. 

Et par lequel sieur Duplessis M. de Nevers 
envoya à M. de Vieilleville toute la despesche du 
roy, et les mesmes lettres que sa majesté luy 
avoit escrites, avec demonstration de joie in- 

croyable d'une si heureuse victoire, et qu'il sem- 
bloit que Dieu et le roy eussent conféré én- 
semble de faire en ung mesme jour deux si 
bons effets : Dieu de dunner la victoire , et le 
roy ung si honorable guerdon ; et puisqu'il es- 
toit choisy pour l'honoréer de l'Ordre, qu'il es- 
timoit à grand heur, il le prioit de prendre sa 
commodité; et parce qu'il scavoit que sa resi- 
dence estoit très -requise à Metz, il estoit con- 
tent d'aller jusqués à Ligny, voire à Thon, 
plustost que de l'incommoder, et que là il feroit 
venir M. de Vaudemont, ayant aussi le pouvoir 
de l'Ordre pour luy, affin de les despescher en- 
semble, et que, luy assignant le jour, il ne 
fauldroit, toutes choses cessantes, de s'y trou- 
ver, et qu'en mille fois meilleur endroict il le 
voudroit bien gratiffier. 

A quoy M. de Vieilleville fist responce, par 
le mesme sieur Duplessis qu'il luy renvoya, 
qu'il le remercioit très - humblement de tant 
d'honneur, ne luy ayant jamais faict service qui 
le deust convier à telle bienveillance et gratiffi- 
cation; mais il le supplioit de l'excuser s'il ne 
prenoit l'Ordre de sa main; car quand le roÿ 
François le fist chevalier de l'accolade de l'espée, 
il protesta de ne jamais prandre le collier da 
grand ordre de Saint-Michel, si Dieu luy fai- 
soit ceste sainte grace de l'en rendre digne par 
ses merites et bons services, que de la main de 
monseigneur le daulphin, son seigneur et 
maistre, qui ést aujourd'huy, par la grace de 
Dieu, regnant; et que d'aultre part, de le 
prandre en la compaignie de M. de Vaudemont, 
qui s'est non-seulement associé, mais animeu- 
sement bandé avec le cardinal de Lenoncourt 
pour Juy courre sus et luy ravir son estat , il ne 
s'y pouvoit nullement plier, et plustost du tout 
le reffuseroit ; le suppliant très - humblement 
d'avoir son excuse trés-agreable. Et finissoit sa 
lettre par très-humbles et très-affectionnées 
offres de services, et toutes aultres soub 
missions que l'on peut defferer à un grand 
prince. j 

Quand M. le duc de Nevers eust veu cesté 
responce , il en fust merveilleusement ché et 
desplaisant , sé voyant privé du contentement 
que desjà il se promettoit de là veue de M. de 
Vieilleville , car il l'aimoit et honoroit beaucoup. 
Mais, trouvant ses excuses assez legitimes et 
pertinentes , il renvoya ledict sieur Duplessis , 

avec unè très - lionneste lettre qui contenoit 
l'extrémé regret qu'il portoit de ce reffus. 


CHAPITRE XVII. 
Mauvaise conduite du sergent-major et du prévòt de Metz. 


Le capitainne Nicolas de Bragme , sergent- 
major de Metz et du pays messin , et le- prevost 
Vaurre, desquels nous avons parlé sur la fin 
du cinquiesme livre, faisoient leurs orges , 
comme l'on dict , en leurs charges , avec oppi- 
nion que leurs deportements n'estoient des- 
couverts, parce que M, de Vieilleville leur fai- 
soit infinies faveurs, à cause qu'il ne se pouvoit 
passer du service de ces deux hommes, pour 
l'experience que chacun d'eulx avoit en son of- 
fice , et de la soigneuse diligence qu'ils y exer- 
eeoient ; car Nycolas, pour la discipline militaire, 
n'avoit gueres son pareil, et prenoit grande 
peine et plaisir à dresser le soldat en la grace 
du port de ses armes, à l'admonester de son 
devoir , et le reigler en l'ordre de sa faction. 
Et oultre ce, ordonnoit un bataillon quand il 
venoit quelque grand à Metz, français ou es- 
tranger , à qui M. de Vieilleville vouloit don- 
ner plaisir en toutes ces sortes de façons, que 
jamais ceulx qui en ont faict les livres ont sceu 
figurer , et alloit visiter jour et nuict les corps 
de garde sur les murailles et dedans de la ville; 
que s'il y eust trouvé quelque desordre ou def- 
faillance , les caporaulx estoient en danger de 
courre une maulvaise fortune. 

Quant au prevost , il n'y en avoit poinct en 
toute la France qui eust plustost instruict un 
procès-criminel, ny plus rusé pour surprendre 
un prisonnier en ses responces : trés-hardy au 
demourant , et fort prompt aux captures , car il 
y hasardoit sa vie, sans rien apprehender ou 
. recognoistre, Et suivit une fois quatre soldats 
qui avoient coupé la gorge à une fille après l'a- 
voir violée, à quart de lieue de Metz avec dix 
archers seulement jusques à Sainct-Dizier , qu'il 
ramena en la ville, et les fist executer sur la 
roue. Et ne fault trouver estrange si tels devoirs 
obligeoient M. de Vieilleville à les aulcunement 
favoriser ; maissous ce pretexte ilscommettoient 
beaucoup d'abus, Celluy qui s'ensuit estoit bien 
grand et très-pernicieux ; car il entretenoit et 
nourrissoit les voleurs en plusieurs pays et con- 

trées, et principalement sur les confins du gou- 
vernement de Metz. 

Il y avoit une capitulation faicte entre les 
gouverneurs de Metz et de Luxembourg pour 
coupper chemin à mille voleries qui se commet- 
toient en leurs gouvernements soubs l'ombre de 
faire la guerre; que tout capitainne , sergent, 
caporal ou aultre, menant soldats en campaigne 
busquer fortune, seroit tenu de les avoir tous 
nommés et enroollés en un certificat signé du 
gouverneur , par lequel il les advouoit à la solde 
et service de son prince ; et puis , sans ledict cer- 
tificat, ils estoient sans rémission , d'une part et 
d’aultre , pandus et estranglés : en oultre, que 
tout soldat trouvé saisi des deux escharpes, la 
blanche et la rouge, estoit rompu sur la roue, 
comme trahistre et assassinateur ; et n’en avoient 
pas meilleur marché s'ils avoient l'écharpe jaulne, 
qui est de Lorrainne , avecques la leur. 

Or, ceste capitulation avoit esté vivement 
poursuivie par M. de Vieilleville , parce que plu- 
sieurs lansquenets des environs de Treves, qui 
avoient esté du regiment du colonel Jacob Wen- 
Ausbourg , aussi natif de ce pays-là, s'en estoient 
cassés , et se jectoient par trouppes en Ja cam- 
pagne pour nous courre sus; trouvants plus de 
prouffict de faire la guerre en toute liberté, 
que d'estre sous le commandement de quelqu'un, 
et bien montés. Mais s'ils prenoient de nos sol- 
dats , ils les menoient à Luxembourg , faisants 
quelque tribut au gouverneur pour les retirer 
et advouer , qui estoit fort aise de nous nour- 
rir des ennemis et y gaigner. 

Nos capitainnes en prindrent par les forests 
jusques à vingts ; et n'ayants poinct de certifi- 
cat, ils estoient livrés au sergent-major et au 
prevost, comme estants de leur gibbier, pour 
les faire pugnir selon la capitulation. Mais ces 
deux mattois venoient rapporter à M. de Vieille- 
ville qu'ils les avoient faict noyer; sans faire 
bruict, comme gens qui ne valoient pas les 
pandre, aussi que leurs compaignons en seroient 
plustost attrappés , car ils n'auront pas le soing 
ny l'advis de prandre certificats, et que seront 
aultant de morts, par ce moyen moins d’enne- 
mis : cependant ils les faisoient évader pour de 
l'argent, mais beaucoup; car ils se rachep- 
toient à grosses sommes , et les faisoient sortir 
en plain jour , travestis en paysants, et en 
compaignie de ceulx qui spportoient l'argent 

de leur délivrance; lesquels retournoient tout 
aussi-tost à la volerie, nous faisants par ce 
moyen beaucoup de dommaige ; car ils avoient 
esté fort long-temps au service de France soubs 
ledict colonel , et cognoissoient si bien nos fa- 
cons, le pays et nostre laugue , qu'ils osoient 
bien aller jusques aux portes de Troies , de 
Rheims et de Chaallons , sans guydes ni truche- 
ments, avec l’escharpe blanche , prandre des 
marchands et d’aultres riches prisonniers, où ils 
gaignoient un bien infini, tant pour leur rançon 
que pour leur despouille; car marchands qui 
vont à l’emploicte son@tuusjours bien garnys et 
montés; et dura ceste praticque environ qua- 
torze mois , sans aultrement estre tout-à-faict 
descouverte , mais seulement par soupçon , du- 
quel encores que M. de Vieilleville eust quelque 
vent, si ne vouloit-il, pour les respects que des- 
sus, rien esmouvoir et en attendant faire que 
plainte fust portée : somme qu'en cest espace de 
temps ils firent de ceste façon évader plus de 
cent prisonniers. 

Ils entretenoient une aultre pratique bien 
meschante ; que si quelqu'un venoit à plainte 
d'ung soldat , eux, qui avoient le commande- 
ment d'y donner ordre et d'en faire le chasti- 
ment, l'envoyoient incontinant advertir qu'il 
s'escartast pour un temps si l'offence estoit li- 
giere, attendant que son appointement se fist; 
mais si elle estoit capitale ils luy faisoit ung trou 
en la nuict affin qu'il évadast , le tout pour de 
l'argent. 

CHAPITRE X VIII. 


M. de Vieilleville prend la résolution de les punir. 


Il escheust au capitainne La Cahuziere d'al- 
ler à la guerre à son tour , selon l'estat qu'en 

avons dict. Et estant en campaigne , prend le 
chemin de Rougerieules pour s’en venir à Sainct- 
Myhel, où il fust adverty qu'il y avoit des cour- 
reurs qui prenoient la route de Bar-le-Duc, 
pour aller, à son oppinion , en Champaigne at- 
trapper quelques marchands. ll pouvoit avoir 
environ trente harquebusiers et aultant de cor- 
selets passablement montés, et marche tant 
qu'il trouve la piste des ennemis; et les décou- 
vrantenung valion, ilsepare sa trouppe en deux, 
puis les charge si furieusement et à l'improviste, 

qu'ils estoient il en demeura vingt sur la place, 
douze prisonniers ; le reste le gaigne à la fuicte. 

Il retourne à Saint-Myhel pour repaistre ; et, 
envisageant les prisonniers, il en recogneust 
ung qui aultrefois avoit passé par ses mains, 
auquel il dict : « Comment mort-Dieu tu as esté 
noyé, et toutefois te voilà encores ! vertu de Dieu 
quelle piperie est cestecy ? » Le soldat qui com- 
mandoit à ceste trouppe estoit allemant , par- ` 
lant toutefois fort bon français, et parant du 
colonel Jacob ; luy confesse qu'il a esté autrefois 
son prisonnier, mais qu'il esperoit en sortir 
pour sa rançon comme il a faict , et bien payée 
au sergent-major de Metz. « Et pour combien ? 
dist le capitainne. — Pour mille escus, res- 
pond-il; aultrement il m'eust faict noyer. Mais 
j'en ay gaigné depuis ce temps-là plus de six 
fois davantaige ; et si ay encores des marchants 
français prisonniers, que je pris dernièrement 
allants à Rheims, à la foire de la Cousture , qui 
m'en fourniront plus de six mille : par ainsi, 
faictes-moy bonne guerre.» Alors le capitainne 
s'écrie , disant : « Ha bon larron , traditor Ny- 
colas ! Je regnie Dieu je te feray pandre. » Et 
puis s’addressant au soldat : « Où est ton certif- 
ficat ? — Je n'en ay poinct, dist-il; car nous 
nesommes ny à l'empereur ny au roy de France, 
mais soldats de fortune , qui la cherchons par- 
tout où nos advertissements nous guident; et 
est nostre principale retraicte en l’archevesché 
de Trieves, en la mesme cité, et mesme ar- 
chevesque prince electeur. » 

Le capitaine La Cahuziere ayant entendu ce 
soldat, se contentant de vingt ou trente che- 
vaulx de butin, de ses douze prisonniers, des 
armes et accoustrements des morts , serre vis- 
tement bagaige et faict brider , et s'en retourne 
de colere à Metz, bien deliberé de faire le pro- 
cts du capitainne Nycolas , et d'en demander 
trés-instamment à M. de Vieilleville la justice. 

Arrivé qu'il fust à Rougerieules, s'advance 
au galop laissant sa trouppe derriere, car elle 
estoit en seureté, et se presente à M. de Vieille- 
ville, auquel il fait sa plainte, luy recitant tout 
le faict, et le langaige de mot à mot que luy 
avoit tenu le chef de la trouppe qu'il a deffaicte 
entre Bar-le-Duc et Sainct-Myhel, qu'il pensoit 
estre noyé; de quoy ildemande très humblement 
justice. 


M. de Vieilleville, très esbahy, luy commande 

de ne publier nullement ce qu'il luy avoit dict, 
pour plusieurs raisons quil luy fera bientost en- 
tendre, mais sur-tout qu'il mette ses prisonniers 
en seure et secrete garde en son logis, à ce 
qu'ils ne soient veus ny recogneus de personne, 
et qu'il s'en retourne en diligence devers ses 
soldats pour les emboucher à part de son ins- 
truction avant qu'ils entrent en la ville. 

Ce que ce capitainne executa fort exactement ; 
et entrerent tous ses soldats en la ville, sans que 
personne sceust qu'ils eussent des prisonniers; 
et firent courir le bruit qu'ils n'avoient pas eu 
du bon. Mais il estoit en grand cœur de sçavoir 
les raisons que luy avoit remises M. de Vieille- 
ville; car il se feust plustost deffaict soy-mesme, 
que le capitainne Nycolas ne l'eust esté, de luy 
avoir sourratté de ceste façon mille escus; et se 
presentant devant luy avec asseurance d'avoir 
executé en toute fidelité son commandement, il 
le supplia de l'en esclarer. 

M. de Vieilleville luy dist qu'il avoit envoyé 
devers M. de Nevers, pour le supplier de luy 
envoyer son prevost de Champaigne, affin de 
faire le procès au sien et au capitainne Nycolas; 
et qu'il se deffie qu'ils facent quelque menée 
pour ung prisonnier, nommé La Trousse, qu’ils 
tiennent il y a plus de deux mois ; car, encores 
qu’il leur a esté commandé de le faire executer, 
ils ont toujours dilayé ; et est bien adverty qu'ils 
ont envoyé des lettres que le prisonnier a es- 
crites au sieur de La Trousse, prevost de l'hos- 
tel du roy, duquel il se dict parant, ce qui est 
croyable, car ils portent le mesme nom ; et veult 
descouvrir où tend ceste longueur; car ils ont 
esté si temeraires qu'ils luy ont demandé sa 
grace, qui est eutierement contrevenir au de- 
voir de leur charge; et par ce seul traict d’ou- 
bliance il les juge dignes de mort ; et premier 
que la sepmaine passe il les luy rendra pendus. 

Cahuziere, ayant ceste parolle d'ung tel 
homme, n’eust pas voulu changer sa qualité 
avec celle d'un grand prince, et le remercia 
très humblement La-dessus le capitainne Ny- 
colas entre en la chambre; et, ayant faict la 
reverence à monsieur le gouverneur, il s'ad- 
dresse au capitainne La Cahuziere pour l'em- 
brasser et caresser, luy disant qu'il estoit marry 
de sa fortune, et qu'il n'avoit pas eu du bon en 
ses entreprises. Mais l’aultre se deffaict de ceste 
embrassade, et se destourne de peur qu'il le 

joigne. M. de Vieilleville se leve, et le tire a. 
part, luy demandant pourquoy il avoit ainsi re- 
jecté le capitainne Nycolas; et sembloit qu'il 
voulust descouvrir ce qu'ils avoient entrepris de. 
cacher, Il respondit qu'il s’en estoit ainsi reculé 
par horreur et dedaing, parce qu'il sentoit desjà 
le bourreau, puisque luy-méme l'avoit con- 
dampné à estre pendu. De quoy M. de Vieille- 
ville se print bien fort à rire: puis, s'addressant 
au capitainne Nyculas et au prevost, il leur 
dist qu’il trouvoit estrange ceste longueur sur 
l'execution de La Trousse, et que si dedans 
vingt-quatre heures l'on n'y mettoit une fin, 
qu'il se fascheroit de telle sorte qu'il y parois- 
troit. A quoy ils respondirent que demain à 
quatre heures après midy il ne seroit pas en vie : 
ce qu'il leur commanda assez rigoureusement. 


CHAPITRE XIX. 
Le prévôt et le sergent-major de Metz sont arrélés. 


Le lendemain , 4 deux heures aprés midy, on 
mene La Trousse en la place du Champ-Passaige 
où se font les executions de justice, pour y estre 
troussé ; mais les mattois luy avoient faict pran- 
dre ung manteau dessous lequel il avoit les 


‘mains non liées, et faignoit d’estre lutherien 


pour s'excuser de porter une croix, n'ayant 
poinct, au reste, de corde au col. Or, le sergent- 
major est tenu d'assister à toutes les executions 
de justice, avec une eseouade de soldats que 
chasque capitainne doit fournir à son tour. 
Mais il ne s'y trouva poinct, ny le prevost sem- 
blablement, laissant ses archers en la charge de 
son greffier. 

Quand le greffier eust achevé de lire son 
dictum, La Trousse se valse et jecte du haut 
en bas de l'eschele, laissant le manteau entre 
les mains du bourreau, prend la course, se 
fourre parmy la populasse et se saulve ; car sol- 
dats, archers et tout le monde luy faict largue. 
Il vient 4 la porte Mozelle, quartier de son ca- 
pitainne Pierre Longue, od tous ses compai- 
gnons, qui desja le pleuroient, car il estait 
lancespessade, luy ouvrirent le passaige a grande 
joye, et s'en va, sans que jamais il fust possible 
de le rattrapper, encores que plus de vingt 
chevaulx allassent après, et par divers chemins. 

M. de Vieilleville estoit en sa chambre, dis- 
pulant avec des ingenieurs sur le plan d'une ci- 

tadelle qa'il avoit projecté de faire bastir à Metz, 
quand on luy vint faire ce rapport : de quoy il 
entra en un merveilleux colere, et commanda 
au sieur de Beauchamp d'Angiers , capitainne de 
sa garde, d'aller prandre le prevost : et se trou: 
vant le capitainne La Cahuziere fort à propos, 
il eust commandement de se saisir du capitainne 
Nycolas, qui n’eust pas pris de telle affection 
une cent fois meilleure charge ; mais il n'oublia 
de faire sceller tous ses coffres et inventorier 
ses meubles. 

Ces deux galants arrestés furent mis en di- 
verses prisons, pour obvier à la conference; 
ausquels le president de l'Aubespine , qui avoit 
succedé à Marillac, esbaucha le procès, attendant 
le prevost de Champaigne nommé Alzau, mais 
de telle sorte, que d'entrée de jeu il leur pre- 
senta la question : qui confesserent, comme gens 
delicats qui n'ont pas accoustumé de souffrir, 
qu'ils avoient touché chacun mille escus, le 
greffier du prevost quatre cents, et le bourreau 
deux cents, pour donner lumiere en faveur à 
ceste évasion; mais qu'ils esperoient que M. de 
Vieilleville leur feroit grace et misericorde en 
eonsideration de leurs bons services, et qu'il n'y 
alloit poinct du service du roy, ny d'aultre chose 
qui leur eust peu estre imputée à tradiment ou 
perfidie, mais seulement vouloient sauver ung 
enfant de bonne maison, nepveu d'un prevost 
de l'hostel du roy, l'un des chefs de justice de 
France, duquel ils dependoient tous deux; et 
supplioient le president de luy remonstrer leurs 
raisons, à ce qu'il en eust pitié, et esgard a 
leurs personnes et qualités, et luy-mème de leur 
estre pour l'honneur, et au nom de Dieu, 
aydant. Mais le tout envain ; car le president 
leur respondit qu’il pensoit bien que s'il n’y 
avoit aulires bourriers en leurs fleustes que 
l'evasion de La Trousse, ils seroient en espe- 
rance de quelque remission ; mais il se trouvoit 
tant d'aultres charges , que à male peine en 
pourront-ils reschapper. Eulx, ne se doubtants 
poinct du faict de La Cahuziere, demandent 
quelles, A quoy il respondit que le prevost ge- 
neral de Champaigne les leur dira incontinant 
aprés son arrivée, qui sera dans deux ou trois 
jours ; et les laissa en ceste convulsion de leurs 
cing sens ; car nous n'avons plus severes juges, 
ny plus fideles tesmoins de nos actions, que nos 
consciences. 

CHAPITRE XX. ` 
ls sont ponis du dernier supplicé, He 


Trois jours après ceste premiere interroga- 
tion, le prevost Alzau arrive, qui, après la re- 
verence faicte à monsieur le gouverneur, et les 
lettres de M. de Nevers presentées , fust envoyé 
au president de l'Aubespine, qui luy fist veoir 
tout ce qu'il avoit advancé en ce procès. Mais il 
requit incontinant qu'ils fussent mis ensemble, 
et qu'il n'y avoit plus de dangier de les laisser 
coucher en ung mesme lict , car leur confession 
de La Trousse les condamnoit assez. 

Et estants logés ensemble aux prisons ordi- 
naires, le prevost Alzau les vint trouver, ac- 
compaigné du capitainne Beauchamp, qui suy- 
vent dix ou douze lansquenets de la garde. Et 
tout à l'instant arrive le capitainne La Cahuziere 
avec son prisonnier nommé Hansclavez, qui leur 
fust presenté.' 

incontinant que le capitainne Nycolas l'eust 
veu, il s'escria , disant : «Ha! monsieur le pre- 
vost Vaurre, nous summes perdus : je vous di- 
sois bien qu'ayant donné ceste bourde à mon- 
sieur le gouverneur, de l'avoir faict noyer, nous 
devions envoier après dedans les bois pour le 
faire tuer ; mais vous ne voulustes pas : et voilà 
nostre condamnation. » 

Le prevost Alzau dist à toute l'assistance qu'il 
ne falloit pas grandes escritures pour l'instruc- 
tion de leur procès , car ils confessoient plus 
qu'on ne vouloit ; et sur le champ commande de 
leur mettre les fers aux pieds; ce qui fust faict 
en sa présence. Puis vint faire son rapport à 
M. de Vieilleville, pour en ordonner ce qu'il luy 
plairoit. 

Auquel il commanda de leur demander qu'es- 
toient devenus quarante prisonniers qui leur 
furent baillés pour estre executés suivant la 
cappitulation, ayants esté pris sans certificat 
ou adveu, et leur monstrer par escrit les jours : 
et les mois qu'on les leur a delivrés à diverses 
fois, et leurs noms, ensemble le registre qu'ils 
ont tenu de leur mort, suivant l'usance de jas- 
tice, et qui en a esté l’executeur ; ‘tem, s'ils 
n'ont pas eschelé en plain mynuict les murailles 
de l'abbaye de Saint-Pierre, et enlevé deux re- 
ligieuses de là-dedans, et leur demander où 
elles sont, en leur montrant la requeste de 
l'abbesse; et au cas qu'ils reffusent de confesser 

verité, leur donner la question tout incontinant. 

Le susdict prevost retourne devers eux, qu! 
execute ce commandement avecques une ex- 
treme rigueur. Eulx respondent que les soldats 
qu'il demande ont passé par le chemin de Hans- 
clavez; car de les avoir tués, il n’y eust en ap- 
parence, d'aultant que c'estoit nourrir la gar- 
nison de Metz en oisiveté, et leur faire oublier 
le mestier de la guerre, parce que la vraye et 
naturelle garnison de Ja duché de Luxembourg 
sestoit quasi du tout retirée, né voulant plus 
combattre pour avoit à faire à trop forte partie, 
et que le comte de Mesgue avoit suscité ceulx- 
cy, affin de nous entretenir des ennemis qui ne 
luy coustoient rien ; mais encores il y gaignoit, 
car il en tiroit beaucoup de daces et de tributs, 
jusques à prendre le dixiesme de leurs butins. 
Et supplivient M. de Vieilleville d'avoir pitié 
d’eulx, et leur faire misericorde, attendu la 
pureté de leur intention, qui ne tendoit que à 
tousjours entreténir le soldat français en l'exer- 
cice de sa valeur. 

Et quant aux deux religieuses, il voyent bien, 
puisqu'on les recherche de cela , que l'on pour- 
chasse leur mort ; car il n'y a capitainne, ni 
quasi soldat, qui n'ait sa garce , et qu'ils n'eus- 
sent jamais faict ceste entreprise s'ils n'y eussent 
esté appellés par elles-mesmes ; car desjà, durant 
le siege, on les avoit cachées chez le vidame de 
Chartres : de dire où elles sont, ils ne le peu- 
vent, et pensent qu'elles se sont retirées, lors 
de l'esmeute , de leur emprisonnement. Le ca- 
pitaine Nycolas sûpplie le prevost Alzau de ne 
faire aucun desplaisir à la sienne, car elle est 
grosse de trois mois. 

Alzau retourne avec son greffier et toutes 
leurs responces, sur lesquelles M. de Vieilleville 
commande d'assembler le conseil, où il voulut 
que les plus anciens capitainnes assistassent ; 
car les maistre-de-camp et sergent-major géné- 
raulx Boisse et Croze s'en estoient allés il y avoit 
plus d'un mois. Et eux assemblés, le capitainne 
Nycolas füst condampné à estré desgradé des 
armes et de tout l'honneur, puis pendu et es- 
tranglé. 

Ils commancérent l'exécution de ceste sen- 
tence par le despouiller de tous ses habillements 
de noblesse; car estant bel homme, de belle 
taille, et d'aige moyen, il se delectoit fort, 
comme voluptueux et adonné à l'amour, de 

toutes sortes de draps de soye, jusques à porter 
sur ses escharpes de velours des fers d'or; au 
lieu desquels habillements il fut , depuis la teste 
jusques aux pieds, accoustré en paysant. Et 
luy osta-t-on les armes qu'on luy avoit rendues 
et ceintes une demie-heure auparavant en venir 
là. Et sur le point que l'on vouloit le mener au 
supplice, qui estoit designé en la place de la 
grande eglise, M. de Vieilleville, de ce adverty, 
envoya dire que, pour le respect des armes, et 
qu'il avoit commandé à tant de capitainnes l'es- 
pace de vingt ans en lieux signalés, qu'il vou- 
loit qu'il fust estranglé en la prison, et son 
corps ainsi travesty porté sur une table en la 
place devant la geolle. Ce qui fust faict; et y 
demeura depuis huict heures du matin jusques 
à quatre eprés midy. Spectacle digne de grande 
pitié, de veoir un tel homme, roidde mort, 
estendu sur une table, avec un vieil chappeau 
tout percé, destainct , et sans rabat, vieilles 
guaistres et sabots, qui depuis vingt ans n’avoit 
porté que bas de soye et souliers de velours, et 
tousjours couvert de fers d'or. 

Quant au prevost Vaurre et son greffier, qui 
avoient veu toute la tragedie du sergent-major, 
ils furent menés en la place susdicte pour y être 
execulés. Puis le bourreau fust fouetté par son 
valet autour de la potence, et aux quatre coings 
de la place, après cela remisen son office par 
faulte d’aultre. 

Ainsi finirent ces deux miserables, qui avoient 
grande authorité en tout le gouvernement de 
Metz et pays messin; car à Thoul et Verdun ils 
avoient des lieutenants , et y faisoient quelque- 
fois leurs cavalcades avec bonne escorte, pour 
faire reluire leur grandeur. Le corps du greffier 
fut porté sur le grand chemin de Metz au Pont- 
à-Mousson, et pendu à un arbre. Mais les deux 
aulires, pour le respect de leurs qualités et 
estats , furent enterrés en l'eglise des cordeliers, 
Yun sur l’autre en une mesme fosse, 


CHAPITRE XXI. 


M. de Vieilleville fait mettre en liberté des machands que l'on 
retenoit injusterhent en prison. 


Après céste execution, le capitainne La Cahu- 
ziere fist instance fort aspre de ravoir la rançon 
de Hansclavez, que luy avoit ainsi sourratté le 
capitainne Nycolas, et maintenoit que l'argent 


636 
estoit dedans ses coffres qu'il avoit faict sceller 
lors de prise, à l'ouverture desquels M. de Vieil- 
leville voulut estre present, pour cbvier aux 
abus : et fut à la vérité la somme de mille escus 
trouvée , non pas celle de Hansclavez, car incon- 
tinant qu'il avoit faict un cop de main, il l'en- 
voyoit à Cusset ou Busset en Auvergne à sa 
femme, mais c'estoient les mille escus du pre- 
vost de l’hostel, La Trousse. qu'il n’eust pas 
loisir d'escarter ; et furent trouvés en une bourse 
rouge , avec une lettre dudict prevost , de telle 
substance : 

«Monsieur de Bragme, je ne vouldrois pour 
rien escrire 4 M. de Vieilleville pour la deli- 
vrance de mon neveu ; car estant chef de justice, 
comme je suis en ce royaume, il me feroit rou- 
gir de honte de requester ung si meschant 
homme; car je cognois son integrité estre telle, 
qu'il ne pardonneroit pas à son propre frere, en 
dangier de me faire perdre mon estat, veu la 
créance que le roy a en luy; mais, si de vous- 
mesme vous le pouvez faire évader, suivant l'au- 
thorité que vous avez sur les soldats, je vous 
supplie, et M. le prevost Vaurre, d'y ouvrir vos 
cinq sens, et vous y évertuer; et pource que 
vous ue pouvez executer cela tous seuls, je vous 
envoye deux mille six cents escus pour gaigner 
les hommes que vous pouvez enployer à ceste 
entreprise; et s’il n'y a assez, je vous jure , en 
foy d'homme de bien, de vous rembourser de 
ce que vous aurez fourny davantaige : et gardez 
ceste lettre pour gaige de ma parolle. » 

Ceste lettre veue, l'on jugea bientost qu'il 
n'eust poinct fallu d’aultre tesmoignage, ny 
meilleure preuve pour advancer le procès de ces 
miserables , s’il estoit à faire, Et commanda M. de 
Vieilleville qu'elle fust mise avec les aultres 
pieces du procès : puis il ordonna que les mille 
escus fussent delivrés au capitaine La Cahuziere; 
mais il n'oublia, comme charitable et plain de 
bonté, d’ordonner que tous leurs meubles, armes 
et chevaulx , fussent vendus en pleine place, et 
à l'encant , pour estre l'argent qui en provien- 
droit distribué aux pauvres necessiteux et hon- 
teux, par les maisons, et le reste envoyé à lhos- 
pital : ung aultre, sans cérémonie, et d’autho- 
rité absolue , les eust mis en ses bouges. Il 
donna la charge de ceste charité à quatre nota- 
bles bourgeois de la ville, reputés gens de bien 
et conscientieux; de quoy ils devoient rendre 

compte devant le president de l’Aubespine ; qui 
s'en acquiterent fort chrestiennement , sans en 
vouloir tirer aulcun salaire pour leurs vacations: 
et y en avoit pour plus de six mille francs, leurs 
serviteurs , domestiques préalablement payés. 

Ceste despesche faicte, il s'advisa d'ung aultre 
traict quasi aultant charitable que le precedent ; 
car il fist amener devant luy Hansclavez, auquel 
il dist, en la presence des aultres prisonniers, 
qu'il le feroit pendre et tous ses compaignons, 
s’il ne rendoit les huict marchands français qu'il 
s’estoit vanté avoir pris, allant à la foire de la 
Cousture de Rheims, et qu'il luy bailleroit un 
trompette pour envoyer devers le comte de 
Mesgue pour les amener ; luy commandant avec 
rigoureuses menaces de luy en escrire en dili- 
gence , aultrement que c'estoit faict de leur vie. 
Ils se prosternerent tous à genoux, implorants sa 
grace et misericorde, s'offrantset promettants de 
faire tout qu'il luy plairoit. Et trois jours après 
le partement du trompette, les susdits mar- 
chands furent ramenés à Metz, et renvoyés en 
leurs maisons, sans qu'il leur coustast ung dou- 
ble , ny pour ranson ny pour despens. De quoy 
ils se sentirent très-obligés à M. de Vieilleville; 
et parce qu'ils estoient cogneus de beaucoup de 
marchands de Metz, ils trouverent bientost le 
moyen de se monter et deffrayer par les che- 
mins. Et affin que la courtoisie fust mutuelle, 
M. de Vieilleville renvoya Hansclavez, et ses 
unze compaignons (qui tous, hormy luy, avoient 
plustost mine de harpaille et d'ivrongnes que de 
soldats), francs et quictes de toutes choses, avec 
leurs armes et chevaux : mais il leur fist faire 
serment de ne jamais porter les armes contre la 
nation francaise, ny faire la guerre au pays mes- 
sin. Ce qu’ils signerent; et fut en leur presence 
enregistré, avec promesse aussi qu'on leur feist, 
s'ils y estoient trouvés, qu'il n'y pendoit que la 
roue. 

CHAPITRE XXIL 


Le gardien des observantins de Metz trame une conjuration 
pour livrer la ville au comte de Mesgue. 

J'ay dict au cinquiesme livre que quand les 
moines, principalement les mendiants, et sur- 
tout les cordeliers et jacobins, s'enyvrent d'am- 
bition, ils sont fort prompts à troubler ung 
estat : ce qui est confirmé bien amplement par le 
discours qui s’ensuict. 

Il y avoit des cordeliers à Metz, qui n’estoient 

pas de l'ordre de Saint-François , car on les ap- 
pelloit, comme il me semble, observantins , et 
estoient tous d'une ville des Pays-Bas qui se 
nomme Nyvelle. Le gardien alloit souvent visiter 
ses parants, et soubs umbre de ceste visitation 
il se presentoit à tous les voyages devant la royne 
de Hongrie , regente en Flandres, qui en tiroit 
beaucoup de nouvelles, tant de l'estat de Metz 
que d'Allemaigne , quelquefois de France, et luy 
servoit, en somme, d'un bon espion. 

Elle, voyant ses allées et venues si libres, 
ouvre son esprit à plus haultes choses, et luy 
demande s'il y avoit moyen d'entreprendre sur 
la ville de Metz, et par quelle façon on y pour- 
roit parvenir. Le moine, qui ne manquoit d'en- 
tendement , luy respondit qu'il n’estoit pas trop 
malaisé ; car premierement toute la noblesse est 
mal contente, à cause de l'eschevinaige dont on 
l'a privée; les soldats se faschent de veoir ainsi 
traicter leurs compaignons, car il s'y faict de 
grandes executions de justice : et oultre ce, ils 
crevent de raige et de despit de vivre en si per- 
petuelle crainte ; car s'ils avoient seulement in- 
jurié uo bourgeois, ils sont asseurés pour le 
moins de la prison; et s'ils loutraigent, il n'y 
escheoit que la strapade. 

Que si elle luy veult donner une trentaine de 
soldats fideles et aguerris, qu'il fera acoustrer 
en cordeliers, qui entreront en la ville deux à 
deux, à diverses fois , par l’espace de deux mois, 
il espere faire ung grand et signalé service a 
l'empereur son frère; car elle envoyera des 
forces au comle de Mesgue, qui se presenteront 
à l'escalade du costé du pont Yffroy cependant 
que tout le monde ira estaindre le feu qu'il aura 
faict mettre par artifice en cent ou six-vingts mai- 
sous, dont il sceit l'invention; et en moins d'une 
heure les moynes viendront sur la muraille pour 
favoriser l'escalade et soustenir devant et der- 
riere tout l'effort qui s'y pourra presenter, car 
les remparts sont estroicts. Il ne fault doubter 
que la ville ne soit vostre; car de ce costé la 
muraille est basse, et s'asseure qu'il y aura plus 
de mille soldats qui se revolteront pour butiner, 
quand ils auront crié : Liberté! liberté! à 
mort! à mort! tue! tue ce meschant Vieil- 
leville ! Mais il la supplie de tenir la chose bien 
secrette , sans la descouvrir à personne vivante, 
jusques à ce que sa trame soit bien enfilée. Ce- 
pendant, premier que rien entreprendre, il veut 

estre asseuré de l’evesché de Metz : ce qu'elleluy 
accorda incontinant, en luy donnant une assez 
riche bague pour asseurance de sa parolle, avec 
cing cents escus (car elle pensoit estre desjà de- 
dans) pour faire les provisions des trente soldats 
travestis en moynes, qui devoient entrer en la 
forme que dict est ; et en mena sur l'heure trois 
avec luy, qui portoient tiltre de capitainne. 

Ce diable de moyne fist telle diligence, qu'en 
moins trois sepmaines tout son compte estoit 
rendu en son couvent, bien logé et nourry, de 
mesme ayant gaigné et attiré à sa cordelle tous 
ses moynes naturels, en nombre de vingt, soubs 
grandes et certaines promesses des abbayes et 
aultres dignités de son evesché; lesquels, avec 
tous les aultres faulx cordeliers, faisoient de cé- 
rémonieuses sanctimonies par les eglises et mai- 
sons, qu'il estoit impossible de les descouvrir 
pour soldats. 

Or, M. de Vieilleville fut adverty par un ser- 
viteur et agent occulte, fort habile ct trés-fidele, 
qu'il entretenoit secrettement dedans Luxem- 
bourg , que la royne de Hongrie envoyoit douze 
cents harquebusiers lestes et bien choisis, huict 
cents bons chevaux et grand nombre de noblesse 
des Pays-Bas, au comte de Mesgue, qui avoit 
commandé que l'on fist en son gouvernement 
jusques à vingt mille pains de munnition, et 
qu'il y avoit quelque entreprise; mais il ne pou- 
voit descouvrir où, et qu'en tout évenement, il 
se tint sur ses gardes : qu'il est vrai qu’il a veu 
deux cordeliers de moyen aige se retirer en ung 
cabinet avec ledict comte, et y estre pour le 
moins deux bonnes heures; mais il n'a jamais 
pu sçavoir d'où ils sont, sinon que le bruict com- 
mun est qu ils viennent de Bruxelles : toutesfois 
il n’en sceit rien au vray, n'ayant voulu faillir 
de lui donner cest advis affin qu’il y pense. 


CHAPITRE XXIII. 
La conjuration est découverte. 


M. de Vieilleville, ayant receu ceste lettre, 
tout aussitost , sans bruict , vient avec quelques 
capitainnes de sa garde au grand couvent des 
cordeliers; et, suivant sa providence et son es- 
prit penetrant, il faict venir le gardien, auquel 
il demande quel nombre ilade religieux, et s'ils y 
sont (ous; qu'il les veut veoir en la nef de l'eglise 
comme ils se mectent quelquefois en station : 
ce qui fut faict; où il ne trouva rien à redire, 

Aprés il va aux observantins et demanda le 
gardien; il luy fut respondu qu'il estoit allé à 
Nyvelle en l'enterrement de.son frere. Il veult 
semblablement sçavoir le nombre, et où ils 
sont. Trois ou quatre luy respondirent qu'ils 
estoient par ville, faisant la queste pour le cou- 
vent. Mais s'appercevant à leurs visaiges pasles 
qu'ils estoient un peu estonnés , il entreprend 
de fouiller les chambres et le couvent ; fai- 
sant fermer toutes portes, et entrant en lune 
chambre, il y trouva deux faulx cordeliers ma- 
lades couchés en beaux draps, et leurs chausses 
descouppées à la soldate, et pourpoincts de cou- 
leurs sur leurs licts. Incontinant ils furent saisis; 
et pour ce qu'aux extremes dangiers il fault user 
d'extremes remedes, on leur faict , avec grands 
coups, menace de la mort qu'ils voyent toute 
presente, et les poulces dedans le chien de la 
harquebuse, dire promptement quels ils sont et 
pourquoy ils sont là, qui les y a faict venir, et 
sur quel subject et occasion : ils confessent libre- 
ment , plusiost que d'endurer tant de mal, qu'ils 
pe sont pas cordeliers, encore qu'ils ayent la 
teste rase, mais que la royne de Hongrie leur a 
commandé de faire tout ce que le gardien leur 
dira ; ils ne sçavent toutesfois en quoy il les 
veult employer; ils esperent à son retour de 
Luxembourg, où il est allé, de le sçavoir. A ceste 
responce, M. de Vieilleville se doubta que les 
deux moynes qui avoient conféré avec le comte 
de Mesgue estoient de céans ; et sort incontinant 
pour commander que l'on ferme toutes les portes 
de la ville, horsmis du pont Y ffroy, qui est celle 
qui mene à Luxembourg ; et commet à la garde du 
couvent le capitaine d'Amezan, avecques nombre 
de harquebusiers, à la charge de n'en laisser sortir 
ung seul, mais ouvrir aux aultres cordeliers qui 
estoient espars par la ville, et les arrester pri- 
sonniers à mesure qu'ils arriveroient : ce qu'il 
execula fort fidelement. Et envoya le prevost 
poursuivre l'instruction du procès, suivant les 

responces des deux faulx cordeliers malades , et 
parachever la visite genera‘e de tout le couvent, 
sans y rien espargner : puis s'en vint à la porte 
du pont Y ffroy que gardoit le capitaine Salcede, 


d'où il mande à madame de Vicilleville qu'elle | vos moynes sont prisonniers. dont il y en a de 


disne sans l'attendre, senquerir où il est, ny 
ce qu'il faict ; et envoye toute sa suicte, jusques 
_à ses gardes, disner semblablement, demeurant 
avecques ung gentilhomme, ung paige et wg 

laquais, parmy les soldats qui estoient de garde 
à la porte; qui se doublerent bien qu'il y avoit 
quelque entreprise. 

ll envoye dire au capitainne Salcede s’il m'a- 
voit disné qu'il fist apporter son disner tel qu'il 
estoit, sans y rien adjouster de surcroist, mais 
tout incontinant, et qu'il le mangeroit soubs la 
porte, de laquelle il ne vouloit partir tout le 
jour qu'il n'ait veu entrer quelqu'un qu'il at- 
tend, et que peult-estre il y couchera avec le 
corps de garde, et qu'il ne s'en enquiere pas da- 
yantaige, mais qu'il s'advance de venir en toute 
diligence avec ce qu'il a, n'eust-il que des aulx 
et des raves à l'hespaignole, car il estoit natif 
d’Hespaigne. 

Salcède, bien esbahy, le vint incontinant 
trouver avec son ordinaire , qui estoit passable- 
ment bon; car c'estoit le plus pecunieux capi- 
tainne de la France. Et n'eurent sitost achevé de 
disner, que la sentinelle faict dire qu'il voyoit 
de loing deux cordeliers venir, à grand trot de 
cheval, par le chemin de Thionville. 

M. de Vieilleville , à ce rapport, prand incon- 
tinant une halebarde, sort en diligence hors la 
porte, et se presente à la barriere , suivy seule- 
ment de deux soldats, deffendant à tout le reste 
de la garde , capitainnes et aultres , de l'accom- 
paigner, 

Le moyne, qui le recognoissoit, s’estonne de 
le veoir en cest estat , faisant office de soldat , et 
met pied à terre. Mais il Juy commanda d'aller 
au logis de Salcede, et qu'il a quelque chose à 
luy dire , le y faisant conduire avec son compai- 
gnon par deux soldats. Entrés qu'ils furent là- 
dedans, il faict sortir tout le monde, fors le ca- 
pitainne Salcede et son lieutenant , le capitainne 
Ryolas. Alors M. de Vieilleville commencea à 
parler : « Et bien, monsieur le cagot , vous venez 
de conferer avec le comte de Mesgue? Il fault 
resolument me dire tout ce que vous avez nego- 
cié ensemble, ou mourir tout à ceste heure; 
mais si vous confessez verité, je vous donneray 
la vye, quand bien vous auriez attenté à la 
mienne propre. D'aller en vostre couvent, il n'y 
a plus d'ordre : il est plain de soldats, et tous 


faulx qui m'ont confessé ne l'estre poinct, mais 
soldats , et qu'ils sont venus par le commande- 
ment de la royne de Hongrie. Or.sus, dietes 
vistement la verité, ou entre-confessez- vous 

tous deux, car vous ne vivrez pas encores une 
heure. » 

Quand ce povre gardien sentit, par ces pro- 
pos, qu'il avoit eu beaucoup de lumière de sa 
trame, il se prosterne à genoux; mais il nye 
avoir en rien forfaict , et que ces deux hommes 
dont il parle sont ses parents, qui ont tué leur 
frere pour la succession, et qu'il les a amenés 
à Metz en habits de cordeliers pour les sau- 
ver. « Voyez, dist M. de Vieilleville, si ce mes- 
chant sceyt desguyser le harang-sor ! » Ce di- 
sant , il entre un soldat de la part du capitainne 
d'Amezan, qui lui rapporte qu'il estoit entré 
depuis son partement six aultres cordeliers , qui 
avoient soubs leurs habits chausses et pour- 
poincts découppés à la soldate, qu'il a sembla- 
blement arrestés prisonniers. « Et bien, dist 
M. de Vieilleville, addressant sa parolle au gar- 
dien , ceux-là ont-ils aussi tué leur frère? Je jure 
au Dieu vivant que vous me direz presentement 
ce qui couve là-dessoubs, ou je vous feray bien 
souffrir du mal avant mourir. » Et commanda 
en l'instant au capitainne Ryolas de le prendre 
et lyer, en attendant que le prevosf vienne pour 
luy donner la question. » 

Le cordelier, voyant qu’il ne peult plus recu- 
ler, et que son tradiment est plus qu'à demy des- 
couvert , se prosterne derechef luy demandant 
pardon, et que la gloire du monde et l'ambition 
l'ont deceu, mais qu'il luy dira la verité pour- 
veu que son“bon plaisir soit luy donner la vie. 
M. de Vieilleville respond qu'il aura sa vie et la 
verité quand il luy plaira, car il en sceyt les 
moyens ; toutesfois, s'il jure de confesser toutes 
choses sans rien dissimuler ny pallier, mais de 
lui declarer au vray comme il va de toute ceste 
entreprise, il luy promet, foy de gentilhomme 
d'honneur, de le renvoyer dans son pais, franc 
et quicte de sa vie et de toute honte, et de par- 
donner en sa faveur à tous ceulx qu'il a employés 
en ce : et luy monstra les lettres de son agent 
de Luxembourg, sur lesquelles le moine de- 
meura esperdu ; qui fut la plus urgente et preg- 
nante occasion qui le forcea de venir au poinct; 
car il n'y avoit plus que tenir : aussi que la luy 
monstrant il lui dist qu'il estoit venu exprès à 
la porte faire le soldat, de peur de faillir à 
l'attrapper. 

Alors , comme à demy condampné , commen- 
cea à lui dire qu'il yoyoit bien que Dieu l'assis- 

toit et gardoit la ville pour luy; car sans cest 
advertissement elle estoit perdue pour le roy, 
et acquise dès ce jour mesme à l'empereur, et 
que toutes les trouppes mentionnées au susdict 
advertissement estoient à six lieues de Metz, au 
dessoubs du mont Sainct-Jan, et se devoient 
rendre, sans passer par ville quelconque, à 
neuf heures du soir, aujourd'huy, contre les 
murailles de la ville, devers le Pont -Yffroy : 
«Car, dist-il, je devois mettre le feu en cent ou 
six-vingts maisons de l’autre costé de la ville; 
et est chose bien certaine que tout le monde 
y eust accouru pour l’estaindre; durant lequel 
tumulte et estonnement les forces susdites de- 
voient venir à l'escalade, que les trente religieux 
soustiendroient ‘et favoriseroient d'un costé sur 
le rampart, qui n'est gueres large en cest 
costé-là, et mes vingt moines de l’autre : ils ont 
avec eux douze charrettes d’eschales , de la me- 
sure qu'il les fault. » 

M. de Vieilleville commanda au capitainne 
Ryolas de le resserrer en lieu secret, sans le 
laisser veoir ny communiquer à personne, et 
qu’il le commettoit prisonnier en sa garde; le- 
quel, pour n'y faillir, le lya bien serré en une 
garderobbe, où personne pentra tandis qu'il 
fust en sa chambre. 


CHAPITRE XXIV. 


M, de Vieilleville sort de Metz avec une partie de la garnison 
pour attaquer les troupes du comte de Mesgue. 


Tout incontinant M. de Vieilleville print sur 
ce rapport une merveilleuse et terrible resolu- 
tion, comme il estoit prompt et diligent en tels 
inopinés evenements; car il appella M. de Guyen- 
court son lieutenant, auquel il commanda de 
faire subitement monter à cheval toute sa com- 
paignie en armes, au son de la sourdine seule- 
ment, et envoye advertir M. d'Espinay et le che- 
valier de Lancque de faire le semblable. II s'arme 
quant et quant, et fait dire aux capitainnes de 
Sainte -Coulombe et Sainte-Marie de prendre 
trois cents harquebusiers, et se trouver tous à 
la porte du Pont-Yffroy pour le suivre, où il 
vouloit aller, sans autre connoissance de cause, 
et amener quant et quant une vingtaine de tam- 
bours, et aux capitainnes La Cahuziere et La 
Mothe-Gondrin, deux cents corselets, portants 
tous halebardes. 

Voilà toute la ville esmeue sans en savoir l'oc- 
casion : cependant ung chacun se prepare en 
toute diligence pour n'estre des derniers au ren- 
dez-vous ; car il n’eust pas espargné son frere 
s'il eust failly à son commandement ; et ordonna 
au capitainne Sainct-Chamans , sergent-major , 
non moins habile que son predecesseur, mais 
plus homme de bien, de faire porter tout incon- 
tinant sur chacune des plates-formes des portes 
de Sainct-Thibault, de Mozelle, Champenoise et 
des Allemants, cinquante fagots , et y mettre le 
feu entre six et sept heures du soir , ny plustost 
ny plus tard; qu'il y prenne soigneusement 
garde: et, plustost qu'il y aict faulte, qu'il con- 
traigne tous les habitans de ces quartiers-là d'y 
obeyr par toutes voyes et manieres, jusques au 
baston ; car c'est pour le très-urgent et très-ex- 
près service du roy. 

Toutes les trouppes se trouverent à la porte 
du Pont-Yffroy, où 1lestoit armé de toutes pieces, 
qui avoit desjà sorty le pont, monté sur Yvoy, 
en attendant , avec dix ou douze gentilshommes 
de sa maison, aussi armés. Et voyant tout ce 
qu'il avoit ordonné : «Or suz, marchons, dit-il 
sans bruict et en diligence, et je vous feray 
veoir avant quatre heures de terribles choses , 
Dieu aydant.» Cela dit, on marche sans trom- 
pette ny tambour , et venons à la Domchamp, 
qui est à une lieue de Metz. Il appelle le capi- 
tainne La Plante qui estoit le premier guide du 
monde, et qui cognoissoit le pays et toute ceste 
contrée jusques à Bruxelles, mieulx que les 
habitants, et les fit monter à cheval. 

Il luy descouvre , en marchant, en la presence 
de M. d'Espinay et de tous les aultres chefs, 
le secret de l’entreprise des ennemis, et aussi 
de ce qu'il a deliberé faire, et qu'ils sont soubs 
le mont Saint -Jan, à six lieues de Metz, et 
croit qu'ils sont maintenant deslogés pour exe- 
cuter leur entreprise. Il demanda d'estre mené 
en quelques bois sur leur chemin, et s'y embus- 
cher avec tout ce qu'il veoid de trouppes ; sinon 
il a deliberé de combattre , encores que les eu- 
nemis soient trois contre ung. 

La Plante lui jure qu'il le va mener en ung 
lieu , sur le chemin de Metz, où avec la moitié 
moins de force il mettra une armée à vau-de- 
routte ,et qu'il n’y avoit que une lieue de là où ils 
estoient : de quoy tout le monde se resjouist 
d'une incrédible allaigresse. 

Doncques ils se diligentent tous; et les fist en- 
trer dedans ung bois assez long et spacieux, au 
bout duquel, tirant vers Metz, il y avoit un gros 
villaige. Puis quand M. de Vieilleville l’eust bien 
revisé, et recogneu toutes les advenues et sor- 
ties, car il y avoit plusieurs chemins de tous 
lesquels il n'y en avoit que ung qui menast à 
Thionville , distant delà trois bonnes lieues , il 
mect M. de Guyencourt à l'entrée dudict bois en 
embuscade avec la moitié de la compaignie; 
M. de Montz et M. de Vadancourt avec le reste 
en ung aultre endroit assez à l'escart ; et à cha- 
cune (rouppe cinquante harquebusiers et quatre 
tambours. 

ll pose cent harquebusiers dedans le villaige, 
et la moitié de cent harquebusiers de Lancque, 
qui devoient sortir par le derriere des maisons, 
avec aussi huict tambours; et l'autre moictié en 
ung chemin estroict qui faisoit la separation du 
villaige et du bois , et cent corselets. 

M. d’Espinay fut applacé semblablement , avec 
la moitié de sa compaignie , en uag autre car- 
tier ; et les aultres cent corselets, M. de La 
Boulaye som lieutenant avec M. de Thévalle en 
ung aultre. De telle sorte que , de mille en mille 


| pas, on pouvoit faire saillye sur l'ennemy pour 


ne luy donner loisir de se recongnoisire ; et les 
bruicts des tambours pour lestonner, et lui 
faire croire qu'il avoit toute la garnison de Metz 
sur les bras, qui estoit, de reputation cognue 
parmy tous les estrangiers, de quatre mille har- 
quebusiers, douze cents corselets, et de huict 
cents ou mille chevaux. 

Les choses ainsi bien ordonnées, M. de Vieille- 
ville deffendit à tous de n’empescher point le che- 
min qui menoit à Th.onville; aussi n'y avoit-il 
voulu poser aulcunes forces, n'y d'aller après 
les fuyards, car les garnisons d'Arlon et de 
Thionville estoient trop voisines ; aussi qu'il 
fault faire à son ennemy pont d'argent quand il 
enfile la fuicte; et commanda à La Plante , qui 
sçavoit parler wallon , flamant ou hespaignol , 
d'aller bien avant en pais, descouvrir où ils pour- 
roient estre, et s'avancer quand il les verroit, 
pour nous venir advertir, affin que chacun se 
placeast et rangeast aux lieux qui leur estoient 
ordonnés. 

CHAPITRE XX V. 


M. de Vicilleville met ses troupes en embuscade, et défait 
entièrement celles du comte de Mesgue. 


Nous ne fusmes pas heure et demie en ce 
bois, que le voicy arriver à toutes brides, qui 
faict son rapport à M. de Vieilleville de ceste 
façon : « Monsieur, sur une montaigne distant 
dicy une lieue je les ay descouverts là-bas en 
une plaine, et pourront estre ici dedans une 
bonne heure, car ils marchent bon pas: et fault 
qu'ils ayent eu nouvelle de l'embrasement de 
Metz, dont j'ai veu moy-mesme les flammes : 
Saint-Chamans ne vous a pas failly. Et y a des 
paisants qui les ont veues , qui s’estonnent que 
ce peult estre. Ils sont en plus grand nombre 
que vous ne dictes; la terre en est toute cou- 
verte. Mais je veulx qu'ils soient eucores deux 
fois davantaige; car ils sont à nous , ayant si 
bien disposé les ambuscades comme vous avez 
faict. » Sur ce rapport, M. de Vieilleville com- 
mande incontinant que chacun se range en son 
lieu ordonné , et que M. de Guyencourt , qui 
est à l'entrée du bois, doict faire la premiere 
charge ; mais il ne la fera que toutes les troup- 
pes ennemies ne soient entierement entrées 
dedans le bois. Et cela commandé , il s'en va 
à l'yssue du chemin devers Metz , pour empes- 
cher qu'ils n'eschappent de ce costé-là : il n’avoit 
en (out que quarante chevaulx, où estoient 
M. Dormault, M. de Pezé, M. de Fontenay, 
M. de Crapado , M. de Thuré, et plusieurs aul- 
tres gentilshommes et sa garde. 

L'heure et demie ne passa poinct que nous 
veismes les avantcoureurs entrer dedans le bois, 
qui estoient bien environ soixante. Il y avoit 
de nos halebardiers couchés sur le ventre de- 
dans les taillys (car les harquebusiers estoient 
bien loin escartés , de peur de l'odeur des mes- 
ches ), qui les escoutoient deviser en marchants; 
dont l'un dist : « Allez les haster , mort Dieu! 
car nous tardons trop , et qu'il n'y a rien dedans 
ce bois que des taulpes. Mort Dieu ! que nous 
serons riches aujourd’huy ! et le grand service 
que nous allons faire à l'empereur ! » L'autre 
disoit : « Nous le ferons rougir, car nous pren- 
drons avec trois mille hommes ce qu'il n'a peu 
avec cent mille. » L'autre : « Je paillarderay 


tant ceste nuict que j'en mourray ; car il y a de 


fort belles femmes et filles. » 

Voicy toute la flotte arrivée qui s'engoulphe 
dedans le bois. Les premiers qui marchoient 
estoient les harquebusiers avec tous les charrois 
des eschelles et bagages ; après venoit une fort 
belle cavalerie que menoit le comte de Mesgue, 
mais le tout sans ordre , qui disoit : « Marchons, 
vertu de Dieu ! en diligence ; car nous avons 
desjà veu les feux. Nostre retardement appor- 
tera quelque préjudice à nostre faction : mar- 
chons, mort Dieu ! marchons. » Qui fut cause 
qu'ils ne tenoient aucun rang, ny une seule 
forme de bataille. Aussi estoit-ce à qui gaigne- 
roit pays; et marchoient pesle-mesle maistres 
et valets. Après tous ceulx-là entra dedans le 
chemin la trouppe des gentilshommes volon- 
taires des Pays-Bas , qui pouvoit revenir à sept 
ou huict cents chevaulx. 

Quand tout fust entré, M. de Guyencourt , 
qui estoit bien bas esloigné du grand chemin 
et derriere toutes les voyes, s'advance au galop 
avec sa trouppe. Entré qu'il fust dedans le chemin, 
il commence à crier: France ! France! Vieil- 
leville ! charge ! charge ! Et puis descoche à 
toutes brides, la lance en arrest. Cette noblesse, 
qui faisoit porter à ses valets leurs lances et ha- 
billements de teste, commence à crier et les ap- 
peller. Cependant les harquebusiers sortent des 
bois, qui tirent de flanc en flanc, et en abbat- 
tent dru comme des mousches. Les halebardiers 
sortent d’aultre part , qui les gardent de se join- 
dre; les tambours battent et sonnent l'alarme et 
la charge de telle furie, et avec si grand bruict, 
qu'ils ne se peuvent entendre, mais les eston- 
nent. Ceulx qui alloient devant veulent tourner 
bride et faire teste pour secourir ceste noblesse 
volontaire ; mais la seconde embuscade sort , où 
les harquebusiers tirent de telle furie, et les cor- 
selets avec leurs halebardes les chargent si cruel- 
lement , qu'ils les font bien penser à plustost se 
deffendre que d'aller secourir aultruy ; et les 
tambours menent ung si horrible bruict, qu'ils 
ne s’entrentendent parler à cause du contre-son 
que rendent les bois, nommé par les poëtes fa- 
buleusement écho. Le comte de Mesgue s’escrie : 
« Mort Dieu ! nous sommes trahys! Teste Dieu ! 
qu’est-cecy ? » et faict myne de vouloir combat- 
tre, et s'y prépare. Mais la troisiesme embus- 
cade le charge si furieusement, que luy , sa ca- 
vallerie, et les harquebusiers qui marchoient 
devant, se hastent de gaigner le villaige , espe- 

rant y trouver seure retraicte et s’y barricader ; 
mais ils furent estrangement repoussés ; car 
c'estoit la quatriesme embuscade, où l’on avoit 
: posé tout le gros de nos harquebusiers. Aussi 
furent surcueillis des deux costés par les har- 
quebusiers à cheval du sieur de Lancque, qui 
estoit la cinquiesme embuscade, si rudement , 
que le comte de Mesgue fut contrainct, avec sa 
cavallerie , de rompre ses mesmes harquebusiers , 
pour essayer de se saulver; car de quelque costé 
qu'il se tournoit il trouvoit l'ennemy en teste; 
si bien qu'il ne luy fust possible de dresser ses 
gens au combat , ny d'estre entendu en ses com- 
mandements , à cause de l'effroy du bruict et 
estounement des tambours et cris ordinaires : 
France ! France ! charge ! charge ! Vieille- 
ville ! Qui fut cause que tous ses soldats se 
desbandoient pour entendre à la fuite plus- 
tost qu’au combat ; c'estoit à se saulve qui peult; 
car toutes nos trouppes de derrière , jointes en- 
semble, les chassoient devant eulx, tuants tout 
ce qu'ils rencontroient ; dont la pluspart se saul- 
voit dans les boys sans combattre, après lesquels 
il estoit deffendu d'aller ny d'entrer dedans, mais 
tousjours moissonner devant soy , et tuer tout. 
Le comte de Mesgue, voulant gaigner le che- 
min qui alloit à Metz , comme estant troublé et 
tout hors de soy , s'advance par une déterminée 
résolution de s'y enfourner ; mais M. d'Espinay 
le vint charger en flanc avec sa compaignie, et 
M. de Vieilleville en teste; qui le vous rembar- 
rent de telle façon, que la pluspart se jecte à 
terre pour gaigner les bois, et prennent tous 
le chemin de Thionville, duquel ils sçavoient 
les routes et brisées il y avoit long-temps. Et 
receust le comte, par ces dernieres embusca- 
des , la sixiesme et la septiesme , une merveil- 
leuse honte et dommaige; car ils laissoient tous 
quasi leurs chevaulx , parce qu'ils ne pouvoient 
aisément brosser au travers des taillis; et en 
fut tué grand nombre de sa trouppe , et beau- 
coup de prisonniers. Mais M. de Guyencourt 
eust les plus riches qui pouvoient monter en 
toute la deffaicte à quatre cents cinquante; et 
de morts sur la place unze cents quarante-cing ; 
qui fut une trés-heureuse victoire, sans perdre 
que quinze hommes et bien peu de blessés. 
Aussi marchoient-ils en telle confusion et dés- 
ordre , qu'une bien grosse armée s'y fust per- 
due ; car les maistres estoient pesle-mesle ayec 

| leurs valets , et n’y en avoit ung seul des nobles 

| qui furent chargés des premiers par l'embus- 
cade de M. de Guyencourt, qui eust armet en 
teste , ny qui portast sa lance : aussi furent-ils 
tous tués ou pris en fuyant ; ce qui donna l'es- 
pouvante à tout le reste. Et advint ceste def- 
fence un jeudy d'octobre l'an 1555, treize mois 
après celle du jour et feste de Saint-Mychel cy- 
dessus mentionnée , par la diligence et saige 
conduicte de M. de Vieilleville ; car en un jour 
il descouvrit l'entreprise et print le trahistre 
moyne vendeur de sa ville, et deffit ceulx qui 
l'estoient venu achepter. Que s'il se fust remys 
sur ung tiers pour prendre le galant , la ville sans 
doubte estoit perdue. 

M. Vieilleville, qui n'oublioit jamais rien 
en faction d'importance , principallement où il 
avoit commandement général, sort avecques 
M. d'Espinay et toute la cavallerie hors des bois, 
et se tient en bataille du costé de Thionville 
pour obvier à tous inconvenients, comme celuy 
qui ne negligeoit son ennemy , et pour donner 
aussi loisir aux soldats de despouiller les morts, 
resserrer les prisonniers, et arrester les chevaulx 
eschappés , se saisir du bagaige et du charroy, 
où celuy des eschales ne fust pas oublié, en quoi 
se passa plus d'une heure. Et le rapport venu que 
tout alloit bien, et que c'estoit fait, il commanda 
de sonner la retraicte, prenant le chemin de 
Metz , ayant deux lieuesou environ, marchant 
tousjours en bon ordre à la lueur dela lune 
qui nous esclairoit en ciel fort espare , n'estant 
qu'au second jour de sa plenitude. Mais il en- 
voya deux hommes de cheval devant, annoncer 
sa venue, dont l'un devoit aller reseveillir les 
chanoines de la grande eglise (car il estoit en- 
viron miauict ) pour s'y trouver , affin de louer 
Dieu d'une si heureuse victoire avant se retirer; 
laultre, dire à madame de Vieilleville qu'elle ne 
fust en peine de lui. Ce qui fust faict, et les 
louanges fort solemnelle ment parachevées, où la 
musique ne fust pas espargnée : elle s'y trouva 
aussi et madamoyselle d'Espinay ; et plusieurs 
dames et damoyselles de la ville, qui sceurent que 
toutes deux y alloient, se leverent en diligence 
pour les y accompaigner : somme , la rejouis- 
sance ful si grande et universelle par toute la’ 
ville , que toutes sortes de gens ne dormirent 
gueres ceste nuict-là , mais la passerent en une 
incredible allaigresse ; car beaucoup de bourgeois 

dresserent des tables devant leurs portes , fai- 
sant boire à la mode du pays , que l'on appelle 
carroux , tous les passants. 


CHAPITRE XXVI. 


Ls comte de Mesgue , après sa défaite, envoie un trompette à 
Metz pour réclamer quelques-uns des siens. 


Le lendemain vendredy , le prevost se presen- 
ta devant M, de Vieilleville avec le procès des cor- 
deliers tout instruict; par lequel ils estoient 
tous convaincus de crime de leze-majesté, et 
qu'il ne restoit plus qu'à ordonner de quelle 
mort, en quel temps et en quel lieu il luy plai- 
soit que l'execution en fust faicte. Il y en avoit 
en tout cinquante , que le capitainne Damezan 
tenoit prisonniers bien serrés en leur mesme 
convent. 

Sur quoi il luy dist qu’il n’estoit pasraisonnable 
queles trente soldats quiestoient venus pour l'en- 
treprise moureussent , encores qu'on les pou- 
voit faire pendre pour espions , estants entrés 
en la ville travestis et desguisés en cordeliers ; 
mais, attendu la générosité de leur couraige, 
d'avoir si prodigallement hasardé leur vye pour 
acquerir honneur et faire service à leur prince, 
qui eust esté très-grand si Dieu n’y eust pour- 
veu, il la leur remettoit et leur faisoit grace 
fort libéralement, pour le respect et en faveur 
des armes. « Toutesfois , afin qu'il leur ensou- 
vienne , je ne veulx pas , dist-il, qu'ils s'en re- 
tournent sans recevoir quelque ligiere honte ; 
qui sera que demain matin vous les ferez partir 
de la grande eglise , les testes nues, trois à trois, 
chascun un baston blanc en la main, vestus du 
long habit de cordelier; et porteront leurs frocs 
sur leurs bras, comme les chanoines leur aul- 
musses ; et seront conduicts par vos archers le 
long de la grande rue de Fournicaut, qui les 
feront passer par la petite place, puis le Champ- 
Passaige , pour les mener à la porte du Pont- 
Yffroy : votre trompette marchera devant, à 
cheval , qui sonnera à chaque carrefour , et di- 
ra à haulte voix ces mots ; « Sont les moynes de 
la royne de Hongrie qui devoient surprendre 
ceste ville et l'abraser : mais Dieu, par sa saincte 
grace, y a pourveu ; et pour ceste leur mes- 
chante entreprise , ils sont bannys à jamais de 
la ville de Metz et pays Messin, et condampnés, 
s'ils y sont rencontrés et pris, à estre pendus 

et estranglés. » Vous leur baillerez toutes ces 
parolles par escrit en bonne forme ; mais qu'il 
n'y ait faulte que demain tout ce que dessus ne 
soit , sans rien oublier, fort bien étecuté (ce que 
le prevost promist sur sa vye) , et de commen- 
cer à sept heures du matin.» 

Il n'eust pas sitost faict ce commandement, 
que le capitainne Ryolas luy vint dire qu'il y 
avoit à sa porte ung trompette qui avoit faict 
desjà trois chiamades , et sil ne luy plaisoit pas 
qu'on le luy amenast, ce qu'il accorda ; aussi 
qu'il sceust qu'il estoit au comte de Mesgue. Luy 
arrivé, M. de Vieilleville luy demanda: « Et bien, 
que dict le comte de Mesgue ? Il a bien eu du 
moyne , n'est-il pas vray ? » 

Le trompette se retient sans oser faire aul- 
cune responce; mais il l'encouraige par ces 
mots : «Parle hardiment, trompette ; ne sceys- 
tu pas bien que gensde ta qualité ont puissance 
de tout dire? pourle moins jele te permets.» 
Le trompette, s'asseurent par ceste parolle , va 
respondre : « Ouy, par Dieu, mousieur, nous 
avons bien eu du moyne. Que mauldicte soit la 
moynerie et à tous les diables donnée, quand 
elle se meslera d'aultre chose que de prier 
Dieu! M. le comte, mon povre maistre , en 
est au lict malade ; et disoit ce matin, quaud il 
m'a despeché, que ce n'est qu'aultant d'hommes 
perdus que de rien entreprendre surce lyon- 
vulpe de Vieilleville, et que c’estoit grande folye 
à luy de marcher pour executer une entreprise 
qui n'est tramée que par des femmes et des moy- 
nes, où il a perdu tant de braves capitainnes, et 
si grand nombre de gens de bien et d'illustres 
hommes ; et proteste bien à Dieu, et le jure, qu'il 
ne tombera jamais en cest inconvenient. I! m'a 
baillé, monsieur, ce rolle de gens de repputation, 
pour sçavoir s'ils sont morts ou prisonniers. » 


CHAPITRE XXVII. 


Punition des soldats ennemis qui s'étoient cachés dans le cot 
vent des cordeliers observantins. 


M. de Vieilleville, à la veue de ce rolle, 
faict faire en l'instant ung cry public, à son de 
trompettes et de tambours, par toute la ville, 
que tous capitainnes, tant de gens de cheval 
que de pied , gens-d'armes, chevaulx ligiers, sol- 
dats et aultres qu'il appartient , ayent à faire 
venir, sur les trois heures après midy de ce jour, 

tous les prisonniers qu'ils prindrent hyer en la 
journée des embuscades , en la place du Champ- 


MEMOIRES SUR VIEILLEVILLE, 


Passaige, et n'en retenir ou cacher ung seul, | 


sur peine dela vie, sans nul excepter. 

A l'heure dicte , on amena quatre cents com- 
paignons prisonniers en la grande place du 
Champ-Passaige , qui furent tous rangés en ba- 
taille, à dix par ranc, entourés de quatre cents 
harquebusiers d'ung costé, et d’aultant de cor- 
selets de l’aultre; et à la teste, M. de Vieille- 
ville à cheval avec M. d'Espinay, M. de Thevalle 
et cinquante gentilshommes de sa compaignie; 
qui commanda au trompette de passer par les 
rancs et les visiter, pour veoir s’il ne pourroit 
poinct recognoistre ceulx qu'il demandoit. Ceste 
visite faicte , il se prend à plourer, disant qu'ils 
n'y estvient pas, et que l'empereur et la royne 
de Hongrie perdirent hyer plus de trente grands 
seigneurs des Pays - Bas et de la Franche- 
Comté, signalés serviteurs et Favoris de leurs 
majestés , entre aultres le fils aisné du comte de 
La Chaulx, le sieur de Bourlemont , le sieur de 
Roolle, le sieur de Vergy, le sieur de Mondra- 
gon, le sieur du Ludre, le sieur de Crouy, le 
bastard du duc d’Arscot, le fils du chancelier 
Nigry, le fils du marquis de Bergues, le fils du 
comte d'Ornes, le sieur de Martigny, le frère 
du comte d’Arambergue, le jeune Brabancon et 
plusieurs aultres grands seigneurs : « Et fault, 
dist-il, qu'ils soient morts, puisqu'ils ne sont 
icy, car ils estoient dans la trouppe et ne sont 
pas à Théonville. Il est vray que toute ceste 
nuict , et environ l'aube du jour, il y en est ar- 
rivé plus de trois cents, et encores y en arrivoit- 
il quand je suis party ; et en ay rencontré plus 
de trente , à deux et trois lieues d'icy, que j'ay 
remys et radressé en leur chemin. » 

M. d'Espinay, qui avoit l'esprit fort gentil et 
delyé, luy dist que peult-estre il faisoit le fin 
avecques ses larmes, et qu'ils pouvoient estre 
là; mais il vouloit saulver leur rançon, d'aul- 
tant qu'ils estoient grands seigneurs et de riche 
et illustre maison, pour la reduire avec le com- 
mun des aultres menus prisonniers. Mais M. de 
- Vieilleville l'asseura que non, et que véritable- 
ment ils n'y estoient pas, car il les cognoissoit 
tous horsmys deux ou trois, et que nécessaire- 
ment ils sont morts, ou saulvés à travers les 
bois. a 
M. de Vieilleville demanda au trompette si le 

comte de Mesgue ne vouloit pas bientost tirer 
ses prisonniers, et que s'il n'y donne ordre, il 
est resolu de leur faire ung maulvais party; car 
la garde n'en vault rien, à cause des pratiques 
et secrettes intelligences, ayant desjà descou- 
vert qu'il y en a plusieurs qui ont beaucoup de 
parants en la ville. A quoy le trompette respon- 
dit que dedans trois jours on apportera la ran- 
con de ceulx qui sont de son gouvernement; 
mais il le supplie d'avoir patience pour les aul- 
tres , qui sont des Pays-Bas, et que au plustost 
il y sera pourveu. Et fust, sur ceste responce , 
commandé aux prisonniers, par cry public, 
estant encores en bataille, d’escrire par le 
trompette pour le recouvrement de leur liberté; 


| lequel s'en vouloit aller et partir sur l'heure 


mesme, encores qu'il fust bien tard, desdai- 
gnant porter tant de lettres, le tout de raige 
et de despit de veoir ainsi mal se porter les af- 
faires de son party ; mais il ne luy fut pas per- 
mis , car on vouloit qu'il veid la mascarade des 
faulx moynes, qui se devoit faire le lendemain, 
affin qu'il en teist son rapport au comte de 
Mesgue , et partout son gouvernement. 

Le samedy matin le prevost ne manqua de 
son devoir, et les fist partir, à l'heure dicte, 
du lieu, et en la façon d'habits qu'il lui estoit 
commandé. Les ungs portoient la teste basse 
dé honte, les aultres plus haulte, estants cos- 
toiés de ces archers, le trompette marchant à 
la teste, qui publioit à son de trompe, par tous 
les carrefours, leur folle entreprise : et furent 
ainsi villés par toutes les places et grandes rues 
de la ville, puis rendus à la porte du Pont- 
Yffroy, pour s'en aller à Thionville, où le 
trompette du comte de Mesgue les mena. Mais il 
y avoit fort grand presse à veoir ceste masca- 
rade qui estoit assez plaisante, car hommes et 
femmes y accouroient de toutes parts pour 
participer en la risée. Au sortir de la porte, le 
prevost leur bailla une lettre close et bien ca- 
chetée, pour porter au comte de Mesgue ; mais 
elle ne contenoit aultre chose que leur sen- 
tence cy-dessus mentionnée, de beaucoup tou- 
tesfois plus augmentée et en meilleure forme ; 
aultrement il n'en eust jamais sceu la vérité. 

Ceste drollerie ainsi despeschée, il fut or- 
donné que le gardien et ses vrais moynes, en 
nombre de vingt, seroient menés prisonniers 
en la tour d'Enfer, pour en descharger le ca- 

pitainne d’Amezan, et resserrés en bonne et 
seure garde, affin de pleurer leurs peschés, 
attendant le coup de la mort à laquelle ils es- 
toient condampnés. Mais il ne leur fust rien 
prononcé, car ils s’assuroient tousjours sur la 
parolle que M. de Vieilleville leur avoit donnée; 
aussi qu'ils avoient oppinion que les trente 
avoient payé pour tous eulx, par ceste amande 
honorable, qui estoient gens de guerre et de 
faction , et que l'on auroit esgard à ceulx qui, 
ne l’estant poinct, ne pouvoient faillir : telle 
estoit leur esperance d'en sortir à plus doulce 
composition, et, pour toute rigueur, d'estre 
renvoyés en leur pays et maisons. 


CHAPITRE XXVIII. 


M. de Vieilleville demande la permission an roi de faire un 
voyage à la cour. . 


A l'après-disnée du même jour, qui estoit le 
troisiesme après la deffaicte, il depescha le sieur 
Duplessis devers le roi pour l'en avertir, sem- 
blablement le supplier de luy donner congé 
d'aller trouver sa majesté pour deux mois seu- 
lement , ayant esté plus de trois ans en son gou- 
vernement privé de l'heur de sa presence, qui 
luy revenoit à ung extreme ennuy, et qu'il luy 
pleust faire choix de quelque honneste homme 
pour y commander jusques à son retour. 

Il estoit poussé au pourchas de ce congé pour 
quelques raisons de fort grande importance, 
dont la prémiere, qu'ayant donné sa parolle au 
gardien qu'il ne mourroit poinct luy confessant 
la verité, comme il fist, il eust pensé que son 
honneur eust esté engaigé s'il estoit executé 
en sa présence. Toutesfois il vouloit resolument 
qu'il mourust, pour oster de ce pays-là, voire 
du monde, ung si effrayable incendiaire ; car 
il luy eust semblé veoir tousjours sa ville en urg 
feu ardant s'il eust vescu; et vouloit que les 
moynes passassent semblablement, pour avoir 
esté si ingrats et perfides de consentir à telle 
meschanceté contre une ville en laquelle ils es- 
toient nourris comme domestiques, et fort bien 
entretenus de vivres et de vestements, par son 
ordonnance mesme; et y contribuoit, pour servir 
d'exemple, et y faire acheminer les aultres. 

La seconde raison, qu'il vouloit necessaire- 
ment faire bastir une citadelle , en la construc- 

ion de laquelle il sçavoit bien qu'il auroit plu- 

sieurs opposants : monsieur le connestable pour le 
premier, à cause de la despence excessive qu'il 
y conviendroit faire, qui ne reviendroit pas à 
moins de unze cents mille francs; car il y avoit 
en l'enceincte d'icelle, par le plan qu'il en avoit 

dressé, trois esglises qu'il falloit desmolir pour 
en faire des granges pour l'artillerie, et des 
magasins pour toutes sortes de vivres et de mu- 

| nitions , et deux cents cinquante maisons que le 
roy devoit achepter, pour mettre tous les habi- 
tans dehors, afin qu'il n'y eust que les capi- 
tainnes et soldats logés dedans. Puis, il avoit 
esté secretement adverty que M. de Guyse s'en 
alloit, devant l'an expiré, estre lieutenant-gé- 
néral pour le roy, avec une grosse armée en 
ltalie, pour le recouvrement du royaume de 
Naples; qui luy seroit fort contraire, car on 
cherchoit argent de toutes parts, et imposoit-on 
de terribles daces et subsides sur tout le royaume 
pour l'acheminement de ce voyaige : de sorte 
que sa presence estoit très requise et necessaire 
pour debattre sa cause contre deux si grands et 
puissants adversaires : car en faire ouverture 
par lettres et pacquets, c'eust esté peine perdue, 
que ses malveillants eussent incontinant ren- 
versée et peu't-estre tournée en mocquerie, de 
mettre le roy, qui estoit desjà du tout espuisé 
de finances, en une te'le despence, ayant esté 
contrainct depuis le voyaige d’Allemaigne , 
d’entrenir ordinairemeat une armée sur la fron- 
tiere de Picardie. 

La troisiesme raison, qu'il avoit esté adverty 
que le cardinal de Lenoncourt, appuyé de la 
faveur du cardinal de Lorraine , le tenoit sur les 
rancs à la cour, en toutes les compaignies où il 
se trouvoit, par langaige de mespris, ne luy 
pouvant faire aultre mal; car le roy et son con- 
seil l'avoient debouté de toutes ses demandes : 
esperant bien M. de Vieilleville que sa seule 
presence le feroit taire pour le moins, 

Doncques ledit sieur Duplessis-Greffier partit 
ledit jour après disner, avec sa despesche, qui 
ne contenoit seulement que créance, ayant le 
discours à part de la deffaicte; de laquelle il 
pouvoit bien parler, car il estoit de la premiere 
embuscade avec M. de Guyencourt, et en veid 
le commencement et la fin, estant tousjours des 
premiers à la charge, car il ne manquoit de valeur 
et d'entendement : aussi M. de Vieilleville luy 
portoit fort bonne volonté; n'estant, d'aultre 

part, sa maison distante du chasteau de Du- 
restal que d'une petite lieue, et son subject : 
quant au congé, il n'avoit aultre charge que de 
le solliciter, et d'en presser sa majesté, sans 
alleguer aultre chose que l'ennuy et desplaisir 
que peut prandre ung serviteur d’estre trois ans 
et plus sans veoir son maistre ; et que traeze 
mois estoient passés qu’il avoit esté honoré de 
l'ordre , et seroit desormais temps qu'il l'allast 
prendre de la main de sa majesté, pour ac- 
complir le vœu qu'il en avoit faict ; car les aul- 
tres raisons cy-dessus n'avoient esté communi- 
quées à personne. Nous le laisserons doncques 
aller porter ceste bonne nouvelle, et en faire 
ses diligences, attendant de le reprandre bien- 
tost. 
CHAPITRE XXIX. 


M. de Vaudemont propose à M. de Vieilleville un mariage 
pour sa fille. 


Pour vous dire que le mesme jour, sur le 
tard, et quasi heure de soupper, M. le grand 
senneschal de Lorrainne et gouverneur du duc, 
duquel nous avons parlé cy-dessus, se presente 
à la porte Moselle avec vingt-six ou trente che- 
vaulx, ayant avec luy M. de Duilly son fils : de 
quoy M. de Vieilleville fust incontinant adverty 
par le mesme capitainne de la porte, Pierre 
Longue, estants desjà les gardes assises et les 
clefs portées au logis du gouverneur. | 

Et après qu'on luy eust ouvert, M. de Vieille- 
ville se vint trouver sur le passaige de son hos- 
tellerie, pour le recevoir et mener soupper 
avec luy; et estants ensemble, ils deviserent de 
plusieurs choses, entre aultres que M. de Vau- 
demont estoit fort desplaisant de l'oppinion 
qu'il avoit prise qu'il se fust bandé ou associé 
avec le cardinal de Lenoncourt pour luy courre 
sus, ainsi qu'il avoit veu par une lettre qu'il 
avoit escrite à M. de Nevers, et qu'il avoit charge 
dudict sieur de Vaud. mont de l'asseurer qu'il 
p'y avoit jamais pensé. Sur quoy M. de Vieille- 
ville luy respondit qu'il auroit grande occasion 
de se contenter de M. de Vaudemont, et de luy 
demeurer toute sa vie très-humble serviteur, 
s'il luy faisoit tant d'honneur que de luy escrire 
ce qu'il luy venoit de dire. 

Il n'eust pas sitost achevé ce langaige, que 
monsieur le grand senneschal luy presente une 
lettre de M. de Vaudemont bien signée : Fostre 

bon cousin et meilleur voisin et amy, NicoLas 
de LoRRAINNE, et cachettée du cachet de ses 
armes, contenant , oultre la créance du susdict 
sieur senneschal, qu'il le supplioit de croire 
qu'il ne se confederera jamais avec des prestres, 
pour courre sus aux chevaliers d'honneur, por- 
tants principalement tiltre de gouverneur et 
lieutenant de roy, et que seroit directement se 
bander contre sa qualité et sa mesme vacation; 
et que au reste il fist estat de son amitié à jamais 
et bonne volonté, et qu'il avoit sur luy toute 
puissance, y estant de nouveau obligé par la fra- 
ternité de l'Ordre dont il avoit pleu au roy les 
honorer tous deux et en une mesme volée. 

Quand M. de Vieilleville eust veu ceste lettre, 
il en fust merveilleusement resjouy, voyant la 
recherche que ce prince faisoit de son amitié, 
et n’attendit pas à luy faire responce par mon- 
sieur le grand senneschal ; mais dès le soir 
mesme il depescha devers luy ung gentilhomme, 
pour estre le lendemain à son disner à Nancy, 
avec une très-honneste lettre, par laquelle il le 
supplioit très-humblement ne trouver maulvais 
s'il l'avoit creu, à quoy il ne pouvoit nullement 
pecher ny offencer son excellence , veu les ad- 
vertissements qu'il en avoit de la cour par plu- 
sieurs de ses amys, au nombre desquels il y 
avoit ung prince du sang et ung mareschal de 
France; mails il se doubte bien que les vantances 
du cardinal, dont il est plain, les ont faict tom- 
ber en ceste erreur et vaine créance ; et puis- 
qu'ainsi estoit qu'il le vouloit honorer de son 
amitié, il le supplioit très-humblement de la 
luy vouloir continuer, et s'asseurer en recom- 
pence qu'il ne trouvera jamais gentilhomme en 
tout cest univers qui luy fasse plus humble ny 
affectionné service , ny qui de plus cordiale vo- 
lonté reçoive ses commandements que luy, pour 
les executer de toute sa puissance et moyens, 
sans y espagner sa propre vie. Ceste despesche 
faicte, le pere et le fils soupperent avec luy, et 
leur fist dresser à chacun une chambre en son 
logis, qui estuit le palais episcopal ; car dès que 
le cardinal de Lenoncourt fust sorty de Metz 
par desdaing de l'eslection du maistre-eschevin 
Praillon, M. de Vieilleville s'y logea, où l'aultre 
n'y entra jamais depuis. 

Le dimanche matin , monsieur le grand sen- 
neschal le vint trouver en sa chambre; et, en- 
trants tous deux en la salle, il luy presenta une 

seconde lettre de M. de Vaudemont, qui conte- 
noit le desir du susdit senneschal d'entrer en 
son alliance , et luy demander madamoyselle de 


Vieilleville sa seconde fille, qui est à la cour au . 


nombre et en l'estat des filles de la royne , pour 
le sieur Duilly son fils unique et seul héritier ; 
et luy sembloit qu'il ne pouvoit mieux faire que 
de la marier en Lorrainne pour avoir tousjours 
auprès de luy l'une de ses filles; car il voyoit 
* bien que le gouvernement de Metz luy estoit 
ung heritaige pour jamais , y ayant tant faict 
d'insignes et valeureux gestes, braves et admi- 
rables deportements, qu'il n'estoit pas en la 
puissance du plus grand prince de France de 
l'en deposseder ; aussi qu'il logeoit sa fille en 
une fort illustre et des plus anciennes maisons 
.de toute la duché de Lorrainne , où il y avoit 
vingt mille bonnes livres de rente ; dequoy par 
sa mesme lettre il respondit sur tous ses biens 
et sur son honneur, ne luy voulant poinct louer 
le jeune gentilhomme, car estant de ceste heure 
auprès de luy, il en sçaura luy-mesme mieux ju- 
ger que personne , et ce que l'on doibt esperer 
d'un si beau commencement ; bien veut-il assu- 
rer, en foy de prince, que incontinant que M. de 
Lorrainne son neveu aura sa compaignie de cent 
hommes d'armes des ordonnances de France , il 
luy en fera donner la lieutenance : et sur ceste 
verité, il se recommande, etc. 


CHAPITRE XXX. 


Henri I apprend la dernière victoire remportée sur les lmpé- 
riaux par M. de Vieilleville. 


Ceste lettre, à la verité, remua bien fort l'es- 
prit de M. de Vieilleville; car il luy desplaisoit 
par trop ne luy pouvoir, sur ceste nouvelle re- 
conciliation d'amityé, accorder sa demande; 
car il avoit, en son ame, voué sa fille à M. le 
comte de Sault , sans toutesfuis luy en avoir ja- 
mais rien descouvert ; mais, pour le lyer au pays 
messin , et l'obliger à soy, il avoit faict par son 
credit eriger en gouvernement une petite ville 
de l'evesché de Metz, nommée Marsal , et l'en 
avoit créé gouverneur à cent cinquante francs 
p moys, qui estoit ung assez bel estat pour 

tretenir, avec celluy de sa compaignie de 
cent chevaulx ligiers; et y avoit desjà deux ans 
que M. de Vieilleville le y avoit instalé, faisant 
en ceste charge fort bien son devoir, avec deux 

compaignies de gens de pied tirées de la garni- 
son de Metz pour la garde de la place, qu'il fai- 
soit semblablement fortifier parce qu'elle estoit 
sur la frontiere d'Allemaigne. 

Mais, bien plus, pour l'affection qu'il portoit 
au tomte de Sault, encores qu’il fust fort esloi- 
gné de son climat, car il estoit de Provence , il 
avoit faict la sourde oreille à plusieurs riches 
seigneurs d'Anjou qui la luy avoient demandée 
pour leurs fils aisnés, ayant des terres et mai- 
sons voisines des siennes : comme les sieurs de 
Monsoreau , de Chateau-Roux , de Serran , de 
Vezins et d'aultres ; de sorte qu'il n'estoit pas 
sans peine de forger une responce pour con- 
tenter ce prince, qu'il voyait, par ses honnestes 
offres , affectionner bien furt ce mariage. A la 
fin , il se resolut de dire au grand senneschal 
que dedans deux mois il lui feroit responce , 
et qu'il vouloit aller à la cour, où il esperoit 
estre bientost , et parler à sa fille premier 
que de rien conclure sur la seconde lettre qu'il 
luy avoit apportée de la part de M. de Vau- 
demont : qui ne fust sans le remercyer très-af- 
fectueusement de ceste recherche , et qu’il luy 
avoit une grandissime obligation qu'il n'oubliera 
jamais. De quoy le grand senneschal se contenta. 
Et après luy avoir faict veoir, et à son fils, beau- 
coup de singularités de la ville, et s'estre pour- 
menés sur les remparts , ils allerent disner, où 
ils furent si magnifiquement servys, que ces 
gentilshommes lorrains s'esmerveillerent gran- 
dement de l'exquisition et abondance des vivres, 
et de l'ordre du service, sur-tout de l'excellence 
des vins ; car ils n’avoient de leur vie beu du 
vin blanc d'Anjou, ny clairet d'Orleans , des- 
quels jamais ses caves, tandis qu'il fust à Metz, 
ne furent desgarnies, et des mieulx choisis, plus 
pour les estrangiers que pour luy, et principa- 
lement pour les seigneurs d'Allemaigne, quand 
ils le venoient visiter. Et durant leur disner, 
ceste musique complette, de laquelle nous avons 
parlé, les entretint affin qu'il ne leur ennuyast ; 
après lequel on paracheva la journéeen plusieurs 
sortes de passe-temps, pour revenir — 
de plus belle. 

Le lundy matin, il s'en retourna à Nancy fort 
content avecques sa trouppe, comme n'estant 
hors d'esperancede parvenir au poinct pretendu, 
ainsi qu'il fist par une grande ruse et subtile 
dexterité ; ce que nous remettons à dire en son 

lieu pour reprendre le sieur Duplessis-Greffier, | 
qui arriva le mesme jour 24 d'octobre audit an, | 
et le quatriesme jour après la deffaicte de la jour- 
née des embuscades, devers le roy, qu'il trouva | 
à Fontainebleau, et fort à propos, pour oster sa | 
majesté de la peine en laquelle ung courrier de ia | 
part de son ambassadeur aux Pays-Bas, nommé 
Le Fresne, de la maison d’Aluye , l'avoit mise 
par une lettre dont la teneur s'ensuict : 

« Sire, je ne veulx faillir de donner avis à 
vostre majesté que le fils du chancelier Nigry et 
le sieur de Bourlemont sont arrivés, cejourd huy 
mardy 22 d'octobre, devers la royne de Hon- 
grie, qui luy ont apporté une nouvelle si es- 
trange et fascheuse, qu'elle s'est retirée en sa 
chambre, menant ung extresme dueil ; à laquelle 
personne ne parle, et n’y entre-t-on poinct. De- | 
quoy tout le monde est en peine : car on ne peult | 
descouvrir le fonds de ceste nouvelle ; mais son | 
medecin, qui m'est fort bon amy , m'a dict, | 
comme en passant, et sans s'arrester, que le | 
gouverneur de Metz a deffaict plus de trois mille | 
hommes des siens , à deux lieues de Thionville, 
parmy lesquels il est demeuré de grands sei- 








gueurs de Flandres et de la haulte Bourgoigne. 
Mais ce qui aggrave et augmente plus son en- 
nuy, dont il croit qu'elle en mourra , est que le 
fils de son favory, M. de Brabançon (votre ma- 
jesté sceyt ce que je veulx dire), y a esté tué. 
Ledit medecin, cela dict, s'en est allé bien-viste, 
et m'a mis le doigt sur la bouche. Je ne suis pas 
prest d'avoir audience pour l'affaire qu'il a pleu 
à vostre majesté m'envoyer par Nambu: elle 
m'excusera, s’il luy plaist , de ceste longueur ; 
mais aussi-tost que les grands regrets de ladite 
dame seront esvaporés , je ne laisseray passer 
l'occasion d’executer vos commandements. Sire, 
je prieray Dieu , etc. De Bruxelles. » 


CHAPITRE XXXI. 


Sentimens du roi sur cette victoire. 


Leroi, pour se relever de l’inquietude où ceste 
despesche l'avoit mis , fist incontinant appeller 
M. de l'Aubespine pour escrire à M. de Vieille- 
ville, et luy envoyer la mesme lettre de son 
ambassadeur par courrier exprès , affin de l'es- 
clarcir en toute diligence du contenu en icelle. 
Mais M. le mareschal de Saint-André arrive là- 
dessus, qui luy presente ledict sieur Duplessis- 

Greffier, avecques telles parolles : « Sire, louez 
Dieu. Voicy des nouvelles terribles et miracu- 
leuses de Metz; car, par la vaillance et trés-saige 
conduictede M. de Vieilleville, douze cents hom- 
mes en ont deffaict plus de quatre mille. Qu'il 
plaise à vostre majesté escouter ce gentilhomme 
qui tout presentement arrive de sa part. » 

Si on eust donné au roy une duché, il n'eust 
pas esté plus aise ny content. Et ayant tendu la 
main audict Duplessis , qu'il baisa les genoux en + 
terre , il envoya querir monsieur le connestable, 
MM. les cardinal de Lorrainne et duc de Guyse ; 
puis luy demanda ses lettres, qui portoient seu- 
lement créance ; lesquelles il presenta à sa ma- 
jesté : et eulx arrivés, il luy commanda de parler. 
Lors il commencea son discours depuis la prise 
du gardien, à la porte du Pont-Yffroy, qu'il 
poursuivit avec telle grace , ordre et asseurance, 
jusques à la mascarade des faulx moynes, sans 
oublier la diligence de l'assiette desembuscades, 
la furie du combat, et, de poinct en poinct, 
toutes les circonstances, en la mesme forme et 
maniere qu'il est contenu aux chapitres cy- 
dessus, que le roy, et toute l'assistance, à cham- 
bre pleine , en receurent ung incredible conten- 
tement. 

Mais monsieur Je connestable demanda où 
estoient les enseignes, guydons et cornettes de 
si grandes deffaictes. Ledict sieur Duplessis luy 
respondit qu'il n'y en avoit poinct, et qu'il sçavoit 
bien qu’en une entreprise secrette comme ceste- 
là on ne porte jamais de drapeaux; car il ne 
fault qu'une seule enseigne arborée pour la des- 
couvrir, 

Le roy, comme à demy-fasché de ceste de- 
mande, luy dist qu'il s'amusoit à mettre les 
choses en doubte, et ne consideroit pas que la 
vigilance, diligence et soing incomparable que 
M. de Vieilleville a eu de sa charge, a saulvé la 
ville de Metz du feu, et d'estre perdue pour la 
couronne de France; car s’il eust mis, par negli- 
gence, la prise du moyne à quelque aultre , elle 
estoit du tout abbrazée; car il ne luy falloit, y 
estant entré, que une heure pour jouer son jeu; 
et adjousta sa majesté ces mots : «Je meure, si 
M. de Vieilleville n'est digne de manier ung em- 
pire: ayant grand honte, de ma honte, dele laisser 
long-temps crouppir en si bassecharge.» Puis 
demanda au sieur Duplessis quelle autre chose 
il avoit à luy dire : qui luy respondit que M. de 

Vieilleville supplioit très-humblement sa majesté 
de luy donner congé de la venir trouver, ayant 
desjà passé trois ans et plus qu'il n’a jouy de 
l'heur de sa présence, et qu'il luy plaise faire 
élection de quelque homme d'honneur pour y 
commander tandis qu'il sera absent : aussi qu'il 
luy semble n'estre pas chevalier de l'Ordre , en- 
cores qu'il y ait treize mois qu'il en ait esté ho- 
noré, si sa majesté ne luy en mect le colier sur 
les espaules, suivant le serment et le vœu qu'il 
en a faict, pour lequel maintenir il reffusa de le 
prendre de M. de Nevers. 

A quoy sa majesté repliqua qu'il estoit plus 
que raisonnable, et qu'il avoit semblablement 
une extreme envie de l'approcher de sa per- 
sonne, commandant à M. de l'Aubespine de luy 
faire une bien ample depesche suivant cela : et 
sur le champ M. de La Chappelle-Byron fust 
choisy pour aller à Metz y commander en son 
absence , avec commandement de s’apprester en 
diligence pour s'y acheminer; et fust dict au 
gentilhomme qu’il eust à suivre M. de l'Aubes- 
pine, pour preudre de luy par escrit le discours 
qu'il avoit faict au roy de la journée des em- 
buscades, affin de le faire imprimer. Mais il en 
tira ung de son sein, signé Vieilleville, qu'il 
presenta à sa majesté. «Comment! dist le roy, 
puisque vous l'aviez, que ne me l'avez-vous 
donné d'entrée? — Pour ce, sire, respondit-il , 
que je me suis tant fié en ma mémoire, et en ce 
que j’ay veu en combattant, que j'ay pris la har- 
diesse de le reciter devant vostre majesté; en 
quoy je ne seray poinct surprins d'aulcune ob- 
mission, ou de bien peu de changement. » Ce 
que le roy voulut esprouver, commandant à 
M. de l'Aubespine de le lire : qui fut trouvé tout 
conforme à son recit. De quoy sa majesté le loua 
bien fort, et toute l'assistance. Et fut envoyé 
incontinant ce discours à l'imprimeur pour le 
mettre en lumiere ; mais le roy mesme en voulut 
faire l'intitulation qui estoit telle : 

«La journée des embuscades, faicte par le 
sieur de Vieilleville, chevalier de l'Ordre du 
roy, gouverneur et lieutenant-général pour le- 
dict seigneur à Metz, capitainne de cinquante 
hommes d'armes de ses ordonnances, et con- 
seiller en son privé conseil, sur le comte de 
Mesgue et ses trouppes de Luxembourg, le 20 
d'octobre 1555, entre Metz et Thionville; en- 
semble, la mascarade des faulx cordeliers de la 

royne de Hongrie, et de leur folle entreprise. » 
Chose qui estoit très-plaisante à veoir; car on y 
adjousta en rithme et en prose beaucoup d'aul- 
tres gaillardises. 

Ledict sieur Duplessis sejourna deux jours à 
la cour , auquel fist faict present de cing cents 
escus, et couché sur l'estat du roy en office 
d’eschanson , et en servit sa majesté avant partir. 
Mais il ne voulut desloger que premier il n'eust 
veu M. de La Chappelle-Byron , après avoir dict 
tous ses adieux, esloigné de trois lieues de 
Fontainebleau, poursuyvant son voyaige avec 
son train. Puis print la poste, continuant ses 
diligences , fort contant et satisfaict en son 
ame d’avoir esté si heureusement et à souhaict 
depesché, et d'avoir faict si dextrement sa 
charge. 

Sun arrivée à Metz en resjouist quelques-uns 
et des principaulx ; mais toute la garnison 
quasi, et la pluspart des habitants, s'en attris- 
terent; car il leur entra en la fantaisie qu’il luy 
en adviendroit comme au sieur de Gonnor, qui 
n'y peust jamais rentrer depuis qu'il en fust 
sorty ; et ce qui plus les troubloit en ceste ap- 
prehension provenoit de ce qu'ils cognois- 
soient monsieur le connestable ne luy estre 
pas favorable, et que M. le cardinal de Lor- 
rainne se laissoit fort posséder au cardinal de 
Lenoncourt, qui luy estoit ennemy ; aussi qu'ils 
sçavoient tous que le sieur de Gonnor pourchas- 
soit à vive force de rentrer en son gouverne- 
ment par subtiles menées et secretles praticques, 
soustenu en cela par toute la maison de Guyse 
de laquelle il estoit créature, et en tenoit son 
advancement , jusques à le pousser de deman- 
der au roy réparation de son honneur , d'avoir 
esté jecté de telle façon hors d'une place en la- 
quelle il estoit gouverneur et lieutenant de sa 
majesté, lorsque l'empereur l'assiegea, où il 
avoit faict de grandes preuves de ses diligences, 
fidelité et valeur, n'en demandant aultre juge 
ny tesmoing que sa seule majesté; et d'en avoir 
esté ainsi debouté, il veult sçavoir d'elle en quoy 
il a offensé; car s'ilen demeure là ,sans faire pa- 
roistre à lous les princes et grands du royaume 
son innocence , ce seroit une marque d’ opprobre 
reprochable à jamais à sa postérité. 

M. de La Chapelle Byron arrive à Metz pour y commander 
péndant le voyage que M. de Vieilleville devoit faire à la 
cour. 


Or, sur ces doubtes et imaginations, un cou- 
rier arrive, six jours aprés ledict Duplessis , de 
la part de M. de La Chappelle-Byron, qui dist 
l'avoir laissé à Ligny soubs Bar-le-Duc, et estre 
venu demander escorte pour passer en seureté 
les bois de l'abbaye de Rynvault : à quoy M. de 
Vieilleville fit pourvuir en toute diligence , pour 
l'envie qu'il avoit de partir ; et envoya querir le 
comte de Sault pour le mener avec luy à la cour, 
pensant effectuer sa conception. 

On faict marcher de Thoul deux cents hay- 
quebusiers, et partent de Metz deux cents che- 
vaulx, conduicts par le chevalier de Lancque, 
bien qu'il ne fust besoing de tant de forces; car 
les garnisons de la duché de Luxembourg es- 
toient si lasses et harrassées de la guerre, 
qu'elles avoient perdu couraige : veu encore que, 
depuis la journée des embuscades, M. d'Espinay, 
avecques ses chevaulx ligiers , soutenu d'environ 
trente hommes d'armes que menoit M. de Va- 
dancourt , leur avoit donné une terrible estrette 
à quatre lieues au-dessous de Thionville devers 
Trieves, où il en demeura six-vingts-quinze sur 
la place, et trente-deux prisonniers qu'il pre- 
senta à monsieur son beau-pere, qui fust infi- 
niment resjouy de ceste belle entreprise, et de 
ce qu'elle avoit si bien et si heureusement réussi, 
n'y ayant faict perte que de trois hommes seu- 
lement, et de cinq blessés. 

Adverty que fut M. de Vieilleville que M. de 
La Chappelle avoit couché au Pont-à-Mousson 
le samedy, pour venir disner à Metz, il luy fist 
dresser un bataillon de vingt enseignes de gens 
de pied , des plus lestes et mieux acoustrés qu'il 
estoit possible de veoir, à quart de lieue de la 
ville; car il n’y avoit harquebusier qui n'eust le 
morion gravé ou doré, ny picque qui neust le 
corselet et la bourguygnote de mesme : et luy 
se trouva, accompagné de M. d'Espinay, de 
M. de Thevalle, et de quarante ou cinquante 
gentilshommes, à la teste de ce bataillon pour 
le recevoir. 

Aussitost que l’escorte parut, il marche au- 
devant, et tout le bataillon quant et quant, à 
vingt pour ranc, tous les capitainnes en chef 

avec leurs rudaches et espées nues , comme s'ils 
eussent voulu combattre à la teste; les portensei- 
gnes, avec leurs drappaulx, au mytant ; et les 
lieutenants à la queue avec pareilles armes : le 
tout si bien ordonné, que c'estoit chose mer- 
veilleusement belle à veoir, et très-plaisante; 
car tout ce pays-là est plain et descouvert, sans 
hayes ny buissons, qui s'appelle la plaine de 
Fristau. 

Quand ce vint à l'approcher, les harquebu- 
siers à cheval de l’escorte tirent; et ne fault de- 
mander si ceulx du bataillon respondirent ; et 
fust la joye fort grande à la rencontre de ces 
deux seigneurs, qui s'entrembrasserent et ca- 
resserent de grande affection ; puis, tournants 
visaige , prindrent le chemin de la ville par la 
porte Champenoise, tousjours marchants devant 
eulx toutes les susdictes. trouppes le tambour 
battant, fanfares de trompette, et scopeterie 
sans cesse. 

M. de Vieilleville, après le disner, qui fut 
somptueux, lui presenta le sergent-major et 
tous les capitainnes, ung pour ung, les luy 
nommant par leurs noms, sans oublier leurs 
louanges et valeurs, semblablement tous les 
commissaires et controlleurs des guerres et de 
l'artillerie, tresoriers, payeurs , munitionnaires, 
clercs des vivres, et toutes sortes de gens là re- 
sidents et attachés pour le service du roy, jus- 
ques aux canoniers. 

Cela faict, et les lettres du roy distribuées , 
et la lecture de son pouvoir faicte en plaine 
assistance , ils s‘allerent pourmener sur les 
ramparts. 

Le lundy matin il commencea à lui faire veoir 
les granges de l'artillerie, les munitions de 
toutes sortes, les greniers, les caves et le fonds 
de tous les deniers que pouvoient avoir les tre- 
soriers de l'extraordinaire de la guerre, des re- 
parations et de l'artillerie, semblablement tous 
les procès criminels que le prevost avoit entre 
les mains, instruicts et à instruire , et sur-tout 
celuy des cordeliers, qu'il luy recommanda très- 
instamment de faire vuider les premiers, et qu'il 
falloit necessairement mettre hors de ce monde 
ung si pernicieux et trés-redoutable incendiaire 
ce que luy promist M. de La Chappelle , non- 
seulement sur son honneur et sa vie, mais sur 
son ame, qui trouva, pour sa part, ceste mes- 
chanceté très-estrange et trés-dangereuse, après 

qu'on la luy eust faict entendre. Et furent ainsi 
conferants ensemble de tout l'estat de Metz, et 
des grandes intelligences qu'il avoit avec les 
princes de l'Empire, sans oublier les chiffres d'en- 
tre luy et les pensionnaires occultes et agents 
secrets en Allemaigne de sa majesté, par l'es- 
pace de trois jours , durant lesquels M. de Vieil- 
leville luy tint fort bonne maison, et à cinq ou 
six de ses gentilshommes , attendant que ses 
gens eussent approvisionné son logis. Et dès le 
lundy mesme il le fist exercer l'estat de gouver- 
neur, comme de donner le mot , decreter toutes 
les requestes , entendre toutes plaintes, et por- 
ter au soir les clefs des portes en son logis, en- 
cores qu'il s'en voulût en toute force excuser ; 
mais il luy fallut passer par-là. Et le quatriesme 
jour, qui estoit le mercredy, nous partismes pour 
aller à Ja cour, laissant madame de Vieilleville 
en la garde de son gendre et de son neveu, en 
esperance de brief retour. 


CHAPITRE XXXIIL 


M. de Vieilleville arrive à la cour. 

“ Nostre partement nous fist deux visaiges, 
l'un fort joyeulx, mais l’aultre fort triste ; car 
tous les capitainnes, esperants que le roy re- 
compenseroit leurs services, et qu'il imprime- 
roit leurs noms en sa mémoire , par le bon rap- 
port que luy en feroit celuy qui leur avoit si 
long-temps commandé, en estoient très-aises, 
et l'eussent desjà voulu devant sa majesté; mais 
les habitants en général et de toutes qualités, 
sans un seul excepter, y avoit ung refrret infini, 
qu'ils nous tesmoignerent par abondance de 
larmes en leurs adieux, estants tousjours en 
l'imaginaire oppinion cy-dessus recitée, pour 
Ja crainte qu'ils avoient de le perdre et de ne le 
reveoir jamais. 

Nostre voyaige fut de huict jours; et par 
toutes les villes où il passa on le receut fort ho- 
norablement. En quoy le gouverneur de Chaal- 
lons, en l'absence de M. de Nevers, ne s'espargna 
pas, car il vint avec le clergé, gens de justice, 
et les chefs de l'hostel de ville, audevant de luy 
plus de demie-lieue. Je laisse les harangues à 
part que luy firent ces trois estats; mais celle des 
juges estoit fort excellente. 

Estants à Rozay en Brie, il envoya devers le 

mareschal-des-logis du roy annoncer sa venue , 
et luy faire entendre sa trouppe, qui estoit 
d'environ soixante chevaulx , pour les accommo- 
der; mais incontinant que le cardinal de Lenon- 
court, qui tenoit les premiers rancs à la cour, 
soubs la faveur de MM. de Guyse, sceust qu'il 
approchoit , il se retira en une sienne abbaye 
nommée Barbais, on Barbeaux , distante d'en- 
viron lieue et demie de Fontainebleau. 

Enfin nous arrivasmes à la cour, accompai- 
paignés de M. le prince de La Roche-sur-Yon 
et de M. le mareschal de Sainct-André, qui luy 
estoient venus audevant environ quart de lieue. 
Et après s'estre presenté au roy, qui le receust 
trés-humainement et avec ung fort bon et riant 
visaige, il se retira en sa chambre qui estoit en 
la basse-cour, pour se raffraichir et changer 
d'habits; mais il n'y fust gueres que sa majesté 
ne le renvoya querir. Et estant arrivé, elle le fist 
eutrer en son cabinet, qui fut fermé, où ils fu- 
rent plus d'une grosse heure; et à l'yssue de-là 
il trouva tous les plus grands de la cour, qui at- 
tendoient que le roy sortit, lesquels il salua se- 
lon leurs rancs, car il en sçavoif l'usaige. Des 
ungs il fut receu cordialement , des aultres à la 
courtisanne ; mais de tous il ne se donnoit pas 
grande peine, puisque son maistre luy avoit 
faict une telle et si joyeuse demonstration d'aise 
de sa venue, et d'un si grand contentement de 
ses services. Tout le reste de la journée se passa 
en visites , de chambre en chambre; et commen- 
cea par celle de la royne, qui le receust très- 
humainement, comme firent mesdames Eliza- 
beth et Claude ses filles, et aultres princesses 1a 
presentes. 

Le lendemain, le roy luy mist le grand collier 
de l'Ordre sur les espaules, mais avec telle 
pompe et cérémonie comme s'il l'eust créé de 
nouveau chevalier ; car il porta luy-mesme son 
grand manteau de l'Ordre et grand collier à la 
messe, en pareille magnificence qu'au propre 
jour de Sainct-Michel. Et furent faicts chevaliers 
de l'Ordre ce jour-là M. de Bouillon, fils aisné 
du mareschal de La Marche, et le comte de 
Charny, pour luy faire compaignie, qui ne 
l'eussent esté de long-temps, car ils estoient en- 
cores fort jeunes et sans aulcun mérite. Eulx 
aussi, remarquants ceste advanture, l'appelle- 
rent tousjours depuis leur pere d'honneur. Il y 
eust beaucoup de princes et d'aultres grands 

qui accompaignerent le roy en ceste magnifi- 
cence, avec leurs manteaux et colliers: mais 
M. le cardinal de Lorrainne, qui y devoit par 
honneur assister , estant chancelier de l'Ordre , 
n'y comparut poinct, s'excusant sur sa colicque ; 
aussi peu monsieur le connestable, qui n'y de- 
voit pas toutesfois faillir, comme le plus ancien 
chevalier de France , se disant tourmenté de sa 
migraine. Cependant sa majesté descouvroit as- 
sez toutes ces faintises et symulles. 


CHAPITRE XXXIV. ` 


Plaintes faites par le cardinal de Lorraine , en plein conseil , 


contre M de Vieilleville, en faveur du cardinal de Lenon- ` 


court. — Réponse de M. de Vieilleville aux reproches de ce 
prélat. 


Le jour ensuyvant, qui estoit le troisiesme de 
nostre arrivée, M. le cardinal de Lorrainne, 
voulant attaquer M. de Vieilleville sur le faict, 
du cardinal de Lenoncourt , luy dressa une sub- 
tile partie , car il supplia le roy de se trouver au 


conseil, et qu'il avoit un faict d'importance à | 


proposer pour son service. Sa majesté, ignorant 


que ce pouvuit estre, commanda d'assembler la | 


compaignie. Bt estants selon leurs rancs, au 


nombre d'environ vingt-cinq ou trente, que — 


princes, cardinaulx, que gouverneurs de pro- 
vinces, chancelier, quelques evesques et maistres 
de requestes, il commença sa harangue, qui 
devoit estre bien longue, par le progrès de son 
exorde; mais la dexterité de M. de Vieilleville 
en retrancha plus de la moictié, comme il 
s'ensuict : 

«Sire , et vous tous, messieurs, qui estes icy 
assemblés, vous sçavez que de tout temps nos 
roys ont tellement embrassé la protection et 
augmentation du sainct-siege apos'olique, qu'ils 
se peuvent vanter, par sur-tout les princes et 
potentats de la chrestienté, qu'il est estably 
maintenant et conservé en sa grandeur et sainc- 
teté par leurs armes et moyens; car ils n'ont 
point craint de mettre sus de grosses armées sans 
y rien espargner , et leur faire passer les monts, 
la mer et aultres dangereux destroicts, pour 
s'opposer et faire resistance aux ennemis de 
Dieu et de son eglise. En quoy ils ont esté si 
favorablement assistés par nostre sauveur Jesus- 
Christ, chef d'icelle, qu'ils sont tousjours re- 
tournés victorieux, et ont remis les papes en 
leurs siéges , qui en ayoient esté expulsés par la 

tyrannie des princes leurs voisins. Lesungs y sont 
allés en personne avec leurs armées, comme 
Charlemaigne qui myst pape Leon , à la confu- 
sion du roy de Lombardie ; les aultres y en- 
voyerent de braves lieutenants avecques triom- 
phantes armées , comme , de fraische memoire , 
le grand roy François, qui y despescha le sieur 
de Lautrech, pour delivrer le pape Clement de 
la misere et captivité en laquelle les Hespaignols 
et Allemants l'avoient reduict avec tout le corps 
du très-sacré senat de cardinaulx , estants pour 
lors à Rome. Or maintenant, sire, et vous tous, 
messieurs, qu'il se presente une très-grande 
plainte de l'un des pilliers de ceste très-sainte 
| eglise, et qui est du bois duquel on faict nos 
trés-saincts peres les papes, car il porte tiltre de 
cardinal, de la grande et insuportable oppres- 
| sion qui luy a esté faicte , de l'avoir déchassé et 

comme banuy de son evesché, et en laquelle il 
_ n'a osé se trouver ny comparoir, il y a plus de 
deux ans, pour veiller et faire son devoir sur 
son tronpeau, au grand mespris du sainct-siege 
apostolique non-seulement , mais de toute l'e- 
glise gallicane.... » 

Sur cette parolle, M. de Vieilleville se leve, et, 
s'adressant au roy, luy va dire tout haut: «Sire, 
je vous supplie très-humblement vouloir imposer 
silence à M. le cardinal de Lorrainne, de tant 
que vous affectionnez le bien de vostre service 
et ceulx qui y fout leur devoir sans reproche, 
et me tant favoriser que me donner audience ; 
car je vois bien que ce langaige m'attaque et 
s'adresse directement à moi.» Monsieur le car- 
dinal voulut repartir, mais le roy, luy faisant 
signe de la main, commanda à M. de Vieille- 
ville de parler, qui commenca de ceste façon : 
| «Sire, il n'estoit pas grand besoin que M. le 

cardinal de Lorrainne print son theme de si 
haut, pour tomber sur un si foible et povre 
subject , qui est pour le faict du cardinal de Le- 
noncourt ; car il n'y a personne en ceste très- 
illustre compaignie qui n'ait deu penser, à 
l'entrée de sa harrangue . que nostre sainct pere 
et tout le sainct-siege apostolique eussent esté 
assiegés , ou par les Turcs ou aultres ennemis 
du nom chrestien, et qu'il vouloit persuader 
vostre majesté de mettre sus une grosse armée, 
et l'exploicter en personne, à l'imitation de nos 
| anciens roys vos predecesseurs, pour les aller 
| secourir. 

« Mais puisqu'il n'est question que du faict du 


cardinal de Lenoncourt, vostre voyaige, sire, | 
est rompu, et vos finances ne sortiront poinct | 
de vostre espargne pour dresser une armée | 


(plusieurs de la compaignie, à ces mots, se 
prindrent à soubsrire ); car tout présentement 
j'esclaireray vostre majesté des occasions qui le 
meuvent à se plaindre de moy, que l'on jugera 
fort aisément estre mal fondées. 

«Et pour commencer, sire , je vous diray que 
quand je deffendis aux sept parraiges de Metz 
de créer ung maistre-eschevin , puisqu'ils le te- 
noient de l'Empire, et que j'en voulois créer 
ung qui tiendroit son estat de la couronne de 
France , ainsi que dès lors j'advertis votre ma- 
jesté et tout vostre conseil, il eut si grand creve- 
cœur, parce que son neveu le devoit estre suivant 
les anciens statuts de l'Empire, qu'il sortit de la 
ville et se retira en une villette dependant de son 

-evesché, nommée Vich, distant de Metz environ 
huict lieues, et n'y est pas entré depuis; qui 
est sa premiere plainte, et par laquelle vous 
voyez, sire, qu'il s'en est banny et exilé de soi- 
mesme. 

«Kt pour venir à la seconde, il avoit , comme 
seigneur du temporel et spirituel de l’evesché 
de Metz , droict de monnoye, qu'il faisoit battre 
et forger au coing de ses armoiries, que je feis 
casser pour deux raisons. La premiere, que l’on 

m' eust jugé indigne de ma charge, de tollerer 
qu'une aultre monnoye que celle de mon roy et 
souverain seigneur et maistre eust eu cours en 
une ville qui luy appartient, de laquelle l'en- 
tretenement luy revient, à plus de quarante 
mille escus par moys ; car de luy souffrir ung 
compaignon, il n'y avoit aulcune apparence, et 
m'eust esté à jamais reprochable, jusques à me 
pouvoir accuser, par ceste connivence, de quel- 
que participation ou prouffit, ou pour le moins 
d’une trop grande stupidité. 

«L’aultre , qui estoit par trop pernicieuse ; 
car les officiers de ceste monnoye estoient gens 
ramassés d'Allemaigne, de Flandres et de plu- 
sieurs provinces de ce royaume , la pluspart 
faulx-monnoyeurs , souffleurs d'alquemye et 
billonneux, qui s'estoient venus reffugier à Metz 
pour esviler les rigueurs de la justice en leurs 
pays, qu’il recevoit tous; et ce qui m'en donna 
lumiere fut un jeune garçon de leur trouppe qui 
alloit amassant par toute la Lorrainne des caro- 

, lus à l’espée, desquels, avec deux ou trois coups 
de marteau, il forgeoit une demie-reale d'Hes- 
paigne de deux sols et six, sans aultre artifice 
de feu ny de fricasserie: aussi que desjà je 
| m’estois apperceu que de tout l'argent que je 
distribuois aux monstres des gens de pied, qui 
se font tous les moys, et de celuy que l’on paye 
pour les reparations tous les dimanches, qui 
estoit infini, le tout en monnoye française, l’on 
n'en yoyoit , deux jours après, une seule espece; 
et avoient cours, en leur place, sa monnoye et 
celle de Flandres et de Bourgoigne, et des pays 
circonvoisins. Ce garçon, avant aller au supplice, 
me descouvrit toute leur meschanceté ; qui fut 
cause que je fys rompre tous leurs fourneaulx, 
el pandre tout ce que je peus altrapper de ceste 
canaille. Et fault bien dire qne le cardinal y sen- 
toit grand prouffit et beaucoup d'abbus, veu qu'il 
affermoit sa monnoye dix wille florins du Rhin 
tous les ans : qui a esté l'un des plus prouftitables 
et necessaires reglements que j'aye faict en mon 
gouvernement depuis que m'en avez honoré , et 
qui luy doit bien souvent revenir au runge : 
car ce n'est pas enrichir ung estat d'en énerver 
douze ou quiuze mille livres de rente par an. 
«Sa troisiesme plainte, sire, est qu'il y a trois 
villettes dependantes de son evesché, Vich, 
Moyenvich et Marsal, assez voisines les unes des 
aulires, et sur le grand chemin de Metz et de 
Strasbourg , et d’aultres bonnes v.lles mar- 
chandes, où les Bourguignons, principalement 
les garnisons de la duché de Luxembourg, ve- 
noient faire les courses, favorisés des habitans 
desdictes villettes, dedans lesquelles, après avoir 
destroussé les marchands, ils venoient départir 
leur butin. Dequoy j'advertis le susdict cardinal, 
le priant d'y commettre quelque houneste gen- 
tilhomme qui m'advertiroit fidelement, en bon 
et fidele Francois, quand il y auroit gens en 
campaigne , pour envoyer après, et y donner 
l'ordre qui y seroit necessaire; car il ne passoit 
gueres de gens par-là qu'ils ne fussent volés. 
Mais il me fist responce que son evesché estoit 
en pays neutre, et qu'il ne vouloit pas offencer 
la neutralité ; aussi qu’il seroit mal convenable à 
ung evesque de mesler parmy la spiritualité les 
armes, et faire la guerre. De quoy je m'irritai 
de telle sorte, que je fis incontinant sortir de 
Metz deux compaignies de gens de pied, que 
j'envoyay à Marsal en garnison, et le comte de 

Sault avecques sa compaignie de chevaulx ligiers, 
pour y commander et en tout ce pays-là ; qui y 
faict si bien son devoir, que l'on n'entend plus 
parler de ces coureurs, ny voleurs. Et davan- 
taige , ayant faict fortiffier Marsal, comme il se 
trouve aujourd'huy , il favorise merveilleuse- 
ment la descente des levées de gens de cheval 
et de pied que vous faictes sortir d’Allemaigne 
pour le service de vostre majesté; et quand ores 
ilne me serviroit que de courtine pour la ville 
de Metz, si l'Empire se vouloit desbonder pour 
la recouvrer, la despence que je y ay faicte ne 
seroit pas inutile ny perdue; et quand cela ad- 
viendroit , ce qui ne peult, car je suis trop aimé 
et respecté des plus grands princes de l'Empire, 
je creverois plusiost qu'aultre que moy se mist 
dedans, avec promesse que je ose bien advancer 
à vostre majesté d'y faire passer quatre bons 
mois à une armée imperiale premier que d'y 
estre forcé, pour vous donner loisir de mettre 
sus vos forces, et pourveoir 4 tout vostre 
estat de Metz et pays Messin, et empescher ung 
siege. 

« Quant à sa quatriesme plainte, incontinent 
qu'il deslogea de la ville de Metz, je me vins 
camper en son palais episcopal , que je trouvai 
si dyapré , luisant et enrichy de peintures contre 
les parois et vitres des salles et chambres, que 
c'estoit chose très-belle à veoir. Mais je me des- 
daigné bien fort de son ingratitude , que, jouis- 
sant de plus de soixante mille livres de rente 
des bienfaicts de la couronne de France, et qui 
sont assis et situés dedans vostre royaume, tou- 
tesfois il n’y avoit une seule remembrance de nos 
roys , non pas une povre seule fleur de lys; mais 
tout estoit remply d'aigles à doubles testes, avec 
les armes d’Austriche sur leur estoinach; iiem , 
les armes de Lorraine, et de quelques seigneurs 
des Pays-Bas, entre aultres du comte d'Aigue- 
mont, escartelées de Lorrainneou de Vaudemont. 
Mais ce qui plus m'estonna , fust qu’en sa gale- 
rie, qu'il nommoit paradis, les portraicts de cinq 
ou six empereurs y estoient; entre lesquels je 
choisis celluy de l'empereur aujourd'huy re- 
gnant, ennemy juré de voslre couronne et gran- 
deur; qui fut cause que je les feis tous abattre et 
dechirer. 

«C'est en somme, sire, tout ce dont le cardi- 
nal de Lenoncourt se peult plaindre de moy, que 
je soubmets au jugement de vostre majesté et 

de toute ceste trés-illustre et incomparable assis- 
tance. Mais je vous supplie très - humblement 
vouloir ordonner qu'il comparoisse en ce lieu, 
pour dire plus amplement ses griefs : car de se 
justifier par la bouche de monsieur le cardinal 
de Lorraine, c'est se targuer de sa grandeur, 
pensant parce moyen mestre le droict de son 
costé‘, sur esperance de me faire perdre la pa- 
rolle; et crois qu'en ceste intention il s'est ab- 
senté de la cour, car il y estoit le jour que je y 
arrivay ; et encores qu'il ne soit qu'à une lieue 
d'icy, il n'y est toutesfois oncques puis venu : 
de ceste mesme façon il s'est banny de la ville 
de Metz et de son evesché. » 


CHAPITRE XXXV. 


Le cardinal de Lenoncourt quitte la cour et se retire à la 
Charité-sur-Loire, 


Alors le roy demanda à monsieur le cardinal 
s’il n’avoit eu aultre subject de l'amener au con- 
seil que cestuy-là : qui luy respondit que sa 
majesté n'avoit entendu que l'une des parties. 
« Comment! repliquele roy, vous voyez qu'il n'en 
veut pas estre cru, et demande que le cardinal 
de Lenoncourt comparoisse : » et s'addressant 
à monsieur le chancelier, luy commanda d'en- 
voyer devers luy à Barbais le sommer de se 
trouver demain au conseil ; et, pource qu'il estoit 
de qualité, de deputer quelque noble personne 
pour accompaigner l'huissier du conseil qui luy 
signifieroit cest adjournement; et qu'il faisoit 
bien cognoistre la foiblesse de son droict et de 
sa cause, d'y proceder de telle façon , et ne la 
venir poinct deffendre en personne , estant si 
près de la cour comme il estoit, et non malade. 
Et sur le champ furent ordonnés ung maisire 
des requestes et ung secretaire du roy, maison 
et couronne de France, pour cest effect. Mais 
sa majesté , avant se lever et rompre l'assemblée, 
prononcea bien hault ces mesmes paroles. 

ad'advoue et approuve tout ce que M. de 
Vieilleville a faict par cy-devant en son gouver- 
pement de Metz, et declare , devant toute ceste 
assistance, qu'il nese scauroit mieux faireen une 
charge; car toutes ses actions en general redon- 
dent merveilleusement au bien, prouffit et con- 
servation de tout mon estat de de-là, à la gloire 
de ma couronne , et à l'entreteuement de la cop- - 
federatiou, intelligence et bonne amitié que j'ay 

avec les princes et estats de l'Empire. » Cela dict, 
il se leva comme en colere. 

Mais M. de Vieilleville, après avoir très-hum- 
blement remercyé sa majesté d'ung si honorable 
tesmoignaige de ses Services, la supplia de s'ar- 
rester, et d'entendre encores une parolle (ce que 
le roy fist sans se rasseoir); qui estoit que le 
cardinal de Lenoncourt ne s'estoit pas du tout 
absenté pour le regard des plaintes susdites, 
mais plustost de crainte d'estre descouvert en si 
bonne compaignie de ses actions privées et do- 
mestiques, qui estoient aultant desbordées et 
dissolues que de prelat de France non-seulement, 
mais surpassoient fort scandaleusement la pu- 
dicque modestie, requise et ordonnée à ceulx de 
son bonnet, qu'il reservoit à déclarer avec verité 
quand il comparoitroit en ceste assemblée. Là- 
dessus le roi s'en va, disant qu'iln'en doubtoit 
point, et qu'il le cognoissoit il y avoit long- 
temps. Mais le cardinal de Lorrainne , qui avoit 
entendu le tout , deslogea le premier, ayant la 
main sur |’estomach, se plaignant, ou faignant 
se plaindre de sa colicque. 

M. Olivier, chancelier de France, qui respec- 
toit fort les dignes serviteurs du roy, principal- 
lement ceulx de grand mérite , et de telle qualité 
qu'estoit M. de Vieilleville, luy dict qu'il venoit | 
de recevoir de son roy ung tel et si grand hon- 
neur, qu’il n'y avoit prince en France qui n'eust | 
bien desiré d'estre gratiffié d'ung pareil, et de- | 
voit bien remarquer et se souvenir à jamais d'une 
si heureuse journée. Et affin que la mémoire ne 
s'en puisse perdre, il commanda au greffier du 
conseil de luy despescher en bonne forme l'ar- | 
rest ou sentence prononcée par la propre bouche 
du roy seant en son conseil d'estat et privé, que 
l'on appelloit en ce temps -là l'estroict conseil, | 
et qu'il y vouloit luy-mesme apposer son attache | 
pour le valider davantaige, et servir d'approba- 
tion d'un acte si nouveau, et non encores advenu 
depuis qu'il estoit constitué en l'estat de chan- | 
celier. Et adjousta ces parolles : « Mais que vous 
ayez cest acte, monsieur, en forme authentique, 
comme j'espere le vous faire délivrer demain, 
signé et scellé , vous vous pourrez vanter de deux 
choses : l'une, d'avoir de belles et bonnes armes | 
pour vous deffendre contre toutes les calomnies | 
et impostures de vos ennemis; l'autre, que ce | 





conseil s'est tenu au grand accroissement de 
yostre honneur et bonne renommée, et à la con- | 

fusion de ceulx qui la vous pensoient oster.» 
Après ces parolles il s'en alla, et avecques luy les 
evesques, presidents et maistres des requesles 
qui l'attendoient selon la coustume, car les 
princes et aultres grands avoient suivy sa 
majesté. 

Ceulx qui estoient ordonnés pour assister 
l'huissier en l'execution du résultat partirent au 
disner, mais trop tard ; car le cardinal de Lenon- 
court estoit desja deslogé de son abbaye par 
l'advertissement du cardinal de Lorrainne , et 
reliré à Paris en toute diligence; qui fut cause 
qu'ils revindrent trouver monsieur le chancelier, 
qui se courroucea fort asprement, et leur com- 
manda d'aller jusques - là pour effectuer leur 
charge, disant qu'il ne s'esbahissoit plus si le 
cardinal de Lorraine estoit sorty le premier du. 
conseil avecque sa colicque. 

Ils obéissent au commandement ; mais parce 
que ces deux cardinaux avoient des picqueurs à 
relais pour s'entre-advertir, ils ne le y trou- 
verent plus; et sceurent à l’hostel de Rheims, où 
il avoit logé et couché une nuict, qu'il estoit allé 
chez son frere, le comte de Nantheuil, qui estoit 
à Nantheuil soubs Dampmartin-en-Gouelle, ung 
très-plaisant chasteau en son assiette, et fort 
superbement basty. Ils donnerent jusques-là ; 
mais sestants présentés au comte, il leur dist 
qu ilestoit allé traverser la campaigne, pour pren- 
dre la poste, et se retirer droict en sun prieuré 
de la Charité-sur-Loyre. Dequoy ils furent fort 
esbabys, n'estants pas toutesfois d'advis d'aller 
après, ny de passer outre; mais s'en retour- 
nerent à la cour faire leur rapport au roy, à 
monsieur le chancelier, et plusieurs aultres des 
plus grands du conseil, qui tous se prindrent 
à rire, donnants gaing de cause à M. de Vieil- 
leville, puisque sa partie adverse reffusoit la lice. 
La risée augmenta encores davantaige quand ils 
sceurent qu'il vouloit permuter son evesché avec 
monsieur le cardinnal de Lorrainne. 

Telle fut la fin de la dispute d'entre M. le car- 
dinal de Lenoncourt et M. de Vieilleville, qui 
ne fust jamais advenue si on eust voulu tollerer 
toutesles grandeurs, entreprises et remuements, 
dont le susdict cardinal se vouloit authoriser en 
la ville de Metz et en son evesché, et faire vale- 
ter M. de Vieilleville. 

Cependant M. de Gonnor estoit aux escoutes 
de ce qui réussiroit de ce contraste, sur l'espe- 

rance que la grandeur de monsieur le cardinal 
de Lorrainne , qui embrassoit à vive force la 
cause de son confrere , feroit débouter M. de 
Vieilleville de son gouvernement, et par ce 
moyen y rentrer. Mais il'en fut, à son grand 
regret, frustré, encores que monsieur le con- 
nestable et tous messieurs de Guyse, horsmis le 
cardinal de Guyse, s'y fussent favorablement 
bandés. Mais le serviteur fidele, accompaigné 
d'entendement et de valeur, se targue tousjours 
contre ses malveillants de la faveur de son 
maistre, que ses braves et signalés services luy 
ont acquise, et par laquelle il dissipe, renverse 
et faict fondre en ung moment tous les aguets, 
conseils, monopolles et affronts de ses ennemis. 
Non pas que monsieur le connestable fust de ce 
nombre, et qu'il lay voulust aultrement beau- 
coup de mal; mais seulement il se déplaisoit de 
ce qu'il tenoitce gouvernement paraultre moyen 
que le sien : car telle estoit son humeur, comme 
nous avons dict ailleurs, qu'il vouloit qu’un cha- 
cun fust advancé par sa faveur, affin que tout le 
monde luy eust de l'obligation, et que ses en- 
fants , dont il avoit nombre , s'en peussent quel- 
que jour prevaloir aprés sa mort. 

En quoy ils estoient tous deux bien appoinc- 
tés. Car si le daulphin eust fait donner, sans le 
roy, le plus sublime estat de France à M. de 
Vieilleville, il l'eust reffusé tout à plat, et ne l'eust 
pris si c'est advantaige ne luy fust venu du pro- 
pre mouvement de son maistre : car il ne vouloit 
demeurer à personne vivante obligé, fors à 
celuy d'où luy provenoit l'honneur et le bien. 


CHAPITRE XXXVI 


Supplice des cordeliers de Metz qui avuient voulu livrer la ville 
au comte de Mesgue. — M. de Vieilleville découvre au comte 
de Sault le dessein qu'il a de lui donner sa seconde fiile en 
mariage. 

Sur la fin de novembre audict an, M. de La 
Chappelle-Byron fist courir le pacquet qui por- 
toit execution du gardien et des vingt corde- 
liers que nous avons laissés prisonniers en la 
tour d'Enfer; qui fut telle, que, quand ils sceu- 
rent que M. de Vieilleville estoit allé à la cour, 
ils entrerent en desespoir de leur vie; car le 
sieur de La Chappelle ne leur avoit rien promis, 
et ne pouvoient ignorer que leur procès ne fust 
parfaict et tout instruict. Et ung mercredy au 
soir le prevost leur vint dire qu'ils s’entre-con- 
fessassent , et qu'ils ne seroient pas le lendemain 

à telle heure en vie, et que, pour cest effect, 
affin qu'ils pensassent en leur conscience, il les 
tiroit hors des cachots , les laissant pesle-mesle 
ensemble. 

Mais au lieu decela, le prevost retiré, ils 
commencerent , comme enraigés , à mauldire le 
gardien et quatre aultres des plus anciens des- 
quels il s’estoit aidé pour séduire et attirer le 
reste à son entreprise, car ils devoient avoir 
chacun une abbaye; leur disants une infinité 
d'injures et d'opprobres, et que leur meschante 
et dampnable ambition d'estre evesques et abbés 
les avoit ruynés et perdus, au grand scandale 
de leur ordre et profession ; puis se haulserent 
tellement de parolles par leurs repliques, que, 
surmontés de colere, les seize battirent tant le 
gardien et les quatre, que le gardien mourut sur 
la place, et les quatre furent si oultrés, qu'il les 
fallut mener le lendemain en une charrette avec 
le mort au supplice. Et furent ainsi pendus; 
ausquels firent compaignie dix aultres , et tous 
en leurs habits , sans oublier le froc. Les six qui 
resloient, parce qu'ils estoient fort jeunes, et 
comme novices, firent seulement amande hono- 
rable la corde au col, la torche ardente en la 
main , pieds nuds et à genoux durant l'execution 
de leurs freres et compaignons, puis chassés de 
la ville avec for-ban, et renvoyés aux Pays-Bas 
en dire les nouvelles à la royne de Hongrie : et 
fust ceste execution faicte devant leur couvent. 

“De quoy sa majesté fust très-aise , ne se pou- 
vant garder de hault louer la prompte diligence 
de M. de Vieilleville en la capture du gardien; 
car sil s'en fust remis en quelque aultre, il ne 
luy falloit qu'une heure pour abbrazer la ville 
et mettre son entreprise à execution, disant en 
oultre qu'il n'oublieroit jamais la journée des 
embuscades, pour estre la chose la plus digne et 
memorable qui soit advenue de trois cents ans 
en France , tant pour la très-saige conduicte et 
très-guerriere ordonnance qui en fut faicte , que 
pour le très-heureux évenement d'icelle. Mais 
on ne se pouvoit garder de rire de ceste sorte 
de confession , qui tomba en proverbe à la cour ; 
car, quand on voyoit paiges ou laquais s'entre- 
gourmer, on disoit qu'ils se confessorent comme 
les cordeliers de Metz. 

Or, par les chemins de Metz à la cour, M. de 
Vieilleville se descouvrit à M. le comte de Sault 
du desir qu’il avoit qu'il épousast se seconde 

fille, madamoyselle de Vicilleville, l'une des 
filles de la royne ; qui en fut si ravy d'aise et de 
joye, qu’il luy voua pour jamais toute obéissance 
et service, et sans qu’il avoit entendu que M. de 
Duilly, grand senneschal de Lorrainne et gou- 
verneur du duc, la pourchassoit pour son fils, 
il y a long-temps qu'il luy en eust faict parler et 
escrire. 

Arrivés a la cour ainsi unanimes et accordants 
en mesme conception, quand madamoyselle de 
Vieilleville vint avec la gouvernante des filles de 
la royne saluer son pere , où estoit present le 
comte de Sault, il luy en jecta quelques parolles 
a la traverse, non pas trop pregnantes , mais 
elles estoient assez suffisantes pour faire penser 
à la damoyselle, qui estoit de trés-bon esprit, 
que son pere luy presentoit ung serviteur. 

Et dés-lors , en avant le comte de Sault alloit 
souvent en la chambre des filles de la royne visi- 
ter sa maistresse , se mettant en despence, et, 
comme l'on dict , sur le bon bout, pour se faire 
valoir ; car, de toutes les parties qui se dressuient 
à la cour parmy la jeunesse, comme de courses 
de bagues, carrouzelles , à la paulme, combattre 
à la barriere, et d’aultres exercices dont les 
_ Jeunes princes et seigneurs se donnent du plai- 
sir, il estoit toujours des premiers, et en rap- 
‘portoit souvent le prix; et en ung bal royal il 
avoit , par sa disposition et bonne grace, la prin- 
cipale vogue : aussi qu'il donna entrée à la cour 
à une sorte de danse qui s'appelle la volte de 
Provence , qui n'y avoit jamais esté dancée, la- 
quelle a eu depuis grand cours par tout le 
royaume : encore disoit-on qu’il l'avoit inventée, 
car plusieurs l’appelloient /a volte de Sault , où 
il y a quelque apparence, pour l’éthimologie du 
mot et des traicts qui s’exercent en ceste dance: 
car l'homme et la femme s’estant embrassés 
tousjours de trois en quatre pas, tant que la 
dance dure, ne font que tourner, virer, s'entre- 
soubslever et bondir; et est ceste dance, quand 
elle est bien menée par personnes expertes, 
très-agréable. 

Ainsi se passerent les mois de novembre, de- 
cembre, janvier et quasi février, hormis que 
nous sejournasmes à Paris environ trois sep- 
maines pour donner ordre à beaucoup d'affaires, 
principalement de procès d'assez grande impor- 
tance qui furent jugés à son prouffit, tant pour 
ce que le droict estoit de son costé, que pour les 

lettres que le roy, la royne, monsieur le chan- 
celier et d'aultres escrivirent en sa faveur. 
7 

CHAPITRE XXXVII. 


Madame Claude de France conseille à mademoiselle de Vieil- 
leville d'épouser le fils du comte de Duilly, de la maison du 
Chatelet. 


Le dixiesme defevrier, audit an, nous retour- 
nasmes à la cour, où estoit arrivé M. de Vaude- 
mont dix jours auparavant, qui venoit d'épouser 
madamoyselle de Nemours; et l’avoit accom- 
paigné M. le grand senneschal de Lorraine, 
ayant avec luy sur l’esperance cy-dessus men- 
tionnée, M. de Duilly son fils. Et pour y parve- 
nir, avant partir de Lorrainne, comme fin et 
rusé, il avoit passé par Metz pour faire entendre 
à madame de Vieilleville beaucoup de choses 
tonchant le mariage de leurs enfants, et qu'il en 
avoit desjà conferé avec M. de Vieilleville, qui 
avoit remis sa responce à quand il seroit à la 
cour, et qu'il le y alloit trouver exprès pour y 
mettre fin; la suppliant d’escrire , par son fils là 
present, à madamoyselle de Vieilleville, pour 
avoir seulement l'honneur de luy dire de ses 
nouvelles. 

Madame de Vieilleville, qui ne rejectoit nul- 
lement ceste alliance, mais qui ne scavoit pas aussi 
ce qui s’estoit passé entre monsieur son mary 
et le comte de Sault (car il estoit si peu uxorieux 
qu'elle ne sçavoit jamais de ses secrets que la 
derniere), s'accorda facilement à la demande 
du grand senneschal, et donna à son fils une 
fort favorable lettre qui luy servit d'entrée. Et, 
dès le mesme jour de son arrivée à la cour, il la 
vint presenter à madamoyselle de Vieilleville , et 
sa personne quant et quant ; et ne passoit jour 
qu'il ne continuast son service , assistéen sa pour- 
suicte de plusieurs grandes dames et princesses, 
mesme que madamoyselle de Nemours dict à 
madamoyselle de Vieilleville , en la chambre de 
la royne , comme en riant, qu'elle estoit bien 
aise que M. de Vaudemont luy avoit faict amener 
ung honneste serviteur et de bonne part; la 
priant, pour le respect du prince qui en avoit 
pris la peine , de le favorablement traicter et le 
preferer à toute aultre ; et l'en conjuroit sur la 
nourriture que toutes deux avoient prise en- 
semble , trois ou quatre ans, sous une mesme 
maistresse : car elle estoit fille d'honneur de la 

42 


658 
royne , qui est un estat reservé aux princesses ; 
et adjousta encores ces parolles :« Souvenez-vous, 
Vieilleville, que je ne vous dis pas cecy sans 
cause, car nous pourrons finir nos jours en- 
semble, estant accordée 4 M. de Vaudemont, 
comme vous sçavez , qui me menera bientost en 
Lorrainne; et je scey bien qu'il est determiné 
que vous prendrez aussi ce chemin-là. » 

Enfin, à nostre arrivée, le comte de Sault trouva 
ce rival, qui luy estoit une très-poignante es- 
pine au pied. Toutesfois il ne perdist couraige , 
mais suivoit de trés-grande ardeur ses coups, 
fondé sur la faveur du pere. M. de Duilly, 
d'aultre part, ne sendormoit pas en sentinelle, 
ayant ouvert la lettre que sa mere escrivoil à sa 
maistresse. 

Cependant les parties se remectent sus, car 
c'estoient les jours de resjouissance et de carna- 
val : les mascarades, le bal, courses de bagues 
et aultres passetemps cy-dessus, que la jeunesse 
invente pour la recréation des dames, n'y fu- 
rent pas espargnés. M. de Duilly, qui estoit un 
fort honneste jeune seigneur et très-agréable , 
ne fust pas des derniers pour y acquerir repu- 
tation, car pour ung jour il emporta deux ba- 
gues, et donna une vive attainte à la troisiesme, 
y estant fort adroit; et tout de mesme à la dance, 
car il amena le premier à la cour les branles du 
haut Barrois , qu'il danceoit d'une merveilleuse 
grace et disposition ; et altererent un peu le cre- 
dit de la volte de Provence; car le Français se 
delecteet favorise tousjours les choses nouvelles. 

En somme, ces deux competiteurs et corri- 
vaulx faisoient bien grandes et extraordinaires 
despences en leur poursuicte ; et ne parloit-on 
d'aultre chose à la cour que des gaillardes en- 
treprises , mascarades et sumplueuses collations 
de fruicts rares et exquis, et aultres sortes de 
confitures , des braves serviteurs de madamoy- 
selle de Vieilleville : en quoy ses compaignes , 
les aultres filles de la royne, ne perdoient rien. 
Mais on ne sçavoit lequel des deux l'emporte- 
roit: toutesfois, sur ce doubte, madame Claude 
de France , seconde fille du roy , qui estoit très- 
excellente princesse, donna un terrible revers à 
l'esperance du povre Comte de Sault, et la ren- 


moyselle de Vieilleville par ung matin, en sa 
chambre, s'habillant encores, la vint aboucher 
de ce langaige : 

« Vous scavez, Vieilleville, comme le mariage 
de M. de Lorrainne et de moy est conclu et ar- 
resté, et que incontinant que le roy , mon sei- 
gueur et pere, aura donné ordre à quelques 
affaires qui luy sont de très-grande importance, 
nous irons à Paris espouser, suivant les an- 
ciennes cérémonies que l'on observe aux ma- 
riages des filles de roy. Et, parce que je me 
trouveroistouteégaréeen pays esloigné du mien, 
et de ce doux climat de France, sans m'y veoir 
accompaignée de personnes qui fussent de ma 
nation, et ausquelles je me peusse fier, j'ay 
faict choix, en mon cueur, de six damoyselles 
françaises pour y vivre et mourir avec moy., 
desquelles vous estes la premiere ; car je vous 
aime d'une si cordiale affection, qu'il m'est 
impossible de jamais vous oublier ; y estant con- 
viée, pour vostre honneste modestie et aulires 
belles vertus qui reluysent en vous; ayant la 
royne, ma dame et mere, remarqué, entre les 
aultres perfections dont vous estes douée, ung 
qui est bien rare en toutes vos compaignes, 
pour laquelle elle vous loue grandement et en 
estes bien avant en ses bonnes graces, qui est 
que vous n’estes poinct subjecte à faire des af- 
faiteries, comme la pluspart d'elles font; et 
vostre langue n'a jamais semé ny dressé des 
querelles parmy les dames ny seigneurs et jeu- 
nesse de ceste cour, comme les leurs. Vous sça- 
vez, Vieilleville, de qui je veulx parler; et au- 
paravant que Pasque soit passée, vous en verrez 
renvoyer plus d'une demie-douzaine chez leurs 
parents, avec honte, entre aultres deux qui 
ont esté si impudentes et mal advisées d'avoir 
osé parler d'ung grand prince et d'une hone 
neste dame et de grand estat, qui est toutesfois 
une fort femme de bien et d'honneur ; croyez 
que yous en orrez parler bientost à leur confu- 
sion, Cependant, Vieilleville, affin que vous 
n'ayez poinct de regret de passer vos ans à mon 
service, vous ne serez pas marrje si je vous dis 
que je vous ay desjà faict coucher sur l'estat de 
ma maison, qui a été dressé depuis huiet jours, 
en qualité de ma premiere dame d'honneur , 
yous jurant en foy de princesse que la royne, 


| ma dame ct mere, vostre bonne maistresse , me 
versa du tout; car ayant envoyé querir mada- | 


l'a ainsi commandé; qui a faict grand tort a 
mon affection, car je voulois que vous tinssiez 
ce grade de mon propre motif. A cesie cause, 
je vous yeulx bien prier de ne rien promettre 

au comte de Sault, que bien à poinct , car vous 
estes vouée ailleurs; et si vous alliez en Pro- 
vence, tous nos desseings et volontés revien- 
droient à néant, et aurions toute nostre vie 
regret, la royne et moy, de vous avoir tant 
aimée, » Et là-dessus elle se leva, et la vint bai- 
ser, estant toute preste de sortir de sa chambre 
pour aller au lever de la royne sa mere. 

Il ne faut poinct demander de quelle allai- 
gresse et consentement madamoyselle de Vieil- 
leville receut ceste faveur : et luy baisant , avec 
une fort humble et basse reverence, la main, luy 
va respondre de ceste fagon, et aux propres 
termes qui s'ensuivent : 

«Madame, je ne scaurois assez dignement, 
ny ayec trop d'humilité, vous remercier de la 
trés-honorable élection qu'il vous a plu faire de 
vostre trés-humble servante; et ce qui m'oblige 
de mourir à vostre service, est que de vostre 
propre volonté, et sans vous en avoir jamais 
sollicitée, ny employé vivante ame pour cest 
effect, il vous est souvenu de m'eslever en ung 
si sublime grade, et me preferer à ung grand 
nombre d'aultres de plus grand merite que je ne 
suis, et ausquelles vous estes plus obligée; ne 
vous ayant jamais faict service qui vous y ait 
deu attrayer ; et ne scey à qui je doy attribuer 
cette mienne si heureuse fortune, qu'à vostre 
debonnaireté premierement, puis au ciel, qui 
par son influance m'a tant daigné béatiffier. 

« Quant au comte de Sault, madame, je ne 
puis nier que je ne luy sois grandement obli- 
gée ; mais Dieu, par sa grace, m'a si bien assis- 
tée jusques icy, que je suis encores maistresse 
de mon cueur, avec asseurance que je vous 
donne, en foy de damoyselle d'honneur et de 
fille de bien, qu'il ne sortira jamais promesse de 
ma bouche que celle que mon pere y aura mise: 
mais je vous veulx bien confesser une verité ; 
que son intention est que je l'espouse , l'ayant 
ameué exprès de Metz pour en faire une reso- 
lution ; et parce qu'il n'y a plus que dix jours 
de nopces, cor nous approchons de caresme- 
prenant , il a deliberé de me faire fiancer devant 
trois jours. Votre altesse sceit assez que je n'ose- 
rois y contredire : à ceste cause, afn que vous 
ne soyez frustrée de vostre desseing, ny moy 
privée du plus grand heur qui me pourroit ja- 
mais arriver, je vous supplie très-humblement, 
madame, et de tout mon cueur, de vouloir faire 

rompre ce coup, affin que la maistresse et la 
servante soient de ce trés-heureux abouchement 
unauimement contentes en leurs esperances et 
desir. » 


CHAPITRE XXXVIII. 


Le roi approuve le conseil de madame Claude sur le mariage 
de mademoiselle de Vieilleville avec le fils du comte de 
Duilly. 8 


La priucesse ayant ceste parolle fust extre- 
mement resjouye, et la rebaisa fort et ferme, 
luy disant qu'elle alloit trouver la royne pour y 
mettre la derniere main : et arrivée en sa cham- 
bre, luy descouvrit tous les propos de mada- 
moyselle de Vicilleville, sans rien oublier. 
Toutes deux, de ce pas, vont trouver le roy et 
entrerent tous trois au cabinet. La conclusion 
de ce colloque fust d'envoyer querir M. de 
Vieilleville, pour en sçavoir promptement toute 
sa conception. Et estant en la presence de leurs 
majestés, le roy luy demanda qu'il luy dist, en 
saine conscience, ce qu'il avoit promis au comte 
de Sault. Lequel respondit que, puisqu'il luy 
avoit accordé ung lieutenant-général au goun 
vernement de Metz, en son absence , aux gaiges 
de cent escus par mois, il avoit choisy le comte 
de Sault pour le pourveoir de cest estat; et 
oultre ce, luy promettoit, soubs le bon vouloir 
de sa majesté, ayant faict bon service deux ou 
trois ans, une place de gentilhomme de la 
chambre des ordinaires, à trois cents francs par 
quarte , et sa compaignie de cent chevaulx 
ligiers entretenue, que l'on murmuroit devoir 
estre bientost cassée, ou pour le moins reduicte 
à cinquante. 

Sur quoy sa majesté repliqua qu'il enthérinoit 
et confirmoit tout presentement ses promesses; 
et ordonna que les brevets et lettres à ce néces- 
saires fussent sur le champ dépeschées. Mais il 
luy demanda s'il luy avoit aussi promis sa fille : 
à quoy il fist responce qu'il ne luy avoit pas ene 
cores donné parolle. Bien l’avoit-il entretenu 
d'une grande esperance, et que le mariage s'en 
pourroit conclurre , hault louant l'extraction, 
les biens , la valeur et les aultres vertus du comte 
de Sault, et qu'il penseroit fort bien loger sa fille. 

Mais la royne repartit incontinent là-dessus, 
disant qu’elle voyoit bien qu'il ne se souvenoit 
plus de la lettre qu'il luy avoit escrite par sa 
fille, quand il la luy envoya pour estre à son 

service : «Car, dist-elle, la mesme lettre, que je 
garde encores, contient que vous me la donniez 
pour jamais, et que vous esperiez tant de ses 
bons services , qu'elle ne sortiroit poinct de mes 
mains que je ne l'eusse bien pourveue, et que 
vous en remettiez du tout en ma discrétion et 
bonté acoustumée envers les filles d'honneur et 
de maison desquelles le service m'est agréable ; 
qui est cause que, suivant vostre lettre et en 
recognoissance de ses bons services, je l'ay 
mariée au fils du grand senneschal de Lorraine, 
qui vous a autrefois parlé ; de la maison duquel 
vous en savez si bien la portée et extraction 
qu'il ne m'est besoing de vous en rien esclairer 
davantaige. Bien vous diray-je seulement que 
vostre gendre est héritier d'ung fils du duc de 
Lorrainne, et que vostre fille est premiere dame 
d'honneur de la mienne; et que si je ne l'eusse 
cogneue fort honneste et saige, je ne l’eusse 
pas préférée à plus de dix aultres qui m’en ont 
faict prier par bien grandes princesses; aussi 
que je scey bien qu'elle est fort agréable à 
madite fille. Et affin que vous ne pensiez pas 
qu'en cela j'aye forcé sa volonté, demandez-le à 
ma fille que voilà, et le langage qu'elle luy a 
tenu encores, de fraische mémoire, à ce matin. » 

La princesse va incontinant réciter tout le 
collocque qui s’estoit passé entre elles deux la 
mesme matinée, et adjousta que, quand la 
royne ne s'en mesleroit poinct, la luy deman- 
dant, elle s'asseure tant de son honesteté que 
pour rien il ne la luy vouldroit reffuser. 

M. de Vieilleville, voyant tant d'honneurs et 
de louanges faictes à sa fille, ne sceust aultre 
chose respondre, après les avoir très-humble- 
ment remerciés, sinon que, puisque la vie, les 
biens et tous les moyens du pere, qui leur est 
naturel subject et très-humble serviteur, sont 
en leur disposition, il ne falloit plus qu'ils re- 
yocquassent en double ce mariage ; mais il sup- 
plioit leurs majestés de faire entendre au comte 
de Sault qu'il se faisoit de leur authorité abso- 
lue ; ce que le roy luy promist executer. Et dès 
le jour mesme, l'ayant envoyé querir, luy dist 
qu'il luy accordoit tout ce que M. de Vieilleville 
luy avoit promis; et , en sa faveur, sans attendre 
trois ans de service , luy donnoit tout presente- 
ment ung estat de gentilhomme de sa chambre 
à cent francs par mois, et outre ce, scaichant la 
despence qu'il avoit faicte au pourchas de Vieil- 

leville, lui donnoit deux mille escus pris en son 
espargne ; mais quant à mademoiselle de Vieil- 
leville, il luy deffendit d'y plus rien pretendre, 
car la royne. sa bonne maistresse, l'avoit ma- 
riée en Lorrainne, pour vivre et mourir avec leur 
fille, qu'ils ont accordée, comme il sçait, avec 
le duc, et y estre en estat de premiere dame 
d'honneur. 


CHAPITRE XXXIX. 
Mademoiselle de Vieilleville épouse le fils du comte de Duilly. 


Le povre comte, à ceste nouvelle authorisée 
de ce commandement royal, demeura fort trou- 
blé en son esprit; mais, balanceant les presents 
et faveurs que luy avoit moyennés ceste pour- 
suite, il se remyt , comme ayant juste ocvasion 
de se contenter. Et ayant faict en diligence 
despescher ses brevets, mandements, lettres de 
retenue, et touché son argent, il se retira en 
Provence , après avoir remercyé leurs majes'és 
et M. de Vieilleville, pour ne veoir poinct la 
ruine de son ame ; aussi qu'il sçavoit bien que 
la jeunesse de la cour ne se pourroit passer, car 
c'estoient les jours de caresme-prenant, de luy 
donner quelques algarades du chappeau de 
Saulge et d’aultres risées. Mais avant partir il 
quicta à M. de Vieilleville la lieutenance du 
gouvernement de Metz, celuy de Marsal, et re- 
noncea avec serment de jamais plus revenir ny 
approcher du pays de Lorrainne. Ainsi nous 
perdismes ce gentil seigneur, où nous eusmes 
un indicible regret , car il nous estoit à tous fort 
utile auprès de nostre maistre. 

Quant à madamoiselle de Vieilleville , dès le 
soir de la mesme journée elle fut fiancée , en la 
chambre de la royne sa maistresse, avec M. de 
Duilly, fils unique de monsieur le grand sennes- 
chal de Lorrainne et gouverneur du duc, par 
l'archevesque de Vienne, grand aulmosnier de 
France ; o se trouva une fort grande compai- 
gnie de princes et princesses, et grands sei- 
gneurs et dames : dequoy il ne fault doubter, 
puisque le roy et la royne y assisterent avec les 
deux excellentes princesses , les infantes Elisa- 
beth et Claude de France, leurs filles. 

Finalement , le mardy devant celuy que l'on 
appelle gras, M. de Vaudemont, oncle de 
M. Charles, duc de Lorrainne, et gouverneur 
de tout son estat, espousa madamoyselle de 

Nemours, où M. le duc son neveu et tous mes- 
sieurs de Guyse se mirent en ung très-riche et 
merveilleux appareil pour honorer les nopces; 
car ce n'est que une mesme race et parenté, 
d'un nom et de mesmes armes. Mais sur tout 
estoient admirables les princesses et aultres 
grandes dames, en leurs atours et richesses de 
pierreries de toutes sortes de valeurs, et aultres 
parures de vestements de toile d'or et d'argent; 
car leurs esclairs, rayons et treluisements nous 
esblouyssoient et humoient la veue , principale- 
ment au bal après soupper, à la lueur des flam- 
beaux dont la grande sale estoit garnie. Les 
déesses et nymphes du temps passé, si fabuleu- 
sement célébrées par les poètes, n'y eussent osé 
comparoir, car elles eussent perdu leur lustre, 
tant pour les beautés que pour toutes aultres 
dyapreures dont les dames, par grand desir et 
curiosité de paroistre, se sçavent embellir. 

Mais ce qui enrichit et decora merveilleuse- 
ment la feste, fut M. le duc de Nemours, qui 
fist sa bande à part, au nombre de vingt sei- 
gneurs et gentilshommes d'honneur et de mar- 
que, qui estoient si excellemment acoustrés , que 
tout le monde en fust incrediblement ravy. Et 
se souvenant de Ja rescousse qu’avoit faicte M. de 
Vieilleville de sa personne au siege d'Y voy, il le 
choisit des premiers de sa trouppe; et parce 
qu’il estoit sur-intendant général des cérémonies 
de toute la nopce, comme frere aisné de l'es- 
pousée, il voulut qu'au festin royal il fust du 
rang des princes à table, et à son costé; car 
jamais personne ne s'assied vis-à-vis des princes, 
estant toujours la place de l'escuyer tranchant 
reservée. Ce que sa majesté eust fort agréable ; 
encores disoit-on qu'il avoit commandé audict 
duc de Nemours d'ainsi le faire. Dequoy plu- 
sieurs bien grands, se trouvant au-dessoubs, 
s'estomacquerent bien fort, entre aultres l'ad- 
miral de Chastillon et toute la nyée des con- 
nestablistes, qui ne s’estimoient pas moins que 
tiercelets de princes, comme les comtes de 
Vantadour, de Thurenne, de Candale, de Foix, 
de Tande et de Villars; mais force leur fut 
d'avaller ceste-la, ou se lever de table; aussi 
qu'ils scavoient bien que, en antiquité d'illustre 
extraction et grandeurs d'alliances, il n'en cé- 
doit pas ung. Toute la journée, au reste, se 
passa en courses de bagues, mascarades, dances 
et infinis aultres passe-temps. 

Le jeudy ensuivant, M. de Duilly et mada- 
moyselle de Vieilleville espouserent : où il n'y 
eust comme rien de changé, car les mesmes 
acoustrements des seigneurs et dames leur ser- 
virent, avec un peu de déguisement. Mais le roy 
courut la bague ce jour-là jusques à huict 
courses, ce qu'il n'avoit pas faict aux nopces de 
M. de Vaudemont. Dequoy les maisons de Lor- 
rainne et de Guyse se formaliserent grande- 
ment, bien esbahys de ce que sa majesté n'avoit 
pas tant honoré les nopces de l'oncle futur de 
sa seconde fille : toutesfois leur courroux n'es- 
clata gueres plus avant, se souvenants de la fa- 
veur que le pere de la mariée avoit receue aux 
nopces dudit sieur de Vaudemont, en la pre- 
séance du festin royal, mais jugerent fort aisé- 
ment, et bientost, par deux tels et si favorables 
traicts, que sa’ majesté l'affectionnait beaucoup. 


CHAPITRE XL. 


M. de Vieilleville propose au roi de faire bâtir une citadelle: 
à Metz. 


Toutes nopces, festins, resjouyssances, pom- 
pes et aultres luxes de la feste de desbauche pas- 
sées, M. de Vieilleville voulut regarder aux 
affaires. Et pour y commencer il supplia sa 
majesté, dès le jeudy d'après les Cendres, de 
luy vouloir donner audience sur quelques re- 
monstrances qu'il avoit à luy faire touchant 
l'estat de Metz; ce que sa majesté luy accorda 
en l'instant. Et estant entrés au cabinet seulets, 
M. de Vieilleville luy proposa qu'il avoit pro- 
jecté le plan d'une citadelle qu'il estoit néces- 
saire de faire construire audict Metz, pour 
raisons qu'il luy feyst bien amplement entendre: 
desquelles les plus pregnantes estoient pour 
retrancher premierement la despence excessive 
qui s'y faisoit en l'entretenement des gens de 
pied et de cheval, qui revenoit à plus de qua- 
rante mille francs par mois ; car des vingt-quatre 
compaignies de gens de pied qui y sont ordi- 
naires, il suffiroit, la citadelle bastie, d'y en 
avoir huict; et pour toute cavalerie, il se con- 
tentoit de sa compaignie, qui estoit une belle 
espargne de seize compaignies de gens de pied, 
et de cent chevaulx ligiers, et de cent harque- 
busiers à cheval, que sa majesté pourroit casser 
ou employer ailleurs, selon l'occurrence des af- 
faires. 

Puis la supplioit de considerer que une ville 

sans chasteau ou citadelle, comme est celle de 
Metz, n'est jamais assurée en sa garde ; car s'il 
survenoit quelque sédition populaire, ou contre 
la garnison, ou bien une furieuse mutinerie 
entre les compaignies, ou contre le gouverneur 
mesme, s'il n'a quelque lieu seur de retraicte, il 
est en dangier de sa vie, et la ville d'estre per- 
due : remonstrant là-dessus une infinité de rai- 
sons et d'aultres mesnagements que sa majesté 
gousta fort bien, et les eust très-agréables, 
disant qu'il estoit très nécessaire d'y remedier, 
et bientost. Í 

M. de Vieilleville , très-aise de ceste parolle , 
qui ne la demandoit pas meilleure pour ce com- 
mencement, luy monstra incontinant le plan 
de la citadelle , qui fut le comble de son conten- 
tement, car il n’avoit jamais veu chose pareille ; 
ct après la luy avoir bien déchiffrée par ses bas- 
tions, bouleverts, courtines , plateformes, flancs, 
casemattes , ravelines , ruffiennes, et aultres 
traicts de fortiffications requises en ung si ex- 
cellent chef-d'œuvre, le roy luy dist qu'il ne 
seroit jamais à son aise qu'il ne l'eust veu par- 
faicte, et qu'il n'y espagneroit nullement la 
despence, quand elle devroit revenir à ung 
million d'or. 

Sur quoy M. de Vieilleville repliqua qu'elle 
ne cousteroit pas ung million de francs, qui est 
moindre despence des deux parts; et sans les 
eglises de religieux et de nonnains, ensemble 
de deux parrochiales, et d'environ deux cents 
cinquante maisons qu'il fault achepter, il la 
vouldroit rendre toute complette et en deffences 
pour cinq cents mille francs ; mais puisqu'il 
l'entreprend, il veut jecter tous les habitants 
dehors, et y faire multiplier une peuplade fran- 
çaise pour oster tout soupcon et dormir en seu- 
reté et bon repos. 

Langaige qui rendit le roy encores plus ja- 
Joux ; mais sa joie redoubla quand il adjousta 
ces mots : « Pensez-vous, sire, que la royne de 
Hongrie et les moynes eussent entrepris ce tra- 
diment s'il y eust eu une citadelle? car pour 
néant et envain achepte-t-on une ville si le chas- 
-teau ou la forteresse qui y commande n'est 
vendue quant et quant. Et affin, sire, que l'on 
ne pense poinct que je vous mette en despence 
mal-à-propos et sans une très-urgente et forcée 

‘ occasion, il plaira à vostre majesté commander 
que l’on assemble le conseil pour en déliberer : 

mais le plutost sera le meilleur, car il n'est đe- 
sormais temps que je w'en retourne ; et je ferai 
veoir à toute la compaignie l'honneur, le prouf- 
fict et la trés-grande commodité que ceste cita- 
delle apportera au bien de vostre service, et 
comme elle vous rendra redoutable à toutes les 
villes de deçà le Rhin; mais, qui plus est , elle 
mettra hors d'esperance tous les estats d'Alle- 
maigne, princes et villes, de jamais plus réin- 
corporer à l'empire les trois eveschés de Metz, 
Thoul et Verdun, que vous en avez par la force 
de vos armées énervés. » 

Il ne se peult exprimer de quelle joye et allai- 
gresse sa majesté receut ces dernieres parolles, 
auxquelles elle va promptement respondre qu'il 
se falloit bien garder de remettre cela au con- 
seil, car il ne serait pas en sa puissance de luy 
former ung double : « D'aultant, dist-il, que 
mon compere (parlant de monsieur le connes- 
table) s'y opposeroit formellement , comme aussi 
feroit mon cousin le duc de Guyse : car ils sont 
tous deux après pour trouver deux ou trois mil- 
lions d'or pour aller en Italie conquester le 
royaume de Naples, par une intelligence que 
nous avons avec le pape d'aujourd'huy, qui est 
néapolitain et de la maison de Caraffe, que son 
neveu le cardinal de Caraffe a mise en avant ; et 
si ncus pouvions honnestement rompre la trefve 
qui est entre le roy d'Hespaigne et moy, mon 
armée seroit bientost en campaigne, de laquelle 
doibt estre chef mondict cousin de Guyse. A 
ceste cause, il nous fault chercher un expedient 
de trouver deniers ailleurs qu'en mon espar- 
gne; car resolument je veulx faire despescher 
ceste citadelle; et, tout bien consideré , je n'en 
saiche poinct de plus à main que d'aller à Paris, 
où j'ay de bons serviteurs, qui me fourniront 
du soir au lendemain quatre ou cinq cents milie 
francs : et tenez la chose secrette, car dès au- 
jourd'huy je feray bruyre mon partement de ce 
lieu pour m'y acheminer lundy, ne fust-ce que 
pour donner loisir de nettoyer ceste maison, en 
laquelle il y a plus de huict mois que nous se- 
journons. » 


CHAPITRE XLI. 


M. de Vieilleville retourne à Metz avec une grosse somme 
d'argent. 


Ceste déliberation ainsi arrestée fut tout aussi- 
tost execulée ; car la cour deslogea le lundy en- 

suivant pour aller à Paris, où elle arriva le 
Ynardy ; et dès le mesme jour, sans rumeur ny 
aultre bruict, le roy feist venir parler 4 luy le 
premier president de la cour de parlement, 
magistri, aultrement le maistre; le second pre- 
sident, Saint-André; deux riches marchands, 
Marcel et Aubert ; avec lesquels sa majesté com- 
muniqua environ deux heures, et à part, sans 
aultres tesmoings que monsieur le chancelier, le 
tresorier des parties-casuelles, le secretaire des 
commandements, l'Aubespine, et le procureur 
general du roy en sa chambre des comptes, 
Moulinet , là peult-éstre appellés pour valider 
les choses de ce prest , à la seureté des presteurs; 
lesquels apporterent à sa majesté, le lundy 
ensuivant, cinq cents mille francs en or ; de la- 
quelle somme en furent delivrés à M. de Vieil- 
leville quatre cents mille, qui les mist entre les 
mains de Robert et René du Moulinet, fréres 
dudit procureur général , qui estoient fort expe- 
rimentés au maniement des finances, et fideles 
comptables ; l'un pour trésorier général des ré- 
parations et fortifications de Metz, Thoul et 
Verdun, laultre pour trésorier de l’extraordi- 
naire des guerres en tous ces pays-là. Sur la- 
quelle somme se devoient faire les monstres des 
garnisons desdictes trois villes, payer les pen- 
sions des princes d'Allemaigne, colonels et 
reitermestres, capitainnes de lansquenets, tru- 
chements et interpretes en la langue germa- 
nique , et tous aultres serviteurs et agents oc- 
cultes tirants pensions de sa majesté audict 
pays : oultre ce, deux mille escus pour M. de 
La Chappelle-Byron, pour le recompenser de 
la despence et service qu'il avoit faict au gou- 
vernement de Metz, et quatre mille escus de 
présent que sa majesté faisoit à M. de Vieille- 


Ville; puis du reste commencer à payer les 


maisons qui estoient en l'enceinte de la cila- 
delle, et en jecter les fondements. 

Ceste belle et notable somme touchée, et 
ainsi ordonnée , M. de Vieilleville , très-content, 
commencea à minuter ses adieux ; et prenant 
congé du roy, sa majesté luy commanda de re- 
venir après avoir donné l'ordre requis à toutes 
choses en son estat de delà, comme il avoit 
accoustumé, et selon la parfaicte fiance qu'il 
avoit en luy; mais, puisque le comte de Sault 
luy avoit quicté sa lieutenance, il le prioit de 
commeltre en sa place le sieur de Sennecterre, 

et qu'il luy souvinst qu'il le luy donnoit.Ce que 
M. de Vicilleville accepta, avec promesse de le 
favorablement traicter. Et après tous nos adieux 
nous prismes à grande joye et lyesse la routte 
de Metz, par nous tant desirée, encores plus 
par ceulx qui nous y attendoient il y avoit plus 
de trois mois, et ausquels nostre si longue de- 
meure apportoit ung merveilleux ennuy. 

Arrivés à Saint-Dizier, M. de Vieilleville des- 
pescha un courrier devers M. de La Chapelle- 
Byron pour les escorter, et semblablement def- 
fendre aux capitainnes de faire aulcuns prépa- 
ratifs pour sa reception; et qu'il ne permette 
à personne de sortir pour venir audevant de 
luy ; et par la mesme dépesche , prioit M. d'Es- 
pinay et M. de Guyencourt de faire le sembla- 
ble : ce qui fust fort respectueusement observé, 
encores que l'on eust bien déliberé de faire mer- 
veilles , car il apportoit dequoy contenter tout 
le monde, oultre l'extreme joye que chacun re- 
cevoit de son retour, qui estait inespérée à plu- 
sieurs. 

Ainsi nous arrivasmes à Metz sans bruict, 
fanfares, ny aultres desbauches de resjouissan- 
ces, hormis de l'harquebuserie qui triompha 
par les rues ; mais il n'y fut pas tiré une seule 
canonade : ainsi avoit-il esté ordonné. 

Après le partement de M. de La Chappelle- 
Byron, qui fut le sixieme jour de nostre arrivée, 
M. de Vieilleville entendit aux affaires , et or- 
donna des monstres de toutes les garnisons des 
trois villes Metz, Thoul et Verdun, et de Mar- 
sal, et aultres places et chasteaux de son gou- 
vernement , ausquels on devoit trois mois. Puis 
despescha gens en Allemagne , pour porter les 
pensions susdictes. Cela faict , il commencea, 
avec les ingenieurs, à faire aligner et tirer le 
cordeau pour la citadelle : où il y eust bien du 
plaisir , principalement quand il fallut mettre 
la premiere pierre au fondement du premier 
boulevart , qui fut nommé Henry. Ce que M. de 
Vieilleville defera à M. d'Espinay , qui usa de 
grandes liberalités envers les ingenieurs A mas- 
sons. 


CHAPITRE XLII. 
Nouvelle conspiration pour livrér là ville dé Mett aux 
Impériaux. 


Il fut très-nécessaire à M. de Vieilleville, pour i 
le service du roy, de haster son partement de la 

cour, et d'arriver à Metz de bonne heure; car 
le mois ne passa point qu'il ne descouvrit , par 
ung soupçon que Dieu lui mist en l'esprit , une 
terrible entreprise que deux soldats avoient fort 
dextrement tramée, dont l'un se nommoit 
Comba , parlant bon hespaignol , et l'aultre, 
Vaubonnet ; tous deux natifs de Provence, et 
lancespessades de la compaignie du capitainne 
de La Mothe-Gondrin. Eux, indignés de ce que 
M. de Vieilleville avoit faict rompre sur la roue 
leurs freres, s'appercevant que M. de La Cha- 
pelle n’estoit pas trop vigilant en la garde de 
sa ville, s'ayderent plus hardiment de l'occasion 
de son absence; et, pour se venger de cest op- 
probre , et exterminer, si Dieu l'eust permis, 
sa femme, ses enfants et toute sa race, ils s’a- 
dresserent secretement au comte de Mesgue 
pour executer leur tradiment , et luy mettre la 
ville de Metz entre les mains, mais avec les ou- 
vertures et raisons si pertinentes (car ilsestoient 
braves soldats et expérimentés guerriers) , que 
le comte y adjousta une grandissime foy, fon- 
dée aussi sur le juste mescontentement de la 
honteuse et cruelle mort de leurs freres, et 
pour ung forfaict, ainsi qu'ils luy firent enten- 
dre , qui pouvoit bien passer, sinon par grace, 
attendu leur merite , au moins par une mort 
clandestine et secrette en la prison, ou, à toute 
rigueur, par la corde seulement ; car il n’estoit 
question que d'ung violement de fille qui en 
faisoit exercice et coustume ; mais la principale 
charge estoit que ce fut la nuict, et que tous 
deux la batirent tant , en cest effect , jusques à 
lui couper le nez, qu’elle s'écria de telle sorte 
qu'elle donna l'alarme si haulte par toute la 
ville , que M. de Vieilleville monta luy- mesme 
à cheval, tous les capitainnes , tant de cheval 
que de pied prindrent les armes , et toute la 
ville en rumeur et en trouble ; lesquels , prins 
sur l'heure , furent le matin roués sans aultre 
forme de procès. 

Le comte, pour s'en asseurer davantaige, 
encores qu'il peut bien juger à leur langaige 
et indignation qu'il n'y avoit ny fard ny simulte, 
leur dist, après les avoir remerciés de leur 
bonne volonté , qu’il ne pouvoit rien conclurre 
là-dessus qu'ils n'en eussent conferé avec la 
royne de Hongrie. Comba s'offre fort librement 
d'y aller, auquel Je comte donna un fort bon 
guyde; et Vaubonnet s'en retourna à Metz pour 

entretenir ses praticques, et fortifier tousjours 
le comte, qui s'estoit approché exprès à Thion- 
ville, distant seulement dequatre lieues de Metz, 
pour la certitude des advis et seureté de leur 
messaiger, qui étoit un tambour de leur com- 
paignie , nommé le Balafré. 

Comba. de retour, trouva lecomte de Mesgue 
à Thionville, luy presenta les lettres de la royne 
de Hongrie, responsives à celles qu'il luy avoit 
portées de sa part ; et après avoir discouru en- 
semble , et la fidélité jurée d'une part et d'aul- 
tre, Comba s'en reva à Metz avec douze cents 
escus de present à luy faicts par la royne , des- 
quels il achepte une maison en laquelle luy et 
Vaubonnet tiennent taverne pour loger gens et 
trafficquer en tout pais (car nous estions en 
treves), et retirer soldats propres à leur faction. 
Ils avoient demené ceste negociation environ 
mois et demy auparavant l'arrivée de M. de 
Vieilleville , allants et venants en toute liberté 
de Metz à Thionville, par eau et par terre, avec 
de la marchandise, sans que personne s'en doub- 
tast ny apperceust ; et apportoient à M. de La 
Chapelle-Byron , qui leur donnoit passeports 
favorables, souvent des presents. Et estoit ceste 
marchandise si bien enfilée , que le comte de 
Mesgue fut deux fois en habit dissimulé à Metz, 
logé chez les galants , qui le menerent comme 
leur parent, et soubs la faveur de leur crédit , 
sur les remparts , et avec un ingénieur qui re- 
visa très-bien l'endroict de l'escalade et la lon- 
gueur qui estoit necessaire pour les eschalles. 
Que si les forces que devoit envoyer la royne 
de Hongrie eussent esté prestes , la ville sans 
doubte estoit perdue; mais il y en avoit plusieurs 
qui, se souvenants de la journée des embusca- 
des , mettoient l’entreprise en doubte et diffi- 
culté , différants non-seulement d'y entrer et 
monter à cheval, mais en descourageoient les 
aultres : tant leur estoient apprehensibles les 
ruses de M. de Vieilleville , encores qu'il fust 
absent. 

Or, venons maintenant au soupcon de M. de 
Vieilleville , qui luy fut comme divinement ins- 
piré, et fut tel, que demandant au capitainne 
La Mothe-Gondrin pourquoy il entretenoit des 
soldats en sa compaignie en grade de lances- 
pessades, qui est le premier honneur des vieilles 
bandes françaises, et permettre qu'ils tinssent 
taverne et hostellerie, et si cestoit l'honneur 

qu'il devoit porter aux armes que de les mecqua- 
niquer et avillir de telle facon ; car il estoit fort 
indecent , voire incompatible , que tout soldat, 
ayant commandement de preference aux bandes, 
exerceast une si vile et abjecte vacation, et telle 
que un capitainne de pionniers ne vouldroit pas 
quasi tolerer. 

A quoy le capitaine La Mothe-Gondrin res- 
pondit : « Depuis que leurs freres furent exe- 
cutés sur la roue, ils ont perdu couraige de 
suyvre les armes; mais premier que de les quic- 
ter ils cherchent le moyen de s'enrichir, afin 
que se voyant au-dessus de la pouvreté, en la- 
quelle ils sont naturellement nés , car ils sont 
de basse condition, ils pourront abandonner du 
tout et se marier en ceste ville, suyvant la deli- 
beration qu'ils en ont faicte, ainsi qu'ils me 
l'ont protesté, me priants de leur laisser tirer 
la paye encores trois ou quatre mois; ce que je 
ne leur ay peu r«ffuser, ayants faict beaucoup 
de services en ma compaignie, et signalés sol- 
dats comme ils sont, et desquels , pour vous 
confesser toute verité, monsieur, je tire beau- 
coup de commodités ; car ils me font credit, et 
à leurs compaignons, attendants les monstres, 
en nos necessités. » 


CHAPITRE XLIII. 
Comment cetie conjuration fut découverte. 


Quand M. de Vieilleville entendit qu'ils es- 
toient freres de ceux qu’il avoit fait executer 
avant aller à la cour , il se persuada incontinant 
qu'il y avoit de la fourbe soubs ceste tavernerie, 
et qu'ils vouloient faire, soubs ce prétexte, quel- 
que meschanceté : qui fut cause que, sans ru- 
meur ny aultre bruit, continuant par le vouloir 
de Dieu en ceste opinion , il envoya querir se- 
crettement Comba, auquel il dit que, parce 
qu'il parloit bon espagnol , il le vouloit envoyer 
en quelque lieu pour faire un bon service au 
roy, et que tout présentement il vint avec lui 
affin d'estre instruict de ce qu’il avoit à faire, 
et que son argent et son cheval estoient tous 
prests. Cela dict, il sort de sa chambre, et de ce 
pas le mene au logis du capitainne de sa garde, 
Beauchamp , sans étre suivi de personue. 

Arrivés là-dedans , il oste les armes à Comba, 
disant au capitaine Beauchamp qu'il le lye et 

sur sa vye ame vivante ne saiche qu’il soit pri- 
sonnier, mais qu'il en face bonne garde; puis 
s'en retourne l'ayant dispensé de venir plus au 
logis faire sa charge , et qu'il se passera deux 
ou trois jours de son service. Et me commanda 
d'aller dire à Vaubonnet qu'il n’attendit poinct 
son compaiguon de quatre jours, car on l’avoit 
envoyé en quelque lieu pour un exprès et impor- 
tant service , et qu'il n’en fust point en peine. 

On pourra veoir par ce trait et ce qui s’ensuict, 
non sans grand estonnement, comme, par un 
jugement occulte de Dieu, d'une seule oppinion 
conçue quasi à la volée on peult tirer lumiere et 
tonte vérité, mesme sans la force , d'une chose 
que l’on pense estre bien cachée et secrette, et 
par un accident miraculeux et inopiné ; car le la- 
quais de Beauchamp, qui estoit frere du tam- 
bour Balaffré, qui avoit veu par la serrure de la 
porte attacher Comba, court en toute diligence 
en advertir son frere, parce qu'il les voyoit sou- 
vent ensemble. 

Le Balaffré, par une tremblante componction 
de conscience , vient au logis de M. de Vieille- 
ville, et demande à parler à luy en secret pour 
chose d'importance; ce qui lui est accordé : et, 
estants seulets, il se jecte incontinant à ses 
pieds, lui demandant pardon de la faulte qu’il 
avoit faicte d'avoir esté sept fois à Thionville, 
de la part de Comba, porter lettres au comte de 
Mesgue, et qu’il prenne garde à soi, car y ila 
grande intelligence entre eulx deux, et y a des 
forces qui marchent pour surprendre la ville. 
Et luy déclara ouvertement toute la negocia- 
tion de ses vuyaiges, et les mesmes et propres 
termes auxquels le comte de Mesgue et Comba 
estoient demeurés sur la derniere depesche. Ce 
qui servit grandement à M, de Vieilleville pour 
endormir le comte, ainsi qu’il se verra cy après. 

M. de Vieilleville luy respond que l'ordre y 
est desjà donné, et qu'il tient l'un des marchands 
prisonniers. Mais il luy demande d'où luy vient 
ceste confession si volontaire , ou du regret d'es- 
tre trahistre à son roy, ou s'il en a esté adverty 
par quelqu'un. Il respond : « De tous les deux, 
car c’est une trop grande meschanceté de tra- 
hir son roy et sa patrie : »et que son frere, 
qui est laquais du capitainne Beauchamp, le 
vient d'advertir qu'il avoit vu lyer Comba sur 
un banc. Et encores que M. de Vieilleville co- 


attache sur un banc, atteudant les fers, et que | gneust bien que la tremeur de l'advertissement 

de son frere l'avoit fait venir à ceste repentance, 
il né laisse toutesfois de le caresser, et luy par- 
donne sa faulte en l'embrassant ; et pour tesmoi- 
gnaige de sa parolle, luy met ung assez riche 
rubys dedans le doigt, qu'il tira du sien, avec 
promesse qu'il luy faict de le faire devenir de 
tambour enseigne ; mais qu'il s'en asseure, en 
foi de gentilhomme d'honneur et de bien; aussi 
qu'il luy falloit bien se comporter en l'affaire où 
il le vouloit employer pour le service du roy, en 
toute fidelité, et estre fort secret, et qu'en 
somme il le feroit courir une très-riche fortune, 
et plus heureuse qu'il n'eust jamais esperé. 

Le Balatfré se prosterne encores à genoulx, se 
soumettant à la plus cruelle mort du monde s'il 
y faict faulte. « Doncques, dist M. de Vieilleville, 
tit as esté devers le comte de Mesgue de la part 
de Comba; il faut que tu y retournes de la 
mienne ; mais garde bien de dire le lieu où il est 
et fais bonne myne ; et si tu m'en rapportes res- 
ponce, je te jure encores une fois que je te 
tiendray promesse, et tu le verras.» Alors il le 
mene chez le capitainne Beauchamp. 

Et entrés en la chambre où estoit Comba pri- 
sonnier, le seul Beauchamp avecques eulx, M. de 
Vieilleville dist à Comba: «Si tu eusses esté 
aussi homme de bien que le Balaffré que voilà, 
de venir recognoistre ta faulte, j'avois bien la 
puissance de te la remettre; car tu ne doubtes 
point que je ne soye comme roy en ce pais, qui 
donne la vie et la mort comme il me plaist; et, 
suivant ce pouvoir d'authorité absolue, et ma 
seule conception , j'avois deliberé dé te faire 
donner la question la plus roidde que jamais en- 
dura thraistre, attainct et convaincu du crime 
de leze-majesté; de quoy tu es exempt pour 
celte beurre, puisque , par repentance, il m'est 
vénu confesser son forfaict et accuser sa mes- 
thanceté; mais si tu veulx que je te face miséri- 
corde, escry presentement au comte de Mesgue 
ce que je te dirai; mais garde bien de contre- 
faire ton escrilure, car je scey que tu escris bien, 
ayant ésté autrefois clerc suivant la cour de par- 
lément de Provence à Aix.» 


CHAPITRE XLIV. 


Faussé lettre écrite au comfe de Mesgue par un des conjurés. 
— Réponse du comte de Mesgue à ceste lettre. 


+ Comba voyant le Balaffré, son messaiger or- 
dinaire, se prosterne à genoux, les larmes aux 

yeux, et demande pardon, le suppliant de lui 
dicter ce qu'il veult escrire, et qu'il le fera sans 
fraude ny desguysement, se soubmettant à la 
mort. Alors M. de Vieilleville commencea ainsi 
sa lettre, suivant le stile que le Balaffré luy 
avoit decouvert. 

«Monsieur, tout notre faict va bien, et ne 
sommes nullement descouverts, encores que le 
regnard soit revenu en sa thasniere; et n'en de- 
mandons, mon compaignon et moi, pour la 
vengeance de nos freres et toute aultre recom- 
pense, que la peau, ainsi que m'avez promys. 
Mais faictes incontinant acheminer votre berge- 
rie par la voye que vous dira nostre fidel amy 
présent porteur, et vous verrez de belles choses ; 
car les trente bergers que j'ai ici ne demandent 
que où est-ce, et leur tarde merveilleusement 
qu'ils n'employent leurs houlettes. Faictés-moi 
tout incontinent responce. Je veois tous les 
jours le galant, qui ne se doubte de rien; aussi 
n'y a-t-il cheval en Flandres , ny en France , qui 
ait meilleure bouche que mon compaignon et 
moi; et faisons bonne myne. Adieu, mon bon 
seigneur, votre serviteur fidel que vous co- 
fnoissez. » 

Le Balaffré s'en va avec ces mots, instruict 
de toutes les façons qui se peuvent desirer ny 
penser en une si secrette et importante affaire, 
et surtout luy apprand le chemin que ‘le comte 
de Mesgue et ses trouppes doyvent prendre, 
affin de n'estre poinct descouverts; et, luy re- 
commandant bonne myne, luy mect six escus 
en la main pour son voyaigé , encores qu'il n'y 
eust que quatre lieues, et l'embrasse avec con- 
tinuation de ses promesses. 

Le Balaffré desloge, fort altier en son Ame de 
tant de faveurs, et vient trouver secrettement, à 
l'accoustumée, le comte de Mesgue, qui le reçut 
alaigrement. « Eh bien, dit-il, cher amy, comme 
vont toutes choses?» L'autre repond : «fl ne 
tient qu'à vous que vous n'estes dedans : lisez. » 
Et demande : «Où sont les troupes? — Elles 
marchent, respond le comte, et peuvent estre 
de cette heure en lieu que, demain, environ 
minuit, elles seront rendues à Metz; car elles 
ne marchent que la nuit. — Bon! dit le Balaf- 
fré; mais il faut qu'elles prennent ung tel et tel 
chemyn, car c'est le plus court , et c'est hors de 
la découverte de deux petits châteaux qui ne 
sont gueres esloignés du chemyn que voulez 

prendre, ausquels il y a des soldats de Metz en 
garnison. — C'est très-bien advisé , dit le comte, 
et suis de cet advis.» Et tout à l'instant depes- 
cha un homme de cheval pour les en advertir et 
les y guyder. «Il ne reste doncques plus, dist 
le Balaffré, que de faire responce , affin que je 
m'en retourne en diligence pour donner moyen 
à vos bons serviteurs d'apprester toutes choses 
et vous recevoir comme nous le desirons; qui 
est très-aisé, car on ne se doute de rien; aussi 
sommes-nous en treves. » 

Là - dessus le comte l'embrasse et caresse 
merveilleusement , car il ne trouvoit rien de 
changé ny en la lettre ny en sa myne. Il fait 
responce, lui donne de l'argent ; et après avoir 
repeu remonte à cheval et galoppe. 

Il présente la responce à M. de Vieilleville, 
qui estoit telle : « Mon cueur, j'ai receu vos let- 
tres par le cher amy : Dieu soit loué que tout va 
bien: il est aujourd’huy mardy ; vous aurez toute 
la bergerie à la mynuict d'entre mercredy et 
jeudy. Tenez toutes choses prestes, ayant trouvé 
non-seulement bon, mais très-necessaire, que 
l'on prenne le chemyn qu'il nous a enseigné. 
Quant à la peau du regnard, elle ne vous peult 
faillir; mais sa thesniere et tout ce qu'il eut ja- 
mais dedans vous est voué et donné; sur la dam- 
nalion de mon âme: et adieu , mon parfaict amy. 
De par le régent de Luxembourg.» 

M. de Vieilleville, après avoir loué le Balaf- 
fré de ce grand et fidele devoir, et reiteré toutes 
promesses, lui deffendit de rien descouvrir à 
àme vivante, et sur-tout de n'aller jamais de- 
vers Comba s'il ne le y menoit; mais lui com- 
manda d'aller au logis de Vaubonnet, l'entre- 
tenir toujours , et boire avec les trente soldats 
travestis en paysants et cachés leans, et faire 
bonne mine à l'accoustumée , et respondre, s'il 
lui demandoit de Comba qu'il estoit allé en 
quelque lieu d'où il reviendroit bien riche, car 
c'estoit pour le service du roy; ce que le Balaf- 
fré promist d'executer en toute fidelité. Quant 
au lacquais son frere , M. de Vieilleville le faisoit 
tenir prisonnier, au desceu de tout le monde, 
aux prisons de l'evesché, ne saichant en façon 
quelconque la cause de son emprisonnement 
ny de par qui. 

CHAPITRE XLV. 


Autre lettre au comte de Mesguc par un des conjurés. — Lettre 
du comte à M. de Vieilleville qui lui fait réponse. Mesures 
prises par M. de Vicilleville pour faire tomber le comte 
dans une embuscade. 


Cela ordonné en toute fiance et seureté, il 
s’advisa encore d'une grande ruse pour mieulx 
couvrir son desseing et enmanteler son entre- 
prise ; car il fit incontinant appeller M. d'Espi- 
nay, M. de Thevalle, M. de Guyencourt son 
lieutenant , le sergent major Saint-Chamans, et 
douze capitainnes des plus anciens, ausquels il 
faict entendre que M. de Vaudemont s’en reve- 
noit en Lorraine amener madame de Vaude- 
mont en son mesnaige, avec un grand nombre 
de noblesse de Lorrainne , et qu'il vouloit aller 
au-devant de luy, non pas en courtisant et fai- 
seur de bien-veignants, mais en guerriers, et 
comme préparés au combat, avec neuf cents ou 
mille harquebusiers des plus lestes et mieux 
choisis de toute la garnison , avec toute sa cava- 
lerie, pour lui donner une brave algarade, à 
une lieue ou deux de Nancy, et que à ceste cause 
il les prioit tous de se tenir prêts avec leurs ar- 
mes et chevaulx , et aux capitainnes qu'ils fas- 
sent élection en leurs compaignies de ce nombre, 
mais sur l'heure; car il veut partir demain , qui 
est mercredy, sur les cinq heures du soir, pour 
effectuer ceste gaillarde entreprise , de laquelle 
il s'asseure que le roy recevra ung grand con- 
tentement, ef ledict sieur de Vaudemont un 
extreme plaisir : commandant au sergent - ma- 
jur de faire ceste diligence. 

Tout le monde receut ce commandement à 
grandissime joye, et chacun s'y prepare en toute 
diligence : les gens de cheval vont donner ordre 
à leurs chevaulx, et les capitainnes commencent 
à faire reveue par les bandes, pour choisir les 
plus lestes et mieulx aconchés pour contenter 
M. de Vieilleville en son entreprise , qui n'en 
scavoient pas toutesfois le fond; aussi qu'ils y 
vouloient paroistre en bon équipaige. 

Quant a luy, il envoye querir le Balaffré, et 
vont chez Beauchamp : «Or sus, dit-il à Comba, 
escrivez encures au comte de Mesgue ce que je 
vous diray. » Comba preud la plume, et escrit 
ce qui s'ensuit : 

« Monsieur, tout est à nous, Dieu nous aide et 
favorise l'entreprise, car le regnard part de- 
main avec toute la cavallerie de ceste ville, et 


668 


mille harquebusiers des mieulx choisis, pour 
aller devers Nancy donner une algarade à M. de 
Vaudemont, qui amaine sa femme en son mes- 
naige; et par ainsi hastez-vous, de par Dieu et 
de par ses anges, car il ne demeure rien ici que 
des bisoignes, et à six francs de paye, qui ne 
sont non plus adroicts 4 toutes armes que labo- 
reurs et vignerons. [lastez-vous donc, de par 
Dieu, hastez-vous. J'espere vous donner jeudy 
à disner à bonne heure, sans perdre ung seul 
berger , en la thesniere du regnard; mais tenez- 
moy promesse, je vous prie; et adieu, mon bon 
seigneur ; que Dieu vous benisse! C'est de par 
vostre serviteur fidele que vous cognoissez : le 
cher amy present porteur se loue fort de vous, 
car tousjours vous luy donnez quelque chose. » 

Le Balaffré faict diligence, et presente au 
comte de Mesgue sa lettre, laquelle leue, il fut 
infiniment aise. Et après avoir commandé qu'on 
luy face bonne chere, et que l'on traicte bien 
son cheval, il va faire responce. Mais, pour cou- 
vrir son jeu, il se voulut aussi ayder de l'inter- 
vention de M. de Vieilleville , et luy escrivit une 
lettre de ce subjet, par un trompette qu'il fist 
partir premier que le Balaffré : 

«Monsieur de Vieilleville, parce que M. le 
comte d’Aiguemont est adverty que M. le comte 
de Vaudemont est par les chemins pour s’en re- 
tourner en sa maison, avec madame sa com- 
paigne et espouse de la maison de Nemours, il 
a deliberé d'aller audevant de luy, pour la 
grande alliance qui est entr'eulx-deux , avec le 
plus grand nombre de noblesse et de ses amis 
qu'il pourra trouver, et d'autres volontaires sol- 
dats qui le vouldront accompaigner, pour le 
recevoir et bien-veigner avant qu'il entre en la 
ville de Nancy; et ne pouvant aller jusques-là 
qu'il ne passe par vostre gouvernement, et sur 
le territoire de Metz, je n'ay voulu faillir de vous 
en advertir, affin que, quand il marchera avec 
ses trouppes, ne vous pouvant certiffier ny du 
jour ny de l'heure, vous n'en preniez l'allarme; 
car son intention n’est pas de commettre en son 
passaige un seul traict d'hostilité. Et quant à 
moy, je ne le vouldrois aulcunement souffrir, 


ayant commandement exprès de nos superieurs , 


de conserver et entretenir fidelement la trefve 
qui a esté conclue et arrestée entre iceulx et le 
roy de France vostre maistre. Ainsi signé , 
vostre voisin et bon amy, mon honneur sauve, 

le comte de Mescus. » Et au mème instant faict 
responce à Comba par le Balaffré, qui l'apporta 
bientost et à toutes brides; et en disant adieu, 
dist telles parolles audict comte en l'oreille : 
« Adieu, monsieur de Metz ; et si vous ne l’estes, 
je m'en plaindray à la royne de Hongrie. » De 
laquelle lettre la teneur s’ensuict : 

« Mon cueur, temporisez, je vous prie, en- 
cores ung jour davantaige ; car M. le comte d’Ai- 
guemont ne peult estre à vous que la nuict d'en- 
tre jeudy et vendredy, parce qu’il sur-attend le 
comte de Mansfelt, qui en veult estre, et amene 
de braves bergers, et en bon nombre. Et encores 
que le regnard soit bien cault et rusé, si est-ce 
que je luy baille le fl par mon trompette, pour 
luy oster de la fantaisie tous les doubtes qu'il 
pourroit concevoir sur nostre entreprise, quand 
bien il en auroit tant soit peu de vent ou d'ima- 
gination. A ceste cause louons Dieu, car le ciel, 
la terre et les hommes nous favorisent ; et ne 
pouvoit M. de Vaudemont retourner plus à pro- 
pos en Lorrainne ; m'asseurant que nôus au- 
rons bonne raison de nostre marchandise, sans 
qu'il nous en couste que la peine de nous en 


‘saisir et d'en prandre possession. Adieu donc, 


mon cueur, et resjouissez-vous, car je donne- 
rois plustost un faulx-bond à mon ame qu'à la 
promesse que je vous ai faicte. De par le ré- 
gent de Luxembourg.» 

M. de Vieilleville depescha aussi incontinant 
le trompette, qui n'eust le vent de chose quel- 
conque; car il ne sortit nullement du logis du 
capitainne Salcede, et n'y fut pas une heure. Sa 
responce fust telle : 

« Monsieur le comte, tant s’en fault qu'il 
m'entre en l'ame que le comte d’Aiguemont 
veuille offenser la trefve en son passaige , que, 
s'il luy plaist passer par ceste ville avec quarante 
ou cinquante chevaulx, je luy feray la meilleure 
chere , et à sa trouppe, dont jeme pourrey ad- 
viser , et à vous semblablement, s'il vous plaist 
le y accompaigner; car j'ay grande envie de 
vous veoir tous deux. En me recommandant à 
vos bonnes graces, je prieray Dieu pour vous 
donner les siennes. Vostre bon voisin et meil- 
leur amy, VIEILLEVILLE, » 

Ceste dépesche ainsi faicte, il fist sçavoir à 
M. d'Espinay, M. de Thevalle, et à tous les ca- 
pitainnes susdicts, que M. de Vaudemont ne 
pouyoit arriver à Nancy que yendredy, et que, 

à ceste cause, ils ne pourroient partir que jeudy 
à quatre heures du soir ; mais qu'ils avoient en- 
cores demain mercredy tout le jour pour se pre- 
parer au voyaige, les priant de n'y rien oublier. 
Et fault noter que le mardy le Balaffré fit toutes 
les diligences cy-dessus, au grand galop, de 
Metz à Thionville, en changeant de cheval. 

Il ne se peult exprimer de quel aise et con- 
tentement M. de Vieilleville estoit saisi; car il 
s'asseuroit de faire une seconde journée des 
embuscades , qui ne luy pouvoit sans doubte 
faillir ny eschapper, ayant si dextrement tendu 
et dressé ses pieges et trappuces, comme il se 
peult bien juger par ce qui est narré cy-dessus, 
et comme il faisoit entrer en la tonnelle les 
forces ennemies ; car, par le chemin qu'elles de- 
vroient prendre, cinq cents harquebusiers en 
eussent deffaict six mille, et toute la cavallerie 
qui se y fust presentée pour les soustenir, sans 
perdre un homme, pour le moins que bien peu. 


CHAPITRE XLVI. 


Le dessein de M. de Vicilleville échoue par l'imprudence d'un 
ofücier. 


Mais Dieu en disposa aultrement; car le povre 
capitainne Beauchamp, ou par pitié, ou par 
faulte d'esprit, ou bien qu'il ne plaisoit pas à 
Dieu que tant de sang se respandit, se laissa 
gaigner et engeoller aux remonstrances et per- 
suasions de son prisonnier, qui furent telles : 

« Vous voyez, monsieur mon capitainne , 
comme monseigneur se plaist à me pardonner 
la faulte que j'ay faicte, et que je confesse estre 
très-grande et irremissible, ayant esté poussé 
et tenté du diable pour la ‘commettre, ne me 
pouvant excuser que je n'aye bien mérité la 
mort; mais puisqu'il luy plaist me faire miseri- 
corde, comme vous voyez qu'il en est en beau 
chemin, je vous supplie commander que l'on 
m'oste ces pesants fers des pieds; j'en ay les 
jambes toutes gastées, de quoy je souffre un 
merveilleux et terrible mal: vous les me fe- 
rez tousjours bien remettre quand vous serez 
adverty qu'il vouldra revénir céans; et seray 
tousjours pied-à-pied de vostre personne le 
jour, et me ferez lyer la nuict, et attacher 
comme il vous plaira; vous suppliant, au nom 
de Dieu, d’avoir pitié d'un povre soldat et de 
vostre frere chrestien. » Et disant ces parolles , 

ses jambes enflées et ung peu entamées de la 
pesanteur desdicts fers. 

Le povre Beauchamp, ou trop — ou trop 
sot, meu de compassion, luy oste les fers le 
mercredy sur l'heure du disner, et va, selon sa 
coustume, tirer du vin, car il ne s’en fioit à 
personne, et descend en la cave fort obscure , 
de laquelle il portoit la clef, baillant à Comba la 


‘chandelle, Mais comme il est à la pippe courbé, 


Comba, qui estoit dispost et fort, le pousse et 
renverse par terre, monte diligemment F 

lier, qui n’estoit que de douze pas, et abat sur 
Beauchamp la trappe qu'il ferme à clef, et vient 
à la vieille (car il n’estoit demeuré personne 
avecque luy à cause du secret cy-dessus ), à la- 
quelle il ravit, à force de coups, les clefs de la 
porte qu'il ouvre, et s'en va. 

Beauchamp crie comme enraigé, et luy vient- 
on ouvrir la trappe; mais, voyant la porte du 
logis ouverte, et Comba eschappé, il renasque, 
tempeste et se veult deffaire : somme, le voilà 
en ung merveilleux désespoir, ne saichant quel 
remede il y peult appliquer. Enfin il se resoult 
d'aller se jecter aux pieds de son maistre, qui 
avoit desjà disné, mais estoit encores à table, 
devisant avec les capitainnes de son faulx voyage 
de Nancy, pour tousjours couvrir sa vraye en- 
treprise. 

M. de Vieilleville, qui le veoid entrer en la 
salle, luy demande en très-grande colere où il 
va et pourquoy il est la. Beauchamp s'écrie, luy 
disant que Comba s'estoit saulvé, et luy de- 
mande pardon. M. de Vieilleville luy darde, à 
ceste parolle, sa dague, et veult sortir de table 
pour aller après et le tuer, car il fuyoit ; mais 
tous les capitainnes se mirent audevant, le sup- 
pliant d'en avoir pitié, et le retindrent. Cepen- 
dant il commande à tous les capitainnes des 
portes qui estoient-là d'y aller incontinent les 
fermer et luy en apporter les clefs, et au capi- 
tainne Salcede de courir tout promptement au 
logis des trahistres, car il estoit en son quartier, 
et se saisir de Vaubonnet et des trente soldats 
qui y estoient travestis en paysans; ce qu'ils 
firent tous avec une merveilleuse diligence, 
bien esbahis toutesfois que Comba eust esté pri- 
sonnier. 

Salcede, semblablement, avec les soldats qu'il 
avoit à sa suicte, et d’aultres qu'il trouva en sa 

rue, entre dedans le logis des trahistres, et se : 


saisit de Vaubonnet, qui avoit desjà le vent de 
ceste rumeur et esmeule , comme aussi avoient 
les trente soldats du comte de Mesgue, qui 
commencoient à fuyr; mais il en fut attrapé 
quinze ; les aultres furent tués en fuyant; et y 
en eust qui se jecterent par sur les murailles de 
la ville en la riviere de Seille, qui entre en la 
Mozelle , ausquels les sentinelles tirerent, et en 
fut tué deux ou trois. 

L'on n'oyoit, au reste, par tous les carre- 
fours que trompettes et tambours, qui publioient 
que personne vivante, de quelque qualité qu'elle 
fust, n’eust à receler, sur peine de la vie, Beau- 
champ et Comba, ains de les amener au logis de 
monsieur le gouverneur, avec promesse d'un 
bien grand salaire. Et oultre cela, le sergent- 
major Saint-Chamans, avec deux ou trois cents 
harquebusiers; le prevost, et ses archers d'un 
costé ; M. de Vieilleville, avec sa garde et nom- 
bre de gentilshommes d'aultre, estoient eu queste 
de ces deux hommes ; et n'y eust maison en la 
ville qui ne fust fouillée. 

Enfin, Comba fut pris environ dix heures 
du soir ,en la maison d'une vieille qui blan- 
chissoit le linge de sa camarade , qu'il nom- 
moit ainsi à l'hespaignol, lorsqu'il logeoit au 
quartier où il s’estoit caché , et fut amené de- 
yant M. de Vicilleville qui souppuit encores re- 
venant de ceste queste , et y devoit retourner 
après soupper , protestant de ne dormir qu'il 
n'en eust des nouvelles; car il savoit au vray 
qu'il n'estoit pas sorty de la ville. 


CHAPITRE XLVII. 


Punition de quelques uns des conjurés , les autres ayant pris 
la fuite. 


ll envoya incontinent querir le prevost , au- 
quel ilcommande de depescher en toute dili- 
gence son procès el de Vaubonnet, ensemble 
des quinze soldats qu'avuit pris Salcede, Cequ'il 
fist en trois jours ; et au quatriesme , qui fut le 
samedy , Comba et Vaubonnet furent tirés et 
desmembrés à quatre chevaulx , trois desdicts 
soldats rompus sur la roue ,et le reste pendus 
et estranglés ,et tous leurs procès envoyés au 
roy, en bonne forme, avec les lettres du comte 
de Mesgue, et tout le discours au vray cy-dessus 
recité. De quoy sa majesté admira grandement 
la suffisance, promptitude et la vivacité de 

l'esprit de M. de Vieilleville, qui ne fust sans 
porter ung regret indicible de ce malheureux 
désastre. Sur lesquels procès et discoursenfrainte 
et rupture de la trefve fut desclarée en plein 
conseil, sa majesté y estant ; ce qui rendit M. 
de Guyse bien-aise, car son voyaige d'Italie 
pour la conqueste de Naples, cy-dessus men- 
tionné , en fut grandement advancé. 

Voilà comme , pour avoir commis une grande 
et importante charge à ung homme mal advisé 
et peu soigneux, M. de Vieilleville fut frustré 
d'une très-belle esperance, et qu’en vain il 
avoit dressé, par son industrieux entendement , 
une si brave et si subtile contre-batlerie de 
ruses et de finesses. Car, à la vérité, Beau- 
champ devoit laisser pastir en cest estat jusques 
à la mort son prisonnier, puisqu'il l'avoit luy- 
mesme ainsi attaché en la prison, et par le 
commandement de son maistre, et se rendre in- 
exorable 4 toutes ses remonstrances et prieres, 
voire impitoyable à tous ses maulx ; mesme qu'il 
sçavoit bien , estant tousjours present à toutes 
les lettres qu'on luy faisoit escrire , qu'il n’y avoit 
plus que jour et demy pour veoir le plus brave 
traict et stratagesme de guerre que l'on eust 
sceu imaginer . 

Les comtes d'Aiguemont et de Mansfelt ce- 
pendant , ayant laissé leur trouppes derriere, 
estoient venus avec petite suite à Thionville, 
pour conférer avec le comte de Mesgue sur 
le grand et dernier coup de leur entreprise, 
car lout estoit si prest qu'ils pensoient bien 
estre desjà dedans ; mais le mecredy , environ 
minuict , ils sceurent, par ceulx qui s’estoient 
saulvés à naige , ia desconvenue ; de quoy ils 
furent estrangement esbahis, et faschés jusques 
au désespoir. Toutesfois ils cognurent bien, par 
les contre-trames de M. de Vieilleville, et le che- 
min qu'il leur avoit donné , qu'ils avoient recog- 
neu, que s'ils fussent venus à l’execution ils 
estoient perdus et deffaicts; dont ils louerent 
et remercierent Dieu, par processions et prieres 
publiques, de les avoir préservés d'un si hor- 
rible dangier. 

Mais ils ne se pouvoient assez esmerveiller 
de la subtile invention que M. de Vieilleville 
avoit mise sus , d'aller audevant de M. de Vau- 
demont pour les venir tailler tous en pieces; 
el sur (out estoit en grand colere le comte de 
Mesgue, qui ne pouyait croire qu'il ue s'aydast 

d'artifice diabolique, d'avoir ainsy descouvert 
leur entreprise qui avoit esté si secretement con- 
duicte, de tenir Comba prisonnier sans en avoir 
jamais esté adverty, et de le faire escrire les 
lettres qu'il leur avoit monstrées, ny par quelle 
diablesque subtilité il avoit peu destourner 
l'affection de Balaffré, qui estoit si enraciné en 
l'entreprise , veu la promesse et asseurance in- 
fallible qu’il avoit, la ville prise, d'y épouser une 
heritiere de mille livres de rente ; protestant 
bien de n'entendre jamais, pour l'advenir, à pra- 
ticque quelconque contre luy ; car ce n'estoit que 
perdre temps, argent et hommes ; imputant 
la faulte de tout ce malheur sur la royne de Hon- 
grie, qui fut trop tardive et negligente à en- 
voyer des forces ; et qu'il luy avoit escrit, s'ils 
attendoient l'arrivée de ce Lion-Vulpe de Vieil- 
leville , qu'ils seroient incontinant descouverts. 
Et là-dessus envoyerent licencier leurs troupes 
qui estoient à huict lieues en arriere devers 
Trieves, leur mandant qu'ils l'avoient belle es- 
capade, et que l'entreprise estoit faillye. 

Mais avant partir d'ensemble, ils sceurent 
par deux Lorrains qui arriverent le samedy au 
soir à Thionville, qu'ils avoient yeu, le matin 
dudict jour, tirés à quatre chevaulx Comba et 
Vaubonnet, rompre trois de leurs soldats sur la 
roue, et en pendre douze; de quoi ils cuyde- 
rent crever de raige et de despit, car c'estoient 
braves soldats et de valeur. 

Le comte de Mesgue sur tout en porta un 
extreme regret et desplaisir particulier en son 
ame, parce qu'il les avoit envoyés en ceste bou- 
cherie , et que son frere bastard estoit de ce 
nombre, Ainsi ces trois comtes se retirent en fort 
grand trouble d'esprit et trés-honteuse confu- 
sion , à cause des vantances qu'ils avoient faictes 
à l'empereur, à la royne de Hongrie et à leurs 
amis des Pay-Bas, d'un aultre meilleur évene- 
ment et plus heureux succès de leur entreprise. 


CHAPITRE XLVIIL 
M. de Vieilleville est attaqué d'une longue maladie. 


Mais d'aultre part, l'aise incroyable duquel 
M. de Vieilleville se nourrissoiten ceste incom- 
parable espérance de faire ung très-signalé 
service à son roy , souverain seigneur et maistre, 
qui l'avoit si favorablement receu en son voyaige 
de la cour, en toutes les sortes, qu'un plus 

grand, voire ung prince, leust peu desirer, et 
son désesperé creve-cueur d'y avoir failly par 
une si lasche et malheureuse oubliance de celuy 
en qui il se fyoit , feyrent une telle et si mor- 
telle convulsion en sa personne, qu'il en fut 
malade à la mort; et dura sa maladie plus de 
trois mois. Au commencement de laquelle, 
parce que M. de Sennecterre n'estoit encores de 
relour de sa maison , où il estoit allé faire de- 
niers pour triompher en sa charge de lieutenant 
général de Metz, le roy y envoya, sur le rap- 
port de l'extremité de ceste maladie, M. de 
Chavigny pour y commander, qui n'y fut que 
cing sepmaines, car il se rendit si odieux à 
tous les capitainnes, pour les novalités de statuts 
et ordonnances qu'il vouloit establir, aultres que 
celles que M. de Vieilleville y avoit plantées, 
et d'aultres indignes remucments, qu'ils le des- 
daignerent tant , que pas ung d’eulx ne le suy- 
voit par la ville, ny se trouvoit à son lever et 
coucher ; mais bien plus, le sergent-major ve- 
noit prendre le mot de M. d'Espinay pour le 
donner aux sergents qui menoient les scouadres 
en garde ; et quand il luy en voulut faire une 
reprimande , luy demandant s'il n'avoit pas veu 
son pouvoir, il n'en tint pas grand compte, 
mais luy respondit assez fierement que quand 
il fera casser et annuller celuy de M. de Vieille- 
ville, alors il y obeyra ; mais que pourceste heure, 
moins ne peult faire que de s'addresser au fils, 
pour le respect du pere , auquel ceste garnison 
en général , capitainnes et aultres , mesme les 
habitants et tous estats, doibvent tant de ser- 
vice et d'obligation ,et qu'il n'en useroit pas 
aultrement. Qui fut cause qu il envoya à la cour 
faire sa plainte de ce mepris à M. le duc de Mont- 
pensier, de qui il estoit créature, pour la remon- 
strer au roy. Sur laquelle il n'eust aultre raison 
ny depesche,sinon qu'on le rappella pour obvier 
à beaucoup d'inconvenients; et envoya-t-on 
M. de Saussac en sa place ; qui estoit bien contre 
son esperance, car il avoit la promesse de 
M. de Montpensier de ce gouvernement, s'il 
arrivoit fortune de gouverneur ; ce qui l'avoit 
faict ainsi violenter en sa charge, et renverser 
toutes les anciennes ordonnances, pour enterrer 
la memoire de celuy qui les avoit faictes, el y 
faire fleurir la sienne, 

Mais le roy, avant faire délivrer à M, de 
Sanssac son pouvoir, prit la peine de luy user 

d'une remonstrance en ces mesmes termes: 
« Vous avez veu , Sanssac, comme ce feu ardent 
de Chavigny a faict fort mal son prouffict de 
l'honorable charge que je luy avois donnée à 
Metz, par l'introduction et priere de mon cou- 
sin le duc de Montpensier , pour y avoir voulu 
novaliser beaucoup de choses qui n’y estoient 
nullement necessaires : et, au lieu d'y faire mon 
service, a cuydé mettre ma ville et tout mon 
estat dede-là en combustion : par ainsi, puisque 
je vous envoye tenir son lieu jusques à la par- 
faicteconvalescence de M. de Vieilleville , regar- 
dez de vous y comporter avec plus de modestie, 
et suivez sculement les statuts et ordonnances 
que vous y trouverez , sans rien innover davan- 
taige ; car vous ne les sçauriez faive meilleures. 
Il y a tantôt quatre ans qu'elles y sont bien 
receues par tousles capitainnes, et toutes quali- 
tés d'habitants, et fort bien obeyes, sans 
murmure ny contradict: aussi que vous n’y 
serez gueres; car Sennecterre , que j'ai establi 
lientenant-général en la dicte ville et au pays 
messin, en l'absence du gouverneur, vous vien- 
‘dra bientost lever le siege , ayant eu advis qu'il 
sera dedans peu de temps de retour de sa mai- 
son , où il a esté extremement malade. » 

Ainsi M. de Sanssac partit avec toutes ses 
despeches ; et arrivé à Metz, M.de Chavigny 
en deslogea ; qui eust ceste honte , que pas ung 
des capitainnes non-seulement , mais qui que 
ce soit de la ville, ne l'accompaigna jusques 
à la porte , à laquelle il trouva l'escorte qui luy 
avoit esté ordonnée par M. d'Espinay pour la 
cavallerie, et par le sergent-major pour les 
gens de pied, jusques à Thoul. Et se retire 
avec ce mescontentement, à la cour faire ses 
doléances , usant de grandes menaces. 


CHAPITRE XLIX. 


ll envoie demander au roi un autre lieutenant que M, de 
Sanssac. 


L'apprehension desquelles, car il estoit ap- 
puyé d'un grand prince , fut cause que les ca- 
pitainnes envoyerent après luy, à communs 
despens, le capitainne Roumolles, lieutenant du 
capitainne La Molle, pour debattre leur droict 
devant le roy, si d'avanture il les chargeoit, et 
supplier semblablement sa majesté de rappeller 
M. de Sanssac, et les tant gratifier que de su- 
broger M. d'Espinay en sa place, pour tousjours 

à l'advenir , qu'ils asseuroient fort digne de ceste 
charge, et faire beaucoup d'aultres remons- 
trances contenues en ses instructions sur ce 
même subject. 

Sur quoy sa majesté fist responce audict ca- 
pitainne Roumolles qu'il ne vouloit pas frustrer 
Sennecterre de l'estat qu'il luy avoit donné, 
estant son intention qu'il en jouysse , puisqu'il 
en a le pouvoir despesché ; mais qu'il avoit bien 
résolu en son ame, s’il arrivoit fortune à M. de 
Vieilleville , de luy donner d'Espinay pour suc- 
cesseur, et que, pour ceste occasion, il avoit 
reffusé Thavannes, Esclavolles et Bourdillon, 
de l'estat de gouverneur de Metz, qui le luy 
avoient envoyé demander. « Et affin, dist le roy, 
que d’Espinay ne doubte poinct que cest estat ne 
luy soit reservé en faveur des grands et signalés 
services que m'a faicts son beau-pere , vous em- 
porterez avec vous le brevet et les lettres de 
retenue, et du don que je luy en ay faict si Dieu 
en faict sa volonté : ce qui ne peult arriver qu'il 
ne m'en demeure ung perpetuel et infini re- 
gret; car je perdrois ung très-digne et très- 
fidele serviteur que j'ay tousjours bien fort aymé. » 

Cela dict, il s'enquist fort soigneusement de 
sa santé, et s’il n’y avoit pas esperance qu'il la 
deust recouvrer bientost : i/em , d'où estoit pro- 
venue ceste froideure entre Chavigny et les ca- 
pitaines , et qui en avoit esté le premier et 
principal mottif. A quoy le capitainne Roumolles 
respondit fort pertinement, laissant sa majesté 
trés-contente pour le regard de M. de Vieillc- 
ville , mais assez irritée contre Chavigny , pour 
s'estre comporté avec si peu de respect en une 
telle charge. Et fut le comble de son indignation , 
quand le capitainne luy fit entendre qu'il avoit 
demis le capitainne de la garde que M. de 
Vieilleville y avoit estably par le malheur de 
Beauchamp, pour y mettre ung gentilhomme 
des siens, et que ceste insolence avoit esté cause 
que tous les lansquenets de ladite garde, des- 
quels sa majesté avoit aultrefois ouy parler, 
s'estoient entierement retirés. Plus, qu'en tout 
le séjour qu'il a faict à Metz, il n'a visité que une 
seule fois M. de Vieilleville, et qu'il s'en est 
allé sans luy dire adieu, et que, de son autho- 
rité absolue, il avoit cassé le greffier du pre- 
vost sans forfaict , pour y mettre le frere de son 
argentier, avec d'aultres indignités bien prou- 
vées. De sorte que le sieur de Chavigny , qui 

arriva trois jours à la cour après le capitainne 
Roumolles qui estoit venu en poste , se presen- 
tant à la porte de la chambre du roy , l'ouverture 
luy en fust reffusée, et, sur l'instance qu'il en 
fist , il luy fust respondu par l'huissier qu'il re- 
tournast à Metz ramasser les lansquenets de la 
garde de M. de Vieilleville , luy rendre son chat 
qu'il avoit emporté, et remettre le greffier du 
prevost en son estat. Quand il veid ceste rigueur 
entre-meslée de mocqueries, et qu'il n'avoit 
poinct de logis , encores qu'il fust gentilhomme 
de la chambre, car il avoit esté deffendu au 
grand mareschal-de-logis de luy en donner , il 
se retira avec sa courte honte, sans avoir au- 
dience ny l'honneur de rendre à son roy compte 
et raison de sa charge ; aussi que M. de Mont- 
pensier , sa grande faveur, s'en estoit allé, il y 
avoit deux jours, en sa maison de Champigny, 
adverty du grand et implacable courroux de sa 
majesté contre son favory. 


CHAPITRE L. 


Le roi envoie visiter M. de Vieilleville malade par un de ses 
gentilshommes. — M. de Sennecterre vient à Metz pour y 
commander, et M. de Vieilleville part de cette ville pour 
aller prendre l'air à sa terre de Duretal. 


Avec ce contentement , et toutes les depes- 
ches cy-dessus mentionnées, le capitainne Rou- 
molles partit en la compagnie de M. de la Chap- 
pelle-aux-Ursins, gentilhomme de la chambre 
du roy, que sa majesté envoyoit visiter M. de 
Vieilleville , luy portant lettres favorables de sa 
part , affin aussi d'estre acertiorée de sa mala- 
die, et ce qu'elle en devoit esperer. Et arrivè- 
rent tous deux à Metz en poste. M. d'Espinay, 
adverty de sa venue, envoya au-devant de luy 
cinquante sallades , conduictes par son lieutenant 
la Boulaye, puis se trouva luy-mesme sur le 
chemin avec le reste de sa compaignie, et l’a- 
mena descendre au logis de M. le gouverneur, 
où il fut receu fort honorablement par madame 
de Vieilleville; mais, à cause de la fièvre il ne veid 
M. Vieilleville ny presenta ses lettres, qu'après 
disner ; lesquelles receues et leues, on n'expri- 
meroit pas assez suffisamment la forte operation 
que feist cette très-grande faveur en sa personne, 
si on disoit seulement qu'il n'avoit receu de sa 
vie une telle joie au cueur ; mais il fault passer 
plus oultre, et jurer, avec toute vérité, qu’elle 
le ressuscita de mort à vie, non pas du tout pour 

la visitation dont sa majesté l’avoit honoré, 
car desjà elle lui avoit envoyé au commence- 
ment de sa maladie M. d’Antragues pour 
mesmes effects, mais d'avoir veu le brevet de la 
retenue du gouvernement de Metz pour M. d'Es- 
pinay : ce qui l'asseura de la parfaicte amitié 
de son maistre, et qu'il ne vouloit pas perdre 
la memoire de luy ny de ses services après sa 
mort , puisqu'il mettoit en sa faveur, et sans en 
avoir jamais esté requis, entre les mains d'un 
jeune homme, la premiere et la plus importante 
clef du royaume de France, qu'il sçavoit devoir 
estre briguée et recherchée des plus expérimen- 
tés chevaliers du royaume. Aussi, depuis la lec- 
ture des lettres de son roy , qui en faisoient fort 
ample mention, son amendement croissoit de 
jour à aultre. Et retint huict jours entiers M. de 
la Chapelle aux-Ursins en son logis, palais epis- 
copal, et cing ou six gentilshommes qui avoient 
couru avec luy , qu’il logea tous céans avecques 
ung fort sumptueux traictement; et ne leur 
mancquerent, durant ce séjour, toutes sortes 
de passe-temps : lequel expiré, et aprés avoir 
veu licencier une raboullière de medecins, car 
il y en avoit sept ou huict de plusieurs princes, 
il partit de Metz très-content ; conduit en trés- 
grande magnificence, avec plus de deux cents 
chevaulx d’escorte , jusques à Thoul, où il print 
la poste, y estant venu de ses gens sur de braves 
courtaulx dont on l'avoit accommodé. M. The- 
valle, durant ledict séjour, luy avoit faict vi- 
siter les forteresses, les granges de l'artillerie, 
des vivres et toutes aultres sortes de munitions, 
pour en faire son rapport, et sur-tout comme 
on avoit besoigné à la citadelle ; car sa majesté 


“l'en avoit fort so'gneusement chargé. 


Ainsi M. de Vieilleville revenoit en convales- 
cence; mais il ne se pouvoit fortifier, car sa 
longue maladie , avec tant de medecines , purga- 
tions , cautheries, saignées et scariffications , 
l’avoient mis si au bas, qu'il fut plus d’un mois, 
après le partement de M. de la Chappelle-aux- 
Ursins, sans se pouvoir asseurer de sa premiere 
santé, à cause aussi d'ung estouffement qui luy 
estoit ordinaire, que les medecins appellent 
nausée ; car il ne trouvoit goust en viande quel- 
conque , ny aultres apprets , pour délicats qu'ils 
fussent , qu'on lui peust faire manger. Toutes- 
fois, le temps et la nature le firent peu-à-peu 
revenir , avec les bonnes prieres de toutes sortes 

et qualités de gens, tant de son gouvernement 
en général que des provinces adjacentes, qui 
eussent eu un merveilleux regret en sa mort et 
grande perte semblablement ; car il estoit pro- 
fictable à tous, et principalement à ceulx de 
Champaigne , de Lorrainne, et aux subjects de 
l'archevesquede Trieves, ses plus proches voisins. 

Nouvelles vindrent enfin que M. de Sennec- 
terre estoit par les chemins : de quoy M. de 
Vieilleville se resjouyst grandement , pour l'ex- 
treme envie qu'il avoit d'aller en sa maison, 
changer l'air , et achever de se guerir et fortif- 
fier. Cependaut M. de Sanssac se retira. 

Ih séjourna encores ung mois après l'arrivée de 
M. de Sennecterre, pour l'instraire au devoir de 
sa charge, et la luy fit exercer durant tout ce 
temps-là , affin de l'accoustumer avec les capi- 
tainnes , donner le mot , faire les rondes; et fist 
une monsire aux gens de pied affin qu'il ap- 
print comme il s'y fauldroit gouverner pour 
l'advenir , et pour rendre aussi sa venue agréa- 
ble à tous les capitainnes et à toule la garnison 
en général; commandant aux susdicts capi- 
taiones d'aller ordinairement à son lever et 
coucher , mesme au capitainne de sa garde de se 
retirer à son logis avec ses soldats, et de l'ac- 
compaigner tousjours par la ville : luy laissant; 
en somme, toutes affaires en main, tant de la 
guerre, criminelles, civiles, politiques, que 
d'estat ,comme s'il eust esté gouverneur en chef, 
et pour le relever aussi de toute peine. 

Mais M. de Guyencourt, qui s’attendoit, estant 
lieutenant de sa compaignie, d'avoir aussi la 
lieutenance du gouvernement , qui luy eust esté 
fort propre et très-honorable, se desdaigna, s'en 
voyant frustré; et encores que M. de Vieilleville 
s'en excusasi sur le roy qui le luy avoit donné, 
luy monstrant les lettres que sa majesté luy en 
avoit escrites, si est-ce qu'il ne vouloit rien 
prandre en payement, mais se retira en colere 
picarde en laquelle il fut fort trompé; car il 
pensoit faire une bien grande bresche en la 
compaignie : mais de trente-six Picards, hommes 
d'armes , pas ung ne se desbaucha : deux de ses 
neveux mesme, qui estoient aussi hommes 

d'armes, le laisserent aller. M. de Sennecterre 
se prevalust beaucoup de ceste picardesque fow- 
gousilé; car, estant installé en $a place, ce lay 
fut ung accroissement de forces et d'authorité 
pour se faire mieulx suivre et obeyr en ce got- 
vérnement. 

M. de Vieilleville doncques, voyant le sieur de 
Sennecterre son lieutenant au gouvernement et 
en sa campaignie, deuement façonné en så 
charge, et trés-agréable aux capitainnes, gen 
darmes et à tous les estats de la ville, déliberæ 
de son partement, et sachemina avec madame 
de Vieilleville, M. et mademoiselle d Espinay; e€ 
M. de Thevalle son neveu, qui estoit ang grand 
attirail, par le Bassigny, droict à Orléans, È 
petites journées, et en lictiere à cause de sa foi: 
blesse; auquel lieu noas nous embarquasmes sur 
Loire avec nombre de batteaulx pour aller jas 
ques aux Rosiers , à six lieues de Durestal. 

Et rendu en sa maison, delivré de tontes af 
faires, et n'estant occupé que à la reception de 
ses parents, voisins, amis et subjects, nobles et 
aultres qui le venoient sans cesse visiter , il re 
couvra en moins de rien ses premieres forces et 
santé, et passa plus de huict mois; car les visites 
estoient alternatives en ce plaisir et contente- 
ment , encores que le roy luy depeschast plu- 
sieurs courriers pour le faire partir à lé veni? 
trouver. 

Mais tousjours, par gracieuses responees , il 
contentoit sur son reffus sa majesté ; car cé doult 
repatriement, en csprit affranchy de tous em- 
peschements de guerre et d'estat, luy estoit si 
necessaire pour quelque temps, que S'il n'eust 
jouy de ceste paisible quietude, i} estoit en 
dangier de tomber en perclusion et paralysie; 
de quoy sa majesté bien informée, très-agréa: 
blement l’excusoit ; aussi qu'elle sçavoit bien qué 
tout son mal provenoit d'un crevecueur d'avoit 
failly une si belle entreprise pour son service, 
qui redondoit à la gloire de sa couronne et de fà 
nation française, et par la bestise et stupidité de 
celuy qu'il avoit honoré d'une si importante 
charge; de qnoy sa majesté mesme receut ong 
merveilleux desplaisir, comme nous avons ditt. 

PRÉ ACK lesquels toutesfois avoient faict le service, comme 
* il se peult aisément juger par les espitres lumi- 

zs i maires de leurs livres, qui toutes s'adressent aux 

| plus grands de ce royaume, pour en tirer quél- 

Continuant ma protestation faicte en la Preface | que récompance et prouffict. En quoy je ne tés 
du sixiesme livre, je poursuivray , Dieu aidant, | veulx nullement imiter, ayant dedié ce mien veti- 
mon histoire, y estant appelé par deux fort per- table labeur à l'invincible et trés-tedoübtée tù- 
tinentes et légitimes raisons. La premiere, pour | ronne dé France, pout represetitér au très-grand 
le devoir auquel je suis obligé de éélebret la | ét frés-pwissänf ptinée qui là porte à present, et 
glóire, les valeurs èt trés-veftuent gestés de ée | aültrés ijtti par cy-après en seroht honorés, ung 
brave chevaliéf, qui avoit péu dé semblable en ce | trés-ferme pillier et très-fidele serviteur d'icelle, 
royaamne ; et quand j'éstendfois rid CoMmpataisén | sil en fut oneques; sans faire tort toutesfois à 
jusques en l'Europe, je ne penserois pas de beau- | l’aneienne memoire du très-il'ustre chevalier Bér- 
coup advantaiger son merite. L/autre ; que je suis | trand de Gleasquin, jadis connestable. Et quañd 
forcé par l'oabliance ; ou plustost malice de tous | ils voudroient commettre à quelqu'un une haulte 
les historiens; qui ont escrit les histoires de nostre | et importante charge, en l'exééutioti de laquéfle 
temps depuis trente ans; car ils ne font aucune | la vaillañce et soing , la promptitade et le mepris 
mention de luy, mais ne lé daignent pas seule- | de la mort seront réquises, qu’ils én ¢herchent ün 
ment nommer en des actes principalement où il | dé son humeur, qualiffié et aecomply de telles 
avoit Íd surinténidance et coniitiandement général, | perfections qui reluysoient comme naturellement 
contine au siege dé Thionville; ils sè contentent | A luy, exempt en oultre, en eorpset en l'âme, 
de difé : le goivernéut dé Mels ; sahs aultré titte | Comme il se peult veoir par le progrès de ceste 
ny sticte d'honneur, nf dé respect ; mais an siege histoire, de toute ambition et avarice; saichant 





de Sainet-Jeari-d Angely; ils mettent cortme par | très-bien queces deux monstrueux vices eslo'gnent 
mespris: M. le duc d’Aumüille ; et le mareschal, | et destournent l'homme, non -seulement dé la 
simplement. Que s'ilseassent diet, de Vieilleville, | crainte de Dieu, mais le font bientost coulét, 
il y eust eu de quoy se contenter; encores que, | Voire precipiter en l'atheïsmé. 

par sa vaillance et saige conduicte, ces deux villes 
furent , comme nous dirons avec toute verité, re- 
duictes en l’obeissance des rois lors regnants. Mais 
cé qui êst plus intélerablé, ces fafrôfis, pléihs de 
mensonges et flateri¢s, atttibtent å auffruy, par 
une theschaneété détestable, la gloire ef l'honheur 
qu'il y acquist ; les peines ét fatigues qu'il y print a à re 
au grand hasard de sa vye, de laquelle il a tous- | S’estant bien fortiffié, et ayant à souhaict rë- 
jours faiet lictiere quand il a esté question d'èn- | couvré sa santé, parlit de son chasteau de 
treprendre quelque important et signalé service | Durestal, sur la fin de l'année 1557, pour venir 
pour son prince, et de l'executer sans aulcune | trouver le roy qui estoit lors à Paris. Et ne fault 
apprehension; qui me faict croire que ces beaux | demander de quel accueil sa majesté le receitt. 
escrivains batissoient leurs ouvrages soubs la fa- Mais, toutes caresses passées, et tous bons jours 
veur de quelques princes , qui leur dictoient pre- donnés, il commencea en toute diligence 4 prô- 
mierement fears louanges, sûr l'esperance de quel- I d DE" A or lesidt 
ques gras morceau ; puis teir récommandoient la eet TOTOE SE ee ee See 
memoité dè ceutx qu'ils avoienit eti affection, ét de son gouveruement de Metz; car il avoit esté 
qùi estoient dé leur siete : dontest advenu qu'ils | #dverty que l'on devoit plus de quatre monstres 
ont soubstetré, et comme ensevely; les braves | à toute la garnison; et que M. de Sennccterre, 
gestes de coulx qui ne leur estoient pas agréables; | son lieutenant, estoit en dangier d'une sedition, 

si on n'y remedioit de bonne heure. Mais il fist 
sçavoir incontinant son arrivée à la cour, à tous 
les capitainnes , qui misrent leurs soldats en es- 
perance de toucher argent bientost. 

Cependant aussi, attendant sa venue, il com- 
manda par le mesme courrier au tresorier des 
reparations, auquel il avoit deffendu , avant 
partir, de toucher, sur sa vie, aux deniers dediés 
pour la citadelle, quelque necessité qui survint, 
d'en distribuer ausdicts capitainnes , par forme 
de prest , pour en accommoder leurs soldats , 
attendant les monstres. Ce qui composa les 
choses en toute doulceur, et releva M. de Sen- 
necterre d'une extreme peine et dangier. 

Puis aprés, il moyenna tant envers sa majesté, 
quieust esgard à ses importantes remonstrances, 
fortifiées de la grande faveur qu'elle luy portoit, 
qu'il obtint deux cents mille francs, encores que 
le fond du tresor du Louvre fust quasi du tout 
en tout tary, à cause de la despence infinie qui 
se faisoit pour le voyage d'Italie, où estoit desjà 
bien avant embarqué le duc de Guyse, avec une 
bien grosse armée , qui fut toutesfois de peu 
d'effect, voire sans aulcun fruict ; car le cardinal 
de Caraffe, scelerat s'il en fut oncques, luy 
donna de terribles traverses ; desquelles la pre- 
miere fut qu'il tint ce povre duc de Guyse , tout 
le mois de mars, qui est le plus propre de 
l'année pour faire la guerre et camper, à cause 

' de sa temperature en tout le climat, dedans la 
ville de Rome; l'entreprenant de toutes délices, 
festins, courtisannes, vierges et femmes mariées, 
dont ce gouffre d'abomination a accoustumé de 
fournir , pour, par ce temporisement , attrapper 
du duc de Florence quatre cents mille escus : 
car il luy fist accroire que le roy de France luy 
envoyoit ceste grosse armée francaise pour l'ex- 
ploicter à son plaisir, ou en la Toscane , Où à 
Naples. Mais, prevoyant l'entreprise de Naples 
fort dangereuse, à cause des grandes forces que 
preparvit le duc d’Alve, il avoit resolu de la luy 
jecter sur les bras, tant pour ce qu’il voyoit 
qu'estant surpris il en auroit bientost sa raison, 
que de ce qu'il se souvenoit de la mort ignomi- 
nicuse que l’un de ses freres et son neveu avoient 
receue en sa ville de Florence, qui y avoient esté 
pendus à tort, et Sans Cause ; toutesfois que s’il 
vouloit composer ceste SOMME de quatre cents 
mille escus, il changeroit de couraige et oublie- 
roit toute vindicte. A quoy le duc de Florence ne 

faillit pas; et la paya comptant pour destourner 
ceste oraige qui eust ruyné son estat. Et parce 
que le duc de Sormme descouvrit ceste secrette 
meschanceté ; car toute l'armée se mutinoit de 
ce trop long sejour, il fut contrainct de sortir de 
Rome, la nuict, à pied et travesti, aultrement le 
cardinal l’eust faict pendre aux fenestres de son 
logis ; ainsi l'avoit-il juré, ayant envoyé le ba- 
risel avec tous ses sbierres, qui est à dire en 
français le prevost et ses archers, pour executer 
son rigoureux commandement, qui n'y eussent 
osé faillir; mais, de bonne fortune pour ung tel 
et si digne serviteur du roy, ils n’y trouverent 
que le nid. 

L'aultre et plus meschante traverse que la 
premiere; que l’armée française qui étoit arri- 
vée à Rome, avec tous les dangiers et difficultés 
qui se peuvent dire, et sur sa foy, et l’intelli- 
gence qu'il disoit avoir à Naples, pour le recou- 
vrement du royaume ; toutesfuis il fut si dyable, 
qu'il n’eust poinct de honte, et ne fist conscience 
de la trahir : car, voulant M. de Guise marcher 
après ce mauldit sejour de Rome, et entrer de- 
dans le royaume de Naples par ung chemin où 
il n'eust trouvé aulcune resistance, n'ayant en- 
cores le duc d'Alve rien prest, ce meschant l'en 
divertit, et le fist attaquer une ville nommée 
Civitella, située sur le hault d’une montaigne, 
et qu'il l'emporteroit en moins de six jours , la 
prise de laquelle, d’aultant qu’elle estoit fron- 
tiere dudict royaume, donneroit un si grand 
spavente à la ville de Naples, à tout le reste du 
royaume, au duc d’Alve mesme, que, devant le 
mois d'avril expiré , il esperoit le couronner roy 
de Naples au nom du roy de France son maistre. 

Le povre duc, qui ne cognoissoit le pays, et 
qui n'avoit personne de son costé pour soustenir 
son oppinion, ny renverser celle de cestuy-cy, 
qui estoit ordinairement suivie et fortiffiée par 
plus de trente capitaines, tous de son pays, 
quand il en proposoit quelqu'une; aussi que le 
principal et plus exprès article de ses instruc- 
tions estoit de ne rien faire contre la volonté de 
ce cardinal, chef et premier autheur de ceste 
entreprise, fust contrainct d'y acquiescer, et 
l'assiegea. Mais au lieu de six jours, il y fust six 
sepmaines sans la pouvoir forcer ; durant lequel 
temps l’armée de mer hespaignole arrive, et les 
forces du pays s'assemblent ; qui firent, toutes 
joinctes, une bien grosse et puissante armée, 

avec laquelle le duc d’Alve s'advance , en toute 
‘diligence , de venir faire lever le siege de Civi- 
tella. Dequoy adverty, M. de Guyse descampe 
bientost , et se retira avec la sienne, toute haras- 
sée et à demye-vaincue de fatigues et maladies. 


PAR V. CARLOIX. —LIV. VII, CHAP. IL. 


Ce tradiment valut à ce perfide deux cents mille ; 
escus en argent, et , oultre ce, ung evesché et 
deux abbayes; le tout de la valeur de vingt mille 


ducats de rente, tant en Hespaigne que à Naples. 
Il fist tant d’aultres perfides traicts, qui rendi- 
rent ce voyaige très-honteux et inutile, qu'il 
seroit impossible de les reciter ; qui me gardera 
de m'y estendre davantaige; aussi que cela n'est 
pas de mon histoire. Mais j'en ay bien voulu re- 
citer ce couplet en passant, puisqu'il est tombé 
à propos; car j'estois alors à Rome, quand ce 
neveu du pape Paul quatriesme, confalonier de 
sainte Eglise, et lieutenant de son oncle, exer- 
ceoit, sous l'ombre de bonne foy, telles et si 
énormes meschancetés , aux despens de la povre 
France. 
CHAPITRE II. 


M. de Vieilleville retourne à Metz, où il fait une justice exem- 
plaire des séditions arrivées pendant son absence. 


Pour reprendre doncques le fil de l'histoire, 
je diray que M. de Vieilleville fist marcher en 
diligence ceste notable somme à Metz, que l'on 
receust à très-grande joye, comme très-neces- 
saire, et par laquelle on obvia à ung terrible et 
très-pernicieux remuement; car, durant.son ab- 
sence , on avoit tiré de Metz douze compaignies 
de vieilles bandes françaises pour le voyaige de 
Naples cy-dessus mentionné, et envoyé en leur 
place aultant de legionnaires de Champaigne et 
de Picardie, le plus mal disciplinés du monde, 
et leurs capitainnes tout de mesme, qui ne res- 
pectoient nullement M. de Sennecterre; et, sans 
l'assistance que luy faisoient les aultres douze 
vieulx capitaines et les gendarmes, il estoit en 
hasard de courir une fort dangereuse fortune; 
car incessamment ceste desbordée canaille crioit 
à l'argent, avec des insolences et indignités bien 
grandes et du tout intollerables. 

Mais M. de Vieilleville n'oublia pas d'écrire 
au prevost de Metz, par ceulx qui porterent 
l'argent, qu'il ne faillist , sur sa vie, à faire in- 
formations secretes de tout ce qui s'estoit passé 
en ces tumulles, et n’y espargner les capitainnes 
qui les avoient favorisés ny douné l'ordre requis 

à leur devoir; car par ceulx-là il vouloit com- 
mencer, en faulsant le proverbe qui dict : Battre 
le chien devant le lyon; ayant resolu et juré, 
pour faire trembler et mourir de peur les chiens, 
de bien estriller les lyons , comme il fist. 
Doncques il partit de la cour pour venir en 
son gouvernement, en bonne deliberation de 
chastier aigrement ces tumultuaires et seditieux, 
sans acception de personne; et advertit M. de 
Sennecterre, par courrier exprès, de ne per- 


| mettre à personne vivante de venir audevant de 

luy, ny de luy envoyer escorte, et qu’il en pren- 
droit passant par Thoul ; car, sous umbre d'une 
salve , une arquebusade est bientost donnée. Où 
arrivé, il commanda au capitaine La Mothe- 
Rouge de monter à cheval avec soixante de ses 
chevaux ligiers, et au capitaine Yonberry, Bas- 
que, de choisir cent de ses soldats, aussi Basques, 
bons harquebusiers, et l'accompaigner jusques 
à Metz. Et marcha toute nuict avec ceste trouppe, 
et son train, qui pouvoit faire, compris celuy de 
M. d'Espinay, le nombre de soixante-dix che- 
vaulx. Et fust-on bien esbahy de le veoir le len- 
demain , quasi au jour poignant, aux portes de 
Metz; qui donna beaucoup de tremeur aux plus 
coupables. 

Descendu qu'il fust en son logis, il commanda 
de faire loger l'escorte de Thoul, et deffendit 
aux capitainnes la Mothe-Rouge et Yonberry 
de partir sans son congé; et qu'il avoit besoing 
pour trois ou quatre jours de leur assistance. Et 
estant raffreschy , M. de Sennecterre le vint 
trouver en sa chambre avec les capitainnes des 
vieilles bandes; car les legionnaires , qui se sen- 
toient coulpables, ne s'y oserent presenter. 

Le prevost ne tarda gueres , semblablement 
avec ses informations : lesquelles leues, il com- 
manda aux capitainnes là presents de dresser 
des corps-de-gardes à tous les carrefours de la 
ville, et à sa compaignie de monter à cheval et 
se tenir en bataille au Champ-Passaige; à M. d'Es- 
pinay de faire tenir la sienne en la place de la 
grande église, et au capitaine Lancques ses har- 
quebusiers à cheval en la petite place; deffence 
à tous de ne laisser passer capitainnes ny soldats 
legionnaires, quels qu'ils fussent. 

Cela ainsi ordonné et appresté en merveilleuse 
diligence, il envoya prendre les capitainnes La 
Haye, Frizonville et Berthecourt , qui estoient 
fort chargés par les informations d'avoir atienté 


678 


à la personne de M. de Sennectere, enfoncé avec 
leurs soldats son logis, et tiré contre sa garde. 
Icenlx trois capitainnes amenés en sa presence, 
et lecture faicte desdictes informations , les fist 
mettre à genoulx devant le sieur de Sennecterre 
et luy demander pardon. 

Ladicte amande faicte , n'estant l'executeur de 
justice gueres loing de-là, ils furent menés en 
une cave, où il leur trancha les testes , lesquelles 
furent portées et départies en chacune des trois 
places: qui donna ung merveilleux effroy a 
tous les legionnaires , tant capitainnes que sal- 
dats. Et comme ils se presentoient à passer, ou 
pour s'assembler ou pour faire quelque remons- 
trance, on les repoussoit, non pas à coups de 
barre ou de halebarde , mais avec harquebusades; 
de sorte qu'ils furent contraints de se resserrer 
en leurs logis. 


CHAPITRE II. 


Punition des légionnaires qui s'éloient révoltés pendant l'ab- 
sence de M. de Vicilleville. — Ce que c’étoit que ces légion- 
naires élablis par Francois I. 


M. de Vieilleville, adverty que cent ou six- 
vingts soldats s'estoient assemblés, avec les 
armes, en une aultre place nommée le Saulssy, 
envoya en diligence le sergent-major Saint-Cha- 
mans, avec bon nombre de soldats, leur deman- 
der pourquoy ils sont là, et qu'ils se debandent 
incontinant; et, selon la responce qu'ils feront, 
si elle tend à mutinererie, qu’il les charge de 
furie, sans recognoistre ny user d’aulcune mi- 
sericorde. 

Arrivé que fut Saint-Chamans devers eulx , 
faiet ce qui luy avoit esté commandé, Mais ils 
furent si sols et maladvisés , qu'ils respondirent 
estre là attendants leurs compaignons pour avoir 
la raison de leurscapitainnes que l'on avoit faiet 
si cruellement mourir. Mais ils n’eurent pas loi- 
sir de parachever, que Saint-Chamans les charge 
si furieusement qu'il en fut tué quarante ou cin- 
quante sur la place: le reste gaigna la fuitte, 
Mais ce que Saint-Chamans ne peust attrapper 
fust arresté par les corps-de-garde et les soldats 
des capitaines Yonberry et La Mothe-Rouge, 
car c'estoit en leur quartier, et furent chaude- 
ment pendus et estranglés, cd plusieurs bekttres 
et coquins s'employerent avec le bourreau et son 
valet pour en avoir la dépouille. Les vieilles, 

semblablement , jecterent les marts en la riviere, 
sur l'esperance de mesme praticque ; estant le 
Saulssy une isle entourés de deus canaux de la 
Moselle, et ponts de chaque cosié, que ces mu- 
tins n’avoient pas eu l'esprit de garder ny de 
s’en saisir. 

Aussi legionnajres ne sont pas tenus ny Fep- 
putés pour gens de guerre, ains sortent du lar 
bouraige pour s'affranchir des tailles en servant 
quaire ou cinq mois ou quelque aultre espace 
de temps; et apportent certificat de leur service, 
que l'on appelle attestation du serviny , qui 
est enregistrée aux greffes des jurisdictions aug; 
quelles ils sont subjects. 

Le roy François-le-Grand leur denna ce nom 
de legiannaires à l'ancienne fagon des Romains, 
car ils s’appellojeat au temps passé /rancs-ar- 
chiers , et en Bretaigne francs-laupins. Mais, 
voyant que le service de telles gens mal-aguer- 
ris estoit du tout inutile , on commua cela en 
argent ; et appelle-t-on ceste taille la solde de 
cinquante mille hommes de pied, à laquelle 
tous les roturiers universellement du royaume 
sont contribuables et subjecis ; et de cest argent 
on en façonne de braves hommes et vaillants 
capitainnes. 

Les lieutenants des trois capitainnes deca- 
pités, et qui avoient perdu grand nombre de 
soldats au Saulssy , craignants que la fureur de 
M. de Vieilleville continuast , et que f'on revi- 
soit d'heure à aultre les informations ausquelles 
ils estoient compris, furent d'avis de s'en aller. 
Mais, ne pouvant sortir à cause que les corps 
de garde extraordinaires continuoient nuict et 
jour aux lieux où on les avoit posés, el tousjours 
gens de cheval, à tour de roolle, dedans les 
places, et la ville tousjours ainsi cantonnée, de- 
libererent de demander ung congé à M. de 
Vieilleville; et le luy envoyèrent jout prest à 
signer , car ils ne poyvoient parler à luy. Ce 
qu'il refusa : mais il leur fist dire , par le capi- 
tainne Bahuz, qui gardoit la porte par laquelle 
ils devoient sortir, qu'ils se pouvoient retirer 
quand ils vouldroient ; et que le service de tels 
mutins n'esloit pas au roy ny à luy, et qu'il 
leur faisoit trop de grace de les laisser partir, 
car ils avoient tous mérité la mort et d'estre 
pendus. Eulx , ayants ceste parolle , troussent 
bagaige, et s’en vont au troisième jour de son 
arrivée. Mais, adverty qu'ils avoient desbau- 

£hé environ de cent soldats de leurs eompai- 
nies pour sen aller avec eulx, qui estoit af- 
foiblir d’aultant la garnison de Metz, et de 
grande consequence pour le service du roy ; 
aussi qu'ils n'avoient pas achevé le service du 
mois , duquel ils avoient fait monstre et touché 
l'argent , il commanda au sergent-major Saint- 
Chamans d'aller après en toute diligence, avec 
nombre de harquebusiers et l'escorte qui estoit 
venue de Thoul , et les tailler tous en pieces ; 
qui les attrapa auprès des arches de Jouy, et 
n'y faillit pas, car il n'en eschappa ung seul; les 
Basques du capitainne Yonberry et les chevaulx 
ligiers de La Mothe-Rouge se desjeunerent de 
ce butin en se retirant à Thoul, 

Les capitainnes legionnaires, advertis de ceste 
deffaicte , qui approchoit fort d'un massacre , 
gar Lous les goujats passerent au fil de l'épée, 
mesme qu'il y ful tué, à la furie, treize garses, 
pe scavoient à quel sainct se youer : car de faire 
entreprise on leur avoit osté (ous moyens, pour 
le bon ordre qui y avoit esté donné , et n'avoient 
point de plus grands ennemis.que leurs hostes, 
qui advertissoient secretement d'heure à aultre 


les corps de garde de tout ce qui se passoit en. 


leur logis; que s'il venoit ung advertissement 
qu ils estoient dix ensemble , ils estoient inconti- 
pant chargés et rompus; reduicts, au reste , et 
contraincts en telle extremité, qu'ils n’eussent 
osé battre caisse ny tambourg en leur quartier 
pour aller à la garde, de laquelle ils furent 
exempts durant ces trois jours, car on ne s’y vou- 
loit pas fyer, 
CHAPITRE IY, 


M. d'Espinay engage M. de Vieilleville à se réconcilier avec 


les légionnaires. 


Or , estants en ceste angoisseuse perplexité , 
ils furent conseillés, de logis en logis, de venir 
trouver M. d’Espinay pour estre leur média- 
teur envers M. de Vieilleville et faire leur recon- 
ciliation; qui accepta fort volontairement ceste 
charge , et s'y employa de tel zele et affection , 
que le quatriesme jour de notre arrivée il luy 
commanda de les luy amener; ce qu'il fist. Et 
estants en sa presence, il leur pardonna leur 
faulie en sa faveur , et après leur avoir faict veoir, 
par les ordonnances du roy, dont lecture leur 
fut faicte, qu'ils estoient tous criminels de leze- 

mations qui avoient esté faictes de leurs inso- 
lences et mutineries, dont il y en avoil une, 
entre aultres , irés-capitale et sans remission; 
que, pendant l'espace de douze jours, ils n’a- 
voient faict aucune garde sur les murailles de 
la ville qui respondent en leurs quartiers, ny 
jour ny nuict; craignant que si le roy est ad- 
verty , qu'il ne les aict faict pugnir pour une si 
énorme faulte d'avoir ainsi abandonné sa ville 
en si perilleux hasard , qu'il ne s'en courrousse 
asprement contre luy , toutesfois, puisqu'il a 
prononcé sa parolle , qu'il ne la veult pas re- 
tracter , et leur pardonne de rechef, leur com- 
mandant de se lever, car ils étoient à genoulx ; 
auxquels il fit jurer de mieux et plus fidelement 
faire service, pour l'advenir , à sa majesté, quel- 
que nécessité qui survienne des deniers, qui def- 
faillent aussitost aux roys que aux particuliers. 
Ce qu'ils firent avec bien humbles révérences : 
commandant , sur l'heure, de rompre tous les 
corps de garde extraordinaires , et les pria tous 
de disner avec luy; ce qu'ils luy accorderent. 
Et donna, en leur présence, la compagnie de 
Frizonville à ung jeune gentilhomme de Nor- 
mandie nommé Sainct Remy, celle de La Haye 
au capitainne Roumolles, et celle de Berthe- 
court au capitainne Damezan ; et fist monter les 
enseignes desdictes compaignies , qui avoient 
esté plus saiges que les lieutenans qui furent 
deffaicts aux arches de Jouy, en l'estat et au 
grade de lieutenans en leurs compaiguies ; puis 
furent ostées les testes de Jeurs capitainnes, des 
lieux où elles avoicnt esté fichées. 

La joye fut si grande et universelle par toute 
la ville de ceste si inoppinée reconciliation , que 
la journée se passa en toute allaigresse. Et en 
fust M. d’Espinay merveilleusement honoré de 
tous, principalement des legionnaires en gé- 
néral, et non sans cause ; car il estoit si irrité 
et animé contre eulx d’avoir ainsi abandonné sa 
ville dix jours , sans aulcune forme de garde, 
qu'il avoit resolu en son ame de faire partir en 
campaigne, soubs umbre de faire monstre, 
toute la garnison de Metz entierement, tant 
de pied que de cheval, et y estre luy - mesme 
en personne armée de toutes pieces ; puis mettre 
les legionnaires à part, et commander à tout Je 
reste de les charger devant, derriere et de tous 
costés , pour les tailler en pieces : ayant nuict 
et jour au runge que , ayant esté la ville tant 

de jours en proye, elle devoit estre , long-temps 
a, devorée , si le comte de Mesgue eust esté 
habile homme et digne serviteur de son prince. 
Telle estoit son apprehension , qui luy traversoit 
de telle inquietude l'esprit, qu'il en perdoit le 


repos et ses repas : tant il estoit zelateur de | 


l'honneur et service de son maistre , et jaloux 
de sa charge. 

Mais les instantes prieres et doulces remons- 
trances de M. d’Espinay luy desarmerent ce mar- 
tel de la fantaisie, et le firent plier à miseri- 
corde : ce que depuis venu à la cognoissance de 
ces legionnaires , ils tindrent tousjours M. d'Es- 
pinay pour protecteur et pere; et le suivoient 
et accompaignoient plus ordinairement que son 
beau-père, le louants et sans cesse remercyants 


de ce que par sa faveur ils l'avoient , non pas si | 


belle, mais si mortelle et sanglante, eschappée. 

Toutefois, quelque reconciliation qu'il y 
eust , M. de Vieilleville, qui auparavant ne se 
donnoit pas beaucoup de peine de faire les ron- 
des , se fyant en ses gendarmes, s'y rendit plus 
subject depuis ces exemplaires et terribles chas- 
timents, et les continua plus de trois mois, et 
souvent quatre fois par sepmaine, principale- 
ment aux quartiers des legionnaires. Et la fai- 
sant environ minuict, il trouva un legionnaire 
dormant en sentinelle, qu'il tua tout roidde, 
disant à ceulx qui le suivoient qu'il ne luy avoit 
poinct faict de tort, ains il le laissoit au mesme 
estat qu'il l’avoit trouvé; et puisqu'il ne vouloit 
servir de faction, que pour le moius serviroit-il 
d'exemple. Et commanda qu'il demeurast là 
l'espace de vingt-quatre heures, et puis jecté 
par sur les murailles en la riviere de Seille. 


CHAPITRE V. 


M. de Vicilleville forme le projet du siége de Thionville. — 
Mesures qu'il prend pour l'exécuter. 


S'estant ainsi, M. de Vieilleville, rendu re- 
doutable à ces novices d'armes et de toute dis- 
cipline militaire , par ce trait de sanguinaire 
monstre; et voyant qu'ils se rangeoient du tout 
à l'obeyssance , il s'advisa, pour parvenir à une 
entreprise qu'il avoit projectée en esprit (car 
il entreprenoit tousjours quelque chose contre 
l'ennemi ), d'envoyer querir l'Allemand Hans- 
elaur, duque! il a esté parrlé au sixiesme livre , 
jusques à Tricves, par un autre Allemand ma- 

rié à Metz; luy mandant qu'il avoit quelque 
chose à luy dire pour son très-grand prouffict ; 
qu'il ne luy pouvoit escrire , mais le prioit qu'il 
vint secretement, sans se montrer à personne, 
et qu'il se logeast en la maison du messaiger 
qui l'estoit allé querir; et qu'il ne passe sur- 
tout à Thionville, mais qu'il s'en éloigne le 
plus qu’il pourra. 

Hansclaur ayant receu ceste créance, sans 
toutesfois aulcune lettre, se fyant au messaiger 
qu'il voyoit souvent trafficquer à Trieves; et 
pour le desir qu'il avoit de faire service à ung 
tel seigneur, duquel il cognoissoit la parolle 
très-certaine , s'achemina droit à Metz avec le 
messaiger , et passe la Mozelle dès Trieves, lais- 
sant le droict chemin de Thionville, qui estoit 
toutesfois plus court de trois bonnes lieues. 

Arrivé à Metz, le marchand en vint advertir 
M. de Vieilleville , qui luy commanda de le luy 
amener sur le soir, bien secrettement. Et es- 
tant en sa presence, il luy tint ce langage : 
«Je scey, Hansclaur, que tu as le cœur fran- 
çais, et que tu n'es pas à te repentir d'avoir 
abandonné le service de la couronne de France; 
mais pour te y remettre, cognoissant ta valeur, 
je te veulx employer en quelque chose qui te 
sera fort aisée, et qui advancera grandement 
ta fortune. » Hansclaur respond qu'il se sent 
fort obligé de luy avoir donné la vie, et à ses 
compaignons, lorsque le capitaine La Cahu- 
ziere le print; qu'il n'y a faction, pour hasar- 
deuse et perilleuse qu'elle soit , qu'il n'y entre 
à corps perdu pour luy faire service. « Ceste 
parole, dist alors M. de Vieilleville, me con- 
tente fort; et demain au soir, à telle heure que 
maintenant, je te diray que c'est. Et vas sou- 
per et coucher chez ton hoste , sans te monstrer 
à personne; et prends cependant ceste esme- 
raude que je te donne en souvenance de moy :» 
Commandant à son hoste là présent de le bien 
traicter sans rien espargner, car il seroit rem- 
boursé du tout avecques gaing. 

Hansclaur s'en va très-joyeulx, et tout gai- 
gné par ce present, duquel il fist grande es- 
time; car les Allemands aiment , sur toutes 
nations , les bagues, qu'ils portent peu souvent 
aux doigts, mais les pendent ordinairement au 
col. Et son hoste executa le commandement de 
le bien traicter de fort bonne sorte, puis le 
ramena le lendemain à l'heure dicte. 

M. de Vieilleville, comme très-saige et fort 
rusé en tels affaires , luy avoit donné ce terme, 
exprès affin qu'il eust le loisir de penser en ses 
offres, ou de les continuer, ou de changer de 
volonté : car en vingt-quatre heures toutes 
affections se fortifient ou s'affoiblissent ; mais 
estant en sa presence, il parla le premier, di- 
sant qu'il souffroit ung extreme desplaisir en 
son ame qu'il ne luy avoit pleu dès hyer luy 
declarer en quelle charge il le vouloit employer, 
et qu'il ne changera jamais sa resolution, ny le 
vœu qu'il a faiet de finir ses jours et mourir à 
son service, quand il n'y auroit aultre obliga- 
tion que du present de la riche esmeraulde qu'il 
lui avoit donnée ; et la lui monstra pendue à 
son col avec ung cordon de soye jaulne et noire, 
s’estant desjà informé de ses couleurs. 

Sur quoy M. de Vieilleville luy respondit que 
d'entrée d’advancement il luy donnoit, en foy 
de gentilhomme d'honneur, une compaignie 
de cent pistoliers, que l'on appelle reitres, 
bien entretenue au service du roy en paix ou en 
guerre; mais qu'il falloit premierement, pour 
la meriter, qu’il allast à Thionville où il avoit 
bon crédit, et non soupçonné, pour luy rap- 
porter au vray l'humeur et les valeurs du sieur 
de Caderebbe que le comte de Mesgue y avoit 
installé son lieutenant; quelles forces estoient 
céans; quelles estoient les fortifications de la 
ville, les largeurs et profondeurs des fossés, et 
semblablement des ramparts; et de quelles for- 
ces il pouvoit faire estat pour se deffendre s’il 
étoit assiegé ; le nombre de l'artillerie sur 
rouage, et d’aultres pièces de petit calibre; la 
quantité de munitions et de toutes sortes de. 
vivres; et pour combien de temps; finalement, 
le plus foible endroict de toute la place. Hans- 
claur l’asseure qu'il luy rendra bon compte de 
tout cela avant quatre jours, et qu'il luy tarde 
infiniment qu'il n’est desjà sur les lieux pour le 
satisfaire fidelement en tout ce qu'il luy a re- 
cité; le suppliant trés-humblement de le vouloir 
depescher incontinant. 

M. de Vieilleville lui donne huict jours de 
terme pour faire les choses murement ; et, luy 
mettant trente écus en la main, luy commande 
de partir le matin avant jour, et qu'il le trou- 
vera luy-mesme à la porte des Allemants, qui 
est fort escartée du chemin de Thionville, pour 
la lui faire ouvrir; et qu'il luy dira ce qu'il luy ! 

sera venu en mémoire. La-dessus Hansclaur 
part avec son hoste, très-content et en mer- 
veilleuse devotion de faire au roy et à luy ung 
fort signalé service. 

Le lendemain, ung peu avant le jour, M. de 
Vieilleville se trouve à la porte des Allemants, 
où estoit desjà Hansclaur, auquel il dit, en le 
mettant dehors : « Je te recommande ta charge 
en toute fidelité ; et ne retournes de huict jours, 
pour avoir plus de loisir de t'en bien acquicter; 
et adieu. » Hansclaur luy prend la main et la 
baise : puis desloge , bien monté sur ung brave 
courtault qu'il lui avoit semblablement donné. 

Les huict jours expirés, le voilà de retour à 
la porte Mozelle, avec un memoire si exacte- 
ment dressé de tout ce qu'il avoit veu, reco- 
gneu et revisé dedans Thionville, que M. de 
Vieilleville admira grandement son industrie, 
estant de la nation; car Allemants ne sont pas 
communément duicts à telles singularités, 
d’ainsi articuler les affaires. En quoy il n'avoit 
rien oublié, jusques au nombre des palles, 
picqs, crocs, beches et hottes pour les repara- 
tions; et jugea bien qu'il avoit envie de faire 
service, et que l’on s'y pouvoit desormais bien 
fyer. Mais ce qui corrobora bien ceste oppinion, 
fut l’arrivée de sa femme à Metz avec deux pe- 
tits enfants, dès le mesme jour, et quelque 
bagaige. 

Qui fut cause qu'il l'envoya querir; et, sans 
plus rien revoquer en doupte, il luy fist deli- 
vrer quatre cents escus pour retourner à Trie- 
ves, et dresser sa compaignie; avec expresses 
deffenses de n’y faire enrooller ung seul Lor- 
rain ni Wallon, encores qu'ils parlent le lan- 
gaige, mais vrais et naturels Allemants; et 
pour le contenter et satisfaire en cela, il le 
prioit de passer le Rhin, où il y a de meilleurs 
hommes et de fort bons chevaulx. Ce que Hans- 
claur lui promist, l’asseurant qu'il luy feroit 
un bon service, et qu'il n’avoit pas amené sa 
femme et ses enfans à Metz, sur aultre espe- 
rance que d'y finir ses jours, et qu'il quictoit 
pour jamais, sa levée faicte, le pays d’Alle- 
maigne. 

Ayant M. de Vieilleville de si bonnes-et fran- 
ches parolles , il me commanda de bien estudier 
le memoire que Hansclaur avoit apporté de 
Thionville; et qu'il me vouloit despescher de- 
vers le roy pour lui bien faire entendre, et sans . 

lettre de créance; car qui en est saisy, et sur- 
pris de | ennemy, il ne peult éviter la question, 
et la plus cruelle que l'on peult inventer, pour, 
par le tourment, la faire confesser. | 


CHAPITRE VI. 


Vincent Carloix arrive à la cour pour faire part au roi du 
projet de M. de Vieilleville. 


Doneques , deux jours après le partement de 
Hanselaur, je deslogeai dé Metz en poste, le 
dernier jour de fevrier 1558, bien instruict de 
ce que j avois à proposer au roy touchant l'en- 
treprise de Thionville; que je trouvai à Amiens, 
s'y estant rendu esprès pour entendre, de jour 
à ultre, nouvelles du duc de Guyse, qui avec 
une grosse armée conquestoit la ville de Calais, 
Guignes, et toute la comté d'Oye. Je m'addres- 
sai à M, de l'Aubespine pour m'assister, presen- 
ter, et semblablement recevoir les commande- 
meuts que luy pourroit faire sa majesté sur 
mes discours, qui meritoient d'estre tenus 
secrets, el regités à part, à ce que peu de gens 
les entendissent. Et estant tous deux en sa pre- 
sence, enclos en son cabinet, je commencai à 
parler ainsi : 

«Sire, M. de Vieilleville baise trés-humble- 
ment les mains de vostre majesté, et m'a des- 
pesché en diligence devers elle, pour luy faire 
entendre une haulte et très-importante entre- 
prise pour la grandeur de vostre couronne, qu'il 
aenire mains, et de laquelle il vous promet, sur 
sa propre vie, de vous faire jouyr le septiesme 
jour qu'il aura commencé l'investiture de la 
place, Mais, pour y parvenir, il vous supplie 
très-humblement de luy donner le moyen d'as- 
sembler les forces qui y seront nécessaires, et 
desjà, affin que une si belle occasion ne luy 
eschappe, en Allemaigne , qui est le grenier de 
vos forces , pour faire levée de six regiments de 
lansquenets et de huict cornettes de pistoliers, 
ayant trouyé par son credit cent mille francs 
pour payer les arriguets que l'on a accoustumé 
en telles levées, et sans lesquels, comme vostre 
majesté sceyt très-bien, jamais les Allemants 
ne marchent. » 

Sa majesté me demanda, sans passer plus 
oultre , quelle estoit l'entreprise; je luy respon- 
dis que c'estoit Thionville. «Comment, dist- 
elle, est-il possible qu'en sept jours il la puisse 
mettre en mon obeyssance , yeu que à mon re- 

tour d'Allemaigne je fus diverty de attaquer, 
et que, si je m'y voulois oppiniastrer, je pefr 
dois l'occasion des belles conquestes que je fis 
lors, desquelles il est temoing, aux enseignes 
de la brave et valeureuse reccousse qu'il fist de 
mon cousin de Nemours au siege d'Y voy ?» 

Alors je luy monstrai le memoire de Hanse 
‘claur, que j'avois si bien estudié que je le 
transcrivis par les chemins, contenant vingt- 
deux articles. De quoy sa majesté fust estran- 
gement esbahye, car la quantité de pouldres , 
boulets, toutes sortes de vivres et le nombre 
d'hommes, qui ne montoit pas à trois cents, le 
peu d'experience du gouverneur de la place, 
nommé Caderebbe , qui avoit esté toute sa vie 
nourry à la judicature, et tiré de la mairie de 
Louvain pour commander là-dedans, et les forts 
et foibles endroits de la place, y estoient fort 
amplement desclairés. 

Sur quoy sa majesté va dire que M. de Vieil- 
leville ne dormoit jamais en une charge; et 
puisqu'il avoit si bien esbauché ceste trame, 
qu'il lui cousteroit sa couronne, ou il la para- 
chevroit. Là- dessus je repartis, disant que 
M. de Vieilleville estoit bien adverty que M. de 
Guyse avoit mené en son armée de Calais tou- 
tes les forces françaises , tant de gendarmerie, 
cavalerie-ligiere que de fanterie, mais qu'avec 
les troupes allemandes il feroit sortir de Metz 
vingt enseignes françaises, sa compaignie de 
cinquante hommes d'armes, les cent chevaulx 
ligiers de M. d'Espinay son fils, les cent arque- 
busiers à cheval du sieur de Lancques; et quitre 
ce, il pourrgit tirer de Thoul, de Verdun et de 
Marsal, six cents hommes, que de cheyal que 
de pied; et se contentoit de telles forces pour 
rendre la place en son obeyssance, et y engai- 
geoit de rechef sa vie. Car sa majesté pouvoit 
bien juger, par le memoire, qu'elles estoient 
assez bastantes pour effectuer son entreprise ; 
mais il supplioit très - humblement sa majesté 
d'ordonner surtout que l'argent ne manquast 
nullement, estants les estrangiers la principale 
force de ceste armée volante, qui pourrgient 
donner la loy à tout le reste, et se joindre avec 
l'ennemy si la solde leur deffailloit, ou com- 
mettre quelque aultre pernicieuse insolence, 
veu qu'ils sont tous quasi dedans leur pays, et 
ne se donnent peine de leur retraicte, qui les 
rendroit plus hardis à quelque sedition, 

Le roy gousta merveilleusement ces derniers 
propos, et demanda à M. de l'Aubespine quel 
moyen il y avoit de fournir à cela, veu le peu 
ou rien de fonds qui estoit en son espargne, à 
cause de l'armée de M. de Guyse. Sur quoy je 
repartis que son plaisir fust d’affecter toute la 


recette générale de Champaigne pour ceste des-. 


pense, qui n’estoit chargée d’aulcune assigna- 
tion , ainsi que je m’estois bien soigneusement 
enquis en passant à Chaalons ; et qu'il pleust à 
sa majesté commander à monsieur le trésorier 
de l'espargne de despescher ung mandement 
adressant au receveur général de Champaigne 
pour delivrer à M. de Vieilleville tous les de- 
niers de sa charge, sur ses blancs-sigués et res- 
criptions , et les luy reserver sans les employer 
ailleurs, quelque mandement ou jussion qu’il 
luy vint , ou de vostre part mesme on dudit tré- 
sorier. Ce que sa majesté n'accorda à très- 
grande joye, pour le desir extreme qu'elle avoit 
de veoir la fin de ceste entreprise; de la limi- 
tation de laquelle elle ne se pouvoit trop esba- 
hir, n'estant que de sept jours, car on tenoit 
ceste place pour des plus fortes qui fussent en 
Yobeyssance de l'empereur. Et là-dessus fut ap- 
pellé le trésorier de lespargne, auquel le roy 
commanda de despescher incontinant ceste af- 
faire , sans luy en declairer l'occasion ny le sub- 
jeet : ce qu'il fist en diligence , car il nous estoit 
fort favorable, comme nous avons dit ailleurs. 

En après je remonstrai à sa majesté qu'estant 
ceste entreprise de l'invention, de l’industrie, 
du labeur et de la premiere advance des deniers 
de M. de Vieilleville , il estoit plus que raison- 
nable qu'il pleust à sa majesté l’honorer du tilre 
et qualité de son lieutenant général en son ar- 
mée de Champaigne, Lorraione, pays messin 
et duché de Luxembourg, car Thionville y est 
située, et luy en faire depescher ung pouvoir, 
qui le ferait mieulx obeyr et respecter, princi- 
palement par les estrangiers, qui desdaignent 
tous ceulx qui leur commandent s'ils ne sont 
qualiffiés de ce grade, quand ils ne sont pas 
princes; encores ne leur obéissent-ils gueres s'ils 
ne sont souverains. 

Le roy fut infiniment aise et très-content de 
ceste remonstrance, et commanda tout à l'instant 


à M. de l'Aubespine de me le depescher en la | 
forme et maniere que je lavois proposé, et de | 
luy apporter, avec ledict pouvoir bien ample, | 

une letire à signer pour le receveur général de 
Champaigne, qu'il n'eust à faillir sur sa yie 
d'effectuer le mandement de son trésorier de 
l'espargne; que si M. de Vieilleville, son lieute- 
nant général à Metz et en l'armée , qui est audict 
pays et duché de Luxembourg, s'en plaignoit, 
il luy vauldrojt mieulx n'avoir jamais entré en 
la charge. 

Or, voyant le roy en ceste ardante affection 
de favoriser M. de Vieilleyille en sa brave entre» 
prise, je prins la hardiesse, pour la luy aug- 
menter davantaige , de luy dire que Dieu luy 
fortiffioit ceste Lopne volonté pour avoir à ce 
coup la raison des Pays-Bas, qui est son yray et 
naturel heritaige ; estant M. de Guyse d'un 
costé , ayec une puissante armée devant Calais, 
dont le bruiet court qu'il l'a desjà forcée, et 
qu'il vient à Guignes; et M. de Vieilleville, de 
l'aulire costé, qui aura pris Thionville, le vien- 
dra joindre avec la sienne pour enfoncer la 
Flandres de trés-bonne sorte; et qu'il ne restoit 
plus pour la perfeetion de tout ee negoee, sinon 
qu'il pleust à sa majesté d'escrire au comie par 
latin du Rhin, aux dues de Wyrtemberg et 
Symeren, de Luxembourg et des Deux-Ponts, 
ses confederés, bons parants et amis, de non- 
seulement laisser passer les levées que le sieur 
de Vieilleville, son lieutenant général à Metz, 
avoit commandement de sa part de faire entrer 
en France por leurs terres, jurisdictions et li- 
mites, mais de les favoriser en toutes sortes et 
manieres dont ils seroient requis par les colonels 
el conducteurs desdictes troupes; et que s'ils 
avoient quelques jeunes seigneurs ou gentils 
hommes qu'ils affectionnassent , ou pour parants, 
ou favorables serviteurs, qui voulussent entrer 
en son seryice, et prendre charge de gens de 
cheval ou de pied, il avait escrit audict sieur de 
Vieilleville de les preferer à tous aultres. 

Sa majesté ayant ouy ce dernier advis, qu'il 
trouva très-bon et furt necessaire , commanda à 
M, de l’Aubespine, et à moy, d'aller conferer 
de tout cela ensemble, et de luy apporter le 
malin les depesches cy-dessus mentionnées, 


toutes prestes à signer, et qu'il n'y eust faulte ; 


car il brusloit d'envie de me veoir partir, pour 
jouyr du succès de tout ce que je luy avois pro- 
posé. 
Le lendemain matin, nous apportasmes onze 
lettres à sa majesté, pour signer, avec le pouvoir 

de lieutenant général en l’armée, fort ample , et 


une, très-favorable, à M. de Vieilleville, pleine 
de louanges et du contentement qu'il avoit de 


ses bons et grands services, se remettant, de | 


tout en tout, sur la parfaicte fiance qu’il avoit 
en sa fidele affection , sans rien luy recommander 
davantaige. Et commandant à M. de l'Aubespine 
de porter à M. le chancelier le pouvoir pour le 
sceller incontinant, il me demanda en combien 
de temps pourroient bien estre prestes toutes les 
levées. Je luy respondis que, sur la fin du mois 
d'avril, ou au commencement de may, elles au- 
roient passé le Rhin ; et tout aussitost que M. de 
Vieilleville aura ceste nouvelle, il fera sortir de 
Metz toutes ses forces pour investir et entourer 
Thionville, affin que rien n'y entre ; et sa ma- 
jesté se peult asseurer que, au terme qu'il luy a 
donné, il en aura sa raison; car le comte de 
Mesgue, et son lieutenant Caderebbe, ne se doub- 
tent de rien; aussi que toutes leurs forces et la 
noblesse des Pays-Bas se sunt approchées de la 
frontiere, du costé de l’armée de M. de Guyse, 
pour empescher qu'il n'entre plus avant en pays, 
la comté d'Oye conquise. Et sur ceste allai- 
gresse , il me donna congé , me recommandant 
la diligence; mais, premier que de partir, que je 
parlasse au tresorier de sa maison, qui avoit 
deux cents escus à me donner de sa part, tant 
pour mon voyaige que pour ma peine : de quoy 
je remerciai très-humblement sa majesté. Ainsi 
je partis très-contant avec toutes mes depesches, 
plus pour avoir fort exactement faict ma charge, 
et suivy mon instruction, sans en oublier un 
poinct , et au gré du roy, que pour aultre chose. 


CHAPITRE VII. 


Carloix, muni des ordres du roi, retourne à Metz. — Thion- 
ville investi. 


Arrivé à Chaalons, je descendis exprès avec 
mes chevaulx de poste au logis du receveur 
général de Champaigne, pour luy faire pa- 
roistre la diligence de mon voyaige, et l’impor- 
tance de ma charge. Mais, luy presentant le 
mandement du trésorier de l'espargne qui est 
son chef et son juge, et de tous les comptables 
de France en général, il fist d'entrée le froid, 
me disant que j'estois venu trop tard, et qu'il 
n'avoit plus d'argent; mais que dedans trois 
mois il en pourroit recevoir du quartier ou nous 

estions, de janvier, fevrier et mars; et que 
alors il accommoderoit M. de Vieilleville, de qui 
il estoit très-humblement serviteur, comme es- 
tant ung très honorable seigneur qui toujours 
recognoit les services que l'on luy faict. 

«Ce n'est pas tout, dis-je lors; car il vous en 
fault necessairement trouver tout à ceste heure, 
ou il y va de vostre vie ; car voici les lettres que 
le roy vous escrit, qui vous commandent assez 
rigoureusement de n'y faillir; et si dedans 
huict jours vous n'envoyez à Metz cinquante 
mille escus, une entreprise qui importe la con- 
queste d'une province, à faulte de pareille 
somme qui est assignée sur vous, si elle n'est 
executée tombera sur vostre teste. » 

Les lettres de sa majesté leues en la presence 
du procureur du roy. à Chaallons , et d'un no- 
taire que j'avois pris en passant, l'estonnerent 
si fort , qu'il demeura tout esperdu, me disant 
qu’il n'y auroit faulte qu'il ne s’en acquiclast 
quand il les devroit emprunter, et que je m'en 
pouvois aller quand il me plairoit. Mais, luy 
ayant respondu que je ne partirois poinct de la 
ville sans une lettre de sa part à M. de Vieille- 
ville, certifficative de sa parolle , et en protestois 
devant ledict sieur procureur, il la me despes- 
cha tout incontinant, qui l'asseuroit du terme 
susdict. 

Estant à Metz, et ayant presenté à M. de 
Vieilleville toutes mes depesches, et discouru 
par le menu de tout ce qui s’estoit passé en mon 
voyaige, tant en la presence du roy que du 
tresorier de l'espargne l'Aubespine , et receveur 
général de Champaigne, il en demenra très- 
contant ; mais qu'il craignoit fort que le rece- 
veur de Champiagne m'en eust donné d'üne 
Sur quoy je luy repliquay qu'il n’oseroit , puis- 
que le procureur du roy estoit present ; mesme, 
la lettre qu'il luy escrivoit le feroit tousjours 
venir au poinct; bien est vray que j'avois des- 
couvert à son langaige qu'il ne se soulcioit pas 
beaucoup du temps passé, encores moins du 
temps advenir; mais qu'il aimoit , sur-tout, le 
present ; et que, suivant ceste lumiere, s'il 
vouloit que finances ne luy mancquassent , il 
estoit très-necessaire qu'il luy liberalisast quel- 
que honnesteté. A quoy il s'accorda , en soubs- 
riant, fort volontairement.. 

Et deux jours après mon arrivée à Metz, M. de 
‘Vieilleville receut lettres, par courrier exprès, 

de la part du commis du susdict receveur, de- 
pesché à Sainct-Dizier, qu'il luy apportoit 
soixante mille escus en or pour le service du roy; 
le suppliant de donner ordre pour les escortes 
necessaires ; et qu'il ne partiroit poinct dudict 
lieu sans avoir entendu de ses nouvelles. 

Incontinant l’ordre y fut donné de telle sorte, 
que ces finances arriverent deux jours après à 
bon port, et fort à propos : car on les envoya 
tout aussi-tost à Strasbourg; qui favoriserent 
grandement nos levées, avec les lettres que le 
roy escrivoit aux princes, qui s'y employerent 
avec tel soing et diligence que si c'eust esté 
pour leur propre service. Dont advint qu’en 
moins de quinze jours il s’enrvolla pour le ser- 
vice du roy plus de deux mille chevaulx de leurs 
subjets , et soubs la charge de leurs parens, que 
legitimes, que bastards, jusques à licencier leurs 
gardes de leurs places et chasteaux, pour venir 
a la solde du roy. 

Le commis, cependant, ne perdit pas son 
voyaige, car il toucha cinquante escus pour ses 
peines, et mena à son maistre un fort beau 
cheval de Dannemarch , et une bonne hacquenée 
de Bretaigne à sa maistresse, et en riche équi- 
paige (estant ainsi M. de Vieilleville honorable 
seigneur) ; presents, toutesfuis , qui obligerent 
tellemeut maistre et serviteur à la conservation 
de nos finances et assiguations, qu’il ne fust pas 
en la puissance de M. de Nevers, qui estoit 
gouverneur de la mesme province, d’en tirer 
jamais ung double ; se targuants tousjours du 
mandement du tresorier de l'espargne, et de la 
lettre comminatoire de sa majesté. 

Enfin, nouvelles vindrent le 10 d'avril que 
toutes les levées, tant de reitres que lansque- 
nets, estoient prestes à passer le Rhin, en plus 
grand nombre que nous n’esperions : lesquelles 
receues, M. de Vieilleville fit sortir de Metz 
vingt enseignes de gens de pied , sa compaignie 
de gendarmes , celle de chevaulx ligiers de 
M. d'Espinay son fils, de Lanques et d'aultres, 
qu'il amena en personne toute la nuict, sans 
fanfares ny tambours, devant Thionville, ayant 
mandé à Thoul et Verdun de luy envoyer in- 
continent le nombre d'hommes qu'il leur avoit 
ordonné : de quov Caderebbe fut estrangement 
estonné ; car on avoit faict passer promptement 
six compaignies de gens de pied du costé de 
Luxembourg, pour empescher qu'il n'advertit 

le comte de Mesgue de ceste surprise et inves- 
titure. Et pour l'estonner davantaige, toutes 
nos trouppes estrangieres arriverent le 26 avril 
devant Thionville, où il y avoit desja neuf 
jours que M. de Vieilleville avoit planté le 
siege , ayant donné bon ordre pour les ponts de 
batteaulx, et faict balizer la riviere en quatre 
endroicts, pour la guayer d'une rive à l'autre 
sans dangier. Il ne restoit plus qu'à faire rouller 
l'artillerie, qui estoit toute preste, tant de 
douze canons de calibre d'empereur, pour la 
batterie, que de six grandes coulevrines de 
dix-huict pieds de chasse, pour battre aux 
deffences, et d'aultres menues pieces de cam- 
paigne; qui estoit une fort belle artillerie qu'il 
avoit faict préparer en son arsenal de Metz. 

Et estoit ceste petite armée fort gailla: de; car 
six jeunes princes allemants avoient levé chacun 
sa cornette de reitres, des plus lestes et mieux 
montés qu'il est possible de veoir , à envy l'un 
de l’autre, et avoient pris les arriguets: qui 
estoient, le second fils du duc ce Lunebourg, 
le neveu du duc Georges de Symeren, le frere 
puisné du duc des Deux-Ponts, le bastard du 
duc de Vyrtemberg, le neveu de l'archevesque 
de Mayance, prince electeur, et le neveu de 
l'archevesque de Trieves, aussi prince electeur, 
que Hansclaur avoit desbauché pour le despay- 
ser et luy faire veoir la guerre. Tous lesquels 
princes avoient très- volonteraiment pris les 
armes , pour le desir qu'ils avoient de faire ser- 
vice au roy, soubs la charge de M. de Vieille- 
ville, duquel ils avoient tant ouy parler en 
Allemaigne, et semblablement de le veoir et 
d'estre cogneus d’un si brave et renommé che- 
valier, et tant estimé de leurs peres et oncles. 

Laquelle armée pouvoit monter à douze mille 
hommes, tant d'estrangiers que Français : car il 
arrivoil de toutes parts de la noblesse de Brie, 
de Champaigne et du Bassigny, mesme de la 
duché d'Orléans, pour le bruict qui couroit que 
M.de Vieilleville dressoit une armée pour assié- 
ger Thionville et Luxembourg. Et estoit à la ` 
verité ceste armée bastante pour mettre toute 
la duché en l'obeyssance au roy, sans l'ambition 
qui entra en l'esprit d'un prince, par le moyen 
de laquelle la meilleure part de nos entreprises 
fut du tout renversée et reduicte à néant, et qui 
fut telle. 

CHAPITRE VIII. 


Le duc de Guyse veut commander au siége de Thionville. — 
Lettre qu'il écrit à ce sujet à M. de Vieilleville. 


Lë duc de Guyse, François de Lorrainne , fut 
créé, à son retour d'Italie, liewtenant-general de 
$a majesẽ en tout lé royaume de France et terres 
dé son obeyssance , parce que monsieur le coti 
fiestable fut faict prisonnier eh la bataille de 
Sainct Quentin, qu'il perdit contre le duc de 
Savoye, liéttenant-general en l'armée da roy 
d'Espaigne, qué l'on a tousjours appelée la 
journée de Sainct Laurent. 

Lequel , suyvant ce grand pouvoir, ayant le 
vent dé l'armée que dressoit M. de Vieilleville 
en la duché de Luxembourg , et adverty de tout 
ce qu'il avoit faict proposer au roy touchant son 
éntreprise de Thionville, luy despeselia on cotit- 
fier, qui arriva sur le poinet mesme que l'on 
vouloit faire tirer l'artillerie de Metz, et com- 
ffencer à mettre la main à Fœuvre, apportant 
une lettre de ce subject : 

a Monsieut de Vieilleville, ayant entenda que 
vous avez uñe belle entreprise entre mains, j'ay 
depesché en diligence le capitainne La Salle de- 
vers votis, pour vous prier de n'en cominencer 
l'execution, en facon qui soit, qué je ne sois 
rendu à vous: car ayarit eu la raison de Calais 
et de Guygnes et de la comté dOye, comme 
lieutenant general de sa majesté en ce royanme 
et toutes terres de son obcissance, tant deca que 
de-là les monts, je serois trés-marry qu'il s'y 
éxecutast quelque chose d'honneur et d'impor- 
fance, que je n'y fusse present; qui seroit, 
aultrement, desroger 4 mon pouvoir, et le rendre 
viket inatile; ce que vous ne pouvez ignorer , 
m'en ayant sa majesté honoré tout aussi-lost que 
j'entray en France, du retour de mon voyaige 
d'Italie, Par ainsi je vous prie, monsieur de 
Vieilleville, de m'attendre et de ne rien entré- 
prendre davantäige. Et doubtant que vous n'ayez 
assez de forces francaises pour estre toujours le 
` Maistre sur les estrangiers, je vous mene quatre 
cents hommes d'armes, cinq cents chevaulx-Hi- 
fiers et mille harquebusiers à cheval, que je 
fais marcher aux plus grandes journées qu'il est 
possible, comme vous dira le capitainne La 
Salle, qui m'a desjä veu acheminé devant son 
partement ; sur lequel me remettant du réste, 
ct sur-tout de m'attendre, je ne vous feray plus 

longue lettre, pour prier Dieu, ete. Vostre en- 
tierement meilleur amy, « FRANÇOIS. » 

Quand M. de Vieilleville eust leu ceste lettre, 
il dist au capitainne La Salle qu'il seroit le très- 
bien venu ; et obey comme le roy ; mais qe'il n'y 
a rien plus contraire aux affaires qui requerent 
fon seulement la diligence, mais toute celerité; 
que ung retardement ne peult estre si petit qu'il 
ne rénverse da tout une entreprise; et qu'il 
prevoyoit bien que se venue apportercit wne 
grande incommodité à la chose qui est en termes 
pour le service du foy; car il pouvoit avoir veu, 
ayant passé à Metz, que som artilerie estoit 
preste à partir avec tout son attirail, pour, dès 
lë matin, faire les approches et jouer le jeu. 

La Salle respondit l'avoif veue, et que c'estoit 
one chose très-bien ordonnée, et les battedutx 
tous prests pour la lay ame ner en moins de trois 
heures sur la Mozelle; mais il le supplieit de 
patienter, l'asseurant qu'il seroit icy avec sés 
trouppes dedans dix jours pour le plus tard. 
a Commetit ! dist M. de Vieillevillé : s'il ne m'ewst 
lié les mains , comme lieutenant-gereral de sa 
majesté en tout son royaume, par les lettres que 
vous m'avez apportées, je l'eusse, sur ma teste, 
en moins de deux heures logé dedans Thiontille 
et peult-estre dedans Luxembourg; mais ii ne 
sera pas Venu daris trois semaines: et ne fault 
plas rien esperer de Luxembourg.» A quoy La 
Salle ne repliqua aucunement, le voyant fort 
fasché et en colere; mais H se relaissa tapine- 
ment et s'eñ retourna à Metz, car it m'avoit pas 
charge de M. de Guyse de s'en retourner; mais 
de l’attendre àw camp de Thionville. 

Vingt joars après l'arrivée du capitaimné La 
Salle, M. de Guyse parut avecques ses trouppes 
devers le Pont -à-Mousson; audevant duquel 
M. de Vieilleville envoya M. d'Espinay pour le 
recévoir et bienveigner de sa part, et l'exeuser 
s'il n'estoit vena bay-méme faire ce devoir ; he 
pouvant laisser armée estant ainsi composée 
de diverses nations; mais qu'il a commandé à 
M. de Sénnecterre son lientenant à Metz, s'il 
lay plaist d'y passer; de le traicter avec toutes 
les commodités dont it se pourra advisér, en- 
semble tous les seigneurs qui sont en sacompai- 
gnie, entre aultres M. le miaresehal Strozzy. Ge 
que M. de Guyse eust trés-agreable : et adjousta 
M. d'Espinay à sa créance qu'it tardoit fort à 
M. de Vicilleville qu'il me jowissoit de Fheur de 

sa presence, pour faire soubs sa charge et com- 
mandement ung bon service au roy. 


CHAPITRE IX. 
” M. de Guyse arrive au camp devant Thionville. 


Enfin M. de Guyse arriva trois jours aprés au 
camp devant Thionville, qui estoit le 28 de 
may 1558, sans passer par Metz, où il envoya 
M. d'Estrée, grand-maisite de l'artillerie de 
France, qui trouva toutes choses si bien ordon- 
nées, et en tel appareil et disposition de bien 
faire, qu'il ne se pouvoit assouvir de hault louer 
la diligence et l'industrie de M. de Vieilleville, 
jusques à dire que M. de Guyse se fust bien 
passé d'y venir, et craignoit bien fort que ceste 
longueur n'apportast un grand prejudice au 
service du roy, pouvant bien M. de Vieilleville 
miettre luy seul fin à son entreprise, veu les 
belles forces qu'il avoit lay seul assemblées , et 
de si grands apprests, et que c'estoit lay Fairé 
grand tort; le disant si hault que plusieurs gen- 
tils-hommes de M. de Guyse, là presents, le 
pouvoient bien entendre. Aussi en parloit-il pour 
Vinterest commun de toas gemils-hommes dé 
qualité; car il fasehe fort à tous seigneurs de 
marque et d'honneur quand les princes courent 
sur leur fortune, et leur viennent, par ambition, 
ravir la gloire et le fruict de leur labeur: 

En ceste colere doncques il fit charger l'artil- 
lerié sur les batteaulx là tous preparés ; avec 
toutes les munilions necessaires, jasques à tirer 
quinze mille coups ; et tant plus qu'il trouvoit les 
choses en si bon équippaige et en tet ordre qu'il 
n'y avoit rien à redire, et tant plus luy awgmen- 
toit sa colere, car il y avoit six commissaires de 
Fartillerie et dix-huict canonniers , chacun pour 
le plas expert , qu'il avoit aultrefois cogneus en 
Piedmont et ailleurs, da temps da feu roy 
Francois-le-Grand, et quatre compaignies de 
pionniers, à trois cents chacune , soubs des ca- 
pitainnes , lieutenants et enseignes, qui avoienit 
mine de soldats de vieilles bandes. 

Quand il eust veu tout cest attirail, et de telle 
diligence appresté, il ne se peust garder de s'es- 
crier, disant et jurant tout hault qu'il estoit fort 
aisé à M. de Guyse d'avaler, puisqu'itle trouvoit 
ainsi tout masché. Et arriva au poinct du jour, 
avec quinze grands batiéaulx et vingt moyens, 
au quartier de M. de Guyse à la Neufville-aux- 

Noyers sur la Mozelle, où M. de Vieilleville l'avoit 
logé; et mectant pied à terre, vient trouver M. dé 
Guyse encores au lict, le priant de venir veoir 
le beau present que M. de Vieilleville lay faisoit, 

M. de Guyse se leve, et venant aux batteaulx 
il trouva desja toute l'artillerie à térre, à chaqué 
piece un cannonier ; les quatre compaignies de 
pionniers én battaille, le tambour batiant et 
les ensignes deployées; les capitainnes et lieu- 
tenants qui crioiént tous : « Allons , monsieur , 
allons mourir devant Thionville; il y a long- 
temps que nous vous attendons ! » qui esmeut 
une grande risée parmi toute l'assemblée , de 
veoire ces gastadours contrefaire le soldat. 

En l'instant M. de Vieilleville arrive, qui luy 
avoit , désle jour precedent, presentéces jeunes 
princes allemants , les colonels, nos vieux capi- 
tainnes de Metz et la fleur de son armée , pour 
luy faire la reverence et luy baiser les mains. 
Lors il fut question d'entrer en affaires et 
assembler le conseil, pour sçavoir par quel en- 
droit on devoit attacquer la place et commencer 
les tranchées. De quoi M. de Vieilleville respon- 
dit qu'il n'avoit pas attendu sa venue pour la 
recognoistre ; et qu'il y a plus de trois sepmaines 
que ceste diligenceest faicte, et par luy-mesme ; 
et monstra ung tourrillon qu'il asseuroit, sur sa 
vie, estre le plus foible endroit de la ville ; et 
parceque les advenues sont fort dangereuses , 
d'aultant quec'est une plaine fort raseet espla- 
nadée, il prend luy-mesme la charge des tran- 
chées. Sur quoi M. de Guiyse et le mareschal 
Strozzy fespondirent que cela estoit fort bon, 
mais qu'il falloit avoir là-dessus les opinions 
des seigneurs qui estoient en l'armée. Et sur 
ceste resolution ils s’assemblent au logis de M. 
de Guyse ; mais y allants, M. de Jamets, frere 
de M. de Bouillon, mareschal de France , aultre- 
ment de La Marche, tira M. Vieilleville à part 
Juy disant ces propres parolles: « Monsieur, 
mon cousin, je sais vostre amy , mais ne vous 
oppiniastrez au conseil qui se va tenir, car M. 
de Gayse et le mareschal ont complotté ensem- 
ble d’assaillir la place par aulire endroict que 
celuy que vous avez proposé; et à ceste fin , le 
mareschal est allé ceste nuict récognoistre la 
ville: car si elle estoit forcée par le lieu que vous 
dictes , tout l'honneur vous en demeureroit ; 
mais le veulent tirer de leur costé, ét vous frus- 
trer de ce qui vous appartient : et vous dis bien 

dadvantaige , que M. de Guyse est fort fasché , 
encores qu'il ne vous face cognoistre , de ce que 
vous avez obtenu ung pouvoir de lieutenant- 
général de l’armée en ce royaume; car il pre- 
tend qu'il n'y en peult avoir qu'un seul, qui est 
luy ,eten est extremement jaloux. Vous tiendrez, 
s'il vous plaist, ceste advertissement fort secret 
comme de l'un de vos parfaicts amys. » 


CHAPITRE X. 


Le duc de Guyse assemble le conseil de guerre. — Avis du ma- 


réchal Strozzy, en couséquence duquel on attaque ioutile- 
ment la ville. 


En ce conseil, après que M. de Guyse eust 
prié toute l'assistance de regarder à ce qui estoit 
le plus utile en l'affaire pour laquelle ils es- 
toient assemblés, et dire en saine conscience 
leurs opinions, pour advancer le service du 
roy en cesie entreprise, à l'honneur et contente- 
ment de sa majesté, le mareschal Strozzy print 
incontinant la parolle et commencea ainsi : 

« Monsieur, et vous tous messieurs , il me 
semble que de battre ceste place par l'endroict 
que dict M. de Vieilleville , est chose fort dan- 
gereuse, et seroit àcraindre quenous n'en vins- 
sions pas à notre honneur ; car ce tourrillon a 
myne d'estre merveilleusement fortifié, et def- 
fendu d'un gros et puissant boulevard de la 
porte de Luxembourg: mais mon advis est qu'il 
le fault assaillir du costé de la riviere, en la- 
quelle ils se sont fyés , comme il arrive le plus 
souvent en toutes villes costoyées des eaux; 
aussi que la courtine que nous voyons n'a pas 
meilleure mine que la muraille d'un gardin , 
ainsi que je l'ai recognue ceste nuict ; et ce 
qui nous favourise grandement est que la riviere 
est gayable par tous endroicts, qui n'empes- 
chera pas le soldat d'aller à l'assault , jambes 
nues , la bresche faicte ; car il n'y scauroit en- 
trer un doigt audessus de la cheville des pieds; 
et davantaige, la riviere descroist tous les jours 
en ce mois chaleureux de juing où noussommes. 
Voilà mon oppinion; ne la suivequi ne vouldra ; 
mais je la maintiens pour très-raisonnable, n'es- 
tant poinct apprantif à ce mestier ; car ce siege 
est le seizieme que j'ai veu en ma vie; en la 
pluspart desquels j'ay eu la principale authorité 
et commandement general , tanten France qu'en 
Italie. » 


MÉMOIRES SUR VIEILLLEVILLE, 


[1558] 


Ceste opinion , à laquelle estoient presents 
MM. de Jametz, le vidame de Chartres, d' Amp- 
ville, La Rochefoucault , et de Rendan son frere, 
d’Estrée , de Piennes , d'Antragues , et aultres 
seigneurs, fut incontinant approuvée et suivie de 
tous , avec grand applaudissement, sans ou- 
blier cèste parolle : « qu'il ne falloit pas regrap- 
per après un si excellent et très-experimenté 
capitainne. » Toutesfois , M. de Guyse ne laissa 
pasde demander à M. de Vieilleville son advis là- 
dessus; lequel respondit qu illuy fauldroit com. 
battre toute lacompagnie s'ildisoit au contraire ; 
et y acquiesça affin que le service du roy ne 
retardast , et une si belle armée ne demeurast 


| inutile; se souvenant de l’advertissement de 





M. Jametz. 

Doncques, dès le jour mesme , sur le soir, 
M. d'Estrée, grand-maistre de l'artillerie , se 
diligente aux tranchées comme estant chose de 
sa charge. Et le troisiesme jour , l'on amene 
le canon sur le bord de la riviere; et com- 
mence-t-on à battre de furie. Puis, sur une 
butte distante d'environ mille cinq cents pas 
de la ville, l’on braque les six grandes coule- 
vrines , qui desarment , à moins de jour et de- 
my; toutes leurs deffenses , et brise-t-on Jeur 
artillerie qui estoit sur les plate-formes : car 
tous gabions furent mis en pouldre; de sorte 
que l'on tenoit la ville desjà comme prise ; et 
pour favoriser l’oppinion de monsieur le ma- 
reschal , et la hault louer, on rejectoit bien 
loing, et comme par mespris, celle de M. de 
Vieilleville. 

Finalement, bresche fut faicte assez raison- 
nable, de ce qui paroissoit par dehors ; et se pre- 
pare-t-on à l'assault , où tous les soldats qui 
avoient bottes allerent bottés, les aultres jambes 
nues. Maisils furent à vive force repoussés , 
sans venir toutesfois aux mains , avec harquebu- 
sades seulement ; car il y avoit ung large et 
profond retranchement de dessus lequel ceulx 
de dedans tiroient aux nostres, et à couvert, 
qui fut cause qu'ils se retirent avec perte d'in- 
viron cent hommes. Or les voilà chez Guillot le 
Songeur,comme l'on dict, car de faire passer le 
canon au-dela de la riviere, et faire une nouvelle 
batterie pour abattre le rempart qui estoit par 
de-la la tranchée, il y avoit dangier, s'il fust 
survenu une grande pluye, ou cretine d'eau, 
qu'il ne se perdit. De sorte que M. de Guyse et 

monsieur le mareschal, estoient en une extreme | 


peine ; car desjà ils avoient esté là-devant unze 
jours , sans exploicter que bien peu ; et consom- 
merent cependant beaucoup de munitions. 
Toutesfois, par grande colere , quoy qu'il en 
deust arriver , ils firent passer le canon au tra- 
vers de la riviere à force de pionniers , soustenus 
de trois cents arquebuziers ; et le placerent sur 
la bresche où l'on avoit desjà roulé les gabions 
et remplis : en quoy il fut bien tiré de part et 
d'aultre. Mais quand nostre artillerie commen- 
cea à jouer il n'y avoit que tenir pour ceulx de 
dedans ; et, sans la profondeur du retranche- 
ment, on leur eust bien donné des affaires , en 
dangier d'estre forcés et de perdre la place ; 
mais il eust fallu , ce que le mareschal n'avoit 
pas recogneu , descendre quarante pas et en re- 
monter aultant; aussi qu'il y avoit dedans le 
fossé, qui estoit oultre cela fort large, des moi- 
naulx, casmates et ravelins, quenostre canon ne 
pouvoit descouvrir ; qui fut cause que l’on tint 
bride ; car c’estoient aultant d'hommes perdus 
si on se fust hasardé à l'assault , qui ne pouvoit 
estre sans double escalade ; l'une de nostre costé 
pour descendre, l'autre du leur pour monter : 
qui est chose fort estrange que nostre canon 
est sur leur muraille, et une bresche gaignée, et 
toutesfois on ne peult entrer dedans la ville : et 
dura ce passe-temps, de s’entreharquebuser , 
quatre jours , qui estoit le quinziesme du siege, 


CHAPITRE XI. 
Mort du maréchal Strozzi. 


Le lendemain, qui estoit le seiziesme jour, 
M. le mareschal Struzzy, qui prevoyoit bien la 
place par cest endroict imprenable , et estoit en 
ung merveilleux desespoir , d'aultant que c'es- 
toit de son seul advis qu'on l'avoit par-là assail- 
lie , voulut faire approcher les six coulevriues , 
et les assembler avec les canons, pour battre en 
ruine et fouldroyer la ville; mais faisant ce 
commandement de colere , sans prendre garde 
à soy, une mousquetade luy traverse le corps, 
dont il mourut à demie-heure après le coup, 
estant M. de Guyse fort près de luy; auquel il 
dit : « Ha! teste-Dieu ! monsieur ! le roy perd 
aujourd'huy un bon serviteur, et vostre excel- 
lence encores.» Et le voulant ce prince admo- 

nester de son salut et luy rememorant le nom 
de Jesus : « Quel Jesus, dist-il, mort-Dieu ! 
venez-vous meramentevoir icy ? Je regnie Dieu! 
ma feste est finie. » Et redoublant le prince son 
exhortation, luy dist qu'il pepsast en Dieu, et 
qu'il seroit aujourd'huy devant sa face. « Mort- 
Dieu! respondit-il, je seray où sont tous les 
aultres qui sont morts depuis six mille ans, » 
Le tout en langage italien ; et à ceste derniere 
parole il expira; qui estoit un testament assez 
commun à ceulx de sa nation florentine, et digne 
de la vie qu'il avoit toujours demenée, et selon 
sa foy, qui n'estoit pas plus chrestienne ny re- 
ligieuse qu'il ne falloit ; comme il la fist paroistre 
le soir precedent qu'il souppa avec M. de Vieille- 
ville ; car, le soupper finy, il demanda de gayeté 
de cueur : « Que faisoit Dieu devant qu'il fist le 
monde ? » Demande que reprima M. de Vieille- 
ville assez modestement, luy remonstrant qu'elle 
n'estoit poinct en toute la saincte Escriture ; et 
quand elle cesse de nous enseigner, il nous fault 
cesser de nous enquerir ; car il n’y a rien en 
icelle que ce qui nous est necessaire au salut. 
«C'est une belle chose, dist-il lors; ceste saincte 
Escriture est fort bien inventée , si elle estoit 
vraye. » Incontinent à ceste scandaleuse et sata- 
nesque parolle , M. de Vieilleville fainct d'estre 
saisy d'une grande douleur de colique , et se 
leve de table affin de rompre compaignie. Et 
estant l’aultre retiré avec sa suicte, il dist à 
ceux qui estoient demeurés qu'il protestoit de 
jamais ne converser , faire amitié, ny ung seul 
repas avec un tel atheiste; et qu'il croyoit fer- 
mement que ce siege devoit faire la terminaison 
de sa vie. Ce qui advint sans attendre le cours 
de vingt-quatre heures; car le lendemain il fut 
frappé, environ midy, et rendit l'esprit; mais 
je ne sçay à qui, veu les horribles blasphemes 
qu'il vomist en mourant, et que l'on peult juger 
de sa créance par les meschantes parolles qu’il 
prononcea le soir precedent , qui le priverent, 
à mon advis, en l'article de la mort, de la cog- 
noissance de Dieu : mais son incomprehensible 
bonté et misericorde infinie par dessus ! 

Ayant M. de Guyse perdu ce brave chevalier, 
qu'il regreta merveilleusement , et voyant l'im- 
possibilité et desespoir des choses, il dist à M. de 
Vicilleville qu’il sçavoit bien qu'il avoit escrit au 
roy , et asseuré sa majesté qu'en moins de sept 
jours il prendroit ceste place, et qu'il y avoit 

engagé sa vie s'il n'en arrivoit ainsi ; et toutes- 
fois, ce jour estoit le seizieme qu'ils estoient 
devant, avec bien peu d'esperance d'en venir au- 
dessus ; le priant d'effectuer sa parolle pour oster 
à sa majesté toute occasion de Fascherie, et le 
subject dé l’attaquer sur sa promesse. 

A quoy M. de Vieilleville respondit que, s'il 
luy eust pleu adherer au conseil qu'il luÿ avoit 
donné dès le secund jour de son arrivée, il se- 
roit desjà dedans, et peult-estre en Laxembourg; 
mais il s'estoit trop promptement laissé gaigner 
àla piapheuse oppinion du feu mareschal Strozzy, 
qui est cause de tout Je mal et de ceste perni- 
cieuse longueur : et , pour luy faire paroistre 
qu'il n'est pas donneur de parolles, principale- 
ment à son roy et souverain seigneur, il entre- 
prend, dès le soir de ceste journée, les tranchées 
devers lé tourrillon; et y oblige de rechef sa 
vie, de laquelle il le constitue juge s'il fault 
d'exécutér sa promesse. Alors M. de Guyse 
l'embrassant , le prie de faire la diligence , et 
proteste, en la presence des seigneurs là pre- 
sents , de ne plus se mesler de rien, ains luÿ 
laisser toute puissance , authorité et comman- 
dement general en l'armée. 


CHAPITRE XII. 
M. de Viellleville fait changer les dispositions dé atiaque 
de Thionville. 

Alors M. de Vieilleville , prenant congé de 
M. de Guyse, qu'il laissa avec tous les capitain- 
fies qu'il avoit amenés en ses premieres tran- 
chées , vient en toute diligence en son logis, 
Suivy des si¢ns, comme de M. d'Espinay, M. de 
Thévalle et beaucoup de gentilshommes de Bre- 
taigne, d'Anjou et da Mayne, que j'ay plusieurs 
fois cy-desstrs nommés, et de tous les vieulx ca- 
pitaines de Metz ; ét envoya querir les six com- 
missaires de l'artillerie et canoniers , ausquels 
il donna charge, mais sur la vie, de Faire amener 
les sit coulevrines qui ne servoient plus de rien 
ati lieu où elles estoient, et les mener de-là 
Ceaus en ung bon bosquet qu'il leur monstra 
pour abbattre les deffenses du boulevart et la 
porte de Luxemboorg. Et quant à lay, il com- 
mence, sur les hyict heures du soir, avec les 
pionniers ses tranchées , qui estoient si aises de 
ces corvées , encores qu'elles fussent fort cha- 
touilleases , qu'ils se soucivient bien peu de vie; 
car elles se nommoient les tranchées de Vieille- 

ville , et les premieres de Guyse. En quoy la 
diligence fust si grande, que, premier que ceulx 
de dedans s'en apperceussent , elles estoient de 
huict cents pas à huict heures du matin. 
Descouvertes qu'ils les eurent, ils commencefit 
à tirer; mais nos six coulevrines firent tel dé- 


“voir, qu'ils donnerent loisir de poursuivre en 


toute seureté nostre entreprise, et n'y fust jà- 
mais tué que deux pionniers et trois estoupiers. 
M. de Vieilleville usa d'une grande ruse en 
ceste faction ; car, pour tenir toujours ceux de 
dedans qui estoient pour soustenir les efforts 
des premieres tranchées, que l'on nommoit de 
Guyse, en alarme , et en opinion de quelque 
assault et entreprise, ne se voulut pas aider de 
l'artillerie qui estoit sur la bresche, et ne la fist 
nullement desplacer, mais en envoya querir 
d'aultre, toute nuict , à Metz, pour sen servir 
ses tranchées parachevées. Et ce qui tenoit ceuli 
de dedans en spavente, estoit que M. de Guyse 
disnoit et soupoit en ses tranchées. 

Enfin , nous fismes les nostres si heureuse- 
ment, qui estoient de trois mille cing cents pas, 
sans perdre que douze pionniers, que nous vins 
mes sur le bord du fossé devant le tourrillon, 
qui n'estoit percé ny flanqué en lieu quelcon- 
que, et avoit plustost façon d'une fuye $ que 
d'une forteresse , excepté de la largeur qui e+ 
toit grande , mais sans voulte ny couverture; 
en quoy les coulevrines nous favoriserent tello- 
ment , en brisant et abatant ce qui nous pouvoit 
nuire de leurs plate-formes, boulevarts et rem- 
parts, que jamais il n'y fut tué que le nombre 
susdict , et blessé quatre. Et furent parachevées 
en trois jours et trois nuicts, durant lesquels 
M. de Vieilleville ne despouilla jamais et ne tint 
aulcune forme dé repos, attendant tousjours que 
l'ennemy fist quelque saillie pour estre toujours 
prest à la soustenir, aussi qu'il avoit ev advis qu'il 
leur devoit venir du secours de Luxembourg. 

Or, le quatriesme jour, on place quatre ca- 
nons, et entre deux et trois après midy on Lire 
de furie contre ce tourbillon, qui versa pér 
terre en moins de six volées ; car, par l'adrer- 
tissement de Hansélaur, il n'avoit pas demie- 
toise de largeur, ny aulcun rempart contre 
ceste faible muraille. Le capitaine. Leonor , fils 
de M. de La Bourdaisiere, maistre de la gardé- 
robbe du roy, entre valeureusement dedans ave 

sa compaignie, les ennemis montent sur les mu- 
railles du tourrillon devers la ville, et tiroient 
du hault en bas; mais les nostres, du bas en 
hault , qui estoit ong grand desavantaige pour 
l ennemy qui jectuit de grandes et grosses pierres. 
Mais tous ces efforts peu leur vallurent , car ils 
furent contraincts de descendre : il est rai que 
le povre capitaine Leonor y fut tué. 

M. de Vieilleville entre semblablement de- 
dans avec belle suicte, et y faiet entrer eent du 


six vingts pionniers , pour commencer à la sappe, ' 


où toute la nuict ils s'emp'oyetent de vive foree 
et jusques à ce qu'ils fussent la$, et se reposa- 
t-on le resté de là nuiet: Et la, M. de Vieire- 
ville donna au capitaine La Valleite, lieutenant 
du capitainne Leonor de La Bourdaisiere, la 
compaignié. 

Lé natif; qui estoit le cinquiesmé jour, on 
commente la stppe ; à changement de pionniers; 
et, pour advatieer la besviyine, M. de Vieille- 
ville faict entrer dedans deux canons qui tirent 
chacun quatre ou cing coups ;.dé sorte qu'estanit 
la muraille esbranlée de son fondement par la 
. Sappe; va tomber par terre , ét fismes jouer dë- 
dans la ville; êt; suf ung resté de muraille, le 
capitaintie La Valétte, én faveuf du present que 
M. dé Vitilleville kiy avoit faict dé la compai 
gaie de feu son eapitäitine, va platiter son ern- 
seigne, coutre laquelle ceult dé dedans tiroierit 
ineessamment. | 


CHAPITRE Xt. 
Après un rude assaut les assiégés demandent a capituler. 


Le sixiesme jour, M. de Vieilleville, armé de 
toutes pieces , comme au jour d'une bataille ; de 
greves ; genouilleres, cuyssots, cuyrasse, bras- 
sarts, et l'armet en teste , la visière baissée , jus- 
ques aux Ssoulerets , $e presente avec sa trouppe 
de favorits et gensdarmes , y meslant des har- 
quebusiers, pout entrer dedans où y mourir. 
Mais il fut repoussé, ear toute la villé en géné: 
ral fit son devoir de combattre en ceste extreme 
necessilé , et y fut tué grand nombre de soldats 
d'une part et d'aultre , et à luy-mesme lt crêste 
de son habillement de teste fust empürtée d'une 
mousquetade. M: d'Espinay fut hlessé en on 
bras ; M. dé Thevalle en uné jambe: son prin- 
cipal ingenieur, nommé Reehegierin, Italien 

ferrarois, y eust ung œil crevé, et le povre 
Hansclaur tué. Toutesfois, aprés*avoir pris ha- 
laine , et faict venir d'aultres haquebusiers tous 
frais , avec des corselets , il redoubla la charge 
de telle Furie ; qu'il mect le pied dedans la ville 
et ane trentaine de braves hommes avecques 
luy, cfiants : France! France ! ville gaignee ! 
De quoy Gaderebbe eust si belles affres , que se 
voyant sureueilly de ce costé; et sa place quasi 
enfoncée; et que d'aultre part les aultres, du 
costé des tranchées de M. de Guyse , tiroient in- 
cCessamment contre ceulx du dedans, il com- 
manda de sonner la trompetté: 

À ce son; M: de Vieilleville entre dedans le 
totrrillon ; aussi que, s'il eust passé plus oultre, 
il estolt en dangier, à cause des feux artificiels 
que ceulx de dedahs avoient apprestés; mais il 
demanda que vuuloit dire ce son; ou si c'estoit 
pour retraicte de ses gens , ow pour parlementer, 
Le trumpélte resporidit que c'est pour parle- 
menter. «Or, vas luy dire que s’il ne sort dé- 
dans trois heures de là dedans avec tous ses sol- 
dats; hommes, femmes et efifants, que je le 
ferağ pandré, avee toutes ses forces: sans mi- 
seticurde. » Le trompette respond qu'il luy va 
porter ceste créance: Gaderebbe renvoye le trom- 
pette avec une eapitatation signée de sa main, 
qu’il entendoit que M. de Vieiltevilte deust aussi 
signer. Et la lay ayant le trompette présentée, 
it la rompt et meet en pieces satis l'ouvrir, lay 
disant que ce n'éstoit pas aux vaincus de donner 
la lði aux vainqueurs, ny d'articuler, mais de 
se soubsmettre à là misericorde de celuy à qüi 
Diéu donne la vietoire. Et là-dessus il commande 
de fécomfiencer la charge. Le trompette s'én 
retourne aveccest effroy, qui méct Caderebbe en 
ung plus grand, car desja nos deux canons es 
toient en la ville; qui tirérent cing ou six coups 
par les rues et contre les maisons ; qui espou- 
vanta tellement toute la ville, que ce fut à Cà- 
dérebbé, par gtande importunité de tous les ha- 
bitants et soldats; de se soubmeéttre à la volonté 
et mércy de M: de Vitilleville, qui leur donna 
la vie et bagacs saultes, sans aultre marque 
d'honneur ; assavoir de ne battre tambour, de$- 
ployer ny arborer enseignes, ny d'empaiter 
aulires armes que l'espée, non pas demye-livre 
de poudre de toutes munitions , et qu'il luy fai- . 
soit une trop grande grace; mais qu'il se dili- 
gentast d'assembler tous ses soldats et tous les 

mesnaiges de la ville, de tous aiges ct sexes, luy 
donnant le reste de ce jour et la nuict pour y 
penser et en ordonner ; car il vouloit infaillible- 
ment qu'ils en deslogeassent au plus matin; 
aultrement qu'il luy tiendroit promesse la plus 
cruelle que ung chef d'armée peult donner à son 
ennemi qui luy a tué tant de vaillants capitainnes 
et de braves soldats : car il regrettoit infiniment 
le povre Hansclaur. Caderebbe luy mande qu'il 
fera tout ce qu'il luy plaira, et se soubmect à sa 
mercy ; mais il le prie de ne passer plus oultre, 
et ne permettre qu'il se fasse aulcun desordre 
la nuict; cependant qu'il va ordonner de son 
partement. Ce qui luy fut accordé, en foy de 
gentilhomme d'honneur, fort volontairement. 
Et ayant M. de Vieilleville posé les capitainnes 
Saincte-Coulombe , Saincte-Marie, et La Molle 
avec leurs compaignies, et deffences terribles 
de ne rien innover, remuer ny s'advancer ung 
seul pas plus avant que le canon, il se va cou- 
cher sur ung strapontin, tout vestu, en ses 
tranchées. 

Mais il n'oublia auparavant, comme il estoit 
respectueux, d'envoyer devers M. de Guyse 

CHAPITRE XIV. 
Les Français entrent dans Thionville. 


Le lendemain, à l'heure dicte, M. de Guyse 
passa la riviere et vint aux tranchées de M. de 
Vieilleville, qu’il admira grandement , et en- 
cores plus la diligence de les avoir sitost et sou- 
dainement faites, veu la longueur du chemin, 
leur largeur et profondeur. Mais quand il fut 
dedans le tourrillon, il cogneust bien que la 
place avoit esté merveilleusement bien revisée 
par cest endroict ; renasquant et maudissant le 
mareschal de Strozzy, voire soy - mesme, de 
s'estre ainsi laissé infatuer et enganner de son 
oppinion, qui l'avoit diverty de suivre celle de 
M. de Vieilleville ; qu'il voyoit bien, par preuve 
manifeste, avoir esté la meilleure (à quoy s'ac- 
cordoient tous les seigneurs là presents), et que 
l'on avoit inutilement perdu seize journées. En- 
fin Caderebbe et tout ce qu'il avoit de reste de 
soldats, ensemble les habitants de tous aiges et 
sexes, sortirent de la ville, à la veue de toute 


” l'armée , auxquels M. de Vieilleville donna pour 


M. de Thevalle, pour luy faire entendre tout ce 
qui se passoit; et, encores que toutes choses | 


fussent en fort bons termes, toutesfois il avoit : 


reservé sa grandeur et authorité là-dessus, pour 
maintenir ou renverser tout ce qu'il avoit ca- 
pitulé. Mais M. de Guyse respondit qu'il n'y 


vouloit aulcunement intervenir ny alterer, ou | 


mettre en souffrance sa capitulation ; et qu'il en 
face comme bon luy semblera, et qu'il para- 
cheve ce trés-heureux commencement, le priant 


de se souvenir de la derniere parolle qu'il luy | 


donna quand ils departirent ensemble; mais 
qu'il seroit bien aise que leur deslogement ne 
se fist poinct qu'il n’y fust present, affin que 
tous les seigneurs qu'il avoit amenés en eussent 
le plaisir. 

Ceste créance rapportée par M. de Thevalle, 
M. de Vieilleville renvoya incontinant le capi- 
tainne d’Amezan devers luy, pour sçavoir l'heure 
de sa commodité, affin de n'y faillir, et le satis- 
faire, et obeyr en ce commandement : lequel le 
pria que ce fust environ midy. 


escorte les capitainnes Sainct Remy, d'Amezan 
et Roumolles, affin qu'il ne leur fust faict aulcun 
desplaisir ou supercherie contre sa parolle et 
capitulation; et n'avoient charge de les accom- 
paigner, avec leurs bandes , qu'à deux lieues 
près d'Arlon : ce qu'ils firent si respectueuse- 
ment qu'il n'y survint aulcun desordre. Ce des- 
logement toutesfois estoit fort pitoyable, de 
veoir un nombre infini de vieillards, de femmes, 
de filles, d'enfants et de soldats blessés et es- 
tropiés , se retirer de telle façon, et abandonner 
leurs terres, maisons et propres héritages; et 
n’y avoit personne qui n'en fust saisy de quel- 
que compassion, horsmis M. de Guyse, car il 
avoit exercé une plus grande rigueur à ceulx de 
Calais, d'où il estoit venu n'agueres; car, ne 
voulant pas qu'au sortir de la ville ils allassent 
à la comté d'Oye ny en Flandres, il les contrai- 
gnit de demeurer sur le bord de la mer deux 
jours entiers, et en hyver, avec leurs malades 
et enfants, attendre des vaisseaux pour passer 
en Angleterre, ` 
Voilà comme le vingt-deuxiesme jour de juing 
1558 la ville de Thionville , appellée en langue 
wallonne Thutenau, fut reduicte en l'obeys- 
sance du roy : de la prise de laquelle le lecteur 
pourra fort aisément juger, s'il n’est bien hors 

de soy et passionné , par ce discours trés-veri- | leville presenta le sieur de Vadancourt, guidon 
table, à qui en appartient l'honneur; encores | de sa compaignie , auquel M. de Guyse remons- 


que nos historiens modernes ayent taché, par 
tous moyens, de l'attribuer, comme larrons de 
la gloire d'autruy, à M. de Guyse, qui y eust 
esté plus de trois mois, si la valeur, l'industrie, 
la diligence et la bonne fortune de M. de Vieille- 
ville n’y fussent intervenus. Sa majesté, cepen- 
dant, qui estoit bien informée de tout, luy 
donna sa voix, mais très-marrie de la longueur 
qui y survint par l’oppiniastreté d’aulcuns , au 
moyen de laquelle il eschappa des occasions de 
très - grande conséquence pour l'augmentation 
de sa couronne et de tout son estat , comme nous 
dirons. 


CHAPITRE XY. 


M. de Vicilleville propose de détruire Thionville de fond cn 
comble : M. de Guise s'y oppose. — Les habitans d'Arlon 
abandonnent leur ville après y avoir mis le feu. 


Estants de telle façon succedées les affaires 
de ce siege , M. de Guyse demanda à M. de Vieil- 
leville ce qui estoit de faire. A quoy il respondit 
qu'il estoit necessaire de séjourner là environ 
quatre jours, pour remparer les bresches, com- 
bler les tranchées, inventorier toutes sortes de 
„ munitions , principalement de l'artillerie de tous 
calibres ; puis entrer en conseil pour scavoir s’il 
faut laisser la place à son essence, ou la razer 
rez - pied , rez - terre, en vindicte de The- 
rouanne, ville française portant tiltre d'esves- 
ché, que l’empereur a faict razer de fond en 


comble. 
La pluspart de tous ces seigneurs estoient 


bien d'advis de suyvre ceste oppinion, et la faire 
desmanteler. M. de Guyse s’y opposa fort ins- 
tamment, et comme en colere : qui fut cause 
que personne ne s'advancea d'y contredire. 
« Puisqu'ainsi est , dit lors M. de Vieilleville, c'est 
doncques à vous, monsieur, d'y nommer et es- 
tablir ung capitaine , et lieutenant pour le roy, 
qui responde de la place à sa majesté, et qu'il 
vous en preste le serment en la presence de tous 
ces seigneurs, attendant les lettres de pouvoir 
que vous luy en ferez depescher. » 

Mais M. de Guyse repartit qu'il aimeroit mieulx 
n'avoir jamais esté que de le nommer ; le priant 
très-instamment de depescher ceste nomination, 
affin qu’ils regardent aux plus pregnantes af- 


faires pour le service du roy. Alors M. de Vicil- | 


tra qu'il estoit instalé en une fort belle charge ; 
luy recommandant l'honneur de France et de 
son chef qui l'avoit honoré de ce beau grade; 
lui promettant , quand il seroit après du roy, 
faire souvenir sa majesté de ses services. 

M. de Vadancourt print doncques ceste 
charge, et donna ordre à tout ce qui estoit ne- 
cessaire pour les bresches et tranchées, et mettre 
par estat toutes munitions et artillerie, pour 
l'envoyer au roy. M. de Vieilleville, cependant, 
mena M. de Guyse à Metz, et quelquesseigneurs, 
ausquels il fit la meilleure chere dont il se pust 
adviser par un jour entier; le jour suivant à 
d'aultres , puis aux princes allemants, et après 
eux aux colonels et reitermestres : de sorte 
que, durant ces quatre jours, tous les grands 
de l’armée, et ceulx qui y avoient commande- 
ment, furent festoyés, au grand contentement 
d'un chacun, en la ville de Metz; en quoy M. de 
Vieilleville n'espargna aulcunement Ja des- 
pence, qui fut grande et excessive, comme un 
chacun peult penser, toutesfois bien employée, 
principalement aux estrangiers, qui crevoient de 
despit qu’il ne se presentoit quelque occasion de 
combattre. 

Lesdits quatre jours expirés, l’armée decampa 
de devant Thionville, et marcha droict devers 
Arlon : les habitants duquel lieu, voyants 
Thionville prise, qu'ils estimoient imprenable, 
perdirent couraige ; car ils prevoyoient bien 
qu'ils seroient chassés de leur territoire et mai- 
sons comme les aultres; et sortirent par une 
poterne, de nuict, sans attendre aulcune som- 
mation, et mirent le feu dedans leur ville. A 
quoy M. de Guyse fut si déplaisant , estant frus- 
tré de l'esperance du butin, dont il avoit faict 
estat pour l’armée , qu’il commanda de razer et 
abbattre tout ce que le feu n’avoil peu atteindre, 
jusques aux murailles et fortifications de la ville, 
où il ne demeura quasi pierre sur pierre. En 
quoy les gens de guerre de toutes nations, et 
de cheval et de pied, ne s'espargnerent pas ; car 
il n'y eust cave, puys, ny aultre lieu secret, qui 
ne fust fouillé. 

CHAPITRE XVI. 


M. de Guyse, apprenant la défaite de l'armée dp roi à Grave- 
lines, part pour se rendre auprès de sa majesté. — Nouveanx 
habitans établis à Thionville. 


Deux jours après. comme l'on youloit mareher 
devers Luxembourg, nous eusmes nouvelles 
certaines de la deffaicte de M, de Thermes, ma- 
reschal de France, près de Gravelines, en la- 
quelle il perdit de braves trouppes, luy bien 
blessé et emmené prisonnier; qui nous garda , 
non seulement de passer oultre , mais nous fit 
penser de la retraicte : car, le conseil tenu là- 
dessus, on trouva que cesle armée victorieuse 
nous pouvoit et devoit venir combattre, et par- 
tout où elle passeroit seroit suivie de toute la 
noblesse et aultres habitans des Pays-Bas, qui, 
enflés de ceste victoire , nous pourroit sembla- 
blement deffaire , avec la grosse garnison qui 
estoit dedans Luxembourg, que le conte de 
Mesgue y avoit assemblée, altendant le siege 
en bonne deliberation de se bien deffendre , s'y 
estant fortifié à merveilles, par le grand loisir 
que nous lui en donnasmes du long temps qui 
se perdit en attendant M. de Guyse et au siege 
` de Thionville; et que par ce moyen nous serions 
investis de toutes parts, et en danger d'estre 
deffaicts. 

Il fut doneques advisé , et arresté par le con- 
seil, que l'on se devoit retirer et rompre ceste 
armée. De sorte que, dès le jour mesme , M. de 
Guyse print le chemin de Verdun, par derriere 
le mont Saint-Quentin, avec ce qu'il avoit 
amené de trouppes; et M. de Vieilleville se ren- 
dit à Thionville avec les siennes. Et y arrivasmes 
le mesme jour ; où il trouva que M. de Vadan- 
* court avoit usé d'une extreme diligence en la 
charge qu'il luy avoit laissée ; car les tranchées 
estoient toutes esplanadées , les bresches fort 
bien remparées, les plate-formes revestues et 
gabbionnées , et l'artillerie desjà placée dessus; 
semblablement le tourrillon, par ey -devant 
vuide, tout remply de terre, flanequé des deux 
costés; et quinze ou vingt massons pour reffaire 
la muraille que la sappe et le canon avoient ren- 
versée. De quoy il receust ung merveilleux con- 
tentement, disant tout hault qu'il n'avoit pas 
instalé en ceste place ung fainéant , mais que, 
continuant ses coups, il en recevroit beaucoup 
d'honneur., 

Le lendemain il fut question de licencier l'ar- 
mée estrangiere et de faire monstre generale; 
car il y avoit argent à suffire, ne nous ayant 
pas, le receveur general de Champaigne, ou- 
bliés ; et furent faictes et depeschées ep deux 
jours , tant des Allemapts de cheval et de pied, . 
que des forces qui estoient sorties de Metz en 
general, hormis de sa compaignie de gens- 
d'armes, 

Or avoit M, de Vieilleville faict faire, par deux 
très-experis orfeuyres , environ deux cents me- 
dailles d'or, les unes du poids de trois escus 
piece, les aultres de deux , et la plus grande part 
d'un escu, ausquelles estoient des deux cosiés 
les portraicts du roy et de la royne bien gravés, 


, et chacune à des rubans de soye jaulne et noire, 


qu'il distribua aux princes , colonels reiter- 
meistres , capitainnes , lieutenants el enseignes, 
selon leur qualité; qui furent sj aises et coptants 
de ces medailles portants la ressemblance du 
roy , qu'ils avaient servy environ trois mois, et 
de leur solde et payement qui leur ful fourny 
tout en or, qu'ils se mirent tous eu bataille, 
gens de cheval et de pied, et si bien ordonnée, 
qu'il n'y avoit chose si plaisante à yeoir. Et 
jugea-t-on bien que les mareschaulx et maistres 
de camp qui les avoient ainsi dressés n'estoient 
pas novices au mestier de la guerre, mais fort” 
esperts en la discipline militaire; de quoy nos 
eapitainnes français furent esbahys. Et prenants 
congé de M. de Vieilleville, qui estoit aussi à 
cheval, avec environ trois cents chevaulx, ils 
marcherent en ceste belle ordonnance , sans se 
rompre nullement, leurs charriots et bagaiges 
à Veseart , tant que la plaine leur dura, qui estoit 
d'environ de demie-lieue, où les fanfarres de 
trompettes , bruicts de tambours, harquebuserie 
et coups de pistole, ne furent pas espargnés. 
M. de Vieilleville, d'aultre part, pour leur 
faire cognoistre qu'il avoit leur adieu agreable, 
et ceste façon de deslogement , commanda aux 
canonniers de faire jouer toute l'artillerie estant 
sur les plate-formes; qui firent telle raige de 
tirer , et semblablement nos vingt enseignes de 
Metz et harquebusiers à cheval, que l'air en re- 
tentissoit , et de telle sorte, qu’il porte ce bruict, 
avec l'aide de la riviere, bientost à Metz; qui 
donne l'allarme si chaulde à M. de Sennecterre, 
lequel avoit desjà eu la nouvelle de la deffaicte 
du mareschal de Thermes, et que l'armée victo- 

rieuse venait à grandes journées combattre ) Vieilleville, voyant leur hon zele et Je cueur 
nostre armée , qu'il eroyoit fermement , par ce | ainsi purement français, leur vendit à fort bon 
bruict , qu'ils fussent desjà aux mains. Et de- | compte; de sorte qu'en moins de quinze jours 
pescha en toute diligence le capitainne Serres, | la ville fut repeuplée d'habitants, et toys mes- 
lieutenant du capitainne Bahus, l'un des quatre | sins; car quelques Lorrains se presenterent 
qui estoit demeuré pour la garde de Metz, affin | pour en avoir, mais ils furent refusés, Il y eust 
de descouvrir que ce pouvoil estre, et luy en | aussi quelques artisans, natyrels français, qui 
venir, à toutes brides, faire le rapport, Mais il | y furent receus et en eurent meilleur marché 
trouva M. de Vieilleville desjà esloigné de lieue les aultres, et y vindrent habiter ; qui fist 
et demie de Thionville, qui s'en revenoit à | fleurir ceste ville-là plus que jamais elle n’ayoit 
Metz avec les trouppes qu'il en avoit tirées, en | faict, 


toutes lesquelles, la reveue faicte, il ne se trouva CHAPITRE XVIIL 
perte que de quarante hommes pour le plus. 
Mais il renvoya le capitainne Serres, en la mesme Libéralité de M. de Vicilleville, 


diligence, devers M. de Sennecterre, le prier 
d'assembler tous les chanpines de la grande L'argent de toutes ces venditions pouvoit re- 
église, et de s'y trouver; car il y vouloit aller | venir, oultre celles qu'il avoit données, à la 
descendre pour louer Dieu et le remercyer de la | somme de vingt mille escus, de laquelle il ne se 
prise de Thionville avec si peu de perte, et dece | voulut jamais approprier, tant estoit zelateur du 
qu'il luy avoit pleu le preserver de la mousque- | proufiict de son maistre, encores que , de tout 
tade ; ear si le conp eust donné deux doigts plus | droict ancien et usance de guerre, elle luy ap- 
bas il esloit mort sans doubte, luy faisant bailler | partint, comme aux canonniers les cloches d'une 
son habillement de teste, que portoit ung paige, | ville qu'ils ont battue, en quelque sorte qu’elle 
pour le luy monstrer. se soit rendue, ou par force qu composition, 
f Quand nous fusmes à la Dompehamp, il dou- | Mais, après avoir donné à chacun des vingt ca- 
bla le pas avec la cavallerie, laissant les ensei- | pitainnes qui estoient au siege cent escus, à 
gnes de gens de pied derriere, car ils n’avoient | leurs lieutenants cinquante , aux enseignes qua- 
plus que demnie-lieue ; et yinsmes descendre de- | rante, à chacun des sergents dix, et aux capo- 
yant la grande église, où tout le clergé de la | raulx six; le tout oultre leurs gaiges, il remit le 
ville s’estoit pareil!ement assemblé, jusques aux | reste entre les mains du tresorier des repara- 
mandiants, avee les croix et tous leurs orne- | tions, pour en rendre compte avec les aulires 
menis. Et là Dieu fut loué d'une fort reverable | deniers de sa charge. Mais il n'oublia, aupara- 
et très-devote façon , avec une resjouissance des | vant s'en deffaire, d'en distribuer aux chefs des 
habitants de la ville de tous eslats et de (ous | quatre compaignies qui estoient demeurées pour 
sexes, incroyable ; louants et remercyants Dieu | la garde de Meiz, comme il avoit faict à ceux 
de ce qu'il luy avoit pleu preserver leur bon | qui estoient venus au siege, à l'exemple de Da- 
pere et gouverneur de ce mortel dangier, et | vid, qui ordonna que ceux qui gardoient le ba- 
qu'il avoit ainsi subjugué leurs ennemys mor- | gaige participeroient aussi-bien au butin que 
tels; et que desormais ils vivroient , par sa va- | les aultres qui, estants allés à la factjon, l'a- 
leur, en bonne paix et repos universel, pour | voient gaigné sur l'ennemy. Et furent ces libe- 
Bestre plus leurs bestiaux en hasard d'estre pris | ralilés si bien départies, que, depuis le plus 
ny courus, comme au temps passé, ny leurs | grand jusques au plus petit, il n'y eust per- 
bleds , vins , foings et aulires sortes de vivres et | sonne qui ne demeurast très-contant ; louants 
fourraiges ; et que chacun, à l'avenir, pourroit | en une iufinil¢ de sories la grande et incompa- 
aller visiter ses possessions aux champs, en toute | rable équité de leur chef, qui, oultre ce, or- 
liberté et sans dangier d'estre pris, comme ils | donna mille escus aux povres, et fist payer ceux 
avoient accouslumé,. qui avaient des maisons par les champs sur le 
Et sur ees louanges et eordiales prieres il y | passaige des Allemanis, qui avoient mangé 
avoit grande presse pour achepter des maisons | leurs bestiaulx et consommé leurs fourraiges : 
à Thionville et s'y habituer; lesquelles M, de | obligeant, par telles charités, tout le monde à 

louer Dieu et le prier pour sa bonne prosperité 
et santé. 

Il avoit laissé à M. de Vadancourt trois com- 
paignies de vieilles bandes françaises pour la 
garde de la ville, et les cinquante harquebusiers 
à cheval de sa compaignie, desquels estoit ca- 
pitainne Chesnaye de Craonnois, surnommé 
Lailler, fort vaillant homme : car en ce temps-là 
à chasque compaignie de gendarmes il y avoit 
cinquante harquebusiers à cheval , qui servoient 
à faire les descouvertes et escarmoucher ca et 
là ; et les appeloit-on argoulets. 

Or estant M. de Vieilleville, par ceste nou- 
velle et bienheureuse conqueste, demeuré en 
repos , et tout le pays messin semblablement , 
il ne se donnoit plus de peine que d'envoyer 
gens en campaigne, pour descouvrir les entre- 
prises de l’armée ennemye qui avoit deffait le 
mareschal de Thermes; en quoy il n'espargnoit 
nullement l'argent, pour y estre fidelement 
servy. Et trouva que le roy d'Hespaigne n'entre- 
prenoit rien de son costé; de quoy il fut fort 
desplaisant , pour la résolution qu'il avoit faicte 
de se jecter dedans Thionville et y mourir, s'il 
la fust venu attaquer en personne; n'estimant 
rien sa vie au prix de l'honneur qu'il eust acquis 
à tenir contre un roy d'Hespaigne et d'Angle- 
terre, fils du plus grand et plus belliqueux em- 
pereur que le soleil aict rayonné depuis Char- 
lemaigne, bien qu'il y en aict eu trente-huict 
entre eulx deux. 

Mais il fut adverty qu'il assembloit de terri- 
bles forces pour aller droict à Amiens, où estoit 
le roy, qui ne dormoit pas de son costé, et fai- 
soit son amas sur la riviere de Somme, et l'aul- 
tre sur celle d'Authye. 

Le roy, pour cest effet et se monstrer le plus 
fort, depescha ung courrier à Metz devers 
M. de Vieilleville, affin qu'il luy envoyast le 
plus de forces qu'il pourroit; lequel , sans rien 
recognoistre, ny aulcune apprehension de de- 
meurer foible, car la citadelle estoit quasi en 
deffence , et ceste belle courtine de Thionville, 
luy envoya les douze compaignies de legion- 
naires , sa compaignie et son lieutenant M. de 
Sennecterre , M. d'Espinay avec la sienne, et ne 
retint, pour toute cavallerie, que Lancques. 
De sorte que ces deux armées , estimées chas- 
cune de plus de soixante mille hommes, se 


trancherent et ramparerent, se flancquants d'ar- | 


-MEMOIRES SUR VIEILLEVILLE, 


(1558) 


tillerie , comme si elles eussent voulu faire ung 
long séjour et se matter l'une l’autre par tem- 
poriser; car ‘elles y furent environ trois mois 
sans rien faire ny entreprendre , pas seulement 
s'escarmoucher, que bien peu. 


CHAPITRE XVIII. 
Propositions de paix entre la France et l'Espagne. 


Il ne tenoit qu'à trouver quelque mediateur 
qui mist ce mot de paix en avant ; car les deux 
princes eussent plustost crevé que de le sonner, 
craignants que l'on eust imputé à grand couar- 
dise à celluy des deux qui en eust faict la pre- 
miere ouverture. Mais M. de Vieilleville , sai- 
chant cette encloueure , envoya un moyne fort 
éloquent et hardy devers le roy d'Hespaigne, 
luy remonstrer que, puisque la royne d'Angle- 
terre , sa femme, estoit à l'extremité, il se pre- 
sentoit ung très-beau party pour luy de la fille 
aisnée du roy de France, madame Elizabeth, 
très-belle princesse ; et qu'il croyoit que Dieu le 
vouloit pugnir de luy oster sa femme, veu l'ou- 
traigeux et insatiable desir qu'il a de repandre 
le sang chrestien , qui seroit mieulx employé 
contre le Turc , ennemy mortel de Jesus-Christ, 
et faire la paix. 

Le roy d'Hespaigne, ayant bien entendu ce 
moyne, en le regardant considere ces parolles ; 
et luy demanda d'où il estoit, de la part de qui 
il luy est venu faire ces remonstrances , et s'il a 
parlé au roy de France ; qui respond qu'il est de 
Coloigne, encores qu'il fust de Metz; que par 
revelation et inspiration de Dieu il luy a tenu 
ces propos : car c'est irriter horriblement la ma- 
jesté divine que les chrestiens s'entre-ruinent 
d'une si cruelle facon , et qu'il seroit trés-agrea- 
ble à Dieu que ces deux grosses et puissantes 
armées s’assemblassent pour exterminer les en- 
nemis de la foy et de nostre religion : quant au 
roy de France, il ne l'a point veu ny parlé à 
luy, car il n’a pas le cueur ny l'affection tournée 
à la nation française; mais il s'est addressé à sa 
majesté pour luy communiquer la volonté de 
Dieu, et le faire participer en ses graces, comme 
bon Espaignol qu'il est ; qu'il desire qu'il aict, 
comme roy catholique, le premier honneur de 
ceste paix. Ainsi avoit-il esté embouché par 
M. de Vieilleville. 

Ainsi ce roy, oinct et gressé de ceste emmicl- 

leure , surcueilly cependant de la crainte de 
Dieu, luy commanda , en le caressant avec 
grandes promesses de riches benefices, d'aller 
dire au roy de France ce qu'il luy avoit proposé; 
et que si, suyvant cela, il veult depputer quel- 
ques hounestes personnaiges pour entendre à 
la paix, qu'il est tout prest de produire les 
siens; mais qu'il se gardast bien de luy des- 
couvrir, en façon qui soit, qu'il aict parlé 
à luy. 

Le moyne s'en va, et traverse de l’une armée 
de l'aultre sans passeport , comme un homme 
de sa robbe. Et arrivé aux tentes du roy, il de- 
mande à parler en secret à sa majesté ; ce qui 
luy fust accordé. Et estant en sa presence, il 
commença de ceste façon son discours : 

«Sire, ayant M. de Vieilleville, qui baise très- 
humblement les mains de vostre majesté, entendu 
que vostre armée et celle du roy d’Hespaigne 
sont fort prochaines, il crainct que vous com- 
battiez; ce que vous ne pouvez faire sans ung 
très-dangereux hasard de la bataille, d'aultant 
que l'ennemy est sur vos terres et en vostre 
royaume, qui est un trop grand advantaige 
pour luy; et que, si vous perdiez la bataille, il 
advient toujours que la plus prochaine ville se 
perd quant et quant, par l'espouvantement qui 
surprand l'armée du vaincu et tous les habitants 
de la contrée :et de ce vous est tesmoing la 
journée de Saint-Laurent, qui vous fist perdre, 
avec la bataille, la ville de Saint-Quentin; et 
pourroit la ville d'Amiens courir une pareille 
fortune , s'il vous survenoit quelque desastre, 
qui seroit ung trop grand coup d'estat, parce que 
entre elle et Paris il n'y a une seule place forte : 
qui est cause qu’il prend Ja hardiesse de vous 
conseiller de ne venir poinct aux mains; car par 
là vous leminerez, estant esloigné de sa retraicte 
et de ses limites; aussi que les vivres ne viennent 
pas si à main en son armée comme en la vostre, 
à cause des empeschements que leur donnent les 
garnisons de Calais, de Guignes et de toute la 
comté d'Oye, qui les contraignent de prendre 
une trop grande torse et beaucoup d'escorte pour 
Jeur seureté, où il fault quelquefois combattre. 

«Au reste, sire, pour ce qu'il a semblable- 
ment entendu que, s'il se presentoit quelque 
entremetteur qui mist les propos de paix en 
avant, elle seroit fort aisée à conclurre , il m'a 
depesché devers vos deux majestés pour en faire 

la premiere ouverture ; ce que j'ay desjà executé 
en l’endroict du roy d'Hespaigne, ayant si bien 
esbauché la matiere, qu'il est prest d'envoyer 
ses deputés pour y entendre, quand les vostres 
seront prests. » 

« Comment ! dist le roy, avez-vous desjà parlé 
au roy d'Hespaigne ? — Ouy , sire, respondit-il : 
mais il m'a deffendu de le dire : en quoy il n’a 
pas trouvé son homme qui vueille desguyser la 
verité, ayant la foy jurée à vostre majesté et à 
M. de Vieillevil!e , et à la nation française ; mais 
je l'ay laissé en telle tremeur de l'ire de Dieu, 
que je sens bien en mon ame qu'il parlera le 
premier. » 


CHAPITRE XIX. 
Négociations pour la paix entre la France et l'Espagne. 


Le roy, voyant bien que ce moyne luy estoit 
tout gaigné, par l'affection qu'il partoit à M. de 
Vieilleville, et par les propos qu'il avoit recités 
avoir tenus au roy d'Hespaigne, luy commanda 
de retourner devers luy, et de parachever , sui- 
vant ce beau commencement, le reste : entre 
auitres poincts, qu'il luy envoyast demander sa 
fille s’il arrive fortune de sa femme, car il n’est 
pas faisonnable ny licite qu'il l'offre luy-mesme; 
et luy en mect à bride sur le col, suivant la suf- 
fisance qu'il a descouverte en luy et l'affection 
qu'il porte à la couronne de France; et qu'il ne 
perdra pas son voyaige. 

Ce moyne s'en retourne devers le roy d'Hes- 
paigne, et joua si bien du plat de la langue, 
que le matin domp Rigonne se presente avec 
dix ou douze chevaulx devant l'armée du roy, 
et faict sonner le trompette, qui demande a 
parler avec M. Le Grand. Lequel arrivé luy de- 
manda ce qu’il luy vouloit dire : auquel Rigonne 
respondit s'il n’estoit pas plus honneste, plus 
convenable et plus digne du nom chrestien, de 
faire une bonne alliance entre ces deux grands 
princes, les premiers de toute la chrestienté, 
voire de l’Europe , que de les laisser ainsi s'entre- 
ruiner ; et que le roy de France avoit une très- 
excellente princesse de fille, et que le roy son 
maistre, estant hors d’esperance de jamais veoir 
sa femme, il ne pouvoit mieulx faire que de la 
luy donner, affin de nourrir à jamais une paix 
éternelle et amitié inviolable entr'eulx, et s'as- 
sembler avec leurs furces pour courre sus et 

rompre la teste au grand ennemy de la chres- 
tienté. M. Le Grand luy respond que c'estoient 
de furt bonnes et trés-sainctes parolles , et s'il 
ne luy plaisait pas les venir dire au roy son 
maistre; qui respondit que non, et qu'il les luy 
avoit dictes par forme d’advis, et comme de luy- 
mesme, poulsé d'une commiseration chrestienne, 
et n’en avoit eu charge de personne. 

M. le marquis de Boisy, grand escuyer de 
France, s'en retourne tout incontinent devers le 
roy , et luy recita de mot à mot tous les prapos 
que luy avoit tenus domp Rigonne; qui firent 
entrer sa majesté en certaine oppinion que le 
roy d'Hespaigne demandoit sa fille, et. puisqu'il 
avoit parlé le premier, qu'il estoit très-raison- 
nable qu'il parachevast le reste. Et estants là 
assemblés cinq ou six princes et seigneurs pour 
chercher le moyen d'entrer en cappitulation , le 
moyne arrive, qui les asseura que le roy d'Hes- 
paigne avoit envoyé exprès domp Rigonne 
devers M. Le Grand, pour advancer tout de loing 
les propos de mariaige et de la paix; et conseil- 
loit sa majesté de Faire publier promptement une 
suspension d'armes en son camp; car par-là on 
yient à la trefve , durant laquelle se fabrique la 
paix : ce qui fut incontinant, et sans aulcune re 
mise, depesché. 

Alors le roy va parler ainsi à toute l'assemblée : 
«Encores faut-il, mes amis, que je vous die de 
quelle part m'est venu ce religieux, affin que 
vous m'aydiez à bien vouloir et parfaictement 
aimer celluy qui me l'a envoyé, qui est M. de 
Vieilleville; lequel, encores qu'il soit bien es- 
loigné de moy, a esté si soigneux de mon hon- 
neur et de mon estal, que, saichant que le roy 
d'Hespaigne et moy eussions plustost cri vé que 
de demander la paix, il m'a depesché ce sainct 
homme , qùi en a mis sus les premiers propros, 
dont vous en voyez les effects : mais ce pest 
pas lout, car je veulx qu'il vous recite par le 
meny de quel artifice M. de Vieilleville luy avoit 
faict la bouche, et l'adresse qu'il luy a donnée 
en ceste negociation, en laquelle il s'est fort 
dignement acquité, et en homme de trés-bon 
esprit. Cependant vous m'estes tesmoings comme 
domp Rigonne a demandé à M. Le Grand ma 
fille aisnée pour son maistre, » 

Quand le moyne eust achevé de discourir 
toutes les instructions de M. de Vieilleville , ses 
allées et venues devers les deux roys, et en 

somme (out ce qui s'esteit passé en sa legation, 
toute ceste grande compaignie de princes et 
seigneurs hault louerent merveilleusement le 
sens, la providence et le grand soing de M. de 
Vieilleville, d'avoir detourné le cueur de sa ma- 
jesté de donner bataille, par l'exemple de celle 
de Sainet-Quentin; et entre aultres, M. le prince 
de Condé ne se peust garder de dire que M. de 
Vieilleville les faisoit bien rougir; qu'estants sur 
les lieux ils n'avoient peu prevevir les dangiers 
d'une bataille aussi bien que luy, qui en estoit 
esloigné de plus de cinquante lieues. A quoy 
M. de Nevers replicqua que l'on ne le devait 
trouver estrange, car il arrive ordinairement 
que ceulx qui regardent jouer remarquent plus- 
tos! les faultes qui se font au jeu, que les joueurs 
eulx-mesmes. Et sur ceste comparaison, qui fut 
trouvé fort pertinente et à propos , tout chacun 
en dist sa ratelée ; le tout à la louange de M. de 
Vieilleville, et de son ardente affection à la 
grandeur et accroissement de l'estat de son 
maistre, et conservation de son honneur, 

Mais M. le comte de Sancerre , qui avoit veu 
de-là les monts, et par tôute Italie, à Saint- 
Dizier et Landrecy, ce qu'il avoit faict , et ce 
qu'il sçavoit faire, va dire tout hault que c'estoit 
l'un des plus braves capitainnes et determinés 
guerriers qui soient en France ; et, addressant 
sa parolle au roy, luy dist que si le feu roy son 
seigneur et pere, qui cognoissoit sa valeur et 
meriles , eust encores vescu trois ans , il n'eust 
pas esté à le pourveoir d'ung estat de mareschal 
de France ; et qu'il se souvient, comme ayant eslé 
present à sa mort, qu'il dist à vostre majesté ces 
propres parolles : 

«Mon fils, je vous prie, et neantmeins gom- 
mande, comme par testament et derniere volonté, 
que si M. de Vieilleville n'a le premier estat de 
mareschal de Fiance vacquant après ma mort, 
qu'il aict, sans y faillir , le second ; et si vous 
m'avez aimé, observez ceste ordonnance ; et 
mourut trois heures après. » 

Sur quoy sa majesté , qui se souvenait bien de 
ce commandement, luy respondit que ee qui 
estoit differé n'estoit pas perdu , et que gest ad- 
vantaige ne luy pouvoit failli si Dieu preste 
encores un an de vie à tous deux; et plustost 
qu'il y manque, il en érigera ung qui sera su- 
pernumeraire, 

CHAPITRE XX. 


Conférences pour la conclusion de la.paix. — Mort de Marie, 
reine d'Angleterre. — Le roi mande M. de Vieilleville. 


Sur ces discours et louanges, l'on vint dire au 
roy que le roy d'Hespaigne avoit faict sembla- 
blement publier en son armée la suspension 
d'armes, et qu'il demandoit treve pour trois 
mois. Alors toute l'assistance se resjouit d'une 
graudissime allaigresse, disant que par l'indus- 
trie et bon entendement de M. de Vieilleville la 
paix estoit faicte, et qu'il en falloit louer Dieu ; 
et envoya-t-on sur le champ M. Le Grand et M. le 
comte de Sancerre devers ceulx qui estojent 
venus de la part du roy d'Hespaigne, pour la 
leur accorder. Et furent dès le mesme jour pu- 
bliées dedans les deux armées, qui commencerent 
à communiquer les uns avec les aultres et s'en- 
tre-carresser, 

Le lendemain , l'affaire fut si chaudement 
poursuivie, que l'an n'eust sceu dire lequel des 
deux rois avoit envoyé le premier ou dernier 
ses deppulés pour entrer en la conférence de la 
paix; lesquels furent logés en l'abbaye de Cer- 
camp, qui faict la separation des pays de Pi- 
cardie et d'Arthois, pour y adviser. Cependant 
les armées se departirent, et furent licentiées , 
au grand contentement de toutes les deux, qui 
n’espargnerent pas les louanges et les benedic- 
tions à M. de Vieilleville, qui leur avoit, par 
son industrie et prevoyance incomparable , 
moyenné ce bien; car, par le trop long sejour 
qu'elles avoient faict en ce pays-là, toutes sor- 
tes de vivres y estoient si rares, qu'en nostre 
armée elles venoient de Paris, et en la leur de 
Bruxelles et d'Anvers. 

Estants les depputés entrés en ce collocque 
environ la my-oclobre, ils furent advertis que 
Marie, royne d'Angleterre, femme du roy 
d'Hespaigne , estoit decedée, le dix septiesme de 
noyembre audict an 1558 , de sa maladie incu- 
rable, qui estoit hydropesie formée. Qui fut 
cause qu'ils se relirerent ; et fut remise la par- 
tie au commencement du mois de janvier en- 
suivant, au Casteau-Cambresis, avec une fer- 
vente deliberation de la conclure d'une part et 
d'aultre, puisque l’occasion du mariaige se pre- 
sentoit. 

Cependant le roy, qui avoit ung extreme 
desir de veoir M. de Vieilleville pour discourir 

d'une infinité de choses, tant de ee qui s'estoit 
passé au siege de Thionville, dont il avoit ouy 
murmurer en plusieurs sortes, et par les plus 
grands qui estoient lors en l’armée, et que luy- 
mesme troyvoit admirable, que pour sçavoir 
d'où luy estoit tombé ce sainct advis de luy 
fabriquer ce moyen, il licencia les premières 
trouppes de son armée, celles qui estoient sor- 
ties de Metz, et commanda à M. de Sennecterre 
de les ramener aux plus grandes journées que 
faire se pourroit , et sans aulcune foule et op- 
pression du peuple, vivant raisonnablement, 
et payant de gré à-gré, suivant ses ordonnan- 
ces ; luy baillant lettres à M. de Vieilleville pour 
le venir trouver en diligence; et retint M, d'Es- 
pinay et M. de Thevalle auprès de sa majesté. 

Nous viusmes doneques trouver sa majesté à 
Villiers-Costerets, où elle s'estoil desjà relirée, 
et le roy d'Hespaigne à Bruxelles sans s'entre- 
voir : car jamais les roys ne se voyent , au moins 
que bien rarement, de peur que l'entrevue ne 
leur face tomber en mespris les uns des aulires. 

Arrivés audict lieu de Villiers-Costerets, le 
roy commanda de loger la personne de M, de 
Vic illeville dedans le chasteau, et donner pour 
son train ung logis auprès dudict chasteau, et 
ung aultre pour son escuyer au village; qui fut 
un commencement de grande faveur, car nous 
n'avions jamais eu que deux logis; ce qui nous 
fut tousjours continué depuis, 

Je ne me veulx arrester aux faveurs, caresses 
et honneurs qu'il receust du roy, de la royne, 


et generalement de toute la cour, qui furent 


fort grandes; mais celles de la royne estaient 
au nombre des premieres, à cause des medailles 
d'or qu'il avoit données aux princes et chefs des 
trouppes d'Allemaigne qui estoient venues à 
Thionville; et qu'il l'avoit tant favorisée que 
de mettre sou portraict de l'aultre costé de ce- 
luy du roy son seigneur et mary, dont elle luy 
en sceust un merveilleux gré. Mais le comble de 
son contentement fut que, luy en ayant faict 
M. de Vieilleville present des trois poids et es- 
peces, elle se y veid si au naturel representée, 
que le plus habile painetre de France ne l'eust 
sceu mieulx portraire avec le pinceau, par la 
confession mème de Janet, le plus excellent 
ouvrier de ce temps-là. 

Ce qui accrust infiniment son aise, voyant 
sa remembrance connue et publiée en une re- 

gion de si grande estendue, avec laquelle pas 
une de toute la chrestienté ne peult entrer en 
comparaison ; car en icelle sont trois ou quatre 
royaumes, dix ou douze ducs, tous de franc- 
aleu, c'est-à-dire souverains, et ne tenants leurs 
terres, qui sont de fort grande estendue , que 
de Dieu et de lespée, et un grand nombre de 
marquis et de comtes de pareille condition et 
nature. 
CHAPITRE XXI. 


Entretien de M. de Vieilleville avec le roi. — Sa majesté lui 
donne le brevel de maréchal de France. 


Estant doncques M. de Vieilleville auprès du 
roy, sa majesté Je tira à part pour conferer 
avecques luy des choses susdictes; où il n'ou- 
blia de luy ramentevoir le très-grand service 
qu'il luy avoit faict en la prinse de Thionville, 
mauldissant cent et cent fois l'ambition qui 
avoit rompu le col à ses aultres braves entre- 
prises ; sans laquelle il avoit bien sceu que toute 
la duché de Luxembourg seroit de ceste heure 
incorporée à la couronne de France; et si le 
duc de Guyse eust poursuivy sa victoire , et ne 
laisser son armée à M. de Thermes, il y avoit 
grande esperance de reduire la Flandre en son 
obeissance , car tous les Pays-Bas estoient mer- 
veilleusement esbranlés de l’armée qu'il avoit si 
promptement dressée devant Thionville , et 
puis l'aultre de Guyse sur Jes bras, que la con- 
queste en estoil fort aisée. « Et pour conclurre , 
dist le roy comme en colere, il n’a pas pris 
Thionville, et m'a faict perdre Luxembourg 
qui ne vous pouvoit faillir, sans le temps qui 
se perdit pour l’attendre , ensemble l'esperance 
que je me promettois de la Flandres : que maul- 
dit soit encore ung coup l'ambition ! » 

M. de Vieilleville voyant que sa majesté sça- 
voit la vérité de toutes choses , ne luy sceut rien 
aultre respondre , sinon qu'il voyoit bien qu'elle 
avoit esté bien informée du faict, et que sans 
doubte M. de Guyse estoit la seule cause de ce 
malheur ; car il n'avoit aulcun besoing de sa pre- 
sence, ny de ses forces, pour venir au-dessus 
de son entreprise; et monstra à sa majesté la 
lettre qu'il lui avoit escrite, par le capitainne 
de La Salle, pour le sur-attendre. De quoy elle 
fust par trop hesbahie. 

Et, continuant ses propos, elle luy demanda 
s’il estoit vray que le maréchal Strozzy avoit 
fait une si miserable fin. A quoy M. de Vieil- 

leville respondit qu'il n’estoit aultrement be- 
soing d'en rien publier davantaige, estant cela 
en la misericorde de Dieu, que nos esprits ne 
peuvent comprendre; aussi que, ayant cest 
honneur d'estre proche parent de la royne, il 
n'estoit pas licite d'y apporter du scandale. Ce 
que sa majesté eust fort agreable, et le trouva 
fort bon. 

En après, il lui demanda pourquoy il avoit 
proposé qu'il falloit desmollir de fond en com- 
ble Thionville et la raser du tout. Il respond : 
«Pour deux raisons, sire, que vostre majesté 
trouvera fort legitimes. La premiere , que l'em- 
pereur avoit faict razer rez-pied rez-terre la 
ville de Therouanne, l'une des plus anciennes 
de toute l'Europe, portant tiltre d'évesché , 
bastie, il y a plus de trois mille trente-cing 
ans, par ung prince de Troyes, nommé Mori- 
neus, qui se vint refugier en la Gaule après la 
destruction de Troyes; et de n'avoir poinct la 
revanche de cela , il lui sembloit que la nation 
française seroit blasmée de ne se ressentir aul- 
trement d’un si grand oultraige receu. L'aultre, 
que si la paix se faict, il faulda nécessairement 
rendre toutes les villes et places fortes que vous 
avez prises l’un sur l’aultre, et les restablir en 
lear premier estat.« Sa majesté replicqua qu'elle 
estoit bien marrie que son opinion, qui estoit 
très-bonne et fort considérable, n'avoit esté 
suivie; car, par nécessité la paix se faisant, il 
faut que cela advienne. Mais il prevoyoit bien 
que M. de Guyse vouloit que la place demeurast 
en son entier pour une marque de sa mémoire, 
et adjouster ceste conqueste à celle de Calais. 
En quoy toutesfois il se trompoit , car la France 
et toute l'Allemaigne scavent trop à qui en ap- 
partiennent l'honneur et la gloire. «Et quant 
à moi, monsieur de Vieilleville, dist-il alors, 
comme bien informé de tout ce qui s'y est passé, 
ainsi que je vous ay prédict, je les vous adjuge 
et vous en donne ma voix. Mais ce n’est pas 
tout ; car vous y avez faict de si grandes preuves 
de vostre valeur et industrie, d’une très-admi- 
rable diligence, avec le grand hasard de vostre 
vie, que vous cuydastes perdre à la prise du 
tourrillon, que je serois le plus ingrat prince 
du monde si je ne vous faisois une récompanse 
condigne à vostre merite, et aux très-grands et 
signalés services que vous avez faicts de-çà et 
de-là les monts et sur la mer, au bien et adyan- 

cement de la couronne de France, depuis le 
temps que le feu roy, mon seigneur et pere, me 
commanda de vous meltre au rang des premiers 
gentilshommes de ma chambre. » Et ce disant, 
il avoit ung brevet signé de sa main , et contre- 
signé des quatre secrétaires des commande- 
ments, qu'il luy mist en main, duquel la te- 
neur s'ensuict : 

« Aujourd'huy quinziesme de fevrier 1558 !}, 
«le roy estant à Villiers-Costerets, memoratif 
«des braves, magnanimes et vertueux gestes 
«que a faicts depuis vingt-cinq ans, pour le 
«service et advancement de la couronne de 
«France, le sieur de Vieilleville, chevalier de 
«son ordre, conseiller en son conseil privé, ca- 
« pitaine de cinquante hommes d'armes de ses 
«ordonnances, et son lieutenant-général en la 
«ville de Metz, pays messin et terres adjacen- 
«tes, à icelluy sa majesté a donné et donne, 
«pour commencer à recognoistre ses merites et 
«services, le premier estat de mareschal de 
«France vacant; et au cas que dedans l'année, 
«à compter de la datte-de ce présent octroy et 
«brevet de don, il n'en vacquast aulcun, sa 
«majesté luy a promis et promect, en foy de 
«roy et prince souverain, d'ériger ung estat de 
«a mareschal de France qui sera supernumeraire , 
«pour l'en pourvoir et en jouir aux honneurs, 
«qualités, prerogatives, authorités, tiltres, 
«gaiges, pensions et pouvoirs, de telles préé- 
«minences et grandeurs que ont accoustumé 


«faire les quatre mareschaulx de France qui de: 


«toute ancienneté ont esté establis et institués 
«en ce royaume, et soubs ceste couronne : en 
«tesmoing de quoy sa majesté a signé ce pre- 
«sent brevet de sa main, ct a commandé à nous, 
«secrétaires de ses commandements , de le con- 
«tre-signer, pour valider et servir à la confir- 
«mation de sa volonté. Donné à Villiers-Coste- 
«rets, les jour et an que dessus. Ainsi signé 
«Henri; et au-dessoubs, de l'Aubespine, Bo- 
«chetel, Bourdin, Dutier. » 

Mais en l'honorant dudict brevet, sa majesté 
adjousta ces paroles : «ll me desplaist grande- 
ment, quand le mareschal Strozzy fut tué, que 
vous ne m'en advertistes incontinant ; car je jure 
au Dieu vivant que je vous eusse preferé à celluy 
qui a eu son estat ; et me deviez bien faire sou- 
venir de la promesse que je feis au feu roy mon 

1 Et 1559 nouveau style. , 

donnois le premier estat de mareschal vaccant 
après sa mort, que je vous preferasse au moins, 
pour l'amour de luy, au second; et m'en fist 
un exprès commandement, sur l'obeissance que 
les enfans doivent à leurs peres, et m'y obligea 
comme par testament et derniere volonté : ce 
que le comte de Sancerre, qui aussi estoit pré- 
sent à sa mort , me sceust bien l’aultre jour, non 
pas seulement ramentevoir, mais en grande co- 
Jere reprocher, alleguant vos valeurs et mérites, 
et en fort bonne compaignie , d'avoir laissé pas- 
ser tant d'occasions sans executer ce comman- 
dement. » 

A quoy M. de Vieilleville respondit « que 
pour mourir il ne l'eust voulu accepter, l'asseu- 
rant que quiconque l'avoit induict à pourvoir 
M. de Thermes de l'estat du mareschal Strozzy, 
étoit la principale cause de sa deffaicte. Car il 
fault necessairement que nos roys ayent une 
maxime, de jamais ne donner ung estat de 
mareschal de France vaquant lorsqu'ils auroient 
leurs armées en campaigne et lennemy en teste; 
car il n’y a seigneur ou grand capitainne en 
l'armée, qui ne se paisse de l'espérance de ce 
brave tiltre d'honneur pour récompance de ses 
services, et qui ne s'en sente aultant digne, 
capable et d'illustre maison, que celluy qui en a 
esté pourveu ; qui est cause que, se voyants 
frustrés de l'esperance de leurs merites, ils se 
retirent , par un extreme crevecueur de jalousie, 
en leurs maisons, faisant une merveilleuse 
bresche par leur retraicte en une armée, Ce 
qu'a malheureusement esprouvé ce povre ma- 
reschal de Thermes; car il ne fust pas sitost 
proclamé, que les sieurs de Villebon , de Sener- 
pont, de Morvilliers, de Bonnivet, de Creve- 
cueur, vidame d'Amiens et de Pecquigny ne 
l'abandonnerent : en se retirant de l'armée, ils 
y firent bresche de dix-huict cents ou de deux 
mille chevaulx. Ce que voyants ceulx des Pays- 
Bas, le chargerent de telle furie, qu'il en est 
advenu ce que vous voyez. Et vostre majesté 
mesme sceit bien à quoy s'en tenir, car ayant 
envoyé au sieur Pierre Strozzy l'estat de mares- 
chal de France en vostre armée de la Toscanne, 
où il y avoit vingt ou trente grands seigneurs 
naturels français, vous en perdites la Toscanne 
el tout ce que vous pouviez esperer au-delà des 
monts Apennins, car tous l'abandonnerent ; et, 

se retirant , toute la noblesse francaise les sui- 
vist ; et devint le nom francais , depuis ce grand 
coup d'estat , très-adieux et en trés-grand mes- 
pris par toute l'Italie, jusques à vouloir preferer 
à Rome l'ambassadeur d'Hlespaigne à celuy de 
France, ce qui n'avoit jamais esté auparavant ce 
grand desastre mis en dispute ; car, de toute 
aucienneté et temps immemorial , l'ambassadeur 
de France à tousjours précédé tous les ambassa- 
deurs de Ja chrestienté auprès du pappe.» 


CHAPITRE XXII. 


M. de Vieilleville assiste aux conférences de la paix, qui se 
tiennent à Casteau Cambresis. 


Quand le roy eust bien soigneusement esconté 
lés discours de M. de Vieilleville, il luy dist 
qu'il voyoit bien que son ambition n'apporteroit 
jamais aulcun prejudice à sa couronne , encores 
aussi peu ses concussions et larcins, et qu'il estoit 
impossible à tout serviteur du roy, de quelque 
qualité qu'il eust peu estre, de mieux ny plus 
dignement conseiller son seigneur et son mais- 
tre; et pour ceste cause, il luy commanda de 
ire le plus abandonner, et se tenir prest pour 
allef à Casteau-Cambrezy mener sa seconde fille, 
madame Claude, que le duc de Lorraine avoit 
espousée le cinquiesme dudict mois de fevrier, 
devers sa belle-mere , l'altesse de Lorraine, qui 
¥ estoit venue comme mediatrice de la paix ; 
ĉar tous les deputés y estoient desjà arrivés, 
que je laisse à nommer pour éviter prolixité. 

Mais il luy commanda qu'après avoir faict son 
présent de la brue à la belle-mere, qu'il les 
laissast ensemble pour entrer aux conférences 
de la paix, se confiant de sa trés-grande expé- 
rience aux affaires; et pour cest effect , sa Ma- 
jesté en escrivit à monsieur le connestable et à 
M. le mareschal de Saint-André, chefs et sur- 
intendants du party de France en tout ce negoce, 
qui l'eurent très-agréable, et le firent loger en 
Jeur voisinance, pour lousjoërs s'entre-commt- 
niquer tout ce qui se presentoit de disputable, 
et y apporter, par la promptitude de son esprit, 
le remede requis èt necessaire, En quoy ils se 
trouverent grandement sonlaigés, car son oppi- 
hion estoit estimée des meilleures et plus solides. 
Et y furent tous les susdicts deputés ; d'une part 
et d'aulire, depuis la my fevrier jusques au 
troisiesme d'avril ensuivant 1559, anquel jour la 

paix fut conclue et arrestée. Et fut deputé pour 
l'annoncer au roy M. de Vieilleville, affin de 
bien faire entendre à sa majesté toutes les diffi- 
cultés et accrochements qui s'y estoient presen- 
tés; comme celluy qui les entendoit trés-bien 
pour en avoir esié de moictié ; et s'y estrè aul- 
tant travaillé à debattré l'honnear de la cou- 
ronne de France et de son roy que pas ung: Et 
de l'autre party, le prince d'Orangés fut envoyé 
devers le roy d'Hespaigne pour mesmes effets, 
qui estoit un fort gentil prince et de bon enten- 
dement. 

Il n'est possible, au reste , d'exprimer l'aise et 
coutentement que receust sa majesté de ceste 
trés-heureuse nouvelle, et comme elle demeura 
salisfaicte en son ame de ce que ceste negotia- 
tion s’estoit parachevée avec la conservation de 
son honneur ; et que toute la chrestienté ne luy 
pourroit imputer qu'il eust plyé où cédé à son 
ennemy d'un seul poinct qui eust peu offenser 
sa grandeur et reputation. Et fist à M. de Vieil- 
leville de merveilleuses caresses , et meilleur ti- 
saipe de racueil qu'à Pacoustumée, luy disant 
que non-seulement la France , mais toute l'Eë- 
rope , ne devoit remercier de ceste trés-heurense 
et trésenecessaire paix, après Dieu, aultre que 
luy, qui en avoit si dextrement , par l'entremise 
du moyne, faict l'ouverture. Et luy demanda , là- 
dessus , de quelle inspiration il avoit esté excité 
à faire partir de Metz cest angelieque messaiger, 
et le si bien emboucher. 

Qui luy respondit qu'il estoit en telle tremeur 
de la subversion de son estat s'il eust donné la 
bataille, qu'il cuyda aller luy-mesme devers le 
roy d'Hespaigne en habit dissimulé. « Gar il ne 
fault doubter, sire, que ne l'eussiez perdoe, 
estant bien adverty que de jour à aultre vostre 
armée s'esconloit, estant la retraicte fort aisée, 
principalement à vostre noblesse, qui s'ennuye 
incontinant, et generalement tous les Francais, 
s'ils ne sont chaudement employés et mis en 
besoigne ; aussi, que la pluspart des douze 
compaignies de legionnaires que jé vous atois 
envoyés, estants dedans lenrs pays, s'estoient 
retirés en leurs maisons, D'autre part, ayant en- 
voyé city ou six hommes dedans les Pays-Bas, 
qui m'estoient fort fideles, d'heure à autre 
m'advertissoient que les meilleures villes de 
Flandres faisaient descendre, à despens eom- 
muns, de terribles forces de la Basse-AHemaigne, 

devers Couloigne et la Lyvonye, pour vous venir 
combattre, et donner une estrette, saichant que 
vostre armée estoit diminuée des deux parts. 
Et, ce qui estoit plus à craindre, c'estoit dedans 
vostre royaume qu'ils vous eussent livré la ba- 
taille; avec protestation resolue dé ne tomber 
pas en la faulte qu'ils firent après la victoire de 
la journée Saint-Laurent, mais de vous enfoncer 
jusques dedans Paris, où tout le monde fust allé 
de trés-ardent couraige, sur l'esperance du butin 
et pillaige d'une si riche ville. Et ne fault doub- 
ter, sire, que nos Allemants mesmes né se fus- 
Sent joincts avec eux pour y participer et s'y eh- 
richir. Toutes lesquelles raisons me firent appre- 
hender vostre ruyne, et m'esmeurent à pratic- 
quer ce moyne, que je cognoissois d'esprit, et 
ton affectionné, lequel je gardai quatre jours 
en lieu secret pour l'embouctier et apprendre sa 
leçon ; qui l'a si bien retenue et executée , qu'il 
s'en est ensuivy ce que vous voyez; et en gouste 
presentement les fruits vostre majesté, dont 
Dieu soit loué. » 

Le roy sur ce discours qu'il escousta fort at- 
tentivement , luy dist telles parolles : «Je veoy 
bien, monsieur de Vieilleville, que, quelque 
esloignement qu'il y aict entre nous deux, vous 
avez toujours le cueur tendre sur les évenements 
de ma fortune; qui me faict bien cognoistre le 
Brand zèle et pure fidelité que vous portez à 
mon service, et de ceste couronne ; protestant 
devant Diet, et toute ceste assistance , de ne me 
jamais plus precipiter, comme j'ai faict, en la 
distribution Ges estats que vous venez de nom- 
mer. Car je cognois bien maintenant que toutes 
les pertes que j'ay faictes, et les malheurs qui 
the sont advenus, proviennent de m'y estre trop 
inconsiderétment laissé aller et persuader, aul- 
tant poor lé regard de Strozzy que de Thermes; 
et pouvez croire que vostre remonstrance ne 
sortira jamais de mon éntendement, comme 
tré3-atile et Fort necessaire à la manutention de 
Mon éstat, Je veulx, au demeurant, partir de- 
main pour aller à Paris y attendre mes deputés, 
qui apporteront la ratification de toutes choses. 
Mais cependant, j'ay advisé que la cour de par- 
lement et la chambre des comptes entendent 
éeste bonne nouvelle par vostre mesme bouche, 
el aux propres termes que vous la m'avez reci- 
tée , sans oublier la leçon du moyne, et l'ins- 
traction que vous m'avez donnée pour mé gou- 

verner desormais en la distribution des honneurs 
et grands estats de France, affin que ces d. ux 
corps de parlement et des comptes cognoissent 
que vous n'estes poinct inutile auprès de ma 
personne , mais très-necessaire, me disant tou- 
jours sans flatter, en toutes choses, la verité. » 

Cela dict, parce que c'estoit en sa chainbre 
que ce colocque se tenoit, en laquelle est toujours 
tendu le second lict qui est dedié pour le pre- 
miet gentilhomme de la chambre, qui estoit 
lors M. le mareschal de Saint-André, sa majesté 
luy dict qu'il vouloit qu'il en print possession , 
et qu'il y couchast tandis que ledict sieur marcs- 
chal seroit absent. De quoy toute l'assistance 
fut par trop esbahye, mais encores plus de ce 
que le tresorier de l'espargne, qui avoit fait 
apporter quatorze sacs de mille escus chacun , et 
les ayant mis sur la table devant le roy, sa ma- 
jesté en print dix qu'il donna à M. de Vieille- 
ville; present de dix m lle escus qui luy vint 
fort à propos pour l'acquitter de l'excessive des- 
pense cy-dessus recitée ; et les aultres quatre à 
M. d'Espiuay son gendre et à M. de Thevalle 
son neveu. Puis, rompañt compaignie , il com- 
manda à tous de s'apprestér pour desloyrer le 
leridemain, et aller coucher à Dampmartin en 
Gouelle. Ainsi chacun sé rétira très-aise d'aller 
à Paris , et non sans esbahissement des grandes 
faveurs que M. de Vieilleville avoit receues én 
leurs presences; ët le tendient desjà pour ma- 
reschal de France. 


CHAPITRE XXII. 
r Les ambaséadeurs d'Espagne artivent A Paris. 


Ainsi lé roy deslogea de Villiers-Costerets, 
et arriva le troisiesme jour à Paris, et se logea 
aux Tournelles. Mais par les chemins il receust 
ung pacquet, par courier exprès de monsieur 
le connestab!é , qui le conseilloit d'aller à Paris; 
car, avant huict jours, il luy menoit quinze ou 
vingt princes dHespaigne , desquels le duc 
d'Alve estoit le chef; et que Villiers-Costerets 
n'estoit pas maison suffisante pour les recevoir ; 
aussi qu'il se falloit préparer pour le mariaige 
du roy dHespaigne avec madame, duquel le- 
dict dac d'Alve devoit estre vidame : il venoit 
exprès pour cest effect ; mais qu'il prélongeroit 
le plus qu'il pourroit son partement , pour don- 

ner loisir à sa majesté d'ordonner toutes choses , du Louvre; auquel lieu M. de Vieilleville l'ac- 


requises en une telle magnificence. 

Le roy fust très-aise de ceste nouvelle; et dès 
le lendemain il fist appeller les presidents de la 
cour de parlement et de la chambre des comptes, 
avec dix ou douze des plus anciens conseillers, 
et aultant de maistres des comptes, ausquels il 
commencea d'anoncer l'heureuse nouvelle de la 
paix qu'avoit apportée M. de Vieilleville. Puis il 
lui commanda de parachever le reste, et ce qui 
estoit intervenu en ceste negociation et traicté : 
lequel leur fist bien amplement entendre les 
difficultés, disputes et altercations qui s'y sont 
presentées, nonobstant toutes lesquelles elle a 
esté faicte; comme par inspiration divine, à 
l'honneur du roy et de ceste couronne ; et n'ou- 
blia de leur reciter par le menu tout ce qui 
s’estoit passé en la fabrication du moyne. De 
quoy toute ceste scientifficque assistance s'es- 
merveilla grandement ; et hault louerent son 
industrie et sa vigilance sur la conservation de 
l'estat , honueur et vie de son roy ; disants qu'il 
n'avoit pas mal parlé d'avoir dict que ceste paix 
estoit faicte comme par inspiration divine; car 
sil neust pleu à Dieu y mettre la main, elle 
n'eust jamais esté arrestée, attendu la grande 
animosité qui estoit entre les deux princes et 
les deux nations; et remercierent unanimement 
M. de Vieilleville de ceste prudente et subtile 
invention; et que à luy seul, après Dieu, en 
appartenoit la gloire et l'honneur. 

Sa majesté, en leur donnant congé , leur com- 
manda qu'ils allassent tenir la cour aux Augus- 
tins, pour descharger le palais des bancs, ar- 
moires et buffets qui y sont; car il le vouloit 
faire tendre et tapisser pour les nopces du roy 
d'Hespaigne. Et commanda que l'on dressast 
une grande salle aux Tournelles , et des lices en 
la grande rue Saint Anthoine, 

Trois semaines après l'arrivée du roy à Paris, 
monsieur le connestable y amena la trouppe 
d'Hespaignols sus mentionnée; et envoya sa 
majesté M. de Vieilleville audevant du duc d’Alve 
jusques à Saint Denis, pour le recevoir et bien- 
veigner de sa part. Et arriva ceste belle trouppe, 
qui faisoit plus de cinq cents chevaulx, dedans 
Paris, en grand triomphe et magnificence. Et 
avoient les Hespaignols pour quartier toute la 
rue Saint Honoré, et le duc d’Alve pour logis, 


} 











compaigna , et commanda à tous les officiers de 
la maison du roy, de toutes qualités, qui es- 
toient là ordonnés pour traicter et servir ces es- 
trangiers, de ne manquer 4 leur devoir. Puis 
vint trouver sa majesté pour luy faire son rap- 
port de tout ce que le duc d’Alve et luy avoient 
discouru et conferé ensemble : de quoy sa ma- 
jesté demeura infiniment contente et satisfaicte. 

Le lendemaiu, M. de Vieilleville le vint que- 


| rir pour le conduire et amener au logis du roy, 
| où ce duc avec sa trouppe trouvèrent un festin 


royal qui leur fut très admirable ; car ils n'en 
avoient gueres veu de tels en toute l'Hespaigne ; 
et furent ainsi traictés en festins et banquets 
par les princes et grands seigneurs de la cour : 
en quoy se passa la pluspart du mois de may 
1559, en grande resjouissance et allaigresse ; et 
furent aussi festoiés par le prevot des marchans 
et eschevins de l'hostel-de-ville. 


CHAPITRE XXIV. 


Le cardinal de Lorraine ayant conseillé au au roi d'aller au 
parlement pour assister aux mercuriales, M. de Vieilleville 
détourne sa majesté d'y paroltre. 


Parmy ces bonnes cheres, le cardinal de Lor- 
rainne vint persuader au roy qu'il estoit très- 
necessaire qu'il allast aux Augustins, où estoit 
lors secante la cour de parlement, pour y tenir 
son lict de justice , et y faire proposer une mer- 
curiale, ainsi nommée à cause qu'elle se faict le 
mercredy; en laquelle tous les presidents et 
conseillers , qui sont environ cent ou six-vingts 
personnaiges , chacun pour le plus docte, s'as- 
semblent en une chambre que l'on appelle la 
grand’ chambre, pour traicter et accuser leurs 
meurs et facons de vivre, tant en privé comme 
en public; et que sa majesté feroit proposer par 
son procureur-general qu'il y en a plusieurs en 
ce corps de justice, qui est le souverain de son 
royaume, qui sentent mal de la foy, et adherent 
à la faulce doctrine de Luther, faisants évader 
et mettre en liberté tous les accusés de ce crime 
d'heresie, et n'en condampnants un seul à mort : 
qui estoit directement contrevenir à l’ordon- 
nance du feu roy, par laquelle il ordonna que 
tous attaincts et convaincus de ce crime fussent 
bruslés et leurs corps reduicts en cendre. 

Sa majesté ne rejecta nullement ce conseil, 


et les seigneurs de sa nation, le chasteau royal į mais il protes'a de l'executer. Le cardinal , très- 

aise de ceste resolution, adjousta, pour y ani- 
mer davantage sa majesté , ces paroles : « Quand 
cela ne serviroit , sire, que à faire paroistre au 
roy d'Hespaigne que vous estes ferme en la foy, 
et que vous ne voulez tollerer en vostre royaume 
chose quelconque qui puisse apporter aulcune 
tache à vostre trés-excellent tiltre de roy très- 
chrestien, encores y devez- vous aller franche- 
ment , et de grand couraige ; affin aussi de don- 
ner curée à tous ces princes et seigneurs 
d'Hespaigne , qui ont accompaigné le duc d'Alve 
pour solempniser et honorer le mariaige de leur 
roy avec madame vostre fille, de la mort d'une 
demi-douzaine de conseillers pour le moins, 
qu'il fault brusler en place publicque comme 
heretiques lutheriens qu'ils sont, et qui gas- 
tent ce très-sacré corps du parlement; que si 
vous n’y pourvoyez par ce moyen, et bientost, 
toute la cour en general en sera infectée et con- 
taminée, jusques aux huissiers, procureurs et 
clercs du palais. » 

Ceste resolution ainsi prise, le roy se pre- 
pare pour aller le lendemain, 21 ou 22 de may 
1559, aux Augustins, pour les effets que des- 
sus ; et dès le soir s'en declara à M. de Vieille- 
ville , qui couchoit encores en la chambre de sa 
majesté, parce que le mareschal de Saint André 
estoit demeuré malade à Villiers-Costerets; qui 
luy dist, qu'il n'y auroit point de dangier que 
le cardinal de Lorrainné, l'evesque de Paris et 
tous les principaulx du clergé de sa suicte et de 
la ville allassent faire ceste mercuriale; mais il 
n'y avoit pas grande apparence que sa majestè 
y allast en personne, et qu'il falloit laisser faire 
aux prestres ce qui est du devoir et de la charge 
des prestres. 

Le roy insiste et persiste, ce neantmoins, 
fort et ferme pour y aller. Sur quoy M. de 
Vieilleville luy respond que ce faict luy repre- 
sente un traict de colere qui survint entre le 
. roy Loysonziesme et ung mareschal de France, 
nommé Joachim Rouault. Car le roy depescha 
le cardinal Balue, par grande faveur, pour aller 
à Lyon recevoir cing ou six mille Italiens qu'on 
luy envoyoit par la Savoie, pour le secourir 
contre le duc de Bourgoigne. Ce mareschal, 
voyant le mepris que l'on faisoit de sa personne, 
estant alors present à la cour, se vint presenter 
devant le roy, tout botté, avec trente ou cin- 

effrontement s'il luy plaisoit commander quel- 
que chose en la ville d'Angiers, car le cardinal 
Balue en estoit evesque : le roy s'enquiert quelle 
affaire il y avoit, qui le faisoit entreprendre ce 
voyaige en telle diligence et si inopinément ; 
qui luy respondit qu’il y alloit tenir les ordres 
et faire des prestres ; qu’aussi-bien peut-il faire 
la charge de l'evesque que l'evesque faisoit la 
sienne. Le roy eust si grand honte d'avoir ainsi 
perverty l'ordre, et faict ceste obmission , qu'il 
envoya en toute diligence revocquer le cardinal, 
qui n'estoit que de cinq lieues esloigné de la 
cour ; et y fust envoyé le susdict mareschal faire 
l'estat et la charge qui luy appartenoit. 

«De mesme, sire, si vous allez faire l'office 
d'un théologien ou inquisiteur de la foy, il faul- 
dra que le cardinal de Lorrainne nous vienne 
apprendre à coucher nostre bois, courants en 
lice ; quelle addresse il nous fault tenir pour le 
rompre, et nostre garbe à faire une course de 
droict fil , sans branler ny chocquer des genouil- 
leres la barriere; et tous les gestes et contenances 
d’un brave et bien adroict homme d'armes : car 
la pluspart des seigneurs de France sont desjà 
icy pour esprouver leurs personnes contre la 
vostre, puisque vous les avez tant honorés que 
de vous estre mis des tenants; et il leur tarde à 
tous, et à nous six qui avons cest honneur 
d'estre aussi des tenants avec vostre majesté, 
que le premier de juing n'est venu , puisque à 
ce jour-là vous devez ouvrir le pas du tournoy. 
D'aultre part, sire, vous meslerez la tristesse 
avec la joye en laquelle toute la ville de Paris 
en general se baigne d'une incredible alleigresse ; 
car, de faire des executions de justice si sangui- 
naires et cruelles parmy des nopces , cela est de 
fort maulvais presaige. Par ainsi, il me semble, 
sauf vostre meilleur advis, sire , que ceste par- 
tie se doit remettre à une aultre fois, et quand 
toutes les festes seront passées , les estrangiers 
et tout le monde retirés. » 


CHAPITRE XXV. 


Le roi va au parlement, ct fait arréter quelques magistrats 
suspects d'hérésie. 


Ceste remonstrance reffroidit tellement le 
roy, qu'il protesta de n'y aller poinct. Mais elle 
ne fust pas si secretement faicte, que le cardinal 


quante gentilshommes, luy demandant assez | ne la sceut à une heure de là; et voulut, par 


45 


706 


grande colere , venir remettre le roy au zele où 
il l'avoit laissé. Mais il n'y avoit ‘plus d'ordre; 
car, estant sa majesté couchée, les gardes luy 
refuserent le passaige. Cependant il ne dormist 
pas toute la nuict; car il fist sçavoir à tous les 
cardinaux et evesques de la suicte et de la ville, 
qu'ils eussent à se trouver au plus matin au le- 
ver du roy; qui n'y faillirent pas. Et entrerent 
les cardinaulx de Bourbon, de Lorrainne, de 
Guyse et de Pelvé, les archevesques de Sens et 
de Bourges, les evesques de Paris et de Senlis, 
trois ou quatre docteurs de Sorbonne et l'inqui- 
siteur de la foy de Mouchy, qui luy tindrent 
tant de langaiges et comminatoirs de l'ire de 
Dieu, qu'il pensoit desjà estre dampné s'il n'y 
alloit. Et ainsi marcha avec tous ses gardes, 
sans oublier les Suisses, le tambour battant , et 
les cent gentilshommes de sa maison, et soubs 
le poisle, avec grande magnificence. Et des- 
cendu aux Augustins, il monte en la grand’- 
chambre , et s'assied en son lict de justice, soubs 
le dais là preparé, et commanda à son procu- 
reur-general Bourdin de y proposer la mercu- 
riale. Qui attacque d'entrée cinq ou six conseil- 
lers mal sentants de la foy, entre lesquels estoit 
un nommé Anne du Bourg , qui soustint si au- 
dacieusement devant le roy sa religion , en de- 
primant la nostre, que sa majesté jura en grande 
colere qu'elle le verroit brusler tout vif de ses 
propres yeulx auparavant six jours : et com- 
manda de le mener prisonnier en la Bastille, 
avec cinq ou six aultres; puis se leva bien fas- 
ché, commandant à toute l'assemblée de para- 
chever le reste. 

Arrivé aux Tournelles, il se repentit d'y avoir 
esté, bien marry qu'il n'avoit creu M. de Vieil- 
leville ;car, par les rues, ilen oioit plusieurs qui 
murmuroient de ceste entreprise, à cause des 
conseillers que l’on menoit prisonniers', qui es- 
toient des meilleures familles de Paris, et qui 
fort conscientieusement administroient la justice 
aux parties. 

Enfin , le premier de juing , le roy ouvrit le 
pas du tournoy, où il fut couru d'une merveil- 
leuse addresse. Et monstrerent bien les Fran- 
çais aux Hespaignols qu'ils sont plus experts 
que eulx au faict de la cayallerie , et que la lance 
sur toutes armes leur appartient , pour s'en sça- 
voir mieulx aider que toute aultre nation de la 
chrestienté ; car, de cent Français qui coururent, 

il n'y en eust pas quatre qui ne rompissent leur 
bois, et bien peu des Hespaignols, qui s'y 
monstrerent si mal adroicts, que à plusieurs 
les lances sortoient des poings et les laissoient 
tomber à terre, faisants au reste des courses si 
branslantes, que l'on pensoit à toute heure qu'ils 
dussent tomber. Et M. de Vieilleville print si 
dextrement, en une course , ung Hespaignol qui 
couroit contre luy , neveu de domp Ruy Gomes, 
qu'il le desarma et le jecta de l'aultre costé de la 
lice ; qui fut un cas admirable, car cela n'estoit 
encores advenu, et n'advint oncques puis tant 
que le tournoy et les joustes durerent. 

Et pour donner halaine au roy el aux six te- 
nants avecques luy, les nopces du roy d'Hespai- 
gne avec madame Elizabeth se celebrerent en 
l'église Nostre-Dame de Paris, audict mois de 
juing 1559, en telle pompe, magnificence et 
solemnité, que l'on peult penser estre faictes en 
un mariaige de telles, si puissantes et incompa- 
rables majestés. Le duc d'Alve en fut le vidame, 
qui l'espousa au nom du roy catholique , son 
parent et son maistre, | 

La feste dura huict jours pour le moins ; et 
tous les princes , cardinaulx et seigneurs firent 
des festins à tour de rolle, à qui mieulx mieuls, 
et à l'envy à qui feroit la plus excessive et somp- 
tueuse despence, pour ayoir la vogue parmy 
les Hespaignoles. 


CHAPITRE XXVI. 


M. de Vieilleville désapprouve les conditions de la paix faite 
avec la Savoie. 


Mais le roy, pour l’extreme envie qu'il avoit 
de recommencer les joutes, abregea tous ces 
festins, et ouvrit le pas, les huict jours expirés, 
des nopces et tous les festaiges , contre l'oppi- 
nion toutesfois de M. de Vieilleville; disant à 
sa majesté qui luy sembloit qu'elle avoit assez 
demené ce passe-temps, et qu'en son particu- 
lier elle en rapportoit ung merveilleux honneur, 
et sa noblesse une bien grande reputation ; et 
qu'il estoit necessaire de regarder aux nopres 
de M. de Savoye et de madame Marguerite sa 
sœur; car, puisqu'il estoit là en personne, il es- 
toit plus que raisonnable de le depescher, sans 
le tant faire languir. Aussi sadite majesté res- 
pondit que au premier de juillet il y mettrait 
une fin; car tout ce qui dependoit de ce mariaige 

n'estoit encores decidé, estant question de 
rendre au duc de Savoye tout le Piedmont, la 
Savoye , la ville de Bourg , et tout le pays de 
Bresse ; et que monsieur le connestable qui ma- 
nioit ceste affaire, sur lequel il s'estoit du tout 


en tout remis et fié, n'estoit encores prest, mais | 


qu'il attendoit sa resolution devant huict jours, 


et de tous les entremetteurs de ce mariaige | 


d'une part et d’aultre , qui estoient tous assem- 
blés en sa maison d'Escouan pour cest effect. 
De quoy M. de Vieilleville demeura fort es- 
tonné ; et ne pouvoit bien comprandre ny faire 
entrer en son esprit qu'il fallut rendre et quicter 
tant de provinces, villes et chasteaulx, avec 
une si esmerveillable estendue de pays, qui 
avoit cousté au feu roy son pere et à la couronne 
de France plus de quarante millions d'or, et cent 
mille testes à conquerir, pour le mariaige d'une 
fille de France, dont l'ordinaire estoit tout cou- 
rant, et à grandissime joye , à cent cinquante 
mille escus pour le plus : car les ducs d'Italie et 
d’Allemaigne qui sont souverains s'y battent à 
la perche , pour le très-remarquable et très-il- 
lustre honneur qu'ils enracinent en leurs mai- 
sons et posterités , despouser les filles du plus 
grand roy de toute l'Europe ; et que ung duc 
de Ferrare , pour espouser Renée , fille du roy 
Loys douziesme , n'en cust jamais davantaige ; 
encores n'en fust-ilpayé que de la moitié comp- 
tant, et le reste en papiers. Et ne se peust M. de 
Vicilleville garder, pour l'indicible regret 
qu'il avoit de veoir ung tel desmembrement 
de l'estat de France, de luy remonstrer tout 
ce que dessus; y adjoustant davantaige que 
monsieur le conneslable luy faisoit bien pra- 
ticquer la puissance et authorité d'un connes- 
table de France; car on dict communement qu'il 
peult engaiger la tierce partie du royaume en 
une extreme necessilé ; « on n'y a pas failli à ce 
coup, car pour estre quicte de sa ranson à M. de 
Savoye , de qui il estoit prisonnier, montante à 
quatre cents mille escus , il vous a forcé d’arra- 
cher ce trés-riche et trés-luisant fleuron de vostre 
couronne , couvrant son jeu du mariaige de ma- 
dame vostre sœur, qui n'eust pas esté la pre- 
miere fille de France qui aict finy ses jours en 
une bonne abbaye ; aussi bien elle a quarante 
ans passés. — Mais que deviendront , sire , ces 
heaulx parlements de Thurin et de Chambery, 
et les chambres des comptes que le feu roy vos- 

tre seigneur et pere, avec ung grand nombre 
d’aultres. Estats, y avoit institnés à la française; 
à l'exercice desquels une infinité de Français s'y 
estoient peuplés et arassés: et desjà à Thurin 


| On parloit aussi bon français que à Lyon; car 





les habitants quictoient leur langaige naturel 
d'italien corrompu pour apprendre le nostre , 
et s'y delectoient. 

« Et pouvez croire, sire, que incontinent que 
le duc de Savoye sera rentré en ses terres, il 
exterminera itout ce que yous y avez planté, 
pour en faire perdre la mémoire à jamais : de 
sorte que toute la gloire que la France avoit ac- 
quise en Italie, par l'espace de vingt-six ou 
trente ans, sera du tout estaincte; et l'espe- 
rance de pouvoir jamais retirer le duché de 
Milan vous est entierement eschappée et perdue ; 


mais ce qui me trouble l'esprit et dragonne 





l'ame , est que vous avez faict cest advantaige au 
lieutenant général de vostre naturel et mortel 
ennemy le roy d'Hespaigne ; qui sera, par le 
moyen de ceste voisinance, quand jl luy plaira, 
aux portes de la ville de Lyon; laquelle aupa- 
ravant ceste alliance estoit quasi au milieu de 
vostre royaume , et est maintenant devenue 
frontiere. Mais bien plus, sire , il ne fault que 
ceste advantageuse commodité pour leur faire 
chercher les moyens de bien - tost rompre la 


| paix. Par ainsi, c'est à votre majesté à se tenir 
_ Sur ses gardes ; car il y a aultant de fiance -et 


de seureté en la foy hespaignole, qu'en la santé 
de l'homme qui a cent ans passés. » 

Le roy ne pust respondre , sur ceste brave et 
trés-considerable remonstrance , aultre chose 
sinon qu'il maudissoit l'heure qu'il ne luy avoit 
communiqué ceste affaire, deux ou trois mois 
premier que d'y entrer; car il ne se pouvoit 
mieulx dire ny conseiller, rejectant toute flatte- 
rie , pour la conservation de son estat , adjous- 
tant en grande colere qu’il s'estoit grandement 
oublié de faire un tel advantaige à sa sœur, qui 
estoit quasi la septieme partie de son royaume; 
et qu'il ne sçavoit à qui s'en prendre qu'au con- 
nestable, qui avoit mis sus le premier propos de 
ce ‘mariaige, estant encores prisonnier dudict 


„duc de Savoye , qui luy avoit faict present de 


sa rançon ; mais qu'il se consoloit d'une chose, 
que ledict duc de Savoye avoit fort volontaire- 
ment accepté l'estat de connestable de France 
après sa mort, et en a la reserve bien depes- 

chée , qui l'asseuroit que à jamais la paix sera 
inviolable entre le roi d'Hespaigne et lui. Mais 
M. de Vieilleville repliqua qu'il estoit à craindre 
qu'il en usast comme le comte de Sainct-Paul , 
de la maison de Luxembourg , qui fut créé 
connestable de France par une paix qui se fist 
aussi entre le roy Loys onziesme et le duc de 
Bourgoigne, duquel il estoit lieutenant-general ; 
mais toujours il favorisoit par soubs main le duc 
de Bourgoigne son premier maistre, au grand 
desavantaige du roy Loys, auquel il fist une in- 
finité de frasqueries et tradiments, comme il se 
peult veoir aux memoires de Philippes de Comi- 
nes. Mais le roy repartit incontinent, disant que 
si le duc de Savoye entre en ce jeu-là , il luy 
fera aussi-tost trancher la teste, que fist son 
predecesseur à l'aultre. 


CHAPITRE XXVIL 
Le roi entre en lice dans un tournoi et rompt plusieurs lances. 


Sur ces discours il arriva ung gentilhomme 
nommé La Couldre, devers le roy, de la part 
de monsieur le connestable, qui luy apporta 
l'entiere resolution du mariaige, et que ce qui 
avoit tenu les choses en telle longueur, prove- 
noit de l'oppiniastreté des ministres et agents 
du duc de Savoye , qui vouloient qu'on leur quic- 
tast tout le Piedmont en general; mais que le 
connestable avoit tant combattu et estreint, 
qu'il avoit reservé le marquisat de Saluces 
pour sa majesté, dont ils estoient demeurés 
d'accord ; qui est une marque d'honneur pour 
Ja couronne de France, affin que le duc de Sa- 
voye, ses enfans et sa posterilé, cognoissent 
que nos rois avoient aultrefois conquis et pos- 
sedé tout le Piedmont et la Savoye ; mais qu’en 
faveur d'une fille de France qui fut mariée en 
leur maison, et de laquelle ils estoient sortis, 
on leur avoit rendu et comme gratuitement 
donné tout ce qu'ils possedoient de-ca et de-là 
les monts, se reservant seulement le marquisat, 
pour, par ceste immense liberalité, les rendre 
plus obeissants et affectionnés à la maison et 
couronne de France, y faire service et se ranger 
à jamais de son party, et le tenir inviolable- 
ment envers tous et contre tous: c'estoient les 
propres mots de la depesche de La Couldre. 

De quoy sa majesté demeura très-contente, 
et la communiqua tout incontinant à M. de 


MÉMOIRES SUR VIFILLEVILLE, 


11559] 


Vieilleville, pour desraciner de son cueur tous 
les regrets qu'il avoit de ceste grande diminution 
de son estat; luy disant que c'estoit à la verité 
une fort tirannique usurpation que le feu roy, 
son seigneur et pere , avoit faicte sur le pere de 
cestuy-cy , car il n'y avoit aulcun droict ; et que 
ce n'estoit pas vivre en bon chrestien de jecter 
ainsi ung povre prince de sa terre, et l'en des- 
pouiller du tout, et quand il n’y auroit aultre 
considération que pour descharger l'ame de 
sondict seigneur et pere, il veult rendre a ce 
duc ce qui luy appartient ; aussi , qu'il le trouve 
trés-gentil prince et de gaillarde humeur, du- 
quel il espere tirer de bons et grands services , 
et qu'il ne sera ny trahistre ny ingrat. 

Quand M. de Vieilleville veid le roy ainsi tres- 
buché en la pieté et au christianisme , jusques à 
accuser son pere de tirannie, tant s'en fallut 
qu'il s'advanceast de rien replicquer davan- 
taige, qu'il se repentit en l'ame d'en avoir tant 
dict. 

Enfin, estant toutes choses concernant le ma- 
riaige de Marguerite de France avec le duc de 
Savoye, qui toujours s'intituloit ainsi, encores 
qu'il n'y eust ung seul poulce de terre, bien 
resolues et accordées, le roy voulust recom- 
mencer les joustes. Et après le disner du dernier 
de juing 1559 , il demanda ses armes, ayant 
faict dès le matin publier l'ouverture du tour- 
noy; lesquelles apportées, il commanda à M. de 
Vieilleville de l'armer , encores que M. de Boisy, 
grand escuyer de France, fust present , auquel 
appartenoit , à cause de son estat, cest honneur. 
Mais obeissant M. de Vieilleville à ce comman- 
dement, il ne se peust garder , luy mectant l'ar- 
met en teste, de dire à sa majesté, avec ung 
profond soupir , qu'il ne fist de sa vie chose plus 
à contre-cueur que ceste-là, 

Sa majesté n'eust pas loisir de luy en deman- 
der la raison, parce que M. de Savoye se pre- 
senta en l'instant tout armé; auquel le roy dist 
en riant qu'il serrast bien les genoulx, car il 
l’alloit bien esbranler , sans respect de l'alliance 
ny de fraternité. Là-dessus ils sortent de la salle 
pour venir monter à cheval, et entrent en lice 
où le roy fist une très-belle course, et rompit 
fort bravement sa lance : M. de Savoye sembla- 
blement la sienne ; mais il empoigna l'arson, le 
tronsson jecté, et bransla quelque peu; qui 
diminua la louange de sa course. Toutesfois 

plusieurs attribuerent ceste faulte à son cheval 
rebours. 

M. de Guyse vint après, qui fit fort bien. Mais 
le comte de Montgomery, grand et roidde 
jeune homme, lieutenant du sieur de Lorges 
son pere, l'un des capitainnes des gardes, print 
le rang de la troisiesme course, qui estoit la 
derniere que le roy devoit courir; car les te- 
nants en courent trois, et les assaillants une. 
Tous deux se chocquent à oultrance et rompent 
fort dextrement leur bois. M. Vieilleville., au- 
quel appartenoit de courir, comme l'un des te- 
nants après le roy, pour faire aussi ses trois 
courses, se presente, et veult entrer en lice ; 
mais le roy le pria de le laisser faire encores 
ceste course contre le jeune Lorges, car il vou- 
loit avoir sa revanche ; disant qu'il l'avoit faict 
bransler et quasi quicter les estrieux. M. de 
Vieilleville luy respond qu'il en avoit assez faict, 
et avec très-grand honneur ; et, s'il se sent in- 
teressé, qu'il en alloit tirer pour luy sa raison; 
et s’il ne se tient bien, il ne le traictera pas plus 
doulcement qu'il a faict le neveu de Domp Ri- 
gonnes. Sa majesté ce nonobstant voulut faire 
encores faire ceste course contre ce Lorges, et 
le fist appeller. Sur quoy M. de Vieilleville luy 
dist : « Je jure le Dieu vivant, sire, qu'il y a plus 
de trois nuicts que je ne fais que songer qu'il 
vous doibt arriver quelque malheur aujourd'huy, 
et que ce dernier juing vous est fatal : vous en 
ferez comme il vous plaira. » 

Lorges se voulut excuser aussi, disant qu’il 
avoit faict sa course, et que les aultres assail- 
Jants ne permettoient pas qu'il fist sur eulx ceste 
anticipation. Mais sa majesté l'en dispensa, luy 
commandant d'entrer en lice. A quoy, par très- 
grand malheur, il obeist ; et print une lance. 


CHAPITRE XXVIII. 


Le roi Henri TI est blessé à mort par le comte de Lorges, fils 
du comte de Montgommery. — Mort de ce roi. 


Or fault-il noter , premier que d'entrer en ce 
mortel discours, qu'à toutes courses, et tant 
qu'elles durent, toutes les trompettes et clai- 
rons sonnent et fanfarent sans cesse , à tue teste 
et estourdissements d'oreilles. Mais incontinent 
que tous deux furent entrés en lice , et commencé 
leurs courses, elles se turent toutes coyes, sans 
aulcunement sonner, qui nous fist avec horreur 


PAR V. CARLOIX.—LIV. VII, CHAP. XXVII. 


709 


présaiger le malheureux désastre qui en advint : 
car ayants tous deux fort valeureusement couru 
et rompu d'une grande dexterité et addresse 
leurs lances, ce mal habile Lorges ne jecta pas, 
selon l'ordinaire coustume, le tronsson qui de- 
meure en la main, la lance rompue, mais le 
porta toujours baissé ; et en courant rencontre 
la teste du roy , duquel il donna droict dedans la 
visiere, que le coup haulsa, et luy creva ung 
œil; qui contraignit sa majesté d'embrasser le 
col de son cheval , lequel ayant la bride laschée, 
paracheva sa carriere, au bout de laquelle le 
grand et premier escuyer se trouverent pour 
l'arrester, selon la coutume : car, à toutes les 
courses que faisoit le roy , ces deux officiers en 
faisoient aultant hors lice; et luy osterent son 
habillement de teste, après avoir descendu de 
cheval, pour le mener en sa chambre; leur di- 
sant avec parolle fort foible qu'il estoit mort, et 
que M. de Vieilleville avoit bien preveu ce mal- 
heur quand il l'armoit ; et que auparavant il 
l'avoit instamment voulu divertir de recommen- 
cer le tournoy , «et qu'encore tout à ceste heure, 
il a faict ce qu'il a pu pour m’empescher de faire 
ceste mauldite course ; mais que l'on ne pouvoit 
fuir ny éviter son destin.» Et sur ces propos, 
il fut conduict et porté en sa chambre par M. Le 
Grand et M. de Vieilleville, qui fut fermée et 
interdicte à tout le monde ; de laquelle le roy 
ordonna M. de Vieilleville surintendant general, 
affin que personne n'y entrast, sinon ceulx qui 
y pouvoient faire service, comme medecins , 
chirurgiens, appoticquaires , valets de chambre 
et de garderobe qui estoient en quartier; mesme 
la royne n'y sceust entrer, crainte de luy ac- 
croistre ses douleurs, ny pas ung des princes se 
presenta. 

Cing ou six chirurgiens des plus experts de 
France firent toute diligence et devoir de pro- 
fondir la playe, et sondre l'endroict du cerveau 
où les esquilles du tronsson de la lance pou- 
voient avoir donné. Mais il ne leur fust possi- 
ble, encores que durant quatre jours ils eussent 
anatomisé quatre testes de criminels que l'on 
avoit decapités en la conciergerie du pa ais et 
aux prisons du grand Chastelet ; contre lesquelles 
testes on coignoit le tronsson par grande force 
au pareil costé qu'il estoit entré dedans celle du 
roy ; mais envain. 

Le quatriesme jour il reprint ses esprits , car 

la fievre continue l’avoit laissé, laquelle, depuis 
l'heure de sa blessure, ne l'avoit abandonné , et 
fist appeller la royne ; et se presentant toute 
esplorée, il luy- commanda de faire depescher 
les nopces de sa sœur le plustost qu'il luy seroit 
possible. Puis il demanda à M. de Vieilleville, 
qui n'avoit jamais abandonné son lict sans se 
despouiller, et tousjours present quand on le 
pensoit , où estoit le brevet de l'estat de mares- 
chal de France, qui luy fut incontinent pre- 
senté; et l'ayant sa majesté, le bailla à ladicte 
dame, la priant de le signer tout à l'instant, et 
en sa presence, ce qu'elle fist ; et luy enjoignist, 
comme par testament et derniere volonté, d'exe- 
cuter la teneur dudict brevet, sans fraude ny 
connivence , tout, aussi-tost que l’occasion s'y 
offriroit : ce qu'elle promist sur son honneur et 
sur son ame. 

Puis luy recommanda l'administration du 
royaume, avec leur fils aisné encores bien jeune, 
qui luy succedoit ; et qu'elle eust soing de leurs 
aultres enfants, et qu'elle et eux priassent et 
fissent prier Dieu pour son ame: car, de son 
corps, il sentoit bien, par l'horrible mal qu'il 
souffroit, que c'estoit faict de sa vie : la priant 
là-dessus de se retirer. Ce propos finy , elle le 


laissa ; mais si M. de Vieilleville ne l'eust sou- | 


tenue elle tomboit à terre; ct la fallut porter en 
sa chambre , où arrivée, et revenue à soy , com- 
mencea en toute diligence de donner ordre 
pour les susdictes nopces, qui furent faictes 
cinq jours après le commandement , et ressem- 
bloient mieulx ung convoy de mortuaire et fu- 
nerailles, que à aultre chose; car, au lieu, de 
haultbois, violons et autres resjouissances, ce 
n'estoient que pleurs, sanglots , tristesses et re- 
grets; et, pour mieulx representer ung enter- 
rement , ils espouserent ung peu après minuict, 
en l'église Saint-Paul , avec torches, flambeaux, 
et toutes aultres sortes de luminaires, pour es- 
clairer toute la suicte : car le roy avoit desjà 
perdu la parolle, le jugement et tout usaige de 
raison, ne cognoissant plus personne. Si bien 
que le lendemain des nopces, qui estoit le 
dixiesme de juillet 1559, Dieu en fit sa volonté; 
et luy, rendit l'esprit. 

Laissant , par sa mort, Paris universellement 
troublé, et le royaume quasi remply de tris- 
tesses, d’extremes fascheries el ennuys; car 
toute la grandeur des prélats , des scigneurs et 

de la principale noblesse de France , estoit alors 
venue en ladite ville pour l'ardant desir que 
toutes personnes de moyen et de qualité avoient 
de participer en tant d’aises et de contentements 
des mariaiges des filles de nos roys, ét du bien 
de la paix tant desirée èt necessaire. 

Je passe soubs silence le deuil désesperé qui 
se demenoit par la royne, par la royne d'Hes- 
paigne , Elizabeth sa fille, madame Marguerite, 
nouvelle duchesse de Savoye, et generalement 
par toutes les princesses et dames de la cour ; 
car on ne peult ignorer ny doubter que la deso- 
lation n'y fust excessive et quasi mortelle. 

Je ne parle non plus de l'affliction qui avoit 
saizy les cueurs du duc d’Alve et de tous les sei- 
gneurs d'Héspaigne qui l'avoient accompaigné 
en France, car leur deuil ne se pourroit expri- 
mer, tant à cause de l'incroyable desolation où 
éstoit leur nouvelle royne, que pour se veoir 
frustrés des honneurs et proufficts que les ca- 
resses el faveurs ordinaires du feu roy leur pou- 
voient faire esperer ; car il les sçavoit nommer 
tous par leurs noms et surnoms, qui les asseu- 
roit que sa majesté ne les oublieroit jamais, et 
que à la longue ils s'en pourroient prevaloir ; et 
desjà quatre d'iceulx avoient des reserves des 
premiers estats vacquants de gentilshommes 
ordinaires de la chambre du roy, et en avoient 


| les brevets signés de sa main qu'ils monstroient 


à tout le monde, par grande faveur et hon- 
neur. 

De m'estendre aussi à spéciffier les angoisses, 
creve-cueurs et tristesses qui se combattoient en 
l'esprit et au cucur de M. de Vieilleville, pour 
la perte d'ung si très-excellent et trés-bon mais- 
tre, ce seroit chose superflue ; car il n'y a per- 
sonne, de si povre entendement qu'elle puisse 
être, qui ne juge, par le progrès de ceste his- 
toire, qu'elles dévoient estre excessives et mor- 
telles , voire plus fortes à passer quasi que la 
mort mesme, veu la grande créance qu'il avoit 
prise en luy et l'estime que sa majesté en faisoit, 
qui l'avoit mys en une merveilleuse esperance 
d'estre ung jour fort grand, et que s'il eust vescu 
il n'eust pas remys la recompense de ses signa- 
lés services en la main d’aultruy, mais les eust 
remunerés en personne , et bientost , jusques à 
le faire connestable de France, si l'occasion s'y 
fust offerte, et luy en avoit desja secretement 
donné une bonne parolle; attendant l'effect de 


(1560) 
laquelle il le tiroit du gouvernement de Metz, 
qu'il donnoit en sa faveur à M. d'Espinay son 
gendre, et le faisoit, pour toujours l'approcher 
de sa personne , gouverneur de l'Ile-de-France, 
tant estoit grande l’'amytié qu'il luy portoit , 

que ses braves, signalés et incomparables ser- 
vices luy avoient acquise, et lesquels ce très- 
debonnaire et très-magnanime prince, qui fut 
toute sa vie aultant esloigné de l'ingratitude 
que la terre des cieulx , n’eust jamais oubliés. 





LIVRE HUITIEME. 


CHAPITRE Hi. 


M. de Vieilleville est fait chevalier d'honneur de la reine 
Catherine de Médicis. 

— La reine mere, qui prevoyoit bien que 
M. de Vieilleville seroit de ce nombre, le subro- 
gea en la place de son chevalier d'honneur qui 
estoit demeuré malade à Paris, et eust ses trois 
logis accoustumés au pied du chasteau, pour 
son train en la ville, et pour son escurie ung 
bon villaige. Par aultre voye n'y pouvoit-elle 
donner ordre, car tous les officiers de la maison 
du roy, son seigneur et fils, chancelier, treso- 
riers , secretaires des commandemens , capji- 
tainnes des gardes, mareschaulx de logis, mais- 
tres d'hostels et des requestes, se trouvoient de 
grand matin au lever du roy pour recevoir les 
commandements , et s'y faisoient toutes ordon- 
nances par les deux freres, sans que sa mere y 
fust appelée, qui estoit un mespris du tout in- 
supportable. Et, entre aultres, ils en firent pu- 
blier une, que quiconque, de quelque qualité 
qu'il fust , parleroit de convoquer et assembler 
les estats, seroit declairé ennemi du roy, et 
coulpable du crime de leze-majesté , donnants à 
entendre à sadicte majesté que , s’il permettoit à 
son peuple de luy eslire un conseil, il le voul- 
droit doresnavant tenir comme soubs la verge , 
tellement qu'il ne luy demeureroit rien d'un 
roy que le tiltre seulement, et que ce seroit 
faire grand tort et injufe à sa prudence, qu'il 
avoit desjà assez grande et suffisante pour gou- 
verner et soy et son peuple, langaige causé et 
contenu en ladicte ordonnance, laquelle, oultre 
la publication qui en fust faicte par la ville et 


1! Les deux premiers chapitres manquent dans le ma- 
nuscrit, ainsi que le commencement du troisième, 





faubourgs d'Amboise, ils firent imprimer, affin 
que toute la France n’en pretendist cause d'igno- 
rance. 

CHAPITRE IV. 


Conjuration d'Amboise. 


Ceste publication cependant fist esclorre ce 
que l'on couvoit il y avoit plus de quatre mois; 
car un grand nombre de noblesse s'esleva et 
print les armes pour s'y opposer, et choisirent 
ung chef nommé la Regnaudye, qui avoit, pour 
conduire son entreprise, trente capitainnes vail- 
lants et bien experimentés ; le but de laquelle 
estoit seulement de se saisir des deux freres, et 
mettre le roy en liberté, qu'ils retenoient comme 
par force et violence, et restablir les anciennes 
loix, statuts et coustumes de France , sans aul- 
cunement attenter à la personne de sa majesté. 
Et avoit ledict la Regnaudye, oulire les trente 
capitainnes, environ cinq cents chevaulx et grand 
nombre de gens de pied, qui tous vindrent se 
rendre , par un fort secret rendez-vous, en ung 
chasteau assez près d'Amboise, nommé Noyzé. 

La nouvelle de ceste trouppe, si-tost et si 
inoppinément assemblée , troubla merveilleuse- 
ment le roy, MM. de Guyse et toute la cour, ne 
pouvants, sa majesté et ses deux gouverneurs , 
imaginer l'occasion de ceste esmeute, et encores 
moins penser comme il estoit possible que tant 
de gens se peussent trouver ensemble si près 
d'eulx sans avoir esté descouverts ; qui fut leur 
grand estonnement , d'aultant que les villaiges, 
à lieue et demie à la ronde de la cour, sont char- 
gés ordinairement de trains, de valetaille et de 
chevaulx; et Noyzé n'en est distant que de cinq 
quarts de lieue pour le plus. Qui fut cause que 
sadicte majesté, par le conseil des deux freres, 

envoya querir M. de Vieilleville, auquel elle 
commanda d'aller devers eulx leur demander 
pour quelle raison ils sont là assemblés et en 
armes ; s'ils veulent faire perdre aux Français la 
louange et reputation qu'ils ont de tout temps 
acquise sur toutes les nations du monde, d'estre 
trés-fidéles et trés-obéissants 4 leur prince; et 
que ce n'est pas la façon des subjects, quand 
ils ont quelque remontrance à luy faire , de la 
presenter avec les armes , mais qu'il y fault ve- 
nir en toute reverence et humilité; et que, se 
mettants en ce devoir, il les peult assurer de sa 
part qu'il leur accordera tout ce qu'ils deman- 
dent, et qu'ils peuvent venir en toute seureté 
faire leur remonstrance ,leur promectant, en foy 
de prince, qu'il ne leur adviendra aulcun mal ; 
et leur pardonne dès ceste heure , par serment 
royal et de prince trés-chrestien, toute la faulte 
qu'ils ont commise en ce port d'armes , et d'a- 
voir tant ozé que d'approcher si près de son 
logis et de sa personne a force ouverte. 

Sur quoy M. de Vieilleville, qui cognoissoit 
la felonnie des deux freres, ne voulant laisser 
une telle marque de tradiment à sa posterité, 
feist une reponce fort subtile et de grande ruze 
à sa majesté , par laquelle il s'exempta de ceste 
ruineuse et sanglante charge, et qui fust telle : 
k «Sire, vostre majesté me faict très-grand hon- 
neur de m'employer en ceste créance, que j'exe- 
cuteray de très-ardant courage et en toute fide- 
lité ; mais je m'asseure que je perdray ma peine, 
parce que , ayants commis une telle faulte, qui 
ne se peult mieux nommer que vraye rebellion 
à son roy, et par consequent convaincus du 
crime de leze- majesté , il fault necessairement 
que ce soit ung prince qui leur porte ceste pa- 
rolle de vostre part; qu'ils ayent double asseu- 
rance de leur vie, et de tout ce que vous leur 
promettez : la premiere, de la parolle de vostre 
majesté , qui est comme ung arrest sans appel 
et qui ne se peult retracter ; et l'aultre, de celle 
du prince qui la leur porte , que vous ne voul- 
driez pour rien enfraindre ny desayouer, à cause 
de sa grandeur; car il n'y en a poinct en ceste 
compaignie qui n'aist cest honneur de vous ap- 
partenir en quelque degré de consanguinité : et 
seront , par ce moyen, vos deux parolles confir- 
matives, et comme pleigées l’une de l'aultre; là, 
où de la mienne ils ne doubteront jamais que 
yous ne passiez par dessus qu?1.c il vous plaira, 


MÉMOIRES SUR VIEILLEVILLE, 


— — a — —— — — — — — — — — —— — — — — — — 


11560) 


n’estant que gentilhomme et servitéur, et que 
me desavoueriez tousjours, pour petite et ligiere 
occasion; qui les fera entrer en ung soupçon et 
defiance nompareille. » 


CHAPITRE V. 
Punition des conjurés. 


Sur ceste saige responce , que le roy et ses 
oncles trouverent pertinente, ils changerent 
d'advis ; et donnerent ceste créance à M. le duc 
de Nemours , qui l'accepta trop promptement , 
sans en considerer la conséquence ny les évene- 
ments , et partit d'Amboyse avec cent chevaulx 
pour parler à eulx ; qui ouvrirent à luy dixiesme 
la porte du chasteau de Noyzé. Et ayant para- 
chevé ses discours, et juré en foi de prince, sur 
son honneur et dampnation de son ame, et oul- 
tre ce signé de sa propre main, Jacques de Sa- 
voye, qu'il les rameneroit sains et saulves, et 
n’auroient aulcun mal, quinze des principaulx 
et mieulx parlants d'iceulx , s'asseurants en sa 
foy, seing, et parolle de prince , sortirent avec- 
ques luy pour faire leur remonstrance au roy ; 
estimants à grand heur et advantaige d'avoir 
libre accès à sa majesté , sans qu'il fust besoing 
de l'acquerir par armes ny par force. 

Mais estants arrivés à Amboyse, ils furent 
incontinent resserrés en prison , et tourmentés 
par cruelles géhennes. Ce que voyant M. de 
Nemours , il entre en une merveilleuse colère et 
desespoir du grand tort fait à son honneur ; et 
poursuict par toutes instances et sollicitations 
leur délivrance, par l'entremise et intercession 
mesme de la royne régnante, de madame de 
Guyse, et d'aultres grandes dames de la cour ; 
mais envain , car à luy et à elles toutes fut re- 
pondu par le chancelier Olivier que ung roy 
n'est nullement tenu de sa parolle à son subject 
rebelle, ny de quelconque promesse qu'il luy 
aict faicte , ny semblablement pour qui que ce 
soit de sa part; et deffence faict, générale et 
par cry public, à tous et à toutes de n'en plus 
importuner sa majesté, sur peine d'encourir son 
indignation. Qui fut cause que ceste sollicitation 
cessa, au grand creve-cueur et mescontentement 
du duc de Nemours. qui ne se tourmentoit que 
pour sa signature ; car, pour sa parolle , il eust 
tousjours donné un desmentir à qui la luy cust 
voulu reprocher, sans nul excepter, tant estoit 

vaillant prince et généreulx, fors sa majesté 
seulement. 

Cependant ces quinze miserables furent exe- 
cutés à mort, comme coupables du crime de 
leze-majesté, par diverses façons, et selon qu'ils 
s‘estoient chargés eulx-mesmes soubs la torture 
par leur confession. Car les ungs furent decapi- 
tés , les aultres pendus aux fenestres duchasteau 
d'Amboise, et trois ou quatre roués : se plai- 
gnants plus au supplice du tradiment du duc de 
Nemours, que de la mort mesme qu'ils souf- 
froient fort constamment ; entre aultres, le sieur 
de Castelnau, gentilhomme de fort bonne mai- 
son, l’appella cing ou six fois sur l'échaffault 
trahistre, trés-meschant et indigne du nom de 
prince; et trempa ses mains au sang de ses com- 
paignons, encores tout chault, qui avoient esté 
sur l'heure decapités en sa presence; et les éle- 
vant au ciel toutes sanglantes, il prononcea de 
fort belles et trés-sainctes paroles en la priere 
qu'il fist à Dieu, et telles qu'il fist pleurer 
mesmes ses ennemys, principalement le chan- 
cellier Olivier, qui l'avoit condamné à mort et 
tous ses compaignons. Lequel soudain, après 
ceste execution, picqué d'ung remors et vive 
componction de conscience, tomba malade d'une 
extreme melencolie qui le faisoit soupirer sans 
cesse et murmurer contre Dieu, affligeant sa 
personne d'une estrange et espouvantable façon; 
et estant en ce furieux desespoir, le cardinal de 
Lorrainne le vint visiter; maisilne le voulut point 
veoir, ains se tourna de l'aultre costé, sans luy 
respondre ung seul mot; puis, le sentant esloi- 
gné , il sescria en ces mots : «Ha! mauldit car- 
dinal, tu te dampnes, et nous fais aussi tous 
dampner ! » Et deux jours après il mourut. 

Et parce que la Regnaudye, qui venoit joindre 
sa trouppe à Noyzé, fut tué par les chemyns , 
ceste entreprise, qui avoit esté conduite par une 
merveilleuse prudence et dexterité jusqu'au 
poinct de son execution, revint à néant et fut 
entierement renversée, non sans grand esbahis- 
sement : car les cinq cents chevaulx et gens de 
pied susditss’estoient trouvés à Noyzé, par ung 
très-secret rendez-vous , de toutes les provinces 
de France, en moins de deux jours, sans estre 
découverts ; mais par la confession des executés 
sous la question, on alla deffaire en la campai- 
gne les aultres qui s'y veroient joindre; et sem- 
blablement, par l'accusation qu'en fist ung de 

leur party, nommé des Avenelles , qui se tourna 
du costé de M. le cardinal de Lorrainne, qui les 
vendist et trahist, lui donnant advertissement 
du passaige de la Regnaudye et du chemyn qu'il 
devoit tenir. d 


CHAPITRE VI. ` 
M. de Vieilleville est envoyé à Orléans ponr y commander, 


Telles et si cruelles executions , toutefois , des- 
pleurent à la plus grande et meilleure part de 
la cour, principalement de ce qu'elles avoient 
esté faictes contre la parolle d'ung grand roy ; et 
qu'il avoit esté de ceste façon contrainct, par 
l'animosité de sesoncles, de la faulcer ; veu qu'il 
apparut à tous, par ung papier qui fut trouvé 
sur la Regnaudye après sa mort, que ce n’estoit 
poinct à luy qu'on en youloit; car il contenoit au 
premier article ces propres mots. 

« Protestation faicte par le chef et tous ceulx 
du conseil et associés en ceste saincte et politique 
entreprise, de ne attenter aulcunement, ny en 
quelque chose que ce soit, contre la majesté du 
roy ny les princes de son sang, mais pour re- 
mettre, avec l'aide de Dieu tout-puissant, le 
gouvernement du royaume en son premier es- 
tat ,-et faire observer les anciennes coutumes de 
France par une légitime assemblée des estats. » 

Et ce qui rendoit les susdites executions plus 
odieuses, provenoit des plaintes et doleances 
ordinaires que faisoit le duc de Nemours à tous 
ses amys de l'engaigement de sa parolle, et de 
la subreptice et cauteleuse façon dont on y avoit 
procédé; ne pouvant assez hault louer, comme 
faisoient tous ceulx ausquels il en parloit, le 
très-avisé et resolu entendement de M. de Vieille- 
ville, qui, par une brave et très-saige excuse, 
sedeffit d'une si scandaleuseet sanglante charge; 
en quoy il acquist un merveilleux honneur. 

Or continuant des Avenelles ses advertisse- 
ments, il asseura MM. de Guyse, sur sa vye, 
que bientôt on devoit faire partir de Rouanne- 
sur-Loyre trois grands balteaulx chargés de 
toutes sortes d'armes, avec grande quantité de 
pouldre ; et qu'il y avoit bon nombre d'arque- 
busiers ordonnés pour leur escorte et conduicte, 
et qu'il seroit bon d'envoyer à Orleans quelques 
capitainnes de marque avec des forces pour at- 
tendre ou prévenir leur passaige et les arrêter. 
Surquoy M. de Vieilleville fut appellé, et com- 

mandement À luy faict , par le roy , d'aller à Or- 
leans pour cest effect. 

Lequel , suyvant son accoustumée prudence, 
~ respondit qu'il estoit tout prêt de partir, mais 
qu'il estoit à craindre que M. de Montpensier, 
qui en estoit gouverneur, trouva maulvais que 
l'on entreprint sur son gouvernement , et qu'il 
seroit bon de l'en advertir. «C'est tout un, dist 
le roy, en la presence de ses oncles, qui luy 
avoient dressé ceste partye pour l'escarter d'au- 
près de la royne mere; il faut nécessairement 
que vous y alliez; car la chose requiert une 
grande celerité. — Que votre majesté doncques, 
sire, respond-il, me face promptement depes- 
cher ung pouvoir pour commander absolument 
en la ville et duché d'Orleans, comme votre 
lieutenant général, pour deux mois seulement , 
s'y estant offerte une occasion qui importe 
grandement à votre service. » Ce qui fust depes- 
ché du soir au lendemain; car on n’en deman- 
doit que l'absence : et lui furent donnés cent 
harquebusiers à cheval. 


CHAPITRE VIL. 
M. de Vieilleville défait une troupe de rebelles. 


Arrivés que nous fusmes à Clery , M. de Vieil- 
leville envoya ses fourriers devant, tant pour 
dresser son logis, que pour le quartier des sus- 
dits arquebusiers. Et despecha un gentihomme 
devers les prevost , bailly, juges et officiers de 
l'hostel de ville, pour les advertir de sa venue, 
avec son pouvoir scellé du grand scel et signé 
de la main du roy; aultrement luy eussent-ils 
fermé les portes : excusables pour deux raisons; 
l'une que l'on estoit en temps d'hostilité , car au 
loing de la cour on tenoit le roi pour assiégé ; 
l'autre qu'ils avoient un grand prince pour gou- 
vernéur , qui les eust toujours advoués de n'ou- 
vrir poinct leurs portes à geus de guerre, soubs 
une simple lettre de cachet que l’on falsifie sou- 
vent, sans son commandement exprès, ou celui 
de sa majesté. 

De sorte que ce pouvoir , obtenu par la grande 
providence de M. de Vieilleville‘, fust cause que 
les juges et officiers susdits, et quasi tous les 
plus apparants et riches bourgeois de la ville, 
même du clergé , vindrent au-devant de lui plus 
d'une lieue, pour lui offrir toute obéissance et 
service, premierement au roy, puis pour son 

particulier; et qu'il estoit le très -bien venu, 
s'estimant bien fortifiés et asseurés par sa pré- 
sence , en telle fluctuation d'affaires et de trou- 
bles qui pour lors regnoient ; et que sa majesté 
ne leur eust sceu envoyer ung seigneur ni aulire 
chevalier pour les garder et conserver qui leur 
eust esté plus agréable ; avec une infinité d'aul- 
tres louanges qui seroient trop longues à réci- 
ter : et le logerent de commun assentement chez 
le prevost de la ville, qui est le premier estat 
de judicature de toute la duché. Et dès la mesme 
heure de son arrivée, il posa des sentinelles sur 
le pont , pour descouvrir s’il ne passoit point de 
bateaulx, avec commandement de fouiller tous 
ceux qui abborderoient au port, encores que 
ce ne fussent que fustereaulx ou petites gabares. 

Mais craignant que les trois grands batteaulx 
ne lui eschappassent , et que l'on les eust dé- 
chargés à dix ou douze lieues au-dessus d'Or- 
leans , ayants eu le vent de ce qui s’estoit passé 
à Amboise, et que, cela advenu, on l'eust peu 
calompnier d'estre adhérant aux rebelles (car 
les gens de bien et d'honneur ne manquent ja- 
mais de presteurs de charité), il monta à che- 
val dès le lendemain de son arrivée , et sortit 
d'Orléans avec ce qu'il avoit de forces; et de- 
pescha deux capitainnes à chacun vingt soldats , 
pour aller d'un et d'austre costé de la riviere, 
afin de descouvrir ou gens ou batteaulx , et luy 
en donner incontinant advis, sur-tout d'arrè- 
ter tous ceulx qu'ils verroient descendre , entrer 
dedans, et les fouiller , et qu'il les suivoit de 
près. Celui qui tenoit le chemin de Gyen, l'en- 
voya advertir qu'il y avoit en un villaige près 
Gergeau , une trouppe de soldats qu'il sçavoit 
estre de la faction de la Regnaudye, mais qu'il 
n'en pouvoit spécifier ni recognoitre le nombre ; 
toutesfois il l'asseuroit, par le rapport des pay- 
sants estre fort grand. Ce nonobstant, il marche 
en diligence , toute la nuict , droict au villaige 
où ils étoient , distant d'Orleans de douze lieues, 
et en fist dix de ceste calvacade , où ils les sur- 
print environ l'aube du jour; et, sans autre- 
ment les recognoistre , il entre de furie dedans 
le villaige , auquel il n'y avoit une seule barri- 
cade , et donne l'alarme , ayant mis ses harque- 
busiers à pied, et départy sur les issues et ad- 
venues du villaige M. d'Espinay et M. de 
Thevalle, avec les gentilshommes de sa maison, 
pour empescher la fuytte. 

Ces povres soldats, qui estoient bien cinq 
cents, surpris et espouvantés, n'eurent pas 
loisir de s'assémbler , hormis cent des plus 
aguerris qui voulurent gaigner l’église; mais 
M. de Vieilleville, qui avoit bien preveu que 
ce seroit leur dernier refuge, avoit envoyé, 
premier que de donner l'alarme , les vieulx ca- 
pitainnes , qui gaignerent la nuict le porche 
de l'église et le cymetiere, de sorte que s'y 
acheminants , ceulx-cy sans ordre, ils furent 
chargés et deffaits en pleine rue, encores qu'ils 
soutinssent bien valeureusement le combat. 
M. de Vieilleville y perdit cinq hommes, et son 
cheval blessé d'un coup de picque ; mais ils de- 
meurerent tous cent sur la place. Les aultres 
jouerent le jeu à saulve qui peult. Mais M. d'Es- 
pinay et sa trouppe en tuerent environ six vingts 
qui se saulvoient par les jardins et derrieres des 
maisons: les aultres se jetterent à la naige de- 
dans la riviere. Les habitants du villaige assom- 
merent ceux qui s'estoient mussés aux greniers, 
caves et aultres lieux secrets de leurs maisons, 
sans misericorde. Ceste rencontre de M, de 
Vieilleville leur fust malheureuse; car ils se de- 
voient departir, et se retirer chacun chez soi, 
dès le jour mesme, et par petites trouppes , 
ayants entendu la mort de la Regnaudye, et les 
executions de leurs compaignons à Amboise. 

Il en fut prins aussi dix ou douze, au nombre 
desquels estoit le capitainne nommé Sabrevert, 
que M. d’Espinay présenta à M. de Vieilleville, 
auquel il confessa qu'il descendoit trois batteaulx 
chargés d'armes de toutes sortes, pour gens 
de cheval et de pied , et de grande quantité de 
poudres; semblablement trois faulconneaulx et 
quatre arquebuses à crocq ; mais qu'il les avoit 
laissées et abandonnées à trois lieues au-dessus 
de ce village , ayant esté adverty que leur en- 
treprise pour le bien public de la France estoit 
découverte par les tradiments du duc de Ne- 
mours , et d'un meschant de leursassociés nommé 
des Avenelles ; dont le premier avoit amené, sur 
sa parolle et foÿ de prince, quinze des plus ap- 
parants de leur premiere trouppe à la bouche- 
rie, et l’aultre avoit fait tuer leur chef M. de la 
Regnaudye. 

Etluy ayant demandé M. de Vieilleville com- 
ment il avoit peu passer, depuis Rouanne', par 
tant de villes qui sont sur la riviere, comme 
Nevers, Gyen, et une infinité d’aultres , sans 

estre arrestés et combattus; il respondit, sous 
la faveur d'un passeport, qu'il luy monstra , 
que leur avoit donné le lieutenant, général au 
gouvernement et séneschaulcée de Lyon et 
Lyonnais, qui contenoit « qu'ils alloient au ser- 
vice du roy : car il sçavoit bien , comme estant 
de notre party , que nous allions mettre sa ma- 
jesté hors de la tyrannie de ceulx de Guyse, et 
rendre à l'état et couroune de France son an- 
cienne et premiere liberté.» 

M. de Vieilleville, considerant leur intenion 
estre bien fondée puisqu'elle regardoit le bien pu- 
blic, et que s'il les eust tenus prisonniers de guerre 
pour payer rançon, il n’eust pas esté en la puis- 
sance du roy d’empescher qu'ils n'eussent passé 
comme les aultres ( car il se desplaisoit extreme- 
ment, comme pere des soldats, de veoir deffaire 
par un bourreau ung honneste soldat qui cherche 
sa fortune en homme de bien par les armes, et 
n'en vouloit que aux voleurs, mutins et seditieux ; 
tesmoins les legionnaires de Metz), il fust d'ad- 
vis de leur donner la liberté , et permettre de se 
retirer. De quoy ce capitainne et ses soldats le 
remercierent en toute humilité , se mettants à 
genoux, car ils pensoient estre morts. Ils firent 
quelque instance d'avoir ung passeport; mais il 
le leur reffusa; leur conscillant de se debander , 
et d'aller seulets ou deux à deux, aux lieux de 
leur retraicte, et s'advouer à M. de Guyse : ce 
qu'ils firent. Puis commanda de jecter les corps 
de leurs compaignons morts en la riviere , affin 
que ceulx d'Orléans , de Blois et d'Amboise 
veissent ceste deffaicte, par laquelle il mist fin a 
la guerre ou entreprise Renaudique, que l'on 
nomma le tumulte d'Amboise : qui advint et dura 
quasi tout le mois de mars, l'an mil cing cents 
soixante, 

Puis alla luy-mesme avec toute sa trouppe 
querir les trois grands batteaulx , qui estoient 
quatre lieues au-dessus de Gergeau, dedans les- 
quels il n'y avoit que les batteliers et environ 
vingt soldats malades, qu'il ne permit estre 
jectés dehors ny tués, garnis au reste de toutes 
les choses recitées par le capitainne Sabrevert. Il 
commanda aux batteliers de les amener à Or- 
léans, les asseurant de leur payement : à quoy 
ils obeirent; et fist entrer en chasque batteau dix 
soldats, pour la seureté, el pour respondre aux 
juges de Gergeau, et leur monstrer son passe- 

CHAPITRE VIII. 
M. de Vieilleville retourne à la cour, 


Ceux d'Orléans qui avoient desjà veu lescorps, 
et resjouis infiniment de ceste deffaicte, incon- 
tinant qu'ils furent advertis de son achemine- 
ment, se preparent en toute magnificence de 
venir audevant de luy, pour luy faire comme 
une entrée. Mais il-envoya M. d'Espinay devers 
les principaulx de la ville pour leur en faire def- 
fence de sa part; et que quand il n’y auroit que 
ceste seule consideration, de la jalousie qu’en 
pourroit prendre M. de Montpensier leur gou- 
verneur, prince du sang, cela les devoit retenir; 
car ils le cognoissoient assez vindicatif. Ils prin- 
drent ceste saige remonstrance en payement, et 
l'en remercierent , faisant retirer tout le monde 
et rompre les preparatifs : car on commencoit 
desja à tendre la porte et la rue de Bourgoigne, 
par laquelle il devoit entrer. 

Estant arrivé à Orléans, et les batteaulx sem- 
blablement, il departit quelques armes à ses 
gentils-hommes, capitainnes et soldats ; et donna 
le reste qui estoit en grand nombre, et toutes 
les pouldres qui estoient environ quarante cac- 
ques , semblablement les faulconneaulx et har- 
quebuses à crocq, à l'hostel de ville, pour mettre 
le tout en leur magasin; qui luy en firent de 
trés-grands et trés-humbles remerciments; car 
il preferoit toujours telles faveurs à toutes les 
richesses du monde. Aussi le sçavoient-ils bien 
publier ; disants tout hault que le gouverneur et 
son lieutenant en euseent plustost mis l'argent 
en leur bourse. Il vendit semblablement les trois 
batteaulx, et en distribua une partie de l'argent 
à quelques soldats necessiteux, mais la plus 
grande part à l'hospital d'Orléans et aultres 
povres; qui augmenta grandement sa reputation, 
et enflamma tellement l'ardeur des habitants de 
toutes qualités en son amitié, qu'ils le souhaic- 
toient au lieu de leur gouverneur, encores qu'il 
fust prince du sang. Car de sa vie, disoient-ils, 
il n'avoit faict un tel present à hostel de ville 
ny à l'hospital, non pas encores commencé, ny 
aux aultres povres honteux, espars et cachés par 
la ville, comme M. de Vieilleville avoit faict; 
mais prenoit tout, et fourroit tout pour son 
bastiment de Champigny. De telle inconstante 
et variable humeur font les affections d'une po- 

pulace le plus communément, et quasi de tous 
habitants de ville, qui ne peuvent jamais s’adon- 
ner à la louange et amitié de quelqu'un, saps 
denigrer celluy qu'ils abandonnent et qu'ils 
avoient auparavant aimé, pour donner couleur 
à ce changement, auquel les presens et aultres 
bienfaicts les rendent fort subjects. 

Et après y avoir sejourné quinze ou seize 
jours, avec les meilleures cheres du monde, car 
ce n'estoient que festins à tour de roolle par les 
plus riches et aisés de la ville, mesme des ec- 
clesiastiques , abbés et chanoines en dignité de 
la grande église de Sainte-Croix, nous deslo- 
geasmes à leur très-grand regret; et prinsmes 
la riviere, pour descendre à Amboise, où les 
chefs de l'hostel de ville ne s'espargnerent pas; 
car ils nous fournirent de trois bons grands bat- 
teaulx , bien couverts et diaprés des armoiries 
de M. de Vieilleville, et garnis de toutes les 
commodités qui se peuvent desirer, principale- 
ment grand nombre de bouteilles de vin d'Or- 
léans très-excellent pour sa suicte et domestiques 
d'apparence seulement; car tous les harquebusiers 
et les trains avec les chevaulx allerent par terre, 
qui se devoient rendre à nos couchées; car 
tant que le jour duroit nous ne branslions en 
ville ny villaige quelconque, mais disnions en 
nos batteaulx. 

Et ne fault demander si à Beaugency, à Blois 
et par tous les gros bourgs et villaiges du long 
de la riviere , nous feusmes receus d'une mer- 
veilleuse allaigresse ; car ces corps morts, qui 
pouvoient estre environ quatre cents soixante, 
flottants par devant leurs portes et soubs leurs 
ponts, leur avoient desraciné la frayeur de la- 
quelle ils estoient espouvantés, par le fauls bruict 
que l'on faisoit courir, qu'il descendoit du 
Lyonnais, de Bourgoigne, Auvergne et aultres 
provinces adjacentes, plus de dix mille hommes 
pour secourir leurs trouppes, et vanger la mort 
de ceulx que l’on avoit trahis et executés a 
Amboise. 


CHAPITRE IX. 


Le roi et MM, de Guise donnent à M. de Vieilleville des marques 
de leur contentement. 


Nous reprinsmes nos chevaulx à Escures pour 
venir à Amboise ; et à demie-lieue de la ville, 
nous trouvasmes MM. de Brezé et de Nanssé, 
capitainnes des gardes, de l'amitié et alliance 

desquels envers M. de Vieilleville nous avons 
parlé au commencement de ce livre, qui estoient 
venus avec bonne trouppe audevant de luy pour 
le bien-veigner, et luy faire entendre beaucoup 
de paticularités qui s'estoient passées depuis son 
partement. Et adjousterent que son heureux 
voyaige l'avoit mis bien avant en la grace du 
triumvirat; et qui estoient ceulx qui s’en re- 
jouissoient , ou qui en crevoient; item, qu'il 
trouvera une faveur qu'il n’esperoit pas; car il 
n’estoit logé que au pied du chasteau, et il a 
maintenant une belle chambre au dedans, par le 
commandement exprès de M. de Guyse, qui 
l'honore et respecte ce qui se peult; et qu'il s'y 
doibt fier beaucoup plus qu'au cardinal. Et 
marchants avec tels devis, M. de Hangest se 
presenta à luy, avec vingt chevaulx, à quart de 
lieue de la ville, que M. de Guyse avoit envoyé 
pour le recevoir, et luy dire de sa part qu'il 
estoit le bien venu, comme celluy que l’on devoit 
tousjours employer pour l'execution d'une 
grande et importante charge. Et entrasmes, 
avec ceste bonne compaignie, en la ville; et 
descendus au pied du chasteau, ledict sieur de 
Hangest le mena en la chambre que M. de 
Guyse luy avoit ordonnée , et commandé d'estre 
preparée. 
& Et incontinent après s'y estre raffraischy, il 
alla, en vray et routier courtisan, trouver M. de 
Guyse pour le remercyer d'une et si favorable 
courtoisie. Lequel, après plusieurs caresses et 
embrassades , le presenta au roy, le gratifiant 
de beaucoup de parolles pleines de louanges et 
d'honneur. Après lesqeulles, sa majesté le receust 
fort gracieusement, luy disant qu'il avoit très- 
grande occasion de se contenter de son service, 
et qu'il ne se presenteroil jamais affaire de telle 
importance que celle d’où il venoit, et qu’il avoit 
si valeureusement et avec une indicible diligence 
executée , qu’il ne fust des premiers appellé pour 
la mettre bientost à fin, et avec toute fidelité. 
De quoy M. de Vieilleville, luy baisant en toute 
revérence et humilité la main, l'asseura, se 
soumettant à la plus cruelle mort qu'on pourroit 
inventer si jamais il luy entre en l'ame d'y 
faire faulte, avec protestation que tant qu'il 
vivra, il entretiendra sa majesté en ceste bonne 
opinion. 

Au partir de-là, il vint trouver les roynes mere 


et regnante en leurs chambres, semblablement | 

les princesses et aultres dames de la cour, des- 
quelles toutes il fut fort humainement receu , 
avec le petit mot de louange de chacune, Puis 
il alla saluer M. le cardinal de Lorrainne, malade 
de sa colicque , qui luy en dict sa ratelée , entre 
aultres que, par un juste jugement de Dieu, tous 
les rebelles qui avoient entrepris de devorer le 
roy et son conseil ont esté engloutys par la ri- 
viere et les poissons; de quoy sa majesté el tous 
eulx luy avoient grande obligation, puisque par 
sa valeur et saige conduite ce bien leur estoit 
advenu , et qu'il avoit apporté ce repos commun 
à toute la France. 

Ainsi se passerent environ six semaines sans 
recevoir aulcunes nouvelles , fors une qui leur 
fust fort agréable ; que le roy de Navarre estoit 
demeuré, au retour de son voyaige, bien malade 
à Nérac, sur les apprests qu'il faisoit de venir à 
la cour avec plus de sept cents chevaulx, bien 
resolu de se faire recognoistre pour premier 
prince du sang après les freres du roy encore 
enfants, et remettre les anciensstatuts de France 
en leur premiere essence et vigueur : qui eust 
grandement brouillé les cartes; car tels complai- 
soient à ceulx-cy, qui à ceste venue les eussent 
abandonnés, et comme vrais et naturels Français 
se fussent tournés de son costé. 


CHAPITRE X. 


M. de Vieilleville est envoyé à Rouen. 


Bientost après, ils furent advertys que ceulx 
de la religion pretendue reformée s'estoient bat- 
tus en la ville de Rouan, et qu'il s'y estoit com- 
mis beaucoup de forces et violences, principa- 
lement contre les ecclesiastiques; car ils avoient 
eu du meilleur. Incontinent sans mettre les 
choses en longueur , ny aultre déliberation de 
conseil, on depescha M. de Vieilleville pour y 
aller avec sept compagnies de gendarmes, et y 
donner l’ordre requis et nécessaire ; qui ne ref- 
fusa pas cette charge, mais s'y achemina fort 
volontairement , en intention de bien satisfaire 
sa majesté, 

Et estant à Gisors, où les compaignies sus- 
dites se trouverent l’une après l'aultre , des villes 
où elles estoient esparses en garnison, et qui se 
y reudirent en moins de quinze jours, il envoya 
ung gentilhomme devers messieurs de la cour 
de parlement leur remonstrer qu'il ne scauroit 

approcher de leur ville et fauxbourgs avec ses 
forces, sans l'évidente ruyne du peuple et des 
lieux et belles maisons qu'ils ont autour de la 
ville; et qu'à ceste cause , et pour le desir qu'il 
a de les conserver comme subjects du roy et chefs 
de la justice en la province, qu'ils luy envoyent 
un conseiller de leur corps avec les informations 
des plus chargées en la sédition, et qu'il laissera 
toutes ses forces sans les faire passer plus oul- 
tre, n'estant raisonnable que l'innocent patisse 


pour le coupable, et leur envoya le double de | 


son pouvoir, qui estoit terrible et très-rigou- 
reulx ; car, sans respecter estat ni qualité, il luy 
estoit permis de faire mourir, non-seulement 
ceux qui avoient mis les armes à la main, mais 
tous aultres qui y avoient applaudy, ou par 
soubs main favorisé ce tumulte ; ayant ung pre- 
vost de l'hostel, nommé Genton, à sa suite, 
pour cest effect. 

Ces messieurs admirerent infiniment la pru- 
dente et conscientieuse discrétion de M. de 
Vieilleville en la conservation des subjects du 
roy, et qu'il ne se vouloit pas enrichir de leur 
ruyne; et envoyerent devers luy un conseiller 
nommé Duval, pour le remercyer très-humble- 
ment d’une si louable courtoisie, qu'ils mettront 
en compte d'une fort grande obligation; et que 
ceulx d'Orleans ne leur avoient poinct menty, 
quand ils advertirent des bontés et gratuites 
liberalités qu il avoient exercées en leur endroict; 
car ils voyoient bien que la courtoisie dont 
il use presentement envers eulx est vrayment 
confirmative de ses vertus, qu'il a fait reluyre 
en Orleans, et desquelles la mémoire servira 
de miroir à tous seigneurs qui auront charge 
royale, de ne se precipiter en cruaulté ny ava- 
rice ; et que s'il luy plaist de s'ascheminer en la 
ville, qu'il y sera le très-bien venu et receu 
comme ung très-digne lieutenant de roy; le 
suppliant de laisser ses forces, ainsi qu'il leur 
promect, etqu'ils vont metire la main à l'œuvre 
pour faire commencer les informations le plus 
secreltement qu'ils pourront, et ordonner des 
gardes aux portes . affin que les principaux au- 
theurs, tant d'une part que d’ aultre , de la se- 
dition , ne puissent evader ny prendre la fuycte, 

Sur ceste bonne et franche volonté, M. de 
Vieilleville departi ses forces et envoya trois 
compaignies au Chasteau-Gaillard , et les aultres 
quatre au grand et petit Andely. Mais sur-tout 

il choisit jusques à cent gentilhommes des plus 
apparents et mieux montés, pour l'accompai- 
gner sans lances, cuyrasses ny aultres armes, 
oultre leurs espées et dagues, que de l'estoc et 
de la pistole, ou de la masse d'armes à l'arçon 
de la selle. Et, marchant avec ceste trouppe et 
sa suicte ordinaire, qui pouvoient monter envi- 
ron deux cents chevaulx , il approche de la ville 
entre laquelle et Dernetal i] trouva soixante des 
plus apparants de la ville qui luy estoient venus 
au-devant , de la part de messieurs de la cour ; 
car M. de Villebon s’estoit resserré dedans le 
chasteau durant la sedition, duquel il n’estoit 
oncques puis sorty, et ne conferoit avec per- 
sonne, encores qu'il en fust gouverneur , tant 
estoit grande son apprehension, et laissoit 
toutes les affaires de son gouvernement en la 
disposition de ceux de la cour et aultres juges. 


CHAPITRE XI. 
M. de Vieilleville fait punir les séditieux. 


Ainsi entra M. de Vieilleville à Rouan , et vint 
descendre à l'hostel l'Abbaye du Bec qu'on luy 
avoit faict preparer, où se presenta, quasi à la 
descente de cheval, ung gentilhomme de M. de 
Villebon, nommé La Barre, pour l'advertir de 
quicter son logis et venir au chasteau, car les 
heretiques le tueront. M. de Vieilleville ne fist 
pas grand compte de cest advertissement, mais 
s'en mocqua et le renvoya avec une créance à son 
maistre, qui le devoit bien faire rougir, de se 
reudre luy-mesme prisonnier , qui devoit empri- 
sonner les aultres, et d'estre tout le jour et 
quasi la nuict à cheval par la ville, pour s'en- 
querir et s'informer des plus mutins et les bien 
chastier ; et que sa seule presence les feroit re- 
tirer, là où le voyants ainsi timide et espouvanté, 
ils s'animent à tout mal et rebellion, et qu'il se 
deplaist de la maulvaise oppinion que le roy a 
de luy , à cause de l'alliance et parenté qui est 
entr'eux deux. La Barres’en va avec cemotct, iu- 
certain toutesfois sil l'osa redire, car nous 
n'en ouismes oncques parler 

Le lendemain il faict assembler tout le corps 
de la cour , aultrement toutes les chambres, et 
s'assied en la place qui est reservée aux roys 
quand ils s'y trouvent pour tenir leur lict dejus- 
lice; et commande au greffier de la cour , auquel 
il avoit desjà faict delivrer son pouvoir, d'en 

faire lecture publique et intelligible. Laquelle 
parachevée , le premier president , nommé M. lAl- 
man, commencea a parler; disant que le roy 
avoit esté divinement inspiré de leur deputer et 
enyoyer ung si digne seigneur, auquel ils sont 
prets d’obeir, non-seulement pour le regard de 
son pouvoir qui est trés-ample, mais pour la 
trés-grande et trés-louable reputation qu'il a 
tousjours acquise en toutes les charges que nos 
roys luy ont jamais données , lesquelles il a pa- 
rachevées sans rapine ny violence; qui les faict 
esperer que l'issue de ceste-cy sera pareille et 
sans effusion de sang, veu le trés-begnin com- 
mencement dont ila procedé; qu'il luy plaise 
doncques commander tout ce qu'il jugera estre 
bon, utile et necessaire pour le service du roy, 
pour y estre obey et servy sans rien espargner ; 
car la cour luy offre et promect toute assis- 
tance, 

Ce propos finy, M. de Vieilleville les remer- 
cia , leur disant qu'il fera entendre à sa majesté 
leur sincere affection à son service, et qu'il a 
deliberé de commencer à l'aprés-disnée en l’exé- 
cution de sa charge, qu'il leur veult communi- 
quer à part; et cela dict, il se leva et faict appro- 
cher de luy les presidents et cing ou six conseillers 
les plus anciens, ausquels il dict qu'il vouloit 
oster les armes au peuple, de quelque religion 
qu'il soit , et les faire mettre en l'hostel de ville, 
afin d’obvier à toute sedition populaire, et faire 
les executions des plus chargées en plus grande 
seureté; leur remonstrant que s'ils eussent pour- 
veu à cela de bonne heure, il n’eust pas eu la 
peine de faire le voyaige : remonstrance à la ve- 
rité qui les fist rougir ; car s'ils y eussent pensé, 
la sedition n'y fust pas adyenue; et louerent 
fort ce très-bon advis, qui estoit le seul remede 
d'avoir la raison d'une populace et la maistriser. 

Doncques, incontinant après-disner, il pose 
M. d'Espinay, avec trente gentilshommes, en 
la place de la grande église ; M. de Thevalle, avec 
pareil nombre, en celle de Saint-Ouan ; M. d'Or- 
vaulx, ayec aultant, le long de la grande ruc, 
et depart ainsi sa trouppe en divers lieux. Puis 
faict crier par tous les carrefours, à son- de 
trompe , que toute personne, de quelque qua- 
lité ou religion qu'elle soit, sans nul excepter, 
aict à porter toutes ses armes en l'hostel de ville, 
incontinent après le ban, sur peine de la hart, 
sans misericorde, auquel hostel ils trouveront 

gens fiables pour les recevoir et mettre en seure 
garde affin de les rendre à ceulx à qui elles ap- 
partiendront : ceste occasion passée, que s’il est 
trouvé que quelqu'un aict escarté ou caché les 
siennes , il sera pendu et estranglé , et tous ses 
biens confisqués : ayec lequel ban on leur donna 
l'espouvante que les forces qu'il avoit laissées à 
sept lieues de la ville marchoient en diligence 
pour y entrer; et s'estoit desjà M. de Vieilleville 
saisy des portes qu'il faisoit tenir fermées, 
principalement celles qui regardent la riviere. 

Ceste ordonnance’, inoppinément publiée, et 
avec telles menaces, mit tout le peuple en si 
grande frayeur, que toutes les armes des habi- 
tants furent portées, en une merveilleuse promp- 
titude, en l'hostel de ville. Et alloit cependant 
le prevost Genton , avec ses archers, de maison 
en maison pour les visiter, et descouvrir s'il s'y 
commettoit quelque fraude ou abus; mesme les 
présidents , conseillers , tous juges et les eccle- 
siastiques, y firent porter les leurs, ou pour 
servir au mesme peuple d'exemple, ou pour ne 
tomber poinct aux inconvénients où se rendent 
subjects ceux qui contreviennent à ung comman- 
dement d’un lieutenant-general de roy, qui est 
aultant desobéir à la mesme majesté : aussi, 
qu'ils cognoissoient M. de Vieilleville du tout 
inexorable aux contrevenants à ses commande- 
ments et ordonnances quand ils concernent le 
service du roy, en l’enfraincte desquels il n’eust 
pas favorisé son propre frere. 

Toute la journée, jusqu'à six heures du soir, 
se passa en ceste corvée. Et dès la poincte du 
jour du lendemain, le prevost Genton commence 
à faire les captures , assisté et soutenu des for- 
ces du jour precedent, et en la mesme assiette, 
et ce, suivant les rolles des coupables , que mes- 
sieurs de la cour avoient tirés des informations: 
et en fut pris environ trente d'une et d’aultre 
religion ; les aultres, plus advisés, avoient des- 
logé dès le jour de son arrivée. Et estant ainsi 
prisonniers , M. de Vieilleville commanda au 
prevost de depescher incontinent leurs proces 
pour en faire un bon exemple; mais il luy def- 
fendit expressément de ne sonner, en façon que 
ce soit, en la sentence que l'on prononce au sup- 
plice au pied de l'eschele, qu'on appelle dictum, 
ce mot de religion, mais seulement « qu’ils ont 
porté les armes contre les ordonnauces du roy, 
n’estanis soldats, pas seulement souldrilles ny 

dignes de cette qualité, et n'ayants jamais faict 
serment ny service à sa majesté en ses guerres 
ny à la couronne de France, mais seulement 
gens de ville, artisans et mecquaniques, lesquels, 
après s'estre ennivrés, se sont battus et tués, 
ct par ung desbord desesperé en leur ivrongne- 
rie, ont entré aux églises et ravagé en icelles 
ce qu'ils ont peu prandre et voller. » Et en fut 
ainsi executé jusques à dix-huict de mort na- 
turelle ; les aultres de mort civile, les uns par 
le fouet , les autres d’amendes honorables et 
bannis , selon qu'ils estoient chargés. 

Les presidents et conseillers admirerent gran- 
dement le stile de ce dictum, d'aultant qu'il ne 
spécifioit un seul mot de ce que contenoient les 
informations, et confesserent tous qu'il avoit 
esté dressé par ung merveilleux artifice et de 
grande ruse ; car, disoient-ils , s'ils eussent esté 
executés pour avoir pollu les autels, foulé aux 
pieds les choses sacrées; et les nostres pour avoir 
aussi tué deux ministres et brûlé une infinité de 
bibles, nouveaux testaments français, avecques 
d'aultres de leurs livres censurés, c'eust esté 
pour animer les ungs et les aultres à en tirer la 
vengeance , faire des parties et des entreprises 
pour y parvenir , et tousjours à recommencer. 
Mais , par la grace de Dieu et par l'industrie et 
saige cntendement de M. de Vieilleville, ils ont 
tous esté pendus et punys pour faict d'ivron- 
gnerie seulement , qui nous faict espérer que 
nous ne tomberons plusen si perilleux et espou- 
ventables inconvénients ; car chacun craint ceste 
reputation d'estre dict subject au vin, et à s'en- 
yvrer et mourir avec ceste honteuse marque, 
et non pas pour sa conscience et pour soutenir 
en yray chrestien sa religion. 


- 


CHAPITRE XII. 


M. de Vieilleville réprime les entreprises des Huguenots 
de Dieppe. 


Ceux de Dieppe, bien advertys de l’execution 
susdite, car six de leur ville y passerent par mort 
naturelle, et trois par civile seulement, qui leur 
vindrent annoncer les nouvelles, entrerent en 
une grande frayeur, d'aultant que les forces de 
M. de Vieilleville s’estoient approchées d'eulx 
de l’aultre costé de la riviere, et qu’il avoit com- 
mandé à toute la noblesse du Dieppois qu'ils se 
tinssent prests de marcher pour le service du 

roy à quand il leur commanderoit, sur peine 
d'estre declarés rebelles à sa majesté, envoye- 
rent devers luy le lieutenant civil de la ville et 
celuy de l'admirauté, car la juridiction de l'ad- 
miral y est establye , et cinq ou six des princi- 
paux de la ville. 

Eulx arrivés à Rouan, ils se presentent fort 
matin à son lever, luy faisant beaucoup de belles 
remonstrances tendantes aux fins de leur justi- 
fication le suppliant humblement de les traicter 
avec douceur et modestie, comme innocents de 
toute sedition , et que son bon plaisir soit prin- 
cipalement de les exempter de garnison, et 
faire retarder la gendarmerie qu'ils ont entendu 
marcher devers eulx. 

Ce que M. de Vieilleville leur accorda fort li- 
brement ; mais il vouloit qu'ils demolissent, sans 
contredict, le théâtre qui estoit basty pour leurs 
presches ; car le roy s’estomacquoit bien fort 
de ce qu'ils avoient eu la hardiesse de le faire 
construyre en plain cueur de ville sans sa per- 
mission. « Et ilssçavent bien, dist-il estants juges 
qui ne ignorent poinct les loix ni les coustumes 
des provinces de France, qu'un gentilhomme ne 
oseroit elever en sa terre un colombier seule- 
ment sans le congé du seigneur duquel il l'a 
tenu ; et, s’il le luy permet, il l'oblige à quelque 
devoir qui n’est pas oublié en son adveu. 

« A plus forte raison , vous vous estes gran- 
dement oubliés d'avoir si peu respecté votre 
souverain : et qui plus est, il n’est poinct basty 
pour le bien public ny pour sôn service ; et de- 
viez, comme officiers de sa majesté, vous y op- 
poser de vive force, et y perdre plustot la vie.» 
Là-dessus, ils protesterent qu'il a esté basty par 
le commandement exprès de monsieur l’admiral, 
qui a luy-mesme advancé les premiers deniers, 
et souvent contribué; car les habitants n'eussent 
sceu fournir à la perfection d'un si superbe édi- 
fice. « Au moins deviez-vous, dist-il lors, comme 
gens qui avez fait serment au roy de ne souffrir 
qu'il se face chose en vostre ville qui luy soit 
prejudiciable , deputer quelques-uns , ou de la 
justice , ou de la ville, pour remonstrer au privé 
conseil du roy une telle insolence et usurpation; 
de sorte que, pour une si enorme faulte, il ne 
vous peult moins escheoir que la privation de 
vos eslats; et vous fera sa majesté grande grace 
quand il vous remettra la vye; car la connivance 
dont vous avez usé en cest endroict vous con- 

dampne à la mort , d’aultant mesme que vous 
ne pouvez ignorer qu'il a esté basty pour pres- 
cher et dogmatiser une nouvelle religion toute 
contraire à celle de votre roy, le grand pere du- 
quel , et son pere mesme, en ont fait brusler 
une infinité de ceulx qui la suyvent et y adhe- 
rent, et en est executé tous les jours. Par ainsi 
resolvez-vous à sa demolition ; car l'ung des prin- 
cipaulx commandements de ma charge est de 
le faire porter par terre ; et ne partiray poinct 
de ce pays que je ne l'aye executé, quand je 
devrois abrazer toute la ville de Dieppe : et, sans 
user de plus longs discours, vous en pouvez re- 
tourner, encores qu'il soit en ma puissance de 
yous retenir prisonniers jusques à ce que j'aye 
effectué ma conception et ce que j'ai en fantaisie ; 
mais je ne userai pour cette fois d'une telle ri- 
gueur, et vous donne congé de partir pour re- 
citer à vos concitoyens ce que vous avez negocié 
avec moi, ausquels ne differez de dire qu'ils 
fassent ce qu'ils pourront ; mais assurez-les 
quant et quant que je ferai ce que je vouldray, 
et qu'il n'est poinct en leur puissance de m'en 
empescher ; que s'ils l'entreprennent , ce sera 
à leur totale ruyne et confusion. » 

Ces povres depputés eussent voulu estre en- 
cores à Dieppe , estants incertains de la reso- 
lution de M. de Vieilleville pour le regard de leurs 
personnes , et ne sceurent aultre chose replic- 
quer, sinon qu'il luy pleust les laisser partir 
pour remonstrer à leurs concitoyens son inten- 
tion et bonté, et les persuader d’y obeyr comme 
bons et fideles subjects du roy, puisque sa ma- 
jesté l'avoit ainsi voulu et ordonné; promettants 
sur leur vie et honneur de s’y employer de toute 
affection et fidélité : de quoy M. de Vieilleville 
se contenta; et les pria de demeurer encores pour 
tout ce jour; ce qu'ils accorderent fort volon- 
tairement. 

Le soir du mesme jour, M. de Vieilleville fist 
advertir toute sa trouppe de se tenir presis à 
partir le lendemain à l'aube du jour, et se trou- 
ver devant son logis sans bagaige, et qu'ils fis- 
sent bien repaistre leurs chevaulx ; car il vouloit 
faire une longue cavalcade : qui n’y faillirent 
pas; et ainsi deslogea de Rouan sans faire son- 
ner trompette ny sourdine, marchant droict à 
Dieppe , ayant les depputés avec lui, qui furent 
estonnés de ceste promptitude, n’en pouvant 

traicte , encores qu'il y aict d’une ville à l’aultre 
douze lieues. Et estants à deux lieues de Dieppe, 
il depart les susdicts depputés et les faict mar- 
cher devant , ausquels il donne les vieils capi- 
tainnes de Metz, avec trente chevaulx pour les 
accompaigner, qui avoient charge , les ayants 
rendus en la ville, de s’arrester à la porte, de 
le y attendre, et de s'en saisir ; leur donnant 
advantaige d'environ demye-lieue seulement. 
Arrivés qu'ils furent en la ville, et la trouppe 
des capitainnes arrestés à la porte, les habitants 
entrent en une merveilleuse frayeur ; mais les 
depputés les asseurerent qu'ils avoient impetré 
de M. de Vieilleville qu'ils seroient exempts de 
garnison , ct qu'ils n’auroient aucun mal; mais 
qu'il falloit obéyr aux commandements du roy , 
qui vouloit que le théatre fust démoly et abattu 
de fond en comble. Sur ceste parolle, la pluspart 
se mutine, et veult prendre les armes pour y 
resister et plustost mourir que de l'endurer : 
representant ceste esmeute , à veoir le peuple 
courir par les rues , ung abrazement de feu qui 
est en trois ou quatre maisons d’une ville, et 
en divers lieux, où tout le monde se précipite 
pour l’estaindre. Car ils alloient d'un costé et 
d'aultre, de furie , pour animer ung chacun au 
combat et se saisir de leurs armes. Les ungs vin- 
drent aux clochers pour battre le tocsainct; mais 
nos capitainnes y avoient desjà donné ‘bon ordre, 
et furent repoulsés. Les aultres se presenterent 
à la porte, où estoient lesdits capitainnes, qu'ils 
trouverent en deffense, et quasi du tout barri- 
cadée , et y en fut tué trois ou quatre de pre- 
miere abordade ; qui les refroidit beaucoup. 


CHAPITRE XIII. 
M. de Vieilleville se rend maltre de la ville de Dieppe. 


Sur ce tumulte, M. de Vieilleville arrive avec 
toute sa trouppe , et trois trompettes qui son- 
noient incessamment ; et viennent à grand trot, 
à pannades et ruades, droict au théatre; et 
portants par terre tout ce qu'ils rencontrent en 
leur voye, sans y espargner aige ny sexe; 
mesme le baston et platissades d’espées n'y fu- 
rent pas espargnés. Et contraignit M. de Vieil- 
leville tous les habitants et une infinité de pai- 
sandaille, mariniers et aultres gens du menu 
peuple qui se trouverent là, de mettre la main 


imaginer l'occasion ; car il fit le chemin d'une : à l'œuvre pour ceste demolition , qui fust com- 

mencée en sa presence, sans que jamais per- 
sonne s'osast eslever pour y faire resistance ; 
encores que ceulx de la religion prétendue y 
fussent les aisés , et donnassent la loi à tout le 
reste. Qui fust ung stratageme de guerre exe- 
culé d'une terrible ruse; car, s'il eust laissé par- 
tir les depputés ung jour devant luy, ou qu'il 
eust repeu par les chemins , il n'y eust jamais 
entré, et s'en fust retourné avec sa courte honte, 
ou bien y eust perdu la vye. Mais en une brave 
execution qui requeroit celerité, il ne luy falloit 
jamais parler de repaistre ni de dormir ; car il 
se souvenoit bien que le vidame de Chartres, 
pour avoir disné par les chemins , faillit la ville 
de Saint-Omer, que les capitainnes français qui 
estoient prisonniers luy devoient livrer , par le 
moyen du grillier qu'ils avoient gaigné ; et que 
le mareschal de Thermes, pour avoir voulu dor- 
mir, fut desfaict près Gravelines , là où, s'ad- 
vançant d'une heure seulement, il défaisoit 
l'armée ennemye; et par grand malheur, il en 
employa trois en son reposouer. Mais M. de 
Vieilleville, par sa furieuse et inopinée entrée, 
fist fondre et dissiper cette enraigée populasse, 
sans aulcun effort ou effect , tout aussitost que 
faict le soleil du moindre de ses rayons une 
grosse et epaisse brouée ; car on ne sceust ja- 
mais descouvrir ce que tout cela devint. Les 
ungs gaignerent , par les portes ouvertes , les 
champs; les aultres se saulverent dedans les na- 
vires, barques, pataches et aultres vaisseaux 
qui estoient à la radde sur le port ; mais la plus- 
part se cacherent chez les catholiques leurs voi- 
sins , parents et amys ; de sorte que par ce grand 
espavente M. de Vieilleville demeura maistre de 
la ville, sans qu'il y eust plus de dix hommes 
des leurs tués sur la place, non pas au combat , 
mais pour avoir reffusé de s'employer à la de- 
molition ; qui fut cause qu'un chacun , sans res- 
pect de sexe ny de qualité, y feist office de 
gastadour et de pionnier. 

La nuict venue, M. de Vieilleville vint des- 
cendre au logis que les deppulés luy avoient 
fait preparer, et semblablement à toute sa 
trouppe , qui tenoient toute la ville , espars ca 
et la, pour plus grande seureté; et Lenoit 
M. d'Espinay la porte de la marine, et M. de 
Thevalle celle des champs; mais toute nuict on 
continuoit la ruyne du théatre, où tout le monde, 
M. de Vieilleville mesme , avoit grand regret ; 

car c'estoit un fort brave édifice, ressemblant 
au théatre de Rome qu'on appelle Collisée , oa 
aux arènes de Nysmes. On fut trois jours à le 
verser par terre, et ne partismes de Dieppe que 
nous n'en veissions la fin. 

Durant lequel temps, M. de Vieilleville fist de 
belles ordonnances pour retenir tous les habja 
tants en bonne paix et union, desquels ils se 
trouverent fort bien ediffiés tandis qu'ils les 
observerent ; et furent fort estimées et bien 
approuvées par messieurs de la cour du parle- 
ment de Rouan. Auquel lieu nous retournasmes 
le cinquiesine jour après nostre partement , où 
M. de Vieilleville fust derechef receu avec aul- 
tant d'honneur et de respect qué l'on scauroit 
dire. 

Et après y avoir sejourné quatre jours, nous 
nous acheminasmes pour venir à la cour, qui 
estoit à Orléans, et licentier les cent gentils- 
hommes qu'il avoit choisis sur les premieres 
compaignies ; aux chefs desquelles il commandé 
de les remener en leurs anciennes garnisons. 


CHAPITRE XIV. 
M. de Vieilleville vient à Orléans, of étoit la cour. 


Approchés que nous fusmes d'Orleans , M. de 
Vieilleville y fut acueilly comme à Amboyse, 
et avec beaucoup plus d'honneur. Car M, de 
Guyse l'attendit long-temps avec quinze ou 
vingt chevaulx soubs la porte Banniere ; et ne 
sceyt-on pourquoy, sinon que Fon disoit qu’il 
vouloit sonder son cueur sur l'emprisonnement 
qu'il avoit faict de la personne du prince de 
Condé , frere du roy de Navarre; luy disant que 
des Avenelles luy avoit faict fort clairement 
veoir qu'il estoit chef et autheur de toutes les 
forces qui avoient pary à Amboyse et Noyzé; et 
que La Regnaudye n'estoit que son lieutenant ; 
et qu'il ne falloit pas tollerer qu'un petit galant, 
pour prince qu'il soit (car il estoit de fort petite 
stature), fasse de telles bravades à son roy et 
souverain seigneur; et marcherent ensemible, 
devisants de telles affaires, jusques au logis de 
sa majesté , à laquelle M. de Guyse le presenta; 
qui luy fist encores plus grandes demonstrations 
de contentement de ses services que à Amboyse, 
et sur-tout de la demolition du théatre, et de la 
dexterité dont il y avoit usé, et du grand dan- 
gier auquel il avoit hasardé sa personne pour la 

faire obeyr, mesprisant toute apprehension de 
mort pour executer ses commandements; puis 
adjousta qu'il tenoit le petit prince de Condé 
prisonnier , comme bien convaincu d'estre le 
principal autheur de toutes les seditions et tu- 
multes passés ; mais qu’il luy apprendra à mieulx 
respecter son souverain seigneur qu’il n’a faict, 
et qu'il pourra servir d'exemple à l'avenir. A 
quoy M. de Vieilleville ne respondit aultre chose, 
sinon qu'il s'esbahissoit grandement que, se sen- 
tant coulpable, il se soit ainsi venu precipiter 
dedans le filet. Mais M. de Guyse repliqua qu'il 
pensoit avoir affaire à des sots, qui luy joue- 
ront ung traict de finesse duquel il ne se doubte 
pas. Là-dessus la royne mere survint ; la presence 
de laquelle fist mettre fin à ce discours, qui de- 
voit estre plus long; car desjà le roy avoit mis 
en jeu le roy de Navarre, qui estoit par les che- 
mins pour venir à la cour. Et ainsi se departit la 
compaignie pour aller au conseil. 

A l'yssue duquel, le roy commanda à M. de 
Vieilleville d'aller veoir le prince de Condé; qui 
s'en excusa comme celluy qui se doubta inconti- 
nant de quelle bouticque sortoit ce commande- 
ment, et sur quelle fin il avoit esté forgé ; disant 
à sa majesté qu'il mourroit plustost que d'y al- 
ler ; car il avoit trop à descueur tous perturba- 
teurs du repos public, principalement ceulx qui 
entreprennent sur l'estat; luy conseillant de le 
confiner en la Bastille, ou en une tour de Lo- 
ches , si tant est qu'il n’aict poinct attenté à la 
vye de sa majesté ; car s'il se trouve qu'il y aict 
conspiré , le cas est irremissible, fust-il son pro- 
pre frere ; mais pour aultre charge ou deliet, il 
seroit à jamais reprochable à sadite majesté, de 
faire mourir ses proches parants et princes du 
sang royal de France. 

Remonstrance que le roy remarqua merveil- 
leusement ; et luy dist telles parolles : «Je veoy 
bien, monsieur de Vieilleville, qu'il est fort mal- 
aisé de vous surprendre ; car ce que je vous en 
avois commandé n'estoit pas du tout pour vous 
y faire aller, mais pour descouvrir de loin vostre 
oppinion sur son emprisonnement, et si nous 
avons malfaict, ou non, d'en user ainsi, ét sem- 
blablement quelle en doit estre l'yssue. » Sur 
quoy M. de Vicilleville respondit que sa majesté 
estoit très-saige et (rés-advisée, et assistée d'un 
très -prudent conseil , avec lequel moyennant la 
grace de Dieu, elle sçaura fort bien mettre fin 

à ceste affaire, qui puisse redonder à son hon- 
neur et gloire, au repos perpetuel de sa per- 
sonne et de tout son cstat. Langaige que sa ma- 
jesté eust très-agreable ; lequel ceulx qui luy en 
avoient mis le subject en la bouche ne sceurent 
jamais calompnier, tant estoit accort et rusé en 
ses responces. 

Quant à l'emprisonnement du prince de 
Condé, il n’estoit pas trop cruel; car il avoit 
tout son logis pour prison, auquel estoit une 
salle avec cinq aultres estaiges ; mais la porte et 
fenestres devers le jardin estoient murées et 
condampnées. Le capitainne Gohaz, qui le gar- 
doit , avec une escouade de sa compaignie , luy 
donnoit toute liberté de s'y pourmener ; et sem- 
blablement à six de ses domestiques d'aller par 
la ville, comme il leur plaisoit, chercher les 
commodités de leur maistre et les leurs; mais 
on se doubtoit bien qu’à l'arrivée du roy de Na- 
varre’il seroit plus estroictement resserré. 


CHAPITRE XV. 
Arrivée du roi de Navarre à Orléans. 


Enfin le roy de Navarre arriva à la cour: mais 
le roy, les roynes mere et regnante n’envoye- 
rent audevant de luy ; et ne fut pas receu selon 
sa dignité, car ung chacun craignoit d'offencer. 
On luy ordonna son quartier assez loing du lo- 
gis du roy, pour sa personne et son train, qui 
ne revenoit pas À cinquante chevaulx, comptant 
mulets et Charrois ; bien esbahy, au reste, de 
ce qu'il trouva par tous les carrefours de la ville 
des barricades, non pas de pippes ny d’aultre 
fustaille, mais de massonnerie , bien percées et 
flanquées , et grand nombre de soldats en cha- 
cune; et ce qui plus l'estonna , fust qu’il ne 
sceust voir ny parler à son frere. 

Or, s’estant presenté devant le roy pour luy 
baiser les mains, il le trouva seul, sans estre 
accompaigné de pas ung grand, ny d’aulcun 
gentilhomme de marque, mais environné de 
tous costés d’une infinité de ses gardes, comme 
de quelque nombre des cent gentilshommes de 
sa maison , avec leurs haches d'armes , archers 
des gardes leurs capitainnes à la teste, Suisses, 
les gardes escossaises et toute la cour ; la basse- 
eour du logis du roy pleine de soldats, et tous 
harquebusiers. Racueil que le povre prince 
trouva assez estrange; mais force luy fust de 

passer par-la ; et après plusieurs propos qu'ils 
eurent ensemble à part , qui nous furent inco- 
gneus , le roy commanda à deux capitainnes de 
ses gardes de le conduire en son logis. 

Quand M. de Vieilleville veid tant de divi- 
sions , partialités et de deffiances, et principa- 
lement traicter avec si peu de respect les princes 
du sang , il commencea à parler de son congé. 
Mais en estant la royne mere advertie, elle pria 
incontinent le roy son fils de le luy refuser tout 
à plat, non-seulement de luy deffendre expres- 
sément de n'abandonner la cour sans comman- 
dement, et que l'on avoit grand besoing de son 
service; le voulant employer bientost en chose 
de très-grande importance pour le bien et af- 
faires du royaume et de la couronne. Priere à 
laquelle le roy obeyt incontinent : qui fust cause 
qu'il envoya querir madame de Vieilleville, pre- 
yoyant son sejour y devoir estre bien long ; 
ayant esté ladicte dame induicte à luy faire pro- 
noncer ce commandement , pour deux raisons : 
la premiere, pour estre tousjours assistée de sa 
presence, s'en tenant bien fortiffiée, comme nous 
avons dict ; laultre , pour portcr tesmoignaige 
aux princes electeurs du Sainct Empire et aul- 
tres princes et estats d’Allemaigne , de toutes 
les procedures que son fils et son conseil pour- 
roient executer contre le roy de Navarre et son 
frere , et la descharger envers eulx de toute ca- 
lompnie, comme ‘innocente de leur misere et 
tribulation. C'est pourquoi elle vouloit qu'il 
veid entierement la fin de ceste tragedie , affin 
que lesdicts princes ne pensassent pas qu'elle 
en fust consentante; mais qu'il leur testifiast , 
quand il seroit en son gouvernement de Metz, 
qu'à son grand regret elle voyoit tels rudes 
traictements , auxquels , par faulte d'authorité 
et de credit au conseil du roy son fils, elle ne 
pouvoit donner l'ordre tel qu'elle eust bien 
desiré. 

Nous passasmes doncques la pluspart de I'hy- 
ver à Orleans, où l’on voyoit de terribles traicts 
de rudesse; principalement que le roy de Na- 
varre venoil au logis du roy, accompaigné seu- 
lement de deux ou trois gentilshommes; et 
qu'estant entré, il ne se presentoit pas à la porte 
de la chambre, mais se pourmenoit en la salle, 
attendant que l'huissier le vint querir : qui es- 
mouvoit plusieurs des plus grands, non pas de 
la faction de MM. de Guyse , à commiseration, 

de veoir un tel prince, portant tiltre de roy, 
mesprisé de ceste façon. 


CHAPITRE XVI. 
Mort de François IL. — M. de Vieilleville retourne à Metz. 


Mais Dieu pourveut à telle cruaulté ; car le 
dix-huictiesme de novembre 1560, le roy tomba 
malade d'une douleur d'oreille si vehemente, 
qu'il en mourut au dix-septiesme jour après, 
qui fut le à de decembre ; accident qui fist bien 
tourner la chance ; car toute la cour en general, 
grands et petits , se vindrent presenter au roy 
de Navarre, qui venoit ordinairement au logis 
du nouveau roy Charles qui succeda à son frere 
François, avec deux ou trois cents chevaulx ; et 
print la regence et administration du royaume 
avec ladicte dame, laquelle le declaira , parce 
que le roy estoit fort jeune, n'ayant encores 
seize ans, lieutenant-general du roy, represen- 
tant sa personne par tout son royaume et terres 
de son obeyssance (qui fut au grand contente- 
ment de tout le monde), et ce, par l'advis et 
entremise de M. de Vieilleville, qui conseilla à 
la royne d'en user ainsi, affin de gouverner le 
royaume er bonne paix et union, et remettre 
les affaires en meilleur estat, attendu la très- 
dangereuse combustion que pouvoit faire flam- 
ber en icelluy ceste diversité de religions, qui 
sembloit prandre ung merveilleux accroisse- 
ment. À quoy sa majesté, ayant meurement 
consideré tous les evenements qui en pouvoient 
arriver, condescendit fort volontairement; et 
en remonstra aultant au roy de Navarre, pour 
coupper chemin à tous troubles; qui ne reffusa 
pas cest estat, mais le tint et lexercea soubs 
lauthorité de ladicte dame; qui fist prosperer 
toutes choses de bien en mieulx. 

Et est à noter que , nonobstant toutes les ri- 
gueurs , aguets et espionnaiges des deux freres, 
M. de Vieilleville ne laissoit pas, du vivant du 
feu roy, d'aller la nuict visiter le roy de Na- 
varre, pour le nourrir en amitié avec ladicte 
dame, comme prevoyant que ceste tirannie ne 
pourroit pas durer long-temps; et bien souvent 
portoit et rapportoit des creances de l’un à 
l'aultre, sans que jamais, par sa dexterité et 
saigeconduicte, personne l'eust sceu descouvrir; 
et par telles reconciliations l'estat de la cou- 
ronne de France devint fort paisible et calme, 

De quoy tous les grands du royaume l'honore- 
rent merveilleusement; car il estoit en la puis- 
sance du roy de Navarre d'exclurre la royne mere 
de tout gouvernement , par les vieulx et anciens 
statuts et privileiges du royaume, qui privent les 
femmes et les estrangers de telles charges; et 
elle avoit ces deux qualités. Ce fut doncques 
comme par inspiration divine qu'elle fistarrester 
M. de Vieilleville à la cour : car s’il s'en fust allé, 
elle estoit en hasard de se retirer ou à Mon- 
ceaulx, ou à Chenonceaulx. Aussi n’en fust-elle 
pas ingrate, comme nous dirons en son lieu, 
Quand les deux freres veirent le roy mort, 
et advertys que le capitainne Gohaz avoit ouvert 

au prince de Condé la porte de son logis, et re- | 


mis en toute liberté, et que le roy de Navarre 
avoit esté proclamé lieutenant-general du nou- 
veau roy de France, ils sortirent d'Orleans à 
petit bruict ; et nuictamment le cardinal gaigna 
son abbaye de Marmoustier par la riviere; et le 
duc de Guyse Paris, où il avoit beaucoup de 
confidents; et se repatria avec le connestable, 
le mareschal de Sainct-André, et grand nombre 
d’aultres grands, qui tous ensemble formerent 
une indissoluble amitié pour abymer les luthe- 
riens; alleguant ledict de Guyse que tout ce 
qu'il avoit faict à Orleans n'estoit que sur saincte 
intention ; et leur fist veoir au doigt et à l'œil 
que le prince de Condé avoit promesse des princes 
d’Allemaigne d'une levée de dix-huict mille rei- 





tres et douze mille lansquenets, pour venir | 


planter l'héresie en France et fouldroyer leur 


religion; et qu'il avoit faict la cene avec l'admi- | 


ral, le cardinal de Chastillon, Andelot , et plus de 
trois cents gentilshommes français , à Noyers; et 
qu'il estoit très-necessaire de se confederer pour 
resister à une si detestable et meschante entre- 
prise; les asseurant qu'il avoit deliberé de les 
envoyer tous querir, par commandement exprès 
du roy, si la mort ne l’eust prevenu , pour as- 
sister au jugement d'un si pernicieux petit 
prince ; mais qu'il falloit , sans dissimulation ni 
connivence, embrasser ceste affaire, et avec 
toute diligence; car il prevoyoit bien que toute 
Ja cour s'en va empoisonnée de ceste faulce et 
diabolique doctrine, puisque le roy de Navarre, 
qui en est, commande generalement à la France; 
et que bientost, par ses blanderesses et flateuses 
persuasions, il attirera la royne mere. A ceste 
remonstrance , ils jurerent tous de s’y employer 

de toute affection ; et s'entre - promirent la foy 
de ne s'abandonner jamais qu'ils n'en ayent veu 
la fin, et de n'y rien espargner, jusques au der- 
nier soupir de leur vie. 

De ceste assemblée sortirent et sont emanés 
tous les troubles qui sont depuis advenus en 
France : mais estants escrits par plusieurs bons 
esprits, je ne m'y estandray nullement ; aussi 
que ce subject n'est pas de mon histoire. Pour 
laquelle renfiler, je vousdiray que M. de Vieille- 
ville voyant la royne mere et le roy de Navarre 
bien ensemble, et merveilleusement d'accord en 
la regence , il demanda son congé pour s'en re- 
tourner en son gouvernement; qui luy fut fort 
volontairement accordé, avec grande demons- 
tration et contentement de ses services, et infi- 
nies promesses de la remuneration. Puis com- 
mencea son voyaige par s‘aller rafraischir en sa 
maison de Durestal, où il remena madame de 
Vieilleville. Et aprés y avoir sejourné environ 
ung mois, il print le chemin de Champaigne 
pour aller à Metz , sans repasser par la cour. 

Auquel lieu il fut receu d'une inexprimable 
allaigresse, tant par les habitants de la ville et 
de toute la contrée, sans excepter sexe, aige ny 
qualité , que par les gens de guerre de toute la 
garnison , pour le long-temps qu'ils avoient 
esté privés de sa presence, et de le veoir es- 
chappé des grands hasards ausquels il s'estoit 
submis par les perilleuses charges qu'on luy 
avoit données. A quoy M. de Sennecterre n'ou- 
blia rien de son devoir, comme lieutenant de sa 
compaignie et au gouvernement : car il fist sor- 
tir toute la cavallerie en general , et en armes, 
audevant de luy en la plaine de Fristau , et se 
combattre à coups de lance et de coutelas; et 
deux bataillons de gens de pied , qui firent filer 
une scopeterie d'harquebusade sans balles, l'un 
contre l'aultre, plus d'une heure, et grand 
nombre de picques rompues ; et entrants avec 
telles fanfares en la ville, les commissaires de 
l'artillerie firent ronfler toutes leurs pieces, 
graydes et petites , qu’ils avoient le soir prece- 
dent placées sur les plates-formes et remparts 
pour cest effect, et de telle sorte et furie, que 
l'on n'en eust sceu faire davantaige pour la 
mesme majesté. 

Ainsi nous parachevasmes le reste de l'hyver 
en bonne chere et toutesrejouissances, sans aul- 
cun soulcy, ayant la paix bien confirméeet jurée 

avecques nos voisins de Luxembourg, et que 
Thionville avoit esté desjà rendue, suyvant les 
articles de paciffication, comme il a esté dict. 


CHAPITRE XVII. 


M. de Vicilleville est nommé ambassadeur à la cour de l'em- 
pereur. 


Or la royne proposa en un cbnseil qu'il estoit 
trés-necessaire d'envoyer devers l'empereur, 
pour former amytié avec luy, sur l'advenement 
de son second fils à la couronne, et que l'on 
s'estoit beaucoup oublié de n'avoir faict ce de- 
voir du regne de son fils aisné; et que ledit 
sieur empereur pourroit avec juste occasion se 
douloir d'un tel mespris, estant, de toute an- 
ciennneté , ceste louable coustume observée en- 
tre les grands princes, principalement de la 
chrestienté, de s'entrevisiter par une amyable 
congratulation, quand Dieu les honore de la 
succession des sceptres et couronnes de leurs 
predecesseurs; et que d’aultre part, il estoit 
deu à quelques princes, colonels, reitermes- 
tres, capitainnes et d’aultres serviteurs occultes 
en Allemaigne, affectionnés à la couronne de 
France , des pensions qu'il estoit raisonnable de 
satisfaire; aussi qu'il se falloit raffraischir en la 
memoire et amytié des princes electeurs du 
Sainct Empire ; et que celluy que l'on envoyera 
devers l’empereur pourra depescher toutes ces 
affaires en son voyaige ; mais il le falloit choisir 
digne d’une telle charge, et qui s'en saiche due- 
ment acquitter, 

Proposition que tout le conseil, principale- 
ment le roy de Navarre, receust avec grande 
admiration et tous ensemble ; et solliciterent la 
diligence comme fort pregnante pour le bien de 
la couronne; et sur ceste ouverture il ne s'en 
presenta pas moins de quinze ou vingt, et des 
plus grands favorits de la cour, pour estre pre- 
ferés en ceste légation ; car , à la vérité, c’estoit 
un fort beau voyaige, et s'en battoient à la per- 
che : les ungs en sollicitoient la royne douai- 
riere , les auttres le roy de Navarre ; et quelques 
uns s'addressoient à la royne mesme , par P'en- 
tremise de certaines dames qu'ils cognoissoient 
luy estre agréables; mais tous perdirent leur 
temps et leurs peines. 

Car sa majesté avoit voué en son ame ce 
voyaige à M. de Vieilleville, par plusieurs fort 

légitimes raisons. Desquelles la premiere, qu'il 
estoit comme à demy-rendu , d’aultant que son 
gouvernement de Metz aboutit en Allemaigne ; 
Paultre, qu'elle le cogaoissoit plus consommé 
aux affaires d'estat que tous les susdicts pour- 
suivans : item , qu'il estoit honoré et merveilleu- 
sement respecté de tous les princes electeurs 
du Sainct Empire, qui seront bien aises de le 
veoir et de conferer avec luy des affaires de 
France; plus, qu'il est raisonnable que l'empe- 
reur cognoisse celluy qui a, par tant d'années, 
fait teste à l'Empire et à toute la Germanie; et 
que toutes les entreprises que l'on a tramées 
sur son gouvernement, pour secrettes qu’elles 
ayent esté , n'ont jamais pu réussir à bonne fin, 
mais, par sa vigilance et dexterité, ont tou- 
jours esté renversées : davantaige, que saichant 
sadite majesté la très-grande amytié que luy 
portoit le roy Henry son feu seigneur et mary, 
à cause de ses valeurs et mérite, elle desiroit, 
comme dame d'honneur et de bien, qui doit 
tousjours affectionner ce que son mary aime, 
l'en faire ressentir : j'adjousteray encore cesté- 
cy, qu'elle ne vouloit pas estre ingrate des 
fideles services qu'il luy avoit faicts, l'ayant 
toujours assistée, sans rien craindre ny appre- 
hender , en toutes les fascheuses et turbulentes 
occasions qui se sont survenues depuis qu'elle 
est vefve; et pour la derniere elle se sentoit en 
partie son obligée du commandement general 
et absolu qu'elle avoit en ce royaume, par les 
belles et très-utiles remonstrances qu'il fist au 
roy de Navarre, comme nous avons dict. 

Qui fut cause que, toutes sollicitations, fa- 
veurs et poursuites rejectées, elle despescha en 
poste M. de Froze, son premier escuyer, devers 
luy , pour luy porter les lettres pour l’empereur, 
les princes, son instruction et toutes aultres 
despesches necessaires pour ceste legation; et 
avec luy coururent le commys du tresorier de 
l'espargne, et quatre ou cinq aultres clercs des 
finances, qui portoient soixante mille escus en 
or pour les susdictes pensions , qui arriverent à 
Metz le premier jour d'avril 1562. 

Ii ne faut pas demander si le sieur de Froze 
fust le bien venu et toute sa trouppe, principa- 
lement quand M. de Vieilleville eust vea les 
lettres que la royne luy escrivoit , desquelles je 
ne insereray , pour éviter prolixité, que les sept 
dernieres lignes qui contenoient ces propres 

mots ; « Vous asseurant, mon cousin, que j'ai 
esté infiniment importunée par plus de vingt 
pour avoir l'honneur de ce voyaige , entre les- 
quels estoient le fils de mon feu oncle, le ma- 
reschal Strozzy , et Valenty , fils naturel du sieur 
roy de Navarre. Mais je les ay tous faicts égaulx; 
car quand j'eusse eu ung frere qui l’eust pour- 
chassé , je vous y eusse tousjours preferé, pour 
la parfaicte fiance que j'ay que vous vous ac- 
quitterez aussi dignement de ceste charge que 
de toute aultre que l'on vous a jamais de ma 
cognoissance commise ; et , sur ceste esperance, 
je prieray Dieu, mon cousin, qu'il vous aict en 
sa sainte et digne garde. Escrit à Orléans, ce 
vingt-septieme de mars 1561. Ainsi signé, vos- 
tre bonne cousine , CATHERINE ; et au dessoubs, 
Fizes. » 

Froze doncques, après avoir esté fort favo- 
rablement traicté l’espace de trois jours à Metz, 
s'en retourna devers la royne mere, sa mais- 
tresse, avec responses qui portoient un re- 
mercyement condigne à une si honorable et 
respectueuse faveur , et oultre ce fort contant 
et satisfaict de sa peine; car on luy fist de 
très-baulx et riches presents de très-belles pis- 
toles et harquebuses, qu’il confessa luy-mesme 
n'en avoir jamais veu de pareilles en France ny 
aux cabinets des roys , mais sur-tout d'un cheval 
de Dannemarck, qu'il estima avec son esqui- 
paige à plus de mille escus , après que luy , qui 
estoit de l'estat et profession de s'y cognoistre, 
l'eust monté et manyé deux ou trois fois ; et fist 
grande instance de le reffuser, comme à luy 
n'appartenant , mais que c'estoit pour ung grand 
prince; et que si le roy estoit en aige pour le 
monter, il ne luy en fauldroit point d’aultre , 
mesme pour un jour de bataille. Mais M. de 
Vieilleville voulut qu'il l’acceptat ; ce que Froze 
fist , et sur l'heure le nomma Vieilleville. 


CHAPITRE XVIII. 
M. de Vieilleville arrive à la cour de l'électeur palatin. 


Le lendemain M. de Vieilleville commencea 
son voyaige avec soixante chevaulx , où estoient 
M. d'Espinay , M. de Thevalle, M. de Crapado, 
M. de La Plesse-Clerambault, M. de Thuré , les 
sieurs Dorvaulx, de Saint-Ouan, de Pezé, de 
Fontenay, aultrement Les Moulins, de La Vieulx- 
court, et cinq ou six vieils capitainnes de Metz; 

et accommoda leś trésoriers de chevaulx pour 
porter leurs finances. 

Marchants avec si belle compaignie, nous en- 
trasmes au palatinat. De quoy adverty le comte 
palatin, duc de Baviere, premier electeur du 
Sainct Empire, envoya son grand mareschal 
avec quarante chevaulx au-devant de nous, qui 
ne nous abandonna qu'il ne nous eust rendus à 
Heidelberg , ville où faisoit sa residence ordi- 
naire ledict electeur, qui envoya son fils, lequel 
avoit esté nourri en France, du nom de Ba- 
viere, en la cour du roy Henry second , au- 
devant de M. de Vieilleville , environ une lieue. 
Et luy fist ledict electeur une fort courtoise re- 
ception et honorable traictement pour deux 
jours , à cause des louables recits qu'on luy avoit 
faicts de ses braves gestes, et qu'il entendoit 
dire journellement, et par son fils mesme, qu'il 
favorisoit tousjours les Allemants, tant en la 
cour des roys de France qu'aux armées fran- 
çaises, quand il s’y trouvoit des colonels et ca- 
pitainnes de leur nation. Et après toutes confé- 
rences faictes , responses des lettres retirées et 
toutes creances dictes, M. de Vieilleville print 
congé de luy; mais il ne fust possible de l'em- 
pescher de monter à cheval, accompaigné de 
trois cents chevaulx, tous pistoliers, et trois 
cornettes arborées , avec cing ou six trompettes 
pour nous venir conduire une grande lieue au- 
de-là d'Heidelberg. Et voulant M. de Vieilleville 
prendre congé, le pressant de se retirer , il 
nous mena, à bien cent pas à l'escart du grand 
chemin , en ung bosquet de sapins , où estoient 
trois belles fontaines, avec lesquelles nous trou- 
vasmes une embuscade de cinquante ou soixante 
bouteilles de vin d'Alsace, très-excellent ; et 
fallut que toute notre trouppe beut ; et com- 
mencea ledict sicur electeur la querelle, Ceste 
collation finye, en laquelle jambons de Mayence, 
car c'en est le pays , fourmaiges de Milan , cer- 
velats et aultres esguillons à vin ne manquerent 
poinct, M. de Vieilleville, voulant mettre pied 
à terre pour luy dire le dernier adieu, il ne le 
voulut jamais permettre, et s entrembrasserent 
de cheval. Et ainsi se departirent ; mais a ce 
departement , ces trois cents chevaulx , qui es- 
toient demeurés à l'escart , firent une terrible 
scopeterie et les trompettes raige de fanfares. 

Mais nous veismes à Heildelberg une chose 
fort rare et trés-estrange , que je ne puis passer 

soubs silence, qui estoit ung gros et puissant 
lyon aussi privé que un chien; car il se jectoit 
parmy nous, suivy toutesfois de son gouver- 
neur , sans qu'il offenceast personne ; et, ennuyé 
de nous regarder, il montoit en la chambre de 
madame la comtesse, et s'y couchoit de son 
long comme un dogue, attendant qu'on luy 
apportast ung quartier de chien ou de quel- 
qu’aultre beste pour son ordinaire; et estant 
repeu, il s’en retournoit de luy-mesme, sans 
aulcune contraincte , en sa caige, aussi doulce- 
ment que pourroit faire ung chien courant en 
son chesnil. Nous sceusmes que le comte l'avoit 
recouvré du roy de Moscovie, n'ayant encores 
que trois mois, et qu'il l'avoit ainsi nourry et 
eslevé en si privée nourriture, 4 cause que le 
comte palatin du Rhin porte en ses armes ung 
lyon d'or rampant, couronné, langué et armé 
d'argent en champ d'azur ou de gueules. 

Poursuivant doncques nostre voyage, nous 
entrasmes en Suabe pour venir en la principale 
ville de la duché, nommée Stocach, où le duc 
de Vyrtemberg, seigneur dudict pays, nous 
attendoit à grande devotion; car il avoit passé 
sa jeunesse en France, du temps du roy Fran- 
çois le Grand : qui nous fist de merveilleuses ca- 
resses et abandonnés traictements , toutesfois à 
la française, car il ne beuvoit qui ne vouloit ; 
trés-aise , au demourant , de voir M. de Vieille- 
ville, tant pour sa reputation que pour les bons 
traictements dont il avoit usé envers ses pro- 
ches parents au siége de Thionville. 


CHAPITRE XIX. 
Arrivée de M. de Vicilleville à la eour de Saxe. 


Sortants de-là, nous vinsmes à Ausbourg , où 
tous les colonels , reitermestres, capitainnes let 
serviteurs occultes, pensionnaires de France, 
se trouverent, ayant esté advertis par M. de 
Vieilleville du jour qu'il y devoit estre , par le 
project qu'il avoit faict de ses journées avant 
partir de Metz, à tous lesquels leurs pensions 
furent payées où il fut laissé quarante mille es- 
cus, qui deschargea bien fort les tresoriers ; de 
quoy ils prindrent vallable acquicts, soubs l'or- 
donnance de M. de Vieilleville, signée de sa 
main. Puis firent tous serment entre ses mains 
de continuer leur affection et fidelité au service 
du roy à present regnant , et de la couronne de 

France, envers et contre tous, et sur-tout de 
ne faire aulcune levée de gens de guerre , tant 
de cheval que de pied, pour passer en France, 
sans l'exprès commandement du roy, et par 
lettres signées de sa main et à iceulx envoyées 
par son lieutenant-general à Metz : ce qu'ils 
promirent et jurerent fort authentiquement. Et 
fut semblablement injonction faicte aux pen- 
sionnaires et serviteurs occultes, au nombre des- 
quels estoient deux evesques, l'un de Passau, 
l'aultre de Ratisbonne , là presents, de n'abuser 
poinct sa majesté de faulx advertissements, 
mais tousjours escrire la vérité des choses qui se 
presenteront dignes d'estre escrites; et que, 
quand on leur addressera quelque serviteur du 
roy pour aller descouvrir en Allemaigne ce qui 
luy sera commandé pour son service, ils le tien- 
dront secret, favoriseront et feront conduire 
seurement, et assisteront jusques au parfaict 
complement de sa charge; qui jugerent sem- 
blablement d'ainsi faire, et sur leur ame de n'y 
faillir. 

Toutes ces depesches faictes au contentement 
d'un chacun, nous vinsmes à Vymarch, où nous 
trouvasmes le duc Jehan-Frederic de Saxe et le 
duc Jehan-Guillaume son frere, qui receurent 
M. de Vieilleville selon leur portée; car l'empe- 
reur Charles cinquiesme les avoit reduicts en 
une miserable extremité, et quasi ruinés, leur 
ayant osté la duché et l'électorat de Saxe, et par 
consequent treize, que villes, que chasteaulx , 
qui sont annexées et incorporées audict electo- 
rat, en la guerre qu'il leur fist et au landgraff 
de Hessen son confederé et associé, l'an 1546 
et 1547 ; et le donna, comme par gratification, 
au duc Maurice de Saxe, leur parent de nom et 
d'armes, les successeurs duquel en ont toujours 
jouy depuis, et jouissent encores de present, 
parce que ledict Maurice, menant l'avant-garde 
de l’empereur en ceste guerre, fut cause en 
partie que lesaultres furent deffaicts, el estants 
prisonniers furent convaincus du crime de re- 
bellion à l'empereur leur souverain seigneur , et 
par ce moyen confisqués. 


CHAPITRE XX. 
Suite du voyage de M. de Vicilleville, 


Ceste guerre survint à l'occasion de la doc- 
trine aue sema ung regent ou ung moyne en 

l’année 1516 , nommé Martin Luther, en l'uni- 
versité de Vyrtemberg, ville principalle de la 
duché de Vyrtemberg, que le susdict Jehan 
Frederic embrassa, et suivit de telle ardeur et 
affection, jusques à contraindre ses subjects, 
qu'il s'oublia tant , sur le commandement que 
luy fist l’empereur de s'en desister et la rejeter 
du tout, que de luy escrire ung cartel de deffi, 
par lequel il maintenoit ne luy estre aulcune- 
ment subject ny vassal, ains au contraire qu’il 
portoit la couronne d'empereur qu'il luy avoit 
mise, comme electeur, sur la teste, et l'espée 
imperiale en la main droicte pour se la maintenir, 
et que son conseil n'avoit pas bien recogneu ses 
forces et moyens de luy faire envoyer ung he- 
rault pour contraindre et gehenner sa conscience; 
car quand il y viendra luy-mesme aveccinquante 
mille hommes, qu'il y proffictera aussi peu queson 
herault. De quoy l'empereur s'irrita si fort, qu'il 
dressa une armée en peu de temps si grande, 
qu'il rangea ce puissant duc à l'extremité que 
nous avons dicte, et tous ses associés, jusques à 
luy demander à genoulx pardon et la vie quant 
et quant, qui luy fut remise par l'intercession de 
cing ou six grandes princesses d'Allemaigne ses 
parentes, de tous les potentats et villes franches 
de l'Empire. 

Et ayant sejourné là deux jours, M. de Vieille- 
ville print congé d'eulx, après leur avoir faict 
payer leurs pensions , qui estoient de quatre 
mille escus par an à chacun, que le roy Henry 
second ordonna leur estre payée par commise- 
ration de prince à prince, estants si povres, 
toutesfois de la plus ancienne race de l'Europe, 
de laquelle estoit sorti Charlemaigne, roy de 
France, et par conséquent tous nos roys; car 
par l'arbre de France il se void qu'ils sont des- 
cendus de ce Charlemaigne, et, pour ceste 
seule consideration, les gratiffioit de ce petit 
moyen. 

Au partir de Vymarch, nous prismes le che- 
min de la ville de Ulme, sur la riviere fameuse 
du Danube. Les habitants de laquelle nous re- 
ceurent fort cordialement, avec courtoisies 
infinies; et s’enquerant M. de Vieilleville du 
chemin pour aller à Cassel, devers le landgraff 
de Hessen , en ung trés-fort chasteau sien, où il 
faisoit sa residence ordinaire, le bourguemaistre 
d’Ulme le divertit d'y aller à cause de la lon- 
gueur et grande destorce des chemins, sterilité 

du pays et trés-mal aise pour les coches, d'aul- 
tant qu'il est montueux, et que les traictes, 
premier que de trouver logis pour repaistre ung 
si grand train et attirail, sont communément 
de cinq à six lieues d'Allemaigne, qui en valent 
bien dix et douze de France, encore fort mal 
traictés. 

Qui fust cause que M. de Vieilleville depescha 
ung gentilhomme, avecques ung truchement, 
devers le susdict landgraff de Hessen, pour luy 
porter les lettres du roy, de la royne sa mere et 
du roy de Navarre, avec les créances contenues 
en son instruction, et sa pension quant et quant : 
car l'empereur l'avoit faict courir aussi miserable 
fortune que aux freres de Saxe ses confederés, 
et par la vaillance et industrie du duc Maurice 
de Saxe, qui avoit aussi augmenté l'armée im- 
periale de plus de dix mille hommes de ses forces 
naturelles, de ses subjects et à sa solde. 

M. de Vieilleville fust ainsi conseillé de se 
mettre sur le Danube, qui le portera droicte à 
Vienne en Austriche, et gaignera six ou sept 
journées; car, par terre, il est merveilleusement 
long et fascheux, et les habitants, en plusieurs 
endroicts de pays et contrées, fort barbares et 
incivils. Doncques, ne rejetant point ce conseil , 
fist renvoyer tous ses chevaulx, coches et char- 
rois à Metz, et prinsmes douze bons et grands 
batteaulx, dont le magistrat d'Ulme nous ac- 
commoda en payant , et de bateliers fort expe- 
rimentés sur ladicte riviere, car elle est en 
plusieurs endroicts fort perilleuse. Ainsi nous 
navigasmes, en la grace de Dieu, sept ou huict 
grandes journées, et approchasmes d'une belle 
et grande ville nommée Ingolstat , appartenant 
au duc Auguste de Saxe, qui avoit hérité de la 
confiscation de l'electorat de Saxe par la mort de 
son frere Maurice, en laquelle ville il estoit pour 
lors. Mais sentant nostre venue, il en deslogea 
incontinant, et laissa ung memoire en langaige 
allemant au bourguemaistre d'Ingolstat , pour 
donner à M. de Vieilleville, qui faisoit chercher 
des chevaulx pour envoyer ung gentilhomme 
avec ung truchement après, pour luy porter les 
lettres du roy, de la royne, et sa créance ; lequel 
memoire fut traduict ainsi : 

«Je me suis retiré en toute diligence de ma 
ville d’Ingolstat , affin de ne conferer avec les 
agents et ambassadeurs du roy de France de 
chose qui soit, ny de les voir, comme estants 

serviteurs de celluy qui favorise mes ennemis , 
et leur donne pensions pour me faire la guerre. 
Mais j'eusse bien desiré cognoistre M. de Vieille- 
ville, pour juger , le voyant et discourant avee 
luy. si sa personne et ses discours meritent la 
grande reputation qu’il a acquise par l'Alle- 
maigne en valeur et entendement ; mais ce sera 
pour une autre fois, et peult-estre en une armée. 
Cependant que l'on ne vienne poinct après moy 
pour me presenter les lettres et pacquets que je 
scey qu'ils m'apportent de la part de leur roy et 
de son conseil ; car je desdaigne de veoir ny lire 
chose venant de ceulx qui favorisent et sup- 
portent mes plus grands et mortels ennemis, 


qui journellement me font la guerre , tant à - 


force ouverte que par secrettes intelligences. » 
Ainsi signé, Aucuste, duc hereditaire et legi- 
time de Saxe, et vray electeur du Sainct Em- 
pire. 

Quand M. de Vieilleville eust ouy l’interpre- 
tation dece memoire, qui tenoit plusdelivroigne 
que d'homme rassis, entre-meslé cependant d'un 
merveilleux orgueil, il rompit et mist en pieces 
les trois lettres qu'il avoit à luy presenter, puis 
les jecta dedans le feu en la presence du bour- 
guemaistre d'Ingolstat quile luy avoit interpreté, 
car ilentendoit fort bien le francais, le priant de 
transcrire, son interpretation au pied du me- 
moire et la signer ; ce que le bourguemaistre ne 
reffusa , disant que puisque son seigneur l'avoit 
escrit de sa main et signé, il ne se pouvoit faire 
tort de l'ensuivre. Et le print, M. de Vieilleville, 
pour servir de descharge envers leurs majestés, 
den’avoir poinct veu ce farouche duc comme les 
aultres princes. 

_ Cela faict, nous entrasmes en nos batteaulx, 
et fismes tant par nos journées, que, le huic- 
tiesme jour après nostre partement d'Ingolstat , 
nous vinsmes surgir en une grosse et riche 
abbaye, nommée Closternaybourg , distant de 
Vienne trois lieues ou environ, accompaignée 
d'ung beau et grand villaige où nous trouvasmes 
l'ambassadeur de France auprès de l'empereur, 
du nom de Bochetel, evesque de Rennes, nous v 
attendant il y avoit deux jours; qui fist entendre 
à M. de Vieilleville le grand desir que l'empe- 
reur avoit de le veoir, et qu'il se pouvoit asseurer 
d'estre le très-bien venu. Et après avoir conferé 
ensemble de plusieurs choses, et principalement 
des ceremonies qu'il fault observer à la premiere 

abordade d'un tel prince , qui est le plus grand 
de la chrestienté, nous reprismes nos batteaulx 
pour descendre à Vienne, où arrivasmes à bonne 
heure après midy. Etse logea, M. de Vieilleville, 
au logis que sa majesté luy avoit faict preparer, 
auquel deux gentilshommes d'honneur, portants 
tiltre de comte, le conduisirent de sa part. 


CHAPITRE XXI. 


M. de Vieilleville arrive à Vienne, où il est admis à l'audience 
de l'empereur. 


Le lendemain, lesdicts deux comtes le vindrent 
querir pour le presenter devant l'empereur, 
affin d’executer sa legation ; auquel ils dirent 
qu'il ne feist et n'usast d’aultres ceremonies ny 
reverences que de la propre façon dont il a ac- 
coustumé d'user devant le roy de France son 
maistre, et qu'il leur estoit commandé de luy 
donner cest advertissement exprès, affin qu'il 
cogneust la parfaicte et sincere amitié que l’em- 
pereur porte au roy et à la maison de France, et 
particulierement à luy, pour les bons et louables 
rapports qui luy en ont esté faicts, et des bons 
offices qu'il a tousjours exercés pour entretenir 
les deux maisons en bonne intelligence et con- 
corde, et que sa majesté n'est poinct ignorante 
que la paix qui dure encores aujourd'huy a esté 
faicte par son industrie, et luy est entierement 
attribuée. 

Ils marchent doncques au logis imperial, M. de 
Vieilleville entre eulx deux , et trouverent l’em- 
pereur , qui luy avoit faict cest honneur, d'estre 
venu au devant de luy jusques à la porte de la 
salle. Et à ceste rencontre, M. de Vieilleville luy 
faict la reverence, donnant du genou en terre. 
Maisil fust incontinant soubslevé par l’empereur, 
luy disant telles parolles en bon langaige fran- 
çais: « Encores que je saiche, monsieur de Vieil- 
leville, que vous n’estes pas venu pour me rendre 
vostre gouvernement de Metz, ny les aultres 
villes imperiales de delà le Rhin que la couronne 
de France a usurpées sur l'Empire, si ne lais- 
seray de vous dire que vous soyez le très-bien 
venu, tant pour lerespect du roy vostre maistre, 
de qui je veulx demeurer toute ma vie bon oncle 
et parfaict amy, que pour vostre particulier; 
car, Vous cognoissant il y a fort long-temps par 
reputation, je desirois bien fort yous veoir en 
personne : or allons en ma chambre paracheyer 


[1562] 


lé reste.» Et ces parolles dictes, sa majesté le 
prend par la main pour l'y mener. Et y estants, 
ame vivante ne s'ingera de les suivre : discretion 
bien contraire à celle du Francais , qui tallonne 
souvent son prince pour entrer à la foule après 
luy, en quelque lieu qu'il aille. Et demeurasmes 
tous en la salle où nous fusmes plus de deux 
heures , attendants qu'ils en sortissent. 

Les deux comtes, qui venoient querir M. de 
Vieilleville pour disner au lieu qui luy estoit 
preparé par le commandement de l'empereur, 
voyants la clef à la porte de la chambre, s’arres- 
terent avec nous pour attendre que l’on ouvrist ; 
car c’estoit une maxime observée à la cour de 
l'empereur, que, depuis qu’il laissoit la clef en 
la porte de sa chambre, personne du monde, 
sans reserver ou excepter aulcune qualité, n'y 
eust osé frapper : aussi n'y avoit-il point de 
huissiers de chambre, et ne s'ouvroit jamais 
que par l'empereur, qui la laissoit, ses affaires 
despeschées , à tous venants ouverte. 

Enfin l'empereur.ouvre la chambre, et estant 
à la porte, il appella M. d'Espinay, puis M. de 
Thevaile , qui lui firent la reverance ; et les ho- 
nora d'une embrassade sur l'espaule ; et n'y enst 
ung seul des gentilshommes cy-dessus nommés, 
qui ne receust faveur de sa majesté. Cela faict, 
elle appella cinq ou six seigneurs, desquels je 
ne scey la qualité, grades ni offices : et eulx 
entrés, ils resserrent la chambre incontinent, 
laissant la clef à la porte, pour l'occasion que 
dessus et à l'accoustumée. à 

Les comtes, cependant , meinent M. de Vieille- 
ville en une aultre grande salle, qu'ils nommoient 
poisle, avec sa suicte, où M. le cardinal d'Arras! 
les receust fort dignement; et y avoit quatre 
tables de deux plats chacune, et une d'un plat, 
en laquelle furent seulement assis, avec le cardi- 
nal et M. de Vieilleville, les deux comtes, 
MM. d'Espinay et de Thevalle, l'ambassadeur 
de France et ung seigneur hespaignolqui estoit 
revenu de Constantinople depuis deux jours, 
où l'empereur l'avoit envoyé devers le Turc, 
comme ambassadeur, pour quelque negoce, y 
ayant sejourné quatre mois. Les aultres tables 
pour les gentilshommes de M. de Vieilleville , 
et de la suicte de l'empereur, pesle mesle, avec 
ung, esmerveillable silence, et servis, au reste, 
d'une grande abondance de vivres. 


1 Le cardinal de Granville, évêque d'Arras, 

Conseil donné à l'empereur par M. de Vieilleville sur la puis- 
sance du Turc. — Entretien de l’empereur à ce sujel avec 
M. de Vicilleville. 


En toutes ces tables on y parloit quatre lan- 
gues : la française, l'allemande, l'hespaignolle 
et l'italienne. Et devisants chacun à son tour de 
plusieurs choses, M. de Vieilleville propose qu'il 
s'esbahissoit grandement que, veu qu'à trente 
lieues de la ville il y avoit ung bascha du Turc, 
qui en trois jours pouvoit mettre en campaigne 
vingt mille chevaulx et trente mille hommes de 
pied, qu'il n'y avoit une seule forme de gardes 
à toutes les portes, et que par celle où il entra, 
luy ayant faict venir l'ambassadeur de France 
cinquante chevaulx pour descendre des batteaulx 
à deux mille pas de la ville, il ne se présenta 
jamais capitainne , sergent ni caporal, non pas 
ung simple soldat, pour lui demander quel il 
estoit, qui le menoit, où il alloit, ny de la part 
de qui. Alors l'Hespaignol qui venoit de Cons- 
tantinople, et que l’on disoit neveu du prince 
de l’Infantasque , va répondre ainsi : 

« Monsieur, ce grand prince que vous appellez 
le Turc, est si grand seigneur en son ame, et 
si jaloux de sa reputation, qu'il creveroit plus- 
tost que de surprandre une place; mais, au 
contraire, il est si genereux et a le cueur si 
hault, que, quand il en’ veult attaquer quel- 
qu'une, il envoye sommer deux mois auparavant 
celluy qui la tient de la luy rendre, avec les 
menaces de mort accoustumées s'il luy donne la 
peine de venir jusques à luy. A ceste cause, ilne 
se fault esbahir s'il s'appelle grand-seigneur ; et 
ne se faict-on point de tort de l'intituler ainsi, 
car c'est le plus grand monarche de l'univers; et 
les cieulx n’en couvrent point ung tout aultre 
qui luy soit comparable, veu que quatre des 
plus grands du monde ensemble ne tiennent et 
ne dominent sur tant de pays, provinces et re- 
gions, qu'il faict luy tout seul. Qu'ainsi ne soit, 
il-est entouré, et au mytant , du roy de Perse, 
qui est un puissant prince et grand terrien du 
roy de Tartarie, du roy d'Arabie, qui ne Je sont 
gucres moins; du grand sophy, qui ne leur en 
doit gueres en estendue de terres et possessions ; 
du roy Prestre-Jean des Indes, qui est quasi 
seigneur des terres eteprovinces du midy ; du 
roy de Moscovie, qui est un brave prince et 

vaillant guerrier ; du roi de Poloigne, qui a un 
peuple très-aguerri ; des Venitiens , qui est une 
seigneurie que toute la chrestienté cognoist ; de 
la religion de Malthe , où il y a de si braves che- 
valiers qu'en toute l'Europe, et qui entendent 
aultant bien le faict de la marine que toute aul- 
tre nation qui navigue sur les mers de Levant; 
et pour le dernier, de la sacrée majesté de nos- 
tre seigneur et maistre l'empereur; l'empire 
duquel, à cause des Allemaignes, est d’une 
merveilleuse etendue, comme chacun sceyt, 
car elles bornent et aboutissent les terres de ce 
grand seigneur devers l'Orient; et toutesfois 
pas ung d'eux n'a jamais pu entrer sur lui, ny 
s'advantaiger d'aulcune de ses villes; mais au 
contraire il leur fait à tous forte guerre quand il 
luy plaist, jusques à en faire quelques-ungs de 
ceulx que j'ai nommés ses tributaires; et aux 
aultres il vend la paix à sa discretion et quand 
bon luy semble. » 

Le cardinal, auquel ces louanges desplai- 
soient , dist tout bas à M. de Vieilleville, estant 
assis l’un près de l'aultre, disant : «Il tient à 
peu, monsieur, qu'il ne quicte le service de 
l'empereur pour aller servir ce chien.» A quoy 
M. de Vieilleville replicqua incontinent, disant : 
«Mais passez plus oultre, monsieur, et dictes 
qu'il est tout prest de quicter sa foi et religion 
chrestienne, pour se rendre mahometan; car 
c'est par trop louer un payen et infidèle : en 
quoy il ne degenerera poinct de sa nation, car 
les Hespaignols ont esté premierement maures 
que chrestiens. » 

A ceste facetieuse parolle, le cardinal jecta un 
si grand esclat de risée, que toute l'assistance 
estoit en peine d'en scavoir l'occasion, qui leur 
fust pour l'heure celée; mais il luy tardoit fort 
que le disner ne fust parachevé , pour en aller 
resjouir l'empereur, qu'il sçavoit bien n'aismer, 
non plus que luy, la nation hespaignole ; et ne 
l'avoit depesché sa majesté à Constantinople 
que par importunité et pour s'en deffaire, es- 
tant de la plus superbe et incompatible race de 
toute l'Hespaigne. 

Disné qu'ils eurent, M. le cardinal d'Arras 
mena M. de Vieilleville en la salle de l'empereur 
qui parachevoit de disner, et commence à luy 
faire entendre, mot pour mot, tout le discours 
des louanges du Turc qu'avoit fait à table le 
jeune l'Infantasque, et les propos que M. de 

Vieilleville et lui avoient tenus ensemble, et 4 
part, là-dessus. De quoi sa majesté fust si aise et 
contente, qu'elle participa bien fort en ceste ri- 
sée; mais bien marrye que leurs replicques 
n'avoient esté si haultement proferées, que 
l'Hespaignol et toute l'assistance les eussent pu 
entendre, affin de le faire publiquement rougir 
de si hault louer l'ennemy mortel de son maistre 
et du nom chrestien, comme s’il le vouloit met- 
tre pour spavente à toute la chrestienté; et ad- 
jouta telles parolles : 

«Qui me gardera d'entrer en soupcon que ce 
Marane n'aict receu quelque present du Turc 
pour celébrer si haultement ses grandeurs, affin 
de nous en intimider, mais, qui plus est, pour 
nous rendre nonchalents d'establir gardes en 
ceste ville, et que, nous endormant sur la ge- 
nerosité et reputation de ce payen, il nous ar- 
rive quelque inconvénient de surprise ? Or, tout 
maintenant , j'ordonne que l’on mette à chasque 
porte de ma ville de Vienne une scouadre de 
braves et aguerris soldats, de toutes les com- 
paignies que j'ai en l’archiduché d'Austriche; 
et, sans me fyer en personne, je veulx que le 
mot se prenne de ma propre bouche : vous as- 
seurant bien que ce galant s'en retournera , de- 
vant deux jours, devers mon neveu le roy 
d'Hespaigne. » 

L'empereur n'eust pas loisir de parachever, 
que le cardinal anticipe son propos, poussé de 
l'aise que l'Hespaignol avoit son congé; disant 
que le plustost estoit le meilleur, et que sa ma- 
jesté n’estoit entrée en ce soupçon sans grandis- 
sime occasion ; car il a retiré deux Sclavons de- 
puis qu'il est arrivé de Constantinople, qu'il 
nourrist en son logis, et qu'il va envoyer de ce 


| pas querir le grand mareschal de l'archiduché 


pour recevoir le commandement de sa majesté 
touchant l'assiette des gardes aux portes de la 
ville. 

Mais M. de Vieilleville modera ce colere fort 
prudemment, et, addressant sa parole à l'em- 
pereur, luy dit : «Il n'y a aulcune apparence de 
mettre si subitement des gardes aux portes de 
vostre ville; car, sacrée majesté, vous mettriez 
vostre voisin, ce bacha, en ung merveilleux 
alarme, avec dangier qu'en prenant opinion 
que le voulussiez surprandre, il vous prevint 
d'une horrible furie pour vous courre sus , car il 
ne demande pas mieux, et ruyner vostre estat; 


(1562) 


ce qui luy seroit fort aisé, n'ayant vostre sacrée 
majesté rien prest pour soutenir et resister à 
cest effort; et encores qu'il ne puisse forcer 
ceste ville, il fera grande gloire d’avoir ravagé 
six ou sept lieues de pays à la ronde. Par ainsi, 
sacrée majesté, il me semble, sauf meilleur 
advis, que vous devez laisser l’ordre de vostre 
ville en l'estat que je l'ay trouvé, sans rien y in- 
nover davantaige, fors que de mettre bonne 
sentinelle au grand clocher de ceste ville, qui 
descouvre à plus de huict lieues à la roude; 
lequel sonnera du marteau sur une cloche aul- 
tant de coups qu'il verra venir de chevaulx ; et 
à ce son, chacun se mettra en devoir de se pre- 
senter à la porte par laquelle ils entreront, 
pour s’enquerir quels ils sont , d’où ils viennent, 
et quelle part ils vont; quant à ce Marane, qui 
se formalise tant sur la grandeur de l'ennemy 
commun de la chrestienté , il n’y aura point de 
mal de s'en deffaire , et le licentier soubs quel- 
que honneste couverture, et vous oster ceste 
espine du pied. » 

« Vrayment, monsieur de Vieilleville , dit lors 
l'empereur, je ne m'esbahy plus de la grande 
repulation que vous avez en France et en Alle- 
maigne, et par-tout ailleurs; car le saige et 
advisé conseil que me venez de donner me faict 
bien juger que ce n’est poinct à tort, et que 
vous en meritez davantaige, ne faisant poinct 
de doubte que je n’eusse mys cest estat en une 
horrible combustion si je me fusse cru; car ce 
meschant bascha seroit bien aise que j'alterasse 
tant soit peu la suspension d'armes qui est entre 
son maistre et moy, pour me courre sus; et me 
contenteray de poser la sentinelle dont vous 
m'avez donné advis, au plus hault clocher de la 
ville; et affin qu'il soit notoire à ung chacun 
que ceste forme de garde est de vostre inven- 
tion, je veulx qu'elle s'appelle la sentinelle de 
Vieilleville pour jamais; et vous promets, sur 
mon honneur, qu'elle n'aura tant que je vivray 
aultre nom , affin de perpétuer et immortaliser 
en ce pays, que vous avez si bien conservé par 
vostre très-saige conseil, la memoire de vous et 
de vostre maison. » 


CHAPITRE XXIII. 
Suite de l'entretien de l’empereur avec M. de Vieilleville. 
« Au surplus, monsieur de Vieilleville, je vous 
prieray de me dire par quels princes de l'empire 

vous avez passé , quel racueil ils vous ont faict , 


| et, saichant que vous veniez devers moy, quelle 


opinion ils en ont?» Commandement que M. de 
Vieilleville receut avec bien grande joye; luy 
protestant de ne luy en deguiser ni celer une 
seule parolle : ce qu'il fist, se pourmenants le 
cardinal et luy avec l'empereur, en plaine salle, 
où ils furent quasi tout le jour, et à porte ou- 
verte : ce que sa majesté n'avoit pas accoustumé, 
car il se communiquoit fort peu, et estoit-on 
quelquefois deux jours sans le veoir, et ne par- 
loit-on à luy que par cinq ou six personnes fa- 
vorites. 

Ce discours dura long-temps, car M. de 
Vieilleville ne voulut rien oublier pour rendre 
contant ce grand prince ; mais quand ce vint au 
duc Auguste de Saxe, electeur, et qu'il luy eust 
recité la traverse qu'il luy donna à Ingolstat, 
luy monstrant le memoire qu'il avait laissé au 
bourguemaistre de la ville, sa majesté ne se 
peust trop esbahir de son audacieuse presomp- 
tion , luy disant telles parolles : «II ne fault pas 
que le roy vostre maistre trouve estrange ce su- 
perbe traict ; car à moy, qui suis son chef, il en 
faict beaucoup d’aultres, et plus intolerables ; 
n'ayant daigné, depuis que j'ay esté esleu et 
proclamé empereur, se presenter devant moy, 
pour recevoir quelque commandement pour les 
communes et urgentes affaires dudit empire et 
de toute la Germanie, ny pour mon particulier, 
ayant receu tant d'avantaiges, de bienfaicts et 
de grandeurs de nostre maison. Car personne 
ne peult ignorer que l’empereur Charles, mon 
seigneur et frere, n'aict donné à son frere Mau- 
rive, troisiesme puisné de la maison de Saxe, 
duquel il a herité, la duché et l'electorat de 
Saxe ; et toutesfois il est si revesche , superbe et 
ingrat, qu'il n’a ung seul ambassadeur ou agent 
à ma suite. Il faut, à la vérité, que je confesse 
que c'est ung grand prince qui mettra en dix 
jours dix mille chevaulx et quinze mille hommes 
de pied en campaigne, ce que je ne sçaurois 
faire; mais encores , avec tant de grandeurs, il 
luy seroit reputé à grand honneur de reco- 
gnoistre d'où luy vient l'advancement et le 
bien , et se venir presenter au proche parant de 
celuy qui le luy a moyenné, pour luy faire ser- 
vice et s'efforcer de le gratiffier de toute sa 
puissance , s’il consideroit en homme discret et 
respectueux, le rang que je tiens en la chres- 

tien té : de quoi il est toutesfois obligé et tenu à 
cause de son estat et dignité; et le y contrain- 
drois de vive force si je voulois; mais j'ay assez 
d'ennemys dehors, sans en faire naistre dedans : 
et le laisse pour un yvroigne qu'il est.» 

Sur quoy, M. de Vieilleville luy dist puisque 
sa majesté le tenoit en reputation d'yvroignerie, 
comme , à la vérité, il en est fort descouvert, il 
ne s'en falloit fascher davantaige; car jamais la 
raison ny le respect ne trouvent logis en telles 
gens, que depuis six heures jusqu'à dix. Mais 
s'il se trouvoit quelque honneste homme qui le 
peust admonester de son devoir en ce petit es- 
pace de temps, il pourroit venir à resipiscence , 
et ne fauldroit que gaigner ung des siens et luy 
donner un beau present , voire une bonne pen- 
sion, pour le faire affectionner ceste charge : 
«Quelque gentilhomme de vostre maison a 
peult-estre quelque parent en la sienne, qui , 
soubs umbre de visitation , pourra faire cest of- 
fice. » 

L'empereur trouva cest advis trés-bon ; et se 
resolut de le praticquer comme chose très-aisée ; 
car Yung de ses maistres d'hostel avoit un 
neveu gentilhomme de la chambre du duc Au- 
guste. 

Sur ceste resolution, l'empereur se retira , 
très-content des beaux discours de M. de Vieil- 
leville, et fort ediffié au reste de la prompti- 
tude de son esprit et solide entendement. Toute 
la compaignie semblablement se départit, car 
l'heure de soupper, par la declinaison du jour, 
les y appelloit; et n'avoit-on jamais veu l'em- 
pereur Ferdinand tant sejourner en ung lieu à 
la veue du public, 


CHAPITRE XXIV. 
M. de Vieilleville visite les arsenaux de l'empereur. 


Le lendemain, qui estoit le troisiesme jour de 
nostre arrivée, les deux comtes susdicts vin- 
drent querir M. de Vieilleville, et luy amene- 
rent quarante beaux chevaulx en fort brave 
equipage, pour luy monstrer les excellences et 
singularités de la ville, et s'y pourmener : où 
toute la journée fut employée; et disnerent et 
soupperent en son logis; qui les festoya fort 
magnifiquement , selon sa coustume de traicter, 
cy-dessus en plusieurs endroicts recitée, Nous 

vismes l'arsenal terrestre, où estoient, pour le 
moins, soixante ouvriers de beaucoup d'estats, 
comme salpestriers, pouldriers, faiseurs de 
flasques, charrettes , et forgeurs; qui menoient 
ung tel bruict que malaisément on s’entr’enten- 
doit parler. Et parmy cela, il y avoit soixante 
pieces d'artillerie, de tous calibres , sur rouaige, 
entre lesquelles estoient vingt et deux doubles 
canons de calibre d'empereur, quatorze grandes 
coulevrines à dix-huict pieds de chasse, huict 
basilics sur quatre roues chacun, et le resle 
coulevrines moyennes et bastardes. 

Puis nous fusines à l'arsenal maritime, aulire- 
ment ung lac du costé du Danube, où les eaux 
de ceste riviere viennent entrer, contenant une 
grande lieue de tour, cernée au reste de mu- 
railles bien remparées, et deux boulevarts de 
chaque costé du goulet par lequel on rentre en 
ladite riviere, où estoient douze galeries , quinze 
grands navires armés en guerre, à trois bunes 
chacun , treize fregates, trente barques et vingt- 
cing galiotes; le tout avec leur appareil requis 
à tels vaisseaux, et leurs mariniers et soldats 
necessaires, et tout cela si bien rangé et or- 
donné comme s'ils eussent voulu combattre; 
tous les mats , au demeurant, hunes, antennes, 
trinquets, flottants de banderolles, semées d'ai- 
gles de l'empire et des armes d’Austriche et 
d'Hespaigne, en telle abondance, qu'il ne se 
pouvoit rien veoir de plus beau. 

Lors les comtes demanderent à M. de Vieille- 
ville s'il luy plaisoit qu'ils combattissent , et 
qu'ils donneroient le signe. Mais il les pria que 
non , et qu'il se contentoit que chaque vaisseau 
tirast seulement une volée, sans flotter ny par- 
tir de leurs places, et que les chiormes des ga- 
leres fissent une salue de leurs chiamades ac- 
coustumées , sans plus: ce qu'ils firent, et ne 
fust ouy jamais ung tel bruict. Ainsi la journée 
se passa en grandes allaigresses : et mena M. de 
Vieilleville toute la trouppe soupper en son 
logis, traictée comme au disner, encores mieuls. 

Le lendemain, quatriesme jour, l'empereur 
fist ung festin très-sumptueux et magnificque 
à toutes les princesses et grandes dames de la 
cour, exprès pour les faire veoir à M. de Vieille- 
ville. Entre lesquelles estoit l'infante Elisabeth 
d'Austriche , très-belle et très-excellente prin- 
cesse , fille de Maximilian, roy des Romains, et 
niepce de l'empereur. En ce festin il y avoit six 

tables, chacune de quatre plats, pour les grands 
seigneurs de la cour et de la suicte de M. de 
Vieilleville; mais à celle de l'empereur estoient 
lesdites princesses, M. le cardinal d'Arras, 
M. de Vieilleville et MM. d’Espinay et de The- 
valle seulement : durant le disner, la musique 
de voix et d'instruments, comme de luths et de 
violons, ne fut pas espargnée ; et estoient ces 
chantres pour la plupart Français et de Picar- 
die. Le disner finy, l'on se jecta au bal au son 
des haultbois , où la trouppe de M. de Vieille- 
ville fist merveilles et emporta le prix, princi- 
palement pour les gaillardes , encores qu'il y 
eust nombre d'Italiens. 


CHAPITRE XXV. 


M. de Vieilleville propose à l'empereur de marier sa nièce avec 
le roi de France. 


Les danses finies, M. de Vieilleville print le 
cardinal d’Arras par la main, le suppliant d'estre 
tesmoing d’une parolle qu'il alloit porter à sa 
majesté et en secret; ce qu'il ne refusa. Et 
estants tous deux approchés , M. de Vieilleville 
luy va dire telles parolles : 

« Il peut bien souvenir à vostre très - sacrée 
majesté que dimanche dernier il vous pleust 
m'honorer de ce favorable racueil à la porte de 
ceste salle , me disant que vous vouliez demeu- 
rer toute vostre vie bon oncle et parfaict amy 
du roy mon maistre ; et maintenant que j'en 
descouvre une merveilleuse occasion pour main- 
tenir et effectuer vostre parolle, je ne l'ay 
voulu laisser passer sans vous en donner ad- 
vis ; et semble que par un esprit propheticque 
vostre majesté fust poussée à me tenir ce lan- 
gaige. » X 

L'empereur , qui ne pouvoit penser où ten- 
doit ce propos , le pria très - instamment , sans 
plus le tenir en suspens , de luy declairer sa 
conception. Alors M. de Vieilleville , luy mons- 
trant la princesse Elisabeth sa niepce, luy dist: 
« Sacrée majesté, voilà la royne de France, s'il 
vous plaist mwen croire. Et ayant projecté ce 
mariaige en mon esprit incontinent que j'ay 
eu cest honneur de lui baiser les mains et 
luy faire la reverence, j'ai approprié ceste al- 
liance à son vray poinct; car ils ne scauroient 
tous deux fournir de trente-deux ans, n'ayant 
le roy mon maistre seize ans accomplis, et la 

trés - illustre excellence de madame vostre 
niepce n’a encore attainct le dernier mois des 
quinze ; à laquelle vostre sacrée majesté ne sçau- 
roit trouver en la chrestienté ny au reste du 
monde ung mary plus sortable, ne fust-ce 
qu'en consideration que, par ce mariaige , la 
paix sera perdurable entre vos maisons , et que, 
par ceste ferme et indissoluble union, vous don- 
nerez la loy à tous vos ennemis. » 

A ceste remonstrance, le cardinal d’Arras 
faict une merveilleuse demonstration de joye , 
disant à l’empereur que, s'il ne favorise ce con- 
seil et ne s’esvertue de tout son pouvoir de le 
faire effectuer, il en aura toute sa vie regret ; 
et que l'on cherche jusques au bout du monde, 
on ne la sçauroit mieulx ni plus dignement 
loger. 

A ceste parolle, M. de Vieilleville luy tou- 
chant en la main, luy promect devant l'empe- 
reur , foy de gentilhomme d'honneur, dix mille 
escus de rente en France pour sa part des nopces 
si elles s'accomplissent , veu la grande affection 
qu'il a demonstrée en ceste ouverture ; qui aug- 
menta davantaige la joye et l'affection de ce 
cardinal. 

Mais l'empereur demanda à M. de Vieilleville 
s'il avoit charge d'en parler ; qui respondit que 
non, mais qu’il est permis à ung serviteur sur 
la fidelité duquel on se repose, en quelque 
charge qu'il soit employé, de tousjours pour- 
chasser , et procurer en la faisant , tout ce qui 
peult servir à l'advancement et à la commodité 
de son maistre. « Et, afin dit-il, que vostre sa- 
crée majesté ne doubte poinct que ceste ouver- 
ture de mariaige ne soit de mon intention , qui 
me procède de l'extreme desir que j'ay de veoir 
vos deux maisons en bonne paix et repos, 
et par conséquent toute la chrestienté , je 
vous veulx monstrer les mémoires et instruc- 
tions de ce que j'ay à dire et negocier avec 
vostre majesté; encores que les lettres que 
je vous ay présentées de la part du roy mon 
maistre, et de la royne sa mère , vous doivent 
suffire, car elles n'en font aulcune mention. » 
Et les ayant tirées de son sein et produictes, 
l'empereur les leut de mot à mot, où il n’en 
trouva une seule syllabe : qui fist bien cognoistre 
à l'empereur l'affection de M. de Vieilleville 
envers luy ; en consideration de laquelle, tout 
grand qu’il estoit, il ne desdaigna poinct de le 

remercier bien affectueusement et descouvert ; 
puis l'embrassa des deux bras qu'il tint assez 
long-temps sur ses espaules, luy disant beau- 
coup de bonnes parolles, avec offres et pro- 
messes de grande recognoissance et remunera- 
tion. Et cela dict, il fist appeller sa niepce. 
Laquelle venue, après quelques parolles qu'il 
luy tint en langaige allemant, M. de Vieille- 
ville fust eshahy que la princesse se presenta 
pour le baiser. Ce qu'il reffusa de la premiere 
offre avec une grande reverence. Mais, elle en 
faisant instance, il obeist, disant qu'il luy avoit 
baisé la bouche par honneur , et le plus grand 
qu'il receust de sa vie, et qu'il luy baisoit sem- 
blablement les mains en signe de perpétuelle 
obeissance et très-humble service, comme à la 
princesse qui est predestinée de luy comman- 
der à jamais ; mais que Dieu aict fait cette grace 
à la France de la faire bien-tost passer le Rhin 
pour en porter la couronne sur sa teste. Lan- 
gaige duquel l’empereur mesme feist le truche- 
ment ; car elle n'entendoit ny parloit français. 


CHAPITRE XX VI 


La cour de France se plaint de ce que l’empereur n’y a point 
envoyé d'ambassadeur. 


Et après ces parolles, M. de Vieilleville , qui 
avoit faict graver une douzaine de médailles 
d'or à Metz, du poids de trois escus chacune, 
où estoit d'un costé le portraict du roy, et de 
l'aultre celluy de sa mere, fort bien representés, 
en tira une pendante à une chaisnette d’or qu’il 
presenta à la princesse , suppliant la majesté de 
l'empereur de luy commander de la prandre ; 
ce qu'il fist avec bien grande joye. Et elle la 
prenant comme ravie d'aise, redoubla le baiser , 
et la pendit à son col avec les aultres babioles 
que femmes et filles y portent communement. 
mais M. de Vieilleville luy remonstra que cette 
princesse requeroit semblablement son portraict 
pour le porter à son serviteur. Ce que l'empe- 
reur avec grand aise et contentement luy pro- 
mist et accorda , et le fist entendre à sa niepce. 
Et ainsi , sur ces discours d'amours , la compai- 
gnie se departit , et chacun se retira. 

Le cinquiesme jour fust employé aux despes- 
ches que l'empereur faisoit pour respondre à 
toutes lettres et créances que M. de Vieilleville 
luy avoit apportées; qui fust cause que nous ne 

le vismes poinct tout ce jour-là. Mais cependant 
nous ne laissasmes pas d’estre en festins , colla- 
tions , danses et aultres passe-temps, dont le 
disner fust au logis du cardinal d'Arras , la col- 
lation par les princesses, où estoit des premieres 
l'infante Elisabeth en ung fort merveilleux ap- 
pareil; où les danses continuerent jusques au 
soupper, qui fust chez l'ambassadeur de France, 
et très-magnificque, auquel toute la susdicte 
trouppe assista; et recommencea le bal de plus 
belle. 

Le lendemain l’empereur envoya querir M. de 
Vieilleville pour luy communiquer le tout; où 
il trouva que leurs majestés demeureroient fort 
contentes et satisfaictes de telles et si cordiales 
responces, qui scelloient une inviolable amitié 
entre les deux maisons. Et avoit sa majesté fort 
pertinemment respondu, et à cueur ouvert , à 
tous les articles contenus en son instruction, 
horsmis à celluy sur le faict de l'ambassadeur, 
qui contenoit ces propres mots : 

« Ledict sieur de Vieilleville luy fera sembla- 
blement entendre que de tout temps immemo- 
rial il y a eu des ambassadeurs des rois de 
France auprès des empereurs, et des empereurs 
auprès des rois de France; et qu'ils ont juste 
occasion de trouver estrange que depuis qu'il 
est parvenu au supresme grade d'honneur de la 
chrestienté, par la demission que luy a faicte 
de la couronne imperiale l'empereur Charles 
cinquiesme son frere, ils ont tousjours entre- 
tenu des ambassadeurs auprès de luy, et que 
celluy qui y est à present a parachevé, peu s'en 
fault , son service, qui est limité à tous ambas- 
sadeurs à trois ans : toutesfois il n’en a poinct 
depuis ce temps-là envoyé ny entretenu ung 
seul en France : et qu'il s'encquiere soigneuse- 
ment dudict sieur empereur à quoy il tient qu'il 
ne mutualise ceste fraternité ; et s'il se ressent 
de quelque chose du passé qui l’esmeust à leur 
tenir ceste rigueur, que librement il en affran- 
chisse leurs esprits, affin qu'ils y remedient; 
car , encores qu'ils la puissent , avec grande rai- 
son , appeller mespris en leur endroict, si est-ce 
qu'ils ne veulent pas, pour n'irriter l’heureuse 
et inviolable amitié qu'ils veulent former avec 
luy par ceste visitation , luy donner aultre tiltre 
que d'oubliance, esperants que l'en faisants sou- 
venir il se y pourra plier : ce que ledict sieur 
de Vieilleville sollicitera sans intermission. » - 

C'estoit le vray contenu de cest article, sans 
y rien adjouster ou diminuer. Sur lequel M. de 
Vieilleville dist à sa majesté : qu'elle avoit bien 
articulairement respondu sur tou te son instruc- 
tion; mais, ayant obmis cestuy-là, il la sup- 
plioit très-humblement de l'en esclarer ; car s'il 
n'en portoit une ample resolution au roy son 
maistre, à la royne sa mere et à leur conseil, 
il penseroit n'avoir faict que demy-voyaige. 


CHAPITRE XXVII. 
Response de l’empereur à la plainte de la cour de France. 


Sur quoy l'empereur luy dict que sa response 
là-dessus seroit verbale, et non pas escrite, ne 
voulant pas publier à tout le monde ses necessi- 
tés, qui sont telles qu'il ne sçauroit entretenir 
ung ambassadeur auprès du roy de France, en 
tel estat et grandeur que son ranc et sa dignité 
le requerent (d'aultant qu’il doibt preceder tous 
les aultres ambassadeurs qui s'y trouvent, à 
quelques princes de la chrestienté qu'ils soient), 
à moins de vingt mille escus par an; car il fault 
qu'il paroisse plus que tous les aultres, en ha- 
bits, despence ordinaire de table, suicte de gen- 
tilshommes, grands presents, recueil de tant 
d’Allemants riches et povres qui se trouveroient 
à la cour de France, et tant-d'aultres frais extra- 
ordinaires ; ce qu'il ne sçauroit fournir, avec 
d’aultres infinies et immenses charges qu'il a, 
desquelles la plus ruineuse est la voisinance de 
ce bascha ; car pour obvier à quelque invasion 
il luy couste plus de trois cents mille escus par 
an, pour entretenir des forces par mer et par 
terre, et se tenir sur ses gardes affin d’y resister 
quand le cas adviendra : et cependant il trouble 
si bien son royaume de Hongrie, qu'il n’en 
jouist pas quasi de la moictié, et aussi peu de 
celuy de Bohesme ; et que le plus clair denier 
qu'il aict est de son archiduché d’Austriche, de 
la comté de Tirol et de quelques villes aux con- 
fins de Trente ; car il ne prend rien en Italie, 
en la Franche-Comté de Bourgoigne, et bien 
peu en Flandres, ny en tous les Pays-Bas, que 
son neveu le roy d'Hespaigne possede tous. 
Quant à l’Allemaigne, qui est le vray siege de 
l'empire, il ne peult nier que le revenu qui en 
provient n’entretienne merveilleusement bien sa 
grandeur ; mais l'estat est de si grande parade 
que tout y va sans en pouvoir reserver ou the- 

sauriser aulcune chose pour survenir aux occur 
rences qui se peuvent presenter. Et ne fault pas 
se promettre de lever deniers sur le peuple, 
comme l'on faict en France aux urgentes neces- 
sités ; car les Allemants ont tant de diettes, et 
se reclament de tant de princes, qu'il n’est ja- 
mais jour. Et que, à ceste cause, il prie le roy 
de France et son conseil de l’excuser s’il n’entre- 
tient ung ambassadeur à leur suicte; et que, 
s'ils veulent retirer celuy qui est auprès de luy, 
il l'aura fort agréable. Cependant il les asseure 
que la bonne amitié et consideration qu'ils veu- 
lent former avec luy ne laissera pour cela de 
continuer de son costé, et qu'il la signera tous- 
jours de son propre sang. 

Après que l'empereur eust achevé de parler, 
M. de Vieilleville respond que la remonstrance 
de sa majesté estoit très-considerable et fort 
digne d'estre excusée ; et qu'il ne seroit jamais 
du conseil de faire retirer leur ambassadeur, 
encores moins de importuner ny presser sadicte 
majesté de leur en envoyer; car’ il espere en 
Dieu que, premier que l'an passe, qu'ils en au- 
ront ung de sa part qui sera pardurable, et 
d’aultre qualité que de serviteur ; langaige que 
l'empereur entendit. Incontinent de quoy il fut 
très-joyeux, et ne se put garder de luy dire 
telles parolles : «Je veoy bien, monsieur de 
Vieilleville , que ma niepce Elisabeth est mariée, 
puisque vous l’entreprenez, et que tant que 
vous vivrez la confederation entre nos maisons 


‘sera perpetuelle. » Qui respondit que sa majesté 


s'en pouvoit bien asseurer, et qu'il mourroit 
plustost que d'y contrarier en façon quelconque. 
Cela dict, l’empereur, à l'accoustumée, vint 
ouvrir la porte de la chambre. De laquelle sor- 
tant M. de Vieilleville, sa majesté appella le 
cardinal d'Arras et les deux comtes qui nous 
avoient toujours assistés, qui estoient en la salle, 
attendants l'ouverture avec grand nombre 
d'aultres grands seigneurs qui n’osoient frap- 
per ; car la clef estoit à la porte, comme nous 
avons dict : qui estoit une fort belle observa- 
tion, et non pas faire la presse tumultuai- 
rement, comme en France, à la porte de son 
prince. 

CHAPITRE XXVIIL 
M. de Vieilleville prend congé de l'empereur. 


M. de Vieilleville, estant sur le poinct de se 
mettre à table pour disner, fust adverty que les 
comtes le venoient trouver : audevant desquels 
il alla, qui luy demanderent quand il deliberoit 
de partir. Qui leur respondit qu'il vouloit em- 
ployer le reste de la journée à prendre congé 
de sa majesté et retirer ses despesches, les- 
quelles il avoit desjà veues toutes prestes, et 
dire ses adieux, et principalement à madame la 
princesse Elisabeth, au cardinal d'Arras et aul- 
tres, pour le lendemain partir et faire une 
bonne traicte , affin d'essayer douze coches qu'il 
a loués en la ville jusques à Francfort; et, 
quant à eux, il les prie très-instamment de dis- 
ner avecques luy, pour avoir le loisir de les re- 
mercier de la très-bonne et continuelle assis- 
tance qu'ils luy ont faicte durant son sejour à la 
suicte de l'empereur ; à quoy ils s'accorderent. 

Après disner, tous remerciements faicts, il 
donna à chacune une chaisne d’or du poids de 
cinquante escus, de fort gaillarde et delicate 
façon, à chacune desquelles pendoit une medaille 
de celles cy-dessus mentionnées. De quoy ils 
furent fort esbahis, ne pouvants assez hault 
louer sa grande liberalité, mais sur-tout très- 
contents des susdictes medailles. Et allerent 
faire leur rapport à l'empereur de sa delibera- 
tion de partir; qui eurent incontinent le com- 
mandement de faire venir le beau present que 
sa majesté avoit deliberé de luy faire, qui estoit 
ung coche doublé de veloux cramoisy, et monté 
de quatre grandes cavalles de Turquie, blanches 
comme cygnes, ayants les crins et les queues 
painctes de rouge, avec le cochier de Hongrie 
et son valet, bien accoustrés , à la mode de leur 
pays, des couleurs de M. de Vieilleville, jaulne 
et noir : l’accoustrement du maistre estoit de 
veloux, et de son valet seulement de tappe. 

M. de Vieilleville, bientost après , arrive pour 
l'effect que dessus ; et, s'estant presenté devant 
l'empereur, le chancelier et les secretaires ap- 
porterent les despesches, avecques lesquelles 
est ung blanc signé et scellé, que sa majesté 
envoyoit au roy et à la royne, pour apposer 
dessus icelluy tout ce qu'il leur plairoit touchant 
le mariage proposé par M. de Vieilleville. Et 
après plusieurs devis et propos tenus par en- 

semble , le cardinal d'Arras Faisant le tiers, on 
entendit rouller ce coche en la cour du chasteau. 
Et l'ayant l'empereur mené aux fenestres , luy 
dist que c’estoit ung present qu'il luy Faisoit, le 
priant de l'avoir aussi agreable que de bon 
cueur il le luy donnoit, luy recommandant de 
toute affection l'entretenement de leurs maisons 
en très-ferme amitié et indissoluble confedera- 
tion ; très-aise, au demourant , et très-content 
en son ame de l'avoir veu et cogneu, et qu'il 
n'oubliera jamais ses braves traicts et les solides 
conseils qu'il luy a donnés. Là dessus il l'em- 
brasse, se descouvrant, pour luy dire adieu. 
M. de Vieilleville luy embrasse la cuisse, pliant 
bien bas le genou pour la baiser ; mais sa ma- 
jesté ne le voulut souffrir; et, le soubs-levant, il 
luy baise, avec une très-grande reverence, h 
main; et ainsi se départirent. 

De-la il s’en alla en la chambre de madame [a 
princesse Elisabeth , qui l'attendoit de pied-coy. 
Et arrivé devers elle, son excellence le pria, en 
langaige allemant, de presenter ses très-hum- 
bles salutations à la majesté du roy de France et 
à celle de la royne sa mere, et qu'il n'y a prince 
ny princesse au monde qui ayent plus de puis- 
sance de luy commander qu'eulx deux, leur 
offrant et vouant, de ceste heure pour jamais, 
son très-humble et très-affectionné service. Et 
fut de ce langaige truchement le cardinal 
d'Arras. Sur lequel M. de Vieilleville respondit: 
qu'il mourroit plustost que d'y faillir ; et qu'il 
avoit ceste créance si imprimée en son cueur, 
qu'il luy est impossible de jamais l'oublier, « Et 
affin , dist-elle , qu'il vous en souvienne , je vous 
prie de prendre ce diamant, que je vous donne 
d'aussi bon cueur que je desire veoir leurs ma- 
jestés. » Et luy mectant ceste belle et riche b+- 
gue au doigt, elle 'honora du troisiesme baiser. 
Puis elle luy dist avec grande humilité adieu. 
Et, au sortir de la chambre, il prend possession 
de son coche, où entrerent le susdict cardinal et 
les deux comtes, MM. d’Espinay et de Thevalle; 
les autres gentilshommes remonterent sur leurs 
chevaulx, et allerent tous soupper au logis de 
M. de Vieilleville , où il se fist une merveilleuse 
chere. 

Le lendemain de grand matin, qui estoit le 
septiesme de nostre sejour, M. de Vieilleville 
partit de Vienne avec treize coches de son train, 
mais accompaigné de plus de cent chevauls, 

entre lesquels estoit le susdict cardinal d'Arras, 
rememorant tousjours la promesse de dix mille 
escus de rente : et seniblablement lesdicts deux 
comtes, dont l'un s'appelloit de Wilstroncque- 
berg, et l’aultre de Stranquinperhauss !, qui le 
conduisirent plus d'une lieue du pays. Et tous 
adieux donnés, nous prinsmes le chemin de 
Francfort, où nous n'avions aulcune affaire ; 
mais M. de Vieilleville la voulut veoir pour la 


reputation de la ville. Et y sejournasmes deux 


jours, où nous receusmes beaucoup de faveurs 
et de courtaisies des bourguemaistres, habitants, 
en presents de vin et de confitures, et d'ung 
festin furt somptueux qu'ils firent à M. de Vieil- 
leville et à sa trouppe. 

Au partir de-là, nous prinsmes le chemin de 
Prague, ville principale du royaume de Bohesme, 
où estoit l'archiduc Ferdinand , frere de la prin- 
cesse Elisabeth, qui l'avoit desjà adverty de tout 
ce qui s'estoit passé à Vienne, et du pourparler 
de son mariaige qu'avoit proposé M. de Vieille- 
ville, et de la grande esperance qu’elle en avoit. 
Qui me relevera de la peine de discourir des 
honneurs , faveurs et magnifique recueil et 
traictements qui luy furent faicts, estants, 
comme l'on peult juger, inexprimables , veu 
qu'il ne fust pas en sa puissance de se deffrayer 
ny toute sa trouppe pour six jours que nous y 
fusmes, quelque instance ou effort qu'il en 
sceust faire? et force luy fust de passer par-la, 
et à son grand regret. Et quand nous y eussions 
séjourné le mois entier, ce prince l'eust eu très- 
agréable, et n'y eust pas espargné la despence ; 
mais , bien plus, il licencia les cochers de Franc- 
fort avec leurs coches, et les contenta; et, sur 
nostre partement, nous en fournist aultres 
douze pour nous mener à Mayence ; et donna, 
oultre plus, ung aultre coche à M, de Vieille- 
ville, monté de quatre grands roussins gris- 
pommelés de Claives et de Gueldres ; de sorte 
que nostre train estoit de quatorze coches. En 
somme, il est impossible de dire les liberalités 
dont il usa en nostre endroit, en faveur de l'es- 
perance que sa sœur luy avoit donnée d'estre 
ung jour royne de France, par le moyen, credit 
et entremise de M. de Vieilleville, 


1 Ces deux noms sont si défigurés qu'il m'est impossible 
de les reconnaître. 

CHAPITRE XXIX. 
Relour de M. de Vieilleville. — Il s'arrête quelques jours 
à Mayence. 

Doncques nous partismes de Prague au sep- 
tiesme jour, tenants le chemin de Mayence ; où 
nous trouvasmes l'archevesque, prince electeur 
du Saint-Empire, qui feist ung fort honneste 
ecueil à M. de Vieilleville. Et y sejournasmes 
trois jours, durant lesquels il confera avec luy 
de toute sa charge : de quoy l'archevesque se 
trouva grandement honoré, de ce que ung si 
grand roy leust daigné visiter par ung tel che- 
valier, de la reputation duquel il avoit tant de 
fois ouy parler. Mais cependant M. de Vieille- 
ville et sa trouppe en general disnoient et soup- 
poient tous en une grande salle, qu'on appelle 
poisle, en laquelle il y avoit vingt-cinq tables ; 
dix pour l'archevesque, M. de Vieilleville, 
M. d'Espinay, M. de Thevalle, cinq ou six sei- 
gneurs, comtes du pays ses subjects, et gentils- 
hommes de nostre suicte ; et le reste pour le 
commun. Et bien davantaige, quand il fallut 
partir nous trouvasmes par les hostelleries que 
toute la despence estoit payée et satisfaicte ; et 
n'y peust-on jamais resister. 

Les trois jours expirés, toutes les depesches 
et responces faictes, M. de Vicilleville print 
congé de l'archevesque, qui luy fist offre d'une 
perpetuelle amitié , le priant de l’entretenir aux 
bonnes graces et en la protection du roy de 
France et de son conseil ; et que de son costé il 
ne luy donnera, tant qu'il vivra, occasion de le 
molester en son estat, ny de luy courre sus; et 
s’en recommande principalement à luy, comme 
à son proche voisin à cause de son gouverne- 
ment de Metz; que s’il luy vouloit mal, il scet 
qu’il a le moyen de luy faire beaucoup de des- 
plaisir. Sur quoy M. de Vieilleville l’asseura que 
l'intention du roy son maistre ne fust jamais 
aultre que de gratiffier et favoriser tous les 
princes electeurs du Saint-Empire de tout son 
pouvoir, et de s'opposer avec cinquante mille 
hommes contre tous ceux qui les voudroient mo- 
lester ; car iln’est poinct si jeune qu'il ne saiche 
bien que les Français et Allemants sont sortis 
les ungs des aultres, et que nous ne sommes 
quasi que une mesme nation ; et que, pour ceste 
considération, il ne fault poinct craindre que le 
serviteur soit si temeraire de vouloir oultre- 
passer la volonté de son maistre; langaige que 

cest archevesque eust si agréable. qu'il embrasse 
M. de Vieilleville avec une grande demonstra- 
tion de joye, le suppliant, avec une merveilleuse 
instance, de sejourner encores une couple de 
jours avecques luy. De quoy M. de Vieilleville 
s'excusa, en l'asseurant pour jamais de son ser- 
vice ; et print congé de luy, sans oublier le très- 
humble remercyement de sa somptueuse et 
franche courtoisie. 

Doncques nous partismes de Mayence pour 
venir à Coublants, aultrement Confluents, que 
nous disons en français corrompu Conflans, 
qui est quand une riviere entre en une aultre 
plus grande en laquelle elle perd son nom : 
comme Conflans entre Paris et le pont Chalen- 
ton, où Marne entre dedans Seine et y perd 
son nom; Conflans par de-là Saint-Germain- 
en-Laye , où la rivière dOyse flue dedans 
Seine, où elle perd semblablement le sien; et 
ainsi des aultres : et en ce Coublants la rivière 
de Moselle se perd dedans le Rhin; qui est une 
villette assez peuplée de maisons et garnye de 
toutes commodités; car d'un costé elle est située 
sur ceste grosse riviere du Rhin, et de laultre 
de la Moselle, qui passe à Metz, à Thionville, 
Luxembourg et Trieves. De quoy nous fusmes 
tous resjouys, nous voyants sur la fin de nos la- 
beurs, puisque nous beuvions de l'eau de nostre 
riviere. 

Mais ce qui redoubla nostre aise et contente- 
ment, fust de veoir au port de Moselle trois 
grands hatteaulx que l'archevesque de Trieves , 
prince électeur du Saint Empire, qui sçavoit 
que nous devions arriver là et venir devers luy 
de la part du roy, y avoit envoyés pour nous 
recevoir et nous remorquer à Trieves, et vingt 
chevaulx pour cest effect , estant conducteur de 
tout cest atirail son neveu, que feu Hansclaur 
avoit mené au siege de Thionville, suivi de 
bonne trouppe de pistoliers. Lequel se vint 
presenter à M. de Vieilleville avec lettres de 
son oncle, luy monstrant la médaille d'or qu'il 
luy avoit donnée audit siege, en laquelle es- 

toient representés le feu roy Henri deuxiesme | 
et la royne Catherine son espouse. A laquelle | 


medaille M. de Vieilleville ajousta celle du roy 
Charles et de la royne sa mere, et luy en fist 


present : de quoy ce jeune prince fust si ravy | 
d'aise que pour rien il n'eust voulu avoir esté | 


privé de ceste charge; et les mit toutes deux 

soubs ung lasset à son col. Et après avoir dis- 
couru de beaucoup de choses, M. de Vieilleville 
le traicta au souper à la façon accoustumée 
parmy les Allemands, car il avoit gens pro- 
pres à ce mestier, qu'il mena exprès en ce 
voyaige pour luy servir de lieutenants en telles 
vineuses desbauches. 

Le matin venu, M. de Vieilleville depescha 
l'abbé de Bourgmoyen, truchement et inter- 
prete en langue germanique, couché sur l'estat 
du roy, nommé Baptiste Praillon, pour aller 
devers l'archevesque de Couloigne, aussi prince 
electeur , luy porter les lettres de leurs majestés 
avec l'instruction, et y faire sa charge comme 
s'il y eust esté en personne, sans oublier d'en 
rapporter amples responses ; et qu'il l'excuse de 
ce qu'il n'y est allé luy-mesme faire le devoir, 
suyvant le commandement qu'il en avoit du roy 
son maistre, qui l'honore et respecte aultant 
qu'aultre prince electeur du Saint Empire; mais 
il ne l'a peu faire à cause d'une maladie qui luy 
est survenue au sortir de Mayence. Ce que 
Bourgmoyen, qui estoit homme suffisant et 
bien entendu aux affaires, luy promist d’execu- 
ter avec diligence et toute fidelité. 


CHAPITRE XXX. 


M. de Vieilleville passe à Troies. - 


Or M. de Vieilleville avoit esté conseillé de 
transferer ceste charge à ung tiers, parce qu'il 
luy eust fallu passer par quatre villes apparte- 
nantes au duc Auguste, et que les habitants 
d'icelles et de toute ceste basse Allemaigne sont 
fort barbares et sans aulcune civilité ; aussi que 
le chemin estoit trop long, se trouvant desjà 
fort las et ennuyé de celuy qu'il avoit faict, es- 
tant sur le quatriesme moys de son voyaige. 
Mais la plus grande consideration qui l'en avoit 
esmeu estoit qu'il eust negligé les grandes com- 
modités que luy envoyoit l'archevesque de 
Trieves , et par son propre neveu : de quoy il se 
fust pu irriter, en hasard d'alterer , voire per- 
dre la bonne intelligence qui estoit entr'eulx 
deux, de laquelle M. de Vieilleville s'est plu- 


_ sieurs fois prevalu en beaucoup d'endroicts 


d'importance; car, estant la duché de Luxen- 
bourg entre Trieves et Metz, il estoit souvent 
adverty, durant les guerres, par l'archevesque, 

des entreprises de l'ennemy : tant avoir le cueur 
bon à la nation française. 

Estant Bourgmoyen bien instruit et embou- 
ché, nous nous embarquasmes en nos trois bat- 
teaulx, queue à queue l’un de l'aultre, que les 
vingt chevaulx remorquerent diligemment, car 
nous vinsmes de Coublants coucher à Trieves ; 
et disnasmes dedans les batteaulx. En quoy ce 
jeune prince n’oublia de faire le devoir de bien 
traicter la compaignie, suyvant le commande- 
ment exprès qu'il en avoit de son oncle et les 
apprests qu'il enavoit faicts le jour precedent et 
toute la nuict. 

Arrivés que nous fusmes à Trieves, il ne fault 
demander de quelle allaigresse M. de Vieille- 
ville fust receu par son bon et confederé voisin 
qui avoit logé sa personne en son mesme logis, 
avec la commodité de trois chambres, ne doub- 
tant poinct qu'il n’eust en sa compaignie quel- 
ques parents ou aultres seigneurs de respect ; 
et avoit faict loger le reste de la suicte en mai- 
sons honorables de bourgeoisie, et dignement 
accommoder le souper, au reste très-magnifi- 
que, à toute la trouppe. Et puis on se retira sans 
parler d’affaires. 

Le matin ils entrent en conseil et en confe- 
rence. Et quand l'archevesque eust tant veu et 
entendu par M. de Vieilleville tout ce qu'il avoit 
à luy reciter de la part du roy, de la royne sa 
mere, du roy de Navarre et de tout leur con- 
seil, il dist telles parolles : « Je ne me repents 
que d'une chose, de n'avoir poinct faict le ser- 
vice à la couronne de France tel que ceste favo- 
rable visitation , pleine d’hoaneur et de respect, 
le merite; de laquelle je suis indigne, estant 
mon obligation de beaucoup augmentée, de ce 
qu'il leur a pleu deputer devers moy ung si 
brave et excellent chevalier, pour m'asseurer 
de leur bonne amytié et inviolable affection en 
mon endruict; vous asseurant, monsieur mon 
voisin, premier que l'an passe, je leur feray 
cognoistre qu'ils ne se sont poinct trompés en 
ce renouvellement de confederation, et que 
vous n'avez poinct en vain pris la peine de m'en 

‘apporter la parolle de leur part; car je vous 
diray en secret le grand moyen que j'ay de leur 
faire un très-signalé service si jamais la guerre 
recommence. » De quoy M. de Vieilleville le re- 
mercia très-humblement , luy disant que ceste 
bonne volonté, joincte aux bons effets du passé, 

desquels il sera tousjours très fidele tesmoing 
devant leurs majestés, meritent bien une très- 
grande recognoissance ; et qu'il se peult asseu- 
rer que devant long-temps il en orra parler, et 
luy fera cognoistre qu'il n’est poinct larron du 
labeur ny services d'aultruy, principalement 
d’un si excellent prince qu'il est; le suppliant 
en toute humilité de continuer à la couronne de 
France ceste cordiale affection, attendant qu'il 
s'offre ung brave suject de l’employer : ce que 
l'archevesque promist, et avec une embrassade 
non pareille. Tout le reste de la journée se passa 
en discours communs, bonnes cheres, et cares- 
ses de capitainnes allemands qu'il presenta à 
M. de Vieilleville, luy disant qu'ils avoient la 
fieur-de-lys bien gravée dedans le cueur, et 
qu'ils n’estoient nullement hespaignols ; et que 
pour ceste occasion il les luy vouloit faire cog- 
noistre, car il leur pourra quelque jour com- 
mander. 

Et parce que M. de Vieilleville ne vouloit 
passer par Luxembourg ny Thionville, il n’en- 
voya point querir ses chevaulx à Metz, et pria 
l'archevesque de luy prester les trois batteaulx 
et les vingt chevaulx pour le remorquer jusques 
à Metz, estant induict à cela pour deux pre- 
gnantes raisons : la premiere, qu'il scavoit bien 
que le comte de Mesgue et son lieutenant Ca- 
derebbe lui estoient mortels ennemys, et qu'il 
apprehendoit qu'ils usassent en son endroict 
de quelque supercherie, ne fusi-ce que de le 
faire attendre long-temps à leurs portes; car il 
leur avoit faict aultrefois souffrir beaucoup de 
honte et d’escornes , avec une infinité de pertes 
et dommaiges. L'aultre, qu'il vouloit entrer à 
Metz à l’improviste, et au desceu de son lieu- 
tenant et des capitainnes, pour empescher qu'ils 
ne vinssent au-devant de luy avec les triomphes 
et fanfares dont ils avoient usé à son retour 
dernier de la cour. 

Tout ce que le susdict archevesque luy ac- 
corda, et avec grandissime joye. Et parce qu'il 


- scavoit sa deliberation resolue de partir le len- 
| demain plus matin, il eut le soing de comman- 


der de garnir les batteaulx de toutes sortes de 
vivres dignes de M. de Vieilleville et d'une telle 
suicte, et de l'avoine et fouraige en abondance 
pour les chevaulx; establissant le mesme neveu 
surintendant de tout cela, qui n’y faillit pas 
toute la nuict. Et là-dessus on alla soupper fort 

somptueusement pour dire adieu aux bonnes 
cheres : et dès le soir mesme l'on print congé, 
pour se retirer aux chambres et s'aller reposer. 

Mais le dormir ne fust pas long, car avant 
le poinct du jour M. de Vieilleville sembarqua 
avec sa trouppe, où il fust faict telle diligence, 
que le mesme jour nous vinsmes à Metz, ayants 
disné aux batteaulx, et les chevaulx à la haye, 
sans entrer en villaige, et bien repeus de l'a- 
voine et fourraiges qu'on leur avoit portés, Et 
estoient nos deux coches de la partie, car ils 
estoient vuides de toutes choses. 


CHAPITRE XXXI. 


M. de Vicilleville à son arrivée à Metz est appelé à la cour. 


Estants à demye-lieue de Metz, on mect deux 
laquais hors des batteaulx pour annoncer nostre 
venue et advervir M. de Sennecterre de faire 
tenir le soupper de son chef tout prest : qui en 
fust merveilleusement esbahy, ne l'ayant pu 
sçavoir plustost. Et voulant donner ordre à 
choses plus haultes pour l'honorer davantaige, 
on lui vint dire que nous avions pris terre à 
mille pas du Pont-aux-Mores, qui luy fist cesser 
son entreprise. Mais cependant tout le monde 
accouroit à ceste porte, en merveilleuse foule, 
pour le bienveigner et se resjouyr de sa venue. 
Et estant entré, M. de Vieilleville marche tout 
droict à la grande eglise, les rues pleines de 
gens, pour pryer Dieu et le remercyer de l'heu- 
reux succès de son voyaige; car jamais per- 
sonne de tout son train, grand ou petit, ne fut 
malade, et n'y sourdit jamais querelle entre les 
siens ny avec les estrangiers; et de tous les 
princes et seigneurs qu'il visita, qui estoient en 
grand nombre, il n'y en eust ung seul qui ne 
se contentast de luy et qui n’en demeurast fort 
bien ediffié : ayant, au reste, faict si dextre- 
ment sa charge, qu'il les avoit tous gaignés 
au bien, service et protection de la couronne 
de France. Et commencea nostre voyaige le 
cinquiesme du mois d'avril 1562, qui dura 
jusqu’au dixiesme de juillet ensuyvant. Et 
après le soupper, au logis de M. de Sennec- 


terre, quifust fort excellent pour une surprise, | 


M. de Vieilleville se retira en son logis, protes- 
tant qu'il n'escriroit à leurs majestés, de qua- 

ce qu'il avoit negocié en son voyaige avec taut 
de princes; mais qu'il se vouloit un peu raf- 
fraischir , estant si las de corps et d'esprit qu'il 
craignoit d'en tomber en quelque maladie ; 
retenant exprès le commis du tresorier de l'es- 
pargne pour leur porter sa depesche en poste, 
qui ne pouvoit faillir d'estre très longue, à ne 
rien oublier, ainsi qu'il l'avoit projecté en son 
esprit, 

Mais il fust bien trompé en ce desseing; car 
les vingt-quatre heures ne passerent pas qu'il 
arriva ung courrier , de la part de leurs majes- 
tés, luy apporter lettres de ce subject : 

«Mon cousin , parce que depuis le temps que 
l’on nous a donné advis de vostre partement de 
Francfort vous pouvez estre dès ceste heure 
rendu à Metz, je n'ay voulu faillir de vous de- 
péscher ce courrier exprès, pour vous prier de 
venir rendre au roy monsieur mon fils, et à 
moi, raison de vostre voyaige, l'aymants mieulx 
entendre par vostre bouche que par vos lettres; 
aussi, qu'en discourant il se presentera une it- 
finité d'interrogatoires, sur lesquels nous desi- 
rons estre satisfaits , auxquels vosdictes lettres 
ny tout le papier ne nous pourroient resoudre: 
qui me faict vous prier encores une fois de vous 
acheminer par deçà; et, m'asseurant que ne 
vouldrez faillir, je ne vous en dirai davantaige. 
Ce porteur vous dira le remuement qui s’est 
fait à Paris, et par quelles gens : occasion que 
toutes nos affaires sont en grand trouble e 
combustion; qui nous faict desirer auprès de 
nous vostre presence, pour, par vostre bon 
conseil, nous y apporter quelque remede. Et 
fault necessairement que vous passiez la mer, 
affin que, par vostre dexterité accoustumée, 
vous destourniez les forces qui pourroient venir 
en ce royaume de ce vosté-là ; car nous sommes 
bien advertys que du costé d'Allemaigne vous y 
avez donné si bon ordre qu'il ne nous advien- 
dra aulcun inconvenient. Vous priant , pour la 


| derniere fois, de vous acheminer devers nous. Et 


tre jours, son arrivée, ny aulcun discours de : 


sur ceste esperance, je prieray Dieu, mon cousin, 
vous tenir en ga sainte et digne garde.» De 
Fontainebleau , ce 6 de juillet 1562. Vostre 
bonne cousine Garnehine. Et au dessoubs, 
FIZES, 

Ayant M. de Vicilléville receti ceste fascheust 
depesche, il se resolut de partir dès le lendë 
main , quoi qu'il deust arriver de sa personne , 

prevoyant bien l'importance des affaires, et 
qu'il luy falloit passer en Angleterre ; car le duc 
de Guyse, le connestable et le mareschal de 
Saint André, que ceulx de la religion nouvelle 
appeloient le triumvirat, avoient exercé, par le 
discours du courrier, de terribles cruaultés sur 
ceux de leur party en plusieurs endroicts de 
Paris, et principalement à Popincourt, où il ne 
fust espargné, estants en grand nombre à leur 
presche, hommes, femmes ni enfants , sans 
respect d’aige ny de qualité; et contraignirent 
le prince de Condé de vuyder et abandonner 
Paris avec toute sa suicte et associés. Mais parce 
que ceste histoire est amplement descrite par 
plusieurs aultres, je men deporte, comme 
n’estant de mon suject. 

M. de Vieilleville, sur ceste resolution, $'a- 
chemina le lendemain en son voyaige de la cour, 
sans rien retrancher de la trouppe qui l'avoit 
accompaigné en Allemaigne; car ils desiroient 
tous de voir l'Angleterre. Et vint trouver leurs 
majestés à Fontainebleau, qui le receurent d'un 
ineffable recueil, tant pour la très-ardente af- 
fection qu'ils avoient d'estre esclarcys en toutes 
les particularités d'une si grande legation , qui 
surpasse toutes les aultres de la chrestienté, que 
pour se voir fortiffiés par sa presence et du bon 
nombre d’honnestes hommes qu'il avoit à sa 


suicte , pour s'opposer aux tumultueuses occa- | 


sions qui pour lors se presentoient en France. 
Trois jours consecutifs , après le disner, il en- 
tretint leurs majestés de tout son voyaige ; el 
leur respondit si pertinement sur tous leurs 
doubtes, pointilles et interrogatoires , que de 
leur vye elles n’avoient esté si contentes , avec 
une admiration inénarrable de son saige enten- 
dement ; car il apporta de merveilleuses lettres 
de l'empereur et de tous les princes qu'il avoit 
visités, ensemble des villes franches et impe- 
riales où il avoit passé, avec si amples et va- 
lides certificats de confédération et amytié avec 
la couronne de France, qu’elles ne devoient plus 
craindre que du costé de la Germanie il leur 
deust survenir aulcun trouble , désastre ou in- 
convenient : chose fort à propos et très-neces- 
saire sur les fascheuses occurrences de Paris. 
Mais ce qui plus les combla de tout aise et 
contentement , fat quand il vint à mettre en jeu 
le mariaige de la princesse Elisabeth d'Autriche 
avecques le roy, qu'il presente son portrait et 

montre la carte blanche de l'empereur sur ce 
mariaige, et une médaille d'or semblable à celle 
qu'il luy avoit laissée, en laquelle estoient re- 
presentés la mere et le fils , aultant parfaicte- 
ment au naturel que si le pinceau y eust passé. 
Et n'est possible d'exprimer la joye dont le 
cueur de la royne fut saesi, de voir sa memoire 
et representation ainsi esparse par l’Allemaigne, 
se souvenant des medailles de Thionville ; ne 
pouvant assez louer ceste curieuse gaillardise de 
M. de Vieilleville , d'aultant qu'elle redondoit à 
sa gloire et honneur. Et luy demandant s’il n’a- 
voit commandé que celle de la princesse Elisa- 
heth , et l’autre qu'il leur avoit apportée , il luy 
respondit qu'il n’avoit parlé à prince de l'em- 
pire à qui il n’en eust laissé : et en jecta, oultre 
ce, quatre sur la table, que sa majesté serra 


toutes , et en donna une au roy de Navarre. 


Mais le roy les surpassoit tous en allaigresse 
et joye infinie, de se voir maryé avec une si 
excellente princesse , belle entre mille, fille de 
roy, et niepce de deux empereurs ; et ce par le 
soing et industrie de M. de Vieilleville , qui lui 
avoit moyenné ce grand heur de son propre 
mouvement et sans en avoir charge ny comman- 
dement; luy faisant bien paroistre, par ce brave 
traict , qu'il avoit eu bonne souvenance de son 
seigneur et maistre. Aussi au sortir, qui estoit 
la troisiesme et derniere journée (car M. de 
Vieilleville avoit reservé ce mariaige pour la 
bonne bouche ), sa majesté, l'embrassant , luy 
dist qu'il n’oublieroit jamais ce trés-signalé ser- 
vice, et qu'il luy tardoit infiniment qu'il ne 
mouroit ung mareschal de France pour effec- 
tuer la derniere volonté du feu roy son seigneur 
et pere, qui ne luy peult faillir : et luy en feist 


| depescher un brevet signé des quatre secre- 


taires d'estat , comme s'il le luy eust donné de 
nouveau , et pour fortiffier davantaige le don 
qui luy en avoit esté fait par sondict feu pere, 
et qu'il avoit faict signer à la royne sa dame et 
mere , à l’article de la mort. 

Auparavant que la compagnie se departit, en 


| laquelle estoient , outre le roy, royne et roy de 


Navarre, le chancelier, huict ou dix chevaliers 
de l'Ordre et d'aultres seigneurs, la royne luy 
dist qu’ils estoient advertys que le cardinal de 
Chastillon devoit passer bientost en Angleterre, 
pour tirer du secours de la royne, d’hommes et 
d'argent , affin de venger l'injure que le prince 

de Condé avoit receue du duc de Guyse , con- 
nestable et mareschal de Saint André dedans 
Paris; et qu'il falloit qu'il se diligentast d'aller 
jusques-là pour rompre ce coup; s'asseurant bien 
de la bonne intelligence qu'il avoit avec elle, 
par trois ou quatre voyaiges qu'il y avoit faicts 
du temps du feu roy son seigneur et mary, et 
par les recits que les ambassadeurs d'Angleterre 
luy en avoient faicts. A quoy il respondit que 
le plustost c’estoit le meillcur, et que , puisque 
telle estoit leur intention, il la supplioit de faire 
diligenter sa depesche. A quoy sa majesté re- 
plicqua qu’elle estoit toute preste , comme let- 
tres et instructions par escrit; et, oultre ce, 
l'emboucha d'une créance de femme à femme, 
fort considerable, sur les miseres d'un estat qui 
est soubs le gouvernement de leur sexe, et que 
le sien peult tomber en pareille fortune, en 
quoy elle l’assistera de toute sa puissance ; re- 
mettant le reste sur la suffisance de M. de 
Vieilleville , qu'elle cognoist pour un brave et 
fort saige chevalier. Mais, avant partir, il adver- 
tit le roy secrettement de depescher un courrier 
devers sa maistresse , pour l'entretenir en ceste 
esperance , et n'oublier lettres gratificatoires à 
l'empereur sur ce subject , avec son portraict ; 
et d'en escrire semblablement au cardinal d’Ar- 
ras , avec confirmation de la promesse qu'il luy 
avoit faicte; laissant en somme à sa majesté un 
très-ample mémoire et quasi les lettres toutes 
faictes. Ce que sadicte majesté eust très-agréa- 
ble ; et luy promist bien de ne poinct faillir, 
ayant desjà ce mariaige imprimé si avant au 
cueur, qu'il ne seroit jamais en repos d'esprit 
qu'il ne l'eust veu effectuer. 

Deux jours après, ceste depesche bien ap- 
prouvée et comme choisie par tout le conseil , 
M. de Vieilleville partit pour entreprendre le 
voyaige, et vint de Fontainebleau coucher à 
Paris , auquel lieu il ne trouva plus personne de 
commandement ; de quoy il fust fort desplai- 
sant, pour l'esperance qu'il avoit de trouver le 
triumvirat, principalement le mareschal de 
Saint André, pour luy en dire son advis et le 
supplier de se départir, à cause des frayeurs 
que la cour apprehendoit de leurs assemblées ; 
et que principalement l'on faisoit courir le 
bruict qu'ils se vouloient saisir de la personne 
du roy et de la royne sa mere. Mais il luy es- 
tainct toute sa conception par son escuyer La 
Genette , qui fist rompre leur entreprise; Car 

desjà leurs majestés s'en estoient fuyes à Melun 
| pour leur seureté, duquel lieu ils revindrent à 
Fontainebleau , par l'asseurance que leur donna 
ledit mareschal de Saint André , tout honteux 
de ce que luy en avoit escrit M. de; Vieilleville. 


CHAPITRE XXXII. 


Seconde ambassade de M. de Vicilleville à la cour d'Angleterre 
— Discours qu'il fait à la reine Élisabeth. 


Le lendemain nous deslogeasmes de Paris 
pour achever nostre voyaige ; et estant à sept 
lieues de Calais, nous fusmes advertis que le 
cardinal de Chastillon se devoit embarquer à 
Bouloigne et avoit couché à Montreuil : qui fut 
cause que M. de Vieilleville se diligenta de par- 
tir pour le devancer. Et ne se voulant aultre- 
ment arrester aux faveurs du sieur de Gourdan, 
gouverneur de la place , qui avoit esté aultre- 
fois capitainne à Metz soubs sa charge, et ayant 
fait voile , avec vent et marée, fort à gré, nous 
vinsmes surgir en moins de dix heures à Dou- 
vres , où nous prismes des chevaulx, car il s'en 
trouve ordinairement jusques à vingt ou trente, 
pour venir en toute diligence à Londres, où 
pour lors estoit la royne d'Angleterre. Et y ayant 
pris logis, saichant au vray que le susdict cat- 
dinal n'avoit encores passé, ilsurattendit le reste 
de sa trouppe. Mais la royne, advertye de sa 
venue, de laquelle elle estoit aussi aise qu'es 
bahye , elle envoya son favorit, le millort Ro- 
bert , devers luy, pour le bien-veigner et s'er- 
querir de sa charge, et quelles affaires si 
pressées l'avoient contrainct de passer la mer 
en si petite trouppe, veu qu’aultrefois il y estoit 
venu mieulx accompaigné; et qu'il estoit ce- 
pendant le bien-venu , deust-il estre fugitif; et 
qu'il trouvera tousjours franchise asseurée en 
son royaume, envers tous et contre tous, 
quand bien il auroit tué ung prince du sang de 
France. 

M. de Vieilleville respondit au millort Robert 
| que ceste créance dont la royne l'avoit honoré 
| meritoit bien qu'il allast luy-mesme en faire le 

remercyement à sa majesté et à genouls; car 

| c'est la coustume du pays, comme nous avons 

dict en nos premiers livres; et le pria de l'y ac 

compaigner, ayant deliberé de ce pas de s'en 
acquitter., 

Doncques ils marchent. Et estant arrivés au 

i logis de la royne, le millort Robert le pria de 

s'arrester jusques à ce qu'il eust adverty sa ma- 
jesté de sa venue : et n’attendismes pas demye- 
heure, que le susdict millort , accompaigné de 
plus de soixante seigneurs, vint pour le recevoir ; 
et le mena en la chambre de la royne , qui estoit 
accompaignée en grande majesté, y estants un 
grand nombre de duchesses et aultres dames. 
Et d'entrée, se voulant M. de Vieilleville mestre 
à genoulx, elle , se hastant, s'approche et ne le 
veult permettre; mais luy dist en bon langaige 
francais qu'elle sçavoit bien que telle n’estoit 
pas l'usance de la cour de France : qui fut cause 
qu'il print la main de sa majesté , et la baisa avec 
une bien basse et humble reverence. Et luy de- 
mandant sa majesté l’occasion d'un si subit et 
desrobbé voyaige, il la supplia, si elle n’avoit 
loisir de luy donner audience pour le reste de la 
journée, de le tant honorer que de remettre la 
partie au lendemain, et du matin , avec promesse 
qu'elle luy fera de ne la donner à personne vi- 
vante venant de France premier que à luy. Ce 
qu'elle luy accorda en foy de princesse. 

Le matin venu, le millort Robert le vint que- 
rir; et estant entré dans la chambre, il la trouva 
assistée de son chancelier et de cinq ou six per- 
sonnaiges de conseil ; à laquelle , après avoir pre- 
senté ses lettres, il feist entendre bien ample- 
ment la créance du subject recité cy-dessus , et 
adjousta beaucoup du sien, sur l'urgente occa- 
sion qui se présentoit, pour l’esmouvoir davan- 
taige et la faire plustost plier 4 sa demande et 
requeste. Sur quoy elle respondit que sa cons- 
cience et sa religion luy deffendoient de luy 
accorder aulcune chose sur ce qu'il avoit proposé; 
car, sil s'entreprend quelque acte d'hostilité en 
France contre ceulx qui font profession de la 
pure et vraye doctrine de l'Évangile, moins ne 
peut-elle faire que d'y employer tout ce que 
Dieu luy a donné de moyen pour les soutenir, 
affin de faire paroistre à toute la chrestienté 
qu'elle est vraye et très-obéissante fille du feu 
roy Henry, roy d'Angleterre, son seigneur et 
pere, qui luy a laissé ce commandement et ceste 
créance par testament et derniere volonté, la- 
quelle elle luy promist de suyvre, à l’article de 
la mort. Et luy demandant M. de Vieilleville si 
elle se vouloit arrester en ceste oppinion, elle 
luy respondit que ouy, et qu’elle ne lachangeroit 
jamais , estant très-marrye de ce qu'il avoit prins 
ceste charge , pour le regret de voir son voyaige 

inutile ; car, quand il eust esté question de beau- 
coup plus grandes choses, voire de l'octroy de 
l'une des meilleures villes de son royaume, 
liors-mys Londres , elle l'en eust très-volontaire- 
ment gratiffié. A ceste parolle ainsi gravement 
prononcée, tous les siens , qui avoient la matiere 
affectée, firent une grande resjouissance et ap- 
plaudissement de mains. Mais pendant ce petit 
bruict , M. de Vieilleville s'advisa d’une grande 
ruse et d’une fort subtile invention, qui leur fist 
bientost changer d'advis : car il replicqua ainsi : 

a Puisqu’ainsi est, madame, il vous demeure 
doncques sur vostre reputation une grande in- 
gratitude , et sur les bras une fort horrible ne- 
cessité, laquelle il vous sera impossible de re- 
pousser sans l'aide de vos voisins et meilleurs 
amys. 

«Quant à l'ingratitude, est-ce là la récompense 
et juste retribution que vous faictes à ceulx qui 
vous tirerent hors de la captivité où vous avoit 
reduicte, par l’emprisonnement de vostre per- 
sonne , vostre sœur la royne Marie d'Angleterre, 
qui fist decappiter Janne de Suffolc, que vostre 
frere le roy Edouard avoit designée, par son 
testament, royne d'Angleterre, et proclamée 
telle avant de mourir; semblablement à Guil- 
laume Dudlay son mary; pas moins n’en eust le 
comte de Suffolc, avec environ quarante sei- 
gneurs, gentilshommes et aultres de tous estats. 
Et estiez en mesme dangier, si le feu roy Henry 
dernier, mon bon seigneur et maistre, n’eust 
épousé vostre innocence, mandant à vostre sœur, 
par ung roy d'armes, aultrement le. herault 
Valois, si elle ne vous mettoit en liberté, qu'il 
viendroit avec cinquante mille hommes invahir 
son royaume et la mettre en vostre place : à quoi 
elle obeist incontinent, saichant telles forces 
estre prêtes, et qu'en ce royaume Thomas Viat, 
avec une forte armée populaire , la venoit assie- 
ger à Londres. Et ce qui plus l’estonna fut 
qu'ayant envoyé le duc de Nortfolc avec une 
aultre armée, pour luy resister, incontinent que 
ladicte armée eust veu celle de Thomas Viat, 
elle abandonna le povre duc de Nortfolc et s'y 
vint joindre. Voilà quant à l'ingratitude, que je 
m'asseure ne vouldriez faillir, tant estes excel- 
lente et très-debonnaire princesse à recognoistre, 

«Quant à la nécessité, je vous donne advis 
trés-certain que le roy d'Hespaigne vous querel- 
lera bientost pour une donnaison secrete de cinq 

cents mille nobles à la rose, dont vostre sœur | cents mille nobles, elle n’avoit ung plus seur 


Marie luy a faict don avant de mourir; et ne 
vous veult pas demander la somme qu'il ne soit 
prest , deux mois après, à vous venir assiéger en 
ce royaume, par quelque ruse d'icelluy duquel 
vous ne vous doubtez, parce qu'il scet bien que 
estes en rebeyne! et divorce pour la religion. 
Mais le roy Charles et laroyne sa mere ont juré, 
etm'ont commandé de jurer pour leurs majestés, 
qu'ils y consommeront tous les fleurons de la 
couronne de France pour vous soustenir et assis- 
ter; tant pour ce qu'ils ne veulent point ung tel 
voisin, à cause de Calais, que pour ce qu'ils ne 
doubtent poinct qu'une telle donnaison , si exces- 
sive, ne soit faulce, subreptice , ou forcée. Par 
ainsi , madame, il plaira à vostre majesté pren- 
dre conseil , non-seulement avecques elle-mesme, 
mais à y appeller tout ce que vous avez de saiges 
et advisés conseillers, pour regarder par en- 
semble, s'il est plus licite'de s'entretenir en amitié 
avec l'un des grands roys de la chrestienté et 
vostre voisin, ou de s'en déclairer ennemie pour 
favoriser l’un de ses subjects qui veult troubler 
son royaume pour soustenir; son opinion, et y 
faire entrer des forces estrangières qui sont les 
vostres , desquelles vous avez très-grand besoing 
pour les raisons ci-dessus alleguées. » 

Telles remonstrances rendirent ceste royne 
merveilleusement estonnée ; car elle se souvenoit 
de l'extreme dangier où elle avoit esté de sa 
vie, et des grandes frayeurs qu'elle avoit receues 
durant son emprisonnement ; car il ne passoit 
jour que l'on ne luy vint dire qu'on avoit deca- 
pité ung tel duc, ung tel comte et ung tel sei- 
gneur, et qu'elle pensast à sa conscience : mais 
Ja plus angoisseuse fut quand on luy vint annon- 
eer la mort de Janne de Suffolc, qui avoit faict, 
auparavant être executée , des ordonnances en 
qualité de royne d'Angleterre, et , comme telle, 
y avoit esté obeye. 

Et advertye pat ce rapport que sa delivrance 
provenoit du roy Henry deuxiesme, par le 
moyen de laquelle elle se trouve royne, aussi 
qu'elle ne pouvoit ignorer que, s’il survenoit en 
son royaume quelque trouble pour la religion, 
que le roy de France n'envoyast par vindicte 
des forces aux catholiques anglais, et que, 
d'aultre part, si le roy d'Hespaigne la vouloit 
forcer en ceste donnaison si excessive de cinq 
4 En débat, en discussion. 


secours pour l'en descharger que celluy de 
France, sa majesté tout promptement changea 
d'advis, et protesta tout hault de ne faire sortir 
de son royaume hommes ny argent pour qui que 
ce soit, et le jura ainsi. 


CHAPITRE XXXIIL 
Succès de son ambassade. 


Sur quoy M. de Vieilleville la remercia très- 
humblement. Mais il la supplia de le vouloir 
tant favoriser que de luy donner ung acte signé 
et scellé de ceste parolle, et contre-signé de 
toute l'assistance : «Car, dist-il, je ne suis pas à 
cognoistre que les Anglais sont aussi mouvants 
et n'ont pas la cervelle plus plombinée que les 
aultres nations.» De quoy la royne se print à 
soubs-rire, lui promectant, en foy de princesse, 
qu'elle le luy feroit depescher, en forme pro- 
bable et authentique, auparavant disner. Et sur 
ceste promesse, sa majesté se leva, et le mena, 
le millort Robert et toute sa trouppe, disner 
avec luy, suivant ce qui avoit esté ordonné et 
resolu. Mais premierement elle voulut veoir 
M. d’Espinay, qui se presenta, et M. de Thevalle 
quant et quant, auxquels sa majesté feist beau- 
coup d'honneur. 

Après ils s'en retournerent devers la royne, 
qui estoit si soigneuse de sa parolle, et pour ne 
tomber au vice d'ingratitude , qu’elle avoit desjà 
faict despescher l'acte de sa promesse; et ne 
restoit plus que le seing du millort Robert , qui 
s'en acquicta incontinent et le délivra à M, de 
Vieilleville. Lequel receu, il print tout aussi-tost 
congé de sa majesté ; et , dès le mesme jour, vint 
coucher à Gravezind, comme très-aise, pre 
voyant que, à l'arrivée du cardinal Chastillon, 
le peuple se fust pu esmonvoir de ce qu'il seroit 
reffusé des moyens qu'il venoit rechercher at- 
près de leur royne pour le secours des François 
qui suivoient leur doctrine; car desjà le comte de 
Northombellande avoit eu commandement d'une 
levée de quatre mille Anglais, pour les mener en 
France par Dieppe; et luy devoit-on delivrer 
deux cents mille angelots devant le mois expiré. 
Mais M. de Vieilleville renversa tout cela par son 
industrie et ses deux subtiles inventions, des- 
quelles la promptitude est très-admirable; cf 
jamais le roy Henry ne s’esmeut de l'emprison- 

t nement de la royne Elisabeth; et la royne Marie 


(1562) 


PAR V. CARLOIX. — LIV. VIII, CHAP. XXXV. 


sa sœur ne feist, de sa vie, donnaison au roy ; 


d'Hespaigne qui valut cent nobles ; mais au con- 
traire elle en tiroit tout ce qu'elle pouvoit, luy 
alleguant le grand hasard où elle avoit esté de sa 
vie par la mutinerie de son peuple, qui n'avoit 
pas agréable leur mariage , pour auquel parvenir, 
tant elle l’aimoit, elle fut contraincte de mettre 
sus une armée pour deffaire tous les mutins de 
son royaume; en quoy Dieu l'assista si bien 
qu’elle en fust victorieuse : et pour desraciner 
toute semence de la religion en Angleterre, elle 
fist executer par justice ses propres et legitimes 
parents et parentes; en quoy elle n’espargna 
aulcune despense, et en feut quasi ruinée; et par 
ceste remonstrance feminine, qui peult , estant 
secondée de larmes et soupirs , et validée d'em- 
brassements et cordiales caresses , faire plier le 
cueur d'un mary, pour severe qu'il soit, efle en 
tira , pour les quatre premiers mois qu'ils furent 
ensemble , plus de quatre cents mille escus comp- 
tant , qu'elle mist en ses coffres. 

Mais avant de partir de Londres, M. de Vieil- 
leville enjoignit expressement à nostre ambas- 
sadeur en Angleterre, du nom de Fourquevaulx, 
d'ouvrir avec tout soing et diligence les yeulx et 
l'esprit pour prendre lumiere de ce que pourroit 
negocier le cardinal de Chastillon avec la royne, 
et en advertir secrettement leurs majestés; ce 
qu'il promist en toute fidelité. 


CHAPITRE XXXIV. 
Retour de M. de Vieilleville à la cour de France. 


Le lendemain nous arrivasmes à Douvres ; 
puis vinsmes surgir à Calais, d'où nous par- 
tismes pour venir à la cour, que nous trou- 
vasmes à Paris; et Dieu scet le brave recueil 
qui luy fut faict, pour l'esperance qu'ils avoient 
que son voyaige n'avoit pas esté inutile. Et leur 
ayant faict entendre comme toutes choses 
avoient passé, et la ruse et invention dont il 
avoit usé pour faire condescendre la royne 
d'Angleterre à sa volonté, à contre -cueur de la 
sienne et de tout son conseil, il ne se peult dire 
de quelle allaigresse ils furent saisis; encores 
plus quand il leur monstra le certificat signé 
dé sa main et de douze ou quiuze aultres, et 
scellé en bonne et probable forme : de sorte 
que le roy dist tout hault ces propres parolles : 
«C'est ung grand cas, que jamais on n’a donné 

charge à M. de Vieilleville qu'il n'y aict tou- 
jours fidelement satisfaict , au contentement des 
roys mes predecesseurs, et soulaigement de 
mon peuple, me demeurant une merveilleuse 
occasion de me louer de ses actions et services. 
Et proteste devant vous, madame et mere, et 
toute ceste honorable compaignie, de ne les 
jamais oublier.» A quoy la royne sa mere ad- 
jousta que tant qu’elle vivra elle ne tombera 
en ceste oubliance : «car, dist-elle , il ne fault 
plus, monsieur mon fils, qu'il abandonne vos- 
tre présence, et est très necessaire auprès de 
nous. Considerez seulement le grand repos où 
il nous a mys, passant par Paris pour aller en 
Angleterre ; comme, sans les rigoureuses lettres 
qu'il escrivit au mareschal de Saint André, 
sans doubte vous et moy estions pris.» Et sur 
l'heure luy fust commandé par le roy de ne plus 
abandonner la cour , et suyvre leurs majestés , 
jusqu'à ce que l'on eust veu quelle fin pren- 
droient ces tumultueuses affaires, qui estoient 
en termes, et commencées par le duc François 
de Guyse, en l'assemblée qui fut faite à Paris 
après la mort du roy François deuxiesme , dont 
nous avons parlé cy-dessus. 

A deux jours de-là, le pacquet de l’ambassa- 
deur Fourquevaulx arriva; par lequel on apprit 
que le cardinal de Chastillon n’avoit jamais sceu 
avoir audience de la royne d'Angleterre, quel- 
que instance qu'en fist millord Robert et d'aul- 
tres principaux de son conseil ; mais, le sentant 
venu à Londres, elle se retira en son chasteau 
de Richemont , avec deffense de n'estre suyvie 
que de ses dames; qui resjouyst merveilleuse- 
ment toute l'assistance , et accreust la repputa- 
tion de M. de Vieilleville. 


CHAPITRE XXXV. 


Le prince de Condé de la ville de Paris avec ube 
armée. — M. de Vieilleville est cause de la levée du sidge. 


Or le prince de Condé, qui s’estoit retiré à 
Orleans après avoir receu cest affront à Paris, 
n'avoil pas oublié d'envoyer le frere du cardinal 
de Chastillon en Allemaigne, nommé Andelot, 
pour Faire une levée de reitres, aultrement 
pistoliers, et une aultre de lansquenets; qui 
exploicta mieulx que son frere, car il amena 
quatre mille pistoliers soubs la charge de ce 
jeune duc de Baviere, fils du comte Palatin, 
duquel nous avons parlé au commencement de 

nostre voyaige d’Allemaigne ; mais pas ung seul | d'aller resveiller les reitres, cognoissant leur 
lansquenet , car tous les capitainnes de gens de humeur et l'heure qu'ils sont en leur schlof- 
pied allemands avoient signé certifficat 4 M. de | fongue! , qui est entre huict et neuf heures du 
Vieilleville, dedans Ausbourg, de ne marcher | soir. Et print trois cents hommes de cheval et 
que pour le service du roy , et soubs l'adveu de | environ six-vingts harquebusiers , et va droict 
ses lettres à eulx envoyées par le gouverneur de | à un villaige nommé les Maisons Rouges, à 
Metz; ce qu'ils observerent fort fidelement et | droict du Bourg de la Royne ; et, prenant le 
en gentilshommes d'honneur : qui servit et va- | grand chemin avec la cavallerie, il fait couler 
lut beaucoup ; car, s'ils eussent amené seule- | les harquebusiers dedans les vignes, pour sur- 
ment six mille hommes, Paris estoit en grand | prendre par derrière le villaige , auprès duquel 
dangier. Toutesfois , avec les reithres et environ | il fait sonner les trompettes; et de l’aultre costé, 
sept ou huict cents chevaulx, dont la pluspart | celluy qui menoit les gens de pied faict battre 
estoient gens de ville et marchands , et mille ou | les tambours de telle furie que tout ce qui es- 
douze cents hommes de pied pour la pluspart ; toit au villaige print une telle espavante qu'il 
artisans, le prince fust si temeraire qu'il le vint | n’eust pas loisir de seller et brider les che- 
assieger. Mais il leva bientost le siege, et se | vaulx. Cependant M. de Vieilleville et sa 
retira avec sa courte honte; car on faisoit sou- | trouppe menoient les mains de telle sorte qu'il 
vent des saillies sur eux, qui tenoient cinq faux- | en demeura plus de cent soixante sur la place, 
bourgs assiegés , qui valent ensemble une bien | sans perdre un homme; et le reste print la 
grande ville; sçavoir, Saint-Victor, Saint-Mar- | fuycte, avec fort honteux desordre. 

ceau, Saint-Jacques, Saint-Michel et Saint- Le prince de Condé , qui estoit logé à C- 
Germain ; et commencoit ledit siege depuis | chant, maison de plaisance du cardinal de 
Gentilly jusques à la riviere au-devant du ; Bourbon son oncle, voyant tant de fuyarts, 
Louvre. Mais ils n'entroient poinct dedans les- | print l'alarme bien chaude et se diligente au 
dits fauxbourgs , qui estoient retranchés et bien | combat. Et n'oyoit-on que trompettes sonner à 
gardés, et sur quelques plateformes quatre ou | plus de demy-lieue à la ronde. Mais M. de Vieil- 
cinq coulevrines , qui les gardoient bien d'ap- | leville, qui estoit desjà sur le pavé de Paris, au 
procher ; et avoient plusieurs villaiges pour leur | Bourg de la Royne, rencontra une grande 
retraicte , et cinq ou six moulins à vent pour les | trouppe de gens de cheval et de pied, et mar- 
couvrir. Toutesfois, s'ils eussent eu des lans- | chants sans ordre, pesle-mesle, pour venir x 
quenets et des Anglais, comme ils avoient pro- | logis du prince, qu'il chargea de telle furie 
jecté, ils esbranloient bien fort la ville; car elle | qu'ils furent tous taillés en pieces. Ce qui & 
fust surprise, d'aultant qu'il n'y avoit que ce | chappa de ceste charge se vint rendre audict C» 
populace de Paris, qui s’espavante incontinent, | chant, avec ung merveilleux etfroy ; qui estong 
et des artisants assez mal aguerrys, et quelques | grandement le prince, avec le rapport, que tous 
bandes françaises soubs capitainnes mal experi- | ceulx qu'il avoit envoyés devers les fauxbourgs 
mentés. Mais on avoit mys des princes et sei- | pour descouvrir luy faisoient, qu'il avoit toutes 
gneurs dans lesdicts fauxbourgs, avec des for- | les forces de Paris sur les bras : car les gens de 
ces pour les garder ; la presence desquels sous- | cheval, qui sortoient de la ville au grand ga- 
tint tous les efforts de l’ennemy et les reduisit | lop, menoient un si grand bruict sur le pavé 
à neant. Et avoit le mareschal de Saint-André | du fauxbourg Saint-Jacques, qu'il pensoit estre 
pour son quartier le fauxbourg Saint-Michel, | pris; d’aultant que le cry commun de l'armée 
estant logé aux Chartreux, et M. de Vieilleville | royale, dehors et dedans la ville , estoit : « Mar- 
avec luy , en une chambre, leurs licts joignants | chons en diligence, sans recognoistre; M. de 
l'un l'aultre, pour conferer, sans y espargner | Vieilleville est aux mains.» Mais ce qui plus lui 
les nuicts , des affaires : qui y firent de mer- | reffroidit le cueur , fut quand on luy vint dire 
veilleux devoirs ; car les principales forces du | que le sieur de Senlis, accompaigné de cin- 
prince de Condé estoient esparses par les vil- | quante bons hommes de cheval, lanciers et de 
laiges de ce coste-là, qui sont en grand nombre. | combat, se vint rendre à M. de Vieilleville; qui 

Or une nuict M. de Vieilleville fit entreprise ! : Du mot allemand schlaffung, sommeil. 

le fist entrer en soupcon de quelque tradiment. 
Et sur ceste deffiance , il se retira tout le reste 
de la nuict , jusques à Longjumeaulx. Et M. de 
Vieilleville s’en retourna aux Chartreux avec 
Senlis, qu'il presenta à M. le mareschal de 
Saint-André, qui n’avoit peu venir à ceste brave 
faction à cause de sa migraine 


CHAPITRE XXXVL 
Bataille de Dreux. 


` Le lendemain, le siege levé et le prince re- 
tiré, qui marchoit doublant le pas devers Or- 
leans, leurs majestés estant bien informées 
comme toutes choses avoient passé, et conside- 
rant que, par ceste saillie et entreprise nocturne 
de M. de Vieilleville , et que par ses deux heu- 
reuses et industrieusesnégociations d’Allemaigne 
et d'Angleterre, les ennemys de la couronne de 
France n’avoient sceu tirer hommes ny argent 
de telles deux regions pour les soustenir ; leurs 
majestés, dis-je , en pleine assemblée de conseil, 
luy attribuerent toute la gloire et l'honneur de 
la délivrance de ce siege ; et en receust univer- 
sellement de grandes louanges. A quoi les plus 
grands , saichants la verité estre telle, ne peu- 
rent contredire ; mais d’y porter envye, je n'en 
dis rien. Tous les grands au reste de l’armée 
royale furent d’advisde suivre le prince de Condé, 
et de dresser un gros d'armée pour avoir revan- 
che de ceste bravade. Et estant ainsi resolu , on 
donne l'avantgarde à M. le mareschal de Saint 
André, la bataille à monsieur le connestable , et 

à M. d’Aumalle l'arriere-garde. M. de Guyse n'y | 
voulut aulcune charge, et se contenta d’avoir | Orléans, qu'il en eust bientost sa raison et le 


cing cents bons chevaulx d’eslite, pour se tenir 
allerte et secourir à propos ceulx qu'il verroit en 
avoir plus grand besoing , faire la guerre à l'œil 
et n’estre commandé de personne. Le mareschal 
Saint André vouloit que M. de Vieilleville fust 
son lieutenant en ceste avantgarde; mais le roy 
le luy deffendist , et commanda de ne l'aban- 
donner, mais de venir avec luy au bois de Vin- 
cennes, où il falloit raffraischir et se tirer du 
rompement de teste qu’il avoit eu dedans Paris 
durant le siege. Toutes choses ainsi arrestées 
par meure déliberation du conseil, l'armée fust 
incontinent myse sus avec tout ce qui estoit né- 
cessaire , comme d'artillerie, pouldres, boulets, 
pionniers , et grande quantité de vivres; et mar- 

cha-t-on à bonnes journées de camp avec tout 
cest attirail. 

Enfin les deux armées en peu de jours s'ap- 
procherent, temporisants pour chercher quel- 
que advantaige l’une sur l'aultre. Mais voyant le 
prince de Condé que s'il attendoit que l'ennemy 
chargeast le premier, ung grand nombre de mar- 
chands qui estoient en son armée pourroient 
prendre l'espavante et s'enfuyr , il se resolut, 
avec ses reitres, d’enfoncer la bataille que me- 
noit le connestable , en laquelle estoient les 
Suysses; et la charge fut si furieusement sur les’ 
neuf heures du matin, qu’il la mist à vau-de- 
routte, et le connestable prisonnier. Mais pour 
ce que les Suysses se rallierent incontinent , les 
reitres leur firent une seconde charge, où il 
fust fort vaillamment combattu d'une part et 
d'autre : mais les Suysses , rompus pour la se- 
conde fois, se vindrent saulver devers l'arriere- 
garde que menoit le duc d'Aumalle, qui desjà 
bransloit. Le ducde Guyse, qui estoit caché avec 
sa trouppe soubs la faveur d'ung grand bois, à 
quelque distance de l'armée, et bien adverty 
que les reitres, par ces deux furieuses charges 
avoient fort harassé et quasi recru leurs che- 
vaulx, sans les morts et les blessés, et que la 
pluspart des gens du prince s’amusoient au pil- 
laige, criants Victoire! pensants avoir tout 
deffaict, vient au grand galop sur les quatre 
heures après midy, avec sa brave cavallerie, 
toute de noblesse, et charge à toute bride et 
de telle furie le prince qui estoit fort affoibli, 
tant du combat que de plus de huict cents che- 
vaulx qui menoient le connestable prisonnier à 


prend prisonnier. Puis vint charger ses gens de 
pied , dont estoit colonel Frontenay-Rohan , qui 
ne firent pas grande resistance , voyants leurs 
reitres, toute l'esperance de leur armée, def- 
faicts , et le prince prisonnier. Et encore qu'ils 
criassent Miséricorde ! si furent-ils tous taillés 
en pieces; j'entends de ceulx qui voulurent sous- 
tenir le combat, car la pluspart print la fuyte, 
et leur colonel le premier. Telle fust la fin de 
ceste bataille, qui se donna ung samedi 19 de 
decembre 1562, devant la ville de Dreux, dont 
l’yssue est admirable : car le prince fust quasi 
tout le jour maistre du champ de bataille ; mais 
par faulte de bien ordonner ses forces et de faire 
bien recognoistre celles de son ennemy, il la 

perdit, et sa personne quant et quant : car s'il se j 


fust , en provide et advisé capitainne, enquis où 
pouvoit estre le duc de Guyse, soncapital et mor- 
tel ennemy, et considéré qu'en l'armée royale 
il n’avoit aulcun commandement , encores qu'il 
fust le supresme de tous, tant en grandeur d'il- 
lustre maison que de repputation d'un très-vail- 
lant et rusé capitainne, il eust bien jugé qu'il lui 
en gardoit une, et qu'il devoit estre en quelque 
imboscade pour l'attrapper au passaige. Mais il 
s'enyvra de telle sorte de ce cry de victoire sur 
la deffense des Suysses, qu'il s'oublia de toutes 
les reigles et commandements que doit obser- 
ver un Chef d'armée composée d'estrangiers et 
d'un nombre infini de gens ramassés qui fai- 
soient leur apprentissaige d'armes en ceste ba- 
taille; et principalement qu'il n'avoit mis sur le 
chemin de Dreux à Orleans des mareschaulx de 
camp et nombre de sergents pour empescher 
les soldats de son armée de s'y retirer à la foulle, 
avec prisonniers et bagaiges du butin qu'ils 
avoient faict sur les Suysses , et d'aultres troup- 
pes qui avoient pris la fuicte. 


CHAPITRE XXXVIL 
Mort du maréchal de Saint André. 


Toutefois il survint ung grand malheur en 
ceste felicité de victoire ; car la nuit du mesme 
jour de la bataille, allant M. le mareschal de 
Saint André, qui s'estoit joinct avec M. de Guyse, 
accompaigné seulement de quarante ou cin- 
quante chevaulx , chercher les fuyards de l'ar- 
mée ennemie, ou s'il y avoit plus rien à com- 
battre, il fust rencontré par un capitainne de 
chevaulx legiers, nommé Bobigny , qui fuyoit , 
et luy avoit esté aultrefois serviteur domesti- 
que: et s'entredemandant qui vive? qui va la? 
le mareschal se nomme le premier. Bobigny 
s'advance, qui estoit le plus fort, deffit sa 
trouppe, et le print prisonnier, Le mareschal, 
se voyant entre les mains de son serviteur, au- 
quel il avoit faict faire le procès pour avoir tué 
son escuyer, et pendre en effigie, car il s’estoit 
reffugié après le coup en Allemaigne, le pria de 
luy faire bonne guerre, et qu’il ne se souvint du 
passé. A quoy Bobigny respondit qu'il y pense- 
roit. Mais cependant il le pressa de luy donner 
sa foy; ce que fist le mareschal : et le desarma 
de toutes ses armes offensives, et de l'armet 

quant et quant, sans oublier de luy faire changer 

de cheval et deschausser les esprons : et mar- 

cherent ainsi environ demie quart de lieue, Le 

prince de Porcian, qui estoit du party du prince 

de Condé, arrive là avec une aultre trouppe qui 

fuyoit semblablement; et demandant que c'es- 

toit, Bobigny se rencontre, qui luy dist qu'il te- 

noit le mareschal de Saint André prisonnier. Le 

prince de Porcian s'advance, qui luy tend la main, 

luy disant que Dieu favorisoit leur party, car il 

aideroit beaucoup à la rescousse du prince de 
Condé. Le mareschal, très-aise de ceste parolle, 

luy donne sa foy , que le prince de Porcian ac- 
cepta tout incontinent, et s'efforce de le retirer 
des mains de Bobigny et de l'emmener ; mais 
Bobigny insiste, les armes au poing, alleguant 
qu'il l'avoit combattu et vaincu, et qu'à luy desjà 
il l'avoit donnée, et que ce seroit faire tort anx 
anciennes ordonnances de guerre, que les grands 
doivent inviolablement observer pour la conser 
vation des droicts des plus petits; aultrement 
ils ne seroient jamais suivis, et pas ung n'y ht 
sarderoit sa vie, si on leur ravissoit de telle vio- 
lence l'honneur et l'esperance de se faire riches. 
A quoy ceulx de la trouppe mesme du prince, 
comme à luy appartenant de bonne guerre, apr 
plaudirent, et le prierent de lui laisser son pri- 
sonnier; aultrement qu'ils s'en iroient. Lequel, 
vaincu de ceste raison, se retira, disant le der 
nier adieu au povre mareschal, qui estoit bien 
près de sa fin; car voyant Bobigny ce prince es 
carté de mille ou douze cents pas, l'attacqua de 
telles parolles : «Tu m'as bien faict cognoistre 
ta mechanceté , et que jamais je ne me dois fier 
en toy, d'avoir faulsé ta foy que tu m’avois don- 
née, et que quand tu reviendrois en tes grai- 
deurs tu m'acheverois de ruiner. Tu m'as faict 
pendre en effigie; tu as confisqué tous mes biens 
que tu as faict donner à tes domestiques, et 
ruiné entierement toute ma maison. Or l'heure 
est venue que le jugement de Dieu est tombé 
sur toy.» Et luy donna un coup de pistolet en 
la teste et le tua, laissant le corps tout nud en la 
plaine à la misericorde des loups et des chiens. De 
quoy M. de Guyse adverty, envoya après Bobi- 
gny, mais envain, car ils ne le trouverent plus; 
etapporterent le corps.du mareschal Saint André. 
L'on dist qu'il n’en fust pas trop marry ; car il 
sçavoit bien que la présence d'un connestable 
et mareschal de France couvre tousjours en uné 

armée royale le nom d'ung prince, fust-il du 
sang ; et ne pouvoit-on plus doubter que , par la 
prinse de l’un et la mort de l'aultre , tout l'hon- 
neur de la victoire ne luy demeurast , sans con- 
traste ny auleune dispute. 


CHAPITRE XXXVIII. 


Consternation des Parisiens aux premières nouvelles de la 
bataille de Dreux. 


Or les nouvelles de la bataille gaignée par le 
prince de Condé vindrent le dimanche, environ 
trois heures après minuict , à Paris, qui rendit 
la ville si troublée et esmeue , car il n’y a que 
douze petites lieues jusques à Dreux , qu'ils pen- 
soient estre desjà pris. Et y avoit aultant de 
gens par les rues qu'en plain jour. Et estant 
M. de Vieilleville venu du bois de Vincennes en 
son logis ordinaire chez Clairefontaine, près la 
Croix du Tiroir, pour quelques affaires, les 
principaulx de la rue vindrent frapper à sa 
porte, luy annoncer ceste triste nouvelle et 
prendre conseil de ce qu'ils avoient à faire. Le- 
quel incontinent se leve, et faict chercher ceulx 
qui l'avoient apportée. Et luy fust amené ung 
nommé Bretonniere, qui luy dist avoir esté 
aultrefois soldat à Metz, de la compaignie du 
capitainne de La Molle, et qu'il a eu cest hon- 
peur d'estre commandé de luy; mais qu'il le 
fasse mourir s'il n'a veu deffaire les Suisses, 
mener monsieur le connestable prisonnier, por- 
ter par terre M. d’Aumalle, et M. de Sanssac 
prendre la fuicte, avec huit cents chevaulx pour 
le moins devers Mantes; et que luy, qui estoit 
de la trouppe, estant blessé, il a pris le chemin 
de Paris. Ung capitainne de Suysses et ung gen- 
tilhomme de Brie, nommé Bresche, qui lui fu- 
rent aussi amenés, luy en dirent aultant. Et 
leur demandant M. de Vieilleville où estoit 
M. de Guyse lors de ces deffaictes, il ne luy en 
sceurent rien dire , ny respondre aulcune chose 
sur ceste demande, encores qu'il leur remon- 
strast qu'il estoit impossible que tout cela eust 
passé de ceste facon sans que le duc de Guyse 
ne fust de la meslée, estant le plus vaillant, ae- 
cort et rusé capitainne , voire des deux armées, 
et qu'il falloit necessairement qu'il se soit faict 
tuer en combattant ; de quoy les ennemis au- 
ront faict un merveilleux trophée, car il leur 
estoit fort redoutable, et par ainsi sa mort pu- 

bliée dans toute l'armée. Eulx respondirent 
qu'ils n'en avoient jamais ouy parler en toutes 
ces factions. 

Alors M. de Vieilleville va dire à toute l'as- 
sistance , qui estoient vingt ou trente, que gens 
d’eglise , que de justice, tresoriers , riches mar- 
chants, et bourgeois : « Messieurs, puisqu'ils 
ne me peuvent resouldre des actions de M. de 
Guyse, je m'en voy de ce pas porter ma teste 
au roy et à la royne, et me rendre prisonnier 
entre les mains du prevost de l'hostel, au cas 
que devant la minuict de ce jour, vingtiesme de 
decembre, la nouvelle qu'ils ont apportée ne 
se trouve du tout renversée , et que la victoire 
sera à l'honneur du roy et de nostre costé. Et 
vivez en ceste esperance; car je cognois la va- 
leur de M. de Guyse, qui n'a pas sans cause 
voulu accepter aulcun commandement en l'ar- 
mée, pour jouer son jeu à part et user d'un ter- 
rible revers d’arriere-main sur son ennemy. Et 
là-dessus il demande ses chevaulx pour aller 
trouver leurs majestés au bois de Vincennes, 
leur disant, oultre cela , qu'il veult, au cas qu'il 
n'en advienne ainsi, que sa teste soit mise sur 
la porte Saint-Honoré ; et les prend pour tes- 
moings de sa parolle , et qu'ils aillent prier et 
faire prier Dieu. 


CHAPITRE XXXIX. 
M. de Vieilleville va rassurer la cour à Vincennes. 


Ceste asseurance donnée par un si precieulx 
gaige, et prononcée par ung tel chevalier, si 
consommé, praticque et entendu en l'art mili- 
taire, resjouist infiniment tous ces habitants, 
et leur fist évaporer les deux parts de leur tris- 
tesse et très-amere desolation. Et partirent in- 
continant après lui avoir dict adieu en toute 
humilité; et semoient partout les propos que 
leur avoit tenus M. de Vieillevile, dont ung 
chascun se resjouissoit. Quant à luy, il part de 
Paris sur les sept heures du matin; et à my- 
chemin il rencontra le mareschal de Brissac , le 
grand escuyer et d'aultres seigneurs, que leurs 
majestés envoyoient 4 Paris pour y commander 
et rasseurer le peuple en ce malheureux desas- 
tre, ayants desjà eu l'allarme de la perte de la 
bataille ; auxquels il dist les mesmes parolles et 
coucha le mesme gaige qu'il avoit fait aux Pa- 
risiens, puisqu’en tout le rapport que l’on avoit 

fait on ne parloit nullement de M. de Guyse. 

Sur quoy le mareschal de Brissac va dire à 
tous ces seigneurs qu'il avoit tousjours estimé 
M. de Vieilleville ung des braves et experimentés 
guerriers de France, mais que son oppinion est 
accrue de la moictié par ceste prevoyance , qui 
ne peult faillir d'estre effectuée , puisqu'elle est 
fondée sur la valeur de M. de Guyse, qui scet 
user d’une infinité de ruses, stratagesmes et tra- 
verses pour deffaire son ennemy ; et que, s'ils 
eussent esté aussi habiles que M. de Vieilleville, 
ils n'eussent laissé partir leurs majestés du bois 
de Vincennes pour venir à Paris, qui sont desjà 
acheminés , comme il pense, pour se monstrer 
au peuple et l’asseurer en cest effroy. Et tous 
respondirent que leur deliberation estoit d'y 
venir disner. Mais M. de Vieilleville protesta 
d'aller jusques à les avoir trouvés, ou au chas- 
teau, ou par les chemins, pour leur faire luy- 
mesme present de sa vie, au cas qu'il n'aict bien 
predict. 

Eulx doncques viennent à Paris, où arrivés 
donnent incontinent ordre pour les gardes et 
aux portes. Et luy poursuict son chemin : mais 
il trouva leurs majestés à my-chemin du boiset 
de Paris, auxquelles il dict ce qu'il avoit dict 
aux aultres , sans revocquer son gaige : qui res- 
jouist grandement et elles et toute leur suicte, 
pour le cognoistre fort advisé et tres experi- 
menté capitainne. 


CHAPITRE XL. 
On apprend à Paris que les catholiques ont gagné la bataille. 


Arrivés à Paris, tout le monde entend aux 
prieres ; et pelotoit-on ce nom de Vieilleville par 
le Louvre et tout Paris, comme ung esteuf entre 
deux raquettes par bons joueurs de paulme, qui 
par honneur, qui par risée; les aultres pour ce 
que, quand ceste invention n'eust esté myse sus 
que pour consoler leurs majestés en une telle 
perte, et resjouyr le peuple de Paris, ellen'estoit 
poinct inutile; et en estimoient M. de Vieille- 
ville très-saige et très-advisé. 

Arrive que, sur les neuf heures du mesme 
jour dimanche au soir, le sieur de Losses se pre- 
sente à la porte de Saint-Honoré avecques dix 
ou douze chevaulx , criant et toute sa trouppe à 
haulte voix : « Victoire! victoire! M. de Guyse 

a gaigné la bataille, le prince de Condé est son 
prisonnier. » A ce cry, toute la garde, qui estoit 
vingt fois plus grande que de coustume, tire et 
faict filer une scopetterie d’harquebusades non 
pareille. Et ceste nouvelle se repand si soudai- 
nement par la ville, qu’elle fust plustost au 
Louvre que Losses , plus de chandelles allumées 
par les rues qu'il ne paroissoit d'étoiles au ciel. 
Voila Losses enfin devant leurs majestés, qui 
leur discourt de tout l'évenement de la bataille, 
et de la victoire du matin, et de calle d'après 
disner, qui leur fust très-admirable. et, sans 
l'authorité du rapporteur avec les lettres du 
vainqueur, quasi incroyables. Mais il cela le de- 
sastre du mareschal de Sainct André, de paour 
d'enfieller ceste très-douce nouvelle de la mort 
d’un si excellent personnaige, qu'il cognoissoit 
estre le preferé et la fleur de toute la cour. Là 
dessus tout le monde se resjouyst d'une indi- 
cible allaigresse, avec des louanges de M. de 
Vieilleville, si grandes qu'il seroit impossible 
de les bien exprimer. 


CHAPITRE XLI. 
Réjouissances des Parisiens à ceste occasion. 


Sur ce rapport, leurs majestés font chercher 
M. de Vieilleville, qui estoit allé souper ave 
M. le marechal de Montmorency, exprès pourle 
consoler sur ’'emprisonnement de monsieur le 
connestable son pere; car il en estoit extreme 
ment affligé, le nourrissant en ceste esperan 
qu'il en adviendroit comme il l'avoit predict; et 
luy en donnoit de telles et si vives raisons, qu'il 
commenceoit à le croire : et sur ces persuasions 
le gentilhomme de leurs majestés arrive, qui 
dès l'entrée de la porte crie tout hault : « Vic- 
toire! monsieur de Vieilleville, vostre teste est 
saulvée ; car M. de Guyse a gaigné la bataille. 
Monsieur le mareschal , monsieur le connestable 
sera bientost en liberté, car le prince de Condé 
est prisonnier. » À ce cry, tout ce qui estoit dans 
la salle descend pour recevoir ce divin messi- 
ger, qui estoit le mesme Losses. Mais les rues 
estoient toutes pleines de Parisiens, qui ne pot- 
voient se rassasier de la redicte de ceste nou- 
velle, et crioient à tue teste : Vive M. de Vieil- 
leville ! Et après avoir entendu tout le discours 
des deux victoires, M. de Vieilleville monta à 

cheval pour se retirer en son logis. Mais y al- 
lant, car il y avoit grande distance, il n'y avoit 
carrefour où il ne trouvast fort grande garde, 
qui tous le benissoient et le louoient de sa très- 
saincte oppinion , avec très-humbles remercye- 
ments de ce qu'il avoit chassé le prince de Condé 
de devant la ville de Paris. 

Il trouve devant son logis ung grand nombre 
de hautsbois, chantres et violons, qui se res- 
jouissoient en plaine rue de ceste trés-heureuse 
nouvelle , le louants de toutes sortes inexprima- 
bles; et qu'il falloit que le roy leur fist ceste 
grace et bonté de l'establir gouverneur de la 
ville de Paris et de toute l'Isle de France, pour 
estre à jamais bien conservés et vivre desormais 
en toute seureté. Et après les avoir tous remer- 
ciés de cette bonne affection, car il y avoit 
grande affluence de peuple, des plus apparants 
de tout ce quartier, il les licencia et s'alla reti- 
rer ; car la basse heure le pressoit. 

Or Losses, qui estoit creature de monsieur 
le connestable, et advancé par luy, declaira à 
M. le mareschal de Montmorency la mort du 
mareschal de Saint André, et la façon; ne 
l'ayant voulu publier ny dire à personne, affin 
qu'il fist son proffict, ou pour son frère Dan- 
ville, ou pour quelque aultre sien parent ou 
amy de mérite. 

A quoy ce mareschal fist parroistre ung insi- 
gne traict d'homme d'honneur : car au poinct 
du jour il se presente à la porte de la chambre 
de la royne, et se nomme; laquelle, bien qu'elle 
fust encores au lict, commande qu'on luy ou- 
vre. Et estant entré, sa majesté parle la pre- 
mière, luy disant qu'il ne falloit plus qu'il s'at- 
tristast pour l'emprisonnement de monsieur le 
connestable, car le prince de Condé, Dieu 
mercy, le plegera , et de la bonne sorte; et que 
M. de Vieilleville ne les avoit poinct trompés; 
mais qu’elle pensoit qu'il estoit inspiré et assisté 
de Dieu par ung esprit prophectique ; «car il en 
est advenu tout ainsi qu’il l'avoit predict, et 
contre toute esperance , veu Ja desroutte de sa- 
medy matin; et a bien faict cognoistre qu'il est 
trés-expérimenté aux évenements de la guerre 
par l'asseurance qu'il nous a donnée. « Mais qui 
vous meine si malin? est-il survenu quelque 
aultre chose?» 

CHAPITRE XLII. 


Le marcschal de Montmorency apprend à la reine-mére la mort 
du mareschal de Saint André. — Douleur de M. de Vieilleville 
en apprenant cette nouvelle. — Il refuse l'état de mareschal 
de France que la reine lui offre. 


Lors M. le mareschal de Montmorency luy 
dist telles parolles : « Vostre majesté, madame, 
scet fort bien les merites, valeurs, grands ser- 
vices et voyaiges qu'a faicts M. de Vieilleville 
depuis trente-cinq ans, sans en avoir jamais tiré 
aulcune recompence que l’on puisse mectre en 
compte de condigne remuneration pour ses bra- 
ves gestes et despences infinies qu’il luy a con- 
venu faire pour en venir à son honneur, avec 
mille hasards de sa vie; et maintenant qu'il se 
presente une brave occasion, pour le rendre con- 
tent, de le preferer à tout aultre en ung estat de 
marque qui vacque maintenant et qu'il a tous- 
jours esperé , je suis venu exprès si matin, et à 
son desceu, pour vous supplier très-humblement 
d’avoir memoire de ses valeureux services et le 
luy octroyer. « Mon Dieu! dist la royne , que 
pourroit-ce estre ?— C'est, respond-il, que le 
sieur de Losses, qui a tout son advancement de 
monsieur le connestable mon pere, me dist ier 
soir, par grand secret, que vous l'envoyastes en 
mon logis où souppoit M. de Vieilleville, que 
M. le mareschal de Saint André fust tué samedy, 
entre huict et neuf heures du soir, par Bobigny 
en une rencontre; et de paour que ceste nou- 
velle ne soit publiée, et vous importunée par 
plusieurs pour en estre pourveus, je suis venu 
le premier, chose très certaine, pour la vous 
demander, m’ayant la ferme amitié que je porte 
à M. de Vieilleville poulsé à ceste diligence. » 

La royne, très-desplaisante de cette nouvelle, 
luy dit qu'elle luy accordoit sa demande comme 
très-raisonnable, et qu'il y avoit long-temps 
que le feu roy, son seigneur et mary, luy avoit 
donné ung brevet signé de sa main, de la pre- 
miere vaccante, qu'il luy avoit semblablement 
commandé à l'article de la mort de signer ; ce 
qu'elle fist : «Et puisque vous estes, dist-elle, 
tout à main, allez, je vous prie, le saluer mares- 


' chal de France de la part du roy mon fils et de 


la mienne. » 

Le mareschal prend très-volontairement ceste 
charge, et vint trouver M. de Vieilleville en son 
logis , encores au lict. Et luy annonceant ceste 
piteuse nouvelle, n’oublia rien de ce que la royne 

luy avoit commandé. Mais, au lieu de s'en res- 
jouir, il fist ung cry si grand qu'on pensoit qu'il 
deust rendre l'esprit, mauldissant l'estat, et 
plustost la mort que de l'accepter, ne voulant 
succeder à la personne du monde qu'il avoit la 
mieulx aimée, et qu'il ne vouloit plus vivre; et 
que s’il n’estoit chrestien il se tueroit et defferoit 
de ses propres mains; le priant de se retirer et 
le laisser mourir à son aise ; que si sa majesté le 
veult donner à quelqu'un, il la quicte de son 
seing, et le feu roy son seigneur et mary, 
mesme le roy son fils, de leurs signatures; et les 
fist tirer de ses coffres, puis les rompit , et les 
luy envoya tous coupés et lacérés. 

Quand le mareschal de Montmorency eust 
faict son rapport et monstré les brevets et tou- 
tes signatures ainsi rompues, sa majesté de- 
meura aussi esperdue que jamais, pour n'avoir 
veu de sa vie un tel reffus d'une si excellente et 
sublime qualité, pour de laquelle jouir les plus 
grands de France se battent à la perche, et y 
exposent tous leurs biens et leur vie. Et elle, qui 
s'estoit levée à ceste nouvelle, avoit desjà en- 
voyé querir M. le chancelier pour sceller les let- 
tres d'estat de mareschal de France au nom de 
M. de Vieilleville, que M. de l'Aubespine avoit 
charge de dresser, et toutes prestes, selon le 
formulaire qu'ils en ont, et commandement à 
eulx faict de les apporter en la chambre du roy ; 
mais elle mena ledict sieur mareschal de Mont- 
morency pour reiterer son rapport; qui n'en 
fust pas moins esbahy que sa mere. 


CHAPITRE XLIII. 


M. le prince de la Roche-sur-Yon tâche en vain d'engager 
M. de Vieilleville à accepter le bâton de mareschal de France. 


Là dessus le chancelier et l'Aubespine arri- 
vent, les lettres en main toutes prestes ; ausquels 
il fut commandé de les porter à M. de Vieille- 
ville, et qu'il se garde bien de les refuser, car 
ils se veulent acquicter de leur promesse et ac- 
complir le testament du feu roy. Mais ils meu- 
rent plus gracieux remerciement que le susdict 
mareschal; et leur dist que s'il tenoit lesdictes 
lettres, qu'il en feroit comme des brevets. et 
que l'on ne luy parlè plus que de la mort; aussi 
bien succedant à l'estat de celluy qu'il aimoit 
plus que sa propre ame, il en auroit toujours 
l'object devant les yeux; et qu'il se va retirer 

pour le reste de sa vie ; qu'il veult demeurer so- 
litaire et privé en sa maison, et abandonner du 
tout les armes et la cour. 

Ainsi ceulx-cy fort mal contents se departi- 
rent, car ils luy desiroient tout honneur et ser- 
vice; et vindrent trouver leurs majestés en la 
mesme chambre, qui les attendoient de pied 
coy. Et n'ayant rien oublié de toutes les parol- 
les que M. de Vieilleville leur avoit dictes, ils en 
furent extremement estonnés. Mais M. le prince 
de La Roche-sur-Yon, là present, dist à leurs 
majestés qu'il alloit devers luy, et qu'il le feroit 
bien plier à leur commandement et volonté. 

Mais il luy fist aultant que les aultres, enco- 
res qu'il usast de rudes ct grosses parolles, 
jusques à luy dire qu'il renonceoit à jamais à son 
alliance et amitié, et quictoit pour toute sa vie 
sa conversation; luy remonstrant assez aigre- 
ment que M. de Guyse s'en vient victorieux avec 
l'honneur de la bataille, qui donnera luy-mesme 
l'estat de mareschal 4 tel qu'il luy plaira; et que 
leurs majestés ne l'en oseroient reffuser, ou di- 
gne, ou indigne, veu la grande liberté qu'il à 
acquise à toute la France, principalement à Pa- 
ris, par ceste victoire; et que tous les Parisiens, 
la cour de parlement , la chambre des comptes, 
les juges du Chastelet, le prevost des mar- 
chants, et toute la bourgeoisie en general, st 
viendront jecter aux pieds du roi pour supplier 
de luy accorder sa requeste. A quoy M. de 
Vieilleville respondit qu'il vouldroit avoir donné 
sa terre de Durestal , et que ce fust desjà faict; 
et qu'il ne changeroit, pour mourir, la resolo- 
tion qu'il en a protestée devant le chancelier et 
l'Aubespine, qui sont personnes dignes de foy. 

Quand le prince de La Roche-sur-Yon veid 
cest arresté opiniastre, et que la rudesse ne l'+- 
voit sceu fleschir, il tascha par la doulceur de 
l'amollir, luy disant : «Comment , mon cousin, 
me desdaignez-vous tant que vous ne vouliez 
accepter cest estat? car quand vous en serez 
pourveu, j'aurai espousé la cousine germaine 
d'un mareschal de France.» Mais il repoussa 
ceste parolle de ceste - cy : Que luy, qui estoit 
prince du sang, estoit assez grand de soy-mesme 
et de sa source naturelle, et qu'il n'avoit besoing 
d’auleun accroissement, fors d'une bonne duché, 
pour accompaigner sa trés-illustre qualité; le 
priant de le laisser en paix, et qu'il n'en feroit 
aultre chose. 

CHAPITRE XLIV. 


Le roi le va trouver lui même et le force d'accepter l'état de 
mareschal de France, 


Lors ce prince, très-fasché , vint reciter à 
leurs majestés de mot à mot tout ce qui avoit 
passé entr'eulx deux. Sur quoy le roy, comme en 
grande colere , va jurer, le Dieu vivant qu'il n’en 
ira pas ainsi. Et commanda à P'Aubespine de le 
suivre avec les lettres d'estat, et qu'il y vouloit 
aller luy-mesme. La royne sa mere luy dist que 
ce ne seroit pas sans elle; car il n’y avoit que 
l'hostel de Bourbon et le cloistre Saint Germain 
à traverser. Et marchent , sans chevaulx, coche 
ny lictiere, droict à son logis. Mais un valet de 
chambre nommé Nambu , qui affectionnoit fort 
M. de Vieilleville, print le devant, et luy vint 
dire qu’il print garde à soy, et à ses respon- 
ces ; car leurs majesiés venoient en grande co- 
lere luy apporter les lettres d'estat de mareschal 
de France. 

Les voicy à sa porte ; et entrent sans frapper, 
le trouvant sur son lict tout esplouré et attristé, 
comme s'il eust eschappé une mortelle fortune. 
Incontinent qu'il eust veu leroy, il saulte du lict, 
et se veult prosterner; mais sa majesté va parler 
ainsi : «Comment, puissance de Dieu ! monsieur 
le mareschal de Vieilleville, est-ce ke remercie- 
ment que vous me faictes de vous garder l’un 
des premiers estats de France , pour lequel plus 
de cinquante abboyeurs m'ont importuné et 
rompu la teste ? et vous n'en tenez aultre compte! 
je vous veulx bien asseurer que je veulx accom- 
plir le testament du feu roy mon seigneur et 
pere, et acquicter la royne ma mere et moy- 
mesme de ce que nous vous avons promis, en- 
semble recognoistre les grands et très-signalés 
services que vous avez faicts du passé, et faictes 
encores journellement à la couronne de France. » 
Et ayant ce dict, sa majesté commanda à l'Au- 
bespine de lire tout hault lesdictes lettres d’es- 
tat, bien signées de la main du roy, et scellées 
du grand scel : puis les print de la main de la 
mesme majesté , avec ung trés- humble remer- 
ciement accompaigné de la reverence du ge- 
noux en terre, luy disant telles parolles : «il 
plaira à vostre majesté, sire, ne trouver maulvais 
ny estrange si j'ay reffusé cest estat , duquel je 

feu roy François le Grand , vostre grand pere, 
et au feu roy vostre seigneur et pere , que Dieu 
absolve tous deux , infinys hasardeux services, 
par mer et par terre, en quatre ou cinq ba- 
tailles, que navales, que terrestres , et en ter- 
ribles rencontres de-çà et de-là les monts. Mais 
maintenant qu'il a pleu à vostre majesté me tant 
honorer que de me donner les lettres de cest 
estat de vostre propre main, et en la presence 
de la royne vostre dame et mere , et avoir dai- 
gné prendre la peine tous deux de me les ap- 
porter jusques en mon logis, je les prends et 
accepte en toute humilité, priant Dieu de tout 
mon cœur de vous faire , avant mourir, ung ser- 
vice digne d'une faveur si excellente : car il ne 
se trouvera poinct, en toutes les histoires de 
nos roys, que jamais mareschal de France ait 
esté créé et estably avec tant d'honneur que j'ay 
esté. » 

À quoy le roy repliqua qu'il vouloit encores 
augmenter et accroistre cest honneur d’une aul- 
tre faveur, affin qu'il en fust memoire. Et sur 
l'heure, parce que la messe du roy estoit preste 
à dire, et qu'on l'attendoit, il le fist marcher 
pour y aller à la chappelle de Bourbon, entre 
sa majesté et le prince de La Roche-sur-Yon; 
ayants tous trois leurs grands manteaulx et col- 
liers de l'Ordre. Et à l'issue de la messe , il eust 
l'honneur de disner avec sa majesté, dont toute 
l'assistance faisoit une grande allaigresse : et 
encores plus quand le disner finy , M. le mares- 
chal de Vieilleville fist serment de fidelité au- 
dict estat de mareschal , entre les mains du roy, 
en la presence de monsieur le chancelier et dix 
ou douze chevaliers de l'Ordre, et d'aultres con- 
seillers du privé conseil, beaucoup d'evesques 
et plusieurs aultres grands seigneurs de toutes 
robbes : lequel serment fust incontinant endossé 
sur lesdictes lettres par les quatre secretaires de 
commandement. Et n’avoit-on yeu de long-temps 
si grande resjouissance en la grande salle du 
Louvre. 

Voila dopcques monseigneur Francois de 
Scepeaulx , sire de Vieilleville, comte de Dures- 
tal, créé mareschal de France : remectant au ju- 
gement de tous ceulx quiliront ces huict livres, 
si homme de France devoit ou pouvoit empor- 
ter cest estast par dessus luy, veu les braves 


suis indigne, pour n'avoir voulu succeder à la | gestes, hasardeuses entreprinses, despenses in- 
personne de ve monde avec laquelle j'ay faict au | finies et valeureux combats qu'il a exercés pour 

y parvenir. Mais ce qui se trouve en tout cecy | fust universellement jugé du tout exempt, et 
merveilleusement louable, est des oppiniastrés | très-esloigné de ces villains et pernicieux vices 
et reiterés reffus qu'il en fist; par lesquels il | d'avarice et d'ambition. 

LIVRE NEUVIÈME. 





CHAPITRE PREMIER. me donnent , comme chef de l'armée vaincque- 
Le dac de Guyse écrit au roi pour réclamer le droit qu'il pré- | resse, tous les estats de ceulx qui sont morts, 
nan en eT | combattants avecques moy, de quelque gran- 
deur ou qualité qu’ils soient, et que à moy ap- 
Le roy fust comme divinement inspiré d'ap- | partient la nomination , je n'ay voulu faillir de 
porter luy-mesme à M. de Vieilleville seslettres | donner advis à vostre majesté de la mort du feu 
d'estat de mareschal de France, sur tant d'op- | mareschal de Saint André, pour vous supplier 
piniastres reffus qu'il en avoit faicts. Et luy ve- | très-humblement de pourvoir de son estat l'un 
nant cette inspiration, ainsi le fault-il juger, de | des deux que vous nommera le sieur de Harau- 
la grande bonté de Dieu , qui ne vouloit pas que | Court, present porteur ; qui ont faict un tel de- 
ses braves gestes et vertueuses actions, qui | voir en ceste bataille, que, si je n'eusse esté 
avoient esté entierement exemptes d'avarice, | soutenu de leur valeureuse assistance , vostre 
cruauté, ambition, injustice , et de toute con- | majesté peut croire que la victoire eust esté en 
cussion, demeurassent sans estre remunerées | grand '..., comme plus amplement vous pourra 
d'une grande recompense, et très-bien meritée. | faire entendre ledict Haraucourt , et de tout le 
Car le mesme jour de lundy 21 de decembre | succès de la premiere et ma deuxiesme bataille. 
ne passa poinct qu'il n'arrivast ung courrier | À quoy il n'est besoing de rien adjouster, sinon 
nommé Haraucourt, de la part de M. de Guyse, | Yous supplier très-humblement de ne me vot- 
pour demander au roy l'estat du feu mareschal | loir frustrer de mes privileiges; suyvant le 
de Saint André; et de crainte d'y faillir, il en | quels il estoit bien en ma puissance d'en créet 
presentoit deux, desquels il remettoit les noms | ung, lorsque l'admiral se presenta hier matin 
sur ledict Haraucourt , et estoient ses lettres si | avec six ou sept cents chevaulx et ce qu'il peust 
aigres et plaines d’arrogances, que tous ceulx | rallier de gens de pied, pour avoir sa revanche; 
ausquels sa majesté les monstra, en furent mer- ! car, doubtant que mon armée n’eust voulu com- 
veilleusement estonnés ; desquelles la teneur | battre sans estre commandée d'un connestable 
s’ensuict : ou mareschal, estant l'ung prisonnier, et l'aultre 
«Sire, votre majesté a, de ceste heure, en- | mort, et que je n'avois aulcun pouvoir de vostre 
tendu l'heureuse victoire que j'ay eue sur les | majesté, je me proposai la creation d'un ma- 
rebellessubjetcs et ennemys de vostre couronne, | reschal; mais il me fust respondu à haulte voix, 
desquels j'ay eu telle raison que de long-temps ' d'un general et commun assentement, par toute 
vous ne serez en peine de mettre sus une armée | la noblesse, capitainnes, gendarmes et soldats, 
pour leur resister ; car il en est demeuré si peu, | qu'ils ne vouloient estre commandés d'aultre 
que je ne pense pas que jamais ils se puissent | chef que de moy ; me suppliants , à cry public, 
relever; ayant faict passer par le fil de l'espée | de parachever ce que j'avois si bien commencé, 
tous ceulx qui se sont presentés au combat, et | aultrement qu'ils m'abandonneroient , et que 
tout le reste quasi tué.en fuyant, et leur chef, | ma presence, qualifiée comme elle est, leur 
le prince de Condé, prisonnier. Mais ce que les ; plaisoit plus que d'un connestable ou mareschal 
anciennesordonnances et vieilx statuts de guerre | 1 Lacune dans le manuscrit. 

de France. Qui fut cause que je les hasarday sur : 


ceste ardente volonté; et les menai de telle fu- 
rie au combat , que l'admiral gaigna en toute 
confusion la guerite, et print à toutes brides le 
chemyn d'Orleans après les aultres, où il per- 
dit cinq ou six cents hommes de cheval, et deux 
fois aultant de gens de pied avec tout leur ba- 
gaige. A ceste cause, sire, il plaira à vostre ma- 
jesté m'envoyer les lettres d'estat de mareschal 
de France, signées de vostre main, scellées et 
despeschées selon le style et forme accoustumée, 
laissant en blanc le lieu pour le remplir du nom 


de celluy des deux que j'ai cogneu vous avoir’ 


faict plus de service, non seulement en ceste 
victoire mais par tout le passé, et qui n'aura 
pas moindre volonté que de moyen d’y finir sa 
vye. Et m'asseurant que vostre majesté ne voul- 
droit rejecter ma requeste, suyvant sa discretion 
accoustumée en la remuneration des services 
et merites d'un chascun , je ne l'en importunerai 
pas davantage ; car si elle en usoit aultrement , 
ce seroit perdre ses fideles serviteurs de gayeté 
de cueur, et leur refroidir non seulement le 
couraige de jamais plus hasarder leur vye pour 
vostre service, mais leur donner juste occasion 
de vous abandonner du tout, et de chercher 
party ailleurs. Et sur ceste esperance que n'y 
vouldrez pas faillir, car elle est fondée sur toute 
équité et le devoir d'un grand prince, je sup- 
plieray le Createur, sire, de vous donner, en 
toute prosperité et santé, très-bonne et très- 
longue vye. Du camp devant Dreux, ce 21 de- 
cembre. Ainsi signé, vostre trés-humble sub- 
ject et très-obeissant serviteur, FRANÇOIS DE 
LORRAINNE. » 


CHAPITRE II. 


Réflexions du roi sur la lettre du duc de Guyse. — Réponse à 
celle lettre. — Le duc de Guyse est déclaré lieutenant général 
du royaume. 


Ceste lettre lue, sa majesté va dire à la royne 
sa mere, et à cinq aultres là presents, dont es- 
toit M. le mareschal de Vieilleville, telles pa- 
rolles : « Voyez si le duc de Guyse faict bien le 
roy : car vous diriez proprement que l'armée est 
sienne, et que la victoire part de sa main et de 
sa conduicte, ne faisant aulcune mention de 
Dieu , qui par sa grande bonté nous l'a donnée. 
Cependant il me met le marché au poing ; que 
si je ne luy accorde ce qu'il demande, il est 

tout prest de quitter mon service, et se joindre 
avec mes ennemys. Mais je ne puis penser où il 
a trouvé ceste loi fondamentale de guerre; car 
je n'en avois jamais ouy parler. Si me fault-il 
appaiser ceste colere, et luy faire une honneste 
response pour le contenter ; car je n'ay pas be- 
soing, par telle fluctuation , de troubler en mon 
royaume, et irriter ung capitainne auquel mon 
feu seigneur et pere et moy y avons donné tant 
de credit et d'authorité.» Et luy escrivit une 
lettre de sa propre main: la douceur de laquelle 
fust trouvée aussi estrange pour estre du mais- 
tre au serviteur, que la presomption l'avoit 
esté du serviteur au maistre ; de laquelle cy est 
la copie : 

«Mon cousin, j'ay receu vos lettres par Ha- 
raucourt; et devons bien tous louer Dieu de ce 
qu'il luy a pleu, par son immense bonté , ren- 
verser si miraculeusement la victoire que nous 
avions tousjours tenue jusques à son arrivée du 
costé de l'ennemy ; estant très marry qu'il n'ar- 
riva hier du matin aussi bien que sur le soir, 
car je n’eusse failly de favoriser de l'estat du ma- 
reschal de Sainct André l’un de ceulx qu'il m'a 
nommés de vostre part; mais dès hier, avant 
neuf heures du matin, j'en avois pourveu le sieur 
de Vieilleville, pour des raisons qu'il vous fera 
bien amplement entendre, et veoir au doigt et à 
l'œil, comme je y estois estroictement obligé. 
A quoy je ne pouvois nulement reculer sans 
faire ung tort irréparable à mon honneur et à 
ma conscience; ne voulant alleguer en ceste 
promotion ses valeurs et merites, qui vous sont 
assez cogneus, et qu'il est fort digne de l'estat. 
Mais si Haraucourt se fust trouvé à l'endroict 
qu'il m'en reffusa par deux fois, sans avoir es- 
gard à sesdicts merites, je n'eusse laissé de 
passer oultre , et vous eusse de très-bon cueur 
gratiffié de vostre demande, me voyant à pur et 
à plain deschargé de toutes mes promesses et 
obligations non-seulemment , mais du comman- 
dement exprès et derniere volonté du feu roy 
mon seigneur et pere. Cependant , mon cousin, 
affin que vous entreteniez ces deux vaillants 
gentilshommes en l'esperance où vous les avez 
mys, je vous promects, en foy de prince, de 
les pourvoir de pareil estat des premiers va- 
cants, ou d'en eriger deux supernumeraires , 
attendant qu'il en vacque : et pour valider ma 
parolle , je vous envoye un acte fort ample, si- 

gné de ma main et scellé du cachet de mon se- 
cret , contenant l'asseurance que dessus. Car je 
serois trés-desplaisant que, à faulte de ceste 
remuneration qui leur est justement acquise , 
l'affection qu'ils ont toujours eue à mon service, 
au bien et honneur de la couronne de France, 
s'alterast ou diminuast en façon quelconque. Et 
pour commencer à leur faire sentir ma bonne 
volonté, en la recognoissance de leurs signalés 
services, par le tesmoignage mesme de vos let- 
tres, je vous envoye ung pouvoir pour les ho- 
norer et faire chevaliers de nostre Ordre. Et 
quant à vous, mon cousin, affin de vous donner 
moyen de suyvre la victoire, et reschauffer de 
plus en plus l'ardente affection que vous avez 
toujours eue au bien de mon service, Haraucourt 
vous porte de ma part un pouvoir de comman- 
der generalement en mon armée, Et sur l'as- 
seurance que j'ay commys ceste très-honorable 
charge en fort digne et très-fidele main , qui 
s'en sçaura avec honneur et à mon contente- 
ment acquicter, je finiray ceste-cy par prier 
Dieu , mon cousin, qu'il vous ayt en sa saincte 
garde. Escrit à Paris, ce 22 decembre 1562. 
Ainsi signé, Cuances, et contresigné , pe l'Au- 
BESPINE. » 


CHAPITRE III. 


Le duc de Guyse parolt approuver la promotion de M de Vieil- 
leville à la dignité de mareschal de France. 


Ce qui avoit faict precipiter le duc le Guyse 
en ceste recherche provenoit de ce qu'estant 
prince lorrain, il desiroit avoir cest honneur de 
créer par son credit mareschal de France, lung 
des deux , qui estoit gentilhomme lorrain d'an- 
cienne extraction ; qui luy eust esté repputé à 
grandissime louange : car, de tout temps im- 
memorial, il n'y en a poinct eu de ce pays-la; et 
eust esté à jamais remarquable en la princi- 
pauté, et à sa postérité du npm de Guyse, que 
ung puisné ou capdet de la maison de Lorrainne 
y eust apporté par sa faveur ceste gloire ; ce que 
les mesmes ducs, ses chefs, n'ont sceu faire avec 
toutes leurs altesses et grandeurs. Quant à 
l'aultre, c'estoit ung vieil courtisan, qui avoit 
environ trente-cing ou quarante mille livres de 
rente, qualiffié du tiltre de gentilhomme de la 
chambre du roy ; et suivoit, par son entregent, 
les tables des princes et seigneurs de la cour, 

pour espargner; et bien souvent, des maistres 
d'hostel du roy , sans desdaigner celles des gen- 
tilshommes servants; reservant par ceste ef- 
frontée escornifleurie les deux tiers de son 
revenu, qu'il prestoit par une secrette caballe 
d'agents et d'entremetteurs aux plus grands de 
la cour, à gros interets. En quoy il estoit de- 
venu si riche, qu'il ne couchoit pas moins de 
cent mille francs à M. de Guyse, pour parvenir 
à ce grand et très-illustre estat de mareschal de 
France, affin de clarifier davantaige sa race, et 
donner à ses enfants une plus vive couleur de 
noblesse : car leur grand pere mourut banc- 
quier, bulliste et usuraire à Lyon, qu'il exercea 
plus de cinquante ans, où il se fist infiniment 
riche. 

Cependant Haraucourt s'en va avec toute ses 
depesches mentionnées ès-lettres du roy, plus 
fasché que content , procedant sa fascherie de 
ce qu'il n'emportoit pas l'estat de mareschal de 
France pour celluy qui estoit son parent, de 
mesme nom et d'armes de la maison de Harat- 
court du Paroy, auquel M. de Guyse l'avoit 
voué. 

Mais son contentement estoit tout manifeste, 
de veoir son maistre lieutenant-general en l'ar- 
mée : estat toutesfois qui n'estoit pas durable, 
mais survenu par l'emprisonnement de monsieur 
le connestable; car ung connestable faict la 
mesme charge ; de laquelle le duc de Guyses 
lava les mains, ledict connestable revenu. Il fust 
rapporté au roy que le duc de Guyse, après la 
lecture de ses lettres, avoit prononcé tout hault 
telles parolles: «Si j'eusse sceu que M. de Vieille- 
ville eust esté à la cour, je n'en eusse jamais 
escrit; car il y a long-temps que je scey que le 
feu roy luy avoit faict don du premier estat 
de mareschal de France vacquant, par ung 
brevet qu'il fist contresigner à la royne à l'article 
de la mort : aussi, qu'à la verité je ne saiche per- 
sonne en ce royaume qui en soit plus digne, ni 
qui mieulx merite ; et luy eust-on faict ung tort 
irréparable d'y en nommer ung aultre. » 

Langaige que le roy eust très-agréable, et 
qui luy fust confirmé par la response qu'il fist à 
sa majesté, pour la remercyer de l'honneur de 
la lieutenance generale : car, par le mesme cour 
rier, il escrivit à M. le mareschal de Vieilleville 
une lettre de ce subject : 

Qu'il le prioit de l'excuser s’il avoit fait de- 

mander l'estat du mareschal de Sainct André, 
et qu'il ne pensast pas que ce fust pour courir 
sur sa fortune; car il y avoit long-temps qu'il 
scavoit qu'on luy avoit dedyé le premier vac- 
quant ; et que cestuy-là luy appartenoit plus 
qu’à tout aultre , tant pour ses valeureux et si- 
gnalés merites, que, par très-légitime raison, 
il devoit succeder à celluy avec lequel une si 
inviolable amytié avoit esié de toute ancienneté 
formée, et qu'ils avoient signée de leur propre 
sang en plusieurs combats et rencontres de 
guerre, tant deca qu'en delà les monts, contre 
les Italiens, Hespaignols, Anglais et reitres, 
mais qu'il avoit esté tant importuné de quelques 
ungs d'en escrire au roy, qu'il s'y estoit volon- 
tairement condescendu : mais il n'en a jamais 
esperé une meilleure response que celle qu'il a 
eue ; de quoy il estoit très-aise : et bien davan- 
vantaige , que si le roy luy eust accordé sa re- 
queste, il la luy eust toujours remise et deférée; 
et le juroit ainsi, le priant de le croire, et qu'il 
le trouvera toute sa vye vray amy, et fidele 
compaignon d'armes. Telle estoit la substance 
de ses lettres. Mais M. le mareschal de Vieille- 
ville en creust ce qu'il voulut , cognoissant, il y 
avoit long-temps, les ruses et l'humeur du 
courtisan. Mesme le roy, après la lecture des 
lettres, s'en print à rire, usant de ce mot italien: 
. Non ti fidar, e non sarai gabbato. 


CHAPITRE IV. 


Le duc de Guyse assiége la ville d'Orléans. — M. de Vieilleville 
est envoyé à Rouen. 


Cependant, pour exercer ce grand pouvoir, 
il faict ses preparatifs pour aller assieger Or- 
leans, et mist ensemble une fort belle armée. 
Tout le monde se vint rallier avecques luy en 
faveur de ceste authorité absolue, dressant ung 
trés-bel équipaige pour cest effect. Les gestes 
duquel, et de ce qui en advint, je les remets sur 
les histoires communes de nostre temps; car 
plusieurs en ont escrit, et à envy, chascun 
selon sa passion : les ungs ont souillé leurs li- 
vres d'injures et convices, s'entre-appellant par 
animosité uguenots , hérétiques , papistes et 
papaults ; les aultres plus modestes , et à mon 
advis meilleurs chrestiens , ont usé simplement 
de ces mots honorables, catholicques et pro- 
lestants. 

Doncques le laissant avec ses entreprises 
d'Orleans, qui furent malheureuses, car il y per- 
dit trahitreusement la vie, je reprendray le 
cours de mon histoire, par vous dire qu'estants 
leurs majestés bien adverties que l'admiral 
avoit rallié nouvelles forces et pris la route de 
Normandie, commanderent à M. le mareschal 
de Vieilleville d'aller en toute diligence à Rouan , 
se deffiants de l'experience du sieur de Ville- 
bon, gouverneur de ladite ville, pour resister 
à ung si déterminé et rusé capitainne, qui avoit 
une merveilleuse creance dedans le pays et en 
toute ceste coste maritime de Normandie, à 
cause de l’admiraulté ; estant le premier ressort 
de toute sa jurisdiction establi à Dieppe, et 
aultres ports et havres, comme nous avons dict 
cy-dessus. 

Suivant ce commandement , le mareschal 
s'appreste en toute diligence, et ne prend pour 
toutes forces que cent harquebusiers à cheval, 
bien choisis, pour sa garde; lesquels il mect 
soubs sa charge de Sainte-Coulombe , ung fort 
experimenté capitainne, qui le suivoit ; saichant 
qu'il y avoit à Rouan huict compaignies royales 
de gens de pied, du reste du siege, que l'on ap- 
pelloit vieilles bandes françaises, cent harque- 
busiers à cheval du capitainne La Barre, et la 
compaignie de gens d'armes dudict sieur de 
Villebon ; estimant estre prou fort avec ce que 
la ville pourroit fournir de soldats , si tant 
estoit que l'admiral tournast ses entreprises de 
son costé. 

Cependant les nouvelles de ceste descente de 
l'admiral misrent la ville en une merveilleuse 
allarme; et pour y remedier, messieurs de la 
cour du parlement, du clergé, et les chefs de 
l'hostel-de-ville avec les principaux, commen- 
cerent 4 conferer avec M. de Villebon du re- 
mede que l'on y pourroit applicquer. Mais la 
principale conclusion fust de depescher ung 
courrier bien instruict devers leurs majestés, 
les advertir de toutes les necessités de la ville, 
et de leur envoyer des ingenieurs et d’aultres 
nouvelles forces. 

Ce courrier rencontra 4 quinze lieues de 
Rouan monsieur le mareschal , qui ouvre le pa- 
quet; et la lecture faicte, le leur renvoya, leur 
donnant asseurance que si l'admiral se tant ou- 
blioit que d'attenter sur leur ville, qu’il y per- 
droit son temps, sa peine, et feroit ung grand 
escorne à son honneur ; et qu'il alloit de la part 

de leurs majestés pour les deffendre des entre- 
prises de l’ennemy ; et qu'il y perdra la vie pre- 
mier qu'il leur en survienne aulcun inconvenient. 
Et affin qu'ils n'en soient en doubte, il envoye 
par le mesme courrier les lettres que leurs ma- 
jestés escrivoient par luy à M. de Villebon et à 
tous les estats de la ville. 


CHAPITRE V. 


Le mareschal de Vicilleville arrivé à Rouan va prendre séance 
au parlement. 


Le retour inopiné de ce courrier resjouist de 
telle allaigresse toute la ville en général, que 
leur froide tremeur se convertit incontinent 
en sang bouillant ; et n'oyoit-on que bruict de 
tambours, fanfares de trompettes, et toute la 
jeunesse de la ville s'apprester fort courageuse- 
ment aux armes ; les compaignies royalles, sem- 
blablement , dresser leur équippaige , pour 
parroistre en leur devoir devant celluy soubs la 
garde duquel la pluspart d'iceulx avoient aul- 
trefois faict service aux roys, tant aux armées 
que aux garnisons de Metz, Thoul , Verdun et 
Marsal , et plusieurs aultres lieux, et qui ne 
ignoroient poinct, d'aultre part, comme il estoit 
terrible aux bisoignes, couards et negligents en 
leur faction. 

Se retrouvants ainsi, par sa venue, tous les 
habitants de la ville, de tous estats , très-asseu- 
rés, ils ne se donnent plus de peine de pour- 
veoir aux affaires, laissant le tout sur sa guer- 
riere experience , et mesprisent la conference 
avec leur gouverneur ; mais pensent seulement 
à le bien et dignement recueillir , selon son me- 
rite et nouvelle qualité de mareschal de France. 
Mais il les envoya prier, par ung gentilhomme 
d'honneur nommé le sieur de Clerambault , qui 
l'avoit tousjours suivy depuis les voyaiges d'Al- 
lemaigne et d'Angleterre, de n’enyoyer au de- 
vant de luy que douze personnes pour le plus, 
et sans aulcune superfluité de despence, attendu 
la miserable calamité du temps, et les trés-rui- 
neuses pertes qu'ils avoient soustenues au siege 
dernier, auquel le roy de Navarre fust blessé à 
mort et porté au grand Andely où il rendit 
l'esprit. 

Arrivant M. le mareschal de Vieilleville avec 
sa trouppe, qui estoit de deux cents chevaulx, 
à Dernetal, il y trouva deux presidents et deux 

conseillers de la cour de parlement, cing ou six 
principaux de l'hostel-de-ville , et quelques ungs 
du clergé, entre aultres le prieur de Saint Ouan, 
qui lui venoit offrir l'abbaye pour son logis, 
par l'exprès commandement de M. le cardinal 
de Bourbon, son maistre, abbé de ladicte abbaye 
ainsi qu'il luy fist apparoir par lettres bien si- 
gnées. Tous lesquels voulurent mettre pied à 
terre pour luy faire la reverence; mais il ne le 
permist nullement ; et les saluant de cheval, 
ung pour ung, et tousjours marchants vers la 
ville, il demanda où estoit M. de Villebon. Et 
n'y estant poinct, ny persoune de sa part, il 
le trouva assez estrange, disant tout hault qu'il 
descouvroit bien par ce traict que sa venue ne 
luy estoit pas agréable; s'esbahissant , veu son 
aige, qu'il ignorast le pouvoir d'ung mareschal 
de France, qui peult destituer ung lieutenant 
de roy, et y en subroger un aultre à sa volonté ; 
et, sinon qu'ils sont parents, il peult bien 
croire qu'il luy feroit practiquer ceste an- 
cienne ordonnance ; mais il veult oublier ceste 
indignité, pour ne troubler le service du roy 
aux affaires urgentes qui se presentent ; et n'en 
veult rien dire ny effectuer davantaige : «Et 
marchons seulement, dist-il lors à toute l'assis- 
tance , pour donner tous ensemble le meilleur 
ordre que nous pourrons , affin de renverser et 
rendre du tout vaines et inutiles les entreprises 
de nos ennemis.» Langaige duquel toute la 


| compaignie le remercia très-humblement ; pro- 





| 
| 


i 


testants tous à haulte voix qu'ils avoient fondé 
toute leur espérance, après Dieu, en sa valeur 
et bon conseil , se retrouvants très-heureux de 


| sa venue; et s’asseuroient que sa presence les 


preserveroit de tous dangiers et encombres. 

Mais le langaige qu'il avoit tenu de Villebon 
ne tomba pas à terre. Car l'ung d’eulx se des- 
robba de la trouppe , qui le va en toute dili- 
gence adyertir de ce courroux ; qui fust con- 
seillé de monter à cheval , et faire l'honneur 
deu à ung mareschal de France; et se trouva 
en la place de Saint Ouan, à descente de cheval, 
avec les aultres , là où ils s'entre-saluerent. De 
quoy toute l'assistance fust très-aise , voyant 
ceste reconciliation. Alors chascun se retira; 
mais M. de Villebon, les deux présidents, et trois 
aultres des plus apparents, demeurent au soup- 
per, avec monsieur le mareschal , que le susdict 
prieur avoit faict apprester. 

Le lendemain, deux conseillers de la cour 
vindrent à son logis, vestus de leurs robbes 
rouges, suivis de grand nombre d’aultres gens 
du palais , le querir de la part de tout le corps 
du parlement , pour leur faire entendre l’inten- 
tion du roy et sa charge. Où arrivé avec sa 
trouppe fort excellente, il trouva à la porte de 
la grande chambre, où estoient toutes les cham- 
bres assemblées, et en robbes rouges, messieurs 
les présidents, qui le receurent très-honorable- 

fier de la cour , pour en faire lecture publicque. 
Mais messieurs les presidents ne le voulurent 
permettre , se fiants trop en son authorité et 
credit ; et quand bien il n’en auroit poinct , ils 
ne laisseront pas de luy porter toute obeissance 


| et mettre, avec pure fidelité, tous ses comman- 


ment. Et entrés, le premier president le mena 
| lettres iteratives , ny de seconde jussion, par 


en son siege , qui est celluy où se mettent les 
roys, et soubs le daix fort richement paré. Et 
assis , il proposa que, sur l’advertissement cer- 
tain faict au roy de la descente de l’admiral en 
leur pays avec forces, sa majesté l’avoit envoyé 
en ladicte ville pour resister à ses entreprises ; 
et qu'il esperoit si bien faire, avec d'aide de 
Dieu et leur assistance unanime , qu’il s'en re- 
tourneroit a vec sa courte honte; mais qu'il n'a- 
voit pas advancée ce mot unanime en vain ny 
sans propos; car, s'ils n'ont tous bonne intelli- 
gence ensemble, sans aulcune partialité ou di- 
vision, il sera très-malaisé, voire impossible, 
que les affaires reussissent au desir et contente- 
ment de sa majesté, ny à leur soulagement : 
par ainsi il les prie tous generalement, de toute 
affection , d'y bien regarder , et rejecter toutes 
partialités et passions, sans se ressentir nulle- 
ment de ce qui est intervenu parmy eulx au 
dernier siege de la ville, suivant cest ancien 
proverbe , que qui a la paix dedans, il ne 
peut faillir de l'avoir dehors, 


CHAPITRE VI. 
Ordre que le mareschal établit dans la ville de Ruan, 


Et pour commencer à mettre la main à l'œu- 
vre, il ordonna que toutes les compaignies, 
tant de cheval que de pied, estants dedans la 
ville, se trouvassent en bataille après disner, 
une partie en la ville, l'aultre en la plaine 
de Dernetal , pour en ordonner ainsi qu'il ad- 
visera , et pour semblablement recognoistre de 
quelles forces il peult faire estat. Et affin qu'ils 
ne doubtassent de son pouvoir, encores que par 
leur courier ils ayent pu juger ce qui en est, 
quand il le leur renvoya avec les lettres de sa 
majesté, il ne laissa de le faire delivrer au gref- 


dements 4 exécution, ne fust-ce que pour le 
respect de l'estat de mareschal de France , du- 
quel il est qualiffié, et par son grand merite, 
par la vertu et authorité duquel il a toute puis- 
sance d'en user ainsi absolument, sans aultres 


toutes les provinces du royaume ; aussi qu'ils 
n'ont pas encores perdu la memoire des valeu- 
reux actes et grands devoirs qu'il a faicts en 
son dernier voyaige en la ville de Dieppe, der- 
nierement que le feu roy François le y envoya, 
pour lesquels ils luy demeureront à jamais re- 
devables et très-obligés serviteurs; remerciants 
très-humblement la majesté du roy à present 
regnant de le leur avoir renvoyé pour les def- 
fendre contre leurs ennemis ; car ils s’asseurent 
tant de sa valeur , experience et de toutes les 
diligences guerrieres requises en ung brave 
chef d'armée et lieutenant de roy, dont il est 
orné, qu'ils n'auront aulcun mal. Telle fust la 
parolle que porta le president Lalmant, qui fust 
confirmée avec une merveilleuse congratulation 
et applaudissement de toute l'assistance. 

Doncques, suyvant ceste ordonnance, la mons- 
tre generale se fist à l'après disnée, où il se 
trouva tant de soldats de toutes qualités et mes- 
tiers , que c’estoit une chose esmerveillable ; car 
tel n’avoit jamais porté les armes qui en voulut 
estre. Et ne fault demander si la joye fust grande 
et universelle ; car ils n’en avoient jamais veu 
une pareille, tant en la ville qu'aux champs, 
avec ung bruit desesperé d'harquebusades, trom- 
pettes, tambours , qui estoit renforcé par l'artil- 
lerie des deux galeres que monsieur le connes- 
table avoit ordonné après le siege de demeurer 
à Rouan; car toutes les compaignies de gens de 
cheval et de pied n’y eussent osé faillir, encores 
que celle des gendarmes de M. Villebon se pre- 
sentast là à contre-cueur, n'y estant leur capi- 
tainne en chef; mais les aultres membres, 
lieutenants, enseigne et guydon, y comparurent; 
et la faisoit bon veoir en bataille en une prairie, 
estant braves gentilshommes bien armés et 
montés sur grands cheyaulx la pluspart, 

CHAPITRE VII. 


L'amiral de Coligny n'ose rien entreprendre sur Ja ville 
de Rouan. 


Monsieur le mareschal les visita de bien près 
et tout le long de leur bataille; qui les loua 
grandement de leurs accortes façons et braves 
équippaiges, leur recommandant l'honneur du 
service du roy quand l'occasion s’y offrira. Qui 
tous respondirent qu'ils mourront à ses pieds, 
et luy feront paroistre leur affection et devoir 
audict service, et que soubs ung plus valeureux 
lieutenant de roy ne sçauroient-ils combattre et 
mourir. Il fist semblable faveur à toutes les 
aultres compaignies, que royales, que de la ville. 
Et cela faict, il commanda à son trompette de 
sonner la retraicte, affin que chacun se retirast. 
Nous fusmes en ce passe-temps environ trois 
heures, puis entrasmes en la ville, où ce qu'il y 
avoit de compaignies fust semblablement licen- 
cié. Ainsi monsieur le mareschal se retira très- 
contant de veoir de telles forces avec si ardentes 
affections. 

Cependant ceste monstre apporta un grand 
advancement au service du roy; car l'admiral, 
ayant eu advis de la venue de monsieur le ma- 
reschal à Rouan, et de sa diligence de tel amas 
de forces , changea tout aussitost de desseing , 
et, laissant l’entreprise de Rouan, s'en alla au 
Havre-de-Grace trouver le comte de Varvic et 
les Anglais, pour se prevaloir de quelque aultre 
invention sur une place plus foible ny com- 
mandée d’un tel chef, la valeur duquel il cognois- 
soit il y avoit long-temps. De quoy monsieur le 
mareschal fut acertioré par des gens secrets 
qu'il avoit auprès dudict admiral , et mesme par 
deux Anglais qui luy estoient pensionnaires, 
pratiqués à Londres durant son voyaige , et en- 
nemis mortels de la religion pretendue. Ce que 
monsieur le mareschal communiqua secrettement 
aux presidents, chefs de l'hostel de ville et 
aultres gens d'estat qui devoient participer en 
ce conseil; dont les dessusdicts furent ravis 
d'une si extreme allaigresse, qu'ils voulurent 
s'estendre jusques à commander d'en faire feux 
de joye par les rues, pour en resjouir univer- 
sellement le peuple. Mais monsieur le mareschal 
le deffendit fort aigrement, et commanda de 
commuer ceste ivrongnerie en prieres publicques 


et processions generales, et qu’il ne falloit pas : 

chanter le triomphe devant la victoire, ne ŝai- 
chant encores à quoy pouvoient tourner toutes 
lestrames de l'ennemy. Ordonnance, àla verité, 
que tous les grands estats de la ville eurent 
irés-agreable, et en furent. merveilleusement 
bien édiffiés ; qui ne fust toutesfois sans les faire 
rougir tous en general, presidents et aultres, 
de ceste soudaine legereté, de ne profondir pas 
meurement les évenements des choses en telle et 
si perilleuse fluctuation d’affaires. 

Ainsi se passa le mois, sans peur ny sans 
soulcy ; car monsieur le mareschal estoit ordinai- 
rement adverty en toute fidelité, par les susdicts 
«postés, de tout ce que pouvoit entreprendre 
l'ennemy. Mais , affin que le soldat ne devinst 
poultron, et pour le tenir tousjours en devoir et 
cervelle, il faisoit donner souvent des allarmes, 
et principalement la nuict. Dont advint qu’en 
ayant faict donner une par cinquante soldats 
qu'il avoit faict sortir de la ville environ minuict, 
avec commandement de s'addresser au chasteau, 
où se tenoit clos et couvert M. de Villebon, sans 
en sortir que bien peu ; ces soldats, avec bruict 
d’harquebusades, commencerent à crier : «Es- 
cale ! escale ! rendez-vous, Villebon, à l'admiral.» 
Ceulx du dedans se mirent en deffence avec une 
contre-batterie , mais fort foible et de maulvaise 
grace au prix de celle des assaillants; et y furent 
blessés six du chasteau, et pas ung des aultres, 
qui se retirerent riants de ceste gaillardise si 
bravement et sans dangier executée. 


CHAPITRE VIII. 


Avis donné par le mareschal au sieur de Villebon. — Le mares- 
chal se rend malire de Tancarville. 


Le matin M. de Villebon vint trouver mon- 
sieur le mareschal pour luy donner advis de ct 
qui s'estoit passé la nuict, et qu'il y avoit sans 
doubte des trouppes de l’admiral en campaigne; 
et qu'il estoit necessaire d'y prandre garde, car 
les soldatsasoient prononcé ces mesmes paroles. 
« Rends toy, Villebon, à l’admiral. » Alors mon- 
sieurle mareschal, en riant, appelle lecapitainne 
Sainte Coulombe, disant à M.de Villebon :« Voilà 
l’admiral qui vous a sommé de vous rendre; €! 
le devez remercier, car il est cause que vous 
commencez à vous acquicter de vostre devoir, 
veu que depuis que je suis en ceste ville vous 
n'estes venu recevoir de moy , comme yous] 


[1563] 


estes tenu , les commandements de sa majesté, 
uy conferer de chose quelconque qui touche son 
service, aux affaires urgentes qui se presentent : 
et croyez que, sauf le respect de Ja paranté qui 
est entre vous et moy, je vous eusse bien faict 
exercer vosire charge et praticquer mon autho- 
rité. Et pouvez vous retirer avec vos faulx ad- 
vertissements ; car je vous ay faict donner ceste 
faulse allarme pour vous reveiller des vaines et 
folles presomptions desquelles vous estes du tout 
enyvré.» Ainsi s'en retourna confus ce povre 
gouverneur, avec sa courte honte : et se rendit, 
cependant, plus subject à son devoir de venir 
tous tes matins au logis de monsieur le mares- 
chal, qui luy communiquoit toutes les lettres 
que leurs majestés luy escrivoient, et generale- 
ment de toutes affaires. De quoy tous les prin- 
cipaulx et le commun de la ville furent infiniment 
resjouis, prevoyants bien que à la longue ceste 
division et froideur entre ces deux grands, leur 
pourroit apporter beaucoup d'ennuy, et peult- 
estre totale ruine. 

Or monsieur le mareschal, se faschant de 
demeurer si long-temps oisif et inutile au service 
du roy, fist entreprise sur Tancarville, plus 
pour attirer l’admiral à la deffence de la place, 
que pour l'importance d'icelle. Et en moins de 
deux jours fist sortir six canons et deux grandes 
couleuvrines, avec tout l'attirail de pionniers, 
chevaulx et aultres choses necessaires, pour tirer 
quatre mille coups, n’estant son armée, pour le 
plus, que de quatre mille hommes, que de 
cheval, que de pied; car il en falloit laisser à 
Rouan, où il establit M. d'Espinay, son gendre, 
son lieutenant, avec remonstrance de se com- 
porter avecques M. de Villebonen toute modestie 
et respect: ce qu'il executa fort dextrement et si 
bien , que par son absence il n'y survint aulcun 
trouble ny remuement. 

Marchants doncques en campaigne avec ce 
camp volant, nous arrivasmes au (roisiesme jour 
devant Tancarville. Mais ceulx de dedans, sai- 
chant monsieur le mareschal y estre en personne, 
et advertis au double faulsement de nos forces 
et artillerie, prindrent de telle frayeur l'espa- 
vente, qu'ils se retirerent tous la nuict devant 
le jour de nostre arrivée, et abandonnerent la 
place, ravissants et emportants tout ce qui estoit 
dedans, horsmis ce qu'ils ne peurent traisner ; 
tant les contraignoit la peur de desloger. De 

quoy monsieur le mareschal fust autant fasché 
que esbahy d'une si honteuse poultronnise ; 
mais, adverty de la qualité de tels soldats , qui 
n'estoient que gens incogneus et estrangiers, il 
ne le trouva plus estrange. 


CHAPITRE IX. 


Le mareschal confie aux habitans de Tancarville le soin de 
garder leur ville. 


Estant dedans Tancarville , il trouva les ha- 
bitants fort desolés et appouvris, et ne peust 
jamais sçavoir le nom de celluy qui y comman- 
doit ; mais il luy fust respondu qu'ils comman- 
doient à tour de rolle, huict jours durant cha- 
cun, et qu'ils ne pouvoient estre en plus grand 
nombre que de quatre cents, desquels lesdicts 
habitants ne scavoient ny les noms ny le pays: 
bien avoient-ils oppinion, attendu leur lan- 
gaige, qu'ils estoient de Languedoc et Limou- 
sin, que le prince de Condé et l'admiral y 
avoient laissés à leur retour du Havre-de-Grace 
et de Dieppe. 

Et leur demandant monsieur le mareschal 
pourquoy, veu ce petit nombre, ils ne les 
avoient combattus , tués ou jectés dehors , qui 
respondirent que tous les grands de la ville, 
juges et aultres aisés, avoient depuis long- 
temps abandonné la ville et emporté tous leurs 
moyens, et n'y estoit demeuré que les povres 
qu'il voyoit; qui fust cause qu'ayant mis en 
leur garde la place, il s'en revint à Rouan. 
Mais avant partir, il fist publiquement crier que 
chacun eust à payer son hoste : ce qui fust, à 
leur contentement, executé. Et n'y laissa aul- 
cune garnison pour les soulaiger davantaige , 
avec exprés commandement de le tenir adverty 
de ceulx qui s'y presenteroient et y feroient 
entreprise, affin de les secourir : ce qu'ils luy 
promisrent, et en firent serment de fidelité, 
qu'il print par acte fort authentique; qui ne 
fust sans le remercier, en toute humilité , d'ung 
si gracieulx traictement et très-charitable cour 
toisie : qui fist revenir bientost les autres habi 
tants qui s’estoient refugiés aux villes voisines, 
de quoy Ja ville fust bientost renforcée ; vivants 
en l'asseurance de la protection de monsieur le 
mareschal. 

Mais estant monsieur le mareschal adverty 
que tous les estats de Rouan se preparoient 

pour luy faire une brave entrée, en resjouis- 
sance de la reddition de Tancarville, qui leur 
estoit fort dommageable à cause des courses 
que faisoient ces estrangiers incessamment par 
les villaiges et grands chemyns, dont leurs 
commerces et traffics estoient merveilleusement 
troublés, il fist telle diligence avec sa cavallerie, 
laissant le reste de l'armée derriere, qu'il se 
presenta ung dimanche à cinq heures du matin 
aux portes de la ville. Tous les habitants de la- 
quelle, en general, en furent estrangement es- 
bahys , jugeants bien , par ce traict , qu'il n’avoit 
pas l'affection ny le cueur tendu à la gloire et 
ambition : aussi n'y avoit-il seigneur en France 
à qui plus despleussent telles vanités et applau- 
dissements populaires. Et sur la demande que 
luy firent à son arrivée les presidents et aultres 
des principaulx, pourquoi il n'avoit voulu re- 
cevoir cest honneur, auquel tous les estats de la 
ville, petits et grands, povres et riches, s’es- 
toient si cordialement submys et accordés, et 
pour une victoire tant signalée qui leur redon- 
doit à ung merveilleux advantaige et prouffict , 
il respondit qu'il falloit attribuer toute l'heu- 
reuse yssue de ceste prise à Dieu seul; car elle 
estoit plus divine que humaine , d'aultant qu'a- 
près avoir bien recogneu la place, il trouva que 
la garnison de dedans, si Dieu ne leur eust 
osté l'entendement et refroidy le cueur de re- 
courir au secours, puuvoit endurer le siege 
contre dix mille hommes plus de deux mois; et 
cependant si l'admiral eust dressé quelque en- 
treprise, il les eust tous ruinés. Ce qui fust 
trouvé fort bon et merveilleusement chrestien ; 
et le rendit admirable ceste responce à toute 
l'assistance et à tout le reste de la ville, de 
toutes qualités, quand elle fust publiée. 

Ainsi se passa ung moys entier sans allarme 
de l'ennemy, ny une seule nouvelle qu'il fist 
aulcune entreprise; de sorte que nous vivions 
en toute seureté , et s'entrefestoyoit-on à tour 
de rolle et à l'envi. Mais parmy ces bonnes 
cheres, il survint un malheureux desastre qui 
mist la ville en ung trouble desesperé et trés-pe- 
rilleux dangier; car l'admiral s'en cuyda preva- 
loir ; mais la chose fust de si courte durée, par 
la providence de monsieur le mareschal , qu'elle 
print fin plustost que tous les projets de l'ennemy 
eussent esté bien commencés. Et se passa cest 
inconvenient comme il s’ensuict. 

CHAPITRE X. 


Origine de la querelle de M. de Villebon avec le mareschal de 
Vieilleville. 


Ung nommé Boysgiraud , greffier du bail- 
liaige de Rouan, homme fort riche et de grands 
moyens, à cause desquels il avoit beaucoup 
d'authorité et de commandements en la ville 
durant le siege, car il estoit de la religion pre- 
tendue ; mais, la ville prise , il se jecta dans la 
galere du comte de Montgomery et se saulva 
avec luy. 

Et estant espuysé d'argent, au bout de quel- 
que temps il entreprint de venir à Rouan, en 
habit deguisé, querir quatre mille escus en or, 
ou environ, qu'il avoit enterrés au jardin de 
sa maison ; et s'accostant de l'un des capitainnes 
des galeres susdictes, il luy donna, moyennant 
cent escus, entrée fort asseurée en la ville, avec 
l'esquif de sa galere, et fort secrettement , el 
print son tresor, que personne n’avoit decou- 
vert. Et ayant le susdict capitaiune touché la 
somme accordée, il le laissa en la garde de Dieu, 
avec promesse de le faire repasser la riviere en 
la mesme seureté quand il le voudroit. 

Mais Boysgiraud retourna encores le lende- 
main à Rouan, à sa ruyne, car il fust descou- 
vert par un clerc qui avoit aultrefois suivy son 
greffe, et en vint advertir M. de Villebon, qui 
envoya incontinent gens après; lesquels le trov 
verent à cent pas de la porte du pont de Seine, 
prest à entrer en galere et passer l’eau : mais 
les soldats le saisirent et le menerent au chas- 
teau, où estant il fust desarmé de ses armes 
d'or, et remené par les mesmes soldats au 
mesme lieu où ils l’avoient trouvé, avec com- 
mandement exprès de le tuer; ce qu'ils firent, 
et. l'ayant despouillé entierement de tous ses 
habits, jusques aux souliers, le laisserent tout 
nud sur le pavé, où il fut le reste de ce jour-là, 
et le lendemain jusques à quatre heures après 
midy, estendu sur les reins, avec telle inhuma- 
nité que personne ne s'ingera de l'enterrer, 
craignants d'offenser le gouverneur, d'aultant 
qu'ils scavoient bien que ce coup s'estoit faict 
par son commandement , et semblablement par 
desdaing de sa religion. 

Monsieur le mareschal, adverty de ceste 
cruauté, envoya sa garde au lieu où estoit le 
corps, avec commandement de donner baston- 

nades aux habitants des maisons voisines, et de 
les contraindre de l'enterrer incontinent. Ce 
qui fust fort promptement executé, où assis- 
terent tous les bourgeois de la rue , hommes et 
femmes, à leur grand crevecueur, car les sol- 
dats, qui sçavoient toute l’histoire , leur repro- 
cheoient que, si on ne l'eust volé au chasteau 
de quatre ou cinq mille escus, il avoit bien de 
quoy se faire bien honorablement enterrer ; et 
que monsieur le mareschal ne s'en vouloit pas 
taire, mais qu'il falloit scavoir qu’estoit devenu 
cest argent, pour le mettre entre les mains du 
receveur de la ville, comme appartenant au 
roi; avec une infinité d'aultres propos que sol- 
dats en colere peuvent jecter à la volée , sans 
en considerer la consequence. 

Cependant ces parolles intimiderent M. de 
Villebon jusques au fonds de son cueur; et en- 
voya ung conseiller de la cour, nommé Lonpan, 
qui estoit sa creature et toute son addresse en 
tout ce corps de parlement , devers monsieur le 
mareschal, pour sentir de luy tout de loing ce 
qu'il avoit en fantaisie, et sa deliberation sur 
l'argent de Boysgiraud. 

Luy arrivé à Saint Ouan, accompaigné de six 
aultres conseillers, vestus en robbes longues de 
damas, de satin picqué et de taffetas, il com- 
mencea à parler ainsi : 


CHAPITRE XI. 


Reproches faits par le mareschal à un magistrat qui vouloit 
justifier M. de Villebon. 


«Monseigneur, M. de Villebon est extrème- 
ment marry de ce qui est arrivé en la personne 
du greffier Boysgiraud ; et s’il en eust esté ad- 
verty une heure plustost , il y eust donné tel 
ordre que les choses ne fussent ainsi advenues ; 
mais Dieu soit loué que vous y avez donné l'or- 
dre qui y estoit requis. 

— Va, dist monsieur le mareschal, tu es ung 
mesthant paillard ; car il n'y en a poinct eu 
d’aultre qui l'aict faict tuer que toy, estant son 
second heritier comme tu es, mesme que le 
clerc, l'accusateur, est ton domestique : mais 
asseure-toy que , si je fusse aussi bien venu icy 
pour la justice comme je ne le suis que pour les 
armes, il n'y a cour de parlement , bailliaige ny 
aultre jurisdiction en ceste ville, à qui je ne 
fisse sentir la trop grande inhumanité d'avoir 

laissé un corps mort tout nud quasi trois jours 
et trois nuicts sur le pavé, jusques à tollerer 
que les chiens pissassent dessus, et en faire 
risée. Oste-toy de devant moy, aultrement je te 
fascheray ; car mes yeux s'offencent de regarder 
les meschants.» Ce conseiller, sanglotant et 
crevant d'une telle et si imperieuse responce , 
sans respect de sa qualité ny de sa compaignie 
avec tous leurs habits, va dire: 

« Ha, monsieur! ayez respect au moins, s'il 
vous plaist, que nous sommes tous du corps de 
la souveraine cour de ceste province où vous 
estes tant honoré , et moy, oultre ce, pension- 
naire de la royne mère. » Sur quoy monsieur 
le mareschal respond qu'il n'ignoroit rien de 
tout cela, et qu'il estoit grand protecteur de ses 
affaires en la Normandie ; mais il luy commanda 
cependant de desloger, aultrement qu'il le feroit 
jecter par les fenestres ; qui se retira pleurant 
et desesperant d'une si cruelle responce , et s'en 
alla au chasteau remplir l'ame de Villebon de 
toute tristesse et melancholie ; mais il n’oublia, 
par grande malice, pour l’animer contre mon- 
sieur le mareschal , de l'asseurer qu'il avoit dict 
qu’il estoit indigne de sa charge , et que, si le 
roy faisoit son devoir, il en pourvoiroit ung 
aultre. 

M. de Villebon, irrité de ce rapport, qu'il tint 
pour veritable, attendu la qualité du faulx rap- 
porteur, désista d'aller au logis de monsieur le 
mareschal cinq ou six jours, pour la conference 
des affaires , à l'accoustumée. Toutesfois, con- 
seillé et pressé par les presidents et ses prin- 
cipaux amis, de continuer ce devoir, il se trouva 
à la grande église Nostre-Dame , ung dimanche 
matin, où estoit monsieur le mareschal : et là 
se saluerent, et à l'issue de la grande messe mon- 
sieur le mareschal le mena disner avec luy, et 
toute sa suicte qui estoit grande , y estant les 
trois membres de sa compaignie , lieutenant , 
enseigne et guydon, ses neveux, et cinq ou six 
de ses hommes d'armes. 


CHAPITRE XIL 
Querelle entre M. de Villebon et M. le mareschal de Vieilleville. 


Mais le disner fini, M. Villebon, en se levant 
de table, commence à se plaindre de la maul- 
vaise oppinion que l'on avoit de luy touchant 
Boysgiraud. Sur quoy monsieur le mareschal , 

demeurant assis , le pria de mettre ce propos 
soubs le pied, comme de chose faicte, à laquelle 
Jon ne pouvoit plus mettre de remede. Mais 
M. de Villebon replique en ces mesmes termes: 
«Comment! vertu Dieu! on a dict que je ne suis 
pas digne de ma charge, et que le roy me la 
devroit oster. Je maintiens en ceste compai- 
gnie que tous ceux qui l'ont dict en ont menty 
par la gorge, et qu'il n'y a lieutenant de 
roy en France qui fasse mieulx son devoir que 
moy. » 

Monsieur le mareschal, entrant, sur ceste in- 
discrette parolle, en une très-furieuse colere, 
se leve, et le pousse si roidde, que sans la table 
il fust tombé par terre ; luy disant qu'il allast 
vomir ses desmenteries ailleurs. M. de Villebon 
mect la main à l'espée; monsieur le mareschal 
a la sienne. Mais ce fust bientost faict ; car du 
premier coup qu'il tira, la main de M. de Ville- 
bon, avec environ demy pied de l'os du bas, 
tomba par terre , et l'espée quant et quant. 

Ce que voyant, monsieur le mareschal ne 
voulut pas redoubler; aussi que le blessé tomba 
comme mort de ce coup. Ses neveux et toute 
leur suicte ne firent mine quelconque de com- 
battre, non pas seulement de tirer l'espée ; car, 
comme saiges, ils veirent bien que la partie 
n'estoit pas esgale ; mais voulurent prendre la 
main pour l'emporter : ce qui ne leur fust pas 
permis par monsieur le mareschal , alleguant 
qu'elle demeureroit pour tesmoignage de son 
honneur; car il maintenoit qu'elle avoit fouillé 
en sa barbe : ce que non, toutesfois; mais il 
proposoit cela pour luy servir exprès de justif- 
fication devant le roy et tous princes , qui eus- 
sent tous jugé qu'il avoit eu très-juste occasion 
d'en user ainsi, et que ce malheur luy avoit esté 
inevitable. 

Cependant M. deVillebon fust mené par sesne- 
veux en son chasteau, et quasi porté ; car, ayant 
perdu beaucoup de sang, il devint fort foible. 
Mais ses conducteurs alloient parmy les rues, 
desesperés; et cest oultraige disoient tout hault 
estre advenu à monsieur leur gouverneur pour 
estre ennemy des huguenots, et que c'est à ce 
coup qu'ils doibvent faire cognoistre au roy 
s'ils sont vrais catholiques , bons subjects, fide- 
les serviteurs de sa majesté , et zelateurs de leur 
religion ; incitant tout le monde à prendre les 

enfoncer l'abbaye de Saint-Ouan , et y brusler 
ce meschant mareschal avec toute sa suicte. 


CHAPITRE XIIL 
Le peuple prend les armes et se soulève contre le mareschal. 


Ces parolles , avec ce piteux spectacle , ani- 
merent de telle furie le peuple, qu'en moins 
de deux heures toute la ville fut en armes ; et 
marchant la compaignie de M. de Villebon, con- 
duicte des trois membres , lieutenant, enseigue 
et guydon , et cornettes desployées , avec les 
compaignies populaires , se vindrent presenter 
en bataille en Ja grande place de Saint-Ouan. 
Mais monsieur le mareschal , comme brave et 
experimenté guerrier, n'avoit pas failly d'en- 
voyer M. le marquis d'Espinay, son gendre , se 
saisir, tout incontinent après le coup, d’une 
porte de la ville qui est derrière et joignant 
ladicte abbaye, nommée Rougemare : ce qu'il 
fist en toute diligence , avec nombre de no- 
blesse, Et commanda semblablement à M. de 
Thevalle son neveu, de barrer toutes les portes 
de l'eglise, car communement on entre des 
eglises dedans les logis des abbés; et y tenir un 
corps-de-garde bien fenforcé , et y coucher avec 
sa trouppe. Et n'avoit aussi oublié monsieur le 
mareschal de depescher tout à l'instant ung 
gentilhomme très advisé devers le comte rin 
graff, tampé à douze lieues de Rouan avt 
huict enseignes ou cornettes de reitres, tt 
ung regiment de lansquenets, l'advertir de ce 
qui s’estoit passé entre luy et Villebon. Et peult- 
on croire que , sans ces trois bons advis , il es- 
toit en dangier de courir une fort dangereuse 
fortune , ou d'une grandissime honte, ou d'une 
très-cruelle mort , comme il se verra cy-après. 

En somme, nous fusmes assiegés. Et le pre- 
mier qui s'efforcea de rompre les portes de 
l'eglise et y planter des corps-de-garde, fut le 
capitainne Grezieu , qui estoit des huict com- 
paignies royalles; mais il fut vivement re- 
poussé par M. de Thevalle; car par les vitres 
de l'eglise, de quoy il ne se doubtoit pas , il en 
fut tué environ trente ; qui leur fist laisser leur 
entreprise des portes: mais ils camperent tous- 
jours là devant , à la faveur de leurs barrieres. 

Le capitainne Sainte-Coulombe, qui estoit 
monté aux tours de l'eglise qui servent de clo 

gnie de gendarmes, si dru et de telle furie , 
qu'il les fist bientost rompre leurs rancs et se 
retirer soubs la faveur des maisons. 

Monsieur le mareschal , qui tenoit son logis, 
faict percer la muraille du jeu de paulme des 
moynes, qui respond sur la rue, et se jecte à 
l'improviste sur deux compaignies de ville es- 
tant là en garde , et les escarmoucha si bien , y 
estant en personne , qu’il en demeura vingt- 
cinq ou trente sur le pavé. 

Un capitainne de la ville, nommé Baudri- 
mare, sadvanca avec une grande trouppe de 
populasse pour enfoncer la porte de Rouge- 
mare ; mais M. le marquis d'Espinay, adverty 
de leur entreprise , descendit Je long de la mu- 
raille , et les surprend par derriere comme ils 
combattoient à la porte, avec harquebusades, 
cris et injures ; et les esbourra si bien qu'il en 
fust tué plus de cinquante , et entre aultres leur 
capitainne , desquels monsieur le marquis fist 
jecter le corps dedans les fossés par-dessus les 
murailles. 


CHAPITRE XIV. 
Le mareschal se met en défense et dissipe la populace révoltée. 


Nous fusmes en ce passe-temps , depuis le 
coup, qui fust le dimanche environ midy, jusques 
sur les quatre heures du matin, jour et nuict 
au combat ; car il n’y avoit ame vivante en la 
ville , jusques aux femmes, qui ne fist quelque 
effort contre nous, pensants que nous fussions 
huguenots , et tourmentoient fort tous les ser- 
viteurs et trains des gentilshommes de la suicte 
de monsieur le mareschal, qui estoient logés en 
la ville. 

Mais la chance tourna bientost 4 leur grand 
ruine ; car les capitainnes des sept compaignies 
royales, dont la huitiesme s’estoit, comme nous 
avons dict , grandement oubliée , par très-bon 
conseil resolu entre eulx, marcherent en ba- 
taille avec leurs compaignies , le tambour bat- 
tant et enseignes desployées , droict à la place 
de Saint-Ouan, faisant courir un bruict que s'ils 
y trouvent encores la compaignie de Villebon, 
qu'ils la tailleront en pieces, et qu'il ne falloit 
pas ainsi traiter ny si peu respecter ung mares- 
chal de France, estant le chef de toute la no- 
blesse et de toutes sortes de gens portants les 
armes en France. 

Menace qui espouventa si fort les trois neveux 
et toute leur troupe , qui avoient desja les clefs 
de toutes les portes de la ville, excepté de Rou- 
gemare et de celle du Pont-de-Seyne , que les 
capitainnes des deux galeres, nommés Albisse 
et Alfonse , n'avoient voulu souffrir estre fer- 
mées sur eulx, qu'ils se retirerent quasi au 
galop , avec un trés-grand creve-cueur de la 
prevoyance d'un si maulvais rebrissement de 
leur folle entreprise ; disant tout hault que les 
vieilles bandes françaises leur avoient faict ung 
trés-meschant et très-perfide tour. 


CHAPITRE XV. 


Les corps de troupes réglées qui estoient répandus dans la 
province entrent dans la ville de Rouan pour défendre le 
mareschal. 


Cependant ils ne perdirent couraige , et vont 
courants par les rues pour animer tout le monde 
à poursuivre leur entreprise, fournissants d’ar- 
mes à ceulx qui n’en avoient poinct ; et vont au 
chasteau querir de l'artillerie pour enfoncer 
l'abbaye et la fouldroyer à coups de canon; et 
employerent toute la nuict d'entre lundy et 
mardy à dresser leur équipaige et attirail d'ar- 
tillerie : en quoy ils se trouverent environ six 
mille hommes pour l'accompaigner et favoriser 
ceste furie. 

Mais quand ils furent advertis que les vieilles 
bandes estoient logées en trois ou quatre rues 
sur toutes les advenues de l’abbaye, et qu'il n'y 
avoit maison de president, conseiller , ny d'aul- 
tre personne, de quelque qualité qu’elle fust, 
exempte, mais, bien plus, tous les maistres pri- 
sonniers en leurs maisons, ils se refroidirent 
merveilleusement; car leur artillerie n’en eust 
sceu nullement approcher , d’aultant que par les 
fenestres des maisons , et principalement par les 
souspiraulx des caves, à fleur de pavé, on les 
eust tous estropiés. 

Mais le comble de leur desespoir fust de l'ar- 
mée du ringraff, qui entra le mardy sur les dix 
heures du matin, par la porte de M. le marquis 
d'Espinay , avec six cornettes de pistoliers bien 
complettes , marchant de telle furie par les rues, 
premier que de venir saluer monsieur le ma- 
reschal, que luy et sa trouppe terrassent tout 
ce qu'ils rencontrent de populace , de tous aiges 
et sexes , où les bastonnades ne furent pas es- 

M. de Duilly , second gendre de monsieur le 
mareschal, et lieutenant de la compaignie de 
M. de Lorraine, y arriva tout aussitost, avec 
deux cents chevaulx, estant lors en garnison à 
Gisors , qui fist merveilles de bourrasquer ceste 
populace. 

A deux heures de-là, M. de Bourry entra par 
la mesme porte avec six vingts bons chevaulx, 
qui prend des aultres rues , dedans lesquelles il 
exercea la mesme furie sans nul espargner. 

M. le baron de Neubourg entra sur le midy 
du mesme jour, par la porte du Pont-de-Seyne, 


avec environ cent chevaulx, qui n'en fist pas ` 


moins. De quoy tous les habitants s'estonnerent 
si fort , qu'ils pensoient estre sacagés. 

Ces quatre seigneurs se vindrent, après avoir 
joué leurs jeux , presenter à monsieur le mares- 
chal, qui les receust d’une très-grande allai- 
gresse, comme parents et feables amys , com- 
mandant à son mareschal des logis de loger 
toutes leurs trouppes aux logis des gensdarmes 
de Villebon et de ses mesmes neveux , sans nul 
excepter , encores qu'ils y eussent et la pluspart 
de leurs soldats et leurs femmes. Quant aux 
chefs, il les fist accommoder en l'abbaye, et 
trés-bien. 


CHAPITRE XVL 
Fin de la sédition. 


Toute la nuict de ce mardy l'on n’oyoit aultre 
chose que coches, chariots et bagaiges de gens- 
darmes, qui se desrobboient à la file avec leurs 
femmes , craignants la furie d'un mareschal de 
France. Mais , au lieu d'user de vindicte, il com- 
manda aux capitainnes des vieilles bandes d'al- 
ler après sans les nullement offenser, mais 
prendre les elefs des portes, les laissant libre- 
ment passer. 

Toute la populasse , au reste , se vint jecter en 
la place de Saint-Ouan, criant misericorde, et 
qu'ils avoient esté seduicts par les neveux de 
Villebon, et le supplioient , les genoux en terre, 
de leur pardonner. Qui fust cause qu'il sortit sur 
la mynuict pour les asseurer qu'ils n’auroient 
aulcun mal, ayant oublié toutes leurs folies ; et 
le leur promettoit-il sur son honneur et sur son 
ame , leur commandant de se retirer. Ce qu'ils 
firent en louant Dieu, s'offrants de le prier 
toute leur vye pour sa prosperité et santé; et 

en firent publicquement serment, avec offre de 
luy apporter et rendre leurs armes. 

Telle fut la fin de nostre guerre , et de ce vo- 
laige siege si legerement entrepris, auquel nous 
ne perdismes ung seul homme, et eulx plus de 
six vingts, sans y comprendre la très-grande 
honte qu'ils y receurent. Mais une populasse 
qui ne sceyt que c'est que du poinct d'honneur 
n'a pas aussi accoustumé de rougir pour quel- 
que ignominie qui luy survienne, et se contante 
qu'on luy fasse pardon , qu'elle demande affron- 
tément , comme vous avez veu ; là où le gentil- 
homme d'honneur creveroit plustost que d'y 
venir, craignant que une si poultronne sub- 
mission fust reprochable à sa posterité. 

Le lendemain de bon matin, qui estoit le 
mercredi , messieurs les presidents, et la plus- 
part des conseillers, se vindrent presenter à la 
porte du logis de monsieur le mareschal , aux- 
quels il fut repondu par la garde qu'il leur es- 
toit deffendu de les laisser entrer. Mais sur la 
grande instance qu'ils en firent, il fut com- 
mandé de leur ouvrir. Auxquels monsieur le ma- 
reschal fist une reprimande assez rigoureuse , 
contenant , entre aultres, que sans le respect 
qu'il porte à leurs dignités, y estant convyé 
comme l'un des chefs , à cause de son estat, de 
toute la justice de France, il leur feroit tout 
presentement sentir leur nonchallance ou stupi- 
dité, de n'avoir pu faire cesser ce tumulte po- 
pulaire , veu leur autorité et puissance absolue. 
Et sans aultre discours , leur commanda de se 
retirer incontinent de sa presence, 

Lors l'ung d'entr'eulx, nommé Duval , Pari- 
sien , qui se sentoit favorisé de monsieur le ma- 
reschal, print la parolle et voulut haranguer ; 
mais il ne le voulut permettre, et luy com- 
manda de se taire, disant qu'ils luy avoient 
bien faict paroistre qu'ils desiroient sa mort et 
de toute sa suicte : toutesfois, puisque, par la 
grande bonté de Dieu, il en estoit eschappé , il 
leur pardonnoit toutes leurs mauvaises concep- 
Lions, leur commandant pour la seconde fois 
de seretirer : ce qu'ils firent, avecques humbles 
supplications de les excuser s'ils s'estoient ou- 
bliés en ce devoir, car il ne leur estoit jamais 
arrivé ung tel desastre, pour auquel donner 
l'ordre qui y estoit requis et necessaire il leur 
fust impossible de s’assembler ; et le plus expe- 
dient qu'ils peurent imaginer en telle combus- 

tion, fut de gaigner leurs maisons pour saulver 
leurs vyes, et s'escarter d'une si grande furie 
populaire. Et sur l'heure, en faveur de ceste 
très-honneste et humble remonstrance, il com- 
manda à son mareschal des logis de descharger 
leurs maisons de leurs hostes, et de les accom- 
moder incontinent ailleurs. De quoy ils luy fi- 
rent tous ensemble à haulte voix un merveilleux 
remercyement, et se retirerent très-contants : 
aussi n’estoient-ils là venus que pour obtenir 
ceste grace; mais ils differerent d’en parler le 
voyant en colere : de laquelle monsieur le ma- 
reschal les voulut bien gratifier, estant bien ad- 
verty de leurs intentions, et que ce malheur 
n’estoit survenu par leur malice, mais plustost 
par pusillanimité et faulte de couraige, qui est 
très-commune et quasi naturelle à toutes per- 
sonnes de leur robbe et qualité. 


CHAPITRE XVII. 


Le mareschal, après avoir pardonné aux babitans, renvoie les 
troupes qui estoient venues à son secours. 


Le jeudy ensuyvant, messieurs du clergé se 
presenterent devant luy, avec une requeste de 
semblable subject ; car il n'y avoit chanoine, 
beneficier , ny juge, qui n’eust des hostes. Aus- 
quels il usa de pareille courtoisie , et semblable- 
ment aux principaulx officiers et bourgeois de 
l'hostel-de-ville, qui tous le louerent infiniment 
d'une si admirable bonté , et de ce qu'il n’exerca 
contre eulx aulcune vindicte, veu les grands 
moyeus qu'il en avoit : car ils ne pouvoient nyer 
qu'ils ne l'eussent grandement offencé ; mais il 
leur pardonna generalement à tous. 

Toutes choses ainsi doulcement composées, 
et les seuretés d'une part et d’aultre avec ser- 
_ ment confirmées, qui estoient , pour le regard 
de monsieur le mareschal, d'oublier tout le 
passé, et pour le reste de la ville, de toutes 
qualités, de s'opposer avec les armes à toutes 
mutineries et seditions, et n'y plus jamais reve- 
nir sur peine de la vye, monsieur le ringraff et 
MM. de Bourry et de Neubourg prindrent congé 
de monsieur le mareschal, qui les remercya de 
toute affection de leur bonne et opportune as- 
sistance; demeurant, par ce partement, toute 
la ville en general deschargée d’une terrible 
foule et oppression , et principalement des in- 
dignités dont usoient les trouppes estrangieres 

du ringraff, qui estoient fort debordées, Mais 
celles des sieurs de Bourry et de Neubourg s'y 
comporterent avec toute modestie , comme bons 
patriotes et gentilshommes de marque et signa- 
lés de la province de Normandie, et la pluspart 
voisins de trois ou quatre lieues de la ville. 
Quant à M. de Duilly, il quitta la lieutenance 
de cent hommes d'armes de M. de Lorraine, 
pour assister monsieur le mareschal son beau- 
pere, et ne l’'abandonna jamais depuis. De quoy 
le duc porta un grandissime regret, mais en 
vain; car il ayma mieulx estre sans charge ny 
estat auprès de son beau-pere , qu'ailleurs avec 


grands grades. 


CHAPITRE XVIII. 


Le mareschal de Brissac a ordre de se rendre à Rouan pour y 
commander ; mais M. de Vieilleville refuse de lui céder le 
commandement. 


Or le roy et la royne sa mere, advertys des 
troubles de Rouan , commanderent à M. le ma- 
reschal de Brissac de partir incontinent avec 
trois ou quatre cents hommes pour y aller, 
ignorants le bon ordre que M. le mareschal de 
Vieilleville, par sa providence et esmerveillable 
dexterité, y avoit donné : et estant avec sa 
trouppe, qui estoit de plus de cinq cents che- 
vaulx, à Fleury, l'envoya advertir de sa venue, 
de sa charge, et du commandement de leurs 
majestés. 

Mais M. le mareschal de Vieilleville luy de- 
pescha M. de Duilly, pour luy faire bien ample- 
ment entendre comme toutes choses estoient 
passées, et qu'il n’estoit besoing qu'il y vinst 
avec tant de forces, n'ayant pas deliberé de les 
laisser entrer, d'aultant que toute la ville, en 
general, avoit esté si affligée durant lesdits 
troubles, et plus quasi qu'au dernier siege, 
qu’il estoit impossible qu'elle peust subsister 
ny pastir davantaige ; et que monsieur le ma- 
reschal son beau-pere avoit esté contrainct , par 
grande et pitoyable commiseration , de licentier 
le comte ringraff et les sieurs de Bourry et de 
Neubourg qui lestoient venus assister, pour 
descharger les povres habitants d'une miserable 
Oppression : mais quant à sa personne ving- 
tiesme, il seroit le trés-bien-venu, et qu'il luy 
feroit ung trés-cordial recucil, en bon voisin, 
ancien amy et vray compaignon ; mais que, s'il 
avoit ung pouyoir pour y commander absolu- 

ment , il pouvoit bien le jecter dedans le feu, 
car il creveroit plustost qu'ame vivante, fust-il 
prince, excepté du sang, deust jouyr du fruict 
de son labeur ; et qu'il estoit plus que raison- 
nable que l'honneur luy en demeurast , qui estoit 
toute la recompense qu'il en esperoit pour tant 
de hasards et dangiers ausquels il avoit exposé 
sa vye. Qui fut la créance de M. de Duilly, de 
laquelle il s'acquitta fort dignement sans y rien 
oublier, 

Laquelle ayant M. le mareschal de Brissac 
bien considerée , et qu'il cognoissoit il y avoit 
long-temps l'humeur de M. le mareschal de 
Vieilleville, ayant esté nourris toute leur jeu- 
nesse avec le feu roy Henry deuxiesme encores 
daulphin, tous deux Angevins, et leurs maisons 
voisines de sept ou huict lieues pour le plus ; 
aussi, qu'au lieu d'estraindre et amortir les 
troubles, il les eust peu ralumer et attiser da- 
vantaige ; il dist à M. de Duilly que, sans l'ex- 
treme desir qu'il avoit de veoir monsieur le 
mareschal son beau-pere, qu'il s'en retourneroit 
de ce pas retrouver leurs majestés, et leur ren- 
dre sa charge; mais qu'il partiroit le matin 
pour aller à Rouan , et veoir ce miracle comme 
il a esté possible que sondict beau-pere aict peu 
eschapper la mort , ayant à demy tué et rendu 
estropiat le gouverneur d'une ville la plus 
grande et peuplée de France après Paris, où il 
ya plus de trente mille hommes portants armes, 
suivants les guerres de tout temps, par mer et 
par terre; et qu'il se peult bien vanter que de 
deux cents ans il ne s’est donné ung si hasar- 
deux ny desesperé coup d’espée en toute la 
France; et fault bien dire que quelque bon ange 
l'assiste et accompaigne ses actions, puisqu'il 
n'y a perdu la vie, voire une douzaine s’il les 
eust eues, mesme que Villebon est le chef du 
nom et des armes d'Estouteville, la premiere et 
plus illustre et ancienne race de toute la Nor- 
mandie. Et sur l'heure il licencia toutes ses 
trouppes, retenant seulement vingt gentils- 
hommes de ses plus favoris, leur commandant 
de se tenir prests pour partir au plus matin. 


g CHAPITRE XIX. 


Le mareschal de Brissac vient à Rouan accompagné de vin g 
gentilshommes. 


M. de Duilly desloge tout en l'instant, très- 
aise de ceste resolution, pour en advertir M. le 

mareschal son beau-pere , qui ordonne inconti- 
nent pour la reception de M. le mareschal de 
Brissac, et pour son logis, qui fust en la mesme 
abbaye ; audevant duquel il enyoya M. le mar- 
quis d'Espinay et toute la noblesse qui le sui- 
voit, qui estoit belle et grande ; oultre ce, la 
compaignie de cent harquebusiers 4 cheval du 
capilainne La Barre , et toutes les compaignies 
des vieilles bandes, depuis la porte par laquelle 
il entra, en bataille des deux costés des rues, 
jusques à Saint-Ouan son logis, qui n’espar- 
gnerent pas les harquebusades ; l'attendant 
M. le mareschal de Vieilleville à la porte, où ils 
s'entrembrasserent et carresserent d'une très- 
grande et indicible affection. 

Le lendemain messieurs de la cour de parle- 
ment , par advis de monsieur le mareschal , vin- 
drent bien-veigner celluy de Brissac à Saini- 
Ouan : et ne voulut permettre, par une secrette 
ruse , qu'il allast en parade se presenter au pa- 
lais devant eulx, ny produire solennellement 
son pouvoir ; car ceste production faicte, toutes 
les chambres assemblées, eust peu apporter 
quelque partialité commune à la nation fran- 
çaise, qui adore tousjours les nouveaulx et der- 
niers venus, et que on luy eust peu conseiller 
de s'ayder de son pouvoir si authentique, signé 
de la main du roy et scellé du grand scel, avec 
promesse de toule assistance : qui eust esté une 
ouverture à quelque seditieuse division, pire 
peult-estre que la premiere; car il avoit encores 
ung grand nombre de très-mal centents, qui 
crevoient en leur ame du desastre adyenu à leur 
gouverneur, et eussent bien desiré quelque 
seure occasion d'en tirer la vengeance. 

Et eulx arrivés, ils furent fort honorablement 
receus par messieurs les deux mareschaulx , et 
ouys en leur harangue prononcée par le presi- 
dent Lallemant, qui ne fust pas longue, ne 
contenant que deux poincts : le premier, d'une 
louange à Dieu de se veoir gardés et assistés de 
deux mareschaulx de France des plus excellents 
et signalés de tout le royaume , et qu'ils ne de- 
voient plus rien craindre , quand bien l'admiral 
ameneroit devant leur ville une armée de cin- 
quante mille hommes ; l’aultre, qu'ils les remer- 
cioient trés-humblement tous deux de n'avoir 
faict descendre les trouppes que celluy de 
Brissac avoit amenées à Fleury, jusques en leur 
ville; qui eust été le comble de sa ruine et de 

tous ses habitants, veu la terrible desolation 
qu'ils ont soufferte depuis quinze mois; leur 
offrants, pour la fin, tout service, tous leurs 
moyens et prieres generales à ce bon Dieu qui 
les a ainsi regardés en pitié. Et puis se retire- 
rent, DON sans estre accompaignés et conduicts 
par les susdicts seigneurs et toute leur suicte de 
noblesse, plus de deux mille pas du logis : 
honneur qui leur fust très-agréable, et duquel 
le peuple, estant par les rues où toute ceste 
grande troupe passa, se resjouissoit infiniment. 

Sur ceste asseurance, les deux mareschaulx, 
les habitants de la ville de tous estats, demeure- 
rent quasi Je mois entier en un fort grand repos, 
sans aulcun souley : et ne parloit-on que de 
bonnes cheres, à s’entre-festoyer à tour de 
rolle, et passer le temps en une infinité d’exer- 
cices, selon leurs qualités; où la noblesse, 
pour la sienne, se donna du plaisir aux joustes, 
tournois et courses de bagues, desquelles M. le 
marquis d'Espinay emporta le prix et l'honneur, 
y estant plus adroict et avec meilleure grace 
que tous les aultres qui s’y presenterent. 


CHAPITRE XX. 


Le mareschal de Brissae est rappelé pour prendre le comman- 
dement de l’armée après l'assassinat du duc de Guyse. 


Mais parmy ces passe-temps arriva ung 
courrier de Ja part du roy, exprès, à M. le ma- 
reschal de Brissac , luy apportant ung pouvoir 
pour aller commander en l'armée devant Or- 
leans, y ayant eslé blessé à mort le duc de 
Guyse par ung jeune homme nommé Poltrat , de 
la maison de Merey, lequel, estant sorty d'Or- 
leans , s'estoit venu rendre à Juy soubs ombre 
de bonne foy, et l'asseuroit que devant deux 
jours la ville seroit sienne, et que d’Andelot ny 
tous les assiegés ne pouvoient plus tenir, et 
qu'il ne vouloit pas mourir avecques eulx. Son 
histoire est escrite ailleurs, qui faict que je 
m'en deporte. 

Le mareschal de Brissac, très-aise et très- 
honoré de ceste charge, s'appreste en toute di- 
ligence de marcher : aussi qu’il se voyoit inutile 
à Rouan , car il n'y commanda nullement, pour 
les susdictes raisons que le lecteur trouvera per- 
tinentes. 

Ce que saichant, M. le mareschal de Vieille- 

luy remonstrer qu’il ne pouvoit plus demeurer 
à Rouan si le sieur de Villebon n'en sortoit ; 
car il estoit nuict et jour en apprehension de 
quelque tumulte et revolte, estant bien adverty 
des practiques et menées secrettes qui se fai- 
soient, tant par ung bon nombre de gentils- 
hommes ses parants, voisins et vassaulx , que 
par une infinité de bourgeois qui lui estoient 
particulierement affectionnés, et ausquels il 
devoit beaucoup, pour avoir revanche de ce qui 
luy estoit advenu ; el que sadicte majesté ne 
trouvast maulvais s'il s'en retourne en sa maison 
à Durestal , la suppliant d’avoir trés-agreable le 
service qu'il luy avoit fait. 

Mais M. le mareschal de Brissac, craignant que, 
par ceste Jongueur de chemin et de Ja responce 
de sa majesté, ceste trés-belle charge lui eschap- 
past , et que par son retardement l'on y eust su- 
brogé un aultre, ou que la mort du duc de 
Guyse intervinst, il s'en alla, au desceu de M. le 
mareschal de Vieilleville , sous ombre de visita- 
tion, au chasteau , bien accompaigné; duquel 
il fist sortir M. de Villebon , tout malade qu'il 
estoit, avec madame de Villebon, dames, da- 
moiselles et toutes sortes de domestiques qu'il 
mist dehors en grande colere, disant qu'il avoit 
commandement du roy de ce faire : et fist jec- 
ter tous meubles en la rue, devant le chasteau ; 
en quoy il y eust tant de cris, de mescontente- 
ments et de larmes, que c'estoit chose très-pi- 
toyable à veoir. 

En telle et si urgente necessité, les habitants 
de la ville frent de grands et charitables offices 
à leur gouverneur, à sa femme fort esplourée 
et à toute leur suicte; car, en moins de deux 
heures, ils trouverent lictiere pour sa personne, 
chariots pour les femmes, chevaulx pour les 
gentilshommes et aultres, et charrois pour en- 
lever tout le bagaige. Mais le susdict mareschal 
ne les abandonna poinct qu'ils ne fussent sortis 
hors de la ville par la porte de Rougemare , quel- 
que doleance ou remonstrance que peussent 
faire ces povres desolés. 

De quoy adverty M. le mareschal de Vieille- 
ville, il en fust fort esbahy et marry quant et 
quant, pour le doubte qu'il avoit que ceste ri- 
gueuroffenceast sa repputation , et que l'on eust 
pensé que cela procedeast de son advis ou solli- 
citation , disant qu'il cust esté plus seant que ce 


ville me voulut depescher devers sa majesté pour 1 deslogement fust provenu de l'ordonnance dy 

roy que par une si furieuse façon, bien esloi- 

gnée du respect que l'on devoit porter à une : 


telle personne qualiffiée comme elle estoit. Ce 
qu'il n'oublia de luy remonstrer : mais l’aultre 
n'en fist que rire, et qu'il partiroit demain 
pour aller prendre la charge dont le roy l'avoit 
honoré. 


Mais M. le mareschal de Vieilleville, le voyant | 


trop mal accompaigné pour se presenter en une 
telle armée comme lieutenant de roy, il luy 
donna le capitainne La Barre avec sa compai- 
gnie de cent harquebusiers 4 cheval : qui fust 
ung present que le mareschal de Brissac re- 
ceust avec une grandissime allaigresse et remer- 
cyement de mesme; car il ne l'eust jamais es- 


peré, parce que c’estoit beauconp s’affoiblir : ; 


mais monsieur le mareschal se vouloit oster 
ceste espine du pied, portant ledict capitainne 
La Barre le nom et les armes de madame de 
Villebon, et que son lieutenant estoit bastard 


de M. de Villebon, et en avoit quelque deffiance | 


par les advertissements qu'il recevoit de jour à 
aultre, que cinq ou six conseillers de la cour de 
parlement , creatures de Villebon , conferoient 
incessamment ensemble en son logis, avec des 
principaulx et plus riches bourgeois de la ville. 
Mais ce qui plus augmentoit ce soupcon en 
l'ame de monsieur le mareschal , estoit que ceste 
conference et negociation se faisoit ordinaire- 
ment la nuict , et s'en retiroient sans aulcune lu- 
miere, pas d'une lanterne, encores qu'il y eust 
en ce clandestin et nocturne colloque plus de 
` six personnes riches de cing ou six milles livres 
de rentes, et les aultres fort aisés , lesquels eus- 
sent despendu tous leurs moyens trés-librement 
pour se vanger du desastre advenu a leur gou- 
verneur, 


CHAPITRE XXL 


Le mareschal de Vieilleville est appelé à Orleans pour assister 
_ aux conférences de la paix. — Il propose de chasser les 
Anglais du Havre-de-Grace, 


Or s'en va M. le mareschal de Brissac à Or- 
leans avec sa trouppe; et par ce moyen l'esprit de 
monsieur le mareschal demeura affranchy de 
toute apprehension de mutinerie ; car les prin- 
cipaulx factieux s'en allerent quant et quant , et 
tout le seminaire de sedition qui estoit demeuré 
en la ville, se voyant sans chef pour executer 

leur entreprise, s'y offrant l'occasion, s évapora 
tout aussi-tost; et partirent après en toute di- 
ligence : le conseillers Loupan et ses compai- 
gnons de la trouppe senatoire ne furent pas des 
derniers. 

Cependant la mort du duc deGuyse intervint; 
qui fust cause que monsieur le connestable, lors 


prisonnier dedans Orleans, persuada le sieur 


d’Andelot son neveu de se plier à la paix, avec 
asseurance qu'il luy donna de le bien reconcilier 
et luy faire rendre par le roy ses estats , et quel- 
que chose davantaige : à quoy le sieur d'Ande- 
lot, lors commandant en chef en la ville, s’ac- 
corda fort librement. Et envoye-t-on querir en 
diligence sa majesté pour en faire une parfaicte 
resolution, laquelle se trouva en moins de trois 
jours en son armée devant Orleans, en laquelle 
monsieur le connestable alloit, sur sa foy , comme 
il luy plaisoit, negocier , et retourner en la ville 
en attendant sa majesté : laquelle, avant partir 
de Paris , envoya un courrier devers M. le ma- 


| reschal de Vieilleville, pour se trouver au plus- 


tost à Orleans; car elle vouloit qu'il fust de ceste 
conference. Qui s'y achemina en toute diligence, 
laissant M. le marquis d’Espinay 4 Rouan pour 
y commander en son absence. 

Le roy arrivé, l'oncle et le neveu vindrent 
supplier sa majesté d'entrer en la ville: ce qu'elle 
reffusa; et n'y voulut entrer que la paix ne fust 
du tout arrestée. Alors monsieur le connestable 
luy presenta les articles, lesquels, se Fyant en 
luy , sans aultrement les espluscher, elle signa 
fort allaigrement ; adjoustant de sa main qu'il 
accordoit au sieur d’ Andelot ce que son oncle luy 
avoit promis , et mieulx si besoing estoit , en fa- 
veur de ceste volontaire submission : puis or- 
donna que tout fust mis en bonne et probable 
forme, et scellé du grand scel à lassets de soye 
et de cire verte, Puis en furent faicts, dès le 
mesme jour , feux de joye par la ville et camp 
de sa majesté, qui estoit devant, entrant et sor- 
tant qui vouloit dedans la ville, les gardes 
toutesfois entremeslées de l'un et de l'autre 
party, pour obvier à toutes surprises et tradi- 
ments. 

En ceste mutuelle visitation de seigneurs , co- 
lonels, capitainnes, de gens de cheval et de pied, 
et de soldats de tous grades, de chaque party, 
qui sembloit estre fort cordiale et sans fraude, 
le roy se resolut d'entrer en la ville, et faire li- 

cencier l'armée des protestants, affin que chacun 


se retirast en sa maison à petites trouppes, pour 
se reposer et jouyr du bien de la paix avec 
toutes les seuretés à ce necessaires, à la moindre 
foule du peuple toutesfois que faire se pourroit. 
Et en fust faicte et publiée une très ample or- 
donnance : de quoy toutes sortes de gens furent 
infiniment resjouys. 

Mais sur le poinct de l'executer, M. le mares- 
chal de Vicilleville proposa ung poinct qui fust 


trouvé trés-bon et trés-utile, et necessaire sem- 


blablement; à cause de quoy l’on retint encores 
les deux armées pour executer ceste proposition. 

Doncques , le conseil assemblé devant sa ma- 
jesté, où estoient monsieur le connestable, son 
fils le mareschal de Montmorency, le mareschal 
de Brissac, le sieur d’Andelot et tous les sei- 
gneurs d'ung et d'aultre party, M. le mareschal 
de Vieilleville parla ainsy : 

«Sire , ceste si volontaire paix que vous avez 
si gratuitement accordée, oubliant tous les torts, 
dommaiges et perte d'hommes que vous avez 
soustenus et soufferts par ces guerres, me sem- 
bleroit très- inutile , et, avec le temps, pourroit 
devenir nulle, si ceulx de la religion pretendue 
ne chassoient vostre ennemy naturel, qui est 
l'Anglais, hors de vostre royaume; car, ayant 
ceste porte derriere, le Havre-de-Grace, tous- 
jours à commandement, ils pourroient à la 
moindre occasion se mutiner et prendre les ar- 
mes, et seroit par ce moyen tousjours à recom- 
mencer. Et oultre ce, il y auroit dangier, mais 
très-grand , que le comte de Warvich, qui est 
dedans, et qui s'y fortifie merveilleusement, n'u- 
surpeast à la longue, pied à pied, d’aultres 
terres en la Normandye, et vous reduyre en 
telle extremité que les Anglais ont aultrefois re- 
duict le roy Charles VII, que l'on appella le roy 
de Bourges simplement. Pourquoy il me sem- 
ble, sire, pour obvier à ce grand malheur, 
qu’estants ces deux armées, qui sont mainte- 
nant vostres, ensemble, et que je les vois si 
unanimes et s’entrecaresser d'une telle et sin- 
cere fraternité, que vostre majesté doit faire 
commandement aux chefs de l’armée de ceulx de 
ladicte religion, de se joindre avec la nostre et 
marcher devers ledict Havre-de-Grace, et l’assie- 
ger sans en partir jusqu'à remettre la place en 
vostre obeissance, ou y crever. Et quant à moy, 
je m'offre d'y exposer ma vye et y aller en per- 

sonne avec les prerogatives d'un mareschal de 
| France.» 


CHAPITRE XXII. 


Le connestable fait différer le siége du Havre, que le mareschal 
de Vicilleville avoit proposé. 


Monsieur le mareschal n’eust pas sitost achevé, 
que sa majesté, ravye d'une incredible joye de 
ceste proposition , qu'elle jugeoit très-utile 
pour la conservation de son royaume et establis- 
sement perpetuel de la paix, se leve et prononce 
tout haulte telles parolles : 

«Je croy parfaictement que j'ay esté divine- 
ment inspiré d'advertir M. le mareschal de 
Vieilleville de se trouver en ceste assemblée ; 
car il y a mys en avant, par son bon entende- 
ment, la chose qui nous estoit la plus necessaire, 
oubliant laquelle nous demeuryons à my-che- 
myn de nostre besoigne; et nous eust fallu 
avant l'an expiré peult-estre recommencer. Par- 
quoy j'ordonne qu'il soit ainsi faict comme il l'a 
proposé; et, en cas de reffus, je casse et an- 
nulle tout ce que j'ay accordé en ceste confection 
de paix , et le constitue mon lieutenant general 
au voyaige du Havre-de-Grace , s'il est univer- 
sellement receu par tous ceulx qui estoient en 
ceste ville assiegés, affin qu'ils en advertissent 
leurs chefs et capitainnes et tous aultres de leur 
party, ne leur donnant pour tous delays et 
termes que la huictaine entiere : car je ne seray 
jamais en repos que je ne voye ceste brave en- 
treprise bien acheminée. » 

Monsieur le connestable, qui estoit extrème- 
ment fasché d'avoir oublié ceste si considerable 
ouverture, et qu’aultre que luy en eust esté l'in- 
venteur, dist à sa majesté que sa volonté seroit 
executée tout ainsi qu'elle l'avoit ordonné, et 
qu'il se faisoit fort de son neveu l’admiral , et 
par consequent de tous ses adherents; mais il 
la supplioit très-humblement que son fils le ma- 
reschal de Montmorency, qui estoit plus ancien 
mareschal que M. le mareschal de Vieilleville , 
eust la charge de l'armée. A quoy sa majesté 
replicqua qu'il ne pouvoit pas retracter sa pa- 
role; mais il luy plaisoit bien que son fils et le 
mareschal de Vieilleville fussent compaignons 
de ceste charge ; et que, advenant la mort de 
run, celluy qui survivroit l'emporteroit toute 
entiere; et que aultrefois l'avoient-ils esté tous 

deux à pareille commission quand ils allerent 
en Angleterre faire jurer la paix au roy Edouard. 
De quoy le connestable se contenta, n'y voulant 
aultrement insister ; car il voyoit bien que sa 
majesté affectionnoit beaueoup M. le mareschal 
de Vicilleville. 

Quant au sieur d’Andelot et tous ses compai- 
gnons , ils voyoient bien qu'il n'y avoit que te- 
nir, estant desjà le roy dedans Orléans, et que 
l'armée de sa majesté estoit deux fois plus grande 
que la leur. De sorte que chacun se prepare à 
ce voyaige, et le rendez-vous des deux armées 
donné à Rouan pour s’y assembler en general et 
donner l'ordre requis aux preparatifs de toutes 
commodités pour les gens de guerre d'un et 
d'aultre party, que teste grande ville pouvoit 
aisement fournir; aussi qu’elle estoit sur le 
chemin. 

Mais, par les secrettes menées de monsieur le 
connestable , indigné que son fils le mareschal 
de Montmorency n’estoit seul en la charge , et 
qu'il crevoit en son'ame que ses neveux perdis- 
sent leur grand credit en Angleterre, ceste ter- 
rible entreprise se rompit ; en quoy il employa 
Ja royne mere du roy, luy faisant tant de re- 
monstrances , et d'aultres secrets moyens des- 
quels il se servit et nsa, que, au lieu de marcher, 
nous fusmes esbahis, voire estonnés , que toutes 
les trouppes furent generalement licenciées tant 
d'un que d'aultre party, et l'édit de la paix pu- 
blié dedans Orléans, puis envoyé à Paris pour 
mesme effect , et generalement après par tout 
le royaume , intitulé : l'Edict de paciffication 
d'Orleans. | 

Ce que voyant, M. le mareschal de Vieille- 
ville vint prendre congé de sa majesté, luy di- 
sant qu'il estoit très-marry qu’il n’avoit stivy 
son premier desseing, selon l'advis et conseil 
qu'il luy en avoit donné, qu'il pensoit éstre très- 
utile pour la manutention de tout son estat. A 
quoy sa majesté, comme faschée, respondit que 
la royne sa mere l'en avoit tant importuné qu'il 
avoit esté contrainct de s'y accorder. «Je sup- 
plie doncques Dieu, sire, replicque monsieur 
Je mareschal, que le tout puisse reussir à vostre 
souhaict et contentement, et que ceste prolon- 
gation ne vous apporte pour l'advenir aulcun 
regret ny desplaisir ; en quoy vous avez deux 
choses à considerer : la premiere, que ce Havre- 
de-Grace se fortifiera plus que jamais , et vous 

y despendrez plus de quinze mille canonades , 
que vous n'eussiez faict si l'on eust marché 
comme il avoit esté projecté; et peult-estre ne 
l'emportera-t-on pas : l'aultre, que d'un an vostre 
majesté ne scauroit mectre sus une telle et si 
gaillarde armée que celle qui estoit devant et 
dedans ceste ville; encores faut-il louer Dieu 
qu'elle est en vostre obéissance sans coup frap- 
per ny perte d'hommes. 

«Quant à moy, sire, je m'en retourne à Rouän 
lever le siege au marquis d'Espinay qui a espousé 
ma fille aisnée, que j'y ay laissé pour comman- 
der en mon absence, avec bon nombre de gen- 
tilshommes d'honneur, pour l’assister et donner 
ordre à toutes choses, en attendant que vostre 
majesté y aict pourveu d'un bon gouverneur; 
car je n'y veulx plus commander, vous suppliant 
trés-homblement avoir agreable le service que 
je vous y ay faict. Quant à ce qui s'est passé 
entre M. de Villebon et moy, je croy qu'il ne 
vous a pas esté celé; et suis très-desplaisant de 
ce qui en est advenu; mais les occasions m'en 
estoient inevitables, si ceulx qui vous en ont faict 
le rapport n’ont voulu espargner la verité. Mais 
en tout évenement je n'ay aulcan besoing de 
vostre grace ny d’aulcune remission; car, meure 
quand il voudra , les quarante jours que je le 
blessay sont passés , et au-de-là. I] ne me reste 
plus rien à vous remonstrer, sinon, qu’il est deu 
aux compaignies de vieilles bandes qui y sont 
en garnison, deux mois ou environ; il plaira à 
vostre majesté ordonner argent pour leur 
monstre. » 

Sar quoy fut appelé le tresorter de l'éspargné, 
lequel , par l'exprès commandement de sa mà- 
jesté, envoya deux de ses commis avec mon- 
sieur le mareschal, portants toutes assignations 
et mandements sur toute la province et la mesmé 
ville pour y satisfaire. Ainsi s'en alla monsieur 
le mareschal, laissant son roy et bon maistre 
très-content de ses services et braves deporte- 
ments. 


CHAPITRE XXIIL 
Le mareschal de Vieilleville de retour à Rouan est obligé d'en 
partir pour aller à Metz. 


Arrivés que nous fusmes à Rouan , messietrs 
de la cour de parlement , advertis un jour dè- 
vant, vinrent à sa rencontre environ demie lieue 

pour le recevoir, et quasi toute la ville , de tous 
estats , les ungs allaigrement , les aultres avec 
regret. M. le marquis d'Espinay et toute la no- 
blesse à la porte, mais sur-tout les gens de pied, 
qui avoient eu nouvelle de la monstre, firent 
merveilles de le bien recevoir, où la pouldre ne 
fut pas espargnée. Aussi deux jours après nos- 
tre arrivée ils firent double monstre; et, en- 
cores qu'il ne leur fust deu que mois et demy, 
sa majesté leur donna ce demy, qui ne leur fut 
rabbatu ny compté aux monstres subséquentes, 
en faveur de monsieur le mareschal, pour le 
rapport qu'il avoit faict à sadicte majesté de 
leur assistance durant les troubles de Rouan cy- 
devant mentionnés. 

Au demeurant, l'ordre fut donné de telle 
sorte à toutes choses en moins de quinze jours, 
suivant les remonstrances de messieurs de la 
cour, qu'il ne se trouva ame vivante qui eust 
occasion de se plaindre; aussi que M. le mar- 
quis d’Espinay s'estoit si saigement conduict et 
gouverné en ceste charge , qu'il n’y estoit sur- 
venu aulcun desastre, trouble ny inconvenient ; 
et s’en louoient tous les estats de la ville à mon- 
sieur le mareschal son beau-pere, qui en receust 
un merveilleux contentement. 

Mais , sur le poinct de prendre haleine et de 
nous reposer après tant de fatigues et travaulx, 
ayant faict son desseing de s'en aller en son 
chasteau de Durestal pour cest effect, nouvelles 
vindrent de la part du roy que les princes de la 
Germanie se vouloient réunir, et qu'ils entrepre- 
noient de venir attaquer la ville de Metz pour 
la réincorporer à l'empire , voyant l'absence de 
monsieur le mareschal : qui fut cause qu'il se y 
achemina en toute diligence ; et emmena avec- 
ques luy MM. d'Espinay, de Duilly, de Thevalle, 
et toute la noblesse qui le suivoit ; laissant la 
ville au gouvernement de messieurs de la cour, 
en attendant que sa majesté y eust pourveu. 


CHAPITRE XXIV. 
U fait achever la citadelle de Metz. 


" Arrivés que nous fusmes à Metz, nous trou- 
vasmes tous les habitans de la ville, de toutes 
qualités, si ravis d'aise et de contentement , 
qu'il est impossible de plus, specialement les 
gens de guerre, tant de cheval que de pied, qui 
avoient esté privés de la presence de leur chef 

quasi an et demy, mais qui n’avoit laissé cepen- 
dant de donner tousjours bon ordre pour les 
monstres de sa compaignie , des chevaulx li- 
giers de M. le marquis d’Espinay, et des seize 
compaignies de gens de pied y estants en gar- 
nison ; et apportoit-on encores après luy de 
quoy faire une monstre generale : et avoit 
moyenné cela passant à Paris, sur la nouvelle 
qui couroit d'un siege par les princes d'Alle- 
maigne. De sorte que la resjouissance estoit si 
grande et universelle dedans Metz, que l'on n’en 
avoit jamais veu une pareille; et disoient les 
soldats, en se gaussant , qui si les Allemants ne 
les venoient bientost assieger, qu'ils les iroient 
querir jusques dedans leurs poisles, et faire car- 
roux, c'est-à-dire boire d'aultant avec eulx. 
Mais ces nouvelles du siege devindrent nulles 
incontinent ; car les princes, tant de de-çà que de- 
là le Rhin, advertys de la venue de monsieur le 
mareschal, changerent tout aussi-tost d’oppi- 
nion , saichants bien que sa valeur rendroit leur 
entreprise inutile. 

Mais monsieur le mareschal ne se fia pas à ce 
bruict commun ; car il despescha des hommes 
secrettement, et travestis, devers les serviteurs 
occultes qu'il avoit pour le service du roy en 
Allemaigne, qui recevoient de grosses pensions 
et bien payées; tous lesquels, au nombre de 
quatre , dont l’un estoit evesque de Passau, luy 
escrivirent chascun sa lettre , qui se trouverent 
toutes quasi de semblables subject , encores 
qu'ils fussent esloignés les ungs des aultres de 
plus de trente lieues d’Allemaigne ; à sçavoir : 
qu'ils louoient Dieu de ce qu’il n’estoit pas mort, 
et qu'il avoit esté divinement inspiré de venir à 
Metz ; car les princes d’Allemaigne , ayant esté 
advertis qu’il avoit esté tué à Rouan sur la que- 
relle du gouverneur de la ville, nommé Villebon, 
avoient projecté une levée de plus de quarante 
mille hommes de pied et de vingt mille reitres, 
et de quarante canons avec tout l'attirail à ce 
necessaire, pour reunir Metz, Toul et Verdun à 
l'empire, duquel elles avoient esté énervées par 
le roy Henry deuxiesme, soubs le frauduleux 
pretexte d’estre protecteur de l'empire contre 
la tyrannie de l’empereur Charles cinquiesme , 
et que ceste si longue tolerance de laisser ainsi 
desmembrer l'empire, s'ils ne s’efforceoient de 
toute leur puissance de le reduire et remettre 
en sa perfection, leur estoit et seroit à jamais et 

à toute leur posterité reprochable : mais l’asseu- 
roient par leursdictes lettres, bien signées du 
chiffre secret entr’eulx, que les nouvelles de son 
acheminement à Metz, et qu'il n'estoit pas 
mort, les avoit du tout refroidis, et entierement 
renversé ceste grande entreprise ; et qu'ils l'ad- 
vertiroient de jour à aultre fidelement de toutes 
occurences. De quoy monsieur le mareschal loua 
Dieu, et en fut très-aise. Et envoya en diligence 
les quatre mesmes lettres , par M. Dorvaulx, au 
roy et à la royne sa mere, qui avoient ce siege 
en une terrible apprehension ; qui se convertist, 
par lesdictes lettres, en un merveilleux conten- 
tement; ainsi qu'ils firent bien amplement en- 
tendre par leurs responces pleines de louanges 
très-grandes et fort honorables; entr'aultres , 
que, la seule reputation de sa valeur et guer- 
riere experience leur avoit deffaict plus de 
cinquante mille ennemis sans coup frapper, 
et espargné plus d'un million d'or non-seule- 
ment, mais saulvé trois grandes villes, et peult- 
estre tout le grand pays qui est entr'elles et 
Paris; car il leur estoit impossible de mettre 
sus une pareille armée pour resister à une telle 
si grande et si inoppinée furie, encores moins 
de trouver le quart des deniers necessaires pour 
en faire la levée ; estants entierement espuisés 
de tous leurs moyens, tant de tresor que de 
credit, par ces detestables et mauldictes guerres 
civiles : et le prioient de ne partir de son gou- 
vernement jusques à ce qu'il eust cogneu que 
ceste furie germanique fust du tout évaporée , 
jugeants bien que sa presence y estoit trés-re- 
quise et necessaire. 

A quoi monsieur le mareschal fort librement 
s'accorda : qui servit beaucoup pour la conser- 
vation de tout l'estat que le roy possedoit au 
de-çà de la riviere du Rhin; car tout le temps 
qu'il y sejourna il n'y eust aulcun prince alle- 
mant, mesme des electeurs du saint empire, 
ausquels ceste incorporation touchoit plus qu'à 
tout aultre , qui y fist aulcune entreprise. 

Son sejour cependant ne fust pas inutile, car 
il fist parachever en toute diligence la citadelle 
qu'il avoit long-temps projectée, et si bien com- 
mencée qu’il n'y restoit plus gueres de besoing. 
Laquelle estoit admirable en sa perfection; et 
suivant ce modelle toutes les citadelles de France 
ont esté construictes et basties, comme à Calais, 
Lyon et aultres frontieres de ce royaume. Qui 

fist perdre aux princes de l'empire toute espe- 
rance de jamais plus recouvrer la ville de Metz 
ny les aultres villes que la couronne de France 
avoit usurpées sur eulx au de-çà du Rhin : aussi 
les empereurs, princes et toute l'Allemaigne, 
n'y ont oncques puis attenté ny faict aulcune 
despence. 


CHAPITRE XXY. 


Le mareschal de Vieilleville reçoit ordre de se rendre au siége 
du Havre. 


Ayant doncques ainsi donné ung ordre nom- 
pareil à tout ce qui estoit necessaire pour la 
conservation du susdict estat, et l'ayant bien 
faict entendre au roy, il eust congé de s’en aller 
en sa maison à Durestal, qu'il n’avoit veue de- 
puis trois ans : et laissa le sieur Dauzances son 


lieutenant au gouvernement , bien instruict de 


toutes choses, avec commandement exprès 
d'envoyer souvent hommes bien advisés et fi- 
delles en Allemaigne, pour toujours descouvrir 
leurs desseings ; et sur-tout se garder de sur- 
prises tant dehors que dedans : oultre ce, luy 
nomma les quatre pensionnaires susdicts , affin 
qu'il s’addressast à eulx secrettement, et eulx à 
luy, pour les effects que dessus ; et luy monstra 
quant et quant les deux messaigers de la ville 
qu'il depeschoit devers eulx quand il en estoit 
besoing; et s'estant affranchy l'esprit de telles 
providences , et instalé le sieur de Vadancourt, 
auquel il se fioit beaucoup, pour capitainne en la 
citadelle, il print avec grand contentement la 
route de sa maison. 

Mais il trouva à Paris, poursuivant le voyaige 
de Durestal, Nambu, huissier de la chambre du 
roy, qui estoit venu à la traverse , de la part de 
sa majesté, luy apporter secrettement ceste 
creance : que monsieur le connestable estoit au 
comble de ses desirs de le veoir absent et em- 
pesché, comme il le pensoit, pour le siége de 
Metz, et que par son absence il avoit renoué 
l'entreprise du Havre-de-Grace, affin que luy 
et son fils le marechal de Montmorency eussent 
seuls l'honneur et la charge de ce siege; et 
que, à ceste cause, il envoyoit Nambu devers 
luy pour le prier, sur tous les services qu'il luy 
vouldroit faire, de s'acheminer en toute dili- 
gence au Havre, affin qu'il participast en ceste 
execution, comme premier inventeur de l'en- 
treprise ; et qu'il alloit loger à Fescamp, distant 

dudict Havre seulement sept lieues, ayant choisi 
ce logis-là exprès pour favoriser l’authorité que 
son invention luy avoit acquise. 


CHAPITRE XXVI. 
Le roi charge le connestable de commander au siége. 


Quand monsieur le mareschal eust bien en- 
tendu ceste creance , et goustée, il dist à Nambu 
que sa majesté estoit digne, sur tous les roys 
du monde, d’estre servie, de conserver d’une 
si franche et discrette volonté le droict de ses 
bons serviteurs; et quant à luy, il desireroit, 
sur-tout , avoir une vingtaine de vies pour les 
exposer et perdre toutes, sans une seule scin- 
tile de regret, pour son service : et ne voulut 
pas qu'il partit qu'il ne l’eust veu à cheval pren- 
dre la route de Rouan avec tout son équipaige, 
qu’il augmenta au double d'armes et chevaulx 
pour la noblesse qui le suivoit, sans oublier 
tentes et pavillons pour camper. Ce que ayant 
depesché en jour et demy, il luy donna congé 
avec un beau et riche present, le chargeant 
d’une lettre à sadicte majesté, pleine de très- 
humbles remerciements, et condignes d'une telle 
souvenance. Ainsi s'en va à grandes journées 
devers Rouan, sur une très-ardente volonté de 
mourir pour son service. 

Arrivé que fust monsieur le mareschal à Fes- 
camp avec sa trouppe, qui estoit fort belle, bien 
armée, et d'environ six vingts bons chevaulx, il 
se presenta devant le roy en cest équipaige ; 
qui en fust trés-aise : et s'en allerent le lende- 
main au camp. De quoy monsieur le connestable 
fust fort esbahy, et plus qu'il ne se peult dire 
fasché ; auquel sa majesté, qui s’estoit bien ap- 
perceue de ce desdaing, dist telles parolles : 
« Vous sçavez bien, monsieur le connestable, 
que, sans le bon advis et conseil de M. le ma- 
reschal de Vieilleville, il n’y auroit devant ceste 
place ung seul Français, de quelque religion 
qu'il puisse estre ; mais s'estant ces deux armées, 
par cy-devant ennemies, ainsi unanimement 
joinctes, et que c'est de son invention, il est 
plus que raisonnable qu'il y assiste et qu'il m'y 
face un signalé service; ordonnant, puisque 
vous y êtes en personne, qu'il commande en 
l'armée en vostre absence, estant le principal 
motif de ceste assemblée. Mais si vous n'y eus- 
siez esté, vostre fils de Montmorency et luy y 

eussent commandé ensemble, et soubs un 


; mesme pouvoir. Or Dieu vous doint bien faire; 


je m’en retourne à Fescamp , vous laissant toute 
puissance et authorité absolue de capituler, ar- 
ticuler, transiger et parlementer, comme sur- 
intendant-general de tout mon estat et con- 
nestable de France, sans qu'il vous soit besoing 
d'envoyer devers moy pour la conclusion de 
quelconque difficulté qui puisse survenir entre 
vous et mes ennemis ; et tiens pour ferme, ar- 
resté et valable tout ce que vous en ordonnerez, 
comme si ma parolle et mon seing y avoient 
passé. Et incontinent que le grand-maistre de 
l'artillerie, le sieur d'Estrée, sera venu, com- 
mencez à mettre la main à l’œuvre, et m'adver- 
tissez de tout : et adieu. » 


CHAPITRE XXVII. 
Le connestable fait sommer les Anglais de rendre le Havre. ` 


Monsieur le connestable cogneust bien par 
ces parolles que la faveur de monsieur le ma- 
reschal n’estoit pas petite, veu mesme la peine 
que sa majesté avoit prise de l'accompaigner au 
camp et l’instaler en sa charge par ce pouvoir 
verbal ; et ne luy sceust dire aultre chose, mais 
fort maigrement , qu'il estoit le très-bien venu, 
le priant de regarder ensemble et faire ung bon 
service au roy. Mais monsieur le mareschal re- 
partit incontinent sur ceste parolle , disant qu'il 
estoit là venu , non pas pour compaignonner, 
mais pour suyvre et obeyr à ses commande- 
ments et de M. le mareschal de Montmorency 
son fils, estant plus ancien mareschal que lui; 
et que tous deulx ne luy commanderont jamais 
chose, pour hasardeuse qu'elle soit, qu'il ne 
leur fasse paroistre , par la diligence qu'il y fera 
au mespris de sa vye, l'extresme desir qu'il a 
de meriter leurs bonnes graces. Langaige que 
monsieur le connestable eust trés-agreable; en 
faveur duquel il luy donna son quartier tout 
joignant le sien, pour tousjours plus en main 
conferer ensemble ; aussi qu'il avoit veu beau- 
coup de gentilshommes d'honneur et de marque 
à sa suycte , qu'il cognoissoit quasi tous, comme 
MM. d'Espinay, de Duilly, gendres de mon- 
sieur le marechal, M. de Thevalle son neveu, 
les sieurs Dorvaulx, de Chazé, de Thuré, La 
Vieuville, de Pezé, de Montbourcher, de Cra- 
pado, de La Tour, de La Plesse et Crambault, 

dé La Barbée, de La Platriere, de Fontenay 
aultrement des Moulins, et plusieurs aultres 
qu'il vouloit favorablement loger et accommo- 
der; car il y en avoit qaelques-ungs qui appar- 
tenoient à de ses plus proches. 

Or, estant le tout si bien rangé et ordonné, 
ét M. d'Estrée venu, monsieur le connestable 
.Commencea $a charge, commandant de tous cos- 
tés ce qui estoit necessaire pour execution de 
l'éntreprise : entre aultre, que son fils et M. le 
mareschal de Vieilleville coucheroient alternati- 
vement à la tranchée qui estoit conduicte le 
long du rivage de la mer, vis-à-vis du boulevart 
Saincte Addresse. Et commencea M. le mares- 
chal de Vieilleville sa nuictée , durant laquelle il 
s'apperceust que la mer avoit comblé le fossé; 
ce qu'il remonstra le matin à monsieur le con- 
nestable, et qu'il s'en faisoit fort d'en vuider 
l'eau; de quoi il le pria trés-instamment, et d'y 
faire travailler; car les Anglais, se fyants en 
céste profondeur de mer, avoient negligé de 
remparer ceste muraille, qui estoit très-foible. 
Et estant le tout epuisé, monsieur le connes- 
table s'en alla loger en une maison de gentil- 
homme nommé Vytenval ; et le lendemain, sur 
lés sept heures du matin, vint à ladite tranchée, 
ét par son trompette fit sommer les Anglais de 
tendre le Havre au roy, à qui il appartenoit; 
leur faisant entendre qu'il estoit accompaigné 
de tant de gens de bien, qu'il s’asseuroit qu'ils 
he le sauroient deffendre; et qu’estant forcés, 
il n’estoit poinct en sa puissance de leur saulver 
la vie. 


CHAPITRE XXVIII. 
Réponse des Anglais à cette sommation. 


À ceste sommation, le comte Warvich envoya 
le millort Paulet devers monsieur le connestable, 
lay faire ceste responce, que la royne leur mais- 
tresse les avoit mys en la place pour la garder, 
et qu’ils y mourroient tous plustost que de la 
rendre sans son exprès commandement. Sur 
quoy M. le mareschal de Vieilleville replicqua 
incontinent, disant : « Resolvez- vous doncques 
de bientost mourir; car nous avons en nostre 
armée plus de cent capitainnes et de six mille 
soldats francais qui estoient de vostre religion, 
et qui scavent par conséquent tous vos secrets , 
lesquels ont juré au roy leur souverain seigneur 

de mourir ou de luy faire rendre ce que par 
leur rebellion ils luy ont fait perdre; et sur ce 
serment , il leur a esté deffendu, sur peine de la 
hart, de prendre ung seul de vous à mercy, mais 
de vous faire tous passer par le fil de l'espée. 
Qu'attendez-vous donc, povres miserables, car 
le differend de la religion est vuidé par l'edict 
qu'il a pleu à sa majesté fort gratieusement leur 
accorder ? » Et sur ceste parolle, parurent, 
comme chose apostée , les sieurs d'Andelot , les 
capitaines Monyns et Poyet, tous deux lieute- 
nants de deux compaignies colonnelles dudit 
sieur d'Andelot, avec soixante soldats lestes et 
mieulx accoustrés , sans oublier la bonne myne, 
aultrement la piaffe soldatesque : qui estonna 
merveilleusement ledit millort Paulet et le mil- 
lort Lethon , qui estoit sorty semblablement de 
la ville pour participer en ce colloque. Et, sur 
cest esbahissement, le millort Lethon attacqua 
M. d’Andelot de telles paroles, qu'il trouvoit fort 
estrange qu’estant tous deux d'une religion, et 
qui avoient combattu ensemble par mer et par 
terre pour la manutention d'icelle, se dussent 
trouver là pour s'entrecouper la gorge. A quoy 
M. d’Andelot respondit que , tout ainsi qu'ils es- 
toient dans le Havre par le commandement de 
leur royne pour le garder, il estoit aussi devant 
par le commandement de son roy pour le re- 
prendre comme à luy appartenant ; et tous les 
Francais , tant d’une que d'aultre religion, creve- 
ront le plustost qu'ils ne le reprennent ; et le con- 
seilloit d'en advertir le comte de Warvich ; «car, 
s'il est repris par force, il ne peult faillir, vous 
estes tous condampnés à la mort, nous estant 
deffendu, sur peine de la vye, d'en prendre ung 
seul d’entre vous à mercy ny prisonnier, comme 
vous a très-bien faict entendre M. le mareschal 
de Vieilleville. » 

Ce langaige estonna fort le millort Lethon, 
à quoy ayda beaucoup l'arrivée de messieurs les 
mareschaulx de Brissac et de Bourdillon, qui 
voulurent participer en l'honneur de ceste prise, 
de veoir ung connestable et quatre mareschaux 
de France devant ladite ville , qui estoit assiégée 
par mer et par terre. 

Mais M. le mareschal de Vieilleville dist à 
monsieur le connestable que c’estoit trop par- 
lementé , et s'il ne luy plaisoit pas donner congé 
à ces Anglais, et commander que les deffenses 
de la tour du Quay soient furieusement battues. 

Ce qui fat en toute diligence, le reste du jour, 
executé; et semblablement le samedy, dès la 
diane, on tira gfand nombre de canonades à 
travers la porte de la ville. 

Ce qui estonna les Anglais, avec une extresme 
crainte qu'on ne leur ostast leur retraite; qui 
leur fist mettre le feu en deux moulins à vent 
qui y estoient; et commencerent à abandonner 
ladite tranchée et palissade , au grand contente- 
ment de nos soldats, lesquels s'advancent de 
furie et se saisissent d'une tour qui éstoit au 
bout de ladite palissade, et s'y logerent, encores 
qu'il y fist fort chatouilleux; car M. le mares- 
chal de Vieilleville eust une harquebusade sur 
son casque qui ne fist que /rayer, le maistre- 
de-camp Richeliea une autre en la jambe, et 
douze soldats tués, 

Mais mondit sieur le mareschal fist inconti- 
nent eslever une plate-forme joignant ladite pa- 
lissade, où il fist placer quatre pieces d'artillerie 
dès le soir, qui les fist bien retirer. Et demeu- 
rèrent par ce moyeh toute la tranchée et palis- 
sade libres à nostre armée; qui redonda à la 
grande honte des ennemys, de nous avoir quicté 
én si peu d'heures si grand avantaige ; qui fài- 
soit bien juger de quel estonnement ils avoient 
le cueur saisy, et qu'ils ne soustiendroient aul- 
cun assault quand la bresche sera faicte raison- 
nable; aussi; qu'ils cogneurent , par ceste prise, 
que devant deux jours l'entrée du port leur se- 
roit interdicte , qui estoit leur totale ruyne, en 
logeant trois canons au bout de la jectée ; à quoy 
on ne faillit pas, par la diligence de mondit 
sieur le mareschal. 


CHAPITRE XXIX. 
L'artillerie ayant fait brèche, les Anglais capitulent. 


D'aultre part M. d'Estrée, accompagné du 
séneschal d’Agenois et du sieur de Gaillac, fist 
diligence de mettre son artillerie en batterie au 
mesme endroict que M. le mareschal de Vieille- 
ville avoit faict épuiser, comme nous avons dict; 
dont la muraille de ce costé-là , en moins de six 
volées ‘de huict canons, fast du tont renversée 
et comme mise en poutdré : qui fust cause que 
les Anglais entrerent en composition; et de- 
manda le comte de Warvich que M. le mares- 
chal de Vieilleville en fast, parce qu'il le cog- 
noissoit seigneur debonnaire, amateur de la 

vertu et de l'équité, et qu'en plusieurs voyaiges 
qu’il avoit faicts en Angleterre, il avoit toujours 
esté jugé et recogneu pour tel. Mais monsieur 
le connestable luy fist response assez fierement 
qu'il n’y avoit en tout le camp ame vivante qui 
eust puissance de luy rien accorder ou refuSer 
que luy, et qu'il se diligentast de se resouldre , 
où qu’il alloit faire enfoncer la bresche ; et qu'il 
fasse estat de mourir, s’il ne veult passer les ar- 
ticles qu'il luy envoye. A quoy le povre comte, 
ayant la mort au cueur, fort volontairement 
s'accorda. 

Voylà la fin de ce siege, où il ne se fist pas de 
grandes armes ; et en eusmes fort bon marché, 
car nous n'y perdismes pas quarante hommes, 
tant à cause de ceste vuydange industrieuse que 
fist M. le mareschal de Vieilleville au boulevard 
Sainte Addresse, que pour la grande famine qui 
estoit dedans le Havre, secondée d'une fort hy- 
deuse contagion ; et de sorte que, ayant mon- 
sieur le connestable instalé en la place, lieute- 
nant pour le roy, le capitaine Sarlaboz avecques 
six enseignes, il y perdit en moins de quinze 
jours cent trente-six soldats. Ledit siege com- 
mencea le jeudy 22 de juillet, et fat reduicte la 
place en l’obéissancé du roy le 2 d'aoust ensuy- 
vant 1563. 

H tardoit fort à monsieur le éonnestable qu’il 
allast trouver leurs majestés pour leur annoncer 
łe premier cette heureuse reduction , retenant 
toujours M. le mareschal de Vieilleville , de 
crainte qu'il ne previnst ; car de toutes choses qui 
se faisoient en ce siege il envoyoit Thoré et Metu, 
ses deux plus jeunes enfans, en advertir leurs 
majestés; et les attribuoit par son commande- 
ment à M. le mareschal de Montmorency, leur 
frere, quelquefois à eux-mesmes; qui estoit 
frauduleusement desrober à M. le maresehal de 
Vieilléville ses fatigues et mérites. Mais leurs 
majestés estoient adverties de la vérité dé toutes 
choses et de ceulx qui y avoient hasardeusement 
fait plus de devoir. 

Enfin, il trouva leurs majestés à Franquetot , 
qui est à my-chemin du Havre et de Fescamp; 
et commanda à son fils le mareschal de Mont- 
morency de leur presenter les articles signés 
du comte de Warvich ; lequel ne s’oublia pas, car, 
les presentant , prononcea telles parolles: « Voila, 
sire, le fruiet du labeur de monsieur lecomestable 
mon pere et de moy; il plaira à vos majestés 


780 MÉMOIRES SUR 


l'avoir agréable et remercier Dieu avecques nous 
de ce que luy et moy, ny pas ung de mes freres, 
encores que nous nous soyons fort hasardeuse- 
ment exposés à tous perils et dangiers, il luy 
aict pleu nous saulver la vye et la conserver pour 
une aultre occasion, quand elle se presentera, 
pour vostre très-humble service, sans aulcune 
apprehension d'emprisonnement , de blessure ny 
de mort. » 

Leurs majestés prindrent ces articles et les 
firent lire tout hault et publiquement. De quoy 
toute l'assistance se contenta et loua Dieu. Mais 
la pluspart ne se pouvoit taire de ce qu'il avoit 
oublié M. le mareschal de Vieilleville en sa ha- 
rangue; car ils scavoient tous, comme y estants, 
les devoirs et diligences hasardeuses de l'ung et 
de l'aultre, et auquel des deux ceste reduction 
estoit la plus attribuable. 


CHAPITRE XXX. 


Le mareschal de Vieilleville se présente au roi et à la reine- 
mère , qui, après avoir loué sa valeur, lui permettent d'aller 
à sa maison de Durestal. 

Quand toute la connestablye se fust ainsi ras- 
sasiée du vent de ses louanges, et retirée, M. le 
mareschal de Vieilleville se présenta devant leurs 
majestés, qui se prindrent à rire, luy disant 
que, s'ils croyoient ceulx de Montmorency, son 
voyaige eust esté fort inutile et n'eust de rien 
servy ; car ils ont tout faict , tout pris , tout com- 
battu et tué. «Mais je sçai bien, dist le roy, à 
qui de droict l'honneur en appartient ; et pouvez 
croire, monsieur le mareschal , que vous y avez 
une fort bonne et grande part, voire la meilleure; 
car je scey, pour tout certain et de très bon lieu, 
que, sans vostre valeur à la saillye que firent 
les Anglais, où vous vous trouvastes des pre- 
miers pour eschauffer nos soldats , et à la prise 
de la tour du Quay, où vous fustes en dangier 
de mort , et semblablement sans vostre indus- 
trie au boulevart Saincte-Adresse, et le brave 
langaige que vous tinstes aux millorts Paulet et 
Lethon , nous ne serions pas peult-estre dedans. 
Et il fault que je vous dye, mon mareschal (ainsi 
l'appelloit-il ordinairement, car il l'avoit créé 
tel comme par force, ainsi qu'il se veoid au pre- 
mier chapitre de ce livre), que je ne vous ay 
jamais donné charge dont vous ne vous soyez 
fort dignement acquicté : et demeure très-con- 
tent de vos actions. » 

A quoy la royne sa mere adjousta que c'estoit 
grand dommaige qu'il n'y en avoit pour le moins 
une demye douzaine de ses semblables au ser- 
vice de ceste couronne, pour mieulx et plus 
fidelement conduyre toutes choses, n'estant ava- 
ricieux, ambitieux, concussionnaire ny pillard , 
et qu'il ne devoroit point son maistre par l'im- 
portunité de dons, de presents ou de recom- 
penses; aussi ne le trouvoit-on gueres sur les 
registres de l'espargne, comme plusieurs aultres 
et des plus grands. 

Toute l'assistance , en laquelle il y avoit quatre 
oucing seigneurs, fust resjouye de telleslouanges 
(horsmis quelques connestablistes), disant tout 
hault que leurs majestés estoient advertyes du 
vray succès de ceste reduction , et qu’à la vérité 
M. le mareschal de Vieilleville y avoit aydé et plus 
faict que pas ung , au grand hasard de sa per- 
sonne. Et commanderent leurs majestés , tout en 
l'instant, de inscrire le nom du mareschal de 
Vieilleville en l'accord des articles premier que 
de le faire imprimer; car il n'y estoit aulcu- 
nement mentionné, mais seulement le connes- 
table, son fils le mareschal , Thoré et Meru, ses 
deulx aultres enfants; Estrée, grand maistre de 
l'artillerie ; et le comte de Warwich avec trois 
aultres millorts anglais; et Pelleban, secretaire 
d'estat de la royne d'Angleterre. 

M. le mareschal de Vieilleville remercya très- 
humblement leurs majestés de telles louanges 
non-seulément, mais de ce qu'elles l'avoient 
tant honoré que de conserver son bon droict en 
chose de si grande importance, offrant, devant 
elles et toute la compaignie là présente, de com- 
battre tout homme, fust-il Roland, qui voulust 
maintenir avoir faict en ceste reduction du Havre 
plus de devoir, de services et de périlleuses en- 
treprises, nuict et jour, que luy; mais il se con- 
tentoit que leurs majestés en sceussent la vérité, 
qui estoit toute la recompance qu'il en esperoit. 
Et là-dessus il demanda congé de se retirer en 
sa malson, puisqu'il ne se presentoit affaire 
quelconque qui le dust retenir davantaige. Ce 
que le roy luy accorda, saichant qu'il y avoit 
plus de trois ans qu'il en estoit absent, encores 
que sa majesté y eust ung grandissime regret, 
car elle le desiroit tousjours auprès de sa per- 
sonne, se sentant bien fortifiée de sa presence, 
à cause de ses vertus, valeur, et de son prudent 
conseil en toutes choses, 

Avecques doncques ce contentement, monsieur 
le mareschal s'en retourna en sa maison de Dures- 
tal, suivy de toute sa valeureuse et fort excel- 
lente trouppe de noblesse cy-dessus mentionnée; 
laquelle il retint environ quinze jours, où les 
bonnes cheres ne furent poinct espargnées, ny 
semblablement la despencequi estoit très-grande, 
car tous les seigneurs et gentilshommes ses voi- 
sins le venoient visiter en grand nombre, pour 
le long temps qu'ils avoient esté privés de sa pre- 
sence. Et au departyr il n’oublia les remercye- 
ments à sadicte leste trouppe, condignes à leur 
fidelle assistance ; qui se retirerent très-contents 
et satisfaits de l'honneur qu'ils avoient receu à 
sa suicte, en ce, principalement , qu'il les avoit 
presentés et fait cognoistre au roy, la majesté 
duquel en print la pluspart à son service, et les 
fist coucher sur l'estat de sa maison en grades 
dignes de leurs extractions et merites , selon les 
recommandations et recits qu'en avoit faicts à sa 
majesté mondict sieur mareschal. 

Ainsi monsieur le mareschal fust bay fort long 
espace de temps dedans le pays, visitant en son 
rang les gentilshommes signalés et seigneurs les 
plus esloignés de sa maison, les ungs parants, les 
aultres de toute ancienneté, grands et confede- 
rés amys; qui furent ravys d'aise et de conten- 
tement de le veoir en leurs maisons , entre aultres 
M. et madame de La Roche-sur-Yon, qui luy 
firent ung recueil merveilleux, et le traicterent 
en leurs maisons de Beaupreau, de Mortaigue 
et de, Chemillé, aultant magnifiquement qu'il 
est possible , l'espace de huit jours. 


CHAPITRE XXXL 
Le mareschal de Vieilleville est appelé à la cour. 


Après ces visites angevines, il alla veoir mes- 
sieurs de Rohan, de Rieux, de Chasteauneuf, 
de Laval, d’Asserac, d'Acigné, et une infinité 
d’aultres seigneurs de Bretaigne , qui furent ex- 
tresmement resjouys de le veoir et carresser ; re- 
servant pour la dernière visitation celle de 
M. d'Espinay pere, de M. le marquis d’Espinay 
son gendre, qui fut le comble des excellentes 
cheres et de toute resjouissance ; car les seigneurs 
dessus nommés n’eussent pas davantaige traicté, 
honoré ny faict plus magnifique recueil à ung 
prince du sang, que celuy dont ils userent en 


son endroict , jusques à faire jouer l'artillerie en À 

leurs chasteaulx à son arrivée, tant l'aymoient 
et avoient en grand estime. Aussi estoit-il fort 
officieulx à tous, ausquels il faisoit parroistre et 
gouster le grand credit qu'il avoit auprès du 
roy, quand ils s’addressoient à luy pour leurs 
affaires, de quelque difficulté ou importance 
qu'elles fussent, estants pour la pluspart casa- 
niers , et suyvants plustost leurs plaisirs en leurs 
maisons , que les guerres, la cour ny quelcon- 
que aultre voyaige; car ils s'enyvroient telle- 
ment de leurs grandeurs, richesses et nombre 
de nobles subjects, qu'il leur sembloit devoir 
estre plustost courtisés que de faire ceste sub- 
mission aux aultres , ny despendre leur bien à la 
suicte des roys, avec mille incommodités. 

Cependant en ces alternatives visitations trois 
mois entiers se passerent; puis s'en revint 
deux aultres siennes maisons sur les marches 
d'Anjou et de Bretaigne, nommées la Berar- 
diere et Sainct-Michel-du-Bois, où il séjourna 
encores deux mois, ayant avec luy madame la 
mareschale et mesdames leurs filles , messieurs 
d’Espinay pere et fils. Il ne fault demander, 
encores moins doubter, si les bonnes cheres con- 
tinuèrent ; car M. le prince de la Roche-sur-Yon, 
M. le ducd'Estampes, M. de Gyé, lieutenant gene- 
ral au gouvernement de Bretaigne, les sieurs de 
la Henodaye et de Montsoreau, avec tant d'aul- 
tres seigneurs qui ne l'avoient encores veu depuis 
son retour, le vindrent visiter, et y firent leur 
neuvaine à tour de rolle, durant lesquelles, 
courses de bagues, combats à la barriere et 
aultres exercices de noblesse n'y furent oubliés 
ny espargnés. 

Mais le roy, qui s'ennuyoit très-fort de l'ab- 
sence de monsieur le mareschal , ne se pouvant 
passer si long-temps sans jouyr de l’usufruict de 
son saige conseil ny de la valeur de ses armes, 
mesme aux affaires d'importance qui se presen- 
toient , car la rupture de la paix estoit agitée par 
quelques seditieux des deux partys, l'envoya 
querir en diligence en son chasteau de Dures- 
tal, pour soigneusement regarder, selon sa pru- 
dence accoustumée, à la consequence d'ung tel 
remuement, qui ne pouvoit estre que trés-per- 
nicieux au bien et conservation de sa couronne, 
de tout son estat et de sa reputation; qui 
estoient les propres et mesmes mots des lettres 
de sa majesté. 

Lesquelles receues , il fut extrêmement fasché 

en son Ame, appellant tous ceuix, quels qu'ils 
fussent, trahistres et perfides , qui avoient mys 
en ayant, favorisé, consenty et adheré, en 
quelque sorte que ce fust , à une telle, si mes- 
chante et ruyneuse proposition, au lieu de la 
rejecter comme la peste et la manifeste subyer- 
sion de tout le royaume, qui desjà commen- 
çoit à se remettre , par le benefice de la paix, en 
sa premiere et fleurissante splendeur, oubliant 
ses précédentes ruynes. Et print monsieur le 
mareschal si à cueur ceste desastreuse nouvelle, 
qu'il en fust fort malade ; mais son intime affec- 
tion au service de l'honneur et contentement du 
roy son bon maistre, forcea de telle façon sa 
maladie, que, après le vingtiesme jour de la 
lettre receue , il s'achemina , entre mort et vye, 
pour suyvre le commandement de sa majesté. 

Arrivé qu'il fust à la cour, qui estoit à Fon- 
tainebleau , il s'enquist secrettement , premier 
que de se presenter au roy, de M. de Villennes, 
aultrement Bourdin, l'un des quatres secretaires 
d'estat, fort affectionné à son service et très- 
consommé aux affaires d'estat, de quel esprit 
estoit procedée ceste très-inique ouverture : qui 
ne l'en pust aultrement resouldre, fors par luy 
dire qu’il avoit opinion que l'animosité de mon- 
sieur le connestable l'avoit mise en avant ; qui 
creyoit en son ame de ce que sa majesté ne 
l'avoit par recompencé ny d'honneur py de bien- 
faicts, selon son mérite prétendu, pour la ré- 
duction du Havre; et que, la chose bien dis- 
putée au conseil par plusieurs fois, on avoit 
quasi conclu à Ja rupture de la paix, soubs ung 
faux pretexte, qu'il ne falloit pas tant laisser 
regner les Anglais, qui n’estoient qu'une poi- 
gnée de gens en France; et que ledict connes- 
table se faisoit fort d'invahir leur royaume et 
les exterminer du tout; et que l'on en devoit 
retirer l'ambassadeur de France, et donner 
congé au leur qui est en ce royaume, qui ne 
sert que pour espier nos actions. 

Monsieur le mareschal lui demanda si, pour 
exterminer les Anglais, il falloit rompre la paix. 
«Quy, respondit Villennes; car Tung necessite 
l'aultre et le force et attire après soy, d'aultant 
que les huguenots de ce royaume n’endureront 
jamais que l'on ruyne le royaume duquel leur 
viennent les deniers et les forces; et les Anglais 
employeront le verd et le sec pour entrer en la 
France, soubs la faveur de plus de quarante 

mille Français, qui leur ouvriront villes, ports, 
havres et tous passaiges terrestres et maritimes, 
Et pour vrai nous sommes au vrai periode de 
toute perdition et malheur, si Dieu ne destourne 
son ire de dessus nous; car, pour ne yous en 
mentir poinct, monsieur le connestable est fort 
arresté en son opinion, qui est merveilleuse- 
ment favorisée de ses enfants et neveux, qui 
sont les premiers de ce royaume, des deux partis 
comme yous sçayez; et desjà tient-on pour cer- 
tain que le cardinal de Chastillon est en Angle- 
terre pour y negocier quelque meschanceté , 
sans pouvoir descouvrir, ny par nostre ambas- 
sadeur ny par agent secret que nous y ayons, 
sur quelle intention son voyaige est fondé. De 
quoy sa majesté est en une extrême peine, m’as- 
seurant qu'elle s’en descouvrira entierement à 
vous , comme à ung très-fidele serviteur de tou 
son estat, et qui pourra, par son industrie et 
saige entendement, moderer une grande partie 
de ceste ruyneuse et frauduleuse menée. » 


CHAPITRE XXXII. 


Le roi se plaint au mareschal de Vicilleville de la conduite du 
conuestable, 


Ces propos finis, monsieur le maresehal se 
va presenter au roy, qui fust indiciblement aise 
de le veoir. Et, l'ayant mené en son cabinet, 
commence à luy descouvrir son ennuy, tout pa- 
reil quasi au langaige du sieur de Villennes; ley 
disant que pour ce qu'il n'avoit pas voulu at- 
corder à monsieur le connestable environ dis 
mille livres de rente à prendre et énerver sur le 
plus clair et beau domaine de l’abbaye de Saint- 
Denis, pour joindre et incorporer à sa ville de 
Beaumont-sur-Oise , qu'il veult ériger en duché, 
voisine de ladicte abbaye, où est située sa ma- 
gnifique maison d'Escouan, « me inportunant 
de ceste demande pour Je recompenser des 
grands hasards de sa vie et de ses enfans, et 
des excessives despences qu'il a faictes à la prise 
du Havre-de-Grace, il s'est tellement irrité sur 
le refus que je luy en ay faict, que il publie 
par-lout qu'il est très-necessaire de rompre 
l'edict de paciffication, et qu'il est impossible 
qu'il y aict deux religions en ce royaume ; et, 
pour couvrir sa malice, il tasche à me persuader 
de mettre sus une armée pour aller enfoncer Je 
royaume d'Angleterre. Yous sçavez, monsieur 

le mareschal, le povre moyen d’executer ceste 
folle proposition, et comme il est impossible 
d’en venir à son honneur, veu que tous les ef- 
forts de tant de roys qui m'ont devancé n'en ont 
jamais peu venir au dessus; de sorte que j'en 
suis en une extrème perplexité., Quant à luy, il 
est à Paris, où il anime le peuple par soubs main 
à suivre son intention; et ne laisse cependant, 
par des apostés qu'il a à ma suicte, de faire pro- 
poser en mon conseil ceste rupture de paix ; qui 
m'a contrainet de deffendre que l'on y parlast 
que pour les finances, et pour la particularité 
des parties. » 

A quoy monsieur le mareschal respondit que 
c'estoit une très-bonne et plus que necessaire 
ordonnance ; mais il conseilloit sa majesté d’al- 
ler en toute diligence à Paris, crainte que la 
presence de monsieur le connestable, qui y est 
quasi comme adoré, n’apportast quelque perni- 
cieux remuement aux affaires de sa majesté; es- 
tant ce peuplela trop mouvant, et plus que 
tout aultre du royaume subject et enclin à sedi- 
tion. 

Ge conseil fust receu comme très-utile ; et dès 
le lendemain , de fort grand matin, on partit , 
sans envoyer aulcun fourrier devant. Mais l'es- 
bahissement de tout le monde fust très-grand, 
et principalement de monsieur le connestable , 
de veoir que le roy eust faict le chemin de Fon- 
tainebleau à Paris, où il y a quatorze bonnes 
lieues, en un jour; chose n'ayant jamais esté 
jusques alors pratiquée : et luy fust impossible 
d'imaginer l'occasion d'ung si subit partement, 

Le roy arriva sur les huict heures du soir, 
avec torches et flambeaux, car c’estoit en sep- 
tembre sur la fin; et se logea au Louvre, où le 
coonestable le vint trouver, luy demandant qui 
l'avoit meu de faire si grande traicte avecques 
telles incammodités, A quoy sa majesté respon- 
dit assez froidement qu'il se desplaisoit tapt a 
Fontainebleau, qu'il eust pensé mourir s'il y 
eust encores sejourné le mesme jour. Et lì- 
dessus ledict sieur connestable s'en retourna en 
sou logis, nommé l'hostel neuf de Montmo- 
rency, pour revenir le lendemain prendre son 
ancien logis au chasteau du Louvre. Et s'en alla 
sa majesté soupper, honorant M. le mareschal 
de Vieilleville de sa table : mais ce ne fust sans 
rire à part entr'eulx deux; car ils s’apperce- 
voient bien que ledict connestable estoit sur- 

cueilly d'un grand estonnement: Cependant 
jusques à mipuict on n’oyoit que chariots, co- 
ches, trains et chevaulx arriver, qui reprindrent 
leurs vieulx logis ; mais plusieurs se coucherent 


sans soupper. 


CHAPITRE XXXIII. 


Entretien du mareschal de Vieilleville avec les mareschaux de 
Brissac et de Bourdillon, 


Le lendemain, monsieur le connestable ar- 
rive au Louvre tout emflambé, en plus grande 
compaignie que de coustume; et se trouve au 
lever du roy, ayant tousjours en la fantaisie son 
desseing de rompre paix, et de conclurre à la 
levée d’une armée pour invahir le royaume 
d'Angleterre : mais dès le soir, par l'advis secret 
de M. le mareschal de Vieilleville, il avoit esté 
arresté de ne tenir conseil de trois jours, et 
avoit desjà mondict sieur le mareschal gaigné 
messieurs les mareschaulx de Brissac et de 
Bourdillon, qui n’estoient poinct partis de Paris; 
leur ayant dict que sa majesté trouvoit trés- 
maulvaise et estrange l'intention de monsieur le 
connestable de mettre le royaume en telle com- 
bustion, qui ne pouyoit plus quasi respirer des 
pertes, desolations et ruines passées, et de le 
retirer avec ses poyres subjects en une plus mi- 
serable condition; sa majesté ne pouvoit esti- 
mer ny tenir pour bons et fidelles , serviteurs ny 
affectionnés à sa couronne, tous ceulx qui fayo- 
risoient, adheroient, ou soustenoient une si 
pernicieuse et dampnable oppinion; ains les ap- 
pelloit perfides et ennemis de son repos et de 
tout son estat; de quoy il les avoit bien voulu 
advertir, comme ses plus anciens et parfaicts 
amis , afin qu'ils se gardassent soigneusement 
d’encourir l'indignation de sa majesté : à quoy 
on ne gaigne jamais rien; car.tousjours le 
maistre se trouve contre le serviteur, quelque 
grand qu'il soit, le superieur; les exemples 
passés les pourront faire saiges; et s'il ne les 
aimoit très-cordialement , il ne leur donneroit 
pas cest advis. 

Eulx , qui l'avoient veu soupper à la table du 
roy, jugerent tout aussitost que sa majesté et 
luy en ayoient conféré ensemble , et que sa pa- 
rolle contenoit vérité. Et le remercierent très- 
affectueusement, comme très-bons et très-off- 
cieulx amis qu'ils luy estoient; le mareschal de 

Brissac pour la voisinance de leurs terres et 
maisons en Anjou, et ces sociables et très-hon- 
nestes accointances qui se passerent entr’eulx 
deux à Rouan, plus à plain mentionnées au 
commencement de ce livre; et quant au mares- 
chal de Bourdillon, il avoit esté autrefois fort 
long-temps lieutenant-general de M. le duc de 
Nevers, gouverneur de Champaigne audict gou- 
vernement, voisin et aboutissant celluy de Metz, 
au maniement desquelles charges ils s'entrefai- 
soient mille bons offices et passe-droicts de 
grande importance pour le service du roy, qui 
ne se peurent de l'un ny de l'autre jamais ou- 
blier; et en ceste recognoissance luy protes- 
testerent tous deux, sur leur honneur, de quicter 
ce temeraire party connestabliste , encores qu'ils 
s'y fussent bien avant embarqués sur la pro- 
messe d'y avoir les principales charges, se per- 
suadant , ledict sieur connestable, d'estre lieute- 
nant-general de sa majesté en l'armée, et leur 
en départir; mais qu'ils suivront son advertisse- 
ment, ainsi que Dieu et l'honneur le leur com- 
mandent; et qu'il fault , le tout bien consideré, 
avoir pitié du povre peuple, pour la manuten- 
tion du repos duquel, et de la paix, ils seront 
tous deux des premiers qui y hasarderont leurs 
vies. Et sur la fin de ce collocque des trois ma- 
reschaulx, celluy qui cherchoit de la part de 
M. le connestable Brissac et Bourdillon, les 
trouva sortants de l'antichambre du roy, ayants 
finy leur conference ; qui luy respondirent qu'ils 
s'entreverroient en la chambre de sa majesté; et 
ne daignerent aller en sa chambre. 


CHAPITRE XXXIV. 


Discours du mareschal de Vieilleville au conseil du roi, pour 
lui persuader dobserver et de faire observer l'édit de paci- 
fication. 


Monsieur le connestable estant en la chambre 
du roy avec son fils le mareschal de Montmo- 
rency, attendants toujours l'heure opportune 
d'entrer au conseil, et d'en presser sa majesté, 
comme bruslant en la continuation de sa fan- 
taisie, et ayant les mains pleines de memoires 
servants à cest effect, les mareschaulx de Bris- 
sac et de Bourdillon y arrivent, et bientost 
aprés le mareschal de Vieilleville et quelques 
princes, et nombre de grands seigneurs. Et 
toute ceste truuppe ensemble, M. le mareschal 

de Vieilleville commence 4 parler ainsi, et 
d'une fort brave hardiesse , que le roy eust très- 
agreable : 

«Sire, depuis mon arrivée en ceste ville j'ay 
entendu de terribles nouvelles, desquelles le 
bruict court si grand et de telle furie, que je ne 
scay, encores que je sois en la chambre de vostre 
majesté , si je suis en seureté de ma vie ou non. 
Et fault bien croire que ce murmure sort d'une 
ivroignerie populaire, qui ne sceit pas poiser, 
considerer, ni preveoir les consequences et éve- 
nements des choses; mais seulement je me con- 
tente de mettre en avant sa folle conception, 
après s'estre enyvré à cueur saoul en quelque 
taverne, et ne se soulciant pas beaucoup de ce 
qui en pourra reussir. 

«Et trouvera vostre majesté très-estrange, 
comme aussi fera toute ceste très-excellente 
assistance , ce qui se demeine mais avec grande 
furie par ceste ville; qui est que l'on parle, pour 
le premier poinct, de rompre la paix et casser 
l’edict de paciffication qu'il a pleu à Dieu vous 
inspirer d'accorder à vos subjects d’une et d’aultre 
religion en la ville d'Orleans, par commisera- 
tion qu'il a eue de la ruine de vostre royaume et 
du povre peuple, et commencer la guerre la 
plus cruelle que l'on pourra contre ceulx de la 
religion pretendue, que nous appellons hugue- 
nots. 

«L’aultre poinct, que l’on veult dresser une 
armée pour enfoncer le royaume d'Angleterre. 
Il est impossible d'imaginer, comprendre ny 
penser de quel esprit insensé, voire enraigé, 
peult sortir une si perverse et inconsiderée op- 
pinion, de mettre la guerre dehors et dedans 
vostre royaume , et tout à la fois. Mais si celluy 
qui a tels sinistres desseings en la fantaisie con- 
seilloit d’executer une entreprise après l’aultre, 
encores y auroit-il apparance de suivre sa pro- 
position, et esperance de les effectuer, et en 
sortir avec prouffict et honneur; mais d'em- 
brasser le tout ensemble, le grand Turc ne fust 
jamais si empesché. 

« Là-dessus, sire, il me semble, sauf le meil- 
leur advis de vostre majesté, qu'elle doit faire 
publier par ceste ville, à cry public, sur peine 
de la vie, qu'ame vivante n’aict plus à parler ny 
mettre en avant telles fadaises; et que vous 
voulez resolument entretenir l'edict de paciffi- 
cation accordé en la ville d'Orleans : et en 

oultre, que s’il se trouve quelque homme de 
robbe longue, soit de conseil ou d’aultre vaca- 
tion, faisants ou dressants memoires sur ce sub- 
ject, qui ne servent que pour animer la popu- 
lasse aux massacres et toute sedition , qu'il soit 
privé de son estat, et avecques honte; aultre- 
ment, faictes estat de veoir une inextinguible 
combustion en vostre royaume, en dangier de 
veoir vostre couronne par terre; et ne devez 
partir de ce lieu, que tout ce que je vous ay 
proposé ne soit executé ; qui est le vray chemin 
de vostre repos et de tous vos subjects, de 
quelque qualité qu'ils puissent estre : estant 
contrainct de vous faire ceste remonstrance, que 


je supplie très-humblement votre majesté avoir’ 


agreable, et me pardonner de la hardiesse que 
j'en ay prise, qui n’est à aultre fin que pour ob- 
vier aux inévitables hasards de toute desolation 
et impiété, où ces très-meschants diablesques 
desseings nous acheminent. » 

Monsieur le connestable , ces propos finis, qui 
estoient directement contre ses desseings, et 
offenceoient en quelques poincts son honneur, 
s'advancea de parler; et commenceoit sa repli- 
que, en grande colère; mais toute l'assistance, 
princes et aultres, vont crier tout hault qu'il ne 
se pouvoit mieulx dire, et que la remonstrance 
de M. le mareschal de Vieilleville estoit non- 
seulement très-équitable et fondée en toute jus- 
tice, mais très-saincte et selon Dieu, et qu'il la 
falloit necessairement suivre, et appeller le pre- 
vost de hostel pour la faire incontinent publier, 
et commencer par le palais, toutes les chambres 
assemblées , encores que ce ne soit pas la cous- 
tume; mais aux extremes dangiers il fault user 
d’extremes remedes, et sans aulcune connivence; 
et que le roy le doit estimer et tenir pour trés- 
fidele serviteur et zelateur de son estat, de luy 
avoir descouvert une telle meschanceté. 

A quoy les deux mareschaulx de Brissac et de 
Bourdillon adjousterent qu'ils y tiendront la 
main jusques au dernier soupir de leur vie; et 
quil estoit necessaire de faire ung aultre de- 
voir, que leur compaignon le mareschal de Vieille- 
ville a oublié; qui est de faire la patrouille ceste 
nuict , en armes, par toute la ville, et tuer tous 
ceulx que l'on trouvera à heure indeue , armés, 
par les rues; car ils scavent bien qu'il y a entre- 
prise secrette de massacrer les meilleures mai- 
sons de la ville qui sont de la religion. 

CHAPITRE XXXV. 


Le roi visite les provinces de son royaume, 


Quand monsieur leconnestable eust ouy parler 
ces deux mareschaulx, ausquels il se fioit merveil- 
leusement, il cuyda crever en son ame; car il 
leur declairoit tous ses secrets , desquels le mas- 
sacre estoit le premier; et s'estonna plus qu’il 
ne se peult dire, qu'ils eussent sitost changé de 
volonté et d'affection, veu les advantaiges qu’il 
leur avoit faicts : car Brissac devoit mener l'a- 
vant-garde de l’armée d'Angleterre, et Bour- 
dillon l'arriere -garde : et cogneust bien qu'il 
estoit descouvert en toutes ses entreprises, et 
qu'il avoit mis le roy et toute la cour contre luy. 
Qui fut cause qu'après disner il se retira en son 
hostel de Montmorency, où il fust, où il faignit 
estre cinq ou six jours malade, esperant que le 
roy le viendroit visiter. Mais, frustré de son 
esperance , il s'en alla à Escouan plus mort que 
vif; et se relaissa de toutes ses vaines et ambi- 
tieuses entreprises, et en jecta tous les me- 
moires au feu , comme par desespoir. 

Voilà comment, par l'industrie et très-saige 
conseil de M. le mareschal de Vieilleville , toutes 
ces entreprises pernicieuses , enflées de cruauté 
et d’ambition, devindrent nulles, et Paris, 
voire tout le royaume, delivré et affranchy de 
toute ces angoisses et tribulations. De quoy il 
receust des gens de bien une infinité de louanges 
et de benedictions. Gependant on fist toute dili- 
gence, par lexprés commandement du roy, 
d’executer tout ce qui avoit esté proposé par le- 
dict sieur mareschal, et les patrouilles continuées 
et executées en si grande rigueur, que homme 
vivant, de quelque qualité qu'il fust , n’eust osé 
sortir de son logis aprés soupper, ny se pourme- 
ner par les rues; car dés les premiers jours de 
ladicte patrouille, il en fust tué plus de qua- 
rante, a la furie; et quelques-ungs des princi- 
paulx mutins qui avoient animé ledict sieur 
connestable à ceste meschante entreprise, le 
furent semblablement en leurs maisons, et trou- 
vés pendus aux fenestres, affin d'intimider le 
peuple, qui changea bientost, par grande 
frayeur, d'oppinion. 

Mais, quant à la penderie, les conjurateurs 
ayant descouvert qu'elle se faisoit par le com- 
mandement des mareschaulx de Brissac et de 
Bourdillon , ils scamperent jour et nuict, qui 

50 


786 


MÉMOIRES SUR VIEILLEVILLE, 


[1566] 


par la Seine, qui à cheval, qui à pied, pour se | Ainsi se passerent deux bonnes années en toute 


saulver : car il leur souvenoit bien que les sus- 
dicts mareschaulx , qui estoient les premiers du 
conseil de monsieur leconnestable, avoient laliste 
des principaulx qui avoient juré la mort de plus 
de trois cents hommes de la ville , et la confisca- 
tion du pillage, signée de monsieur leconnestable. 

M. le mareschal de Vieilleville, pour ne laisser 
rien imparfaict, conseilla au roy de ne partir de 
Paris jusques à ce que sa majesté eust veu toutes 
meschancetés finies; qui ne pouyoit faillir à 
lestre bien-tost , veu le beau commencement et 
la retraicte honteuse de leur chef. «En quoy 
toutesfois, disoit-il, ne se fault fier; car bien 
souvent on recule pour mieux saulter.» Et le 
supplia de sejourner au moins trois bons mois, 
s'asseurant qu'en si brief espace de temps le 
tout sera ensevely ; car il voyoit toute la ville de 
Paris en fievre. 

À quoy sa majesté s'accorda fort volontaire- 
ment, voyant ung si heureux succès de tout ce 
qu'il luy conseilloit ; ne se pouvant trop contenter 
de ses signalés services et de son très-saige con- 
seil, et de ce qu'il avoit rivé si bien les cloux au 
connestable, gaigné semblablement avec une si 
prompte dexterité les mareschaulx de Brissac et 
de Bourdillon, aussi de l'avoir faict sortir de 
Fontainebleau en si terrible, et non accoustumée 
de tout temps, diligence; que, s'il y eust failly, 
il eust trouvé sa bonne ville de Paris en feu et 
en sang en moins de quinze jours. 

Voyant doncques ce resolu sejour, la royne 
mere et toutes les dames qui n’avoient pu faire 
ceste grande course de venir en ung jour de 
Fontainebleau à Paris, s'y rendirent en deux 
jours et demy. Et durant tout ce temps, on ne 
parloit nullement de sedition, mais de toute 
amitié, et surtout de l’entretenement de la paix; 
si bien que, par les advis et moyens susdicts , la 
France demeura en bien fort tranquille repos. 
De sorte que tout le monde, sans fin, louoit 
Dieu et benissoit celluy qui leur avoit, par son 
bon conseil, moyenné ung si grand bien. 

Estant les choses si bien acheminées à toute 
concorde et fraternelle union, M. le mareschal 
de Vieilleville conseilla sa majesté de se pourme- 
ner par son royaume, et se faire recognoistre à 
son peuple, en faisant ses entrées en quelques 
villes, sans s’esloigner de Paris de plus de vingt 
lieues en rond. Ce qui fut aussi-tost execute. 





resjouissance et tranquillité. 

Et parce que de jour en jour toutes choses 
prosperoient de bien en mieulx, et que sa ma- 
jesté en avoit ordinairement advis par la royne 
sa mère, qui estoit demeurée à Paris avecques 
bonnes et fortes gardes, sadicte majesté se dis- 
pensa de passer les limites de vingt lieues à la 
ronde de Paris; car elle visita trois ou quatre 
provinces , non sans une indicible resjouissance 
de toutes les villes et peuples par où elle passa, 
les honorant de son entrée, ne s'estant jamais 
veu une si belle et si grosse cour à sa suite. Car 
les princes du sang et aultres grands seigneurs 


. y accouroient de toutes parts; et faisoit mer- 


veilleusement ban veoir une très illustre com- 
paignie, qui nespargnoient nullement la des- 
pense en somptuosité d'habits pour honore 
leur roy et souverain seigneur, ny semblable- 
ment de table pour traicter à maison ouverte 
tous ceulx qui s'y vouloient presenter. En quoy 
M. le mareschal de Vieilleville fust remarqué 


| pour l'un des premiers en toute magnificence, 


et fort bien secondé par messieurs ses compai- 
gnons, de Brissac et de Bourdillon. 


CHAPITRE XXX VI. 


Retour du roi à Paris, — Désintéressement du mareschal de 
Vieilleville. 


Après toutes ces resjouissances et allaigres- 
ses , le roi s'en revint à Paris, où il sejourna 
encores ung mois, et de-là à Fontainebleau; et, 
sur son partement audict lieu , M. le mareschal 
de Vieilleville luy demanda congé de s’en aller, 
puisque toutes choses estoient ainsi asseurées et 
paisibles. Qui lui respondit qu'il ne le lui pou- 
voit reffuser; mais il s'esbahissoit merveilleu- 
sement qu'il ne luy demandoit aulcune recom- 
pense des excessives despences qu'il avoit faictes 
à sa suicte, Mais monsieur le mareschal repartit 
que tandis qu'il auroit des terres à vendre, ilne 
l'importuneroit jamais de telles choses, n'ayant 
faict que son devoir, saichant aussi les très- 
grandes affaires desquelles il estoit chargé. 
«Je coynois, dist alors sa majesté, que l'oppi- 
nion de la royne ma mere est très-veritable , que 
vous n’estes poinct de ceulx-là qui devorent 
leurs maistres par l'importunité de recom- 
pances ; mais si faut-il que je y regarde; vous 

asseurant que je ne seray jamais audessus de 
mesdictes affaires que ne yous fasse cognoistre 
que vous ne m'avez faict service, ny despendu 
à ma suicte inutilement ny envain, et que je 
n'oublieray toute ma vie vos mérites ; mais je 
vous desiserois bien tousjours auprès de moy ; 
car je me doubte fort que le connestable brasse 
quelque chose en son esprit, et que son mes- 
contentement m'en apporte ung aultre ; car il 
est, à ce que j'entends, fort irrité, qui ne peult 
estre que à mon trés-grand prejudice, daultant 
qu'il s'efforcera de tout son pouvoir de rompre 
la paix. Il est bien en ma puissance, comme vous 
sçavez, mon mareschal, de m'en deffaire en 
moins de demie heure; mais ayant servi le roy 
François mon grand-pere , le roy Henry mon 
feu seigneur et pere, le roy Francois mon frere, 
et moy, aux deux estats de connestable et de 
grand-maistre de France, qui sont les sublimes 
et premieres dignités de tout le royaume et de 
ceste couronne, je le respecte et honore comme 
mon propre pere; et plus-tost mourir que d'at- 
tenter à sa vie; ayant aussi esgard à sa vieil- 
lesse ; mais, pour n'en mentir poinct, il en abuse 
par trop.» 

Sur quoy monsieur le mareschal luy respon- 
dit que telles considerations estoient très-loua- 
bles, et que monsieur le connestable estoit très- 
heureux d’avoir un si debonnaire maistre; aussi 
ne pensoit-il pas encores qu'il soit grand re- 
mueur et fort vindicatif, qu'il vueille attenter 
jusques-là de rompre la paix et remettre le 
royaume en trouble; mais s’il s'oublie tant que 
d'entreprendre de suyvre ses premiers des- 
seings , il gaigera sa vie, encores qu'il ne soit 
prophete ny fils de prophete, qu'il en mourra ; 
et s’il se donne une bataille, sera le premier, 
par ung juste jugement de Dieu , qui y demeu- 
rera pour son salaire d'avoir rompu une si 
excellente faveur du ciel , qui est la paix , que 
Dieu ne donne pas à toutes nations. Et sur ce 
propos , que sa majesté eust fort agréable, il 
print congé d'elle pour s'en aller en sa ville de 
Durestal , donner ordre à ses affaires et y se- 
journer jusques au premier mandement et oc- 
casion qui se presentera d'aller servir son bon 
maistre , et faire sa charge de mareschal de 
France. 

Or, le malheureux destin de la France voulut 
que, tandis que le roy s'esbatoit par son royaume, 

donnant ordre aux affaires estrangieres , ne se 
soulciant plus des domestiques , estant en la 
tranquilité susdicte, monsieur Je connestable 
vint visiter ses bons voisins, messieurs de Paris. 
Il y avoit plus de deux ans qu'ils ne s'estoient 
entreveus, où il fust receu comme le vice-roy de 
France , par tous les estats en general, et cha- 
cun à part. Et se logea , non pas en son hostel 


| de Montmorency , mais vint droictement des- 


cendre au chasteau du Louvre; et sans Ja dif- 
ference des hocquetons des archers de sa garde 
à ceulx des gardes du roy, l'on eust dict que sa 
majesté y estoit logée , tant estoit grande l'af- 
fluence de toutes sortes de gens qui le venoient 
visiter, Et ne fault demander si on remist les 
fers au feu de l’entreprise cy-dessus mention- 
née, et tellement accordée, que devant huict 
jours l'on estoit prest à marcher, et devers Or- 
leans, pour tenir les deux costés de la riviere 
de Loire en telle subjection, que ceulx de la 
religion ne s’entre-fussent pu secourir. 

Mais le prince de Condé, qui avoit esté long- 
temps asseurement adverty des secrettes me- 
nées dudict sieur connestable , et de gon entre- 
prise de rompre la paix, qui fust renversée par 
le bon conseil de M. le mareschal de Vieilleville, 
leur accoursit bien le chemin; car il donna, de 
telle preveoiance, si bon et diligent ordre à ses 
affaires , que, voyant le sieur connestable de- 
dans Paris, et ne doubtant nullement qu'il n'en 
arrivast ainsi, il se va saisir incontinant de la 
ville de Saint-Denis-l'Abbaye, que l'on dict com- 
munement ( en France ); et ses troupes, qui 
estoient par-cy par-là esparses, qui venoient sans 
bruict , le vindrent joindre en moins de deux 
jours et deux nuicts, et se trouva chef d'une 
belle armée, en laquelle estoient l’admiral, An- 
delot, La Rochefoucault , les vidames de Char- 
tres et d'Amiens, les comtes de Sault et de La 
Suze, Esternay, Bouchavannes, et tant d’aultres 
seigneurs , sans oublier Stuard , Escossais , avec 
cing ou six cornettes escossaises qui couvroient 
la ville Sainct-Denis et toute l'estendue de la 
plaine, depuis la croix qui est sur le pavé et la 
chapelle du Landit, et barricadés dedans tous 
les villaiges, qui sont beaulx, grands et bien lo- 
geables. | 

Monsieur le connestable, crevant de ceste sur- 
prise, demeura comme tout interdict, et tout en 
l'iastant contremanda ceulx qui avoient desjà 

pris le chemin de Longjumeaulx; et sort avec 
son gros d'armée, qui estoit infini, car tout 
Paris y estoit , par la porte Sainct-Denis , et se 
campe à La Chappelle; d'où il dispose et or- 
donne de son armée , se saisissant des avenues 
sur l'ennemy les plus nécessaires; et n'oublia 
de mettre gens dedans Montmartre: ce qu'il 
despeschea en moins de jour et demy; puis 
entreprend de forcer Sainct-Denis ou donner la 
bataille. 


CHAPITRE XXXVII. 


Bataille de Saint-Denis. — Les deux partis s’attribuent lhon- 
neur de la victoire. — Mort du connestable. 


Le roy , qui estoit à Chasteau-Thierry , s'en 
retournant de Champaigne, adverty de l'arri- 
vée du connestable à Paris, se diligente d'y 
venir. Mais il eust nouvelle au pont Chalenton 
que la bataille avoit desjà esté donnée, et que 
le sieur connestable s'estoit retiré dedans Paris, 
et blessé à mort par ung Ecossais qui lui donna 
d'une pistolade dedans les reins. Sur quoy sa 
majesté s'escria fort hault, disant : «Ha! ma- 
reschal de Vieilleville, tu avois bien predict ce 
malheur, et que le juste jugement de Dieu en 
feroit la décision. » 

Arrivé que fust sa majesté dedans Paris, il 
n'y cogneust que toute tristesse, larmes et mé- 
Jancolie, à cause de la mort dudit sieur connes- 
table, qui estoit le comble de sa fascherie et 
ennuy , et de ce qu'ils n’avoient peu conferer 
ensemble avant son trepas ; car il eust appris 
de luy beaucoup de secrets par lesquels il se 
fust pu conduire en ceste guerre si précipite- 
ment commencée. Mais ce qui luy despleust 
beaucoup oultre cela, fust qu'il trouva l'hon- 
neur de la victoire en dispute, et que le prince 
de Condé maintenoit luy appartenir , d’aultant 
que le chef son ennemy s'en estoit fuy avec 
plus de mille hommes dedans Paris , et qu'il y 
estoit mort en moins de vingt-quatre heures, 
et beaucoup de grands seigneurs avec luy de- 
dans lechamp mesme de bataille; et qu'ilse retira 
tout à son aise, sans estre poursuivi, à Sainct- 
Denys avecques ses blessés; mais , bien plus, 
qu'il se presenta le lendemain en bataille de- 
yant l'armée ennemie, et qu'il ny eust ame 
vivante des leurs qui osast venir au combat, 
encores qu'ils y fissent alte jusques à midi; et 
un chef ne se peult dire saisy de l'honneur 

d'une journée, qu'il n'aict chassé, deffaict et 
tellement ruyné et achevé son ennemy, qu'il ne 
s'en puisse relever ; et tant s'en fault que cela 
soit advenu, que le matin ils reffuserent la 
bataille ; et ung milliasse d'aultres propos que 
tenoit ledit sieur prince pour tirer le droict de 
son costé. a 

M. le mareschal de Montmorency alleguoit 
d’aultre part que l'honneur luy appartenoit , 
d’aultant qu'il demeura maistre du champ de 
bataille et qu'il eust tout loisir d’enterrer ses 
morts; et que tout le bagaige de ses ennemis 
fust pillé et emporté par les siens, et leurs corps 
demeurés nuds sur la place, aux chiens et oi- 
seaulx : de dire que son armée print la fuicte 
devers Paris avec ung grand spavente , sont pro- 
pos faicts à plaisir; mais y allerent seulement 
ceulx qu'il ordonna pour la conduite de mos- 
sieur le connestable son pere ; il confessoit bien 
qu'il y avoit plus de mille hommes, mais c’es- 
toit pour servir d’escorte à sondict pere ; car il y 
avoit tant de fuyards de l’armée ennemie , que, 
s'ils l'eussent veu mal accompaigné, ils se fus- 
sent peult-estre ralliés et jectés dessus luy et 
sa trouppe, estant petile. 

Sur ces propos, le roy et les mareschaulx de 
Brissac et de Bourdillon ne pouvoient asseoir 
aucun jugement, tant pour l'incertitude des al- 
légations , que pour ce qu'il n’y avoit en la com- 
paignie personne qui n’y fust du party catholi- 
queet suspect en la matiere, et qu'ils ne vouloient 
pas {ollir au plus ancien mareschal de France, 
qui estoit de Montmorency , ce qu'ils pensoient 
à la vérité luy appartenir. 


CHAPITRE XXXVIIL 


Sentiment du mareschal de Vieilleville sur la bataille de 
Saint-Denis. 


Ces disputes et altercations durerent plus de 
deux jours, qui croissoient d'heure à aultre par 
les créances et rapports que l'on envoyoit de 
Paris à Sainct-Denis, soubs passe-port ou avec 
trompettes ; car chacun vouloit tirer le droict 
de son costé. M. le mareschal de Vieilleville , 
qui avoit tousjours gens fideles à la suicte du 
roy et des armées , n’y espargnant nullement la 
despence, fust adverty en toute diligence du 
partement du feu connestable de sa maison de 
Chantilly : lequel print de Durestal le chemin 

des postes par la levée, et vint par Orleans à 
Paris trouver sa majesté , laquelle fust très-aise 
et comme ravye de le veoir, luy disant qu'en 
meilleure occasion ne pouvoit-il arriver; mais 
qu'elle eust bien desiré qu'il fust venu il y a ung 
mois , pour l'asseurance qu'elle avoit qu'il eust 
rompu et diverty, par son prudent conseil et 
déterminées resolutions , le très-grand desastre 
et malheur incomparable qui est survenu puis 
trois ou quatre jours en cest endroict et pays 
durant leur absence. «Encores estes-vous venu 
fort à propos, adjousta sa majesté , pour juger 
et decider d'un poinct qui touche grandement 
mon honneur; car mes ennemys se veulent at- 
tribuer l'honneur et la gloire de la bataille qui 
fut donnée il y a trois jours entre Paris et Sainct- 
Denys, et alleguent pour tout droict de leur 
costé, sinon que mon lieutenant y a esté blessé 
à mort et retiré dedans Paris, fuyant avec 
mille hommes. Demain vous entendrez les rai- 
sons de l'ung et l'aultre party. » | 

Sur quoy monsieur le mareschal respondit 
ainsi : «Il n’est besoing , sire , de remettre au 
lendemain ce qui se peult decider presentement ; 
aussi que vous n’y estes nullement interessé, 
car vous estiez absent lors de la bataille : que 
pleust à Dieu que vostre majesté s'y fust trou- 
vée ! car les respects , les commandements, les 
affections et les combats s'y fussent gouvernés 
et conduits d’aultre façon. Aussi que c'est , à 
mon advis, trop entrepris aux serviteurs, de 
quelque qualité ou authorité qu'ils puissent 
estre , des'assembler et dresser une armée jusqu'à 
donner une bataille, au milieu d'ung royaume , 
sans le congé de son roy ou de l'en advertir. 
Que si leur animosité ne leur eust fait oublier 
ce devoir , vostre majesté , sire, par sa pre- 
sence , eust peult-estre composé les choses en 
toute doulceur , et le sang français n'eust pas 
esté si cruellement respandu. Somme, que je 
maintiens que l'aggresseur a commys crime de 
leze-majesté. et ne s'en sçauroit laver ni excu- 
ser ; car il ne peult ignorer qu'il n’aict mys 
vostre royaume en proye, d'aultant que si les 
estrangiers d'ung et d’aultre party , qui estoient 
en grand nombre, et tous d'une langue, comme 
six mille Suisses, cinq mille reitres et quatre 
mille lansquenets, eussent pris intelligence en- 
semble , ils se fussent jectés sur nos Français 
estant au combat , et les eussent sans doubte 

tous deffaicts ; et par consequent vostre ville de 
Paris effrayée , eust esté saccaigée et ruynée de 
fond en comble , desastre qui eust faict courir 
à vostre majesté une très-horrible et très-dan- 
gereuse fortune. » 


CHAPITRE XXXIX. 


On assemble le conseil pour délibérer si on altaquera une 
seconde fois l'armée huguenote. 


«Mais pour venir à la dispute qui est en ter- 
mes de l'honneur de la bataille, vostre ma- 
jesté, sire, ne l’a poinct gaignée, encores moins 
le prince de Condé. — Qui doncques ? dist le 
roy. — Ce a esté , respond monsieur le mares- 
chal , le roi d'Espaigne ; car it y est mort d'une 
part et d'aultre tant de valeureux seigneurs , 
si grand nombre de noblesse , tant de vaillants 
capitainnes et de braves soldats, tous de la 
nation française, qu'ils estoient suffisants pour 
conquester la Flandres et tous les Pays-Bas, 
pour les réincorporer à vostre couronne, de 
aquelle ils sont autrefois sortis; et sans ceste 
mauldicte rupture de paix (que dampné soit 
qui en est cause ! ), j'avois deliberé de vous in- 
duyre , persuader et quasi forcer à mettre toutes 
ces forces ensemble pour y faire une entreprise; 
qui eust esté le plus mémorable voyage qui aict 
esté faict depuis trois cents ans en France , et 
qui eust perpétué vostre nom à jamais; et en 
fussiez sans doubte venu à vostre honneur, 
car vous n'avez ny mers ny montaignes à passer 
pour enfoncer ce pays-là, auquel le plus com- 
mun langaige dont on use est le français ; qui 
nous eust apporté une milliasse de commo- 
dités.» . 

Ce fust au mareschal de Montmorency à rou- 
gir, par ces parolles et discours, qui estoient 
fondés en toute raison et équité, sans qu'il s'in- 
gerast d'y respondre ny replicquer ung seul 
mot : et n'y eust personne en toute ceste assis- 
tance, qui estoit grande , mesme les princes, 
qui ne louast tout hault la saige prudence et re- 
solu entendement de M. le mareschal de Vieille- 
ville, qui en avoit dict , par grande hardiesse 
et sans flatterie , la pure verité : mesme le roy, 
à la majesté duquel ceste remonstrance estoit 
très-agréable, car long-temps a qu'elle en sça- 
voit la source et le fonds , ne peult dire aultre 
chose, sinon que c'estoit parler en très - fidelle 

serviteur ; et mauldissoit tous ceulx qui se mes- 
lent de faire service à sa couronne en grands 
estats et sublimes charges , qu'ils n'embrassent 
d'ung tel zele la manutention d'icelle , en postpo- 
sant leur ambitieuse affection. Après ces pa- 
rolles elle se retira en sa chambre extrême fas- 
cherie. 

Le lendemain on assemble le conseil pour ad- 
viser les remedes que l'on pourroit applicquer 
en telles et si urgentes necessités, et principa- 
lement si on devoit assieger le prince de Condé 
en son fort de Sainct Denys, ou pour le moins le 
faire resserrer; car son armée, qui estoit com- 
posée de grand nombre d'estrangiers, comme 
dict est, et d’aultant de Français , s'estoit mer- 
veilleusement estendue et eslargie, et tenoit 
ung grand pays ne craygnant pas beaucoup l'ar- 
mée ennemie, l'ayant acculée dedans Paris; et 
bien souvent venoient des coureurs jusques aux 
barrières de la ville, plus par braverie que pour 
en tirer quelque advantaige ou aultre effect ; car 
personne ne sortoit : ainsi estoit-il commandé 
et fort rigoureusement deffendu. 

Toute ceste grande compaignie assemblée, 
où estoit Monseigneur, frere du roy, duc d’An- 
jou; messieurs de Montpensier père et fils, 
qu'on appeloit prince daulphin ; messieurs les 
cardinaulx de Bourbon et de Lorraine, et tous 
messieurs de Guyse ; les quatre mareschaulx de 
France , chancelier, cinq ou six maistres des re- 
questes et secretaires d'estat, n'y estant la 
royne mere , à cause de sa maladie ; sans oublier 
M. de Nevers, et sept ou huict anciens cheva- 
liers de l'ordre. 


CHAPITRE XL. 


Le roi offre la charge de connestable au mareschal de Vicil- 
leville. 


Le roy proposa fort dignement toutes les né- 
cessités de ses affaires , priant l'assistance en ge- 
neral de lui donner conseil en très fidèles servi- 
teurs, sans aulcune passion; car en meilleur 
exemple ne lui pouvoient-ils faire cognoistre 
. le zele qu’ils doivent avoir à la conservation de 
son estat, qui court une fort dangereuse fortune, 
ayant son ennemi campé si près de luy avec 
une grosse armée, comme chacun sceyt. 

«Et parce que le connestable est decédé, et 
qu'il n'y a plus personne qui commande absolu- 

ment en mon absence en ceste armée, j'ay faict 
choix en mon esprit, ajousta sa majesté, de col- 
loquer en sa place le mareschal de Vieilleville , 
et le constitue, crée et establis, en ceste ville et 
grande assemblée, connestable de France, m'as- 
seurant de deux choses : la premiere, qu’il 
scaura très-bien , avec toute valeur et saige en- 
tendement, exercer et conduire ceste charge ; 
l'aultre, qu'il n'y a personne en ceste compai- 
gnie qui puisse ignorer ses merites et les 
grands et signalés services qu'il a faicts depuis 
trente six ans , Soubs quatre roys , en toutes ses 
charges , et faict encores tous les jours à la cou- 
ronne de France : qui me faict bien croire que 
vous aurez tous ceste creation très-agreable. Et 
sur ceste esperance , je vous prie generalement, 
et neantsmoins commande, de luy obeyr en tout 
ce qui concernera mon service : la seule consi- 


deration de lamytié que je luy porte vous y 


doit affectueusement conduire. » 

Ces propos finis, les princes et toute Passis- 
tance, horsmys quelques-ungs, que le lecteur, 
mais courtisan, scaura bien discerner, vont dire 
d'ung commun assentement, et tout hault, que 
cette election estoit fort meurement considerée, 
et qu'entre les mains d'ung plusdigne ny valeu- 
reux chevalier sa majesté ne pouvoit mettre cest 
estat ; et qu'ils luy obeyront très-volontairement, 
non-seulement pour les raisons susdictes , mais 
pour ses signalés merites, dont ils ont tous 
grande cognoissance ; aussi qu'il est de fort il- 
lustre extraction, appartenant à des plus ancien- 
nes maisons de ce royaume, mesme à des prin- 
ces du sang. m 

M. Ie mareschal de Vieilleville sort de sa place 
ct se vient presenter devant le roy, faisant une 
reverence fort basse , jusques à donner d'un ge- 
noil en terre : ung chacun pensoit qu'il allast 
prester promptement le serment à sa majesté 
pour s’asseurer de l'estat, craignant que, y ap- 
portant une longueur, il n'y survint quelque in- 
terruption ; mais ils furent bien trompés, car il 
va parler bien hault de ceste façon : «Sire, je ré- 
mercye très-humblement vostre majesté du 
très-grand honneur qu’il lui a pleu me faire, en 
la presence d'une si illustre et excellente com- 
paignie, de me creer connestable de France, 
m'ayant preferé, par vostre grande liberalité , à 
ung grand nombre de braves chevaliers qui en 
sont plus capables que je ne suis; mais j'aimerois 

mieulx, sire, n'avoir jamais esté que de l'avoir 
accepté. » 

Alors le roy, comme à demy-colere : « Mais 
dictes-moy pourquoy?— Parce, sire , respond- 
il, qu'il est desormais temps, laissant l'estat de 
connestable à part, et qu'il n'en soit jamais plus 
parlé , de faire entrer monseigneur vostre frere, 
que voyla, au maniement des affaires d'estat , 
et le constituer lieutenant-general de vostre 
majesté en vostre royaume, et en toutes les 
terres et pays de vostre obeyssance, affin qu'il 
ne demeure plus inutile, et qu'en tous lieux où 
il se trouvera il puisse parler en si grand prince 
qu'il ést, des armées’, des batailles, des gouver- 
nements, et des ordonnances necessaires et po- 
liticques, et de tout ce qui concerne la manu- 
tention de vostre couronne, et de l'estat public, 
jusques au maniement et distributions de toutes 
les finances en general des provinces qui sont 
soubs vostre couronne; ce qu’il ne scauroit 
faire, ny ayant jamais esté appelé ny employé ; 
de quoy il peult rougir en toutes compaignies. 
Et à ceste creation, plustost que plustard, vous 
doivent convier, mais presentement, en ceste 
brave assemblée, deux fort pregnantes raisons : 
la premiere, qu'il embrassera de très-grand 
soing et diligence l'exercice et l'execution d’une 
si très-honorable charge, qui n’a sa pareille en 
la chrestienté, avec une indicible fidelité, en 
prince très-genereulx qu'il est; car, si de vostre 
grandeur depend toute la sienne, il faut bien 
qu'il croye qu'il est du tout en tout exterminé 
si par sa faulte le moindre fleuron de vostre 
couronne souffre quelque diminution, ayant 
part, comme il a, en vostre heritaige, comme 
celluy qui en est tout fraischement sorty, n'es- 
tant encores son appainage asseuré ny limité. 

«Liaultre, que vostre majesté ne peult doub- 
ter que vostre service ne prospere de bien en 
mieulx , considerants tous vos sujets de toutes 
qualités, princes et aultres, qu’ils ont ung se- 
cond vous-mesme, et de vostre propre sang, 
pour leur commander : là où ils sont d'aultre 
estoffe, lesdicts princes se desdaignent d'y 
obeïr; qui apportent souvent de grands desas- 
tres en affaires pressés et de grande importance, 
principalement le jour d’une bataille ou d'ung 
siege de quelque ville frontiere; et que, d'aultre 
part, quant à nous qui ne sommes pas de ce ca- 
libre, mais seulement gentilshommes, si quel- 

que-un est promeu et élevé en quelque dignité ? 
ou par merite ou par faveur de sou roy, les aul- 
tres entrent en jalousie de ceste préference, et 
negligent leur service non-seulement , mais ca- 
lompnient de tout leur pouvoir la charge de 
l'aultre, et y contrarient ; qui est cause bien sou- 
vent que l'execution des grandes affaires de- 
meure en arriere; là où: estant mondict sei- 
gneur estably en ce sublime estat, il couppe la 
bresche à tous tels inconvenients, et contrainct 
ung chacun , par sa seule presence, à faire son 
devoir. De sorte, sire, que, s'il plaist à vostre 
majesté croire mon conseil , vous le declarerez. 
tel tout presentement en ceste très illustre et 
trés-excellente compaignie; et semble que Dieu 
laict icy exprès assemblée pour estre presents 
et porter tesmoignage d'une si brave élection, 
et trés-necessaire aux affaires urgentes qui sont 
devant nos yeulx, et à nostre très-grande perte 
et dommaige. » 


CHAPITRE XLI. 


Le duc d'Anjou, frère du roi, est fait lieutenant-général 
du royaume. 


Il ne se peult dire de quelle allaigresse et 
contentement ceste remonstrance fust receue ge- 
neralement de toute l'assemblée, suppliants 
tous à haulte voix de croire le conseil de M. le 
mareschal de Vieilleville. Alors les cardinaulx 
de Bourbon et de Lorrainne , accompaignés des 
quatre mareschaulx de France, viennent pren- 
dre Monseigneur, et le presenter à sa majesté ; 
laquelle, à voix intelligible, le proclama son 
lieutenant-general en tout le royaume, et au- 
dela; et ayant pris ses deux mains entre les sien- 
nes, l'admonesta de bien et fidelement faire son 
devoir en ceste belle et trés-sublime charge , et 
s'il ne le juroit pas ainsi. Son altesse respondit 
qu’il mourra plustost que d'y faillir, voire de ses 
propres mains. Sur quoy la resjouissance fust si 
grande, et avecques ung tel applaudissement de 
main, qu'il ne se peult exprimer. Et après s'es- 
tre rangés auprès du roy et de son altesse sept 
ou huict, avec les quatre mareschaulx de France, 
il fust conclu que dès le lendemain on iroit faire 
desloger le prince de Condé, ou y mourir, et 
plustost desbonder toute la ville de Paris que de 
faillir à l’execution de ceste entreprise, qui es- 
toit mise sus seulement pour faire entrer son al- 

tesse en son coup d’essay ; du bon succès duquel 
il n’y avoit ame vivante là dedans qui n'en con- 
ceust une très-ferme et très-asseurée esperance. 
Et là-dessus le conseil se rompit. 

Mais ce ne fust sans hault louer M. le mares- 
chal de Vieilleville d'une si belle proposition, , 
par laquelle il avoit bien faict cognoistre à ung 
chacun qu’il n’avoit aulcune tache d’ambition, 
d'avoir reffusé le premier estat de France pour 
le transferer à ung aultre, en changeant de 
tiltre et de qualité : car, à vray dire, les estats 
de connestable , de mareschaulx , grands-mais- 
tres et grand écuyer de France, sont seulement 
voués et affectés aux seigneurs de grande mai- 
son et merite, et non aux princes , principale- 
ment du sang. 

Et y avoit grand presse d'aller devers la 
royne mere pour luy annoncer l'investiture de 
son troisiesme fils en ce sublime estat de vice- 
roy de France ; qui en fust trés-aise et trés-con- 
tente, ne se pouvant assez louer de M. le ma- 
reschal de Vieilleville, qui avoit mis si dextre- 
ment en avant ceste belle invention, pour 
laquelle sa majesté l'aima et honora tousjours 
depuis plus que jamais; comme aussi fist son 
altesse , qui luy dist , devant grand nombre de 
seigneurs, qu'ayant esté introduict en ceste 
incomparable charge par ung brave et trés- 
signalé chevalier, qu’il ne pouvoit faillir à la 
bien exercer, et prioit Dieu qu’il lny en fist la 
grace; et qu'il se pouvoit asseurer, au reste, 
que de sa vie il n'oublieroit ce respect et ceste 
courtoisie de s'estre despouillé pour le vestir, 
et qu'entre cent il ne s'en trouveroit pas deux 
qui en feissent de mesme : «aussi, adjousta-t-il, 
que vous avez confirmé par une très-suffisante 
preuve le tesmoignage que porta de vous la 
royne, ma dame et mere, à la prise du Havre, 
devant toute l'armée ; de quoy elle se sent fort 
vostre obligée.» 


CHAPITRE XLII. 


Le prince de Condé et l'amiral se retirent en Poitou, 


Le prince de Condé fust incontinent adverty 
de la resolution de l'entreprise de le venir attac- 
quer : car les guerres civiles ne manquent ja- 
mais de perfides, ou de gens qui, soubs beau 
semblant, tranchent des deux costés. Et, par 

conseil bien consideré avecques l’admiral, An- 
delot et aultres seigneurs de son party, deli- 
bera de desloger , s'asseurants bien que, sur 
ceste nouvelle creation du frere du roy à la 
lieutenance generale, il n'y auroit homme vi- 
vant dedans Paris, jusques aux artisans et cro- 
cheteurs, qui ne print les armes; et qu'il leur 
estoit très-necessaire d'éviter ceste bouillante 
furie; car il n'y avoit à gaigner , avec teste 
enraigée populace, que la mort; craignants , 
d'aultre part, que leurs estrangiers, qui es- 
toient leur plus grande force, se pourroient 
praticquer pour le service du roy, principale- 
ment les Suisses, qui sont coustumiers de se 
vendre au plus offrant : car on leur devoit deux 
mois, et l'argent de l'Angleterre n’estoit pas 
encore venu. 

Suivant ce eonseil, ils deslogerent toute nuict, 
et prindrent le chemin de La Rochelle, comme 
leur plus seure retraicte, se promectants, par 
le moyen de cette bonne et brave place , s'assub- 
jectir tout le Poictou. 

Le roy, adverty de ce deslogement, jugea 
bien que l'ennemy estoit en spavente ; et faict 
marcher l’armée, commandant à son frere de 
la mener par Orleans, pour les croiser s’il estoit 
possible, car ils alloient par la Normandie ; et 
que, quant à luy , il n'y vouloit pas aller sitost, 
affin qu'il commenceast d'exercer son estat de 
lieutenant-general ; aussi que auparavant de 
partir il vouloit estre asseuré de la santé de la 
royne leur mere; mais que dedans quinze jours 
ils seroient ensemble. 

Ainsi sort de Paris son altesse avec son ar- 
mée , qui estoit belle et grande, et une merveil- 
leuse noblesse , assistée de trois mareschaulx de 
France , Brissac, Vieilleville et Bourdillon; car 
Montmorency demeura auprès du corps de son 
pere : et s'en vont droict à Orleans, sans que 
jamais ils peussent rencontrer à qui parler ny 
combattre , encores qu'ils en chercheassent tous 
les moyens ; car messieurs les mareschaulx en- 
voyoient alternativement cavalerie en campai- 
gne pour descouvrir, et y alloient bien souvent 
eulx-mesmes, mais en vain, parce que les aul- 
tres avoient pris si bas en la Normandie, que 
impossible leur fust d'en avoir nouvelles; aussi 
qu'ils faisoient grandes journées, craignants 
que l’armée royale leur empeschast le passaige 
de Loire au-dessus de Nantes ; qui les eust gar- 

dés d'entrer en Poictou, dont fust provenue leur 
totale ruine. 

Environ dix-huict jours après le partement 
de Paris, le roy arriva à Tours avec de belles 
forces, ayant la royne sa mere en sa compai- 
gnie, qui estoit bien reconvalescée. Et ayants 
. eu advis que le prince de Condé avoit passé 
Loire entre Anceny et la tour Doudon, et qu'ils 
estoient desjà entrés en Poictou , il fust conclu 
et arresté d'aller après, de peur qu'ils s'agran- 
dissent davantaige, y tenants beaucoup de pla- 
ces, et les forcer plustost à une bataille ; mais 
parce que dedans Poictiers il n'y avoit poinct 
de chef pour resjster à leur entreprise, et que 
lon s'asseuroit qu'elle seroit la premiere atta- 
quée , son allesse commanda à M. le mareschal 
de Vieilleville d'y entrer incontinent avec six 
enseignes ; qui estoit bien peu , veu la grandeur 
de la ville, mais il se fivit en la prudence, va- 
leur et vigilance dudict sieur mareschal ; et en- 
voya d'aultres capitainnes en quelques petites 
places , pour mesmes effects, departant ainsi les 
charges en la presence du roy , qui luy en lais- 
soit tout le commandement, comme à son lieu- 
tenant-general. 


CHAPITRE XLIII. 


Le mareschal de Vieilleville entre dans la ville de Poitiers. 


Monsieur le mareschal doncques s'achemine 
en toute diligence avec les trouppes susdictes et 
sa garde de cent harquebusiers, dont estoit 
tousjours capitainne Sainte-Colombe, et les gen- 
tilshommes cy-dessus nommés au siege du Ha- 
vre-de-Grace, et entre dedans Poictiers, don- 
nant ordre promptement aux choses nécessaires 
pour la garde d'une telle et si vague ville; dont 
bien luy en print, car les ennemis, par deter- 
minées deliberations, s'y estoient acheminés , 
bien advertis qu'il n'y avoit là-dedans, pour y 
commander , que l'evesque , de la maison d'Es- 
carts; et se promettoient de la prendre par es- 
calade. Mais quand ils sceurent que mondict 
sieur le mareschal y estoit, le cueur , non pas le 
nez, leur saigna, et se retirerent, encores 
qu'ils n'en fussent que à quatre lieues, despi- 
tant et maugreant, avec execrables blasphemes 
sa venue , par laquelle une si riche fortune leur 
avoit esté ravie : car la prochaine nuict ils de- 

voient entreprendre leur execution, et s'asseu- 
roient d’en venir au dessus. 

En ceste charge il fist de braves gestes et 
empeschea dextrement les trouppes ennemies 
d'en approcher de plus de quatre lieues : car à 
toutes heures il faisoit sortir des gens de cheval 
et de pied pour les escarmoucher ; qui en furent 
si travaillés, tant du combat que de surprises 
fort secrettes où il en demeuroit tousjours nom- 
bre des leurs, que, à la fin, ils s'en desisterent. 
De telle facon et dexterité il conserva la ville 
l'espace de trois ou quatre mois, et, oultre ce, 
il saulva deux ou trois places voisines de Poic- 
tiers, entre aultres Lusignan, qui s'en alloit 
perdue sans l'advertissement que luy fist La 
Haye, lieutenant de Poictou, en toute diligence, 
lequel y envoya incontinent quatre enseignes 
conduictes par ce qu'il avoit de plus cher, mes- 
sieurs le marquis d'Espinay et de Duilly ses 
deux gendres, et de Thevalle son neveu, qui 
rencontrerent les entrepreneurs au nombre 
d'environ six cents, et les chargerent de telle 
furie sans recognoistre , qu'ils les mirent à vau- 
de-route , d’aultant qu'ils ne se doubtoient pas 
de telles trouppes, et ne pensants estre descou- 
verts, et en demeura environ deux cents sur la 
place ; et ne trouverent pour tout butin que des 
eschelles , avec lesquelles ils vouloient, par in- 
telligence , y entrer. Il fust pris aussi vingt ou 
trente prisonniers , que M. le marquis d'Espinay 
envoya à monsieur le mareschal son beau-pere; 
et se saisit , estant dedans Lusignan , de quinze 
ou vingt des plus apparants de la ville, pour 
estre confrontés ausdicts prisonniers desjà en- 
voyés à Poictiers avec lesdictes eschelles : des- 
quels apparants il en fust executé à mort douze, 
environ quinze jours après leur prise; qui fust 
une terrible descouverte pour tout le Poictou, 
car la mesme ville de Poictiers estoit au nombre 
des villes vendues par les menées de l'admiral : 
de quoy il cuyda enraiger, voire mourir. Le 
prevost de monsieur le mareschal, durant 
quinze jours, ne vaqua à aultre chose , et en fust 
executé plus de quarante. De quoy advertys, 
le roy et son altesse ne pouvoient assez publi- 
quement louer mondict sieur le mareschal , di- 
sants à tous qu'il leur avoit conquis, par ceste 
incomparable diligence d'y avoir envoyé des 
forces soubs capitainnes si guerriers, tout le 
Poictou : car si les intelligences de l'admiral 

eussent sorty effects, ils eussent esté contraincts 
d'en desloger , n'ayant plus une seule ville de 
marque pour retraicte; estimants plus ce brave 
et admirable traict , d'y avoir pourveu si à pro- 
pos, et des executions de justice qui descouvri- 
rent tels tradiments , que le gaing et la victoire 
d'une grande bataille. 


CHAPITRE XLIV. 
Siége de Saint-Jean-d’ Angely. 


Le roy énfin fut d'advis d'aller assieger Saint- 
Jean d’Angely, pour tousjours affoiblir son en- 
nemy ; ¢t laissa son frere et lieutenant-general 
en la campaigne, et bien fort, pour faire teste 
à toutes leurs entreprises; en quoy il s’acquicta 
en trés-valeureux prince, et rengea les protes- 
tants quasi à l'extremité, par plusieurs rencon- 
tres et une bataille que l'on nomma de Mont- 
contour. 

Sa majesté establit M. le mareschal de Vieille- 
ville son lieutenant-general audict siege d'An- 
gely, se desdaignant d'y estre en personne, et 
se vint loger à Luret, distant d'environ une 
lieue de ladicte ville. Durant lequel mondict 
sieur mareschal, prenant ceste charge à grand 
honneur et faveur. se vint camper avec sa petite 
armée, et se loge en un villaige nommé La 
Vergne. Il faict incontinent sommer la ville de 
se rendre à son roy. Piles, qui estoit dedans, 
respond qu'il la garde par le commandement du 
prince de Navarre, gouverneur de Guyenne 
pour le service de sa majesté. 

Monsieur le mareschal print ceste responce 
pour reffus , et faict en toute diligence les ap- 
proches et tranchées , et placer huict canons de- 
vant la porte d’Aulnis, qui fut si furieusement 
battue un jour entier, que la bresche estoit 
grande et raisonnable. Mais toute la nuit ceulx 
de dedans travaillérent si ardamment, jusques 
aux femmes, dedans le fond du fossé, avec l'in- 
dustrie d'un ingenieur, qu'ils y firent une mu- 
raille seiche des pierres que le canon avoit abba- 
tues, avec d'aultres matieres, que la bresche fut 
tout aussi-tost remparée et mise en un tel estat 
de deffence qu'elle ne Fast poinct assaillie; aussi 
que, entre aultres moyens, ils tirerent une tran- 
chée derriere la bresche flanquée bien à propos, 
et sur icelle dresserent des barricades pour leurs 
harquebusiers couverts; et l’accommoderent de 

telle façon qu'ils l'estimoient plus forte qu’au- 
paravant. 

Mais le lendemain, dès la poincte du jour, il 
feist dresser la batterie en ung aultre endroict 
devers la tour de laquelle les assiegés avoient 
faict abbattre la couverture; et fust si furieuse- 
ment battue, que la bresche estoit raisonnable : 
occasion que plusieurs braves capitainnes, sui- 
vys de grand nombre de soldats, entreprindrent 
de s’en rendre maistres, et donnerent fort brus- 
quement jusques au-dessus de la bresche. Mais 
elle fut debattue de telle hardiesse et dexterité , 
que les nostres furent contraincts de se retirer : 
qui ne fut sans une grandissime perte d'une 
part et d’aultre, plus toutefois de ceulx de de- ' 
dans, et de leurs meilleurs soldats, tant par la 
fureur de l'artillerie que de coups de main. 

Qui fut cause que monsieur le mareschal es- 
saya une aultre plus doulce voye, et escrivit au 
capitaine Piles que, s'il attendoit encores ung 
aultre assault, qu'il estoit perdu, et, sil ne 
mouroit en combattant, sa mort seroit ignomi- 
nieuse, car par justice, et déclairé rotorier 
avec toute sa posterité , pour servir d'exemple à 
tous subjects rebelles, usurpateurs, contre tout 
droict divin et humain , des villes de son roy et 
souverain seigneur; l'advertissant , au reste, 
que Lusignan et Xainctes estoient en l'obeis- 
sance du roy, et qu’il demeureroit tout seul au 
milieu des forces royalles et pays des catholi- 
ques, sans vivres ny toutes munitions de guerre; 
et le mettoit enfin dehors de toute esperance de 
secours, l'asseurant que les princes avoient desjà 
passé la Dordonne aprés cette bourrasque de 
Montcontour, et d'aultres rencontres ausquelles 
ils avoient toujours eu du pire; et que, à ceste 
cause, il print bien garde à luy, sans faire ainsi 
l'oppiniastre : quant à sa personne et les siens, 
il luy promettoit, en foy de gentilhomme d'hon- 
neur, qu'il les recevroit à une composition si 
honneste, que luy et eulx auroient une grande 
occasion de se contenter. 

Ceste lettre, avec une si grande seureté, et 
signée d'un tel seigneur et mareschal de France, 
ouvrit les esprits de Piles et des principauls, 
qui eussent volontairement presté l'oreille à une 
honorable composition, veu le peu d'hommes et 
la faulte qu'ils avoient de toutes munitions, que 
de bouche, que de guerre; et firent responce 
qu'ils demandoient une trefve de dix jours, 

pour envoyer devers les princes; et que si au 
bout dudict terme il ne leur venoit du secours, 
ils se soubsmectroient à sa volonté; et que l'hon- 
neur des armes leur commande d’en user ainsi ; 
de quoy ils le font juge comme chef des armées 
et des guerres, et du devoir honorable de tous 
cculx qui les suyvent. Ce que monsieur le ma- 
reschal facilement leur accorda, comme chose 
fort raisonnable, et à laquelle tout homme, quel 
qu'il soit , qui garde une place pour ung prince, 
est tenu, s’il ne la perd par force et d’assault , 
de n’entrer poinct en composition ny capitula- 
tion, sans le commandement et advis de celluy 
qui la luy a donnée en charge. 

Ceste trefve ainsi accordée et publiée partout, 
un grand nombre de’seigneurs et de capitainnes 
de gendarmerie vindrent trouver monsieur le 
mareschal, pour se resjouir avecques luy de ce 
grand heur d'avoir rangé la ville que l'on esti- 
moit sur toutes celles du Poictou, après La Ro- 
chelle, la plus forte, et quasi imprenable. Et 
entre aultres seigneurs y arriverent les ducs 
d’Aumalle et le comte de Martigues, gouver- 
neur de Bretaigne ; lesquels mondit sieur le ma- 
reschal receust fort honorablement avec salves 
d'escopeterie et de canonades; et les feist loger 
de mesme, déferant au duc d’Aumalle toute la 
charge et commandement en l'armée, comme de 
donner le mot, poser les gardes et recevoir tous 
les pourparlers qui viendroient de la part de 
ceulx de dedans, pour y respondre et donner 
l'ordre qui y seroit requis. Ce qu'il ne voulut 
accepter, saichant que le roy et son altesse ne 
l'auroient pas agreable, d'aultant qu'il y estoit 
instalé de leur propre mouvement et franche 
volonté ; aussi que „estant mareschal de France, 
c'est le vray devoir de son estat que de com- 
mander aux sieges et aux armées; et d'entre- 
prendre là-dessus sans ung ample pouvoir de sa 
majesté, il craindroit que cela luy fust repro- 
chable, et qu’il deust respondre de tous les 
malheurs et desastres qui pourroient survenir 
en ce siege en son honneur et sa vie. 


CHAPITRE XLV. 
Diverses circonstances du siége de Saint-Jeaa-d’ Aagely. 


Monsieur le mareschal ayant faict ceste ho- 
norable deference, suyvant son honnesteté ac- 
coustumée, à un tel prince, sur ce reffus ne l'en 

voulust importuner davantaige, mais cherchea 
tous les moyens de le bien traicter, et M. de 
Martigues, avec les principaulx de leur suicte , 
sans y espargner aulcunement la despence; où 
se trouvoient quelques capitainnes de dedans, 
car il y avoit ostaige d'une part et d'aultre, aus- 
quels on faisoit bonne chere. Mais le capitainne 
Piles, et ung aultre nommé La Motte-Pujoz, plus 
opiniastres que tous, n'y voulurent jamais venir, 
et se retiroient seurement, la nuict venue, en 
leur ville, 

Cependant les dix jours expirerent sans que 
jamais on eust aucunes nouvelles ni responce 
des princes, encores qu'ils y eussent envoyé ung 
nommé La Personne, capitaine fort experi- 
menté et aux armes et aux affaires d'estat; mais 
il n’y voulut poinct retourner, cognoissant le 
peu de moyen des princes de leur donner se- 
cours, et encores moindre de ceulx de Saint- 
Jean d’Angely de pouvoir resister à ung si 
brave chef d'armée , qui avoit entamé leur ville 
d'une si furieuse façon. 

Qui fut cause que monsieur le mareschal en- 
voya sommer Piles de lui tenir promesse, ou 
qu'il l’alloit ruyner de fond en comble; lequel 
respondit, par le herault et trompette qu'il y 
avoit envoyés, qu'il aymoit mieulx mourir au 
combat, en deffendant ce qui luy avoit esté 
baillé en garde avec son honneur, que d'estre, 
luy et ses compaignons, iaillés en pieces quand 
ils seroient sortys de-là; et que le bruict en es- 
toit tout commun en son armée, et que desjà 
ses soldats se vantoient de leurs armes et che- 
vaulx. 

Sur quoy monsieur le mareschal le luy ren- 
voya pour l’asseurer que ce bruict estoit très- 
faulx, et qu'il aymeroit mieulx mourir que de 
commettre une telle villainie et meschanceté ; et 
que tant s'en fault qu'il permette que cela ad- 
vienne, qu'il les accompaignera plustost jus- 
qu'au lieu de leur seureté, et leur permettra de 
sortir armes, chevaulx et la vie saulve, avec tout 
leur bagaige ; leur promettant de leur tenir 
ceste capitulation sur son honneur et sur sa vye, 
et la leur envoyera signée de sa main et scellée 
du scel de ses armes, quand ils la vouldront en- 
voyer querir : qui estoit une offre pleine de 
clémence et de courtoisie, attendu leur très- 
piteux estat. Mais le hérault et le trompette s'en 
revindrent sans responce, disants qu'à grande 

peine leur avoit-on donné le loisir de parache- 
ver leur créance. 


A ce villain et indiscret rebu/fe, les ostaiges: 


furent renvoyés d'une part et d’aultre, et com- 
mencea monsieur le mareschal à chercher quel- 
qu’aultre endroit pour dresser une nouvelle bat- 
terie, se doubtant bien que les premieres avoient 
esté remparées : et furent toute nuict placés 
huit canons devant les tours et bastions du chas- 
teau; la parte duquel en moins de rien fut myse 
par terre, de laquelle on sortoit pour aller sur 
une plate - forme qui estoit au-devant du chas- 
teau, laquelle semblablement fust myse en 
pouldre , y estant monsieur le mareschal, non 
sans grand dangier de sa personne, qui faisoit 
tirer en grande furie, se sentant picqué, veoire 
pippé de ces dix jours. 

Quoy voyants, ceulx de dedans firent bien- 
tost ung aultre passaige dedans le fossé et une 
ouverture à la muraille de la ville, hors laquelle 
ils dresserent une palissade pour flanquer et 
défendre le chasteau ; et abattirent , oultre cela, 
une partie dune aultre tour du costé de Taille- 
bourg, où M. de Martigues fut tué d'une arque- 
busade par la teste. Mais toutes leurs diligences, 
fatigues et travaux, qui furent merveilleux, ne 
leur servirent de rien , ny leurs saillies, qui fu- 
rent assez braves, qu'ils hasarderent en faveur 
de leur nouveau secours : car tousjours mon- 
sieur le mareschal leur gardoit ung dessert et 
une queue derriere qui les ruynoit : et oultre 
ce, ils furent tant fouldroyés de l'artillerie, y 
ayant adjousté cinq pieces, qu'ils n’avoient 
quasi lieu seur de retraicte en la ville, et les 
menaçoit, s'ils ne se rendoient bientost, qu'il 
ne les vouloit pas prendre d'assault general, 
mais les tuer tous là-dedans à coups de canon. 

Estant en telle extrémité les assiegés, et que 
la plate-forme sur laquelle ils avoient fondé leur 
conservation estoit à toute heure percée à jour 
par les grandes couleuvrines, pour estre de terre 
neufve et faicte de frais, et que plusieurs de la 
ville y estoient ordinairement tués ou blessés, 
ils contraignirent Piles d'entrer en capitulation; 
à quoy force luy fut de condescendre, tant pour 
la très-grande et commitoire instance qu'ils en 
faisoient, que pour le peu de moyen qu'ils 
avoient de plus resister. 

CHAPITRE XLVI. 


Capitulation de Saint-Jean-d'Angely. — Le roi donne au ma- 
reschal de Vieilleville le gouvernement de Bretagne 

Monsieur le mareschal, qui scavoit tout ce 
qui se faisoit là-dedans, l'envoya sommer par un 
herault de se rendre ou de mourir sans miseri- 
corde. Piles, trés-aise de ceste sommation, car 
il y eust été reprochable d'en entamer le pre- 
mier les propos, respondit qu'il estoit tout 
prest, en luy envoyant la seureté par luy cy- 
devant mentionnée et signée de sa main. De 
quoy monsieur Je mareschal advertyt inconti- 
nent sa majesté, la suppliant de venir en per- 
sonne pour les recevoir elle-mesme, luy promet- 
tant que auparavant cinq heures expirées il 
entreroit dedans. 

De quoy le roy très-joyeulx s'achemine en 
toute diligence droict au camp. Où arrivé, M. le 
mareschal manda tout incontinent à Piles que, 
afn qu'il ne doubtast plus des seuretés pro- 
mises, il vouloit qu'il les eust de la main du 
roy, et qu'il se gardast bien de plus rien revo- 
quer en doubte; car ceste longueur lui estoit 
très-odieuse : et luy furent envoyés les articles 
de la capitulation signés de la main de sa ma- 
jesté, qui estoit telle : 

1° Que les assiegés sortiroient de la ville, ba- 
gues saulves, avec leurs armes et chevaulx, et 
enseignes desployées; 

2 Qu'ils ne porteroient lesarmes pour la cause 
generale de la religion, de quatre moys; 

3° Qu'ils pourroient , tant habitants que e$- 
trangiers, se retirer où bon leur sembleroit , en 
toute seureté, et qu'ils seroient accompaignés 
jusques au lieu de leur retraicte choisy par eulx. 
et où ils voudroient aller, par Biron et Caus- 
seins; et que tout le reste de ce jour , et toute 


la nuict, ils troussassent bagaige pour partir le 


lendemain sans aulcun delay, sur peine de la 
mort honteuse et cruelle; ce qu'ils firent : qui 
estoit le dernier jour des sept semaines que 
monsieur le mareschal y avoit planté le siege. 
Et sortirent par la porte de Mataz, premiere- 
ment huict cents hommes de pied, sans tam- 
bour ny enseigne arborée , estant M. d'Aumalle 
exprès posé à ladicte porte pour cest effect; et 
trois cents chevaulx de faction, avec ung grand 
charroy de bagaige; puis grand nombre de ref- 
fugiés. Et sa majesté entra par la porte d'Aul- 
nys , accompaignée de monsieur le mareschal et 

de tous les seigneurs de sa suycte; laquelle fust 
fort esbahye des ruines que l'artillerie y avoit 
faictes , comme aussi fust la royne sa mere, le 
cardinal de Lorraine et tous les aultres. Et, es- 
tant la ville en son obéissance, il print M. le 
mareschal de Vieilleville , en la presence de tous, 
par la main, et luy dist telles parolles : « Mon 
mareschal, vous avez faict tant de services à la 
couronne toute vostre vye, de si grande impor- 
tance, au grand hazard de vostre personne et 
mespris de la mort, et sans aulcune recompence, 
que je m'estimerois le plus ingrat prince du 
monde, et indigne sur tous d'estre fidelement 
servy , si presentement je ne commencois à vous 
remunerer selon vostre merite , s'y offrant une 
si bonne et grande occasion de la mort du feu 
sieur de Martigues, gouverneur de Bretaigne ; 
vous donnant et faisant present, à la veue de 
toute ceste honorable compaignie, et principa- 
lement de la royne ma dame et mere, de son 
gouvernement ; affin que sur vostre vieil aige 
vous ayez moyen de me faire service estant en 
vos maisons , car, à ce que j'entends, la plus es- 
loignée de la duché n'en est qu’à dix ou douze 
lieues. » Et ce disant, print les lettres d'estat du- 
dict gouvernement des mains d'un dessecretaires 
des commandements et les myst entre les siennes. 
Qui les receust avec un très-humble remercye- 
ment, luy disant que s’il luy avoit donné une ri- 
che comté par heritaige, il ne s'estimeroit pas 
mieulx ny plus dignement recompencé. Et tout à 
l'instant, avec une très-volontaire permission de 
sa majesté, il créa M. le marquis d'Espinay son 
lieutenant-general au gouvernement de Bretai- 
gne, et donna à M. Duilly , son aultre gendre, le 
gouvernement de Metz, comme voisin, estant des 
plus anciennes et signalées maisons de Lorraine. 
De toutes lesquelles promotions lettres furent 
despeschées par commandement exprès de sa 
majesté, et ce avec ung grand contentement et 
applaudissement de toute l'assistance, qui estoit 
infiniment resjouye de ce que principalement le 
gouvernement de Bretaigne estoit advenu, et 
par grand merite, et disoient les plus grands, à 
M. le mareschal de Vieilleville; et louoient tous 
en general bien haultement sa majesté d’avoir si 
bien approprié la chose à son poinct; car en 
meilleure main ne pouvoit-elle commettre une 
si honorable charge, ny qui en sçaura rendre 
meilleur compte. 

Estant ainsy toutes choses disposées au con- 
tentement du roy et d'un chacun, sa majesté re- 
prend le chemin de Luret. Mais sur son parte- 
ment monsieur le mareschal le supplia de nom- 
mer un gouverneur pour la place, avec quelques ` 
forces ,attendant qu'il aict faict raccommoder et 
mettre en deffence les ruynes de l'artillerie, of- 
frant d'y demeurer encores ung bon moys pour 
son service, pour donner ordre et remettre toutes 
choses en bon estat premier que d'en partir. 

Ce que le roy trouva trés-bon; mais il luy de- 
fera la nomination d'un gouverneur, et qu'il 
auroit très-agreable celuy qu’il y commettroit, 
s’asseurant bien, puisqu'il part de sa main, qu'il 
luy fera très-fidele service et ne luy sera jamais 
trahistre : ce que saichant, la royne mere l'en- 
voya prier par son escuyer Foze d'y nommer 
Guytiniere ; lequel, suivant ceste secrette priere 
y fust estably gouverneur, avec huict compai- 
gnies de gens de pied. 


CHAPITRE XLVII. 


Le duc de Montpensier demande au roi le gouvernement de 


Leurs majestés ne furent par sitost arrivées à 
Luret, avec leur excellente suicte , que le duc 
de Montpensier se presente devant le roy, luy 
demandant, comme a genoulx, le gouvernement 
de Bretaigne. Auquel sa majesté respondit qu'il 
en avoit desjà pourveu ung très-brave chevalier, 
et de très-grand merite, qui estoit le mareschal 
de Vieilleville, et qu'il se devoit bien contenter 
de celuy de Daulphiné. A quoy il repliqua , et 
assez impudemment : « Et que deviendra, sire, 
le prince daulphin mon fils! ? Je le luy veux lais- 
ser, affin qu'il ne demeure inutile ny sans hono- 
rable charge, comme prince du sang royal de 
France qu'il est; et qu'il plaise à vostre majesté 
m'honorer de celluy de Bretaigne, suivant 
mesme les anciens accords qui furent faicts, 
quand la duché de Bretaigne fust incorporée à la 
couronne, entre le feu roy François vostre sei- 
gneur et grand-pere , et lesestats‘du pays, qu'ils 
auroient toujours un gouverneur qui seroit 
prince du sang.» Et sur le reffus qu’en reitera 
sa majesté, ledict duc de Montpensier s’advan- 


1 Le fils du duc de Montpensier était dauphin d'Au- 
vergne, 

cea fort effrontément de proferer de telles pa- 
rolles : « Comment, sire? est-ce le respect que 
votre majesté porte à ceulx qui ont cest hon- 
neur de vous appartenir, de preferer un gentil- 
homme à leur advancement, et ne considerer 
pas que si Dieu avoit faict sa volonté de vostre 
majesté, de Monsieur et de M. le duc d'Alençon 
vos freres, la succession de vostre couronne ap- 
partient à ceulx qui portent mes armes et mon 
nom, eten sont vrais et legitimes heritiers; et que 
malaisément, sire, me donneriez- vous ladicte 
duché par heritaige, que vous m'en reffusez 
le gouvernement pour vostre service? 

«Et quant aux merites, sire, je n'ai jamais 
abandonné Monsieur en tous les combats et ba- 
tailles qui se sont donnés depuis deux moys 
contre vos ennemys, Où , par son mesme lesmoi- 
gnage, je y ai faict ce que le prince d'honneur 
et l'homme de bien y sçauroient faire, au grand 
hasard et dangier de ma vie : et y est encores 
mon fils, le prince Daulphin, qui a couru une 
pareille fortune, et la court tous les jours. » Et 
après ces parolles, il se print à plourer bien fort, 
et plus qu'il n'est decent , non pas seulement à 
ung prince ou quelque seigneur, mais à tout 
homme commun et de basse qualité aigé de 
quarante ou cinquante ans. 

A ce langaige et à ces odieuses larmes, toute 
l'assistance se troubla merveilleusement, et en 
receust en soy-mesme une grandissime honte: la 
royne mesme se retira, rougissant d'unetelle pu- 
sillanimité. Mais le cardinal de Bourbon, portant 
le mesme nom du duc, et le cardinal de Lorrainne 
avec d’aultres seigneurs, remonstrerent à sa ma- 
jesté qu'encores falloit-il avoir esgard à ung tel 
prince , et que le mareschal de Vieilleville ne 
vouldra pas tenir son estat contre le gré d'un 
duc de Montpensier; et beaucoup d’aultres par- 
ticuliers discours, qui furent tant demenés et 
debatus sur le champ en la presence de sa ma- 
jesté, qu'elle fust contraincte de depescher, à 
son très-grand regret, voire crevecueur, le 
sieur du Peron devers M. le mareschal de Vieille- 
ville, pour le prier de luy renvoyer ses lettres 
d'estat du gouvernement de Bretaigne, avec 
charge expresse audict du Peron de ne rien ou- 
blier de tout ce que le duc de Montpensier avoit 
diet et faict en ceste poursuicte, et de bien ob- 
server semblablement tous les propos que le 
mareschal aura tenus en ceste precipitée et mau- 

dicte revocation , pour les luy rapporter fidele- 
ment et au vray. sans rien desguiser ou dissi- 
muler; avec promesse très-asseurée qu'il luy 
fera , de sa part , de le recompenser au double 
en la premiere occasion qui s offriroit ; et que 
cependant il luy envoyoit dix milles escus pour 
le rembourser de Ja despence excessive qu'il 
avpit faicte en toutes ces dernieres guerres ci- 
viles; et qu'il se garde bien de les reffuser, aul- 
trement qu'il ne l'aimera jamais. 

M. du Peron arrivé à Saint-Jean-d’ Angely , 
avec une trouppe et la susdicte somme en or, 
monsieur le mareschal le receust à bien grande 
joye, car il l'aimoit et le cognoissoit fort favori 
du roy et de la royne sa mere ( aussi fust-il ma- 
reschal deFrance ); mais il ne sçavoit pas l'occa- 
sion de son voyaige. Etaprès disner illuidemanda 
s'il estoit survenu quelque desastre, veu que son 
visaige faisoit demonstration de quelque sinistre 
advanture. Lequel luy respondit qu'il vouldroit 
avoir payé mille escus, et que le roy eust baillé 
ceste charge à ung aultre; mais sa majesté l'a 
contrainct de la prendre, saichant qu'il l'auroit 
bien agreable de luy, pour l'amitié qui estoit 
entre eux-deux. Alors il commencea de la de- 
duire de poinct en aultre, et tout au long, sans 
rien obmettre ny adjouster, excepté qu'il ne 
voulut pas dire la somme que sa majesté luy en- 
yoyoit. 


CHAPITRE XLVIII. 


Le mareschal de Vieilleville cède le gouvernement de Bretagne 
au duc de Montpensier. 


Ceste créance finie, monsieur le mareschal , 
au lieu de se fascher, se print à rire, luy disant 
qu'il n'estoit besoing que sa majesté luy em 
voyast un tel messaiger; car, par le moindre 
valet ou huissier de chambre, il luy eust tous- 
jours renvoyé ses lettres d'estat , d'aultant qu'en 
tous pouvoirs et toutes lettres d’offices, de 
quelque grandeur ou difnité qu'elles soient, 
de surintendance , ou des armes, ou de judica- 
ture, ceste clause, {ant qu'il nous plaira, ny 
est jamais obmise, «Mais je suis très-marry, 
dist-il, que M. de Montpensier, qui est ung va- 
leureux prince, se soit tant laissé gaigner à 
l'ambition , qu'il aict usurpé les armes du sexe 
feminin pour parvenir à ses desirs et courir sur 
ma fortune. » 

Et tout en l'instant luy delivra les lettres, 
qu’il eust portées luy-mesme , sinon qu'il estoit 
empesché pour mettre en deffence le ravelin et 
la tour de la porte d'Aulnis en toute diligence , 
ainsi qu’il luy feist veoir en rondant la ville, 
ayant eu advis qu'il descendoit des trouppes 
d’Angoulesme , où estoient les princes; incer- 
tain toutesfois de l'intention de ceste descente 
ny à quelle fin; mais qu'il se falloit tousjours se 
tenir sur ses gardes, crainte d’une surprise ; 
aussi que la ville n’estoit pas bien purgée en son 
dedans , car les habitants ne faisoient incessam- 
ment que gemir et s'atirister pour ce change- 
ment de seigneur et de religion. 

Quand ce vint au congé prendre, M. du Pe- 
ron luy dist qu’il luy avoit celé jusques à ceste 
heure le mot pour rire, qui estoit que sa ma- 
jesté luy faisoit present de dix mille escus en or 
pour commencer à le rembourser de la despence 
infinie qu'il avoit faicte depuis cing ou six ans 
pour son service, et faisoit encores tous les 
jours sans aulcune recompense. 

Sur quoy monsieur le mareschal luy respondit 
que pour rien il ne les prendroit, et qu'il les 
pouvoit bien remporter. Mais le sieur du Peron 
incontinent replicqua qu'il se gardast bien d'en- 
trer en ce reffus , car il perdroit l'amitié de son 
roy et souverain seigneur, sans l'esperance de 
la pouvoir jamais recouvrer. En quoy ledict 
sieur du Peron luy avoit faict un traict de vray 
amy ; car, cognoissant son humeur, et qu’il s'as- 
seuroit qu'il les reffuseroit, il retira de sa ma- 
jesté, avant partir, deux lignes seulement , es- 
crites et signées de sa propre main, contenants 
ces mots : 

«Si M. le mareschal de Vieilleville reffuse les 
dix mille escus que je luy envoye par le sieur du 
Peron, il peult bien se confiner pour jamais en 
sa maison ; car je ne l'aimeray de ma vie, et le 
bannis éternellement de ma compaignie et de 
ma conversation.» Ainsi signé, CHARLES. 

Quand monsieur le mareschal eust veu ces 
trois lignes, escrites et signées de la main du 
roy, contenant telles protestations , il jugea bien 
qu'elles procedoient d'une merveilleuse et très- 
cordiale affection en son endroict, et qu'il ne 
luy faisoit poinct ce present à regret; et se re- 
solut de les prendre. Mais, en la presence du- 
dict sieur du Peron, il en departit bonne somme 
à MM. d'Espinay et de Duilly pour les contenter 

de la vaine esperance des estats dont ils avoient 
esté frustrés par les larmes du duc de Mont- 
pensier : et usa de pareille liberalité en l'en- 
droict des gentilshommes cy-dessus nommés, 
qui l’avoient tousjours suivi et assisté, dont ils 
avoient tous grand besoing, leur faisant ac- 
croire que le roy leur departoit ces presents en ` 
consideration de leurs bons services, ce qu'ils 
estimerent plus que le mesme argent; qui ne 
fust sans le remercier avec toute humilité , igno- 
rants que ceste souvenance du roy en leur en- 
droict leur provenoit de ses remonstrances ; qui 
accreust leur volonté de le suivre tousjours, et 
ne l'abandonner jamais jusques à la mort en 
tous les voyaiges qui se presenteront pour le. 
service de sa majesté et le sien. 

Ainsi s'en va M. du Peron très-content ; qui 
n'oublia rien, estant devant le roy et la royne 
sa mere, de ce qu'il avoit veu et ouy, ny gene- 
ralement de tout ce qui s’estoit passé en sa pre- 
sence. Chose que leurs majestés admirerent 
grandement, et non sans plusieurs très-consi- 
derables raisons ; desquelles la premiere, qu'il 
avoit renvoyé si liberalement ses lettres d'estat 
sans les lacerer et se despiter, ou quicter son 
service, et peult-estre chercher l’aultre party, 
comme quelques aultres eussent bien faict : la 
seconde, qu'il s’est contenté de tourner en 
risée les larmes du duc de Montpensier, qui luy 
ont ainsi detourné sa fortune , sans aultrement 
le mauldire ny maulgréer, ou bien de s’en res- 
sentir par quelque traict de vindicte, et d’em- 
ployer les grands moyens qu'il en a, tant par 
soy-mesme que par le grand nombre de ses amis. 

Et pour la troisiesme, ils cognoissent bien 
peu de grands seigneurs en France, voire jus- 
ques à quelques princes , qui n’eussent pas fail- 
ly de mettre la somme de dix mille escus en 
leurs coffres, au lieu de la liberaliser comme il 
a faict ; car ledict sieur du Peron jura devant 
leurs majestés, levant la main, que des vingt 
sacs de cing cents escus piece, il ne luy en estoit 
pas demeuré huict entiers : «Et n’y eust pas 
Guytiniere, gouverneur nouvellement instalé à 
Sainct-Jean-d’Angely, à qui il n’en.departit , luy 
recommandant le service de vos majestés et son 
honneur, parce qu'il l'avoit collocqué en ceste 
charge et preferé à trois braves et trés-experi- 
mentés capitainnes qui briguoient cest estat à 
toute force. 

« Mais bien plus, dist ledit sieur du Peron au 
roy, que monsieur le mareschal luy donna les 
trois cents escus comme de vostre part, et que 
vous luy faisiez ce present pour accroistre son 
affection à vostre service, qui ne seroient nulle- 
ment deduicts ny rabbatus sur ses gaiges et 
estat; et qu'il fust vigilant et soigneux au-de- 
dans de la ville et sur les habitants, aultant ou 
plus qu'au dehors. 

— Vrayment, dist le roy, voilà ung traict 
d'ung très-digne et très-fidele serviteur, et ne 
pense pas qu’il s'en trouve encores une couple 
de semblables en tout mon royaume, ny qui 
d'un tel zele et ardeur affectionne mon service. 
— C'est, respond la royne , ce que je vous ay 
tousjours dict , que nous avons ung merveilleux 
dommaige que tous ceulx qui conduisent vostre 
couronne ne luy ressemblent ; car toutes les af- 
faires s'en porteroient mieulx , et prospereroient 
à veue d'œil , estants toutes ambitions, pilleries 
et concussions hors des cueurs et des esprits de 
ceulx qui manient les principales charges de 
cest estat.» 

Toutes choses ainsi passées, le roy delibera 
de se retirer, s'asseurant bien que monsieur le 
mareschal n'abandonneroit poinct Angely qu'il 
ne l'eust bien remparé, fortiffié et mys en toute 
deffence, et laissé Guytiniere bien instruit de 
tout ce qui concernoit la conservation de la place. 
Et partirent leurs majestés de Luret pour venir 
à Coulonges-les-Reaulx, où ils firent leur feste 
de Noël. Monsieur le mareschal , d'aultre part , 
après avoir donné bon ordre à tout, s'en alla à 
Durestal , si ennuyé et fatigué de corps et d'es- 
prit, qu'il en tomba malade. Mais la frequente 
` visitation de ses parents et amys favorisa en 
moins de trois semaines sa reconvalescence , en- 
cores plus le soing qu'avoient leurs majestés de 
sa santé; car il ne passoit sepmaine qu’il ne vint 
deux ou trois, tant gentilshommes que gens 
d’aultre qualité, de lear part pour en sçavoir 
des nouvelles. 


CHAPITRE XLIX. 


Conseil donné au roi par le mareschal de Vieilleville pour la 
pacification des troubles. 


Finalement, aprés tant de combats, rencon- 
tres, deffaictes et prises de villes, tant d'une 
part que d'aultre, le pourparler de la paix se 

myst en avant, qui fust debatu par les deputés 
de chasque costé ung mois entier, faisants tous 
bonne myne en maulvais jeu, car les deux ar- 
mées estoient fort diminuées, et necessiteuses de 
toutes munitions de bouche , et de fourraiges 
pour les chevaux, et d'aultant que ceste guerre 
se faisoit en fort hyver. 

Ce neantmoins, ils estoient tous si opiniastrés 
et arrestés en leurs articles et propositions, 
qu'il n'y avoit pas grande esperance qu'elle se 
deust conclurre; car le roy, pour mourir, n'eust 
souffert que ses subjects luy donnassent la loy. 
Les protestants, d'aultre part, ne vouloient 
nullement plyer aux articles qui offenceoient 
leur religion. Cependant la guerre se continuoit 
tousjours , durant laquelle il se trouvoit souvent 
quelque bycoque prise , et de braves capitainnes 
et soldats tués en telles factions. 

En telles altercations, M. le mareschal de 
Vieilleville arrive. De quoy leurs majestés furent 
ravyes d'aise et de contentement ce qui se 
peult, luy disants qu’il estoit venu fort à pro- 
pos pour advancer la conclusion de la paix 
qu elles desiroient infiniment , voyants une de- 
solation universelle en ce royaume ; et qu'il es- 
toit necessaire qu'il allast au lieu de la confe- 
rence pour essayer d'y mettre une bonne fin; et 
qu'il n’espargnast non plus leurs deputés que 
ceulx des protestants; et s’'asseuroient que sa 
venue y apporteroit une bonne et très-desirée 
resolution à toutes les affaires qui estoient en 
terme. 

Monsieur le mareschal dist au roy qu'il estoit 
tout prest de partir, et se sentoit très-honoré 
de ceste charge ; mais qu'il s'estonnoit grande- 
ment de la deffectuosité d'esprit de tous ceulx 
qui sont auprès de sa majesté, de penser que 
l'on puisse faire la paix et la guerre tout ensem- 
ble, veu que le premier eschelon pour parvenir 
à ce grand bien de paix est la trefve; car, en 
leur negociation , il ne fault que une nouvelle 
de la mort de quelque seigneur ou capitainne 
signalé, ou la prise d'une villette ou de quelque 
fort d'importance, pour renverser par desdaing 
et animosité tout ce qui aura esté conclu en 
huict jours, et les faire aigrir les ungs contre 
les aultres. 

a Par ainsi, il est très-necessaire que vostre 
majesté la fasse incontinent publier, affin qu'il 
y aict suspension d'armes, au moyen de laquelle 

on s‘entre-visitera; qui pourra amollir les plus 
obstinés , tant d'une part que d’aultre, et se 
reconcilier en bons et naturels Français; aussi 
qu'il ne peult estre qu’en telle assemblée, il ne 
s'en trouve qui soient parants , lesquels, pour 
vivre ensemble, pourront ligierement passer , 
voire rayer beaucoup de difficultés. 

a L’aultre poinct , sire , consiste que vous en- 
voyez en toute diligence devers les princes de 
l'empire, qui sont aujourd’huy assemblés à Hil- 
delberg pour festoyer les nopces du prince Ca- 
simir, fils du comte Palatin, avec la fille du duc 
Auguste de Saxe, qui leur portera de vostre 
part les articles de la paix que vostre majesté 
entend promettre à vos subjects; et qu'il ne 
tient pas à vous que la chrestienté n’est paisible, 
affin de se réunir tous ensemble pour faire teste 
à l'ennemy commun du nom chrestien, qui 
s'arme , ainsi que l'on dict , pour invahir la Ger- 
manie et tout l'empire; et que vous aymez 
mieux employer vos forces et les conduire en 
personne pour les secourir et y hasarder vostre 
vye , que de les ruyner et consommer contre 
vos subjects. Vous ne scauriez croire, sire, de 
quelle efficace sera ceste depesche , de veoir en 
leur endroit la submission d’un si grand prince: 
pour le moins, les protestants se pourront bien 
asseurer de n'estre plus secourus de leur costé , 
quand on cognoistra qu'ils sont cause de tout le 
mal par leur rebelle obstination. » 


CHAPITRE L. 


Le mareschal de Vieilleville assiste aux conférences de la paix. 
— Courrier envoyé en Allemagne. 


Il est impossible de dire de quelle admiration 
le roy et la royne sa mere, les princes et tous 
les seigneurs là présens, receurent ce très-saige 
conseil et advis, disant universellement que 
Dieu l'avoit bientost guery pour le leur en- 
voyer, et que c’estoit la seule voye pour par- 
venir à ce bien tant desiré, et que necessaire- 
ment il la falloit suyvre : de sorte que tout en 
l'instant on depeschea en poste un courrier de- 
vers les princes de l'empire avec lettres du sub- 
ject ci-dessus. 

Et le mesme jour monsieur le mareschal fust 
envoyé au lieu de la conference , pour annoncer 
aux deputés d'un et d'aultre party la volonté du 
roy pour la trefve ; qui n'oublia de les bien tan- 

cer de leur folle entreprise de penser faire la 
guerre et Ja paix tout ensemble; que, s'ils 
eussent bien entendu les affaires d'estat, ils 
eussent commencé par une suspension d’armes 
premier que d'entrer en negociation de paix; 
leur alleguant les raisons qu'il avoit cy-dessus 
deduictes au roy, et beaucoup d'aultres qui luy 
vindrent en la fantaisie, et dignes d’un tel per- 
sonnaige. 

Tous ces deputés en general furent fort hon- 
teulx de s'estre ainsi oubliés, remectans ceste 
lourde faulte sur leurs chefs, qui les avoient 
ainsi faict precipiter en ceste conference, sans 
aultrement considerer ce qu’il leur avoit, de sa 
grace , remonstré , qui estoit , à la verité, le seul 
moyen de parvenir a la conclusion de la paix; et 
qu'il estoit très-necessaire de la faire publier ; le 
remercyans tous universellement de son bon 
conseil, qui partoit d'un entendement trés-so- 
lide et de l'esprit d'un seigneur trés-experi- 
menté et consommé aux affaires d'estat : et 
prindrent tous ceste reprimende de trés-bonne 
part, comme d’un seigneur illustré de ceste im- 
perieuse dignité de mareschal de France. Quant 
au courrier, il fist une extresme diligence , et 
trouva à Hildelberg la feste des nopces susdictes 
encores en sa grande vigueur ; car en ce pays- 
là elles durent un mois ou six sepmaines entre 
les princes , d’aultant que jamais ne s'assemblent 
que pour telles festes, ou pour une diete qui 
concerne le bien public et de l'empire : et es- 
toient en ceste compagnie Jean Federic, comte 
palatin, prince electeur du Saint-Empire, frere 
du marié; Auguste , duc de Saxe , aussi electeur, 
frere de l'espousée; Georges-Federic de Saxe, 
son frere; le marquis de Brandebourg; Loys, 
duc de Wyrtemberg; Guillaume-Phylippes son 
fils; Georges, landgraff de Hessen; Adolff, duc 
de Holstein; Charles, marquis de Baden; et 
plusieurs aultres, que je laisse pour éviter pro- 
lixité. 

Lesquels tous, en general, furent merveil- 
leusement esbahys , et aises quant et quant , de 
l'offre que si liberalement leur faisoit un roy de 
France, y comprenant tous ses moyens et sa 
vye; et protesterent unanimement , par une res- 
ponse generale et fort authenticque qu'ils luy 
firent, de luy fournir toutes leurs forces pour 
contraindre ses subjects de condescendre à Ja 
paix , veu qu'il se submettoit à si grande raison, 

ainsi qu'ils avoient veu par ses articles, les lais- 
sant vyvre en liberté de conscience , et princi- 
palement tous gentilshommes ayants haulte jus- 
tice ou plain fief de Eaubert, avec permission 
franche et libre de faire exercice de leur religion 
pour eulx et leurs familles, sans plus, en telle 
de leurs maisons qu'ils vouldront choisir; et le 
remercyerent les princes de sa bonne volonté en 
leur endroict. 

Lesquels, en escrivirent aultant aux chefs de 
l'armée française protestante , les admonestant, 
sur peine d’encourir pour jamais leur inimitié, 
de condescendre à une paix si raisonnable, et de 
se reconcilier avec leur prince naturel, leur roy 
et souverain seigneur; et qu'ils considerassent 


que leurs guerres civiles ruynoient leur royaume _ 


non-seulement , mais tous leurs voisins en souf- 
froient de très-grandes pertes, et principale- 
ment l'empire, de quoy la sacrée majesté de 
l'empereur estoit très-ennuyée, et commen- 
ceoit à s'en fascher bien asprement ; qui ne leur 
pouvoit revenir qu'à une grande confusion; et 
qu'ils y pensassent sincerement et avec bon con- 
seil, 
CHAPITRE LI. 


Le traité de paix est conclu et signé, 


Le courrier arrivé, sa depesche fust leue en 
plein conseil. De quoy leurs majestés furent 
trés-aises et infiniment satisfaites, ensemble 
tous les princes et seigneurs de la suycte; en- 
cores plus quand on eust leu les lettres que les 
princes susdicts escrivoient aux chefs de l’armée 
protestante , car elles estoient en forme de pa- 
tente et non closes; ausquelles il n’y avoit 
prince d’Allemaigne susdict, et d’aultres qui ne 
sont nommés , qui n'y fust signé et aulthen- 
ticquement paraffé à leur mode , et au-dessous 
leur cachet apposé , qui sont bien aultres et 
plus grands qu’a la francaise, car ils sont tous 
timbrés. 

Le roy vint embrasser monsieur le mares- 
chal, lui disant que la France luy estoit fort 
tenue et obligée; car il voyoit bien que, par 
son bon advis et trés-saige conseil , elle jouyroit 
du benefice de la paix, qui estoit la seconde après 
celle qu’il avoit moyennée à Orleans; louant 
Dieu de ce qu'il avoit faict son jugement sur 
celuy qui l’avoit enfraincte et rompue. 

Monsieur le mareschal, après avoir remercyé 
en toute humilité sa majesté d'une telle faveur, 
tant du langaige que de l'embrassade, prend le 
courrier et le meine au lieu de la conference, 
qui ne s'estoient poinct désassemblés, toujours 
communiquants de quelques poincts , attendans 
l'expiration de la trefve qui n’estoit que pour 
le terme d'ung moys; et le voyaige du courrier 
ne dura que trois semaines; à tous lesquels il 
monstra les lettres des princes d'Allemaigne , 
celles seulement qui s’addressoient aux chefs da 
party contraire, 

Lesquels furent comme tous esperdus et 
estonnés en toute extremité. Mais monsieur le 
mareschal leur dist que ce n’estoit rien ou bien 
peu que ces lettres au prix de la créance, qui porte 
s que si vous n'obéissez à vostre roy, mesme en 
chose si raisonnable, vous aurez auparavant 
deux moys plus de cinquante mille hommes de 
pied et de quarante mille chevaulx sur les bras, 
Voylà les lettres, portez-les à vos princes et leur 
dictes qu'ils prennent garde à euls , et qu'ils ne 
se perdent pas, mais que je les prie qu'ils se 
conservent ; car ils ont irrité merveilleusement 
contr'eulx l'empereur, les princes et tous les 
estats de l'empire, par leur opiniastreté. Et 
quant à vous, dist-il aux deputés du roy, sortez 
d'icy, je romps ceste assemblée.» Commande- 


. ment qui intimida davantaige les deputés du 
| party contraire. Et ainsi un chacun sur le champ 


se retira , les ungs fort joyeulx , les aultres en 
une très-angoisseuse perplexité. 

Monsieur le mareschal, retourné devers leurs 
majestés , leur rapporta en plain conseil, sans 
rien oublier et au vray, tout le langaige qu'il 
avoit tenu à toute l'assemblée , qu'elles estime- 
rent merveilleusement. Et luy demandant le 
roy sil avoit aussi communiqué les siennes en 
public , il respondit qu'il eust faict un traict de 
très-malhabile homme, car ses ennemys eussent 
creu que luy-mesme les recherchoit de la paix, 
« Mais bien plus, dist-il à sa majesté, pour leur 
enraciner davantaige l’espavente dedans le 
cueur, j'ay d’authorité absolue rompu l'assem- 
blée, et ay ramené avec moy vos deputés; et 
veulx mourir si devant deux jours ils n’enyoyent 
devers vostre majesté pour requerir ce qu'ils 
ont taut debatu et reffusé, » 

A ces parolles ie roy et toute l'assistance 
prindrent une admirable oppinion de sa pru- 


(1570) 


dence, et qu’il n’estoit possible de mieulx pro- 
ceder aux affaires d'importance et d'estat; et 
ne pouvoient imaginer qu'il y eust encores au 
reste du royaume personne d'une telle promp- 
titude d'esprit, ny qui le peust seconder en ses 
inventions , auxquelles Dieu adjoustoit un trés- 
grand heur, 

Trois jours ne se passerent pas que Beauvais- 
La-Nocle , La Personne , les capitaines Piles et 
Pluviault, arriverent à la cour (car la trefve du- 
roit encores), demandans M. le mareschal de 
Vieilleville; lequel les envoya querir en son 
logis ; et luy presentent les articles de la paix, 
signés de Henry de Bourbon, Gaspard de Coli- 
gny, de Lorges , Theligny, et de neuf ou dix 
aultres des plus grands et apparans de leur 
party ; le supplierent de les mener devant le 
roy, pour s'acquicter de leur créance envers sa 
majesté de la part du prince de Navarre et de 
leurs aultres superieurs ; ce qu'il fist : laquelle 

les receust et leur donna audiance à grandis- 
sime joye , estans lesdicts articles tous pareils, 
sans diminution ou augmentation, à ceulx qu'il 
avoit envoyés aux princes d’Allemaigne. Et tout 
en l'instant la paix fust conclue et arrestée par 
sadicte majesté. Et par ung merveilleux desir 
qu'elle avoit de la garder inviolable, elle la fist 
jurer à la royne sa mere et à tous les princes, 
seigneurs et plus signalés de sa suicte là pre- 
sents , et envoya par ung gentilhomme d'hon- 
neur, tout en l'instant, à messieurs de la cour de 
parlement de Paris pour la faire omologuer et 
publier, avec commandement exprès de depes- 
cher gens en diligence par tous leurs bailliaiges 
et ressort pour cest effect. 

Ceulx de l'aultre costé ne faillirent pas à ce 
devoir ; car Beauvais-La-Nocle la feist pubier à 
La Rochelle et en toute Ja Guyenne ; Theligny 
en fist aultant en leur armée , qu'il licencia par 
mesme moyen. 





LIVRE DIXIÈME. 





CHAPITRE PREMIER. 


Le roi prend la résolution d'envoyer les quatre mareschaux de 
France dans les provinces pour veiller à l'observation des 
articles de la paix. 


Le, roy, adverty en toute verité du très-heu- 
reux succès de toutes choses , et du grand de- 
voir que ceulx du party contraire avoient faict 
en l’'advencement et conclusion de la paix , sans 
connivence ou dissimulation , fust si ravy d'aise 
et de contentement, qu'il louoit Dieu en la pre- 
sence de tous de la venue de M. le mareschal de 
Vieilleville, disant que par son industrie et très- 
saige conduicte il estoit en très-bon repos, qu’il 
conservera, avec l'aide de Dieu, tant qu'il vivra; 
et que de sa vye il ne fera la guerre en son 
royaume ny contre ses subjets, car c’estoit se 
batire soy-mesme et brusler la chandelle par les 
deux bouts. 

La royne sa mere en disoit aultant, comme 
aussi faisoient les princes et courtisans de toutes 
qualités; de sorte que l’on ne parloit que des 


louanges de M. le mareschal de Vieilleville ; 
disants que la France et eulx tous jouissoient 
di fruict de son labeur , sans lequel et ses heu- 
reuses inventions on seroit encores, les armes 
au poing, à s'entretuer et massacrer. Et fault 
noter que trois semaines durant que monsieur 
le mareschal sejourna à la cour , il mangea ordi- 
nairement à la table du roy, par commandement 
exprès que luy en fist sa majesté de n’y faillir; 
à laquelle faveur jamais prince, ny aultre, pour 
grand qu’il fust, ne porta envie ny jalousie, 
mais au contraire disoient qu’il l’avoit trés-bien 
merité, et mieulx. 

Or, estant cet edict publié à Paris , et depes- 
ches faictes pour le faire publier semblablement 
par tout le royaume, sa majesté, pour l’extreme 
desir qu'elle avoit qu'il fust perdurable, delibera 
d'envoyer les quatre mareschaulx de France 
par toutes les provinces, pour le faire observer 
et entretenir; leur departant la France en 
quatre. Et sur ceste deliberation elle appela 
monsieur le mareschal à part, en la présence de la 

royne sa mere et de messieurs les ducs d'Anjou 
et d'Alençon , et un grand nombre de princes 
et seigneurs, et luy tint ce langaige : 

«Mon mareschal, j'ay esté conseillé, pour en- 
tretenir mon royaume en bonne paix et perpe- 
tuelle union , de donner à chacun des quatre 
mareschaulx de France ung departement de 
toutes les provinces d'icelluy, pour y faire ob- 
server inviolablement mon edict de pacification, 
avec des pouvoirs si amples et generaulx , que 
quiconque se il vouldra opposer ne puisse 
eschapper la mort quand vous le y aurez con- 
dampné. Et à vous premièrement , affin que me 
puissiez faire service sans trop vous esloigner 
de vostre maison, j'ay ordonné les provinces de 
Bretaigne, d'Anjou, Tourraine, le Mayne, 
Chartrain , Berry, Orleans et Guyenne. » 

Monsieur le marescal , remerciant trés-hum- 
blement sa majesté, luy dist «qu'il ne pouvoit 
accepter ce departement pour deux raisons , 
qu'elle ct toute l'assistance trouveront fort le- 
gitimes et pertinentes; dont la premiere est 
qu'il a tant de parants et bons amys en Bretai- 
gne, Anjou et au Mayne, et beaucoup de bons 
et nobles subjects, que malaisement pourroit-il 
faire en homme de bien son service ; car quel- 
quefois la faveur de consanguinité , si l’on n’est 
assisté de Dieu, donne de grandes traverses à 
Ja justice. 

«L'aultre, que M. de Montpensier, nouvelle- 
ment installé au gouvernement de Bretaigne, 
s'opposeroit formellement à toutes mes ordon- 
nances , picqué et irrité contre moy pour les 
causes qui sont trop cognues à vostre majesté, 
à la royne votre dame et mere, et à la très-il- 
lustre et très-excellente compaignie cy-présente; 
et feroit tous ses efforts de rendre ma charge 
très-odieuse et conptemptible : qui me faict 
très-humblement supplier vostre masjesté deme 
honorer d'un aultre departement, et bien esloi- 
gné de ma patrie. » 


CHAPITRE IL. 


Le mareschal de Vieillevifle part pour se rendre en Bour- 
bonnais. 


Le roy, la royne, leurs altesses et toute l'as- 
sistance, furent merveilleusement esbahis d'une 
telle promptitude et solidité d'esprit, d’avoir 
sitost profondy ce qui luy pouvoit nuyre en ce 

; departement. Et receurent leurs majestés d’une 


très-grande affection ceste raisonnable remons- 
trance, pour à laquelle plier et sur icelle le 
contenter changerent avecques le sien celuy 
qu'ils avoient donné au mareschal de Cossé , 
devenu mareschal par la mort du mareschal de 
Brissac son frere, qui estoit des provinces de 
Lyonnais, Forest, Beaujolais, Bourgoigne , 
Bourbonnais , haulte et basse Marche, Provence, 
Daulphiné, Auvergne et Vivarrais. Ce qu'il 
accepta fort gratieusement , avec protestation 
de faire un bon service à sa majesté et ne s'ou- 
blier nullement de son devoir ; et n'engageoit 
pas moins que son honneur, sa vye et confisca- 
tion de tous ses biens, s’il se trouvoit en tout 
le cours de sa charge une seule connivence , se- 
crette faveur ou corruption. 

Et sur cette protestation il print congé de 
leurs majestés pour s'apprester à l'exercice de 
son departement ; comme firent semblablement 
les aultres trois mareschaulx , chacun desquels 
avoit deux maistres des requestes pour les 
assister au faict de la justice, et ung maistre 
des comptes pour le faict des finances, affin 
que sa majesté fust entierement satisfaicte et 
esclaircie sur les malversations de ses subjects 
durant les troubles. 

Ainsy nous partismes de Paris environ cent 
vingts chevaulx, y comprenant lesdicts commis- 
saires et leurs trains , qui estoient messieurs de 
La Moignon et de Blancmesnil , conseillers du 
roy et maistres ordinaires des requestes, de son 
hostel , iceulx pour la justice; et M. de Myron, 
aussi conseiller du roy et maistre ordinaire de 
ses comptes, iceluy pour les finances. Et arri- 
vés à Bourges, où nous sejournasmes trois 
jours, ils dresserent tous les articles de ce qu'il 
convenoit que les gouverneurs, justiciers, esleus, 
controlleurs, receveurs, maires, eschevins, con- 
suls et tous aultres officiers des villes, lieux et 
pays des provinces de Bourbonnais, haulte et 
basse Marche , fissent et preparassent pour pre- 
senter à monsieur le mareschal et auxdicts com- 
missaires estants en la ville de Montlusson, où 
ils s'acheminerent bientost après ; et de leur 
apporter surtout amples memoires, et par estat 
bien authenticquement signé , du devoir qu'ils 
ont faict, tant à la publication de l’edict de pa- 
cification que de l’ordre qu'ils ont donné pour 
l'entretenement et observation dudict edict. 

Et semblablement des sedilions, sacrileges , 
saccagements, meurtre , pilleries, forces, vio- 
lements, ports d'armes, et aultres delicts qui se 
sont commis en leurs provinces ; et mesmement 
s’il y a quelques églises, cures, ou benefices qui 
soient occupés par force, et les curés expulsés 
de leurs benefices, ausquels ils doibvent rentrer 
et estre restablis; le tout en forme probante, 
pour y donner l'ordre qui y est requis, et dont 
ils ont charge expresse de sa majesté. 

Lesquels articles, estant en grand nombre, 
qui ne sont icy inserés pour eviter prolixité, 
furent envoyés par tous les bailliaiges des pro- 
vinces, par les archers du prevost de mondict 
sieur le mareschal. 


CHAPITRE IIL 


Le mareschal se rend à Lyon, où il fait publier et exécuter 
Pédit de pacification. 


Et estants arrivés à Montlusson quinze 
jours après la depesche des archers, nous y trou- 
vasmes tous les juges et officiers royaulx, de 
` toutes qualités, des provinces cy-dessus nom- 
mées, avecques très-amples memoires de tout 
ce qui s’estoit passé en leurs ressorts; grand 
nombre, semblablement, de noblesse, et beau- 
coup de beneficiers, qui avoient couru une pe- 
rilleuse fortune durant les troubles ; ausquels 
fust faict une très-bonne et fort briefve justice, 
car ils furent remis promptement en possession : 
fut procedé contre les criminels qui ne voulu- 
rent comparoistre, en toute rigueur de justice, 
jusques à les surprendre en leurs maisons et 
ailleurs où ils s’estoient reffugiés ; desquels il en 
fust executé, de plusieurs sortes de mort, jus- 
ques à trente-deux, en plaine place de Montlus- 
son. Exemple qui servit beaucoup, car il vint 
une infinité de gens de toutes qualités et estats 
se presenter devant monsieur le mareschal et 
les susdicts commissaires, pour se justifier; qui 
les relevoit de la peine de les envoyer querir. 
Et fusmes un mois entier audict Montlusson, 
durant lequel sejour on depeschea deux ou trois 
provinces. 

De Montlusson nous vinsmes à Lyon, où 
MM. de Soubise et le comte de Sault, gouver- 
neurs alternativement de la ville et du Lyonnais 
pour les princes, nous attendoient en grande 
devotion. Et vindrent tous deux environ demie 

lieue au devant de monsieur le mareschal , avec 
fort grande compaignie, principalement ledict 
sieur de Sault avec les cent chevaulx-ligiers dont 
il estoit capitainne. Et avoient avant partir donné 
un ordre pour la reception de mondict sieur le 
mareschal à son entrée en la ville, qui fut ma- 
gnifique ; car six cents Suisses qui estoient céans 
en garnison tout le temps des troubles , des can- 
tons de Berne, de Basle et de Surich, unze cents 
harquebusiers, tant des enfants de ville que 
d’aultres, et environs deux cents gentilshommes 
là reffugiés, se presenterent à la porte de Vaize 
en bataille, dedans et dehors la ville, pour le 
recevoir et sa trouppe ; par lesquels il fust con- 
duict en moult belle ordonnance jusques à son 
logis, qui estoit l'archevesché. Mais en ceste 
conduite il ne fut tiré une seule arquebusade ; 
car il l'avoit , comme bien advisé , expressement 
deffendu. 

Le lendemain, on entre au conseil et en af- 
faires, monsieur le mareschal, avec les susdicts 
gouverneurs, les gentilshommes signalés du 
Lyonnais, Forests et Beaujollais , capitainnes et 
lieutenants de cavallerie et de gens de pied, 
tant de Francais que de Suisses, pour traicter de 
la guerre et du faict des armes, et en une salle a 
part, | 

En une aultre salle, les susditcs commissaires 
avec les juges et toutes personnes de judica- 
ture, les eschevins, maire, sindicques, rece- 
veurs tant de la ville que de la dohane, greffiers, 
et tous aultres officiers d'eglise et du civil. 

Quant aux ordonnances qui émanerent du 
conseil de monsieur le mareschal, il fust arresté 
que lesdicts de Soubise et de Sault sortiroient 
de la ville dedans quinzaine , et qu'ils emporte- 
roient tout ce qui leur appartenoit, la compai- 
gnie de cent chevaulx-ligiers cassée, et les six 
cents Suisses licenciés : du payement desquelles 
trouppes, s'il leur estoit deu quelques mois, les 
marchants estrangiers frequentants les quatre 
foires annuelles de Lyon , lesquels pour le gaing 
de ce trafficque s'y sont de toute ancienneté ar- 

zés et mariés, et, oultre ce, acquis un revenu 
merveilleux dedans Lyonnais , Forests et Beau- 
jollais, en respondront ; qui estoient principa- 
lement Mylannois, Lucquais, Genevois, Floren- 
tins, Parmesans et Piedmontais. Il y eust aussi 
des Allemants et Flamants mariés audict Lyon, 

! qui s'y obligerent semblablement, 

A laquelle ordonnance lesdicts de Soubise et 
de Sault obeyrent fort promptement, le premier 
comme parant , à cause de Parthenay dont il por- 
toit 12 nom; le second pour avoir esté l’espace 
de quatre ans soubs le commandement de 
mondict sieur le mareschal , avec la mesme com- 
paignie, en la ville de Marsal, de laquelle il 
l'avoit faict gouverneur; et n’eust voulu , pour 
ses moyens, luy desobeir; aussi qu'il avoit eu 
ladicte compaignie par sa faveur , qu'il luy pro- 
mist faire entretenir , et à tous deux les remet- 
tre en leurs estats de gentilshommes de la 
chambre , sans estre contraincts de changer leur 
religion : de quoy monsieur le mareschal s'ac- 
quicta à leur contentement. 

Le conseil des susdicts commissaires portoit 
que tous les comtes de l'église cathédrale de 
Saint-Jean de Lyon, que l'on appelle aux aultres 
églises de France chanoines , y retournassent 
incontinent , avecques tous leurs prestres , curés 
et beneficiers des aultres églises, sur grosses 
peines , pour faire le service divin et le remettre 
sus à l'accoustumée. 

Ledict conseil avoit semblablement conclu 
beaucoup d'aultres ordonnances, comme de 
chercher ceulx qui avoient faict des impositions 
et levées sur le peuple durant les troubles ; et 
que quelques eschevins et consuls , soubs umbre 
des munitions prises pour le passaige des gens 
de guerre, avoient faict asseoir sur le peuple 
plus grande somme de deniers que ne mon- 
toient lesdictes munitions ; et tant d'aultres me- 
nues ordonnances approchants plus du stile de 
chicquanne que de la vraye forme d’establir une 
bonne et parfaicte union , d'aultant que telles 
recherches regardoient directement ceulx qui 
avoient commandé et les personnes d'aulthorité 
qui avoient executé leurs commandements ; et 
que c'estoit plustost esmouvoir de rechef les 
troubles que de confirmer la paix tant desirée 
par le roy. Monsieur le mareschal les cassa 
toutes , et qu'il en feroit tellement avec sa ma- 
jesté que tout le monde demeureroit content ; 
enjoignant ausdicts commissaires de ne rien in- 
nover par dessus lesdicts articles de l’edict de 
paciffication, qui estoient en’nombre de qua- 
rante-cing ; et trop heureux s'ils les pouvoient 
faire entretenir ; desquels le plus difficile à mon 
advis estoit le deuxiesme , contenant : 

a Que le roy deffendoit à tous ses subjects , de 

«quelque estat et qualité qu'ils soient, qu'ils 
«n'ayent à en renouveller la memoire, s’attac- 
«quer, injurier ny provocquer l'un l'aultre par 
«reproche de ce qui s'est passé; et disputer, 
«contester, quereller ny se oultraiger ou offencer 
«de faict ou de parolle ; mais se contenir et vivre 
a paisiblement ensemble, comme freres , amis 
«et concitoyens; sur peine aux contrevenants 
«d'estre pugnis comme infracteurs de paix et 
«perturbateurs du repos public. » 7 

Et dès l'après-disnée du mesme jour monsieur 
le mareschal fist publier l'edict de paciffication, 
signé Cuantes, et contresigné par le roy en son 
conseil, pe NewFviLE ; donné à Sainct-Germain- 
en-Laye au mois d’aoust, l'an de grace 1570, 
et du regne de sa majesté le dixiesme. Et fust 
ledict deuxiesme article reîteré en toutes les 
publications qui se firent dudict edict par tous 
les carrefours de la ville, et en fort grande ma- 
gnificence , car trompettes et tambours n'y 
manquerent ; et fut commandé aux juges de la 
ville et principaulx bourgeois d’accompaigner 
les deux commissaires du roy qui le faisoient 
publier, assistés de cent ou six-vingts chevaulx 
et de grand nombre de noblesse ; et oultre ce, 
y estoient environ soixante harquebusiers des 
plus lestes de la garde de mondict sieur le ma- 
reschal. 

Ceste publication ainsi faicte , tous les habi- 
tants de la ville et estrangiers , d'une et d’aultre 
religion, se composerent , avec une grande al- 
laigresse, en bonne union et tranquilité, les 
catholiques se voyants deschargés d'une telle 
Oppression et tremeur ; les aultres qui se 
voyoient quictes de tous leurs forfaicts et rebel- 
lions en sortant de la ville avec leurs chefs et 
capitainnes ; et que, oultre ceste gratuité, ils 
pouvoient librement emporter tousleurs moyens, 
sans aulcune recherche et en toute seureté. De 
sorte qu'il ne se peult exprimer de quelle fra- 
ternité et amitié les habitants et estrangiers de 
tous partis s’entre-caresserent et festoyerent, 
attendants le partement limité et ordonné des 
sieurs de Soubise et de Sault. 


CHAPITRE IV. 
Les comtes de Lyon rentrent dans leur église. 


Cependant les cotntes de l'eglise cathedrale 
de Saint Jean revindrent en la ville, accompai- 

gnés de leurs parants, qui estoient gentils- 
hommes des plus anciennes maisons de Lyonnais, 
Forests, Beaujollais, Auvergne et Vivarrais , 
estant telle leur fondation, qu'il, faut qu'ils 
soient prouvés nobles de trois generations , pre- 
mier que d'estre receus en ceste dignité de 
comtes dont le revenu est bien grand. Et le len- 
demain de leur arrivée, qui estoit un jour de 
dimanche, la grande messe y fut celebrée en 
grande devotion , avec les ceremonies accoustu- 
mées et aultant solempnelles qu'en ung jour de 
Pasques; à laquelle assista monsieur le mares- 
chal avec le manteau et collier de l'Ordre, et 
toute la noblesse des provinces voisines ; sem- 
blablement les susdicts commissaires, avec les 
maires, eschevins et surintendant de l’hostel de 
ville; et s'y trouverent quant et quant les plus 
apparents et signalés bourgeois ; et tous en tel 
ordre et reverence, que c’estoit chose trés-agrea- 
ble à veoir; toutes les portes, au demeurant, 
_des trois eglises, Saint Jean , Saint Estienne et 
Sainte Croix , ouvertes, à chacune desquelles il 
y avoit des gardes qui ne reffusoient l'entrée à 
personne. 

Le temps lymité pour le partement desdicts 
sieurs de Soubise et de Sault escheu, ils deslo- 
gerent de Lyon. Soubise prend le chemin de 
Rouanne, pour se mettre sur Loyre et tirer en 
Poictou, avec son attirail qui estoit de plus de 
trente charroys ; l'aultre, avec le sien , qui n’es- 
toit gueres moins grand, se mect sur le Rhosne 
pour descendre en Provence. Quant à sa com- 
paignie, la plus grande part s’estoit venu ren- 
dre à monsieur le mareschal après la casserie ; 
qui les receust, et en avoit pris le serment. Il 
leur laissa leurs charges accoustumées , et les 
fist inscrire sur l'estat du roy, car ils estoient 
quasi tous de Champaigne et du Barrois; mais, 
comme soldats de fortune, qui ne cherchent 
qu’à paistre sans prendre cognoissance de cause, 
ils s’estoient jectés au service du comte de Sault, 
commandant en une telle ville , où ils trouvoient 
une fort riche pasture : et n'eurent pas sitost 
faict et presté le serment à mondit sieur le ma- 
reschal , qu'on les voyoit aller à messe aussi 
souvent que les prestres : et estoient environ 
soixante-dix. Les aultres, estants du pays de 
leurs capitainnes, les suyvirent. 

Ceste reduction de Lyon ainsi miraculeuse- 
ment faicte, car il n'en fust executé à mort que 

vingt-deux, pour violements et voleries noc- 
turnes avecques assassinats, tant de gens de 
ville que des soldats susdicts, monsieur le ma- 
reschal, après y avoir sejourné environ six se- 
maines, et voyant la tranquillité et l'union 
fraternelle s’augmenter de jour à aultre et se 
confirmer de bien en mieulx , delibera d'aller à 
Grenoble pour remettre sus et rassembler la cour 
de parlement , qui estoit esparse ça et là ; mesme 
que le premier president, nommé Truchon , 
s'estoit venu reffugier sous sa protection; et 
envoya 4 ceulx qui commandoient en ladicte 
ville le double de son pouvoir, affin qu'ils se 
tinssent prests à son arrivée d'obéir à ce qui leur 
seroit commandé pour le service du roy, et suy- 
vre, article pour article, sur peine de punition 
corporelle , l'edict de pacification , dont le dou- 
ble estoit semblablement attaché à celluy dudict 
pouvoir. 

Mais il n’en estoit aulcun besoing , car M. de 
Maugeron, lieutenant general de M. le prince 
de La Roche-sur-Yon , gouverneur de la pro- 
vince de Daulphiné , qui sçavoit l'intime amytié 
que son chef portoit à monsieur le mareschal , 
comme à son grand et favorable cousin , luy de- 
peschoit un gentilhomme pour le supplier de 
s'acheminer à Grenoble, ayant entendu qu'il 
avoit si heureusement paciffié ce furieux Lyon, 
et qu'il ne trouveroit pas moindre obeissance en 
tout ce qui dependoit de son aucthorité et gou- 
vernement , que par tous les lieux, villes et pro- 
vinces où il avoit passé ; et que desjà les presi- 
dents et conseillers de la cour de parlement de 
Grenoble, bien advertys des grands et braves 
traicts qu'il avoit exercés en iceulx pour la paci- 
fication de l’edict , s'estoient venus repatrier en 
leur siege ; et si le premier president Truchon, 
qui s'est reffugié soubs son aisle, y estoit, tout 
le corps de la cour seroit parfaict et complet. 


CHAPITRE V. 


Le mareschal se rend à Grenoble, et fait assembler les états 
de Dauphiné. 


Monsieur le mareschal doncques desloge de 
Lyon , après y avoir donné un ordremerveilleux, 
et tel que par son absence il n’y pouvoit surve- 
nir aucun desastre ny remuement , au très-grand 
regret et tristesse des habitants de toutes qua- 
lités. Et estant esloigné de dix lieues de la ville, 

il rencontra le gentilhomme du sieur de Mau- 
geron , lequel, ses lettres presentées , s'en re- 
tourne incontinent devers son maistre luy an- 
noncer la venue de mondit sieur le mareschal , 
qu'il jugeoit estre accompaigné d'environ deux 
cents chevaulx. 

M. de Maugeron , suyvant ce rapport , donne 
ordre promptement aux choses necessaires pour 
sa reception et commodités de son logis, et 
pour sa suycte; et pria M. le baron de Bressieux, 
personnaige de qualité, chevalier de l'Ordre et 
comme compaignon en la charge, car il estoit 
lieutenant dudit prince à Valence, d'aller au- 
devant de luy pour luy reciter par les chemins 
tout l'estat de la ville et de son gouvernement, 
et comme il s’estoit comporté en l'observation 
de l’edict ; et l'asseurer qu'il n'y avoit esté faict 
aulcune connivence , mais qu'il avoit suyvi de 
poinct en poinct les belles ordonnances qu'il 
avoit faicies , tant à Montlusson, Lyon , que aux 
aultres lieux où il avoit exercé son pouvoir ; et 
que , quand il n’en auroit poinct , il luy obeyroit 
de très-franche volonté pour le seul respect de 
son estat de mareschal de France , comme chef 
etsurintendant sur toute la noblesse du royaume 
et de toutes personnes qui suyvent les armes, 
et encores plus pour l'honneur de sa valeureuse 
et incorruptible reputation ; et qu'il n'estoit 
ignorant de la grande faveur et amytié que luy 
portoient le roy et son altesse frere et lieutenant- 
general de sa majesté, pour ses merites et ses 
signalés services. 

Arrivé que fust monsieur le mareschal à Gre- 
noble, il y fust receu fort magnifiquement : en 
quoy M. de Maugeron ne s'oublia nullement de 
chose qui deppendoit de son devoir ; car il vint 
au-devant de luy environ quart de lieue , accom- 
paigné d'un grand nombre de noblesse du pays, 
qui pouvoit revenir à trois cents chevaulx, et à 
la porte de la ville les gens de justice, les maire, 
eschevins et principaulx bourgeois de la ville, 
avec une trouppe de harquebusiers , enfants des 
meilleures maisons d'icelle, en fort brave equip- 
paige; desquels tous ensemble il fut conduict 
en son logis, à l'entrée duquel tout le corps de 
parlement se trouva , pour le bien-veigner, avec 
une honorable et fort docte harangue, que le 
second president prononcea; à laquelle M. de 
La Moignon fist une responce bien estimée par 
l'assistance , attendu que ce fust promptement 

et sans l'avoir premedictée , leur presentant leur 
chef et premier president Truchon , qu'ils re- 
ceurent fort reveremment et avec tout respect. 

Le lendemain , monsieur le mareschal se reso- 
lut de faire convoquer et assembler les estats, 
affin d'establir une paix perpetuelle en la pro- 
vince, et que l'on peust descouvrir par ceste as- 
semblée les plus mutins et rebelles, pour en 
faire une exemplaire punition; car il vouloit 
qu'ils fussent libres, et que chacun fust receu à 
plaindre son mal et dire librement de quoi il se 
sentoit offencé. Et assigna lesdicts estats au 
dixiesme jour de son arrivée. 

Mais affin que personne ne s'ingerast d'y en- 
trer, s’il n’estoit de la qualité de ceulx qui de 
toute ancienneté y doivent estre receus, il fist 
une ordonnance qui speciffioit ceulx qui en es 
toient dignes , deffendant à toutes aultres per- 
sonnes de s'y presenter, sur peine de la vye, 
s'ils n’estoient de la qualité qui s’ensuict : 

«l° Quant à l'estat ecclesiastique, les prelats, 
tantarchevesques, evesques que abbés et prieurs 
conventuels, ont accoustumé d'y estre mandés, 
ou, en leurs absences, leurs vicaires genéraux; 
et aussy ung de chaque chapitre des eglises ca- 
thédrales , et aultres du clergé qu'on a accous- 
tumé d’appeller aux estats. 

« JI° Quant à l’estat de la noblesse, tous nobles 
ayants jurisdiction haulte et basse et moyenne, 
ont accoustumé d'y estre appelés, et avoir voix 
deliberative; et non aultres de ladicte noblesse, 
n'ayants telle jurisdiction. 

« III Quant au tiers-estat , tous les consuls et 
aussi des mandements qui sont duroy Daulphin, 
n'ayants aultre seigneur; car ceulx qui ont aul- 
tres seigneurs particuliers n'y assistent , pour 
aultant que les seigneurs qui y sont appelés et 
y assistent, tant pour eulx que pour leurs 
subjects. 

«ÏV° Jtem , que nul , soit noble ou aultre, n'y 
sera receu par procureur, excepté lesdicts pre- 
lats, par leurs vicaires - generaulx , et non vi- 
caires particuliers. 

« V° Aussi les enfants de famille n'y seront re- 
ceus pour leurs peres, sinon que lesdicts enfants 
eussent, de leur propre, semblable jurisdiction, 
haulte , moyenne et basse. » 


[1570] 
CHAPITRE VI. 


L'édit de pacification est publié à Grenoble. 


Doncques, le temps escheu , on entre aux es- 
tats, où se trouverent l'archevesque de Vienne, 
l'evesque de Valence , tous les aultres evesques 
de Daulphiné: semblablement six abbés et les 
deputés des eglises cathedrales; les seigneurs 
et gentils - hommes de la qualité susdicte; et 
semblablement les consuls, eschevins des villes, 
tous generalement en personne, car un chacun 
vouloit entendre l'intention du roy, et veoir 
monsieur le mareschal , qui avoit si diligement 
procedé en tous les lieux où il avoit passé , et 
sans aulcune connivence ou concussion, exer- 
ceant fort rigoureusement , et en toute severité, 
la justice contre les meschants, sans acception 
de personne, ny par avarice , bien adverty que 
quelques-ungs de ses compaignons faisoient 
passer, pour cas enormes et execrables, plusieurs 
par la porte dorée ; entre aultres , que ung jeune 
homme, lequel après la mort de son pere em- 
prisonna sa veufve, qui estoit sa belle-mere , 
laquelle s’estoit saisie de tout l'or, argent pre- 
cieux, joyaulx, et generalement de tous aultres 
meubles de son feu mary, comme à elle appar- 
tenants , mesme par donnaison testamentaire et 
aultres transactions, pour l'entretenement de 
deux petits enfants d’eulx deux, après l'avoir 
violée par force, avecques bastonnades , ravy 
son honneur, luy couppa la gorge et l'enterra 
en la cave, puis enleva tous les tresors susdicts, 
qui estoient merveilleusement riches et en abon- 
dance ; et pour ung si horrible et detestable for- 
faict et desbordé inceste, il en fut quicte pour 
six mille escus. Je passe soubs silence le lieu et 
le departement où telle meschanceté se commist, 
car on cognoistroit incontinent le mareschal, 
qui, bruslant d'avarice, perdict si villainement 
sa reputation et engaigea fort dangereusement 
son ame. 

Ii fust ordonné par lesdicts estats que l'edict 
de paciffication , qui estoit imprimé , seroit af- 
fiché par tous les carrefours de la ville, affin 
que personne n'en prétendist cause d'ignorance; 
et le second article d'icelluy, cy-dessus speciffié, 
publié à son de trompe aux portes des eglises, 
au palais, aux jours de marché, et par plusieurs 
fois reiteré, pour y reigler un chacun; suivant 

lequel monsieur le mareschal fist convenir tous 
les chefs et anciens de la noblesse du pays en 
plaine place de ville, à la veue de tout le peuple, 
ausquels il commanda de s'entr'embrasser et 
oublier toute inimitié, rancunes et vindicte, en 
s'entre- pardonnant les courses , bruslements , 
meurtres et voleries qu'ils avoient exercés les 
ungs contre les aultres, en faict de guerre seule- 
ment, combattants pour la manutention de leurs 
partis durant les troubles, ce qu'ils firent très- 
volontairement en sa faveur : ils faisoient le 
nombre d'environ six-vingts gentilshommes de 
marque, d'ancienne extraction. 

Mais ils accuserent plus de cent ou six-vingts 
voleurs, qui, soubs pretexte de la guerre, vo- 
loient par-cy par-là les maisons des gentils- 
hommes et de toute aultre qualité; lesquels, 
s'estants faicts riches, s'esſstoient retirés en la 
vallée d'Angroigne; et ne doubtoient poinct 
que quant il seroit party de la province, qu'ils 
ne recommenceassent leur meschante vie; et 
qu'il estoit necessaire , avant qu'il partit, de les 
exterminer. 


CHAPITRE VII 
Punition des séditieux. 


Monsieur le mareschal leur dist que ce n'es- 
toit pas, veu le grand nombre, gibbier de son 
prevost , et qu'il y vouloit aller luy-mesme avec 
des forces pour les surprendre; et que les 
mieulx montés entr’eulx luy vinssent faire com- 
paignie ; ce que tous, de bien franche volonté, 
luy accorderent. Qui fut cause que le lendemain 
monsieur le mareschal partit secrettement avec 
deux cents cinquante chevaulx ; et feist ce che- 
min , qui estoit de quinze lieues, d’une cavalcade 
fort dangereux et penible , n’estants que vallées 
et montaignes, dedans lesquelles six soldats ad- 
vertis en defferont cinquante à cheval, à cause 
de l'abondance des bois. Mais monsieur le ma- 
reschal, bien guydé par les mesmes gentils- 
hommes, mit pied à terre, et sa garde quant et 
quant , avec d'aultres forces : et les surprindrent 
en deux ou trois villaiges, à l'entrée desquels 
il fust combattu environ demie-heure; mais ils 
furent enfin forcés, et en demeura sur la place 
environ trente, qui s’esioient les plus advancés, 
et n'en rechappa un seul qui ne fust pris et mené 
prisonnier ; car les gentilshommes qui estoient 

demeurés à cheval avoient entouré les villaiges ; 
et en fut amené quatre-vingts et deux à Gre- 
noble , avec ung grand applandissement de tout 
le peuple, qui les accusoit, passants par les 
rues , des meschancetés qu'ils avoient faictes. Et 
fut vacqué deux jours entiers à leurs procès; 
car, la nouvelle de ceste prise divulguée par 
tout, il venoit des plaintes et des accusateurs de 
toutes parts, qui leur estoient confrontés. Si 
bien que soixante d'iceulx furent executés à 
mort par diverses sortes de supplices, dont la 
roue fut la fin de trente-deux , pour les execra- 
bles et horribles meschancetés qu'ils avoient 
commises : le reste passa par la corde et le 
fouet, avec le forban pour jamais de la pro- 
vince, encores qu'ils en fussent originaires , et 
les héritaiges de tous ceux qui en avoient don- 
nés à l'hospital et aux povres. 

Il y en eust qu'on voulut rachepter pour 
bonnes sommes de deniers; mais monsieur le 
mareschal fist mettre prisonniers ceulx qui en 
firent la premiere ouverture; qui retint les aul- 
tres de plus mettre telles requestes en avant, 
bien qu’il y en eust quelques-ungs qui appar- 
tinssent à beaucoup de gens de bien de la ville 
et du plat pays, mesme cinq ou six jeunes hom- 
mes qui estoient de noble extraction : mais, sans 
avoir esgard à ceste qualité, ils passerent par la 
corde avecques les aultres , comme larrons, des- 
rogeants, par tels villains deportements, à l'hon- 
neur de noblesse. Telle fut la responce de mon- 
sieur le mareschal à leurs parants, qui luy firent 


très-grande instance, accompaignée de très- | 


humbles submissions, non pas pour leur saulver 
la vie, car ils avoient merité, par leurs inhu- 
mains et execrables forfaicts , plus de vingt fois 
la mort, mais seulement pour changer l'igno- 
minie de supplice en celluy de l'eschaffault, 
c'est-à-dire la teste tranchée, qui est l'ordinaire 
au gentilhomme pour ses forfaicts justiciables ; 
mais ils perdirent leur temps, avecques def- 
fenses terribles de plus l'en importuner. 


CHAPITRE VIII. 


Le mareschal, après avoir rétabli la paix en Dauphiné, se rend 
en Provence. 


Ceste rigoureuse justice resjouit generale- 
ment toute la province de Daulphiné ; et nes- 
tant ny par prieres ny presents flexible, ny 
subjecte à aulcune corruption, ceulx qui se sen- 

toient les moindres bourriers! en leurs ames, 
changerent incontinent de climat premier que 
d'estre decouverts : de sorte que le pays de- 
meura en une paix universelle et deschargé de 
tous voleurs et meschants : qui rendit le séjour 
de monsieur le mareschal desormais inutile, 
d’aultant qu'il ne se commettoit plus acte qui 
offenceast les edicts du roy,et ne venoit plus 
de plainctes. 

Et, après y avoir sejourné ung mois entier, 
il se resolut d'aller à Valence, laissant la cour 
de parlement bien instruicte de tout ce qu'elle 
avoit à continuer pour l'observation et entrete- 
nement de ledict de paciffication , et beaucoup 
daultres particularités pour le service de sa 
majesté. Et, en sa presence et par son comman- 
dement, la noblesse leur jura toute fidelité, 
confort et aide, quand par ladicte cour ils en 
seroient sommés et requis, aux premieres ru- 
meurs qui pourroient survenir. Et sur ceste as- 
seurance, qui estoit féable et infaillible, il s'en 
alla à Valence, menant avec luy M. de Bressieux, 
gouverneur de ladicte ville, mais avec un re- 
gret indicible des habitants de Grenoble de 
toutes qualités. 

Or, ayant M. de Bressieux accompaigné mon- 
sieur le mareschal durant tout le sejour qu'il 
avoit faict à Grenoble , et par ce moyen present 
à toutes les ordonnances et reiglements qui y 
avoient esté establis, il n'avoit oublié de les 
faire entendre à son lieutenant à Valence , avec 
commandement de les y faire publier et entre- 
tenir, et d'user de diligence en la recherche des 
rebelles et contrevenants aux edicts du roy, 
affin que monsieur le mareschal trouvast toutes 
choses bien policées et en tel estat comme s'il y 
eust passé. En quoy ledict lieutenant fist ung 
merveilleux devoir. De sorte qu’estants arrivés 
en la ville, il ne se presenta ame vivante pour 
se plaindre; et les edicts estants attachés aux 
carrefours de la ville et aux portes des eglises , 
et toutes choses, au reste, estant exeentées en 
la propre forme et maniere comme elles avoient 
esté à Grenoble. Ce que monsieur le mareschal 
loua grandement, et en honora beaucoup M. de 
Bressieux et son lieutenant , qui n'avoit obmis 
de donner ordre pour sa reception et entrée en 
la ville, qui fat fort magnificque; et , oultre ce, 
il avoit faict prendre une vingtaine de voleurs, 

lesquels furent mis entre les mains du prevost 
de monsieur le mareschal, qui les fist pendre 
en moins de quatre jours; ce qui occasionna le 
partement de monsieur le mareschal, après y 
avoir seulement sejourné huict jours, pour aller 
en Provente : car toute la noblesse de Daul- 
phiné avoit comparu à Grenoble, auquel lieu 
elle avoit bien attentivement et avec grande 
obeissance appris sa leçon; car il n'y avoit gen- 
tilhomme, povre ou riche , ou d'ancienne ex- 
traction , qui n’eust juré en toute fidelité les 
submissions ci-dessus specifiées, mais sur ter- 
ribles et rigoureuses peines, car il y alliot de la 
confiscation des biens, de la degradation de 
noblesse et de la vye, aux cofitrevenants et in- 
fracteurs de serment : de quoy MM. les maistres 
des requestes, La Moignon et du Blancmesnil , 
portoient actes authentiques, et le roole de 
leurs noms et de toutes leurs terres. 

Mais, ayant eu le pape [nouvelles des braves 
traicts de paciffication qu'avoit exercés mon- 
sieur le mareschal par toutes les provinces où il 
avoit passé, et qu'il y avoit en son contat de 
Venissy, dont la principale ville est Avignon, 
de grands tumultes et seditions entre ses sub- 
jects pour le faict de la religion, comme en 
France, sa sainctefé luy escrivit pour le prier 
de se transporter en Avignon , affin d’y planter 
une bonne paix et accommoder ses subjects les 
ungs avec les autres, de la même tranquillité 
qu'il avoit faicts des subjects de son roy; de 
quoy il Itty donnoit toute puissance et autho- 
rité, jusques à la mort, sans respect de per- 
sonne, de quelque qualité qu'elle eust peu 
estre, hormys de prestres. 


CHAPITRE IX. 
Le mareschal, à la prière da pape, se transporte à Avignon. 


Le seigneur Fabricio, neveu de sa sainteté, 
qui estoit venu au-devant de luy environ liene 
et demye avec une fort honorable compaignie, 
luy presenta les lettres fort reveremment , sans 
oublier beaucoup d'honnestes offres de submis- 
sions et de toute assistance. A quoy monsieur le 
mareschal respondit si humainement, qu'il le 
myst en très-grande esperance que sa venue ne 
seroit poinet inutile, et que, avec l'ayde de 
Dieu, il mettroit la ville et le contat en tel re- 

pos que sa saincteté recevroit très-grand con- 
tentement. 

Et conferants ensemble, par le chemin, de 
plusieurs affaires , ils se trouvent à la porte de 
la ville, à l'entrée de laquelle l'evesque de 
Ferme, vice-legat , l’attendoit avec la croix et 
tout le clergé en chappes, surplis, et en tel 
ordre et forme d'une generale procession. Ce 
que voyant, monsieur le mareschal myst pied 
à terre, et toute sa suycte en bien grande reve- 
rence :et marchant au milieu des deux, fust 
conduict au palais papal, que l'on avoit pre- 
paré pour son logis, le luy ayant quicté ledict 
vice-legat et Fabricio, pour plus dignement 
l'accommoder. {Et après avoir esté environ 
demye-heure ensemble pour traicter des affaires 
et de l'ordre requis pour les terminer, où es- 
toient semblablement les deux maistres des re- 
questes, qu'ils avoient fort honnestement logés, 
ils se retirerent. 

Le lendemain on entre au conseil, auquel, en 
premier lieu, furent proposées les grandes inso- 
lences de plusieurs subjects dudit contat, tant 
gentilshommes que d’aultres qualités, qui s’es- 
toient retirés en une aultre ville du contat, 
nommée Cisteron, portant tiltre d’evesché , vi- 
vants avec un desordre fort grand, et se disoient 
de la religion pretendue; mais leur meschante 
vye faisoit bien paroistre du contraire, car ils 
estoient grands voleurs, meurtriers, larrons, 
violeurs de filles et femmes, faisants degast 
aux maisons du plat pays qui ne leur vouloient 
fournir vivres et argent à toutes leurs mandées. 

Et s'enquerant monsieur le mareschal du 
nombre qui y pouvoit estre, il luy fust respondu 
par le seigneur Fabricio.qu'ils pouvoient reve- 
nir, en maistres et valets , à trois cent cinquante ; 
mais que les habitants de Cisteron sont si affi- 
gés et tourmentés de leur sejour en leur ville, 
que, s'ils voyoient qu'il y eust quelque entre- 
prise contre eulx, qu'ils la favoriseroient de tout 
leur pouvoir jusques à la la dernière goutte de 
leur sang. 

Mais s'esbahissant monsieur le mareschal 
comme il n'y avoit donné ordre par quelque 
stratageme, asseuré de la volonté des habitants 
comme il est, Fabricio respondit qu'il n’avoit 
poinct de forces ny d'artillerie pour y faire aulcun 
devoir, estant la ville assez forte et passablement 
remparée ; aussi qu’en tout le peuple d'Avignon, 

qui est bien grande ville, les deux tiers n'es- 
toient que prestres et Juifs. 

La-dessus il fut advisé d'envoyer querir le 
chef de ceste trouppe, et qu'il vint parler en 
toute seureté à M. de Vieilleville , mareschal de 
France, à eulx envoyé par l’exprès commande- 
ment du roy, à l’instante priere du pape, de la 
saincteté duquel ils estoient subjects, pour les 
accommoder avec leur naturel seigneur ; et que, 
si besoing estoit , il leur envoyeroit des ostaiges , 
qui estoient mesme ses parants, dont celuy qui 
luy porteroit ceste parolle seroit son gendre, 
nommé M. de Duilly, qui demeureroit en sa 
place tandis qu'il seroit en Avignon. 


CHAPITRE X. 


Monsieur le mareschal envoie un de ses gendres pour traiter 
avec les séditieux qui s’estoient rendus maltres de la ville 
de Sisteron. 


Ceste opinion ainsi arrestée , M. de Duilly fust 
depesché pour aller à Cisteron avec ung trom- 
pette, accompaigné seulement de six chevaulx ; 
et estant à la porte, et la trompette entendue, 
le chef, nommé Lonbais, saichant sa qualité, 
vint au-devant de luy, la fist ouvrir sans le laisser 
entrer plus avant. Et s'estant M. de Duilly fort 


dextrement acquitté de sa créance, Lonbais fist | 


une responce fort bravasche, et aux mesmes 
termes qui s'ensuy vent : 

«Mon compaignon, vous direz à M. le mares- 
chal de Vieilleville que nous ne cognoissons nul- 
lement le roy de France, ny personne venant 
de sa part, et que ce qui nous a faict ici assem- 
bler est seulement pour empescher les tirannies, 
exactions et pilleries que deux galants, l'evesque 
de Ferme , qui s‘institule vice-legat , et Fabricio, 
neveu du pape, exercent sur ce povre contat, y 
ayant esté envoyés comme gouverneurs avec une 
parolle que ce bon pere , qui se dict sainct, en 
leur delivrant leur bulles ou pouvoir, leur dist a 
l'oreille: « Faites-vous riches; aussi bien il ne me 
revint jamais un ducat de ce costé-la. » Mais je 
proteste a Dieu qu’il n’en ira pas ainsi, et que sa 
diablesque saincteté y sera trés-mal obeye, ou les 
forces et le couraige nous defauldront. Et pour- 
rez dire à vostre beau-pere qu'il se fust bien 
passé de prendre ceste charge et commission ; 
et luy conseille de se retirer au plustost , car il 
en orra parler devant huict jours, estants nos 

le duc de Savoye nous manquera de promesse : 
et, à dire vray, c'est ung brave bouccon! pour luy 
que ce contat, accompaigné de ceste belle et 
grande ville d'Avignon, et de la seigneurie de 
Venissy, et en sa proximité ; vous priant, pour 
la fin, mon bon amy, de vous retirer, et bientost ; 
car ces honnestes hommes que vous voyez avec 
moy se sentent fort offencés de la creance que 
vous m'avez apportée, faisants bien peu de cas 
de l'evesque de Rome, et s’indignent seulement 
d'en ouyr parler. » 

Ceste creance rapportée par M. de Duilly en 
plein conseil, sans y oublier une seule parolle , 
ny les façons de la fière contenance du superbe 
Lonbais, monsieur le mareschal dist 4 toute 
l'assistance qu'ils missent bien en memoire toutes 
les circonstances de ce rapport, et comme les 
galants couvroient leur mechanceté sur le pre 
texte de faire chose équitable et de justice : « Car 
il n’y a chose plus louable ny necessaire en une 
republique que d'en chasser ceulx qui oppriment 
et foulent le povre peuple par pilleries et exac- 
tions; et sont eulx-mesmes qui exercent telles 
cruautés; mais Dieu y pourvoira, car pour le 
moins, au dire de mon fils Duilly, on ne les 
peult juger d’aultre religion , avec la conferance 
de leurs deportements et actions, que d'estre 
vrais athéistes. Mais que d’avoir allegué le duc 
de Savoye, c'est une baye; car il est trop bon 
catholique pour attenter sur le saint siége apos- 
tolique ; et qu'il cognoissoit bien , par ceste alle 
gation, qu'il avoit belle paour, et la nous vouloit 
semblablement faire prendre.» Et, cela dist, 


! sans rien deliberer, se leva, et tout le conseil 


semblablement. 

Mais il appela à part le seigneur Fabricio, et 
luy demanda de quel nombre d’hommes il pou- 
voit faire estat : lequel luy respondit qu'il four- 
niroit bien de quatre à cing cents hommes; mais 
s'y de fyer il ne l'en vouldroit asseurer, car ils 
sont fort mal aguerris. «C'est tout ung , replic- 
qua monsieur le mareschal ; je les mesleray avec 
d'aultres si braves hommes , qu’à leur imitation 
ils se mettront en devoir de bien faire : et de ce 
pas, faites-les advertir, le plus secrettement que 
vous pourrez, de se tenir toujours prests à mar- 
cher quand l'occasion s'y offrira, et quand ils 
seront commandés de s’assembler. 

« En cecy, seigneur Fabricio, vous vous devez 

evertuer de tout vostre pouvoir, car, par le rap- 
port de mon fils de Duilly, ce Lonbais vous at- 
tacque grandement, yous accusant de pilleries 
et de tirannesques exactions sur le peuple; ce 
que je ne croys pas. Par ainsi ouvrez les yeulx , 
le cueur et l'entendement pour favoriser ce que 
J entreprends pour delivrer vostre gouvernement 
de ceste canaille; en quoy j'espere que Dieu nous 
aydera, et que nous en aurons, premier que la 
huictaine passe, la raison : car Dieu ne mect 
jamais la vertu au bras du meschant. 

« Mais bien plus, adjousta monsieur le mares- 
chal, il est impossible que vous n'ayez en la ville 
de Cisteron quelque féable bourgeois, et d'au- 
thorité ; escrivez-luy qu'il s'achemine le plus se- 
crètement qu'il pourra en ceste ville, pour quel- 
ques affaires ; et luy venu, que je parle à luy, 
afin que je l'instruise de ce qu'il devra faire pour 
le repos de sa ville et la mettre en liberté. Il n'y 
a qu'une petite journée, il sera icy demain à 
bonne heure. » 


CHAPITRE XI. 
M. le mareschal surprend la ville de Sisteron. 


Suivant cest advis, Fabricio usa de diligence, 
et envoya à Cisteron ung homme des siens mal 
vestu devers l’un de ses intimes amys, le prier 
qu'il vint en Avignon incontinent, pour luy 
laisser quelque charge en main, d'aultant qu'il 
alloit en diligence à Rome par ordre de sa sain- 
teté; mais il le prioit de ne descouvrir à personne 
son partement. 

Ce bourgeois arrivé, qui avoit la façon fort 
bonne, du nom de Pierre Javelin, Fabricio l'a- 
mena devant monsieur le mareschal, qui luy tint 
ce langaige : 

« Je ne doubte poinct, mon amy, que ces mes- 
chants ne tourmentent en tant de sortes vous et 
vos concitoyens, que n'en desirassiez l’extermi- 
nation; car, par le rapport que l'on m'en a faict, 
vos biens, l'honneur de vos femmes et filles et 
la vye de vous tous n'est poinct en seureté : 
mais, si vous voulez estre secret, fidele et dili- 
gent en ce que je vous diray, je vous en delivre- 
raydevant quatre jours.» Cest honneste homme 
se prosterne devant monsieur le mareschal, pro- 
ferant telles parolles : 

« Monseigneur, il n'y a chose que je n'entre- 
prenne, au hasard de ma vye, et jusques au 


dernier soupir, pour suyvre de poinct en poinct 


PAR V. CARLOIX. — LIV. X, CHAP. XL 


813 


l'instruction qu'il vous plaira me donner; et si 
ay une trentaine de bons voisins , fideles amys 
et parants, qui s'exposeront à tous dangiers 
avec moy pour executer vos commandemens, 
afin de sortir de ceste miserable et angoisseuse 
calamité, ayant esté contraincts d’escarter nos 
femmes et filles, et les mettre hors la ville nuyc- 
temment et travesties. » 

Monsieur le mareschal l'embrassa sur ceste 
ardeur, l’asseurant qu'il le constitueroit leur juge 
si les effects se conforment à sa parolle; qui le 
supplia trés-humblement de n'en poinct doub- 
ter; et, se mettant à genoulx, il le jura entre 
ses mains et du seigneur Fabricio. Et là-dessus 
il luy donna l'instruction qui s'ensuict : 

« Souvenez-vous, mon bon amy, qu'il est au- 
jourd’huy dimanche; ne faillez de vous tenir 
prest mardy, sur les neuf heures du soir, avec 
vos confidents, de sortir en pleine rue avec vos 
armes quand vous orrez crier : Aux armes! 
aux armes ! ceulx d'Avignon donnent l'es- 
calade ! et portez l'escharpe jaulne, de crainte 
que mes soldats ne vous prennent pour ennemys : 
et si, cependant que l'on sera au combat à la 
muraille, vous estes si valleureux que de gaigner . 
une porte, il ne fault doubter que la ville ne soit 
nostre. Et montez à cheval, vous serez demain 
lundy rendu à bonne heure, car il n’y a que 
dix lieues ou environ d'icy en vostre ville; 
vous aurez tout loisir de donner ordre à toutes 
choses. Mais imprimez bien en vostre esprit tout 
le discours de notre desseing, pour l’execution 
duquel gaignez et attirez le plus grand nombre 
d'hommes que vous pourrez. Sur-tout conduisez 
ceste affaire fort secrettement, et ne vous en 
descouvrez à personne que vous ne cognoissiez 
fidele et affectionné à l'extermination des enne- 
mys de sa liberté et de sa patrie.» 

Javelin desloge avec un très-ardent desir d'ef- 
fectuer ce qui luy avoit esté commandé. Et ne- 
gocia si dextrement l'affaire, qu'il gaigna et 
praticqua environ cinquante bourgeois ses amys, 
parents et voisins, attendants en grande devo- 
tion l'heure dicte; car toute la nuict d’entre le 
lundy et le mardy ils avoient conféré ensemble, 
au desceu de tous les aultres habitants. 

Or; entre les huict et neuf heures du soir du 
mardy, plus de trois cents hommes de pied pa- 
rurent devant la muraille de la ville, d'un costé 
qu'elle n’estoit nullement flanquée, criants : 

Escade! escade! Lonbais, qui ne se doubtoit 
de ceste entreprise, mais sortoit de table et 
jouoit à quelque jeu , car c’estoit en octobre, fut 
esbahy de cest advertissement; et donnant à 
ceste muraille avec ce qu'il put assembler de ses 
gens, il y monta. Mais ceulx de dehors tiroient 
incessamment , et planterent une trentaine d'es- 
chelles. 

Cependant Javelin et ses confidents sortent 
avecques toutes sortes d’ast , aultrement de longs 
boys, comme hallebardes, pertuysannes, es- 
pieux, lançons , et quelques harquebuses , mais 
bien peu; et tuent tout ce qu'ils rencontrent de 
soldats , allants au lieu où estoit l'allarme, mar- 
chants droit à la porte de la ville qui respond 
au chemin d'Avignon; et tuent la garde qui y 
estoit , mais bien foible et mal garnye, brisent 
ladicte porte, et baissent le pont, par lequel 
monsieur le mareschal entra avec deux cents 
chevaulx. Ce que yoyants les aultres habitants , 
et que les plus apparants de leur ville favori- 
soient ceste entreprise, courent aux armes, et 
enfoncent les maisons où estoient logés les sol- 
dats de Lonbais, tuants goujats et valets , sans 
espargner leurs garses; enlevent chevaulx , ba- 
gaiges et tout ce qui estoit dedans : et s’y trouva 
quelques soldats desja couchés qui passerent 
semblablement par le fil de l'espée. 


CHAPITRE XII. 
Il fait punir les séditieux. 


Monsieur le mareschal alla droict à la muraille 
que Lonbais deffendoit contre les escalades , et 
luy fist bien-tost quicter la place : lequel, se 
voyant surpris, et ayant la guerre dehors et 
dedans, et combattu par devant et par derriere, 
où il n'estoit pas en puissance de nul homme de 
résister, il prend une pistole toute preste , ban- 
dée et amorcée, de laquelle, disant telles paro- 
les : «J'aime mieulx mourir de ma main que ce 
mareschal me face tirer à quatre chevaulx. » Il se 
tua tout roidde. 

Ses soldats, le voyant mort, gaignent la gue- 
rite et cherchent à se saulver: mais ils trou- 
voient leurs logis fermés : aussi estoient- ils 
pleins de morts et de sang, qui les contraigni- 
rent de courir une miserable fortune par les 
rues, où ils estoient assommés de toutes mains, 
et des femmes mesmes; si bien que, jectants 

leurs armes, ils crioient : Misericorde ! Et n’en 
fut pas demeuré un seul si monsieur le mares- 
chal n'eust faict deffendre le massacre; car il 
vouloit qu’il en restast en vye pour servir 
d'exemple : et en fut pris environ quatre-vingts, 
qui se venoient rendre pour éviter la furie de 
la suicte de monsieur le mareschal et des habi- 
tans, en esperance de quelque grace. fl y en eust 
qui s’estoient cachés en des caves, greniers et 
aultres lieux secrets; mais ung chacun faisoit 
office de s'employer, en diligence extreme, 
pour les descouvrir et amener au prevost de 
monsieur le mareschal. Et s'en trouva, de 
compte faict , cent et quinze; le reste, de trois 
cents cinquante, estoit estendu mort et nud sur 
le pavé, et au pied de la muraille; qui y demeu- 
rerent jusques au partement de monsieur le 
mareschal , qui en deslogea le jeudy matin. E 
le reste de la nuict du mardy que se fist cette 
exécution, il se reposa, et toute sa trouppe, de 
laquelle il n’en perdit que deux soldats, et neuf 
ou dix de sa garde blessés. 

Le mercredy, monsieur le mareschal fit appor- 
ter tous les morts en la place de la ville; et 
voyants Lonbais ,. dist à toute l'assistance qu'il 
ne l'avoit pas desmenty, l'ayant appelé athéiste 
au conseil tenu dans Avignon, mais par le traict 
de sa mort, qu'il s'estoit luy-méme donnée, il 
avoit fort bien confirmé son dire. Et commanda 
que l'on portast sa teste sur la porte de la ville 
par laquelle on entre venant d'Avignon, et ses 
quatre membres sur le mesme chemyn; le tout 
en la présence des cent quinze prisonniers. 

Le reste de la journée du mercredy s’employa 
à ouyr les plaintes et doleances des habitans; 
ausquels furent donnés, pour les gratifier, les 
soldats qu'ils prouvoient suffisamment avoir 
esté par eulx, volés, battus, saccaigés et desho- 
norés par des violements, mesme par la confes- 
sion desdicts soldats : et en fut delivré douze À 
Javelin, et aux aultres jusqu'au nombre de 
trente, qui estoient en tout quarante- deux, 
pour avoir recours sur leurs biens heritauls, car 
ils estoient natifs et originaires du Contat, en 
recompense des pertes qu'ils avoient soufiertes 
par leurs pilleries et ravissements, à La charge 
toutefois , après qu'ils se seroient remboursés, 
de les faire pendre; à quoy monsieur le mares- 
chal sur le champ les condampna. 

Et de peur qu'il ne s'y commist aulcun abus, 

monsieur le mareschal laissa le lieutenant de 
son prevost, avec le greffer et vingt archers , 
pour, après toutes choses faictes, donner ordre, 
mais dedans huictaine , à l'execution de son ju- 
gement, et luy en apporter suffisant tesmoi- 
gnaige par escrit, 


CHAPITRE XIIL 
Le maréchal retourne à Avignon. 


Le lendemain jeudy, au plus matin, il fist 
jecter les corps morts en la riviere de la Durance, 
et puis s’en retourna en Avignon. 

Mais toute la nuit d'entre mercredy et jeudy 
les habitants en general de Cisteron festoyerent 
toute la suicte de monsieur le mareschal , louants 
Dieu de ce qu’il leur avoit envoyé ce brave sei- 
gneur pour les descharger de la cruelle et insup- 
portable tirannie de Lonbais, et de sa meschante 
trouppe; et , venants au plus matin pour le remer- 
cier trés-humblement de la grande liberté qu'il 
leur avoit, par sa valeur et trés-saige conduicte, 
si bien acquise, et au hasard de sa vie, ils luy 
amenerent trois chevaulx chargés de toutes 
sortes de confitures, des plus exquises et rares 
et de grand prix, pour luy en faire present ; 
mais il les reffusa, deffendant très-expresse- 
ment à toute sa suicte en general d'y toucher. 
Et estant monté à cheval , il les fist passer tous 
devant luy, affin qu'ils n’en prinssent. Et les 
ayant remercié de leur bonne volonté, les ad- 
vertit de faire bonne garde; et qu’en tout éve- 
nement ils ne laissassent entrer de Savoisiens en 
leur ville, et sur-tout qu'ils se gardassent de 
surprise; aussi {qu'ils fissent mourir les qua- 
rante-deux prisonniers qu'il avoit laissés à Ja- 
velin et à ses amys, 

Quant aux aultres prisonniers, il les avoit 
faict partir avant jour, soubs la conduicte de sa 
garde, pour les mener en Avignon. 

Le vice-legat-et Fabricio, qui estoient demeu- 
rés en la ville pour la garde d'icelle, advertis 
d’un tel heureux succès, qu'ils n'eussent jamais 
espéré, car il n’estoit pas en leur puissance de 
le terminer à une telle reduction, ils se prepa- 
rerent de venir, avec leur merveilleuse magnifi- 
cence, deux lieues audevant de luy. De quoy 
adverty, il leur manda par ung trompette qu'il 
n'avoit pas agréables telles fanfares; et qu'ils 
deliberassent le vendredy matin de faire prieres 

publicques, où il assisteroit , pour louer et re- 
mercier Dieu de ce qu'il avoit mis entre ses 
mains trois cents cinquante hommes, qui eus- 
sent bien enduré trois mille coups de canon 
contre dix mille hommes, si ce bon Dieu ne 
leur eust osté l'entendement et l'esprit; par 
ainsi c'est à luy seul que l'honneur et la gloire 
en sont attribuables : créance du trompette qui 
fist à ces deux seigneurs admirer grandement la 
sagesse de monsieur le mareschal, et rougir 
quant et quant de ce que eulx , qui estoient pa- 
rents et principaulx serviteurs de sa saincteté, 
avoient oublié ce reverable traict de sancti- 
monie. 
CHAPITRE XIV. 


Supplice des prisonniers de Sisteron. 


Arrivé monsieur le mareschal en Avignon le 
jeudy au soir, le vice-legat et Fabricio le receu- 
rent avec moindre apparat qu'à la premiere fois, 
craignants de l'offenser, se souvenants de la 
créance du trompette. Et le lendemain les pro- 
cessions et prieres publiques furent faictes pour 
louer Dieu et le remercier, ainsi qu’il l'avoit or- 
donné : ausquelles il assista , à l'issue desquelles 
M. de Lamoignon, l’un des maistres des re- 
questes, fist une harangue fort docte en la pre- 
sence quasi de tous les habitants, pour le moins 
des plus apparants, et de tout le clergé, pour 
louer Dieu d’un si heureux succès; et que Île 
pape et tous ses subjects du Contat devoient 
bien faire quelque fondamentale memoire qui 
durast à la postérité, pour une si admirable re- 
duction, exétutée en un jour par une si petite 
trouppe, que une aultre cinquante fois plus 
grande n'eust sceu exterminer en deux mois, et 
avec artillerie; sans y oublier le chef qui, par sa 
grande valeur et incomparable providence, y 
avoit mis si promptemunt la fin et deschargé 
tout le pays d'une si miserable, cruelle et tiran- 
nique servitude. 

A laquelle proposition toute l'assistance, d'une 
voix commune et très-haulte, s'escria, disant 
qu'il estoit plus que raisonnable, et tout à l'ins- 
tant se vouloient coctiser pour cest effect ; et si 
les prisonniers n'eussent esté bien resserrés en 
prisons closes et fermées , ils les eussent sur le 
champ saccaigés et traisnés par les rues. Ce jour 
de vendredy se passa en telle ardeur, ne sa- 
chants de quelles louanges, honneurs et faveurs 

ils devoient gratiffier ny extoller monsieur le 
mareschal, le suppliants en toute humilité de 
Jeur donner curée des meschants de Cisteron : 
qui fut cause que le samedy ensuivant, sans 
aultre forme de procés, il en fut pendu une 
douzaine, rompus sur la roue jusques à dix, et 
quinze decapités, mais des moins apparants; le 
reste remis au lundy ensuivant, car il vouloit 
scavoir le fonds de la créance que Lonbais avoit 
donnée à M. de Duilly son gendre touchant le 
duc de Savoye, où les questions ordinaires et 
extraordinaires ne seroient espargnées, pour 
tirer lumiere de chose si obscure et de telle 
importance. 

Ce jour de lundy venu, le prevost de mon- 
sieur le mareschal non-seulement , mais tous les 
officiers de la justice d'Avignon s'employerent 
aux procès du reste desdicts prisonniers; des- 
quels il y en eust quatre, vivants ordinairement 
avecques Lonbais, et comme estants d'une ca- 
merade, et participants en toutes ses entre- 
prises, affaires et conseils, qui furent misera- 
blement tourmentés pour profondir la vérité de 
ceste menace de Lonbais du secours de Savoye ; 
mais on n'en sceust jamais rien tirer, jurants, 
sur la dampnation de leur ame, qu'ils n'en 
avoient de leur vie ouy parler; mais que Lon- 
bais avoit peult-estre advancé ce propos pour 
intimider monsieur le mareschal, affin de l'em- 
pescher de venir à Cisteron; et supplierent les 
juges de les faire mourir bientost, car ils es- 
toient asseurés de la mort, sans les faire souf- 
frir tant de maulx ; et que les Turcs n’useroient 
pas sur leurs corps plus grandes éruaultés que 
font les mesmes chrestiens ; et qu'il leur pleust, 
au nom de Dieu, en avoir pitié. 

Ce que entendants le prevost et les juges, 
firent cesser, par commiseration chrestienne , 
les tourments de la question : et furent ces 
quatre décapités, et leurs testes affichées sur les 
portes de la ville; le reste des aultres prison- 
niers pendus et estranglés. Mais il ne fut pas en 
la puissance des juges d'Avignon, du prevost et 
de monsieur le mareschal, ny de tous ses ar- 
chers, d'empescher que la commune ne les trais- 
nast en la riviere du Rhosne, se plaignants 
que l'on les avoit faict trop doulcement mourir, 
veu les execrables meschancetés qu'ils avoient 
commises. Ainsi se passa tout le lundy et le reste 
de la semaine, que monsieur le mareschal em- 

ploya à planter une police generale à la fran- 
çaise : ce que le vice-legat et Fabricio eurent 
très-agreable ; et la firent observer très-soigneu- 
sement, comme très-nécessaire pour la manu- 
tention de ce petit estat de sa saincteté non- 
seulement, mais pour la conservation de leur 
vie. Et firent afficher par les carrefours de la 
ville l'edict du roy et les ordonnances de mon- 
sieur le mareschal, qu'ils envoyerent sembla- 
blement à Cisteron , à Cavaillon et aultres villes 
du Contat, sur rigoureuses peines aux contre- 
venants. 

Doncques, n’estant plus necessaire la pre- 
sence de monsieur le mareschal en Avignon ny 
en tout le contat, il delibera d'aller en Pro- 
vence , qui estoit la derniere province de son 
departement. Et l'aultre lundy ensuivant o 
s'appreste pour desloger. 


CHAPITRE XY. 


Le mareschal el son secrétaire refusent de riches présens qu'ou 
leur offre. 


Mais le dimanche au soir, Fabricio, accompai- 
gné du vice-legat et d'un bancquier italien, 
nommé Scenamy, vindrent au logisde monsieur 
le mareschal, et luy apporterent un grand cer- 
cle d'or auquel pendoient deux douzaines et 
demie de martres zubelines , des plus belles et 
riches que l'on eust sceu trouver ; et estoit estimé 
ce present à deux milleescus; disants qu'ils les luy 
presentoient de la part desa sainteté, laquelle leur 
avoit commandé d'ainsi le faire , et le remer- 
cier, de toute affection, de la très-grande peine 
qu'il avoit prise de pacifficier la ville d'Avignon 
et tout le contat, et du merveilleux devoir dont 
il avoit usé , et au hasard de sa personne : et 
luy voulurent monstrer la lettreque sa saincteté 
leur escrivoit pour cest effect. Mais monsieur le 
mareschal , reffusant le present, ne la voulut 
poinct veoir, et leur dict qu'il n’estoit poinct 
mercenaire , ayant ung trop bon maistre pour 
prendre aulcun salaire des services qu'il faict à 
qui que ce soit par son commandement ; et les 
pria trés-instamment de retirer leur present, 
car il est resolu de ne le prendre nullement. « Je 
ne dis pas, adjousta-t-il, que, s'il eust plu à 
sa saincteté me beatiffier d'ung remerciement 
par lettre de sa main, que je me fusse estimé 
heureux, et eusse receu ceste faveur, comme 

depeschée en plain consistoire de cardinaulx, 
de meilleur cueur que toutes les martres du 
Septentrion ; qui me faict vous prier de ne m'en 
parler plus : seulement je vous prieray d'avoir 
souvenance de moy (adressant sa parolle au 
vice-legat) en vos suffraiges et oraisons. » Cela 
dict , ces trois, voyants leur present rejecté , 
demeurerent aussi estonnés et esperdus que s’il 
fust survenu ung grand tremblement de terre: 
et ainsi se retirerent. Dès le mesme soir ils m'en- 
voyerent querir, et me presentant devant eulx, 
me monstrerent des boutons et une chaisne d'or, 
avec une douzaine d’aulnes de veloux , de satin 
et taffetas noirs et tannés, pouvant le tout re- 
venir à trois cents escus , et me dirent que c'es- 
toit un present qu’ils m’avoient reservé pour me 
recompencer des peines et fatigues que j'avois 
prises en toutes les depesches qui s'estoient 
faictes en tout le Contat, tant la nuict que le 
jour; et que sa saincteté l'avoit ainsi ordonné, 
me priant de le prendre , et tiendroient cela si 
secret qu'il n'en seroit jamais parlé. 

Mais, après les avoir bien remercié très-hum- 
blement de leur bonne volonté, je leur dis que 
s’ils avoient trouvé monsieur le mareschal mon 
bon maistre de l'humeur du prophete Helizée, 
qu'ils ne me trouveroient pas de celle de Gyezy 
son serviteur, et que pour neant et envain_ 
J'eusse veu passer ce bel exemple devant mes 
yeulx, si je ne me efforceois de tout mon pouvoir 
de l'ensuivre et imiter : c'est comme les bons 
maistres font et dressent les bons serviteurs. 
« Et pour toute resolution , j'aimerois mieulx , 
« messieurs, mourir que de l'avoir pris. » De 
quoy ils furent merveilleusement esbahis, et de- 
meurerent comme en extase à s'entre-regarder: 
et pris, sur cest esbahissement, congé d'eulx, 
leur disant le grand adieu; car nous devions 
partir le lendemain de grand matin. 

Monsieur le mareschal me demanda, à mon 
retour devers luy, ce qu'ils m’avoient dict, 
ayant sceu qu'ils m'avoient envoyé querir; au- 
quel je discourus tout ce qui est contenu cy- 
dessus, tant de leur offre que de ma responce ; 
et m'en demandant l'interpretation de l'histoire, 
je la luy fis bien amplement entendre : qui es- 
toit que Naaman , prince et lieutenant-general 
du roy de Syrie, estoit fort persecuté de ladre- 
rie; et, pour en recevoir la guerison, s'addressa 
au prophete Helizée , encores que luy et son roy 

necrussent poinct au dieu d'Israël; lequel neant- 
moins le guerit, lui rendant sa chair aussi saine 
et vermeille que celle d’un enfant de quatre ou 
cinq ans. Naaman presenta au prophete quatre 
chevaux chargés de precieulx habits et d’aultres 
grandes richesses; mais il les reffusa tout à plat, 
et le renvoya comme en colere, le menaçant, 
s'il insistoit davantaige , de le faire retomber 
en sa ladrerie ; mais l'admonestoit seulement 
de croire au dieu d'Israël, qui l’avoit , par son 
entremise et prieres, ainsi guery, et d'induire 
et persuader son roy de se ranger et plier àceste 
créance; car il n'y avoit Dieu au monde que le 
dieu d'Israël. 

Gyezy , son serviteur , ayant à contre-cueur 
ce reffus, voyant Naaman esloigné de son mais- 
tre de deux ou trois lieues, courut après luy, 
s'aidant d'une faulse créance de sondict maistre, 
et print de luy la charge d’un cheval de ce pre- 
sent. Mais son maistre , qui le voyoit , encores 
qu'il fust absent , car les prophetes en la sainte 
escriture se nomment clairvoyants, luy donna 
sa malediction à son retour, et tout en l'instant 
il fust saisy de la ladrerie du prince Naaman. 

Mon interpretation achevée, monsieur le ma 
reschal en receust un très-grand contentement, 
me disant que je ne l'avois poinct trompé, et 
qu'en ce reffus je luy avois faict ung très-agrea- 
ble service ; mais il me commanda de sentir et 
descouvrir tout de loing si ces trois en avoient 
presenté à d’aultres de la suicte , et, s'ils en 
avoient pris, de les luy nommer. 

Cependant je luy donnay advis d’escrire à 
M. le cardinal du Bellay , estant pour lors à 
Rome , tout ce qui s'estoit passé entre luy et 
lesdicts vice-legat et Fabricio, touchant le très- 
riche present qu'il avoit reffusé, crainte qu'ils 
ne le missent en leur bourse, et qu'ils ne le fis- 
sent passer comme delivré en leurs comptes du 
revenu du Contat devant sa saincteté : advis 
qu'il trouva très-bon et necessaire, ne fust-ce 
que pour son honneur. Et ainsi fust faict , et 
ceste depesche envoyée à Lyon à ung bancquier 
nommé Patouillet , pour la faire tenir à Rome 
par le premier courrier ordinaire. 


CHAPITRE XVI. 
Arrivée de monsieur le mareschal à Aix. 
Or le lundy de grand matin nous partismes 


d'Avignon , prenant le chemin de Ja ville d'Aix, 
52 

où est le parlement de Provence , et trouyvasmes 
tous les estats de la ville à la porte, nous atten- 
dants pour dire adieu à monsieur le mareschal, 
qu'ils remercierent de cueur très-ardent de les 
avoir ostés de la miserable servitude et capti- 
vité en laquelle les meschants voleurs de Ciste- 
ron les tirannisoient , et prierent tous Dieu à 
haulte voix pour sa properité et sa santé. 

Enfin, ayant passé par Cavaillon où nous 
laissasmes semblablement de belles ordonnan- 
ces, nous arrivasmes en la ville d'Aix, en la- 
quelle messieurs de la cour de parlement avoient 
desjà donné ordre pour sa reception, et addressé 
les mareschaulx et fourriers que l'on avoit en- 
voyés devant, aux logis que l'on avoit faict 
preparer pour sa personne, pour les maistres 
des requestes et à toute sa suicte. 

Et à quart de lieue de la ville, grand nombre 
d'enfants des meilleures maisons se presenterent 
en bataille, avec harquebusadeset aultres armes, 
bien acoustrés , qui n’espargnerent pas les sal- 
ves d’harquebusades , ausquelles la garde de 
monsieur le mareschal respondit gaillardement: 
et y estoient aussi environ soixante des plus ap- 
parents citoyens de la ville, à cheval , qui tous 
mirent pied à terre pour le saluer, avec une ha- 
rangue fort honorable que l'ung d'eux pronon- 
cea , qui estoit de judicature ; puis remonterent 
et l'accompaignerent au pas jusques à la porte 
de la ville en laquelle l'attendoit l'evesque avec 
son clergé de l'eglise cathedrale, deux presi- 
dents et dix conseillers de la cour, qui le receu- 
rent avec un honneur indicible. Et ayant mis 
monsieur le mareschal pied à terre , il fust par 
eulx conduict jusques à son logis; et après tant 
de courtoisies , ceste belle compaignie se de- 
partit, 

Le lendemain deux conseillers le vindrent sup- 
plier, de la part de tout le corps de Ja cour, de 
venir au palais leur faire entendre l'intention 
de sa majesté : qui s'y achemina incontinent; 
et, estant en la place à luy preparée soubs le 
daix , qui est celle des roys quand ils tiennent 
leur lict de justice, il fist delivrer son pouvoir 
au greffier de la cour, luy commandant de le 
lire : ce que messieurs ne voulurent permettre, 

ne pouvoient nullement doubter de son autho- 
rité; mais que s’il avoit quelque particularité à 
leur faire entendre de la part de sa majesté, 
aultre que de l'edict de paciffication , ils se sen- 
tiroient trés-honorés et très-heureux qu'il luy 
pleust la leur declairer, pour y obéir de tout 
leur pouvoir, non-seulement en ce qui touche le 
faict du roy, mais le sien propre; tant admi- 
roient les louables ordonnances qu'il avoit se- 
mées par-tout où il avoit passé, qu'ils ont de 
poinct en poinct suivies, et sur lesquelles ils se 
sont reiglés pour la manutention de la paix ; de 
sorte que pour ce regard il ne trouvera rien à 
redire, mais bien toutes choses composées selon 
son desir, et au contentement de sa majesté. 
Ce que entendant , monsieur le mareschal va 
dire telles parolles : «A ce que je veoy, mes- 
sieurs, je n'ay poinct passé par lieu quelconque 
où j'aye trouvé les personnes instalées en ŝi 
dignes et sublimes estats, tant observatrices 
des edicts et commandements de sa majesté que 
vous; et me reputerois pour très meschant si 
je taisois telles et tant louables actions aux 
lieux où il les fault faire parroistre ; et n’en devez 
nullement doubter. Quant à d’aultres particu- 
larités, je n’en ay aulcune; par ainsi, les occa- 
sions de mon voyaige en ceste province ne my 
arresteront pas beaucoup, et de ce pas je men 
retournerois, sinon qu'il fault que je voye M. le 
comte de Tandes, vostre gouverneur, qui est à 
Marseille; et m'avez relevé d'une bien grande 
peine par vos grands devoirs; car aussi bien je 
n’eusse voulu entreprendre sur son gouverne- 
ment, estant grand prince comme il est, por- 
tants le duc de Savoye et luy mesmes noms et 
pareilles armes; mais luy eusse deferé et re- 
mis ma charge entre les mains.» Le president, 
qui avoit tenu le premier langaige, adjousta 
que c’estoit un prince qui les traictoit fort hu- 
mainement, comme aussi faisoit M. le comte de 
Sommerive son fils et son lieutenant; et le re- 
mercia très-humblement, au nom de tout le 
corps de la cour, de l'offre gratuite qu’il leur 
avoit faicte de recenser devant sa majesté les 
devoirs dont ils avoient usé en l'observation de 
ses edicts. Tous lesquels se soubsleverent , con- 


disants qu'ils n'en estoient ignorants, et qu'il | firmants ce remerciement avec bien grandes re- 


avoit passé par tant de lieux où il avoit si bien 
faict executer et accomplir les commandements 
du roy, et avec tel honneur et reputation, qu'ils 





verances ; et y adjousterent une humble priere 
de ne les poinct oublier quand il sera aux lieux 
où sa promesse se doibt effectuer, Et, ces pro- 

pos finis, la cour se leva sans rien conclure da- | 


vantaige. 

Mais, affin que le voyaige de monsieur le 
mareschal n’eust semblé inutile, il fist publier 
dans tous les carrefours de la ville, à cry public, 
que, s'il y avoit quelqu'un qui eust esté op- 
pressé et tourmenté , tant en sa personne qu’en 
ses biens, qu'il vint se presenter devant les 
maistres des requestes ordonnés auprès de luy 
pour la justice, avecques actes suffisants des 
oultraiges receus; qu'on luy en feroit avoir 
prompte reparation, sans avoir esgard à la qua- 
lité du delinquant, fust-il des plus riches et an- 
ciennes races de noblesse de toute la province. 
Et fust ceste publication attachée devant le pa- 
lais, aux portes des eglises et carrefours de la 
ville, Mais personne ne vint à plainte durant 
les quatre jours que nous sejournasmes en la- 
dicte ville d'Aix ; mais, bien plus, messieurs de 
la cour envoyerent deux conseillers avecques 
leur greffier devers monsieur le mareschal, luy 
monstrer toutes les ordonnances qu'il avoit 
faictes à Lyon, Grenoble et toutes aultres villes 
de son departement, mesme en Avignon et au 
Contat , suivant lesquelles ils s'estoient reiglés, 
et les avoient faict observer en leur province; 
qui estoit la vraye cause de ce qu'il trouvoit 
ainsi toutes choses si bien composées, jusques 
à luy faire veoir le nombre de tous les voleurs, 
rebelles et meschants qu'il avoit commandé 
estre executés par justice par tous les lieux où 
il avoit passé; à l'imitation de quoy ils en 
avoient faict semblablement mourir environ 
cinquante ; de sorte que le pays estoit purgé de 
tous turbulants et malvivants, et n'y estoit de- 
meuré que des gens de bien et obeissants aux 
ordonnances de sa majesté : «Ce qui vous ser- 
vira, monseigneur, dist l’un des conseillers, 
d'un tesmoignage certain de nos actions, pour 
confirmation de la parolle qu'il vous a pleu 
nous promettre de porter à sa majesté en nostre 
faveur. 


CHAPITRE X VII. 


Le mareschal est reçu à Marseille par le comte de Tendes, 
gouverueur de la province. 


Estant toutes choses ainsi passées en la ville 
d'Aix, avec grand contentement d'une part et 
d'aultre, monsieur le mareschal deslogea une 
après-disnée. Mais, estant adverty que tous les 

estats de la ville, d’eglise et de justice et du 
corps de ville, avoient deliberé des fanfares sur 
son partement, et de l'accompaigner avec la 
magnificence deue et requise à‘ung mareschal de 
France de si grand merite, et envoyé par le 
roy, prince commun de tous, une lieue pour le 
moins hors de la ville, il leur deffendit expres- 
sement de n'en rien faire, et que telles ostenta- 
tions ne luy estoient nullement agreables. Qui 
fust cause que chacun luy vint dire adieu en son 
logis : et partit de ceste façon, sans aultre ce- 
remonie, avec sa noblesse et son train, qui 
pouvoit estre d'environ deux cents cinquante 
chevaulx, y comprenant sa garde de cent har- 
quebusiers à cheval, son prevost avec ses qua- 
rante archers. 

A trois lieues de Ja ville d'Aix, nous rencon- 
trasmes M. le comte de Sommerive, que M. le 
comte de Tandes son pere envoyoit au-devant 
de monsieur le mareschal, Tous deux, à ceste 
rencontre, mirent pied à terre; et, après s'estre 
bien fort caressés, remonterent et firent en- 
cores trois lieues : puis s'arresterent à un gros 
villaige escarté du grand chemin d'environ 
demy-quart de lieue, auquel le comte avoit 
faict apprester le soupper, et semblablement les 
chambres pour y loger leurs personnes, et les 
favorits d'une part et d'aultre : le reste des deux 
trouppes s’accommoda aux villaiges voisins. 

Le lendemain nous arrivasmes à Marseille; et 
à la porte nous attendoit M. le comte de Tandes, 
qui desjà avoit entendu l'honneste langaige que 
monsieur Je mareschal avoit tenu de luy en 
plaine séance de la cour de parlement d'Aix, et 
de la courtoise deférence qu'il luy vouloit faire 
de sa charge ; qui le receut avec ung merveilleux 
honneur, et fist mener toute la suicte au quar- 
tier ordonné, et le mena, avec les maistres des 
requestes et toute sa noblesse, disner fort ma- 
gnifiquement en son logis, à l'entrée duquel les 
canonades de quinze galeres qui estoient au 
port, et d'environ vingt navires estants à l'em- 
bouchure dudict port en haulte mer, commen- 
cerent à ronfler de telle furie que la terre en 
trembloit quasi. 

A l'issue du disner, il ne fust question que de 
faire la promenade sur le quay, et ouyr les chia- 
mades des chiormes de toutes les galeres, de 
trompettes et de clairons, et le bruit des bar- 
quebusades que tiroient les soldats et de la ville 

ei desdites galeres, avec la parade de tous leurs | trouppe soupperoit avec monsieur le mares- 
capitainnes : où se trouva si grande affluance | chal. 
du peuple, que malaisément pouvoit-on passer. Ainsi les huict jours que nous sejournasmes 
En telles allaigresses s'escoula toute l'après- | à Marseille se passerent en festins , que tous les 
disnée , sans oublier quelques combats qui se | estats de la ville firent à leur tour, et à l'envy, 
firent de galere contre galere , ainsi que l'avoit | à qui mieulx mieulx ; ausquels il n'y eust sorte 
ordonné le comte de Sommerive, qui mena, à | de passe-temps qui n'y fust inventée. Mais les 
l'issue de ces passe-temps, toute la trouppe | capitainnes des galeres emporterent quasi le 
soupper en son logis, où les dances furent très- | prix : car, ayant lié six galeres ensemble de 
bien demenées, car il s'y trouva grand nombre | front , et faict dresser les tables dessus, et ta- 
de dames et damoyselles , tant des champs que | pisséesen façon de grandes salles; ayants acous- 
de la ville, qui ne s'y espargnerent pas; et sur | tré les forceats en Bressiliens pour | servir, 
toutes sortes de dances la volte de Provence | ils firent une infinité de gambades et de tour- 
eust la vogue, car elle y fust merveilleusement | dions à la façon des sauvages, que personne 
exercée, comme la plus agreable à toute l'as- | n’avoit encores veues ; dont tout le monde, avec 





sistance. une extresme allaigresse , s’esbahissoit merveil- 
CHAPITRE XVIII. leusement : entre aultres, les chiamades de 
Honneurs rendus à monsieur le mareschal à Marseille toutes les chiormes en general, qui se faisoient 


à tous les services, estoient admirables. 

Le lendemain matin, M. le comte de Tandes 
vint trouver monsieur le mareschal en sa cham- CHAPITRE XIX. 
bre, pour le remercier de l'honneur qu'il luy Le mareschal vient trouver la cour à Lyon. 
avoit faict, en plaine seance de parlement de 
Provence, de luy remettre sa charge et son Après toutes ces resjouissances , monsieur le 
pouvoir pour en disposer selon son bon plaisir | mareschal delibera de son partement pour s'en 
et volonté ; et en recompence, il luy avoit amené | retourner à Lyon. Et print le chemin de Beau- 
tous les capitainues de galeres et leurs lieute- | caire et de Tarascon, visitant ainsi les petites 
nants , ensemble les maistres des navires qui es- | villettes où il n’avoit poinct encores passé : et 
toient là presents, pour leur commander ab- | vint à Clermont en Auvergne , auquel lieu i 
solument; et qu’il s’intituloit gouverpeur et | avoit bien envoyé ses ordonnances et mande- 
senneschal de Provence et admiral de Levant, | ments estant à Lyon, avec le double de son pou- 
et, comme tel, il le supplioit d'en user comme | voir, pour faire obeir le roy en son edict de 
il luy plairoit , et qu'il le feroit fort bien obeir. | paciffication. Où estant arrivé, il y fust receu 
A ceste parolle, tous les capitainnes, qui es- | avec tous les honneurs et magnificences, par 
toient plus de cinquante, se vindrent presenter | l'evesque et son clergé, par les juges et tous 
à monsieur le mareschal, et luy offrir toute | aultres habitants, dont ils se peurent adviser ; 
obeïssance et service. Sur quoy monsieur le ma- | et y sejournasmes quatre jours. Et visita, par 
reschal, après les avoir remerciés, repartit, | mesme moyen, les deux aultres villes princi- 
addressant sa parolle à M. le comte de Tandes, | pales de la province, qui sont Ryom et Mon- 
lui disant : «Je veoy bien, monsieur, que vous | ferrand, et assez voisines les unes des aultres, 
ne voulez rien devoir à vos amis et serviteurs; | ausquelles le recueil fut quasi pareil pour le 
car la deférence que je vous feis à la cour du | moins, selon leur portée et facultés. 
parlement ne merite pas une si grande et ho- Cela faict, il fust question de s’en retourner et 
norable recompence que celle que me venez | prendre le droict chemin de Durestal , et s'y 
d'offrir; de laquelle je vous rends graces bien | raffraichir après tant de fatigues, travaulx et 
humbles, m'ayant bien faict cognoistre la ge- | rompements de teste. Mais le roy , qui estoit desja 
nerosité de vostre extraction. » Ainsi, de propos | arrivé à Lyon, luy fist bientost divertir ce des- 
en aultre, l'heure de disner approcha , qui fust | seing; car nous estions en Auvergne que wig 
au logis dudict sieur comte de Tandes ; mais il ' courrier arrive devers luy de la part de sa ma- 
fust arresté, avant sortir du logis, que toute la ! jesté, par lequel elle luy escrivoit qu'il ne fail- 

lit, incontinent la lettre receue , de venir à 
Lyon pour estre employé en une charge trés- 
honorable que plusieurs briguoient.4 toutes 
forces, et l'en importunoient merveilleusement, 
et s'en battoient à la perche de grande furie ; 
mais que sadicte majesté la luy avoit reservée en 
son cueur, et le vouloit preferer àtoutaultrequel 
qu'il fust, encores que la royne sa dame et mere 
le pressast fort pour quelqu'un, et son frere 
pour ung aultre; et que , à ceste occasion, il s'a- 
cheminast en toute diligence devers Lyon. 

Monsieur le mareschal s'enquist fort soigneu- 
sement du courrier, qui estoit ung gentilhomme 
servant, s'il scavoit quelle estoit ceste charge : 
mais il ne l'en peust satisfaire. Qui fust cause 
qu'il laissa tout son train derriere pour venir à 
plus grandes journées trouver sa majesté, non 
pas pour le regard de ladicte charge (car, 
comme il se veoit par tout le cours de ceste 
histoire , il n'avoit une seule tache d'ambition , 
tesmoing , entre aultres, le trés-notable reffus 
de l'estat de connestable de France ), mais pour 
ne donner lieu à sadicte majesté de penser qu'il 
negligeast ses commandements. 

Arrivé qu'il fust à Lyon, et s'estre presenté 
devant le roy, sa majesté luy fist ung recueil 
merveilleux , et si grand, que les aultres mares- 
chaulx, qui estoient desjà revenus de leurs com- 
missions , en eurent beaucoup de jalousie ; mesme 
il en entra quelques brins au cueur de trois ou 
quatre princes , qui veirent ceste si favorable 
reception, pour n'avoir jamais esté honorés 
d'une pareille. 


CHAPITRE XX. 


Le roy nomme le mareschal son ambassadeur auprès des can- 
tons suisses. 


Le roy , avant seretirer , envoya secrettement 
M du Peron devers les ambassadeurs des can- 
tons des Suisses, les advertir que celluy qu'il 
vouloit envoyer devers les magnifiques sei- 
gneurs des Ligues pour traicter et conclure l'al- 
liance, estoit arrivé ; et les prier que le lende- 
main qu'ils seroient appellés au conseil pour 
dire leur charge, car ils n’avoient poinct en- 
cores esté ouys, qu'ils proposassent que leurs 
magnificques seigneurs avoient esté si ample- 
ment advertis des braves traicts et dignes de- 
portements dont M. le mareschal de Vieilleville 

avoit usé dans les provinces où il avoit esté pour 
l'entretenement de l'edict de paciffication de 
France, qu'ils supplioient le roy de le leur en- 
voyer , esperants qu'il se comporteroit de mesme 
en leur endroict et avec toute doulceur. 

M. du Peron n'eust pas sitost achevé le pro- 
pos , que lesdicts ambassadeurs luy monstre- 
rent cest article en leur instruction, qui conte- 
noit bien davantaige sur ce subject, qui redondoit 
grandement en la reputation de mondict sieur 
le mareschal , comme nous dirons cy-après ; et, 
entre aultres, que s'il survenoit quelque ru- 
meur ou tumulte parmi les cantons, pour la pre- 
ference du pappe ou de l'empereur , pour en- 
trer en ladicte alliance ou pour l'empescher , car 
ces deux grands y avoient beaucoup de con- 
fidents, principalement dedans les cantons 
catholiques, que ledict sieur mareschal de Vieil- 
leville, par sa très-valeureuse conduicte et tres- 
saige entendement , renverseroit bientost ceste 
division. 

M. du Peron retourne incontinent devers le 
roy , qui fut infiniment aise et content, non 
sans grande admiration , que les actes vertueux 
de mondict sieur le mareschal eussent desja 
volé parmy les nations estrangieres, et fort 
satisfaict au reste , en son esprit , que la royne 
sa mere et l’altesse de son frere et lientenant- 
general , veissent que les cantons mesmes de- 
mandoient ledict sieur mareschal, et pour leur 
oster l'opinion qu'il ne l’avoit pas introduict ny 
presenté en ceste charge , pour rejecter ceulx 
qu'ils avoient affectionnés. 

Le lendemain lesdits ambassadeurs n’oublierent 
pas en plain conseil , après leur longue harar- 
gue , qui contenoit en somme l’extresme desir 
qu’avoient leurs magnifiques seigneurs des can- 
tons des Haultes Allemaignes ( ainsi les nom- 
moient-ils sans jamais user de ce mot de Suysse) 
d'entrer en perpetuelle confederation et alliance 
avec le trés-chrestien roy de France, de sup- 
plier sa majesté de donner ceste charge à trés- 
hault et trés - excellent seigneur monseigneur 
de Vieilleville , mareschal de France , gouver- 
neur et lieutenant - general de sadicte majesté 
en la ville de Metz et pays messin, pour les loua- 
bles rapports qu'ils avoient ordinairement par 
les citoyens de Metz, leurs lymitrophes et voi- 
sins, des genereuses actions et braves depor- 
tements qu'il avoit exercés par si longues an- 

nées, et continuoit tousjours de bien en mieulx 
en son gouvernement, et encores, de fraische 
memoire, par toutes les provinces de France 
où il avoit commandé pour l'entretenement de 
l'edict de paciffication accordé par sadicte très- 
chrestienne majesté à tous ses subjects; et leurs 
esperances qu'il estaindroit valeureusement tout 
ce qui pourroit subvenir de trouble sur la, con- 
fection de l'alliance. 

Il ne fault demander si la royne, mère du 
roy , fust eshahie de ceste proposition ; car celluy 
qu'elle vouloit instaler enceste honorablecharge, 
aussi mareschal de France , estoit tout prest et 
aux escoutes , attendant la priere de la royne 
au roy son fils de l'y preferer à tous aultres en 
sa faveur; mais, voyant la demande des ambas- 
sadeurs , qui estoit mesmement couchée en leur 
instruction , s'en desista bientost ; comme aussi 
fist son second fils, le duc d'Anjou, pour celluy 
qu’il avoit en affection pour le faire grand par 
une si haulte et memorable charge ; et avoit 
entrepris, comme lieutenant-general par tout 
le royaume, de l’y collocquer; mais il n’en osa 
jamais parler, de peur d'irriter la conclusion 
de l'alliance et la rendre nulle : qui eust esté 
ung trop grand coup d'estat pour toute la 
France. 

De sorte que, par ung consentement general 
du roy, de la royne sa mere , de leurs altesses 
les princes et de toute l'assistance, la charge 
fust commise , et avec applaudissement univer- 
sel, à monsieur le mareschal, disants tout hault 
que, par inspiration divine, ceste negociation 
luy estoit escheue et adjugée pour le bien pu- 
blic du royaume, et pour l'honneur et prouffct 
de la couronne de France. 


CHAPITRE XXL 


Succès des négociations da mareschal avec les Suisses. 


Après ceste conclusion, le conseil se leva , et 
les ambassadeurs se retirerent avecques mon- 
dict sieur mareschal, lequel ils n’abandonne- 
rent plus jusques à leur partement. Cependant 
ils farent festoyés d'une très-somptueuse façon. 
Et trois jours après leur sejour , toutes leurs des- 
pesches faictes, ils sen retournerent trés-con- 
tens, car avec riches presents, pour annoncer à 
leurs superieurs ce qu'ils avoient exploicté en 

leur legation ; et que le seigneur couché en leur 
instruction leur avoit esté accordé par le roy et 
tout son conseil, avec une extresme allaigresse : 
de quoy leurs magnifiques seigneurs, ainsi que 
sa majesté l'entendit depuis, se resjouirent ex- 
tremement, jusques à en faire feus de joye et 
triomphes à leur mode. 

Cinq jours après le partement des susdicts 
ambassadeurs, monsieur le mareschal print congé 
du roy à grandissime joye, accompaigné de 
beaucoup de gentilshommes, de sorte que tout 
son train pouvoit revenir à cinquante ou soixante 
chevaulx ; et luy fust baillé ung fort notable per- 
sonnaige pour l'assister en ceste charge, qui 
avoit aultrefois negocié auxdites ligues, nommé 
Bastien de l'Aubespine evesque de Limoges; et 
avoit-on aussi envoyé devant M. le president 
Bellievre pour preparer toutes choses et sont- 
der de loin les volontés et intentions des Suysses, 
et advertir monsieur le mareschal en quel can- 
ton il devoit faire le premier son entrée. 

[l s'achemina doncques droict à Geneve, où il 
fut receu fort honorablement ; mais il n'y se- 
journa qu'un jour, et pour cause; puis print la 
route de Fribourg , canton catholicque. 

De m’estendre à speciffier toutes les particu- 
larités qui s'y debatirent, ny les harangues que 
firent les adyoyés et amants, chacun en droict 
soy, entrant monsieur le maresehal en leurs 
villes, encore moins tous les cantons par leurs 
noms, ce seroit une prolixité trop ennuyeuse, 
d'aultant qu'ils sont cogneus universellement; 
ny semblablement de quelle religion ils sont: 
mais, pour abreger, monsieur le mareschal y 
sejourna quatre moys entiers avec indicibles 
peines et fatigues d'esprit nompareilles, et telles 
que tout homme de bon jugement pourra pen- 
ser, ayant à negocier avec treize cantons et en- 
viron huict ou neuf villes confederées et diver- 
ses en religion. Mais Dieu l'assista si bien , avec 
le grand soing, diligence et merveilleuse indus- 
trie dont il y usa, qu'ilen vint en son bonneur, 
et les rengea à sa devotion , encores qu'il se trou- 
vast une fort grande jalousie par entr’edlx sur 
les preferences , ne voulant ceder les ungs aux 
aultres, vice commun aux republiques qui les 
anime aux guerres civiles, desquelles souvent 
procede leur ruyne. Et allant ainsi de ville en 
ville , il gagnoit les principaulx de chascune d'i- 
celles, pour leur faire accorder ladicte alliance ; 

les ungs, et les plus revesches, par intelligence 
secrettes , la pluspart avec remonstrances admi- 
rables ; mais sa liberalité y estoit sur-tout très- 
necessaire , d’aultant que s'il n’eust amplement 
doré ses parolles, il n’eust pas sitost advancé ny 
mys fin à si haulte entreprise. Si est-ce que l'al- 
liance fust accordée avec moindre coust de cin- 
quante mille escus que ne fust faicte la derniere. 


Et y fist mondict sieur le mareschal entrer deux 


cantons qui n’avoient point accoustumée d'y 
estre; et, qui plus est, elle devoit durer jusques à 
deux ans après la mort du roy, chose qui par 
cy-devant n'avoit jamais esté accoustumée : ac- 
cord qui fust trés-difficile à faire passer. En 
quoy mondict sieur le mareschal travailla infi- 
niment ; car les Suysses la font toujours renou- 
veller incontinent après la mort de nos roys, 
parce que c'est leur grandissime prouffict : et 
de le faire perdre à ceste nation , qui nous vend 
si cherement ses pas, l’industrie de monsieur le 
mareschal à les y faire condescendre, et la peine 
qu'il print furent incroyables; car les cantons 
de Berne, Zurich, Basle, Lucerne, fort set puis- 
sants cantons, tant en gens de guerre qu'en fi- 
nances, tenoient merveilleusement la bride 
haulte, et faisoient quasi plyer le reste des can- 
tons à leur devotion. Nonobstant tout leur pou- 
voir et credit, monsieur le mareschal les sceust 
si bien manier par soubs main et par aultres 
voyes , qu’à la parfin ils se resolurent tous en- 
semble d'accepter cest accord qu'ils signerent 
tous ensemble. 

Je ne vueil obmettre ung aultre grand trou- 
ble qui survint enceste confection d'alliance , où 
monsieur le mareschal se trouva aultant ou plus 
empesché qu’en tout aultre incident; et sans sa 
grande liberalité dont il avoit usé tout le temps 
qu'il sejourna dedans le pays, et qu'il s'estoit 
rendu agreable à tous les cantons , et gaigné, 
par ses doulces courtoisies et honnestes privaul- 
tés, les cueurs et amytié d'un chascun, il estoit 
en dangier de s'en retourner, après ung si long 
sejour et si grandes despences , sans rien con- 
clure, avecques honte et confusion. 

C'est que le pape et l’empereur, advertys de 
ceste alliance , tascherent, parce qu'elle leur es- 
toit prejudiciable , de la rendre nulle par tous 
moyens. Et envoyerent pour cest effect ambassa- 
deurs en Suysse , avec nombre infini de finance. 
saichants que l'or et l'argent y avoient plus de 

credit et d’authorité que toute aultre intelli- 
gence que l'on eust sceu inventer; et y jectoient 
Yor comme les pierres pour parvenir à leurs des- 
seings : et s'esloient logés en un villaige près 
de Lucerne. De quoy monsieur le mareschal ad- 
verty, envoya incontinent deux notaires suysses 
du canton de Zurich, et deux aultres de celluy 
de Fribourg , qu'il fist accompaigner de quatre 
gentilshommes des siens devers ceulx de Lu- 
cerne, pour leur porter eeste commynatoire 
creance : Pourquoy ils ont souffert les ambassa- 
deurs du pape et l'empereur loger en leur terri- 
toire, veu qu'ils ne pouvoient ignorer qu’ils 
n’estoient venus là que pour essayer de rompre 
ce quiestoit desjà accordé entre le roy et les aul- 
tres cantons, comme ilappert par l'acte solemnel 
accordé, passé et transigé entre touseulx, et desjà 
signé, et quasi tout prest d’estre envoyé à sa ma- 
jesté; auquel acte ils ont semblablement eompris; 
et qu'il y va grandement de leur honneur et re- 
putation : que s'ils ne les veulent incontinent faire 
desloger et chasser de leurs lymites, qu'il s'en 
ressentira fort asprement, et bientost à leur 
perte et dommaige ; les priant très affectueuse- 
ment, pour obvier à tous inconvenients, d'y 
donner incontinent et sans delay l'ordre qui y 
est necessaire, car il y a desjà parolle et pro- 
messe des aultres magnificques seigneurs de leur 
courre sus, et y veult luy-mesme estre en per- 
sonne et faire une exemplaire pugnition de ceulx 
qui seront convaincus de les avoir, en chose qui 
soit, favorisés. 

Ceulx de Lucerne, ayant entendu ceste rigou- 
reuse creance, entrerent promptement en con- 
seil, après avoir donné ordre pour la reception 
et honorable recueil des susdicts deputés, au- 
quel ils furent environ trois heures. Sur la fin 
et conclusion duquel ils appelerent les deputés, 
qui estoient en ung poisle faisants bonne chere, 
à la mode du pays, et leur tindrent le langaige 
qui s’ensuict : 

«Messieurs, nous avons entendu la creance 
que vous nous avez apportée de la part de trés- 
illustre seigneur monseigneur de Vieilleville, 
comte de Durestal, mareschal de France, nostre 
bon amy et confederé , par laquelle nous avons 
cogneu son courroux et indignation contre nous. 
Sur laquelle nous l'asseurons par vous, que c'est 
à très-grand tort que l’on nous a imputé ce mef- 
faict, car nous n’y avons jamais pensé; et n’est 

entré en nos ames une seule scintille d'une si 
meschante volonté: aultrement nous serions in- 
dignes de jamais porter les armes n'y d'estre 
qualifiés des tiltres de capitainnes, ny d’aultres 
grades d'honneur que meritent toutes personnes 
qui suivent les guerres. Et plustost mourir cruel- 
lement que de rompre ce que nous scavons avoir 
esté conclu et arresté entre le trés-chrestien roy 
de France et tous les cantons des Ligues des 
Haultes Allemaignes, et od nous-mesmes sommes 
signés ! 

«Et si les ambassadeurs du pape et de l'em- 
pereur sont venus loger en nostre territoire, 
nous l'avons benignement toleré, d’aultant que 
c'est le grand chemin à venir de Milan et aul- 
tres endroicts de la Lombardie, pour aller en 
Flandres et par tous les Pays-Bas, sans nous 
estre aultrement enquis de l'occasion de leur 
voyaige, ny du sejour qu'ils y font ; car ce n'est 
pas la coustume de faire telles recherches en 
tous pays libres comme est cestuy-cy, et de 
toutes les Haultes Allemaignes, et en serions 
merveilleusement blamés par les magnifficques 
seigneurs des Ligues nos confederés ; aussi que, 
usant de telle rigueur, tous marchants, sei- 
gneurs et aultres, qui ont accoustumé d'y pas- 
ser et repasser , chercheroient une aultre route, 
qui seroit appouvrir tous les habitans et hostes 
qui tiennent maisons sur ce passaige à tous ve- 
nants. Et pour vous dire ce qui en est , lesdits 
ambassadeurs payent fort bien leurs hostes , et 
ne nous en est venu aulcune plaincte : mais au 
contraire tous se louent grandement de leur im- 
menseliberalité. » Et cela dict , ils prennent congé 
desdepputés, leschargeantsde leurs très-humble 
recours à monsieur le mareschal, avec une très- 
affectionnée requeste de rejecter ce rapport de 
sa fantaisie, comme très-faulx et plein de fort 
meschante calomnie; et ne voulurent jamais per- 
mettre qu'ils payassent nullement en leur hos- 
tellerie. 


CHAPITRE XXII. 


Monsieur le marcschal apprend les efforts que les ambassa- 
deurs du pape et de l'empereur font auprès du canton de 
Lucerne pour traverser sa négociation, 


Ainsi se departirent fort amyablement et avec 
grand respect. Mais ung bourgeois de Lucerne 
retira à part les gentilshommes de monsieur le 
mareschal, ausquels il dist fort secrettement , 

en l'absence des quatre huyssiers , en bon lan- 
gaige francais, car il trafficquoit aux foires de 
Lyon, que monsieur le mareschal estoit très-di- 
gne de sa charge, et qu'il avoit fort à propos 
descouvert.ceste dangereuse entreprise; «Car, 
s'il ne vous eust envoyés porter cette creance , 
l'alliance s'en alloit en grande confusion, et 
l'eust-on à grande difficulté renouée; car les 
cantons de Undervalden, de Svystz, d'Appen- 
zel, et trois aultres des plus petits, qui sont af- 
famés d'argent au possible, estoient desja a 
demy-gaignés ; car ils avoient promesse des am- 
bassadeurs de soixante mille escus pour com- 
mencer un trouble , et y faire plyer de tout leur 
pouvoir les aultres, et en fussions peult-estre 
venus aux mains: de sorte que nous devons 
tous louer Dieu pour la prosperité de monsieur 
le mareschal, qui par sa très-saige prudence 
nous a levés de cest eschec; car six-vingt-dix 
mille escus, qui estoient destinés à departir à 
nos treize cantons, ont une merveilleuse puis- 
sance de renverser beaucoup d'affections, pour 
cordiales qu'elles soient, et rendre quelques ar: 
ticles de transactions et d'accords bien souvent 
disputables. Mais je vous supplie, messieurs, de 
n'en parler que à monsieur le mareschal, et que 
je m'appelle Gaspard Diffenplugar, qui le sup- 
plie très-humblement de continuer ses coups, 
et vouloit adjouster aux menaces les effets. » 

Ces quatre gentilshommes le remercyerent de 
toute affection; et partent en toute diligence 
pour advertir monsieur le mareschal de ce lan- 
gaige, affin qu'il y donnast l’ordre qui y estoit 
necessaire, et en occasion si urgente. Lesquels 
arrivés luy deduysent tout au long le discours 
cy-dessus tenu par le conseil de ceulx de Lu- 
cerne, et puis après celluy du marchant , et sem- 
blablement son nom. 


CHAPITRE XXIII. 


Le marcschal oblige le canton de Lucerne à renvoyer les am- 
bassadeurs du pape et de l’empereur, qui s'opposoient à 
leur alliance avec le roi. 


Monsieur le mareschal, qui ne s'endormoit 
jamais en une charge, cogneust bien qu'il falloit 
mettre les mains à l'œuvre en toute diligence, 
ayant eu quatre advertissements pareils à ces- 
tuy-là, par la despence qu'il avoit faicte de soul- 
doyer et gaigner gens d'esprit pour descouvrir 
ce que peult entreprendre ung peuple necessi- 

teux et avare. Il fait doncques incontinent amas | 

CHAPITRE XXIV. 


de cinq ou six cents Suysses, monte luy-mesme | Suite du succès de la négociation du mareschal de VieilleviNe. 


à cheval, accompaigné de sa noblesse et de sa 
garde , plus environ soixante Suysses de moyen 
aussi à cheval , et s'achemine droict à Lucerne. 
Mais il depesche, premier que de marcher , les 
susdicts quatre gentilshommes avec les quatre 
Suysses qu’il avoit encores retenus, pour leur 


porter ceste parolle : Qu'il estoit estrangement . 


esbahy que, leur ayant faict entendre bien am- 
plement par ces mesmes messaigers sa volonté, 
ils n’en avoient tenu compte, et que les ambas- 
sadeurs du pape et de l’empereur estoient en- 
cores en leur territoire, et ne les en avoient 
poinct chassés : qui est cause qu'il s'en vient 
devers eulx, avec forces, bien authorisé des 
magnificques seigneurs de tous les aultres can- 
tons, pour sçavoir le fonds de leur intention, 
qu'ils ne luy peuvent designer ny celer ; car il est 
bien adverty que lesdicts ambassadeurs nego- 
cient secrettement, à sommes excessives de 
finances , pour la subversion de l'alliance. 

Ces huict depputés arrivés devers eulx, et qui 
avoient desjà esté advertys de l'amas de mon- 
sieur le mareschal , ayant entendu leur creance, 
les supplient de leur donner loisir de faire leur 
devoir, et qu'il plaise à quelques-ungs de leur 
trouppe de s'en retourner devers mondit sieur 
le mareschal, pour Je supplier trés-humblement 
de leur part de faire alte, en quelque lieu qu'il 
soit, l'espace de quatre heures seulement , pour 
lui faire cognoistre qu'ils sont innocents de ceste 
calompnie, et qu'ils vont tous promptement 
mener les mains pour faire desloger les susdicts 
ambassadeurs , sans qu’il en preinne la peine. 

Deux Francais et deux Suysses galoppent in- 
continent devers monsieur le mareschal ; et ceulx 
de Lucerne s'arment tout aussitost, esperants 
s'enrichirsur cedeslogement ainsi precipité : mais 
le malheur fust que les ambassadeurs, dès le 
soir precedent, avoient esté advertys du furieux 
partement de monsieur le mareschal pour les 
venir charger, par permission generale de tous 
les cantons, comme il advient souvent en une 
republicque où l'avarice domine, que les tra- 
histres n’y manquent jamais , mais toutesfois ils 
ne sceurent si bien faire que les Lucernois n'at- 
trapperent quelques mulets et chevaulx chargés 
de bagaige; car en ce pays-là le charroy n'a 
poinct de credit, et n'y en peult-on mener. 


Monsieur le mareschal , ayant sceu ce grand 
devoir, renvoye de Lucerne toutes ses trouppes, 
retenant seulement trente chevaulx de sa garde, 
avec dix ou douze gentilshommes ; et s'en vient 
à Lucerne pour se resjouir avec eulx, et les con- 
gratuler d'ung si bon office; où il fut fort ma- 
gnificquement receu durant deux jours qu'il y 
sejourna. Et s'en retourna à Fribourg d'où il 
estoit parti : mais il trouvoit par les chemins des 
Suysses qui le venoient bienveigner et assister 
par trouppes, pensants qu'il fust en affaires ; et 
le prioient, canton pour canton, de les venir 
visiter semblablement pour confirmer et se res- 
jouyr universellement ensemble de l'heureuse 
conclusion de l'alliance, jurants tous à haulte 
voix d'y exposer leur vye jusques à la derniere 
goutte de leur sang pour la manutention d'icelle, 
ét faire passer au fil de l'espée tous ceulx qui y 
voudront mettre empeschement ; le remercyants 
de toute affection du spavente qu'il avoit donné 
aux Sodomites et Marannes, leur attribuants, 
par courroux, mespris et indignation, tels op- 
probres et vilaines qualités. : 

Voilà comment monsieur le mareschal, par 
le stratageme et promptitude dont il usa, ce 
grand trouble qui commencoit à s'enraciner 
dans le pays s'évapora et revint à néant. Et les 
finances que ces ambassadeurs y avoient semées 
ne fructiffierent poinct; mais, bien plus, que 
leur retraicte fust fort honteuse avec une bien 
grande apprehension de la mort. 

Ainsi s'en retourna monsieur le mareschal , 
sa charge faicte , avec une très-grande reputa 
tion , visitant de ville en ville tous ces magnif- 
ficques seigneurs qui n'oublierent les receptions 
et braves recueils , chacun en droict soy , dignes 
d'ung tel seigneur, et à qui mieulx mieulx ; car 
on eust dict qu’il marchoit avecqües une armée, 
daultant que les Suysses l'accompaignoient à 
grosses trouppes, enseignes desployées et le 
tambour battant, jusques hors de leurs ter- 
ritoires. 

CHAPITRE XXV. 


Le mareschal de Vieilleville retourne en France , et envoie ton 
secrétaire à la cour. 


Nous partismes doncques des pays de Suysse 
avec ung contentement nompareil , et prismes 

le chemin de Lyon, pensant y trouver le roy 
qui s’en revenoit de Languedoc; mais il en es- 
toit desjà party, ayant faict une longue cavalcade 
par son royaume : qui fust cause que, ayant 
sejourné monsieur le mareschal audict Lyon en- 
viron trois jours, où il fust receu avec tous les 
honneurs qui se peuvent dire, pour les respects 
et obligations ci-dessus recitées, ilse mist sur la 
riviere de Loyre à Rouanne, avec son train, en 
nombre de vingt batteaux, etleschevaux par terre. 

Mais, premier que de s'embarquer, il me 
depeschea devers sa majesté, pour luy porter , 
tant par creance que par escrit, tout ce qu'il 
avoit faict et negocié en sa charge , et genera- 
lement de tous les incidens , contrastes et trou- 
bles qui y estoient survenus. Et luy presentay 
l'acte general de toute l'alliance, et sa perfec- 
tion ; duquel je luy fis lecture article pour ar- 
ticle , qu'il escouta fort attentivement ; comme 
aussi fist la royne sa mere, trois ou quatre 
princes, autant de grands seigneurs, et grand 
nombre de noblesse choisie et de conseillers du 
privé conseil; sans oublier la presence de mon- 
sieur le chancelier, avec un incredible silence : 
tous lesquels furent merveilleusement esbahys 
de la peine et fatigue que pouvoit avoir prise 
monsieur le mareschal pour reduire une telle 
et si diverse nation en ses preferences , magis- 
trats et religion , au poinct auquel il les fist con- 
descendre. Et disoient tout hault qu'en meilleure 
main ne pouvoit estre commise une si difficile 
et penible charge ; en l'execution de laquelle il 
avoit faict cognoistre , par une incomparable et 
trés-laborieuse preuve, son très-solide enten- 
dement. A quoy sa majesté adjousta que c’estoit 
l'ung des plus digues et des plus fideles servi- 
teurs de sa couronne : langaige que la royne sa 
mere ne rejecta pas, mais l'augmenta et for- 
tiffia de plusieurs aultres louanges qui sont re- 
citées cy-dessus, qui me gardera d'en faire re- 
dicte, Mais le comble de leur esbahissement fust 
quand je presentay à sa majesté ung aultre acte 
particulier , signé de quinze ou seize des princi- 
paux Suysses, comme advoyers , amants , bour- 
gue-maistres et aultres magistrats; lesquels, 
oultre l'alliance commune de tous les cantons, 
qui est seulement la deffensive, ils vouloient 
mourir pour l'offensive; c'est-à-dire que, qui 
offenseroit sa majesté et vouldroit invahir son 
royaume, ils prendroient les armes et marche- 

roient avec douze ou quinze mille hommes, à 
leurs propres cousts et despends, pour deffendre 
sa personne et sa couromne jusques à la derniere 
goutte de leur sang : offre que le roy eust mer- 
veilleusement agreable, non sans grand esbe- 
hissement, ensemble de toute l'assistance , car 
c'estoit chose inaudite que jamais Suysses ayent 
marché sans estre souldoyés par quelque roy ou 
-grand prince; et eust cest acte , ainsy signé et 
scellé, en très-grande estime, et le garda fort 
cherement. Et ne fault demander si les louanges 
de monsieur le mareschal augmenterent de bien 
en mieux, car elles resonnoient dedans Paris en 
toutes bouches et de tous estats. 

Or, sur la fin de mes discours et de l’audianee 
qu'il pleust au roy me donner très-attentive, 
tant du matin qu'à l'après-disnée du mesme 
jour, tousjours en la presence de la royne sa 
mere , des princes et de tous seigneurs cy-des- 
sus nommés, sa majesté me demanda si mon- 
sieur le mareschal pourroit bien estre dedans 
quinze jours rendu en sa maison de Durestal ; 
à quoy je responds que non, à cause de quel- 
ques affaires d'importance qu'il avoit à Orleans, 
qui le y pourroient retenir pour le moins huict 
jours; aussi qu'il se trouve bien mal, dont il a 
esté contrainct de prendre la riviere : «Et, sans 
ce malheur de maladie, il n'eust failly de se 
presenter devant vostre majesté, pour vous 
rendre en forme compte de sa charge ; de quoy 
il desespere , et supplie vostre majesté , en toute 
humilité, de l'en vouloir benignement excuser, 
et avoir, en son deffaut, mon voyaige très- 
agreable; et qu'il vous plaise croire parfaite- 
ment que ce qui plus augmente son mal, c'est 
de se veoir privé si long temps de la felicité de 
votre presence, pour le long-temps qu'il y a qu'il 
n'a jouy de ce bonheur.—De cela je m'asseure, 
respond le roy ; car ses fidelles diligences et três- 
affectionnés services m'en donnent une preuve 
très-suffisante, et ne m'advint jamais de revoc- 
quer en doubte sa trés-grande et sincere affection 
en mon service. » 

Et sur le champ commanda à M. de l'Aubes- 
pine de me depescher en toute diligence, qui 
fust telle que le lendemain je prins la poste 
pour m'en retourner, ayant semblablement let- 
tres de la royne et de quelques princes à mon- 
sieur le mareschal , pour le congratuter, comme 
ses amis , du grand devoir qu'il avoit exploicté 

en sa charge, et de l'extresme contentement 
qu’en recevoit sa majesté. 

Estant de retour devers mondict sieur le 
mareschal, que je trouvay avancé jusques à 
Nevers , je luy montray toutes mes depesches, 
sans oublier une seule parolle de toutes celles 
qui avoient esté proferées à sa louange, tant 
par la bouche du roy , de la royne sa mere, que 
des princes et aultres, cy-dessus mentionnées : 
de quoy il demeura si content en son ame, qu’il 
est impossible de exprimer. Et poursuivismes 
nostre voyaige en diligence, ayant la riviere 
favorable, droict à Orleans , auquel lieu , et es- 
tre logés chez le prevost, il commencea à donner 
ordre aux preguantes affaires qui le devoient 
retenir quelques jours. Mais nous n'y sejour- 
nasmes pas trois jours entiers, que les mares- 
chaux et fourriers des logis du roy arriverent à 
Orleans, sur les quatre heures après midy du- 
dict troisiesme jour , avec d’aultres fourriers de 
la suicte , pour marquer les logis; et s'addressa 
ledict mareschal des logis à monsieur le mares- 

chal , Tasseufant que le roy couchoit à Artenay, ' 
et qu'il seroit le lendemain a disner en la ville; | 


mais que sa majesté leur avoit commandé très- 
expressement de ne toucher aux logis de mon- 
sieur le mareschal ny à ceux de ses gens, et de 
ne les desloger ny incommoder en aulcune fa- 
çon : et monsieur le mareschal envoya son four- 
rier pour les luy monstrer. 


CHAPITRE XXVI. 
Le roi vient à Orléans pour voir le mareschal de Vieilleville. 


Monsieur le mareschal fust très-esbahy de ceste 
venue, mais trés-content; et jugea bien en son 
esprit que le roy lui vouloit faire cest honneur 
de conferer avecques luy de tout son voyaige 
plus particulierement, avant qu'il eust gaigné 
sa maison, pour l'opinion qu’avoit sa majesté 
qu'il eust esté trop long-temps sans le veoir; en 
quoy il ne fust poinct trompé. 

Car, attendant le roy én son logis, d'aultant 
qu'il n'avoit peu aller au devant de sa majesté à 
cause de son indisposition, elle luy dict à la 
descente du cheval: «Comment, mon mares- 
chal, vous en voulez doncques aller en vostre 
maison sans me particulariser vostre charge; 
car, encores que Carlois me l’aict fort ample- 
ment deduicte, si la veulx-je entendre par vostre 

bouche, en oultre et vous veoir. Or sus, mon 
mareschal, allons nous resserrer en ma cham- 
bre, hors de bruict et de tumulte , pour achever 
de me mettre au comble de l'heur et contente- 
ment que m’a donné vostre excellent voyaige, 
lequel je ne pouvois commettre à personne de 
meilleur esprit ny plus consommé aux affaires 
d'importance et d’estat; mais, sur toute vostre 
negociation, j'admire ceste alliance offensive, 
ne pouvant penser ny imaginer par quel moyen, 
ruse ou artifice, vous y avez peu ranger et faire 
condescendre une nation qui estime plus un 
escu que sa propre vye; et c'est chose à tout le 
monde .inauditte , que jamais ces gens-là ayent 
sorty de leur pays pour guerroyer quelqu'un à 
leurs propres cousts et despends, mais au con- 
traire estre bien souldoyés, et toujours avance- 
ment de leur solde. » 

Sur quoy monsieur le mareschal respondit 
que sa majesté devoit l'attribuer à ceste franche 
volonté que ceux qui sont ligués en ceste al- 
liance offensive portent à sa personne; et qu'il 
fault recogneistre leur bonne affection en son 
endroict , et si jamais elle est contrainte de faire 
levée en Suysse , de les preferer à tous aultres, 
et les bien gratiffier; et qu’elle sceyt leurs noms, 
puisqu'elle a rasseuré leurs signatures. Et là- 
dessus ils entrent en ung cabinet, avec trois ou 
quatre, que princes, que seigneurs, où ils fu- 
rent heure et demye : et à l'issue de là on alla 
disner, et eust monsieur le mareschal cest hon- 
neur de disner avec le roy. 

Toute la journée se passa en tels collocques ; 
et le lendemain le roy pourvust aux affaires de 
la ville d'Orleans, et donna audiance à tous les 
estats, et les despeschea sur toutes leurs do- 
leances et necessilés , comme de rabais de sub- 
sides et rassurance de recouvrement de deniers 
qui avoient esté mis sus pour les urgentes affai- 
res du passé, et pour le remboursement de quel- 
ques grandes finances qui avoient esté fournies 
pour les susdictes occasions, tant par des par- 
ticuliers que sur le corps general de la ville; 
et traicta par seures assignations sur les receptes 
generales de la duché d'Orleans et de deux ou 
trois provinces voisines. 

Or, estant venu comme à la desrobée, avec 
petite suicte, en laissant la royne sa mère et 
tout le gros de la cour, mésme du conseil, à Pa- 
ris, il n’estoit venu avec sa majesté aulcun tre- 

sorier que celluy de l'ordinaire de sa maison. 

Estant toutes choses despeschées au contente- 
ment de tous les habitants de ladite ville, qui 
hault louoient et remercioient en public mon- 
sieur le mareschal, saichants que sa venue 
leur avoit moyenné ce bien, sa majesté, après 
le quatriesme jour de son sejour, s'en retourna 
à Paris très-contente de monsieur le mareschal , 
avec promesse qu'elle print de luy qu'il la vien- 
droit trouver ces trois mois expirés de son se- 
jour en sa maison, l’asseurant que son absence 
luy estoit fort ennuyeuse, et qu'elle desireroit 
qu'il fust tousjours auprès de sa personne. De 
quoy monsieur le mareschal remercia très-di- 
gnement sadicte majesté, luy promettant qu'il 
n'attendroit pas seulement deux mois qu'il ne 
retournast luy faire très-humble service en 
l'exercice de sa charge et aultres endroicts où il 
luy plairoit de l'employer. Et là-dessus sa ma- 
jesté deslogea ‘dOrleans, ayant remis l’ordre 
requis et necessaire, au contentement des habi- 
tants; et prismes le chemin d'Anjou, tousjours 
sur la rivière jusques à Angiers..... 


Ici fnit l'ouvrage de Vincent Carloix. On ne trouve le reste 
de la vie et des actions du maréchal de Vicillevitle que dans le 
précis qu’en a fait Francois du Paz, qui peut servir de sup- 
plément à ce qui manque à ces Mémoires. 


«M. le mareschal de Vieilleville, dit cet au- 
teur, ne fut que peu de temps en sa belle de- 
meure et plaisant sejour de Durestal, que le roy 
Charles neufviesme, lors regnant, qui aimoit 
fort le plaisir de courir le cerf et le prendre à 
force , y vint avec toute la cour, la royne-mère, 
messeigneurs d'Anjou et d'Alençon et presque 
tous les princes de France; lesquels tous ensem- 
ble y firent du séjour plus d'un mois, pour 
jouir du plaisir de la venerie, la forest de Du- 
restal estant une des plus vives pour le fauve 
qui soit en France. Ce roy y avoit esté deux fois 
auparavant, cherissant extremement et la maison 
et le seigneur d'icelle. 

« Pendant le sejour de sa majesté, monsieur le 
mareschal festoya toute la cour. Mais, comme 

l'envie et l'ambition font leur demeure en la 
maison des roys, quelques meschants, jaloux 
du bon visaige et de l'amitié que luy portoit à 
bon droict le roy son maistre , et des faveurs et 
familiarités dont il usoit en son endroict, le der- 
nier jour de novembre 1571 le firent empoison- 
ner; et mourut en douze heures aprés que le 
poison luy fut donné, toute la cour estant en- 
cores à Durestal. 

« Le roy et mesdames les roynes en porterent 
beaucoup de deplaisir, en ayant un trés-grand su- 
jet, pour avoir perdu, et tout le royaume, un très- 
fidelle serviteur et vraye base de la couronne ; 
car, pendant qu'il a vecu, a toujours esté 
fort zelé à l'honneur et service des roys, n'ayant 
espargné , comme je vous ay demonstré, ny sa 
vie ny ses moyens pour en produire les effects. 

«C'estoit le vray père du peuple, le soutien 
de la justice, le legislateur de l’art militaire. O 
que la France a bien eu sujet, depuis sa mort, 
de le plorer! car, par son bon et prudent con- 
seil et saige conduicte, il eust sans doute de- 
tourné beaucoup de troubles qui depuis ont mis 
la France presque à changer et de religion et 
de monarque. Hélas! c'est la mort de ce brave 
mareschal; car les perturbateurs du repos pu- 
blic, prevoyants que, pendant qu'il seroit en 
vie, il auroit toujours une des premieres voix 
au conseil après le roy, et auctorité par toute la 
France, n'y ayant lors poinct de connestable, 
et luy estant le plus ancien mareschal et plus 
experimenté capitainne, homme de bien si il y 
en avoit au monde, ne permettant jamais aul- 


; cune meschanceté, n'abhorrant rien davantage 


que la trahison, lui firent, par ce detestable et 
dampnable moyen, rendre son ame à Dieu, 
après avoir fidellement servy quatre roys. En 
vérité, il laissa beaucoup de sujet à mesdames 
ses filles et à tous ses subjects, une occasion in- 
croyable de le plorer, pour avoir, les uns un 
pere plein de toutes vertus et naturel, les au- 
tres un seigneur et maistre plein de toute affec- 
tion envers les siens... li vit ores bien heureux 
au celeste manoir. Amen. 

